
EDITORIS  PR/EFATIO 


Hoc  erat  in  votis,  vigesimo  abhinc  anno,  ut  omnia,  genuina  et  completa  Bellarmini 
Cardinalis  opera,  iterum  atque  iterum  edere  possemus.  Cum  enim,  theologus  junior, 
ad  doctorum  libros,  manus  et  oculos  admovere  coepissem,  nihil  suavius  et  optabilius 
videbatur,  quam  ut,  post  lectum  Aquinatem  Thomam,  erudita  Suarezii  placita  et 
fusas  Bellarmini  demonstrationes,  perlegere  liceret.  At,  iproh'  dolor  1  aberat  Suare- 
zius  et  frustra  desiderabantur  Bellarmini  volumina.  Hi  doctores,  qui,  cum  Thoma 
et  Delugo,  principum  theologiae  quatuorvirum,  ut  ita  dicam,  constituunt,  licet  ex¬ 
cellentes  et  laudibus  superiores,  multis  ab  annis  jam  non  fuerant  in  Gallia  editi,  et 
eorum  opera,  a  Gallicanis  novatoribus  proscripta,  incassum  requirebantur.  Qua¬ 
propter,  ut  juvenilibus  desideriis  satisfacere  aliquo  modo  permitteretur,  indaganda 
erant  veterata  volumina,  blattis  et  taeniis  diutius  tradita,  et  sic  ea  undequaque  per¬ 
quirendo,  parabantur  elementa  ut  novae  brevi  eruerentur  editiones.  Nunc  temporis  — 
et  ob  hoc  beneficium,  Deo  gratiae  refeTantur  amplissimae  —  dum  Delugo  septem 
tomis  recuditur ;  dum  Angelicus  doctor,  spissis  triginta  voluminibus,  ut  decet,  pa¬ 
ratur  ;  Suarezius  tribus  et  viginti  tomis  constat,  et  Bellarminus  adest  totus  et  in 
brevi  edendus.  Multi  caeterum  in  lucem  prodeunt  theologi  et  canonistae,  Petavius 
scilicet,  Thomassinus,  Thomas  ex  Charmes,  Lacroix,  Reiffenstuel,  Salmanticenses  et 
alii  optime  merentes,  quos  non  memoro,  quia  in  omnium  mente  vigent.  Et  si  in 
memoriam  revocantur  nuper  edita  Sanctorum  Acta  a  Bollandislis  conscripta  et  Ba- 
ronii  Cardinalis  Annales  Ecclesiastici/  et  alia  plura,  nostris  editoribus  prorsus  lau¬ 
danda,  vix  relinquitur  desiderio  locus  et  indefesso  presbyterorum  labori  copiosa  de¬ 
fertur  materia. 

Quoad  Bellarminum,  ut  de  ejus  operibus  et  de  praesentis  seditionis  oeconomia,  ut 
dicunt  Grseci,  sapienter  judicetur,  plura  sunt  prsenotanda,  quse  breviter  referemus. 


De  Bellarmini  excellentia . 

•  ' 

• 

De  Bellarmino  hsec  habet  Neapolitanus  editor  :  «  Cum  mihi  proposuerim,  artifi¬ 
cium  typorum,  quo  perditissimi  homines  miserrimis  hisce  temporibus  ad  omnem 
impietatem  et  morum  labem  disseminandam  maxime  abutuntur,  pro  mea  virili 
parte,  ab  infamia  et  dedecore  vindicare,  inque  Christianae  rei  emolumentum  pietatis¬ 
que  cultum  amplificandum  unice  convertere  ;  diu  anceps  animi  pependi,  quodnam 
potissimum  tot  inter  egregia  opera  seligerem  quo  facilius  optatum  fructum,  uberri- 
mamque  frugem  consecuturum  me  fore  sperare  possem.  Ex  hac  dubitatione  doctis¬ 
simi  piissimique  viri  animum  meum  expedivere,  qui  omnes  id  consilium  obtulerunt 
ut,  caeteris  posthabitis,  in  Bellarmini  operibus  consisterem.  Quid  enim  accidere  posse 
fortunatius  plebi  cbristianae,  quid  opportunius  culturae  animorum,  quam  clerum 
sortiri  omni  sapientia  et  pietate  ornatum?  Quapropter  optimam  me  operam  in  com¬ 
muni  Christi  cultorum  bono  promovendo  collocaturum,  si  quid  in  publicum  confer¬ 
rem  quo  doctior  sanctiorque  Clerus  evaderet.  Nec  tamen  directe  mihi  magnopere  de 
pietate  laborandum  esse,  (licet  neque  neglexerit  in  suis  asceticis  opellis  coelestis  de¬ 
libutis  dulcedine  V.  Bellarminus)- cum  tot  prostent,  apud  bibliopolas  quosque  pii  li¬ 
belli,  nec  quisquam  sit  sacris  initiatus  cui  talium  non  suppetat  ingens  copia .  Desi¬ 
derari  adhuc  a  typis  nostris  opus  quod  universam,  aut  certe  potissimam,  doctrinam 
catholicam  complectatur,  ut  nihil  opportunae  eruditionis  desit,  idemque  tanta  facili¬ 
tate  ad  omnimodam  sapientiam  iter  munitet,  ut  nedum  celerrimis  ingeniis,  sed 
etiam  tenui  cuique  accommodatum  videatur.  Hanc  porro  doctrinae  amplitudinem 
tantam  cum  mira  quadam  intellectus  facilitate,  unum  Robertum  Cardinalem  Bellar¬ 
minum  assecutum  esse  in  suis  doctissimis  controversiis  non  secus  ac  caeteris  quibus¬ 
que  operibus  quibus  Purpuram  illustravit.  Quocirca  si  rem  acceptissimam  universo 
clero  facere  velim,  maxime  junioribus,  si  eorum  eruditioni  consulere,  iisque  veluti 
instrumenta  praebere  quibus  Coelestis  Domini  campum  omni  arte  operari  et  excolere 

valeant,  nihil  dudum  morarer  Bellarmini  opera  typis  meis  iterare.  Nefas  ex  istimavi 
ab  eorum  sententia,  quorum  auctoritas  tanta  est,  vel  arctum  unguem  recedere. 
Itaque  in  id  statim  incubui  ut  quantocius  quod  ii  suaderent,  opere  perficerem  (1).  » 
Elogia  hsec  quam  sint  vera  facile  demonstratur.  Primo,  si  doctrinae  puritatem 
spectes  et  scientiae  abundantiam,  nulli  cedit  Bellarminus.  De  multis  quaestionibus  a 
pseudo-reformatoribus  agitatis,  in  primis  scribens,  nunquam  offenso  pede  graditur, 
nunquam  ad  privatas  opiniones  deflectit,  nunquam  utitur  sive  probationibus  dubiis 
sive  ratiocinatione  obscura ;  sed  semper  regali  Romanarum  sententiarum  via  proce¬ 
dens,  tum  Scripturae  sacrae  textibus,  tum  Traditionis  monumentis,  neotericos  arguit, 
novas  detegit  inventiones,  captiosa  destruit  argumenta,  errori  tandem  veritatem  inte¬ 
gram  opponit  et  theologi  munus  sic  adimplet  ut  videatur  quasi  novus  David  Philistino¬ 
rum  gigantes  humi  sternens  aut  velut  novus  Thomas  pura  scholis  praeferens  lumina. 

Secundo,  si  methodi  securitatem  .consideremus,  non  minoris  fiunt  Controversiae. 
Quamvis  enim  Disputationum  titulo  inscribantur,  non  ita  disputant  ut  fidei  rationem 
substituant,  libertatem  auctoritati.  Adversus  Protestantes  agens,  non  libero  Bellarmi¬ 
nus  praevalet  examine,  sed  libertinorum  insidiis  se  subripiens.  Librorum  Sacrorum 
poliet  oraculis,  Patres  longo  agmine  profert,  a  Verbo  Dei  revelato  principium  sumit 
et  sic  argumentatur  ut  semper  erranti  praebeat,  pro  paedagogo,  J esum  Christum. 

Tertio,  si  veritatis  evolutionem  peroptamus,  quis  non  Bellarminum  miretur  ?  A 
Sancto  Thoma,  est  facile  unus  e  Theologorum  principibus.  Siluerat  Angelicus  Doctor, 

de  Religionis  Christianae  divinitate,  de  divina  Christi  Ecclesia  et  de  multis  quae  Theo- 

• 

logiae  prolegomena  dicuntur.  Tunc  temporis,  tredecimo  scilicet  seculo,  fides  valebat, 
moresque,  si  non  semper  ohservabantur  ad  amussim,  saltem  semper  corrigebantur 
poenitentiae  virga.  Ecclesia  caeterum,  ut  mater  honorata,  non  frustra  suo  jure  nite¬ 
batur,  nec  in  vanum  sacra  praedicabat  officia.  Tria  autem  post  secula,  post  Luthe- 
rum,  post  Calvinum  et  totam  reformistarum  colluviem,  jam  non  servatur  analogia 
rationis  et  fidei ;  jam  non  habetur  Ecclesia  ut  columna  et  firmamentum  veritatis ; 

jam  non  veneratur  Relligio  ut  lex  divina  omnes  sibi  tum  leges  particulares,  tum 
,  *  » 
instinctuum  cupiditates  subjiciens.  Unusquisque  est  sibi  suus  papa  ;  unusquisque,  pro 

ficto  personae  solius  jure,  sibi  religionem  humanam  fabricat  et  proin  Ecclesiam  Catholi¬ 
cam  rejicit ;  unusquisque,  ex  ordine  gratiae  supernaturali  cadens,  ad  corruptum  na¬ 
turae  lapsae  statum  se  accommodat,  sibi  hanc  dejectionem  ut  ascensionem  vindicans. 
Ad  haec  Bellarminus  Christianam  veritatem  opponit  et  tractatus  aedificat,  qui  sint,  in 
futurum,  probatae  veritatis  et  morum  regulae.  Venerabilis  enim  Cardinalis  noster, 


(1)  Dixp-ul (itionum  Bellarmini  tomus  I,  Xisto  e  Ducibus  Riario  Slorza  epistola  dedicatori*. 

non  descendit,  ut  Scholastici  (et  hoc  dicatur  absque  censura)  ad  quaestiones  innu¬ 
meras,  ut  rectas  speculativae  scientiae  formulas  definiat ;  sed,  licet  omnes  defendens 
veritates,  praesertim  de  practicis  doctorum  officiis  disserit,  atque  ante  omnia,  Ecclesiae 
Catholicae  et  Sanctae  Apostolicae  sedis  praerogativas  vindicat.  Sic  Protestantismi 
portentosis  erroribus  objicitur  ;  sic  saeculi  malis  remedia  praebet  et  in  futurum  appa¬ 
ret  ut  semper  beneficus  pastor. 

Cum  enim,  luctuosis  hisce  nostris  temporibus,  quae  sint  veritatis  pericula  inspici¬ 
mus,  clarius  luce  videtur  pericula  haec  nefanda,  ex  uno  fonte  oriri,  scilicet  natura- 
lismo,  id  est,  haeresi  contra  ordinem  tum  naturalem  tum  supernaturalem  quorum 
distinctionem,  conjunctionem  et  subordinationem  negant.  His  positis,  homo  non 
potest  intelligere  ut  bene  agat ;  mente  corrumpitur  et  in  suo  corde  vociferatur :  Non 
est  Deus !  tandem  se  comparat  jumentis  insipientibus,  similis  fit  illis,  et  cum  in 
profundum  venerit,  contemnit.  His  opponit  Bella rminus  praesertim  sacra  summorum 
Pontificum  jura,  ostendens  Petri  successorem  ut  Christi  vicarium,  ut  Christum  in 
Vicario  permanentem  et  prbinde  ut  infallibilem  omnium  magistrum.  Quare,  ut  in  me¬ 
dio  Tridentino  Concilio,  prope  Scripturam  sacram,  reponebatur  Theologica  Doctoris 
Angelici  Summa,  sic  nobis  prorsus  credibile  videtur  Bellarminianas  Disputationes 
Vaticani  Concilio  adfore,  definiendas  veritates  ut  ihdicant  et  canones  dictent.  Nostri 
temporis  sic  evadet  Bellarminus  praecipuus  doctor  et  coaetanorum  Theologorum 
princeps. 

Et  ut  ad  particulare  punctum  deveniamus,  nobis  arridet  spes  omnino  certa,  Bel- 
larmini  doctrinam  de  infallibilitate  Papae,  a  saci^sancta  Vaticani  Synodo,  ecclesia¬ 
stice,  ut  de  fide,  definiendam.  Hucusque  de  fide  divina  tantum  erat,  ex  Scripturis, 
ex  Conciliis  et  Patribus,  ex  sensu  Ecclesiae  et  consensu  Theologorum,  etiam  ex  ra¬ 
tione  et  ex  quasi  necessitate,  Summum  Pontificem  ex  Cathedra,  ut  aiunt,  loquentem, 
esse  non  solum  indefectibilem,  sed  personaliter  infallibilem.  Ut  autem  tollatur  dubi- 
tandi  locus,  ut  lelhalibus  gallicanismi  placitis  radix  praecidatur,  Concilium,  si  spiritui 
qui  loquitur  in  nobis  credimus,  expressis  terminis  decretum  feret  quo  definietur  esse 
veritatem  catholicam  et  inconcussum  dogma  :  Pontificem  Romanum,  ex  cathedra 
loquentem,  non  esse  errori  obnoxium,  et  quaecumque  in  materia  fidei  aut  morum, 
damnat  et  reprobat,  decernit  et  praecipit,  etiam  inconsulto  episcopatu,  haec  ab  om¬ 
nibus  Christi  fidelibus,  etiam  ab  episcopis,  vel  credenda  et  absolute  retinenda,  vel 
rejicienda  et  illico  damnanda.  Sic  fantur  oracula  divina  ;  sic  habet  universalis  et 
constans » traditio ;  sic  volunt  piorum  corda,  familiae  honos,  societatis  bonum  et 
summopere  optandus  Ecclesiae  triumphus,  cum  omnia  divina  et  humana  susdeque 
vertuntur. 

Atvero,  cum  ad  tempus  praeteritum  redimus,  ut  canonicos  interrogemus  Bellarmini 

judices,  omnes  uno  ore  inclyta  illius  merita  clamant.  Multa  dantur,  a  Philippo  Ale- 
gambe  et  Nathanaele  Sotuello,  in  Epitome  vitae  Bellarmini,  contemporaneorum  testi¬ 
monia.  Hic  revocantur  tantum  canonicae  approbationes. 

i  x 

Opus  hoc  R.  P.  Roberti  Bellarmini,  Societatis  Jesu,  quoniam  omnes  Christiana* 
Fidei  Controversias  adversus  hujus  temporis  haereticos,  ita  copiose,  orthodoxe,  eru¬ 
dite,  ac  solide  explicat,  ut  non  immerito  integerrimum,  pulcherrimum,  absolutissi- 
mumque  controversiarum  omnium  corpus  appellari  queat ;  dignum  profecto  cum 
primis  est,  quod  ad  plurimorum  utilitatem  multo  maximam  typis  producatur. 

Ita  sentio  ego  Albertus  Hungerus ,  Sac.  Theologice  Doct.  Pro¬ 
fessor ,  et  Procancellarius  in  alma  Academia  Ingolstadiensi. 

t 

Cum  D.  Roberti  Bellarmini,  Societatis  Jesu,  exactissima  controversiarum,  quae 
Catholicis  cum  haereticis,  et  novatoribus  intercedunt,  discussio,  singularem  Christianae 
veritati  lucem  afferat,  ad  majorem  Reipublicae  Christianae  utilitatem,  maximam  vero 
Sectariorum  confusionem,  publicari  potest,  et  debet. 

Ita  censui  Petrus  Stevartius  Deodius ,  Sac.  Theologice  Doct.  et  Pro¬ 
fessor,  ac  ejusdem  facultatis  lngolstadii  pro  tempore  Decanus. 


Caetera  Bellarmini  opera  similibus  approbationibus  corroborantur  et  facile  esset  eas 
hic  congerere  :  sed  haec  sufficiant.  Nunc,  ut  in  medio  stet  virtus,  non  tacenda  est  cen¬ 
sura,  licet  indigna.  Fatendum  est  ergo  ;  Beliarmino  adhuc  superstite,  multi  in  eum  in- 

r 

surrexerunt  et  ei  pluries  conscribenda  fuit  apologia.  Amesius  Calvinista  notanter  in 
Disputationum  corpus  ita  invectus  est  ut,  ni  forent  vindiciae  Bellarminianae,  totum  pe- 
riisset.  Etiam  inter  catholicos,  fuit  quidam ,  stultus  quidem,  qui  uno  ore  et  Baronium 
et  Bellarminum  vorare  tentavit,  sed  helluo  prae  ambitione  suffocatus  est.  Nostris  tem¬ 
poribus  et  admodum  recenter,  Maretus,  Facultatis  theologicae,  sed  non  canonicae,  deca¬ 
nus  et  episcopus  in  partibus  infidelium,  in  opere  quod  inscripsit  :  De  Concilio  gene¬ 
rali  et  pace  religiosa,  Bellarminum  agitat  ut  imbellem  Scholae  Italicae  (non  audet  di¬ 
cere  Romanae)  magistrum,  jamjam  a  Bossuetio  devictum,  et,  quod  mirum  est,  ite¬ 
rum  a  Mareto  devincendum.  Sed  hic  confutatione  non  opus  est ,  cum  abundet  confu¬ 
sio  :  Maretus  enim,  solus  Scholae  Mareticae  doctor  et  discipulus,  satis  manifestat  quam 

male  olet  Facultas  in  partibus  Sorbonicorum ;  et  cum  caeteri,  ut  aiunt,  non  sine  su¬ 
perbia,  in  nostros  doctores  arma  nudarent,  non  esset  timendi  locus.  Bellarminus  et 
alii,  tum  aliorum  conviciis,  tum  eorum  meritis,  ut  veritatis  Romanae  praecones,  ma¬ 
nent  in  aeternum;  et  Gallicanistae,  licet  victores  superbi,  licet  docti  et  sapientes,  licet 
Sorbonistae,  et  divites  et  honoribus  redundantes,  adversus  petram  Romanam  non 
praevalebunt. 


§  II. 


De  seligendo  novoe  editionis  textu  et  ordinanda  materia. 


In  iterum  excudendis  doctorum  libris,  omni  ope  et  opera  nitendum  est  ut  purior 
textus  inveniatur  et  detur  vera  auctoris  sententia. 

Atvero  multae  sunt  Bellarmini  editiones ,  quarum  indicationem  reperies  apud  Gus- 
tavium  Brunet,  in  Bibliopolae  Manuali.  Pro  controversiarum  corpore,  expurgatior  edi¬ 
tio  erat  quondam  Parisiensis,  vulgo  Triadelphorum;  at  nunc  cedit  Pragensi  quae  pro¬ 
diit  anno  1721  et,  ut  prior,  quatuor  constat  tomis.  Altera  editio  erat  Coloniensis,  anno 
1619  typis  mandata,  et  Commentaria  super  Psalmos,  Sermones,  Tractatum  de  Scripto¬ 
ribus  ecclesiasticis  tantum  continens.  Plura  interea  Romae  prodierant  opuscula  spiri¬ 
tualia,  Grammatica  hebraica  et  Tractatus  de  Episcoporum  officiis. 

Inter  editiones  completas,  prima,  ni  fallimur,  debetur  Sixto  Quinto,  magno  illi  Pon¬ 
tifici,  qui  S.  Thomam  Aquinatem,  S.  Bonaventuram  et  alios  multos  edi  jussit  tanquam 
faustiora  reipublicae  Christianae  praesidia  :  Huic  Sixtianae  editioni  jam  accedit  duplex 
index  :  alter  locorum  Scripturae  Sacrae  in  Operibus  expositorum,  alter  rerum  et  ver¬ 
borum  notabilium.  Secunda  completa  editio  est  Lugdunensis,  anno  1596,  apud  Joan- 
nem Pillehote,  sub  signo  nominis  Jesu  :  in  qua  editione,  duplex  index,  eo  longe  co¬ 
piosior  est,  qui  antea  constructus  fuerat;  augetur  insuper  indice  theologorum  et  scrip¬ 
torum  in  opere  citatorum,  indice  sectariorum  et  haereticorum  quorum  errores  per¬ 
stringuntur  et  elencho  locorum  controversorum,  qui  a  priscis  Patribus  Orientis  et  Oc¬ 
cidentis  deprompti  sunt,  in  veritatis  tutelam  et  Catholicae  doctrinae  assertionem.  Ter¬ 
tia  editio  est  Veneta,  quae  prodiit  anno  1599,  correctionibus  et  additionibus  auctoris 
in  fine,  necnon  indicibus  locupletissimis  nobilitatur,  et  quum  pluries  recusa  fuerit,  tum 
Venetiis,  tum  Mediolani,  in  concinnandis  istis  editionibus  plura  superaddita  sunt ,  no- 

lanter,  pro  controversiarum  corpore,  Vindiciae  Bellarminianae,  auctore  Vito  Erbmann, 
Societatis  Jesu Theologo,  et,  pro  Tractatu  de  Scriptoribus  ecclesiasticis,  dissertatio 
philologica  et  historica  Philippi  Labbe,  necnon  supplementum  de  scriptis  et  scripto- 
bus  a  Bellarmino  omissis  ,  ad  annum  1400 ,  vel  ad  artem  typographicam  inventam. 
Fuit  autem,  si  infideli  memoriae  creditur,  et  altera  editio  Ingolstadiensis. 

Inter  recentiores,  coepta  fuerat  editio  Germanica,  quae  ad  finem  non  devenit.  Duo 
tantum  numerandae  sunt  completae  editiones,  scilicet :  Romana  ab  anno  1830  ad  an¬ 
num  1840;  et  Neapolitana,  annis  1859-1860  :  ambae  ex  Veneta  editione,  pluribus  tum 
correctis,  tum  additis,  sed  licet  omnibus  revisis,  mendis  dehonestantur  plurimis,  prae¬ 
sertim  Neapolitana. 

In  seligendo  praesentis  editionis  textu,  pro  lege  habuimus  Bellarmini  voto  deferre  et 
anteriorum  editorum  imitari  exempla.  Cum  vero,  multis  abhinc  annis,  pro  archetypo 
teneatur  editio  Veneta  et  cum  Bellarminus  ipse  hanc  declaraverit  sub  omni  respectu 
meliorem  et  velut  definitivam  mentis  expressionem  exhibuerit,  hanc  elegimus.  At,  in 
editione  Veneta,  plura  erant  typographorum  errata  quae  correximus.  Aliunde,  in  hac 
editione,  plura  addita  vel  correcta ,  ad  voluminum  calcem  fuerant  rejecta  quae,  loco 
indicato,  ad  Neapolitani  editoris  instar,  posuimus.  Sic  emendatissimus  evadet  textus 
et#nisi,  imbecillitate  nostra,  plurima  caderent,  nobis  tandem  liceret  verum  et  inte¬ 
grum  Bellarminum  venditare. 

Cum,  in  editione  Veneta,  plurima  deficiant,  notanter  sermones  et  ascetica  opuscula, 
haec  ex  caeleris  editionibus  desumpsimus. 

In  ordinanda  vero  materiarum  distributione,  primo  Bellarmini  vitae  epitomem  prae¬ 
posuimus,  deinde  Recognitiones  librorum  suorum,  auctore  Bellarmino,  licet  in  excu¬ 
dendis  disputationibus  plurima  correcta  sint  quae  hic  corrigenda  dicuntur.  Ut  Augus¬ 
tinus  Hipponensis  et  Alphonsus  de  Liguorio,  Bellarminus  fecit  hanc  intellectus  confes¬ 
sionem  non  raro  cordis  confessione  difficiliorem ,  quam  frustra  requirimus  in  Bos- 
suetii  Meldensis  et  plurimorum  aliorum  operibus.  Omnis  homo  mendax :  hic  men- 
dacior  qui  infirmitatem  non  confitetur;  ille  fortior  qui  se  humiliat. 

Haec  autem  editio  in  plures  partes  distribuitur  : 

Prima  pars  constat  quindecim  controversiis  generalibus ,  juxta  logicum  auctoris 
ordinem,  sibi  invicem  succedentibus ; 

Secunda  pars  continet  opuscula  controversias  illustrantia  :  haec  autem  opuscula 
possent  in  duas  partes  iterum  subdistingui,  quarum  una*  de  punctis  specialibus  trac¬ 
tat,  altera  praebet,  in  tractatu  de  Scriptoribus  ecclesiasticis,  velut  Lexicon  Palrish- 
cum ; 

Tertia  pars  commentario  super  Psalmos  efficitur ; 

Quarta  pars  comprehendit  Sermones ; 

Quinta  pars  affert  opuscula  spiritualia ; 

Sexta  pars,  si  nostris  votis  annuitur,  epistolis  et  anecdotis  constabit  et  fiat  ut  pos¬ 
simus  hanc,  pro  desiderio  nostro,  partem  constituere. 

Nunc  moris  est,  in  cudendis  libris  veteribus,  scholias  multiplicare,  varias  lectio¬ 
nes  proferre  et  notis  expressis  ad  fontes  remittere.  Morem  sequimur,  sed  necessi¬ 
tatis  aut  utilitatis  mensura  tantum  et  eo  modo  quem  hic  volumus  explicare. 

Quoad  varia  Scripturae  sacrae  testimonia,  haec  in  textu  servamus,  ut  a  Bellarmino 
producta  fuerant.  At  cum  scripserit  auctor  noster  ante  Glementinam  Bibline  sacrae 
correctionem ,  saepe  textum  profert  Vulgatae  non  omnimode  conformem.  Prolatus 
autem  textus,  cum  discussioni  locum  dat  aut  argumentationi  vim  affert ,  non  erat 
corrigendus;  aliter,  ex  illo  correcto  secuta  fuisset  auctorem  ipsum  corrigendi  neces¬ 
sitas  ;  et  insuper,  in  illo  correcto  idem  fuisset  anaehronismus,  ac  si,  in  antiquis  Pa¬ 
tribus,  nostra  dabatur  Vulgata.  Sed  quia  retinenda  est  Ecclesiae  correctio  ,  in  notis 
indicamus  citatum  Scripturae  locum :  numerus  Romanus  indicat  librum  et  caput,  nu¬ 
merus  Arabicus  indicat  versiculum ;  et  sic  unusquisque  theologus  genuinos  textus 
sibi  quam  facillime  poterit  comparare. 

Quoad  varia  Patrum  testimonia  et  testimoniorum  auctoritatem ,  triplici  modo  a 
Bellarmino  proferuntur  :  primo  modo,  auctoris  nomen  tantum  inscribitur;  secundo 
modo,  tmm  auctoris  nomine,  datur  operis  titulus  et  aliquoties  cum  indicatione  libri, 
capitis  et  numeri ;  tertio  modo,  post  has  indicationes,  datur  textus.  Gum  auctor  tra¬ 
ditionis  argumento  uti  soleat,  haec  omnia,  si  in  notis  recensenda  fuissent  cum  omni¬ 
bus  annexis  indicationibus  numerorum,  auctorum  et  librorum,  hic  eo  magis  necessa¬ 
riis  quod  minus  abundat  Bellarminus ,  notarum  amplitudo  auctoris  textum  superas- 
set.  Imo,  hae  notae  fusissimae  et  multiplicatissimae,  ob  fusionem  evasissent  obscurae  et 
ob  multiplicationem  inutiles.  Gum  dantur  aliunde,  in  operum  cursu,  et  Elenchus  loco¬ 
rum  controversorum  cum  remissione  ad  Patres  et  Dictionarium  patristicum  cum  Pa¬ 
tribus  a  perillustri  abbate  Migne  editis  concordans ,  satius  duximus  omnia  in  statu 
quo  ante  permittere.  Sic  egerant  jam  omnes ,  nec  uno  excepto ,  Bellarmini  edi¬ 
tores. 

Patres  ergo,  prout  Bellarminus  hos  indicavit,  proferuntur.  Indicationes  generaliores, 
ut  liber,  pars,  etc.  numero  Romano  indicantur;  divisiones  particulares ,  ut  caput, 
oratio,  catechesis,  articulus,  etc.  numero  Arabico.  Hinc  sequitur  inter  numerationem 
Scripturalem  et  numerationem  Patristicam,  qusedem  differentia.  Haec  autem  diffe¬ 
rentia  ex  eo  provenit  quod,  in  Patribus,  non  datur  versiculus,  et  proin  ut  distinguan¬ 
tur  oculo  notae  ut  luceant  et  vere  prosint,  ponenda  erat  typographica  differentia  :  nam, 
ob  numerorum  multitudinem  quasi  infinitam,  uniformitas  minus  lucem  peperisset 
quam  genuisset  confusionem. 

Quoad  Concilia,  cum  indicatur  Concilii  locus  et  numerus  chronologicus ;  cum  ponitur 
canon,  aut  caput,  aut  decretum  :  inveniantur  apud  Binium,  Labbe,  Hardouin,  Mansi 
et  alibi  apud  alios,  parum  refert.  Indicatio  sufficit,  et  unusquisque,  pro  armamenta¬ 
riorum  divitiis,  facillime  quae  desideraret,  inveniet. 

Apud  Bellarminum,  multi  citantur  haeretici  et  sectarii ;  multi  adducuntur  historici, 
theologi,  scripturae  interpretes  ,  canonistae,  quorum  indicantur,  opera  sive  vulgata, 
sive  antiquata..  Cum  agitur  de  libris  vulgatis  ,  ut  Baronii  Annales  et  sancti  Thomae 
opera,  vix  opus  est  morari,  quod  in  omnium  manibus  versentur.  Cum  autem  de  his 
libris  qui  vel  perierunt,  vel  in  bibliothecarum  ignotarum  pulvere  dormiunt,  vix  satis 
fuisset  Mathusalem  vita  ut  exquiri  possint.  Quae  adduxit  auctor,  pro  fide  pio  Cardi¬ 
nali  debita,  credenda  sunt. 

Caeterum  nemo  potest  oblivisci  Bellarminianas  disputationes  non  semel  a  Protes- 
tantibus  refutatas  fuisse.  Porro  declarant  adversarii  aBellarmino  eorum  objecta  exacte 
prolata,  rationes  eorum  fidenter  auditas  et  omnia  pro  honoris  legibus  facta.  Strenuus 
athleta,  postquam  adversarii  thesim  proposuit ,  eam  deturbat  fidei  armis  et  scientiae 
probationibus.  Cum  autem  a  Bellarmino  adducta  testimonia  vim  faciant  argumentatio¬ 
nis,  invido  adversariorum  oculo  rimata  sunt.  Omnes  tum  Scripturae,  tum  Patrum  et 
Conciliorum  textus,  ad  fidem  manuscriptorum  codicum  et  cusorum  librorum  reducti, 
accepti  sunt  ad  pugnam  ut  veri  et  authentici.  Nullus  ergo  remaneat  timor  ne  fictis  aut 
falsis  depugnetur  armis  :  lucis  arma  tantum  proferuntur  et  in  hoc  conflictu  ,  quod 
lucet  non  nocet,  aut  si  infliguntur  vulnera,  sunt  amici  vulnera  et  feliciores  victi  quam 
victores.  Quid  amplius?  Victores  et  victi,  per  veritatem  fratres,  sibi  invicem  gratu¬ 
lantur  pro  fide  propugnata,  et  detecta  et  quod  omnia  omnibus  facta  sunt,  omnes  aeque 
superabundant. 

Haec  scribebam  octavo  Decembris  die  anni  1869,  Lutosae  dioecesis  Lingonensis  in 
Gallia,  dum  episcopi,  Romae  congregati,  ad  Petri  sepulcrum  convenirent  in  Concilio 
generali.  Cum  solus  in  cubiculo  haec,  coram  Deo,  profiteor,  pulsantur  campana,  re¬ 
boant  sancti  Michaelis  Archangeli  tonitrua,  universalis  alacri  gaudio  exultat  Ecclesia, 
quod  totius  orbis  episcopi  clamant :  Petrus  per  Pium  locutus  est !  0  utinam ,  ex  hoc 
Concilio  prodeant  definitiones  dogmaticae  praesertim  infallibilitatis  Papae  et  Assump¬ 
tionis  Mariae ;  fiant  canones  et  decreta  quae  sint  controversiarum  finis,  fidei  et  caritatis 
extensio  ad  ultimum  terrae,  et,  ut  omnia  uno  verbo  dicam  ,  gesta  Dei  per  episcopos, 
ad  majorem  Sedis  Apostolicae  gloriam. 

Haec  dum  fidenter  expectamus ,  sit  omnibus  Concilium  oratio,  meditatio,  studium, 
quies  et  spes,  ut  abundantem  Spiritus  sancti  luminum  partem  recipere  possimus. 

Dixi.  Vale,' studiose  lector,  et  ora  pro  me,  qui  oras  pro  te,  ut  in  ambobus  sit  semper 
et  super  omnia  Christus. 

EPITOME  VIM 


SIVE  ELOGIUM  ROBERTI  S.  R.  E.  CARDINALIS  BELLARMINI  EXSCRIPTUM  E  BIBLIOTHECA 
SCRIPTORUM  SOCIETATIS  JESU  IMPRESSA  ROMiE  ANNO  1676,  AUCTORIBUS  PATRI¬ 
BUS  PHILIPPO  ALEGAMBE ,  ET  NATHANAELE  SOTUELLO  EJUSDEM  SOCIETATIS. 


Robertus  Bellarminus  S.  R.  E.  Cardinalis,  natione  Italus,  patria  Politianus,  Marcelli  II,  Pontifi¬ 
cis  Maximi,  sororis  Cynthiae  Cervinae  filius,  adolescentulus  se  Deo  in  nostra  Societate  consecravit 
die  20  Septembris  anno  salutis  1560,  aetatis  suae  18,  atque  excellenti  ingenio,  magno  judicio,  im¬ 
probo  et  pertinaci  studio  liberales  artes  didicit,  docuit,  et  professus  est.  Valuit  sacra  eloquentia 
plurimum,  et  summa  cum  admiratione  omnium,  atque  insigni  fructu  celeberrimis  in  locis  condona¬ 
tus  est,  priusquam  per  aetatem  Sacerdos  esse  posset.  Eo  sacro  Ordine,  Gaadavi  a  Cornelio  Jansenio 
illius  Urbis  Antistite  inauguratus  est  anno  1569,  et  postero  sacram  doctrinam  Lovanii  explicare  ex¬ 
orsus  est,  primus  qui  de  Societate  id  ea  in  Urbe  praestitit  :  fausto  principio,  etiamsi  quaestiones  ad¬ 
huc  non  ita  multas  ex  Prima  tantum,  Tertiaque  Parte  S.  Thomae  audivisset.  Rumor  autem,  quem 
excitavit  in  tradenda  Theologia,  auditus  est  adeo  late,  ut  fere  fidem  excedat,  unde  et  primus  in  Aca¬ 
demia  honores  obtinuit,  habitus  semper  ab  omnibus  magister.  Hanc  tantam  sapienti»  laudem  cum 
ornaret  paribus  incrementis  virtutum,  jussus  est  die  6  Julii  anni  1572,  quartum  Societatis  solemne 
votum  tribus  aliis  addere,  quae  ex  Pii  Quinti  decreto  in  Sacerdotii  susceptione  prius  ediderat.  Post 
septennium,  quam  in  Belgium  venerat,  repetivit  Italiam,  et  Romae  primus  Sociorum  praelectionem 
de  controversiis  fidei  suscepit  anno  1576,  tanta  praestantia,  ut  famam  per  se  celeberrimam  longe 
etiam  superarit.  Anno  1590,  missus  a  Sixto  Quinto  Pont.  Max.  in  Gallias  est  cum  Henrico  Cardina¬ 
li  Cajetano  Legato,  ut  si  quid  de  rebus  ad  fidem  spectantibus,  tractari  oporteret,  ipse  esset  in  promp¬ 
tu.  Inde,  post  10  menses  redux,  jubente  Gregorio  XV,  sacra  Biblia  unus  e  paucis  ad  id  designatis 
liberavit  erratis,  quae  in  primam  Editionem  a  Sixto  imperatam  irrepserant,  et  Praefationem  ipse 
composuit,  quae  impressa  hodieque  praelegitur,  et  castigaverat  antea  jam  Biblia  Regia  imperante 
Gregorio  X  ,  quorum  Chaldaea  Paraphrasis  Rabbinicis  scatebat  erroribus.  Anno  1597,  Romani 
Collegii  Rector,  et  nondum  circumacto  triennio,  Neapolitanae  Pi'ovinciae  Praepositus  est  appellatus. 
Utramque  Praefecturam  incredibili  sociorum  bono  administravit,  donec  vita  functo  Franciseo  Car¬ 
dinali  Toleto  a  Clemente  V,  Pont.  Maximo,  anno  ineunte  1597,  Romam  accitus  est,  ut  ejus  locum 
impleret.  Adscriptus  paulo  post  inter  eos  est,  qui  sacrae  Inquisitioni  sunt  a  Consiliis ;  examini  Epi¬ 
scoporum  praepositus.  Cumque  Rector  in  Poenitentiario  Collegio  factus  esset,  vix  lapso  bimestri  die 
3 Martii,  anno  1599,  ab  eodem  Clemente  Cardinalis  nominatus  est,  cum  hoc  elogio;  «Hunc  elegimus 
quia  non  habet  parem  Ecclesia  Dei,  quoad  doctrinam,  et  quia  est  nepos  optimi,  et  sanctissimi  Pon¬ 
tificis.  »  Cum  autem  se  subtrahere  moliretur  sub  anathemate  vetitus  est  repugnare,  sic  publicae  uti¬ 
litati  serviendo  inducta  sunt  Cardinalis  insignia  lacrymanti.  Hinc  factum,  ut  quamvis  esset  sacra 
Purpura  donatus,  nihil  tamen  de  pristina  modestia  mutaverit,  suique  omnino  similis,  et  pauper 
Societatis  Jesu  presbyter,  et  Ecclesiae  Romanae  Princeps  idem  semper  fuerit,  in  unum  religiosae  vi- 

tae,  et  sacrae  dignitatis  munia  conjungens.  Triennio  post  acceptam  Purpuram,  Ecclesiae  Capuanae 
Archiepiscopus  ab  ipso  Clemente  Pont,  die  21  Aprilis  anno  1602,  inauguratus  est,  acclamante  Sa¬ 
cro  Collegio,  uti  testatur  Card.  Baronius  ad  annum  Christi  968  :  «  Dignus  Dignae.  »  Qualis  fuerit 
ejus  administratio  in  ea  Ecclesia,  tum  maxime  patuit  cum  per  obitum  Clementis  VIII,  anno  1605,  ad 
nova  Comitia  Romam  abire  debuit.  Cum  enim  populo  de  suggestu  valediceret,  ominareturque  se 
minime  reversurum,  lacrymse  omnibus  obortae  sunt,  quas  clamor  excepit,  et  luctus  publicus,  cum 
dicerent  universi  :  «  Ne  derelinquas  nos,  Pastor  bone,  ne  deseras  nos,  nos  orphanos,  sub  te,  quae 
peccavimus,  Pater,  filii,  emendabimus,  »  Postridie  adfuit  moesta  Civitas,  et  cum  primum  Cardinalis 
in  conspectu  fuit,  repente  cum  fletu  clamor  exortus  est,  Pastorem,  Parentem,  Tutorem,  confusis 
vocibus  appellantium,  suamque  orbitatem  lamentantium  :  vestis  laciniam  exosculabantur  nonnulli ; 
alii  rosariis  pie  contingebant,  omnes  benedictionem  flagitabant.  Novus  Pontifex  Paulus  V,  mox  ut 
electus  est,  vetuit  Bellarminum  abire  a  suo  latere,  cujus  vellet  consiliis  plurimum  uti.  Ea  causa 
ipsi  fuit  Ecclesiae  Capuanoe  renuntiandi,  quod  nollet  gregi  praeesse,  cui  non  se  posset  exhibere  prae¬ 
sentem.  Procuravit  tamen  caritatis  officio  Politianam  tantisper  Ecclesiam,  dum  abesset  in  Gallias 
Legatus,  Antistes  ejus  Ubaldinus ;  et  Coelestini  Ordinis,  ac  Monasterii  S.  Marthae  Germanicique 
Collegii  patrocinium  admisit.  Vixit  in  purpura  Robertus,  summis  Ecclesiae  negotiis  admotus,  usque 
ad  annum  salutis  1621,  quo  propter  ingravescentes  annos,  et  aegritudinis  aetatem,  impetrata  ab  oc¬ 
cupationibus  publicis  missione  die  16.  Augusti,  ex  Vaticano  secessit  in  Domum  nostram  Probationis 
S.  Andreae,  et  paulo  post  febri  tentari  coepit,  quo  tempore  mortem  sibi  ominatus,  canere  auditus  est : 
«Nunc  dimittis  servum  tuum  Domine,  secundum  verbum  tuum  in  pace.  »  Exprimi  non  potest,  quam 
fuerit  illi  jucunda  cogitatio  propinquae  mortis.  Omnino  in  hoc  argumento  multus  erat,  ut  ostenderet 
vivendi  fastidium,  et  incredibilem  sitim  aeternitatis.  Invisit  eum  decumbentem Gregorius XV,  Pont. 
Max.  ac  bis  peramanter  amplexus,  Sacrum  se  pro  ejus  valetudine  facturum  promisit.  Ipse  Christi 
Vicarium  obsequiosissime  reveritus,  usurpavit  illud  Centurionis  :  «  Domine  non  sum  dignus,  ut  in¬ 
tres  sub  tectum  meum.  »  Postquam  Sacramentis  munitus  est,  mandavit  P.  Andreae  Eudaemonianni 
intimo  suo,  ut  testaretur  ^itteris  se  per  Dei  misericordiam  in  Ecclesia  Catholica,  atque  in  fide  de¬ 
cedere,  quam  ad  eam  diem  et  sincero  coluisset  animo,  et  suis  voluminibus  defendisset ;  ac  ne  de 
divinis  quidem  auxiliis  aliter  morientem  sentire,  vel  unquam  sensisse,  quam  in  Controvei’siarum  li¬ 
bris  docuisset.  Ubi  imminere  felicissimi  transitus  horam  sensit,  Apostolicum  Symbolum,  Psalmum 
L,  Orationem  Dominicam,  et  Salutationem  Angelicam  ssepius  recitavit,  interponens  subinde  sua¬ 
vissima  Jesu  ac  Mariae  nomina,  tum  sacram  Christi  cruci  affixi  effigiem,  detracto  sibi  pileolo,  capiti 
venerabundus  imposuit,  et  reductis  brachiis  ad  pectus  strinxit,  ac  demum  inter  nostrorum  preces 
leniter  anhejans  spiritum  Conditori  suo  placidissime  tradidit  die  17  Septembris  anno  salutis  1621, 
et  79  aetatis.  Funus  illi  jubente  Pontifice,  comparatum  est  eo  splendore,  quo  Cardinalibus  fieri 
consuevit,  sed  adversus  undam  populi  concursantis  ad  osculum,  tactumque  sacri  pignoris,  adhibere 
oportuit  Helveticos  e  stipatoribus  Pontificiis.  Decimo  post  die  parentavit  illi  Societas,  Tarquinio 
Galluccio  perorante.  Quidquid  rerum  in  usu  habuit,  raptum  distractumque  in  postulantes  est  ad 
venerationem.  Anno  vertente,  in  vacuum  S.  Ignatii  Parentis  nostri  tumulum  corpus  ejus  illatum 
est,  cui  honorarium  e  lapidibus  versicoloribus,  ac  statuis  dispositis  monumentum  Odoardus  Cardi¬ 
nalis  Farnesius  addidit  cum  hac  Inscriptione  : 

Roberto  Cardinali  Bellarmino,  politiano  e  societate  jesu,  Marcelli  ii.  p.  m.  sororis  filio, 
Odoardus  Cardinalis  Farnesius,  sui,  erga  virum,  quem  patris  loco  semper  coluit,  amoris  nun¬ 
quam  MORITURI  MONUMENTUM  POS.  OBDORMIVIT  IN  DOMINO  ANNO  SAL.  MDCXXI.  AETATIS  SU.E  LXXIX. 

De  Religione  porro  Roberti  Bellarmini,  pietate,  demissione  animi,  modestia,  caeterisque  virtutibus, 
de  miraculis  etiam,  et  propheticis  praedictionibus,  aliisque  ornamentis,  tacere  melius  puto,  ut  illa 
de  Carthagine  ait,  quam  pauca  dicere,  omnia  vero  complecti  voluminis  justi  est  opus  ;  est  in  mani¬ 
bus  ejus  vita  luculenter  descripta,  quae  sitim  possit  extinguere,  minutius  ejus  decora  cognoscere 
cupientis.  Ego  satis  habuero,  pauca  de  ipso  clarissimorum  hominum  suffragia  praesentare. 

Maphaeus  Barberinus  Cardinalis,  qui  jam  Urbanus  VIII  est,  dicebat  Bellarminum  etiam  tum  vi¬ 
ventem  a  se  tam  aestimari  Sanctum,  atque  alios,  qui  antiquitatis  etiam  adjuncta' commendatione 

publicam  habent  venerationem,  nec  dubitavit  illum  in  quodam  carmine  S.  Carolo  Borromseo  virtute 
geminum  facere. 

Cardinalis  a  Monte,  Deum  aiebat  commodare  usibus  Ecclesiae  exemplar  hoc  perfectissimum  vo¬ 
luisse,  ut  sacer  Senatus,  ac  seculum  nostrum  ab  illo ,  uti  superius  seculum  a  S.  Carolo ,  illustra¬ 
retur, 

Cardinalis  Bandinus  adsimilem  dicit  Sanctis  Ecclesiae  Doctoribus,  tum  in  doctrina,  tum  in  mori¬ 
bus,  semper  vero  visum  exemplar  excogitatissimum  Praesulum  Ecclesiasticorum,  et  sacri  Collegii 
singulare  lumen. 

Cardinalis  Estensis  vocat  singulare  exemplar  nostrorum  temporum,  quem  non  honoraret  ut  Car¬ 
dinalem,  sed  honoraret  ut  Sanctum,  in  cujus  obitu  magnum  acceperat  damnum  Ecclesia  Dei. 

Cardinalis  Verallus  ipsum  ait  ita  vixisse,  ut  exemplar,  unde  sumere  virtutem  Cardinales  possent 
et  Ecclesiastici  omnes  ;  ita  scripsisse,  ut  alter  nostri  seculi  Augustinus  haberi  possit. 

Cardinalis  Cobellutius  ait  excedente  illo,  cecidisse  coronam  capitis  sacro  Senatui,  qui  fuerit  Ec¬ 
clesiae  sanctae  lumen  grande. 

Cardinalis  Ubaldinus  existimat  hoc  seculo  neminem  fuisse  illo  potiorem  sanctae  Fidei  defensorem, 
ut  merito  possit  appellari  Athanasius ,  atque  Augustinus  aetatis  nostrae ;  denique  Doctrina  sanctis 
Ecclesiae  Doctoribus  parem  ,  virtute  speculum  sanctimoniae  ,  Purpura  formam  fuisse  Ecclesiasti¬ 
corum. 

Cardinalis  Centinus  appellat  Haereticorum  malleum,  sanctae  Ecclesiae  propugnaculum,  Christianae 
Fidei  columen,  Catholicae  veritatis  assertorem  et  vindicem. 

Cardinalis  Valerius  ait  se  haud  reperisse  tot  virtutes  in  multis,  quos  noverat,  viris  laudatissimis 
simul  omnibus,  quot  repererat  gradu  quodam  excellente  in  uno  hoc  magno  Christi  athleta,  in  hoc 
magno  Apostolo  seculi  nostri. 

Cardinalis  Ursinus  celebrat  in  eo  castitatem  in  florenti  aevo,  quo  perinde  atque  in  Josepho ; 
paupertatem  inter  divitias,  sicut  in  Davide;  lib e r alitate m in  egestate,  uti  inTobia;  solitudinem  in¬ 
teriorem  inter  aulae  occupationes  tamquam  in  Gregorio  ;  humilem  opinionem  de  se  in  conferta  mul¬ 
titudine  virtutum  excellentissimarum,  ut  in  Paulo  ;  denique  liberam  vocem  erga  Dominantes,  ut  in 
Joanne  Baptista. 

Cardinalis  a  Sabaudia  eum  in  honore  a  se  habitum  ait,  propter  doctrinae  miraculum,  qua  Haere¬ 
ticos  religionis  propugnator  afflixit,  atque  adeo  propter  integritatis,  sanctimoniaeque  ejus  laudem. 

Cardinalis  de  Sourdis  vocat  sidus,  malleum  Haereticorum,  verticem  Theologorum  hujus  seculi. 

Atque  ut  velut  per  saturam  colligam  ex  ceteris  aliqua,  dictus  est  vitae  coelestis  ac  perfectae  Ma¬ 
gister,  et  Dux,  qui  intra  limites  aevi  sui  neminem  habuerit  majorem  se,  validus  Ecclesiae  Dei  colos¬ 
sus ;  piissimus  fidei  athleta,  et  Haereticorum  hostis  acerrimus;  novus  Antoninus  in  sublevandis  pau¬ 
peribus  ;  in  vitae  perfectione  Basilius;  in  confutandis  Haereticis  Irenaeus  a  Divina  providentia  desti¬ 
natus;  numquam  satis  laudatus  nostro  saeculo,  et  posterioribus  semper  laudandus  :  Tutor,  Praeses, 
Consiliarius,  Senator  Christianae^Reipubl.  magnus  :  magnum  Ecclesiae  columen  :  lucerna  lucens  in 
caliginoso  loco,  tenebrasque  omnes  discutiens  ;  rerum  divinarum  consultissimus ;  amplissimi  Ordi¬ 
nis,  suique  saeculi  omame  ntum  :  haeresum  debellator ,  novus  Alcides  Aquilonis  ;  eximium  pietatis 
Christianae,  et  eruditionis  omnimodae  nostri  aevi  sidus ,  Romanae  sacrae  Purpurae  decus  immortale 
in  medio  Ecclesiae  aDeo  positus,  tanquam  lucerna  lucens  et  ardens;  sacrae  militiae  Princeps,  ingens 
gloria  temporum  suorum,  et  sexcenta  in  hanc  sententiam  elogia,  quae  brevitati  condono.  Hinc  con¬ 
tinuata  semper  per  annos  amplius  50,  atque  etiam  aucta  de  sanctitate  hujus  celebratissimi  Cardi¬ 
nalis  fama,  jussu  Sanctissimi  P.  N.  Clementis  X.  denuo  institutus  est  hoc  anno  1674,  a  S.  Congre¬ 
gatione  Rituum  processus,  de  Vita,  et  miraculis  ejusdem,  ut  in  Beatorum  album  ,  si  legitime  de  re¬ 
quisitis  ad  id  constiterit,  referatur.  Scripsit  porro  Robertus  Bellarminus  : 

De  controversiis  Christianos  fidei  adversus  sui  temporis  Haereticos.  Opus  spissum  sane,  atque  ope¬ 
rosum,  et  omnibus  numeris  absolutum  in  Tomos  III,  distinctum,  et  64  libris  comprehensum,  cujus 
Tomus  I,  primum  prodiit  anno  1581,  Tomus  II,  anno  1583,  Tomus  III,  anno  1592.  Sed  exinde  in 
solo  Septentrione  vigesimam  habuit  editionem  :  et  quanti  sit  factum  in  Ecclesia  Dei ,  declarant 
Scriptores  celeberrimi :  Cardinalis  Perronius  pluris  asserit  a  se  illud  fieri,  quam  ullum  opus  aliud 
quod  vel  ab  annis  mille  sit  editum  pro  Ecclesiie  defensione,  Cardinalis  Baronius  censet  esse  propu 


4 


EPITOME 


gnaculum,  et  Turrim  David,  ex  qua  mille  clypei  pendent,  et  omnis  armatura  fortium,  ut  Hierusa¬ 
lem  nostra  adversus  oppugnationes  hostium  defensa  sit.  Vocarunt  alii  contra  hujus  seculi  hsereses 
primarium  antidotum,  murumque  et  antemurale  Domus  Dei.  Nec  ipsi  hostes  ausi  sunt  diffiteri,  ex 
quibus  Theodorus  Beza  :  «  Unus  hic  liber,  aiebat,  nos  omnes  humi  proturbat.  »  Igitur  in  Angliae 
Academia  Cantabrigiensi  primum,  mox  etiam  in  Oxoniensi  nova  praelectio  instituta  est,  ad  Contro- 
*  versias  Bellarmini,  si  possent,  refellendas.  Hujus  autem  operis  generalis  divisio  haec  est. 

Tomus  I.  in  septem  generales  controversias  divisus  :  ' 

De  verbo  Dei  scripto ,  et  non  scripto.  Lib.  IV. 

De  Christo  capite  totius  Ecclesiae.  Lib.  V. 

De  Summo  Pontifice  capite  militantis  Ecclesioe.  Lib.  V. 

De  Ecclesia  tum  in  Conciliis  congregata,  tum  sparsa  toto  Orbe  terrarum.  Lib.  IV. 

De  membris  Ecclesia:  militantis ,  Clericis,  Monachis,  et  Laicis.  Lib.  III. 

De  Ecclesia,  quce  est  in  Purgatorio.  Lib.  II. 

De  Ecclesia ,  quce  triumphat  in  Coelis.  Lib.  III.  (/) 

Est  autem  hic  Tomus  in  editione  Coloniensi  a  Gymico,  et  Hierato  facta  anno  1615,  ex  recensione 
Auctoris,  divisus  in  duos  Tomos,  ita  ut  prior  contineat  tres  primas  controversias,  posterior  reliquas 
quatuor  cum  additamento  VII  Opusculorum,  quae  sunt  ista  : 

Appendix  ad  libros  de  Summo  Pontifice. 

De  Translatione  Romani  Imperii.  Lib.  III. 

Appendix  ad  Disputationem,  de  Cultu  imaginum. 

De  indulgentiis.  Lib.  II. 

Judicium  de  Concordia  Lutlieranorum. 

Apologia  brevis  pro  eodem  libello. 

Recognitio  Auctoris  omnium  suorum  Librorum. 

Tomus  II.  seu  juxta  aliam  editionem  III,  in  IV.  Controversias  generales: 

De  Sacramentis  in  genere.  Lib.  II. 

De  Baptismo,  et  Confirmatione.  Lib.  I. 

De  Eucharistia,  et  Sacrificio  Missce.  Lib.  VI. 

De  Poenitentia.  Lib.  IV. 

De  Extrema  Unctione,  Ordine,  et  Matrimonio.  Lib.  III. 

Tomus  III.  vel  ex  alia  editione  IV.  in  tres  Controversias  generales  : 

De  gratia  primi  hominis,  et  statu  Innocentiae.  Lib.  1. 

De  Gratiae  amissione.  Lib.  VI. 

De  Gratiae  reparatione,  et  statu  Justificatorum  per  Christum.  Lib.  IV. 

Controversiarum  autem  Epitomen  ediderunt  Antuerpiae  Balduinus  Junius  Ordinis  Minorum,  et 
Fr.  Joannes  Baptista  des  Bois,  Gallus  Ordinis  Minorum,  Parisiis  apud  Calderium  1602.  et  novissime 
Andreas  Coppastain  Ordinis  Praedicatorum.  Eas  autem  Gallice  reddidit,  jussu  Cardinalis  Perronii 
Chiastillonius  ejusdem  Cardinalis  Secretarius.  Scripsit  etiam  Bellarminus  alia,  quae  Coloniae  prodierunt 
typis  Bernardi  Gualteri  1617,  tomis  III.  comprehensa  post  alias  editiones,  quibus  ea  seorsim  vulgata 
sunt,  ea  sunfTomo  IV,  seu  malis  V. 

Explanatio  in  Psalmos.  Tom.  V.  seu  VI. 

Conciones  Sacroe.  Tomo  VI.  seu  VII. 

Opuscula  XVIII  varii  argumenti.  Nimirum  praeter  sex  priora,  quae  supra  Tom.  I.  et  II.  recensui  : 

De  Scriptoribus  Ecclesiasticis.  Lib.  1.  cum  brevi  Chronologia  ab  orbe  condito  usque  ad  annum 
Domini  1612,  et  postea  usque  ad  annum  1622,  Coloniae  1622f  in  8. 

Responsio  ad  librum  inscriptum :  Triplici  nodo  triplex  cuneus,  «  adversus  Jacobum  Regem  An- 
glise.  »  Prodiit  primo  sub  nomine  Matthaei  Torti  (et  non  Tosti,  ut  in  Bibliotheca  legitur)  Presbyteri, 
et  Theologi  Papiensis. 

Apologia  pro  eadem  responsione  in  qua  ejusdem  Regis  Prcefalio  monitoria  refutatur. 

De  Potestate  Summi  Pontificis  in  Temporalibus  contra  Gulielmum  Barclaium.  Lib.  1. 

(1)  In  pnesenti  editione,  controversiae  eodem  ordine,  sed  non  eadem  tomorum  distributione  ponuntur. 

Responsio  ad  duos  libros  in  favorem  Reip.  Venetae  conscriptos  adversus  interdictum  Pauli  V,  Pont. 
Max. 

Responsio  ad  Tractatum  septem  Theologorum  pro  causa  ejusdem  Reipub. 

Responsio  ad  oppositiones  F.  Pauli  Servitoe,  necnon  Joannis  Marsilii  Neapolitani. 

Explicatio  Symboli  Apostolici ,  etc. 

Christianae  Doctrinae  pro  iis  qui  erudiunt  alios  copiosior  explicatio.  Haec  duo  Italice  conscripta 
fuerunt  (1). 

De  Ascensione  mentis  in  Deum.  Lib.  1. 

De  JEterna  Felicitate  Sanctorum.  Lib.  Y. 

De  gemitu  Columbae  sive  de  bono  lacrymarum.  Lib.  111.(2). 

Accessit  huic  postremo  Tomo  supplementum  typis  ejusdem  Gualteri  anno  1619.  in  quo  sunt: 

De  septem  Verbis  Domini  in  Cruce  prolatis.  Lib.  II, 

De  Officio  Principis  Christiani.  Lib.  III. 

Admonitio  ad  Nepotem  Episcop.  Theanensem  de  Officio  Episcopi 

Institutiones  linguae  Hebraicae. 

De  Arte  bene  moriendi.  Lib.  II. 

Denique  ut  nullum  tanti  Doctoris,  quamvis  exiguum  fragmentum  omittam  ejus  est  : 

Hymnus  de  Spiritu  Sancto,  hoc  initio:  Spiritus  celsi  dominator  axis,  qui  tacito  ejus  nomine 
extat  inter  selecta  carmina  Virorum  Illustrium.  Item  : 

Hymnus  de  S.  Maria  Magdalena  brevissimus,  qui  a  Clem.  VIII.  Pont.  Max.  positus  est  in  Brevia¬ 
rio  Romano,  et  incipit  Pater  superni  luminis. 

Liturgia  Apostolica. 

In  Haereticum  carptorem  fulminis  Sixti  V. 

Correctorium  Errorum,  qui  Typographorum  negligentia  in  Libros  Roberti  Bellarmini  S.  R.  E. 
Card.  Editionis  Venetae  irrepserunt.  Prodierunt  demum  ex  ipsius  Bibliotheca  depromptae  : 

Novae  declarationes  S.  R.  E.  Cardinalium  ad  Decreta  Sac.  Concilii  Tridentini,  Lugduni  per  Lau¬ 
rentium  Durand  1634. 

Concio  quam  de  B.  Aloysio  Gonzaga  ad  socios  habuit  Italice  anno  1608,  relata  ad  calcem  ejusdem 
.  B.  Vitae  a  Virgilio  Cepario  recusse  anno  1629.  Prodiit  demum  ejus: 

Oratio  de  Passione  Domini  habita  ad  GregoriumXIII,  anno  1577,  cum  aliis  ejusdem  argumenti, 

Recognitio  librorum  omnium  Cardin.  Bellarmini  ab  ipso  Auctore  edita,  in  folio. 

Epistolas  varias  Bellarmini,  collegit  in  unum  volumen,  et  typis  vulgavit  noster  Jacobus  Fuligat- 
tus.  Romae  apud  Manelphum  anno  1650,  in  12. 

Decora  Roberti  Cardinalis  Bellarmini,  collegit,  et  edidit  Sebastianus  Badus,  Genuae  typis  Antonii 
Georgii  Franchelli  1671,  in  4  (3). 


(1)  Advertendum  hic  non  solum  haec  duo  opuscula,  sed  etiam  tres  praedictas  Responsiones  ad  libros,  seu  tra¬ 
ctatus  pro  causa  Reipublicae  Venetae  a  Cardinali  Bellarmino  conscriptas  esse,  atque  impressas  Romae, et  Mediolani 
lingua  Italica;  namque  eadem  editi  erant  libri,  quos  oppugnabat, et  patet  ex  Praefatione  responsionis  ad  tractatum 
septem  Theologorum,  in  cujus  initio  Cardinalis  testatur  se  quibusdam  libellis  vulgaribus  vulgariter, id  est  Italicis 
Italice,  non  Latine,  ob  rationes  ibi  positas,  coactum  esse  respondere. 

(2)  His  mysticis  opusculis  jungendum  est  opusculum :  De  cognitione  Dei :  opus  hucusque  ineditum,  qui  venit 
apud  Lelhielleux  ,  via  vulgo  dicta  Cassette,  23,  Parisiis. 

(3)  Si  RR.  PP.  Perrone  et  V.  de  Ruck  fides,  plurima  supersunt,  in  Collegio  Romano,  Bellarmini  inedita  manu- 
cripta.  Quae,  ut  nunc  edantur,  omni  ope  et  opere  satagemus. 

RECOGNITIO  LIBRORUM  OMNIUM  . 

ROBERTI  BELI.ARMINI 

S.  R.  E.  CARDINALIS, 

AB  IPSO  AUCTORE  EDITA 


PRAEFATIO  AD  LECTOREM 


Scripsi,  Deo  teste,  quod  verum  esse  existimavi,  non  gratiam  hominum,  vel  propriam 

m 

utilitatem,  sed  honorem  Dei,  et  Ecclesiae  commodum  respiciens.  Neque  in  scriptis  meis 
aliquid  a  Divinis  Litteris,  aut  Sanctorum  Patrum  regulis  alienum  sciens  posui.  Quia  tamen 
scriptum  est :  ln  multiloquio  non  deerit, peccatum,  quod  etiam  de  multa  scriptione  dici  posse 
non  dubito  :  Ego  ipse  jam  senex,  et  morti  proximus,  S.  Augustinum  imitatus,  libros  meos 
recognoscere  et  dijudicare  volui.  Quod  opus,  Deo  adjuvante,  aggressus,  nundem  cum,  eo¬ 
dem  adjuvante  ,  perfeci ,  et  aliqua  obscure  dicta  explicavi ,  quaedam  etiam  nimis  breviter 
indicata  ;  non  paucis  additis  locupletavi,  paucis  denique,  quae  minus  placebant  correctis, 
extremam  manum  omnibus  libris  a  me  conscriptis  imposui.  Precor  autem  Typographos 
omnes,  si  qui  forte  libros  meos  iterum  excudere  velint,  ut  textum  librorum  non  mutent, 
sed  hanc  recognitionem,  vel  ad  initium,  vel  ad  finem  operis  addere  non  graventur. 


RECOGNITIO  LIBRORUM 
De  verbo  Dei. 

Principium  operum  meorum  sunt  libri  de 
Verbo  Dei,  in  quibus  ea  quae  sequuntur  an¬ 
notanda  esse  censui. 

Lib.  I,  cap.  3.  in  ipso  titulo  ponitur  D. 
Pauli  pro  B.  Pauli.  Ego  enim  nunquam  pro¬ 
bavi  vocem,  Divus,  nec  Diva,  cum  de  Sanctis 
agitur,  tum  quod  eam  vocem  apud  veteres 
latinos  Patres  non  inveniam,  tum  quod  apud 


Ethnicos  Divi  nomen,  Diis  tantum  tribui  so¬ 
leat.  Itaque  ubicumque  in  libris  meis  lector 
inveniet,  Divum,  sciat  vel  mihi  imprudenter 
excidisse,  vel,  quod  saepius  accidit,  me  scrip¬ 
sisse  Beatum.  Sed  Typographi  ubi  legerunt 
B.  quod  Beatum  significat,  illud  in  D.  muta¬ 
runt,  et  sic  ex  Beato  Divum  effecerunt. 

Lib.  II,  cap.  12.  in  ultimis  verbis  respon¬ 
detur  ad  contradictionem ,  quae  videtur  esse 
inter  Micheam  Prophetam,  et  Matthaeum 
Evangelistam,  quod  verba  Micheae  :  Et  tu 
Bethlehem  parvula  es  (1),  debent  legi  cum 
interrogatione,  et  hoc  modo  non  sint  con¬ 
traria  verbis  Matthaei  :  Et  tu  Bethlehem  non 


.  (1)  Mich.  V,  2. 


8 


RECOGNITIO 


minima  es  (l).Sed  haec  responsio,  ut  brevis,  et 
expedita  est,  si  probari  possit  :  ita  non  est 
solida  et  firma,  si  probari  non  possit.  Et 
quidem  non  satis  video ,  unde  probari 
possit.  Nam  neque  in  codice  Hebraico, 
neque  in  Chaldaeo ,  neque  in  interpre¬ 
tatione  LXX  Interpretum,  neque  in  ver- 
sione  S.  Hieronymi  ,  ullum  invenitur  si¬ 
gnum  interrogationis  apud  Micheam.  Quod 
autem  alii  dicunt  a  S.  Matthaeo  fideliter  re¬ 
lata  fuisse  verba  sacerdotum,  et  scribarum; 
sed  ab  illis  non  fideliter  fuisse  relata  verba 
Micheae  ,  iucredibile  mihi  esse  videtur.  Nam 
neque  verisimile  est ,  sacerdotes  et  scribas, 
quos  Herodes  convocaverat,  non  intellexisse 
verba  satis  aperta  Micheae;  neque  ulla  causa 
est,  cur  voluerint  Prophetae  verba  studiose 
corrumpere.  Existimo  igitur  S.  Evangelistam 
non  verba  Micheae  referre,  sed  sententiam 
adducere,  atque  exponere  voluisse.  Quamvis 
/autem  Micheas  dixerit,  Bethlehem  parvu¬ 
lam  fuisse  in  millibus  Juda,  id  est,  tam 
exiguam  quoad  numerum  domorum,  ut  vix 
digna  esset ,  quae  in  millibus  oppidorum 
Tribus  Juda  numeraretur  :  tamen  ipse  idem 
satis  indicavit,  eamdem  Bethlehem  privilegio 
nativitatis  Christi  fuisse  maximam,  et  dignam 
numerari  inter  principales  Urbes  Juda,  cum 
addidtt :  Ex  te  mihi  egredietur  qui  regat  po- 
~pulum  meum  Israel.  Ad  hoc  igitur  privile¬ 
gium  respexit  Sanctus  Mattheeus  ,  et  non  ad 
numerum  domorum  ,  vel  frequentiam  inco¬ 
larum,  et  ideo  ait  :  Non  minima  es  in  princi¬ 
pibus  Juda  :  et  adjungit  particulam  enim , 
dicens  :  Ex  te  enim  mihi  exiet  Dux ,  qui  regat 
populum  meum  Israel ,  ut  reddat  rationem  cur 
dixerit  non  esse  minimam.  Itaque  non  ne¬ 
gavit  Matthaeus,  quod  Micheas  expresse  po¬ 
suerat,  sed  expressit  quod  ille  obscure  signi¬ 
ficaverat.  Nulla  igitur  discordia  est  inter 
Prophetam,  et  Evangelistam,  cum  ille  mi- 
mimam  dixerit  Bethlehem  propter  exiguum 
numerum  domorum ,  iste  non  minimam 
dixerit  propter  maximam  gloriam  Nativitatis 
Christi. 

Lib.  II,  cap.  16,  prope  finem  objicitur 
exemplum  quorumdam  populorum ,  qui 
linguis  suis  vulgaribus  sacra  celebrant ;  et 
respondetur  eorum  exemplum  non  esse  ma- 
gnifaciendum  cum  sint  Haeretici ,  vel  Schis¬ 
matici.  Non  omnino  approbo  hanc  solutionem. 
Nam  sunt  etiam  inter  Ruthenos,  et  Armenos 
Catholici,  ut  etiam  inter  Syros  sunt  Maro¬ 


nitae  Catholici,  qui  tamen  Divina  officia  non 
celebrant  graece  ,  vel  hebraice,  vel  latine. 
Dicendum  igitur  est,  in  iis  regionibus  de¬ 
siisse  plane  usum  harum  trium  linguarum, 
ut  nulli,  aut  pene  nulli  sint  ,  qui  eas  intelli- 
gant.  Proinde  necessitas  ipsa  cogit,  ut  Divina 
officia,  aliqua  alia  lingua  apud  eos  celebren¬ 
tur,  qualem  necessitatem  Germani,  et  Galli 
non  patiuntur.  Addendum  est  praeterea  apud 
eas  nationes  non  esse  omnino  vulgarem  lin¬ 
guam,  qua  Divina  officia  celebrantur ;  sed 
esse  linguam  aliam,  quse  non  magis  intelli- 
gitur  a  plebe  ipsarum  natiouum  ,  quam  in- 
telligatur  ab  Italica  plebe  lingua  latina. 
Certe  quidem  Maronitae  vulgo  loquuntur 
Arabice  juxta  morem  totius  Orientis ,  et 
tamen  in  sacris  utuntur  lingua  Chaldaica. 
Quod  idem  de  aliis  nationibus  dici  potest. 
Nam  ipsa  lingua  Arabica,  et  etiam  Graeca, 
et  Syriaca,  alia  est  Popularis,  alia  Erudita  : 
et  quemadmodum  Graeci  vulgo  utuntur 
lingua  Graeca  populari,  in  sacris  vero  lingua 
Graeca  erudita ,  qua  libri  scripti  sunt  :  sic 
etiam  ipsi  utuntnr  in  sacris  lingua  Arabica, 
vel  Syriaca,  non  vulgari,  sed  erudita  utuntur. 

Lib.  III,  cap.  3,  §.  De  ipso  autem  sensu  litte¬ 
rali.  Ubi  dicitur  in  illo  Matth.  XXVI.  Bibite  ex 
hoc  omnes  :  illud  omnes  (2) ,  est  ambiguum  : 
nescitur  enim  an  omnes  homines  absolute 
significet,  an  omnes  fideles  tantum,  an  omnes 
Apostolos.  Ista  verba  non  sicaccipiendasunt, 
quasi  dicere  voluerim  absolute,  dubium  esse 
sensum  hujus  loci  Evangelici,  sed  esse  du¬ 
bium,  si  sola  ista  verba  Evangelii  inspician- 
tur,  alioqui  enim  jam  supra  diximus  sensum 
esse  clarissimum  ex  verbis  Marci  qui  addi¬ 
dit  :  Et  biberunt  ex  eo  omnes  (3),  Apostoli  vi¬ 
delicet.  Proinde  perperam  colligunt  Haeretici 
ex  illis  verbis  :  Bibite  ex  hoc  omnes ,  teneri 
omnes  fideles  ad  communicandam  Euchari¬ 
stiam  sub  utraque  specie. 

Eodem  lib-  cap.  5.  §.  Octavum  testimonium. 
Ubi  dicitur  :  «  Porro  Ecclesia  non  aliter  lo¬ 
quitur,  quam  per  os  Pastorum,  ac  Docto¬ 
rum,  ac  praecipue  in  generali  Concilio  con¬ 
gregatorum.  «Haec  intelligo  de  Concilio,  quod 
vel  summum  Pontificem  habuerit  praesen¬ 
tem,  et  praesidentem,  vel  ab  eo  confirmatio¬ 
nem,  atque  approbationem  meruerit  obti¬ 
nere. 

Eodem  libro  cap.  8,  §.  Gregorius  Nazian- 
zenus ,  citatur  oratio  Gregorii  Nazianzeni  ad 
cives  timore  perculsos,  et  Imperatorem  iras- 


il)  Matth.  II,  6.  -  (2)  Matth.  XXVI,  27.  —  (3)  Mare.  XIV,  23. 

centem.  Sed  animadverti  ex  eadem  oratione 
diligentius  perlecta  ,  non  ad  Imperatorem, 
sed  ad  Prsesidem  esse  habitam.  Fefellerat  me 
nomen  Principis  a  Billio  Interprete  in  inscri¬ 
ptione  positum.  Siquidem  Principis  nomine 
Imperator  eo  tempore  intelligi  solebat.  Quam¬ 
vis  autem  erratum  sit  in  nomine,  non  est  er¬ 
ratum  in  re.  Nam  ex  sententia  S.  Gregorii 
aperte  colligitur  Principes  terrenos,  sive  mi¬ 
nores  ,  sive  majores,  sive  etiam  summos, 
quia  oviculae  Christi  sunt,  subjectos  esse  Pa¬ 
storibus  a  Christo  ovili  suo  praepositis,  atque 
ab  iis  doctrinae  pabula  percipere,  non  iis  tra¬ 
dere  debere. 

Libro  IV,  cap.  3,  §.  Octavum  est,  quod  dixi, 
sanctum  Sylvestrum  auctorem  fuisse  conse¬ 
crationis  altarium  :  debet  intelligi  de  altari 
lapideo  ,  et  plena,  atque  solemni  consecra¬ 
tione.  Nam  ante  Sylvestri  tempora,  S.  Diony¬ 
sius  Areopagita  (I)  scripsit  altaria  oleo  inungi 
debere,  cum  ab  Episcopo  consecrantur. 

Eodem  lib.  IV,  cap.  4,  §.  Quod  autem  Scri- 
pturce.  Ubi  sic  legitur  :  «  Non  potest  dici, 
quod  singuli  libri  sint  sufficientes;  nam  tunc 
falsum  esset  quod  dicit  Kemnitius  ,  »  id  tan¬ 
tum  significare  volui ,  non  posse  Kemnitium 
dicere,  singulos  libros  sufficientes  esse,  quia 
tunc  falsum  esset  quoa  ipse  alibi  dicit,  sibi- 
que  ipse  nimis  aperte  contradiceret. 

Eodem  capite  ,  §.  Prceterea  Esdras.  Non 
probo,  quod  dixi,  certum  esse,  periisse  Epi¬ 
stolam  Pauli  ad  Laodicenses.  Nam  probabile 
quidem  est  Apostolum  in  Epistola  ad  Goloss. 
extrema  ,  loqui  de  Epistola  sua  scripta  ad 
Laodicenses  ,  ut  Anselmus  ,  et  aliqui  alii  in 
Commentario  ejus  loci  docent,  tamen  nonest 
omnino  certum ,  quia  S.  Chrysostomus  in 
commentario  ejus  loci  scribit,  aliquos  existi¬ 
masse  Apostolum  loqui  de  Epistola  scripta  a 
Laodicensibus  ad  ipsum ,  non  de  Epistola 
scripta  ad  Laodicenses  ab  ipso  ,  et  ponderat 
verba  greeca,  ubi  legitur ,  et  eam  quce  est  ex 
Laodicea,  non  autem,  et  ea  quce  est  ad  Laodi¬ 
censes.  Verba  latina  sunt  ambigua ;  quod  enim 
nos  legimus  :  et  ea  quce  Laodicensium  est,  pot¬ 
est  significare  Epistolam  scriptam  ad  Laodi¬ 
censes  ,  et  Epistolam  scriptam  a  Laodicen¬ 
sibus.  Certum  est  Epistolam  unam  scriptam 
ad  Corinthios  periisse,  ut  Anselmus,  Cajeta- 
nus,  et  alii  colligunt  ex  illis  verbis  :  «  Scripsi 
vobis  in  Epistola,  »  etc.  (2). 


RECOGNITIO  LIBRORUM. 

De  Christo. 

Libro  I,  cap.  3,  in  fine,  consulendus  est, 
S.  Anselmus  in  libro  de  Incarnatione,  qui  ex 
professo  disputat  adversus  quemdam  ,  qui 
docuerat,  Patrem  ,  et  Filium  ,  et  Spiritum 
sanctum  esse  tres  res  separatas,  ut  tres  An¬ 
gelos,  vel  tres  animas. 

Lib.  II,  cap.  5,  ultimo.  Mirantur  nonnulli 
cur  Calvinum  defenderim  adversus  ea,  quse 
illi  Genebrardus  objecerat.  Ego  vere  non 
Calvinum  defendere  volui ,  qui  se  indignum 
reddidit,  qui  a  Catholicis  defenderetur,  et 
quem  in  omnibus  meis  scriptis  in  primis  op¬ 
pugno.  Sed  lectores  admonui,  in  ea  contro¬ 
versia,  quse  est  inter  duos  haereticos,  Valen¬ 
tium  Gentilem  ,  et  Joannem  Calvinum,  non 
esse  ita  Calvinum  accusandum  ,  ut  Gentilis 
excusari  videatur  ,  cum  in  ea  re  Gentilis, 
isque  solus  erraverit,  quod  Genebrardus  vir 
Catholicus  et  pius  non  advertit,  cum  libros 
Gentilis  in  fonte  fortasse  non  legerit. 

Eodem  lib.  cap.  8 ,  §.  Cceterum  Cate- 
chismi ,  quod  scripsi  haberi  in  Symbolo 
Apostolico  Christum  esse  unicum  Dominum 
nostrum  :  verum  quidem  est ,  sed  etiam  est 
verum  Christum  esse  unicum  filium  Dei. 
Recte  enim  annotavit  Ruffinus  in  expositione 
Symboli,  vocem,  Unicum,  quae  legitur  in  se¬ 
cundo  articulo  Symboli :  Et  in  Jesum  Christum 
filium  ejus  unicum  Dominum  nostrum  ,  posse 
referri ,  tum  ad  filium  ,  tum  ad  Dominum. 
Vere  siquidem  Jesus  Christus  est  filius 
unicus  Dei ,  naturalis  videlicet,  cum  caeteri 
sint  adoptivi  :  et  vere  est  unicus  Dominus 
noster  :  principalis,  et  summus,  cum  caeteri 
sint  Domini  minus  principales  ;  fateor  tamen 
communiorem  lectionem  apud  Ecclesiasticos 
eaqa  esse  ,  quae  vocem  Unicum  refert  ad  fi¬ 
lium,  quam  lectionem,  ego  quoque  secutus 
sum,  tum  inCatechismo,  tum  in  Symboli  ex¬ 
plicatione  Italica. 

Lib.  III ,  capite  2,  §.  ultimo  ,  modum  lo¬ 
quendi,  quo  dixi ,  naturam  Divinam,  et  hu¬ 
manam  inVerbo  subsistere  inveni  in  auctori¬ 
bus  non  malis  :  tamen  quia  subsistere  ad 
personam,  non  ad  naturam  proprie  pertinet: 
rectius  cum  S.  Leone  dixissem,  naturam  di¬ 


ti)  Ecclesiast.  Hierarcli.  Cap.  V.  —  (2)  I.  Cor.  V,  9. 

vinam  et  humanam  in  unam  Verbi  conve¬ 
nisse  personam,  vel  cum  S.  Thoma(l),  Verbi 
personam  in  natura  divina,  et  humana  sub¬ 
sistere.  Sic  etiam  non  probo  modum  lo¬ 
quendi  ,  quo  dixi  ,  naturam  divinam  non 
esse  natam,  neque  passam,  sed  solum  huma¬ 
nam  :  nasci  enim,  et  pati,  et  similia,  quae 
actionem,  vel  passionem  significant,  suppo¬ 
sitorum  sunt,  non  naturarum.  Itaque  magis 
proprie  dixissem  naturam  divinam  non  esse 
natam,  neque  passam  ,  sed  Deum  in  natura 
humana  natum  ex  Virgine ,  et  passum  in 
Cruce,  quo  modo  S.  Petrus  loquitur  ,  cum 
ait,  Christo  igitur  in  carne  passo,  etc.  (2). 

Lib.  IV,  cap.  16,  §.  At  probabile.  Re  me¬ 
lius  considerata  sequendam  esse  existimo 
sententiam  S.  Thomae  quse  est  et  aliorum 
Scholasticorum  in  III  Sent.  di st.  22.  prae¬ 
sertim  cum  testimonium  Ecclesiastici,  et  sanc¬ 
torum  Patrum,  qui  videntur  affirmare  Chris¬ 
tum  descendisse  ad  loca  omnia  inferni,  ve- 
rificari  possint,  etiamsi  dicamus  Christi  ani¬ 
mam  non  descendisse  ultra  limbum  sancto¬ 
rum  Patrum;  nam  ex  eo  loco  potuit  appare¬ 
re  omnibus  spiritibus ,  qui  in  variis  inferni 
locis  degebant,  et  alios  terrere,  alios  conso¬ 
lari,  prout  expedire  ipsi  videbatur.  Si  enim 
dives  ille  Epulo,  ex  loco  damnatorum  videre 
potuit  Lazarum  in  sinu  Abrahee  ,  id  est ,  in 
limbo  Patrum  commorantem  ,  et  cum  ipso 
Abraham  sermones  miscere  :  quanto  facilius 
potuit  Christus  ex  eodem  Abrahee  sinu  inspi¬ 
cere  omnes  partes  Inferni,  et  ab  omnibus 
spiritibus ,  sive  purgatorii ,  sive  gehennse 
conspici?  Sic  igitur  penetravit  omnes  infe¬ 
riores  partes,  usque  ad  sedem  magnae  illius 
mentis,  quee  dicitur  Diabolus,  non  substan¬ 
tiam  animee  suee  in  omnibus  partibus  consti¬ 
tuendo,  sed  ex  limbo  preesentem  se,  et  con¬ 
spicuum  omnibus  partibus  exhibendo. 


RECOGNITIO  LIBRORUM 

De  Summo  Pontifice. 

Lib.  I,  cap.  5.  Dum  hsec  scripta  recognos¬ 
cerem,  anno  videlicet  1606.  forte  accidit,  ut 
quidam  scriptor  librum  Italicum  ederet ,  in 
quo,  prseter  alia,  probare  conatus  est,  Epis¬ 
copos  S.  Cypriani  tempore  a  plebe  judicari 


consuevisse  ,  cujus  contrarium  in  hoc  sexto 
capitulo  nos  docuimus.  Adduxit  autem  locum 
S.  Cypriani  (3)  ubi  haec  habentur:  «Quando 
ipsa  plebs  maxime  habeat  potestatem,  vel  eli¬ 
gendi  dignos  Sacerdotes,  vel  indignos  recu¬ 
sandi.  »  Sed  fallitur  ,  nam  in  hoc  loco  non 
agitur  de  potestate  judicandi  Episcopos  ele¬ 
ctos,  sed  de  potestate  admittendi,  vel  recu¬ 
sandi,  cum  eliguntur,  quando  nondum  Epis¬ 
copi  sunt.  Neque  vult  S.  Cyprianus  ad  ple¬ 
bem  spectare  proprie  electionem  Episco¬ 
porum,  sed  tantum  consentire  in  electionem 
praebendo  testimonium  de  bona  vita,  et  san¬ 
ctis  moribus  eligendorum;  vel  dissentire 
praebendo  testimonium  de  mala  vita,  et  per¬ 
ditis  moribus  eorumdem.  Haec  enim  sunt 
verba  ejus  post  verba  superius  recitata  ; 
«  Quod,  inquit ,  videmus  de  divina  auctori¬ 
tate  descendere,  ut  Sacerdos  plebe  praesen¬ 
te,  sub  omnium  oculis  deligatur  ,  et  dignus 
atque  idoneus  publico  judicio  ,  ac  testimo¬ 
nio  comprobetur  :  »  et  infra  :  «  Coram  omni 
Synagoga  jubet  Deus  constitui  Sacerdotem, 
id  est,  instruit ,  et  ostendit  ordinationes  Sa¬ 
cerdotum  tales,  nonnisi  sub  populi  assisten¬ 
tis  conscientia  fieri  oportere ,  ut  plebe  prae¬ 
sente  ,  vel  detegantur  malorum  crimina,  vel 
bonorum  merita  praedicentur,  et  sit  ordina¬ 
tio  justa,  et  legitima  quae  omnium  suffragio, 
et  judicio  fuerit  examinata.  » 

Eodem  libro  cap.  VIII,  §.  2.  Video  me  ni¬ 
mis  obscure  esse  locutum  ,  cum  dixi  :  «  Si 
enim  Ecclesia  regitur  ab  optimatibus,  ut  ha¬ 
bet  secundus  error  :  certe  presbyteri  non 
sunt  optimates  :  vel  si  presbyteri  sunt  opti¬ 
mates  ,  Ecclesia  non  regitur  ab  optimati¬ 
bus,  »  etc.  Sic  igitur  explico  quod  eo  loco 
scripsi.  Calvinus  duo  docet ,  Ecclesiam  regi 
a  ccetu  seniorum,  quos  optimates  appellat; 
et  Episcopos,  et  Presbyteros  jure  divino  pa¬ 
res  esse  :  harum  duarum  sententiarum  al¬ 
teram  refello  ex  altera.  Sic  enim  disputo :  Si 
Ecclesia  regitur  a  coetu  seniorum,  id  est,  ab 
optimatibus;  vel  in  coetu  seniorum  inclu¬ 
duntur  soli  Episcopi ,  qui  sunt  veri  Ecclesiae 
optimates,  vel  includuntur  etiam  presbyteri: 
si  includuntur  soli  Episcopi,  sequitur  pres¬ 
byteros  non  esse  pares  Episcopis,  neque  esse 
optimates  :  et  tunc  refellitur  ille  Calvini  er¬ 
ror  ,  quo  Episcopos  et  presbyteros  divino 
jure  pares  faciebat.  Si  includuntur  etiam 
presbyteri ,  sequitur ,  Ecclesiam  non  regi  a 
ccetu  seniorum,  sive  ab  optimatibus,  qui  erat 


(1)  Sum.  Theol.  III.  pars,  qusest.  II,  art.  4.  —  (2)  I.  Petr.  IV,  1.  —  (3)  Lib.  I,  epist.  4. 

alter  error  ejusclem  Calvini.  Constat  enim  in 
Conciliis  generalibus,  in  quibus  de  adminis- 
tratione  totius  Ecclesiae  agitur,  et  ubi  leges, 
quibus  Ecclesia  regitur,  feruntur,  vel  abro¬ 
gantur,  nunquam  interfuisse  presbyteros, 
cum  auctoritate  definiendi,  nisi  essent  legati 
et  locum  tenerent  absentium  aliquorum  Epi¬ 
scoporum,  id  quod  non  opus  est  aliter  pro¬ 
bare,  quam  exactis  Conciliorum,  quee  adhuc 
extant. 

Lib.  II.  cap.  4,  §.  In  Concilio  V,  act.  1. 
Quod  hoc  loco  vocamus  Concilium  quintum, 
secuti  veteres  tomos  Conciliorum,  id  non  est 
vere  Concilium  quintum  generale,  sed  est 
Concilium  quoddam  particulare,  quod  ipsam 
quintam  Synodum  generalem  praecessit,  de 
qua  re  vide  quod  scripsimus  lib.  I  de  Con¬ 
ciliis  cap.  5,  ubi  diligentius  Conciliorum 
historiam  consideravimus. 

Eodem  lib.  cap.  6,  tibi  explicatur  quo¬ 
modo  sitintelligendum,  quod  scribit  S.  Igna- 
tius  Christum  baptizatum  fuisse  cum  exples- 
set  tres  annorum  decades,  cum  tamen  com¬ 
munis  sententia  sit  Christum  baptizatum  an¬ 
no  trigesimo  inchoato,  non  expleto  :  posset 
facilius  responderi,  si  diceretur,  tres  anno¬ 
rum  decades  rectissime  dici  posse  expletas, 
quando  perventum  est  ud  annum  trigesi¬ 
mum,  etiamsi  annus  ille  non  sit  finitus. 
Complementum  enim  trium  decadum,  hoc 
solum  requirit,  ut  possit  in  numero  poni  an¬ 
nus  trigesimus,  sive  completus,  sive  inchoa¬ 
tus.  Quomodo  loquitur  S.  Lucas  cum  dicit  : 
Postquam  consummati  sunt  dies  octo ,  ut  cir¬ 
cumcideretur  puer  (1).  Significat  enim  perven¬ 
tum  esse  numerando  ad  octavum  diem,  non 
autem  expletum  fuisse  diem  octavum.  Sic 
etiam  loquitur  idem  Lucas,  dum  ait  :  Cum 
complerentur  dies  Pentecostes  (2) ;  non  enim 
significat  completum  fuisse  diem  quinqua¬ 
gesimum,  sed  inchoatum.  Illo  enim  inchoato 
complebatur  numerus  quinquagenarius,  quia 
dici  poterat,  hodie  est  dies  quinquagesimus. 
Sic  igitur  completae  sunt  tres  annorum  de¬ 
cades,  quando  dici  potest,  jam  agitur  annus 
trigesimus. 

Eodem  lib.  cap.  13,  §.  1.  Ubi  dicitur,  Ex 
quibus  novem  ita  generalia  fuerunt ,  ut  in  eis 
Graeci,  et  Latini  interfuerint ,  vox  illa,  novem , 
omitti  potuisset,  nam  in  Concilio  secundo 
generali,  nulli  fuerunt  Latini  :  et  Synodus 
Constantinopolitana,  quae  in  causa  Anthimi 
celebrata  est,  non  fuit  proprie  generalis. 


Eodem  lib.  cap.  28,  §.  ultimo.  Non  sine 
causa  dixi,  sanctum  Gregorium  partim  ex 
humilitate,  partim  ex  necessitate  se  Impera¬ 
tori  Mauritio  subjecisse.  Siquidem  Mauritius 
Imperator  usque  adeo  tyrannice  Romanam 
Ecclesiam  {fremebat,  ut  ipse  S.  Gregorius, 
quamvis  mitissimus  esset,  eum  cum  Diocle¬ 
tiano,  et  Nerone  comparaverit.  Sic  enim  lo¬ 
quitur  in  explicatione  Psal.  CI,  qui  est  unus 
ex  poenitentialibus  :  «Sunt,  inquit,  porta? 
inferi  qusedam  potestates  hujus  mundi.  Quid 
enim  Nero,  quid  Diocletianus,  quid  denique 
iste,  qui  hoc  tempore  Ecclesiam  persequitur, 
numquid  non  omnes  portae  inferi?»  Et  paulo 
ante  de  eodem  Imperatore  loquens  :  «  Con¬ 
tra  Catholicam  veritatem  suae  furore  tyran¬ 
nidis  efferatur  :  in  tantum  autem  suae  teme¬ 
ritatem  extendit  vaesaniae,  ut  caput  omnium 
Ecclesiarum  Romanam  Eeclesiam  sibi  ven- 
dicet,  et  in  Domina  gentium  terrenae  jus  po¬ 
testatis  usurpet.  »  Quare  idem  S.  Gregorius 
scribens  ad  Phocam  Mauritii  successorem, 
et  ad  Leontiam  Augustam,  deplorat  jugum 
durissimum,  quod  longo  tempore  sub  Mau¬ 
ritio  ferre  coactus  fuerat  (3).  Ex  quo  sequi¬ 
tur,  ut  obedientia  quam  S.  Gregorius  Mau¬ 
ritio  exhibebat ,  non  debita  fuerit  ,  sed 
eoacta. 

Eodem  lib.  cap.  19,  §.  Secundo  dici  potest. 
Non  probo,  quod  eo  loco  dixi  cum  Alberto 
Pighio  S.  Paulum  appellasse  ad  Caesarem, 
tanquam  ad  suum  legitimum  Principem. 
Nam  si  ratio  exemptionis  Ecclesiasticorum 
est,  quia  sunt  ministri  Christi,  qui  est  Prin¬ 
ceps  Regum  terrae,  et  Rex  Regum,  certe 
sunt  exempti  de  jure,  non  solum  a  potestate 
principum  Christianorum,  sed  etiam  prin- 
cipum  Ethnicorum.  Permanendum  igitur  est 
in  prima  solutione,  quod  Apostolus  Paulus 
fuerit  subjectus  Caesari  de  facto,  non  de  ju¬ 
re,  et  appellaverit  ad  ipsum,  non  tanquam 
ad  superiorem  suum,  sed  tanquam  ad  supe¬ 
riorem  Praesidis  Judaeae,  et  Judaeorum,  a 
quibus  injuriam  patiebatur.  Non  enim  potuit 
aliter  liberare  se  ab  injusto  illo  judicio,  et 
periculo  injustissimae  mortis,  nisi  recurrendo 
ad  ipsorum  Principem,  et  Judicem,  quod 
ipse  idem  significavit,  cum  ait  :  Coactus  sum 
appellare  Caesarem  (4). 

Eodem  lib.  et  cap.  §.  Ab  Othone  :  Scien¬ 
dum  est,  quod  Otho  non  propria  auctoritate 
Joannem  Pontificem  deposuit,  sed  auctori¬ 
tate  Concilii  deponendum  curavit.  Quod 


(1)  Luc.  II,  21.  —  (2)  Act.  Apost.  II,  1.  —  (3)  Lib.  II,  epist.  43.  et  44.  In  dic;  6.  —  (4)  Act. 
XXVIII,  19. 


12 


RECOGNITIO 


Concilium  in  multis  erravit,  nec  tam  Conci¬ 
lium,  quam  Conciliabulum  fuit,  et  ideo  paulo 
post  abrogatum,  vide  Card.  Baronium  tomo 
X.  Annalium  ad  annum  Domini  963. 

Eodem  lib.  et  cap.  §.  Respondeo  illud  Gre- 
gorii.  Admisi  duos  Canones  Gratiano, 
dist.  63,  videlicet,  can.  Adrianus ,  et  can.  In 
Synodo.  Sed  Card.  Baronius  in  tomo  IX 
Annalium ,  ad  annum  Domini  774,  probat, 
hos  Canones  non  videri  legitimos,  tum  quod 
eos  Gratianus  non  aliunde  collegerit,  nisi  ex 
Chronico  Sigeberti,  qui  Pontificibus  fuit  in¬ 
fensus,  tum  quod  contrarium  ex  aliis  aucto¬ 
ribus  colligatur. 

Eodem  lib.  cap.  31,  §.  Secundum  nomen. 
Addi  potest  testimonium  Tertulliani,  qui  in 
libro  De  pudicitia,  in  principio,  Romanum 
Pontificem  vocat  Episcopum  Episcoporum, 
qui  titulus  satis  aperte  docet  Pontificis  pri¬ 
matum  semper  in  Ecclesia  agnitum  fuisse. 

Libro  III,  cap.  9,  §.  ultimo.  Dixi  de  An- 
tichristo  :  «Non  apparebit,  nec  regnare  in¬ 
cipiet,  nisi  tribus  annis  cum  dimidio  ante 
mundi  finem.  »  Quod  ideo  dixi,  quia  quod 
intercedet  inter  mortem  Antichristi,  et  finem 
mundi,  tam  erit  modicum,  ut  pro  nihilo  re¬ 
putari  possit.  Alioquin  enim  non  eram  obli¬ 
tus  ,  a  nobis  paulo  ante  demonstratum 
esse,  inter  mortem  Antichristi  et  finem  mundi 
intercessuros  dies  quadraginta  quinque  ex 
cap.  XII,  Danielis. 

Eodem  lib.  cap.  21,  §.  Denique  si  ad  san¬ 
ctos.  Ubi  dicitur  :  «  Omitto  cseteros  Patres, 
vereor  enim  ne  si  eos  excutiamus,  nullum 
inveniamus,  qui  non  negaverit  Jesum  esse 
Christum.  »  Non  loquimur  absolute,  sed  ex 
hypothesi,  videlicet  si  vera  sit  Illyrici  doc¬ 
trina,  non  enim  id  nos  affirmamus,  quod  es¬ 
set  omnino  blasphemum,  sed  ex  doctrina  Il¬ 
lyrici  hoc  absurdum  sequi  dicimus. 

Libro  IV,  cap.  2,  §.  Quarta  sententia.  Ubi 
dicitur  :  «  Hsec  est  communissima  opinio 
fere  omnium  Catholicorum.  »  Rectius  dictum 
fuisset :  «  Hsec  est  communissima  sententia. » 
Opinio  enim  incertitudinem  habet,  eam  vero 
sententiam  certam  esse  credimus,  atque  ut 
talem  in  sequenti  capite  defendimus. 

Eodem  lib.  et  cap.  §.  ultim.  Ubi  dicimus 
sententiam  illorum,  qui  docent  infallibilita- 
tem  judicii  non  esse  penes  Papam,  sed  pe¬ 
nes  Concilium  generale,  non  esse  plane  hae¬ 
reticam,  sed  erroneam,  et  hseresi  proximam  : 
Rectius  dicemus,  nos  non  audere  eam  sen¬ 


tentiam,  plane  haereticam  judicare,  quoniam 
qui  sententiam  illam  sequuntur,  neque  ab 
Ecclesia  ipsi  damnati ,  neque  libri  eorum 
prohibiti  unquam  fuerunt.  Videri  tamen  no¬ 
bis  ita  manifeste  erroneam,  ut  merito  possit 
Ecclesiae  judicio  haeretica  declarari. 

Eodem  lib.  cap.  5,  §.  ultimo.  Ubi  dixi¬ 
mus,  quod  si  Papa  praeciperet  vitium,  aut 
prohiberet  virtutem,  Ecclesia  teneretur  cre¬ 
dere  virtutem  esse  malam,  et  vitium  esse 
bonum  :  locuti  sumus  de  actibus  dubiis  vir¬ 
tutum,  aut  vitiorum,  nam  si  praeciperet  ma¬ 
nifestum  vitium,  aut  prohiberet  manifestam 
virtutem,  dicendum  esset  cum  Petro  :  Obe- 
dire  oportet  magis  Deo  quam  hominibus  (1). 
Loquimur  enim  de  actibus  virtutum  neces¬ 
sariis  ;  alioquin  enim  non  ignoramus,  posse 
Pontificem  justa  de  causa  jubere,  ut  tali  die 
non  jejunetur,  tali  loco  divina  officia  non 
celebrentur,  et  similia.  Neque  enim  neces¬ 
sarium  est,  omni  die  jejunare,  aut  in  omni 
loco  divina  officia  celebrare  :  non  poterit 
autem  jubere,  ut  non  colatur  Deus,  ut  non 
diligatur  proximus,  et  alia  id  genus: 

Eodem  lib.  cap.  8.  §.  ultimo.  Concessi¬ 
mus  S.  Marcellinum  Idolis  sacrificasse.  Sed 
non  videtur  id  esse  omnino  certum.  Siqui¬ 
dem  S.  Augustinus  lib.  De  unico  baptismo , 
cap.  16,  scribit,  id  objectum  fuisse  a  Dona- 
tistis,  sed  minime  probatum,  et  addit  S. 
Marcellinum  innocentem  fuisse,  quod  etiam 
confirmari  videtur  ex  eo  quod  Eusebius  nec 
in  Historia ,  neque  in  Chronico,  neque  alii 
veteres  hujus  rei  meminerunt,  imo  Theodo- 
retus  lib.  I.  cap.  3.  laudat  Marcellinum, 
quod  praeclarissime  in  persecutione  se  ges¬ 
serit. 

Eodem  lib.  cap.  10,  §.  Respondeo  ad  pri¬ 
mum.  Admonemus  hoc  loco,  sententiam  Ge  - 
Iasii,  quicunque  tandem  is  Gelasius  fuerit,  in 
libro  De  duabus  naturis  Christi ,  quae  videtur 
asserere  in  Sacramento  Eucharistiae,  sub¬ 
stantiam  panis  adesse  cum  corpore  Christi, 
explicatam  esse  a  nobis  lib.  II.  de  Euchari¬ 
stia  cap.  28. 

Eodem  lib.  cap.  14,  §.  ultimo.  Indicavi¬ 
mus  uno  verbo  ,  narrationem  Volaterrani, 
quodNorwegi  ex  permissione  Innocentii  VIII, 
sine  vino  sacrificium  Eucharistiae  habuerint, 
videri  falsam  ;  sed  postea  quo  magis  de  hac 
cogitavimus,  eo  magis  falsa,  aut  certe  valde 
suspecta  falsitatis  ea  narratio  nobis  visa  est, 
tum  quia  nemo  alius  eam  rem  prodidit,  nisi 


(1)  Act.  V,  29. 

ex  ipsias  Volaterrani  auctoritate,  tum  quia 
nullum  extat  ejus  rei  vestigium,  tum  quia 
non  est  verum  tantam  inopiam  vini  unquam 
in  Norwegia  fuisse,  ut  ad  sacrificium  deesse 
potuerit,  tum  denique  quia  verba  Volater¬ 
rani  secum  ipsa  pugnare  videntur.  Ait  enim 
permissum  fuisse  Norwegis  calicem  sine  vino 
sacrificare ;  quasi  calicem  vacuum,  aut  ali¬ 
quo  alio  liquore  plenum  sacrificaverint. 

Eodem  libro,  cap.  16.  §.  Tertius  locus.  Hoc 
loco  brevissime  indicatum  est,  ex  illis  ver¬ 
bis  Joan.  XXI.  Pasce  oves  meas,  cdlligi  aucto¬ 
ritatem  imperandi  regio  more,  quia  de  hac 
re  satis  copiose  scriptum  fuerat  lib.  I,  de 
Pontifice  cap.  16.  Itaque  si  cui  locus  bic  ob¬ 
scurus  videatur,  consulat  locum  superiorem 
citatum. 

Eodem  libro  cap.  21  ,§.  Respondet  Joannes. 
Ubi  dicitur  de  S.  Joanne  Ghrysostomo,  quod 
Hom.  83  in  Matthaeum  alloquatur  Presbyte¬ 
ros,  cum  dicit:  «  Si  dux  quispiam,  si  Con¬ 
sul,  si  ipse  denique,  qui  diademate  ornatur, 
indigne  adeat,  cohibe,  et  coerce.  »  Rectius 
dicemus,  illis  verbis  allocutum  esse  Diaco¬ 
nos,  sed  parum  refert. 

Eodem  lib.  cap.  13,  §.  2.  Ubi  dixi  po¬ 
testatem  ordinis,  et  potestatem  jurisdictio¬ 
nis  internae  pertinere  ad  materiam  de  clavi¬ 
bus  Ecclesiae,  et  eam  materiam  eo  loco  non 
disputari :  non  volui  significare,  potestatem 
jurisdictionis  exterioris,  de  qua  eo  loco  dis¬ 
putabatur,  non  pertinere  ad  claves  Ecclesiae. 
Sed  hoc  solum  dicere  volui,  potestatem  or¬ 
dinis,  et  jurisdictionis  interioris,  tractandam 
esse  in  libris  de  Sacramentis,  ubi  tractatur 
integra  materia  de  clavibus  :  nam  in  libris 
de  summo  Pontifice  non  susceperam  dispu¬ 
tationem  de  clavibus  in  genere,  sed  solum 
de  potestate  jurisdictionis  externae,  seu  fo¬ 
rensi  summi  Pontificis. 

Libro  V.  cap.' 2,  §.  ultimo.  Quod  attinet 
ad  Bullam  Alexandri  VI  de  divisione  orbis 
nuper  inventi,  et  debellatione  Indorum  Oc¬ 
cidentalium,  cum  ea  scriberem,  Bullam  non 
videram,  et  ideo  secutus  sum  doctrinam 
Cardinalis  Cajetani  in  II,  2  q.  66.  art.  8. 
Francisci  Victoriae  in  2,  relectione  de  jure 
belli,  et  Dominici  a  Soto  in  quartum  senten¬ 
tiarum  d.  5.  q.  unica,  art.  10.  ad.  5.  Argu¬ 
mentum,  tum  propter  eorum  rationes,  tum 
quia  Cajetanus  vixit  tempore  Alexandri  Viet 
ei  supervixit,  proinde  facile  scire  potuit,  quid 


sibi  voluerit  Alexander  Pontifex,  cum  Orbem 
recens  inventum  divisit. 

Eodem  libro  cap.  3,  §.  Item  si  Papa.  Quod 
dixi,  id  esse  Episcopum  in  Ecclesia  particu¬ 
lari,  quod  est  Papa  in  universali,  ita  acci¬ 
piendum  est,  ut  sicut  Papa  est  verus  Pastor 
et  Princeps  Ecclesiae  universae  :  ita  sit  Epi¬ 
scopus  verus  Pastor  et  Princeps  Ecclesiae 
particularis,  non  Vicarius,  aut  administra¬ 
tor  ad  certum  aliquod  tempus,  alioquin 
enim  non  ignoramus,  neque  negamus  cum 
majori  potestate  praeesse  Papam  Ecclesiae 
universae,  quam  praesit  Episcopus  Ecclesiae 
suae. 

Eodem  lib.  cap.  4,  §.  1.  Distinctio  illa  de 
jurisdictione  temporali  summi  Pontificis  di¬ 
recte,  vel  indirecte,  non  solum  habetur  apud 
auctores  ibi  citatos,  sed  etiam  apud  glossam 
in  cap.  Novit,  de  Judiciis  §.  de  feudo,  quam 
etiam  sequitur  Innocentius  IV,  ibidem,  ubi 
dicitur:  Papam  non  judicare  de  feudo  direc¬ 
te  ,  secus  indirecte  ratione  peccati.  Intelli- 
gimus  autem  per  jurisdictionem  indirecte, 
jurisdictionem  quam  summus  Pontifex  ha¬ 
bet  super  temporalia  in  ordine  ad  spiritua¬ 
lia,  quae  spiritualia  proprie  et  per  se  respicit 
ejus  jurisdictio^  ut  declaramus  cap.  VI. 

Lib.  V,  cap.  4,  §.  Coeterum  hoc  etiam.  De 
regno  Christi  scripsi,  quae  vera  esse  cre¬ 
didi,  atque  etiam  nunc  credo.  Sed  quia  dum 
haec  recognoscerem,  acriter  de  hac  re  inter 
scriptores  disceptabatur,  operae  pretium  esse 
duxi  paulo  clarius,  et  fusius  meam  senten¬ 
tiam  aperire.  Igitur  cavendum  esse  censeo 
piis  hominibus,  ne  sic  regnum  Christi  tem¬ 
porale  defendant,  ut  veram  ejus  pauperta¬ 
tem  negare  videantur,  atque  eo  modo  in¬ 
grati  sint  magnae  illi  gratiae,  de  qua  dicit 
Apostolus  ad  Corinthios  :  Scitis  gratiam  Do¬ 
mini  nostri  Jesu  Christi ,  qui  propter  nos  ege¬ 
nus  factus  est ,  cum  esset  dives ,  ut  illius  inopia 
vos  divites  essetis.  (1).  Et  contra  ne  sic  pauper¬ 
tatem  Christi  propugnent,  ut  verum  ejus 
Regnum  oppugnent,  et  eo  modo  desinant  in 
ipsius  Regno  partem  habere.  In  Scripturis 
sanctis,  Christi  Regnum  evidentissime  prae¬ 
dicatur,  neque  unum  tantum,  sed  tria.  Pri¬ 
mum  et  proprium  Christi  Regnum  est  illud 
de  quo  loquitur  Angelus  ad  Virginem  :  Da¬ 
bit  ei  Dominus  Deus  sedem  David  patris  ejus , 
et  regnabit  in  domo  Jacob  in  aeternum,  et  Regni 
ejus  non  erit  finis  (2),  quae  verba  videntur  de- 


(1)  II.  Cor.  VIII,  9.  —  (2)  Luc.  I,  32. 

sumpta  ex  capite  Isaise,  ubi  dicitur :  Super 
solium  David  et  super  Regnum  ejus  sedebit ,  ut 
corroboret  illud ,  et  confirmet  in  justitia ,  et  ju¬ 
dicio  amodo ,  et  usque  in  sempiternum  (1),  qui¬ 
bus  locis  conformia  sunt  multa  alia,  ut  illud 
Psalmi :  Ego  autem  constitutus  sum  Rex  ab  eo 
super  Sion  montem  sanctum  ejus ,  praedicans 
prceceptum  ejus.  Et  Psalmi  alterius  :  De  fruc¬ 
tu  ventris  tui  ponam  super  sedem  tuam,  etc.  (2). 
Et  Danielis  II.  In  diebus  regnorum  illorum 
suscitabit  Deus  regnum,  etc.  Et  Zach.  IX.  Ecce 
Rex  tuus  veniet  tibi,  etc.  Et  Mich.  V.  Et  tu 
Bethleem  Ephrata  parvulus  es  in  millibus  Ju- 
da  :  ex  te  mihi  egredietur,  qui  sit  dominator  in 
Israel.  EtHierem  XXIII. Suscitabo  David  ger¬ 
men  justum,  et  regnabit  Rex  et  sapiens  erit, 
etc. Et Ezech. XXXV III . E t faciam  eosin  gentem 
unam,  in  terra,  in  montibus  Israel,  et  Rex  unus 
erit  omnibus  imperans  etc.  (3).  Hoc  autem 
Regnum  proprium  Messiae  non  temporale, 
sed  spirituale  futurum  fuisse,  praeter  Am¬ 
brosium,  Hieronymum,  Augustinum,  etBer- 
nardum,  qui  paulo  post  citabuntur,  docent 
duo  interpretes  Scripturarum  accuratissimi. 
Cornelius  Jansenius,  et  Adamus  Sasbout, 
Ille,  Jansenius  videlicet,  sic  scribit  in  cap.3, 
Concordiae,  explicans  verba  ^vangelii,  Lucae 
I :  «  Dicitur,  inquit,  Regnum  Messiae  sedes, 
et  Regnum  David,  non  quod  temporale  es¬ 
set,  sensibile,  et  terrenum,  sed  quod  in  Re¬ 
gno  Davidis  adumbratum  fuit.  Et  Davidi  id 
proprio  semine  promissum  sub  typo  Regni 
ejus.  Ita  et  domus  Jacob  hic  non  potest  ac¬ 
cipi  pro  familia  Jacob  carnali,  sed  pro  spi¬ 
rituali,  quae  est  omnium  fidelium  congre¬ 
gatio.  » 

Adamus  Sasbout  in  commentario  Isaiae, 
declarans  illud :  Super  solium  David,  et  super 
Regnum  e  jus  sedebit  (4):  «  Ad  haec  verba,  in¬ 
quit,  alludit  Angelus  Gabriel,  apud  Lucam 
ubi  ait  :  Dabit  ei  Dominus  sedem  David  patris 
ejus.  Et  quemadmodum  locum  illum  apud 
Lucam  male  intelligunt  illi  qui  millenarii  di¬ 
cuntur,  putantes  Christum  in  terra  mille  an¬ 
nos  regnaturum:  sic  Judaei  praesentem  lo¬ 
cum  interpretantur  de  Regno  corporeo,  quale 
est  Regnum  Principum  hujus  mundi;  cum 
apertissimae  Scripturae  sint  in  testamento  ve¬ 
teri,  testantes  Regnum  Christi  hujusmodi 
non  futurum.  Dicitur  enim  apud  Zachariam 
IX,  et  ipse  erit  pauper,  etc.  Dicitur  autem 


Christus  super  solium  David  sedere,  et  Re¬ 
gnum  ejus  non  habiturum  finem,  quoniam 
in  Ecclesia,  et  populo  fideli,  cujus  typus  erat 
Regnum  David,  ipse  dominium  tenet,  et  im¬ 
perium  a  modo  usque  in  sempiternum,  » 
haec  ille ,  et  confirmantur  haec  omnia  ex 
Evangelio,  et  Epistolis  B.  Pauli.  Nam  Prin¬ 
ceps  cum  quo  pugnavit  Christus,  ut  Regnum 
sibi  acquireret,  non  fuit  Herodes,  aut  Cae¬ 
sar,  sed  Diabolus,  et  sicut  Diabolus  Princeps 
erat  hujus  mundi,  quia  invisibiliter  regna¬ 
bat  in  cordibus  hominum  per  infidelitatem, 
et  inobedientiam  :  sic  Diabolo  per  Christum 
superato,  et  triumphato,  coepit  Christus  re - 
gnare  in  cordibus  fidelium  per  fidem,  et  obe- 
dientiam  mandatorum  Dei.  Si  in  digito  Dei 
ejicio  daemonia,  profecto  pervenit  in  vos  Re¬ 
gnum  Dei.  Cum  fortis  armatus  custodit  atrium 
suum,  in  pace  sunt  omnia  quce  possidet :  si  au¬ 
tem  fortior  eo  superveniens  vicerit  eum,  uni¬ 
versa  ejus  arma  auferet  in  quibus  confidebat , 
et  spolia  ejus  distribuet  (5).  Et  clarius  Joan- 
nes  :  Nunc  judicium  est  mundi,  nunc  Princeps 
hujus  mundi  ejicietur  foras,  et  ego  si  exaltatus 
fuero  a  terra,  omnia  traham  ad  meipsum  (6). 
Et  Coloss.  I,  Qui  eripuit  nos  de  potestate  tene¬ 
brarum,  et  transtulit  in  Regnum,  filii  dilectio¬ 
nis  suce.  Et  cap.  II.  Et  expolians  principatus, 
et  potestates ,  traduxit  confidenter  ,  palam 
triumphans  illos  in  semetipso  (7).  De  qua  re 
S.  Augustinus  :  «  Attende  gloriam  crucis 
ipsius:  Jam  in  fronte  Regum  Crux  illa  fixa 
est,  cui  inimici  insultaverunt.  Effectus  pro¬ 
bavit  virtutem,  domuit  orbem,  non  ferro, 
sed  ligno  (8).  »  Et  S.  Leo  :  «  0  admirabilis 
potentia  Crucis,  o  ineffabilis  gloria  passionis, 
in  qua,  et  tribunal  Domini,  et  judicium 
mundi  et  potestas  est  crucifixi  (9). »  Nec 
sine  magno  mysterio  in  titulo  Crucis,  scrip¬ 
tum  fuit  litteris  Hebraicis,  Graecis,  et  La¬ 
tinis  Rex  Judaeorum,  ut  totus  mundus  agno¬ 
sceret  Christum  per  passionem  suam  de  Dia¬ 
bolo  triumphasse,  et  Regnum  sibi  peperisse. 
Quamvis  autem  hoc  Regnum  proprie  spiri¬ 
tuale  sit,  et  per  fidem  ad  illud  pertinere  in¬ 
cipiamus,  tamen  negari  non  potest,  quin 
etiam  ad  temporalia  se  extendat :  quatenus 
ad  spiritualia  ordinantur,  ut  omnes  Theologi 
confitentur.  Neque  hoc  regnum  verae  pau¬ 
pertati  Christi  repugnat,  quia  aliud  est  ha¬ 
bere  potestatem  disponendi  de  temporalibus 


(1)  Isaise  Cap.  IX,  7.  —  (2)  Psalm.  11,  6.  et  CXXX1,  11.  —  (3)  Dan.  11,  44.;  Zach.  IX,  9. ;  Mich. 
V.  2. ;  Jerem.  XX111,  5. ;  Ezech.  XXXV11,  22.  —  (4)  Cap.  IX,  7.  —  (5)  Luc.  XI,  20.  —  (6)  Joan.  Xll, 
31.  —  (7)  Colos.  1,  13.  11,  15.  —  (8)  Tract.  in  Psalm.  L1V.  —  (9)  Serm.  Vlll,  de  passione  Christi. 

in  ordine  ad  spiritualia  ,  aliud  habere  pro¬ 
prietatem,  et  dominium  particulare  rerum 
temporalium.  Praelati  enim  Ecclesiastici ,  ac 
praisertim  ii,  qui  sunt  Praepositi  ordinum 
Religiosorum,  habent  potestatem  disponendi 
de  rebus  temporalibus  suae  Ecclesiae,  vel  Re¬ 
ligionis,  et  tamen  non  habent  dominium,  vel 
proprietatem  rerum  temporalium.  Sic  igitur 
Christus,  ut  Rex  Ecclesiae,  disponere  potuit 
de  temporalibus  rebus  Ecclesiae,  imo  etiam 
de  rebus  totius  mundi,  et  tamen  vere  dicere 
potuit  :  Filius  hominis  non  habet  ubi  caput 
suum  reclinet  (1),  et  verbo  et  exemplo  docuit 
statum  Religiosae  vitae  ,  quae  abdicat  omne 
dominium  in  particulari ,  ut  definierunt 
summi  Pontifices ,  Nicolaus  IY,  Clemens  V, 
et  Joannes  XXII;  qui  Joannes  definivit  qui¬ 
dem  in  Extravaganti :  Quia  quorumdam ,  Chri¬ 
stum  habuisse  dominium  in  communi  cum 
Apostolis  earum  pecuniarum  ^  quas  ex  elee¬ 
mosynis  collectas  in  loculis  Judas  ferebat  : 
sed  admisit  Christum  vere  fuisse  pauperem, 
ut  sunt  omnes  veri  Religiosi,  sive  habeant, 
dominium  in  communi,  sive  non  habeant. 

Alterum  Christi  Regnum  est  Regnum  divi¬ 
num  universale,  quod  Christo  convenit ,  ra¬ 
tione  unionis  hypostaticae,  sed  recte  Cajeta- 
nus  admonet  in .  Commentario  primi  capitis 
Epistolae  ad  Hebraeos,  hoc  dominium  conve¬ 
nire  Christo  homini ,  ratione  divinae  filiatio¬ 
nis,  non  ratione  humanae ,  ille  enim,  homo 
Christus,  quia  vere  est  filius  Dei  naturalis, 
est  haeres  universorum  sine  ulla  exceptione, 
quamvis  autem  Christus  non  habeat  ex  hu¬ 
mana  filiatione  dominium  universale  ,  habet 
tamen  Christi  humanitas  ex  donatione  Pa¬ 
tris,  ratione  hypostaticae  unionis,  dominium 
quoddam  universale,  simile  dominio  divino, 
quod  non  tollit  dominia  particularia,  sed  ea 
conservat,  et  in  hoc  dominio  fundatur  jus  il¬ 
lud,  quo  potuisset  Christus,  si  voluisset,  re¬ 
gna  omnia  sibi  assumere ,  ut  etiam  in  libro 
nostro  diximus.  De  hoc  Regno  intelligimus 
illa  verba  Matth.  XI.  Omnia  mihi  tradita  sunt 
a  Patre  meo.  Et  Joann.  XIII.  Omnia  dedit 
ei  Pater  in  manus.  Et  Joann.  XVIII.  Omnia 
tua  mea  sunt ,  et  sicut  dedisti  et  potestatem  om¬ 
nis  carnis.  Et  Hebr.  I.  Quem  constituit  haeredem 
uuiversorum.  Et  Apoc.  XIX.  Habet  in  vesti¬ 
mento  et  in  femore  suo  scriptum  :  Rex  Regum , 
et  Dominus  Dominantium  (2).  Hoc  Regnum 
accepit  Christus  ab  initio  conceptionis  :  et 


est  illi  commune  cum  Patre ,  sed  non  potest 
communicari  cum  ulla  pura  creatura,  neque 
repugnat  verse  paupertati,  quam  Christus 
elegit,  pro  tempore  mortalitatis  suae,  nam 
ipse  idem  Christus  homo  ratione  dominii 
universalis  ditissimus  erat ,  ratione  particu¬ 
laris,  pauperimus.  Ipse  idem  vere  in  pro¬ 
pria  venit,  ut  dicitur  Joan.  I.  quia  Domini 
est  terra,  et  plenitudo  ejus,  et  simul  vere 
non  erat  ei  locus  in  diversorio,  ut  dicitur 
Luc.  II.  et  in  alieno  natus  est ,  ut  dicit  Gre- 
gorius  homii.  8.  in  Evangelia ,  neque  enim 
privare  voluit  ullum  hominem  dominio  re¬ 
rum  suarum.  Neque  Regnum  hoc  temporale 
dici  potest,  quale  est  Regnum  hujus  mundi, 
nam  neque  opibus,  neque  militibus,  neque 
armis,  neque  arcibus,  neque  aliis  ejusmodi 
praesidiis  indiget,  sine  quibus  Regna  tempo¬ 
ralia  conservari  non  possunt  :  neque  tollit 
hoc  Regnum  Regna  hominum,  qui  juste  illis 
possident,  sed  illis  praeest  potestate  quadam 
altiore,  et  sublimiore,  quam  sit  potestas  ul¬ 
lius  Regis,  aut  Monarchae  temporalis.  Et  po¬ 
tuisset  quidem  Christus  ex  hac  potestate  sua 
eminentissima  privare  Regnis  temporalibus 
quoscumque  Reges  terrae,  neque  fecisset  illis 
injuriam,  si  hoc  fecisset  :  sed  maluit  Regna 
temporalia  iis  dimittere,  qui  ea  possidebant, 
ut  humilitatis,  et  paupertatis,  patientiae,  et 
obedientiae  exemplum  daret. 

Tertium  Regnum ,  est  Regnum  gloriae, 
quod  in  perfecta  corporis,  et  animae  beati- 
tudine,  et  felicitate  consistit ,  ex  qua  sequi¬ 
tur  exemptio  ,  et  libertas  ab  omni  subjectio¬ 
ne  creaturarum,  et  potestas  ,  seu  potestatis 
executio  super  omnes  creaturas.  Hoc  Reg¬ 
num  adeptus  est  Christus  in  ipsa  resurrectio¬ 
ne,  et  ascensione,  quamvis  ei  destinatum 
fuisset  ab  initio  conceptionis.  Sicut  enim  Da- 
vid,  qui  figura  Christi  fuit,  in  pueritia  Rex 
inunctus  est  a  Samuele,  et  tamen  Regni  pos¬ 
sessionem,  non  nisi  post  multos  labores,  et 
dolores  obtinuit  :  sic  etiam  Christus  ab  ini¬ 
tio  conceptionis  Dominus  gloriae  esse  coepit : 
sed  tamen  oportuit  Christum  pati,  et  ita  in¬ 
trare  in  gloriam  suam.  Luc.  ult.  De  hocRe- 
gno  dicitur  Luc.  XIX.  Homo  quidam  nobilis 
abiit  in  regionem  longinquam  accipere  sibi  Re¬ 
gnum ,  et  reverti  (3).  Ubi  aperte  loquitur  de 
Passione  sua  ,  per  quam  abiturus  erat  acci¬ 
pere  sibi  Regnum  gloriae  coelestis  ,  et  rever¬ 
surus  tandem  in  die  Judicii.  De  hoc  etiam 


(1)  Luc.  IV,  58.  —  (2)  Math.  XI,  27. ;  Joan.  XIII,  3.  et  XVIII,  10. ;  Hsebr.  I,  2. ;  Apoc.  XIX,  16. 
—  (3)  Luc.  XIX,  12. 

dicitur  Marci  viii.  Sunt  quidam  de  hic  stanti¬ 
bus ,  qui  non  gustabunt  mortem  donec  videant 
Regnum  Dei  in  virtute  veniens  (1),  et  paulo 
post  describitur  transfiguratio  Domini  per 
quam  viderunt  tres  Apostoli  gloriam  clarita¬ 
tis  Christi,  quam  Regnum  Dei  paulo  ante 
nominaverat.  De  hoc  quoque  Regno  intelli- 
gitur  illud  Lucae  XXII.  Non  bibam  de  genera¬ 
tione  vitis ,  donec  Regnum  Dei  veniat.  Et  Luc. 
XXIII.  Memento  mei  dum  veneris  in  Regnum 
tuum  (2),  de  hoc  Regno  intelligimus  illud 
Matth.  ult.  Data  est  mihi  omnis  potestas  in  cce- 
lo  et  in  terra  (3).  Nam  tunc  demum  datum 
est  Christo  homini,  ut  non  amplius  subjectus 
esset  ulli  creaturae,  non  solum  de  jure,  quo¬ 
modo  nunquam  fuit ,  sed  neque  de  facto,  id 
est,  neque  hominibus,  neque  fami,  neque  si¬ 
ti,  neque  laboribus  ,  aut  doloribus,  aut  ipsi 
morti  :  sed  contra  omnibus  omnino  domina¬ 
retur  :  In  hoc,  inquit  Apostolus  Rom.  XIY. 
Christus  mortuus  est ,  et  resurrexit,  ut  vivorum 
et  mortuorum  dominaretur  (4). 

De  hoc  etiam  dicitur  DanielisYII.  Aspicie¬ 
bam  in  visione  noctis ,  et  ecce  cum  nubibus  coeli, 
quasi  filius  hominis  veniebat,  et  usque  ad  anti¬ 
quum  dierum  pervenit,  et  in  conspectu  ejus  obtu¬ 
lerunt  eum,  et  dedit  ei  potestatem,  et  honorem, 
et  Regnum,  et  omnes  populi,  tribus,  et  linguae 
ei  servient ,  potestas  ejus,  potestas  aeterna ,  quce 
non  auferetur,  et  Regnum  ejus  quod  non  cor¬ 
rumpetur  (5).  Et  B.  Petrus  cap.  III.  prioris 
Epistolae  dicit  de  Christo  :  Profectus  in  coe¬ 
lum,  subjectis  sibi  Angelis  ,  potestatibus  et  vir¬ 
tutibus.  Et  in  epist.  II,  c.  4.  Sic  enim  abundan¬ 
ter  ministrabitur  vobis  introitus  in  aeternam  Reg¬ 
num  Domini  nostri,  et  Salvatoris  Jesu  Christi. 
Et  B.  Paulus  Philipp.II.  Propter  quod  et  Deus 
exaltavit  illum,  et  dedit  illi  nomen ,  quod  est 
super  omne  nomen ,  ut  in  nomine  Jesu,  omne  ge¬ 
nu  flectatur,  coelestium,  terrestrium,  et  inferno¬ 
rum.  Et  Beatus  Joannes  cap.  i.  Apocalyp. 
Primogenitus  mortuorum  ,  et  princeps  Regum 
terree.  Hoc  Regnum  nunc  est  invisibile,  et 
sola  fide  percipitur,  sed  in  dic  Judicii  visi¬ 
bile  fiet,  ut  ipse  Dominus  ait  Matth.  XXYI. 
Amodo  videbitis  filium  hominis  sedentem  a  dex¬ 
tris  virtutis  Dei,  et  venientem  in  nubibus  coeli. 
De  quo  etiam  Apostolus  dicit  II.Timoth.  IV. 
Testifi  cor  coram  Deo,  et  Christo  Jesu,  qui  judi¬ 
caturus  est  vivos,  et  mortuos,  et  per  adventum 
ipsius,  et  Regnum  ejus.  Hoc  Regnum  commi¬ 


nabitur  a  Christo  suis  electis ,  ut  dicit  Apo¬ 
stolus  Philipp.  III.  Salvatorem  expectamus  Do¬ 
minum  nostrum  Jesum  Christum,  qui  reforma¬ 
bit  corpus  humilitatis  nostrae  confgaratum  cor¬ 
pori  claritatis  suce.  Et  Rom.  VIII.  Nam  expe- 
ctatio  creaturae  *. revelationem  filiorum  Dei  expe- 
ctat.  Et  Colossens  III.  Cum  apparuerit  Chris¬ 
tus  vita  vestra,  tunc,  et  vos  apparebitis  cum 
ipso  in  gloria.  Et  B.  Joannes  Apocal.  III.  Qui 
vicerit,  dabo  ei  sedere  mecum  in  throno  meo. 
Et  clarius  Matth.  XIX.  In  regeneratione  cum  se¬ 
derit  filius  hominis  in  sede  majestatis  suce,  sede¬ 
bitis,  et  vos  super  sedes  duodecim  judicantes  duo¬ 
decim  tribus  Israel { 6).  De  hoc  Regno  non  opor¬ 
tet  quaerere  an  repugnet  paupertati  Christi, 
quia  paupertas  illa  non  erat  duratura,  nisi  pro 
tempore  mortalitatis.  Neque  dici  potest  hoc 
Regnum  temporale  ,  cum  sit  alterius  ratio¬ 
nis,  et  longe  eminentius  omni  Regno  tem¬ 
porali,  et  tandem  in  die  Judicii ,  ut  praedixit 
Dan.  cap.  II.  consumere,  et  destruere  debet 
omnia  Regna  temporalia  ,  et  ipsum  in  aeter¬ 
num  permanere.  Sunt  igitur  tria  Christi  Re¬ 
gna,  unum  proprium  ipsius  ,  alterum  com¬ 
mune  cum  Patre,  tertium  commune  cum 
electis.  Illud  primum  incipit  a  Praedicatione, 
secundum  a  Conceptione,  tertium  a  Resurre¬ 
ctione.  1 

Praeter  ista  Regna,  quartum  Regnum,  quod 
proprie  temporale  dici  debet ,  qualia  sunt 
Regna  principum  terrenorum ,  nos  quidem 
in  Scripturis,  et  in  Patribus  non  invenimus ; 
imo  existimamus  repugnare  Christi  pauper¬ 
tati,  et  sapere  errorem  Judaeorum,  et  Haere¬ 
ticorum  ,  quo  nomine  refutatur  ab  Adriano 
Fino  in  Flagello  Judaeorum ,  et  Adamo  Sas- 
bout  in  cap.  IX.  Isaiae,  Augustino  de  Anco¬ 
na  De  potestate  Ecclesiae,  quaest.  I.  art.  9.  et 
fusissime  a  Thoma  Yaldensi  lib.  II.  doctri¬ 
nalis  fidei  antiquae.  At,  inquies,  Christus  fi¬ 
guratus  fuit  per  Mosem,  et  per  Melchisedech, 
ut  Apostolus  docet  ad  Hebr.  III  et  VII.  pro¬ 
inde  non  debuit  habere  minorem  potestatem, 
quam  habuerint  Moses ,  et  Melchisedech  : 
sed  illi  fuerunt  simul  Pontifice^  et  Reges 
temporales  :  igitur  Christus  etiam  debuit  si¬ 
mul  esse  Pontifex  summus,  et  Rex  maximus 
temporalis.  Respondeo,  Christum  ob  hoc  ip¬ 
sum,  quod  figuratus  fuit  per  Mosem,  etMel- 
chisedech,  non  debuisse  esse  Regem  tempo¬ 
ralem,  ut  illi  fuerunt,  sed  Regem  altioris  or- 


(1)  Mare.  Vlll,  39.  -  (2)  Luc.  XXU,  18.  et  XX111,  42.-  (3)  Matth.  XXV1U,  18.  —  (4)  Rom.  XIV,  9. 
—  (5)  Dan.  Vll,  12.  —  (6)  1.  Petr.  111,  22. ;  11.  Petr.  1,  2. ;  Philipp.  11,  9. ;  Apoc.  1,  5. ;  Matth  XXVI, 
64.;  11.  Tini.  IV,.  1.;  Philipp.  111,  20.;  Rom.  Vlll,  19.;  Coloss.  111.  4.;  Apoc.  111,  21.;  Matth. 
XIX,  28. 

dinis,  nam  figura  semper  est  inferior,  et  im¬ 
perfectior  figurato ,  et  hoc  manifestum  est 
ex  figura  sacerdotii.  Moses  enim  sacrifica¬ 
bat  oves  et  boves  :  Christus  autem  sacrifica¬ 
vit  se  ipsum  Agnum  rationalem,  et  divinum: 
Melchisedech  obtulit  panem  et  vinum,  Chri¬ 
stus  obtulit  corpus  et  sanguinem  suum.  Si¬ 
cut  igitur  sacerdotium  Christi  fuit  longe  su¬ 
blimius  sacerdotio  Mosis,  et  Melchisedech  : 
sic  etiam  Regnum  Christi  debuit  esse  multo 
excellentius ,  id  est,  non  temporale,  ut  illo¬ 
rum,  sed  seternum,  spirituale,  et  coeleste; 
nam  etiam  Regnum  Davidis  fuit  figura  Re¬ 
gni  Christi ,  et  tamen  Patres  aperte  dicunt 
Christum  non  regnasse  in  Hierusalem  terre¬ 
na,  ubi  regnavit  David  ,  sed  in  Hierusalem 
spirituali ,  quee  est  Ecclesia.  Quod  autem 
Christus  non  habuerit  Regnum  temporale, 
non  fuit  in  causa  ,  quia  non  potuerit  illud 
habere  :  sed,  quia  indignum  erat  Christo, 
qui  est  Rex  Angelorum,  ut  fieret  quasi  unus 
de  Regibus  terrae,  et  sederet  ad  judicandas 
lites  terrenas,  ut  sederunt  Moses,  Melchise¬ 
dech,  et  David.  Quod  si  ii,  qui  Regnum  tem¬ 
porale  Christo  tribuunt ,  per  Regnum  tem¬ 
porale,  nihil  aliud  intelligant,  nisi  dominium 
universale,  quod  non  tollit  particularia,  et 
eminentem  potestatem  disponendi  de  rebus 
temporalibus ,  in  sententia  convenimus  ,  et 
solum  de  verbis  disceptamus.  Et  ego  qui¬ 
dem  libros  veterum  Patrum  ea  qua  potui 
diligentia  ,  evolvi ,  et  legi  non  raro  Patres 
negantes  GlTVisti Regnum  temporale,  aut  ter¬ 
renum;  affirmantes  autem  idipsum  non  le¬ 
gi,  placuit  autem  aliquot  testimonia  hic  ad- 
scribere. 

Hegesippus,apud  Eusebium,  inEccles.  hist. 
ex  versione  Ruffini  nr,  scribit  a  Domitiano 
interrogatos  affines  Christi, quale  esset  ipsius 
Christi  Regnum,  ita  respondisse  :  <c  Respon¬ 
derunt,  inquit,  quod  non  hujus  mundi  Re¬ 
gnum,  neque  hujus  terrae  ei  designetur  im¬ 
perium  :  sed  quia  coeleste  ei  Regnum  per 
Angelorum  ministeria  in  consummatione  se¬ 
cuti  praeparetur,  quando  scilicet  adventans 
ingloria,  de  vivis,  et  mortuis  judicabit.  »  (1) 

S.  Irenaeus  describens  visionem  Heliae,  et 
accommodans  ad  Regnum  Christi,  sic  ait  : 
a  Ostendebatur  autem,  et  Regni  ejus  mitis, 
et  pacifica  requietio,  post  enim  Spiritum, qui 
conterit  montes,  et  post  terraemotum,  et  ig- 

(1)  Lib.  III.  Cap.  20.  —  (2)  Lib.  IV.  Cap.  37. 
XVIII.  36. 


nem,  tranquilla  ,  et  pacifica  Regni  ejus,  ad¬ 
veniunt  tempora,  in  quibus  cum  omni  tran¬ 
quillitate  Spiritus  Dei  vivificat,  et  auget  ho¬ 
minem»  (2),  haec  ille,  qui  satis  aperte  descri¬ 
bit  Regnum  spirituale  in  quo  Christus  per 
spiritum  gratiae  regnat  in  cordibus. 

Tertullianus  in  lib.  adversus  Judaeos,  cap. 
de  Nativitate  Christi,  exponit  verba  Isaiae, qui 
per  Cyrum  i ntelligit  Christum  ubique  regna¬ 
turum  :  «  In  omnibus  locis,  inquit,  Christi 
nomen  regnat,  utpote  ante  quem  omnium 
civitatum  portae  sunt  apertae  ,  et  cui  nullae 
sunt  clausae  ,  quanquam  et  ista  spiritualiter 
sunt  intelligenda,  quo  praecordia  singulorum 
variis  modis  a  Diabolo  obsessa  ,  fide  Christi 
sint  reserata  :  attamen  perspicue  sunt  adim¬ 
pleta,  utpote  in  quibus  omnibus  locis  popu¬ 
lus  nominis  Christi  habitat,  quis  enim  omni¬ 
bus  regnare  potuisset,  nisi  filius  Dei ,  qui 
omnibus  in  aeternum  regnaturus  nuntiaba¬ 
tur?  »  Similia  vide  capite  sequenti,  quod  et 
de  Regno  Christi  aeterno. 

S.  Cyprianus  in  ii  libro  adversus  Judaeos, 
secutus  Tertullianum  ,  multa  scribit  de  Re¬ 
gno  Christi,  sed  potissimum  loquitur  de  Re¬ 
gno  glorioso,  quod  accepit  post  Resurrectio¬ 
nem,  sic  enim  loquitur  cap.  xxvi.  «  Quod 
cum  resurrexisset,  acciperet  a  Patre  omnem 
potestatem,  ac  potestas  ejus  aeterna  sit  apud 
Danielem.  Videbam  in  visu  nocte,  et  ecce  in 
nubibus  coeli  quasi  filius  hominis  veniens, 
venit  usque  ad  veterem  dierum  ,  et  stetit  in 
conspectu  ejus  ,  et  quia  assistebant  ei  obtu¬ 
lerunt  eum,  et  data  est  ei  potestas  regia,  et 
omnes  Reges  terrasper  genus,  et  omnis 'clari¬ 
tas  serviens  ei,  et  potestas  ejus  aeterna,  quae 
non  auferetur,  et  Regnum  ejus  non  corrum¬ 
petur  »  (3).  Et  cap.  xxviii,  iterum  probat 
Christum  in  aeternum  regnaturum  ,  multis 
testimoniis,  et  nusquam  meminit  Regni  tem¬ 
poralis  ,  seu  contra  potius  allegat  verba  Do¬ 
mini  Joannis  :  Regnum  meum  non  est  de  hoc 
mundo  (4). 

Eusebius  Caesariensis  vii  de  demonstratio¬ 
ne  Evangelica,  de  Regno  Christi  sic  loquitur 
«  Ubi. vero  Dominus  et  Salvator  noster  Jesus 
Christus  ,  qui  de  semine  David  ortus  est,  in 
totum  orbem  Rex  denuntiatus  est,  tanquam 
ea  qua3  de  terra,  et  ruina  instaurata  sit  ipsa 
illa  sedes  David,  per  divinum  Salvatoris  no¬ 
stri  Regnum,  erecta  est,  et  per  manebit  in  a3 

—  (3)  Adv.  Jud.  Cap.  26.  et  28.  —  (4)  Joan. 

ternum  ,  veluti  sol  in  conspectu  Dei ,  illius 
lucis  radiis,  quam  doctrina  illius  prsesefert, 
totum  orbem  terrarum  illustrans  »  (1) ,  hsec 
ille,  qui  apertissime  demonstrat  Christi  Re¬ 
gnum  esse  spirituale  ,  et  coeleste,  dicit  enim 
sedem  David  fuisse  eversam,  et  regnum  de¬ 
structum  :  sed  per  Christum  instauratam  es¬ 
se  sedem  illam  David,  et  Ilegnum  ejus  reno¬ 
vatum,  certum  autem  est  non  fuisse  instau¬ 
ratum  Regnum  temporale  Davidis,  sed  illud 
quod  eo  figurabatur.  Idem  patet  ex  eo,  quod 
Eusebius  hoc  Christi  novum  Regnum  divi¬ 
num  appellat:  item  quia  dicit  per  doctrinam 
Christi,  quse  in  toto  orbe  fulget,  hoc  Regnum 
ubique  dilatari. 

Hilarius  exponens  illa  verba  :  «Ego  autem 
constitutus  sum  Rex  ab  eo  super  montem  san¬ 
ctum  ejus,  sic  ait  :  «Non  super  illum  utique 
terrenae  civitatis  montem  ,  comploratae  sci¬ 
licet,  et  homicidae  et  parricidae  Hierusalem, 
sed  Hierusalem  ejus,  quae  in  coelis  est  ,  quae 
est  mater  nostra  ,  quae  civitas  magni  Regis 
est  »  (2). 

Cyrillus  Hierosolymitanus  Regnum  Christi 
gloriosum  docet,  neque  de  temporali  unquam 
meminit  :  «  Regnat,  inquit,  Christus  in  sae¬ 
cula,  qui  judicat  vivos,  et  mortuos,  qui  pro 
vivis  et  mortuis  mortuus  est ,  ut  Paulus  di¬ 
cit  »  (3). 

S.  Ambrosius  in  Lucam  tractat  quaestio¬ 
nem,  quomodo  apud  Lucam  legatur  Christus 
habiturus  sedem  David  patris  ejus,  cum  apud 
Hieremiam  dicatur,  nullum  de  semine  David 
post  Jechoniam  sessurum  in  illa  sede  :  et 
concludit  Prophetam  loqui  cie  Regno  tempo¬ 
rali,  Evangelistam  de  regno  spirituali  :  « Ip¬ 
sum,  inquit,  Regem  secundum  honorem  sae¬ 
culi  non  accepimus  Christum.  »  Et  infra  : 
«  Quod  regnavit  Christus  ,  non  contra  pro¬ 
phetiam  est,  non  enim  saeculi  honore  regna¬ 
vit,  nec  in  Jechoniae  sedibus  sedit,  et  ibidem 
regnare  se  dixit ,  qui  non  regnavit  in  ter¬ 
ris  »  (4). 

S.  Epiphanius,  haeresixxix,  quae  est  Naza- 
raeorum,  quaerit  quomodo  impletum  sit, quod 
dicitur  in  Psal.  cxxxi.  Re  fructu  ventris  tui 
ponam  super  sedem  tuam.  «  Qua  ratione,  in¬ 
quit  ,  super  sedem  David  non  sedit?  Vene¬ 
runt,  inquit  Evangelium  ,  ut  ungerent  eum 
Regem  :  quo  cognito,  secessit,  etc.  qua  ratio¬ 
ne  carnaliter  impletum  non  est  in  Salvatore, 
ut  sedeat  super  thronum  David,  »  et  paulo 


post:  «  Thronus  igitur  David,  et  regia  sedes 
ejus,  est  sacerdotium  in  Sancta  Ecclesia, 
quam  dignitatem  regiam,  simulque  Pontifi¬ 
ciam  simul  conjunctim  largitus  est  Dominus 
Sanctae  Ecclesiae;  translato  in  ipsam  throno 
David  non  deficiente  in  aeternum))  (5) ,  haec 
ille,  qui  per  Regiam  dignitatem,  cum  sacer¬ 
dotio  conjunctam,  non  intelligit  Regnum  ali¬ 
quod  temporale,  sed  potestatem  Ecclesiasti¬ 
cam,  quae  non  consistit  solum  in  officio  sa- 
cerdotadi  sacrificandi ,  et  orandi ,  sed  etiam 
in  vera  jurisdictione  gubernandi,  et  regendi 
fideles  secundum  leges  Evangelii.  Ideo  enim 
Pontifices  nostri  dicuntur  etiam  Pastores,  et 
Doctores  ,  et  ut  saepe  retulimus  ,  Gregorius 
Nazianzenus  in  oratione  ad  Populum  timore 
perculsum,  et  Praesidem  irascentem,  dicit  : 
«  Imperamus  et  nos,  addo  etiam  imperio  al- 
tiore  et  sublimiore,  etc.  » 

Nam  Epiphanius  sequitur  Eusebium  ,  et 
alios,  qui  docuerunt,  Regnum  Da.vid  fuisse 
typum  Regni  Christi  spiritualis ,  quo  regnat 
in  Ecclesia,  cujus  Regni  participes  sunt  om¬ 
nes  Episcopi ,  sed  praecipue  summus  Ponti¬ 
fex,  qui  in  universam  Ecclesiam  potestatem 
habet.  Satis  enim  clare  dixit  antea  idem  Epi¬ 
phanius,  Christum  non  sedisse  carnaliter  in 
throno  David. 

S.  Hieronymus  in  Hieremiam ,  exponens 
verba  capitis  xxn  :  «Non  sedebit,  inquit,  su¬ 
per  thronum  David  vir,  et  homo,  sed  sedebit 
Deus,  Regnumque  ejus  non  erit  terrenum, et 
breve,  ut  fuit  David,  sed  perpetuum,  et  cae¬ 
leste,  dicente  Scriptura,  regnabit  super  do¬ 
mum  Jacob  in  aeternum  ,  et  Regni  ejus  non 
erit  finis  »  (6).  Ubi  S.  Hieronymus  solvit 
quaestionem  de  contradictione  ;  quai  videtur 
esse,  inter  Hieremiam,  et  Lucam  ,  eo  modo 
quo  Ambrosius,  et  alii  Patres,  videlicet, quod 
Propheta,  qui  dicit  neminem  post  Jechoniam 
ex  stirpe  David  sessurum  in  throno  David, 
loquatur  de  Regno  terreno  ,  Lucas  autem, 
qui  dicit,  Christum  sessurum  in  throno  Da¬ 
vid,  loquatur  de  Regno  spirituali. 

S.  Joannes  Chrysostomus  in  Joann.  expli¬ 
cans  verba  illa  :  Regnum  meum  non  est  de  hoc 
mundo ,  dicit  :  «  Christi  Regnum  esse  divi¬ 
num  et  coeleste,  non  autem  tale,  quale  puta¬ 
verat  Pilatus.  At  non  est,  inquit,  mundi  hujus 
Christi  Regnum?  quidni?  quomodo  dicit 
non  esse?  Non  quod  hoc  etiam  non  possi¬ 
deat,  sed  quod  in  coelo  habeat  Imperium 


(1)  Dem.  Evang.  Lib.  VII.  —  (2)  In  Psal.  II.  —  (3)  Catecli.  XIII.  —  (4)  Lib.  III.  non  longe  a  fine. 
—  (5)  H seres.  XXIX.  —  (6)  Lib.  IV. 

non  humanum  ,  sed  longe  nlajus  ,  atque 
praestantius.»  Et  infra :  «  Regnum  suum  dicit, 
non  esse  hinc,  non  quod  Mundum  provi¬ 
dentia  sua,  et  protectione  privet,  sed  ut  dixi, 
ut  neque  humanum,  neque  caducum  esse 
demonstret.  (1)  ». 

S.  Augustinus  super  verba  :  Regnum 
meum  non  est  de  hoc  mundo.  «  Audite,  inquit, 
Judaei,  et  Gentes,  audi  circumcisio,  audi 
praeputium,  audite  omnia  regna  terrena, 
non  impedio  dominationem  vestram  in  hoc 
mundo.  Nolite  timere  timore  vanissimo  »  ;  et 
paulo  post  :  «  Venite  ad  Regnum  quod  non 
est  de  hoc  mundo,  venite  credendo  et  nolite 
saevire  metuendo.  Dicit  quidem  Propheta 
de  Deo  Patre  :  Ego  autem  constitutus  sum 
Rex  ab  eo  super  Sion  montem  sanctum  ejus. 
Sed  Sion  ille  ,  et  Mons  ille  non  est  de 
hoc  mundo,  quod  est  enim  Regnum,  nisi 
credentes  in  eum?  »  Et  lib.  XVII.  de  Civit. 
Dei,  exponens  illud  :  Dirumpet  Dominus  Re¬ 
gnum  Israel  de  manu  tua ,  sic  ait  :  «  Populi 
ergo  Israel  personam  figurate  gerebat  homo 
iste,  qui  populus  Regnum  fuerat  amissurus, 
Christo  Jesu  Domino  nostro,  per  novum 
testamentum ,  non  carnaliter  regnaturo.  » 
Idem  tract.  l.  in  Joannem,  «Rex  Israel 
Christus  est,  quod  mentes  regat,  quod  in 
aeternum  consulat,  quod  in  Regnum  coelo¬ 
rum  credentes,  sperantes,  amantesque  per¬ 
ducat  (1).  » 

S.  Cyrillus  Alexandrinus  in  Joan.  expli¬ 
cans  illud  :  Regnum  meum  non  est  de  hoc 
mundo  :  «  Liberavit,  inquit,  a  formidine  Pi¬ 
latum,  qui  dignitatem  Caesaris  in  Judaea 
servare  debebat.  »  Et  infra :  «  Christus  Pi¬ 
lato  respondens,  Regem  sg  esse  non  negat, 
mentiri  enim  non  poterat,  sed  Regno  Cae¬ 
saris  non  esse  hostem  ostendit,  quia  prin¬ 
cipatus  suus  mundanus  non  est,  sed  coeli, 
terrae,  caeterarumque  omnium  rerum  (3).  » 
Vide  etiam  cap.  ir.  et  cap.  xn.  ubi  rursus 
docet,  Christi  Regnum  non  esse  mundanum, 
quale  suspicabatur  Pilatus,  sed  divinum  et 
coeleste. 

S.  Gregorius  Papa,  in  primum  Regum, 
explicans  illa  verba  /  Sublimabit  cornu 
Christi  sui,  per  cornu ,  intclligit  Regnum 
Christi,  et  Regnum  Christi  Ecclesiam  cre¬ 
dentium  esse  dicit ;  «  Per  Regnum  Christi, 
inquit,  Sancta  Ecclesia  designatur,  quod 
profecto  cornu  sublimabitur,  quia  ima  nostra 


ad  Angelorum  aequalitatem  perducentur, »  et 
infra  :  «  Sublimabitur  ergo  cornu  Christi, 
quia  Sancta  Ecclesia  in  aeterna  contempla¬ 
tione  sui  Redemptoris  extollitur  (4).  ». 

S.  Isidorus  :  «  Nomen,  inquit,  Melchise- 
decli  Rex  pacis,  vel  Rex  justitiae  interpre¬ 
tatur,  quod  bene  refertur  ad  Christum,  ipse 
enim  est  Rex  pacis,  quia  per  ipsum  recon¬ 
ciliamur  Deo,  ipse  est  Rex  justitiae,  quia, 
ipse  venit,  ut  discerneret  justos  ab  im¬ 
piis  (5).  » 

S.  Joannes  Damascenus- oratione  secunda 
de  Nativitate  Virginis,  sic  de  Rege  Christo 
loquitur  :  «  Ut  autem  Rex  pacis,  ac  Prin¬ 
ceps,  et  Dux  in  Israel,  non  partis  in  oculo¬ 
rum  sensum  cadentis  ratione,  in  Davidis 
Patris  sui  solio  sedere  ostenditur,  verum 
spiritualiter  in  domo  Jacob  in  aeternum  re¬ 
gnasse,  nec  Regni  finem  unquam  acce¬ 
pisse.  » 

Reda  in  Psalmum  quintum  :  «  Christus, 
inquit,  Deus  noster  Rex  secundum  humani¬ 
tatem  ;  secundum  quam  nos  doctrina  et 
vitee  exemplo  rexit.»  Idem  in  caput  primum 
Lucae,  super  illud  :  Regnabit  in  Domo  Jacob 
in  ceternum.  «Non  dixit,  inquit,  in  acqui¬ 
sitione  gloriae,  gazarumque  terrenarum, 
non  in  acquisitione  gentium  plurimarum, 
urbiumque  debellatione  superbarum  :  sed 
in  judicio,  et  justitia ;  per  haec  enim  Re¬ 
gnum  Christi,  et  in  singulis  quibusque  fide¬ 
libus,  et  in  universa  pariter  multiplicatur, 
et  confirmatur  Ecclesia.  » 

S.  Bernardus  super  Missus  est  :  «  Quaero, 
inquit,  quomodo  dederit  ei  Dominus  sedem 
David ;  cum  ipse  in  Hierusalem  non  regna¬ 
verit,  quin  imo  turbis  volentibus  eum  con¬ 
stituere  Regem,  non  acquieverit ;  sed  et  ante 
faciem  Pilati  protestatus  sit :  Regnum  meum 
non  est  de  hoc  mundo  ;  denique  quid  ma¬ 
gnum  promittitur  ei,  qui  sedet  super  Cheru- 
bim,  quem  Propheta  vidit  sedentem  super 
solium  excelsum,  et  elevatum,  sedere  in 
throno  David  Patris  sui  ?  Sed  novimus  quam¬ 
dam  aliam  Hierusalem  multo  ista  nobilio¬ 
rem,  multo  ditiorem.  Hanc  igitur  puto  hic 
significatam,  »  et  infra  :  Dabit  ergo  ei  Dominus 
sedem  David  Patris  ejus ,  non  typicam,  sed 
veram,  non  temporalem,  sed  aeternam,  non 
terrenam,  sed  coelestem  (6).  » 

S.  Tliomas  in  Commentario  aci  cap.  xvm. 
Joann.  «  Sciendum  est,  inquit,  quod  Domi¬ 


ti)  Hom.  82.  —  (2)  Tract.  115  in  Joan.;  Civit.  Dei,  Lib.  XVII.  Cap.  7.  — *  (3)  Lib.  XII.  Cap.  10.  — ■ 
(4)  Lib.  I.  prope  finem.  —  (5)  In  Cap.  XII.  Genesis.  —  (6)  Hom.  4. 

nus  ad  questionem  respondens  de  Regno,  ita 
responsionem  temperavit,  ut  nec  manifeste 
confiteretur  se  esse  Regem,  cum  Rex  non 
esset,  eo  modo,  quo  intelligebat  Pilatus,  nec 
negaret,  cum  spiritualiter  esset  Rex  Regum, 
dicit  ergo,  ut  dicis,  quia  Rex  sum  ego,  sci¬ 
licet  carnaliter,  secundum  quem  modum 
Rex  non  sum  :  sed  alio  modo,  Rex  sum 
ego. » 

S,  Bonaventura,  in  Evangelium  Joannis, 
declarans  illud :  Regnum  meum  non  est  de  hoc 
mundo ,  sic  loquitur  :  «  Ait  ergo  Regnum 
meum,  ad  differentiam  aliorum  Regnorum. 
Est  enim  Regnum  Satanicum  quo  re¬ 
gnat  Diabolus.  Item  est  Regnum  mundanum, 
quod  est  infimum  ordine,  quia  de  hocmundo, 
et  est  Regnum  Divinum,  quod  est  sublime 
majestate,  quia  Regnum  coelorum.  »  Htec 
ille,  qui  Regnum  Christi  dicit  non  esse  mun¬ 
danum,  sed  divinum.  Et  paulo  infra  :  «  Cre¬ 
dentes,  inquit,  sunt  Regnum  ejus,  qui  non 
sunt  de  hoc  mundo.  »  Vide  eumdem  in  Po¬ 
stilla  super  caput  xii  et  xvm  Joannis  (1). 

Eodem  quinto  libro,  cap.  vm.  §.  Probatur 
hujus  argumenti  propositio.  Non  approbo  quod 
dixi,  non  posse  Principes  infideles  privari 
per  Ecclesiam  dominio,  quod  habent,  super 
fideles,  nisi  avertere  conentur  fideles  sibi 
subjectos  a  fide.  Quamvis  enim  Durandus, 
quem  ego  secutus  sum,  in  II.  sent.  dist.  44. 
q.  3.  probabiliter  disputet  contra  Sanctum 
Thomam  docentem  in  2.  2.  q.  X.  art.  10. 
posse  Ecclesiam  privare  infideles  dominio, 
quod  habent  super  fideles  :  tamen  aucto¬ 
ritas  S.  Thomai  merito  praevalere  debet. 
Itaque  si  tales  Principes  non  conantur  fideles 
a  fide  avertere,  possent  quidem  per  Ecclesiam 
privari  dominio  :  tamen  Ecclesia  non  semper 
id  facit,  vel  quia  vires  non  habet,  vel  quia 
non  judicat  expedire.  At  si  isti  iidem  Prin¬ 
cipes  conentur  avertere  populum  a  fide,  pos¬ 
sunt  et  debent  privari  suo  dominio. 

Eodem  lib.  cap.  ix.  §.  Item  vero  quod  jure. 
Probavi  ex  Adone,  et  Leone  Ostiensi  prin¬ 
cipatum  temporalem  Apostolicae  sedis  :  sed 
invenipostea  auctorem  utroque  antiquiorem. 
Paulus  Diaconus,  de  gestis  Longobardo¬ 
rum  sic  ait :  «Aripertus  Rex  Longobardorum 
donationem  patrimonii  Alpium  Cottiarum, 
quae  ad  jus  pertinuerant  Apost.  sedis  ;  sed  a 
Longobardis  multo  tempore  fuerant  ablatae  ; 
restituit,  et  hanc  donationem  aureis  litteris 
exaratam,  Romam  direxit  (2).  »  Ejusdem  rei 


meminit  Beda  in  lib.  de  sex  aetatibus.  Vide¬ 
mus  autem  hoc  loco,  Aripertum  Regem  non 
fuisse  primum,  qui  donavit  Alpes  Cottias, 
Apostolicae  sedi,  sed  fuisse  primum  ex  Lon¬ 
gobardis,  qui  eas  restituit,  cum  antea  ad 
jus  ejusdem  sedis  pertinuissent,  quod  est  di¬ 
ligenter  notandum. 

Eodem  lib.  cap.  ultimo.  §.  Dico  secundo. 
Ubi  dixi,  Reges  ignorantes  Deum,  id  est  in¬ 
fideles,  Tyrannos  potius  esse  quam  Reges  ; 
non  volui  significare  omnes  Reges  infideles 
esse  Tyrannos,  quoad  jus  dominandi,  ac 
per  hoc  illegitimos  Principes,  sed  esse  Ty¬ 
rannos  quoad  modum  dominandi,  sive  quoad 
usum  potestatis  :  neque  de  omnibus  omnino 
intellexi,  sed  de  plerisque.  Nam  et  ipse  Do¬ 
minus  cum  ait  :  Reges  gentium  dominantur 
eorum ,  de  plerisque  loquitur,  non  de  omnibus ; 
certe  Augustus,  et  Titus,  et  Antonius  aequis¬ 
simi  Principes  fuerunt. 


RECOGNITIO  LIBRORUM 

Quatuor  de  Conciliis ,  et  Ecclesia. 

Lib.  primo.  cap.v.§.  E  st  vero  animadver¬ 
tendum .,  et  cap.  xiii,  probavi  ex  epistola 
Concilii  Constantinopolitani  ad  Damasum, 
quai  habetur  apud  Theodoretum  lib.  V.liist. 
cap.  ix,  secundam  synodum  generalem 
fuisse  congregatam  jussu  Damasi  Papae,  et 
unam,  et  eamdem  haberi  debere  cum  synodo 
Romana,  eodem  tempore  celebrata.  Sed  po¬ 
stea  animadverti  eam  Epistolam  non  esse 
secundae  synodi  generalis,  sed  Episcoporum, 
qui  in  ea  synodo  interfuerant,  et  sequenti 
anno  iterum  Constantinopoli  convenerant, 
quamvis  autem  ex  ea  Epistola  non  probetur 
secundam  synodum  indictam  fuisse  jussu 
Damasi  :  id  tamen  satis  probatur  ex  Concilio 
sexto,  Act.  XVIII.  ut  ibidem  annotavimus ; 
quod  autem  secunda  synodus,  et  Synodus 
Romana  sub  Damaso  in  eamdem  sententiam 
convenerint,  et  pro  una  et  eadem  haberi  pos¬ 
sint,  in  materia  fidei,  ex  epistola  illa  satis 
probatur,  ut  etiam  ex  Epistola  Damasi  quaj 
habetur  apud  Theodoretum  lib.  V.  cap.  x. 

Cap.  xiii.  §.  Quarta  ratio  est.  Quod  in  eo 
paragrapho  dicimus,  Pontificem  olim  sub¬ 
jectum  fuisse  Imperatoribus,  ut  Dominis 


(1)  Collat.  85.  —  (2)  Lib.  VI.  Cap.  28. 

suis  temporalibus,  intelligimus  de  facto,  non 
de  jure,  cum  enim  potestas  spiritualis  supe¬ 
rior  temporali  sit,  nulla  ratio  patitur,  ut 
Princeps  supremus  spiritualis  jure  subji¬ 
ciatur  Principi  temporali,  quamvis  supremo, 
sed  auctoritas  summi  Pontificis  paulatim 
magis  ac  magis  declarata  est. 

Libro  eodem,  cap.  xix.  §.  Quartum  Conci¬ 
lium.  Dixi  hoc  loco,  judices  saeculi,  qui  in 
Concilio  quarto  interfuerunt,  non  tulisse  sen¬ 
tentiam,  neque  aliquid  sibi  usurpasse  in  ne¬ 
gotio  Ecclesiastico,  quod  verissimum  est. 
Quamvis  enim  in  fine  primae  actionis  vi¬ 
deantur  judices  seculares  sententiam  tulisse 
contra  Dioscorum,  et  alios  Episcopos  :  tamen 
non  fuit  illa  proprie  sententia  judicialis,  sed 
exposuerunt  judices  illi,  quid  sibi  videretur 
de  causa,  quae  tractabatur,  et  judicium  in¬ 
tegrum  Episcopis  reliquerunt.  Siquidem  in 
tertia  actione  dicunt  episcopi :  judices  di¬ 
xisse  sententiam  contra  Dioscorum,  si  ita 
sanctissimis  Episcopis  videretur,  quibus 
hanc  inferre  a  Domino  Deo  creditum  est. 
Itaque  synodus  in  illa  tertia  actione,  tertio 
citari  jubet  Dioscorum,  et  non  comparen- 
tem,  legati  Papae  Romani,  ut  veri  Praesides 
condemnaverunt,  et  eorum  sententiam  tota 
synodus  approbavit. 

Lib.  III.  cap.  vi.  §.  Chrysostomus.  Ad  tes¬ 
timonium  sanctorum  Patrum,  quibus  pro¬ 
batur  excommunicatos  non  esse  in  Ecclesia, 
addi  potest  testimonium  S.  Gregorii,  qui  in 
expositione  primi  versiculi  Psalmi  quinti  poe- 
nitentialis  sic  ait  :  «  De  hoc  spiritu  non  vivit 
haereticus,  non  vivit  schismaticus,  non  vivit 
excommunicatus,  quia  non  sunt  de  corpore. » 

Eodem  cap.  §.  Probatur  ultimo.  Quod  dixi; 
in  quarta  ratione,  non  posse  excommunicari 
nisi  contumaces,  et  incorrigibles,  intelligi 
debet  de  excommunicatione  ab  homine,  quae 
cum  trinam  monitionem  requirat  ex  jure 
Canonico,  recte  dicitur  ferri  in  incorrigi- 
biles,  cum  in  eos  feratur,  qui  bis,  terve,  ad¬ 
moniti,  corrigi  non  potuerunt.  At  excommu¬ 
nicatio  a  jure  contumaciam  quidem  requirit 
sed  non  incorrigibilitatem. 

Cap.  vii.  §.  i.  Ubi  dicitur,  ex  parabolis 
Domini ,  rectius  dicetur,  ex  parabolis  Evan- 
gelicis,  nam  prima  illa  parabola  de  area, 
tritico,  et  paleis,  non  est  parabola  Domini, 
sed  Joannis  Baptistae. 

Lib.  IY.  cap.  vi.  §.  Sed  nec  Zwinglius, 
Scripsi  Calvini  sectam  diminui  coepisse  per 
Puritanos  in  Anglia.  Sed  Puritani  ut  postea 
didici,  puri  Calviniani  sunt. 


Cap.  ix.  §.  iv.  Peputiani.  Ubi  dixi,  Calvi- 
nianis  in  Anglia  mulierem  esse  summum 
Pontificem,  rectius  dixissem,  Protestantibus 
in  Anglia  mulierem  esse  caput  Ecclesiau 
Calviniani  enim  abhorrent  a  regimine  unius 
capitis,  et  in  coetu  seniorum  regimen  Ec¬ 
clesiae  ponunt. 

Et  §.  xviii.  Xenaias.  Citavi  Paulinum  in 
vita  S.  Felicis,  et  Athanasium  in  questioni¬ 
bus  ad  Antiochum.  Sed  per  vitam  S.  Felicis 
intellexi,  Natales  S.  Felicis  carmine  scriptos. 
Quod  autem  dixi  haberi  in  vita  S.  Felicis, 
habetur  natali  decimo. 

Librum  quaestionum  ad  Antiochum,  non 
existimo  esse  S.  Athanasii  Alexandrini  Epis¬ 
copi;  quippe  qui  in  ipso  libro  alicubi  citatur, 
et  rejicitur,  nisi  forte  inserta  sint  multa  ab 
aliquo  posteriore  auctore.  Certe  liber  aucto¬ 
ris  veteris  est,  et  inter  opera  S.  Athanasii 
excudi  solet.  Et  fortasse  libri  auctor  Athana- 
sius  est,  sed  ab  illo  priore,  et  celebriore  di¬ 
versus. 

Cap.  xiv.  §.  Decimoquarto  sceculo.  Nonrecte 
positus  est  S.  Bernardinus  saeculo  quartode- 
cimo,  cum  ponendus  fuerit  saeculo  sequenti 
cum  S.  Yincentio. 

Cap.  xvii.  §.  ii.  In  fine  paragraphi  desunt 
haec  :  «  Maxentius  denique  Imperator  in  de¬ 
cipulam  conjectus,  quam  Constantino  para¬ 
verat,  misere  periit,  et  incruentam  victoriam 
Constantino  reliquit,  ut  scribit  Eusebius 
lib.  IX.  hist.  cap.  ix.  ex  versione  Ruffini.  » 


RECOGNITIO  LIBRORUM. 

De  membris  E cclesice ,  id  est,  Clericis ,  Mona¬ 
chis ,  Laicis. 

Libro  I.  qui  est  de  Clericis  ,  cap.  5.  §.  1. 
ad  tertiam  propositionem  ,  quae  est  haec : 
Electio  ministrorum  E  cclesice  non  fit  a  solo  Deo. 
Animadvertendum  est ,  non  negari  a  nobis, 
posse  electionem  fieri  a  solo  Deo,  quomodo 
scimus  electos  fuisse  Mosem ,  Petrum ,  et 
alios.  Sed  quod  voluimus  dicere  ,  est ,  non 
fieri  ordinarie  electionem  ministrorum  a  so¬ 
lo  Deo,  ratione  Praedestinationis,  id  est  quia 
ipse  solus  novit,  quia  sint  Praedestinati.  Est 
enim  propositio  adversus  Wiclefum,  qui  so¬ 
los  Praedestinatos  admittit  ad  Ecclesiae  mini¬ 
sterium. 

Eodem  cap.  §.  3.  ex  Patribus.  Non  appro- 

bo  quod  dixi ,  fuisse  Caipham  verissimum 
Pontificem,  quia  dignitatis  illius  gratia  Pro¬ 
phetaverit  :  Nam  potuit  Deus  dono  illo 
Prophetiae  ornare  Caipham ,  quia  de  facto 
Pontifex  erat ,  etiam  si  fortasse  de  jure  non 
erat.  Constat  enim,  exJosephi  historia,  Pon¬ 
tificatum  ab  Herode  Rege  delatum  ad  homi¬ 
nes,  qui  non  erant  ex  familia  Pontificia,  fa- 
ctumque  annuum  et  vendibilem,  aliisque  mo¬ 
dis  degenerasse  a  divina  institutione.  Sed 
placuit  Deo  honorare  nomen  ipsum,  ac  forte 
umbram  solum  Pontificatus. 

Capit.  9.  §.  Quartus  modus.  Animadverti 
postea  quam  li£ec  scripseram,  et  prmlo  com¬ 
miseram  :  non  esse  omnino  certos  Canones 
illos  duos,  qui  hoc  loco  citantur  ex  Gratiano 
dist.  63.  can.  Adrianus.  et  can.  In  Synodo; 
ut  supra  diximus  in  recognitione  libri  II.  de 
Pontifice  cap.  29.  et  infra  dicemus  in  reco¬ 
gnitione  lib.  I.  de  translatione  imperii  tiap. 
13. 

Cap.  16.  §.  Ilccc  Onufrii.  Ubi  probatur  ex 
Synodo  S.  Gregorii  plures  presbyteros  Car¬ 
dinales  fuisse  in  eodem  titulo  ,  potest  addi 
aliud  argumentum  simile  ex  prima  Synodo 
sub  Symmacho,  in  qua  subscribunt  sexagin- 
ta  septem  presbyteri  et  tamen  non  inveniun¬ 
tur  tituli  Cardinalium  tempore  Symmachi, 
nisi  viginti  octo,  quia  videlicet  plures  erant 
Cardinales  ejusdem  tituli ,  ut  ex  illis  ipsis 
subscriptionibus  apparet.  Potest  etiam  addi 
insigne  testimonium  ex  epistola  Joannis  III 
Papae,  quam  refert  Cardinal  Baronius  in  ap¬ 
pendice  ad  tomum  nonum  Annalium.  Nam 
in  ea  epistola  dedicat  Joannes  Papa  Eccle¬ 
siam  Apostolorum,  eamque  titulum  Cardina¬ 
lem  declarat.  Atque  in  eo  titulo  non  unum, 
sed  plures  Cardinales  constituit,  ut  ex  initio 
epistolae  intelligi potest.  Sic  enim  incipit  epi¬ 
stola  :  «  Joannes  Episcopus  servus  servorum 
Dei ,  dilectis  filiis  Cardinalibus ,  et  Clericis 
Ecclesiae  Apostolorum.  » 
f  Eodem  cap.  §.  Postea  tamen .  Ubi  dicitur 
Pontifices  solitos  fuisse  eligi  aliquando  ab 
Imperatoribus.  Potest  et  forte  debet  nomen 
Imperatorum  deleri.  Id  enim  scripseram  se¬ 
cutus  Canones  illos  ,  Adrianus,  etj  In  Syno¬ 
do  distin.  63.  Sed  eos  Canones  didici  postea 
non  esse  satis  probatos,  et  quamvis  aliquan¬ 
do  Imperatores  nominaverint  viros  aliquos 
ad  Pontificatum ,  tamen  irrita  censebatur 
electio,  nisi  Clerus  Romanus  eosdem  iterum 
elegisset.  Itaque  Leo  IX,  cum  ab  imperato¬ 
re  nominatus  ,  purpura  indutus  Pontificia 
Romam  veniret,  ogcurrit  ei  Hildebrandus, 


qui  postea  fuit  Papa  Grcgorius  VII,  eiqne 
persuasit,  ut  privato  habitu  urbem  ingrede¬ 
retur  ,  quod  Imperatoris  nominatio  non  sa¬ 
tis  esset  ad  Pontificem  rite  creandum,  nisi 
Cleri  Romani  accessisset  electio.  Vide  Otho¬ 
nem  Frisingensem  in  historia. 

Cap.  26.  §.  2.  in  fine  paragraphi,  verba 
illa  :  «  At  certe  discipuli  Christi,  clerici  om¬ 
nes  esse  debent  » ,  ambigua  sunt.  Posset 
enim  his  verbis  significari,  debere  omnes 
qui  discipuli  Christi  esse  volunt ,  ad  clerica¬ 
tum  transire.  Sed  vera  interpretatio  est  om¬ 
nino  contraria  ,  voluimus  enim  significare, 
Clericis  omnibus  convenire,  ut  discipuli  Chri¬ 
sti  sint. 

Cap.  27.  §.  ultimo,  in  ultimis  verbis  : 
a  Vide  quse  scripsimus  in  III.  tomo  lib.  ultim. 
cap.  7.  »  rectius  dictum  fuisset  :  «  Vide  qme 
scripsimus  in  libro  III.  de  bonis  operibus, 
qui  est  de  eleemosyna  cap.  7.  »  Nam  in  edi¬ 
tione  Veneta  hi  libri  sunt  in  quarto  tomo  : 
in  prioribus  editionibus  in  tertio. 

Cap.  28.  §.  Tertia  propositio.  Ad  Concilia 
citata,  pro  exemptione  clericorum  a  jurisdi¬ 
ctione  Principum  secularium  ,  addi  possent 
Concilium  Milevitanum  can.  19.  et  Concilium 
Constamiense  Sess.  31.  cujus  verba  sunt 
hsec  :  «  Laici  in  Clericos  nullam  habent  ju¬ 
risdictionem  ,  et  potestatem.  »  Vide  etiam 
qua)  allegantur  paulo  infra  pro  quinta  pro¬ 
positione. 


RECOGNITIO  LIBRI  SECUNDI 

Qui  est  de  Monachis. 

Cap.  14.  §.  2.  Ubi  dixi  :  <c  Apud  Grsecos, 
et  Latinos  non  erat  ulla  vera  pietas.  «  Re¬ 
ctius  dixissem  :  «  Vix  erat  ulla  vera  pietas.  » 
Quamvis  enim  regnaret  eo  tempore  apud 
omnes  fere  nationes  Idololatria  ,  tamen  non 
certo  scimus ,  non  fuisse  etiam  tunc  aliquos 
vere  pios  qualis  fuit  Job  ,  et  amici  ejus  ;  et 
posteriore  tempore  Cornelius  Centurio ,  et 
alii. 

Cap.  22.  §.  Sed  primum,  si  sola  conjectura. 
Non  approbo  quod  hoc  loco  dixi ,  B.  Virgi¬ 
nem  non  statim  cogitasse  se  fore  matrem 
Messiee,  cum  Angelus  ei  dixit  :  Ecce  conci¬ 
pies  in  utero  ,  et  paries  filium  :  et  quod  addidi, 
probabile  esse,  tunc  eam  non  scivisse ,  Ma¬ 
trem  MessiceVirginem  futuram. Hcec,  inquam, 

non  approbo  ,  quia  satis  aperte  Angelus  lo¬ 
cutus  est  et  Virgo  prudentissima  facile  intel- 
ligebat  quod  dicebatur.  Quod  autem  sciverit 
Matrem  Messice  Virginem  futuram,  scribit 
B.  Ambrosius  hunc  ipsum  locum  exponens. 
Nam  cum  probasset  Matrem  Messiae  debuisse 
Virginem  esse,  ex  illis  verbis  Isaice  :  Ecce 
Virgo  concipiet,  tt  pariet  filium,  addidit  :  «Le¬ 
gerat  hocMaria,  et  ideo  credidit  futurum,  sed 
quomodo  fieret,  ante  non  legerat,  »  liaec  ille. 
At,  inquies,  si  noverat  B.  Maria  Christum  ex 
Virgine  nasciturum,  et  se  Christi  matrem  fu¬ 
turam,  Angelo  id  nuntianti  credidit,  cur  ti¬ 
muit  Virginitati  suce  ?  timuisse  enim  verba 
illa  declarant :  Quoniam  virum  non  cognosco , 
quae  sic  exponuntur  a  S.  Bernardo  :  «  Si 
oportuerit  me  frangere  votum,  ut  pariam  fi¬ 
lium,  et  gaudeo  de  filio,  et  doleo  de  voto ;  » 
Et  a  S.  Athanasio  in  serm.  de  Sancta  Dei¬ 
para,  qui  ait  :  «  Hic  haesitat  Virgo-,  utpote 
ad  naturam  respiciens  ,  et  de  Josepho  cogi¬ 
tans,  cui  nupta  erat.  »  Respondeo,  fortasse 
non  venisse  tunc  statim  illi  in  mentem  quod 
antea  legerat,  de  virginitate  matris  Messiae, 
et  ideo  virginitati  suae  timuisse  ,  atque  hoc 
videtur  dicendum,  secundum  S.  Bernardi,  et 
S.  Athanasii  expositionem.  Addo,  fortasse 
non  timuisse  virginitati  suae  ,  sed  cupivisse 
discere  modum,  quo  futurum  erat,  ut  virgo 
pareret ,  ac  si  dicere  voluisset ,  quoniam  vi¬ 
rum  non  cognosco  ,  sine  dubio  non  pariam 
filium  naturali  ordine,  et  modo,  sed  si  pari¬ 
tura  sum,  certe  Virgo  paritura  sum  :  quo¬ 
modo  autem  res  tam  nova  ,  et  insolita  fiet  ? 
Atque  haec  videtur  esse  sententia  B.  Ambro¬ 
sii,  qui  dicit  B.  Mariam  credidisse  se^Virgi- 
nem  parituram,  sed  interrogasse  de  modo, 
quo  id  futurum  esset.  Et  quadrat  huic  expo¬ 
sitioni  responsio  Angeli  dicentis  :  Spiritus 
Sanctus  superveniet  in  te,  etc.  id  est,  ideo  Virgo 
paries,  quia  Spiritus  sancti,  non  viri  alicujus 
opera,  paries. 

Cap.  27.  §.  3.  Epistolae  Martialis  Apostoli, 
et  liber  Abdise  de  rebus  gestis  Apostolorum 
citantur  a  nobis  ,  tum  hoc  loco  ,  tum  etiam 
alibi,  quoniam  ab  aliquibus  recipiuntur  : 
quamvis  non  ignoremus  eos  libros  non  esse 
tantae  auctoritatis,  ut  in  iis  dogmata  fundari 
possint. 

Gap.  27.  §.  Quintum  est ,  quae  adducuntur 
ex  S.  Augustino,  potuissent  omitti,  valde 
enim  probabile  est  in  illis  locis  per  sponsas 
intelligi  eas,  quae  promissae  fuerant,  non  quae 


per  verba  de  praesenti  matrimonium  con¬ 
traxerant. 

*  Qui  est  de  Laicis. 

Gap.  3.  §.  Ad  primum  ergo.  Quod  hoc  loco 
scripsi,  illud  :  «  Ergo  liberi  sunt  filii',  »Matt. 
XVII,  ad  litteram  de  solo  Ghrigto  intelligi,  ve¬ 
rum  est.  Sed  non  ideo  excluduntur  Ecclesias¬ 
tici  ab  exemptione  tributorum,  imo  inclu¬ 
duntur,  quia  cum  filius  Regis  liber  est  a  tri¬ 
buto,  consequenter  liberi  sunt  ejus  famuli, 
et  familiares,  ut  supra  diximus  in  lib.  de  Cle¬ 
ricis  cap.  28. 

Cap.  6.  §  Quinto  nota.  Docuimus  hoc  loco, 
potestatem  politicam  in  Regibus,  aliisque 
Principibus  non  esse  immediate  a  Deo  ,  sed 
mediante  consilio  et  consensu  hominum.  Et 
quoniam  haec  communis  sententia  est,  non 
curavimus  ullis  argumentis  eam  communire. 
Quia  vero  dum  hunc  locum  recognoscere¬ 
mus,  nonnulli  scripserant  :  Regum  Potesta¬ 
tem  politicam,  non  minus  immediate  esse  a 
Deo,  quam  sit  potestas  summi  Pontificis:  ne¬ 
cessarium  esse  duxi  aliquid  hoc  loco  addere. 
Primum  igitur  adfero  auctores  hujus  senten¬ 
tiae,  ex  Theologis  antiquis  S.  Thomam  II.  n. 
q.  10.  art.  10.  ex  recentioribus ,  Dominicum 
a  Soto,  lib.  iv.  de  Justitia,  et  Jure,  q.  4.  art. 
1.  ex  Canonistis  Navarum  in  cap.  Novit,  de 
Judic.  notab.m.  num.  41.  et  85.  quibus  plu¬ 
rimi  alii  adjungi  possent,  II.  Addo  experien¬ 
tiam,  nam  Romana  civitas  primo  Reges  ha¬ 
buit  :  deinde  populus  ipse  Reges  sustulit,  et 
Magistratus  annuos  creavit ,  et  quemadmo- 
dumRegum  Imperium  justum  habebatur:  ita 
postea  justum  habitum  est  imperium  con¬ 
sulare,  quia  Populo  ita  placuit,  et  hoc  regi¬ 
men  Romanorum  laudatur  lib.  I.  Machab! 
c.  vili.  Sed  rursus  eadem  civitas  ad  unius 
absoluti  Principis  regimen  rediit,  quod  non 
minus  justum  habitum  fuit,  cum  Scriptura 
jubeat  talibus  Principibus  obediri  (1),  et  ra¬ 
tionem  reddit  Justinianus  in  Instit.  de  jure 
natur,  gent.  et  civili,  §.  Sed  et  quod  Principi, 
ubi  sic  ait  :  «  Quod  Principi  placuit ,  legis 
habet  vigorem,  quia  Populus  lege  regia,  qua3 
de  ejus  imperio  lata  est  ei,  et  in  eum  omnem 


(1)  Rom.  XIII.  et  alibi. 


24 


RECOGNITIO 


suam  auctoritatem,  et  jurisdictionem  trans¬ 
tulit,  »  haec  ille.  Qui  aperte  fatetur,  potesta¬ 
tem  Principis  a  Populo  dimanasse.  Addidit 
autem  Seneca  in  epist.  cviii,  etiam  ab  ipsis 
Regibus  provocationem  ad  populum  fuisse. 
Quod  Livius  lib.  i.  confirmat  exemplo  Tulli 
Hostilii  Regis.  Quod  autem  diximus  de  Ro¬ 
mana  civitate,  de  multis  aliis  dici  posset, 
quae  regimen  unius  in  Aiistocraticum ,  vel 
Democraticum  aliquando  mutaverunt,  et  rur¬ 
sum  ad  regimen  unius  Principis  redierunt. 
Itaque  Navarrus  loco  notato  non  dubitat  af¬ 
firmare,  nunquam  populum  ita  potestatem 
suam  in  Regem  transferre ,  quin  illam  sibi 
in  habitu  retineat,  ut  in  certis  casibus  etiam 
actu  recipere  possit.  Addo  postremo  testimo¬ 
nia  et  exempla  Scripturae.  Deut.  XII,  habe¬ 
mus,  ad  populum  pertinere  constituere  super 
se  Regem  ;  quamvis  Deus  voluerit  eum  eligi 
in  Populo  suo,  quem  ipse  designasset.  Quod 
docent  exempla  Scripturae  divinae,  videmus 
enim  illos  ipsos ,  quos  Deus  immediate  ad 
P  incipatum  elegisse  videtur,  consensu  po¬ 
puli  opus  habuisse,  ut  reipsa  Regnum  obti¬ 
nerent,  pacificeque  regnarent.  Lib.  I.  Regum 
c.  X.  Samuel  Propheta,  Dei  jussu,  Saulem 
unxit  in  Regem  ,  tamen  haec  unctio  fuit  po¬ 
tius  praedictio  quaedam,  quam  traditio  Re¬ 
giae  potestatis,  nam  paulo  post  Samuel  forte 
Regem  elegit ,  et  sors  in  Saulem  cecidit ;  et 
quia  non  pauci  non  acquiescebant  illi  ele¬ 
ctioni,  capite  sequenti  dixit,  Samuel  ad  Po¬ 
pulum  :  Venite  et  eamus  in  Galgala ,  et  innove¬ 
mus  ibi  Regnum.  Et  perrexit,  inquit  Scriptura, 
omnis  populus ,  et  fecerunt  ibi  Regem  Saul  co¬ 
ram  Domino  in  Galgala.  Deus  igitur  Saulem 
secreto  designavit  Regem,  et  providentia  sua 
fecit  ut  sors  in  eum  caderet,  et  rursum  incli¬ 
navit  populi  voluntatem,  ut  eumdem  Regem 
habere  vellent ,  proinde  non  sine  consensu 
populi,  neque  immediate  a  Deo,  Saul  Rex  fa¬ 
ctus  est.  Idem  multo  clarius  in  Davide  per¬ 
spicitur.  Nam  libro  I.  Regum  cap.  XYI.  dixit 
Deus  Samueli  :  «  Imple  cornu  tuum  oleo ,  et 
veni ,  ut  mittam  te  ad  Isai  Bethleemitam, 
providi  enim  in  filiis  ejus  mihi  Begem.  »  Et 
paulo  post  unxit  Samuel  Davidem  in  Regem 
super  Israel,  sed  quod  haec  designatio  quae¬ 
dam,  et  praedictio  fuerit,  et  non  proprie  Re¬ 
gia}  potestatis  collatio  :  perspicuum  est  ex 
eo,  quod  David  Saulem ,  donec  vixit,  pro 
vero  Rege,  et  Domino  suo  coluit  :  neque 
etiam  Saule  defuncto  ausus  est  sibi  Regnum 
vindicare ,  nisi  a  populo  regiam  potestatem 


acciperet.  Sic  enim  legimus  lib.  II.  Reg.  cap. 
ii.  Veneruntque  viri  Judce ,  et  venerunt  ibi  Da¬ 
vid  ,  ut  regnaret  super  domum  Juda.  Et  paulo 
post,  dicit  ipse  David  :  Licet  mortuus  sit  Do¬ 
minus  vester  Saul ,  tamen  me  unxit  domus  Juda 
in  Regem  sibi.  Et  cum  aliquandiu  fuisset  bel¬ 
lum  inter  David,  quem  sequebatur  domus 
Juda,  et  Isboseth  filium  Saul ,  quem  ut  liae- 
redeiu  Regni  sequebatur  domus  Israel ,  tan¬ 
dem  post  annos  septem  defuncto  Isboseth, 
venit  etiam  domus  Israel ,  et  pactum  iniit 
cum  Davide,  eumque  unxit  in  Regem  super 
omnem  Israel,  ut  scribitur  lib.  II..  Regum 
cap.  Y;  fecit  igitur  Deus  Davidem  Regem,  si¬ 
cut  tanto  antea  illi  promiserat,  sed  fecit  me¬ 
diante  consensu  populi ,  quem  providentia 
sua  inclinavit,  ut  Davidem  inungerent,  Re¬ 
gemque  constituerent.  Sic  etiam  lib.  III.  Re¬ 
gum  cap.  ii.  per  Alliam  Silonitem  Prophe¬ 
tam  elegit  Deus  Hieroboam  in  Regem  Israel 
sed  complevit  opus  suum  cap.  xn,  mediante 
consensu  populi ,  qui  rebellavit  a  Rege  Ro- 
boam,  et  constituit  sibi  Regem  Hieroboam. 
Si  ergo  illos  quos  Deus  ipse  Reges  fecit,  non 
sine  consensu  populi  fecit  :  certe  multo  mi¬ 
nus  ulli  alii  recte  dici  possunt  immediate  a 
Deo  regiam  potestatem  accepisse. 

Cap.  ii.  §.  7.  et  ult.  septima  illa  ratio  du¬ 
cta  ex  doctrina  Apostolorum,  ad  probandum, 
legem  humanam  obligare  in  conscientia,  ni¬ 
mis  obscure,  et  breviter  posita  est.  [deo  sup¬ 
pleatur  hoc  modo  :  <c  Iltec  loca  divinae  Scri¬ 
pturae  satis  demonstrant  quod  volumus.  Nam 
si  Principes  habent  a  Deo  potestatem  impe¬ 
randi,  certe,  qui  eis  non  parent,  non  solum 
Principes,  sed  ipsum  etiam  Deum  offendunt, 
et  si  qui  Principi  resistunt ,  Dei  ordinationi 
resistunt ;  certe  peccant  in  conscientia  ,  non 
secus  ac  si  divinas  leges  praevaricarentur,  et 
si  qui  resistunt,  damnationem  sibi  acquirunt, 
certe  culpam  in  conscientia  dignam  ea  poena 
incurrunt,  et  si  ex  necessitate  subditi  sunt 
homines  privati  Principibus,  non  solum  pro¬ 
pter  iram,  sed  etiam  propter  conscientiam, 
quo  modo  non  peccant  in  conscientia ,  qui 
eis  justa  imperantibus  non  obediunt?  Deni¬ 
que  si  Principes  ,  Dei  sunt  ministri ,  et  eis 
propter  Deum  parendum  est ,  certe  Dei  ma¬ 
jestatem  laedunt ,  qui  Principum  leges  non 
servant.  » 

Cap.  xm.  §.  ult.  Tractatur  locus  Evangelii 
Matth.  Y.  Dictum  est  antiquis ,  oculum ,  pro 
oculo ,  dentem ,  pro  dente :  ego  autem  dico  vobis, 
non  resistere  malo ,  etc.  (I)  Adhibitae  sunt  au- 


(1)  Matth.  Y.  38. 

tem  duae  explicationes,  sed  adhiberi  potest 
alia  tertia ,  quae  nobis  magis  litteralis  esse 
videtur.  Igitur  Christus  non  reprehendit  le¬ 
gem  talionis,  quae  sancta,  et  justa  erat,  data 
enim  est  judicibus  publicis,  non  personis  pri¬ 
vatis,  et  ipsi  Judici  datur  lex  servanda  inter 
aequales,  nam  inter  inaequales  lex  talionis  in¬ 
justa  esset,  gravius  enim  est  peccatum  filii 
in  parentem ,  quam  parentis  in  filium  ,  et 
ideo  in  ipsa  lege  praecipitur,  ut  qui  maledi¬ 
xerit  Patri,  morte  moriatur,  ubi  non  serva¬ 
tur  forma  talionis,  cum  maledictioni  non  ma¬ 
ledictio,  sed  mortis  pcena  rependitur.  Ne¬ 
que  solum  pcena  talionis  inter  aequales 
justissima  est,  ut  etiam  Philosophus  docet  in 
lib.  Y .  de  moribus,  sed  etiam  clemens.  Sem- 
per  enim  laesus  pluris  aestimat  suam  laesio¬ 
nem,  quam  revera  sit,  et  qui  vulnus  accepit, 
morte^n  pro  vulnere  referret,  si  posset.  Deus 
autem  hunc  affectum  temperavit ,  et  voluit 
laesos  contentos  esse  simili  poena.  Addit  au¬ 
tem  Josephus  lib.  IV.  antiq.  c.  ult.  licuisse 
reo  poenam  illam  pecunia  redimere,  si  laesus 
consensisset.  Itaque  Dominus,  ut  diximus, 
legem  veterem  non  reprehendit ;  sed  jubet 
tolli  discordiarum  initia,  ut  non  sit  opus,  ut 
Judex  usque  ad  poenam  talionis  desaeviat  : 
quasi  dicat,  lex  jubet  puniri  crimina  gravium 
offensionum  per  talionem  ;  ego  autem  jubeo 
tolli  occasiones  gravium  offensionum;  non  re¬ 
sistatis  malo,  sed  patienter  feratis  initium 
offensionis.  Omnis  enim  magna  contentio 
initio  fuit  levissima,  sicut  magna  incendia  a 
modica  scintdla,  et  maxima  flumina  ab  exi¬ 
guo  fonte  incipiunt.  Recte  igitur  S.  Hilarius 
in  commentario  hujus  loci  scribit,  legem  ve¬ 
terem  excidere  ramos  vitiorum,  Evangelium 
securim  ponere  ad  radices.  Et  clarius  S.  Hie¬ 
ronymus  in  hunc  ipsum  locum  :  «  Ibi ,  in¬ 
quit,  id  est,  in  lege,  emendatur  culpa ;  hic 
peccatorum  auferuntur  exordia.  »  Et  potest 
id  cognosci  ex  superioribus.  Lex  enim,  ut 
ipse  Dominus  ait ,  prohibuit  homicidium, 
ipse  autem  prohibuit  iracundiam  ,  quia  ira¬ 
cundia  semen  est  homicidii.  Lex  prohibuit 
perjurium,  ipse  prohibuit  juramentum,  sine 
necessitate  susceptum.  Lex  prohibuit  adul¬ 
terium,  ipse  prohibuit  aspectum  lascivum,  et 
sic  de  cseteris. 

Cap.  XX.  §.  Ad  illud.  Adde,  quod  ex  libris 
Pelagii  nihil  extat  sub  nomine  Pelagii ,  sed 
solum  sub  nomineS.  Hieronymi,  qualia  sunt 
Commentaria  in  omnes  Epistolas  S.  Pauli, 


Epistola  quasdam  ad  Demetriadem,  et  Sym¬ 
bolum  falso  inscriptum  ad  Damasum. 

Cap.  XXII.  §.  Respondeo  ,  et  si  nunc.  Non 
probo  quod  dixi  incertum  esse,  quae  sit  lectio 
verior  in  Epistola  ad  Titum  cap.  III.  Post 
unam  correptionem ,  vel,  post  unam,  et  alteram 
correptionem  (1).  Nam  etiam  si  prior  lectio 
sit  apud  Irenaeum,Tertulianum,  Cyprianum, 
Ambrosium,  et  Hieronymum  :  tamen  in  edi¬ 
tione  vulgata,  quam  sequi  debemus ,  nulla 
est  varietas  lectionis,  sed  omnes  codices  tum 
impressi,  tum  manuscripti  legunt  post  unam , 
et  alteram,  et  S.  Hieronymus  in  commenta¬ 
rio  hujus  loci  affirmat  in  latinis  exemplari¬ 
bus  haberi,  post  unam ,  et  alteram ,  ut  nos 
modo  legimus,  eamque  lectionem  magis  pla¬ 
cuisse  S.  Athanasio,  quam  aliam,  ex  quo 
etiam  colligitur  lectionem  illam  priorem,  non 
fuisse  in  omnibus  codicibus  grsecis,  sed  in 
aliquibus  tantum.  Itaque  non  debet  in  du¬ 
bium  revocari,  lectionem  quam  nuns  habe¬ 
mus  in  latinis,  et  grsecis  codicibus,  esse  ve¬ 
rissimam, 


RECOGNITIO  DUORUM  LIBRORUM. 

De  Purgatorio. 

Lib.  I.  cap.  7.  §.  Eusebivs  Emisenus. 
Citatur  hoc  loco  Eusebius  Emisenus  in  ho- 
milia  de  Epiphania ,  quia  sub  tali  nomi¬ 
ne  circumferuntur  homilia;  illae.  Sed  re¬ 
vera  Eusebius  Emisenus  non  potuit  esse 
auctor,  tum  quia  ille  Graecus  fuit,  et  Aria- 
nus  ,  ut  scribit  S.  Hieronymus  in  Chro¬ 
nico  :  homilise  autem  illae  Latinum,  et  Catho¬ 
licum  auctorem  ;  quod  attinet  ad  fidem  con¬ 
substantialitatis  filii ,  sine  dubio  habuerunt, 
tum  quia  auctor  homiliarum  illarum  signifi¬ 
cat  variis  in  locis  se  Monachum  fuisse  in  Mo¬ 
nasterio  Lirinensi ,  quod  erat  in  Gallia.  Eu¬ 
sebius  autem  Episcopus  fuit  Emisenus  in 
Graecia.  Verus  auctor  creditur  fuisse  a  non¬ 
nullis  Faustus  Episcopus  Regiensis;  ab  aliis 
Caesarius  Arelatensis  ,  uterque  enim  ex  mo¬ 
nasterio  Lirinensi  assumptus  est  ad  Episco¬ 
patum. 

Cap.  X.  §.  1.  Citatur  Athanasius  in  quaes¬ 
tionibus  ad  Antiochum.  Sed  ut  supra  dixi¬ 
mus,  verus  auctor  ignoratur. 


(1)  Tit.  i.  III.  10. 

Lib.  II.  cap.  3.  §.  Ad  tertium  dico.  Dixi  B. 
Joannem  cum  ait  :  Perfecta  charitas  foras 
mittit  timorem  (1),  non  loqui  de  timore  poe¬ 
nae,  sed  de  timore  culpae  praecipue  propter 
poenam,  quibus  verbis  volui  significare,  Joan¬ 
nem  non  loqui  de  timore  naturali,  vel  filiali, 
qui  cum  perfecta  charitate  consistunt ;  sed 
de  timore  servili  tantum,  quo  timemus  cul¬ 
pam  propter  poenam  ,  ac  per  hoc  praecipue 
timemus  poenam.  Sed  facilius  dici  posset, 
Joannem  loqui  proprie  de  timore  rei  amatae, 
qui  omnino  charitati  repugnat.  Dicit  enim, 
timorem  non  esse  in  charitate,  quia  charitas 
non  gignit  timorem,  sed  desiderium  rei  ama¬ 
tae  ;  imo,  ut  ipse  addit :  Perfecta  charitas  fo¬ 
ras  mittit  timorem ,  quia  ,  qui  diligit ,  non  ti¬ 
met,  sed  cupit  praesentiam  ejus  quem  diligit, 
et  addit  rationem,  quia  timor  poenam  habet, 
et  contra  charitas  gaudium  habet.  Loquitur 
enim  de  adventu  Christi  ad  judicium,  et  do¬ 
cet,  eos  qui  non  diligunt  Christum  ,  timere 
adventum  ejus,  et  refugere  apparere  ante 
conspectum  ejus  :  eos  autem ,  qui  perfecte 
diligunt,  non  timere,  sed  desiderare  adven¬ 
tum  ejus ,  neque  reformidare  conspectum 
ipsius,  sed  ad  illum  inhiare  ,  ac  dicere  cum 
Propheta  in  Psal.  XLI.  Quando  veniam  et  ap¬ 
parebo  ante  faciem  Deil  Et  cum  sponsa  in 
Apocalypsi  cap.  ult.  Veni  Domine  Jesu.  De 
quibus  dicit  Apostolus  II.  Timoth.  IV.  Non 
solum  autem  mihi ,  sed  et  iis  qui  diligunt ,  id  est, 
desiderant,  adventum  ejus  (2).  Atque  hsec  ex¬ 
positio  nihil  juvat  intentionem  Lutheri ,  qui 
ex  hoc  loco  probari  existimabat,  animas  in 
Purgatorio  non  esse  perfectas  in  charitate, 
quia  timent  poenas.  Nam  ex  hoc  loco  proba¬ 
tur  potius  eas  esse  perfectas  in  charitate, 
quia  timent  sive  horrent  poenas  illas,  propter 
quas  differtur  visio  Dei,  ad  quam  vehemen¬ 
ter  anhelant,  et  ex  altera  parte  libenter  tole¬ 
rant  easdem  poenas  ,  quia  vident  per  eas  se 
purgari  et  disponi  ad  videndum  Deum, quem 
toto  corde  diligunt. 

Capite  octavo  §.  De  damnatis  similiter.  Dixi 
orari  pro  obstinatis  in  malo,  ut  Deus  det  illis 
gratiam  efficacem,  qua3  certe  non  datur  nisi 
ex  privilegio  :  quo  loco  non  volui  dicere  gra¬ 
tiam  efficacem  non  dari  absolute  nisi  ex  pri¬ 
vilegio  ;  sed  non  dari  obstinatis  in  malo, 
peccantibus  videlicet ,  in  spiritum,  nisi  ex 
privilegio;  horum  enim  peccatum  dicitur  ir¬ 
remissibile,  quia  nonnisi  rarissime  ,  et  diffi¬ 
cillime  remittitur,  quomodo  morbus  dicitur 


incurabilis,  quia  non  curatur  nisi  mira¬ 
culo. 


RECOGNITIO  TRIUM  LIBRORUM. 

De  gloria  et  cultu  Sanctorum. 

Lib.  I.  cap.  8.  §.  ult.  Quod  diximus  sanctos 
veteres  coepisse  coli  in  Ecclesia  universali, 
non  tam  lege  aliqua ,  quam  consuetudine, 
consensu  summorum  Pontificum,  saltem  ta¬ 
cito,  approbata  :  non  ita  intelligimus  ,  quasi 
in  sua  etiam  Provincia  sancti  illi  absque  ullo 
Episcopali  decreto  coli  coeperint.  Scimus 
enim  semper  in  Ecclesia  Catholica  morem 
fuisse,  ut  sine  examine,  et  judicio  Episcopo- 
porum,  ne  Martyres  quidem  publice  coleren¬ 
tur,  ut  ex  Cypriano  lib.  III.  epist.  6.  Optato 
lib.  I.  adversus  Parmenianum,  ex  Augustino 
in  Breviculo  collationis  tertiae  diei  c.  XIII. 
agnosci  potest.  Sed  quod  dicere  voluimus, 
est,  sanctos,  qui  colebantur  in  certis  Provin¬ 
ciis  ex  decreto  particularium  Episcoporum, 
paulatim  coepisse  coli  in  aliis  Provinciis,  et 
in  ipsa  universali  Ecclesia,  non  tam  lege  ali¬ 
qua  summi  Pontificis  ,  qui  solus  potest  toti 
Ecclesiae  leges  dare,  quam  consuetudine  ubi¬ 
que  recepta,  et  ab  ipso  Pontifice,  consensu 
saltem  tacito,  approbata.  Quibus  autem  id 
non  placet ,  ii  proferant  certius  aliquod  fun¬ 
damentum  unde  probetur  sanctos  plurimos, 
ut  Hilarium,  Murtinum,  Nicolaum,  et  similes 
in  Ecclesia  universa  recte  coli,  cum  nulla  ex- 
tent  summorum  Pontificum  de  eorum  cano¬ 
nisatione  diplomata  :  neque  ullse  historiae 
de  ipsorum  canonisatione  aliquid  testentur. 

Eodem  libro  capite  10.  §.  Quoad  septimum. 
Ad  eos  honores,  qui  exhiberi  possunt  sanctis 
nondum  canonisatis,  addi  potuisset  pia  de¬ 
votione  frequentare  sepulcra  illorum,  et  ta¬ 
bellas  indices  gratiarum  per  eorum  inter¬ 
cessionem  adeptarum  appendere.  Nam  id 
fieri  videmus  passim  in  tota  Ecclesia,  et  in¬ 
ter  alia,  quae  investigantur  cum  agitur  de 
canonisatione  alicujus,  quseri  solet,  utrum 
sepulcrum  ejus  frequentari  soleat.  Scribitur 
etiam  in  historia  de  vita  et  rebus  gestis  S. 
Antonini  Archiepiscopi  Florentini  ,  ipsum 
sanctum  virum  ante  ipsius  canonisationem 
per  visum  apparuisse  cuidam  femime,  comi¬ 


ti)  I.  Epist.  IV.  28.  —  (2)  Ps.  XLI.  v.  3.:  Apoc.  XVII.  22.;  II.  Tira.  IV.  8. 

tiali  morbo  gravissime  laboranti,  atque  eam 
sanitati  perfectee  restitutam  admonuisse,  ut 
aci  sepulcrum  suum  ceream  imaginem,  et 
tabellam  sanitatis  testem  appendere  non  ne- 
gligeret. 

Libro  II.  cap.  3.  §.  Eusebius  Emisenus. 
Jam  supra  monuimus  nos  non  ignorare  au¬ 
ctorem  homiliarum,  quai  sub  nomine  Euse- 
bii  Emiseni  circumferuntur,  non  esse  illum 
Eusebium  Emisenum  Greecum,  cujus  memi¬ 
nit  S.  Hieronymus  in  Chronico,  et  in  libro 
de  scriptoribus  Ecclesiasticis,  secl  esse  Fau¬ 
stum  Regiensem,  vel  Ccesarium  Arelatensem, 
vel  alium  aliquem  :  sed  citamus  ssepe  sub 
eo  nomine  quo  vulgo  inscribi  solent. 

Eodem  libro  cap.  11.  §.  Tertio  adducunt. 
Diximus  non  esse  credibile  extare  librum 
Ludovici  Pii  Imperatoris  adversus  Imagines 
Christi  et  Sanctorum,  ut  Centuriatores  scri¬ 
bunt.  Sed  posteaquam  ista  scripseram,  pro¬ 
diit  liber  inscriptus  «  Synodus  Parisiensis  de 
Imaginibus,  anno  Christi  DCCCXXIV» ;  atque 
hunc  esse  librum  animadverti  de  quo  Gen- 
turiatores  loquebantur.  Eum  libellum  con¬ 
tinuo  refutavi,  et  refutatio  edita  fuit  Venetiis 
cum  aliis  quibusdam  opusculis,  quoe  addita 
fuerunt  secundo  tomo  controversiarum. 

Eodem  libro  cap.  27.  §.  Jam  vero  modus 
crucifigendi.  Dixi  S.  Andream  clavis  fuisse 
cruci  affixum,  non  funibus  alligatum  eo  quod 
omnes  qui  crucifigendi  erant,  solerent  cru¬ 
cem  suam  gestare,  et  verberari,  cruci  clavis 
affigi.  Sed  non  recolui  tunc  quod  ssepe  lege¬ 
ram  in  libello  de  passione  S.  Andrese,  jus- 
sisse  vEgeam  Proconsulem,  ut  S.  Andreas 
praeter  ordinarium  modum,  ad  longiorem 
cruciatum,  non  clavis  figeretur,  sed  funibus 
quasi  in  equuleo  suspensus  alligaretur.  Mo¬ 
dum  autem  ordinarium  fuisse,  quem  dixi, 
cognosci  potest  ex  eodem  libro  de  Passione 
S.  Andrese  :  loquitur  enim  Algeas  in  eo  libro 
ad  S.  Andream  dicens  :  «  In  ipsa  cruce, 
quam  laudas,  te  fustigatum  affigi  prseci- 
piam.  »  Ceeterum  postea  fustigari  quidem 
illum  jussit,  sed  clavis  affigi  noluit  :  «Man¬ 
davit  enim,  inquit  auctor  libri,  quaestiona¬ 
riis,  ut  ligatis  inanibus,  et  pedibus,  quasi  in 
equuleo  tenderetur,  ne  clavis  affixus  cito  de¬ 
ficeret.  » 

Libro  III.  cap.  7.  §.  De  benedictione  cerei 
'paschalis.  Ubi  diximus  ex  Pontificali  patere 
Zozimum  Papam  'mentionem  fecisse  cerei 
paschalis ;  per  Pontificale,  intelligimus  li¬ 
brum  de  Romanis  Pontificibus,  qui  habetur 
in  primo  tomo  Conciliorum,  quo  loco  anno¬ 


tandum  est,  non  fuisse  auctorem  Zozimum, 
benedictionis  cerei  paschalis,  cum  de  eodem 
cereo  insigne  carmen  conscripserit  Pruden¬ 
tius,  qui  Zozimum  aetate  praecedit;  sed  Zo¬ 
zimum  concessisset,  ut  in  singulis  parochiis 
cereus  paschalis  accenderetur,  cum  antea  in 
solis  majoribus  Ecclesiis  ejus  cerei  usus 
fuisset. 


RECOGNITIO  DUORUM  LIBRORUM. 

De  Sacramentis  in  genere. 

Lib.  I.  cap.  18.  §  Probatur  heee  propositio. 
Dixi  verba  consecrationis  Eucharistiae  ex 
Concilio  Florentino  non  esse  formam  Sacra¬ 
menti,  sed  formam  consecrationis.  Quo  loco 
non  retuli  verba,  sed  sensum  Concilii  :  ne¬ 
que  negare  volui  verba  illa  :  Hoc  est  corpus 
meum ,  posse  dici  formam  Sacramenti  Eu¬ 
charistiae,  sed  solum  admonere  volui,  non 
esse  illa  verba,  formam  ex  qua  Sacramen¬ 
tum  constet,  sed  ex  qua  conficiatur,  ac  per 
hoc  non  esse  in  Sacramento  Eucharistiae 
materiam,  et  formam  ita  proprie,  ut  in  com¬ 
posito  Physico.  Yerba  Concilii  haec  sunt  : 
«  Forma  hujus  Sacramenti  sunt  Yerba  Sal¬ 
vatoris,  quibus  hoc  conficit  Sacramen¬ 
tum.  »  Ubi  vides,  verba  Domini  dici  formam 
Sacramenti,  quia  per  illa  conficitur  Sacra¬ 
mentum. 

Lib.  II.  cap.  15.  Citatur  Eusebius  Emise¬ 
nus  inter  Graecos  auctores.  Sed  revera  ho- 
miliae,  quae  inscribuntur  Eusebio  Emiseno, 
Latinum  auctorem  habuerunt  quamvis  non 

omnino  certum. 

Eodem  lib.  II.  post  caput.  17.  Admonen¬ 
dum  censui  lectorem,  in  tota  praecedenti 
disputatione  nunquam  me  negare  voluisse 
in  circumcisione  remitti  solitum  peccatum 
originale,  sed  solum  ipsam  circumcisionem 
non  -remisisse  peccatum  vi  sua,  et  ex  opere 
operato,  ut  facit  baptismus,  nam  paulo  in¬ 
fra,  videlicet  cap.  26»  §..  Sed  heee  levia  sunt , 
aperte  circumcisionem  excepi,  quando  dixi, 
Sacramenta  vetera  non  fuisse  instituta  ad 
remittenda  peccata.  Quamvis  enim  aliqui 
veteres  Patres,  quos  adduxi  ad  probandum 
nulla  Sacramenta  vetera  gfatiam  contulisse 
ex  opere  operato,  videantur  aliquando  signi¬ 
ficare,  circumcisionem  nullo  modo  valuisse 
ad  peccati  remissionem,  tamen  non  ignora- 

bam  sanctum  Augustinum  et  Patres,  ac  Doc- 
tores,  qui  sancti  Augustini  tempore  florue¬ 
runt,  magno  consensu  tradidisse,  in  circum¬ 
cisione,  peccatum  originale  remissum  fuisse, 
videlicet  S.  Gregorium  lib.  VI.  Moralium 
cap.  2.  Auctorem  sermonum  de  operibus 
Cardinalibus  Christi,  serm.  de  circumcisione, 
qui  falso  inscribitur  S.  Cypriano,  Bedamlib. 
variarum  quaestionum  quaest.  15.  et  in  com¬ 
mentario  ad  caput  II.  Lucae,  S.  Bernardum 
epist.  77,  denique  Magistrum  sent.  lib.  IV. 
dist.  1.  Quem  omnes  Theologi  Scholastici 
sequuntur,  et  ipse  etiam  Innocentius  Ponti¬ 
fex  III.  cap.  Majores  de  baptismo,  et  ejus  ef¬ 
fectu.  Quem  Doctorum  consensum,  praeser¬ 
tim  accedente  sententia  summi  Pontificis, 
neque  ego  contemnere  ausus  fuissem,  neque 
ullus  pius  Doctor  unquam  me  auctore  con¬ 
temnet. 

Eodem  libro  cap.  27.  §.  Paschasius  in  libro 
de  coena.  Dixi  Cyprianum,  sive  auctorem  de 
operibus  Cardinalibus  Christi,  in  sermonibus 
de  coena  Domini,  de  ablutione  pedum,  et  de 
Chrismate,  explicasse  tria  Sacramenta,  quae 
Dominus  instituit  in  coena,  quai  sunt  Eucha¬ 
ristia,  Chrisma,  et  Ordinatio.  Sed  non  recte 
dictum  est  auctorem  illum  explicasse  Sacra¬ 
menta,  quae  Christus  instituit  in  coena  :  cum 
potius  dicendum  fuisset,  ab  auctore  illo  ex¬ 
plicari  mysteria,  quse  Ecclesia  celebrat  in 
die  coense  Domini,  quae  sunt  Eucharistiae  in¬ 
stitutio,  ablutio  pedum,  reconciliatio  pceni- 
tentium,  et  confectio  Chrismatis. 


RECOGNITIO  LIBRI. 

De  Baptismo. 

Cap.  7.  §.  Tertio  probatur  exemplis.  Dixi 
Ananiam  cum  apud  Damascum  baptizavit 
Apostolum  Paulum,  non  fuisse  Sacerdotem, 
neque  Diaconum,  sed  mere  laicum.  Quod 
satis  probari  existimavi  ex  eo  quod  conver¬ 
sio  et  baptismus  sancti  Pauli  inciderit  in 
primum  annum  a  passione  Domini.  Animad¬ 
verti  postea  non  deesse  qui  conversionem 
S.  Pauli  ponant  anno  secundo  a  passione 
Domini,  et  qui  velint  Ananiam  illum  Diaco¬ 
num  fuisse.  Sed  nos  in  assignando  tempore 
conversionis  S.  Pauli  secuti  sumus  Euse- 
bium,  qui  in  Chronico,  tum  necem  S.  Ste- 
phani,  tum  conversionem  S.  Pauli  ponit 


anno  trigesimoquarto  a  Nativitate  Domini, 
et  decimo  nono  Tiberii  Imperatoris,  et  hoc 
tempus  satis  cohaeret  cum  iis,  quae  scribit 
Apostolus  in  epist.  ad  Galatas  cap.  I  et  II. 
videlicet  post  annos  tres  a  sua  conversione 
venisse  Hierosolymam  videre  Petrum,  et 
rursum  post  annos  quatuordecim  iterum 
Hierosolymam  rediisse,  et  cum  Apostolis 
caeteris  Evangelium  contulisse.  Id  enim 
communiter  accidisse  creditur  anno  decimo 
octavo  a  passione  Domini,  quando  primum 
Concilium  Hierosolymis  celebratum  est,  de 
quo  agitur  Act.  XV.  Nam  si  ad  annos  tres, 
et  quatuordecim  addas  annum  unum,  qui 
fluxit  a  passione  Domini,  licet  non  integrum, 
fient  anni  decem  et  octo.  Neque  obstat  quod 
quidam  dicunt  non  potuisse  martyrium  S. 
Stephani,  et  conversionem  S.  Pauli  incidere 
in  eumdem  annum,  cum  post  mortem  S.  Ste¬ 
phani  narrentur  in  actis  Apostolorum  multae 
res  gestae  ante  conversionem  S.  Pauli,  quae 
non  potuerunt  brevi  tempore  compleri.  Hoc, 
inquam,  non  obstat,  nam  quae  narrantur  de 
rebus  gestis  a  Philippo  Diacono,  non  est  ne- 
cesse,  ut  omnia  contigerint  ante  conversio¬ 
nem  sancti  Pauli.  Potuerunt  enim  eodem 
tempore  et  Philippos  praedicare  in  Samaria 
et  Paulus  proficisci  in  Damascum.  Sed  S. 
Lutas  non  potuit  omnia  simul  narrare.  An 
autem  Ananias  fuerit  eo  tempore  Diaconus, 
nec  ne,  incertum  esse  arbitror  :  et  quod 
scripsi  ex  conjectura,  non  ex  certa  scientia, 
scripsi.  GEcumenius  quidem  affirmat  Ana¬ 
niam  fuisse  tunc  Diaconum,  id  quod  ex  ca¬ 
none  Clementis  probat.  Sed,  Clemens  in 
Constit.  Apostolicarum  lib.  VIII,  contrarium 
significare  videtur.  Cum  enim  de  Philippo, 
et  Anania  loquitur,  Philippum  Diaconum, 
Ananiam  fidelem  fratrem  appellat. 


RECOGNITIO  LIBRI 

De  Confirmatione . 

Cap.  4.  Prope  finem  citatur  Concilium 
Constantinopolitanum  tertium,  can.  7.  Scien¬ 
dum  autem  est,  hunc  Canonem  esse  unum 
ex  illis  novem,  qui  ndseribuntur  sextae  Sy¬ 
nodo  generali,  quae  fuit  tertia  Gonstantino- 
politana,  in  quodam  codice  reperto  in  Mona¬ 
sterio  S.  Bavonis  apud  Gandavum  ;  ut  anno¬ 
tatur  in  secundo  tomo  Conciliorum,  quod 

admonere  volui;  ne  quis  putaret  citatos  esse 
canones  Synodi  Trullanae. 

Cap.  10.  §.  1.  Dixi  formam  Sacramenti 
Confirmationis  esse  :  «  Consigno  te  signo 
Crucis»  ,  etc.  Et  quidem  verbum,  Consigno, 
habetur  apud  S.  Thomam  loco  citato,  3.  p.  q. 
LXXII.  art.  4.  Tamen  in  Concilio  Floren¬ 
tino,  et  in  Pontificali  Romano  non  habetur 
Consigno ,  sed  Signo.  Et  quamvis  idem  sensus 
sit :  tamen  retinendum  est  Signo,  quod  etiam 
habetur  in  ordine  Romano  antiquissimo,  et 
apud  Ambrosium  de  iis,  qui  initiantur  my¬ 
steriis  cap.  7.  et  apud  Apostolum  II.  Corinth. 
I.  21.  22. 


RECOGNITIO  LIBRORUM 

De  Eucharistia. 

Lib.  I.  cap.  8.  §.  Quantum  ad  primum. 
Dicuntur  novem  esse  explicationes  haereti¬ 
corum  ad  illa  verba  :  Hoc  est  corpus  meum , 
et  ex  iis  tres  dicuntur  fundari  in  pronomine, 
Aoe,  postea  tamen  capite  decimo  refutantur 
quatuor  explicationes  ad  pronomen  Aoe,  sed 
nulla  est  contradictio,  nam  capite  octavo  di¬ 
cuntur  tres  esse  expositiones,  quae  per  tro¬ 
pum  exponunt  pronomen  Aoe,  quibus  addi¬ 
tur  quarta  in  capite  decimo,  qua;  est  sine 
tropo,  falsa  tamen.  Si  libeat  tamen  decem 
explicationes  numerare  :  facile  erit  mutare 
numeros. 

Cap.  10.  §.  Secundo  omissa  ista  inepta. 
Cum  dicitur  :  «  Ergo  ineptus  est  etiam,  qui 
dicit,  Panis  Eucharistiae  est  ipsum  corpus 
Domini,  non  nudum  Symbolum.  »  Non  in¬ 
fertur  conclusio  absolute,  sed  ex  hypothssi, 
id  est,  si  vera  sit  Calvini  sententia. 

Lib.  II.  c.  18.  §.  Aliud  testimonium.  Quod 
scripsi,  Gorgoniam  ante  altare,  coram  vene¬ 
rabili  Sacramento,  orasse,  posset  alicui  vide¬ 
ri  falsum,  cum  illis  temporibus  non  soleret 
asservari  Sacramentum  super  altare,  sed  so¬ 
lum  per  certa  momenta  ibi  esse,  ut  scribit 
Optatus  lib.  YI.  adversus  Parmenianum.  Sed 
ego  cum  dixi  orasse  illam  coram  venerabili 
Sacramento ,  non  volui  significare  Sacra¬ 
mentum  super  altare  tunc  fuisse  asservatum, 
sed  referre  volui  breviter,  quod  fusissime  in  ea 
oratione  Gregorius  narrat.  Scribit  enimGre- 
gorius,  Gorgoniam  ante  altare  procubuisse,  ac 
deinde  particulam  Eucharistiae,  quam  apud  se 


recondiderat,  pro  more  illius  temporis,  pro¬ 
tulisse,  et  quomodo  Maria  Magdalena  olim 
Christi  pedes  lacrymis  rigaverat,  ita  Gor¬ 
goniam  super  Eucharistiam,  id  est,  super 
Christum  in  specie  illa  panis  delitescentem 
lacrymas  orando  fudisse,  et  impetrasse  sa¬ 
nitatem,  quam  postulabat.  Sed  forte  dicet 
aliquis,  per  signacula  pretiosi  corporis,  non 
significari  eo  loco  Eucharistiam,  sed  panem 
benedictum,  ex  quo  Eucharistia  confici  so¬ 
lebat.  Yidetur  enim  Gorgonia  tunc  adhuc 
catuchumena  fuisse  ,  ex  illa  ipsa  oratione 
Gregorii  extrema  :  Catechumenis  autem  non 
licebat  Eucharistiam  cernere,  nedum  apud 
se  habere.  At  non  admitto  Gorgoniam  tunc 
fuisse  adhuc  catechumenam,  Gregorius  enim 
scribit  quidem  illam  non  longe  ante  mortem 
baptizatam  fuisse,  sed  indicat,  non  tam  exi¬ 
guum  tempus  inter  baptismum,  et  mortem 
intercessisse,  cum  dicat,  illam  orasse  Deum, 
ut  maritum  quoque  ad  baptismum  pervenire 
concederet,  sicut  ipsa  jam  per  Dei  gratiam 
ad  baptismum  pervenerat,  idque  impetrasse. 
Itaque  fieri  potest,  ut  miraculum  illud  per 
Eucharistia  venerationem  contigerit  in  ulti¬ 
ma  ejus  aetate,  cum  jam  baptizata  non  longe 
abesset  ab  ultima  die. 

Lib.  III.  cap.  2.  §.  Quinta  sententia.  Dixi, 
Rupertum  Tuitiensem  Abbatem  fuisse  auc¬ 
torem  erroris  eorum,  qui  docent  verbum 
assumpsisse  panem  ad  unionem  hypostati¬ 
cam,  et  addidi  hunc  errorem  a  Dominico  a 
Soto  non  recte  expositum  fuisse.  Reprehen¬ 
dit  utrumque  dictum  meum  Franciscus  Sua- 
rez  in  III.  tomo  super  tertiam  partem  Sancti 
Thomae,  disput.  49.  sect.  2.  his  verbis  : 
u  Robertus  Bellarminus  Sotum  reprehendit 
quod  Rupertum  excusare  voluerit  ab  errore. 
Non  solum  enim  putat  non  posse  excusari 
ab  errore,  sed  etiam  fuisse  primum  aucto¬ 
rem  erroris  de  impanatione  per  hypostati¬ 
cam  unionem.  Ego  vero  nec  invenio,  ubi 
Sotus  eum  excusaverit  :  nam  potius  in  eo 
loco,  quem  ipse  citat,  scilicet  in  IV.  d.  9.  q. 
2.  art.  2.  illi  tribuit  hunc  errorem.  Deinde 
censeo  non  fore  reprehensione  dignum  eum, 
qui  varia  hujus  auctoris  dicta  observando 
eum  pie  interpretari  studuerit.  Sunt  enim  in 
praidictis  ejus  locis  multa,  quae  indicare  pos¬ 
sunt  illum  non  habuisse  erroneum  sensum», 
haec  ille.  Quae  fateor,  non  sine  magna  admi¬ 
ratione  legi.  Ego  enim  nusquam  Sotum  re¬ 
prehendi,  quod  excusare  voluerit  Rupertum 
ab  errore  :  sed  quod  eam  sententiam,  quam 
ipse  tribuit  Valerano,  quae  tamen  revera 

Ruperti  est,  perperam  exposuerit.  Sic  enim 
eam  exposuit  loco  notato  in  IV.  d.  9.  q.  2.  art. 
2.  «  Posuit,  inquit,  cum  corpore  Christi  ma¬ 
nere  substantiam  panis,  non  quod  aliquo 
pacto  unirentur,  sed  taliter  existerent,  ut 
essent  duo  supposita  omnino  distincta.»  Hanc 
Soti  expositionem,  dixi  non  esse  bonam, 
sicut  revera  non  est,  ut  patet  legenti  opera 
Ruperti  in  locis  a  me  notatis.  Neque  verum 
est,  quod  addit  Suarez,  Sotum  tribuere  Ru- 
perto  errorem  impanationis  ;  quia  error  Ru¬ 
perti,  non  est  error  impanationis,  ut  paulo 
ante  demonstravi.  Ea  enim  causa  fuit,  ci^r 
dixerim  sententiam  Valerani ,  sive  potius 
Ruperti  perperam  fuisse  a  Soto  expositam. 
Quod  denique  Suarez  dicit,  ex  dictis  Ruperti 
colligi  posse,  eum  non  habuisse  erroneum 
sensum  :  repugnat  iis,  quee  idem  Suarez  'ante 
duas  pagellas  de  Ruperto  scripserat  :  IIa3C 
enim  sunt  verba  Suarez,  pag.  612.  coi.  1. 
«  Ubi  sentit,  Rupertus,  panem,  et  carnem 
Christi  uniri  inter  se,  medio  verbo.  Idem  lib. 
V.  in  Joannem  circa  illa  verba  :  Panis  quem 
ego  dabo ,  caro  mea  est,  pro  mundi  vita  ;  sicut 
Verbum  caro  factum  est,  non  mutatum  in 
carnem  ;  ita  Verbum  caro  factum,  panis  vi¬ 
sibilis  fit,  non  mutatum  in  panem,  sed  assu¬ 
mendo,  et  in  unitatem  personae  suae  transfe¬ 
rendo  panem  »,  haec  ille.  Jam  igitur  si  teste 
Suarez,  Rupertus  sentit,  panem,  et  carnem 
Christi  uniri  inter  se  medio  Verbo,  quia  vi¬ 
delicet  Verbum  assumpsit  panem  ad  unita¬ 
tem  suae  personae,  et  haec  sententia  erronea 
est  in  fide,  eodem  teste  Suarez  in  eadem 
pagina  columna  sequenti  :  quomodo  idem 
Suarez  paulo  post,  id  est,  pag.  616  affirmat 
Rupertum  non  habuisse  erroneum  sensum  ? 
Num  sentire  contra  fidem,  non  est  habere 
erroneum  sensum  ?  «  At,  inquit  Suarez,  Ru¬ 
pertus  aliquando  dicit  panem  converti  in 
corpus  Christi.  »  Ita  est,  sed  intelligit  conse¬ 
quenter  ad  suum  errorem,  nimirum,  con¬ 
verti  in  corpus  Christi,  quia  fit  corpus  Chri¬ 
sti  per  unionem  hypostaticam.  Sed  ut  ipse 
Rupertus  scripsit,  lib.  II.  de  divinis  officiis 
cap*  2.  et  citat  etiam  Suarez  pag.  612.  «  Pa¬ 
nis,  et  corpus  de  Virgine  sumptum,  non  sunt 
duo  corpora,  quia  unum  et  idem  Verbum 
utrumque  assumpsit,  et  sursum  est  in  carne, 
in  altari  est  in  pane  »  Sed  de  his  satis. 

Eodem  lib.  III.  cap.  18.  §.  Ex  his  colligi¬ 
mus .  Dixi  conversionem  panis  in  corpus 
Christi,  non  esse  productivam,  sed  adducti- 
vam.  Quod  dictum  video  a  nonnullis  perpe¬ 
ram  esse  acceptum,  qui  inde  colligunt  hanc 


non  esse  vere  conversionem,  sive  transsub- 
stantiationem,  sed  translocationem.  At  pace 
ipsorum,  aperte  falluntur;  sicut  enim  conver¬ 
sio,  et  transsubstantiatio  ad  panem  pertinent, 
non  ad  corpus  Christi  :  Sic  etiam  transloca¬ 
tio,  si  cui  conveniret,  pani  conveniret,  non 
corpori  Christi.  At  pani  nullo  modo  conve¬ 
nit,  cum  non  mutet  locum,  sed  transeat  in 
corpus  Christi.  Sed  neque  corpus  Christi  per 
conversionem  adductivam  translocari  dici 
potest,  cum  n^que  deserat  locum  suum  in 
ccelo,  neque  incipiat  esse  sub  speciebus,  ut 
in  loco,  sed  ut  substantia  sub  accidentibus, 
remota  tamen  inhaerentia.  Itaque  adducti¬ 
vam  conversionem  appellavimus,  ut  signifi¬ 
caremus,  corpus  Christi  per  consecrationem 
Eucharistiae  non  produci  de  novo,  sed  prae¬ 
existere,  et  per  conversionem  panis  in  ipsum 
incipere  esse  sub  speciebus  panis.  At,  in¬ 
quiunt,  aliqui  Patres  dicunt,  corpus  Christi 
fiteri,  vel  etiam  creari  per  verba  consecratio¬ 
nis,  ut  patet  ex  Ambrosio  lib.  IV.  de  Sacra¬ 
mentis  cap.  4.  et  Hieronymo  in  epist.  1,  ad 
Heliodorum.  Respondeo,  nullus  Patrum  di¬ 
cit,  corpus  Christi  fieri,  vel  creari  absolute, 
per  verba  consecrationis  :  sed  fieri  ex  pane, 
vel  per  consecrationem,  id  est,  fieri  ut  sub 
speciebus  panis  non  sit  amplius  panis,  sed 
corpus  Christi  :  neque  desunt  alii  Patres, 
qui  quoad  modum  loquendi,  videntur  pro¬ 
bare  adductionem,  ut  patet  ex  Chrysostomo 
lib.  III.  de  Sacerdotio,  et  Gregorio  libro  IV. 
Dialogorum  cap.  58.  et  sanctus Bonaventura 
in  IV.  sent.  q.  10.  parte  2.  art.  1.  q.  1.  ex¬ 
presse  dicit,  in  transsubstantiatione  fieri,  ut 
quod  erat  alicubi,  sine  sua  mutatione  sit  ali¬ 
bi.  et  q.  2.  dicit,  per  transsubstantiationem 
corpus  Christi  non  fieri,  quia  factum  est  in 
conceptione.  Sed  quidquid  sit  de  modis  lo¬ 
quendi,  illud  tenendum  est,  conversionem 
panis  et  vini  in  corpus,  et  sanguinem  Chri¬ 
sti  esse  substantialem,  sed  arcanam,  et  in¬ 
effabilem,  et  nullis  naturalibus  conversioni¬ 
bus  per  omnia  similem,  et  quam  solus  Deus 
facere  potest,  qui  solus  in  totam  entis  natu¬ 
ram  ut  S.  Thomas  loquitur  III.  p.  q.  LXXV. 
art.  4.  absolutam  potestatem  habet. 

Lib.  IV.  cap.  27.  §.  B.espondeo ,  si  proprie. 
Dixi  haberi  in  Evangelio  Lucse  cap.  XXII. 
C cenantibus  illis  accepit  Jesus  panem ,  etc.  Et 
postmodum  multis  interjectis  :  Similiter,  et 
calicem  postquam  ccenavit.  Ut  probarem,  spe¬ 
ciem  panis  datam  esse  inter  coenandum,  spe¬ 
ciem  autem  vini ,  post  coenam.  Sed  non  ad¬ 
verti  verba  illa ,  coenantibus  illis ,  non  esse 

apud  Lucam,  sed  apud  Matthaeum  cap.  XXYI. 
illa  autem  :  Similiter ,  et  calicem  postquam  cce- 
navit ,  esse  apud  Lucam  loco  citato.  Quare 
argumentum  quod  feci,  non  habet  eam  vim, 
quam  haberet,  si  omnia  illa  verba  essent 
apud  eumdem  Evangelistam.  Tamen  non  vi¬ 
detur  carere  mysterio ,  quod  S.  Lucas  cap. 
XXII.  et  S.  Paulus  I.  Cor.  XI.  proprie  de  ca¬ 
lice  dicant :  Similiter ,  et  calicem  postquam  coe- 
navit.  Poterant  enim  eadem  facilitate  dicere, 
postquam  ccenavit ,  accepit  panem  ,  etc.  Quod 
etiam  servat  Ecclesia,  quse  in  consecratione 
solius  calicis  dicit,  postquam  ccencitum  est. 
Quare  non  est  improbabile,  Sacramentum  in 
specie  panis  ,  datum  esse  statim  post  lotio¬ 
nem  pedum,  ut  nulla  comestio  esset  media 
inter  esum  Agni  paschalis  ,  qui  figura  erat 
Eucharistiee  in  specie  panis,  et  ipsam  Eucha¬ 
ristiam  in  specie  panis ,  quse  erat  res  figu¬ 
rata;  et  hanc  vocari  coenam  ab  Evangelista, 
qui  scripsit:  C cenantibus  illis  accepit  J esus  pa¬ 
nem.  Deinde  post  eam  coenam ,  manducato 
ab  omnibus  agno  coelesti,  ultimo  loco,  con¬ 
secratum  fuisse,  et  praebitum  calicem  sangui¬ 
nis  in  specie  vini.  Illud  certe  negari  non  po¬ 
test,  discrimen  esse  inter  coenam  Domini,  et 
nostram  ,  quod  Dominus  primo  consecravit, 
et  dedit  manducandum  corpus  suum  in  spe¬ 
cie  panis  ut  impleret  figuram  Agni  Paschalis : 
et  alimentum  spirituale  preeberet.  Deinde  re¬ 
petita  gratiarum  actione,  consecravit,  et  de¬ 
dit  bibendum  sanguinem  suum  in  specie 
vini,  tum  ut  impleret  sacrificium  secundum 
ordinem  Melchisedech,  tumutmcestos  disci¬ 
pulos  consolaretur  :  Nos  autem  nemini  da¬ 
mus  edendum  Christi  corpus ,  nisi  prius 
utramque  speciem  consecraverimus.  Fran- 
ciscus  Suarez  disput.  XLI.  De  Sacramento 
Eucharistiee,  sect.  4.  videtur  reprehendere 
Joannem  a  Lovanio,  et  me  ,  quod  scripseri¬ 
mus,  Sacramentum  in  specie  panis  datum 
esse  a  Domino  inter  ccenandum  legali  coena  : 
in  specie  autem  vini ,  post  finitam  omnino 
coenam,  multis  interpositis  aliis  rebus  vel 
actionibus.  Sed  quidquid  sit  de  sententia 
Joannis  a  Lovanio  ,  mihi  nunquam  venit  in 
mentem  dicere,  vel  sentire,  Sacramentum 
Eucharistiee  datum  fuisse  inter  ccenandum 
coena  legali,  ac  per  hoc  ante  lotionem  pe¬ 
dum  :  neque  inter  consecrationem  panis,  et 
calicis  a  Domino  factam,  aliam  actionem  in¬ 
terpositam  fuisse,  preeter  ipsam  manducatio¬ 
nem  Sacramenti  in  specie  panis ,  et  de  hac 
intellexi,  cum  dixi ,  multis  interjectis  :  «  Id 


est,  manducatione  a  multis  facta,  quse  sine 
aliqua  mora  fieri  non  potuit.  » 


RECOGNITIO  LIBRORUM. 

De  Missa. 

Libro  primo  cap.  ultim.  §.  Denique  mandu¬ 
catio.  Mirantur  aliqui,  cur  dixerim,  feria  sexta 
majoris  hebdomadae  non  celebrari  sacrifi¬ 
cium  Missae  ;  cum  tamen  in  actione  illa  Sa¬ 
cerdos  dicat  :  «  Orate  fratres  ,  ut  meum,  ae 
vestrum  sacrificium,  etc.»  Et  paulo  ante  :  «In 
spiritu  humilitatis  et  animo  contrito  susci¬ 
piamur  a  te  Domine,  et  sic  fiat  sacrificium  no¬ 
strum  in  conspectu  tuo,  ut  placeat  tibi  Do¬ 
mine  Deus.  »  Sed  in  his  duobus  locis  vox  sa¬ 
crificium  ,  non  videtur  proprie  accipienda, 
sed  largo  modo  pro  tota  illa  sacra  actione, 
quomodo  in  Sabbato  sancto  vocatur  sacrifi¬ 
cium,  incensi,  et  cerei  Paschalis  oblatio. 
Cum  dicitur  :  «  Suscipe  sancte  Pater  incensi 
hujus  sacrificium  vespertinum,  quod  tibi  in 
hac  cerei  oblatione  solemni  reddit  Ecclesia.  » 
Nam  quod  in  sextaferia  majoris  hebdomadae 
Missa  proprie  non  celebretur,  legimus  in  Or¬ 
dine  Romano  antiquissimo.  Item  in  libro  Al- 
cuini  de  divinis  officiis  cap.  de  feria  sexta, 
quae  et  Parasceve,  ubi  etiam  citatur  epistola 
decretalis  Innocentii  primi.  In  primo  libre  de 
Eccles.  officiis  Amalarii  cap.  13.  et  lib.  II. 
Rabani  de  institutione  clericorum  cap.  37.  et 
apud  Thomam  Waldensem  de  Sacram,  cap. 
88  et  89.  Quod  idem  docent  multi  Scholas¬ 
tici  Theologi  lib.  IY.  sent.  dist.  13.  et  S. 
Thom.  III.  p.  q.  83.  art.  2.  et  multi  abi  ex 
Canonistis  super  can.  Yisum  praeterea  ,  de 
consec.  d.l.  et  can.  Sabbato,  de  cons.  d.  3. 
et  cum  his  Navarrus  in  Enchiridio  cap.  XXY. 
num.  68.  Et  ratio  est,  tum  quia  in  illa  actio¬ 
ne  omittitur  totus  Canon  in  quo  praicipue  sa¬ 
crificium  Missse  consistit,  tum  quia  non  su¬ 
mitur  Sacramentum  nisi  in  specie  panis  : 
Cum  tamen  sacrificium  Christi,  quod  est  se¬ 
cundum  ordinem  Melchisedech,  necessario  in 
specie  panis,  et  vini  celebretur.  Denique  quia 
Sacramentum  Eucharistiae  non  ponitur  illo 
die  in  altari ,  nisi  ad  communionem.  Omnes 
enim  ea  die  sub  silentio  communicabant,  ut 
dicitur  in  Ordine  Romano,  et  eo  modo  ut 
scribit  S.  Thomas  loco  notato  ad  2.  partici- 

pabant  fideles  fructum  Passionis  Domini, 
qure  potissimum  in  die  illa  recolitur. 

RECOGNITIO  LIBRORUM. 

De  Sacramento  Poenitentiae. 

Lib.  I.  cap.  1.  §.  Proprie  autem.  Posui  in¬ 
ter  libros  Catholicos ,  tum  hoc  loco  ,  tum  in 
prsefatione  libri  de  Matrimonio,  Enchiridion 
Joannis  Gropperi,  quod  scripsisse  fertur  sub 
nomine  Concilii  Goloniensis.  Sed  quamquam 
Gropperus  ipse  vir  Catholicus  semper  habi¬ 
tus  est,  tamen  in  Enchiridio  non  leves  errores 
inveniuntur,  ut  nos  indicavimus  lib.  III.  de 
Justificatione,  cap.  3.  ut  non  sine  causa  is 
liber  in  Indicem  librorum  prohibitorum 
redactus  sit,  anno  Domini  MDXCYI. 

Cap.  4.  §.  2.  habentur  ha;c  verba  :  «  His 
autem  omnibus  de  numero  illo  detractis,  ad 
exiguum  sane  reducetur  cumulum  ille  in¬ 
gens  acervus  errorum.  »  Ex  quibus  verbis 
forte  suspicabitur  aliquis  nos  admittere  ex 
numero  octinginta  trium  errorum,  quosHes- 
husius  Catholicis  tribuit,  saltem  paucos  ali¬ 
quos  vere  esse  Catholicorum  errores.  Sed 
ego  id  solum  significare  volui,  detractis  illis 
tribus  generibus,  quae  nullam  habent  spe¬ 
ciem  errorum  ,  paucissimas  remanere  sen¬ 
tentias,  quse  nonnullis  errores  videri  possent, 
antequam  cur  disputando  veras  esse ,  et  ab 
omni  errore  liberas  demonstraremus.  Ceete- 
rum  quia  revera  nulli  sunt  errores  Catholi¬ 
corum  ex  iis  quos  Heshusius  eo  loco  notavit^ 
rectius  dixissem  :  «  His  autem  omnibus  de 
numero  illo  detractis  ad  nihilum  plane  redi¬ 
getur  ille  ingens  acervus  errorum.  » 

Lib.  IV.  cap.  11.  §.  Verumtamen  non  erit 
difficile.  Ubi  agitur  de  satisfactione  determi¬ 
nata  ad  certum  numerum  annorum,  vel  men¬ 
sium,  vel  dierum,  posset  addi  ex  lib.  Num. 
cap.  XII,  exemplum  Mariae  sororis  Mosis  quae 
post  remissam  culpam  jussa  est  a  Deo  per 
septem  dies  morari  extra  castra. 


RECOGNITIO  LIBRORUM 

De  Sacramentis  extremce  Unctionis , 
et  Ordinis. 

De  Sacramento  extrcrme  Unctionis  nihil 
occurrit  notandum. 

De  Sacramento  Ordinis  cap.  V.  §.  Ac  pri¬ 
mum.  Dixi  Cajetanum  tomo  I.  opusc.  11.  ad¬ 
misisse  Episcopatum  esse  Sacramentum. 
Quamvis  autem  hic  auctor  non  expresse  no¬ 
minet  Sacramentum ,  sed  Ordinem  :  tamen 
videtur  omnino  idem  sensisse  quod  nos  dixi¬ 
mus.  Qui  enim  negant  Episcopatum  esse  Sa¬ 
cramentum  ,  iidem  negant  esse  Ordinem. 
Nam  cum  Ordo  presbyteratus  sit  Sacramen¬ 
tum  ;  sine  dubio  Episcopatus  ,  qui  est  pres¬ 
byteratu  major,  aut  non  est  Ordo  ,  aut  est 
etiam  Sacramentum  ,  alioqui  Ordo  superior 
non  esset  Sacramentum,  et  Ordo  inferior  Sa¬ 
cramentum  esset.  Et  contra,  qui  docent  Epi¬ 
scopatum  esse  Sacramentum  ,  iidem  docent 
esse  Ordinis  Sacramentum,  ac  per  hoc  Ordi¬ 
nem,  alioqui  plura  numerarentur  Sacramen¬ 
ta  quam  septem. 

In  eodem  capite,  ubi  dixi,  solos  Episcopos 
posse  confirmare,  et  ordinare,  et,  si  inferiores 
ista  attentent,  nihil  prorsus  efficere  :  intellexi 
per  ordinariam  potestatem  ;  non  enim  eo  loco 
negare  volui,  quod  alibi  affirmaveram,  posse 
presbyterum  ex  dispensatione  Apostolica 
confirmare. 

In  eodem  capite  ,  ubi  dixi ,  Episcopatum, 
et  Presbyteratum  esse  unum  Ordinem  ,  sed 
genere,  non  specie,  et  paulo  infra,  Presbyte¬ 
ros,  et  Episcopos,  esse  duas  species  sacerdo¬ 
tum  ,  rectius  dixissem  esse  unum  Ordinem, 
sed  gradus  diversos,  nam  tam  Episcopus, 
quam  Presbyter  sacerdos  et  dicitur  et  est  : 
sed  ille  major,  iste  minor,  quare  in  libro 
Pontificali,  ubi  traditur  ritus  ordinandi  pres¬ 
byteros,  dicuntur  presbyteri  secundi  ordinis 
sacerdotes. 

Eodem  modo  ubi  dixi ,  capite  octavo  ex¬ 
tremo,  septem  ordines  esse  unum  Sacramen¬ 
tum,  vel  genere,  vel  quia  ad  unum  finem 
omnes  referuntur  :  potuisset  omitti  illud,  vel 
genere  ;  nam  ut  S.  Thomas  recte  docet  in  IV. 
d.  24.  q.  2.  sive  in  additione  ad  III.  p.  qu. 
37.  art.  1 .  ad  2.  Ordinis  Sacramentum  non 
est  unum  universale,  quod  dividatur  in  spe¬ 
cies  ,  neque  integrale,  quod  dividatur  in 

membra  ;  sed  unum  potestativum,  quod  ple¬ 
ne  reperiatur  in  ordine  sacerdotii ,  in  aliis 
per  participationem,  ut  ad  sacerdotium  refe¬ 
runtur. 


RECOGNITIO  LIBRI 


De  Matrimonio . 

Cap.  XVII.  §.  Ad  tertiam  probationem.  Dixi 
adversus  Bucerum,  qui  contendebat  nuptias 
esse  necessarias  omnibus  hominibus  ,  Chris¬ 
tum,  B.  Virginem,  et  S.  Joannem  Baptistam 
'sine  conjuge  esse  voluisse,  quo  loco  non  vo¬ 
lui  significare  ,  S.  Josephum  non  fuisse  ve¬ 
rum  conjugem  Beatissimse  Virginis  Mariae, 
quorum  verum  Matrimonium  alibi  defende¬ 
ram  :  sed  probare  volui  exemplo  trium  ex¬ 
cellentissimarum  personarum,  Christi,  Ma¬ 
riae  et  Joannis  ,  non  esse  necessarium  omni¬ 
bus  adhaerere  conjugi  in  ordine  ad  carnis 
eommistionem,  de  qua  ibi  cum  Bucero  dispu¬ 
tabatur. 

Cap.  XXII.  §.  Sed  intelliguntur .  Quod  hoc 
loco  dicitur,  non  dirimi  Matrimonium  quan¬ 
do  contractum  est  inter  virum  habentem 
aliam  uxorem  ,  et  mulierem  ignorantem  vi¬ 
rum  illum  esse  conjugatum  ;  nonintelligitur 
dum  vivit  prima  uxor ,  sed  posteaquam  ea 
mortua  fuerit ,  dum  enim  vivit  prima  uxor, 
non  potest  vir  ejus  aliam  ducere  ,  ut  supra 
dictum  est  in  quaestione  de  polygamia  :  sed 
ea  mortua,  si  tam  mulier  quam  vir  sciebant, 
vivere  primam  illam  uxorem,  et  nihilominus 
inter  se  Matrimonium  contraxerunt ,  secun¬ 
dum  leges  Ecclesiae  omnino  separandi  sunt. 
Sed  si  mulier  a  viro  decepta  existimabat,  il¬ 
lum  vel  uxorem  nunquam  habuisse,  vel  prio¬ 
rem  esse  defunctam  :  Matrimonium  non  di¬ 
rimitur,  nisi  ipsa  velit  :  si  enim  nolit,  cogitur 
vir  illam  in  uxorem  ducere,  et  illi  ut  verae 
uxori  deinceps  cohabitare,  atque  hic  est  sen¬ 
sus  capitis  primi,  de  eo  qui  duxit,  etc.  et  hoc 
idem  nos  dicere  voluimus,  sed  obscurius 
locuti  sumus ,  dum  brevitati  nimium  stude¬ 
mus. 


RECOGNITIO  LIBRI 

De  gratia  primi  hominis. 

Gap.  IV.  §.  Jam  igitur  primus  homo.  Dixi» 
mus  primum  hominem  in  statu  innocentiae 
non  eguisse  auxilio  excitante,  dirigente  et 
protegente.  Et  quidem  si  agatur  de  his  auxi¬ 
liis  quatenus  nobis  necessaria  sunt  ob  igno¬ 
rantiam  ,  et  infirmitatem  relictam  ex  pecca¬ 
to  originali,  ut  S.  Thomas  dicit  I.  2.  q.  CIX. 
art.  9,  verissimum  estquod  diximus,  nam  ut 
S.  Augustinus  scribit  lib.  de  corrept.  et  gra¬ 
tia  c.  2.  Adam  in  statu  innocentiae  non  opus 
habebat  eo  adjutorio,  quod  implorant  isti 
cum  dicunt  :  Video  aliam  legem  in  membris 
meis ,  etc.  Verumtamen  quia  primi  illi  homi¬ 
nes  adhuc  tentari  a  Daemone,  et  seduci  pot¬ 
erant,  ideo  non  videtur  absolute  negandum, 
eguisse  homines  in  statu  innocentiae  auxilio 
excitante,  dirigente,  et  protegente,  praeser¬ 
tim  cum  dicat  S.  Augustinus  :  <t  Cur  non 
permitteret  Deus  ut  ab  illo  primus  homo  ten- 
taretur,  quandoquidem  sic  erat  institutus, ut, 
si  de  adjutorio  Dei  fideret,  bonus  homo  ma¬ 
lum  Angelum  vinceret?  »  (1) 


RECOGNITIO  LIBRORUM 

De  amissione  gratice ,  et  statu  peccati. 

Lib.  II.  cap.  17.  Cum  solverem  secundum 
Calvini  argumentum,  videor  mihi  paulo  bre¬ 
vius  ,  atque  obscurius  esse  locutus.  Probare 
volebat  Calvinus  Adamum  peccasse,  quia 
Deus  decreverat,  ut  peccaret,  adducit  autem 
hanc  rationem.  Non  est  factum  naturaliter 
ut  a  salute  exciderent  omnes,  unius  parentis 
culpa  :  cum  igitur  hoc  naturae  adscribi  ne¬ 
queat,  ab  admirabili  consilio  Dei  profectum 
esse  minime  obscurum  est,  quid  ergo  prohi¬ 
bet  fateri  de  primo  homine ,  quod  inviti  de 
toto  humano  genere  concedunt?  Respondi, 
falsum  esse  antecedens,  atque  ostendi,  na¬ 
turaliter  factum  esse,  ut  primo  homine  ca¬ 
dente,  ut  suo  casu  naturam  corrumpente, 


(1)  Civ.  Dei,  Lib.  XIV.  Cap.  37. 
Tom.  I. 

omnes  posteri  nascerentur  vitiati ,  et  pecca¬ 
tores,  Sed  contra  objici  posset,  non  ita  esse, 
nam  si  donum  justitia?  originalis  fuisset  per¬ 
sonale, id  est,  soli  Adamo  concessum,  ut  vere 
esse  poterat,  cum  supernaturale  donum  es¬ 
set  :  posteri  ejus  nascerentur  sine  justitia  ori¬ 
ginali,  et  tamen  peccatores  non  essent.  Quod 
igitur  peccatores  nascerentur  Adami  fdii,non 
debet  tribui  soli  propagationi  naturali ,  sed 
etiam  decreto  Dei,  quo  statuerat,  ut  tum  do¬ 
num  justitiae  originalis,  tum  praevaricatio 
Adami,  si  de  ligno  vetito  vesceretur,  trans¬ 
funderetur  ad  posteros  per  naturalem  pro¬ 
pagationem.  Hinc  enim  factum  est,  ut  pecca¬ 
tores  nascamur,  quia  nascimur  sine  justitia, 
quam  in  primo  parente  accepimus  ,  et  quia 
ex  pacto  Dei,  illo  peccante,  omnes  peccavi¬ 
mus.  Respondeo,  negari  non  posse, quin  pro¬ 
pagatio  peccati  originalis  preesupponat  de¬ 
cretum,  sive  pactum  Dei  de  dono  justitiae, 
et  de  primo  peccato  transfundendo  in  poste¬ 
ros.  Sed  hoc  decreto  praesupposito ,  omnino 
naturaliter  transfunditur  peccatum  originale 
per  carnalem  generationem.  Et  hoc  breviter 
insinuavimus  ,  cum  in  nostro  libro  diximus, 
naturam  humanam  in  se  primus  homo  vitia¬ 
vit,  cum  justitiam  illam  originalem  amisit, 
quam  Deus  illi  pro  se,  et  pro  toto  genere 
humano  donaverat.  Quare  cum  paulo  infra 
dicimus,  sine  alio  decreto  Dei,  per  ipsam 
naturalem  propagationem  nascimur  omnes 
peccatores  ,  non  excludimus  decretum  illud 
de  dono  justitiae,  et  de  primo  peccato  trans¬ 
fundendo  in  posteros;  sed  decretum  novum, 
quo  Deus  decreverit,  ut  filii  Adam  nasceren¬ 
tur  peccatores ;  sicut  ex  sententia  Calvini, 
Deus  decrevit,  ut  Adam  peccaret,  multum 
enim  interest  inter  decretum  Dei ,  ut  justi¬ 
tia?  originalis  donum,  et  ejus  privatio  trans¬ 
funderetur  ad  posteros,  quod  agnoscimus, 
ut  bonum,  et  Deo  dignum  :  et  decretum,  ut 
Adam  peccaret,  et  peccato  suo  totam  natu¬ 
ram  corrumperet,  quod  ut  iniquum ,  et  Deo 
indignissimum  detestamur. 

Lib.  IV.  cap.  Io.  §.  Habemus  octavo.  Scri¬ 
psi  auctorem,  nomine  Idiotam,  vixisse  paulo 
post  annum  octingentesimum  a  Natali  Do¬ 
mini  ,  id  autem  scripsi ,  secutus  fidem  alio¬ 
rum.  Sed  postea  animadverti  ab  eo  auctore 
verba  sancti  Bernardi  usurpari,  ex  quo  col¬ 
ligitur,  ut  vixerit  post  annum  Domini  mille¬ 
simum  centesimum  quinquagesimum  ter¬ 
tium,  hoc  enim  anno  S.  Bernardus  obiit. 


RECOGNITIO  LIBRORUM 

De  gratia ,  et  libero  arbitrio . 

Libro  I.  capite  6.  §.  Primo  Concilium.  Ubi 
dixi ,  ex  mente  Concilii  Tridentini  unicam 
esse  formalem  causam  justificationis  ,  eam- 
que  in  fide,  spe,  et  charitate  consistere :  ma¬ 
gis  proprie  dixissem  ,  eam  in  charitate  con¬ 
sistere,  quamvis  enim  fides,  et  spes  necessa¬ 
rio  requirantur  ad  justificationem,  tamen  id 
quod  verissime  propriissimeque  justificat 
tanquam  unica  formalis  causa,  charitas  est ; 
de  qua  Concilium  loquitur  cum  ait,  ut  ibi  ci¬ 
tavimus:  «  Quamquam  nemo  possit  esse  ju¬ 
stus,  nisi  cui  merita  passionis  Domini  nostri 
Jesu  Christi  communicantur  :  id  tamen  in 
hac  impii  justificatione  fit,  dum  ejusdem  san¬ 
ctissimae  passionis  merito  per  Spiritum  san¬ 
ctum  charitas  Dei  diffunditur  in  cordibus  eo¬ 
rum,  qui  justificantur,  atque  ipsis  inhaeret;» 
neque  enim  homo  incipit  vivere  ,  aut  justus 
esse,  nisi  cum  incipit  diligere  :  dicente  Apo¬ 
stolo  Joanne,^m  non  diligit  manet  in  morte  (1), 
cui  subscribit  Augustinus  in  libro  de  na¬ 
tura,  et  gratia,  cap.  ult.  cum  ait  :«  Charitas 
inchoata,  inchoata  justitia  est,  charitas  per¬ 
fecta,  justitia  est.  » 

Eodem  libro  cap.  12.,§.  Rursus  idem  Au¬ 
gustinus.  Diximus  vocationem  Dei  internam 
esse  moralem  inclinationem,  et  impulsionem 
cui  libere  consentimus.  Et  paulo  infra  §.  Po¬ 
stremum  argumentum.  Iterum  dicimus,  gra¬ 
tiam  Dei  determinare  voluntatem  non  phy¬ 
sice,  sed  moraliter,  per  modum  persuasio¬ 
nis.  Quo  loco  per  vocem,  determinare,  non 
intelleximus  determinationem  proprie  di¬ 
ctam,  quae  tollit  indifferentiam,  sed  persua¬ 
sionem,  qua?  moralis  motio  quaedam  est  vo¬ 
luntatis,  neque  enim  potest  moveri  voluntas 
nisi  moraliter  .  quando  movetur  mediante 
intellectu  proponente  objectum.  Sed  non 
ideo  negare  voluimus,  voluntatem  moveri 
per  gratiam  etiam  efficienter,  et  physice  ut 
explicavimus  in  eodem  libro  capite  13,  ubi 
diximus :  Deum  non  solum  illustrando  inteli- 
lectum  proponere  objectum  voluntati ,  sed 
etiam  aspirare  voluntati  bonum  desiderium, 
et  infra,  afflare  initium  bonae  voluntatis,  quae 


(2)  I.  Joann.  III.  14. 

aspiratio,  sive  afflatio,  physica  actio  est,  et 
Deo  propria,  qui  novit  facere  intus  operan¬ 
do  ,  ut  voluntati  placeat  objectum  proposi¬ 
tum;  neque  tamen  illa  delectatio  a  Deo  in¬ 
fusa  ,  sive  complacentia  ,  sive  suavitas  ,  ut 
eam  S.  Augustinus  vocat,  necessitat  volun¬ 
tatem,  sed  inclinat  solum.  Ibidem  etiam  di¬ 
ximus,  Deum  per  gratiam  adjuvantem  vere 
efficienter  ,  et  physice  movere  voluntatem. 
Quae  repetere  voluimus,  ne  quis  existimaret, 
nullam  nos  agnoscere  motionem  voluntatis 
per  gratiam,  nisi  moralem. 

Ad  idem  caput  duodecimum  ,  ubi  ex  Au¬ 
gustini  sententia  demonstrare  conati  sumus, 
gratiam  efficacem  non  consistere  in  gratia 
adjuvante,  et  praBdeterminante  physice,  sed 
in  gratia  congruae  vocationis,  sive  excitatio¬ 
nis  ,  visum  est  addere  alia  testimonia  ejus¬ 
dem  Augustini,  quoniam  res  gravissima  est. 
Igitur  idem  Augustinus  :  «  Illi,  inquit,  ele¬ 
cti,  qui  congruenter  vocati ;  illi  autem,  qui 
non  congruebant,  nec  contemparabafitur  vo¬ 
cationi,  non  electi,  quia  non  secuti ,  quam¬ 
vis  vocati  (I).  » 

Idem  Augustinus  libro  de  correp.  et  gratia: 
«  Quare,  inquit,  iste  sic,  et  ille  aliter,  atque 
alii  aliter  diversis  ,  et  innumerabilibus  mo¬ 
dis  vocentur,  ut  reformentur  :  absit  ut  dica¬ 
mus  judicium  luti  esse  debere,  sed  figuli  (2).  » 
Haec  ille.  Ubi  docet,  homines  vocari ,  ut  re¬ 
formentur,  non  uno  modo,  qualis  est  physica 
prsedeterminatlo ,  quae  in  omnibus  eadem 
est ,  sed  variis  ,  et  innumerabilibus  modis, 
prout  sunt  varia,  et  innumerabilia  objecta, 
quae  ad  movendas  hominum  voluntates,  per 
internas  inspirationes  a  Deo  repraesentari 
possunt. 

Similis  locus  est  in  libro  contra  duas  epi¬ 
stolas  Pelagianorum  :  «  Trahitur,  inquit,  mi¬ 
ris  modis,  ut  velit,  ab  illo,  qui  novit  intus  in 
ipsis  cordibus  operari,  non  ut  homines,  quod 
fieri  non  potest,  nolentes  credant,  sed  ut  vo¬ 
lentes  ex  non  volentibus  fiant  (3).  » 

Idem  Augustinus  in  libro  de  gratia  Chri¬ 
sti  :  «  Haec  gratia,  inquit,  si  doctrina  dicen¬ 
da  est,  certe  sic  dicatur,  ut  altius,  et  interius 
eam  Deus  cum  ineffabili  suavitate  credatur 
infundere,  non  solum  per  eos,  qui  plantant, 
et  rigant  extrinsecus,  sed  etiam  per  se  ipsum, 
qui  incrementum  suum  ministrat  occultus, 
ita  ut  non  ostendat  tantummodo  veritatem, 
verum  etiam  impendat  cliaritatem  (4).  » 


Haec  ille.  Ubi  admittit ,  gratiam  efficacem 
posse  dici  doctrinam,  sed  interiorem,  et  effi¬ 
cacem,  ut  non  solum  suadeat,  sed  etiam  per¬ 
suadeat,  illuminando  videlicet  intellectum, 
et  inflammando  voluntatem. 

Denique  idem  Augustinus  in  eodem  libro 
de  gratia  Christi ,  explicat  quomodo  gratia 
interius  operetur  ,  exemplo  conversionis  S. 
Petri,  post  trinam  negationem.  '<  Quod  scri¬ 
ptum  est,  inquit,  respexit  eum  Dominus,  in¬ 
tus  actum  est,  in  mente  actum  est,  in  volun¬ 
tate  actum  est.  Misericordia  Dominus  laten¬ 
ter  subvenit,  cor  tetigit ,  memoriam  revoca¬ 
vit,  interiore  gratia  visitavit  Petrum,  interio¬ 
ris  hominis  usque  ad  exteriores  lacrimas 
movit,  et  produxit  affectum.  Ecce  quemad¬ 
modum  Deus  adjuvando  adest  voluntatibus, 
et  actionibus  nostris,  ecce  quemadmodum  et 
velle  ,  et  operari ,  operatur  in  nobis  (5).  » 
Haec  ille.  Qui  non  meminit  ullius  physicae 
praedeterminationis,  sed  illuminationis  intel¬ 
lectus,  cum  ait,  cor  tetigit ;  excitationis  me¬ 
moriae,  cum  addit,  memoriam  revocavit ;  in¬ 
flammationis  voluntatis ,  cum  ait ,  interioris 
hominis  produxit  affectum. 

Eodem  lib.  I.  cap.  13.  solvimus  argumen¬ 
tum  quo  probari  posse  videbatur,  internam 
illuminationem  non  esse  proprie  gratiam 
Christi,  quam  Pelagiani  negabant,  sed  per¬ 
tinere  ad  legem,  atque  doctrinam  ,  quam  ii- 
dem  Pelagiani  gratiae  nomine  appellabant. 
Potest  addi  aliud  argumentum  ex  testimo¬ 
nio  S.  Augustini.  Nam  in  lib.  de  gratia  Chri¬ 
sti  refert  S.  Augustinus  haec  verba  Pelagii  : 
«  Adjuvat  nos  Deus  per  doctrinam,  et  reve¬ 
lationem  suam,  dum  cordis  nostri  oculos  ape¬ 
rit  ,  dum  nobis,  ne  praesentibus  occupemur, 
futura  demonstrat,  dum  Diaboli  pandit  insi¬ 
dias,  dum  nos  multiformi,  et  ineffabili  dono 
gratiae  coelestis,  illuminat.  ,>  Deinde  his  re¬ 
citatis  addit  Augustinus  :  «  In  his  omnibus 
non  recessit  a  commendatioue  legis  ,  atque 
doctrinae  (6).  »  Ubi  videtur  Sanctus  Augusti¬ 
nus  coelestem  illuminationem  non  ad  veram 
Christi  gratiam,  sed  ad  legem  atque  doctri¬ 
nam  referre.  Respondeo,  Pelagium  non  agno¬ 
visse  ullam  gratiam  interiorem  ,  sed  solum 
externam  doctrinam  sanctarum  Scriptura¬ 
rum,  quae  dum  legitur,  vel  auditur ,  oculos 
cordis  aperit ,  et  futura  demonstrat,  et  Dia¬ 
boli  pandit  insidias,  et  multiformi  dono,  per 
promissiones,  vel  minas,  vel  exempla,  quse 


(1)  Lib.  I.  ad  simplic.  qusest.  2.  —  (2)  Cap.  V.  —  (3)  Lib.  I.  Cap.  19.  —  (4)  Cap.  XIII.  —  (5)  Cap. 
XLI.  —  (6)  Cap.  VII. 

in  Scripturis  continentur ,  illuminat.  Id  ita 
esse  ejusdem  Augustini  testimonia  ex  eodem 
lib.  petita  demonstrant.  Nam  cap.  seq.  sic 
ait  :  «  Quid  ergo  est,  quod  iste,  Pelagius  vi¬ 
delicet,  legem  atque  doctrinam  deputat  gra¬ 
tiam,  qua  juvamur  ad  operandam  justitiam? 
quae  ut  multum  adjuvet,  ad  hoc  adjuvat ,  ut 
gratia  requiratur  ,  nemo  enim  potest  legem 
implere  per  legem,  plenitudo  enim  legis  cha- 
ritas,  charitas  autem  Dei  non  per  legem  dif¬ 
fusa  est  in  cordibus  nostris  ,  sed  per  Spiri¬ 
tum  sanctum,  qui  datus  est  nobis,  proinde 
per  legem  gratia  demonstratur,  ut  lex  per 
gratiam  compleatur.  Quid  enim  juvat  Pela¬ 
gium  ,  quia  diversis  verbis  eamdem  rem  di¬ 
cit,  ut  non  intelligatur  in  lege  atque  doctri¬ 
na  gratiam  constituere  (1)?»  Haec  ille.  At 
lex,  quae  impletur  per  gratiam,  lex  est  scri¬ 
pta  in  divinis  libris. 

Idem  auctor  in  eodem  lib.  cum  retulisset 
verba  Pelagii,  qui  dicebat  gratiam,  quaDeus 
operatur  in  nobis  velle  bonum,  consistere  in 
promissione  gloriae,  in  revelatione  sapientiae, 
in  persuasione  omnis  boni,  ait  :  «  Quid  ma¬ 
nifestius  ,  nihil  aliud  eum  dicere  gratiam, 
qua  Deus  in  nobis  operatur,  velle  quod  bo¬ 
num  est,  quam  legem  atque  doctrinam  ?  In 
lege  namque,  et  doctrina  sanctarum  Scrip¬ 
turarum  futurae  gloriae  ,  atque  praemiorum 
promittitur  magnitudo.  Ad  doctrinam  perti¬ 
net  etiam,  quod  sapientia  revelatur,  ad  do- 
trinam  pertinet ,  cum  suadetur  omne  quod 
bonum  est ,  et  si  inter  docere,  et  suadere, 
vel  potius  exhortari  distare  aliquid  videtur, 
etiam  hoc  doctrinae  generaliter  concluditur, 
quae  quibuscumque  sermonibus  ,  vel  litteris 
continetur,  nam  sanctae  Scripturae  docent,  et 
exhortantur  (2).  »  Haec  ibi.  Ubi  vides  per  le¬ 
gem  ,  et  doctrinam  nihil  significari  nisi  do¬ 
ctrinam  Scripturarum  ,  sermones  et  litte¬ 
ras. 

Idem  Augustinus  in  eodem  lib.  «  Le¬ 
gant,  inquit,  et  intelligant,  intueantur  ,  non 
lege  atque  doctrina  insonante  forinsecus, 
sed  interna,  atque  occulta,  mirabili,  ac  inef¬ 
fabili  potestate  operari  Deum  in  cordibus  ho¬ 
minum,  non  solum  veras  revelationes ,  sed 
etiam  bonas  voluntates.  »  Nota  illud,  forin¬ 
secus  insonante  (3). 

Idem  Augustinus  in  eodem  lib.  (4)  cum 
dixisset ,  Pelagium  confiteri ,  liberum  arbi¬ 
trium  in  omnibus  operibus  semper  divino 


auxilio  adjuvari  :  addit ,  per  hoc  auxilium 
intellexisse  Pelagium  more  suo  legem,  atque 
doctrinam  ;  et  dixisse,  semper  juvari,  quia 
scriptum  est  :  ln  lege  ejus  meditabitur  die ,  ac 
nocte. 

Idem  Augustinus  in  eodem  :  «  Sed  hoc 
adjutorium,  inquit,  legis,  atque  doctrinae, 
etiam  propheticis  fuisse  temporibus  :  adju¬ 
torium  autem  gratiae ,  quae  proprie  gratia 
nuncupatur,  in  Christi  esse  arbitratur  exem¬ 
plo,  quod  nihilominus  ad  doctrinam  pertine¬ 
re  perspicitis,  quae  nobis  evangelica  praedi¬ 
catur,  etc.  (5)  » 

Idem  Augustinus  :  «  Quid  est  ergo,  inquit, 
quod  ait  Apostolus,  Deus  in  nobis  operatur 
et  velle,  et  perficere?  respondeo,  per  legem 
suam,  per  Scripturas  suas,  Deum  operari,  ut 
velimus,  quas  vel  legimus,  vel  audivimus.  » 
Et  infra  :  «  Corrigantur,  inquit,  qui  putant 
gratiam  Dei  esse  naturam  liberi  arbitrii, cum 
qua  nascimur,  aut  gratiam  Dei  esse  doctri¬ 
nam,  quamvis  utilem,  quae  per  linguas  et  lit¬ 
teras  praedicatur  (6).  »  Denique  ut  idem 
Augustinus  ostendit,  nullam  internam  exci¬ 
tationem  bonam  Pelagianos  confiteri  solitos, 
cum  tamen  suggestiones  malas  daemonibus 
tribuerent  :  aVos  autem,  inquit,  in  bono  ope¬ 
re  sic  putatis  adjuvari  hominem  gratia  Dei, 
ut  in  excitanda  ejus  ad  ipsum  bonum  volun¬ 
tate,  nihil  eam  credatis  operari ,  quod  satis 
tua  verba  declarant.  Cur  enim  non  dixisti 
hominem  Dei  gratia  in  bonum  opus  excitari, 
sicut  dixisti  in  malum  Diaboli  suggestionibus 
excitari?  (7)  »  Constat  igitur  ex  Augustino, 
nullam  internam  gratiam  agnovisse  Pela¬ 
gianos.  Et  certe  si  interna  illuminatio  non 
esset  vera  gratia,  sed  lex  atque  doctrina, 
quam  solam  agnoscebant  Pelagiani  ,  Conci¬ 
lium  Tridentinum  non  diceret  sess.  YI,  Cap. 
5,  exordium  justificationis  fieri  a  praeve¬ 
niente  gratia,  hoc  est,  a  Dei  vocatione :  quam 
declarat  cum  ait  :  «  Tangente  Deo  cor  ho¬ 
minis  per  Spiritus  sancti  illuminationem.  Et 
cap.  6.  Disponuntur  autem  ad  ipsam  justi¬ 
ficationem,  dum  excitati  divina  gratia  et  ad¬ 
juti,  fidem  ex  auditu  concipientes,  etc.» 
Adde  quod  idem  Concilium  separat  doctri¬ 
nam  legis,  quam  Pelagiani  agnoscebant,  ab 
interna  inspiratione  ,  ut  intelligi  potest  ex 
can.  I  et  III.  Proinde  Concilium  internas  in¬ 
spirationes  non  legem,  atque  doctrinam,  sed 
Christi  veram  gratiam  esse  credebat. 


(1)  Cap.  IX.  —  (2)  Cap.  X.  —  (3)  Cap.  XX.  —  (4)  Cap.  XXXI.  —  (5)  Lib.  XL1.  —  (6)  In  epist. 
ad  Vitalem.  —  (7)  Contra  duas  epist.  Pelagian.  Lib.  I.  Cap.  19. 

Lib.  II.  cap.  3.  §.  Quartum  sumunt.  Quod 
fides  sit  donum  Dei ,  probatum  est  ex  illo  I. 
Cor.  xii.  Alteri  datur  fides  in  eodem  spiritu.  (I) 
Sed  hoc  loco  non  agitur  de  fide,  quam  Chri¬ 
stiani  omnes  habent,  quam  esse  donum  Dei 
probandum  erat ;  sed  de  excellenti  quadam 
fide,  quse  necessaria  est  ad  miracula  facien¬ 
da.  Rectius  igitur  allatus  fuisset  locus  ex  c. 
ii.  ad  Ephes.  Gratia  estis  salvati  per  fidem , 
et  hoc  non  ex  vobis.  Dei  enim  donum  est  (2). 

Eodem  lib.  II.  cap.  6.  allegantur  multi 
auctores,  qui  docent  auxilium  sufficiens,  non 
dari  omnibus  momentis  ad  resurgendnm  a 
peccato  ,  sed  pro  loco  et  tempore,  ut  Abu- 
lensis,  Adrianus,  Cajetanus.  Sed  observan¬ 
dum  est,  auctores  istos  non  hoc  solum  dice¬ 
re,  quod  nos  dicimus,  sed  aliquid  etiam  aliud, 
quod  nos  non  dicimus  ,  videlicet,  aliquibus 
hominibus,  vel  ob  gravitatem,  vel  ob  multi¬ 
tudinem  peccatorum ,  Deum  in  reliqua  vita 
certo  decreto  auxilium  denegare.  Siquidem 
Episcopus  Abulensis  quasst.  XII.  in  iv. caput 
Exodi,  cum  dixisset,  propter  certum  nume¬ 
rum  peccatorum  damnari  interdum  aliquos 
ad  hanc  poenam,  ut  non  detur  eis  deinceps 
gratia  necessaria  ad  conversionem  ,  addit 
hsec  verba  :  «Et  quando  *ista  poena  alicui 
infligitur,  tantum  est  ac  si  actualiter  in  in¬ 
fernum  demergatur  ,  vel  si  tunc  in  peccato 
mortali  moriatur  ».  Adrianus  qusest.  III.  de 
poenitentia  in  responsione  ad  argumenta  : 
«Ex  his,  inquit,  respondeo,  quod  sicut  dam¬ 
natis  nulla  est  facultas  per  poenitentiam  re¬ 
vertendi  ad  Deum;  ita  peccatoribus  in  via 
perditae  vitae  merito  adimitur  saepe  facultas, 
sine  qua  non  sint  convertendi.  »  Cajetanus 
Jentaculo  VIII.  q.  I.  «  Et  quamvis,  inquit, 
etiam  istis  ,  si  poenitentiam  agerent,  venia 
daretur  ,  disponit  tamen  divina  justitia  per¬ 
mittere  istos  impoenitentes  perseverare  ,  ita 
quod  sub  hac  dominica  revelatione  cadit  non 
solum  negatio  remissionis,  sed  negatio  doni 
poenitentiae,  tanquam  si  dictum  fuerit,  quod 
peccantibus  spiritu  blasphemiae  nunquam 
concedetur  remissio  ,  quia  nunquam  conce¬ 
detur  gratia  poenitendi ,  exigente  hoc  maxi¬ 
ma  ipsorum  nequitia.  »  Quibus  Doctoribus 
tres  sancti  Patres  favere  videntur.  Ait  enim 
S.  Anselmus  in  commentario  ad  caput  xii 
S.  Matthaei :  «  Quidam  recognoscunt  verita¬ 
tem,  et  tamen  ex  invidia  ,  et  pravitate  ani¬ 
mi  contra  conscientiam  suam  bonitati  Dei 
resistunt.  »  Et  paulo  post  :  «Isti  tales  in 


Diabolicum  peccatum  cadunt,  et  Deus  dese¬ 
rit  eos,  sicut  Judam  ,  ita  quod  non  possunt 
poenitere,  et  humiliare  se  ,  sed  per  obstina¬ 
tionem  detenti  sunt.  »  S.  lsidorus  lib.  II.  de 
summo  bono  cap.  13.  «  Nonnulli,  inquit,  ita 
despiciuntur  a  Deo  ,  ut  deplorare  mala  sua 
non  possint.  »  Et  infra  :  «  Ingemiscendum 
est  jugiter,  et  postposita  securitate  lugen¬ 
dum,  ne  Dei  secreto,  et  justo  judicio  desera¬ 
tur  homo,  et  perdendus  in  potestate  Daemo¬ 
num  relinquatur.  »  S.  Augustinus  in  expli¬ 
catione  quarumdam  sententiarum  epistolae 
ad  Romanos,  sententia  62.  «  Non  deputaba¬ 
tur,  inquit,  Pharaoniin  peccatum,  quodDeo 
non  obtemperaret,  quoniam  obdurato  corde 
obedire  non  poterat.  »  Ego  sicut  tantos  au¬ 
ctores  reprehendere  non  audeo  ,  ita  pium 
esse  credo  sentire  de  Domino  in  bonitate,  ut 
nulli  sint,  qui  pro  loco  ,  et  tempore  dum  vi¬ 
vunt,  divinae  gratiae  respectu  non  visitentur. 
Atque  ad  hoc  tantum  confirmandum  aucto¬ 
res  illos  initio  capitis  allegavi.  Quod  admo¬ 
nere  volui,  ne  quis  existimet,  me  sententiam 
illorum,  quos  citavi ,  in  omnibus  esse  secu¬ 
tum. 

In  eodem  sexto  capite  explicatur  locus  S. 
ThomaeexIIT.p.q.LXXXYI.  art.  1.  Sed  paulo 
obscurius.  Ideo  sciendum  est ,  cum  S.  Tho- 
mas  dicit,  erroneum  esse  asserere  ,  aliquod 
peccatum  per  poenitentiam  deleri  non  posse: 
duplicem  esse  sensum  eorum  verborum  ,  ut 
ipse  dicit;  unum,  aliquod  peccatum  per  poe¬ 
nitentiam  deleri  non  posse,  quia  poenitentiae 
Sacramentum  non  sufficiat  ad  illud  delen¬ 
dum.  Alterum,  quod  ideo  peccatum  aliquod 
per  poenitentiam  deleri  non  possit,  quia  non 
possit  qui  illud  commisit  converti  ad  Deum, 
et  poenitentiam  agere.  In  utroque  sensu  re¬ 
cte  dicit  S.Tbomas  erroneam  esse  illam  sen¬ 
tentiam,  Et  in  priori  quidem ,  manifestum 
est  esse  erroneam,  quia  derogat  virtuti  pas¬ 
sionis  Christi ,  unde  vim  habent  omnia  sa¬ 
cramenta.  In  posteriore  vero,  dicit  esse  er¬ 
roneam  ,  quia  preesupponit  gratiam  Dei  in 
illo,  qui  dicitur  non  posse  poenitentiam  age¬ 
re,  et  ad  Deum  converti,  ac  si  dictum  esset, 
posse  hominem  de  aliquo  gravissimo  pecca¬ 
to  poenitere  etiam  adjutum  gratia  Dei.  Pro¬ 
bat  enim  S.  Th ornas  illam  sententiam  esse 
erroneam  ,  quia  repugnat  libertati  arbitrii, 
et  virtuti  gratiae  Dei.  Vere  autem  repugnat 
libertati  arbitrii  ,  qui  dicit  non  posse  homi¬ 
nem  gratia  Dei  adjutum  poenitentiam  agere: 


(1)  I.  Cor.  XII.  9.  —  (2)  Eph.  II.  8. 

Non  autem  repugnat ,  qui  dicit ,  non  posse 
hominem  sine  auxilio  gratiae  poenitere ,  et 
pari  ratione  repugnat  virtuti  gratiae,  qui  di¬ 
cit  hominem  gratia  praeveniente,  et  sufficien¬ 
te  adjutum,  non  posse  poenitere  :  non  autem 
repugnat,  qui  dicit  hominem  gratiae  auxilio 
destitutum,  non  posse  poenitere.  Atque  hinc 
etiam  declaratur  sententia  Concilii  Latera¬ 
nensis,  quae  habet,  semper  posse  hominem 
.  per  veram  poenitentiam  reparari.  Est  enim 
sensus  ex  doctrina  S.  Thomae  ,  semper  pos¬ 
se  hominem,  per  veram  poenitentiam  repa¬ 
rari,  et  quia  Sacramentum  poenitentiae  vim 
habet  ad  omnia  peccata  delenda ,  et  quia 
potest  homo  gratia  Dei  adjutus  semper  ve¬ 
ram  poenitentiam  agere.  At  ex  his  non  se¬ 
quitur,  auxilium  gratiae  omnibus  momentis 
cuivis  peccatori  semper  adesse.  Quod  etiam 
non  sequi  ex  eodem  S.  Thoma  probari  po¬ 
test,  qui  in  II.  2.  q.II.  art.  5.  ad  primum  dicit, 
hominem  non  posse  sine  auxilio  gratiae  cre¬ 
dere,  et  diligere  :  Hoc  autem  auxilium  qui¬ 
bus  datur,  ex  misericordia  dari,  quibus  non 
datur,  ex  justitia  non  dari  in  poenam  pecca¬ 
torum  praecedentium.  Itaque  admittit  S. 
Thomas  auxilium  necessarium  aliquando  non 
dari. 

Lib.  IV.  cap.  11.  §.  Secundo  efficienter. 
Ubi  diximus,  a  S.  Thoma  notari  in  q.  XXII. 
de  verit.  art.  8.  duos  modos  quibus  potest 
Deus  inclinare  voluntatem  ad  operandum, 
unum,  efficienter  et  physice  ,  immediate  il¬ 
lam  movendo  ,  et  determinando  ad  unum  : 
alterum  efficienter  quidem ,  sed  mediante 
aliqua  forma  ,  quam  imprimit  in  voluntate. 
Non  voluimus  significare  ,  Deum  ex  mente 
Sancti  Thomee  reipsa  uti  illo  primo  modo, 
cum  movet  homines  per  gratiam  efficacem. 
Existimamus  enim  Deum  posse  quidem  ut 
illo  primo  modo,  si  velit,  sed  tunc  tolli  om¬ 
nino  libertatem  arbitrii,  ac  per  hoc  non  pu¬ 
tamus  Deum  uti  de  facto  illo  primo  modo, 
neque  absolute,  neque  ex  mente  S.  Thomee, 
ut  probamus  in  hoc  eodem  libro  cap.  14.  Ita¬ 
que  hoc  loco  non  diximus  quid  reipsa  faciat 
Deus  ,  sed  quid  facere  possit ,  si  velit.  Sed 
quia  S.  Thomas  dum  explicat  primum  mo¬ 
dum,  non  utitur  illis  verbis  ,  quibus  nos  usi 
sumus,  videlicet  efficienter ,  et  physice  im¬ 
mediate  determinando;  sed  solum  dicit 
Deum  operari  in  ipsa  voluntate  ,  movendo 
illam  sine  appositione  ullius  formae  :  Verisi¬ 
mile  est,  S.  Thomam  per  priorem  modum 
non  intellexisse  solam  physicam  determina¬ 
tionem,  sed  in  genere  locutum  esse  de  mo¬ 


tione  Dei, sine  appositione  formae,  ita  ut  com¬ 
prehendat  tum  physicam  determinationem, 
quae  necessitat,  licet  non  cogat,  tum  motio¬ 
nem  moralem,  quae  neque  cogit,  neque  ne¬ 
cessitat.  Nam  in  explicatione  posterioris  mo¬ 
di,  qui  est  per  appositionem  formae,  explicat: 
Deum  hoc  facere  aliquando  necessitando,  ut 
cum  apponit  formam  perfectam  ,  qualis  est 
charitas  Beatorum;  aliquando  non  necessi¬ 
tando,  ut  cum  apponit  formam  imperfectam, 
qualis  est  charitas  viatorum. 

Eodem  libro,  et  capite,  §.  Quarto  objective. 
Ubi  diximus,  Deum  aliquando  movere  volun¬ 
tatem  objective,  et  efficaciter,  sed  ita  ut  effi¬ 
cacia  proveniat  non  tam  ex  vehementia  per¬ 
suasionis  ,  quam  ex  dispositione  voluntatis, 
quam  Deus  prsevidet.  Non  sumus  locuti  de 
efficacia  gratise  ,  sed  de  efficaci  motione  ad 
actiones  civiles ,  sive  indifferentes  ,  de  qui¬ 
bus  tantum  eo  loco  disputabatur.  Nam  cum 
agitur  de  actibus  supernaturalibus  ad  gra¬ 
tiam  pertinentibus,  non  dubitamus,  efficaciae 
ipsius  gratise  actionem  esse  tribuendum  :  et 
cum  dicimus  Deum  ita  vocare,  ut  videt,  vo¬ 
luntatem  esse  aptam  ad  sequendum,  non  vo¬ 
lumus  significare,  voluntatem  aptam  esse  ad 
sequendum  solis  3uis  viribus  ,  sed  praepara¬ 
tam  et  adjutam  a  gratia. 

Cap.  14.  §.  S.  Thomas.  Attulimus  aliqua 
loca  S.  Thomse  in  quibus  videtur  nobis  satis 
aperte  indicasse  sententiam  suam  de  con¬ 
cursu  Dei  cum  libero  arbitrio.  Sed  possumus 
addere  sequentia  loca  ,  adhuc  fortasse  cla¬ 
riora.  Quodlibeto  primo  art.  7. ad 2.  «Deus, 
inquit,  movet  omnia  secundum  modum  eo¬ 
rum,  et  ideo  divina  motio  a  quibusdam  par¬ 
ticipatur  cum  necessitate  ,  et  natura  autem 
rationali  cum  libertate ,  propter  hoc  quod 
virtus  rationalis  se  habet  ad  opposita.  Et 
ideo  sic  Deus  movet  mentem  humanam  ad 
bonum,  quod  tamen  potest  huic  motioni  re¬ 
sistere.  »  Idem  in  II.  sent.  dist.  25.  art.  1. 
ad  3.  « In  libro  arbitrio  hoc  modo  agit ,  ut 
virtutem  agendi  illi  ministret ,  et  illo  ope¬ 
rante  liberum  arbitrium  agat,  sed  tamen  de¬ 
terminatio  actionis,  et  finis  in  potestate  liberi 
arbitrii  constituitur.  »  Accedunt  ad  haec  prin¬ 
cipia  quaedam,  quasi  propria  S.  Thomae, 
cum  quibus  doctrina  de  praedeterminatione 
non  videtur  posse  consistere.  Certe  S.  Tho¬ 
mas  in  prima  p.  q.  LXIII.  art.  3.  et  alibi  con¬ 
stanter  docet,  primum  actum  voluntatis  tri¬ 
buendum  esse  Deo  ,  reliquos  autem  ipsi  vo¬ 
luntati.  Cujus  differentiae  non  est  causa, quod 
ad  primum  actum  voluntas  habeat  se  mere 

passive ,  vel  quod  fiat  sine  judicio  rationis ; 
sed  solum  quod  ad  illum  prsedeterminetur  a 
Deo.  Igitur  in  aliis  actibus  non  prsedetermi- 
natur.  Alioqui  non  esset  discrimen  inter  pri¬ 
mum,  et  sequentes. 

Deinde  idem  S.  Thomas  in  I.  p.  q.  xiv. 
art.  13.  magno  labore  inquirit,  unde  Deus 
noverit  futura  contingentia,  et  recurrit  ad 
coexistentiam  omnium  temporum  cum  aeter¬ 
nitate,  atque  addit,  in  causis  suis  futura 
contingentia  non  posse  cognosci,  quia  causae 
contingentium  sunt  indeterminatae,  et  ad 
opposita  se  habent.  At  si  Deus  prsedetermi- 
naret  omnes  causas,  etiam  liberas,  certe  in 
illis  futura  contingentia  facile  cognosceret. 

Ad  haec  idem  S.  Doctor  q.  vi.  de  veritate, 
art.  3.  in  corpore,  certitudinem  praedestina¬ 
tionis  declarat  exemplo  conservationis  spe¬ 
ciei  per  multiplicationem  individuorum.  Li¬ 
berum  enim  arbitrium  deficere  potest,  et 
excidere  a  salute  :  Deus  tamen  in  iis,  quos 
praedestinavit,  tot  adminicula  praeparat,  ut 
vel  praedestinati  non  cadant,  vel  si  cadunt 
omnino  resurgant.  At  profecto  si  Deus  prae- 
determinaret  voluntates  ad  singulos  actus, 
non  esset  opus  tot  adminiculis.  Ex  ipsa  enim 
praedeterminatione  infallibilis  esset,  et  cer¬ 
tissima  praedestinatio.  Denique  idem  auctor 
in  q.  xxiv.de  verit.art.  9.  scribit,  confirmatos 
in  gratia  non  habere  ex  solo  intrinseco  do¬ 
no,  ut  nunquam  peccent  mortaliter,  sed  ex 
variis  adminiculis,  et  continua  Dei  custodia. 
At  si  praedeterminatio  admitteretur,  illa  sola 
pro  adminiculis  omnibus  plane  sufficeret. 

Lib.  Y.  cap.  27.  §.  Deinde  nos  egemus.  Dixi, 
Adamum  non  eguisse  auxilio  speciali  ad  su¬ 
perandas  tentationes,  sed  potuisse  tentatio- 
nes  omnes  liberi  arbitrii  viribus  superare. 
Rectius  dixissem  Adamum  in  statu  innocen¬ 
tiae  non  eguisse  auxilio  speciali  ad  superan¬ 
das  tentationes  ;  quia  carnis  rebellio,  et  con¬ 
cupiscentia  in  eo  non  erant.  Namdetenta- 
tionibus  agitur  eo  loco,  quae  ex  concupiscen¬ 
tia  oriuntur. 

Lib.  VI.  cap.  7.  §.  Nos  igitur.  Quod  scripsi, 
nullam  dilectionem  Dei  neque  perfectam, 
neque  imperfectam  haberi  posse  sine  auxilio 
speciali  Dei,  intelligo  de  vera  dilectione,  quae 
sit  pius  erga  Deum  affectus,  et  initium  verae 
conversionis.  Alioquin  enim  dubitari  non 
potest,  quin  homo  queat  propriis  viribus 
elicere  quosdam  actus,  qui  videri  poterunt 
actus  dilectionis.  Sed  erunt  potius  velleitates, 
quam  voluntates ,  et  imagines  dilectionis, 
quam  vera?  dilectionis  actus ;  quales  sunt 


cum  iis,  qui  in  peccatis  lactalibus  perseve¬ 
rantes  aliquando  dicunt:  Volo  Deum  super 
omnia  diligere ;  vel  cum  haeretici  Deum  se 
amare  jactant,  et  forte  in  oratione  lacrymas 
fundunt,  cum  tamen  sine  fide,  qua  haeretici 
carent,  vera  dilectio  Dei  esse  non  possit. 
Atque  hinc  fortasse  Concilium  Tridentinum, 
sess.  vi.  can.  3.  cum  docet, non  posse  homi¬ 
nem  sine  auxilio  gratiae  credere,  sperare,  di¬ 
ligere,  addit,  sicut  oportet ,  et  Theologi  do¬ 
cent,  unam  ex  causis,  cur  non  possimus  cer¬ 
titudinem  habere  de  nostra  justitia,  esse 
similitudinem  actuum  naturalium  et  super- 
naturalium,  vide  S.  Thomam. 

Denique  S.  Gregorius  hom.  30.  in  Evan- 
gelia,  scribit,  nullum  fere  esse,  qui  interro¬ 
gatus,  an  diligat  Deum,  non  respondeat 
«  diligo.  »  Et  lamen  multi  falluntur,  cum  I. 
Joan.  iv.  scriptum  sit:  Si  quis  dixerit ,  quo¬ 
niam  diligo  Deum ,  et  fratrem  suum  oderit , 
mendax  est. 

Eodem  libro  cap.  13.  §.  Octava  sententia. 
Ubi  dicimus,  gratiam  excitantem  efficacem 
non  tollere  arbitrii  libertatem,  quia  nihil  est 
aliud,  nisi  suasio,  quae  non  determinat  vo¬ 
luntatem,  sed  inclinat  per  modum  propo¬ 
nentis  objectum  :  non  excludimus  actionem 
Dei  immediate  involuntatem,  nam  in  eodem 
cap.  §.  Ad  quartum ,  paulo  ante  habentur 
hsec  verba- :  «  Respondeo,  ad  gratiam  exci 
tantem  pertinere,  ut  proponat  objectum  ali¬ 
quod  congruum  menti,  per  quod  homo  per¬ 
suaderi  possit ;  et  praeterea  excitet  mentem 
ad  illud  considerandum,  et  ut  moveat  volun¬ 
tatem,  eamque  inclinet  ad  illud  acceptan¬ 
dum.  ))  Quo  loco  per  motionem  voluntatis, 
et  inclinationem  ad  objectum  acceptandum, 
intelligimus  complacentiam,  sive  affectionem 
erga  illud,  quam  Deus  immediate,  et  laten¬ 
ter  miro  modo  infundit  per  actionem  vere 
efficientem,  ut  alibi  diximus.  IIoc  igitur  loco 
brevissime  indicavimus  ,  quae  paulo  ante 
pluribus  verbis  docueramus,  et  cum  diximus, 
nihil  est  aliud  nisi  suasio ,  intelligi  debet,  cum 
aliis  quae  ad  persuadendum  infallibiliter  re¬ 
quiruntur. 

RECOGNITIO  LIBRORUM 

Quinque  de  Justificatione. 

Lib.  I.  cap.  17.  §.  Alterum  argumentum. 
Dixi,  fidem  esse  causam  formalem  inchoa- 

tam  justificationis.  Quod  ex  eo  colligitur, 
quia  Concilium  Tridentinum,  et  Patres  citati 
dicunt,  fidem  esse  initium,  et  fundamentum 
justificationis.  Sed  hoc  loco  attente  conside¬ 
randum  est,  longe  aliter  fidem  esse  initium 
justificationis,  ac  justitiam  imperfectam,  et 
inchoatam  :  quam  S.  Augustinus  lib.  de  na¬ 
tura  et  gratia,  cap.  ult.  dicat,  charitatem 
imperfectam,  et  inchoatam,  esse  imperfec¬ 
tam,  inchoatamque  justitiam :  Charitas  enim 
vere,  et  absolute  formalis  justitia  est,  et  ideo 
qui  vel  unum  gradum  verse  charitatis  habet, 
absolute  justus  est,  et  vivit  vita  gratiee.  At 
fides  ita  inchoata,  et  imperfecta  justitia  est, 
ut  neque  ipsa  possit  absolute  dici  justitia, 
neque  qui  habet  omnem  fidem,  ut  etiam 
montes  transferat,  si  charitatem  non  habeat, 
justus  dicatur,  aut  vivus  :  Qui  enim  non  dili¬ 
git ,  manet  in  morte  (1).  Itaque  imperfecta 
charitas,  imperfecta  justitia  est,  quomodo 
puer  est  homo  imperfectus,  qui  tamen  vere, 
absolute,  et  simpliciter  est  homo.  Fides  au¬ 
tem  est  imperfecta  justitia,  quomodo  embrio 
nondum  animatus  est  homo  inchoatus,  et 
imperfectus,  qui  absolute,  et  simpliciter  non 
est  homo.  Qua  similitudine  utitur  S.  Augu¬ 
stinus  lib.  I.  ad  Simplic.  q.  2.  Item  charitas 
imperfecta,  est  imperfecta  justitia,  quomo¬ 
do  domus  ex  fundamento, parietibus,  et  tecto 
constans  imperfecta  dicitur,  si  desit  aliqua 
vel  fenestra,  vel  aula,  cum  absolute,  et  sim¬ 
pliciter  domus  sit :  At  fides,  inchoata  justitia 
quomodo  fundamentum  sine  parietibus,  et 
tecto  inchoata  domus  est,  sed  simpliciter 
domus  non  est.  Fides  igitur  proprie,  et  sim¬ 
pliciter  justificat  per  modum  dispositionis  ; 
ormaliter  autem  simpliciter  et  absolute  non 
justificat,  ut  probamus  in  libro  sequenti, 
cap.  4. 

Lib.  III.  cap.  9.  Propositum  est  argumen¬ 
tum  pro  certitudine  gratise  ex  verbis  Domi¬ 
ni  :  Cum  feceritis  hcec  omnia ,  quce  prcecepta 
sunt  vobis,  dicite  servi  inutiles  sumus ,  quod  de¬ 
buimus  facere  fecimus  [S).  Videtur  enim  ex  his 
verbis  colligi,  posse  hominem  agnoscere,  et 
secure  affirmare,  se  fecisse  omnia,  quae  de¬ 
buit  facere,  ac  per  hoc,  se  implevisse  omnia 
mandata,  et  ideo  justum  esse,  quia  factores 
legis  justificabuntur.  Ad  hoc  argumentum 
respondimus  quidem,  sed  dum  brevitati  stu¬ 
duimus,  obscuritatem  vitare  non  potuimus. 
Addendum  igitur  est,  verba  illa,  quod  debui¬ 
mus  facere  fecimus ,  non  significare,  implevi¬ 


mus  omnia  Dei  mandata ;  sed  quod  fecimus, 
si  quid  fecimus,  ex  debito  fecimus,  quia  fa¬ 
cere  tenebamur,  et  ideo  servi  inutiles  sumus, 
quia  nihil  fecimus  amplius  quam  deberemus. 
Ideo  enim  Dominus  non  dixit,  cum  feceritis 
omnia  quae  prsecepta  sunt  vobis,  dicite,  feci¬ 
mus  omnia,  quae  praecepisti  nobis,  sed  quod 
debuimus  facere ,  fecimus ,  id  est,  si  quid  feci¬ 
mus,  non  debetur  nobis  magna  laus,  quia 
debuimus  facere.  Quod  etiam  aperte  colligi¬ 
tur  ex  parabola  praecedenti,  ex  qua  haec  do¬ 
minica  admonitio  processit.  Ait  enim  Domi¬ 
nus  :  Quis  vestrum  habens  servum  arantem , 
aut  pascentem,  qui  regresso  de  agro  dicat  illi : 
Stalim  transi ,  recumbe',  et  non  dicat  ei:  «  para 
quod  ccenem ,  et  praecinge  te,  et  ministra  mihi , 
donec  manducem ,  et  bibam ,  et  post  hcec  tu  man¬ 
ducabis  ,  et  bibes  ?  numquid  gratiam  habet 
servo  illi ,  quia  fecit  quod  ei  imperaverat  ?  Non 
puto ;  sic  et  vos  cum  feceritis  omnia ,  etc.  (3)  » 
Itaque  non  colligitur  ex  his  verbis,  hominem 
justum  posse,  aut  debere  secure,  affirmare 
se  mandata  omnia  implevisse  :  sed  agnosce¬ 
re  conditionem  suam  servilem,  seque  facere 
debuisse  quod  fecit,  graviter  puniendum  ni¬ 
si  fecisset.  Huc  respexisse  videtur  S.  Hiero¬ 
nymus  in  epistola  ad  Ctcsiphontem  adversus 
Pelagianos  cum  ait  :  «  Haec  hominibus  sola 
perfectio,  si  imperfectos  esse  se  noverint.  Et 
vos,  inquit,  cum  feceritis  omnia,  dicite,  ser¬ 
vi  inutiles  sumus,  quod  debuimus  facere  fe¬ 
cimus.  »  Hinc  etiam  S.  Cyprianus  lib.  III. 
ad  Quirinum,  scribit,  verba  Domini,  cum 
feceritis  omnia,  etc.  dicta  esse  ad  docen¬ 
dum,  quod  nemo  ex  opere  suo  extolli  de¬ 
beat  (4). 

Et  S.  Bernardus  in  Psalmum  :  Qui  ha¬ 
bitat.  «  Quod  debuimus  ,  inquit  ,  facere, 
fecimus  ;  vae  enim  nobis  si  non  fecissemus. 
Haec  est  utique  magna  virtus  et  summa  se¬ 
curitas,  quando  et  pie  vivis,  et  tamen  plus 
attendis,  quae  desunt  tibi,  quam  quae  obti¬ 
nuisse  videris  (5).  »  Quomodo  autem  ex  his 
verbis  non  colligatur,  mandatorum  obser¬ 
vationem  non  mereri  ex  condigno  mercedem, 
explicatur  infra  suo  loco.  Sed  interim  dici¬ 
mus,  ex  parabola  praemissa  satis  aperte  col¬ 
ligi,  non  agi  hoc  loco  de  mercede  debita 
operi,  sed  de  gratia,  et  dono,  quod  debetur 
beneficio  praecedenti.  Sic  enim  loquitur  Do¬ 
minus  de  servo  faciente  quod  debuit,  «Num¬ 
quid  gratiam  habet  servo  illi,  qui  fecit  quod 
ei  imperavit?  non  puto.  »  Non  ait  Dominus, 

non  redderet  ei  debitam  mercedem  pro  la¬ 
bore,  sed  non  habebit  illi  gratiam,  quasi  ab 
eo  beneficium  accepisset.  Sic  etiam  dicitur 
Luc.  vi.  Si  diligitis  eos ,  qui  vos  diligunt ,  quod 
vobis  est  gratia  (1)?  Et  tamen  diligere  amicos, 
qui  nos  diligunt,  virtus  est,  et  digna  merce- 
de,  sed  non  est  aliquid  eximium,  pro  quO 
gratite  habendae  sint,  et  beneficia  rependen¬ 
da.  Sic  etiam  loquitur  B.  Paulus  I.  Cor.  ix. 
Nam  et  si  evangelizavero,  non  est  mihi  gloria. 
Necessitas  enim  mihi  incumbit  (2).  Ubi  non 
negat  sibi  deberi  mercedem  pro  labore  evan- 
gelizandi,  sed  negat  sibi  deberi  aliquid  pe¬ 
culiare,  et  egregium  pro  opere  supereroga- 
tionis,  quale  sibi  debebatur  ex  eo  quod  sine 
sumptibus,  ut  ipse  loquitur,  poneret  Evan- 
gelium,  id  est,  sumptus  necessarios  non  ac¬ 
ciperet  a  populis,  quibus  Evangelium  prae¬ 
dicabat.  Sic  denique  intellexit  S  Ambrosius 
in  libro  de  Yiduis,  ubi  cum  posuisset  verba 
illa  Domini  :  Dicite  servi  inutiles  sumus ,  ad¬ 
dit  :  «Hoc  Virgo  non  dicit,  hoc  non  dicit  ille, 
qui  bona  sua  vendidit,  sed  quasi  reposita 
expectat  praemia,  sicut  S.  Apostolus  ait  : 
Ecce  nos  reliquimus  omnia ,  et  secuti  sumus 
te ,  quid  ergo  erit  nobis?  Non  enim  quasi  in¬ 
utilis  servus  quod  debuit  facere,  fecisse  se 
dicit,  sed  quasi  utilis  Domino,  etc.  » 

De  bonis  operibus ,  id  est ,  oratione ,  jejunio , 
et  eleemosyna. 

Nihil  occurrit  notandum  in  his  libris. 


RECOGNITIO  OPUSCULI 

De  Translatione  Imperii. 

Lib.  I.  cap.  7.  §.  1.  Dixi,  Mosem,  Aaro- 
nem,  Saulem,  Davidem,  et  Petrum  singula¬ 
ri  Dei  vocatione  Principatum,  vel  Ecclesia- 
siasticum,  vel  Politicum  accepisse.  Id  qui¬ 
dem  verum  est,  sed  non  eodem  modo  per 
omnia  accipiendum.  Moses  enim,  et  Petrus 
immediate  a  Deo  sine  ulla  hominum  electio¬ 
ne,  vel  consecratione,  vel  requisito  consensu, 


Principatum  adepti  sunt.  Aaron  a  Deo  qui¬ 
dem  vocatus,  sed  a  Mose  consecratus  fuit. 
Saul,  et  David  a  Deo  designati  Reges  fue¬ 
runt, sed  a  Populis  facti  dicuntur  in  libro  I. 
Regum  c.  n.  et  lib.  II.  Reg.  c.  ii.  et  v.  de 
qua  re  plura  scripsimus  in  Recognitione  libri 
de  Laicis,  qui  est  tertius  de  membris  Eccle¬ 
siae. 

Eodem  lib.  I.  cap.  13.  §.  Multa  sunt  hoc 
loco.  Admisi  tanquam  legitimos  canones,  qui 
habentur  apud  Gratianum  dist.  63 ,  can. 
Adrianus ,  et  can.  In  Synodo.  Sed  postea  ani¬ 
madverti,  canones  illos  esse  vel  falsos  vel 
certe  dubiae  fidei,  ut  etiam  admonui  in  re¬ 
cognitione  libri  secundi  de  summo  Pontifice 
c.  29.  et  libro  de  Clericis  cap.  9  et  cap.  16. 
quia  non  nituntur  auctoritate  ulla,  nisi  Sige- 
berti,  tjui  suspectus  haberi  potest  ob  nimiam 
propensionem  erga  Imperatores,  qui  suo 
tempore  cum  Romanis  Pontificibus  de  inves¬ 
tituris  Episcoporum  contendebant.  Neque 
responderi  potest ,  hos  duos  canones  niti 
etiam  auctoritate  Ivonis  Carnotensis,  qui  Si- 
geberto  antiquior  fuit,  extant  enim  in  Pa- 
normia,  sive  Pannomia,  ut  rectius  scribi  de¬ 
beret,  Ivonis  lib.  VIII.  cap.  135.  et  136. 
Hoc,  inquam,  responderi  non  potest,  quo¬ 
niam  auctor  Panormise  Ivonis  non  fuit  Ivo, 
sed  alius  recentior ,  qui  canones  collegit 
magna  ex  parte  ex  Ivone,  sed  addidit  etiam 
aliquos  ex  decretis,  quae  facta  sunt  post  obi¬ 
tum  Ivonis.  Itaque  vocatur  Panormia  Ivonis, 
quia  est  quasi  compendium  Decreti  Ivonis, 
non  quod  auctor  compendii  fuerit  Ivo.  Quod 
enim  auctor  Panormiee  fuerit  Ivone  posterior, 
colligitur  ex  libro  octavo  ,  ubi  ponuntur 
multa  Decreta  Innocentii  II,  qui  sedit  post 
obitum  Ivonis  :  Vide  lib.  VIII.  cap.  141. 142. 
143.  149  152.  quemadmodum  igitur  in  Pa¬ 
normia  inveniuntur  canones  Innocentii  II, 
qui  fuit  Ivone  posterior,  ita  potest  fieri  ut 
canones  illi  duo,  Adrianus ,  et  ln  Synodo ,  de¬ 
sumpti  sint  ex  auctore  qui  vixerit  post  Ivo- 
nem.  Certe  canones  isti  in  Decreto  Ivonis, 
cujus  Panormise  dicitur  esse  compendium, 
nullo  loco  inveniuntur.  \ 

Lib.  III.  cap.  2.  Dixi,  Electores  Imperii 
constitutos  fuisse  a  Gregorio  V.  Sed  Decre¬ 
tum  ejus  Pontificis  fuisse  quidem  continuo 
executione  mandatum  ;  quatenus  constitue¬ 
bat,  ut  Rex  eligeretur  a  Principibus  Imperii, 
sed  non  fuisse  nisi  post  ducentos  annos,  et 
amplius  usu  receptum  quo  ad  restrictionem 


(1)  Luc.  VI,  32.  —  (2)  I.  Cor.  IX,  16. 

ad  numerum  septenarium.  Sed  postea  Car¬ 
dinalis  Baronius,  cui  multum  omnino  Eccle¬ 
sia  debet  ob  immensos  labores,  quos  pertu¬ 
lit,  toto  fere  vitee  suee  tempore,  in  historia 
Ecclesiastica  undique  colligenda  et  litteris 
commendanda  ,  invenit  librum  cujusdam 
Matthaei  Parisiensis  Monachi  S.  Albani  in 
^nglia,  qui  Anglicanam  historiam  scripsit 
ab  anno  Domini  MLXYI  usque  ad  annum 
MCCL,  atque  ex  eo  auctore  haberi  scripsit 
ab  Innocentio  IV,  in  Concilio  Lugdunensi 
Generali,  quod  celebratum  est  anno  Domini 
MCCXLV,  restrictum  fuisse  numerum  Elec¬ 
torum  Imperialium  ad  septem;  videlicet, ad 
Ducem  Austriee,  Ducem  B  avari  ae,  Ducem 
Saxoniee,  Ducem  Brabantise  ,  Archiepisco- 
pum  Coloniensem,  Archiepiscopum  Mogun- 
tinum,  et  Archiepiscopum  Salsburgensem. 
Sed  videtur  omnino  vel  in  eodem  Concilio, 
vel  paulo  post  in  locum  Salsburgensis  sub¬ 


stitutus  fuisse  Archiepiscopus  Trevirensis, 
et  in  locum  Ducum  Austriee,  Bavarise,  et 
Brabantise,  substituti,  Rex  Bohemiee,  Mar- 
chio  Brandeburgensis,  et  Comes  Palatinus 
Rheni ;  Hos  enim  septem  nominant  Martinus 
Polonus ,  qui  fuit  Pcenitentiarius  ejusdem 
Innocentii  IV  Pontificis,  S.  Thomas,  Augu¬ 
stinus  Triumphus,  et  Henricus  Ostiensis,  qui 
eodem  fere  tempore  floruerunt ,  et  omnes 
alii  posteriores.  Et  quamvis  nemo  historicus 
tradat,  quis  auctor  fuerit,  ut  illa  mutatio,  et 
substitutio  fieret :  tamen  certum  omnino  ha¬ 
beri  debet,  factam  esse  vel  ab  eodem  Inno¬ 
centio,  vel  ab  aliquo  ejus  successore.  Non 
enim  Decretum  summi  Pontificis  Innocentii 
in  Concilio  generali  factum,  ullus  Pontifice 
maximo  inferior  mutare  ausus  fuisset,  vel 
jure  potuisset. 

In  aliis  opusculis  nihil  notandum  occurrit, 
sicut  nec  in  libris  lingua  Italica  scriptis. 

PONT.  MAX. 

•  / 

ROBERTUS  BELLARMINUS 


Vere  omnino  ac  sapienter,  Beatissime  Pater,  scriptum  reliquit  S.  Hieronymus  (i),  ne¬ 
minem  esse  tam  impium,  quem  hsereticus  impietate  non  vincat.  Nam  cum  fides  spiritualis 
totius  sedificii,  atque  omnium  caelestium  beneficiorum  fundamentum  et  origo  sit:  qui  fidem 
tollere  de  Ecclesia  moliuntur,  quod  haeretici  faciunt,  omnia  Ecclesiai  bona  simul  corrum¬ 
pere,  atque  ipsam  Ecclesiam  funditus  evertere  moliuntur.  Quare  S.  Joannes,  et  eum  se- 
cuti  multi  veteres  Patres  (2),  ut  uno  verbo  exprimerent  innumerabiles  clades,  atque  hor¬ 
ribilem  vastitatem,  quam  et  Ecclesiae,  et  Reipublicae  haeretici  adferunt,  Antichristi  nomine 
eos  appellandos  esse  censerunt.  Nulla  enim  inter  omnes  Ecclesiae  persecutiones  atrocior, 
nulla  gravior  futura  est  ea,  quam  Antichristus  in  ipso  mundi  interitu  excitabit.  Itaque 
majores  nostri  etsi  in  persecutionibus  omnibus,  contra  portas  inferorum,  rem  fortiter  ge¬ 
rerent,  cum  tamen  causa  fidei  agebatur,  ita  animis  omnes  commovebantur,  ut  non  sibi 
satisfacerent,  nisi  universas  Ecclesiae  vires  colligerent,  ac,  tanquam  communi  classico  evo¬ 
cati,  omnes  una  ad  resistendum  occurrerent.  Alios  hostes  ut  ab  Ecclesiae  finibus  submo¬ 
verent,  nemo  custodiam  gregis  sibi  crediti  deserebat  :  haeresim  ut  propulsarent,  relictis 
gregibus,  altaribus,  sedibus,  longe  positas  regiones,  non  sine  magno  et  sumptu,  et  pericu¬ 
lo,  adire  non  dubitabant.  Nequevero  Episcopi  tantum  in  Conciliis  congregati,  quasiinstru- 
cta  acie,  adversus  haereses  depugnabant ;  sed  et  ante  Episcopos  ceteros,  summi  ipsi  Ponti¬ 
fices, ex  celsissima  specula,  atque  arce  religionis  primi  signum  dabant,  primi  fulmina  ana¬ 
thematum  in  adversayios  jaculabantur;  et  post  Episcopos,  Imperatores  edictis,  legibus, 

(1)  Lib.  VI.  in  Isai. —  (2)  I.  Joan.  II.  et  IV.  Cyprianus  Lib.  IV.  Epist.  7.;  Hilar  .Contra  Auxent. 
Augusdn.  Lib.  II.  Contra  advers.  leg.  et  proph.  Cap.  n. 

mulctis  pie  in  haereticos  saeviebant ;  nna  autem  omnium  ordinum  et  nationum  Doctores,  et 
litteris  et  sermonibus,  tanquam  ad  commune  restinguendum  incendium,  accurrebant. 

Quod  si,  priscis  illis  temporibus,  unus  aliquis  error  totum  Christianum  orbem  usque  adeo 
commovebat,  ut  aliquando,  summo  Pontifice  convocante,  sexcenti  et  eo  amplius  Episcopi 
ex  remotissimis  provinciis  in  una,  ut  ita  dicam,  castra  momento  temporis  convenirent  : 
quo  tandem  animo  nos  esse  oporteret,  qui  non  uno  aliquo  errore,  sed  ipsa  haeresum  col¬ 
luvione  appetimur  et  exercemur ;  nec  de  uno  vel  altero  capite  fidei,  sed  de  tota  prope- 
modum  religionis  summa,  cum  Eecclesiae  hostibus  dimicamus?  Et  tu  quidem,  Sixte  V, 
Pontifex  beatissime,  in  hoc  spirituali  praelio,  operam  atque  industriam  tuam  Ecclesiae  Ca¬ 
tholicae  ita  probasti,  ut,  hac  maxime  de  causa,  in  haec  periculosissima  tempora  a  divina 
providentia  reservatus,  et  in  summum  spiritualis  militiae  ducem  lectus  fuisse  videare. 
Multarum  quidem  in  te  virtutum  splendor  elucebat,  quae  te  summo  sacerdotio  dignissimum 
ostenderent;  integritas  morum  ex  singulari  indole  tua,  et  religiosae  vitae  instituto,  quod 
in  clarissima  B.  Francisci  familia  suscepisti  puer,  adolescens  pie  coluisti,  illustrasti  Doctor 
insignis,  Generalis  autem  Minister  in  pristinum  decus  et  candorem  revocare  conatus  es  : 
Prudentia  singularis,  qua  ibi  facem  praeferente,  in  Quaesitoris  officio,  in  supremo  religiosi 
ordinis  magistratu,  in  Episcopali  functione,  in  amplissimo  et  sacrosancto  Cardinalium 
Collegio,  inoffenso  semper  pede,  cucurristi  :  Celsitudo  animi,  robur  mentis,  constantia 
summo  Principe  digna,  quam  nihil  unquam  a  recto,  nihil  a  legum  severitate  deflexit;  quae 
etsi  nunc  cum  summa  potestate  conjuncta  in  improborum  comprimenda  audacia  cernitur 
maxime ;  non  eam  tamen  Pontificatus  peperit,  sed  ostendit. 

Haec  et  alia  id  genus  multa,  gradum  tibi  ad  summam  dignitatem  opinione  omnium  fa¬ 
ciebant  :  sed  inter  tot  clarissimas  virtutes  illa  te,  praeter  ceteras,  Deo  Ecclesiae  suae  pro¬ 
spiciente,  ad  fastigium  istud  evexit,  quae  est,  hoc  tempore,  summo  Sacerdoti  praecipue  ne¬ 
cessaria,  ardor  videlicet  ac  studium  haereticae  pestis  ab  Ecclesia  avertendae,  quod  quidem 
jam  dudum  in  te  spiritus  Domini,  et  sacrarum  litterarum  scientia  excitavit ;  acuit  deinde 
Quaesitoris  munus  fortiter  administratum  ;  incenderunt  tandem  Pii  Y,  Pontificis  vere  pii 
exempla,  qui  te,  ut  sacrilegis  impiorum  hominum  sectis  infestissimum,  simul  inter  Illu¬ 
strissimos  Romanae  Ecclesiae  Patres  ac  Principes  cooptavit,  et  Ecclesiae  universae  ad  haere- 
ses  horum  temporum  profligandas.  Ducem  praestantissimum  praeparavit,  cujus  quidem  sa- 
pientissimi,  sanctissimique  viri  judicium  continuo  Pontificatus  tui  primordia  comprobarunt. 
Sub  ipsum  enim  tui  Apostolatus  initium  cum  actionum  tuarum  cursum  instituisti  facile  ut 
omnes  intelligant,  quid  in  omne  reliquum  tempus  a  tua  ista  magnitudine  animi  speran¬ 
dum  Catholicis,  quid  haereticis  pertimescendum. 

Ego  vero,  ut  ad  me  ipse  nunc  veniam,  qualiscumque  Ecclesiae  Catholicae  filius,  piae  matri 
tam  graviter  laboranti,  accedente  praesertim  Superiorum  meorum  imperio,  opem,  quam 
potui,  tuli.  Et  cum  annos  jam  quindecim  in  controversiis  fidei  explicandis  posuerim,  par- 
tim  Lovanii,  in  florentissima  totius  Germaniae  Academia,  partim  Romae,  ad  eos  juvenes 
instituendos,  quos  e  Transalpinis  regionibus  Apostolica  benignitas  evocarat  :  ea  quae 
docendo  disserueram,  aliquando  typis  mandarem,  atque  in  lucem  ederem,  eorumdem  me 

superiorum  meorum  compulit  auctoritas.  Quse  porro  disputationes,  in  cujus  potissimum 
nomine  apparere  deberent,  non  fuit  mihi  magnopere  cogitandum,  sive  enim  in  libros,  qui 
hoc  volumine  continentur,  sive  in  rationes  dedicandi  hujuscemodi  laboris,  mentem  ani¬ 
mumque  converterem,  sola  occurrebat  Sanctitas  tua,  quse  omnibus  aliis  summo  jure  ante¬ 
ponenda  videretur ;  ut  non  quaerendus  fuerit  qui  legeretur,  sed  legendus  qui  emineret. 
Libri  qui  offerendi  erant,  quod  fidei  Controversias  ex  verae  Theologiae  principiis  explicent, 
nulli  sane  justius  debebantur,  quam  tibi,  qui  et  summus  Theologus  es,  et  unus  Contro¬ 
versiarum  omnium  judex,  ab  ipso  Deo  singulari  providentia  constitutus. 

Quod  si,  in  operum  nuncupatione,  ejus  potissimum  ratio  haberi  solet,  qui  possit,  et  velit 
oblatum  sibi  munus,  vel  patrocinio  defendere,  vel  splendore  nominis  illustrare,  nullius 
certe  ratio  mihi  potius  habenda  fuit,  quam  tui,  qui  et  ea  es  potestate,  qua  proxime  accc 
dis  ad  Deum,  eaque  benignitate,  qua  (ut  communis  omnium  parens)  concedis  hominum 
nemini,  et  a  quo  patrocinium  ac  tutelam  opus  hoc  nostrum  jure  suo  postulare  videbatur, 
quod  enim  hoc  seculo  inter  tam  multas  hsereses,  quibus  Catholica  oppugnatur  fides,  nulla 
sit  longius  latiusque  diffusa  atque  propagata,  nulla  gravior,  nulla  infestior  ea,  quae  sum¬ 
mum  istum  Pontificatum  labefactare  contendit ;  ut  non  jam  alio  nomine  Catholici,  ab  hae¬ 
reticis  ,  quam  Papistae  vocitemur ;  quasi  sola  sit  inter  nos  et  illos  de  Papatu  contentio  :  ea 
causa  fuit,  cur  in  nostro  opere  nulla  disputatio  esset  diligentius  copiosiusque  tractanda, 
nulla  major,  nulla  instructior  ea,  qua  summi  Pontificatus  institutio  ct  auctoritas  asseritur 
•atque  defenditur.  Quare  non  immerito  patrocinium  Apostolicae  sedis  libri  illi  vicissim  fla¬ 
gitare  videntur,  qui  in  ejusdem  sedis  auctoritate  tuenda,  atque  ab  haereticorum  morsibus 
et  calumniis  vindicanda,  potissimum  consumuntur.  Postremo,  si  librorum  dedicationes 
testimonia  esse  solent  animi  grati,  ac  memoris  acceptorum  a  magno  aliquo  Principe  bene¬ 
ficiorum,  non  poterat  ullo  modo  Societatis  Jesu  alumnus  quemquam  tuse  Beatitudini  in 
hoc  officii  genere  anteferre,  quidquid  enim  a  nobis  prodit,  id  suo  sibi  jure  deposcit  am¬ 
plissima  sedis  Apostolicae  in  universam  ordinis  mei  Societatem  beneficentia,  quam  tu, 
Parens  optime  Sixte,  facis  in  dies  cumulatiorem.  Vixdum  enim  inito  Pontificatu,  Sodalitas 
nostra  a  te  non  humanissimis  modo  accepta  verbis,  ac  bene  sperare  jussa,  sed  paulo  post 
ubi  se  primum  obtulit  occasio,  ea  beneficia  consecuta  est,  ut  et  re  in  praesens  accepta 
gaudeat,  et  spem  etiam  praecipere  possit  rerum  ampliorum  in  futurum. 

Accipe  igitur,  Beatissime  Pater,  munusculum  tibi  multis  nominibus  debitum,  ac  de 
nostra  Sodalitate,  exigua  illa  quidem,  sed  tibi  addictissima,  deque  universa  Christiana 
Republica,  ut  hactenus  fecisti,  bene  mereri  perge,  nostrae  videlicet  partes  erunt,  assidue 
Deum  precari,  ut  Sanctitatem  tuam  universo  orbi  Christiano  conservet  incolumem,  tuum¬ 
que  istum  Pontificatum  maxime  diuturnum,  et,  quod  nomini  tuo  respondeat,  consiliorum 
ac  rerum  tuarum  cursum  jubeat  esse  felicem. 

Tres  omnino ,  Christiane  Lector,  me  causae  impulerunt ,  ut  has  qualescumque  dispu¬ 
tationes  meas  in  lucem  prodire  sinerem.  Illa  prima  me  ratio  movit ,  quod  non  solum 
non  obesse,  sed  etiam  prodesse  censeam  Ecclesias ticce  causae,  si  plurimi  hoc  tempore 
scribant t  Sancti  Augustini  sententia  est,  (1)  et  nota  multis,  et  digna  quae  ab  omnibus 
cognoscatur,  optandum  esse,  ubi  haereses  vigent,  ut  quicumque  aliqua  scribendi  fa¬ 
cultate  praediti  sunt,  ii  scribant  omnes,  etsi  non  modo  de  rebus  iisdem  scnpturi  sint, 
sed  eadem  etiam  aliis  verbis  fortasse  scripturi.  Expedit  enim  ut  haeretici  intelligant, 
iu  castris  Catholicorum  non  unum,  aut  alterum  esse,  sed  multos ,  qui  cum  eis  ad¬ 
versa  fronte  congredi  audeant.  Illud  praeterea  ex  mullorum  scriptione  commodum  ac¬ 
cedit,  quod  brevius,  et  facilius  libri  ipsi  Catholici  ad  manus  omnium  deferuntur ,  et, 
cum  alii  in  alios  incidant,  omnes  tamen  armis  iisdem  in  communi  periculo  instruun¬ 
tur.  Quam  sententiam  hominis  prudentis  simi,  atque  doctissimi,  et  veterum  Patrum 
exempla ,  et  experimenta  quotidiana  confirmant.  Arianci  hoeresi  quondam  grassante, 
scripserunt  accurate,  et  copiose,  tum  Grocci,  tum  Latini  propemodum  infiniti :  Atlia- 
nasius,  Basilius,  Epiphanius,  Dydimus,  uterque  Gregorius,  uterque  Cyrillus,  Hila¬ 
rius,  Ambrosius,  Augustinus,  Gregorius  Beticus,  Idacius  Clarus ,  Phoegadius,  Ful¬ 
gentius,  et  alii.  Ita  vero  conveniunt  inter  se ,  et  quasi  conspirant ,  sive  testimonia 
Scripturoe  pro  Catholica  fide  adducant,  sive  ad  haereticorum  argumenta  respondeant, 
ut  eadem  omnes  repetere,  atque  inculcare,  et  omnes  etiam  ab  uno  aliquo  accepisse  vi¬ 
deantur.  Neque  id  illis  vitio  verti  solet,  aut  potest.  Nam  quod  mulli  scriberent,  causa 
erat  ardor  fidei,  et  zelus  religionis,  quem  in  eorum  pedoribus  Spiritus  Sanctus  ac¬ 
cenderat;  q^lod  eadem  scriberent,  inde  febat,  quod  antidotum  veneni  ejusdem  ex  eodem 
spiritu  hauserant  et  ex  iisdem  proesidiis,  adversus  hostes  eosdem,  de  possessione  eadem, 
eodem  auctore,  ac  duce  Deo  pugnabant. 

(1)  I.  Trin.  Cap.  iii.  Contra  mendacium,  Cap.  vi. 

Quod  si  veteres  illi  tanto  ardore  tum  ipsi  scribebant,  tum  alios  ad  scribendum  pro¬ 
vocabant,  cum  una,  vel  altera  hceresi  orbis  terroe  laboraret ;  et  inter  hccreticos  non 
admodum  multi  scriberent ;  et  nondum  ars  Typographica  excogitata  esset,  quae  ex  uno 
volumine  librorum  examina  pene  momento  extrudit  ;  quid  hoc  nostro  socculo  fieri  pcir 
esset ,  quo  et  innumerabiles  hoereses  Ecclesiam  undique  lacerant,  et  rari  sunt  apud 
adversarios,  qui  non  aliquid  scribant,  quorum  libri  non  jam,  ut  cancer  serpunt,  sed 
veluti  agmina  locustarum  volitant :  et  denique  certum  est  ctlque  exploratum,  non  modo 
multis  hominibus  haeretica  scripta  quotidie  pestem  adferre,  sed,  totis  aliquando  pro¬ 
vinciis  perniciem  attulisse  ?  Hoec  igitur  causa  fuit,  cur  has  disputationes  typis  man¬ 
dari  paterer;  alioqui  enim  ab  ea  re  non  mediocriter  abhorrebam.  Sed  altera  me  ratio 
vehementius  incitavit. 

Ediderunt  hac  cetate  proeclara  volumina,  omnium  ordinum  et  nationum  scriptores, 
et  communis  fidei  causam  adversus  communes  hostes,  conspirantibus  animis,  egregie 
propugnarunt.  Et  quoniam  alius  aliud  argumentum  explicandum  suscepit,  atque  in 
eo  quam  accurralissime  pertractando  totis  viribus  laboravit;  extant  hodie  de  singulis 
ferine  controversiarum  capitibus  variorum  auctorum  plurimae,  eceque  doctissimae ,  et 
(< quod  necesse  erat )  longissimae  disputationes.  Sed  non  multi  tanta  librorum  copia, 
tantoque  otio  abundant ,  ut  ex  tam  variis  et  prolixis  disputationibus  controversias 
omnes  brevi  tempore  cognoscere,  et  ea  proesidia  atque  arma  facile  sibi  comparare  pos¬ 
sint ,  quibus  ad  omnes  partes  fidei  pro  virili  tuendas  egent,  qui  apud  Germanos, 
Gallos,  Britannos,  Polonos,  Bohemos,  Pannones,  Illyricos,  Helvetios,  aliasque  na¬ 
tiones  hceresi  laborantes ,  pastorum  ac  doctorum  munere  fungi  debent.  Quapropter 
post  insignium  virorum  doctissimos  labores ,  id  etiam  desiderari  videbatur ,  ut  con¬ 
troversiae  omnes  in  unum  quasi  corpus  redigerentur,  certaque  ratione  et  via  ita  pro¬ 
ponerentur,  et  explicarentur,  ut  parvo  tempore ,  facili  sumptu,  nec  magno  labore,  ex 
uno  armamentario,  qui  vellent,  arma  peterent ,  quibus  utcumque  saltem  instructi,  sine 
magno  suo  periculo  adversus  hostes  in  acie  starent.  Quod  quidem  ego  non  mea  sane 
sponte,  sed  Superiorum  meorum  jussu  efficere  conatus  sum  ;  an  perfecerim,  aliorum 
erit  judicium.  Coeterum,  quia  genus  ipsum  scriptionis  utilissimum  videbatur ,  dispu¬ 
tationes  hasce  in  lucem  dedimus ,  ut  iis  utantur  qui  volent ,  donec  aliquid  plenius 
et  elaboratius  ab  alio  aliquo,  qui  magis  abundet  et  otio  et  ingenio,  in  eodem  genere 
prodeat. 

Tertia  restat  causa,  quee  me  non  incitavit  modo ,  sed  plane  etiam,  ut  initio  dice¬ 
bam,  impulit,  et  coegit,  ut  hosce  labores  posteritati  mandarem.  Cum  beatae  memoriae 
Gregorius  XIII.  Pontifex  Maximus,  Germanicae  atque  Anglicoe  nationis  adjuvandae 
studio,  Germanorum  Anglorumque  adolescentium  amplissima  duo  Collegia  in  Urbe 

Roma ,  id  est,  in  ipsa  arce  religionis,  instituisset ;  ea  mihi  provincia  demandata 
est ,  ut  eorum  Collegiorum  alumnis  controversias  fidei,  quam  diligentissime  et 
planissime  fieri  poterat ,  nostro  in  Gymnasio  explicarem ;  et  quasi  novos  Ecclesioe 
milites,  in  suis  ipsorum  provinciis  cum  inferorum  copiis  congressuros,  pro  mea  tenui¬ 
tate  armarem.  Ea  igitur  oblata  occasione  rem  aggressus,  eam  disputandi  rationem 
inivi,  ut  controversias  fidei  omnes  complecterer,  ac  partim  eas  in  sua  membra  tri¬ 
buerem,  partim  cum  ciliis  jungerem,  et  copularem,  ut  alia  aliam  sereret,  et  alia  pen¬ 
deret,  et  nasceretur  ex  alia,  et  ex  omnibus  unum  doctrinae  corpus  integrum,  et  per¬ 
fectum,  suisque  numeris  absolutum  existeret.  Quce  nostrae  disputationes  ab  auditori¬ 
bus  primum  in  Gymnasio  inter  docendum  exceptae ,  deinde  a  multis  iterum ,  atque 
iterum  non  sine  magno  vel  labore ,  vel  sumptu  descriptae ,  atque  ad  varia  loca  de¬ 
latae,  tanta  contentione  ad  praelum  coepta  sunt  postulari,  ut  etiam  aliqui  minarentur 
se  typis  eas  nobis  invitis,  ac  repugnantibus  mandaturos.  Quare  coactus  sum,  opus 
adhuc  rude,  et  impolitum  (neque  enim  quotidiano  docendi  munere  impeditus  ,  extre¬ 
mam  illi  manum  imponere  potui)  ipse  emittere,  ne  magno  meo  cum  dolore  disputa¬ 
tiones  in  scholis  exceptas,  laceras  videlicet,  ac  mutilas,  et  mendis  undique  refertas, 
typis  excusas  cernerem. 

Tu  velim,  optime  Lector,  si  quid  erit  in  his  commentariis,  quod  ad  Dei  gloriam 
et  Ecclesioe  Catholicoe  utilitatem  libi  usui  esse  possit,  eo  utar  e ,  et  uni  bonorum  au¬ 
ctori  Deo ,  non  mihi,  gratias  agas  :  si  quid  vero  inter  legendum  occurrerit ,  quod 
scepe  fiet,  aut  nimis  breve ,  aut  parum  aequabile,  aut  minus  proprie,  et  eleganter 
dictum :  illud  memineris,  non  eo  animo  lioec  initio  scripta  fuisse,  ut  ederentur,  sed 
ut  memoriam  inter  docendum  juvarent ;  nec  quomodo  quidque  dicaiur,  sed  quid  di¬ 
catur,  attendas. 


AD  EUMDEM,  ET  TYPOGRAPHOS, 


DE  RECOGNITIONE  HUJUS  OPERIS, 

'  AUCTORIS  ADMONITIO 

Cum  inter  legendum  libros  Controversiarum  mearum,  subinde  inciderem  in  aliqua  er¬ 
rata  non  levis  momenti  :  operse  pretium  me  facturum  existimavi,  si  occasione  ejusmodi 
erratorum  Opus  meum  ipse  perlegerem,  et  castigarem,  nec  solum  menda,  quse  irrepserant 
auferrem,  sed  etiam  pro  jure,  quod  unusquisque  in  proprios  partus  habet,  quaedam  non¬ 
nullis  in  locis  adderem,  pauca  quoque  detraherem,  vel  mutarem.  Id  ita  feci,  ut  disputa¬ 
tiones  ipsas,  vel  locupletiores,  vel  clariores,  adeoque  meliores  effectas  esse  plane  confi¬ 
dam.  Quare  Typographos,  qui  forte  libros  hos  meos  (1),  (cum  legitima  tamen  facultate)  re* 
cudent,  hortor,  et  oro,  ut  juxta  hanc  editionem  diligenter  fideliterque  recudant.  (2) 


(1)  Hanc  editionem,  ab  auctore  commendatam,  iterum  atque  iterum  typis  mandamus.  ' 

(2)  Praeter  correcta  et  addita  in  Recognitione  librorum  Rob.  Bellarmini,  plura  sunt,  in  editione 
Veneta,  superaddita,  quae  opportunius  controversiarum  textui  inserentur. 


PRiEFATIO 

ROBERTI  BELLAR  MI  NI 


SOCIETATIS  JESU, 

IN  DISPUTATIONES  DE  CONTROVERSIIS  CHRISTIANAE  FIDEI 
ADVERSUS  HUJUS  TEMPORIS  fLERETICOS 

HABITA  IN-  GYMNASIQ  ROMANO  AJSnSTO  MDLXXYI. 


Aggredior  de  Controversiis  Fidei  adversus  omnes  hujus  temporis  haere¬ 
ticos  disputare,  et  quaestiones  plurimas,  ac  diversissimas,  in  unum  quasi 
locum  cogere,  et  tanquam  unius  corporis  membra,  pro  viribus,  quas  Deus 
e  coelo  suppeditare  dignabitur,  singula  quaeque  complecti.  Arduum  sane 
opus,  et  certe,  mea  quidem  sententia,  ejusmodi,  ut  si  non  leviter,  et  per¬ 
functorie,  sed  accurate,  ac  ut  rei  dignitas,  et  difficultas  exigit,  tractan¬ 
dum  sit  :  scientiam  prope  infinitam,  non  modo  variarum  disciplinarum, 
et  linguarum,  sed  etiam  totius  antiquitatis  omnium  historiarum,  et  tem¬ 
porum  requirat  :  Quae  omnia  cum  ipse  sentiam  in  me,  quam  sint  exigua, 
et  tamen  onus  mihi  impositum  sustinere,  ac  perferre,  necesse  sit :  enitar 
saltem  ingenii  tarditatem,  labore,  ac  diligentia  compensare ;  atque  id 
efficere,  ut  quando  caetera  omnia  doctrinae  praesidia,  atque  adjumenta  no¬ 
bis  desint,  studium  certe,  et  industria  minime  desiderentur. 

Sed  antequam  de  propositis  quaestionibus  disputare  incipiam,  pauca 
quaedam  dicenda  mihi  esse  videntur  de  utilitate  ejusmodi  disputationum : 
deinde  exponendum  breviter,  quae  sint ,  et  quot  hujus  temporis  contro-- 
versiae. 

Ac  utilitas  quidem  propositarum  nobis  disputationum  ex  eo  intelligi 
acile  potest,  quod  meliorem,  ac  magis  necessariam  totius  Theologia?  par- 

tem  comprehendunt.  Agendum  est  enim  non  de  stillicidiis  et  fundis,  non 
de  rebus  levibus  ,  quae  parum  refert,  utrum  sic  an  aliter  se  habeant :  non 
de  Metaphysicis  subtilitatibus,  quae  sine  periculo  ignorari,  et  interdum 
etiam  cum  laude  oppugnari  possunt  :  sed  de  Deo,  de  Christo ,  de  Eccle¬ 
sia,  de  Sacramentis,  de  justificatione,  de  auxilio  gratiae,  de  arbitrii  liber¬ 
tate,  deque  aliis  permultis  gravissimis,  et  difficillimus 'quaestionibus,  quae 
ad  ipsa  fidei  pertinent  fundamenta  ;  quorum  si  vel  unum  quis  labefactare 
disputando  velit,  ut  Sanctus  Augustinus  libro  primo  contra  Julianum,  ca¬ 
pite  secundo  sapienter  monuit,  totum  quod  in  Christum  credimus,  is  au¬ 
ferat  necesse  est.  Deinde  haereticos  homines,  ad  lumen  fidei  revocare, 
vel  saltem  impetum  eorum,  et  furorem  frangere,  ab  ovili.  Dominico  feras 
illas  arcere,  Ecclesiam  Christi  protegere,  et  jam  captas  oviculas,  de  fau¬ 
cibus  luporum  eruere,  et  in  caulas  Domini  restituere  :  quanta,  quaeso, 
utilitas  est,  quam  vera  causa  laetitiae ,  quam  copiosa  gloriae  seges  ?  At 
nihil  horum  unquam  efficiet ,  qui  non  prius  in  his  quaestionibus  diu,  et 
multum  versatus,  cum  ipse  se  armis  Ecclesiae  diligenter  instruxerit,  tum 
hostium  tela  repellere,  atque  in  ipsos  hostes  retorquere  didicerit. 

Ac  ne  forte  aliquibus  minus  nostra  probetur  oratio ,  quod  pestem  hae- 
reseos  esse  judicent  leviorem,  quam  revera  sit,  cum  eam  ex  communibus 
vitiis  ,  et  peccatis  forte  metiantur,  quae  quotidie  per  Sacramentum  poe¬ 
nitentiae  purgari ,  sanarique  animadvertunt  :  dicam  de  gravitate  haere- 
seos  non  omnia ,  quae  dici  possent,  nec  etiam  plurima,  ne  immensam 
orationem  suscipiam ,  sed  pauca  tantum,  quae  cum  necessaria  esse,  tum 
etiam  sufficere  hoc  loco  posse  videantur. 

Omittam  enim  quod  S  Joannes  Chrysostomus,  homilia  ad  populum 
Antiochenum  50,  et  S.  Augustinus  Lib.  XXI.  Cap.  25.  de  Civitate  Dei,  hae¬ 
reticum  hominem  longe  pejorem  Ethnicis,  et  Publicanis  faciunt  :  non 
commemorabo ,  quod,  ut  procellae  ventorum  maria  commovere,  et  per¬ 
turbare  solent,  sic  haeresis,  quam  regionem  invaserit,  mox  in  ea  tumul¬ 
tus,  praelia,  seditiones  excitat  :  tacebo,  quod  majores  nostri,  cum  in  aliis 
persecutionibus ,  tranquillo  animo  hostem  expectarent ;  tamen  bello 
fidei  ingruente, ita  animis  omnes  commovebantur,  ut  non  sibi  satisfacerent, 
nisi  universas  Ecclesiae  vires  colligerent,  et  tanquam  communi  classico 
evocati,  omnes  una  ad  resistendum  occurrerent.  Alia  vitia  ut  depellerent, 
nemo  de  sua  statione  discedebat  :  haeresim  ut  propulsarent,  domos,  ac 
provincias  suas  deserere,  et  ignotas,  ac  longe  positas  regiones ,  cum  ma¬ 
ximo  rerum  et  vitae  discrimine,  adire  non  dubitabant.  Alia  prope  infinita 
libenter  patiar  sileri ,  quae  me  tamen  alioqui  mediocriter  juvarent.  Hoc 
unum  dicam,  haereseos  perversitatem  tanto  esse  graviorem  caeteris  omni- 

bus  sceleribus,  atque  flagitiis  :  quanto  communibus  morbis  magis  est  for¬ 
midolosa,  et  metuenda  pestis. 

Duo  sunt,  quae  pestem  prae  caeteris  morbis  merito  horrendam,  terri- 
bilemque  efficiunt.  Unum,  quod  summa  velocitate  venenum  suum  ad  cor 
usque  diffundit,  et  hominem,  paulo  ante  sanum,  pene  in  momento  tempo¬ 
ris  extinguit  :  Alterum,  quod  cum  unum  interficit,  centum  alios  in¬ 
ficit,  et  longe,  laleque  tam  celeriter  serpit,  ut  si  hodie  domum  unam 
invaserit,  brevi  civitatem  totam  cadaveribus  repleat. 

Id  ipsum  omnino  est  in  animis,  haeresis;  quod  in  corporibus,  pestis. 
Primum  gratiae  munus,  quod  a  Patre  caelesti  in  conversione,  ac  justifi¬ 
catione  recipimus,  primus  cordis  reviviscentis  motus,  primus  vitae  spiri¬ 
tualis  sensus,  absque  ulla  controversia,  et  dubitatione,  fides  est  :  inde 
paulatim  postea  ad  sperandum  animus  excitatur,  ad  amandum  voluntas 
accenditur,  lingua  solvitur  ad  confessionem,  manus  expediuntur  ad  opera. 
Cum  igitur  haeresis  cor  ipsum  animae  continuo  petat ,  et  in  eripiendis 
muneribus  gratiae  ad  primum  usque  deveniat,  et  initium  illud  vitae  divi¬ 
nae,  atque  caelestis  extinguat  :  quae  lues  haeresi  perniciosior,  ac  pestilen¬ 
tior  cogitari  potest  ? 

Primum  aedificii  spiritualis  fundamentum,  omnium  confessione,  ac 
sententia,  fides  est.  Inde  enim  spei  parietes  paulatim  consurgunt,  tectum 
caritatis  extenditur,  ac  demum  varia  multipliciaque  operum  bonorum 
ornamenta  accedunt.  Domus  Dei,  inquit  S  Augustinus  serm.  22,  de  ver¬ 
bis  Apostoli,  credendo  fundatur,  sperando  erigitur,  diligendo  perficitur : 
quando  igitur  in  hujus  aedificii  concussione,  et  motu,  non  in  tecto,  non 
in  parietibus  sistitur,  sed  usque  ad  ultima  fundamenta  effodiepda,  ac 
evertenda,  quod  facit  haeresis,  pervenitur  :  quanta,  quaeso,  est  illa 
ruina?  quanta  jactura  ?  quid  tunc  remanet  spei,  quando  nulla  pars  aedi¬ 
ficii  reliqua  est,  sed  totum  simul  uno  impetu  funditus  corruit?  Primus 
lucis  divinae  radius,  quem  in  cordibus  nostris  ille  accendit,  qui  nos  de 
tenebris  vocavit  in  admirabile  lumen  suum,  quid  aliud  est  quam  fides? 
inde  enim, quasi  ab  aurora  incipiens, lumen  justorum  procedit,  et  crescit, 
ut  Sapiens  ait,  usque  ad  perfectam  diem. 

Cum  igitur  haeresis  menti  humanae  subito  diem  eripiat,  et  ne  illum 
quidem  primum  aurorae  fulgorem  accensum  relinquat  :  quid  haeresi 
horribilius,  miserius,  funestius?  Dicam  haec  ipsa  planius.  Si  Catholicus 
quispiam  labitur  in  peccatum,  si  furtum,  si  adulterium,  si  homicidium 
forte  committit  :  misere  certe  cum  illo  agitur.  At  nihilominus  quoniam 
adhuc  aliquis  vitae  sensus,  adhuc  aedificii  fundamentum,  adhuc  lumen 
aurorae,  id  est  fides,  in  ipso  est ;  multa,  et  magna  praesidia  ad  salutem 

aeternam  habet,  non  ambulat  in  tenebris,  novit  medicum  suum,  potest 
adhuc  ex  fide,  quam  habet,  ad  Deum  clamare,  super  fundamentum  aedi¬ 
ficare,  communem  liberatorem  appellare,  clementiam  ejus,  et  misericor¬ 
diam  implorare;  neque  deest  illi  maternus  Ecclesiae  sinus,  et  patent 
quoque  officinae  omnes  spiritualium  pharmacorum.  At  homo  haereticus 
nihil  horum  habet,  sed  extincto  in  corde  ipsius  lumine  fidei,  umbras 
inanes,  et  phantasmata  consectatur;  nescit  quo  vadat,  et  quo  magis  cur¬ 
rit,  eo  longius  a  via  recedit,  et  tenebris  densioribus  semper  involvitur, 
donec  a  tenebris  interioribus,  quas  in  animo  patitur,  ad  exteriores  illas, 
quae  sunt  in  gehenna,  perveniat,  Neque  vero  haec  amplificatio  est,  sed  ex¬ 
tenuatio  potius. 

An  tibi  tenebrae  densissimae,  atque  palpabiles  non  videntur  iis  esse 
offusae,  qui  cum  sapientissimi  omnium  hominum  videri  velint,  tamen  ea 
dicunt  interdum,  ea  proferunt  in  medium,  ea  pro  Evangelio  venditant, 
quae  somnia,  ac  deliramenta  esse,  pueri  quoque,  atque  anus  etiam  de¬ 
crepitae  intelligerent  ?  quid  magis  impium,  ac  stultum  fingi  potest  quam 
Deum,  qui  fons  est  bonitatis  et  justitiae  auctorem,  omnium  scelerum,  et 
flagitiorum  facere?  At  hoc  facit  Petrus  Martyr  in  commentario  libri  se¬ 
cundi  Regum,  nec  non  Joannes  Calvinus  in  lib.  Inslit.  i.  cap.  48.  §.  4. 

Quid  magis  puerile,  et  ineptum,  quam  dicere  Deum  in  lapide,  vere, 
et  proprie  esse  lapidem;  in  ferro,  ferrum;  in  trunco,  truncum; 
in  stipite,  stipitem;  in  rebus  omnibus,  res  omnes?  at  hoc  docet 
Michael  Servetus  in  epistola  sexta  ad  Calvinum.  Quid  magis  absurdum, 
et  contra  omnem  non  solum  rationem ,  sed  etiam  sensum  ,  quam  palam 
asserere,  infantes  dum  baptizantur,  exemplo  S.  Joannis  Baptistae  divinas 
quasdam  motiones  internis  sensibus  percipere,  promissiones  Evangelicas 
audire,  et  promittenti  Deo  fidem  habere  ?  At  hoc  palam  asserit  Martinus 
Lutherus,  in  commentario  tertii  capitis  epistolae  ad  Galatas,  et  qui  eum 
secuti  sunt  Centuriatores ,  Centuriae  ii.  cap.  4.  nec  saltem  reverentur 
S.  Augustinum,  qui  in  epist.  ad  Dardanum,  qu;est  2.  scriptum  reliquit. 
Si  propter  unum  Joannem  credibile  est  infantes  omnes  ante  aetatem  con¬ 
silio,  et  ratione  uti  :et  propter  Asinam  Balaam,  quae  sapienter  aliquando 
locuta  est,  admonendos  esse  homines,  in  deliberationibus  suis  Asinina 
expectare  consilia. 

Deinde,  quis  non  obstupescat  potuisse  homines  reperiri,  qui  sibi  per¬ 
suaderent,  nihil  aliud  ad  justificationem  impiorum  requiri,  quam  ut  certo 
statuant  se  esse  justos,  sibi  remissa  esse  peccata;  ut  jam  non  opinio,  a 
veritate  rei,  sed  e  contrario,  rei  veritas  ab  opinione  dependeat;  et  tamen 
hoc  ipsum  incredibile  paradoxum,  est  articulus  quartus  illius  celeberri- 

mae  Augustanae  Confessionis,  quae  pro  Evangelio,  est  maximae  parti  nostri 
temporis  haereticorum. 

Quid  jam  de  Joanne  Wiclefo  dicemus,  cujus  hic  est  articulus  sextus,  in 
Concilio  Constantiensi  damnatus  Sess.VIII.  «Deusdebetobedire  Diabolo? 
quid  de  Joanne  Calvino,  qui  in  lib.  Institutionis  11.  cap.  J6.  tam  serio, 
tam  ex  proposito  docet,  Dominum  nostrum  Jesum  Christum,  quod  certe 
piae  aures  audire  recusant,  cruciatus  gehennae  cum  damnatis,  ac  reprobis 
spiritibus  aliquando  pertulisse?  unde  etiam  extiterunt  postea  qui  dice¬ 
rent,  Christum  in  Cruce  desperasse,  atque  adeo  ad  inferos  esse  damna¬ 
tum.  Quam  tetra,  putas,  caligne  tenebatur  animus  ille,  qui  tantam  im¬ 
pietatem  cogitare  potuit  ? 

Sed  quo  in  loco  ponemus  Martini  Lutheri  verba  illa,  quae  is  in  libro 
de  Conciliis  scripta  reliquit  :  «  Mihi  paulo  ante  negotium  fuit  cum  Ne- 
storianis,  qui  pertinacissime  contra  me  disputabant,  quod  divinitas  Christi 
non  possit  pati  ?  » 

En  tibi,  Christiane  Lector,  quibus  non  tam  erroribus  laborant,  quam 
furoribus  agitantur,  quibus  tenebris  involvuntur,  in  quae  praecipitia  ruunt, 
qui  semel  circa  fidem  naufragium  fecerunt  :  Nec  tamen  attingere  volui 
mysteria  longe  absurdiora  Anabaptistarum,  et  Libertinorum.  En  quanto 
miraculo  divisit  Deus  Israelem  ab  iEgyptiis:  ubi  Israel,  id  est,  Catholica 
Christi  Ecclesia  est,  ibi  lux  est,  ut  omnes  omnino  a  maximo  usque  ad 
minimum  viam  justitiae,  et  veritatis  agnoscant  :  ubi  vero  vEgyptii,  id 
est,  haeretici  sunt,  ibi  tenebrae  sunt  horrendae,  atque  palpabiles,  ut  etiam 
in  ipsos  humanos  sensus  frequenter  incurrant. 

Atque  utinam  soli  sibi  noceret  haereticus,  et  non  continuo  venenum 
suum  longe,  lateque  diffunderet,  sed  verissime  scriptum  ab  Apostolo  esse, 
haereticorum  verba,  ut  cancrum  serpere:  testis  est  locupletissimus  nostra 
haec  aetas.  Quis  enim  ignorat  pestem  Lutheranam  Saxonia  paulo  ante  ex¬ 
ortam,  mox  Germaniam  pene  totam  occupasse  ;  inde  ad  Aquilonem,  et 
Orientem  profectam;  Daniam,  Norwegiam,  Suetiam,  Gothiam,  Panno¬ 
niam,  Hungariam  absumpsisse  ;  tum  ad  Occidentem,  et  Meridiem  pari 
celeritate  delatam,  et  Galliam,  Angliam,  Scotiam,  florentissima  quondam 
regna,  brevi  tempore  populatam  ;  ad  extremum  Alpes  transcendisse,  et  in 
Italiam  usque  penetrasse  ? 

Quae  cum  ita  sint,  ut  ii,  qui  peste  laborant,  ne  caeteros  inficiant,  ab 
aliorum  consortio  merito  excluduntur,  et  neque  domos  illorum  ingredi, 
neque  aliquid,  quod  ipsorum  fuerit,  contingere  audemus  :  sic  etiam  hae¬ 
reticorum  libros,  congressus,  colloquia,  convivia,  jam  inde  a  primo  Ec¬ 
clesiae  ortu,  sapientissimo  consilio,  fidelibus  omnibus  majorum  nostrorum 

auctoritas  interdixit.  «  Nulla,  inquit  S.  Cyprianus  (]),  cum  talibus  com¬ 
mercia  copulentur,  nulla  convivia,  vel  colloquia  misceantur  ;  simusque 
ab  eis  tam  separati,  quam  sunt  illi  de  Ecclesia  profugi.  »  Et  S.  Leo  (2)  : 
«  Viperea,  inquit,  haereticorum  vitate  colloquia,  nihil  nobis  commune 
sit  cum  eis,  qui  Catholicae  adversantes  fidei,  solo  sunt  nomine  Christiani.  » 
Beatus  quoque  Athanasius  in  vita  Magni  Antonii  :  <a  Sic,  inquit,  haereti¬ 
cos  detestabatur  Antonius,  ut  omnibus  diceret,  nec  juxta  eos  quidem 
esse  accedendum.  »  Quid,  quod  Apostolus  Paulus  tam  saepe,  et  tam  serio, 
de  haereticis  loquens,  illud  inculcat:  Et  hos  devitat  Et  S.  Joannes  Apo¬ 
stolus,  et  Evangelista,  ut  contra  Valentinum  auctor  est  Irenaeus,  (5)  cum 
balneum  aliquando  esset  ingressus,  mox,  ut  Cerinthum  haereticum  intus 
esse  cognovit,  de  balneo  exilivit  non  lotus;  nimirum  exemplo  suo  po¬ 
steros  omnes  admonere  volens,  haeresim  morbum  esse  contagiosum,  totis¬ 
que  viribus,  et  summa  animi  provisione  cavendum. 

Intellexit  hoc  sane  quondam,  Ariana  peste  grassante,  Ecclesia  Samosa- 
tensis;  nam  ut  est  apud  Theodoretum  (4)  cum  esset  in  ea  civitate  populus 
Catholicus,  et  Episcopus  haereticus,  condonabatur  Episcopus  in  Eccle¬ 
sia,  sed  scamnis,  et  parietibus;  omnes  enim  eum  ut  peste  laborantem  fu¬ 
giebant.  Ibat  Episcopus  ab  balnea,  et  alios  qui  forte  aderant,  ut  secum 
lavarent,  comiter  invitabat  :  at  nemo  unquam  ipso  praesente  locum  in¬ 
troivit  ;  nemo  etiam  postea,  nisi  prius  aqua  omni  ejecta,  et  nova  rursum 
adducta,  lavit  :  ludebant  aliquando  pueri  in  foro,  contigit  vero,  ut  luso¬ 
ria  pila  pedem  contingeret  jumenti,  quo  Episcopus  vehebatur,  continuo 
exclamant  omnes,  et  magno,  in  ipso  foro,  accenso  igne,  in  eum  pilam 
conjiciunt. 

Talis  erat  veterum  Christianorum  zelus ,  talis  pro  pietate  contentio, 
talis  fidei  Catholicae  ardor,  quem  si  Germania,  si  Bohemia,  si  Anglia,  si 
Gallia,  si  populi  caeteri  imitari  voluissent,  aliam  profecto  Rempublicafn 
haberemus,  si  ad  haeresim  arcendam  ea  saltem  diligentia  initio  adhibita 
fuisset,  quam  ad  pestem  excludendam  ubique  adhiberi  videmus  :  multa 
certe  Ecclesiae  membra,  quorum  jam  prope  est  desperata  salus,  adhuc 
integra  et  incorrupta  manerent.  Sed  quando,  peccatis  nostris  exigentibus, 
pestis  haereseos  tam  vehementer  crevit,  et  crescit  in  dies,  et  res  nostrae 
in  tam  magnum  atque  apertum  discrimen  adductae  sunt,  ut  non  nisi  longo 
tempore,  et  multis  multorum  laboribus  et  sudoribus,  tantis  malis  reme¬ 
dium  adferri  possit  :  hoc  unum  superest,  ut  Ecclesiae  filii,  atque  ii  prae- 

(1)  In  Epist.  III,  Lib.  I.  —  (2)  Sermone  de  Passione  Dom.  18. —  (3)  Lib.  III.  Cap.  3.  —  (4)  Hist. 
Lib.  IV,  Cap.  14. 

sertim,  qui  ad  alios  juvandos  a  Domino  vocati  sunt ,  ad  resistendum  hae¬ 
reticis  diligenter  se  parent.  Quod  ita  fiet,  sit  in  iis  cognoscendis,  quae  tum 
illi  contra  Ecclesiam  adferunt,  tum  pro  Ecclesia  nostri  respondent,  satis 
magnam  curam  operamque  ponant  :  quoram  studiis  hos  nostros  quales- 
cumque  labores,  aliquid  etiam  prodesse  vehementer  optamus,  et  profutu¬ 
ros  Domino  adjuvante  confidimus.  Atque  haec  sunt  quae  de  utilitate  no¬ 
strarum  disputationum  dicenda  esse  putavimus. 

ISunc  paucis  exponam,  quae  sint,  et  quot  eae  controversiae,  quas*  expli¬ 
caturi  sumus.  Humani  genens  hostis  etsi  totus  alioqui  perversus  et  or¬ 
dinis  perturbator  esse  soleat,  tamen  non  sine  quodam  ordine  Catholicae 
Ecclesiae  veritatem  oppugnare  voluit.  Itaque  primis  CC  annis  ab  Eccle¬ 
siae  Christianae  exortu,  totus  fuit  in  ipso  primo  articulo  Apostolici  Sym¬ 
boli  labefactendo  occupatus.  Quid  enim  aliud  volebant  Simoniani,  Me- 
nandriani,  Basilidiani,  Yalentinistae,  Marcionistae,  Manichaei,  et  universa 
schola  Gnosticorum,  quam  non  esse  unum  Deum,  Patrem  omnipotentem, 
creatorem  coeli  et  terrae  ?  Ubi  vero  id  non  successit,  rursus  tempore  con¬ 
sequente  post  annum  Domini  CC,  nova  Castra  Diabolus  instruxit,  et  ar¬ 
ticulum  secundum,  quo  Christi  Domini  nostri  divinitas  explicatur,  ex¬ 
agitare  aggressus  est.  Inde  enim  Praxeas,  Noetusac  Sabellius,  necnon 
Paulus  Samosatenus. 

Post  annum  vero  CCC,  Photinus ,  Arius  et  Eunomius  extiterunt  ;  qui 
vel  Christi, divinam  personam  a  Patris  persona  non  distinguebant,  atque 
eam  proinde,  ut  Hilarius  loquitur,  perimebant;  vel  divinam  ejus  natu¬ 
ram  diversam  atque  alienam  a  Patris  natura  faciebant ,  et  ea  ratione  non 
vere  divinam,  sed  creatam  esse  disputabant.  At  cum  ne  tunc  quidem  ad¬ 
versus  Ecclesiam  portae  inferi  praevalere  potuissent,  tertio  Diabolus,  novo 
delectu  habito,  articulum  tertium  et  simul  quartum,  quintum,  sextum,  et 
septimum,  quoniam  inter  se  connexionem  quamdam  et  quasi  cognationem 
habent,  majori  conatu  et  viribus  oppugnare  instituit. 

Itaque  Nestorium  excitavit  ac  Theodorum  Mopsuestenum,  post  annum 
CCCC.  Deinde  paulo  post,  Eutycliem,  et  Dioscorum  :  circa  vero  annum 
quingentesimum,  Petrum  Gnaphcum,  Severum  Antiochenum,  Julium  Ha¬ 
licarnasseum  :  post  annum  autem  DC  et  DCC,  Jacobum  Syrum,  Cyrum 
Alexandrinum,  Sergium,  Pyrrhum,  ac  Paulum  Constantinopolitanos  :  de¬ 
nique  omnem  illam  innumerabilem  Eutychetis  in  minutissimas  sectas  va¬ 
rie  concisam  ac  dissectam  posteritatem,  cujus  adhuc  hodie  germina  in 
Oriente  reperiuntur. 

Isti  siquidem  omnes,  diversis  quidem,  atque  inter  se  contrariis  artibus, 
et  machinis;  sed  tamen  unum  ,  et  idem  divinae  Incarnationis  mysterium, 

necnon  passionis,  resurrectionis, atque  adventus  ad  judicium,  id  est,  quin¬ 
que  sequentes  Symboli  Apostolici  partes  destruere  atque  evertere  studue¬ 
runt.  Priores  enim,  duas  in  Christo  personas  constituentes,  divinam 
unam,  humanam  alteram,  et  Christum  Deum  ab  homine  Christo  separan¬ 
tes,  solum  hominem,  non  etiam  Deum  esse  volebant  eum,  qui  conceptus 
de  Spiritu  Sancto,  natus  de  Maria  Virgine,  passus,  mortuus ,  et  sepultus, 
ac  deinde  redivivus  in  coelum  ascendisse ,  et  rursum  ad  judicandum  or¬ 
bem  terrarum  reversurus ,  ab  Ecclesia  Catholica  praedicatur.  Posteriores 
autem,  naturas  ipsas  divinam  et  humanam  in  Christo  permiscentes,  et 
unam  conflantes  ex  duabus,  mysteria  salutis  nostrae,  incarnationem,  pas¬ 
sionem,  resurrectionem,  ascensionem,  adventum  ad  judicium,  ficta  et  si¬ 
mulata  esse  docebant. 

i 

Sed  posteaquam  de  his  etiam  copiis  Ecclesia  Catholica  more  solito 
triumphavit,  non  propterea  deterritus  Diabolus  est,  sed  rursum  exercitum 
reparavit, et  articulum  sequentem,  id  est,  octavum,  qui  est  Spiritu  Sancto, 
magno  impetu  labefactare  adorsus  est.  Nam  circa  annum  Domini 
DCCC,  LX  temporibus  Nicolai  primi  Romani  Pontificis  exortum  est  (ut 
ego  quidem  arbitrior,  quamvis  alii  aliter  sentiant)  schisma  Graecorum, 
ab  Apostolica  Sede,  et  Ecclesiis  Occidentis  :  cujus  quidem  schismatis  fun¬ 
damentum  est  error  ille  Graecorum  in  tot  Conciliis  confutatus,  quo  Spi¬ 
ritum  Sanctum  a  Filio  non  procedere,  pertinacissime  contendunt.  Tam¬ 
etsi  enim  multo  ante  Macedonius  Spiritum  Sanctum  Deum  esse,  et  Theo- 
doretus  eumdem  Spiritum  Sanctum  a  Filio  procedere  negavit  :  adeo 
tamen  eo  tempore  in  ipsa  Christi  vera  Divinitate ,  atque  humanitate  op¬ 
pugnanda  Satanas  occupabatur,  ut  articulum  fidei,  qui  ad  Spiritum  San¬ 
ctum  pertinet,  ac  potissimum  eam  partem ,  quae  de  processione  est  a  Pa¬ 
tre,  et  Filio,  nonnisi  leviter  tentasse. 

Verumenimvero,  cum  versutissimus  hostis  noster  animadverteret,  pa¬ 
rum  se  in  articulis  illis  convellendis  proficere,  qui  ad  ipsas  divinas  per¬ 
sonas  pertinerent,  totum  se  ad  eos  commovendos,  et  destruendos  conver¬ 
tit,  qui  ad  Ecclesiam,  et  Sacramenta  pertinent.  Hos  duos  articulos; 
Credo  sanctam  Ecclesiam  Catholicam,  Sanctorum  communionem,  Remis¬ 
sionem  peccatorum,  ab  anno  millesimo  usque  ad  hanc  diem  ,  saepius  mu¬ 
tatis,  auctis,  renovatis  exercitibus,  per  Berengarianos,  Petrobrusianos, 
Waldenses,  Albigemes,  Wiclefistas,  Hussitas,  Lutheranos,  Zwinglianos, 
Confessionistas,  et  Anabaptistas ,  omni  arte,  atque  industria  et  omnibus 
totius  inferni  viribus  evertere  conatus  est,  et  adhuc  hodie  conatur. 

Illud  autem  mirabile  et  animadversione  dignum  mihi  videri  solet,  quod 
Berengarius  tanquam  auctor  et  parens  haereticorum  hujus  temporis,  tribus 

suis  erroribus  fundamenta  jecerit  trium  praecipuarum  sectarum /ad  quas 
hoc  tempore  caeterae  omnes  revocari  possunt ;  Sacramentoriorum  vide¬ 
licet,  Confessionistarum,  Anabaptistarum.  Primus  enim  Berengarii  error 
fuit,  non  esse  in  Eucharistia  verum  Christi  corpus,  sed  tantum  ea  signifi¬ 
cari.  Hunc  errorem  tanquam  suum  et  proprium  Sacramentarii  receperunt. 
Alter  ejusdem  fuit  error,  quem  post  secundam  palinodiam  excogitavit, 
esse  quidem  in  Eucharistia  verum  Christi  corpus,  sed  una  cum  substantia 
panis,  atque  hunc  suum  fecit  Confessio  Augustana ,  et  in  eo  Confessio- 
nistae  omnes  perseverant.  Tertius  ejusdem  Berengarii  error  fuit,  parvu¬ 
los  non  esse  baptizandos ,  nec  Matrimonia  colenda  ,  cum  omnes  femi¬ 
nae  omnibus  masculis  sint  communes,  ut  Guitmundus  libro  I  contra  Be- 
rengarium  auctor  est,  ista  vero  ipsissima  est  Anabaptistarum  fides  et 
doctrina. 

Cum  igitur  baereses  hujus  temporis  proprie  circa  hos  duos  articulos 
Symboli  Apostolici  nonum,  et  decimum  fere  omnes  versentur,  nos  etiam 
controversias  omnes  ad  eosdem  duos  articulos  referemus.  Initio  igitur  de 
Sancta  Ecclesia  disseremus  :  in  qua  disputatione  agendum  erili  primum 
de  ipso  Christo,  qui  caput  est,  et  Princeps  Ecclesiae  universae  :  deinde  de 
parte  Ecclesiae,  quae  laborat  in  terris ,  nec  non  de  capite  ejus  visibili 
Summo  Pontifice,  deque  omnibus  ejus  membris,  id  est,  Clericis,  Mona¬ 
chis,  Laicis  :  tum  de  altera  parte  Ecclesiae,  quae  in  locis  Purgatoriis  ex¬ 
piatur  :  postremo  de  illa,  quae  jam  cum  Christo  beata  in  Coelis  triumphat, 
ubi  de  cultu,  et  invocatione  Sanctorum,  de  reliquiis,  et  imaginibus,  aiiis- 
que  similibus  rebus  disputabitur.  Quibus  expeditis  ad  Sanctorum  commu¬ 
nionem,  id  est,  ad  Sacramentorum  tractationem  accedemus,  ubi  tot  erunt 
capita  controversiarum,  quo  sunt  Sacramenta. 

Nam  quidquid  fere  Theologi  de  Sacramentis  affirmant ,  id  totum  haere¬ 
tici  hujus  temporis  negant.  Sequitur  postremo,  remissio  peccatorum, 
ad  quam  illae  quaestiones  omnes  pertinebunt,  quae  sunt  de  gratia  ho¬ 
minis  ,  de  gratiae  amissione ,  de  vulneribus  ex  peccato  relictis ,  de  gra¬ 
tiae  reparatione,  de  libero  arbitrio,  de  justificatione ,  de  meritis  operum 
bonorum. 

Porro  bis  omnibus  quaestionibus  praemittenda  erit,  quasi  magnum  quod¬ 
dam  prooemium  controversia  de  verbo  Dei.  Neque  enim  disputari  potest, 
nisi  prius  in  aliquo  communi  principio  cum  adversariis  conveniamus  : 
convenit  autem  inter  nos,  et  omnes  omnino  haereticos,  verbum  Dei  esse 
regulam  fidei ;  ex  qua  de  dogmatibus  judicandum  sit :  esse  commune  prin¬ 
cipium  ab  omnibus  concessum,  unde  argumenta  ducantur  :  denique  esse 
gladium  spiritualem,  qui  in  hoc  certamine  recusari  non  possit.  Tamen  de 

isto  ipso  communi  principio  multae  quaestiones  sunt.  Alii  :  enim  verbum 
Dei  feiolum  internum  recipiunt;  alii  externum,  sed  scriptum;  alii  partim 
scriptum,  partim  voce  traditum.  Rursum  alii  hos  libros,  alii  illos  pro 


verbo  Dei  habent  ;  alii  hac  editione,  alii  illa  utendum  censent  :  alii  Scri¬ 
pturam  clarissimam  esse  per  se,  alii  obscuram,  et  interprete  indigere 


contendunt  :  denique  alii  sensum  Scripturarum  a  Spirito  interno  reve¬ 
lante,  alii  ab  Ecclesia,  ejusque  Summo  Pastore  petendum  docent ;  quae 
omnes  quaestiones  initio  exponi  debent,  ut  habeamus  aliquid,  unde 
de  caeterii  statuamus;  sed  haec  omnia  index  totius  Operis  plenius  ex¬ 
plicabit. 


i 


INDEX 


TOTIUS  OPERIS 


CONTROVERSI /E  GENERALES  (• \ ) 

I.  De  Verbo  Dei  scripto  et  non  scripto. 

II.  De  Christo  capite  totius  Ecclesiae. 

III.  De  Summo  Pontifice  capite  militantis  Ecclesiae. 

IV.  De  Ecclesia  militante,  tum  in  Concilis  congregata,  tum  sparsa 

toto  orbe  terrarum. 

V.  De  Membris  Ecclesiae  militantis,  Clericis,  Monachis,  Laicis. 

VI.  De  Ecclesia  quae  est  in  Purgatorio. 

VII.  De  Ecclesia  quae  triumphat  in  Coelis. 

VIII.  De  Sacramentis  in  genere. 

IX.  De  Baptismo,  et  Confirmatione. 

X.  De  Eucharistia,  et  Sacrificio  Missae. 


(1)  Unaquaeque  generalis  controversia  pluribus  explicit  libris,  et  unusqu  isque  liber,  re¬ 
rum  ordinem,  concatenationemque  dogmatum  clarius  evolvit.  Haec  materiarum  distri— 
butios  tomorum  tabulis  explicabiur. 


XI.  De  Poenitentia. 

XII.  De  Sacramentis  coeteris. 

XIII.  De  Gratia  primi  hominis,  et  statu  innocentiae. 

XIV.  De  Gratiae  amissione,  et  statu  peccati. 

XV.  De  Gratiae  reparatione,  et  statu  justificatorum  per  Christum. 


PRIMA  CONTROVERSIA  GENERALIS 

1 

DE  VERBO  DEI 

QUATUOR  LIBRIS  EXPLICATA 


Tom.  !. 


G 


>/• 


! 


■  , 


% 


■ 


•• 


■ 


)-  * 

' 

■ 


- 


. 


**  -- 


- 


CONTROVERSIARUM 


DE  VERBO  DEI 

LIBER  PRIMUS 

I 

UBI  AGITUR  DE  LIBRIS  SACRIS  IN  GENERE. 


CAPUT  I. 


Sitne  Scriptura  Vwbum  Dei. 

Instituenti  mihi  de  libris  sacris  disputare, 
primo  se  offert  illa  Quaestio  :  Sitne  Scriptura 
Prophetica  et  Apostolica  ut  verbum  Dei  re¬ 
cipienda  :  an  id  solum  pro  verbo  Dei  haben¬ 
dum  sit,  quod  Spiritus  sanctus  privatim  uni¬ 
cuique  in  corde  loquitur.  Quam  quaestio¬ 
nem,  indignam  alioqui  quas  tractetur  apud 
Theologos  Christianos,  peperit  nobis,  hoc 
tempore,  partim  Swenckfeldii  et  Libertino¬ 
rum  deliratio,  partim  improbitas  et  impu¬ 
dentia  Lutli eranorum.  Gaspar Swenckfeldius 
(ut  Fredericus  Staphilus,  in  libro  De  Con¬ 
cordia  discipulorum  Lutheri,  et  Petrus  Pal¬ 
ladius  in  libro  De  hseresibus  hujus  temporis 
testantur)  verbum  scriptum  tanqnam  litte¬ 
ram  occidentem  respuit,  soloque  spiritu  in¬ 
terno  contentos  nos  esse  jubet.  De  Liberti¬ 
nis,  qui  auctoribus  Copino  et  Quintino  exorti 
sunt,  in  hunc  modum  scribit  Joannes  Calvi¬ 
nus  :  « Jam,  inquit,  diximus,  istos  initio 
aperte  ridere  solitos  si  quis  Scripturas  alle¬ 
garet  :  nec  dissimulasse  quin  eas  pro  fabu¬ 
lis  haberent.  Interim  tamen  non  desinebant 
iis  uti,  si  quis  esset  locus,  quem  in  sensum 
suum  torquere  possent.  Non  quod  eis  adhi¬ 
berent  fidem,  sed  tantum  ut  perturbarent 
idiotas,  atque  ita  concuterent,  ut  tandem 
eos  ad  se  possent  facilius  adducere.  Si  quis 
locus  ipsis  objiceretur  respondebant  :  Nos 

(1)  In  Instruet,  aclv.  Libertinos,  Cap.  IX. 


litterae  minime  obnoxios  esse,  sed  spiritum 
qui  vivificat  sequi  oportere.  Quin  etiam  por¬ 
cus  ille  Quintinus  unumquemque  Apostolo¬ 
rum  aliquo  scommate  notaverat,  veluti  Pi- 
cardico  suo  sermone,  Paulum  vocans  vas 
fractum,  Joannem  juvenem  stolidulum,  Pe¬ 
trum  abnegatorem  Dei,  Matthaeum  fcenera- 
torem  (1).  »  Haec  ille. 

Porro  Martinus  Lutherus,  et  Joannes  Cal¬ 
vinus,  et  quotquot  sectatores  et  discipuli  eo¬ 
rum  sunt,  hunc  ipsum  Swenckfeldii  et  Li¬ 
bertinorum  errorem  Romano  Pontifici  toti¬ 
que  Catholicae  Ecclesiae  impudentissimo 
mendacio  adseribere  non  verentur.  Lutheri 
verba  in  libro  De  Conciliis  et  Ecclesia,  prope 
extremo  sic  habent  :  «  Papa,  hac  ipsa  de  re 
pene  totum  orbem  terrarum  immani  mole 
commentariorum  et  librorum  refersit,  et  in 
meros  laqueos  conscientiarum,  leges,  exac¬ 
tiones,  jura  .divina  et  humana,  articulos  Fi¬ 
dei,  nomen  peccati  et  justitiae  convertit  :  ut 
meritus  sit  denuo  tradi  ignibus  suum  Decre¬ 
tale  ;  facile  enim  carere  posset  Ecclesia  tali 
libro,  qui  horribile  et  irreparabile  damnum 
dedit  in  magna  parte  generis  humani  :  sa¬ 
cram  Scripturam  in  cceno  et  pulvere  sepe¬ 
liit,  et  doctrinam  Christianam  pene  integram 
delevit.»  Haec  Lutherus, ..quorum  similia  pas- 
sim  leguntur  in  libro  adversus  Regem  An- 
gliae,  et  in  libro  de  falso  statu  Cleri,  et  alibi. 
Calvini  verba  initio  libri  seu  Instructionis 
adversus  Anabaptistas  haec  sunt  :  «  Nec 
enim  Papistarum  more  dicimus,  sacrosanc¬ 
tas  Scripturas  missas  fieri  oportere,  ut  auc¬ 
toritati  hominum  acquiescamus ;  hoc  enim 
effugium  censemus  blasphemiam  exeerabi- 
lem  esse.  »  Quapropter  ut  et  illorum  erro- 

rem,  et  horum  mendacium  breviter  refella¬ 
mus,  illud  imprimis  statuendum  erit  :  Pro¬ 
pheticos  et  Apostolicos  libros  juxta  mentem 
Ecclesiae  Catholicae,  et  olim  in  Concilio  III 
Carthaginiensi  (I)  et  nuper  in  Concilio  Tri- 
dentino  (2)  explicatam,  verum  esse  verbum 
Dei,  et  certam  ac  stabilem  regulam  Fidei. 
Id  vero  his  argumentis  comprobamus. 


CAPUT  II. 

Libris ,  qui  Canonici  nominantur ,  verbum  Dei 
contineri. 

Principio  Moses,  Prophetae,  Christus  ipse, 
Joannes,  Apostoli,  vel  divina  dogmata  ex 
Scripturis  ipsi  confirmabant,  vel  certe  ad 
Scripturas  legendas  alios  hortabantur,  nec 
ullum  unquam  ad  interni  spiritus  judicium 
Scripturis  neglectis  remiserunt.  Quorum  te¬ 
stimonia  non  eo  a  nobis  adferentur,  quod 
ab  adversariis  magnifieri  existimemus ;  sed 
ne  Scripturae,  quarum  auctoritate  adversus 
nos  qui  eas  merito  veneramur,  adversarii  in¬ 
terdum  abutuntur,  pro  eorum  sententia  fa¬ 
cere  videantur. 

Moses  igitur  :  Si  difficile ,  inquit,  et  ambi¬ 
guum  apud  te  judicium  esse  perspexeris ,  etc. 
Et  infra  :  Facies  quodcumque  dixerint ,  qui 
praesunt  loco  quem  elegerit  Dominas ,  et  docue¬ 
rint  te  juxta  legem  ejus  (3).  Ubi  satis  aperte 
S.  Moses  controversias  exortas  in  populo 
Dei  ex  lege  Domini  dijudicandas  docet.  Ad 
eumdem  modum  et  Isaias  clamat :  Ad  legem 
magis ,  et  ad  testimonium  [A).  Et  Malach.  Labia 
Sacerdotis  custodient  scientiam ,  et  legem  requi¬ 
rent  ex  ore  ejus  :  quia  Angelus  Domini  exerci¬ 
tuum  est  (5).  David  quoque  :  Beati  equi  scru¬ 
tantur  testimonia  ejus  (6). 

Christus  vero  primum  legationem  suam 
Scripturai  testimonio  confirmat,  illis  Prophe¬ 
tae  verbis  in  medium  allatis  :  Spiritus  Do¬ 
mini  super  me,  eo  quod  unxerit  me,  etc.  (7). 
Deinde  Sadducaeos  ex  divinis  litteris  confu¬ 
tat,  cum  ait  :  Nonne  ideo  erratis  non  scientes 


Scripturas  ?  Et  infra  :  De  mortuis  autem  quod 
resurgant ,  non  legistis  in  libro  Moysi  etc.  (8) 
Porro  Pharisaeis  quo  alio  argumento  silen¬ 
tium  imposuit  quam  illo,  quod  ex  David  de¬ 
prompsit?  Et  rursus  eosdem  Pharisaeos,  non 
ad  spiritum  aliquem  internum,  sed  ad  Scri¬ 
pturas  divinas  rejicit  dicens  :  Scrutamini 
Scripturas  (9). 

Jam  vero  Joannes  Baptista  testem  legatio¬ 
nis  suae,  non  spiritus  interni  judicium,  sed 
Isaiam  Prophetam  adhibuit;  siquidem  in¬ 
terrogatus  quis  esset  :  Ego ,  inquit,  vox  cla¬ 
mantis  in  deserto ,  dirigite  viam  Domini ,  sicut- 
dixit  Isaias  Propheta { 10).  De  Beroeensibus  il¬ 
lud  non  sine  laude  commemoratur  in  Actis 
Apost.  quod  cum  Paulum  Apostolum  audi¬ 
vissent,  scrutabantur  quotidie  Scripturas,  si 
haec  ita  sc  haberent  (11).  Ipsi  vero  Apostoli 
Petrus,  Paulus, Joannes, Jacobus,  Judas,  non 
modo  in  singulis  epistolis  frequenter  adhi¬ 
bent  testimonia  Legis  et  Prophetarum,  quae 
nimis  longum  esset  hoc  loco  recensere ;  sed 
interdum  etiam  Scripturarum  auctoritatem 
universe  praedicant  :  Habemus,  inquit  S.  Pe¬ 
trus,  firmiorem  propheticum  sermonem ,  cui 
bene  facitis  attendentes,  tanquam  lucernae  lu¬ 
centi  in  caliginoso  loco  (12).  Et  S.  Paul.  :  Ab 
infantia,  inquit,  sacras  Litteras  nosti,  quae  te 
possunt  instruere  ad  salutem.  Omnis  Scriptura 
divinitus  inspirata  utilis  est  ad  docendum,  ad 
arguendum,  ad  corrigendum,  ad  erudiendum  in 
justitia,  ut  perfectus  sit  homo  Dei  ad  omne  opus 
bonum  instructus  (13).  Denique  Deus  ipse  ad 
Josue  :  Non  recedat ,  inquit,  volumen  legis 
hujus  ab  ore  tuo, sed  meditaberis  in  eo  diebus  ac 
noctibus.  (14)  Cum  Mose  igitur  pugnant,  cum 
Prophetis,  cum  Apostolis,  cum  Christo  ipso, 
ac  Deo  Patre,  et  Spiritu  sancto,  qui  sacras 
litteras  et  oracula  divina  contemnunt. 

Deinde  regula  Catholicae  Fidei  certa  nota¬ 
que  esse  debet ;  nam  si  nota  non  sit,  regula 
nobis  non  erit  :  si  certa  non  sit,  ne  regula 
quidem  erit.  Porro  privata  Spiritus  revela¬ 
tio,  utut  in  se  certa  sit,  nobis  tamen  nota 
esse  nullo  modo  potest,  nisi  forte  divinis  te¬ 
stimoniis,  id  est,  veris  miraculis  confirme¬ 
tur;  quorum  extrema  penuria  ii  praesertim 
laborant,  qui  hoc  nostro  saeculo  non  minus 
quam  caeteri  spiritum  jactant.  Nam  quis 
mihi  fidem  faciet,  non  mentiri  Anabaptis- 


(1)  Cap.  47.  —  (2)  Sess.  IV.  —  (3)  Deut.  XVII.  8.  et  10.  —  (4)  Cap.  VIII.  20.  —  (5)  Cap.  II.  7.— 
(6)  Ps.  CXVIII.  2.  —  (7)  Isai.  LXI.  1.  —  (8)  Mare.  XII.  24  et  26.  —  (9)  Math.  XXII.  43.  et Joan.  V. 
39.  —(10)  Joan.  I.  23.  —  (11)  Cap.  XVII.  11.  —  (12)  II.  Petr.  I.  19.  —  (13)  II.  Timot.  III.  15.  — 
(14)  Jos.  I.  8. 

tam,  cum  se  a  spiritu  afflatum  dicit?  Sed 
fac  ;  non  mentiri  qua  via  cognoscam  spi¬ 
ritum  illum,  spiritum  lucis  et  non  spiritum 
tenebrarum  esse?  Et  cum  tam  multi  hoc 
tempore  ducem  ac  doctorem  Spiritum  Sanc¬ 
tum  habere  se  glorientur,  et  tamen  inter  se 
sic  animis  sententiisque  dissideant  ut  alii 
aliis  sint  haeretici,  fieri  certe  non  potest  ut 
omnes  recte  sentiant.  Quod  si  aut  falluntur 
omnes,  aut  quod  est  omnino  necessarium, 
aliqui  :  quis  affirmare  audebit,  ex  eorum 
numero  se  non  esse,  qui  a  spiritu  Satanae 
deluduntur  ? 

At  sacris  Scripturis,  quae  Propheticis  et 
Apostolicis  litteris  continentur,  nihil  est  no¬ 
tius,  nihil  certius ;  ut  stultissimum  esse  ne- 
cesse  sit,  qui  illis  fidem  esse  habendam  ne¬ 
get.  Notissimas  enim  esse,  testis  est  orbis 
Christianus  et  consensio  omnium  gentium, 
apud  quas  multis  jam  saeculis  summam  sem- 
per  auctoritatem  obtinuerunt  :  certissimas 
autem  atque  verissimas  esse,  nec  humana 
inventa,  sed  oracula  divina  continere. 

Primo  testis  est  veritas  vaticiniorum,  de 
qua  sic  loquitur  S.  Augustinus  :  «Scripturae 
fides  mirabilem  auctoritatem  non  immerito 
habet  in  orbe  terrarum  atque  in  omnibus 
gentibus,  quas  sibi  esse  credituras,  inter  cae- 
tera  vera  quae  dixit,  vera  divinitate  prae¬ 
dixit.  »  Et  rursus  :  «  Quanto  minus,  inquit, 
credendum  est  illis  litteris  quas  plenas  fabu¬ 
losis  velut  antiquitatibus  proferre  voluerint, 
contra  auctoritatem  notissimorum  divino¬ 
rumque  librorum,  quae  totum  orbem  sibi 
crediturum  esse  praedixit,  et  cui  totus  orbis, 
sicut  ab  ea  praedictum  est,  credidit  :  quae 
vera  se  narrasse  praeterita,  ex  his  quae  fu¬ 
tura  praenuntiavit,  cum  tanta  veritate  im¬ 
plentur,  ostendit  (1).  » 

Secundo  testis  est  incredibilis  quaedam  et 
plane  divina  conspiratio  atque  concordia  tot 
virorum,  qui  diversis  locis,  temporibus,  lin¬ 
guis,  occasionibus  sacra  volumina  conscrip¬ 
serunt,  ut  non  tam  ipsi  scriptores  diversi, 
quam  unius  scriptoris  diversi  calami  fuisse 
videantur.  Itaque  recte  Theod.  praefatione 
in  Psal.  et  Sanctus  Greg.  praefat.  in  Job, 
linguas  et  manus  Scriptorum  sacrorum  ni¬ 
hil  aliud,  quam  Spiritus  sancti  calamos  ap¬ 
pellandos  esse  censuerunt. 

Et  S.  Augustinus  de  hac  admirabili  con¬ 


cordia  Scripturarum  loquens  :  «  Auctores 
nostri,  inquit,  in  quibus  non  frustra  sacra¬ 
rum  litterarum  figitur  et  terminatur  Canon, 
absit  ut  inter  se  aliqua  ratione  dissentiant. 
Unde  non  immerito  cum  illa  scriberent,  eis 
Deum,  vel  per  eos  locutum,  non  pauci  in 
scholis  atque  Gymnasiis  litigiosis  disputatio¬ 
nibus  garruli,  sed  in  agris  atque  urbibus, 
cum  doctis  atque  indoctis,  tot  tantique  po¬ 
puli  crediderunt.  Ipsi  sane  pauci  esse  de¬ 
buerunt,  ne  multitudine  vilesceret,  quod  re¬ 
ligione  carum  esse  oporteret,  nec  tamen  ita 
pauci,  ut  eorum  non  sit  miranda  consensio. 
Neque  enim  in  multitudine  Philosophorum, 
qui  labore  etiam  litterario  monumenta  suo¬ 
rum  dogmatum  reliquerunt,  facile  quis  in¬ 
venerit,  inter  quos  cuncta  quae  sensere  con¬ 
veniant  (2). 

Tertio  testis  est  Deus  ipse,  qui  aliquando 
coelesti  animadversione  Scripturam  hanc 
suam  ab  humana  profanatione'  defendit.  Mi¬ 
ranti  siquidem  Ptolemaeo  Regi,  cur  divino¬ 
rum  librorum  nulli,  neque  Historici,  neque 
Poetae  veteres  meminissent ;  Demetrius  Pha- 
lerseus  respondit,  ut  ex  Aristaeo  referunt  Jo- 
seph,  et  Euseb.  Prsepar.  Evang.  (3)  Divi¬ 
nam  hanc  Scripturam  esse,  atque  a  Deo  ipso 
datam  ;  propterea  si  qui  profanorum  homi¬ 
num  eam  attingere  voluerunt,  eos  a  Deo 
percussos  continuo  resiliisse.  Affirmavitque, 
Theopompum  quemdam,  quod  aliquid  divi¬ 
norum  voluminum  Grseca  oratione  ornare 
voluerat,  subito,  mentis  quadam  agitatione 
divinitus  immissa,  vehementer  perturbatum 
ab  inempto  opere  coactum  esse  desistere  : 
Theodorum  vero  Tragoediarum  scriptorem, 
quod  nescio  quid  e  divina  Scriptura  ad  fa¬ 
bulam  quamdam  transferre  decreverat,  lu¬ 
minibus  captum  orbatumque  esse  :  ita  re¬ 
pentina  calamitate  insignem  temeritatem 
continuo  esse  repressam. 

Quarto  testis  est  ipsa  Scriptura,  cujus  si 
verae  fuerunt  praedictiones  rerum  futura¬ 
rum,  ut  eventus  postea  comprobavit,  cur 
vera  non  sint  rerum  praesentium  testimonia? 
Verum  igitur  est,  quod  ait  David  :  Spiritus 
Domini  locutus  est  per  me ,  et  sermo  ejus  per 
linguam  meam  (4) .  Verum  quod  ait  Zacha- 
rias  :  Benedictus  Dominus  Deus  Israel  etc.  Si¬ 
cut  locutus  est  per  os  Sanctorum ,  qui  a  saeculo 
sunt ,  Prophetarum  ejus  (5).  Verum  quod  ait 


(1)  Civ.  Dei.  Lib.  XII.  Cap.  9.  et  10.  —  (2)  Civ.  Dei  Lib.  XVIII.  Cap.  41.  -  (3)  Antiq.  Jud.  Lib. 
XII.  Cap.  2. ;  Prsepar.  Ev.  Lib.  VIII.  Cap.  1.  —  (4)  II.  Reg.  XXIII.  2.  —  (5)  Luc.  I.  68  et  70. 

Petrus  :  Spiritu  sancto  inspirati  locuti  sunt 
sancti  Dei  homines  (1).  Et  Paulus  :  Omnis 
Scriptura  divinitus  inspirata  (2).  Verum  de¬ 
nique  id  quod  omnes  prophetae  identidem 
repetunt  :  Haec  dicit  Dominus. 

Postremo  testis  est  infinitus  prope  nume¬ 
rus  divinorum  miraculorum,  quae  omnibus 
saeculis  facta  sunt  ad  ea  dogmata  compro¬ 
banda,  quae  in  his  Litteris  continentur. 

Quare  cum  sacra  Scriptura  regula  cre¬ 
dendi  certissima  tutissimaque  sit,  sanus  pro¬ 
fecto  non  erit,  qui  ea  neglecta,  spiritus  in¬ 
terni  saepe  fallacis,  et  semper  incerti,  judi¬ 
cio  se  commiserit.  Et  probe  sanctus  Augus¬ 
tinus  in  prologo  de  Doctrina  Christiana,  his 
verbis  Christianos  admonuit :  «Caveamus  ta¬ 
les  tentationes  superbissimas  et  periculosis¬ 
simas,  magisque  cogitemus,  et  ipsum  Apo¬ 
stolum  Paulum,  licet  divina  et  coelesti  voce 
prostratum  et  instructum,  ad  hominem  ta¬ 
men  missum  esse,  ut  Sacramenta  percipe¬ 
ret,  atque  copularetur  Ecclesiae  :  et  Centurio¬ 
nem  Cornelium,  quamvis  exauditas  oratio¬ 
nes  ejus,  eleemosynasque  respectas  ei  Ange¬ 
lus  nuntiaverit,  Petro  tamen  traditum  im¬ 
buendum  ;  per  quem  non  solum  Sacramenta 
perciperet,  sed  etiam  quid  credendum,  quid 
sperandum,  quid  diligendum  esset,  audi¬ 
ret.  » 

Huc  accedit,  quod  providentia  Dei  ita  quod¬ 
que  regit  et  moderatur  ,  ut  cuj  usque  natura 
postulat  :  natura  autem  hominum  id  postu¬ 
lat,  ut  quoniam  animo  et  corpore  praediti 
sumus,  et  corporalia  facilius  quam  spiritua¬ 
lia  capimus  ;  per  ea  ,  quae  sensibus  corporis 
percipiuntur,  quasi  per  quosdam  gradus,  ad 
spiritualia  et  coelestia  deducamur.  Non  igi¬ 
tur  omnes  vulgo,  per  internum  afflatum  Deus 
docet,  quid  de  se  credi,  quidve  a  suis  agi  ve¬ 
lit  :  sed  per  corporales  litteras ,  quas  et  cer¬ 
neremus,  et  legeremus  ,  erudire  nos  voluit. 
«De  illa  civitate,  unde  peregrinamur,  inquit 
Augustinus, litterae  nobis  venerunt;  ipsae  sunt 
Scripturae,  quae  nos  hortantur,  ut  bene  viva¬ 
mus  (3).  » 

Neque  vero  si  David,  Moses  ,  Isaias  ,  Pe¬ 
trus,  Paulus,  Joannes,  et  alii  quidam  paiffci 
in  coetum  quodammodo  Angelorum  admissi, 
ab  ipso  fonte  veritatis  per  se  sapientiam  hau¬ 
serunt  ,  continuo  caeteri  etiam  homines ,  ne¬ 
que  divinis  litteris,  neque  ullis  doctoribus 
opus  habebunt.  Alia  siquidem  ratio  esse  de¬ 
bet  fundamentorum,  alia  parietum,  alia  mon¬ 


tium  ,  alia  collium.  Numquid  omnes  Apos¬ 
toli?  numquid  omnes  Prophetae?  numquid 
omnes  fundamenta?  numquid  omnes  mon¬ 
tes  ?  et  si  omnes  montes ;  ubi  colles  ? 
si  omnes  fundamenta  ;  ubi  domus  ?  si  om¬ 
nes  Apostoli  et  Prophetae;  ubi  synagoga  po¬ 
pulorum?  de  qua  scriptum  est  in  Psalm. 
VII.  Et  synagoga  populorum  circumdabit 
te  (4).  Nos  igitur  superaedificamur,  ut  Apo¬ 
stolus  ait ,  super  fundamentum  Apostolo¬ 
rum  et  Prophetarum  (5),  quorum  praedica¬ 
tione  et  litteris  erudimur  :  illi  vero  ,  qui  ipsi 
viderunt,  et  ministri  fuerunt  sermonis  ,  sus¬ 
tentantur  atque  nituntur  ipso  summo  angu¬ 
lari  lapide  Christo  Jesu. 

Sole  exoriente  ,  montium  cacumina  illus¬ 
trantur  ;  inde  autem  ad  colles  ,  et  usque  ad 
imas  valles  radii  luminis  derivantur.  Ita 
juxta  Psalm.  LXXI,  suscipiunt  montes  pa¬ 
cem  populo ,  et  colles  justitiam  :  «  Montes, 
inquit  S.  Augustinus  ,  excelsae  animae  sunt, 
colles  parvae  animae  sunt ;  sed  ideo  montes 
excipiunt  pacem,  ut  colles  possint  excipere 
justitiam.  Quae  est  justitia  quam  colles  exci¬ 
piunt?  Fides  :  quia  justus  ex  fide  vivit.  Non 
autem  exciperent  minores  animae  fidem,  nisi 
majores  animae,  quae  montes  dictae  sunt,  ab 
ipsa  sapientia  illustrarentur,  ut  possent  par¬ 
vulis  trajicere,  quod  possint  parvuli  capere. » 
Et  infra  :  «  Oculos  nostros  cum  levamus  ad 
Scripturas,  quia  per  homines  ministratae  sunt 
Scripturae,  levamus  oculos  nostros  ad  mon¬ 
tes,  unde  auxilium  veniet  nobis  (6).  » 

Postremo,  si  in  quavis  humana  Republica, 
sublatis  legibus  institutisque  majorum ,  id 
unicuique  liceret,  quod  naturali  sua  pruden¬ 
tia  aequum  ac  justum  censeret;  quanta  per¬ 
turbatio  rerum  omnium? quanta  confusio  se¬ 
queretur?  quam  brevi  tempore  tota  ea  Res¬ 
publica  funditus  interiret?  et  nemo  tamen 
est,  qui  non  aliquid  sapiat  in  rebus  huma¬ 
nis,  quique  omni  prorsus  judicio  careat. 
Quid  igitur  fieret ,  si  in  ea  Republica  ,  quae 
divina  potius  quam  humana  est ,  et  in  qua 
multa  necessario  supra  rationem  naturalem 
credenda,  multa  supra  humanas  vires  agen¬ 
da  sunt ,  sacra  eloquia  divinitus  inspirata 
tollerentur  e  medio  ,  et  solus  internus  affla¬ 
tus  expectandus  et  sequendus  esset?  quid, 
quod  maxima  pars  hominum  ex  rudibus  et 
imperitis  constat,  qui  nihil  sibi  divinitus  in¬ 
dicari,  ne  per  somnium  quidem  unquam 
senserunt;  quid  igitur  isti?^expectabunt  sem- 


(1)  II.  Petr.  I.  21.  —  (2)  II.  Timoth.  III.  16.  —  (3)  Cone.  11.  in  Psal.  90.  —  (4)  Psalm.  VII.  8.  — 
(5)  Epii.  II,  20.  —  (6)  Tract.  I.  in  Joan. 

per?  nihil  interim  credent?  in  omnem  aeter¬ 
nitatem  peribunt?  an  assequentur  sine  fide 
justitiam?  vel  beatitudinem  sine  justitia? 
Sed  habent  Swenckfeldiani  ac  Libertini  argu¬ 
menta,  quibus  sententiam  confirment  ac  tue¬ 
antur  suam,  scilicet,  ut  non  sine  ratione  in¬ 
sanire  videantur.  Illa  igitur  qualia  sint  inspi- 
ciamus. 


CAPUT  III. 

Refellitur  objectio  ex  verbis  B.  Pauli  :  Littera 
occidit ,  spiritus  autem  vivificat. 

«  Apostolus  Paulus,  inquiunt,  disertis  ver¬ 
bis  litteram  a  spiritu  distinguit ,  et  illam  ad 
Testamentum  vetus  aperte  rejicit,  quam 
etiam  occidentem  vocat ;  hunc  autem  novi 
Testamenti  proprium  esse  confirmat ,  et  vi¬ 
vificantem  nominat'.  Idoneos ,  inquit,  nos  fecit 
ministros  novi  Testamenti  non  littera ,  sed  spiri¬ 
tu.  Littera  enim  occidit,  spiritus  autem  vivifi¬ 
cat  (1).  Igitur  quemadmodum  vetus  Testa¬ 
mentum  Judaeorum  est,  et  nihil  ad  homines 
Christianos  pertinet ;  ita  nec  Scripturae  divi¬ 
nae,  quae  nihil  aliud  ,  quam  litterae  sunt ,  ad 
Christianos  homines  pertinebunt.  » 

Ad  hoc  argumentum  facile  respondemus, 
ac  primum  si  res  ita  se  habet,  et  nihil  ad  nos 
sacrae  litterae  pertinent,  cur  ipse  Christus  ait 
Joan.  Y :  Scrutamini  Scripturas  ?  cur  Paulus 
tot  litteras  scripsit?  cur  I.  Tim.  IY  discipu¬ 
lum  monuit,  ut  lectioni  operam  daret?  Sed 
nimirum  Apost.  Paulus  ,  neque  per  litteram 
occidentem,  sacram  Scripturam  ;  neque  per 
spiritum  vivificantem ,  internam  Spiritus  al¬ 
locutionem  intelligi  voluit.  Neque  aliud  sunt 
Paulo  littera  et  spiritus,  quam  Joanni  lex  et 
gratia.  Lex,  inquit  Jo*an.  cap.  I,  per  Mosem 
data  est,  gratia  et  veritas  per  Jesum  Christum 
facta  est  (2).  Et  S.  Aug.  Contra  Faustum  : 
a  Eadem,  inquit,  lex  ,  quae  per  Mosem  data 
pst,  gratia  et  veritas  per  Jesum  Christum  fa¬ 
cta  est,  cum  accessit  litterae  spiritus,  ut  inci¬ 
peret  impleri  justitia  legis,  quae  non  impleta 
reos  etiam  praevaricatione  faciebat  (3).  » 
Quod  autem  Paulus  per  litteram  legem  signi¬ 


ficet  ,  ex  verbis  sequentibus  potest  intelligi. 
Nam  cum  dixisset  :  Idoneos  nos  fecit  minis¬ 
tros  novi  Testamenti ;  non  littera ,  sed  spiritu  : 
Littera  enim  occidit ,  spiritus  autem  vivificat ; 
subjecit  continuo  :  Quod  si  ministratio  mortis, 
litteris  deformata  in  lapidibus ,  fuit  in  gloria , 
ita  ut  non  possent  intendere  filii  Israel  in  faciem 
Moysi,  propter  gloriam  vultus  ejus,  quae  evacua¬ 
tur  ;  quomodo  non  magis  ministratio  spiritus 
erit  in  gloria  (4)?  Quibus  verbis  nullum  reli¬ 
quit  dubitandi  locum,  quin  per  litteram  oc¬ 
cidentem  lex  in  lapidibus  descripta  intelli- 
genda  sit. 

Sed  operae  pretium  erit  breviter  explicare, 
lex  illa  per  Mosem  data,  cur  littera  ,  cur  oc¬ 
cidens,  cur  Testamenti  veteris  propria  esse 
dicatur ;  ne,  dum  Libertinos  et  Swenckfeldia- 
nos  refellimus,  aliquid  Lutheranis  concedere 
videamur. 

Ac  prima  quidem  dubitatio  facillima  et 
pene  nulla  erit,  si  Moses  cum  Christo,  et  lex 
conferatur  cum  gratia.  Etenim  Moses  cum 
legem  datam  a  Deo  deferret  ad  populum,  ni¬ 
hil  detulit  aliud  quam  litteras  incisas  in  lapi¬ 
de  ;  Christus  vero,  nec  litteras  ullas  scripsit, 
nec  ab  alio  scriptas  attulit,  sed  spiritum  di¬ 
lectionis  et  gratiae,  qui  ne  scribi  quidem  po¬ 
test,  cordibus  suorum  afflavit.  Itaque  merito 
Christi  lex,  spiritus  et  gratia  :  lex  Mosis,  lit¬ 
tera  nominata  est. 

Cur  autem  occidere  lex  dicatur,  non  ea¬ 
dem  omnium  sententia  est.  Origines  Contra 
Celsum  (5),  litteram  occidentem  significare 
videtur  esse  Scripturam  ipsam ,  cum  juxta 
propriam  verborum  significationem  exponi¬ 
tur  :  eamdem  autem  spiritum  esse  vivifican¬ 
tem,  si  mystice  et  spiritualiter  exponatur  : 
«  Litteram ,  inquit,  nominavit,  cum  juxta 
sensum  divinas  litteras  accipimus  ;  spiritum 
vero  cum  juxta  intellectum.  »  Et  clarius  lib. 
YII,  ante  medium  :  «  Dicimus,  inquit,  legem 
esse  duplicem,  videlicet,  alteram  juxta  litte¬ 
ram,  alteram  juxta  sententiam,  sicut  et  ma¬ 
jores  nostri  docuerunt.  Jam  illam,  quae  sic, 
ut  scriptum  est,  accipitur,  non  tam  nos, quam 
Deus,  per  quemdam  Prophetam  jus  non  bo¬ 
num  nominat,  et  praecepta  non  bona.  Quem 
imitatus  Paulus  noster  pronuntiavit  litteram 
occidere,  quod  perinde  est,  ac  si  verba  dixis¬ 
set  occidere.  Gaeterum,  Spiritus,  inquit ,  vi¬ 
vificat,  quod  tantumdem  valeat,  ac  si  nos  eo¬ 
rum  intellectu  vitam  consequi  scripsisset!  » 


(1)  II.  Cor.  III,  6.  —  (2)  Joan.  I,  17.  —  (3)  Lib.  XV.  cap.  8.  —  (4)  II.  Cor.  III,  8.  —  (5)  Lib.  VI. 
prope  extremo. 


72 


LIBER  I. 


Haec  Origenes  ;  cujus  sententia  si  ita  accipia¬ 
tur,  ut  nihil  omnino  in  divinis  Scripturis  ad 
litteram  exponi  possit ,  exploratum  errorem 
continet ,  et  jam  dudum  a  Patribus  explosa 
est.  Vide  Epiph.  epist.  ad  Joan.  et  in  haeresi 
Origenis.  Chrysost.  hom.  XIII  in  Gen.  Hie- 
ron.  in  epist.  ad  Pammachium,  de  erroribus 
Jo.  Hierosol.  et  in  cap.  X  Danielis.  August. 
lib.  XIII.  de  Civ.  Dei,  cap.  21.  et  lib.  VIII 
Gen.  cap.  1.  Si  sic  autem  ,  ut  quse  figurate 
dicta  sunt,  ea  secundum  propriam  verborum 
significationem  explicare  prohibeantur;  vera 
quidem  sententia  est,  sed  in  hunc  Pauli  lo¬ 
cum  minime  quadrat.  Nec  enim  Apostolus, 
cum  litteram  dicit  occidere,  de  figuris  Scri¬ 
pturarum  loquitur;  sed  de  notissimis  illis 
praeceptis,  quae  in  duabus  tabulis  lapideis 
scripta  erant.  Sic  enim  ait  :  Littera  occidit , 
spiritus  autem  vivificat.  Quod  si  ministratio 
mortis  litteris  deformata  in  lapidibus  fuit  in 
gloria ,  etc.  Et  rursum  iu  epist.  ad  Rom.  ubi 
aliquoties  repetit,  legem  occidere, non  aliam 
legem  adfert  in  medium,  quam  illam  :  Non 
concupisces.  «  Et  utique,  ut  verbis  utar  Au¬ 
gust.,  non  figurate  aliquid  dicitur,  quod  acci¬ 
piendum  non  sit  secundum  litterae  sonum, 
cum  dicitur  :  Non  concupisces  :  sed  apertissi- 
simum  saluberrimumque  praeceptum  est  : 
quod  si  quis  impleverit,  nullum  habebit  om¬ 
nino  peccatum  (1).  » 

Jam  vero  S.  Joan.  Chrysost.  in  II  ad  Co- 
rinth,  cap.  III.  et  qui  eum  secuti  sunt,  Theo- 
dor.  Theoph.QEcumenius,  necnon  Commen¬ 
tarius  ,  qui  S.  Ambrosio  attribuitur,  et  alii 
nonnulli,  litteram  occidentem,  legem  punien¬ 
tem;  spiritum  vivificantem,  gratiam  liberan¬ 
tem  a  peccatis  esse  docent.  Lex  enim  non 
modo  adulteros  et  latrones ,  sed  etiam  eum, 
qui  Sabbato  ligna  collegerat,  imperabat  oc¬ 
cidi  (2).  Gratia  vero  sceleratissimos  etiam 
homines ,  et  omni  flagitiorum  genere  conta¬ 
minatos,  per  lavacrum  regenerationis,  aut 
per  verbum  reconciliationis  absolvit. 

Cseterum  haec  etiam  explicatio  non  omni¬ 
no  satisfacit  :  nam  lex  divina  sicut  improbis 
poenas,  ita  prsemia  bonis  constituit  :  et  sicut 
scriptum  est  Maledictus  qui  non  permanet  in 
sermonibus  legis  hujus ,  nec  eos  opere  perficit  (3) ; 
ita  scriptum  etiam  est  :  Levit.  XVIII  :  Cus¬ 
todite  leges  meas ,  atque  judicia  ,  equae  faciens 
homo ,  vivet  in  eis  (4).  Cur  igitur  lex  occidere 
dfcitur,  non  etiam  vitam  afferre?  nam  si  pro- 


pterea  littera  occidens  merito  appellari  po¬ 
test,  quod  transgressores  suos  occidat;  pari 
ratione  littera  vivificans  dici  poterit ,  quod 
cultoribus  suis  vitam  propaget. 

Verissima  igitur,  et  verbis  Apostoli  maxi¬ 
me  consentanea  S.  Augustini  sententia  est, 
legem  videlicet  sine  gratia  litteram  occiden¬ 
tem  ab  Apostolo  Paulo,  duabus  de  causis 
esse  appellatam.  Primum,  quod  cum  impleri 
non  possit,  eum  cui  datur  quodammodo  prae¬ 
varicatorem  efficiat.  Lex ,  inquit  idem  Apo¬ 
stolus  Rom.  IV,  iram  operatur  :  ubi  enim  non 
est  lex ,  nec  praevaricatio  (5).  Deinde, quodipsa 
prohibitione  concupiscentiam  augeat  :  nam, 
ut  ille  recte  ait  :  Nitimur  in  vetitum  semper, 
cupimusque  negata  :  Occasione  ,  inquit  Apo¬ 
stolus,  accepta ,  peccatum  per  mandatum  ope¬ 
ratum  est  in  me  omnem  concupiscentiam  (6),  et 
S.  Augustinus  de  spiritu  et  littera  :  «  Doctri¬ 
na,  inquit,  illa  quae  praecipit :  Non  concupis¬ 
ces,  bona  et  laudabilis  lex  est  :  sed  ubi  sanc¬ 
tus  non  adjuvat  Spiritus  inspirans  pro  con¬ 
cupiscentia  mala  concupiscentiam  bonam, 
hoc  est ,  charitatem  diffundens  in  cordibus 
nostris  ;  profecto  illa  lex,  quamvis  bona,  au¬ 
get  prohibendo  desiderium  malum  :  sicut 
aquae  impetus  ,  si  in  eam  partem  non  cesset 
influere,  vehementior  fit  obice  opposito,  cu¬ 
jus  molem  cum  evicerit,  majore  cumulo  prae¬ 
cipitatus  violentius  per  prona  provolvitur. 
Et  hoc  est,  quod  fallit  peccatum  per  manda¬ 
tum,  et  per  illud  occidit,  cum  accedit  etiam 
praevaricatio,  quae  nulla  est,  ubi  lex  non 
est  (7).  )) 

Quare  nec  per  se,  nec  aliqua  propria  vitio¬ 
sitate  sua,  sed  ex  occasione  solum,  eaque  ac¬ 
cepta,  non  data,  lex  occidit.  Nam  peccatum , 
ut  Apostolus  ait  :  Occasione  accepta  per  man¬ 
datum  seduxit  me  ,  et  per  illud  occidit.  Itaque 
lex  quidem  sancta,  et  mandatum  sanctum,  et 
justum,  et  bonum ,  quod  ergo  bonum  est ,  mihi 
factum  est  mors  ?  absit  :  sed  peccatum  ,  ut  ap¬ 
pareat  peccatum,  per  bonum  operatum  est  mihi 
mortem  (8). 

Postrema  restat  quaestio  :  cur  lex,  sive  lit¬ 
tera  propriaTestamenti  veteris  esse  dicatur. 
Nam  nec  in  Testamento  veteri  viguit  lex  sine 
gratia,  sive  littera  sine  spiritu  ;  cum  tam 
multi  floruerint  eo  tempore  justissimi ,  viri 
incedentes,  ut  ait  Luc.  de  Zacharia  et  Eliza- 
beth,  in  omnibus  mandatis,  et  justificationibus 
Domini  sine  querela  (9)  :  nec  in  Testamento 


(1)  De  spirit  et  litt.  Cap.  IV.  —  (2)  Num.  XV.  35.  —  (3)  Deut.  XXVII.  15.  —  (4)  Levit.  XVIII.  5. 
—  (5)  Rom.  IV.  15.  —  Rom.  VII.  8.  —  (7)  Cap.  IV.  —  (8)  Rom.  VII.  11.  —  (9)  Luc.  1.  6. 

novo  regnat  spiritus  sine  littera  ,  sive  gratia 
sine  lege,  cum  Christus  dixerit :  Audistis  quia 
dictum  est  Antiquis ,  non  occides  :  qui  autem  oc¬ 
ciderit  reus  erit  judicio.  Ego  autem  dico  vobis , 
quia  omnis ,  qui  irascitur  fratri  suo ,  reus  erit 
judicio  (1) ;  et  quae  sequuntur.  Et  rursum  : 
Nisi  quis  renatus  fuerit  ex  aqua ,  et  Spiritu 
sancto  non  potest  introire  in  regum  Dei  (2) ; 
et  :  Euntes ,  docete  omnes  gentes ,  baptizantes , 
eos  in  nomine  Patris ,  et  Filii ,  et  Spiritus  san¬ 
cti  :  docentes  eos  servare  omnia  quaecumque 
mandavi  vobis  (3). 

Quid  est  igitur  quod  Apostolus  ait  :  Ido¬ 
neos  nos  fecit  ministros  novi  Testamenti ,  non 
littera ,  sed  spiritu  (4) ,  qua  ratione  litteram, 
hoc  est,  legem  a  Testamento  novo  excludit, 
in  quo  tot  leges  ab  ipso  Christo  praescribi  vi¬ 
demus?  Sed  facile  quaestio  ista  dissolvitur, 
si  quid  per  se,  et  proprie  ad  utrumque  Tes¬ 
tamentum  pertineat,  ex  proprio  utriusque 
Testamenti  fine  discernamus. Testamenti  ve¬ 
teris  finis  proprius  erat  id  efficere,  ut  genus 
humanum  in  ipso  primo  parente  ,  tanquam 
in  radice  corruptum,  et  vitiatum,  aegrotatio¬ 
nis  vulnerumque  suorum  admoneretur,  at¬ 
que  inde  timore  et  dolore  concepto  Medicum 
quaereret.  Ad*hunc  finem  lex  perducit.  Per 
legem  cognitio  peccati ,  inquit  Apostolus  (5) 
et  rursum  :  Peccatum  non  cognovi ,  nisi  per  le¬ 
gem  (6),  et  B.  Augustinus : «  Utilitas ,  inquit, 
legis  est  ut  hominem  de  sua  infirmitate  con¬ 
vincat,  et  gratiae  medicinam,  quae  in  Christo 
est,  implorare  compellat  »  (7). 

Quare  per  se,  ac  proprie  Testamentum  ve¬ 
tus,  quod  legibus  ac  litteris  continetur,  timo¬ 
rem  adducit,  in  servitutem  generat,  ut  Pau¬ 
lus  loquitur  Rom.  VIII  et  Galat.  IV. Qui  ve¬ 
ro  sub  veteri  Testamento  justi  liberique 
fuisse  leguntur,  ii  non  littera  Testamenti  ve¬ 
teris  ,  sed  spiritu  Testamenti  novi  tales  fue¬ 
runt.  «Dispensabant,  inquit  S.  August.  illi 
sancti  pro  congruentia  temporis  Testamen- 
mentum  vetus  ,  pertinebant  vero  ad  Testa¬ 
mentum  novum  (8).  »  Et  de  peccatorum 
merit.  et  remiss.  «  Regnum  mortis  ,  sola  in 
quolibet  homine  gratia  destruit  Salvatoris, 
quae  operata  est  etiam  in  antiquis  sanctis, 
quicumque  antequam  in  Carne  Christus  ve¬ 
niret,  ad  ejus  tamen  adjuvantem  gratiam, 
non  ad  legis  litteram  ,  quae  jubere  tantum, 


non  adjuvare  poterat,  pertinebant  (9).  » 
Einis  autem  Testamenti  novi  non  alius  est, 
quam  mederi ,  sanare  ,  liberare.  Id  vero  to¬ 
tum  praestat  gratia,  lnfellix  ego  homo ,  inquit 
Paulus,  quis  me  liberabit  de  corpore  mortis 
hujus  ?  Gratia  Dei  per  Jesum  Christum  Domi¬ 
num  nostrum  (10)  :  et  S.  Augustinus  libro  De 
spiritu  et  littera  : «  Per  legem,  inquit, cognitio 
peccati,  per  gratiam  sanatio  animae  a  vitio 
peccati  (11).  )> 

Igitur  Testamentum  novum  per  se  ac  pro¬ 
prie,  non  legem  adfert,  sed  gratiam,  nec  litte¬ 
rae,  sed  spiritus  solius  ministerium  est,  nihil- 
que  est  aliud  ,  quam  charitas  Dei  diffusa  in 
cordibus  nostris  per  Spiritum  sanctum  qui 
datus  est  nobis  ,  quod  tanto  ante  Propheta 
praedixit,  cum  aitHierem.  Ecce,  dies  venient , 
dicit  Dominus ,  et  feriam  domui  Israel ,  et  domui 
Juda  feedus  novum,  non  secundum  pactum  quod 
pepigi  cum  patribus  vestris  in  die  qua  appre¬ 
hendi  manum  eorum ,  ut  educerem  eos  de  terra 
NEgypti ;  pactum ,  quod  irritum  fecerunt ,  et 
ego  dominatus  sum  eorum ,  dicit  Dominus.  Sed 
hoc  erit  pactum,  quod  feriam  cum  domo  Israel 
post  dies  illos,  dicit  Dominus :  Dabo  legem  meam 
in  visceribus  eorum,  et  in  corde  eorum  scribam 
eam  (12).  Itaque  side  eo  agatur, quod  per  se 
ac  proprie  ad  utrumque  Testamentum  per¬ 
tinet,  verissime  Paulus  dixit  :  Idoneos  nos  fe¬ 
cit  ministros  novi  Testamenti ,  non  littera,  sed 
spiritu.  Nec  minus  vere  Joannis  :  Lex  per 
Moysen  data  est ,  gratia  et  veritus  per  Jesum 
Christum  facta  est{\2>). 

Sed  quanquam  Testamentum  novum  per 
se  ac  proprie  leges  non  adferat,  leges  tamen 
duplici  ratione  complectitur.  Primum  enim 
eas  omnes  leges  ,  quae  ad  bene  beateque  vi¬ 
vendum  referuntur,  gratia  novi  Testamenti 
non  destruit,  sed  confirmat :  quippe  quae  hu¬ 
manae  infirmitati  adeas  implendas  vires  prae¬ 
bet  :  Legem ,  inquit  Apostolus,  destruimus  per 
fidem  ?  absit,  sed  legem  statuimus,  et  infra  : 
Quod  enim  impossibile  erat  legi ,  in  quo  infir¬ 
mabatur  per  carnem,  ;  Deus  filium  suum  mit¬ 
tens  in  similitudinem  carnis  peccati ,  et  de  pecca¬ 
to  damnavit  peccatum  in  carne ,  ut  justificatio 
legis  impleretur  in  nobis(  14),  et  S. August.  lib. 
de  spiritu  et  littera  :  «  Lex  ergo  data  est,  in¬ 
quit,  ut  gratia  quaereretur,  gratia  data  est, 
ut  lex  impleretur.  Neque  enim  suo  vitio  non 


(1)  Mattii.  V.  21.  —  (2)Joan.  111.  3.  —  (3)  Matth.  XVIII.  19.  —(4)11.  Cor.  111.  6.  —  (5)  Rom.  111.20. 
(6)  Rom.  VII.  7.  —  (71  Epist.  200.  ad  Aselliciim.  —  (8)  Epist.  120.  ad  Honoratum. —  (9)  Lib.  I.  Cap. 
2.  —  (10)  Rom.  Vll.  24.  —  (11)  Cap.  XXX.  —  (12)  Jerem.  XXXI.  31.  —  (13)  11.  Cor.  111.  6.  ;  Joan.  1. 

implebatur  lex,  sed  vitio  prudentise  carnis. 
Quod  vitium  per  legem  demonstrandum,  per 
gratiam  sanandum  fuit  (1).  » 

Deinde  novas  etiam  quasdam  leges  Chri¬ 
stus  tulit ,  ut  de  Baptismo  ,  de  Eucharistia, 
de  Sacramentis  caeteris,  vel  exhibendis,  vel 
suscipiendis  :  quia  tametsi  Christus  non  ideo 
ad  nos  venit,  ut  tanquam  alter  Moses  novae 
legis  pondere  nos  premeret,  sed  ut  jacentes 
sub  onere  legis  auxilio  gratiae  sublevaret; 
tamen  ad  vetera  morum  praecepta  saluberri¬ 
mas  illas  leges  adjungendas  putavit ,  quae 
dum  aid  Sacramenta  nos  ducunt ,  atque  ad 
gratiam  per  Sacramenta  perducunt:  non  so¬ 
lum  non  premunt  onere  ponderum  ,  verum 
attollunt  etiam  vice  pennarum  ,  ut  loquitur 
Augustinus  lib.  de  perfect.  just.  Sed  de  pri¬ 
ma  objectione  satis  dictum  est. 

Objectiones  caeterae,  quia  communes  sunt 
Swenckfeldianis  et  Libertinis,  cum  Luthera- 
nis  et  Calvinistis,  in  ea  disputatione  com¬ 
modius  dissolventur ,  in  qua  de  interprete 
Scripturarum,  et  judice  controversiarum  ad¬ 
juvante  Domino  disseremus. 


CAPUT  IV. 


Qui  sint  libri  Sacri. 

Scripturam  Propheticam  et  Apostolicam, 
sacram  divinamque  esse  ,  satis,  ut  arbitror, 
demonstratum  est  disputatione  superiore. 
Sequitur,  ut  qui  sint  vere  Prophetici  et  Apo- 
stolici  libri  deinceps  explicemus.  Est  autem 
omnis  haec  de  numero  sacrorum  librorum  dis¬ 
putatio  divisa  in  partes  tres.  Primum  enim 
de  iis  libris  agendum  erit,  de  quorum  aucto¬ 
ritate  nulla  unquam  fuit  inter  Catholicos  ho¬ 
mines  disceptatio.  Deinde  de  iis  qui  tametsi 
vere  Prophetici,  aut  Apostolici  sint,  non  ta¬ 
men  semper  aeque  certa  et  explorata  eorum 
auctoritas  fuit.  Postremo  de  iis  ,  qui  quan- 
quam  a  nonnullis  clarissimis  doctissimisque 
viris  aliquando  in  numero  divinorum  volu¬ 
minum  haberentur  ,  publico  tamen  totius 
Ecclesias  judicio  nunquam  approbati  sunt. 

Primi  ordinis  librorum  haec  sunt  nomina : 
Pentateuchus  Mosis ,  liber  Josue,  Judicum, 


Piuth,  Regnum  quatuor,  Paralipomenonduo, 
Esdrae  et  Nehemias  duo,  Job,  Psalterium 
CL  Psalmorum ,  Proverbia ,  Ecclesiastes, 
Cantica,  Prophetae  majores  quatuor,  Pro¬ 
phetae  minores  duodecim,  Evangeliorum  li¬ 
bri  quatuor  ,  Acta  Apostolorum,  Epistolae 
Pauli  numero  XIII ,  omissa  videlicet  sola 
Epistola  ad  Hebraeos, Epistolae  Canonicae  duas, 
Petri  una,  Joannis  altera. 

Secundus  ordo  hos  libros  continet :  Esther, 
Baruch,  Danielis  partem,  Tobiam  ,  Judith, 
Sapientiam,  Ecclesiasticum  ,  Machabseorum 
primum  et  secundum ,  Marci ,  Lucae  ,  Joan¬ 
nis  partes  quasdam,  Epistolam  ad  Hebraeos, 
Epistolam  Jacobi,  posteriorem  Petri ,  pri¬ 
mas  Joannis  particulam  ,  secundam  et  ter¬ 
tiam  Joannis,  Epistolam  Judae,  Apocalyp- 
sim. 

Tertius  ordo  illa  omnia  comprehendit, quas 
recensentur  ab  Innocentio  epist.  III  ad  Exu- 
perium,  Gelasio  dist.  XV.  can.  Sancta  Ro¬ 
mana,  Athanasio  in  Synopsi ,  Eusebio  1.  III 
hist.  cap.  25  ex  quibus  lnec  pauca  videntur 
exstare ,  oratio  Manassae  III  et  IV,  lib.  Es¬ 
drae  III,  item  et  IV  Machabseorum.  Psalmus 
CLI,  Appendix  libri  Job,  liber  Hermetis  qui 
inscribitur  Pastor. 

Ac  primi  quidem  ordinis  libros  in  Ecclesia 
Catholica  divinam  auctoritatem  semper  ha¬ 
buisse,  testes  sunt  omnes  summi  Pontifices, 
omnia  Concilia,  omnes  Patres,  qui  quacum¬ 
que  de  causa  libros  enumerare  studuerunt. 
Vide  ex  Pontificibus  Innocentium  I.  in  epist. 
III  ad  Exuperium  c.  ult.  Gelasium  I  in  de¬ 
creto  de  libris  sacris  ,  quod  exstat  in  II  To¬ 
mo  Conciliorum.  Ex  Conciliis  Laodicenum 
can.  LIX,  Carthaginense  III,  can.  47,  Flo¬ 
rentinum  in  Institut.  Armenorum  juxta  fi¬ 
dem  summae  Conciliorum ,  Tridentinum 
sess.  IV. 

Ex  Graecis  Patribus,  Origenem  apud  Euse- 
binm  lib.  VI  hist.  cap.  18.  Ipsum  vero  Eu- 
sebium  lib.  III  hist.  c.  25.  Athanasium  in 
Synopsi,  Gregorium  Nazianzenum  in  lib.  de 
Genuinis  Scripturis  carmine  conscripto,  Epi- 
phanium  in  lib.  de  mensuris  et  ponderibus, 
Item  eumdem  adversus  hoiresim  Anomaeo- 
rum,  Cyrillum  Hierosolymit.  catechesi  IV, 
Joannem  Damascenum  libr.  IV,  de  Fide, 
cap. 18. 

Ex  patribus  Latinis,  Hieronymum,  cum  in 
prologo  Galeato,  tum  in  epist.  ad  Paulinum 
de  studio  sanctarum  Scripturarum,  Ruffinum 


(1)  Cap,  XIX. 

in  explicatione  symboli,  Augustinum  lib.  II 
de  Doctrina  Christiana  capite  8.  Isidorum 
lib.  VI  Etymologiarum,  c.  1.  His  adde  tres 
alios  scriptores,  qui  solius  Testamenti  vete¬ 
ris  libros  recensent,  Josephura  lib.  I  adver¬ 
sus  Appionem ,  Melitonem  Sardensem  apud 
Eusebium  lib.  IV  hist.  c.  26.  (I),  et  Hilarium 
praefatione  in  Psalmos. 

Porro  caeteri  Patres  Justinus,  Irenaeus,  Ba¬ 
sibus,  Tertullianus  ,  Cyprianus ,  Ambrosius, 
omnesque  alii,  tum  Graeci,  tum  Latini, quam¬ 
vis  divinorum  librorum  seriem  non  descri¬ 
bant,  passim  tamen  eorum  testimoniis  sic 
utuntur,  ut  eos  omnes  in  sacris  divinisque 
libris  a  se  habitos  non  obscure  testentur. 


CAPUT  Y. 

De  hcereticis,  qui  libros  Testamenti  veteris 
primi  ordinis  oppugnarunt. 

Et  si  vero  in  Ecclesia  Catholica,  Orthodo¬ 
xorum  omnium  consensione  enumeratorum 
librorum  semper  viguit  auctoritas  ;  non  de¬ 
fuere  tamen  haeretici ,  qui  libris  iisdem  om¬ 
nem  prorsus  auctoritatem  detrahere  niteren¬ 
tur.  Quoniam  autem  illas  eorum  haereses 
majorum  nostrorum  diligentia  jamdudum 
exstinctas  ac  sepultas ,  rursum  hoc  nostro 
saeculo  Sixtus  Senensis  in  extrema  sua  Bi¬ 
bliotheca  stylo  prosecutus  est,  quam  bre¬ 
vissime  potero  ab  antiquis  istis  non  tam  hos¬ 
tibus,  quam  umbris  hostium  me  expediam. 
Igitur  decem  et  octo  haereses  adversus  eos 
libros,  quos  in  primo  ordine  recensuimus, 
diversis  temporibus  exstiterunt. 

Prima  eorum  est,  qui  libros  Testamenti 
veteris,  quod  eos  a  malo  Deo  quodam  dicta¬ 
tos  existimarent ,  in  universum  respuebant. 
Ita  sensere  primum  Simoniani ,  Basilidiani, 
Marcionitse  apudlrenaeum  lib.  I  cap.  20,  22, 
29.,  deinde  Manichaei  apud  Epiphan.  haeres. 
66.  Bogomiles  apud  Eutymium  Panopliae 
par.  II.  tit.  23,  cap.  1.  Albig^nses  apud  An- 
tonin.  par.  IV.  tit.  11.  c.  7.  Nostro  etiam  sae¬ 
culo,  quindecim  Anabaptistarumprcedicantes 
in  Colloquio  Franckenthal,  vetus  Testamen¬ 


tum  haud  aliter  in  disputationem  Fidei  ad¬ 
mittendum  censuerunt,  quam  quatenus  cum 
novo  Testamento  concordat. 

Refellunt  hanc  haeresimEpiphaniusin  hae- 
resi.  Manichaeorum,  Augustinus,  cum  in  lib. 
adversus  Faustum  Manichaeum  ,  tum  in  aliis 
duobus  contra  adversarium  legis  et  Prophe¬ 
tarum,  et  Petrus  Cluniacensis  in  epist.  con¬ 
tra  Petrobrusianos. 

Et  sane  mirandum  videtur,  eos  haereticos 
qui  Testamenti  novi  libros  venerabantur, 
contemnere  potuisse  libros  Testamenti  vete¬ 
ris,  cum  hi  ab  illis  et  plurima  et  luculen¬ 
tissima  suae  auctoritatis  habeant  testimonia  : 
Necesse  est,  inquit  Dominus,  impleri  omnia 
quee  scripta  sunt  in  lege  Moysi ,  et  Prophetis, 
et  Psalmis  de  me  (2).  Et  Apostolus  :  Paulus, 
inquit,  Apostolus  segregatus  in  Euangelium 
Dei,  quod  ante  promiserat  per  Prophetas  suos 
in  Scripturis  sanctis  (3).  et  rursum:  Scriptum 
est,  quia  Abraham  duos  filios  habuit ,  unum  de 
ancilla,  et  unum  de  libera  ,  quee  sunt  per  alle¬ 
goriam  dicta  :  heee  enim  sunt  duo  Testamen¬ 
ta  (4).  Item  alibi  :  Multifariam  multisquee 
modis  ,  olim  Deus  loquens  Patribus  in  Prophe¬ 
tis,  novissime  locutus  est  nobis  in  Filio,  etc.  (5) 

Altera  haeresis  Ptolomaei  cujusdam  fuit  : 
qui,  ut  Epiphanius  refert  haeres.  NXX1II, 
legem  Mosis  tres  in  patres  dividebat ;  atque 
unius  quidem  mundi  Opificem  auctorem  fa¬ 
ciebat,  alterius  Mosem  ,  tertiae  Seniores  Sy¬ 
nagogae.  Nec  vero  mundi  Opifex  Ptolomaeo 
Deus  verus  erat,  sed  medium  quoddam  nu¬ 
men  inter  Deum  ,  et  Diabolum.  Itaque  non 
modo  legem  universam  ,  sed  nec  ullam  ejus 
partem  sacram  divinamque  esse  censebat. 

Refellit  hanc  haeresim  Zacharias  apud  Lu¬ 
cam,  c.  I.,  ubi  testatur,  Dominum  Deum  Is¬ 
rael  locutum  esse  per  ora  Sanctorum  ,  qui  a 
saeculo  sunt,  id  est,  omnium  Prophetarum 
ejus.  Refellit  eamdem  Apostolus  Paulus,  cum 
omnem  Scripturam  divinitus  inspiratam  esse 
affirmat,  II  Timoth.  III. 

Tertia  est  haeresis  Theodori  Mopsuestiae 
Episcopi,  qui  Prophetas  omnes,  non  quidem 
aperte  rejicit,  sed  dum  impudenter  affirmat, 
nihil  eos  de  Christo  unquam  praedixisse ,  ut 
ex  fragmentis  commentariorum  ejus  quae  in 
V  Synodo  collat  4,  recitantur  intelligi  pot¬ 
est,  cum  ipsorum  Prophetarum  utilitatem 
et  auctoritatem  nimium  extenuat,  tum  ipsum 
Christum  et  Apostolos  clarissimorum  men¬ 


ti)  Nunc  videri  potest  explicitius  in  Spicilegio  Solesmensi.  —  (2)  Luc.  XXIV.  44.  —  (3)  Rorn.  1.  1 
—  (4)  Ga^at.  IV.  22.  —  (5)  Hebr.  1.  1.  2. 

daciorum  reos  facit.  Quid  enim  aliud,  quam 
mendacium  erit,  quod  ipsa  veritas  de  se  ait, 
cum  perlecto  testimonio  Isaiae  subjunxit : 
Hodie  impleta  est  hcec  Scriptura  in  auribus 
vestris  ?  (1)  quid  aliud  quam  mendacium  erit, 
quod  Petrus  ait  :  Huic  omnes  Prophetce  testi¬ 
monium  perhibent  ?  (2) 

Omitto  csetera  Prophetarum  testimonia, 
quae  passim  in  Testamento  novo  de  Christo 
ab  Evangelistis  et  Apostolis  explicantur.  Tot 
enim  sunt,  ut  brevi  enumerari  non  possint. 
Vide  Matth.  I,  II,  IV,  XII,  XXI,  XXVII, 
Mare.  XII,  XV,  Luc.  XI,  Joan.  II,  XII, 
XIX,  Actor.  II,  IV,  XIII,  Ephes.  IV,  Hebr.  I, 
X,  etc. 

Quarta  haeresis  Psalmos  Pavidis  ut  huma¬ 
na,  vel  profana  potius  cantica  /  sine  ullo  di¬ 
vino  afflatu  conscripta  repudiat.  Auctores 
hujus  erroris  Philasfcrius  in  catalogo  haeret, 
cap.  127,  Nicolaitas  et  Gnosticos  facit.  Pau¬ 
lum  Samosatenum  scriptum  reliquit  Euse- 
bius  lib.  VII.  hist.  c.  25,  Psalmos  illos, qui  in 
Christum  canebantur,  tanquam  recens  exco¬ 
gitatos  de  Ecclesia  sustulisse. 

Sed  fortasse  Paulus  iste  non  tam  Psalmos 
Davidis,  quam  Hymnos  aliquos  Ecclesiasti¬ 
cos  ab  Ecclesia  sua  removit.  Neque  enim 
credibile  est,  Davidis  Psalmos  post  tot  secu¬ 
la  Samosateno  recens  excogitatos  videri  po¬ 
tuisse.  Sane  deliramentum  hoc  refellunt  aper¬ 
tissimis  verbis,  cum  ipse  David  ,  tum  etiam 
Christus  et  Apostoli  :  Hcec  sunt  novissima 
verba ,  inquit  auctor  libri  Regum  ,  quee  dixit 
David.  filius  Isai :  dixit  vir  cui  constitutum  est 
de  Christo  Dei  Jacob ,  egregius  Psaltes  Israel : 
Spiritus  Domini  locutus  est  per  me,  et  sermo 
ejus  per  linguam  meam  (3) ;  et  Dominus :  Quo¬ 
modo  ergo  David  in  spiritu  vocat  eum  Dominum 
dicens  :  Dixit  Dominus  Domino  meo  sede  a  dex¬ 
tris  meis  ?  (4)  quae  verba  in.  CIX  Psal.  scri¬ 
pta  leguntur.  Et  Apostoli  omnes  una  voce, 
Tu  Domine ,  inquiunt ,  qui  Spiritu  sancto  per 
os  patris  nostri  David  pueri  tui  dixisti  :  Quare 
fremuerunt  gentes ,  Ps.  II.  (5)  Denique  Apost. 
Paulus  ini.  epist.  ad  Hebraeos  :  Sicut  dixit , 
inquit,  Spiritus  sanctus  :  hodie  si  vocem  ejus 
audieritis  ;  quae  sunt  verba  Ps.  XCIV.  (6) 

Quinta  haeresis  Hebraeorum  est,  quiinTal- 
mud.  ord.  IV,  tract.  3.,  nec  librum  Job  in 
divinis  voluminibus  habent ,  nec  ipsum  Job 
unquam  vixisse  inter  homines  putant.  Poste¬ 
riores  Rabbini ,  ut  R.  Salomon.  R.  Levi  ben 


Gerson,  et  alii  nonnulli ,  librum  quidem  re¬ 
cipere  videntur,  quippe  quem  commentariis 
illustrare  conati  sunt;  sed  ipsum  Job  non 
semel ,  nec  leviter  reprehendunt.  Siquidem 
R.  Salomon  audacter  affirmat,  Sanctum  Job 
impatientem  calamitatis  quae  illi  acciderat, 
non  verbis,  sed  corde  peccasse;  R.  autem 
Levi  ulterius  progressus  scribit  :  hunc  bea¬ 
tum  virum  abnegatae  providentiae  divinae, 
resurrectionisquemortuorum  justissimas  poe¬ 
nas  dedisse. 

Marti nus  quoque  Lutherus  in  conviviali¬ 
bus  sermonibus,  tit.  de  Patriarchis  et  Pro¬ 
phetis,  affirmat ,  se  non  credere  omnia  ita 
esse  gesta,  ut  in  lib.  Job  narrantur.  Et  rur¬ 
sus  tit.  de  lib.  veteris  et  novi  Testamenti 
ait  :  librum  Job  esse  veluti  fabulae  argu¬ 
mentum  ad  proponendum  patientiae  exem¬ 
plum. 

At  profecto,  nec  historiam  Job  esse  confi¬ 
ctam,  et  ipsum  Job  vere  Sanctum  atque  per¬ 
fectum  virum  fuisse ,  locupletissimus  testis 
adversus  Hebraeos  Ezechiel  esse  potest  :  Si 
fuerint ,  inquit  Deus  per  Ezechielem,  tresviri 
isti  in  medio  ejus ,  l\oe,  Daniel ,  et  Job ,  ipsi  in 
justitia  sua  liberabunt  animas  suas  (7)  :  ut  in- 
terim  omittamus,  quae  de  S.  Job,  Tobias  c. 
III.  et  Jacobus  cap.V.  scribunt;  necnon  quae 
ex  hoc  libro  c.  V.  Apostolus  ,  ut  ex  reliqua 
divina  Scriptura ,  in  medium  adducit  I.  Co- 
rint.  III ;  horum  enim  testimonia  Thalmudis- 
tae  non  recipiunt. 

Sexta  haeresis  eorum  est  haereticorum,  qui 
teste  Pliilastrio  in  Catal.  haereseon,  cap. 132. 
et  Jacobo  Christopolitano,  praefatione  com¬ 
mentariorum  in  Cantica,  librum  Salomonis 
repudiant,  qui  inscribitur  Ecclesiastes,  quod 
eum  librum  Salomon  in  extrema  senectute 
composuisse  videatur  ,  cum  depravatus 
amore  mulierum,  summum  bonum  in  cor¬ 
poris  voluptatibus  constituebat,  atque  ad 
Epicuri,  sive  Aristippi  philosophiam  aditum 
parabat. 

Martinus  Lutherus  in  convivialibus  ser¬ 
monibus,  tit.  de  lib.  veteris  et  novi  Testa¬ 
menti,  dicit,  auctorem  libri,  qui  Ecclesiastes 
inscribitur,  sibi  videri  ocreis  et  calcaribus 
destitutum,  equitare  tantum  in  soccis,  que¬ 
madmodum  ipse  soleret,  cum  adhuc  esset 
in  coenobio. 

Sed  tantum  abest,  ut  Salomonis  Ecclesia¬ 
stes  de  voluptate  concionetur,  ut  omnes  po- 

I 


(1)  Luc.  IV,  21.  —  (2)  Act.  X.  46.  —(3)  11.  Reg.  Xlll.  1.  —  (4)  Matii.  XXII.  46.  —  (5)  Act.  IV.  26. 
—  (6)  Hebr.  111.7.  8.  —  (7)  Cap.  XIV.  14. 

tius  ad  humanarum  rerum  despicientiam 
Deiqne  metum,  quasi  magister  morum  se¬ 
verus  et  vehemens,  oratione  gravissima  ad- 
hortetur.  Quale  est  illud  exordium?  Vanitas 
vanitatum ,  dixit  Ecclesiastes  :  Vanitas  vanita¬ 
tum  et  omnia  vanitas  (1).  Qualis  illa  perora¬ 
tio  ?  Finem  loquendi  pariter  omnes  audiamus  ; 
Deum  time ,  et  mandata  ejus  observa ,  hoc  est 
enim  omnis  homo  (2).  Nec  vero  media  dissen¬ 
tiunt  :  Risum ,  inquit,  reputavi  errorem ,  et 
gaudio  dixi ,  cur  frustra  deciperis ?  (3).  Et  : 
Dixi  in  corde  meo ,  justum  et  impium  judicabit 
Deus  (4).  Et  :  Custodi  pedem  tuum  ingrediens 
domum  Dei  et  appropinqua  ut  audias  :  multo 
enim  melior  est  obedientia ,  quam  stultorum. vic¬ 
timae  (3).  Et:  Ne  temere  quid  loquaris,  nec  cor 
tuum  sit  velox  ad  proferendum  sermonem.  Et : 
Melius  est  ire  ad  domum  luctus ,  quam  ad  do¬ 
mum  convivii  (6).  Et  :  Quia  non  profertur  cito 
contra  malos  sententia ,  absque  timore  ullo  filii 
hominum  perpetrant  mala  (7).  Et:  Melior  est 
sapientia ,  quam  arma  bellica ,  et  qui  in  uno  pec¬ 
caverit,  multa  bona  perdet  (8).  Et  :  Vae  tibi 
terra ,  cujus  Rex  puer  est ,  et  cujus  Principes, 
mane  comedunt.  Beata  terra ,  cujus  Rex  nobilis 
est ,  e/  cujus  Principes  vescuntur  in  tempore  suo, 
ad  reficiendum ,  et  non  adluxuriam  (9).  Deni¬ 
que  :  6'«Yo,  quod  pro  his  omnibus  adducet  te 
Deus  in  judicium.  Aufer  iram  a  corde  tuo ,  et 
amove  malitiam  a  carne  tua :  adolescentia  enim 
et  voluptas  vana  sunt  (10).  Num  ista  sapiunt 
Aris  lippum  ?  Anne  unquam  ex  Epicuri  offi¬ 
cina  lam  severa  pra3cepta  prodierunt? 

Quod  si  Ecclesiastes  interdum  edendi  et 
bibendi  delectationem  non  esse  aspernan¬ 
dam  praecipit,  non  eo  facit,  quod  omnia  vo¬ 
luptate  metiatur,  sed  ut  avaros  et  sordidos 
quosdam  perstringat,  qui  malunt  necessariis 
ac  licitis  vitee  humanae  commodis  et  delecta¬ 
tionibus  seipsos  fraudare,  quam  de  cumulo 
pecuniarum  vel  minimum  detrahere. 

Nec  pauca  etiam  sunt,  quae  in  hoc  libro 
non  ex  sententia  Salomonis,  sed  ex  vulgi,  at¬ 
que  insipientium,  et  voluptariorum  homi¬ 
num  opinione  dicuntur  :  quod  eleganter  et 
copiose  demonstrat  S.  Gregorius,  lib.  IV 
Dialog.  cap.  4. 

Sed  nec  illud  vere  ab  haereticis  affirmatur, 
librum  hunc  eo  tempore  esse  conscriptum, 
quo  Salomon  amore  mulierum  corruptus 
erat ;  id  quod  quatuor  rationibus  demons¬ 


trari  potest.  Primum  enim  in  III.  lib.  Reg. 
cap.  IV  etXI.  et  in  eo  libro  qui  Ecclesiasticus 
inscribitur,  cap.  XLVII,  cum  ordine  recen¬ 
seantur  acta  Salomonis  prius  de  libris  ejus, 
quam  de  amoribus  narratur. 

Deinde  in  hoc  ipso  libro,  de  quo  agimus, 
constanter  affirmat  Ecclesiastes,  sapientiam 
suam,  quam  videlicet  divino  munere  quon¬ 
dam  acceperat,  ad  eam  usque  aetatem  se- 
cum  permansisse  :  Sapientia  quoque,  inquit, 
perseveravit  mecum(  11) :  non  est  autem  veri¬ 
simile,  coelestis  sapientiae  lumen  cum  ea 
cordis  depravatione  simul  habitare  potuisse, 
de  qua  loquitur  Scriptura,  cum  ait  III  Reg. 
XI.  Et  averterunt  mulieres  cor  ejus ;  cumque 
jam  ess"et  senex ,  depravatum  -  est  cor  ejus  per 
mulieres,  ut  sequeretur  Deos  alienos  (12). 

Deinde  in  secundo  capite  hujus  libri  enu- 
meratlSalomon  omnes  delicias  suas,  palatia, 
piscinas,  pomaria,  servos,  ancillas,  cantica, 
modulationes^  aurea  vasa  atque  argentea,  et 
alia  id  genus  permulta ;  tot  vero  concubina¬ 
rum  atque  uxorum,  prae  quibus  omnes  alias 
delicias  facile  contemnebat,  quaeque  solee 
cor  ejus  emollire  atque  corrumpere  potue¬ 
runt,  nec  meminit  quidem.  Amare  igitur 
nondum  ceeperat,  quo  tempore  librum  hunc 
conficiebat. 

Postremo,  quis  credat  ab  animo  illo  tam 
molli,  atque  effeminato,  qualis  erat  Salomo¬ 
nis,  cum  is  septingentarum  conjugum,  et 
trecentarum  pellicum  amoribus  inserviret, 
tam  graves  sententias,  quales  paulo  ante  re¬ 
citavimus,  proficisci  potuisse? 

Non  ignoro,  sententiam  veterum  Judajo- 
rum  esse,  teste  S.  Hieronymo  in  c.  I  Ec- 
clesiastaj,  librum  hunc  esse  compositum  a 
Salomone  post  peractam  peccatorum  poeni¬ 
tentiam,  quam  etiam  sententiam  idem  Hie¬ 
ronymus  approbare  videtur  in  Commenta¬ 
rio  Ezechielis,  cap.  XLIII,  sed  probabilio¬ 
rem  semper  existimavi  S.  Augustini  senten¬ 
tiam,  qui  in  Psal.  CXXVI  etalil^ssepe,  Salo¬ 
monem  reprobatum  a  Deo  fuisse  scribit, quod 
Scriptura  divina  senectutem  ejus  gravissime 
reprehendat,  nec  de  poenitentia  aliquid  us¬ 
quam  addat.  Si  quis  tamen  priorem  senten¬ 
tiam  sequi  malit,  nihil  impedio,  cum  utra¬ 
que  sententia  ad  id,  quod  modo  agimus,  de¬ 
serviat.  Atque  hactenus  de  Ecclesiaste. 

Septima  hseresis  non  dissimilis  est  supe- 


(1)  Eccl.  1.  2.  —  (2)  Eccl.  Xll.  13.  —  (3)  Eccl.  11.  2.  —  (4)  Eccl.  111.  17.  —  (5)  Eccl.  IV.  17.  — 
(6)  Eccl.  Vll.  3.  —  (7)  Eccl.  VJU.  11.  —  (8)  Eccl.  IX.  18.  —  (9)  Eccl.  X.  16.  —  (10)  Eccl.  XI,  9.  — 
(11)  Eccl.  11.  9.  —  (12)  11.  Reg.  IX.  3.  et  4. 

riori,  ut  enim  Philastrius  c.  133.  et  Jacobus 
Christopolitanus  loco  notato  scriptum  reli¬ 
querunt  ;  non  defuerunt  ex  antiquis  haereti¬ 
cis,  qui  existimarunt,  Canticum  Canticorum, 
non  spiritu  Dei  veri,  sed  Cupidinis  afflatu 
scriptum  esse ,  nihilque  aliud  eo  Cantico 
comprehendi,  quam  sermones  amatorios  Sa¬ 
lomonis  Regis,  et  uxoris  ejus  filiae  Pliaraonis. 
Quocirca  profanum  esse  Canticum,  eaquede 
causa  nullum  in  toto  libro  Dei  nomen  inve¬ 
niri,  quod  idemCastalioni  tribuit  Beza, prae¬ 
fatione  in  Josue. 

At  si  sponsa  illa  quae  in  his  carminibus 
tantopere  celebratur,  filia  Pharaonis,  id  est, 
potentissimi  Regis  esset,  quam  multa  inep¬ 
tissime  a  sapientissimo  homine  dicerentur! 
An  illud  Cant.  I.  in  filiam  Regis  convenire 
potest  :  Filii  matris  mete  pugnaverunt  contra 
me ,  posuerunt  me  custodem  in  vineis  :  Vineam 
meam  non  custodivi  (1)?  Num  etiam  illud  ibi¬ 
dem  :  Abi  post  vestigia  gregum  tuorum ,  et 
pasce  hcedos  tuos  (2)  ?  Quid  illucl  :  Invenerunt 
me  custodes ,  qui  circumeunt  civitatem ,  percus¬ 
serunt  me ,  et  vulneraverunt  me( 3)?  Quid  item 
illud  :  Quis  mihi  det ,  te  fratrem  meum  sugen¬ 
tem  ubera  matius  mete ,  ut  inveniam  te  foris ,  et 
deosculer  te  ( 4)?  Quis  credat  filiam  Regis 
Hllgypti  vel  mulierem  rusticanam,  vel  soro¬ 
rem  Salomonis  esse,  vel  a  custodibus  muro¬ 
rum  vulnerari  potuisse  ? 

At  eadem,  quae  alicubi  ut  rusticana  des¬ 
cribitur  ,  alibi  filia  principis  appellatur  : 
Quam  pulchri ,  inquit,  sunt  gressus  tui  in  cal¬ 
ceamentis  filia  Principis  (f).  Et  rursum,  qua; 
cap .  Y  vulnerata  dicitur  a  murorum  custo¬ 
dibus,  eadem  cap.  YI,  terribilis  introduci¬ 
tur,  ut  castrorum  acies  ordinata.  Nimirum 
haec  est  prudentia  Spiritus  sancti,  ut  expli¬ 
caret  Deus  benevolentiam  suam  in  genus 
humanum,  et  quam  ardenti  charitate  per 
mysterium  Incarnationis  Ecclesiam,  quaSi 
sponsam  aliquam,  sibi  Christus  copulaverit, 
multo  ante  ^ani  voluit  carmen  nuptiale. 

Ut  autem  nulla  daretur  occasio  suspican¬ 
di,  vel  filiam  Pharaonis,  vel  aliam  certam 
feminam  isto  carmine  laudari,  ea  de  sponsa 
sua  scribi  voluit,  quae  nulli  uni  mulieri  ap¬ 
tari  possent.  . 

Qua  etiam  ratione  factum  esse  credimus, 
ut  cum  sponsae  forma  commendatur,  et 
quasi  coloribus  suis  depingitur,  ea  dicantur, 
qua;  aptissime  quidem  in  Ecclesiam  conve¬ 
niunt,  feminam  vero  aliquam  dedecorare 


potius  quam  ornare  possint.  Qua;  namque 
esset  species  ejus  mulieris,  cujus  caput  esset 
vastum  ut  Carmelus,  nasus  ut  turris,  oculi 
ut  piscina;,  dentes  ut  greges  ovium  deton¬ 
sarum,  ipsa  vero  tota  nigra  ut  tabernacula 
Cedar. 

Neque  vero  illud  alienum  est,  quod  ex  de¬ 
cem  nominibus  Dei,  quse  passim  occurrunt 
in  divinis  libris  Testamenti  veteris,  quaeque 
breviter  explicantur  in  epist.  S.  Hieronymi 
ad  Marcellam,  quse  est  n.  136,  nullum  in 
hoc  spirituali  epithalamio  locum  habet.  Si¬ 
quidem  in  reliquis  libris  Testamenti  veteris, 
Deus,  quod  ageret  cum  synagoga,  id  est, 
cum  ancilla,  identidem  se  Deum,  Dominum, 
fortem,  omnipotentem  nominabat ;  in  Can¬ 
ticis  vero  amoris,  ubi  Dei  Filius  cum  Eccle¬ 
sia,  id  est,  sponsus  cum  sponsa  colloquitur, 
merito  ea  nomina  praetermittit,  quse  ad  in¬ 
cutiendum  terrorem  accommodata  erant:  et 
solum  se  sponsum,  patrem,  amicum,  aman¬ 
tem,  atque  amatum  appellat;  quse  nomina 
ad  amorem  fovendum,  vel  excitandum  per¬ 
tinent. 

Octava  hseresis  Porphyrii  est,  de  quo  ita 
scribit  S.  Hieronymus,  praefatione  Commen¬ 
tariorum  in  Danielem  :  «  Contra  Prophetam 
Danielem  duodecimum  librum  scribit  Por- 
phyrius,  nolens  eum  ab  ipso,  cujus  inscrip¬ 
tus  est  nomine,  esse  compositum,  sed  a  quo¬ 
dam,  qui  temporibus  Antiochi,  qui  appella¬ 
tus  est  Epiphanes,  fuerit  in  Judsea  :  et  non 
tam  Danielem  ventura  dixisse,  quam  illum 
narrasse  praeterita.  Denique  quidquid  usque 
ad  Antiochum  dixerit,  veram  historiam  con¬ 
tinere  :  si  quid  autem  ultra  opinatus  sit, quia 
futura  nescierit,  esse  mentitum.  » 

Ac,  ut  omittamus  de  libro  Danielis  divi¬ 
num  Christi  testimonium  ex  cap.  XXIY  S. 
Matthaei,  quod  a  Porphyrio  non  recipitur, 
scribit  Joseph.  lib.  XI.  Antiq.  cap.  8.,  Ale¬ 
xandro  Magno  venienti  Hierosolymam,  obla¬ 
tum  a  sacerdotibus  fuisse  volumen  Danielis, 
atque  eum  locum  c.  YIII  demonstratum,  ubi 
arietem  ab 'hirco,  id  est,  Regem  Persarum  a 
Rege  Graecorum  devictum  ac  profligatum 
iri,  Daniel  idem  et  praedicabat,  et  explana¬ 
bat.  Cum  autem  Alexander  Antiochum  annis 
amplius  centum  et  quinquaginta  praecesse¬ 
rit,  qua  ratione  fleri  potest  ut  is  liber  Antio¬ 
chi  tempore  scriptus  fuerit,  qui  tanto  ante 
Alexandro  demonstratus  fuit?  Quae  vero  post 
Antiochi  aetatem  in  Daniele  sequuntur  vati- 

cinia,  ea  non  mendacia,  ut  vult  Porphyrius, 
sed  oracula  esse  verissima  is  demum  intelli- 
get,  qui  eos  libros  diligenter  evolvet,  quos 
S.  Hieronymus  praefatione  Commentarii  in 
Danielem  legendos  monet. 


CAPUT  VI. 

De  haereticis ,  qui  libros  Testamenti  novi  supra 
numeratos  oppugnarunt. 

Nona  hseresis  Evangeliorum  libros  in  uni¬ 
versum  fere  repudiat.  Auctores  hujus  erroris 
bifariam  dividuntur.  Nonnulli  enim  in  ea  hse- 
resi  sunt,  ut  neque  abApostolis,  neque  ab  aliis 
discipulis  Domini  scripta  esse  Evangelia  ar¬ 
bitrentur,  sed  a  quibusdam  impostoribus,  qui 
multa  falsaveris  admiscuerint, et  tamen  haec 
sua  commenta  pro  scriptis  Apostolicis  ven¬ 
ditaverint.  Ita  sensisse  atque  scripsisse  Fau¬ 
stum  Manichaeum,  auctor  est  S.  Augustinus 
lib.  XXXII,  Contra  Faustum,  cap.  2.  et  lib. 
XXXIII,  cap.  3.  Nonnulli  vero  Evangelia 
quidem,  ab  Apostolis  scripta  esse  non  ne¬ 
gant,  sed  ea  tamen  plurimis  in  locis,  vel  ipsa 
secum,  vel  cum  veritate  pugnare  conten¬ 
dunt  :  propterea  quod  Apostoli  partim,  ut 
homines  interdum  erraverint,  partim  stu¬ 
diose  magistri  sui  gloriam  confictis  narratio¬ 
nibus  ornare  non  dubitaverint. 

Atque  haec  sententia  permultos  habuit  pa¬ 
tronos.  Primum  Ethnicos,  teste  Augustino 
II.  Retract.  c.  16.  deinde  Julianum  aposta¬ 
tam,  teste  Cyrillo  lib.  X.  in  Julianum;  tum 
Mahumetem  Pseudoprophetam,  teste  Joanne 
Damasceno,  libro  De  centum  haeresibus ;  de¬ 
nique  etiam  nostris  temporibus  Othonem 
Brunfelsium,  teste  Joanne Cochlaeo  libro  De 
Scripturae  et  Ecclesiae  auctoritate,  cap.  3 
et  4. 

Ac  priorem  quidem  heeresim,  qui  est  Ma¬ 
nichaeorum,  S.  Augustinus,  lib.  XXXII  Con¬ 
tra  Faustum,  c.  16  et  21.  et  lib.  XXXIII  c. 
7,  duplici  ratione  confutat  :  Primum,  quod 
Manichaei,  cum  ex  Evangeliis  errores  suos 
confirmare  nitantur,  et  tamen  eadem  Evan¬ 
gelia  ab  impostoribus  quibusdam  scripta 
esse  contendant ;  ita  sane  agere  videantur, 
ac  si  quis  testem  suum  prius  dicat  falsitate 


esse  corruptum,  et  tunc  demum  eum  produ¬ 
cat  ad  testimonium. 

Deinde,  quoniam  si  ex  tam  clara  tot  sae¬ 
culorum  sibi  invicem  succedentium  contes¬ 
tatione  continua,  non  satis  probatur,  Apo¬ 
stolorum  esse  eas  litteras,  quas  Apostolorum 
dicit,  et  tenet  Ecclesia  ab  ipsis  Apostolis  pro¬ 
pagata,  et  per  omnes  gentes  longe  lateque 
diffusa  ;  omnium  litterarum  atque  librorum 
fides  pereat  necesse  sit.  Siquidem  Hippocra¬ 
tis  libros,  Platonis,  Aristotelis,  Ciceronis, 
Varronis,  aliorumque  hujusmodi  auctorum, 
unde  constat  esse  ipsorum?  Unde,  si  quis 
hoc  neget;  nec  saltem  refellitur,  sed  ridetur; 
nisi  quia  sic  eos  ab  ipso  eorum  tempore  us¬ 
que  ad  hoc  tempus  successionis  series  com¬ 
mendavit,  ut  plane  sit  hac  de  re  dubitare 
dementis  ? 

Alteram  deinde  hajresim  hisce  argumen¬ 
tis  idem  Augustinus  lib.  I  De  consen.  Evan- 
gel.  cap.  7  et  8,  non  minus  breviter,  quam 
acute  refellit  :  Primum,  si  de  Pythagora  at¬ 
que  Socrate,  qui  nihil  ipsi  suum  scripserunt, 
discipulis  eorum  scribentibus  credimus;  quse 
causa  est,  cur  Apostolis  de  magistro  suo 
scribentibus  non  sit  fides  habenda?  An  illi 
fortassis,  quoniam  sapientes  erant,  discipu¬ 
los  facere  veraces  potuerunt;  non  potuit  ve¬ 
races  facere  discipulos  Christus,  qui,  ipsis 
etiam  consentientibus ,  sapientia  omnibus 
praestitit? 

Deinde  cum  illi  ipsi,  qui  falsa  scripsisse 
Apostolos  clamant, Christum  sapientissimum 
hominem  fuisse  censeant,  neque  id  aliunde, 
quam  ex  Apostolorum  litteris  discere  potue¬ 
rint  ;  an  non  satis  perspicue  convincuntur, 
Apostolorum  libris  modo  credere,  modo  non 
credere,  non  rationis  judicio,  sed  arbitrio 
voluntatis?  Praeterea  si  magistri  gloriam  di¬ 
scipuli  nimis  cupide  scriptis  suis  amplificare 
studuissent,  debebant  certe  crucis  ignomi¬ 
niam  aut  silentio  tegere,  aut  attingere  quam 
brevissime  :  in  reditu  vero  ab  inferis,  atque 
ascensione  in  coelum  explicanda  orationem 
longissimam  ponere.  Quo  igitur  consilio 
Evangelistse  omnes  resurrectionem  atque 
ascensionem  vix  commemorant;  in  exponen¬ 
dis  vinculis,  flagellis,  cruce,  contumeliis, de¬ 
decore,  cruciatibus,  quam  diutissime  immo¬ 
rantur  ?  Nimirum  non  magistri  laudes  falsa 
narratione  prosequi,  sed  Christi  sermones, 
resque  ab  eo  gestas  simpliciter  ac  vere  litte¬ 
ris  commendare  propositum  habuerunt. 

Decima  hseresis  tres  Evangelistas  recipit, 
Matthseum,  Marcum,  Lucam,  Joannem  ut 

illis  contrarium  repudiat  Hanc  haeresim  sine 
nomine  auctoris  Philastrius  refert  c.  60.  sed 
Alogianorum ,  sive  Alogorum  dici  posse, 
censet  Epiphanius  haeres.  51,  quem  sequitur 
S.  Augustinus  haeres.  30. 

Undecima  haeresis  solum  Matthaeum  ex 
Evangelistis  probat  :  auctorem  hujus  hsere¬ 
sis  Ebionem  fuisse,  scribit  Irenaeus  lib.  I, 
cap.  26.  Yide  etiam  de  hac  re  Epiphanium 
haeres.  30,  et  Eusebium  lib.  III  hist.  Ec- 
cles.  cap.  21. 

Duodecima  hseresis,  quae  est  Cerinthi,  eo¬ 
dem  teste  Irenaeo,  1.  III  c.  11,  solius  Marci 
Evangelio  utitur. 

Decimatertia  hseresis  Marcionis  est,  ut 
Irenaeus  ibidem ,  et  Tertullianus  libro  de 
praescrip.  adversus  haereticos  scriptum  reli¬ 
querunt  ,  solum  Lucam  in  pretio  habet ; 
quanquam  nec  integrum ,  sed  mutilum  et 
corruptum,  ut  ex  Tertulliano  lib.  IV  contra 
Marcionem,  et  Epiphanio  haeres.  24  planum 
est. 

Decimaquarta  hseresis  Evangelistam'  nul¬ 
lum  agnoscit,  praeter  unum  Joannem  ;  cujus 
hseresis  auctorem  Yalentinum  ibidem  Ire- 
nseus  facit.  Atque  hanc  haeresim  vigere  ac 
florere  vehementer  optasse  videtur  Martinus 
Lutherus,  tametsi,  quoniam  rem  esse  hoc 
tempore  nimis  difficilem  intellexit,  non  ni¬ 
mium  operae  ac  laboris  in  eo  ponendum  esse 
putavit.  Certe  praefatione  in  novum  Testa¬ 
mentum,  ut  etiam  Joannes  Cochlaeus  ani¬ 
madvertit  in  libro  de  Scripturae  et  Ecclesiae 
auctoritate,  cap.  3.  et  in  Septicipite  cap.  5. 
abolendam  esse  dicit  illam  falsam  opinionem, 
quod  sint  tantum  quatuor  Evangelia.  Item 
JoannisEvangeliumesse  unicum,  pulchrum, 
verum,  ac  principale  Evangelium,  aliisque 
tribus  longe  ac  late  praeferendum,  adeo  ut 
etiam  Pauli  ac  Petri  Epistolae  longe  praece¬ 
dant  tria  illa  Evangelia  Matthaei,  Marci,  ac 
Lucae. 

Has  quinque  postremas  haereses  veteres 
Patres  ut  refutarent,  multis  rationibus  de¬ 
monstrare  conati  sunt,  non  modo  quatuor 
tantum  esse  libros  Evangeliorum,  verum 
etiam  nec  plures,  nec  pauciores  confici  de¬ 
buisse.  Yide  Ireneeum  lib.  III,  c.  11 ;  Tertull. 
lib.  IV.  in  Marcionem ;  Ambrosium  praefa¬ 
tione  Commentariorum  in  Lucam,  et  lib.  X, 
cap.  101  ;  Eucherium  lib.  I  in  Gen.  c.  14; 
Hieronymum  praefat.  Commentariorum  in 
Matth.  August.  lib.  I,  de  consensu  Evangel. 
c.  6;  Greg.  hom.  IV  in  Ezech.  Et  sane,  ut 
rationes  alias  interim  omittamus,  quid  signi¬ 


ficare  credenda  sunt  quatuor  illa  animantia, 
quae  Ezechieli  et  Joanni  divinitus  ostensa 
sunt,  Homo,  Leo,  Vitulus,  Aquila;  nisi  qua¬ 
tuor  Evangelistas,  Matthaeum,  Marcum,  Lu¬ 
cam  et  Joannem?  Id  enim  non  solum  litteris 
et  vocibus  populi  ubique  testantur,  sed  ipsi 
etiam  parietes  signis  et  imaginibus  clamant. 

Quintadecima  haeresis  librum  Actorum 
Apostolorum  e  numero  divinorum  volumi¬ 
num  detrahit.  Auctores  hujus  haeresis 
multos  habemus ,  Cerinthum  apud  Phila- 
strium  cap.  36  ;  Cerdonem  apud  Tertull.  de 
praescript.  ;  Tatianum  apud  Eusebium  lib. 
IV  hist.  cap.  29.;  Manichaeum  apud  Augu¬ 
stinum  lib.  de  utilitate  credendi  cap.  3. 

Sextadecima  haeresis  Ebionitarum  est,  qui 
scripta  omnia  Pauli  Apostoli  rejiciunt,  et 
ipsum  Paulum  Graecum  atque  apostatam 
vocant  :  testes  sunt  Irenaeus  lib.  I,  cap.  26., 
et  Epiphanius  haeres.  30.  Eumdem  errorem 
Helcheseitis  postmodum  placuisse  ,  scribit 
Eusebius  in  VI  libro  hist.  Eccles.  cap.  27. 

Decimaseptima  haeresis,  quae  est  Marcio¬ 
nis,  testibus  Epiphanio,  haeres.  42.,  ac  Hie¬ 
ronymo  praefat.  Comment.  Ep.  ad  Titum, 
Epistolas  ad  Timotheum  et  Titum  integras 
respuit  :  e  caeteris,  quod  sibi  videtur,  spon¬ 
gia  sua  delet.  Refellit  has  tres  haereses  accu¬ 
rate  Petrus  Cluniacensis  Abbas  in  epistola 
priore  adversus  Henricianos  et  Petrobusia- 
nos  :  nec  est  operae  pretium  in  re  tam  per¬ 
spicua  tempus  terere. 

Postrema,  eorum  haeresis  est,  qui  in  ipsis 
B.  Pauli  epistolis,  aliisque  sacris  ac  divinis 
libris,  non  omnia  scripta  esse  volunt  dicti¬ 
tante  Spiritu  sancto,  sed  aliqua  interdum 
sola  prudentia  et  ratione  humana  duce. 
Quocirca  totam  Epistolam  ad  Philemonem, 
ut  more  humano  scriptam  contempserunt. 
Laborabant  olim  hoc  errore,  tum  Anomoei 
apud  Epiphanium  haeres.  76,  tum  etiam  alii 
quidam  apud  Hieronymum  in  cap.  VI  Mi- 
cheae,  et  praefat.  Comment.  epist.  ad  Phile¬ 
monem,  et  apud  Augustinum  lib.  II  contra 
adversarium  legis  et  Prophetarum  cap.  2. 

Nostro  saeculo  Erasmus  eamdem  haeresim 
renovavit  :  siquidem  in  annotationibus  suis 
ad  II  et  XXVII  cap.  Matth.  non  obscure 
scripsit,  non  esse  metuendum ,  ne  totius 
Scripturae  corruat  auctoritas,  si  levis  aliquis 
error  in  ea  deprehendatur,  praesertim  cum 
Evangelistas  interdum  memoria  lapsos  Au¬ 
gustinus  concedat,  lib.  III  de  consensu 
Evangel.  cap.  7  ;  et  negari  nullo  modo  posse 
videatur. 

Refellant  hanc  haeresim  Epiphanius,  Hie¬ 
ronymus,  et  Augustinus  locis  paulo  ante  no¬ 
tatis.  Quia  vero  S.  Augustini  testimonio 
Erasmus  abutitur,  operae  pretium  erit,  ut 
hujus  unius  doctoris  verba  in  medium  adfe- 
ramus.  Sic  igitur  loquitur  S.  Augustinus,  II 
de  consensu  Evangelistarum  :  «Omnem  autem 
falsitatem  abesse  ab  Evangelistis  decet,  non 
solum  eam,  quse  mentiendo  promitur,  sed 
etiam  eam,  quse  obliviscendo  (1).  »  Non  igi¬ 
tur,  ut  vult  Erasmus,  errorem  ex  memorise 
lapsu  Evangelistae  tribuit  Augustinus. 

Rursum  in  epist.  8  ad  S.  Hieronymum, 
inquit :  «  Admisso  enim  semel  in  tantum  au¬ 
ctoritatis  fastigium  officioso  aliquo  mendacio, 
nulla  illorum  librorum  particula  remanebit, 
non  ut  cuique  videbitur,  vel  ad  mores  diffi¬ 
cilis,  vel  ad  fidem  incredibilis,  eadem  perni¬ 
ciosissima  regula  ad  mentientis  auctoris  con¬ 
silium  officiumque  referatur.  »  Quas  ratio 
Augustini  firmissima  est,  si  enim  erratum 
aliquod  in  Scripturis ,  sive  imperitia,  sive 
oblivione  ,  sive  alia  quacumque  humana 
imbecillitate  ab  auctore  committi  potuit, 
quicumque  locus  proferatur,  de  eo  quaestio 
esse  poterit,  an  in  eo  scribendo  auctor  non 
dormitaverit. 

Quid  igitur,  inquies,  sibi  voluit  Augusti¬ 
nus,  cum  in  tertio  libro,  de  consensu  Evan¬ 
gelistarum,  quod  apud  Matthaeum  legatur 
Hieremias  pro  Zacharia,  nominis  errorem 
tribuit  lapsui  memoriae?  R&pondeo,  non 
legisse  me  apud  Augustinum  errorem,  vel 
lapsum,  ut  Erasmus  dicit,  sed  a  Spiritu  san¬ 
cto  mirabiliter  gubernatam  mentem  Evan¬ 
gelistae,  sine  errore  et  sine  lapsu.  Id  unum 
Augustinus  dicit,  scribenti  Evangelistae,  di¬ 
vina  providentia  unius  Prophetae  nomen  pro 
alio  occurrisse  :  in  quo  si  lapsus,  aut  error 
fuit,  certe  Spiritus  sancti  fuit.  Spiritum  san¬ 
ctum  vero  labi,  aut  errare  posse,  nemo  sanae 
mentis  unquam  dixit.  Sed  verba  ipsa  S.  Au¬ 
gustini  audiamus. 

«  Quid,  inquit,  intelligendum  est,  nisi  hoc 
actum  esse  secretiore  consilio  providentiae 
Dei,  qua  mentes  Evangelistarum  sunt  guber¬ 
natae  ?  Potuit  enim  fieri,  ut  animo  Matthaei 
Evangelium  conscribentis  pro  Zacharia  Hie¬ 
remias  occurreret,  ut  fieri  solet,  quod  tamen 
sine  ulla  dubitatione  emendaret,  saltem  ab 
aliis  admonitus,  qui  ipso  adhuc  in  carne  vi¬ 
vente  hoc  legere  potuerunt,  nisi  cogitaret 
recordationi  suae,  quae  sancto  Spiritu  rege¬ 


batur,  non  frustra  occurrisse  aliud  pro  alio 
nomen  Prophetae,  nisi  quia  ita  Dominus  hoc 
scribi  constituit.  Cur  autem  ita  constituerit 
Dominus,  prima  illa  causa  utilissima  debet 
facillime  cogitari,  etiam  sic  esse  insinuatum, 
ita  omnes  sanctos  Prophetas  uno  spiritu  lo¬ 
cutos  mirabili  inter  se  consensione  constare, 
ut  hoc  multo  amplius  sit,  quam  si  omnia 
Prophetarum  uno  unius  hominis  ore  dice¬ 
rentur,  et  ideo  indubitanter  accipi  debere 
quaecumque  per  eos  Spiritus  sanctus  dixit, 
et  singula  esse  omnium,  et  omnia  singulo¬ 
rum.  Cum  igitur  et  quae  dicta  sunt  per  Hie- 
remiam  tam  sint  Zachariae  quam  Hieremiae ; 
et  quae  dicta  sunt  per  Zachariam  tam  sint 
Hieremiae  quam  Zachariae ;  quid  opus  erat 
ut  emendaret  Matthaeus  ,  cum  aliud  pro 
alio  sibi  nomen  occurrens  a  se  scriptum  re¬ 
legisset,  ac  non  potius  sequens  auctoritatem 
Spiritus  sancti,  a  quo  mentem  suam  regi 
plus  nobis  ille  utique  sentiebat,  ita  hoc  scri¬ 
ptum  relinqueret,  sicut  eum  admonendo 
constituerat  ei  Dominus,  ad  informandos 
nos  tantam  verborum  suorum  inter  Prophe¬ 
tas  esse  concordiam,  ut  non  absurde,  imo 
congruentissime  etiam  Hieremiae  deputare¬ 
mus,  quod  per  Zachariam  dictum  reperi- 
mus  (2)  ?  » 

Argumenta  quae  Melchior  Canus  lib.  II. 
De  locis  Theolog.  cap.  16,  17,  18,  pro  hac 
haeresi  adducit,  et  diluit,  praetermittenda 
mihi  esse  putavi,  tum  quod  ea  apud  nullum 
haereticorum  legerim,  tum  etiam  quod  ab 
ipso  Cano  facile  peti  possint. 

De  libro  Esther. 

Hactenus  de  primo  ordine  sacrorum  libro¬ 
rum  disputatum  est  :  nunc  de  libris  singulis 
secundi  ordinis,  de  quibus  major  difficultas 
est,  seorsim  disseremus.  Ac  primus  se  offert 
liber  Esther,  quem  librum  tres  gravissimi 
scriptores  extra  Canonem  posuerunt,  Melito 
Asianus  apud  Eusebium  lib.  IV  hist.  cap. 
26.,  Athanasius  in  Synopsi,  et  Gregorius 
Nazianzenus  in  eo  carmine  quod  scripsit  de 


(1)  Lib.  11.  Cap.  12.  —  (2)  De  consens.  Ev.  Lib.  111.  Cap.  7. 

genuinis  Scripturis.  Non  defuerunt  etiam 
qui  librum  quidem  Esther  inter  sacros  libros 
numerandum  censuerint;  septem  vero  po¬ 
strema  capita,  quod  in  Hebraicis  textibus 
non  habeantur,  ejus  libri  vera  membra  esse 
negaverint,  et  tamquam  adulterina,  atque 
aliena  a  reliquo  corpore  resecanda  putave¬ 
rint.  In  qua  sententia  fuisse  B.  Hieronymum, 
ex  ejus  praefatione  colligitur.  Secuti  S.  Hie¬ 
ronymum  sunt,  non  modo  ante  Concilium 
Tridentinum  Nicolaus  Lyranus ,  Dionysius 
Carthusianus,  Hugo  et  Thomas  de  Vio  Car¬ 
dinales  in  Commentariis  hujus  libri;  verum 
etiam  post  Concilium  Sixtus  Senensis  in  lib. 
I  et  VIII  Bibliothecae  sanctae. 

At  librum  hunc  sacrum  et  divinum  esse, 
satis  certe  probant  omnia  illa  Pontificum  et 
Conciliorum  decreta;  necnon  tam  multa 
Patrum  Hebraeorum,  Graecorum  et  Latino¬ 
rum  testimonia,  quae  supra  in  quarto  hujus 
libri  capite  annotavimus.vNam  si  Melitonem, 
Athanasium,  et  Gregorium  detrahas,  reliqui 
omnes  de  libri  hujus  divina  auctoritate  con¬ 
sentiunt.  Quod  vero  attinet  ad  ea  capita, 
quae  in  Hebraicis  codicibus  non  habentur, 
ea  quoque  ad  sacrum  Canonem  pertinere  liis 
rationibus  confirmamus. 

Primum  enim  negari  non  potest,  quin  ve¬ 
tera  Concilia,  Laodiceenum  cap.  59,  et  Car¬ 
thaginiense  III  can.  47.,  veteresque  Patres 
Graeci,  Origenes  in  primum  Psalmum,  Euse- 
bius  lib.  III  Hist.  cap.  25,  Cyrillus  Catech. 
IV,  et  Damascenus  lib.  IV  cap.  18,  necnon 
Patres  Latini,  Hilarius  in  primum  Psalmum, 
Innocentius  epist.  3,  Ruffinus  in  Symbolo, 
et  Augustinus  lib.  II  Doctr.  Christ.  cap.  8, 
cum  inter  sacros  libros  volumen  Esther  nu¬ 
merant,  de  eo  volumine  esse  locutos,  quo 
tum  ipsi,  tum  Ecclesia  universa  eo  tempore 
utebatur.  Utebatur  autem  eo  tempore  uni¬ 
versa  Ecclesia  libris  sacris  juxta  eam  editio¬ 
nem,  quam  S.  Hieronymus  praefatione  in  li¬ 
brum  Esther,  et  saepe  alibi,  vulgatam  ap¬ 
pellare  solet,  quae,  ut  ipse  ait,  Graecorum 
lingua  et  litteris  continetur;  in  qua  editione 
septem  illa  capita  libri  Esther,  de  quibus 
nunc  agimus,  non  defuisse,  testes  sunt  in 
primis  ipsi  Graeci  textus,  qui  nomine  septua¬ 
ginta  duorum  Interpretum  circumferuntur ; 
testis  quoque  est  S.  Athanasius  in  Synopsi, 
ubi  summam,  et  primas  sententias  singulo¬ 
rum  librorum  adscribit ;  testis  denique  est 
S.  Hieronymus,  qui  in  sua  translatione  ali¬ 
quot  locis  admonet,  septem  ista  capita  in 
Hebraeis  textibus  non  haberi,  sed  ex  vulgata 


editione  a  se  esse  deprompta.  Quare  si  Con¬ 
cilia  et  Patres  librum  Esther,  qualem  ipsi 
legere  consueverant  in  sacrum  Canonem  re¬ 
tulerunt  ;  certe  librum  integrum,  atque  his 
septem  adjunctis  capitibus  retulerunt. 

Quid,  quod  Patres  non  modo  librum  ipsum 
inter  sacros  numerant,  sed  etiam  ex  postre¬ 
mis  septem  capitibus  non  raro  testimonia 
petunt?  Vide  Chrysost.  hom.  3  ad  populum 
Antiochenum,  et  Augustinum  epistol.  199 
ad  Ediciam.  Quid,  quod  Origenes  in  Episto¬ 
la  ad  Julium  Africanum,  hanc  ipsam  partem 
libri  Esther,  quae  in  Hebraeorum  voluminibus 
non  habetur,  sacram  et  canonicam  esse  de¬ 
monstrat?  «  In  libro,  inquit,  Esther,  neque 
Mardochsei,  neque  "Esther  preces,  quae  le¬ 
gentes  possunt  aedificare ,  habentur  apud 
Hebraeos ;  sed  neque  epistolae,  neque  quae 
ab  Aman  scripta  est  de  eversione  gentis  Ju¬ 
daeorum,  neque  Mardochaei  ex  nomine  Regis 
Artaxerxis  gentem  a  morte  liberans.  »  Apud 
septuaginta  autem  et  Thedotionem  ea  sunt. 
Et  infra ;  «  Vide  ergo,  ne  imprudentes,  et  in¬ 
scientes  abrogemus  exemplaria,  quae  haben¬ 
tur  passim  in  Ecclesiis,  et  legem  statuamus 
fraternitati,  ut  deponant  quidem  sacros,  qui 
apud  eos  feruntur,  libros  :  assententur  au¬ 
tem  Hebraeis,  et  persuadeant  ut  nos  puris 
impertiant,  et  qui  nihil  habeant  figmenti.  An 
non  providentia  in  sanctis  Scripturis  dedit 
omnibus  Christi  Ecclesiis  aedificationem  ? 
non  curam  gfessit  eorum,  qui  empti  sunt 
pretio,  pro  quibus  Christus  est  mortuus  »  ? 

Accedit  postremo  decretum  Trident.  Cone, 
sess.  IV,  quo  libri  omnes  in  ipso  decreto 
paulo  ante  numerati,  cum  omnibus  suis  par¬ 
tibus  approbantur,  prout  in  Ecclesia  legi 
consueverunt,  et  in  Latina  vulgata  editione 
habentur  :  cujus  Concilii  auctoritas,  quam¬ 
vis  apud  haereticos  nulla  sit,  apud  Sixtum 
tamen  caeterosque  Catholicos  maxima  atque 
antiquissima  est. 

Sed  Concilium,  inquit  Sixtus  lib.  I,  de 
veris  librorum  partibus  loquitur,  non  de  ad¬ 
ditamentis,  qualia  sunt  postrema  capita  libri 
Esther.  Atqui  si  ista  Sixti  responsio  vera  es¬ 
set,  multae  aliae  partes  sacrorum  librorum, 
Danielis,  Marci,  Lucae,  Joannis  apud  Catho¬ 
licos  in  discrimen  vocarentur.  Quid  enim 
haberet  Sixtus  quod  diceret,  si  ei  ad  eas 
partes  divinorum  voluminum  conservandas, 
Concilii  decretum  quasi  murum  quemdam 
objicienti ,  responderetur  ab  adversariis  : 
Concilium  de  veris  partibus  esse  locutum, 
ea  vero  additamenta  esse,  non  partes? 

Deinde  quis  ambigere  poterat,  certis  libris 
a  Concilio  approbatis,  omnes  etiam  veras 
partes  eorum  librorum  esse  approbatas? 
Quorsum  igitur  addit  Concilium  illa  verba, 
cum  omnibus  suis  partibus,  nisi  ut  omnes 
intelligant,  eas  etiam  partes,  de  quibus  ali¬ 
quando  controversia  fuerat,  ad  sacrorum  li¬ 
brorum  Canonem  pertinere? 

Denique  Tridentinum  Concilium  senten¬ 
tiam  suam  sequentibus  verbis  ita  luculenter 
explicuit,  ut  nullus  omnino  tergiversationi 
locus  sit  relictus.  Cum  enim  dixisset  :  «  Si 
quis  autem  libros  ipsos  integros  cum  omni¬ 
bus  suis  partibus  »,  adjunxit  continuo  :  «pro¬ 
ut  in  Ecclesia  Catholica  legi  consueve¬ 
runt  (1 ).  )>  Quis  autem  nescit,  feri  a  quarta 
post  Dominicam  secundam  Quadragesimae, 
publice  in  Ecclesia  inter  ipsa  sacrorum  so- 
Jemnia  lectionem  decantari  ex  XIII  cap. 
Esther?  Et  rursum  ex  eodem  capite  lectio¬ 
nem  pronuntiari  in  ea  Missa,  quae  legi  solet 
adversus  Paganos?  Ac  demum  orationem 
Esther  recitari  ex  cap.  XIY  ejusdem  libri, 
in  Dominica  22  post  Pentecosten,  Evangelio 
ac  Symbolo  decantato?  Sed  operae  pretium 
erit  jam  adversariorum  argumenta  diluere. 

Aiunt  primo ,  cum  liber  Esther  Hebraico 
sermone  scriptus  sit,  septem  ista  capita  quae 
apud  Hebraeos  non  habentur,  sine  dubio  cen¬ 
seri  debere  supposititia.  Respondemus  cum 
Origine  loco  notato,  probabile  esse  aliquan¬ 
do  ista  etiam  capita  in  textu  Hebraico  fuisse, 
deinde  casu  aliquo  excidisse.  Certe  Josephus 
lib.  XI.  Antiq.  cap.  6.  dum  historiam  Esther 
narrat,  duas  epistolas  Assueri  et  orationem 
Mardochaei  non  praetermittit  :  cum  tamen 
nihil  horum  nunc  in  Hebraeorum  codicibus 
habeatur  :  neque  credibile  est  a  Josepho  haec 
esse  conficta,  cum  ipse  idem  de  se  ista  lo¬ 
quatur  :  «  In  ipso,  inquit,  historiae  meae  prin¬ 
cipio  propter  eos  qui  quaestionem  faciunt, 
aut  in  aliquo  culpare  nituntur,  astruxi  di¬ 
cens,  translaturum  me  libros  Hebraicos  in 
eloquium  Graecum  :  et  hos  volentibus  ape¬ 
rire,  neque  adjicere  me  aliquid  seorsum,  ne¬ 
que  subtrahere  me  promittens  (2).  » 

Potest  etiam  responderi,  primum  libri  hu¬ 
jus  auctorem  qui  Hebraice  historiam  Esther 
scribendam  suscepit,  summam  tantum  histo¬ 
riae  conscripsisse  :  deinde  alio  tempore  scrip¬ 
tam  fuisse  [historiam  eamdem  ab  aliquo 
alio  copiosius,  et  translatam  in  linguam  Grae¬ 
cam  a  Lysimacho,  regnante  in  HSgypto  Pto¬ 


lemaeo  Epiphane  et  Cleopatra ,  ut  indicatur 
in  hoc  ipso  libro  cap.  XI.  Porro  prioris  au¬ 
ctoris  librum  ipsum  Hebraicum  ,  posterioris 
autem  non  ipsum  librum,  sed  solum  transla¬ 
tionem  ad  nos  pervenisse* 

Secundo  objiciunt ;  non  cohaerere  postre¬ 
ma  ista  capita  cum  superioribus  :  nam  cap. 
II.  narrantur  insidiae  duorum  Eunuchorum, 
et  detectio  earumdem  industria  Mardochaei. 
Deinde  rursum  eaedem  narrantur  cap.  XI  et 
XII,  sed  priori  loco  dicuntur  insidiae  factae 
fuisse  anno  septimo  Assueri ;  et  cap.  VI  ad¬ 
ditur,  nihil  omnino  mercedis  accepisse  Mar- 
dochaeum,  qui  eas  patefecerat: in  loco  autem 
posteriore,  dicuntur  factae  anno  secundo  As¬ 
sueri,  et  additur,  datis  pro  delatione  mune¬ 
ribus. 

Respondeo  septem  illa  capita  libri  Esther i 
quae  sunt  postrema  in  editione  Latina  vulga¬ 
ta,  non  esse  revera  postrema  ,  sed  quaedam 
eorum  pertinere  ad  initium  libri,  ut  cap.  XI, 
et  XII,  quaedam  ad  medium  ,  ut  cap.  XIII, 
XIV,  XV,  XVI ;  quaedam  ad  finem,  ut  cap.  X ; 
quod  perspicuum  est,  tum  ex  Graecis  codici¬ 
bus  ubi  omnia  suo  ordine  collocata  sunt; 
tum  ex  annotatione  S.  Hieronymi  inserta 
cap.  X,  XI,  et  sequentibus  hujus  libri  in  Bi- 
bliis  Latinis.  Patitur  autem  Ecclesia  ea  ca¬ 
pita  simul  ad  finem  libri  permanere  ,  ubi  ea 
S.  Hieronymus  collocavit ,  ut  intelligamus, 
quid  hujus  libri  sit,  et  quid  etiam  non  sit  in 
codicibus  Hebraeorum. 

Narratio  igitur  insidiarum  quae  habetur 
cap.  XII,  in  Latinis  Bibliis  ,  ad  initium  libri 
pertinet,  atque  ibi  narrantur  insidiae  per  an¬ 
ticipationem  ,  quae  rursum  narrantur  postea 
suo  loco  c.  II.  Factae  sunt  autem  anno  septi¬ 
mo  ut  habetur  cap.  II ;  non  autem  anno  se¬ 
cundo  ut  videtur  colligi  ex  c.  XI ;  siquidem 
illa  verba  c.  XI :  Anno  secundo  regnante  Ar¬ 
taxerxe  ,  etc.  non  debent  extendi  usque 
ad  narrationem  insidiarum,  sed  solum  ad  ea 
quae  dicuntur  idipso  c.  XI,  id  est  ad  som¬ 
nium  quod  Mardochaeus  vidit,  antequam 
Esther  Assuero  conjungeretur. 

Quod  vero  objiciebatur  de  mercede  dela¬ 
tionis,  non  habet  difficultatem.  Nam  etsi  non 
habuerat  Mardochaeus  mercedem  pro  dela¬ 
tione  quando  Rex  jussit  relegi  sibi  annales,  ut 
dicitur  cap.  VI,  tamen  habuit  postea  am¬ 
plissimam  mercedem,  quae  describitur  in  eo¬ 
dem  VI  capite,  et  ea  significatur  cap.  XII, 
per  illa  verba  :  Datis  prjo  delatione  muneribus. 


(1)  Sess.  IV.  —  (2)  Lib.  X.  Cap.  12. 

Dices  fortasse  :  si  ista  narrantur  per  anti¬ 
cipationem,  cur  in  Graecis  textibus  sequitur : 
Et  factum  est  post  haec  in  diebus  Artaxerxis , 
etc.  ?  narratur  enim  convivium  Regis  Assueri 
factum  anno  tertio  regni  ejus,  et  indicat  Scrip¬ 
tura  id  factum  esse  post  detectionem  insi¬ 
diarum,  quas  supra  diximus  anno  septimo 
factas  esse.  Respondemus,  illud  post  hcec  non 
referri  ad  ea,  quae  narrata  sunt  per  anticipa¬ 
tionem,  sed  ad  somnium  Mardochaei  quod 
suo  leco  narratum  fuerat. 

Objiciunt  tertio  :  pugnare  ista  capita  pos¬ 
trema  cum  aliis  partibus  hujus  libri,  totum¬ 
que  librum  suspectum  reddere.  Siquidem  in 
epistola  Assueri  quae  habetur  c.  XYI,  dicitur 
Aman  gente  atque  animo  Macedo  fuisse, 
Persarumque  imperium  ad  Macedones  trans¬ 
ferre  voluisse  :  ex  quibus  verbis  colligitur, 
historiam  Esther  incidisse  in  ultima  tempora 
Regum  Persarum.  Nec  enim  timere  potuit 
Assuerus ,  ne  Regnum  Persarum  ad  Mace¬ 
dones  transferretur,  nisi  esset  jam  illud  re¬ 
gnum  alicujus  nominis.  Fuit  autem  regnum 
Macedonum  obscurissimum  usque  ad  tem¬ 
pora  Philippi  patris  Alexandri  Magni,  ut  Jus¬ 
tinus  testatur  ad  finem  lib.  VI.,  nec  initio 
regni  Philippi,  sed  anno  vicesimo  primum 
coeperunt  vires  ejus  regni  suspectae  esse  Per¬ 
sis,  ut  Diodorus  refert  lib.  XVI.  Incidit  au¬ 
tem  annus  Philippi  vicesimus  in  annum  vi- 
cesimumtertium  Regis  Artaxerxis  Ochi,  ut 
ex  Chronico  Eusebii  cognosci  potest.  Atqui 
nullo  modo  fieri  potest,  ut  post  annum  vice¬ 
simum  tertium  Ochi  contigerithistoriaEsther: 
quaero  enim,  quis  fuit  Rex  ille  Persarum  qui 
habuit  Esther  uxorem?  Ochusne?  At  haec 
historia  non  post  annum  XXIII,  sed  anno 
XII  regni  Assueri  completa  est,  ut  habetur 
in  libro  Esther  cap.  III.  Num  Arses  Ochi  suc- 
cersor  ?  At  ille  solis  quatuor  annis  regnavit; 
qua  ratione  nec  Darius  Arsis  successor  et 
prostremus  Persarum  Rex  maritus  Esther 
esse  potuit;  quippe  qui  sex  tantum  annis  re¬ 
gno  potitus  est. 

Adde ,  quod  si  ad  finem  regni  Persarum 
pertineret  historia  Esther,  supervixisset  Mar- 
dochaeus  fere  ad  trecentos  annos.  Fuit  enim 
Mardochaeus  translatus  cum  Jechonia  ex 
Jerusalem  in  Babylonem  a  Nabuchodonosor 
Rege  Chaldaeorum,  Esther  II  et  XI.,  et  certe 
habuit  tunc  aliquot  annos  :  deinde  mansit  in 
captivitate  annis  LXX.  Supervixisset  postea 
ab  initio  regni  Gyri  usque  ad  finem  Ochi, 
qui  sunt  anni  ducenti  et  viginti.  Conjunge 
annos  LXX  cum  annis  CCXX.,  et  adde  ad¬ 


huc  aliquot  alios  quos  egit  ante  captivitatem, 
et  invenies  fere  CCC  annos.  Et  augetur  dif¬ 
ficultas  etiam  propter  Esther ;  nam  cum  ipsa 
fuerit  neptis  Mardochaei  juxta  Hieronymi 
versionem  ,  aut  patruelis  juxta  Hebraicos  et 
Graecos  codices,  vel  fuit  eequalisMardochaeo, 
vel  non  multo  junior  ;  et  quando  etiam  fuis¬ 
set  centum  annis  posterior,  habuisset  saltem 
vitae  annos  ducentos  cum  ad  nuptias  Assueri 
pervenit.  Quis  autem  credat  annum  ducen¬ 
torum  annorum  esse  illam  formosissimam 
virginem,  quam  Rex  Persarum  prae  omnibus 
mulieribus  adamavit  ? 

Respondemus  :  multas  esse  de  tempore 
quo  vixit  Esther  Scriptorum  sententias  ;  et 
quamquam  non  sunt  omnes  aeque  probabiles, 
tamen  nulla  est  tam  improbabilis ,  ut  si  eam 
sequamur,  propositam  objectionem  diluere 
non  possimus. 

Aliqui  igitur  historiam  Esther  ante  solu¬ 
tionem  captivitatis  Babylonicae  constituunt, 
voluntque  Assueram  Darii  Medi  patrem,  cu¬ 
jus  fit  mentio  Daniel  IX,  eum  esse,  qui 
duxit  uxorem.  Quae  opinio  placuisse  videtur 
Melchiori  Cano  lib.  XI.  de  locis  cap.  VI.,  et 
Gerardo  Mercatori  in  Chronologia ;  qui  au¬ 
ctores  ad  illam  objectionem  de  Aman,  qui 
transferre  voluit  imperium  Persarum  ad  Ma¬ 
cedones  responderent :  non  ideo  hoc  voluis¬ 
se  Aman,  quod  jam  tum  regnum  Macedonum 
ita  floreret ,  ut  cum  Persis  de  imperio  orbis 
teme  contenderet ;  sed  contra  potius  ,  quia 
cum  ipse  gente  Macedo  esset,  voluit  gentem 
suam  per  ea  tempora  obscuram  illustrissi¬ 
mam  reddere,  translato  ad  se  et  suos  nobilis¬ 
simo  imperio. 

Est  tamen  improbabilis  hcec  sententia.  Pri¬ 
mo,  quia  maritus  Esther  passim  dicitur  Ar¬ 
taxerxes  ,  quod  nomen  Medis  non  convenit, 
cum  sit  proprium  Regum  Persarum. 

Secundo ,  quia  maritus  Esther  regnabat 
ab  India  usque  adH5thiopiam,  Estherl.  Nun¬ 
quam  autem  Medi  tam  amplum  imperium 
possederunt.  Loquimur  autem  de  temporibus 
regni  Medorum  ante  Cyri  Monarchiam  :  ta¬ 
metsi  enim  eo  tempore  majus  essetMedorum 
quam  Persarum  regnum,  ut  S.  Hieronymus 
testatur  in  cap.  V.  Danielis  ;  non  tamen  erat 
regnum  illud  Medorum  tam  amplum,  quam 
postea  fuit  Monarchia  Persarum,  sive  regnum 
Assueri  mariti  Esther. 

Tertio,  quia  maritus  Esther  se  et  Persam 
et  Persarum  Regem  diserte  vocat,  Esther 
ult.  At  Assuerus,  de  quo  agitur  Dan.  IX.,  de 
semine  Medorum  erat. 

Quarto, quia  maritus  Esther  regnum  suum 
a  Deo  Hebraeorum  recognoscit ,  Esther  ulti¬ 
mo.  Nusquam  autem  legimus,  Medos  coluis¬ 
se  Deum  Judaeorum  :  de  Cyro  vero  et  poste¬ 
ris  ejus  id  legimus.  Nam  Cyrus  dicit  :  Omnia 
reyna  mundi  dedit  mihi  Deus  coeli ,  et  ipse  jus¬ 
sit  ,  ut  aedificarem  domum  in  Hierusalem  (1), 
et  I.  Esdr.  (2)  leguntur  epistolae  Darii  et  Ar¬ 
taxerxis  Regum  Persarum,  quibus  Deum  Ju¬ 
daeorum  hi  Reges  agnoscunt ,  et  sacrificari 
pro  se  ac  regno  suo  jubent. 

Quinto,  quia  maritus  Esther  Susis  regiam 
suam  habebat,  Esther  I.  At  Susa  non  erat 
Medorum  regia  sed  Persarum ,  ut  scribunt 
Solinus  cap.  LVIII.,  Diodorus  libr.  XI.  et 
Plutarchus  in  Artaxerxe.  Neque  his  repu¬ 
gnant  Justinus  lib.  I.  et  Q.  Curtius  lib.  IV. 
qui  Regiam  Persarum  scribunt  fuisse  Perse- 
polim.  Nam,  ut  refert  Strabo  lib.XV,  etPer- 
sepolis  et  Susa  Regiae  urbes  Persarum  erant : 
sed  Persepolis  ideo  Regia  dicebatur,  quod 
apud  eam  gazae  et  sepulcra  Regum  essent ; 
Susa  vero  ,  quod  in  ea  Reges  ipsi  moraren¬ 
tur.  Susis  autem  sedem  suam  Cyrus  consti¬ 
tuit,  quod  cum  ea  civitas  sita  esset  in  finibus 
Assyriae,  Persidis,  et  Mediae,  commodissime 
poterat  inde  universum  imperium  defendi  et 
regi.  Non  igitur  Assuerus  maritus  Esther 
Medus  aliquis  fuit,  sed  Persa. 

Aliorum  opinio  est ,  maritum  Esther  non 
alium  esse  posse  quam  Cambysem, qui  etiam 
Assuerus  dicitur,  I.Esdr.  4.  Quae  sententia  Ju¬ 
daeorum  est  in  eaChronologia,quae  cnijr  T1D, 
id  est,  ordo  saeculi  inscribitur;  eteamdem  se¬ 
quitur  Gilbertus  Genebrardus  in  sua  Chrono- 
logia. 

Porro  Judaei  tres  tantum  numerant  Reges 
Persarum,  Cyrum,  Assuerum,  et  Darium, 
qui  a  Magno  Alexandro  victus  fuit:  quocirca 
nulla  eis  quaestio  remanet  de  aetate  Mardo- 
chaei  et  Esther,  vel  de  Aman  et  regno  Ma¬ 
cedoniae.  Tres  autem  tantum  fuisse  Reges 
Persarum,  duobus  testimoniis  Scripturarum 
probant.  Unum  est  Dan.  XI.,  ubi  Daniel  post- 
eaquam  dixerat  tres  Reges  futuros  fuisse  in 
Perside  post  Darium  Medum,  continuo  sub¬ 
jungit  de  Alexandro  :  Surget  vero  Rex  fortis , 
et  dominabitur ,  etc.  (3)  Alterum  est  in  II  li¬ 
bro  Esdr.  c.  XII.,  ubi  enumerat  Nehemias 
magnos  sacerdotes  a  Josue  filio  Josedech  us¬ 
que  adJaddum,  quem  constat  temporibus 
Alexandri  Magni  sacerdotio  functum.  Ex  quo 

(1)  11.  Paralip.  XXVI.  23.;  et  I.  Esdr.  1.  2. —  (2 
XI.  2. 


sequi  videtur  ,  ut  pauci  admodum  fuerint 
Reges  Persarum,  cum  Nehemias  ,  qui  tem¬ 
pore  Cyri  primi  Regis  vir  maturus  erat,  tem¬ 
pora  Alexandri  Magni  attigerit,  qui  Persarum 
Monarchiam  destruxit. 

Sed  haec  Judaeorum  opinio  nullo  modo  no¬ 
bis  probari  potest.  Nam  Assuerus  maritus 
Esther  supra  duodecim  annos  regnavit,  Esth. 
III.  Cambyses  autem  non  vixit  in  regno  nisi 
annos  septem  et  menses  quinque,  juxta  He¬ 
rodotum  libro  III.,  vel  annos  tantum  sex,  si 
Josepho  Hebraeo  credimus,  libro  XI  Anti- 
quit.  cap.  II.,  quibus  omnes  alii  Scriptores 
assentiuntur.  Nec  possunt  Judaei  dicere, 
multos  praeterea  annos  Cambysem  regnasse 
cum  patre  suo  Cyro,  cum  ipsum  Cyrum  tri¬ 
bus  tantum  annis  regnasse  iidem  Judaei  ve¬ 
lint. 

Deinde  Cambyses  toto  tempore  imperii  sui 
Judaeos  odio  prosecutus  est,  nec  unquam 
permisit  templum  aedificari  Hierosolymae;  ut 
aperte  colligitur  ex  lib.  IEsdrae.  c.  IV.  Quis 
igitur  credat,  Cambysem  illum  Assuerum  es¬ 
se,  qui  post  mortem  Aman  Judaeorum  aman- 
tissimus  fuit?  Quid  quod  Assuerus  noster  in 
libro  Esther  cap.  ultimo  indicat,  se  longo 
intervallo  distare  a  temporibus  Cyri ,  cum 
dicit,  beneficio  Dei  coeli  datum  fuisse  regnum 
majoribus  silis,  atque  usque  ad  sua  tem¬ 
pora  conservatum  !  quae  certe  in  Camby¬ 
sem  non  conveniunt ,  qui  Cyro  proximus 
fuit. 

Neque  fundamentum  Hebraeorum  de  tri¬ 
bus  Persarum  Regibus  solidum  est,  cum  non 
solum  omnes  omnino  historici  Graeci  et  La¬ 
tini  contradicant,  et  ipse  etiam  Josephus  na¬ 
tione  ac  religione  Hebraeus,  sed  etiam  Daniel 
atque  Esdras  :  Nam  Danielis  c.  XI.  post  illa 
verba  :  Ecce  adhuc  tres  Reges  stabunt  in  Per - 
side,  sequitur  /  Et  quartus  ditabitur  opibus  ni¬ 
miis  super  omnes;  et  cum  invaluerit  divitiis 
suis,  concitabit  omnes  adversus  regnum  Grceco- 
vum  (4).  Quibus  verbis  aperte  describitur, 
Xerxes,  qui  cum  innumerabili  exercitu  venit 
in  Graeciam. 

In  libro  autem  I.  Esdree  cap.  IV.  fit  mentio 
Cyri ,  qui  Templum  exstrui  jussit ;  Assueri 
seu  Artaxerxis,  qui  idipsum  prohibuit;  et 
Darii,  qui  iterum  imperavit  ut  Templum  ae¬ 
dificaretur.  Deinde  cap.  VI.  post  Darium  po¬ 
nitur  alius  Artaxerxes,  qui  etiam  nominatur 
in  lib.  II  Esdrae  cap.  II.  Cur  autem  Daniel 

1.  Esdr.  VI.  et  Vll.  -  (3)  Dan.  XI.  3.  —  (4)  Dan. 

post  Xerxem  continuo  transeat  ad  Alexan¬ 
drum  Magnum,  ratio  est ,  ut  scribit  in  eum 
locum  S.  Hieronymus,  quia  Daniel  non  pro¬ 
posuerat  historiam  Regum  texere ,  sed  prae¬ 
dicere  regnorum  mutationes.  Numeravit  igi¬ 
tur  Reges  Persarum  usque  ad  Xerxem ,  qui 
bellum  gessit  adversus  Graecos,  ut  indicaret, 
inde  postea  natam  esse  occasionem,  ut  Graeci 
armarentur  in  Persas,  eosque  tandem  Alexan¬ 
dro  duce  imperio  spoliarent. 

Alterum  illud  argumentum  de  numero 
Pontificum,  diluit  Beda  lib.  III  in  Esdr.  cap. 
32.  ubi  docet :  Nehemiam  enumerasse  genea- 
logiam  Josue  Pontificis  usque  ad  Jaddum, 
quia  Jaddi  infantiam  attigit.  Nam,  ut  habe¬ 
mus  in  II  lib.  Esdrae  cap.  ult.,  tempore  Ne- 
hemiae  summus  Pontifex  erat  Eliasib  nepos 
Josue,  et  proavus  Jaddi,  qui  tempore  Ale-' 
xandri  jam  senex  pontificatum  gerebat  :  in¬ 
ter  finem  autem  Artaxerxis  Longimani,  cujus 
pincerna  erat  Nehemias,  et  initium  Alexan¬ 
dri  ,  sunt  anni  nonaginta  quinque.  Fieri  igi¬ 
tur  optime  potuit,  ut  Jaddus  qui  tempore 
Alexandri  senex  erat,  tempore  Nehemiae  in¬ 
fans  esset. 

Alia  sententia  aliorum  est,  maritum  Esther 
esse  Darium  Hystaspis,  qui  Cambysi  succes¬ 
sit.  Quae  sententia  Joannis  Carionis  est  in 
Chronico,  et  Joannis  Benedicti  in  annotatio¬ 
nibus  marginalibus  ad  librum  Esther;  et 
quanquam  superioribus  duabus  probabilior 
est,  mihi  tamen  ob  illa  ipsa  argumenta, 
quse  ipsi  pro  se  adferunt,  rejicienda  vide¬ 
tur. 

Dicunt ,  existimare  se  Darium  Hystaspis 
esse  Assuerum  nostrum,  tum  quia  duos  uxo¬ 
res  habuit ,  Atossam,  et  Arystonam  ;  tum 
etiam-  quia  morabatur  in  urbe  Susa :  quce  duo 
referuntur  de  Assuero  nostro  in  lib.  Esther. 
At  Herodotus  lib.  III.  docet,  tam  Atossam 
quam  Artistonam  uxores  Darii,  filias  Cyri 
fuisse ;  quod  certe  nostrae  Esther  non  conve¬ 
nit  :  incoluisse  autem  Susam  non  est  pro¬ 
prium  Darii ,  sed  commune  Regibus  Persa¬ 
rum,  ut  supra  docuimus  ex  Strabone. 

Alia  sententia,  et  quidem  valde  celebris, 
Artaxerxem  Mnemonem  maritum  Esther  fa¬ 
cit  :  ita  Eusebius  docet  in  Chronico,  quem 
Beda  in  libro  de  sex  aetatibus,  et  permulti 
alii  Scriptores  sequuntur. 

Sed  adversus  hanc  sententiam  duo  sunt 
non  levia  argumenta.  Primum  scribit  Jose- 
phus  in  primo  libro  Contra  Appionem,  non 
haberi  apud  Hebraeos  in  canone  sacrorum 
librorum  eos  libros,  qui  post  tempora  Arta¬ 


xerxis  Longimani  scripti  sunt.  Siquidem  li¬ 
brorum  sacrorum  canonem  Esclras  compo¬ 
suit,  cujusvita  non  extenditur  ultra  tempora 
Longimani  :  at  liber  Esther  semper  in  ca¬ 
none  Hebraeorum  fuit,  ut  ex  eodem  Josepho 
in  lib.  XI.  Antiquitatum,  cap. 6.  et  in  eodem 
lib.  I.  Contra  Appionem  colligitur  ;  non  igi¬ 
tur  historia  hujus  libri  ad  tempora  Mnemo¬ 
nis  referenda  est. 

Deinde  Artaxerxis  Mnemonis  vitam  dili¬ 
genter  scripsit  Plutarchus,  qui  tamen  ne  in¬ 
nuit  quidem  aliquid  eorum,  quae  habentur 
in  lib.  Esther,  quin  potius  contrarium  inde 
colligitur.  Narrat  enim  Plutarchus,  Artaxer¬ 
xem  Mnemonem  duas  conjuges  habuisse, 
Statiram  et  Atossam  :  neutra  autem  esse  po¬ 
test  Vasthi  aut  Esther,  quae  uxores  Assueri 
nostri  fuerant.  Nam  Vasthi  repudiata  fuit, 
Esther  1 . ,  Statira  autem  veneficio  interfecta 
dum  adhuc  Regina  esset,  et  cum  ingenti  Re¬ 
gis  dolore  :  Atossa  vero  repudiata  nunquam 
fuit,  sed  vixit  cum  Artaxerxe  usque  ad  ejus 
mortem.  Jam  vero  Esther  Hebraea  erat  ge¬ 
nere,  et  in  matrimonium  accepta  ab  Arta¬ 
xerxe  anno  septimo  regni  ejus,  Esther  II., 
Atossa  autem  non  Hebraea,  sed  Persica,  et 
ipsius  Artaxerxis  filia  erat  :  Statira  vero, non 
anno  septimo  regni  assumpta,  sed  antequam 
regnare  inciperet  Artaxerxes  ab  eo  ducta 
fuerat. 

Est  igitur  postrema  sententia,  eaque  meo 
quidem  judicio  maxime  probabilis,  Joseplii 
libro  XI  cap.  6.,  nec  non  Sulpitii  lib.  II  sa¬ 
crae  historiae,  et  Nicepliori  Constantinopoli- 
tani  in  Chronico,  et  multorum  aliorum,  quos 
sine  nomine  refert  Eusebius  inChronico,qui 
docent,  Assuerum  maritum  Esther  non  alium 
esse  posse,  quam  Artaxerxem,  qui  dictus 
est  Longimanus,  quam  sententiam  nos  etiam 
sequimur,  tum  quod  argumenta,  quibus 
alias  sententias  refutavimus,  adversus  hanc 
sententiam  nihil  efficiant,  tum  etiam  quia, 
si  cui  fides  adhibenda  est  in  hac  historia, 
maxime  Josepho,  qui  et  Hebraeus  et  sacer¬ 
dos  et  peritissimus  rerum  Hebraicarum  erat. 
Verisimile  etiam  est,  Nehemiam  Hebraeum 
idcirco  pincernam  tanti  Regis  esse  potuisse, 
quia  et  Regina  Esther  Hebraea,  et  Praefectus 
palatii  Mardochaeus  Hebraeus  erat. 

At,  inquiunt,  si  Mardochaeus  cum  Rege 
Joachim  translatus  fuit  ex  Hierusalem  in 
Babylqnem ;  quomodo  fieri  potest  ut  usque 
ad  tempus  Artaxerxis  Longimani  supervixe¬ 
rit?  Respondeo,  non  esse  id  omnino  incre¬ 
dibile  :  sunt  enim  ab  initio  captivitatis  Ba- 

bylonicae  usque  ad  Longimanum  anni  cir¬ 
citer  165  :  non  est  antem  incredibile,  eo 
tempore  Mardochaeum  superasse  annum 
165,  quando  diu  postea  S.  Paulus  Eremita 
annum  attigit  115.,  S.  Hieronymo  teste,  et 
nos  ipsi  viderimus  senem  annorum  105,  ita 
robustum  et  vegetum,  ut  multos  adhuc  an¬ 
nos  supervicturus  esse  videretur. 

Deinde ,  quod  Scriptura  dicit ,  Mardo¬ 
chaeum  translatum  fuisse  in  Babylonem  cum 
Rege  Joachim ;  recte  intelligi  potest,  etiam 
si  nondum  natus  fuisset  Mardochaous.  Siqui¬ 
dem  transferri  potuit,  non  in  se,  sed  in  pa¬ 
rentibus,  aut  majoribus  suis,  quemadmo¬ 
dum  Zorobabel  et  Josue  dicuntur  rediisse  in 
Hierusalem  ex  captivitate,  quam  transtule¬ 
rat  Nabuchodonosor,  II.  Esd.  VII.,  et  tamen 
Zorobabel  natus  est  in  ipsa  captivitate,  Matii. 
I.,  et  idem  verisimile  est  de  Josue  filio  Jose- 
dech.  Et  Genes.  XLVI.,  ac  Deuteron.  X.  le¬ 
gimus,  intrasse  in  .dEgyptum  cum  Jacob 
septuaginta  animas,  in  quo  numero  compre¬ 
henduntur  duo  filii  Joseph,  qui  nati  erant 
in  ASgypto  :  nec  alia  ratione  dici  possunt  in 
iEgyptum  esse  ingressi,  nisi  quia  Joseph,  in 
cujus  lumbis  ipsi  erant,  in  HEgyptum  intra¬ 
verat. 


CAPUT  VIII. 


De  libro  Baruch. 

De  libro  Baruch  controversia  fuit,  et  est ; 
tum  quia  non  invenitur  in  Hebraeis  codici¬ 
bus,  tum  etiam  quia  nec  Concilia  antiqua, 
neque  Pontifices,  neque  Patres,  quos  supra 
citavimus,  qui  catalogum  librorum  sacro¬ 
rum  texunt,  hujus  Prophetae  disertis  verbis 
meminerunt.  Itaque  propterea  ex  Catholi¬ 
cis,  Joannes  Driedo  hunc  librum  negat  esse 
canonicum,  lib.  I.  De  Scripturis  et  dogma¬ 
tibus  Ecclesiasticis,  cap.  ult.  ad  argumen¬ 
tum  ultimum;  ex  haereticis  Joannes  Calvi¬ 
nus  lib.  III.  Institut.  cap.  20.  §.  8.,  et  Kem- 
nitiusin  exam.  IV  sessionis  Concilii  Triden- 
tini. 

Caeterum  nobis  contrarium  persuadet  Ec¬ 
clesiae  Catholicae  auctoritas,  quae  in  Concil. 


Trident.  sess.  IV,  Prophetam  Baruch  inter 
sacros  libros  numerat  :  et  in  profesto  Pen- 
tecostes  palam  lectionem  ex  libro  Baruch 
cum  lectionibus  aliorum  sacrorum  librorum 
legi  jubet. 

Nec  desunt  etiam  veterum  Patrum  testi¬ 
monia,  quae  adversariis  opponamus.  Cy- 
prian.  lib.  II.  Contra  Judaeos,  c.  5.  «Item 
apud  Baruch,  inquit,  hic  est  Deus  noster, 
etc.  »  et  Ser.  de  orat.  Dominica  citat  episto¬ 
lam  Hieremiae,  quae  est  ultimum  cap.  Ba¬ 
ruch  :  «  Per  Hieremiam,  inquit,  Spiritus 
sanctus  suggerit,  et  docet  dicens,  in  sensu 
autem  tibi  debet  adorari  Deus.  »  S.  Hilarius 
praef.  Comm.  in  Psal.  nominatim  ponit  in 
canone  epistolam  Hieremiae.  B.  Cyrill.  lib. 
X.  in  Julianum,  nominatim  citat  Baruch. 
Clem.  Alexand.  lib.  II.  paedagogi,  cap.  3. 
«  Pulchre,  inquit,  dicit  alicubi  divina  Scrip¬ 
tura,  »  etc.  citans  cap.  III.  Baruch.  B.  Amb. 
lib.  I.  de  fide,  cap.  2.  citans  illa  verba  Ba¬ 
ruch  III.  Hic  est  Dem  noster ,  et  non  cesti- 
mabitur  alius  ad  eum ,  inquit  :  «  Unum 
Deum  dicit  Scriptura,»  etc.  Et  infra  :  «Quid 
discutimus  eum,  de  quo  tantus  Propheta  di¬ 
cit,  Spiritus  sanctus  dicit,  quod  ad  eum  non 
possit  alius  aestimari?  »  Theod.  totum  hunc 
librum  exponit,  et  in  cap.  2.  scribens,  aperte 
vocat  divinam  Scripturam.  Euseb.  lib.  VI. 
Demon.  Evang.  cap.  19.  citat  cap.  III.  Ba¬ 
ruch,  et  postea,  «  Nihil  oportet,  inquit,  ad¬ 
dere  divinis  vocibus.  » 

Denique  Veteres  passim  allegant  hunc  li¬ 
brum  sub  nomine  Hieremiae, propterea  quod 
Baruch  Notarius  et  discipulus  fuerit  Hiere¬ 
miae,  ut  patet  ex  libro  Hieremiae,  cap.  36, 
quae  causa  fuit,  cur  Concilia  antiqua,  et  Pa¬ 
tres  non  posuerint  Baruch  nominatim  in  ca¬ 
none,  quia  nimirum  hunc  librum  partem 
esse  judicabantHieremiae  vaticiniorum.  Cle¬ 
mens  Alexandrinus,  libro  I.  Paedagogi,  cap. 
10.  citat  nomine  Hieremiae  illud  Baruch  ; 
Audi  Israel  mandata  vitee  (1),  et  illud  Baruch; 
Beati  sumus  Israel ,  quia  quce  Deo  placent ,  ma¬ 
nifesta  sunt  nobis  (2).  Beatus  Ambrosius  lib. 
I.  de  Poenitentia,  capite  8.  recitat  nomine 
Hieremiae  quaedam  ex  capite  III., et  quaedam 
ex  cap.  V.  hujus  libri  ;  et  lib.  III.  Hexam. 
cap.  14.  ponit  alia  ex  cap.  IV.  S.  Basilius  lib. 
4.  in  Eunomium  non  procul  a  fine,  et  S. 
Joannes  Chrysostomus  in  oratione  ,  quod 
Christus  sit  Deus,  contra  gentes  adducunt 
locum  illum  Baruch  :  Hic  est  Dem  noster  (3), 


(1)  Baruch.  111.  9.  —  (2)  Ibid.  IV.  4.  —  (3)  Baruch.  111.  36. 

nomine  Hieremise.  S.  Augustinus  lib.  XVIII. 
de  Civitate  Dei,  cap.  33.  eumdem  locum  di¬ 
cit  ab  aliquibus  citari  nomine  Barucb,  sed  a 
pluribus  nomine  Hieremise.  Denique  eum¬ 
dem  locum  nomine  Hieremise  citant  Sixtus 
Papal.  in  epist.  ad  omnes  Fideles,  Felix  IV. 
in  epist.  ad  Petrum  Antiochenum,  et  Pela¬ 
gius  I.  in  epist.  ad  Vigilium. 

Quae  cum  ita  sint,  non  poterit  certe  Ba- 
ruch  repudiari,  nisi  Hieremias  etiam  re¬ 
pudietur.  Ut  enim  nulla  fuit  unquam  apud 
Veteres  controversia  de  libro  Hieremise,  ita 
quoque  censendum  est  de  libro  Baruch  nul¬ 
lum  apud  eos  controversiam  extitisse. 


CAPUT  IX. 


De  quibusdam  capitibus  Danielis. 

Judsei,  teste  B.  Hieronymo  prsefatione  in 
Danielem,  nihili  faciunt  Hymnum  trium  pue¬ 
rorum,  qui  habetur  cap.  III.  Danielis,  nec 
non  Susannse  historiam,  quse  habetur  cap. 
XIII.,  et  historiam  draconis  quemDaniel  in-  • 
terfecit,  quse  habetur  cap.  XIV.  Pari  ratione 
Porphyrius  lib.  XII.,  ex  iis  quindecim  quos 
scripsit  adversus  Christianos,  eodem  Hiero¬ 
nymo  teste  praefatione  Comment.  in  Danie¬ 
lem;  nec  non  haeretici  hujus  temporis,  ut 
Kemnitius  in  examine  IV.  sess.  Concil.Trid., 
et  praecipue  Anabaptistse  in  eodem  versan¬ 
tur  errore. 

Nec  solum  Haeretici,  Pagani  et  Judaei,  sed 
etiam  ex  Christianis  Catholicis,  olim  Julius 
Africanus  historiam  Susannse  tanquam  adul¬ 
terinam' et  neotericam  repudiavit,  teste  Eu- 
sebio  lib.  VI.  hist.  cap.  23.  Ex  recentiori- 
bus,  Joannes  Driedo  lib.  I.  de  Scripturis  et 
dogmatibus  Ecclesiasticis  cap.  ult.  Ex  semi- 
christianis,  Erasinus  in  scholiis  super  prae¬ 
fationem  B.  Hieronymi  in  Danielem,  idem 
senserunt. 

At  nihilominus  certum  est,  has  omnes 
partes  Danielis  vere  esse  canonicas,  quod 
probatur  primo  ex  Concilio  Tridentino,  et 
usu  Ecclesiae ;  quod  argumentum  apud  Drie- 
donem  cseterosque  Catholicos  magnam  vim 
habere  debet.  Concilium  sess.  IV,  jubet,  re¬ 
cipi  libros  sacros  cum  omnibus  suis  partibus 
prout  in  Ecclesia  Catholica  legi  consueve¬ 


runt  :  Hymnus  autem  trium  puerorum  legi¬ 
tur,  cum  in  Missa  in  Sabbato  quatuor  tem¬ 
porum,  tum  omnibus  diebus  festis  in  preci¬ 
bus  Officii  matutini  :  Historia  Susannse  legi¬ 
tur  tota  in  Missa  in  Sabbato  ante  Dominicam 
quartam  Quadragesimae  :  denique  historia 
draconis  interfecti  legitur  in  Missa  feriae  ter¬ 
tiae  post  Dominicam  quintam  Quadragesi¬ 
mae.  Neque  solum  hoc  tempore,  sed  etiam 
ante  annos  1200,  legebantur  in  Ecclesia  istae 
omnes  partes  Danielis,  ut  Ruffmus  testatur 
lib.  II.  adversus  Hieronymum. 

Probatur  secundo  testimoniis  Veterum. 
Beatus  Ignatius  in  epist.  ad  Magnesianos  ci¬ 
tat  historiam  Susannse  ex  cap.  XIII  Danie¬ 
lis  :  eamdem  citat  Tertullianus  libro  de  Co¬ 
rona  militis.  S.  Cyprianus  in  serm.  de  ora¬ 
tione  Dominica  producit  hymnum  trium 
puerorum,  ac  dicit,  Scripturam  esse  divi¬ 
nam,  in  qua  ille  hymnus  continetur.  Idem 
in  serm.  de  lapsis  :  «  Loquitur,  inquit,  Scri¬ 
ptura  divina,  etc.  »  citat  verba  eorumdem 
puerorum  in  igne.  Lib.  I.  epist.  8.  adducit 
historiam  Susannse,  lib.  IV.  epist.  6.  histo¬ 
riam  draconis  ,  et  eamdem  lib.  III.  epist.  1. 
1. 1.  epist.  4.  item  serm.  de  orat.  Dominica, 
et  ser.  de  eleemosyna  citat  historiam  prandii 
Habacuc  allati  ad  Danielem.  B.  Basilius  lib. 
De  Spiritu  sancto  cap.  30.  Epiphanius  in 
Ancorato,  et  B.  Joannes  Chrysostomus  hom. 
4.  ad  populum,  citant  hymnum,  vel  histo¬ 
riam  trium  puerorum  :  et  serm.  de  tribus 
pueris,  ac  serm.  de  Susanna ,  qui  habentur 
in  fine  primi  tomi ,  easdem  historias  expli¬ 
cat,  et  divinas  vocat.  Theodoretus  in  Com¬ 
ment.  Danielis ,  etiam  hymnum  trium  pue¬ 
rorum  cum  cseteris  partibus  Prophetae  ejus¬ 
dem  exponit.  B.  Ambrosius,  libr.  III.  De 
Spiritu  sancto,  cap.  7.  tractans  historiam 
Susannse,  aperte  docet,  eam  Scripturam  esse 
divinam ,  ut  sunt  alise  partes  ejusdem  Pro¬ 
phetae. 

B.  Augustinus  libro  De  natura  boni  cap. 
16.  probat  contra  Manichaeos,  res  corporeas 
esse  bonas  ex  hymno  trium  puerorum  ,  ubi 
lux  et  tenebrae,  etc.  laudant  Deum.  Et  epist. 
122.  ad  Victorianum  citat  orationem  Azarise, 
quam  fudit  in  fornace  ignis  ardentis.  Et 
tract.  XXXVI.  in  Joan.  adducit  historiam 
Susannae.  Origenes  studiose  defendit  has 
partes  Danielis ,  et  praecipue  Susannae  histo¬ 
riam,  canonicam  Scripturam  esse  contendit  ; 
tum  homil.  I.  in  Levit,  tum  in  epistola  ad 
Julium  Africanum.  B.  Athanasius  in  Synopsi 
ubi  ad  Danielem  pervenit ,  et  argumentum 

totius  libri  breviter  explicat ,  disertis  verbis 
meminit  Susannae  ,  hymni  trium  puerorum, 
et  draconis  interfecti  :  et  aperte  indicat, 
haec  omnia  ad  corpus  divinae  Scripturae  per¬ 
tinere  . 

Denique  credibile  est ,  Concilia  vetera ,  ut 
Laodicenum,  et  Carthaginiense  III.,  et  pris¬ 
cos  Patres  qui  Graeca  editione  utebantur, 
cum  Danielem  in  numerum  sanctarum  Scrip¬ 
turarum  retulerunt,  de  eo  libro  Danielis  esse 
locutos,  qui  in  Graecis  vulgatis  codicibus  ha¬ 
bebatur.  In  Graecis  autem  vulgatis  codici¬ 
bus  istae  omnes  partes  sine  dubio  habeban¬ 
tur,  ut  ex  Synopsi  Athanasii,  et  Commenta¬ 
rio  Theodoreti  aperte  colligitur,  necnon  ex 
praefatione  Hieronymi  in  Danielem,  ubi  tes¬ 
tatur,  Ecclesiam  Christi  Danielem  legere  ex 
editione  Theodotionis  ,  in  qua  editione  haec 
omnia  habebantur. 

Sed  objiciunt  adversarii,  primo  B.  Hiero¬ 
nymi  sententiam,  qui  cum  in  praefatione  Da¬ 
nielis  a  se  in  Latinum  conversi,  tum  in  prae- 
fat.  Commen.  in  Danielem  satis  indicat  ista 
capita  non  esse  alicujus  auctoritatis.  Respon¬ 
det  ipse  Hieronymus  in  Apologia  II.  contra 
Ruffinum  circa  finem,  se  non  quid  sentiret 
explicuisse  in  prologis  illis,  sed  quid  Judaei 
dicerent  indicasse. 

At  Hieronymus  etiam  ibi  vocat  fabulas  hi¬ 
storiam  Susannae  et  draconis.  Respondeo ; 
eum  cum  dicit  fabulas,  velle  dicere  historias, 
quas  Judaei  fabulas  vocant  :  addo  etiam,  in¬ 
terdum  Veteres  nomine  fabularum  ,  non  res 
fictas,  sed  veras  narrationes  appellare.  Quo¬ 
modo  Luc.  ult.  Et  factum  est ,  dum  fabula¬ 
rentur ,  etsecum  quaererent ,  etc.  (1),  et  Minutius 
Felix  initio  dialogi,  quem  Octavium  inscri¬ 
psit,  fabulam  vocat  veram  quamdam  narra¬ 
tionem  nescio  cujus  navigationis.  Clemens 
quoque  Alexandrinus  apud  Eusebium  libro 
III.  histor.  cap.  23.  narraturus  verissimam 
historiam  S.  Joannis  :  «  Audi ,  inquit ,  fabu¬ 
lam  non  fabulam,  »  etc.  quasi  dicat,  audi 
fabulam,  non  tamen  fictam  et  falsam  ,  sed 
certam  et  veram. 

Secundo  objiciunt,  quod  in  historia  Su¬ 
sannae  Daniel  introducitur  tanquam  puer  : 
Suscitavit ,  inquit,  Dominus  Spiritum  sanctum 
pueri  junioris  (2).  At  hoc  non  potest  esse  ve¬ 
rum,  nam  supra  c.  VI.  dicitur  Daniel  fuisse 
unus  ex  primis  Satrapis  regni  Darii  Medi, 
quo  tempore  certe  non  erat  puer;  quomodo 
ergo  postea  cap.  XIII.  dicitur  esse  puer? 


Si  dicas,  Scripturam  non  ordine  narrare 
omnia,  sed  prius  quae  postea  facta  sunt,  et 
propterea  in  codicibus  Graecorum ,  ubi  ordo 
servatur ,  ab  historia  Susannae  totum  librum 
incipere.  Contra  :  nam  in  isto  cap.  XIII.  satis 
aperte  indicatur,  historiam  Susannae  conti¬ 
gisse  initio  regni  Cyri  Persarum  Regis  ;  sic 
enim  concluditur  caput  :  Et  Rex  Astyages 
appositus  est  ad  Patres  suos ,  et  suscepit  Cyrus 
Perses  regnum  ejus  (3).  Itaque  ex  isto  capite 
habemus,  Danielem  fuisse  puerum  tempore 
Cyri  :  hoc  autem  est  falsum.  Nam  Daniel 
puer  translatus  est  cum  Rege  Jechonia  aNa- 
buchodonosor  ex  Hierusalem  in  Babvlonem, 
ut  dicitur  Dan.I.  Porro  ab  eo  tempore  usque 
ad  Cyrum  fluxerunt  anni  septuaginta,  ut  pa¬ 
tet  lib.  I.  Esdr.  cap.  1.  Initio  igitur  regni 
Cyri  Daniel  agebat  circiter  annum  80  vel 
90.,  qualis  ergo  puer  erat  nonaginta  anno¬ 
rum? 

Adde,  quod  etiam  tempore  Nabuchodono- 
sor  non  videtur  Daniel  fuisse  puer  ,  sed  jam 
olim  defunctus  ;  cum  Ezechiel ,  qui  prophe¬ 
tavit  tempore  Nabuchodonosor,  anno  quinto 
transmigrationis'  ut  dicitur  Ezech.  I.,  memi¬ 
nerit  Danielis  tanquam  olim  defuncti  ;  sic 
enim  ait  capit.  XIV.  Si  Noe ,  Daniel  et 
Job  fuerint  in  medio  ejus ,  vivo  ego ,  dicit  ‘ 
Dominus  Deus ,  quia  filium  et  fliam  non  libera¬ 
bunt  (4).  Daniel  igitur  eo  tempore  jam  ha¬ 
buerat  filios,  et  mortuus  erat  sicut  Noe  et 
Job. 

Respondeo,  historiam  Susannae  contigisse 
longe  ante  tempora  Cyri,  cum  Daniel  revera 
esset  puer,  et  idcirco  merito  apud  Graecos 
poni  in  principio  libri :  nec  tamen  male  apud 
Latinos  rejectum  esse  ad  extremum  librum, 
ut  intelligeremus  eam  non  haberi  apud  He¬ 
braeos.  Quod  autem  dicitur  in  fine  cap.  XIII, 
post  historiam  Susannae:  Et  Astyages  apposi¬ 
tas  est  ad  Patres  suos ,  et  suscepit  Cyrus  Perses 
regnum  ejus;  non  refertur  ad  historiam  Su¬ 
sannae  proxime  narratam,  sed  est  initium  al¬ 
terius  historiae  quae  contigit  sub  Cyro.  Ita¬ 
que  in  codicibus  Graecis,  historia  Suzannae 
est  I.  cap.  totius  libri :  illa  autem  verba  :  Et 
Rex  Astyages  appositus  est  ad  Patres  suos ,  po¬ 
nuntur  in  principio  ultimi  capitis,  ubi  nar¬ 
ratur  historia  Belis  destructi,  et  draconis  in¬ 
terfecti. 

Ad  illud  autem  de  Ezechiele  respondet  B. 
Hieronymus  lib.  I.  in  ‘Jovinianum;  ab  Eze¬ 
chiele  mentionem  fieri  Danielis,  non  olim 


(1)  Luc.  XXIV.  15.  —  (2)  Dan.  Xlll.  45.  —  (3)  Dan.  Xlll.  65.  —  (4)  Ezecli.  XIV.  14. 

et  Job,  quia  notus  erat  populo  ob  liberatio¬ 
nem  Susannae  ,  et  interpretationes  somnio¬ 
rum  :  vel,  ut  idem  Hieronymus  dicit  incap. 
XIY  Ezech.,  quia  sicut  Noe  vidit  felicitatem 
Mundi  ante  diluvium,  postea  calamitatem 
tempore  diluvii ,  et  rursum  felicitatem  post 
diluvium: et  Job  vidit  felicitatem  suam  ante 
tentationem,  postea  suam  miseriam  in  ten- 
tatione ,  et  rursum  felicitatem  post  tentatio¬ 
nem  :  itaDaniel  vidit  se  felicem  in  regia  Ju¬ 
daeorum  ante  captivitatem,  postea  captivum 
et  miserum,  tandem  rursum  felicem,  cum  a 
Dario  inter  summos  Principes  est  constitu¬ 
tus.  Neque  necesse  est ,  tunc  Danielem  ha¬ 
buisse  filios  et  filias,  quia  per  hypothesim 
loquitur  Ezeehiel,  ac  si  diceret :  etiamsi  isti 
tres  hic  essent,  et  haberent  filios  et  filias, 
non  possent  eos  ab  imminenti  malo  liberare. 

Objiciunt  tertio  ,  quae  dicuntur  cap.  XIY 
de  Daniele  misso  in  lacum  leonum  pugnare 
cum  iis,  quae  dicuntur  cap.  VI.  Nam  c.  VI. 
dicitur,  fuisse  tantum  una  nocte  in  lacu  leo¬ 
num,  cap.  XIV  sex  diebus. 

Respondeo  ,  bis  Danielem  missum  esse  in 
lacum  leonum,  semel  a  Dario  Medo,  quo¬ 
niam  precatus  erat  Deum  contra  praeceptum 
Regis,  et  tunc  fuisse  tantum  una  nocte ;  et 
hoc  narrari  cap.  IV.  Iterum  autem  missum 
esse  a  Cyro  propter  interfectum  draconem, 
et  tunc  fuisse  sex  diebus  ,  ut  dicitur  c.  XIV. 
Adde,  quod  non  est  improbabile  ,  non  eum- 
dem  esse  Danielem  istum,  qui  Susannam  li¬ 
beravit,  Bel  destruxit,  ac  draconem  interfe¬ 
cit,  et  in  lacu  leonum  sex  diebus  fuit ,  cum 
eo  de  quo  agitur  in  superioribus  capitibus, 
ita  enim  multos  olim  sensisse  testatur  Hie¬ 
ronymus  praefat.  in  Comment.  Daniel.,  et 
aperte  Graeca  editio  LXX  habet,  hunc  poste¬ 
riorem  fuisse  de  tribu  Levi ,  ut  ibidem  Hie¬ 
ronymus  notat,  cum  certum  sit,  priorem 
fuisse  de  tribu  Juda.  Quae  si  ita  se  habeant, 
duo  argumenta  jam  facta  nullam  habent  dif¬ 
ficultatem. 

Objiciunt  quarto  ,  historiam  Susannae  vi¬ 
deri  omnino  confictam  ab  aliquo  Graeco. 
Nam  ubi  nos  habemus  :  Dic  ,  sub  qua  arbore 
videris  eos  colloquentes  sibi ;  equi  ait,  sub  Schi¬ 
no.  Dixit  autem  Daniel ,  recte  mentitus  es  in 
caput  tuum  ;  ecce  enim  Angelus  Dei  scindet  te 
medium  (I)  :  in  Graeco  allusio  quaedam  est  ele- 
gantissimaab  arbore  Schino  ad  actionem  scin¬ 
dendi  ;  nam  a/hog  est  arbor,  <r^t?stv  est  scin¬ 
dere  ;  et  cum  alter  dixerit  se  vidisse  eos  sub 


prino,  allusit  Daniel  ab  arbore  prino  ad  actio¬ 
nem  secandi ;  nam  nptvos  est  arbor,  npi^m 
est  secare  :  quomodo  si  quis  diceret,  ubi  vi¬ 
disti  eos  ?  sub  ilice  ;  illico  ergo  interficieris. 
At  in  Hebraeis  nulla  talis  allusio  fieri  potuit; 
nam  quod  Graeci  dicunt  irpfo ov,  nos  ilicem, 
Hebraei  dicerent  min.  At  secare  ,  scindere, 
dividere  dicunt  p“]D  3DXZ7  VDftf 

p-HQ. 

Respondet  Origenes  in  epistol.  ad  Julium 
Africanum,  Danielem  non  dixisse  ilicem,  ne¬ 
que  lentiscum,  sed  aliquid  aliud  nobis  igno¬ 
tum,  cui  tamen  secundum  proprietatem  lin¬ 
guae  Hebraicae  vel  Chaldaicae  ,  qua  ipse  ute¬ 
batur,  aliquod  verbum  secandi  responderet. 
Plurimas  enim  voces  Hebraei  habent ,  quae 
significant  scindere,  vel  secare  :  porro  inter¬ 
pretem  Graecum  non  vertisse  ad  verbum, 
sed  ad  sensum,  et  ut  servaret  allusionem 
accepisse  alias  arbores  similes ,  quibus  in 
Graeco  responderet  allusio  ad  verbum  scin¬ 
dendi. 


CAPUT  X. 

De  libris  T obice,  Judith ,  Sapientiae ,  Ecclesias¬ 
tici ,  et  Machabccorum. 

Hi  libri  simul  omnes  rejiciuntur  ab  He¬ 
braeis,  ut  B.  Hieronymus  testatur  in  prologo 
Galeato.  Deinde  Hebraeorum  sententiam  se^ 
quuntur  haeretici  hujus  temporis  fere  omnes. 
Magdeburgenses  lib.  II.  cent.  1.  c.  IV.  coi. 
51.  solos  eos  libros  recipiunt,  quos  Judaei 
recipiebant.  Idem  facit  Martinus  Kemnitius 
in  examine  sess.  IV.  Concilii  Tridentini. 
Item  Joannes  Brentius  in  Confessione  Wiir- 
tembergensi,  cap.  de  Scriptura  sacra,  eos 
tantum  libros  de  quibus  nunquam  est  dubi¬ 
tatum  recipi  vult,  qui  sunt  ii  soli ,  qui  a  Ju¬ 
daeis  recipiuntur.  Calvinus  lib.  I.  Instit.  cap. 
11.  §.  8.  arguit  mendacii  librum  Sapientiae, 
tantum  abest,  ut  eum  recipiat.  Lib.  II.  cap. 
5.  §.  18.  librum  Ecclesiastici  non  vult  esse 
solidae  auctoritatis.  Lib.  III.  cap.  5.  §.  8. 
idem  judicat  de  libris  Machabaeorum.  In  an¬ 
tidoto  autem  Concilii  Trident.  sess.  IV,  To- 
biam  quoque  et  Judith  repudiare  videtur. 
Calvinum  sequuntur  ministri  illi,  qui  apud 


(1)  Dan.  XUl.  54. 

Pissiacum  confessionem  Fidei  ediderunt.  De¬ 
nique  Lutherus  et  Zwinglius  in  praefationi¬ 
bus  Bibliorum  a  se  conversorum,  quinque 
istos  libros  a  sacro  canone  avellunt,  et  prae¬ 
cipue  libros  Machabaeorum  non  esse  alicujus 
auctoritatis  contendit  Lutlierus  in  Assert. 
art.  37,  qui  est  de  Purgatorio. 

Ecclesia  vero  Catholica  libros  istos  ut  cae- 
teros  pro  sacris  et  canonicis  habet.  Sed  an¬ 
tequam  id  probetur,  notandum  est,  haereti¬ 
cos  ,  et  praesertim  Kemnitium  ,  non  negare 
hos  libros  esse  bonos  ,  et  sanctos  ,  et  dignos 
qui  legantur  ;  sed  tamen  non  esse  tales,  ut 
ex  iis  firma  argumenta  pluci  possint  :  hoc 
modo  eludere  conantur  ea  testimonia  Vete¬ 
rum,  in  quibus  hi  libri  vocantur  Sacri,  vel 
Ecclesiastici.  Quocirca  probandum  nobis 
est,  hos  libros  ita  esse  sacros,  ut  sint  infalli¬ 
bilis  veritatis ;  id  quod  probatur,  primum 
de  omnibus  generatim ,  deinde  seorsim  de 
singulis. 

Primum  igitur  hos  libros  una  cum  caeteris 
in  canone  ponunt  Concilia  Carthag.  III.  can. 
47.  Trid.  sess.  IV.  Pontifices,  Innocentius  I. 
in  epist.  ad  Exuperium.  Gelasius  I.  in  de¬ 
creto  de  libris  sacris  et  Ecclesiasticis  ,  cum 
LXX.  Episcopis.  Denique  Patres  ,  Augusti¬ 
nus  lib.  II.  Doctr.  Christ.  cap.  8.  Isidorus 
lib.  VI.  Etymol.  cap.  1.  Cassiodorus  lib.  I. 
Divinarum  lectionum ,  et  Raban  ,  lib.  II.  De 
Institut.  Clericorum.  Poni  autem  in  his  locis 
ut  libros  infallibilis  veritatis,  inde  colligi¬ 
tur,  quod  numerantur  et  ponuntur  in  eodem 
ordine  cum  aliis,  qui  sunt  infallibilis  veri¬ 
tatis. 

Praeterea  quod  Concilium  Carthaginiense, 
ex  quo  caetera  Concilia  istum  canonem  de¬ 
sumpserunt,  vocat  hos  libros  non  solum  ca¬ 
nonicos,  sed  etiam  divinos  :  librum  autem 
esse  divinum  quid  aliud  est ,  quam  divinam 
auctoritatem  habere?  Item  quod  in  locis  prae¬ 
dictis  dicantur  libri  canonici  et  ad  canonem 
pertinere  :  porro  librum  esse  canonicum,  est 
esse  infallibilis  veritatis. 

Et  certe  vanissima  est  distinctio  Kemnitii, 
qui  libros  quosdam  canonicos  dicit  esse  in¬ 
fallibilis  veritatis,  et  quosdam  non  esse  : 
nam,  ut  ipsemet  recte  deducit  ex  B.  Augus¬ 
tino  lib.  XI.  Contra  Faustum  cap.  5.  et  lib. 
II.  Contra  Cresconium  c.  32.,  dicuntur  libri 
canonici ,  quia  sunt  quasi  norma  et  regula, 
qua  imperitiae  nostrae  regatur  infirmitas  ,  et 
ex  qua  de  omnibus  aliis  libris  judicetur. 
Quomodo  ergo  erunt  norma  et  regula  libri 
illi,  qui  non  sunt  infallibilis  veritatis? 


.  At  contra  primo  objicit  hoc  modo  Kemni- 
tius  :  B.  Augustinus  lib.  II.  Doct.  Christ.  c. 
8.  dicit ,  in  libris  canonicis  illud  observan¬ 
dum  ,  ut  qui  recipiuntur  ab  omnibus  Eccle¬ 
siis  praeponantur  illis,  qui  non  recipiuntur 
ab  omnibus  et  majoris  auctoritatis  habere¬ 
tur.  At  si  essent  omnes  infallibilis  veritatis, 
non  deberet  unus  alteri  praeponi,  sed  essent 
omnes  ejusdem  auctoritatis.  Adde  quod  B. 
Hieronymus  in  prologo  Galeato  dicit,  libros 
canonicos  dividi  in  Legem,  Prophetas  et  Ha¬ 
giographa,  et  ipse  idem  praefatione  in  Judith 
dicit,  hos  libros  inter  Hagiographa  etiam  a 
Judaeis  numerari,  et  tamen  non  esse  idoneos 
ad  Fidei  dogmata  confirmanda. 

Respondeo,  B.  Augustinum  fuisse  certissi¬ 
mum,  omnes  libros  canonicos  esse  infallibi¬ 
lis  veritatis  :  sed  non  fuisse  aeque  certum  de 
omnibus  libris,  quos  enumeraverat  an  essent 
canonici.  Nam  etsi  ipse  ita  sentiebat,  tamen 
sciebat,  rem  non  fuisse  adhuc  a  generali 
Concilio  definitam,  et  propterea  potuisse  sine 
labe  haeresos  quosdam  libros  ab  aliis  non  re¬ 
cipi.  Id  igitur  est ,  quod  dicit  observandum 
esse  in  libris,  qui  dicuntur  canonici,  ut  ii  qui 
ab  omnibus  recipiuntur  praeponantur  iis,  qui 
non  ab  omnibus  recipiuntur.  Quia  videlicet 
de  prioribus  major  tunc  erat  certitudo, quam 
de  posterioribus,  quod  essent  canonici :  nunc 
autem  quia  generalia  Concilia  rem  totam  de¬ 
finierunt,  aeque  certi  sumus  de  auctoritate 
omnium  librorum ,  nec  unum  alteri  praepo¬ 
nere  debemus. 

Quod  autem  B.  Augustinus  revera  sense¬ 
rit,  omnes  eos  libros,  quos  ibi  vocat  canoni¬ 
cos,  esse  infallibilis  veritatis  ,  patet  ,  tum  ex 
Concilio  Carthaginensi  III.  cui  ipse  subscri¬ 
psit  :  tum  etiam  quia  non  potest  proferri 
unus  locus  ex  Augustino  ubi  librum  aliquem 
vocet  canonicum,  et  tamen  de  ejus  veritate 
dubitari  posse  dicat  :  contra  vero  possunt 
infinita  loca  proferri  ubi  dicit,  omnes  libros 
qui  canonici  vocantur  esse  infallibilis  verita¬ 
tis.  Epist.  XIX.  ad  Hier.  «Ego  solis  eis  Scri¬ 
pturarum  libris,  qui  jam  canonici  appellan¬ 
tur,  didici  hunc  timorem  honoremque  de¬ 
ferre  ,  ut  nullum  eorum  auctorem  scribendo 
aliquid  errasse  firmissime  credam.  »  Eodem 
modo  loquitur  ep.  8,  9,  48,  112.  lib.  II.  De 
Bapt.  c.  3.  in  Psalm.  LXVII.  Lib.  II.  Contra 
Cresconium  cap.  31.  et  32.  Lib.  XI.  Contra 
Faustum  c.  5.  et  alibi  passim. 

Ad  locum  Hieronymi  dico  ;  duo  genera 
Hagiographorum  Judaeos  habuisse,  quaedam 
intra  Arcam,  et  quaedam  extra  Arcam,  ut 

docet  Epiphanius  libro  de  mensuris  et  pon¬ 
deribus.  Quae  erant  intra  Arcam  Hagiogra¬ 
pha  dicebantur  ad  distinctionem  historico¬ 
rum  et  propheticorum  voluminum  ,  et  haec 
canonica  habebantur ,  et  de  his  loquitur 
Hieronymus  in  prologo  Galeato  :  quse  autem 
erant  extra  Arcam,  dicebantur  Hagiographa 
ad  distinctionem  canonicorum  et  sacrorum, 
et  de  his  loquitur  Hieronymus  in  praefatione 
Tobise  et  Judith,  ex  quo  patet,  nunquam  ca¬ 
nonicos  dici  a  Hieronymo  eos  libros,  de  qui¬ 
bus  dubitari  possit. 

Secundo  objiciunt  idem  Kemnitius,  et  cse- 
teri  adversarii  hanc  rationem.  Ecclesia,  quse 
fuit  eo  tempore  quo  libri  isti  editi  sunt,  du¬ 
bia  fuit  de  eorum  auctoritate ;  necessario 
igitur  etiam  Ecclesia  posterior  de  eisdem  li¬ 
bris  dubia  esse  debet.  Nam  duplex  est  via 
cognoscendi  an  aliquis  liber  sit  vere  divi¬ 
nus  ;  una  ex  testimonio  alicujus  quem  con¬ 
stat  Prophetam,  vel  Apostolum  esse,  cui 
Deus  mysteria  revelare  soleat  :  altera,  ut 
August.  docet  lib.  XXXIII,  Contra  Faustum 
cap.  6.,  per  testimonia  certa  eorum  qui  vi¬ 
vebant  dum  liber  ederetur,  qui  testentur, 
libros  illos  a  Prophetis,  vel  Apostolis  editos, 
et  quorum  testimonia  per  successionem  ho¬ 
minum  iis  libris  utentium  ad  nos  usque  de¬ 
venerint,  sic  enim  non  solum  de  sacris  ,  sed 
etiam  de  profanis  libris  judicamus. 

Non  habet  locum  hoc  tempore  prima  via; 
non  enim  nunc  Prophetae  vel  Apostoli  in  ter¬ 
ris  vivunt ;  ergo  secunda  via  progrediendum 
est,  et  ex  testimoniis  primae  Ecclesiae  debe¬ 
mus  nos  de  libris  canonicis  statuere  :  ergo 
si  prima  Ecclesia  dubia  fuit,  multo  magis 
nos  dubitandi  causam  habemus.  Dubitasse 
autem  de  his  libris  Synagogam  Judaeorum, 
patet  ex  Joseph  lib.  I.  contra  Appionem.  In 
simili  dubitatione  versatam  primam  Eccle¬ 
siam  Christianorum,  patet  ex  Origine,  Atha- 
nasio,  Nazianzeno  ,  Epiphanio,  Hieronymo, 
et  caeteris  Patribus  supra  citatis  ,  qui  hos  li¬ 
bros  in  canone  non  ponunt,  et  aperte  dicunt, 
semper  de  his  libris  quaestionem  inter  doctos 
homines  fuisse. 

Respondeo  ,  Ecclesiam  veterem  dubitasse 
de  his  libris ,  duobus  modis  intelligi  posse  : 
uno  modo,  quod  ita  fuerit  dubia,  ut  nulli 
homines  ejus  temporis  essent,  qui  testari 
possent  eos  libros  a  Prophetis  vel  Apostolis 
editos,  et  hoc  modo  argumentum  suas  habet 
vires,  ideo  enim  librum  Henoch  non  recepit 
Ecclesia,  quia  nulla  habuit  testimonia  ejus 
temporis,  quo  liber  scriptus  erat ,  nec  etiam 


temporum  proximorum  ,  ut  Beatus  Augusti¬ 
nus  docet  lib.  XVIII.  De  Civit.  Dei  cap.  38. 
Sed  negamus  hoc  modo  dubiam  fuisse  pris¬ 
cam  Ecclesiam  ;  constat  enim,  semper  fuisse 
aliquos  fide  dignos,  qui  hos  libros  canonicos 
putarent. 

Altero  modo  potest  intelligi,  Ecclesiam 
dubitasse,  quia  aliqui  dubitabant,  nec  tamen 
ipsa  Ecclesia  tunc  remistam  definire  voluit; 
et  hoc  verissimum  est,  ut  recte  probant  tes¬ 
timonia  adducta  :  sed  non  potest  inde  col¬ 
ligi,  posteriorem  Ecclesiam  dubiam  esse  de¬ 
bere,  idque  hoc  modo  probamus.  De  libro 
Judith  fuit  initio  dubitatum,  et  tamen  Nicae¬ 
na  Synodus  eum  librum  in  canonem  recepit, 
teste  Hieronymo  praefatione  in  Judith,  quam 
Synodum  una  cum  tribus  aliis  haeretici  re¬ 
cipiunt,  et  magni  faciunt ,  non  igitur  cogi¬ 
mur  semper  dubitare,  etiamsi  aliquando  du¬ 
bitatum  est. 

Praeterea  si  libri  isti  Testamenti  veteris 
non  possunt  nunc  certo  pro  canonicis  recipi, 
quia  de  his  dubitavit  prima  Ecclesia :  eadem 
ratione  non  potuerunt  certo  pro  canonicis 
accipi  epistola  Jacobi,  Judae,  Apocalypsis, 
secunda  Petri,  secunda  et  tertia  Joannis,  et 
epistola  ad  Hebraeos  ,  quia  de  his  etiam  du¬ 
bitatum  est  in  prima  Ecclesia.  At  Calvinistae 
recipiunt  pro  vere  canonicis  hos  omnes  li¬ 
bros,  ut  patet  ex  Calvini  libris,  in  quibus 
passim  hi  libri  citantur,  et  ex  confessione 
ministrorum  Calvinistarum  art.  III.  quam 
Pissiaci  obtulerunt  anno  1361.  Lutherani 
autem  etiamsi  varie  sentiant  de  his  libris, 
tamen  Magdeburgenses  recipiunt  Apocalyp- 
sim  ut  vere  canonicam,  cent.  I.  lib.  II.  c.  4. 
coi.  36. 

Ad  illud  autem  quod  objiciebant  de  dua¬ 
bus  viis  indagandi  librorum  auctoritatem ; 
admitto  illas  duas  esse  vias,  et  nunc  non  esse 
Prophetas,  vel  Apostolos,  et  oportet  progre¬ 
di  secunda  via  etc.  :  sed  affirmo  ,  ad  hoc  ut 
sequens  Ecclesia  possit  decernere  librum 
aliquem  esse  canonicum,  satis  esse,  si  ha¬ 
beat  aliqua  testimonia  hominum  fide  di¬ 
gnorum  illius  temporis,  vel  certe  proximi. 

Itaque  non  dicimus,  ut  Kemnitius  impu¬ 
dentissime  calumniatur,  Ecclesiam,  id  est, 
Papam  posse  pro  suo  arbitratu  sine  ullis  Ve¬ 
terum  testimoniis  facere  librum  canonicum 
de  non  canonico  ,  et  de  canonico  non  cano¬ 
nicum  ;  et  quod  si  Papa  vellet,  Scriptura  di¬ 
vina  non  plus  haberet  auctoritatis,  quam 
fabulae  iEsopi ;  ista  enim  non  sunt  nostra 
asserta ,  sed  ipsorum  mendacia.  Fatemur 

enim ,  Ecclesiam  nullo  modo  posse  facere 
librum  canonicum  de  non  canonico,  nec  con¬ 
tra  :  sed  tantum  declarare  quis  sit  habendus 
canonicus,  et  hoc  non  temere,  nec  pro  arbi¬ 
tratu,  sed  ex  Veterum  testimonis  et  similitu¬ 
dine  librorum  de  quibus  ambigitur,  cum  il¬ 
lis  de  quibus  non  ambigitur,  ac  demum  ex 
communi  sensu,  et  quasi  gustu  populi  Chri¬ 
stiani,  quomodo  B.  Hieronymus  lib.  de  vir. 
illustr.  in  Jacobo  dicit,  epistolam  Jacobi 
paulatim  tempore  procedente  meruisse  auc¬ 
toritatem. 

Jam  haec  tria  in  his  libris  declarandis  ca¬ 
nonicis  Ecclesia  observavit.  Primum  enim 
habuit  de  singulis  Veterum  testimonia  :  etsi 
enim  non  habeantur  testimonia  a  Synagoga 
Judaeorum ,  tamen  habentur  ab  Ecclesia 
Apostolica,  et  hoc  sufficit.  Apostoli  enim  po¬ 
terant  sine  aliis  testimoniis  declarare  libros 
illos  esse  canonicos  ,  quod  et  fecerunt ;  alio- 
qui  nunquam  Cyprianus  et  Clemens,  et  alii, 
quos  citabimus,  tam  constanter  dixissent  eos 
esse  divinos.  Deinde  viderunt  esse  confor¬ 
mes  aliis.  Denique  observarunt ,  istos  libros 
paulatim  ab  omnibus  Christianis  pro  canoni¬ 
cis  receptos ,  quod  argumentum  habere  non 
poterant,  qui  in  prima  Ecclesia  fuerunt. 

Postrema  objectio  hujusmodi  est  :  Eccle¬ 
sia  eos  libros  recipit,  quos  B.  Hieronym.  re¬ 
cipit;  eos  reprobat,  quos  ille  reprobat,  ut 
patet  dist.  XV.  can.  Sancta  Romana  :  B. 
autem  Hieronymus  in  prologo  Galeato,  et  in 
prologo  Proverbiorum  asserit ,  hos  quinque 
libros  non  esse  canonicos.  Ita  Cajet.  Catho¬ 
licus  alioqui,  et  pius  doctor  argumentatur 
ad  finem  Commentariorum  Esther. 

Respondent  aliqui  :  B.  Hieronymum  so¬ 
lum  dicere,  non  esse  canonicos  apud  Ju¬ 
daeos,  ac  certe  in  prologo  Galeato  simul  cum 
istis  libris  veteris  Testamenti  numerat  etiam 
librum  Pastoris,  qui  est  novi  Testamenti,  et 
omnes  simul  dicit  non  esse  in  canone  ,  non 
igitur  de  canone  Judaeorum  tantum  loquitur: 
Praeterea  in  prologo  Proverbiorum  :  «  Sicut 
ergo,  inquit,  Judith,  et  Tobiee,  et  Macha- 
baeorum  libros  legit  quidem  Ecclesia ,  sed 
eos  inter  canonicas  Scripturas  non  recipit; 
sic  et  haec  duo  volumina  Sapientiam,  et  Ec¬ 
clesiasticum  legat  ad  aedificationem  plebis, 
non  ad  auctoritatem  Ecclesiasticorum  dog¬ 
matum  confirmandam.  » 

Admitto  igitur,  Hieronymum  in  ea  fuisse 
opinione  ,  quia  nondum  generale  Concilium 
de  his  libris  aliquid  statuerat ,  excepto  libro 
Judith  ,  quem  etiam  Hieronymus  postea  re¬ 


cepit.  Quod  autem  Gelasius  dicit  in  illa  dist. 
15.  can.  Sancta  Romana ,  intelligitur  de  li¬ 
bris  Doctorum,  ut  Origenis,  Ruffini,  et  simi¬ 
lium,  non  de  libris  sacris,  ut  ex  ipso  canone 
manifeste  deducitur. 

De  libro  Tobiee. 

Nunc  de  singulis  libris  seorsim  agemus, 
eosque  et  propriis  argumentis  communie¬ 
mus,  et  peculiares  objectiones  ,  quae  adver¬ 
sus  eos  fiunt ,  breviter  diluemus.  Jam  igitur 
liber  Tobiee  praeter  communia  testimonia 
Conciliorum  et  Patrum  paulo  ante  adducta, 
testimonium  insigne  habet  a  S.  Cypriano, 
qui  in  sermone  de  eleemosyna  :  «  Loquitur, 
inquit,  in  Scripturis  Spiritus  sanctus  ,  et  di¬ 
cit,  eleemosynis  et  Fide  delicta  purgantur. » 
Callixtus  Papa  I.  in  epist.  2.  Tobiam  alle¬ 
gans  :  ((  Bene,  inquit,  sacra  ait  Scriptura;  » 
et  S.  Ambrosius  in  libro  De  Tobia  cap.  1. 
librum  hunc  propheticam  Scripturam  esse 
dicit.  Item  S.  Basilius  in  Oratione  de  avari¬ 
tia  sententiam  ex  Tobia  descriptam  divinum 
praeceptum  appellat.  Sanctus  quoque  Augus¬ 
tinus  in  Speculo  praefatur,  ex  canonicis  libris 
se  sententias  collecturum,  nec  tamen  omittit 
Tobiam. 

Contra  vero  objici  solet,  quod  hic  liber  se- 
cum  ipse  alicubi  pugnare  videatur.  Nam  in 
cap.  III.  dicitur  Sara,  quam  in  uxorem  ha¬ 
biturus  erat  Tobias  junior,  habitasse  in  Ra- 
ges  civitate  Medorum  :  ubi  etiam  fuisse  Ga- 
belum  habemus,  Tob.  IV.  Postea  tamen  c. 
IX.  cum  Tobias  pervenisset  ad  locum  ubi 
erat  Sara  inde  misit  Angelum  ad  Gabclum 
in  Rages  ;  falsum  est  igitur  domum  Sarae 
fuisse  in  Rages. 

Michael  Medina  lib.  Vt.  De  recta  in  Deum 
Fide  cap.  XIV,  vitio  Scriptorum  cap.  III. 
legi  arbitratur,  in  Rages  cum  in  Graeco  sit 
h  ix/Sa-avotj.  Sed  vix  credibile  est  talem  erro¬ 
rem  contingere  potuisse,  cum  nulla  sit  inter 
Rages  et  Ecbatane  similitudo.  Alii,  ut  Lyra- 
nus,  dicunt,  vel  duas  fuisse  Rages  in  Media, 
vel  certe  in  c.  III.  vocari  Rages ,  non  ipsam 
civitatem  ,  sed  locum  aliquem  vicinum  :  di¬ 
citur  enim  habitare  Romae,  qui  Tusculi ,  vel 
alibi  in  agro  Romano  habitat.  Haec  sententia 
communior  est,  'et  verior. 

CAPUT  XII. 


De  libro  Judith. 

Librum  Judith  egregium  testimonium  ha¬ 
bere  a  Synodo  Nicsena  I.  omnium  Synodo¬ 
rum  generalium  prima  et  celeberrima,  tes¬ 
tatur  S.  Hieronymus  Praefatione  in  Judith. 
Ac  ne  forte  Kemnitius  dicat,  librum  Judith 
sanctum  esse,  sed  non  plense  auctoritatis  ad 
Fidei  dogmata  confirmanda,  notanda  sunt 
verba  S.  Hieronymi  :  asserit  enim  sanctissi¬ 
mus  Doctor,  apud  Hebraeos  librum  Judith 
numerari  in  sanctis  libris ,  qui  tamen  non 
sint  idonei  ad  dogmata  Fidei  comprobanda  : 
deinde  huic  Hebraeorum  sententiae  opponit 
Nicaenae  Synodi  auctoritatem  ;  igitur  teste 
Hieronymo  Nicaena  Synodus  librum  Judith 
ita  retulit  in  numerum  sacrorum  librorum, 
ut  eum  idoneum  esse  censuerit  ad  Fidei  dog¬ 
mata  confirmanda.  Ad  haec  Julius  Africanus 
lib.  I.  De  part.  div.  Leg.,  et  Isidorus  1.  VI. 
Etymolog.  cap.  I,  Ecclesiam  Christi  hunc 
librum  inter  divinos  libros  honorare  et  prae¬ 
dicare  testantur. 

Est  autem  adversus  hunc  librum  difficilli¬ 
ma  quaedam  objectio.  Nam  videtur  historia 
ista  omnino  conficta,  cum  cap.  V.  dicatur, 
contigisse  post  reversionem  populi  a  Baby¬ 
lonica  captivitate ,  et  tamen  dicatur  c.  1 .  eo 
tempore  Nabuchodonosor  Rex  Assyriorum 
pugnasse  contra  Arphaxat  Regem  Medorum, 
qui  aedificaverat  Ecbatana,  quae  nullo  modo 
cohaerent  :  nam  quo  tempore  populus  rediit 
a  captivitate  ,  eversa  erat  Monarchia  Assy¬ 
riorum,  et  non  Nabuchodonosor,  sed  Cyrus, 
vel  Darius,  Assyriis,  et  Persis ,  ac  Medis  im¬ 
perabat. 

Haec  summa  difficultas  miro  modo  exer¬ 
cuit  ingenia  hominum  eruditorum.  Duae  sunt 
autem  sententiae  principales.  Una  eorum, 
qui  volunt  historiam  Judith  contigisse  post 
captivitatem  Babylonicam ,  quorum  aliqui 
referunt  eam  ad  tempora  Cambysis,  quem 
esse  volunt  Nabuchodonosor,  ut  Eusebiusin 
Cliron.  August.  lib.  XVIII.  Civit.  Dei  c.  26. 
Beda  in  lib.  de  sex  aetatibus.  Lyranus  in  I. 
cap.  lib.  Judith.  Joannes  Driedo  De  Eccle- 
siast.  Script.  et  dogmatib.  lib.  I.  cap.  2. 
part.  2.  et  lib.  III.  cap.  5.  part.  3.  Aliqui  re¬ 


ferunt  ad  tempora  Darii  Hystaspis,  ut  Gerar- 
dus  Mercator  in  sua  Chronologia,  et  alii 
nonnulli.  Severus  Sulpitius  lib.  II.  sacrae  his¬ 
toriae  ad  regnum  Artaxerxis  Ochi  eam  per¬ 
tinere  existimavit. 

Altera  sententia  est  aliorum  ,  qui  docent 
historiam  Judith  contigisse  ante  captivitatem 
Babylonicam.  Sed  horum  aliqui  eam  refe¬ 
runt  ad  tempora  Regis  Sedeciae,ut  Gilbertus 
Genebrardus  in  II.  lib.  Chronologiae  :  ali¬ 
qui  ad  tempora  Regis  Josiae,  ut  Joannes 
Benedictus  in  Annotat,  marginal.  ad  IV.  c. 
libri  Judith. 

Sed  nulla  harum  sententiarum  videtur 
esse  satis  probabilis  ,  et  quidem  tres  priores 
manifestis  argumentis  refelluntur.  Primo, 
Arphaxat,  cum  quo  pugnavit  Nabuchodono¬ 
sor,  aedificavit,  Ecbatana,  Judith.  I.  at  qui 
aedificavit  Ecbatana,  teste  Herodoto  lib.  I.  et 
Eusebio  in  Chronico,  fuit  DioclesV,  Rex  Me¬ 
dorum,  qui  longissimo  intervallo  temporis 
distata  Cambyse,  et  Dario  Hystaspis,  et  Ocho. 
Neque  movere  debet ,  quod  Plinius  lib.  VI. 
cap.  14.  scribit ,  Ecbatana  a  Seleuco  aedifi¬ 
cata  diu  post  tempora  Dioclis,  vel  quod  scri¬ 
bit  Diodorus  lib.  II.  c.  7.  tempore  Arbacis, 
a  quo  quintus  fuit  Diocles,  jam  Ecbatana  ex- 
titisse.  Nam  potest  facile  fieri,  ut  civitas  illa 
antiquissima  aliquoties  eversa  atque  iterum 
condita,  nunc  a  Diocle ,  nunc  a  Seleuco, 
nunc  etiam  fortasse  ab  aliquo  alio  fuerit  res¬ 
taurata. 

Secundo,  nusquam  legimus  Reges  Persa¬ 
rum  appellatos  Nabuchodonosor,  nec  in  sa¬ 
cra,  nec  in  profana  historia ,  sed  solum  Re¬ 
ges  Babylonios;  non  igitur  Cambyses  ,  aut 
Darius  est  ille  Nabuchodonosor,  de  quo  agi¬ 
tur  in  historia  Judith. 

Tertio,  Nabuchodonosor,  de  quo  in  libro 
Judith,  regnabat  in  Ninive,  Judith.  I;  at 
tempore  Cambysis  et  Darii  et  Ochi ,  Ninive 
non  exstabat,  everterat  enim  eam  Nabucho¬ 
donosor  Rex  Chaldseorum  primo  anno  regni 
sui,  ut  Genebrardus  annotavit  in  Chronico 
suo,  vel  certe  Ciaxares  Rex  Medorum,  ut  vo¬ 
lunt  Herodotus  lib.  I.  et  Eusebius  in  Chroni¬ 
co.  Certe  Nalium  ,  qui  tempore  Ezechiae  va¬ 
ticinatus  est,  aperte  prsedicit  eversionem  Ni¬ 
nive  brevi  futuram  fuisse.  Vide  Commenta¬ 
rium  S.  Hieronymi.  Accedit,  quod  Reges 
Persarum  non  in  Ninive  regnabant,  sed  in 
Susis,  aut  Babylone,  ut  ex  libro  Danielis,  et 
libro  Esther,  necnon  ex  profanis  omnibus 
historicis  cognosci  potest. 

Quarto,  Nabuchodonosor,  de  quo  in  lib. 

Judith ,  occupare  conatus  est  Ciliciam ,  Da¬ 
mascum  ,  et  Palaestinam  ,  Judith  I;  at  Cam¬ 
byses,  et  Darius  non  erat  cur  id  conaren¬ 
tur,  cum  eas  regiones  pacifice  possiderent, 
ut  perspicuum  est  ex  lib.  I.  Esdrae  cap.  IV. 
et  Y. 

Quinto,  filii  Israel  paraverunt  se  ad  pu¬ 
gnam  contra  Nabuchodonosor,  Judith  IV ;  at 
tempore  Cambysis  et  Darii,  nec  poterant, 
nec  valebant  filii  Israel  resistere  ullis  Regi¬ 
bus,  et  maxime  Regibus  Persarum ,  quibus 
subjecti  erant  adeo,  ut  ad  nutum  eorum, vel 
inciperent ,  vel  desisterent  Templum  aedifi¬ 
care,  ut  videre  est  in  lib.  I  et  II.  Esdrae. 

Sexto,  temporibus  Judith  summus  Sacer¬ 
dos  erat  Eliachim,  qui  et  Joachim  dicebatur, 
Judith  IV  et  XII ;  at  tempore  Cambysis  et 
Darii  Hystaspis  erat  Jesus  Josedech,  ut  patet 
ex  lib.  II.  Esdrae  c.  II.  et  ex  Zacli.  III.  Tem¬ 
pore  autem  Ochi  summus  Sacerdos  erat  Jad- 
dus,  qui  occurrit  Alexandro  Magno,  aut  certe 
pater  ejus  Jonathas ,  ut  colligitur  ex  lib.  II 
Esdrae  cap.  12. 

Septimo,  metuebant  filii  Israel,  ne  Nabu¬ 
chodonosor  everteret  Hierusalem,  et  Tem¬ 
plum  Domini,  Judith  IV;  at  tempore  Cam¬ 
bysis,  nec  Hierusalem  ,  nec  Templum  exsta¬ 
bant,  quippe  quae  jam  eversa,  et  incensa 
fuerant  a  Chaldaeis  :  tempore  autem  Darii 
Hystaspis ,  Templum  quidem  resedificatum 
est,  sed  npn  Civitas  Hierusalem.  Praeterea 
cum  Dario  isto  jubente  Templum  reaedifica- 
tum  sit  I.  Esdrae  VI. ,  quomodo  credibile  est 
timuisse  Judaeos  ,  ne  ab  eodem  iterum  ever¬ 
teretur  ? 

Octavo,  Holofernes  interrogavit,  JudithV., 
quis  esset  populus  qui  habitabat  in  Judaea, 
quae  potentia  ejus,  quis  Rex,  quae  multitudo? 
At  certe  Rex  Persarum,  et  Principes  ejus  ni¬ 
hil  horum  ignorare  poterant,  cum  paulo  ante 
Judaeos  a  se  dimisissent. 

Nono,  filii  Israel  cum  se  pararent  ad  bel¬ 
lum  contra  Holofernem ,  muris  circumdede¬ 
runt  vicos  suos  per  omnem  Samariam  usque 
Jericho,  Judith  IV ;  ait  tempore  Cambysis 
et  Darii,  non  habitabant  Judaei  in  Samaria, 
sed  Gentiles,  ut  habetur  I.  Esdrae  IV.,  nec 
poterant  Judaei  muris  circumdare  ipsam  Hie¬ 
rusalem  ;  quanto  mintis  omnes  vicos  per  cir¬ 
cuitum. 

Decimo,  scribitur  in  fine  libri  Judith  ,  pa¬ 
cem  fuisse  in  Israel  toto  tempore  quo  super¬ 
vixit  Judith,  et  multis  annis  postea  :  vixit 
autem  Judith  annis  105.,  ut  ibidem  habetur. 


At  post  annum  13  Ochi,  quo  vult  Sulpitius 
gestum  esse  bellum  Holofernis,  usque  ad 
Ptolomaeum  Lagi ,  qui  iterum  debellavit  Ju¬ 
daeos,  non  sunt  nisi  triginta  anni ;  debuisset 
ergo  tunc  Judith  esse  annorum  80  vel  90. 

Undecimo,  Nabuchodonosor  anno  decimo 
tertio  regni  sui  bellum  gessit  contra  filios  Is¬ 
rael,  Judith  II;  at  Cambyses  non  regnavit 
nisi  octo  annos,  teste  Herodoto  lib.  III;  non 
igitur  ipse  est  ille  Nabuchodonosor. 

Duodecimo,  accedat  probabilis  conjectura 
ex  numero  Majorum  ipsius  Judith.  Nam  in 
libro  Judith  cap.  VIII,  numerantur  patres  et 
avi  aliique  majores  Judith  usque  ad  Simo¬ 
nem  filium  Ruben,  vel.  ut  correctius  viden¬ 
tur  habere  Graeci  codices,  filium  Israel,  et 
inveniuntur  solum  quindecim  :  in  libro  au¬ 
tem  I.  Esdrae  cap.  VII  numerantur  majores 
ipsius  Esdrae,  qui  floruit  tempore  Cambysis, 
et  Darii  usque  ad  Aaron,  et  inveniuntur  sep- 
temdecim,  quibus  si  addas  alios  usque  ad 
Levi  fratrem  Simeonis,  erunt  viginti.  Cum 
igitur  a  Jacob  Patriarcha  usque  ad  Judith 
sint  multo  pauciores  generationes,  quam  ab 
eodem  Jacob  usque  ad  Esdram,  recte  conji¬ 
cimus,  Judith  multo  antiquiorem  fuisse, 
quam  Esdram,  qlfi  tamen  ut  diximus  ,  tem¬ 
poribus  Cambysis  et  Darii  maxime  floruit. 

Jam  vero  posteriores  illas  sententiae  ,  quae 
historiam  Judith  ad  tempora  Sedeciae ,  vel 
Josiae  referunt ,  duabus  rationibus  refellun¬ 
tur.  Prima  ratio  talis  est.  In  libro  Judith  c. 
ult.  legimus,  nullum  fuisse  qui  vexaret  Israel 
toto  spatio  vitae  Judith,  et  multis  annis  pos¬ 
tea.  Vixit  autem  Judith  ,  ut  ibidem  legimus, 
usque  ad  annum  centesimum  quintum,  nec 
erat  vetula,  sed  puella  quando  interfecit  Ho¬ 
lofernem,  ut  colligitur  ex  eo  quod  puella  vo¬ 
catur,  Judith  XII.  Igitur  pax  fuit  in  terra  Is¬ 
rael  annis  octoginta  vel  nonaginta.  At  ab 
initio  regni  Josiae,  usque  ad  bellum,  quod 
intulit  Rex  Aegypti  Joachaz  Regi  Juda  ,  non 
fuerunt  nisi  anni  triginta,  IV.  Reg.  XXIII,  ab 
initio  autem  regni  Sedeciae  usque  ad  bellum, 
quod  intulit  Nabuchodonosor,  non  sunt  nisi 
anni  novem,  IV.  Reg.  XXIV.  Itaque  nisi  fuerit 
Judith  quando  Holofernem  occidit  annorum 
circiter  80.  aut  centum  ,  non  potest  esse  ve¬ 
rum,  quod  Scriptura  dicit,  in  omni  spatio 
vitae  ejus,  et  multis  annis  postea  non  fuisse 
qui  perturbaret  Israel. 

Altera  ratio  est ,  quia  tempore  Judith  Sa¬ 
cerdos  magnus  erat  Eliachim,  qui  et  Joachim 
dicebatur,  ut  patet  Judith  IV  et  XV ;  at  tem- 

pore  Josiae  Sacerdos  magnus  erat  Helcias, 
IV.  Reg.  XXIII,  tempore  autem  Sedeciae 
erat  Saraja,  IV.  Reg.  XXV. 

Nobis  igitur  dicendum  videtur,  historiam 
Judith  incidisse  in  tempora  Manassae  Regis 
Juda.  Siquidem  eo  tempore  regnabat  apud 
Medos  Diocles,  qui  Ecbatana  sedificavit,  teste 
Eusebio  in  Chronico,  atque  hunc  Scriptura 
nostra  Arphaxat  appellat.  Item  eo  tempore 
regnabant  Assyriorum  Reges  in  Ninive,  ut 
constat  ex.  IV.  Regum  XIX  et  exTobia  cap. 
I.  Credibile  autem  est,  eum  qui  in  libro  Judith 
dicitur  Nabuchodonosor,  alio  nomine  dictum 
esse  Merodach  Baladan ,  qui  fuit  etiam 
Rex  Babylonis.  Nam  post  Sennacherib  reg¬ 
navit  sub  finem  regni  Ezechiae  patris  Ma¬ 
nasse  Assar  Addon  IV.  Reg.  XIX.  post  As- 
sar  Addon  regnavit  Merodach  Baladan ,  cu¬ 
jus  fit  mentio  IV.  Reg.  XX.  et  Hierem.  L. 
necnon  lsai.  XXXIX.,  qui  quidem  Rex  Ba¬ 
bylonis  erat,  sed  transtulit  ad  se  etiam  regnum 
Assyriorum ,  et  propterea  nulla  deinceps  in 
Scriptulis  mentio  fit  Regum  Assyriorum,  sed 
solum  Babylonis. 

Coepit  autem  regnare  tertio  anno  Manas¬ 
sae,  ut  probabiliter,  et  ex  conjecturis  colligi¬ 
mus  (nam  certum  initium  regni  ejus  ex  nullo 
auctore  probato  haberi  potest)  quocirca  an¬ 
nus  ejus  decimus  tertius,  in  quo  bellum 
movit  contra  Judaeos  duce  Holoferne  ,  inci¬ 
dit  in  annum  16.  Manassae,  quem  Manas¬ 
sem  paulo  ante  captivum  duxerat  in  Baby¬ 
lonem. 

Exstabant  etiam  tunc  Hierosolyma  et  Tem¬ 
plum  Domini,  quorum  fit  mentio  in  historia 
Judith  cap.  IV.  Vivebat  quoque  eo  tempore 
Sacerdos  magnus  Eliachim,  ut  patet  ex  Ghro- 
nologia  Nicephori  Patriarchae  Constantino- 
politani,  qui  enumerans  Pontifices  Judaeo¬ 
rum,  inter  Sobnamqui  fuit  Pontifex  tempore 
Ezechiae,  et  Helciam  qui  fuit  tempore  Josiee, 
ponit  Eliachim  :  constat  autem  inter  Eze- 
chiam  et  Josiam  intercessisse  Manassem;  con¬ 
venit  etiam  id  cum  lib.  IV.  Reg.  XVIII.,  ubi 
Eliachim  nominatur  inter  praecipuos  sacer¬ 
dotes,  et  magis  etiam  quadrat  cum  prophe¬ 
tia  Isaiae  cap.  XXII.  ubi  praediciturjdepositio 
Sobnae  impuri  Pontificis,  et  exaltatio  Elia¬ 
chim  in  locum  ejus. 

Praeterea  facile  est  hac  ratione  invenire 
tempus  illud  longissimae  pacis,  quod  fuit  to¬ 
to  tempore  vitae  Judith,  et  deinceps  multis 
annis.  Nam  Manasses  initio  sceleratissimus 
fuit,  ac  propterea  Deo  permittente  victus  fuit 
a  Rege  Babylonis,  qui  terram  Juda  devasta- 


vit,  et  ipsum  Regem  vinctum  in  Babylo¬ 
nem  abduxit  :  deinde  tamen  peccatum 
suum  agnovit ,  et  in  patriam  remissus  tran¬ 
quillissime  vixit,  ut  habetur  lib.  II.  Paral. 
cap.  XXXIII. 

Ab  hac  Manasse  captivitate  usque  ad  re¬ 
gnum  Joachaz  filii  Josiee  summa  pax  fuit  in 
terra  Juda  :  quantum  <  hoc  tempus  fuerit 
Scriptura  non  indicat ,  sed  facile  colliguntur 
anni  72.  Nam  Manasses  regnavit  annos  55., 
e  quibus  accipio  39.  post  captivitatem  ejus. 
Constat  enim  initio  regni  eam  captivitatem 
accidisse,  ut  etiam  Josephus  annotavit  1.  X. 
Antiq.  cap.  5.,  et  ut  diximus  paulo  ante,  an¬ 
nus  decimus  tertius  Regis  Assyriorum  et  Ba¬ 
byloniorum  incidit  in  annum  Manassse  deci¬ 
mum  sextum.  Annis  39.  addendi  sunt  duo 
anni,  quibus  post  Manassem  regnavit  Am- 
mon  filius  ejus,  IV.  Reg.  XXI.  ita  erunt  41. 
his  adduntur  anni  31.  quibus  post  Ammon  re¬ 
gnavit  Josias, IV.  Reg.  XXII.  et  efficientur  72. 

Jam  hoc  idem  tempus  ostendemus  fuisse 
post  mortem  Holofernis  usque  ad  finem  vitae 
Judith.  Judith  vixit  usque  ad  annum  105. ; 
(sic  enim  intelligi  debet  quod  habetur  de  nu¬ 
mero  annorum  Judith  in  fine  libri,  ut  clarius 
colligitur  ex  Graeco  textu)  ex  quibus  annis 
detrahendi  sunt  illi  quos  vixit  ante  occasio¬ 
nem  Holofernis ,  quos  pono  fuisse  quadra¬ 
ginta.  Nam  etsi  tempus  certum  definire  non 
possim,  cum  nullus  auctor  hoc  tradat,  potuit 
tamen  ita  esse.  Ea  enim  aetate  acfhuc  potuit 
esse  pulcherrima  ,  et  judicari  ab  Assyriis 
puella  propter  incredibilem  pulchritudinem, 
praesertim  quia,  ut  habetur  Judith  X.,  Do¬ 
minus  ei  contulerat,  non  sine  novo  miraculo, 
quemdam  eximium  splendorem  ,  ut  incom¬ 
parabili  pulchritudine  omnium  oculis  appa¬ 
reret.  Quamquam  etiam  naturaliter  aliquae 
feminae  ita  conservant  formam  corporis,  ut 
quamvis  grandaevae  sint,  tamen  juvenculae 
judicentur.  Certe  Sara  annorum  65  vel 
etiam  90,  tam  juvenis  et  formosa  videbatur, 
ut  quocunque  iret,  a  Regibus  adamaretur  et 
raperetur.  Vide  Genes.  XII  et  XX.  Jam  igi¬ 
tur  si  ex  annis  105  detrahentur  40,  supere¬ 
runt  65  anni  continuae  pacis  usque  ad  mor¬ 
tem  Judith,  quibus  addo  alios  septem  ,  ut  il¬ 
lud  etiam  verum  sit ,  quod  additur  in  libro 
Judith,  post  mortem  ejus  multis  annis  non 
fuisse  qui  perturbaret  Israel;  habemus  igitur 
annos  72,  quos  quaerebamus. 

Dices  fortasse  :  Si  tempore  Regis  Manas¬ 
sae  contigit  haec  historia;  quare  in  praepara¬ 
tione  illa  ad  bellum,  quae  narrantur  in  hoc 

libro,  nulla  fit  mentio  Regis?  cur  nego¬ 
tium  hoc  totum  tribuitur  magno  Sacer¬ 
doti? 

Respondeo  :  fortasse  hoc  bellum  incidisse 
in  ipsam  captivitatem  Manasse,  et  idcirco 
Rege  absente,  per  Pontificem  negotia  re¬ 
gni  procurata  fuisse  :  fortasse  etiam  regis 
mentio  facta  non  est ,  quia  non  accessit  bel¬ 
lum  ad  ipsam  urbem  Hierusalem ,  ubi  Rex 
erat. 

Quod  autem  habetur  Judith  IV :  Sacerdo¬ 
tem  Eliachim  scripsisse  ad  omnes  Hebraeos, 
et  deinde  circuivisse  omnem  Israelem,  ut  eos 
ad  constatiam  hortaretur,  non  est  miran¬ 
dum.  Nam  etiam  tempore  Ezechias  idem 
Eliachim ,  quamvis  nondum  esset  summus 
Sacerdos,  nomine  Regis  multa  faciebat,  ut 
patet  ex  lib.  IV.  Reg.cap.  XVIII  et  Isaias  prae¬ 
dixerat  cap. XXII. fore, ut  Eliachim  esset  quasi 
pater  omnium  habitantium  Hierusalem.  Ac 
tum  praecipue  credibile  est ,  summa  negotia 
et  periculosa  tractata  esse  per  summum  Sa¬ 
cerdotem  ,  quando  Rex  de  captivitate  rever 
sus,  et  ad  Deum  serio  conversus  erat.  Nam 
etsi  non  est  improbabile,  adhuc  Rege  capti¬ 
vo  bellum  hoc  gestum,  probabilius  tamen  vi¬ 
detur,  eo  jam  reverso  gestum  esse. 

Sed  rursum  objicies  :  colligi  ex  quinto  ca¬ 
pite  libri  Judith,  bellum  hocHolofernis  con¬ 
tra  Judaeos  gestum  esse  paulo  post  reditum 
ex  captivitate  Babylonica,  sic  enim  legimus  : 
Nam  et  ante  hos  annos  cum  recessissent  a  via, 
quam  dederat  illis  Deus ,  ut  ambularent  in  ea, 
exterminati  sunt  pr celiis  a  multis  nationibus ,  et 
plurimi  eorum  captivi  abducti  sunt  in  terram 
non  suam  :  nuper  autem  reversi  ad  Dominum 
Deum  suum,  ex  dispersione  qua  dispersi  fuerant , 
adunati  sunt ,  et  ascenderunt  montana  hcec  om¬ 
nia ,  et  iterum  possident  Hierusalem  ,  ubi  sunt 
Sancta  eorum  (1). 

Respondeo':  non  esse  intelligendum  hunc 
locum  de  captivitate  Babylonica,  sed  de  va¬ 
riis  afflictionibus  praecedentibus.  Nam  si  ser¬ 
mo  esset  de  Babylonica  captivitate,  non  dice¬ 
rentur  Judaei  exterminati  a  multis  nationi¬ 
bus,  sed  ab  una,  id  est,  Chaldaeorum  :  nec 
dicerentur  plurimi  abducti  captivi ,  sed  om¬ 
nes  ;  fuit  enim  generalis  captivitas  Babylo¬ 
nica  ,  paucissimi  enim  remanserunt  relicti  a 
Nabuchodonosor,  et  illi  ipsi  paulo  post  fuge¬ 
runt  in  Aegyptum,  IV.  Reg.  XXV.  Ita  disper¬ 
sio  ac  desolatio  plenissima  fuit. 

Igitur  loquitur  Scriptura  de  variis  afflictio¬ 


nibus  populi  Judaeorum,  quas  variis  tempo¬ 
ribus  a  variis  nationibus  passus  est,  sed  prae¬ 
cipue  de  illa  ultima ,  quae  acciderat  cum  ca¬ 
peretur  Manasses  :  tunc  enim  tota  regio  de¬ 
vastata  luit,  et  Rex  ipse  cum  aliis  multis  cap¬ 
tus,  et  ductus  in  Babylonem  ,  et  multi  etiam 
dispersi,  fugatique  in  varia  loca.  Quod  autem 
additur  :  Nuper  autem  reversi  ex  dispersione , 
etc.  vel  intelligitur  de  reversione  Regis  Ma- 
nassae  cum  suis  ex  Babylone,  vel  (si  absente 
Rege  gestum  est  hoc  bellum)  intelligi  poterit 
de  reversione  ex  iis  locis  ad  quae  fugiendo 
pervenerant ,  cum  Rex  Assyriae  vastaret  re¬ 
gionem  ipsorum. 

Nec  vero  movere  quemquam  debet ,  quod 
in  textu  Graeco  additur,  etiam  Templum 
fuisse  solo  aequatum  ,  quando  dispersi  sunt 
Judaei.  Nam  illa  verba  suppositia  videntur, 
quandoquidem  sanctus  Hieronymus,  qui  fide¬ 
lissime  transtulit  hunc  librum  ex  Chaldaeo 
sermone  in  Latinum ,  nihil  de  eversione 
Templi  in  sua  editione  posuit.  Et  fortasse 
ista  additio  Graeci  textus  in  causa  fuit ,  cur 
tot  gravissimi  auctores  ,  Eusebius  ,  Augusti¬ 
nus,  Sulpitius,  Beda  in  hac  historia  suo  tem¬ 
pore  collocanda  decepti  fuerint. 


CAPUT  XIII. 

De  libro  Sapientiae. 

Liber  Sapientiae  testimonium  habet  ab  an¬ 
tiquis  Conciliis  et  Patribus.  Concilium  Sardi- 
cense  in  epist.  ad  omnes  Episcopos,  cujus 
meminit  Theodoretus  lib.  II.  hist.  cap.  8,  ex 
c.  VII.  hujus  libri  probat,  filium  Dei  esse  re¬ 
rum  omnium  effectorem  et  verum  Deum ; 
Concilium  item  Toletanum  II.  cap.  1.  librum 
Sapientiae  Scripturam  sacram  nominat. 

Denique  Patres  idem  docent.  Nam  Diony¬ 
sius  c.  IV.  divinorum  nom.  ut  librum  sacrae 
Scripturae  citat.  Melito  Asianus  in  epist.  ad 
Onesimum,  in  Catalogo  sanctarum  Scriptu¬ 
rarum  Sapientiam  ponit.  Cyprianus  in  lib. 
De  habitu  virginum  :  «  Cum  dicat,  inquit, 
Scriptura  divina  :  quid  nobis  profuit  super¬ 
bia,  etc.  »  Similiter  Cyrillus  lib.  II  In  Julia¬ 
num,  ultra  medium,  vocat  Scripturam  di¬ 
vinam.  B.  Augustinus  ex  professo  docet  et 


(1)  Judith.  V.  22. 

probat,  ex  hoc  libro  posse  confirmari  dog¬ 
mata  ,  et  librum  esse  Canonicum  ,  lib.  I.  de 
prsedest.  cap.  H. 

Et  quoniam  Kemnitius  incredibili  impu¬ 
dentia  hunc  locum  Augustini  truncate  citat, 
et  asserit  aperte,  ex  hoc  loco  colligi  hunc  li¬ 
brum  non  fuisse  Augustino  divinum  et  infal¬ 
libilis  veritatis;  totum-  locum  audiamus  : 
«  Quod,  inquit,  a  me  quoque  positum,  nimi¬ 
rum  testimonium  de  libro  Sapientiae,  fratres 
istos  ita  respuisse  dixistis  ,  tanquam  non  de 
libro  Canonico  adhibitum.  Quasi  et  excepta 
hujus  libri  attestatione  ,  res  ipsa  non  clara 
sit,  quam  voluimus  hinc  doceri.  »  Haec  citat 
Kemnitius. 

Sed  audiamus  quae  in  eodem  capite  infra 
ponuntur  :  «  Non  debuit  repudiari  sententia 
libri  Sapientiae,  qui  meruit  in  Ecclesia  Chri¬ 
sti  de  gradu  Lectorum  Ecclesiae  Christi  tam 
longa  annositate  recitari,  et  ab  omnibus 
Christianis,  ab  Episcopis  usque  ad  extremos 
laicos,  Fideles  poenitentes,  Catechumenos 
cum  veneratione  divinae  auctoritatis  audiri.» 
Et  infra  :  «  Oportet  ul  librum  istum  Sapien¬ 
tiae  omnibus  Tractatoribus  anteponant,  quo¬ 
niam  sibi  eum  anteposuerunt  etiam  tempori¬ 
bus  proximi  Apostolorum  egregii  Tractato¬ 
res,  qui  eum  testem  adhibentes,  nihil  se  ad¬ 
hibere  nisi  divinum  testimonium  credide¬ 
runt.  »  Adde,  quod  omnes  Veteres  hunc  li¬ 
brum  Salomonis  esse  asserunt ;  ex  quo  ma¬ 
nifeste  sequitur  esse  canonicum.  Eusebius 
lib.  IV.  hist.  c.  22.  dicit,  Hegesippum  et  Ire- 
naeum  et  omnem  antiquorum  chorum  hunc 
librum  Salomonis  esse  existimasse.  Pari  ra¬ 
tione  Tertullianus  de  praescript.  Cyprianus 
serm.  de  mortalitate.  Hilar.  in  Ps.  CXXVII. 
Ambrosius  serm.  8.  in  Ps.  CXVIII.  Basilius 
lib.  V.  contra  Eunomium.  Epiph.  haeres. 
Anomoeorum,  nomine  Salomonishunc  librum 
citant.  Quod  vero  B.  Hieronymus  Praefatione 
in  libro  Salomonis  hunc  librum  dicit  a  mul¬ 
tis  putari  Philonis  Judaei ,  et  B.  Augustinus 
lib.  II.  doctr.  Christ.  cap.  8.  dicit  esse  Jesu 
filii  Sirach,  non  est  contrarium  communi 
sententiae  Doctorum.  Nam  sententiae  quidem 
sunt  Salomonis,  non  Philonis,  ut  Veteres  di¬ 
cunt, et  clarissimum  est  ex  c.  IX.,  ubi  auctor 
libri  dicit  :  Tu  elegisti  me  regem  populo  tuo , 
et  dixisti  me  aedificare  Templum  in  monte  san¬ 
cto  tuo ,  etc.  (1),  tamen  collectae  sunt  hae  sen¬ 
tentiae  ab  aliquo  alio  ,  qui  a  multis  putatur 
Philo,  non  ille  qui  fuit  post  Christum ,  sed 


alius  antiquior,  qui  quidem  verbis  Graecis 
Salomonis  sententias  complexus  est,  Spiritu 
sancto  dictante  ,  sicut  Proverbiorum  XXV, 
dicuntur  parabolae  illae  Salomonis  translatae 
in  librum  a  viris  Ezecliiae  Regis  Juda  ,  cum 
antea  forte  in  schedulis  haberentur.  B.  Au¬ 
gustinus  autem  se,ntentiam  retractavit  lib.  II. 
Retract.  cap.  4. 

Joannes  Calvinus  lib.  I.  Instit.  cap.  11. 
§.  8.  librum  Sapientiae  mendacii  coarguit  : 
«  De  idolorum  ,  inquit,  origine  publico  fere 
consensu  receptum  est,  quod  in  libro  Sa¬ 
pientia?  habetur  :  primos  scilicet  extitisse  eo¬ 
rum  auctores,  qui  hunc  honorem  detulerunt 
mortuis,  ut  ipsorum  memoriam  superstitiose 
colerent':  et  sane  fateor,  perversum  hunc 
morem  fuisse  vetustissimum,  nec  facem  fuisse 
nego,  qua  accensus  hominum  ad  idolatriam 
furor  magis  exarsit  :  non  tamen  concedo 
hunc  fuisse  primum  mali  fontem. Idola  enim 
jam  fuisse  prius  in  usu ,  quam  ista  in  conse¬ 
crandis  imaginibus  mortuorum  ambitio  in¬ 
valuisset,  cujus  apud 'profanos  Scriptores 
crebra  fit  mentio,  constat  ex  Mose  ;  cum  Ra- 
chelem  narrat  furatam  esse  patri  suo  idola, 
non  secus  ac  de  communi  vitio  loquitur.  » 
Ileec  ille,  qui  satis  aperte  falsum  esse  con¬ 
tendit  quod  habetur  Sap.  XIV.  de  orig.  ido¬ 
lorum.  At  Calvinus  assumit  falsum,  et  deinde 
colligit  aliud  falsum.  Assumit  enim  ante  Ra- 
chelis  tempora  non  fuisse  idola  quse  homi¬ 
num  figuram  referrent  :  et  cum  constet  tunc 
aliqua  idola  fuisse,  deducit,  prima  idola  non 
fuisse  imagines  hominum,  ut  liber  Sapientia? 
docet.  At  falsum  assumit  :  nam  in  primis 
ista  ipsa  idola,  quse  furata  est  Iiachel,  erant 
imagines  hominum  :  vel  potius  imago  homi¬ 
nis.  Una  enim  tantum  erat  imago  ,  sed  no¬ 
mine  multitudinis  utitur  Scriptura,  quia  illud 
nomen  in  Hebrseo  non  habet  numerum  sin¬ 
gularem.  Vox  Hebrsea  est  □  quse  quidem 
idolum  significat,  hominis  figuram  repraesen¬ 
tans,  et  quod  arte  diaboli  loquebatur  et  res¬ 
ponsa  dabat.  Quod  hominis  figura  sit  Q^snn 
patet  exi.  Reg.  XIX.  ubi  Michol  cum  vellet 
eruere  Davidem  de  manibus  Saul,  emisit  il¬ 
lum  per  fenestram,  et  in  lecto,  loco  ejus  po¬ 
suit  simulacrum  quod  hominem  referret,  in 
Hebrseo  est  msnn  pro  eo  ,  quod  nos  habe¬ 
mus  statuam ,  vel  simulacrum.  Quod  autem 
ista  idola  loquerentur ,  patet  ex  Ezechicle 
XXIV.  ubi  enim  nos  legimus  :  Interrogavit 
idola ;  in  Hebraeo  est  didih  et  similiter  Za- 


(1)  Sap.  IX,  7. 

chariae  X.  ubi  legimus  :  Simulacra  locuta 
sunt  inutile.  Deinde  certum  est  Belum  pri- 
i  muni  Regem  Assyriorum ,  qui  fuit  ante 
Rachelem,  immo  et  anteAbraham,  fuisse  pro 
Deo  habitum  post  mortem,  ut  Eusebius  tes¬ 
tatur  initio  Chronici ;  et  statuam  illi  a  Nino 
filio  positam,  fuisse  primum  idolum  publice 
propositum  ad  adorandum,  docet  Ambrosius 
in  primum  cap.  ad  Rom.  sive  quicumque  fuit 
eorum  Commentariorum  auctor,  etB.  Cyril- 
lus  lib.  III.  in  Julianum  non  procul  a  fine. 
Denique  initium  idolorum  fuisse  fabricatio¬ 
nem  imaginum  humanarum  in  memoriam 
defunctorum,  ut  liber  Sapientiae  docet,  tes¬ 
tatur  Cyprianus  initio  libri  de  Idolorum  va¬ 
nitate,  Chrysost.  hom.  87.  in  Matth.  Hege- 
sippus  apud  Hieronymum  in  libro  De  viris 
illustribus,  et  alii  passim. 

Sed  objicies  :  si  statua  erecta  Belo  a  Nino 
filio  fuit  primum  idolum ,  quomodo  verum 
est  quod  liber  Sapientiae  dicit ,  primum  ido¬ 
lum  factum  esse  a  patre  in  memoriam  filii? 
Respondeo,  statuam  Beli  fuisse  primum  ido¬ 
lum  publice  ad  adorandum  propositum  :  at 
primum  idolum  absolute  fuisse  imaginem 
filii  mortui  a  parente  factam,  etprivatim  ho¬ 
noratam.  Inde  enim  invalescente  prava  con¬ 
suetudine  (ut  in  eodem  c.  XI  V.  Sap.  dicitur) 
empta  sunt  tyrannorum  imperio  publice  coli 
figmenta. 


CAPUT  XIV. 

De  Ecclesiastico. 

Librum  Ecclesiastici,  quod  ex  eo  multa 
dogmata  Fidei  luculenter  probentur,  vehe¬ 
menter  Calvinus  odit  :  «  Unde,  inquit  in  An¬ 
tidoto,  melius  faecem  haurirent  ?  »  nec  tamen 
habet  aliquid  ,  quod  ei  objiciat.  Nos  autem 
contra,  multis  Veterum  testimoniis  aucto¬ 
ritatem  ejus  libri  confirmare  possumus.  Cle¬ 
mens  Alexandrinus  libr.  VII  Stromatum 
prope  extremo  ,  citans  cap.  IV.  Ecclesiastici 
sic  ait  :  «  Sequentes  autem  Scripturas  con¬ 
firmemus  quod  dictum  est.»  Sanctus  Cypria¬ 
nus  lib*  III.  epist.  9.  citans  cap.  VII.  «  Sed 
et  Salomon,  inquit,  in  Spiritu  sancto  consti¬ 
tutus  testatur,  et  docet.  »  Epiphanius  in  hae¬ 
res.  Anomseorum  numerat  inter  sacros  ac 
divinos  libros  Sapientiam  Salomonis ,  et  filii 


Sirach,  id  est,  Ecclesiasticum.  Ex  quo  intel- 
ligimus,  eumdem  Epiphanium  ,  cum  in  lib. 
de  mens,  ponder.  dicit ,  hos  libros  non  esse 
receptos,  de  sententia  Judaeorum  esse  locu¬ 
tum.  B.  Ambrosius  lib.  IV.  de  Fide  cap.  4. 
verba  Ecclesiastici  ex  cap.  XXIV. divina  ora¬ 
cula  nominavit.  Beatus  Augustinus  in  libr. 
ad  Orosium  contra  Priscillianistas  :  «  Cla¬ 
mat,  inquit ,  Scriptura  divina  »  :  Altiora  te 
ne  queesieris ,  quse  sententia  Ecclesiastici  no¬ 
stri  est.  Denique  Clemens ,  et  Cyprianus  lo¬ 
cis  citatis,  Sixtus  II.  in  epist.  ad  Gratum, 
Damasus  in  epist.  ad  Episcopos  Italiae,  Basi¬ 
bus  libr.  IV  In  Eunomium,  Ambrosius  in 
cap.  VII.  prioris  ad  Corinth.  Hieron.  in 
cap.  X.  Ecclesiasticae,  et  Gregor,  lib.  X. 
Moralium  cap.  14,  hunc  librum  non  solum 
citant,  sed  etiam  Salomoni  attribuunt  :  nun¬ 
quam  autem  dubium  fuit ,  quin  Salomonis 
libri  canonici  ac  divini  habendi  essent.  At 
Epiphanius  in  haeresi  Anomaeorum ,  et  alii 
nonnulli  auctorem  librii  hujus  Jesum  Sirach 
esse  volunt.  Respondeo,  facile  potuisse  fieri, 
ut  Jesus  Sirach  sententias  Salomonis  a  se 
diligenter  collectas  in  unum  volumen  rede¬ 
gerit,  ita  uterque  auctor  dici  poterit. 


caput  xv. 


De  libris  Machabceorum. 

Libri  Machabseorum,  praeter  communia 
testimonia,  testimonium  habent ,  et  honori¬ 
fice  producuntur  a  S.  Cypriano  in  libr.  de 
exhort.  martyr,  cap.  XI.  aS.  Greg.  Nazian. 
in  oratione  de  Machabaeis,  a  S.  Ambrosio 
lib.  II.  de  Jacob.  c.  10,  11,  12,  et  ab  aliis 
passim  qui  eosdem  libros  Scripturam  divi¬ 
nam  disertis  verbis  appellant.  S.  Cyprianus 
lib.  I.  ep.  3.  ad  Cornelium ,  et  Isidorus  lib. 
VI.  Etymologiarum  c.  1.  S.  autem  August. 
(cui  multum  auctoritatis  saepe  Calvinus  tri¬ 
buit)  lib.  XVIII.  de  Civit.  Dei  cap.  36.  in¬ 
quit  :  «  Machabaeorum  Libri,  quos  non  Ju¬ 
daei,  sed  Ecclesia  pro  canonicis  habet.  »  Et 
lib.  II.  contra  epistolas  Gaudentii  cap.  23. 
eorumdem  librorum  auctoritatem  studiose 
defendit,  Scripturam  sanctam  eos  appel¬ 
lans.  Sed  adversariorum  argumenta  videa¬ 
mus. 

Primum  objicit  Calvinus  lib.  III.  Instit. 

cap.  5.  §.  8.  quod  auctor  horum  librorum 
laudat  prmposterum  zelum  ,  et  superstitio¬ 
sum  factum  Judse  Machabaei ,  qui  pro  mor¬ 
tuis  sacrificium  offerri  jussit,  II.  Machab. 12. 
Nam  praeterquam  quod  superstitiosum  est 
pro  quibuscumque  mortuis  orare,  accedit 
etiam,  quod  isti,  pro  quibus  Judas  orare 
jussit,  decesserant  lethali  crimine  obligati, 
pro  qualibus  non  esse  orandum  etiam  Catho¬ 
lici  docent  :  sic  autem  eos  decessisse  patet ; 
nam  ut  ibidem  dicitur  :  Invenerunt  autem  sub 
tunicis  interfectorum  de  donariis  idolorum ,  a 
quibus  lex  prohibet  Judoeos  (1),  quae  habetur 
Deut.  VII.  25. 

Respondeo  :  orare  pro  mortuis  ,  quos  non 
est  certum  esse  in  coelo,  vel  in  gehenna, 
pium  et  religiosum  esse ,  ut  ostendemus  suo 
loco  :  nunc  satis  sit  opponere  Calvino  Au¬ 
gustinum,  qui  ex  hoc  ipso  loco  probat,  pium 
esse  orare  pro  mortuis,  in  epist.  LXI.  ad 
Dulcitium,  lib.  I.  de  moribus  Ecclesiae  c.  23. 
et  lib.  de  cura  pro  mortuis  cap.  1.  Itaque 
tantum  interest  inter  spiritum  Augustini  et 
Calvini,  ut  Augustinus  quia  libros  Macha- 
bseorum  credit  esse  canonicos  ,  inde  colligat 
bonum  esse  orare  pro  mortuis  ;  Calvinus 
quod  existimet  malum  esse  orare  pro  mor¬ 
tuis,  inde  deducat  libros  Machabaeorum  non 
esse  canonicos.  Ad  illud  autem  quod  objici¬ 
tur ,  respondeo  :  Judam  pie  existimasse  eos 
in  articulo  mortis  dolorem  de  peccato  suo 
coram  Deo  concepisse,  et  misericordiam 
apud  Dominum  invenisse,  quod  significant 
illa  verba  :  Quia  considerabat  quod  hi,  qui  cum 
pietate  dormitionem  acceperant,  optimam  habe¬ 
rent  repositam  gratiam  (2). 

Secundo  objicit  Calvinus  in  Antidoto  Con¬ 
cilii  :  non  posse  hujus  libri  auctorem  haberi 
canonicum,  cum  lib.  II.  cap.  ult.  veniampe- 
tat  erratorum.  Adde  quod  cap.  II.  ait  :  a  Et 
nobis  quidem  ipsis  ,  qui  hoc  opus  breviandi 
causa  suscepimus,  non  facilem  laborem,  imo 
vero  negotium  plenum  vigiliarum  et  sudoris 
assumpsimus.  »  Quibus  verbis  indicat  se  hu¬ 
mano  more  hunc  librum  composuisse;  Au¬ 
ctores  enim  vere  sacri  non  ingenio  et  labore 
suo,  sed  Spiritu  sancto  revelante  scripserunt, 
ut  patet  Hierem.  XXXVI,  de  Hieremia  ,  qui 
tanta  facilitate  dictabat  Notario  suo  Baruch 
ea  quae  Deus  ei  revelabat,  ut  ex  libro  aliquo 
legere  videtur. 

Respondeo  :  Deum  quidem  esse  auctorem 
omnium  divinarum  Scripturarum,  sed  aliter 


tamen  adesse  solitum  Prophetis,  aliter  aliis, 
praesertim  historicis.  Nam  Prophetis  revela¬ 
bat  'futura  et  simul  assistebat,  ne  aliquid 
falsi  admiscerent  in  scribendo  ,  et  ideo  Pro¬ 
phetae  non  alium  habuerunt  laborem,  quam 
scribendi,  vel  dictandi  :  aliis  autem  Scripto¬ 
ribus  Deus  non  semper  revelabat  ea  quae 
scripturi  erant,  sed  excitabat ,  ut  scriberent 
ea  quae  viderant,  vel  audierant ,  quorum  re¬ 
cordabantur  ,  et  simul  assistebat  ne  falsi 
aliquid  scriberent :  quae  assistentia  non  fa~ 
ciebat  ne  laborarent  in  cogitando  et  quae¬ 
rendo  quid  et  quomodo  scripturi  essent. 
Quare  S.  Lucas  praefatione  in  Evangelium 
a  se  scriptum  testatur,  se  assecutum  omnia 
diligenter  quae  ad  Evangelii  scriptionem  per¬ 
tinebant,  idque  ab  iis  ,  qui  ipsi  audierant  et 
viderant,  et  ministri  fuerant  sermonis.  Quod 
autem  ad  veniam  attinet ,  non  petit  veniam 
iste  auctor  erratorum,  quippe  qui  nulla  esse 
sciebat ;  sed  orationis  minus  politae  :  quem¬ 
admodum  etiam  B.  Paulus  se  imperitum  ser¬ 
mone  confitetur  II.  Cor.  XI. 

Objectio  tertia  aliorum,  II.  Machab.  I. 
dicitur  :  Cum  in  Persidem  ducerentur  patres 
nostri  (3)  :  at  certum  est ,  non  in  Persidem, 
sed  in  Babylonem  abductos  fuisse  Judaeos  ; 
non  igitur  veram  historiam  narrat  auctor 
hujus  libri.  Nonnulli  valde  laborant  ut  osten¬ 
dant  quando  in  Persidem  ducti  fuerint  Ju¬ 
daei,  sed  existimo  rem  esse  facillimam.  Nam 
auctor  hujus  libri  Persidem  vocat ,  non  so¬ 
lum  eam  regionem  quae  proprie  dicitur  Per¬ 
sis,  sed  etiam  alias  finitimas  :  id  patet  ex 
libro  I.  Machab.  cap.  VI.,  ubi  nuntius  qui 
venit  in  Babylonem  ad  Antiochum,  dicitur 
venisse  ad  eum  in  Perstem.  Neque  iste 
loquendi  modus  ab  aliis  Scriptoribus  alie¬ 
nus  est,  cum  Chrysostomus  homil.  VI.  in 
Matth.  dicat ,  Judaeos  ex  captivitate  Persica 
liberatos. 

Objectio  quarta ,  II.  Machab.  II.  dicitur  : 
Hieremias,  cum  spoliaretur  et  incenderetur 
Hierusalem  et  Templum  a  Chaldaeis,  abscon¬ 
disse  tabernaculum,  et  arcam  foederis  in  spe¬ 
lunca  quadam  montis  Nebo  ;  et  dixisse,  lo¬ 
cum  illum  fore  occultum  donec  Deus  iterum 
congregaret  populum  suum.  At  hic  duo  men¬ 
dacia  continentur.  Unum  quod  Hieremias 
illud  fecerit :  nam  antequam  urbs  a  Chaldaeis 
caperetur,  Hieremias  semper  fuit  in  carcere, 
et  erat  invisus  pene  omnibus  in  Hierusalem, 
ut  habetur  Hierem.  XXXVII  et  XXXVIII., 


(1)  11.  Maeli.  Xll.  40.  —  ( 2 )  Ibid.  V.  45  —  (3)  Ibid.  1,  19. 

quocirca  nec  per  se  ,  nec  per  alios  potuit,  ici 
efficere  :  postquam  autem  capta  est  urbs, 
Chaldaei  omnia  diripuerunt ,  ut  habetur  IY. 
Reg.  ult.,  proinde  non  remansit  aliquid  quod 
Hieremias  posset  abscondere.  Alterum  men¬ 
dacium  est,  quod  iterum  revertentes  a  cap¬ 
tivitate  essent  Arcam  et  Tabernaculum  ha¬ 
bituri  ;  non  enim  unquam  eam  postea  ha¬ 
buerunt. 

Respondeo  :  potuisse  illud  optime  fieri,  et 
ante  spoliationem  urbis  et  Templi  (ut  Epi- 
phanius  sentit  in  vita  Hieremiae)  et  etiam 
postea,  ut  alii  volunt.  Ante  quidem  :  non 
tempore  Sedecise,  sed  Joachim,  ter  enim 
Nabuchodonosor  venit  in  Judaeam,  et  abduxit 
inde  captivum  Regem  et  populum.  Primum, 
tempore  Joachim,  ut  habetur  II.  Paralip. 
ult.  Secundo,  tempore  Joachim,  ut  habetur 
1Y.  Reg.  XXIY.  Tertio,  tempore  Sedeciae,  1Y. 
Reg.  XXY.  Tametsi  autem  tempore  Sedecise 
Hieremias  fuerit  fere  semper  in  carcere,  et 
omnibus  invisus  ;  tamen  tempore  Joachim 
liber  erat  et  magnae  auctoritatis  ,  ita  ut  cre¬ 
dibile  sit,  ad  ejus  persuasionem  Joachim 
sponte  se  tradidisse  Regi  Babylonis.  Constat 
enim  Hieremiam  hoc  suasisse,  Hier.  XXVII., 
et  simul  constat  Joachim  id  fecisse,  Hierein. 
XXIX.  Potuit  igitur  Rege  consentiente  ,  Ar¬ 
cam  et  Tabernaculum  asportare  :  potuit 
etiam  posteaquam  civitas  capta  est;  nam 
Hieremias  a  Nabuchodonosor  maximi  fiebat, 
ut  patet  Hier.  XXXIX.  Non  fuisse  autem  a 
militibus  diripientibus  urbem  Hierosolymam 
ablatam  Arcam  aut  Tabernaculum,  satis  pa¬ 
tet  ex  Hier.  LII  ,  ubi  enumerantur  omnia, 
quae  ex  Templo  Domini  Chaldaei  abstulerunt, 
usque  ad  phialas  et  mortariola,;  et  Arcae  ac 
Tabernaculi  nulla  mentio  fit.  Neque  vero  al¬ 
terum  est  mendacium,  quod  rursum  Arca 
invenienda  esset ,  quando  iterum  congrega¬ 
retur  populus  :  nam  non  loquebatur  Hier, 
de  illa  congregatione,quae  fuit  tempore  Cyri ; 
sed  vel  de  tempore  novissimo, quod  proxime 
diem  judicii  praecedet,  ut  vult  Epiphanius  in 
vita  Hierem.,  vel  mystice  intelligendum  est, 
Arcam  apparituram, id  est,  Christum  in  carne 
venturum  in  nova  populi  congregatione  ,  ut 
exponit  Repertus  lib.  X.  De  victoria  verbi 
cap.  21. 

Objectio  quinta.  Lib.  I.  Machab.  cap.  I. 
Alexander  Magnus  primus  regnasse  dicitur 
in  Graecia,  et  hoc  falsum  videtur,  cum  non 
fuerit  Alexander  primus,  sed  ante  illum  multi 
fuerint  Reges  Lacedaemoniorum,  Macedo¬ 
num,  Corinthiorum  ,  Atheniensium  ,  etc.  ut 


ex  Chronico  Eusebii  patet.  Praeterea  ibidem 
dicitur  Antiochus  illustris  regnasse  anno  137 
regni  Graecorum  :  cum  tamen  constet  ex  eo¬ 
dem  Eusebio ,  Antiochum  regnasse  anno 
■156.,  tot  enim  sunt  anni  a  primo  anno  Mo¬ 
narchiae  Graecorum  usque  ad  Antiochum. 

Denique  lib.  I.  cap.  VIII.  dicuntur  Romani 
singulis  annis  committere  uni  homini  magis¬ 
tratum  suum  et  omnes  uni  obedire  :  at  hoc 
est  falsum,  nam  duo  Consules  eo  tempore 
creabantur. 

Respondeo  :  Scripturam,  cum  dicit  Ale¬ 
xandrum  primum  regnasse  in  Graecia,  non 
de  regno  quocumque,  sed  de  Monarchia 
Graecorum  loqui  :  et  cum  dicit ,  Antiochum 
illustrem  regnasse  anno  137.  regni  Graeco¬ 
rum,  non  numerare  annos  ab  Alexandro,  sed 
a  Seleuco,  qui  post  Alexandrum  I.  regnavit 
in  Syria,  ut  monet  Eusebius  in  Chronico  : 
quia  enim  Judaea  pars  est  Syriae,  a  primo 
Rege  Syriae  annos  numerabant  Judaei  :  a  Se¬ 
leuco  autem  ad  Antiochum  sunt  anni  137., 
quibus  si  addas  annos  19,  qui  sunt  ab  Ale¬ 
xandro  ad  Seleucum,  erunt  anni  156.  Ad 
illud  autem  de  Romanis  respondeo  :  unius 
tantum  Consulis  mentionem  fieri,  quia  in 
more  apud  Romanos  positum  erat ,  ut  alter¬ 
nis  diebus  Consules  imperarent.  Cujus  rei 
testis  esse  potest  infelix  exitus  pugnae  Can¬ 
nensis ,  cujus  causa  temeritas  fuit  alterius 
Consulis,  penes  quem  eo  die  imperium  erat. 
Itaque  licet  duo  Consules  essent ,  uni  tamen 
commissa  esse  Respublica  videbatur.  Idque 
institutum  est  ab  ipso  primo  exortu  Consu¬ 
laris  dignitatis,  ne  videlicet  (ut  ait  Livius  1. 
11.)  si  duo  simul  Consules  imperarent,  Regi¬ 
bus  exactis,  non  remotus  sed  duplicatus  ter¬ 
ror  videretur. 

Objectio  sexta.  Lib.  I.  Mach.  c.  IY.  Judas 
legitur  purgasse  Templum  anno  148.,  id  est, 
uno  anno  ante  obitum  Antiochi,  qui  obiit 
anno  149.  ut  dicitur  I.  Mach.YI.  at  id  repug¬ 
nat  lib.  II.  cap.  X.  ubi  habetur,  Judam  pur¬ 
gasse  Templum  biennio  post  mortem  Antio¬ 
chi.  Praeterea  lib.  I.  c.  YI.  dicitur  Antiochus 
illustris  mortuus  in  Babylonia  in  lecto  suo 
prae  dolore  animi ,  quia  non  successerant  ei 
negotia  sicut  optaverat  :  at  lib.  II.  cap.  I. 
dicitur  membratim  caesus  cum  multis  ex  suis 
in  templo  Nanneae  ;  et  rursum  lib.  II.  c.  IX. 
dicitur  mortuus  cum  dolore  interno  visce¬ 
rum,  tum  quia  de  curru  in  itinere  cecide¬ 
rat.  Denique  lib.  I.  c.  IX.  dicitur  Judas  mor¬ 
tuus  anno  152.  at  lib.  II.  cap.  I.,  dicitur 
scripsisse  epistolam  anno  188.  quod  si  esse 

verum ,  anno  36.  post  mortem  suam  eam 
scripsisset.  Ilaec  omnia,  cum  tam  male  inter 
se  cohaereant ,  manifesta  indicia  falsitatis 
praebent. 

Ad  primam  argumenti  hujus  partem  Six- 
tus  Senensis  ut  respondeat,  scribit  in  1.  VIII. 
Bibliothecae  sanctae  ,  bis  factam  esse  Templi 
repurgationem  :  sed  neque  id  verum  esse 
videtur,  neque  ad  argumenti  solutionem  ne¬ 
cessarium.  Et  quidem  verum  non  esse  satis 
indicat  Scriptura  ,  cum  omnia  quae  de  hac 
repurgatione  uno  in  loco  refert,  referat  etiam 
in  alio.  Non  esse  autem  necessarium  inde 
probatur ;  quia  posita  una  tantum  repurga¬ 
tione,  in  utroque  loco  adhuc  nulla  est  in  hoc 
libro  repugnantia.  Tametsi  enim  repurgatio 
Templi  in  lib.  I.  c.IY.  narratur  ante  mortem 
Antiochi,  et  lib,  II.  c.  X.  narratur  post  mor¬ 
tem  Antiochi ;  tamen  hoc  posteriore  loco 
narratur  quidem  post  mortem  Antiochi ,  sed 
non  asseritur  facta  post  mortem  Antiochi. 
Voluit  enim  auctor  absolvere  quae  de  Antio¬ 
cho  dicturus  erat ,  et  tum  demum  redire  ad 
Judam  et  Templi  repurgationem  :  quod  au¬ 
tem  dicitur  facta  post  biennium;  non  signi¬ 
ficatur  post  biennium  a  morte  Antiochi ,  sed 
post  biennium  a  profanatione.  Nam  profa¬ 
natum  fuit  Templum  anno  145.,  ut  dicitur 
lib.  I.  c.  I.,  et  post  biennium  exactum  anno 
148.  repurgatum  fuit, ut  habetur  lib.  I.  c.  IV. 
Quare  recte  Eusebius  in  Chronico,  et  Joseph. 
lib.  XII.  Antiquitat.  cap.  X.  scribunt,  Tem¬ 
plum  repurgatum  tertio  anno  a  profanatione, 
id  est,  post  biennium  jam  exactum. 

Quod  attinet  ad  alteram  partem  argu¬ 
menti  ;  conveniunt  fere  omnes ,  eumdern 
esse  Antiochum,  Epiphanem  videlicet,  cujus 
mors  describitur  lib. I.  c.  VI.  et  lib.  II.  c.  IX. 
nam  potuit  in  itinere  corripi  doloribus  visce¬ 
rum,  et  cadere  ex  curru,  ut  dicitur  lib.  II. 
c.  IX.  et  postea  sic  aeger  pervenire  in  Baby¬ 
lonem  ,  et  ibi  addito  dolore  animi  ex  nuntio 
ad  se  allato  rei  malae  gestae  in  Judaea  a  suis, 
tandem  mori.  At  de  Antiocho ,  cujus  mors 
describitur  lib.  II.  cap.  I.,  maxima  quaestio 
est.  Aliqui  volunt  esse  Antiochum  magnum, 
ut  Lyranus  in  hunc  locum  et  quidam  alii  : 
sed  hoc  esse  non  potest.  Nam  Antiochus  ma¬ 
gnus  obiit  antequam  Judas,  qui  hanc  episto¬ 
lam  scripsit,  Dux  Judaeorum  esset ,  nec  fuit 
ullum  bellum  Judaeis  cum  Antiocho  magno. 
Alii  volunt  esse  Antiochum  Demetrii  filium, 
qui  etiam  Triphon  ,  seu  Griphus  dicitur  ab 
Eusebio.  Ita  Rupertus  lib.  X.  de  victoria 
verbi,  cap.  VI.  :  sed  neque  hoc  potest  esse 


verum.  Nam  tempore  istius  Antiochi,  non 
Judas,  sed  Joannes  Ilircanus  dux  Judaeorum 
erat,  et  tamen  Judas  epistolam  scribit.  Prae¬ 
terea  epistola  scribitur  Aristobulo  magistro 
Ptolomaei  Philometoris ,  quem  constat  ex 
Eusebio  in  Chronico  fuisse  tempore  Judae, 
id  est,  diu  ante  tempora  Antiochi  Griphi. 

Dicendum  igitur  est,  hunc  Antiochum  esse 
Antiochum  Epiphanem,  illum  ipsum  de  quo 
agitur  in  lib.  I.  c.  VI.  et  lib.  II.  cap.  IX.  nam 
tunc  vivebat  Judas  qui  epistolam  scripsit,  et 
etiam  Aristobulus  ad  quem  scripta  est.  Prae¬ 
terea  iste  fuit  primus  et  summus  ex  Regibus 
Syriae  inimicus  Judaeorum,  ut  merito  de  ejus 
morte  tanta  laetitia  esset  in  Judaea. 

Denique  quod  dicitur  lib.  II.  c.  IX.  de  An¬ 
tiocho  illustri,  quod  templum  in  Perside 
spoliare  voluit,  et  turpiter  fugatus  est ,  om¬ 
nino  convenit  cum  eo  quod  hic  dicitur  de 
isto  Antiocho,  quod  in  templo  Nanneae  ceci¬ 
derit  et  percussus  fuerit ,  et  quod  multi  ejus 
milites  membratim  caesi  fuerint.  Neque  vero 
necesse  est  affirmare  illic  eum  interiisse,  ubi 
dicitur  cecidisse ;  cecidisse  enim  dici  potest, 
quoniam  exercitus  ejus  fusus  fugatusque  est. 
Quemadmodum  Gen.  XIV,  Regem  Sodomo¬ 
rum  in  praelio  cecidisse  narrat  Scriptura  di¬ 
vina  ,  et  tamen  paulo  post  eum  viventem  et 
Abrahae  occurrentem  introducit.  Itaque  An¬ 
tiochus  in  eo  sensu  dicitur  cecidisse,  quo¬ 
niam  exercitus  ejus  caesus  percussusque  fue¬ 
rat,  et  ipse  turpi  fuga  elapsus ,  forte  etiam 
vulneratus  ,  in  ipso  itinere  de  curru  cecidit, 
et  paulo  post  mortuus  est. 

Ad  tertiam  probationem  aliqui  respon¬ 
dent  :  non  esse  Judam  Machabaeum,  sed  ali¬ 
quem  alium  qui  eam  epistolam  scripsit.  Ita 
Rupertus  lib.  X.  de  victoria  verbi  cap.  15. 
sed  non  videtur  id  esse  verum.  Nam  anno 
188.,  non  Judas,  sed  Joannes  Hircanus  Dux 
Judaeorum  erat;  nec  ullus  fuit  ex  ducibus 
Judaeorum  qui  vocaretur  Judas  praeter  unum 
Machabaeum  :  nec  est  verisimile,  cum  Se¬ 
natu  et  populo  in  titulo  litterarum  alium  no¬ 
minari  quam  Principem.  Alii  volunt ,  hunc 
Judam  esse  quidem  Machabaeum ,  sed  annos 
qui  initio  litterarum  ponuntur  supputari, 
non  more  Graecorum  a  Seleuco ,  sed  more 
Hebraeorum  ab  anno  duodecimo  Assueri,  quo 
liberati  fuerunt  omnes  Judaei  a  nece  ,  opera 
Esther  Reginae.  Ita  Lyranus  et  Hugo  Cardi¬ 
nalis  in  hunc  locum  ,  quos  fere  recenti  ores 
omnes  sequuntur.  Sed  primum  non  videtur 
credibile  in  his  libris  semper  annos  suppu¬ 
tari  more  Graecorum,  praeterquam  in  hoc 

uno  loco  :  deinde  etiam  numerando  ab  anno 
duodecimo  Assueri ,  non  potest  incidere  an¬ 
nus  188.  in  tempora  Juda3  Machabeei.  Lyra- 
nus  enim,  quem  caeteri  sequuntur,  ita  com¬ 
putat  :  ab  anno  12.  Assueri  usque  ad  finem 
regni  ejus  sunt  anni  29.  :  his  addantur  sex 
anni  quibus  regnavit  Darius  filius  Assueri, 
et  sunt  33.  quibus  si  rursus  addantur  148., 
qui  sunt  ob  initio  regni  Graecorum  usque  ad 
Judam,  erunt  188.  anni. 

Sed  in  ista  supputatione  tres  sunt  gravis¬ 
simi  errores.  Primus ,  quod  ex  29.  et  6.  et 
148.  non  fiunt  188.  sed  183.  ut  patet.  Secun¬ 
dus,  quod  omittunt  hi  auctores  annos  no¬ 
vemdecim,  qui  sunt  a  principio  Monarchiae 
Alexandri  usque  ad  regnum  Seleuci  :  illi 
enim  148.  anni  Graecorum  ,  qui  numerantur 
lib.  I.  Machabaeorum,  c.  IV.  usque  ad  victo¬ 
riam  Judae,  numerantur  a  Seleuco  ,  non  ab 
Alexandro,  ut  supra  diximus.  Si  ergo  addas 
annos  novemdecim  qui  sunt  ab  Alexandro 
ad  Seleucum,  erunt  omnes  anni  202.  ab  anno 
duodecimo  Assueri,  non  188.  ut  ipsi  volunt. 
Tertius  error  est ,  quod  in  ista  supputatione 
faciunt  Assueram  penultimum  Regem  Per¬ 
sarum,  secuti  somnia  Judaeorum  adversus 
sententiamLatinorumet  Graecorum  omnium. 
Eusebius  in  Chronico  post  Assueram  adhuc 
tres  Reges  Persarum  ponit  :  Josephus,  quem 
ego  supra  secutus  sum  ,  septem  Reges  post 
Assueram  numerat  :  ex  quo  sequitur,  ab  an¬ 
no  duodecimo  Assueri  usque  ad  Judam,  non 
188.  annos,  sed  longe  amplius  quam  200. 
effluxisse. 

Igitur  cum  Melchiore  Cano  et  aliis  non¬ 
nullis  existimo  ,  sic  esse  quasstionem  dissol¬ 
vendam,  ut  dicamus  :  illa  verba  anno  188. 
non  esse  principium  epistolae  sequentis  quam 
Judas  scripsit,  sed  finem  praecedentis  quae 
scripta  est  a  toto  populo  Judaeorum  Duce 
Joanne  Hircano.  Id  aperte  indicant  Graeci 
codices,  qui  post  illa  verba,  anno  188.  dis¬ 
tinctionem  constituunt,  et  ratio  certe  id  exi¬ 
git,  ut  cum  sint  illa  verba  inter  initium  unius 
epistolae  et  finem  alterius,  et  numeras  anno¬ 
rum  in  fine  potius  quam  in  principio  poni 
soleat,  ea  nos  ad  epistolam  praecedentem, 
non  ad  sequentem  referamus. 

Objectio  septima  sumitur  ex  eo,  quod  liber 
prior  Machabaeorum  cum  Evangelio  pugnare 
videatur.  Nam.  lib.  I.  cap.  1.  affirmat  auctor 
ejus  libri  vaticinium  Danielis  de  abominatio¬ 
ne  desolationis  stante  in  loco  sancto  imple¬ 
tum  esse,  quando  Antiochus  Epiphanes  ido- 
um  in  Templo  Domini  collocavit.  At  Chris¬ 


tus  Matth.  XXIV.  vaticinium  illud  asserit 
implendum  in  novissimis  diebus.  Respondeo : 
in  libris  Machabaeorum  nullam  fieri  mentio¬ 
nem  vaticinii  Danielis,  sed  solum  idolum 
Antiochi  vocari  abominandum  idolum  deso¬ 
lationis,  ut  revera  erat. 

Objectionem  postremam  quam  afferunt 
nonnulli,  ex  eo  quod  in  his  libris  videntur  ii 
commendari  qui  semet  occiderunt,  qualis 
fuit  Eleazarus  lib.  I.  cap.  VI.  et  Raziaslib.  II. 
cap.  XIV.  diluit  jamdudum  S.  Augustinus  in 
epistol.  61  „  ad  Dulcitium,  et  lib.  II.  contra 
epist.  Gaudentii  cap.  23.  et  summa  respon¬ 
sionis  est  :  mortes  horum  hominum  narrari 
in  Scriptura,  non  laudari,  vel  certe  non  ita 
laudari  quasi  pie  et  sancte  fecerint  quod  fe¬ 
cerunt,  quamvis  audacter  et  viriliter,  et  ho¬ 
minum  judicio,  fortiter  eos  fecisse  negari  non 
possit. 


CAPUT  XVI. 

De  quibusdam  partibus  librorum  Marci ,  Lucae , 
Joannis . 

Ultimum  caput  Marci  tempore  B .  Hiero¬ 
nymi  non  fuisse  ab  omnibus  receptum  ut  ca¬ 
nonicum,  patet  ex  epist. ad  Hedibiam  qu.3. 
Causa  dubitationis  erat  propter  qutedam  ver¬ 
ba  apocrypha,  quae  in  isto  ult.  cap.  inserta 
erant,  ut  patet  ex  Hieronymo  lib.  II.  contra 
Pelagianos  ante  medium.  Haec  enim  inserta 
erant  verba,  quae  satis  aperte  Manichaeismum 
redolent  :  «  Et  illi  satisfaciebant  dicentes, 
saeculum  istud  iniquitatis,  et  incredulitatis 
substantia  est,  quae, non  sinit  per  immundos 
spiritus  veram  Dei  apprehendi  virtutem,  id¬ 
circo  jam  nunc  revela  justitiam  tuam.  »Nune 
nobis  dubitare  non  licet,  nam  Concil.  Trid. 
sess.  IV.  jubet,  libros  integros  recipi  cum 
omnibus  suis  partibus;  ut  in  Ecclesia  Catho¬ 
lica  legi  consueverunt  :  legitur  autem  caput 
hoc  in  diebus  celeberrimis  Resurrectionis  et 
Ascensionis,  et  idem  exponitur  a  Beda ,  et  a 
B.  Greg.  hom.  21.  et  29.  in  Evangelia. 
Athanasius  etiam  in  Synopsi  in  summa  Evan- 
gelii  secundum  Marcum  hoc  caput  ut  vere 
Marci  agnoscit ,  et  similiter  Augustinus  lib. 
De  de  consensu  Evan.  cap.  XXIV. Denique 
incredibile  est  Marci  Evangelium  ita  muti¬ 
lum  et  truncum  esse,  ut  nihil  de  resurrectione 

contineat.  Adde,  quod  etiam  Calvinus  cap. 
XVII.  §.  47.  Instit.  hoc  ultimum  caput 
Marci  admittit  ut  partem  Evangelii ,  ut  non 
sit  opus  in  hac  re  probanda  diutius  labo¬ 
rare. 

Ex  cap.  XXII.  Lucae  quidam  in  dubium 
revocant  historiam  illam  de  sudore  Christi 
sanguineo,  et  angelica  apparitione  et  conso¬ 
latione,  ut  Hilarius  testatur  lib .  X.  de  Trin. 
et  Hieronym.  lib.  II.  contra  Pelagianos. 
Causa  quee  hos  permovit  ea  fuit,  ne  Christo 
infirmitatem  et  animi  dolorem  tribuere  vide¬ 
rentur  :  qua  etiam  de  causa  quosdam  Ca¬ 
tholicos  praepostero  zelo  e  suis  codicibus  ex 
illis  verbis  Luc.  XIX.  videns  civitatem  flevit 
super  illam  abrasisse  verbum,  flevit,  testatur 
Epiphanius  in  Ancorato .  At  certe  isti  timue¬ 
runt  ubi  non  erat  timor.  Si  enim  Christus  ut 
homo  potuit  imminente  passione  pavere  et 
taedere,  ut  etiam  Matt.  cap.  XXVI  et  Mare. 
XIV  testantur  :  cur  non  potuit  eadem  ra¬ 
tione  sudare  et  angelicam  consolatio¬ 
nem  admittere  ?  et  si  corpus  habuit  passibile 
et  animam  sentientem ;  cur  non  potuit  do- 
lere  et  flere  ?  Itaque  Athanasius  lib .  VI .  ad 
Theophilum,qui  ista  de  beatitudine  filii  Dei, 
anathema  dicit  iis  qui  Christum  sanguinem 
sudasse  negant.  Epiphanius  quoque  in  An¬ 
corato  et  Augustinus  lib.  III.  de  Consensu 
Evang.  cap.  IV,  hunc  locum  Lucse  ut  Evan- 
gelicum  agnoscunt  :  neque  Hilarius  et  Hie¬ 
ronymus  locis  citatis  contrarium  docent,  sed 
tantum  monent,  non  in  omnibus  codicibus 
suo  tempore  fuisse,  et  proptereanon  ita  cer- 
tse  fidei  habitum. 

Initium  capitis  VIII.  Joannis,  quae  adulte¬ 
rae  historia  continetur,  non  fuisse  olim  certae 
fidei,  Erasmus  docet  in  annotatione  hujus 
loci  ex  Eusebio  lib.  III.  hist.  c.  39.  ubi  sic 
dicit  de  Papia  loquens : «  Historiam  quamdam 
subjungit  de  muliere  adultera,  qure  accusata 
est  a  Judaeis  apud  Dominum  ;  habetur  autem 
in  Evangelio  quod  dicitur  secundum  He¬ 
braeos  scripta  ista  parabola.  »  Quibus  verbis 
aperte  indicat,  se  non  vidisse  eam  historiam 
in  Evangelio  Joannis  et  sibi  non  tam  histo¬ 
riam  quam  parabolam  videri.  Nihilominus 
tamen  dubium  esse  non  debet ,  quin  ea  et 
historia  sit  et  Evangelica ,  cum  legatur  in 
Ecclesia  in  Sabbato  post  Dominicam  III 
Quadragesimae,  et  eam  agnoscant  gravissimi 
Patres  Graeci  et  Latini :  Ammonius  Alexan¬ 
drinus  in  suo  Monotessaro  Evangelico,  Atha¬ 


nasius  in  Synopsi  in  compendio  Evangelii 
Joannis,  Ghrysostomus  hom.  60.  in  Joann. 
Ambrosius  inepist.  58. lib. VII.  ad  Studium, 
Hieronymus  lib.  II.  contra  Pelagianos,  et 
Augustinus  tractat.  33.  in  Joannem.  Idem 
quoque  Aug.  lib.  II.  de  adulterinis  conjugiis 
cap.  7.  eam  historiam  ab  inimicis  verae 
Fidei  erasam  fuisse  de  nonnullis  codicibus 
dicit . 

Neque  causae  nostrae  officit,  sed  prodest 
potius  quod  Eusebius  scribit,  Papiam  Joan¬ 
nis  discipulum  hujus  historiae  meminisse  ;  id 
enim  signum  est  rem  esse  veram.  Quod  au¬ 
tem  eam  Eusebius  in  suo  codice  Evangelii 
non  habuerit,  parum  refert,  forte  enim  ab 
aliquo  erasa  erat.  Adde  quod  probabile  est, 
Eusebium  non  loqui  de  hac  historia  adulte- 
terae,  sed  de  alia  vere  apocrypha  :  nam,  in 
textu  Graeco,  Eusebii  non  habetur  nomen 
adulterae  ,  sed  nspi  y\)vu.r/.og  im  dg«6Ttat£ 

8i«p),rj0Ei'<r/7; . . 

De  verbis  illis,  quae  habentur  epist  I.  Jo  : 
Tres  sunt  qui  testimonium  dant  in  coelo ,  Pater 
Verbum  et  Spiritus  sanctus,  et  hi  tres  unum 
sunt  (1)  :  dubium  aliquando  exstitisse,  et 
nunc  etiam  esse  debere,  longa  oretione  con¬ 
tendit  Erasmus  iu  annotatione  hujus  loci :  at 
certe  in  Ecclesia  publice  leguntur  haec  verba 
in  Dominica  in  Albis.  Eumdem  locum  agno¬ 
scit  Cyprianus  lib.  de  simplicitate  Praelato¬ 
rum,  Athanasius  lib.  I.  ad  Theophylum,  qui 
est  de  unita  Deitate.  Joann. II. Papadn  epist. 
ad  Valerium,  Hieronymus  in  Prologo  episto¬ 
larum  canonicarum,  Idacius  in  lib.  adversus 
Varimundum ,  et  Eugenius  Carthaginiensis 
apud  Victorem  lib.  II.  de  Persecutione  Wan- 
dalica.  Quare  verba  illa  veram  esse  partem 
Scripturae  divinae  non  dubium  est. 


CAPUT  XVII. 


De  epistola  ad  Hebrceos. 

Duplex  dubitatio  de  hac  epistola  fuit,  una 
de  auctore,  altera  de  auctoritate  ejus  ,  quae 
tamen  ita  connexae  sunt,  ut  pauci  sint,  qui 
de  uno  dubitaverint ,  et  non  de  altero .  Pri¬ 
mum  igitur  ex  antiquis  haereticis  Marcion, 
teste  Hier.  Praef.  in  epist.  ad  Titum ;  et  Arius, 


(l)Cap.V.  7. 


CAPUT  XVII. 


105 


teste  Teodoreto  Prsefatione  in  epist  ad  He¬ 
braeos,  epistolum  ad  Hebraeos  neque  Pauli 
esse,  neque  sacram  docebant.  Ex  novis  hae¬ 
reticis  Lutherus  in  Prologo  epist.  ad  Hebraeos 
hanc  epistolam  nec  esse  Pauli,  nec  ullius 
Apostoli  contendit  quod  quaedam  contineat 
contra  Evangelicam  et  Apostolicam  doctri¬ 
nam.  Luthero  subscribit  Brentius  inConfess. 
Wittemberg.  c.  de  sacra  Scriptura,  et Kem- 
nitius  in  examine  1Y.  sess.  Cone.  Trident. 
Magdeburgenses  quoque  cent.  l.lib.II.cap. 
4.  coi.  55.  et  alii  hujus  temporis  haeretici, 
exceptis  Calvinistis ;  Calvinus  enim  in  Instit. 
impressa  anno  1554.  cap.  VIII.  §.  216.  con¬ 
tendit,  hanc  epistolam  esse  vere  Apostoli¬ 
cam,  et  errare  in  hac  parte  Lutheranos  :  ta¬ 
men  an  Pauli  sit,  an  alterius  Apostoli,  ut 
Barnabae,  aut  Lucae,  dubitat  Calvinus,  ut  pa¬ 
tet  ex  eadem  Instit.  c.X.  §.  83.  et  cap.  XVI. 
§.25. quocirca  Ministri  Calvinistae  in  ea  Con¬ 
fessione  quam  obtulerunt  Pissiaci  art.  3., 
ponunt  hanc  epistolam»  in  numerum  divina¬ 
rum  Scripturarum,  sed  tanquam  auctoris  in¬ 
certi. 

Praeter  hos  manifestos  haereticos,  Catholi¬ 
cos  etiam  quosdam,  ct  praesertim  Latinos  de 
auctore  hujus  epistolae  dubitasse,  et  propte- 
rea  eam  minoris  fecisse ,  testis  est  Eusebius 
lib.  III.  hist.  c.  3.  necnon  B.  Hieronymus  in 
lib.  de  Viris  illustribus  in  Paulo,  ubi  dicit  : 
hanc  epistolam  a  quibusdam  Latinorum  ne¬ 
gari  esse  Pauli,  sed  vel  Barnabae  ,  vel  Lucae, 
vel  Clementis  Romani  Pontificis.  At  Sixtus 
Senens,  lib.  VII.  Bibliothecae  sanctae,  a  qui¬ 
busdam  etiam  attribui  Tertulliano.  Nostris 
temporibus  Erasinus  ad  finem  annotationum 
in  hanc  epistolam,  et  Cajetanus  ad  initium 
Commentariorum  in  eamdem  epistolam , 
quaestionem  jam  olim  sopitam  iterum  revo¬ 
carunt  in  lucem. 

Verum  hanc  epistolam  et  canonicam 
esse,  et  Pauli  Apostoli,  facile  probari  po¬ 
test.  Primum,  quoniam  nomine  Apostoli 
Pauli  legitur  in  Ecclesia  in  die  Natalis  Do¬ 
mini  et  alias  frequenter.  Secundo,  quia 
producta  in  testimonium  ac  recepta  est  ut 
Pauli  a  multis  antiquissimis  Pontificibus,  ut 
Clemente  I.  in  epist.  ad  Corinthios  apud 
Eusebium  lib.  III.  c.  38.  Innocentio.  I.  in 
epist.  3.  ad  Exuperium,  Gelasio.  I.  in  Con¬ 
cilio  Episcoporum  LXX. Tertio, quia  ponitur 
in  canone  sacrarum  Scripturarum  nomine 
Pauli  a  Concilio  Laodiceno  can.  59.  Car- 


thag.  III.  can.  47.  et  Trident.  sess.  IV.  et 
agnoscitur  etiam  ut  Pauli  a  Nicaeno.  I.  teste 
B.  Thoma  in  hanc  epistolam  :  ab  Ephesino 
I.  et  Chalcedonensi  approbantibus  duode¬ 
cim  capitula  Cyrilli,  quorum  decimum  tale 
est :  «  Pontificem  et  Apostolum  confessionis 
nostrae  factum  esse  Christum,  divina  Scrip¬ 
tura  commemorat,  etc.,  »  etiam  ab  Arausi- 
cano.  II.  canone  ultim.,  ubi  et  Apostoli,  et 
divina  Scriptura  esse  dicitur. 

Quarto,  quoniam  recepta  fuit  semper  ab 
omnibus  Graecis  Patribus,  ut  patet,  tum 
quia  omnes  eam  ut  Apostoli  citant,  tum 
quia  B.  Hieronymus  in  epist.  ad  Dardanum 
id  affirmat,  tum  etiam  quia  omnes  qui  ca- 
nonem  exponunt,  hanc  epistolam  cum  ce¬ 
teris  Paulinis  numerant,  ut  Origenes  apud 
Eusebium  lib.  VI.  cap. 18.  histor.  et  ipse  Eu¬ 
sebius  lib.  III.  cap.  3.  Gregorius  Nazianzenus 
in  carmine  de  canone  Scripturae,  Athanasius 
in  Synopsi,  Epiphanius  heeres.  76.  Damas¬ 
cenus  lib.  IV.  cap.  18. 

Quinto,  recepta  fuit  etiam  ab  omnibus 
Latinis  post  Lactantium.  Soli  enim  Tertul¬ 
lianus  ,  Cyprianus ,  Lactantius  ,  Arnobius 
hanc  epistolam  non  videntur  agnoscere;  nec 
enim  eam  unquam  citant,  quod  sciam  :  at  * 
Hilarius  lib,  XII. de  Trinit.  Ambrosius  lib.  II. 
de  Cain  cap.  2  Hieron.  in  epist.  ad  Darda¬ 
num  de  Terra  promissionis,  August.  lib.  II. 
Doctr .  Christ.  cap.  8.  et  Ruffinus  in  Sym¬ 
bolum,  et  alii  deinceps  omnes  eam  ut  Pau- 
1  in am  agnoscunt,  et  frequentissime  citant. 
Philastrius  vero  in  Catalogo  haeresum,  inter 
haereticos  numerare  non  dubitavit,  qui  eam 
epistolam  vel  rejiciunt,  vel  Pauli  esse  ne¬ 
gant.  Non  autem  debet  duorum  aut  trium 
Latinorum  dubitatio  anteponi  certissimae 
confessioni  omnium  aliorum. 

Sexto,  videtur  B.  Petrus  hujus  epistolae 
mentionem  facere;  Petrus  enim  priorem 
epistolam  scripsit  ad  Hebreeos  inter  Gentes 
dispersos,  ut  patet  ex  titulo,  utque  OEcume- 
nius  docet,  et  ipse  etiam  Erasmus  ad  initium 
Annotationum  in  hanc  epistol.  contendit  : 
posteriorem  ad  eosdem  scripsit,  ut  colligi¬ 
tur  ex  illis  verbis  cap.  III.  Hanc  vobis ,  caris¬ 
simi,  secundam  scribo  epistolam.  In  eodem 
autem  capite  postea  subjungit :  Sicut  et  ca¬ 
rissimus  frater  noster  Paulus  scripsit  vobis  (1). 
Scripsit  igitur  Paulus,  Petro  teste,  epistolam 
aliquam  ad  Hebraeos. 

Postremo,  epistola  haec  Catholicorum  ora¬ 


ti)  Cap.  111,  1 .  et  15. 

nium  consensu,  vel  est  Pauli,  vel  Lucse, 
vel  Barnabae,  vel  Clementis  Romani,  vel 
certe  Tertulliani :  sed  Tertulliani  esse  non 
potest,  cum  Clemens  Alexandrinus,  qui  ali¬ 
quanto  antiquior  Tertulliano  fuit,  affirmet 
hanc  epistolam  esse  Pauli,  apud  Eusebium 
lib.  YI.  histor.  cap  11.  Quid,  quod  ipse  Ter¬ 
tullianus  hanc  epistolam  Barnabse  esse  pu¬ 
tavit,  ut  Hieronymus  docet  lib.  de  viris  il- 
lust.  in  Paulo  ?  Neque  etiam  esse  potest 
Clementis  Romani,  cum  ipse  Clemens  eam 
citaverit  tanquam  Apostoli  Pauli  in  quadam 
sua  epistola  ad  Corinthios,  ut  Eusebius  re¬ 
fert  lib.  III.  hist.  cap.  38.  ac  demum  cum  in 
fine  hujus  epistolae  auctor  dicat:  «  Amplius 
autem  deprecor  vos  hoc  facere,  quo  celerius 
restituar  vobis.  »  Ista  enim  verba  nullo  modo 
Clementi  convenire  possunt,  qui  cum  esset 
Episcopus  Romanus,  non  in  Judaea,  sed  Ro¬ 
mae  habitaturus  erat.  Ex  quibus  apparet, 
quam  inepte  Erasmus  ad  finem  annotatio¬ 
num  in  hanc  epistolam  ejus  auctorem  Cle¬ 
mentem  facere  conetur.  Denique, nec  Lucae, 
nec  Barnabae  epistolam  esse,  nec  alterius 
omnino  quam  Pauli,  satis  probant  argu¬ 
menta  supra  allata  :  sed  quando  etiam  aut 
•  Lucae,  aut  Barnabae  esset,  Apostolici  viri 
esset,  nec  Apostolica  auctoritate  carere  de¬ 
beret. 

At  contra  hanc  epistolam  quinque  argu¬ 
menta  proferunt  Magdeburgenses,  quibus 
argumenta  Lutheri  et  Erasmi  simul  com¬ 
plectuntur.  Primum  est,  quia  prudens  Ve¬ 
tustas  de  hac  epistola  dubitavit.  Respondeo  : 
inepte  dici  Vetustatem  de  hac  epistola  du¬ 
bitasse,  cum  unum  solum  Caium  ex  Gramis, 
et  duos  vel  tres  ex  Latinis  proferre  possint, 
et  nos  contra  tot  Pontifices,  tot  Concilia, 
omnes  Graecos,  uno  excepto,  et  omnes  La¬ 
tinos,  tribus  vel  quatuor  exceptis,  pro  nobis 
habeamus.  Et  si  de  antiquitate,  non  de  mul¬ 
titudine  agatur,  antiquior  est  Clemens  Ro¬ 
manus  Caio,  et  Clemens  Alexandrinus  Ter¬ 
tulliano,  et  Dionysius  Areopagita  utroque, 
qui  tamen  hanc  epistolam  Pauli  nomine  citat 
in  epistolam  ad  Titum. 

Secundum  argumentum  est,  quia  non  ha¬ 
bet  adjectum  initio  nomen  Pauli,  ut  habent 
omnes  alite  epistola! ;  quamquam  hoc  argu¬ 
mentum  fatentur  ipsi  ibidem  non  esse  usque 
adeo  grave.  Respondeo  cum  Hieronymo 
Preefat.  in  epistol.  Beati  Pauli:  si  ideo  non 
est  Pauli,  quia  non  habet  praefixum  nomen 


Pauli;  nullius  esse,  quia  nullius  habet  no¬ 
men.  Quid,  quod  epistola  prima  Joannis  non 
habet  ejus  nomen  praefixum,  et  tamen  Joan¬ 
nis  esse  minime  dubitatur?  Et  contra,  Evan- 
gelia quaedam  Thomse,Bartholom8ei,  Jacobi, 
Nicodemi  nomen  praeferunt,  et  ab  omnibus 
tamen  nec  immerito  rejiciuntur. 

Addo  praeterea,  justis  de  causis  nomen 
suum  huic  epistolae  Paulum  non  addidisse. 
Vel  enim  id  fecit,  ut  ibidem  Hieronymus 
docet,  quia  sciebat,  nomen  suum  invisum 
Hebraeis  esse  quamvis  ad  fidem  jam  conver¬ 
sis,  propterea  quod  ipse  prae  caiteris  Legem 
veterem  esse  abrogatam  acerrime  disputa¬ 
bat,  cujus  Legis  illi  adhuc  aemulatores  erant, 
Act.  XXL  Vel,  ut  idem  Hieronymus  docet 
in  cap.  I.  ad  Galatas,  quia  in  hac  epist.  ad 
Hebraeos  cap.  III.  dicturus  erat,  Christum 
esse  Apostolum  confessionis  nostra!,  noluit 
initio  se  more  solito  Paulum  Apostolum  no¬ 
minare,  ne  videretur,  se  cum  Christo  aliqua 
exparte  conferre.  Vel  denique,  ut  Theodo- 
retus  Praefat.  Commentar,  in  hanc  episto¬ 
lam  docet,  quia  Paulus  non  erat  Apostolus 
Hebraeorum  sed  Gentium,  ut  ipse  fatetur 
Galat.  II.,  noluit  more  solito  incipere  Pau¬ 
lus  Apostolus,  sed  nudam  doctrinam  expo¬ 
nere,  non  quasi  Apostolus  et  Magister,  sed 
ut  amicus  et  socius.  Quocirca  in  fine  epistolae 
ponit:  Rogo  autem  vos  fratres,  ut  sufferatis 
verbum  solatii ,  etenim  perpaucis  scripsi  vo¬ 
bis  etc.  (1),  quasi  dicere  velit :  non  aegre 
feratis,  si  ego  qui  proprius  Apostolus  vester 
non  sum,  per  litteras  vos  monere  et  cohor¬ 
tari  volui.  Id  enim  feci  ut  vos  consolarer, 
non  ut  imperarem.  Has  omnes  rationes  at¬ 
tigit  Clemens  Alexandrinus  apud  Euseb. 
lib.  II,  hist.  cap.  11. 

Tertium  argumentum  sumunt  a  diversi¬ 
tate  styli,  siquidem  oratio  hujus  epistola! 
longe  gravior,  copiosior,  ornatior  est,  quam 
caeterarum.  Neque  satisfaceret  qui  respon¬ 
deret  :  hanc  epistolam  esse  scriptam  He¬ 
braice,  et  Apostolum  propria  lingua  melius 
loqui  potuisse  quam  aliena,  id  est,  Graeca. 
Nam  epistolam  hanc  non  Hebraice  scriptam 
esse,  sed  Graece  patet,  tum  ex  eo  quod  ci¬ 
tantur  in  hac  epistola  testimonia  secundum 
versionem  LXX,  tum  etiam  quia  auctor 
epistolae  cap.  VII.  interpretatur  nomen  He¬ 
braicum  Melchisedech,  id  est,  Rex  justitiae  ; 
et  Rex  Salem,  id  est,  Rex  pacis,  quod  non 
faceret  si  Hebraice  loqueretur. 


(1)  Heb.  XUl,  22. 

Respondent  aliqui  :  hanc  epistolam  non 
Hebraice  sed  Graece  primum  esse  scriptam, 
et  quidem  sententias  Pauli  esse,  verba  au¬ 
tem  Lucae,  aut  Clementis,  qno  tanquam  in¬ 
terprete  et  Scriba  Paulus  usus  sit.  Et  ideo 
epistolam  hanc  esse  magis  ornatam  quam 
caeteree  sint,  quia  sermo  hujus  epistolae,  non 
a  Paulo  ut  caeterarum,  sed  ab  alio  magis  di¬ 
serto  compositus  sit.  Ita  Origenes  apud  Eu- 
sebium  lib.  VI.  c.  18.  Alii  existimant, episto¬ 
lam  hanc  Hebraice  primum  esse  scraptam, 
ac  deinde  translatam  in  Graecum  sermonem 
a  Luca,  vel  a  Clemente.  Ita  respondet  Eu- 
sebius  lib.  III.  histor.  cap.  30,  et  Clemens 
Alexandrinus  apud  Eusebium,  lib.  VI.  cap. 
11.  Neque  repugnat  huic  responsioni  inter¬ 
pretatio  :  non  enim  Apostolus  interpretatur 
Melchisedech  nomen  Hebraicum  Graece,  sed 
Hebraice,  ut  ex  etymologia  et  vi  nominis 
aliquid  probet.  Quemadmodum  si  Latine 
quis  dicat  homicidium,  est  hominis  caedes  : 
et  Graece  AwpoSsoj  est  @sov.  Ita  Hebraice 
piy  wVo  est  -pu  p"iy  :  quanquam  si  inter¬ 
pres  addidisset  interpretationem  non  esset 
absurdum ;  ut  Exod.  XII.  Est  enim  phase , 
id  est,  transitus  Domini  (1),  quae  interpreta¬ 
tio  non  habetur  in  Hebraeo,  et  Matth.  XXVII. 
Eli ,  eli  etc.  id  est,  Deus  meus,  Deus  meus, 
etc.  (2)  Neque  illud  obstat  de  Scripturis  cita¬ 
tis  secundum  versionem  LXX :  Apostolus 
enim  si  Hebraicum  scripsit,  ex  Hebraeo  fonte 
testimonia  protulit ;  tamen  interpres  Graecus 
ea  verba  a  Paulo  citata  ita  vertere  voluit,  ut 
antea  verterant  illa  eadem  LXX,  ne  aliquid 
novi  Graecorum  auribus  inferret.  Neque  id 
est  novum;  quam  multa  enim  testimonia 
Hebraeo  sermone  protulit  idem  Apostolus  in 
concione,  quam  habuit  in  Synagoga  Antio¬ 
chena  ?  et  Lucas  tamen  ea  omnia  retulit 
Act.  XIII.  secundum  versionem  LXX.  Ex 
his  duabus  solutionibus,  tametsi  utraque 
probabilis  est,  tamen  prior  cum  simplicior, 
tum  etiam  expeditior  esse  videtur. 

Quartum  argumentum,  quo  maxime  ni¬ 
tuntur  Magdeburgenses,  ejusmodi  est  :  Auc¬ 
tor  hujus  epistolae  cap.  II.  ponit  se  in  nu¬ 
mero  eorum,  qui  ab  Apostolis  ad  Fidem 
conversi  sunt,  dicit  enim :  Quomodo  nos  ef¬ 
fugiemus,  si  tantam  neglexerimus  salutem  ? 
quoe  cum  initium  accepisset  enarrari,  per  Do¬ 
minum,  ab  eis  qui  audierunt  in  nos  confirmata 
est,  contestante  Deo  sighis  et  virtutibus ,  etc.  (3) 


AI  Paulus  Galat.  1.  graviter  affirmat,  se  non 
ab  homine,  nec  per  hominem,  sed  a  Christo 
per  revelationem  didicisse  Evangelium  :  non 
igitur  Paulus  hujus  epistolae  auctor  est. 

Respondeo  primum  :  B.  Paulum  haec  di¬ 
cere,  non  de  se,  sed  de  hominibus  sui  tempo¬ 
ris,  quemadmodum  Isaias  cap.  LXIV,  in  per¬ 
sona  populi  dicit  :  Facti  sumus  ut  immundus 
omnes  nos ,  et  quasi  pannus  menstruatae  uni¬ 
versae  justitiae  nostrae  ;  non  est ,  qui  invocet  no¬ 
men  tuum ,  qui  consurgat,  et  teneat  te, etc.  (4), 
quo  loco  non  loqui  Isaiam  de  seipso  patet, 
quia  ibidem  longa  oratione  Deum  invocat. 
Addo  praeterea,  non  esse  absurdum  si  Pau¬ 
lus  ponat  se  in  numero  eorum,  qui  ab  Apos¬ 
tolis  confirmati  sunt;  non  enim  hic  agit  de 
confirmatione  per  doctrinam,  sed  per  mira¬ 
cula  :  ait  enim,  salutem,  id  est,  salutis  prae¬ 
dicationem  confirmatam  esse  per  Apostolos, 
contestante  Deo  signis  et  prodigiis  :  quis  au¬ 
tem  negare  potest,  Paulum  quando  conver¬ 
sus  est,  etsi  Evangelium  plenissime  didicerit 
per  revelationem,  tamen  confirmatum  esse 
in  Fide  auditis  miraculis  Petri  et  aliorum 
Apostolorum,  et  praecipue  eo  miraculo,  quo 
ipse  per  manus  Ananiae  lumen  oculorum  re¬ 
cepit? 

Quintum  argumentum  :  auctor  hujus  epis¬ 
tolae  pugnat  cum  doctrina  Domini  ;  Domi¬ 
nus  enim  dicit,  Matth.  XI.  Venite  ad  me  om¬ 
nes  (5):  hic  autem  excludit  eos  qui  semel  pec¬ 
caverunt;  sic  enim  loquitur,  c.  VI.  Impossibile 
est  eos  qui  semel  sunt  illuminati,  rursus  reno¬ 
vari  ad  poenitentiam  (6). Et  cap. X.  affirmat, non 
relinqui  hostiam  pro  peccato  iis,  qui  volun¬ 
tarie  peccant  post  acceptam  notitiam  veri¬ 
tatis.  Et  cap.  XII.  Esau  non  invenisselocum 
poenitentiae. 

Respondeo  :  non  magis  haec  loca  pugnare 
cum  illo  Venite  ad  me  omnes,  quam  pugnent 
verba  Domini,  Matthaei  XI,  ubi  dicit,  Blas- 
phemiam  in  Spiritum  Sanctum  non  remitti, 
neque  in  hoc  saeculo,  neque  in  futuro.  Apos¬ 
tolus  enim  non  de  quocumque  peccatore  lo¬ 
quitur,  sed  de  eo  qui  peccat  in  Spiritum 
sanctum,  id  est,  qui  voluntarie  oppugnat 
cognitam  et  exploratam  veritatem. 

Porro  dicuntur  talia  peccata  irremissibilia 
tribus  de  causis.  Primo,  quia  ut  plurimum 
ejusmodi  homines  non  convertuntur,  nec 
ejusmodi  peccata  remittuntur,  etsi  absolute 
contrarium  potest  accidere,  et  aliquando  re 


(1)  Exod.  XI,  11.  —  (2)  Matii.  XXV11,  46.  —  (3)  Heb.  II,  3.  —  (4)  Isai.  LXIV,  G.  —  (5)  Matii.  XI, 
28.  —  (6)  Hebr.  VI,  4. 

ipsa  accidit :  sicut  in  morbis  corporalibus, 
eos  vocamus  incurabiles  qui  ut  plurimum 
non  curantur,  etsi  quandoque  curentur  ;  et 
eos  vocamus  curabiles  qui  ut  plurimum  cu¬ 
rantur,  etsi  quandoque  non  curentur.  Se¬ 
cundo,  quoniam  qui  in  Spiritum  sanctum 
peccant,  directe  resistunt  gratia?,  qua  sola 
curari  possent,  quemadmodum  qui  non  pot¬ 
est  sanari  nisi  sectione  venae,  et  nullo  modo 
admittit  hoc  remedium,  recte  medicus  de 
eo  pronuntiat,  fieri  non  posse  ut  sanetur  ; 
nec  tamen  propterea  negatur, quin  possit  ali¬ 
quis  sapientissimus  medicus  aegroto  persua¬ 
dere  ut  admittat  venae  sectionem.  Tertio, 
qui  ex  malitia  peccat  nihil  habet  in  se  unde 
remissionem  mereatur,  et  propterea  dicitur 
ejus  peccatum  irremissibile,  quamvis  abso¬ 
lute  remitti  possit.  Qui  autem  peccat  ex 
ignorantia  vel  infirmitate,  aliquid  habet 
unde  misericordiam  Dei  provocet,  juxta  il¬ 
lud  Apostoli  I.  Timoth.  I.  Misericordiam 
consecutus  sum ,  quia  ignorans  feci  in  incre¬ 
dulitate  (1). 

Atque  haec  quidem  responsio  satis  esse  vi¬ 
detur  ad  eam  tollendam  difficultatem,  quae 
ex  prioribus  locis  oriebatur.  Potest  etiam 
alia  adhiberi.  Nam  priorem  locum  qui  ha¬ 
betur  Hebr.  VI.  exponunt  multi  ac  ferme 
omnes,  ut  Chrysostomus,  Theodoretus, 
QEcumenius  ,  Theophylactus  ,  Anselmus  , 
Sedulius  et  alii  in  hunc  locum,  necnon  Au¬ 
gustinus  in  fine  exposit.  inchoatae  in  epist. 
ad  Roman.,  de  renovatione  ad  poenitentiam 
quae  sit  in  Baptismo,  non  ad  eam  quae  sit  in 
reconciliatione  post  Baptismum.  Nam  quod 
de  Baptismo  loquatur  hic  B.  Paulus,  satis 
indicant  verba  illa  :  Non  rursum  jacientes 
fundamentum  Pcenitentice,  Fidei,  Baptisma¬ 
tum  etc.et  illa  :  Eos  qui  semel  snnt  illumi¬ 
nati  (2).  Nam  apud  Dionysium  cap.  II.  Ec- 
clesiast.  hierarch.  et  alios  Veteres,  Baptismus 
dicitur  illuminatio,  quia  est  Sacramentum 
Fidei.  Et  illa:  Rursum  renovari  :  nam  ut 
Augustinus  loco  citato  docet ,  per  Baptis¬ 
mum  proprie  renovamur,  per  reconciliatio¬ 
nem  curamur.  Denique  illa  :  Iterum  cru¬ 
cifigentes  Filium  Dei  :  nam  in  Baptismo 
repraesentamus  Christi  mortem,  et  sepultu¬ 
ram,  ut  dicitur  Roman.  VII,  et  sicut  semel 
tantum  Christus  mortuus  est,  ita  et  nos  se- 
mei  tantum  baptizari  possumus.  Beatus  Pau¬ 
lus  igitur  adversus  Fidei  desertores  disputat 
ac  docet,  neminem  sperare  debere,  se  post 


Baptismum  in  Ecclesia  susceptum  alibi  posse 
jacere  aliud  fundamentum,  et  invenire  aliud 
Baptisma:  nam  id  impossibile  est,  cum  unum 
sit  tantum  verum  Baptisma,  et  illud  repeti 
non  possit.  Eumdem  sensum  habet  secundus 
locus.  Vere  enim  volontarie  peccantibus , 
id  est,  recedentibus  a  jam  cognita  et  suscepta 
Fidei  veritate,  non  relinquitur  hostia  pro  pec¬ 
cato  ;  non  quia  non  est  locus  poenitentise, 
sed  quia  nulla  est  vere  efficax  hostia  nisi 
mors  Gtiristi,  quam  illi  apostasia  sua  con¬ 
temnunt.  Nec  enim  alius  Christus  inveniri 
potest,  nec  alius  Baptismus,  in  quo  mors 
ejus  repraesentetur. 

Ad  illud,  ex  capite  XII,  dico  :  Esau  duo¬ 
bus  modis  non  invenisse  locum  pcenitentice : 
uno  modo  apud  patrem  suum,  quia  res  per¬ 
dita  erat  irrecuperabilis  :  altero  modo  apud 
Deum,  quia  non  recte  poenitentiam  egit,  ut 
Chrysostomus  hunc  locum  exponit.  Aposto¬ 
lus  igitur  deterrere  volens  homines  a  lapsu, 
proponit  incertum  exitum  pcenitentice.  Ut 
enim  Esau  non  potuit  recuperare  hseredita- 
tem,  quia  erat  irrecuperabilis,  ita  peccator 
non  potest  recuperare  innocentiam,  virgini¬ 
tatem,  et  similia  :  et  quemadmodum  Esau 
non  recte  poenitentiam  egit,  quamvis  fleve¬ 
rit,  et  ideo  Deum  non  placavit,  ita  saepe 
peccatores  poenitentiam  agere  videntur,  et' 
tamen  Deum  non  placant,  quia  non  agunt 
poenitentiam  ut  oportet. 

Argumentum  sextum  est  Cajetani  in  com¬ 
mentario  hujus  epistolae.  Auctor  hujus  epi¬ 
stola?  probat  cap.  I.  Christum  esse  Filium 
Dei  ex  illis  verbis  libro  IIReg.  cap.  VII.  Ego 
ero  illi  in  Patrem  (3)  :  et  ha?c  verba  intelli- 
guntur  ad  litteram  de  Salomone,  et  solum 
ex  litterali  sensu  sumuntur  argumenta  firma; 
igitur  vel  iste  auctor  non  est  Paulus,  vel 
Paulus  non  solide  argumentatur. 

Respondeo  :  similiter  argumentari  Apo¬ 
stolum  Roman.  X,  et  I.  Corinth.  IX,  nec 
tamen  posse  dici,  aut  non  esse  Pauli  eas  epis¬ 
tolas,  aut  Paulum  non  solide  argumentari. 
Argumentum  igitur  Apostoli  ideo  fortissimum 
est,  quoniam  illi  ad  quos  scribit  admitte¬ 
bant,  Salomonem  typum  Christi  gessisse, 
nec  poterant  hoc  negare,  ut  B.  Augustinus 
probat  libro  De  unit.  Ecclesice  cap.  VIII.  Nam 
et  II  Reg.  VII.  et  Ps.  LXXI.  dicuntur  multa 
de  Salomone,  quae  ei  non  conveniunt  nisi  ut 
figura  erat  Christi.  Ut  illud  :  Stabiliam  thro¬ 
num  regni  ejus  usque  in  sempiternum.  Et  illud  : 


(1)  I.  Tim.  I,  13.  —  (2)  Hebr.  VI,  1.  et  6.  —  (3)  Hebr.  I,  5. 

Dominabitur  a  mari  usque  ad  mare :  et  adora¬ 
bunt  eum  omnes  Reges  terrae ,  omnes  gentes  ser¬ 
vient  ei ,  etc.  (1). 

Argumentum  septimum  ejusdem  Cajetani 
est.  Ad  Hebr.  IX.  dicit  auctor,  fuisse  in  Arca 
urnam  habentem  manna,  et  virgam  Aaroh 
quas  fronduerat,  et  tabulas  Legis  :  sed  lib. 
III  Reg.  cap.  VIII.  solee  tabulae  referuntur 
fuisse  in  Arca  ;  igitur  aut  mentitur  Paulus, 
aut  hujus  epistolae  auctor  non  est  Paulus. 

Respondeo  :  tempore  Salomonis  non  fuisse 
in  Arca  aliud  quam  tabulas  Legis,  ut  dicitur 
III  Reg.  VIII.  ,  tamen  postea  a  Judaeis  positas 
intra  Arcam  etiam  urnam  et  virgam ;  id 
quod  Paulus  ex  traditione  scire  potuit.  Ita 
solvit  Theophylactus,  qui  etiam  monet,  He¬ 
braeos  sui  temporis  id  sensisse.  Adde  quod 
auctor  libri  Regum  cum  dicit :  In  Arca  autem 
nihil  erat  aliud  nisi  duce  tabulce  (2),  videtur 
innuere,  suo  tempore  fuisse  aliquid  aliud, 
quod  non  erat  tempore  Salomonis  :  videtur 
enim  dicere  voluisse,  etsi  nunc  alia  quaedam 
sint  in  Arca  praeter  tabulas  Legis ;  tamen 
quo  tempore  Arca  in  Templum  a  Salomone 
adducta  est,  nihil  in  ea  erat  praeter  duas  ta¬ 
bulas.  Quid  si  etiam,  ut  quidam  volunt,  ur¬ 
na  et  virga  in  parte  aliqua  exteriore  Arcae, 
non  intra  ipsam  Arcam  fuerint? 

Argumentum  postremum  Erasmi  et  Caje¬ 
tani  est.  Auctor  hujus  epistolae  cap.  IX.  lo- 
quens  de  Testamento  proprie  dicto,  quod 
morte  testatoris  confirmatur,  allegat  verba 
Exod.  XXIV  :  Hic  est  sanguis  foederis ,  quod 
pepigit  Dominus  vobiscum  (3);  atqui  in  Exodo 
secundum  Hebraicam  veritatem  nulla  fit 
mentio  Testamenti ,  sed  pacti ;  illa  enim 
verba  Exod,  XXIV,  'rnan  mimn  -a  Dsiajr 
nVro  rns  'itoK  nmnn?]  fun  non  habent 
alium  sensum  quam  istum  :  Ecce  sanguis 
foederis ,  quod  pepigit  Dominus  vobiscum  super 
omnibus  verbis  istis ;  igitur  aut  Paulus  non 
tenebat  Hebraicam  linguam ,  aut  hujus 
epistolae  auctor  non  est  Paulus. 

Respondeo  :  vel  est  quaestio  de  re,  vel  de 
nomine  ;  si  de  nomine ,  injuste  Erasmus 
hunc  auctorem  accusat ;  nam  non  solum 
iste  auctor,  sed  etiam  LXX.  Interpretes  vo¬ 
cem  'ni"p  perpetuo  vertunt  Sia&fawv,  id  est, 
Testamentum,  ut  patet  ex  Psalmis  quos  ex 
versionc  LXX  habemus,  et  Hieronymo  in  c. 
II.  Malachise,  ubi  affirmat  LXX,  semperfere 
vertisse  Testamentum.  Et  Apostolus  Pau¬ 
lus  Roman.  IX,  Galat.  III  et  IV,  et  alibi 


loquens  de  Lege  veteri,  semper  Testamen¬ 
tum  vocat  id  quod  Hebraei  dicunt  nyrp ;  im- 
mo  adeo  trita  est  in  Ecclesia  haec  vox  Testa¬ 
mentum  pro  Hebraica  ut  nihil  frequen¬ 
tius  dicamus,  vel  audiamus,  quam  Testa¬ 
mentum  vetus  et  Testamentum  novum. 

Si  autem  non  de  nomine,  sed  de  re  quae¬ 
stio  est,  quasi  auctor  hujus  epistolae  ad  Te¬ 
stamentum  proprie  dictum  detorserit  hunc 
locum  Exodi,  in  quo  agitur  de  foedere,  res¬ 
pondendum  est  :  promissionem  vitae  aeter¬ 
nae,  de  qua  per  figuras  in  Testamento  veteri, 
et  aperte  in  novo  agitur,  esse  simul  Testa¬ 
mentum  et  pactum  .-  Testamentum,  quia 
continet  dispositionem  de  haereditate  aeterna 
danda  filiis  Dei,  quae  non  fuit  rata  ante  mor¬ 
tem  testatoris  ;  testamentum  enim  est  dispo¬ 
sitio  de  haereditate,  quae  non  prius  rata  est 
quam  testator  moriatur  :  est  autem  simul 
pactum  illa  Dei  promissio,  quia  habet  anne¬ 
xam  conditionem;  non  enim  vult  testator 
Deus  dare  haereditatem  aeternam  nisi  iis  qui 
leges  suas  observaverint,  et  hac  ratione  di¬ 
citur  foedus  et  pactum.  Jam  ergo  de  eadem 
re  loquitur  Moyses  Exod.  XXI  V.  et  Paulus 
Hebr.  IX.  et  Moyses  quidem  vocat  pactum, 
sed  intelligit  non  quodcunque  pactum,  sed 
pactum  de  danda  haereditate  post  mortem 
testatoris,  et  propterea  sanguinem  aspersit 
in  populum,  qui  figura  est  sanguinis  Christi 
pro  nobis  effundendi  :  Paulus  autem  vocat 
Testamentum,  sed  intelligit  de  testamento 
non  qualicumque,  sed  conditionato,  id  est, 
quod  simul  sit  pactum. 


CAPUT  XVIII. 

» 

De  epistola  Jacobi ,  Judce ,  secunda  Petri , 
secunda  et  tertia  Joannis. 

De  his  epistolis  quosdam  olim  dubitasse 
an  revera  apostolicae  essent,  testis  est  Euse- 
bius  lib.  III.  histor.  cap.  25.  et  B.  Hierony¬ 
mus  lib.  de  viris  illustribus,  in  Jacobo,  Ju- 
da,  Petro  et  Joanne.  Ex  recentioribus  Luthe- 
rus  in  Prologis  harum  epistolarum,  Brentius, 
Kemnitius,  et  Centuriatores  locis  notatis  ca¬ 
pite  superiore,  epistolam  Jacobi  et  Judse 
penitus  contemnunt ;  de  reliquis  dubii  hse- 


(1)  11.  Reg.  Vll,  13. ;  Ps.  LXX1,  8.  —  (2)  111.  Reg.  Vlll,  3.  —  (3)  Exod.  XXIV,  8. 

rcnt  :  quamquam  Lutherus  in  Prologo  epi¬ 
stolae  ad  Hebraeos  posteriorem  Petri  episto¬ 
lam  inter  canonicas  ponit.  Erasmusin  anno¬ 
tationibus  ad  has  epistolas,  epistolam  Jacobi 
affirmat  non  redolere  apostolicam  gravita¬ 
tem  ;  de  secunda  Petri  dubitat ;  de  secunda 
et  tertia  Joannis  asserit,  eas  non  esse  Joan- 
nis  Apostoli,  sed  cujusdam  alterius  ;  de  epi¬ 
stola  Judae  nihil  dicit.  Cajetanus  de  auctori¬ 
bus  epistolae  Jacobi,  Judse,  et  secunda  ac 
tertia  Joannis  dubitat,  et  propterea  etiam 
eas  minoris  auctoritatis  vult  esse,  quam  cee- 
teras.  Porro  Calvinus  omnes  recipit,  et  Cal- 
vinistae  in  illa  confessione  Pissiacensi  art.  3. 

Nobis  jam  non  licet  aliud  sentire,  quam 
esse  has  epistolas  apostolicas  et  divinas. 
Probatur  primo  de  omnibus  simul ;  quoniam 
ponuntur  in  catalogo  nomine  Apostolorum 
Petri,  Jacobi,  Joannis,  et  Judse  a  Concilio 
Laodicensi,  Carthaginiensi  III,  Florentino 
et  Tridentino  supra  citatis  ;  item  ab  Innocen- 
tio  I,  ad  Exuperium  epist.  3.  et  Gelasio  in 
Concilio  70.  Episcoporum.  Praeterea  ab  Ori¬ 
gine  hom.  7.  in  Josue,  Epiphanio  haeres.  76. 
Athanasio  in  Synopsi,  Hieronymo  inepistol. 
ad  Paulinum  de  studio  Scripturarum,  Au¬ 
gustino  lib.  II,  de  Doctr.  Ghrist.  cap.  8.  Ruf- 
fino  in  Exposit.  Symboli,  Isidoro  lib.  YI, 
Etymolog.  cap.  1.  Damasceno  lib.  IY,  cap. 
18.  Deinde  de  singulis  seorsim.  Nam  episto¬ 
lam  Jacobi  adfert  ad  probandum  dogma 
Ecclesiasticum  Concilium  Milevitanum  can. 
7.  eamdem  citat  Dionysius  de  divin.  nom. 
cap.  4.,  Cyprianus  in  lib,  ad  Novatianum, 
Augustinus  in  epist.  29.  ad  Ilieronym.  et 
alii  passim.  Legitur  quoque  frequenter  in 
Ecclesia  nomine  Jacobi  Apostoli. 

Epistola  secunda  Petri  citatur  nomine  Pe¬ 
tri  ab  Higinio  epist.  2.  a  S.  Gregorio  hom. 
18.  in  Ezechielem,  et  ab  aliis  passim.  Legi¬ 
tur  in  Ecclesia  in  festo  Transfigurationis. 
Praderea  vel  oportet  confiteri,  hanc  episto¬ 
lam  esse  Petri,  vel  contineri  intolerabilem 
errorem,  quod  nullus  hactenus  dicere  ausus 
est.  Nam  cap.  II,  auctor  dicit  :  Hanc  vocem 
nos  audivimus ,  cum  essemus  cum  ipso  in  monte 
sancto  (1),  etc.  at  certe  in  monte  sancto  cum 
Dominus  transfiguratus  est,  soli  cum  Domi¬ 
no  fuerunt,  Petrus,  Jocobus,  et  Joannes,  ut 
Evangelium  loquitur,  Matth.  XVII.  Igitur 
epistolae  hujus  auctor,  aut  insignis  aliquis 
impostor  fuit,  aut  est  unus  e  tribus  Aposto¬ 
lis  Christi  primariis.  Et  quamvis  parum  re¬ 
ti)  ii;  Petr.  1,  18. 


ferat,  cujus  sit  e  tribus  quantum  attinet  ad 
auctoritatem,  tamen  satis  constat  non  esse 
Jacobi,  aut  Joannis ;  tum  quia  nemo  hoc 
unquam  dixit ;  tum  etiam  quoniam  auctor 
aperte  initio  epistolae  vocat  se  Simonem  Pe¬ 
trum  Apostolum  Jesu  Christi.  Quo  argumen¬ 
to  persuasus  Beda,  in  Commentario  ad  hanc 
epistolam  miratur,  qua  ratione  dubitari  po¬ 
tuerit  de  auctore  hujus  epistolae. 

Epistola  Judae  citatur  ut  Judae  Apostoli  a 
Dionysio  de  divin.  nom.  cap  4.  Tertullia¬ 
no  lib.  de  habitu  muliebri,  a  Cypriano  in 
lib.  ad  Novatianum,  et  a  posterioribus  fre¬ 
quentissime  .  Eadem  quoque  testimonium 
habet  ab  Origene  lib.  Y.  in  cap.  Y  ad  Rom. 
ab  Epiphanio  haeresi  76.  et  a  Hieronymo  in 
cap .  1 .  ad  Titum,  et  in  Catalogo  Script . 

Epistola  secunda  Joannis  citatur  a  Cypria¬ 
no  in  lib.  II,  sententiarum  Concilii  Cartha- « 
giniensfs  circa  finem. 

Epistola  tertia  ejusdem  citatur  a  Dionysio 
Coelest.  hierarch.  cap.  3. 

At  contra  non  desunt  argumenta.  Ac  Pri¬ 
mum  quidem  Erasmi  est  contra  epistolam 
Jacobi.  Haec  epistola  si  est  ullius  Jacobi,  il¬ 
lius  certe  erit,  qui  fuit  primus  Episcopus 
Hierosolymorum,  et  de  quo  tam  multa  di¬ 
cuntur  in  Actis  Apostolorum,  et  epistola  ad 
Galat.  ubi  dicit,  graviter  errare  eos  qui  di¬ 
cunt,  Jacobum  istum  esse  unum  ex  duode¬ 
cim  • 

Respondeo  :  argumentum  hoc  Erasmi 
manifesto  mendacio  inniti .  Hieronymus  enim 
non  dicit  errare  eos  qui  sentiunt,  hunc  Jaco¬ 
bum  esse  unum  ex  duodecim,  sed  eos  qui 
dicunt,  hunc  Jacobum  esse  fratrem  Joannis, 
et  quem  Herodes  capite  plecti  jussit.  Esse 
autem  hunc  nostrum  Jacobum  unum  ex  duo¬ 
decim  idem  Hieronymus  docet,  et  probat  in 
libro  advers.  Helvidium  his  verbis  :  a  Nulli 
dubium  est,  duos  fuisse  Apostolos  Jacobi 
vocabulo  nuncupatos  :  Jacobum  Zebedcei,  et 
Jacobum  Alphsei  :  istum  nescio  quem  mino¬ 
rem  Jacobum,  quem  Marise  filium,  ncc  ta¬ 
men  matris  Domini  Scriptura  commemorat, 
Apostolum  vis  esse,  an  non  ?  Si  Apostolus 
est,  Alphsei  filius  erit  :  si  non  Apostolus,  sed 
tertius  nescio  quis  Jacobus,  quomodo  est 
frater  Domini  putandus?  et  quomodo  tertius 
ad  distinctionem  majoris  appellabitur  minor  ? 
cum  major  et  minor  non  inter  tres,  sed  inter 
duos  soleant  praebere  distantiam  ;  et  frater 
Domini  Apostolus  sit,  Paulo  dicente,  alium 

Apostotorum  vidi  neminem,  nisi  Jacobum 
fratrem  Domini.  »  Praeterea  hoc  idem  multis 
rationibus  probari  posset  :  sed  quia  nec  est 
necessarium  hoc  loco,  et  ego  brevitati  stu¬ 
deo,  hoc  solum  dicam  :  Si  non  est  Jacobus 
hic  noster  unus  ex  numero  duodecim  Apo¬ 
stolorum,  unius  Apostoli  ex  duodecim  nul¬ 
lam  fieri  memoriam  in  Ecclesia ;  constat 
enim  ex  Evangelio  Matth.  X.  duos  fuisse 
Jacobos  inter  duodecim  :  Jacobum  Zebedsei 
et  Jacobum  Alpheei  :  in  Ecclesia  autem  non 
sit  memoria  nisi  Jacobi  fratris  Joannis  die 
25  Julii,  et  hujus  Jacobi  qui  scripsit  hanc 
epistolam,  et  fuit  Fpiscopus  primus  Iiiero- 
solymae  die  1 .  Maii ;  si  ergo  iste  non  est  ille 
Jacobus  Alphaei  ,  sequitur  ,  illius  nullam 
prorsus  fieri  memoriam,  quod  certe  est  ab¬ 
surdissimum. 

Argumentum  secundum.  Auctor  hujus 
epistolae  non  utitur  solita  Apostolorum  salu¬ 
tatione,  sed  profano  more  tantum  dicit :  Ja¬ 
cobus  Dei  et  Domini  nostri  jesu  Christi  servus , 
duodecim  tribubus ,  quce  sunt  in  dispersione , 
salutem  (1) ;  ergo  non  est  verisimile  eam  esse 
Jacobi.  Respondeo  ad  hoc  argumentum, 
quod  est  Cajetani  in  hunc  locum  :  Si  ista 
profana  salutatio  censenda  est,  illam  esse 
habendam  magis  profanam,  quae  habetur 
Act.  XV.  Apostoli  et  seniores  fratres  his  qui 
sunt  Antiochiae ,  Syrice,  et  Ciliciae  fratribus  ex 
Gentibus ,  salutem  (2)  atqui  nullus  Catholicus 
hanc  salutationem  ut  profanam  reprehendere 
auderet ;  igitur  neque  illam  Jacobi  ullus  ut 
profanam  reprehendere  debet. 

Argumentum  tertium  contra  eamdem  epis¬ 
tolam  Magdeburgensium,  centur.  l.lib.  II. 
cap.  4.  coi.  54.  quemadmodum  et  caetera 
quae  sequuntur.  Eusebius  affirmatlib.il. 
histor.  cap.  XXIII,  hanc  epistolam,  et  illam 
Judae  esse  adulterinas  ;  igitur  non  sunt  fir¬ 
mae  auctoritatis.  Respondeo  :  mendacium 
esse  hoc,  non  argumentum  ;  haec  enim  sunt 
Eusebii  verba  loco  citato  ab  adversariis  : 
«  Sciendum,  inquit,  est,  quod  a  nonnullis 
non  recipiantur.  »  Et  addit  :  «  Nos  tamen 
scimus,  etiam  istas  cum  caeteris  ab  omnibus 
pene  Ecclesiis  recipi .  » 

Argumentum  quartum.  Haec  epistola  mul¬ 
tum  aberrat  ab  analogia  doctrinae  apostoli- 
cae.  Nam  c.  II,  justificationem  non  Fidei 
soli,  sed  operibus  adscribit,  cum  Paulus 
Roman.  III,  dicat,  hominem  justificari  ex 
Fide  sine  operibus.  Respondeo  :  hoc  argu¬ 


mento  confiteri  Lutheranos,  se  esse  filios 
veterum  filorum  haereticorum  contra  quos 
epistola  ista  scripta  fuit.  Audi  enim,  quid 
Augustinus  scribat  libro :  de  Fide  et  Operibus 
cap  14.  «  Quamobrem,  inquit,  jam  illud 
videamus,  quod  excutiendum  est  a  cordibus 
religiosis,  ne  mala  securitate  salutem  suam 
perdant,  si  ad  eam  obtinendam  sufficere  Fi¬ 
dem  putaverint,  bene  autem  vivere,  et  bonis 
operibus  viam  Dei  tenere  neglexerint.  Nam 
etiam  temporibus  Apostolorum,  non  intel¬ 
lectis  quibusdam  subobscuris  sententiis  Apo¬ 
stoli  Pauli,  hoc  eum  quidam  arbitrati  sunt 
dicere,  etc.  »  Et  infra.  «  Quoniam  ergo  haic 
opinio  tunc  fuerat  exorta,  aliae  apostolicee 
epistolae  Petri,  Joannis,  Jacobi,  Judae  contra 
eam  maxime  dirigunt  intentionem,  ut  vehe¬ 
menter  astruant,  Fidem  sine  operibus  non 
prodesse  :  sicut  etiam  ipse  Paulus  non  quam¬ 
libet  fidem  qua  in  Deum  creditur,  sed  eam 
salubrem  planeque  Evangelicam  definivit, 
cujus  opera  ex  dilectione  procedunt.  » 

Ad  argumentum  autem  respondemus  cum 
Augustino  Praefat.  inPsal.  XXXI,  Apostolos 
non  pugnare  inter  se  :  nam  Paulus  loquitur  de 
prima  justificatione  qua  homo  fit  justus  ex 
injusto,  et  nomine  operum  intelligit  opera 
quae  fiunt  sine  Fide  et  gratia  solis  viribus  li¬ 
beri  arbitrii  :  Jacobus  autem  loquitur  de  se¬ 
cunda  justificatione,  qua  quis  ex  justo  fit 
justior;  juxta  illud  Apocalypsis  ult.  :  Qui 
justus  est,  justificetur  adhuc  (3);  et  nomine 
operum  intelligit  opera,  quae,  fiunt  cum  Fide 
et  auxilio  gratiae  Dei.  Quemadmodum  enim 
non  potest  homo  seipsum  procreare,  vel  a 
mortuis  excitare;  tamen  posteaquam  natus 
est  potest  seipsum  opere  suo  alere  et  augere: 
ita  peccator  non  potest  seipsum  justum  fa¬ 
cere;  tamen  potest,  cum  justus  est,  operi¬ 
bus  Suis  augere  justitiam.  Sed  de  hac  quaes¬ 
tione  suo  loco  plenius  disputabitur. 

Argumentum  quintum.  Haec  epistola  muta 
est  de  opere  Christi,  et  doctrina  Fidei, et  so¬ 
lum  de  operibus  concionatur  :  solent  vero 
Apostoli  semper  aliquid  interserere  de  Fidei 
doctrina;  non  igitur  Apostolica  haec  epistola 
est.  Respondeo  :  Apostolum  Jacobum  de  in¬ 
dustria  totum  esse  in  operibus  commendan¬ 
dis,  ut  ex  Augustino  supra  demonstravimus/ 
propterea  quod  Fidei  doctrinam  satis  expli¬ 
cuerant  Evangelistae  et  Paulus ;  et  ii  adver¬ 
sus  quos  ipse  scribit,  doctrinam  Fidei  nimis 
extollebant,  et  bona  opera  negligebant.  Addo 


(1)  Jud.  1,  1.  —  (2)  Act.  XV,  23.  —  (3)  Apoc.  XXII,  11. 

praeterea,  si  ideo  haec  epistota  adulterina  ju¬ 
dicanda  est,  quia  tota  fere  consumitur  in 
operibus  bonis  commendandis ;  Proverbia 
quoque,  et  Ecclesiasten  Salomonis  adulteri¬ 
nos  libros  existimari  debere,  cum  nihil  in 
iis,  praeter  conciones  de  moribus  legatur, 
vel  si  Proverbia  et  Ecclesiastes  inter  sacros 
libros  habendi  sunt,  adversariis  etiam  con¬ 
sentientibus,  nulla  certe  causa  est,  cur  Jacobi 
epistolam  libris  illis  persimilem  rejiciamus. 

Argumentum  sextum.  Iste  auctor  c.I  et  II, 
vocat  legem  libertatis  Legem  Testamenti  ve¬ 
teris  :  at  eam  vocat  Legem  servitutis  Aposto¬ 
lus  Paulus,  Galat.  IV,  non  igitur  utraque  epi¬ 
stola  Apostolica  esse  potest :  constat  autem 
epistolam  ad  Galatas  Apostolicam  esse ;  igi¬ 
tur  quae  fertur  nomine  Jacobi,  non  Aposto¬ 
lica,  sed  Apostolicse  contraria  est. 

Respondeo  :  Jacobum  non  loqui  de  Lege 
veteri  sed  de  nova,  cum  eam  Legem  liber¬ 
tatis  appellat.  Sed  ideo  illis  visus  est  Jacobus 
loqui  de  Lege  veteri,  quia  mentionem  facit 
Decalogi  praeceptorum,  et  ipsi  somniant  Le¬ 
gem  novam  non  continere  ulla  praecepta,  sed 
solas  promissiones  gratiae  Fideique  praedi¬ 
cationem.  At  sine  ulla  dubitatione  falluntur. 
Siquidem  praecepta  Decalogi  non  minus  ad 
Christianos  quam  ad  Hebraeos  pertinent,  ut 
exV.  cap,  Matthaei  aliisque  locis  Colligitur: 
sed  hoc  interest  inter  novum  et  vetus  Testa¬ 
mentum,  quod  vetus  leges  adferebat,  non  au¬ 
tem  vires  ad  eas  leges  implendas  suppedite- 
bat  :  proinde  Lex  timoris  ac  servitutis,  et 
dicebatur,  et  erat.  Testamentum  vero  novum 
una  cum  legibus  gratiam  prcebet,  qua  homi¬ 
nes  adjuti,  facile,  libere,  ac  libenter  implent 
ipsa  praecepta,  et  propterea  dicuntur  Chris¬ 
tiani  non  esse  sub  Lege,  et  justis  dicitur  Lex 
non  esse  posita,  non  quod  eam  servare  non 
debeant,  sed  quia  Lex  eos  non  premit  aut 
gravat,  cum  eam  libentissime  liberrimeque 
servent. 

Sed  Augustinum  haec  ipsa  docentem  au¬ 
diamus,  libro  De  nat.  et  gratia  cap.  57.  <c  Si 
spiritu  ducimini,  inquit,  non  adhuc  estis  sub 
Lege,  utique  Lege  quae  timorem  incutit,  non 
tribuit  charitatem,  quae  charitas  Dei  diffusa 
est  in  cordibus  nostris,  non  per  Legis  litte¬ 
ram,  sed  per  Spiritum  sanctum  qui  datus  est 
nobis.  Haec  est  Lex  libertatis,  non  servitutis, 
quia  charitatis,  non  timoris;  de  qua  et  Ja¬ 
cobus  Apostolus  ait  :  Qui  autem  perspexerit 
in  legem  perfectae  libertatis  etc.»  Et  cap.  VI. 
ad  Galatas  :  «  Eadem,  inquit,  Scriptura,  et 
idem  mandatum  cum  bonis  terrenis  inhian¬ 


tes  premit  servos,  Testamentum  vetus,  cum 
in  bona  aeterna  flagrantes  erigit  liberos,  Tes-. 
tamentum  novum  vocatur.»  Et  libro  De  con¬ 
tinentia  c.  3.  «  Non  sumus  sub  Lege,  bonum 
quidem  jubente  non  tamen  dante,  sed  su¬ 
mus  sub  gratia,  quae  id  quod  Lex  jubet  fa¬ 
ciens  nos  amare,  potest  liberis  imperare.  » 

Argumentum  septimum.  Auctor  hujus 
epistolae  testimonia  profert  ex  epistolis  Petri 
et  Pauli;  non  igitur  ipse  Apostolus,  sed  ali¬ 
quis  ex  Apostolorum  discipulis  fuit.  Respon¬ 
deo  :  non  citari  in  hac  epistola  ulla  loca 
Petri  vel  Pauli;  sed  inde  adversarios  esse 
deceptos,  quod  viderint  ad  marginem  libri 
e  regione  verborum  Jacobi  loca  quaedam  Pe¬ 
tri  et  Pauli  annotari.  At  etiam  in  marginibus 
epistolarum  Pauli  notari  videmus  loca  quae¬ 
dam  ex  epistolis  Petri,  et  aliorum  Apostolo¬ 
rum;  et  ad  marginem  prioris  epistolae  Petri 
et  primae  Joannis  annotantur  plurima  loca 
Pauli  :  nec  tamen  epistolae  istae  Petri,  Pauli, 
Joannis  in  dubium  revocantur.  Nec  enim 
ejusmodi  annotationes  significant  unum 
Apostolum  ab  alio  citari,  sed  similes  senten¬ 
tias  in  Apostolis  inveniri,  quod  Spiritus  san¬ 
ctus  ideo  fecit,  ut  ostenderet,  se  unum  atque 
eumdem  eorum  omnium  auctorem  esse. Quod 
idem  videmus  etiam  in  Prophetis  :  Isaias 
enim  et  Michaeas  uno  atque  eodem  vixerunt 
tempore,  cum  uterque  initio  sui  libri  se  scrip¬ 
sisse  commemoret  in  diebus  Joathan,  et 
Achaz,  etEzechiae  Regum  Juda,  et  tamenin- 
venimus  Isaiae  II.  et  Michaeae  IV.  insignem 
prophetiam  de  Christo,  non  modo  sententiis, 
sed  etiam  verbis  iisdem  descriptam. 

Argumentum  octavum.  Epistolae  hujus 
auctor  non  se  vocat  Apostolum  Christi,  ut 
Paulus  facit ;  non  igitur  credibile  est,  eum 
Apostolum  esse,  sed  discipulum  aliquem  in¬ 
ferioris  notae. 

Respondeo  :  si  ejusmodi  ratiunculis  fides 
habenda  esset;  non  solum  epistolam  Jacobi, 
sed  etiam  aliquot  alias  Pauli  et  Joannis  re¬ 
jiciendas  fore.  Siquidem  Paulus  in  epistola 
ad  Philippenses,  in  utraque  ad  Thessaloni- 
censes,  et  ad  Philemonem,  non  vocat  se 
Christi  Apostolum,  sed  aut  servum,  ut  facit 
Jacobus,  aut  nihil  addit  :  Joannes  quoque 
nec  in  epistolis,  nec  in  Apocalypsi  Aposto¬ 
lum  se  nominat. 

Contra  epistolam  Judae  proferunt  iidem 
Magdeburgenses  argumenta  quatuor.  Pri¬ 
mum,  quia  non  se  vocat  Apostolum,  sed  hoc 
jam  est  solutum. 

Secundum,  quia  Judas  asserit,  se  post 

Apostolos  vixisse,  cum  ait  :  Memores  estote 
verborum ,  quce  praedicta  sunt  ab  Apostolis  Do¬ 
mini  nostri  Jesu  Christi ,  qui  dicebant  vobis , 
quoniam  in  novissimo  tempore  venient  illusores 
etc.  (1)  citans  aperte  quaedam  ex  secunda 
epistola  Petri.  Respondeo  :  Judam  simul 
cum  Apostolis  vixisse,  sed  tamen  posterius 
epistolam  scripsisse  quam  Petrum  et  Pau¬ 
lum,  et  ideo  merito  potuisse  eorum  episto¬ 
las  citare  :  quemadmodum  etiam  Petrus  in 
secunda  epistola  mentionem  facit  epistola¬ 
rum  Pauli,  cum  tamen  et  simul  vixerint,  et 
eadem  die  sint  coronati. 

Argumentum  tertium.  Judas  non  in  Grae¬ 
cia,  sed  in  Perside  praedicavit ;  igitur  si  quid 
scripsisset,  non  Graece  sed  Persice  scripsis¬ 
set.  Respondeo  :  Judam,  etsi  in  Perside 
praedicaverit,  tamen  non  ad  Persas,  sed  ad 
Judaeos  per  orbem  terrae  dispersos  epistolam 
suam  scripsisse,  ad  quos  etiam  Petrus  et  Ja- 
cobus  scripserant.  Merito  proinde  scribere 
voluisse  lingua  Graeca,  quae  tunc  communis¬ 
sima  erat.  Praeterea  quis  non  videt,  quam 
ineptum  argumentum  sit  :  Judas  in  Perside 
praedicavit;  igitut1  lingua  Persica  scribere 
debuit?  Si  quid  enim  valeret  ejusmodi  argu¬ 
mentum,  pari  ratione  colligeremus,  Petrum 
qui  Romae  docuit,  et  ex  eadem  urbe  duas 
epistolas  scripsit,  Latine  non  Graece  scribere 
debuisse ;  et  Matthaeum  qui  praedicavit  in 
iEthiopia,  oportuisse  ^Ethiopica  lingua  scri¬ 
bere  Evangelium  :  Paulum  quoque  qui  in 
Italia  praedicabat,  cum  scriberet  ad  Timo¬ 
theum,  ad  Philemonem  et  ad  Hebraeos,  de¬ 
buisse  Latine  scribere,  non  Graece  vel  He¬ 
braice. 

Argumentumquartum.  Judas  refert  histo¬ 
riam  altercationis  inter  Michaelem  Archan- 
gelum  et  Diabolum  de  Moysis  corpore,  et 
vaticinium  quoddam  Henoch  :  at  nihil  ho¬ 
rum  legitur  in  probatis  Scripturis  ;  igitur 
epistola  haec  inter  apocryphas  numeranda 
est. '  Respondeo  :  quamvis  Tertullianus  lib. 
de  hab.  mulieb.  contendat,  librum  Henoch 
esse  canonicum,  et  Beda  in  hanc  epistolam 
dicat,  tempore  Judse  librum  Henoch  verum 
et  canonicum  in  manibus  hominum  fuisse 
etsi  modo  non  extet ;  tamen  probabilius  vi¬ 
deri,  librum  esse  apocryphum.  Cseterum,  ut 
Hieronymus  in  cap.  I  ad  Titum,  et  Augus¬ 
tinus  lib.  XV  de  Civitate  Dei  cap.  23.  et  lib. 
XVIII,  cap.  38.  dicunt;  etiam  in  apocryphis 


esse  aliquid  veri,  et  hoc  Judam  protulisse, 
nec  tamen  propterea  totum  librum  appro¬ 
basse;  sicut  etiam  Paulus  Actor.  XVII.,  I 
Corinth.  XV.  et  ad  Titum  I.  profert  testimo¬ 
nia  ex  ethnicis  Poetis,  Aratro,  Menandro  et 
Epimenide  :  nec  tamen  idcirco  Poetas  illos 
consecravit. 

At  Judas,  inquit  Cajetanus,  librum  Henoch 
non  ut  apocryphum,  sed  ut  propheticum  ci¬ 
tat.  Respondeo  cum  Augustino  lib.  XV.  de 
Civit.  Dei  cap.  23.  sine  dubio  credendum 
esse,  Henoch  aliquid  prophetici  et  divini 
scripsisse,  et  ejus  vaticinium  insertum  fuisse 
in  eo  libro,  quem  Judas  citat,  sed  eum  li¬ 
brum  propterea  apocryphum  esse,  quod 
multa  incerta  et  fabulosa  contineat  simul 
cum  hoc  vero  vaticinio  quod  Judas  citat. 

Contra  secundam  Petri  solum  objicitur  di¬ 
versitas  styli  a  prima,  quam  constat  certo 
esse  Petri;  quae  objectio  Erasmi  est,  a  quo 
non  parum  dissentiunt  Magdeburgenses, 
quippe  qui  scribunt,  sibi  videri  valde  simi¬ 
lem  stylum  hujus  epistolae,  stylo  epistolae 
prioris.  Respondet  Beatus  Hieronymus  quae¬ 
stio  XI,  ad  Hedibiam,  styli  diversitatem,  si 
quae  sit,  natam  ex  interpretis  diversitate ;  nec 
enim  Petrum  semper  uno  atque  eodem  in¬ 
terprete  usum  esse. 

Contra  secundam  et  tertiam  Joannis  solam 
objiciunt  auctoritatem  Papiae  apud  Euse- 
bium,  libro  III  histor.  cap.  39.  et  Hierony¬ 
mum  de  viris  illustribus  in  Joanne.  Tradidit 
enim  Papias,  duos  fuisse  Joannes,  unum 
Apostolum,  et  alterum  qui  senior  dicebatur; 
et  quoniam  auctor  harum  epistolarum,  non 
ApOstolum,  sed  seniorem  se  nominat,  veri 
simile  esse  videtur,  duas  has  brevissimas 
epistolas  a  Joanne  seniore,  non  ab  Apostolo 
Joanne  scriptas  esse.  At  haec  levior  conjec¬ 
tura  est,  quam  ut  opponi  debeat,  ne  dicam 
praeponi  tot  Conciliorum,  Pontificum  et  Pa¬ 
trum  auctoritati,  qui  has  epistolas  Joanni 
Apostolo  tribuunt;  praesertim  cum  nec  Pa¬ 
pias  dixerit,  has  epistolas  non  esse  Joannis 
Apostoli  (solum  enim  ille  duos  Joannes  no¬ 
minat  :  uter  autem  epistolas  scripserit,  ta¬ 
cet)  et  Joannes  Apostolus  merito  senior  dici 
potuerit,  quod  post  omnes  Apostolos  vixerit, 
et  ad  extremam  usque  pervenerit  senectu¬ 
tem.  Porro  Sanctus  Hieronymus  de  his  epi-  „ 
stolis  adeo  non  dubitavit,  ut  eas  citaturus  in 
epistola  85.  ad  Evagrium,  ita  coeperit: 


(1)  Jud.  17.  et  18. 

«  Clangat  tuba  Evangelica,  filius  tonitrui, 
quem  Jesus  amavit  plurimum,  qui  e  pectore 
Salvatoris  doctrinarum  fluenta  potavit.  » 


CAPUT  XIX. 


De  Apocalypsi. 

Apocalypsim  Joannis,  ex  antiquis  haereti¬ 
cis,  Marcionistae  respuebant,  teste  Tertul¬ 
liano  libro  quarto  contra Marcionem,  necnon 
Alogiani  et  Theodotiani,  teste  Epiphanio 
haeresiSl  et  54.  Ex  novis,  Lutherus  in  Pro¬ 
logo  dicit,  se  aliquid  in  ea  desiderare,  cum 
Apocalypsis  asserat  fore  beatos,  qui  servant 
ea  quae  in  ipsa  scripta  sunt,  cum  tamen  ne¬ 
mo  intelligat  quae  illa  sint.  In  praefatione 
vero  antiquiore  Testamenti  novi  ait,  se  Apo¬ 
calypsim  neque  pro  Prophetico,  neque  pro 
Apostolico  libro  recipere,  sed  similem  judi¬ 
care  libro  Esdrae.  Brentius  et  Kemnitius  lo¬ 
cis  notatis  Luthero  subscribunt ;  Magdebur- 
genses  autem  cent.  I,  lib.  II,cap.  4.  coi.  56. 
a  Luthero  deficiunt  ad  Calvinum,  et  cum  eo 
acriter  pugnant  pro  Apocalypsi  adversus 
alios Lutheranos.  Erasmus  in.fine  annotatio¬ 
num  in  Apocalypsim  varias  conjecturas  an¬ 
xie  quaerit,  unde  probet  hunc  librum  non 
esse  Joannis  Apostoli. 

Nec  defuerunt  olim  Catholici,  qui  de  hujus 
libri  auctoritate  vel  auctore  dubitarent.  Nam 
Caius  quidam  vetustus  auctor  hunc  librum 
Cerinthi  haeretici  esse  affirmat,  teste  Euse- 
bio  lib.  III.  hist.  cap. 28.  Dionysius  vero  Ale¬ 
xandrinus  apud  Eusebium  lib. VII,  cap.  23. 
hanc  opinionem  Caii  refellens,  librum  divi¬ 
num  et  canonicum  esse  asserit ;  tamen  sub¬ 
dubitans  sitne  Joannis  Apostoli,  an  alterius 
Joannis.  Denique  B.  Hieronymus  in  epistola 
ad  Dardanum  testatur,  ita  Graecos  de  Apo¬ 
calypsi  dubitasse  contra  communem  consen¬ 
sum  Latinorum,  quemadmodnm  Latini  de 
epistola  ad  Hebraeos  contra  communem  Grae¬ 
corum  sententiam  dubitabant. 

Verumtamen  Apocalypsim,  tum  Joannis 
Apostoli  verum  esse  foetum,  tum  librum  ad¬ 
mirabilem  ac  divinissimum  esse,  facile  pro¬ 
bare  possumus.  Primum  ex  Conciliis  :  nam 
in  Ancyrano  Concilio  ante  1200  annos,  can. 
ult.,  citatur  nomine  Joannis;  in  Carthagi¬ 
niensi  III.  can.  47.  et  in  Concilio  Romano 


sub  Gelasiol,  inter  sacros  et  canonicos  libros 
annumeratur  :  item  in  Concilio  Toletano  IV, 
can.  16.  multorum  Conciliorum  et  Pontifi¬ 
cum  sanctionibus  confirmatur,  Apocalypsim 
esse  Joannis  Apostoli  et  vere  canonicam  et 
divinam. 

Deinde  ex  Patribus  Graecis  et  patinis  id- 
ipsum  comprobari  potest.  Nam  Dionysius 
cap.  3.  Eccles.  hierarch.  vocat  Apocalypsim 
arcanam  et  mysticam  visionem  dilecti  disci¬ 
puli.  Justinus  in  Dialogo  cum  Triphone  ul¬ 
tra  medium,  Apocalypsim  dicit  esse  Joannis 
Apostoli,  et  eamdem  commentariis  illustra¬ 
vit,  ut  B.  Hieronymus  testatur  libro  De  viris 
illustribus,  in  Joanne.  Irenaeus  lib.  V.  circa 
finem  asserit,  Apocalypsim  esse  Joannis 
Apostoli,  et  scriptam  pene  suo  saeculo  ad 
finem  imperii  Domitiani  :  in  eamdem  quo¬ 
que  commentaria  edidit,  auctore  Hieronymo 
de  viris  illustrib.  in  Joanne.  Theophilus  An¬ 
tiochenus,  Melito  Sardensis,  et  Dionysius 
Alexandrinus  Episcopi  Graeci  antiquissimi  et 
doctissimi,  Apocalypsim  ut  divinitus  scrip¬ 
tam  receperunt,  teste  Eusebio  lib.  IY,  cap. 
24  et  26,  et  lib.  VII,  cap.  23.  Clemens  Ale¬ 
xandrinus  lib.  II,  Paedagog.  cap.  12.  Apoca¬ 
lypsim  citat.  Origenes  homil.  7.  in  Josue,et 
in  Psalmum  primum,  Apocalypsim  Joanni 
Apostolo  tribuit,  quod  etiam  facit  Eusebius 
in  Chronico  anni  Domini  96.  Athanasius  in 
Synopsi,  Epiphanius  haeresi  51  et  76.  Ghry- 
sostomus  homil.  3.  in  Psal.  91.  et  Damasce¬ 
nus  libro  IV,  cap.  18.  Apocalypsim  ut  sa¬ 
cram,  et  Joannis  agnoscunt.  Quocirca  Grae¬ 
cos  qui,  Hieronymo  teste,  Apocalypsim  non 
recipiebant,  et  paucos  et  obscuros  fuisse  ne- 
cesse  est. 

Probatur  ultimo  ex  communi  Latinorum 
consensu :  nam  Tertullianus  lib.  IY.  Contra 
Marcionem ,  Apocalypsim  Joannis  Apostoli 
esse  affirmat.  Cyprianus  de  exhortat.  martyr. 
cap.  3.  8.  10.  11.  et  12.  Apocalypsim  ut 
reliquas  divinas  Scripturas  passim  citat  ; 
quod  etiam  facit  Hilarius  praefat.  in  Psalm. 
Ambrosius  in  Psal.  40.  Apocalypsim  Joan¬ 
nis  Evangelistae  esse  dicit.  B  Augustinus 
tract.  36.  in  Joannem  dicit,  Apocalypsim 
ejusdem  esse  Joannis  cujus  est  Evangelium, 
etlibr.  II.  Doctr .  Christ.  cap.  8.  inter  sa¬ 
cros  et  divinos  libros  eam  refert,  quod  etiam 
facit  Innocentius  I.  in  epist.  3.  ad  Exupe- 
rium  ;  Ruffinus  in  Expo&it.  Symb .;  et  Isi— 
doruslib.  YI.  Etymolog.  cap.  1.  Sanctus 
Hieronymus  non  solum  in  epistola  ad  Pau- 
linum  de  studio  Scripturarum,  Apocalypsim 

Joannis  esse  docet,  sed  eamdem  sententiam 
esse  omnium  Latinorum  affirmat  in  epist. 
ad  Dardanum  de  terra  promiss.  Denique 
Sulpicius  lib.  II.  sac.  hist.,  ait,  Apocalyp- 
sim  a  nonnullis  aut  stulte,  aut  impie  non  re¬ 
cipi. 

Ad  argumentum  autem  Lutheri,  qui  inde 
probat  Apocalypsim  non  esse  paris  auctori¬ 
tatis  cum  caeteris  libris  sacris,  quia  capite 
primo  et  ultimo  hujus  libri  dicitur  :  Beatus 
qui  servat  verba  prophetice  hujus  (1),  cnm  ta¬ 
men  nemo  'sciat  quid  sibi  velit  hsec  prophe¬ 
tia.  Respondeo  :  etsi  permulta  sint  obscuris¬ 
sima  vaticinia  in  hoc  libro,  tamen  permulta 
etiam  esse  praecepta  vitae  clarissima,  ut  de 
constantia  in  persecutionibus,  de  haereticis 
odio  habendis,  de  Pseudoprophetis  fugien¬ 
dis  etc .  et  argumentum  et  scopus  totius  libri 
non  aliud  est,  quam  ut  nos  hortetur  ad  per¬ 
severantiam  et  patientiam  tempore  perse¬ 
cutionum.  Quae  quidem  res  clarissima  et 
apertissima  est. 

Sed  videamus,  quid  etiam  adferat  Eras- 
mus.  Is  objicit.  Primo  quosdam  auctores 
qui  hujus  libri  non  meminerunt,  ut  Doro- 
theum  et  Anastasium  et  quosdam  qui  dubi¬ 
tarunt,  an  esset  Joannis  Apostoli,  ut  Diony¬ 
sium  et  Eusebium.  Secundo,  quod  passim 
nomen  suum  inculcat  dicens  :  «  Ego  Joan- 
nes,  ego  Joannes  :  perinde,  inquit,  quasi  syn¬ 
graphum  scriberet  non  librum,  cum  alioqui 
Joannes  modestiora  de  se  narrans  nomen 
suum  nusquam  exprimat  in  Evangelio.  » 
Postremo,  quod  in  Graecis  codicibus  titulus 
non  sit  Joannis  Apostoli,  sed  Joannis  Theo¬ 
logi. 

Sed  hsec  levissima  sunt.  Nam  pro  duobus 
qui  hujus  libri  non  meminerunt,  et  duobus 
qui  de  auctore  subdubitarunt,  nos  citavimus 
quatuor  Concilia  et  plurimos  Patres,  qui 
constanter  hunc  librum  Joanni  Apostolo  tri¬ 
buunt.  Quamquam  Eusebius,  quem  Erasmus 
inter  dubitantes  numerat,  aperte  in  Chro¬ 
nico  declaret  se  nihil  omnino  de  hujus  libri 
auctore,  vel  auctoritate  dubitasse.  In  se¬ 
cunda  objectione  modestiam  Erasmi  merito 
desideramus,  qui  arrogantiae  accusare  au¬ 
deat  auctorem  hujus  libri,  quem  tota  Ecclesia 
ut  sacrosanctum  semper  venerata  est.  Nec 
est  verum  illud  Ego  Joannes  in  hoc  libro  tam 
ssepe  repeti,  cum  ad  summum  ter  in  toto  li¬ 
bro  inveniatur.  Neque  vero  est  novum  in 
Prophetis,  ut  ssepe  nomen  suum  repetant, 


certe  Daniel  ut  minimum  octies  ait  Ego  Da- 
niel.  Denique  nihil  officit  nostrse  sententise, 
quod  auctor  Apocalypsis  Joannes  Theologus 
appelletur.  Nullus  enim  est  alius  Joannes, 
qui  cognomen  Theologi  habuerit,  praeter 
Apostolum  et  Evangelistam  Joannem,  et 
merito  :  nam,  ut  Augustinus  notat  tractae. 
36.  in  Joannem,  ideo  Joannes  volanti  aqui¬ 
lae  comparatur,  alii  vero  Evangelistae  ani¬ 
malibus  in  terra  gradientibus,  quod  caeteri 
de  humanitate  Christi,  ipse  de  divinitate 
praecipue  scripserit.  Quare  Dionysius  Areo¬ 
pagita  in  epist.  ad  Joann.  Apostol.  eum 
Theologum  et  Apostolum  salutat ;  et  Atha- 
nasius  in  Synopsi  aliique  veteres  Theolo¬ 
gum  illum  vocant. 


caput  xx. 

/ 

De  libris  Apocryphis. 

Sacrorum  librorum  canone  explicato,  ac 
pro  instituti  operis  brevitate  ab  adversariorum 
argumentis  defenso,  restat  ut  de  libris  istis 
pauca  dicamus  qui  tametsi  nonnullis  cano¬ 
nici  visi  sint,  tamen  jure  ac  merito,  non  ca¬ 
nonici,  sed  apocryphi  nominantur. 

Igitur  vox  Apocryphus  Graeca  est,  et  rem 
occultam  ac  reconditam  significat ;  siquidem 
cr.noy.pvTTTZLv  celare  est yy.Trov.p-jyh  latibulum.  Porro 
ecclesiastici  Scriptores  non  semper  eodem 
modo  hanc  vocem  usurpant.  Interdum  enim 
vocant  Scripturas  apocryphas  eas,  quas  non 
est  certum  an  sint  canonicae  et  divinae,  etiam 
si  satis  constet  nullas  in  eis  errores  inveniri. 
Sic  Hieronymus  in  prolog.  Galeato  vult,  eos 
omnes  libros  qui  non  sunt  in  canone,  esse 
inter  apocryphos  numerandos.  Interdum 
autem  vocant  apocryphos  libros  eos,  qui  er¬ 
rores  admixtos  habent.  Sic  utitur  hac  voce 
Origenes  homil.  1.  in  Gant.  ;  Hieronymus 
in  epistol.  ad  Laetam  de  institut.  fil . ,  et 
Augustinus  libr.  XVI.  de  Civitate  Dei  cap.  23. 
Quam  significationem  secutus  Gelasius  in 
decreto  de  libris  Ecclesiasticis,  eos  libros 
vocat  apocryphos,  qui  sunt  editi  ab  auctori¬ 
bus  haereticis,  vel  certe  suspectis. 

Quod  autem  Glossa  in  can.  Sancta  Roma¬ 
na,  distinet.  15.  dicit,  apocryphos  voeari  eos 


(1)  Apoc.  I,  3.;  XXII,  7. 

libros,  quorum  auctor  ignoratur;  non  est 
probabile :  nam  tunc  multi  libri  sacri  essent 
apocryphi,  ut  liber  Judicum,  Ruth,  Job, 
primus  Machabaeorum,  et  permulti  alii, 
quorum  auctores  ignorantur,  quod  tamen 
abhorret  ab  usu  loquendi  Ecclesiae.  Quis 
enim  unquam  audivit,  librum  canonicum 
esse  apocryphum  ? 

Enumerantur  libri  apocryphi  plurimi  a  Ge- 
lasio,  ut  habetur  distinet.  15.  can.  SanctaRo- 
mana ,  ab  Innocentio  I.  epist.  3.  ab  Athanasio 
in  Synopsi, et  ab  Eusebio.lib.III.histor.cap. 
25,  sed  magna  ex  parte  non  exstant.  Qui  ex¬ 
stant  hisunt:  Oratio  Regis  Manasse,  quae  solet 
annectilibris  Paralipomenon,  quam  ideo  apo¬ 
crypham,  aut  non  certo  canonicam  dicere 
posse  videmur,  quia  non  est  pars  alicujus  li¬ 
bri  sacri,  nec  ponitur  nominatim  in  canone 
ab  aliquo  Concilio,  vel  Pontifice,  vel  Patre 
supra  citatis  ;  nec  habetur  in  Hebraea  aut 
Grseca,  sed  solum  in  Latina  editione.  Apo¬ 
cryphus  quoque  est  Psal.  151.  Davidis,  cu¬ 
jus  meminit  Athanasius  in  Synopsi,  et  inve¬ 
nitur  in  Graecis  Psalteriis.  Quem  Psalmum 
apocryphum  dico,  quia  Concilium  Laodice- 
num  canone  59.  Concilium  Romanum  sub 
Gelasio,  et  Tridentinum  sess.  IV.  nominatim 
ponunt  in  canone  CL.  Psalmos. 

Item  apocrypha  est  appendix  libri  Job, 
quae  tantum  habetur  in  Graecis  codicibus. 
Concilium  enim  Tridentinum  sess.  IV,  eos 
tantum  libros  canonicos  haberi  voluit,  qui 
in  Latina  vulgata  editione  habentur  Praeter¬ 
ea  B.  Hieronymus  in  quaest.  in  Genes,  os¬ 
tendit,  falsum  esse  quod  in  illa  appendice 
habetur,  Job  fuisse  de  stirpe  Esau,  cum  fue¬ 
rit  de  stirpe  Hus,  qui  fuit  filius  Nacbor  fra¬ 
tris  Abrahae,  ut  dicitur  Genes.  XXII.  Adde 
quod  illa  appendix  nititur  potissimum  aucto¬ 
ritati  cap.  XXXVI.  libri  Geneseos,  ubi  nume¬ 
ratur  Jobab  inter  posteros  Esau  :  at  longe  al¬ 
iud  nomen  est  21^  quod  est  proprium  ipsius 
Job,  quam  nili  quod  habetur  in  Genes,  cap. 
XXXVI.  Apocrypha  quoque  esse  videtur 
praefatiuncula,  quae  praefigitur  Threnis  Hie- 
remiae  ;  nam  nec  e^t  in  Hebraeis  codicibus, 
nec  in  omnibus  Latinis,  et  ab  expositoribus 
non  attingitur. 

Nec  minus  apocryphus  censendus  est  liber 
Hermetis,  qui  inscribitur  Pastor.  Tametsi 
enim  eum  divinitus  inspiratum  esse  putave¬ 
rit  Origenes  lib.  X.  in  epistol.  ad  Roman., 
et  ex  eodem  testimonia  proferant  Tertullia¬ 
nus  libro  de  oratione,  Irenaeus  libro  IV.  cap. 
37.  Clemens  Alexandrinus  lib.  VI.  Strornat. 


Athanasius  in  libr.  De  Decret.  Aiccence  Sy¬ 
nodi ;  Cassianus,  Coli.  XV.  cap.  12.  Et  eum- 
dem  librum  utilem  judicaverit  Eusebius  lib. 
III.  Histor.  cap.  3.  Ruffmus  in  Symbolum, 
et  Hieronymus  in  libr.  De  Scriptorib .  Eccle- 
siast.  inHermete;  nihilominus  tamen  necab 
ulla  Synodo  relatus  est  in  canonem,  et  diser¬ 
tis  verbis  eum  a  canone  rejicit  Gelasius  in 
decr.  de  libr.  Ecclesiast.,  et  Athanasius  in 
Synopsi,  idem  etiam  Athanasius  in  lib.  de 
decret.  Nicaenae  Synodi,  etTheodoretus  libr. 
I.  Histor.  cap.  18.  Arianos,  qui  ex  hoc  li¬ 
bro  testimonia  petebant,  dicunt  ex  libro  non 
canonico  testimonia  petiisse. 

Postremo  apocryphi  sunt  liber  tertius  et 
quartus  Machabaeqrum,  necnon  tertius  et 
quartus  Esdrae.  Et  quidem  de  quarto  Macha- 
baeorum  res  perspicua  est,  cum  solum  nomi¬ 
netur  ab  Athanasio  in  Synopsi,  et  ab  eodem 
extra  canonem  ponatur.  Quartus  autem  Es¬ 
drae  citatur  quidem  ab  Ambrosio  lib.  de  bo¬ 
no  mortis,  et  lib.  II.  in  Lucam,  ac  in  epis¬ 
tol.  21.  ad  Horatianum;  tamen  sine  dubio 
non  est  canonicus,  cum  a  nullo  Concilio  re¬ 
feratur  in  canonem,  et  non  inveniatur  neque 
Hebraice,  neque  Graece,  ac  demum  conti¬ 
neat  cap.  VI.  quaedam  fabulosa  de  pisce He- 
noch  et  Leviatham,  quos  maria  capere  non 
poterant,  quae  Rabbinorum  Thalmudistarum 
somnia  sunt.  Itaque  mirandum  est,  quid  Ge- 
nebrardo  venerit  in  mentem,  ut  hunc  etiam 
librum  ad  canonem  pertinere  vellet,  in  Chro- 
nologia  sua  pag.  90. 

At  de  tertio  Machabaeorum  major  difficul¬ 
tas  est,  quoniam  Clemens  in  canon. Apostol. 
cqnon.  84.  refert  in  canonem  tres  libros  Ma¬ 
chabaeorum.  Nec  minor  est  difficultas  de  lib. 
III.  Esdrae  :  nam  in  Graecis  codicibus  ipse  est 
qui  dicitur  primus  Esdrae,  et  qui  apud  nos 
dicuntur  primus  et  secundus,  in  Graeco  di¬ 
cuntur  secundus  Esdrae.  Quocirca  verisimile 
est,  antiqua  Concilia  et  Patres,  cum  ponunt 
in  canone  duos  libros  Esdrae,  intelligere  no¬ 
mine  duorum  librorum  omnes  tres.  Seque¬ 
bantur  enim  versionem  septuaginta  Inter¬ 
pretum,  apud  quos  tres  nostri,  duo  libri  Es¬ 
drae  nominantur.  Accedit  etiam,  quod  cita¬ 
tur  hic  tertius  Esdrae  ab  Athanasio  orat.  3. 
contra  Arianos,  ab  Augustino  lib.  XVIII.  De 
Civitate  Deic,<vp.  35.  aClemente  Alexandrino 
lib.  Stromat.  1.  ab  Auctore  operis  imperfecti 
homil.  1.  in  Matth.,  et  a  Sancto  Cyprianoin 
epist.  ad  Pompejum. 

Quod  ad  priorem  difficultatem  attinet,  pro¬ 
babile  videtur,  canonem  illum  non  esse  Cie- 

mentis.  Nam  ZephirinusPapa  XV, a  Petro  in 
epist.  1 .  tradit,  solum  septuaginta  fuisse  ca¬ 
nones  Apostolorum,  vel  ut  alii  Codices  ha¬ 
bent  sex  aginta :  Humbertus  autem  in  libr. 
cont.  Nicetam  non  agnoscit  nisi  quinqua¬ 
ginta:  at  iste  est  octuagesimus  quartus.  Et 
certe  melius  noverat  Zephirinus  quot  essent 
Apostolorum  canones  quam  ulli  posteriorum. 
Quocirca  non  sine  causa  Gelasius  distinet. 
15.  can.  Sancta  Romana,  posuit  inter  apo¬ 
crypha  canones  Apostolorum,  quod  propter 
aliquos,  vel  corruptos,  vel  additos  ab  haere¬ 
ticis  fecisse  videtur.  Nec  obstat,  quod  in  ca¬ 
nonibus,  qui  dicuntur  VI.  Synodi,  canon, 
secundo  approbentur  85.  canones  Apostolo¬ 
rum  :  nam  illi  canones  non  sunt  vere  sextae 
Synodi,  sed  cujusdam  alterius  Concilii  pos¬ 
tea  celebrati,  quod  summus  Pontifex  Ser¬ 
gius,  qui  tunc  sedebat,  non  solum  non  ap¬ 
probavit,  sed  etiam  reprobavit,  ut  patet  ex 
Beda  in  libr.  de  sexaetat.  in  Justiniano. 

Deinde  in  isto  canone  84.  numerantur  li¬ 
bri  canonici,  et  omittuntur  quidam,  qui  cer¬ 
tissime  sunt  canonici,  ut  libri  Esdrae,  Tobiae, 
Judith,  Sapientia,  Ecclesiasticus,  Apocalyp¬ 
sis,  quae  res  non  minimi  momenti  esse  vide¬ 
tur.  Nam  Ecclesia  quae  post  Apostolos  fuit, 
non  aliunde  didicit  qui  libri  sint  canonici,  et 
qui  non  sint,  quam  ex  traditione  Apostolo¬ 
rum.  Porro  Clementem  exactissime  tenuisse 
Apostolicas  traditiones,  quippe  qui  cum  A- 
postolis  Petro  et  Paulo  diu  vixerat,  testantur 
Irenaeus  lib.  III,  cap.  3.,  et  Eusebius  lib.  V. 
histor.  cap.  6.  ergo  qui  libri  a  Clementenon 
ponuntur  in  canone,  absolute  canonici  non 
videntur.  Proinde  vel  libri  Esdrae,  Tobiae, 
Judith,  Apocalypsis  non  sunt  canonici,  vel 
decretum  illud  non  est  Clementis.  Quod  au¬ 
tem  quidam  dicunt,  ^Apocalypsim  omissam 
a  Gemente  quia  nondum  scripta  erat  ejus 
tempore,  probare  non  possunt.  Nam  Apoca- 
lypsim  Joannes  scripsit  ad  finem  imperii  Do¬ 
mitiani,  ut  docet  Irenaeus  lib.  V.  extremo  : 
Clemens  autem  obiit  anno 3.  Trajani,  ut  do¬ 
cet  Hieronymus  in  lib.  de  vir.  illustr.  Potuit 
igitur  Clemens  Apocalypsim  videre. 

Deinde,  nonne  in  hoc  ipso  canone  octua- 
gesimo  quarto  ponitur  JoannisEvangelium? 
At  Apocalypsim  ante  Evangelium  scriptam 
fuisse,  plurimi  gravissimique  auctores  tes¬ 
tantur.  Eusebiuslib.III.  hist.  cap.  24.  «  Joan- 
nem,  inquit,  tradunt  usque  ad  ultimum  pene 
vitae  suae  tempus,  absque  ullius  Scripturae 
indiciis  Evangelium  praedicasse.  »  Athana- 
sius  in  Synopsi  :  «  Evangelium,  inquit,  se¬ 
cundum  Joannem,  et  praedicatum  est  a  Jo- 


anne  Apostolo  et  dilecto,  cumexulinPathmo 
insula,  et  postea  ab  eodem  editum  Ephesi.» 
Epiphanius  haeres.  51.  quae  est  Alogorum, 
disertis  verbis  scribit,  editum  esse  Evange¬ 
lium  a  Joanne  post  90.  annos  vitae  ejus,  et 
post  reversionem  ipsius  e  Pathmo. 

Theophylactus,  Euthymius,  Beda,  et  Ru-  • 
pertusPraefation.  Commentar  in  Joann.,  com¬ 
muni  consensu  docet,  aut  in  Pathmo,  aut 
post  reditum  a  Pathmo,  Joannis  Evangelium 
scriptum  editumque  esse.  Neque  his  repu¬ 
gnat  quod  scribit  Dionysius  Areopagita  in 
epist.  ad  Joann.  in  exilio  agentem  :  vocat 
enim  Dionysius  Joannem  Evangelii  Solem, 
et  coelestem  ejus  Theologiam,  non  ob  scrip¬ 
tionem  aliquam,  quae  tunc  exstaret  nomine 
Joannis,  sed  ob  divinam  et  admirabilem  ejus 
praedicationem. 

Praeterea  in  isto  eodem  canone  84.  nume¬ 
rantur  inter  sacros  libros,  non  solum  tertius 
Machabaeorum,  sed  etiam  epistolae  duae  Cle¬ 
mentis,  et  constitutiones  Apostolicae  ejusdem 
Clementis  :  quos  tamen  libros  Ecclesia  nun¬ 
quam  pro  sacris  agnovit.  At  si  ille  canon 
vere  esset  Clementis,  non  possetEcclesia  sine 
magna  temeritate  hos  libros  non  recipere, 
siquidem  Clemens'  summus  Pontifex  erat,  et 
canones  Apostolorum  vel  ipse  condidit,  vel 
quod  verius  est, ab  Apostolis  conditos  litteris 
commendavit :  non  autem  licet  Ecclesiae 
Apostolicas  leges,  vel  etiam  Pontificias  recu¬ 
sare,  nisi  tantum  eas,  quas,  quod  tempori 
potius  quam  veritati  dogmatum  inservirent, 
jam  abrogatas  certo  constat ,  qualis  est 
illa  de  sanguine  et  suffocato  non  come¬ 
dendo. 

Ad  alteram  difficultatem  respondeo  :  etsi 
in  Graecis  codicibus  duo  libri  Esdrae  sint  no¬ 
stri  tres  :  tamen  non  propterea  Concilia  an¬ 
tiqua  et  veteres  Patres,  qui  in  canone  po¬ 
nunt  duos  libros  Esdrae,  intelligere  nomine 
duorum  nostros  tres.  Nam  multi  Veterum, 
ut  Melito,  Epiphanius,  Hilarius,  Hierony¬ 
mus,  Ruffinus  in  canone  exponendo  Testa¬ 
menti  veteris,  aperte  secuti  sunt  Hebraeos, 
non  Graecos  :  Hebraei  autem  tertium  Esdrae 
non  habent.  Deinde  nihil  ex  hoc  tertio  libro 
in  Ecclesiastico  officio  unquam  legitur :  quod 
argumentum  est,  a  longo  jam  tempore  non 
fuisse  eum  librum  habitum  in  numero  sacro¬ 
rum.  Praeterea  Gelasius  in  Concilio  Romano 
LXX  Episcoporum  unum  tantum  Esdrae  li¬ 
brum  ponit  in  canone.  Quo  uno  sine  dubio 
nostros  duos  intelligit,  qui  ut  Hieronymus 
testatur  praefat.  in  Esdram,  uno  volumine 
continentur.  Itaque  disertis  verbis  Gelasius 

priorem  illum,  qui  est  apud  Graecos,  reje¬ 
cit. 

Denique  Beatus  Hieronymus  praefat.  in 
Esdram  aperte  significat,  tertium  et  quartum 
Esdrae  non  solum  apud  Hebraeos  non  haberi, 
sed  ne  apud  LXX  quidem.  Quare,  licet 
•quidam  codices  Graeci  haberent  tria  volumi¬ 


na  Esdrae  in  duobus  libris  ;  correctiores  ta¬ 
men  non  habebant.  Porro  veteres  Patres 
utuntur  interdum  testimoniis  ex  hoc  libro 
petitis,  quem  et  nos  non  inutilem  esse  fate¬ 
mur,  sed  et  raro  id  faciunt,  et  nusquam  sa¬ 
crum  et  divinum  appellant. 


i 

CONTROVERSIARUM 


DE  VERBO  DEI 

LIBER  SECUNDUS 

DE  VARIIS  EDITIONIBUS. 


CAPUT  I. 

Ostenditur ,  editionem  Hebraicam  Mosis, 
et  Prophetarum  nunquam  periisse. 

Disseruimus  libro  superiore  de  libris  ipsis 
sacris,  ut  eorum  numerum  et  auctoritatem 
ab  haereticorum  calumniis  vindicaremus. 
Sequitur,  ut  de  librorum  eorumdem  variis 
editionibus,  id  est,  Hebraica,  Chaldaica, 
Graeca,  Latina,  Germanica,  Gallica,  et  simi¬ 
libus,  qua?  vulgares  dicuntur,  breviter  disse¬ 
ramus.  Parum  enim  prodesset,  librorum  di¬ 
vinorum  numerum  non  ignorare,  si  cui  edi¬ 
tioni  ex  tam  variis,  quae  nunc  exstant,  auc¬ 
toritas  tribuenda  sit  ignoraremus. 

Ut  igitur  ab  editione  Hebraica  ordiamur, 
duo  sunt  quse  veniunt  in  quaestionem.  Unum, 
an  Scriptura  illa  ipsa  quse  a  Mose  et  Pro¬ 
phetis  condita  est,  ad  nos  usque  pervenerit. 
Alterum,  an  ea  Scriptura  quae  Hebraicis  co¬ 
dicibus  continetur,  perverso  studio  Judaeo¬ 
rum  ita  corrupta  ac  depravata  sit,  ut  aucto¬ 
ritatem  nullam  in  Ecclesia  mereatur. 

De  priore  quaestione  duplex  sententia  est. 
Una  eorum  qui  docent,  Scripturam  sacram 
universam  periisse  tempore  captivitatis  Ba¬ 
bylonicae,  quando  civitas  eversa,  et  Tem¬ 
plum  incensum  fuit,  ac  deinde  ab  Esdra 
fuisse  rursum  reparatam,  Spiritu  sancto  ei 
suggerente  et  dictante  omnia,  sicut  antea 


fuerant.  Ita  sentire  videtur  Basilius  in  epist. 
ad  Chilonem  :  «  Hic  campus,  inquit,  in  quo 
secessu  facto,  Esdras  omnes  divinos  libros 
ex  mandato  Dei  eructavit.  »  Haec  ille.  Ad¬ 
dunt  quidam  in  eamdem  sententiam  Irenaeum, 
Tertullianum,  et  Clementem  Alexandrinum, 
sed  illi  non  aperte  hoc  docent. 

Haec  opinio  improbabilis  nobis  videtur. 
Non  enim  alio  fundamento  nititur,  quam  tes¬ 
timonio  libri  apocryphi,  id  est,  lib.  IV.  Es- 
drae  cap.  14.,  ubi  disertis  verbis  scribitur, 
Esdram  totis  quadraginta  diebus  divino  spi¬ 
ritu  afflatum  dictasse  quinque  viris,  qui 
summa  celeritate  quae  ab  eo  dicebantur  ex¬ 
cipiebant,  atque  eo  modo  universam  Scrip¬ 
turam  quae  plane  perierat  esse  reparatam. 
Sed  hic  liber  non  modo  apocryphus  est,  et 
ab  Ecclesia  Catholica  nunquam  receptus, 
sed  etiam  multis  in  locis  redolet  fabulas  Ju¬ 
daicas,  et  in  hoc  ipso  cap  14.  non  aliter 
loquitur  de  quibusdam  libris  occultis  et  per¬ 
fectioribus,  quam  omnes  Thalmudistae  fa¬ 
ciant  de  sua  Gabala.  Quare  potius  testimo¬ 
nium  libri  hujus  detrahit  huic  sententiae  fi¬ 
dem,  quam  afferat  :  ex  libris  autem  cano¬ 
nicis  nihil  tale  colligitur. 

Quod  autem  quidam  dicunt,  id  colligi  ex 
lib.  II.  Esdrae  cap.  VIII.  tantum  abest,  ut  sit 
verum,  ut  potius  contrarium  inde  colligatur. 
Sic  enim  habemus  :  Dixerunt  Esdrae  Scribae , 
ut  adferret  librum  legis  Mosis  :  attulit  ergo 
Esdras,  etc.  (1)  non  dixerunt,  ut  iterum 
componeret  librum  Legis,  sed  ut  adferret, 
quia  sciebant  adhuc  inveniri .  Praeterea  etsi 
Scriptura  quae  publice  servabatur  in  Templo 


(1)  I.Esdr.VIII,  1. 

fuerit  incensa,  et  perierit ;  tamen  incredibile 
est,  non  fuisse  etiam  aliqua  exempla,  vel 
certe  partes  eorum  apud  privatos  homines, 
et  praecipue  apud  Ezechielem,  Danielem, 
Hieremiam,  Aggaeum,  Zachariam,  Mardo- 
chseum,  et  ipsum  Esdram,  qui  tunc  vive¬ 
bant,  et  quibus  sine  dubio  curse  fuit  Lex 
Domini. 

Est  ergo  altera  sententia,  fuisse  quidem 
Esdram  librorum  sanctorum  instauratorem, 
non  omnia  iterum  dictando,  sed  colligendo 
et  ordinando  Scripturas  in  unum  corpus, 
quarum  partes  variis  in  locis  invenerat,  et 
etiam  emendando,  si  quse  depravata  erant 
negligentia  scribarum,  cum  toto  tempore 
captivitatis  negligenter  Lex  servata  sit,  cum 
non  haberent  Judsei  Templum  et  taberna¬ 
culum. 

Ita  sensisse  videntur  gravissimi  auctores. 
Nam  Chrysostomus  bomil.  8.  in  epist.  ad 
Hebr.  docet,  Esdram  ex  reliquiis  Scripturae 
iterum  eam  composuisse.  Hilarius  praefat. 
in  Psal.  ait,  Esdram  omnes  Psalmos  colle¬ 
gisse,  et  ex  eis  unum  librum  confecisse. 
Theodoretus  prsefat.  in  Psalm.  ait,  Scriptu¬ 
ram  veterem  depravatam  tempore  captivita¬ 
tis,  ab  Esdra  fuisse  restitutam.  Quod  idem 
mihi  significasse  videntur  lrseneus  lib.  III. 
cap.  25.  Tertullianus  lib.  de  hab.  mulier .,  et 
Clemens  lib.  I.  Stromat .  Dicunt  enim,  Es¬ 
dram  recensuisse  et  instaurasse  libros  omnes 
Testamenti  veteris  :  sed  non  addunt,  memo¬ 
riter ,  nec  meminerunt  historiae  illius,  quae 
habetur  in  lib .  IV.  Esdrae. 

B.  Hieronymus  in  prolog.  Galeat  dicit, 
Esdram  invenisse  novas  litteras  Hebraicas, 
et  antiquas  quidem  reliquisse  Samaritanis, 
novas  autem  tradidisse  Judaeis,  quibus  etiam 
nunc  utimur.  Nam  ut  idem  Hieronymus  in 
cap.  IX.  Ezech.  testatur,  littera  postrema 
alphabeti  Hebraici  antiqui  similis  erat  T 
Graecorum,  et  figuram  crucis  referebat,  quo¬ 
niam  finis  legis  Christus  crucifixus  est: nunc 
postrema  littera  alphabeti  nullam  videtur 
habere  crucis  similitudinem.  Proinde  sine 
dubio  novas  litteras  habemus.  De  nova  au¬ 
tem  librorum  sanctorum  editione  per  Esdram 
facta  nihil  Hieronymus  dicit,  cum  tamen  ibi 
maxime  esset  locus  dicendi. 

Denique,  si  Esdras  libros  sanctos  iterum 
dictasset,  verisimile  est,  eum  id  facturum 
fuisse  non  lingua  Hebraica,  sed  Chaldaea, 
vel  mixta  ex  Hebraica  et  Chaldaea,  quae  tunc 


erat  in  usu,  et  qua  videmus  scriptos  esse  li¬ 
bros  Esdrae,  et  Danielis  :  at  certum  est,  san¬ 
ctos  libros  praeter  istos  Esdrae  et  Danielis 
lingua  Hebraica  esse  scriptos,  et  illa  ipsa, 
qua  Adam  et  Eva,  et  Patriarchae  omnes  lo¬ 
cuti  sunt.  Quod  manifeste  colligitur  ex  no¬ 
minum  propriorum  etymologia,  quae  saepe 
non  invenitur  in  ulla  alia  lingua. 

Ac  ut  pauca  exempla  de  multis  profera¬ 
mus.  Dixit  Adam  de  uxore  sua  recens  crea¬ 
ta  :  Hcec  vocabitur  virago ,  Hebraice 
quia  sumpta  est  de  viro ,  qui  in  Hebraeo  dicitur 
(1).  At  in  nulla  alia  lingua  vir  et  mulier 
habent  hanc  nominis  similitudinem.  Nam 
Chaldaica  lingua,  quae  Hebraicae  est  affinis, 
vir  dicitur  ,  mulier  fcnnifc  quae  ne  unam 
quidem  litteram  communem  habent.  Pari 
ratione  Graeca  vocabula  a vbp  et  7 et  Lati¬ 
na,  vir  et  mulier,  nullam  inter  se  habent  si¬ 
militudinem  litterarum.  Aut  igitur  non  dixit 
Adam  ea  verba,  quae  supra  posuimus,  et 
Prophetarum  eximius  mentietur  :  aut  fatea¬ 
mur  necesse  est,  ea  lingua  divinos  libros 
scriptos  esse,  qua  primi  homines  utebantur. 
Similia  sunt  quae  in  ScripWis  dicuntur  de 
ratione  nominis  Evee,  Cain,  Abel,  Seth,  Noe, 
Phaleg,  Abraham,  Isaac,  Jacob,  et  omnium 
ejus  filiorum ;  necnon  montium,  fluminum, 
urbium ,  aliarumque  multarum  rerum  :  si¬ 
quidem  in  Hebraica  lingua  semper  allusio- 
nes  illae  similium  vocum  reperiuntur ;  in 
caeteris  linguis  aut  nunquam,  aut  raro. 

Denique  linguam  Hebraicam  ,  qua  sacros 
libros  scriptos  esse  videmus,  antiquissimam, 
atque  adeo  primam  omnium  linguarum  esse 
testatur,  tum  ipsius  brevitas  et  simplicitas, 
tum  auctoritas  doctissimorum  hominum.  Vide 
Eusebium  lib  X.  Praeparat.  Evangel.  c.  II. 
Ambrosium  in  cap.  III.  ad  Philippen.  Hie¬ 
ronymum  in  epist.  ad  Damasum  de  visione 
Isaiae;  Augustinum  lib.  XVI.  De  Civit.  Dei 
cap.  11.  Neque  his  repugnat,  quod  Augusti¬ 
nus  lib.  XVI.  De  Civit  Dei  capit,  ult.  dicit, 
linguam  Hebraeam  inventam  post  tempora 
Noe.  Non  enim  Augustinus  indicare  voluit, 
eam  linguam  antea  non  fuisse,  sed  solum  tunc 
primum  coepisse  vocari  linguam  Hebraeam. 
Ut  enim  recte  explicat  Eucherius  in  cap.  XI. 
Genes . ,  ante  divisionem  linguarum ,  lingua 
Hebraea  communis  erat  omnibus  hominibus, 
et  ideo  non  habebat  certum  nomen  :  at  tem¬ 
pore  Heber,  cum  multae  linguae  esse  coepis¬ 
sent,  illa  communis  ad  distinctionem  aliarum 


(1)  Gau.  II,  23. 

dicta  est  Hebraea,  quia  mansit  in  domo  Heber, 
unde  Hebrsei  dicti  sunt. 

Cum  igitur  planum  sit,  libros  Esdrae  plenos 
esse  vocibus  Chaldaicis  :  libros  autem  legis 
et  Prophetarum  puro  Hebraico  idiomate  scri¬ 
ptos  esse;  planum  quoque  videri  debet,  Le¬ 
gis  et  Prophetarum  libros  non  ab  Esdra,  sed 
a  Mose  et  antiquis  Prophetis  conscriptos  non 
habere . 


CAPUT  II. 


Num  Hebraica  editio  sit  corrupta. 

flh 

Sequitur  nunc  altera  quaestio,  integrane, 
an  corrupta  et  vitiata  sit  Hebraica  editio.  Ac 
primum  haeretici  hujus  temporis  odio  editio¬ 
nis  vulgatae,  nimium  tribuunt  editioni  Hebrai¬ 
cae.  Calvinus  enim  in  Antid.  Cone.  Trid., 
necnon  Kemnitius  in  exam.  ejusdem  Cone.; 
et  Georgius  Major  praefat.  in  Psal.  omnia 
examinari  et  emendari  volunt  ad  Hebraeum 
textum,  quem  purissimum  fontem  non  semel 
appellant. 

Quae  sententia  apertissime  falsa  est.  Nam 
in  primis  Calvinus  Institut.  cap.  VI  §.11. 
contendit,  esse  legendum  IsaiaelX.  et  vocabi¬ 
tur  admirabilis ,  etc.  at  Hebraeus  textus  modo 
non  habet  vocabitur ,  id  est  N7pl  sed  vocabit 
>Hpi;  neque  ignoravit  Calvinus,  meliorem 
hoc  loco  vulgatam  editionem  esse,  quam  He¬ 
braicam.  Sic  enim  ait  :  «  Neque  est,  quod 
oblatrent  Judaei,  et  sic  lectionem  invertant  : 
hoc  est  nomen  quod  vocabit  eum  Deus,  for¬ 
tis,  pater  futuri  saeculi,  ac  demum  hoc  unum 
Filio  reliquum  faciant,  ut  sit  princeps  pacis  : 
quorsum  enim  tot  epitheta  in  Deum  hoc  loco 
congesta  forent?  »  Igitur  confessione  Calvi¬ 
ni,  turbidus  alicubi  fluit  ille  fons,  quem  ipse 
idem  ubique  purum  videri  volebat.  Pari  ra¬ 
tione  Hierem  XXIII.  vult  ibidem  Calvinus 
esse  legendum,  et  hoc  est  nomen  quod  vocabunt 
eum ,  Dominus  justitia  nostra.  At  fons  Hebrai¬ 
cus  constanter  habet  !)fop!>  vocabit  eum  ,  non 
iriNlp^  vocabunt  eum. 

Praeterea  Psalm.  XXI.  nemo  Christiano¬ 
rum  est  qui  non  legat  :  Foderunt  manus  meas 
et  pedes  meos  :  textus  vero  Hebraici  legunt, 
sicut  leo  *niO  non  foderunt ,  quod  dicitur  !)*□  : 


item  Psal.  XVIII.  Hebraici  codices  legunt  : 

In  omnem  terram  exivit  DYp,  id  est,  linea,  sive 
perpendiculum  eorum  ;  cum  tamen  LXX.  ver¬ 
terint  Qiyqog  aurwv  ;  et  eorum  versionem  ap¬ 
probaverit  B.  Paulus  Rom.  X.  ubi  hunc  Psal. 
citat.  Quid  quod  Hieronymus  ad  litteram 
reddidit  ex  Hebraeo  exivit  sonus  eoruml  ut  om¬ 
nino  necesse  sit,  aut  Paulum  et  Hieronymum 
reprehendere  ,  aut  certe  fateri ,  fontem  hoc 
loco  non  esse  purum.  Verisimile  autem  est 
legi  debere  □Sip.  una  enim  littera  tantum 
addita,  ex  mp  fit  n-rip.  Adde,  quod  inter¬ 
dum  desunt  integrae  sententiae  in  Hebraeo, 
cum  non  desint  nec  inversione  LXX.,  nec  in 
Hieronymi  translatione.  Exemplum  habemus 
Exod.  II.  ubi  deest  totum  illud.  Alium  quoque 
genuit ,  et  vocavit  nomen  ejus  Eliazer  dicens  : 
Deus  patris  mei  auxiliatus  est  mihi ,  et  liberavit 
me  de  manu  Pharaonis  (1). 

His  igitur  omissis,  qui  Hebraico  fonti  ni¬ 
miam  puritatem  falso  attribuunt ;  aliis  quo¬ 
que  occurrendum  videtur,  qui  zelo  quidem 
bono,  sed  nescio  an  secundum  scientiam, 
omnino  contendunt,  Judaeos  in  odium  Chris¬ 
tianae  Fidei  studiose  depravasse,  et  corru¬ 
pisse  multa  loca  Scripturarum.  Ita  docet  Ja- 
cobus  Episcopus  Christopolitanus  praefat.  in 
Psalm.,  et  Canus lib.  II.  cap. 13.  deloc.  Theo- 
log. 

Pugnant  autem  adversus  hanc  sententiam 
gravissima  argumenta.  Primum  est  Origenis 
in  VIII.  lib.  in  Isaiam,  ut  Hieronymus  refert 
in  c.  6.  Isaiae,  et  Hieronymi  ibidem  qui  hunc 
in  modum  ratiocinatur  :  Si  Scripturas  Hebraei 
aliquando  corruperunt ,  vel  id  fecerunt  ante 
Christi  adventum,  vel  postea.  Si  antea ;  quare 
Christus  et  Apostoli  nunquam  eos  de  tam  in¬ 
signi  crimine  reprehenderunt ,  praesertim 
cum  leviora  non  tacuerint  ?  Quare  Dominus 
ait  Jo  :  V.  Scrutamini  Scripturas;  et  Matth. 
XXIII.  Super  cathedram  Moysi  sederunt  Scri¬ 
bae  et  Phariscei ;  omnia  ergo  qucecumque  dixe¬ 
rint  vobis  servate,  et  facite  (2)  ?  Cui  credibile  erit, 
Christum  ad  corruptas  Scripturas  legendas 
sine  ulla  praemonitione  homines  invitasse  : 
vel  ad  corruptores  audiendos  et  sequendos 
amandasse?  Sin  autem  post  Christi  adven¬ 
tum  id  factum  est ;  quo  pacto  testimonia 
quae  a  Christo  et  Apostolis  citantur,  omnia 
fere  inveniuntur  nunc  in  Mose  et  Prophetis 
ut  ab  illis  citata  sunt  ?  Numquid  forte  sic  ea 
protulerunt,  ut  per  spiritum  cognoscebant 
depravanda  postmodum  a  Judaeis  fuisse?Igi- 


(1)  Exod.  II,  22.  —  (2)  Joan.  V,  39.;  Math.  XXIII,  2. 

tur  si  nec  ante,  nec  post  Salvatoris  adventum 
sacrae  Litterae  ab  Hebraeis  vitiatae  sunt,  illud 
certe  sequitur,  ut  nunquam  vitiatae  sunt.  At¬ 
que  hoc  Hieronymi,  etOrigenis  argumentum 
est. 

Alterum  argumentum  est  S.  August.  in 
lib.  XV.  de  Civit.  Dei  cap.  13.  qui  inde  hoc 
probat,  unde  quod  non  videatur  ullo  modo 
credibile,  Judaeos  voluisse  suis  codicibus  eri¬ 
pere  veritatem,  ut  nostris  detraherent  aucto¬ 
ritatem  :  et  etiam  si  voluissent,  non  sit  veri¬ 
simile  potuisse.  Sed  verba  ipsius  audiamus: 

«  Si  quaeram,  inquit,  quid  sit  credibilius,  Ju¬ 
daeorum  gentem  tam  longe  late  que  diffusam, 
in  hoc  conscribendum  mendacium  uno  con¬ 
silio  conspirare  potuisse  :  et  dum  aliis  invi¬ 
dent  auctoritatem,  sibi  abstulisse  veritatem  ? 
An  70  homines,  qui  etiam  ipsi  Judaei  erant, 
in  uno  loco  positos,  ipsam  veritatem  genti¬ 
bus  alienigenis  invidisse,  et  communicato 
istud  fecisse  consilio;  quis  non  videat ,  quid 
proclivius,  faciliusque  credatur  ?  Sed  absit, 
ut  prudens  quispiam  vel  Judaeos  cujuslibet 
perversitatis  atque  malitiae  tantum  potuisse 
credat  in  codicibus  tam  multis,  et  tam  longe 
lateque  dispersis,  vel  LXX.  illos  memorabi¬ 
les  viros  hoc  de  invidenda  Gentibus  veritate 
unum  communicasse  consilium.  »  Haec  Au¬ 
gustinus. 

Dicet  aliquis,  generalem  istam  depravatio¬ 
nem  Hebraicorum  codicum  post  Augustini  et 
Hieronymi  tempora  accidisse  :  proinde  eo¬ 
rum  testimonia  parum  ad  rem  praesentem 
facere.  At  Augustini  rationes  omni  tempore 
locum  habent  Deinde  si  post  illorum  Pa¬ 
trum  tempora  depravatio  illa  contigisset ; 
quae  causa  reddi  posset ,  cur  Psalmorum  in¬ 
terpretatio  Hieronymiana  ita  cum  textu  He¬ 
braico,  qui  nunc  exstat,  in  omnibus  conve¬ 
niret?  et  tamen  de  Psalmorum  depravatione 
praecipua  querimonia  est.  Nam  ita  Hierony¬ 
mus  vertit,  sicut  Judaei  falsaturi  erant?  ne¬ 
que  his  repugnat  locus  Psal.  XXII,  ubi  Hiero¬ 
nymus  vertit,  foderunt.  In  Massoreth  enim, 
quem  post  Hieronymi  tempora  scripserunt, 
monent  Rabbini  in  Psal.  XXII.  scribi  debere 
Vlfo3  non  n&3  ex  quo  evidenter  colligitur, 
errore  Scribarum  nunc  legi  ruo. 

Argumentum  tertium  sumi  potest  ab  in¬ 
credibili  religione  Judaeorum  erga  sacros  li¬ 
bros.  Scribit  Philo  in  libro  de  egressu  lilio¬ 
rum  Israel  ab  Aegypto,  et  citatur  etiam  ab 
Eusebiolib.  VIII.  c4  2.  Praepar.  Evangel. 


usque  ad  sua  tempora  per  spatium  amplius 
quam  duorum  millium  annorum,  ne  verbum 
quidem  fuisse  unquam  in  Lege  Hebraeorum 
immutatum ,  et  quemlibet  Judaeum  centies 
potius  moriturum,  quam  ut  pateretur  Legem 
in  aliquo  mutari.  De  superstitione  autem re- 
centiorum  Judaeorum,  qui  Legem  fere  ut  nu¬ 
men  adorant,  et  si  aliquando  in  terram  ceci¬ 
derit,  jejunium  publicum  inducunt;  vide 
Joannem  Isaac  in  responsione  ad  libros  Lin- 
dani  de  optimo  genere  interpretandi  Scrip¬ 
turas. 

Argumentum  quartum  :  Si  Judaei  falsare 
voluissent  divinas  Scripturas  in  odium  Chris¬ 
tianorum,  sine  dubio  praecipua  vaticinia  sus¬ 
tulissent  :  id  autem  minime  fecerunt ;  siqui¬ 
dem  ea  in  quibus  discrepant  Hebraea  a  Grae¬ 
cis  et  Latinis,  saepe  nullius  momenti  sunt, 
quantum  attinet  ad  Fidem,  et  religionem,  et 
saepe  codices  Hebraei  magis  Judaeos  vexant, 
quam  Graeci  aut  Latini.  Certe  in  II.  Psalm. 
Latini  et  Graeci  habent  :  Apprehendite  disci¬ 
plinam ,  ne  irascatur  Dominus  { 1),  ex  quo  nihil 
aperte  contra  Judaeos  deduci  potest  :  at  in 
Hebraeo  est,  73  TU3  Osculamini  Filium  ne 
irascatur ,  id  est,  reverentiam  exhibite  Filio 
Dei  ne  ipse  irascatur ,  etc.  qui  locus  est  invic¬ 
tissimus  contra  Judaeos.  An-ne  igitur  credi¬ 
bile  erit  Judaeos  mutasse  Scripturam  ,  ut  lu- 
chlentius  Dei  Filio  testimonium  perhiberet? 
Item  Isaiae  LIII.  ubi  nos  habemus  :  Et  nos 
putavimus  eum  quasi  leprosum ,  et  percussum  a 
Deo,  et  humilitatem,  (2)'  in  Hebraeo  legi  po¬ 
test,  percussum  Deum ,  et  humiliatum  ,  nJSQS 
Dins  MQ  quod  certe  magnum  negotium  Ju¬ 
daeis  facessit,  qui  Christum  futurum  esse 
Deum  non  credunt. 

Quintum  et  ultimum  argumentum  a  pro¬ 
videntia  ducitur,  qua  Deus  Ecclesiae  suae 
semper  prospicit.  Non  enim  verisimile  est, 
Deum  id  passurum  fuisse,  ut  verba  tot  illus¬ 
trium  Prophetarum  generaliter  falsarentur, 
praesertim  cum  ad  hunc  finem  Judaeos  dis¬ 
perserit  per  totum  orbem  terrarum ,  et  cir¬ 
cumferre  eos  voluerit  libros  Legis  et  Prophe¬ 
tarum  ,  ut  inimici  nostri  Christianae  veritati 
testimonium  praeberent.  Observavit  id  Sanc¬ 
tus  Justinus  in  oratione  exhortatoria,  et  San- 
tus  Augustinus  lib.  XVIII.  De  Civit. Dei  cap. 
45.  ej,  ex  Psal.  LVIII.  manifeste  deducitur  : 
Ne  occidas  eos,  nequando  obliviscantur  populi 
mei ,  disperge  illos  in  virtute  tua,  etc.  (3).  Ideo 
enim  dispersi  sunt  Judaei  libros  sacros  cir- 


(1)  Psalm.  II,  12.  -  (2)  Isai.  LIII,  4.  —  (3)  Psalm.  LVIII,  12.  * 

cumferentes,  ut  cum  Pagani  non  credunt  ea, 
quse  dicimus  de  Christo  esse  praedicta,  sed  a 
nobis  ejusmodi  vaticinia  conficta,  mittamus 
eos  ad  inimicos  nostros  Judaeos,  qui  vaticinia 
secum  ferunt. 

At  contra  objiciunt.  Primo  Patrum  testi¬ 
monia,  ut  Justini  in  dial.  cum  Triph.  Eusebii 
lib.  IY.  hist.  cap.  18.  Origenis  hom.  12.  in 
Hierem.,  Chrysost.  hom.  5.  in  Matth.  et 
Hieronym.  in  epist.  89.  ad  August. ,  in  c.  Y. 
Michaeae,  et  in  cap.  III.  ad  Galatas  ,  qui  sus¬ 
picantur,  Judaeos  quaedam  erasisse  ex  He¬ 
braicis  codicibus,  quaedam  in  odium  Christia¬ 
norum  corrupisse . 

Respondeo  :  Justinum  et  Eusebium  nus¬ 
quam  scripsisse,  ab  Hebraeis  textum  Hebrai¬ 
cum  esse  corruptum ,  sed  textum  Graecum 
LXX.  interpretum.  Verba  Justini  haec  sunt 
in  dial.  cum  Triph.  :  «  Ac,  inquit,  quod  illi 
multos  et  integros  prorsus  locos  illarum  ex 
translatione  eorum,  qui  cum  Ptolomaeo  fuere 
Seniorum  sustulerint ,  in  quibus  clare  hunc 
ipsum  crucifixum  Deum  ,  et  hominem  esse, 
eumque  in  cruce  pendere  et  mori  pronun¬ 
tiatum  esse  ostenditur,  scire  vos  volo.  »Haec 
Justinus.  Neque  usquam  alibi  scribit  quid¬ 
quam  de  corruptione  textus  Hebraici.  Euse- 
bius  autem  nihil  dicit  aliud,  quam  convi¬ 
ctum  a  Justino  Triphonem  fuisse,  majores 
suos  e  Scripturis  quaedam  capitula  abstu¬ 
lisse.  Quod  non  aliter  intelligendum  est, quam 
ut  ipse  Justinus  verbis  suis  exposuit. 

Origenes  quoque  aperte  loquitur  de  cor¬ 
ruptione  versionis  LXX.,  dicit  enim,  subla¬ 
tam  a  Judaeis  in  versione  Septuaginta  vocem 
Juda  in  illo  Hierem,  XVII.  Peccatum  Juda 
scriptum  est  stylo  ferreo  :  et  positum,  Pecca¬ 
tum  eorum  scriptum  est  stylo  ferreo  (1).  Sic 
enim  Origenes  loquitur :  «  Deinde  alia  sequi¬ 
tur  prophetia,  quam  nescio  quare  apud  LXX. 
non  invenientes,  in  caeteris  editionibus,  quae 
cum  Hebraeo  sermone  consentiunt,  reperi- 
mus.  »  Et  infra  :  «  Judaei, qui  exemplaria  non¬ 
nulla  falsarunt,  etiam  in  hoc  loco  pro  pecca¬ 
to  Juda,  peccatum  eorum  posuerunt.  »  Cujus 
etiam  corruptionis  meminit  Hieronymus  in 
hunc  locum  Hieremiae. 

Porro  Chrysostomus  loquitur  de  interpre¬ 
tibus  Judaeis  ,  id  est.  Aquila,  Symmacho,  et 
Theodotione ,  qui  in  suis  interpretationibus 
de  Hebraeo  in  Graecum  multa  perperam  po¬ 
suerunt  in  odium  Christianae  Fidei,  et  in  re¬ 
prehensionem  LXX  Interpretum.  De  quibus 


etiam  loquitur  B.  Hieronymus  in  epistol. 
ad  August.,  quae  est  XI.  inter  epistolas  Au¬ 
gustini,  ubi  dicit,  se  voluisse  ex  Hebraeo  ver¬ 
tere  divinos  libros,  ut  restitueret  quae  Judaei, 
vel  omiserant,  vel  corruperant.  Idem  autem 
Hieronymus  in  Commentariis  citatis  dubitat, 
non  asserit.  At  in  Commentariis  Isaiae,  quae 
posterius  scripsit ,  ut  patet  ex  praefat.  Gom- 
ment.  in  Isa.  et  ex  lib.  de  vir.  illustr.  extre¬ 
mo,  aperte  ridet  eos,  qui  putant  Hebraeos 
codices  esse  falsatos. 

Secundo  objiciunt  confessionem  Judaeo¬ 
rum,  qui  passim  affirmant ,  multa  a  quibus¬ 
dam  suis  sapientibus  mutata  esse  in  sacris 
libris ;  et  eas  mutationes  vocant  correctio¬ 
nem  Scribarum  onsiD  “ppl. 

Respondeo  dupliciter.  Primum ,  forte  non 
esse  verum,  ullam  emendationem  Bibliorum 
factam  a  Scribis.  Origo  enim  hujus  senten¬ 
tiae  est  Thalmud,  qui  liber  est  fabulosissimus. 
Quare  nec  Epiphanius  nec  Hieronymus,  qui 
sunt  antiquiores  libro  Thalmud ,  unquam 
meminerunt  hujus  Tikun  Sophrim. 

Addo  deinde  ,  si  Tikun  Sophrim  non  est 
fabula,  non  esse  corruptionem,  sed  veram 
emendationem,  non  factam  a  quibuscumque 
Scribis,  sed  ab  Esdra,  et  aliis  sanctis  Prophe¬ 
tis,  qui  post  reditum  a  captivitate  libros  sa¬ 
cros  reparaverunt,  qui ,  ut  Judaei  perhibent. 
Concilium  celebraverunt,  quod  ipsi  vocant 
magnam  synagogam,  quia  magni  viri  inter¬ 
fuerunt,  et  in  eo  libros  sacros,  qui  tempore 
captivitatis  dispersi  et  depravati  fuerant, 
suae  integritati  restituerunt.  Certe  in  editione 
nostra  vulgata  ista  loca  ita  habentur,  ut  Scri¬ 
bae  dicuntur  correxisse ;  et  B.  Hieronymus  in 
Comment.  in  Prophet.  eodem  modo  ista  loca 
se  legisse  significat . 

Aiunt  Gen.  XVIII.  ubi  nunc  habemus: 
Abraham  adhuc  stabat  coram  Domino  (2),  olim 
fuisse  :  Dominus  adhuc  stabat  coram  Abraham  : 
sed  a  Scribis  locum  fuisse  mutatum.  At 
vulgata  editio  priorem  lectionem  retinet. 
Item  Num.  XI  ubi  nunc  habemus ;  Inveniam 
gratiam  in  oculis  tuisf  et  non  videam  (3)  injm 
hoc  est,  malum  meum  :  dicunt  esse  correctio¬ 
nem  Scribarum,  et  antea  fuisse  Tjnjli  malum 
tuum.  Gaeterum priore  modo  legit  editio  vul¬ 
gata. 

Aiuntpraeterea  Oseae.  IX.  olim  fuisse  ana 
Viyh,  id  est,  in  carne  mea  ex  eis  :  Scribas 
autem  correxisse  D'rT)3  5TK&3  cum  recessero  ab 
eis  (4).  At  vulgata  editio  habet  Cum  recessero 


(1)  Jerera.  XVII,  1.  —  (2)  Gen.  XVIII,  22.  —  (3)  Num.  XI,  15.  —  (4)  Osee  IX,  12. 

ab  eis;  et  sic  etiam  legit  B.  Hieronym.  Item 
aiunt  Habacuc  I.  antea  fuisse.  Nurnquid  non 
tu  a  principio  Domine  Deus  meus  sancte  meus , 
'ni an  nS  non  morieris  (1)?  Scribas  autem  cor¬ 
rexisse  h Ybi  ab  nonmoriemur.  At  hoc  ultimo 
modo  habet  editio  vulgata ,  et  sic  etiam  le¬ 
git  B.  Hieronymus.  Aiunt  quoque  Malach.  I. 
fuisse  :  Et  exsufflastis  ihlfc  me  :  Scribas  vero 
correxisse,  Et  exsufflastis  Tfi&  illud  (2).  At 
certe  vulgata  Latina  editio  cum  Hieronymo 
et  septuaginta  Senioribus  non  habet ,  Me , 
sed,  Illud,  aut  Illa.  Idem  dico  de  aliis  corre¬ 
ctionibus  Scribarum ,  quas  collegit  Proche- 
tus  in  I.  lib.  De  victoria  contra  Judaeos  ,  et 
Figuerola  Valentinus  cap.  III.  partis  primae 
libri  sui  contra  Judaeos. 

Ex  quo  apparet,  imprudenter  quosdam, 
dum  se  Hebraeos  oppugnare  credunt,  Eccle¬ 
siam  ipsam  oppugnare.  Si  enim  illae  correc¬ 
tiones  Scribarum  sunt  Hebi-aici  textus  cor¬ 
ruptiones,  sequitur  aperte,  vulgatam  quoque 
editionem  esse  corruptissimam  :  quam  tamen 
nobis  Ecclesia  pro  versione  authentica  tra¬ 
didit. 

Tertio,  objiciunt,  in  Psalm.  XIII.  deesse 
octo  versiculos  in  omnibus  impressis  He¬ 
braeis  codicibus,  nimirum  illos: 

Sepulchrum  patens  est  guttur  eorum. 

Linguis  suis  dolose  agebant. 

Venenum  aspidum  sub  labiis  eorum. 

Quorum  os  maledictione ,  et  amaritudine  plenum 
est. 

Veloces  pedes  eorum  ad  effundendum  sanguinem. 
Contritio  et  infelicitas  in  viis  eorum. 

Et  viam  pacis  non  cognoverunt. 

Non  est  timor  Dei  ante  oculos  eorum  (3).  , 

Qui  tamen  citantur  ab  Apostolo  Rom.  III.  et 
habentur  apud  Septuaginta.  Hoc  autem  non 
videtur  potuisse  accidere  ex  negligentia  scri¬ 
ptorum,  sed  ex  pura  malitia  Judaeorum,  qui 
hos  versus  detraxerunt  ex  Hebraeo,  ut  osten¬ 
derent,  Apostolum  nostrum  non  fideliter  pro¬ 
tulisse  testimonium  Psalmi. 

Respondit  B  Hieronymus  ad  hanc  objec¬ 
tionem,  quae  ipsi  etiam  olim  facta  fuerat,  in 
praefat.  lib.  XVI.  in  Isaiam,  hos  versus  non 
pertinere  proprie  ad  Psal.  XIII.  sed  ab  Apo¬ 
stolo  allegari  ex  variis  Scripturae  locis ;  dein¬ 
de  ab  aliquo  alio  ex  Apostolo  in  Psalterium 
esse  translatos.  Inveniuntur  enim  primus,  et 
secundus  eorum  versuum  Psal.  Y.  tertius 


Psal.  CXXXIX.  quartus  Psalm.  IX.  quintus, 
sextus  et  septimus  habentur  Isaiae  LIX.  ulti¬ 
mus  Psal.  XXXY.  Atque  ibidem  addidit  Hie¬ 
ronymus,  hos  versus  non  esse  in  interpreta¬ 
tione  LXX,  nec  ullum  Graecum  auctorem  in 
suis  Commentariis  hos  versus  exponere  vo¬ 
luisse.  Origenes  quoque  in  Comment.  cap. 
III.  epist.  ad  Rom.  dicit,  Apostolum  hos  ver¬ 
sus  sumpsisse  ex  variis  Scripturae  locis.  Qui¬ 
bus  verbis  manifeste  significat ,  eos  versus 
nec  in  Hebraeo  textu,  nec  in  LXX  Seniorum 
interpretatione  reperiri. 

Sed  instant  etprobant,  aliquando  hos  ver¬ 
sus  fuisse  in  Hebraeo,  quia  nunc  reperiuntur 
in  quodam  codice  vestutissimo  Anglicano. 
Respondeo  :  illos  versus  codicis  Anglicani 
manifeste  esse  addititios.  Nam  nec  verba 
sunt  omnia  Hebraica ,  ut  illud  bja  sors  :  nec 
etiam  phrasis,  praesertim  in  illo  versu;  ‘"ijrfc 
KTQ  'rhm  ams  quorum  os  dolus  et  ama¬ 
ritudo  implevit.  Non  enim  Hebraei  verbum  ad 
finem  collocare  solent.  Vide  plura  de  hac  re 
in  libro  notationum  ad  varias  lectiones  vul¬ 
gatae  editionis  Francisci  Lucae  Brugensis. 

Dices,  si  ita  est ,  cur  Ecclesia  in  editione 
vulgata  hosversiculos  esse  patitur?  Nimirum 
ea  de  causa,  quoniam  sunt  etiam  ipsi  sacrae 
Scripturae  partes  quaedam  ;  et  quoniam  sine 
turbatione  et  scandalo  populi  non  possent 
auferri,  cum  longo  jam  tempore  ibi  fuerint : 
quomodo  etiam  patitur  nonnullos  errores  ty- 
pographorum. 

•  Ultimo  objicit  Canus,  evidens  esse  ab  He¬ 
braeis  corruptos  esse  divinos  codices ,  quia 
Gen.  VIII.  in  Hebraeo  legitur  :  Corvus  egre¬ 
diebatur ,  et  revertebatur ;  cum  vulgata  editio, 
et  LXX,  et  omnes  Patres  legant,  non  reverte¬ 
batur  (4).  Respondeo  :  in  Hebraeo  non  habe¬ 
ri,  et  revertebatur ,  sed  'aifh  nW  Nlh5?  ,  hoc 
est,  et  exiit  exeundo  redeundo ,  donec  siccaren¬ 
tur  aquae  \  quod  non  significat ,  corvum  re- 
diisse  intra  Arcam,  sed  volitasse  circa  Ar¬ 
cam  eundo  et  redeundo  ad  tectum  Arcae  ,  et 
inde  abeundo,  idque  saepius  donec  siccaren- 
rur  aquae ;  cum  quo  bene  cohaeret ,  quod 
egrediebatur,  et  non  revertebatur,  nimirum 
intra  Arcam.  Adde,  quod  etiam  non  desunt 
Latini  codices,  qui  habeant,  egrediebatur  et 
revertebatur  :  ut  ex  variis  lectionibus  ad  Bi- 
blia  Lovaniensia  annotatis  cognosci  potest. 

His  ergo  duabus  sententiis  refutatis,  restat 
tertia,  quam  ego  verissimam  puto,  quae  est 
Driedonis  lib.  II.  De  Ecclesiast.  dogmat.  et 


(1)  Hab.  I,  14.  —  (2)  Mach.  I,  13.  — (3)  Psalm.  XIII,  3.  et  seq.  —  (4)  Gen.  VIII,  7. 

Scriptur.  cap.  1.  ,  et  aliorum  qui  docent, 
Scripturas  Hebraicas  non  esse  in  universum 
depravatas  ,  opera  vel  malitia  Judaeorum; 
nec  tamen  esse  omnino  integras  et  puras, 
sed  habere  suos  quosdam  errbres  ,  qui  par- 
tim  irrepserint  negligentia ,  vel  ignorantia 
Librariorum  ,  praesertim  cum  in  Hebraeo  fa¬ 
cile  sit  errare  ob  litteras  quasdam  similli¬ 
mas,  quales  sunt;  2  et  3  :  i  et  'i :  n,  n,  et  h : 
1  et  ^ ;  partim  ignorantia  liabbinorum  qui  ad¬ 
diderunt  puncta.  Cum  enim  possint  dictio¬ 
nes  Hebraicae  variis  modis  legi ,  si  punctis 
careant ;  non  est  mirum  ,  si  aliquando  ipsi 
quoque  in  notatione  punctorum  a  vero  aber¬ 
raverint.  Potest  etiam  fieri ,  ut  ex  pravo  af¬ 
fectu,  et  odio  in  Christum  ea  lectio  interdum 
ipsis  magis  probata  sit,  quae  minus  Christia¬ 
nis  favebat. 

Gaeterum  non  tanti  momenti  sunt  ejusmo¬ 
di  errores,  ut  in  iis  quae  ad  Fidem  et  bonos 
mores  pertinent,  Scripturae  sacrae  integritas 
desideretur.  Plerumque  enim  tota  discrepan¬ 
tia  variarum  lectionum  in  dictionibus  qui¬ 
busdam  posita  est,  quae  sensum  aut  parum, 
aut  nihil  mutant.  Errores  autem  qui  ex  addi¬ 
tione  punctorum  acciderunt ,  nihil  omnino 
veritati  officiunt  :  puncta  enim  extrinsecus 
addita  sunt,  nec  textum  mutant.  Itaque  pos¬ 
sumus,  si  volumus,  puncta  detrahere,  et  ali¬ 
ter  legere. 

De  editione  Chaldaica. 

Chaldaica  lingua  editi  sunt  libri  Tobiae  et 
Judith ,  et  ex  parte  libri  Esdrae  et  Danielis. 
Praeterea  tota  Scriptura '  vetus  translata  est 
paraphrastice  ex  Hebraeo  in  Chaldaeum,  quam 
paraphrasim  ipsi  Targum  vocant.  Et  quidem 
Pentateuchum  transtulisse  fertur  R.  Aquila, 
qui  Chaldaice  Onkelus  dicitur.  Prophetas 
priores  et  posteriores,  id  est,  Josue,  Judices, 
et  Regum  libros.  Item  Isaiam  ,  Ilieremiam, 
et  caeteros  Prophetas  ,  R.  Jonatham  Uzielis 
filius.  Psalmos,  Job,  Ruth,  Estlier ,  et  Salo¬ 
monis  opera,  R.  Joseph  caecus. 

Quae  paraphrasticae  translationes  apud  He¬ 
braeos  magnae  sunt  auctoritatis  ,  et  idcirco 

(1)  Galat.  III,  16. 

t 


nobis  etiam  utiles,  ut  ex  iis  convicamus  He¬ 
braeos.  Alioqui  ab  Ecclesia  non  usque  adeo 
magni  fiunt ,  neque  ex  iis  argumentum  fir¬ 
mum  duci  potest.  Siquidem  (ut  recte  ait 
Franciscus  Ximenius  Cardinalis  praefat.  Com- 
pluten.  Biblior.)  Chaldaicae  paraphrases,  illa 
excepta  quae  est  in  Pentateuchum,  Judaicis 
fabulis  et  Thalmudistarum  nugis  conspersae 
sunt.  Idque  verissimum  esse  experimento 
suo  comprobabit  quicumque  paraphrasim 
in  Threnos,  in  Cantica,  in  Job ,  in  Psalmos, 
et  in  Prophetas  omnes  legere  voluerit. 

Certe  cap.  LIII.  Isaiae,  ubi  de  Christi  pas¬ 
sione  apertissime  Propheta  concionatur,  to- 
tuni  paraphrasis  detorquet  ad  calamitates 
populi  Judaeorum.  In  ea  vero  paraphrasi 
quae  est  in  Cantica  et  Threnos ,  passim  le¬ 
guntur  libri  Thalmudi,  tertium  templum, duo 
Messiae,  liberatio  a  captivitate  Titi  et  Vespa¬ 
siani,  minae  adversus  Christianos  et  Mahu- 
metanos,  quos  per  Esau  et  Ismael  more  suo 
significant.  Denique  fabulae  permultae  de  la¬ 
mentatione  Dei,  de  ascensione  Mosis  in  coe¬ 
lum,  de  tabulis  Legis  ex  saphyro  throni  di¬ 
vini  excisis ,  deque  aliis  rebus  generis  ejus¬ 
dem.  Sed  neque  paraphrasis  Aquilae  in  Pen* 
tateuchum  omnino  integra  et  incorrupta 
censeri  debet.  Habet  enim  etiam  illa  suod 
errores,  tametsi  pauciores  et  leviores,  quam 
ceterae  et  Josephi  paraphrases  habeant. 

Ac  ,  ut  ex  libris  singulis  aliquid  exempli 
gratia  proponamus.  In  Genesi  cap.  IV.  vers. 
23.  ubi  textus  Hebraeus  habet :  Vnthn  iinft  )2, 
et  concordat  Graecus :  ort  avSpa  dmbn sive. ,  et 
Latinus :  Quoniam  occidi  virum  :  Chaldaea  pa¬ 
raphrasis  addit  negationem  rn-Jttap  333  NI 
non  occidi  virum ,  et  contrarium  sensum  red¬ 
dit.  Item  cap.  XII.  num.  18.  et  cap.  XXVI. 
num.  4.  et  cap.  XXVIII.  nu.  14.  textus  He¬ 
braeus  habet,  Benedicentur  pyin  in  semine 
tuo  omnes  gentes  terree  :  et  concordat  Graecus 
iv  tm  'nzipga.Ti  crou  :  et  Latinus  In  semine  tuo. 
Et  Apostolus  Paulus  ad  Galat.  III.  observari 
jubet  promissiones  Abrahae  factas  et  semini 
ejus,  nec  esse  dictum ,  et  seminibus  quasi  in 
multis,  sed  quasi  in  uno,  et  semini  tuo ,  qui  est 
Christus  (1).  Paraphrasis  vero  Chaldaica  in 
his  omnibus  locis  reddidit  numerum  multi¬ 
tudinis,  benedicentur  Tjj'3  Wia,  propter  filios 
tuos  omnes  populi  terree. 

In  Exodo  cap.  XII.  num.  44.  ubi  legimus 
in  textu  Hebraeo  122  \2  33  Omnis  filius  alieni¬ 
gena  non  comedet  ex  eo  :  et  concordat  Grae- 

cus  7T a;  aWioysvv;? :  et  Latinus  Omnis  alienigena. 
Chaldaea  paraphasis  in  odium  Neophytorum 
posuit;  lianiyfch  Wlizn  '12  -io  omnis  filius  Is¬ 
rael  destructus.  Sic  enim  passim  Judaei  eos 
appellant,  qui  ad  Fidem  Christianam,  relicto 
Judaismo,  convertuntur. 

In  Levitico  cap.  X.  num.  6.  et  cap.  XXL 
num.  10.  ubi  textus  Hebraeus  habet  sinpn  tob 
COliyiO  Capita  vestra  non  radetis  seu  nudabi- 
is,  et  concordat  Graecus  et  Latinus  :  Chal¬ 
daea  paraphrasis  contrarium  reddidit  jmg 
1  !)'a^n  k  >>  non  multiplicabitis  comam. 

In  Numerorum  lib.  cap.  XXI.  num.  19. 
ponitur  fabula  de  puteo  ,  quem  fingunt  He¬ 
braei  descendisse  cum  tiliis  Israel  ad  torren¬ 
tes,  et  de  torrentibus  ascendisse  cum  eis  ad 
colles,  et  de  collibus  rursum  descendisse  ad 
valles  :  et  cap.  XXVIII.  num.  9.  ubi  textus 
Hebraeus  habet :  Populus  solus  habitabit ,  hoc 
e£t,  cum  aliis  gentibus  non  miscebitur  :  pa¬ 
raphrasis  Chaldaea  more  Judaico  reddidit ; 
Ecce  populus  solus  possidebit  secutum  ;  id  enim 
illi  exspectant  ,  ut  soli  dominentur  in  orbe 
terrarum. 

Denique  in  Deuter.  cap.  IV.  num.  28.  et 
cap.  XXVIII.  num.  64.  ubi  Scriptura  Hebrai¬ 
ca,  Graeca  et  Latina  praecidit  fore,  ut  Hebraei 
serviant  Diis  alienis,  quod  etiam  impletum 
novimus  non  semel  fuisse  :  Chaldaica  para¬ 
phrasis  derivat  hoc  scelus  Idololatriae  abHe- 
Lraeis  ad  Gentes.  Vertit  enim  :  Servietis  popu¬ 
lis  servientibus  idolis.  Nunc  pauca  quaedam  de 
Syriaca  editione  addenda  sunt. 

-  .  1 

CAPUT  IV. 

De  editione  Syriaca. 

De  editione  Syriaca  dicenda  sunt  tria.  Pri¬ 
mum  quid  intersit  inter  linguam  Syriacam 
et  Chaldaicam.  Deinde,  qui  libri  sacri  Syria¬ 
ca  lingua  scripti  habeantur.  Postremo,  quan¬ 
ta  sit  hujus  editionis  auctoritas. 

Quod  igitur  ad  primum  attinet ,  Syriaca 
lingua  quasi  proles  quaedam  est  Hebraicae  et 
Chaldaicae  linguae.  Hebraei  siquidem,  qui  us¬ 
que  ad  captivitatem  Babylonicam  Hebraice 
solum,  id  est,  lingua  sua  loqui  consueverant, 
cum  abducti  essent  in  Babylonem,  coeperunt 
oblivisci  linguam  propriam,  et  addiscere  alie¬ 


nam,  id  est,  Chaldaicam;  quia  tamen  non 
perfecte  eam  pronuntiare  poterant,  et  sem- 
per  aliquid  ex  Hebraica  retinebant,  factum 
est,  ut  lingua  quaedam  tertia  nasceretur  mix¬ 
ta  ex  Hebraica  et  Chaldaica  ,  atque  ea  est, 
quam  pro  vulgari  ac  materna  deinceps  He¬ 
braei  habuerunt.  Quae  quidem  Syriaca  dicta 
est  a  regione  ubi  maxime  ejus  usus  viget, 
sive  Hierosolymitana  a  civitate  praecipue  He¬ 
braeorum  :  quemadmodum  lingua  Chaldaica, 
quae  hoc  nomen  habet  a  regione  Chaldaea, 
vocata  est  etiam  Babylonica  a  civitate  Chal¬ 
daeae  nobilissima.  Porro  distinguuntur  hae 
duae  linguae  characteribus ,  verborum  con¬ 
jugationibus,  affixis ,  punctorum  notatione, 
sono  vocalium,  idiotismis,  ac  tota  fere  linguae 
structura  ,  et  multis  etiam  propriis  dictioni¬ 
bus. 

Quod  autem  pertinet  ad  secundum  :  primo 
certum  est,  nullum  librum  veteris  Testamenti 
scriptum  esse  a  primo  auctore  in  hac  lingua, 
nisi  fortassis  liber  primus  Machabaeorum  et 
Ecclesiasticus,  quorum  priorem  Hebraicum 
se  vidisse  scribit  Hieronymus  in  prologo  Ga¬ 
leato  ,  de  posteriori  idem  scribit  in  prologo 
Proverbiorum.  Credibile  enim  est,  lingua 
vulgari  Hebraeorum,  id  est,  Syriaca  scriptos 
fuisse  hos  libros,  qui  tamen  non  exstant  hoc 
tempore  nisi  Graece.  De  caeteris  libris  con¬ 
stat,  aut  Hebraice,  aut  Chaldaice,  aut  Grae¬ 
ce  a  primis  auctoribus  scriptos  esse. 

De  Testamento  novo  major  est  dubitatio; 
et  quidem  valde  probabile  est ,  Evangelium 
S.  Matthaei,  et  epist.  S.  Pauli  ad  Hebraeos  Sy¬ 
riaca  lingua  scriptos  esse  :  id  enim  efficacis- 
simis  argumentis  probat  Albertus  Widmesta- 
dius  Ferdinandi  Imperatoris  Cancellarius, 
qui  primus  in  Europa  Testamentum  novum 
Syriacum  imprimi  curavit ;  et  Guido  Fabri- 
tius,  cujus  est  Latina  interpretatio  novi  Te¬ 
stamenti  Syriaci  in  regiis  Bibliis. 

Neque  his  repugnant  veteres  Scriptores, 
Irenaeus,  Origenes,  Eusebius,  Athanasius, 
Epiphanius,  Hieronymus,  qui  hos  libros,  ac 
praesertim  Evangelium  S.  Matthaei  Hebraice 
scriptos  fuisse  dicunt :  loquuntur  enim  de 
lingua  Hebraica  quae  Apostolorum  tempore 
vulgaris  erat,  quemadmodum  in  ipso  Evan- 
gelio  passim  legimus,  dictum  aliquid  esse 
Hebraice,  quod  tamen  constat  vulgari  lin¬ 
gua,  id  est,  Syriaca  dictum  esse,  quale  est 
illud  Joan.  XIX.  Exivit  in  eum ,  qui  dicitur 
Calvarice  locum,  Hebraice  autem  Golgotha  { 1). 


(1)  Joan.  XIX,  17. 


4 


CAPUT  V. 


127 


De  quibus  vocibus  vide  S.  Hieronymum  in 
lib.  De  nom.  Hebr. ,  ubi  diligenter  notavit 
omnes  voces  quae  Syriacae  sunt,  cum  tamen 
Hebraicae  esse  dicantur  abEvangelistis.  Prae¬ 
ter  hos  duos  libros,  totmn  novum  Testamen¬ 
tum  translatum  est  ex  Graeco  idiomate  in 
Syriacum,  auctore  (ut  ipsi  Syri  arbitrantur) 
S .  Marco  Evangelista. 

Quod  si  verum  esset,  nulla  esset  causa, 
cur  de  hujus  editionis  auctoritate,  (ut  jam 
ad  postremunfcaput  veniamus)  dubitaretur. 
Sed  non  facile  adduci  possum  ut  credam,  a 
S.  Marco  traditam  Ecclesiis  Syriae  et  dEgypti 
editionem  Syriacam  Testamenti  novi  uni¬ 
versi  ;  et 'ejus  editionis  nullam  prorsus  men¬ 
tionem  exstare  apud  Clementem  Alexandri¬ 
num,  Origenem,  Eusebium,  Athanasium, 
Theophilum,  Epiphanium,  Hieronymum, 
Gyrillum,  Theodoretum,  Joannem  Damasce¬ 
num,  aliosque  Patres,  qui  vel  in  Syria,  vel 
in  iEgypto,  aut  Episcopi,  aut  Presbyteri  fue¬ 
runt,  et  vel  de  variis  Scripturarum  editioni¬ 
bus  accurate  disputarunt,  vel  certe  multa 
de  Scripturis  sanctis  posteritati  scripta  re¬ 
liquerunt. 

Quod  si  editio  Syriaca  aetate  horum  Pa¬ 
trum  posterior  est,  ut  ego  quidem  mihi  cer¬ 
to  persuadeo,  non  potest  ejus  auctoritas 
tanta  esse,  ut  cum  editione  Graeca,  aut  La¬ 
tina  merito  comparari  possit,  ut  interim  illud 
omittam,  quod  non  desunt  etiam  quaedam  in 
ea  editione,  quae  viris  doctis  et  piis  non  ad¬ 
modum  placeant.  Unum  tamen  est  praeter 
alia  ejus  editionis  commodum  insigne,  quod 
cum  in  titulis,  ac  sectionibus  capitum  men¬ 
tio  fiat  jejuniorum,  venerationis  crucis,  pre¬ 
cum  pro  defunctis,  vigiliarum,  memoriae 
Sanctorum,  aliarumque  ejusmodi  rerum, 
quas  Lutherani  tanquam  Romani  Pontificis 
traditiones  detestantur  :  apertissimi  menda¬ 
cii  haec  ipsa  editio  Lutheranos  convincit. 
Sed  de  editione  Chaldaica  et  Syriaca  satis 
multa  pro  instituti  operis  brevitate  dicta 
sunt :  nunc  ad  Graecam  veniamus. 


CAPUT  V. 

De  variis  Grcecis  editionibus. 

Editiones  Graecae  Testamenti  veteris  no¬ 
vem  omnino  numerantur,  praeter  eam  cujus 


meminit  Clemens  Alexandrinus  lib.  I  Stro- 
7tt<2t,quae  antequam  rerum  potiretur  Alexan¬ 
der  Magnus,  incertum  quo  auctore  pro¬ 
diit,  et  ex  qua  Plato  caeterique  Philosophi 
non  pauca  hauserunt :  sed  quoniam  ea,  suc¬ 
cedente  postea  translatione  illa  celeberrima 
septuaginta  Seniorum,  primum  negligi, 
deinde  etiam  amitti  coepit,  ita  ut  longo  jam 
tempore  vix  memoria  ejus  conservata  sit,  e 
catalogo  dimittitur. 

Prima  omnium  a  Scriptoribus  numerari 
solet  illa,  quam  Ptolomsei  Philadelphi  jussu 
septuaginta  Seniores  ediderunt,  de  qua  in 
sequenti  capite  plura  dicemus.  Vide  Euse¬ 
bium  lib.  VI.  hist.  cap.  13.  Athanasium  in 
Synopsi,  et  Epiphanium  in  lib.  De  inens.  et 
ponder .,  qui  translationes  ordine  recen¬ 
sent. 

Secunda  translatio  Testamenti  veteris  ex 
Hebraica  lingua  in  Graecam  facta  est  ab  Aqupn 
Pontico,  anno  duodecimo  Adriani  Impejt  - 
toris,  ut  Epiphanius  loco  notato  auctor  «tj. 
Fuit  autem  Aquila,  primum  Gentilis,  deirnii 
Christianus,  tum  ab  Ecclesia  pulsus,  qiV 
Astrologiae  judiciariae  studiosus  esset,  ad  w 
daeos  se  contulit,  et  quoniam  hoc  extre®> 
tempore  Scripturas  interpretatus  est,  npi 
satis  bona  fide  ineo  opere  versatus  creditur. 

Tertia  translatio  Commodo  imperante  a 
Theodotione  facta  est ;  qui  auctor,  etsi  ex 
haeretico  Marcionista  proselytus  Judaeorum 
factus  sit,  majori  tamen  fide,  Epiphanio 
teste,  in  interpretatione  usus  est,  quum  cae- 
teri  ejus  similes.  Quocirca  semper  Ecclesia 
Danielem  ex  interpretatione  Theodc  tionis  le¬ 
git,  ut  Hieronymus  testatur  praefatione  in 
Danielem. 

Quarta  est  Symmachi  editio,  qui  Severi 
Augusti  temporibus  sacros  libros  ex  Hebraeo 
in  Graecum  sermonem  transtulit.  Nescio  au¬ 
tem  quo  errore  factum  sit,  ut  cum  Athana- 
sius,  et  Epiphanius  disertis  verbis  scribant, 
Symmachum  sub  Severo,  Theodotionem  sub 
Commodo  Marci  filio  Scripturas  interpreta¬ 
tos  esse,  neque  dubium  ullum  esse  possit, 
quin  Commodus  Severum  praecesserit ;  ta¬ 
men  iidem  auctores  Symmachum  priorem, 
posteriorem  Theodotionem  faciant. 

Quod  vero  ad  Symmachum  attinet,  fuit  is 
primum  Ebionita,  si  Eusebio  credimus ; 
vel  Samaritanus,  si  Athanasium  et  Epipha¬ 
nium  sequimur ;  et  cum  apud  suos  principa¬ 
tum  obtinere  non  posset,  seJudaeisadjunxit, 
ac  secundo  circumcisus  est.  Ubi  obiter  ad¬ 
monet  Epiphanius,  non  esse  mirandum, 

quod  Symmachus  bis  potuerit  circumcidi  ; 
siquidem  arte  medica,  et  certis  instrumentis 
Judaei  solebant  refectum  praeputium  iterum 
superinducere,  sive  attrahere  ;  et  hoc  esse 
quod  Apostolus  ait  I.  Corinth.  VII.  Qui  circum¬ 
cisus  aliquis  vocatus  est  ?  non  adducat  preepu¬ 
tium  (1):  vel,  ut  clarius  sonant  verba  Grseca 
pj)  £7rt(T7ra0w,  hoc  est,  non  attrahatur. 

Quinta  editio  Graeca  sine  ullo  nomine 
auctoris  reperta  est  in  doliis  quibusdam 
apud  urbem  Jericho  anno  VII.  Antonini  Ca¬ 
racallae,  qui  Severo  patri  in  Imperium  suc¬ 
cesserat,  ut  Epiphanius  loco  notato  auctor 
est. 

Sexta  quoque  sine  nomine  auctoris,  eo¬ 
dem  Epiphanio  teste,  in  doliis  inclusa  apud 
N;cepolim  inventa  est  Alexandro  Mammaeae 
filio  imperante. 

•  Ex  quibus  omnibus  editionibus  composuit 
Cbqgenes,  ut  Eusebius  lib.  VI.  hist.  cap.  13. 
ea-Epiphanius  haeres.  63.  et  lib.  de  mens. 
cltJaonder.  narrant,  illam  quae  dicebatur 
lx|elapla,  sive  tetrapla,  sive  etiam  octapla. 
hidfn  divisit  primum  Origenes  singulas  pagi- 
isjinsex  columnas;  ac  in  prima  quidem 
oracripsit  Hebraicum  textum  litteris  Hebrai¬ 
cis!  ;  in  secunda  eumdem  textum  Hebraicum 
Grfaecis  litteris ;  in  tertia  interpretationem 
Aquilae  ;  in  quarta  interpretationem  Symma¬ 
chi:  in  quinta  interpretationem  LXX.  Se¬ 
niorum  ;  in  sexta  interpretationem  Theodo- 
tionis  Atque  haec  volumina  propter  quatuor 
interpretationes  tetrapla,  propter  sex  co¬ 
lumnas  i  exapla  dicebantur.  Addidit  deinde 
quintam  et  sextam  versionem  in  duabus 
columnis  aliis,  et  ea  volumina  octapla  no¬ 
minavit. 

Septima  Origenis  editio  est,  qui  Scripturas 
quidem  ex  Hebraeo  non  transtulit,  sed  inter¬ 
pretationem  septuaginta  Seniorum  ita  emen¬ 
davit,  multis  ex  Theodotione  admixtis,  et 
notatis  signo  stellae  radiantis,  multis  etiam 
obelo,  id  est,  veru  jugulatis,  ut  novam  edi¬ 
tionem  fecisse  videatur.  Ita  vero  probata  est 
eo  tempore  haec  editio,  ut  brevi  Bibliothe¬ 
cas  omnes  repleverit,  ut  scribit  S.  Hierony¬ 
mus  in  epist.  89.  ad  Augustin.,  quae  est  XI. 
inter  epistolas  Augustini.  Eamdem  quoque 
editionem  xowvjv,  hoc  est.  communem ,  appel¬ 
lari  solitam  scribit  idem  Hieronymus  praefat. 
lib.  XVI.  in  Isaiam. 

Octava  editio.  S.  Luciani  Presbyteri  et 
Martyris  est,  qui  cum  in  editionibus  jam  nu¬ 


meratis  multa  vitia  obrepsisse  cognosceret, 
rursum  magno  labore  novam  editionem 
molitus  est.  Quam  editionem  scribit  Atha- 
n asius  sub  Constantino  Imperatore  repertam 
esse  Nicomediae,  ipsius  Martyris  manibus 
descriptam,  et  in  pariete  quodam  asserva¬ 
tam.  Passus  est  autem  S.  Lucianus  in  per¬ 
secutione  Diocletiani  et  Maximiani,  Maximi¬ 
no  in  Oriente  tyrannidem  exercente,  ut  idem 
Athanasius  breviter  indicat  in  Synopsi,  et 
fusius  narrat  Eusebius  lib.  IX.  hist.  cap.  6. 

Nona  ac  postrema  editio  Hesychii  est,  qui 
interpretationem  LXX  Seniorum  iterum 
emendavit,  atque  ^Egypti  Ecclesiis  tradidit. 
De  quibus  editionibus  in  hunc  modum  lo¬ 
quitur  S.  Hieronymus,  praefat.  in  lib.  Para- 
lip. :  «  Alexandria  et  Egyptusin  Septuaginta 
suis  Hesychium  laudat  auctorem.  Constan- 
tinopolis  usque  Antiochiam  Luciani  Marty¬ 
ris  exemplaria  probat.  Mediae  inter  has  pro¬ 
vinciae  Palaestinos  codices  legunt,  quos  ab 
Origene  elaboratos  Eusebius  et  Pamphilus 
vulgaverunt.  » 


CAPUT  VI. 

De  interpretatione  LXX.  Seniorum. 

De  interpretatione  septuaginta  Seniorum, 
quae  inter  omnes  Graecas  editiones  merito 
primum  locum  semper  obtinuit,  quaestiones 
quinque  existunt.  Prima,  quo  tempore  facta 
sit.  Secunda,  quorum  librorum  sit.  Tertia, 
quomodo  facta.  Quarta,  quantae  sit  auctori¬ 
tatis.  Quinta,  num  hoc  tempore  germanam 
interpretationem  LXX.  Seniorum  habea¬ 
mus. 

Prima  quaestio  facilis  est.  Nam  etsi  Ire- 
naeus  lib.  III.  cap.  23. 'et  Clemens  Alexandri¬ 
nus  lib.  I.  Stromat.  scribant,  Ptolomaeo  Lagi 
filio  regnante  id  factum  esse  :  Aristaeus  au¬ 
tem  in  historia  de  hac  ipsa  re  ;  Josephus 
lib.  XII  Antiquit.  cap.  2.  Philo  lib.  II.  De 
vita  Mosis  ;  Tertullianus  in  Apologetico  cap. 
18.  Athanasius  in  Synopsi ;  Epiphanius  De 
mens.,  et ponder.  aliique  Scriptores  omnes 
Ptolomaeum Philadelphum  nominent:  tamen 
intervallum  non  est  usque  adeo  magnum, 
cum  hic  Ptolomaeus  superiori  proxime  suc¬ 
cesserit. 


(1)  I.  Cor.  VII,  18. 

Est  autem  haec  sententia  posterior  multo 
probabilior  priore,  tum  quod  plures,  tum 
quod  antiquiores  testes  habeat.  Porro  Epi- 
phanius  non  solum  tempus  Regis,  sed  etiam 
annum  regni  annotare  curavit.  Scribit  enim 
anno  17.  Ptolomsei  Philadelphi  eam  transla¬ 
tionem  esse  factam,  atque  ab  eo  tempore 
usque  ad  Christi  natalem  diem  fluxisse  an¬ 
nos  291 .  Tot  igitur  annis  ante  Christi  ad- 
ventum  ea  translatio  facta  est,  nec  sine  di¬ 
vino  consilio.  Nam  ut  Eusebius  scribit  lib. 
VIH.  De  Praeparat.  Evang.  cap.  1.  si  post 
Christi  adventam  id  fieri  debuisset,  aut 
Scripturam  Judsei  ex  invidentia  occultas- 
sent;  aut  corruptiorem  nobis  dedissent,  aut 
certe  in  suspicionem  translatores  facile  vo¬ 
carentur. 

Secunda  quaestio  paulo  difficilior  est.  Nam 
B.  Hieronymus  inquaest.  Hebr.,  etin  cap.  V. 
Ezech.  et  in  II. cap.  Michaeae,  propendere  vi¬ 
detur  in  eam  sententiam,  ut  solum  Pentateu¬ 
chum  verterint,  quod  probat  ex  Aristaeo  in 
libr.  De  septuag.  duob.  Interpret.  et  ex  Jo- 
sepho  prsefat.  in  lib.  antiquit.  et  lib.  XII.  an- 
tiquit.  cap.  2.  quibus  adde  Philonem  lib.  II. 
de  vita  Mosis,  qui  solius  Legis  mentionem 
faciunt.  At  eos  vertisse  omnia,  scribit  Justi¬ 
nus  in  Dial.  cum  Triph .,  Irenaeus  lib.  III. 
cap.  25.  Clemens  Alexandrinus  libr.  1.  Stro- 
mat.,  Epiphanius  de  mens  et  ponder .,  Euse¬ 
bius  lib.  VIII.  cap.  1.  Prceparat.  id  quod 
longe  probabilius  est.  Nam  Apostoli  usi  sunt 
Graeca  versione  in  testimoniis  Prophetarum 
citandis  :  tempore  autem  Apostolorum  nulla 
erat  alia  versio  Graeca,  quam  septuaginta 
Interpretum. 

Deinde,  non  est  verisimile  Regem  illum, 
qui  ex  toto  orbe  terrarum  libros  adducebat 
in  suam  Bibliothecam,  noluisse  etiam  Pro¬ 
phetarum  oracula  et  alios  libros  antiquissi¬ 
mos  Judaeorum.  Praeterea,  quomodo  mira¬ 
bile  fuisset,  spatio  septuaginta  duorum  die¬ 
rum  potuisse  absolvi  illam  editionem,  si 
Pentateuchus  tantum  vertendus  erat,  qui  bre¬ 
viore  tempore  sine  ullo  miraculo  verti  pos¬ 
set?  Neque  Hieronymus  contrarium  docet 
afferendo,  sed  dubitando  :  nam  alioqui  pas- 
simin  Commentariis  Prophetarum  mentio¬ 
nem  facit  versi onis  LXX.,  et  eam  explicat. 
Neque  Aristaeus,  nomine  Legis  solum  Penta¬ 
teuchum  intelligebat,  ut  Judaei  sensisse  vi¬ 
dentur,  sed  omnes  libros  sacros.  NamaLege, 
quee  erat  praecipuus  liber,  omnes  libri  deno- 
minal)antur.  Hinc  Joannis  X  et  XV  Domi¬ 
nus  dicit  in  Lege  Judaeorum  scriptum  esse 


id,  quod  in  Psalmis  scriptum  est,  et  B.  Pau¬ 
lus  I.  Corinth.  XIV.  in  Lege  scriptum  esse 
dicit,  quod  habetur  in  Isaia. 

Jam  in  tertia  quaestione  illud  certum  esse 
videtur,  quod  omnium  consensu  celebratur: 
septuaginta  duos  viros  Hebraeos  senes,  vide¬ 
licet  ex  qualibet  tribu  filiorum  Israel,  utrius- 
que  linguae  peritissimos,  spatio  dierum  sep¬ 
tuaginta  duorum,  mirabili  consensione,  di¬ 
vinas  Litteras  apud  Pharum  ^Egypti  ex  He¬ 
braico  sermone  in  Graecum  idioma  transtu¬ 
lisse.  Utrum  autem  singuli  separatim,  an 
bini  et  bini,  aut  potius  omnes  simul  inter  se 
conferentes,  interpretationem  illam  fecerint, 
in  quaestionem  vertitur,  et  adhuc  sub  judice 
lis  est.  Ac  Epiphanius  quidem  in  lib.  De 
mens,  et  ponder.  scribit,  hos  Interpretes 
binos  et  binos  in  cellulis  inclusos  fuisse,  et 
divino  miraculo  singula  paria  ipsorum  iis¬ 
dem  verbis  totam  Scripturam  transtulisse, 
ita  ut  simul  confecerintsex  et  triginta  exem¬ 
pla  ejusdem  prorsus  versionis. 

Justinus  autem  in  orat.  Exhortat.  ad  Gen¬ 
tes  dicit,  singulos  in  singulis  cellulis  inclu¬ 
sos,  et  majori  adhuc  miraculo  a  singulis 
seorsim  totam  Scripturam  iisdem  verbis 
redditam :  et  se  apud  Alexandriam  vestigia 
cellularum  vidisse.  Justinum  secuti  sunt 
multi  ex  posterioribus,  ut  Irenaeus  lib.  III. 
c.  25.  Cyrillus  catecb.  4.  Clemens  Alexan¬ 
drinus  libr.  III  Stromat.  et  Augustinus  lib. 
XVIII.  De  civit.  Dei,  cap.  42.  quamvis  Au¬ 
gustinus  lib.IIJJoc^r.  Christ.  c.  15.  non  au¬ 
deat  rem  affn^^K.  His  addunt  recentiores 
quidam  palron^wiarum  cellularum,  Philo- 
nemlib.  II. De  vitaMosis, Tertullianum  in  Apo¬ 
loget.  cap.  19.  et  Chrysost.  homil.  5.  in 
Matth.  Sedisti  tres  cellularum  non  memine¬ 
runt,  tantum  dicunt,  mirabiliter  hos  Inter¬ 
pretes  in  eamdem  sententiam  et  in  eadem 
verba  convenisse . 

At  B.  Hieronymus  praefat.  in  Pentateuch. 
aperte  ridet  hanc  historiam :  «  Nescio,  in¬ 
quit,  quis  primus  auctor  septuaginta  cel¬ 
lulas  Alexandriae  mendacio  suo  exstruxerit 
etc.  »  Itaque  existimat  B.  Hieronym.  sep¬ 
tuaginta  duos  Interpretes  in  eadem  Basilica 
sedentes,  et  inter  se  conferentes,  Scripturam 
transtulisse.  Id  quod  probat  primum  testi¬ 
monio  Aristaei,  quinegotio  interfuit,  et  aperte 
dicit,  eos  simul  conferendo  singulis  diebus 
usque  ad  horam  nonam,  hanc  versionem 
tandem  septuaginta  duobus  diebus  absol¬ 
visse.  Idem  probat  testimonio  Josephi,  qui 
cum  esset  cupidissimus  gloriae  suae  gentis, 

10 


130 


LIBER  II. 


tamen  libr.  XII.  Antiquit.  cap.  2.  narrans 
hanc  historiam,  cellularum  ne  meminit  qui¬ 
dem. 

Addere  possumus  nos  etiam Eusebium, qui 
lib.  XVIII.  Praeparat.  Evangel.  cap.  1.  simi¬ 
liter  rem  totam  narrat  sine  ulla  mentione  cel¬ 
lularum,  referens  ad  verbum  quae  habentur 
in  libro  Aristaei.  Addamus  etiam  Philonem, 
Tertullianum,  et  Chrysostomum  supra  cita¬ 
tos,  qui  cum  miracula  narrent,  quae  in  hac 
versione  contigerunt,  nunquam  de  cellulis 
siluissent,  quod  erat  omnium  praecipuum,  si 
eas  vere  fuisse  credidissent. 

Quod  autem  ipsi  dicunt  de  summa  illa 
consensione  in  eamdem  sententiam,  non  ne¬ 
cessario  convincit,  eos  loqui  de  cellulis. Nam 
revera  miraculum  fuit,  quod  tot  homines  si¬ 
mul  conferendo,  tam  brevi  tempore  potue¬ 
rint  convenire  in  singulis  sententiis  transfe¬ 
rendis.  Ubi  enim  est  multitudo,  diversitas 
judiciorum  evitari  non  potest,  et  vel  nun¬ 
quam  conveniunt,  vel  nonnisi  post  longas 
disceptationes.  Quocirca  B.  Augustinus  lib. 
II.  Doctr.  Christ.  cap.  15.  illud  ab  omnibus 
decantatum  de  istis  Interpretibus,  quod 
quasi  uno  ore  Scripturas  verterint,  rectis¬ 
sime  intelligi  posse  significat,  tam  secundum 
eos  qui  cellulas  tuentur,  quam  secundum  eos 
qui  illas  oppugnant. 

Haec  sententia  mihi  probabilior  videtur. 
Ac  etiam  visa  est  probabilior  Titelmanno  in 
prol.  Apologet,  pro  edit,  vulg.,  et  Andreae 
Masio  praefat.- suar.  ann>^|B»vJosue.  Nam 
quod  Justino  Judaei  fabulMPa  se  confictam 
persuaserint, et  quasdam  ruinas  ostendentes, 
cellulas  esse  dixerunt  septuaginta  Interpre¬ 
tum,  facile  fieri  potuit;  nec  minus  facile  ut 
Justino  viro  sancto  fidem  habuerint  aliqui 
posteriores.  At  Aristaeum  qui  interfuit,  fal¬ 
sum  scripsisse  credibile  non  est.  Quod  enim 
Ludovicus  Vives  in  cap.  42,  lib.  XVIII.  Civ. 
Dei,  et  Leo  a  Gastro  praefat.  in  Commentar. 
Isaiae  cap.  XXXV.  dicunt,  hunc  librum  non 
esse  veri  Aristaei,  sed  confictum  aib  Hebraeis, 
nihil  me  movet;  nam  omnia  quae  Joseplius, 
Tertullianus,  Eusebius,  et  Hieronymus  ex 
Aristaeo  proferunt,  in  hoc  nostro,  qui  nunc 
extat,  ad  verbum  invenimus. 

At,  inquiunt,  Epiphanius  Aristaeum  legit 
et  citat,  et  tamen  meminit  cellularum,  quod 
non  faceret,  si  in  ipso  vero  Aristaei  libro  ex¬ 
cluderentur  cellulae.  Nescio  quid  Leo  a  Gas¬ 
tro  velit  conficere  ex  hoc  testimonio  Epipha- 
nii  :  vel  enim  vult  concludere,  tempore  Epi- 
phanii  librum  Aristaei  integrum  fuisse,  et 


postea  esse  corruptum,  et  tunc  manifeste  re¬ 
fellitur  ex  Josepho  et  Eusebio,  qui  anteEpi- 
phanium  scripserunt,  et  tamen  in  Aristaeo 
cellulas  non  invenerunt ;  vel  vult  ante  Epi- 
phanii  tempora  nondum  fuisse  inventum  li¬ 
brum  verum  Aristaei,  sed  tunc  primum  esse 
repertum,  et  hoc  etiam  dici  non  potest  : 
nam  Hieronymus  qui  simul  cum  Epiphanio, 
et  etiam  post  Epiphanium  vixit,  diserte  affir¬ 
mat,  ex  Aristaeo  non  probari,  sed  refutari 
cellulas. 

Praeterea  Epiphanius  contra  omnium  sen¬ 
tentiam  ponit  solum  triginta  sex  cellulas, 
cum  alii  vel  septuaginta  duas,  vel  nullas  po¬ 
nant  :  nec  sane -aequum  est,  unum  Epipha¬ 
nium  omnibus  aliis  anteponere.  Itaque  cre¬ 
dibilius  est,  Epiphanium,  vel  non  legisse 
Aristaeum,  sed  aliis  referentibus  credidisse, 
vel  certe  cum  haec  scripsit,  non  habuisse 
eum  in  manibus,  et  memoria  lapsum  esse. 
Omnino  enim  verisimile  est,  historiam  de 
cellulis  Epiphanium  a  Justino  et  Irenaeo  ac¬ 
cepisse,  et  tamen  videmus,  eum  ex  obli¬ 
vione  aliter  rem  narrasse,  quam  illi  fecerint. 

Sequitur  quarta  quaestio  de  auctoritate 
horum  Interpretum,  et  quamvis  B.  Hierony¬ 
mus  praefat.  in  Pentat.  asserat,  septuaiginta 
Interpretes  non  Vates,  sed  Interpretes  fuisse, 
et  in  quaest.  Hebr.,  in  lib.  de  opt.  gen.  in- 
terpret.  in  epist.  ad  Suniam  et  Fretellam, 
etin  Commentar.  Prophet.  passim  reprehen¬ 
dat  versionem  Septuaginta;  nihilominus  ta¬ 
men  certissimum  esse  debet,  septuaginta  In¬ 
terpretes  optime  transtulisse,  et  peculiari 
modo  Spiritum  sanctum  assistentem  ba¬ 
ttuisse,  ne  qua  in  re  errarent,,  ut  non  tam 
Interpretes,  quam  Prophetae  fuisse  videan¬ 
tur. 

Id  in  primis  probatur  ex  communi  sen¬ 
tentia.  Constanter  enim  hoc  asserunt  omnes 
citati  auctores,  Aristaeus,  Philo,  Josephus, 
Justinus,  Irenaeus,  Eusebius,  Clemens  Ale¬ 
xandrinus,  Epiphanius,  Chrysostomus,  Cy- 
rillus  :  et  ex  Latinis  Tertullianus,  et  Augusti¬ 
nus,  item  Hilarius  praefat.  in  Psalmos  et  alii 
omnes.  Neque  ab  hoc  numero  debet  excludi 
B.  Hieronymus,  quippe  qui  praefat.  I.  in 
Paral.  scribit  :  si  versio  LXX.  integra  habe¬ 
retur  ut  ab  eis  edita  fuit,  frustra  se  labora¬ 
turum  in  Bibliis  transferendis.  Et  praefat.  2. 
dicit,  septuaginta  Interpretes  Spiritu  sancto 
plenos  quae  vera  sunt  transtulisse.  In  Apolo- 
gia  quoque  contra  Ruffinum  lib.  II.  affirmat 
se  nunquam  LXX  Interpretibus  detrahere 
voluisse. 

Ex  quo  intelligimus,  eum  cum  reprehen¬ 
dit  versionem  LXX. ,  non  reprehendere 
ipsam  versipnem,  sed  vitia  quae  in  eam 
postea  irrepserunt,  negligentia,  vel  malitia, 
aut  etiam  ignorantia  aliorum.  Quod  autem 
ait,  Interpretes  eos,  non  Vates;  non  pugnat 
cum  eo,  quod  alii  passim  dicunt,  Prophetas 
eos  fuisse  potius  quam  Interpretes  :  nam 
nec  alii  volunt  dicere,  proprie  eos  fuisse  Pro¬ 
phetas,  sed  tantum  Spiritu  sancto  peculiari¬ 
ter  illustratos  :  neque  id  Hieronymus  negat, 
ut  ex  verbis  ipsius  ostendimus. 

Accedit,  quod  Apostoli  hac  versione  fre¬ 
quenter  utuntur,  ut  ex  eorum  citationibus 
patet,  et  aperte  id  asserit  Irenseus  lib.  III,  c. 
25.  imo  etiam  ipse  Hieronymus  prref.  Evan- 
gel.  ad  Damasum.  Et  postmodum  catholica 
Ecclesia  multis  saeculis  eamdem  interpreta¬ 
tionem  secuta  est,  ut  idem  Hieronymus  prae- 
fat.  1.  in  Paralip.  scribit.  Accedit  denique, 
quod  non  sine  miraculo  fieri  potuit,  ut  tanta 
celeritate,  tantaque  consensione  tantum  opus 
conficeretur,  quo  factum  est,  ut  Philo  scri¬ 
bit  de  vita  Mosis,  ut  singulis  annis  festus 
dies  in  loco  ubi  facta  est  haec  interpretatio, 
in  memoriam  tantae  rei  multis  temporibus 
ageretur. 

De  postrema  quaestione,  licet  non  igno¬ 
rem  nonnullos  in  ea  sententia  esse,  ut  existi¬ 
ment,  interpretationem  LXX  JSeniorum  pe¬ 
nitus  interiisse ;  multo  probabilius  censeo, 
illam  adhuc  superesse,  sed  adeo  corruptam 
et  vitiatam,  ut  omnino  alia  esse  videatur. 
Quod  enim  adhuc  supersit,  fidem  faciunt 
plurima  testimonia,  quae  a  Veteribus  citan¬ 
tur  ex  versione  LXX.,  et  eadem  nunc  in 
nostris  Graecis  codicibus  inveniuntur.  Deinde 
cum  haec  fuerit  semper  celeberrima,  et  com¬ 
munissima  translatio,  quis  credere  poterit, 
hac  abolita,  vel  neglecta,  aliam  aliquam  esse 
conservatam?  Non  esse  autem  incorruptam, 
sed  valde  vitiatam  in  pluribus  locis,  ut  jam 
tutum  non  sit,  Hebraicos  vel  Latinos  textus 
ex  Graecis  codicibus  emendare,  probari  po¬ 
test  multis  argumentis. 

Primum  testimonio  B.  Hieronymi,  qui 
praefat.  in  Paralip.,  et  in  Esdram,  et  alibi 
frequenter  monet,  versionem  LXX.  esse  vi¬ 
tiatam  multis  et  variis  modis. 

Secundo,  quoniam  LXX  Interpretes  di¬ 
cuntur  omnia  transtulisse  ad  verbum  ita  pro¬ 
prie,  ut  quicumque  sciret  utramque  linguam, 
statim  judicaret,  fidelissimam  esse  transla¬ 
tionem.  Sic  enim  scribit  Philo  lib.  II.  De 
vita  Mosis  :  «  Reddita,  inquit,  sunt  propriis 


nominibus,  Graecis  ad  Chaldaica  exacte  re¬ 
spondentibus.  Id  experimentis  quotidianis 
creditur,  sive  Chaldaeus  Graecam  linguam, 
sive  Graecus  Chaldaeam  didicerit,  in  utraque 
Scriptura  tum  Chaldaica,  tum  ejus  interpre¬ 
tatione  miratur  germanitatem,  imo  rerum 
verborumque  consonantiam  adorat,  etc.  » 
Nec  vero  moveat  quemquam,  quod  linguam 
Hebraicam  vocat  Chaldaicam  ;  id  enim  id¬ 
circo  facit,  quod  linguae  sint  affines,  et  no¬ 
tior  tunc  esset  Chaldaea  propter  imperium 
Assyriorum,  quam  Hebraea.  Alioqui  Hebrai¬ 
cam  et  Chaldaicam  non  esse  amdem  de¬ 
monstrat  B.  Hieronymus  in  cap.  I.  Danielis, 
ex  eo  quod  Daniel  Hebraeus  jussus  est  a 
Rege  Nabucliodonosor  discere  linguam 
Chaldaeorum. 

Neque  solus  Philo,  sed  etiam  ante  Philo¬ 
nem  Aristaeus  testatus  est,  admirabilem 
fuisse  rerum  et  verborum  consonantiam  in¬ 
ter  codices  illos  Graecos  et  Hebraeos.  At  ad 
finem  libri  sui  adjecit,  eam  interpretationem 
a  plurimis  discussam,  consideratam,  exami¬ 
natam,  antequam  in  Regis  Bibliotheca  pone¬ 
retur,  et  ab  omnibus  acclamatum,  sancte  et 
fideliter  singula  esse  translata,  ut  nihil  addi, 
nihil  demi  posset. 

At  ista  Graeca  versio  quam  nunc  habemus, 
in  pluribus  locis  dissentit  ab  Hebraeo,  multa 
non  habet  quae  sunt  in  Hebraeo,  multa  habet 
quae  non  sunt  in  Hebraeo,  ut  omnes  nove¬ 
runt,  qui  in  ea  versati  &unt.  Et  qui  de  hac  re 
ob  linguarum  imperitiam  judicare  non  pos¬ 
sunt,  legant  Hieronymi  praefat.  in  Pentat. 
epist.  ad  Suniam  et  Fretellam,  quaest.  Hebr. 
Comment.  in  Prophetas,  et  lib.  de  opt.  gen. 
interpret. 

Neque  videtur  satis  apte  hoc  argumentum 
solvi  ab  iis  qui  respondent,  textum  He¬ 
braeum  esse  corruptum  ubicumque  a  Graeco 
discrepat.  Nam  neque  haeretici  hoc  admit¬ 
tunt,  qui  anteponunt  Hebraeum  textum  Grae¬ 
co,  neque  Catholici  admittere  debent,  ne  fa¬ 
teri  cogantur,  vulgatam  editionem  Latinam, 
qua  Ecclesia  Catholica  tot  jam  saeculis  uti¬ 
tur,  et  quam  Tridentinum  Concilium  authen¬ 
ticam  esse  judicavit,  totam  quoque  esse  cor¬ 
ruptam.  Nam  excepto  Psalterio,  Latina  edi¬ 
tio  cum  Hebraeis  codicibus  magis  convenit, 
quam  cum  Graecis. 

Scio  quidem,  Epiphanium  lib.  De  mens, 
et  ponder.  Hieronymum  in  Praefat.  in  Pen¬ 
tat.,  et  lib.  De  opt.  gen.  interpret.  et  Augu¬ 
stinum  lib.  XVIII.  De  Civit.  Dei  cap.  42,  et 
44.  scriptum  reliquisse,  septuaginta  Senio- 

res  de  industria  quaedam  omisisse,  quaedam 
addidisse,  et  quaedam  aliter  vertisse,  quia 
sic  eis  dictabat  Spiritus  sanctus.  Sed  isti  Pa¬ 
tres  pie  quaerebant  rationes  excusandi,  et 
defendendi  eam  versionem,  qua  tunc  Eccle¬ 
sia  utebatur.  Caeterum,  si  ita  esset,  quomodo 
Philo  diceret,  summam  fuisse  consonantiam 
rerum  et  verborum?  Quomodo  etiam  asse¬ 
reret  Aristaeus,  omnes  qui  eam  initio  vide¬ 
runt  acclamasse, singula  esse  bene  et  fideliter 
versa?  quomodo  non  admirati  fuissent,  tam 
multa  detracta,  tam  multa  addita,  tam  multa 
contrario  sensu  reddita? 

Tertio  probatur  ex  multis  sententiis,  quae 
in  hac  versione  inveniuntur,  quae  nullo  modo 
cum  veritate  cohaerent.  Quale  est  illud  de 
supputatione  annorum  Mathusalem,  Genes. 
Y.  Nam  secundum  Graecam  editionem  inve¬ 
nitur,  Mathusalem  vixisse  14.  annos  post  di¬ 
luvium,  cum  tamen  in  Arca  non  fuerit,  so¬ 
lum  enim  octo  animae  per  Arcam  salvae  fac¬ 
tae  sunt,  id  est,  Noe,  Sem,  Chaim  et  Japhet, 
et  uxores  eorum,  ut  habemus  Gen.  VI.  et  I. 
Petr.  III. 

Quem  nodum  non  aliter  solvere  potuerunt 
B.  Hieronymus  in  quaest.  Hebr.  B.  Augusti¬ 
nus  lib.  XY.  Civit.  Dei  cap.  13.  Eucherius, 
et  alii  in  c.  Y.  Gen.,  nisi  admittendo,  esse 
errorem  in  codicibus  Graecis,  quem  errorem 
licet  non  adscribant  Patres  illis  Senioribus 
septuaginta,  sed  iis  qui  primi  descripserunt 
libros  ex  Bibliotheca  Regis  Ptolomaei  :  inte- 
rim  tamen  codices  quos  nunc  habemus  vi¬ 
tiatos  esse,  negare  non  potuerunt.  Tale  est 
etiam  illud  Gen.  XXYI.  ubi  LXX.  habent, 
dixisse  servos  Isaae  de  puteo,  Non  invenimus 
aquam ,  cum  Hebraei  et  Latini  codices  ha¬ 
beant  Invenimus  aquam ,  quae  simul  vera  esse 
non  possunt.  Et  certum  est,  nostram  lectio¬ 
nem  esse  veriorem,  cum  proxime  sequatur, 
propterea  Isaae  vocasse  nomen  loci  illius 
abundantiam.  Tale  quoque  est  illud  Jonoe 
III.  ubi  LXX  habent  :  Adhuc  tres  dies  et  Ni¬ 
nive  subvertetur ,  cum  Hebraici,  et  nostri  co¬ 
dices  habeant  Adhuc  quadraginta  dies.  Quem 
locum  exponens  B.  Hieronymus  ostendit, non 
posse  ullo  modo  defendi  lectionem  LXX,  et 
B.  Augustinus  lib.  XVIII.  de  Civit.  Dei  cap. 
44.  fatetur,  Jonam  scripsisse  dies  quadra¬ 
ginta,  non  dies  tres.  Multa  sunt  alia  ejusdem 
generis,  sed  haec  tria  loco  exempli  adferre 
placuit. 

Probatur  ultimo,  quia  satis  constat,  edi¬ 
tionem  LXX  Interpretum  a  Judaeis  multis  in 
locis  fuisse  corruptam,  ut  Justinus  affirmat 


in  Dialogo  cumTriphone.  Constat  item,  eam- 
dem  editionem  scepe  saepius  emendatam  ab 
Origene,  Luciano,  Hesychio,  Hieronymo  : 
nihil  autem  emendatur,  nisi  quod  ante  vitia¬ 
tum  est.  Neque  credibile  est,  eam  editio¬ 
nem,  quae  primis  trecentis  annis  tot  maculas 
contraxerat,  reliquis  annis  1200  inviolatam 
atque  integram  servatam. 

Denique  constat,  tempore  B.  Hieronymi, 
ut  ipse  scribit  in  epist.  89.  ad  Augustinum, 
quae  est  XI.  inter  epist.  Augustini,  omnes 
fere  Graecos  codices  ex  versione  Septuaginta 
habuisse  admixta  multa  ex  Theodotione,  as- 
teriscis  praefixis,  deinde  paulatim  asteriscos 
excidisse  :  interiisse  etiam  editionem  Theo- 
dotionis;  inde  autem  necessario  orta  est  con¬ 
fusio,  ut  jam  nemo  judicare  possit,  quid  in 
iis  libris  sit  LXX,  quid  vero  Theodotionis. 
Haec  de  Septuaginta. 


CAPUT  VII. 


De  editione  Grceca  Testamenti  novi. 

Duae  quaestiones  de  Graeca  editione  Testa¬ 
menti  novi  disputari  solent.  Prior  est  de 
auctoribus  ejus  editionis.  Posterior  de  auc¬ 
toritate  et  integritate  ejusdem  editionis. 

Ac  prior  quidem  quaestio  nec  admodum 
necessaria,  nec  valde  difficilis  est.  Nam  con¬ 
stat  Testamentum  novum  Graece  scriptum 
esse  ab  iis  Apostolis,  vel  Evangelistis,  quo¬ 
rum  nomina  in  titulis  singulorum  librorum, 
vel  epistolarum  praefiguntur,  exceptis  dun- 
taxat  Evangelio  Matthaei  et  Marci,  et  epist. 
ad  Hebr.  :  siquidem  Matthaeum  Hebraico 
sermone  scripsisse  Evangelium  suum,  tes¬ 
tantur  Irenaeus  lib.  III,  cap.  1.  Athanasius 
in  Synopsi,  Hieronymus  praefat.  Comme nt. 
in  Matthaeum;  et  in  c.  XI.  Oseae,  et  in  lib.de 
Script.  Ecclesiast.  in  Matthaeo,  et  alii  omnes. 

Porro  Athanasius  loco  citato  existimat,  ab 
Apostolo  Jacobo  Matthaei  Evangelium  in 
Graecam  linguam  esse  translatum  :  alii  vero 
Joanni  Apostolo,  et  alii  ipsi  Matthaeo  eam 
translationem  tribuunt.  Sed  cujuscumque 
sit,  ita  recepta  est  ab  Ecclesia  illa  translatio, 
ac  si  ea  lingua  primum  scriptum  fuisset 
Evangelium  Matthaei.  Quocirca  non  multum 
egemus  Evangelio  Hebraico  quod  Munsterus 
edidit;  nec  illo  etiam  quod  nuper  edi  cura- 

vit  Joannes  Tilias,  in  quo  multa  desunt, 
multa  supervacanea  sunt,  non  pauca  etiam 
immutata  cernuntur;  et  Deus  novit,  utrum 
id  factum  non  sit  ad  detrahendam  fidem 
Graecae  et  Latinae  editioni,  astutia  videlicet 
Judaeorum,  ex  quorum  promptuariis  Evan- 
gelium  illud"prodiit. 

Marci  vero  librum  Latine  ab  ipso  Marco 
Romae  scriptum  esse  ,  ac  deinde  ab  eodem 
Aquileiae  in  Graecam  linguam  conversum, 
docet  Adrianus  Finus  lib.  YI.  Flagelli  Ju¬ 
daeorum  cap.  80.  et  lib.  YIII.  cap.  62.  et  qui 
Finum  secutus  est  Petrus  Antonius  Beuther 
annotat.  8.  et  9.  ad  sacram  Scripturam.  In 
vita  quoque  B.  Petri,  quae  in  Pontificali  Da- 
masi  primum  locum  tenet,  satis  aperte  indi¬ 
catur,  Marci  Evan^elium  initio  Latine  ab  ipso 
Paulo  Graece  scriptum  esse,  vel  certe  abApos- 
tolico  aliquo  viro  ex  Hebraico  sermone  in 
Graecum  esse  translatum.  Itaque  Graeca  edi¬ 
tio  -Testamenti  novi  universa  Apostolos  et 
Evangelistas  auctores  habet. 

Jam  vero  quod  attinet  ad  auctoritatem, 
dubium  esse  non  potest,  quin  editio  Aposto- 
lica  summae  sit  auctoritatis,  nisi  forte  constet 
eam  esse  corruptam.  De  qua  re  ita  sentien¬ 
dum  censeo,  ut  supra  de  Hebraicis  diximus, 
videlicet,  non  esse  Graecos  codices  corruptos 
generaliter  :  nec  tamen  esse  fontes  purissi¬ 
mos,  ut  necessario  quidquid  ab  eis  dissentit 
corrigendum  sit ,  ut  falso  existimant  Calvi¬ 
nus,  Major,  Kemnitius,  caeterique  hujus  tem¬ 
poris  haeretici. 

Et  vero  non  esse  Graecos  codices  in  uni¬ 
versum  atque  omnino  corruptos  ,  facile  de¬ 
monstrari  potest  :  nam  etsi  multa  depravare 
conati  sint  haeretici ;  tamen  nunquam  defue¬ 
runt  Catholici  qui  eorum  corruptelas  detexe¬ 
rint,  et  non  permiserint  Libros  sacros  cor¬ 
rumpi.  Plurima  ex  toto  novo  Testamento 
abstulit  mutavitque  Marcion,  ut  testatur  Ter¬ 
tullianus  lib.  V,  Contra  Marcionem  :  sed  illa 
omnia  fere  notavit  Epiphanius  haeres,  42.  et 
in  nostris  codicibus  Graecis  habentur  recte. 
Ariani  quoque  abstulerant  ex  Evangelio  Jo. 
IY.  Spiritus  est  Deus,  (1)  sed  indicavit  et  no¬ 
tavit  B.  Ambrosius  lib.  III.  de  Spiritu  sancto 
cap.ll.  et  nostri  codices  Graeci  omnes  hoc 
testimonium  habent. 

‘Quod  autem  non  sint  ubique  incorrupti,  sed 
aliqui  interdum  errores  irrepserint  saltem 
negligentia  Librariorum,  et  non  sit  tutum 
semper  Latina  ad  Graeca  corrigere ;  aliquot 


exemplis  planum  fiet.  Certe  I.  Cor,  XY,  le¬ 
gendum  est  :  Primus  homo  de  terra  terrenus 
secundus  homo  de  coelo  coelestis  (2)  ut  non  so¬ 
lum  nostra  Latina  versio  habet ,  sed  etiam 
Calvinus  probat  cap.  XII.  Instit.  §.  12.  At 
Graeci  constanter  legunt,  secundus  homo  Do¬ 
minus  de  coelo ,  6  hurzpoq  uuOpumg  Khptog  i^ovpuvoo. 
Quam  depravationem  mansisse  vitio  scripto¬ 
rum  ex  corruptionibus  Marcionis  ,  patet  ex 
Tertulliano  lib.  Y.  in  Marcionem. 

Praeterea  I.  Gorinth.  YII.  ubi  nos  habe¬ 
mus  :  Qui.  cum  uxore  est, sollicitus  est  qucesunt 
Mundi ,  quomodo  placeat  uxori  et  divisus  est  : 
medier  innupta  et  virgo  cogitat  quce  Domini 
sunt  etc.  (3)  Graeci  codices  longe  aliter  ha¬ 
bent,  nam  illud  divisus  est  conjungunt  cum 
sequentibus  sic,  p.sp.ipiaQcn  y  yvvT]  y.(/.i  y  -KKpQiwg, 
divisa  est  uxor  et  virgo.  Quam  lectionem  B. 
Hieronvmus  in  lib.  I.  contra  Jovinianum  af- 
firmat,  non  esse  Apostolicae  veritatis.  Ro- 
man.  XII.  ubi  nos  legimus  :  Domino  servien¬ 
tes  (4)  :  Graeci  non  habent  Kupw  sed  -/.capti 
Sovh uovrss,  id  est,  tempori  servientes .  Et  tamen 
nostram  lectionem  esse  verissimam  patet^ 
tum  ex  Hieronymo  in  epistola  ad  MarcellanaP,^ 
quae  incipit  :  Post  priorem  epistolam;  ubi 
dicit,  in  emendatis  Graecis  codicibus  haberi 
non  v.y.ipti  sed  y.vptM  :  tam  ex  Origene,  Chryso- 
stomo,  Theophylacto,  et  aliis  Graecis  Patri¬ 
bus,  qui  sic  legerunt,  et  explicaverunt  in  suis 
Comment. 

Denique  constat,  in  plurimis  Graecis  codi¬ 
cibus  deesse  multas  verae  Scripturae  partes, 
ut  historiam  adulterae  Jo.  YIII.,  ultimum 
caput  Marci,  testimonium  pulcherrimum  Tri¬ 
nitatis  I.  Joann.,  et  alia  de  quibus  supra  dis¬ 
seruimus.  Constat  etiam  ,  quaedam  in  omni¬ 
bus  Graecis  codicibus  inveniri,  quae  non  sunt 
partes  divinae  Scripturae,  ut  Matth.  YI.  ora¬ 
tioni  Dominicae  addita :  Quia  tuum  est  regnum, 
et  potentia  et  gloria  in  scecula,  quae  verba  non 
esse  de  textu,  sed  addita  a  Graecis  ex  duobus 
intelligi  potest.  Primo  ex  eo  quod  Tertullia¬ 
nus,  Cyprianus,  Ambrosius,  Hieronymus, 
Augustinus  orationem  Dominicam  exponunt, 
et  tamen  nullam  horum  verborum  mentio¬ 
nem  faciunt,  cum  omnes  isti  Graece  bene  no¬ 
verint.  Secundo  ex  eo  quod  Graeci  in  sua  li- 
turgia  recitant  quidem  haec  verba,  sed  non 
contineant  cum  oratione  Dominica. 


(1)  Joan.  IV,  24.  —  (2)  I.  Cor.  XV,  47.  —  (3)  I.  Cor.  VII,  33.  —  (4)  Rom.  XII,  11. 

LIBER  IT. 


CAPUT  vm. 


De  Latinis  editionibus. 


De  Latinis  editionibus  tria  nobis  explican¬ 
da  sumpsimus.  Primum,  quot  et  quae  fuerint 
olim  Latinae  editiones.  Secundo,  quis  sit  au¬ 
ctor  ejus  quae  nunc  Vulgata  dicitur.  Tertio, 
quantae  sit  auctoritatis  haec  ipsa  vulgata 
editio. 

Ac  ut  incipiamus  a  primo ,  editiones  Lati¬ 
nas  Testamenti  veteris  ex  Graeca  versione 
LXX  ,  et  Testamenti  novi  ex  Graeco  fonte 
prope  innumerabiles  fuisse  ante  tempora 
Hieronymi,  testatur  B.  Augustinus  lib.  II. 
doctrin.  Christ.  cap.  11.  his  verbis  :  «Qui, 
inquit,  Scripturas  ex  Hebraea  lingua  in  Grae¬ 
cam  verterunt  numerari  possunt  :-Latini  au¬ 
tem  interpretes  nullo  modo.  Ut  enim  cuique 
•rimis  Fidei  temporibus  in  manus  venit  co- 
„^'^px  Graecus ,  et  aliquantulum  facultatis  sibi 
utriusque  linguae  habere  videbatur,  ausus 
est  interpretari.  »  Idem  docet  Sanctus  Hie¬ 
ronymus  preefat.  in  Josue  :  «  Cum  apud  La¬ 
tinos,  inquit ,  tot  sint  exemplaria  quot  codi¬ 
ces,  et  unusquisque  pro  arbitrio  suo  vel 
addiderit,  vel  subtraxerit  quod  ei  visum 
est.  » 

Nihilominus  tamen  una  erat  communior, 
quae  vetus  et  vulgata  editio  dicebatur,  ut  pa¬ 
tet  ex  B.  Gregorio  praefat.  in  lib.  Moral.c.V. 
et  ex  B.  Hieronymo  in  cap.  XIV.  et  XLIX. 
Isaiae,  et  alibi.  Et  haec  videtur  esse  illa  Itala 
interpretatio,  quam  B.  Augustinus  lib.  II. 
doct.  Christ.  cap.  15.  omnibus  aliis  Latinis 
anteponit,  cum  ait:  «In  ipsis  interpretationi¬ 
bus  Itala  caeteris  praeferatur  :  nam  est  ver¬ 
borum  tenacior  cum  perspicacitate  senten¬ 
tiae.  » 

At  S.  Hieronymus  bis  Testamentum  vetus 
in  Latinum  convertit,  primum  ex  Graeco ,  id 
est,  ex  versione  LXX,  ut  intelligi  potest  ex 
lib.  II.  contra  Ruffinum,  et  ex  epist.  10.  Au¬ 
gustini  et  sequent.  11.  quae  est  Hieronymi  ad 
Augustinum,  necnon  ex  praefat.  in  Job.  Et 
rursum  ex  Hebraeo,  ut  ipse  idem  testatur 
in  lib.  de  viris  illustr.  extremo,  et  in  praefa¬ 
tionibus  singulorum  librorum  quos  .Latinos 
fecit. 


Novum  autem  Testamentum  non  convertit 
de  Graeco  in  Latinum,  sed  solum  emendavit 


a  multis  erroribus,  qui  vitio  Librariorum  ir¬ 
repserant.  De  quo  suo  labore  sic  ipse  loqui¬ 
tur  lib.  de  viris  illustr.  in  fine  :  «  Novum  Tes¬ 
tamentum,  inquit,  Graecae  fidei  reddidi.  »  Et 
■praef.  Evangeliorum  ad  Damasum  :  «  Ita,  j> 
inquit,  «  calamo  temperavimus,  ut  iis  tan- 
tunf ,  quae  sensum  mutare  videbantur,  cor¬ 
rectis  reliqua  manere  pateremur  ut  fuerant.  » 
Quod  si  quis  putet  conversum  esse  ab  illo 
novum  Testamentum,  quoniam  B.  Augusti¬ 
nus  epist.  10.  ad  Hieronymum  scribit  .‘«Pro¬ 
inde  non  parvas  Deo  gratias  agimus  de  opere 
tuo,  quod  Evangelium  ex  Graeco  interpreta¬ 
tus  es,  etc.  »  audiat  Hieronymum  dubium 
hoc  solventem  in  epist.  89.  ad  Augustinum, 
quae  est  11.  inter  epist.  Augustini  :  «Sime,» 
inquit ,  «  in  novi  Testamenti  emendatione 
suscipis  etc.  » 

Porro  B.  Hieronymi  versio  ex  Hebraeo  in 
Latinum  mox  coepit  a  quibusdaim  Ecclesiis 
recipi,  et  publice  legi,  ut  patet  ex  epist.  10. 
Augustini  ad  Hieronymum,  ita  tamen  utetiam 
alia  editio  antiqua  non  contemneretur.  Quod 
apertius  intelligitur  ex  B.  Gregorio  in  epist. 
ante  praefat.  in  lib.  Moral.  cap.  5.  ubi  dicit, 
suo  tempore  Romanam  Ecclesiam  utraque 
editione  uti  consuevisse;  id  est,  antiqua  versa 
ex  Graeco,  'et  nova  Hieronymi  versa  ex  He¬ 
braeo.  Post  tempora  autem  B.  Gregorii,  vi¬ 
dentur  omnes  Latinae  editiones  evanuisse 
praeter  unam  istam,  quam  nunc  veterem,  et 
vulgatam  vocamus ;  de  cujus  auctore  mox 
dicemus.  Hoc  autem  nostro  saeculo  iterum 
ad  illam  aetatem  rediisse  videmur,  in  qua 
omnes  qui  aliquid  poterant,  continuo  sa¬ 
cros  libros  transferebant.  Siquidem  recentio- 
rum,  ac  praesertim  haereticorum  Latinae  in¬ 
terpretationes  numerari  vix  possunt.  Sed  de 

his  hactenus. 

» 


CAPUT  IX. 


De  auctore  vulgata  editionis. 


Non  parva  quaestio  est  de  hac  nostra  vul¬ 
gata  Latina  editione  :  sitne  illa  antiqua,  quae 
erat  ante  Hieronymum,  an  vero  ipsius  Hie¬ 
ronymi  :  arbitrantur,  vel  certe  suspicantur 
Sanctes  Pagninus  praefat.  suae  interpretationis 
Bibliorum  ad  Clementem  VII.  Pontificem  Ma¬ 
ximum,  Paulus  Foro  Sempronii  Episcopus 

lib.  II.  cap.l.  de  die  Passionis  Domini. Con¬ 
tra,  esse  B.  Hieronymi  contendunt  Augusti¬ 
nus  Eugubinus,  et  Joannes  Picus  Mirandula- 
nus  in  libris  de  hac  re  editis,  aliique  non¬ 
nulli.  At  mixtam  esso  ex  vetere  et  nova,  do¬ 
cent  Joannes  Driedo  lib.  II.  cap.  1.  de  Ec- 
cles.  dogmat.  et  Scripturis,  et  Sixtus  Senen¬ 
sis  lib.  VIII.  Biblioth.  S.  extr. 

Nos  igitur  gratia  brevitatis  et  claritatis, 
sententiam  nostram  quatuor  propositionibus 
complectemur. 

Prima  propositio  :  «  Testamentum  novum 
Latinum  editionis  vulgatae  ex  antiqua  ver- 
sione  habemus,  quam  tamen  B.  Hierony¬ 
mus  emendavit  »  :  id  vero  eo  potissimum 
argumento  probamus,  quod  multa  loca  quae 
B.  Hieronymus  reprehendit  in  antiqua  ver- 
sione,  nos  in  nostra  invenimus  ita  Correcta, 
ut  ipse  affirmat  esse  corrigenda.  Ac  ut  aliqua 
loca  conferamus  :  in  Commentar,  cap.  II. 
Matth.  dicit,  illud  In  Bethlehem  Judcece,  de¬ 
bere  esse,  In  Bethlehem  Judce  (i).  Lib.  I.in 
Jovin.  reprehendit  illud.  I.  Corinth.  VII. 
Divisa  est  mulier  et  virgo  ,  et  vult  legendum, 
Mulier  innupta  et  virgo  etc.  (2)  In  epist.  ad 
Marcellam,  ad  finem  secundi  tomi,  repre- 
dit  illud  Boman.  XII.  Tempori  servientes ,  et 
legi  vult,  Domino  servientes  (3).  Ibidem  re¬ 
prehendit  illud  I.  Timqth.  I.  Humanus  ser¬ 
mo ,  et  docet  legendum,  Fideli s  sermo  (4).  In 
Comment.  cap.  II.  Galat.  reprehendit  illud 
Quibus  ad  horam  cessimus,  et  restituit,  Quibus 
neque  ad  horam  cessimus  (5).  Et  in  Comment. 
cap.  reprehendit  illud  Persuasio  vestra  ex 
Deo  est ,  et  vult  legi,  Non  est  ex  eo  qui  vocat 
vos  (6).  In  Comment.  c.  I.  ad  Ephes.  repre¬ 
hendit  illud  :  Qui  est  pignus  hcereditatis  in  re¬ 
demptionem  adoptionis  (7),  et  vult  legi,  In  re¬ 
demptionem  acquisitionis .  Haec  autem  omnia, 
et  alia  id  genus  permulta  ita  nunc  habemus 
in  editione  vulgata,  ut  ipse  monet  legi  de¬ 
buisse. 

Praeterea  constat,  Hieronymum  emendasse 
novum  Testamentum  jussu  Pontificis  Da- 
masi :  constat  etiam  ejus  emendationem  fuisse 
receptam,  et  valde  placuisse  hominibus  ejus 
temporis,  ut  intelligi  potest  ex  epist.  10.  Au¬ 
gustini  ad  Hieronymum,  non  est  igitur  veri¬ 
simile  postea  fuisse  rejectam,  sed  potius  re¬ 
tentam  et  conservatam. 

Neque  movere  debet ,  quod  quaedam  loca 
non  sunt  emendata ,  ut  Hieronymus  ,monuit 


emendanda,  quale  est  illud  Bom.  XII.  Sapere 
ad  sobrietatem  (8),  quod  Hieronymus  lib.  I.  in 
Jovinianum  vult  legi,  Sapere  ad  pudicitiam. 
Et  illud  I.  Corinth.  XIII.  Si  tradidero  corpus 
meum  ita  ut  ardeam  (9),  quod  Hieronymus  in  c. 
5.  ad  Galat.  vult  legi,  Ita  utglorier ;  et  quaidam 
alia,  quae  ipse  corrigit  in  Comment.  epistola¬ 
rum  ad  Galatas,  ad  Ephesios,  et  ad  Titum. 
Nam  ipse  idem  prsefat.  Evangel.  ad  Dama- 
sum  fatetur,  se  non  omnia  correxisse,  quae 
corrigenda  esse  putabat,  ne  nimis  multa  im- 
Njnutasse  videretur. 

Praeterea  potest  fieri ,  ut  dum.  ista  Com¬ 
mentaria  scriberet,  existimaret  illa  esse  mu¬ 
tanda,  quae  tamen  postea  cum  Testamentum 
novum  suscepit  emendandum,  re  melius  con- 
siderata,  judicavit  non  esse  mutanda.  Nam 
prius  eum  scripsisse  ista  Commentaria,  quam 
Testamentum  novum  emendaverit,  colligitur 
ex  lib.  de  vir.  illustr.  extremo  ,  et  sane  nos¬ 
tra  versio  in  his  duobus  locis  melior  est, 
quam  illa,  quam  B.  Hieronymus  substitui 
tunc  volebat. 

Secunda  propositio  :  «  Psalterium  vulgatae 
editionis  Latinae  non  est  illud  quod  Beatus 
Hieronymus  transtulit  ex  Hebraeo,  neque  il¬ 
lud  quod  transtulit  ex  versione  Grseca  LXX 
Interpretum,  sed  illud  quod  ipse  emendavit, 
translatum  ab  antiquo  interpreto  ex  editione 
S.  Luciani  Martyris ;  siquidem  Beatus  Hiero¬ 
nymus  circa  Psalterium,  quater  laboraxit. 
Transtulit  enim  illud  ex  Hebraeo  in  Latinum, 
ut  patet  ex  epistola  ejusdem  ad  Sophronium ; 
item  convertit  ex  Graeco  in  Latinum  e  pura 
editione  Septuaginta,  ut  habetur  in  hexaplis 
Origenis,  ut  ipse  testatur  in  epistola  ad  Su- 
niam  et  Fretellam  :  denique  bis  emendavit 
antiquam  Latinam  editionem,  quae  translata 
orat  ex  Graeco  communi  et  vulgata  ,  ut  patet 
ex  praefat.  Psalt.  ad  Paulam  etEustochiam.» 
Sed  singula  breviter  demonstremus. 

Dicimus  igitur  Psalterium  nostrum  non 
esse  illud  quod  B.  Hieronymus  transtulit  ex 
Hebraeo,  idque  certum  est:  nam  illud  exstat 
in  operibus  B.  Hieronymi,  et  fere  ubique 
dissentit  a  nostro  saltem  quoad  verba; 

Addimus  :  neque  esse  illud  quod  ipse  ver¬ 
tit  ex  Origenis  hexaplis,  sed  illud  commune 
quod  bis  emejidavit,  idque  probatur  ex  epis¬ 
tola  ad  Suniam  et  Fretellam  :  nam  ibi  dicit, 
quod  habetur  Psal.  Y.  Dirige  in  conspectu  tuo 
viam  meam  (10),  aliter'  haberi  apud  LXX  et 


(1)  Matth.  II,  1.  —  (2)  I.  Cor.  VII,  34.  —  (3)  Rom.  XII,  11.  —  (4)  I.  Tim.  I,  15.  —  (5)  G^at.  II, 
5.  _  (6)  Ibid.  V,  8.  —  (7)  Eph.  I,  14.  —  (8)  Rom.  XII,  3.  —  (9)  I.  Cor.  XIII,  3.—  (10)  Psalm.  V,  9. 

omnes  alias  interpretationes,  excepta  com¬ 
muni  et  vulgata  :  at  nostra  editio  ita  habet; 
igitur  nostra  editio  est  illa  communis  et  vul¬ 
gata  et  a  pura  interpretatione  LXX  Senio¬ 
rum  distincta.  Praeterea  ibidem  Hieronymus 
dicit  quod  habetur  Psal.LXXIII.  Quiescere  fa¬ 
ciamus  omnes  dies  festos  Dei  a  terra  (1),  haberi 
apud  LXX  in  hexaplis,  et  apud  omnes  alios 
interpretes,  Incendamus,  vel  comburamus  om¬ 
nes  dies  festos,  et  solum  in  vulgata  haberi. 
Quiescere  faciamus  :  at  nos  habemus  ,  Quies¬ 
cere  faciamus.  Item  quod  habemus  Psal  GUI. 
Petra  refugium  herinaciis  (2)  dicit  LXX  ver¬ 
tisse  Refugium  leporibus ;  igitur  nostra  non  est 
illa  ipsa  versio  LXX. 

•  Denique  in  tota  illa  epistola  saepissime  po¬ 
nit  verba  Latini  Psalterii,  ut  tunc  erat  in  com¬ 
muni  usu,  et  in  Ecclesiis  cantabatur  :  at  illa 
omnia  in  nostro  invenimus  ;  igitur  nostrum 
est  Psalterium  illud  commune  et  pervulga¬ 
tum.  Porro  commune  ab  Hieronymo  vocari  il¬ 
lud,  quod  Origenes,  et  postea  Lucianus  emen¬ 
davit,  perspicuum  est  ex  illa  ipsa  epist.  ad 
Suniam  et  Fretellam;  sic  enim  initio  epist. 
S.  Hieronymus  loquitur  :«  Sciatis  aliam  esse 
editionem,  quam  Origenes,  et  Caesariensis 
Eusebius,  omnesque  Graeci  tractatores,  xoivnv, 
id  est,  communem  appellant, atque  vulgatam, 
et  a  plerisque  nunc  louy.icr.-jb?  dicitur,  aliam 
septuaginta  Interprtum  quae  et  in  i^xnloi?  co¬ 
dicibus  reperitur.  » 

Tertia  propositio  :  «  Probabile  nobis  est, 
librum  Sapientiae,  et  Ecclesiastici,  et  Macha- 
baeorum,  nos  non  habere  ex  versione  Hiero¬ 
nymi,  sed  ex  antiqua  translatione,  cujus  au¬ 
ctor  ignoratur,  a  Ad  hoc  movemur.  Primo, 
quia  B.  Hieronymus  nusquam  affirmat  se 
transtulisse  hos  libros,  neque  ulla;  exstant 
praefationes  ejus  in  hos  libros,  cum  tamen 
in  epist.  89.  ad  August.,  quae  est  XI.  inter 
epist.  August.,  dicat,  se  singulis  libris  prae¬ 
fatiunculas  praefixisse.  Secundo ,  quia  B. 
Hieronymus  hos  libros  arbitrabatur  apo¬ 
cryphos,  ut  patet  ex  prologo  Galeato,  et  ex 
prsefat.  Proverb.  ;  proinde  verisimile  est, 
eum  neglexisse  horum  librorum  interpreta¬ 
tionem.  Tertio,  quia  multa  citantur  ex  his 
libris  a  B.  Cypriano,  praesertim  in  lib.  De 
exhortat.  mart.,  et  aliis  Patribus  B.  Hierony¬ 
mo  antiquioribus,  eo  modo  prorsus,  ut  nos 
in  nostra  vulgata  editione  habemus.' 

Quarta  propositio.  «  Reliqua  omnia  ex 


Hieronymi  versione  ex  Hebraeo  habemus  in 
editione  vulgata.  »  Id  probatur. 

Primo,  quoniam  constat,  B.  Hieronymum 
primum  et  solum  ex  antiquis  transtulisse  ex 
Hebraeo  in  Latinum  Testamentum  vetus,  et 
rursum  constat,  nostram  editionem  transla¬ 
tionem  esse  ex  Hebraeo  in  Latinum,  exceptis 
Psalmis,  Sapientia,  Ecclesiastico,  et  Macba- 
baeis.  Quod  Hieronymus  transtulerit  ex  He¬ 
braeo,  ipse  testatur  lib.  de  vir.  illustri  extre¬ 
mo.  Quod  ipse  primus  ex  antiquis,  patet  ex 
Augustino  in  epist  8.  et  10.  et  lib.  XYIII. 
de  Civit.  Dei  cap.  43.  et  ex  omnibus  Hiero¬ 
nymi  praefationibus,  in  quibus  semper  de¬ 
precatur  calumniam,  quod  ausus  sit  ex  He¬ 
braeo  transferre.  Quod  post  eum  usque  ad 
nostra  tempora,  nemo  idem  tentaverit,  certo 
certius  est. 

Jam  vero  quod  vulgata  editio  translatio 
sit  ex  Hebraeo,  ipsa  quodammodo  clamat, 
dum  pene  ubique  concordat  cum  Hebraeo, 
et  a  Graeco  dissentit.  Sunt  praeterea  certa 
indicia  hujus  rei  fere  in  omnibus  libris.  Nam 
in  Pentateucho,  praesertim  Genes.  Y.  omnes 
libri  antiqui,  quia  erant  ex  versione  LXX 
expressi,  continebant  errorem  illum  de  nu¬ 
mero  annorum  :  at  nostra  editio  Hebraicae 
veritati  consentit.  In  lib.  Esther  et  Danielis, 
saepe  in  ipsis  libris  invenimus  annotatiun¬ 
culas  B.  Hieronymi  dicentis,  se  expressisse 
fideliter,  quae  erant  in  Hebraeo,  reliqua  au¬ 
tem  de  editione  vulgata,  vel  ex  Theodotione 
addidisse . 

Praefatione  in  Job  dicit,  in  antiqua  editio¬ 
ne  I^atina  et  Graeca  libri  Job  deesse  ad  800. 
versus,  quos  ipse  de  Hebraeo  in  sua  editione 
posuerit  :  at  nostra  editio  integerrima  et 
plenissima  est,  non  minus  quam  Hebraica. 
Denique  in  Comment.  Prophet.,  fere  ubi¬ 
que  duas  versiones  ponit  et  explicat,  id  est, 
suam  quae  est  nostra  vulgata,  et  aliam  sep¬ 
tuaginta  interpretum. 

Secundo  probatur,  quia  illa  omnia  quae 
B.  Hieronymus  prsefat.  in  Pentat.,  et  lib.  de 
opt.  gen.  interpret.  dicit,  non  haberi  in  edi¬ 
tione  LXX,  et  se  addidisse  in  sua  translatio¬ 
ne  ex  Hebraeo,  in  nostra  vulgata  editione  in¬ 
venimus,  ut  illud  :  Ex  sEgypto  vocavi  filium 
meum  (3),  Oseae  XI.  et  « Aspicient  in  me 
quem  transfixerunt  (4)» ,  Zach.  XII.  et  e  Ocu¬ 
lus  non  vidit ,  Deus  absque  te  quce  praeparasti 
expectqntibus  te  (S).  Isai  LXIV. 


(1)  Psal.  LXXIII,  8.  —  (2)  Psal.  CIII,  18.  —  (3)  Osee  XI,  1.  —  (4)  Zach.  XII,  10.  -  (5)  Isai. 
LXIV.  4. 

Tertio  probatur  ex  iis  locis,  quae  B.  Hie¬ 
ronymus  monet  se  aliter  vertisse,  quam  LXX 
verterint,  quae  in  nostra  editione  omnia  in¬ 
venimus,  ut  ipse  se  vertisse  dicit.  In  epist. 
89.  ad  August  ,  quae  est  11.  inter  epistolas 
August.,  ait  Jonse  IV.  se  vertisse  Hederam , 
ubi  LXX  verterunt  Cucurbitam.  Item  in  q. 
Hebr.  in  Genesim  dicit,  Gen.  II.  legendum  : 
Complevit  Deus  die  septima,  opus  suum ,  cum 
apud  LXX  legeretur  die  sexta.  Ibidem  dicit 
legendum  :  Vocata  est  virago ,  cum  apud  LXX 
dicatur  Mulier.  Ibidem  dicit  legendum  :  Im¬ 
misit  soporem  in  Adam  (1).  cum  apud  LXX 
sit,  Immisit  ecstasim.  Similia  multa  inveniun¬ 
tur,  tum  in  quaest.  Hebr.,  tum  in  Comment. 
Prophet. 

S.  Gregorius  quoque  lib.  XX.  Moral.  cap. 
32.  explicans  illud  :  Mutatus  es  milii  in  cru¬ 
delem,  dicit,  antiquam  translationem  longe 
aliter  habuisse,  sed  hanc  novam  ex  Hebraico 
factam  esse  meliorem.  At  in  nostra  est,  Mu¬ 
tatus  es  mihi  in  crudelem  (2),  Job.  XXX. 

Quarto  probatur  ex  praefationibus.  Nam 
ipse  testatur  in  epist.  ad  August.  jam  citata, 
se  editioni  suae  ex  Hebraeo  singulis  pene  li¬ 
bris  praefatiunculas  praefixisse,  quas  etiam 
nunc  videmus  in  Bibliis  vulgatae  editionis, 
nec  ullus  unquam  negavit  eas  esse  Hierony¬ 
mi  :  at  certe  non  est  credibile  totum  opus 
periisse,  praeter  solas  praefatiunculas.  Qui 
enim  abjecerunt  vel  neglexerunt  editionem 
B.  Hieronymi,  cur,  quaeso,  praefatiunculas 
conservarunt? 

At  in  contrarium  tria  argumenta  potissi¬ 
mum  fieri  solent.  Argumentum  primum 
Pauli  Foro-Semproniensis  et  Sanctis  Pagnini 
sumitur  ex  multis  locis,  in  quibus  nostra 
versio  ab  Hebraica  veritate  dissentit ;  nec 
enim  credibile  est,  Hieronymum  Hebraeicae 
linguae  peritissimum  in  ea  re  labi  potuisse. 

Respondeo  :  duplici  de  causa  accidisse,  ut 
nostra  versio  ab  Hebraico  textu  aliquando 
dissentire  videatur.  Una  est,  eaque  longe 
lateque  patens,  incuria  Librariorum,  de  qua 
re  passim  ipse  in  praefationibus  suis  conque¬ 
ritur.  Altera  causa  est,  quia  saepe  B.  Hiero¬ 
nymus  non  tam  verba,  quam  sensum  expri¬ 
mere  studuit,  ut  faciendum  esse  ipse  idem 
docet  in  lib.  De  opt.  genere  interpret.  Exem¬ 
plum  sit  in  illis  verbis  Eccl.  1.  Perversi  diffi¬ 
cile  corriguntur ,  et  stultorum  infinitus  nume¬ 
rus  (3).  Videntur  enim  haec  verba  longe  aliud 
sonare  quam  Hebraica,  quae  ad  verbum  sic 


habent  :  'lirp  io  ]!HDm  'ppni  ^30  hsyfe 

rvr  san  hoc  est,  Perversum  non  poterit  ad  di¬ 
rigere ,  et  stultum  non  poterit  ad  numerari.  Sed 
certe  Hieronymus  elegantissime  sensum  ex¬ 
pressit.  De  hoc  argumento  plura  dicemus 
in  sequenti  capite. 

Argumentum  secundum.  Hieron.  praefat. 
in  Psal.  et  in  Job,  et  in  Paralip.  admonet, 
se  distinxisse  suam  editionem  per  asteriscos 
et  obeliscos  :  at  in  nostra  vulgata  non  vide¬ 
mus  ista  signa;  non  igitur  est  Hieronymi 
vulgata  nostra  editio. 

Respondeo  ex  ipso  Hieronymo  in  epist.  ad 
August.  sup.  cit.  :  Hieronymum  distinxisse 
per  astericos  et  obeliscos  eam  editionem 
quam  fecerat  ex  Graeco,  non  autem  eam 
quam  fecerat  ex  Hebraeo.  In  Psalterio  igitur 
nostro  vulgato  debuissent  esse  asterisci  et 
obelisci,  quorum  meminit  Hieronymus  in 
praefat.,  sed  exciderunt  negligentia  Libra¬ 
riorum,  neque  hoc  est  mirum,  nam  etiam 
tempore  ipsius  coeperant  excidere,  ut  patet 
ex  illa  ipsa  praefat.,  et  ex  epist.  ad  Suniam 
et  Fretellam.  In  libro  autem  Job  et  Parali- 
pomenon  nostrae  editionis  vulgatae  nunquam 
fuerunt,  nec  esse  debent  asterisci  vel  obe¬ 
lisci.  Hinc  enim  duas  praefationes  nos  habe¬ 
mus  tam  in  Job,  quam  in  Paralipomenon, 
queirum  prior,  in  qua  non  fit  mentio  asterisci 
et  obelisci,  pertinet  ad  nostram  versionem, 
quae  est  ex  Hebraeo,  posterior  in  qua  fit 
mentio  eorum  signorum  pertinet  ad  aliam 
versionem,  quem  fecit  ex  Graeco. 

Tertium  argumentum.  Multa  inveniuntur 
in  nostra  editione  vulgata,  quae  B.  Hierony¬ 
mus  in  quaestionibus  Hebraicis,  in  lib.  de 
opt.  gen.  interpret.,  in  Comment.  Prophet., 
et  in  Ecclesiasticum  docet,  aliter  fuisse  ver¬ 
tenda  :  igitur  fieri  non  potest,  ut  editio 
nostra  vulgata  sit  illa  ipsa  translatio,  quam 
Hieronymus  fecerat  ex  Hebraeo. 

Respondeo  :  quatuor  de  causis  accidisse, 
ut  quaedam  in  nostro  textu  sint,  quaeB.  Hie¬ 
ronymus  reprehendit.  Prima  est  error  et 
negligentia  Librariorum.  Secunda  causa 
est,  varia  significatio  vocabulorum,  inter¬ 
dum  enim  possunt  duo  significare,  et  B. 
Hieronymus  modo  unam  ,  modo  alteram 
significationem  secutus  est  :  exemplum  ha¬ 
bemus  in  Ecclesiaste ;  nam  B.  Hieronymus 
bis  vertit  Ecclesiastem,  ut  patet  ex  praefat. 
Comment.  in  Ecclesiast.,  et  praefat  Proverb. 
Et  quidem  in  primo  translatione  vertit  cap. 


(1)  Gen.  XI.  2.  21.  et  23.  —  (2)  Job.  XXX.  21.  —  (3)  Eccl.  I,  15. 

II.  Cogitavi  trahere  carnem  meam  in  vinum ; 
et  sic  etiam  in  Commentario  exponit  :  at  in 
secunda  translatione  maluit  vertere  :  Cogi¬ 
tavi  abstrahere  carnem  meam  flwno(I),  quam 
lectionem  nos  habemus,  et  melior  est  nostra 
lectio.  Nam  verbum  Hebraeum  pia  potest 
significare  in  vino ,  seu  in  vinum ,  et  etiam  de 
vino  sive  a  vino  :  nam  littera  2  deservit  et 
loco  in  et  loco  de  :  contextus  autem  magis 
requirit  a  vino ,  quam  in  vinum.  Sequitur 
enim,  ut  animum  meum  transferrem  ad  sapien¬ 
tiam. 

Quod  autem  littera  '2  accipiatur  frequen¬ 
ter  pro  t 553,  id  est,  ex ,  de,  ab,  perspicuum  est 
his  locis,  Exod.  XII,  vers.  43.  Exod.  XXXV, 
vers.  32.  Exod.  XXXVIII,  vers.  8.  et  Levit. 
8.  vers.  32.  et  II,  Paralipom.  cap.  XVI,  vers. 
6.  Quod  vero  B.  Hieronymus  soleat  variis 
modis  vertere  quando  verba  id  ferant,  testa¬ 
tur  ipsemet  lib.  I.  apolog.  cont.  Ruffin.,  ubi 
dicit  Psalm.  secundum  se  vertisse  :  Adorate 
pure  :  et  tamen  in  Comment.  exposuisse  : 
Adorate  Filium ,  quoniam  vox  Hebraea  am¬ 
bigua  est. 

Tertia  causa  est,  quia  ipsemet  postea  mu¬ 
tavit  sententiam,  et  loca  sua  correxit.  Ac  ut 
exemplum  aliquod  proferamus,  lib.  de  opt. 
gen.  interpret.,  et  preefat.  in  Pentat.,  dicit 
Isai.  XI.  non  debere  legi  \  Flos  de  radice  ejus 
ascendet ;  sed  Nazarceus  de  radice  ejus  ascen¬ 
det  (2)  :  et  LXX  hoc  nomen  Nazaraei  male 
praetermisisse,  et  hunc  locum  citari  a  Mat¬ 
thaeo  cap.  II.  ubi  dicit  :  Ut  impleretur  quod 
dictum  est  per  Prophetas ,  quoniam  Nazarceus 
vocabitur  (3)  :  at  ipse  idem  postea  vertit,  si¬ 
cut  verterant  Septuaginta,  nimirum  :  Et  flos 
de  radice  ejus  ascendet.  Et  in  Comment.  cap. 
XI.  Isaiae,  reddit  rationem  hujus  rei,  quoniam 
verbum  Hebraeum  ibi  positum  'lyj  scribitur 
per  Tsade,  cum  Nazaraeus  dicatur  a  verbo 
'lij  per  Zain,  quocirca  Comment.  cap.  II. 
Matth.  dicit  illud  Quoniam  Nazarceus  vocabi¬ 
tur,  non  esse  desumptum  ex  aliquo  uno  Pro¬ 
pheta,  sed  ex  eo,  quod  omnes  Prophetae  Do¬ 
minum  sanctum  futurum  esse  praedixerunt. 
Pari  ratione  lib.  V.  Comment.  in  Isai.  fatetur 
cap.  XIX,  male  se  vertisse  Erit  terra  Judce 
FEgypto  in  festivitatem  (4),  cum  potius  verti 
debuerit,  in  pavorem,  et  hoc  posteriore  mo¬ 
do  nos  jam  habemus  in  vulgata  editione. 

Quarta  causa  est,  quia  etsi  B.  Hierony¬ 
mus  interdum  senserit,  quaedam  mutanda  in 
sua  versione,  et  ea  notaverit  in  suis  Com¬ 


mentariis  ;  tamen  Ecclesia  postea  magis  ju¬ 
dicavit  veram  primam  versionem,  et  illam 
retinere  maluit  in  editione  vulgata.  Nam 
lib.  V.  Comment.  in  Isa.  ubi  B.  Hier,  dicit 
se  vertisse  Festivitatem,  pro  Pavore,  ibidem 
dicit  se  male  vertisse  Refrcenantem,  pro  Las¬ 
civientem  :  et  tamen  videmus  in  nostra  edi¬ 
tione  vulgata  priorem  correctionem,  Hiero¬ 
nymi  admissam,  posteriorem  non  admissam, 
quod  certe  non  videtur  cr.su  factum,  sed  ju¬ 
dicio  posteritatis,  vel  potius  ipsius  Ecclesiae. 
Et  hoc  modo  ad  multa  alia  responderi  po¬ 
test.  Editio  enim  vulgata,  quamvis  maxima 
ex  parte  Hieronymi  sit  :  tamen  non  est  illa 
pura,  quam  ipse  ex  Hebraeo  convertit,  sed 
est  aliquo  modo  mixta,  additis  non  paucis 
ex  versione  LXX,  quae  in  Hebrseo  non  inve¬ 
niuntur,  atque  id  potissimum  perspicitur  in 
lib.  I.  Reg.  et  in  Proverb. 

His  omnibus  addi  potest,  interdum  Hiero¬ 
nymum  videri  reprehendere  versionem  no¬ 
stram,  cum  tamen  eam  non  reprehendat, 
sed  solum  explicet,  quae  sit  vis  Hebraeae  vo¬ 
cis,  ut  cum  in  quaest.  Hebr.  dicit  cap.  I.  Ge¬ 
nesis,  pro  eo  quod  nos  habemus,  Spiritus 
Domini  ferebatur  super  aquas  (5) :  in  Hebraeo 
esse,  Incubabat  seu  fovebat  more  avis. 


CAPUT  X. 

De  auctoritate  Latince  editionis  vulgatae. 

Tertia,  eaque  potissima  restat  quaestio. 
Quantae  videlicet  auctoritatis  sit  Latina  vul¬ 
gata  editio.  Et  quidem  haeretici  nostri  tem¬ 
poris,  quamquam  inter  se  non  parum  dis¬ 
sentiant  in  authentica  editione  Latina  eli¬ 
genda  :  tamen  adversus  Ecclesiam  mirifice 
omnes  consentiunt.  Siquidem  Lutherani  vo¬ 
lunt,  solam  Lutheri  versionem  habendam 
esse  authenticam,  ut  patet  ex  decreto  quo¬ 
dam  Lipsiensi,  cui  Melanchthon,  Pomeranus, 
Major,  aliique  permulti  subscripserunt.  De 
quo  decreto  vide  Staphilum  in  tertio  topico 
praedicamento  Lutheranae  Theologiae. 

At  Zwingliani ,  quibus  Anabaptistae  et 
Calvinistae  consentiunt,  nullam  esse  volunt 
authenticam  versionem,  ut  ex  praefatione 
Tigurinae  editionis  patet,  ubi  docent,  non 


(1)  Eccl.  II,  3.  —  (2)  Isai.  XI,  1.  —  (3)  Matth.  II,  23.  —  (4)  Isai.  XIX,  17.  —  (5)  Gen.  I,  2. 

debere  Ecclesiam  alligari  ad  unam  aliquam 
versionem.  Nihilominus  tamen  tam  Luthe- 
rani,  quam  Zwingliani  in  eo  conveniunt,  ut 
editio  Latina  vulgata  non  sit  habenda  pro 
authentica,  cum  innumerabiles  errores  in  ea 
deprehendantur. 

Hinc  ex  castris  Lutheri  prodiit  in  aciem 
Martinus  Kemnitius,  ex  castris  Zwingliano- 
rum  Joannes  Calvinus,  qui  adversus  Conci¬ 
lium  Tridentinum  scribentes,  quartam  ses¬ 
sionem  prse  caeteris  vexant,  in  qua  Concilium 
definit,  vulgatam  editionem  Latinam  haben¬ 
dam  esse  pro  authentica.  Scripsit  etiam  de 
eadem  re  Georgius  Major  praefat.  in  Psal., 
et  Tilmannus  Heshusius  in  lib.  de  sexcentis 
erroribus  Pontificiorum  tit.  II. 

At  non  pauciores  pro  vulgata  editione  scrip¬ 
serunt,  in  quibus  sunt  Joannes  Driedo  lib, 
II.  cap.  de  Ecclesiast.  dogmat.  et  Script. 
Franciscus  Titelmannus  in  prologo  apologe¬ 
tico  pro  editione  vulgata  novi  Testamenti, 
Andreas  Yega  lib.  XV,  in  Cone.  Trident. 
cap.  9.  Jodocus  Tiletanus  in  I.  part.  apolog. 
pro  Cone.  Trident.  cont.  Kemnitium,  Linda- 
nus  lib.  I.  de  opt.  gen.  interpret.,  Melchior 
Canus  lib.  II.  de  locis  cap.  13.  Sixtus  Se¬ 
nensis  lib.  VIII.  Biblioth.  sanctae  in  refuta¬ 
tione  ultimas  haeresis.  Quorum  diligentiam 
imitari  cupientes,  his  argumentis  rem  eam- 
dem  comprobamus. 

Primum  est  argumentum  ipsius  Concilii. 
Ait  enim  Synodus  Tridentina,  eam  a  se  pro¬ 
bari  sacrorum  librorum  Latinam  editionem, 
quae  longo  tot  saeculorum  usu  in  ipsa  Eccle¬ 
sia  probata  est.  Nec  enim  temere  per  annos 
fere  mille,  hoc  est,  a  tempore  B.  Gregorii 
omnis  Ecclesia  Latina  hac  una  editione  usa 
est,  omnes  Concionatores  hanc  explanave¬ 
runt  et  populis  proposuerunt,  omnia  Conci¬ 
lia  ex  hac  editione  testimonia  protulerunt 
ad  confirmanda  dogmata  Fidei.  Porro  Ec¬ 
clesiam  totis  octingentis  vel  nongentis  annis 
germana  Scripturae  interpretatione  caruisse. 
atque  in  iis  quae  ad  Fidem  et  religionem 
pertinent,  errores  interpretis  nescio  cujus 
pro  verbo  Dei  coluisse,  mirum  est,  si  cui 
mirum  et  absurdum  non  esse  videatur,  prae¬ 
sertim  si  ex  Apostoior  didicerit,  Timoth.  III 
eam  esse  columnam  et  firmamentum  veritatis. 

Secundum  argumentum  sumo  ex  testimo¬ 
niis  Veterum.  Nam  vel  haec  nostra  versio 
est  Hieronymi,  vel  certe  illa  antiqua  cum- 
munis  quam  Augustinus  vocat  Italam:  si  est 
illa  antiqua,  magnum  testimonium  habet  ab 
Aug.  lib.  II.  de  doct.  Christ,  c.  15.  ubi  di¬ 


cit,  eam  omnibus  esse  praeferendam  :  si  au¬ 
tem  est  Hieronymi,  ut  nos  supra  probavi¬ 
mus,  habet  testimonia  omnium  Veterum, 
qui  eam  videre  potuerunt.  Nam  in  primis 
B.  Augustinus  lib.  XVIII.  Civit.  D^icap.  43. 
«  Quamvis  non  defuerit  temporibus  nostris 
presbyter  Hieronymus  homo  doctissimus,  et 
omnium  trium  linguarum  peritus,  qui  non 
ex  Graeco,  sed  ex  Hebraeo  in  Latinum  elo¬ 
quium  easdem  Scripturas  converterit :  sed 
ejus  tam  litteratum  laborem  quamvis  Judaei 
fateantur  esse  veracem  etc.  »  Et  epist.  10. 
ad  Hieronymum  dicit,  ejus  versionem,  seu 
potius  emendationem  Testamenti  novi  omni¬ 
bus  probari.  Item  B.  Gregorius  lib.  XX.  Mo- 
ral.  c.32.  «  Quia,  inquit,  haec  nova  translatio 
ex  Hebraeo  nobis  eloquio  cuncta  verius  trans¬ 
fudisse  perhibetur,  credendum  est,  quidquid 
in  ea  dicitur,  et  oportet  ut  verba  illius  nos¬ 
tra  expositio  subtiliter  rimetur.  » 

B.  Isidorus  lib.  VI  Etymol.  c.  4  «  Presby¬ 
ter,  »  inquit,  «  Hieronymus  trium  lingua¬ 
rum  peritus,  ex  Hebraeo  in  Latinum  elo¬ 
quium  easdem  Scripturas  convertit,  elo- 
quenterque  transfudit,  cujus  interpretatio 
merito  caeteris  antefertur.  »  Et  lib.  1.  De 
offic.  divin.  c.  12.  «  De  Hebraeo,  inquit  in  La¬ 
tinum  eloquium  tantummodo  Hieronymus 
presbyter  sacras  Scripturas  convertit,  cu¬ 
jus  editione  generaliter  omnes  Ecclesiae  us¬ 
quequaque  utuntur,  eo  quod  veracior  est  in 
sententiis,  et  clarior  in  verbis.  »  Haec  ille, 
cui  subscribit  Rabanus  lib.  II.  De  institut. 
Cleric.  cap.  54. 

Porro  qui  deinceps  secuti  sunt,  B.  Ansel- 
mus,  B.Bernardus,  Rupertus,  Haymo,Hugo, 
Richardus,  et  alii  omnes  satis  ostendunt,  se 
hanc  editionem  prae  caeteris  probasse,  cum 
eam  solum  explanandam  susceperunt.  Adde 
etiam,  quod  non  solum  Latini  versionem 
hanc  probarunt,  sed  etiam  Graeci,  qui  quae¬ 
dam  divina  volumina  ab  Hieronymo  in  La¬ 
tinum  ex  Hebraeo  conversa,  ipsi  ex  Latino  in 
Graecum  transfuderunt,  ut  B.  Hieronymus 
testatur,  lib.  de  vir.  illust.  in  Soplironio,  et 
lib.  II.  contra  Ruffinun. 

Tertium  argumentum.  Habuerunt  Hebraei 
sua  lingua  authenticam  Scripturam  :  Graeci 
quoque  habuerunt  Graece  authenticam  Scrip¬ 
turam,  id  est,  Testamentum  vetus  ex  ver- 
sione  LXX,  et  Testamenti  novi  ipsos  primos 
fontes  ;  igitur  aequum  fuit,  ut  Latina  Ecclesia, 
in  qua  sedes  Petri  est,  et  in  qua  perpetuo 
Fides  cliristiana  mansura  erat,  haberet  sua 
lingua  authenticam  Scripturam  :  non  autem 

habuit  aliam  fere  a  mille  annis  quam  istam  ; 
igitur  ista  authentica  censenda  est. 

Quartum  argumentum.  In  Conciliis  gene¬ 
ralibus  Ecclesiae,  aut  paucissimi,  aut  inter¬ 
dum  nulli» inveniuntur  linguae  Hebraicae  pe¬ 
riti  ;  male  igitur  provisum  esset  Ecclesiae,  si 
in  rebus  gravibus  non  posset  fidere  Latinae 
editioni,  sed  deberet  recurrere  ad  Hebraicos 
codices,  et  mendicare  a  Rabbinis  hostibus 
suis  veritatem.  Idem  dicere  possumus  de 
Graeca  lingua :  nam  etsi  nunc  utcumque 
multi  inveniuntur  qui  Graece  noverint, tamen 
non  semper  ita  fuit.  Nam  si  Ruffino  credi¬ 
mus  lib.  hist.  X  cap.  21.  ex  sexcentis  Epis¬ 
copis  qui  ad  Concilium  Ariminense  convene¬ 
runt,  nemo  fuit  qui  sciret,  quid  sibi  vellet 
ofzoouo-to?.  Et  propterea  cum  callidi  quidam 
haeretici  Ariani  proponerent  Synodo,  an  vel¬ 
let  Christum  colere,  an  oy.oovmo-j,  omnes  cla¬ 
maverunt,  se  nolle  bpoowiov,  sed  Christum. 

Denique  idem  experimento  comprobatur. 
Videmus  enim  nostros  haereticos,  qui  con¬ 
tempta  antiqua  editione  novis  interpretationi¬ 
bus  student,  adeo  diversas  et  inter  se  dissen¬ 
tientes  editiones  cudere,  ut  nihil  fere  certi  ex 
eorum  editionibus  habere  possit.  Quare  Mar- 
tinus  Lutherus  in  lib.  cont.  Zwinglium  :  De 
verit.  corp.  Christ.  inEuchar.  «Si  diutius,  » 
inquit,  «  steterit  Mundus,  iterum  eritnecessa 
rium,  ut  propter  diversas  Scripturae  inter¬ 
pretationes  quae  nunc  sunt,  ad  conservan¬ 
dam  Fidei  unitatem,  Conciliorum  decreta 
recipiamus,  atque  ad  ea  confugiamus.  » 

Superest  argumenta  adversariorum  solve¬ 
re,  sed  antea  libet  notare  mendacia  quaedam 
aperta,  quae  Martinus  Kemnitius,  et  Joan- 
nes  Calvinus  suis  argumentis  admiscue¬ 
runt. 

Primum  Calvini  mendacium  est,  nec  ju¬ 
dicio,  nec  recto  delectu  factum  esse,  ut  ex 
interpretationibus  diversis  una  obtinuerit 
inter  indoctos.  At  certe  cum  omnibus  inter¬ 
pretationibus  abolitis,  haec  nostra  supra 
mille  annos  in  usu  totius  Latinae  Ecclesiae  fue¬ 
rit,  aut  multi  fuerunt  totis  mille  annis  in  Ec¬ 
clesia  docti,  aut  impudenter  mentitur  Cal¬ 
vinus.  Deinde  Sophronium,  Augustinum, 
Gregorium,  Isidorum,  Pedam,  Anselmum, 
Rupertum,  Bernardum,  aliosque  tam  mul¬ 
tos  insignes  viros  non  existimo  inter  indoc¬ 
tos  numerandos  esse  :  et  tamen  isti  omnes 
editionem  nostram,  ut  supra  demonstravi¬ 
mus,  aut  inter  caeteras,  aut  etiam  praeter  cae- 
teras  laudarunt. 

Alterum  ejusdem  mendacium  est.  decre¬ 


visse  Tridentinos  Patres,  minime  esse  au¬ 
diendos  eos,  qui  ex  fonte  ipso  purum  liquo¬ 
rem  proferunt,  et  ex  certa  veritate  falsum 
coarguunt.  Hoc  ideo  mendacium  voco,  quod 
nihil  ejusmodi  in  decreto  Concilii  legatur. 
Nec  enim  Patres  fontium  ullam  mentionem 
fecerunt,  sed  solum  ex  tot  Latinis  versioni- 
bus  ;  quae  nunc  circumferuntur,  unam  dele¬ 
gerunt,  quam  caeteris  anteponerent  :  et 
(quod  Ecclesiae  gravitatem,  et  constantiam 
decebat)  antiquam  novis,  probatam  longo 
usu  recentibus  adhuc,  ac,  ut  sic  loquar,  cru¬ 
dis  ,  denique  unam  multis  inter  se  dissiden¬ 
tibus,  et  pugnantibus  praetulerunt. 

Tertium  mendacium  est  ejusdem  Calvini, 
adeo  nullam  esse  in  vulgata  editione  inte¬ 
gram  paginam,  ut  vix  tres  sint  continui  ver¬ 
sus  non  insigni  aliquo  errore  foedati.  At  si 
ita  est,  cur  ibidem  Calvinus,  cum  suscepis¬ 
set  notandos  locos  in  Psalmis  perperam  ver¬ 
sos,  nihil  omnino  in  primi  Psalmi  transla¬ 
tione  notavit?  non  habet  fortasse  primus 
Psalmus  tres  continuos  versus  ?  Sed  non  est 
opus,  opinor,  in  tam  apertis  mendaciis  re¬ 
fellendis  immorari.  Ad  Kemnitium  venia¬ 
mus. 

Primum  Kemnitii  mendacium  est,  Conci¬ 
lium  Tridentinum  decrevisse,  ut  pro  iis  quae 
Spiritus  sanctus  in  fontibus  Hebraicis  et 
Graecis  scripsit,  ea  recipiamus,  quae  a  Libra¬ 
riis  mutata,  mutilata,  vel  addita  sunt.  Hoc 
esse  mendacium  manifestum  nemo  non  in- 
telligit.  Quis  enim,  non  dico  Catholicus,  sed 
sanae  mentis  homo,  unquam  diceret,  Libra¬ 
riorum  vitia  suscipienda  pro  Spiritus  sancti 
verbis?  Deinde  nonne  Concilium  eodem  loco 
jubet,  ut  sacra  Biblia  quam  emendatissime 
fieri  poterit  imprimantur? 

Secundum  est  ejusdem,  in  indice  librorum 
prohibitorum  a  Paulo  IV.  edito  damnari  om¬ 
nes  editiones  Bibliorum,  etiam  veteris  In¬ 
terpretis,  in  quibus  vel  manifestissima  quae¬ 
dam  vulgatae  editionis  errata  correcta  sunt. 
Hoc  etiam  crassissimum  mendacium  est: 
non  enim  damnantur  in  eo  indice  nisi  edi¬ 
tiones  quaedam  ab  haereticis,  vel  suspectis 
impressoribus  factae  :  et  omnes  aliae  permit¬ 
tuntur. 

Tertium  ejusdem  Kemnitii  mendacium 
est,  Concilium  Tridentinum  sess  XXI.  c.  2. 
ut  probet  Ecclesiam  habere  auctoritatem  dis¬ 
pensandi  in  Sacramentorum  substantialibus 
contra  institutionem  Christi,  abuti  aequivo- 
catione  veteris  versionis,  ubi  I.  Corinth.  IV. 
ministri  Christi  vocantur  dispensatores  mys- 

teriorum  Christi.  Quo  loco  exclamat  Kemni- 
tius :  «  Bone  Deus,  quanta  est  Antichristi 
impudentia,  in  tanta  luce  cognitionis  lingua¬ 
rum,  de  tam  gravi  materia  tam  pueriliter 
ludere  !  cum  Paulus  otxovdfxovs  vocet  ministros 
Christi.  »  Haec  ille. 

At  nobis  merito  licet  exclamare:  Bone 
Deus,  quanta  est  hominis  haeretici  impu¬ 
dentia,  ut  crassissima  mendacia  pro  veritate 
obtrudere  non  vereatur  !  Nam  Concilium 
ibidem  diserte  testatur,  Ecclesiam  non  posse 
mutare  substantialia  Sacramentorum,  sed 
tantum  statuere  modum  et  ordinem,  quo 
Sacramenta  administrari  debeant.  Deinde 
,  Concilium  non  abutitur  voce  dispensatoris , 
ut  Kemnitius  somniat ;  non  enim  dicit,  Ec¬ 
clesiam  posse  dispensare  in  Sacramentis, 
quomodo  dispensat  in  votis  et  legibus,  sed 
posse  dispensare  Sacramenta,  id  est,  admi¬ 
nistrare,  porrigere,  tradere  Fidelibus  :  et 
instar  fidelis  ac  prudentis  oeconomi  in  dis¬ 
pensandis  bonis  domini  sui  et  familia  alenda, 
modo  nihil  fiat  contra  leges  et  mandata  Prin¬ 
cipis  . 

Postremum  Kemnitii  mendacium  est,  Con¬ 
cilium  Tridentinum  ideo  voluisse  vulgatam 
editionem  esse  authenticam,  quia  toto  trans¬ 
formata  est  ad  dogmata  Pontificia.  Quod 
mendacium  non  solum  est  hominis  impu¬ 
dentis,  sed  etiam  imprudentis,  siquidem 
contra  suum  auctorem  maxime  pugnat.  Si 
enim  Pontificia  dogmata  habentur. in  edi¬ 
tione  vulgata,  sequitur  Pontificia  dogmata 
esse  antiquissima,  et  ipsorum  dogmata  con¬ 
traria  plane  esse  recentia  :  nam  editionem 
vulgatam  etiam  ipsi  fatentur  esse  vetustis¬ 
simam. 

Praeterea,  si  editio  vulgata  facta  esset 
post  Lutheri  tempora,  esset  aliqua  ratio  sus¬ 
picandi,  eam  esse  accomodatam  de  indus¬ 
tria  ad  Pontificia  dogmata  :  at  facta  |est 
ante  mille  annos,  et  omnia  quae  illi  repre¬ 
hendunt  in  vulgata  editione.  Sed  adversarii 
quod  ipsi  faciunt,  idem  etiam  ab  aliis  fieri 
credunt :  et  quia  Martinus  Lutherus  Biblia 
pessima  fide  convertit,  ut  patet  ex  Joanne 
Cochlaeo  in  vita  et  actis  Lutheri  anni  1522. 
ubi  legimus,  innova  translatione  Testamenti 
novi  per  Lutherum  facta,  fuisse  notata  ad 
mille  loca  immutata,  id  est,  addita,  vel  de¬ 
tracta,  vel  depravata  :  idcirco  putant  etiam 
Catholicos  hoc  facere,  sed  certe  falluntur; 
Fides  enim  Catholica  non  eget  praesidiis  men¬ 
daciorum,  ut  illorum  figmenta. 


capot  xr. 

Solvuntur  objectiones  haereticorum  contra 
vulgatam  Latinam  editionem. 

Argumenta  haereticorum  contra  vulgatam 
editionem  ad  tria  revocari  possunt.  Primum 
est,  quia  B.  Hieronymus  multa  aliter  vertit, 
quam  nos  habeamus,  et  multa  reprehendit 
in  nostra  editione  vulgata  :  sed  jam  est  res¬ 
ponsum  supra  cap.  8. 

Secundum  argumentum.  Magis  creden¬ 
dum  est  esse  verbum  Dei  quod  habetur  in 
fontibus  Hebraicorum  et  Graecorum  codi¬ 
cum,  quam  quod  habetur  in  rivulis  versio- 
num  :  nam  Hebraei  et  Graeci  codices,  Pro- 
phetarum  et  Apostolorum  sunt,  qui  errare 
non  poterant:  Latini  autem  sunt  variorum 
interpretum,  qui  errare  poterant.  Nam  aliud 
esse  interpretem,  aliud  Prophetam,  docet 
Hieronymus  praefat.  in  Pentat.  Et  idem  Hie¬ 
ronymus  passim  reprehendit  veterem  inter¬ 
pretem  in  suis  Commentariis,  et  lib .  i .  contra 
Joviniam:  B.  Augustinus  autem  non  solum 
in  genere  dicit,  interpretes  posse  errare  lib. 
II.  de  doct.  Christ.  cap.  12.  et  epist.  19.  et 
59.  sed  etiam  epist  8.  ad  Hieronymum  asse¬ 
rit,  Hieronymum  in  sua  interpretatione  er¬ 
rare  potuisse. 

Accedit,  quod  Patres  passim  docent,  ad 
fontes  Hebraeos  et  Graecos  esse  recurrendum. 
Hieronymus  in  lib.  cont.  Helvid.  et  in  epist. 
ad  Marcellam  quae,  incipit  Post  priorem  epis¬ 
tolam,  docet,  Latinam  editionem  Evangelio- 
rum  ad  Graecos  fontes  revocandam:  et  idem 
dicit  de  Latina  editione  Testamenti  veteris 
emendanda  ex  Hebraeo,  in  Comm.  cap.  8. 
Zachariae.  Idem  habet  Augustinus  lib.  II.  de 
doct.  Christ.  cap.  11,  12  et  15.  et  epist.  59. 
et  alibi.  Et  quod  mirabilius  est,  in  ipso  jure 
Pontificio  dist.  9.  can.  Ut  veterum ,  ita  dici¬ 
tur:  «Ut  veterum  librorum  fides  de  Hebraeis 
voluminibus  examinanda  est,  ita  novorum 
veritas  Graeci  sermonis  normam  desiderat.  » 

Respondeo :  negari  non  posse,  quin  sint 
fontes  Scripturarum  anteponendi  rivulis  ver- 
sionum,  quando  constat  fontes  non  esse  tur¬ 
batos  :  nunc  autem  fontes  multis  in  locis 
turbidos  fluere  jam  ante  ostendimus,  et 
certe  vix  dubitari  potest,  quin  sicut  Latina 
Ecclesia  constantior  fuit  in  Fide  retinenda, 

quam  Graeca ;  ita  etiam  vigilantior  fuerit  in 
suis  codicibus  a  corruptione  defendendis. 
Quod  enim  olim  Hieronymus  scripsit  ad  Da- 
masurn  in  epist.  de  nomine  hypost.  nunc 
maxime  habet  locum,  videlicet,  profligato  a 
Graecis  patrimonio,  apud  Latinos  tantum  in¬ 
corruptam  Patrum  haereditatem  servari. 

Ad  illud  autem  quod  objiciebatur,  inter¬ 
pretes  interdum  labi  potuisse, non  desunt  qui 
respondeant:  veterem  interpretem  novi  Tes¬ 
tamenti,  et  etiam  B.  Hieronymum  interpre¬ 
tem  novi  Testamenti,  veteris  peculiari  Spi¬ 
ritus  sancti  lumine  illustratos  errare  non 
potuisse,  sed  non  est  opus  eo  confugere. 
Admittimus  enim,  interpretem  non  esse  Pro¬ 
phetam,  et  errare  potuisse :  tamen  dicimus, 
eum  non  errasse  in  illa  versione,  quam  Ec¬ 
clesia  approbavit. 

Nam  vulgata  editio  non  est  unius  auctoris, 
sed  quaedam  habet  ex  Hieronymo,  quaedam 
ex  Luciano,  quaedam  ex  Theodotione,  quae¬ 
dam  ex  alio  quodam  interprete  innominato  : 
stultum  autem  videtur  dicere,  Theodotionem 
haereticum  non  potuisse  errare,  et  etiam 
Hieronymum  nusquam  errasse,  cum  ipse  in 
c.  XIX.  Isaiae  dicat,  se  errasse,  et  Ecclesia 
correctionem  ejus  receperit.  Non  igitur  auc¬ 
tores  illos  canonizavit  Ecclesia,  sed  tantum 
hanc  versionem  approbavit :  nec  ita  tamen 
approbavit,  ut  asseruerit  nullos  in  ea  Libra¬ 
riorum  errores  reperiri  :  sed  certos  nos  red¬ 
dere  voluit,  in  iis  praesertim,  quae  ad  Fidem 
et  mores  pertinent,  nulla  esse  in  hac  ver¬ 
sione  interpretum  errata. 

Ad  aliud  de  emendatione  Latinorum  co¬ 
dicum  ad  Hebraeos  et  Graecos,  respondeo: 
quatuor  temporibus  licere  nobis  recurrere 
ad  fontes  Hebraeos  et  Graecos,  ut  illi  Patres 
monent. 

Primo,  quando  in  nostris  codicibus  vide¬ 
tur  esse  errorLibrariorum,  sic  videmus  nunc 
in  Missalibus  novis  emendatum  illud  Eccl. 
XLV.  Dedit  illi  coram  praecepta,  cum  antea 
prave  legeretur  Cor  ad  praecepta  (1).  Nam  in 
Graeco  est  xa ra  7r/>d;&>7rov,  ubi  nulla  est  ratio 
dubitandi :  facile  autem  fuit,  ex  coram  facere 
cor  ad.  Sic  Eccles.  XXIV.  illud  :  Ego  quasi 
fluvius  Diorix,  deberet  corrigi  Ego  quasi  flu¬ 
vii  Diorix  (2),  ut  est  in  Graeco;  nam  Diorix 
fluvius  nusquam  est.  Quamquam  enim  Ra- 
banus  in  Commentario  hujus  loci  dicat,  ex 
sententia  quorumdam,  flumen  Armeniae  esse, 


qui  Dorix  appelletur;  tamen  id  nullo  auctore 
probat.  Atw/au?  autem  est  fossa  a  flumine  de¬ 
ducta  ad  irrigandam  terram. 

Sic  Sapient.  XII :  Ipsum  qui  non  debet  pu¬ 
niri  condemnas ,  et  exterum  cestimas  a  tua  vir¬ 
tute  (3) ;  non  male  correctum  vidimus  in  Bi- 
bliis  Lovaniensibus  hoc  modo  :  Ipsum  qui 
non  debet  puniri  condemnasse  exterum  putas  a 
tua  virtute ,  et  clare  ex  Graeco  colligitur  :  et 
manifeste  Librariorum  est  error,  licet  S. 
Gregorius  lib.  III,  Moral.  cap.  11,  priorem 
sententiam  pie  exposuerit, 

Sic  illud  Psal.  XLI,  Deum  fontem  vivum, 
tuto  mutari  posset  in  fortem  vivum  :  nam  in 
Hebraeo  est  aperte  Vn  bm  Dffliw  ad  Deum , 
ad  fortem  vivum  (4),  et  in  Graeco  est  etiam 
7r phg  tov  0sov  tir/ypbv,  ubi  nulla  est  occasio  er¬ 
roris,  in  nostro  facile  potuit  mutari  fortem  in 
fontem ,  praesertim  cum  praecedat  Sitivit  ani¬ 
ma  mea.  Sic  etiam  in  Missali  emendatum  vi¬ 
demus  illud  Jo.  XIX,  Accepit  eam  in  sua ,  (5) 
quod  ante  erat  in  suam,  cum  Graecus  codex 
aperte  habeat  ets  ra.  X §i«. 

Secundo,  quando  Latini  codices  variant, 
ut  non  possit  certo  statui,  quae  sit  vera  vul¬ 
gata  lectio,  possumus  ad  fontes  recurrere, 
et  inde  juvari  ad  veram  lectionem  invenien¬ 
dam,  Sic  Josue  V,  quidam  Latini  codices  ha¬ 
bent  :  Quibus  juravit,  ut  ostenderet  eis  terram 
fluentem  lacte  et  melle{ 6) ;  quidam  habent,  ut 
non  ostenderet  efc.  Vera  lectio  videtur  esse 
posterior  :  nam  id  Hebraeo  constanter  addi¬ 
tur  Non.  Sicut  e  contrario  Josue  XI,  quidam 
codices  habent  :  Non  fuit  civitas  quce  non  se 
traderet :  quidam  habent  Non  fuit  civitas  quce 
se  traderet  (7) ;  et  hoc  est  verius,  quia  con¬ 
forme  est  Hebraeo,  et  verba  sequentia  id  re¬ 
quirunt.  Sic  Luc.  I  quidam  codices  habent : 
Redemptionem  plebis  suce  :  quidam,  plebi 
suce  (8) ;  et  haec  videtur  verior,  cum  in  Grae¬ 
co  Sit  ru  ku  cclitov. 

Tertio,  quando  verba  aut  sententia  in  La¬ 
tino  est  anceps,  possumus  recurrere  ad  fon¬ 
tes,  si  forte  ibi  non  sit  ambiguitas.  Sic  quod 
legimus  Genes.  III,  Maledicta  terra  in  opere 
tuo  (9) ,  potest  intelligi  de  opere  futuro, id  est, 
dum  coles  eam  :  et  de  praeterito,  id  est,  de 
peccato  Adae  propter  quod  terra  maledicta 
est.  At  in  Hebraeo  non  est  ambiguum,  siqui¬ 
dem  non  potest  significare  nisi  prop¬ 

ter  te,  id  est,  propter  peccatum  tuum  ;  unde 
etiam  monet  B.  Hieronymus  in  quaest.Hebr., 

—  (5)  Joan. 


(1)  Eccl.  XLV,  6.  —  (2)  Eccl.  XXIV,  41.  —  (3)  Sap.  XXII,  15.  —  (4)  Psalm.  XLI,  3. 
XIX,  27.  —  (6)  3 os.  V,  6.  —  (7)  Jos.  XI,  19.  —  (8)  Luc.  I,  68.  —  (9)  Gen.  III,  17. 

recte  vertisse  eos,  qui  dixerunt  :  Maledicta 
terra  in  transgressione  tua.  Quamquam  non 
inficior  potuisse  fieri,  ut  in  Hebraeo  esset 
3  et  Librariorum  vitio  mutatum  sit  Da- 
leth  in  Resch. 

Sic  etiam  quod  legimus  Luc.  II  :  In  terra 
pax  hominibus  bonce  voluntatis  (1)  :  illud  bonce 
voluntatis  ambiguum  est,  potes!  enim  referri 
ad  homines,  et  ad  pacem  :  sed  ex  Graeco 
colligitur,  melius  conjungi  cum  pace,  ut  hic 
sit  sensus,  in  terra  pax  hominibus ,  paxx  in¬ 
quam,  bonae  voluntatis  Dei  erga  homines. 
Nam  euSoxia,  ut  plurimum  non  est  bona  vo¬ 
luntas  hominis,  sed  bona  voluntas  Dei  erga 
homines.  Sic  Ps.  II  :  Ne  quando  irascatur 
Dominus  :  Et  Cum  exarserit  in  brevi  ira  ejus  : 
Et  Beati  qui  confidunt  in  eo  (2),  apud  Latinos 
dubium  est,  an  haec  dicantur  de  Patre,  an  de 
Filio,  nam  de  utroque  fit  mentio  in  Psalmo 
isto  :  sed  ex  Hebraeo  manifeste  colligitur, haec 
dici  de  Filio.  Denique  Psal.  CXXXVIII:  Non 
est  occultatum  os  meum  a  te  (3),  in  Latino  du¬ 
bium  est,  an  sit  os  oris,  an  os  ossis.  Sed  in 
Hebraeo  est  clarum,  est  enim  non  !»s. 

Quarto  et  ultimo,  licet  recurrere  ad  fon¬ 
tes,  ad  energiam  et  proprietatem  vocabulo¬ 
rum  intelligendam.  Sic  illud  Exod.  I.  NEdi- 
f  cavit  illis  domos  (4)  :  intelligimus  ex  He¬ 
braica  phrasi  significare  fecunditatem  et  fi¬ 
liorum  copiam.  Ut  etiam  illud  Psal.  CXII  : 
Qui  habitare  facit  sterilem  in  domo  (5)  :  illud 
quoque  Psal.  CXXXYIII :  Imperfectum  meum 
viderunt  oculi  tui  (6),  Hebraea  vox  aperte  de¬ 
clarat  proprie  embrionem  significare  :  et  il¬ 
lud  ibidem  Mirabilis  facta  est  scientia  tua  ex 
me ,  ex  Hebraeo  textu  facile  declaratur ;  signi¬ 
ficat  enim  mirabiliorem  esse  scientiam  Dei, 
quam  ut  possit  homo  capere.  Qualem  etiam 
Hebraismum  agnoscent,  qui  hujus  linguae 
periti  sunt,  in  illis  Pauli  verbis  Ephes.  III : 
Scire  etiam  supereminentem  scientiae  charita- 
tem  Christi  (7).  Non  enim  sensus  est,  chari- 
tatem  Christi  donum  esse  scientia  eminen¬ 
tius,  ut  verba  sonare  videntur,  sed  charita- 
tem  Christi  majorem  esse,  quam  ut  scientia 
comprehendi  possit. 

Argumentum  tertium  sumunt  ex  variis  lo¬ 
cis,  in  quibus  videtur  omnino  vulgata  editio 
errorem  continere.  Et  quamquam  absque 
ullo  ordine  ista  loca  ipsi  proponunt,  nos  ta¬ 
men  ordine  referemus;  primum  loca  qua? 
adferunt  ex  variis  libris  ScripturarumTesta- 


menti  veteris ;  deinde  quae,  adferunt  ex  Psal¬ 
mis  ;  postremo  quae  adferunt  ex  Testamento 
novo. 


CAPUT  XII. 

Defenduntur  loca ,  quce  Kemnitius  depravata 
esse  dicit  in  editione  vulgata. 

Primus  locus  est  Genes.  III,  ubi  legimus : 
Ipsa  conteret  caput  tuum{ 8). Quem  locum  Kem¬ 
nitius  dicit  esse  corruptum, ut  inde  probetur 
intercessio,  et  patrocinium  Mariae,  cum  le¬ 
gendum  sit,  ipsum  conteret  tuum  :  nam  de 
semine,  id  est  Christo  loquitur  Scriptura,  ut 
omnes  Veteres  docent. 

Respondeo  :  editionem  vulgatam  varie 
habere  ;  quidam  enim  codices  habent  Ipse ; 
quidam  Ipsa;  et  propterea  non  esse  contra 
vulgatam  editionem,  si  convincatur  debere 
legi  Ipse ,  vel  Ipsum. 

Dico  secundo  :  non  esse  improbabile  de¬ 
bere  legi  Ipsa ,  neque  esse  hanc  depravatio¬ 
nem  Papistarum.  Nam  etiamsi  multi  codi¬ 
ces  Hebraici  habeant  Nin  :  tamen  legi  unum, 
in  quo  erat  scriptum  ion,  id  est  Ipsa ,  ac  prae- 
terea  remotis  punctis  illam  vocem  Hebrai¬ 
cam  Nin  posse  interpretari  ipsam ,  nimis  ru¬ 
dis  est  qui  nescit.  Passim  enim  occurrit  in 
sacris  Bibliis  ain  pro  ion.  Sic  Genes.  III, 
vers.  12.  Exod.  III,  vers.  8.  Adde  quod  ipsa 
legerat  Claudius  Marius  Victor  lib.  I  in  Ge¬ 
nes.,  Alcimus  Avitus  lib.  III  carm.  cap.  6., 
Chrysostomus  homil.  18.  in  Genes.,  Augus¬ 
tinus  lib.  II.  De  Genes,  cont.  Manich.  cap. 
18.,  lib.  XI  De  Genes,  adiit,  cap.  36.,  Am¬ 
brosius  lib.  De  fuga  seculi  cap.  7.  Gregorius 
lib.  I  Moral.  cap.  38.  Eucherius,  Rupertus, 
Beda,  Rabanus,  et  Strabus,  ac  Liranus  in 
hunc  locum,  et  Bernardus  ser.  2.  super  Mis¬ 
sus  est.  Itaque  mendacium  est  quod  Kemni¬ 
tius  dicit,  omnes  Veteres  legere  ipsum. 

At  dices  :  verbum  conteret  in  Hebraeo  est 
masculini  generis,  igitur  refertur  ad  semen 
quod  etiam  est  masculini  generis,  non  ad 
mulierem  quae  est  feminini.  Respondeo  :  id 
non  esse  novum  in  Scriptura,  ut  cum  nomi¬ 
nibus  femininis  conjungantur  pronomina, 


(1)  Luc.  II,  14.  —  (2)  Psal.  II,  12.  et  13.  —  (3)  Psal.  CXXXVIII,  14.  —  (4)  Exod.  I,  21.  —  (5)  Ps. 
CXII,  9.  —  (6)  Psal.  CXXXVIII,  16.  —  (7)  Eph.  III,  19.  —(8)  Gen.  III,  15. 

aut  verba  generis  masculini,  Ruth  I,  vers.8. 
dicit  Ruth  ad  nurus  suas  oy  huiO 

'“iD'n  □  sair  hirn  hw  dwqh  etEsther  I  v.  20. 
larii  biffi  jn  et  Eccles.  XII,  vers.  5.  'nm  ->3 
et  alia  hujusmodi  plurima  reperiuntur. 

Secundus  locus  est  Genes.  YI,  ubi  legi¬ 
mus  :  Cuncta  cogitatio  cordis  intenta  est  adma- 
lum{  1),  quem  locum  Kemnitiusvult  esse  cor¬ 
ruptum,  ad  extenuendum  peccatum  origi¬ 
nale,  cum  in  Hebraeo  sit  '“fya  *I3^  pl  Disn 
Va  figmentum  cordis  ejus  tantum  malum 
omni  die.  Respondeo  :  sensum  esse  eumdem: 
nam  illud  figmentum  cordis  significat  cogita¬ 
tionem  cordis,  quia  a  corde  fingitur  et  for¬ 
matur,  ut  etiam  Hebraei  in  eum  locum  do¬ 
cent.  Idem  autem  est  Cuncta  cogitatio  cordis 
intenta  est  ad  malum ,  et  figmentum ,  id  est,  co¬ 
gitatio  cordis  non  est  nisi  malum.  Non  autem 
sequitur  hinc,  ut  Lutherani  putant,  omnia 
opera  hominum  esse  mala  :  nam  illa  est  hy¬ 
perbole  Scripturae,  qua  saepe  utitur  ad  rem 
aliquam  extollendam  :  sicut  in  eodem  capite 
dicitur  :  Omnis  caro  corruperat  viam  suam  : 
et  tamen  ibidem  dicitur  :  Noe  vir  justus  at¬ 
que  perfectus  fuit  in  generationibus  suis. 

Tertius  locus  est  Genes.  IX,  ubi  legimus  : 
Quicumque  effuderit  sanguinem  humanum,  fun¬ 
detur  sanguis  illius  (2).  Hunc  locum  dicit 
Kemnitius  mutilatum  esse,  cum  in  Hebraeo 
sit  :  Qui  effuderit  sanguinem  hominis ,  per  ho¬ 
minem  fundetur  sanguis  illius.  Respondeo  :  il¬ 
lam  omissionem  non  reddere  sensum  fal¬ 
sum,  neque  imperfectum ;  proinde  non  esse 
magni  momenti ;  sensus  enim  est,  tam  in 
Hebraeo,  quam  in  Latino ;  Qui  occiderit  homi¬ 
nem ,  occidetur  etiam  ipse. 

Quartus  locus  est  Genes.  XIY,  ubi  legi¬ 
mus  :  At  vero  Melchisedech  Rex  Salem  profe¬ 
rens  panem  et  vinum ,  erat  enim  Sacerdos  Dei 
altissimi  (3).  Hunc  locum  dicit  corruptum, 
ut  inde  probare  possemus  sacrificium  Missae; 
nam  in  Hebraeo  non  habetur  verbum  offe¬ 
rendi,  nec  rationalis  conjunctio,  ut  in  vul¬ 
gata  editione. 

Respondeo  :  falso  Kemnitium  dicere,  ha¬ 
beri  in  vulgata  editione  verbum  offerendi. 
Nec  enim  legimus  obtulit ,  sed  protulit  panem 
et  vinum.  Conjunctionem  autem  rationalem 
habet  vulgata  editio,  sed  habet  etiam  He¬ 
braeus  textus,  etsi  eam  Kemnitius,  vel  prop¬ 
ter  imperitiam  non  viderit,  vel  propter  ma¬ 
litiam  videre  noluerit.  Nam  licet  in  Hebraeo 


sit  1,  non  Va,  tamen  illud  i  saepissime  acci¬ 
pitur  pro  !>b),  ut  Isa-  LXIV,  Tu  iratus  es,  et 
peccavimus ,  id  est,  quia  peccavimus ,  ubi  simi¬ 
liter  est  *i  pro  !>a.  Genes.  XX,  En  morieris 
propter  mulierem  quam  tulisti,  habet  enim  virum 
Win  W'2  fom  Genes.  XXX,  Experimento  di¬ 
dici  ,  quia  benedixerit  mihi  Dominus  nVM 
irf-mv!  wrama  (4),  et  ejusmodi  loca  plurima  in 
Hebraeorum  codicibus  reperiuntur. 

Itaque  Melchisedech  protulit  panem  et  vi¬ 
num,  utilludDeo  in  sacrificium  offerret, quia 
erat  sacerdos  Dei  altissimi,  et  hoc  facto  ges¬ 
sisse  eum  figuram  sacrificii  nostri,  quo  sub 
specie  panis  et  vini  corpus  et  sanguinem 
Christi  offerimus  Deo,  omnes  veteres  Graeci 
et  Latini  affirmant,  utClemens  Alexandrinus 
lib.  IV  Stromat.,  Eusebius  lib.  V  Demons¬ 
trat.  Evangel.  cap.  3.  Epiphanius  haeres. 79. 
Chrysostomus  hom.  35.  in  Gen.,  Cyprianus 
lib.  II,  epist.  3.,  Ambrosius  lib.  IV.  De  Sa¬ 
cram.  cap. 3.,  Hieronymus  in  Comment.cap. 
26.  Matth.,  Augustinus  lib.  XVII.  Civ.  Dei 
cap.  17.  et  Eucherius  lib.  II.  in  Genes,  cap. 
18.  Denique  Psal.  CIX.  dicitur  de  Christo  : 
Tu  es  sacerdos  in  aeternum  secundum  ordinem 
Melchisedech  (5),  ut  exponit  Paulus  Hebr.  V 
et  VII.  At  cur  Christus  sacerdos  est  secun¬ 
dum  ordinem  Melchisedech,  nisi  quia  ille 
obtulit  panem  et  vinum,  hic  seipsum  in  spe¬ 
cie  panis  et  vini? 

Quintus  locus  est  Numer.  ult.  cap.,  ubi 
nos  habemus  :  Omnes  viri  ducent  uxores  de 
Tribu  et  cognatione  sua,  et  cunctce  feminae  de 
eadem  Tribu  maritos  accipient  (6).  quem  lo¬ 
cum  non  Kemnitius,  sed  Osiander  in  Annot. 
ad  Harmon.  Evang.  notavit.  Nam  hoc  pra3- 
ceptum  videtur  adversari  plurimis  exemplis 
Scripturarum.  Josabeth  enim  filia  Regis  Jo- 
ram  de  Tribu  Juda  fuit  uxor  Joiadae  Ponti¬ 
ficis  de  Tribu  Levi,  II  Paralip.  XXII.  Ruth 
Moabitis  fuit  uxor  Booz  de  Tribu  Juda,  Ruth 
IV.  Michol  de  Tiabu  Benjamin  fuit  uxor  Davi- 
disde  Tribu  Juda.  IReg.  XVIII.  Item  omnes 
Hebrsei  jurarunt  Judic.  ult.,  se  non  daturos 
uxores  de  filiabus  suis  alicui  ex  tribu  Benja¬ 
min;  igitur  si  juramentum  non  intercessisset, 
licebat  dare  filias  de  una  tribu  viris  de  altera 
Tribu.  Et  B.  Virgo  Maria  de  Tribu  Juda  co¬ 
gnata  erat  Elizabeth  de  Tribu  Levi,  Lucae  I. 

Denique  videtur  etiam  contra  textum  He¬ 
braeum;  ubi  solum  habetur,  ut  mulieres  quae 
sunt  haeredes  bonorum  paternorum ,  non 


(1)  Gen.  VI,  5.  —  (2)  Gen.  IX,  6.  —  (3)  Gen.  XIV,  18.  —  (4)  Gen.  XXX,  27.;  lbid.  XX,  3.;  Iaai. 
LXIV,  5.  —  (5)  Psal.  CIX,  4.  —  (6)  Num.  XXXVI,  1.  et  8. 

possint  nubere  aliis  viris  quam  de  sua  Tribu: 
de  viris  autem  et  de  mulieribus  quae  non 
sunt  hseredes,  nulla  habetur  lex. 

Abulensis  in  hunc  locum  dicit  ,  legem 
istam  non  inclusisse  Tribum  Levi,  nec  mu¬ 
lieres  alienigenas  :  et  in  casu  necessitatis,  et 
propter  magnos  Principes  et  Reges,  potuisse 
in  ea  dispensari;  sic  respondet  ad  omnia 
exempla  allata  :  at  in  lege  divina  nemo  po¬ 
terat  dispensare.  Deinde  David  cum  accepit 
Michol  in  uxorem,  non  erat  Rex,  nec  erat 
ejus  conjugium  cum  Michol  tam  necessa¬ 
rium,  ut  propterea  debuerit  id  lege  divina 
dispensari. 

Melius  respondet  Canus  lib.  II  de  loc.cap. 
14.  sed  non  plene  rem  explicat.  Sensus  igi¬ 
tur  legis  tam  vulgatae  editionis,  quam  textus 
Hebraici  hic  est,  ut  cum  aliqua  mulier  caret 
fratribus,  et  proinde  est  haeres,  non  possit 
nubere  alicui  qui  non  sit  de  Tribu  sua,  et 
nullus  vir  possit  eam  accipere,  etiamsi  ipsa 
vellet,  nisi  sit  de  ejus  Tribu.  Itaque  datur 
lex,  et  viris,  et  mulieribus,  sed  tamen  prop¬ 
ter  mulierum  bona. 

Quod  hic  sit  verus  sensus  legis,  patet  ex 
fine  legis.  Finis  enim  est,  ut  ibi  dicitur,  ne 
commisceantur  haereditates,  et  transeant  de 
una  Tribu  in  aliam.  Porro,  ad  hunc  finem 
obtinendum,  non  oportuit  jubere  absolute 
ne  Matrimonia  fierent  extra  propriam  Tri¬ 
bum,  sed  tantum  ne  fierent  extra  Tribum, 
cum  mulier  nuptura  est  haeres.  Et  hoc  modo 
satisfit  omnibus  exemplis  allatis. 

Ad  id  autem  quod  dicebatur,  aliter  haberi 
in  Hebraeo,  respondeo  :  falsum  esse.  Namlex 
data  mulieribus  in  textu  Hebraeo  clara  est,  ut 
etiam  in  Latino  :  lex  autem  data  viris,  quam 
isti  dicunt  non  haberi  in  Hebraeo,  illis  verbis 
comprehenditur  m  "dhiaNITOO 

rdnfo  Wift,  Filii  Israel  adhcerebunt  unusquis¬ 
que  in  possessione  Iribus  patrum  suorum.  (I) 
Adversarii  putant  illud  adhcerebunt  referri  ad 
possessionem,  ut  sit  sensus:  adhcerebunt  pos¬ 
sessioni,  id  est,  manebunt  in  possessione  Tribus 
suce  :  at  non  ita  est,  sed  refertur  ad  conju¬ 
gem,  ut  sit  sensus  :  Filii  Israel  adhcerebunt , 
nimirum  uxori,  id  est,  conjungent  Matrimonia 
unusquisque  in  possessione  Tribus  suce ,  id  est, 
non  transeundo  per  conjugium  ad  possessionem 
alterius  Tribus.  Hunc  esse  sensum,  colligitur 
ex  sequentibus,  sequitur  enim  :  Et  omnis 
filia  hcereditans  possessionem  adhcerebit  viro 
Tribus  suce  etc.  atque  ita  hunc  locum  intel¬ 


lexerunt  Eusebius  lib.  I.  hist.  cap.  6.,  Epi- 
phanius  haeres.  78.,  Ambros.  in  cap.  III  Lu¬ 
cae,  Beda  in  cap.  I  Lucae,  Damascenus  lib. 
IV,  cap.  15. 

Sextus  est  I  Esdrae  IX,  ubi  dicit  nos  habere 
pax  illius ,  cum  esse  deberet  paxillus.  Res¬ 
pondeo  :  hic  etiam  esse  errorem  Librario¬ 
rum  :  nam  Hebraea  vox  est,  "rn  pax  illius  seu 
clavus ,  et  multi  Latini  codices  habent  paxil¬ 
lus. 

Septimus  est  Job.  V  :  Voca  si  est  qui  tibi 
respondeat ,  et  ad  aliquem  Sanctorum  conver¬ 
tere  (2).  Hunc  locum  vult  Kemnitius  depra¬ 
vatum  ,  ad  invocationem  Sanctorum  com¬ 
probandam.  Respondeo  :  forte  fuisse  ebrium 
cum  hoc  scripsit  Kcmnitium  :  nam  apertis¬ 
sime  in  Hebraeo  est  Job  V  hssh  cwVTpia  h’2 
Wi  ipy  iinh  nj  *op  quae  ad  verbum  sic  ha¬ 
bent  :  Voca  nunc ,  si  est  respondens  tibi ,  et  ad  ali¬ 
quem  de  Sanctis  respice .  Et  sane  si  quaeritur 
verbum  expressum,  hic  expressissimum  est. 

Octavus  locus  est  Prov.  XVI,  ubi  habe¬ 
mus  :  Pondus  et  statera  judicia  Domini  sunt , 
et  opera  ejus  omnes  lapides  seculi  (3),  cum  de¬ 
beret  esse  lapides  sacculi  juxta  Hebraeum  D53 
quod  marsupium  significat;  non  seculum , 
quod  D^iir,  vel  h jr .  Respondeo  :  in  nostra  edi¬ 
tione  esse  varias  lectiones,  et  eam  esse  ve¬ 
ram,  quae  habeat  sacculi  :  in  alia  errore  scri¬ 
barum  positum  esse  seculi. 

Nonus  est  Ecclesiastae  IX.  Nescit  homu, 
utrum  odio  vel  amore  dignus  sit  (4).  Quem 
locum  vult  Kemnitius  esse  depravatum,  ut 
inde  probetur  dubitatio  Fidei  de  remissione 
peccatorum  :  quod  idem  antea  scripsit  Cal¬ 
vinus  cap.  V,  Instit.  §.  28. 

Respondeo  :  interpretem  nostrum  optime 
vertisse,  non  quidem  numerando  verba  He¬ 
braica,  sed  ea  expendendo,  et  sensum  eorum 
exprimendo.  Sic  habet  textus  Hebraeus  : 

arm  !j*!N  niurciss  nan«  qj  &nwnb  bhn 

DiNn,  hoc  est,  et  amorem  et  odium  non  est 
sciens  homo ,  sed  omnia  ante  faciem  ipsorum. 
Sensum  horum  verborum  hunc  esse  vult  B. 
Hieronymus  in  Gomment.  hujus  loci:  «Por¬ 
ro,  inquit,  hic  sensus  est  :  Inveni  justorum 
quidem  opera  in  manu  Dei  esse,  et  tamen 
utrum  amentur  a  Deo,  an  non,  nunc  eos 
scire  non  posse  :  in  futuro  igitur  scient,  et 
in  vultu  eorum  sunt  omnia,  id  est,  antecedit 
eos,  cum  de  vita  hac  recesserint,  notitia 
istius  rei,  quia  tunc  est  judicium,  et  nunc 
certamen.»  Haec  ille.  Quam  verissimam  loci 


(1)  Num.  XXXVI,  7.  —  (2)  Job.  V,  1.  —  (3)  Prov.  XVI,  11.  -  (4)  Eccl.  IX,  1. 

hujus  intelligentiam  non  potuit  interpres 
melius  reddere,  quam  illis  'verbis  :  Nescit 
homo  utrum  odio  vel  amore  dignus  sit ,  sed  om¬ 
nia  in  futurum  servantur  incerta. 

At  ne  quis  objiciat :  scire  impios  se  dignos 
odio  ;  animadvertendum  est,  de  solis  justis 
Ecclesiastem  loqui,  qui  cum  nullius  peccati 
sibi  conscii  sint,  tamen  certo  statuere  non 
possunt,  dumhievivunt,  justinesintan  non  ; 
ex  quo  sequitur,  ut  ignorent  utrum  odio  vel 
amore  digni  sint. 

Decimus  est,  Eccles.  Y.  De  propitiato  pec¬ 
cato  noli  esse  sine  metu  (i).  Hunc  etiam  locum 
vult  Kcmnitius  depravatum,  ad  probandam 
incertitudinem  remissionis  peccatorum.  Re¬ 
spondeo  :  varias  hic  esse  lectiones,  ut  Cor¬ 
nelius  Jansenius  in  hunc  locum  ostendit 
Quidam  enim  codices  habent,  de  propitiato 
peccato  \  e t  quidam,  depropitiatione ,  sive  de 
propitiatu  peccati ,  qua?  posterior  videtur  me¬ 
lior,  cum  sit  conformior  Grseco  textui  mpi 
i^dxcrgov  pj  uyoftos  ytvou. 

Sed  etiam  hinc  convincitur  esse  falsa  hae¬ 
reticorum  sententia,  qua  jubent,  hominem 
certo  credere  se  esse  justum,  vel  fore  justum, 
si  ita  credat  :  nam  vel  loquitur  Sapiens  de 
propitiatione  jam  obtenta,  ut  sit  idem,  de 
propitiatione  peccati ,  et  de  propitiato  peccato  ; 
et  tunc  falsum  est,  quod  illi  dicunt,  hominem 
debere  esse  securum  de  obtenta  venia  :  vel 
loquitur  de  propitiatione  obtinenda ;  et  tunc 
falsum  est,  quod  idem  dicunt,  hominem  de¬ 
bere  esse  securum  de  venia  obtinenda.  Sed 
de  his  suo  loco. 

Undecimus  est  Ecclesiastici  XYI  :  Miseri¬ 
cordia  faciet  locum  unicuique  secundum  meri¬ 
tum  operum  suorum  (2).  Conqueritur  Kemni- 
tius,  nos  addidisse  nomen  meriti,  quod  non 
est  in  Grasco,  et  sic  depravasse  hunc  locum 
ad  merita  bonorum  operum  ostendenda,  si¬ 
cut  antea  conquestus  erat  Calvinus  Institut. 
cap.  X,  §.  52.  Respondeo  :  in  Graeco  textu 
non  esse  nomen  meriti,  quia  hoc  nomen  est 
Latinum,  et  ille  textus  est  Graecus,  tamen 
esse  aliquid  quod  idem  significet,  et  rectis¬ 
sime  per  meriti  vocabulum  exprimatur  ;  est 
enim  x«rd  spqx,  nemo  autem  qui  Graecae  lin¬ 
guae  vel  tenuissime  sit  peritus  negare  potest, 
quin  xutu  spqx  significet  Latine  pro  ineritis 
operum. 

Duodecimus  est  Joel  II :  Praestabilis  super 
malitia  (3).  Quae  verba  Kemnitius  dicit  nihil 
significare,  et  in  Ecclesia  nostra  sine  ullo 


intellectu  cani.  Respondeo  :  Hieronymum  in 
textu  suo  hoc  verbum  posuisse,  et  in  Com¬ 
mentario  etiam  hac  voce  usum,  cui  pati  de¬ 
bet  Kemnitius  ut  plus  tribuamus,  quam  sibi. 
Significat  autem  praestabilis  super  malitia , 
excellens  in  miserando  et  in  poena  condonanda , 
quod  proprie  Deo  convenit  :  estque  idem 
cum  illo  Pcenitens  super  malitia ,  quod  ad 
verbum  est  in  Hebraeo  ;  nam  D'na  est  poeni¬ 
tere,  in  niphal.  Posset  etiam  non  male,  si 
verba  Latina  consideremus,  Praestabilis  super 
malitia  idem  esse  quod  melior ,  quam  ut  a 
malitia  vinci  queat.  Quod  quidem  verissimum 
est,  cum  nulla  immanitate,  aut  numerositate 
peccatorum  infinita  Dei  benignitas  unquam 
superetur. 

Deoimustertius  est  Michaeae  Y.,  ubi  legi¬ 
mus  :  Et  tu  Bethlehem  Ephrata  parvulus  es 
in  millibus  Juda,  ex  te  mihi  egredietur ,  qui  sit 
dominator  in  Israel  (-4).  Hunc  locum  depra¬ 
vatum  vult  esse  Osiander  in  annot.  ad  Har- 
mon.  Evangel.,  et  corrigendum  pro  Parvulus 
es,  parum  est  ut  sis  in  millibus  Juda  etc.  Dicit 
enim,  imperitum  interpretem  non  animad¬ 
vertisse,  Hebraeos  carere  neutro  genere,  et 
pro  eo  usurpare  masculinum  vel  femininum  : 
proinde  licet  sit  masculini  generis,  ta¬ 
men  debere  verti  in  neutro  Parum ,  non  Par¬ 
vulus.  Et  probat,  quia  quod  sequitur  Ex  te 
mihi  egredietur  etc.  non  recte  cohaeret  cum 
superioribus,  nisi  dicatur  Parum  est  etc. 

Respondeo  :  interpretem  nostrum  recte 
vertisse  :  nam  ei  consentiunt  Chaldaeus  et 
Graecus  codex,  et  Hieronymus  sic  legit  in 
Comment.  hujus  loci,  et  quod  majus  est, 
Matthaeus  cap.  II,  sic  citavit;  dixit  enim 
Minima  es,  non  Parum  est,  et  quamquam 
Hebraei  utantur  interdum  aliis  generibus 
pro  neutro,  tamen  non  semper.  Ad  rationem 
ejus  dico  :  optime  cohaerere  sequentia  cum 
praecedentibus,  si  praecedentia  legantur  cum 
interrogatione,  ut  legit  Matthaeus,  qui  prop- 
terea  vertit  negative  :  Nequaquam  minima  es, 
quia  legerat  parvula  es.  Melius  respondetur 
S.  Matthaeum  non  citasse  verba,  sed  sensum: 
nam  Bethlehem  erat  parvula  civitas  quoad 
circuitum  murorum  et  frequentiam  habita¬ 
torum,  ut  dicit  Propheta  :  at  hoc  non  negat 
Evangelista  ;  sed  tamen  erat  maxima  civitas 
privilegio  nativitatis  Christi ,  quod  innuit 
Propheta,  cum  ait  :  Ex  te  mihi  egredietur  qui 
regat  populum  Deum  Israel,  et  ad  hanc  magni¬ 
tudinem  respexit  Evangelista,  qui  addidit 


(1)  Eccl.  V.  7.  —  (2)  Eccl.  XVI,  15.  —  (3)  Joel  II,  13.  —  (4)  Mich.  V,  2. 

particulam  rationalem  dicens  :  Ex  te  enim 
mihi  egredietur  etc.  nam  illa  interrogatio  : 
Parvula  es?  non  invenitur  in  ullo  textu,  ne¬ 
que  Hebraico,  neque  Grseco,  neque  Latino. 

CAPUT  XIII. 

Defenduntur  loca ,  quce  in  Psalmis  male  reddi¬ 
ta  fuisse  a  Latino  interprete  Calvinus  con¬ 
tendit. 

Nunc  ad  ea  loca  veniemus,  quae  Joannes 
Calvinus  in  Antid.  Concil.  Trid.  tamquam 
corrupta  et  depravata  notavit,  et  quamvis 
ante  nos  diligenter  hoc  idem  praestiterit  Gu- 
lielmus  Lindanus  inlib.  de  Opt.  gen.  interpr. , 
tamen  non  videtur  inutile,  si  haereticorum 
calumniae  a  pluribus  refellantur. 

Igitur  primus  locus  est  in  illis  verbis  Psal. 
II,  Apprehendite  disciplinam  { 1).  Quem  locum 
ostendit  Calvinus  vitio  interpretis  deprava¬ 
tum,  cum  in  Hebraeo  sit  12  Osculamini 
filium  ;  nec  potuerit  hoc  ullo  modo  accidere 
culpa  Librariorum,  cum  nulla  sit  litterarum 
similitudo. 

Respondeo  :  ad  verbum  in  Hebraeo  esse 
Osculamini ,  sive  adorate  Filium  :  tamen  pen¬ 
sum  ejus  loci  rectissime  versum  per  Appre¬ 
hendite  disciplinam.  Nam  sic  vertit  Chaldaeus, 
sic  Graecus,  sic  omnes  veteres  Graeci  et  La¬ 
tini  hactenus  legerunt.  Est  igitur  observan¬ 
dum,  cum  dicitur  Osculamini  filium,  sensum 
esse  agnoscite  Filium  Dei  esse  verum  Regemet 
Messiam  vestrum  osculando  illi  manum  honoris 
gratia  :  ut  et  B.  Hieronymus  exponit  lib.  I, 
contra  Ruffinum  :  et  propterea  etiam  verti 
posse  Adorate  Filium.  Porro  agnoscere  Fi¬ 
lium  esse  Regem  et  Messiam  non  aliter  pos¬ 
sumus,  quam  Fidem  et  doctrinam  ejus  re¬ 
cipiendo.  Et  quid  aliud  est  Apprehendite  dis¬ 
ciplinam. ,  nisi  eruditionem  et  doctrinam  Filii 
Dei  recipite  ? 

Secundus  locus  Ps.  IY  :  Filii  hominum  us- 
quequo  gravi  corde  (2).  Hunc  locum  repre¬ 
hendit  ibidem  Calvinus,  quod  in  Hebraeo 
nihil  simile  sit  :  nam  pro  illis  verbis  nostris 
Gravi  corde  ut  quid;  in  Hebraeo  est  V7I23 
noVib  gloria  mea  ad  ignominiam. 


Respondeo  :  valde  verisimile  esse,  corrup¬ 
tum  esse  textum  Hebraeum  vitio  Librariorum : 
nam  si  mutetur  2  in  2,  et  puncta  mutentur, 
fiet  graves  corde  ut  quid ,  nimirum  sic  nbbhb 
V^'22  et  sine  dubio  sic  legerunt  Septuaginta, 
quorum  versionem  omnes  Patres  Graeci  et 
Latini  secuti  sunt,  praeter  Hieronymum,  qui 
quoniam  aliter  legit,  vertit  inclyti  mei  :  sen¬ 
sus  tamen  semper  est  idem,  quod  sufficit  ad 
veritatem  interpretationis.  Deus  enim  eo  lo¬ 
co  conqueritur  de  hominibus,  quod  neglectis 
aeternis,  diligant  temporalia  :  et  quidem  se¬ 
cundum  versionem  Graecam  et  Latinam  vo¬ 
cat  eos  graves  corde,  quia  tales  sunt  vitio 
suo  :  secundum  Hebraeum  textum,  ut  modo 
se  habet,  vocat  eos  gloriam  suam,  seu  in¬ 
clytos  suos,  quia  tales  sunt  beneficio  divino, 
si  in  eis  imaginem  coelestem,  non  vitium 
proprium  consideremus.  Porro  illud  sVl23 
esse  potest  vel  participium  passivum  verbi 
‘123,  vel  nomen  verbale. 

Tertius  est  Psal.  XNXI.  Conversus  sum  in 
aerumna  mea ,  dum  configitur  spina  (3).  Hunc 
etiam  locum  reprehendit  Calvinus,  propterea 
quod  in  Hebraeo  sunt  alia  verba,  et  alius 
sensus.  Ad  verbum  enim  est  in  Hebraeo  : 
Succus  meus  sine  humore ,  et  viror  meus  versus 
est  in  siccitates  cestivas.  Et  quidem  sensus  no¬ 
strae  editionis  est :  Conversus  sum  ad  poeniten¬ 
tiam  tempore  aerumnae  ,  et  afflictionis  ,  dum 
spina  calamitatis  in  me  figi  coepit  :  sensus  au¬ 
tem  Hebraicae  veritatis  est  :  Omnia  mea  bona 
perierunt ,  quomodo  humor  et  viror  in  aestate 
Solis  ardore  siccatur  et  perit. 

Respondeo  :  nostrum  interpretem  non 
posse  reprehendi  in  hoc  loco,  quia  non  ver¬ 
tit  ex  Hebraeo,  sed  de  Graeco  transtulit  in 
Latinum  :  Graecus  autem  textus  nostro  textui 
optime  respondet.  Videntur  autem  LXX 
Interpretes  paulo  aliter  legisse  textum  He¬ 
braeum,  quam  modo  se  habeat ;  proinde  esse 
errorem  scribarum  in  Hebraeo  :  nam  minima 
mutatione  unius  vel  duarum  litterarum  po¬ 
test  fieri,  ut  sit  in  Hebraeo  sensus  nostrae  edi¬ 
tionis.  Illud  enim  $'%•>  versus  est  Viror 
meus ,  silegatur  Viu^msni,  erit  Conversus  sum 
in  aerumna  mea ,  quemadmodum  legit  etiamB. 
Hieronymus,  qui  vertit,  Versatus  sum  in  mi¬ 
seria  mea.  Et  quod  sequitur  jnp  imin’2,  In 
siccitates  cestivas,  si  legatur  sic  jnp  53l'27n3 
erit :  Dum  configitur  mihi  spina. 

Et  certe  si  cum  videmus  in  Latino  textu 
facile  potuisse  aliquid  mutari  a  Librariis 


(1)  Psal.  II,  12.  —  (2)  Psal.  IV,  3.  -  (3)  Psal.  XXXI,  4. 

propter  litterarum  similitudinem,  et  non  po¬ 
tuisse  iu  Hebraeo,  dicimus  errorem  Libra¬ 
riorum  esse  in  Latino  :  cur  hoc  loco,  ubi  fa¬ 
cile  potuit  fieri  error  in  Hebraeo,  et  non  in 
Graeco,  vel  Latino,  non  etiam  dicemus,  in 
Hebraeo  errore  Librariorum  textum  esse  im¬ 
mutatum  ? 

Quartus  est  in  eodem  Psalmo,  ubi  enim 
legimus  :  In  chamo ,  et  frceno  maxillas  eorum 
constringe ,  qui  non  approximant  ad  te  (1). 
Vult  Cailvinus,  debere  legi ;  In  lupato  et  frce- 
no  eorum  ad  coercendum  nec  accedant  ad  te. 
Respondeo  :  miram  esse  ejus  in  liac  re  im¬ 
pudentiam  ;  nam  et  LXX,  et  B.  Hieronymus 
in  suo  Psalt.  ad  Sophron.,  et  omnes  Patres 
sic  semper  legerunt,  ut  nunc  legimus  :  et 
Hebraea  verba,  etiam  ut  nunc  habentur,  sic 
possunt  commodissime  exponi. 

Quintus  est  in  Psal.  XXXVII.  Quoniam 
lumbi  mei  impleti  sunt  illusionibus  (2).  Et  quid 
intelligimus,  inquit  Calvinus,  per  lumbos 
impletos  illusionibus?  Respondeo  :  verbum 
Hebraeum  riVni  ignominiam  et  ardorem  sig¬ 
nificare  :  quocirca  Davidem  loqui  de  eo  pru¬ 
ritu  ac  ardore  libidinis,  qui  dum  in  corpore 
existit,  illusiones  in  mente  gignit.  Porro 
Graecum  interpretem  quem  Latinus,  et  (quod 
magis  est  mirum)  Chaldaeus  secutus  est,  ef¬ 
fectum  pro  causa  posuisse,  quod  neque  no¬ 
vum,  neque  mirum  cuiquam  videri  debet. 

Sextus  est  in  Psal.  LXVIL  Qui  habitare 
facit  unius  moris  in  domo  (3).  Calvinus  vult 
debere  legi,  qui  habitare  facit  unicos  in  domo, 
id  est,  qui  orbos  et  solitarios  ditat  familia.  Re¬ 
spondeo  :  verba  Hebraea  optime  recipere 
plures  sensus,  et  omnes  veros.  Unus  sensus 
est  :  Qui  in  domo  sua ,  quae  est  Ecclesia,  ha¬ 
bitare  facit  homines  unius  moris ,  id  est,  unius 
Fidei,  unius  spei,  unius  voluntatis,  juxta  il¬ 
lud  Actor.  IV.  Multitudinis  credentium  erat 
cor  unum  et  anima  una.  Qui  enim  diversae 
Fidei,  aut  voluntatis  sunt,  ut  haeretici  et 
schismatici,  in  Ecclesia  permanere  non  pos¬ 
sunt,  sed  vel  ipsi  exeunt,  vel  ejiciuntur. 
Hunc  sensum  expresserunt  Septuaginta,  et 
inde  Laitinus  interpres,  et  omnes  fere  Graeci 
et  Latini  Patres.  Neque  hic  sensus  ab  He¬ 
braea  voce  discedit,  nam  DUHhl  venit  a  ver¬ 
bo  Ttt,  quod  est  unire,  inde  fit  ifn?  unitus, 
sive  unus  e  multis  compositus.  Quia  tamen 
etiam  unicum  et  solitarium  significat,  inde' 
est  alius  sensus  etiam  verus  :  Qui  facit  ut 
homines  derelicti  et  solitarii ,  qui  non  habent  a 


quibus  defendantur ,  tamen  securi  habitent  in 
domibus  suis,  divino  eos  auxilio  protegente. 
Huc  videtur  respexisse  S.  Hieronymus,  qui 
vertit  solitarios.  Tertius  sensus  est  etiam  ve¬ 
rus,  et  alios  non  destruens :  Qui  facit  homines 
unicos,  id  est,  orbos,  vel  steriles  habitare  in  do¬ 
mo,  id  est,  magnam  familiam  possidere. 

Neque  absurda  est  eorum  expositio,  qui 
sic  interpretantur  :  Facit  habitare  solitarios 
in  domo ,  id  est,  facit  ut  quidam  prce  amore 
caelestis  contemplationis  relicta  frequentia  ad 
loca  deserta  se  recipiant,  et  soli  habitent,  ut 
olim  Elias,  postea  Joannes  Baptista,  et  nos¬ 
ter  Paulus,  Antonius,  Hilarion,  et  alii  fece¬ 
runt. 

Septimus  est  in  eodem  Psalmo,  ubi  pro 
eo,  quod  habemus  :  Qui  habitant  in  sepul- 
chris  (4).  Calvinus  contendit  esse  legendum ; 
In  siticuloso  loco.  Et  quidem  negari  non  po¬ 
test,  quin  vox  Hebraea  'nnVn'2?  locum  arentem 
et  siccum  designet :  sed  neque  credibile  est, 
id  ignorasse  Graecum  interpretem,  cum  vo¬ 
cabulum  sit  satis  notum.  Voluit  igitur  inter¬ 
pres  horrorem  deserti  illius  exprimere,  unde 
Deus  populum  suum  eduxit;  quod  quidem 
instar  sepulcliri  esse  videbatur.  Qua  phrasi 
usum  videmus  Ezech.  c.  XXXVII.  qui  Baby¬ 
lonicam  captivitatem  sepulchra  Judaeorum 
nominavit. 

Octavus  est  in  eodem  Psalmo,  ubi  dicitur: 
Dominus  dabit  verbum  evangelizantibus  virtute 
multa ,  Rex  virtutum  dilecti,  dilecti,  et  speciei 
domus  dividere  spolia.  Si  dormiatis  inter  me¬ 
dios  cleros,  pennae  columbce  deargentatae,  et  po¬ 
steriora  dorsi  ejus  in  pallore  auri  (5).  Hunc 
locum  prae  caeteris  maxime  vexat  Calvinus 
dicens,  interpretem,  ubi  sensus  optime  fluit 
in  verbis  Davidis,  involvisse  aenigmata,  unde 
se  nullus  QEdipus  expediat.  Vult  autem  ipse 
legi :  Reges  exercituum  fugerunt ,  fugerunt, 
et  habitatrices  domus  diviserunt  spolia.  Si  dor¬ 
mistis  inter  medias  ollas ,  eritis  sicut  pennce  co¬ 
lumbce,  quee  tecta  est  argento,  et  cujus  alce  tec¬ 
tae  sunt  favo  auro.  Respondeo  :  non  posse 
accusari  Latinum  interpretem,  qui  vertit  fide¬ 
lissime  quod  in  Graeco  reperit.  Et  quam¬ 
quam  in  Latina  editione  locus  iste  valde  ob¬ 
scurus  est,  tamen  etiam  est  obscurus  in 
Graeco  et  Hebraeo,  et  in  ipsa  Calvini  versio- 
ne,  ut  patet. 

Dico  praeterea  :  posse  facile  Hebraeum  tex¬ 
tum  ad  nostram  lectionem  accommodari  : 
nam  illud  u-a  ji*lK33f  significat  Reges  virtu- 


(1)  Psal.  XXXI,  9.  —  (2)  Psal.  XXXVII,  8.  —  (3)  Psal.  LXVII,  7.  —  (4)  Ibid.  7.  —  (5)  Ibid.  12. 

tum ,  seu  exercituum  :  tamen  si  puncta  mu¬ 
tentur,  et  legamus  hiNhltf  erit,  Rex  vir¬ 
tutum ,  sicut  pi3rw->D  Rex  justitice.  Et  illud 
significat  Fugient;  tamen  LXX.  viden¬ 
tur  legisse  njlVli,  una  tantum  littera  muta¬ 
ta,  quod  significat  Dilectum  ;  quae  vox  habe¬ 
tur  in  titulo  Ps.  XLIV.  ubi  dicitur  canticum 
dilecti.  Illud  autem  atornii  significat  habita¬ 
tricem  domus ,  non  habitatrices ,  ut  male  ver¬ 
tit  Calvinus  :  significat  etiam  mulierem  spe¬ 
ciosam  et  delicatam,  quae  fere  semper  domi 
manet ;  et  inde  translato  vocabulo,  significat 
speciem  et  pulchritudinem.  Nam  B.  Hiero¬ 
nymus  hoc  loco  vertit  Pulchritudo ,  et  alibi 
fere  semper. 

Denique  illud  Oismf,  non  significat  ollas , 
ut  Calvinus  putat,  nam  est  dualis  numeri,  et 
proinde  significat  aliquid  natura  sua  dupli¬ 
catum  ;  sic  enim  fere  utuntur  duali  Hebraei. 
Ollae  autem  sunt  infinitae  :  sed  significat  duo 
labia,  sive  duos  terminos,  aut  ordines  :  nam 
est  ordinare.  Unde  Hieronymus  hic  ver¬ 
tit  :  «  Inter  terminos  »  :  et  LXX  «  Inter  cle¬ 
ros,  »  id  est,  «  sortes,  »  sive  «  haereditates, » 
quasi  dicerent ;  «  Inter  terminos  duarum 
sortium;  »  habemus  igitur  lectionem  nos¬ 
tram  non  esse  alienam  a  textu  Hebraeo.  Nunc 
sensum  explicemus. 

Sensus  igitur  illorum  verborum,  ut  ex  Au¬ 
gustino  et  aliis  Patribus  colligitur,  talis  est : 
«  Dominus  dabit  verbum  evangelizantibus 
virtute  multa  >  :  id  est,  «  Dominus  dabit  prae¬ 
dicatoribus  Evangelii  os  et  sapientiam,  cui 
non  poterunt  resistere  ,  et  contradicere  om¬ 
nes  adversarii  eorum.  »  Nam  quae  dicent, 
signis  etiam  et  prodigiis  confirmabunt.  «  Rex 
virtutum  dilecti,  dilecti,  »  id  est ,  «  ille  Do¬ 
minus,  »  de  quo  dicebamus,  a  est  Rex  virtu¬ 
tum,  »  id  est,  «  Rex  potentissimus,  Dominus 
exercituum  multorum  millium  Angelorum, 
et  simul  pater  dilecti,  dilecti,  »  id  est,  «Mes¬ 
siae  Filii  sui  dilectissimi,  qui  etiam  dabit  di¬ 
videre  spolia  speciei  domus,  »  id  est,  «  dabit 
iisdem  praedicatoribus,  ut  dividant  spolia 
Gentium  ad  Christum  conversarum,  ad  spe¬ 
ciem  et  decorem  domus  suae,  quae  est  Eccle¬ 
sia.  »  Illud  enim ,  «  speciei ,  »  est  dativi  ca¬ 
sus,  et  idem  valet  quod,  «  ad  speciem.  Si 
dormiatis  inter  medios  cleros,  »  id  est,  «si 
vos  o  Praedicatores  et  Pastores  Ecclesiae  ma¬ 
neatis  inter  duas  sortes,  sive  haereditates, 
ccelestem  et  terrenam,  ita  ut  dum  hic  vivitis, 
non  toti  sitis  in  rebus  temporalibus  occupati, 


nec  toti  in  spiritualibus  ,  nec  toti  in  actione, 
nec  toti  in  contemplatione ,  sed  in  medio  : 
tunc  erit  Ecclesia  quasi  columba  formosissi¬ 
ma  et  pulcherrima  ,  habens  alas  deargenta¬ 
tas,  et  dorsum  deauratum  etc. 

Nonus  est  ibidem  ubi  legimus  :  «  Ut  quid 
suspicamini  montes  coagulatos  (1).  »  Yult 
enim  Calvinus  esse  legendum  ,  «  ut  quid  in¬ 
videtis  montibus  opimis  »  :  sed  cum  verbum 
illud  :  I3h ,  nonnisi  hoc  loco  inveniatur ,  et 
tot  sint  fere  expositiones  hujus  verbi ,  quot 
sunt  interpretes  ;  cur,  quaeso,  magis  sequen¬ 
dus  erit  unus  Campensis,  quam  interpretes 
Septuaginta?  Certe  non  poterit  Calvinus  ex 
ullo  alio  loco  Campensis  sui  versionem  con¬ 
firmare.  Cum  igitur  necessario  interpretum 
judicio  acquiescendum  sit,  quis  non  videt, 
LX  Interpretes  omnibus  aliis  anteponen¬ 
dos  esse  ,  praesertim  cum  eorum  versionem 
Catholica  Ecclesia  tam  longo  usu  approbave¬ 
rit? 

Decimus  est  ibidem  ,  ubi  legimus  :  «  Et¬ 
enim  non  credentes  inhabitare  Dominum 
Deum  (2)  Sic  enim  legendum  Calvinus  cen¬ 
set,  «  Etiam  defectores  ut  inhabitet  Domi¬ 
nus  Deus.  At  profecto  nimia  est  haec  libido 
contradicendi,  cum  et  sensus  sit  idem ,  et 
verba  vulgatae  editionis  sint  meliora,  et  ipse 
etiam  S.  Hieronymus  ex  Hebraeo  verte¬ 
rit  :  «  Non  credentes  inhabitare  Dominum 
Deum.  » 

Undecimus  est  ibidem,  ubi  legimus :  «  Con¬ 
vertam  in  profundum  maris  »  (3).  Nam  in 
Hebraeo  contrarium  haberi  Calvinus  dicit, 
hoc  est,  «  Reducam  ex  profundis  maris.  At 
primum,  posse  recte  ex  Hebraeo  verti  «  In 
profundum,  »  testatur  R.  David,  qui  asserit, 
interdum  'p  pro  D  usurpari,  ut  Deuteronom. 
XXXIII.  vers.  II.  dq  y  In  Sinai.  Deinde  va¬ 
riae  sunt  lectiones  tam  in  Graecis  ,  quam  in 
Latinis  codicibus ;  cum  alii  legant  In  profun¬ 
dum  ;  alii  In  profundis.  Quae  lectio  posterior, 
et  verior  esse  videtur,  et  cum  Hebraica  voce 
satis  cohaeret.  Nam  quid  aliud  est  «  Conver¬ 
tam  in  profundis  maris  ,  extraham  ,  et  con¬ 
vertam?»  quemadmodum  Augustinus,  Be- 
da,  Euthymius,  et  alii  non  pauci  exposue¬ 
runt. 

Duodecimus  locus  est  in  eodem  Psalmo  : 
Ibi  Renjamin  in  mentis  excessu  (4).  Miratur 
Calvinus,  quid  cogitarit  interpres  ,  qui  sic 
vertit,  cum  in  Hebraeo  sit  tznVl,  id  est,  domi¬ 
nator  eorum.  Respondeo  :  illud  verbum  posse 


(1)  Ib.  17.  —  (2)  Ib.  19.  —  (3)  Ib.  23.  —  (4)  Ib.  28. 

significare  dominator  eorum  a  verbo  *irh,  et 
etiam  alte  dormiens  a  verbo  TP  :  posterio¬ 
rem  lectionem  secuti  sunt  Greecus  et  Latinus 
interpres,  sed  utraque  est  vera  interpretatio, 
nec  una  alteram  destruit  :  nam  per  Benja- 
min  intelligunt  Catholici  Scriptores  cum  Au¬ 
gustino  Apostolum  Paulum ,  qui  et  fuit  in 
mentis  excessu  tam  alte  dormiens,  ut  nesci¬ 
ret  an  esset  in  corpore ,  et  simul  fuit  praeci¬ 
puus  Dominus ,  sive  Princeps  spiritualis  Ec¬ 
clesiae  Gentium. 

Decimus  tertius  est  in  Psal.  CXXXI.,  ubi 
legimus  :  Viduam  ejus  benedicens  benedicam  (1). 
Quem  locum  et  Calvinus  et  Kemnitius  dicunt 
esse  corruptum,  cum  in  Hebraeo  sit  ftTft,  id 
est,  victum  ejus.  Addit  Calvinus,  aliquem  sa¬ 
crificulum  lusciosum  habuisse  in  suo  codice 
Victum  ;  et  putasse  c,  et  t,  esse  unum,  d,  et 
propterea  legisse  Vidum  ;  et  quia  hoc  nihil 
significabat,  addidisse  unum  a,  et  fecisse  Vi¬ 
duam  ,  et  neminem  fuisse  qui  hunc  errorem 
advertere  potuerit. 

Respondeo  :  bis  mentiri  Calvinum  in  hoc 
loco.  Primo  ,  cum  dicit  neminem  advertisse 
lianc  varietatem  :  nam  notarunt  eam  Chry¬ 
sostomus  et  Hilarius  in  hunc  locum ,  necnon 
B.  Hieronymus  in  quaest.  in  Genes.  Item  re- 
centiores  plurimi,  Cajetanus,  Titelmanus,  et 
alii  in  hunc  locum.  Secundo,  cum  dicit  sa¬ 
crificulum  lusciosum  ita  corrupisse  hunc  lo¬ 
cum  ;  nam  non  ex  Latino,  sed  ex  Graeco  nata 
est  haec  varietas  :  in  Graecis  enim  codicibus 
fere  omnibus  est  X^av,  id  est,  viduam ,  et  sic 
legerunt  Ambrosius,  Hilarius,  Augustinus, 
Chrysostomus,  Prosper,  Gassiodorus,  et  alii. 
Asserit  quoque  S.  Hilarius,  antequam  Chris¬ 
tus  nasceretur,  fuisse  in  hoc  textu,  x-hpuv  id 
est  viduam. 

Dico  praeterea  :  si  ullus  error  hic  est,  esse 
in  Graeco  :  nam  cum  X^«v,  et  Q-hpuv  tantum 
una  littera  differant,  facile  potuit  fieri,  ut  ali¬ 
qui  pro  Q-ripw  scripserint  Xhpm.  Nam  etiam 
nunc  aliqui  Graeci  habent  Q-hpca  et  Hierony¬ 
mus  in  suo  Psalterio  vertit  venationem ,  et  sic 
exponunt  Chrysostomus  et  Theodoretus  in 
Gomment.  hujus  loci. 

Quia  tamen  sensus  fere  est  idem  ,  et  sem- 
per  in  Ecclesia  Graeca  et  Latina  lectum  et 
cantatum  est  Viduam  :  non  putarem  hunc 
locum  debere  mutari  :  nom  Hieronymus  in 
epist.  ad  Suniam  et  Fretellam  sapienter  mo¬ 
net,  ea  quae  in  Psalmis  Latinis  videntur  dis¬ 
sentire  ab  Hebraeo ,  esse  quidem  notanda  et 


observanda  a  doctis  ,  tamen  non  esse  prop¬ 
terea  mutandum  textum,  qui  tot  seculis  in 
Ecclesiastico  usu  fuit ,  et  tantam  obtinuit 
auctoritatem.  Quod  Hieronymi  consilium 
minime  servavit  Calvinus  ,  qui  ita  omnia  in¬ 
vertit  et  mutavit ,  ut  aliud  plane  Psalterium 
fecerit. 

Yisum  est,  ad  extremum  adseribere  verba 
quaedam  Conradi  Bellicani,  hominis  Zwin- 
gliani,  ut  vere  de  nostra  editione  dicere  pos¬ 
simus,  quod  de  Deo  vero  Moses  ait ,  non  est 
editio  nostra  ut  editiones  eorum  ,  et  inimici 
nostri  sunt  judices.  Ille  igitur  cum  bis  Psal¬ 
terium  ad  Hebraicam  veritatem  a  se  conver¬ 
sum  edidisset ;  hoc  testimonium  de  nostro 
Psalterio  dedit,  in  praefat.  anni  1534.  «  Tan¬ 
ta  dexteritate,  eruditione  et  fide,  Hebraico 
quo  ad  sensum  concordare  deprehendimus 
vulgatam  editionem  Psalterii ,  ut  eruditissi¬ 
mum,  pariterque  piissimum,  et  vere  prophe¬ 
tali  spiritu  praeditum  fuisse  interpretem  Grae¬ 
cum  et  Latinum  non  dubitem  ;  quamquam 
alicubi  dissentiant  a  punctis  Hebraicis  ,  qui¬ 
bus  nunc  Judaei  utuntur,  quae  olim  non  fuisse 
similia  ambigere  cogor,  et  quarumdam  litte¬ 
rarum  mutationem  factam  suspicio  sit  confe¬ 
rentibus  singula  diligenter.  »  Haec  ille.  At¬ 
que  hactenus  de  Testamento  veteri'. 

Defenduntur  loca ,  quee  haeretici  aiunt  esse  cor¬ 
rupta  in  editione  Latina  Testamenti  novi. 

Porro  in  Testamento  novo  non  pauca  etiam 
loca  Kemnitius  et  Calvinus  annotarunt,  quae 
ab  interprete  Latino  corrupta  esse  dicunt. 

Primus  locus  est  Matthaei  IV.  Non  veni  vo¬ 
care  justos  sed  peccatores  (2).  Mutilata  est,  in¬ 
quit  Kemnitius,  pulcherrima' sententia,  nam 
deest  in  Latino  Ad  poenitentiam.  Respondeo  : 
in  quibusdam  Latinis  inveniri  illam  particu¬ 
lam:  deinde  dico  verisimilius  esse,  illamparti- 
culam  in  Graeco  esse  superfluam,  et  in  emen¬ 
datis  codicibus  Graecis  non  fuisse. Nam  B.  Hie¬ 
ronymus  in  Comm.  eam  non  legit  et  tamen 
Hieronymus  diligenter  contulit  Graecum  cum 
Latino,  et  ex  Graeco  Latinum  correxit.  Quod 


(1)  Psal.  CXXXI,  15.  -  (2)  Matth.  IX,  13. 

autem  non  sit  necessaria  ,  perspicuum  est. 
Nam  vocare  peccatores  ,  non  justos,  aperte 
significat,  hortari  aci  poenitentiam  eos  qui 
egent,  non  qui  non  egent,  quod  Dominus 
paulo  ante  exemplo  medici  illustraverat. 

Secundus  locus  est  Joannis  XIV.  Spiritus 
sanctus  suggeret  vobis  omnia  quaecumque  dixero 
vobis.  (1)  Hunc  locum  vult  Kemnitius  esse 
depravatum,  ad  probandum,  quoecumque  in 
Conciliis  definiuntur  accipienda  esse  pro  ora¬ 
culis  Spiritus  sancti  :  nam  in  Graeco  non  est 
Dixero ,  sed  Dixi ,  ebrov  uplv.  Respondeo  : 
Sanctum  Augustinum  et  alios  Veteres  sic  le¬ 
gere  ut  nos  legimus,  et  sensum  esse  eumclem 
cum  Graeco.  Non  enim  intclligimus  Domi¬ 
num  dixisse  :  Spiritus  sanctus  suggeret  vobis 
omnia  quce  tunc  dixero  vobis  ;  sed  equae  nunc 
dixero ,  id  est,  ea  quce  nunc  a  me  auditis,  et  non 
intelligitis ,  tunc  Spiritus  sanctus  in  memoriam 
vobis  revocabit ,  et  explicabit.  Neque  in  hoc 
verbo  ponunt  Catholici  fundamentum  aucto¬ 
ritatis  Conciliorum  ,  sed  alia  praesidia  habe¬ 
mus,  de  quibus  postea. 

Tertius  est  Romnn.  T.  Qui  praedestinatus 
est  Filius  Dei.  (2)  Hunc  locum  reprehendit 
Calvinus  tanquam  male  redditum  :  tum  quia 
in  Graeco  est  bpibivrog,  idest  declarati  sive  ma¬ 
nifestati  :  tum  quia  illa  praedestinatur  quae 
non  sunt ,  Christus  autem  semper  fuit  Filius 
Dei  :  quo  argumento  utitur  etiam  Origenes 
hoc  loco. 

Respondeo  :  Interpretem  nostrum  optime 
reddidisse  :  nam  etsi  verbum  illud  Graecum 
oot£stv  significet  finire ,  et  apud  profanos  auc¬ 
tores  accipiatur  saepe  pro  declarare  ;  tamen  in 
Scriptura  aliter  accipitur.  Ut  enim  docet 
Dionysius  lib.  V.divin.  nom.  cap.  5.  hoc  ver¬ 
bum  est  proprium  Theologiae  ,  id  est ,  habet 
in  Scriptura  peculiarem  significationem  : 
nam  ubique  significat  statuere ,  decernere,  de¬ 
finire,  nunquam  autem  declarare ,  ut  patet 
Act.  II,  4.  17.  Roman.  VIII.  Ephes.  I.  et 
alibi.  Nam  cum  dicitur  Act.  II.  Hunc  definito 
consilio,  et  praescientia  D ei  traditum  interemis¬ 
tis ,  habetur  haec  vox  wp lo-phy  |3 ouL? ;  et  ta¬ 
men  certum  est  non  significare  declaratio¬ 
nem,  sed  divinam  ordinationem.  Similiter 
Rom.  VIII.  Quos  praedestinavit ,  hos  vocavit , 
in  Graeco  est  ■Kpowpmz,  quam  vocem  ne  ipsi 
quidem  adversarii  significare  volunt  decla¬ 
ravit. 

Et  quoniam  ordinatio,  et  definitio  Dei  non 
potest  esse  temporalis  sed  aeterna  ;  ideo  in¬ 


terpres  noster  videns  Apostolum  loqui  de  ae¬ 
terna  destinatione,  maluit  vertere  praedesti¬ 
natum i,  quam  destinatum.  Et  sic  legerunt  om¬ 
nes  Latini  tetiam  antiquissimi ,  ut  Ireneeus 
lib.  III.  contra  Valent,  cap.  32.  Hilarius  lib. 
VII.  De  Trinit.  Ambrosius  ,  Sedulius  ,  et  alii 
in  hunc  locum,  Augustinus  lib.  De  praedest. 
car.  15.  et  in  Jo.  tract.  105.  Tertullianus, 
lib.  Cont.  Praxeam  legit  definitus  ,  quod  est 
idem  cum  nostro.  Adde  Concilium  Toleta¬ 
num  VI.  cap.  I.  quod  et  legit,  et  exponit  prae¬ 
destinatus.  Neque  ratiuncula  illa  Calvini  ali¬ 
quid  efficit  :  non  enim  id  praedestinatum  esse 
dicimus,  ut  Verbum  Dei  sempiternum  Filius 
Dei  esse  inciperet,  sed  ut  Verbum  Dei  fieret 
homo,  et  proinde  ut  ille  qui  factus  est  Deo  ex 
semine  David,  ut  Paulus  loquitur,  sit  Filius 
Dei,  quod  pulchre  explicant  Augustinus  et 
Concilium  Toletanum. 

Quartus  locus  est  Roman.  I.  in  fine  capi¬ 
tis,  ubi  habemus  :  Qui  cum  justitiam  Dei  co¬ 
gnovissent ,  non  intellexerunt ,  quoniam  qui  talia 
agunt  digni  sunt  morte  ,  non  solum  qui  ea  fa¬ 
ciunt ,  sed  etiam  qui  consentiunt  facientibus  (3). 
Hunc  locum  non  solum  Kemnitius,  sed  etiam 
Valla,  Erasmus,  Jacobus  Faber,  et  alii  cor¬ 
ruptum  esse  volunt.  Primo,  quoniam  Graecus 
textus  ita  habet  :  otzusg  zo  dixxiM[/.cc  r ou  6iov 
imyjovTig  ori  zx  zoixxizv.  npxtjdovzsg  xiioi  Qxvxzov 
staiv  ou  povov  aura  notoxicnv,  xXXx  xxi  auveuSozoucri 
toi?  TcpxtTrroven.  Itaque  in  nostro  codice  Latino 
sunt  addita  in  primis  illa  non  intellexerunt ,  et 
deinde  illud  qui ,  cum  dicitur  qui  ea  faciunt , 
et  qui  consentiunt .  Secundo,  quia  Chrysosto- 
mus,  QEcumenius,  Theophylactus  exponunt, 
ut  habetur  in  Graeco.  Tertio,  quia  quod  ha¬ 
betur  in  nostro  textu  videtur  falsum ,  aut 
certe  parum  verisimile.  Dicitur  enim  :  Qui 
cum  justitiam  Dei  cognovissent ,  non  intellexe¬ 
runt ,  quoniam  qui  talia  agunt  digni  sunt  morte 
etc.  Nam  si  hoc  non  intellexerunt ,  quomodo 
justitiam  Dei  cognoverunt?  quce  est  enim  ju¬ 
stitia  Dei,  nisi  ut  qui  male  agit  puniatur. 

Respondeo  :  nostram  lectionem  omnino 
esse  meliorem  ;  nam  secundum  Graecam  sen¬ 
sus  est,  pejus  esse  consentire  male  agenti ,  quam 
malum  agere  :  secundum  Latinam  sensus  est 
contrarius,  pejus  esse  male  agere ,  quam  con¬ 
sentire  male  agentibus.  At  certe  absolute  pejus 
est  male  agere,  quam  consentire  male  agenti. 
Quis  enim  neget ,  pejus  esse  occidere  homi¬ 
num,  quam  tantum  consentire  ut  occidatur, 
id  est,  permittere  cum  possis  impedire?  non 


(1)  Joan.  XIV,  26.  —  (2)  Rom.  1,4.  —  (3)  Ibid.  32. 

enim  hic  loquitur  Apostolus  de  imperio,  vel 
incitatione  ad  malum ,  sed  de  simplici  con¬ 
sensu. 

Igitur  ad  primum  dico  :  nihii  nos  posse 
certi  colligere  in  hac  parte  ex  Graeco  fonte, 
nam  varia  est  lectio  in  Gracis.  Aliter  enim 
legit  Origenes  quam  Chrysostomus,  ut  patet 
ex  eorum  Comment.,  et  QEcumenius  anno¬ 
tat,  aliquos  legisse  ut  nos  nunc  legimus.  Ti- 
telmanus  quoque  collat.  I.  in  epist.  ad  Rom. 
asserit,  se  legisse  in  vetusto  codice  Graeco 
manuscripto,  illa  verba  oO  cruv?(x«v,  id  est,  non 
intellexerunt. 

Ad  secundum  opponimus  auctores  aucto¬ 
ribus  :  nam  legunt  ut  nos  habemus  et  expo¬ 
nunt,  Cyprianus  lib.  I.  epist  4.  Ambrosius, 
Sedulius,  Ilayrno,  Ansehnus,  et  alii  Latini  in 
hunc  locum,  Hesychius  lib.  VI.  in  Levit,  ex¬ 
ponens  cap.  20.  et  Symmachus  Papa  in  Apo¬ 
loget.  contra  Anastasium  Imperat. 

Ad  tertium  dico  :  id  quod  habetur  in  Grae¬ 
co  potius  videri  falsum  :  nam  quod  dicitur  in 
Latino  Cum  cognovissent  justitiam  Dei ,  non 
pugnat  cum  eo,  quod  sequitur  non  intellexe¬ 
runt.  Nam  cum  dicit  cum  cognovissent ,  loqui¬ 
tur  de  theoretica  cognitione  :  cum  dicit  non 
intellexerunt ,  loquitur  de  practica.  Itaque 
sensus  est,  cum  cognovissent  veritatem ,  tamen 
propter  affectus  pravos  exccecati ,  non  potuerunt 
serio  sibi  persuadere  sic  esse  agenclum.  Posset 
etiam  dici,  illud  non  intellexerunt  non  referri 
ad  illud  quia  qui  talia  agant  etc.  sed  ad  illud 
sed  etiam  qui  consentiunt  facientibus.  Est  enim 
sensus,  isti  Philosophi  ethnici  cum  cognovissent 
unum  esse  Deum,  et  proinde  malum  esse  colere 
Jovem  et  Martem ,  et  ccetera  falsa  numina ,  non 
intellexerunt ,  non  solum  hoc  esse  malum  ,  quod 
turbae  faciebant,  sed  etiam  esse  malum  consen¬ 
tire  talibus ,  ac  non  eos  admonere ,  et  increpare , 
quod  ipsi  Philosophi  faciebant. 

Quintus  locus  est  Rom.  IV.  ubi  dicitur 
Abraham  non  esse  justificatum  ex  operi¬ 
bus  (1).  Conqueritur  enim  Kemnitius  nos  ad¬ 
didisse  Legis,  ut  possemus  exponere  locum 
illum  de  operibus  legis  illius,  quae  caeremo¬ 
nias  praescribat.  Respondeo  :  meram  calum¬ 
niam  esse.  Nam  codices  Latini,  vel  omnes, 
vel  fere  omnes  non  habent  illud  Legis.  Ne¬ 
que  nos  intelligimus  locum  illum  de  operi¬ 
bus  Legis  veteris,  sed  de  operibus  factis  vi¬ 
ribus  propriis.  Adde,  quod  Ambrosius  et  in 
textu  habet  Legis ,  et  in  Comment,  exponit  de 
Lege  veteri.  Non  igitur  Papistae  locum  istum, 


ut  Kemnitius  mentitur,  corruperunt.  Sed  de 
hoc  postea. 

Sextus  est  Roman.  XI.  ubi  legimus :  Si 
gratia  jam  non  ex  operibus ,  alio  quin  gratia 
jam  non  est  gratia  (2).  Calumniatur  Kemni¬ 
tius  nos  detraxisse  integram  sententiam,  ni¬ 
mirum  :  Si  autem  ex  operibus ,  non  amplius 
est  gratia ,  alioqui  opus  jam  non  est  opus. 

Respondeo  :  esse  quidem  in  Graecis  codi¬ 
cibus  illam  sententiam,  et  a  Theophylacto 
explicari,  tamen  a  nullis  aliis  agnosci :  nam 
nec  Origenes,  nec  Chrysostomus,  nec  Am¬ 
brosius,  nec  ulli  alii  explanatores  hujus  loci 
ejus  meminerunt  :  sed  nec  Augustinus  qui 
frequentissime  hunc  locum  tractat,  et  prae¬ 
cipue  lib.  II.  De  bono  persever.  cap.  18. 
Imo  et  Erasmus  X  in  Annotat,  ad  hunc  lo¬ 
cum  rejicit  hanc  additionem  tanquam  su¬ 
perfluam.  Quod  certe  satis  esse  deberet 
Kemnitio,  qui  in  eadem  pagina  remittit  nos 
ad  Erasmum,  ut  ab  eo  discamus  errata  vul¬ 
gatae  editionis. 

Septimus  locus  est.  Ephes.V.  Sacramentum 
hoc  magnumest  (3). Kemnitius  enim  docet  male 
versum  esse  Sacramentum ,  cum  sit  Graece, 
guor -hpio-j,  atque  ait,  id  a  nobis  factum  esse, 
ut  possemus  inde  probare  Matrimonium  esse 
Sacramentum.  Respondeo  :  idem  esse  Mys¬ 
terium  Graecis,  et  Latinis  Sacramentum ; 
Graeci  enim  cum  de  Sacramentis  agunt,  sem- 
per  gviyrepLot.  vocant.  Et  hunc  locum  Apostoli 
explicantes  sancti  Patres,  Ambrosius,  Hie¬ 
ronymus,  et  alii  Latini,  semper  utuntur  hac 
voce. 

Octavus  locus  est  Ephes.  VI.  Accipite  ar¬ 
maturam  Dei  ut  possitis  resistere  in  die  malo , 
et  omnibus  perfecti  stare  (4).  Kemnitius  vult, 
hunc  locum  esse  depravatum,  quia  in  Greco 
est  omnibus  perfectis  xntxvrtx.  x«T£/jya<7ag£vo£,  et 
sic  exponunt  Ambrosius,  Hieronymus,  Ghry- 
sostomus,  et  alii.  Respondeo  :  sensum  esse 
eumdem,  sed  oportere  illud  perfecti  conjun¬ 
gere  cum  voce  omnibus  non  cum  verbo  stare. 
Siquidem  sensus  Apostoli  est,  ut  armemur 
ex  omni  parte  spiritualibus  armis ,  ut  sic  ar¬ 
mati  possimus  in  acie  contra  Diabolum ,  non 
cadere ,  sed  stare.  Dicit  igitur,  accipite  arma¬ 
turam  Dei ,  Graece  7ravo7r),t«v,  id  est  omnia  ar¬ 
ma ,  galeam,  scutum,  gladium,  loricam  etc. 
ut  in  omnibus  perfecti ,  id  est,  ab  omni  parte 
muniti  et  armati ,  id  est,  prcediti  et  perfecti  om¬ 
nibus  virtutibus ,  positis  stare  contra  Diabolum, 
sive,  et  est  idem,  ut  omnibus  perfectis ,  id  est, 


'  (1)  Rom.  IV,  1.  et  seq.  —  (2)  Ib.  XI,  6.  —  (3)  Eph.  V,  32.  —  (4)  Eph.  VI,  11. 

cum  omnia  arma  comparaveritis ,  et  indueritis, 
tunc  possitis  stare,  etc. 

Nonus  est  Heb.  IX.  Ad  multorum  exhau¬ 
rienda  peccata  (1).  Conqueritur  Kemnitius, 
male  esse  reddita  Graeca  verba,  nam  avaveyxetv 
non  est  exhaurire ,  sed  auferre.  Respondeo  : 
et  hoc  loco  eumdem  sensum  esse.  Praeterea 
videtur  Interpres  propriissime  vertisse  :  nam 
trjxcpipu  est  proprie  sursum  ferre ,  efferre ,  edu  - 
cere  :  sicut  ergo  cum  aqua,  vel  sordes  edu¬ 
cuntur  ex  aliqua  sentina,  dicuntur  sordes  ex¬ 
hauriri,  ita  etiam  peccata,  quae  Christus 
extulit,  et  eduxit  ex  profundo  pectoris  nos¬ 
tri,  recte  dicuntur  ab  illo  esse  exhausta. 

Decimus  estHebr.  XIII.  Talibus  hostiis  pro¬ 
meretur  Deus  (2).  Hic  vult  Kemnitius  esse 
positum  nomen  meriti,  quod  in  Graeco  non 
habetur.  Respondeo  :  verbum  Graecum 
svKpztTTsiTxi  6  0eo?,  significare  proprie,  delecta¬ 
tur  Deus ,  sive,  utErasmus  vertit,  placet  Deo. 
Latine  autem  recte  dici  bene  mereri  de  ali¬ 
quo  eum  qui  facit  rem  illi  gratam,  nemo  est 
qui  nesciat.  Sic  ergo  dixit  noster  Interpres, 
talibus  hostiis  promeretur  Deus ,  id  est,  his 
hostiis  res  grata  fit  Deo ,  et  bene  meretur  de 
Deo ,  qui  illas  offert..  Accepit  enim  Interpres 
mereri  in  passiva  significatione. 

Undecimus  est  Jacobi  Y.  Et  alleviabit  eum 
Dominus.  Kemnitius  dicit,  non  bene  redditum 
verbum  Graecum  Iqipzi ,  et  studiose  locum 
esse  depravatum,  ut  ex  eo  confirmaremus 
effectus  Sacramenti  Extremae  unctionis,  cum 
nihil  tale  sonet  verbum  Graecum. 

Respondeo  :  nescire  Kemnitium  quid  lo¬ 
quatur  :  nam  verbum  Graecum  melius  osten¬ 
dit  effectus  Extremae  unctionis,  quos  Catho¬ 
lici  in  eo  Sacramento  agnoscuut,  quam  ver¬ 
bum  latinum.  Catholici  enim  tres  effectus 
attribuunt  huic  Sacramento.  Unum  praeci¬ 
puum  quidem,  sed  communem  aliis  Sacra¬ 
mentis,  ut  hominem  in  illo  articulo  mortis, 
mcestitia  et  doloribus  oppressum,  torpen¬ 
tem  erigat,  et  exhilaret.  Tertium  ut  interdum 
etiam  corporaliter  sanet. 

Hos  tres  effectus ,  incipiendo  a  minus 
praecipuis,  diserte  ponit  Jacobus  his  verbis  : 
Infirmatur  quis  in  vobis ,  inducat  Presbyteros 
Ecclesiae ,  et  orent  super  eum ,  ungentes  eum 
oleo  in  nomine  Domini ,  et  oratio  Fidei  salvabit 
infirmum,  et  alleviabit  eum  Dominus ,  etc.  si  in 
peccatis  sit ,  remittentur  ei.  (3).  Effectum 
igitur  hujus  Sacramenti  secundum,  ut  ho¬ 
minem  in  articulo  mortis  mcestitia,  dolori¬ 


bus,  tentationibus  depressum,  ac  torpentem 
exhilaret,  erigat,  excitet,  propriissime  ex¬ 
primit  verbum  zyztpa  nimirum  excito, erigo  etc. 

Duodecimus  est  I.  Joannis  V.  Hcec  scribo 
vobis ,  ut  sciatis,  quoniamvitamhabetis  aeternam, 
qui  creditis  in  nomine  Filii  Dei.  (4).  Kemni¬ 
tius  dicit,  sententiam  hanc  esse  mutilatam, 
nam  in  Graeco  sic  habetur :  «  Haec  scribo 
vobis  qui  creditis  in  nomine  Filii  Dei,  ut 
sciatis  quoniam  vitam  aeternam  habetis,  et 
ut  credatis  in  nomine  Filii  Dei.  »  Respondeo: 
non  esse  latinum  codicem  mutilum,  sed 
Graecum  redundantem,  ut  etiam  suspicatur 
Erasmus  in  hunc  locum,  cujus  tamen  judi¬ 
cio  plurimum  tribuere  solet  Kemnitius.  Nam 
cum  dictum  sit  Hcec  scribo  vobis  qui  creditis 
in  nomine  Filii  Dei ;  quorsum  additur  ut  cre¬ 
datis  in  nomine  Filii  Dei  ?  quid  enim  erat 
opus  monere  ut  facerent,  quod  jam  fecerant  ? 
Adde  quod  etiam  S.  Beda  legit,  ut  nos  ha¬ 
bemus. 


caput  xv. 

De  editionibus  vulgaribus. 

Controversia  est  inter  Catholicos  et  haere¬ 
ticos,  an  oporteat,  vel  certe  expediat  divi¬ 
narum  Scripturarum  usum  communem  esse 
in  lingua  vulgari,  et  propria  uniuscujusque 
regionis.  Et  quidem  haeretici  hujus  temporis 
in  eo  conveniunt,  ut  oporteat  Scripturas 
omnibus  permittere,  imo  et  tradere  in  sua 
lingua,  et  cum  publice  leguntur,  vel  canun¬ 
tur,  et  in  sacris  officiis,  id  quoque  fieri  lin¬ 
gua  propria  et  materna.  Ita  Brentius  docet 
in  Confess.  Wittemberg,  cap.  de  hor.  Ca¬ 
non.  Calvinus  lib.  III.  Instit.  cap.  20.  §.  33. 
Kemnitius  in  exam.  IV.  sess.  Concil.  Tri- 
dent.  quod  idem  alii  omnes  reipsa  docent, 
dum  passim  vertunt  Scripturas  in  linguam 
Germanicam,  Gallicam,  Anglicam,  et  iisdem 
linguis  publice  Scripturas  legunt  et  canunt. 

Et  Catholica  Christi  Ecclesia  non  quidem 
prohibet  omnino  vulgares  translationes,  ut 
Kemnitius  impudenter  mentitur,  nam  in  In¬ 
dice  librorum  prohibitorum  a  Pio  IV.  edito 
Reg.  4.  -Videmus  concedi  lectionem  ejusmodi 
librorum  iis,  qui  utiliter,  et  cum  fructu  ea 
uti  possunt,  id  est,  iis,  qui  facultatem  ab 


(1)  Hebr.  IX,  28.  —  (2)  Ib.  XIII,  16.  —  (3)  Jacob.  V,  14.  —  (4)  I.  Joan.  V,  13. 

ordinario  obtinuerint :  prohibetur  tamen  ne 
passim  omnibus  sine  discrimine  concedatur 
ejusmodi  lectio,  et  ne  in  publico  et  communi 
usu  Ecclesiae  Scripturae  legantur  vel  canan¬ 
tur  vulgaribus  linguis,  ut  in  Goncil.  Trident. 
sess.  XXII.  cap.  8  et  can.  9.  statuitur:  sed' 
contenti  simus  illis  tribus  linguis,  quas  Do¬ 
minus  titulo  crucis  suae  honoravit  Jo.  XIX. 
et  quae  omnium  consensu,  antiquitate,  am¬ 
plitudine,  et  gravitate  omnibus  aliis  prae¬ 
stant  ;  ac  demum  quibus  ipsi  libri  divini  ab 
auctoribus  suis  initio  scripti  fuerunt,  hoc 
est,  Hebraea,  Graeca,  et  Latina.  De  quibus 
ita  loquitur  S.  Hilarius  praefat.  in  Psal.  : 

«  His  maxime  tribus  linguis  Sacramentum 
voluntatis  Dei,  et  beati  regni  expectatio  prae¬ 
dicatur,  ex  quo  illud  Pilati  fuit,  ut  his  tribus 
linguis  Regem  Judaeorum  Dominum  Jesum 
Christum  esse  praescriberet.  » 

Scripserunt  de  hoc  argumento,  quod  ego 
quidem  sciam,  auctores  duo,  Hosius  Cardi¬ 
nalis  Yarmiensis  in  Dialogo  de  sacro  verna¬ 
cule  legendo,  et  Jacobus  Ledesma  nostrae 
Societatis  Presbyter,  in  libro  quem  scripsit 
de  hoc  eodem  argumento.  Ex  quibus  nos 
aliqua  decerpemus,  et  in  hanc  nostram 
disputationem,  quo  ea  sit  plenior,  infere¬ 
mus. 

Principio  igitur  Ecclesiae  Catholicae  con¬ 
suetudinem  comprobare  possumus  ex  uki 
Ecclesiae  veteris  Testamenti,  qui  fuit  a  tem¬ 
pore  Esdrae  usque  ad  Christum.  Nam  a  tem¬ 
poribus  Esdrae  desiit  in  populo  Dei  lingua 
Hebraica  esse  vulgaris;  siquidem  in  illis  LXX. 
annis,  quibus  Hebraei  fuerunt  inter  Chaldaeos 
in  Babylone,  obliti  sunt  linguam  propriam 
et  Chaldaicam  didicerunt,  et  deinceps  Chal¬ 
daica,  seu  Syriaca  fuit  illis  materna,  quo¬ 
circa  lib.  Esdrae  II.  cap.  8.  habemus,  quod 
cum  legeretur  liber  Legis  Domini  universo 
populo,  Nehemias,  et  Esdras,  et  Levitae  in¬ 
terpretabantur,  quia  alioqui  nihil  populus 
intelligebat.  Itaque  propterea,  ut  ibidem  di¬ 
citur,  facta  est  laetitia  magna  in  populo,  quia 
intellexerant  verba  legis,  Esdra  interpre¬ 
tante. 

Praeterea  id  apertissime  colligitur  ex  ver¬ 
bis  Christi  et  Evangelistarum :  nam  Marci 
IV.  Talitha  cumi ,  id  est,  Puella  surge  Syrum 
est.  Nam  puella  Hebraice  non  dicitar  Ta¬ 
litha,  sed  mbt  aut  rnjm  sic  Abba  Mare.  XIY. 
nam  at*  dicitur  Hebraice  et  Matth.  XXVII. 
Hacheldema  Syrum  est,  Hebraice  dicitur 


DVnur.  Ibibem  Golgotha  Syrum  est,  He¬ 
braice  dicitur,  'rb^bs  et  apud  omnes  Evan- 
gelistas  habemus  Pascha,  quod  non  est  Grae¬ 
cum,  nec  Hebramm,  Hebraice  dicitur  'nnb. 
Yide  plura  apud  Hieronymum  in  lib.  de 
nom.  Hebr.  Itaque  dubium  esse  non  potest, 
quin  eo  tempore  lingua  vulgaris  non  esset 
Hebraica,  et  tamen  Hebraice  solum  Scriptu¬ 
ras  in  templo  aut  synagogis  publice  lege¬ 
bant,  aut  canebant.  Nam  ex  lib.  II.  Esdrae 
c.  8.  satis  colligitur,  tunc  lectam  fuisse  Scrip¬ 
turam  Hebraice  non  Svriace,  nam  non  in- 
telligebat  populus  sine  interprete.  Huc  etiam 
pertinet  quod  Jo.  VII.  dicitur  :  Turba  heee  quee 
non  novit  Legem.  (1). 

Denique  usque  ad  hanc  diem  in  synagogis 
Judaei  Scripturas  Hebraice  legunt,  cum  ta¬ 
men  nulli  nationi  hoc  tempore  lingua  He¬ 
braica  sit  vulgaris.  Neque  his  repugnat, 
quod  exstet  paraphrasis  Chaldaica  Scriptu¬ 
rarum;  nam  illa  vel  tota,  vel  majori  ex  parte 
facta  est  post  Christi  adventum,  et  praeterea 
eam  numquam  Hebraei  ita  receperunt,  ut 
publice  eam  pro  Scriptura  legerent :  de  quo 
nos  agimus. 

Probatur  secundo  ex  usu  Apostolorum : 
nam  Apostoli  per  totum  orbem  terrarum 
Evangelium  praedicarunt,  et  Ecclesias  con¬ 
stituerunt,  ut  patet  ex  Paulo  ad  Roman.  X. 
et  ad  Coloss.  L  et  ex  Marci  Evangelio  cap. 
ult.  Item  ex  Iranaeo  lib.  I.  cap.  3,  qui  cum 
fuerit  vicinissimus  Apostolicis  temporibus, 
tamen  dicit,  suo  tempore  fuisse  Ecclesias 
jam  fundatas  in  Oriente,  inLybia,  in  iEgyp- 
to,  in  Hispaniis,  in  Germania,  et  in  mediis 
regionibus,  id  est,  Italia  et  Gallia :  et  tamen 
non  scripserunt  Evangelia  aut  Epistolas  lin¬ 
guis  earum  gentium  quibus  praedicabant, 
sed  tantum  Hebraice,  aut  Graece,  et  ut  qui¬ 
dam  volunt  Latine.  Sunt  enim  qui  existi¬ 
ment,  Marci  Evangelium,  ut  etiam  supra 
monuimus,  Latine  scriptum  Romae  ab  ipso 
Marco,  et  postea  ab  eodem  in  Graecaim  lin¬ 
guam  translatum ;  de  quo  vide  Damasum 
in  vita  Beati  Petri,  Adrianum  Finum,  lih. 
IY.  Flagel.  cont.  Jud.  cap.  80.  et  lib.  VIII. 
cap.  62.  et  Petrum  Antonium  Beurter,  An- 
not.  9.  ad  sacr.  Script. 

Quod  autem  non  scriperint  ullis  aliis  lin¬ 
guis,  etsi  eas  non  ignorarent,  cum  haberent 
donum  linguarum,  potest  mullis  modis  os¬ 
tendi.  Primo,  quia  nullum  exstat  vestigium 
ullius  scripti  Apostolici  nisi  Graece  :  nec  ul- 


(1)  Joan.  VII,  49. 

Ius  Veterum  tradit,  scripsisse  nisi  Hebraice, 
aut  Graece,  aut  Latine.  Praeterea  Paulus 
Romanis  Graece  scripsit,  cum  tamen  Roma¬ 
nis  non  Graeca,  sed  Latina  esset  vulgaris  : 
item  Petrus,  et  Jacobus  scripserunt  Graece 
Judaeis  per  orbem  terrarum  dispersis,  qui¬ 
bus  tamen  non  Graeca  erat  materna,  nec 
Hebraea,  sed  lingua  ejus  regionis,  in  qua  ha¬ 
bitabant,  ut  patet  ex  illo  Actor.  II.  Nonne  isti 
qui  loquuntur  Galilcei  sunt  ?  et  ecce  nos  audi¬ 
vimus  loqucntes  nostris  linguis  etc  (1).  Ita 
enim  dicuntur  a  Judaeis,  qui  ex  variis  regio¬ 
nibus  convenerant  ad  urbem  Hierosolyma  : 
sic  enim  Lucas  ait  Actor.  II.  Erant  autem 
in  Hierusalem  Judaei ,  viri  religiosi  ex  omni 
natione ,  quae  subi  cado  est  (2).  Item  Joannes 
Graece  scripsit  primam  epistolam  Parthis, 
ut  B.  Higinus  testatur  in  epist.  I.  et  V.  Au¬ 
gustinus  lib.  II.  quaest.  Evangel.  quaest.  39. 
et  Joannes  II.  Papa  in  epist.  ad  Valerium, 
cum  tamen  Parthis  Graeca  non  esset  ma¬ 
terna. 

Probatur  tertio  ex  usu  universalis  Eccle¬ 
siae  :  nam,  ut  Augustinus  docet  epist.  118. 
contra  id,  quod  universa  Ecclesia  facit,  dis¬ 
putare,  insolentissimae  insaniae  est :  uni¬ 
versa  porro  Ecclesia  semper  his  tantum  lin¬ 
guis,  Hebraea,  Graeca,  et  Latina  usa  est  in 
communi  et  publico  usu  Scripturarum,  cum 
tamen  jamdudum  desierint  esse  vulgares. 

Id  ita  esse,  demonstratur.  Primum  ex  eo, 
quod  B.  Augustinus,  lib.  II,  doct.  Christ. 
cap.  11  dicit,  ad  intelligentiam  Scriptura¬ 
rum  esse  necessariam  cognitionem  tantum 
trium  linguarum,  Hebraicae,  Graecae,  et  La¬ 
tinae,  quia  in  illis  linguis  Scriptura  divina 
legeretur,  nec  ullus  antiquus  auctor  memi¬ 
nit  alicujus  alterius  translationis:  et  tamen 
tunc  sine  dubio  multae  aliae  erant  linguae 
vulgares.  Igitur  saltem  primis  400.  annis, 
quibus  Ecclesia  maxime  floruit,  non  lege¬ 
bantur  Scripturae  lingua  vulgari.  Deinde 
juxta  regulam  Augustini  lib.  IV,  cont.  Do¬ 
nat.  cap.  24.  et  Leonis  serm.  2.  de  Jejun. 
Pentec.  id  quod  in  universa  Ecclesia  serva¬ 
tur,  si  non  possit  assignari  ejus  initium,  de 
Apostolica  traditione  deseendere,  et  sic  sem¬ 
per  fuisse  merito  creditur  :  at  nos  videmus 
nunc,  in  Italia,  Germania,  Gallia,  Hispania, 
Graecia,  ubicumque  Catholici  sunt,  tantum 
Graecae  etLatinae  linguae  esse  usum  in  publica 
Scripturarum  lectione,  nec  potest  hujus  rei 


assignari  principium;  quis  enim  dicat  quan¬ 
do  coeperit  iste  usus? 

Ad  haec,  in  toto  Oriente,  tempore  B.  Hie¬ 
ronymi  ,  in  publico  usu  erat  tantum  editio 
Graeca  LXX  Interpretum  per  Origenem, 
Lucianum  ,  aut  Hesychium  emendata.  Nam 
ut  cx  ipso  Hieronymo  discimus  praefat,  in 
Paralip.  a  Constantinopoli  usque  ad  Antio¬ 
chiam  in  publico  usu  erat  editio  Graeca  Lu- 
ciani,  ab  Antiochia  usque  ad  iEgyptum,  id 
est,  perfotam  Syriam ,  erat  in  publico  usu 
editio  Origenis ;  per  totam  vEgyptum  ute¬ 
bantur  editione  Hesychii ;  et  tamen  lingua 
Graeca  non  erat  vulgaris  a  Constantinopoli 
usque  ad  Antiochiam,  et  multo  minus  in  Sy¬ 
ria  et  iEgypto.  Nam  Galatia  est  inter  Con- 
stantinopolim  et  Syriam  :  tamen  propria 
lingua  Galatarum  tempore  B.  Hieronymi  non 
erat  Graeca  ,  sed  alia  quaedam  simillima  lin¬ 
guae  Trevirensium  ,  ut  ipse  Hieronymus  tes¬ 
tatur  praefat.  lib.  II.  in  epistolam  ad  Galat. 

Praeterea,  Pontus,  Cappadocia,  Asia  mi¬ 
nor,  Phrygia,  Pamphilia  sunt  inter  Constan- 
tinopolim  et  Antiochiam  sitae,  et  tamen  non 
habebant  eamdem  vulgarem  linguam  sed  di¬ 
versam,  ut  alii  alios  non  intelligerent,  ut  pa¬ 
tet  ex  Act.  II.  et  tamen  isti  omnes  una  et 
eadem  editione  Scripturarum  utebantur;  ni¬ 
mirum  S.  Luciani.  In  Syria  autem  eodem 
tempore  linguam  vulgarem  non  fuisse  Grae¬ 
cam,  sed  aliam  longe  diversam,  testatur  B. 
Hieronymus  in  vit.  Hilar.,  ubi  dicit,  Hilario- 
nem  interrogasse  quemdam  obsessum  primo 
Syriace,  deinde  Graece,  ut  intelligerint  Graeci 
qui  aderant.  S.  quoque  Ephrem  multa  Syro 
sermone,  id  est,  sibi  vernaculo  scripsit,  ut  S. 
Hieronymus  in  Catal.  Script.  refert. 

Quod  autem  ^Egyptus  etiam  propriam  lin¬ 
guam  haberet,  testis  est  Alhanasius  in  vita 
B.  Antonii,  ubi  dicit,  eum  per  interpretem 
disputasse  cum  quibusdam  Philosophis  Grae¬ 
cis.  B.  Hieronymus  quoque  1.  de  vir.  illustr. 
in  Antonio  dicit ,  eum  scripsisse  vEgyptiace 
epistolas  aliquot,  quae  postea  in  Graecam  lin¬ 
guam  versae  sint. 

In  Africa  certum  est,  quousque  ibi  Chris¬ 
tiani  fuerunt,  semper  in  usu  publico  Scriptu¬ 
rarum  fuisse  solam  Latinam  linguam  :  nam 
nulla  est  mentio  apud  ullum  auctorem  ullius 
translationis  Punicae.  Et  B.  Augustinus  1.  II. 
doct.  Christ.  cap.  13.  dicit,  tempore  suo, 
Psalmos  in  Ecclesia  Latine  cantari  consue- 


(2)  Act.  II,  7.  —  (3)  Ib.  5. 

visse.  Item  B.  Cyprianus  serm.  de  orat.  Do- 
min.  testatur  suo  tempore  in  Missa  dici  soli¬ 
tam  praefationem  illam  Sursum  corda.  Au¬ 
gustinus  Do  bono  persever.  cap.  13.  dicit, 
in  Missa  illud  Habemus  ad  Dominum ,  mox 
subdi  a  sacerdote  Gratias  agamus  Domino 
Deo  nostro ,  et  responderi  Dignum  et  justum 
est.  Ex  quibus  manifeste  colligitur,  in  Africa 
Missam  Latine  dici  consuevisse,  necnon  Lec¬ 
tionem  vel  Epistolam,  et  Evangelium  ,  quae 
ex  praecipuis  partibus  sunt  Missae. 

At  eo  tempore  non fuisseLatinam linguam 
omnibus  vulgarem  in  Africa,  idem  Augusti¬ 
nus  testis  est,  nam  in  exposit.  inchoat,  epist. 
ad  Roman.  circa  med.  dicit,  vocem  hanc 
Salus,  esse  etiam  Punicam ,  sed  Punice  sig¬ 
nificare  tria ,  et  ibidem  affirmat ,  quos¬ 
dam  Latine ,  et  Punice  ,  quosdam  Puni¬ 
ce  tantum  scivisse ,  et  tales  fuisse  pene 
omnes  rusticos.  Item  serm.  35.  de  verb. 
Dom.  dicit ,  Punicam  linguam  affinem  esse 
Hebraicae,  et  quod  Romani  lucrum  vocant,  a 
Poenis  vocari  mammon.  B.  Hieronymus 
etiam  praefat.  lib.  II.  in  epist.  ad  Galat  di¬ 
cit,  linguam  Afrorum  esse  linguam  Phoeniciae 
nonnihil  immutatam  :  Phoenicia  vero  pars 
est  Syriae. 

In  Hispania  fuisse  semper  in  publico  usu 
Scripturarum  solam  Latinam  linguam,  patet 
ex  Isidoro  in  lib.  duob.  De  div.  Offic. :  item 
ex  Cone.  Toletan.  IY.  c.  II.  ante  annos  900. 
celebrato,  ubi  statutum  est ,  ut  in  tota  His¬ 
pania  idem  ordo  servaretur  in  canendis 
Psalmis,  in  Missis,  in  Lectionibus ,  et  aliis 
Ecclesiasticis  officiis  :  et  deinde  cap.  XII, 
XIII,  XIY  et  XV.  satis  aperte  ostenditur, 
tunc  Latine  consuevisse  illa  omnia  legi,  qui 
modus  usque  ad  hoc  tempus  servatus  est. 

Nec  exstat  ulla  memoria,  aut  vestigium 
mutationis,  et  tamen  a  multis  jam  sseculis 
desiit  in  Hispania  lingua  Latina  esse  vulga¬ 
ris.  Nam  ante  1100.  annos  separata  fuit  a 
Romano  Imperio,  et  subjecta  partim  Gothis, 
partirn  Mauris,  qui  novam  linguam  sine  du¬ 
bio  invexerunt.  Gothos  enim,  quos  Gethas 
alii  vocant,  propriam  linguam  habuisse,  do¬ 
cet  Hieronymus  init,  epist.  ad  Suniam  et 
Fretellam.  Quin  etiam  antequam  Gothi  lin¬ 
guam  Hispanorum  corrupissent,  fuisse  in 
Hispaniis  propriam  linguam,  insinuatB.  Hie¬ 
ronymus  prcefat.  lib.  II.  in  epist.  ad  Galat. 
ubi  dicit,  in  insulis  Balearibus  linguam  Gra3- 
ese  affinem  fuisse  tunc  vulgarem. 

In  Anglia  testatur  Beda  lib.  I.  hist.  gentis 
suse  c. l.suo  tempore  quatuor  fuisse  linguas 


vulgares,  pro  diversitate  regionum  ejusdem 
Insulse  :  tamen  Latinam  communem  fuisse 
omnibus  propter  Scripturas,  quia  scilicet 
omnes  utebantur  editione  Latina  Scriptura¬ 
rum,  etsi  aliqui  linguas  maternas  proprias 
haberent.  Idem  postea  servatum  patet  ex 
Thoma  Waldensi  tom.  III.  de  sacramenta 
lib.  tit.  3.  et  4. 

In  Gallia  fuisse  etiam  usum  linguse  Latinse 
in  publica  Scripturarum  lectione,  quando 
Gallis  non  erat  vulgaris  lingua  Latina,  colli¬ 
gitur  ex  Albino  Alcuino  prseceptore  Caroli 
Magni  in  lib.  De  divin.  Offic  ,  necnon  ex 
Amalario  Trevirensi ,  qui  circa  annum  840. 
floruit,  et  accuratissime  scripsit  De  Officiis 
Ecclesiasticis,  ubi  etiam  ostendit,  non  solum 
in  tota  Gallia,  sed  etiam  in  toto  reliquo  Oc¬ 
cidente  eodem  modo  celebrata  fuisse  divina 
officia.  Tunc  autem  in  Gallia  maternam  lin¬ 
guam  non  fuisse  Latinam  ex  eo  colligitur, 
quod  200.  annis  ante  Amalarii  aetatem  occu¬ 
paverant  Galliam  Franci ,  qui  ex  Franconia 
Germaniae  regione  venientes ,  in  Galliis  cum 
ingen  ti  multitudine  consederunt.  Porro  Fran¬ 
cos  linguam  propriam  habuisse,  scribit  Hie¬ 
ronymus  in  vit.  Hilarion  ,  ubi  de  quodam 
obsesso  a  daemone  loquens  :  «  Videres ,  in¬ 
quit,  de  ore  barbaro  et  qui  Francam  tan¬ 
tum,  et  Latinam  linguam  noverat ,  Syra  ad 
purum  verba  resonare.  »  Imo  etiam  ante¬ 
quam  Franci  Gallias  occuparent,  fuisse  lin¬ 
guam  Gallorum  diversam  a  Latina,  indi¬ 
cat  B.  Hieronymus  pixefat.  lib.  II.  in  epist. 
ad  Galat. 

Jam  in  Germania  eodem  tempore  solius 
Latinee  linguse  usum  fuisse  in  publica  Scrip¬ 
turarum  lectione,  aperte  colligitur  ex  Raba- 
no  Episcopo  Moguntino,  qui  fuit  ante  annos 
700.  Is  enim  1.  II.  De  Instit.  Gler.  explicans 
ordinem  divinorum  officiorum,  qui  tunc  in 
Germania  servabatur,  manifeste  significat, 
solum  Latine  divinas  Scripturas  publice  legi 
solitas,  et  non  solum  in  Germania,  sed  etiam 
in  reliquo  Occidente  idem  servatum  fuisse, 
indicat  eodem  lib.  cap.  IX.  cum  ita  dicit  ; 
« Iste  est  Catholicus  ordo  divinarum  cele¬ 
brationum,  qui  ab  universa  Ecclesia  incom- 
mutabiliter  servatur  etc.  » 

Idem  intelligi  potest  ex  Ruperto  Tuitiensi, 
qui  ante  annos  400.  in  Germania  floruit ,  et 
lib.  I.  De  divinis  Offic.  apertissime  ostendit, 
in  Germania,  sicut  in  reliqua  Ecclesia,  non¬ 
nisi  Latine  divinas  Scripturas  in  Ecclesia 
legi  consuevisse.  Germanis  autem  nunquam 
fuisse  linguam  Latinam  vulgarem  certissi- 

mum  est,  tum  ex  Hieronymo  in  epist.  ad  S li¬ 
niam  et  Fretellam,  et  in  vita  Hilarionis,  tum 
etiam  quia  lingua  Germanica  -  non  habet  ul¬ 
lam  cum  Latina  affinitatem,  ut  dici  possit 
nata  paulatim  ex  Latinae  linguse  corruptione, 
quomodo  natee  sunt  Italica,  Hispanica,  atque 
Gallica. 

In  Bohemia  ,  et  finitimis  regionibus  ,  qui¬ 
bus  etiam  nunquam  fuit  lingua  Latina  vul¬ 
garis  ante  annos  500,  Latine  divinae  Scrip- 
tarae  in  Ecclesiis legebantur.  Nam  extat  epis¬ 
tola  Gregorii  VII.  lib.  VII.  epist.  ejus  manu 
scriptarum  ad  Ducem  Bohemorum ,  in  qui¬ 
bus  dicit,  se  justis  de  causis  non  voluisse  eis 
permittere  ut  divina  officia  lingua  Slavonica 
celebrarent,  ut  ipsi  postulaverant. 

Denique  in  Italia  sine  controversia  ulla 
semper  Latine  Scripturae  divinae  in  Ecclesia 
lectae  sunt.  Nam  ordo  Romanus  divinorum 
officiorum  idem  est  nunc  quoad  substantiam, 
qui  fuit  ab  initio  Ecclesiae.  Isidorus  enim  1. 1. 
De  offic.  Ecclesiast.  cap.  XV.  affirmat,  a  B. 
Petro  coepisse  hunc  ordinem  divinorum  offi¬ 
ciorum,  quo  utitur  Ecclesia  Romana  :  quem 
tamen  postea  auxit ,  et  in  meliorem  formam 
redegit  Gelasius  I.  ut  patet  ex  Decreto  dis¬ 
tinet.  45.  can.  Sancta  Romana.  Et  postea 
rursum  Gregorius  I.,  ut  patet  ex  libro  Sacra¬ 
mentorum  ad  ipso  edito.  Deinde  etiam  Gre¬ 
gorius  VII.  eum  ordinem  ,  temporum  negli- 
gentia  nonnihil  depravatum,  in  pristinam 
formam  restituit,  ut  patet  ex  can.  In  die,  de 
consecrat,  distinet.  5.  quod  idem  nostris  die¬ 
bus  fecit  Pius  V.  Pontifex. 

Itaque  ex  collatione  horum  locorum  intel- 
ligimus,  hoc  tempore  Romanam  Ecclesiam 
non  solum  eadem  lingua  ,  sed  etiam  eodem 
ordine  ,  et  numero  lectionum  et  Psalmorum 
divina  officia  celebrare,  quo  ante  annos  mille 
tempore  Gelasii  celebrabat. 

Desiisse  autem  jamdudum  in  Italia  lin¬ 
guae  Latinae  usum  apud  populum,  dubium 
esse  non  debet,  siquidem  Radevicus,  qui  an¬ 
no  1170.  florebat ,  lib.  II.  De  reb.  gestis  Fri- 
derici  cap.  LXX.  scribit,  in  electione  Victo¬ 
ris  Papae  his  vocibus  populum  acclamasse  : 
«  Papa  Vittore  Santo  Pietro  1’  elegge.  » 
Beatus  etiam  Thomas,  qui  ante  annos  300. 
floruit  in  Gomment.  cap.  XIV.  1.  ad  Cor. 
testatur,  suo  tempore  aliam  fuisse  in  Italia 
linguam  qua  populus  utebatur,  et  aliam  qua 
Scripturae  in  Ecclesia  legebantur.  Habemus 
igitur  in  universa  Christi  Ecclesia  id  semper 
esse  servatum,  ut  sacrae  Scripturae  Graeca 


tantum,  et  Latina  lingua  publice  legerentur, 
tametsi  eae  linguae  maternae ,  ac  vulgares 
non  essent.  Quo  argumento,  certe  non  vi¬ 
deo  quid  efficacius  desideremus  ad  repri¬ 
mendam  audaciam  hujus  temporis  Novato¬ 
rum  . 

Sed  accedat  argumentum  quartum  ab  ipsa 
ratione  petitum.  Nam  convenit  omnino  ad 
Ecclesiae  unitatem  conservandam ,  ut  publi¬ 
cus  usus  Scripturarum  sit  in  aliqua  lingua 
communissima  :  nisi  enim  sit  Scripturarum 
publicus  usus  in  lingua  communi,  tolletur  in 
primis  communicatio  Ecclesiarum  :  nemo 
enim  neque  doctus,  neque  indoctus  frequen¬ 
tabit  Ecclesias  nisi  in  sua  patria  :  et  praete¬ 
rea  non  poterunt  fieri  ulla  generalia  Conci¬ 
lia,  neb  enim  Patres  omnes,  qui  ad  Concilium 
veniunt,  habent  donum  linguarum  ,  et  haec 
est  ratio  a  priori  cur  Apostoli  omnia  fere 
Graece  scripserint ,  quia  tunc  lingua  Graeca 
erat  omnium  communissima,  ut  M.  Tullius 
testatur  in  Orat,  pro  Archia  Poeta  :  «  Grae¬ 
ca,  inquit,  leguntur  in  omnibus  fere  genti¬ 
bus,  Latina  suis  finibus  exiguis  sane  conti¬ 
nentur.  » 

Deinde  autem  conversae  sunt  Scripturae  in 
linguam  Latinam,  quia  paulo  post  crescente 
Imperio  Romano  ,  desiit  Graeca  lingua  esse 
communis  in  Occidente,  et  coepit  Latina  esse 
communis,  saltem  apud  eruditos  in  tota  Ita¬ 
lia,  Gallia,  Hispania,  Africa ,  aliisque  regio¬ 
nibus.  Cum  igitur  etiam  nunc  nulla  sit  com¬ 
munis  toti  Occidenti  nisi  Latina  ,  certe  in  ea 
Scripturae  divinae  legendae  sunt. 

Quinto,  si  ulla  ratio  esset ,  cur  Scripturae 
lingua  vulgari  in  coetu  Fidelium  legi  debe¬ 
rent,  ea  certe  esset  potissima  ,  ut  omnes  in- 
telligerent  :  at  certe  populus  non  intelligeret 
Prophetas,  et  Psalmos,  et  alia  quae  in  Eccle¬ 
siis  leguntur,  etiamsi  lingua  materna  lege¬ 
rentur  ;  nos  enim  qui  Latine  scimus,  non 
propterea  continuo  intelligimus  Scripturas, 
nisi  expositores  legamus  vel  audiamus  :  quo¬ 
modo  ergo  intelligerent  homines  imperiti  ? 
praesertim  cum  Scripturae  eo  sint  obscurio¬ 
res,  quo  magis  in  peregrinas  linguas  trans¬ 
feruntur. 

Quid,  quod  pbpulus  non  solum  non  cape¬ 
ret  fructum  ex  Scripturis,  sed  etiam  caperet 
detrimentum  ?  acciperet  enim  facillime  oc¬ 
casionem  errandi,  tum  in  doctrina  Fidei, 
tum  in  praeceptis  vitae  ac  morum  :  nam  ex 
Scriptura  non  intellecta  natae  sunt  omnes 
haereses,  ut  ostendit  Hilarius  in  extr.  lib.  de 


158 


LIBER  II. 


\ 


Synod.  quod  etiam  Lutherus  agnovit,  qui 
Scripturam  librum  haereticorum  vocavit;  et 
experimento  idem  comprobatur. 

Refert  enim  Cassianus  Collat.  X.  cap.  2,  3, 
4  et  5.  Anthropomorphitarum  absurdissi¬ 
mos  errores  ex  sola  imperitia  esse  natos,  et 
vEneas  Sylvius  in  lib.  De  orig.  Bohemor.  re¬ 
fert  errores  crassissimos  Thabori tarum,  Ore- 
bitarum,  et  aliorum,  qui  Scripturas  materna 
lingua  legebant ,  et  non  intelligebant.  Quod 
idem  accidit  Davidi  Georgio  omnium  haere¬ 
ticorum  pestilentissimo,  qui  nullam  linguam 
noverat,  nisi  suam  maternam,  id  est,  Bata¬ 
vorum  ;  et  tamen  ex  Scripturis  collegerat,  se 
esse  Dei  Filium  et  Messiam,  ut  patet  ex  libro 
sive  epistola,  quam  de  illius  erroribus  edide¬ 
runt  Basileenses. 

Praeterea,  si  populus  rudis  audiret  lingua 
sua  vulgari  legi  ex  Cant.  Cantic.  Osculetur 
me  osculo  oris  sui.  Et  :  Laeva  ejus  sub  capite 
meo ,  et  dextera  illius  amplexabitur  me  (1). 
Et  illud  Oseoe  :  Vade ,  et  fac  tibi  filios  forni¬ 
cationum  (2)  :  necnon  adulterium  Davidis, 
incestum Thamar,  mendacia  Judith,  et  quem¬ 
admodum  Joseph  fratres  suos  inebriavit; 
Sara,  Lia,  et  Rachel  dederunt  ancillas  viris 
suis  in  concubinas,  et  multa  alia  eorum,  qui 
in  Scripturis  magna  cum  laude  commemo¬ 
rantur  ;  vel  provocaretur  ad  hujusmodi  imi¬ 
tanda,  vel  contemneret  sanctos  Patriarchas, 
ut  olim  Manichaei,  vel  putaret  mendacia  esse 
in  Scripturis.  Et  cum  tam  multas  apparentes 
contradictiones  inScripturis  esse  videret,  et 
solvere  non  posset,  periculum  esset,  ne  tan¬ 
dem  nihil  crederet. 

Audivi  ab  homine  fide  digno,  cum  in  An- 
glia  a  Ministro  Galvinista  in  templo  legeretur 
lingua  vulgari  caput  XXY  Ecclesiastici,  ubi 
multa  dicuntur  de  malitia  mulierum ;  sur- 
rexisse  feminam  quamdam  ,  atque  dixisse  : 
«  Istudne  est  verbum  Dei?  imo  potius  ver¬ 
bum  Diaboli  est.  » 

Sexto,  si  oporteret  lingua  vulgari  Scriptu¬ 
ras  sacras  publice  legere ,  oporteret  etiam 
singulis  aetatibus  mutare  translationes.  Nam 
linguae  vulgares  singulis  seculis  magna  ex 
parte  mutantur,  ut  Horatius  in  art.  Poet., 
et  experientia  ipsa  docet.  Tot  vero  transla¬ 
tionum  mutationes,  non  sine  gravissimo  pe¬ 
riculo  et  incommodo  fierent.  Nam  non  sem- 
per  inveniuntur  idonei  interpretes ;  atque 
ita  multi  errores  committerentur,  qui  non 
possent  postea*facile  tolli,  cum  neque  Ponti¬ 


fices,  neque  Concilia  de  tot  linguis  judicare 
possint. 

Sep  Limo ,  videtur  omnino  maj  estas  divinorum 
officiorum  requirere  linguam  magis  gravem 
et  venerandam,  quam  sint  illae  quibus  vulgo 
utimur,  si  id  commode  fieri  possit.  Praeser- 
tim  cum  in  sacris  mysteriis  multa  sint,  quae 
secreta  esse  debent,  ut  etiam  Yeteres  docent. 
Dionysius  c.  I.  et  ult.  Eccles.  Hierarch.  Ori- 
genes  hom.  5.  in  Num.  Basilius  de  Spir. 
sanet,  cap.  27.  Chrysostomus  hom.  24.  in 
Matth.  et  Gregorius  lib.  IY.  Dialog.  cap.  56. 
Neque  ad  rem  est  responsio  Kemnitii ,  qui 
conatur  ostendere ,  non  esse  ullo  modo  La¬ 
tinam  linguam  sanctiorem,  et  magis  vene¬ 
randam  ,  quam  caeterae  sint.  Non  enim  dici¬ 
mus  esse  sanctiorem,  nec  etiam  graviorem, 
si  verba  spectemus,  sed  dicimus  hoc  ipso  esse 
graviorem  et  magis  reverendam  ,  quod  non 
est  vulgaris. 

His  omnibus  accedant  doctorum  gravissi¬ 
morum  Patrum  testimonia,  Basilii  Graeci,  et 
Hieronymi  Latini  ,  qui  quidem  non  judica¬ 
bant  expedire,  ut  omnes  homines  sine  dele¬ 
ctu  Scripturas  tractarent,  etiamsi  id  non  po- 
set  eo  tempore  facile  impediri,  cumGrseca  et 
Latina  lingua  quibusdam  populis  adhuc  es¬ 
sent  vulgares.  R.efert  Theod.  lib.  IV,  hist.c. 
17.  cum  Praefectus  culinae  Imperatoris  nescio 
quid  de  Scripturis  protulisset,  eum  a  magno 
Basilio  reprehensum  audivisse  :  «  Tuum  est 
de  pulmentis  cogitare  ,  non  dogmata  divina 
decoquere.  »  Quid,  obsecro,  nunc  diceret  S. 
Basilius,  si  pharmacopolas,  sutores,  caeteros- 
que  opifices  ,  etiam  e  pulpitis  sacra  eloquia 
tractare  apud  Lutheranos,  Calvinistas,  atque 
Anabaptistas  videret?  Hieronymus  in  epist. 
ad  Paulinum  de  Stud.  Scriptur.  «  Quod  me¬ 
dicorum  est,  ))  inquit,  «  promittunt  medici, 
tractant  fabrilia  fabri.  Sola  Scripturarum  ars 
est,  quam  sibi  passim  omnes  vindicant.  Scri¬ 
bimus  indocti ,  doctique  poemata  passim, 
hanc  garrula  anus,  hanc  delirus  senex,  hanc 
sophista  verbosus,  hanc  universi  preesumunt, 
lacerant,  docent,  antequam  discant.  » 

Quae  Hieronymi  querimonia  nunc  maxime 
locum  habet  in  tota  Germania  et  Gallia.  Om¬ 
nes  enim  opifices,  non  solum  viri,  sed  etiam 
foeminae  Scripturas  habent  in  manibus,  et  ex 
earum  lectione  ad  imperitiam  suam  ad¬ 
jungunt  indocilitatem  et  arrogantiam.  Quia 
enim  possunt  verba  Apostoli  recitare,  et  al¬ 
legare  libros  et  capita,  putant  se  omnia  sci- 


(1)  Cantic.  I,  1. ;  II,  6.  —  (2)  Os.  I,  2. 

re,  nec  ullo  modo  doceri  se  patiantur.  Yide 
Jo.  Cochlseum  in  lib.  De  vit.  et  act.  Luth. 
anni  1522. 


CAPUT  XVI. 


Solvuntur  objectiones  haereticorum. 

Sed  videamus  ,  quid  illi  contra  objiciant. 
Primo  loco,  proferunt  verba  S.  Pauli  ex  prio¬ 
re  ad  Gor.  cap.  XIV.  ubi  Apostolus  docet, 
publicas  Ecclesiae  lectiones  et  preces  debere 
fieri  lingua  vulgari ;  sic’  enim  ait  :  Etenim  si 
incertam  vocem  det  tuba  ,  quis  parabit  se  ad 
bellum  ?  Ita  et  vos  per  linguam ,  nisi  manifes¬ 
tum  sermonem  dederitis ,  quomodo  scietur  id 
quod  dicitur  ?  eritis  enim  in  aera  loquentes.  Et 
infra  .*  Si  orem  lingua  ,  spiritus  meus  orat ; 
mens  autem  mea  sine  fructu  est.  Quid  ergo  ? 
Orabo  spiritu ,  orabo  et  mente :  psallam  spiritu , 
psallam  et  mente.  Cceterum  si  benedixeris  spi- 
ritu ,  qui  supplet  locum  idiotae  ,  quomodo  dicet 
Arnen  super  tuam  benedictionem ?  quoniam 
quid  dicas  nescit  :  nam  tu  quidem  bene  gratias 
agis ,  sed  alter  non  aedificatur  (1). 

Respondeo  :  in  primis  certum  esse,  in  ma¬ 
gna  parte  hujus  capitis  non  agi  de  lectione 
Scripturarum,  nec  de  officiis  divinis,  sed  de 
exhortatione  spirituali ,  sive  collatione.  Ut 
enim  olim  Monachi  inter  se  conveniebant,  et 
conferebant  de  rebus  spiritualibus,  unde  exi- 
stunt  collationes  Patrum  apud  Cassianum, 
ita  etiam  in  prima  Ecclesia,  ut  indicat  B.  Jus¬ 
tinus  in  fine  Apolog.  II.  conveniebant  Chri¬ 
stiani  diebus  Dominicis,  et  primum  legeban¬ 
tur  Scripturae,  deinde  fiebat  concio  ab  Anti¬ 
stite,  tum  celebrabantur  mysteria,  postremo 
inter  se  de  rebus  divinis  sermones  misce¬ 
bant. 

Ne  igitur  turbationem  pareret  multitudo, 
Apostolus  instituerat,  ut  duo  aut  tres  tantum 
in  singulis  collationibus  loquerentur,  et  cae- 
teri  audirent,  ac  dijudicarent,  et  si  forte  dum 
unus  diceret,  alteri  inspiratum  fuisset  aliquid 
melius,  ut  primus  taceret  et  secundus  loque¬ 
retur.  Et  quia  apud  Corinthios  interdum  ali¬ 
qui  erant,  qui  ut  ostentarent  donum  lingua¬ 
rum,  peregrina  lingua  utebantur,  Apostolus 


eos  corrigit  :  nam  exhortatfones  ab  omnibus 
debent  intelligi. 

Hanc  esse  veram  expositionem  majoris  par¬ 
tis  hujus  capitis  intelligi  potest,  tum  ex  eo 
quod  hunc  locum  ita  interpretati  sUnt  Vete¬ 
res.  Cyprianus  in  epist.  ad  Pompeium,  et  in 
epist.  ad  Quirinum  de  haeret,  rebaptiz. ,  cu¬ 
jus  expositionem  laudat  B.  Augustinus  lib. 
II.  de  Baptis,  cont.  Donat,  c.  8.  item  Basi¬ 
bus  in  qusest.  brevit.  explic.  qusest.  278.  Am¬ 
brosius,  Sedulius,  Haymo  ,  Theodoretus,  et 
QEcumenius  in  hunc  locum  :  tum  etiam  ex 
verbis  Apostoli.  Nam  illud  Prophetae  duo,  aut 
tres  dicant ,  et  cceteri  dijudicent.  Et  illud  Si  alii 
revelatum  fuerit ,  prior  taceat.  Et  illud  Mulie¬ 
res  in  Ecclesia  taceant  (2) ,  et  similia  multa 
nonnisi  ad  exhortationem  referri  possunt  : 
nam  lectio  Scripturarum  et  divina  officia  non 
debent  a  Prophetis  dijudicari  :  nec  tunc  in¬ 
spirantur  cum  leguntur,  sed  jam  olim  inspi¬ 
rata  recitantur  ;  nec  unquam  mulieres  in  Ec¬ 
clesia  divina  mysteria  celebraverunt.  De  ex¬ 
hortatione  igitur  intelliguntur  illa  verba  no¬ 
bis  objecta  :  Si  incertam  vocem  det  tuba ,  quis 
parabit  se  ad  bellum  ?  Ita  et  vos  per  linguam , 
nisi  manifestum  sermonem  dederitis ,  quomodo 
scietur  id  quod  dicitur  ?  eritis  enim  in  aera  lo¬ 
quentes. 

At  manet  adbuc  difficultas  de  illis  verbis  : 
Si  orem  lingua ,  spiritus  meus  orat ;  mens  autem 
mea  sine  fructu  est.  Quid  ergo  ?  Orabo  spiritu , 
orabo  et  mente  :  psallam  spiritu  ,  psallam  et 
mente  :  cceterum  si  benedixeris  spiritu ,  qui  sup¬ 
plet  locum  idiotce  ,  quomodo  dicet  Arnen  super 
tuam  benedictionem  ?  (quoniam  quid  dicas  nescit. 
In  his  enim  verbis  non  de  exhortatione,  sed 
de  precibus  et  Psalmis  agi  videtur.  Ubi  obi¬ 
ter  notandum  est,  Ambrosium  etHaymonem 
legisse  hunc  locum  cum  duplici  interrogatio¬ 
ne  :  Quis  supplet  idiotce  ?  quomodo  respondebit 
Amenl  tamen  Graeci  semper  legerunt,  ut  no¬ 
stra  vulgata  lectio  habet  :  Qui  supplet  locum 
idiotce ,  quomodo  respondebit  Arnen  ?  quam  et 
Calvinus,  Beza,  et  alii  adversarii  nostri  pro¬ 
bant  ut  veriorem. 

Ad  hanc  igitur  tollendam  difficultatem  ali¬ 
qui  respondent  :  etiam  in  his  verbis  agi  de 
exhortatione,  non  de  precibus.  Ita  Basilius, 
Theodoretus  ,  et  Sedulius  paulo  ante  nomi¬ 
nati.  Sed  videtur  difficile  hoc  defendere  : 
nam  npousv^ouui.  et  tJ/kXgc  et  iw/upiatypizi  quibus 
vocibus  Apostolus  utitur ,  non  significant 
condonari ,  sed  precari ,  et  canere  ,  et  gratias 


(1)  I.  Cor.  XIV,  8.  et  seq.  —  (2)  Ibid.  29.  et  34. 

agere.  Quocirca  Chrysostomus  etTheophyla- 
ctus,  necnon  Ambrosius  et  Haymo  liunc  lo¬ 
cum  de  precibus  intelligunt. 

Alii  ergo  dicunt:  Apostolum  quidem  loqui 
de  divinis  officiis,  sed  non  requirere  ut  totus 
populus  intelligat ,  sed  solum  ut  intelligat 
aliquis,  qui  vice  populi  respondeat,  hoc  enim 
significari  illis  verbis  :  Qui  supplet  locum  idio¬ 
tae ,  quomodo  respondebit  Amen‘1  Ita  intellexe¬ 
runt  hunc  locum  Haymo,  Primasius.  Petrus 
Lombardus,  B.  Thomas,  et  alii  quidam  ex 
Latinis.  Sed  nonvidetur  omnino  solida  solu¬ 
tio  ,  nam  illa  verba  Apostoli  6  av«?r hip&v  rov 
T07rov  zou  iStwrou  ,  non  significant  secundum 
usum  Graecae  linguae  qui  gerit  vices  idiotce, 
sed  qui  adimplet  locum  idiotce ,  id  est,  qui  sedet 
in  locis  idiotarum ,  qui  occupat  locum  idiota¬ 
rum  ,  qui  est  ex  idiotis  et  idiota ,  ut  exponunt 
Chrysostomus  et  Tlieophylactus  hoc  loco  : 
nam  non  solum  profani  auctores,  sed  etiam 
sacri  non  utuntur  nomine  illo  ronoq  pro  vice, 
sed  adverbio  cari  :  ut  patet  lib.  I.  Machab. 
cap.  IX.  Surrexit  loco  Judce ,  et  cap.  XI.  Ut 
regnaret  loco  patris  sui,  et  cap.  XIII.  Loco  Jo- 
nathee  fratris  sui ,  et  cap.  XIY.  Summus  Sacer¬ 
dos  loco  ejus ,  semper  enim  est  avrt. 

Alia  est  aliorum  sententia  :  Apostolum 
cum  dicit  qui  adimplet  locum  idiotce  ,  intelli- 
gere  eum,  qui  est  idiota  :  tamen  idiotam  vo¬ 
care  non  eum,  qui  est  revera  idiota,  sed  qui 
officio  est  idiota,  id  est,  qui  respondet  pro 
idiotis ;  sicut  vocamus  interdum  hominem 
popularem  eum,  qui,  etsi  patritius  sit,  tamen 
sequitur  factionem  populi  :  ita  haec  opinio 
erit  eadem  cum  superiori ,  sed  paulo  aliter 
explicata.  Ita  hunc  nodum  expedire  voluit 
Sixtus  lib.  YI.  Biblioth.  sanet,  annotat.  263'. 
ubi  etiam  monet ,  verba  Chrysostomi  hom. 
35.  in  prior,  ad  Cor.  non  esse  fideliter  red¬ 
dita.  Yerba  enim  Chrysostomi  sunt,  iStwr/jv 
Se  ^atxov  )iyst  :  vertit  autem  interpres:  «Idio¬ 
tam  autem  promiscuam  plebem  vocat ,  » 
cum  vertere  debuerit,  «  Idiotam  autem  vo¬ 
cat  laicum,  »  id  est,  hominem  pro  laicis  in 
Ecclesia  constitutum. 

Sed  neque  haec  explicatio  videtur  huic  lo¬ 
co  omnino  quadrare,  siquidem  objici  potest : 
tempore  Apostolorum  totum  populum  re¬ 
spondere  solitum  in  divinis  officiis,  nec  fuis¬ 
se  ullum  pro  laicis  constitutum.  Nam  Justi¬ 
nus  sub  finem  II.  Apolog.  pro  Christian.  di¬ 
sertis  verbis  dicit,  totum  populum  in  Eccle¬ 
sia  respondere  consuevisse  Amen  ,  cum  Sa¬ 
cerdos  terminabat  orationem,  vel  gratiarum 
actionem. 


Idem  etiam  postea  longo  tempore  servatum 
esse  tam  in  Oriente,  quam  in  Occidente,  pa¬ 
tet  ex  liturgia  Chrysostomi,  quae  habetur  in 
fine  operum  ejus ,  ubi  apertissime  distin¬ 
guuntur  quae  Sacerdos  ,  quae  Diaconus  ,  et 
quae  populus  in  divinis  officiis  canebant. 
Item  ex  Cypriano  serm.  de  orat.  Domin.  ubi 
dicit,  plebem  respondere  :  Habemus  ad  Domi¬ 
num,  et  exHieronymj  praefat.  lib.  II.  inepist. 
ad  Galat.  qui  scribit,  in  Ecclesiis  urbis  Ro¬ 
mae  quasi  caeleste  tonitru  audiri  populum  re¬ 
boantem  Amen. 

Vera  igitur  sententia  est  :  Apostolum  hoc 
loco  non  agere  de  divinis  officiis,  nec  de  pu¬ 
blica  Scripturarum  lectione,  sed  de  canticis 
spiritualibus  ,  quae  Christiani  componebant 
ad  laudandum  Deum  ,  et  gratias  ei  agendas 
et  simul  ad  suam  et  aliorum  consolationem 
et  aedificationem.  Non  loqui  Apostolum  de 
Scripturis  vel  officiis  divinis ,  ex  eo  proba¬ 
tur,  quod  Scripturae  sine  dubio  legebantur 
Graece ,  et  divina  officia  fiebant  Graece  in 
Graecia  ,  ut  etiam  haeretici  admittunt :  Apo¬ 
stolus  autem  hic  loquitur  de  oratione  et 
gratiarum  actione  ,  quae  fit  per  donum  lin¬ 
guarum  ,  lingua  aliqua  maxime  extranea, 
quam  nemo  intelligebat,  ut  Arabica,  vel 
Persica,  ut  Chrysostomus,  et  alii  omnes 
exponunt;  imo  etiam,  quam  non  intellige¬ 
bat  saepe  is  qui  loquebatur,  ut  illa  verba  in¬ 
dicant  :  Si  orem  lingua,  spiritus  meus  orat , 
mens  autem  sine  fructu  est,  id  est,  si  orem  ex 
dono  linguarum,  lingua  quam  non  intelligam, 
spiritus  meus  orat ,  id  est,  affectus  meus  orat, 
tamen  mens  sine  fructu  est,  id  est,  intellectus  non 
eruditur ,  quia  non  intelligo  quid  dicam.  Item 
illa  :  Qui  loquitur  lingua,  non  hominibus  loqui¬ 
tur,  sed  Deo,  nemo  enim  audit,  id  est,  nemo  at¬ 
tendit,  quia  nemo  intelligit.  Non  ergo  loquitur 
de  divinis  officiis  ,  quae  cum  Graece  fierent, 
a  multis  intelligebantur,  sed  loquitur  de  ora¬ 
tione,  seu  laude  Dei,  et  gratiarum  actione, 
quas  interdum  lingua  peregrina  aliqui  in  col¬ 
lationibus  illis  canebant. 

Porro  consuevisse  Christianos  cantica  spi¬ 
ritualia  componere  et  canere  inEcclesia  tem¬ 
pore  collationum  spiritualium ,  certissimum 
est.  Nam  hoc  docet Eusebius  lib.  Il.hist.  cap. 
17.  ex  Philone;  item  Dionysius  cap.  III.  de 
divin.  nom.  et  cap.  seq.  ,  ubi  adducit  multa 
ex  canticis  Hierothei.  Tertullianus  quoque 
in  Apologet,  cap.  39.  describens  Agapem 
Christianorum,  id  est,  publicam  ccenam,  quae 
in  Ecclesia  fiebat,  dicit,  consuevisse  eos  qui 
poterant ,  ex  proprio  ingenio  aliquid  canere 

Deo.  Denique  Apostolus  ipse  Eplies.  Y.  Co- 
loss.  III.  hortatur,  ut  in  Psalmis,  et  hymnis, 
et  canticis  spiritualibus  commoneant  seipsos: 
quem  locum  Haymo  intelligitde  canticis  quse 
ipsi  componebant.  Quoniam  igitur  ista  can¬ 
tica  fiunt  ad  populi  consolationem,  vult  Apo¬ 
stolus  ut  fiant  lingua  quae  intelligatur  ,  ut 
idiotae  qui  non  sciunt  similia  componere, 
saltem  possint  ea  confirmare  dicendo  Amen. 

At  objicies.  Sicut  Apostolus  volebat  ista 
cantica  fieri  lingua  vulgari,  ut  populus  sub¬ 
jiceret  Amen  ,  ita  etiam  debuit  velle,  ut  di¬ 
vina  officia  celebrarentur  lingua  vulgari,  ut 
populus  respondere  posset  Amen.  Respon¬ 
deo  :  negando  consequentiam,  quia  divina 
officia  fiebant  lingua  Graeca ,  quam  multi  de 
populo  intelligebant,  etsi  non  omnes,  et  hoc 
satis  erat,  non  enim  volebat  Apostolus ,  ut 
omnes  possent  respondere.  Praeterea  ,  tunc 
quia  Christiani  erant  pauci ,  omnes  simul 
psallebant  in  Ecclesia,  et  respondebant  in  di¬ 
vinis  officiis  :  at  postea  crescente  populo  di¬ 
visa  sunt  magis  officia,  et  solis  Clericis  reli¬ 
ctum  est,  ut  communes  et  preces  et  laudes 
in  Ecclesia  peragant.  Denique  finis  praeci¬ 
puus  illorum  canticorum  erat  instructio  et 
consolatio  populi  :  fiebant  enim  in  collatio¬ 
nibus  loco  exhortationis;  et  ideo  aequum 
erat  ut  a  plurimis  intelligerentur,  et  nisi  lin¬ 
gua  nota  facta  fuissent,  vel  mox  secuta  fuis¬ 
set  interpretatio,  periisset  praecipuus  fructus 
ipsorum.  At  divinorum  officiorum  nec  est 
finis  praecipuus  instructio  vel  consolatio  po¬ 
puli,  sed  cultus  Dei  ,  et  quae  populum  scire 
oportet,  ex  divinis  officiis,  a  pastoribus  ex¬ 
plicantur. 

Secunda  objectio.  Ex  oratione  non  intel¬ 
lecta  nulla  utilitas  sequitur  Isa.  XXIX.  et 
Matth.  -XV.  Populus  hic  labiis  me  honorat 
eie.  (1)  Et  I.  Gorinth.  XIY.  Si  orem  lingua , 
spiritus  meus  orat ,  mens  autem  sine  fructu 
etc  (2) ;  igitur  preces  omnes  tam  publicae, 
quam  privatae  lingua  vulgari  fieri  debent. 
Quae  objectio  Calvini  est,  sed  facilem  habet 
solutionem  :  nam  in  primis  falsum  est,  ex 
publica  oratione  Ecclesiae  nullum  fructum  a 
populo  percipi ,  nisi  ea  oratio  a  populo 
intelligatur  :  nam  oratio  Ecclesiae  non  fit 
populo,  sed  Deo  pro  populo.  Itaque  non 
est  opus  ut  populus  intelligat ,  ut  ei  prosit, 
sed  satis  est  si  intelligat  Deus.  Quemadmo¬ 
dum  si  quis  apud  Regem  Latine  oraret  pro 
aliquo  rustico,  certe  rusticus  fructum  inde 


percipere  poterit,  etiamsr  non  intelligat  ora¬ 
tionem  advocati  sui. 

Pra)terea ,  Ecclesia  orat  pro  Fidelibus  et 
aliis  peccatoribus  ,  qui  saepe  non  solum  non 
intelligunt,  sed  nec  audiunt ,  nec  volunt  pro 
se  orari ;  et  tamen  non  frustra  Ecclesia  orat : 
quanto  igitur  magis  non  frustra  orat  pro  Fi¬ 
delibus  praesentibus,  et  cupientibus  orari  pro 
necessitatibus  suis?  Hinc  Levitic.  XYI,  Deus 
praecipiebat ,  ut  dum  Sacerdos  Sanctuarium 
ingressus  pro  se  et  pro  populo  oraret,  popu¬ 
lus  foris  maneret ,  ita  ut  non  solum  non  in- 
telligeret,  sed  nec  audiret,  nec  videret  Sacer¬ 
dotem,  quod  etiam  factum  esse  tempore  Za- 
chariae  legimus  Lucae  I.  et  tamen  quis  dubi¬ 
tare  potest,  quin  illa  oratio  populo  prodes¬ 
set?  Hinc  etiam  Origenes  hom.  20.  in  Josue: 
«  Si  vides,  »  inquit ,  «  aliquando  legi  Scri¬ 
pturam  in  auribus  tuis,  quam  non  intelligis, 
interim  hanc  primam  scias  te  suscepisse  uti¬ 
litatem,  quod  solo  auditu  velut  precantatio- 
ne  quadam  noxiarum  virtutum,  quae  te  ob¬ 
sident,  virus  depellitur.  »  Et  Chrysostomus 
homil.  3.  de  Lazaro  :  «  Quid  »,  inquit ,  «  si 
non  intelligamus  quae  continentur  in  sacris 
libris?  maxime  quidem,  etiamsi  non  intelli- 
gas  illic  recondita ,  tamen  ex  ipsa  lectione 
multa  nascitur  sanctimonia.  » 

Neque  solum  populus  ex  oratione  alterius 
fructum  percipere  potest,  quamvis  eam  non 
intelligat,  sed  etiam  ex  ea  quam  ipsemet  pro 
se  ipso  ad  Deum  fundit  :  nam  ut  S.  Augus¬ 
tinus  docet  lib.  III,  doct.  Christ.  c.  9.  Judaei 
non  frustra  colebant  Deum  figuris  et  caere¬ 
moniis  variis,  quarum  verificationes  multi 
eorum  minus  intelligebant,  quam  verba  La¬ 
tina  nostri  rustici. 

Praeterea  idem  Augustinus  lib.  YI.  de 
Bapt.  cap.  25.  «  Multi  irruunt,  inquit,  in 
preces,  non  solum  ab  imperitis  loquacibus, 
sed  etiam  ab  haereticis  compositas,  et  per 
ignorantiae  simplicitatem  non  eas  valentes 
discernere,  utuntur  eis,  arbitrantes  quod 
bonae  sint,  nec  tamen  quod  in  eis  perversum 
est  evacuat  illa,  quae  ibi  recta  sunt,  sed  ab 
eis  potius  evacuatur.  »  Quibus  verbis  docet 
S.  Augustinus,  etiam  preces,  in  quibus  ali¬ 
quid  haeretici  admixtum  est,  non  carere 
fructu,  quando  simpliciter  dicuntur  ab  eo 
qui  nescit  quid  dicat,  et  putat  se  bene  di¬ 
cere.  Nam,  ut  idem  Augustinus  ibidem  ait, 
plerumque  precis  vitium  superat  precantis 
affectus.  Deus  enim  non  tam  respicit  quod 


(1)  Isai.  XXIX,  13.;  Matth.  XV,  8.  —(2)  I.  Cor.  XIV,  14. 

dicamus,  quam  quid  dicere  cupiamus;  si 
ergo  preces  non  intellectae  et  malae  non  sunt 
intructuosse ,  quando  dicuntur  bona  fide, 
quanto  magis  preces  optimae  ab  Ecclesia 
institutae,  etiamsi  non  intelligantur,  prode¬ 
runt? 

Hinc  Origenes  hom.  20.  in  Josue  :  «  Etsi 
nos,  inquit,  noii  intelligimus,  quae  de  ore ' 
proferimus,  illae  tamen  virtutes  quae  nobis 
adsunt  intelligunt,  et  velut  carmine  quodam 
invitatae  adesse  nobis,  et  ferre  auxilium  de¬ 
lectantur,  etc.»  Quam  rem  duabus  similitu¬ 
dinibus  illustrat  :  «  Si  enim  creditum  est, 
inquit,  a  Gentilibus,  quod  quaedam  carmina, 
quas  praecantationes  appellant,  quibus  istud 
artis  est,  insusurrantes,  nominibus  quibus¬ 
dam  compellatis,  quae  ne  illi  quidem  qui  in¬ 
vocant  norunt,  ex  solo  vocis  sono,  vel  so¬ 
piantur  serpentes,  vel  etiam  de  cavernis 
protrahantur  abstrusi;  quanto  magis  to¬ 
tius  praecantationis,  et  carminis  validiorem 
•  et  potentiorem  ducendam  credimus  quam- 
cumque  Scripturae  sanctae,  vel  sermonum, 
vel  nominuni  appellationem?  »  Et  infra  : 

«  Solent  medici  praebere  interdum  cibum 
aliqueiii,  interdum  etiam  potum  dare,  nec 
tamen  in  edendo  ipso  cibo,  vel  in  potando 
sentimus  quia  utile  est, etc.  Hoc  ergo  modo, 
inquit,  credendum  est  etiam  de  Scriptura 
sancta,  quia  utilis  est,  et  animae  prodest, 
etiamsi  sensus  noster  ad  praesens  intelligen- 
tiam  non  capit.  ;>  Haec  ille. 

Praeterea,  si  necessarium  esset  intelligere 
quidquid  orantes,  vel  Deum  laudantes  dici¬ 
mus  ;  profecto  rari,  aut  nulli  possent  Psal¬ 
mos  Davidis  canere,  et  Prophetas,  atque 
Apostolos  in  divinis  officiis  legere.  Quotus 
enim  quisque  est,  qui  intelligat  omnium 
Psalmorum,  Prophetarum,  et  Apostolorum 
sententias,  quam  multa  occurrunt  dum  psal¬ 
limus,  quae  non  intelligimus?  nec  tamen  de¬ 
bemus  currere  ab  Ecclesia  ad  commentaria, 
et  non  propterea  frustra  psallimus,  modo 
cum  devotione  et  reverentia  psallamus  : 
scimus  enim  quidquid  illud  sit,  ad  Dei  lau¬ 
dem  pertinere.  Quid,  quod  S.  Antonius  di¬ 
cere  solebat,  illam  esse  perfectam  oratio¬ 
nem,  in  qua  animus  ita  absorbetur  in  Deum, 
ut  non  intelligat  ipse  verba  sua. 

Neque  his  repugnant  Scripturae  illae  ‘.Popu¬ 
lus  hic  labiis  me  honorat.  Et  :  Si  'orem  lingua 
spiritus  meus  orat ,  mens  autem  sine  fructu  est. 
Nam  in  priore  non  agitur  de  oratione  aut 
lectione,  sed  de  iis  qui  ore  profitentur  pie¬ 
tatem, dicuntque  se  Deum  diligere,  et  tamen 


factis  contrarium  agunt,  ut  exponit  Hiero¬ 
nymus  in  cap.  29.  Isaiae,  et  Augustinus  lib. 
XXII  Contra  Faustum,  cap.  55.  Si  tamen 
quis  velit  ea  verba  ad  orationem  referre,  is 
dicere  debet,  reprehendi  eos,  qui,  quamli¬ 
bet  sibi  nota  lingua  orantes,  non  attendunt 
quid  dicant,  sed  vagantur  animo  ad  alia  ne¬ 
gotia. 

In  posteriore  Scriptura  non  reprehendi¬ 
tur  oratio  quae  non  intelligitur,  sed  ei  ante¬ 
ponitur  oratio  quae  intelligitur.  Non  enim 
Apostolus  dicit  orationem  esse  sine  fructu^ 
sed  mentem.  Qui  enim  orat  lingua  quam 
non  novit,  ut  cum  rudes  homines  recitant 
Latine  septem  Psalmos,  affectu  quidem  et 
spiritu  proficiunt,  tamen  mens  eorum  sine 
fructu  est,  quia  non  eruditur.  Ejusmodi  vero 
orationem  non  reprehendi  ut  malam  et  pe¬ 
nitus  infructuosam,  declarat  Apostolus  illis 
verbis  :  Nam  tu  quidem  bene  gratias  agis. 
Et  idem  confirmat  aperte  Chrysostomus  hoc 
loco.  Adde,  quod,  ut  supra  ostendimus, 
Apostolus  loquitur  de  lingua,  quam  nemo  in 
tota  Ecclesia  intelligere  potest.  Quocirca 
frustra  haec  Apostolica  verba  adversus  con¬ 
suetudinem  Ecclesiae  Catholicae  adducuntur: 
etsi  enim  in  commuhibus  Ecclesiee  precibus 
Latinis  mens  rusticorum  sine  fructu  maneat: 
tamen  non  manet  affectus  rusticorum  sine 
fructu,  nec  mens  plurimorum  aliorum  qui 
Latine  sciunt,  et  fructus  mentis  qui  deest 
idiotis,  compensatur  utilitatibus  multis  qua; 
inde  proveniunt,  quod  Scripturee  in  publico 
conventu,  communissimi)  idiomate,  id  est, 
Latino  assidue  leguntur. 

Objectio  tertia  Brentii  in  Decretal.  cap. 
Quoniam  in  plerisque,  tit.  de  offic.  jud.  ord. 
Innocentius  III  praecipit,  ut  cum  in  aliqua 
urbe  permixti  sunt  homines  diversarum  lin¬ 
guarum,  Episcopus  provideat  viros  idoneos, 
qui  diversis  linguis  divina  officia  celebrent, 
et  Sacramenta  administrent  diversae  linguae 
hominibus. 

Respondeo  :  Innocentium  tantum  loqui  in 
eo  decreto  de  lingua  Graeca  et  Latina.  Quia 
enim  tempore  Innocentii  capta  est  Constan- 
tinopolis  a  Latinis,  et  Imperatore  ac  Patriar¬ 
cha  Constantinopolitano  Latinis  existenti- 
bus,  permulti  erant  in  Graecia  Latini  Graecis 
admixti ;  postulatum  fuit  a  Pontifice  in  Con¬ 
cilio  generali  Lateranensi,  ad  quod  Graeci  et 
Latini  convenerant  ,  ut  permitteret  duos 
Episcopos  ordinari  in  fidibus  locis.  Pontifex 
autem  cum  Concilio  respondit  non  conve¬ 
nire,  ut  sint  duo  Episcopi  in  una  Ecclesia> 

sed  tamen  debere  Episcopum  providere,  ut 
sint  ministri  idonei,  qui  Grsece  Graecis,  et 
qui  Latine  Latinis  sacra  celebrarent.  Estque 
hoc  decretum  cap.  IX  Concilii,  et  inde  sum¬ 
ptum  est  cap.  Quoniam  in  plerisque. 

Quod  igitur  non  loquatur  decretum  de  lin¬ 
guis  vulgaribus  patet,  tum  ex  historia  jam 
recitata,  tum  etiam  quia  decretum  fuisset 
maxime  in  Italia  observatum,  ubi  Pontifex 
Maximus  residet,  et  temporale  dominium 
habet.  At  in  Italia  nunquam  id  observatum 
est  :  nam  S.  Thomas  qui  floruit  paulo  post 
decretum  factum,  officium  composuit  Latine 
de  festo  Corporis  Domini,  quod  etiam  hodie 
retinemus,  cum  tamen  ipse  in  Comment.  I 
Cor.  XIV  fateatur,  linguam  vulgarem  Italo¬ 
rum  suo  tempore  non  fuisse  Latinam. 

Objectio  quarta  ejusdem  Brentii.  Finis  di¬ 
vinorum  officiorum  publicarumque  lectio¬ 
num  est  populi  instructio,  consolatio,  et.aedi- 
ficatio  :  nam  Rom.  XV  dicitur  :  Ut  per  pa¬ 
tientiam  et  consolationem  Scripturarum  spem 
habeamus  (1).  Et  I  Corinth.  XIV  :  Volo  quin¬ 
que  verba  in  sensu  meo  loqui,  ut  alios  instruam , 
quam  decem  millia  verborum  in  lingua.  Et  ibi¬ 
dem  :  Cum  convenitis ,  unusquisque  vestrum 
Psalmum  habet,  doctrinam  habet ,  Apocalypsim 
habet ,  linguam  habet ,  interpretationem  habet , 
omnia  ad  aedificationem  fiant  (2) :  at  ex  lingua 
ignota  et  peregrina,  quae  instructio,  quae 
aedificatio,  quae  consolatio  percipi  potest? 

Respondeo  :  et  propositionem  et  assump¬ 
tionem  hujus  argumenti  falsam  esse.  Nam 
finis  praecipuus  divinorum  officiorum  non  est 
populi  instructio,  vel  consolatio,  sed  cultus 
Deo  ab  Ecclesia  debitus.  Clericorum  enim 
officium  est.  nomine  totius  populi  Christiani 
perpetuo  immolare  Deo  sacrificium  laudis, 
ut  ipse  requirit  Psal.XL,  et  more  militum  ex¬ 
cubare,  ac  vigiliis  et  orationibus  tota  castra 
Ecclesiae  protegere.  Isai.  LXII  :  Super  mu¬ 
ros  tuos ,  Hierusalem ,  constitui  custodes  :  tota 
die  et  nocte  in  perpetuum  non  tacebunt  (3). 
Deinde,  qui  non  sunt  imperitissimi,  ii  Latine 
sciunt,  et  instruuntur,  dum  audiunt  divina 
officia  :  caeteri  autem  non  instruerentur, 
etiamsi  vulgari  lingua  officium  celebrare¬ 
tur,  non  enim  in  verbis,  sed  in  sensu  ins¬ 
tructio  est.  Quare  plebis  instructioni  deser- 
viunt  conciones  frequentissima*,  quae  in  sin¬ 
gulis  Ecclesiis  fieri  debent. 

Neque  tria  illae  Scripturae  testimonia  sen¬ 
tentiae  nostrae  ulla  ratione  officiunt.  Fatemur 


enim,  Scripturas  sacras  magnam  adferre  Fi¬ 
delibus  consolationem,  ut  Rom.  XV  Aposto¬ 
lus  monet,  sed  doctis  quidem  dum  leguntur, 
indoctis  autem  dum  a  Concionatoribus  ex¬ 
plicantur.  Et  merito  S.  Paulus  mavult  quin¬ 
que  verba  in  sensu  suo  ad  instructionem  lo¬ 
qui,  quam  decem  milliaverborum  in  lingua, 
quia  melior  est  cohortatio,  quae  ab  omnibus 
intelligitur,  licet  brevissima  sit,  quam  ea 
quae  non  intelligitur,  etiamsi  sit  longissima. 
Denique  per  illa  quinque  vocabula,  psal¬ 
mum,  doctrinam,  Apocalypsim,  linguam  et 
interpretationem,  non  intelliguntur  Scriptu¬ 
rae  divinae,  sed  quinque  dona  gratis  data  : 
nam  paulo  ante  in  hoc  eodem  capite  Aposto¬ 
lus  de  iisdem  donis  ita  loquitur  :  Si  venero 
ad  vos  linguis  loquens ,  quid  vobis  prodero ,  nisi 
vobis  loquar  aut  in  revelatione ,  aut  in  scientia , 
aut  in  prophetia ,  aut  in  doctrina  ?  (4) 

Itaque  per  linguam  intelligit  donum  lin¬ 
guarum  :  per  doctrinam  intelligit  donum  do¬ 
cendi,  quae  ad  bonos  mores,  vel  etiam  Fidem 
pertinent  :  per  Apocalypsim  donum  revela¬ 
tionis  ;  saepe  enim  Deus  tunc  sedentibus  in 
Ecclesia  revelabat  mysteria  :  per  interpreta¬ 
tionem  intelligit  donum  exponendi  Scriptu¬ 
ras,  et  de  una  lingua  in  aliam  transferendi, 
quod  donum  etiam  prophetiam  saepissime 
Paulus  vocat :  per  psalmum  intelligit  donum 
gratis  datum  psallendi,  ut  recte  ChrySosto- 
mus  exponit,  donum  componendi  spiritualia 
cantica,  et  ea  in  Ecclesia  modeste  canendi. 
Sensus  igitur  est,  cum  in  vestris  conventibus 
et  collationibus  possitis  exercere  haec  om¬ 
nia  dona  linguarum,  revelationis  etc.,  vi¬ 
dete  ut  nihil  fiat  ad  ostentationem,  sed  om¬ 
nia  ad  utilitatem  et  aedificationem. 

Objectio  quinta  Kemnitii.  Christus  praedi¬ 
cavit  lingua  vernacula ;  Apostoli  in  die  Pen¬ 
tecostes  loquebantur  variis  linguis  magnalia 
Dei,  et  postea  dispersi  per  orbem  terrarum 
praedicaverunt  ubique  linguis  eorum  populo¬ 
rum  quibus  praedicabant;  igitur  oportdt  va¬ 
riis  linguis,  iisque  vernaculis  Scripturas  di¬ 
vinas  habere  :  nam  si  non  inquinatur  ver¬ 
bum  Dei  si  proferatur  lingua  vulgari,  cur  in¬ 
quinabitur  si  scribatur  lingua  vulgari? 

Respondeo  :  hoc  argumento  nihil  con¬ 
cludi  :  nam  si  bona  est  consequentia  a  prae¬ 
dicatione  ad  Scripturam,  cur  Apostoli  solum 
scripserunt  Grsece,  cum  praedicaverint  tam 
multis  linguis?  Igitur  verbum  Dei  recte  prae¬ 
dicatur  lingua  vulgari,  quia  praedicatio  ex- 


t 

(1)  I.  Cor.  XV,  4.  —  (2)  I.  Cor.  XIV,  19.  et  26.  —  (3)  Isai.  XLlfi  6.  —  (4)  I.  Cor.  XIV,  6. 

plicationem  continet,  quam  omnes  facile  ca¬ 
piant  :  at  cum  scribitur,  nudum  scribitur, 
nec  ab  omnibus  capitur.  Itaque  quemadmo¬ 
dum  non  licet  sic  argumentari  :  Matres  dant 
infantibus  panem  dissectum  in  particulas, 
vel  etiam  praemansum ;  possent  igitur  dare 
etiam  integrum  et  solidum,  nam  est  idem 
panis.  Ita  non  licet  argumentari  :  ministra¬ 
tur  populis  verbum  Dei  explicatum  a  Con- 
cionatore ;  igitur  ministrari  etiam  debet  sine 
explicatione  et  lingua  vulgari  scriptum. 

Sexta  objectio  ejusdem  Kemnitii.  B.  Hie¬ 
ronymus  testatur,  se  vertisse  Scripturas  in 
linguam  Slavonicam.  Item,  Scripturae  versae 
sunt  olim  in  linguam  Chaldaicam,  quae  tunc 
erat  vulgaris,  et  postea  in  Graecam  linguam, 
quae  etiam  tunc  erat  vulgaris,  et  Apostoli 
illa  translatione  usi  sunt.  Postmodum  etiam 
versae  sunt  in  linguam  Latinam,  quando  illa 
erat  vulgaris,  et  Christus  in  cruce  Scriptu¬ 
ram  citavit  sermone  Syriaco,  id  est,  vulgari; 
igitur  nullum  est  piaculum  eas  vertere  in 
linguas  vulgares. 

Respondeo  :  in  primis  nos  non  negare, 
posse  Scripturas  verti  in  linguas  vulgares  : 
sed  quod  contendimus  est,  non  debere  pu¬ 
blice  legi  lingua  vulgari,  nec  passim  omni¬ 
bus  permitti  legendas  Scripturas  lingua  vul¬ 
gari  (1).  Utrum  autem  Hieronymus  verterit 
in  linguam  Slavonicam  divinas  Litteras,  non 
certe  scio.  Nusquam  enim  id  legi  apud  Hie¬ 
ronymum,  vel  apud  ullum  Veterem  :  tamen 
si  id  fecit,  non  ideo  fecit,  ut  publice  legere¬ 
tur  Scriptura  Slavonice,  sed  ad  consolatio¬ 
nem  eorum  hominum,  qui  ea  sine  periculo 
uti  poterant,  quemadmodum  et  apud  nos 
hoc  tempore  certis  quibusdam  hominibus 
conceditur.  Porro,  editio  Chaldaica  non  tam 
versio,  quam  paraphrasis  est,  nec  unquam 
apud  Catholicos  magnam  habuit  auctorita¬ 
tem. 

Quod  vero  de  Graeca  translatione  adfertur, 
pro  nobis  facit :  non  enim  in  linguam  Grae¬ 
cam  translatae  sunt  Scripturae,  quia  ea  lin¬ 
gua  esset  quibusdam  vulgaris,  sed  quia  com¬ 
munissima  erat.  Nam  certe  Ptolomaeo  Regi 
iEgypti,  qui  eas  transferri  curavit,  non  erat 
vulgaris  lingua  Graeca.  Idem  dico  de  Latina, 
translatas  videlicet  Scripturas  in  linguam 
Latinam,  eo  quod  illa  esset  communis  in 


toto  Occidente,  tametsi  quibusdam  jpaucis 
adhuc  esset  vulgaris. 

Ad  illud  de  Christo.  Etsi  Epiphanius  hae- 
resi  69.  quae  est  Arianorum,  existimet,  Chri¬ 
stum  in  cruce  partim  Hebraice,  partim  Sy¬ 
riace  protulisse  illam  sententiam  :  Deus 
meus ,  Deus  meus ,  ut  quid  dereliquisti  me  (2)  : 
tamen  probabilius  est,  totam  Hebraice  a 
Christo  pronuntiatam,  ut  est  in  ipso  Psal. 
XXI,  nulla  enim  erat  causa,  cur  Dominus 
verba  Davidis  Hebraice  inciperet,  ac  deinde 
mutaret  in  Syriacum  idioma.  Quare  B.  Hie¬ 
ronymus  in  libro  De  nomin.  Hebr.  tractans 
hunc  locum,  non  dicit  esse  verba  Syriaca, 
quod  tamen  semper  monere  solet  in  iis  quse 
Syriaca  sunt  :  sed  ponit  verba  Hebraica,  ibit 
na1?  siraijr:  et  Latinis  litteris  ita  reddit: 
Eli,  eli ,  lamma  azabthani ,  quae  certum  est 
esse  Hebraica. 

Erasmus  quoque,  cui  multum  Kemnitius 
tribuit,  in  annotatione  ad  hunc  locum  docet: 
Christum  pure  Hebraice  illa  verba  protu¬ 
lisse.  Adde,  quod  Syriace  sic  dixisset,  Ilii, 
hil ,  lemana  sebactani :  quod  autem  in  Graeco 
et  Latino  habemus  sebactani,  non  azabthani, 
ut  esse  debuit,  factum  est,  ut  facilius  pro¬ 
nuntiaretur,  quemadmodum  dicere-solemus, 
Isaiam,  Ezechiam,  Hieremiam,  Assuerum,et 
alia  hujusmodi  pro  Jesajahu,  lrmejahu,  Chiz- 
kiahu,  Achascueros,  et  aliis  Hebraicis  durissi¬ 
mis  vocibus. 

Objectio  septima  Kemnitii.  Chrysostomus 
saepissime  hortatur  laicos  ad  lectionem  Scri¬ 
pturarum;  igitur  par  est,  Scripturas  vulgari 
lingua  omnibus  permitti.  Et  quamquam 
Kemnitius  nulla  Chrysostomi  loca  adduxit, 
possumus  tamen  nos  loca  ejus  annotare. 
Homil.  9.  ^n  epist.  ad  Coloss.  «  Audite,  in¬ 
quit,  obsecro,  seculares  omnes,  comparate 
vobis  Biblia,  animae  pharmaca,si  nihil  aliud 
vultis,  vel  novum  Testamentum  acquirite, 
Apostolorum  acta,  Evangelia  etc.  »  Similia 
habet  hom.  2.  in  Matth.  praefat.  in  epist.  B. 
Pauli,  homil.  3.  in  II  ad  Thess.  hom.  10.  in 
Jo.  et  hom.  3.  de  Lazaro. 

Respondeo  :  verba  Chrysostomi  quse  in 
concionibus  proferebat,  semper  accipienda 
esse  juxta  mentem  ipsius,  et  occasiones  qui¬ 
bus  ad  ea  dicenda  adducebatur.  Quoniam 
igitur  eo  tempore  dediti  erant  homines  Thea- 


(1)  Hac  de  questione  consulantur  opera  J.  B.  Malou,  episcopi  Brugensis  :  De  la  lecture  de  la  Bible 
en  langue  vulgaire;  et  R.  P.  Perroe,  Le  Protestantisme  et  la  regie  de  foi;  hoc  ultimum  opus,  italico 
idiomate  scriptum,  in  gallicam  linguam  conversum  est  ab  admodum  Rev.  D.  A.  C.  Peltier.  —  (2)  Psal. 
XXI,  1. 

tris,  spectaculis,  aliisque  nugis  ,  et  Scriptu¬ 
ras  divinas  nunquam  legebant,  ne  ii  quidem 
qui  capaces  erant;  propterea  Chrysostomus 
ad  eam  desidiam  excutiendam,  perpetuo  hor¬ 
tabatur  omnes  ad  lectionem  Scripturarum, 
non  quod  vellet  omnes  omnino  etiam  rudis¬ 
simos  id  facere,  sed  ut  ii  saltem  id  facerent, 
qui  cum  fructu  poterant.  Sciebat  enim  se 
cum  iis  agere,  qui  talibus  amplificationibus 
indigerent.  Id  autem  ita  esse  ex  multis  ejus 
locis  demonstrari  posset  :  sed  tribus  tantum 
in  praesenti  contentus  ero. 

Igitur  hom.  4.  de  Lazaro  sic  ait  :  a  Non 
potest  fieri,  ut  quisquam  salutem  assequa¬ 
tur,  ni  perpetuo  versetur  in  lectione  spiri¬ 
tali.  »  At  si  hoc  proprie  accipiatur,  quis  non 
videat  esse  falsissimum?  quid  enim?  qui  lit¬ 
teras  non  didicerunt  salvi  esse  non  poterunt? 
igitur  hyperbolica  ea  locutio  est ,  non  pro¬ 
pria.  Hom.  15.  in  Genes.  «  Neque ,  inquit, 
in  re  justa,  neque  injusta  jurare  licet.  »  Et 
hom.  17.  in  Matth.  «  Quid  igitur,  inquit, 
si  aliquis  juramentum  exigat,  et  necessitatem 
jurationis  imponat?  sit  tibi  timor  Dei  omni 
necessitate  violentior.  »  Itaque  videtur  velle, 
nullo  modo  esse  jurandum,  cum  tamen  cer¬ 
tum  sit,  esse  actum  religiosum  et  bonum  ju¬ 
rare  in  re  justa  et  necessaria  :  sed  Chrysos¬ 
tomus  ejusmodi  amplificationibus  in  concio¬ 
nibus  utebatur,  quoniam  populus  ipsius  miro 
modo  addictus  erat  juramentis,  ut  colligitur 
ex  homil.  9.  in  Act.  Apost.,  et  aliis  locis 
ejusdem  auctoris. 

Objiciunt  ultimo.  Moravis  concessum  fuisse 
ante  annos  600.  ab  Apostolica  Sede,  ut  lin¬ 
gua  Slavonica  divina  officia  celebrarent,  et 
praeterea  nunc  Ruthenos  ,  Armenos,  vEgyp- 
tios,  d5thiopes,  et  nescio  quos  alios  populos 
suis  vulgaribus  linguis  sacra  facere. 


Respondeo  :  exemplis  Ruthenorum,  Arme- 
norum,  et  similium,  non  magis  nos  moveri, 
quam  moveamur  exemplis  Lutheranorum, 
Anabaptistarum,  et  Calvinistarum ,  qui  Ger¬ 
manice,  aut  Gallice,  aut  Anglice ,  aut  etiam 
Polonice,  aliisque  linguis  vulgaribus  Scrip¬ 
turas  publice  legunt.  Sunt  enim  etiam  illi  vel 
ha3retici,  vel  schismatici,  et  scimus,  majores 
eorum  Catholicos  aliter  fecisse,  ut  supra  est 
demonstratum.  Quod  si  aliqui  sunt  inter  eos 
Catholici,  ut  revera  sunt  Maronitae  in  Syria, 
et  aliqui  tum  apud  Armenos ,  tum  apud  Ru¬ 
thenos  ,  illi  non  celebrant  quidem  divina  of¬ 
ficia  hebraice,  grsece  aut  latine,  quia  desie¬ 
rant  istae  lingue  esse  in  usu  etiam  apud  eru¬ 
ditos  in  istis  regionibus  :  tamen  celebrant 
alia  lingua  quam  populari.  Maronitae  enim 
vulgo  utuntur  lingua  Arabica,  sed  in  sacris 
lingua  Chaldaica,  et  qui  utuntur  in  sacris 
lingua  Syriaca,  vel  Arabica ,  utuntur  Sy¬ 
riaca,  vel  Arabica  erudita,  non  populari, 
quod  etiam  graeci  faciunt,  qui  vulgo  utun¬ 
tur  lingua  Graeca  vulgari ,  in  sacra  vero  lin¬ 
gua  Graeca  erudita. 

Ad  illud  de  Moravis  respondeo  :  fuisse 
justam  causam,  cur  id  eo  tempore  fieri  de¬ 
beret,  quia  nimirum  (ut  refert  iEneas  Sylvius 
lib.  de  orig.  Rohemorum,  cap.  13.)  totum 
regnum  simul  convertebatur ,  et  non  pote¬ 
rant  inveniri  ministri ,  qui  Latine  celebra¬ 
rent  ;  visum  est  summo  Pontifici  melius,  per¬ 
mittere  ut  Slavonice  id  fieret ,  quam  nullo 
modo.  Tamen  postea  ubi  crevit  eruditio ,  et 
ministri  idonei  inveniebantur,  qui  possent 
Latine  idem  praestare,  melius  fuit  omittere 
usum  linguae  Slavonicae,  et  communem  to¬ 
tius  Ecclesiae  consuetudinem  sequi ,  ut  hoc 
tempore  Moravi  Catholici  faciunt.  Ac  de  edi¬ 
tionibus  Scripturarum  hactenus. 

CONTROVERSIARUM 

DE  VERBO  DEI 

LIBER  TERTIUS 

DE  INTERPRETATIONE  SCRIPTUR/E. 


CAPUT  I. 

Scripturam  non  esse  tam  apertam  per  se,  ut 
sine  explicatione  sufficiat  ad  controversias 
Fidei  terminandas. 

s 

Scripturis  in  hoc  tertio  lib.  de  interpreta- 
tione  divinarum  Litterarum,  ab  illa  quaestio- 
ne  principium  faciendum  esse  duxi  :  sintne 
Scripturae  sacrae  per  se  facillimae  ,  atque 
apertissimae  ;  an  vero  interpretatione  indi¬ 
geant.  Et  quidem  Martinus  Lutherus  praefat. 
assert.  artic.  a  Leone  Pontif.  damnat.,  sic 
ait  :  «  Oportet,  Scriptura  judice,  hanc  sen¬ 
tentiam  ferre,  quod  fieri  non  potest,  nisi 
Scripturae  dederimus  principem  locum  in 
omnibus,  quae  tribuuntur  Patribus,  hoc  est, 
ut  sit  ipsa  per  se  certissima,  facillima,  aper¬ 
tissima  sui  ipsius  interpres ,  omnium  omnia 
probans,  judicans  ,  et  illuminans  etc.  »  Ibi¬ 
dem  contendit,  Scripturam  esse  clariorem 
omnium  Patrum  Commentariis.  Similia  do¬ 
cet  in  lib.  De  servo  arbitrio,  et  alibi. 

Quia  tamen  videbat  Lutherus  mox  posse 
objici :  unde  sint  tot  controversiae,  si  Scrip¬ 
tura  est  tam  sacra?  duo  effugia  excogitavit. 
Unum,  quod  Scriptura  ,  etiamsi  alicubi  sit 
obscura,  tamen  illud  idem  alibi  clare  pro¬ 
ponat.  Alterum,  quod  Scriptura,  licet  per  se 
clarissima,  tamen  superbis  et  infidelibus  sit 
obscura  ob  eorum  caecitatem  et  pravum  af¬ 
fectum. 


Addit  Brentius  in  Proleg.  contra  Petrum  a 
Soto  tertium  effugium,  quod  etiam  interdum 
sit  obscura,  propter  phrases  alienae  linguae, 
id  est,  Hebraicae  et  Graecae,  tamen  sensus 
ejus  clarissimus  sit.  Quae  sententia  manifeste 
falsa  est :  nam  Scriptura  ipsa  de  sua  difficuL 
tate  atque  obscuritate  testimonium  perhi- 
bet.  Psalm.  CXVIII.  Da  mihi  intellectum ,  et 
scrutabor  legem  tuam  (1).  Ibidem  :  Revelabo 
oculos  meos,  et  considerabo  mirabilia  de  lege 
tua.  Ibidem  :  Faciem  tuam  illumina  super ser^ 
vum  tuum,  et  doce  me  justificationes  tuas.  Et 
certe  David  noverat  totam  Scripturam,  quae 
tunc  erat,  et  noverat  phrases  linguae  Hebrai¬ 
cae,  nec  erat  superbus  aut  infidelis.  Quocirca 
merito  S.  Hieronymus  in  epist.  ad  Paulinum, 
tractans  haec  verba,  sic  ait  :  «  Si  tantus  Pro¬ 
pheta  tenebras  ignorantiae  confitetur,  qua 
nos  putas  parvulos,  et  pene  lactentes  insci¬ 
tiae  nocte  circumdari?  » 

Praeterea  ,  Lucae  ult.  Dominus  interpreta¬ 
batur  Scripturas  discipulis  suis,  qui  certe 
noverant  phrases  Hebraicas  cum  essent  He¬ 
braei,  nec  erant  superbi,  vel  infideles.  Actor. 
VIII.  Eunuchus  Reginae  ^Ethiopum  versaba¬ 
tur  in  Scripturis,  easque  diligenter  legebat, 
et  sanctus,  pius  ,  et  humilis  erat ,  ut  Hiero¬ 
nymus  docet ,  in  epist.  ad  Paulinum  de 
Stud.  Script.  ,  et  tamen  interrogatus  a  Phi- 
dit  :  Putas  intelligis,  quae  legis ?  respondit  : 
Et  quomodo  possum ,  nisi  aliquis  ostenderit 
mihi  (2). 

Denique  II.  Petri  ult.,  B.  Petrus  asserit, 
in  epistolis  Pauli  esse  quaedam  difficilia  in¬ 
tellectu,  quce  indocti  et  instabiles  depravant. 
Ubi  notandum  est  Apostolum  Petrum  non 


(1)  Psal.  CXVIII,  34  et  seq.  —  (2)  Act.  VIII,  30. 

dixisse,  esse  qusedam  difficilia  indocti^  et  in¬ 
stabilibus,  ut  haeretici  exponunt ,  sed  diffi¬ 
cilia  absolute.  Nam  B.  Augustinus,  qui  certe 
indoctus  et  instabilis  nop  erat,  lib.  De  Fide 
et  operib.  cap.  45.  et  16.  fatetur,  sibi  diffi¬ 
cillimum  esse  intellectu  locum  illum,  I.  Cor. 
III.  Si  quis  autem  superaedificat  super  funda¬ 
mentum  etc.  et  dicit,  hunc  esse  unum  ex  illis 
locis,  quae  B.  Petrus  monuit  esse  difficilia 
intellectu. 

Deinde,  praeter  Scripturae  testimonium, 
idem  ostendi  potest  ex  communi  consensu 
veterum  Patrum.  Iremeus  lib.  II,  cap.  47. 
posteaquam  in  rebus  creatis  et  naturalibus 
plurima  nos  latere  docuit ,  adjungit  :  «  Si 
ergo  et  in  rebus  creaturae,  quaedam  quidem 
eorum  adjacent  Deo,  quaedam  autem  et  in 
nostram  venerunt  scientiam  :  quid  mali  est, 
si  et  eorum ,  quae  in  Scripturis  requiruntur, 
universis  Scripturis  spiritualibus  existenti- 
bus,  quaedam  quidem  absolvamus  secundum 
gratiam  Dei,  quaedam  autem  commendemus 
Deo,  et  non  solum  in  hoc  saeculo,  sed  et  in 
futuro,  ut  semper  quidem  Deus  doceat ,  ho¬ 
mo  autem  semper  discat  quae  sunt  a  Deo?  » 

Origenes  lib.  VII.  cont.  Celsum  :  «  Alii 
quoque  cordati  viri  scrutando  Scripturam, 
intellectum  ejus  invenire  potuerunt,  licet 
revera  sit  multis  locis  obscura.  »  Item  ho- 
mil.  5.  in  Levit,  similem  sententiam  habet, 
adducens  similitudinem  hostiarum ,  quarum 
pars  comedebatur  a  Sacerdotibus,  et  pars 
incendebatur  Deo.  Item  hom.  12.  in  Exod. 
«  Diebus  ac  noctibus,  inquit,  obsecrandum, 
ut  veniat  Agnus  ex  tribu  Juda,  et  ipse  li¬ 
brum  signatum  dignetur  aperire.  »  De  Basi- 
lio,  et  Gregorio  Nazianzeno  ita  scribit  Ruffi- 
nus  lib.  II,  histor.  cap.  9.  «  Ambo  nobiles, 
ambo  Athenis  eruditi,  ambo  collegse,  omni¬ 
bus  Graecorum  saecularium  libris  remotis, 
solis  divinae  Scripturae  voluminibus  operam 
dabant,  earumqueintelligentiam  non  ex  pro¬ 
pria  praesumptione,  sed  ex  Majorum  scriptis 
et  auctoritate  sequebantur,  quos  et  ipsos  ex 
Apostolica  successione  intelligendi  regulam 
suscepisse  constabat.  » 

Jam  Clirysostomus ,  quem  solum  haeretici 
nobis  objicere  solent  homil.  40.  in  Jo.  in  il¬ 
lud  :  Scrutamini  Scripturas. «  Christus,  inquit, 
Judaeos  ad  Scripturarum  non  simplicem  et 
nudam  lectionem,  sed  ad  investigationem 
perquam  diligentem  relegavit.  Non  enim 
dixit:  Legite  Scripturas,  sed  Scrutamini. 


Divina  enim  summa  indigent  diligentia.  In 
umbra  enim  majoribus  illis  non  abs  re  locu¬ 
tus  est,  idcirco  effodere  profundius  jubet,  ut 
quae  alte  delitescunt ,  invenire  possimus. 
Non  enim  rem  in  superficie,  et  in  promptu 
positam  effodimus  ,  sed  quae  tanquam  the¬ 
saurus  profunde  reconditur.  Qui  enim  hujus¬ 
modi  quaerit,  nisi  summam  adhibeat  diligen¬ 
tiam  et  laborem,  nunquam  quaesita  inveniet. 
Item  auctor  operis  imperfecti  hom.  44.  in 
Matth.,  duas  adfert  rationes,  cur  obscurae 
sint  Scripturae.  Prima,  quia  Deus  voluit 
alios  esse  magistros,  alios  discipulos.  Secun¬ 
da  ,  ne  si  clara  esset,  non  tam  esset  utilis, 
quam  contemptibilis. 

Ambrosius  in  epist.  44.  ad  Constantium  : 
«  Mare,  inquit,  est  Scriptura  divina,  habens 
in  se  sensus  profundos,  altitudinem  prophe¬ 
ticorum  enigmatum  etc.  »  Hieronymus  in 
epist.  ad  Paulinum  de  Stud.  Script.,  ex  insti¬ 
tuto  docet,  non  posse  Scripturas  disci  sine 
magistro,  et  percurrens  breviter  nomina  sin¬ 
gulorum  librorum,  ostendit  in  omnibus  ma¬ 
gnas  et  multas  esse  difficultates.  Idem  prse- 
fat.  Comment.  in  epistol.  ad  Ephes.  «  Non 
quo,  inquit,  ab  adolescentia,  aut  legere,  aut 
doctos  viros,  quae  nesciebam  interrogare 
cessaverim,  et  meipsum  tantum  habuerim 
magistrum.  Denique  nuper  ob  hanc  vel  ma¬ 
xime  causam  Alexandriam  perrexi ,  ut  vide¬ 
rem  Didymum ,  et  ab  eo  in  Scripturis  omni¬ 
bus,  quae  habebam  dubia,  sciscitarer.  »  Et 
in  epist.  ad  Algasiam  queest.  8  :  c  Omnis, 
inquit,  epistola  ad  Romanos  nimiis  obscuri¬ 
tatibus  involuta  est.  » 

Augustinus  II.  Doctr.  Christ.  «  Sed  mul¬ 
tis  »  ,  inquit,  «  et  multiplicibus  obscuritati¬ 
bus,  et  ambiguitatibus  decipiuntur,  qui  te¬ 
mere  legunt,  aliud  pro  alio  sentientes  :  qui¬ 
busdam  autem  locis,  qui  vel  falso  suspicentur 
non  inveniunt;  ita  obscure  qusedam  dicta 
densissimam  caliginem  obducunt.  Quod  to¬ 
tum  provisum  divinitus  esse  non  dubito  ad 
edomandam  labore  superbiam,  et  intellectum 
a  fastidio  revocandum,  cui  facile  investigata 
plerumque  vilescunt.  »  (1)  Item  XII.  Con- 
fess.  «  Mira  »,  inquit,  «  profunditas  eloquio¬ 
rum  tuorum,  quorum  ecce  ante  nos  super¬ 
ficies  blandiens  parvulis ,  sed  mira  pro¬ 
funditas,  Deus  meus,  mira  profunditas. 
Horror  est  intendere  in  eam,  horror  ho¬ 
noris,  et  tremor  amoris.  »  Et  epist.  3. 
nunc  137.  «Tanta  est  Christianarum  profun- 


(1)  Lib.  II,  Cap.  6. 

ditas  litterarum,  ut  in  eis  quotidie  profice¬ 
rem,  si  eas  solas  ab  ineunte  pueritia  usque 
ad  decrepitam  senectutem,  maximo  otio, 
summo  studio,  meliore  ingenio  conarer  ad¬ 
discere.  »  Et  epist.  119.  nunc  55.  cap.  3.  21. 
«  In  ipsis  sanctis  Scripturis  multa  nescio 
plura,  quam  scio.  » 

Gregorius  hom.  6.  inEzech.lib.  I.  :  «Ma¬ 
gnae  »,  inquit,  «  utilitatis  est  ipsa  obscuritas 
eloquiorum  Dei,  quia  exercet  sensum,  ut 
fatigatione  dilatetur,  et  exercitatus  capiat, 
quod  capere  non  potest  otiosus.  Habet  quo¬ 
que  adhuc  majus  aliud,  quia  Scripturae  sa¬ 
crae  intelligentia,  quae  si  in  cunctis  esset 
aperta,  vilesceret,  in  quibusdam  locis  obscu¬ 
rioribus  tanto  majore  dulcedine  inventa  re¬ 
ficit,  quanto  majore  labore  fatigat  animum 
quaesita  etc.  »  Certe  isti  Patres  norant  phra¬ 
ses,  nec  erant  superbi,  infideles,  et  tamen 
ingenue  confitentur,  Scripturas  esse  diffici¬ 
les.  Ex  quo  Lutheri  et  Brentii  temeritas  ac 
vanitas'  satis,  opinor,  aperte  coarguitur. 

Neque  deest  ad  hoc  idem  confirmandum 
praeter  auctoritates  etiam  ratio.  Nam  in 
Scripturis  duo  considerari  possunt,  res  quae 
dicuntur,  et  modus  quo  dicuntur.- Si  res  con¬ 
sideres  ;  necessario  fatendum  est  Scripturas 
esse  obscurissimas  :  siquidem  tradunt  sum¬ 
ma  mysteria,  de  divina  Trinitate,  de  Incar¬ 
natione  Verbi,  de  Sacramentis  coelestibus, 
de  natura  Angelorum,  de  operatione  Dei  in 
mentibus  humanis,  de  aeterna  praedestina¬ 
tione  ac  reprobatione,  deque  aliis  rebus  ar¬ 
canis  et  supernaturalibus,  quae  non  sine 
magno  studio  et  labore,  nec  sine  gravissimi 
erroris  periculo  investigantur.  Certe  si  scien¬ 
tia  Metaphysicorum  difficilior  atque  obscu¬ 
rior  est  omnibus  aliis  naturalibus  discipli¬ 
nis,  quia  causas  altissimas  tractat,  quomodo 
non  obscurissima  erit  sacra  Scriptura,  quae 
de  rebus  longe  altioribus  agit?  Quid  quod 
magna  pars  Scripturae  vaticinia  continet  de 
rebus  futuris,  et  vaticinia  carmine  scripta, 
quibus  certe  nihil  difficilius,  nihil  obscurius. 

Si  vero  modum  dicendi  consideremus,  in¬ 
veniemus  innumerabiles  rationes  difficulta¬ 
tis.  Primo,  sunt  in  Scripturis  plurima,  quae 
prima  fronte  videntur  contraria,  ut  illud 
Exod.  XX.  Ego  Deus  zelotes ,  visitans  peccata 
patrum  in  filios ,  in  tertiam  et  quartam  gene¬ 
rationem  (1).  Et  iilud  Ezech.  XVIII.  Filius 
non  portabit  iniq uitatem patris ,  sed  anima,  quce 


peccaverit ,  ipsa  morietur  (2).  Secundo,  sunt 
verba  et  orationes  ambiguae,  ut  Jo.  VIII.  pe- 
teqtibus  Judaeis  :  Tu  quis  esi  respondit  Chris¬ 
tus  :  Principium ,  qui  et  loquor  vobis?  (3)  Mire 
enim  torquent  hic  se  omnes  Interpretes,  nec 
adhuc  scitur  quid  illud  sit :  Principium  qui: 
et  in  Graeco  adhuc  est  res  obscurior,  ubi 
Principium  est  accusativi  casus,  tv jv  &.pyb. 
Tertio,  sunt  orationes  imperfectae,  ut  Rom. 
V.  Sicut  per  unum  hominem  peccatum  intra¬ 
vit  in  Mundum ,  et  per  peccatum  mors  :  et  ita 
in  omnes  homines  mors  pertransiit,  in  quo  om¬ 
nes  peccaverunt  (4)  et  quae  sequuntur :  ubi  in 
tota  periodo  non  est  verbum  principale. 
Quarto,  sunt  orationes  praeposterae,  ut  Ge¬ 
nes.  X.  Isti  sunt  filii  Sem  secundum  cogna¬ 
tiones,  et  linguas ,  et  regiones  in  gentibus  suis. 
Nam  continuo  sequitur  initio  cap.  XI.  Erat 
autem  terra  labii  unius,  et  sermonum  eorum- 
dem  (5).  Quinto,  sunt  phrases  propriae  He¬ 
braeorum,  ut  Psalm.  LXXXVIII.  Thronus 
ejus  sicut  dies  coeli.  Item  Psalm.  CXVIII. 
Anima  mea  in  manibus  meis  semper  (6),  et 
aliae  permultae.  Sexto,  sunt  orationes  figu¬ 
ratae  plurimae,  Tropi,  Metaphorae,  Allegoriae, 
Hyperbata,  Ironiae,  et  alia  id  genus  sine  ullo 
numero. 

Accedat  postremo  testimonium  adversa¬ 
riorum,  quod  velint  nolint,  huic  veritati  co¬ 
guntur  perhibere.  Nam  si  Scriptura  esset 
tam  clara,  ut  ipsi  dicunt,  cur  tot  commenta¬ 
ria  Lutherus  et  Lutherani  scriberent  ?  cur 
tam  diversas  ederent  Scripturae  versiones  ? 
curtam  varie  Scripturam  explicarent?  Certe 
Osiander  in  confutatione  scripti,  quod  ad¬ 
versus  eum  Philippus  ediderat,  testatur,  vi- 
ginti  sententias  diversissimas  de  justificatio  ne 
secundum  Scripturas  versari  inter  solos  Con- 
fessionistas.  Et  Lutherus  ipse  in  lib.  1.  cont. 
Zwingl.  et  GEcolampad.,  nonne  scriptum  re¬ 
liquit.  «  Si  diutius  steterit  Mundus,  iterum 
fore  necessarium,  propter  diversas  Scrip¬ 
turae  interpretationes  quae  nunc  sunt,  ut  ad 
conservandam  Fidei  unitatem,  Conciliorum 
decreta  recipiamus,  atque  ad  ea  confugia¬ 
mus.  »  Et  unde,  quaeso,  tot  Scripturae  inter¬ 
pretationes,  si  Scriptura  est  tam  facilis  et 
aperta  ?  Quid  quod  in  hac  sententia  ipsi  se- 
cum  mirifice  pugnant  ? 

Lutherus,  qui  in  praefat.  assert.  artic.  suor, 
asseruit,  Scripturam  per  se  apertissimam  et 
clarissimam  esse:  et  lib.  de  ser.  arb.  jacta  - 


(1)  Exod.  XX,  5.  —  (2)  Ezech.  XVIII,  4  et  20.  —  (3)  Joan.VIII,  25.  —  (4)  Rora.V,  12.  —  (5)  Gen. 
X,  3.;  Ib.  XI,  1.  —  (6)  Psal.  CXVIII,  30. ;  Ib.  CXVIII,  109. 

vit,  nihil  difficultatis  esse  in  sacris  Litteris, 
et  nullum  sibi  locum  adferri  posse,  quem 
ipsi  non  facile  interpretetur  :  idem  tamen 
in  praefat.  in  Psal.  «Nolim»,  inquit,  «ab 
ullo  id  de  me  praesumi,  quod  nullus  adhuc 
praestare  potuit  sanctissimorum  et  doctissi¬ 
morum,  id  est,  Psalterium  in  omnibus  suo  le¬ 
gitimo  sensu  intelligere,  et  docere.  Sat  est, 
aliquot,  et  eosdem  ex  parte  intellexisse. Multa 
sibi  reservavit  Spiritus,  quo  nos  semper  disci¬ 
pulos  habeat;  multa  solum  ostendit  ut  alliciat, 
multa  tradit  utafficiat.  »  Et  infra:  «Scio  esse 
impudentissimae  temeritatis,  eum  qui  audeat 
profiteri,  unum  Scripturae  librum  a  se  in 
omnibus  partibus  intellectum.  »  Et  in  lib.  de 
Goncil.  pag.  12.  «  Ante  viginti  annos  »,  in¬ 
quit,  «  coactus  sum  contemnere  Patrum 
commentaria,  cum  Scriptura  legenda  esset 
in  Scholis,  et  magno  sudore  veram  et  ger¬ 
manam  sententiam  quaerere.  » 

Brentius  in  prolegom.  contra  Petrum  a 
Soto  :  «  Nugantur  »,  inquit,  «  Scripturam 
esse  obscuram,  ideoque  interpretatione  in¬ 
digere.  »  Et  infra  dicit  :  «  Impiis  et  incre¬ 
dulis  tantum  Scripturam  esse  obscuram,  non 
autem  piis  credentibus,»  At  ipse  in  suaCon- 
fess.  Wirtemberg,  cap.  de  sac.  Script.  sic  ait: 
«  Non  est  obscurum,  inquit,  «  quod  donum 
interpretandae  Scripturae  non  sit  humanae 
prudentiae,  sed  sancti  Spiritus:  Spiritus 
sanctus  autem  est  liberrimus,  nec  est  ad 
certum  genus  hominum  obligatus,  sed  dis¬ 
tribuit  dona  hominibus  pro  suo  ipsius  bene- 
placito.  » 

At  cur,  quaeso,  Brenti,  donum  interpreta¬ 
tionis  necessarium  est,  si  ut  tu  ipse  paulo 
ante  dicebas,  Scriptura  interpretatione  non 
eget? 

Jam  vero  Martinus  Kemnitius  in  Exam. 
IV,  sess.  Cone.  Trid.  :  «  Deus  »,  inquit, 
«  voluit  in  Ecclesia  exstare  donum  interpre- 
tationis,  quod  sicut  donum  sanationum,  mb 
raculorum,  et  linguarum,  non  est  commune 
omnibus.  »  Et  infra:  «  Grati  »,  inquit,  «  et 
reverenter  utimur  Patrum  laboribus,  qui 
multa  Scripturae  loca  commentariis  suis  uti¬ 
liter  illustrarunt.  »  Valde  gratus  nimirum 
Patrum  laboribus  fuit  parens  vester  Luthe- 
rus,  cum  in  lib.  de  Concil.  pag.  52.  Patrum 
commentarios  scripsit  esse  carbones  pro 
auro.  Nec  minus  Luthero  suo  repugnant 
Centuriatores,  qui  tamen  rigidi  sunt  Luthe- 
rani,  cent.  1.  lib.  II,  cap.  4.  colum.  52.  dum 


ita  scribunt :  «  Senserunt  Apostoli,  Scriptu¬ 
ras  non  posse  intelligi  sine  Spiritu  sancto  et 
interprete.  »  Sed  argumenta  Lutheri  et 
Brentii  videamus. 


CAPUT  II. 

Solvuntur  objectiones  adversariorum. 

Objectionem  primam  desumunt  ex  illis  ver¬ 
bis  Deuter.  XXX.  Mandatum ,  quod  ego  'prae¬ 
cipio  tibi  hodie ,  non  supra  te  est ,  neque  pro¬ 
cul  positum ,  nec  in  coelo  situm,  neque  trans 
mare  ete  (1).  In  quibus  verbis  summa  quae¬ 
dam  ostenditur  Scripturarum  facilitas  :  «  Ut 
non  sit  opus  »,  inquit  Brentius,  «  montes  su¬ 
perare.  et  ire  Romam  pro  interpretatione 
Scripturarum.  » 

Respondeo :  bifariam  hunc  locum  intelligi 
solere.  Plurimi  Veterum  hunc  locum  intel- 
ligunt,  non  de  facilitate  intelligendi  Scrip¬ 
turas,  sed  de  facilitate  implendi  mandata 
Decalogi,  cum  adest  gratiae  auxilium.  Quod 
est  contra  omnes  Lutheranos,  qui  docent, 
impossibilia  esse  Dei  mandata.  Ita  expo¬ 
nit  Tertullianus  lib.  IV.  Contra  Marcionem, 
Origenes,  Ambrosius,  Chrysostemus,  et  alii 
in  cap.  X.  ad  Rom.,  et  August.  lib.  Deper- 
fec.  justit.  resp.  penult. 

Alii  tamen,  in  quibus  est  Abulensis  in  hunc 
locum,  intelligunt  haec  verba  de  facilitate 
cognitionis,  non  quidem  Scripturarum  sanc¬ 
tarum,  quae  tunc  adhuc  nullae  erant  fortasse, 
sed  praeceptorum  tantum  Decalogi,  quae  cum 
sint  naturalia,  facilime  intelliguntur  ;  et  Ju¬ 
daei  illi  praecipue  facile  poterant  ea  scire, 
qui  Mosen  explicantem  audierant,  et  con¬ 
fessi  fuerant  se  percepisse  omnia,  et  promis¬ 
erant  se  ea  observaturos  ;  ideo  subditur  : 
Prope  est  sermo  in  ore  tuo ,  et  in  corde  tuo  (2) ; 
id  est,  in  corde  tuo,  quia  jam  intellexisti 
quid  sit  agendum;  et  in  ore  tuo,  quia  jam 
confessus  es  te  intellexisse.  Neque  pugnat  cum 
hac  explicatione  quod  David  supra  citatus 
fateatur,  sibi  dificilem  fuisse  Legem  Domini 
ad  intelligendum.  David  enim  nomine  Legis 
non  intelligit  decem  illa  prteoepta  solum, 
sed  omnes  divinas  Scripturas,  Qua  signi¬ 
ficatione  utitur  etiam  Dominus  in  Evangelio, 


(1)  Dent.  XXX.  11,  12.  —  (2)  Ibid.  14. 

cum  ait :  Ut  adimpleatur  quod  in  lege  eorum 
scriptum  est ,  quia  odio  habuerunt  me  gratis , 
Joan,  XY  (1). 

Secundum  argumentum  ex  Psal.  XVIII. 

Prceceptum  Domini  lucidum  illuminans  oculos, 
et  Psal.  CXYIII.  Lucerna  pedibus  meis  ver¬ 
bum  tuum.  Et :  Declaratio  sermonum  tuorum, 
etc.  Et  Proverb.  YI.  Mandatum. \  lacerna  est ,  et 
lex  lux  (2). 

Respondeo  primo :  non  agi  hoc  loco 
de  universis  Scripturis,  sed  tantum  de  prae¬ 
ceptis  Dominicis,  quae  dicuntur  lucida,  lu¬ 
cerna  et  lux.  Non  quod  facile  intelligantur, 
quamquam  et  hoc  est  verum ;  quid  enim 
facilius,  quam  Diliges  proximum  tuum  ?  sed 
quod  intellecta  et  cognita  dirigant  hominem 
in  operando.  Secundo  dici  potest,  agi  qui¬ 
dem  de  Scripturis  omnibus,  sed  Scripturas 
dici  lucidas,  imo  lucem,  et  lucernam,  non 
quod  facile  intelligantur,  sed  quod  intellec¬ 
tae  cum  fuerint,  mentem  illustrant.  Propheta 
enim  in  Psal.  XVIII,  locutus  fuerat  de  cog¬ 
nitione  Philosophorum,  quam  assecuti  fue¬ 
rant  ex  creaturis,  cum  ait :  Cceli  enarrant 
gloriam  Dei  etc.  Postea  ut  ostenderet,  eos 
non  pervenisse  ad  eam  lucem,  ad  quam 
perveniunt  ii,  quos  Deus  erudire  dignatur, 
et  quibus  legem  scriptam  dedit,  subjungit : 
Lex  Domini  immaculata ,  convertens  animas 
etc.  (3).  Similiter  Ps.  CXVIII,  demonstrare 
voluit,  majorem  esse  cognitionem  quae  ha¬ 
betur  ex  verbo  Dei  revelato,  quam  ex  crea¬ 
turis  ;  ac  propterea  comparavit  verbum  Dei 
lucernae,  quae  ad  noctis  tenebras  dissipandas 
multo  nobis  utilior  est,  quam  omnium  stel¬ 
larum  lumen. 

Argumentum  tertium  Matt.  V.  Vos  estis 
lux  Mundi  (4).  at  si  Apostoli  lux  mundi  sunt 
quomodo  praedicatio  et  Scripturae  Aposto¬ 
lorum  non  clarissimae  sunt  ? 

Respondeo  :  loquitur  Dominus  de  luce 
exemplorum,  probitatis,  et  morum  :  voluit 
enim  Apostolorum  esse  quaedam  exempla 
sanctitatis  omnibus  hominibus  ad  imitandum 
proposita.  Quocirca  subjicit  continuo  :  Sic 
luceat  lux  vestra  coram  hominibus ,  ut  videant 
opera  vestra  bona  (5).  Ad  haec,  si  loqueretur 
Dominus  de  luce  doctrinae,  non  esset  sensus, 
Apostolorum  Scripturas  esse  facillimas  ad 
intelligendum,  sed  intellectas  illustrare  men¬ 
tem,  et  erudire  de  rebus  altissimis,  et  tene¬ 


bras  errorum  omnium  effugare.  Non  tam 
enim  illuminat,  qui  clare  loquitur,  vel  scri¬ 
bit,  quam  qui  sive  clare  sive  obscure  loqua¬ 
tur  aut  scribat,  lumen  veritatis  in  mente 
accendit,  et  tenebras  errorum  depellit. 

Argumentum  quartum  II,  Petr,  J.  Habe¬ 
mus  firmiorem  propheticum  sermonem ,  cui  be¬ 
nefacitis  attendentes  tanquam  lucernce  lucenti 
in  caliginoso  loco.  (6). 

Respondeo  :  hoc  etiam  loco  Prophetarum 
voces  vocari  lucernam,  non  quia  facile  in¬ 
telligantur,  sed  quia  intellectae  illuminant, 
et  iter  ostendunt  ad  Christum,  qui  est  verus 
Sol  justitiae. 

Argumentum  quintum  II.  Corint,  IV. 
Quod  si  opertum  est  Evangelium  nostrum  ;  in 
iis  qui  pereunt  est  opertum ,  in  quibus  Deus  hu¬ 
jus  seculi  exccecavit  oculos  infidelium,  ut  non 
fulgat  eis  illuminatio  glorice  Christi  (7).  Fideli¬ 
bus  igitur  omnibus  Scriptura  est  aperta  et 
facilis. 

Respondeo :  Apostolus  non  loquitur  de 
intelligentia  Scripturarum,  sed  de  cogni¬ 
tione  et  Fide  in  Christum,  quam  Apostoli 
praedicabant.  Dixerat  enim  capite  superiore, 
hoc  esse  discrimen  inter  vetus  Testamentum 
et  novum,  quod  in  veteri  homines  non  vide¬ 
bant  mysteria  Christi,  incarnationem,  pas¬ 
sionem  etc.  nisi  per  velamen  figurarum  et 
umbrarum.  Id  quod  significabat  velamen 
illud,  quo  Moses  faciem  suam  tegebat,  cum 
loqueretur  ad  populum  :  at  in  novo  Testa¬ 
mento,  figuris  omnibus  jam  impletis,  re¬ 
velata  facie  gloriam  Domini  speculamur,  et 
non  est  anus,  nec  puer  Christianus,  qui 
non  sciat,  Deum  incarnatum,  passum  etc. 

Quoniam  igitur  poterat  aliquis  petere,  si 
ita  est,  cur  tam  multi  post  Evangelium  prae¬ 
dicatum  adhuc  non  credunt,  et  nihil  vident, 
praesertim  Judaei,  nisi  umbras  et  figuras? 
Ideo  subjungit  Apostolus,  quibusdam  esse 
opertum  Evangelium,  quia  oculi  interni 
eorum  pravis  affectibus  exceecati  sunt,  de 
qualibus  dixit  Dominus  Jo.  V.  Quomodo  vos 
potestis  credere,  qui  gloriam  ab  invicem  acci¬ 
pitis  (8)  ?  Porro  Deus  hujus  seculi,  non  in- 
telligitur  Deus  aliquis  creator  rerum  corpo¬ 
ralium  distinctus  a  Deo  vero,  ut  Marcionis^ 
tae  et  Manichaei  interpretabantnr,  ut  hic  re¬ 
fert  Chrysostomus,  sed  vel  illud  Hujus  seculi 
conjungi  debet,  non  cum  Deus ,  sed  cum 


(1)  Joan.  XV,  25.  —  (2)  Psal.  XVIII,  9, ;  Ib.  CXVIII,  105  et  130. ;  Prov.VI,  23.  —  (3)  Psal.  XVIII, 
1  et  8.  —  (4)  Math.  V,  14.  —  (5)  Ibid.  16.  —  (6)  II.  Petr.  I,  19.  —  (7)  II.  Cor.  IV.  3  et  4.  — 
(8)  Joan.  V,  4. 

Infidelium ,  ut  Ambrosius,  Ghrysostomus,  et 
alii  in  hunc  locum  volunt,  et  Augustinus 
lib.  XXI,  cont.  Faustum  cap.  2.  Yel  certe 
Deus  hujus  seculi  vocatur  Diabolus,  non 
quia  sit  Deus  absolute,  sed  quia  est  Deus 
infidelium,  sicut  Psal.  XLY,  dicitur :  Dii 
Gentium  daemonia.  Ita  Augustinus  lib.  XXI, 
cont.  Faustum  cap.  9,  etCyrillus  apud  QEcu- 
menium. 

Argumentum  sextum  :  Augustinus,  lib.  II, 
doctr.  Christ.  c.  6.  sic  ait  :  «  Magnifice  et 
salubriter  Spiritus  sanctus  ita  Scripturam 
sanctam  modificavit,  ut  locis  apertioribus 
fami  occurreret,  obscurioribus  autem  fasti¬ 
dia  detergeret,  nihil  enim  fere  de  illis  ob¬ 
scuritatibus  eruit,  quod  non  planissime  dic¬ 
tum  alibi  reperiatur.  » 

Respondeo  :  non  frustra  B.  Augustinum 
addidisse  illud  Fere  :  nam  quaedam  repe- 
riuntur  obscurissima,  quae  nunquam  in  tota 
Scriptura  explicantur,  ut  magna  pars  Apo¬ 
calypsis,  principium  et  finis  Ezechielis  etc. 
Deinde  hoc  ipsum  est  valde  difficile,  inve¬ 
nire  nimirum  id,  quod  uno  loco  obscurissime 
dicitur,  ubinam  aperte  dicatur  ;  alioqui  quo¬ 
modo  diceret  idem  Augustinus  inepist.  119, 
cap.  21,  se  plura  nescire,  quam  scire  in  sa¬ 
cris  Litteris?  Quid  quod  illa  etiam  loca,  quae 
nobis  videntur  apertissima,  alicui  alteri  ob¬ 
scura  forte  videbuntur?  Non  igitur  Scriptu¬ 
ra  sola  sufficit  dirimere  controversias. 

■  Certe  illa  verba  Matth.  XXVI  :  Hoc  est  cor¬ 
pus  meum(  1)  videntur  nobis  tam  clara,  ut  non 
potuerit  clarius  loqui  Evangelista  :  at  Zwin- 
glianis  videntur  obscura,  et  figurata.  Et  illa 
ibidem  Bibite  ex  hoc  omnes  (2)  videntur  cla¬ 
rissima  et  nobis,  et  Lutheranis  :  et  tamen 
diversissime  explicantur.  Nos  enim  cum  le¬ 
gamus  Marci  XIV.  Et  biberunt  ex  illo  omnes, 
quod  de  duodecim  Discipulis  intelligitur, 
Scripturam  per  Scripturam  interpretantes 
dicimus,  Dominum  duodecim  Discipulis  di¬ 
xisse  :  Bibite  ex  hoc  omnes.  JBrentius  vero  in 
suis  illis  prolegomenis  dicit  clarissime,  hic 
praecipi  non  solum  Apostolis,  sed  etiam  aliis 
omnihus,  ut  ex  calice  Domini  bibant.  Et  cum 
petimus,  an  etiam  Tureae,  et  Judaei,  et  in¬ 
fantes  bibere  debeant  ?  tum  vero  adjiciunt 
glossam  :  Omnes ,  id  est,  omnes  Fideles  ad¬ 
ulti. 

Argumentum  septimum.  Summa  totius 
Scripturae,  quae  in  praeceptis  Decalogi,  Sym¬ 
bolo,  Oratione  Dominica,  et  Sacramentis 


consistit,  habet  in  Scripturis  apertissima  te¬ 
stimonia  ;  igitur  tota  Scriptura  apertissima 
est. 

Respondeo  :  negatur  consequentia  et  an¬ 
tecedens.  Consequentia,  quidem,  quia  etsi 
omnia  aliquo  modo  ad  illa  reduci  possint  : 
tamen  ipsa  in  se  obscurissima  sunt,  ut  patet 
de  vaticiniis  Prophetarum,  de  Canticis  Can¬ 
ticorum,  de  Epistola  ad  Romanos,  de  Apo¬ 
calypsi  etc.  Antecedens  autem  esse  falsum, 
certo  certius  est :  si  enim  tam  clara  testimo¬ 
nia  exstarent  de  omnibus  articulis  Symboli, 
omnibusque  Sacramentis,  omnes  controver¬ 
siae  essent  finitae  ;  cum  tamen  de  singulis  ar¬ 
ticulis  Symboli,  et  singulis  etiam  Sacramen¬ 
tis  controversiae  sint  gravissimae,  nec  solum 
de  his  rebus  Catholici  cum  haereticis,  sed 
etiam  haeretici  inter  se  dissideant. 

Argumentum  octavum.  Joannes  Chryso- 
stomus  hom.  3,  de  Lazaro,  ubi  ostendit, 
Philosophos  obscure  locutos,  ita  subjungit  : 

«  Apostoli  vero  et  Prophetae  omnia  contra 
fecerunt,  manifesta  claraque  quae  prodide¬ 
runt,  exposuerunt  omnibus  veluti  commu¬ 
nes  orbis  Doctores,  ut  per  se  quisque  disce¬ 
re  possit  ea,  quae  dicuntur,  e  sola  lectione. » 
Item  hom.  3,  in  II  ad  Thessalonicenses  : 
«  Quamobrem  » ,  inquit,  «  opus  est  concio- 
natore?  omnia  clara  sunt,  et  plana  ex  Scri¬ 
pturis  divinis  :  sed  quia  delicatuli  estis  au¬ 
ditores,  delectationem  audiendo  venantes, 
propterea  concionatores  quaeritis.  » 

Respondeo  :  Ghrysostomus  ad  excutien¬ 
dum  torporem  multorum,  qui  possent  si  vel¬ 
lent  magno  cum  fructu  Scripturas  legere, 
illis  amplificationibus  uti  solet.  Nam  alioqui 
in  iisdem  locis  affirmat,  Scripturas  esse  dif¬ 
ficiles.  In  hom.  3,  de  Lazaro,  ante  verba 
citata,  sic  ait  :  «  Quid  igitur  »,  inquiunt, 
(t  si  non  intelligamus  ea,  quae  continentur 
in  libris?  Maxime  quidem  etiam  si  non  in- 
telligas  illic  recondita,  tamen  ex  ipsa  lectio¬ 
ne  multa  nascitur  sanctimonia.  »  Et  infra 
testatur,  se,  cum  dicit  Scripturas  esse  faci¬ 
les,  loqui  solum  de  historiis,  et  similibus 
rebus  ;  ac  ne  ista  quidem  esse  omnibus  clara 
et  facilia  :  «  Sume  » , ,  inquit  ,  «  librum  in 
manus,  lege  historiam  omnem,  et  quae  nota 
sunt  memoria  teneas,  et  quae  obscura  sunt, 
parumque  manifesta,  frequenter  percurre. 
Quod  si  non  poteris  assiduitate  lectionis  in¬ 
venire  quod  dicitur,  accede  ad  sapientiorem, 
vade  ad  doctorem.  »  Et  in  illa  homil.  3,  in 


(1)  Matth.  XXVI,  27.  —  (2)  Mare.  XIV,  23. 

II  ad  Thess.  post  verba  citata  subdit :  «Quae- 
nam  ea  obscuritas  ;  dic  quaeso  ?  An  non  sunt 
historiae?  Nosti  ne  quae  clara  sunt,  ut  de  his 
quae  sunt  obscura  perconteris?  Mille  historiae 
sunt  in  Scripturis,  dic  mihi  unam  ex  illis  : 
sed  non  dices,  praetextus  sunt  ista,  et  ver¬ 
ba.  »  Item  bom.  10,  in  Jo.  monet  auditores, 
ut  antequam  ad  concionem  veniant,  praele¬ 
gant  lectionem,  et  quae  obscura  sunt,  notent, 
ut  a  Concionatore  explicationem  accipiant. 
Denique  homil.  44,  in  Jo.  clarissime  docet, 
Scripturas  esse  obscuras,  ut  supra  dictum 
est. 

Argumentum  nonum.  Hoc  est  discrimen 
inter  Testamentum  vetus  et  novum,  quod  in 
vetere  Scriptura  erat  liber  signatus,  ut  dici¬ 
tur  Isa.  XXIX,  in  novo  autem  est  liber  aper¬ 
tus,  ut  dicitur  Apocal.  V,  aperuit  enim  Agnus 
occisus  librum.  In  cujus  rei  argumentum,  in 
morte  Domini  velum  Templi  scissum  est 
Matth.  XXVII,  et  confirmatur  ex  Hieronymo 
in  cap.  XLIV.  Ezech.  ubi  ista  loca  Scripturae 
de  ipsius  Scripturae  difficultate  et  facilitate 
exponit. 

Respondeo  :  discrimen  veteris  Testamenti 
et  novi  in  hoc  consistere,  quod  tunc  non  so¬ 
lum  sententiae  Scripturarum,  sed  etiam  my¬ 
steria  Christi  nonintelligebantur,  quia  omnia 
tecta  erant  figuris,  et  propterea  Isa  XXIX, 
dicitur  liber  signatus,  tam  scienti  litteras, 
quam  nescienti.  At  in  novo  Testamento, 
quia  Christus  implevit  figuras  et  prophetias, 
etsi  multi  non  intelligant  sententias  Scriptu¬ 
rarum,  intelligunt  tamen  ipsa  mysteria  re¬ 
demptionis  etiam  rustici  et  mulieres.  Quod 
autem  neque  Scripturae,  neque  Hieronymus 
loquantur  de  sententia  Scripturae,  patet  tum 
ex  Origene  in  hom.  12.  in  Exod.,  ubi  dicit, 
adhuc  nunc  esse  opu^,  ut  Agnus  de  tribu 
Juda  aperiat  nobis  libros  signatos  ;  tum  ex 
ipso  Hieronymo,  qui  in  epist.  ad  Paulinum 
de  instit.  Monae,  dicit,  adhuc  hodie  manere 
velamen,  non  solum  in  facie  Mosis,  sed  etiam 
in  facie  Evangelistarum  et  Apostolorum,  si 
consideremus  Scripturarum  difficultatem,  et 
propterea  orandum  cum  Propheta  :  Revela 
oculos  meos ,  et  considerabo  mirabilia  de  Lege 
tua  (1). 

Argumentum  decimum  proprium  Lutheri. 
Patres  probant  sententias  suas  ex  Scriptura : 
sed  non  debet  probari  quod  notius  est  ex 
minus  noto  ;  igitur  Scripturse  sunt  clariores, 
quam  Commentaria  Patrum. 


Respondeo  :  mirum  est,  chr  Lutherus,  qui 
tam  saepe  Sophistas  reprehendit,  nunc  So¬ 
phistam  agere  non  vereatur.  Cum  enim 
Philosophi  dicunt,  minus  notum  ex  magis 
noto  probandum  esse,  non  loquuntur  de  no¬ 
titia  verborum,  quae  in  perspicuitate  senten¬ 
tiae  consistit,  quemadmodum  dicimus,  notio¬ 
rem  esse,  id  est,  faciliorem  et  clariorem 
sententiam  propriam,  quam  figuratam  ;  sed 
de  notitia  veritatis  rei,  quae  in  eo  posita  est, 
ut  quis  intelligat,  id  quod  dicitur  esse  ve¬ 
rum.  Exemplo  sint  motus  et  vita.  Nam  si 
verba  respicias,  aeque  facile  intelligitur  haec 
sententia  Homo  vivit ,  atque  ista  Homo  move¬ 
tur.  Et  tamen  quod  ad  notitiam  attinet  veri¬ 
tatis  rei,  notius  est,  hominem  moveri,  quam 
vivere.  Ita  igitur  Patres  sententias  suas  Scri¬ 
pturarum  testimoniis  confirmant,  quia  notius 
est,  verum  esse  quod  in  Scripturis  habetur, 
quam  quod  habetur  in  Patribus  ,  et  tamen 
iidem  Patres  Commentariis  suis  Scripturas 
illustrant,  quia  verba  Scripturae  sunt  obscu- 
tiora,  quam  verba  Patrum. 

Argumentum  undecimum.  Patres  primae 
Ecclesiae  sine  Commentariis  legerunt  :  et 
idem  fecerunt  postea  omnes  alii  Veteres ; 
quorsum  igitur  nos  novam  istam  semitam 
Commentariorum  ingredimur? 

Respondeo  :  contrarium  est  verum,  nec 
ullum  exemplum  Lutherus  attulit,  cum  nos 
innumerabilia  possimus  adferre.  Aio  igitur, 
primos  Patres,  qui  continuo  post  Apostolos 
fuerunt,  non  legisse  Commentaria,  quia  nul¬ 
la  erant  :  sed  tamen  adiisse  Commentaria 
viva,  id  est,  Apostolos  et  eorum  discipulos, 
et  non  ex  proprio  ingenio  Scripturas  intel- 
ligere  voluisse.  Ita  Papias  de  se  ipso  testatur 
apud  Eusebium  lib.  III,  hist.  cap.  ult.,  et 
Clemens  Alexandrinus  lib.  I,  Stromat.,  ubi 
enumerat  praeceptores  suos  Apostolorum 
discipulos,  et  in  iis  praecipue  Panthenum. 
Deinde  Justinus,  et  Irenaeus,  et  alii  coepe¬ 
runt  Commentaria  in  divinas  Litteras  scri¬ 
bere,  ut  Hieronymus  testatur  in  lib.  de  vir. 
illustr.  in  Joanne,  et  similiter  coeperunt  po¬ 
steriores  antiquiorum  scripta  evolvere,  quod 
de  Basilio  et  Gregorio  scribit  Ruffinus  lib. 
II,  histor.  cap.  9.  et  Hieronymus  de  seipso 
praefat.  Comment.  ad  Ephes.  Et  idem  de- 
aliis  omnibus  ostendi  posset,  si  opus  esset. 


(1)  Psal.  CXVIII,  18. 

CAPUT  III. 

Proponitur  quaestio  de  judice  controversiarum , 
et  simul  disseritur  de  sensibus  Scripturarum. 

Cum  Scripturam  obscuram  esse,  et  inter¬ 
prete  indigere  jam  constiterit,  sequitur  alia 
quaestio  :  Num  Scripturae  interpretatio  ab 
uno  aliquo  visibili  et  communi  judice  peten¬ 
da  sit,  an  uniuscujusque  arbitrio  relinquen¬ 
da?  Quae  sane  gravissima  quaestio  est,  et  ex 
ea  quasi  dependent  omnes  controversiae. 
Scripserunt  multi  de  hac  quaestione,  sed 
praecipue  Joannes  Driedo  II,  cap.  3,  De  Ec- 
cles.  dogmat.  Joannes  Cochlaeus  in  lib.  De 
Script.  et  Eccles.  auctorit.  Gardinalis  War- 
miens/s  lib.  II  et  III,  contra  Prolegomena 
Brentii,  et  Petrus  de  Soto  in  defensione  suae 
Confessionis  contra  eadem  Prolegomena 
Brentii  par.  2  et  3,  necnon  Martinus  Pere- 
sius  in  lib.  De  Tradition.  assert.  2,  3,  4  et  5. 
Michael  Medina  lib.  VII,  De  recta  in  Deum 
fide,  et  Melchior  Canus  lib.  II,  De  loc.  Theo- 
log.  cap.  6,  7  et  8. 

Ut  igitur  in  primis  intelligatur,  quid  sit 
quod  quaeritur,  sunt  aliqua  praenotanda  :  ac 
primum  de  sensibus  Scripturae.  Est  enim 
Scripturae  divinae  proprium,  quia  Deum  ha¬ 
bet  auctorem  ,  ut  saepenumero  contineat 
duos  sensus,  litteralem,  sive  historicum,  et 
spiritualem,  sive  mysticum.  Litteralis  est, 
quem  verba  immediate  praeferunt  :  Spiri¬ 
tualis  est,  qui  alio  refertur,  quam  ad  id  quod 
verba  immediate  significant :  quae  partitio  ex 
Apostolo  colligitur  I.  Corinth.  X,  ubi  dicit, 
omnia  accidisse  Judaeis  in  figura  ad  correc¬ 
tionem  nostram.  Et  quae  ad  litteram  dicun¬ 
tur  de  egressu  Judaeorum  ex  Aegypto,  de 
transitu  maris,  de  manna  quod  pluit  in  de¬ 
serto,  de  aqua  quae  fluxit  de  petra,  spiritua- 
liter  accommodat  Christianis.  Quos  etiam 
duos  sensus  significatos  esse  per  librum 
scriptum  intus  et  foris,  de  quo  agitur  Apoc. 
V,  et  Ezecli.  II,  docet  Hieronymus  in  c.  II 
Ezech. 

Philo  in  lib.  de  vita  Theot.  supplic.,  et 
Nazianzenus  ad  Nemesium,  litteralem  com¬ 


parant  corpori,  spiritualem  animae,  et  sicut 
Verbum  Dei  genitum  habet  naturam  divinam 
invisibilem,  et  humanam  visibilem  :  ita  ver¬ 
bum  Dei  scriptum  habet  sensum  externum 
et  internum.  Esse  autem  hoc  proprium  so¬ 
lius  divinae  Scripturae,  docet  B.  Gregorius 
lib.  XXI.  Moral.  cap.  I . 

Porro  litteralis  est  duplex,  alius  simplex, 
qui  consistit  in  proprietate  verborum,  alius 
figuratus,  quo  verba  transferuntur  a  naturali 
significatione  ad  alienam.  Et  hujus  tot  sunt 
genera,  quot  sunt  genera  figurarum.  Cum 
Dominus  Jo.  X,  dicit :  Alias  oves  habeo ,  quae 
non  sunt  ex  ovili  etc.  (I)  sensus  litteralis  est, 
sed  figuratus,  alios  homines  praeter  Judaeos 
congregandos  in  Ecclesiam  :  quod  proprie 
dictum  est  Jo.  XI,  ut  filios  Dei  qui  erant  di¬ 
spersi  congregaret  in  unum.  Vide  de  his  fi¬ 
guratis  locutionibus  Augustinum  lib.  III,  de 
doctr.  Christ. 

Spiritualis  autem  sensus  a  recentioribus 
Theologis  distinguitur  triplex,  allegoricus, 
tropologicus,  anagogicus.  Allegoricum  vo¬ 
cant,  cum  verba  Scripturae,  praeter  litteralem 
sensum,  significant  aliquid  in  novo  Testa¬ 
mento,  quod  ad  Christum,  vel  Ecclesiam 
pertineat,  quomodo  Abraham,  qui  revera  ad 
litteram  habuit  duas  uxores,  unam  liberam 
et  unam  ancillam,  et  duos  filios,  Isaac  et  Is- 
mael,  Deum  auctorem  duorum  Testamento¬ 
rum,  et  Patrem  duorum  populorum  signifi¬ 
cavit,  ut  Apostolus  explicat  Galat.  IV.  Tro¬ 
pologicum  appellant,  cum  verba  aut  facta 
referuntur  ad  aliquid  significandum,  quod 
pertineat  ad  mores.  Quomodo  Non  alligabis 
os  bovi  trituranti  (2).  Deuter.  XXV,  quod  in- 
telligitur  ad  litteram  de  veris  bobus,  signifi¬ 
cat  spiritualiter  non  debere  prohiberi  Con- 
cionatores,  quin  victum  accipiant  a  populo, 
ut  Apostolus  explicat  I.  Corinth.  IX.  Anago¬ 
gicum  vocant,  cum  verba  aut  facta  referun¬ 
tur  ad  significandam  vitam  aeternam.  Quo¬ 
modo  illud  Ps.  XCIV.  Quibus  juravi  in  ira 
mea ,  si  introibunt  in  requiem  meam  (3),  quod 
ad  litteram  intelligitur  de  terra  promissio¬ 
nis,  spiritualiter  etiam  refertur  ad  vitam  ae¬ 
ternam,  ut  Apostolus  explicat  Heb.  IV. 

Haec  distinctio  spiritualium  sensuum  a 
Veteribus  non  semper  observatur.  Etsi  enim 
agnoscunt,  quantum  ad  rem  attinet,  hos 
omnes  sensus  ;  tamen  interdum  omnes  vo¬ 
cant  allegorias,  ut  Basilius  initio  liom.  9, 
Hexam.  et  August.  lib.  Deutilit.  cred.  cap.  3. 


(1)  Joan.  X,  16.  —  (2)  Deut.  XXV,  4.  —  (3)  Psal.  XCIV,  11. 

Porro  Hieronymus  in  epist.  ad  Hedibiam 
quoest.  12,  nomine  Tropologici  comprehen¬ 
dit  etiam  Allegoricum,  et  e  contrario  in  cap. 
IV,  Amos,  nomine  Allegorici  comprehendit 
Tropologicum. 

Ex  his  sensibus,  litteralis  invenitur  in  omni 
sententia,  tam  veteris,  quam  novi  Testamen¬ 
ti.  Nec  est  improbabile,  interdum  plures  lit¬ 
terales  in  eadem  sententia  reperiri,  ut  B. 
Augustinus  docet  multis  in  locis,  et  preeser- 
tim  lib.*  XII,  Confess.  cap.  26,  lib.  XI,  de 
Civ.  Dei  cap.  19  et  lib,  III.  De  doct.  Christ. 
c.  27.  At  spiritualis  invenitur  quidem  omnis 
in  utroque  Testamento.  Nam  de  Testamento 
veteri  nemo  dubitat,  quin  habeat  sensum  al¬ 
legoricum,  tropologicum,  et  anagogicum  : 
de  Testamento  novo  idem  sentiunt  permulti, 
et  merito.  Nam  allegorice  exponit  Augusti¬ 
nus  tractat.  122,  in  Joan.  illam  capturam 
piscium,  quando  scindebatur  rete,  Luc.  V, 
.anagogice  autem  illam,  quando  rete  non 
scindebatur,  Joan.  XXI.  Et  similiter  tract. 
124,  in  Joan.  allegorice  exponit,  quod  dictum 
est  Petro  Sequere  me ,  et  anagogice,  quod 
dictum  est  de  Joanne  Sic  eum  volo  manere , 
Joan.  XXI.  Tropologice  autem  exponit  ipse 
Dominus  Joan.  XIII,  illam  suam  humilita¬ 
tem,  qua  discipulorum  pedes  lavit. 

Sed  quamquam  haec  ita  se  habeant,  tamen 
non  invenitur  spiritualis  sensus  in  omni  sen¬ 
tentia  Scripturae,  nec  in  Testamento  veteri, 
nec  in  novo.  Illud  enim  Diliges  Dominum 
Deum  tuum  ex  toto  corde  tuo  (I),  Deuter.  VI, 
et  Matth.  XXII  et  similia  praecepta,  non  ha¬ 
bent  nisi  unum  sensum,  id  est,  litteralem,  ut 
recte  docet  Cassianus  collat.  VIII,  cap.  3. 
His  ita  constitutis,  convenit  inter  nos  et  ad¬ 
versarios,  ex  solo  litterali  sensu  peti  debere 
argumenta  efficacia  :  nam  eum  sensum,  qui 
ex  verbis  immediate  colligitur,  certum  est 
sensum  esse  Spiritus  sancti.  At  sensus  my¬ 
stici  et  spirituales  varii  sunt,  et  licet  aedifi¬ 
cent  cum  non  sunt  contra  Fidem,  aut  bonos 
mores,  tamen  non  semper  constat,  an  sint  a 
Spiritu  sancto  intenti.  Quocirca  B.  Augusti¬ 
nus  in  epist.  48.  ad  Vincentium,  merito  ridet 
Donatistas,  qui  ex  illis  verbis  mystice  expli¬ 
catis  :  Indica  mihi ,  ubi  pascas ,  ubi  cubes  in 
meridie ,  colligebant,  Ecclesiam  Christi  in 
sola  Africa  remansisse.  Hieronymus  quoque 
in  Comnient  Matthaei  c.  13,  docet,  Fidei 
dogmata  ex  mysticis  sensibus  non  posse  ef¬ 
ficaciter  confirmari. 


De  ipso  autem  sensu  litterali  duabus  de 
causis  interdum  dubia  oriuntur.  Prior  est 
verborum  ambiguitas,  qualis  cernitur  in  illo 
Matth.  XXVI  :  Bibite  ex  hoc  omnes  (2).  Illud 
omnes  est  ambiguum,  si  sola  ista  verba  in- 
spiciantur  :  nescitur  enim,  an  omnes  homi¬ 
nes  absolute  significet,  an  omnes  Fideles 
tantum,  an  omnes  Apostolos.  Posterior 
et  gravior  est  verborum  proprietas.  Cum 
enim  litteralis  sensus  modo  sit  (ut  diximus) 
simplex, modo  figuratus;  dubium  est  in  mul¬ 
tis  locis,  an  sensus  verus  sit  simplex,  an  fi¬ 
guratus.  Illud  enim  Matth.  XXVI  :  Hoc  est 
corpus  meum  (3)  Catholici  volunt  accipi  sim¬ 
pliciter  secundum  verborum  proprietatem, 
Zwingliani  autem  per  figuram  Metonymiam. 
Et  ex  hac  causa  in  gravissimos  errores  ali¬ 
quando  nonnulli  inciderunt.  Exemplo  sit 
Origenes,  qui  propterea  erravit,  quod  qme 
accipienda  erant  simpliciter,  accepit  figu¬ 
rate,  ut  Hieronymus  docet  in  epist.  adPam- 
machium  de  error.  Jo.  Hierosol.,  ubi  dicit, 
Origenem  sic  Paradisum  terrestrem  allego- 
risare,  ut  historiae  auferat  veritatem,  dum 
pro  arboribus  Angelos,  pro  fluminibus  Vir¬ 
tutes  coelestes  intelligit;  et  tunicas  pelliceas 
Adae  et  Evae  corpora  humana  interpretatur, 
quasi  ante  peccatum  sine  corpore  vixerint. 

Alii  e  contrario  lapsi  sunt,  quod  simplici¬ 
ter  et  proprie  acceperint,  quae  accipienda 
erant  figurate,  ut  Papias,  et  qui  eum  secuti 
sunt,  Justinus,  Irenaeus,  Tertullianus,  Lac¬ 
tantius,  aliique  nonnulli,  qui  quae  dicuntur 
Apocal.  XX  de  nova  Hierusalem*  et  mille 
annis,  quibus  regnaturi  sunt  Sancti  cum 
Christo,  hic  in  terris,  implenda  existimave¬ 
runt,  quorum  errorem  reprehendit  Hierony¬ 
mus  praefat.  lib.  XVIII  in  Isa.,  et  in  cap. 
XXXVI  Ezech.  et  Augustinus  lib.  XX  Do 
Civ.  Dei  cap.  7. 

Convenit  etiam  inter  nos  et  adversarios, 
Scripturas  intelligi  debere  eo  spiritu,  quo 
factae  sunt,  id  est,  Spiritu  sancto.  Quod  Apo¬ 
stolus  Petrus  epist.  II,  c.  1.  docet,  cum  ait  : 
Hoc  primum  intellig  entes,  quod  omnis  prophe¬ 
tia  Scripturae  propria  interpretatione  non  fit . 
Non  enim  humana  voluntate  allata  est  aliquan¬ 
do  prophetia,  sed  Spiritu  sancto  inspirati  lo¬ 
cuti  sunt  sancti  Dei  homines  (4)k  Ubi  B.  Petrus 
probat ,  non  debere  exponi  Scripturas  ex 
proprio  ingenio,  sed  secundum  dictamen 
Spiritus  sancti,  quia  non  sunt  scriptae  huma¬ 
no  ingenio, sed  ex  inspiratione  Spiritus  sancti. 


(1)  Deut.VI,  5.;  Matth.  XXII,  37.  —  (2)  Matth.  XXVI,  27.  —  (3)  Ibid.  26.  —  (4)  II.  Petr.  I,  20  et  21. 

Tota  igitur  quaestio  in  eo  posita  est,  ubi 
sit  iste  Spiritus.  Nos  enim  existimamus, hunc 
Spiritum ,  etsi  muttis  privatis  hominibus 
sa3pe  conceditur,  tamen  certo  inveniri  in 
Ecclesia,  id  est,  in  Concilio  Episcoporum 
confirmato  a  summo  Ecclesiae  totius  Pastore, 
sive  in  summo  Pastore  cum  Concilio  aliorum 
Pastorum.  Non  enim  disputare  volumus  hoc 
loco  de  summo  Pontifice  et  Conciliis,  an  so¬ 
lus  Pontifex  possit  rem  definire,  et  an  so¬ 
lum  Concilium;  de  hoc  enim  suo  h)co  age¬ 
mus.  Sed  hic  in  genere  dicimus,  judicem 
veri  sensus  Scripturae  et  omnium  controver¬ 
siarum  esse  Ecclesiam,  id  est,  Pontificem  cum 
Concilio,  in  quo  omnes  Catholici  conveniunt; 
et  habetur  expresse  in  Concilio  Tridentino 
sess.  IV. 

At  haeretici  omnes  hujus  temporis  docent, 
Spiritum  sanctum  Scripturae  interpretem 
non  esse  alligatum  Episcopis,  vel  ulli  homi¬ 
num  generi,  et  ideo  unumquemque  judicem 
esse  debere,  sive  spiritum  suum  sequendo, 
si  ipse  donum  interpretationis  habeat,  sive 
alicui  alteri  adhaerendo,  quem  eodem  dono 
praeditum  viderit.  Lutherus  praefat.  assert. 
suor,  artic.,  aperte  nos  remittit  ad  spiritum, 
quem  quisque  habuit,  dum  Scripturas  dili¬ 
genter  legit.  Et  in  art.  115.  ex  illis  quingen¬ 
tis,  quos  Cochlaeus  collegit  ex  libris  Lutheri, 
sic  ait  :  «  Capite  hoc  Evangelium,  quia  ne¬ 
que  Papae,  neque  Conciliis,  neque  ulli  homi¬ 
num  commissum  est,  ut  constituat,  et  con¬ 
cludat,  quid  sit  Fides.  Ideo  debeo  dicere  : 
Papa,  tu  conclusisti  cum  Conciliis,  nunc  ha¬ 
beo  ego* judicium  ,  an  acceptare  queam, 
necne.  Quare?  quia  non  stabis  pro  me,  et 
respondebis  pro  me,  quando  debeo  mori. 
Et  falsam  doctrinam  nemo  judicare  potest, 
nisi  spiritualis  homo.  Ideo  res  est  insana, 
quod  Concilia  concludere  et  statuere  volunt 
quid  credendum  sit  :  cum  saepe  nullus  vir 
sit  ibi,  qui  divinum  Spiritum  vel  modicum 
olfecerit.  »  Idem  confirmat  in  assertionibus 
art.  27,  28  et  29. 

Philippus  in  Locis  cap.  de  Eccles.,  vide¬ 
tur  quidem  aliquid  Ecclesiae  tribuere ;  sed 
revera  totum  judicium  unicuique  privato  ho¬ 
mine  relinquit  :  «  Quis,  inquit,  erit  judex, 
quando  de  Scripturae  sententia  dissensio  ori¬ 
tur,  cum  tunc  opus  sit  voce  dirimentis  con¬ 
troversiam?  Respondeo,  ipsum  verbum  Dei 
est  judex,  et  accedit  confessio  verae  Eccle¬ 
siae.  »  Haec  ibi.  Tamen  infra  cum  docet,  per 
veram  Ecclesiam  non  intelligi  Praelatos  Ec¬ 
clesiae,  nec  majorem  partem  Fidelium,  sed 


paucos  illos,  qui  cum  verbo  Dei  consentiunt; 
omnia  tenebris  involvit ,  et  unumquemque 
judicem  facit.  Nec  enim  judicare  possum, 
quae  sit  vera  Ecclesia,  nisi  prius  judicem 
quae  sit  sententia  congruens  cum  verbo  Dei  : 
«  Est,  inquit,  dissimilitudo  aliqua  judiciorum 
Ecclesiae,  et  judiciorum  politicorum.  Nam 
in  politicis,  aut  Monarcha  solus  auctoritate 
sua  pronuntiat, aut  in  Senatu  valet  sententia 
majoris  partis  :  sed  in  Eccle?ia  valet  senten¬ 
tia  congruens  cum  verbo  Dei,  et  confessio 
piorum,  sive  sint  plures,  sive  pauciores  im¬ 
pii.  »  Yide  plura  in  loco  de  notis  Ecclesiae. 

Similiter  Brentius  docet  in  conf,  Wirtem- 
berg.,  cap.  de  sac.  Script.  :  et  copiosius  in 
Prolegomenis  contra  Petrum  a  Soto ;  ubi 
duo  dicit.  Primo  ;  «  Non  licet,  inquit,  in 
causa  aeternae  salutis  alienae  sententiae  ita  in¬ 
haerere,  ut  eam  sine  nostro  ipsorum  judicio 
amplectamur.  »  Secundo  addit :  «  Ad  unum¬ 
quemque  hominem  privatum  pertinet,  de. 
doctrina  religionis  judicare,  etveram  a  falsa 
internoscere.  Sed  hoc  interest  inter  priva¬ 
tum  et  Principem,  quod  ut  privatus  priva¬ 
tam,  ita  Princeps  publicam  habet  de  doc¬ 
trina  religionis  potestatem  judicandi  et  de¬ 
cidendi,  etc.  »  Et  toto  fere  libro  haec  duo 
probare  nititur,  quod  Princeps  saecularis  te¬ 
neatur  cogere  subditos,  etiam  mortis  suppli¬ 
cio,  ad  eam  Fidem,  quam  ipse  judicat  esse 
veram.  Et  simul  quod  subditi  obligentur  se¬ 
qui  proprium  judicium,  non  alienum,  cujus- 
cumque  sit  :  nec  advertit  Brentius,  quam 
sint  haec  absurda  et  pugnantia,  ut  teneatur 
Princeps  jubere  :  et  subditi  teneantur  non 
obedire.  Nec  illud  advertit,  si  haec  sententia 
vera  sit,  recte  facturum  Caesarem,  et  alios 
Catholicos  Germaniae  Principes,  si  etiam 
mortis  supplicio  cogant  omnes  Lutheranos 
ad  Fidem  catholicam. 

Joannes  Calvinus  lib.  IY  Institut.  cap.  9, 
§.8,  12  et  13,  Conciliorum,  etiam  maxime 
generalium,  definitiones  ad  amussim  Scrip¬ 
turarum  examinari  jubet  ;  proinde  privatos 
homines  judices  facit  in  causa  Fidei,  non 
solum  Patrum,  sed  etiam  Conciliorum,  nec 
ullum  omnino  relinquit  Ecclesiae  commune 
judicium.  Denique  Martinus  Kemnitius  in 
examine  IY.  sess.  Cone.  Trid.,  caeterique 
omnes  hujus  temporis  haeretici,  auctorita¬ 
tem  interpretandae  Scripturae  ab  Episcopo¬ 
rum  Conciliis  ad  privatorum  hominum  spiri¬ 
tum  deducunt. 

Adferuntur  testimonia  ex  Testamento  veteri  pro 
sententia  Catholicorum. 

♦ 

Probatur  nunc  sententia  Catholicorum; 
primo,  testimoniis  Testamenti  veteris.  Pri¬ 
mum  testimonium  habetur  Exod.  XVIII,  ibi 
enim  legimus,  quod  cum  coepisset  populus 
Dei  redigi  ad  quamdam  formam  Ecclesiasti¬ 
cae  Reipublicae,  sedebat  Moses  tanquam  prin¬ 
ceps  et  caput  illius  Ecclesiae,  et  ad  omnia 
dubia  circa  legem  Domini  exorta  responde¬ 
bat,  nec  homines  remittebat  ad  spiritum  ali¬ 
quem  revelantem.  Ibidem  :  cum  constituis¬ 
set  juxta  consilium  soceri  sui  minores  Ma¬ 
gistratus,  qui  populum  judicarent,  semper 
tamen  sibi  reservabat  dubia  circa  religio¬ 
nem  :  nimirum  ut  intelligeremus,  unum 
esse  debere  commune  tribunal,  a  quo  omnes 
petant  divinae  legis  interpretationem,  et  cui 
omnes  simpliciter  acquiescant. 

Hoc  argumentum  a  quibusdam  eludi  so¬ 
let,  quod  dicant  ;  Mosen  fuisse  Principem 
politicum,  non  Pontificem,  aut  Sacerdotem, 
cum  Aarou  esset  Pontifex  summus.  Et  prop- 
terea  ex  hoc  loco  non  posse  concludi,  judi¬ 
cium  de  rebus  Fidei  pertinere  ad  Pontifices, 
sed  potius  aliquo  modo  pertinere  ad  Reges. 
Respondeo:  Mosen  fuisse  Pontificem,  et  qui¬ 
dem  summum,  et  Aarone  majorem,  non 
quidem  ordinarium  cui  succederetur,  is  enim 
unus  tantum  esse  poterat,  et  ille  erat  Aaron, 
sed  extraordinarium  a  Deo  specialiter  con¬ 
stitutum.  Sicut  in  novo  Testamento  Apostoli 
omnes,  non  quidem  majores,  nec  omnino 
pares,  sed  tamen  aliquo  modo  aequales  Pe¬ 
tro  erant  in  Ecclesiastica  potestate,  ut  Cy¬ 
prianus  docet  intract.  de  simplicit.  Praelat.: 
cum  hoc  tamen  discrimine,  quod  Petrus  or¬ 
dinarius  erat  Pastor  totius  Ecclesiae,  cui  soli 
succedi  debebat,  reliqui  extraordinarii,  qui¬ 
bus  non  erat  in  illa  potestate  succedendum. 
Quod  autem  Moses  fuerit  Sacerdos,  testatur 
David,  cum  ait  in  Psal.  XCVIII  :  Moses  et 
Aaron  in  Sacerdotibus  ejus ,  et  So.rnv.el  inter 
eos ,  qui  invocant  nomen  ejus  (1). 


Sed,  inquiunt  :  dicitur  Sacerdos  Moses, 
qui  erat  vir  primarius,  quomodo  lib.  II  Reg. 
cap.  VIII,  legimus  filii  David  Sacerdotes 
erant.  At  contra  :  quia  si  hoc  loco  viri  pri¬ 
marii  dicerentur  Sacerdotes,  etiam  Samuel, 
qui  erat  vir  primarius,  fuisset  vocatus  Sacer¬ 
dos.  Quod  tamen  non  fecit  David,  qui  scie¬ 
bat,  Samuelem  non  fuisse  Sacerdotem,  sed 
judicem  tantum  :  non  enim  descendit  ex  fa¬ 
milia  Aaron,  sed  Core  consobrini  ejus,  I  Pa- 
ralip.  VI.  Vere  autem  et  proprie  fuisse  Mo¬ 
sen  Sacerdotem,  patet  ex  lib.  Exod.  XXVIII 
et  XXIX,  ubi  Moses  exercet  omnia  munera 
sacerdotalia.  Siquidem  sacrificat  ,  docet, 
consecrat  vestes,  et  quod  majus  est,  Pontifi¬ 
cem  et  Sacerdotes  inungit  et  initiat.  Quo¬ 
circa  Mosen  proprie  Sacerdotem  fuisse,  do¬ 
cent  omnes  fere  Veteres  ;  Philo  lib.  III  de 
vita  Mosis  extremo;  Dionysius  cap.  5.  Eccl. 
hierarc.  Gregorius  Nazianzenus  in  oratione 
habita  coram  Gregorio  Nysseno;  Augustinus 
in  Psal.  XCVIII,  Hieronymus  lib.  I.  in  Jovi- 
nianum,  ubi  etiam  ostendit,  Samuelem  non 
fuisse  Sacerdotem. 

Secundum  testimonium  habetur  Deuter. 
XVII,  ubi  lex  generalis  fertur.  Si  difficile  at¬ 
que  ambiguum  apud  te  judicium  esse  perspexe¬ 
ris  inter  causam  et  causam ,  lepram  et  lepram , 
et  judicum  intra  portas  tuas  videris  verba  va¬ 
riari  ;  surge,  et  ascende  ad  locum ,  quem  elege¬ 
rit  Dominus  Deus  tuus ,  veniesque  ad  Sacerdo¬ 
tem  Levitici  generis ,  et  ad  judicem ,  qui  fuerit 
illo  tempore ,  quaeresque  ab  eis ,  qui  indicabunt 
tibi  judicii  veritatem.  Et  facies  quodeumque 
dixerint ,  qui  praesunt  loco,  quem  elegerit  Do¬ 
minus ,  et  docuerint  te  juxta  legem  ejus,  seque- 
risque sententiam  eorum,  nec  declinabis  ad  dex¬ 
teram  neque  ad  sinistram.  Qui  autem  super  bie- 
rit,  nolens  obedire  Sacerdotis  imperio,  qui  eo 
tempore  ministrat  Domino  Deo  tuo,  ex  decreto 
judicis  morietur  (2).  Hic  etiam  valde  clare 
non  remittuntur  dubitantes  ad  spiritum  suum, 
sed  ad  judicem  vivum,  id  est,  summum  Sa¬ 
cerdotem. 

Sed  objicit  Rrentius  :  proeceptum  esse 
conditionale,  quia  additur  :  Facies  quodeum¬ 
que  dixerint.,  qui  praesunt  loco,  et  docuerint  te 
juxta  legem  ejus.  Videtur  enim  ex  hoc  loco 
colligi,  non  esse  standum  judicio  summi  Sa¬ 
cerdotis,  nisi  proferat  testimonium  Legis  di¬ 
vinae.  Respondeo  :  illud,  Et  docuerint  te  etc. 
non  esse  nisi  in  editione  vulgata,  quam  Lu- 
therani  non  recipiunt,  nec  sonare  conditio- 


fl)  Psal.  XCVIII.  6.  —  (2)  Deut.  XVII,  8  et  seq. 

nem,  secl  assertionem,  sive  promissionem  : 
non  enim  voluit  dicere  Sta  judicio  Sacerdo - 
tis,  si  docuerit  te  secundum  legem  :  tunc  enim 
fuissent  homines  magis  dubii  et  perplexi 
quam  antea  :  nec  opus  fuisset  ire  ad  Sacer¬ 
dotem,  si  ipsi  potuissent  ex  Lege  Domini 
per  se  judicare  causam  suam.  Imo  tunc 
non  Sacerdos  fuisset  judex,  sed  ipsi;  quippe 
qui  de  sententia  Sacerdotis  judicaturi  erant: 
non  igitur  illa  conditio  est,  sed  promissio, 
vult  enim  Dominus  securum  reddere  popu¬ 
lum,  qui  Sacerdotis  judicio  acquiescit;  quod 
facit,  cum  affirmat  judicaturum  eum  secun¬ 
dum  Legem  suam. 

Secundo  objicit  Brentius  :  hoc  loco  non 
solum  ad  Sacerdotem,  sed  ad  judicem  etiam 
remitti  eos,  qui  dubitant  :  judicem  autem 
fuisse  politicum  Principem.  Respondeo :  no¬ 
mine  judicis  posse  hic  intelligi  Principem 
Sacerdotum;  nam  in  Hebraeo  est  Ascende  ad 
Sacerdotes  et  ad  judicem ,  quasi  diceret,  ad 
concilium  Sacerdotum,  et  eorum  Principem 
summum  Sacerdotem.  Dico  secundo  :  si  in- 
telligamus  nomine  judicis  politicum  Princi¬ 
pem,  hic  esse  distincta  officia.  Nam  Sacer¬ 
doti  tribuitur  sententia  definitiva,  judici  au¬ 
tem  executio  in  contumaces  :  Qui  superbie - 
rit,  inquit,  nolens  obedire  Sacerdotis  imperio , 
ex  decreto  judicis  moriatur. 

Tertio  objiciunt  :  hic  non  agi  de  dubiis 
religionis,  sed  de  politicis.  Respondeo  :  fal¬ 
sum  esse ;  nam  lex  generalis  est  de  omnibus 
dubiis,  quae  ex  Lege  oriebantur.  Praeterea 
occasio  hujus  legis  fuit  propter  eos,  qui  ser¬ 
viunt  diis  alienis,  ut  patet  ex  initio  capitis, 
servire  autem  diis  alienis  contra  religionem 
est. 

Tertium  testimonium  est  Eccles.  XII  : 
Verba  sapientum  sicut  stimuli ,  et  quasi  clavi 
in  altum  defixi ,  quce  per  magistrorum  consi¬ 
lium  data  sunt  a  pastore  uno.  His  amplius ,  fili 
mi  nerequiras{\)  A\oc  loco  Salomon  docet, non 
esse  ulterius  inquirendum,  sed  acquiescen¬ 
dum  penitus,  quando  sententia  data  est  a 
summo  Pastore,  adjuncto  praesertim  consi¬ 
lio  sapientum.  Quod  si  haec  dicuntur  de  Sa¬ 
cerdote  veteris  Testamenti ;  quanto  magis 
dici  possunt  de  Sacerdote  Testamenti  novi, 
qui  longe  majores  promissiones  a  Deo  acce¬ 
pit? 

Quartum  testimonium  est  Aggaei  II  :  Haec 
dicit  Dominus  exercituum ,  interroga  Sacerdo¬ 


tes  legem.  Malach.  II :  Labia  Sacerdotis  custo¬ 
dient  scientiam ,  et  legem  requirent  ex  ore  ejus , 
quia  Angelus  Domini  exercituum  est  (2).  Ex 
quibus  verbis  intelligimus,  non  esse  privato¬ 
rum  hominum  judicare  de  sententia  Legis 
Domini,  sed  Sacerdotis,  qui  cum  sit  Ange¬ 
lus,  id  est,  nuntius  Dei,  ad  eum  pertinet  ex 
officio  explicare  sententiam  Dei. 

Accedat  ultimo  illud  ex  lib.  II  Paralip.  c. 
XIX,  ubi  sic  loquitur  ad  Sacerdotes  Rex  op¬ 
timus  Josaphat  :  Omnem  causam ,  quce  vene¬ 
rit  ad  vos  fratrum  vestrorum ,  qui  habitant  in 
urbibus  suis ,  inter  cognationem  et  cognationem, 
ubicumque  qucestio  est  de  lege ,  de  mandato ,  de 
caeremoniis ,  de  justificationibus ,  ostendite  eis , 
ut  non  peccent,  in  Dominum.  Amarias  autem 
Sacerdos  et  Pontifex  vester ,  in  his ,  quce  ad 
Deum  pertinent ,  praesidebit  :  porro  Zabadias 
filius  Ismahel,  qui  est  Dux  in  domo  Juda ,  su¬ 
per  ea  opera  erit ,  quce  ad  Regis  officium  per¬ 
tinent  (3).  Vides  hic,  quam  clare  Rex  distin¬ 
guat  officium  Pontificis  ab  officio  Regis,  et 
soli  Pontifici  tribuat  judicium  de  dubiis  Le¬ 
gis. 


CAPUT  Y. 


Idem  probatur  ex  Testamento  novo. 

Jam  vero  ex  novo  Testamento.  Primum 
testimonium  est  Matth.  XVI.  Tibi  dabo  claves 
regni  coelorum  etc.  (4).  Per  istas  enim  claves 
non  solum  intelligitur  potestas  solvendi  a 
peccatis,  sed  etiam  ab  omnibus  aliis  vinculis 
et  impedimentis,  quae  nisi  tollantur,  non 
potest  intrari  in  regnum  coelorum  :  siquidem 
promissio  generalis  est,  nec  dicitur  /  Quem¬ 
cumque  solveris ,  sed  Quodcumque  solveris  ,  ut 
intelligamus,  nodos  omnes  ,  seu  legum  dis¬ 
pensando  ,  seu  peccatorum  et  poenarum  re¬ 
laxando,  seu  dogmatum  et  controversiarum 
explicando,  a  Petro  ej usque  successoribus 
solvi  posse.  Sed  de  hoc  loco  in  I.  lib.  de  sum. 
Pontif.  plura  dicemus. 

Alterum  testimonium  esse  potest  illud 
Matth.  XVIII.  Si  Ecclesiam  non  audierit ,  sit 
tibi  velut  Ethnicus  et  Publicanus  (5).  Est  au¬ 
tem  hoc  loco  observandum,  hic  quidem  Do- 


(l)Eccl.  XII,  11.  —  (2)  Aggse.  II,  12.;  'Malach.  II,  7.  —  (3)  II.  Paralip.  XIX,  18.  —  (4)  Mattii. 
XVI,  19.  —  (5)  Matth.  XVIII,  17. 

minum  loqui  de  injuriis  ,  quas  unus  ab  ali¬ 
quo  patitur  :  sed  a  majori  intelligendum 
etiam  esse  de  injuriis,  quae  fiunt  in  totam 
Ecclesiam,  et  in  Deum  ,  qualis  est  hceresis. 
Qui  enim  jubet  deferri  adulterum  ad  Eccle¬ 
siae  judicium,  multo  magis  haereticum.  Non 
autem  potest  fieri,  ut  deferantur  ad  congre¬ 
gationem  omnium  Fidelium  ;  igitur  nomine 
Ecclesiae  intelligi  debet  Praelatus,  ut  Chry- 
sostomus  exponit,  vel  (ut  alii  malunt)  Praela¬ 
torum  congregatio.  Ut  enim  homo  non  lo¬ 
quitur,  neque  audit,  nisi  per  caput ,  et  ta¬ 
men  totus  homo  dicitur  loqui  et  audire  ;  ita 
Ecclesia  per  suos  Praelatos  audit,  et  loquitur. 

Si  ergo  qui  Ecclesiam,  id  est,  Ecclesiae  Pas¬ 
tores  non  audit,  debet  esse  ut  Ethnicus  et 
Publicanus;  sequitur,  Pastorum  esse  ultimum 
judicium. 

Tertium  testimonium  Matth.  XXIII.  Super 
cathedram  Moysi  sederunt  Scribce  et  Phariscei, 
qucecumque  dixerint  vobis,  servate  ,  et  facite , 
secundum  opera  vero  eorum  nolite  facere  (1). 
Ubi  nota  tria.  Primo  ,  toto  illo  capite  Domi¬ 
num  reprehendere  vitia  Scribarum  et  Phari- 
sseorum  :  et  quia  poterant  infirmi  ex  eo  col¬ 
ligere,  non  esse  credendum  Praelatis  qui 
male  vivunt ;  ideo  initio  capitis  aperte  do¬ 
cere  voluisse  ,  non  obstante  mala  vita  Prae¬ 
latorum,  sequendam  esse  eorum  doctrinam. 
Secundo,  nota  cum  Cypriano  lib.  IV,  epist.  9. 
nunquam  Dominum,  neque  Apostolos  in  tota 
Scriptura  reprehendisse  Pontifices  et  Sacer¬ 
dotes  Judaeorum,  nominando  eos  Pontifices 
vel  Sacerdotes  ,  sed  solum  sub  nomine  Scri¬ 
barum  et  Pharisaeorum  ;  ne  viderentur  re¬ 
prehendere  cathedram  et  sacerdotium,  et  ut 
intelligeremus  ,  semper  deberi  honorem  sa¬ 
cerdotio  et  pontificatui,  etiam  si  forte  per¬ 
sona,  quae  in  cathedra  sedet,  sitminusbona. 
Ex  quo  intelligimus,  haereticos  hujus  tempo¬ 
ris,  qui  passim  in  Episcopos  et  Sacerdotes, 
et  praecipue  in  ipsum  summum  Ecclesiae 
Pontificem  invehuntur,  nihil  habere  com¬ 
mune  cum  moribus  Domini ,  et  Apostolo¬ 
rum. 

Tertio  nota,  quod  Dominus  de  cathedra 
Mosis  dicit,  intelligi  a  fortiori  de  cathedra 
Petri.  Sic  enim  Veteres  intellexerunt,  et  prae¬ 
cipue  Augustinus  in  epist.  165.  :  «  In  illum, 
inquit,  ordinem  Episcoporum,  qui  dicitur  ab 
ipso  Petro  usque  ad  Anastasium  ,  qui  nunc 
eamdem  cathedram  sedet,  etiamsi  quisquam 
traditor  per  illa  tempora  subrepsisset ,  nihil 


praejudicaret  Ecclesiae,  et  innocentibus  Chri¬ 
stianis,  quibus  Dominus  providens  ait ,  de  N 
praepositis  malis  :  Qute  dicunt,  facite;  quae 
faciunt,  facere  nolite.  » 

Quartum  testimonium  Joannis  ult.  Simon 
Petre ,  pasce  oves  (2).  Ilie  etiam  sunt  anno¬ 
tanda  tria.  Primo,  quod  dicitur  Petro,  dici 
etiam  successoribus  :  nec  enim  providere 
voluit  Christus  Ecclesiae  ad  annos  25.  tantum 
sed  quousque  Mundus  duraret.  Secundo, 
illud  pasce  intelligi  praecipue  de  doctrina  : 
sic  enim  pascuntur  oves  rationales.  Hierem. 
III.  Dabo  vobis  pastores  juxta  cor  meum,  et 
pascent  vos  scientia  et  doctrina  (3).  Tertio  ,  il¬ 
lud  oves  significare  omnes  Christianos  :  qui 
enim  non  vult  pasci  a  Petro  ,  non  est  ovis 
Christi. 

Ex  his  efficitur,  Petro  et  successoribus  ejus 
singulariter  commissum  esse,  ut  doceant 
omnes  Christianos.,  Id  autem  non  potest  com¬ 
modius  intelligi,  quam  hoc  modo  ,  ut  dica¬ 
mus,  commissum  esse  Petro  et  successoribus, 
ut  doceant  omnes,  quid  circa  doctrinam  Fi¬ 
dei  tenendum  sit.  Nam  si  id  intelligamus  tan¬ 
tum  de  concionibus,  nunquam  implebitur  hoc 
praeceptum ;  nec  enim  potest  Pontifex  om¬ 
nibus  hominibus  concionari,  nec  est  opus, 
cum  sint  in  singulis  Ecclesiis  qui  condo¬ 
nentur. 

Si  etiam  intelligamus  solum  de  concione 
et  commentariis  in  sanctas  Litteras ,  ut  quos 
Pontifex  non  potest  verbo  docere,  doceat  per 
scripta  commentaria  ;  reprehendimus  pluri¬ 
mos  sanctissimos  Pontifices,  qui  nihil  tale 
fecerunt ;  ergo  loquitur  Dominus  de  singu¬ 
lari  officio  docendi  totam  Ecclesiam,  consti¬ 
tuendo  ac  decernendo  quid  ab  omnibus  sit 
credendum.  Atque  ad  hunc  modum  intel¬ 
lexit  hunc  locum  B.  Hieronymus  in  epist.  ad 
Damas.,  de  nom.  Ilypost.,  petens  enim  a 
Pontifice  controversia}  cujusdam  explicatio¬ 
nem  circa  Fidem  :  «  A  Pastore,  inquit,  prae¬ 
sidium  ovis  flagito.  » 

Quintum  testimonium  Lucoe  XXII.  Ro¬ 
gavi  pro  te,  ut  non  deficiat  fides  tua,  et  tu  ali¬ 
quando  conversus,  confirma  fratres  tuos  (4). 
Ex  hoc  loco ,  Romanum  Pontificem  ex  ca¬ 
thedra  docentem  non  posse  errare,  deducit 
B.  Bernardus  epist.  90.  adlnnocent.,  et  ante 
eum  Lucius  I,  in  epist.  1.  ad  Episc.  Hispan. 
et  Gallise.  Felix  I,  in  epist.  ad  Benignum. 
Marcus  in  epist.  ad  Athanas.  Leo  I,  serm.  3. 
de  assumpt.  sua  adpontific.  Leo  IX.  in  epist. 


(1)  Mattii.  XX11I,  2  et  3.  —  (2)  Joan.  XXI,  15  et  seq.  —  (3)  Jerem.  III,  15.  —  (4)  Luc.  XXII,  32. 

ad  Pet.  Antioch.  Patriarch.  Agatho  in  epist. 
ad  Constantinum  Imperatorem,  quse  lecta 
est  in  VI  Synodo  act.  IV.  et  deinde  act. 
VIII.  a  toto  Concilio  approbata.  Paschalis  II. 
in  Concilio  Romano,  apud  Abbatem  Ursper- 
gensem  in  Chronico  ;  quibus  addo,  velint  no¬ 
lint  haeretici,  Innocentium  III.  cap.  Majores 
de  Baptismo  et  ejus  effectu.  Si  ergo  Ro¬ 
manus  Pontifex  errare  non  potest  ex  cathe¬ 
dra  docens  ,  certe  judicio  ejus  acquies¬ 
cendum  est,  et  ipse  esse  debet  summus 
Judex. 

Sextum  testimonium  est  Act.  XV.  ibi  enim 
legimus,  cum  orta  esset  quaestio  gravis  de 
Fide,  an  servanda  esset  Lex  Mosis  a  Genti¬ 
bus  conversis,  non  fuisse  remissos  unum¬ 
quemque  ad  spiritum  suum  ,  sed  ad  Conci¬ 
lium  Hierosolymai  habitum,  cui  Petrus  prae¬ 
erat,  et  Petrum  omnium  primum  in  Conci¬ 
lio  locutum,  deinde  Jacobum  sententiam 
Petri  confirmasse,  et  sic  quaestionem  solutam 
illis  verbis  ;  Visum  est  Spiritui  sancto  et  nobis 
etc.  (1).  Quibus  ostendunt,  sententiam  Con¬ 
cilii,  cui  praeest  Petrus,  sententiam  esse  Spi¬ 
ritus  sancti.  Et  ibidem  in  fin.  cap.  legimus, 
Paulum  quocumque  ibat  praecipere  solitum, 
ut  servarent  decretum  illius  Concilii ,  id  est, 
ut  acquiescerent,  et  non  vellent  ipsi  de  sen¬ 
tentia  Concilii  judicare. 

Septimum  est  in  epist.  ad  Galatas  cap.  II. 
Ascendi ,  inquit  Paulus,  Hierosolymam  eum 
Barnaba ,  et  contuli  cum  illis  Euangelium, 
quod  pr  ce  dico  in  Gentibus ;  seorsum  autem 
iis,  qui  videbantur  aliquid  esse,  ne  forte  in 
vacuum  currerem,  aut  cucurrissem  (2).  Qui¬ 
nam  autem  essent  illi  quibuscum  contu¬ 
lerat,  inferius  explicat  dicens,  fuisse  Petrum, 
Jacobum  et  Joannem.  Quem  locum  expli¬ 
cantes  Tertullianus  lib.  IV.  in  Marcion.,  B. 
Hieronymus  in  epist.  80.  ad  August.,  quae 
est  11.  inter  epist.  August.,  et  Augustinus 
lib.  XVIII.  contra  Faustum  cap.  4.  diserte 
affirmant,  Ecclesiam  non  esse  Paulo  credi¬ 
turam,  nisi  ejus  Evangelium  a  Petro  confir¬ 
matum  fuisset  :  ergo  Petri  erat  tunc,  et  pro¬ 
inde  successoris  ejus  nunc  de  doctrina  Fidei 
judicare. 

Octavum  testimonium  I.  Cor.  XII.  Alii  datur 
per  Spiritum  sermo  sapientiae ,  alii  sermo  scien¬ 
tiae,  alii  interpretatio  sermonum,  alii  prophetia 
etc.  (3).  Hic  aperte  dicitur,  non  dari  omnibus 
Fidelibus  spiritum  interpretandi  Scripturas. 


Et  praeterea  constat  ex  illo  II.  Petri  I.  Omnis 
prophetia  Scripturce  propria  interpretatione 
non  fit  (4),  non  posse  sine  spiritu  interpre¬ 
tandi  bene  Scripturam  exponi.  Igitur  evi¬ 
denter  colligitur,  non  esse  judicem  veri  sen¬ 
sus  Scripturae  ullum  hominem  privatum. 
Quid  enim  faciet,  qui  spiritum  non  habet  ? 
imo  quis  erit  certus ,  se  habere  nunc  spi¬ 
ritum,  cum  sciamus,  non  dari  omnibus,  et 
non  sciamus  quibus  detur?  Restat  igitur,  ut 
judicem  agnoscamus  solam  Ecclesiam ,  de 
qua  dubium  esse  non  potest,  quin  habeat 
Spiritum  Dei,  et  filios  suos  sine  errore  do¬ 
ceat,  cum  sit  columna  et  firmamentum  veri¬ 
tatis.  Id  quod  etiam  Lutherus  in  lib.  De 
potest.  Papae  his  verbis  confitetur  :  (quid¬ 
quid  alibi  scripserit,  ut  miro  modo  varius  et 
instabilis  fuit)  «  De  nullo  privato  homine 
certi  sumus  habeat  necne  revelationem  Pa¬ 
tris  :  Ecclesia  autem  ipsa  est ,  de  qua  dubi¬ 
tare  non  licet  etc.  »  Porro  Ecclesia  non  ali¬ 
ter  loquitur,  quam  per  os  Pastorum  et  Doc¬ 
torum,  ac  praecipue  in  generali  Concilio  con¬ 
gregatorum.  Quod  Concilium  vel  Summum 
Pontificem  habuerit  praesentem,  et  praesi¬ 
dentem,  vel  confirmationem  ,  atque  appro¬ 
bationem  ab  eo  meruerit  obtinere. 

At,  inquiunt,  ille  est  certus  se  habere,  qui 
petit;  scriptum  est  enim  :  Quanto  magis  Pa¬ 
ter  vester  de  Ccclo  dabit  Spiritum  bonum  pe¬ 
tentibus  se.  Luc.  XI.  et  Jacob.  I.  Si  quis  ves¬ 
trum  indiget  sapientia,  postulet  a  Deo,  qui  dat 
omnibus  abundanter  (5).  Respondeo  :  in  his 
et  similibus  locis  Dominum  loqui  non  de 
spiritu  interpretationis  ,  qui  est  gratia  quae¬ 
dam  gratis  data,  sed  de  spiritu  Fidei ,  Spei, 
Charitatis  ,  et  Sapientiae  necessariae  ad  salu¬ 
tem.  Ut  enim  B.  Augustinus  docet  tract.  73, 
81.  et  102.  in  Jo.,  non  impetrat  oratio  infal- 
libiliter,  nisi  id  quod  est  necessarium,  vel  utile 
ad  salutem  ei,  qui  orat.  Porro  donutti  inter¬ 
pretandi,  sicut  donum  linguarum  etmiracu- 
culorum ,  et  alia  ibidem  enumerata,  non 
semper  sunt  utilia  ei,  qui  illa  habet. 

Sicut  igitur  spiritum  loquendi  linguis,  vel 
faciendi  miracula,  non  possumus  semper  im¬ 
petrare,  etiam  si  scriptum  sit ;  Dabit  Spiri¬ 
tum  bonum  petentibus  se,  ita  nec  spiritum  in¬ 
terpretationis.  Nam  alioqui  posset  fieri,  ut 
totum  corpus  Ecclesiae  esset  unum  mem¬ 
brum,  id  est,  omnes  essent  oculi,  omnes 
manus  etc.  contra  Apostolum  Roman.  XII. 


(1)  Act. XV,  28.  —  (2)Galat.  II,  2.  —  (3)  I.  Corinth.XII,  8  et  seq.  —  (4)  II.  Petr.  I,  20.  —  (5)  Luc. 
XI,  13. ;  et  Jacob.  I,  5. 


I 


CAPUT  VI. 


481 


et  I.  Gorinth.  XII.  Praeterea  etiamsi  Domi¬ 
nus  in  illis  locis  loqueretur  de  dono  inter¬ 
pretandi,  adhuc  non  esset  certas  quicunque 
petit  se  illud  habere,  quia  non  est  certus  an 
bene  petat;  scriptum  est  enim  :  Petitis ,  et 
non  accipitis ,  eo  quod  male  petatis  (1).  Jacob. 
IV.  Alioqui  cum  spiritum  istum  petant  Lu- 
therani,  petant  Anabaptistae,  petant  Zwin- 
gliani ;  unde  est  quod  diversissimos  et  inter 
se  pugnantes  spiritus  accipiunt,  si  omnibus 
petentibus  datur  ille  unus  et  verus  Spiritus 
sanctus  ? 

Nonum  testimonium  est  I.  Joan.  IV.  Cha- 
rissimi,  nolite  omni  spiritui  credere ,  sed  pro¬ 
bate  spiritus ,  si  ex  Deo  sint  :  quoniam  multi 
Pseudoprophetae  exierunt  in  Mundum  (2).  Spi¬ 
ritus  hominum  privatorum  probandus  est, 
an  ex  Deo  sit ;  multi  enim  jactant  Spiritum 
sanctum,  qui  agitantur  spiritu  vertiginis  et 
mendacii,  ut  dicitur  III.  Reg.  ult.  II.  Paralip. 
XVIII.  Isaiee  XIX.  et  XXIX.  igitur  non  pot¬ 
est  privatus  spiritus  esse  judex  ;  quomodo 
enim  erit  judex,  cum  de  ipso  adhuc  judican¬ 
dum  sit  ? 

Quare  si  quis  illud  Hoc  est  corpus  meum 
exponat  per  Hoc  significat  corpus  meum ,  quia 
sic  ei  spiritus  revelat, “adhuc  non  est  quaestio 
definita.  Nam  Joannes  monet,  utilium  spiri¬ 
tum  probemus  an  sit  ex  Deo,  ne  potius  forte 
sit  spiritus  vertiginis.  Non  autem  potest  pro¬ 
bari  ex  Scriptura,  ut  ipsi  volunt ,  quia  de 
Scriptura*,  ipsius  sententia  hoc  loco  dubita¬ 
mus  ;  ergo  debet  probari  ex  conformitate  ad 
spiritum  eorum  ,  quos  constat  verum  spiri¬ 
tum  habere,  tales  autem  sunt  Prselati  in  Con¬ 
cilio  legitime  congregati.  Legimus  enim 
Act.  XV.  Concilium  dixisse  /  Visum  est  Spi¬ 
ritui  sancto  et  nobis  :  talis  etiam  est  Pontifex 
ex  cathedra  docens,  quem  ostendimus  sem- 
per  a  Spiritu  sancto  dirigi,  ut  errare  non 
possit  :  tales  etiam  fuerunt  Apostoli  et  anti¬ 
qui  Fideles,  quos  certum  est,  Spiritum  sanc¬ 
tum  habuisse. 

Neque  id  Calvinus  negare  potest ,  quippe 
qui  in  hunc  modum  ratiocinatur  in  Instit. 
lib.  I,  cap.  9,  §.  1.  contra  Swencfeldium, 
qui  solum  spiritum  volebat  judicem  ,  repu¬ 
diatis  Scripturis.  Si  spiritus  iste  esset  bonus, 
idem  esset  cum  spiritu  Apostolorum,  et  pri¬ 
morum  Fidelium  :  at  spiritus  illorum  non 
volebat  esse  judex,  Scripturis  contemptis. 
Sed  ita  etiam  nos  contra  Calvinum  et  alios 
haereticos  argumentamur  :  Si  spiritus  ipso¬ 


rum  esset  bonus,  esset  idem  cum  spiritu 
Apostolorum  et  primorum  Fidelium  :  sed 
spiritus  illorum  non  volebat  esse  judex,  sed 
recurrebat  ad  Petrum  et  ad  Concilium,  et 
eorum  sententhe  acquiescebat,  ut  supra  os¬ 
tendimus  ex  Actor  XV.  igitur  spiritus  isto¬ 
rum,  qui  se  judicem  constituit ,  non  est  spi- 
tus  bonus. 

Idem  probatur  ex  consuetudine  Ecclesice. 

Probatur  tertio  ex  praxi  Ecclesice  :  nam  in 
omnibus  saeculis  in  Ecclesia  exorta  sunt  nova 
dubia,  et  semper  eodem  modo  terminata 
sunt,  nimirum  judicio  Pontificis  Romani ,  et 
Episcoporum  qui  tunc  erant  :  non  recte  au- ' 
tem  fieri,  quod  universa  Ecclesia  fecit  sem¬ 
per  et  facit,  dicere,  aut  scribere,  insolen- 
tissimse  insaniae  est,  ut  Augustinus  ait  in 
epist.  118. 

Et  nota,  nos  non  tantum  dicere,  fuisse 
omnes  causas  judicatas  per  Pontificem  Ro¬ 
manum  et  Episcopos  ,  sed  per  Pontificem  et 
Episcopos  qui  tunc  erant.  Nunquam  enim 
propter  ullam  dubitationem  judicandam  cre¬ 
ati  sunt  novus  Papa  et  novi  Episcopi  ;  id  quod 
dicimus  propter  Confessionistas,  qui  in  con- 
fess.  August.  art.  28.  fatentur,  ad  Episcopos 
pertinere  discernere  veram  doctrinam  a  fal¬ 
sa.  Sed  cum  petimus,  cur  ergo  non  acquies¬ 
cant  Concilio  Tridentino  ?  Respondent  :  is¬ 
tos,  qui  nunc  sunt,  non  esse  Episcopos  ,  sed 
hostes  Evangelii.  At  hoc  idem  dixerunt 
Ariani  et  alii  omnes  haeretici  de  Episcopis 
sui  temporis  :  et  tamen  hoc  non  obstante, 
jam  per  1500.  annos  semper  dubia  religionis 
explicata  sunt  ab  Episcopis,  qui  secundum 
ordinariam  successionem  erant  in  Ecclesiis, 
quando  dubia  illa  exorta  sunt  :  et  qui  non 
acquieverunt,  haeretici  sunt  habiti. 

Primo  igitur  Ecclesiae  saeculo,  quod  exten¬ 
ditur  usque  ad  annum  centesimum  a  Christo 
nato,  orta  est  quaestio  de  caeremoniis  Legis 
veteris,  an  essent  servandae  a  Gentibus  ad 
Christum  conversis.  Et  sicut  illa  fuit  prima 
quaestio  in  Ecclesia  exorta,  ita  tunc  celebra¬ 
tum  est  primum  Concilium  ,  praesidente  Pe¬ 


li)  Jacob.  IV,  3.  —  (2)  I.  Joan.  IV,  1. 

tro,  et  ejus  Concilii  decreto  omnes  acquie¬ 
verunt,  Actor.  XY. 

Secundo  seculo,  id  est,  usque  ad  annum 
ducentesimum,  orta  est  quaestio  de  celebra¬ 
tione  Paschae,  quibusdam  volentibus  Pascha 
celebrare  cum  Judaeis  decimoquarto  die 
primi  mensis,  sive  esset  dies  Dominicus, 
sive  non :  alii  autem  tantum  die  Dominico. 
Constat  autem  propter  hoc  celebrata  esse 
multa  Concilia  Episcoporum,  et  tandem  a 
Yictore  Romano  Pontifice  ita  terminatum,  ut 
omnes  Ecclesiae  Asiae  ab  eodem  excommu- 
nicatae  fuerint,  quod  adhuc  in  errore  per¬ 
sisterent.  Scribit  historiam  totam  Eusebius 
lib.  Y,  histor.  cap.  23.  et  24.  Postea  vero, 
non  solum  excommumcati,  sed  etiam  haere¬ 
tici  habiti  sunt,  qui  decreto  Pontificis  non 
obedierunt.  Hinc  enim  apud  Epiphanium 
haeres.  50.  Augustinum  haeres.  29.  et  Ter¬ 
tullianum  de  praescript.  in  fine,  inter  haere¬ 
ticos  numerantur  Quartodecimani. 

Tertio  seculo,  id  est,  post  annum  200. 
orta  est  haeresis  Novatianorum,  qui  nega¬ 
bant,  Ecclesiam  posse  absolvere  a  peccatis 
eos, qui  post  Baptismum  lapsi  erant.Explicata 
autem  fuit  veritas  per  Concilium  Romanum, 
cui  Cornelius  Papa  praeerat,  ut  refert  Euse¬ 
bius  ex  versione  Ruffini  lib.  YI,  hist.  c.  33. 
et  deinceps  Novatiani  semper  inter  haereti¬ 
cos  habiti  sunt.  Eodem  seculo  orta  est  quaes¬ 
tio  de  Anabaptismo  :  et  quidem  cum  varii 
varia  sentirent,  Cornelius  Romae  Concilio 
habito  decrevit,  non  esse  rebaptizandos,  qui 
ab  haereticis  baptizati  essent,  ut  Eusebius 
refert  lib.  YII,  hist.  c.  2.  et  postea  etiam 
Stephanus  Papa  scripsit,  et  praecepit,  ut  non 
rebaptizarentur,  qui  ab  haereticis  secundum 
formam  Ecclesiae  baptizati  essent.  Cujus  de¬ 
creti  meminit  Cyprianus  in  epist.  ad  Pompe¬ 
ium,  et  B.  Augustinus  lib.  Y.  De  Baptis, 
cap. 23.  et  Yincentius  Lirinensisin  suo  Com¬ 
monitorio. 

Quarto  seculo  post  annum  300.  orta  est 
haeresis  Arianorum,  quae  quidem  per  Con¬ 
cilium  Nicaenum  generale  sublata  est.  Porro 
in  eo  Concilio  318  Episcopi  fuerunt,  et  ii 
soli  judices  fuisse  leguntur  una  cum  Legatis 
Romanae  Sedis  Yito  et  Vincentio  Presbyteris, 
qui  cum  Hosio  Episcopo  Gordubensi,  Con¬ 
cilio  praeerant  nomine  Sylvestri  Papae,  et 
postea  adhuc  totum  Concilium  per  episto- 
tolam  a  Sylvestro  confirmationem  petiit : 
Imperator  autem  aderat  quidem,  sed  nulla 


in  re  judicem  egit.  Haec  omnia  patent,  tum 
ex  I.  Tom.  Cohciliorum,  tum  ex  historicis, 
Eusebio  lib.  III,  De  vit.  Constant.,  Ruffmo, 
Socrate,  Sozomeno,  Theodoreto  lib.  I,  hist. 
Eccl. 

Eodem  seculo  haeresis  Macedonii  contra 
Spiritum  sanctum  judicata  et  condemnata 
est  per  Concilium  Constantinopolitanum, 
quod  a  Damaso  confirmatum  fuisse  testatur 
Photius  in  libro  De  septem  Synodis,  qui  liber 
excudi  solet  ad  initium  primi  Tomi  Concilio¬ 
rum. 

Quinto  seculo  haeresis  Nestorii  condem¬ 
nata  est  in  Concilio  Ephesino  I,  praeside  Cy- 
rillo  nomine  Coelestini  Papae,  ut  Evagrius 
testatur  lib.  I,  cap.  4.  Et  paulo  post  haeresis 
Eutychetis  in  Concilio  Chalcedonensi,  prae¬ 
sidentibus  Legatis  Papae  Leonis,  ut  Evagrius 
testatur  lib.  II,  cap.  4.  et  hujus  etiam  Syno¬ 
di  petita  est  a  Pontifice  Romano  confirma¬ 
tio,  et  nec  in  ista,  nec  in  illa  ullam  subscrip¬ 
tionem  legimus  Imperatoris,  aut  Laicorum 
quorumlibet,  sed  tantum  Ecclesiasticorum. 
Yide  tomum  1  et  2.  Conciliorum,  et  Brevia¬ 
rium  Liberati. 

Eodem  seculo  damnata  est  haeresis  Pela- 
gianorum,  quam  Lutherani  prae  caeteris  vi¬ 
dentur  odisse,  sed  a  Pontificibus  Romanis 
damnata  est.  Sic  enim  Augustinus  ait :  «  Pe- 
lagiana  haeresis  cum  suis  auctoribus  ab  Epis¬ 
copis  Ecclesiae  Romanae,  prius  Innocentio, 
deinde  Zosimo,  cooperantibus  Conciliorum 
Africanorumlitteris, convicta  atque  damnata 
est.  (i )  »  Et  in  Chronico  Prosper  anno  420. 
«  Concilio  »,  inquit,  «  apud  Carthaginem- 
habito  amplius  217  Episcoporum,  ad  Papam 
Zosimum  synodalia  decreta  perlata  sunt, 
quibus  probatis,  per  totum  mundum  haere¬ 
sis  Pelagiana  damnata  est.  » 

Sexto  seculo  multae  haercses  damnatae 
sunt  in  V  Synodo,  in  qua  etiam  soli  Epis¬ 
copi  fuerunt  judices. 

Septimo  seculo  damnati  sunt  Monotheli- 
tae  in  YI  Synodo  generali,  cui  praefuerunt 
Legati  Romani  Pontificis,  et  Imperator  qui¬ 
dem  interfuit,  et  subscripsit,  sed  post  omnes 
Episcopos,  et  non  judicando,  vel  definiendo, 
ut  Episcopi  subscribebant,  sed  tantum  con¬ 
sentiendo. 

Octavo  seculo  damnati  sunt  Iconomachi 
in  YII  Synodo,  qui  praefuerunt  etiam  Legati 
Romani  Pontificis,  et  nulla  in  eo  legitur 
subscriptio  Laicorum.  De  his  Synodis  lege 


(1)  Retract.  Lib.  II,  Cap.  50. 

Tomos  Conciliorum,  et  librum  Photii  de 
septem  Synodis. 

Nono  seculo  controversi  ae  quaedam  Eccle¬ 
siasticae  definitae  sunt  in  VIII  Synodo,  cui 
praefuerunt  etiam  Legati  Romani  Pontificis. 
Imperator  aderat,  et  subscripsit  quidem 
post  Legatos  Pontificis  et  Patriarchas,  sed 
ibidem  diserte  affirmavit,  ad  se  non  perti¬ 
nere  judicium  rerum  divinarum,  sed  tantum 
subscribere  in  signum  consensus  etc.,  cujus 
verba  paulo  post  adferemus. 

Decimo  seculo  quod  omnium  est  obscu¬ 
rissimum,  nulla  exorta  est  haeresis,  et  prop- 
terea  etiam  nullum  legimus  celebratum 
Concilium  :  schisma  tamen,  et  error  Graeco¬ 
rum,  quae  paulo  ante  coeperant,  hoc  seculo 
maxime  vigebant,  de  quorum  damnatione 
mox  dicemus. 

Undecimo  seculo haeresim  Berengarii  dam¬ 
navit  Leo  IX,  in  Concilio  Vercellensi,  et 
Nicolaus  II,  postea  in  Concilio  Romano,  ut 
Lanfrancus  et  Guitmundus  referunt  lib.  I, 
contra  Berengar.  , 

Duodecimo  seculo  damnata  est  haeresis 
Petri  Abailardi  ab  Innocentio  II,  ut  est  in 
epistolis  B.  Bernardi  epist.  194.  Item  dam¬ 
natus  est  error  Gilberti  Porretani  ab  Euge- 
nio  III,  in  Concilio  Remensi,  teste  B.  Ber- 
nardo  ser.  80.  in  Cantica. 

Decimotertio  seculo  damnatus  est  error 
Joachimi  Abbatis  ab  Innocentio  III,  in  Con¬ 
cilio  generali  Lateranensi.  Et  postea  error 
Graecorum  a  Gregorio  X,  in  Concilio  Lug¬ 
dunensi  generali.  Unde  exstat  cap.  Fideli, 
'de  summa  Trinit.  et  Fide  catholica ,  in 
sexto. 

Decimoquarto  seculo  damnati  sunt  erro¬ 
res  Begardorum  in  Concilio  Viennensi  a  de¬ 
mente  V.  Unde  exstat  cap.  Ad  nostrum ,  in 
Clementin.  de  haereticis. 

Decimoquinto  seculo  damnati  sunt  errores 
Joannis  Wicleff,  et  Joannis  Hus  in  Concilio 
Constantiensi,  praeside  Martino  V.  Et  rursum 
errores  Graecorum  in  Concilio  Florentino 
sub  Eugenio  IV. 

Denique  hoc  nostro  seculo  decimosexto 
damnati  sunt  errores  Lutheranorum  in  Con¬ 
cilio  Tridentino  confirmato  a  Pio  IV.  Inve¬ 
niant  jam  ipsi  unum  exemplum  antiquitatis, 
quo  probent,  aliquem  novum  errorem  vere 
habitum  pro  errore  in  Ecclesia,  et  tamen 
non  damnatum  a  Pontifice,  sed  ab  Impera¬ 
tore,  vel  alio  Principe  seculari :  aut  dicant 
si  possunt,  quinam  unquam  de  sententia 
Conciliorum  a  Romano  Praesule  approbato¬ 


rum  judicare  ausi  fuerint,  et  non  continuo 
haeretici  ab  Ecclesia  Catholica  habiti  sint. 


CAPUT  VII. 

Idem  probatur  testimoniis  Pontificum  et 
Imperatorum. 

Accedant  quarto  loco  testimonia  veterum 
Pontificum,  et  veterum  Imperatorum,  id  est, 
auctorum  utriusque  Juris.  Damasus  in  epist. 
3.  ad  Stephanum,  Innocentius  I,  in  epist. 
ad  Goncil.  Carthaginen.  etMilevit.,  quae  sunt 
apud  Augustinum  91.  et  93.  Leo  I,  in  epist. 
84.  ad  Anastas.  et  89.  ad  Episcopos  Vien¬ 
nensis  provinciae,  Gelasius  in  epist.  adEpisc. 
Dardan.  Gregorius  lib.  IV.  epist.  52.  ad 
Episc.  Galliae  (ut  etiam  posteriores)  docent, 
causas  graviores,  et  praesertim  Fidei,  ad  ju¬ 
dicium  Sedis  Apostolicae  pertinere  :  et  ad 
hoc  citat  Julius  in  epist.  2,  decretum  Nicaeni 
Concilii. 

Jam  Imperatores  idem  senserunt.  Tem¬ 
pore  Aureliani  Imperatoris,  cum  esset  quaes¬ 
tio  inter  Catholicos,  et  Paulum  Samosate- 
num  haereticum  de  domo  Ecclesim,  Impera¬ 
tor  licet  gentilis  respondit,  et  jussit  illi  dari 
Ecclesiam,  cui  scriberent  Italiae  Sacerdotes, 
et  Episcopus  Romanus  ;  nimirum  edoctus  a 
suis,  Episcopum  Romanum  esse  judicem  su¬ 
premum  Christianarum  causarum.  Ita  scri¬ 
bit  Eusebius  lib.  VII,  hist.  cap.  26. 

Constantinus,  teste  Eusebio  lib. III,  Devit. 
Constant,  cap.  12.  in  Concilio  Nicaeno  non 
prius  assedit,  quam  Episcopi  ut  sederet  an¬ 
nuissent.  Quo  signo^  satis  indicavit,  se  non 
esse  praesidentem  Concilii.  Deinde  finito 
Concilio  scripsit  epistolam  omnibus  Ecclesiis, 
quam  Eusebius  ibidem  totam  ponit,  in  cujus 
fine  sic  ait  :  «  Quae  cum  ita  se  habeant,  li¬ 
bentibus  animis  hoc  decretum  Concilii,  tan- 
quam  donum  Dei,  et  mandatum  revera  coe- 
litus  demissum  amplectamini.  Nam  quidquid 
in  sanctis  Episcoporum  Conciliis  decernitur, 
id  universum  divinae  voluntati  debet  attri¬ 
bui.  » 

De  eodem  sic  loquitur  B.  Ambrosius  epist. 
32.  Constantinus,  inquit,  «  nullas  leges  ante 
praemisit,  sed  liberum  dedit  judicium  Sacer¬ 
dotibus.  »  De  quo  etiam  Augustinus  in  epist. 

162.  c.  7.  testatur,  quod  cum  Donatistse  vel¬ 
lent  ab  ipso  judicari  causam  suam,  ipse  eos 
remisit  ad  suum  judicem  proprium,  id  est, 
Melchiadeni  Papam,  et  cum  illi  appellassent 
a  sententia  Pontificis  ad  ipsum  Imperato¬ 
rem  :  «  Dedit  ille  », inquit  Augustinus,  «aliud 
Arelatense  judicium  »,  (aliorum  scilicet 
Episcoporum)  «  non  quia  jam  necesse  erat, 
sed  eorum  perversitatibus  cedens  ».  Neque 
enim  ausus  est  Christianus  Imperator  sic 
eorum  tumultuosas  et  fallaces  querelas  sus¬ 
cipere,  ut  de  judicio  Episcoporum  qui  Romae 
se'derant,  ipse  judicaret. 

Gratianus  Imperator  sic  loquitur  in  epist. 
ad  Episcop.  Aquileien. ,  quae  lecta  est  in 
Concilio  Aquileiensi :  «  Neque  controversiae 
dubiae  sententiae  rectius  poterant  experiri  » 
(expediri  fortasse)  «  quam  si  obortae  alter¬ 
cationis  interpretes  ipsos  constituissemus 
Antistites,  ut  videlicet  a  quibus  proficiscun¬ 
tur  institutae  doctrinae,  ab  eisdem  discordis 
eruditionis  repugnantia  solveretur  ».  Quae 
verba  Ambrosius  in  Concilio  illo  sic  inter¬ 
pretatus  est :  «  Ecce  :  »  inquit,  «  quod  Chris¬ 
tianus  constituit  Imperator.  Noluit  injuriam 
facere  Sacerdotibus,  ipsos  interpretes  con¬ 
stituit  Episcopos.  » 

Theodosius  junior  in  epist.  ad  Synod. 
Ephesin.,  quam  etiam  citat  Nicolaus  I.  in 
epist.  ad  Michaelem  :  «  Deputatus  »,  inquit, 
«  est  Candidianus,  magnificus  comes  strenuo¬ 
rum  domesticorum,  transire  usque  ad  sanc¬ 
tissimam  vestram  Synodum,  ac  in  nullo 
quidem  quae  facienda  sunt  de  piis  dogmati¬ 
bus  quaestiones  communicare :  illicitum 
namque  est,  eum  qui  non  sit  ex  ordine  sanc¬ 
tissimorum  Episcoporum,  Ecclesiasticis  im¬ 
misceri  tractatibus.  » 

Martianus  Imperator,  I.  Nemo  C.  de  sum¬ 
ma  Trinitate  et  Fide  catholica :  «  Injuriam  » , 
inquit,  «  facit  judicio  Reverendissimae  Sy- 
modi,  qui  semel  judicata  revolvere  et  dis¬ 
putare  contendat.  » 

Valentinianus  senior,  ut  scribit  Sozome- 
nus  libro  VI  histor.  cap.  7.  rogatus,  ut  per¬ 
mitteret  Synodum  congregari  ad  quaedam 
Fidei  dogmata  explicanda,  sic  respondit  : 
«  Mihi  »,  inquit,  «  qui  sum  in  sorte  plebi§, 
fas  non  est  talia  curiosius  perscrutari.  Sa- 
cerdotes,  quibus  ista  curae  sunt,  inter  seip- 
sos  quocumque  voluerint  loco  conveniant.  » 

Basilius  Imperator  in  VIII  Synodo  act.  X, 
sic  loquitur  :  «  De  vobis  autem»,  inquit. 


«  laicis,  tam  qui  in  dignitatibus  quam  qui 
absolute  conversamini,  quid  amplius  dicam 
non  habeo,  quam  quia  nullo  modo  vobis  li¬ 
cet  de  Ecclesiasticis  causis  sermonem  mo¬ 
vere  :  neque  penitus  resistere  integritati 
Ecclesiae,  et  universali  Synodo  adversari. 
Hoc  enim  investigare  et  quaerere,  Patriar¬ 
charum,  Pontificum  et  Sacerdotum  est,  qui 
regiminis  officium  sortiti  sunt,  qui  sanctifi¬ 
candi,  quisolvendi,  et  ligandi  potestatem  ha¬ 
bent,  qui  Ecclesiasticas  adepti  sunt  claves; 
non  nostrum  qui  pasci  debemus,  qui  sancti¬ 
ficari,  qui  ligari,  vel  a  ligamento  solvi  ege¬ 
mus  » .  Ibidem  dicit  idem  Imperator,  Impera¬ 
tores  alios  praedecessores  suos,  Constantinum, 
Theodosium,  Martianum,  et  alios  nunquam 
in  Synodis  subscripsisse,  nisi  post  omnes 
Episcopos. 

Denique  de  Theodorico  Rege  Gothorum, 
etsi  Ariano,  in  IV  Synodo  Romana  sub  Sym¬ 
macho  Papa  sic  legimus :  «  Ad  haec  Serenis¬ 
simus  Rex  taliter,  Deo  aspirante,  respondit: 
In  synodali  esse  arbitrio  in  tanto  negotio 
sequenda  praescribere,  nec  aliquid  ad  se 
praeter  reverentiam  de  Ecclesiasticis  nego¬ 
tiis  pertinere.  » 


CAPUT  VIII. 

Idem  probatur  testimoniis  Patrum. 

Probatur  quinto  testimoniis  Patrum  Grae¬ 
corum  et  Latinorum.  Irenaeus  docet,  con¬ 
troversias  non  posse  finiri  ex  solis  Scripturis, 
quia  varie  ab  haereticis  exponuntur,  et  dein¬ 
de  docet,  finiri  debere  controversias  ex  doc¬ 
trina  Romanae  Ecclesiae :  «  Ad  hanc,  »  in¬ 
quit,  «  Ecclesiam  propter  potentiorem  prin¬ 
cipalitatem  necesse  est  omnem  convenire 
Ecclesiam,  hoc  est  eos,  qui  sunt  undique 
fideles,  in  qua  semper  ab  his  qui  sunt  un¬ 
dique  conservata  est  ea,  quae  est  ab  Apos¬ 
tolis  traditio.  v>  (1) 

Athanasius  in  epist.  ad  solitar.  vit.  agent., 
loquens  de  Imperatore  Constantio  Ariano, 
qui  aliquod  judicium  sibi  in  Conciliis  usur¬ 
pabat  :  «  Quando  » ,  inquit,  «  a  condito  aevo 
auditum  est?  quando  judicium  Ecclesiae 
auctoritatem  suam  ab  Imperatore  accepit  ? 

(1)  Adv.  hseres.  Lib.  III,  Cap.  3. 

aut  quando  unquam  hoc  pro  judicio  agni¬ 
tum  est?  Plurimae  antea  Synodi  fuere:  multa 
judicia  Ecclesiae  habita  sunt.  Sed  neque  Pa¬ 
tres  istiusmodi  res  Principi  persuadere  co¬ 
nati  sunt,  nec  Princeps  se  in  rebus  Eccle¬ 
siasticis  curiosum  praebuit  ».  Et  infra: 
«  Quis  »,  inquit,  «  videns  eum  in  decernen¬ 
do  Principem  se  facere  Episcoporum,  et 
praesidere  judiciis  Ecclesiasticis,  non  merito 
dicat,  istud  illam  ipsam  abominationem  de¬ 
solationis  esse,  quae  a  Daniele  praedicta  est  »  ? 
Basilius  in  epist.  62.  ad  Athanas.  dicit :  vi¬ 
deri  sibi  bonum,  ut  quando  Synodus  tunc 
fieri  non  poterat,  scriberent  ad  Romanum 
Pontificem,  ut  ipse  auctoritate  sua  mitteret 
aliquos  in  Orientem,  qui  acta  Concilii  Ari¬ 
minensis  dissolverent. 

Gregorius  Nazianzenus  in  Oratione,  qua  se 
excusat,  quod  diu  ab  Ecclesiastica  functione 
abstinuerit  :  «  Vos  »,  inquit,  «  oves  nolite 
pascere  pastores,  neque  super  terminos 
eorum  elevamini  :  satis  enim  est  vobis,  si 
recte  pascimini.  Nolite  judicare  judices,  nec 
legem  feratis  legislatoribus,  etc.  »  Quomodo 
autem  non  judicat  judices,  et  pascit  pasto¬ 
res,  qui  de  sententia  Concilii,  vel  summi 
Pontificis  judicare  praesumit  ?  Et  ne  putes  a 
Gregorio  excipi  Praesides,  idem  in  Oratione 
ad  suos  cives  timore  perculsos,  et  Praesidem 
irascentem:  «Num  vocem, »  inquit,  Praesidem 
alloquens,  «  suscipitis  liberam?  et  quod  lex 
Christi  vos  meae  potestati  meoque  subjecit 
tribunali?  Imperamus  enim  et  ipsi,  addo,  et 
imperio  majori  et  perfectiori;  suscipe  igitur 
vocem  liberiorem,  scio  te  ovem  esse  gregis 
mei,  etc.  »  Chrysostomus  hom.  ult.  in  Jo. 
dicit  :  Petrum  toti  orbi  magistrum  a  Christo 
praepositum.  Cyrillus  in  thesauro,  ut  B. 
Thomas  citat  in  Opusc.  I.  cont.  error.  Graec. : 
«  Ostenditur  quod  ad  dictum  Pontificem 
Romanum  pertineat  quae  Fidei  sunt  determi¬ 
nare  ;  dicit  enim  Cyrillus  in  lib.  Thesaur. 
Ut  membra  maneamus  in  capite  nostro  apos- 
tolico  Throno  Romanorum  Pontificum,  a 
quo  nostrum  est  quaerere,  quid  credere,  et 
quid  tenere  debemus.  »  Vide  etiam  Damas¬ 
cenum  in  I,  et  2.  orat,  pro  imaginibus. 

Ex  Latinis  Tertullianus  lib.  de  praescript. 
haeret,  pulchre  deducit  id  quod  volumus. 
Primo  enim  docet,  non  debere  cum  haereti¬ 
cis  disputari  ex  Scripturis  :  quia  cum  pos¬ 
sessio,  et  intelligentia  vera  Scripturarum  sit 
Ecclesiae  Catholicae ,  prius  debet  constare, 
quae  sit  vera  doctrina  Ecclesiae,  et  tunc  ex 
illa  intelligendae  sunt  Scripturae.  Quae  sit 


autem  vera  doctrina  Ecclesiae,  non  potest 
tutius  quaeri,  quam  in  Ecclesiis  Apostolicis, 
quarum  praecipua  est  Romana.  Nam  Deus 
doctrinam  veritatis  Christo  tradidit,  Christus 
Apostolis,  Apostoli  successoribus  suis.  Haec 
ille  in  summa.  Cyprianus  lib.  I,  epist.  3. 
a  Neque  enim  aliunde  haereses  obortae  sunt, 
aut  nata  sunt  schismata,  quam  inde,  quod 
Sacerdoti  Dei  non  obtemperatur,  nec  unus 
in  Ecclesia  ad  tempus  Sacerdos,  et  ad  tem¬ 
pus  judex  vice  Christi  cogitatur  etc.  »  Nam 
ante  definitionem  Pontificum  licet  de  dubiis 
rebus  sine  vitio  haeresis  utramvis  partem  te¬ 
nere  :  at  post  definitionem  qui  non  obtem¬ 
perant,  fiunt  haeretici. 

Ambrosius  epist.  32.  ad  Imperatorem  Va¬ 
lentinianum  juniorem,  qui  ab  Arianis  depra¬ 
vatus  volebat  de  rebus  Fidei  judicare  :  <c  At 
certe,  inquit,  si  vel  Scripturarum  seriem  di¬ 
vinarum,  vel  vetera  tempora  retractemus, 
quis  abnuat,  in  causa  Fidei ;  in  causa,  in¬ 
quam,  Fidei  Episcopos  solere  de  Imperato¬ 
ribus  Christianis,  non  Imperatores  de  Epi¬ 
scopis  judicare?  Eris,  Deo  favente,  etiam  se¬ 
nectutis  maturitate  provectior,  et  tunc  de 
hoc  censebis,  qualis  ille  Episcopus  sit,  qui 
laicis  jus  Sacerdotale  substernit.  Pater  tuus 
vir  maturioris  sevi  dicebat  :  Non  est  meum 
judicare  inter  Episcopos  :  tua  nunc  dicit 
Clementia  :  Ego  debeo  judicare.  »  Et  infra  : 
«  Si  conferendum  de  Fide,  Sacerdotum  de¬ 
bet  esse  ista  collatio,  sicut  factum  est  sub 
Constantino  augustae  memoriae  Principe,  qui 
nullas  leges  ante  praemisit,  sed  liberum  de¬ 
dit  judicium  Sacerdotibus.  Factum  est  etiam 
sub  Constantio  augustae  memoriae  Imperato¬ 
re,  paternae  dignitatis  haerede.  Sed  quod  bene 
coepit,  aliter  consummatum  est.  Nam  Epi¬ 
scopi  sinceram  primo  scripserant  Fidem  : 
sed  dum  volunt  quidam  de  Fide  intra  Pala¬ 
tium  judicare,  id  egerunt,  ut  circumscriptio¬ 
nibus  illa  Episcoporum  judicia  mutarentur.» 
Nota  Lector  haec  ultima  verba  :  laici  enim 
in  domo  Principis,  dum  volunt  de  sententia 
Episcoporum  judicare,  in  errorem  incidere 
meruerunt. 

Hieronymus  in  epist.  ad  Damas,  de  nom. 
hypost.  «  Decernite,  inquit,  si  placet,  obse¬ 
cro,  non  timebo  tres  hypostases  dicere,  si 
jubetis.  »  Et  infra  :  «  Obtestor  beatitudinem 
tuam  per  crucifixum,  Mundi  salutem,  per 
opwouo-iov  Trinitatem,  ut  mihi  epistolis  tuis 
sive  tacendarum,  sive  dicendarum  hyposta- 
seon  detur  auctoritas.  »  Idem  petit  epistola 
sequenti.  Et  nota,  Hieronymum  fuisse  longe 

doctiorem  Damaso,  ut  patet  ex  tot  quaestio¬ 
nibus  Scripturarum,  quas  Hieronymus  Da¬ 
maso  explicavit  :  et  tamen  cum  agitur  de 
judicio  Fidei,  ut  aliquid  definiatur,  Hiero¬ 
nymus  totum  judicium  tribuit  Damaso  Pon¬ 
tifici.  Sulpitius  lib.  II  sac.  hist.  refert,  S.Mar- 
tinum  Maximo  Imperatori  aliquando  dixisse: 
Novum  esse  et  inauditum  nefas,  quod  cau¬ 
sam  Ecclesiae  judex  saeculi  judicaret. 

Augustinus  cont.  Crescon.  «  Quisquis  falli 
metuit  hujus  obscuritate  quaestionis,  Eccle¬ 
siam  de  illa  consulat,  quam  sine  ulla  ambi¬ 
guitate  sancta  Scriptura  demonstrat  (1).  » 
Et  epistol.106  adPaulin.,  loquens  de  episto¬ 
lis  Irtnocentii,  in  quibus  diserte  positum 
erat,  ad  sedem  Apostolicam  pertinere  judi¬ 
cium  de  rebus  Fidei,  sic  ait  :  «  Ad  omnia 
nobis  ille  rescripsit,  eo  modo  quo  fas  erat, 
atque  oportebat  Apostolicae  sedis  Antisti¬ 
tem.  »  Et  lib.  cont.  epist.  fundam,  cap.  5. 
«  Ego  vero,  inquit,  Evangelio  non  crederem, 
nisi  me  Ecclesia3  Catholicae  commoveret 
auctoritas.  » 

Respondet  Calvinus  :  loqui  Augustinum 
de  quadam  persuasione  privata  Fidelium, 
qua  nonnulli  convertuntur  ad  Fidem;  ut 
sensus  sit  :  «  Ego  Evangelio  non  crederem, 
id  est,  ego  nunc  non  essem  Christianus,  nisi 
me  commovissent  suis  persuasionibus  Chri¬ 
stiani  .  »  At  frigida  est  ista  solutio  :  nam  in 
primis  de  praesenti  loquitur  Augustinus  cum 
dicit  :  «  Nisi  me  commoveret  auctoritas  Ec¬ 
clesiae.  »  Deinde  paulo  infra  :  «  Quibus,  in¬ 
quit,  praecipientibus  Evangelio  credidi,  his 
jubentibus  tibi  omnino  non  credam.  »  Ubi 
non  suasionem,  sed  imperium  tribuit  Eccle¬ 
siae.  Et  infra,  loquens  de  libro  Actorum  Apo- 
stolicorum  :  «  Cui  libro,  inquit,  necesse  est, 
me  credere,  si  credo  Evangelio,  quoniam 
utramque  Scripturam  similiter  mihi  Catho¬ 
lica  commendat  auctoritas.  »  Idem  in 
procem,  lib.de  cloct.  Christ.  quasi  praevidens 
spiritum  istum  privatum,  qui  dedignatur  ha¬ 
bere  praeceptorem.  «  Caveamus,  inquit,  ta¬ 
les  tentationes  superbissimas  et  periculosis¬ 
simas,  magisque  cogitemus  centurionem 
Cornelium  :  quamvis  exauditas  orationes 
ejus,  eleemosynasque  respectas  ei  Angelus 
nuntiaverit,  Petro  tamen  traditum  imbuen¬ 
dum.  Et  certe  Spadonem  illum,  qui  Isaiam 
Prophetam  legens  non  intelligebat,  neque 
ad  Angelum  Apostolus  misit,  nec  ei  per  An¬ 
gelum  id  quod  non  intelligebat  expositum, 


aut  divinitus  in  mente  sine  hominis  ministe¬ 
rio  revelatum  est  etc.  » 

Prosper  in  lib.  cont.  Collat.  in  fine,  non 
aliter  probat,  Pelagianos  vere  esse  haBreti- 
cos,  quam  quia  damnati  fuerant  a  Romanis 
Episcopis,  Innocentio,  Zosimo,  Bonifacio, 
Coelestino.  Yincentius  Lirinensis  in  suoGom- 
monit.  cap.  2.  :  a  Hinc,  inquit,  forsitan  re¬ 
quirat  aliquis,  cum  sit  perfectus  Scriptura¬ 
rum  canon,  quid  opus  est,  ut  ei  Ecclesiasti¬ 
cae  intelligentiae  jungatur  auctoritas?  Quia 
videlicet  Scripturam  sacram  pro  ipsa  sui  al¬ 
titudine  non  uno  eodemque  sensu  omnes  ac¬ 
cipiunt,  sed  ejusdem  eloquia  aliter  alius  at¬ 
que  alius  interpretatur,  ut  pene  quot  homi¬ 
nes  sunt,  tot  illinc  sententiae  erui  posse  vi¬ 
deantur.  Atque  idcirco  multum  necesse  est, 
propter  tantos  tam  varii  erroris  anfractus, 
ut  Propheticae  et  Apostolicae  interpretationis 
linea  secundum  Ecclesiastici  et  Catholici 
sensus  normam  dirigatur  etc.  »  Normam 
autem  sensus  Catholici,  ibidem  aperte  osten¬ 
dit  esse  Conciliorum  decreta,  consensionem 
Patrum,  et  similia. 

Gregorius  lib.  YI,  epist.  25  :  «  Nobis,  in¬ 
quit,  notum  est,  piissimos  dominos  discipli¬ 
nam  diligere,  ordines  servare,  canones  ve¬ 
nerari,  et  se  in  causis  sacerdotalibus  non 
miscere.  »  Anselmus  in  lib.  de  incarn. Verbi 
cap.  1.  sic  Urbanum  Romanum  Pontificem 
alloquitur  :  r<  Quoniam,  inquit,  divina  pro¬ 
videntia  vestram  elegit  sanctitatem,  cui  vi¬ 
tam  et  Fidem  Christianam  custodiendam,  et 
Ecclesiam  suam  regendam  committeret;  ad 
nullum  alium  rectius  refertur,  si  quid  contra 
Catholicam  Fidem  oritur  in  Ecclesia,  ut  ejus 
auctoritate  corrigatur  etc.  » 

Bernardus  epist.  190.  ad  Innocent.  Papam 
II  :  «  Oportet  ad  vestrum  referri  Apostola- 
tum  pericula  quaeque,  et  scandala  emergen¬ 
tia  in  regno  Dei,  ac  praesertim,  quae  de  Fide 
contingunt.  Dignum  namque  arbitror,  ibi 
potissimum  resarciri  damna  Fidei,  ubi  non 
possit  Fides  sentire  defectum.  »  Et  infra  : 
«  Tempus  est,  ut  vestrum  agnoscatis,  Pater 
amantissime,  principatum,  probetis  zelum, 
ministerium  honoretis.  In  eo  plane  Petri  im¬ 
pletis  vicem,  cujus  tenetis  et  sedem,  si  ves¬ 
tra  admonitione  corda  in  Fide  fluctuantia 
confirmatis,  si  vestra  auctoritate  conteritis 
Fidei  corruptores.  »  Et  epist.  189.  «  Dice¬ 
bam,  sufficere  scripta  ejus  ad  accusandum 
eum,  nec  mea  referre,  sed  Episcoporum, 


(1)  Lib.  I,  Cap.  33. 

quorum  esset  ministerii  de  dogmatibus  ju¬ 
dicare.  » 


CAPUT  IX. 


Idem  probatur  ex  ratione. 

Probatur  ultimo  ratione.  Non  ignorabat 
Deus,  multas  in  Ecclesia  exorituras  difficul¬ 
tates  circa  Fidem;  debuit  igitur  judicem 
aliquem  Ecclesiae  providere  :  at  iste  judex 
non  potest  esse  Scriptura,  neque  spiritus  re¬ 
velans  privatus,  neque  Princeps  saecularis  ; 
igitur  Princeps  Ecclesiasticus,  vel  solus,  vel 
certe  cum  consilio  et  consensu  Coepiscopo- 
rum  :  nec  enim  fingitur,  neque  potest  fingi 
aliquid  aliud,  ad  quod  hoc  judicium  perti¬ 
nere  posse  videatur.  Ac  primum,  non  esse 
judicem  Scripturam,  planum  est,  quia  va¬ 
rios  sensus  recipit,  nec  potest  ipsa  dicere, 
quis  sit  verus.  Praeterea  in  omni  Republica 
bene  instituta  et  ordinata,  lex  et  judex  dis¬ 
tinctae  res  sunt.  Lex  enim  docet,  quid  agen¬ 
dum,  et  judex  legem  interpretatur,  et  se¬ 
cundum  eam  homines  dirigit.  Denique  de 
Scripturae  interpretatione  quaestio  est  :  non 
autem  se  ipsa  interpretari  potest. 

At,  inquiunt,  ex  collatione  variorum  loco¬ 
rum  facile  potest  a  quovis  linguarum  perito 
erui  verus  sensus.  Sed  quid,  si  multi  sint 
linguarum  periti,  et  eadem  loca  inter  se 
conferant,  et  tamen  adhuc  convenire  non 
possint  :  quis  tum  erit  judex?  certe  multi 
Lutheranorum,  multi  item  Zwinglianorum 
linguarum  periti  fuerunt,  et  Scripturas  inter 
se  magno  labore  contulerunt,  et  tamen  in 
explicatione  illius  sententiae  :  Hoc  est  Corpus 
meum ,  convenire  nunquam  potuerunt.  At 
Zwingliani,  dicet  Lutheranus,  excaecati  sunt, 
proinde  nihil  mirum,  si  clarissima  Domini 
verba  non  intelligant.  Sed  quid,  si  Zwinglia- 
nus  Lutheranos  excaecatos  dicat,  quis  erit 
judex? 

Quod  autem  Spiritus  revelans  unicuique 
privato  homini  judex  esse  non  possit,  facile 
demonstratur.  Siquidem  ille,  qui  est  in  te, 
a  me  neque  videtur,  neque  auditur  :  judex 
debet  videri  et  audiri  ab  utraque  parte  liti¬ 
gante  ;  nam  tales  sunt  qui  contendunt,  ni¬ 


mirum  homines  corporales,  si  enim  spiritus 
essemus,  forte  sufficeret  judicium  spiritus. 
Praeterea  in  Republica  temporali  omnes  ho¬ 
mines  habent  verum  lumen  naturale,  quo 
lex  condita  est,  et  quod  sufficit  ad  eam  ex¬ 
ponendam,  et  tamen  nunquam  permittitur 
legis  interpretatio  privato  judicio  unius¬ 
cujusque  :  et- si  permitteretur,  diu  Respu¬ 
blica  durare  non  posset;  quanto  ergo  minus 
permittenda  est  Scripturae  interpretatio  ju¬ 
dicio  uniuscujusque,  cum  non  habeant  om¬ 
nes  verum  illud  supernaturale  lumen,  quo 
Scriptura  condita  est,  et  quod  est  necessa¬ 
rium  ad  eam  recte  intelligendam. 

Praeterea,  judex  debet  habere  auctorita¬ 
tem  coactivam,  alioqui  nihil  prodesset  ejus 
judicium  :  at  privati  homines  nullam  habent 
talem  auctoritatem.  Item  plurimi  sunt  adeo 
rudes  et  imperiti,  ut  ipsimet  fateantur,  sc 
nullo  modo  posse  judicare  de  quaestionibus 
Fidei,  et  tamen  etiam  illi  salvari  possunt ; 
non  est  igitur  necesse,  ut  omnes  judicent. 

Denique,  si  spiritus  iste  revelans  privatus 
esset  judex,  praecluderetur  via  conversioni 
haereticorum,  nec  ullae  controversiae  unquam 
terminari  possent.  Nam  nemo  est  haeretico¬ 
rum,  qui  spiritum  non  jactet,  et  qui  spiritum 
suum  non  praeponat  spiritibus  aliorum,  et 
sicut  II  Paral.  XVIII  cum  diceret  Michaeas 
Propheta  Domini  se  loqui  in  nomine  Domini, 
Pseudoprophetas  autem  agitari  spiritu  men¬ 
dacii;  respondit  ei  Sedecias  Pseudopro¬ 
pheta  :  Per  quam  viam  pertransivit  Spiritus 
Domini  a  me ,  ut  loqueretur  tibi  (I)?  Ita  si  Ca¬ 
tholicus  diceret  :  Spiritus  ita  mihi  revelat, 
responderet  haereticus;  et  per  quam  viam? 
etc. 

Quod  autem  non  sit  Princeps  saecularis  ju¬ 
dex,  probatur.  Nam  nihil  potest  ultra  virtu¬ 
tem  a  causis  suis  acceptam  :  causae  autem 
principatus  saecularis  humanae  et  naturales 
sunt ;  nam  efficiens  est  electio  populi,  finis 
est  pax,  et  tranquillitas  temporalis  Reipubli- 
cae;  igitur  non  habet  virtutem,  neque  aucto¬ 
ritatem  Princeps  ut  talis,  nisi  humanam, 
qualem  populus  dare  potuit,  et  qualis  requi¬ 
ritur  ad  conservandam  temporalem  pacem. 
Cujus  signum  est,  quod  etiam  sine  Ecclesia 
sunt  veri  Reges,  et  Principes  temporales;  et 
sine  illis  esse  potest  vera  Ecclesia,  ut  in  orbe 
Romano  primis  trecentis  annis. 

Neque  obstat,  quod  Rom.  XIII  dicitur  : 
Non  est  potestas  nisi  a  Deo.  et  qui  potestati  re- 


(1)  II.  Paralip.  XVIII.  23. 

sistit,  Dei  ordinationi  resistit  (1).  Nam  non 
vult  Apostolus  dicere,  regiam  potestatem 
esse  immediate  a  Deo,  sed  mediate,  quia 
Deus  instinctum  illum  naturalem  posuit  in 
hominibus,  ut  crearent  sibi  Regem  :  sicut 
etiam  leges  humanae  dici  possunt  a  Deo,  quia 
fiunt  lumine  naturali,  quod  Deus  in  mente 
humana  in  creatione  impressit.  At  principa¬ 
tus  Ecclesiasticus  causas  habet  divinas  et 
supernaturales  :  nam  efficiens  immediate  est 
Deus,  neque  enim  Pontifex  ah  Ecclesia  auc7 
toritatem  habet,  sed  a  Christo,  qui  dixit  ei  : 
Pasce  oves  meas ,  Jo.  ult.  Et :  Tibi  dabo  claves 
regni  coelorum  etc.  Matth.  XYI(2). Finis  autem 
est  aeterna  beatitudo. 

Quocirca  extra  Ecclesiam  non  invenitur 
verus  Pontifex,  nec  veri  Sacerdotes,  nec  sine 
his  esse  potest  Ecclesia.  Et  hincNazianzenus 
in  oratione  ad  cives  timore  perculsos ;  Ghry- 
sostomus  in  hom.  4.  in  verba  Isaise,  et  Am- 
bros.  lib.  de  dignit.  sacerdot.  c.  2.  dicunt, 
Episcopum  tanto  esse  majorem  Rege,  quanto 
spiritus  carni,  coelum  terne,  aurum  plumbo 
praestat.  Et  propterea  etiam  pontificatus,  et 
sacerdotium  per  se  ad  Ecclesiam  pertinent  : 
principatus  autem  temporalis  per  accidens. 
Igitur  cum  res  Fidei  definire,  et  Scripturas 
divinas  interpretari  sit  actus  spiritualis  Ec¬ 
clesiasticus,  certe  non  ad  Principem  tempo¬ 
ralem,  sed  ad  spiritualem  et  Ecclesiasticum  * 
pertinet. 


CAPUT  X. 

/ 

Solvuntur  objectiones. 

At  objiciunt  primo  illud  Isai.  LIY  :  Dabo 
universos  filios  tuos  doctos  aDomino{ 3).  Respon¬ 
deo  :  non  loquitur  lsaias  de  spiritu  privato 
revelante,  sed  vel  loquitur  de  doctrina  Evan- 
gelii,  quam  Deus  ipse,  id  est,  Christus  preedi- 
cavit  et  docuit,  ut  exponit  hoc  loco  Cyrillus, 
ut  sensus  sit  :  «  Populum  Christianum  non 
docebo  per  Prophetas,  sed  per  meipsum,  » 
juxta  illud  Hebr.  I  :  Multifariam ,  multisque 
modis ,  etc.  Yel  (quse  est  subtilior  et  germa¬ 
nior  expositio)  loquitur  de  gratia  Spiritus 
sancti,  qua  homo  interius  a  Deo  movetur,  et 

(1)  Rom.  XIII,  2.  —  (2)  Joan.  XXI,  15  et  seq. ; 
VI,  45.  —  (5)  I.  Thess.  IV,  9.  —  (G)  Jerem.  XXX 


suaviter  impellitur  ad  credendum  et  aman¬ 
dum,  ut  exponit  B.  Augustinus  lib.  de  grat. 
Christi,  c.  12,  13  et  14.  Itaque  non  est  sen¬ 
sus,  omnes  Christianos  intellecturos  divina 
revelatione  omnia  arcana  Scripturarum,  sed 
tales  futuros  ut  non  solum  audiant  magistrum 
exterius  explicantem  verbum  Dei,  sed  etiam 
audiant  intus  magistrum  Deum  suadentem, 
ut  faciant  quod  audiunt.  Dum  fit  concio, 
omnes  audiunt,  et  intelligunt  quod  dicitur  : 
sed  unus  credit,  alius  non  credit :  unus  con¬ 
vertitur  a  peccato  ad  poenitentiam,  alius 
non  convertitur  :  illi  priores  dicuntur  docti 
a  Deo,  illi  posteriores  non  item.  In  hunc  sen¬ 
sum  protulit  ex  hoc  loco  testimonium  Domi¬ 
nus  Jo.YI :  Est,  inquit,  scriptum  in  Prophetis : 
Et  erunt  omnes  docibiles  Dei.  Omnis  qui  audi¬ 
vit  a  Patre ,  et  didicit ,  venit  ad  me  (fi).  Et  Apo¬ 
stolus  I  Thess.  IV  :  De  charitate  fraternitatis 
non  necesse  habemus  scribere  vobis ,  ipsi  enim 
a  Deo  didicistis ,  ut  diligatis  invicem  (o). 

Secundum  argumentum  Hierem.  XXXI  : 
Dabo  legem  meam  in  visceribus  eorum ,  et  in 
corde  eorum  scribam  eam,,  et  non  docebit  ultra 
vir  proximum  suum ,  dicens  :  Cognosce  Domi¬ 
num.  Omnes  enim  cognoscent  me  a  minimo  eo¬ 
rum,  usque  ad  maximum  (6). 

Respondeo  cum  Augustino  lib.  de  spirit. 
et  Iit.  c.  24.  illis  verbis  Dabo  legem  meama tc. 
significari  gratiam  Testamenti  novi,  id  est, 
Fidem  per  charitatem  operantem ,  quam 
Deus  diffundit  in  cordibus  nostris,  ut  non  so¬ 
lum  sciamus,  sed  etiam  impleamus  divina 
mandata  :  illis  autem  Et  non  docebit  ultra 
etc.  significari  praemium  Fidei,  id  est,  bea- 
titudinem,  in  qua  omnes  electi  videbunt 
Deum  facie  ad  faciem. 

Si  tamen  quis  contendat,  etiam  ista  ulti¬ 
ma  verba  de  hoc  tempore  intelligenda  6sse; 
responderi  potest:  hic  non  loqui  Prophetam 
de  mysteriis  absconditis  Scripturarum,  sed 
de  cognitione  unius  Dei.  Cum  enim  tempore 
Testamenti  veteris  non  solum  Gentiles  ado¬ 
rare  ntjD  e  os  falsos,  sed  etiam  frequentissime 
populus  Dei  ad  idola  et  Deos  alienos  conver¬ 
teretur;  praedixit  Hieremias  futurum  ,  ut 
tempore  novi  Testamenti  omnes  homines 
cognoscant  unum  Deum,  quod  certe  nunc 
impletum  cernimus.  Nam  Gentiles  conversi 
sunt  ad  Fidem,  et  ipsi  etiam  Judaei  et  Tur¬ 
eae,  licet  impii  sint,  tamen  ununl  Deum  co¬ 
lunt. 

Matth.  XVI,  19.  —  (3)  Isai.  LIV,  13.  —  (4)  Joan. 
I,  33. 

Tertium  argumentum  Matth.  XXIII  :  Vos 
autem  nolite  vocari  Rabbi,  unus  est  enim  ma¬ 
gister  vester  (1).  Igitur  solo  interno  Doctore 
.  debemus  esse  contenti.  Respondeo  :  non 
prohibet  Dominus  nomen  et  officium  magis¬ 
tri,  sed  ambitionem  et  affectationem  illius 
honoris.  Nam  II  Timoth.  I,  Apostolus  vocat 
se  doctorem  et  magistrum  Gentium.  Praete¬ 
rea  in  illo  c.  XXIII,  Dominus  reprehenderat 
Scribas  et  Pharisoeos,  quod  amarent  primas 
cathedras,  et  salutari  ab  hominibus,  Rabbi. 
Et  ibidem  dicit  :  Et  nolite  vocare  patrem  su¬ 
per  terram ,  cum  tamen  certo  certius  sit,  non 
prohiberi  nomen,  aut  officium  patris,  sed 
nimium  affectum  erga  parentes . 

Quartum  argumentum  Jo.  Y.  Ego  testi¬ 
monium  ab  homine  non  accipio  (2)  ;  nec  ver¬ 
bum  igitur  Dei  accipit  testimonium  a  verbo 
hominis  :  sed  Pontifex  et  Concilium  homines 
sunt ;  igitur  eorum  testimonio  Scripturae 
non  egent,  sed  per  se  sufficiunt  ad  omnes 
controversias  dirimendas. 

Respondeo  :  Christus  non  eguit  testimonio 
hominum  pro  se,  quia  majora  testimonia  ha¬ 
bebat,  sed  tamen  testimoniis  hominum  ute¬ 
batur  propter  alios.  Jo.  I  :  Hic  venit  in  testi¬ 
monium ,  ut  testimonium  perhiberet  de  lumine. 
Et  Jo.  XV  :  Vos  testimonium  perhibetis  quia 
.  ab  initio  mecum  estis  (3).  Actor  I :  Eritis  mihi 
testes  in  Hierusalem ,  et  in  omni  Judaea  (4).  De¬ 
nique  Martyres  cur  dicuntur  Martyres,  nisi 
quia  testes  Christi  fuerunt.  Cum  ergo  Domi¬ 
nus  ait  :  Vos  misistis  ad  Joannem ,  et  testimo¬ 
nium  perhibuit  veritati  :  ego  autem ,  Jo.  V,  non 
ab  homine  testimonium  accipio ,  sed  heee  dico, 
ut  salvi  sitis  ;  sensus  est  :  Ego  profero  vobis 
Joannis  testimonium ,  quod  vos  ipsi  quaesivistis , 
non  quod  ego  indigeam  pro  me ,  sed  quia  utile 
\st  vobis ,  ut  facilius  credatis.  Ad  eumdem  mo¬ 
dum,  Scriptura  pro  se  non  eget  hominum 
testimonio,  sive  enim  intelligatur,  sive  non, 
in  se  verissima  est,  tamen  propter  nos  eget 
testimonio  Ecclesiae,  qui  alioqui  non  sumus 
certi  qui  sint  libri  vere  sacri  ac  divini,  nec 
quae  sit  eorum  vera  ac  germana  intelligentia. 

Quintum  argumentum  Jo.YII  :  S  quis  vo¬ 
luerit  voluntatem  ejus  facere  qui  misit  me, 
agnoscet  de  doctrina  mea ,  utrum  ex  Deo  sit  (3). 
Non  ergo  praeter  spiritum  dilectionis  Dei  re¬ 
quiritur  aliud  magisterium  ad  Scripturas  in- 
telligendas. 


Respondeo  :  non  hoc  dicit  Dominus,  ut 
ostendat,  omnes  viros  bonos  per  se  intelli- 
gere  posse  omnia  loca  Scripturarum,  sed  ut 
doceat,  viros  probos  carere  impedimentis 
quibusdam,  propter  quae  alii  quidam,  nec 
per  se,  nec  per  alios  Fidei  veritatem  intelli- 
gere  possint  :  nam  cupiditas  gloriae,  et  pe¬ 
cuniarum,  et  similium  rerum  excsecat  ocu¬ 
los.  Unde  Jo.Y.  Quomodo  vos  potestis  credere, 
qui  gloriam  ab  invicem  accipitis  ?  Et  Luc.XYI : 
Audiebant  haec  omnia  Phariscei ,  qui  erant  avari, 
et  deridebant  eum  (6). 

Sextum  argumentum  Jo.  X  :  Oves  mece  vo¬ 
cem  mea  maudiunt ,  et  sequuntur  me  (7) ;  igitur 
non  egemus  alio  praeceptore.  Respondeo : 
loquitur  Dominus  de  praedestinatis,  ut  hic 
exponit  Augustinus,  qui  ante  mortem  om¬ 
nino  audiunt  vocationem  Dei,  et  eam  se¬ 
quuntur  perseverantes  usque  ad  mortem  ; 
neque  est  hic  sermo  de  difficultatibus  Scrip¬ 
turarum.  Quod  si  etiam  ageretur  de  Scrip¬ 
turarum  intelligentia,  diceremus,  Christum 
loqui  suis  ovibus  multis  modis,  per  Scriptu¬ 
ram,  per  internam  inspirationem,  et  aper¬ 
tissime  per  os  Vicariorum  suorum,  de  qui¬ 
bus  dixit  Lucae  X  :  Qui  vos  audit, me  audit{ 8). 
Nec  enim  cum  Dominus  ait,  oves  mece  vocem 
meam  audiunt  exclusit  vicarios,  sed  hostes 
suos.  Sic  enim  ibidem  ait  :  Alienum  autem 
non  sequuntur.  Et,  JSon  audiunt  vocem  alieno¬ 
rum  (9). 

Septimum  argumentum  Actor.  XVII,  Be- 
roenses  scrutabantur  Scripturas,  an  ita  se 
haberent,  quae  Paulus  praedicabat  :  si  ergo 
licuit  hominibus  illis,  haud  dubie  laicis,  exa¬ 
minare  verba  Pauli,  cur  non  liceat  nobis 
examinare  verba  Papae,  et  Conciliorum? 
Respondeo  :  etsi  Paulus  erat  Apostolus,  et 
non  poterat  falsam  doctrinam  praedicare, ta¬ 
men  non  constabat  hoc  initio  Beroensibus, 
nec  tenebantur  mox  credere,  nisi  prius  vi¬ 
derent  miracula,  aut  alias  probabiles  ratio¬ 
nes  credendi.  Itaque  cum  Paulus  probaret 
illis  Christum  ex  oraculis  Prophetarum,  me¬ 
rito  illi  scrutabantur  Scripturas,  an  ha;c  ita 
se  haberent.  At  Christiani,  quibus  constat 
Ecclesiam  non  posse  errare  in  explicanda 
doctrina  Fidei,  tenentur  eam  recipere,  et 
non  dubitare,  an  beee  ita  se  habeat. 

Addo  etiam,  quod  etsi  hsereticus  peccat 
dubitando  de  auctoritate  Ecclesiae,  in  quam 


(1)  Matth.  XXIII,  8.  —  (2)  Joan.  V,  3,  4.  —  (3)  Joan.  I,  7. ;  XV,  27.  —  (4)  Act.  I,  8.  —  (5)  Joan. 
VII,  17.  —  (6)  Joan.  V,  44.;  Luc.  XVI,  14.  —  (7)  Joan.  X,  27.  —  (8)  Luc.  X,  16.  —  (9)  Joan. 
X,  5. 

per  Baptismum  regeneratus  est,  neque  est 
eadem  conditio  haeretici,  qui -semel  Fidem 
professus  est,  et  Judeei  aut  Ethnici  qui  nun¬ 
quam  fuit  Christianus  :  tamen  posito  hoc 
dubio,  et  hoc  peccato,  non  male  facit  scru¬ 
tando,  et  examinando,  an  loca  Scripturae  et 
Patrum  a  Concilio  Tridentino  prolata  ita  se 
habeant,  modo  id  faciat  intentione  inve¬ 
niendi  veritatem,  non  calumniandi.  Deberet 
quidem  ille  sine  examine  recipere  doctrinam 
Ecclesise  :  tamen  melius  est,  ut  examinando 
praeparetur  ad  veritatem,  quam  negligendo 
remaneat  in  suis  fenebris. 

Octavum  argumentum  Rom.  XII  :  Haben¬ 
tes  autem  donationes  secundum  gratiam ,  quce 
data  est  nobis,  differentes  :  sive  prophetiam  se¬ 
cundum  rationem  Fidei ,  sive  ministerium  in 
ministrando,  etc.  (1)  Hic  Apostolus  docet,  do- 
uum  prophetiae  ,  id  est  ,  interpretationis 
Scripturarum,  haberi  secundum  rationem, 
Graece  ava^iav  Fidei,  id  est,  secundum  men¬ 
suram,  et  proportionem  Fidei ;  igitur  non 
debet  peti  Scripturae  interpretatio  a  Papa 
vel  Concilio,  sed  ab  eo,  qui  magis  Fide  abun¬ 
dat,  quicumque  ille  sit. 

Respondeo  :  posset  primo  negari  conse¬ 
quentia  :  nam  Papa,  et  Concilium  magis 
abundat  Fide,  quam  ullus  homo  privatus, 
cum  nec  Papa  ut  docet  ex  cathedra,  nec 
Concilium  in  Fide  errare  possit  :  omnis  au¬ 
tem  homo  privatus  possit.  Secundo  posset 
dici,  prophetiam  hoc  loco  non  accipi  pro  in¬ 
terpretatione  Scripturae ,  sed  proprie  pro 
dono  praedicendi  futura,  ut  exponunt  Am¬ 
brosius,  Theodoretus,  Theophylactus,  Tho- 
mas,  et  alii  hoc  loco,  et  Chrysostomus  in  I 
Corinth.  XIF.  Sed  tertio  dico,  quomodocum¬ 
que  sumatur  prophetia,  sive  pro  dono  prae¬ 
dicendi  futura,  sive  pro  dono  interpretandi, 
ex  hoc  loco  nihil  colligi  contra  nos  :  nam  il¬ 
lud  secundum  rationem  Fidei  non  conjungitur 
cum  verbo  habentes,  sed  cum  verbo  subintel- 
lecto  aaministremus.  Exponit  enim  Apostolus 
usum  gratiarum  gratis  datarum,  et  docet, 
prophetiam  debere  administrari  secundum 
rationem  Fidei,  ita  ut  nemo  vaticinetur  ali¬ 
quid  contra  Fidem,  ut  faciebant  Pseudopro¬ 
pheta), 'neque  interpretetur  Scripturas  in  ali¬ 
quem  sensum  Catholicae  Fidei  contrarium, 
ut  haeretici  plerumque  faciunt. 

Nonum  argumentum  I  Corinth.  II  :  Spiri¬ 
tualis  autem  judicat  omnia,  et  ipse  a  nemine  ju¬ 
dicatur  (2);  igitur  ad  spirituales  homines 


pertinet  interpretatio  Scripturarum,  non  ad 
Papam,  aut  ad  Concilia.  Respondeo  :  non 
negamus,  fuisse  in  Ecclesia  et  esse  homines 
spirituales  et  perfectos,  qui  recte  interpre¬ 
tentur  Scripturas  ,  imo  etiam  futura  pro¬ 
spiciunt,  et  cordium  secreto  scrutentur.  Ne¬ 
gamus  tamen,  ad  eos  pertinere  judicium  de¬ 
finitivum  controversiarum  Fidei,  duplici  de 
causa.  Primo,  quia  non  sumus  certi  certitu¬ 
dine  Fidei,  quinam  sint  isti  spirituales,  sicut 
certi  sumus,  Papam  et  Concilium  esse  spiri¬ 
tuales,  regi  videlicet  a  Spiritu  sancto.  Se¬ 
cundo,  quia  scimus  etiam  maxime  spiritua¬ 
les  non  semper  illustrari,  et  quaedam  inter¬ 
dum  ignorare,  ut  patet  de  Elisaeo,  qui  ha¬ 
bebat  duplicem  spiritum  Eliae,  et  tamen  di¬ 
cit  IV  Reg.  IV  :  Dominus  celavit  hoc  a  me,  et 
non  indicavit  mihi  (3). 

Dices  :  quid  ergo  significat  illud  Judicat 
omnia?  Dico  :  significare  omnia  tam  spiritua¬ 
lia,  quam  temporalia ;  tam  coelestia,  quam 
terrena  :  dixerat  enim,  homines  animales 
non  percipere  quae  Dei  sunt,  sed  tantum  ju¬ 
dicare  posse  de  rebus  terrenis  :  nunc  dicit, 
spirituales  judicare  omnia,  id  est,  et  terrena, 
et  divina ;  non  tamen  sequitur,  quod  possit 
omnia  divina.  Nam  quis  neget  multos  vete¬ 
rum  Patrum  habuisse  excellenter  donum  in¬ 
terpretandi,  et'  fuisse  spirituales,  et  tamen 
constat  quosdam  ex  praecipuis  eorum  non 
leviter  in  quibusdam  lapsos? 

Decimum  argumentum  I  Corinth.  XII,  lo- 
quens  Apostolus  de  dono  interpretandi,  et 
similibus  gratiis  :  Hcec  omnia,  inquit,  opera¬ 
tur  unus,  atque  idem  spiritus  dividens  singulis 
prout  vult  (4).  Non  est  igitur  alligatum  hoc 
donum  Concilio,  vel  Papae,  sed  datur  libere 
a  Deo  cui  ipse  voluerit.  Et  confirmant,  quia 
saepe,  praeteritis  Sacerdotibus  et  Pontifici¬ 
bus,  Deus  excitavit  Prophetas  ex  populo  : 
nam  Amos  erat  pastor  ovium,  et  tamen  fac¬ 
tus  est  Propheta,  et  Debora  mulier  prophe¬ 
tavit/ 

Respondeo  :  Apostolum  loqui  de  particu¬ 
laribus  hominibus,  ac  dicere  velle,  non  dari 
omnibus  hominibus  passim  donum  interpre¬ 
tandi.  Neque  hinc  sequitur,  non  esse  in  Con¬ 
cilio,  vel  Pontifice  docente  ex  Cathedra  do¬ 
num  interpretationis  :  alia  enim  ratio  est 
Concilii  et  Pontificis,  alia  privatorum  homi¬ 
num. 

Ad  illas  confirmationes  dico  :  privilegia 
paucorum  non  facere  legem  generalem. 


(1)  Rom.  XII,  6.  —  (2)  I.  Cor.  II,  15.  —  (3)  IV.  Reg.  IV,  27.  —  (4)  I.  Cor.  XII,  11. 

Quod  si  contendant  dari  omnibus,  quia  da¬ 
tum  est  Amos,  et  Deborae,  etiam  conclu¬ 
dent  dari  donum  loquendi  omnibus  jumen¬ 
tis,  quia  datum  est  asinae  Balaam.  Praeterea, 
aliud  est  loqui  de  novis  revelationibus,  aliud 
de  explicatione  doctrinae  jam  acceptae  :  nam 
novae  revelationes  non  sunt  alligatae  Pontifi¬ 
cibus,  nec  nunc,  nec  in  Testamento  veteri. 
Nam  in  Testamento  veteri  prophetabant 
Isaias,  Hieremias,  et  similes,  non  autem  Aa- 
ron,  et  ejus  successores  :  et  in  testamento 
novo  prophetavit  Agabus,  et  filiae  Philippi, 
et  tamen  Pontifices  Linus,  et  Clemens,  et 
caeteri  non  prophetabant.  At  explicatio  doc¬ 
trinae  acceptae,  et  judicium  de  dogmatibus 
semper  spectavit  ad  Pontifices,  ut  supra  os¬ 
tendimus. 

Undecimum  argumentum  I  Thessal.  V  : 
Omnia  probate ,  quod  bonum  est  tenete ,  et  I 
Joan.  IV  :  Nolite  omni  spiritui  ctedere,  sed 
probate  spiritus ,  si  ex  Deo  sint  (1).  Igitur 
etiam  Concilii,  et  Papae  sententia  probanda, 
et  examinanda  est  :  nihil  enim  Paulus  et 
Joannes  excipiunt.  Colligunt  etiam  ex  his 
locis,  injuste  prohiberi  libros  haereticorum, 
cum  Paulus  dicat,  omnia  probate,  etc. 

Respondeo,  et  dico  duo.  Primo,  Paulum 
etJoannem  cum  aiunt,  omnia  probate ,  vel 
probate  spiritus,  non  velle  dicere,  ut  omnes 
de  Ecclesia  id  faciant,' sed  ut  id  faciant  ii, 
ad  quos  pertinet.  Sicut  si  scribatur  ad  ali¬ 
quam  Academiam,  ut  examinent  aliquem  li¬ 
brum,  non  significatur  ut  detur  examinan¬ 
dus  liber  omnibus  hominibus  illius  Acade¬ 
miae,  sed  tantum  doctoribus  ejus  facultatis, 
de  qua  liber  ille  tractat.  Dico  secundo  :  in 
utroque  loco  agi  de  doctrina  dubia,  nam  illa 
sola  probatione  indiget.  Non  est  autem  doc¬ 
trina  dubia  librorum  prohibitorum,  aperte 
enim  est  mala,  cum  sit  examinata,  et  dam¬ 
nata  :  neque  est  doctrina  dubia  Concilio¬ 
rum,  sed  aperte  bona.  Et  ideo  Paulus  Apo¬ 
stolus  Act.  XY.  cum  deferret  ad  Ecclesias 
decretum  Concilii  Hierosolymitani,  non  di¬ 
cebat  probate ,  sed  praecipiebat  custodire 
decretum  illud. 

Duodecimum  argumentum  I.  Joann.  II 
Non  necesse  habetis  ut  aliquis  doceat  v»s,  sed 
unctio  docet  vos  de  omnibus  (2).  Respondeo  : 
non  loquitur  Joannes  absolute  de  cognitione 
rerum  divinarum,  quasi  non  egeant  magis¬ 


tro  ulla  in  re,  qui  Spiritum  sanctum  acce¬ 
perunt.  Nam. si  ita  esset;  cur  Joannes  hanc 
epistolam  scriberet,  et  moneret  ac  instrue¬ 
ret  eos,  quos  unctio  docebat  de  omnibus? 
et  quorsum  Deus  in  Ecclesia  posuisset  pas¬ 
tores,  et  doctores?  loquitur  igitur  de  iis 
tantum  dogmatibus  quae  jam  acceperant  ab 
Apostolis,  et  cooperante  unctione  Spiritus 
sancti  didicerant,  et  crediderant  :  atque  eos 
monet,  ut  in  Fide  permaneant,  et  non  prae¬ 
beant  aures  Pseudo-apostolis  contraria  do¬ 
centibus.  Quomodo  si  Catholicus  aliquis 
scriberet  Catholicis,  qui  ab  haereticis  obsi¬ 
derentur,  et  perturbarentur  :  non  necesse 
habetis,  ut  aliquis  Lutheranus,  vel  Calvi- 
nista  doceat  vos  doctrinam  Christi,  omnino 
enim  quae  vos  scire  oportet  jam  didicistis, 
et  tenetis  ex  praedicatione  Ecclesiae  adju¬ 
vante  unctione  Spiritus  sancti.  Hunc  esse 
gensum,  docent  verba  praecedentia,  et  se¬ 
quentia;  in  praecedentibus  sic  ait :  Non  scrip¬ 
si  vobis  quasi  ignorantibus  veritatem ,  sed 
quasi  scientibus  eam ,  et  vos  quod  audistis  ab 
initio,  in  vobis  permaneat :  haec  scripsi  vobis  de 
his  qui  seducunt  vos ,  etc.  In  sequentibus  au¬ 
tem  ait  :  Sicut  docuit  vos,  manete  in  eo,  ut 
cum  apparuerit,  habeamus  fiduciam,  et  non 
confundamur  in  adventu  ejus  (3), 

Decimumtertium  argumentum.  Apostolus 
Ephes.  cap.  II  scribit  :  Estis  cives  Sanctorum 
et  domestici  Dei,  superaedificati  supra  funda - 
mentum  Apostolorum  et  Prophetarum  (4).  At 
si  Scripturae  intelligentia  penderet  a|  Papa 
vel  a  Conciliis,  fundamentum  nostrum  esset 
super  Papa,  et  Conciliis  magis,  quam  super 
Apostolorum  et  Prophetarum  scriptis. 

Respondeo  ad  hoc  argumentum,  quod 
saepe  repetit,  et  inculcat  Calvinus  :  nos  non 
negare,  imo  defendere  contra  negantes,  ver¬ 
bum  Dei  ministratum  per  Apostolos  et  Pro¬ 
phetas  esse  primum  fundamentum  nostrae 
Fidei;  ideo  enim  credimus  quidquid  credimus, 
quia  Deus  id  per  Apostolos,  et  Prophetas  re¬ 
velavit:  sed  addimus,  praeter  hoc  fundamen¬ 
tum  primum,  requiri  aliud  fundamentum  se¬ 
cundarium,  id  est,  Ecclesiae  testificationem. 
Neque  enim  scimus  certo  quid  Deus  revelave¬ 
rit,  nisi  ex  testimonio  Ecclesiae  :  et  propterea 
sicut  legimus,  Christum  esse  lapidem  funda¬ 
mentalem,  et  fundamentum  primum  Eccle  - 
siae,  ita  legimus  Matth.  XVI  de  Petro  super 


(1)  I.  Thessal.  V,  21.;  I.  Joan.  IV,  1.  —  (2)  I.  Joan.  II,  27.  —  (3)  Ibid.  21  et  28.  —  (4)  Eph.  II, 
19  et  20. 

hanc  Petram  cedificabo  Ecclesiam  meam  {{). 
Itaque  Fides  nostra  adhaeret  Christo  primae 
veritati  revelanti  mysteria,  ut  fundamento 
primario  :  adhaeret  etiam  Petro,  id  est,  Pon¬ 
tifici  proponenti  et  explicanti  haec  mysteria, 
ut  fundamento  secundario. 

Decimumquartum  argumentum.  Si  Ponti¬ 
fex  judicat  de  Scripturis  ;  sequitur,  Pontifi¬ 
cem  seu  Concilium  esse  supra  Scripturam  : 
et  si  Scripturae  sensus  sine  Pontifice  vel  Con¬ 
cilio  non  est  authenticus  ;  sequitur,  verbum 
Dei  accipere  robur  et  firmitatem  a  verbo  ho¬ 
minum  etc. 

Respondeo  :  hoc  argumentum,  quod  ab 
haereticis  plurimi  fit,  totum  in  sequivocatio- 
ne  versari.  Nam  duobus  modis  potest  intel- 
ligi  Ecclesiam  judicare  de  Scripturis  :  uno 
modo,  quod  judicet,  verum  ne  sit  an  falsum 
quod  Scripturae  docent  :  altero  modo,  quod 
posito  ut  fundamento  certissimo,  Scripturaa 
verba  esse  verissima,  judicet  quae  sit  vera 
eorum  interpretatio.  Et  quidem  si  primo 
modo  Ecclesia  judicaret,  vere  esset  supra 
Scripturam,  sed  hoc  non  dicimus,  quamvis 
haeretici  calumnientur  id  nos  dicere,  qui 
passim  vociferantur,  nos  subjicere  Scriptu¬ 
ram  pedibus  Papae.  At  secundo  modo  judi¬ 
care  Ecclesiam,  vel  Pontificem  de  Scripturis, 
quod  nos  asserimus,  non  est  Ecclesiam  esse 
supra  Scripturam,  sed  supra  judicia  priva¬ 
torum  hominum.  Non  enim  judicat  Ecclesia 
de  veritate  Scripturae,  sed  de  intelligentia 
tua,  et  mea,  et  aliorum  :  neque  hinc  sumit 
verbum  Dei  aliquod  robur,  sed  intelligentia 
nostra ;  non  enim  Scriptura  est  verior,  aut 
certior,  quia  sic  ab  Ecclesia  exponitur,  sed 
mea  sententia  est  verior,  quando  ab  Ecclesia 
confirmatur. 

Decimumquintum  argumentum.  Si  a  judi¬ 
cio  Ecclesiae  pendet  Fides  nostra,  igitur  a 
verbo  hominum ;  ergo  debilissimo  nititur 
fundamento.  Praeterea  Scriptura  facta  est 
spiritu  Dei ;  ergo  spiritu  Dei,  non  Ecclesiae 
intelligenda  est. 

Respondeo  :  verbum  Ecclesiae,  id  est,  Con¬ 
cilii,  vel  Pontificis  docentis  ex  cathedra,  non 
esse  omnino  verbum  hominis,  id  est,  verbum 
errori  obnoxium,  sed  aliquo  modo  verbum 
Dei,  id  est,  prolatum  assistente  et  gubernante 
Spiritu  sancto  ;  imo  dico,  haereticos  esse 
qui  revera  nitantur  baculo  arundineo.  Scien¬ 
dum  est  enim,  propositionem  Fidei  concludi 


tali  syllogismo.  Quidquid  Deus  revelavit  in 
Scripturis  est  verum  :  hoc  Deus  revelavit  in 
Scripturis  ;  ergo  hoc  est  verum.  Ex  propo¬ 
sitionibus  hujus  syllogismi  prima  certa  est 
apud  omnes,  secunda  apud  Catholicos  est 
etiam  firmissima ;  nititur  enim  testimonio 
Ecclesiae,  Concilii,  vel  Pontificis,  de  quibus 
habemus  in  Scripturis  apertas  promissiones 
quod  errare  non  possint.  Actor.  XV.  Visum 
est  Spiritui  sancto  et  nobis.  Et  Luc.  XXII,  Ro¬ 
gavi  pro  te,  ut  non  deficiat  Fides  tua  (2).  At 
apud  haereticos  nititur  solis  conjecturis,  vel 
judicio  proprii  spiritus  qui  plerumque  vide¬ 
tur  bonus,  et  est  malus  :  et  cum  conclusio 
sequatur  debiliorem  partem  ;  sit  necessario, 
ut  tota  Fides  haereticorum  sit  conjecturalis, 
et  incerta. 

Decimumsextum  argumentum.  Augustinus 
et  alii  Patres  cum  Scripturas  exponunt,  non 
usurpant  praetoriam  judicandi  potestatem, 
sed  permittunt  explanationes  suas  ab  aliis 
judicari. 

Respondeo  :  aliud  est  interpretari  legem 
more  doctoris,  aliud  more  judicis  :  ad  ex¬ 
planationem  more  doctoris  requiritur  eru¬ 
ditio,  ad  explanationem  more  judicis. requi¬ 
ritur  auctoritas.  Doctor  enim  non  proponit 
sententiam  suam  ut  necessario  sequendam, 
sed  solum  quatenus  ratio  suadet  :  at  judex 
proponit  ut  sequendam  necessario.  Aliter 
accipimus  glossas  Bartholi  et  Baldi,  aliter 
declarationem  Principis.  Augustinus  igitur, 
et  eseteri  Patres  in  Commentariis  fungeban¬ 
tur  officio  Doctorum  :  at  Concilia,  et  Ponti¬ 
fices  funguntur  officio  judicis  a  Deo  sibi 
commisso. 

Decimumseptimum  argumentum.  «  Augu¬ 
stinus  contendit,  Ecclesiam  non  debere  se 
Christo  praeponere,  quod  ille  semper  vera¬ 
citer  judicet  ;  Ecclesiastici  autem  judices, 
sicut  homines,  plerumque  falluntur.  »  Haec 
sunt  Calvini  verba  in  prsefat.  Instit. ,  ex  qui¬ 
bus  deducit,  non  esse  Praelatos  judices  con¬ 
troversiarum. 

Respondeo  :  in  primis  falso  citari  locum  a 
Calvino,  is  enim  in  margine  ponit  cap .  2, 
contra  Cresconium  :  at  contra  Gresconium 
sunt  quatuor  libri,  et  in  nullo  eorum  libro¬ 
rum  cap.  2,  illa  verba  inveniuntur,  sed  ha¬ 
bentur  lib.  II,  cap.  21,  ubi  loquitur  Augusti¬ 
nus  de  quaestionibus  facti  non  juris,  in  qui¬ 
bus  judices  Ecclesiastici  falli  possunt.  Docet 


(1)  Matth.  XVI,  18.  —  (2)  Act.  XV,  28. ;  Luc.  XXII,  32. 

enim,  in  eo  saepe  Ecclesiasticos  judices  falli, 
quod  eos  baptizent,  qui  ficto  animo  acce¬ 
dunt  ad  Sacramentum,  et  tamen  sincera  vo¬ 
luntate  accedere  videntur.  Et  quoniam  Cal¬ 
vinus  videbat  nihil  pro  se  facere  locum  illum, 
ideo  forte  non  notavit  distincte  locum.  Solet 
enim  alias  satis  diligenter  notare  libros,  et 


capita,  praeterquam  quando  loca  solutionem 
secum  ferunt  apertissimam. 

Alia  multa  argumenta,  quae  huc  pertinere 
posse  videbantur,  tunc  solvemus,  cum  trac¬ 
tabimus  :  an  Ecclesia,  vel  Concilium,  vel 
Papa  errare  possunt,  et  cujus  sit  in  Conciliis 
praesidere. 


*. 

CONTROVERSIARUM 


DE  VERBO  DEI 

LIBER  QUARTUS 

UBI  DE  TRADITIONE. 


CAPUT  I. 

Qui  potissimum  defenderint  vel  oppugnaverint 
non  scriptas  Traditiones . 

De  verbo  Dei  scripto  hactenus  disserui¬ 
mus  ;  nunc  de  Verbo  Dei  non  scripto  brevi¬ 
ter  disputare  aggrediemur,  si  prius  tamen 
in  gratiam  studiosorum  annotaverimus,  qui 
potissimum  hoc  seeculo  de  Traditionibus 
scripserint,  vel  certe  quos  ipsi  legerimus. 
Nec  enim  omnes  videre  nobis  licuit. 

Igitur  scripsit  de  hoc  argumento  prseclare 
Cardinalis  Ilosius  in  IV  lib.  advers.  Prole- 
gom.  Brentii;  item  Petrus  a  Soto  in  sua  de- 
fens.  advers.  eumdem  Brent.  par.  II,  a  cap. 
50.  usque  ad  66;  Melchior  Canus  lib.  III,  De 
loc.  Theolog.,  Martinus  Peresius  initio  ope¬ 
ris  sui  De  Tradit.,  Jodocus  Tiletanus  in  Apo- 
log.  conf.  Kemnit.  pro  Cone.  Trident.,  Al- 
phonsus  a  Castro  lib.  I,  cap.  5,  sui  operis 
contra  liseres.,  et  Episcopus  Roffensis  initio 
etiam  sui  operis  cont.  assert.  articul.  Luthe- 
ri ;  Doctores  Colonienses  in  Exam  Catech. 
Monhem.,  in  reprehens.  VI,  Dialogi;  Petrus 
Ganisius  in  suo  Catechis.  de  praecep.  Eccles., 
et  Gulielmus  Lindanus  lib.  V,  suae  Panop., 
Joannes  a  Lovanio  in  lib.  De  invocat.  Sanet, 
c.  23,  24  et  25  ;  Felicianus  Ninguarda  in  as¬ 
sert.  Fid.  Cathol. ;  Caspar  Cardileus  Villal- 
pandeeus  in  lib.  De  Tradit. 


Ex  haereticis  praecipue  contra  Traditiones 
scripserunt  Joannes  Calvinus  lib.  IV,  Insti- 
tut.  cap.  8,  §.  6,  7,  8  et  cap.  10,  §.  18,  19, 
20  et  in  Antidoto  ad  sess.  IV,  Concil.  Trid.  ; 
Joannes  Brentius  in  suis  Prolegomenis  con¬ 
tra  Petrum  a  Soto  ;  Martinus  Kemnitius"  in 
libro  quem  inscripsit :  Theologiae  Jesuitarum 
praecipua  capita ;  et  prolixissime  in  exam. 
Concil.  Trid.  examinans  decretum  de  Tradi¬ 
tionibus,  quod  habetur  sess.  IV  ;  et  quidam 
Hermannus  Hamelmannus,  qui  nuper  edidit 
ingens  volumen  contra  Traditiones,  quod 
divisit  in  tres  libros  Prolegomenorum,  et 
deinde  in  tres  partes  operis  praecipui,  quarum 
quaelibet  multos  libros  habet. 


CAPUT  II. 


Quid  sit.  et  quotuplex  Traditio. 

Nomen  Traditionis  generale  est,  et  signi¬ 
ficat  omnem  doctrinam  sive  scriptam,  sive 
non  scriptam,  quae  ab  uno  communicatur 
alteri.  Exod.  XVII,  Scribe  hoc  ob  monumen¬ 
tum  in  libro ,  et  trade  in  auribus  Josue.  Actor. 
VI.  lex  Mosis  seri  pta  vocatur  Traditio  :  Au¬ 
divimus  eum  dicentem ,  quoniam  3 esus  destruet 
locum  istum ,  et  mutabit  Traditiones ,  quas  tradi¬ 
dit  nobis  Moyses  (1).  At  I.  Corinth.  XI.  Ego 
enim  accepi  a  Domino ,  quod  et  tradidi  vobis  ; 


(1)  Exod.  XVII,  14. ;  Act.  VI,  14. 

Traditio,  vocatur  doctrina  viva  voce  exposi¬ 
ta  :  et  II.  Thess.  II.  Tenete  Traditiones ,  'quas 
didicistis ,  sive  per  sermonem ,  sive  per  episto¬ 
lam  (1). 

Tametsi  vero  Traditionis  nomen  generale 
sit ;  tamen  hoc  ipsum  nomen  accommodatum 
est  a  Theologis  ad  significandam  tantum 
doctrinam  non  scriptam.  Sic  Irenaeus  : 
«  Evenit » ,  inquit,  «  neque  Scripturis,  neque 
Traditioni  consentire  eos(2).»Tertullianuslib. 
De  corona  militis  :  «  Si  legem,  inquit,  expo¬ 
stules  Scripturam  nullam  invenies,  Traditio 
tibi  praetendetur  auctrix  etc.  (3).  Cyprianus 
lib.  II,  ep.  3.  «  Admonitos  autem,  nos  scias, 
ut  in  calice  offerendo  Dominica  Traditio  ser¬ 
vetur,  ut  calix,  qui  in  commemorationem  ejus 
offertur,  mixtus  vino  offeratur.  »  Quem  lo¬ 
cum  falso  Kemnitius  exponit  de  Traditione 
scripta  :  nusquam  enim  in  toto  Evangelio  aut 
epistolis  Apostolorum  scriptum  est,  ut  calix 
mixtus  vino,  id  est,  vinum,  et  aqua  offeran¬ 
tur.  Ad  eumdem  modum  fere  omnes  Vete¬ 
res  nomen  Traditionis  pro  non  scripta  doc¬ 
trina  usurpant ;  et  hoc  modo  deinceps  utemur 
hoc  nomine. 

Vocatur  autem  doctrina  non  scripta,  non 
ea  quae  nusquam  scripta  est,  sed  qua3  non 
est  scripta  a  primo  auctore  :  exemplo  sit 
baptismus  parvulorum.  Parvulos  baptizan¬ 
dos,  vocatur  Traditio  apostolicanon  scripta, 
quia  non  invenitur  hoc  scriptum  in  ullo  apo- 
stolico  libro,  tametsi  scriptum  est  in  libris 
fere  omnium  veterum  Patrum. 

Est  autem  duplex  partitio  Traditionum  : 
prior  sumitur  penes  auctores  Traditionum  : 
posterior  penes  materiam .  Prior  est ,  in 
Traditiones  Divinas,  Apostolicas,  Ecclesia¬ 
sticas.  Divinae  dicuntur,  quae  acceptae  sunt 
ab  ipso  Christo  Apostolos  docente,  et  nus¬ 
quam  in  divinis  Litteris  inveniuntur  :  talia 
sunt  ea  quae  ad  materiam  et  formam  Sacra¬ 
mentorum  pertinent,  pauca  enim  de  his 
habemus  in  divinis  Litteris,  et  tamen  certum 
est,  Sacramentorum  essentiam  non  potuisse 
nisi  a  Christo  institui.  Propterea  enim  Apo¬ 
stolus  I.  Corinth.  XI,  loquens  de  Sacramento 
Eucharistiae  dicebat  :  Ego  enim  accepi  a  Do¬ 
mino ,  quod  et  tradidi  vobis. 

Apostolicae  Traditiones  proprie  dicuntur 
illae,  quae  ab  Apostolis  institutae  sunt,  non 
tamen  sine  assistentia  Spiritus  sancti,  et  ni¬ 
hilominus  non  exstant  scriptae  in  eorum  epi¬ 
stolis  :  quale  est  jejunium  Quadragesimae,  et 


quatuor  temporum,  et  alia  multa,  de  quibus 
postea.  Solent  tamen  interdum  etiam  divinae 
Traditiones  dici  apostolicae ,  et  apostolicae 
dicuntur  divinae.  Divinae  Traditiones  dicun¬ 
tur  apostolicae,  non  quod  ab  illis  sint,  cum 
ipsi  seorsim  eas  a  Christo  accepissent  :  et 
apostolicae  dicuntur  divinae,  non  quod  eas 
Deus  immediate  instituerit,  sed  quod  non 
sine  spiritu  Dei  eas  Apostoli  instituerint. 
Quo  modo  omnes  epistolae  Apostolorum  di¬ 
cuntur  divina  et  apostolica  scripta,  etiamsi 
quaedam  in  eis  sint  praecepta  divina,  et  quae¬ 
dam  proprie  apostolica,  ut  patet  ex  illo  I. 
Corinth.  VII :  Praecipio  non  ego ,  sed  Dominus, 
et  postea  :  Dico  ego ,  non  Dominus  (4). 

Ecclesiasticae  Traditiones  proprie  dicuntur 
consuetudines  quaedam  antiquae,  vel  a  Prae¬ 
latis,  vel  a  populis  inchoatae,  quae  paulatim 
tacito  consensu  populorum  vim  legis  obti¬ 
nuerunt.  Et  quidem  traditiones  divinae  eam- 
dem  vim  habent,  quam  divina  praecepta, 
sive  divina  doctrina  scripta  in  Evangeliis,  et 
similiter  apostolicae  Traditiones  non  scriptae 
eamdem  vim  habent,  quam  apostolicae  Tra¬ 
ditiones  scriptae,  ut  in  Concilio  Trident.  sess. 
IV,  asseritur,  et  ratio  est  manifesta  :  nam 
verbum  Dei  non  est  tale,  nec  habet  ullam 
auctoritatem,  quia  scriptum  est  in  membra¬ 
nis,  sed  quia  a  Deo  profectum  est,  vel  im¬ 
mediate,  ut  sunt  sermones  Domini,  vel  me¬ 
diantibus  Apostolis,  ut  est  decretum  Aposto¬ 
lorum,^  Actor.  XV.  Neque  hoc  negant,  aut 
negare  possunt  haeretici  :  nam,  ut  postea 
dicemus,  non  est  quaestio,  quanta  sit  vis  di¬ 
vinae  aut  apostolicae  Traditionis,  sed  an  sit 
aliqua  Traditio  vere  divina ,  aut  aposto¬ 
lica. 

Ecclesiasticae  autem  Traditiones  eamdem 
vim  habent,  quam  decreta,  et  constitutiones 
Ecclesiae  scriptae  :  nam  etiam  in  Republica 
civili  eadem  vis  est  consuetudinum  adpro- 
batarum,  et  legum  scriptarum,  ut  patet  dis- 
tin.  I.  canon.  Consuetudo,  et  1.  Diuturna,  ff. 
de  legibus, 

Altera  partitio  Traditionum  est  penes  ma¬ 
teriam,  in  Traditiones  de  Fide  ,  et  Traditio¬ 
nes  de  moribus,  quae  rursum  aut  sunt  perpe¬ 
tuae,  aut  temporales,  et  vel  universales  ,  vel 
particulares,  vel  necessariae,  vel  liberae.  Tra¬ 
ditio  de  Fide  est,  quod  B.  Maria  semper  fue¬ 
rit  virgo,  quod  quatuor  sint  tantam  Evange- 
lia,  etc.  Traditio  ad  mores  pertinens  est, 
quod  signum  Crucis  in  fronte  pingendum  sit, 


(1)  I.  Cor.  XI,  23. ;  II.  Thessal.  II,  14.  — (2)  Lib.  III,  Cap.  11.— (3)Cap.  IV.— (4)  I.  Cor. VII,  TO,  12. 

quod  certis  diebus  jejunia  ,  aut  festa  cele¬ 
branda,  etc. 

Traditio  perpetua  est,  quse  instituitur,  ut 
semper  servetur  usque  ad  Mundi  consumma¬ 
tionem,  ut  in  exemplis  positis.  Temporalis 
est,  quae  instituitur  ad  certum  tempus,  ut  ob¬ 
servatio  legalium  quarumdam  caeremonia¬ 
rum  quae  servandae  erant  usque  ad  plenam 
Evangelii  promulgationem,  ut  facilius  Eccle¬ 
sia  ex  Judaeis  et  Gentibus  coalesceret. 

Traditio  universalis  est,  quae  toti  Ecclesiae 
servanda  traditur,  qualis  est  Paschatis,  Pen¬ 
tecostes,  et  similium  magnorum  festorum 
observatio,  ut  B.  Augustinus  docet  epist. 
118.  Particularis  est ,  quae  traditur  uni  tan¬ 
tum,  aut  pluribus  Ecclesiis,  qualis  erat  tem¬ 
pore  Augustini  jejunium  Sabbati,  quod 
Petrus  Romanae  Ecclesiae  tradiderat ,  et  ab 
ea  sola,  et  quibusdam  aliis  servabatur,  ut 
Augustinus  docet  epist.  86.  ad  Casulanum. 

Traditio  necessaria  est,  quae  traditur  in 
forma  praecepti,  ut  celebratio  Paschae  die 
Dominico  post  decimamquartam  Lunam 
Martii.  Libera  est,  quae  traditur  in  forma 
consilii,  ut  aspersio  aquae  lustralis  ,  et  simi¬ 
lia. 


CAPUT  III. 

i  « 

Explicatur  status  qucestionis ,  et  mendacia  quae¬ 
dam  adversariorum  deteguntur. 

Controversia  igitur  inter  nos,  et  haereticos 
in  duobus  consistit.  Primum  est,  quod  nos 
asserimus,  in  Scripturis  non  contineri  ex¬ 
presse  totam  doctrinam  necessariam,  sive  de 
Fide,  sive  de  moribus  :  et  proinde  praeter 
verbum  Dei  scriptum,  requiri  etiam  verbum 
Dei  non  scriptum,  id  est,  divinas  et  aposto- 
licas  Traditiones. 

At  ipsi  docent ,  in  Scripturis  omnia  conti¬ 
neri  ad  Fidem  et  mores  necessaria  ,  et  pro¬ 
inde  non  esse  opus  ullo  verbo  non  scripto. 
Lutherus  in  Comment.  c.  I.  ad  Galat. :  «Ne¬ 
que  alia,  »  inquit,  «  doctrina  in  Ecclesia 
tradi,  et  audiri  debet,  quam  purum  verbum 
Dei,  hoc  est,  sancta  Scriptura.  Doctores,  vel 
auditores  alii  cum  sua  doctrina,  anathema 
sunto.  »  Joannes  Brentius  inProlegom.  cap. 
de  tradit  :  «  Perspicue  ,  »  inquit ,  «  signifi¬ 
cat  Apostolus,  quod  nulla  Traditio  contra, 


et  praeter  testimonia  Scripturae  agnoscenda 
sit  pro  dogmate  necessario  ad  salutem.  » 
Joannes  Calvinus  lib.  IV  Institut.  c.  8,  §.  8. 
«  Esto  igitur,  »  inquit ,  «  hoc  firmum  axio¬ 
ma,  non  aliud  habendum  esse  Dei  verbum, 
cui  detur  in  Ecclesia  locus,  quam  quod  Lege 
primum,  et  Prophetis,  deinde  scriptis  Apos- 
tolicis  continetur.  »  Martinus  Kemnitius  in 
Exam.  Goncil.  Trident.  sess.  IY.  saepissime 
repetit,  hunc  esse  statum  quaestionis,  an 
Scripturae  contineant  omnia  dogmata  ad 
salutem  necessaria,  et  se  affirmare ,  nos  ne¬ 
gare  . 

Secundo  dissidemus,  quod  illi  existimant, 
Apostolos  quidem  quaedam  instituisse  prae¬ 
ter  Scripturam,  quae  ad  ritus  et  ordinem 
Ecclesiae  pertinent ,  quae  tamen  non  sint  ne¬ 
cessaria,  nec  praecepta,  sed  libera.  Nihil  au¬ 
tem  tradidisse  praeter  Scripturam,  ad  Fidem 
aut  mores  necessario  pertinens  ;  id  clare  do¬ 
cet  Kemnitius  ,  cum  agit  de  septimo  genere 
Traditionum,  et  Calvinus  lib.  IY  Instit.  cap. 
10.  §.  20.  Nos  autem  agnoscimus  Traditiones 
apostolicas  omnium  generum,  ut  supra  ex¬ 
posuimus. 

Tertio  dissidemus  ,  quod  illi  putant  Tra¬ 
ditiones  apostolicas,  si  quae  fuerunt,  nunc 
non  exstare,  id  est,  non  posse  certo  demon- 
trari  aliquam  apostolicam  Traditionem.  Ita 
Kemnitius  ibidem  :  «  Nullis,  inquit,  certis  et 
firmis  documentis  probari  potest,  qui  sint 
ritus  certo  ab  Apostolis  traditi,  qui  ex  Scrip¬ 
tura  ostendi  non  possunt.  »  Nos  e  contra¬ 
rio  asserimus,  non  deesse  certas  vias,  et  ra¬ 
tiones,  quibus  Apostolicae  Traditiones  osten¬ 
dantur. 

Nunc  antequam  ad  probationem  veniam, 
pauca  dicam  more  solito  de  contradictioni¬ 
bus  et  de  mendaciis  ipsorum.  Brentius  et 
Kemnitius  locis  notatis  aperte  dicunt ,  nihil 
posse  aequari  sacris  Scripturis.  Brentius  sic 
ait  :  «  Non  contenti  Scriptura  divinitus  com¬ 
mendata  et  confirmata,  jactant  Apostolos 
multa  tradidisse  posteris  sermone  ,  quae  non 
minorem  habent  auctoritatem,  quam  quse 
scripto  mandata  sunt.  »  Kemnitius  autem 
ait  :  «  Insignis  aifdacia  est,  majestati,  et 
auctoritati  Scripturse  canonicse  aliquid  ae¬ 
quare.  » 

At  iidem  fatentur  Apostolos  aliquid  tra¬ 
didisse  preeter  Scripturas.  Brentius  ibidem 
sic  ait  :  «  Negari  non  debet,  nec  potest,  quin 
tam  Christus  multa  dixerit  et  fecerit,  quam 
Apostoli  multa  tradiderint,  et  instituerint, 
quae  non  sunt  ab  ipsis  litteris  comprehensa.  » 

Kemnitius  autem  sic  ait  :  «  Apostolos  igitur 
ritus  quosdam  ordinasse  et  tradidisse  Eccle¬ 
siis,  ex  scriptis  ipsorum  certo  constat,  et  ve¬ 
risimile  est,  quosdam  etiam  alios  externos, 
qui  in  Scriptura  annotati  non  sunt,  ab  Apos¬ 
tolis  traditos  esse,  etc.  »  Jam  vero  si  nonmi- 
nor  est  auctoritas  Apostoli  ore  praecipientis, 
quam  litteris  mandantis,  certe  non  est  au¬ 
dacia,  sequare  aliquid  non  scriptum  verbo 
scripto.  Possumus  enim  utminimum  aequare 
ordinationem  ritus  externi  ab  Apostolis  tra¬ 
ditam  cum  simili  ordinatione  litteris  man¬ 
data.  Ipsi  enim  utroque  modo  fatentur  Apo¬ 
stolos  aliquid  ordinasse.  Cur  ergo  clamant 
insignem  audaciam  esse  aliquid  aequare  ver¬ 
bo  scripto  ? 

Nunc  ad  mendacia  veniamus.  Commune 
est  Calvino,  Brentio  et  Kemnitio  saepius  re¬ 
petere,  nos  velle  omnem  ritum  Ecclesiae  esse 
apostolicam  Traditionem  sine  ullo  delectu. 
Calvinus  lib.  IV.  Instit.  cap.  10,  §.  19.  «Ro¬ 
manenses  magistri  extorquere  volunt,  »  in¬ 
quit,  «  ut  nulla  sit  apud  eos  caeremoniola, 
quae  non  pro  apostolica  censeatur.  »  At  non 
hoc  dicimus,  sed  eas  tantum  recipimus  pro 
apostolicis  ,  quas  firmis  testimoniis  antiquo¬ 
rum  probare  possumus  esse  apostolicas.  De¬ 
inde  commune  est  iisdem  sic  agere ,  quasi 
ipsi  Scripturas  tantum,  nos  Traditiones  tan¬ 
tum  defendamus,  neque  curemus  an  Tra¬ 
ditiones  sint  secundum  Scripturam,  an  contra 
Scripturam  :  at  non  ita  est  ;  nam  Scrip¬ 
turam  nos  pluris  facimus  quam  illi,  nec  ul¬ 
lam  Traditionem  admittimus  contra  Scriptu¬ 
ram. 

Sed  Kemnitii  mendacia  singillatim  enu¬ 
meranda  sunt.  In  examine  igitur  edito  anno 
salutis  1566.  ad  IV.  sess.  pag.  68.  et  69.  dicit 
nos  asserere  :  Deum  constituisse  ut  doctrina 
Christi  et  Apostolorum  non  scriberetur  in 
libris,  sed  tantum  viva  voce  traderetur,  et 
ipse  postea  pag.  185.  asserit,  Apostolos  ha¬ 
buisse  mandatum  ut  scriberent.  Sed  utrum¬ 
que  est  mendacium,  et  veritas  est  in  medio. 
Nullus  enim  Catholicorum  docuit  unquam, 
Deum  constituisse  ut  novum  Testamentum 
non  scriberetur  ;  vel  prollrat  Kemnitius  auc¬ 
torem,  qui  hoc  dixerit.  Sic  enim  Evangelis- 
tse  et  Apostoli,  nostra  sententia  ,  peccassent 
gravissime,  scribendo  :  sed  tantum  dicimus, 
novum  Testamentum  prmcipue  in  corde 
scribi  debere,  nec  necessario  exigere  ut  scri¬ 
batur  in  libris. 

Falsum  quoque  est,  Deum  mandasse  Apo¬ 
stolis  Ut  scriberent.  Legimus  enim  Matth. 


ult.  mandatum  ut  praedicarent  Evangelium ; 
ut  autem  scriberent ,  nusquam  legimus.  Ita¬ 
que  Deus  nec  mandavit  expresse  ut  scribe¬ 
rent,  nec  ut  non  scriberent.  Nec  tamen  ne¬ 
gamus,  quin  ,  Deo  volente,  et  inspirante, 
Apostoli  scripserint  quae  scripserunt  :  aliud 
enim  est  aliquid  facere  Deo  suggerente  et 
inspirante,  aliud  eo  aperte  praecipiente.  Et 
hoc  modo  intelligendus  est  Sanctus  Augusti¬ 
nus  lib.  I.  De  consen.  Evangel.  c.  ult.,  ubi 
sic  loquitur  :  «  Quidquid  ille  de  suis  factis  et 
dictis  nos  legere  voluit,  hoc  scribendum  illis 
tanquam  suis  manibus  imperavit.  »  Loquitur 
enim  de  imperio  interno,  quo  Christus  invi¬ 
sibiliter  ut  Caput  membra  sua  movet  ad  va¬ 
rias  actiones,  quod  imperium  suggestio  quae¬ 
dam  et  inspiratio  potius  ,  quam  praeceptum 
proprie  dictum  existimari  debet. 

Neque  obstat,  quod  in  Apocalypsi  aliquo¬ 
ties  legimus  :  Scribe  quce  vides  :  jubetur  enim 
Joannes  scribere  quasdam  arcanas  visiones, 
non  doctrinam  Evangelii,  et  praecepta  mo¬ 
rum  de  quibus  nos  agimus. 

Deinde  in  fine  disputationis  de  Tradition. 
pag.  420.  sic  ait  :  «  Postremo  multa  mone¬ 
bit  Lectorem  et  haec  observatio  ,  quod  Pon¬ 
tificii  non  verentur  multa  ad  Apostolorum 
Traditiones  referre  ,  quse  ab  aliis  auctoribus 
multo  posterioribus  instituta,  et  profecta  es¬ 
se,  ex  ipsis  Pontificiorum  Scriptoribus  os¬ 
tendi  potest  etc.  »  Hoc  autem  probat  unde¬ 
cim  exemplis,  quorum  nullum  caret  menda¬ 
cio. 

Primum  est  ubi  dicit  :  scripsisse  Innocen¬ 
tium  III.  cap.  cum  Marthae,  extra  de  cele¬ 
brat.  Missar.,  plura  quidem  esse  verba  in 
consecratione  calicis,  quam  Dominus  in 
Evangelio  dixerit  :  sed  tamen  illa  haberi  ex 
apostolica  Traditione.  «  At,  »  inquit  Kemni¬ 
tius,  «  Scriptores  Pontificii  annotarunt ,  a 
quibus  Romanis  Pontificibus  illa  verba  ad¬ 
jecta  sint.  »  Mendacium  est.  Nam  Scriptores 
catholici  annotarunt  quidem  in  reliquo  ca¬ 
none,  quis  Pontifex  quid  addiderit;  at  in 
verbis  consecrationis  nemo  invenitur  aliquid 
addidisse  :  nec  est,  qui  in  hac  re  contradixe¬ 
rit  Innocentio. 

Secundum  mendacium  :  «  Totum  cano- 
nem  Missae,  »  inquit ,  «  esse  ex  apostolica 
Traditione  ,  si  quis  vel  dubitare  se  ostende¬ 
rit,  anathemate  percellitur.  »  Mendacium 
est.  Nam  cum  in  canone  fiat  commemoratio 
multorum  Sanctorum,  quorum  aliqui  200. 
annis  post  Apostolos  fuerunt ;  quis  dubitare 
potest  non  totum  canonem  esse  ex  apostolica 

Traditione  ?  vel  dicat  aperte  Kemnitius ,  ubi 
legerit  quod  tam  audacter  affirmat.  Non  igi¬ 
tur  totum  canonem,  sed  summam,  et  praeci¬ 
puam  partem  esserimus  esse  ex  apostolica 
Traditione,  cui  postea  summi  Pontifices  ali¬ 
quid  addiderint. 

Tertium  mendacium  :  «  Alexander,  »  in¬ 
quit,  «  aquam  vino  esse  admiscendam  in  ce¬ 
lebratione  Eucharistiae  statuit.  Idem  aquam, 
et  salem  benedictum  instituit ;  igitur  falso 
isti  ritus  ad  Apostolorum  Traditionem  revo¬ 
cantur.  »  Mendacium.  Audi  enim  Alexandri 
verba  in  epist.  I.  «  Repulsis,  »  inquit,  «  opi¬ 
nionibus  superstitionum,  panis  tantum,  et 
vinum  aqua  permixtum  in  sacrificio  offe¬ 
rantur.  Non  debet  enim  (ut  a  Patribus  ac¬ 
cepimus,  et  ipsa  ratio  docet)  in  calice  Do¬ 
mini  aut  vinum  solum  ,  aut  aqua  sola  offer¬ 
ri.  »  Itaque  verum  est  quod  dicit  Cyprianus 

lib.  II,  ep.  3.  hanc  esse  divinam  Traditio¬ 
nem.  Alexander  enim  satis  aperte  significat, 
non  a  se  incepisse  hunc  usum,  cum  se  a  Pa¬ 
tribus  accepisse  dicat.  De  aqua  etiam  bene¬ 
dicta  non  dicit,  si  primum  eam  jussisse  be¬ 
nedici,  sed  indicat ,  se  facere  quod  est  anti¬ 
quae  consuetudinis.  Sic  enim  ait:  «Aquam,  » 
inquit,  «  sale  conspersam  populis  benedici¬ 
mus,  etc.  »  Itaque  merito  dicitur  esse  apos¬ 
tolica  Traditio  a  Clemente  lib.  VIII.  Aposto- 

lic.  Constit.  c.  33.  et  a  B.  Basilio  lib.  De  Spi¬ 
ritu  sancto,  cap.  27. 

Quartum  est  :  «  Telesphorus  jejunium 
quadragesimale  instituit.  »  Mendacium.  Te¬ 
lesphorus  enim  in  epistola  sua  non  dicit,  se 
instituisse  Quadragesimam,  sed  tantum  ut 
clerici  ad  solitum  jejunium  omnium  Chris¬ 
tianorum  adderent  tres  dies,  id  est,  inciperent 
a  carnibus  abstinere  in  Dominica  quinqua¬ 
gesimae  :  «  Cognoscite,  »  inquit,  a  nobis  et 
a  cunctis  Episcopis  in  hac  sancta  et  aposto¬ 
lica  Sede  congregatis  statutum  esse,  ut  sep¬ 
tem  hebdomadas  plenas  ante  sanctum  Pas¬ 
cha  omnes  Clerici  a  carne  jejunent.  »  Qui¬ 
bus  verbis  optime  cohaeret  quod  dicit  Hiero¬ 
nymus  in  epistola  ad  Marcellam,  de  errori¬ 
bus  Montani ,  Quadragesimam  ab  Apostolis 
institutam  Traditione  non  scripta. 

Quintum  mendacium  :  «  Hyginus ,  »  in¬ 
quit,  «  Chrisma  instituit.  »  Mendacium  sine 
ullo  fundamento.  Nihil  enim  de  Chrismate  in 
epistolis  Hygini  invenitur  :  nec  exstat  apud 
alios  tale  aliquod  decretum  ,  nisi  quod  Gra¬ 
tianus  de  consecrat,  dist.  4.  can.  In  catechis- 
mo,  affert  decretum  quoddam  Hygini,  quo 
statuit,  unum  et  eumdem  esse  posse  eum, 


qui  suscipit  baptizatum,  et  qui  confirmatum, 
id  est,  patrinum,  etsi  melius  sit,  ut  sint  di¬ 
versi.  Itaque  recte  a  Fabiano  Papa  in  ep.  2, 
dicitur,  Chrisma  singulis  annis  renovandum, 
quod  sic  Apostoli  instituerint. 

Sextum  est  :  «  Calixtus  jejunia  quatuor 
temporum  instituit;  ergo  falsum  est ,  quod 
sint  ex  apostolica  Traditione.»  Mendacium  est, 
quod  Calixtus  omnia  instituerit  quatuor  ten> 
porum  jejunia  :  ipse  enim  in  epist.  I.  dicit, 
se  tantum  addidisse  unum  jejunium  ad  tria, 
quae  antea  erant.  Quocirca  quod  sanctus  Leo 
serm.  2.  de  jejun.  Pentec.,  et  serm.  8.  de 
jejun.  septimi  Mensis  dicit,,  illa  jejunia  esse 
ex  apostolica  Traditione ,  non  pugnat  cum 
decreto  Calixti. 

Septimum  est  :  «  Sylvester  confirmatio¬ 
nem  puerorum  invenit.  »  Mendacium  impu- 
dentissimum.  Nihil  enim  tale  de  Sylvestro 
usquam  legitur,  et  inveniuntur  decreta  Pon¬ 
tificum  longe  Sylvestro  antiquiorum ,  de 
consecrat,  d.  4.  can.  In  catechismo ,  et  can. 
Non  plures,  et  d.  3.  can.  1.  2.  et  sequen- 
tib.  :  ubi  non  ipsum  Sacramentum,  sed  ali¬ 
qui  ritus  circa  ejus  administrationem  insti¬ 
tuuntur. 

Octavum  est :  «  Felix  altarium  consecra¬ 
tionem  instituit.  »  Et  hoc  mendacium  est. 
Constat  enim  Sylvestrum  auctorem  hujus 
ritus  fuisse  quod  attinet  ad  altare  lapideum 
et  solemnem  consecrationem  :  nam  ante 
Sylvestrum  Dionysius  Areopagita  scribit  in 
lib.  De  Ecclesiastica  hierarchia  cap.  V,  p.i. 
altaria  debere  inungi  oleo  et  consecrari  ab 
Episcopo.  Videtur  Kemnitius  deceptum  fuisse 
epist.  1.  Felicis  IV.,  ubi  multa  disputantur 
de  consecratione  altarium  :  sed  nihil  ibi  in¬ 
stituitur  novi,  sed  solum  antiqui  ritus  expli¬ 
cantur. 

Nonum  est :  «  Felix  IV  instituit,  ut  infir¬ 
mi  ante  obitum  inungantur.  »  Mendacium 
solemne.  Nam  Marci  VI,  Apostoli  ungebant 
aegrotos  oleo.  Et  Jacobi  V.  praecipitur,  ut 
Presbyteri  ungant  aegrotos  oleo.  Et  Innocen¬ 
tius  I.  Felice  IV.  centum  annis  antiquior,  in 
epistola  prima  ,  quae  est  ad  Decentium  c.  8, 
Unctionem  infirmorum  Sacramentum  Ec¬ 
clesiae  esse  dicit. 

Decimum  est  :  «  Siricius  memoriam,  et 
invocationem  Sanctorum  Missae  addidit.  » 
Et  hoc  mendacium  est.  Nam-Cyrillus  Hiero¬ 
solymitanus  Siricio  antiquior,  in  Catech.  3. 
mystag. :  «Cum  hoc  sacrificium»,  inquit, 

«  offerimus,  facimus  mentionem  eorum,  qui 
ante  nos  obdormierunt,  primum  Patriar- 

charum,  Prophetarum,  Apostolorum,  Mar¬ 
tyrum,  ut  Deus  orationibus  illorum  susci¬ 
piat  preces  nostras  etc.  »  Et  similiter  in  li- 
turgia  Basilii,  qui  antiquior  fuit  Siricio, 
videmus  fieri  memoriam,  et  invocationem 
Sanctorum. 

Undecimum  est:  «  Pelagius  memorias 
mortuorum  anniversarias  Missae  adjecit.  » 
Et  hoc  mendacium  est.  Nam  Tertullianus 
longe  antiquior  Pelagio  Papa,  lib.  De  Mono¬ 
gamia,  meminit  anniversariae  oblationis  pro 
defunctis  ex  apostolica  Traditione  descen¬ 
dere. 

His  addamus  mendacium  duodecimum, 
ex  libro,  quem  inscribit  :  Theologice  je- 
suitarum  prcecipua  capita’.  «Notabis  »,  in¬ 
quit  Kemnitius,  «  hoc  loco  Lector,  quam 
faciant  Jesuitae  differentiam  inter  Traditio¬ 
nes  Apostolorum  scriptas,  et  inter  eas,  quas 
ipsi  sub  nomine  Apostolorum  configunt. 
Scriptas  dicunt  esse  arbitrarias,  confictas 
dicunt  obligare  sub  periculo  salutis  ».  Hoc 
mendacium  tam  insigne,  inde  collegit  Kem¬ 
nitius,  quod  Golonienses  in  libro  contra  Ca- 
techismum  Monhemii  scripserant  illud  :  Ego 
enim  accepi  a  Domino  quod  et  tradidi  vobis 
etc(l).  Non  significare  praecepi  vobis,  sed  do¬ 
cui  vos ;  atque  inde  deduxerunt,  ex  eo  loco 
non  colligi,  obligari  laicos  ad  usum  calicis 
in  Sacramento  altaris.  Sed  si  illud  Tradidi 
vobis  non  significat  docui,  sed  praecepi;  quis, 
quaeso,  sensus  est?  Quid  sibi  vult,  Ego  tra¬ 
didi  vobis ,  quod  Dominus  Jesus  in  qua  nocte 
tradebatur  accepit  panem  etc.  nonne  hic  his¬ 
toria  narratur,  et  non  lex  constituitur  ?  Ita¬ 
que  non  dicunt  Jesuitae  :  Traditiones  scriptas 
non  obligare,  sed  dicunt  obligare  diverso 
modo.  Quando  Traditio  est  de  doctrina  Fidei 
vel  re  gesta,  obligat  ad  credendum,  non  ad 
operandum,  sicut  Traditio  de  morte  Christi. 
At  quando  est  de  morum  praeceptis,  obligat 
ad  operandum,  quod  idem  et  de  non  scrip¬ 
tis  intelligendum  est. 


CAPUT  IV. 

Ostenditur  necessitas  Traditionum. 

Nunc  ut  ad  probationem  veniamus,  tria 
demonstrare  conabimur.  Primum,  Scriptu¬ 
ras  sine  Traditionibus  nec  fuisse  simpliciter 
necessarias,  riec  sufficientes.  Secundo  Tra¬ 
ditiones  apostolicas,  non  solum  de  moribus, 
sed  etiam  de  Fide  reperiri.  Postremo,  qua 
via  certi  esse  possimus  de  veris  Traditio¬ 
nibus. 

Primum  probo  ex  variis  aetatibus  Eccle¬ 
siae.  Nam  ab  Adam  usque  ad  Mosen  fuit 
Ecclesia  Dei  aliqua  in  Mundo,  et  colebant 
homines  Deum  Fide,  Spe,  et  Charitate,  et 
externis  ritibus,  ut  patet  ex  Genesi,  ubi  in¬ 
troducuntur  Adam,  Abel,  Seth,  Enoch,  Noe, 
Abrabam,  Melchisedech,  et  alii  homines 
justi,  et  ex  Augustino,  lib .  XI.  Civit.  Dei,  et 
sequentibus,  ubi  deducit  Civitatem  Dei  ab. 
initio  Mundi  usque  ad  finem :  at  nulla  fuit 
Scriptura  divina  ante  Mosem,  ut  patet;  tum 
quia  omnium  consensu  Moses  est  primus 
scriptor  sacer ;  tum  quia  in  Genesi  non  fit 
mentio  doctrinae  scriptae,  sed  solum  traditae, 
Gen.  XVIII,  Scio,  inquit  Deus,  quod  Abra- 
ham  preeeepturus  sit  filiis  suis,  et  domui  suce 
post  se,  ut  custodiant  viam  Domini  (2).  Igitur 
annis  bis  mille  conservata  est  religio  sola 
Traditione  ;  non  igitur  Scriptura  simpliciter 
necessaria.  Quomodo  enim  conservari  potuit 
antiqua  illa  religio  sine  Scriptura  ad  duo 
millia  annorum,  ita  potuit  doctrina  Christi 
conservari  sine  scriptura  ad  mille  quin¬ 
gentos.  Deinde  a  Mose  usque  ad  Chris¬ 
tum  per  alia  duo  annorum  millia,  exstite¬ 
runt  quidem  Scripturae,  tamen  ese  solse  erant 
Judaeorum,  reliquae  autem  gentes,  in  quibus 
etiam  erat  apiql  aliquos  vere  religio ,  et 
Fides,  sola  Traditione  non  scripta  uteban¬ 
tur. 

Nam  quod,  praeter  Judaeos,  multi  alii  ad 
Ecclesiam  pertinerent,  patet  ex  Job,  et  ami¬ 
cis  ejus.  Item  ex  Augustino,  qui  hoc  constan¬ 
ter  asserit  lib.  II.  De  pecc.  orig.  cap.  24. 
et  lib.  I.  De  praedest.  Sanctor,  cap.  9.  et 
lib.  XVIII.  Civit.  Dei,  c .  47.  et  in  ipso  po¬ 
pulo  Dei,  etsi  Scripturae  exstarent,  tamen 


(1)  I.  Cor.  XI,  23.  —  (2)  Gen.  XVIII,  19. 

magis  utebantur  Judaei  Traditione  quam 
Scriptura,  ut  patet  ex  illo  Exod.  XIII.  Nar¬ 
rabis  filio  tuo  in  illo  die  dicens ,  hoc  est ,  quod 
fecit  Dominus  'etc.  Deuter.  XXXII.  Interroga 
patrem  tum,  et  annuntiabit  tibi ,  majores  tuos , 
et  dicent  tibi.  Job.  VIII.  Interroga  generatio¬ 
nem  pristinam ,  et  diligenter  investiga  patrum 
memoriam.  Judicum  VI.  Ubi  sunt  mirabilia, 
quce  narraverunt  patres  nostri ?  Psalm.XLlII, 
Deus ,  auribus  nostris  audivimus ,  patres  nostri 
annuntiaverunt  nobis  opus  quod  operatus  etc. 
Psalm.  LXXVII.  Quanta  mandavit  patribus 
nostris  nota  facere  ea  filiis  suis ,  ut  cognoscat 
generatio  altera :  filii  qui  nascentur ,  et  exur¬ 
gent ,  et  narrabunt  filiis  suis.  Eccles.  VIII. 
Non  te  praetereat  narratio  seniorum ,  ipsi  enim 
didicerunt  a  patribus  suis  (1).  Et  tamen  fuit 
Ecclesiasticus  ex  ultimis  Scriptoribus  Tes¬ 
tamenti  veteris. 

Causa  autem  cur  uterentur  Hebraei  magis 
Traditione  quam  Scriptura,  videtur  fuisse, 
quia  usque  ad  tempora  Esdrae,  Scripturae  non 
erant  redactae  ad  formam  librorum,  ut  facile 
et  commode  haberi  possent,  sed  erant  dis¬ 
persae  in  variis  annalibus  et  chartis,  et  in¬ 
terdum  ex  negligentia  sacerdotum  longo 
tempore  non  inveniebantur,  ut  patet  ex  IV. 
Reg.  XXII,  ubi  narratur  tanquam  novum 
quid,  quod  in  diebus  Josiae  fuerit  inventum 
unum  volumen  Legis  Domini  in  Templo. 
Esdras  autem  post  captivitatem  omnia  colle¬ 
git,  et  simul  in  unum  corpus  redegit,  addens 
in  Deuteronomio  ultimum  caput  de  vita  Mo¬ 
sis,  et  quaedam  alia  hinc  inde  ad  historiae 
continuationem.  De  quo  vide  Theodoretum 
praefat.  in  Psalm,-  Bedam  in  c.  9.  lib.  I  Es¬ 
drae,  et  Petrum  Antonium  Beuter  annotat.  9. 
de  sac.  Script. 

Porro  a  Christi  adventu  per  annos  multos 
fuit  Ecclesia  sine  Scripturis,  ita  ut  adime 
sUo  tempore  scribat  Irenaeus  lib.  III,  cap.  4. 
fuisse  Gentes  aliquas  Christianas,  quae  solis 
Traditionibus  sine  Scriptura  optime  vive¬ 
rent.  Igitur  ex  hac  deductione  satis  apparet, 
Scripturas  non  esse  simpliciter  necessarias. 
Quod  autem  Chrysostomus  dicit  hom.  I,  in 
Matth.,  Scripturas  non  fuisse  necessarias 
Patriarchis  et  Apostolis :  tamen  nobis  prop¬ 
ter  hominum  corruptionem  esse  necessarias ; 
intelligitur  de  necessitate  non  simpliciter, 
sed  ad  bene  esse  ,  id  est,  de  utilitate  :  nam 
alio  qui  etiam  tempore  Patriarcharum  et 


A  postolorum  multi  improbi  fuerunt. 

Quod  autem  Scripturae  non  omnia  ita  con¬ 
tineant,  ut  sufficiant  ipsae  sine  alia  Tradi¬ 
tione,  probo  primo:  quia  vel  totus  canon 
Scripturarum  simul  sumptus  est  sufficiens, 
vel  singuli  libri  per  se  sunt  sufficientes.  Non 
potest  Kemnitius  dicere ,  quod  singuli  libri 
per  se  sint  sufficientes ;  nam  tunc  falsum 
esset  quod  dicit,  Traditionis  usum  fuisse  in 
Ecclesia  usque  ad  complementum  totius  ca¬ 
nonis  Scripturarum.  Praeterea  videmus, 
Evangelistas  non  singulos  omnia  continere. 
Nam  Joannes  nihil  scripsit  de  Annuntiatio¬ 
ne,  Nativitate,  Circumcisione,  Epiphania 
Domini,  et  aliis  multis  rebus  :  idem  de  aliis 
dici  potest.  Item,  si  unus  liber  continet  suf¬ 
ficienter  omnia,  quid  opus  fuit  tot  libris  ? 
Denique  ipsi  aperte  dicunt,  totum  canonem 
esse  necessarium  ad  hoc,  ut  sufficiens  doc¬ 
trina  habeatur.  At  neque  id  vere  affirmari 
potest.  Nam  multi  libri  vere  sacri  et  cano¬ 
nici  perierunt ;  igitur  non  habemus,  nec  ha¬ 
buimus  a  1500  annis,  sufficientem  doctrinam, 
si  tota  sita  est  in  Scripturis.  Nam  ex  Testa¬ 
mento  veteri  multos  libros  periisse  docet 
Chrysostomus  hom.  9.  in  Matth.  in  illud, 
Nazaraeus  vocabitur:  «  Multa,  »  inquit,  «  ex 
Propheticis  periere  monumentis,  quod  de 
historia  Paralipomenon  probare  possibile 
est.  Desides  enim  cum  essent  Judaei :  nec  de¬ 
sides  modo,  sed  etiam  impii,  alia  quidem 
perdiderunt  negligenter,  alia  vero  tum  in¬ 
cenderunt,  tum  conciderunt.  »  Idem  docet 
hom.  7.  in  priorem  ad  Cor.  neque  respon¬ 
deri  potest,  illa  omnia  qnae  perierant  fuisse 
reparata  per  Esdram :  nam  Chrysostomus 
vult  probare,  nunc  non  omnia  exstare  vati¬ 
cinia  Prophetarum,  et  probat,  quia  Judaei 
multa  amiserunt. 

Praeterea  Esdras  non  reparavit  libros  per¬ 
ditos,  sed  emendavit  et  collegit  eos  qui  ex¬ 
stabant  I,  Paralip.  ult:  Gesta  autem  David, 
inquit,  priora ,  et  novissima  scripta  sunt  in 
libro  Samuelis  Videntis  et  in  libro  Nathan 
Prophetae ,  atque  in  volumine  Gad  Videntis. 
Et  II  Paralip.  IX.  Reliqua  antem  opera  Sa¬ 
lomonis  scripta  sunt  in  verbis  Nathan  Prophe¬ 
tae ,  et  in  libris  Aie  Silonitis ,  in  visione  quoque 
Addo  Videntis.  Et  lib.  III  Reg.  IV.  Locutus 
est  Salomon  tria  millia  parabolas ,  et  fuerunt 
carmina  ejus  quinque  millia  (2).  Ubinam  sunt 
haec  omnia  ?  Ex  Testamento  novo  probabile 


(1)  Exod.  XIII,  8;  Deut.  XXXII,  7;  Job.  VIII,  8. ;  Judic.  VI,  13;  Psal.  XLIII,  1 ;  Psalm.  LXXVII, 
3  et  5;  Eccl.  VIII,  11.  —  (2)  I.  Paralip.  XXIX,  29;  II.  Paralip.  IX,  29;  III.  Reg.  IV,  32. 

est  periisse  epistolam  Pauli  aci  Laodicenses 
cujus  ipse  meminit  aliquorum  opinione,  Co¬ 
los.  ult.  et  sine  dubio  aliam  ad  Corinth.  cu¬ 
jus  mentio  fieri  videtur  I.  Cor.  V,  in  illis 
verbis  Scripsi  vobis  in  epistola  (-1)  :  et  facile 
potest  fieri,  adhuc  aliqua  alia  periisse.  Vi¬ 
derint  ergo  haeretici,  unde  resarcient  tam 
insignem  defectum. 

Secundo,  probatur  hoc  idem  ex  discri¬ 
mine,  quod  est  inter  praedicationem,  et 
Scripturam  Apostolorum.  Nam  si  Christo  et 
Apostolis  fuisset  propositum  verbum  Dei 
coarctandi  et  restringendi  ad  Scripturam  : 
in  primis  rem  tanti  momenti  Christus  aper¬ 
te  praecepisset,  et  Apostoli  alicubi  testaren¬ 
tur,  se  ex  Domini  mandato  scribere,  quem¬ 
admodum  ex  Domini  mandato  in  toto  orbe 
docuerunt :  at  id  nusquam  legimus.  Deinde, 
ad  praedicandum  viva  voce  non  expectarunt 
Apostoli  oblatam  occasionem,  vel  necessita¬ 
tem  ;  sed  sponte  sua,  et  ex  proprio  instituto 
perrexerunt :  at  ad  scribendum  nonnisi  ne¬ 
cessitate  quadam  coacti  animum  applicue¬ 
runt. 

Matthaeum,  scribit  Euseb.  lib.  III,  hist. 
cap.  24.  vel  c.  18.  in  alia  editione,  ea  occa¬ 
sione  scripsisse,  quia  cum  praedicasset  He¬ 
braeis,  et  ad  Gentes  ire  pararet,  ut  ille  judi¬ 
cavit,  si  iis,  quos  corpore  deserebat,  aliquod 
memoriale  doctrinae  suae  et  praedicationis 
relinqueret.  Marcum,  refert  idem  Euseb. 
lib.  II,  hist.  cap.  15.  nec  sponte  sua,  nec  a 
Petro  (cujus  discipulus  erat)  jussum,  sed 
compulsum  precibus  Romanorum  scripsisse 
Evangelium.  Lucam,  idem  Euseb.  tradit 
lib.  III,  histor.-cap.  24. ideo  solum  scripsisse, 
quia  viderat  multos  alios  temere  praesump¬ 
sisse  ea  litteris  mandare,  quae  non  perfecte 
noverant,  ut  nimirum  nos  abstraheret  ab  in¬ 
certis  aliorum  narrationibus. 

Joannem,  scribit  idem  Euseb.  ibidem,  us¬ 
que  ad  extremam  senectutem  sine  ulla  Scrip¬ 
tura  Evangelium  praedicasse,  et  addit  Hie¬ 
ronymus  in  lib.  de  Script.  Eccles.,  tandem 
eum  compulsum  fuisse  ab  Asiae  Episcopis 
Evangelium  scribere  propter  Ebionitarum 
haeresim  tunc  exorientem.  Itaque  nisi  Ebio- 
nis  haeresis  exstitisset,  Joannis  Evangelium 
fortasse  non  haberemus,  quemadmodum 
nec  alia  tria,  nisi  praedictae  occasiones  obla¬ 
tae  fuissent.  Recte  enim,  scribit  Eusebius 
loco  notato,  solum  duos  ex  Apostolis  duo¬ 
decim  Evangelium  scripsisse,  et  eos  neces¬ 


sitate  quadam  ad  hoc  provocatos. 

Ex  quo  manifeste  colligitur,  Apostolos  non 
de  scribendo,  sed  de  praedicando  Evangelio 
primaria  intentione  cogitasse.  Praeterea,  si 
doctrinam  suam  litteris  consignare  ex  pro¬ 
fesso  voluissent,  certe  Catechismum ,  aut 
similem  librum  confecissent.  At  ipsi  vel  his¬ 
toriam  scripserunt,  ut  Evangelistae,  vel  epis¬ 
tolas  ex  occasione  aliqua,  ut  Petrus,  Paulus, 
Jacobus,  Judas,  Joannes,  et  in  iis  nonnisi 
obiter  disputationes  de  dogmatibus  tracta¬ 
verunt.  Denique,  vel  singuli  Apostoli  edidis¬ 
sent  scriptam  doctrinam  Evangelicam,  dum 
singuli  haberent  curam  alicujus  provinciae, 
vel  certe  omnes  simul  congregati ,  ante¬ 
quam  discederent, in  suas  provincias  commu¬ 
nem  aliquem  librum  edidissent,  sicut  constat 
eos  communiter  Symbolum  Fidei  compo¬ 
suisse,  quod  tamen  non  scripserunt,  sed 
viva  tantum  voce  tradiderunt ,  ut  docent 
B.  Irenaeus'  lib  III,  cap.  4.  B.  Hieronymus 
in  epist.  ad  Pammach.  cont.  error.  Jo.  Hie- 
rosolym.  Et  B.  Augustinus  lib.  De  Fide  et 
oper.  cap.  9.  B.  Ambrosius  epist.  81.  ad  Si- 
ricium,  B.  Leo  epist.  13.  ad  Pulcheriam, 
Ruffmus  et  B.  Maximus  in  exposit.  Symb. 

Probatur  tertio  ex  multis,  quae  ignorari 
non  possunt,  et  tamen  in  Scripturis  non 
continentur.  At  primum,  tempore  Testa- 
tamenti  veteris  sine  dubio  non  minus  foe- 
minae,  quam  viri  remedium  aliquod  habe¬ 
bant,  quo  a  peccato  originali  purgarentur; 
et  tamen  pro  masculis  instituta  erat  circum¬ 
cisio  secundum  multorum  opinionem,  quid 
autem  esset  pro  foeminis,  nusquam  habet 
Scriptura. 

Deinde,  eodem  tempore  non  est  ullo  modo 
credibile,  non  fuisse  remedium  ullum  pro 
masculis  morientibus  ante  octavum  diem, 
quo  solo  poterant  circumcidi,  et  tamen  nihil 
exstat  de  hac  re  in  Scriptura. 

Tertio,  gentiles  multi  salvari  poterant,  et 
salvabantur  tempore  Testamenti  veteris,  et 
vere  ad  Ecclesiam  pertinebant,  ut  supra  os¬ 
tendimus  ;  et  tamen  nihil  prorsus  de  eorum 
justificatione  a  peccato  originali  ,  aliisque 
peccatis  in  Scriptura  habetur. 

Quarto,  necesse  est  nosse,  exstare  libros 
aliquos  vere  divinos,  quod  certe  nullo  modo 
ex  Scripturis  haberi  potest.  Nam  etiamsi 
Scriptura  dicat,  libros  Prophetarum,  et 
Apostolorum  esse  divinos,  tamen  non  certo, 
id  credam,  nisi  prius  credidero,  Scriptu¬ 


li)  I.  Cor.  V.  9. 

ram,  quae  hoc  dicit,  esse  divinam.  Nam 
etiam  in  Alcorano  Mahumeti  passim  legi¬ 
mus,  ipsum  Alcoranmn  de  coelo  a  Deo  mis¬ 
sum,  et  tamen  ei  non  credimus.  Itaque  hoc 
dogma  tam  necessarium,  quod  scilicet  aliqua 
sit  Scriptura  divina,  non  potest  sufficienter 
haberi  ex  sola  Scriptura.  Proinde  cum  Fi¬ 
des  nitatur  verbo  Dei,  nisi  habeamus  ver¬ 
bum  Dei  non  scriptum,  nulla  nobis  erit  Fi¬ 
des. 

Quinto,  non  satis  est  scire,  esse  Scriptu¬ 
ram  divinam,  sed  oportet  scire  quae  sit  illa : 
id  quod  nullo  modo  potest  haberi  ex  Scrip¬ 
turis.  Quomodo  enim  colligemus  ex  Scrip¬ 
tura,  Evangelia  Marci  et  Lucae  esse  vera, 
Evangelia  Thomae  et  Bartholomaei  esse 
falsa  ?  cum  ratio  potius  dictet,  magis  cre¬ 
dendum  libro  praeferenti  titulum  Apostoli, 
quam  non  Apostoli. 

Et  unde  colligam,  epistolam  ad  Romanos 
esse  vere  Pauli,  epistolam  ad  Laodicenses, 
quae  nunc  circumfertur,  non  esse  Pauli?  cum 
utraque  praeferat  titulum  Pauli.,  et  cum  Pau¬ 
lus  in  epist.  ad  Coloss.  cap.  ult.  dicat,  se 
scripsisse  ad  Laodicenses,  nusquam  autem 
dicat,  se  scripissse  ad  Romanos. 

Sexto,  oportet  etiam  non  solum  scire,  qui 
sint  libri  sacri,  sed  etiam  in  particulari  istos, 
qui  sunt  in  manibus,  esse  illos.  Non  enim 
satis  est,  credere,  Evangelium  Marci  esse 
verum,  Evangelium  Thomae  non  esse  verum, 
sed  oportet  etiam  credere,  hoc  Evangelium, 
quod  nunc  legitur  nomine  Marci,  esse  illud 
verum,  et  incorruptum  quod  scripsit  Mar¬ 
cus,  quod  certe  ex  Scripturis  haberi  non 
potest.  Quomodo  enim  ex  Scriptura  colligam, 
hoc  Evangelium  non  esse  suppositium,  ut 
dicunt  Mahumetani,  vel  certe  totum  depra¬ 
vatum,  ut  dicebant  olim  Manichaei,  et  nunc 
Anabaptistae  ? 

Ad  haec  tria  respondet  Calvinus  lib.  I.  In- 
stit.  c.  7.  §.  1.  et  2.  Scripturas  sacras  dis¬ 
cerni  a  non  sacris  per  se  ,  ut  lucem  a  tene¬ 
bris,  dulce  ab  amaro.  At  contra  :  nam  si  ita 
esset,  cur  Lutherus  judicaret  epistolam  Ja- 
cobi  stramineam,  et  Calvinus  Apostolicam? 
Ideo  addit  Calvinus  ibid.  §.  4.  non  omnibus 
apparere  hanc  differentiam  Scripturarum, 
sed  solum  habentibus  spiritum  :  nam  etiam 
lucem  a  tenebris  non  discernit  caecus.  At 
contra,  nam  Calvinus  ibidem  cap.  9.  §.  1. 
contendit ,  Apostolos  et  primae  Ecclesiae  Fi¬ 
deles  habuisse  verum  spiritum  :  sed  illi  judi¬ 
cabant  librum  Sapientiae  esse  sacrum ,  ut 
Augustinus  testatur  quem. De  praedest.  c.  14, 


tamen  librum  Calvinus,  qui  etiam  spiritum 
jactat,  vult  esse  profanum. 

Praeterea,  Veteres  uno  ore  testantur,  non 
aliunde  nos  habere  Sciapturaip  esse  divinam, 
et  qui  sint  libri  sacri,  quam  ex  Traditione 
non  scripta.  Sic  apud  Euseb.  lib.  VI,  hist. 
cap.  10,  Serapion  rejicit  quaedam  falso  in¬ 
scripta  Petro,  quia  per  Traditionem  accepe¬ 
rat,  nihil  tale  scripsisse  Petrum.  Et  cap.  11. 
Clemens  Alexandrinus  secundum  Traditio¬ 
nem  sibi  a  senioribus  commendatam,  docet 
quae  sint  vera  Evangelia.  Et  cap.  18.  Orige- 
nes  :  «  Ex  Traditione,  inquit,  didici  de  qua- 
tuor  Evangeliis ,  quod  haec  sola  etc.  »  Basi- 
lius  quoque  lib.  De  Spir.  sanet,  c.  27.  dicit, 
si  Traditiones  non  scriptae  negligantur,  fore 
ut  Evangelium  etiam  magnum  detrimentum 
patiatur.  Denique,  Augustinus  lib.  cont.  ep. 
fundam,  c.  5.  clare  dicit,  se  Evangelio  non 
crediturum,  nisi  Ecclesia  id  praecipiat. 

Sed  instat  Calvinus  :  fundamentum  Eccle¬ 
siae  sunt  Scripturae  Apostolorum  et  Prophe¬ 
tarum  ,  Ephes.  II.  igitur  non  credimus 
Scripturas  esse  divinas  ex  Traditione  Ec¬ 
clesiae  ,  quia  tunc  fundamentum  Scriptu¬ 
rae  esset  Ecclesia.  Respondeo  :  Apostolum 
non  dicere,  scripta  Apostolorum  et  Prophe¬ 
tarum  esse  fundamentum  ,  sed  Apostolos  et 
Prophetas.  Isti  autem  non  solum  scripserunt, 
sed  etiam  ore  tradiderunt ,  et  docuerunt  se 
scripsisse.  Atque  ita  ex  verbo  Apostolorum 
non  scripto,  et  per  Ecclesiam  nobis  tradito 
cognoscimus ,  quod  sit  verbum  Apostolo¬ 
rum  scriptum.  Sed  de  his  diximus  libro  su¬ 
periore. 

Brentius  igitur  in  Prolegomenis,  non  inve¬ 
niens  exitum,  fatetur,  hanc  unam  et  solam 
Traditionem  non  scriptam  esse  recipiendam. 
Et  idem  docet  Kemnitius,  tractans  secundum 
genus  Traditionum  ,  in  Exam.  Concil.  Trid. 
At,  si  ita  est,  non  igitur  sola  Scriptura  suffi¬ 
ciens  est,  ut  ipsi  tam  saepe  et  tam  serio  do¬ 
cent  :  si  enim  destituatur  hac  Traditione  non 
scripta,  et  Ecclesiae  testificatione ,  parum 
proderit.  Praeterea  si  haec  Traditio  ad  nos 
pervenire  potuit,  cur  non  per  eamdem  viam 
potuerunt  etiam  aliae  pervenire?  Denique, 
vel  haec  Traditio  est  verbum  Dei ,  vel  non  : 
si  non  ;  igitur  non  habemus  Fidem,  Fides 
enim  verbo  Dei  nititur  :  si  sic,  cur  ergo  cla¬ 
mant,  nullum  esse  Dei  verbum  nisi  scrip¬ 
tum  ? 

Septimo,  necesse  est,  non  solum  Scriptu¬ 
ram  posse  legere  ,  sed  etiam  intelligere  :  at 
saepissime  Scriptura  ambigua  et  perplexa 

est,  ut  nisi  ab  aliquo  qui  errare  non  possit, 
explicetur,  non  possit  intelligi ;  igitur  sola 
non  sufficit.  Exempla  sunt  plurima  :  nam 
aequalitas  divinarum  personarum;  processio 
Spiritus  sancti  a  Patre  et  Filio  ut  ab  uno  prin¬ 
cipio  ;  peccatum  originis  ;  descensus  Christi 
ad  inferos,  et  multa  similia  deducuntur  qui¬ 
dem  ex  sacris  Litteris,  sed  non  adeo  facile  ut 
si  solis  pugnandum  sit  Scripturse  testimo¬ 
niis,  nunquam  lites  cum  protervis  finiri  pos¬ 
sint.  Notandum  est  enim ,  duo  esse  in  Scrip¬ 
tura,  voces  scriptas,  et  sensum  in  eis  inclu¬ 
sum  :  voces  sunt  quasi  vagina;  sensus  est 
ipse  gladius  spiritus.  Ex  his  duobus  primum 
habetur  ab  omnibus  :  quicumque  enim  novit 
litteras,  potest  legere  Scripturas  :  at  secun¬ 
dum  non  habent  omnes,  nec  possumus  in 
plurimis  locis  certi  esse  de  secundo ,  nisi  ac¬ 
cedat  Traditio.  Et  hoc  forte  dicere  voluit  Ba¬ 
sibus  de  Spir.  sanet,  cap.  27.  cum  ait,  sine 
Traditionibus  non  scriptis  Evangelium  esse 
purum  nomen,  id  est,  esse  tantum  voces  et 
verba  sine  sensu. 

t  # 

Octavo  credendum  est,  Beatam  Mariam 
semper  fuisse  Virginem,  contra  errorem  Hel¬ 
vidii,  ut  semper  tota  Ecclesia  credidit ;  et  ta¬ 
men  nullum  de  hac  re  est  in  Scripturis  testi¬ 
monium. 

Nono  credendum  est,  in  novo  Testamento 
Pascha  esse  celebrandum  die  Dominico  ;  nam 
haeretici  habiti  sunt  ab  Ecclesia  antiqua 
Quartodecimani  :  et  tamen  nihil  prorsus  de 
hac  re  exstat  in  Scripturis.  Idem  dici  posset 
de  multis  aliis. 

Decimo  credere  oportet,  et  credunt  nobis- 
cum  Lutlierani  et  Calvinistee  contra  Ana- 
baptistas,  Baptismum  parvulorum  esse  ra¬ 
tum  :  id  autem  ex  solis  Scripturis  ,  nec  Ca¬ 
tholici  probant,  nec  Lutlierani  probare  ullo 
modo  possunt.  Nam  illi  existimant,  Baptis¬ 
mum  sine  Fide  actuali  propria  nihil  valere, 
et  propterea  credunt,  infantes  dum  bapti¬ 
zantur  actu  credere,  id  quod  non  solum  Lu- 
therus  docet  in  cap.  3.  ad  Gal.  et  Kemnitius 
in  Exam.  sess.  VII.  Cone.  Trid.  sed  et  Syno¬ 
dus  generalis  Lutheranorum  Wiirtembergse 
habita  definivit  :  at  hoc  nullo  modo  ex  Scri¬ 
pturis  probari  potest.  Ubi  enim,  quseso, 
Scriptura  indicat,  infantes  uti  ratione  ante 
usum  rationis  dum  baptizantur  ?  Hinc  vide¬ 
licet  Anabaptistee  Lutheranos  redigunt  ad 
miras  angustias,  et  cogunt  eos,  velint  nolint, 
ad  Traditionem  et  usum  Ecclesiae  recurrere. 


Undecimo  credit  Lutherus  Purgatorium 
esse.  Sic  enim  ait  in  assert.  art.  37.  «  Ego 
tamen  et  credo  Purgatorium  esse,  et  consulo 
suadeoque  credendum.  »  Et  tamen  in  art.  illo 
37.  asserit,  Purgatorium  non  posse  probari 
ex  sacris  Litteris. 

Denique  credunt  omnes  liseretici  hujus 
temporis,  nullum  esse  verbum  Dei  nisi  scrip¬ 
tum  :  at  hoc  certe  in  tota  Scriptura  nusquam 
invenitur.  Quod  enim  preeeipue  solent  adfer- 
re  ex  Deuter.  IV.  Non  addetis  ad  verbum  quod 
vobis  loquor  nec  auferetis  ex  eo  (I),  nihil  eos 
juvat,  non  enim  dicit  Moses  ex  verbo  scripto 
sed,  ex  verbo  quod  loquor. 


CAPUT  V. 

Esse  aliquas  veras  Traditiones  demonstratur 
ex  Scripturis. 

Demonstravimus  hactenus,  Scripturas  sine 
Traditionibus  nec  omnino  necessarias,  nec 
sufficientes  fuisse  :  nunc  quod  secundo  loco 
proposui  ostendemus  ,  esse  videlicet  aliquas 
veras  Traditiones. 

Ac  primum  colligi  potest  ex  iis  quee  dixi¬ 
mus.  Nam  si  Scriptura  non  continet  omnia, 
et  necessarium  est  verbum  traditum ;  sequi¬ 
tur,  esse  aliquod  verbum  traditum  ,  alioqui 
Deus'  non  bene  providisset  Ecclesiae.  Secun¬ 
do  probatur  testimoniis  Scripturarum.  Pri¬ 
mum  est  Jo.  XVI.  Multa  habeo  vobis  dicere , 
sed  non  potestis  portare  modo.  Et  Jo.  ult.  : 
Sunt  autem  et  alia  multa  quee  fecit  Jesus,  quae 
si  scribantur  per  singula  ,  nec  ipsum  arbitror 
Mundum  capere  posse  eos,  qui  scribendi  sunt, 
libros  (2).  Constat  igitur,  multa  Dominum  fe¬ 
cisse  et  dixisse,  quee  non  sunt  scripta.  Nam 
istos  libros  qui  exstant,  una  manus  capere 
potest  :  Joannes  autem  dicit,  totum  Mun¬ 
dum  non  capere  libros,  qui  scribendi  essent. 
Et  praeterea  illa,  quee  promittebat  Dominus 
se  dicturum  Jo.  XVI.  dixit  haud  dubie  post 
resurrectionem  suam  ,  ut  Lucas  testatur  Ac¬ 
tor.  I.  Per  dies  quadraginta  apparens  eis,  etlo- 
quens  de  regno  Dei  (3).  At  de  gestis  et  ver¬ 
bis  Domini  post  resurrectionem  paucissima 
scripserunt  Evangelistee.  Non  autem  est  ullo 
modo  credibile,  Apostolos  qui  illa  viderant 


(1)  Deut.  IV,  2.  —  (2)  Joan.  XVI,  12;  et  Joan.  XXI, 25.  —  (3)  Act.  I,  3. 

et  audierant,  non  tradidisse  Ecclesiis,  nec 
enim  invidi,  aut  obliviosi  erant,  ut  nollent, 
aut  non  possent  ea  dicere. 

Respondet :  etiamsi  non  sint  scripta  om¬ 
nia,  quae  dixit,  aut  fecit  Jesus  ,  esse  tamen 
scripta  omnia  necessaria.  Sed  hoc  jam  est 
refutatum  :  multa  enim  necessaria  non  sunt 
scripta,  et  praesertim  de  Sacramentorum 
institutione,  quae  sine  dubio  Dominus  tradi¬ 
dit  in  illis  diebus  quadraginta. 

Secundum  testimonium  est,  I.  Cor.  XI. 
ubi  Paulus  duas  quaestiones  tractat,  unam 
de  modo  orandi  in  Ecclesia,  alteram  de  mo¬ 
do  sumendae  Eucharistiae.  Primam  exordi¬ 
tur  a  Traditione  :  Laudo ,  inquit ,  vos  ,  quod 
; per  omnia  mei  memores  estis,  et  sicut  tra¬ 
didi  vobis ,  praecepta  mea  tenetis  (1).  Ista 
enim  praecepta,  de  modo  orandi,  nusquam 
scripta  inveniuntur.  Et  aperte  Chrysosto- 
mus  et  Theophylactus  notant  hoc  loco,  Apo¬ 
stolum  loqui  de  praeceptis  non  scriptis ;  nec- 
non  Epiphanius  haeres.  61.  quae  est  Aposto- 
licor.,  et  Basilius  lib.  de  Spir.  sanet,  c.  29. 
et  Damasc.  II.  Thessal.  cap.  2.  §.  fin.  Dein¬ 
de,  quia  adhuc  aliquid  deerat  praeceptis  tra¬ 
ditis,  addit,  ut  etiam  hoc  servent ,  ut  viri  in 
Ecclesia  orent  capite  aperto,  mulieres  ca¬ 
pite  velato.  Et  ut  ostendat  multum  tribuen¬ 
dum  esse  Traditioni  et  consuetudini  Eccle¬ 
siae,  etiam  sine  scripto  ,  concludit  :  Si  quis 
autem  videtur  contentiosus  esse,  nos  talem 
consuetudinem  non  habemus ,  neque  Ecclesia 
Dei  (2).  Itaque  vult  reprimi  contensiosos  ex 
Ecclesiae  consuetudine. 

Alteram,  quaestionem  exorditur  etiam  a 
Traditione  :  Ego  enim,  inquit,  accepi  a  Do¬ 
mino,  quod  et  tradidi  vobis.  Et  concludit  : 
Ccetera  cum  venere  disponam  (3),  quid  autem 
disposuerit,  nusquam  scriptum  invenitur. 
Merito  autem  censent  Catholici,  eum  non  so¬ 
lum  disposuisse  quae  ad  ritus  et  caeremonias 
pertinebant,  sed  etiam  tradidisse  alia  gra¬ 
viora,  ut  de  Ordinatione  ministrorum,  de 
sacrificio  altaris,  de  aliorum  Sacramentorum 
forma  et  materia ;  nec  haeretici  possunt  ullo 
modo  contrarium  ostendere. 

Tertium  testimonium  est  II.  Thessal.  II. 
Itaque  fratres,  tenete  Traditiones  quas  didicis¬ 
tis,  sive  per  sermonem  ,  sive  per  epistolam  nos¬ 
tram  (4).  Ad  hunc  locum  respondent  duobus 
modis  Kemnitius  et  Hermannus.  Primo  di¬ 
cunt  :  Apostolum  eadem  tradidisse  prius  ser¬ 
mone  deinde  epistola,  et  idcirco  non  loqui 


de  Traditione  non  scripta.  At  ridicula  est  ex¬ 
positio.  Primo,  quia  illa  particula  disjunctiva 
sive  aperte  indicat ,  diversa  esse  quae  tradi¬ 
derat,  ct  qua?  scripserat.  Secundo,  quia  si 
ita  esset,  deberet  epistola  una  ad  Thessalo- 
nicenses  continere  omnem  doctrinam,  quam 
Apostolus  illis  praedicaverat.  Sine  dubio  au¬ 
tem  totum  Evangelium  plene  illis  praedica¬ 
verat  ,  ut  etiam  colligitur  ex  cap.  I.  et  II. 
prioris  epistolae  ;  deberet  igitur  illa  epistola 
complecti  totum  Evangelium  :  non  autem 
continet  centesimam  partem,  ut  patet. 

Secundo  respondent  :  Apostolum  hic  lo¬ 
qui  de  sermone  ,  quem  ore  pronuntiaverat, 
et  quem  ipse  non  scripserat,  sed  qui  tum 
scriptus  erat,  vel  fuit  postea  ab  Evangelistis. 
Apostolus  enim  ut  ipsi  dicunt ,  nihil  prorsus 
docuit,  quod  non  sit  alicubi  scriptum  in  no¬ 
vo  Testamento.  Cui  solutioni  subscribit 
etiam  Brentius  in  Prolegom.  At  contra.  Nam 
primo,  in  hoc  ipso  capite  Apostolus  dicit,  su 
illis  praedicasse  de  Antichristo,  et  praeter 
alia,  docuisse  quando  esset  venturus  :  Et 
nunc,  inquit,  quid  detineat  scitis.  Et,  Num 
retinetis,  quod  cum  essem  apud  vos ,  heee  dice¬ 
bam  vobis  (5)  ?  Hoc  autem  nusquam  scriptum 
est,  quando  scilicet  sit  Antichristus  venturus. 
Quare  B.  Augustinus  lib.  XX.  cap.  10.  Civit. 
Dei  dicit,  illos  scivisse  quod  Apostolus  do¬ 
cuerat  viva  voce  :  nos  autem  non  posse  id 
scire,  qui  Apostolum  non  audivimus;  ergo 
non  omnia  scripta  sunt ,  quae  Apostolus 
dixit.  Praeterea ,  sive  scripta  postea  fue¬ 
rint  ,  sive  non  quae  Apostolus  docue¬ 
rat  ,  non  multum  refert  quantum  ad  argu¬ 
mentum  ,  quod  ex  hoc  loco  colligimus. 
Nam  Apostolus  non  promittit  se ,  vel  alium 
ea  scripturum,  quae  ore  tradiderat,  sed  sim¬ 
pliciter  praecipit,  ut  non  minus  observent, 
quae  acceperant  sine  scripto,  quam  quae  per 
epistolam.  Et  hofc  modo  hunc  locum  Veteres 
intellexerunt. 

Basilius  lib.  De  Spir.  sanet,  cap.  29.  «Ar¬ 
bitror  Apostolicum ,  »  inquit ,  e  esse ,  etiam 
non  scriptis  Traditionibus  inhaerere.  Laudo, 
inquit,  vos,  quod  omnia  mea  meministis,  et 
quemadmodum  tradidi  vobis ,  Traditiones 
continetis.  »  Et,  «  Tenete  Traditiones ,  quas 
accepistis,  sive  per  sermonem,  sive  per  epis¬ 
tolam.  »  Chrysostomus  in  hunc  locum  : 
«  Hinc  patet,  »  inquit,  «  quod  non  omnia  per 
epistolas  tradiderint,  sed  multa  etiam  sine 
litteris.  Eadem  vero  fide  digna  sunt  tam  illa, 


(1)  I.  Cor.  XI,  2.  —  (2)  Ibid.  16.  —  (3)  Ibid.  23  et  34.  —  (4)  II.  Thessal.  II,  14.  —  (5)  lbid.  5  et  6. 

quam  ista.  »  Iisdem  vero  verbis  utuntur  QE- 
cumenius  et  Theophylactus  hoc  loco,  quibus 
accedit  Damascenus  lib.  IV.  De  Fide  c.  17. 
«  Quod  plurima ,  »  inquit,  «  Apostoli  tradi¬ 
derint  sine  scripto,  scribit  Paulus  :  Ergo, 
fratres,  state  et  tenete  Traditiones,  quas 
edocti  estis  sive  per  sermonem,  sive  per  epi¬ 
stolam.  »  Eodem  modo  exponit  YIII  Syno" 
dus  generalis  Act.  ult.  can.  1. 

His  quinque  Patribus,  qui  diserte  expo¬ 
nunt  hunc  locum  pro  nobis,  objicit  Herman- 
nus  alios  quinque,  Hieronymum,  Ambro¬ 
sium,  Primasium,  Theodoretum,  et  Ansel- 
mum  in  hunc  locum ,  quos  dicit  contra  nos 
exposuisse.  Sed  respondeo  :  Commentaria 
illa  in  epistol.  nomine  Hieronymi  inscripta 
non  esse  Hieronymi,  sed  Pelagii  haeretici, 
ut  B.  Augustinus  docet  libr.  III.  De  peccat, 
merit.  et  remiss.  cap.  1.  5.  et  12.  et  ipsa 
verba  Commentarii  in  cap.  6.  7.  8.  et  9.  ad 
Rom.  clamant,  auctorem  esse  Pelagium. 

Deinde  nec  Pelagius  in  hac  re  est  contra 
nos,  solum  enim  dicit  :  «  Quando,  »  inquit, 
«  sua  vult  teneri,  non  vult  extranea  super 
addi  :  apostolica  autem  Traditio  est ,  qua  in 
toto  Mundo  praedicantur  Baptismi  Sacramen¬ 
ta.  »  Quid  hio  est  contra  nos  ?  Admittimus 
enim,  non  esse  addenda  extranea,  id  est, 
aliena ,  et  supposititia  Pseudo-Apostolorum 
commenta  ad  vera  Apostoli  dogmata.  Quod 
autem  sequitur,  pro  nobis  est.  Nam  ideo 
dixit  Pelagius,  Baptismi  Sacramentum  esse 
Apostolicam  Traditionem,  non  Baptismi  Sa- 
cfamentum  quia  noverat  multa  esse  myste¬ 
ria  oirca  Baptismum,  quae  servantur  in  Ec¬ 
clesia  ex  Traditione  Apostolorum  non  scrip¬ 
ta  ,  ut  exorcismum,  exsufflationem,  unctio¬ 
nem  etc. 

Primasius  quoque  est  pro  nobis ,  nam  po¬ 
nit  in  primis  quasi  ad  verbum  Pelagii  expo¬ 
sitionem,  de  qua  jam  diximus,  et  addit,  lo¬ 
qui  Apostolum  non  solum  de  Sacramentis 
Baptismi ,  sed  etiam  de  iis  Traditionibus, 
quae  toto  Mundo  observantur,  et  quae  prop- 
terea  Apostolicae  esse  dignoscuntur.  Herma- 
nus  putat,  eum  loqui  de  Evangelio  scripto, 
quia  toto  Mundo  servatur :  sed  advertere  de¬ 
buit,  multa  etiam  non  scripta  toto  Mundo 
servari,  ut  festa  Natalis  ,  Paschae,  Ascensio¬ 
nis,  Pentecostes,  ut  Augustinus  docet  in  ep. 
118.  Praeterea  cum  dicit  Primasius ,  loqui 
Apostolum  de  illis  Traditionibus ,  quae  dig¬ 
noscuntur  Apostolicae,  quia  toto  Mundo  ser¬ 


vantur,  sine  dubio  loquitur  de  non  scriptis. 
Ipse  enim,  quippe  qui  discipulus  est  Augus¬ 
tini,  noverat  regulam  Augustini  esse  in  ea¬ 
dem  epist.  118.  quae  toto  Mundo  servantur, 
etiamsi  scripta  non  sint ,  ex  Apostolica  Tra¬ 
ditione  servari. 

Ambrosius  neque  est  contra  nos,  neque 
pro  nobis  :  solum  enim  dicit,  Apostolum  hoc 
loco  monere,  ut  perseveremus  in  doctrina 
Evangelii  :  nihil  autem  dicit  de  scripto,  vel 
non  scripto.  Anselmus  est  potius  pro  nobis  ; 
sic  enim  exponit :  «  Tenete  in  corde,  et  ope¬ 
ribus  Traditiones,  quas  didicistis,  sive  per 
sermonem  nostrum,  dum  essemus  praesen¬ 
tes,  sive  per  epistolam  quam  vobis  misimus 
absentes.  »  Quid  hic  est  contra  nos  :  quid 
non  potius  pro  nobis? 

Denique  Theodoretum  etiam  existimo  esse 
pro  nobis,  sic  ille  ait  :  «  Habetis  »,  inquit, 
(c  doctrinae  regulam,  sermones  quos  vobis 
tradimus,  quos  et  praesentes  vobis  praedica¬ 
vimus,  et  absentes  scripsimus.  »  Hunc  locum 
pro  se  facere  dicit  Hermannus,  quia  Theo- 
doretus  videtur  indicare,  Apostolum  eosdem 
sermones  scripsisse,  quos  antea  praedicave¬ 
rat  :  sed  falso  hoc  dicit  Hermannus.  Verba 
enim  Theodoreti  possunt  etiam  intelligi  de 
diversis  sermonibus ,  hoc  modo  :  «  Habetis 
doctrinae  regulam  sermones  quos,  id  est,  illos 
quos  praedicavimus,  et  illos  quos  in  epistola 
scripsimus.  »  Hunc  autem  sensum  esse  ma¬ 
gis  ad  mentem  Theodoreti  patet,  tum  quia 
est  conformior  expositioni  Chrysostomq  quam 
ubique  sequi  solet  Theodoretus,  tum  etiam 
quia  prior  sensus  est  falsus,  cum  certum  sit, 
non  omnia  in  illa  epistola  scripta  esse,  quae 
Apostolus  ore  praedicavit.  Manet  igitur  in  suo 
robore  argumentum  nostrum  ex  isto  loco 
Pauli. 

Quartum  testimonium  est  I.  Timoth.  ult.  : 
0  Timothee ,  depositum  custodi.  Et  II.  Timoth. 
I.  Formam  habe  sanorum  verborum ,  quce  a  me 
audisti.  Bonum  depositum  custodi  per  Spiritum 
sanctum ,  qui  habitat  in  nobis ,  Et  cap.  II  :  Tu 
ergo,  fili  mi,  confortare  in  gratia  quce  est  in 
Christo  Jesu ,  et  quce  audisti  a  me  per  multos 
testes ,  hcec  commenda  Fidelibus  hominibus ,  qui 
idonei  erunt  et  alios  docere  (I). 

In  his  locis  nomine  depositi  non  potest  in¬ 
telligi  Scriptura,  sed  thesaurus  doctrinae,  in- 
telligentia  dogmatum  divinorum,  id  est,  tam 
sensus  Scripturarum,  quam  aliorum  dogma¬ 
tum,  quam  totam  doctrinam  propagari  vo¬ 


ti)  I.  Timoth.  VI,  20;  II.  Timoth.  I,  13 ,  Ibid.  II,  1  et  2. 

lebat  per  Traditionem,  ut  explicant  Chryso- 
stomus  et  Theophylactus  in  hunc  locum ; 
quo  alludit  etiam  Trenaeus  lib.  III,  cap.  4, 
cum  ait  :  «  Apostoli  quasi  in  depositorium 
dives,  plenissime  in  Ecclesiam  contulerint 
omnia,  qua3  sint  veritatis.  »  Et  lib.  IV,  cap. 
43.  ((  Quapropter  »,  inquit,  «  eis  qui  in  Ec¬ 
clesia  sint  Praesbyteris  obaudire  oportet  his, 
qui  successionem  habent  ab  Apostolis, 
qui  cum  Episcopatus  successione  Chrisma 
veritatis  certum,  secundum  placitum  Patris 
acceperunt.  »  Et  facile  ex  ipsis  verbis  colli¬ 
gitur.  Nam  si  loqueretur  de  verbis  scriptis, 
non  tam  anxie  commendaret  depositum, 
Scripturae  enim  facile  conservantur  in  the¬ 
cis,  et  a  Librariis  :  Apostolus  autem  vult 
servari  per  Spiritum  sanctum  in  pectore 
Timothei.  Et  deinde  non  adderet  :  Hcec 
commenda  Fidelibus ,  qui  idonei  erunt  et  alios 
docere  :  sed  diceret,  commenda  Librariis ,  ut 
multa  exempla  transcribant .  Nec  diceret  : 
Quce  audisti  a  me  per  multos  testes ,  sed  quod 
scripsi  tibi.  Itaque  non  verba  solum,  sed 
etiam  sensum,  ac  multo  magis  hunc,  quam 
illa  Timotheo  Apostolus  commendat,  ac  ut 
per  manus  tradat  successoribus  suis  jubet. 
Vide  de  hoc  loco  Commonitor.  Vincentii 
Lirinen.  adversus  profanas  vocum  novita¬ 
tes. 

Ultimum  testimonium  II  et  III,  epist. 
Joannis  Plura  habens  scribere  vobis ,  nolui  per 
chartam ,  et  atramentum ,  etc.  (1).  Ex  his  enim 
intelligimus,  multa  ab  Apostolo  Joanne  dicta 
esse  discipulis,  et  per  discipulos  Ecclesiae 
universae,  quae  tamen  scripta  non  sunt. 


CAPUT  VI. 

Idem  ostenditur  testimoniis  Pontificum  et 
Conciliorum. 

Ad  loca  Scripturarum  addemus  pauca 
quaedam  veterum  sanctorum  Pontificum  et 
Conciliorum  testimonia.  Ac  primum,  S. 
Fabianus  Papa  et  Martyr,  in  epist.  2.  ad 
Episc.  Orien.  ut  habetur  de  consecr.  dist. 
3,  c.  Litteris,  posteaquam  docuerat,  singu¬ 
lis  annis  sacrum  Chrisma  renovandum  esse, 
ita  subjunxit  :  «  Ista  a  sanctis  Apostolis,  et 
successoribus  eorum  accepimus,  et  vobis  te¬ 


nenda  mandamus.  »  Haec  ille.  Et  XI,  certe 
de  Chrismate  renovando  nihil  in  sacris  Lit¬ 
teris  legimus. 

S.  Innocentius  I,  in  epist.  I,  quae  est  ad 
Decentium  :  «  Si  instituta  » ,  inquit,  «  Eccle¬ 
siastica,  ut  sunt  a  beatis  Apostolis  tradita, 
integra  vellent  servare  Domini  Sacerdotes, 
nulla  varietas  in  ipsis  Ordinibus  et  consecra¬ 
tionibus  haberetur.  »  Haec  ille.  Ubi  de  Tra¬ 
ditionibus  non  scriptis  agit,  ac  praesertim 
cap.  3,  cum  docet,  Confirmationem  etiam 
parvulis  conferendam,  et  a  solo  Episcopo, 
et  sub  certa  forma  verborum ;  atque  adeo 
non  scriptas  ejusmodi  Apostolicas  Traditio¬ 
nes  bsse  testatur,  ut  nec  in  ea  epistola  for¬ 
mam  illam  verborum  adscribere  voluerit  : 
<t  Verba  »,  inquit,  «  dicere  non  possum,  ne 
magis  prodere  videar,  quam  ad  consultatio¬ 
nem  respondere .  » 

Sanctus  Leo  I,  serm.  6,  de  Quadrag.  : 
«  Apostolica  »,  inquit,  «  institutio  quadra¬ 
ginta  dierum  jejuniis  impleatur.  »  Et  serm. 
2,  de  jejun.  Pentec.  :  «  Dubitandum  non  est 
dilectissimi,  omnem  observantiam  Christia¬ 
nam  eruditionis  esse  divinae,  et  quidquid  ab 
Ecclesia  in  consuetudinem  est  devotionis  re¬ 
ceptum,  de  Traditione  Apostolica  et  de  S. 
Spiritus  prodire  doctrina.  »  Vide  etiam  ser. 
8  et  9,  de  jejun.  sept.  mens. 

Jam  vero  Concilium  antiquissimam  et  ce¬ 
leberrimum  Nicaenum  I,  ex  doctrina  non 
scripta  damnavit  haeresim  Arii,  ut  diserte 
testatur  Theodoretus  lib.  I,  hist.  cap.  8.  Etsi 
enim  quaedam  Scripturae  poterant  adferri 
contra  Arium,  tamen  quia  Arius  etiam  pro¬ 
ferebat  Scripturas  ;  ex  doctrina  non  scripta, 
sed  tradita  pbr  manus  Patrum  sibi  in  Eccle¬ 
sia  succedentium  eum  damnaverunt. 

Nicaenum  II,  act.  VI,  tom.  A.  «  Praeterea)) , 
inquit,  a  cum  multis,  quae  nobis  sine  scripto 
tradita  sunt,  etiam  imaginum  factio  in  Ec¬ 
clesia  ab  Apostolorum  praedicatione  dilatata 
est.  Et  act.  VII.  in  fine  sic  habet  :  Si  quis 
omnem  Traditionem  Ecclesiasticam  ,  sive 
scriptam,  sive  non  scriptam  irritam  facit, 
anathema  sit.  »  Idem  reperitur  in  Goncilio 
VIII  generali,  act.  VIII,  et  post  act.  ult. 
can.  I,  profitentur  Patres ,  se  servaturos 
omnes  Traditiones,  non  solum  Apostolicas, 
sed  etiam  Ecclesiasticas .  Ex  quo  mirum  vi¬ 
deri  non  deberet  Lutheranis,  si  tale  aliquid 
etiam  docuit  Goncil.  Trident.  sess.  IV,  nihil 
enim  novi  statuit. 


(1)  II.  Joan.  12;  et  III,  13. 

Idem  probatur  ex  Patribus. 

Accedant  nunc  testimonia  Patrum  Graeco¬ 
rum  et  Latinorum,  qui  incredibili  consen¬ 
sione  hanc  veritatem  docent.  Ac  ut  a  Grae¬ 
cis  incipiamus,  B.  Ignatius  apud  Eusebium 
lib.  III,  hist.  c.  36.  hortabatur  omnes,  Apo¬ 
stolorum  Traditionibus  tenacius  inhaerere  : 
«Quas  Traditiones,  »  inquit  Eusebius,  «cau¬ 
telae  gratia  etiam  scriptas  se  asserit  reli¬ 
quisse.  »  Haec  ille .  Ex  quo  sequitur,  eas  ab 
Apostolis  scriptas  non  fuisse. 

Ad  hoc  testimonium  nihil  respondet  Her- 
mannus,  nisi  non  exstare  ista  scripta  Ignatii. 
At  falsum  est  non  exstare  :  scribit  enim  Hie¬ 
ronymus  in  lib.  De  vir.  illustr.  Ignatium 
scripsisse  epistolam  ad  Ephesios,  ad  Magne- 
sianos,  ad  Trallianos,  ad  Romanos,  ad  Phi- 
ladelphienses,  ad  Smyrnenses,  ad  Polycar- 
pum,  quae  omnes  nunc  exstant,  et  in  eis  in¬ 
venimus  jejunium  Quadragesimae,  Ordines 
minores,  diem  Dominicum,  et  alia  quae  non 
sunt  in  Scripturis,  et  tamen  ab  Aposlolis 
sine  dubio  Ignatius  didicit. 

Dionysius  Areopagita,  cap.  I,  Eccles.  hie- 
rarchiae  :  «  Primi  illi,  inquit,  nostri  sacer¬ 
dotalis  muneris  duces  summa  illa,  et  super¬ 
substantialia  partim  scriptis ,  partim  non 
scriptis  institutionibus  suis  nobis  tradide¬ 
runt.  »  Ad  haec  et  siniilia  respondere  solent 
Lutherus,  Calvinus,  et  caeteri,  libros  qui 
nomine  Dionysii  circumferuntur,  non  esse 
Dionysii.  At  citantur  opera  haec  nomine 
Dionysii  Areopagitae  in  VI,  VII  et  VIII  Sy¬ 
nodo  generali ;  item  a  Gregorio  I,  in  homil. 
de  cent.  ovib.,  a  Martino  I,  in  Concilio  Ro¬ 
mano,  et  ab  Agathone  in  epist.  ad  Impera¬ 
torem  Constantinum  ex  quo  coguntur  fateri 
haeretici,  hunc  auctorem  ante  annos  mille 
scripsisse  ,  proinde  non  esse  contemnen¬ 
dum. 

Hegesippus  apud  Euseb.  lib.  IV,  hist.  cap. 
8.  Apostolicas  Traditiones  quinque  libris 
comprehendit,  qui  etsi  modo  non  exstent, 
tamen  satis  indicat  hoc  testimonium,  Apo¬ 
stolos  non  omnia  scripsisse,  quae  docuerant. 
Polycarpus  apud  Euseb.  lib.  V,  cap.  20,  re¬ 
ferebat  verba,  quae  dicta  a  Domino,  ab 
Apostolis  ipse  audierat,  et  de  virtutibus  ejus 


ac  doctrina.  Irenaeus  autem,  ut  ibidem  ha¬ 
betur,  quae  Polycarpus  tradebat,  describe¬ 
bat,  non  in  charta,  sed  in  corde  suo.  Hic 
certum  est  agi  de  Traditionibus  non  scriptis. 
Si  enim  de  scriptis  ageretur,  nihil  singulare 
diceretur  de  Polycarpo,  vel  Irenaeo  :  nam 
etiam  ego  possum  referre  dicta  a  Domino, 
quae  in  Apostolis  legi,  nec  est  opus,  ut  ea 
describam  in  charta. 

At  nihilominus  respondet  Kemnitius  :  lo¬ 
qui  Eusebium  de  Traditionibus  quae  probari 
possunt  ex  Scripturis  ;  ait  enim  ibidem,  illa 
omnia  quae  Polycarpus  dicebat,  fuisse  con¬ 
sona  Scripturis  :  sed  errat  Kemnitius,  nam 
aliud  est,  esse  consonum  Scripturae,  aliud 
posse  probari  ex  Scriptura :  omnis  enim  vera 
Traditio,  imo  omnis  veritas  est  consona 
Scripturae,  cum  verum  a  vero  dissonare  non 
possit ;  nec  tamen  omnis  veritas  probari  po¬ 
test  ex  Scriptura. 

Justinus  in  fine  II  Apologiae  pro  Christia¬ 
nis,  posteaquam  exposuit  multa  de  Christia¬ 
nis,  et  inter  alia  quaedam  non  scripta  in  di¬ 
vinis  Litteris,  ut  quod  conveniant  singulis 
Dominicis,  et  post  lectionem  Scripturarum 
et  concionum,  offeratur  et  consecretur  panis 
et  vinum  aqua  temperatum,  et  quod  non  li¬ 
cet  ullo  modo  participare  de  Eucharistia, 
nisi  post  Baptismum,  et  alia  ;  subjungit  sta- 
tim  :  «  Postridie  Saturni,  qui  dies  Solis  est, 
cum  Apostolis,  discipulisque  suis  apparuis¬ 
set,  haec  illis  tradidit,  quae  vobis  quoque 
consideranda  permittimus  etc.  »  Et  quamvis 
etiam  Justinus  non  diceret,  haec  esse  tradita 
a  Christo,  tamen  cum  Justinus  vicinissimus 
fuerit  temporibus  Apostolorum,  necessarium 
esset  credere,  quae  ipsius  tempore  in  Eccle¬ 
sia  gerebantur  ab  Apostolis  tradita  fuisse. 
Quis  enim  alius  fingi  potest  auctor  ? 

Ad  hunc  locum  et  similia  Cypriani,  Am¬ 
brosii,  Hilarii,  Hieronymi,  et  aliorum,  quae 
adferemus,  nihil  fere  respondent  Herman- 
nus  et  socii  ejus,  nisi  istos  omnes  alicubi  er¬ 
rasse.  Sed  hoc  nobis  non  officit.  Etsi  enim 
erraverint  aliqui  Patrum  in  quibusdam  dog¬ 
matibus,  nunquam  tamen  omnes  simul  in 
eodem  errore  convenerunt,  proinde  cum 
ostendimus,  omnes  convenire  in  Traditioni¬ 
bus  non  scriptis  asserendis,  satis  efficaciter 
probamus,  in  eo  illos  non  errasse. 

Irenaeus  lib.  III,  cap.  2,  3  et4,  multa  prae¬ 
clara  de  Traditionibus  dicit,  quae  tamen  a 
Brentio  et  Kemnitio  trahuntur  in  alium  sen¬ 
sum,  de  quo  nunquam  Irenaeus  cogitavit. 
Brentius  dicit  :  loqui  Irenaeum  de  Traditione 

Scripturae,  id  est,  de  Traditione  illa,  qua  per 
successionem  Patrum  intelligimus,  quae  sint 
verae  Scripturae.  At  non  hoc  velle  Irenaeum, 
verba  ejus  nos  docebunt,  lib.  III,  cap.  4. 

«  Quid  autem ,  inquit,  si  neque  Apostoli 
Scripturas  quidem  reliquissent  nobis ;  nonne 
oportebat  ordinem  sequi  Traditionis,  quam 
tradiderunt  iis,  quibus  committebant  Eccle¬ 
sias?  Cui  ordinationi  assentiunt  multae  gen¬ 
tes  barbarorum,  quorum  qui  in  Christum 
credunt,  sine  charta  et  atramento  scriptam 
habentes  per  spiritum  in  cordibus  suis  salu¬ 
tem,  et  veterem  Traditionem  diligenter  cu¬ 
stodientes.  »  Si  loquitur  Irenaeus  de  Tradi¬ 
tione  Scripturae,  quomodo  isti  barbari  ha¬ 
bebant,  et  custodiebant  diligenter  Traditio¬ 
nem,  qui  Scripturas  nullas  habebant  ? 

Kemnitius  autem  dicit  :  loqui  Irenaeum  de 
Traditione  eorum  dogmatum  tantum,  quae 
in  Scripturis  inveniuntur,  et  quae  per  Scrip¬ 
turas  probari  possunt.  At  hoc  etiam  esse  fal¬ 
sum,  docebunt  ejusdem  Irenaei  verba,  nam 
cap.  2,  3  et  4,  docet,  non  esse  aliam  viam 
perveniendi  ad  veritatem,  quam  consulendo 
Ecclesias,  in  quibus  est  successio  Episcopo¬ 
rum  ab  Apostolis,  et  considerando  quid  ibi 
doceatur,  et  quam  dicant  illae  Ecclesiae  esse 
Apostolicam  Traditionem.  Vult  igitur  Ire¬ 
naeus  ,  Traditionem  latius  patere  ,  quam 
Scripturas  et  sensum  Scripturarum  diffici¬ 
lium  non  ex  Scriptura,  sed  ex  Traditione 
haberi,  ita  ut  Traditio  sola  sufficiat,  Scrip¬ 
turae  autem  non  sufficiant.  At  falsum  esset 
hoc  totum,  si  nihil  aliud  Traditio  contineret, 
quam  id,  quod  evidenter  colligitur  ex  Scrip¬ 
turis,  ut  Kemnitius  somniat. 

Postquam  igitur  c.  2,  dixerat,  haereticos 
non  posse  convinci  ex  Scripturis,  et  cap.  3, 
enumeraverat  Romanos  Pontifices  a  Petro 
usque  ad  Eleutherium,  qui  tunc  sedebat,  ut 
ostenderet,  esse  in  Ecclesia  continuatam 
successionem  Episcoporum  conservantium 
Traditionem  Apostolicam,  ita  loquitur  cap . 
4  :  «  Tantae  igitur  ostensionis  cum  sint  haec, 
non  oportet  adhuc  quaerere  apud  alios  veri¬ 
tatem,  quam  facile  est  ab  Ecclesia  sumere  : 
cum  Apostoli  quasi  in  depositorium  dives, 
plenissime  in  eam  contulerint  omnia,  quai 
sunt  veritatis,  ut  omnis,  quicumque  velit, 
sumat  ex  ea  potum  vitae .  Haec  est  enim  vitae 
introitus  ;  omnes  autem  reliqui  fures  sunt  et 
latrones,  propter  quod  oportet  devitare  qui¬ 
dem  illos,  quae  autem  sunt  Ecclesiae,  cum 
summa  diligentia  diligere,  et  apprehendere 
veritatis  Traditionem.  Quid  enim,  etsi  de 


aliqua  modica  quaestione  disceptatio  esset, 
nonne  oporteret  in  antiquissimas  recurrere 
Ecclesias  ,  in  quibus  Apostoli  conversati 
sunt,  et  ab  eis  de  praesenti  quaestione  sumere 
quod  certum,  et  re  liquidum  est  ?  Quid  au¬ 
tem,  si  neque  Apostoli  Scripturas  quidem 
reliquissent,  nonne  oportebat  ordinem  sequi 
Traditionis  ?  etc.  »  Quibus  verbis  addenda 
sunt,  quae  idem  habet  lib.  IV,  c.  43.  «  Qui 
successionem  habent  ab  Apostolis,  qui  cum 
Episcopatus  successione  charisma  veritatis 
certum  secundum  placitum  Patris  accepe¬ 
runt.  »  Vides,  quomodo  Apostoli  tradiderunt 
successoribus  non  solum  Scripturas  ,  sed 
charisma  veritatis  certum  ,  id  est  veram 
Scripturarum  intelligentiam,  et  universam 
doctrinam  Evangclicam. 

Clemens  Alexandrinus  in  lib.  De  Pasch., 
ut  est  apud  Euseb.  lib.  VI,  histor.  cap.  11, 
dicit,  extorqueri  sibi  a  fratribus,  ut  ea  quse 
a  Presbyteris  Apostolorum  successoribus 
voce  sibi  sola  tradita  essent,  describeret  in 
libris,  ac  posteris  traderet ;  nescio  quid  cla¬ 
rius  pro  Traditionibus  dici  possit.  Origenes 
in  cap.  6,  epist.  ad  Rom.  :  «  Ecclesia,  in¬ 
quit,  ab  Apostolis  traditionem  suscepit,  etiam 
parvulis  Baptismum  dare.  »  Et  hom.  5,  in 
lib.  Numer.  :  «In  Ecclesiasticis  observatio¬ 
nibus,  inquit,  sunt  nonnulla,  quse  omnibus 
quidem  facere  necesse  est,  nec  tamen  ratio 
eorum  omnibus  patet.  »  Et  enumerat  statim 
multas  Traditiones  non  scriptas. 

Eusebius  lib.  I,  DeDemonstr.  Evang.  cap. 
8.  «  Ceeterum  »  ,  inquit ,  «  Moses  in  tabulis 
inanimatis,  Christus  autem  in  mentibus  vita 
praeditis  perfecta  novi  Testamenti  documen¬ 
ta  descripsit.  Ejus  vero  discipuli,  ad  magistri 
sui  nutum ,  auribus  multorum  doctrinam 
suam  accommodantes  ,  quaecumque  quidem 
veluti  ultra  habitum  progressi  a  perfecto  ip¬ 
sorum  magistro  praecepta  fuerant ,  ea  iis, 
qui  capere  poterant,  tradiderunt  :  quaecum¬ 
que  vero  iis  convenire  arbitrabantur ,  qui 
animas  adhuc  affectibus  obnoxias  gererent, 
curationisque  indigentes,  ea  ipsi  ad  imbecil¬ 
litatem  multorum  se  demittentes, partim  lit¬ 
teris,  partim  sine  litteris,  quasi  jure  quodam 
non  scripto  servanda  commendarunt.  » 
Athanasius  in  lib.  De  decr.  Nicaenae  Syno¬ 
di  contra  Eusebium  :  «  Ecce, »  inquit,  «  nos 
quidem  ex  Patribus  ad  Patres  per  manus 
traditam  fuisse  hanc  sententiam  demonstra¬ 
vimus.  Vos  autem,  o  novi  Judaei  et  Caiphae 
discipuli,  quos  tandem  verborum  vestrorum 
potestis  ostendere  progenitores?  »  Basilius 

lib.  De  Spir.  sanet.,  cap.  27.  «  Dogmata,  » 
inquit,  «  quae  in  Ecclesia  servantur  ac  prae¬ 
dicantur,  partim  ex  conscripta  doctrina  ha¬ 
bemus,  partim  ex  Apostolorum  traditione  in 
mysterio  ad  nos  delata  recepimus. Quae  utra¬ 
que  eamdem  ad  pietatem  vim  habent,  et  ne¬ 
mo  his  contradicit ,  qui  vel  mediocrem  sal¬ 
tem  Ecclesiasticorum  jurium  experientiam 
habet,  etc. »  Et  enumerat  continuo  plurimas 
Traditiones  non  scriptas ,  et  similia  habet 
cap.  29. 

Respondet  Kemnitius  :  haec  quae  Basilius 
refert,  non  esse  dogmata  Fidei,  aut  morum, 
sed  tantum  ritus  quosdam  liberos,  ut  signa¬ 
re  se  signo  Crucis,  adorare  ad  Orientem,  be¬ 
nedici  aquam  etc.  At  meminisse  debetKem- 
nitius  se  dixisse  ,  non  posse  ostendi  ullum 
ritum  certo  ab  Apostolis  institutum :  hic  au¬ 
tem  Basilius  audacter  enumerat  plurimos  ab 
Apostolis  institutos.  Deinde  etsi  non  sit  ne¬ 
cessaria  ad  salutem  observatio  aliquorum  ex 
his  ritibus,  tamen  necessarium  est  ad  salu¬ 
tem  credere  esse  bene  institutos,  et  eos  non 
contemnere  :  quemadmodum  multa  quse 
sunt  in  Scripturis  ,  non  sunt  necessaria  ad 
salutem,  ut  quod  vir  aperto  capite  oret ,  et 
mulier  velato  1.  Corint.  XI.  et  tamen  neces- 
se  est  ad  salutem  ista  credere  ,  et  non  con¬ 
temnere. 

Denique  Basilius  non  solum  ritus  quosdam, 
sed  etiam  qusedam  refert  essentialia,  ut  con¬ 
fessionem  Fidei,  id  est,  Symbolum  Apostoli- 
cum  ,  quod  ex  Traditione  habemus,  et  olei 
unctionem  in  Sacramento  Confirmationis  : 
quaedam  etiam  alia  commemorat ,  quae  etsi 
ex  se  non  sint  necessaria  ,  tamen  postquam 
praecepta  sunt,  ita  sunt  necessaria,  ut  si  de 
industria  omittantur ,  graviter  peccetur,  ut 
signum  crucis  in  consecratione  aquae  ,  Eu¬ 
charistiae,  Chrismatis;  necnon  abrenuntia- 
tio  Satanae,  et  pompis  ejus  in  Baptismo  etc. 
Dicit  enim  Augustinus  tractat.  118.  in  Jo., 
sine  signo  Crucis  nulla  Sacramenta  rite  per¬ 
agi;  et  idem  docetChrysostomushomil.  55. 
in  Matth. 

Brentius  autem  inverecundior  respondet  : 
has  Basilii  sententias  esse  ex  naevis  et  erro¬ 
ribus  Basilii ,  qui  pro  honore  tanti  viri  de¬ 
berent  silentio  tegi  :  et  nos  vocat  porcos  et 
imitatores  Chain,  qui  Patrum  nostrorum  tur¬ 
pitudines  denudamus.  Non  enim  existimat 
esse  ferendum  quod  Basilius  dicat,  eamdem 
vim  habere  ad  pietatem  Traditiones  paeda- 


gogicas  (ut  ipse  loquitur)  de  signo  Crucis,  et 
aqua  benedicta,  cum  Scripturae  sanctae  dog¬ 
matibus. 

Sed  omissis  conviciis ,  nec  enim  nostrum 
est,  reddere  mala  pro  malis  ,  respondeo  ad 
id  quod  Brentius  objicit  :  rectissime  aequari 
Traditiones  Scripturis  ,  nam  ut  in  Scripturis 
quaedam  sunt  magna  praec  epta  ,  ut  diligere 
Deum,  quaedam  minora,  ut  non  dicere  ver¬ 
bum  otiosum ,  quae  non  aeque  obligant  ad 
observationem  ,  et  tamen  aeque  obligant  ad 
Fidem  et  venerationem.  Non  enim  minus  est 
haereticus,  qui  non  credit ,  aut  non  venera¬ 
tur  Scripturam  illam,  quae  dicit  :  De  omni 
verbo  otioso  reddent  rationem  in  die  judicii{  1); 
quam  qui  non  credit ,  aut  non  veneratur  il¬ 
lam  :  Diliges  Dominum  Deum  tuum  etc.  (2)  Ita 
etiam  in  Traditionibus  quaedam  sunt  majora, 
etquaedam  minora  quoad  obligationem  agen¬ 
di,  et  tamen  omnia  aeque  obligant  ad  Fidem, 
et  venerationem.  Et  eodem  modo  quaedam 
sunt  Traditiones  majores  quoad  obligatio¬ 
nem  ,  quam  quaedam  Scripturae  ,  quaedam 
minores  ,  et  quaedam  aequales  ,  cum  tamen 
omnes  Traditiones,  et  omnes  Scripturae  sint 
aequales,  quantum  ad  Fidem  et  venerationem, 
quae  illis  debetur,  cum  proficiscantur  ab  eo¬ 
dem  auctore  Deo,  etveniant  ad  nos  per  ma¬ 
nus  ejusdem  Ecclesiae  Catholicae  ,  quae  est 
mater  nostra  et  Christi  sponsa. 

Denique  Bermannus  non  contentus  iis, 
quae  Brentius  et  Kemnitius  dixerant ,  addit : 
«  Ista  omnia  non  esse  Basilii,  sed  inserta 
in  libro  Basilii  ab  aliquo  nebulone.  »  Quae 
sane  expeditissima  responsio  est;  sic  enim 
facile  est  solvere  omnia  argumenta  :  neque 
adfert  aliam  probationem  Herinannus,quam 
Erasmi  testimonium  ,  qui  visus  est  sibi  nes¬ 
cio  quam  diversitatem  styli  olfecisse  in  his 
capitibus  superioribus.  AtB.Joannes  Da¬ 
mascenus  longe  antiquior  et  doctior ,  et  in 
Basilii  scriptis  magis  versatus ,  nihil  tale  ol¬ 
facere  potuit.  Is  enim  (ut  omittam  Recen- 
tiores  plurimos)  in  Orat.  1.  pro  Sanet,  ima- 
gin.  sic  ait  :  «  Sic  ad  verbum  ait  B.  Basilius 
in  vigesimoseptimo  capite  illius  libri,  quem 
de  Spiritu  sancto  triginta  distinctum  capiti¬ 
bus  ad  Amphilochium  scribit.  Quae  in  Eccle¬ 
sia  servantur,  et  praedicantur  instituta,  par¬ 
tim  ex  scripta  constant  docrina,  partim  Apo¬ 
stolorum  Traditione  etc.  » 

Gregorius  Naziaimenus  Orat.  1.  in  Julia¬ 
num  ultra  medium,  post  quamdixerat,  prop- 


(1)  Matth.  XII,  36.  —  (2)  Deut.  VI.  5;  Matth.  XX,  37 ;  Mare.  XII,  30;  Luc.  X,  27. 

ter  dogmata  Testamenti  veteris  et  novi,  do¬ 
ctrinam  Ecclesiae  visam  fuisse  Juliano  mira¬ 
bilem;  addit  continuo  :  «  Gaeterum,  inquit, 
majorem  atque  insigniorem  ob  formas Eccle- 
si te  nobis  traditas,  atque  in  hunc  usque  diem 
conservatas  etc.  »  Explicat  autem  postea,  se 
figuras  Ecclesiae  vocasse  disciplinam  ,  poli¬ 
tiam,  ordinem  Ecclesiae,  rationem  psallendi, 
modum  poenitentiae  imponendae,  sacraria  in 
templis,  monachatum,  virginum  caenobia,  et 
alia  permulta  ,  quae  ex  sola  Traditione  ha¬ 
bentur.  Quae  omnia  Julianus  voluit  Ethnicos 
imitari ,  ut  eo  modo  Christianos  facilius  tra¬ 
heret  ad  paganismum. 

Ghrysostomus  in  II.  Thessal.  II.  «  Patet, 
inquit,  quod  non  omnia  per  epistolam  tradi¬ 
derint  Apostoli,  sed  multa  sine  litteris.  Ea¬ 
dem  vero  fide  digna  sunt  tam  ista,  quam  il¬ 
la.  »  Idem  habent  Theophylactus  et  QEcu- 
menius.  Hic  illud  notandum  cum  Basilius, 
Chrysostomus,  Theophylactus,  QEcumenius 
aequent  Traditiones  Scripturis ,  quid  sit 
judicandum  de  censura  Kemnitii ,  qui  ait: 

<(  Insignis  omnino  audacia  est ,  auctoritati, 
et  majestati  Scripturae  canonicae  aliquid  ae¬ 
quare  »  :  et  passim  ridet  Concilium  Triden- 
tinum  ,  quod  pari  pietatis  affectu  veneretur 
Traditiones  et  Scripturam.  Idem  Chrysosto¬ 
mus  hom.  69.  ad  populum,  et  hom.  3.  in 
epist.  ad  Philippen.  «Non  frustra,  inquit, 
ab  Apostolis  sancitum  est,  ut  in  celebratio¬ 
ne  venerandorum  mysteriorum  memoria  fiat 
eorum,  qui  hinc  discesserunt.  Noverunt  illis 
multum  hinc  emolumenti  fieri,  multum  uti¬ 
litatis.  » 

Theophilus  lib.  I.  et  III.  Paschali ,  diserte 
docet,  legem  jejuniorum  Apostolieam  esse 
Traditionem.  Cyrillus  Hierosolymitanus  in 
catech.  mystagog.,  nihil  fere  explicat  aliud, 
quam  Traditiones  non  scriptas  de  Baptismo, 
et  aliis  Sacramentis.  Epiphanius  haeres.  53. 
quae  est  Melchisedecianorum  :  «  Termini, 
inquit,  nobis  positi  sunt,  et  fundamenta  ,  et 
aidificatio  Fidei  :  Apostolorum  Traditiones, 
et  Scripturae  sanctae,  et  successiones  doctri¬ 
nae,  et  undequaque  veritas  Dei  munita  est  : 
et  nemo  decipiatur  novis  fabulis.  »  Item  hae¬ 
res.  61.  quae  est  Apostolicorum  :  «  Oportet, 
inquit,  et  Traditione  uti ;  non  enim  omnia  a 
divina  Scriptura  accipi  possunt.  Quapropter 
aliqua  in  Scripturis,  aliqua  in  Traditione 
sancti  Apostoli  tradiderunt.  »  Similia  vide 
haeres.  75.  Aerii,  et  in  compend.  doct. 

Ad  haec  nihil  respondent ,  nisi  blasphe¬ 
mando,  Epiphanium  delectatum  esso  nimium 

Traditionibus  et  apocryphis  fabulis  etc.  Et 
inter  alia  putat  Brentius  non  ferendum,  quod 
Epiphanius  dixerit,  apostolieam  esse  Tradi¬ 
tionem,  quod  non  liceat  nubere  post  votum 
emissum  virginitatis  :  cum  nimirum  id  fece¬ 
rint  primi  parentes  Lutheranorum  Lutherus 
et  Catharina,  sed  haec  alibi  suo  loco  refellen¬ 
tur. 

Damascenus  lib.  IV,  cap.  17.  «  Plurima, 
inquit.  Apostoli  sine  scripto  tradiderunt 
etc.  »  Multa  etiam  habet  orat,  pro  imagin. 
sanet. 

Ex  Latinis.  Tertullianus  lib.  De  Cor.  mil. 
cap.  3.  «  Etiam,  inquit,  in  Traditionis  ob¬ 
tentu  exigenda  est,  inquis,  auctoritas  scrip¬ 
ta. Ergo  quaeramus,  an  et  Traditio  non  scrip¬ 
ta  non  debeat  recipi.  Plane  negabimus  reci¬ 
piendam,  si  nulla  exempla  praejudicent  alia¬ 
rum  observationum,  quas  sine  ullius  Scrip¬ 
turae  instrumento  ,  solius  Traditionis  titulo, 
exinde  consuetudinis  patrocinio  vindicamus.» 
Deinde  enumeratis  caeremoniis  Baptismi,  si¬ 
gni  Crucis ,  Sacrificii  anniversarii  pro  de¬ 
functis  ,  et  aliis  quibusdam  cap.  5.  subdit : 

«  Harum,  inquit,  et  aliarum  ejusmodi  disci¬ 
plinarum  si  legem  expostules  Scripturarum, 
nullam  invenies  :  Traditio  tibi  praetendetur 
auctrix,  consuetudo  confirmatrix  ,  et  Fides 
observatrix.  »  Idem  passim  Traditione  uten¬ 
dum  docet ,  lib.  I.  Cont.  Marcion. ;  lib.  II. 
Ad  uxorem ;  lib.  De  veland.  virg.  et  lib.  De 
praescript.  haeret,  ubi  ex  instituto  docet,  hae¬ 
reticos  non  ex  Scripturis ,  sed  ex  Traditione 
confutandos.  Quae  ad  haec  loca  respondent, 
jam  confutata  sunt ,  cum  ageremus  de  lre- 
naeo,  et  Basilio. 

B.  Cyprianus  lib.  I.  epist.  12.  «  Ungi  quo¬ 
que  necesse  est,  inquit,  eum,  qui  baptizatus 
sit  etc.  »  At  constat ,  nihil  de  chrismate  in 
Scripturis  haberi,  sed  tantum  in  Traditione. 
Idem  lib.II,epistol.  3.  «Admonitos  nos  scias, 
ut  in  calice  offerendo  Dominica  Traditio  ser¬ 
vetur,  neque  aliud  fiat  a  nobis  ,  quam  quod 
pro  nobis  Dominus  prior  fecit ,  ut  calix,  qui 
in  commemorationem  ejus  offertur  ,  mixtus 
vino  offeratur.  »  Bespondet  Kenmitius  :  lo¬ 
qui  Cyprianum  de  Traditione  scripta.  At 
falsum  est ,  non  enim  aquae  meminerunt 
Evangelistae.  Hermannus  dicit  :quia  non  est 
scriptum,  Dominum  posuisse  aquam  in  cali¬ 
ce,  melius  esse  non  ponere  ;  sic  enim  Domi¬ 
num  fecisse.  At  cum  neutrum  scriptum  sit, 
mirum  est ,  unde  tantum  sibi  assumat  Her¬ 
mannus,  ut  velit  sibi  potius,  quam  Cypriano 
credi. 

Brentius  vertit  se  ad  contumelias  ,  dicit 
enim  :  Cyprianum  semper  esse  nimium  in 
suis  opinionibus  asserendis,  et  hsec  illi  inco- 
gitanter  excidisse.  Et  ratio  Brentii  est,  quia 
videtur  Cyprianus  inepta  ratione  probare 
hunc  ritum;  dicit  enim  :  «  Debere  misceri 
aquam  vino,  quia  vinum  significat  Christum, 
aqua  populos  Ecclesiae  :  et  dum  miscetur 
aqua  vino,  Ecclesia  jungitur  Christo  :  si  au¬ 
tem  vinum  solum  consecraretur,  jam  incipe¬ 
ret  Christus  esse  sine  Ecclesia.  Quod  certe 
ridiculum  videtur.  Quis  enim  credat,  si  unus 
sacerdos  non  miscuerit  aquam  cum  vino  in 
calice,  mox  Christum  amissurumEcclesiam?» 
At  non  animadvertit  Brentius  ,  vel  animad¬ 
vertere  fortasse  noluit,  Cyprianum  non  de 
reali  conjunctione,  vel  separatione  Christi  et 
Ecclesiae  agere,  sed  tantum  de  significativa. 
Rectissime  enim  in  materia  Sacramentorum 
argumentamur  ab  imperfecta  significatione. 
Praeterea,  Cyprianus  non  vult  servari  hunc 
ritum  propter  illam  rationem  praecipue  : 
sed  quia  Dominus  sic  docuit  :  ratio  autem 
illa  addita  est ,  ut  ostendatur  Traditio  ratio¬ 
ni  conformis  esse.  Quocirca,  etiamsi  Cypria¬ 
nus  non  attulisset  convenientem  rationem, 
non  propterea  negandum  esset,  ritum  hunc 
esse  servandum,  vel  a  Domino  traditum. 

S.  Hilarius  lib.  Cont.  Constant.  Imperat, 
circa  medium  ,  objicienti  Ariano  Principi  : 
«  Nolo  ,  verba  quae  non  scripta  sunt  legi.  » 
Respondet  :  «  Hoc  tandem,  inquit,  rogo, quis 
Episcopis  jubeat?  quis  apostolica?  praedica¬ 
tionis  vetet  formam?  Dic  prius,  si  recte  dici 
putas,  nolo  adversus  nova  venena  novas  me¬ 
dicamentorum  comparationes  etc.  »  Quibus 
verbis  duo  indicat  Hilarius;  unum,  praedica¬ 
tionem  consubstantialitatis  Patris  et  Filii  es¬ 
se  Apostolicae  praedicationis ,  licet  expresse 
non  sit  scriptum  ,  Filium  esse  Patri  consub¬ 
stantialem  ;  alterum ,  nomen  ipsum  ogooutrto? 
esse  quidem  novum,  sed  tamen  retinendum, 
licet  non  sit  scriptum ,  quia  conforme  est 
predicationi  apostolicae. 

Hermannus  hunc  locum  sua  glossa  depra¬ 
vat,  sic  enim  exponit  :  «  Hoc,  inquit,  rogo, 
quis  Episcopis  jubeat,  id  est,  ut  aliquid  extra 
Scripturam  proferant.  »  At  si  ista  est  bona 
glossa  ,  Hilarius  consentit  cum  Constantio ; 
igitur  male  subjicit :  «  Dic  prius,  si  recte  dici 
putas ,  nolo  adversus  nova  venena  etc.  » 
Quid  ,  quod  toto  libro  fere  hoc  agit,  ut  no¬ 
men  ogoouo-to;  retineatur?  at  secundum  glos¬ 
sam  Hermanni  aboleri  potius  voluisset. 

S.  Ambrosius  lib.  de  iis,  qui  init,  myster. 


cap.  2  et  6.  et  lib.  I.  de  Sacram,  c.  1  et  2. 
explicat  ritus  ,  qui  ab  universa  Ecclesia  ser¬ 
vantur  in  Baptismo ,  qui  nusquam  scripti 
inveniuntur  in  divinis  Litteris  ,  et  quos  ex¬ 
teri  constanter  referunt  in  Apostolos  aucto¬ 
res.  Serm.25, 34  et  36.  docet,  Quadragesimam 
a  Christo  praeceptam.  Epist.  81  ,  et  serm. 
38.  docet,  Symbolum  Apostolorum  Aposto- 
licam  esse  Traditionem  non  scriptam.  Con¬ 
tra  Ambrosium  multa  blasphemat  Herman¬ 
nus,  sed  nihil  officiunt  nostro  proposito. 

S.  Hieronymus  in  epist.  ad  Marcellam  de 
error.  Montani  :  «  Non ,  inquit,  unam  Qua¬ 
dragesimam  secundum  Traditionem  Aposto¬ 
lorum,  tempore  nobis  congruo  jejunamus.  » 
Item  in  dial.  adv.  Lucifer,  ante  medium, 
cum  haereticus  dixisset  :  «  Multa,  quae  per 
Traditionem  in  Ecclesiis  observantur,  aucto¬ 
ritatem  sibi  scriptae  legis  usurpaverunt.  » 
Respondit  Orthodoxus  :  «  Non  quidem  ab¬ 
nuo,  hanc  esse  Ecclesiarum  consuetudinem: 
sed  qualedest,ut  leges  Ecclesiae  ad  haeresim 
transferas?  » 

S.  Augustinus  epist.  118.  «Illa  autem  quae 
non  scripta  ,  sed  tradita  custodimus  ,  quae 
quidem  toto  terrarum  orbe  servantur,  datur 
intelligi  vel  ab  ipsis  Apostolis,  vel  plenariis 
Conciliis  ,  quorum  est  in  Ecclesia  saluberri¬ 
ma  auctoritas  ,  commendata  ,  atque  statuta 
retineri  :  sicut  quod  Domini  Passio,  et  Resur¬ 
rectio  ,  et  Ascensio  in  coelum  ,  et  Adventus 
de  coelo  Spiritus  sancti  anniversaria  solen- 
nitate  celebrantur.  »  Ad  hoc  respondet  Her¬ 
mannus,  multa  garriens,  et  tandem  conclu¬ 
dens  :  «Cum,  inquit,  Augustine,  extra  Scri¬ 
pturam  Traditiones  cum  aliis  Patribus  Ec¬ 
clesiae  obtrudis?  »  Itaque  fatetur  Herman¬ 
nus,  Augustinum  cum  aliis  Patribus  agnos¬ 
cere  Traditiones  non  scriptas.  Quae  sane  con¬ 
fessio  sufficere  deberet ,  si  quid  haberet  sa¬ 
nitatis,  ad  ipsius  petulantiam  coercendam. 

At  Brentius  dupliciter  respondet.  Primo 
dicit  :  si  verum  sit,  hanc  esse  apostolicam 
Traditionem,  non  esse  accipiendam  ut  le¬ 
gem  necessariam,  sed  ut  liberam  observa¬ 
tionem.  At  contra  :  nam  Augustinus  ibidem 
subdit  :  «  Alia  vero  quae  per  loca  terrarum 
regionumque  variantur,  etc.  liberas  habent 
observationes.  »  Ubi  Augustinus  distinguit 
inter  has  apostolicas  Traditiones  necessa¬ 
rias,  et  observationes  liberas.  Secundo  dicit 
Brentius  :  Augustinum  falso  docere,  ista 
festa  esse  ex  apostolica  Traditione,  cum 
Apostolus  arguat  Galat.  cap.  IV  quod  dies 
observarent  et  tempora.  Sed  respondet  Au- 

gustinus  epistol.  119,  cap.  7,  Apostolum  re¬ 
prehendere  eos,  qui  secundum  Astrologo¬ 
rum  regulas  observant  tempora.  Etlib.cont. 
Adimant,  cap.  16.  dicit,  Apostolum  loqui  de 
festis  Judaeorum  non  Christianorum.  Quo 
modo  exponunt  etiam  Hieronymus  et  Chry- 
sostomus  :  Ambrosius  autem  utramque  si¬ 
mul  expositionem  amplectitur. 

Idem  vero  Augustinus  lib.II  deBap.cont. 
Donat,  cap.  7.  «  Quam  consuetudinem,  in¬ 
quit,  credo  ex  apostolica  Traditione  venien¬ 
tem,  sicut  multa  quae  non  inveniuntur  in  lit¬ 
teris  eorum,  neque  in  Conciliis  posterorum, 
et  tamen  quia  per  universam  custodiuntur 
Ecclesiam,  nonnisi  ab  ipsis  tradita,  et  com¬ 
mendata  creduntur.»  Et lib. IV, cap. 6.  «Illa 
consuetudo,  quam  etiam  tunc  homines  sur¬ 
sum  versus  respicientes  non  videbant  a  pos¬ 
terioribus  institutam,  recte  ab  Apostolis  tra¬ 
dita  creditur.  »  Et  lib.  IV,  cap.  24.  «  Quod 
universa,  inquit,  tenet  Ecclesia,  nec  Conci¬ 
liis  institutum,  sed  semper  retentum  est, 
nonnisi  auctoritate  apostolica  traditum  rec¬ 
tissime  creditur.  »  Et  lib.  V,  cap.  23.  «Apo¬ 
stoli,  «inquit,  »  nihil  quidem  exinde  percepe¬ 
runt,  sed  consuetudo  illa,  quae  opponebatur 
Cypriano,  ab  eorum  Traditione  exordium 
sumpsisse  credenda  est,  sicut  sunt  multa, 
quse  universa  tenet  Ecclesia,  et  ob  hoc  ab 
Apostolis  praecepta  bene  creduntur,  quam¬ 
quam  scripta  non  reperiantur.  »  Item  lib.de 
unitat.  Eccles.  cap.  22.  «  Hic  forte  dicis,  in¬ 
quit  ,  lege  mihi ,  quemadmodum  Christus 
suscipi  jusserit  eos,  qui  ab  haereticis  transire 
ad  Ecclesiam  volunt.  Hoc  aperte  atque  evi¬ 
denter,  ‘neque  ego  lego,  nec  tu,  etc.  »  Et 
postea  subdit  :  «Cum  hoc  nusquam  legatur, 
credendum  esse  testimonio  Ecclesiae,  quam 
veracem  esse  Christus  testatus  est.  »  Simi¬ 
lia  habet  lib.  I  cont.  Crescon.  cap.  31,  32 
et  33. 

Ad  haec  Kemnitius  respondet  duo.  Primo 
Augustini  quaestionem  in  istis  locis  esse,  an 
posset  proferri  exemplum  ex  Scriptura,  quo 
haereticus  aliquis  rebaptizatus,  vel  sine  novo 
Baptismo  susceptus  fuisse  doceretur  :  non 
autem,  an  essent  rebaptizandi,  vel  non  re¬ 
baptizandi  haeretici;  et  quidem  Augustinum 
putasse,  non  posse  proferri  tale  exemplum, 
et  hoc  docere  in  locis  allegatis.  Secundo  ait: 
Augustinum  sine  dubio  credidisse  exstare 
certa  et  aperta  testimonia  in  Scripturis, qui¬ 
bus  probetur,  non  esse  haereticos  rebapti¬ 
zandos;  proinde  hanc  Traditionem  esse 
scriptam. 


Primum  probat  ex  lib.  I.  cont.  Cresc. cap. 
33.  ubi  Augustinus  ait  :  «  Proinde  quamvis 
hujus  rei  certe  de  Scripturis  canonicis  non 
proferatur  exemplum,  etc.  »  et  similia  ha¬ 
bet  lib.  de  unit.  Eccles.  cap.  19.  Secundum 
probat,'  primo,  ex  lib.  I  cont.  Donat,  cap. 7. 
«Ne  videar  humanis  argumentis  agere,  ex 
Evangelio  profero  certa  documenta.  »  Se¬ 
cundo,  ex  lib.  II,  cap.  14.  «  Quid  sit  perni¬ 
ciosius,  utrum  omnino  non  baptizari,  an  re¬ 
baptizari,  judicare  difficile  est :  verumtamen 
recurrens  ad  illam  stateram  Dominicam,  ubi 
non  ex  humano  sensu,  sed  ex  auctoritate  di¬ 
vina  rerum  momenta  penduntur  :  invenio 
de  utraque  re  Domini  sententiam.  »  Tertio, 
ex  lib.  IV,  cap.  6.  «  Huc  accedit,  quod  bene 
perspectis  ex  utroque  latere  disputationis 
rationibus,  et  Scripturarum  testimoniis,  po¬ 
test  etiam  dici,  quod  veritas  declaravit,  hoc 
sequimur.  »  Quarto,  ex  lib.  IV,  cap.  24. 
<(  Veraciter  conjicere  possumus,  quid  valeat 
in  parvulis  Baptismi  Sacramentum,  ex  cir¬ 
cumcisione  carnis,  etc.  »  Quinto,  ex  lib.  V, 
cap.  4.  «  Quisquis  et  de  praeterita  Ecclesiae 
consuetudine,  et  posteriori  robore  plenarii 
Concilii,  et  tot  tantisque  sanctarum  Scriptu¬ 
rarum  testimoniis,  et  perspicuis  rationibus 
veritatis  intelligit,  Christi  Baptismum  verbis 
Evangelicis  consecratum,  non  fieri  cujusli- 
bet  hominis  perversitate  perversum.»  Sexto, 
ex  lib.  VI,  cap.  1.  «  Poterat  jam  sufficere, 
quod  toties  repetitis  rationibus,  adjunctis 
etiam  divinarum  Scripturarum  documentis, 
ostendimus.  »  Septimo,  ex  lib.  V,  cap.  23. 
«  Contra  mandatum  Dei  esse,  quod  venien¬ 
tes  ab  haereticis,  si  jam  illic  Baptismum 
Christi  acceperunt,  non  baptizantur,  Scrip¬ 
turarum  qua  sanctarum  auctoritate  ostendi¬ 
tur?  sed  plane  ostenditur.  »  Octavo,  ex  lib. 
V,  cap.  26.  «  Quod  nos  admonet,  ut  ad  fon¬ 
tem  recurramus,  id  est,  ad  apostolicam  Tra¬ 
ditionem,  et  inde  canalem  in  nostra  tempora 
dirigamus,  optimum  est,  et  sine  dubitatione 
faciendum.  Traditum  est  ergo  nobis,  sicut 
ipse  commemorat,  ab  Apostolis ,  quod  sit 
unus  Deus,  et  unum  Baptisma.  » 

Respondeo  ad  primum  :  falli  Kemnitium  ; 
nam  etsi  Augustinus  in  illo  uno  loco  lib.  I 
cont.  Cresc.  cap.  33.  de  exemplis  agit,  ta¬ 
men  in  aliis  locis  citatis  non  agit,  de  exem¬ 
plis,  sed  de  praeceptis,  sive  de  documentis 
Scripturae,  praesertim  lib.  V  cont.  Donat,  c. 
23.  cum  ait :  «  Quae  universa  tenet  Ecclesia, 
ab  Apostolis  praecepta  bene  creduntur, 
quamquam  scripta  non  reperiantur.  »  Prae- 

terea  in  illo  etiam  uno  loco  quaestio  praeci- 
pua  non  erat  de  exemplo,  sive  de  facto,  sed 
de  jure.  Constat  enim,  eum  tractare  quae¬ 
stionem  de  Anabaptismo  ,  quse  erat  inter 
Catholicos,  et  Donatistas  :  certum  autem 
est,  Donatistas  non  certasse  de  exemplis, 
sed  de  jure. 

Quia  vero  inter  disputandum  haeretici  pe¬ 
tiverant,  ut  ostenderent  Catholici  aliquod 
exemplum  in  Scripturis,  alicujus  recepti  ab 
Ecclesia  sine  baptizatione,  Augustinus  res¬ 
pondit  :  exempla  in  Scripturis  nulla  esse, 
nec  pro  una  parte,  nec  pro  alia;  et  inde 
concludit,  cum  non  sint  ulla  in  Scripturis 
non  solum  praecepta,  sed  nec  exempla,  stan¬ 
dum  esse  consuetudini  Ecclesiae,  quae  rectis¬ 
sime  creditur  ab  Apostolis  introducta.  Quod 
autem  haec  ita  se  habeant,  patet  tum  ex  ipsis 
locis,  tum  ex  eo,  quod  si  quaestio  praecipua 
luisset  de  exemplis,  Donatistae  non  fuissent 
haeretici,  nec  ullo  modo  errassent;  nam  ve¬ 
rissimum  est,  quod  illi  dicebant,  consen¬ 
tiente  eis  etiam  Augustino,  nullum  exem¬ 
plum  extare  in  Scripturis  de  hac  re. 

Ad  secundum  dico  duo,  primo  :  nos  non 
adferre  illa  loca  Augustini  praecipue  propter 
id,  quod  ipse  ait,  consuetudinem  non  re¬ 
baptizandi  esse  ex  apostolica  Traditione,  sed 
propter  id,  quod  ipse  in  illis  locis  subjungit, 
plurima  servari  ex  Traditione  apostolica, 
quae  scripta  non  sunt.  Hoc  enim  principium 
tam  certum  erat  apud  Augustinum,  ut  inde 
probare  vellet,  etiam  consuetudinem  non 
rebaptizandi  esse  ab  Apostolis  traditam.  Ita¬ 
que  nos  magis  nitimur  hoc  principio  Augus¬ 
tini,  quam  conclusione  ejus.  Kemnitius  vero 
ita  nos  oppugnat,  quasi  sola  conclusione  ni¬ 
teremur. 

Dico  secundo  :  illam  ipsam  consuetudi¬ 
nem  nunquam  putasse  Augustinum  posse 
sufficienter  probari  ex  Scripturis,  et  ideo  at¬ 
tulisse  quidem  eum  undecumque  rationes 
et  Scripturas ;  tamen  praecipuum  fundamen¬ 
tum  constituisse  in  Traditione,  quam  decla¬ 
rabat  Ecclesiae  consuetudo,  et  quam  etiam 
postea  declaravit  Concilium  generale,  ut  pa¬ 
tet  tum  ex  locis  citatis,  tum  ex  lib.  II  cont. 
Donat,  cap.  4.  ubi  adeo  non  putabat  esse 
clara  testimonia  Scripturae  de  hac  re,  ut  di¬ 
ceret  :  «Nec  nos  ipsi  tale  aliquid  audere¬ 
mus  asserere,  nisi  universae  Ecclesiae  con¬ 
cordissima  auctoritate  firmati.  »  Et  magis 


adhuc  patebit  respondendo  ad  singula  loca 
a  Kemnitio  notata. 

Ad  primum  ex  lib.  I,  cap.  7.  cont.  Donat., 
respondeo  :  mala  fide  a  Kemnitio  omissa 
fuisse  verba,  quae  erant  in  medio,  et  conjun¬ 
cta  prima  cum  postremis.  Nam  posteaquam 
dixerat  Augustinus:  «Jam  ne  videar  huma¬ 
nis  argumentis  agere;»  subjunxit  quod  omi¬ 
sit  Kemnitius  :  «  quoniam  quaestionis  hujus 
obscuritas  magnos  viros,  et  magna  charitate 
praeditos  patres  Episcopos  ita  inter  se  com¬ 
pulit  salva  pace  disceptare  atque  fluctuare, 
ut  totius  Orbis  Concilio,  quod  saluberrime 
sentiebatur,  etiam  remotis  dubitationibus 
firmaretur;  »  et  tunc  demum  addit  :  «  Ex 
Evangelio  profero  certa  documenta.  » 

Dixit  ergo  Augustinus,  non  potuisse  ex 
Scripturis  finiri  quaestionem  illam  ante  Con¬ 
cilium  Ecclesiae  plenarium,  sed  postquam 
Concilium  explicavit  dubitationem,  et  quaes¬ 
tionem  totam,  jam  adferri  posse  certa  do¬ 
cumenta  Scripturae.  Scripturae  enim  expli¬ 
catae  a  Concilio  firmiter  et  certe  probant  id, 
quod  antea  non  firmiter  probabant  :  quod 
etiam  verum  esse  ostendit  locus  ex  Evange¬ 
lio,  quem  adfert  B.  Augustinus.  Adfert  enim 
illud  Luc.  IX  :  Nolite  prohibere,  qui  enim  non 
est  contra  vos,  pro  vobis  est  (I).  Quo  loco  os¬ 
tenditur,  extra  Ecclesiam  posse  esse  aliqua 
dona  Dei,  ut  erat  illud  donum  ejiciendorum 
daemonum  :  an  autem  inter  illa  etiam  Bap¬ 
tismus  numerandus  esset,  non  potest  colligi 
ex  isto  loco  solo. 

Ad  secundum  respondeo  :  locum  illum 
non  esse  ad  propositum  ;  ibi  enim  Augusti¬ 
nus  probat  ex  Scripturis,  non  licere  rebap¬ 
tizare,  quando  quis  verum  Baptismum  se¬ 
mel  in  Ecclesia  Catholica  suscepit,  non  au¬ 
tem  probat,  Baptismum  haereticorum  esse 
verum  Baptismum,  de  quo  est  nostra  quaes- 
tio.  Docere  enim  eo  loco  volebat,  posse  ad¬ 
mitti  in  Ecclesiam  per  poenitentiam  eos,  qui 
agnoscebant  se  male  fecisse  rebaptizando 
Catholicos.  Neque  aliud  Scripturae  testimo¬ 
nium  profert,  nisi  illud  Joan.  XIII :  Qui  lotus 
est ,  non  indiget  ut  iterum  lavet  (2).  Ex  quo 
loco  nemo  colligeret,  Baptismum  haeretico¬ 
rum  esse  ratum,  sed  solum  (quod  Augusti¬ 
nus  colligit)post  verum  Baptismum  non  esse 
addendum  alium  Baptismum,  quod  nec  Do¬ 
natistae  negassent. 

Ad  III,  IV,  V  et  VI  dico  :  Augustinum  ibi 


(1)  Luc.  IX,  50.  -  (2)  Joan.  XIII.  10. 

adferre  conjecturas  ex  Scripturis,  qua?  post 
definitionem  Concilii,  et  exploratam  Tradi¬ 
tionem  non  scriptam  aliquid  valent  ad  veri¬ 
tatem  confirmandam;  perse  autem  non  suf¬ 
ficiunt.  Id  patet  ex  verbis  Augustini,  ubi 
semper  ponit  Scripturas  post  consuetudi¬ 
nem,  et  Concilium,  et  utitur  illis  verbis  : 
<(  Accedit  huc  :  Conjicere  possumus  :  Addi¬ 
tis  etiam  Scripturis,  etc.  » 

Ad  septimum  dico  ;  Kemnitium  mala  fide 
citasse.  Illa  enim  verba  «  Scripturarum  auc¬ 
toritate  sanctarum  plane  ostenditur  »  non 
referuntur  ad  superiora,  quae  posuit  Kemni- 
tius,  sed  ad  sequentia,  quae  ille  tacuit.  Sic 
enim  ait  Augustinus  :  «  Plane  ostenditur, 
multos  Pseudocliristianos,  quamvis  non  ha¬ 
beant  eamdem  charitatem  cum  Sanctis,  sine 
qua  nihil  prosunt  queecumque  sancta  habere 
potuerint,  Baptismum  tamen  communem 
habere  cum  Sanctis.  »  Ubi  B.  Augustinus  di¬ 
cit  certum  esse  ex  Scripturis,  multos  Chris¬ 
tianos  baptizatos  in  Ecclesia  perdere  chari¬ 
tatem,  et  tamen  non  perdere  Baptismum,  id 
quod  etiam  Donatistae  concedebant  :  non  au¬ 
tem  dicit,  certum  esse  ex  Scripturis,  Baptis¬ 
mum  datum  ab  haereticis  esse  ratum. 

Preeterea,  etiamsi  illa  verba  referrentur 
ad  superiora,  adhuc  nihil  haberet  Kemni- 
tius  :  nam  ibi  etiam  non  dicit  Augustinus 
certum  esse,  Baptismum  haereticorum  esse 
ratum,  sed  dicit  certum  esse,  eum  qui  verum 
Christi  Baptismum  accepit,  non  debere  re¬ 
baptizari,  quod  etiam  Donatistae  concede¬ 
bant  :  sed  postea  supererat  quaestio  :  an 
Baptismus  haereticorum  esset  verus  Christi 
Baptismus,  necne. 

Ad  octavum  dico  :  ibi  Augustinum  non 
probare  ex  Scripturis  sententiam  suam,  sed 
referre,  qua  Scriptura  conabantur  adversa¬ 
rii  probare  contrariam  sententiam. 


CAPUT  VIII. 

Idem  probatur  quatuor  aliis  Argumentis. 

Praeter  communem  hunc  Patrum  consen¬ 
sum,  idipsum  suadet  consensus  haereticorum 
in  Traditionibus  contemnendis.  Ut  enim  ex 
communi  consensu  sanctorum  Patrum  om¬ 
nium  aetatum,  recipientium  Traditiones,  col¬ 
ligimus,  eas  esse  recipiendas  :  ita  ex  com¬ 


muni  consensu  haereticorum  omnium  aeta¬ 
tum  rejicientium  Traditiones,  colligimus,  eas 
non  esse  rejiciendas.  De  Valentinianis,  Mar- 
cionistis,  et  similibus  testantur  Irenaeus  lib. 
III,  cap.  2.  et  Tertullianus  de  praescript. 
quod  Traditiones  Ecclesiae  non  scriptas  re¬ 
jicerent. 

Cyprianus  quoque  cum  errorem  illum  de 
Anabaptismo  defendfere  vellet,  non  aliter  id 
facere  potuit,  quanra  Traditione  ad  Scriptu¬ 
ram  provocando,  ut  apparet  ex  epist.  ejus¬ 
dem  Cypriani  ad  Pompejum,  et  ex  altera  ad 
Jubajanum.  Quamquam  antea  Cyprianus 
Traditiones  agnoverat,  ut  supra  ostendimus, 
et  errorem  etiam  posteriorem  eum  correxisse 
ante  mortem,  existimat  B.  Augustinus  in  ep. 
48.  ad  Yincent. 

Donatistae  quoque  semper  Scripturas  urge¬ 
bant,  et  B.  Augustinus  eis  Traditiones,  et 
Ecclesiae  consuetudinem  objiciebat  lib.  De 
unit.  Eccles.  cap.  19.  et  alibi. 

Arianos  nullo  modo  quidquam  praeter 
Scripturas  admisisse,  testatur  Hilarius,  qui 
in  lib.  Cont.  Constant,  introducit  Arianum 
dicentem  :  «  Nolo  verba,  quae  non  scripta 
sunt,  legi.  »  Maximinus  Arianus  apud  Au¬ 
gustinum  lib.  I.  cont.  Maximin.,  sive  Collat. 
cum  Maxim,  in  principio  sic  ait  :  «  Si  quid 
de  divinis  Scripturis  protuleris,  quod  com¬ 
mune  est  cum  omnibus,  necesse  est  ut  au¬ 
diamus  ;  eae  vero  voces  quae  extra  Scriptu¬ 
ram  sunt,  nullo  casu  a  nobis  suscipiuntur. 
Praeterea  cum  ipse  Dominus  moneat  nos,  et 
dicat :  Sine  causa  colunt  me  docentes  man¬ 
data,  et  praecepta  hominum. »  Idem  testatur 
Epiphanius  haeres.  69  et  73. 

Arianos  quoque  Traditiones  rejecisse,  scri¬ 
bit  Epiphanius  haeres.  75.  Idem  de  Euno- 
mianis  patet  ex  Basilio  lib.  de  Spirit.  sanet, 
cap.  27  et  29.  Idem  de  Nestorio,  Eutychete, 
Dioscoro  refert  Basibus  Ancyranus  Episco¬ 
pus  in  confess.  Gathol.,  quam  recitavit  in 
VII  Synodo  Act.  1.  Idem  de  Apostolicis  sui 
temporis  Bernardus  hom.  66.  in  Cant.  Idem 
de  Joanne  Wiclefo,  Thomas  Waldensis,  lib. 
II  doctr.  Fid.  ant.  cap.  19.  Ab  his  ergo  quasi 
per  manus  acceperunt  Lutherani  dogma 
suum,  de  Traditionibus  contemnendis  :  ut 
nos  a  sanctis  Patribus  nostrum  didicimus, 
de  iisdem  cum  omni  honore  recipiendis. 

His  adde  morem  omnium  gentium.  Nam 
Judaeos  habuisse  aliquas  Traditiones  extra 
Scripturam,  docent  Origenes  hom.  5.  in  Nu- 
mer.  et  in  Comment.  cap.  III  ad  Bom.  et  Hi¬ 
larius  in  Psal.  II,  necnon  Anatolius  antiquis- 

simus  auctor  Christianus  apud  Euseb.  lib . 
YII  histor.  cap.  28.  Et  quamquam  non  de¬ 
sunt  aliqui  Catholicorum,  qui  negant  ullam 
fuisse  Traditionem  non  scriptam  apud  Ju¬ 
daeos;  tamen  non  possum  illis  assentiri,cum, 
ut  supra  docuimus,  non  omnia  sufficienter 
continuerit  lex  vetus  scripta,  et  multo  tem¬ 
pore  populus  ille,  etiam  post  Mosen  natum, 
sine  lege  scripta  vixerit. 

Deinde  omnes  profanae  Respublicae  magna 
ex  parte  legibus  non  scriptis  reguntur.  Peri¬ 
cles  apud  Thucydidem  partitur  jus  Athena¬ 
rum  in  scriptum  et  non  scriptum.  Aristote¬ 
les  1.  III.  Polit,  c.  11.  partim  optimis  logibus, 
partim  arbitrio  optimi  viri  civitatemregendam 
esse  statuit.  etl.Y.  De  moribus  c.  4.  judicem 
sive  arbitrum  jus  animatum  vocat,  quod  vi¬ 
delicet  aliud  quoddam  praeterea  exstet  jus 
scriptum  veluti  mortuum.  Porro  Lacedaemo¬ 
niis  Lycurgus  nullam  legem  scriptam  dare 
voluit,  ut  ait  Plutarchus,  sed  solis  Traditio¬ 
nibus  vivere,  quo  essent  in  agendo,  quam  in 
legendo  diligentiores.  Idem  placuisse  Cice¬ 
roni  satis  apparet  ex  lib.  I.  De  legibus.  Et 
idem  de  sapientibus  Gallorum  scribit  Caesar, 
lib.  YI.  De  bello  Gallico. 

Nobilissimi  Philosophorum  Pythagoras,  et 
Socrates,  cum  plurima  docuerint,  nihil  ta¬ 
men  scripserunt,  ut  B.  Augustinus  docet  1. 1. 
De  Cons.  Evang.  cap.  7.  nisi  quod  Socrates 
fabulas  ab  fiEsopo  scriptas  versibus  prose¬ 
cutus  est.  Denique  in  Jure  civili,  1.  Diutur¬ 
na,  ff.  de  legibus,  etin  Jure  canonico  dist.  1. 
can.  Consuetudo,  eadem  tribuitur  auctoritais 
legi  scriptae,  et  consuetudini  non  scriptae. 
Itaque  natura  ipsa  quodammodo  cltimare  vi¬ 
detur,  Traditiones  non  scriptas,  vel  necessa¬ 
rias,  vel  certe  utilissimas  esse. 

Accedat  Ecclesiae  Catholicae  dignitas.  Nam 
ut  olim  Judaei  excellebant  omnibus  nationi¬ 
bus,  quia  credita  erant  illis  eloquia  Dei ,  ut 
dicitur  Rom.  III.  ita  nunc  praestat  Eccle¬ 
sia  Christi  omnibus  Sectis,  quod  ipsa  sola, 
quippe  qua;  sponsa  Christi  est ,  noverit  om¬ 
nia  mysteria  verae  religionis  et  conscia  sit 
secretorum  sponsi,  et  propterea  appelletur 
columna  et  firmamentum  veritatis.  I.  Timo. 
III.  At  si  omnia  essent  scripta,  et  apertissi¬ 
me,  ut  haeretici  dicunt,  nullum  esset  privi¬ 
legium  Ecclesiae  :  nam  nihil  minus  scirent 
haeretici,  et  pagani,  et  Judaei  de  mysteriis 
Fidei  nostrae,  quam  nos  ipsi ,  atque  Antisti¬ 
tes  nostri  sciunt  :  neque  esset  verum  quod 


ait  Irenaeus  libr.  III.  cap.  4.  in  solam  Ec¬ 
clesiam  tamquam  in  depositorium  dives  re¬ 
positam  ab  Apostolis  scientiam  rerum  divi¬ 
narum. 

Accedat  postremo  dignitas  mysteriorum 
multorum,  quae  silentium  requirunt,  nec  de¬ 
cet,  ut  in  Scripturis,  quae  toti  Mundo  legun¬ 
tur,  explicentur.  Si  enim  ad  videnda  tre¬ 
menda  mysteria  Missae  non  licet  admittere 
ullos  non  baptizatos,  quomodo  licebit  eis  ea¬ 
dem  scripta  tradere  ?  Hinc  Dominus  seorsim 
discipulis  interpretabatur  parabolas,  quas 
populo  locutus  erat  Luc.  VIII.  et  Apostolus 
ait  I.  Corinth.  II.  Sapientiam  loquimur  inter 
perfectos  (1)  Et  passim  Veteres ,  cum  de 
Sacramento  Eucharistiae  loquuntur,  dicere 
solent  :  «  Norunt  Fideles,  norunt  initiati.  » 
Hanc  rationem  attingunt  Dionysius  cap.  I. 
Ecclesiast.  hierarch.  Origenes  homil.  5.  in 
Numer.  Basilius  c.  27.  lib.  De  Spir.  sanet., 
et  Innocentius  I.  in  ep.  1. 


CAPUT  IX. 

Explicantur  regulce  quinque ,  quibus  in  cogni : 

tionem  verarum  Traditionum  devenimus. 

Sequitur  nunc  ut  ostendamus,  quibus  viis 
ac  rationibus  indagandum  sit ,  quae  sint 
verse  ac  germanae  Apostolorum  Traditio¬ 
nes. 

Prima  igitur  regula  est :  Quando  universa 
Ecclesia  aliquid  tanquam  Fidei  dogma  am¬ 
plectitur,  quod  non  invenitur  in  divinis  Lit¬ 
teris,  necesse  est  dicere,  ex  Apostolorum 
Traditione  id  haberi.  Ratio  hujus  est,  quia 
cum  Ecclesia  universa  errare  non  possit, 
cum  sit  columna  et  firmamentum  veritatis 
I.  Tim.  III.  et  cum  de  ea  dictum  sit  a  Domi¬ 
no  Matth.  XYI.  Portce  inferi  non  praevalebunt 
adversus  eam  (2)  :  certe  quod  Ecclesia  de 
Fide  esse  credit,  sine  dubio  est  de  Fi¬ 
de  :  at  nihil  est  de  Fide,  nisi  quod  Deus 
per  Apostolos ,  aut  Prophetas  revelavit , 
aut  quod  evidenter  inde  deducitur ;  non 
enim  novis  revelationibus  nunc  regitur 
Ecclesia,  sed  in  iis  permanet  quse  tradide¬ 
runt  illi,  qui  ministri  fuerunt  sermonis,  et 
propterea  dicitur  Ephes.  II  .Aedificata  supra 


(1)  I.  Cor.  II,  6.  —  (2)  Matth.  XVI,  8. 

fundamentum  Apostolorum  et  Prophetarum  (1) : 
.  igitur  illa  omnia  quae  Ecclesia  Fide  tenet, 
tradita  sunt  ab  Apostolis,  aut  Prophetis,  aut 
scripto  aut  verbo.  Talis  est  perpetua  virgi¬ 
nitas  B.  Mariae ,  numerus  librorum  Canoni¬ 
corum,  et  similia. 

Secunda  regula  est  :  Quando  universa 
Ecclesia  aliquid  servat ,  quod  nemo  consti¬ 
tuere  potuit*  nisi  Deus,  quod  tamen  nus¬ 
quam  invenitur  scriptum  ,  necesse  est  dice¬ 
re,  ab  ipso  Christo  et  Apostolis  ejus  tradi¬ 
tum.  Ratio  est  similis  superiori :  nam  Eccle¬ 
sia  universa  non  solum  non  potest  errare  in 
credendo,  sed  nec  in  operando  ,  ac  praeser¬ 
tim  in  ritu  et  cultu  divino  :  recteque  Augus¬ 
tinus  ep.  118.  docet,  insolentissimae  insaniae 
esse  existimare,'  non  recte  fieri  quod  ab  uni¬ 
versa  Ecclesia  fit ;  ergo  illa  quae  Ecclesia  non 
potest  recte  servare  nisi  a  Deo  sint  instituta, 
et  tamen  servat,  necesse  est  dicere  ,  a  Deo 
instituta ,  etiamsi  nusquam  id  legatur.  Tale 
est  Baptisma  parvulorum  :  erraret  enim 
gravissime  Ecclesia ,  si  sine  Dei  mandato 
parvulos  qui  actu  non  credunt,  baptizaret. 
Quocirca  Augustinus  lib.  X.  De  Genes,  cap . 
23.  a  Consuetudo,  inquit,  matris  Ecclesiae  in 
baptizandis  parvulis  nequaquam  spernenda 
est,  neque  ullo  modo  superflua  deputanda, 
nec  omnino  credenda,  nisi  Apostolica  esset 
Traditio.  »  Tale  est  etiam ,  Baptismum  hae¬ 
reticorum  esse  ratum,  et  propterea  Augusti¬ 
nus  semper  mandatum  non  rebaptizandi  ab 
haereticis  baptizatos  ,  ad  Apostolorum  Tra¬ 
ditionem  revocat  :  nec  enim  potest  Ecclesia 
dare  Baptismo  auctoritatem,  si  eam  a  Christo 
non  habet. 

Tertia  regula  est  :  Id  quod  in  Ecclesia  uni¬ 
versa  ,  et  omnibus  retro  temporibus  serva¬ 
tum  est,  merito  ab  Apostolis  creditur  insti¬ 
tutum,  etiamsi  illud  tale  sit,  ut  potuerit  ab 
Ecclesia  institui.  Haec  regula  est  Augustini 
lib.  IY.  Cont.  Donat,  cap.  24.  Exemplo  sit 
jejunium  Quadragesimae  :  id  enim  poterat 
ab  Ecclesia  institui,  si  Christus  vel  Apostoli 
non  instituissent ;  tamen  dicimus  et  proba¬ 
mus,  a  Christo  vel  Apostolis  institutum,  quia 
sursum  versus  ascendentes ,  et  quaerentes 
originem  hujus  instituti,  non  invenimus  nisi 
tempore  Apostolorum  ;  etiamsi  Calvinus  lib. 
IY.  c.  42.  Instit.  §.  20.  doceat,  esse  Quadra¬ 
gesimam  meram  superstitionem,  et  nec  a 
Christo,  nec  ab  Apostolis  Traditam,  sed  a 
posterioribus  ex  x«xo£>At«  excogitatam. 


B.  Bernardus  sermon.  3.  de  Quadrag.  : 
«  Hactenus,  inquit,  usque  ad  nonam  jejuna- 
vimus  soli,  nunc  (in  Quadragesima)  usque 
ad  vesperam  jejunabunt  nobiscum  pariter 
universi,  Reges  et  Principes,  Clerus  et  popu¬ 
lus,  simul  in  unum  dives  et  pauper.  »  Ante 
Bernardum  Gregorius  homil.  16.  in  Evang., 
Quadragesimae  meminit,  rationem  reddens 
cur  quadraginta  dies  jejunemus.  Ante  Gre- 
gorium  Leo  in  serm.  12.  de  Quadrages.  Ante 
eum  Augustinus  in  epistola  118.  et  119. 
et  sermone  44.  De  Quadrages.  Ante  eum 
Hieronymus  in  cap.  IX.  Matth.  et  in  III. 
cap.  Jonae,  et  alibi.  Paulinus  in  epist.  6.  ad 
Amandum.  Chrysost.  homil.  i.  in  Gen.  et 
alibi.  Ante  hos  Ambrosius  serm.  8.  de  Qua¬ 
dragesima.  Epiphanius  in  compend.  doctr. 
Basibus  Orat.  2.  de  jejun.  Nazianzerius  orat, 
in  sanet.  Lavacr.  et  Cyrillus  catech.  1.  Ante 
hos  Origenes  hom.  10.  in  Levit.  Ante  eum 
Ireneeus  apud  Euseb.  lib.  Y.  histor.  cap.  24. 
Ante  eum  Telesphorus  Papa  in  epist.  decreti 
Ante  eum  Ignatius  in  epist.  ad  Philippen.  et 
Glem.  lib.Y.  cons.  cap. 13.  et  can.68.  Apost. 

Pari  ratione  Calvinus  lib.  IV.  c.  19.  Instit. 
§.  24.  dicit ,  Ordines  hiinores  esse  inventum 
novitium,  de  quo  nusquam  legitur,  nisi  apud 
ineptos  Rabulas,  Sorbonistas,  et  Canonistas. 
At  nos  ostendimus  ex  regula  posita,  esse 
Apostolicae  Traditionis.  Nam  ante  omnes  Sor¬ 
bonistas  et  Canonistas  fuit  Isidorus,  quii. VII. 
Etymol.  c.  12.  enumerat  singulos  Ordines,  et 
rationes  nominum  exponit.  Ante  Isidorum  fuit 
Cone.  Carthag.  IV.  in  quo  a  c.  1.  usque  ad 
10.  traditur,  quo  ritu  ordinentur  Episcopi, 
Presbyteri ,  Diaconi,  Subdiaconi,  Acolythi, 
Lectores,  Exorcistae,  Ostiarii.  Et  ante  hoc 
Concilium  fuit  Hieronymus,  qui  in  cap.  2. 
ad  Titum  enumerat  Ordines  omnes  ,  praeter 
Acolythos,  quorum  meminit  in  epist.  ad  Ne- 
pot.  de  vit.  cleric. 

Ante  Hieronymum  fuit  Concilium  Laodi- 
cenum  in  cujus  cap.  24.  nominantur  omnes 
minores  Ordines.  Ante  quod  Concilium  Corne¬ 
lius  Papa  in  epist.  ad  Fabium  Antioch.,  ut 
est  apud  Euseb.  lib.  VI ,  histor.  cap.  33.  as¬ 
serit,  in  Ecclesia  Romana  suo  tempore  fuisse 
praeter  Episcopum,  Presbyteros  46  Diaco- 
cos  septem,  Subdiaconos  septem,  Acolythos 
42  Exorcistas  cum  Lectoribus  et  Ostiariis 
52.  Sed  et  ante  Cornelium  Ignatius  salutat 
nominatim  omnes  Ordines  in  epist.  ad  An- 
tiochen. 


(1)  Eph.  II,  20. 

Quarta  regula  est  :  Cum  omnes  Doctores 
Ecclesiae  communi  consensu  elocent,  aliquid 
ex  apostolica  Traditione  descendere,  sive  in 
Concilio  generali  congregati,  sive  soribentes 
seorsim  in  libris ,  illud  credendum  est  apos- 
tolicam  esse  Traditionem.  Ratio  est  hnjus 
regulae ,  quia  si  omnes  Doctores  Ecclesiae, 
cum  in  aliqua  sententia  conveniunt,  errare 
possent,  tota  Ecclesia  erraret,  quippe  quae 
Doctores  suos  sequi  tenetur,  et  sequitur. 
Exemplum  primi  est,  imaginum  veneratio, 
quam  esse  ex  apostolica  Traditione  asserue¬ 
runt  Doctores  Ecclesiae  congregati  in  Conci¬ 
lio  Nicaeno  II.  generali  Act.  ult.  Exemplum 
secundi  vix  invenitur,  si  debeant  omnes  pe¬ 
nitus  Patres  qui  scripserunt  expresse  aliquid 
dicere  :  tamen  videtur  sufficere,  si  aliquot 
Patres  magni  nominis  expresse  id  asserant, 
et  caeteri  non  contradicant ,  cum  tamen  ejus 
rei  meminerint ;  tunc  enim  illa  esse  omnium 
sententia  non  temere  dici  poterit,  quando 
enim  in  re  gravi  aliquis  Veterum  erravit, 
semper  multi  inveniuntur  qui  contradi¬ 
cunt. 

Hac  regula  probamus,  apostolicam  Tradi¬ 
tionem  esse  ritus,  qui  servantur  in  Baptismo ; 
quod  nimirum  qui  baptizatur,  baptizetur 
aqua  prius  a  sacerdote  benedicta;  quod  ju¬ 
beatur  abrenuntiare  Satanse  et  pompis  ejus, 
quod  signetur  signo  Crucis,  quod  ungatur 
oleo  benedicto  etc.  Id  enim  diserte  asserunt 
Basibus  de  Spir.  sanet,  cap.  27.  Tertullia¬ 
nus  de  Cor.  mil.  ,  et  alii  quidam  :  nemo  au¬ 
tem  unquam  contradixit,  cum  nullus  fere  sit 
Veterum,  qui  non  meminerit  harum  ceere- 
moniarum  tamquam  in  Ecclesia  ab  omnibus 
receptarum.  Pari  ratione  Quadragesimam 
esse  divinam  ,  vel  apostolicam  Traditionem, 
possemus  etiam  hac  regula  firmiter  probare, 
quia  diserte  id  asserunt  Irenaeus,  Epiphanius, 
Hieronymus,  Ambrosius,  Leo,  et  nullus  con¬ 
tradicit,  cum  tamen  omnes  hujus  observatio¬ 
nis  meminerint. 

Quinta  regula  est  :  Id  sine  dubio  creden¬ 
dum  esse  ex  apostolica  Traditione  descende¬ 
re,  quod  pro  tali  habetur  in  illis  Ecclesiis, 
ubi  est  integra  et  continuata  successio  ab 
Apostolis.  Hanc  regulam  tradit  Irenaeus  lib. 
III.  c.  3.  et  Tertullianus  lib.  De  preescript. 
Ratio  regulae  est ,  quia  Apostoli  tradiderunt 
successoribus  suis  cum  officio  Episcopatus, 
etiam  doctrinam  religionis. 

Si  ergo  in  aliqua  Ecclesia  ascendendo  per 


Episcopos  sibi  invicem  succedentes  perve¬ 
niamus  ad  Apostolum  aliquem,  et  non  possit 
ostendi,  quod  ullus  eorum  Episcoporum  in¬ 
troduxerit  novam  doctrinam  ;  certi  sumus, 
ibi  conservari  apostolicas  Traditiones.  Et 
quidem  olim  inveniebatur  successio  non  in¬ 
terrupta,  non  solum  Romae,  sed  etiam  Ephe¬ 
si,  Corinthi,  Antiochiae,  Alexandriae,  Hiero- 
solymae,  et  alibi  :  ac  propterea  Tertullianus 
remittit  homines  ad  quamlibet  ex  Apostoli- 
cis  Ecclesiis,  ut  ibi  inveniant  apostolicas  Tra¬ 
ditiones  :  et  Theodosius  1.  Cunctos  populos, 
C.  de  sum.  Trinit.  et  Fide  catholica ,  jubet 
omnes  servare  eam  Fidem  ,  quam  praedica¬ 
bant  eo  tempore  Damasus  Romae  ,  et  Petrus 
Alexandriae ,  duo  Pontifices  praecipuarum 
apostolicarum  Ecclesiarum  :  at  nunc  defecit 
certa  successio  in  omnibus  Ecclesiis  Aposto- 
licis,  praeterquam  in  Romana,  et  ideo  ex 
testimonio  hujus  solius  Ecclesiae  sumi  pot¬ 
est  certum  argumentum  ad  probandas  apos- 
tolicas  Traditiones ;  ac  tum  potissimum, 
cum  doctrina,  vel  ritus  earum  Ecclesiarum 
a  doctrina,  et  ritibus  Ecclesiae  Romanae  dis¬ 
sentiunt. 


CAPUT  X. 

Solvuntur  objectiones  adversariorum ,  quee  ex 
Scripturis  petuntur . 

Restat  ultima  pars  quaestionis  ,  in  qua  ar¬ 
gumenta  adversariorum  exponenda,  et  sol¬ 
venda  sunt.  Tria  sunt  genera  argumentorum, 
quorum  primum  a  Scripturis,  secundum  a 
Patribus,  tertium  a  rationibus  sumunt.  E 
Scripturis.  Primo  proponunt  eas  quae  jubent, 
nihil  debere  addi  verbo  Dei.  Secundo  illas 
quae  expresse  docentj'  Scripturas  esse  suf¬ 
ficientes,  et  continere  omnia  necessaria. 
Tertio  illas,  quae  aperte  damnant  Traditio¬ 
nes. 

Primum  igitur  argumentum  ex  tribus  locis 
constat  :  Deuter.  IV.  et  XII.  Non  addetis 
ad  verbum ,  quod  ego  praecipio  vobis ,  nec  aufe¬ 
retis  exeo.  Apocal.  ult.  Si  quis  apposuerit  ad 
heee,  etc.  Galatas  I.  Sed  licet  nos,  aut  Angelus 
de  coelo  evangelizet  vobie  praeter  quam  quod 
evangelizavimus  vobis,  anathema  sit  (1).  Ubi 


(1)  Deut.  IV.  2;  et  XII,  32;  Apoc.  XXII,  18;  Galat..I,  8. 

notat  Kemnitius,  non  esse  dictum  contra , 
sed  ‘proster.  Et  ne  dicamus  loqui  Paulum  de 
verbo  tam  scripto,  quam  non  scripto ,  addu¬ 
cit  Augustinum  sic  exponentem  lib.  III.  cont. 
Iit.  Petii,  cap.  6.  Si  quis  «  sive  de  Christo, 
sive  de  ejus  Ecclesia,  sive  de  quacumque 
alia  re,  quae  pertinet  ad  Eidem  vitamque 
vestram,  non  dicam,  nos,  sed  omnino  quod» 
Paulus  adjecit:  «Si Angelus  de  coelo  vobis 
annuntiaverit  praeterquam  quod  in  Scrip¬ 
turis  legalibus  et  Evangelicis  accepistis, 
anathema  sit.  »  Similia  habet  Basilius  in 
Sum.  Moral.,  sum.  72.  c.  1. 

Ad  primum  respondeo  :  primo  ibi  non  agi 
de  verbo  scripto,  sed  tradito  viva  voce  :  nam 
non  ait  ad  verbum  quod  scripsi ,  sed  quod  ego 
praecipio.  Secundo  dico  :  veram  expositio¬ 
nem  ejus  loci  esse,  quod  Deus  velit  integre, 
et  perfecte  servari  mandata,  ut  ipse  praece¬ 
pit,  et  nullo  modo  ea  depravari  falsa  inter¬ 
pretatione.  Itaque  non  vult  dicere  ,  non  ser¬ 
vabitis  aliud  quam  id,  quod  nunc  praecipio ,  sed 
in  hoc  quod  prcecipio  nihil  mutabitis ,  addendo , 
vel  minuendo,  sed  integre  facietis,  ut  jubeo,  et 
non  aliter.  Quod  idem  solet  Scriptura  signi¬ 
ficare  illis  verbis  :  Non  declinabis  ad  dextram, 
neque  ad  sinistram.  Et  quod  hoc  sit  verum, 
patet,  quia  alioqui  peccassent  Prophetae 
et  Apostoli,  qui  tam  multa  postea  addide¬ 
runt.  , 

Respondent  Brentius,  Kemnitius,  Calvinus; 
Prophetas  non  addidisse  quidquam  ad  Le¬ 
gem,  quantum  ad  doctrinam  attinet,  sed 
tantum  vaticinia  quaedam  de  futuris  scrip¬ 
sisse,  et  Legis  doctrinam  explicavisse.  Tes¬ 
tamentum  quoque  novum  non  esse  additio¬ 
nem  ad  vetus,  sed  explicationem,  cum  Apos¬ 
tolus  ad  Rom.  I.  dicat,  Evangelium  promis¬ 
sum  a  Deo  per  Prophetas  in  Scripturis  sanc¬ 
tis.  Et  Actor.  XV,  non  sint  ausi  Apostoli  in 
Concilio  aliquid  decernere  sine  testimonio 
Scripturae. 

At  contra  :  nam  hoc  modo  etiam  Traditio¬ 
nes  non  sunt  additiones,  sed  explicationes. 
Nam  in  Lege  Mosis  non  continentur  Prophe¬ 
tarum  scripta,  neque  in  lege  et  Prophetis 
continetur  Testamentum  novum,  nisi  in 
universali,  et  quodammodo  in  virtute,  si¬ 
cut  tota  arbor  continetur  in  semine.  Habe¬ 
mus  enim  in  lege  Deut.  XVIII.  Prophetam 
suscitabit  tibi  Deus  etc.  illum  audies  (1).  Ibi 
autem  continetur  in  genere  quidquid  Chris¬ 
tus  fecit  et  dixit :  at  in  particulari  tamen 


quod  Christus  deberet  praedicare  Trinita¬ 
tem  personarum  in  Deo,  instituere  Sacra¬ 
menta,  facere  talia  miracula  etc.  ibi  non  ha¬ 
betur. 

Quod  vero  allegant  ex  Act.  XV,  contra 
ipsos  est.  Nam  etsi  Jacobus  in  eo  Concilio 
probavit  ex  Scripturis,  Ecclesiam  aedifican¬ 
dam  ex  gentibus  :  tamen  decretum  Concilii 
nusquam  invenitur  in  Scripturis  Testamenti 
veteris.  Decreverunt  enim  ut  gentes  non 
servent  legalia,  excepta  tamen  abstinentia  a 
sanguine  et  suffocato,  cujus  decreti  secunda 
pars  nusquam  in  Testamento  veteri  legitur. 
Ubi  enim,  quaeso,  ullus  Propheta  praedixit, 
Messiae  temporibus  prohibenda  esse  suffo¬ 
cata,  et  sanguinem  ? 

Sic  etiam  quia  scriptum  est,  II.  Thessal. 
II.  Tenete  Traditiones  quas  accepistis ,  sive  per 
sermonem ,  sive  per  epistolam.  Et  Luc.  X.  Qui 
vos  audit,  me  audit.  Et  Matth.  XVIII.  Si  Ec¬ 
clesiam  non  audierit,  sit  tibi  sicut  Ethnicus  et 
Publicanus  (2).  Idcirco  nos  affirmamus,  Tra¬ 
ditiones  esse  quodammodo  explicationes 
verbi  scripti ;  non  quod  nudam  contineant 
ejus  expositionem,  sed  quia  omnes  Tradi¬ 
tiones,  et  Ecclesiae  decreta  continentur  in 
Scripturis  in  universali :  sed  in  particulari 
non  continentur,  nec  debent  contineri.  Quare 
Augustinus  lib.  I,  cont.  Grescon.  cap.  33.  sic 
ait:  «  Quamvis  certe  de  Scripturis  canonicis 
non  proferatur  exemplum,  tamen  earumdem 
Scripturarum  a  nobis  tenetur  veritas,  cum 
jam  facimus,  quod  universae  placuit  Eccle¬ 
siae,  quam  ipsarum  Scripturarum  commen¬ 
dat  auctoritas  ». 

Ad  secundum;  certum  est,  Joannem  ibi 
prohibere  corruptionem  libri  illius,  non  au¬ 
tem  ne  alii  libri  scribantur,  aut  alia  dogmata 
tradantur  ,  alioqui  ipse  secum  pugnasset, 
qui  juxta  Kemnitium  in  examin.  pag.  202. 
scripsit  Evangelium  post  Apocalypsim. 

Ad  tertium,  quo  maxime  Brentius  etKem- 
nitius  nituntur,  duplex  solutio  est,  et  utra¬ 
que  solida.  Prior,  quod  Apostolus  non  lo¬ 
quatur  de  solo  verbo  scripto,  sed  de  omni 
verbo,  sive  scripto,  sive  tradito.  Non  enim 
dicit,  si  quis  evangelizaverit  praeter  id  quod 
scripsimus,  sed  praeter  id  quod  evangeliza- 
vimus.  Neque  obstant  illa  verba  Augustini, 
vel  Basilii :  illi  enim  non  exponunt  ex  pro¬ 
fesso  hunc  locum,  sed  probant  ex  hoc  loco, 
non  licere  quidquam  asserere  contrarium 
Scripturis :  quod  verissimum  est.  Cum  enim 


(1)  Deut.  XVIII,  15.  —(2)  II.  Thessal.  II,  14;  Luc.  X,  16;  Matth.  XVIII.  17. 

Paulus  loquatur  in  genere  de  praedicatione 
apostolica,  et  illa  partim  sit  scripta,  partim 
non  scripta  ;  possumus  inde  recte  probare, 
non  licere  aliquid  asserere  contra  scriptam 
praedicationem  Apostolorum.  Ex  universalis 
enim  negatione  recte  ducitur  argumentum 
ad  negatiotiem  particularis :  non  tamen  e 
contrario.  Et  similiter  possumus  ex  hoc  ver¬ 
bo  Pauli  argumentari  contra  eos,  qui  evan- 
gelizant  contra  Traditiones  Ecclesiae  jam 
receptas,  etiamsi  ex  Scripturis  videantur 
evangelizare,  ut  pulchre  docet  Athanasius 
in  lib.  De  Incarnat.  Verbi,  et  Cyrillus  Atba- 
nasium  citans  lib.  De  recta  fide  ad  Reginas, 
non  procul  ab  initio. 

Altera  solutio  est,  quod  per  illud  prceter 
Apostolus  intelligat  contra  :  et  proinde  non 
prohibeat  nova  dogmata,  et  praecepta,  modo 
non  sint  coutraria  jam  traditis  :  sed  prohi¬ 
beat  dogmata,  et  praecepta  contraria,  et 
aliena.  Id  patet  primo,  quia  Apostolus  ipse 
multa  alia  postea  docuit :  et  post  hanc  epis¬ 
tolam  scripsit  Joannes  Apocalypsim ,  et 
Evangelium  suum.  Secundo,  ex  proposito 
Apostoli,  ait  enim  contra  eos,  qui  docebant 
servanda  esse-legalia,  cum  ipse  docuisset 
non  esse  servanda.  Igitur  cum  dicit  prester, 
intelligit  contra.  Tertio,  ex  alio  loco,  ubi 
Apostolus  sic  utitur  voce  prceter.  Nam  Rom. 
ult. :  Observate ,  inquit,  eos,  qui  dissensiones , 
et  offendicula ,  prceter  doctrinam  quam  vos  di¬ 
dicistis ,  faciunt  (1).  Quo  loco  adeo  clarum 
est,  illud  prceter  significare  contra ,  ut  Eras- 
mus  verterit  contra.  In  utroque  autem  loco 
eadem  est  vox  Graeca  nxpot.  Quarto,  ex  Pa¬ 
trum  expositione.  S.  Ambrosius  exponit  Si 
contra.  S.  Hieronymus  Si  aliter.  Chrysosto- 
mus,  QEcumenius,  et  Theophylactus  dicunt, 
Apostolum  non  dixisse,  si  contraria ,  sed  si 
prceter  quam  quod  etc.  ut  indicaret,  non  so¬ 
lum  eos  anathematizari,  qui  aperte  contra¬ 
ria  toti  doctrinae  docent,  sed  etiam  eos,  qui 
quomodocumque  sive  aperte,  sive  oblique 
quidlibet  labefactant  ex  doctrina  tradita. 

Sanctus  Basilius  Sum.  mor.  72.  cap.  1. 
(quem  locum  pro  se  citaverat  Kemnitius) 
docet  ex  hoc  loco  haberi,  eos  recipiendos, 
qui  consona  Scripturis  tradunt :  eos  rejicien¬ 
dos,  qui  aliena.  Denique  S.  Augustinus  lib. 
XVII,  cont.  Faust.  cap.  3.  exponit  contra  : 
et  Tract.  98.  in  Jo.  sic  loquitur  :  «  Non  ait, 
plus  quam  accepistis,  sed  praeter  quod  ac¬ 
cepistis.  Nam  si  illud  diceret,  sibi  ipsi  prae¬ 


judicaret,  qui  cupiebat  venire  ad  Thessalo- 
nicenses,  ut  suppleret  quae  illorum  Fidei  de¬ 
fuerunt.  Sed  qui  supplet,  quod  minus  erat, 
addit,  non  quod  inerat  tollit.  Qui  autem  prae¬ 
tergreditur  regulam  Fidei,  non  accedit  in 
via,  sed  recedit  de  via  etc.  » 

Argumentum, secundum  sumunt  ab  iis  lo¬ 
cis,  quae  videntur  indicare,  Scripturam  suf¬ 
ficienter  omnia  continere,  quae  duo  sunt. 
Primus  Jo.  XX.  Multa  quidem ,  et  alia  signa 
fecit  Jesus,  quee  non  sunt  scripta  in  libro  hoc  ; 
heee  autem  scripta  sunt ,  ut  credatis ,  quod  Je¬ 
sus  est  Filius  Dei ,  et  ut  credentes  vitam  habea¬ 
tis  in  nomine  ejus  (2).  Ubi  Joannes  indicat, 
se  scripsisse,  non  quidem  omnia,  sed  ea, 
quae  sufficiebant.  Si  enim  possumus  vi¬ 
tam  habere  per  ea,  quae  scripta  sunt,  quid 
amplius  quaerimus  ? 

Confirmat  Kemnitius  ex  tribus  testimoniis 
Veterum.  Augustinus  tract.  49.  in  Jo. 

«  Sanctus  Evangelista  testatur  »,  inquit, 
«  multa  Dominum  Christum  et  dixisse  et  fe¬ 
cisse,  quae  scripta  non  sunt :  electa  sunt  au¬ 
tem  quae  scriberentur,  quae  saluti  creden¬ 
tium  sufficere  videbantur  » .  Idem  Augusti¬ 
nus  lib.  I.  De  cons.  Evang.  cap.  ult.  «  Quid¬ 
quid  »,  inquit,  «  ille,  »  id  est  Christus,  «  de 
suis  factis  et  dictis  nos  legere  voluit,  hoc 
scribendum  illis  »,  id  est  Apostolis,  «  tan- 
quam  suis  manibus  imperavit.  »  Cyrillus 
lib.  XII.  in  Jo.  cap.  ult.  «  Non  omnia  »,  in¬ 
quit,  «  quae  Dominus  fecit,  conscripta  sunt, 
sed  quae  scribentes  tam  ad  mores,  quam  ad 
dogmata  putarunt  sufficere,  ut  recta  Fide, 
et  operibus,  ac  virtute  rutilantes  ad  regnum 
ccelorum  perveniamus  ». 

Secundus  locus  est,  II.  Timoth.III.  «  Om¬ 
nis  Scriptura  divinitus  inspirata  utilis  est  ad 
docendum ,  ad  arguendum ,  ad  corrigendum,-  ad 
erudiendum  in  justitia ,  ut  perfectus  sit  homo 
Dei ,  ad  omne  opus  bonum  instructus  (3).  Qui 
locus  est  Achilles  Brentii,  et  Kemnitii.  Sic 
autem  explicatur  a  Kemnitio.  Illud  omnis 
Scriptura  non  significat  quemlibet  librum 
sacrum,  sed  totum  corpus  simul  librorum 
canonicorum.  Nam  quod  sequitur,  utilis  est 
ad  docendum ,  arguendum,  etc.  non  potest 
convenire  uni  alicui  libro,  sed  solum  toti 
Scripturae  simul.  Illud  autem  utilis  est,  non 
significat  esse  utilem  Scripturam  eo  modo, 
quo  utile  distinguitur  a  necessario  et  suffi¬ 
cienti,  sed  significat  Scripturam  esse  factam 
tamquam  medium  ad  perficiendum  homi- 


(1)  Rom.  XVI,  17.  —  (2)  Joan.  XXI,  25.  —  (3)  II.  Thim.  III,  16. 

nem  Dei:  quasi  diceret  Paulus,  Scriptura 
hunc  habet  usum  ad  hoc  facta  est ,  ad  hoc  diri¬ 
gitur  ;  quomodo  dicimus,  cibum  esse  utilem 
ad  alendum  hominem  :  sine  quo  tamen  vi¬ 
vere  non  potest. 

Illud  vero  ad  docendum ,  arguendum ,  etc. 
explicat  snfficientiam  Scripturae.  Quatuor 
enim  solum  sunt  necessaria  homini  Dei,  id 
est,  doctori  Christiano.  Primo,  ut  possit  do¬ 
cere  doctrinam  Fidei.  Secundo,  ut  possit 
refellere  errores  contra  Fidem.  Tertio,  ut 
possit  docere  doctrinam  morum.  Quar¬ 
to,  ut  possit  corrigere  errantes  circa  mo¬ 
res  ;  haec  autem  omnia  praestat  Scriptura. 
Servit  enim  ad  docendum,  id  est,  dogmata 
Fidei :  ad  arguendum,  id  est,  ad  refutandos 
errantes  de  Fide  :  ad  erudiendum  in  justi¬ 
tia,  id  est,  ad  docenda  praecepta  morum  :  ad 
corripiendum,  id  est,  ad  corrigendos  erran¬ 
tes  in  moribus  :  ex  quo  concludit  Paulus, 
hominem  Scripturis  instructum  esse  per¬ 
fectum,  et  aptum  ad  omne  opus  bonum. 

Respondeo  ad  primum  :  Joannem  in  eo 
loco  tantum  loqui  de  miraculis  Christi,  ac 
dicere,  se  scripsisse  tantum  aliqua  miracula, 
non  omnia,  quia  illa  sufficiebant  ad  persua¬ 
dendum  Mundo,  Christum  esse  Filium  Dei; 
sic  enim  ait :  Multa  quidem  et  alia  signa  fecit 
Jesus,  in  conspectu  discipulorum  suorum  etc. 
Inepte  autem  Kemnitius,  quae  de  solis  mira¬ 
culis  dicuntur,  transfert  ad  omnia  dogmata 
Fidei,  et  moram  praecepta.  Praeterea,  Joan- 
nes  non  loquitur,  nisi  de  rebus  a  se  scriptis; 
ergo  si  illae  sufficiunt, superfluae  erunt  omnes 
aliae  Scripturae. 

Respondet  Kemnitius  :  Joannem  loqui  de 
tota  Scriptura.  At  refellit  hoc  mendacium 
Joannes,  qui  ait  :  Multa  quidem  et  alia  signa 
fecit  Jesus ,  quee  non  sunt  scripta  in  libro  hoc. 
Quod  vero  additur,  heee  autem  scripta  sunt 
ctc.  non  significat  signa  sola  sufficere  nobis 
ad  salutem,  sed  illa  ad  hoc  referri,  et  ordi¬ 
nari,  et  esse  unum  ex  mediis  requisitis  ad 
nostram  salutem,  etiamsi  solum  non  suffi¬ 
ciat. 

Ad  illa  loca  Augustini  et  Cyrilli  dico :  eos 
Patres  de  solis  dictis  et  factis  Christi  loqui : 
ac  propterea  dicere  eos  voluisse,  scripta 
esse  sufficienter,  non  omnia  absolute,  sed 
omnia  dicta  et  facta  Christi.  Praeter  quae  dic¬ 
ta  et  facta,  multa  sunt  alia  necessaria,  alio- 
qui  omnes  historiae,  et  documenta  Testamenti 
veteris,  et  ipsa  Acta  Apostolorum,  et  epis¬ 
tolae  Petri,  Pauli,  Joannis,  Jacobi,  et  Judai 
supervacanea  essent.  Neque  hoc  pugnat 


cum  eo  quod  supra  diximus,  Scripturas  non 
fuisse  absolute  necessarias  :  etsi  enim  neces¬ 
saria  est  cognitio  multarum  rerum  quas 
Christus  et  Apostoli  dixerunt,  aut  fecerunt, 
ea  tamen  cognitio,  etiam  sine  Scripturis, 
sola  Traditione  haberi  potuisset,  quamquam 
utilissimum  fuisse,  ut  praecipua  capita  scri¬ 
berentur,  nullo  modo  negandum  sit. 

Adde,  qi*od  sine  dubio  Patres  illi,  ex  dic¬ 
tis  et  factis  Christi  non  intelligunt  esse  scrip¬ 
ta  sufficienter  omnia  necessaria  absolute,  sed 
esse  scripta  sufficienter  ea,  quae  Apostoli 
scribenda  esse  putaverunt.  Cum  enim  quae¬ 
dam  scribenda  essent,  quaedam  sine  scripto 
tradenda,  ac  praecipue  interpretatio,  atque 
intelligentia  Scripturarum  ;  in  libris  sacris 
continentur  sufficienter  omnia,  quae  scriptis 
mandanda  erant,  sive  (ut  Augustinus  loqui¬ 
tur)  quae  Christus  legi  voluit.  Alia  enim  non 
legi  in  divinis  Litteris,  sed  ab  Ecclesia  accipi 
voluit,  quae  tamen  suo  etiam  modo  in  Evan- 
gelio  continentur,  non  quidem  in  particula¬ 
ri,  sed  in  universali,  quia  Evangelium  mo¬ 
net,  ut  de  rebus  dubiis  Ecclesiam  consula¬ 
mus. 

Ad  alterum  locum  ex  Paulo,  potest  res¬ 
ponderi  eodem  modo,  quod  nimirum  Scrip¬ 
tura  sufficienter  instruat,  et  perficiat  homi¬ 
nem  Dei,  quia  multa  expresse  continet:  et 
quae  non  continet,  ostendit,  unde  sint  pe¬ 
tenda.  Deinde  dico  :  Paulum  eo  loco  ne  hanc 
quidem  sufficientiam  Scripturae  tribuere, 
quod  ex  duobus  colligitur.  Primo  ex  illo  Om¬ 
nis  Scriptura :  secundo  ex  illo  Utilis  est.  Nam 
cum  dicit  Omnis  Scriptura ,  non  solum  toti 
corpori  Scripturarum,  sed  etiam  singulis 
libris  tribuit  eam  laudem,  quod  utiles  sint 
ad  docendum,  arguendum,  etc.  ettainen  fa¬ 
tetur  Kemnitius ,  non  sufficere  quemlibet 
librum  sacrum. 

Quod  autem  ita  sit,  patet  primo  ex  ipso 
modo  loquendi.  Nam  judicio  omnium  Latine 
scientium,  quod  dicitur  de  omni  Scriptura 
divinitus  inspirata,  dicitur  de  singulis  libris 
qui  sunt  divinitus  inspirati.  Secundo  ex  eo, 
quod  cum  haec  epistola  scriberetur,  nondum 
exstabat  Apocalypsis,  nec  Evangelium  Joan¬ 
nis,  et  forte  aliquid  aliud  deerat  ex  corpore 
Scripturarum  ;  non  loquitur  igitur  de  toto  et 
solo  corpore  Scripturarum.  Tertio  ex  Apostoli 
ratiocinatione:  nam  ex  hoc  principio  univer¬ 
sali  volebat  'concludere  in  particulari, 
Scripturam  Testamenti  veteris,  quia  divi¬ 
nitus  inspirata  erat,  utilem  fuisse  ad  docen¬ 
dum,  arguendum  etc.  Sic  enim  ait  :  Ab  in- 

fantia  sacras  litteras  nosti ,  (id  est,  Testamen¬ 
tum  vetus  ;  nam  cum  esset  infans  Timo¬ 
theus,  nondum  exstabat  Testamentum  no¬ 
vum,  ut  patet,  et  adversarii  admittunt)  quee 
te  possunt  instruere  ad  salutem  per  Fidem ,  quae 
est  in  Christo  Jesu  (1).  Ubi  Apostolus  paucis 
verbis  tribuit  Scripturae  Testamenti  veteris 
id  totum,  quod  paulo  post  multis  verbis  tri¬ 
buit  omni  Scripturae.  Et  ne  Timotheus  de 
eo  dubitaret,  probat  Apostolus,  subjungens  : 
Omnis  Scriptura  divinitus  inspirata  etc. 

Neque  obstat  quod  Kemnitius  objicit,  non 
inveniri  in  quolibet  libro  has  omlies  utilita¬ 
tes  :  nam  falsum  est  non  inveniri.  Nulla  est 
enim  pars  Scripturae  brevior  epistola  se¬ 
cunda  Joannis,  et  tamen  in  ea  videmus  prae¬ 
dicari,  Christum  esse  verum  Dei  Filium, 
quod  est  dogma  Fidei.  Item  videmus  prae¬ 
dicari,  ut  diligamus  alterutrum,  quae  est 
doctrina  morum.  Praeterea  videmus  aperte 
in  ea  scribi,  esse  Antichristos  eos,  qui  di¬ 
cunt,  Christum  non  venisse  in  carne,  quod 
pertinet  ad  haereticos  refellendos.  Postremo 
videmus  reprehendi  eos,  qui  dicunt  haere¬ 
ticis  Ave,  quod  ad  correctionem  morum  per¬ 
tinet. 

Jam  vero  illud  utilis  es# quantumvis  a  Kem- 
nitio  torqueatur,  numquam  tamen  significa¬ 
bit  sufficiens  est.  Ipse  enim  utcumque  probat, 
non  deduci  ex  ea  voce,  quod  Scriptura  non 
sit  sufficiens :  sed  nec  deducitur,  quod  sit 
sufficiens,  quod  ei  probandum  erat.  Sive 
enim  dicas  :  Scriptura  utilis  est  ad  hoc,  sive 
hunc  habet  usum ,  sive  ad  hoc  refertur  et  ordi¬ 
natur,  sive  quidlibet  aliud  simile,  numquam 
tamen  significabis  eam  solam  sufficere.  Si¬ 
cut  etiam  qui  dicit,  cibus  utilis  est  ad  nu¬ 
triendum  hominem,  dicit  quidem  cibum  ad 
hoc  esse  institutum,  ut  nutriat,  sed  non  di¬ 
cit  sufficere  solum  cibum  :  nam  si  calor  na¬ 
turalis  deficiat,  aut  aliquod  instrumentum 
corporis  ad  nutritionem  necessarium,  cibus 
non  nutriet.  Itaque  Apostolus  non  dicit,  so¬ 
lam  Scripturam  sufficere  ad  docendum,  ar¬ 
guendum  etc.  proinde  ad  hominem  perfi¬ 
ciendum  et  absolvendum:  sed  tamen  ad 
haec  omnia  prodesse  et  juvare. 

Et  quamvis  ipse  idem  Apostolus  non 
dicat,  non  sufficere ,  tamen  id  colligimus  ex 
aliis  ejus  locis  :  ut  ex  illo  I.  Cor.  XI.  Coetera 
cum  venero,  disponam.  Et  II.  Thess.  II.  Tenete 
Traditiones,  sive  per  sermonem',  sive  per  Epi¬ 


stolam,  etc.  (2) .  Ex  hoc  etiam  loco,  licet  non 
colligatur  Paulum  dixisse.  Scripturam  non 
sufficere  ;  colligitur  tamen  evidenter  eum  non 
dixisse,  Scripturam  solum  sufficere,  quia  ipse 
tribuit  has  laudes  cuilibet  operi  canonico,  et 
scimus  ex  confessione  etiam  adversariorum, 
non  sufficere  quodlibet  opus  canonicum, 
quia  tunc  alia  essent  superflua. 

Argumentum  Tertium  ex  locis,  in  quibus 
damnantur  Traditiones.  Marci  VII,  In  vanum 
colunt  me  docentes  preeeepta  et  doctrinas  ho¬ 
minum.  Mattii.  XV.  Irritum  fecistis  mandatum 
Dei  propter  Traditionem  vestram.  Galat.  I. 
FEmulator  existens  paternarum  mearum  Tra¬ 
ditionum.  Coloss.  II.  Videte  ne  quis  vos  deci¬ 
piat  per  Philosophiam,  et  inanem  fallaciam  se¬ 
cundum  Traditionem  hominum  I.  Timotb.  I. 
Neque  intenderent  fabulis  Judaicis,  etc.  I.  Petr. 
I.  Redempti  estis  de  vana  vestra  conversatione 
paternee  Traditionis  (3).  Hic  damnantur  Tra¬ 
ditiones,  quas  Judaei  jactabant  se  per  manus 
accepisse  a  Mose  et  Prophetis ;  ergo  similiter 
damnatae  esse  intelliguntur  Traditiones,  quas 
nos  dicimus  a  Christo,  et  Apostolis  ad  nos 
devenisse  per  manus  Patrum. 

Respondeo  :  Christum  et  Apostolos  non 
reprehendere  Traditiones,  quas  acceperant 
Judaei  a  Mose  et  Prophetis,  quarum  una  erat 
de  ipsis  libris  canonicis,  qui  essent  veri,  et 
qui  non  essent ;  sed  Traditiones  quas  acce¬ 
perant  a  quibusdam  recenti  oribus,  quarum 
aliquae  inanes,  aliquae  perniciosae  erant,  et 
contra  Scripturas.  Nam  nec  Christus  aut 
Apostoli  unquam  vocant  eas  Traditiones 
Mosis  et  Prophetarum  :  et  aperte  dicunt  se 
loqui  de  illis,  quae  cum  Scripturis  pugnant. 
Et  praeterea  Patres  veteres  explicuerunt  di¬ 
serte  quis  fuerit  auctor  Traditionum,  quas 
Christus  et  Apostoli  reprehendunt. 

Ireneeus  lib.  IV,  cap.  25  et  26,  disputat 
contra  veteres  haereticos,  qui  putabant  no¬ 
mine  Traditionum  a  Christo  et  Apostolis  re¬ 
prehensarum  intelligi  Legem  Mosis,  et  do¬ 
cet,  non  Mosis  Legem,  sed  recentiorum  se¬ 
niorum  Traditiones  Legem  corrumpentes  a 
Christo  et  Apostolis  reprehendi.  Epiphanius 
in  haer.  Prol.  docet  Traditiones  Judaeorum 
fuisse  quatuor  expositiones  librorum  sacro¬ 
rum.  Primam  Mosis,  et  eam  non  reprehen¬ 
di.  Secundam  R.  Akibam.  Tertiam  R.  Juda. 
Et  quartam  filiorum  Asamonaei,  atque  has 
esse,  quae  reprehunduntur  a  Domino. 

—  (3)  Mare.  VII,  7;  Matth. 


(1)  II.  Timoth.  III,  15.  —  (2)  I.  Cor.  XI,  34;  II.  Thessal.  II,  14. 
XV,  3;  Galat.  I,  14;  Coloss.  II,  8;  I.  Timoth.  I,  4 ;  I.  Petr.  I,  18. 

Hieronymus  in  cap.  VIII  Isaiae,  et  in  cap. 
III.  epist.  ad  Tit.  et  in  epist.  ad  Algasiam, 
cjuaest.  10,  docet  Traditiones  Judaicas,  quas 
Dominus  reprehendit,  initium  habuisse  a 
Sammai,  Killel,  Achiba,  et  quibusdam  aliis, 
qui  paulo  ante  ortum  Salvatoris  exstiterant, 
et  Legem  non  tam  exposuerant,  quam  cor¬ 
ruperant  ;  quas  Traditiones  ipsi  Seure/aeSa-ets 
vocant.  De  quibus  exstat  injure  civili  con¬ 
stitutio  quaedam  Justiniani,  quae  est  146. 
Novel.  in  haec  verba  :  «  Quae  deuterosis, 
quasi  secundaria  Traditio  ab  ipsis  dicitur, 
in  universum  interdicimus,  ut  quae  sacris 
Libris  comprehensa  non  sit,  neque  desuper 
tradita  per  Prophetas,  sed  excerpta  quaedam 
virorum  contineat,  qui  terrena  duntaxat  lo¬ 
quuntur,  nec  quidquam  divini  in  se  habeant 
numinis.  »  Porro  ex  his  fontibus  descende¬ 
runt  fabulae,  quae  nunc  sunt  in  Thalmud,  et 
in  omnibus  libris  fere  Rabbinorum.  Sed  ni¬ 
hil  haec  ad  Traditiones  nostras,  quae  Chri¬ 
stum  et  Apostolos  auctores  habent,  et  Scrip¬ 
turis  divinis  consonae  sunt. 


CAPUT  XI. 

Solvuntur  objectiones  ex  Patribus. 

Nunc  ad  ea  testimonia,  quae  ex  Patribus 
adferunt,  respondendum  est.  Kemnitius  igi-- 
tur  primo  producit  Irenaeum  lib.  III,  cap.  1, 
ubi  sic  loquitur  :  «  Non  enim  per  alios,  in¬ 
quit  ,  dispositionem  salutis  cognovimus, 
quam  per  eos,  per  quos  Evangelium  perve¬ 
nit  ad  nos  :  quod  quidem  tunc  praeconiave- 
runt,  postea  vero  per  Dei  voluntatem  in 
Scripturis  nobis  tradiderunt,  fundamentum 
et  columnam  Fidei  nostrae  futurum.  »  Ea¬ 
dem  igitur,  inquit  Kemnitius,  scripserunt 
omnia  Apostoli,  quae  praedicarunt  viva  voce. 

Respondeo  :  Irenaeum  non  dicere  nihil 
aliud  Apostolos  praedicavisse  ,  quam  quod 
scripserunt  :  sed  solum  scripsisse  Evange¬ 
lium,  quod  antea  praedicaverant,  quod  est 
verum,  et  non  contra  nos.  Sed,  etsi  diceret 
Irenaeus ,  Apostolos  omnia  scripsisse  quae 
praedicaverunt,  nihil  diceret  adversus  sen¬ 
tentiam  nostram .  Sunt  enim  duo  diligenter 
notanda,  tum  ad  hunc  locum  Irenaei,  tum 


ad  alia  multa  aliorum  Veterum  intelligen- 
da. 

Primum  est,  quaedam  in  doctrina  Christia¬ 
na  tam  Fidei,  quam  morum,  esse  simpliciter 
omnibus  necessaria  ad  salutem,  qualis  est 
notitia  articulorum  Symboli  Apostolici  : 
item  cognitio  decem  praeceptorum,  et  non¬ 
nullorum  Sacramentorum.  Caetera  non  ita 
necessaria  sunt,  ut  sine  eorum  explicita  no¬ 
titia  et  Fide  et  professione  homo  salvari  non 
possit,  modo  promptam  habeat  voluntatem 
ea  suscipiendi,  et  credendi,  quando  sibi  fue¬ 
rint  legitime  per  Ecclesiam  proposita? 

Haec  distinctio  ex  eo  colligitur,  quod  sine 
notitia,  et  Fide  mysteriorum  primi  generis, 
nemo  adultus  admittitur  ad  Baptismum  : 
sine  notitia  autem,  et  Fide  saltem  explicita 
posteriorum  ordinarie  admittuntur  :  Act.  II, 
post  unum  Petri  sermonem,  quo  docuerat 
praecipua  capita  Fidei  de  Christo,  baptizati 
sunt  uno  die  homines  ad  tria  millia,  qui  sine 
dubio  nihil  aliud  noverant,  nisi  illa  necessa¬ 
ria,  et  ideo  subditur,  quod  post  Baptismum 
erant  perseverantes  in  doctrina  Apostolorum, 
id  est,  discebant  quae  nondum  audierant  de 
mysteriis  Christianis.  Sic  Paulus  cum  Thes- 
salonicenses  in  numero  Sanctorum  haberet, 
et  Fidem  atque  charitatem  eorum  miris  lau¬ 
dibus  extolleret,  tamen  I.  Thess.  III,  dicit  : 
Orantes ,  ut  videamus  faciem  vestram ,  et  com¬ 
pleamus  quae  desunt  Fidei  vestrae  (I). 

Nota  Secundo,  ea  quae  sunt  simpliciter 
necessaria,  Apostolos  consuevisse  omnibus 
praedicare  :  aliorum  autem  non  omnia  om¬ 
nibus,  sed  quaedam  omnibus,  quae  nimirum 
omnibus  utilia  erant,  quaedam  solis  Praelatis, 
Episcopis,  et  Presbyteris,  ut  de  ratione  gu¬ 
bernandae  Ecclesiae, de  Sacramentis  adminis¬ 
trandis,  de  refelleifdis  haereticis  etc.  sicut 
etiam  modo  alia  disputantur  in  scholis  inter 
doctos,  alia  explicantur  in  concione  popu¬ 
lari.  Sic  Act.  XX,  Apostolus'scorsim  instruit 
Episcopos  Asiae.  Sic  I.  Cor.  II,  sapientiam 
loquitur  inter  perfectos.  Sicli  Tim.  ll.Bcec, 
inquit,  commenda  fidelibus  hominibus ,  qui  ido¬ 
nei  erunt  et  alios  docere  (2).  Sic  Irenaeus  lib. 
IV,  cap.  43,  dicit,  Apostolos  cum  Episcopa¬ 
tu  tradidisse  successoribus  charisma  scien¬ 
tiae. 

His  notatis,  dico  :  illa  omnia  scripta  esse 
ab  Apostolis,  quae  sunt  omnibus  necessaria, 
et  quae  ipsi  palam  omnibus  vulgo  praedica¬ 
verant  :  alia  autem  non  omnia  scripta  esse. 


(1)  I.  Thessal.  III,  10.  —  (2)  II.  Tim.  II,  2. 

Cum  igitur  Irenseus  ait,  Apostolos  scripsisse 
quae  praedicaverant  in  Mundo,  verum  est, 
et  non  contra  Traditiones,  quia  non  praedi¬ 
caverunt  populis  omnia,  sed  solum  ea  quae 
illis  necessaria,  vel  utilia  erant,  caeteraseor- 
sim  perfectioribus  tradiderunt. 

Secundo  profert  Origenem  in  cap.  III,  ad 
Rom.  in  Matth.  hom.  25.  in  Ezechiel.  homil. 
7.  in  Hier.  hom.  1,  ubi  dicit,  oportere  nos 
de  rebus  divinis  non  loqui  ex  proprio  sensu, 
sed  omnia  confirmare  Scripturae  testimoniis : 
<c  Necesse  nobis  est,  inquit,  Scripturas  sanc¬ 
tas  in  testimonium  vocare.  Sensus  quippe 
nostri,  et  enarrationes  sine  his  testibus  non 
habent  fidem.  »  Respondeo  :  loquitur  Ori- 
genes  de  obscurissimis  quaestionibus,  quales 
ut  plurimum  non  sunt  illae,  quae  testimonium 
habent  Traditionis  in  tota  Ecclesia  re¬ 
ceptae.  Alioqui  enim  diserte  asserit  Origenes 
hom.  5.  in  Num.  plurima  in  Ecclesia  ser¬ 
vari  ,  et  ab  omnibus  necessario  servanda 
esse,  cum  nulla  exstent  de  illis  testimonia. 

Tertio  producit  in  testem  Constantinum 
Imperatorem,  qui  in  Concilio  Nicaeno,  teste 
Theodoreto  lib.  I,  cap.  7,  sic  ait  :  «Evange- 
lici  et  Apostolici  libri,  necnon  antiquorum 
Prophetarum  oracula  plane  instruunt  nos 
sensu  numinis.  Proinde  hostili  posita  discor¬ 
dia,  sumamus  ex  verbis  divinitus  inspiratis 
quaestionum  explicationes.  »  Respondeo  : 
non  esse  hoc  testimonium  tanti  faciendum, 
quanti  Calvinus  et  Kemnitius  iliud  faciunt. 
Erat  enim  Constantinus  Magnus  Imperator, 
sed  non  magnus  Ecclesiae  Doctor,  praesertim 
cum  secundum  opinionem  novorum  haereti¬ 
corum  et  antiquorum  Arianorum,  Constan¬ 
tinus  eo  tempore  nondum  fuerit  baptizatus, 
et  proinde  non  noverit  arcana  religionis. 

Sed  admissa  auctoritafe  Constantini,  dico  : 
eorum  omnium  dogmatum,  quae  ad  naturam 
Dei  pertinent,  exstare  in  Scripturis  testimo¬ 
nia,  et  posse  nos  circa  ea  dogmata  ea  plene 
et  plane  instrui  ex  Scripturis,  si  eas  recte 
intelligamus ;  verumtamen  sensum  Scriptu¬ 
rarum  pendere  ex  Traditione  Ecclesiae  non 
scripta.  Quocirca  Theodoretus,  qui  lib.  I,  c. 
7.  narraverat  hanc  orationem  Constantini, 
idem  cap.  8.  refert,  prolatas  fuisse  utrinque 
Scripturas,  et  cum  ex  iis  non  convincerentur 
Ariani,  eo  quod  easdem  Scripturas  aliter 
exponerent,  quam  Catholici,  damnatos  eos 
fuisse  ex  sermonibus  non  scriptis,  pie  tamen 
intellectis  ;  cui  damnationi  Constantinum  as¬ 
sensum  esse,  nemo  unquam  dubitavit. 

Profert  quarto  Athanasium,  qui  in  Orat. 


cont.  Gent.  in  ipso  initio  :  «  Sufficiunt  per 
se,  inquit,  sacrse  ac  divinitus  inspiratae  Scrip¬ 
turae  ad  omnem  instructionem  veritatis.  » 
Respondeo  :  illud  Omnem  de  suo  adjecisse 
Kemnitium  :  nam  Athanasius  non  habet,  ni¬ 
si  ad  veritatis  indicationem.  Loquitur  enim 
ibi,  non  de  omnibus  dogmatibus,  sed  solum 
de  duobus,  quae  sunt  argumenta  duorum 
librorum,  quos  ad  Macarium  scribit ;  vide¬ 
licet,  quod  idola  non  sint  Dei,  et  quod  Chri¬ 
stus  sit  verus  Deus  et  similiter  homo,  quse 
duo  habent  in  Scripturis  expressa  testimo¬ 
nia.  Praeterea  Athanasius  ibidem  addit, 
Scripturas  quidem  sufficere  ad  indicationem 
veritatis  horum  duorum  dogmatum  ;  tamen 
non  sine  explicatione  sanctorum  Patrum, 
quorum  libri  cum  non  facile  ab  omnibus  ha¬ 
beri  possint,  dicit  se  velle  scribere  de  his 
rebus,  quid  a  majoribus  ipse  didicerit. 

Profert  quinto  Basilium  in  Serm.  de  Fid. 
confess.  ubi  sic  loquitur  :  «  Infidelitatis  ar¬ 
gumentum  fuerit,  et  signum  superbiae  cer¬ 
tissimum,  si  quis  eorum,  quse  scripta  sunt, 
aliquid  velit  rejicere,  aut  eorum,  quse  non 
scripta,  introducere.  »  Et  similia  habet  in 
Summ.  moral.  72,  cap.  1  et  Summa  80,  c. 
22.  Respondeo  :  Loquitur  Basilius  de  iis,  qui 
addunt  ad  Scripturae  dogmata  aliqua  alia 
contraria  et  aliena,  Scripturisque  repugnan¬ 
tia.  Nam  in  eodem  Sermone  de  confessione 
Fidei  dicit,  se  contra  haereticos  disputantem 
saepe  usum  esse  sermonibus  non  scriptis ; 
tamen  cum  Scripturis  consentientibus ;  et 
Apostolum  quoque  non  solum  ex  Scripturis, 
sed  etiam  ex  Philosophis  testimonia  acce¬ 
pisse,  quando  illa  non  erant  contraria  Scrip¬ 
turis.  Addo  etiam,  de  iis  quoque  Basilium 
loqui,  qui  non  contenti  vocibus  scriptis,  ex 
proprio  capite  inveniunt  alias.  Id  enim  su¬ 
perbiae  signum  est  certissimum.  Itaque  agit 
de  Traditionibus,  quae  excogitantur  a  priva¬ 
tis  hominibus,  non  de  iis,  quas  ab  Apostolis 
Ecclesia  per  successiones  Episcoporum  ac¬ 
cepit. 

Alium  locum  affert  ex  epist.  80,  ubi  Basi¬ 
lius  ait:  «Non  putamus  aequum  esse,  ut 
quae  apud  ipsos  obtinuit  consuetudo,  pro 
lege  et  canone  habeatur  rectae  doctrinae. 
Stemus  itaque  arbitratui  a  Deo  inspiratae 
Scripturae.  »  Respondeo  :  omisit  Kemnitius 
verba,  quae  erant  in  medio,  et  contra  illum 
faciebant.  Erat  enim  tunc  quaestio,  an  di¬ 
cendum  esset,  esse  in  Deo  tres  hypostases, 
et  unam  naturam.  Aliqui  dicebant,  non  esse 
sic  dicendum,  et  proferebant  pro  argumento 

consuetudinem  suae  regionis  ,  ubi  talibus 
verbis  nemo  uteretur.  Quibus  respondet  Ba¬ 
sibus,  qui  contrarium  sentiebat,  in  aliis  re¬ 
gionibus  esse  consuetudinem  ut  dicerent  in 
Deo  tres  hypostases,  et  unam  naturam ;  et 
ideo  si  nollent  ipsi  acquiescere  huic  consue¬ 
tudini,  non  esse  etiam  aBquum,  ut  ipsi  suam 
aliam  consuetudinem  vellent  esse  regulam, 
sed  starent  utrique  judicio  Scripturae^  quam 
nemo  rejicere  potest.  Hic  igitur  vides,  non 
agi  de  Traditione  in  tota  Ecclesia  recep¬ 
ta,  sed  de  particularibus  consuetudinibus. 
Deinde  Basilium  ideo  provocasse  a  con¬ 
suetudine  ad  Scripturas,  quia  ex  consue¬ 
tudinibus  contrariis  nihil  certi  statui  po¬ 
terat. 

Sexto  profert  Chrysostomum  hom.  1.  in 
Matth.  hom.  3.  in  II  ad  Thessal.  et  hom. 
13.  in  Genes,  ubi  Chrysostomus  dicit,  Scrip¬ 
turam  esse  utilem,  et  claram  in  rebus  ne¬ 
cessariis.  Sed  quorsum  haec?  Deinde  profert 
ejusdem  testimonium  ex  hom.  49.  in  Matth. 
ubi  exponens  illud  cap.  XXIY.  Tunc  qui  in 
Judcea  sunt  fugiant  ad  montes  (1) ;  dicit,  tem¬ 
pore  haeresum  non  esse  ullam  rationem  in¬ 
veniendae  veritatis,  nisi  lectionem  Scriptu¬ 
rarum.  Sed  hoc  testimonium  non  est  Chry- 
sostomi,  sed  Auctoris  operis  imperfecti,  qui 
vel  fuit  Arianus,  vel  certe  opus  ejus  ab 
Arianis  multis  in  locis  depravatum  est.  Nam 
hom,  48,  haereticos  vocat  homousianos,  et 
hom.  49,  contra  eosdem  fere  semper  loqui¬ 
tur,  et  propterea  totus  hic  locus  tanquam  ab 
Arianis  insertus,  e  quibusdam  codicibus  nu¬ 
per  emendatis  sublatus  est.  Aliud  profert 
testimonium  Chrysostomi  ex  hom.  in  Psal. 
XCV.  circa  finem  :  «  Si  quid  dicitur  absque 
Scriptura  ,  auditorum  cogitatio  claudicat, 
nunc  annuens,  nunc  haesitans  :  verum  ubi 
ex  Scriptura  divinae  vocis  prodiit  testimo¬ 
nium,  et  loquentis  sermonem,  et  audientis 
animum  confirmat.  » 

Respondeo  :  cum  in  verbis  immediate 
praecedentibus  Chrysostomus  dixerit  :  «  Ne¬ 
que  enim  oportet  quidquam  dicere  sine  te¬ 
stibus,  solaque  animi  cogitatione  »  (intelli- 
gere  debemus,  eumdem,  cum  continuo  sub¬ 
jungit)  :  «  Si  quid  dicatur  absque  Scriptura» 
subintelligi  voluisse,  sed  sola  animi  cogita¬ 
tione.  Itaque  sensus  verborum  ejus  is  est, 
ut  si  quid  dicatur  ex  propria  inventione,  non 
ita  facile  persuadeatur,  atque  fieret,  si  quod 


dicitur  Scripturas  testimonio  confirmari  pos¬ 
set. 

Aliud  profert  ejusdem  ex  homil.  13,  in  II. 
epistol.  ad  Corinth.  «  Cum  habeamus  om¬ 
nium  exactissimam  trutinam,  gnomonem,  et 
regulam,  divinarum  legum  assertionem,  oro 
vos  omnes,  ut  relinquatis,  quid  huic,  vel  illi 
videatur,  et  de  his  a  Scripturis  haec  omnia 
inquirite.  »  Respondeo  :  non  loquitur  de 
dogmatibus  Fidei,  aut  morum  obscuris,  sed 
de  opinione  carnalium,  qui  anteponunt  opes 
paupertati,  cum  Scripturae  apertissime  do¬ 
ceant  ,  paupertatem  esse  longe  utiliorem 
ad  salutem.  Itaque  Chrysostomus  nihil  hic 
aliud  dicit,  quam  magis  credendum  esse  Scrip¬ 
turis  in  hac  parte,  quam  hominum  opinioni. 

Ultimo  profert  ejusdem  Chrysostomi  testi¬ 
monium  ex  Commentar,  in  cap.  XXII  Matth. 
(i  Quidquid  quaeritur  ad  salutem,  totum  jam 
impletum  estin  Scripturis.  »Respondeo:  loqui¬ 
tur  Chrysostomus  de  remediis  vitiorum,  ac 
docet,  nullum  esse  vitium,  ad  quodsanan#um 
non  inveniatur  in  Scriptura  aliquod  reme¬ 
dium.  Quod  etiam  docet  Basilius  Orat,  in  I. 
Psalm.  Sed  quid  haec  valent  contra  traditio¬ 
nes? 

Septimo  profert  Epiphanium  ,  qui  haeresi 
61.  ait  :  «  Nos  uniuscujusque  quaestionis  in¬ 
ventionem  non  ex  propriis  ratiocinationibus 
dicere  possumus,  sed  ex  Scripturarum  con¬ 
sequentia.  »  Respondeo  :  non  dicit  Epipha- 
nius,  ex  Scripturarum  consequentia  solum  : 
alibi  autem  clarissime  dicit,  ut  supra  osten¬ 
dimus,  non  omnia  a  Scriptura  accipi  posse, 
et  ideo  necessariam  esse  Traditionem. 

Octavo  profert  Cyrillum,  qui  lib.  De  recta 
Fide  ad  Regin.  sic  ait  :  «  Necessarium  nobis 
est,  divinas  sequi  litteras,  et  in  nullo  ab  ea¬ 
rum  praescripto  discedere.  »  Respondeo  : 
non  dicit,  non  licere  aliquid  dicere,  quod  in 
Scripturis  non  habeatur ;  sed  non  licere  con¬ 
tra  Scripturas  dicere.  Hoc  enim  est  non  dis¬ 
cedere  a  praescripto  Scripturarum,  quod  qui¬ 
dem  et  nos  libenter  amplectimur ;  nec  enim 
Traditiones  cum  Scriptura  pugnantes  un¬ 
quam  defendimus. 

Item  profert  illud  ejusdem  ex  hom.  5.  in 
Levit.  «  Ego  puto,  in  hoc  biduo,  duo  Testa¬ 
menta  posse  intelligi,  in  quibus  liceat  omne 
verbum,  quod  ad  Deum  pertinet,  requiri,  et 
discuti,  atque  ex  ipsis  omnem  rerum  scien¬ 
tiam  capi.  Si  quid  autem  superfuerit,  quod 


(1)  Matth.  XXIV,  16. 

non  Scriptura  divina  decernat,  nullam  aliam 
debere  tertiam  Scripturam  ad  auctoritatem 
scientiae  suscipi.  »  Respondeo  primo  :  homi- 
lias  illas  inLeviticum  non  esse  B.  Cyrilli,sed 
Origenis,  vel  nescio  cujus  alterius  ,  qui  pas- 
sim  litteram  destruit,  ut  mysticos  sensus  ex 
capite  suo  statuat.  Proinde  homilias  illas  non 
esse  magnae  auctoritatis.  Adde,  quod  in  eo 
ipso  loco  auctor  homiliae  non  excludit  ver¬ 
bum  Dei  non  scriptum  ,  sed  solum  tertiam 
Scripturam,  id  est,  humanam  Scripturam, 
quae  se  pro  divina  venditare  velit. 

Profert  nono  Theophylum  lib.  II.  Pascha¬ 
li  ;  qui  sic  ait  :  «  Diabolici  spiritus  est,  ali¬ 
quid  extra  Scripturarum  sacrarum  auctori¬ 
tatem  putare  divinum.  »  Respondeo  :  loqui¬ 
tur  de  libris  apocryphis  ,  qui  pro  divinis  a 
quibusdam  supponebantur.  Ineptum  autem 
est,  ne  quid  gravius  dicam  ,  quae  de  una  re 
dicuntur,  torquere  ad  aliam. 

Profert  decimo  Appollinarem  ,  qui  apud 
Eiilebium  lib.  V  hist.  cap.  15.  dicit,  se  lon¬ 
go  tempore  distulisse  scribere  contra  Mon¬ 
tani  hseresim,  ne  videretur  quibusdam  ali¬ 
quid  addere  Evangelico  Dei  verbo.  Respon¬ 
deo  primo :  ista  verba  non  in  omnibus  codi¬ 
cibus  inveniri.  Secundo  ,  non  dicere  eum 
auctorem,  Evangelico  verbo  scripto.  Tertio, 
intelligere  additionem  novi  dogmatis  contra¬ 
rii  :  nam  ibidem  accusat  Montanum,  quod 
non  servaverit  doctrinam,  quam  Ecclesia  ex 
Traditione,  et  successione  Episcoporum  ab 
Apostolis  acceperat. 

Profert  undecimo  Tertullianum  ,  qui  lib. 
cont.  Hermog.  cap.  22.  «  Adoro  ,  inquit, 
Scripturae  plenitudinem.  Scriptum  esse,  do¬ 
ceat  Hermogenis  officina.  Si  non  est  Scrip¬ 
tum,  timeat  vae  illud,  adjicientibus,  vel  de¬ 
trahentibus  destinatum.  »  Respondeo  :  lo¬ 
quitur  Tertullianus  de  uno  dogmate  tantum, 
quod  scilicet  Deus  creaverit  omnia  ex  nihilo, 
non  ex  praejacente  materia,  ut  Hermogenes 
somniabat.  Et  quoniam  hoc  dogma  apertis¬ 
sime  continetur  in  Scripturis,  dicit  Tertullia¬ 
nus  ,  se  adorare  Scripturae  plenitudinem, 
quantum  ad  hoc  dogma;  et  addit ,  Hermo¬ 
genem  ,  qui  addebat  ad  Scripturam  dogma 
contrarium,  et  repugnans  ipsi  Scripturae,  in¬ 
cidere  in  illam  maledictionem,  qua  prohibe¬ 
mur  nihil  addere,  aut  detrahere  Scripturae, 
ita  ut  veritas  ejus  immutetur. 

Profert  duodecimo  Cyprianum,  qui  sic  lo¬ 
quitur  in  epist.  ad  Pompejum  :  «  Unde  est, 


inquit,  ista  traditio  ?  utrumne  de  Dominica  et 
Evangelica  auctoritate  descendens  ,  an  de 
Apostolorum  mandatis  atque  epistolis  ve¬ 
niens?  Ea  enim  facienda  esse,  quae  scripta 
sunt,  testatur  Deus,  et  proponit  ad  Jesum 
Nave  dicens  :  Non  recedet  liber  legis  hujus 
ex  ore  tuo.  Si  ergo  aut  in  Evangelio  praeci¬ 
pitur,  aut  in  Apostolorum  epistolis  aut  actis 
continetur,  observetur  haec  sancta  Traditio, 
etc.  »  Respondeo  Cyprianum  haec  scripsisse, 
cum  errorem  suum  tueri  vellet,  et  ideo  non 
mirum,  si  more  errantium  tunc  ratiocinare¬ 
tur.  Quare  S.  Augustinus  lib.  V  Cont.  Do- 
natist.  cap.  23.  et  seq.  hanc  epistolam  me¬ 
rito  refellit.  Praeterea  etsi  Cyprianus  illam 
unam  Traditionem  de  Baptismo  rejiciebat, 
quia  contra  Scripturas  esse  putabat  :  tamen 
non  propterea  rejici  volebat  alias  ,  quae  etsi 
in  Scripturis  non  sint,  tamen  cum  Scriptura 
non  pugnant. 

Decimotertio  profert  illud  celebre  dictum 
Hieronymi  in  cap.  I  epist.  ad  Titum  :  «  Si¬ 
ne  auctoritate  Scripturarum  garrulitas  non 
haberet  Fidem.  »  Et  illud  in  cap.  XXIJI 
Matth.  Quod  <c  de  Scripturis  auctoritatem  non 
habet ,  eadem  facilitate  contemnitur  ,  qua 
probatur.  »  Et  illud  in  cap.  I  Aggsei.  «Quae 
absque  auctoritate  et  testimoniis  Scriptura¬ 
rum,  quasi  Traditione  Apostolica  sponte  re- 
periunt,  atque  confingunt ,  percutit  gladius 
Dei.-  »  Denique  illud  ex  Commentar,  in  Psal. 
LXXXYI  in  illud  :  Dominus  narrabit  in  Scri¬ 
pturis  populorum  ,  et  principum  ,  horum  qui 
fuerunt  in  ea{  1).  «Videte,  inquit,  quid  dicat, 
qui  fuerunt,  non  qui  sunt,  ut  exceptis  Apo¬ 
stolis,  quodeumque  postea  aliud  dicetur,  ab¬ 
scindatur,  non  habeat  auctoritatem.  » 

Respondeo  ad  primum,  depravatum  esse 
locum  aKemnitio.  Sic  enim  Hieronymus  ha¬ 
bet  :  «Sine  auctoritate  Scripturarum  garru¬ 
litas  non  habet  fidem,  nisi  viderentur  per¬ 
versam  doctrinam,  etiam  divinis  testimoniis 
roborare.  »  Non  ergo  vocat  garrulitatem 
quod  profertur  extra  Scripturam,  sed  dicit, 
homines  garrulos  non  invenire  fidem  apud 
ullos,  nisi  suos  errores  Scripturis  confir¬ 
mare  nitantur;  quod  maxime  quadrat  in 
haereticos.  Ad  secundum  dico  :  illud  etiam 
non  fideliter  citatum  :  nam  Hieronymus  non 
dixit  universaliter,  quod  de  Scripturis  aucto¬ 
ritatem  non  habet  etc.  Sed  loquens  de  parti¬ 
culari  quadam  sententia,  qua  quidam  nite¬ 
bantur  ex  libro  apocrypho  probare,  Zacha- 


(1)  Psalrn.  LXXXVI,  6. 

riarn,  quem  Judaei  occiderunt  inter  templum 
et  altare  ,  fuisse  Zachariam  patrem  Joannis 
Baptistae,  ait  :  «  Hoc  quia  de  Scripturis  auc¬ 
toritatem  non  habet,  eadem  facilitate  con¬ 
temnitur  qua  probatur.  »  Et  sensus  est, quia 
haec  sententia  probatur  ex  libro  apocrypho, 
non  ex  canonico,  facile  contemnitur.  Ad  ter¬ 
tium  patet  solutio  :  solum  enim  agit  contra 
illos,  qui  confingunt  aliquid,  et  tamen  videri 
volunt  suum  figmentum  Apostolicam  Tradi¬ 
tionem  esse.  Ad  ultimum  dico  :  rejicere  eo 
loco  Hieronymum  ea,  quae  sunt  aliena  a  do¬ 
ctrina  Apostoliea,  id  est,  contraria  et  repu¬ 
gnantia  Scripturis. 

Ultimo  proferunt  Augustini  testimonia. Ac 
primum  illud  ex  lib.  II  de  doctr.  Clirist.  c. 
9.  «  In  his,  inquit,  quae  aperte  in  Scripturis 
posita  sunt,  inveniuntur  illa  omnia,  quae 
continent  Fidem  ,  moresque  vivendi.  »  Re¬ 
spondeo  :  loquitur  de  illis  dogmatibus,  quae 
necessaria  sunt  omnibus  simpliciter,  qualia 
sunt  quae  habentur  in  Symbolo  Apostolico, 
et  in  Decalogo,  fdeo  idem  Augustinus  lib. II. 
De  peccatorum  meritis  et  remiss.  cap.  ult. 
«  Credo,  inquit,  quod  etiam  hinc  divinorum 
eloquiorum  clarissima  auctoritas  esset,  si  ho¬ 
mo  sine  dispendio  promissae  salutis  ignorare 
non  posset.  »  At  praeter  ea  multa  sunt  alia 
quae  sola  Traditione  habentur,  ut  supra 
ostendimus  ex  multis  locis  Augustini. 

Item  secundo  illud  ex  lib.  III  cont.  litte¬ 
ras  Petiliani  cap.  6.  Si  quis  «  sive  de  Chri¬ 
sto,  sive  de  ejus  Ecclesia  ,  sive  de  quacum¬ 
que  alia  re,  quae  pertinet  ad  Fidem,  vitam¬ 
que  vestram,  non  dicam  nos,  sed  quod  Pau¬ 
lus,  adjecit  :  Si  Angelus  de  calo  vobis  an - 
nuntiaverit ,  praeterquam  quod  in  Scripturis 
legalibus  et  Evangelicis  accepistis  ,  anathe¬ 
ma  sit.  »  Respondeo  :  jam  supra  ostendimus 
ex  Augustino  Tract.  98  in  Joan.  illud  Prae¬ 
terquam  significare  contra  quam. 

Tertio,  profert  loca  quaedam  ex  lib.  XIX 
de  Civit.  Dei,  cap.  18.  Tractat.  2.  ex  epist. 
163.  ex  lib.  De  pastorib.  eap.  14.  et  lib.  IV 
Confess.  cap.  3.  sed  in  his  locis  nihil  est 
prorsus  contra  Traditiones  :  solum  enim  di¬ 
cit  B.  Augustin.ex  Scripturis  probanda  esse 
dogmata,  quando  testimonia  Scripturae  ha¬ 
bentur;  et  credendum  esse  Scripturae;  nihil 
esse  dicendum  contra  Scripturas,  et  similia 
quae  sunt  verissima  ,  sed  frustra  adferuntur 
contra  Traditiones,  vel  pro  Scripturae  suffi¬ 
cientia,  cum  nullo  verbo  tale  aliquid  Augu¬ 
stinus  in  illis  locis  indicaverit. 


Quarto  ,  illud  profert  ex  lib.  De  bono  vi- 
duit.  cap.  1.  «Quid  amplius  te  doceam, quam 
id,  quod  apud  Apostolum  legimus?  Sapcta 
enim  Scriptura  nostrae  .doctrinae  regulam 
figit,  ne  audeamus  sapere  plus  quam  opor¬ 
tet.  Non  sit  ergo  mihi  aliud  te  docere  ,  nisi 
verba  tibi  doctoris  exponere.  »  Respondeo  : 
loquitur  Augustin.  non  de  omni  dogmate  sed 
solum  de  professione  viduitatis  ,  quod  quale 
bonum  esset,  satis  exposuerat  Apostolus  I. 
Cor.  VII,  et  ideo  dicit  Augustinus,  satis  sibi 
esse,  si  exponat  verba  Apostoli.  Quod  autem 
generaliter  Augustinus  ponit  :  «  Scriptura 
nostra;  doctrinae  regulam  figit,  ne  audeamus 
sapere  plus  quam  oportet  »  ;  contra  illos  di¬ 
ctum  est,  qui  ex  proprio  judicio  fingunt  no¬ 
vas  doctrinas  ,  quae  Scripturis  consonae  non 
sunt. 

Quinto,  illud  ex  lib.  III  cont.  Maximin.  c. 
14.  «  Sed  nunc  nec  ego  Nicaenum  ,  nec  tu 
debes  Ariminense,  tanquam  praejudicaturus 
proferre  Concilium.  Nec  ego  hujus  auctori¬ 
tate,  nec  tu  illius  detineris  :  Scripturarum 
auctoritatibus,  non  quorumque  propriis,  sed 
utrisque  communibus  testibus,  res  cum  re, 
causa  cum  causa ,  ratio  cum  ratione  con¬ 
certet.  »  Item  in  Psal.  LVII.  super  illud  A  lie- 
nati  sunt  peccatores  etc.  «  Auferantur  de  me¬ 
dio  chartae  nostrae,  procedat  in  medium  co¬ 
dex  Dei,  audi  Christum  dicentem,  audi  ve¬ 
ritatem  loquentem.  »  Similia  habentur  lib. 
De  unit.  Eccles.  cap.  3,  6,  10  et  16. 

Respondeo  :  videri  quidem  in  his  locis  dici 
aliquid  contra  Concilia,  sed  non  contra  Tra¬ 
ditiones  :  at  nec  contra  Concilia  aliquid  ab 
Augustino  doceri,  facile  possumus  ostendere. 
Nam  certum  est ,  Augustinum  non  voluisse 
removeri  Concilia  ab  his  disputationibus,  et 
solas  Scripturas  recipi ,  quod  non  crederet 
maximam  esse  legitimorum  Conciliorum  au¬ 
ctoritatem,  sed  duplici  de  causa.  Primo,  ut 
expeditius  ageret :  si  enim  voluisset  ex  Con¬ 
cilio  argumentum  sumere  ,  debuisset  prius 
probare,  Concilia  esse  recipienda,  quod  ni¬ 
mis  longum  erat.  Et  haec  ratio  praecipue  lo¬ 
cum  habebat  contra  A rianos,  qui  nullo  modo 
admittebant  Concilium  Nicaenum.  Altera  ra¬ 
tio  est,  quia  in  illis  quaestionibus,  quae  tunc 
erant,  exstabant  in  Scriptura  clarissima  tes¬ 
timonia  ,  quae  sine  dubio  anteponenda  sunt 
omnibus  Conciliorum  testimoniis.  Et  haec 
ratio  praecipue  locum  habet  contra  Donatis- 
tas  in  quaestione  de  Ecclesia.  Alioqui  idem 
Augustinus  in  epist.  118,  162,  165,  166  et 


228 


LIBER  IV. 


in  lib.  de  Baptismo  ,  saepe  urget  Concilia  et 
Traditiones ;  imo  etiam  responsa  Pontifi¬ 
cum,  et  Imperatorum. 

Sexto,  proferunt- illud  ex  lib.  II  De  pecca¬ 
tor.  mer.  et  remiss.  cap.36.  «  Ubi  de  re  ob¬ 
scurissima  disputatur,  non  adjuvantibus  di¬ 
vinarum  Scripturarum  certis  clarisque  docu¬ 
mentis,  cohibere  se  debet  humana  praesump¬ 
tio  ,  nihil  faciens  in  alteram  partem  decli¬ 
nando.  »  Respondeo  :  loquitur  de  quaestio¬ 
nibus  obscurissimis ,  qualem  esse  putabat 
ipse  de  orgine  animarum,  ad  quas  definien¬ 
das  non  suppetunt  ulla  firma  testimonia, sed 
solum  conjecturae  aliquae  ex  divinis  Litteris. 
At  nihil  hoc  ad  Traditiones,  quae  totius  Ec¬ 
clesiae  et  omni  Veterum  consensu  firmantur: 
quod  argumentum  gravissimum  esse  passim 
docet  Augustinus  ,  et  praesertim  lib.  I  Cont. 
Crescon.  cap.  33.  ubi  dicit,  Scripturae  verita¬ 
tem  a  nobis  teneri ,  quando  facimus  quod 
universae  Ecclesiae  placet,  etiamsi  nihil  de  ea 
scriptum  legamus. 

Septimo,  illud  ex  lib.  De  catechizandis ru¬ 
dibus,  cap.  3,  6.  ubi  docet  Augustinus,  pro¬ 
ponendam  Catechumenis  summam  brevem 
doctrinae  ex  Scripturis  ,  quam  cum  illi  cre¬ 
dere  se  dicent,  et  velle  observare  promittent 
baptizandi  sunt.  Hinc  enim  efficere  vult 
Kemnitius,  sufficere  Christiano,  quae  haben¬ 
tur  in  Scripturis.  Respondeo  :  id  quidem 
sufficere,  utquis  possit  baptizari,  non  autem 
sufficere  Ecclesiae  Dei  absolute.  Alioqui  etiam 
possemusconcludere,  sufficere  Ecclesiae  Sym¬ 
bolum  Apostolorum  ,  et  reliqua  omnia  esse 
superflua. 

Haec  sunt  ergo  testimonia  Veterum  ab  hae¬ 
reticis  citata,  in  quibus  tria  notanda  sunt : 
unum,  duplo  esse  plura  ea,  quae  nos  citavi¬ 
mus  in  contrarium :  alterum,  nostra  testi¬ 
monia  expresse  docere  de  Traditionibus  non 
scriptis  recipiendis,  adeo  ut  haeretici  cum 
id  negare  non  possent,  passim  verterentur 
ad  blasphemias.  Testimonia  autem  ab  eis 
adducta,  non  proprie  ad  Traditiones  perti¬ 
nere,  sed  per  malas  consequentias  eo  tan¬ 
dem  ab  adversariis  detorqueri.  Postremum 
est,  adversarios  evidentia  testimoniornm 
convictos,  aliquando  fateri,  a  quibusdam 
Patribus  Traditiones  esse  defensas:  nos  au¬ 
tem  adigi  non  posse,  ut  admittamus,  ab  ullo 
Patrum  oppugnatas  Traditiones  fuisse. 


CAPUT  XV. 


Solvuntur  rationes  adversariorum. 

Superest  tertium  genus  argumentorum , 
quod  ducitur  a  ratione.  Igitur  prima  ratio 
est,  quia  videtur  impossibile,  potuisse  con¬ 
servari  Traditiones  non  scriptas;  cum  plu¬ 
rima  semper  fuerint  impedimenta,  oblivio, 
imperitia,  negligentia,  perversitas,  quae 
numquam  desunt  in  genere  humano.  Ex  quo 
etiam  factum  esse  videmus,  ut  dogmata  Ly¬ 
curgi,  Pythagoree,  et  similium,  qui  doce¬ 
bant  et  non  scribebant,  penitus  interie¬ 
rint. 

Respondeo  :  non  solum  non  esse  impossi¬ 
bile  Traditiones  conservari,  sed  etiam  esse 
impossibile  non  conservari :  nam  cura  ista 
non  incumbit  praecipue  hominibus,  sed  Deo 
qui  Ecclesiam  regit.  Sicut  ergo  Deus  con¬ 
servavit  veram  Ecclesiam  usque  ad  hanc 
diem  contra  tot  persecutiones  Imperatorum, 
Philosophorum,  Judaeorum,  haereticorum  : 
et  sicut  potuit  conservare  Traditiones  ab 
Adam  usque  ad  Mosen  per  duo  annorum 
millia ;  et  deinde  Scripturas  a  Mose  usque 
ad  hoc  tempus  per  tria  millia  annorum  et 
amplius,  ita  potuit  sine  dubio  conservare 
Traditiones  a  Christo  usque  ad  nos  per 
1500  annos,  praesertim  cum  praeter  Dei  pro¬ 
videntiam,  quae  est  praecipua  causa,  sint  aliae 
quatuor  causae  adjuvantes. 

Prima  est  Scriptura.  Etsi  enim  non  sint 
scriptae  Traditiones  in  divinis  Litteris,  sunt 
tamen  scriptae  in  monumentis  Veterum,  et 
in  libris  Ecclesiasticis. 

Secunda  est,  usus  continuus  :  pleraeque 
enim  Traditiones  sunt  in  continua  observa¬ 
tione,  ut  ritus  Sacramentorum  administran¬ 
dorum,  dies  festi,  jejuniorum  tempora,  ce¬ 
lebratio  Missae,  et  officiorum  divinorum,  et 
alia  generis  ejusdem.  Ut  ergo  conservantur 
linguae  vulgares,  etiamsi  nullae  quandoque 
exstent  Grammaticae  ,  propter  .  continuum 
usum,  ut  lingua  Hebraica,  quae  conservata 
est  vulgaris  in  populo  Dei  ab  Adam  usque  ad 
captivitatem  Babylonis  per  tot  millia  anno¬ 
rum,  ita  etiam  sine  ulla  Scriptura  usu  con¬ 
servari  possent  ejusmodi  Traditiones. 

Tertia  causa  sunt  monumenta  quaedam  ex¬ 
terna,  quae  ad  longissimum  tempus  durant, 
ut  templa  antiquissima,  et  in  iis  altaria,  sa¬ 
cri  fontes,  memoria;  Sanctorum,  cruces, 
imagines,  libri  Ecclesiastici,  et  similia.  Ba- 
leoli  in  Flandria  anno  1571,  narravit  mihi, 
cum  forte  ad  ea  loca  venissem,  Pastor  ejus 
loci,  quod  cum  minister  ha;reticus  persua¬ 
sisset  populo,  altarium  lapideorum  erectio¬ 
nem  esse  novum  inventum,  et  vix  centum 
annorum;  coeperunt  cives  altaria  demoliri  : 
sed  cum  essent  in  opere,  adverterunt  litte¬ 
ras  quasdam  antiquissimas  incisas  esse  in 
uno  eorum  altarium,  quibus  notabatur  an¬ 
nus,  quo  altare  illud  dedicatum  fuerat  :  ex 
illa  autem  notatione  intellexerunt,  altare  il¬ 
lud  fuisse  erectum  multo  ante,  et  ni  fallor, 
aliquot  centuriis  annorum  ante  illud  tem¬ 
pus,  quo  dixerat  haereticus  altaria  incoe- 
pisse.  Ita  lapideum  monumentum  haereticum 
confudit,  et  Traditionem  Ecclesiasticam  con¬ 
servavit. 

Quarta  causa  est  haeresis  :  Deus  enim  mi¬ 
rabiliter  utitur  hostibus  Ecclesia;  ad  Eccle¬ 
siam  conservandam;  quia  enim  singulis  aeta- 
tibus  orti  sunt  novi  haeretici,  qui  diversa 
dogmata  Ecclesiae  oppugnarunt,  ideo  etiam 
singulis  aetatibus  exstiterunt  homines  docti, 
qui  ut  haereticis  resisterent,  diligenter  in¬ 
vestigarunt  doctrinam  Ecclesia;,  et  Tradi¬ 
tiones  antiquas,  et  magna  diligentia  eas  pos¬ 
teris  commendarunt.  Quemadmodum  qui 
diu  pacifice  possidet  bona  sua,  facile  amittit 
instrumenta  et  litteras,  quibus  continetur 
unde  illa  bona  ad  eum  pervenerint,  et  quo 
jure  bona  illa  possideat  :  at  qui  semper  liti¬ 
gat,  diligentissime  ilia  custodit,  nec  excidere 
ulla  ratione  patitur. 

Argumentum  secundum.  Littera;  divina; 
scripta;  sunt,  ut  habeamus  regulam  et  nor¬ 
mam  Fidei,  et  morum,  ut  Augustinus  docet 
lib.  XIX  de  Civitate  Dei,  cap.  18.  et  lib.  XI 
Cont.  Faustum,  cap.  5.  at  Dei  perfecta  sunt 
opera ;  igitur  Scriptura  est  regula  perfecta, 
et  adaequata  Fidei  nostrae;  igitur  quidquid 
est  in  Scriptura,  est  de  Fide ;  et  quidquid 
non  est  in  Scriptura,  non  est  de  Fide;  igi¬ 
tur  sola  Scriptura  est  necessaria  et  sufficiens 
ad  Fidem  conservandam. 

Respondeo  ad  majorem  propositionem 
dupliciter.  Primo  :  Scriptura;  finem  pro¬ 
prium  et  praecipuum  non  fuisse,  ut  esset  re¬ 
gula  Fidei ,  sed  ut  esset  commonitorium 


quoddam  utile,  ad  conservandam  et  foven¬ 
dam  doctrinam  ex  praedicatione  acceptam. 
Quod  non  sit  finis  pra;cipuus  Scriptura;  ut 
sit  regula  Fidei,  probatur.  Nam  tunc  conti¬ 
nere  deberet  omnia  et  sola  illa,  qua;  ex  se 
ad  fidem  pertinent,  sicut  videmus  factum 
esse  in  Symbolo,  quod  vere  dicitur  et  est 
compositum,  ut  sit  brevis  quaedam  regula 
Fidei  :  at  in  Scripturis  plurima  sunt,  qua;  ex 
se  non  pertinent  ad  fidem,  id  est,  qua;  non 
ideo  scripta  sunt,  quia  necessario  credenda 
erant,  sed  necessario  creduntur,  quia  scripta 
sunt,  ut  patet  de  omnibus  historiis  Testa¬ 
menti  veteris,  de  multis  etiam  historiis 
Evangelii,  et  Actuum  Apostolorum,  de  sa¬ 
lutationibus  Pauli  in  epistolis,  aliisque  id 
genus  rebus. 

Quod  autem  multa  sint  credenda ,  qua; 
non  sunt  in  Scripturis,  supra  copiose  osten¬ 
sum  est ;  igitur  finis  Scriptura;  praecipuus 
non  est,  ut  sit  regula  Fidei,  sed  ut  variis  do¬ 
cumentis,  exemplis,  adhortationibus,  nunc 
terrendo,  nunc  instruendo,  nunc  minando, 
nunc  consolando  adjuvet  nos  in  hac  peregri¬ 
natione.  Hinc  enim  est,  quod  Scriptura  non 
est  unum  opus  continuum,  quale  esse  debe¬ 
ret  regula  Fidei,  sed  continet  varia  opera, 
historias,  conciones,  vaticinia,  carmina,  epi¬ 
stolas,  etc.  Quem  finem  expressit  Paulus 
Kom.  XV  :  Quacumque  scripta  sunt ,  ad  nos¬ 
tram  doctrinam  scripta  sunt,  ut 'per  patientiam 
et  consolationem  Scripturarum  spem  habea¬ 
mus.  Et  II  Petr.  I  :  Justum  arbitror ,  quamdiu 
sum  in  hoc  tabernaculo ,  suscitare  vos  in  com¬ 
monitione.  Et  cap.  III  :  Hanc  ecce  vobis  se¬ 
cundam  scribo  epistolam ,  in  quibus  vestram 
excito  in  commonitione  sinceram  mentem , 
etc.  (1). 

Dico  secundo  :  Scripturam,  etsi  non  est 
facta  praecipue  ut  sit  regula  Fidei,  esse  ta¬ 
men  regulam  Fidei,  non  totalem,  sed  partia¬ 
lem.  Totalis  enim  regula  Fidei  est  verbum 
Dei,  sive  revelatio  Dei  Ecclesia;  facta,  qua; 
dividitur  in  duas  regulas  partiales,  Scriptu¬ 
ram  et  Traditionem.  Et  quidem  Scriptura 
quia  est  regula,  inde  habet,  ut  quidquid  con¬ 
tinet  sit  necessario  verum  et  credendum,  et 
quidquid  ei  repugnat  sit  necessario  falsum 
et  repudiandum  :  quia  vero  non  est  regula 
totalis,  sed  partialis;  inde  illi  accidit,  ut  non 
omnia  mensuret,  et  propterea  aliquid  sit  de 
Fide,  quod  in  ipsa  non  continetur.  Et  hoc 
rnodo  intelligi  debent  B.  Augustini  verba  , 

nusquam  emim  dicit,  Scripturam  solam  esse 
regulam,  sed  dicit,  Scripturam  esse  regu¬ 
lam,  ad  quam  examinari  debent  scripta  ve¬ 
terum  Patrum, ut  ea  recipiamus,  quae  Scrip¬ 
turae  consona  sunt;  illa  rejiciamus,  quae 
Scripturae  adversantur. 

Argumentum  tertium  sumunt  ex  incom¬ 
modo,  quod  secum  ferunt  Traditiones.  Si 
enim  aperitur  haec  porta,  ut  dicamus  esse 
accipienda  dogmata  aliqua,  quae  nullo  Scrip¬ 
turae  testimonio  probari  possunt,  dabitur  oc¬ 
casio  multis  fingendi  et  introducendi  in  Ec¬ 
clesiam  multa  falsa  sub  nomine  Traditionis. 
Nam  videmus,  olim  etiam  sanctissimos  vi¬ 
ros  hoc  modo  fuisse  deceptos.  Papias  enim 
ex  Traditione  fertur  docuisse ,  Regnum 
Christi  futurum  mille  annorum  post  resur¬ 
rectionem  his  in  terris,  cui  fidem  habuerunt 
Irenaeus,  Tertullianus,  Lactantius  ,  aliique 
permulti.  Vide  Euseb.  lib.  III  hist.  cap.  39. 
Praeterea  Irenaeus  lib.  II,  cap.  39  et  40.  ex 
Traditione  docet,  Christum  anno  aetatis  suae 
quinquagesimo  aut  circiter  passum  esse  :  e 
contrario  vero  Tertullianus  lib.  Cont.  Jud. 
cap.  5.  et  Clemens  Alexandrinus  lib.  I 
Strom.  docent,  Christum  anno  30.  aetatis 
suae  esse  passum,  quae  omnes  Traditiones 
falsae  sunt. 

Respondeo  primo  :  si  quid  valeret  hoc  ar¬ 
gumentum,  non  solum  Traditiones,  sed  etiam 
Scripturae  rejiciendae  essent.  Nam  multi 
etiam  libri  falsi  et  perniciosi  Ornati  fuerunt 
olim  titulo  librorum  canonicorum ,  Petri, 
Pauli,  Bartholomaei,  atque  aliorum  Aposto¬ 
lorum, ut  patet  ex  Gelasio  in  Cone.  70  Episc. 
ex  Hieronymo  in  lib.  de  viris  illustr.  in  Lud. 
Quocirca  etiam  II  Thess.  II,  Paulus  ait :  Ne 
terreamini  neque  per  sermonem,  neque  'per 
epistolam ,  tanquam  per  nos  missam  (1).  Quia 
nimirum  et  sermones  viva  toce,  et  epistolas 
scriptas  nomine  verorum  Apostolorum  pro¬ 
mulgabant  falsi  Apostoli.  Praeterea  PapiaS 
errorem  illum  suum  de  mille  annis,  non  tam 
ex  Traditione  non  scripta,  quam  ex  Scrip¬ 
tura  male  intellecta  Evangeliorum,  et  Apo¬ 
calypsis  desumpsit,  ut  Hieroh.  docet  in  cap. 
XLIX  Isa.  et  in  cap.  XIX  Matth.  Irenaeus 
quoque  ex  Traditione  et  ex  Scriptura  cona* 
tur  probare,  Dominum  ad  annum  fere  quin¬ 
quagesimum  pervenisse.  Id  enim  probat  ex 
illo  Joan.  VIII  :  Quinquaginta  annos  nondum 
habes,  et  Abraham  vidisti ?  (2)  Denique  Ter* 
tullianus  et  Clemens  Alexandrinus  ex  sola 


Scriptura  male  intellecta  nituntur  probare 
errorem  suum.  Frustra  igitur  et  temere  ista 
contra  Traditiones  Kemnitius  attulit. 

Dico  secundo  :  istud  incommodum,  quod 
est  commune  Traditionibus  et  Scripturis, 
non  multum  obesse,  neque  veris  Traditioni¬ 
bus,  neque  veris  Scripturis.  Est  enim  in  Ec¬ 
clesia  auctoritas,  et  certa  etiam  via  ac  ratio 
discernendi  veras  Traditiones  et  Scripturas 
a  falsis  :  neque  unquam  publico  judicio  Ec¬ 
clesiae  receptus  fuit  liber  aliquis  apocryphus 
pro  canonico,  nec  falsa  Traditio  pro  vera. 

Argumentum  quartum.  Proprium  est  hae¬ 
reticorum  abscondere  sua  dogmata  ac  di¬ 
cere,  Christum  et  Apostolos  quaedam  palam 
omnibus  praedicasse,  quaedam  occulte  qui¬ 
busdam  tantum  tradidisse.  Siquidem  Ire* 
naeus  lib.  I,  cap.  23.  scribit  de  Basilidianis 
quod  asserant,  non  oportere  eorum  myste¬ 
ria  effari,  sed  in  abscondito  continere  per 
silentium.  Et  cap.  24.  de  Carpocratianis  : 
«  Jesum,  inquit,  dicentes  in  mysterio  disci¬ 
pulis  suis  et  Apostolis  seorsum  locutum,  et 
illos  expostulasse,  ut  dignis  et  assentienti- 
bus  seorsum  haec  traderent.  »  Tertullianus 
quoque  lib.  de  praescript.  :  «  Solent,  inquit, 
dicere,  non  omnes  Apostolos  scivisse;  vel 
omnia  quidem  scivisse,  sed  non  omnia  omni¬ 
bus  tradidisse.  » 

Respondeo  :  haereticos  esse  simios  Catho¬ 
licorum,  ut  Cyprianus  docet  in  epist.  ad  Ju- 
bajan.  et  propterea  velle  etiam  ipsos  habere 
mysteria,  lnterest  tamen  inter  mysteria  illo¬ 
rum  et  nostra,  quod  eorum  mysteria  ideo 
secretum  petunt,  quia  turpissima  sunt,  ut 
patet  de  illis  ipsis  gnosticis,  qui  ex  semine 
viri,  et  menstruis  mulierum  conficiebant 
Eucharistiam,  ut  Epiphatiius  refert ;  quod 
etiam  refert  Augustinus  de  Manichaeis,  lib. 
De  haeresib.  cap.  46.  et  similia  constat  esse 
mysteria  Anabaptistarum.  Et  idem,  quod 
ipsi  volunt, ea  secreta  esse  hominibus  doctis, 
et  solum  imperitis  manifesta.  De  hoc  enim 
arguunt  Irenaeus  et  Tertullianus  veteres  hae¬ 
reticos,  quod  dicerent,  Christum  non  tradi¬ 
disse  ea  mysteria  Apostolis,  nec  Apostolos 
suis  successoribus  Episcopis,  sed  nescio  qui¬ 
bus  aliis. 

At  mysteria  nostra  non  traduntur  solum 
quibusdam,  quia  timeant  lucem,  sed  vel  quia 
non  est  opus  ut  illa  sciantur  ab  omnibus, vel 
quia  non  sunt  omnes  capaces.  Alioqui  talia 
sunt  ut  possint  publice  praedicari  :  nihil 


(1)  II.  Thessal.  II,  2.  —  (2)  Joan.  VIII,  57. 

enim  nisi  purum  et  castum  agitur  ab  Eccle-  veniunt ,  et  in  occulto  locutus  sum  nihil  (2),  id 
sia.  Et  hoc  puto  voluisse  Dominum,  cum  est,  nihil  dixi,  quod  non  possit  ubique  dici, 
ait  Matth.  X  :  Quod  in  aure  auditis ,  praedi-  quod  attinet  ad  veritatem  et  puritatem  dic- 
cate  super  tecta  (1),  nimirum  si  opus  fuerit,  torum  :  cum  quo  tamen  non  pugnat,  ut  ali- 
Et  Joan.  XVIII  :  Ego  palam  locutus  sum  qua  seorsim  discipulis  exposuerit. 

Mundo ,  et  in  synagoga ,  quo  omnes  Judaei  con¬ 
ii)  Matth.  X,  27.  —  (2)  Joan.  XVIII,  20. 

PR^FATIO 


De  duplici  genere  hostium  Divinitatis  Christi. 


De  Ecclesia  Universa,  quae  in  terris,  in  purgatorio,  et  in  coelis  est, 
disputaturus,  a  Christo  summo  Capite  ac  Principe  Ecclesiae  totius  initium 
faciendum  esse  duxi.  Id  enim  ordo  rerum  tractandarum  postulare  vide¬ 
tur  :  tametsi  non  ignorem,  a  re  omnium  gravissima  et  difficillima  princi¬ 
pium  me  ducere.  Nam,  ut  omittam  rei  ipsius,  de  qua  nunc  agendum  est, 
praestantiam  et  magnitudinem,  quae  tantum  rebus  omnibus,  quas  deinde 
tractaturi  sumus,  antecellit,  quantum  Ecclesiae  Catholicae  splendor  et 
amplitudo  ab  immensa  divini  numinis  luce  et  majestate  superatur  :  genus 
certe  hostium  tam  varium  ac  multiplex  in  hac  concertatione  nobis  occur¬ 
rit,  ut  cum  eo  reliqui  adversarii  nulla  ex  parte  conferri  posse  videantur. 
Siquidem  in  aliis  controversiis,  quasi  praeliis  utrinque  indictis  et  procla¬ 
matis,  hostes  semper  habebimus  certos,  notos,  a  fronte  pugnantes,  proprii 
Ducis  insignia  praeferentes. 

Jam  vero  in  hac  summa,  quae  de  Christo  ipso  instituitur,  disceptatione 
res  nobis  futura  est  cum  exercitibus  duobus,  quorum  alter  ex  iis  constat, 
qui  se  id  quod  sunt,  hostes  atque  adversarios  esse,  et  signa  conferre,  at¬ 
que  aperto  Marte  pugnare  profitentur  :  alter  est  longe  major;  ex  prodi¬ 
toribus  et  insidiatoribus  comparatus ;  qui  partim  symbolis,  ac  nominibus 
ementitis  in  castris  nostris  contra  nos  armantur  :  partim  in  insidiis  abs¬ 
conditi  delitescunt,  ut  in  medio  ardore  proelii  nos  circumveniant,  atquea 
tergo  et  lateribus  adoriantur. 

Et  quoniam  iion  parum  ad  victoriam  refert  insidias  detegere,  latebras 
aperire,  ab  amicis  inimicos  secernere ,  omnium  denique  hostium  copias 
in  conspectu  habere,  operae  pretium  esse  duxi,  antequam  ad  ipsam  dimi¬ 
cationem  veniamus,  castra  hostium  lustrare,  praecipuorum  Ducum  nomina 
recognoscere,  atque  ad  eos,  si  fieri  poterit,  eos  omnes  rejicere  ,  qui  cas- 

tris  nobiscum,  animo  cum  adversariis  juncti,  sic  in  hostes  tela  conjicere 
videntur,  ut  nos  interim  feriant,  et  mira  arte,  quae  pro  nobis  sumpserant, 
eadem  in  nos  arma  convertant. 

Ordiamur  igitur,  si  placet,  ab  iis,  qui  Imperatoris  nostri  Christi  Divi¬ 
nitatem  et  Majestatem  oppugnant,  et  infelicissimo  errore  non  se  putant 
ad  unici  Patris  gloriam,  ut  eleganter  Augustinus  ait,  nisi  per  unici  Filii 
contumeliam  pervenire.  In  his  castris  duo  sunt  agmina ,  et  quasi  cornua 
praecipua. 

Primi  agminis  Dux  atque  Imperator  est  Michael  Servetus  Hispanus.  Is 
cum  esset  juvenis  ferox  atque  audax,  et  in  scholis  Lutheranorum,  quibus 
operam  dabat,  identidem  repeti  audiret,  Verbum  Dei  non  esse  Patrum  aut 
Ecclesiae  explicationi,  sed  spiritus  solius  testimonio  atque  judicio  alliga¬ 
tum,  coepit  et  ipse  spiritum  jactare,  et  eo  spiritu  admonente  admirari,  cur 
Lutherani  cum  Papistis  de  Ecclesia  et  Sacramentis  tantopere  contende¬ 
rent,  de  Christo  ipso  litem  nullam  haberent,  atque  ita  cupi  dissentirent 
de  corpore,  de  capite  convenirent.  Majora  igitur  moliri  meditans,  ac  me¬ 
tuens  ne  aetas  sibi  ad  faciendam  fidem  non  parum  obesset,  annorum  quippe 
erat  solum  quinque  et  viginti,  quod  aetati  videbatur  deesse,  prophetici  no¬ 
minis  auctoritate  et  majestate  compensavit. 

Itaque  maxima  tetri  spiritus  ubertate  perfusus,  summum  se  orbis  terrae 
Prophetam  nominavit,  cujus  appellationis  testem  habemus  Calvinum 
in  lib.  IV.  Institut.  cap.  46.  Hinc  vero,  prophetica  libertate  assumpta, 
libros  illos  eodem  spiritu  aspirante  effudit,  quos  inscripsit  :  De  erroribus 
Trinitatis  :  quorum  librorum  summa  haec  est,  nullam  esse  in  Deo  distinc¬ 
tionem  personalem,  et  Christum  Dei  Filium  appellari ,  quod  ex  ipsa 
Dei  substantia  caro  ejus  in  utero  Virginis  concepta  et  confirmata  sit ;  ita 
paucissimis  verbis,  et  personarum  Trinitatem  destruxit  cum  Sabellio, 
et  Christi  naturas  confudit,  atque  Incarnationem  sustulit  cum  Euty- 
chete. 

Exitum  vero  si  quis  requirat,  talem  Servetus  invenit,  qualem  ejus  im¬ 
pietas  et  scelera  postulabant.  Nam  in  media  Genevensium  urbe  igni  tra¬ 
ditus,  non  constanter  atque  alacriter,  ut  sancti  olim  Martyres  solebant, 
sed  tam  iniquo  atque  impatienti  animo  supplicium  pertulit,  ut,  Calvino 
ipso  teste,  qui  historiam  mortis  ejus  conscripsit,  magnis  clamoribus,  sive, 
ut  ipse  ait,  magno  boatu  gladium  flagitaret.  Sed  cum  in  judices  plane  in¬ 
exorabiles  incidisset,  tandem  aliquando  est  longissimo  illo  acerbissimoque 
dolore  consumptus,  anno  4555. 

Hunc  ducem  et  principem  secuti  sunt  Georgius  Blandrata,  Paulus 
Alciatus,  Lelius  Sozinus,  Franciscus  David,  et  omnis  illa  Ministrorum 

colluvies,  quae  nunc  in  Transylvania  erroris  sui  sedem  constituit,  et 
Ecclesiarum  consentientium  titulum  sibi  assumit  :  quse  quidem  et  pu¬ 
blicis  disputationibus,  et  libris  etiam  editis,  omnes  veteres  Patres,  ora- 
niaque  antiqua  Concilia,  et  ipsum  orbem  terrarum,  qui  per  annos  4  580, 
tres  in  Deo  personas,  duas  in  Christo  naturas  credidit ,  Tritheismi  dam¬ 
nare,  Sophistices  accusare,  atque  ad  Antichristum  rejicere  impudentissime 
audet. 

Alterius  agminis  princeps  est  Yalentinus  Gentilis  Italus.  Hic  primum 
studio  rerum  novarum  ex  patria  sua  Consentia  Genevam  ad  Calvinum  ve¬ 
nit,  fama  Calvinianae  eruditionis,  ut  ipse  dicebat,  in  primis  permotus,  sed 
non  diu  inter  discipulos,  atque  auditores  se  numerari  passus  est  :  cum 
enim  et  ipse  spiritu  abundaret,  et  aeque  ac  Servetus  moleste  ferret,  quod 
Ecclesiae  reformatae  adhuc  in  fide  .Trinitatis  cum  Papistis  convenirent, 
nec  tamen  Serveti  discipulus  dici  ,  aut  spiritum  suum  spiritui  ejus 
subjicere  dignaretur,  novam  excogitavit  sententiam  ,  quae  et  cum  Serve- 
tiana  non  consentiret,  et  tamen  penitus  a  Catholica  discreparet. 

Itaque  asseruit,  veram  esse  in  Deo  non  modo  personarum,  sed  etiam 
naturarum  Trinitatem,  sic  ut  tres  sint  divini  ac  sempiterni  Spiritus  essen¬ 
tiali  numero  dilferentes.  Quae  sententia  Philoponi  quondam  fuisse  dicitur, 
si  vera  sunt,  quae  de  ejus  erroribus  Suidas  et  Nicephorus  scripta  relique¬ 
runt.  Hunc  igitur  lapidem  primum  Yalentinus  offendit,  sed  cum  animad- 
»  verteret  hanc  Deorum  Trinitatem  non  posse  ex  divinis  litteris  ulla  ratione 
defendi,  cum  nihil  in  Scripturis  frequentius  inculcetur,  ac  repetatur, 
quam  unum  et  solum  esse  Deum,  extra  quem,  praeter  quem,  ante  quem, 
post  quem,  cum  quo  nullus  omnino  sit  alius  Deus;  mutata  sententia, 
paulatim  ad  Arianismum  delapsus  est.  Nam,  ut  ex  variis  confessionibus  et 
prothesibus  ejus,  quae  in  manibus  sunt,  cognosci  potest,  Dei  patris  proprium 
esse  statuit,  ut  unus  et  solus  appelletur  Deus,  eumque  esse  solum  illum 
summum  atque  altissimuin  Deum,  quem  nobis  passim  sacrae  Litterae  prae¬ 
dicant.  Atque  hunc  eumdem  solum  Patrem  esse  ipsam  veram  essentiam, 
et  naturam  Divinitatis.  Porro  Filium  et  Spiritum  sanctum  non  esse  essen¬ 
tiam  divinam,  sed  essentiae  proles,  et  proles  ipsa  essentia  longe  inferiores, 
atque,  ut  ipse  loquitur,  pro  modulo  generationis,  vel  propagationis  defi¬ 
nitas,  atque  circumscriptas. 

Cum  igitur  ille  Genevae  ab  insano  illo  spiritu  impulsus,  in  renovando 
Arianismo  occupatus  esset,  interim  ab  alio  spiritu  Calvinus  agitur,  ut  se 
Yalentino  opponat,  sic  inter  se  daemonibus  colludentibus.  Yalentinus  fit 
reus  haereseos  apud  tribunal  haeretici  Magistratus,  ubi  metuens  Valentinus 
Calvini  severitatem,  et  ad  memoriam  revocans  incendium  illud  fonnido- 

losum,  quo  in  eadem  Urbe,  eodem  auctore  Calvino,  Servetus  paulo  ante 
perierat,  ut  tempori  serviret,  errorem  se  suum  agnoscere  simulavit.  Ita¬ 
que  ex  sententia  Judicum  ad  poenitentiam  publicam  damnatus,  depositis 
vestibus,  solo  excepto  indusio,  nudis  pedibus ,  detecto  capite,  facem  ac¬ 
censam  manu  gestans,  praeeunte  praecone,  totam  urbem  sic  obivit :  deinde 
a  Magistratu  supplex  veniam  petiit ,  librum  ipse  suum  in  ignem  abjecit, 
ac  jurejurando  promisit,  non  abiturum  se  Gneeva,  nisi  prius  a  Magistratu 
veniam  impetraret. 

Sed  praeclarus  iste  Apostolus  Arianus,  postquam  tam  insigni  palinodia 
et  inconstantia  renascentem  Arianismum  decoraverat,'  voluit  etiam  eum- 
dem  ornare  perjurio.  Quare  Geneva  clanculum  se  proripuit,  et  cum  apud 
Gallos,  Helvetios,  Polonos,  aliasque  gentes  Arianismum  suum  propagare 
conatus  esset,  et  ad  primum  perjurium,  alterum,  ac  tertium  addidisset, 
tandem  anno  undecimo  a  morte  Serveti  apud  Bernam  Helvetiorum,  a 
Zwinglianis  comprehensus,  et  capitis  damnatus ,  meritas  suoe  temeritatis 
poenas  dedit,  qui  tametsi,  dum  in  vinculis  et  carcere  servabatur,  se  Mar¬ 
tyrem  primum  suae  sectae  esse  jactaret  ac  diceret,  Martyres  caeteros  pro 
Christi  gloria  mortuos,  se  autem  primum  omnium  pro  eminentia  Dei  Pa¬ 
tris  mortem  oppetere  ;  tamen  ubi  nuntium  mortis  accepit,  ita  expavit,  at¬ 
que  expalluit,  ut  omnes  omnino  aditus  supplicii  evadendi  quaesierit,  pa¬ 
ratus  etiam  doctrinam  suam  contemnere ,  si  judicum  animos  inflectere 
potuisset.  Exstant  acta  publica  Genevensium  in  causa  Valentini ,  necnon 
integra  historia  de  supplicio  ejusdem  a  Bernensi  Pastore  conscripta.  Ex 
quibus  haec  pauca,  quae  sunt  commemorata  collegimus. 

Neque  vero  feliciorem  exitum  sortiti  sunt  Gentilis  Symmistae,  atque 
Collegae  Matthaeus  Gribaldus,  Franciscus  Lismaninus,  atque  alii ,  de  qui¬ 
bus  multa  Theodorus  Beza,  praefatione  ad  librum  Calvini  adversus  Gentilem. 
Siquidem  Gribaldus  peste  correptus,  atque  ab  omnibus  desertus*,  ut  can¬ 
nis  interiit.  Lismaninus  Apostata  Franciscanus  in  puteum  semet  praecipi¬ 
tem  dedit.  Franciscus  David  in  vinculis  agens,  et  in  amentiam  ac  furorem 
versus  ex  hac  vita  migravit .  Unus  est  Jacobus  Palaeologus,  qui  singulari 
Dei  benignitate,  anno  J585,  in  urbe  Roma,  post  multas  disputationes  et 
colloquia,  tandem  ad  sanitatem  rediit,  et  omnibus  erroribus  publice  re¬ 
vocatis,  Ecclesiae  Dei  reconciliatus  est.  Reliqui  parentis  sui  Arii  probro¬ 
sam  mortem  imitati,  infelicissime  perierunt. 

Porro  genus  hoc  hominum  tam  aperte,  tam  libere ,  tam  audacter,  tam 
impudenter  Arianismum,  vel  eo  pejorem  Paulianismum  renovat,  ut  ipse 
Gentilis  trium  personarum  ejusdem  essentiae  Trinitatem,  novum  idolum, 
turrim  Babel,  Deum  fictitium  ac  Sophisticum  appellare  non  dubitaverit; 

Gregorius  Paulus  unam  Dei  essentiam,  sive  unum  Deum  in  tribus  personis, 
Satanse  stratagemata  esse  dixerit  ;  Michael  Servetus  (quod  certe  horret 
animus  cogitare)  Cerberum  tricipitem,  et  tricorporeum  Gerionem  sacro¬ 
sanctam  Trinitatem  appellaverit;  Georgius  Niger  Symbolum  Athanasii 
Satanasii  Symbolum  appellandum  censuerit  :  in  publico  colloquio  Petri- 
coviae  habito,  Poloni  Ministri  Nicaenum  Concilium  improbaverint;  Atha- 
nasium,  Augustinum,  aliosque  Patres  Catholicos  repudiaverint;  Constan¬ 
tinum,  Gratianum,  Theodosium  pios  Imperatores  vituperaverint,  et  contra 
dolere  se  dixerint  propter  casum  Arii  discipulorum  in  eodem  Concilio 
damnatorum,  ac  demum  amplissime  laudaverit  tam  ipsum  Arium  discipu¬ 
losque  ejus,  quam  Constantium  Caesarem  fautorem  Ari  anorum.  Denique 
Franciscus  David  (ut  ex  epistola  Blandratae  refertur  in  confutatione  ju¬ 
dicii  Polonicarum  Ecclesiarum)  eo  usque  progressus  fuerit,  ut  diceret, 
sepeliendum  esse  Evangelium,  et  revertendum  ad  Moysem ,  ad  Legem, 
et  ad  Circumcisionem  :  Mosen ,  et  Moysis  doctrinam  esse  lineam 
rectam  :  Christum  autem  Jesum,  et  ejus  doctrinam  indirectam.  Neque 
voce  solum  et  scriptis,  sed  etiam  depictis  tabellis  fidem  suam  toti  orbi 
terrarum  testatam  esse  voluerunt. 

Prodiit  enim  nuper  tabula  ex  ipsorum  officina,  in  qua  Ecclesia  Catho¬ 
lica  instar  magni  aedificii  depicta  cernitur,  in  cujus  tecto  Lutherus  sedet 
cum  suis,  tegulasque  et  lateres  longe  projicit.  Inde  nudato  jam  tecto, 
Zwinglius  cum  cohorte  Sacramentariorum  parietes  magna  vi  demoliri 
pergit  :  sed  ad  fundamentum  eruendum ,  atque  adeo  domum  totam  fun¬ 
ditus  evertendam  ipsi  Tritheistae,  novique  Ariani  armati  malleis,  et  ligo¬ 
nibus,  omnique  genere  ferramentorum  diligenter  incumbunt,  obliti  vide¬ 
licet  Evangelicam  illam,  atque  fidelissimam  Christi  vocem  :  Et  super  hanc 
petram  aedificabo  Ecclesiam  meam  et  portce  inferi  non  praevalebunt  ad¬ 
versus  eam ,  Sed  de  prioribus  hostium  copiis  satis  multa,  ni  fallor,  dicta 
sunt.  1 

Veniamus  ad  posteriores.  Hem  magnam,  ac  pene  incredibilem  dicturus 
sum,  sed  nolo  mihi  prius  fidem  haberi ,  quam  rem  totam  Solis  luce  cla¬ 
riorem  effecero.  Consurgent  hoc  tempore  undique  Lutherani,  Brentiani, 
Melanchthonici,  Zwingliani,  Calvinistae,  adversus  Tritheistas  :  per  om¬ 
nem  Germaniam,  Galliam,  PoWiam  libri  volitant  contra  Servetum, 
contra  Gentilem,  contra  Blandratam,  contra  Gregorium  Paulum,  contra 
Ministros  in  Polonia  atque  Hungaria,  vel  Arianos,  vel  Samosatenos;  no¬ 
vam  hanc  doctrinam  quasi  signum  quoddam  in  medio  propositum  con¬ 
fodiunt  telis  librorum  suorum.  Ex  Geneva,  Calvinus  etBeza;  ExWittem- 
berga,  Philippus  Meianchthon  ;  Ex  Tiguro,  Simlerus  ac  Bullingerus  ;  Ex 

Berna,  Benedictus  Aretius ;  Ex  Lipsia,  Alexander  Alesius  ;  Ex  Marpurgo, 
Andreas  Hyperius;  Ex  Polonia,  Stanislaus  Sarnitius;  Ex  Hungaria,  Pe¬ 
trus  Melius.  Aliis  ex  locis,  Joannes  Wigandus,  Jacobus  Scheckius,  Fran- 
ciscus  Stancarus,  et  quis  non?  Atque  hi  omnes  cum  Papistis  de  Trinitate 
sentire,  sex  prima  Concilia  venerari,  veteres  Patres  cum  honore  recipere, 
Sabellium,  Samosatenum,  Arium,  Nestorium,  Eutychetem,  omnesque  hae¬ 
reticos  detestari  se  dicunt.  Quis  igitur  non  mirabitur,  si  tam  istos,  quam 
eos,  quos  ipsi  pro  magistris  et  quasi  Prophetis  colunt,  Erasmum  ac  Lu- 
tlierum,  vel  Arianos,  vel  Sabellianos,  vel  Nestorianos,  vel  Eutychianos 
fuisse,  demonstrare  potuero  ? 

Incipiamus  ab  Erasmo ,  quem  Hungarici  Ministri,  in  eo  libro  quem 
anno  1567,  Joanni  Begi  obtulerunt,  praecursorem  Prophetae  sui  Serveti 
non  sine  causa  nominaverunt.  Erasmus  igitur  in  scholiis  Tomi  III.  Epis¬ 
tolarum  S.  Hieronymi,  Arianos  dicit  non  tam  haeresim  docuisse,  quam 
schismata  fecisse,  cum  essent  illi  nostris  numero  fere  pares,  eloquentia, 
doctrinaque  superiores.  En  patronum  egregium  Arianorum,  qui  ab  hae- 
resi  illos  vindicat,  et  doctiores  Catholicis  facit  :  quid  restabat  aliud,  nisi 
ut  Arianos  Catholicos;  et  Catholicos  haereticos  diceret  ?  Sed  pergamus  ad 
alia. 

Praefatione  in  libros  Hilarii  :  Audemus,  inquit  Erasmus,  Spiritum 
sanctum  appellare  Deum ,  quod  Veteres  ausi  non  sunt.  »  0  mendacium 
incredibile!  Nonne  Hilarius  ipse,  in  quem  praefaris,  ad  finem  librorum 
de  Trinitate  Spiritum  sanctum  rem  creatam  esse  negat  ?  et  si  res  creata 
non  est,  quid  aliud,  quaeso,  quam  Deus  est  ?  Nonne  Athanasius  in  dispu¬ 
tatione  cum  Ario ;  Basilius  libro  De  Spiritu  sancto  cap.  16;  Nazianzenus 
Oratione  in  Heronem ;  Didymus  in  primo  De  Spiritu  sancto ;  Ambrosius 
lib.  III.  De  Spiritu  sancto  cap.  2.  Augustinus  lib.  I.  Contra  Maximinum; 
Nyssenus  in  libro  Quod  Spiritus  sanctus  sit  Deus,  et  caeteri  Patres  omnes, 
et  clarissime,  et  frequentissime  Spiritum  sanctum  Deum  nominant?  Sed 
caetera  videamus. 

Annotatione  in  illud  Roman.  IX.  Ex  quibus  est  Christus  secundum  car - 

nem,  qui  est  super  omnia  Deus  benedictus  in  scecula.  Mirum  est  quid  non  agat 
Erasmus,  quo  se  non  vertat,  quid  non  moliatur,  ut  hoc  telum  de  mani¬ 
bus  nobis  extorqueat.  Primum  vocem  (Deus)  supposititiam  vult  videri. De¬ 
inde  ait  hunc  locum  non  esse  efficacem  ad  revincendos  Arianos.  Denique 
sic  optime  exponi  posse  docet,  ut  post  illa  verba  :  Ex  quibus  est  Christus 
secundum  carnem  interposito  puncto,  sequatur  actio  gratiarum  super  omnia 
Deus,  videlicet  Pater,  sit  benedictus  in  scecula.  An  poterat  manifestius  Aria- 
nam  causam  suscipere  defendendam? 

Annotatione  in  illud  Ephes,  Y.  In  regno  Christi  et  Dei.  «  Verum,  inquit^ 
id  alias  admonuimus,  Patrem  ex  consuetudine  sermonis  Apostolici  signi¬ 
ficari  ,  quoties  Deus  absolute  nominatur.  At  hoc  cum  favet  Arianis 
plurimum,  tum  est  falsum  apertissime.  Certe  enim,  ut  alia  interim 
loca  prseteream  Actor.  XX.  cum  Paulus  ait  :  Regere  Ecclesiam  Dei ,  quam 
acquisivit  sanguine  suo,  non  Patrem,  sed  Filium  Deum  absolute  vocat. 

Annotatione  item  ad  illud  Philipp.  II.  :  Non  rapinam  arbitratus  est  esse 
se  ecqualem  Deo  :  Primum  cum  Maximino  Ariano  exponit :  «  Non  usurpavit 
sibi  cum  Deo  squalitatem.  »  Deinde  addit  :  «  Scio  magnos  auctores,  Hi¬ 
larium,  Augustinum,  ut  eaeteros  taceam,  sic  interpretari,  Non  rapinam  ar¬ 
bitratus  est,  quod  esset  squalis  Deo  :  nam  quod  erat  naturae,  non  potuit 
esse  rapinae,  cum  esset  in  forma  Dei,  hoc  est,  cum  vere  esset  Dens :  atque 
hanc  praecipuam  habent  clavam,  qua  conficiantur  Ariani,  qui  solum  Pa¬ 
trem  vere  volunt  esse  Deum.  Atqui  si  veris  agere  fas  est,  quid  magni  tri¬ 
buit  Paulus  Christo,  si  cum  Delis  esset  natura,  intellexit  id  non  esse  ra¬ 
pinae,  hoc  est,  novit  seipsum?  Illud  autem  compertum  est,  nusqu&m 
majorem  vim  fieri  Scripturis  sacris,  quam  ubi  cum  haereticis  agentes  nihil 
non  detorquemus  ad  victoriam,  tametsi  non  video  quid  hic  locus  proprie 
faciat  adversus  Arianos.  »  Quaeso  te,  Erasrne,  si  mercedem  ab  Arianis 
accepisses,  poterasne  diligentius  causam  illorum  agere?  Augustini  Catho¬ 
licam  explicationem  refellis,  Maximini  Arianam  amplecteris.  Hunc  locum 
praecipuam  esse  clavam  nihil  valere  dicis;  quid  ergo  restat,  ut  dicas,  nisi 
meliorem  esse  causam  Catholicorum  contra  Arium  non  negas,  et  tamen 
hanc  ipsam  clavam  nihil  valere  dicis  ;  quid  ergo  restat  ut  dicas,  nisi  me¬ 
liorem  esse  causam  Arianorum ,  quam  Catholicorum?  Quid  si  tuam 
illam  Annotationem  his  addamus,  quam  fecisti  ad  postremum  caput  epis¬ 
tolae  primae  sancti  Joannis?  nonne  eo  loco  totis  viribus  contendis  verba 
Domini  :  Ego  et  Pater  unum  sumus  :  et  illa  discipuli  :  Et  hi  tres  unum  sunt , 
non  de  unitate  naturae,  cum  omnibus  Patribus,  sed  de  vinculo  charitatis, 
cum  Arianis  intelligi  debere  ?  et  in  operibus  sancti  Augustini  ad  margi¬ 
nem  libri  primi  contra  Maximinum,  ubi  una  atque  eadem  asseritur  Dei 
natura,  quis  notationem  illam  adjecit,  non  una  numero ,  nisi  Erasmus  ?  et 
quid  manifestius  dixerunt  unquam  Tritheistae  ? 

Sed  mittamus  Erasinum,  atque  ad  Lutheram  veniamus.  Martinus  igitur 
Lutherus  contra  Jacobum  Latomum  scribens  :  «  Anima  mea,  inquit,  odit 
hoc  verbum  opwowrto;.  D  Quid,  quaeso,  vel  sentiret,  vel  diceret  aliud  Arius, 
si  ab  inferis  nunc  existeret  ?  Nam  tota  illa  tragoedia ,  quae  Ecclesiam  tot 
annis  misere  vexavit,  ac  vastavit,  propter  hanc  unam  vocem  excitata 

est ;  cum  Patres  Catholici  nihil  aliud  suis  libris  et  Conciliis  conarentur, 
quam  hanc  sententiam  stabilire ,  quae  Christum  homouslon  Patri  esse 
docet.  Haeretici  contra  nihil  aliud  decem  conciliabulis  suis,  igne  quoque 
et  ferro,  armis  et  exercitibus  molirentur,  quam  vocem  hanc  eamdem 
abolere. 

Sed  audiamus  inauditam  calumniam  et  mendacium  ejusdem  Lutheri . 
In  eodem  contra  Latomum  libro  affirmat,  hanc  ipsam  vocem  S.  Hiero¬ 
nymo  displicuisse,  quod  nescio  quid  veneni  latere  in  syllabo  arbitrare¬ 
tur.  Neque  hoc  Luthero  per  incogitantiam,  aut  lapsum  calami  excidisse 
putemus  :  id  enim  rursum  repetit  in  libro  De  Conciliis  in  haec  verba  : 
«  Sanctus  Hieronymus  vehementer  perturbatus  lamentabiles  litteras 
scribebat  ad  Episcopum  Romanum  Damasum,  et  cupiebat  expungi  voca¬ 
bulum  ofioouffios.  »  Quid  faciemus  hominibus  istis ,  qui  causam  non  queunt 
tueri  suam,  nisi  fraudibus  et  mendaciis?  Nam  S.  Hieronymus  eo  loco, 
quem  Lutherus  adducit,  qui  est  in  epistola  priore  ad  Damasum  de  hypos¬ 
tasibus,  in  voce  hypostasis,  non  in  voce  homousios,  venenum  latere  dicit, 
quod  ea  vox  ambigua  sit,  et  tam  personam,  quam  substantiam  signi¬ 
ficare  possit.  Tantumque  abest,  ut  S.  Hieronymo  vox  homousios  displi¬ 
cuerit,  ut  potius  solo  metu,  ne  ea  vox  nobis  eriperetur  ab  Arianis,  tres 
hypostases  dicere  formidaverit.  Itaque  epistolam  totam  in  haec  verba 
concludit:.®  Obtestor  beatitudinem  tuam  per  crucifixum  mundi  salutem 
per  homousion  Trinitatem,  ut  mihi  epistolis  tuis  sive  tacendarum,  sive 
dicendarum  hypostaseon  detur  auctoritas.  » 

Quid,  quod  non  solum  nomen  homousios,  sed  etiam  nomen  Trinitatis 
Luthero  displicuit,  et  ex  Germanorum  precibus  illam  precandi  formulam 
submovit  :  Sancta  Trinitas ,  unus  Deus,  miserere  nobis. 

Quid,  quod  non  solum  Ario,  sed  etiam  Nestorio  et  Eutycheti  plurimum 
Lutherus  favit?  Nam  in  magnis  Postillis,  in  Concione  de  Natali  Domini, 
imperitos  quosdam,  ait,  Christum  facere  hominem  omnipotentem.  Quid 
autem  est  aliud,  non  esse  Christum  hominem  omnipotentem,  quam  non 
esse  Christum  hominem  Deum,  sed  duas  esse  in  Christo  personas,  ut 
quondam  impius  haeresiarcha  Nestorius  praedicavit?  In  libro  vero  de 
Conciliis  part.  2.  «  Mihi,  inquit,  paulo  ante  negotium  fuit  cum  Nestoria- 
nis,  qui  pertinacissime  contra  me  disputabant,  quod  Divinitas  Christi  non 
possit  pati.  »  Et  infra  :  «  Oportet,  inquit,  dici  hic  homo  Christus,  luec 
caro  et  sanguis  condidit  coelum  et  terram.  »  Certe  nomina  divinitatis  et 
carnis  nomina  sunt  naturarum,  non  personarum ;  ergo  si  Luthero  divinitas 
patitur,  si  caro  coelum  et  terram  condidit ;  quis  non  videat  a  Luthero  Christi 
naturas  cum  Eutychete  confundi? 

Ac,  ut  propensionem  animi  Lutheri  in  hos  summos  duos  haeresiarchas 
planius  perspiciamus,  in  illo  eodem  de  Conciliis  libro,  Nestorium  et  Eu- 
tychetem  ex  inscitia  solum  aliqua,  et  in  modo  loquendi  lapsos  dicit :  nam 
alioqui  utrique  zelum  bonum,  animum  sincerum,  et  fidem  rectam  tribuit. 
Totam  vero  causam  tumultus,  et  tragoediarum  illo  tempore  excitatarum  in 
Episcopos  Catholicos,  Leonem  videlicet  et  Cyrillum  refert,  et  eo  usque 
tandem  progreditur,  ut  dicat  vereri  se,  ne  in  extremo  judicio  aliqui  h«- 
retici  sedeant  judices.;  et  Episcopi,  qui  eos  in  Conciliis  damnaverunt,  in 
aeternum  pereant;  tantum  non  aperte  dicens,  Nestorium  et  Eutychetem 
cum  Christo  judices  futuros ;  sanctos  vero  Cyrillum  et  Leonem  in  «ter¬ 
num  perituros.  Non  vacat  mihi  haec  portenta  exagitare,  nec  est  opus,  cum 
ipsa  per  se  satis'aperte  clamant.  Cnum  tantum  addam:  si  Nestorius  ze¬ 
lum  tam  bonum,  et  animum  tam  sincerum  habuit,  cur,  ut  Evagrius  re¬ 
fert  lib.  I,  cap.  7.  historiae  suae,  viventi  Nestorio  linguam  totam  vermes 
divinitus  immissi  tam  horribiliter  corroserunt  ? 

Transeamus  ad  Melanchthonem.  Philippus  Melanchthon  in  Locis  com¬ 
munibus  anno  59.  in  lucem  editis  fol.  8.  «  Necesse  est,  inquit,  in  Filio 
aliquid  esse  divinae  naturae.  »  Et  rursum  fol.  4  0.  «  Necesse  est  in  Christo 
aliquam  esse  divinam  naturam.  »  Et  in  locis  anni  45.  fol.  55.  de  Spiritu 
sancto  verba  faciens  :  «Testatur,  inquit,  per  Joelem  Deus,  non  mitti 
creatam  agitationem,  sed  aliquid  essentiae  Dei.  Necesse  est  autem  perso¬ 
nam  esse  distinctam  quae  est  aliquid  Dei,  et  tamen  non  est  Pater.  »  Phi¬ 
lippo  igitur  aut  multae  sunt  naturae  divinae,  et  habent  quod  volunt  novi 
Tritheistae,  aut  certe  multae  sunt  partes  divinae  naturae,  quae  est  antiqua 
illa  haeresis  aliquanto  Ariana  absurdior,  de  qua  sic  olim  Augustinus  in 
libro  De  haeresibus  cap.  74.  «  Est,  inquit,  alia  haeresis  quae  triformem  sic 
asserit  Deum,  ut  quaedam  pars  ejus  sit  Pater,  quaedam  Filius,  quaedam 
Spiritus  sanctus.  »  Porro  in  locis  ejusdem  anni  45,  idem  Philippus  : 
a  Non  est  quidem,  inquit,  lacerata,  aut  mortua  divina  natura,  sed 
fuit  obediens  Patri,  quievit,  cessit  irae  aeterni  Patris.  »  Quid  clarius  pro 
Ariana  haeresi  dici  poterat?  Nam  si  natura  divina  Filii  Patri  fuit  obe¬ 
diens,  certe  non  est  una  Patris  et  Filii  natura,  nec  est  Deus  Filius  Deo 
Patri  aequalis  :  qua  sententia  nihil  jucundius  novi  Ariani  audire  potuerunt. 

Sed  jam  si  placet  Calvinum  inspiciamus.  Is  igitur  in  libro  adversus 
Gentilem,  in  refutatione  decimae  protlieseos,  non  veretur  Valentino  con¬ 
cedere  nomen  Dei  z«ra  \JTCopoyJrJ  ,  id  est, per  excellentiam  quamdam  soli  Patri 
attribui  :  at  si  Pater  est  per  excellentiam  Deus,  quomodo  non  major  est 
Filio  ?  Rursum  ibidem  affirmat,  non  esse  veritati  contrariam  sententiam 
illam  Gentilis,  Deum  habuisse  vim  generandi  Filium,  acpropagandi  Spi- 

ritum  sanctum ,  quia  voluit  :  ad  Deum  quidem  volentem  genuisse 
Filium,  non  absurde  dicitur  :  sed  genuisse  quia  voluit,  et  quod  ab¬ 
surdius  est ,  vim  habuisse  gignendi  quia  voluit ;  quis  quaeso  sanus 
diceret?  Ac  si  Filium  suum  Deus  propterea  genuit,  quia  voluit;  non 
igitur  necessario  genuit;  non  est  igitur  Filius  Patri  aequalis.  Nam  qua 
ratione  fieri  potest,  ut  qui  potuit  non  esse,  aequalis  sit  ei,  qui  necessario 
semper  est? 

Quid,  quod  in  libro  eodem  idem  Calvinus  ait,  Filium  personae  respectu 
non  nisi  improprie  creatorem  coeli  et  terrae  nominari,  Patrem  autem  pro¬ 
prie  ?  quod  quid  est  aliud,  quam  Filium  redigere  in  ordinem  rerum 
creatarum?  Estne  hoc  defendere,  an  prodere  causam  Fidei?  patrocinari, 
an  praevaricari?  haereticum  refellere,  an  cum  eo  jocari,  et  ludere?  Quid, 
quod  ibidem  ait,  impropriam  ac  duram  esse  locutionem  Symboli  Nicaeni  : 
Deum  de  Deo,  lumen  de  lumine ?  quod  jam  olim  in  Ario  apud  S.  Vigilium 
his  verbis  Athanasius  reprehendit :  «  Proprie  Filius,  inquit,  proprie  est 
Deus  de  Deo,  lumen  de  lumine.  »  Jam  vero  in  lib.  Institutionum  II.  cap. 
J4.  verba  illa  Apostoli  Pauli  :  Tunc  et  ipse  Filius  subjectus  erit  ei  qui 
subjecit  sibi  omnia  :  ad  utramque  Filii  naturam,  videlicet,  divinam  et 
humanam  referenda  esse  contendit,  nec  animadvertere  potuit,  aut  voluit, 
non  posse  naturam  divinam  Filii  Deo  Patri  subjectam  intelligi,  quin  a 
Patris  natura  distincta,  et  ea  longe  inferior,  atque  adeo  res  creata  esse 
intelligatur.  Ilis  accedit,  quod  per  multa  Scripturae  loca,  ac  praeser¬ 
tim  illum  :  Ego  et  Pater  unum  sumus,  ita  Calvinus  haeretico  more  exponit, 
ut  novi  Samosateni  in  publica  disputatione  de  sententia  hujus  loci  Cal¬ 
vinum  judicem  appellaverint.  Multa  restant  dicenda,  ego  tamen  bre¬ 
vitati  studere  cupio;  itaque  caeterorum  errores  indicabo  potius,  quam  ex¬ 
plicabo. 

Henricum  Bullingerum  Zwinglii  successorem  non  puduit  scribere  in 
libro  De  Scripturae,  et  Ecclesiae  auctoritate,  tres  esse  in  divinitate  perso¬ 
nas  ;  non  statu  sed  gradu;  non  subsistentia,  sed  forma  ;  non  potestate, 
sed  specie  differentes.  Certe  personas  divinas,  gradu,  forma,  et  specie  esse 
differentes,  vix  Ariani  ipsi  dicere  ausi  essent, 

Jam  vero  Petrus  Melius,  is  qui  in  Transylvania  pro  Lutlieranis  adversus 
Blandratam,  et  Franciscum  Davidem  totos  decem  dies  publice  disputavit, 
in  actione  octava  sic  ait :  «  Scriptura  distinguit  Filium  Dei  a  Filio  homi¬ 
nis.  »  Et  rursum  :  «  Distinguitur,  inquit,  Filius  ille  aequalis  Patri  ab  eo, 
qui  non  est  aequalis.  » 

Quod  idem  Theodorus  Beza  confirmasse  videtur,  tum  in  libro  contra 
Brentiuin  de  omnipotentia  carnis  Christi ,  tum  in  altero  contra  Andream 

Jacobi,  de  hypostatica  unione  duarum  in  Christo  naturarum  :  ubi  apertis¬ 
sime  docet,  duas  esse  in  Christo  hypostaticas  uniones,  unam  carnis  cum 
anima,  alteram  Dei  cum  homine.  Quod  quid  est  aliud  quam  Nestorium 
jamdudum  sepultum  ad  inferis  revocare? 

Stanislaus  Sarnicius ,  quem  Calvinns  in  epistolis  ad  Polonos  miri¬ 
fice  laudat,  cum  in  Colloquio  publico  resideret,  palam  asseruit,  et  scribi 
etiam  imperavit,  solam  divinam  Christi  naturam  Pontificem  esse,  et  sacer¬ 
dotem  :  humanam  vero  victimam  ,  et  sacrificium  :  ac  propterea  ratione 
officii,  minorem  esse  Patre  Filium,  etiam  in  natura  divina.  Atqui  haec 
ipsa  verba  legi  possunt  apud  sanctum  Augustinum  in  sermon.  Arian. 
proposit.  55.  Ita  pulchre  nimirum  Calvinistae,  dum  Arianos  novos 
oppugnare  se  dicunt,  Arianorum  veterum  et  verba  et  sententias  imi¬ 
tantur.. 

Jacobus  Scheckius  Brentianus  in  libro  contra  Tri theistas  tam  egregie 
Fidem  propugnat,  ut  tamen  dici  nolit,  tres  esse  in  Deos  hypostases  ,  sed 
unam  tantum  cum  tribus  potentiis.  At  hoc  non  est  vincere  Arianos,  sed 
vinci  ac  debellari  a  Sabellianis. 

Joannes  Wigandus  in  libro  contra  novos  Arianos,  Lutheri  sententiam 
approbat,  ac  defendit,  essentiam  in  divinis  generare  ac  generari  :  Ex  qua 
tamen  sententia,  velit  nolit  Wigandus,  efficitur,  aliam  Patris,  aliam  Filii 
esse  naturam,  cum  nihil  possit  seipsum  gignere,  nihil  a  seipso  generari 
possit. 

Quid  jam  de  Brentio,  Schmidclino,  Kemnitio,  ac  caderis  dicam,  qui 
dum  in  Christi  carnem,  omnipotentiam,  omnipnesentiam ,  omniaque  di¬ 
vina  attributa  conferunt,  eam  sine  dubio  cum  divinitate  confundunt? 
Quid  item  de  Stancaro,  ejusque  sectatoribus ,  qui  sic  ad  solum  hominem 
Christum  officium  Mediatoris  referunt,  ut  duas  in  Christo  personas  distin¬ 
guere,  ac  ad  castra  Nestorii  transire  velle  videantur  ? 

Quid  denique  de  Tigurinis,  Genevensibusque  Ministris,  qui  tanto  ardore 
in  Stancarum  invehuntur,  ut  interim  ad  scopulum  ipsi  longe  duriorem 
naviculam  suam  allidant?  Dum  enim  utrique  natura  Christi  Mediatoris 
officia  tribuunt,  divinam  Christi  naturam,  et  a  Patris  natura  distinguunt, 
et  rem  creatam  cum  Arianis  faciunt. 

Quse  cum  ita  sint,  vides,  credo,  Lector,  non  minus  hoc  tempore  cum 
Sabellio,  Ario,  Nestorio,  Eutychete  sentire  Servetum,  Gentilem,  Blandra- 
tam,  et  rateros  qui  palam  se  eos  sectari  ac  defendere  profitentur,  quam 
Erasinum,  Lutherum,  Philippum,  Calvinum,  Bullingerum,  Martyrem, 
Brentium,  Bezam,  Sarnicium,  Scheckium,  Wigandum,  aliosque  omnes  qui 
eosdem  se  odisse  ac  detestari  vociferantur.  Sed  si  vere ,  et  ex  animo  eos 

execrarentur,  non  possent  etiam  ipsi  se  doctrinamque  suam  non  execrari, 
cum  id  sane  negare  non  possint,  se  illis  ad  progrediendum  in  castra  Aria- 
norum  non  modo  occasionem  aliquam  dedisse,  sed  etiam  portam  latissi¬ 
mam  patefecisse. 

Quid  enim,  quaeso,  Lutherani  et  Calvinistae  respondeant,  si  cum  eis  ita 
agant  Tritheistse.  Cur  nos  filios  vestros  tanto  furore  parentes  vexatis?  Cur 
ferro  et  igne  persequimini  quos  genuistis  ?  Cur  tam  iniquo  animo  Evan- 
gelii  vestri  fructus  colligitis?  Nulli  certe  ex  Papistis  Ariani  fiunt,  sed 
quotquot  Ariani  sumus,  ex  vobis  Lutherani  et  Calvinistae,  omnes  prodi¬ 
vimus.  A  vobis  sane,  non  a  Papistis  didicimus,  nihil  omnino  credendum 
esse,  quod  expresse  in  sanctis  Litteris  non  habeatur.  Quia  vero  homou- 
sion  ,  Trinitatem  ,  essentiam ,  personam,  relationem  ,  proprietatem  in 
Scripturis  expresse  non  legimus,  haec  omnia  damnare  coacti  sumus.  A  vo¬ 
bis  didicimus,  neque  Patrum,  neque  Conciliorum,  neque  totius  Ecclesiae, 
sed  solius  spiritus  acquiescendum  esse  judicio.  Nobis  autem  hoc  spiritus 
dictat,  nec  possumus  salva  conscientia  aliud  credere,  vel  dicere.  A  vobis 
didicimus,  Papam  Antichristum,  Episcopos,  Monachos ,  Papistas  denique 
omnes  ad  Antichristi  membra  pertinere.  Quis  autem  credat  Antichristum 
de  Christo  recte  credere?  ab  Antichristo  verum  Christum  praedicari? 
ergo  si  nobis  constare  vellemus,  alium  Christum  quaerere  debuimus.  A 
vobis  denique,  non  a  Papistis  didicimus,  divinitatem  Filii  Patri  obedire, 
illi  sacrificare,  et  pati,  et  mori  posse,  aliaque  sexcenta  generis  ejusdem ; 
ex  quibus  profecto,  nisi  stipites  essemus,  omnia  quae  nunc  docemus,  col¬ 
ligere  debuimus.  Quid  ad  haec  respondere  debeant  Lutherani,  ipsis  cogi¬ 
tandum  relinquemus.  Nos  vero  quae  nostrae  partes  sunt,  Deo  bene  juvante 
operam  dabimus,  ut  haec  tam  blasphema,  et  horribilia  dogmata,  quae  Fi¬ 
dem  Christianam  funditus  evertunt,  quaeque  ad  Mahumetismum  viam  ster¬ 
nunt  ac  muniunt,  quam  accuratissime,  ac  luculentissime  fieri  potest  re¬ 
fellamus  (I). 

(1)  Ut  optime  dignoscatur  disputationum  ordo,  ad  tabulas,  ad  calcem  voluminis  positas 
recurrendum  est. 

CAPUT  r. 

Explicatur  sententia  novorum  Samo&atenorum . 

Quod  ad  primum  attinet.  Auctor  novorum 
Samosatensium  fuit  Michael  Servetus,  qui 
innotescere  caepit  anno  1532,  teste  Surio  : 
Anno  vero  1353,  Genevae  combustus  est. 
Secuti  sunt  eum  qui  nunc  in  Transylvania 
praecipue  sedem  habent  ;  quorum  principes 
erant,  Georgius  Blandrata,  qui  adhuc  vivit, 
et  Franciscus  David,  qui  anno  1380.  cum 
Christum  negaret  esse  invocandum,  aut  Ec¬ 
clesiae  curam  habere,  a  Principe  Transylva- 
niae  ad  perpetuos  carceres  damnatus  fuerat, 
sed  paulo  post  in  phrenesim  incidit,'  et  post 
biduum  extinctus  est 

Sententia  Servetianorum  tria  docet,  et 
composita  est  ex  tribus  antiquis  haeresibus. 
Primo  asserit,  nullam  esse  in  Deo  distinctio¬ 
nem  personalem.  Ita  Servet,  lib.  V.  Trinit. 
pag.  189.  Et  in  respons.  ad  ari.  I.  Et  Mi¬ 
nistri  Transylvani  lib.  II.  cap.  4.  Quod  idem 
olim  docuerunt  Hermogenes,  Praxeas,  Noe- 
tus,  Sabellius.  Quorum  omnium  meminit 
Augustinus  lib.  I.  De  haeres,  cap.  41.  Ac 
deinde  etiam  Paulus  Samosatenus,  et  Photi- 
nus,  teste  Hilario,  lib.  De  Synod.  Secundo 
asserit,  Christum  ante  incarnatiunem  nihil 
fuisse,  nisi  in  mente  Dei  per  ideam.  Ita  Ser¬ 
vetus  lib.  III.  Trinit.  pag.  92.  Et  Ministri 
Hungarici  lib.  II.  cap.  3.  Quod  idem  olim 
docuerunt  Ebion,  etCerinthusapud  Irenaeum 
lib.  I,  cap.  23.  et  26.  Et  deinde  Paulus  Sa¬ 


mosatenus,  ac  Pbotinus  apud  Augustinum 
haeres.  44.  et  43.  Tertio  asserit,  Christo  ho¬ 
mini  communicatam  a  Deo  divinitatem,  non 
per  generationem  aeternam,  sed  per  unctio¬ 
nem  gratiae  et  inhabitationem,  ac  proinde 
posse  Christum  dici  Deum,  sed  Deum  factum 
et  temporalem,  non  aeternum.  Ita  Blandrata 
disput.  6.  Albana,  et  Ministri  lib.  II.  cap.  7. 
Quod  idem  olim  docuit  Nestorius  apud  Theo- 
doretum  lib.  IV,  haeret,  fabul. 

Ac  in  his  quidem  omnes  novi  Samosateni 
conveniunt.  Dissident  autem  inter  se  de  in¬ 
vocatione  Jesu  Christi,  et  in  tres  quasi  sec¬ 
tas  divisi  sunt.  Nam  Franciscus  David  et 
multi  ex  Hungaricis  Ministris  docent,  Jesum 
Christum  non  esse  invocandum,  sed  solum 
Patrem,  qui  solus  est  verus  Deus,  et  solus 
hoc  tempore  curam  Ecclesiae  gerit.  Exstant 
theses  de  hac  re  Francisci  Davidis,  et  res¬ 
ponsio  ejusdem  ad  rationes  Fausti  Socini, 
qui  theses  illas  confutaverat.  Ipse  autem 
Faustus  asserit  in  confutatione  jam  allegata, 
Christum  in  precibus  invocari  posse,  sed  ta¬ 
men  addit,  majoris  esse  perfectionis  ad  Deum 
Patrem  recta  accedere. 

Denique  Georgius  Blandrata  in  thesibus, 
et  Ministri  Poloni  in  judicio  quod  ediderunt 
de  causa  Francisci  Davidis,  docent,  Jesum 
Christum  non  modo  invocandum  esse,  sed 
etiam  debere  invocari :  nec  esse  imperfectio¬ 
nem  ad  eum  confugere.  Accidit  autem  per¬ 
opportune  haec  eorum  dissensio,  non  solum 
quia,  ut  aitS.  Hilarius,  bellum  haereticorum 
pax  est  Ecclesiae,  sed  etiam  quia  utraque 
pars  ad  miras  angustias  redigi  coepit.  Nam 
qui  Christum  invocandum  esse  docent,  pro¬ 
ferunt  plusquam  quinquaginta  testimonia 
Scripturae,  quibus  adversarios  repugnare 

ostendunt:  qui  vero  non  invocandum  asse¬ 
runt,  certissima  ratione  demonstrant,  ad¬ 
versarios  secum  ipsos  pugnare,  quippe  qui 
nolint  invocari  Sarrctos,  quia  non  sunt  Dii 
veri,  et  tamen  Christum  invocari  velint, 
quem  iidem  palam  affirmant  non  esse  Deum 
verum. 


CAPUT  II. 


Explicatur  sententia  novorum  Arianorum. 

Quantum  ad  secundum.  Sententia  Valen¬ 
tini  Gentilis,  et  aliorum,  qui  ejus  comites, 
vel  discipuli  fuerunt,  tria  docet. 

Primo,  tres  esse  spiritus  aeternos,  Patrem, 
Filium,  Spiritum  sanctum,  essentiali  numero 
differentes;  ita  docet  ipse  Gentilis  prothesi 
20.  et  23.  Et  refert  hoc  idem  Benedictus. 
Aretius  initio  historiae  de  supplicio  Valen¬ 
tini  Gentilis :  quae  sententia  fuit  olim  Pera¬ 
tarum  apud  Theodoretum  lib.  I,  cap.  18. 
haeret,  fabul.  Isti  enim  dicebant,  Trinitatem 
esse  tres  Deos,  tres  mentes  etc.  Fuit  etiam 
Joannis  Pbiloponi,  ut  referunt  Suidas  verbo 
Jo.  Grammat.  et  Nicephorus  lib.  XVIII,  hist. 
cap.  48.  qui  etiam  cap.  46.  dicit,  Philopo- 
num  tempore  Phocae  Imperatoris  vixisse  cir¬ 
ca  annum  Domini  604. 

Idem  docuit  quidam  Gallus  tempore  S.An- 
selmi  circa  annum  Domini  1090.  adversus 
quem  scripsit  ipse  B.  Anselmus  lib.  De  in- 
carn.  Verb.  Idem  etiam  circa  annum  1190. 
docuisse  videtur  Abbas  Joachimus:  asseruit 
enim  tres  personas  non  esse  unam  rem,  sive 
unam  essentiam  numero,  sed  solum  per  col¬ 
lectionem,  sicut  multi  Fideles  dicuntur  una 
Ecclesia.  Id  patet  ex  Goncil.  Lat.  sub  Innoc. 
III,  cap.  2.  Denique  eodem  accessit,  teste 
Bernardo  Luceburgensi,  Raimundus  Lullus, 
circa  annum  Domini  1260.  qui  docuit,  tres 
personas  tres  essentias  esse .  Secundo ,  do¬ 
cuerunt  Gentilis  et  socii  ejus,  has  tres  perso¬ 
nas  non  esse  aequales,  sed  Patrem  longe  esse 
eminentiorem  caeteris,  ita  ut  ipse  essentia- 
tor,  caeteri  duo  essentiati  dici  debeant.  Ita 
Gentilis  lib.  Antidot.,  antid.  3.  fol.  26.  ubi 
ait,  proprium  esse  Patris  ut  appelletur  unus, 
et  solus  Deus.  Similia  vide  prothesi  8.  10. 
22.  24.  38.  et  40.  Itaque  novi  Tritheistae  jam 
a  Philopono  ad  Arium  declinaverunt.  Arius 


enim  primus  fuit  qui  Filium  minorem 
Patre  esse  docuit,  teste  Epiphani o  hasres, 
69.  Exortus  est  autem  Arius  circa  an¬ 
num  Domini  324.  ,  teste  Theodoreto  lib. 
IV.  de  haeret,  fabul.  Tertio  ,  docuerunt, 
Filium  Dei  non  esse  ex  nihilo,  neque  in  tem¬ 
pore  genitum,  sed  ab  aeterno,  et  ex  Patris 
substantia.  Id  habet  Gentilis  prothesi  II,  et 
21.  quae  sententia  fuit  recentiorum  Ariano¬ 
rum:  nam  ut  S.  August.  docet  lib.  VI.  Tri- 
nit,  cap.  I,  posteriores  Ariani  Filium  aeter¬ 
num  esse  concesserunt,  tametsi  contrarium 
senserat  Arius.  Unde  etiam  Maximinus  apud 
August.  lib.  I.  confitetur  Filium  non  ex  ni¬ 
hilo,  sed  ex  Patris  substantia  genitum,  juxta 
sententiam  Concilii  Ariminensis.  Non  erit 
fortasse  abs  re,  si  aliquas  ex  prothesibus 
Valentini  hic  subjiciamus,  ut  Lector  novo¬ 
rum  Arianorum  sententiam  ex  ipsis  eorum 
verbis  certius  cognoscat.  Prothesis 6.  «Pater 
non  est  hypostasis,  sive  persona  in  uno  Deo  ; 
sed,  teste  Apostolo,  est  unus  ille  Deus,  a 
quo  omnia.  7.  Solus  Pater  est  unus  Deus, 
id  est,  sine  ullo  principio,  aut  origine  in¬ 
ventus.  8.  Solus  Pater  «u -6Qsog,  id  est,  a  nullo 
superiore  numine  essentiatus,  sed  a  seipso 
Deus.  9.  Qui  unum  Deum  in  tres  proprieta¬ 
tes,  seu  personas  distinguit,  vel  sibi  praesti¬ 
gias  facit,  vel  necessario  unius  Dei  substan¬ 
tiam  dividit,  atque  discerpit.  10.  Deus  ha¬ 
buit  vim  generandi,  ac  propagandi,  quia 
voluit :  ideoque  et  loyov  ante  secula  genuit, 
et  spiritum  propagavit.  11.  iEterna  /070’j 
substantia,  principium  et  originem  habet  a 
Deo,  quatenus  genita  ac  distincta  sit,  non 
quatenus  sit :  non  enim  est  ex  nihilo  creata, 
aut  de  aliqua  non  exstante  materia  facta, 
sed  de  immensa  substantia  illius  summi  Dei 
genita.  20.  Genitus  a  genitore  substantiali 
numero  differt,  non  potestate,  sententia,  aut 
diversitate  naturas .  21 .  Unus  Deus,  et  >070; 
ejus  duse  sunt  ejusdem  naturae  substantias 
intelligentes,  id  est,  duo  asterni  spiritus  con¬ 
substantiales,  congruo  gradu,  ordine,  et 
proprietate  distincti.  22.  Plures  spiritus  im¬ 
mensas  substantiae  esse  non  possunt.  24. 
Solus  Pater  est  spiritus  tfysV/rro?,  universitatis 
auctor,  immensasque  substantias :  Filius  vero 
spiritus  est  ex  Deo  ineffabiliter  genitus,  pa¬ 
ternas  voluntatis  exeeutor,  ac  pro  gene¬ 
rationis  modulo  circumscriptibilis  genitus. 
33.  Confusio  trium  in  unum  et  eumdem  nu¬ 
mero  spiritum,  fundamentum  et  origo  om¬ 
nium  errorum  fuit.  » 

Deum  unum  numero  esse,  ex  Scripturis  et 
Patribus  demonstratur. 

Quantum  ad  tertium,  probanda  est  unitas 
numerica  Dei  contra  Peratas.  Philoponum, 
Joachimum  ,  et  hujus  temporis  Tritheis- 
tas. 

Probatur  primo  Scripturis, in  lege  Deut.IY. 
Dominus,  inquit  Moses,  ipse  est  Deus,  et  non 
est  alius  prceter  unum.  Et  paulo  post :  Scito 
ergo  hodie,  et  cogitato  in  corde  tuo,  quod  Do¬ 
minus  ipse  est  Deus  in  coelo  sursum,  et  in  terra 
deorsum,  et  non  sit  alius .  Cap.  IY.  Audi  Israel, 
Dominus  Deus  noster  Deus  unus  est.  Et  cap . 
XXXI  :  Videte  quod  ego  sim  solus,  et  non  sit 
alius  prceter  me  (1). 

Nec  possunt  haec  referri  ad  unitatem  spe¬ 
cificam  :  nam  qui  loquitur  in  Scripturis  non 
est  Deus  universalis,  neque  ipsa  species 
Dei,  sed  est  Deus  quidam  singularis,  ut  pa¬ 
tet,  cum  sola  singularia  sint  in  re  et  loquan¬ 
tur  atque  agant :  at  singularis  Deus  falso 
dicit  se  esse  unum  et  solum  Deum,  et  prceter 
se  non  esse  alium,  si  inveniuntur  alia  indi¬ 
vidua  ejusdem  speciei.  Nec  enim  vere  dicere 
potuisset  Adam  postquam  filios  genuerat : 
Ego  sum  solus  liomo,  praeter  me  nullus  est 
homo,  etc. 

Idem  probatur  ex  libris  historialibus  :  1.  > 
Reg.II.  Non  est  sanctus  ut  est  Dominus,  neque 
enim  est  alius  extra  te.  III.  Reg.  VIII.  Deus 
Israel,  non  est  similis  tui  Deus  in  ccelo  desuper, 
et  super  terram  deorsum.  At  quare  Deus  Is¬ 
rael  non  habet  similem,  si  sunt  duae  aliae  in¬ 
dividua  natura  sub  eadem  specie?  Idem 
probaturexPsaImis.PS.  XVII.  Quis  Deus  prce¬ 
ter  Dominum,  aut  quis  Deus  prceter  Deum  nos¬ 
trum?  Psalm.  LXXXII.  Tu  solus  altissimus  in 
omni  terra.  Psalm.  LXXXV.  Tu  es  Deus  solus. 
Idem  ex  Prophetis.  Isa.  XLIII.  Ante  me  non 
est  formatus  Deus,  et  post  me  non  erit.  Ego 
sum,  Ego  sum  Dominus,  et  non  est  absque  me 
Salvator.  Et  cap,  XLV.  Ego  Dominus,  et  non 

(1)  Deut.  IV,  35  et  39;  IV,  4  et  5:  XXXII.  39. 
XVII,  32;  Ibid.  LXXXII,  19;  Psal.  LXXXV,  10 
(3)  Sap.  XII,  13;  Eccl.  1,  8  ;  Matth.  IV,  10;  Mare. 
6:  Gal.  III.  20;  Eph.  IV,  6;  I.  Timoth.  II,  5:  Ibid. 


est  amplius,  extra  me  non  est  Deus,  Et  infra  : 
Numquid  non  ego  Dominus,  et  non  est  ultra 
Deus  absque  me?  Deus  justus  et  salvans  non 
est  prceter  me  (2). 

Similia  passim  docent  omnes  Propheta. 
Idem  ex  Sapientialibus.  Sap.  XII.  Non  enim 
est  alius  Deus  equam  tu.  Eccl.  I.  Unus  est 
altissimus.  Idem  patet  ex  Evangelio,  Matt. 
IV.  Dominum  Deum  tuum  adorabis,  et  illi  soli 
servies.  Mare.  XII.  Unus  est  Deus,  et  non  est 
alius  prceter  eum.  Jo.  XVII.  Ut  cognoscant  te 
solum  verum  Deum.  Est  enim  sensus,  Tu  ha¬ 
bes  Deitatem,  quee  sola  est  vera  Deitas  ;  non 
ergo  invenitur  alia  Deitas  (3). 

Denique  ex  Apost.  I.  Cor.  VIII.  Scimus 
quod  nullus  Deus,  nisi  unus.  Item  ibidem ; 
Nobis  unus  Deus.  Gal.  III.  ‘ Mediator  unius  non 
est,  Deus  autem  unus  est .  Ephes.  IV.  Unus 
Deus, et  Pater  omnium.  I.Timot.II.  Unus  Deus, 
unus  et  Mediator  Dei  et  hominum.  I.  Timot.VI. 
Qui  solus  potens,  Rex  Regum ,  et  Dominum  do¬ 
minantium  (4). 

Porro  ex  his  omnibus  et  singulis  locis 
aperte  colligi,  unum  numero  esse  verum 
Deum,  non  unum  specie,  ex  similibus  locu¬ 
tionibus  potest  intelligi :  Non  enim  de  uno 
aliquo  homine,  recte  diceremus,  iste  est  so¬ 
lus  homo  ;  aut  iste  solus  est  verus  homo  ; 
aut  prater  istum  nullus  est  homo  :  aut  iste 
homo  et  nemo  alius  :  cujus  rei  non  potest 
reddi  alia  causa,  nisi  quia  natura  humana 
non  est  in  uno  solum  individuo,  sed  in  mul¬ 
tis.  Rectissime  autem  de  Sole,  cui  una  tan¬ 
tum  natura  individua  est,  dicimus,  iste  solus 
est  verus  Sol,  unus  est  in  Mundo  Sol,  pra¬ 
ter  eum  non  est  alius  Sol  etc. 

Secundo,  probatur  ex  Patribus.  Ac  pri¬ 
mum  omnes  Patres  passim  dicunt,  esse  unum 
Deum,  ut  Justinus  lib.  De  Rect.  Fide,  Aji- 
gust.  lib  I,  Cont.  Maximin.  et  alii.  Et  de 
hoc  non  est  dubium :  sed  quia  possent  res¬ 
pondere,  Patres  dmn  dicunt  unum  esse 
Deum,  loqui  de  unitate  specifica,  non  nume¬ 
rica;  propterea  multis  modis  ex  doctrina 
Patrum  demonstrabimus, unum  numero  esse 
Deum.  Primo,  si  multa  essent  individua  di¬ 
vina,  ut  illi  volunt,  possent  quidem  illa  dici 
unus  Deus,  id  est,  una  species  divina,  sicut 
Porphir.  dicit  cap.  2.  plures  homines  sunt 
unus  homo,  id  est,  una  species  humana,  at 

—  (2)  I.  Reg.  II,  2;  III.  Reg.  VIII,  23:  Psal. 

;  Isai.  XLIII,  10  et  11  ;  Ibid.  XLV,  5  et  21.  — 
XII,  32;  Joan.  XVII.  3.  —  (4)  I.  Cor.  VIII.  4  et 
VI,  15. 

non  posset  tamen  negari,  quin  etiam  recte 
dicerentur  plures  Dii,  sicut  recte  dicimus, 
Adam,  Abel,  et  Cain  sunt  tres  homines  :  at 
Patres  perpetuo  negant,  tres  personas  esse 
tres  Deos,  unum  igitur  numero  Deum  esse 
volunt.  Quod  negent,  patet  ex  Athanas.  in 
Symb.  Deus  Pater ,  Deus  Filius ,  Deus  Spiritus 
sanctus ;  et  tamen  non  tres  Dii,  sed  unus  est 
Deus.  Cyril.  lib.  IX  in  Jo.  cap.  30 :  «  Ea¬ 
dem  » ,  inquit,  «  substantia  Deitatis  est, 
quare  non  tres,  sed  unum  Deum  praedica¬ 
mus.  » 

Basilius  scripsit  Orat,  in  eos,  qui  calum¬ 
niantur  nos,  quod  tres  Deos  dicamus.  Nisse- 
nus  librum  scripsit  ad  Ablabium,  non  opor¬ 
tere  dicere  tres  Deos.  Augustinus  lib.  II. 
Cont.  Maxirain.  cap.  4.  «  Tene  a,  inquit, 
a  cum  catholica  fide,  Patrem  quidem  non 
esse,  qui  filius  est ;  et  Filium  non  esse,  qui 
Pater  est  :  et  Deum  esse  Patrem,  Deum  esse 
Filium  :  verumtamen  ambos  simul,  non  duos 
Deos  esse,  sed  unum.  »  Et  ibidem  dicit,  Aria- 
nos  non  ausos  esse  dicere  duos  Deos,  licet 
hoc  sentirent:  «  Sed  ,  inquit,  duos  Deos, 
a  vobis  coli,  quamvis  non  negaveris,  tamen 
non  ausus  es  confiteri.  Sensisti  enim,  duos 
Deos  esse  colendos,  Christianas  aures  ferre 
non  posse  etc  » . 

At  cur  non  possunt  id  ferre  Christianae 
autes,  si  vere  sunt  duo  Dii  numero?  Ambr. 
lib.  f,  De  Fide,  cap.  3.  «  Deus  in  Deo  est, 
sed  non  duo  Dii  ».  Et  ibidem  saepius  repetit, 
idem  omnino  esse  Patris  et  Filii  Divinita¬ 
tem  :  et  addit,  naturam  ipsam  clamare  unum 
esse  Deum,  sicut  unus  est  Mundus.  Similia 
in  omnibus  Patribus  invenientur.  Secundo, 
Patres  negant,  numerum  inveniri  in  Divini¬ 
tate,  et  solum  in  proprietatibus  personalibus 
eum  admittunt :  at  certe  non  posse  Divini¬ 
tatem  numerari  falsum  esset,  si  Divinitas 
non  esset  una  numero.  Nazianz.  Orat.  3.  de 
Theol.  «  Tria  haec  »,  inquit,  «  unum,  si 
Divinitatem  spectes  :  et  unam  tria,  si  pro¬ 
prietatum  rationem  habeas.  »  Fulgentius. 
De  Fid.  ad  Pet.  cap.  I.  «  Trinitas  »,  inquit, 
ad  personas  refertur,  Unitas  ad  naturam.» 
Certe  Trintias  ista  numeriea  est,  non  speci¬ 
fica,  etiam  secundum  adversarios ;  ergo  op¬ 
ponitur  unitati  numericse.  Athanasius  in 
Symb.:  Fides  autem  Catholica  hcec  est,  ut  Uni¬ 
tatem  in  Trinitate,  et  Trinitatem  in  Unitate  ve¬ 
neremur  :  et  statim  explicat,  Trinitatem  esse 
personarum,  Unitatem  divinitatis.  Basii, 
epist.  141.  ad  Caesarium  dicit,  ab  essentia 
Dei  omnem  numerum  rejiciendum.  Ubi  ta¬ 


men  nota,  quod  cum  dicit,  Deum  non  esse 
unum  numero,  vult  dicere,  Deum  non  esse 
compositum,  ita  utcontineat  in  se  numerum 
verum  ex  multis  unitatibus  constantem.  Nis- 
senus  in  lib.  De  Trinit.  ad  Eustach.  «  In 
multitudinem  ,  inquit  ,  extendere  nume¬ 
rum  Deitatum,  eorum  dumtaxat  est,  qui  la¬ 
borant  errore  multitudinis  Deorum.  »  Am¬ 
brosius  lib.  I.  de  Fide,  cap.  2.  «  Unitas  po¬ 
testatis  excludit  numeri  quantitatem,  quia 
unitas  numerus  non  est.  »  Ilormisda  inepist. 
ad  Justin.  cap.  2.  «  Etsi  ,  inquit,  admit¬ 
tit  numerum  ratio  personarum,  unitas  ta¬ 
men  non  admittit  essentiae  separationem  ». 
Concilium  Toletanum  II.  cap.  1.  «In  rela¬ 
tionibus  personarum  numerus  cernitur,  in 
divinitatis  vero  substantia,  quid  enumera¬ 
tum  sit  non  comprehenditur  ».  Anastasius 
Antiochen.  lib.  I,  De  rect.  dogmat.  «  Trini¬ 
tatem  »,  inquit,  «dicimus  non  essentiarum, 
sed  personarum  :  unum  enim  Deum  glorifi¬ 
camus,  non  numero  personarum,  sed  na¬ 
tura  ;  quod  enim  est  Dei,  hoc  prorsus  unum 
numero  est.  »  Et  infra  :  «  Itaque  sancta 
Trinitas  essentia  quidem  unus  Deus  est,  nu¬ 
mero  autem  Trinitas.  »  Yide  libros  hujus 
anctoris  in  Biblioth.  sanet.  Patr. 

Tertio,  Patres  saepe  vocant  Deum  singu¬ 
larem,  aut  naturam  ejus  individuam.  Justi¬ 
nus  in  lib.  de  Monarch.  Dei,  probaturus 
unum  esse  Deum  :  «  Ex  poetis  Gentilium, 
inquit,  ac  primus  Aeschylus  de  Deo  singu¬ 
lari  vocem  protulit.  »  Et  ex  ipso  titulo  libri 
de  Monarch.  Dei,  satis  ostendit  Justinus,  se 
unum  Deum  singularem  agnoscere.  Monar¬ 
chia  enim  non  potest  dici  regimen  multorum 
ejusdem  speciei,  sed  unius  singularis  tan¬ 
tum.  Item  Athenagoras  in  Apol.  pro  Christ. 
« Sed  omnis  sermo,  inquit,  noster,  Deum 
unum  celebrat,  etc.  »  Nazianz.  Orat,  ad 
Evagr.  de  Divin.  «Individua,  inquit,  summi 
Numinis  natura  est.  »  August.  lib.  I  cont. 
Maxim,  circa  med.  sive  Collat.  cum  Maxim. 
«  Pater ,  Filius  et  Spiritus  sanctus  unum 
propter  individuam  eamdemque  naturam.  » 
Ambros.  lib.  I  de  Fide,  cap.  2.  «  Cum  igi¬ 
tur,  inquit,  pluit  Dominus  a  Domino,  unita¬ 
tem  divinitatis  agnosce  :  operationis  enim 
unitas  non  facit  pluralem  Divinitatem.  » 

Quarto,  Patres  non  semel  negant,  Deum 
esse  unum  specie.  Cyrillus  lib.  XI  in  Jo.  cap. 
20.  in  fine,  postquam  dixerat,  Apostolos  in¬ 
ter  se  consubstantiales  esse,  et  similiter  Pa¬ 
trem  et  Filium  inter  se,  addit  :  «  Licet  con¬ 
substantialitas  non  aequali  ratione  de  nobis, 

ac  de  Patre  et  de  Filio  dicatur.  »  At  de  no¬ 
bis  vere  et  proprie  specifice  dicitur  consub¬ 
stantialitas  ;  igitur  de  divinis  personis  non 
specifice,  sed  numerice  dicitur.  Augustinus 
lib.  VII  Trinit.  cap.  ult.  quaerit  :  an  essentia 
divina  sit  genus,  an  species,  et  utrumque 
negat;  idque  propter  duas  rationes.  Primo, 
quia  tametsi  genus,  ut  animal,  dividatur  in 
species,  hominem,  equum,  leonem  :  et  spe¬ 
cies,  ut  homo,  dividatur  in  individua,  Abra- 
ham,  Isaac,  Jacob,  et  cseteros  homines  sin¬ 
gulares  :  tamen  unum  animal  et  unus  homo 
singularia  sunt,  nec  possunt  dividi  in  infe¬ 
riora  :  at  essentia  Dei  dicitur  una  essentia, 
et  Deus  dicitur  unus  Deus  ;  igitur  Deus  in 
plura  individua  non  dividitur.  Secundo,  quia 
Ires  homines  plus  valent,  quam  duo,  et  duo 
quam  unus:  at  non  plus  sunt  in  Deo  tres  per¬ 
sonae,  quam  duae,  vel  una;  non  igitur  tres 
personae  sunt  tres  Dii  ejusdem  speciei. 

Quinto,  Patres  dicunt,  esse  mysterium 
ineffabile,  quomodo  tres  personae  sunt  unus 
Deus  :  at  si  essent  unus  Deus  specie,  nullum 
esset  mysterium.  Nazianz.  in  Orat. ad  Evagr. 
conatur  ostendere  multis  similitudinibus, 
quomodo  una  et  simplex  natura  Dei  sit  com¬ 
munis  tribus  :  at  nulla  quaestio  esset,  si  na¬ 
tura  divina  esset  una  specie.  Idem  Orat,  in 
Heron.,  seu  Maximum,  secundum  alios: 
«  Nunc  vero,  inquit,  satis  habe  docere  Tri¬ 
nitatem  in  Unitate,  et  Unitatem  in  Trinitate, 
cujus  et  divisio  et  conjunctio  plane  admira¬ 
bilis  sit.  »  Augustinus  lib.  I.  in  Maximin. 
ante  medium  ,  sive  Collat.  cum  Maxim, 
u  Ipsa,  inquit,  Trinitatis  ineffabilis  et  ex¬ 
celsa  conjunctio  unum  Deum  ostendit,  unum 
Dominum.  »  Idem  lib.  VII  Trinit.  cap.  ult. 
postquam  diu  disputavit,  quomodo  tres  per¬ 
sonae  sint  una*,  essentia,  et  removit  omnes 
similitudines ,  concludit  :  «  Si  intellectu 
capi  non  potest,  fide  teneatur.  » 

Sexto,  Patres,  ut  Basilius  Orat.  cont.  Sa- 
bellium  etArium,  Nazianzenus  Orat,  de  Nat. 
Dom.  Ambrosius  lib.  I  de  Fid.  cap.  1  et  2., 
dicunt,  Sabellium  ad  Judaeos,  Arium  ad  Pa¬ 
ganos  pertinere ;  Ecclesiam  vero  mediam 
viam  tenere,  quae  nimirum  nec  unam  per¬ 
sonam  credat  cum  Judaeis,  nec  plures  natu¬ 
ras  cum  Gentilibus.  At  Ecclesia  non  vere 
medium  tenebit,  si  naturam  divinam  multi¬ 
plicet:  sic  enim  nihil  commune  habebit  cum 
Judaeis,  et  plane  conveniet  cum  Gentilibus, 
quorum  plerique  Deos  ejusdem  speciei  co¬ 
lebant,  ut  Jovem,  Martem,  Mercurium,  etc. 
Adde,  quod  Patres  docent,  Gentiles  etsi  vulgo 


plures  Deos  colerent  :  tamen  unum  Deum 
naturaliter  cognoscere  potuisse,  sicut  reipsa 
Philosophi  unum  Deum  cognoverunt,  et  ea 
ex  parte  quasi  naturaliter  Christiani  fuerunt: 
at  si  Patres  de  uno  Deo,  non  numero,  sed 
specie  loquerentur,  nihil  dicerent;  nam  vul¬ 
gus  Deos  coelestes  non  solum  ejusdem  spe¬ 
ciei,  sed  etiam  consanguineos  faciebat.  Unde 
est  illud  Virgilii  tam  crebro  repetitum,  et  ex 
Homero  desumptum  : 

Divum  Pater  atque  hominum  Rex. 

Patet  hoc  in  primis  ex  testimoniis  pluri¬ 
mis  et  clarissimis  veterum  Poetarum,  ex 
quibus  Justinus  lib.  de  Monarchia  Dei  com¬ 
posuit,  et  in  apolog.  ad  Antonin.  dicit :  So¬ 
cratem  etPlatonem  fuisse  in  hac  parte  Chri¬ 
stianos.  Athenagoras  idem  ostendit,  addu¬ 
cens  etiam  testimonia  multa  veterum  Ethni¬ 
corum  in  apolog.  proChrist.  Irenseus-lib.  II, 
cap .  5 .  dicit,  ab  omnibus  posse  naturaliter 
cognosci  unum  esse  Deum.  Tertullianus  in 
apolog.  cap.  17.  dicit,  etiam  cultores  idolo¬ 
rum,  cum  in  angustiis  sunt,  attollere  oculos 
ad  ccelum,  et  oblitos  Deorum,  unum  Deum 
naturaliter  invocare.  Idipsum  docet  Cypria¬ 
nus  tract.  IV  de  vanitate  idol.  Arnobius  lib. 
II  cont.  Gent.  «  Da,  inquit,  verum  judi¬ 
cium,  et  heec  omnia  circumspiciens,  quae  vi¬ 
demus,  magis  an  sint  Dii  cseteri  dubitabit, 
quam  in  Deo  cunctabitur,  quem  esse  omnes 
naturaliter  scimus,  sive  cum  exclamamus  : 
0  Deus  !  sive  cum  illum  testem  Deum  consti¬ 
tuimus  improborum,  et  quasi  nos  cernat,  fa¬ 
ciem  sublevamus  ad  ccelum.  »  Et  lib.  III 
cont.  Gent.  dicit,  multos. Graecos  et  Latinos 
Gentilium  confutasse  Deorum  multitudinem, 
et  in  iis  Cic.  in  lib  de  nat.  Deor.  tam  effi¬ 
caciter  demonstrasse,  non  posse  esse  plures 
Deos,  ut  non  defuerint  qui  putarent,  ex  Se¬ 
natusconsulto  eos  libros  aboleri  debere.  Lac¬ 
tantius  lib.  I,  cap.  3.  neminem  esse  dicit, 
qui  si  rationem  consulat,  non  unum  Deum 
esse  intelligat  :  et  probat  toto  lib .  ex  Pla¬ 
tone  aliisque  Philosophis.  Similia  vide  apud 
Clementem  in  exhortat.  ad  Gent.,  Eusebium 
lib.  XI  preepar.  cap.  0.  et  Theod.  lib.  II  de 
curan.  Grsec.  affect. 

Denique  Paulus  Orosius  lib.  VI  hist.  cap. 
1.  dicit,  communem  sententiam  sapientium 
esse,  unum  esse  solum  et  verum  Deum,  cae- 
teros  autem,  qui  dicuntur  Dii,  nihil  esse, 
nisi  unius  illius  servos  et  ministros.  Quod 
idem  fere  scripsit  Prudentius  in  an-oQewast : 

Consule  barbati  deliramenta  Platonis, 

Consule  et  hircosos  Cynicos,  quos  somniat, 

et  quos 

Texit  Aristoteles  torta  vertigine  nervos  : 

Hos  omnes,  quamvis  anceps  labyrinthus  et 

error 

Circumflexus  agat,  quamvis  promittere  et  ipsi 

Gallinam  soleant  aut  gallum,  clinicus  ut  se 

Dignetur  praestare  Deus  morientibus  aequum, 

Cum  ventum  tamen  ad  normam  rationis  et 

artis, 

Turbidulos  sensus,  et  litigiosa  fragosis 

Argumenta  modis  concludunt  numen  in  unum. 

Tertio  probator  rationibiis.  Prima  ratio, 
Deus  est  summum  ens,  ut  patet  Exod.  III  : 
Ego  sum  qui  sum  (I);  igitur  Deus  est  summe 
unus.  Nam  unum  est  passio  entis,  et  proinde 
quo  aliquid  est  magis  ens,  est  etiam  magis 
unum.  Item,  quo  aliquid  perfectius  habet 
esse,  eo  longius  abest  a  non  esse,  et  proinde 
a  divisione,  quse  est  via  ad  non  esse ;  ergo 
Deus  est  unus  non  specie,  sed  numero :  nam 
hfec  est  maxima  unitas,  qure  non  est  ulte¬ 
rius  divisibilis. 

Secunda,  Deus  est  suum  esse,  ut  patet, 
tum  ex  eodem  textu  Exodi  III  :  Ego  sum  qui 
sum;  tum  etiam,  quia  Deus  omnium  con¬ 
sensu  caret  omni  compositione;  ergo  in  Deo 
idem  est  esse  et  essentia ;  ergo  Dei  natura 
non  est  multiplicabilis,  et  divisibilis  in  plura 
individua  :  nam  esse  proprium  unius  non 
potest  ullo  modo  dividi,  ut  conveniat  pluri¬ 
bus  :  sed  esse  hujus  Dei,  est  ipsa  essentia 
Dei ;  ergo  nec  essentia  Dei  est  ullo  modo  di¬ 
visibilis  irr  plures. 

Dices  :  argumento  hoc  tantum  probari, 
non  posse  essentiam  hujus  Dei  multiplicari : 
non  autem  essentiam  Dei  in  communi.  Res¬ 
pondeo  :  probari  etiam  de  essentia  Dei  in 
communi.  Pro  quo  nota,  esse,  sive  existentiam, 
non  esse  aliquid  absfcrahibile  ab  inferioribus  ut 
est  natura,  nec  esse  aliquid  contrahibile  per 
differentias,  aut  contrahens  instar  differen¬ 
tum  :  sed  esse  ipsam  actualitatem  omnium  quae 
sunt  in  re.  Ex  quo  fit,  ut  in  creaturis  in  qui¬ 
bus  non  est  idem  omnino  esse  et  essentia, 
possit  multiplicari  unum  sine  altero  :  potest 
enim  abstrahi  a  singularibus  natura  commu¬ 
nis,  remanente  unicuique  singulari  sua  exis- 
tentia:  at  in  Deo,  ubi  est  omnino  idem  esse 
et  essentia,  sicut  est  proprium  hujus  Dei 
esse  hunc  Deum  ,  ita  est  proprium  esse 


Deum,  nec  potest  abstrahi  natura  commu¬ 
nis. 

Tertia,  Deus  est  altissimus,  ut  Scripturae 
passim  docent,  Psal.  LXXXII  :  Tu  solus  Al¬ 
tissimus.  Eccles.  I  :  Unus  est  Altissimus  (2)  ; 
ergo  unus  tantum ;  nam  si  plures  essent,  vel 
essent  seque  alti,  et  sic  nullus  qui  supra  om¬ 
nes;  vel  unus  altior  cseteris,  et  sic  ille  solus 
esset  unus  Deus  verus. 

Quarta,  Deus  est  ultimus  finis  omnium  re¬ 
rum,  Prov.  XVI  :  Universa  propter  semetip- 
sum  operatus  est  Dominus.  Et  Apoc.  I  :  Ego 
sum  k  et  «,  principium  et  finis  (3),  unus  igitur 
tantum  est  Deus  :  nam  si  plures  essent  Dii, 
vel  referrentur  omnes  ad  unum,  et  ille  tan¬ 
tum  esset  verus  Deus  :  vel  non,  et  tum  nul¬ 
lus  esset  ultimus  finis  omnium. 

Quinta,  Deus  est  infinitus  in  essentia,  po¬ 
tentia,  sapientia,  etc.  ergo  unus  numero  : 
nam  infinitum  omnia  comprehendit.  Psalm. 
GXLIV  ;  Et  magnitudinis  ejus  non  est  nume¬ 
rus  (4). 

Sexta,  Si  plures  Dii,  vel  sine  principio 
sunt  omnes,  vel  unus  ab  alio  :  primum  est 
impossibile,  quia  tunc  essent  multa  principia 
prima  disparata,  et  in  varias  partes  mun¬ 
dum  distraherent,  saltem  quia  non  necessa¬ 
rio  convenirent  in  una  eademque  voluntate: 
sed  posset  unus  unum,  alius  aliud  velle; 
unde  etiam  Ethnici  vocabant  Jovem  Deorum 
parentem.  Si  est  unus  ab  alio,  vel  crea¬ 
tione,  vel  generatione.  Si  primum  ;  ergo  se¬ 
cundus  est  creatura ;  ergo  non  est  Deus.  At¬ 
que  hinc  videlicet  Ariani  recentiores,  etTri- 
theistse  non  audent  dicere,  Filium  esse  crea¬ 
tum,  cum  Deum  esse  velint  :  quamquam  se- 
cum  ipsi  pugnant,  cum  increatum  Deum  fa¬ 
ciunt,  et  tamen  alium  Deum  a  Deo  vero  esse 
volunt.  Si  secundum,  vel  dtdit  totam  sub¬ 
stantiam,  vel  partem  :  si  partem ;  ergo  par- 
tibilis  Deus:  si  totum;  ergo  habent  eamdem 
Deitatem  numero. 

Septima,  Deus  est  Rector  mundi  :  Tua  au¬ 
tem,  Pater, Providentia  gubernat.  Sap.XIV.(o) 
at  simplex  Monarchia  est  optimum  regimen, 
quando  inveniri  potest  Princeps  bonus  et 
sapiens ,  ut  patet  consensu  omnium ;  id 
enim  docent  ex  Christianis,  Justinus  Orat, 
param,  ad  Gent.  Cyprianus  tract.IV.  ubi 
etiam  probat,  Deum  esse  unum  hoc  argu¬ 
mento,  quia  Monarchia  est  optimum  regi¬ 
men.  Athanasius  Orat.  cont.  Idol.  Ghrysos- 

—  (3)  Prov.  XVI,  4 :  Apoc.  I.  8.  —  (4)  Ps. 


(1)  Exod.  III,  14.  —  (2)  Psal.  LXXXII.  19:  Eccl.  I,  8. 
CXLIV,  3.  —  (5)  Sap.  XIV,  3. 

tomus  hom.  ult.  in  epist.  ad  Hebr.  Grego- 
rius  lib.  IV,  epist.  52.  Ex  Judaeis,  Philo  lib. 
de  confus.lingu.  Ex  Gentilibus,  Plato  in  po¬ 
lit.,  Aristoteles  lib.  VIII  de  morib.  cap.  10. 
et  in  12.  Mefcaph.,  Plutarchus  in  Opusc.  de 
form.  Reipub.  Homerus  in  II  Iliados.  Iso¬ 
crates  in  Nicocle.  Herodotus  libro  qui  dici¬ 
tur  Thalia.  Joannes  Stobaeus  serm.  -45.  ubi 
et  alios  permultos  adducit.  Deus  igitur  Mo- 
narcha  est,  id  est,  unus  et  solus  summus 
Princeps  omnium  rerum  creatarum ;  ac 
proinde  unus  et  solus  verus  Deus. 

Atque  ex  his  intelligi  debent  loca  quae¬ 
dam  Patrum,  quae  alioqui  paulo  duriora 
esso  videntur.  Nam  Basibus,  Nyssenus,  et 
alii  interdum  comparant  tres  divinas  perso¬ 
nas  tribus  hominibus,  aut  tribus  Angelis. 
Sed  nihil  aliud  docere  volunt,  quam  esse 
tria  vera  supposita,  sive  personas  ejusdem 
naturae.  Porro  naturae  identitatem  longe  esse 
majorem  in  tribus  divinis  personis,  quam  in 
tribus  hominibus,  aut  in  tribus  Angelis,  etsi 
Patres  illi  non  ubique  dicant,  tamen  nun¬ 
quam  negant,  et  alicubi'  etiam  dicunt,  ut 
supra  ostendimus.  Vide  S.  Anselmum  in  lib. 
de  Incarnatione,  qui  ex  professo  docet  tres 
personas  unum  Deum  numero. 

Divinitas  Filii  Dei  asseritur. 

Quantum  ad  quartum,  probandum  est, 
Filium  Dei  esse  verum  Deum,  et  proinde 
unum  numero  Deum  cum  Patre.  Nam  Pa¬ 
trem  esse  verum  Deum  nemo  negat,  et  pa¬ 
tet  ex  illo  Jo.  XVII  :  Ut  cognoscant  te  solum 
Deum  verum.  Est  autem  hoc  diligentissime 
probandum  ;  nam  id  negant  hoc  tempore 
tam  novi  Ariani,  quam  novi  Samosateni,  et 
praeterea  omnes  Judaei,  et  Mahumetani.  Pro¬ 
feremus  novem  classes  argumentorum.  Pri¬ 
mam,  ex  Testamento  veteri  et  novo.  Se¬ 
cundam,  ex  veteri.  Tertiam,  ex  novo.  Quar¬ 
tam,  ex  nominibus  Dei.  Quintam,  ex  operi¬ 
bus.  Sextam,  ex  attributis.  Septimam,  ex 
Patribus.  Octavam,  ex  Sybillis.  Nonam,  ex 
miracalis. 


Prima  Classis  ex  utroque  Testamento. 

Primo  afferemus  testimonia,  qua3  haben¬ 
tur  in  Testamento  veteri,  de  unico  et  vero 
Deo  Israel,  et  in  Testamento  novo  exponun¬ 
tur  de  Christo,  ad  quod  argumentum  nulla 
fingi  potest  solutio.  Numer.  XXI  :  Locutus , 
inquit  Moses,  populus  contra  Dominum  et 
Moyseu ,  ait  :  Cur  eduxisti  nos  de  JEgypto, 
etc.  Quamobrem  Dominus  immisit  in  populum 
ignitos  serpentes,  etc.  (i)  Hic  omnium  con¬ 
sensu  agitur  de  vero  et  summo  Deo  quem 
soli  Judaei  noverant  :  Et  Servetiani  et  Gen- 
tilistse  habent  hoc  pro  axiomate  :  Deum  Is¬ 
rael  esse  verum  Deum,  et  eum  esse  solum 
Patrem  :  at  I  Cor.  X  Paulus  ait,  illum  ipsum 
Deum,  esse  Christum  :  Neque  tentemus,  in¬ 
quit,  Christum ,  sicut  quidam  eorum  tentave- 
runt ,  et  a  serpentibus  perierunt  (2) ;  igitur 
oportet  Christum  esse  Deum  verum,  et  unum 
omnino  Deum  cum  Patre.  » 

Secundus  locus  est  Exod.  XX  et  Judae 
epist.  Nam  Exod.  XX  dicitur  :  Ego  sum  Do¬ 
minus  Deus  tuus,  qui  te  eduxi  de  terra  /E- 
gypti ,  et  Deut.  XXXII  :  Dominus  solus  dux 
ejus  fuit ,  et  non  erat  cum  eo  Deus  alienus.  At 
Judas  ait:  Jesus  populum  de  AEgypto  salvans, 
secundo  eos  qui  non  crediderunt ,  perdidit,  An¬ 
gelos  autem ,  etc.  (3)  Notavit  hoc  argumentum 
etiam  Beda  in  hunc  locum. 

Tertius  locus  Psal.  LXVII,  dicitur  de  Deo 
Israel  :  Currus  Dei  decem  millibus  multiplex , 
millia  laetantium  :  Dominus  in  eis  in  Sina  in 
sancto.  Ascendisti  in  altum ,  cepisti  captivitatem, 
accepisti  dona  in  hominibus.  Et  hoc  idem  Pau¬ 
lus  tribuit  Christo  ad  Ephes.  IV.  Unicuique 
nostrum ,  inquit,  data  est  gratia  secundum 
mensuram  donationis  Christi,  propter  quod  di¬ 
xit  :  Ascendens  in  altum,  captivam  duxit  cap¬ 
tivitatem,  dedit  dona  hominibus  (4). 

Quartus  et  quintus  locus  Ps.  XGVI.  Ado¬ 
rate  Deum  omnes  Angeli  ejus.  Psal.  CI.  Tu 
Domine  initio  terram  fundasti ,  et  opera  ma¬ 
nuum  tuarum  sunt  coeli,  ipsi  peribunt ,  tu  autem 
permanes  etc.  (5).  Utrumque  locum  Paulus 
applicat  Christo,  Hebr.  I.  ubi  illum  probat 
majorem  esse  Angelis,  quia  juxta  Psalm. 
XCVI,  Angeli  jubentur  adorare  Christum, 
et  juxta  Psalm.  CI,  Christus  dicitur  creator 


•  \ 


(1)  Nuru.  XXI,  5.  —  (2)  I.  Cor.  X,  9.  —  (3)  Exod.  XX,  2;  Deut.  XXII,  12;  Jud.  5  et  6.  —  (4)  Ps. 
LXVII,  18tEph.  IV,  7.  —  (5)  Psal.  XCVI,  7;  CI,  ,26. 

coeli  et  terree ;  quod  Angelis  nullo  modo  con¬ 
venit. 

Sextus  locus  Isai.  VI.  Vidi  Dominum  se¬ 
dentem  super  solium  excelsum ,  et  elevatum ,  et 
ea ,  quae  sub  ipso  erant ,  replebant  templum.  Se¬ 
raphim  stabant  super  illud  :  sex  alce  tini,  et 
sex  aloe  alteri ;  duabus  velabant  faciem  et 
duabus  velabant  pedes  ejus ,  et  duabus  vo¬ 
labant.  Et  clamabant  alter  ad  alterum :  San¬ 
ctus  ,  Sanctus ,  Sanctus  Dominus  Deus ,  ple¬ 
na  est  omnis  terra  gloria  ejus.  Et  infra  :  Et 
dixit  exercituum  vade ,  et  dices  populo  huic , 
excceca  oculos  ipsorum ,  et  cor  eorum  ag¬ 
grava  etc.  Non  potuit  clarius  describi  ma¬ 
jestas  summi  Dei.  Et  quamvis  adversarii 
soli  Patri  hoc  tribuant „  tamen  Joannes 
cap.  XII.  exponit  de  Christo.  Nam  pos- 
teaquam  posuit  verba  illa  cap.  VI.  Isaiae  : 
Exccecavit  oculos  eorum ,  et  induravit  cor  eo¬ 
rum,  ut  non  videant  oculis  etc.  Subjungit: 
Hcec  dixit  Isaias  quando  vidit  gloriam  ejus  ,  et 
locutus  est  de  eo.  Quare  idem  Jo.  Apoc.  IV. 
dicit,  se  audivisse  clamantes  :  Sanctus ,  San¬ 
ctus ,  sanctus  Dominus  Deus  omnipotens,  qui  erat 
et  qui  venturus  est  (1)  :  at  qui  venturus  est, 
nisi  Christus  ? 

Ipse  est  enim,  de  quo  in  Symbolo  legimus : 
Qui  venturus  est  judicare  vivos ,  et  mortuos  ;  et 
de  quo  B.  Paulus  ad  Philipp.  III.  Salvatorem 
expectamus  Dominum  nostrum  J esum  Christum. 
Et  II.  ad  Timoth.  IV.  Per  adventum  ipsius ,  et 
Regnum  ejus  ;  et  infra,  non  solum  autem  mihi , 
sed  iis  qui  diligunt  adventum  ejus  ;  et  Act.  I. 
Angeli  dicunt  :  Hic  Jesus ,  qui  assumptus  est  a 
vobis  in  coelum  sic  veniet  etc.  (2).  Denique  ni¬ 
hil  frequentius  in  Scripturis  repetitur,  quam 
adventus  Christi  ad  judicandum.  Neque  hinc 
colligi  debet,  sacrum  Trisagium  soli  Christo 
convenire  ,  cum  ad  Trinitatem  Divinarum 
personarum  sine  dubio  referatur.  Nam  verba 
illa  :  Qui  est ,  et  qui  erat ,  et  qui  venturus  est ; 
tribus  modis  exponi  solent.  Aretas  Graecus  in 
I.  cap.  Apocal.  refert  Qui  est  ad  Patrem;  Qui 
erat  ad  Filium  ;  Qui  venit  (sic  enim  ipse  legit) 
ad  Spiritum  sanctum  :  et  non  dissimili  ra¬ 
tione  posset,  qui  vellet,  referre  Qui  est  ad 
Patrem  ;  Qui  erat  ad  Spiritum  sanctum ;  Qui 
venturus  est  ad  Filium.  Beda  et  Rupertus  in 
I.  cap.  Apocal.  totum  hunc  locum  de  Patre 
exponunt,  sed  in  Patre,  propter  naturae  uni¬ 
tatem  intelligunt  etiam  Filium  ,  et  Spiritum 
sanctum.  Optime  autem  Primasius,  Haymo, 


et  S.  Thom.  in  I.  et  IV.  cap.  Apocal.  expo¬ 
nunt  proprie  de  Filio,  Qui  est  propter  immu¬ 
tabilitatem  ;  Qui  erat  propter  aeternitatem  ; 
et  Qui  venturus  est ,  propter  aequitatem  :  ac 
(ut  recte  notat  Sanctus  Thomas)  quia  Chris¬ 
tus  propter  crucis  supplicium  a  Judaeis  cre¬ 
debatur  extinctus,  opportune  Sanctus  Joan¬ 
nes  de  illo  dicit,  Qui  est ,  vivus  nimirum  ;  et 
Qui  erat ,  etiam  antequam  nasceretur  ex  Vir¬ 
gine  ;  et  Qui  venturus  est ,  ad  impios ,  et  infi¬ 
deles  meritis  poenis  afficiendos.  Sed  tamen 
in  Filio,  qui  solus  visibiliter  in  judicio  appa¬ 
rebit,  venient  etiam  invisibiliter  Pater,  et 
Spiritus  sanctus.  Auctoritas  enim  judicandi 
a  tota  Trinitate  erit,  quamvis  ipsum  judi¬ 
cium  in  forma  humana  solus  Filius  exerce¬ 
bit.  Pater ,  enim  omne  judicium  dedit  Filio. 

Septimus  locus  Isai*  VIII.  Dominus  exerci¬ 
tuum  ipsum  sanctificate ,  ipse  pavor  vester ,  et 
ipse  terror  vester  :  et  erit  vobis  in  sanctificatio¬ 
nem  :  In  lapidem  autem  offensionis ,  et  petram 
scandali  duabus  domibus  Israel ,  in  laqueum  et 
in  ruinam  habitantibus  Hierusalem  ;  et  offendent 
plurimi ,  et  cadent  et  conterentur  (3).  Hic 
apertissime,  etiam  Judaeis  omnibus  consen¬ 
tientibus,  vocatur  summus  Deus,  et  Domi¬ 
nus  exercituum,  quibusdam  sanctificatio, 
quibusdam  lapis  offensionis,  petra  scandali, 
laqueus,  et  ruina. 

At  hoc  ipsum  tribuunt  Christo,  Lucas, 
Petrus,  Paulus;  nam  Luc.  II.  Simeon  de 
Christo  dicit  :  Positus  est  hic  in  ruinam  et  re¬ 
surrectionem  multorum.  Et  Rom.  IX.  Quid 
ergo  dicemus  ?  quod  gentes  quce  non  sectaban¬ 
tur  justitiam ,  apprehenderunt  justitiam ,  justi¬ 
tiam  autem  quce  ex  Fide  est.  Israel  vero  sec¬ 
tando  legem  justitia \  in  legem  justitiae  perve¬ 
nit.  Quare  ?  quia  non  ex  Fide  ,  sed  quasi  ex 
operibus  :  offenderunt  enim  in  lapidem  offen¬ 
sionis ,  sicut  scriptum  est  :  Ecce  pono  in  Sion 
lapidem  offensionis ,  et  petram,  scandali.  I.  Pet. 
II.  Vobis  honor  credentibus  non  credentibus 
autem  lapis  offensionis ,  et  petra  scandali  (4) . 

Octavus  locus  Isaae  XL.  Vox  clamantis  in 
deserto ,  parate  viam  Domino  ,  rectas  facite  in 
solitudine  semitas  Dei  nostri  (5).  Haec  de  Deo 
Israel  dicuntur  ab  Isaia.  Nec  enim  Judaei 
alium  Dominum  et  Deum  suum  absolute  vo 
cabant,  quam  unum  verum  Deum  ,  ac  prae¬ 
sertim  Prophetae,  aliique  sancti  viri  :  et  ta¬ 
men  hanc  vocem  esse  Joannem  ,  qui  paravit 
viam  Christo,  testantur  omnes  Evangelistae, 


(1)  lsai.  VI,  1  et  seq. ;  Joan.  XII,  48;  Apoc.  IV,  8.  —  (2)  Phil.  III,  20;  II.  Tim.  IV,  1 ;  Act.  I,  11. 
(3)  Isai.  VIII,  13  et  14.  —  (4)  Luc.  II,  34 ;  Rom.  IX,  30  et  seq. ;  I.  Petr.  II,  7.  —  (5)  IsA.  XL,  3; 

Matth.  III,  Mare.  I,  Lue.  I,  Joann.  I.  Est  igi¬ 
tur  Christus  ille  Dominus  et  Deus  Israel , 
quem  solum  Patrem  adversarii  faciunt. 

Nonus  locus  Isaiae  XLV.  Ego  Deus ,  et  non 
est  alius ,  in  memetipso  juravi ,  quia  mihi  cur¬ 
vabitur  omne  genu.  Rom.  XIV.  Omnes  stabi¬ 
mus  ante  tribunal  Christi.  Scriptum  est  enim: 
Vivo  ego ,  dicit  Dominus  ,  quoniam  mihi  flecte¬ 
tur  omne  genu  (i).  Vicies  quemadmodum 
Apostolo  teste,  Christus  est  ille  Deus,  praeter 
quem  non  est  alius  Deus. 

Decimus  locus  Isaiae  XLI,  XLIV,  XLVIII. 
Ego  sum  primus ,  ego  novissimus.  II  ce  e  dicun¬ 
tur  passim  de  Deo  Israel.  Apoc.  I.  Ego  sum 
a  et  «.  Et  infra  :  Ego  sum  primus  et  novissimus , 
et  vivus ,  et  fui  mortuus  etc. 

Undecimus  locus  Malach.  III.  Ecce  ego 
mitto  Angelum  meum ,  et  preeparabit  viam  ante 
faciem  meam.  Hic  etiam  loquitur  Deus  Israel : 
nam  omnes  codices,  Hebraeus,  Graecus,  Chal¬ 
daeus,  Latinus,  habent  :  Ante  faciem  meam  ; 
et  tamen  Christus  ipse  Matth,  XI.  ait,  Ange¬ 
lum  hunc  esse  Joannem  Baptistam,  qui  prae¬ 
paravit  viam  ante  faciem  Christi.  Et  Luc.  I. 
Zacharias  ait  :  Prceibis  ante  faciem  Domini 
par  are  vias  ejus.  (2)  Quid  clarius?  Cui  enim 
Joannes  viam  paravit,  nisi  Christo? 

Sed  operae  pretium  erit  videre  ,  quid  ad¬ 
versarii  respondeant.  Nam  etsi  non  respon¬ 
dent  ad  omnia,  tamen  ad  aliqua  respondere 
conati  sunt.  Igitur  Transylvani  lib.  II,  c.  20. 
generatim  respondent,  posse  de  Christo  ex¬ 
poni,  quae  de  Deo  dicuntur,  quia  Deus  Christo 
suam  deitatem  communicavit.  Deinde  in  par¬ 
ticulari.  Ad  primum  respondent;  sensum 
esse  :  «  Non  tentemus  nos  nostrum  Chris¬ 
tum,  sicut  illi  tentaveruntDeum  suum.  »  Vel, 
«  Ne  tentemus  reipsa  Christum ,  sicut  illi 
tentaverunt  in  figura  eumdem  Christum,  » 
Nam  in  eudem  loco  dicitur,  omnia  continge¬ 
bant  illis  in  figura.  Ad  Secundum  non  vidi 
responsionem.  Ad  Tertium  respondent  Frau- 
ciscus  David,  et  Blandrata  disp.  o.  Alb.  illa 
verba  Ascendens  in  altum  esse  prophetiam  de 
Christo  futuro  ,  non  autem  hoc  dici  de  Deo 
Israelis.  Ad  Quartum  respondet  Franciscus 
David  disput.  3.  et  Blandrata  disput.  6.  Alb. 
Christum  esse  adorandum,  quia  Deus  id  jus¬ 
sit,  non  tamen  ut  altissimum  ,  sed  ut  altissi- 
mi  filium. 

Ad  Quintum  respondent  Ministri  Transyl¬ 
vani  lib.  II,  c.  ult.  et  Franciscus  David  disp. 


Alb.  tertiae  diei,  verba  illa.  Et  tu  Domine  ini¬ 
tio  terram  fundasti  (3)  de  solo  Patre  debere 
intelligi,  etiam  ad  Heb.  I.voluisse  enim  Pau¬ 
lum  ostendere,  Christum  esse  Filium  veri 
Dei,  et  ideo  apostrophen  fecisse  ad  Patrem 
dicendo  :  Et  tu  Domine  etc .  Et  probant  hoc, 
quia  alioqui  pugnaret  Paulus  primo  cum 
Symbolo  Apostolorum,  ubi  Pater  solus  dici¬ 
tur  creator  coeli  et  terrae.  Secundo,  pugnaret 
cum  Christo,  qui  saepissime  Patrem  suum 
vocat  creatorem  coeli  et  terrae  ,  Matth.  XI. 
Confiteor  tibi  Pater  Domine  coeli  et  terree  etc.  (4) 
Tertio,  quia  pugnaret  secum,  quia  jam  dixi  t, 
secula  esse  facta  per  Filium  ;  non  ergo  Filius 
condidit  coelum,  sed  per  Filium  Pater.  Quar¬ 
to,  quia  inepte  conferret  Filium  cumAngelis, 
si  Filius  esset  creator,  cum  inter  creatorem, 
et  creaturam  nulla  sit  comparatio. 

Ad  sextum  ex  Isa.  VI.  et  Joan.  XII.  res¬ 
pondet  quidam  Basibus  in  disputat.  2.  Alb. 
fuisse  illam  visionem  in  figura  :  nam  Deum, 
ut  est  in  se,  nemo  vidit  unquam  ;  et  ideo  ni¬ 
hil  inde  probari.  Ad  nonum,  insinuat  solu¬ 
tionem  Franciscus  David  disput.  Alb.  8.  ubi 
dicit,  Christo  curvari  omne  genu ,  non  quia 
sit  ille  Deus  altissimus,  qui  loquitur  Isaiae 
XLV.  sed  quia  Deus  Christum  hominem  ex¬ 
altavit,  et  dedit  illi  nomen,  quod  est  super  omne 
nomen.  Philip.  II.  id  est,  nomen  Jehova  :  et 
ut  in  nomine  Jesu  omne  genu  flectatur  (5).  Ad 
Decimum  ex  illis  verbis  :  Ego  sum  primus  et 
novissimus ,  respondet  Franciscus  David  dis¬ 
putat.  3.  Albam  et  8.  illa  verba  non  eodem 
modo  accipi  cum  dicuntur  de  Deo  Isaiai 
XLVIII.  et  cum  dicuntur  de  Christo  Apoc.  I. 
Nam  in  Apocalypsi  intelliguntur  de  Christo 
homine,  quia  sequitur,  et  fui  mortuus  etc.  Di¬ 
citur  ergo  Christus  Primus  ,  quia  est  exalta¬ 
tus  super  omnia  :  Novissimus ,  quia  est  com¬ 
plementum  operum  Dei. 

Sed  haec  omnia  facile  refelluntur.  Ac  pri¬ 
mum,  non  ideo  possunt  exponi  de  Christo 
quae  dicuntur  in  Testamento  veteri  de  Deo 
Israel,  quia  Deus  Israel  cum  Christo  commu¬ 
nicavit  suam  divinitatem.  Nam  si,  ut  ipsi  di¬ 
cunt,  Christus  antequam  nasceretur  ex  Ma¬ 
ria,  non  erat,  et  proinde  Deus  in  tempore 
fecit  Christum  Deum  ;  ergo  quae  dicuntur  de 
Deo,  non  poterunt  Christo  ante  illud  tempus 
accommodari  :  at  Paulus  dicit  I.  Cor.  X.  a 
Judaeis  in  deserto,  cum  redirent  illi  ab  rE- 
gypto,  tentatum  esse  Christum.  Praeterea 


(1)  Isai.  XLV,  22  et  24:  Rom.  XIV,  10  et  1 1.  —  (2)  Malach;  III,  1  ;  Luc.  I,  76.  —  (3)  Psal.  CI,  26 ; 
Hebr.  I,  10.  —  (4)  Matth.  XI.  25.  —  (5)  Pkilipp.  Ifi  9  et  10; 

quaero  :  quomodo  donaverit  Deus  Christo 
suam  divinitatem?  Nam  non  donavit  gignen¬ 
do  illuni  ab  aeterno  :  id  enim  ipsi  negant  : 
sed  donavit,  ut  ipsi  dicunt ,  per  inhabitatio¬ 
nem  et  unctionem  :  at  hoc  modo  etiam  An¬ 
gelis  et  hominibus  sanctis  donat  Deus  suam 
divinitatem,  et  tamen  non  possunt  exponi  de 
illis  quae  dicuntur  de  Deo  in  Scripturis.  Prae¬ 
terea  inhabitatio  Dei  in  Christo  non  potest 
facere  Christum  Deum  ,  alioqui  etiam  pala¬ 
tium  esset  Rex  :  unctio  autem  non  tribuit 
ipsam  veram  divinitatem ,  sed  quamdam 
participationem  creatam,  ut  notum  est ;  non 
igitur  quae  dicuntur  de  uno  et  solo  vero  Deo 
Israel,  tribui  possunt  ei,  qui  solum  unctione 
est  Deus. 

Nec  Primi  loci  solutio  aliquid  valet,  nam 
Paulus  ,  et  illorum  tentationem  ,  et  nostram 
refert  ad  eumdem  Christum ;  non  ergo  pos¬ 
sumus  distinguere  ac  dicere,  illos  tentasse 
Deum,  nos  Christum.  Quod  autem  addunt  de 
figura,  nihil  est.  Nam  figurae  Testamenti  ve¬ 
teris  sunt  historiae  verae  ad  litteram  ,  et  se¬ 
cundum  verborum  proprietatem  exponendae, 
quamvis  aliquid  aliud  praeterea  significent, 
ut  patet  ex  toto  isto  cap.  X.  epist.  1.  ad  Cor. 
Nam  dicuntur  filii  Israel  fornicati,  et  idola 
coluisse,  ac  propterea  a  Deo  variis  modis 
puniri,  et  in  his  omnibus  figuram  gessisse 
populi  Christiani,  qui  similiter  punietur,  si 
similia  peccata  faciet  :  ac  certe  proprie  et  ad 
litteram  illi  fornicati  sunt,  idola  coluere,  pu¬ 
niti  sunt ;  ergo  etiam  proprie,  et  ad  litteram 
intelligendum  est,  quod  Christum  tentave- 
rint.  Adde,  quod  ideo  solum  Transylvani 
confugiunt  ad  figuras,  ne  cogantur  admitte¬ 
re,  Christum  fuisse  antequam  nasceretur  ex 
Virgine  :  at  Paulus  ibidem  clarissime  dicit, 
in  deserto  cum  Mose  Christum  (ut  Deum  vi¬ 
delicet,  non  ut  hominem)  Judaeis  adfuisse  : 
Bibebant,  inquit,  de  spirituali  consequente  eos 
petra  :  petra  autem  erat  Christus  (1),  id  est, 
Judaei  in  deserto  biberunt  aquam  de  petra, 
sed  non  erat  ea  petra  materialis,  quae  sua 
virtute  potum  praebebat ,  sed  erat  alia 
quaedam  petra  invisibilis  et  spiritualis  ,  quae 
illis  perpetuo  aderat,  eosque  comitabatur,  et 
omnia  illis  procurabat  :  ea  vero  petra  erat 
Christus,  et  sic  exponunt  omnes  ,  nec  facile 
potest  excogitari  alius  sensus. 

Tertii  loci  solutio  nihil  valet.  Nam  etiam 
David  Psal.  LXVII-  de  futura  Christi  ascen¬ 
sione  vaticinatur,  et  tamen  de  eodem  Christo 


ibidem  dicit,  quod  descenderit  olim  ad  mon¬ 
tem  Sina,  et  pertransierit  cum  populo  per 
desertum ;  et  alia  ,  quae  non  possunt  conve¬ 
nire  ei,  qui  non  fuerit  ante  incarnationem. 
Unde  recte  Hieronymus  et  Theodoretus  ex¬ 
ponentes  hunc  locum  dicunt,  Davidem  signi¬ 
ficare  voluisse,  unum  atque  eumdem  esse 
eum,  qui  descendit  in  montem  Sina  coram 
Judaeis  olim  ,  et  qui  postea  in  coelum  coram 
Apostolis  ascendit. 

Quarti  loci  solutio  non  est  solida,  quia  nos 
non  argumentamur  ex  adoratione,  sed  ex  eo 
quod  Paulus  dixit  scriptum  esse  de  Deo 
Israel.  Hinc  enim  sequitur ,  Christum  esse 
Deum  Israel.  Non  enim  ita  ratiocinamur, 
Christus  jubetur  adorari  ab  Angelis  ;  igitur 
est  Deus  verus  :  (quamquam  et  hoc  est  bo¬ 
num  argumentum,  et  eo  utitur  sanctus  Pau¬ 
lus)  sed  hoc  est  argumentum  nostrum.  David 
in  Psalm.  XCVI.  dicit,  Deum  Israel  adorari 
debere  ab  Angelis  :  sed  Paulus  affirmat ; 
Christum  esse  illum,  qui  ex  sententia  Da- 
vidis  adorari  debet  ab  Angelis  ;  ergo  David, 
Paulo  teste,  Christum  asserit  esse  Deum 
Israel. 

Quinti  loci  solutio  est  mera  corruptio  Scri¬ 
pturae  :  nam  Paulus  non  facit  apostrophen 
ad  Patrem,  sed  citat  varia  loca  de  Christo, 
et  inter  alia  istum  locum,  ut  patet  ex  illa 
particula  conjunctiva  et.  Ad  Angelos ,  inquit, 
dicit :  Qui  facit  Angelos  suos  spiritus ,  et  minis¬ 
tros  suos  flammam  ignis  :  ad  Filium  autem , 
thronus  tuus  Deus  in  seculum  secali, ,  et  tu  Do¬ 
mine  initio  terram  fundasti  etc.  (2). 

Ratiunculae  autem  Transylvanorum  levis¬ 
simae  sunt,  et  mirum  est ,  non  fuisse  a  Petro 
Melio  refutatas.  Ad  Primam  et  Secundam 
dico  :  Patrem  Christi  esse  creatorem ,  sed 
non  sine  Verbo  suo,  cum  quo  sicut  est  Deus 
unus,  ita  et  unus  creator.  Ad  Tertiam  dico  : 
non  pugnare  esse  creatorem,  et  esse  eum 
per  quem  Deus  Pater  creat.  Nam  idem  Chris¬ 
tus  dixit  Joa.  V.  Pater  meus  operatur ,  et  ego 
operor,  et  tamen  etiam  dicit  Joann.  XIV. 
Pater  in  me  manens  ipse  facit  opera  (3) ;  ita¬ 
que  uterque  vere  erat,  quia'  uterque  ha¬ 
bet  in  se  omnipotentiam,  et  eamdem  om¬ 
nipotentiam  :  dicitur  autem  Pater  creare 
per  Filium,  non  Filius  per  Patrem,  quia  Deus 
potentia  et  sapientia  sua  Mundum  creavit  : 
Filius  autem  Virtus  et  Sapientia  Dei  a  Paulo 
nominantur  ,  I.  Cor.  I.  ei  Brachium  Domini, 
ab  Isaia  cap.  LIII. 


(1)  I.  Cor.  X.  4.  —  (2)  Hebr.  I,  7.  —  (3)  Joan.  V,  17 :  XIV.  10. 

Ad  Quartam  dico  :  Paulum  conferre  Chris¬ 
tum  cum  Angelis ,  quia  dicturus  erat ,  eum 
paulo  minus  ab  Angelis  fuisse  minoratum 
per  passionem.  Itaque  ne  putaremus  Chris¬ 
tum  esse  omnino  Angelis  minorem  ,  confert 
eum  cum  Angelis ,  et  ostendit ,  nullam  esse 
inter  eos  comparationem  ,  cum  Christus  sit 
Filius,  Angeli  autem  servi.  Vide  Athanasium 
Orat.  2.  in  Ai  ianos. 

Sexti  loci  solutio  nihil  valet,  quia  etsi 
Isaias  non  vidit  essentiam  Dei,  tamen  spe¬ 
cies  illa,  quam  vidit,  Deum  Israelis  reprae¬ 
sentabat  :  et  cum  Joannes  dicat,  ea  specie 
demonstratum  esse  Christum,  sequitur  Chris¬ 
tum  esse  Deum  Israelis. 

Noni  loci  solutio  nulla  est,  quia  Paulus 
Rom.  XIV  non  solum  Christo  flectenda  esse 
dicit  omnia  genua,  ut  dicit  Philip.  II,  sed 
addit,  id  scriptum  esse,  et  citat  locum  Isaiae, 
ubi  Deus  Israel  loquitur  de  se.  Ex  quo  cla¬ 
rissime  patet,  Christum  esse  ipsum  Deum 
Israel.  Neque  obstat  quod  dicitur  Philip.  II : 
Dedit  illi  nomen ,  quod  est  super  omne  nomen  : 
nam  juxta  Commentarium  Ambrosii,  Pater 
dedit  filio  nomen  super  omne  nomen  per 
aeternam  generationem  :  juxta  alios  omnes, 
dedit  homini  Christo  post  resurrectionem 
nomen  super  omne  nomen,  id  est,  nomen 
veri  Dei,  non  quod  antea  id  non  haberet, 
sed  quia  non  cognoscebatur  :  Deus  autem 
ita  clarificavit  eum,  ut  totus  Mundus  nove¬ 
rit,  hominem  illum  crucifixum  esse  verum 
Deum.  Et  quod  hic  locus  de  manifestatione 
nominis  intelligi  debeat,  patet,  quia  Christus 
id  petiit,  Jo.  XVII  :  Pater  clarifica  me  cla¬ 
ritate  quam  habui  apud  te,  priusquam  Mundus 
fieret.  Praeterea  Philip.  II  id  explicatur,  cum 
dicitur  :  Et  omnis  lingua  confiteatur,  etc. 
Denique  etiam  ante  mortem  Christus  dice¬ 
batur  Filius  Dei  vivi,  Matth.  XVI  et  Jo.  XI, 
et  passim  dicebatur  Dominus  :  Jo.  XIII :  Vos 
vocatis  me  Magister  et  Domine,  et  bene  dicitis, 
sum  etenim  (1).  Non  igitur  propter  mor¬ 
tem  acquisivit  nomen  Filii  Dei,  aut  nomen 
Domini,  sed  manifestationem  ejus.  Vide  Cy- 
rillum  lib.  IV  thesau.  cap.  2.  egregie  hunc 
locum  tractantem. 

Decimi  loci  solutio  similis  est  prioribus. 
Nam  non  ideo  sumi  debent  haec  verba  Ego 
sum  primus  et  novissimus  aliter  in  Apocalypsi, 
quam  apud  Isaiam,  quia  dicitur  in  Apoca- 
lyp.  Et  fui  mortuus  :  id  enim  contendimus, 
cum  qui  est  mortuus  secundum  formam  ho¬ 


minis,  esse  etiam  verum  Deum,  aeternum, 
primum,  et  novissimum  secundum  formam 
Dei,  ut  Isaias  dixit  :  nam  ad  verba  Isaia; 
Joannes  respexit.  Praeterea  absolute  vocatur 
Christus  primus  et  novissimus,  ut  sunt  abso¬ 
lute  prima  et  ultima  litterae,  «  et  w.  At  si 
Christus  solum  sit  primus  inter  creaturas,  et 
complementum  operum  Dei,  non  erit  sim¬ 
pliciter  primus  et  ultimus,  sed  secundum 
quid  tantum.  Deus  enim  solus  est  simpliciter 
primum  principium,  et  ultimus  finis  omnium 
rerum. 

Secunda  Classis  ex  veteri  Testamento . 

Primus  locus  Psal.  II,  qui  Psalmus  de 
Christo  intelligitur,  tum  quia  Rabbi  Salo¬ 
mon,  et  caeteri  Rabbini  de  Messia  exponunt, 
teste  Calatino,  lib.  III,  cap.  7.  tum  etiam 
quia  de  Christo  intelligitur  Act.  IV  et  XIII, 
et  Hebr.  I,  et  certe  Paulus  ad  Hebr.  I.  non 
adduceret  ex  hoc  Psalmo  argumentum  con¬ 
tra  Hebraeos,  nisi  scivisset,  Hebraeos  hunc 
Psalmum  de  Christo  intelligere  solitos.  In 
hoc  igitur  Psalmo  dicitur  :  Filius  meus  es  tu, 
ego  hodie  genui  te.  Ac  ne  putemus,  Mes¬ 
siam  esse  Filium  Dei  per  adoptionem,  quo 
modo  etiam  Israel  dictus  est  primogenitus 
Dei;  subjungit  :  Et  nunc  Reges  intelligite, 
erudimini  qui  judicatis  terram,  apprehendite 
disciplinam,  etc.  (2)  Ubi  nota,  in  Hebraeo 
fonte ,  quem  adversarii  semper  requirunt, 
esse  “2  Osculamini  Filium ,  id  est,  in 

signum  subjectionis  osculamini  manum  Fi¬ 
lii  aut  pedem.  Neque  obstat,  quod  LXX  ver¬ 
terint  :  Apprehendite  disciplinam ;  illi  enim  ad 
sensum,  non  ad  verba  respexerunt;  tunc 
enim  adoramus  vere  Christum ,  cum  ejus 
doctrinam  accipimus. 

Nota  praeterea  in  sequentibus  verbis  :  Ne 
quando  irascatur  Dominus,  in  Hebraeo  non  esse 
Dominum,  sed  referri  ad  Filium  illa  verba 
Ne  quando  irascatur,  nimirum  Filius.  Ex  quo 
intelligimus  vocem  Dominum,  a  LXX  addi¬ 
tam,  ad  Filium  esse  referendam  :  de  quo 
etiam  intelligitur  necessario  id  quod  sequi¬ 
tur  :  Cum  exarserit  in  brevi  ira  ejus,  beati  om- 


(1)  Philip.  II,  9  et  10  ;  Joan.  XVII,  5;  Joan.  XIII.  13.  —(2)  Psal.  II,  7  et  12. 

nes  qui  confidunt  in  eo.  Hic  est  jam  argumen¬ 
tum,  Messias  est  Filius  Dei  adorandus  ab 
omnibus  Regibus;  et  quibus  ille  irascitur,  ii 
omnino  peribunt,  et  qui  in  illo  confidunt, 
ii  beati  erunt;  ergo  Messias  est  verus  Deus. 
Nam  solus  verus  Deus  habet  imperium  vitee 
et  mortis,  I  Reg.  II.  Item  in  Scripturis  pas- 
sim  in  solo  vero  Deo  confidendum  esse  di¬ 
citur,  ut  Hierem.  XVII  :  Maledictus  homo, 
qui  confidit  in  homine.  Et  infra  :  Benedictus 
vir,  qui  confidit  in  Domino  (1). 

Secundus  locus  Isaiae  XLYIII  :  Audi  meJa- 
cob,  et  Israel,  quem  eqo  voco.  Ego  ipse,  ego 
primus,  et  ego  novissimus  :  manus  quoque  mea 
fundavit  terram,  et  dextera  mea  mensa  est  ccv- 
los.  Et  infra  :  Accedite  ad  me,  et  audite  hoc  : 
non  a  principio  in  abscondito  locutus  sum  : 
ex  tempore  antequam  fieret,  ibi  eram,  et 
nunc  Dominus  Deus  misit  me,  et  Spiritus  ejus 
(2).  Certum  est,  hunc  missum  non  esse  Pa¬ 
trem,  tum  quia  Pater  non  habet  a  quo  mitti 
possit,  tum  etiam  quia  Filius  testatur  se 
missum  esse  a  Patre,  Joan.  VIII,  et  a  Spi¬ 
ritu  sancto,  Lucae  IV,  .et  tamen  videmus 
hunc  ipsum  missum  esse  illum  Dominum 
Deum,  qui  fecit  coelum  et  terram,  et  qui  est 
primus  et  novissimus.  Respondit  ad  hunc 
locum,  quem  objecerat  quidam  Paulus  Thu- 
rius,  Franciscus  David,  disputat.  Alban.  V. 
illa  verba.  Et  nunc  Dominus  Deus  misit  me 
dicta  esse  ab  ipso  Propheta  de  se  ipso,  quam 
explicationem  a  Yatablo  accepit  :  Vatablus 
autem  a  Rabbinis. 

Probat  Franciscus  David  suam  senten¬ 
tiam.  Primo  quia  si  iste  locus  intelligeretur 
de  Christo,  Christus  fuisset  ante  incarnatio¬ 
nem.  At  I  Joan.  IV  dicitur,  spiritus  Anti- 
christi  esse,  qui  asserit  Christum  fuisse  extra 
et  ante  carnem.  Secundo,  quia  Paulus  dicit 
Heb.  I,  Deum  novissime  locutum  esse  in  Fi¬ 
lio  .  Isto  igitur  loco  Isaiae  non  est  Christus 
qui  loquitur,  nam  dicit,  se  a  principio  locu¬ 
tum  esse.  Tertio,  quia  illud  ibi  eram  solet 
exponi  a  Catholicis  ibi  id  est,  in  monte  Sina. 
At  Galat.  III  dicitur  Lex  data  in  monte  Sina 
per  Angelos,  non  per  Christum.  At  istse  ra¬ 
tiones  nihil  probant,  et  mirum  est,  illum 
Paulum  Thurium  non  potuisse  eas  refel¬ 
lere. 

Ad  Primum;  Joannes  non  ait,  Christum 
non  fuisse  ante  carnem,  sed  ait,  Antichris- 
tum  esse,  qui  negat  Christi  incarnationem, 


ut  negabant  eo  tempore  Ebion  et  Cerin¬ 
thus,  et  nunc  ipsi  Transylvani.  Haec  enim 
sunt  verba  Joannis  I,  cap.  IV.  Omnis  spiritus 
qui  confitetur  Jesum  Christum  in  carne  venisse, 
ex  Deo  est,  et  omnis  spiritus,  qui  solvit  Jesum, 
ex  Deo  non  est,  et  hic  est  Antichristus  (3) . 
Quid  est  autem  solvere  Jesum,  nisi  dividere 
Verbum  a  carne,  ac  dicere,  Filium  Dei  non 
esse  factum  vere  filium  hominis,  sed  solum 
in  eo  tanquam  in  templo  inhabitasse?  Quid 
vero  est,  Jesum  in  carne  venisse,  nisi  Ver¬ 
bum  Dei  veram  carnem  in  unitatem  hypo¬ 
stasis  suse  assumpsisse,  atque  ita  verum  ho¬ 
minem  factum  ad  homines  venisse? 

Ad  Secundum;  Paulus  non  negat,  Dei 
Verbum  locutum  ante  incarnationem,  sed 
tantum  ait,  Deum  ultimo  tempore  locutum 
esse  corporali  ore  et  voce  per  Filium  incar¬ 
natum,  qui  olim  loquebatur  per  ora  Prophe¬ 
tarum  . 

Ad  Tertium  dico  :  Legem  datam  in  Sina 
a  Deo  Patre,  et  Filio,  et  Spiritu  sancto,  sed 
ministerio  Angelorum .  Quod  autem  Isaias 
ad  litteram  loquatur  de  Christo,  patet  primo 
ex  Patribus  :  nos  enim  habemus  consensum 
Patrum.  Nam  Origenes  lib.  I.  cont.  Celsum 
ultra  medium,  Euseb.  lib.  V  demonstrat, 
cap.  6,  Athanasius  in  serm.  de  sanctiss. 
Deip.  ultra  medium,  Chrysostomus  de  sanet, 
et  ador.  Spir.  circa  finem ,  Ambrosius 
lib.  II  de  Fide  ,  cap.  4,  Hieronymus  et 
Cyrillus  in  hunc  locum  Isahe,  et  Augustinus 
lib.  XX  de  Civit.  Dei,  cap.  ult.  ita  exposue¬ 
runt.  Praeterea  textus  ipse  id  clamat  :  Ex 
tempore  antequam  fierent ,  ibi  eram  et  nunc 
Dominus  Deus  misit  me  (4),  in  Hebraeo  habe¬ 
tur  nnjn  WN  'nimi  rora,  a  tempore  essendi 
hoc,  ibi  ego ,  et  nunc  Dominus  Deus  misit  me, 
hoc  est,  cum  fierent ,  ibi  eram,  et  sic  verte¬ 
runt  LXX  flvtxa  lysvsTo,  lv.il  r'y.m ;  vel  ante  tem- 
pus  essendi  hoc ,  id  est  ut  vertit  Hieronymus, 
Antequam  fieret,  ibi  eram.  Quid  est  autem  il¬ 
lud  Essendi  hoc  ?  Aliqui  exponunt  coelum  et 
terram,  ut  Hieronymus,  et  tunc  sensus  est, 
Antequam  fieret ,  vel  Cum  fieret  coelum  et  ter¬ 
ra,  ego  ibi' eram.  Et  hoc  certe  non  potest 
convenire  Prophetae. 

Alii  intelligunt  per  illud  Hoc  Legem  da¬ 
tam  in  Sina,  et  hoc  etiam  non  convenit  Pro¬ 
phetae  in  persona  sua,  quippe  qui  natus  est 
multis  saeculis  post  Legem  datam,  ne  dicafii 
post  creationem  coeli  et  terrae.  Itaque  duae 


(1)  Jerem.  XVII,  5  et  7.  —  (2)  Isai.  XLVIII;  12  et  16.  —  (3)  I.  Joan.  IV,  2  et  3.  —  (4)  Isai. 
XLYIII,  16. 


CAPUT  V. 


259 


explicationes  nobis  maxime  favent.  Alii  ex¬ 
ponunt  de  hac  prophetia,  ut  sit  sensus  :  Cum 
fieret  haec  prophetia ,  ego  aderam.  At  ridicu¬ 
lum  est  :  quis  enim  non  est,  ubi  loquitur? 
Aliqui  exponere  possent  de  eversione  Baby¬ 
lonis  per  Cyrum,  nam  de  hac  re  paulo  ante 
loqifebatur  Isaias  :  sed  ibi ,  id  est,  in  Baby¬ 
lonia  non  erat  Isaias,  cum  id  fieret,  imo 
eversa  est  Babylon  a  Cyro  ducentis  annis 
post  mortem  Isaiae,  et  tamen  hic  loquitur 
de  re  jam  facta  cum  ait  Cum  hoc  feret ,  vel 
Antequam  feret.  Bestat  solum  ut  dicant, Pro¬ 
phetam  de  improviso  mutare  personam,  et 
cum  dixisset  in  persona  Dei  Antequam  fe¬ 
ret ,  ibi  eram  :  jam  in  persona  sua  dicere 
Nunc  Dominus  Deus  misit  me.  Sed  obstat  co¬ 
pulativa  Et ,  quae  habetur  in  textu  Graeco, 
Hebraeo,  et  Latino.  Cogit  enim  ea  copula,  ut 
de  eodem  omnia  intelligamus.  Qui  enim  di¬ 
xit  Antequam  feret ,  ibi  eram ,  subjungit  Et 
nunc  misit  me  Dominus.  Alioquin  si  licet  sine 
causa  fingere  mutationes  personarum,  nihil 
unquam  certi  ex  divinis  Litteris  colligi  po¬ 
terit. 

Tertius  locus  est  Isaiae  XXXV  :  Deus  ipse 
veniet  et  salvabit  nos.  Tunc  aperientur  oculi 
coccorum ,  et  aures  surdorum  patebunt.  Tunc 
saliet  sicut  cervus  claudus ,  et  aperta  erit  lin¬ 
gua  mutorum.  Hunc  locum  de  Christo  intel- 
ligi  patet.  Primo,  quia  Dominus  Mattii.  XI 
respondit  discipulis  Joannis  :  Euntes  ^ enun¬ 
tiate  Joanni  etc.  Caeci  vident ,  surdi  audiunt , 
claudi  ambulant  etc.  (1) 

Secundo,  quia  nunquam  Deus  per  ullum 
Prophetam  haec  signa  fecit.  Qui  enim  tem¬ 
pore  Testamenti  veteris  miracula  fecerunt, 
sunt  Moses,  Josue,  Elias,  Elisaeus,  et  ipse 
Isaias.  At  nulli  eorum  curarunt  caecos,  sur¬ 
dos,  mutos,  claudos,  quae  signa  Isaias  no¬ 
minavit,  et  Christus  passim  fecit.  Praeterea 
loquitur  Isaias  de  tempore  futuro  :  Deus,  in¬ 
quit,  ipse  veniet  etc.  at  omnes  illi  Prophetae, 
qui  signa  aliqua  fecerunt,  ante  tempora 
Isaiae  fuerunt..  Unde  Dominus  Jo.  XV  :  Si 
opera  non  fecissem ,  quae  nemo  alius  fecit 
etc.  (2) 

Tertio,  qui  aPatres  sic  exponunt :  Ireneeus 
lib.  III.  cap.  22.  Cyprianus  lib,  II  cont.  Jud. 
cap.  7.  Eusebius  lib.  VI  demonst.  cap.  21. 
Hieronymus  et  Cyrillus  in  hunc  locum  Isaiae. 
Item  Cyrillus  lib.  IV  in  Jo.  cap.  28.  Augus¬ 
tinus  lib.  de  quinq.  haeres,  cap.  6.  Athana- 


sius  lib.  De  Immunit.  Verbi,  ultra  medium. 
Quod  autem  Dominus  Deus,  de  quo  hic  est 
sermo,  sit  Deus  Israel,  patet,  quia  absolute 
Propheta  dicit,  Deus  ipse  veniet  ;  nam  Deos 
falsos  et  metaphoricos  nunquam  absolute 
appellant  Deos  Prophetae,  et  praesertim  illud 
pronomen  Ipse  indicat  verum  Deum,  non 
autem  ministrum  aliquem  loco  ejus  ventu¬ 
rum. 

Quartus  locus  est  Isa.  LII  :  Dicit  Domi¬ 
nus  :  jugiter  tota  die  nomen  meum  blasphema¬ 
tur,  propter  hoc  sciet  populus  meus  nomen 
meum  in  illa  die ,  quia  ego  ipse ,  qui  loquebar , 
ecce  adsum  (3).  Quod  is,  qui  initio  loquitur, 
sit  Dominus  Deus,  certum  est,  nam  Utitur 
nomine  ineffabili,  et  conqueritur,  quod  blas¬ 
phemetur  nomen  suum,  et  nominat  se  Deum 
Israel,  et  vocat  Judaios  populum  suum,  ac 
denique  dicit  se  esse  qui  per  Prophetas  lo¬ 
quebatur,  quae  omnia  soli  Deo  voro  conve¬ 
niunt. 

Quod  autem  idem  ipse  sit  Christus,  pro¬ 
batur.  Nam  dicit:  Ego  qui  loquebar ,  ecce  ad¬ 
sum.  Quando  enim  quaeso,  qui  loquebatur 
olim  per  Prophetas  adfuit  praesens,  ut  per 
se  loqueretur,  nisi  cum  natus  est  Christus? 
Unde  recte  legitur  liaec  prophetia  in  nocte 
natalis  Domini,  et  omnia  sequentia  mirabili¬ 
ter  cohaerent.  Nam  statim  Propheta,  quasi 
videret  Christum  jam  perambulantem  mon¬ 
tes  Judaeae,  et  evangelizantem,  subjungit  : 
Quam  pulchri  super  montes  pedes  praedicantis 
pacem,  annuntiantis  bonum?  Item:  Oculo  ad 
oculum  videbunt.  Et  infra,  explicans  fructus 
hujus  adventus  :  Consolatus  est  Dominus  po¬ 
pulum  suum  ,  redemit  Hierusalem.  Paravit 
brachium  sanctum  suum  in  oculis  omnium  gen¬ 
tium,  et  videbunt  omnes  fines  terree  salutare  Dei 
nostri.  Et  infra  :  Praecedet  vos  Dominus,  et 
congregabit  vos  Deus  Israel  (4).  Denique  sic 
exponunt  Patres  ,  Tertullianus  lib.  IV  in 
Marcion.  amte  medium.  Eusebius  lib.  VI  de- 
monstr.  cap*  24.  Ambrosius  lib.  II  de  Fide, 
cap.  3.  Hieronymus  et  Cyrillus  in  hunc  lo¬ 
cum. 

Quintus  locus  est  Isaiae  XLV  :  Haec  dicit 
Dominus :  Labor  NE gypti  et  negotiatio  NE thio- 
pice  et  Sabaim,  viri  sublimes  ad  te  transibunt, 
et  tui  erunt :  post  te  ambulabunt,  vincti  mani¬ 
cis  pergent,  et  te  adorabunt ,  teque  deprecabun¬ 
tur.  Tantum  in  te  est  Deus,  et  non  absque  te 
Deus.  Vere  tu  es  Deus  absconditus ,  Deus  Is- 


(1)  Isai.  XXXV,  4,  5  et  6;  Matth.  XI,  4  et  seq.  —  (2)  Joan.  XV,  24.  —  (3)  Isai.  LII,  5  et  6.  — 
(4)  Ibid.  7,  9  et  12. 

rael  Salvator  (I).  Haec  tam  manifeste  dicun¬ 
tur  a  Domino  Deo  de  Filio  suo  incarnando, 
ut  Hieronymus  in  hunc  locum  scribat,  nul¬ 
lum  esse  effugium  a  laqueis  hujus  Testimo¬ 
nii.  Nam  etsi  in  superioribus  loquatur  de 
Cyro ;  tamen  quia  Cyro  non  convenit  illud 
Non  est  absque  te  Deus ;  oportet  vel  haec  dici 
de  Cyro,  ut  Christum  referebat,  vel  simpli¬ 
citer  de  Christo,  nec  de  Patre  possunt  intel- 
ligi,  cum  ipse  Pater  sit, »  qui  dicit  de  alia 
persona  :  Te  adorabunt,  teque  deprecabuntur. 
Et  subjungit  verba  deprecantium  :  Tantum 
in  te  est  Deus,  et  non  est  absque  te  Deus.  Adde, 
quod  Patri  non  recte  diceretur,  in  te  est  Deus: 
Christo  autem  rectissime  omnia  conveniunt; 
nam  et  in  ipso  est  Deus,  cum  sit  ejus  huma¬ 
nitas  quasi  templum  divinitatis,  et  absque 
ipso  non  est  Deus,  quia  ipse  solus  cum  Pa¬ 
tre  et  Spiritu  sancto  est  verus  Deus. 

Sextus  locus  est  Baruch  III  :  Hic  est  Deus 
noster ,  et  non  aestimabitur  alius  adversus  eum. 
Hic  adinvenit  omnem  viam  disciplina ?,  et  tra¬ 
didit  eam  Jacob  dilecto  suo,  post  hcec  in  terris 
visus  est,  et  cum  hominibus  conversatus  est  (2) 
Hic  de  Deo  Israel  clarissime  agitur,  qui  so¬ 
lus  similem  non  habet,  et  qui  postquam  tra¬ 
didit  disciplinam  Israel,  id  est,  Legem  in 
monte  Sina,  tandem  homo  factus  in  terris 
visus  est,  et  cum  hominibus  conversatus  est. 
Atque  ita  exponunt  Patres.  Cyprianus  lib.II. 
cont.  Jud.  cap.  5.  Eusebius  lib.  VI  demonst. 
cap.  19.  Ambrosius  lib.  Ide  Fide,  cap.  2.  Hi¬ 
larius  lib.V  Trin.  in  fine.  Nazianzenus  Orat. 
4.  de  Theol.  Basilius  lib.  IV  in  Eunom.  non 
procul  a  fine  Chrysostomus  in  Orat,  quod 
Christus  sit  Deus.  Augustinus  lib.  XVIII  de 
Civit.  Dei  cap.  33.  Gyrillus  lib.  X  in  Julian. 
Theodoretus  in  hunc  locum.  Ad  hunc  locum 
nihil  respondent,  nisi  librum  esse  apocry¬ 
phum,  quia  non  habetur  in  Hebraeo.  At  cer¬ 
te  longe  major  est  tot  Patrum  auctoritas, qui 
hunc  librum  ut  sacrum  et  canonicum  citant, 
quam  paucorum  haereticorum,  qui  eumdem 
librum  rejiciunt. 

Septimus  locus  est  Zacharise  II.  Hcec  dicit 
Dominus  exercituum  :  Post  gloriam  misit  me 
ad  Gentes ,  quee  spoliaverunt  vos ,  qui  enim  teti¬ 
gerit  vos ,  tangit  pupillam  oculi  mei ,  quia  eccc 
ego  levo  manum  meam  super  eos,  et  erunt  pree- 
dee  his,  qui  serviebant  sibi ,  et  cognoscetis,  quia 
Dominus  exercituum  misit  me.  Lauda  et  Icet  are 
filia  Sion,  quia  ego  ecce  venio,  et  habitabo  in 
medio  tui,  ait  Dominus,  et  applicabuntur  Gen¬ 


tes  multa 'i  ad  Dominum  in  die  illa,  et  erunt  mi¬ 
hi  in  populum,  et  habitabo  in  medio  tui ,  et 
scies,  quia  Dominus  exercituum  misit  me  ad 
te  (3).  Hic  locus  efficacissimus  est,  ut  nota¬ 
vit  Eusebius  lib.  V,  demonstrat,  cap.  25  et 
26.  Augustinus  lib.  XX  de  Civit.  Dei,  cap. 
ult.  Item  Ambrosius  lib.  II  de  Fide,  ca^.  3. 
Hieronymus  ,  Theodoretus  ,  Rupertus  in 
Comment.  hujus  Prophetae.  Nam  vere  Do¬ 
minus  exercituum  dicitur  missus  a  Domino 
exercituum,  idque  frequenter  repetitur. 

Respondet  tamen  Franciscus  David  disp. 
8.  hunc  locum  non  esse  ad  propositum,  quia 
est  vaticinium  de  futuro,  licet  Propheta  lo¬ 
quatur  in  praeterito  :  nam  loquitur  de  con¬ 
versione  Gentium,  quae  facta  est  post  Christi 
ascensionem  ;  ex  quo  non  potest  probari, 
Christum  ante  incarnationem  fuisse.  Praeter¬ 
ea  negat  Franciscus  David  scriptum  esse, 
Jehova  misit  me  Jehova. 

At  contra  :  nam  nos  non  vim  facimus  in 
praeterito  aut  futuro,  sed  in  eo,  quod  iste, 
qui  se  missum  dicit  a  Domino  exercituum, 
vocat  etiam  seipsum  Dominum  exercituum  : 
et  cum  constet,  unum  tantum  esse  Domi¬ 
num  exercituum  ;  sequitur,  Christum  esse 
unum  et  eumdem  Deum  et  Dominum  exer¬ 
cituum  cum  Patre  suo,  licet  distinguantur 
personaliter.  Impudenter,  autem  negat  Fran¬ 
ciscus  David  scriptum  esse,  Jehova  misit  me 
Jehova ,  nam  etiamsi  non  sit  scriptum  bis 
verbis  simul  positis,  scriptum  tamen  est  his 
verbis  ,  licet  quibusdam  interpositis ,  quae 
non  mutant  sensum,  ut  patet. 

Octavus  locus  Zacharise  cap.  III.  Ostendit 
mihi  Dominus  Jesum  Sacerdotem  magnum , 
stantem  coram  Angelo  Domini,  et  Satan  stabat 
a  dextris  ejus ,  ut  adversaretur  ei,  et  dixit  Do¬ 
minus  ad  Satan  :  lncrepet  Dominus  in  te  Sa¬ 
tan,  Dominus  equi  elegit  Hierusalem  (4).  Ilie 
apertissime  videmus,  Dominum  mlT)  dicere 
diabolo  :  Lncrepet  in  te  Dominus  mni  Ex  quo 
sequitur  Dominum  mrv  non  esse  unam  per¬ 
sonam,  sed  plures.  Quod  autem  altera  ha¬ 
rum  sit  Christus,  docent  Eusebius  lib.  V 
demonstrat,  cap.  27,  Hieronymus,  Theodo¬ 
retus,  et  Rupertus  in  hunc  locum.  Et  ratio¬ 
nem  reddit  Theodoretus,  cur  Filius  potius 
sit,  quam  Spiritus  sanctus,  qui  ait  lncrepet 
in  te  Dominus  ;  quia  nimirum  Satan  adversa¬ 
batur  Jesu  Filio  Josedech,  qui  gerebat  figu¬ 
ram  Christi  :  unde  cum  non  posset  ille  Jesus 
per  se  Satanae  resistere,  Filius  Dei  qui  etiam 


(1)  Isai.  XLV,  14.  —  (2)  Baruch.  III,  36  et  seq.  —  (3)  Zach.  II,  8  et  seq.  —  (4)  Ibid.  1  et  seq. 


CAPUT  VI. 


201 


Jesus  dicendus  erat,  increpuit  pro  illo  Sata- 
nam,  et  simul  liac  increpatione  significavit, 
se,  cum  carnem  acciperet,  diabolum  incre- 
paturum,  quod  fecit  Matth.  IY,  cum  ait  : 
Vade  Satana. 

Posset  aliquis  respondere  :  lioc  loco  An¬ 
gelum  coram  quo  stabat  Jesus,  Dominum 
vocari,  et  eum  dixisse  lncrepet  in  te  Domi¬ 
nus  ;  ita  enim  exponit  Benedictus  Arias  Mon¬ 
tanus  in  Commentar,  hujus  loci ;  et  potest 
confirmari  ejus  explicatio,  tum  quia  in  epi¬ 
stola  Judee,  Angelo  Michaeli  tribuitur  haec 
vox  ad  Satanam  lncrepet  in  te  Dominus  ;  tum 
etiam,  quia  frequenter  in  Scripturis  Angeli 
appellantur  nomine  Domini,  quia  legati  ejus 
erant,  et  ejus  personam  gerebant,  ut  patet 
Gen.  XVIII,  Exod.  III,  Judic.  II,  et  alibi.  At 
contra  :  nam  Judas  non  loquitur  de  hac  in¬ 
crepatione,  sed  de  alia  quae  facta  est  ab  An¬ 
gelo  contendente  cum  diabolo  de  Moysi  cor¬ 
pore.  Porro  Angeli  numquam  appellantur 
nomine  rurn  sed  is,  qui  per  Angelos  loque¬ 
batur,  qui  erat  verus  Deus  :  aut  certe  Ange¬ 
lus  dicitur  rurn  non  ut  Angelus,  sed  ut  Do¬ 
minum  repraesentans.  Sed  sive  hoc  loco  Do¬ 
minus  ipse  loquatur,  sive  Angelus  Domini 
personam  gerens  ;  semper  tamen  colligitur 
esse  duas  personas,  quae  sint  unus  numero 
Dominus.  Nam  si  esset  tantum  una  persona 
Dominus;-  non  diceret  Angelus  illam  perso¬ 
nam  repraesentans  lncrepet  in  te  Dominus ,  sed 
ipse  increparet,  ut  personam  Domini  refe¬ 
rens  . 

Nonus  locus  Zachariae  XII.  Effundam  su¬ 
per  Domum  David,  et  super  habitatores  Hie¬ 
rusalem  spiritum  gratice  et  precum,  et  aspicient 
ad  me,  quem  confixerunt  (1).  Hic  locus  intelli- 
gitur  de  Christo  confixo  in  cruce,  et  tamen 
loquitur  Deus  Israel,  qui  solus  potesf  effun¬ 
dere  in  homines  spiritum  gratiae  et  precum. 
Nec  est  opus  afferre  testimonia  Patrum.  Nam 
Joan.  XIX  dicitur  impletum  hoc,  quando 
Cbristus  crucifixus ,  et  lancea  perforatus 
fuit  :  et  praeterea  res  ipsa  clamat.  Nam 
quando,  quaeso,  Deus  auctor  gratiae,  confixus 
fuit,  nisi  quando  Christus  verus  Deus  et  Do¬ 
minus  gloriae  (ut  Paulus  loquitur)  crucifixus 
fuit?  Yel,  si  hoc  non  placet,  ostendant  ad¬ 
versarii,  ubi  et  quando  Deus  Pater  confixus 
fuerit,  ut  possit  vere  dicere  :  Aspicient  ad 
me,  quem  confixerunt. 


CAPUT  vi. 


Tertia  classis  ex  Testamento  novo. 

Primum  testimonium  sit  illa  confessio  Pe¬ 
tri  ex  revelatione  Dei  Patris,  Matthaei  XYI. 
Tues  Christus  Filius  Dei  vivi  (2).  Ubi  nota, 
hic  Petrum  asserere  Christum  esse  Filium 
verum,  et  naturalem  Dei ;  ideo  enim  addidit 
Vivi,  quia  proprium  est  viventium  gignere 
sibi  simile  in  natura.  Et  confirmatur  ex  aliis 
locis,  nam  Joan.  III  dicitur  Christus  Filius 
unigenitus.  Rom.  YI1I  dicitur  Filius  proprius . 
I  Joan.  Y  dicitur  Filius  verus.  Coloss.  I,  et 
Hebr.  I  dicitur  Naturalis  :  nam  dicitur  ima¬ 
go  seu  character  hypostasis  paternae,  quod 
non  convenit  adoptivis.  Item  ibidem  dicitur 
talis  Filius,  ut  respectu  ejus  Angeli  servi  di¬ 
cantur,  qui  tamen  alioqui  filii  Dei  sunt  adop¬ 
tivi,  et  quidem  praecipui. 

Denique  Christus  accusatus  fuit,  quod  se 
praedicasset  Filium  Dei,  Joan.  XIX  :  Nos  le¬ 
gem  habemus,  et  secundum  legem  debet  mori, 
quia  Filium  Dei  se  fecit  (3).  Et  certum  est, 
non  fuisse  accusatum,  quod  se  fecisset  Fi¬ 
lium  Dei  adoptivum,  aut  metaphoricum  : 
nam  etiam  Judaei  dicebant  :  Unum  Patrem 
habemus  Deum  (4),  Joan.  VIII.  Et  tamen 
Christus  non  diluit  hanc  accusationem,  sed 
tanquam  veram  admisit,  et  in  ea  confessione 
mori  voluit.  At  si  verus,  proprius,  unigeni¬ 
tus,  naturalis  Filius  est ;  ergo  ex  substantia 
Patris  genitus,  non  autem  partem  substan¬ 
tiae  accepit,  quia  Deus  impartibilis  est ;  ergo 
accepit  totam ;  igitur  est  unus  numero  Deus 
cum  Patre. 

Respondent  Ministri  Transylvani  lib.  II, 
cap.  7,  et  Blandrata,  disput.  6.  Albana, 
Christum  esse  Filium  verum  et  proprium 
Dei,  quia  de  Spiritu  sancto  conceptus  fuit, 
et  probant.  Nam  Lucae  I  dicitur  :  Spiritus 
sanctus  superveniet  in  te,  et  virtus  Altissimi 
obumbrabit  tibi ,  ideoque  quod  nascetur  ex  te 
sanctum,  vocabitur  Filius  Dei  (5). 

At  contra  :  nam  etiam  Adam,  Eva,  Ange¬ 
li  omnes,  non  geniti  sunt  ex  semine  viri,  sed 
immediate  opera  Dei ;  quomodo  ergo  dicitur 
Filius  unigenitus?  Secundo,  si  ideo  est  Filius 


(1)  Ibid.  X,  12.  —  (2)  Matth.  XVI,  16. —  (3)  Joau.  XIX,  7.  —  (4)  Joan.VIII,  41.  —  (5)  Luc.  I,  31 . 

Dei  Christus,  quia  conceptus  est  in  utero 
Virginis  opera  Spiritus  sancti ;  ergo  Filius 
Spiritus  sancti  clici  poterit  :  at  hoc  nusquam 
habet  Scriptura,  imo  contra  ,  Spiritum  a 
Filio  procedere  dicit  Joan.  XV,  et  alibi. 
Tertio,  hoc  non  est  esse  naturalem  et  verum 
Filium  :  non  enim  Deus  ex  substantia  sua 
genuit  Christum  in  utero  Virginis,  sed  ex 
sola  substantia  Virginis.  Unde  Hebr.  VII, 
dicitur,  _  Christus  sine  patre  et  sine  matre, 
id  est,  sine  patre  in  terris,  sine  matre  in 
coelis,  ut  omnes  Graeci  et  Latini  exposue¬ 
runt. 

Ad  locum  illum  Lucae  I  dico  cum  Am- 
bros.  ser.  5,  in  Psal.  CXVIII.  Gregorio  lib. 
XVIII  Moral.  cap .  12.  Beda  et  Bernardo  in 
hunc  locum,  virtutem  Altissimi  esse  Verbum 
Dei,  quod  in  uterum  Virginis  descendit,  ibi- 
que  carnem  induit ;  ac  ideo  filius  Mariae  Fi¬ 
lius  Altissimi  dicitur.  Posset  etiam  dici,  con¬ 
ceptionem  de  Spiritu  sancto  signum,  non 
causam  esse,  cur  Christus  dicatur  Filius  Dei. 
Decuit  enim,  ut  si  Dei  Filius  hominis  filius 
fieri  vellet,  nonnisi  ex  Virgine  nasceretur  : 
et  si  Virgo  paritura  esset,  nonnisi  Deum  pa¬ 
reret,  ut  recte  ait  B.  Bernardus  serm.  2.  su¬ 
per  Missus  est. 

Porro  Jacobus  Paleologus,  qui  unus  cum 
esset  ex  praecipuis  Doctoribus  novorum  Sa- 
mosatenorum,  Romae  tandem,  ut  supra  di¬ 
ximus,  ad  veram  Fidem  conversus  est ;  ar¬ 
gumentum  nostrum  non  solum  nihili  facie¬ 
bat,  sed  etiam  adversus  nos  hac  ratione  re¬ 
torquebat.  Non  potest  ullus  verus  Dei  Filius 
esse  Deus  verus :  Christus  autem  est  verus 
Dei  Filius  ;  non  igitur  est  verus  Deus.  Atque 
hunc  syllogismum  (ut  ego  saepe  exilio  audi¬ 
vi)  jactabat  ut  verissimam  demonstrationem : 
et  cum  ei  dicerem,  majorem  propositionem 
syllogismi  illius  adeo  esse  falsam,  ut  con¬ 
traria  sit  verissima.  Ut  enim  verus  filius  ho¬ 
minis  est  verus  homo,  verus  filius  leonis  est 
verus  leo,  et  in  caeteris  omnibus  ad  eumdem 
modum ;  ita  quoque  verum  Dei  Filium,  ve¬ 
rum  Deum  esse  necesse  est. 

Respondebat  :  secundum  Philosophiam 
quidem,  verum  Filium  ejusdem  esse  naturae 
cum  Patre  suo,  non  autem  secundum  Scrip¬ 
turam.  Siquidem  Scriptura  eos  veros  Dei  fi¬ 
lios  facit,  qui  a  Deo  constituuntur  haeredes, 
ut  de  Christo  dicitur  Hebr.  I,  non  autem 
potest  esse  Deus  verus,  qui  a  Deo  haeres 
constituitur. 


Non  exspectas,  credo,  prudens  Lector, 
harum  ineptiarum  refutationem.  Quid  enim? 
non  erat  secundum  Scripturam  verus  filius 
Adami  Seth,  et  Abrahami  Isaac,  et  Jacobi 
Ruben  ?  et  nonne  erant  ejusdem  naturae  cum 
patribus  suis?  Deinde  Scriptura  nonne  aper¬ 
te  dicit,  hominem  esse  haeredem,  quia  fi¬ 
lium  ;  non  filium,  quia  haeredem  ?  Rom.  VIII. 
Quod  si  filii  et  hceredes  ;  hceredes  quidem  Dei , 
coliceredes  autem  Christi.  Et  de  Christo  Ileb. 
I,  prius  dicit  :  Locutus  est  nobis  in  Filio.-  De¬ 
inde  addit :  Quem  constituit  hceredem  univer¬ 
sorum  (1).  Nec  intelligas  eum  constitutum 
haeredem  temporali  donatione,  sed  aeterna 
generatione. 

Secundum  testimonium  Lucae  I.  Multos  fi¬ 
liorum  Israel  convertet  ad  Dominum  Deum  ip¬ 
sorum ,  et  ipse  prcecedet  ante  illum  in  spiritu  et 
virtute  Elice  (2).  Dominus  Deus  Israel  omnium 
judicio,  et  maxime  haereticorum  hujus  tem¬ 
poris,  est  solus  verus  Deus  :  at  Angelus  hoc 
loco  vocat  Christum  Dominum  Deum  Israel. 
Sic  enim  interpretantur  Irenaeus  lib.  III,  c. 
14.  Ambrosius,  Beda,  Euthymius,  et  alii  in 
hunc  locum.  Nec  potest  aliter  intelligi ;  nam 
illud  Et  ipse  prcecedet  ante  illum  non  potest 
referri  nisi  ad  Dominum  Deum  Israel  imme¬ 
diate  antea  nominatum.  Constat  autem, 
Joannem  praecessisse  ante  Christum,  non 
ante  Deum  Patrem  :  Eduxit ,  inquit  Paulus 
Actor.  XIII.  Deus  Israel  Salvatorem  Jesum, 
prcedicante  Joanne  ante  faciem  adventus  ejus 
Baptismum  poenitentiae  (3).  Idem  confirmatur 
ex  illis  verbis  :  Multos  filiorum  Israel  conver¬ 
tet  ad  Dominum  Deum  ipsorum.  Joannes  enim 
non  conabatur  convertere  homines,  nisi  ad 
Christum,  illum  enim  assidue  praedicabat. 
Unde  Joan.  I.  Cum  vidisset  Joannes  Jesum 
ait  :  Ecce  Agnus  Dei ,  ecce  qui  tollit  peccata 
Mundi  (4).  Et  continuo  ad  illa  verba,  An- 
dreas  qui  Joannis  discipulus  erat,  conversus 
est  ad  Christum,  et  secutus  est  eum. 

Tertium  testimonium  Joan.  V.  Magis  quae¬ 
rebant  eum  Judaei  interficere ,  quia  non  solum 
solvebat  Sabbatum ,  sed  et  Patrem  suum,  dicebat 
Deum  aequalem  se  faciens  Deo  (5).  Si  Christus 
aequalem  se  Deo  Patri  praedicabat ;  ergo  erat 
verus  Deus  sempiternus  et  altissimus  ctc. 

Ad  hoc  posset  aliquis  dicere  :  Christum 
non  se  praedicasse  aequalem  Deo  Patri,  sed 
id  credidisse  Judaeos,  ut  sensus  sit;  quaere¬ 
bant  eum  Judaei  interficere,  quia  non  solum 
solvebat  Sabbatum  opinione  ipsorum,  sed 


(1)  Rom.  VIII,  17;  Hebr.  I.  2.  —  (2)  Luc.  I.  16  et  17.  —  (3)  Act.  XIII.  23  et  24.  —  (4)  Joan.  I,  29. 
—  (5)  Joan.  V,  18. 

etiam  Filium  Dei  se  faciebat,  ecqualem  se 
faciens  Deo,  ipsorum  opinione. 

At  parum  refert,  utrum  Evangelista  refe¬ 
rat  sententiam  Judaeorum,-  an  exponat  id 
quod  erat.  Nam,  ut  Chrysostomus,  Cyrillus, 
Augustinus,  et  alii  omnes  in  liunc  locum  di¬ 
cunt,  vera  erat  opinio  Judaeorum,  et  hoc 
Evangelista  narrat,  nimirum  illos  bene  in¬ 
tellexisse,  Christum  praedicare  se  aequalem 
Deo.  Nam  si  falsa  fuisset  opinio  Judaeorum, 
ut  recte  notavit  Chrysostomus,  certe  Chri¬ 
stus  aut  Evangelista  admonuissent,  ne  in 
tanta  re  erraremus ;  sicut  quando  dixerat 
Dominus  Joan.  II.  Templum  triduo  se  reae- 
dificaturum,  exposuit  Evangelista,  hoc  di¬ 
xisse  de  templo  corporis  sui.  Et  Joan.  ult. 
cum  ex  verbis  Domini  discipuli  collegissent, 
Joannem  non  moriturum,  addit  ipse  Joan- 
nes :  Non  dixit  J esus  non  moritur  etc.  (1).  Chri¬ 
stus  autem  non  solum  non  correxit  opinio¬ 
nem  Judaeorum,  sed  etiam  confirmavit  di¬ 
cens,  se  operari  eadem  quae  Pater  operatur, 
et  sicut  Pater  excitat  quos  vult,  ita  et  Filius. 
Vide  Cyrillum  in  totum  boc  c.  5,  ubi  osten¬ 
dit,  Christum  multis  modis  se  aequalem  Pa¬ 
tri  ostendisse . 

Quartum  testimonium  Joan.  X.  Ego  et 
Pater  unum  sumus  (2).  Hoc  testimonio  utun¬ 
tur  omn^s  Patres  contra  Arianos,  ht  pro¬ 
bent  unam  esse  essentiam  Patris  et  Filii. 
Respondent  Transylvani  lib.  II,  cap.  9  et 
Franciscus  David  disp.  2.  Albana,  hunc  lo¬ 
cum  intelligi  de  concordia  charitatis,  qua 
erant  unum  Pater  et  Filius.  Et  probant  pri¬ 
mo  auctoritate  Erasmi  et  Calvini  :  poterant 
etiam  addere  Arium  et  Eunomium.  Secundo 
probant  ex  Joan.  XVII,  ubi  dicitur  de  Apo¬ 
stolis  :  Ut  sint  unum,  sicut  et  nos  unum  su¬ 
mus  (3). 

At  quod  de  unitate  essentiae  hic  locus  in- 
telligatur,  probo  primo  cum  Basilio  lib.  I 
in  Eunom.  circa  fin.  et  Chrysostomo  in  hunc 
locum  ex  praecedentibus  verbis.  Christus 
enim  ut  probet  non  perituras  suas  oves,  fa¬ 
cit  hoc  argumentum  :  Nemo  potest  rapere 
oves  de  manibus  Patris  mei,  quia  ipse  major 
omnibus  est  (4) ;  ergo  nec  de  manibus  meis 
potest  ullus  oves  meas  rapere  :  Ego  enim  et 
Pater  unum  sumus.  Quod  argumentum  nihil 
concludit  nisi  illud  Unum  sumus  significet 
unam  et  eamdam  esse  manum,  id  est,  po¬ 
tentiam  Patris  et  Filii  :  quod  si  eadem  po¬ 


tentia  ,  certe  etiam  eadem  essentia  :  nam 
in  Deo  non  distinguuntur  potentia  et  essen¬ 
tia. 

Secundo  probo  cum  Augustino  et  Chryso¬ 
stomo  in  hunc  locum.  Quia  audito  hoc  verbo 
Judcei  sustulerunt  lapides,  ut  jacerent  in  eum  (5); 
ergo  intellexerunt  per  illud  Unum  sumus  Chri¬ 
stum  se  vere  Deum  unum  cum  Patre  praedi¬ 
care,  non  enim  lapidare  voluissent,  si  tan¬ 
tum  credidissent  Christum  se  dicere  unum 
esse  cum  Patre  concordia  voluntatis.  Cum 
autem  Judaei  sic  intellexerint,  nec  tamen 
Christus  correxerit  eorum  sententiam,  con¬ 
stat  eos  recte  intellexisse. 

Tertio  ,  quia  Christus  exposuit,  quid  sit 
Ego  et  Pater  unum  sumus  ;  nam  cum  Judaei 
propter  hoc  eum  vellent  lapidare ,  dixit  : 
Vos  dicitis  blasphemas ,  quia  dixi  Filius  Dei 
sum  (6) ;  ergo  idem  est,  Ego  et  Pater  unum 
sumus,  et  Filius  Dei  sum.  Non  ergo  sunt  unum 
concordia  voluntatis,  quae  potest  esse  inter 
eos,  qui  non  sunt  consanguinei, \sed  unum 
sunt,  quomodo  Pater  et  Filius  supt  unum, 
qui  eamdem  habent  naturam. 

At  objiciunt  haeretici ,  ac  in  primis  Fran¬ 
ciscus  David  disput.  8.  Albana,  et  Ministri 
Transylvani  lib.  II,  cap.  7.  Nam  Christus  in 
sequentibus  verbis  videtur  corrigere  senten¬ 
tiam  Judaeorum,  ac  declarare,  se  esse  Deum 
per  solam  gratiam,  sic  enim  ait  :  In  lege  ves¬ 
tra  scriptum  est,  Ego  dixi ,  Dii  estis  :  Si  ergo 
eos  dixit  Deos,  ad  equos  sermo  Dei  factus  est : 
quem  Pater  sanctificavit ,  et  misit  in  Mundum, 
vos  dicitis,  quia  blasphemas  ;  quia  dixi,  Filius 
Dei  sum  (7)? 

Respondeo  cum  Hilariolib.  VII.  de  Trinit. 
Christum  voluisse  dicere  ,  si  illi  possunt  ap¬ 
pellari  Dii,  qui  dono  Dei  participant  Deita¬ 
tem,  quia  sermo  Dei  ad  eos  factus  est,  et 
sunt  a  Deo  principes  aliorum  constituti,  auc¬ 
toritate  ab  ipso  accepta ;  quanto  magis  ego 
possum  dici  vere  Deus,  licet  homo  sim,  cum 
Pater  me  singulari  dono  sanctificaverit,  id 
est,  sanctum  sanctorum  fecerit ,  in  ipsa  con¬ 
ceptione  uniendo  naturae  meae  humanae  hy- 
postasim  Verbi  sui?  Quia  enim  Judaei  dixe¬ 
runt  :  De  blasphemia  laqndamus  te,  quia  tu  cum 
homo  sis,  facis  teipsum  Deum  (8).  Dominus  os¬ 
tendere  voluit,  non  solum  se  esse  Deum,  sed 
etiam  se  hominem  verum  existentem,  esse 
etiam  verum  Deum  :  id  autem  fecit  expli¬ 
cando  suam  eximiam  et  singularem  sanctifi- 


(1)  Joan.  XX,  23.  —  (2)  Joan.  X,  30.  —  (3)  Joan.  XVII,  22.  —  (4)  Joan.  X,  29.  —  (5)  Joan.  X,  31. 
—  (6)  Joan.  X,  36.  —  (7)  Ibid.  X.  34.  —  (8)  Ibid.  X.  33. 

cationem,  non  per  creatam  gratiam,  sed  per 
gratiam  unionis  hypostaticae  :  quod  autem 
talis  fuerit  ipsius  sanctificatio,  per  quam  es¬ 
set  verus  Deus  probat  ex  operibus  soli  Deo 
vero  propriis;  ait  enim  :  Si  non  facio  opera 
Patris  mei,  nolite  mihi  credere.  Et  infra  :  Ut 
cognoscatis ,  inquit,  quia  ego  in  Patre ,  et  Pater 
in  me  est  (1).  Ista  enim  mutua  inhabitatio  non 
potest  intelligi  sine  identitate  naturae.  Posset 
etiam  dici,  ut  innuit  Chrysostomus ,  Chris¬ 
tum  dupliciter  respondisse  Judaeis.  Primo 
sic,  etiamsi  essem  purus  homo,  non  propte- 
rea  blasphemavi  dicens ,  me  esse  Filium 
Dei,  cum  multo  minores  me  dicantur  in 
Scripturis  Dii.  Secundo,  repulsa  jam  ca¬ 
lumnia,  ostendisse  ex  operibus  se  esse  verum 
Deum. 

Yalentinus  Gentilis  ex  hoc  ipso  loco  argu¬ 
mentabatur  pro  suo  errore,  ut  testatur  Cal¬ 
vinus  in  lib.  suo  cont.  Gentil.  Nam  Dominus 
non  ait  :  Ego  et  Pater  unus  sumus,  sed  Unum 
sumus ;  ergo  sunt  ejusdem  naturae  et  Divini¬ 
tatis,  sed  non  sunt  unus  numero  Deus.  Et 
confirmat  ex  illo  Joann.  XVII,  ubi  dicuntur 
Apostoli  esse  'unum ,  sicut  Pater  et  Fi¬ 
lius  unum  sunt.  Ubi  Apostoli  dicuntur 
unum,  et  tamen  differebant  numero.  Respon¬ 
deo  :  non  potuisse  Christum  dicere  :  Ego  et 
Pater  unus  sumus,  quia  tunc  confudisset  per¬ 
sonas.  Aliud  enim  est  :  Ego  et  Pater  unus 
sumus,  vel  unus  Deus  ,  aut  unus  Spiritus  su¬ 
mus  ;  aliud  autem  '.Ego  et  Pater  unum  su¬ 
mus.  Nam  ego  et  Pater  unum  sumus,  signifi¬ 
cat  eos  esse  unum  ens,  sive  unam  naturam, 
quod  non  repugnat  personarum  pluralitati. 
Similiter,  Unus  Deus  sumus  significat  eos 
esse  unum  in  Deitate,  et  hoc  etiam  est  ve¬ 
rum,  nec  repugnat  personarum  distinctioni ; 
at  Unus  sumus  significat  eos  esse  unam  hy- 
postasim,  et  implicat  contradictionem. 

Quod  autem  hic  locus  non  sit  pro  Gentili, 
sed  contra  ipsum,  patet.  Primo  ,  quia  licet 
absolute  et  universaliter  Unum  sumus  non 
significet  unum  numero,  sed  unum  in  essen¬ 
tia,  sive  specie,  sive  numero  illa  sint  unum  : 
tamen  in  Deo  necessario  significat  unum  nu¬ 
mero,  quia,  ut  probatum  est  supra,  una  tan¬ 
tum  est  Divinitas  numero.  Secundo ,  idem 
patet,  quia  licet  Gentilis  videatur  dicere, 
Patrem  et  Filium  esse  unum  in  essentia  et 
specie;  tamen  cogitur  fateri,  se  ponere  diffe¬ 
rentiam  essentialem  inter  Patrem  et  Filium, 
quandoquidem  dicit  prothesi  22.  et  24. 


solum  Patrem  esse  immensum.  Filium  au¬ 
tem  pro  modulo  generationis  circumscrip¬ 
tum  etc. 

Ad  locum  Joann.  XVII.  respondet  Augus¬ 
tinus  lib.  II.  cont.  Maximin.  cap.  12.  et  lib. 
III.  cap.  22.  in  Scripturis,  nunquam  esse  dic¬ 
tum  de  rebus  diversarum  naturarum  Unum 
sunt.  Nam  non  dictum  est,  ut  Apostoli  et 
Deus  unum  sint,  sed  ut  ipsi  unum  sint,  sicut 
Pater  et  Filius  unum  sunt.  Et  rursum  ,  ut  in 
Deo  sint  unum  etc.  tamen  haec  observatio, 
licet  aliquo  modo  vera  sit ,  non  videtur  ne¬ 
cessaria.  Nam  licet  Apostoli  essent  ejusdem 
naturee  inter  se,  tamen  cum  dictum  est  a 
Christo ,  ut  ipsi  unum  sint,  illud  Unum  non 
significat  unitatem  naturae ,  sed  unitatem 
noncordiae.  Praeterea  ,  cur  non  posset  orari 
eodem  modo,  ut  Angeli  et  homines  unum 
sint?  et  tamen  Angeli  differunt  specie  ab  ho¬ 
minibus.  Denique  sicut  dictum  est  :  Qui  ad¬ 
haeret  Deo,  unus  spiritus  fit  cum  illo  (2),  I.  Co- 
rinth.  VI,  cur  non  posset  dici :  Qui  adhaeret 
Deo  unum  fit  cum  eo?  Nam  unus  spiritus  est 
una  res  :  una  res  et  unum  idem  sunt. 

Facilius  cum  Chrysostomo  hom.  1.  in  Joan. 
et  Cyrillo  lib.  XI.  in  Joann.  cap.  20.  dicere 
possumus,  Christum  non  velle  ut  Apostoli 
sint  ita  unum  omnino ,  ut  sunt  unum  di¬ 
vinae  pbrsonae ,  sed  velle  ut  Apostoli  per 
gratiam  Dei  efficiantur  unum  ex  concor¬ 
dia  voluntatis,  et  eo  modo  imitentur  divinas 
personas,  quae  sunt  naturaliter  unum  volun¬ 
tate  et  consensu  ,  et  proinde  etiam  essentia. 
Non  enim  possunt  naturaliter  agentia  libera 
idem  velle ,  nisi  habeant  eamdem  numero 
naturam.  Praeterea  etiamsi  absolute  ex  eo 
quod  Pater  et  Filius  dicuntur  unum,  non  se¬ 
queretur  esse  unum  in  essentia  :  tamen 
Joan.  X.  id  necessario  sequeretur,  propter 
rationem,  qua  illa  verba  ibi  dicuntur,  ut  jam 
ostendimus. 

Quintum  testimonium  Joann.  XIV.  Credi¬ 
tis  in  Deum  et  in  me  credite  (3).  Hinc  deducit 
Augustin.  lib.  I  deTrinit.  cap.  12.  et  interpre¬ 
tes  ejus  loci ,  Christum  esse  illum  verum 
Deum,  quem  Judaei  colebant.  Nam  si  non  est 
ipse  ille  verus  Deus,  non  potest  sibi  arrogare 
fidem,  quae  illi  soli  debetur.  Nec  movere  de¬ 
bet  particula  Et,  quasi  Christus  distinguat 
se  a  Deo ,  et  faciat  se  quasi  alterum  Deum  : 
nam  addita  est  particula  Et  propter  naturam 
humanam,  qua  distinguitur  Christus  a  Deo. 
Sensus  igitur  est  :  Si  in  Deum  creditis ,  debetis 


(1)  Joan.  X,  37  et  88.  —  (2)  I.  Cor.  VI,  17.  —  (3)  Joan.  XIV,  1. 

etiam  in  me,  quem  hic  videtis  hominem,  crede¬ 
re  :  nam  ego  non  solum  sum  homo ,  sed  etiam 
ille  Deus,  in  quem  creditis .  Ibidem  :  Si  cogno¬ 
vissetis  me ,  et  Patrem  utique  cognovissetis. 
Item  :  Philippe ,  qui  videt  me  videt  et  Pa¬ 
trem  (I). 

Cyrillus  lib.  IX,  cap.  37.  in  Joann.  con¬ 
vincit  ex  hoc  loco,  Christum  esse  unum  Deum 
cum  Patre.  Non  enim  potest  esse  verum, 
non  posse  cognosci  Christum ,  quin  cognos¬ 
catur  Pater,  nisi  sit  una  utriusque  natura. 
Accedit,  quod  Apostoli  bene  noverant ,  Je- 
sum  esse  hominem  bonum,  sapientem,  Pro¬ 
phetam,  Christum;  et  tamen  audiunt:  Si 
cognovissetis  me .  Et  rursum  :  Tanto  tempore 
vobiscum  sum ,  et  non  cognovistis  me.  Resta¬ 
bat  ergo,  ut  cognoscerent  illum  esse  Deun^ 
verum,  et  unum  cum  Patre  :  Nam  caetera 
jam  cognoverant.  Denique  Philippus  dixe¬ 
rat  :  Domine ,  ostende  nobis  Patrem  ,  et  sufficit 
nobis.  Sciebant  enim  Apostoli,  nihil  homini 
posse  sufficere  ad  beatitudinem  sine  cogni¬ 
tione  veri  Dei,  quem  verum  Deum  Patrem 
esse  non  dubitabant.  Christus  ergo  respon¬ 
dens  Philippo  :  Philippe,  qui  videt  me  ,  videt 
et  Patrem  ,  non  satisfecisset  quaestioni  illius, 
nisi  significare  voluisset ,  se  esse  verum 
Deum,  et  unum  cum  Patre  ,  atque  in  cogni¬ 
tione  sui  beatitudinem  consistere,  sicut  et  in 
cognitione  Patris. 

Respondet  Franciscus  David  in  disput.  2. 
Albana,  Christum  hominem  fuisse  imaginem 
Dei ;  et  ideo  qui  Christum  videbat,  in  sua 
imagine  Deum  videbat.  Contra  :  nam  si  ad¬ 
mitteret  Franciscus,  Christum  esse  imagi¬ 
nem  naturalem  Patris,  et  ejusdem  essentiae, 
recte  diceret  :  at  ipse  putat  Christi  formam 
visibilem  et  creatam  esse  imaginem  Dei  :  ta¬ 
lis  autem  imago  distat  longissime  ab  exem¬ 
plari  :  nihil  enim  creatum  potest  esse  per¬ 
fecte  et  expresse  Deo  simile  ,  ut  dicitur  III. 
lteg.  VIII.  Non  est  similis  tui  Deus.  Et  Isa. 
XL.  Quam  imaginem  ponetis  ei  (2)  ?  Qui  autem 
videt  talem  imaginem,  non  potest  dicere  se 
vidisse  ipsum  exemplar,  imo  cum  videmus 
imagines  simillimas  rebus,  non  propterea 
contenti  sumus,  sed  accendimur  ad  viden¬ 
dam  rem  ipsam.  Christus  autem  reprehfen- 
dit  Philippum,  qui  putabat  non  satis  videri 
Patrem  ab  eo  qui  videt  Filium.  Ex  quo 
patet ,  Christum  ut  Deum  esse  omnino 


eamdem  formam,  et  pulchritudinem  quae  est 
Pater. 

Sextum  testimonium  Joann.  XVI.  Omnia 
quce  Pater  habet  mea  sunt  (3) ;  ergo  essentiam 
Patris  habet  Filius.  Ac  ne  quis  dicat  hoc  in- 
telligi  de  rebus,  quae  sunt  extra  Deum,  quo¬ 
modo  dicimus,  omnia  quae  habet  vir  sunt 
uxoris,  et  tamen  saepe  vir  habet  sapientiam, 
quam  non  habet  uxor ;  verba  superiora  ex¬ 
cludunt  hunc  sensum  ,  praecedit  enim  :  Ille 
me  clarificabit,  quia  de  meo  accipiet.  Illud  ergo 
est  commune  Patri  et  Filio,  quod  accipit 
Spiritus  sanctus  ab  utroque.  Quid  accepit 
Spiritus  a  Filio  ?  scientiam  sine  dubio  ,  nam 
dicit  :  De  meo  accipiet,  et  annuntiabit  vobis. 
Et  supra  :  Non  loquetur  a  se,  sed  qucecumque 
audiet  loquetur  (4).  Scientia  ergo  eadem  est 
Patris  et  Filii  :  sed  scientia  in  Deo,  et  essen¬ 
tia  sunt  idem,  ut  etiam  Aristoteles  cogno¬ 
vit  ;  ergo  una  est  essentia  utriusque.  Et 
sic  exponunt  omnes  Catholici,  Chrysosto- 
mus,  Cyrillus,  Augustinus,  et  alii  in  hunc 
locum. 

Septimum  testimonium  est  illud  Joan.  XX. 
Dominus  meus ,  et  Deus  meus{  5) .  Quo  testimonio, 
ut  efficacissimo  utitur  Augustin.  in  ep.  174.’ 
ad  Pascent.  Et  quidem  certum  est,  hoc  loco 
Dominum  Deum  significare  verum  Deum 
Israel,  tum  quia  in  Graeco  habetur  articulus, 
tum  etiam  quia  Thomas  homo  Israelita  non 
noverat  alium  Dominum  Deum  quam  illum, 
de  quo  scriptum  erat  :  Audi  Israel ,  Dominus 
Deus  tuus ,  Deus  unus  est  (6)  Addit  Chryso s- 
tomus  in  homil.  de  Trinit.  Thomam  , 
cum  haec  dixit  ,  implevisse  illud  Psalm. 
LXXVI.  Manibus  meis  Deum  quaesivi ,  et  non 
sum  deceptus  (7).  Dubium  autem  esse  non 
potest,  quin  in  eo  Psalmo  de  vero  Deo  sit 
sermo. 

Nestoriani  (ut  cognosci  potest  ex  V.  Sy¬ 
nodo  cap.  12.)  dicebant ,  illa  verba  Dominus 
meus  et  Deus  meus  referri  ad  Patrem  per  ex¬ 
clamationem  Thomae  admirantis  Christi  re¬ 
surrectionem.  At  haec  mera  corruptio  Scrip¬ 
turae  est  :  nam  in  Graeco  non  est  w  signum 
exclamantis,  sed  articulus  6;  praeterea  praece¬ 
dit  in  Evangelio  :  Respondit  Thomas,  et  dixit 
ei :  Dominus  meus  ,  et  Deus  meus  etc.  Quid  si¬ 
gnificat  illud  dixit  ei  nonne  dixit  Christo  ? 
nam  cum  Christo  loquebatur  Thomas,  non 
cum  Patre.  Ad  haec  certum  est  Thomam 


(1)  Joan.  XIV,  7  et  8.  —  (2)  III.  Reg.  VII,  23:  Isai.  XL,  18.  —  (3)  Joan.  XVI,  15.  —  (4)  Ibid. 
14,  15  et  13.  —  (5)  Joan.  XX,  28.  —  (6)  Deut.  VI,  4.  —  (7)  Psal.  LXXVI,  3. 

illis  verbis  voluisse  confiteri,  quocl  antea 
non  satis  crediderat  :  at  Patrem  esse  Deum 
semper  crediderat;  de  Filii  autem  divinitate 
nonnihil  dubitaverat.  Denique  omnes  Com¬ 
mentarii  heec  ad  Christi  divinitatem  refe¬ 
runt  :  etiam  Erasmi  ipsius,  quem  Transylvani 
maximi  faciunt. 

Octavum  testimonium  ad  Roman.  IX.  Ex 
quibus  est  Christus  secundum  carnem ,  qui  est 
super  omnia  Deus  benedictus  in  scecula  (I). 
Hunc  locum  Ambrosius  ,  Chrysostomus, 
Theodoretus,  Theophylactus,  Origencs  ,  QE- 
cumenius,  et  omnes  alii  sic  intelligunt,  ut 
Christus  dicatur  verus  Deus,  quandoquidem 
super  omnia  nihil  est,  nisi  summus  Deus. 

Erasmus  tamen  conatur  in  Annotationib. 
in  hunc  locum  argumentum  infringere ,  sed 
levissimis  conjecturis.  Primo  dicit  voculam 
Deus  forte  non  esse  de  textu,  quia  Cyprianus 
lib.  II.  cont.  Judaeos,  cap.  6.  et  Hilarius  in 
Psalm.  CXXII.  hunc  locum  citant  sine  illa 
voce  Deus.  At  Cyprianus,  Aldi  et  Morelii, 
habent  vocem  Deus ,  nec  potest  deesse  :  nam 
in  eo  capite  probare  vult ,  Christum  vocari 
Deum,  et  affert  loca  Scripturae ,  ubi  vocatur 
Deus.  Hilarius  non  citat  locum  integrum  : 
nam  omittit  etiam  secundum  carnem ,  qui  ta¬ 
men  lib.  IV.  et  VIII.  de  Trinit.  citat  hunc 
locum  cum  voce  Deus.  Denique  etiam  ab¬ 
lato  Deus ,  adhuc  remanet  argumentum , 
quia  si  Christus  est  super  omnia  ,  certe  est 
Deus. 

Secundo  dicit  Erasmus,  posse  illud  Qui  est 
super  omnia  Deus  referri  ad  Patrem,  si  nimi¬ 
rum  post  voces  ex  quibus  Christus  secundum 
carnem  ponatur  punctum  ,  quomodo  dicit  se 
legisse  apud  Chrysostomum.  At  in  Chrysos- 
tomo  Graeco,  ego  non  inveni  punctum,  sed 
virgulam,  qualis  est  in  omnibus  codicibus 
Paulinis  Graecis  et  Latinis.  Deinde  num  prop¬ 
ter  unum  punctum  in  Commentario  Chry- 
sostomi  inventum  ,  quod  potuit  relinqui  ab 
insidente  musca ,  aut  irrepere  vitio  Scripto¬ 
ris,  debent  corrigi  omnes  codices  Graeci  et 
Latini?  Denique,  si  non  obstante  illo  puncto, 
Chrysostomus  ipse  refert  haec  verba  :  Qui  est 
super  omnia  Deus  ad  Filium ,  et  idem  faciunt 
omnes  auctores,  nullo  excepto ,  quae  temeri¬ 
tas  est,  velle  jam  novum  sensum  invenire  ? 
Nam  nullum  omnino  pro  se  Erasmus  citavit, 
et  nos  praeter  omnes  Commentarios,  habe¬ 
mus  etiam  Irenaeum  lib.  III.  cap.  18.  Ter¬ 
tullianum  lib.  cont.  Praxeam.  Cyprianum  ubi 


sup.  Hilarium  1.  IV. et  VIII. Trinit. Ambrosium 
lib.  I  de  Spir.  S.  cap.  3.  et  lib.  I.  de  Fide, 
cap.  5.  et  Augustinum  lib.  III.  cont.  Faust. 
cap.  3.  et  6.  et  lib.  VI.  Trinit.  cap.  13.  Cy- 
rillumlib.  thes.  cap.  5.  Gregorium  hom.  8. 
in  Ezech.  Athanasium  Orat.  2.  cont.  Arian. 
Victorinum  lib.  I.  cont.  Arian.  Idacium  1.  I. 
cont.  Varimadum.  Cassianum  lib.  III.  de  In- 
carnat.  et  alios  omnes. 

Quod  ibidem  notat  Erasmus,  non  esse 
scriptum  a  Paulo  og  &iv,  sed  o  wv,  nimis  frigi¬ 
dum  est  :  quis  enim  ignorat,  articulum  prae¬ 
positivum  saepe  poni  pro  postpositivo,  et  ad¬ 
junctum  participio  vim  relativi  habere  ?  Certe 
Matth.  cap.  VI.  (ut  alia  loca  praeteream)  sic 
legimus  :  Pater  noster  6  b  zoig  ovpuvoig,  non 
^utem  og  b  zoig  ovpvnoig. 

Nonum  testimonium  habetur  in  epist  ad 
Galat.  cap.  I.  Notum  vobis  facio  Euange¬ 
lium ,  quod  evangelizatum  est  a  me ,  quia  non  est 
secundum  hominem ,  neque  enim  ego  ah  homine 
accepi  illud ,  neque  didici ,  sed  per  revelationem 
Jesu  Christi.  Et  init,  epist.  Paulus  Apostolus , 
non  ab  hominibus ,  neque  per  hominem  ,  sed  per 
Jcsum  Christum ,  et  Deum  Patrem  etc.  Ubi  B. 
Paulus  opponit  Christum  hominibus,  ac  pro¬ 
inde  docet,  Christum  non  esse  purum  homi¬ 
nem,  ut  Trahsylvani  volunt,  sed  esse  etiam 
Deum ,  ut  est  Deus  Pater  :  nec  solum  oppo¬ 
nit  hominibus,  sed  etiam  Angelis,  ac  proinde 
omnibus  creaturis.  Addit  enim  :  Lieet  nos 
aut  Angelus  de  caelo  evangelizaverit  vobis  prce- 
terquam  quod  evangelizavimus  vobis ,  anathema 
sit  (2).  Clarissime  igitur  Paulus  hoc  loco  se¬ 
parat  Christum  ab  omnibus  creaturis,  et  cum 
Deo  Patre  quasi  ex  altera  parte  conjungit,  et 
Deum  creatorem  esse  docet. 

Decimum  testimonium  :  Philipp .  II.  Qui 
cum  in  forma  Dei  esset ,  non  rapinam  arbitra¬ 
tus  est  esse  se  aequalem  Deo  ,  sed  semetipsum 
exinanivit ,  formam  servi  accipiens  (3).  Hic  vi¬ 
detur  clarissime  explicari,  Christum  esse  ve* 
rum  Deum,  cumhabeat  formam,  id  est  natu¬ 
ram  Dei,  et  secundum  illam  non  sit  rapina, 
sed  natura  aequalis  Deo  Patri. 

Sed  occurrunt  Ariani  ,  Transylvani,  et 
Erasmus  :  ac  ut  distincte  procedamus,  primo 
explicandum  est,  quid  sit  Cum  in  forma  Dei 
esset.  Secundo  quid  sit  Non  rapinam  arbitra¬ 
tus  est  esse  se  aequalem  Deo.  De  primo  Erasmus 
in  hunc  locum,  et  Franciscus  David  disp.  2. 
Alb.  contendunt,  formam  hoc  loco  signifi¬ 
care  opera  exteriora,  in  quibus  fulgebat  Di- 


(1)  Rom.  IX.  5.  —  (2)  Galat.  I,  11,  1  et  8.  —  (3)  Philipp.  II,  6  et  7. 

vinitas  :  tamen  non  eodem  modo  exponunt : 
Nam  Franciscus  Davidvult,  Christum  dici  in 
forma  Dei,  quia  erat  imago  quaedam  visibilis, 
in  qua  Deus  invisibilis  cernebatur.  Et  quod 
forma  significet  speciem  exteriorem  probat 
ex  Deutcr.  IV.  Vocem  verborum  audistis,  for¬ 
mam  autem  penitus  nullam  vidistis  (1).  Eras- 
mus  autem  vult,  Christum  fuisse  in  forma 
Dei,  quia  exterius  talia  opera  faciebat,  ut 
plane  se  Deum  esse  ostenderet.  Quod  autem 
forma  hoc  loco  significet  opera  exteriora, 
probat  primo,  quia  opponitur  forma  Dei  for¬ 
mae  servi,  quam  dicitur  Christus  suscepisse  : 
Christus  autem  non  suscepit  substantialiter 
formam  servi;  semper  enim  Filius  fuit ,  non 
servus,  sed  suscepit  exteriori  specie  formam 
servi,  quia  humiliavit  se,  et  ligari,  ac  flagel¬ 
lari  permisit.  Secundo  probat  ex  Commen¬ 
tario  Ambrosii. 

At  expositio  communis  omnium  aliorum 
Veterum  et  Recentiorum  est,  formam  Dei 
significare  essentiam  Dei.  Et  prima  senten¬ 
tia  Francisci  Davidis  est  mera  corruptio 
textus ;  nam  neminem  pro  se  habet,  ac  ne 
Erasmum  quidem  :  nam  Erasmus  ex  hoc 
loco  probat  Christi  Divinitatem.  Praeterea 
Paulus  non  dicit,  Christum  esse  formam 
Dei,  sed  esse  in  forma  Dei.  Deinde  senten¬ 
tia  Erasmi  est  aperte  falsa  :  nam  primo  vox 
Graeca  gopfh  quae  hic  habetur,  nusquam  in 
Scriptura  accipitur  pro  forma  exteriori,  seu 
pro  opere,  ut  patet  percurrenti  omnia  loca. 
Imo  Chrysostomus  in  hunc  locum  dicit , 
etiam  apud  alios  Scriptores  Graecos  nun¬ 
quam  ita  accipi.  Accipitur  quidem  apud  Aris¬ 
totelem  popfb  pro  forma  accidentali  aliquan¬ 
do,  licet  saepius  pro  substantiali,  semper  ta¬ 
men  pro  forma  inhaerente,  et  intrinseca, 
numquam  pro  actione  exteriori.  Quod  alle¬ 
gat  ex  Deuter.  rty.  Franciscus,  non  est  ad 
propositum ;  nam  in  Graeco  non  est  uopyhv, 
sed  id  est,  similitudinem  ut  in  He¬ 

braeo  naifcn  et  alibi,  ubicumque  in  Latino  est 
forma,  in  Graeco  non  est  popyh,  sed  slSo?, 
Twos,  aut  aliquid  aliud . 

Secundo,  si  esse  in  forma  Dei,  est  facere 
opera  divina,  nimirum  miracula;  ergo 
Apostoli  quoque  dici  possent  fuisse  in  forma 
Dei,  cum  miracula  fecerint  maxima. 

Tertio,  forma  Dei  opponitur  formae  servi 
hoc  loco  :  at  forma  servi  est  natura  humana, 
non  opus  aliquod ;  nam  explicans  Paulus 
quid  sit  formam  servi  accipiens,  subjungit  : 


In  similitudinem  hominum  factus,  et  habitu 
inventus  ut  homo  ;  ideo  igitur  formam 
servi  accepit,  quia  inter  homines  ut  homo 
apparuit,  similis  caeteris  etiam  exteriori  figu¬ 
ra.  Nec  enim  habitus  hoc  loco  vestem  signi¬ 
ficat,  sed  figuram ;  nam  est  in  Graeco 
non  £<7075?. 

Nec  argumentum  Erasmi  quidquam  valet. 
Nam  Christus  licet  sit  filius,  non  servus,  si 
hypostasim  respiciamus,  tamen  ratione  na¬ 
turae  humanae  recte  dicitur  servus  ;  ut  enim 
quia  est  Deus  et  homo,  dicitur  aequalis  Pa¬ 
tri,  et  minor  Patre ;  immortalis  et  mortalis  ; 
creator  et  creatura  :  ita  etiam  dici  potest 
Dominus  et  servus  :  et  sic  appellatur  ab  Isaia 
cap.  XLIX.  Ex  quo  loco  Hieronymus  in  I, 
cap.  ad  Titum  docet,  Christum  recte  dici 
servum  ratione  humanae  naturae.  Et  illud 
Isaiae  XLII.  E cce  servus  meus,  suscipiam  eum  (2); 
Mathaeus  exponit  de  Christo  Matth.  XII,  et 
est  in  Hebraeo  Tpy  quod  proprie  servum  si¬ 
gnificat.  Imo  Christus  Jo.  XX,  nonne  ait : 
Ascendo  ad  Patrem  meum  et  Patrem  vestrum, 
Deum  mevm  et  Deum  vestrum  (3). 

Ultimo  accedat,  quod  omnes  Interpretes 
hujus  loci,  excepto  Ambrosio,  de  cujus  Com¬ 
mentariis  non  parum  dubitatur  an  sint  ejus, 
per  formam  Dei  intelligunt  essentiam  Dei ; 
et  praeter  Interpretes,  ita  etiam  intelligunt 
Athanasius  serm.  4.  contra  Arian.  Nazian- 
zenus  Orat.  5.  de  Theol.,  Nissenus  lib.  de 
serm.  in  monte  explicans  primam  beatitudi- 
nem.  Hilarius  in  Psalm.  CXXXVIII.  et  lib. 
VIII.  de  Trinit.  ultra  medium.  Cyrillus  lib. 
III.  thes.  cap.  1.  et  2.  Hieronymus  ini  cap. 
ad  Titum.  Augustinus  lib.  II.  cont.  Maxi- 
min.  cap.  5.  Denique  Ambrosius  epist.  47. 
(i  Quid  est,  inquit,  in  forma  Dei?  In  natura 
Dei  ».  Et  similiter  exponit  lib.  II,  de  Fide, 
cap.  4.  Unde  magis  probabile  efficitur,  Com¬ 
mentarios  in  epistolas  non  esse  Ambrosii, 
quamquam  quicumque  fuerit  auctor,  etiamsi 
mimis  probabiliter  exponit,  nihil  tamen  fa¬ 
vet'  hgereticis,  cum  clarissime  dicat,  Chris¬ 
tum  esse  verum  Deum,  et  Patri  aequalem. 

Quantum  ad  alteram  partem  hujus  sen¬ 
tentia;  Non  rapinam  etc.  Franciscus  David 
disput.  2.  Alb.  dicit,  Christum  esse  aequalem 
Patri,  quia  Deus  evexit  illum  ad  suam  aequa¬ 
litatem.  Sed  hoc  est  contra  Scripturam  Isaiae 
cap.  XLII.  Ego  dominus ,  gloriam  meam  al¬ 
teri  non  dabo.  (4).  Et  deinde  est  impossibile, 
creaturam  fieri  aequalem  Creatori,  cum  ne¬ 


ti)  Deut.  IV.  12.  —  (2)  Isai.  XLII.  1.  —  13)  Joan.  XX,  17.  —  (4)  Isai.  XLII,  8. 

cessario  sit  finita,  temporalis  etc.  Unde  in 
disput.  4.  idem  Franciscus  videns  non  posse 
consistere  quod  antea  dixerat,  docet,  Chris¬ 
tum  non  esse  aequalem  Patri  dignitate,  cum 
ipse  adoret  Patrem,  non  contra ;  sed  esse 
aequalem,  quia  habet  omnipotentiam  com¬ 
municatam  a  Deo. 

Sed  quaero  ab  illo :  quomodo  habeat  om¬ 
nipotentiam,  an  intrinsece,  ita  ut  ipse  homo 
Christus  sit  omnipotens,  an  extrinsece  per 
inhabitationem,  quia  habet  in  se  habitantem 
Deum  omnipotentem?  Si  primo  modo,  redit 
prior  difficultas,  quia  si  ille  homo  habet  in¬ 
trinsece  infinitam  potentiam  ;  ergo  et  infi¬ 
nitam  essentiam ;  ergo  est  ille  unus  Deus, 
qui  etiam  est  Pater.  Si  secundo  modo,  ni¬ 
hil  Paulus  diceret,  nam  hoc  modo  omnes 
justi  essent  ajquales  Deo,  quia  habent  in  se 
Deum  habitantem. 

Quia  igitur  ista  expositio  non  quadrat, 
Transylvani  Ministri  lib.  II,  cap.  6.  dicunt, 
Paulum  non  dicere,  Christum  esse  aequalem 
Deo  Patri,  sed  contrarium  potius,  hunc  enim 
esse  volunt  sensum:  non  rapinam  arbitratus 
est ,  nimirum,  faciendam,  ut  esset  aequalis 
Deo  :  quomodo  exponit  Erasmus  hoc  loco, 
et  ante  eum  Maximinus  Arianus  apud  Au- 
gust.  lib.  II,  cap.  5.  Et  probant  primo,  quia 
particula  adversativa  Sed  id  videtur  osten¬ 
dere.  Si  enim  sic  legamus  :  Christus  merito  se 
censuit  Patri  aequalem ,  sed  semetipsum  exina¬ 
nivit ;  quis  erit  sensus?  At  si  dicas  :  Christus 
non  putavit  rapiendam  aequalitatem ,  sed  e  con¬ 
trario  semetipsum  exinanivit:  optimus  erit 
sensus. 

Secundo  probant  ex  Tertulliano,  qui  lib. 
de  Trin.  sic  ait :  «  Quamvis  se  ex  Deo  Patre 
Deum  esse  meminisset,  nunquam  se  Deo 
Patri  aut  comparavit,  aut  contulit  etc.  »  At 
contra.  Nam  primo  Patres  omnes  antea  ci¬ 
tati  dicunt,  Christum  fuisse  aequalem  Patri, 
non 'ex  rapina,  quia  ex  natura.  Secundo  lo¬ 
cus  ipse  ita  sonat,  nisi  violenter  trahatur 
alio.  Tertio,  quia  si  in  forma  Dei  esse,  est 
esse  in  essentia  Dei,  ut  supra  diximus,  non 
poterat  Paulus  dicere,  Filium  non  esse 
aequalem,  quem  jam  dixerat  esse  in  forma 
Dei. 

At  illud  de  adversativa  respondeo  :  vocem 
Sed  et  Graece  dllx,  habere  multiplicem  vim  : 
aliquando  enim  habet  vim  correctionis,  et 
hoc  modo  accepit  Chrysostomus  cum  Theo- 
doreto,  Theophylacto,  et  GEcumenio :  hi 
enim  qui  -recte  iutelligebant  Graecam  lin¬ 
guam,  volunt  i».*,  esse  notam  correctionis. 


et  hunc  esse  sensum  :  Cum  Christus  esset  in 
forma  Dei,  adeo  non  putavit  rapinam  aequare 
se  Deo,  ut  potius  non  diibitaverit  dissimulare 
suam  divinitatem ,  et  deponere  quodammodo 
insignia  hujus  aequalitatis ,  quia  certus  erat  non 
posse  se  eam  amittere ,  cum  naturalis  sibi  es¬ 
set.  Ponunt  exemplum  de  Rege  et  tyranno. 
Qui  enim  scit,  se  verum  et  legitimum  Re¬ 
gem,  nec  ullo  modo  timet  sibi,  ille  facile 
deponit  purpuram,  et  accipit  vestem  plebe- 
iam,  sive  ut  oblectet  se,  sive  ut  tutior  sit  in 
praelis,  sive  adia  de  causa  :  non  enim  timet, 
ne  propter  mutationem  habitus  pereat  sibi  re¬ 
gnum.  At  tyrannus  qui  rapuit  regiam  po¬ 
testatem,  non  audet  vel  ard  modicum  tem¬ 
pus  comparere  sine  purpura  et  sceptro,  ne 
si  conspici atur  in  veste  plebeia,  non  agnos¬ 
catur  pro  Rege  et  paulatim  amittat- regnum, 
etc. 

Latini  accipiunt  ut  sit  adversativa,  et 
aequivaleat  particulae  tamen ,  sive,  sed  tamen , 
Ita  Augustin.  lib.  II  cont.  Maximim.  cap.  5. 
ubi  hunc  vult  esse  sensum  :  Cum  in  forma 
Dei  esset,  non  rapinam  arbitratus  est,  esse  se 
aequalem  Deo,  sed  tamen  exinanivit  se  etc.  id 
est,  licet  esset  aequalis  Deo,  non  tamen  horruit 
formam  seixi.  Ita  etiaim  Ambrosii  Commen¬ 
tarius  :  Etiamsi  erat  cequalis  Deo,  non  tamen 
sibi  defendit  aequalitatem,  sed  exinanivit  se, 
id  est,  non  voluit  praetextu  aequalitatis  cura 
Deo ,  quam  naturaliter  habebat,  recusare  humi¬ 
litatem  passionis  et  mortis . 

Ad  locum  Tertulliani  dico  duo  :  primo, 
librum  de  Trinitate  qui  Tertulliano  tribuitur, 
non  esso  ipsius,  sed  potius  Novatiani,  ut 
Hieronymus  asserit  lib.  II  in  Ruffin.  et  de 
Scriptor.  Eccles.  in  Novatiano.  Secundo  di¬ 
co  :  sententiam  hujus  auctoris  non  esse 
contra  nos  ;  ille  enim  dicit,  Filium  se  non 
comparasse  Patri,  solum*  propter  originis 
auctoritatem,  non  propter  aliquam  diffe¬ 
rentiam  naturae.  Nam  ibidem  clare  asserit* 
Filium  fuisse  in  forma  Dei,  quia  in  natura 
Dei  et  super  omnia,  sicut  est  Pater  :  et  ta¬ 
men,  quia  ipse  est  a  Patre,  non  e  contrario, 
detulisse  eum  semper  aliquid  Patri.  Ne¬ 
que  est  hoc  solius  Tertulliani,  sed  Hilarii 
lib.  IX  de  Trinit.,  Basilii  lib.  I,  in  Eunom., 
Nazianzeni  lib.  IY  Theol.,  et  Cyrilli  lib.  II 
thes.  cap.  4.  qui  exponunt  de  Filio  Dei,  non 
solum  ut  est  filius  hominis,  sed  etiam  ut  est 
Filius  Dei  Pater  major  me  est :  dicunt  enim, 
Patrem  esse  majorem  ratione  principii,  et 
tamen  Filium  non  esse  minorem  propter  na¬ 
turae  identitatem. 


CAPUT  VI. 

Undecimus  lucus  est  I.  Jo.  V.  Tres  sunt  qui 
testimonium  dant  in  coelo ,  Pater ,  Verbum ,  et 
Spiritus  sanctus ,  et  hi  tres  unum  sunt :  e/  fm 
qui  testimonium  dant  in  terra ,  spiritus, 
aqua,  et  sanguis  (1).  Quo  loco  S.  Joannes 
vult  ostendere,  Christum  esse  verum  Deum, 
et  verum  hominem  ;  et  propterea  affert  tes¬ 
timonia  divina  et  humana,  nec  enim  cum 
ait:  Tres  sunt,  qui  testimonium  dant  in  c celo, 
per  illam  vocem  in  coelo  intelligit  locum  coe¬ 
lestem,  sed  testimonii  qualitatem  ;  alio  qui 
etiam  Angeli  sunt  in  coelo,  et  testimonium 
Christo  non  semel  dederunt,  et  tamen  tres 
tantum  testes  in  coelo  Joannes  ponit,  Pa¬ 
trem,  Verbum,  et  Spiritum  sanctum.  Itaque 
per  testes  qui  sunt  in  coelo,  intelliguntur 
testes  divini,  ut  distinguatur  a  testibus  hu¬ 
manis  et  creatis  ;  et  propterea  etiam  paulo 
post  ait:  Si  testimonium  hominum  accipimus, 
testimonium  Dei  majus  est  (2).  Sicut  igitur 
spiritus,  aqua, et  sanguis  sunt  testimonia  ter¬ 
rena,  et  comprobarunt  veram  Christi  huma¬ 
nitatem,  quando  videlicet  in  morte  Christi 
ex  ore  ipsius  spiritus,  ex  latere  aqua  et  san¬ 
guis  fluxerunt  :  ita  quoque  Pater,  Verbum, 
et  Spiritus  sanctus  sunt  personae  divinae,  et 
testimonium  divinum  perhibuerunt  de  vera 
Christi  divinitate,  tum  alibi  sarpe,  tum  etiam 
in  Baptismo  et  Transfiguratione. 

Sed  objicit  Gcorgius  Blandrata  in  disput. 
II.  Alb.  Primo,  illa  verba  tres  sunt  qui  testi¬ 
monium  dant  in  coelo  a  nullo  auctore  legi, 
excepto  Hieronymo,  qui  parum  prudens  fuit. 
Secundo,  non  secus  dici  de  spiritu,  aqua,  et 
sanguine  unum  sunt,  quam  de  Patre,  Verbo, 
*  et  Spiritu  sancto:  ac  proinde  sicut  Spiritus, 
aqua  et  sanguis  non  sunt  unum  numero, 
imo  nec  specie,  ita  nec  Patrem,  Verbum, 
et  Spiritum  sanctum  esse  unum  numero, 
aut  specie,  sed  sola  consensione  volunta¬ 
tis. 

Respondeo  :  Blandratam  non  esse  parum 
prudentem,  sed  multum  impudentem,  cum 
sanctum  Hieronymum  parum  prudentem, 
Erasmum  videlicet  imitatus,  appellat:  nec 
solum  aio  multum  impudentem  esse  Blan¬ 
dratam,  sed  etiam  imperitum,  aut  menda¬ 
cem,  cum  ait,  solum  Hieronymum  ita  legis¬ 
se.  Nam  ita  etiam  legerunt  Hyginus  inepist. 
I.  Cyprianus  lib.  de  unit.  Eccl.  ;  Idacius  in 
lib.  adver.  Varimadum ;  Athanasius  in  lib. 
I,  ad  Theoph.  de  unita  Deit.  Trinit.  Auctor 
disputationis  ejusdem  Athanasii  cum  Ario 


habitae  in  Concilio  Nicaeno ;  Fulgentius  in 
lib.  cont.  object.  Arian.  prope  extremo  ;  et 
Eugenius  Carthaginiensis  in  explicat.  Fidei 
Cath. 

Quod  autem  attinet  ad  illud  et  hi  tres  unum 
sunt:  sciendum  est,  illa  verba  in  multis  La¬ 
tinis  codicibus  non  haberi,  ubi  sermo  est  de 
spiritu,  aqua,  et  sanguine.  Nam  in  Bibliis 
Lovaniensibus  notantur  ad  marginem  15. 
codices  manuscripti,  quia  ea  verba  non  ha¬ 
bent.  Graeci  autem  codices  habent  quidem, 
sed  differenter:  nam  de  Patre,  Verbo,  et 
Spiritu  sancto  dicunt  v.od  0-jt oi  ot  Tptit;  sv  sicriv, 
et  hi  tres  unum  sunt :  de  spiritu,  aqua,  et  san¬ 
guine,  vX  ot  rotis  sis  rb  ev  tiru,  et  hi  tres  m  unum 
sunt :  ubi  aperte  vides,  non  esse  unum,  spi¬ 
ritum,  aquam,  et  sanguinem,  sed  solum 
conspirare  in  unum  testimonium. 

Duodecimus  locus  est  I.  Jo.  V.  in  ult. 
ver.  :  Ut  simus  in  vero  Filio  ejus,  hic  est  verus 
Deus  et  vita  ceterna  (3) .  At  unus  solus  est  verus 
Deus.  Jo.  XVII.  Te  solum  verum  Deam  :  un¬ 
de  Transylvani  lib.  II,  cap  5.  dicunt,  esse 
nomen  proprium  Patris  verus  Deus;  ergo 
Christus  est  ille  idem  Deus  qui  est  Pater.  Ad 
hunc  locum  respondent  Transylvani,  novi 
Samosateni,  lib.  II,  cap.  4  et  7.  etServetus 
lib.  I.  de  Trin.  Christum  esse  verum  Deum, 
sed  temporalem,  quia  accepit  a  Deo  veram 
divinitatem  :  sed  hoc  jam  alias  refutavimus  ; 
non  enim  Divinitas  potest  uniri  creaturae, 
nisi  hypostatice,  si  ea  dici  debeat  verus 
Deus  :  nam  accidentaliter  non  potest  uniri, 
ita  ut  intrinsece  inharreat,ut  notum  est, quia 
tunc  a  subjecto  penderet :  nec  potest  uniri 
essentialiter,  ut  anima  corpori,  et  forma  quar 
vis  substantialis  suar  materiar,  quia  tunc  es¬ 
set  pars  :  extrinseca  autem  unio  non  sufficit 
ad  denominandum  Deum. 

Sed  objicit  Ser  vetus  illud  Apocal.  V.  Di¬ 
gnus  est  Agnus  accipere  virtutem  et  Divinita¬ 
tem  (4).  Respondeo:  aliqui  legunt,  non  divi¬ 
nitatem  sed  divitias,  ut  legit  Primasius,  nam 
Graece  est,  rbv  xhvrov  :  sed  vulgata  editio  ha¬ 
bet  etiam  optimum  sensum  ;  nam  per  divi¬ 
nitatem  possumus  intelligere  manifestatio- 
»nem  divinitatis,  non  ipsam  divinitatem. 
Erasmus  Annot.  in  hunc  locum  vult,  referri 
illud  Hic  est  verus  Deus  ad  Patrem  hoc  mo¬ 
do  :  Ut  simus  in  vero  Filio  ejus,  hic ,  nimirum, 
Pater  hujus  Filii,  est  verus  Deus.  At  debuis¬ 
set  saltem  unum  auctorem  proferre,  qui  ita 
distincte  explicaret.  Cur  enim  illud  demon- 


(1)  I.  Joan.  V,  7.  —  (2)  Ibid.  9.  —  (3)  I.  Joan.  V,  20.  —  (4)  Apoc.  V.  12. 

strativum  Hic ,  non  demonstrat  potius  proxi¬ 
mam  personam,  quam  remotam  ?  Praesertim 
cum  in  Graeco  textu  ante  illud  Hic  imme¬ 
diate  praecedat  nomen  Jesu  Christi  :  Kcd  sopis v 
iv  tm  aly j0tvw,  ev  rw  uiw  duroO  IvjcroO  Xoiotw,  outo? 
EffTIV  0  a).V70tVO?  0£O?. 

Deinde  Patres  de  Filio  exponunt.  Hilarius 
lib.  IV.  de  Trinit.  ult.  med.  postquam  cita¬ 
verat  hunc  locum,  addit  post  17.  lineas  ;  et 
cum  hic  verus  Dei  Filius  bis  sit  et  vita  aeterna , 
etc.  ubi  quod  citaverat  hic  est  verus  Deus  et 
vita  aeterna,  exponit  de  Filio,  cum  dicit  ipsum 
esse  vitam  aeternam.  Hieronym.  in  cap. 
LXV.  Isaiae  :  Jurabit  in  Deo  Arnen  (1) :  dicit, 
non  solum  Patrem  esse  Deum  Amen  id  est, 
Deum  verum,  sed  etiam  Filium,  et  probat 
ex  hoc  loco  hic  est  Deus  verus  et  vita  aeterna. 
Augustinus  lib.  I,  de  Trinit.  cap.  6.  «  Et, 
inquit,  Filius  non  tantum  Deus,  sed  et  ve¬ 
rus  Deus,  quod  Joannes  apertissime  in 
epistola  sua  dicit :  Scimus  quia  Filius  Dei 
venit,  et  dedit  nobis  intellectum  etc.  »  Hic 
est  verus  Deus  etc.  Cyrillus  lib  XII  thes. 
cap.  13.  posteaquam  hunc  locum  adduxerat, 
sic  ait :  «  Quid  dicent  haeretici  ad  haec  Beati 
Joannis  verba,  quibus  apertissime  Deus 
verus  Filius  appellatur.  Nam  si  Deus  verus 
est  substantialiter,  non  participatione  hoc 
ipsum  est,  sicut  creaturae  ;  qui  autem  Deus 
verus  est,  natura  Deus  est.  »  Similiter  expo¬ 
nunt  Beda  et  OEcumenius  in  commentario 
hujus  loci. 

Eunomiani  olim  convicti  evidentia  hujus 
testimonii  admittebant,  ut  refert  Gregorius 
Nazianzenus  Orat.  3.  deTheol.,  Patrem  esse 
verum  Deum,  et  similiter  Filium  esse  verum 
Deum,  sed  aequivoce,  sicut  canis  coelestis 
et  terrestres  dicuntur  aequivoce  canes,  uter¬ 
que  tamen  proprie  et  vere.  At  facile  est  hanc 
solutionem  refutare.  Nam  vel  loquitur  Eu- 
nomius  de  aequivocatione  perfecta,  vel  de 
analogia  quadam.  Si  de  perfecta  aequivoca¬ 
tione,  qualis  est  inter  nomina  rerum  ejus¬ 
dem  speciei ;  tunc  non  erit  Pater  magis 
Deus,  nec  major  Deus,  nec  prior  Deus,  quam 
Filius,  sicut  Judas  Iscariotes  non  est  magis 
homo,  aut  major  homo,  aut  prius  homo, 
quam  Judas  Thaddaeus.  Praeterea  tunc  plu- 
res  essent  veri  Dii,  sicut  Judas  Iscariotes  et 
Judas  Thaddams  sunt  plures  veri  homines  : 
at  Scriptura  unum  solum  Deum  esse  docet. 
Si  de  analogia  quadam,  vel  Pater,  vel  Filius 
non  erit  vere  proprie  et  simpliciter  Deus,  si¬ 


cut  homo  pictus  non  est  simpliciter  et  vere 
ac  proprie  homo,  neque  canis  coelestis  est 
proprie  ac  vere  canis,  sed  ita  dicitur,  quia 
terrestrem  canem  repraesentat.  At  Christus 
est  verus  Deus,  et  similiter  Pater;  ergo  non 
sola  analogia  Filius  est  Deus. 

Decimustertius  locus  Jo.  I.  In  principio 
erat  Verbum,  et  Verbum  erat  apud  Deum ,  et 
Deus  erat  Verbum.  Item  :  Omnia  per  ipsum 
facta  sunt  (2).  Ex  quo  loco  tria  sumuntur 
argumenta. 

Primum  sumitur  ex  nomine  Verbi ;  Ver¬ 
bum  enim  seu  >oyo?  est  mentis  proles,  seu 
notitia  et  conceptus.  Et  quamvis  conceptus 
mentis  in  nobis  non  dicatur  fdius,  quia  est 
accidens  ;  tamen  est  valde  similis  generatio¬ 
ni  ejus  productio  :  nam  mens  intelligens  vi¬ 
ces  patris  gerit  :  objectum  vero  matris  : 
species  est  quasi  materia  generationis,  quam 
mater  suppeditat ;  inde  ex  complexu  mentis 
et  objecti  mediante  specie  prodit  notitia  seu 
verbum.  Est  autem  notandum,  in  Deo,  ut 
etiam  Aristoteles  docet,  idem  esse  intelligen- 
tem,  intellectum,  intellectionem,  et  speciem 
intelligibilem,  exceptis  tamen  relationibus 
mutuis  producentis  et  producti ;  ex  quo  se¬ 
quitur,  Verbum  Dei  necessario  esse  idem 
cum  Deo,  id  est,  ejusdem  numero  substan¬ 
tiae  et  naturae  :  sed  Christus  est  Verbum  Dei, 
nam  Verbum  caro  factum  est ;  ergo  Christus 
habet  eamdem  numero  naturam  cum  Patre. 

Secundum  argumentum  sumitur  ex  eo 
quod  Verbum  dicitur  Deus.  Nam  hoc  loco 
Verbum  Dei,  quod  est  Christus,  expresse 
nominatur  Deus,  et  sine  dubio  idem  Deus, 
qui  est  etiam  Pater.  Nam  Joannes  in  toto 
illo  fere  capite  semper  repetit  initio  sequen¬ 
tis  sententiae  id,  quod  posuerat  in  fine  prae¬ 
cedentis  :  In  principio,  inquit,,  erat  Verbum; 
deinde  subjungit  :  Et  Verbum  erat  apud 
Deum.  Ubi  vides,  idem  nomen  poni  in  fine 
primae  sententiae,  et  initio  secundae ;  sic 
etiam  quia  in  secunda  dixerat  :  Et  Verbum 
erat  apud  Deum;  in  tertia  dicit  :  Et  Deus 
erat  Verbum  :  ubi  idem  Deus  esse  dicitur, 
et  is  apud  quem  erat  Verbum  ;  et  is  qui 
erat  ipsum  Verbum.  Idipsum  observare  li¬ 
cet  in  sequentibus  :  In  ipso  vita  erat ,  et  vita 
erat  lux  hominum  ;  et  lux  in  tenebris  lucet ,  et 
tenebrae  eam  non  comprehenderunt,  etc. 

Tertium  argumentum  est  in  illis  verbis  : 
Omnia  per  ipsum  facta  sunt.  Hinc  enim  se¬ 
quitur,  ut  colligit  Augustinus  lib.  I  de  Tri- 


(1)  Isai.  LXV,  16.  —  (2)  Joan.  I,  1,  3  et  pa3sim. 

nit.  cap.  6.  Verbum  non  esse  factum,  et 
proinde  non  esse  creaturam,  et  proinde  esse 
unum  Deum  cum  Patre  :  niliil  enim  est  nisi 
Deus,  et  creaturae  ejus. 

Sed  respondent  ad  primum  Ministri  Tran- 
sylvani  lib.  II,  cap.  3  et  11.  Verbum  hoc 
loco  significare  Christum  hominem,  dicique 
Verbum,  quia  verba  Dei  nobis  annuntiavit ; 
et  probant.  Nam  cum  dicitur  :  Verbum  caro 
factum  est ,  in  Graeco  est  sysWo,  quod  signifi¬ 
cat  erat,  seu  fuit ,  ut  patet  ex  similibus  locis. 
Nam  in  hoc  capite  dicitur  :  Fuit  homo  missus 
a  Deo.  Graece  iyivero  :  similiter  Luc.  I.  Fuit  in 
diebus  Herodis  Sacerdos.  Et  Luc.  ult.  Qui  fuit 
vir  Propheta  etc.  (1)  semper  est  iyhero. Itaque 
non  est  sensus,  Verbum  esse  factum  homi¬ 
nem  per  incarnationem,  sed  Verbum  illud, 
de  quo  tam  multa  dicuntur  praeclara,  nihil 
esse  aliud,  quam  carnem,  id  est,  hominem 
quemdam  ;  sicut  Joannes  dictus  est  vox,  non 
quod  esset  vox  incarnata,  sed  quod  homo 
clamans  in  deserto. 

Ad  secundum  respondent  Franciscus  Da- 
vid  disp.  9.  Alb.  et  Ministri  Transylvani  lib. 
II,  cap.  11.  Christum  merito  vocari  Deum, 
sed  non  eumdem  cum  Patre ;  nam  in  hoc 
ipso  loco  dicitur  Verbum  apud  Deum ,  nimi¬ 
rum  Patrem  :  cum  autem  subjungitur,  et 
Deus  erat  Verbum ,  si  vox  Deus  acciperetur 
eodem  modo,  significaretur  Filium  esse  Pa¬ 
trem. 

Ad  illud  autem  Omnia  per  ipsum  facta  sunt, 
respondent  :  intelligi  de  reparatione  facta 
per  Christum,  qute  etiam  solet  dici  nova 
creatio.  II.  Corinth.  V  :  Si  qua  ergo  in  Chri¬ 
sto  nova  creatura ,  vetera  transierunt,  eccc  fac¬ 
ta  sunt  omnia  nova.  Ephes.  I  :  Instaurare  om¬ 
nia  in  Chdsto,  qucc  in  cedis,  et  quee  in  terris 
sunt.  Et  cap.  II  :  Ipsius  enim  factura  sumus, 
creati  in  Christo  Jesu  in  operibus  bonis.  Et 
Psal.  L  :  Cor  mundum  crea  in  me  Deus  (2). 
Sed  errant.  Ac  primum  sententia  istorum 
de  Verbo  similis  est  errori  Eunomii,  quem 
refellit  Cyrillus  lib.  I  in  Jo.  cap.  4  et  7.  di¬ 
cebat  enim  ille  :  Verbum,  quod  est  Christus, 
non  esse  aliquid  aeternum  in  Deo,  seu  subsis¬ 
tens,  sed  esse  quid  creatum  :  sed  dici  Ver¬ 
bum,  quia  esset  simile,  et  quasi  imago  ver¬ 
bi  intimi,  et  quia  verba  Dei  audiens  nobis 
enuntiavit. 

Refellitur  utrorumque  error.  Primo  ex 
sequentibus,  quia  hoc  Verbum,  quod  factum 


est  caro,  erat  Deus,  et  Deus  creator  omnium 
rerum ;  non  ergo  creatum.  Secundo,  quia 
hoc  Verbum  erat  in  principio  apud  Deum, 
antequam  Mundus  fieret,  nec  unquam  in 
tota  Scriptura  dicitur  factum.  Tertio,  quia 
si  Christus  est  imago  Verbi  illius  aeterni,  et 
interni,  quod  est  in  Deo  ;  non  debuit  dicere 
Jo.  X  :  Ego  et  Pater  unum  sumus ;  sed  Ego 
et  Verbum  unum  sumus  :  nec  Jo.  XIV  :  Qui 
videt  me,  videt  et  Patrem,  sed  videt  et  Ver¬ 
bum  (3).  Vide  plura  apud  Cyrillumloco  citato. 

Ad  argumentum  autem  ex  voce  iyivero,  re¬ 
spondeo  :  vocem  esse  ambiguam,  et  tam 
esse,  quam  feri  significare.  Unde  Jo.  II  : 
Nuptiae  factce  sunt,  yj.y.oq  iysvero ;  et  cap.  1. 
Mundus  per  ipsum  factus  est,  l  x6ay.o<;  §t’  au- 
tov  sysvsro.  Et  infra  :  Aquam  vinum  factam  (4), 
HS w/5  obov  yzyvn igivov  :  hoc  autem  loco  signifi¬ 
cat,  fieri,  non  esse  .  Et  patet  primo  ex  dic¬ 
tis  :  nam  si  Verbum  erat  ante  Mundi  crea¬ 
tionem,  certe  ante  carnem  erat  :  nam  et 
caro  una  est  ex  creaturis ;  non  igitur  Ver¬ 
bum  caro  erat,  sed  factum  est  postea  caro, 
cum  carnem  assumpsit.  Secundo,  quia  si, 
esse,  non  fieri  significare  voluisset  Joannes, 
non  dixisset  iyiusTO,  sed  syOsvo,  vel  ytvsrca,  id 
est,  non  dixisset,  fuit,  sed  est,  vel  erat ;  fuit 
enim  dicitur  solum  de  eo,  quod  nunc  non 
est  :  at  Christus  est  etiam  nunc  caro.  Ter¬ 
tio,  quia  Patres  Graeci,  Chrysostomus,  Cy¬ 
rillus,  Theophylactus,  Euthymius,  bene  no- 
rant  potestatem  Graeci  vocabuli,  et  tamen 
omnes  exponunt  factum  est,  quomodo  etiam 
habet  versio  Erasmi,  et  quee  in  Bibliis  Vata- 
bli  exstat,  quibus  adversarii  plurimum  tri¬ 
buere  solent. 

Quantum  ad  secundum  argumentum,  jam 
diximus,  Joannem  in  isto  capite  solere  fre¬ 
quentissime  idem  bis  repetere  in  fine  unius 
sententia?,  et  principio  alterius.  Ita  igitur  hic 
nomen  Deus  bis  ponitur  in  eadem  significa¬ 
tione,  et  sensus  est.  Verbum  erat  apud  Deum , 
id  est,  apud  Patrem  qui  est  Deus ,  et  Deus  erat 
Verbum,  i'd  est,  et  idem  Deus  erat  etiam  Ver¬ 
bum  ;  sive,  ut  alii  volunt,  qui  faciunt  Deum 
praedicatum  ,  et  Verbum  subjectum  ;  et 
Verbum  erat  ille  idem  Deus.  Neque  obstat 
quod  ibi  apud  Deum,  est  articulus  tov  fcov  : 
hic  autem,  et  Deus  erat  Verbum,  non  est  ar¬ 
ticulus  ante  vocem  Deus ;  unde  Origenes 
argumentabatur,  Patrem  esse  majorem  Fi¬ 
lio.  Nam,  ut  notat  Chrysostomus  homil.  3  et 


(1)  Luc.  I,  5;  XXIV,  19.  —  (2)  II.  Cor.  V,  17 ;  Eph.  I,  10;  II,  10;  Psal.  L,  12.  —  (3)  Joan.  X,  30; 
XIV,  9.  —  (4)  Joan.  II,  1 ;  I,  10 ;  II,  9. 

5.  in  Jo.  saepe  Deus  pro  Patre  sumptus  non 
habet  articulum,  ut  in  hoc  capite  :  Fuit 
homo  missus  a  Deo ,  et  infra  :  Deum  nemo  vidit 
unquam ,  et  aliquando  Deus  pro  Filio  habet 
articulum,  ut  I.  Jo.  Y  :  Hic  est  verus  Deus. 
Et  ad  Titum  II  :  Adventum  gloriae  magni 
Dei  (1). 

Ad  illud  autem  Omnia  per  ipsum  facta 
sunt ,  dico  primo  :  explicationem  adversario¬ 
rum  esse  adeo  novam,  ut  nulli  Y eterum  in 
mentem  venerit,  ut  patet  legenti  Origenem, 
Ghrysostomum  ,  Cyrillum  ,  Augustinum, 
Theophylactum,  Bedam,  Rupertum,  Euthy- 
mium  in  Joannem.  Dico  secundo  :  non  de¬ 
bere  Scripturam  exponi  metaphorice  ad  li¬ 
bitum,  sed  tunc  solum,  cum  ipsa  Scriptura 
praebet  occasionem,  alioqui  poterimus  per¬ 
vertere  omnes  Scripturas,  et  eadem  ratione 
possemus  dicere,  in  1.  cap.  Genes,  non  de¬ 
scribi  creationem,  sed  revocationem  rerum. 
Neque  obstant  loca  in  contrarium  allata  :■ 
nam  in  illis  semper  est  aperta  mentio  reno¬ 
vationis,  ut  patet  legenti  illa  loca.  Hic  autem 
simpliciter  dicitur  :  Omnia  per  ipsum  facta 
sunt, ,  et  sine  ipso  factum  est  nihil.  Dico  tertio  : 
etiamsi  hic  locus  pateretur  utrumque  sen¬ 
sum,  tamen  adversarios  probare  non  posse, 
debere  eum  exponi  de  renovatione  potius, 
quam  de  prima  creatione ;  rationes  enim 
quas  ipsi  afferunt,  nihil  valent. 

Primo  probant,  non  agi  de  creatione,  quia 
Christus  non  erat  natus  tunc,  cum  Mundus 
creabatur.  At  negamus ,  non  fuisse  tunc 
Christum  natum  ex  Patre  Deo,  licet  nondum 
esset  natus  ex  matre  :  dum  autem  adversa¬ 
rii  assumunt  quod  probare  deberent,  nonne 
principium  petunt?  Secundo  probant,  quia 
Scripturae  passim  tribuunt  Patri  opus  crea¬ 
tionis  :  at  non  soli  Patri  tribuunt,  tribuunt 
etiam  Filio.  Proverb.  YIII  :  Cum  eo  eram 
cuncta  componens  (2).  Et  in  hoc  I.  cap.  Joan- 
nis  :  Et  Mundus  per  ipsum  factus  est.  Probant 
tertio,  quia  Joannes  hoc  loco  postquam  di¬ 
xerat  :  Omnia  per  ipsum  facta  sunt,  et  sine 
ipso  factum  est  nihil,  mox  restringit,  dicens, 
quod  factum  est ,  quasi  diceret,  non  omnia 
absolute  per  Christum  facta  esse,  sed  illa 
dumtaxat  omnia,  quae  ad  ipsius  officium 
pertinebant,  et  quae  per  ipsum  facta  sunt. 
At  haec  esset  ridicula  restrinctio  ;  esset  enim 
ac  si  diceretur  :  Omnia  per  ipsum  facta  sunt , 
quce  per  ipsum  facta  sunt :  non  autem  hoc  ait 

(1)  I.  Joan.  V,  20;  Tit.  II,  13. 

xvii,  y. 


Joannes,  sed  sine  ipso  factum  est  nihil ,  quod 
factum  est ,  id  est,  nulla  est  res  quce  sit  facta , 
et  non  sit  facta  per  ipsum  ;  quod  addit  Joan¬ 
nes  propter  Spiritum  sanctum,  ne  putaretur 
inclusus  inter  omnia  illa  quae  facta  sunt  per 
Verbum.  Adde,  quod  lectio  illa  probabilior 
est,  quam  sequitur  Augustinus,  ut  illa  verba 
quod  factum  est  non  pertineant  ad  praeceden¬ 
tem  periodum,  sed  ad  sequentem,  hoc  mo¬ 
do  :  Omnia  per  ipsum  facta  sunt ,  et  sine  ipso 
factum  est  nihil.  Quod  factum  est,  in  ipso  vita 
erat ,  et  vita  erat  lux  hominum.  Ex  qua  lectio¬ 
ne  plane  ruit  adversarii  argumentum.  An 
igitur  propter  tam  leves  et  falsas  ratiuncu¬ 
las  relinquenda  est  Patrum  communis  ex¬ 
plicatio  ? 

Dico  quarto  :  hunc  locum  explicari  paulo 
infra  cum  dicitur :  In  Mundo  erat,  et  Mundus  per 
ipsum  factus  est,  et  Mundus  eum  non  cognovit. 
Hic  enim  habemus,  eum  Mundum  factum 
esse  per  Christum,  qui  Christum  non  cogno¬ 
vit  :  at  si  effectio  Mundi  non  esset  creatio 
sed  renovatio,  falsum  esset  illud  Mundus 
eum  non  cognovit ,  cum  renovatio  fiat  per  Fi¬ 
dem  et  cognitionem  Christi.  Respondent 
pertinacissime,  liunc  esse  sensum  :  In  Mun¬ 
do  erat,  id  est,  Christus  homo  inter  homines 
versabatur  :  et  Mundus  eum  non  cognovit ,  id 
est,  et  homines  illi  initio  eum  non  cognosce¬ 
bant  :  et  Mundus  per  ipsum  factus  est ,  id  est, 
et  tamen  ipse  homines  illustravit ,  et  fecit  novas 
creaturas. 

At  contra.  Nam  adversarii  mutant  ordi¬ 
nem  verborum  :  volunt  enim  prius  Mundum 
non  cognovisse,  et  deinde  factum  fuisse.  At 
Evangelista  dicit  primo  Mundus  per  ipsum 
factus  est ;  deinde  notat  ejus  ingratitudinem 
dicens  :  Et  Mundus  eum  non  cognovit.  Prae¬ 
terea  Mundus  in  Scripturis ,  aut  significat 
substantiam  cceli  et  terree,  ut  Eccles.  III  : 
Mundum  tradidit  disputationi  eorum  (3) .’  aut 
homines  impios  dilectores  Mundi,  Jo.  XII. 
Princeps  hujus  Mundi  ejicietur  foras.  Jo.  XVII : 
Pro  his  rogo,  non  pro  Mundo  (4) ;  ergo  cum 
dicitur,  Mundus  per  ipsum  factus  est  ,  vel 
significatur  substantia  coeli  et  terra*,  ut  ex¬ 
ponunt  omnes  Patres  :  vel  sensus  erit,  per 
Christum  factos  esse  homines  impios ,  quae  est 
ingens  blasphemia,  accipiendo  enim  Mun¬ 
dum  pro  impiis,  Christus  non  facit,  sed  de¬ 
struit  Mundum  ,  ut  faciat  novam  creatu¬ 
ram  . 


—  (2)  Prov.  VIII,  30.  —  (3X  Eccl.  III,  11.  —  (4)  Joan.  XII,  31 ; 

Decimusquartus  locus  habetur  Coloss.  1  : 
In  ipso  condita  sunt  universa  in  codis  et  in  terra , 
visibilia  et  invisibilia ,  sive  throni ,  sive  domina¬ 
tiones ,  sive  principatus ,  sive  potestates ,  omnia 
per  ipsum ,  et  in  ipso  creata  sunt ,  et  ipse  est 
ante  omnes,  et  omnia  in  ipso  constant  (1).  Hic 
locus  est  clarior  superiore,  nam  explicantur 
quae  sint  illa  omnia,  quae  Christus  creavit  et 
conservat ;  et  dicuntur  esse  omnia  omnino 
terrestria  et  coelestia  usque  ad  summos  An¬ 
gelos.  Ex  quo  sequitur,  Christum  non  esse 
creaturam,  SBd  verum  Deum. 

Respondent  tamen  Transylvani  iib.  II,  c. 
42.  et  Franciscus  David  disput.  7.  Alb.  in 
toto  isto  capite  vocari  creationem  reparatio¬ 
nem  spiritualem,  quae  facta  est  per  Christum. 
Probat  primo,  quia  ita  exposuit  Procopius 
in  cap.  1.  Genes,  pag.  39.  Secundo,  quia 
non  ait  Paulus,  coelum  et  terram  creata  per 
Christum,  sed  ea  quas  sunt  in  coelo  et  in  ter¬ 
ra,  id  est,  Angelos  et  homines,  .quos  creasse 
dicitur  Christus,  quia  eos  pacificavit,  et  re¬ 
conciliavit  inter  se. 

At  contra.  Primo  omnes  Interpretes  hunc 
locum  intelligunt  de  prima  creatione  ;  unde 
adversarii,  cum  omnes  bibliothecas  lustras- 
sent,  non  potuerunt  invenire ,  nisi  unum 
auctorem  Procopium,  meliorem  Rhetorem 
quam  Theologum,  et  qui  non  interpretatur 
hanc  epistolam,  sed  obiter  cum  scriberet  in 
Genesim  ,  allegavit  ad  suum  propositum 
unam  sententiam  ex  hac  epistola,  non  re¬ 
spiciens  quid  praecederet,  et  quid  sequere¬ 
tur.  Et  ne  glocientur  tamen  se  invenisse 
unum  socium  sui  erroris,  notandum  est, 
Procopium  eumdem  folio  praecedenti,  dum 
exponeret  illud  :  Faciamus  hominem  ad  ima¬ 
ginem  et  similitudinem  nostram  (2) ,  acerrime 
invehi  in  eos,  qui  negant  tres  esse  personas 
ejusdem  essentia  ,  qui  etiam  paulo  post  sic 
ait  :  «  Christus  humanam  carnem  induit,  ut 
hominem,  quem  creaverat,  restitueret  et  sa¬ 
naret.  »  Cum  igitur  paulo  post  dicit,  per 
Christum  omnia  creata  secundum  Aposto¬ 
lum  ad  Colossenses,  et  exponit  instaurata , 
vult  dicere,  Christum  instaurasse  quod  an¬ 
tea  creaverat. 

Secundo  probo  ex  praecedentibus:  nam 
dixerat,  Christum  esse  primogenitum  omnis 
creatura,  id  est,  prius  a  Patre  genitum, 
quam  ulla  creatura  fieret,  ut  recte  exponit 
Chrysostomus.  Deinde  hoc  probaturus  sub¬ 
junxit:  In  ipso  enim  condita  sunt  universa, etc. 

at  si  condere  significet  instaurare,  Paulus 
nihil  probat ;  non  enim  sequitur,  Instauravit 
omnes  creaturas  ;  ergo  fuit  ipse  ante  omnes 
creaturas.  Quam  sape  enim  architecti  in¬ 
staurant  adificia,  qua  multis  annis  antea 
exstructa  fuerant,  quam  ipsi  nascerentur? 
Ut  igitur  Paulus  recte  probet,  Christum  esse 
primogenitum  ante  omnem  creaturam,  non 
oportet  interpretari,  ipse  omnia  condidit,  id 
est,  instauravit,  sed  simpliciter  creavit. 

Tertio  ex  sequentibus :  nam  postquam 
Paulus  dixerat,  per  Christum  omnia  creata, 
subjungit  alia  encomia  Christi  dicens,  ipsum 
etiam  esse  Caput  Ecclesia,  et  'primogenitum 
mortuorum,  et  per  ipsum  instaurata  omnia, 
et  pacificatos  per  crucem  ejus  Angelos  cum 
hominibus.  Nisi  ergo  faciamus  Paulum  inep¬ 
te  loquacem,  qui  semper  eadem  repetat; 
oportet  fateri,  in  prima  parte  capitis  agi  de 
creatione,  in  secunda  de  reparatione. 

Quarto  probo  ex  ipso  contextu :  nam  di¬ 
cit  omnia  creata  per  Christum,  'etiam  Thro¬ 
nos,  et  Dominationes:  at  Angeli  non  fue¬ 
runt  renovati  per  Christum,  quippe  qui  non 
facti  sunt  veteres  perpeccatum;  dicuntur  qui¬ 
dem  pacificati  cum  hominibus,  sed  pacificare 
non  est  condere  et  creare,  neque  ullum 
exemplum  in  Scriptura  proferre  poterit. 

Nec  obstat  locus  ad  Ephes.  I,  ubi  dicun¬ 
tur  instaurari  omnia  per  Christum,  quae  in 
coelis,  et  quae  in  terris  sunt:  nam  vox  Graeca 
av«zs^a).atoO(70at  est  recapitulare ,  et  in  sum¬ 
mam  redigere,  et  sensus  est  :  Deum  voluisse 
Angelos  et  homines  unire  sub  uno  capite  Christo. 
Quod  si  etiam  accipiamus  Latinum  verbum 
instaurare  in  sua  propria  significatione,  tunc 
sensus  erit,  Deum  voluisse  instaurare  in  coeles¬ 
tibus  per  Christum ,  non  ipsos  Angelos,  qui 
non  egebant  instauratione,  sed  numerum 
Angelorum  imminutum  per  casum  Daemo¬ 
num,  ut  exponit  Augustinus  Enchir.  cap. 
61.  et  etiam  cap.  62.  ubi  dicit,  Christum 
non  esse  mortuum  pro  Angelis  :  et  cap. 
408.  dicit,  non  habituros  fuisse  homi¬ 
nes  opus  Mediatore  et  sanguine  ejus,  si 
Adam  non  peccasset.  At  hic  ipsi  Angeli  di¬ 
cuntur  conditi  et  creati  per  Christum,  ergo 
de  vera  creatione  agitur,  non  de  repara¬ 
tione. 

Decimusquintus  locus  est  Hebr.  I,  ubi  di¬ 
citur  de  Filio :  Per  quem  fecit  et  secula.  Et 
infra :  Et  tu  Domine  initio  terram  fundasti  et 
opera  manuum  tuarum  sunt  cceli  (3).  Hic  ha- 

ly 


(lj  Coloss.  I,  16  et  17.  —  (2)  Gen.  I,  26.  —  (3)  Hebr.  I,  2  et  10. 

bemus  clarissime  quod  requirebant  adver¬ 
sarii  in  duobus  locis  superioribus,  nimirum, 
Christum  fecisse  coelum  et  terram,  et  proinde 
ipsum  non  esse  creaturam,  sed  creatorem 
unum  cum  Patre.  Respondent  Ministri 
Transylvani  lib.  II,  cap.  ult.  et  Franciscus 
David  disput.  3.  Alb.  per  secula  intelligi 
nova  secula,  id  est,  reparationem  humani 
generis.  Contra.  Nam  Paulus  explicans  cap. 
NI,  quid  sit  facere  secula,  ait:  Fide  intelligi- 
mus  aptata  esse  secula  verbo  Dei ,  ut  ex  invisi¬ 
bilibus  visibilia  fierent  { 1).  Quod  certe  non  po¬ 
test  intelligi,  nisi  de  creatione  prima  coelo¬ 
rum.  Yide  supra  cap.  4. 


CAPUT  VII. 


Quarta  Classis  ex  nominibus  veri  Dei. 

Primum  nomen  divinum  est,  Deus,  ex  quo 
non  leve  argumentum  sumi  potest :  nam 
Scriptura  non  solet  absolute  vocare  Deum, 
nisi  Deum  verum,  ut  Irenseus  notat  lib.  III. 
cap.  6.  «  Neque  Dominus  ,  inquit,  neque 
Spiritus  sanctus,  neque  Apostoli  eum,  qui 
non  esset  Deus,  definitive,  et  absolute  Deum 
nominassent  aliquando,  nisi  esset  verus 
Deus.  »  Et  cap.  8.  «  Soluta  igitur  ,  inquit, 
et  hac  illorum  calumnia,  manifeste  osten¬ 
sum  est,  quoniam  numquam  Prophetae,  ne¬ 
que  Apostoli  alium  Deum  nominaverunt,  vel 
Dominum  appellaverunt,  praeter  verum  et 
solum  Deum  » . 

Atque  hinc  Erasmusin  cap.  V.  ad  Ephes. 
notat,  Patrem  intelligi  quoties  absolute  Deus 
nominatur.  Quod  Erasmi  dictum  falsum  est, 
ut  modo  patebit:  sed  testimonium  ejus  an¬ 
notare  placuit,  ut  constaret,  etiam  adversa¬ 
rii  testimonio,  vocem  Deus  absolute  positam 
soli  vero  Deo  convenire.  Et  sine  Irenaei  vel 
Erasmi  testimonio  res  ipsa  per  se  clamat  : 
nam  cum  Scriptura  nihil  saepius  repetat, 
quam  unum  esse  Deum ;  quomodo  non  pu¬ 
gnaret  secutu,  si  non  solum  Deum  verum, 
sed  etiam  aliquid  aliud  Deum  absolute  vo¬ 
caret  ?  Jam  hoc  nomen  tribuitur  absolute 


Christo,  Isaiae  IY.  Vocabitur  nomen  ejus  ad¬ 
mirabilis ,  Deus ,  fortis  etc.  Jo.  XX,  ubiTho- 
mas  Christo  dicit  :  Dominus  meus  et  Deus 
meus.  Actor.  XX.  Attendite  vobis  et  universo 
gregi,  in  quo  vos  Spiritus  sanctus  posuit  Epi¬ 
scopos  regere  Ecclesiam  Dei,  quam  acquisivit 
sanguine  suo.  Rom.  IX.  Qui  est  super  omnia 
Deus.  Apocal.  IY.  Domine  Deus  omnipotens 
qui  erat,  qui  est,  et  qui  venturus  est.  I.  Jo.  III. 
In  hoc  cognovimus  charitatem  Dei ,  quia  ille 
pro  nobis  animam  suam  posuit  (2).  Quomodo 
ergo  non  est  Deus  verus,  qui  tam  saepe  in 
Scripturis  absolute  pronuntiatur  Deus?  Et 
quomodo,  quaeso,  cohaeret  hoc,  quod  tam 
absolute  Christus  dicatur  Deus,  cum  illo 
Exod.  XX  :  Non  habebis  Deos  alienos  coram 
me.  Et  I.  Corinth.  YII1  :  Nobis  unus  est  Deus 
(3),  si  Christus  non  est  unus  Deus  cum  Pa¬ 
tre? 

Alterum  nomen,  et  quidem  maxime  pro-  , 
prium  veri  Dei  est  nin1»  quod  Graeci  t zzpv,- 
7/>agg«Tov  vocant;  sic  legimus  Exod.  XV  : 
.Tins  iQU?  pro  quo  noster  interpres  vertit  : 
Omnipotens  nomen  ejus  [A).  Sed  in  Hebraeo  non 
est  proprie  omnipotens,  sed  nomen  illud  in¬ 
effabile.  Transylvani  quoque  ita  persuasi 
sunt,  hoc  nomen  soli  vero  Deo  convenire, ut 
lib.  II,  cap.  7.  dicant,  hoc  nomen  esse  pro¬ 
prium  Dei  Patris  :  alia  vero  nomina,  ut  Elo- 
him,  Sadai,  Adonai,  et  caetera  communicari 
interdum  etiam  Christo,  Angelis,  aliisque 
rebus  creatis.  Probemus  igitur,  hoc  nomen 
soli  vero  Deo  proprium  Christo  convenire. 
Hierem.  cap.  XXIII  sic  loquitur  :  Et  susci¬ 
tabo  David  germen  justum,  et  regnabit  Rex ,  et 
sapiens  erit.  Et  infra  :  Et  hoc  est  nomen  quod 
vocabunt  eum  Dominus  justus  noster,  seu  justi¬ 
tia  nostra  (o)  ijpTtf  nirtf  :  hoc  de  Christo  in¬ 
telligi  nemo  negat. 

Sed  Rabbini  respondent,  non  significari 
hoc  loco,  nomen  Christi  fore  mn',  sed  tem¬ 
pore  Christi,  et  propter  ipsum  Christum  co- 
gnoscituros  homines  Dominum  Deum  esse 
justitiam  nostram;  sicut  Exod,  XIII :  Aedifi¬ 
cavit  Moyses  altare,  et  vocavit  nomen  ejus  Do¬ 
minus  exaltatio  mea.  In  Hebraeo  illud  Domi¬ 
nus  est  mm  et  Ezech.  ult.  Et  vocabitur  no¬ 
men  Jerusalem  nnu?  nim?  Dominus  ibi  (6). 

Sed  hoc  facile  refellitur.  Nam  verum  qui¬ 
dem  est,  Christum  non  fuisse  vocandum 
quasi  proprio  nomine  Dominus  justitia  nos- 


(1)  Ibid.  XI,  3.  —  (2)  Isai.  IV,  6;  Joan.  XX,  28;  Act.  XX,  28;  Rom.  IX,  5;  Apoc.  IV,  8;  I.  Joan. 
III,  16.  —  (3)  Exod.  XX,  3;  I.  Cor.  VIII,  6.  —  (4)  Exod.  XV,  3.  —  (5)  Jerem.  XXIII,  5  et  6.  — 
(6)  Exod.  XVII,  15 ;  Ezech.  XLVIII,  35. 

ira  /sed  tamen  ex  hoc  loco  deducitur, ipsum 
esse  vere  mns,  nam  de  ipso  dicitur  :  Domi¬ 
nus  justitia  nostra ,  non  de  Patre;  ipse  est 
enim  qui  pro  nobis  divina}  justitia)  satisfe¬ 
cit.  Unde  Isaiae  LI1I  dicitur  :  In  scientia  sua 
justificavit  ipse  justus  servus  meus  multos.  Et 
I.  Cor.  I  :  Qui  factus  est  nobis  sapientia ,  et 
justitia,  et  redemptio  (1).  Praeterea  nec  ara, 
nec  Hierusalem  dicuntur  simpliciter  m.T  : 
Christus  nuncupatur  mrp.  Isaiae  XL  :  Vox 
clamantis  in  deserto,  parate  viam  Domini.  Si¬ 
quidem  illud  Domino  in  Hebraeo  est  mn?  et 
intelligi  haec  verba  de  Joanne  Baptista  qui 
paravit  viam  Christo,  testantur  omnes  Evan- 
gelistae,  Matth.  III,  Mare  I,  Luc.  I,  et  Jo.  I. 
et  similiter  appellatur  Christus  in  tot  locis 
Isaiae,  Zachariae,  et  Psalmorum  explicatis  in 
1.  et  2.  classe  argumentorum. 

Praeterea  nomen  hoc  nmi  deductum  est  ex 
illo  Exod.  III.  nviini27N  ni.nh  Ero  quiero,  sive 
ut  noster  Interpres  vertit  :  Sum  qui  sum  (2). 
Inde  enim  addita  littera  nominis  proprii  for¬ 
matrice,  id  est,  Jod,  factum  est  nomen  nini, 
et  significat  proprie  eum  qui  est  fons  essen- 
di,  et  cum  non  habeat  esse  ab  alio,  dat  re¬ 
bus  omnibus  ut  sint.  Quocirca  nonnulli  rec¬ 
te  docent,  hoc  nomen,  si  ullo  modo  efferri 
debeat,  melius  efferri  per  vocem  Ihie,  id  est, 
erit\  sic  enim  legi  potest  'nirp  quam  per  vo¬ 
cem  Jehovah,  quae  nuper  excogitata  est.  Vi¬ 
demus  autem  de  Christo  dici  id,  quod  hoc 
nomen  significat;  igitur  et  ipsum  nomen  ei 
conveniet.  De  Christo  dicitur,  Apoc.  I,  IV  et 
XI.  Qui  .est,  qui  erat,  et  qui  venturus  est.  Et 
Jo.  XIII.  Amodo  dico  vobis  priusquam  fiat,  ut 
cum  factum  fuerit,  credatis  quia  ego  sum  (3). 
Denique  huic  nomini  semper  in  versione 
LXX  respondet  v.bpioq,  et  in  versione  Hiero¬ 
nymi  Dominus.  Porro  y.vpm  seu  Dominum 
absolute  passim  Christum  vocant  Evangelis- 
tae,  et  ipse  seipsum.  Matth.  XXI.  dicite:  Quia 
Dominus  his  opus  habet.  Jo.  XIII.  Vos  vocatis 
me  Magister  et  Domine,  et  bene  dicitis,  sum  ete¬ 
nim  (4). 

Altissimus.  Nomen  est  solius  veri  Dei.  Ps. 
LXXXII.  Tu  solus  altissimus  in  omni  terra  (3). 
Et  Transylvani  lib.  II,  cap.  3.  dicunt,  hoc 
esse  nomen  quo  distinguitur  Pater,  qui  sc¬ 
ius  est  verus  Deus,  a  Filio.  Quod  idem  olim 
Ariani  dicebant;  teste  Hieronymo  in  Comm. 


Ps.  LXXXVI.  At  hoc  ipsum  nomen  tribuitur 
Christo  aDavidein  Ps.  LXXXVI.  Homo  natus 
est  in  ea, et  ipse  f undavit  eam  Altissimus  (6).  De 
Filio  enim  intelligunt  Hieronymus,  Augusti¬ 
nus,  et  alii  Expositores.  Idem  nomen  tribuit 
Christo Zacharias  Luc.  I,  teste  Beda  inCom- 
ment.  et  verba  ipse  satis  aperte  hoc  signifi¬ 
cant  :  Tu  puer  Propheta  Altissimi  vocaberis  ; 
preeibis  enim  ante  faciem  Domini  parare  vias 
ejus  (7).  Ubi  Joannes  dicitur  esse  futurus  Pro¬ 
pheta  Altissimi ,  quia  praeibit  ante  illum  pa¬ 
rare  vias  ejus:  praeivit  autem  ante  Christum, 
non  ante  aliquem  alium,  ut  notum  est. 

Praeterea  :  quomodo  datum  est  Christo 
nomen  super  omne  nomen,  ut  Paulus  ait  Phil. 
II,  si  non  potest  ipse  vocari  Altissimus?  De¬ 
nique  idem  Paulus  cum  scribit  Rom.  IX.  Ex 
quibus  est  Christus ,  qui  est  super  omnia  Deus  (8), 
quid  aliud  significat,  quam  esse  Christum 
Altissimum  Deum?  nec  enim  est  super  om¬ 
nia,  nisi  qui  est  Altissimus. 

Invisibilis.  Nomen  est  fere  proprium  veri 
Dei.  Nam  etsi  in  Symbolo  dicimus,  Deum 
esse  factorem  visibilium  et  invisibilium  re¬ 
rum  :  tamen  in  Scripturis  hoc  nomen  fere 
non  tribuitur  nisi  Deo  I.  Timoth.  I.  Invisi¬ 
bili,  soli  Deo  honor  et  gloria.  Et  cap.  VI.  Qui 
lucem  habitat  inaccessabilem  (9).  Unde  etiam 
hoc  nomen  soli  Patri  tribuunt  Transylvani 
lib.  II,  cap.  3.  et  olim  Ariani  apud  Augus¬ 
tinum  lib.  III.  cont.  Maximin.  cap.  ult.  Et 
vere  solus  Deus  est  invisibilis,  quia  non  po¬ 
test  videri,  nisi  seipsum  manifestet  :  Angeli 
enim,  licet  nobis  sint  invisibiles,  tamen  aliis 
Angelis  et  ipsi  Deo  se  abscondere  non  pos¬ 
sunt.  At  Filius  simpliciter  invisibilis  est  si¬ 
cut  et  Pater.  Nam  Matth.  XI  dicitur  :  Nemo 
novit  Filium  nisi  Pater,  neque  Patrem  quis  no¬ 
vit  nisi  Filius,  et  cui  voluerit  Filius  revelare. 
Et  Coloss.  I  dicitur  :  Imago  Dei  invisibilis  (10)  / 
etsi  enim  illud  invisibilis  est  genitivus,  ut  ex 
Graeco  patet;  tamen  ideo  dicitur  imago  Dei 
invisibilis,  quia  etiam  ipsa  imago  est  invisi¬ 
bilis  :  est  enim  simillima  exemplari,  et  pro¬ 
inde  talis  qualis  ipsum.  Apocal.  XIX.  Et  no¬ 
men  habet  scriptum,  quod  nemo  novit  nisi  ipse, 
et  nomen  ejus  est  Verbum  Dei  (11).  Ergo  Ver¬ 
bum  Dei  est  quid  invisibile,  quandoquidem 
solus  ille,  qui  est  Verbum  Dei,  novit  quid 
hoc  sit,  nec  tamen  excluduntur  Pater,  et  Spi- 


(1)  Isai.  LIII,  11 ;  I.  Cor.  I,  30.  —  (2)  Exod.  III,  14.  —  (3)  Apoc.  I,  4;  IV,  8 ;  XI,  17 ;  Joan.  XIII, 
19.  __  (4)  Matth.  XXI,  3;  Joan.  XIII,  13.  —  (5)  Psal.  LXXXII,  19.  —  (6)  Psal.  LXXXVI,  5.  — 
(7)  Luc.  I,  76.  —  (8)  Philipp.  II,  9;  Rom.  IX,  5.  —  (9)  I.  Timoth.  I,  17:  VI,  16.-  —  (10)  Matth.  XI, 
27 ;  Coloss.  I,  15.  —  (11)  Apoc.  XIX,  12  et  13. 

ritus  sanctus,  qui  eamdem  cum  Verbo  essen¬ 
tiam  et  scientiam  habent. 

Aliud  nomen  Deo  vero  proprium  est, Deus 
Gloriae,  sive  etiam  Rex  Gloriae  :  illud  enim 
Act.  VII'.  Deus  Glorice  apparuit  patri  nostro 
Abrahce,  omnes  intelligunt  de  Deo  Israel,  at 
I.  Corinth.  II,  de  Filio  dicitur  :  Si  cognovis¬ 
sent ,  nunquam  Dominum  glorice  crucifixissent. 
At  illud  Psal.  XXXIII  :  Attollite  portas  prin¬ 
cipes  vestras,  et  elevamini  portce  ceternales,  et 
introibit  Rex  glorice  (1).  De  Messia  exponit 
Justinus  in  Dialog.  cum  Triph.  Hieronymus 
in  cap.  II  Zachariae,  et  Ambrosius  lib.  IV  de 
•  Fide,  cap.  1.  Item  Augustinus,  et  alii  in 
hunc  locum  Psalmi. 

Rex  Regum,  et  Dominus  Dominantium 
tribuitur  soli  Deo  vero,  I.  Timoth.  VI.  Qui 
solus  est  potens,  Rex  regum  et  Dominus  domi¬ 
nantium.  At  de  Filio  dicitur  Apocal.  XVII. 
Agnus  vincet  illos,  quoniam  Rex  regum  est  et 
Dominus  Dominorum.  Et  cap.  XIX.  In  femore 
scriptum  habet :  Rex  regum  et  Dominus  domi¬ 
nantium  (2).  Denique  Deo  Patri  tribuunt 
Transylvani  lib.  II.  cap.  5.  quod  dicatur 
unus,  verus,  solus,  magnus,  Pater  omnium. 
Nam  Deut.  VI,  dicitur  :  Dominus  Deus  tuus, 
Dominus  unus  est.  Et  Jo.  XVII.  Ut  cognoscant 
te  solum  Deum  verum.  Deut.  XXXII.  Videte , 
quod  ego  sim  solus,  videlicet,  Dominus.  Job. 
XXXVI.  Ecce  Deus  magnus  vincens  scientiam 
nostram.  Malacli.  II.  Numquid  non  unus  Pa¬ 
ter  omnium  nostrum  ?  (3) 

At  haec  omnia  etiam  dicuntur  de  Filio. 
I.  Cor.  VIII.  Nobis  est  unus  Dominus  Jesus 
Christus.  I.  Jo.  V.  Hic  est  verus  Deus.  Epist. 
Judae  :  Solum  Dominatorem  et  Dominum  nos¬ 
trum  Jesum.  Christum  negantes.  Hunc  tamen 
locum  Transylvani  ita  exponunt  ac  depra¬ 
vant,  ut  illud  Solum  Dominatorem  ad  Patrem 
referant  :  illud  autem  et  Dominum  nostrum 
Jesum  Christum  ad  Filium.  At  repugnat  ratio 
linguae  Graecae ;  unus  enim  articulus  est  pro 
duobus  nominibus  rov  p.bvov  SsaTror/jv  ©sbv  v.xi 
xvpiov  Ivkovv  :  non  possunt  autem  ad  duas 
personas  referri,  quae  uno  articulo  conjun¬ 
guntur.  Tit.  II.  Exspectantes  beatam  spem  et 
adventum  glorice  magni  Dei,  et  Salvatoris  nos¬ 
tri  Jesu  Christi  (4). 

Transylvani  Erasmum  secuti,  illud  Magni 


Dei  ad  Patrem  referunt.  At  hic  quoque  re¬ 
pugnat  articulus  unus  utrique  nomini  ad¬ 
junctus,  tou  @eoy  y.xi  o-wr/j^oo?.  Quare 

Chrysostomus,  Hieronymus,  et  alii  de  solo 
Filio  exponunt,  quippe  qui  videbant  alium 
sensum  non  pati  sententiam  Graecam.  Prae¬ 
terea,  non  exspectamus  Patrem  venturum, 
sed  Filium  :  Paulus  autem  dicit,  nos  expec- 
tare  adventum  gloriae,  id  est,  adventum  glo¬ 
riosum  (est  enim  Hebraica  phrasis)  magni 
Dei;  igitur  Filius  est  magnus  Deus.  Denique 
Isaiae  IX.  Parvulus  natus  est  nobis,  etc.  et  vo¬ 
cabitur  Admirabilis,  Consiliarius ,  etc.  Pater 
futuri  saeculi ;  est  ergo  Christus  Pater  om¬ 
nium  nostrum.  Unde  Joan.  XIV.  Non  relin¬ 
quam  vos  orphanos  (5).  Et  Matthaei  X,  ac  Jo. 
XIII,  filiolos  Apostolos  vocat.  Cum  igitur 
omnia  nomina  veri  Dei  Christo  conv  eniant, 
est  omnino  Christus  verus  Deus. 


CAPUT  VIII. 

\  '  f »  r'  t  ;  "  j  '  |-2l 

Quinta  Classis  ex  attributis. 

. 

Attributa  Dei  praecipua  sunt,  primo  2Eter- 
nitas.  Genes.  XXI.  Invocavit  ibi  nomen  Dei 
ceterni.  EtRoman.  XVI .  Secundum  praeceptum 
ceterni  Dei.  Et  I.  Timoth.  VI.  Qui  solus  habet 
immortalitatem.  Secundo  Immensitas.  Mag¬ 
nus  Dominus  et  laudabilis  nimis ,  et  magnitudi¬ 
nis  ejus  non  est  finis.  Psal.  CXLIV.  Coelum  et 
terram  ego  impleo ,  Hierem.  XXIII.  Tertio  Po¬ 
tentia.  Qui  solus  est  potens  etc.  I.  Timoth.  VI. 
Quarto  Sapientia.  Soli  sapienti  Deo.  Rom. 

X.  Quinto  Bonitas.  Nemo  bonus  nisi  solus 
Deus ,  Luc.  XVIII.  Denique  Sexto  Majestas 
digna  summo  cultu,  Deuter.  VI,  etMatth. 
IV.  Dominum  Deum  tuum  adorabis ,  et  illi  soli 
servies  (6).  Et  fere  haec  omnia  Ministri  Tran¬ 
sylvani  tribuunt  soli  Patri,  lib.  II,  cap.  5.  Si 
igitur  haec  Filio  convenire  ostenderimus, 
probatum  erit,  eum  verum  Deum  ,  et  unum 
cum  Patre  esse. 

Igitur  iEternitas  Filio  tribuitur  Proverb. 
VIII.  Ab  aeterno  ordinata  sum.  Hic  enim  sa- 


(1)  Act.  VII,  2;  I.  Cor.  II,  8;  Psal.  XXIII,  7.  —  (2)  I.  Timoth.  VI,  15;  Apoc.  XVII,  14;  XIX,  16. 
—  (3)  Deut.  VI,  4;  Joan.  XVII,  3;  Deut.  XXXII,  39;  Job.  XXXVI,  26;  Malach.  II,  10.  —  (4)  I.Cor. 
VIII,  6;  I.  Joan  V,  20;  Jud.  IV;  Tit.  II,  13.  —  (5)  Isai.  IX,  6 ;  Joan.  XIV,  18.  —  (6)  Gen.  XXI,  33; 
Rom.  XVI,  26;  I.  Timoth.  VI,  16;  Psal.  CXLIV,  3;  Jerem.  XXIII,  24;  I.  Tim.  VI,  15;  Rom.  XVI, 
27;  Luc.  XVIII,  19;  Deut.  VI,  5;  Matth.  IV,  10. 

pientia  loquitur,  non  autem  sapientia  essen¬ 
tialis,  quae  est  omnino  idem  cum  essentia 
Dei ;  nam  illa  non  gignitur  :  haec  autem  di¬ 
cit  :  Ante  omnes  colles  ego  'parturiebar .  Nec 
est  sapientia  creata,  quae  hic  loquitur  ;  nam 
nihil  creatum  est  ab  aeterno.  Et  praeterea, 
haec  sapientia'distinguit  se  a  creaturis  dicens : 
Dominus  possedit  me  in  initio ,  antequam  quid¬ 
quam  faceret  a  principio  ;  ergo  necessario  est 
sapientia  genita,  id  est,  Filius,  de  qua  I.  Go- 
rinth.  I.  Christum  Dei  virtutem  et  Dei  sapien¬ 
tiam  (1). 

Ad  hunc  locum  respondet  FrancisCus  Da- 
vid  disput.  Alb.  II.  et  Blandrata  disput.  6. 
et  Ministri  Hungarici  lib.  II.  cap.  10.  librum 
Proverbiorum  non  esse  canonicum  :  at  haec 
est  nimis  crassa  ignorantia.  Nam  de  hoc  li¬ 
bro  nunquam  fuit  dubitatum,  nec  a  Judaeis, ' 
nec  a  Christianis  ,  ut  patet  ex  Prologo  Ga¬ 
leato  Hieronymi  :  sed  decepti  sunt  adversa¬ 
rii  ex  eo,  quod  Sapientia  et  Ecclesiasticus 
non  recipiuntur  a  Judaeis,  nec  a  Lutheranis. 
Existimarunt  enim  ,  eamdem  esse  rationem 
hujus  libri,  et  illorum,  cum  omnes  fere  idem 
argumentum  tractent,  et  eidem  Salomoni 
tribui  soleant. 

Praeter  hunc  locum  habemus  alium  Mi- 
cheae  V  \  Et  tu  Bethlehem  Ephrata  parvulus 
es  in  millibus  Juda  ,  ex  te  mihi  egredietur ,  qui 
sit  Dominator  in  Israel :  et  egressus  ejus  ab  ini¬ 
tio,  a  diebus  aeternitatis  (2).  Quem  locum  de 
Christo  intellexerunt  etiam  Scribae  Judaeo¬ 
rum,  Matth.  II. 

Respondet  Franciscus  David  disp.  3.  dies 
aeternitatis  vocari  primos  illos  sex  dies  Mun¬ 
di,  propter  continuam  successionem  :  tunc 
autem  dici  egressum  Christum,  quia  tunc 
facta  est  promissio  de  Christo  ad  Adam.  At 
Hieronymus,  Theodoretus,  Rupertus,  et  om¬ 
nes  alii  interpretes  hunc  locum  exponunt  de 
aeterna  Christi  generatione;  ipse  etiam  Va- 
tablus,  cui  multum  tribuere  videntur  adver¬ 
sarii.  Praeterea,  sine  causa  dicunt,  dies  aeter¬ 
nitatis  vocari  primos  illos  dies  propter  suc¬ 
cessionem  :  id  enim  nec  auctoritate,  nec 
exemplo,  nec  ratione  ulla  ostendere  possunt. 
Item  sicut  in  illis  verbis  Ex  te  egredietur  sig¬ 
nificatur  vera  nativitas ,  non  autem  promis¬ 
sio  aliqua  :  ita  etiam  in  illis  Et  egressus  ejus 
ab  initio,  a  diebus  ceternitatis  debet  signifi¬ 
cari  vera  nativitas ;  idem  enim  est  vocabu¬ 

lum  utrobique  tam  in  textu  Latino ,  quam 
Hebraico. 

Alius  locus  est  Joann.  I.  In  principio  erat 
Verbum.  Quid  est  enim  In  principio  erat  Ver¬ 
bum  (3),  nisi  Verbum  non  coepit  esse,  sed 
fuit  semper  ? 

Respondent  Transylvani  lib.  II.  cap.  II. 
illud  In  principio  non  significare  initium 
creationis  rerum,  sed  innovationis,  quae  facta 
est  per  Christum.  Itaque  sensum  hujus  loci 
esse  volunt  In  principio  renovationis  E cclesice, 
Verbum ,  id  est,  Christus  homo ,  erat  quidem  in 
Mundo ,  quia  jam.  erat  natus  ex  Maria ,  sed  erat 
apud  Deum ,  quia  erat  occultus  hominibus,  et 
soli  Deo  notus >  donec  a  Joanne  manifestatus  est. 
At  repugnant  huic  explicationi  verba  sequen¬ 
tia  Omnia  per  ipsum  facta  sunt  :  et  illa  Et 
Mundus  per  ipsum  factus  est.  Sed  de  hoc  loco 
supra  disputatum  est. 

Alius  locus  est  Joann.  VIII,  ubi  Dominus 
ait  :  Antequam  Abraham  fieret  ego  sum.  Qui 
locus  non  valet  contra  Arianos ,  sed  contra 
Samosatenos ,  et  Transylvanos  ,  qui  volunt 
Christum  non  fuisse  ante  Mariam.  Unde  res¬ 
pondet  Franciscus  David  disp.  4.  Christum 
fuisse  ante  Abraham ,  sed  in  typo  et  figura, 
et  variis  promissionibus  Dei  de  ipso  mitten¬ 
do.  At  hoc  modo  Christus  non  respondet  ad 
rem;  nam  Judaei  dixerant :  Quinquaginta  an¬ 
nos  nondum  habes,  et  Abraham  vidisti  ?  Res¬ 
pondit  Dominus  :  Antequam  Abraham  feret, 
ego  sum,  id  est,  vidi  Abraham,  quia  antequam 
ille  nascere  tur  ego  eram  (4).  At  certe  si  in  fi¬ 
guris  latebat,  non  eum  vidit. 

Praeter  haec  loca ,  sunt  alia  quaedam ,  ad 
quae  nihil  respondent.-  Unus  est  Joan  XVII. 
Clarifca  me  tu  Pater  apud  temetipsum ,  cla¬ 
ritate  quam  habui,  priusquam  Mundus  esset 
apud  te.  Solet  autem  Scriptura  describere 
aeternitatem  per  illud  antequam  Mundus  fe¬ 
ret,  sive  ante  Mundi  constitutionem,  ut  patet 
Ephes.  I.  Elegit  nos  ante  Mundi  constitutionem. 
Et  Joan.  XVII.  Dilexisti  me  ante  Mundi  cons¬ 
titutionem.  Et  I.  Pet.  I .  Praecogniti  ante  Mundi 
constitutionem.  Alius  est  Hebr.  VII.  Neque 
initium  dierum,  neque  fnem  vitee  habens.  Alius 
est  Hebr.  XIII.  Jesus  Christus  heri  et  hodie  et 
in  saecula,  id  est,  semper  fuit ,  semper  est ,  et 
semper  erit :  quod  in  Apocalypsi  cap.  I,  IV. 
et  XI.  saepissime  reperitur,  qui  erat ,  qui  est, 
et  qui  venturus  estifi).  Denique  in  priori  epist. 


(1)  Prov.  VIII,  23,  25  et  15;  I.  Cor.  I,  24.  —  (2)  Mich.  V,  2.  —  (3)  Joan.  I,  1.  —  (4)  Joan.  VIII, 
57  et  58.  —  (5)  Joan.  XVII,  1  ;  Eph.  I,  4;  Joan.  XVII,  24;  I.  Petr.  I,  20;  Hebr.  VII,  3;  XIII,  8. 

Joann.  cap.  V.  Hic  est  verus  Deus ,  et  vita 
aeterna  (1).  Certe  si  Christus  vita  se  terna  est, 
non  potest  non  fuisse ,  atque  esse  etiam  ipse 
aeternus,  ac  proinde  Deus  verus. 

Immensitas  tribuitur  Filio  Dei.  Baruch. 
III.  Magnus  est,  et  non  habens  finem  ,  excelsus, 
et  immensus.  Et  paulo  post  :  Hic  est  Deus  nos¬ 
ter,  et  non  aestimabitur  alius  adversus  eum.  Et 
paulo  post :  In  terris  visus  est ,  et  cum  homi¬ 
nibus  conversatus  est.  Ex  hoc  loco  Augustinus 
lib.  III.  contra  Maximin.  cap.  ult.  probat, 
Filium  esse  immensum.  Nec  obstat,  quod  vi¬ 
deatur  Propheta  loqui  de  loco  magno  Dei, 
non  de  ipso  Deo  quia  praecedit  :  0  Israel, 
quam  magna  est  domus  Dei ,  et  ingens  locus  pos¬ 
sessionis  ejus.  Et  statim  sequitur  :  Magnus  est, 
et  non  habet  finem.  Nam  ut  notat  Theodore- 
tus  in  Comment.  non  loquitur  de  loco  mate¬ 
riali,  sed  loco  spirituali  Sanctorum  ,  qui  est 
ipse  idem  Deus ;  nec  de  finita  aliqua  posses¬ 
sione,  sed  de  infiniti  boni  possessione  ,  quoe 
ipse  Deus  est  :  alioqui  falsum  esset,  Dei  pos¬ 
sessionem  immensam  esse  ,  et  finem  nullum 
habere. 

Alius  locus  est  Joan.  III.  Nemo  ascendit  in 
coelum  nisi  qui  descendit  de  coelo,  Filius  hominis 
qui  est  in  coelo.  Si  Christus  (se  enim  vocat 
Filium  hominis)  in  coelo  erat,  quando  loque¬ 
batur  in  terris ;  igitur  simul  in  coelo  ,  et  in 
terra  erat  :  non  autem  corpore  tunc  erat  in 
coelo,  cum  se  diceret  ascensurum  in  coelum : 
igitur  alia  in  Christo  natura  erat,  praeter  hu¬ 
manam  illam,  quae  cernebatur  oculis  morta¬ 
lium,  videlicet  divina,  quae  immensa  est,  et 
coelum  simul,  ac  terram  replet. 

Alius  locus  est  Matth.  XVIII.  Ubi  fuerint 
duo,  vel  tres  congregati  in  nomine  meo,  ibi  sum 
n  medio  eorum.  Quis  non  hinc  colligit  immen¬ 
sitatem?  nam  in  coelo,  et  in  terra,  et  in 
omnibus  provincbs  ac  regionibus  simul  ne- 
cesse  est  esse  eum ,  qui  praesens  adsit,  ubi¬ 
cumque  sunt  aliqui  congregati  in  nomine 
Christi. 

Potentia,  seu  potius  Omnipotentia  tribui¬ 
tur  Filio  Dei  in  Apocalypsi  saepissime ,  c.  I. 
Ego  sum  a  et  w,  principium  et  finis,  dicit  Do¬ 
minus  Deus,  qui  erat ,  qui  est ,  et  qui  venturus 
est,  omnipotens,  cap.  IV.  Sanctus,  Sanctus, 
Sanctus  Dominus  Deus  omnipotens,  qui  erat,  et 
qui  est,  et  qui  venturus  est.  cap.  XI.  Gratias 


tibi  agimus  Domine  Deus  omnipotens,  qui  es, 
et  qui  eras,  et  qui  venturus  es  (5). 

Sed  objiciunt  Ariani  illud  Joann.  V.  Non 
potest  Filius  a  se  facere  quidquam ,  nisi  quod 
viderit  Patrem  facientem  (6).  Respondeo  cum 
Nazianzeno  orat.  4.  de  Theol.  et  Ambrosio 
lib.  IV.  De  Fide,  cap.  3.  solum  his  verbis 
significari  potentiam  Filii  esse  a  Patre,  et 
eamdem  cnm  potentia  Patris  :  non  enim  dic¬ 
tum  est,  non  potest  Filius  facere  quidquam, 
nisi  Pater  jubeat,  aut  juvet ,  sed  nisi  viderit 
Patrem  facientem.  Idcirco  subjungit  conti¬ 
nuo  :  «  Quaecumque  Pater  facit,  haec  et  Fi¬ 
lius  similiter  facit.  »  Itaque  uterque  eadem 
omnia  facit,  sed  Filius  Patrem  videre  facien¬ 
tem,  sive  a  Patre  discere  dicitur,  quia  scien¬ 
tia  Filii  a  Patre  est ,  non  tamen  per  doctri¬ 
nam,  sed  per  generationem.  Nam  idem  est 
Deo  scire,  et  esse  ;  et  proinde  idem  est  Filio 
Dei  accipere  sapientiam  ,  et  accipere  essen¬ 
tiam. 

Transylvani  objiciunt  illud  Matth.  ult. 
Data  est  mihi  omnis  pb testas  in  coelo,  et  in  ter¬ 
ra.  Inde  enim  sequi  videtur,  ut  non  ab  aeter¬ 
no,  nec  ex  natura,  sed  dono  gratiae,  et  ex 
tempore  Christus  omnipotentiam  quamdam 
habeat.  Respondeo  :  ea  dici  de  Christo,  qua 
homo  erat,  non  qua  Deus.  Cum  enim  ipse 
idem  et  Deus,  et  homo  sit,  qua  Deus  ,  omni¬ 
potentiam  ab  aeterno,  et  ex  natura  sua  ha¬ 
bet  :  qua  homo  ,  summam  potentiam  a  Deo 
ex  tempore,  et  dono  gratiae  accepit.  Vel,  si 
mavis  de  Christo  homine  ,  non  qua  homo, 
sed  absolute  loqui ;  accepit  homo  Christus 
omnipotentiam  ex  tempore,  sed  dono  gra¬ 
tiae  increatae,  videlicet,  hypostaticae  unionis, 
ut  propterea  non  post  resurrectionem  pri¬ 
mum,  sed  ab  ipsa  conceptione  sua  ,  ille  ho¬ 
mo  Christus  omnipotens,  et  Deus  fuit.  Quod 
enim  ait  Matt.  XXVIII.  post  resurrectionem 
data  est  mihi  omnis  potestas.  Dixerat  ante  pas¬ 
sionem  Jo.  XIII.  Sciens,  quia  omnia  dedit  ei 
Pater  in  manus  (8). 

Sapientia  tribuitur  Filio  adeo  frequenter, 
ut  a  Theologis  sapientia  vocetur  appropria- 
tum  ejus.  I.  Corinth.  I.  Christum  Dei  sapien¬ 
tiam.  Coloss.  II.  In  Christo  sunt  omnes  thesauri 
sapientiae  et  scientice  Dei.  Jo.  ult.  Domine  tu 
omnia  nosti  (9). 

Sed  occurrunt  Ariani  cum  eo  loco  Matth. 


(1)  I.  Joan.V,  20.  —  (2)  Baruch.  II,  25,1  36  et  24.  —  (3)  Joan.  III,  13.  —  (4)  Matth.  XVIII,  20.  — 
(5)  Apoc.  I,  8 ;  IV,  8 ;  XI,  17.  —  (6)  Joan.  V,  19.  —  (7)  Matth.  XXVIII,  18.  —  (8)  Joan.  XIII,  3.  — 
(9)  I.  Cor.  I,  24;  Coloss.  II,  3;  Joan.  XXI,  17. 

XXIV.  De  die  illa  nemo  scit ,  neque  Angeli ,  ne¬ 
que  Filius,  nisi  solus  Pater  ( 1).  Respondeo: 
haec  dici  de  Christo,  qua  homo  erat ,  ut  do¬ 
cent  Patres.  Ambrosius  in  cap.  XVII.  Luc. 
Cyrillus  lib.  IX  ,  thes.  cap.  4.  et  alii.  Quare 
hic  locus  nihil  Arianis  favet.  Quomodo  au¬ 
tem  Christus  homo  dicatur  non  scivisse  diem 
illum,  exponemus  in  quaestione  de  scientia 
animae  Christi. 

Dices  :  hoc  loco  solus  Pater  dicitur  scire ; 
ergo  excluditur  Filius  etiam  ut  Deus.  Res¬ 
pondeo  cum  Augustino  lib.  II t.  in  Maximin. 
cap.  13.  particulam  Solus ,  non  excludere  eas 
personas  quae  sunt  ejusdem  naturae  cum 
Patre,  sed  res  creatas;  nisi  sermo  sit  de 
actione  quae  conveniat  Patri  ratione  perso¬ 
nae,  non  ratione  essentiae;  quoniam  igitur 
scientia  convenit  Patri,  qua  Deus  est ,  non 
qua  Pater  est  :  propterea  non  excluditur  Fi¬ 
lius  aut  Spiritus  sanctus,  cum  solus  Pater 
dicitur  aliquid  scire. 

Instant  Transylvani ;  namRom.  XVI.  cum 
dicitur  :  Soli  sapienti  Deo  per  J esum  Christum 
cui  honor  et  gloria  (2),  illud  soli  sapienti  de 
Patre  tantum  dici  videtur  :  nam  distinguitur 
eo  loco  Pater  apertissime  a  Filio,  cum  adda¬ 
tur  per  Jesum  Christum.  Respondet  Augusti¬ 
nus  lib.  III.  cont.  Maxim,  cap.  13.  Soli  sa¬ 
pienti  de  tota  Trinitate  dici,  cui  per  Christum 
defertur  honor  :  nam  Christus  Deus  et  homo 
cum  sit,  ut  Deus  honorem  recepit  cum  Pa¬ 
tre  et  Spiritu  sancto,  ut  homo  illum  defert. 
Detulit  autem  cum  praedicavit  in  Mundo  Tri¬ 
nitatem,  et  jussit  baptizari  innomine  Patris, 
et  Filii,  et  Spiritus  sancti  omnes  Gentes. 

Bonitas  tribuitur  Filio  Sapien.  VII.  Omni- 
nihus  mobilibus  mobilior  est  sapientia  :  attin¬ 
git  autem  ubique  propter  suam  munditiam  ;  va¬ 
por  est  enim  virtutis  Dei,  et  emanatio  qucedam 
claritatis  omnipotentis  sincera ,  et  ideo  nihil  in¬ 
quinatum  in  eam  incurrit.  Candor  est  enim  lu¬ 
cis  aeternae,  et  speculum  sine  macula  Dei  ma¬ 
jestatis  et  imago  bonitatis  illius ,  et  cum  sit  una, 
omnia  potest  etc.  Item  Matth.  XX.  dicit  Chris¬ 
tus  :  An  oculus  tuus  nequam  est ,  quia  ego  bo¬ 
nus  sum  (3). 

Quomodo  ergo  (inquiunt  Ariani  et  Tran¬ 
sylvani)  Dominus  Luc.  XVIII.  ait  :  Quid  me 
dicitis  bonum  ?  nemo  bonus  nisi  solus  Deus  (4). 
Respondeo  cum  Basilio  lib.  IV.  in  Eunom. 
Ambrosio  lib.  II.  de  Fide,  cap.  I.  Hierony- 

(1)  Matth.  XXIV,  36.  —  (2)  Rom.  XIV,  27.  — 
XVIII,  19.  —  (5)  Hebr.  I,  6;  Psal.  XCVI,  7.  — 
58:  Ibid.  IX,  14;  II.  Cor.  XII,  8;  I.  Cor.  I,  3 


mus  et  Chrysostomo  in  cap.  XIX.  Matth. 
Christum  respondisse  ad  mentem  illius  ,  qui 
dixerat  :  Magister  bone,  quid  faciendo ,  etc. 
Ille  enim  non  putabat  Christum  esse  Deum, 
sed  unum  ex  Rabbinis. 

Majestas  adoranda  tribuitur  Christo,  Hebr. 
I.  Adorent  eum.  omnes  Angeli  ejus.  Ubi  notan¬ 
dum,  haec  verba  allegari  a  Paulo  ex  Psalm . 
XCVI.  ubi  agitur  de  adoratione  latriee  soli 
Deo  propria  :  nam  praecessit  :  Confundantur 
omnes  qui  adorant  scidptilia  et  qui  gloriantur 
in  simulacris  suis  (5).  Et  statim  :  Adorate  eum 
omnes  Angeli  ejus ,  ubi  opponitur  idolatria  cul¬ 
tui  Dei. 

Praeterea,  Christus  habet  templum  ,  quod 
est  proprium  latriae  signum.  Malach.  III. 
Tunc  veniet  ad  templum  sanctum  suum  Domi¬ 
nator ,  quem  vos  quaeritis ,  et  Angelus  Testa - 
menti ,  quem  vos  vultis.  Item  invocatio  absen¬ 
tis  apud  adversarios  est  adoratio  latriae.  At 
Christus  invocatur ;  nam  Joann.  XIV.  ait 
ipse  :  Si  quid  petieritis  in  nomine  meo  hoc  fa¬ 
ciam  (6).  In  quem  locum  Augustinus  tr.  73. 
in  Joan.  «  Sic  ergo,  inquit,  perrexit  ad  Pa¬ 
trem,  ut  non  desereret  indigentes,  sed  exau¬ 
diret  petentes.  »  Et  Cyrillus  lib.  IX.  in  Joa. 
cap.  42.  «  Liquido,  inquit ,  hic  Deum  se  ve¬ 
rum  esse  ostendit.  Suscepturum  enim  ora¬ 
tiones  suorum  se  dicit,  omniaque  concessu¬ 
rum  eis,  quae  petant.  »  Item  Stephanus  Act. 
VII.  Domine  Jesu ,  inquit,  accipe  Spiritum 
meum.  Et  Act.  IX  dicit  Ananias  Christo  : 
Hic  habet  potestatem  allegandi  omnes ,  qui  in¬ 
vocant  nomen  tuum.  Et  Paulus  II.  Cor.  XII. 
Ter  Dominum  rogavi ,  et  dixit  mihi,  sufficit  tibi 
gratia  mea.  Quo  loco  Dominum  appellari 
Christum,  patet  ex  sequentibus  :  Libenter 
igitur,  inquit,  gloriabor  in  in  firmitatibus  meis, 
ut  inhabitet  in  me  virtus  Christi.  Et  I.  Cor.  I . 
ac  in  omnibus  fere  epistolis  ita  Paulus  salu¬ 
tat  Christianos  :  Gratia  vobis ,  et  pax  a  Deo 
Patre  nostro ,  et  Domino  Jesu  Christo  (7).  Ubi 
precatur  Fidelibus  a  Deo  Patre,  et  a  Deo  Fi¬ 
lio  simul  gratiam,  et  pacem. 

Sed  qui  adversarii  eludunt  haec  loca  prop¬ 
ter  ambiguitatem  textus  Graeci,  ubi  illud  :Et 
Domino  Jesu  Christo ,  posset  legi,  et  Domini 
Jesu  Christi,  hoc  modo  :  Gratia  vobis,  et  pax 
a  Deo,  qui  est  Pater  noster,  et  qui  etiam  est 
Pater  Domini  Jesu  Christi  :  Ideo  notandus  est 
locus  in  epist.  II.  Jo.  ubi  habetur  clarissi- 

(3)  Sap.VII,  24  etseq.;  Matth.  XX,  15.  —  (4)  Luc. 

(6)  Malach.  III,  1 ;  Joan.  XIV,  13.  —  (7)  Act.  VII, 

me,  ziprrJV  nu.px  Ozoxj,  xoci  Ttc/.py.  v.vpioy  I-/j<tou  yjjiazo-j, 
Pax  a  Deo ,  et  a  Domino  Jesu  Christo  (l),  ex 
quo  loco  exponenda  sunt  loca  Pauli  obscu¬ 
riora. 

Denique  omnes  fere  Propheta}  prredixe- 
runt,  post  adventum  Messia}  exterminandam 
idololatriam  :  Ecclesia  autem  semper  in  toto 
orbe  terrarum  Christum  coluit  templis,  aris, 
invocationibus,  festis  diebus  :  ergo  vel  Chris¬ 
tus  est  verus  Deus  dignus  latria}  cultu ,  vel 
omnes  Prophetae  decepti  sunt.  Nam  si  Chris¬ 
tus  non  est  verus  Deus,  nunquam  fuit  tam 
insigne  idolum  in  Mundo,  nec  tam  floruit 
idololatria,  quam  post  Christi  adventum  ;  et 
tamen  clamat  Spiritus  sanctus.  Isa.  II.  Ele¬ 
vabitur  Dominus  solus  in  die  illa ,  et  idola  peni¬ 
tus  conterentur.  Zachar.  XIII.  In  die  illa  erit 
fons  patens  domui  David ,  et  habitantibus  Hie¬ 
rusalem, ,  in  ablutionem  peccatoris,  et  menstrua- 
tce,  et  erit  in  die  illa  dicit  Dominus  exerci¬ 
tuum,  disperdam  nomina  idolorum  de  terra, 
et  non  memorabuntur  ultra  (2).  Vide  etiam 
Is.  XXXI.  Ezech.  YI.  et  XXX.  Osea}  X.  et 
Mich.  I. 

Respondent  ad  hoc  de  adoratione  Tran- 
sylvani  lib.  II,  cap.  4.  et  Franciscus  David 
disput.  3.  et  Blandrata  disput.  4  et  6.  Chris¬ 
tum  esse  adorandum,  tum  quia  Deus  Pater 
id  jussit,  tum  quia  in  se  habet  adorandam 
divinitatem.  At  contra:  nam  si  Christus  non 
est  verus  Deus,  non  potuit  Deus  Pater  id  ju¬ 
bere  ,  quin  ipse  sibi  contradiceret  ;  nam 
Deuter.  YI  jussit  scribi :  Dominum  Deum  tuum 
adorabis ,  et  illi  soli  servies  ;  et  Isaaee  XLII. 
Gloriam  meam  alteri  non  dabo  (3) ;  quomodo 
ergo  juberet,  ut  creaturee  serviremus,  et 
gloriam  ejus  cum  creatura  communicare¬ 
mus?  Item,  si  Christus  est  Deus,  sed  non 
summus,  et  altissimus;  ergo  non  debetur  ei 
cultus  latrise,  qui  soli  Altissimo  convenit. 
Quod  autem  in  Christo  Deus  habitet,  non 
sufficit  ut  ille  possit  adorari,  alioqui  totus 
Mundus  posset  adorari,  et  praecipue  sancti 
Angeli,  et  homines,  in  quibus  singulariter 
Deus  habitat. 

Propter  haec  argumenta  Franciscus  Da¬ 
vid,  etsi  antea  saepe  docuerat  Christum  esse 
Deum,  et  adorandum,  non  quidem  ut  Altis- 
simum,  sed  ut  Filium  Altissimi ;  tamen  pos¬ 
tea  mutavit  sententiam,  ac  docuit,  Christum 
non  esse  vocandum  Deum,  nec  esse  adoran¬ 
dum,  nec  invocandum  ;  et  respondit  ad  om¬ 


nia  loca,  quae  nos  supra  citavimus  pro  invo¬ 
catione  Christi,  ut  patet  ex  lib.  cont.  Faust. 
Sed  non  est  opus,  ut  tempus  conteramus  in 
ejus  refutatione;  nam  argumenta  ejus,  aut 
sunt  merae  nugae,  aut  si  vim  habent,  effi¬ 
ciunt  aliquid  contra  Bladratam,  qui  vult' 
Christum  non  esse  verum  Deum,  et  tamen 
esse  adorandum  et  invocandum  :  contra  nos 
autem  nihil  efficiunt;  nam  ea  sunt  pramipua 
argumenta.  Si  Christus  est  adorandus  cultu 
divino,  et  invocandus  ut  Deus*;  ergo  cumPa- 
pistis  dicendum  erit,  Christum  esse  unum 
Deum  cum  Patre ,  et  oportebit  restituere 
Trinitatem,  quam  hactenus  impugnavimus. 
Item,  si  Christus  non  est  verus  Deus,  et  ta¬ 
men  invocari  potest;  ergo  etiam  Spiritus 
sanctus,  imo  et  Maria,  et  Angeli,  et  Sancti 
eseteri  invocari  poterunt ;  quorsum  igitur 
hactenus  Papistas  accusavimus  idololatria}, 
quia  Sanctos  invocabant? 

Ilaec  argumen  ta  demonstrationes  sunt  cer¬ 
tissimae  contra  Blandratam.  et  Faustum,  et 
caeteros  Antitrinitarios;  qui  tamen,  ut  mani¬ 
feste  convincuntur  a  Francisco  Davide,  et 
ejus  sectatoribus,  quod  secum  ipsi,  et  cum 
ratione  clarissima  pugnent  ;  ita  contra  con¬ 
vincunt  ipsi  Franciscum  Davidem,  et  ejus  so¬ 
cios,  quod  incredibili  temeritate  Scriptura¬ 
rum  testimonia  pervertant. 

Liber  autem  loco  exempli  proponere  res¬ 
ponsiones  Francisci  Davidis  ad  illud  testi¬ 
monium  Actor.  VII.  Lapidabant  Stephanum 
invocantem  et  dicentem  :  Domine  Jesu  accipe 
Spiritum,  meum.  Primum  respondit  Francis¬ 
cus  David:  illud  esse  exemplum,  seu  factum 
Stephani,  non  testimonium  Scripturae.  At 
exemplum  est  hominis,  qui,  teste  Scriptura, 
erat  plenus  Fide ,  et  Spiritu  sancto.  Act.  VI  et 
VII.  Secundo  respondit,  illud  Domine  Jesu 
esse  invocationem  Patris ;  vult  enim  vocem 
Jesu  esse  genitivi  casus,  ut  sit  sensus  :  Tu 
Pater ,  qui  es  Dominus  Filii  tui  Jesu,  accipe 
Spiritum  meum  (4). 

At  nunquam  legimus  alibi  Domine  Jesu  in 
eo  sensu,  ita  ut  /eswsit  genitivi  casus  :  legi¬ 
mus  autem  Apocal.  ult.  in  casu  vocandi 
sp/ov  y.-jpie  I vjo-oO,  etiam  veni,  Domine  Jesu.  Pra*- 
terea  Actor.  VII  Stephanus  viderat  Jesuru 
stantem  a  dextris  Dei,  quando  ait :  Domine 
Jesu ,  accipe  Spiritum  meum,  igitur  ipsum  Je- 
sum  invocavit.  Respondet  Franciscus  David: 
illa  verba  Stephani  :  Ecce  video  coelos  apertos 


(1)  II.  Joan.  3.  —  (2)  Isai.  II,  17;  Zach.  XIII.  1  et  2.  —  (3)  Deut.VI,  13;  Isai.  XLII,  8.  —  (4)  Act. 
VII,  58. 

posse  facere  hunc  sensura  :  Ego  tam*  certo 
credo  Jesum  resurrexisse,  et  esse  nunc  in  coelo, 
ac  si  nunc  aperto  coelo  ipsum  Jesum  viderem. 
At  Lucas  dicit:  Intendens  in  coelum  vidit  glo¬ 
riam  Dei,  et  Jesum  stantem  a  dextris  Dei ?  igi¬ 
tur  vere  vidit,  et  non  solum  ita  credidit  ac 
si  vidisset.  Piespondit  tertio  :  illa  verba  Do¬ 
mine  Jesu  dirigi  ad  Patrem,  quia  etiam  Pater 
vocari  potest  Dominus  Jesus,  cum  sit  pro¬ 
prium  Patris  dominari,  et  salvare.  At  quae 
est  haec  temeritas  nomen  proprium  Filii  tri¬ 
buere  Patri?  Nonne  hoc  est  confundere  Pa¬ 
trem  cum  Filio  more  Sabellii? 


CAPUT  IX. 

Sexta  Classis  ex  operibus. 

• 

Quinque  sunt  opera  Dei  solius,  Creatio, 
Conservatio,  Salvatio,  Praecognitio  occulto¬ 
rum,  Patratio  miraculorum. 

Primum  opus  Dei,  proprium  est  Creatio. 
Is.  XLIV  :  Ego  sum  Dominus  extendens 
coelos  solus ,  stabiliens  terram,  et  nullus  me- 
cum.  Job  IX  :  Qui  extendit  coelos  solus.  Unde 
per  hoc  opus  Deus  vult  distingui  a  non  ve¬ 
ris  Diis,  Psalm.  XCV :  Dii  Gentium  daemonia, 
Dominus  autem  coelos  fecit.  Hierem.  X  :  Dii 
qai  caelum  et  terram  non  fecerunt,  pereant  de 
terra,  et  de  sub  coelo.  Si  ergo  probemus, 
Christum  fecisse  caelum  et  terram,  proba¬ 
tum  erit,  ipsum  esse  unum  verum  Deum 
cum  Patre.  Habemus  autem  loca  multa  su¬ 
pra  explicata,  nimirum  Jo.  I  :  Omnia  per  ip¬ 
sum  facta  sunt.  Ibidem  :  Et  Mundus  per  ip¬ 
sum  factus  est.  Coloss.  I  :  Omnia  per  ipsum 
creata  sunt.  Heb.  I  :  Et  tu  Domine  initio  ter¬ 
ram  fundasti,  et  opera  manuum  tuarum  sunt 
coeli  (1). 

His  addamus  illud  Prov.YIII  :  Quando  ap- 
dendebat  fundamenta  terree ,  quando  certa  lege 
et  gyro  vallabat  abyssos,  quando  aethera  fir¬ 
mabat  sursum,  etc.  cum  eo  eram  cuncta  com¬ 
ponens.  Qui  locus  non  potest  intelligi  de  Sa¬ 
pientia  essentiali,  ut  supra  docuimus,  quia 
illa  non  gignitur;  haec  autem  dicit:  Ante 
omnes  colles  ego  parturiebar  :  nec  de  Sapien¬ 


tia  creata,  quia  illa  non  fuit  ante  Mundum. 
Nec  potest  dici,  librum  non  esse  canonicum, 
utTransylvani  dicunt,  quia  de  hoc  libro  nec 
Judaei,  nec  Christiani  unquam  dubitaverunt. 
Item  Jo.  Y  :  Quae  cumque  Pater  facit,  hoec  et 
Filius  similiter  facit  (2),  sed  Pater  creat  quo¬ 
tidie  animas  hominum,  qui  nascuntur,  et 
creavit  quondam  coelum  et  terram ;  igitur 
etiam  Filius  creat  nunc  animas,  et  creavit 
olim  universum  Mundum. 

Ad  hoc  argumentum  diversimode  respon¬ 
dent  Samosateni  et  Ariani.  Samosateni  novi 
negant  Christum  esse  Creatorem,  cum  non 
fuerit  ante  Virginem  Matrem  :  et  quid  res¬ 
pondeant  ad  loca  allegata,  supra  retulimus, 
et  refutavimus.  Unum  addo  contra  illos.  Si 
Christus  non  creavit  coelum  et  terram,  aut 
non  esse  Deum,  aut  debere  exterminari  de 
Mundo.  Nam  Hier.  X  dicitur  :  Dii  qui  coelum 
et  terram  non  fecerunt,  pereant  de  terra,  et  de 
his  quae  sub  coelo  sunt.  At  Samosateni  non 
negant  Christum  esse  Deum, nec  volunt, eum 
exterminandum  esse ;  ergo  admittere  de¬ 
bent,  eum  esse  Creatorem. 

Ariani  veteres  apud  Augustinum  lib.  I 
cont.  Maximin.,  et  in  serm.  Arian.,  et  Va- 
lentinus  Gentilis  Arianismi  renovator  pro¬ 
thesi  24.  respondent  :  solum  Patrem  esse 
principalem  auctorem  coeli  et  terrae,  Filium 
autem  ministrum  luisse  Patris  in  creatione. 
Transylvani  quoque  lib.  II,  cap.  6.  dicunt  : 
Christum  non  esse  Deum  aeternum  ,  nec 
quidquam  egisse  in  Mundi  creatione;  tamen 
si  deberet  ei  concedi  aliquid,  non  posse  plus 
concedi,  quam  ut  instrumentum  fuerit  Pa¬ 
tris. 

Argumentum  praecipuum  ipsorum,  quo 
etiam  utuntur  Transylvani ,  est ,  quia  in 
Scriptura  semper  dicitur,  Pater  per  Filium 
fecisse,  et  Patri  tribuitur  praepositio  Ex ;  Fi¬ 
lio  praepositio  Per,  I.-Corintli.  VIII  :  Unus 
Deus  Pater,  ex  quo  omnia.  Unus  Dominus  Je¬ 
sus  Christus,  per  quem  omnia.  Jo.  I  :  Omnia 
per  ipsum  facta  sunt.  Hebr.  I  :  Per  quem  fecit 
et  saecula.  Coloss.  I  :  Omnia  per  ipsum  creata 
sunt  (3).  Addunt  etiam  Transylvani  loco  no¬ 
tato  Concilium  Sirmiense,  quod  tanquam 
Orthodoxum  ab  Hilario  recipitur,  et  expli¬ 
catur  in  lib.  de  Synod. :  nam  can.  3.  et  rur¬ 
sum  ean.  postr.  Concilium  illud  asserit,  Fi¬ 
lium  Dei  Patri  ministrasse  in  creatione 


(1)  Isai.  XLIV,  24  ;  Job.  IX,  8;  Psal.  XCV,  5;  Jerem.  X,  11 ;  Joan.  I,  3  et  10;  Coloss.  I,  16; 
Hebr.  I,  10.  —  (2)  Prov.  VIII,  29,  25;  Joan.  V,  15.  —  (3)  I.  Cor.  VIII,  6;  Joan.  I,  3;  Hebr.  I,  10: 
Coloss.  I,  16. 

Mundi.  Item  addunt  testimonia  Ireneei  lib. 
III,  cap.  8.  et  lib.  IV,  cap.  13.  Tertulliani 
lib.  de  Trinit.  Eusebii  lib.  I  histor.  cap.  1  et 
2.  et  Lutheri,  quem  Dei  nuntium  vocant,  in 
I.  cap.  Genes,  ubi  Christum  instrumentum 
Dei  vocat. 

Demonstrandum  igitur  nobis  est,  Filium 
Deum  non  ut  instrumentum,  sed  ut  princi¬ 
palem  causam  creasse  Mundum.  Ac  primum 
id  patet  ex  illo  Heb.  I  :  Et  tu  Domine  initio 
terram  fundasti ,  et  opera  manuum  tuarum  sunt 
coeli.  Nam  quod  hoc  non  intelligatur  minis- 
terialiter,  probo  ex  eo,  quod  hoc  idem  dicit 
David  de  Deo  Israel,  quem  adversarii  volunt 
esse  Patrem,  et  quem  certum  est  non  fuisse 
instrumentum  creationis.  Praeterea,  Paulus 
in  isto  capite  confert  Christum  cum  Angelis, 
et  dicit  hoc  interesse,  quod  Angeli  sint  mi¬ 
nistri,  Christus  non  sit  minister;  sic  enim 
ait  :  Cui  dixit  aliquando  Angelorum  :  sede  a 
dextris  meis?  nonne  sunt  omnes  administratorii 
spiritus  in  ministerium  missi  ?  (1) 

Secundo  probo  exlsaiacap.  XLYIII,  nam 
is  qui  dicit  :  Et  nunc  Dominus  misit  me,  et 
Spiritus  ejus ,  quem  esse  Filium  ostendimus 
supra  in  prima  classe  argumentorum  ;  iste 
idem  dicit  :  Propter  me  faciam ,  ut  non  blas¬ 
phemer,  et  gloriam  meam  alteri  non  dabo  (2), 
at  qui  operatur  propler  se,  certe  non  est  in¬ 
strumentum. 

Tertio,  ex  Apoc.  I,  ubi  Flius  vocatur  a  et 
«,  principium  et  finis ,  et  Dominus  omnipotens 
(3).  Nam  si  est  principium  et  finis,  ut  sunt 
in  alphabeto  a  et « ;  certe  est  principium  pri¬ 
mum,  et  ultimus  finis  omnium  rerum,  pro¬ 
inde  non  est  instrumentum;  neutrum  enim 
horum  instrumento  convenit.  Item,  si  est 
omnipotens,  potest  ut  auctor  principalis 
Mundum  creare ;  non  ergo  debuit  alteri  mi¬ 
nistrare. 

Quarto,  ratione  demonstrativa  per  reso¬ 
lutionem  :  si  Pater  creat  per  Filium,  vel  Pa¬ 
ter  solum  jubet,  et  Filius  solum  facit,  vel 
uterque  facit,  sed  Pater  ut  causa  prima,  Fi¬ 
lius  vero  ut  secunda,  vel  uterque  totum  ut 
causa  primaria,  sed  Pater  sua  voluntate,  Fi¬ 
lius  a  Patre  jussus  ;  non  enim  facile  est  as¬ 
signare  alium  modum,  quo  potuerit  Filius 
concurrere  cum  Patre  ad  creationem,  et  ta¬ 
men  non  seque  principaliter  ac  Pater  :  sed 
nullus  eorum  modorum  cum  veritate  con- 
•  sentit,  ut  ex  iis,  quse  mox  dicemus,  planum 


fiet;  igitur  Filius  creator  est  rerum  seque 
principalis  ac  Pater. 

Ariani  quidem  aiebant  :  Patrem  per  se 
nihil  fecisse,  sed  Filium  omnia  fecisse  jussu 
Patris,  eo  quod  creaturse  non  sint  capaces 
immediatse  actionis  divinte;  et  quia  indig¬ 
num  est,  summam  illam  virtutem  ad  ista  mi¬ 
nima  descendere,  ut  Cyrillus  refert  lib.  Y 
thes.  cap.  3. 

At  contra.  Nam  Proverb.YIII  legimus  etiam 
Patrem  fecisse :  Quando  prceparabat  coelos  ad¬ 
eram.  Et  Jo.  Y  :  Qucecumque  Pater  fecerit , 
licec  et  Filius  similiter  facit.  Item  :  Pater  meus 
operatur  et  ego  operor.  Et  de  minimis, Matth. 
X  :  Unus  passer  non  cadit  in  terram  sine  Pa¬ 
tre  vestro.  Praeterea,  nusquam  legimus,  Pa¬ 
trem  imperasse  Filio ;  item  legimus,  Filium 
imperando  fecisse.  Baruch.  III  de  illo  qui  in 
terris  visus  est,  et  cum  hominibus  conversa¬ 
tus  est,  dicitur  :  Qui  emittit  lumen ,  et  vadit , 
vocavit  illud ,  et  obedit  illi  cum  tremore  :  stellce 
autem  dederunt  lumen  in  custodi  s  suis,  vocatce 
sunt ,  et  dixerunt  :  Adsumus ,  et  luxerunt  ei 
cum  jucunditate,  qui  fecit  illas.  Et  Lucse  VIII : 
Quis  putas  hic  est ,  quia  et  ventis,  et  mari  im¬ 
perat,  et  obcdiunt  ei?  (4) 

Nec  ratio  Arianorum  valet  :  nam  ut  bene 
eam  refellunt,  Athanasius  serm.  3.  cont. 
Arian.,  et  Cyrillus  lib.  V  thes.  cap.  2  et  3. 
aut  Filius  est  Deus,  aut  creatura.  Si  Deus  ; 
non  ergo  potuit  ipsorum  opinione  creare  im¬ 
mediate  :  sibreatura;  ergo  non  potuit  creari 
a'  Patre  immediate,  nisi  forte  velint,  Filium 
esse  quid  medium  inter  Deum  et  creaturam, 
quod  sane  esse  non  potest.  Nam  vel  est  pro¬ 
ductus  ex  nihilo,  vel  ex  re  creata,  vel  ex  ipsa 
Dei  substantia.  Si  primum  aut  secundum; 
ergo  est  creatura.  Si  tertium,  ergo  est  Deus; 
non  ergo  datur  medium.  Habemus  igitur, 
tam  Patrem,  quam  Filium  reipsa  operatum 
esse  in  creatione  Mundi  :  ac  per  hoc  refuta¬ 
vimus  primum  illum  modum,  quem  in  argu¬ 
mento  posueramus. 

Rursum,non  potest  illuddici,quod  uterque 
fecerit,  sed  Pater  majorem,  Filius  minorem 
partem  :  nam  id  pugnat  cum  Scriptura  Pro- 
verb.  VIII  :  Cum  eo  eram  cuncta  componens. 
Et  Jo.  I  :  Omnia  per  ipsum  facta  sunt.  Et  Jo. 
VI  :  Qucecumque  Pater  facit,  hcec  similiter  et 
Filius  facit  (5);  ergo  uterque  facit  totum. 
Rursus,  non  potest  illud  dici,  quod  uterque 
totum  fecerit,  sed  Pater  sitagens  principale, 


(1)  Hebr.  I,  10  et  5.  —  (2)  Isai.  XLYIII,  16  et  11.  —  (3)  Apoc.  I,  8.  —  (4)  Prov.  VIII,  29;  Joan. 
V,  19  et  17;  Matth.  X,  29;  Baruch.  III,  33;  Luc.  VIII,  25.  —  (5)  Joan.  I,  3;  V,  19. 

et  Filius  sit  instrumentum.  Nam  vel  habet 
Filius  vim  crearldi  in  se,  quomodo  Sol  habet 
vim  illuminandi,  licet  sit  Dei  instrumentum, 
vel  non  habet,  sed  est  similis  umbrse  Petri, 
aut  cingulo  Pauli ,  respectu  miraculorum 
quae  per  ea  fiebant.  Si  secundum  ;  ergo  Fi¬ 
lius  Dei  nihil  habet  prae  aliis  creaturis. 

Et  praeterea,  quid  est  quod  ait  Paulus  I. 
Gor.l  :  Christum  esseDei  virtutem  ?  Et  Heb.  I. 
Qui  portat  omnia  verbo  virtutis  suce ?  (1)  Ha¬ 
bet  ergo  in  se  virtutem  faciendi  quae  facit  : 
at  virtus  creandi  est  virtus  infinita,  nec  po¬ 
test  esse  in  instrumento,  sed  solum  in  sum¬ 
mo  et  infinito  artifice.  Quare  omnes  Patres 
numerant  Basilidem,  et  alios  quosdam  inter 
haereticos,  quia  dicebant,  Mundum  creatum 
per  Angelos.  Vide  Irenaeum  lib.  I,  cap.  22. 
Athanasium  in  serm.  3.  cont.  Arian.  Augu¬ 
stinum  lib.  XII  Civit  Dei.  cap.  24  et  25.  Cy- 
rillum  2.  in  Julian.,  et  Damascenum  lib.  II, 
cap  3.  Est  ergo  Filius  principalis  Creator. 

Dices  :  habet  virtutem  creandi,  non  ta¬ 
men  est  principalis,  quia  Pater  suo  arbitratu 
agit;  Filius  alieno.  Contra  :  nam  Jo.  V  :  Si¬ 
cut  Pater  suscitat  mortuos,  et  vivificat,  sic  et 
Filius  quos  vult  vivificat.  Item  Spiritus  sanc¬ 
tus  libere  et  sua  voluntate  agit,  I.  Cor.  XII  : 
Dividit  omnibus  prout  vult  (2)  :  at  Spiritus 
sanctus  non  est  major  Filio,  imo  secun¬ 
dum  adversarios  est  minor;  igitur  et  Filius 
libere  agit,  et  prout  vult.  Denique  si  Filius 
habet  virtutem  creandi,  vel  eamdem  numero 
quamPater  habet,  vel  diversam.  Si  eamdem; 
ergo  sunt  unus  Creator,  et  unum  est  opus, 
una  voluntas,  una  essentia  utriusque.  Si  di¬ 
versam;  ergo  falsum  est  illud  I.  Reg.  II  : 
Non  est  fortis  sicut  Deus  noster.  Et  illud  Exo. 
XV  :  Quis  similis  tui  in  fortibus  Domine  ?  (3) 
Nam  invenitur  alius  seque  fortis,  nimirum 
Christus. 

Ad  argumentum  de  praepositione  Ex  et 
Per ,  respondeo  :  praepositionem  Ex  saepius 
tribui  Patri ;  Per  Filio  ;  In  Spiritu  sancto, 
non  quia  una  persona  sit  instrumentum  al¬ 
terius,  sed  ad  denotandas  eorum  proprieta¬ 
tes.  Nam,  ut  docet  Rasilius  lib.  de  Spiritu 
sancto,  cap.  4.  Patri  tribuitur  Ex  ad  deno¬ 
tandum,  quod  ipse  sit  principium  sine  prin¬ 
cipio.  Ex  enim  est  nota  causae  efficientis. 
Per  tribuitur  Filio,  quia  Per  est  signum  cau¬ 
sae  mediae,  et  Filius  est  principium  de  prin¬ 


cipio,  habet  enim  a  Patre  ut  sit  principium. 
Unde  dicitur  Filius  a  Patre  facere  :  Cum  ve¬ 
nerit ,  inquit,  Spiritus  quem  mittam  vobis  a 
Patre  (4).  Quamquam  posset  etiam  dici  par¬ 
ticulam  Per  tribui  Filio,  quia  sapientia  est 
appropriatum  Filii,  et  Deus  per  sapientiam 
et  artem  suam  omnia  creavit,  ut  Damasce¬ 
nus  lib.  I,  cap.  9.  docet.  Denique  In  signifi¬ 
cat  continentiam,  et  tribuitur  Spiritui  sanc¬ 
to,  qui  est  nexus  Patris  et  Filii.  Tamen  ne 
haec  diversitas  praepositionum  Fidei  obesset, 
providit  Deus  dupliciter. 

Primo,  indicando  haec  omnia  convenire 
eidem  Deo.  Nam  dicitur  Rom.  XI.  0  altitudo 
divitiarum  sapientiae  et  scientiae  Dei  etc.  Quo¬ 
niam  ex  ipso ,  per  ipsum ,  et  in  ipso  sunt  om¬ 
nia  (5)  Nam  haec  omnia  dicuntur  de  uno  at¬ 
que  eodem  Deo,  ut  patet  ex  eo  quod  prao- 
cedit :  Scientiae  Dei ,  judicia  ejus ,  sensus  ejus 
etc.  et  ex  eo  quod  sequitur  :  Ipse  gloria 
in  secula.  Vel  ergo  dicuntur  de  solo  Patre, 
et  tunc  patet,  Per  non  significare  ministe¬ 
rium,  quia  tribuitur  Patri,  quem  constatnul- 
lius  esse  ministrum  :  vel  de  solo  Filio,  aut 
solo  Spiritu  sancto,  et  tunc  Filius  et  Spiritus 
sanctus  non  sunt  ministri,  quia  tribuitur  eis 
Ex,  quae  convenit  principali  auctori,  ut  ipsi 
quoque  fatentur  :  vel  dicuntur  de  omnibus 
simul,  et  tunc  omnes  simul  sunt  unus  Deus. 
Ita  monet  Ambrosius  lib.  IV.  de  Fide,  cap. 
6.  Basilius  lib.  de  Spir.  sanet,  cap.  5.  et  Au¬ 
gustinus  lib.  I.  de  Trinit.  cap.  6- 

Secundo,  providit  miscendo  has  praeposi¬ 
tiones  ;  nam  interdum  Per  tribuitur  Patri,  I, 
Cor.  I.  Fidelis  Deus ,  per  quem  vocati  estis  in 
societatem  Filii  ejus.  Gal.  IV.  Quod  si  Filius , 
et  hceres  per  Deum.  Interdum  Ex  et  De  tri¬ 
buuntur  Filio,  ut  Jo.  I.  De  plenitudine  ejus 
omnes  accepimus.  Coloss.  II.  Ex  quo  totum 
corpus  per  conjunctiones  etc.  Jo.  XVI.  Ille 
de  meo  accipiet  (6).  Monent  etiam  hoc  Am¬ 
brosius  et  Basilius  locis  notatis. 

Ad  canonem  Concilii  Sirmiensis  respon¬ 
deo  cum  Hilario  ibidem  :  Filium  dictum  esse 
ministrum,  non  quod  proprie  sit  inferior, 
aut  subjectus,  sed  quia  est  a  Patre.  Ministra¬ 
vit  enim  non  ut  famulus  domino,  sed  ut  filius 
patri,  inter  quos  licet  non  sit  inaequalitas 
naturae,  aut  dignitatis  ;  est  tamen  in  Patre 
auctoritas  principii,  quae  non  estin  Filio  res¬ 
pectu  Patris  :  est  enim  Filius  a  Patre,  non 


(1)  I.  Cor.  I,  24;  Hebr.  I,  3.  —  (2)  Joan.  V,  21;  I.  Cor.  XII,  11.  —  (3)  I.  Reg.  II,  2;  Exod.  XV, 
11.  —  (4)  Joan.  NV,  26.  —  (5)  Rom.  XI,  33.  —  (6)  I.  Cor.  I,  9;  Galat.  IV,  7;  Joan.  I,  16;  Coloss. 
II,  19;  Joan.  XVI,  14. 

contra.  Quod  autem  hoc  non  faciat  propriam 
servitutem,  patet,  quia  alioqui  omnes  filii 
essent  servi.  Adde,  quod  nescio  quantam 
auctoritatem  habeat  Concilium  hoc  Sirmien- 
se:  videtur  enim  mihi  magis  toleratum, 
quam  approbatum.  Certe  apud  Gratianum 
distinet.  16.  et  20.  ubi  Concilia  Catholica 
enumerantur ,  nulla  fit  mentio  Sirmien- 
sis. 

Ad  Irenseum,  Tertullianum,  Eusebium, 
et  Lutherum  idem  respondeo ;  quamquam 
Tertulliani,  et  Eusebii  in  dogmatibus  parva 
sit  auctoritas :  Lutheri  autem  nulla  ;  omnes 
enim  manifesti  hseretici  sunt,  sed  Tertullia¬ 
nus  et  Eusebius  doctissimi  fuerunt:  Luthe- 
rus  plus  habet  loquacitatis,  quam  solidae 
doctrinae. 

Alterum  opus  Deo  proprium,  est  conser¬ 
vatio  totius  Mundi,  quae  est  quasi  quaedam 
creatio,  de  quo  Actor.  XVII.  In  ipso  vivi¬ 
mus ,  et  movemur ,  et  sumus :  at  hoc  idem 
convenit  Filio,  Heb.  I.  Qui  portat  omnia 
verbo  virtutis  suce.  Et  Coloss.  I.  Omnia  in  ipso 
constant  (1),  hoc  est,  (ut  exponit  recte  Chry- 
sostomus)  omnium  subsistentia  pendet  a  Fi¬ 
lio  Dei,  ita  ut  si  ab  ipso  conservetur,  con¬ 
sistat  :  sin  minus,  continuo  intereat ;  igitur 
verus  Deus  est  Filius. 

Tertium  opus  est  salvatio,  Isaiae  XLIII. 
Ego  sum  Dominus ,  et  non  est  absque  me 
Salvator.  Et  cap.  XLV.  Deus  justus 
et  salvans  non  est  praeter  me.  Oseae  XIII. 
Ego  Dominus  Deus ,  et  Salvator  non  est 
praeter  me :  at  quid  magis  convenit  Chris¬ 
to  quam  salvare?  Matth.  I.  Vocabis  no¬ 
men  ejus  Jesus,  ipse  enim  salvum  faciet  po¬ 
pulum  suum.  Nam  nomen  Jesus,  a  yn^quod 
salutem  significat,  sumptum  est.  Ac  ne  di¬ 
cas,  eum  salvare  ministrando,  audi  Paulum 
ad  Hebr  cap.  1.  Portans  omnia  verbo  virtutis 
suce ,  per  semetipsum  purgationem  peccatorum 
faciens.  Etsi  enim  desit  apud  Latinos  illud 
Per  semetipsum:  est  tamen  in  Graeco  St  au-ov, 
et  ibidem  confert  Paulus  Christum  cum  An¬ 
gelis,  et  illos  servos,  Christum  Dominum 
dicit.  Item  Isaiae  XXXV.  Deus  ipse,  id  est,  per 
se,  non  per  Legatos  veniet,  et  salvabit  nos.  Item 
Apostoli  se  Christi  ministros,  non  comminis- 
tros  dicebant,  I.  Cor.  IV.  Sic  nos  existimet 
homo  ut  ministros  Christi  (2),  et  in  nomine 


ejus  baptizabant,  reconciliabant,  miracula 
faciebant  etc. ,  ut  se  ministros  Christi  de¬ 
monstrarent. 

Quartum  opus,  praedictio  est  futurorum, 
et  scrutatio  cordium,  Isaiae  XLI,  Annuntiate 
quae  ventura  sunt ,  et  sciemus  quia  Dii  estis. 
III.  Reg.  VIII.  Tu  nosti  solus  cor  omnium  fi¬ 
liorum  hominum.  Hierem.  XVII.  Pravum  est 
cor  hominis  et  inscrutabile ,  quis  cognoscet  il¬ 
lud?  Ego  Dominus  scrutans  cor ,  et  probans 
renes:  at  hoec  omnia  Christo  conveniunt,  Jo. 
XIII,  Hoc  dixi  vobis  priusquam  fiat ,  ut  cum 
factum  fuerit ,  credatis  quia  ergo  sum.  Et  I 
Pet.  I.  Scrutantes  in  quod ,  vel  quale  tempus 
significaret  in  eis  Spiritus  Christi ,  praenun¬ 
tians  eas ,  quee  in  Christo  sunt  passiones,  et  pos¬ 
teriores  glorias.  Jo.  cap.  II  Ipse  sciebat ,  quid 
esset  in  homine.  Et  Apocal.  II.  Et  scient  om¬ 
nes  Ecclesice ,  qida  ego  sum  scrutans  renes ,  et 
corda  (3). 

Dices:  etiam  Prophetas  praedixisse  futura, 
et  praevidisse  cordium  cogitationes,  ut  de 
Elisaeo  patet.  At  contra :  nam  Paulus  ad 
Heb.  III.  confert  Christum  cum  Mose  sum¬ 
mo  Prophetarum,  et  dicit,  Mosen  famulum, 
Christum  Dominum  esse.  Item  Christus  lo¬ 
quitur  eodem  modo,  quo  summus  Deus, 
quomodo  nullus  Prophetarum  loqui  aude¬ 
ret;  quis  enim  unquam  ait :  Ego  sum  scru¬ 
tans  renes  et  corda  (4),  nisi  Deus  verus  et 
summus  ?  Denique  si  Spiritus  Christi  illus¬ 
travit  omnes  Prophetas,  I.  Pet.  I,  quomodo 
Christus  non  altiori  modo,  quam  Prophetae 
occulta  novit? 

Quintum  opus  est,  patratio  miraculorum, 
Psalm.  LXXI.  Qui  facit  mirabilia  solus.  Et 
Psalm.  LXXXV.  Faciens  mirabilia  tu  es  Deus 
solus.  Et  Psal.  CXXXV.  Qui  facit  mirabilia 
magna  solus.  Quod  tamen  intelligitur  pro¬ 
pria  auctoritate,  alioquin  etiam  sancti  Apos¬ 
toli  et  Prophetae  miracula  fecerunt,  sed  per 
invocationem  Dei,  ut  hoc  loco  notat  Hila¬ 
rius.  At  Christus  miracula  propria  auctori¬ 
tate  faciebat,  ut  patet,  tum  quia  imperabat, 
Marci  IV.  Dixit  mari,  mari ,  tace,  obmutesce. 
Et  cap.  IX.  Surde  et  mute  spiritus,  ego  prae¬ 
cipio  tibi,  exi  ab  eo  (5).  Tum  quia  sola  volun¬ 
tate  etiam  absens  curabat,  ut  patet  de  puero 
Centurionis,  Math.  VIII.  et  de  filio  Reguli, 
Jo.  IV.  Tum  denique,  quia  ut  verus  Domi¬ 


ti)  Act.  XVII,  28;  Hebr.  I,  3;  Coloss.  I,  17.  —  (2)  Isai.  XLIII,  11  ;  XLV,  21;  Osee.  XIII,  4; 
Matth.  I,  21;  Hebr.  I,  3;  I.  Cor.  IV,  1.  —  (3)  Isai.  XLI,  23;  III.  Reg.  VIII,  39;  Jerem.  XVII,  7: 
Joan.  XIII,  19;  I.  Petr.  I,  11 ;  Joan.  II,  25;  Apoc,  II,  23.  —  (4)  Apoc.  II,  23.  —  (5)  Psal.  LXXI, 
18;  Psal.  LXXXV,  10;  Psal.  CXXXV,  44  ;  Mare.  IV,  39;  Ibid.  IX,  24.  ■  . 

nus  totius  naturae  concessit  etiam  aliis  po¬ 
testatem  faciendi  miracula,  Matth.  X.  et  ad 
ejus  invocationem  Apostoli  miracula  facie¬ 
bant,  ut  patet  ex  illo  Actor.  III.  In  nomine 
Jesu  Christi  Nazareni  furge  et  ambula  (i). 


CAPUT  X. 

Septima  Classis  ex  Patribus. 

Ex  Patrum  doctrina  probanda  est  veritas 
Catholica :  nam  etsi  adversarii  parum  aut 
nihil  tribuant  Patribus ;  tamen  Patres,  qui 
ante  Concilium  Nicaenum  fuerunt,  suos  pu¬ 
tant,  utlgnatium,  Justinum,  Irenaeum,  Ter- 
tellianum,  Cyprianum.  Alios  etsi  contrarios 
sibi  esse  fateantur  ;  tamen  testimonia  Hila- 
rii,  Chrysostomi,  Ambrosii,  Cyrilli,  Hierony¬ 
mi,  et  Augustini  citant  contra  nos,  ut  os¬ 
tendant,  Patres  varios  fuisse,  et  sibi  ipsos 
contradixisse,  coactos  evidentia  veritatis  : 
ac  breviter  conantur  enervare  nostrum  ar¬ 
gumentum  ex  consensu*  Patrum  omnium 
aetatum.  Nos  ergo  producemus  testes  con¬ 
sentientes  omnium  aetatum,  et  maxime  ante 
Nicaenum  Concilium. 

Primae  aetatis,  quae  extenditur  usque  ad 
annum  centesimum  Domini,  habemus  Cle¬ 
mentem,  Ignatium,  Dionysium,  Martialem. 
Primus  prodeat  Clemens,  qui  lib.  VIII.  Cons- 
tit.  cap.  16.  dicit,  Patrem  sine  medio  ge¬ 
nuisse  Filium  ante  omnia,  quod  est  dicere, 
Filium  non  esse  factum,  sed  naturaliter, 
et  necessario  prodiisse  ex  Patre.  Nam,  ut 
docet  Rasilius  lib.  IV.  in  Eunom.,  nihil  fac¬ 
tum  est  immediatum  opus  artificis,  quia  me¬ 
diat  operatio,  et  inter  Deum  et  creaturas 
mediat  voluntas  creandi :  nec  enim  posito 
Deo,  immediate  ponitur  creatura  ;  at  posito 
Deo,  immediate  ponitur  Verbum  ejus.  Item 
cap,  17.  postquam  recitaverat  illud.  Sanc¬ 
tus,  Sanctus,  Sanctus,  subjungit  explicans: 
(i  Sanctus  Deus  Pater,  Sanctus  Filius  etc.  » 
Et  cap.  18.  in  fine  dicit  Deo  :  «  Tibi  omnis 
gloria,  et  honor,  et  adoratio,  Filio,  et  Spiri¬ 
tui  sancto,  et  nunc  etsemper,  et  in  omnia  se¬ 
cula  seculorum .  »  Similem  locum  huic  pro¬ 
fert  ex  isto  demente  Basilius  lib.  de  Spir. 
sanet,  cap.  29. 

Jam  B.  Dionysius  Areopagita  B.  Pauli  di¬ 
scipulus  in  lib.  de  div.  nom.  cap.  I.  «  Ita¬ 
que,  inquit,  in  omni  ferme  Theologica 
tractatione  summam  Divinitatem  sancte  ce¬ 
lebrari  videmus;  ut  singularem  quidem  at¬ 
que  unicam,  propter  simplicitatem  et  uni¬ 
tatem  illam  impartibilem :  ut  Trinitatem 
vero  propter  superessentialis  fsecunditatis 
in  suppositis  tribus  expressionem.  »  Et  infra 
dicit,  hanc  summam  essentiam  in  una  sua¬ 
rum  hvpostaseon  carnem  humanam  assump¬ 
sisse.  Similia  habet  cap.  3.  de  myst.  Theol. 

S.  Martialis  in  epist.  I,  ad  Burdigalen. 
cap.  10.  «  Nihil,  inquit,  discretum  in 
Divinitate  Trinitatis  sentiatis  ».  Et  infra  : 
«  Et  haec  »,  Pater,  Filius,  et  Spiritus  sanc¬ 
tus,  in  personis  tria  divisa,  in  Divinitate 
unus  Deus  indivisus  est  ».  Hanc  epistolam 
multis  de  causis  suspicor  non  esse  illius 
Martialis,  qui  dicitur  fuisse  discipulus  Chris¬ 
ti;  tamen  cujuscumque  sit,  nihil  habet  pro 
adversariis,  sed  omnia  pro  nobis. 

S.  Ignatius,  Joannis  Apostoli  discipulus 
et  martyr,  in  epist.  ad  Philippens  :  «  Non  in 
unum  trinominem,  neque  in  tres  incarnatos, 
sed  in  tres  ejusdem  honoris  »  credendum 
esse  dicit.  Et  infra  :  «  Si  vero  inquit,  Deus 
et  homo,  cur  iniquum  vocas  Dominum  glo¬ 
riae,  qui  natura invariabilis  est?»  Et  infra:  «Il¬ 
lud,  inquit,  Si  Filius  Dei  es,  ignorantiae  argu¬ 
mentum  est.  Si  enirnid  revera  agnovisses, sci¬ 
visses, quod  ex  aequo  potest  rerum  Conditor 
universarum,  et  facere  quod  non  est,  et  mu¬ 
tare  quod  est.»  In  epist.  adPhiladelphien.  «Si 
quis  dicat,  unum  esse  Deum,  et  confiteatur 
Christum  Jesum,  sed  eumdom  nudum  esse 
hominem  putet;  hujusmodi  serpens  est, 
fraudem  et  errorem  praedicans  in  exitium 
hominum,  et  est  ejusmodi  inops  sensu  cog¬ 
nomento  Ebion.  »  Nota,  hunc  locum  proprie 
pugnare  adversus  novos  Ebionitas,  qui  Chris¬ 
tum  purum  hominem  faciunt,  quia  enim  lin¬ 
gua  Hebraica  'po  Ebion  inopem  significat, 
eleganter  Ignatius  Ebionitas  inopes  sensu 
appellavit. 

Rursum  idem  in  epist.  ad  Antiochen. 
«  Abjicite,  inquit,  omnem  Gentilem,  et 
Judaicum  errorem,  ut  nec  multitudinem 
introducatis  Deorum,  nec  praetextu  unius 
Dei  negetis  Christum.  Moses  enim  Dei  fa¬ 
mulus  fidelis  dicens  :  Dominus  Deus  tuus 
Dominus  unus  est,  et  unum,  et  solum  prae¬ 
dicans  Deum,  continuo  confessus  est  et  Do- 


(1)  Act.  III,  6. 

minum  nostrum  dicens  :  Dominus  pluit  su¬ 
per  Sodomam  et  Gomorrham  a  Domino  ignem 
et  sulphur  ».  Et  infra  :  «  Omnis,  »  inquit, 
«  qui  annuntiat  unum  solum  Deum,  et  tollit 
Christi  Divinitatem,  is  est  Diabolus,  et  hos¬ 
tis  omnis  justitia?.  »  In  epist.  ad  Polyc.  «Ex¬ 
specta,  inquit,  Christum  Filium  Dei  in 
tempore,  qui  omni  tempore  caret,  palpabi¬ 
lem,  omnemque  contactum  refugientem,  ut- 
pote  incorporeum  ».  Iltec  omnia  sunt  ex¬ 
presse  contra  Transylvanos,  qui  Christum 
temporalem  et  nudum  hominem  faciunt. 
Sunt  etiam  contra  novos  Trilheistas  et  Aria- 
nos,  qui  Christum  etsi  aeternum  esse  fatean¬ 
tur,  tamen  verum  Deum  esse  negant.  Ex 
quibus  etiam  facile  colligi  potest,  quemad¬ 
modum  sint  intelligenda  loca,  quae  citant  ex 
Ignatio  Yalentinus  Gentilis,  et  Transylvani 
lib.  II.  cap.  6. 

Primo,  proferunt  epistolam  ad  Magnesia- 
nos,  ubi  dicitur :  «  Unum  et  solum  verum 
Deum  Patrem  suum  annuntiavit,  ergo, 
inquit  haereticus,  solus  Pater  est  verus  Deus. 
Respondeo  :  illud  Solum  separare  Patrem 
Christi  ab  iis,  qui  non  sunt  ejusdem  sub¬ 
stantiae  cum  ipso :  est  enim  sensus,  Patrem 
Christi  esse  illum  Deum,  qui  est  unus  et  so¬ 
lus  verus  Deus,  quod  idem  de  Filio  dici  po¬ 
test,  et  de  Spiritu  sancto.  Nam  cum  una  sit 
tantum  vera  Divinitas;  et  Pater  est  ille  Deus, 
qui  est  unus  et  solus  Deus ;  et  Filius  est  ille 
Deus,  qui  est  unus  et  solus  Deus;  et  Spiritus 
sanctus  est  ille  Deus,  qui  est  unus  et  solus 
Deus.  Denique  nihil  aliud  Ignatius  dixit, 
quam  quod  antea  Christus  ipse  Patri  suo 
dixerat  :  Ut  cognoscant  te  solum  verum 
Deum  (1). 

Secundo,  proferunt  epistolam  ad  Tarsen¬ 
ses,  ubi  Ignatius  dicit,  Christum  esse  Filium 
Creatoris,  nec  esse  illum,  qui  est  super  om¬ 
nia  Deus,  sed  Filium  ejus.  Respondeo  : 
Christum  sic  esse  Filium  Creatoris,  ut  sit 
etiam  ipse  ille  idem  Creator,  ut  idem  Igna¬ 
tius  dicit  epist.  ad  Philippen.  Ratio  hujus 
est,  quia  Pater  gignendo,  suam  totam  es¬ 
sentiam  Filio  communicavit,  ac  propterea 
etiam  totam  potentiam  et  sapientiam,  qua 
Mundus  creatus  est.  Porro  Pater  solus  dici¬ 
tur  esse  super  omnia  Deus  ab  Ignatio,  prop¬ 
ter  principii  auctoritatem,  non  propter  na¬ 
turae  diversitatem:  alioqui  pugnaret  cum 
Paulo  Roman.  IX,  et  etiam  ipse  secum,  qui 
asseruit  in  epist.  ad  Philippen.  esse  ejusdem 


honoris  Patrem,  et  Filium. 

Tertio,  proferunt  epistolam  ad  Philippen¬ 
ses,  ubi  de  Patre  exponit  illud  Deuter.  VI. 
Dominus  tuus  Dominus  unus  est  (2).  Et  infra, 
inducit  Christum  loquentem  ad  Satanam: 
«Novi  unum,  scio  solum,  non  sum  Deo  ad¬ 
versus,  confiteor  excellentiam.»  Respondeo  : 
Ignatium  ex  loco  Deut.  VI,  probare  velle, 
unum  esse  Patrem,  et  non  plures  Patres,  ut 
etiam  infra  docet,  unum  esse  Filium,  et  non 
plures.  Probat  igitur  optime  hoc  modo  :  Do¬ 
minus  Deus  unus  est) Deut.  VI, ergo  unus  est  tan¬ 
tum  Deus  Pater,  nam  si  essent  plures  Patres, 
illi  non  possent  esse  unus  Dominus  Deus. 
Nunc  enim  Pater  et  Filius  sunt  unus  Deus, 
quia  unus  est  ab  alio.  Porro  excellentiam 
Patris  Filius  confitetur  ratione  principii  tan¬ 
tum  :  unde  statim  subjungit :  «  Novi  gene¬ 
rationis  meae  auctorem  Patrem  ».  Posset 
tamen  locus  hic  intelligi  de  Christo  homine  ; 
alloquitur  enim  Christus  homo  Diabolum,  et 
tum  omnia  aptissime  quadrant :  est  enim 
Christus  ut  homo  vere  minor  Patre,  et  Pa¬ 
trem  Deum  ac  Dominum  suum  appellare  po¬ 
test,  sicut  ipse  dicit  Jo.  XX.  Ascendo  ad  Pa¬ 
trem  meum  et  Patrem  vestrum ,  Deum  meum  et 
Deum  vestrum  (3). 

Quarto,  proferunt  ultima  verba  epist.  ad 
Antioch.  «  Valete  Deo  et  Christo  ».  Respon¬ 
deo  :  hic  distingui  Christum  a  Deo  ratione 
humanitatis ;  nam  alioqui  in  hac  epistola 
Ignatius  Diabolum  vocat  eum,  qui  praetextu 
unius  Dei  negat  Christi  Divinitatum. 

Ultimo,  profertur  illud  ex  epist.  adEphes. 
«  Medicus  autem  noster  est  solus  verus  Deus 
ingenitus  et  invisibilis  etc.  »  Respondeo  : 
hunc  locum  varie  legi;  nam  quaedam  anti¬ 
quiora  exemplaria  sic  habent :  «  Medicus  au¬ 
tem  noster  unus  est  solus  verus  Deus  unige¬ 
nitus,  et  invisibilis  omnium,  unigeniti  Pa¬ 
ter  et  Genitor  ».  Alia  est  lectio  apud  Theo- 
doretum  in  I.  Dialogo,  ubi  sic  citatur:  «  Me¬ 
dicus  noster  est  genitus  ex  ingenito  etc.  » 
Athanasius  in  lib.  de  Synod.  Arimin.  et  Se- 
leuc.  celebratis,  citat  hunc  locum  hoc  mo¬ 
do  :  «  Unus  est  medicus  noster  corporalis  et 
spiritualis,  genitus  et  ingenitus,  in  homine 
Deus  etc  » .  exponit  ingenitum,  id  est,  increa- 
tum.  Tamen  etiam  prima  lectio  non  pugnat 
contra  sententiam  nostram.  Nam  postea- 
quam  dixerat  Ignatius :  «  Medicus  autem  nos¬ 
ter  est  solus  verus  Deus  ingenitus  »  ;  sub¬ 
junxit  :  «  Habemus  autem  etiam  Medicum 


(1)  Joan,  XVII,  3.  —  (2)  Deut.  VI,  4.  —  (3)  Joan.  XX,  17. 

Jesum  Christum  ante  secula  unigenitum 
Verbum.  »  Ex  quo  intelligimus,  illam  exclu- 
sivam  Solus  cum  dixit  Ignatius,  «  Medicus  est 
solus  verus  Deus  ingenitus.  »  non  exclusisse 
Filium  Dei,  sed  res  creatas,  quae  non  sunt 
ejusdem  essentia}  cum  vero  Dei  ingenito. 

Secundae  aetatis  usque  ad  annum  200.  ha¬ 
bemus  quatuor  alios  Patres,  Justinum,  Ana- 
thenagoram,  Iraenaeum,  et  Clementem  Ale¬ 
xandrinum.  Justinus  in  lib.  de  rect.  Fid. 
explicat,  initio  :  «  Unus,  inquit,  revera  est 
universitatis  hujus  Deus,  qui  in  Patre,  Filio, 
et  Spiritu  sancto  agnoscitur  :  cum  namque 
ex  substantia  sua  Pater  Filium  genuerit,  at¬ 
que  ex  eadem  Spiritum  produxerit ;  jure 
optimo,  quae  unam  habent  eamdemque  es¬ 
sentiam,  una  atque  eadem  dignantur  Divi¬ 
nitate.  »  Et  infra  probat,  non  esse  creaturam 
Filium  et  Spiritum,  sed  unum  Deum  Crea¬ 
torem  cum  Patre.  In  Apol.  ad  Senat.  «  Por¬ 
ro  Filius  ejus,  inquit,  qui  solus  proprie  dici¬ 
tur  Filius,  Verbum  simul  cum  illo  ante  crea¬ 
turas,  et  existens,  et  nascens,  quoniam  per 
eum  primitus  cuncta  condidit  et  ornavit.  » 
In  Apol.  ad  Antonin.  initio  :  «  Profitemur, 
inquit,  nos  talium,  qui  habentur  Deorum, 
esse  expertes,  et  Atheos,  sed  non  verissimi 
illius  Dei  Patris  justitiae-,  et  castitatis  et  vir¬ 
tutum  aliarum.  Verum  hunc  ipsum,  et  qui 
ab  eo  venit  Filium  et  Spiritum  propheticum 
colimus,  et  adoramus  cum  ratione  et  veri¬ 
tate  venerantes  etc.  »  Ubi  opponit  cultum 
Trinitatis  cultui  idolorum,  et  falsorum  Deo¬ 
rum,  ac  proinde  docet,  Patrem,  et  Filium, 
et  Spiritum  sanctum  esse  verum  Deum.  Ibi¬ 
dem  ultra  medium  vult,  illa  verba  Exod.  III. 
Ego  sum  qui  sum  (1)  a  Christo  dicta  esse. 
«  Ego  autem,  inquit,  quod  Mosi  e  rubo  est 
dictum  :  Ego  sum  existens  ille  Deus  Abra- 
hae,  et  Deus  Isaac,  et  Deus  Jacob,  et  Deus 
Patrum  tuorum,  significatum  est,  mortuos 
quoque  illos  exstare,  et  ipsius  Christi  homi¬ 
nes  esse.  » 

Idem  repetit  prolixe  in  Dial.  cum  Triph., 
ubi  etiam  non  procul  a  fine  docet,  Patrem  et 
Filium  vere  esse  duos,  et  tamen  unius  essen¬ 
tiae  :  «  Virtutem,  inquit,  eam  a  Patre  nullo 
pacto  disjungi  et  secerni  posse.  »  Et  infra  : 
«  Virtutem  istam,  quam  Deum  sermo  pro¬ 
pheticus  vocat,  non  ita  ut  Solis  lumen  no¬ 
mine  tantum  numerari,  verum  numero  quo¬ 
que  aliud  quiddam  esse,  supra  explicui ; 
Virtutem  hanc  dicens  de  Patre  genitam. 


non  per  recisionem,  veluti  ab  essentia  Patris 
dispartitam,  prout  omnia  alia  divisa  et  secta 
non  eadem  sunt,  quae  antea  fuerunt,  quam 
scinderentur.  » 

Ex  quibus  solvitur  objectio  Gentilis  ex 
Justino.  Objicit  enim,  quod  in  Dialogo  cum 
Tripho‘ne  dicit,  Christum  esse  alium  Deum, 
praeter  Mundi  Conditorem  :  at  Justinus  non 
hoc  ait,  sed  tantum  docet,  esse  alium,  id 
est,  aliam  personam,  quae  sit,  et  dicatur 
Deus  et  Dominus,  praeter  Patrem,  cui  attri¬ 
buitur  Mundi  creatio  ;  haec  enim  sunt  verba 
ejUS  :  sciti  xat  liysrui  ©so;  y.ui  y.vpioc;  Irzpoz  vnkp 
tov  7roivjTov  twv  o).wv,  ubi  illud  Jxs pog  non  con- 
j ungitur  cum  Deus,  sed  cum  verbo  sort  ut 
sensus  sit :  «  Alius  praeter  Mundi  conditorem 
est,  et  dicitur  Deus.  «  Item,  ouro?  orw  APpuotg 
y.ui  rw  IaxojS  y.ui  tw  Mcocst  wyaSac,  Xslsygivos  y.ui 
yzypup.p.iyoq  0so?,  'irspoi  sort  tou  tsc  7ravra  7roivj<7avTo; 

0soy,  hoc  est :  «  Hic  qui  apparuit  Abrahae, 
Isaac,  et  Jacob,  quique  dictus  et  scriptus  est 
Deus,  alius  est  ab  eo,  qui  omnia  fecit. »  Et  mox 
explicans  quemadmodum  sit  alius,  subjun¬ 
git  :  apnuM  /syw  o0  -yvwpivj,  «  numero,  inquit, 
non  sententia,  »  id  est,  persona,  non  essen¬ 
tia. 

Dices  :  Si  distinguitur  Christus  a  Condi¬ 
tore  Mundi  ;  ergo  non  est  ipse  conditor 
Mundi.  Respondeo  :  per  conditorem  Mundi 
describi  Patrem,  quia  Patri  attribui  solet 
potentia  et  creatio  :  nam  alioqui  etiam  Fi¬ 
lium  esse  Creatorem  Mundi,  idem  Justinus 
apertissime  docuit  in  Apol.  ad  Senat. 

Athenagoras  in  Apol.  ad  Antonin.  «  Fi¬ 
lius,  inquit,  Dei  est  Verbum  Patris,  idea, 
et  efficacia.  Ab  ipso  enim  et  per  ipsum  facta 
sunt  omnia ,  quum  Pater  et  Filius  unum 
sint,  ita  ut  Filius  sit  in  Patre,  et  Pater  in  Fi¬ 
lio.  »  Et  infra  :  «  Primigenia,  hic  est  Patris 
progenies,  quae  non  ut  facta;  a  principio  enim 
Deus,  qui  est  mens  aeterna,  ipse  in  seipso 
Verbum,  aut  Rationem  habet.  »  Et  infra  : 
«  Quis  igitur  non  miretur,  nos  qui  Deum 
Patrem  praedicamus,  et  Deum  Filium,  et 
Spiritum  sanctum,  ita  ut  et  unionis  eorum 
vim  et  ordinis  distinctionem  exponamus.  » 
Et  multo  infra  :  «  Ut  Deum  asserimus,  et 
Filium  ipsius  Verbum,  et  Spiritum  sanctum : 
tria  quidem  secundum  potentiam  Patrem, 
Filium,  et  Spiritum  :  actu  vero  et  essentia 
unum.  » 

S.  Irenaeus  lib.  III,  cap.  6.  «  Neque  igi¬ 
tur,  inquit,  Dominus,  neque  Spiritus  sanc- 


(1)  Exod.  III,  14. 

tus,  neque  Apostoli  eum,  qui  non  esset  Deus, 
definitive  et  absolute  Deum  nominassent  ali¬ 
quando,  nisi  esset  verus  Deus  :  neque  Do¬ 
minum  appellassent  aliquem  ex  sua  perso¬ 
na,  nisi  qui  dominatur  omnium,  Deum  Pa¬ 
trem  et  Filium  ejus.  »  Et  infra  :  «  Vere  igi¬ 
tur  cum  Pater  sit  Dominus,  et  Filius  vere 
sit  Dominus,  merito  Spiritus  sanctus  Domini 
appellatione  signavit  eos.  »  Lib.  III,  cap.  8. 

«  Is  quidem,  qui  omnia  fecerit  cum  Verbo 
suo,  juste  dicitur  Deus  et  Dominus  solus  : 
quas  autem  facta  sunt,  non  jam  ejusdem  vo¬ 
cabuli  participabilia  esse,  neque  juste  id  vo¬ 
cabulum  sumere  debere,  quod  est  Creatoris. 
Lib.  III.  cap.  12.  Annuntiaverunt  Apostoli, 

«  hunc  esse  Christum  Filium  Dei  aeternum, 
eorum  Regem,  n  Et  cap.  16.  a  Cum,  inquit, 
declaratum  sit  manifeste,  quoniam  neminem 
alium  Deum  vocaverunt,  vel  Dominum  no¬ 
minaverunt,  qui  veritatis  fuerunt  praedica¬ 
tores,  et  Apostoli  libertatis,  nisi  solum  ve¬ 
rum  Deum  Patrem  et  Verbum  ejus,  qui  in 
omnibus  principatum  ejus  habet  :  manifeste 
erit  ostensum,  quod  Factorem  coeli  et  terrae, 
et  qui  locutus  sit  cum  Mose,  et  Legis  dispo¬ 
sitionem  ei  dederit,  qui  convocaverit  Patres, 
Dominum  Deum  confiteri  eos,  et  alterum 
neminem  nosse  etc.  »  Et  cap.  20.  «  Exclusa 
est,  inquit,  omnis  contradictio  dicentium, 
si  ergo  tunc  natus  est,  non  erat  ante  Chri¬ 
stus.  Ostendimus  enim,  quia  tunc  non  coepit 
Filius  Dei,  existens  semper  apud  Patrem.  » 
Lib.  IV,  cap.  11.  a  Ipse  igitur  Christus,  in¬ 
quit,  cum  Patre  vivorum  est  Deus,  qui  et 
locutus  est  Mosi,  et  qui  Patribus  manifesta¬ 
tus  est.  » 

Sed  objiciunt  Gentilis  et  Transylvani  mul¬ 
ta  ex  Irenaeo.  Primo  illud  ex  lib.  I,  cap.  2. 
«  Ecclesia  accepit  eam  Fidem,  quae  est  in 
unum  Deum  Patrem  omnipotentem,  qui  fe¬ 
cit  coelum  et  terram,  mare  et  omnia,  quae  in 
eis  sunt :  et  in  unum  Jesum  Christum  Filium 
Dei,  incarnatum  pro  nostra  salute  :  et  in 
Spiritum  sanctum  etc.  »  Ubi  unus  Deus  om¬ 
nipotens  et  creator  dicitur  Pater,  et  hujus 
unius  Dei  creatoris  Filius  dicitur  Jesus 
Christus.  Ex  quo  sequi  videtur ,  Christum 
non  esse  unum  Deum  creatorem  cum  Patre. 

Respondeo  :  hic  vocem  Unum  tenere  se 
ex  parte  Dei,  non  ex  parte  Patris  :  non  est 
enim  sensus,  quod  unus  Pater,  id  est,  solus 
Pater  sit  Deus  creator,  sed  quod  Pater  sit 
ille.  Deus,  qui  est  unus  et  solus  creator  coeli 
et  terrae.  Quod  autem  non  dicatur  etiam  de 
Filio,  quod  sit  ille  unus  Deus  creator ;  id 


factum  est,  quia  Irenaeus  ibi  recitat  Symbo¬ 
lum  Fidei,  et  Symbolum  debet  esse  brevis¬ 
simum,  et  ideo  non  debent  repeti,  quae  pos¬ 
sunt  colligi  ex  dictis.  Poterat  autem  intelligi, 
Filium  esse  etiam  illum  unum  Deum  creato¬ 
rem,  tum,  ut  docet  Cvrillus  in  explicat. 
Symb.  Nic.,  quia  in  Patre  Filius  intelligitur ; 
tum  etiam,  quia  dictum  erat  unum  tantum 
esse  Deum  ;  et  tamen  Fides  n  Deum  dice¬ 
batur  esse  Fides  in  Patrem,  in  Filium,  et  in 
Spiritum  sanctum.  Undf  'dem  Irenaeus  in 
locis  citatis  a  nobis,  dicit,  Christum  esse 
Deum,  et  Dominum  creatorem,  et  sempiter¬ 
num,  et  tamen  semper  repetit,  unum  tantum 
esse  Deum. 

Secundo,  proferunt  multa  loca  ex  lib.  II, 
cap.  3.  et  lib.  III,  cap.  6.  9.  11.12. 16. 18.  et 
lib.  IV,  cap.  1.  2.  et  37.  et  lib.  V,  ubi  repe¬ 
tit  saepissime  Irenaeus,  Deum  Israel  creato¬ 
rem  coeli  et  terrae  esse  Patrem  Christi,  et 
quod  Christus  seductor  fuisset,  si  alium  Deum 
praedicasset  praeter  Patrem  suum  etc.  Hinc 
enim  deducunt,  Christum  non  esse  unum 
Deum  cum  Patre,  cum  Pater  et  Filius  distin¬ 
guantur,  et  sint  duo,  non  unus ;  et  alter  eo¬ 
rum  dicatur  Deus  Israel  creator. 

Respondeo  :  Irenaeum  tam  saepe  illa  repe¬ 
tere  propter  Valentinum  et  Marcionem  hae¬ 
resiarchas,  qui  introducebant  alium  Creato¬ 
rem  et  Deum  Israelis,  praeter  Patrem  Chri¬ 
sti.  Caeterum  ex  eo,  quod  Pater  Christi  di¬ 
citur  Creator  et  Deus  Israelis,  non  modo  non 
sequitur,  Filium  non  esse  illum  ipsum  Crea¬ 
torem  et  Deum  Israelis,  sed  potius  sequitur 
esse.  Nam  sicut  homo  hominem  generat,  et 
Rex  Regem,  ita  Creator  Creatorem,  et  Deus 
Deum,  cum  hoc  tamen  discrimine,  quod  quia 
natura  divina  est  impartibilis,  Deus  gignit 
eumdem  numero  Deum,  sed  distinctum  ta¬ 
men  in  persona  :  homo  vero  gignit  hominem 
eumdem  tantum  in  specie. 

Tertio  objiciunt,  quod  Irenaeus  exponat 
de  solo  Patre,  non  de  Trinitate  illa  verba 
Deuter.  VI.  Audi  Israel,  Dominus  Deus  tuus, 
Dominus  unus  est.  Sic  enim  ait  lib.  IV,  cap. 
2.  «  Christus  suum  Patrem  confitetur,  quem 
et  Lex  annuntiat,  dicens  :  Audi  Israel,  Do¬ 
minus  Deus  tuus  unus  est.  » 

Respondeo  :  non  dicere  Irenaeum,  de  solo 
Patre  eum  locum  debere  intelligi,  nec  nos 
ita  de  Trinitate  eum  intelligere,  ut  non  in- 
telligatur  etiam  de  qualibet  persona  seor- 
sim.  Nec  enim  Trinitas  est,  ut  somniant  ad¬ 
versarii,  a  Patre,  Filio,  et  Spiritu  sancto  di¬ 
stincta  :  sed  quod  de  qualibet  persona  dicitur 

seorsim,  dicitur  etiam  de  omnibus  simul,  et 
contra,  exceptis  tantum  proprietatibus  per¬ 
sonalibus.  Clemens  Alexandrinus  lib.  I.  Pae- 
dag.  cap.  6.  «  Sed,  inquit,  eum  Filium,  cum 
Deus  esset,  nihil  didicisse  fuit  consentaneum. 
Neque  enim  quisquam  Verbo  major  fuerit, 
sed  neque  magister,  ac  doctor  est  ejus,  qui 
solus  est  magister.  An  non  ergo  vel  inviti 
fatebuntur,  Verbum  perfectum  ex  perfecto 
Patre  natum?  »  Lib.  III,  cap.  ult.  in  fln.  sic 
ait  :  «  Laudemus  unum  Patrem,  et  Filium 
una  cum  sancto  Spiritu,  qui  unus  est  omnia, 
in  quo  omnia,  per  quem  omnia  unum,  qui 
est  undequaque  bonus,  undequaque  pulcher, 
undequaque  sapiens ,  undequaque  justus, 
cui  gloria  nunc,  et  in  secula  seculorum, 
Amen.  »  Denique  testatur  Ruffinus  in  Apol. 
pro  Orig.,  Clementem  hunc  in  omnibus  suis 
scriptis  celebrare  unam  gloriam  et  majesta¬ 
tem  trium  personarum. 

Tertiae  retatis  habemus  alios  sex,  ac  pri¬ 
mum  Origenem.  Origenes  Clementis  discipu¬ 
lus,  habet  quidem  in  suis  scriptis  apertissi¬ 
mas  blasphemias  contra  Filium  Dei,  et  Spi¬ 
ritum  sanctum ,  ut  patet  ex  Epiphanio  in 
epist.  ad  Jo.  Hierosolym.  ;  et  ex  Hieronymo 
in  epist.  ad  Avitum  de  errorib.  Orig.  ;  tamen 
valde  credibile  est,  eos  insertos  ab  Arianis 
postea,  ut  Ruffinus  docet  in  Apol.  pro  Orig. 
Nam  inveniuntur  etiam  in  scriptis  ejus  sen- 
tenlioe  omnino  Catholicae  ;  et  Athanasius  in 
epist.  de  decr.  Nicaen.  Synod.  citat  Orige¬ 
nem  contra  Arianos,  et  addit,  Arianus  nul¬ 
lum  ex  Veteribus  pro  suo  errore  afferre  po¬ 
tuisse. 

Praeterea,  magister  Origenis  Clemens, 
et  discipulus  Origenis  Gregorius  Thauma- 
turgus  rectissime  de  Trinitate  sentiunt ;  quo¬ 
modo  igitur  probabile  est  ipsum  tam  male 
sensisse?  Origenes  igitur  lib.  VII,  in  epist. 
ad  Rom.  exponens  cap.  9.  sic  ait  :  «  Miror, 
quomodo  quidam  legentes,  quod  Apostolus 
dicit  :  Unus  Deus  Pater,  ex  quo  omnia,  et  unus 
Dominus  Jesus  Christus,  per  quem  omnia  ;  ne¬ 
gent,  Filium  Dei  Deum  debere  profiteri,  ne 
duos  Deos  dicere  videantur.  Et  quid  de  hoc 
loco  Apostoli  facient,  in  quo  aperte  Christus 
super  omnia  Deus  esse  perscribitur?  Sed 
non  advertunt,  qui  haec  ita  sentiunt ;  quod 
sicut  Dominum  Jesum  Christum  non  ita 
unum  esse  Deum  dixit,  ut  ex  hoc  Deus  Pa¬ 
ter,  non  Dominus  dicatur  :  ita  et  Deum  Pa¬ 
trem  non  dixit  ita  esse  unum  Deum,  ut  Deus 
Filius  non  credatur.  Unus  autem  uterque 
est  Deus.  »  Item  :  «  Qui  autem  super  omnes 


est,  supra  se  neminem  habet  :  non  enim 
post  Patrem  ipse,  sed  de  Patre.  »  Item  in¬ 
fra  :  «  Evidenter  ostenditur  natura  Trini¬ 
tatis,  et  substantia  una,  quae  est  super  om¬ 
nia.  »  Haec  Origenes,  quae  certe  clarissima 
sunt. 

S.  Gregorius  Thaumaturgus  Neocaesarien- 
sis  Episcopus  in  confessione  Fidei,  quae  ex¬ 
stat  apud  Eusebium  ex  versione  Ruffini  lib. 
VII,  hist.  cap.  25.  et  apud  Gregorium  Nis- 
senum  Orat,  in  Gregor.  Thaumat.,  etintom. 
Concil.  ante  V.  Synod.  dicit,  Verbum  Dei 
esse  verum  Filium  veri  Patris,  Deum  ex 
Deo,  invisibilem  ex  invisibili,  aeternum  ex 
aeterno.  Et  addit  :  «  Trinitas  perfecta,  maje¬ 
state,  aeternitate,  et  regno  minime  dividi¬ 
tur.  »  Item  :  a  Neque  serviens  quid,  neque 
factum,  neque  addititium  in  Trinitate  reperi- 
tur.  » 

S.  Dionysius  Romanus  Episcopus  volumi¬ 
na  edidit  praeclara,  de  quibus  ita  Athana¬ 
sius  in  epist.  de  sent.  Dionys.  Alexandr. 

«  Porro,  inquit,  ex  Dionysii  Episcopi  Romani 
voluminibus  contra  eos,  qui  Filium  Dei  opus, 
aut  creaturam  asseverant,  scriptis ,  clare 
ostenditur,  haeresim  Christi  hostium  Ariano- 
rum  non  jam  primum,  sed  olim  ab  omnibus 
damnatum  fuisse.  »  Item  in  epist.  dedecret. 
Nicaen.  Synod.  ult.  med.  idem  Athanasius 
recitat  haec  verba  Dionysii  Episcopi  Roma¬ 
ni  :  «  Audio  quosdam  apud  vos  divini  verbi 
magistros,  hujus  sententiae  professores,  qui 
ex  diametro,  ut  sic  dicam,  pugnant  cum 
placitis  Sabellii.  Ille  enim  cum  blasphemia 
dicit,  Filium  esse  Patrem,  Patremque  Fi¬ 
lium  :  isti  autem  quodammodo  tres  Deos 
constituunt,  dum  in  tres  substantias  alieni¬ 
genas  sanctam  Unitatem  dispartiuntur.  Uni¬ 
ri  enim  necesse  est  omnium  Deo  Dei  Verbum, 
et  in  eodem  haerere,  versarique  Spiritum 
sanctum,  et  sanctam  Trinitatem  in  unum 
omnium  rerum  Deum  omnipotentemque, 
veluti  in  verticem  Principemque  consum¬ 
mari,  et  coalescere.  Marcionis  enim  vanilo¬ 
qui  doctrina  sectionem,  divisionemque  Mo¬ 
narchiae  in  tres  principatus  instituit,  sed 
diabolica  institutio  est,  non  autem  verorum 
Christi  discipulorum.  Illi  enim  ut  Trinita¬ 
tem  praedicari  a  sacris  litteris  plane  sciunt, 
ita  tres  esse  Deos,  a  veteri,  aut  novo  Testa¬ 
mento  induci,  nequaquam  agnoscunt.  Caute¬ 
rum  non  minus  culpaveris  eos,  qui  Filium 
Dei  opus  credunt,  et  facium  Dominum  opi¬ 
nantur,  cum  sacra  eloquia  generationem  ei 
congruentem,  non  formationem  aut  creatio- 

nem  tribuant.  »  Et  infra  :  «  Non  igitur  divi¬ 
denda  est  intres  Deitates  admirabilis  et  divi¬ 
na  Unitas,  neque  sub  nomine  creationis  mi¬ 
nuenda  est  dignitas  et  immensa  majestas.  » 
Et  infra  :  «  Ita  et  divina  Trinitas,  professio¬ 
que  Monarchiae  conservari  poterit.  »  Haec 
ille,  qui  ante  1300.  annos,  non  solum  Aria- 
nos  nondum  natos,  sed  etiam  nostri  tempo¬ 
ris  Tritheistas,  et  Samosatenos  condemna¬ 
vit. 

S.  Dionysius  Alexandrinus  Episcopus, 
cum  accusatus  fuisset  apud  Romanum  Epis¬ 
copum  Dionysium,  quod  Filium  Dei  creatu¬ 
ram  dixisset,  scripsit  apologiam,  ex  qua 
quaedam  citat  Basilius  lib.  de  Spir.  sane, 
cap.  29.  multa  vero  Athanasius  in  epist.  de 
sent.  Dionys.  Alexandr.  inter  alia  haec  po¬ 
nit  :  «  Jam,  inquit,  quia  splendor  est  aeternae 
lucis,  omnibus  modis  ipse  quoque  aeternus 
est.  »  Et  infra  :  «  Hoc  pacto  Unitatem,  quae 
indivisibilis  est,  in  Trinitatem  dilatamus,  et 
Trinitatem,  quae  diminui  non  potest,  in  Uni¬ 
tatem  .  Deinde  cum  illum  accusarent,  quasi 
diceret,  Filium  unum  esse  ex  numero  rerum 
factarum,  et  nequaquam  Patri  suo  consub¬ 
stantialem.  ))  Et  infra  :  «  Ostendo,  inquit, 
falsum  esse  crimen,  quo  mihi  objiciunt,  quod 
Christum  Deo  consubstantialem  esse  negas¬ 
sem.  »  Haec  ille. 

Tertullianus  lib.  IV  in  Marcion.  «  Omnia 
sibi  tradita  dicit  a  Patre.  Credas,  si  Creato¬ 
ris  est  Christus,  cujus  omnia,  quia  non  mi¬ 
nori  se  tradidit  omnia  Filio  Creator,  quae 
per  eum  condidit.  »  Lib.  cont.  Prax.  cap.  3. 
«  Quoniam,  inquit,  ipsa  regula  Fidei  a  plu¬ 
ribus  Diis  saeculi  ad  unicum  et  verum  Deum 
transfert,  non  intelligentes  unicum  quidem, 
sed  cum  sua  oiaovoyix  esse  credendum,  expa¬ 
vescunt  ad  oiy.ovoy.ia-j.  Numerum  et  dispositio¬ 
nem  Trinitatis  divisionem  praesumunt  Uni¬ 
tatis,  quando  Unitas  ex  semetipsa  derivans 
Trinitatem,  non  destruatur  ab  illa,  sed  ad¬ 
ministretur,  etc.  » 

Nota,  vocari  a  Tertulliano  oeconomiam 
Dei,  ordinem  et  dispositionem  trium  perso¬ 
narum.  Infra  cap.  9.  «  Ecce,  inquit,  dico, 
alium  esse  Patrem,  et  alium  Filium,  et  alium 
Spiritum.  Male  accepit  idiotes  quisque  aut 
perversus  hoc  dictum,  quasi  diversitatem  so- 
net,  et  ex  diversitate  separationem  porten¬ 
dat  Patris,  et  Filii,  et  Spiritus.  Necessitate 
autem  hoc  dico,  cum  eumdem  Patrem,  et 
Filium,  et  Spiritum  contendunt  adversus  ot- 
xo voyiav  Monarchise  adulantes,  non  tamen  di¬ 
versitate  alium  Filium  a  Patre,  sed  distribu¬ 


tione  :  nec  divisione  alium,  sed  distinctione, 
quia  non  sit  idem  Pater,  et  Filius,  vel  mo¬ 
dulo  alius  ab  alio.»  Et  infra  cap.  12.  «Alium 
autem  quomodo  accipere  debeas,  jam  pro¬ 
fessus  sum,  personae  non  substantiae  nomine, 
ad  distinctionem  non  ad  divisionem.  Gaete- 
rum  ubique  teneo  unam  substantiam  in  tri¬ 
bus  cohaerentibus.  »  Et  infra  cap.  13.  «Si 
una  persona  et  Dei  et  Domini  in  Scripturis 
inveniretur,  merito  Christus  non  esset  ad¬ 
missus  ad  nomen  Dei  ac  Domini.  Nemo  enim 
alius  praeterquam  unus  Deus  praedicabatur.» 
Et  paulo  infra  :  «  Itaque,  inquit,  Deos  om¬ 
nino  non  dicam,  nec  Dominos,  sed  Aposto¬ 
lum  sequar,  ut  si  pariter  nominandi  fuerint 
Pater  et  Filius,  Deum  Patrem  appellem,  et 
Jesum  Christum  Dominum  nominem.  So¬ 
lum  autem  Christum  potero  Deum  dicere, 
sicut  idem  Apostolus,  ex  quibus  Christus, qui 
est,  inquit,  Deus  super  omnia  benedictus  in 
aevum  omne.  »  Et  infra  cap.  17.  «  Et  nomen 
Patris,  inquit,  Deus  omnipotens,  Altissimus, 
Dominus  virtutum,  Rex  Israelis,  Qui  est  : 
haec  dicimus  et  in  Filium  competisse,  et  in 
his  Filium  venisse,  et  in  his  semper  egisse, 
et  sic  ea  in  se  hominibus  manifestasse  :  om¬ 
nia,  inquit,  Patris  mea  sunt,  cur  non  et  no¬ 
mina?  »  Et  infra  cap.  25.  «  Qui  tres  unum 
sunt,  non  unus,  quomodo  dictum  est  :  Ego 
et  Pater  unum  sumus ;  ad  substantiae  unita¬ 
tem,  non  ad  numeri  singularitatem.  » 

Ex  his  explicari  possunt  loca  in  contra¬ 
rium  adducta  a  Gentili  et  Transylvanis.  Pri¬ 
mo  objiciunt  ex  lib.  cont.  Hermog.  non  pro¬ 
cul  ab  initio  :  «  Nam,  inquit,  nec  Pater  esse 
potuit  ante  Filium,  nec  judex  ante  delictum. 
Fuit  autem  tempus  cum  et  delictum,  et  Fi¬ 
lius  non  fuit,  quod  judicem,  et  qui  Patrem 
Dominum  faceret.  » 

Respondeo  :  verba  ista  male  sonare,  nec 
usurpanda  esse  ;  non  tamen  apud  Tertullia¬ 
num  significare  Filium  Dei  ut  Deum  non 
semper  fuisse  :  nam  in  lib.  cont.  Prax.  cap. 
8.  sic  ait :  «  Sermo  ergo,  et  in  Patr,e  semper, 
sicut  dicit  :  Ego  in  Patre ;  et  apud  Deum 
semper,  sicut  scriptum  est  :  Et  Sermo  erat 
apud  Deum ,  et  nunquam  separatus  a  Patre : 
Quia  Ego  et  Pater  unum  sumus.  »  Et  cap.  5. 
dixerat  :  «  Ante  omnia  Deus  solus  erat.  So¬ 
lus  autem,  quia  nihil  aliud  extrinsecus  prae¬ 
ter  illuni.  Cseterum  ne  tunc  quidem  solus, 
habebat  enim  secum  Rationem  suam.  »  Ille 
ergo  Filius,  de  quo  dicit  Tertullianus  in  lib. 
cont.  Hermog.,  quod  non  semper  fuit,  non 
est  Verbum  Dei,  sed  Filius  per  adoptionem, 

id  est,  quivis  alius  sanctus  homo,  vel  Ange¬ 
lus;  non  enim  hic  de  Christo  agitur,  sed  de 
creatura  rationis  participe,  quas  extrinsecus 
accessit,  et  Deum  ex  tempore  Patrem  deno¬ 
minavit.  Vel  si  sit  Filius  ille  Verbum  Dei;  per 
tempus  quo  non  erat,  non  intelligitur  verum 
tempus,  sed  prioritas  quaedam  originis.  So¬ 
lum  enim  Tertullianus  ibi  dicere  intendit, 
Deum  non  potuisse  vocari  Patrem,  nisi  post¬ 
quam  Filium  habuit :  sed  prior  explicatio  so¬ 
lidior  est  et  facilior. 

Secundo,  objiciunt  ex  lib.  contr.  Prax. 
«  Dum  Filium  agnosco,  secundum  a  Patre 
defendo.  »  Respondeo  :  secundum  vocat  Fi¬ 
lium,  et  Spiritum  tertium,  propter  ordinem 
originis,  non  propter  gradus  diversos  in  es¬ 
sentia.  Nam  lib.  cont.  Hermog.  longe  ante 
medium  sic  ait  :  «Divinitas  gradus  non  ha¬ 
bet,  utpote  unica.  »  Et  in  lib.  cont.  Prax. 
saepissime  repetit,  unam  esse  substantiam 
Patris  et  Filii.  Unde  in  eod.  lib.  circa  prine, 
cum  dixit,  Filium  distingui  a  Patre,  non 
statu,  sed  gradu,  per  gradum  intelligit  ordi¬ 
nem  personarum. 

Tertio,  cbjiciunt  illud  ex  eodem  loco  : 
«  Pater  tota  substantia  est,  Filius  vero  deri¬ 
vatio  totius,  et  portio.  »  Respondeo  :  cum 
Tertullianus  dixerit,  Divinitatem  non  habere 
gradus,  et  evidens  sit,  eam  esse  omnino  iin- 
partibilem;  necessario  haec  verba  intelligi 
debent  de  sola  distinctione  personali, 
quam  in  toto  libro  intendit.  Vocat  autem 
,  Filium  portionem,  et  Patrem  totam  substan¬ 
tiam,  quia  Pater  est  fons  et  principium  alia¬ 
rum  personarum,  et  in  ea  ratione  quamdam 
majoritatem  habet;  et  hoc  modo  seipsuni 
explicat  cap. 9.  «Filius,  inquit,  derivatio  to¬ 
tius  et  portio,  sicut  ipse  profitetur,  quia  Pa¬ 
ter  major  me  est.  Sic  et  Pater  alius  a  Filio, 
dum  Filio  major;  dum  alius  qui  generat, alius 
qui  generatur ;  dum  alius  qui  mittit,  alius 
qui  mittitur,  etc.  »  et  tamen  antea,  dum  lo¬ 
queretur  de  substantia,  dixerat,  Filium  non 
esse  alium  a  Patre. 

Quarto,  objiciunt  illud  ex  eod.  lib.  cap. 15. 
«  Consequens  erit,  inquit,  ut  invisibilem  Pa¬ 
trem  intelligamus  pro  plenitudine  majesta¬ 
tis,  visibilem  vero  Filium  agnoscamus  pro 
modulo  derivationis.  »  Unde  ibidem  docet, 
in  omnibus  apparitionibus  Dei  in  Testamento 
veteri,  semper  visum  luisse  Filium,  Patrem 
autem  mansisse  invisibilem. 

Respondeo  :  apud  Tertullianum  Patrem 


dici  invisibilem,  et  Filium  visibilem ,  non 
quod  natura  Filii  visibilis  sit,  Patris  autem 
invisibilis;  sed  quia  Pater,  ut  Tertullianus 
et  multi  alii  putant,  nunquam  apparuit  in 
forma  corporea,  Filius  autem  multoties,  tam 
in  Testamento  veteri  assumens  ad  tempus 
formas  visibiles,  quam  in  novo  assumens 
carnem.  Cum  autem  dicit,  Filium  visibilem 
pro  modulo  derivationis,  non  loquitur  de  de¬ 
rivatione  Filii  a  Patre  per  aeternam  genera¬ 
tionem,  sed  de  derivatione  ad  nos  per  as¬ 
sumptionem  formae  visibilis ;  id  vero  ita  esse, 
patet.  Primo,  quia  paulo  post  sic  ait  Tertul¬ 
lianus  :  «  Dicimus  et  Filium  suo  nomine  ea- 
tenus  invisibilem,  qua  Sermo ,  et  Spiritus 
Dei  ex  substantiae  conditione  jam  nunc,  et 
quia  Deus,  et  Sermo,  et  Spiritus  :  Visibilem 
autem  fuisse  ante  carnem  eo  modo  quo  dicit 
ad  Aaron  et  Mariam  :  Et  si  fuerit  Prophetes 
in  vobis,  in  visione  cognoscar  illi.  »  Secun¬ 
do,  quia  paulo  infra,  de  Patre  dicit  dictum 
esse  illud  I.  Timoth.  I  :  Regi  saeculorum  im¬ 
mortali ',  invisibili  soli  Deo  (1):  de  Filio  autem 
contraria  dici  posse,  cum  constet  eum  mor¬ 
tuum  et  visum,  ubi  manifeste  loquitur  de 
Filio  secundum  formam  humanam. 

Est  autem  hic  observandum,  Tertullianum 
undecumque  arripere  occasionem  probandi. 
Patrem  non  esse  Filium ,  contra  hseresim 
Praxese.  Et  quoniam  Scripturae  dicunt, Deum 
esse  visum  Abrahse,  Jacob,  Mosi,  Isaiae  :  et 
Christum  Deum  visum  Apostolis ;  Tertullianus 
inde  facit  argumentum,  duas  esse  in  Deo  per¬ 
sonas,  unam  invisam,  alteram  visam.  Et  ut 
argumentum  melius  consistat ,  omnia  loca 
ubi  dicitur  Deus  apparuisse,  exponit  de  Fi¬ 
lio,  et  omnia  ubi  dicitur  Deus  non  posse  vi¬ 
deri,  exponit  de  Patre.  Et  quamquam  hoc 
argumentum  ejus  non  est  adeo  solidum  : 
nam  potest  dici  eadem  persona  divina  visi¬ 
bilis  et  invisibilis ;  visibilis  in  specie  creata, 
invisibilis  in  essentia  et  personalitate  sua  : 
tamen  ex  hoc  ejus  argumento  colligimus, 
mentem  ejus  non  fuisse,  negare  Christi  di¬ 
vinitatem,  sed  asserere  ejus  propriam  per¬ 
sonalitatem. 

Quinto,  objiciunt  ex  lib.  de  Trin.  unum 
Deum  Judaeorum  esse  Patrem  Christi,  et  Deo 
Patri  nihil  comparari  posse,  et  Filium  non 
eripere  Patri  illud,  quod  unus  est  Deus. 

Respondeo  primo  :  librum  non  esse  Ter¬ 
tulliani,  ut  patet,  tum  quia  nominatira  re¬ 
felluntur  in  hoc  libro  Sabelliani,  qui  non- 


(1)  I.  Timoth.  I,  17. 

dum  orti  erant  tempore  Tertulliani,  tum 
etiam  quiaB.  Hieronymus  lib.  II  contra  Ruf- 
fin.  hunc  librum  tribuit  Novatiano.  Secundo 
dico,  ea  loca  non  esse  contra  nos;  nam  vere 
unus  Deus  Judaeorum  est  Pater  Christi,  ne¬ 
que  Christus  eripuit  Patri  ut  sit  unus  Deus, 
quia  Christus  non  est  aliquis  secundus  Deus, 
sed  idem  Deus  cum  Patre.  Nec  tamen  Patri 
quidquam  comparari  potest,  si  spectes  ori¬ 
ginem,  cum  ille  sit  principium  aliarum  per¬ 
sonarum,  non  contra  ;  cum  quo  tamen  con¬ 
sistit  aequalitas  in  substantia  trium  persona¬ 
rum. 

S.  Cyprianus  tract.  De  idolor.  vanit.  ult. 
med.  inquit  :  «  Unus  omnium  Dominus  est 
Deus,  neque  enim  illa  sublimitas  potest  ha¬ 
bere  consortem,  cum  sola  omnem  teneat  po¬ 
testatem.  »  Et  infra  :  «  Hic  Deus  noster,  hic 
Christus  est.  »  Et  lib.  II  ad  Quirin.  cap.  G. 
quod  Deus  sit  Christus,  probat  ex  illis  Scrip¬ 
turae  locis,  quae  omnium  consensu  loquuntur 
de  uno  vero  Deo  Israel  :  ut  ex  illo  Genes. 
XXX Y  :  Fac  altare  Deo ,  qui  apparuit  tibi , 
quando  fugiebas  E sau.  Item  exilio  IsaiaeXLV: 
ln  te  est  Deus ,  et  non  absque  te  Deus  vere ,  tu 
es  Deus  absconditus ,  Deus  Israel  Salvator.  Item 
ex  illo  Rom.  IX  :  Ex  quibus  Christus ,  qui  est 
super  omnia  Deus  benedictus  in  scecula  (1).  Ex 
quibus  apparet,  Christum  Cypriano  esse  ve¬ 
rum  Deum  Israel. 

Ex  Cypriano  allegant  pro  se  Transylvani 
lib.  II,  cap  6.  locum  unum  in  explicatione 
Symboli  ,  ubi  dicitur  Creator  Deus  Pater 
Christi,  et  unum  esse  Deum  Patrem,  unum 
Dominum  Jesum  Christum,  unum  Spiritum 
sanctum. 

Respondeo  primo  :  Symboli  explicationem 
non  esss  Cypriani,  sed  Ruffini ;  nam  ibi  re¬ 
felluntur  nominatim  Arius,  Eunomius,  et 
Photinus,  qui  tempore  Cypriani  nondum 
nati  erant.  Ex  quo  habes,  quanta  sit  erudi¬ 
tio  historica  Transylvanorum,  qui  nondum 
didicerunt,  quo  tempore  exstiterint  ipsorum 
praedecessores  et  parentes.  Secundo  dico  : 
paulo  infra  ea  verba,  quae  Transylvani  ci¬ 
tant,  haberi  expressam  ipsorum  refutatio¬ 
nem;  sic  enimait Auctor :  «Concilium vanita¬ 
tis  est,  quod  ait  Paulus  Samosatenus,  et  post 
eum  successor  ejus  Photinus  docuit,  qui  as¬ 
seruit,  Christum  non  fuisse  ante  saecula  na¬ 
tum,  sed  ex  homine  Deum  existimat  factum. 
Concilium  vanitatis  est,  et  quod  Arius  atque 
Eunomius  docuit,  qui  Filium  non  ex  ipsa 


Patris  substantia  natum,  sed  ex  nihilo  crea¬ 
tum  volunt;  et  Filium  Dei  habere  initium, 
et  minorem  esse  Patre,  etc.  »  Sed  certe  ma¬ 
jore  ratione  dici  potest,  concilium  vanitatis 
synagoga  Transylvanorum,  qui  non  solum 
idem  docent,  quod  olim  Paulus  Samosate¬ 
nus,  sed  etiam  pro  se  allegant  eos  libros, 
quibus  ipsi  apertissime  refelluntur.  Dico 
tertio  :  Christum  esse  Filium  Creatoris,  et 
ideo  ipsum  etiam  esse  Creatorem,  et  eum- 
dem  cum  Patre,  quia  totam  Patris  essentiam 
nascendo  accepit.  Nec  officit  sententiae  nos¬ 
trae,  quod  Pater  vocetur  unus  Deus  :  nam 
etiam  Filius  dicitur  unus  Dominus ;  et  ta¬ 
men  constat,  etiam  Patrem  esse  Dominum. 

Quartae  aetatis  habemus  in  primis  genera¬ 
lem  Synodum  Nicaenam  Patrum  318.,  quae 
Symbolum  edidit,  quod  recitatur  a  Ruffino 
lib.  X  hist.  cap.  6.  et  rursum  repetitur  in 
Symb.  Constantinop.  cap.  1.  et  explicatur 
ab  Athanasio,  etCyrillo;  et  cujus  omnes  fere 
Patres  cum  honore  meminerunt.  In  eo  Sym¬ 
bolo  haec  de  Filio  dicuntur.  Primo,  quod  sit 
verus  Deus.  Secundo,  quod  sit  ogoouo-to;  Pa¬ 
tri,  id  est,  ejusdem  essentiae  cum  illo.  Ter¬ 
tio,  quod  sit  aeternus.  Quarto,  quod  sit  im¬ 
mutabilis,  et  invertibilis  sicut  Pater.  Quin¬ 
to,  quod  sit  genitus,  non  factus.  Itaque  non 
potuerunt  Patres  clarius  refellere  eos,  qui 
Filium  creaturam  esse  volunt. 

De  hoc  Symbolo  Transylvani  mirum  judi¬ 
cium  protulerunt  :  nam  lib.  I,  cap.l.  dicunt 
esse  Symbolum  Antichristi,  et  illa  verba  Ge¬ 
nitum  non  factum  esse  Antichristi  deliria, cum 
tam  aperte  pugnent  cum  Paulo  qui  dicit  : 
Factum  esse  ex  semine  David ,  Rom.  I,  et  Fac¬ 
tum  esse  ex  muliere  (2)  Galat.  IY.  At  lib.  II, 
cap  6.  dicunt,  in  hoc  Symbolo  suam  senten¬ 
tiam  contineri,  cum  dicatur  solus  Pater  unus 
Deus  Creator.  Sic  enim  incipit  :  Credimus  in 
unum  Deum,  Patrem  omnipotentem,  factorem 
coeli  et  terree,  et  in  unum  Dominum  nostrum 
Jesum  Christum  Filium  Dei. 

At  in  utroque  vere  ipsi  delirant.  Symbo¬ 
lum  enim  cum  ait,  Filium  genitum,  non  fac¬ 
tum,  loquitur  de  Christo  ut  Deus  est,  nam 
paulo  infra  dicitur  :  Et  incarnatus  est,  et  ho¬ 
mo  factus  est.  Itaque  idem  Symbolum  asse¬ 
rit,  Filium  factum,  et  non  factum  :  factum 
qua  homo  est;  non  factum  qua  Deus  est. 
Quemadmodum  etiam  B.  Paulus  factum  di¬ 
cit  ex  muliere,  et  ex  semine  David,  quod  at¬ 
tinet  ad  naturam  humanam,  quam  assump¬ 


ti)  Gen.  XXXV,  1  ;  Isai.  XLV,  14  et  15;  Rom.  IX,  5.  — (2)  Rom.  I,  3;  Galat.  IV,  4. 

sit  in  tempore;  et  alio  loco  dicit,  non  fac¬ 
tum  ex  materia  creata,  sed  genitum  a  Patre 
ante  omnem  creaturam. 

Porro  Pater  sic  dicitur  unus  Deus,  ut  saepe 
jam  diximus,  sicut  Filius  unus  Dominus  :  ut 
enim  hinc  non  excluditur  Pater  a  nomine 
Domini,  ita  nec  Filius  a  nomine  Dei,  sed 
utrobique  unus  tenet  se  ex  parte  praedicati, 
non  subjecti,  id  est,  non  est  sensus,  quod, 
unus  Pater  sit  Deus,  sed  quod  Pater  sit  ille 
Deus,  qui  est  Deus  unus. 

Praeter  Concilium  Nicaenum  habemus  hoc 
eodem  saeculo  Synodum  Constantinopolita- 
nam  150  Patrum,  quae  iterum  asseruit,  Fi¬ 
lium  Patri  homousion.  Praeterea  habemus  in 
hac  aetate  multos  Patres  Graecos  et  Latinos. 
Athanasius  enim  scripsit  quinque  sermones 
longissimos  contra  Arianos,  et  omnia  prae¬ 
terea  sua  opera  eodem  direxit.  Basilius  li¬ 
bros  quinque  contra  Eunomium.  Gregorius 
Nazianzenus  orationes  quinque  de  Theolo¬ 
gia.  Gregorius  Nissenus  libros  etiam  quin¬ 
que,  id  est,  librum  unum  de  Trinitate,  et 
quatuor  sequentes  fere  ejusdem  argumenti. 
Cyrillus  Hierosolymitanus  quinque  Cateche¬ 
ses  de  hac  re  scripsit,  id  est,  a  septima  ad 
undecimam.  Epiphanius  accurate  scripsit, 
tum  contra  Paulum  Samosatenum  haeres. 
65,  tum  contra  Arianos,  haeres.  69. 

Ex  Latinis  scripsit  Hilarius  libros  duode¬ 
cim  de  Trinitate.  Lucifer  Calaritanus  lib.  ad 
Constantium  pro  Athanasio,  et  alterum  quod 
sit  moriendum  pro  Dei  Filio.  Marius  Victo- 
rinus  libros  quatuor  contra  Arium.  Grego¬ 
rius  Beticus  librum  de  Fide  contra  Arianos. 
Saebadius  librum  adversus  Arianos.  Ambro¬ 
sius  libros  quinque  de  Fide.  Philastrius  in 
lib.  de  haeresibus,  Samosatenum  et  Arium 
breviter  confutavit. 

Ex  Patribus  quartae  hujus  aetatis  adversa¬ 
rii  solum  objiciunt  Hilarium  et  Ambrosium: 
Nam  Hilarius  lib.  IX  de  Trinit.  dicit,  solum 
Patrem  esse  unum  verum  Deum,  licet  etiam 
Christus  sit  Deus.  Ambrosius  in  cap.  1.1.  ad 
Timoth.  explicat  de  solo  Patre  illa  verba  : 
Regi  saeculorum  immortali,  invisibili,  soli  Deo. 
Et  ibidem  de  solo  Patre  dicit,  esse  dictum  a 
Domino  :  Nemo  bonus  nisi  solus  Deus.  Et  in 
cap.  VI  exponit  de  solo  Patre  illud  :  Qui  so¬ 
lus  est  potens  Rex  regum,  et  Dominus  domi¬ 
nantium  (1). 

Respondeo  :  Hilarium  dicere  ,  solum  Pa¬ 
trem  esse  verum  Deum,  sic  tamen,  ut  non 


negetur  etiam  Filius  esse  verus  Deus,  quia  in 
Patre  intelligitur  Filius ,  qui  ejusdem  essen¬ 
tiae  est  cum  Patre.  Yerba  ipsa  quae  Transyl- 
vani  citant  lib.  II,  cap.  6.  ex  Hilarii  lib.  IX, 
hoc  docent  :  «  Sed  solus  forte ,  inquit,  Pater 
Deus  verus  Christo  non  relinquit  ut  Deus  sit. 
Non  relinquat  sane,  si  unus  Deus  Pater  Chri¬ 
sto,  ut  unus  sit  Dominus  non  relinquit;  quod 
si  unus  Deus  Pater  Christo  non  adimit ,  ut 
unus  sit  Dominus  :  ita  solus  Deus  Pater  ve¬ 
rus  Christo  Jesu  non  auferat ,  ut  Deus  verus 
sit.  »  Ubi  apertissime  B.  Hilarius  confitetur, 
Christum  esse  verum  Deum,  et  unum  cum 
Patre,  sicut  est  unus,  et  verus  Dominus  cum. 
eodem  Patre. 

Ad  locum  Ambrosii,  primo  objicio  istis 
Commentariis,  quae  non  certo  sunt  Ambrosii, 
lib.  II.  de  Fide  cap.  4 .  et  3.  et  lib.  III.  cap. 
2.  ubi  contendit  illa  nomina  :  Rex  Regum , 
immortalis ,  invisibilis ,  bonus ,  potens ,  etiam 
Filio  convenire,  et  non  soli  Patri.  Secundo 
dico  :  in  his  Commentariis  auctorem  eorum 
tribuere  soli  Patri  illa  epitheta,  non  quia 
solus  habeat,  sed  quia  solus  habet  a  se.  Nam 
in  cap.  6.  ita  se  explicat  :  «  Haec  omnia,  in¬ 
quit,  habet  Pater,  similiter  et  Filius  a  Pa¬ 
tre.  ))  Solam  invisibilitatem  tribuit  simplici¬ 
ter  soli  Patri,  quia  solus  Pater  non  apparuit 
in  forma  visibili  :  Filius  autem  apparuit,  ut 
dictum  est  in  locis  Tertulliani ;  Tertullianum 
enim  hic  auctor  secutus  est. 

Et  quia  Transylvani  lib.  II,  cap.  6.  audent 
dicere  :  Ambrosium  ubique  defendere  Patris 
aeterni  eminentiam,  notemus  unum,  aut  alte¬ 
rum  locum  ejus  lib.  V.  de  Fid.  c.  ult.  «  Ad 
te,  inquit,  nunc  omnipotens  Pater  cum  la- 
crymis  verba  converto.  Ego  te  quidem  inac¬ 
cessibilem,  incomprehensibilem,  inaestima¬ 
bilem  prompte  dixerim,  sed  Filium  tuum 
minorem  non  ausim  dicere.  »  Et  infra  :  <c  Si 
majorem  Filio  dixero  ,  ut  Arius  asserit ,  im¬ 
pie  judicavi.  »  Item  in  cap.  II.  ad  Philippen. 
«  Jure,  inquit,  exaequavit  se  Deo.  Item  Chris¬ 
tus  sciens  in  forma  Dei  se  esse  aequalem  se 
ostendit  Deo.  »  Quanta  igitur  est  impudentia 
dicere,  ab  Ambrosio  ubique  praedicari  emi¬ 
nentiam  Patris,  cum  ipse  disertis  verbis,  nec 
Patrem  majorem,  nec  Filium  minorem  pro¬ 
nuntiare  audeat,  et  contra,  aequalem  ubique 
asserat  ?  Sed  non  est  hoc  primum  ,  nec  erit 
postremum  haereticorum  mendacium. 

Quintae  aetatis  ab  anno  400.  usque  ad  500. 
habemus  duas  Synodos  generales  ,  quae  ite- 


(1)  I.  Timoth.  I,  17 ;  Mare.  X,  18;  I.  Timoth.  VI,  15. 

rum  approbaverunt  Symbolum  Nicaenum, 
nimirum  Synodum  primam  Ephesinam  in 
epist.  ad  Nestor,  et  Ghalcedonensem,  act.  2. 
Praeterea  multos  Patres,  qui  ex  professo 
scripserunt  pro  vera  Christi  divinitate  :  ni¬ 
mirum  ex  Graecis  Chrvsostomus  multa  elo- 

v 

quentissime  ac  doctissime  scripta  reliquit  in 
Orat,  quod  Christus  sit  Deus.  Et  in  praece¬ 
dente  in  dictum  Apostoli  :  Tunc  et  ipse  Filius 
subjicietur  ei  etc.  (1).  Et  in  Commentar,  suis 
in  I.  cap.  Joan.  et  I.  ad  Coloss.  et  II.  adPhi- 
lippens.  et  alibi.  Item  Theophilus  Alexandri¬ 
nus  in  I.  Pasch.  epist.  Cyrillus  edidit  libros 
septem  de  Trinitate  contra  Arianos  ,  et  qua- 
tuordecim  libros  Thesauri.  Praeterea  in  Com- 
ment.  in  Joan.  numquam  omittit  occasionem 
refellendi  Arianos.  Theodoret.  lib.  IV  :  De 
haeret,  labui,  lib.  II.  ad  Graec.  in  epitome  di¬ 
vinor.  decretor.  et  in  epist.  B.  Pauli,  passim 
disputat  contra  eos,  qui  negant  Christum 
esse  Deum  verum. 

Ex  Latinis  Gaudentius  tract.  7  in  Exod. 
et  in  epist.  ad  Paulum  de  dicto  Evangelii, 
Pater  major  me  est,  eleganter  Arianos  refel¬ 
lit.  Hieronymus  saepe  Arianos  reprehendit, 
atque  etiam  convincit,  ac  praesertim  in  lib. 
cont.  Luciferian.  in  epist.  ad  Marcellam  de 
errorib.  Montani ;  item  in  alia  ad  Avit.  de 
errorib.  Origen.  et  in  duabus  ad  Damas,  de 
nomine  hypost.  Augustinus  scripsit  libros 
quindecim  de  Trinitate;  tres  contra  Maximi¬ 
num  Arianum ;  item  librum  contra  sermo¬ 
nem  Arianorum  ;  epistolas  aliquot,  ut  174.  et 
sequentes,  in  quibus  acutissime  Arianos  con¬ 
futat.  Denique  in  Comment.  Evangelii  Joan- 
nis  passim  disputat  contra  Arianos.  Ruffmus 
in  explicatione  Symboli ,  breviter  quidem, 
sed  apertissime  Samosatenum,  et  Arium  re¬ 
prehendit.  Idacius  Clarus  librum  scripsit  ad 
Varimadum  contra  Arianos.  Cassianus  in  sep¬ 
tem  libris  de  Incarnatione  multa  inserit  ad¬ 
versus  eamdem  hseresim ;  quod  etiam  facit 
Prosper  lib.  III.  De  promissionib.  et  prsedic- 
tionib.  Dei,  cap.  2 , 3,  et  4.  S.  Leo  Pontifex 
in  epist.  ad  Flavian.  celeberrima  ,  et  passim 
in  suis  epistolis,  et  Sermonibus  ,  sed  praeci- 
pue  sermon.  I.  de  Pentecoste  ,  Arianorum 
hseresim  destruit.  Idem  facit  denique  Cerea¬ 
lis  Episcopus  in  lib.  contra  Maximin.  Aria¬ 
num. 

Ex  his  Patribus  Transylvani  lib.  II,  c.  6. 
objiciunt  primo  Chrysostomum,  qui  in  I.  cap. 
I.  Timoth.  homil.  4.  dicit,  illa  epitheta  : 


Regi  saeculorum ,  immortali ,  invisibili  etc.  (2) . 
habere  Patrem  per  se  ,  Filium  autem  a  Pa¬ 
tre.  Ex  quo  ipsi  colligunt,  Filium  dono  gra- 
tise  factum  esse  Deum  ,  Regem  immortalem 
etc.  At  Chrysostomus  repugnat;  sic  enim 
ait  :  «  Ipse  Pater  hanc  per  naturam  ha¬ 
bet,  nos  autem  per  gratiam  ;  numquid  ita  et 
Filius?  minime  vero.  Verum  et  ipse  hanc 
per  naturam  habet.  »  Et  infra  :  «  Neque  cum 
audio  Patrem  Regem  sseculorum,  a  Filio  do¬ 
minatum  tollo.  Communia  enim  ista  sunt,  et 
Patris,  et  Filii.  » 

Secundo,  objiciunt  Cyrillum  qui  lib.  X. 
thesauri,  cap.  4.  exponit  de  Patre ,  non  de 
Trinitate  illud  Isa.  XL1V.  Ego  primus  et  ego 
novissimus  (3).  Respondeo  :  dicit  eo  loco  Cy¬ 
rillus,  illa  verba  convenire  Patri,  sed  non 
negat  convenire  Filio.  Imo  cap.  6.  sic  ait, 
hunc  locum  explicans:  «Non  ad  dejectionem 
Filii  haec  a  Patre  dicuntur,  nisi  forte,  ut  apud 
fabulas  Gentium  lertur,  inter  Filium  et  Pa¬ 
trem  bellum  esse  credatis  :  sed  ad  dejectio¬ 
nem  falsorum  deorum,  primum  postremum- 
que,  hoc  est ,  sempiternum  se  Pater  Deum 
appellat,  secumque  Filium  necessario  intel- 
ligit.  »  Et  c.  4.  cit.  «  Nam ,  inquit,  cum  ipse 
Filiifs  natura  increatus  sit,  et  omnium  Domi¬ 
nus,  atque  creator  etc.  » 

Tertio,  objiciunt  Hieronymum  ,  quem  di¬ 
cunt  diu  reluctantem  veritati ,  tamen  clari¬ 
tate  Scripturae  victum,  confessum  esse  unum 
Deum  esse  Patrem  :  nam  in  c.  IV.  ad  Ephes. 
illud  :  Unus  et  Pater  omnium  (4),  dicit,  deDeo 
Patre  esse  intelligendum.  At  Hieronymus  ibi¬ 
dem  istam  calumniam  refellit  :  dicit  enim, 
non  excludi  Filium,  cum  dicitur  Pater  unus 
Deus,  sic  ut  non  excluditur,  Pater  cum  dicitur 
Filius  unus  Dominus  :  «  Si,  inquit,  ut  existi¬ 
mant  Ariani,  Deus  Pater  solus  est  Deus  ,  ea¬ 
dem  consequentia  solus  erit  Dominus  Jesus 
Christus,  et  nec  Pater  erit  Dominus,  nec  Fi¬ 
lius  Deus  Sed  absit,  ut  non  sit  vel  in  domi¬ 
natione  Deitas,  vel  in  Deitate  dominatio. 
Unus  est  Dominus,  et  unus  est  Deus,  quia 
Patris  et  Filii  dominatio,  una  divinitas  est. 
Propterea  et  Fides  una  dicitur,  quia  similiter 
in  Patrem  et  in  Filium,  et  in  Spiritum  sanc¬ 
tum  credimus.  » 

Ultimo,  objiciunt  August.  lib.  VI.  Trinit. 
cap.  9.  ubi  sic  ait  :  «  Quid  agimus  de  illo 
testimonio  Domini?  Patri  enim  dicebat,  et 
Patrem  nominaverat ,  ad  quem  loquebatur, 
cum  dixit  :  Haec  est  autem  vita  aeterna ,  ut 


(1)  I.  Cor.  XV,  28.  —  (2)  I.  Timoth.  1,  17.  —  (3)  Isai.  XLIV.  6.  —  (4)  Eph.  IV.  6. 

cognoscant  te  unum  verum  Deum.  Videndum 
est,  an  intelligere  cogamur,  tanquam  hoc  in¬ 
sinuare  voluerit,  quia  et  solus  Pater  Deus 
verus  est  :  ne  non  intelligeremus  Deum,  nisi 
ipsa  tria  simul.  »  Hic  videtur  Augustinus  di¬ 
cere,  nos  cogi  ad  assentiendum  solum  Pa¬ 
trem  esse  Deum  verum.  Unde  Transvlvani 
lib.  II,  cap.  6.  exultantes  aiunt,  Augustinus 
contradicendo  huic  veritati  corroborat  eam. 
Item  clarissimam  lucem  non  ferens,  ipse 
quoque  veritatem  vel  invitus  confessus  est. 

At  miseri  Transylvani  aequivocatione  de¬ 
cepti  sunt.  Nam  ista  propositio  :  «  Solus  Pa¬ 
ter  est  verus  Deus,  »  potest  habere  duplicem 
sensum.  Unum  ejusmodi  :  <c  Solus  Pater  est 
verus  Deus,  »  id  est,  «  nulla  persona  est  verus 
Deus  praeter  Patrem.  »  Alterum  :  «  Solus 
Pater  est  verus  Deus,  id  est,  Pater  etiam  se- 
orsim,  et  solus  consideratus  adhuc  est  verus 
Deus.  »  Prior  sensus  est  Arianus,  et  eum  ar¬ 
ripuerunt  Transylvani ;  posterior  est  Catho¬ 
licus,  et  ab  Augustino  intentus  ,  ut  patet  ex 
verbis  citatis  :  dicit  enim  ideo  forte  vocari 
solum  Patrem  verum  Deum  ,  ne  putaremus 
nomen  Dei  non  convenire  nisi  tribus  simul, 
id  est,  non  posse  tribui  singulis  personis  seor- 
sim.  Praeterea  ibidem  Augustinus  nominatim 
excludit  Arianos,  qui  Filium  verum  Deum 
esse  negabant,  et  concludens  disputationem 
ait  ;  «  Nunc  aequalitas  Trinitatis,  et  una  ea- 
demque  substantia,  quantum  breviter  potui¬ 
mus,  demonstrata  est.  » 

Sextae  aetatis  habemus  V  Synodum  ,  quae 
cap.  I.  asserit,  tres  personas  unius  essentiae, 
et  cap.  11.  anathema  dicit  Ario,  Eunomio 
etc.  Item  habemus  Fulgentium  lib.  de  Fide 
ad  Pet.  cap.  1  in  III  lib.  ad  Monim.  in  lib. 
alio  ad  objectiones  Arianor.  item  in  lib.  ad 
Trasimundum.  Vigilium  Tridentinum  lib.  IV 
et  V  contra  Eutychen,  et  in  disput.  Athana- 
sii,  Sabellii,  Arii  et  Photini.  Joannem  Ma¬ 
xentium  in  profess.  Fidei.  Habemus  denique 
Boetium  Severinum,  qui  librum  acutissimum 
de  Trinitate  scripsit.  Hunc  Transylvani  1.  II, 
cap  5.  apertissime  delirare  ,  et  Sabellianis- 
mum  docere  asserunt ,  quia  dicit  repetitio¬ 
nem  ejusdem  esse,  non  enumerationem  di¬ 
versam,  cum  dicitur  Pater  Deus,  Filius  Deus, 
Spiritus  sanctus  Deus.  At  ipsi  vere  delirant 
a  diabolo  fascinati.  Boetius  enim  non  ait, 
esse  repetitionem  ejusdem  personae,  sed  ejus¬ 
dem  divinitatis,  quod  necessario  dicere  co¬ 
gimur,  nisi  multos  Deos  cum  Paganis  intro¬ 
ducere  velimus. 

Septimae  aetatis  habemus  VI  Synodum 


generalem,  act.  XVII.  Item  Gregorium  Mag¬ 
num  ,  lib.  III.  Dial.  cap.  29.  et  sequent. 
Gregorium  Turonicum  lib  V.  cap.  43.  et 
lib.  VI.  cap.  4.  histor.  Isidorum  lib.  de 
Trini  t. 

Octavae  aetatis  habemus  VII  Synodum, 
act.  7.  et  Bedam,  qui  praeter  alia  scripsit 
Comment.  in  Boet,  de  Trinit.  Item  Joannem 
Damascen.  1.  I  de  Fide  Orthod.  c.  2,  6.et8. 
et  toto  fere  libro. 

Nonae  aetatis  habemus  VIII  Synodum,  act. 
ult.  Item  Photium,  et  Theophylactum,  Hay- 
monem,  et  Habanum,  in  cap.  IX.  ad  Rom. 
et  IT.  ad  Philipp.  et  alibi. 

Decimae  aetatis,  quae  obscurissima  omnium 
fuit ,  habemus  Ambrosium  Ansbertum  in 
Commentar,  in  Apocalyps.  praesertim  in  initio 
et  in  fine.  Item  Radulphum  Flaviacensem  in 
Levit,  cap.  2. 

Undecimae  aetatis  habemus  S.  Anselmum 
in  lib.  de  S.  Trinit.  Item  Giselbertum  in 
lib.  de  altercat.  Eccles.  et  Synagogae  ad  An- 
selmum. 

Duodecimae  aetatis  habemus  Richard.  de  S. 
Victore,  in  lib  VI.  de  Trinit.  et  S  Bernar- 
dum  in  epist.  190.  ad  Innocent.  cont.  Petr. 
Abailardum. 

Decimaetertiae  aetatis  habemus  Concil.  La- 
teranen.  c.  I.  ac  s  mul  multos  insignes  Theo¬ 
logos,  ut  etiam  omnibus  sequentibus  aetati¬ 
bus,  qui  Vel  ad  sententias  Petri  Lombardi 
Commentaria  addiderunt ,  vel  ipsi  proprias 
summas  Theologicas  diderunt,  ut  Alexander 
Alensis,  Albertus  Magnus,  S.Thomas,  S.  Bo- 
naventura,  et  alii. 

Decimaequartai  aetatis,  Concilium  Viennen¬ 
se,  unde  exstat  Clementina  unica  de  Sum. 
Trinit.  et  Fide  Catholica. 

Decimaequintae  aetatis ,  Concilium  Floren- 
tin.  sess.  ult.  in  decr.  de  process.  Spir. 
sancti . 

Decimaesextae,  Concil.  Trident.  sess.  III. 
Continuata  est  igitur  Fides  S.  Trinitatis 
consubstantialis ,  quae  unus  Deus  verus  est, 
ab  Apostolicis  temporibus  usque  ad  nos ; 
quod  est  argumentum  insigne  veritatis  ;  nec 
enim  haereses  tamdiu  duraverunt  unquam. 

Octava  Classis  ex  Sibyllis. 

Sibylla:  multa  clarius  praedixerunt,  quam 
ulli  Prophetarum.  Citant  vero  Sibyllarum 
testimonia  Justinus,  Athenagoras,  Clemens 
Alexandrinus,  Lactantius,  Augustinus ,  et 
alii  Veteres  frequentissime.  Quin  etiam  Cle¬ 
mens  1.  VI.  Stromat.  ante  med.  dicit,  Apos¬ 
tolum  Paulum  hortatum  gentiles  ad  lectio¬ 
nem  Sibyllarum.  Exstat  carmen  Sibylla:  Eri- 
threa:  celeberrimum,  cujus  capitales  littera: 
faciunt  hanc  sententiam  ,  Jesus  Christus  Dei 
Filius,  Salvator,  crux,  et  concluditur  hoc 
disticho  : 

Unus  et  geternus  Deus,  hic  servator,  et  idem 

Christus  pro  nobis  passus ,  quem  carmina  sig¬ 
nant. 

Et  supra  dixerat  de  Christo  venturo  acL ju¬ 
dicium  : 

Unde  Deum  cernent  incredulus  atque  Fidelis. 

Legi  possunt  haec  carmina  in  Oratione  Con¬ 
stantini  Magni  ad  Sanctorum  coetum ,  qua: 
habetur  apud  Eusebium  post  vitam  Constan¬ 
tini  ;  in  qua  etiam  Oratione  Constantinus  di¬ 
cit,  Ciceronem  incidisse  in  ista  carmina,  et 
ea  Latina  fecisse.  Et  licet  non  inveniantur 
inter  opera  Ciceronis,  tamen  lib.  II.  de  divi¬ 
nat.  affirmat  Cicero,  se  vidisse  carmina  Si¬ 
bylla:,  quee  initialibus  litteris  certam  senten¬ 
tiam  redderent,  quod  genus  carminis  Graece 
dicitur  ompoaTi^ig,  ubi  satis  indicat,  se  lisec 
ipsa  carmina  legisse,  nec  enim  alia  exstant, 
quae  capitalibus  litteris  aliquid  ,significent. 

Praeterea  Lactantius  lib.  IV.  cap.  18.  et 
Augustinus  lib.  XVIII.  Dei  cap.  23.  refe¬ 
runt  hasc  carmina  Sibyllarum  de  Christi  di¬ 
vinitate  : 

Ipsa  tuum  stulta  Deum  non  agnovisti,  sed  spi¬ 
nea  coronasti  corona,  horridumque  fel  mis¬ 
cuisti. 

Item  illa  : 

Et  dabunt  Deo  alapas  manibus  incoestis. 


Praeterea  lib.  VI.  Sibyllin.  circa  tin.  haec 
legimus  : 

Cum  domus  effundet  stirpem  Davidica,  cujus 
In  manibus  totus  Mundus,  tellus,  mare,  coelum. 

Et  infra  : 

Namque  Dei  malesana  tui  te  notio  fugit  etc. 
0  lignum  felix  in  quo  Deus  ipse  pependit  etc. 

Et  lib.  VII.  : 

Non  nosti  miseranda  tuum ,  quem  proluit  olim 
In  Jordane  Deum  etc. 

Lib.  VIII.  ponuntur  verba  Angeli  ad  Ma¬ 
riam  : 

Accipe  Virgo  Deum  gremio  intemerata  pu¬ 
dico  etc. 


CAPUT  XII. 

Mona  classis  ex  divinis  testimoniis  visionum  et 
miraculorum . 

Praevidens  Spiritus  sanctus  Arianam  hae- 
resim  saepius  renovandam,  et  plurimum  Ec¬ 
clesiae  nocituram,  testatissimum  esse  voluit, 
eam  verissimam  esse  haeresim. 

Primo  igitur,  annis  circiter  quinquaginta 
ante  exortam  Arii  haeresim,  apparuit  S.  Gre- 
gorio  Thaumaturgo  Virgo  Maria,  et  cum  ea 
S.  Joannes  Evangelista,  et  Virgine  imperan¬ 
te,  Joannes  tradidit  Gregorio  eam  Fidei  con¬ 
fessionem,  in  qua  praedicatur  Verbum  Deus 
verus,  a:ternus,  invisibilis,  increatus,  et  Tri¬ 
nitas  consubstantialis.  Refert  hanc  visionem 
Gregorius  Nissenus  in  Orat,  de  laudib.  ejus¬ 
dem  Thaumaturgi 

Secundo,  paulo  ante  Arianam  haeresim  re¬ 
velavit  Deus  S.  Antonio,  ut  Athanasius  scri¬ 
bit  in  ejus  vita,  horribilia  illa  mala  qua: 
Arius  in  Ecclesia  invecturus  erat.  Ex  quo 
factum  est,  ut  Antonius  nullum  Arianum 
ad  montem  suum  ascendere  pateretur,  sed 
ut  pestem  quamdam  ex  toto  illo  monte  fu¬ 
garet. 

'  Tertio,  circa  idem  tempus  S.  Petro  Mar¬ 
tyri  Episcopo  Alexandrino,  cum  jam  prima 
semina  Arianse  ha:resis  apparere  coepissent, 
apparuit  in  carcere  Christus  veste  scissa  a 

summo  usque  deorsum,  et  cum  S.  Petrus 
rogaret,  quid  hoc  sibi  vellet?  responsum  ac¬ 
cepit  :  Arius  hoc  fecit,  quia  populum  meum 
a  me  separavit :  scribunt  Beda  et  Ado  in  Mar- 
tyrolog.  25.  Novemb. 

Quarto,  Arius  ipse  Constantinopoli  in  pu¬ 
blicis  latrinis  subita  ventris  solutione  occu¬ 
patus,  intestina  omnia  cum  vita  profudit : 
scribunt  haec  Athanasius  in  Orat.  I,  cont. 
Arian.  Ruffinus  lib.  10.  hist.  cap.  13.  Gau¬ 
dentius  in  epist.  ad  Paul.  Epiphanius  haeres. 
68.  et  69.  et  alii.  Addit  Athanasius  in  epist. 
ad  Serapion,  fratr.  antequam  hoc  fieret, 
Arium  Constantino  jurejurando  affirmasse, 
se  catholicam  Fidem  colere  ;  a  Constantino 
autem  audivisse  :  «  Si  recta  est  Fides  tua, 
bene  jurasti:  si  autem  impia  est,  et  tamen 
jurasti,  Deus  pro  juramento  condemnet  ». 
Deinde,  cum  vellet  Arius  vi  in  Ecclesiam  in¬ 
trare,  scribit  ibidem  Athanasius,  S.  Alexan¬ 
drum  Episcopum Constantinopolitanum  oras¬ 
se  Deum,  ut  si  permitteret  Arium  ingredi 
Ecclesiam,  tolleret  se  de  hoc  Mundo  :  sin 
autem  Ecclesiae  parceret,  tolleret  Arium.  Ex 
quo  intelligimus,  non  casu  factum  fuisse,  ut 
tam  fceda  morte  Arius  extingueretur,  sed 
plane  Dei  providentia  singulari,  qui  ea  ra¬ 
tione  implere  voluit,  et  pii  Principis  commi¬ 
nationem,  et  sancti  Pontificis  orationem : 
t  Ipse  Dominus,  inquit  Athanasius,  ju¬ 
dicem  se  praebens,  Arianam  haeresim  con¬ 
demnavit.  » 

Quinto,  cum  Lucius  Episcopus  Arianus 
Catholicos  ubique  persequeretur,  Monachi 
his  verbis  miracula  faciebant :  «In  nomine 
Jesu,  quem  Lucius  persequitur,  surge  et 
ambula  ».  Scribit  Ruffinus  lib.  XI.  hist. 
cap.  4. 

Sexto,  Sanctus  Hilarius  ab  Arianisin  exi¬ 
lium  relegatus,  insulam  quamdam  solo  im¬ 
perio,  et  praesentia  sua  a  serpentibus  libe¬ 
ravit;  postmodum  etiam  mortuum  ad  vitam 
revocavit,  ut  scribit  Fortunatus  in  ejus 
vita. 

Septimo,  S.  Martinus,  ut  Sulpitius  scribit, 
adeo  vehementer  Arianis  resistebat,  ut  pu¬ 
blice  virgis  caesus,  et  a  patria  expulsus  fue¬ 
rit,  cum  interim  innumerabilibus  quotidie 
miraculis  coruscaret. 

Octavo,  S.  Basilius,  cum  quaestio  esset  de 
quadam  Ecclesia,  utrum  eam  Catholici,  an 
Ariani  possidere  deberent,  conditionem  illis 
obtulit,  ut  Ecclesia  firmissimis  repagulis 
clauderetur,  et  eorum  esset,  qui  juxta  suam 
Fidem  orantes,  solo  verbo,  nulla  vi  alia  ex¬ 


terna  adhibita,  eam  aperirent.  Accepta  con¬ 
ditione,  priores  Ariani  diu  orantes  juxta  Fi¬ 
dem  suam  nihil  efficere  potuerunt :  deinde 
Basilio  cum  Catholicis  orante,  tanta  vi  con¬ 
tinuo  fores  Ecclesiae  apertae  sunt,  ac  si  verba 
illa  tonitrua  quaedam  fuissent.  Scribit  hoc 
Amphilochius  in  vita  Basilii. 

Nono,  cum  Justina Imperatrix  Ariana  cum 
suis  Ambrosium  et  Catholicos  persequeretur, 
revelavit  Deus  eidem  Ambrosio  corpora  in¬ 
corrupta  S.  Gervasii  et  Protasii,  et  per  ea 
caecum  illuminavit,  multaque  alia  edidit  mi¬ 
racula:  fuisse  autem  haec  ad  Arianorum  con¬ 
fusionem,  docet  Augustinus  lib.  IX.  Confess. 
cap.  7.  Et  idem  etiam  patet  ex  eo,  quod  Aria¬ 
ni,  quantum  poterant,  ista  miracula  calum¬ 
niabantur,  ut  ipse  Ambrosius  testis  est  in 
serm.  de  S.  Gervasio,  et  Prothasio. 

Decimo,  scribit  Victor  Uticensis  lib.  I.  de 
persecut.  Wandalica,  cum  Sancti  Martyres 
pro  Fide  Catholica  ab  Arianis  flagellarentur 
usque  ad  ossium  denudationem,  saepe  acci¬ 
disse,  ut  sequenti  die  divino  miraculo  inco¬ 
lumes  conspicerentur.  Lib.  II,  idem  auctor 
scribit,  a  S.  Eugenio  caecum  illuminatum  eo 
ipso  tempore,  quo  Ariani  Catholicos  maxime 
vexabant.  Lib.  III,  scribit,  aliquot  Catholi¬ 
cis  hominibus  jussu  regis  Ariani  linguas  ra¬ 
dicitus  evulsas  fuisse,  et  eos  tamen  semper 
locutos  optime  quousque  vixerunt:  cujus 
miraculi  meminit  etiam  S.  Gregorius  lib.  III. 
Dial.  cap.  32.  ac  dicit,  se  locutum  cum  quo¬ 
dam  Episcopo  sene,  qui  unum  ex  illis  vide¬ 
rat  sine  lingua  loquentem. 

Undecimo,  idem  Gregorius  eod.  lib.  III, 
cap.  29,  30  et  31.  tria  mirabilia  narrat,  qua; 
suo  tempore  acciderunt.  Primum  accidit  in 
urbe  Spoletana.  Cum  enim  Arianus  Episco¬ 
pus  in  Ecclesiam  sancti  Pauli  in' rare,  et  suo 
errori  eamEcclesiam  dediscare  vellet,  Catho¬ 
lici  metnentes,  Ecclesiam  lampadibus  omni¬ 
bus  extinctis,  diligentissime  clauserunt:  sed 
cum  accederet  Arianus  cum  suorum  grege 
impetum  facturus,  continuo  omnes  porta;  si¬ 
mul  magno  fragore  edito  per  se  patuerunt, 
et  effuso  ccelitus  lumine  lampades  omnes  ac¬ 
censae  sunt,  sed  simul  caecitate  Episcopus 
percussus  est,  tantoque  terrore  omnes  affecti, 
ut  intrare  ausi  non  fuerint,  sed  Episcopum 
suum  caecum  effectum  in  domum  suam  con¬ 
fusi  retulerint.  Secundum  Roma;  accidit; 
nam  cum  Ecclesiam  quamdam,  quae  Aria¬ 
norum  fuerat,  ipse  B.  Gregorius  introductis 
Sanctorum  reliquiis  reconciliasset,  Diabolus 
in  specie  horrenda;  suis  exivit.  Item  nubes 

lucidissima  super  altare  descendit,  et  simul 
ingens  suavitas  odoris  in  eum  omnem  locum 
effusa  est,  lampadesque  omnes  accensae  di¬ 
vinitus.  Tertium  in  Hispania,  ubi  cum  Iler- 
menegildus  Regis  filius  a  patre  Ariano  prop¬ 
ter  Fidem  necatus  esset,  visae  sunt  noctu  cir¬ 
ca  eum  lampades  accensae,  et  Angelorum 
cantus  a  multis  est  auditus. 

Duodecimo,  ut  scribit  Gregorius  Turoni- 
cus  lib.  II  hist.  Francor.  cap.  3.  cum  in 
Africa  Cyrola  quidam  Patriarcha  Arianorum 
Catholicos  persequeretur,  et  eodem  tempore 
tres  sancti  Episcopi,  Eugenius,  Vindemialis, 
et  Longinus,  qui  praeter  caeteros  ei  resiste¬ 
bant,  omnes  miraculis  coruscarent,  voluit 
etiam  haereticus  miraculum  facere.  Itaque 
cuidam  quinquaginta  aureos  numeravit,  ut 
se  caecum  fingeret :  sed  dum  transeunte  per 
viam  Cyrola,  ille  caecum  se  simulans,  Cyrolae 
auxilium  postularet;  accessit  Cyrola,  et  ocu¬ 
los  ejus  tetigit,  imperans  ut  videret  in  si¬ 
gnum  veritatis,  quam  praedicabat:  repente 
vero  tantus  ardor  oculos  illius  miseri  occu¬ 
pavit,  ut  coactus  fuerit  manibus  eos  compri¬ 
mere,  ne  e  fronte  exi  lirent;  tum  vero  detexit 
dolum,  et  Fidem  catholicam  alta  voce  con¬ 
fessus,  a  Sancto  Eugenio  signo  Crucis  repente 
curatus  est. 

His  igitur,  aliisque  divinis  testimoniis  satis 
aperte  probatur,  eorum  sententiam  Deo  ini¬ 
micam  esse,  qui  Dei  Filium  Deum  verum 
esse  negant  Sed  jam  tempus  est,  ut  ad  con¬ 
firmandam  Spiritus  sancti  divinitatem  acce¬ 
damus;  quae  erat  quinta  pars  disputationis 
institutae. 


CAPUT  XIII. 

Demonstratur  Divinitas  Spiritus  sancti. 

Quod  igitur  ad  quintum  attinet,  proban¬ 
dum  est, Spiritum  sanctum  esse  verum  Deum: 
id  quod  adversarii  tametsi  negant,  tamen 
non  magnopere  de  eo  laborant ;  ipsi  enim 
contendunt  pro  excellentia  Patris:  sed  si  ea 
excel  entia  tolli  debeat  propter  confessionem 
alicujus  personae  aequalis  Patri,  parum  re¬ 
ferre  credunt,  utrum  ea  persona  sit  una  vel 
duae.  Itaque  Valentinus  Gentilis  semper  fere 


dicebat,  de  Spiritu  sancto  non  esse  quaestio¬ 
nem.  Transylvani  autem  lib.  II.  cap.  5.  ne¬ 
gant  quidem  Spiritum  sanctum  esse  adoran¬ 
dum,  aut  vocandum  Deum  :  tamen  non  ac¬ 
curate  id  probant,  nec  refellunt  contraria. 
Quare  contenti  erimus  id  probare  ex  classibus 
argumentorum,  quibus  probavimus  Filii  di¬ 
vinitatem  sed  brevissime. 

Prima  classis  ex  Testamento  veteri,  quse 
multa  loca  suppeditare  posset,  sed  quia  bre¬ 
vitati  studemus,  sufficiet  unus  locus.  Sic  igi¬ 
tur  loquitur  Scriptura  divina  II.  Reg.  XXIII. 
II (cc  sunt  verba  novissima ,  quce  dixit  David. 
Spiritus  Domini  locutus  est  per  me,  et  sermo 
ejus  per  linguam  meam.  Dixit  Deus  Israel , 
mihi  locutus  est  Fortis  Israel,  Dominator  ho¬ 
minum  (1).  Ubi  aperte  vides,  illum  ipsum, 
qui  dicitur  Spiritus  Domini,  eumdem  dici 
Deum  Israel ;  ex  quo  sequitur,  ut  sit  Deus 
verus. 

Secunda  classis  ex  novo  Testamento,  quod 
multa  quoque  loca  subministraret,  si  opus 
esset:  sed  ille  unus  erit  satis,  ubi  Dominus 
Apostolis  dicit  Matth.  ult.  Euntes  baptizate 
omnes  gentes  in  nomine  Patris ,  et  Filii,  et  Spi¬ 
ritus  sancti  (2)  :  non  enim  Dominus  copula¬ 
ret  cum  Patre  et  Filio  Spiritum  sanctum,  si 
creatura  esset.  Deinde,  ut  Sanctus  Grego¬ 
rius  Nazianzenus  ratiocinatur  Orat.  5.  de 
Theolog.  Quomodo  posset  Spiritus  sanctus 
per  Baptismum  nos  regenerare,  et  Deos 
quosdam  facere,  nisi  esset  ipse  verus  Deus  ? 
nam  gratiam  et  gloriam  dabit  Dominus  (3),  ait 
David  in  P.sal.  LXXXIII. 

) 

Tertia  classis  ex  utroque  simul  Testamento 
clarissimum  nobis  testimonium  praebet  ad 
probandam  Spiritus  sancti  divinitatem.  Nam 
illum  ipsum,  quem  Isaias  vocat  Dominum 
exercituum,  quemque  omnes  fatentur  esse 
Deum  verum,  illum,  inquam,  ipsum  Apos-, 
tolus  dicit  esse  Spiritum  sanctum.  Sed  ipsa 
verba  Scripturae  audiamus.  Isa.  VI.  Dixit 
Dominus  :  Vade ,  dic  populo  huic ,  audite  au¬ 
dientes  et  nolite  intelligere  etc.  Act.  ult.  Bene 
Spiritus  S.  locutus  est  per  Isaiam ,  dicens :  Va¬ 
de  ad  populum  istum ,  et  dic  ad  eos ,  aure  au¬ 
dietis,  et  non  intelligetis  etc.  Praeterea,  omnes 
Prophetae,  cum  sermones  suos  ad  populum 
explicarent,  nonne  identidem  repetebant : 
II cec  dicit  Dominus  Deus?  at  II.  Pe tr,  I,  di¬ 
citur  :  Spiritu  sancto  inspirati  loculi  sunt 
sancti  Dei  homines  ;  igitur  ille  Dominus  Deus 
erat  Spiritus  sanctus :  quare  Zacharias  ait 

(3)  Psal.  LXXXIII.  12. 


(1)  II.  Reg.  XXIII.  1,  2  et  3.  —  (2)  Matth.  XXVIII.  19.  — 

LucaB  I.  Benedictus  Dominus  Deus  Israel  etc. 
Et  mox  :  Sicut  locutus  est  per  os  Sanctorum , 
qui  a  sceculo  sunt  Prophetarum  ejus  (1).  Qui¬ 
bus  verbis  non  potuit  clarius  Zacharias  ex¬ 
primere  Spiritum  sanctum  esse  ipsum  Domi¬ 
num  Deum  Israel;  quibus  vocibus  verum 
Deum  significari  adversarii  passim  testan¬ 
tur. 

Quarta  classis  ex  nominibus  est,  et  quidem 
ex  hac  classe  tria  sumuntur  argumenta. 
Primum  negativum,  quia  nusquam  in  Scrip¬ 
turis  Spiritus  sanctus  dicitur  creatura,  aut 
factus,  cum  tamen  multis  in  locis  enumeren¬ 
tur  omnes  praecipuae  creaturae,  ut  Dan.  III, 
in  Cantic.  pueror.  Psal.  CII  et  CXLVIII. 
ubi  excitantur  omnes  creaturae  ad  laiudem 
Dei,  et  nominatim  Angeli,  coeli,  aquae,  ho¬ 
mines,  bestiae  etc.  Spii  itus  vero  sancti  nulla 
mentio  fit.  Sic  etiam  Coloss.  I,  enumerantur 
nobilissimae  creaturae, Throni,  Dominationes, 
Principatus,  Potestates.  Et  I  Petr.  III.  An¬ 
geli,  Potestates,  et  Virtutes,  ut  illis  omnibus 
Christus  major  esse  demonstretur.  Quibus 
locis  debuisset  omnino  etiam  Spiritus  sanc¬ 
tus  nominari,  si  creatura  esset,  et  ipso  Fi¬ 
lio  Dei  minor,  ut  adversarii  docent.  At  nus¬ 
quam  cum  creaturis,  semper  cum  Patre.,  et 
Filio  Spiritum  sanctum  nominari  videmus. 
Hoc  argumentum  faciunt  multi  Patres.  Jus¬ 
tinus  lib.  de  rect.  Fid.  confess.  init.  Basilius 
lib.  de  Spiritu  S.  cap.  18..  Epiphanius  in 
Aneor,  non  procul  ab  initio  ;  et  Ghrysosto- 
mus  homil.  in  illud:  Tunc  et  ipse  Filius 
subjicietur  (2). 

Secundum  argumentum  sumitur  ab  ipso 
nomine  Dei :  nam  solus  Deus  verus  in  Scrip¬ 
tura  dicitur  absolute  Deus,  ut  supra  osten¬ 
sum  est  ex  Irenaeolib.  III,  cap.  6.  at  Spiritus 
sanctus  vocatur  absolute  Deus.  Actor.  V. 
Amnia,  cur  tentavit  Satanas  cor  tuum  men¬ 
tiri  te  Spiritui  sancto  ?  non  es  mentitus  homi¬ 
nibus,  sed  Deo  (3).  Ecce  expressum  nomen 
Dei  tributum  Spiritui  sancto  contra  menda¬ 
cium  Transylvanorum  lib.  II,  cap.  5.  ubi  di¬ 
cunt,  nusquam  expresse  voeari  Deum  Spiri¬ 
tum  sanctum. 

Tertium  'ex  confessione  adversariorum: 
nam  Ariani  eraserant  ex  suis  codicibus  illa 
verba :  Joan.  IV.  Spiritus  est  Deus  (4),  ut  tes¬ 
tatur  Ambrosius  lib  III.  de  Spiritus  S.  cap. 
11.  ergo  putaverunt  Spiritum  sanctum  in 

(1)  Isai.  VI,  9;  Act.  XXVIII,  25  et  26;  II.  Petr. 


Scripturis  Deum  esse  appellatum :  si  enim 
putabant  sensum  esse  :  Spiritus  est  Deus ,  id 
est,  Deus  est  spiritualis  naturce,  quare  dele¬ 
verunt  illa  verba?  Sed  magis  eis  nocuit  litu¬ 
ra  sua,  quam  littera  Dei :  siquidem  verba  illa 
Dei  non  necessario  de  Spiritus  sancti  persona 
intelligenda  sunt :  at  litura  illa  clamat,  hae¬ 
reticos  Arianos  in  reprobum  sensum  datos 
esse,  et  in  Spiritum  sanctum  peccare,  cum 
malint  Scripturas  sanctas  delere,  quam  erro¬ 
res  suos  deponere. 

Quinta  classis  constat  ex  attributis:  solus 
Deus  est  immensus  et  ubique  :  at  de  Spiritu 
sancto  legimus  Psal.  CXXXVIII.  Quo  ibo  a 
spiritu  tuo ?  Et  Sapien.  I,  Spiritus  Domini 
replevit  orbem  terrarum.  Item,  solus  Deus  est 
omnipotens  :  at  de  Spiritu  sancto  legimus 
Sapien.  VII.  Omnem  habens  virtutem.  Item 
solus  Deus  cognoscit  seipsum  perfecte  ;  at  de 
Spiritu  S.  legimus  I  Cor.  II.  Quce  Dei  sunt  ne¬ 
mo  cognovit,  nisi  Spiritus  Dei.  Et  rursum  : 
Spiritus  omnia  scrutatur  etiam  profunda  Dei. 
Item,  solus  Deus  est  bonus :  at  de  Spiritu 
sancto  legimus.  Psalm.  CXLII.  Spiritus  tuus 
bonus  deducet  me  in  terram  rectam.  Denique 
solus  Deus  habet  templum  :  at  de  Spiritu 
sancto  legimus  I.  Cor.  VI.'  Membra  vestra 
templum  sunt  Spiritus  sancti.  Et  ita :  Por¬ 
tate  et  glorificate  Deum  in  corpore  vestro  (5). 
Quem  locum  'tractans  Augustin.  lib.  I,  de 
Trinit.  cap.  6.  «  Non  est,  inquit,  creatura 
Spiritus  sanctus,  quia  cui  corpus  nostrum 
templum  exhibemus,  necesse  est  ut  huic  eam 
servitutem  debeamus,  qua  nonnisi  Deo  ser¬ 
viendum  est,  quae  Graece  appellatur  Ixrpix,» 
et  lib.  I.  cont.  Maximin.  cap.  ult.  «Cum  au¬ 
dis,  inquit,  nescitis  quia  corpora  vestra  tem¬ 
plum  in  vobis  est  Spiritus  sancti  ?  »  Et  in 
eodem  loco  :  «  Nescitis  quia  corpora  vestra 
membra  sunt  Christi  ?  Cum  ergo  haec  audis, 
noli  negare  Deum  esse  Spiritum  sanctum, 
ne  templum  creaturae  facias  membra  Creato¬ 
ris.  » 

Sexta  classis  ex  operibus.  Primo  solius 
Dei  opus  est  creatio,  et  tamen  legis  Job. 
XXXIII.  Spiritus  Dei  fecit  me.  Et  Psalm. 
XXXII.  Verbo  Domini  coeli  firmati  sunt,  et 
Spiritu  oris  ejus  omnis  virtus  eorum.  Et  Psal. 
GUI.  Emitte  Spiritum  tuum,  et  creabuntur  (6). 

Secundo,  solius  Dei  est  conservare,  et  ta¬ 
men  legis  Sapien.  I.  Spiritus  Domini  reple- 

I,  21 ;  Luc.  I,  63  et  70.  —  (2)  I.  Cor.  XV,  28.  — 


(3)  Act.  V,  3.  —  (4)  Joan.  IV,  24.  —  (5)  Psal.  CXXXVIII,  7;  Sap.  I,  7;  Sap.  VII,  23:  I.  Cor.  II,  11  : 
Psal.  CXLII,  10;  I.  Cor.  VI,  19  et  20.  —  (6)  Job.  XXXIII,  4;  Psal.  XXXII,  6;  Psal.  CIII,  30. 

vit  orbem  terrarum,  et  hoc  meopoc,  quod  con¬ 
tinet  omnia  etc.  (4). 

Tertio,  solius  Dei  est  salvare,  et  justificare, 
et  tamen  legis  I  Cor.  VI .  Justificati  estis  in 
nomine  Domini  Jesu  Christi ,  et  in  Spiritu  Dei 
nostri  (2). 

Quarto,  solius  Dei  est  futura  praedicere, 
et  scrutari  corda,  et  tamen  legis  II.  Pet.  I. 
Spiritu  sancto  inspirati,  locuti  sunt  sancti  Dei 
homines.  Et  Sapient.  I.  Renum  illius  testis  est 
Deus,  et  cordis  illius  scrutator  est  verus,  quo¬ 
niam  Spiritus  Domini  replevit  orbem  terrarum , 
et  hoc  quod  continet  omnia ,  scientiam  habet  vo¬ 
cis,  id  est,  ideo  Deus  scrutatur  corda,  quia 
Spiritus  ejus  est  ubique,  omnia  penetrat,  omnia 
novit  genera  linguarum,  etiam  quce  in  intimo 
corde  sunt.  (3). 

Quinto,  solius  Dei  est  miracula  facere:  at 
Christus  ipse  in  Spiritu  Dei  ejiciebat  daemo- 
nia.  Matth.  XII.  Et  Paulus  I.  Cor  XII,  aucto¬ 
rem  facit  doni  linguarum,  sanitatum  etc. 
Spiritum.  Et  Heb.  II.  omnia  miracula  quae 
per  Apostolos  fiebant,  vocat  Spiritus  sancti 
distributiones. 

Sexto,  solius  Dei  est  Ecclesiam  regere  ab¬ 
soluta  potestate  :  at  Spiritus  sanctus  guber¬ 
nat  Ecclesiam  ,  quae  est  regnum  Christi  pla¬ 
ne  ut  Dominus  absolutus,  et  non  minus  quam 
Pater  et  Filius.  Act.  X.  Dixit  Spiritus  Petro, 
vade  cum  eis,  nihil  dubitans,  quia  ego  misi  il¬ 
los.  Act.  XIII.  ait  Spiritus  sanctus  :  Segre¬ 
gate  mihi  Saulum  et  Barnabam  in  opus ,  ad 
quod  assumpsi  eos.  Ibidem  :  Et  ipsi  missi  a 
Spiritu  sancto.  Act.  XV.  Visum  est  Spiritui 
sancto  et  nobis ,  nihil  ultra  imponere  vobis  one¬ 
ris.  Act.  XVI.  Vetati  sunt  a  Spiritu  sancto ,  lo¬ 
qui  verbum  in  Asia.  Act.  XX.  Attendite  vobis 
et  universo  gregi ,  in  quo  vos  Spiritus  sanctus 
posuit  Episcopos  regere  Ecclesiam  Dei.  I.  Co- 
rinth.  II.  Omnia  operatur  unus  atque  idem  Spi¬ 
ritus,  dividens  singulis  prout  vult  (4). 

Septima  classis  constabit  ex  comparatione 
Spiritus  sancti  ad  Christum  :  nam  si  probe¬ 
mus  Spiritum  sanctum  majorem  Christo 
esse,  quatenus  Christus  homo  est;  probatum 
erit  quoque  Spiritum  sanctum  unum  esse 
Deum  cum  Patre.  Siquidem  adversarii  nihil 
omnino  esse  volunt  Christo ,  quem  nudum 
hominem  faciunt ,  majus  praeter  Deum  Pa¬ 
trem. 


Esse  igitur  Spiritum  sanctum  homine 
Christo  majorem,  demonstratur  illis  omni¬ 
bus  argumentis,  quibus  adversarii  probant, 
Deum  Patrem  esse  Christo  majorem.  Major 
est  Pater  liomine  Christo ,  qui  eum  misit, 
Joann.  VIII.  at  eumdem  misit  Spiritus  sanc¬ 
tus;  sic  enim  legimus  Isaiae  XLVIII.  Etnunc 
Dominus  Deus  misit  me,  et  Spiritus  ejus.  Pater 
sanctificavit  Filium.  Jo.X.  Quem  Pater  sanc- 
tificavit,  et  ■misit  in  Mundum.  Sanctificavit 
etiam  Spiritus  sanctus.  Isaiae  LI.  et  Luc.  IV. 
Spiritus  Domini  super  me,  eo  quod  unxerit  me, 
eoangelizare  pauperibus  misit  me.  Item  Pater 
Filii  Incarnationem  operatus  est.  Rom.VIII. 
Misit  Filium  suum  in  similitudinem  carnis  pec¬ 
cati.  Idem  operatus  est  Spiritus  sanctus, 
Matth.  I.  Quod  in  ea  natum  est,  de  Spiritu 
sancto  est.  Item  in  virtute  Patris  Filius  facie¬ 
bat  miracula.  Joann.  XIV.  Pater  in  me  ma¬ 
nens,  ipse  facit  opera.  Et  de  Spiritu  dicit 
Matth.  XII.  Si  ego  in  Spiritu  Dei  ejicio  dae¬ 
monia.  Item  Pater  Filium  obtulit  ad  mortem. 
Rom.  VIII.  Proprio  Filio  non  pepercit,  etc.- 
Idem  fecit  Spiritus  sanctus  Hebr.  IX.  Per 
Spiritum  sanctum  obtulit  semetipsum.  Denique 
Pater  Filium  suscitavit.  Act.  II.  Idem  Pau¬ 
lus  dicit  de  Spiritu  Rom.  VIII.  Si  Spiritus 
ejus,  qui  suscitavit  Jesum  a  mortuis ,  habitat  in 
vobis  (5).  Accedit,  quod  gravius  est,  peccare 
in  Spiritum  sanctum,  quam  in  Christum  ho¬ 
minem  Matth.  XJI.  ex  quo  plane  sequitur, 
majorem  esse  Spiritum  sanctum  Christi  hu¬ 
manitate,  ac  proinde  esse  Deum  verum. 

Octava  classis  ex  Patribus  :  Patres  citati 
pro  Christi  divinitate  loquuntur  et  ibidem 
fere  omnes  etiam  de  Spiritu  sancto  ;  idcirco 
satis  erit  hic  notare  eorum  nomina  ,  qui  ex 
professo  scribunt  de  solius  Spiritus  sancti 
divinitate.  Athanasius  in  epist.  ad  Serapion. 
Basiliusl.  III  et  V  in  Eunom.  et  lib.  ad  Am- 
philoch.  de  Spir,  S.  Nazianzenus  lib.  V  de 
Theol.  Nissenus  in  lib.  ad  Eustath.  quod 
Spiritus  sanctus  sit  Deus.  Epiphanius  hae¬ 
res.  74.  Didymus  libr.  duob.  de  Spiritu  S. 
Cyrillus  Hierosolymitanus  catech.  46.  et  17. 
Chrysostomus  in  homil.  aliquot  de  Spir.  S. 
Cyrillus  Alexandrinus  lib.  VII  de  Trinit.  to¬ 
to  ;  et  lib.  XIII  et  XIV.  thes.  et  in  lib.  spec. 
de  Spir.  S.  Hilarius  lib.  XII.  Trinit.  Ambro¬ 
sius  libris  tribus  de  Spiritu  S.  Augustinus 


(1)  Sap.  I,  7.  -  (2)  I.  Cor.  VI,  11.  —  (3)  II.  Petr.  I,  21  ;  Sap.  I,  6  et  7.  —  (4)  Act.  X,  19  et  20; 
XIII,  2  et  3;  XV,  28 ;  XIV,  6;  XX,  28;  I.  Cor.  XII,  11.  —  (5)  Isai.  XLVIII,  16;  Joan.  X,  36;  Isai. 
LXI,  1;  Luc.  IV,  18;  Rom.  VIII,  3;  Matth.  I,  20;  Joan.  XIV,  10;  Matth.  XII,  28;  Rom.  VIII,  32; 
Hebr.  IX,  14;  Rom.  VIII,  11. 

lib.  I,  de  Trinit.  cap.  6.  lib.  1  cont.  Maxim, 
in  fin.  B.  Thomas  lib.  IV.  cont.  gent.  a  cap. 
16.  ad  27. 

Nona  classis  ex  miraculis  constat :  sed  quia 
miracula,  quae  facta  sunt  ad  confirmandam 
Christi  divinitatem,  eadem  confirmant  etiam 
divinitatem  Spiritus  sancti,  solum  repetemus 
ultimum  miraculum  supra  commemoratum. 
Sic  igitur  scribit  Gregorius  Turonicus  lib.  II. 
histor.  Francor.  cap.  3.  «  Erant  tunc  tem¬ 
poris  cum  S.  Eugenio  viri  prudentissimi,  at¬ 
que  sanctissimi,  Vindemialis  et  Longinus 
Epis.copi,  pares  gradu,  et  virtute  non  impa¬ 
res.  Nam  S.  Vindemialis  eo  tempore  fereba¬ 
tur  mortuum  suscitasse  :  Longinus  autem 
multis  infirmis  salutem  tribuit  :  Eugenius 
quoque  non  solum  visibilium  oculorum  caeci¬ 
tatem,  sed  etiam  mentium  depellebat.  Quod 
cernens  ille  nequam  Arianorum  Episcopus, 
vocatum  ad  se  quemdam  hominem  ab  illo 
quo  ipse  vivebat  errore  deceptum  ,  ait,  non 
patior,  quod  hi  Episcopi  multa  in  populo 
signa  depromunt,  illosque  cuncti  me  neglecto 
sequuntur.  Acquiesce  nunc  his ,  quae  praeci- 
pio,  et  acceptis  quinquaginta  aureis  sede  in 
platea,  per  quam  nobis  est  transitus,  et  ma¬ 
num  super  clausos  oculos  ponens  me  preete- 
reunte  cum  reliquis  exclama  magna  virtute 
dicens,  te  Beatissime  Gyrola  nostrae  religio¬ 
nis  antistes  deprecor,  ut  respiciens  manifes¬ 
tes  gloriam  ac  virtutem  tuam,  ut  oculos  meos 
aperiens  merear  lucem  videre ,  quam  per¬ 
didi.  Qui  jussa  complens,  residensque  in 
platea,  transeunte  haeretico  cum  Sanctis  Dei, 
iste  qui  Deum  irridere  cogitabat,  exclamatin 
magna  virtute,  dicens  :  Audi  me  Beatissime 
Cyrola  :  audi  me  sancte  sacerdos  Dei  :  res¬ 
pice  caecitatem  meam  :  experiar  ego  medi¬ 
camenta,  quae  saepe  caeci  reliqui  a  te  merue¬ 
runt,  quae  leprosi  experti  sunt,  quae  ipsi 
etiam  mortui  praesenserunt  :  adjuro  te  per 
ipsam  virtutem,  quam  habes,  ut  mihi  desi¬ 
deratam  restituas  lucem,  quia  gravi  sum  cae¬ 
citate  percussus.  Veritatem  enim  nesciens 
verum  dicebat  :  quia  caecaverat  eum  cupi¬ 
ditas,  et  virtutem  Dei  omnipotentis  irridere 
per  pecuniam  aestimabat. 

»  Tunc  haereticorum  Episcopus  paululum 
se  divertit,  et  quasi  in  virtute  triumphaturus 
elatus  vanitate,  atque  superbia,  posuit  ma¬ 
num  suam  super  oculos  ejus ,  dicens  :  Se¬ 
cundum  fidem  nostram,  qua  recte  credimus, 
aperiantur  oculi  tui ;  et  mox  ut  hoc  nefas 
.  erupit,  risus  mutatur  in  planctum,  et  dolus 
Episcopi  est  patefactus  in  publico  :  nam  tan¬ 

tus  dolor  oculos  illius  invasit ,  ut  eos  digitis 
vix  comprimeret,  ne  creparent. 

»  Denique  clamare  coepit  miser,  ac  dicere  : 
Vse  mihi  misero,  quia  seductus  sum  ab  ini¬ 
mico  legis  divinae.  Vae  mihi,  quia  Deum  per 
pecuniam  irridere  volui,  et  quinquaginta 
aureos  accepi,  ut  hoc  facinus  perpetrarem. 
Ad  Episcopum  autem  aiebat  :  Ecce  aurum 
tuum,  redde  lumen  meum,  quod  dolo  tuo 
perdidi,  vosque  rogo  gloriosissimi  Christiani, 
ne  despiciatis  miserum,  sed  velociter  succur¬ 
rite  pereunti  :  vere  enim  cognovi,  quia  Deus 
non  irridetur.  Tunc  Sancti  Dei  misericordia 
moti  :  si,  inquiunt,  credis  ,  omnia  possibilia 
sunt  credenti :  at  ille  clamabat  voce  magna  : 
Qui  non  crediderit  Christum  Filium  Dei ,  et 
Spiritum  sanctum  aequalem  habere  substan¬ 
tiam,  atque  Deitatem  cum  Deo  Patre,  hodie 
quae  ego  perfero,  patiatur.  Et  adjecit:  Credo 
Deum  Patrem  omnipotentem  :  Credo  Filium 
Dei  Christum  Jesum  aequalem  Patri  :  Credo 
Spiritum  sanctum  Patri,  et  Filio  consubstan¬ 
tialem,  atque  coaeternum. 

Haec  illi  audientes  ,  et  se  invicem  honore 
mutuo  praevenientes,  oritur  inter  eos  sancta 
contentio,  quis  oculis  ejus  signum  Beatae 
Crucis  imponeret.  Vindemialis,  ac  Longinus 
Eugenium  ,  ille  e  contra  eos  exorat ,  ut  ma¬ 
nus  imponerent  caeco.  Quod  cum  fecissent, 
et  manus  suas  super  caput  ejus  tenerent, 
Sanctus  Eugenius  Crucem  super  oculos  caeci 
faciens  ait  :  In  nomine  Patris,  et  Filii,  et 
Spiritus  sancti  veri  Dei,  quem  trinum  in  una 
aequalitate,  atque  omnipotentia  confitemur, 
aperiantur  oculi  tui.  Et  statim  ablato  do¬ 
lore  ad  pristinam  rediit  sanitatem  »  :  haec 
ille.  Atque  haec  de  Spiritu  sancto  suffi¬ 
cient. 

Nunc  ad  postremam  disputationis  partem 
veniamus  ,  atque  adversariorum  argumenta 
breviter  confutemus. 


CAPUT  XIV. 

Solvitur  primum  argumentum  hae¬ 
reticorum. 

Igitur  prima  objectio Transylvanorum  1. 1, 
cap.  1  talis  est.  Christus  et  Apostoli  prae¬ 
dixerunt  statim  venturum  Antichristum  fuisse 
post  Christi  obitum,  et  aboliturum  Fidem 

veram  Christi  :  sed  videmus  post  Christi 
mortem  toto  orbe  terrarum  adoratum  Deum 
trinum  in  pprsonis  et  unum  in  essentia  :  igi¬ 
tur  aut  Fides  Trinitatis,  est  Fides  Anti- 
christi,  aut  certe  mentiti  sunt  Christus  et 
Apostoli. 

Propositionem  his  testimoniis  probant.  Jo. 
V.  Ego  veni  in  nomine  Patris  mei ,  et  non  ac¬ 
cipitis  me  :  si  alius  venerit  in  nomine  suo ,  il¬ 
lum  recipietis.  Item  Joan.  IX.  Me  oportet  ope¬ 
rari ,  donec  dies  est ,  venit  autem  nox  ,  in  qua 
nemo  potest  operari  :  quamdiu  in  Mundo  sum, 
lux  sum  Mundi.  Luc.  XXI.  Videte  ne  seduca¬ 
mini,  multi  enim  venient  in  nomine  meo  dicen¬ 
tes,  quia  ego  sum ,  et  tempus  appropinquavit , 
nolite  ergo  ire  post  eos.  Vide,  inquiunt ,  quo¬ 
modo  Christus  dicat  tempus  suse  abolitionis 
in  proximo  fuisse.  Actor.  XX.  Scio  quoniam 
intrabunt  post  discessionem  meam  lupi  rapaces 
in  vos,  non  parcentes  gregi.  Coloss.  II.  Videte 
ne  quis  vos  decipiat  per  Philosophiam .  etc. 
Quae  major  Philosophia ,  quam  disputatio¬ 
nes  de  essentia,  hypostasi,  relationibus?  II. 
Thessal.  II.  Mysterium  jam  operatur  iniquita¬ 
tis,  etc.  I.  Joan.  IV.  Omnis  spiritus  qui  solvit 
Jesum,  ex  Deo  non  est,  et  hic  est  Antickristus, 
*  de  quo  audistis  quoniam  venit ,  et  nunc  jam  in 
Mundo  est  (I).  Ubi  notant  non  esse  dictum  in 
carnem  venisse,  ne  forte  putaremus  aliquam 
personam  divinam  descendisse,  et  carnem 
assumpsisse  :  sed  in  carne,  ut  intelligeremus 
Christum  nihil  esse  aliud,  quam  carnem  ,  id 
est,  hominem.  Denique  in  epistola  Judae  di¬ 
cuntur  jam  ipso  tempore  ejus  introgressi  im¬ 
pii,  qui  negarent  Deum  et  Christum. 

Respondeo  :  miram  esse  Diaboli  astutiam, 
qui  argumentum  Catholicorum  ab  antiqui¬ 
tate,  et  consensu  totius  orbis  terrarum  peti¬ 
tum,  in  nos  retorquere  conatur.  Sed  facile 
erit  objectionem  hanc  primam  diluere  :  con¬ 
stat  enim,  propositionem  ,  qua  totum  argu¬ 
mentum  nititur,  esse  falsissimam  :  nam  si 
statim  a  morte  Christi  vera  Fides  ejus  peni¬ 
tus  abolenda  erat,  cur  venit  Christus?  cur 
laboravit?  cur  mori  voluit?  Ut  nihil  faceret? 
at  hsec  stultitia  fuisset,  quae  in  summam  sa¬ 
pientiam  cadere  non  poterat.  Deinde,  si  om¬ 
nino  ita  futurum  erat,  quid  opus  fuit  praemo¬ 
nere,  ut  caveremus  a  seductoribus,  qui  nullo 
modo  impediri  poterant ,  ne  totum  Mundum 
perverterent?  Denique  ubi  essent  illae  pro¬ 


missiones  Danielis  II.  et  Lucae  I.  Et  regni 
ejus  non  erit  j inis  ?  Et  illa  Christi  Matth.  XVI. 
Portae  inferi  non  prcevalebunt  adversus  eam. 
Et  Matth.  ult.  Ego  vobiscum  sum  usque  ad 
consummationem  sceculi.  Ubi  etiam  illae  pro¬ 
missiones  manerent,  quae  omnes  gentes  in 
Christum  credituras  testantur?  Genes.  XXII. 
Benedicentur  in  semine  tuo  omnes  gentes  terree. 
Psal.  II.  Dabo  tibi  gentes  hcereditatem  tuam,  et 
possessionem  tuam ,  terminos  terree.  Psalm. 
LXXI.  Adorabunt  eum  omnes  Reges,  omnes 
gentes  servient  ei  (2).  Haec  enim  omnia  ne- 
cesse  est  falsa  esse,  si  Christi  regnum  vix 
dum  exortum  destruendum  erat  :  nec  tes¬ 
timonia  ab  adversariis  allata  quidquam  pro¬ 
bant. 

Ad  primum  locum  dico  :  Ibi  non  ha¬ 
beri  statim  venturum  Antichristum ,  nec 
abolendam  esse  omnino  Fidem  Christi  : 
sed  venturum  suo  tempore  Antiehristum, 
videlicet,  prope  finem  Mundi,  et  ventu¬ 
rum  in  nomine  suo,  non  in  nomine  Patris. 
At  noster  Christus  ,  quem  totus  Mundus 
colit,  Patrem  habet,  Patrem  agnoscit ,  et 
in  nomine  Patris  venit.  Denique  ibi  Christus 
alloquitur  solos  Judaeos,  nam  cum  dixisset  : 
Propterea  quaerebant  eum  Judeei  interficere, 
subjungit,  dixit  ergo  eis  Jesus  etc.  (3).  At  Ju¬ 
daei  Christum  nostrum  non  receperunt ,  sed 
totis  viribus  oppugnant,  nec  Deum  et  homi¬ 
nem  suum  Messiam  futurum  credunt,  sed 
purum  hominem  ;  ille  igitur  de  quo  Christus 
loquitur,  non  est  noster  Christus  verus  Deus, 
quem  gentes  receperunt,  sed  est  Antichris- 
tus,  quem  Judaei  pro  Messia  aliquando  reci¬ 
pient  et  sic  exponunt  hunc  locum  omnes  In¬ 
terpretes,  ut  Chrysostomus,  Augustinus,  Cy- 
rillus,  et  caeteri. 

Ad  secundum  locum  dic  :  ibi  per  noctem 
non  intelligi  tempus  quod  fuit ,  et  est  ab  as¬ 
censione  Christi ;  quasi  dies  tantum  fuerit 
tempus  illud ,  quo  Christus  corporaliter  in 
Mundo  vivebat  :  deinceps  autem  semper fue¬ 
rit  nox.  Nam  si  ita  esset,  post  ejus  ascensio¬ 
nem  nemo  potuisset  operari  r  et  proinde  ne¬ 
mo  posset  converti  et  credere  :  Hoc  est  opus 
Dei,  Joann.  YI.  ut  credatis  in  eum,  quem  misit 
ille  (4).  At  si  nemo  potest  credere  :  quare 
tantum  laborant  Ministri  Transylvani ,  ut  fi¬ 
dem  suam  nobis  persuadeant? 

Diem  ergo  ibi  Christus  vocavit  totum  tem- 


(1)  Joan.  V.  43;  Ibid.  IX,  4;  Luc.  XXI,  8;  Act.  XX,  29;  Coloss.  II,  8;  Thessal.  II,  7;  I.  Joan. 
IV,  3.—  (2)  Dan.  II,  44;  et  Luc.  I,  33;  Matth.  XVI,  18;  Ibid.  XXVIII,  20;  Gen.  XXII.  18;  Psal. 
II,  8  ;  Psal.  LXXI,  11.  —  (3)  Joan.  V,  18.  —  (4)  Joan.  VI.  29. 


CAPUT  IV. 


pus  hujus  vitee,  et  cursum  omnium  seeculo- 
rum  usque  ad  Mundi  consummationem,  in 
quo  licet  salubriter  operari ;  noctem  vero, 
tempus  vitee  futurae  :  Quia  nec  opus,  nec  ratio 
erunt  apud  inferos,  ut  Sapiens  ait  Eccles.  IX. 
Nec  obstat  illud  :  Quamdiu  sum  in  Mundo,  lux 
sum  Mundi :  nam  Christus  etiam  modo  est 
in  Mundo,  quia  Matth.  ult.  ait  :  Ecce  ego  vo- 
biscumsum  usque  ad  Mundi  consummationem. 
Et  vere  nunc  est  in  Mundo  ,  quia  adest  nunc 
per  gratiam  omnibus ,  et  lucet  justis  et  im¬ 
piis.:  at  post  judicium  non  erit  amplius  in 
Mundo,  quia  non  lucebit  impiis.  Unde  Isaias 
cap.  LV.  Quaerite  Dominum  dum  inveniri  pot¬ 
est,  invocate  eum  dum  prope  est.  Et  David  in 
Psalm.  XCIY.  Hodie  si  vocem  ejus  audieritis, 
nolite  obdurare  corda  vestra  (1).  Atque  heee 
quidem  explicatio  est  Augustini,  et  Chrysos- 
tomi  in  Commentario  hujus  loci. 

Ad  tertium  posset  dici  cum  Cajetano,. illud 
Tempus  appropinquavit  non  asseri  a  Christo, 
sed  referri  ut  verbum  seductorum  ,  qui  dic¬ 
turi  essent  jam  instare  diem  judicii.  Unde 
Paulus  monet  II.  Thessal.  II.  Neque  terrea - 
mini,  quasi  instet  dies  Domini  etc.  (2).  Dico 
praeterea :  Christum  asserere, quidem  tempus 
appropinquasse,  non  quidem  judicii,  autAn- 
tichristi,  aut  abolitionis  Fidei  suse,  sed  mul¬ 
torum  seductorum,  qui  sibi  nomen  Christi 
usurparent,  talis  enim  fuit  Simon  Magus 
tempore  Apostolorum,  et  post  eum  Menan¬ 
der  :  uterque  enim  se  Christum  dixit ,  teste 
Irenaeo  lib.  1,  cap.  20  et  21.  Et  Josephus  lib. 
XX,  antiquitat.  cap.  4,  II,  12  et  14  meminit 
multorum,  qui  suo  tempore  Judaeos  seduxe¬ 
runt,  seque  ipsos  praedicarunt ,  ac  si  essent 
Salvatores  Israel. 

Ad  quartum  dico  :  Paulum  loqui  de  hae¬ 
reticis,  qui  non  diu  postea  ex  ipsa  Asia  pro¬ 
dituri  erant;  sic  enim  ait  :  Ex  vobis  ipsis  (al¬ 
loquebatur  autem  Asianos)  exurgent  viri  lo- 
quentes  perversa ,  ut  abducant  discipulos  post 
se  (3).  Id  vero  impletum  esse  in  Montano,  et 
Montani  discipulis,  aliisque  haereticis  Asiati¬ 
cis  non  dubium  est.  Yide  Eusebium  ex  ver- 
sione  Ruffini  lib.  V.  hist  cap.  14  et  seq. 

Ad  quintum  dico  :  Paulum  alloqui  homi¬ 
nes  illius  temporis  ,  quia  nondum  nati  erant 
Scholastici,  qui  disputant  deTrinitate.  Prae¬ 
terea  Philosophia  non  docet  unum  Deum  in 
tribus  personis;  nec  enim  solo  lumine  natu¬ 
rali  tam  sublimia  mysteria  unquam  investi¬ 


gari,  aut  persuaderi  potuissent  :  et  nostri 
Doctores  non  disputant  philosophice,  ut  os¬ 
tendant  Trinitatem,  sed  ut  solvant  sophis¬ 
mata  Philosophorum.  Paulus  ergo  loquitur 
de  Philosophia  Ethnicorum,  qui  tunc  vige¬ 
bant,  qui  negabant  resurrectionem,  et  polli¬ 
cebantur  vitam  beatam  sine  Christo. 

Ad  reliqua  dico  :  Apostolos  praedixisse  hae¬ 
reticos,  qui  fuerunt  paulo  post  illa  tempora, 
ut  Ebionitas,  Marcionistas,  et  caeteros,  quos 
etiam  vocant  Antichristos,  non  quod  essent 
eximius  ille  Antichristus,  qui  in  fine  Mundi 
veniet,  sed  quia  erant  praecursores  illius,  et 
illi  similes  in  oppugnando  Christo  :  sicut 
unus  est  Christus  summus  et  eximius,  et  ta¬ 
men  omnes  Prophetae,  et  Reges  dicti  sunt 
Christi  in  Testamento  veteri,  juxta  illud: 
Nolite  tangere  Christos  meos  (4)  I.  Paral.  Et 
hoc  est  mysterium  iniquitatis  quod  coepit 
tempore  Pauli,  quia  tunc  coepit  haeresis  Si¬ 
monis  Magi,  et  similium. 


CAPUT  XV. 

Solvitur  argumentum  Secundum. 

Secunda  objectio  Transylvanorum  lib.  I, 
cap.  i ,  et  3 .  Et  lib.  in  explicat.  I  cap.  Evang. 
secundum  Joan.TemporeApostolorumEbion. 
et  Cerinthus  docuerunt,  Christum  aeternum 
descendisse  in  hominem  Jesum,  ut  Irenaens 
docet  lib.  III,  cap.  19,  nec  est  verum,  quod 
vulgo  fertur,  Ebionitas  docuisse  Christum 
nudum  hominem  esse;  igitur  illi  sunt  veri 
Ebionitae,  qui  Christum  faciunt  compositum 
ex  duabus  naturis. 

Respondeo :  et  hanc  etiam  miram  Diaboli 
artem  fuisse,  qua  haeresis  Ebionis,  quam 
Transylvani  vere  sequuntur,  nobis  attribui¬ 
tur.  Dico  igitur  veram  haeresim  Ebionis 
fuisse,  Filium  Mariae  nudum  esse  hominem, 
sed  anno  30.  in  eum  descendisse,  et  in  eo 
habitasse  aliam  personam,  quam  dicebat 
Ebion  esse  Christum,  et  hoc  modo  fuisse 
Jesum  unitum  cum  Christo  per  conjunctio¬ 
nem,  et  inhabitationem,  quod  idem  Transyl¬ 
vani  docent. 

Ac  ut  mendacium  eorum,  arguatur,  profe- 


(1)  Eccl.  IX,  10;  Joan.  IX,  4;  Matth.  XXVIII,  20:  Isai.  LV.  6;  Psal.  XCIV,  8.  —  (2)  II.  Thessal. 
II.  2.  —  (3)  Act.  XX,  30.  —  (4)  I.  Paralip.  XVI,  22. 

ramus  testimonia  Veterum  dicentium,  Ebio- 
nem  asseruisse,  Filium  Mariae  purum  homi¬ 
nem.  Ignatius  in  epist.  ad  Pliiladelph.  «  Si 
quis,  inquit,  confiteatur  Christum  Jesum, 
sed  eumdem  nudum  esse  hominem  pu(et; 
hujusmodi  serpens  est,  inops  sensu,  cogno¬ 
mento  Ebion.  »  Irenseus  lib.  III.  cap.II. 
((  Secundum  nullam  sententiam  haereticorum 
Verbum  caro  factum  est.  »  Et  lib.  I,  cap. 
23  et  26.  dicit,  secundum  Ebionem  et  Ce¬ 
rinthum,  Jesum  nudum  hominem  natum, 
deinde  autem  descendisse  in  eum  Christum 
informa  columbae,  ut  in  eo  habitaret.  Et 
lib.  III,  cap.  20.  '<■  Ostenso  quod  in  principio 
Verbum  existens  apud  Deum,  quod  et  sem- 
per  aderat  generi  humano  hunc  unitum  suo 
plasmati  passibilem  hominem  factum,  ex¬ 
clusa  est  omnis  contradictio  dicentium  :  Si 
ergo  tunc  natus  est,  non  erat  ante  Christus.» 
Tertullianus  lib.  de  carn.  Christi,  cap.  14. 
«  Poterit,  inquit,  haec  opinio  Ebioni  conve¬ 
nire,  qui  nudum  hominem  constituit  Jesum.» 
Et  lib.  de  praescript.  haeret,  cap.  45.  «  Ce¬ 
rinthus,  inquit,  Christum  hominem  tantum¬ 
modo  sine  divinitate  contendens.  »  Eusebius 
lib.  III.  histor.  cap.  27.  dicit,  Ebion itarum 
quosdam  facere  Christum  Filium  Josephi  : 
quosdam  solius  Virginis ;  omnes  tamen  in 
eo  convenire,  ut  ante  Mariam  non  fuerit. 
Hieronymus  de  vir.  illustrib.  in  Joan.  dicit, 
S.  Joannem  compulsum  ab  Episcopis  Asiae 
Evangelium  scribere,  et  aeternam  Christi 
generationem  edicere  propter  Ebionitas,  qui 
tunc  docebant,  Christum  purum  esse  homi¬ 
nem.  Augustinus  haeres.  10.  «  Ebionei,  in¬ 
quit,  Christum  tantummodo  esse  hominem 
docent.  »Idem  habet  Joannes  Cassianus  lib. 
I.  de  incarnat.  bt  alii  nonnulli. 


CAPUT  XVI. 

Solvitur  argumentum  Tertium. 

Tertia  objectio  ex  lib.  II.  cap.  6.  Nomen 
Dei  non  est  nomen  essentiae,  sed  dignitatis 
et  imperii,  ut  patet,  quia  in  Scripturis  Prin¬ 
cipes  et  Judices  dicuntur  Dii:  sed  Pater 
Christi  habet  imperium  summum  in  omnes 
absolute,  etiam  in  ipsum  Christum  ;  Chris¬ 


tus  habet  imperium  in  omnes,  excepto  Pa¬ 
tre;  ergo  Pater  est  summus  Deus  simpliciter, 
Christus  autem  est  Deus  summus  post  Pa¬ 
trem.  Nam  Joan.  XIV.  Christus  ait:  Pater 
major  me  est.  Et  Joan.  VI.  Descendi  de  ccelo 
non  ut  faciam  voluntatem  meam,  sed  ejus  qui 
misit  me  (1).  Et  I.  Cor.  XV.  Paulus  dicit, 
Christum  subjectum  esse  Patri,  Christo  au¬ 
tem  omnia,  solo  Patre  excepto,  qui  subjecit 
illi  omnia. 

Respondeo:  nomen  Dei,  si  respiciamus 
etymologiam,  non  significare  imperium,  sed 
providentiam.  Dicitur  enim  Qzo?  a  6zx?0xi,  id 
est,  videre ,  bkw,  id  est,  currere ,  quia  omnibus 
succurrit,  ut  dicit  Damascenus  lib.  I.  cap. 
12.  nisi  magis  placeat  ratio  Theodoreti  lib. 
III,  ad  Graecos,  qui  dicit,  hoc  nomen  inven¬ 
tum  ab  illis  qui  putabant  sidera  esse  Deos, 
et  quia  sidera  perpetuo  currunt ,  Deum 
quasi  currentem  nominaverunt.  Hebraice 
autem  nomen  primarium  Dei  ab  rnn, 
id  est,  esse,  desumptum  est,  et  illud 
quod,  vertitur  Deus  ah  quod  est  jurare , 
quia  per  Deum  juratur  execratorie  :  sed  un¬ 
decumque  sit  sumpta  etymologia,  certum  est, 
hoc  nomen  non  esse  impositum  ad  signifi¬ 
candum  solum  imperium,  sed  rem  summam 
et  praestantissimam,  alioqui  Deus  non  esset 
aeternus,  cum  ab  aeternb  nihil  fuerit,  cui 
Deus  imperare  posset.  Praeterea  falsum  est 
quoque.  Filium  Dei  qua  Deus  est  subjectum 
esse  Patri,  aut  Principem  esse  Patre  mino¬ 
rem.  Siquidem  ut  Deus  nulli  subjectus  est, 
sed  omnium  omnino  extra  se  dominatur  sicut 
Pater,  cum  sit  Patri  aequalis,  Joan.  V,  et 
Philipp.  II. 

Ad  primum  ergo  locum  ex  Joan.  XIV. 
multi  Veteres  responderunt,  Patrem  dici 
majorem  Filio  ratione  principii,  non  ratione 
naturae:  notatur  enim  quaedam  auctoritas 
in  eo,  quod  Pater  est  principium  Filii,  non 
contra.  Ita  Basilius  lib.  I.  in  Eunom.  Na- 
zianzenusOrat.  4.  de  Theol.  Hilarius  lib.  IX, 
de  Trinit.  et  lib.  de  Synod.  Quae  solutio  non 
est  omnino  improbanda  :  tamen  non  cogimur 
eam  sequi,  cum  possimus  facilius  et  probabi¬ 
lius  exponere  de  Filio  ratione  naturae  huma¬ 
nae  :  sic  enim  Ghrysostomtis,  Cyrillus,  Au¬ 
gustinus  in  hunc  locum  Joannis,  et  Gauden¬ 
tius  in  epist.  ad  Paul,  exponunt. 

Adde,  quod  Chrysostomus  in  hunc  locum, 
et  Cyrillus  lib.  II.  thesauri  cap.  3.  et  Augus¬ 
tinus  lib.  II.  Trinit.  cap.  7.  meminerunt 


» 


(1)  Joan.  XIV,  28;  Ibid.  VI,  38. 

etiam  prioris  expositionis,  et  hanc  tamen 
posteriorem  praetulerunt,  idque  duplici  de 
causa.  Primum  quia  si  ideo  Pater  diceretur 
major  Filio,  quia  auctor  ejus  est,  diceretur 
etiam  tam  Pater,  quam  Filius  major  Spi¬ 
ritu  sancto  propter  eamdem  causam :  at  hoc 
nusquam  legimus.  Item  Dominus  ait :  Va¬ 
do  ad  Patrem ,  quia  Pater  major  me  est  (I), 
ergo  in  ea  natura  est  Filius  minor,  in  qua  va¬ 
dit  ad  Patrem,  non  autem  ibat  ut  Deus,  sed 
ut  homo.  Adde  testimonium  Symboli  Atlia- 
nasii,  ubi  sic  legimus  de  Filio  Dei  :  qua¬ 
lis  Patri  secundum  divinitatem ,  minor  Patre 
secundum  humanitatem. 

Ad  secundum  locum  idem  responderi  po¬ 
test.  Venit  enim  Christus  facere  voluntatem 
Patris  sui,  non  voluntatem  suam,  quatenus 
videlicet  habebat  ut  homo  voluntatem  hu¬ 
manam  subjectam  divinae  voluntati,  quam 
ipse  idem  habebat  ut  Deus.  Sed  dices  :  Do¬ 
minus  descendit  de  coelo,  ut  faceret  vo¬ 
luntatem  Patris  :  at  non  descendit  ut  homo 
de  coelo,  nec  enim  ut  homo  fuerat  unquam 
in  coelo  ;  igitur  descendit  ut  Deus ;  ergo,  ut 
Deus  est  minor  Patre. 

Respondeo:  descensum  Filii  Dei  nihil  esse 
aliud,  quam  ejus  exinanitionem,  et  assump¬ 
tionem  formae  servi :  itaque  ille  ipse  Filius 
Dei,  qui  descendit  de  coelo,  obediebat  Patri 
sed  obediebat,  non  secundum  formam  Dei, 
quam  habebat  in  coelo,  sed  secundum  for¬ 
mam  servi,  quam  descendens  assumpsit  in 
terris. 

Ad  tertium  locum :  Tunc  et  ipse  Filius 
subjectus  erit  etc.  (2)  non  defuerunt  qui  di¬ 
cerent,  Christum  subjectum  fore  Deo  post 
diem  judicii,  significare  naturam  humanam 
'  Christi  tunc  convertendam  esse  in  Deum,  et 
absorbendam  penitus  a  divinitate.  Ita  refert 
Augustinus  lib.  I,  de  Trinit.  cap.  8  et  10. 
sed  hoc  tam  est  absurdum,  ut  non  egeat  re¬ 
futatione  ;  nam  contrarium  sequitur  ex  Pauli 
sententia ;  subjectio  enim  arguit  distinctio¬ 
nem.  Gyegorius  Nissenus,  et  Chrysostomus 
in  tractatu  proprio  super  hanc  Pauli  senten¬ 
tiam,  et  Cyrillus  lib.  X.  thesauri,  cap  8. 
dicunt,  Apostolum  loqui  de  Ecclesia,  sive  de 
Christo  ut  est  in  suis  membris ;  ut  sensus 
sit :  tunc  demum  futurum  esse,  ut  totum 
Christi  corpus,  id.est,  omnis  Ecclesia  subjec¬ 
ta  Deo  conspiciatur,  nullo  membro  existente 
rebelli,  aut  contumaci. 

Ad  videtur  huic  explicationi  repugnare 


quod  Paulus  dicit,  illum  subjectum  fore  Pa¬ 
tri,  cui  Pater  subjecit  omnia  :  ille  autem  est 
Filius  in  persona  sua.  Commentarii  Ambro¬ 
sii,  QEcumenii,  et  Theophylacti  accipiunt 
hanc  Pauli  sententiam  de  Filio  Dei  abso¬ 
lute,  sed  volunt  illam  subjectionem  non 
significare  servitutem ,  sed  concordiam, 
cum  Patre,  et  processionem  Filii  a  Pa¬ 
tre,  ita  ut  Filius  dicatur  subjectus,  quia  est 
de  Patre,  non  contra.  Sed  non  est  opus  ad 
has  angustias  redigi ;  possumus  enim  cum 
Ambrosio  lib.  V.  de  Fide,  cap.  6.  et  Augus¬ 
tino  lib.  I.  de  Trinit.  cap  8.  et  Theodoreto, 
Primasio,  Sedulio,  et  aliis  in  hunc  locum, 
simpliciter  exponere  de  natura  humana 
Christi,  quae  vere  subjecta  erit  Deo. 

Sed  cur  dicit:  Tunc  et  ipse  Filius  subjucie- 
f«r?numquid  tunc  primum  incipiet  subjici 
Christus  homo  Deo  Patri  suo?  numquid  non 
magis  fuit  subjectus,  quando  fuit  obediens 
usque  ad  mortem? 

Respondeor  illud  tunc  quamdam  habere 
emphasim  ;  est  enim  sensus  :  etiam  tunc  in 
illa  gloria  erit  subjectus  Christus,  ut  homo 
Deo.  Notant  Graeci  omnes,  Paulum  scribere 
ad  Corinthios,  qui  paulo  ante  recesserant  a 
fabulis  gentilium,  quae  docent,  Deos  inter  se 
pugnare  solitos,  et  a  Jove  Filio  Saturnum 
patrem  regno  pulsum.  Quoniam  igitur  dixe¬ 
rat  Paulus  Christum  evacuaturum  omnem 
principatum  et  potestatem,  ne  putarent  Co¬ 
rinthii  juxta  fabulas  a  Christo  etiam  Patrem 
in  ordinem  redigendum  esse,  quomodo  Sa¬ 
turnus  a  Jove  filio  in  ordinem  redactus  fuit; 
ideo  addit,  omnia  subjicienda  Christo,  prae¬ 
ter  eum,  qui  subjecit  ei  omnia  ;  et  non  so¬ 
lum  hoc,  sed  etiam  ipsum  Christum  etiam 
tunc  in  illo  triumpho,  postquam  tanta  fece¬ 
rit,  subjectum  fore  suo  patri. 


CAPUT  XVII. 

Solvitur  argumentum  Quartum. 

Quarta  objectio  ex  eodem  lib.  II,  cap.  6. 
Solus  Pater  est  unus  verus  Deus,  ut  ipse  Do¬ 
minus  ait  Joan.  XVII.  Agnoscant  te  soliim  ve¬ 
rum  Deum.  Et  Paulus  I.  Cor.  VIII.  Nobis  au¬ 
tem  unus  est  Deus,  Pater.  Et  I.  Tim.  II.  Unus 


(1)  Joan.  XIV,  28.  —  (2)  I.  Cor.  XV,  28. 

Deus,  unus  et  mediator  Dei ,  et  hominum  (1). 
Si  igitur  solus  Pater  est  unus  solus  verus 
Deus  certe  sequitur,  Filium  non  esse  verum 
Deum. 

Confirmant  hoc  argumeutum  his  sophis¬ 
matibus.  Christus  est  Filius  unicus  veri  Dei; 
ergo  qui  non  habet  Christum  Filium,  non 
est  unus  verus  Deus  ;  sed  Trinitas  non  habet 
*Christum  Filium  ;  ergo  Trinitas  non  est  unus 
verus  Deus. 

Prseterea,  Christus  estmediator  unius  veri 
Dei;  ergo  qui  non  habet  mediatorem,  non 
est  ille  unus  verus  Deus  :  sed  Trinitas  non 
habet  mediatorem  sed  solus  Pater,  alloqui 
idem  esset  mediator  sui  ipsius;  ergo  Trinitas 
non  est  verus  Deus,  sed  solus  Pater.  Et  con¬ 
firmatur.  Quia  Christus  non  docuit  invocare 
Trinitatem,  sed  Patrem  suum  :  et  orationes 
Ecclesiae  olim  omnes  dirigebantur  ad  Patrem, 
de  quo  exstat  decretum  Concilii -Carthagi- 
nensis  DI.  cap.  23.  cujus  non  est  alia  cau¬ 
sa,  nisi  quia  solus  Pater  habet  mediato¬ 
rem. 

Respondeo  ad  primum  locum  dupliciter. 
Primo  cum  Chrysostomo,  Gyrillo,  Augus¬ 
tino  in  hunc  locum,  et  Ambrosio  lib  V.  de 
Fide,  cap.  2.  particulam  solum,  non  restrin¬ 
gi  ad  Patrem,  sed  extendi  etiam  ad  Filium. 
Nam  dictum  est :  Et  quem  misisti  Jesum 
Christum  (2),  ita  ut  hic  sit  ordo  verborum,  ut 
agnoscant  te,  et  quem  misisti  Jesum  Chris¬ 
tum  solum  verum  Deum.  Et  affert  Ghrysos- 
tomus  locum  similem  ex  I.  Cor.  IX.  Aut 
ego  solus  et  Barnabas,  non  habemus  potestatem 
hoc  operandi  (3),  ubi  solus  non  excludit  Bar- 
nabam,  sed  includit. 

Secundo  et  facilius  dico  cum  Hilario  lib. 
IX.  Trinit.  solum  Patrem  hic  dici  verum 
Deum,  sed  tamen  in  Patre  intelligi  etiam 
Filium  et  Spiritum  sanctum,  quse  sunt  per- 
sonte  ejusdem  essentiae  cum  Patre,  ita  ut  il¬ 
lud  solum  excludat  tantum  creaturas  :  Quod 
autem  additur  :  Et  quem  misisti  Jesum  Chris¬ 
tum,  dicatur  de  Christo  ut  homo  est.  Hic  igi¬ 
tur  erit  sensus  :  Hcec  est  vita  aeterna,  id  est, 
haec  est  in  hoc  Mundo  via,  et  rado  perveniendi 
ad  vitam  aeternam,  ut  cognoscant  homines  per 
Fidemte  solum  verum  Deum,  id  est,  te  Patrem, 
qui  es  ille  Deus ,  qui  solus  habet  veram  divini¬ 
tatem;  et  praeterea  cognoscant  unum  mediato¬ 
rem  Doi  et  hominum,  quem  misisti  Jesum  Chris¬ 
tum. 


Ad  secundum  idem  dico.  Illud  enim  una 
Deus  excludit  falsos  Deos,  non  Filium;  sicut 
quod  sequitur  Unus  Dominus  Jesus  excludit 
falsos  dominos,  non  Patrem.  Ad  tertium  di¬ 
co  :  Unum  Deum  eo  loco  significare  totam 
Trinitatem,  a  qua  distinguitur  Christus  ut 
mediator,  id  est,  ut  homo  ;  ideo  enim  Pau¬ 
lus  addidit,  homo  Christus  Jesus. 

Ad  primum  sophisma,  negatur  prima  con¬ 
sequentia  ;  est  enim  similis  huic  :  Petrus  est 
filius  unius  veri  hominis  ;  ergo  qui  non  ha¬ 
bet  filium  Petrum,  non  est  verus  homo.  Ta¬ 
metsi  enim  Deitas,  non  est  quid  universale 
ut  humanitas,  tamen  est  in  pluribus  suppo¬ 
sitis,  et  ideo  vim  habet  universalis. 

Ad  secundum,  nego  assumptionem  illam, 
Trinitas  non  habet  mediatorem:  nam  Chris¬ 
tus  mediator  est  ut  homo,  non  ut  Deus  ;  et 
ideo  mediator  est  non  solum  Patris,  et  Spi¬ 
ritus  sancti,  sed  etiam  sui  ipsius,  quatenus 
ipse  Deus  est.  Sed  de  hac  re  in  ultimo  libro 
erit  peculiaris  disputatio 

Ad  tertium,  de  usu  precandi,  fateor,  ut 
plurimum  orationes  Ecclesiae  dirigi  ad  Pa¬ 
trem,  quia  hoc  modo  commodius  terminan¬ 
tur  per  Jesum  Christum  Filium  tuum  :  tamen 
in  Patre  invocamus  omnes  tres  personas,  ut 
Tertullianus  docet  in  lib.  de  Orat,  et  patet 
ex  conclusione  Qui  tecum  vivit  et  regnat  in  uni¬ 
tate  Spiritus  sancti  Dem.  Falsum  autem  est, 
Christum  solum  patrem  invocari  voluisse: 
nam  Joan.  XIV.  dicit  Christus:  Si  quid  petie¬ 
ritis  in  nomine  meo,  hoc  faciam.  Et  Matth  ult. 
baptizari  jubens  omnes  Gentes,  in  nomine 
Patris  et  Filii,  et  Spiritus  sancti  (4)  quid  aliud 
jubet,  quam  invocari  Trinitatem?  Lt  in  Li- 
turgiis  Basilii,  et  Chrysostomi  Graecis,  et  in 
nostra  etiain  Latina  non  semel  invocatur 
Trinitas ;  in  Litaniis  quoque  jam  olim  re¬ 
cepta  est  in  Ecclesia  illa  formula  precandi 
(etiamsi  nolint  cum  novis  Arianis  Lutherus, 
et  Calvinus)  Sancta  Trinitas  unus  Deus,  mise¬ 
rere  nobis. 

Praeterea  Dionysus  lib.  de  myst.  Theolog. 
inquit  :  «  Trinitas  superessentialis  dirige 
nos.  »  Et  Nazianzenus  Orat.  2  de  pace,  cir¬ 
ca  finem  :  «  0  sancta,  et  adoranda,  et  lon¬ 
ganimis  Trinitas  ( longanimis  enim  es,  quae 
eos  a  quibus  scinderis  tamdiu  toleras)  uti- 
nam  eos  quoque  adoratores  accipias.  »  Et  in 
Orat,  ad  130  Episcopos  :  «  Vale  o  Trinitas 
meditatio  mea,  et  decus  meum,  his  velim 


(1)  Joan.  XVII,  3;  I.  Cor.  VIII,  5 ;  I.  Tim.  II,  6.  —  (2)  Joan.  XVII,  3.  —  (3)  I.  Cor.  IX,  6.  — 
(4)  Joan.  XIV,  14;  Matth.  XXVIII,  19. 


CAPUT  XVIII. 


serveris,  et  hos  serves,  ete.  »  Marius  Victo- 
rinus  in  3.  hymno  de  Trinit.  «  Da ,  inquit, 
peccatis  veniam ,  praesta  aeternam  vitam, 
dona  pacem  et  gloriam,  o  Beata  Trinitas. 
Libera  nos,  salva  nos,  justifica  nos,  o  Beata 
Trinitas.  »  Augustinus  in  fin.  lib.  de  Trinit. 
<x  Domine  Deus  une,  Deus  Trinitas,  quse- 
cumque  dixi  in  his  libris  de  tuo,  cognoscant 
et  tui,  si  qua  de  raeo,  et  tu  ignosce  et  tui. 
Arnen.  » 


CAPUT  XVIII. 

Solvitur  argumentum  Quintum. 

Quinta  objectio  :  Evangelistse  et  Apostoli 
perpetuo  inculcant,  verum  Christum  natum 
esse  ex  Virgine,  passum,  mortuum,  nec 
alium  noverunt  ante  istum;  al:oqui  Mat¬ 
thaeus,  Marcus,  et  Lucas  non  inccepissent 
Evangelium  a  nativitate,  sed  nari  assent  ali¬ 
quas  res  gestas  Christi  ante  carnem  ,  et 
Joannes  non  dixisset  :  Hoc  fecit  initio  signo¬ 
rum  Jesu  Joan.  II,  si  ab  aeterno  Christus 
fuisset.  Praeterea  Actnr.  II  :  Certissime  sciat , 
ait  Petrus,  omnis  domus  Israel ,  quia  et  Domi¬ 
num  eum  et  Christum  fecit  Deus  hunc  Jesum, 
quem  vos  crucifixistis  (1).  At  Christus  aeter¬ 
nus  Deus  non  potuit fieriDominusetChristus, 
quia  id  semper  naturaliter  fuisset,  igitur  ve¬ 
rus  Christus  rion  fuit  ab  aeterno,  ac  propte- 
rea  nec  verus  Deus  esse  potest.  Hoc  argu¬ 
mentum  non  semel  repetunt  Transylvani  in 
illo  suo  opere,  quod  jam  saepe  citavimus. 

Possumus  addere  ad  confirmationem  hu¬ 
jus  erroris  (ut  ex  solutione  magis  elucescat 
veritas)  quae  proferebant  testimonia  veteres 
Ariani.  Igitur  illi  quidem  Christum  fuisse 
ante  Incarnationem  agnoscebant,  sed  crea¬ 
tum  probabant  ex  illo  Prov.VIII  juxta  LXX : 
Dominus  creavit  me  initio  viarum  suarum.  Et 
Eccl.  XXIV  :  Tunc  dixit  mihi  creator  omnium , 
et  qui  creavit  me, requievit  in  tabernaculo  meo. 
Joan.  I  :  Qui  post  me  venturus  est ,  ante  me 
factus  est.  Coloss.  I :  Primogenitus  omnis  crea¬ 
turae.  At  primogenitus  est  similis  fratribus 
in  natura  Ileb.  1  :  Tanto  melior  Angelis  ef- 

fcctus,  quanto  excellentius  prae  illis  nomen  hce- 
reditavit ,  etc.  Et  agitur  hic  de  nativitate  ex 
Patre,  ut  omnes  docent  Ileb  III  :  Conside¬ 
rate  Ponti fcem  confessionis  nostne  Jesum  Chri¬ 
stum,  qui  f  de  lis  est  ei,  qui  fecit  illum  (2). 

Respondeo  ad  argumentum  Transylvano- 
rum  :  nos  quoque  non  agnoscere  alium  Chri¬ 
stum,  quam  eum,  qui  natus,  passus,  mor¬ 
tuus  est  :  unus  enim  est  Christus,  non  plu- 
res,  tamen  illum  unum  credimus  bis  natum 
secundum  duas  naturas. 

Ad  illud,  quod  Evangelistse  non  memine¬ 
runt  ullius  Christi  ante  carnem,  dico :  Evan- 
gelistas  propositum  sibi  habuisse  describere 
adventum  Messia?.,  et  res  gestas  ejus,  id  est, 
Dei  incarnati  adventum,  vitam,  doctrinam, 
mortem,  resurrectionem,  etc  propterea  non 
fuisse  necessarium  ut  altius  inciperent.  Et 
tamen  ne  putaremus,  Verbum  ante  carnem 
non  fuisse,  Joannes  Evangelista  ita  inccepit: 
In  principio  erat  Verbum,  etc.  Et  in  I.  Epist. 
inccepit  :  Quod  fuit  ab  initio ,  quod  vidimus, 
etc.  Et  in  I.  cap.  Apocalyps.  Qui  est ,  et  qui 
erat ,  et  qui  venturus  est  (3). 

Ad  locum  Act.  II  respondeo  cum  Cyrillo 
lib.  IX  thes.  cap  3.  Christum  factum  Do¬ 
minum  a  Patre  ratione  humanitatis,  quomo¬ 
do  etiam  posset  dici  factus  Deus,  id  enim 
factum  est  per  incarnationem,  ut  ille  homo 
Jesus  sit  Deus,  et  Dominus,  non  per  partici¬ 
pationem  et  gratiam,  sed  per  unionem  Verbi 
et  carnis.  Posset  etiam  dici,  ut  idem  Cyril- 
lus  ibidem  notat,  illud  fecit  positum  esse  pro 
declaravit ,  sicut  Philip.  II  :  Dedit  illi  nomen 
quod  est  super  omne  nomen  (4). 

Ad  illud  Prov.  VIII  :  Dominus  creavit  me. 
Patres  multis  modis  responderunt.  Prima 
responsio  refertur  ab  Athanasio  in  lib.  De 
decretis  Nicaenae  Synodi  ex  Dionysio  Roma¬ 
no,  quod  verbum  Graecum  sxrtcre  hoc  loco 
non  significet  facere,  sed  praeficere,  ut  sen¬ 
sus  sit :  Dominus  in  initio  prcefecit  me  omnibus 
operibus  Aiis  creandis. 

Secunda  est  Athanasii  serm.  3.  contra 
Arianos,  et  Cyrilli  lib.  V  thes.  cap.  6.  qui 
dicunt,  Scipturam  promiscue  usurpare  vo¬ 
cabula  faciendi,  creandi,  gignendi.  Nam 
Deuter.  XXXII  dicitur  :  Deum  qui  te  genuit 
dereliquisti.  Et  tamen  legimus  Gen.  I  et  II  : 
Fecit  Deus  hominem  (5),  itaque  non  ex  solo 
verbo  creavit,  aut  genuit,  sed  ex  adjunctis 


(1)  Joan.  II,  11;  Act.  II,  36.  —  (2)  Prov.  VIII,  15;  Ecel.  XXIV,  12;  Joan.  I,  15;  Coloss.  I,  15; 
Hebi.  I,  4;  Ibid.  III,  1  et  2.  —  (3)  Joan.  I,  1 ;  I.  Joan.  I,  1 ;  Apoc.  I.  8.  —  (4)  Philipp.  II,  9.  — 
(5)  Deut.  XXXII,  18;  Gen.  I,  27;  et  II,  7. 

sensum  Scripturae  elicere  oportet.  Et  quia 
hic  dicitur  Filios  creatus  antequam  Deus 
quidquam  faceret,  apparet,  creatum  dictam 
esse  pro  genitum. 

Tertia  est  ejusdem  Athanasii  ibidem,  et 
Nazianzeni  Orat.  4.  de  Theol.  Gyrilli  lib.  V 
thes.  cap.4,  5,  6,  7.  et  Augustini  lib.I  Trin. 
cap.  12.  qui  monent,  in  hoc  eodem  capite 
scriptum  esse  :  Ante  omnes  colles  ego  partu¬ 
riebar ;  et  proinde  hic  explicari  utramque 
naturam  Christi,  naturam  divinam  cum  di¬ 
citur  parturiebar ,  humanam  cum  dicitur 
creavit  me. 

Quarta  est  Basilii  lib.  II  in  Eunom.  Epi- 
phanii  haer.  69.  quae  est  Arianorum,  et  Hie¬ 
ronymi  in  epist.  ad  Cyprian.  qui  monent  re¬ 
currendum  ad  fontem  Hebraicum,  siquidem 
in  Hebraeo  non  est  creavit ,  quod  ipsi  dicunt 
n*n  sed  possedit  n ip  quo  verbo  solet  explicari 
vera  generatio,  ut  Gen.  IY  :  Possedi  homi¬ 
nem  per  Deum  (1),  dixit  Eva  quando  genuit 
Cain  mni  nk  Vn^p  et  hoc  modo  hic  ha¬ 
betur  9aap  hoc  est,  possedit  per  generationem, 
et  forte  ita  etiam  verterunt  LXX,  sed  depra¬ 
vatus  est  codex  mutatione  unius  litterulae, 
nam  hrure,  est  creavit ,  bmaz,  est  possedit. 

Quinta  est  pulcherrima,  et  servit  etiam 
sequenti  testimonio  Eccl.  XXIV,  ubi  nop  po¬ 
test  negari  quin  scriptum  sit  creavit.  Est  au¬ 
tem  haec  explicatio  Concilii  cujusdam  Catho¬ 
lici  Orientalis  can.  5.  apud  Hilarium  lib.  de 
Synod.  paulo  post  principium,  et  eamdem 
sequitur  B.  Tbomas  lib.  IV  contra  Gentes, 
cap.  8. 

Dicimus  igitur  productionem  Filii  Dei  nunc 
vocari  generationem,  nunc  creationem. quia 
nullo  vocabulo  perfecte  explicari  potest  : 
nam  generatio  significat  productionem  in 
eadem  substantia,  sed  cum  mutatione  qua¬ 
dam  generantis  :  creatio  significat  produc¬ 
tionem  alterius  substantiae,  sed  sine  muta¬ 
tione  creantis.  Porro  Filius  Dei  ita  produci¬ 
tur,  ut  recipiat  substantiam  gignentis,  et  ea 
ratione  dici  potest  generari:  sed  recipit  sine 
mutatione,  aut  alteratione  producentis,  et  ea 
ratione  dici  potest  creari.  Utrumque  igitur 
dicitur,  ut  ex  utroque  sumatur ,  quod  est 
perfectionis,  et  quod  est  imperfectionis  omit¬ 
tatur. 

Ad  illud  Joan.  I  :  Ante  me  factus  est  dico, 
significari  illis  verbis,  non  Christum  produ¬ 
ctum  ante  Joannem,  sed  Joanni  praelatum, 
et  antepositum  fuisse,  ac  si  Joannes  dixisset, 


qui  post  me  venit ,  major  me  est.  Ita  explicat 
Ambrosius  lib.  IY.  de  Fide,  cap.  3.  et  om¬ 
nes  Interpretes,  ut  Augustinus,  Chrysosto- 
mus,  Cyrillus,  Theophylactus,  et  colligitur 
ex  textu,  nara  sic  ait  :  Ante  me  factus  est, 
quia  prior  me  erat,  id  est,  praecessit  me  digni¬ 
tate ,  quia  aeternus  erat ,  et  ego  temporalis. 

Ad  illud  Primogenitus  omnis  creaturae  Cy¬ 
rillus  lib.  X.  thes.  cap.  4.  respondet  :  Chris¬ 
tum  dici  primogenitum  ut  homo  est,  sicut 
dicitur  unigenitus  ut  Deus  est.  Addit  etiam, 
Christum  posse  dici  primogenitum  etiam  ut 
Deus  est,  quia  ipse  est  causa  ut  alii  effician¬ 
tur  Filii  Dei ;  dicitur  enim  primum,  quod 
est  causa  aliorum.  Verum  simplicior  et  ma¬ 
gis  ad  litteram  videtur  Ambrosii  et  Chryso- 
stomi  Commentarius,  qui  docent,  primoge¬ 
nitum  omnis  creaturae  dici  Filium,  quia  est 
genitus  antequam  ulla  creatura  fieret,  quod 
clarius  dicitur  Ecclesiastici  XXIV  :  Ego  ex 
ore  Altissimi  prodivi ,  primogenita  ante  omnem 
creaturam.  Si  enim  ante  omnem  creaturam 
prodiit,  non  est  ipse  creatura. 

Illud  Hebr.  I  :  Tanto  melior  Angelis  effec¬ 
tus,  etc.  Chrysostomus  et  Theophylactus  ex¬ 
ponunt,  id  est,  declaratus ,  et  recte  :  nam  hic 
agitur  de  statu  adepto  post  resurrectionem; 
sic  enim  ait  Paulus  :  Purgationem  peccato¬ 
rum  faciens ,  sedet  ad  dexteram  majestatis  in 
excelsis ,  tanto  melior  Angelis  effectus ,  etc.  id 
esi  post  passionem  exaltatus  est,  et  declaratus 
tanto  excellentior  omnibus  Angelis,  quantum 
distat  Filii  gloria  a  conditione  servi.  Potest 
etiam  cum  Cyrillo  lib.  VIII  thes.  cap.  2.  il¬ 
lud  Effectus  melior  significare  magis  honora¬ 
tus,  seu  pluris  aestimatus  :  quomodo  dicimus 
pluris  facio,  vel  majoris  facio  probum  quam 
divitem,  Angelum  quam  hominem,  etc. 

Ad  ultimum  patet  responsio.  Non  enim 
dicitur  Christus  simpliciter  factus  ad  Hebr. 
III,  sed  factus  Pontifex,  quod  quidem  veris¬ 
simum  est,  si  intelligatur,  ut  debet  intelligi, 
de  Christo  qua  homo  erat,  non  qua  Deus 
erat. 


(1)  Gen.  IV,  1. 


CAPUT  XIX. 


309 


CAPUT  XIX. 

Solvitur  argumentum  Sextum . 

Ultima  objectio.  Beatius  est  dare  quam  ac¬ 
cipere  (1).  Ut  Dominus  ait,  Apostolo  teste 
Actor.  XX,  et  potest  idipsum  ratione  de¬ 
monstrari.  Nam  dare  est  divitis  et  perfecti, 
accipere  est  indigentis,  et  imperfecti  :  sed 
Pater  dat,  et  Filius  recipit;  dedit  enim  Pater 
Filio  potentiam  Matth.  ult.  Data  est  mihi  om¬ 
nis  potestas,  etc.  Dedit  vitam  Joan.  V  :  Dedit 
et  Filio  vitam  habere  in  semetipso.  Dedit  sa¬ 
pientiam,  ibidem  :  Pater  diligit  Filium ,  et 
omnia  demonstrat  ei.  Et  Joan.  XV  :  Quacum¬ 
que  audivi  a  Patre  meo  nota  feci  vobis.  Deni¬ 
que  quidquid  habet  Filius  habet  a  Patre, 
Matth.  XI  :  Omnia  mihi  tradita  sunt  a  Patre 
meo  (2);  non  igitur  sunt  aequales  Pater,  et 
Filius,  et  multo  minus  sunt  unus  Deus. 

Neque  satisfaciet  qui  respondeat  :  Patrem 
dare  quidem  Filio  omnia,  sed  naturaliter  et 
necessario,  non  libere  et  gratuito ;  tunc  au¬ 
tem  solum  beatius  esse  dare  quam  accipere, 
quando  quis  libere  dat.  Nam  etiam  qui  natu¬ 
raliter  dat,  est  perfectior  eo  qui  accipit,  ut 
patet  de  forma  et  materia,  de  coelo  et  terra, 
et  similibus.  Addebant  Ariani  :  omnia  qui¬ 
dem  quae  habet  Filius,  habere  a  Patre,  sed 
non  omnia  absolute  habere  quee  habet  Pa¬ 
ter.  Nam  Matth.  XX  dicit  Filius  :  Sedere  ad 
dexteram  meam  vel  sinistram ,  non  est  meum 
dare  vobis ,  sed  quibus  paratum  est  a  Patre 
meo. 

Respondeo  :  tunc  solum  esse  beatius  dare 
quam  accipere,  quando  qui  recipit  est  in  po¬ 
tentia  ad  recipiendum ;  et  proinde  est  indi¬ 
gens  et  imperfectus.  Porro  Filius  Dei  sic  ac¬ 
cepit  vitam,  ut  tamen  nunquam  fuerit  non 
vivens,  sic  accepit  potentiam  et  sapientiam, 
ut  nunquam  fuerit  infirmus  et  ignorans :  nam 
haec  omnia  accepit  nascendo  ;  ab  aeterno  au¬ 
tem  natus  est,  et  perfectus  natus  est.  Augu¬ 
stinus  lib.  III  contra  Maximin.  cap.  24.  Bea¬ 
tius  est ,  inquit,  dare  quam  accipere,  «  sed  in 
hac  vita  ubi  est  inopia,  qua  utique  melior 
est  copia.  »  Vide  Augustinum  et  Chrysosto- 
mum  in  cap.  V  Joan.  ubi  explicant  Patrem 


demonstrare  Filio  non  docendo,  sed  gignen¬ 
do,  et  Filium  audire  a  Patre  non  discendo, 
sed  nascendo.  Dicitur  autem  Pater  demons¬ 
trare,  et  Filius  audire,  quia  Pater  commu¬ 
nicando  essentiam  communicat  scientiam. 

Ad  illam  confirmationem  ex  Matth.  XX 
dico  cum  Hieronymo,  Chrysostomo,  et  Cy- 
rillo  lib.  X  thes.  cap.  5.  Christum  voluisse 
dicere,  non  est  meum,  qui  justus  sum  et  sa¬ 
piens,  dare  vobis  primas  sedes,  quia  amici 
vel  affines  mei  estis,  sed  iis  qui  eas  mere¬ 
buntur;  talibus  enim  Pater  ab  aeterno  des¬ 
tinavit,  nec  sine  Yerbo,  et  Spiritu  sancto 
destinavit. 

At,  inquies,  illi  merebantur,  nam  ait  Do¬ 
minus  :  Potestis  bibere  calicem ,  respondenti- 
busque  :  Possumus;  ait,  Calicem  quidem 
meum  bibetis,  sedere  autem ,  etc.  (3)  Respon¬ 
deo  :  per  calicis  epotationem  illos  meruisse 
regnum,  sed  non  propterea  primas  sedes. 
Nam  quod  omnia  absolute  sint  communia 
Patri  et  Filio,  patet  ex  illo  Joan.  XYI  :  Om¬ 
nia  quce  habet  Pater  mea  sunt.  Et  cap.  XVII : 
Omnia  tua  mea  sunt  (4). 


CAPUT  XX. 

Solvuntur  objectiones  contra  Divinitatem 
Spiritus  sancti. 

Transylvani  lib.  II,  cap.  5.  nihil  fere  aliud 
adferunt  adversus  divinitatem  Spiritus  san¬ 
cti,  quam  quod  nusquam  in  Scripturis  ap¬ 
pelletur  Deus,  aut  Dominus,  quod  argumen¬ 
tum  fuit  etiam  veterum  Arianorum ,  teste 
Gregorio  Nazianzeno  lib.  V  de  Theolog.  Sed 
facile  est  respondere  :  nam  et  falsum  est, 
non  vocari  Deum,  cum  Actor.  V  legamus  : 
Anania ,  cur  tentavit  Satanas  cor  tuum  mentiri 
te  Spiritui  sancto  ?  non  es  mentitus  hominibus , 
sed  Deo.  Et  I.  Cor.  VI  :  Membra  vestra  tem¬ 
plum  sunt  Spiritus  sancti.  Et  paulo  infra  : 
Glorificate  ergo ,  et  portate  Deum  in  corpore 
vestro  (5).  Et  praeterea,  licet  nomen  Deus  in 
Scripturis  non  haberetur,  nonne  satis  esse 
debet,  si  evidenter  ostendatur  in  Scripturis, 
ex  operibus  Deo  soli  propriis.  Spiritum  san¬ 
ctum  esse  Deum?  Quid,  quod  Scriptura  nus- 


(1)  Act.  XX,  35.  —  (2)  Matth.  XXVIII,  18;  Joan.  V,  26;  Joan.  XV,  15;  Matth.  XI,  27.  — 
v3)  Matth.  XX,  22  et  23.  —  (4)  Joan.  XVI,  15;  XVII,  10.  —  (5)  Aet.  V,  3;  I.  Cor.  VI,  15  et  20. 

quam  dicit,  Spiritum  sanctum  esse  creatu¬ 
ram;  et  tamen  adversarii  audacter  Spiritum 
sanctum  creaturam  appellant? 

Veteres  Ariani  objiciebant  quaedam  loca 
Scripturae,  quae  tamen  facile  a  sanctis  Pa  ri- 
bus  explicabantur.  Primo  objiciebant  illud 
Amos  IV  :  Ego  firmans  tonitru,  et  creans  spi¬ 
ritum  (1).  Sed  respondit  Basilius  lib.  III  in 
Eunom.  ventum  eo  loco  spiritum  esse  voca¬ 
tum,  non  Spiritum  sanctum,  quemadmodum 
et  in  Psal.  CXLV1II  dicitur  Spiritus  procella¬ 
rum  [ 2).  Eodem  modo  exponunt  omnesinter- 
pretes  ejus  Prophetae,  ut  Hieroymus,  Theo- 
doretus  et  Rupertus. 

Secundo  objiciebant  illud  Rom.  VIII  :  Ipse 
spiritus  postulat  pro  nobis  gemitibus  inenarra¬ 
bilibus  (3).  Respondit  Augustinus  lib.  I  cont. 
Maximin.  nunc  Gollat.  cum  Maxim,  num.  3. 
non  longe  a  principio,  his  verbis  :  «  Intelli- 
ge,  inquit,  locutionem,  et  blasphemiam  de¬ 
vitabis  :  Sic  enim  dictum  est :  Gemitibus  in¬ 
terpellat,  ut  intelligeremus,  gemitibus  inter¬ 
pellare  nos  facit.  Denique  alio  loco  Aposto¬ 
lus,  cum  dicit  Clamantem  Abba  Pater;  alio 
loco  dicit,  In  quo  clamamus  Abba  Pater,  ex¬ 
posuit  quid  sit,  Clamantem  Abba  Pater,  di¬ 
cendo  :  In  quo  clamamus  :  ac  per  hoc,  quid 
est  Clamantem,  nisi  clamare  facientem  ?  » 
Haec  ille.  Chrysostomus  quoque  homil.  14. 
in  epist.  ad  Rom  per  Spiiitum  sanctum 
clamantem  intelligendum  esse  docet  donum 
orationis,  quo  anima  clamat,  ac  gemit. 

Tertio  objiciebant  illud  Joelis  II  :  Effun¬ 
dam  de  Spiritu  meo  Jo .XY.Cum  venerit  Spiri¬ 
tus  veritatis,  quem  ego  mittam  vobis  a  Patre etc. 
(4)  Nam  ut  refert  Augustinus  lib.  II  Trin.  c. 
5.  Ariani  docebant,  eum  qui  mittitur,  mi¬ 
norem  esse  eo  a  quo  mittitur,  et  quoniam  le¬ 
gebant,  Filium  missum  esse  a  Patre,  Spi¬ 
ritum  vero  sanctum  a  Patre  et  Filio  ;  inde 
colligebant,  Filium  minorem  esse  Patre,  et 
Spiritum  S.  utroque. 

Sed  respondit  Augustinus,  mirsionem  per 
modum  imperii  significare  excellentiam  mit-* 


tentis,  non  autem  quamlibet  missionem. 
Porro  Filium  et  Spiritum  sanctum  non  mitti 
secundum  imperium,  sed  solum  dici  mitti, 
quia  a  Patre  Filius  procedit,  et  Spiritus 
sanctus  a  Patre  et  Filio,  et  tam  Filius,  quam 
Spiritus  sanctus  coepit  ex  tempore  novo  mo¬ 
do.  et  quidem  manifesto,  ac  visibili  esse  in 
creatura  Nam  Filius  apparuit  in  carne,  Spi¬ 
ritus  sanctus  autem  in  columbae  specie,  et 
rursum  alias  in  linguis  igneis. 

Itaque  illa  manifestatio  visibilis  personae 
invisibilis  ab  alio  procedentis,  in  Scripturis 
missio  dicta  est  :  nihil  autem  officere  hanc 
missionem  verae  divinitati  Filii,  aut  Spiritus 
sancti,  ex  eo  colligit  Augustinus,  quod  uter¬ 
que  missus  est  ad  eum  locum,  ubi  antea  erat 
invisibili  majestate  :  nam  de  Filio  dictum 
est  Joan.  I  :  In  Mundo  erat ,  et  Mundus  eum 
non  cognovic:  et  postea  :  In  propria  venit  :  et 
de  Spiritu  sancto  in  Psal.  CXXXV1II  :  Quo 
ibo  a  Spiritu  tuo?  (5) 

Objiciebant  postremo,  ejusmodi  ratiuncu¬ 
lam.  Sunt  modi  duo  agendi,  per  naturam  et 
per  artem  :  nam  per  naturam  gignuntur  Fi¬ 
lii,  per  artem  efficiuntur  opificia  :  at  solum 
verbum  productum  est  a  Deo  per  modum 
naturae,  siquidem  est  Filius  unigenitus ;  igi¬ 
tur  Spiritus  sanctus  ex  arte  processit,  pro¬ 
inde  opificium  est. 

Respondemus  :  modum  agendi  per  natu¬ 
ram  duplicem  esse  in  iis  rebus,  quae  mente 
atque  intelligentia  praeditae  sunt,  unum  per 
intellectum,  alterum  per  voluntatem;  nam 
et  intellectus  producit  naturaliter  notionem, 
et  voluntas  naturaliter  producit  amorem  : 
hoc  tamen  interest  inter  Deum  et  creaturas, 
quod  ille  intelligendo  atque  amando  subs¬ 
tantiam  producit,  creaturae  vero  accidentia; 
cx  quo  fit,  ut  Verbum  et  Spiritus  sanctus 
verae  sint  hypostases ;  nostrae  vero  mentis 
conceptus,  nosti  aeque  voluntatis  amor  hy¬ 
postases  dici  non  possint.  Sed  de  his  plura  - 
dicemus  in  libro  sequenti,  si  Dominus  adju¬ 
vare  dignabitur. 


(1)  Amos.  IV,  13.  —  (2)  Psal.  CXLVIII,  8.  —  (3)  Rom.  VIII,  26.  —  (4)  Joel.  II,  28 ;  Joan.  XV,  26. 
—  (5)  Joan.  I,  10  et  11  ;  Psal.  CXXXVIII,  7. 

DE  CHRISTO 

LIBER  SECUNDUS 

DE  DISTINCTIONE  PERSONALI  A  PATRE  ET  SPIRITU  SANCTO. 


CAPCT  I. 

De  distinctione  personatam  in  eadem  essentia. 

Hactenus  ostendimus,  unum  verum  Deum 
esse  non  solum  Patrem,  sed  etiam  Filium  et 
Spiritum  sanctum  Nunc  ostendere  oportet 
haec  tria,  Patrem,  Filium  et  Spiritum  sanc¬ 
tum  esse  vere  tria  quaedam  supposita  ac 
distincta,  non  autem  tria  nomina,  aut  tria 
entia  rationis.  Quae  quidem  quaestio  dis¬ 
putanda  est  propter  eosdem  adversarios, 
novos  videlicet  Arianos,  et  novos  Samosate- 
nos. 

Nam  Valentinus  Gentilis  et  ejus  sectato¬ 
res,  etsi  fatentur  cum  Ario,  Patrem,  Filium, 
et  Spiritum  sanctum  esse  tria  distincta  re, 
tamen  non  agnoscunt  in  ipso  vero  Deo  in¬ 
trinsecam  distinctionem,  ita  ut  eadem  es¬ 
sentia  sit  in  tribus  ;  et  idcirco  nolunt  Patrem 
dici  personam  primam,  imo  dicunt  perso¬ 
nam  primam  esse  personam  sophisticam,  et 
quod  horribilius  est,  diabolicam,  ut  patet 
ex  historia  Benedicti  Aretii  de  supplicio  Va¬ 
lentini  Gentilis,  et  idcirco  etiam  rident  ista 
nomina,  Essentia,  Persona ,  Relatio ,  Pro¬ 
prietas,  etc. 

Porro  Transylvani  agnoscunt  etiam  Pa¬ 
trem  a  Christo  distinctum,  quippe  qui  Chri¬ 
stum  purum  hominem  faciunt;  tamen  ante 
incarnationem  nullam  agnoscunt  in  Deo  di¬ 
stinctionem,  ut  patet  ex  lib.  II,  cap.  4.  ubi 
dicunt,  Verbum  et  Spiritum  sanctum,  quae 
leguntur  in  Scripturis  Testamenti  veteris, 


esse  potentias  seu  virtutes  Patris,  non  di¬ 
stinctas  ab  ea  persona  relatione, aut  proprie¬ 
tate.  Unde  etiam  ipsi  in  toto  opere  rident 
ista  omnia  nomina. 

Nos  ergo  primo  disseremus  de  istis  no¬ 
minibus,  ac  ostendemus  deduci  ex  Scriptura, 
et  antiquissimis  Patribus.  Secundo  proba¬ 
bimus,  vere  tres  esse  re  distinctos,  Patrem, 
Filium,  et  Spiritum  sanctum,  licet  unus 
Deus  sint,  ut  libro  superiore  ostendimus. 
Tertio  solvemus  praecipuas  difficultates  circa 
hoc  ineffabilemysterium,  quo  unum  numero 
Deum,  tres  personas  reipsa  distinctas  esse 
credimus,  et  docemus.  Quarto  disputabi¬ 
mus  in  particulari  de  distinctione  Filii  a  Pa¬ 
tre  propter  eos,  qui  Filium  aOroQsov  esse  di¬ 
cunt.  Quinto  de  distinctione  ejusdem  Filii  a 
Spiritu  sancto,  sive  quod  idem  est,  de  pro¬ 
cessione  Spiritus  sancti  a  Filio. 


CAPUT  II. 

i  • ■  * 

De  vocibus,  quibus  utimur  in  hoc  mysterio 
explicando. 

Quantum  ad  primum,  nomina  sunt  haec, 
Essentia,  Homousios,  Hypostasis,  Substan¬ 
tia,  Persona,  Proprietas,  Relatio,  Notio,  Cir- 
cuminsessio.  Trinitas  :  de  quibus  vocabulis 
duo  dicenda  sunt.  Primo  refellenda  quae  in 
universum  reprehendunt  Transylvani  lib. II, 
cap  9.  Deinde  explicandum  ordine  de  sin¬ 
gulis.  Illi  igitur  dicunt  :  ha;c  nomina  quam¬ 
vis  profana  sint,  tamen  a  nobis  retineri  quin- 

que  de  causis.  Primo,  quia  utilia  sunt  ad 
oppugnandos  haereticos.  Secundo,  quia  Pa¬ 
tres  illis  usi  sunt.  Tertio,  non  ut  aliquid  di¬ 
camus,  sed  ut  non  taceamus.  Quarto,  quia 
utilia  sunt  ad  explicanda  mysteria  Scriptu¬ 
rae.  Quinto,  quia  etsi  ea  in  Scripturis  non 
habeantur,  tamen  habentur  eorum  semina, 
et  aequivalentia.  Deinde  has  omnes  rationes 
quas  ipsi  sibi  proposuerunt,  refellunt. 

Ad  primam  respondent,  non  esse  facienda 
mala  ut  eveniant  bona ;  et  praeterea  haereti¬ 
cos,  qui  non  vincuntur  Scripturis,  multo  mi¬ 
nus  his  vinci  posse.  Sed  non  recte  exponunt 
Catholicorum  sententiam,  nec  enim  Catho¬ 
lici  dicunt,  istis  nominibus  oppugnari  hae¬ 
reticos,  sed  damnari,  et  excludi  ab  Eccle¬ 
sia  :  nam  propter  novas  haereses  cogimur 
nova  nomina  invenire,  ut  perspicue  distin¬ 
guamur  ab  illis,  et  Catholici  sciant  quid  cre¬ 
dere  debeant.  Vide  Augustinum  Tractat.  97. 
in  Joan.  ubi  ostendit  fugiendas  profanas  vo¬ 
cum  novitates/sed  non  ipsa  nomina  nova, 
qme  contra  novas  haereses  instituuntur. 

Ad  secundam  respondent;  ergo  recipiendi 
erunt  omnes  errores  Patrum.  Sed  negamus 
consequentiam.  Patres  enim  numquam  om¬ 
nes  simul  errant,  etiamsi  aliquis  eorum  in¬ 
terdum  erret  :  nos  vero  sequimur  eos  quan¬ 
do  simul  aliquid  docent,  non  quando  pro¬ 
prias  ac  singulares  sententias  aliis  contra¬ 
dicentibus  defendunt.  Exemplo  sit  B.  Cy¬ 
prianus  ,  quem  non  sequimur  docentem, 
Baptismum  esse  irritum  si  ab  haeretico  tri¬ 
buatur.  Scimus  enim,  hac  in  re  doctores  cae- 
teros  Cypriano  non  consensisse ;  et  tamen 
sequimur  Cyprianum  docentem,  Christum 
esse  Deum  verum,  quia  id  ipsum  omnes  Pa¬ 
tres  summa  consensione  docent. 

Ad  tertiam  respondent  :  stultum  esse  lo¬ 
qui,  ut  nihil  dicas.  Sed  non  intellexerunt 
ista  verba  August.  lib.  IV  Trin.  cap.  9.  cum 
ait  :  dici  tres  personas  in  Deo,  non  ut  dica¬ 
tur,  sed  ut  non  taceatur.  Voluit  enim  Augu¬ 
stinus  dicere,  nullum  nomen  satis  explicare 
quid  sint  illa  tria;  tamen  dici  personas,  non 
ut  perfecte  declaremus  vim  et  naturam  di¬ 
vinarum  personarum ,  sed  ut  non  omnino 
muti  videamur,  cum  interrogamur,  quid 
tria? 

Ad  quartam  respondent :  nomina  ista  exo¬ 
tica  et  obscurissima  esse,  proinde  inutilia  ad 
explicanda  mysteria  Fidei.  Sed  falsum  id 
esse,  paulo  post  demonstrabimus,  cum  de 


singulis  disseremus.  Certe  exotica  dici  non 
possunt,  quae  jam  tot  sseculis  fuerunt  in 
communi  usu  totius  Ecclesiae  Catholicae. 

Ad  quintam  negant  inveniri  synonima,  et 
aequivalentia  in  Scripturis.  Sed  hoc  esse 
mendacium,  mox  planum  faciemus. 


CAPUT  III. 

De  vocibus  Essentia  et  Homousios. 

Igitur  prima  vox  est  essentia,  Graece  ovW., 
quae  in  Scripturis  invenitur  Luc.  XV,  ubi 
enim  adolescentior  filius  petit  a  patre  por¬ 
tionem  substantiae,  in  Graeco  est,  p.ipoqmqob- 
criag;  ubi  oucrtoc  opes  paternas  significat.  Quae 
sunt  autem  Dei  opes,  nisi  ipsius  divinitas, 
quae  est  summum  et  infinitum  bonum  ?  Quia 
tamen  non  expresse  hoc  loco  Dei  natura  vo¬ 
catur  oOffta,  merito  Epiphanius  dicere  potuit 
haeres.  73  :  «  Essentiae  nomen  nudo  modo 
in  veteri  ac  novo  Testamento  non  habetur, 
sensus  autem  et  significatio  ubique  habe¬ 
tur.  »  Haec  ille.  Itaque  etsi  haec  vox  non  ha¬ 
betur  in  Scriptura,  tamen  habetur  ejus  sy¬ 
nonyma.  Nam  Rom.  I  dicitur  de  Deo  :  Sem¬ 
piterna  quoque  virtus  ejus  ac  divinitas.  Graece 
©storvjs,  quid  est  autem  ©siorr??,  nisi  oO<Tt«  toO 
©soy?  Item  Philip.  II  habetur  gopyri  roO  ©sou, 
forma  Dei.  Certe  non  minus  Philosophicum 
est  forma,  quam  essentia.  Et  II.  Pet.  I  habe¬ 
tur  divinae  consortes  naturae ,  Graece  ©sta?  ?-j~ 
esus  (1).  At  idem  omnino  sunt  essentia  et  na¬ 
tura.  1 

Denique  habetur  ipsum  nomen  essentiae  in 
sua  radice  :  nam  essentia  dicitur  ab  esse,  et 
est  abstractum  ejus  nominis,  quod  in  con¬ 
creto  dicitur  ens  :  Porro  ens ,  et  esse  in 
Scripturis  de  Deo  dicitur  Exod.  III.  Ego  sum 
qui  sum  ;  qui  est ,  misit  me  ad  vos  (2).  Graece 
o  wv.  Si  igitur  Deus  dicitur  ens  secundum 
Scripturas,  cur  ejus  natura  non  poterit  dici 
essentia  ? 

Ad  hunc  locum  ridicule  Transylvani  res¬ 
pondent.  Dicunt  enim  Deum  posse  vocari 
ens,  sed  non  essentiam  ,  quia  si  quis  homi¬ 
nem  aliquem  vocaret  humanitatem  ,  ab  om¬ 
nibus  rideretur.  At  non  advertunt,  Deum 
esse  simplicissimum ,  et  proinde  dici  de  illo 


(1)  Rom.  I,  20:  Philipp.  II,  6;  II.  Petr.  I.  4.  —  (2)  Exod.  III,  14. 

nominatam  abstracta  quam  concreta  :  voca¬ 
tur  enim  in  Scripturis  Deus  verus,  et  veritas  ; 
sapiens  et  sapientia,  justus  et  justitia ;  cur 
non  eodem  modo  igitur  dici  potest  ens  et 
essentia?  Sed  neque  id  hoc  loco  contendi¬ 
mus,  Deum  posse  vocari  essentiam  :  sed  il¬ 
lud  solum,  essentiae  nomen,  quo  Dei  natura 
explicatur,  non  esse  alienum  a  Scriptura, 
nec  esse  ut  absurdum  repudiandum.  Ex  hoc 
nomine  sit  opo owio;,  id  est ,  ejusdem  essentice, 
quod  nomen  Ariani  et  veteres,  et  novi  maxi¬ 
me  oderant ;  tum  quia  extra  Scripturas,  tum 
quia  novum  illis  esse  videbatur.  Et  tamen 
utebantur  ipsi  nominibus  multo  magis  novis, 
et  quae  in  nulla  Scriptura  reperiuntur,  qualia 
sunt  izepowio;,  id  est,  alterius  essentice ,  et 
ogotouorto;,  id  est,  similis  essentice. 

Sed  primam  calumniam  duobus  modis 
Patres  refutarunt.  Primo  demonstrarunt,  no¬ 
men  hoc  non  ideo  esse  rejiciendum,  quod  in 
Scripturis  non  sit,  cum  constat,  in  Scripturis 
sensum  hujus  nominis  reperiri ,  dicente  Do¬ 
mino  Joan.  X.  Ego  et  Pater  unum  sumus  (1). 
Ita  respondit  Aug.  tract.  97.  in  Joann.  et  in 
disput  cum  Pascentio.  Secundo,  Patres  os¬ 
tendere  conati  sunt,  non  esse  hoc  nomen 
alienum  a  Scripturis.  Ac  primum  Ambrosius 
lib.  III  de  Fide,  cap.  7.  probat  hoc  nomen 
non  esse  alienum  a  Scriptura,  quia  similibus 
vocibus  Scriptura  utitur.  Dominus  enim  Luc. 
VI.  rov  xprou  -fip. wv  imovenov  dixit.  Et  Moses 
Deut.  VI,  XI^,  et  XXVI,  vocat  filios  Israel 
Ixov  n epiovaiov.  Sunt  autem  plane  similia  imo-u- 
<t to?,  mpiovaioz  et  o^oioi!mos  ut  etiam  Latina, 
supersubstantialis  et  consubstantialis.  Gyrillus 
lib.  I.  de  Trin.  probat,  Homousion  non  esse 
omnino  extra  Scripturam,  cum  deducatur  ab 
ou<n' a.  et  owta  deducatur  ab  6Wo?,  et  allegat 
hunc  locum  Exod.  III.  Ego  sum  6  wv. 

Alteram  calumniam  de  novitate  hujus  no¬ 
minis  multi  Patres  apertissime  confutarunt, 
atque  ostenderunt,  non  fuisse  inventum  hoc 
nomen  in  Nicaeno  Concilio  ut  ipsi  Ariani 
olim  jactabant,  sed  fuisse  etiam  antea  in  usu 
Patrum.  Nam.  Dionysius  Alexand.  in  apol. 
ad  Dionys.  Rom.  ut  Athanasius  refert  in  ep. 
de  sentent.  Dionys.  Alexand.  dicit,  se  usum 
hoc  nomine, I  quia  etsi  non  invenitur  in 
Scripturis,  tamen  est  conforme  his  quae  in 
Scripturis  de  Patre  et  Filio  dicuntur.  Et  rur¬ 
sum  idem  Athanasius  in  lib.  de  decret.  Ni¬ 
caenae  Synod.  dicit,  Arianos  immerito  con¬ 
queri  de  hoc  nomine  ex  duobus  Dionysiis 


Roman.  et  Alexand.  Item  ex  Theognosto,  et 
Origene.  Et  rursum  in  1.  de  Synod.  Arimini 
et  Seleuc.  dicit,  Concilium  Nicaenum  nihil 
novi  statuisse,  sed  usum  esse  iis  vocibus, 
quibus  majores  usi  fuerant.  Theodoretus 
etiam  in  I.  lib.  hist.  cap.  12.  et  13.  probat 
hoc  vocabulum  non  esse  novum,  etiam  testi¬ 
monio  Eusebii  Caesariensis ,  qui  licet  faveret 
Arianis,  tamen  confessus  est  in  quadam  epis¬ 
tola,  antiquos  et  illustres  Patres  hoc  nomine 
usos.  • 

Ambrosius  lib.  IU.  de  Fide  cap.  7.  scribit, 
Patres  in  Concilio  Nicaeno  occasionem  acce¬ 
pisse  hujus  nominis  usurpandi  ex  verbis  Eu¬ 
sebii  Nicomediensis  haeretici  Ariani ,  qui 
scripserat  in  epistola  quadam  :  «  Si  verum 
Dei  Filium  et  increatum  dicimus,  homousion 
cum  Patre  incipimus  confiteri.  »  «  Haec,  in¬ 
quit  Ambrosius,  cum  lecta  esset  epistola  in 
Concilio  Nicaeno,  hoc  verbum  in  tractatu  Fi¬ 
dei  posuerunt  Patres ,  quod  viderunt  adver¬ 
sariis  esse  formidini.  »  Vide  igitur  quam  im¬ 
pudenter  Ariani  querebantur,  novum  esse 
nomen,  quod  ipsi  antea  usurpabant.  Ex  quo 
refellitur  etiam  mendacium  Transylvanorum, 
qui  lib.  I,  cap.  3.  dicunt,  in  Concilio  Nicaeno 
introductum  secundum  Deum ,  Patri  coes- 
sentialem,  et  proinde  esse  Deum  recentem, 
et  Patribus  incognitum. 

Sunt  autem  hoc  loco  duo  notanda  de  hoc 
nomine.  Primum  est,  non  solum  Arianis  dis¬ 
plicuisse  hoc  nomen ,  sed  etiam  quibusdam 
Catholicis  propterea  quod  Patres  Concilii  An¬ 
tiocheni  contra  Paulum  Samosatenum  diserte 
negaverant,  Filium  esse  Patri  homousion, 
idque  acciderat  ante  natam  haeresim  Arii. 
Quibus  Athanasius  in  primis  objicit  auctori¬ 
tatem  Dionysii  Romani  et  Alexandrini  qui 
antiquiores  fuerunt  Concilio  illo  Antiocheno, 
et  Filium  Patri  homousion  dixerunt.  Deinde 
conciliat  omnes  ac  dicit,  Antiochenos  Patres 
negasse  homousion  Patri  esse  Filium  ad 
mentem  Samosateni,  non  simpliciter.  Samo- 
satenus  enim  acceperat  corporaliter  hoc  vo¬ 
cabulum,  quasi  significaret,  Filium  esse  Pa¬ 
tri  consubstantialem,  quomodo  est  homo 
homini  consubstantialis :  ita  ut  duae  substan¬ 
tiae  sint,  sed  ejusdem  speciei.  De  qua  re  lo¬ 
quitur  etiam  S.  Hilarius  in  lib.  de  Synod. 
extr.  «  Male  homousion  Samosatenus  con¬ 
fessus  est,  sed  numquid  melius  Ariani  nega¬ 
verunt?  Octoginta  Episcopi  olim  respuerunt, 
sed  trecenti  decem  et  octo  nuper  receperunt: 


(1)  Joan.  X,  30. 

illi  contra  haereticum  improbaverunt  :  num- 
quid  et  isti  non  adversum  haereticum  proba¬ 
verunt?  si  et  probando  et  improbando  unum 
utrique  statuerunt,  quid  bene  constituta  con¬ 
vellimus?  » 

Notandum  est  secundo,  hoc  nomen  divi¬ 
nitus  inventum  videri,  siquidem  destruit  si¬ 
mul  contrarias  haereses  Arii  etSabellii.  Nam, 
ut  docet  Athanasius  in  lib.  de  Svnod.  Prim. 

V 

et  Seleuc.  et  etiam  Basilius  in  quadam  epist. 
ad  ancillas  Dei ,  non  dicitur  homousios  de 
iis ,  quae  quomodocumque  habent  similem 
essentiam,  sed  de  iis  tantum,  quorum  unum 
est  ab  altero,  et  ab  illo  recipit  eamdem  es¬ 
sentiam.  Sabellius  fatebatur  Patrem  et  Fi¬ 
lium  habere  eamdem  essentiam,  sed  negabat 
unum  esse  ab  alio.  Ariani  fatebantur  Filium 
esse  a  Patre,  sed  negabant  accepisse  eam¬ 
dem  essentiam  Unde  Athanasius  in  lib.  de 
decret.  Nicaen.  S-ynod  dicit,  Arianos  omnes 
alias  voces  tolerasse  praeter  istam,  quia  om¬ 
nes  alias  poterant  trahere  ad  suum  sensum, 
et  ideo  Nicaenum  Concilium  in  Symbolo, 
postquam  dixerat  Filium  esse  Deum  de  Deo, 
Deum  verum  de  Deo  vero,  genitum  non  factum, 
et  ex  substantia  Patris  natum,  animadvertisse, 
ista  omnia  eludi  posse  ab  astutia  Arianorum, 
et  propterea  addidisse,  homousion  Patri. 
Epiphanius  quoquein  Ancorato  monet,  aliud 
esse  <Tuvou<7tov  aliud  ogoouatov.  Illud  enim  pri¬ 
mum  posse  recipi  etiam  a  Sabellio  ,  hoc  se¬ 
cundum  non  posse.  Nam  synusion  significat 
unitatem  sine  distinctione,  homousion  signi¬ 
ficat  unitatem  cum  distinctione ,  et  proces¬ 
sione  unius  ab  altero.  Denique  Ambrosius 
lib.  III  de  Fide  cap.  7.  «  Recte,  inquit,  ho¬ 
mousion  Patri  Filium  dicimus,  quia  verbo 
eo  et  personarum  distinctio,  et  naturae  unitas 
significatur.  »  Haec  ille. 

Potest  hoc  illustrari  ex  antepraedicamentis 
Aristotelis,  ubi  vocat  <ru quae  nos  dici¬ 
mus  univoca ,  ogwvuga,  quae  nos  dicimus  cequi- 
voca.  Ut  enim  univocum  nomen  est  omnino 
unum  et  voce  et  significatione,  ita  synusion 
significat  aliquid  omnino  unum  sine  dis¬ 
tinctione,  et  quomodo  aequivocum  est  unum 
voce,  sed  multiplex  significatione ;  ita  ho¬ 
mousion  est  unum  in  essentia,  distinctum  in 

personis, 

CAPUT  IV. 

De  vocibus  Hypostasis  et  substantia. 

Hypostasis  significat  primam  substantiam, 
quam  universe  dicimus  suppositum,  et  in 
natura  intelligente  personam.  Distinguitur 
autem  ab  essentia,  quod  haec  significatur  per 
modum  formae  totalis  in  alio  existentis  :  hy¬ 
postasis  autem  significatur  per  modum  to¬ 
tius,  quod  non  in  alio  ,  sed  in  se  et  per  se 
existit.  Ex  quo  sequitur,  hypostasim  non  ad¬ 
dere  ad  essentiam  aliquem  gradum  naturae 
aut  actum  ,  sed  solum  modum  essendi.  Illa,  in¬ 
quit  S  Thomasp.  p.  q.  XXIX,  art.  2,  et  q.  IX. 
de  Poten.  artic.  1.  subsistere  dicimus,  quae 
non  in  alio  ,  sed  in  se  existunt.  Ex  quo  ite¬ 
rum  sequitur,  essentiam  esse  communicabi- 
lem ,  hypostasim  incommunicabilem;  re¬ 
pugnat  enim  ut  quod  est  in  se  sit  in  alio, 
nam  esse  in  alio,  est  non  esse  in  se.  Ex 
quo  ultimo  sequitur,  hypostasim  superad¬ 
dere  essentiae  proprietatem  aliquam  ,  id  est, 
aliquid  seu  aliquem  modum,  ratione  cujus 
fiat  incommunicabilis.  Quae  omnia  deducun¬ 
tur  ex  Basilio  epist.  43.  ex  Nysseno  in  lib. 
de  differ,  essent,  et  hypost.  ex  Damasceno 
lib  III,  cap.  3.  ex  Cyrillo  lib.  1  de  Trinit.  ex 
Justino  in  lib.  de  recta  Fidei  confess.  et  ex 
Theodoreto  in  libello  contra  Sabellium  ,  qui 
habetur  Tomis  Conciliorum  in  additionibus 
ad  Breviarium  S.  Liberati. 

Tametsi  enim  hi  Patres  non  videantur 
aliam  differentiam  ponere  inter  essentiam  et 
suppositum  ,  quam  eam  quae  est  inter  spe¬ 
ciem  et  individuum,  ut  inter  hominem  et 
Petrum  tamen  iidem  Patres  apertissime 
profitentur  (ut  supra  ostendimus  lib.  I,  c.  3.) 
ita  esse  Deum  unum  numero  non  specie  ,  ut 
tres  divinae  hypostases  non  possint  dici  tria 
individua  divina  ratione  naturae,  quasi  tres 
sint  individuae  Deitates  :  sed  solum  tria  ra¬ 
tione  hypostaticae  proprietatis. 

Haec  igitur  vox,  licet  quibusdam  suspecta 
videretur,  ut  quae  ad  significationem  sub¬ 
stantiae,  id  est,  essentiae  trahi  posset,  ut  pa¬ 
tet  ex  Hieronymo  in  epist.  duab.  ad  Damas, 
de  hypost.  ex  Gregorio  Nazianz.  Orat,  de 
laud.  Athan.  et  ex  Mario  Victor,  in  lib.  de 
homous.  tamen  omnino  recipienda  est ,  et 
tuto  dici  possunt  in  Deo  tres  hypostases. 

Et  probatur  primo  ex  Apost.  Heb.  I.  ubi 
dicitur  de  Filio  :  Qui  cum  sit  splendor  glorice , 
et  figura  substantiae  ejus  (1),  Graece  yxpxy.rrip 
tt/5  wrocrraTswj  auroO,  ubi  nomine  hypostaseos 
licet  aliqui  intellexerint  essentiam,  ut  vide¬ 
tur  exponere  Epiphanius  haeres.  t>9.  tamen 
rectius  alii  accipiunt  personam  paternam,  ut 
Chrysostomus,  Theodoretifs,  Theophylactus, 
et  QEcumenius  in  Comment.  hujus  loci;  nec- 
non  Basilius  epist.  43.  et  Gregorius  Nyssenus 
in  lib.  de  differ,  essentiae  et  suppositi,  non 
enim  Filius  est  imago  essentiae,  sed  perso¬ 
nae  ;  illius  enim  est  imago,  cujus  est  Filius  : 
imago  enim  distinguitur  ab  exemplari,  utres 
producta  a  producente. 

Sed  occurrit  Franciscus  David.  in  2.  disp. 
Alb.  ubi  volens  ostendere,  Paulum  non  po¬ 
suisse  in  Deo  personam,  adfert  alia  loca  ejus¬ 
dem  epistolae,  ubi  nomen  hypostasis  non  ac¬ 
cipitur  pro  persona,  seu  supposito,  Heb.  III. 
Participes  Christi  effecti  sumus ,  si  tamen  ini¬ 
tium  substantice  ejus  usque  ad  finem  retinueri¬ 
mus.  Graece  pro  substantia  legitur  wroaTaa-sws. 
Et  Heb.  XI.  E  st  autem  Fides  sperandarum  sub¬ 
stantia  rerum  (2).  Graece  uniarxcng. 

Respondeo ;  haec  loca  pro  nobis  facere. 
His  enim  locis  explicatur  nomen  hypostasis 
in  genere  significare  fundamentum  seu  ba¬ 
sim,  quae  alia  sustentat,  et  ipsa  per  se  sub¬ 
sistit.  Quemadmodum  etiam  II.  Corinth.  IX. 
et  XI.  idem  Apostolus  fundamentum  gloriae 
vocat  imocTcuTiv  tv)? y.xvyjiffSMt;.  Hinc  autem  pos¬ 
tea  hoc  nomen  traducitur,  et  accommodatur 
ad  Fidem,  quia  Fides  e  t  fundamentum  jus¬ 
titiae,  et  non  solum  ipsa  perse  existit,  sed 
etiam  dat  subsistentiam  rebus  speratis  ,  quae 
eniip  speramus  in  se  non  sunt,  sed  per  Fidem 
quodammodo  jam  existere  videntur.  Hinc 
etiam  accommodatur  ad  suppositum,  seu 
personam,  quae  est  fundamentum  naturae,  et 
omnium  quae  ad  naturam  consequuntur  : 
omnia  enim  in  persona  existunt,  et  ipsa  per 
se  existit.  Quando  ergo  dicitur,  Filius  imago 
hypostasis  paternae,  non  potest  aliud  eo  loco 
hypostasis  significare ,  quam  personam  Pa¬ 
tris,  quae  quia  per  se  existit,  et  in  ea  essen¬ 
tia,  et  omnia  attributa ,  et  ipsae  etiam  rela¬ 
tiones  subsistunt,  ideo  fundamentum  et  basis 
dici  potest. 

Secundo  probatur  ex  usu  Ecclesiae  et  Pa¬ 
trum  ;  nam  Dionys.  lib.  de  divin.  nomin. 
cap.  1.  et  alibi,  vocat  tres  personas  tres  hy¬ 
postases.  Idem  facit  Justinus  in  lib.  de  recta 

(1)  Hebr.  I,  3.  —  (2)  Hebr.  III,  14 ;  XI,  1. 


Fidei  confess.  Idem  Athanasius  in  Symb. 
idem  omnes  Graeci  Patres,  et  Concilium  V. 
cap.  I.  Item  Hilar.  lib.  de  Syn.  et  Aug.  1.  V. 
Trin.  cap.  8  et  9.  lib.  VII ,  cap.  4.  Denique 
Greg.  Nazianz.  Orat,  de  laud.  Athan.  fere 
extrema  refert,  Athanasium  demonstrasse 
idem  omnino  sentire  Graecos,  cum  asserunt 
in  Deo  tres  esse  hypostases,  cum  eo  quod 
Latini  sentiunt,  cum  dicunt  tres  esse  divinas 
personas,  et  sine  causa  Latinos  aliquando 
offensos  fuisse  ea  Graecorum  phrasi,  cum  de 
re  nulla  dissensio  esset. 

Nec  his  repugnat  Concilium  Sardicense 
apud  Theodor.  lib.  II,  hist.  cap.  8.  ubi  legi¬ 
mus,  haereticorum  esse ,  tres  hypostases  as¬ 
serere  :  Catholicorum  autem  unam  tantum. 
Nam  Concilium  idem  ibidem  explicat  sen¬ 
tentiam  suam  affirmans ,  unam  tantum  esse 
in  Deo  hypostasim  ,  si  hypostasis  accipiatur 
pro  essentia,  ut  haeretici  accipere  solent.  Sed 
operae  pretium  erit,  ipsa  verba  Graeca  Con¬ 
cilii  adseribere,  ne  hic  ullus  scrupulus  rema¬ 
neat.  Sic  igitur  ait  :  rpzig  zxvrm  7r«/»eiXfypapsv, 
y.xi  SsSiSxypsO a  y.xi  raurviv  eyo[/.ev  "vjv  xaQo/ixf/V  nx— 
/rxSocriv  xxi  77LGTCJ  xxx  bxolfjyixv,  uxx'j  giSsw ooraatv, 
rrj  xvroi  ol  xtpszty.bi  obaixv  npoaxyopzboxxn  tou  7r«- 
rpbg  y.xi  toO  uiou  rov  xyiou  msup-XTog. 

Obji,  iunt  Transylvani  lib.  1 ,  cap.  8.  auc¬ 
toritatem  Nieephori,  qui  lib.  X  hist.  c.  15. 
haec  dicit  de  nomine  hypostasis  et  usiae. 
Primo,  primum  qui  mentionem  fecit  horum 
nominum  in  disputationibus  de  Deo  ,  fuisse 
Hosium  Cordubensem,  quem  miserat  Cons¬ 
tantinus  Alexandriani  ad  sedandos  tumultus 
ab  Ario  excitatos.  Secundo,  Concilium  Nicae¬ 
num  noluisse  attingere  istam  quaestionem  de 
differentia  essentiae  et  subsistentiae,  tanquam 
indignam  quae  tractaretur.  Tertio,  Concilium 
Alexandrinum  paulo  post  Nicaenum  celebra¬ 
tum  statuisse,*  ut  non  dicerentur  ista  nomi¬ 
na  de  Deo,  quandoquidem  substantiae  et  sub¬ 
sistentiae  nomen  non  est  in  Scriptura.  Quar¬ 
to,  apud  veteres  Philosophos  nomen  hypos¬ 
tasis  non  reperiri,  esseque  barbarum.  Quinto, 
ex  hujus  distinctionis  inventione  multa  nu¬ 
gamenta  in  Ecclesiam  invecta  :  et  brevi¬ 
ter,  aperte  reprehendit  usum  horum  vocabu¬ 
lorum. 

Respondeo  :  Nicephorum  ea  quae  dicit  ac¬ 
cepisse  a  Socrate  lib.  III,  cap.  5.  et  Sozome- 
no  lib.  V,  cap.  11.  qui  auctores  non  tam 
ipsa  nomina  reprehendunt,  quam  novam 
quaestionem  de  distinctione  earum  vocum. 

Itaque  etsi  forte  Hosius  primus  fuit,  qui  de 
hac  distinctione  disseruit :  non  tamen  ipse 
primus  hcec  nomina  excogitavit,  siquidem 
inveniuntur  apud  Dionysium  et,  Justinum 
locis  citatis,  et  apud  ipsum  Paulum  nomen 
hypostasis,  et  de  nomine  liomousios,  quod 
ah  usia  descendit,  jam  ostendimus  antiquis¬ 
simum  esse.  Porro  Concilium  Nicsenum,  li¬ 
cet  quaestionem  non  explicuerit  de  differen¬ 
tia  essentiae  et  subsistentiae  :  tamen  ab  his 
vocibus  non  abhorruit,  ut  patet  ex  Symbolo, 
quod  est  apud  Cyrillum  lib.  I,  de  Trin.  et 
habetur  Grsece  etiam  in  Latinis  codicibus, 
in  eo  enim  Symbolo  utrumque  nomen  est 
o\H7Lxg  et  woarairswj,  Jam  vero  Concilium  Ale¬ 
xandrinum  non  prohibuisse  usum  harum 
vocum  absolute,  sed  solum  sustulisse  con¬ 
tentiones  non  necessarias,  ex  eo  aperte 
colligitur,  quod  iidem  auctores  referunt,  in 
eodem  Concilio  statutum  fuisse,  ut  his  vo¬ 
cibus  Catholici  uterentur  in  disputatione  ad¬ 
versus  Sabellianos,  ne  vocabulorum  penuria 
cum  Sabellianis  sentire  viderentur. 

Quod  autem  Socrates  et  Nicephorus  ad¬ 
dunt,  vocem  wooraoswff  barbaram  esse,  et 
Philosophis  pene  incognitam,  et  quod  Ni¬ 
cephorus  nugamenta  appellat  disputationes 
de  distinctione  horum  vocabulorum,  non 
multum  refert :  nam  hanc  ipsam  vocem  non 
fuisse  incognitam  Philosophis  veteribus,  pa¬ 
tet  ex  Comment.  Budsei,  qui  citat  Aristote¬ 
lem  et  Themistium,  nobilissimos  videlicet 
Philosophos,  qui  voce  wrooraa-sw;  non  raro  usi 
sunt.  Et  licet  nulli  Philosophi  unquam  ea 
voce  usi  essent,  ilonne  satis  nobis  deberpt 
esse,  quod  ea  voce  utuntur  Paulus,  Concilium 
Niceenum,  et  omnes  Graeci  Patres?  Non  esse 
autem  nugamenta  disputationes  de  owiec 
wroorao-se,  patet  ex  Basilio  epist.  43.  qui  dicit, 
ex  ignorantia  hujus  distinctionis  natum  esse 
plurimorum  errorem  circa  Dei  conditionem  : 
et  praeterea  si  haec  nugamenta  essent ,  cur 
Justinus,  Cyrillus,  Basilius,  Nyssenus,  Theo- 
doretus,  Damascenus,  et  alii  tam  multa  de 
hac  re  et  tam  serio  disputassent  ? 

Jam  vero  nomen  Substantiae  ambigunm 
est :  nunc  enim  hypostasim,  nunc  essentiam 
significat,  quocirca  in  rigore  possent  dici  in 
Deo  tres  substantiae  ut  Hilarius  concedit  in 
lib.  de  Synod.  ubi  explicans  Fidem  Antio¬ 
cheni  Concilii,  dicit,  non  male  dici  tres 
substantias,  accipiendo  substantiam  non  pro 
o uo-ta,  sed  pro  urroarao-si,  praesertim  cum  hoc 
vocabulo  usus  sit  vulgatus  Interpres  epist. 
ad  Heb,  I,  III  et  XI,  tamen  absolute  negan¬ 


dae  sunt  in  Deo  tres  substantiae,  et  una  as¬ 
serenda,  quia  usus  communis  Latinorum  ac¬ 
cipit  substantiam  pro  essentia  :  nam  semper 
Aristoteles  in  praedicamento  substantiae  ofalxt 
vocat,  quam  nos  dicimus  substantiam.  Prae¬ 
terea  Tertull.  lib  cont.  Prax.  semper  in 
Deo  unam  substantiam  dicit.  Item  Hier,  in 
epist.  ad  Damas.* et  August.  lib.  V.  Trin. 
cap.  9.  et  lib.  VII,  cap.  4.  Et  Ruffinus  lib. 
X.  hist.  cap.  29.  unam  substantiam  dicunt, 
tres  negant.  Denique  etiam  Concilium  La- 
teranen.  sub  Innoc.  III.  cap.  2.  et  Toletan. 
II.  cap.  I.  unam  substantiam  in  Deo  esse  de¬ 
finiunt. 


CAPUT  V. 

De  cceteris  vocibus. 

De  nomine,  Personae,  nota  est  Vallaj  sen¬ 
tentia  lib.  VI.  Elegant,  c.  34.  qui  personam 
asserit  qualitatem  significare.  Dicimus  enim, 
agere  aliquem  personam  Regis  etc.  et  addit; 
si  persona  pro  substantia  accipiatur,  non 
esse  in  Deo  personam  magis  quam  in  firuto. 
Ac  denique  dicit :  quas  in  Deo  Theologi  per¬ 
sonas  ponunt,  eas  esse  tres  qualitates. 

Sed  male  agit  Valla  personam  Theologi : 
nam  in  Deo  persona  est,  in  quo  tamen  nulla 
est  qualitas :  vel  si  placeat  in  Deo  ea  nomine 
qualitatis  appellare,  quse  per  modum  quali¬ 
tatis  significantur,  non  jam  tres,  sed  infi¬ 
nitae  personae  divinae  numerandae  erunt, 
aut  una  tantum  constituenda.  Si  quidem  ea 
quae  aliquo  modo  in  Deo  qualitates  dici  pos¬ 
sunt,  non  re,  sed  ratione  solum  distinguun¬ 
tur  :  quare  si  personales  proprietates  in  Deo, 
qualitates  sunt,  una  erit  persona  divina  re 
ipsa,  plures  autem  ratione.  14  si  Vallae  pla¬ 
ceat,  praeclare  aget  idem  Valla  personam 
Sabelliani. 

Quamvis  igitur  sciamus,  personae  nomen 
saepe  accipi  pro  qualitate,  et  pro  larva  his¬ 
trionum  :  tamen  etiam  pro  substantia  prima 
a  Scripturis  et  Patribus  accipi  non  ignora¬ 
mus.  Nam  in  Scripturis  passim  legimus, 
Deum  non  esse  acceptatorem  personarum 
ut  Act.  X,  Rom.  II,  et  alibi,  in  quibus  locis 
persona  significat  ipsam  hypostasim  huma¬ 
nam.  Nam  ut  explicat  Augustinus  lib.  II  ad 
Bonif.  cap.  7.  tunc  est  acceptio  personarum 

in  distributione  prEemiorum,  quando  qui 
distribuit  non  respicit  merita  hominum,  sed 
ipsos  homines,  id  est,  tribuit  plus  uni  quam 
alteri,  non  quia  ille  plus  meretur,  sed  quia 
illam  personam  plus  diligit.  Prseterea  Pa¬ 
trem,  Filium,  et  Spiritum  sanctum  tres  per¬ 
sonas  vocat  Tertullian.  lib.  contra  Praxeam. 
Hilar.  lib.  de  Synod.  Hieron,  in  epist.  ad 
Damas.  August.  lib.  Y  et  VII  de  Trinit.  et 
ex  Graecis  Nazianz.  in  Orat,  in  Athanas.  et 
alibi  ssepe  vocat  npicunx. 

Ac  ne  glorietur  Valla.,  se  saltem  personam 
Grammatici  probe  egisse,  prodeat  etiam  M. 
Tullius  qui  lib.  de  Invent.  in  Topicis  et  Par- 
titionib.  ssepe  utitur  nomine  personae  in  hac 
nostra  significatione  cum  dicit,  alia  esse  re¬ 
rum,  alia  personarum  attributa,  et  rursum 
personam  in  Deo,  et  in  homine  considerari. 
Item  Valer.  Maxim,  lib,  II,  cap.  21.  quoslibet 
homines  personas  vocat.  Et  in  Institut.  Jus- 
tin.  quae  Latinissima  est  lib.  II,  tit.  9.  iri  hac 
significatione  ponitur  persona.  Quid,  quod 
ipsi  etiam  Grammatici  cum  in  verborum  in¬ 
flexionibus  distinguunt  tres  personas,  Pri¬ 
mam,  Secundam,  et  Tertiam  ;  non  qualita¬ 
tem  intelligunt  nomine  personae,  sed  res 
quascumque  inter  se  distinctas? 

Proprietas,  Relatio,  Notio  non  sunt  nomi¬ 
na  Scripturarum,  tamen  ex  Scripturis  colli¬ 
guntur,  per  evidentem  consequentiam.  Nam 
si  Filius  est  unigenitus  Joan.  I,  ergo  proprium 
est  illi  esse  Filium,  et  proinde  filiatio  est 
proprietas.  Et- si  unus  est  Deus  Pateri.  Co- 
rinth.  VIII,  ergo  proprium  est  Patri  esse  Pa¬ 
trem,  et  paternitas  erit  proprietas.  Et  si  so¬ 
lus  Spiritus  a,  Patre  et  Filio  procedit  { 1).  Joan. 
XIV,  talis  processio  erit  proprietas  ejus. 
Utuntur  autem  npmine  proprietatum  Hila¬ 
rius  lib.  II.  Trin.  Basilius  epist.  43,  Nazian- 
zenus  Orat.  3.  de  Tbeolog.  Augustinus  lib. 
V  Trin.  cap.  11,  13,  et  sequentibus,  Cyrillus 
lib.  I  Trinit.  et  omnes  alii. 

Pari  ratione,  si  Christus  est  verus  Filius 
veri  Patris  I.  Joan.  V,  certe  erit  relatio  vera 
inter  Patrem  et  Filium ;  nec  enim  fingi  potest, 
quemadmodum  sit  verus  Filius,  qui  nullam 
habet  veram  relationem  ad  Patrem.  Utun¬ 
tur  autem  hoc  nomine  iidem  Patres,  maxi¬ 
me  Nazianzenus  et  Augustinus. 

Denique,  si  Pater  a  Filio  distinguitur  se¬ 
cundum  Scripturas  ;  cur  non  potest  pater¬ 
nitas  dici  notio  Patris,  id  est,  nomen  quo  Pa¬ 


ter  distinctus  cognoscitur  a  cseteris  personis? 
Utuntur  autem  hoc  nomine  Basilius  epist. 
43.  et  August.  lib.  V,  Trin.  cap.  6.  et  inde 
acceperunt  Scholastici,  qui  quinque  nume¬ 
rant  notiones,  Innascibilitatem/  Paternita¬ 
tem,  Filiationem,  Spirationem  activam,  et 
Spirationem  passivam  ;  ex  quibus  quatuor 
tantum  dicuntur  proprietates,  nimirum  In- 
nascibilitas,  Paternitas,  Filiatio,  Spiratio  pas¬ 
siva.  Quatuor  item  relationes,  Paternitas, 
Filiatio,  Spiratio  activa,  et  Spiratio  passi¬ 
va.  De  quibus  fusius  disputare  non  est  hujus 
loci. 

Circuminsessio,  Greece  mpix^pnaa;,  dicitur 
illa  intima  et  perfecta  inhabitatio  unius  per¬ 
sonae  in  alia,  et  e  converso,  de  qua  dicitur 
Joan.  XIV.  Ego  sum  in  Patre,  et  Pater  in  me 
est  (2).  De  quo  mysterio  singulari  disputant 
Hilarius  lib.  IV  de  Trin.  Ambrosius  in  ca¬ 
put  13.  II.  ad  Corinth.  et  Augustinus  lib.  IV 
de  Trin.  cap.  ult.  qui  tandem  ita  concludit: 
«  Singula  sunt  in  singulis,  et  omnia  in  sin¬ 
gulis,  et  singula  in  omnibus,  et  omnia  in 
omnibus,  et  unum  omnia.  Qui  videt  hoc  vel 
ex  parte,  vel  per  speculum  et  in  aenigmate, 
gaudeat  cognoscens  Deum,  et  sicut  Deum 
honoret,  et  gratias  agat:  qui  autem  non  vi¬ 
det,  tendat  per  pietatem  ad  videndum,  non 
per  caecitatem,  (ut  nunc  Transylvani  faciunt) 
ad  calumniandum.  Quoniam  unus  est  Deus, 
sed  tamen  Trinitas :  nec  confuse  accipien¬ 
dum  est :  Ex  quo  omnia,  per  quem  omnia, 
in  quo  omnia  :  nec  Diis  multis,  sed  ipsi  glo¬ 
ria  in  secula  seculorum.  »  Utitur  autem  voce 
nsptx^pmt?  Damascenus  lib.  I,  cap.  11.  Et  ex 
illo  Scholastici  Circuminsessionem  appellare 
consueverunt. 

Trinitas,  Graece  Tpubg,  non  habetur  etiam 
expresse  in  Scripturis :  tamen  deducitur 
evidenter  ex  illo  Matth.  ultimo :  Baptizate 
omnes  Gentes  in  nomine  Patris ,  et  Filii ,  et 
Spiritus  sancti.  Et  I.  Joan.  V.  Tres  sunt  qui 
testimonium  dant  in  coelo ,  Pater ,  Verbum,  et 
Spiritus  sanctus  (3).  Et  utuntur  hoc  nomine 
omnes  Patres,  etiam  antiquissimi,  ut  Diony¬ 
sius  I.  cap.  de  divin.  nomin.  et  alibi  ssepe. 
Item  Justinus  de  recta  confess.  Fidei.  Gre- 
gorius  Thaumaturgus  in  sua  Fidei  confes¬ 
sione.  Tertullianus  lib.  contr.  Prax.  Cypria¬ 
nus  serm.  de  Orat.  Dom.  et  omnes  posterio¬ 
res. 

Est  autem  observandum,  Trinitatem  non 


(1)  Joan.  I,  14  et  18;  I.  Cor.  VIII,  6;  Joan.  XV,  26.  —  (2)  Joan.  XIV,  10.  —  (3)  Matth.  XXVIII, 
19;  I.  Joan.  V,  7. 

significare  trium  unitatem,  ut  putavit  Valen- 
tinus  Gentilis,  sed  simpliciterternarium  per¬ 
sonarum,  ut  patet  tum  ex  Graeca  voce  T^ia; 
tum  ex  illa  Symboli  Athanasii  sententia: 
Trinitatem  in  Unitate  veneremur.  Quam  ab¬ 
surde  enim  diceremus :  Trium  Unitatem  in 
Unitate  veneremur ?  Deinde,  si  vox:  Trinita¬ 
tis ,  Unitatem  expresse  significaret,  quomodo 
non  reprehendendi  essent  Patres,  qui  op¬ 
ponunt  Unitatem  Trinitati,  ac  dicunt  in  es¬ 
sentia  Unitatem,  in  personis  Trinitatem  con¬ 
siderari  :  item  in  Trinitate  numerum  cerni, 
in  essentia  quid  numeratum  sit  non  inveniri  ? 
Fulgentius  de  Fide  ad  Petrum  cap.  I.  «  Tri¬ 
nitas,  inquit,  ad  personas  refertur,  Unitas 
ad  naturam.  »  Concilium  Toletanum  XI, 
cap.  1.  «In  relationibus  personarum  nume¬ 
rus  cernitur  ;  in  Divinitatis  vero  substantia 
quid  numeratum  sit  non  comprehenditur.  » 
Quod  idem  fuse  explicat  Isidorus  lib.  VII, 
etymolog.  cap.  4,  et  lib.  de  different,  c.  I. 
Sanctus  autem  Thomas  I.  p.  q  31.  art.  1 
etsi  dicat,  Trinitatem  videri  dictam  quasi 
trium  unitatem,  si  quis  sonum  vocis  consi¬ 
deret;  tamen  ibidem  affirmat,  non  hoc  pro¬ 
prie  ea  voce  significari,  sed  solum  numerum 
trium  personarum. 

Est  etiam  observandum,  non  recte  Gene- 
brardum  lib.  II  de  Trinitate  tribuere  Cal¬ 
vino  quod  dixerit  in  personis  non  compre¬ 
hendi  essentiam.  Nam  ut  perspicuum  est  ex 
libro  de  perfidia  Valentini  Gentilis  Genevae 
excuso,  et  ex  ipso  et:am  loco,  quem  Gene- 
brardus  adducit,  id  est  lib.  I.  Institut.  cap. 
43.  §  23. Valentinus  dixerat,  Trinitatem  esse 
trium  Unitatem,  et  illa  tria  esse  declaraverat 
Essentiam,  Filium,  et  Spiritum  sanctum, 
quibus  verbis  essentiam  posuerat  loco  pri¬ 
mae  personae,  et  eam  numeraverat  cum  aliis 
duabus.  Haec  enim  sunt  verba  Gentilis  : 

«  Tria,  inquit,  concurrunt  in  Trinitate,  Es¬ 
sentia,  quae  dicitur  Pater,  Filius,  et  Spiritus 
sanctus.  Atque  haec  est  vera  Trinitas,  quae 
est  trium  Unitas,  non  quatuor:  quidquid 
dicat  dominus  Calvinus  de  etymo.  »  Hoc 
vero  delirium  refellens  Calvinus,  ait,  in  Tri¬ 
nitate  non  comprehendi  essentiam,  quasi 
una  sit  ex  numero  trium,  sed  includi  in  om¬ 
nibus  tribus,  quod  quidem  verissimum  est: 
atque  utinam  semper  sic  erraret  Calvinus. 
Haec  autem  diximus  non  ut  Calvinum  defen¬ 
damus,  quem  in  nostris  scriptis  oppugnare 
solemus,  sed  ut  non  videatur  excusari  Genti¬ 


lis,  qui  vere  et  solus  erravit,  sed  Genebrar- 
dus,  Catholicus  et  pius  non  advertit,  quia  li¬ 
brum  Gentilis  fortasse  non  legit. 

Ostenditur  distinctio  personarum. 

Quantum  ad  secundum,  probandum  est, 
in  Deo  uno  et  simplici  vere  inveniri  tria 
reipsa  distincta,  quae  nos  personas,  seu  hy¬ 
postases  dicimus.  In  qua  reali  distinctione 
trium  fundantur  illa  omnia,  de  quibus  jam 
legimus,  id  est,  personae,  proprietates,  re¬ 
lationes  etc.  Magister  1.1.  dist.  2.  et  multi  alii 
afferunt  pro  argumento,  quod  Scriptura  con¬ 
jungat  nomen  Dei  plurale  cum  verbo  singu¬ 
lari,  ut  Gen.  I.  In  principio  creavit  Dii,  Dinbfc 
k*n  Psalm.  XXXVI.  Dominus  irridebit  eum  (1) 
pni‘i  Domini  ridebit  Sed  non  puto  ar¬ 
gumentum  esse  admodum  solidum  ;  siqui¬ 
dem  Scripturae  consuetudo  id  habere  vide¬ 
tur,  ut  nomina  illustrium  personarum  po¬ 
nantur  in  numero  multitudinis,  licet  verba 
retineant  numerum  singularem.  Quam  con¬ 
suetudinem  nos  Itali  ex  parte  imitamur, 
dum  viris  gravibus  non  dicimus  Tu,  sed 
Vos,  licet  unum,  non  multos  a'loquamur. 

Ac  ne  id  quod  dico  Rabbinismum  redo¬ 
lere  videatur,  a  quo  ego  longe  abesse  cupio, 
proferam  rati  rnes  eententae  meae.  Moveor 
igitur  his  ra  ionibus.  Primo,  quia  video  in 
Scriptura  hoc  idem  fieri,  quando  est  sermo 
de  hominibus,  aut  falsis  Diis,  ut  Exod.  XX. 
Non  habebis  Deos  alienos  :  in  Hebraeo,  non 
erit  tibi  Dii  alii  DihSx  rb  riVm  k1?  Dnflk  Ge¬ 
nes.  XXIV.  Posuit  manum  sub  femore  Abrdf 
ham  domini  sui  :  in  Hebraeo,  est  vtjnx  Do¬ 
minorum  suorum  Exod.  XXI.  Sin  uxorem  do¬ 
minus  dederit  illi :  Hebraice  Si  dederit  domini 
ejus( ]m  at  certe  si  quid  mysterii  hic 
lateret,  non  ita  passim  nomina  pluralia  cuna 
verbis  numeri  singularis  conjungerentur. 
Secundo,  quia  si  ista  vocabula  haberent  si-r 
gnificationem  pluralem,  liceret  dicere,  esse 
plures  Deos  veros.  Quis  enim  reprehenderet, 
si  in  hoc  Scripturam  sequeremur?  Cur  enim 
quaeso,  liceat  Hebraice  divinas  personas  ap¬ 


ti)  Gen.  I,  1 ;  Psal.  XXXVI,  13.  —  (2)  Exod.  XX,  3 ;  Gen.  XXIV,  9;  Exod.  XXI,  4. 


CAPUT  VI. 


319 


pellare  Deos,  et  hoc  idem  non  liceat  La¬ 
tine. 

Dices  :  Scriptura  non  ponit  nomen  Dei  in 
plurali,  nisi  conjungendo  cum  verbo  singu¬ 
lari.  Respondeo  :  hoc  non  esse  verum  ;  nain 
II.  Reg.  VII.  ubi  legimus  :  Quce  est  autem  ut 
populus  Israel  gens  in  terra ,  propter  quam 
ivit  Deus  ut  redimeret  etc.  Hebraice  legimus 
DViSn  ,obn  iverunt  Dii  (1).  Et  alibi  similia 
multa  reperi es.  Hoc  igitur  est,  quod  quaero, 
quare  liceat  Hebraice  de  divinis  personis  di¬ 
cere  iverunt  Dii ,  et  Latine  non  liceat  ? 
Certe  nulla  alia  ratio  est,  nisi  quia  Hebraeo¬ 
rum  consuetudo  est,  ut  nomen  plurale  rem 
singularem  significet :  Latini  autem  ejusmodi 
consuetudinem  non  habet. 

Tertio,  quia  nunquam  Septuaginta,  nec 
Hieronymus  vertit  Dii ,  nec  ullus  ita  vertere 
auderet  Quod  est  argumentum,  pluralem 
significationem  in  iis  locis  ea  nomina  non 
habere  sed  singularem. 

Quarto,  quia  si  nomen  Dei  in  textu  Hp- 
braico  haberet  pluralem  significationem 
ubicumque  invenitur  in  numero  multitudi¬ 
nis,  esset  apertissima  et  frequentissima  con¬ 
tradictio  in  verbis  divinas  Scripturae.  Siqui¬ 
dem  frequentissime  legimus,  unum  tantum 
esse  Deum,  et  tamen  frequentissime  etiam 
legimus  Deos.  Non  est  autem  credibile  ,  vo¬ 
luisse  Deum  his  apparentibus  contradictio¬ 
nibus  perturbare  populum  suum,  et  occasio¬ 
nem  blasphemandi  praebere  adversariis. 

Igitur  his  omissis,  primum  Argumentum 
et  quidem  demonstrativum  est  hoc.  Qui  ac¬ 
cipit  esse  ab  alio,  necessario  ab  eo  distin¬ 
guitur  re  ipsa,  nec  enim  fieri  potest,  ut  ali¬ 
quis  producatur  a  seipso:  sed  Filius  accipit 
esse  a  Patre,  et  Spiritus  sanctus  ab  utroque; 
ergo  distinguuntur  re  ipsa  inter  se  Pater, 
Filius,  et  Spiritus  sanctus. 

Rursum.  In  Deo  nihil  potest  fingi  inhae¬ 
rens  seu  non  subsistens,  quia  in  Deo  nullum 
est  accidens,  nulla  compositio ;  ergo  haec 
tria  cum  sint  re  distincta,  sunt  tria  subsis¬ 
tentia,  et  proinde  tres  hypostases,  seu  per¬ 
sonae. 

Probanda  est  assumptio  primi  argumenti 
ex  Scripturis  :  nam  per  se  caetera  sunt  evi¬ 
dentia.  Ac  Filium  quidem  habere  ipsum 
suum  esse  a  Patre;  probatur  primo  ex  illo 
Prov.  VIII.  Dominus  posssedit  me ,  id  est,  ac- 
quisivit  per  generationem  :  id  enim  significat 


vox  Hebraea  Et  ne  dicant  intelligi  hoc 
de  Christo  homine  in  praedestinatione,  seu 
praevisione  generato  ante  colles;  ibidem 
dicitur  ;  Cum  eo  eram  cuncta  componens  (2). 

Nec  enim  is,  qui  so'um  habebat  esse  in 
praedestinatione,  poterat  cum  Patre  Mun¬ 
dum  creare  :  quod  enim  habet  esse  solum 
in  praedestinatione,  non  est,  sed  futurum  est: 
quod  autem  non  est,  operari  non  potest  ; 
igitur  Filius  Dei  qui  cum  Patre  cuncta  com¬ 
posuit,  in  principio  Mundi  jam  erat,  et  ta¬ 
men  per  generationem  a  Patre  acceperat 
esse. 

Praeterea  Eccles.  XXIV.  dicitur  :  Sapien¬ 
tia  primogenita  ante  omnem  creaturam.  Item 
Jo.  V.  Dedit  Filio  vitam  habere  in  semetipso. 
Nec  dici  potest,  hoc  esse  intelligendum  de 
Christo  homine;  repugnat  enim  illud  :  Sicut 
Pater  habet  vitam  in  semetipso ,  sic  dedit  et  Fi¬ 
lio  vitam  habere  in  semetipso.  Ubi  docemur, 
vitam  datam  esse  Filio  a  Patre,  non  quomodo 
vitam  habent  creaturae ,  sed  quomodo  ipse 
Pater  habet.  Item  Coi.  I,  dicitur  Filius  imago , 
primogenitus  Dei:  utrumque  autem  nomen 
includit  necessario  distinctionem  et  proces¬ 
sionem.  Nec  potest  intelligi  de  Christo  ho¬ 
mine,  quia  ibidem  dicitur  de  hoc  primoge¬ 
nito:  In  ipso,  et  per  ipsum  condita  sunt  uni¬ 
versa.  Item  Heb.  I.  vocatur  Filius  splendor 
et  figura  paternae  hypostasis  quae  omnia  di¬ 
cunt  processionem.  Et  ne  haec  trahantur  ad 
humanitatem,  additur  ibidem  :  Per  quem 
fecit  et  secula.  (3). 

Denique  I.  Jo.  V  legimus:  Et  simus  in 
vero  Filio  ejus.  Certe  verus  Filius  a  Patre  est 
natus  vere :  et  ne  dicant,  hoc  pertinere  ad 
solum  hominem  Christum,  subditur:  Hic  est 
verus  Deus ,  et  vita  ceterna.  Itaque  de  Filio  res 
est  certissima,  habere  illum  esse  a  Patre,  ac 
propterea  distingui  re  ipsa  a  Patre.  De  Spi¬ 
ritu  sancto  probabitur  postea  in  quaestione 
propria.  Interim  sufficiat  illud  Jo.  XV.  Cum 
venerit  Paracletus ,  quem  ego  mittam  vobis  a 
Patre ,  Spiritum  veritatis ,  qui  a  Patre  proce¬ 
dit  (4),  Hic  enim  expresse  dicitur,  Spiritus 
sanctus  procedere  a  Patre,  et  proinde  ab 
illo  distingui.  Dicitur  etiam  mitti  a  Filio, 
et  proinde  etiam  ab  illo  distingui:  missio 
enim  in  divinis  non  potest  intelligi,  nisi  se¬ 
cundum  processionem,  ut  supra  dictum  est, 
et  infra  etiam  dicetur. 

Secundum  argumentum  sumitur  ex  voce 


(1)  II.  Reg.  VII,  23.  —  (2)  Prov.  VIII,  15  et  30.  —  (3)  Eccl.  XXIV,  5;  Joan.  V,  26;  Coloss.  I,  15; 
Hebr.  I„2.  —  (4)  I.  Joan.  V,  20;  Joan.  XV,  26. 


320 


LIBER  II. 


Alius.  Scriptura  siquidem  vocat  Patrem 
alium  a  Filio,  et  Spiritum  sanctum  alium 
ab  utroque.  Quod  quidem  apertam  distinc¬ 
tionem,  et  quidem  realem  indicat.  Jo.  V. 
Filius  de  Patre  loquens :  Alius ,  inquit,  est , 
qui  testimonium  perhibet  de  me.  Et  Jo.XIY.  de 
*  Spiritu  sancto  :  Alium,  inquit,  Paracletum 
dabit  vobis.  (1).  Non  autem  diceremus  de  una 
persona,  alius  est  Marcus,  alius  Tullius,  alius 
Cicero  :  nec  de  eodem,  alius  est  Orator,  alius 
Consul,  alius  Imperator.  Est  tamen  obser¬ 
vandum  cum  S.  Fulgentio  in  lib.  de  object. 
Arian.,  Patrem,  Filium,  et  Spiritum  dici 
alium :  et  alium,  et  alium  :  non  aliud,  et 
aliud,  et  aliud  :  siquidem  aliud  distinctionem 
in  essentia,  alius  distinctionem  in  persona 
significat.  Quare  Joan.  X.  Christus  ait:  Ego 
et  Pater  unum  sumus ,  non,  aliud  sumus.  (2). 

Tertium  argumentum  sumitur  ex  particu¬ 
lis  quibusdam  denotantibus  distinctionem, 
ut  Apud,  Cum ,  In,  Et,  Proverb.  VIII.  Cum 
illo  eram  cuncta  componens.  Joan.  I.  Et  ver¬ 
bum  erat  apud  Deum.  Ibidem :  Unigenitus  equi 
est  in  sinu  Patris.  Jo.  XIV.  Ego  sum  in  Patre, 
et  Pater  in  me  est.  Mattii,  ult.  Baptizate  om¬ 
nes  in  nomine  Patris  et  Filii ,  et  Spiritus  sancti. 
Isa.  XLVIII.  Dominus  Deus  misit  me,  et  Spi¬ 
ritus  ejus.  Et  Eph.  II.  Per  ipsum  (Filium) 
habemus  accessum  in  uno  Spiritu  ad  Patrem  (3). 
Nam  si  Pater,  Filius,  et  Spiritus  sanctus  es¬ 
sent  sola  nomina,  et  non  res,  essent  omnino 
synonima,  quomodo  M.  T.  Cicero.  At  quis 
diceret,  Marcus  erat  cum  Tullio,  vel  apud 
Tullium,  vel  in  Tullio?  vel  Marcus  et  Tul¬ 
lius  hoc  fecerunt?  vel  per  Marcum  habemus 
accessum  ad  Tullium  in  Cic. 

Dicent  :  Patrem,  et  Filium,  et  Spiritum 
sanctum  non  esse  sola  nomina,  sed  Patrem 
esse  verum  Deum,  Verbum  autem  et  Spiri¬ 
tum  sanctum  esse  virtutes,  sive  attributa 
Dei  Patris  ;  ratione  tamen,  non  re  distincta 
ab  ipso.  At  nec  de  virtutibus,  seu  attributis 
ejusmodi  sententiae  vere  dici  possunt.  Quis 
enim  diceret :  sapientia  est  apud  intellectum? 
vel  sapientia  cum  intellectu  hoc  fecit?  vel 
homo  et  manus  ejus  hoc  fecerunt?  Confiten¬ 
dum  est  igitur,  aut  Scripturam  ineptissime 
loqui,  aut  veram  esse  distinctionem  inter 
Patrem,  Filium,  et  Spiritum  sanctum. 

Quartum  argumentum  ex  eo  sumitur,  quod 


Scriptura  inducit  Deum  loquentem  in  numero 
multitudinis,  vel  loquentem  de  Deo  tanquam 
de  alia  persona.  Genes.  I.  Ait  Deus ,  faciamus 
hominem  ad  imaginem  nostram.  Genes.  III. 
Eece  Adam  quasi  unus  ex  nobis  factus  est. 
Genes.  XII.  Venite  descendamus,  et  confun¬ 
damus  linguam  eorum.  Genes.  XIX.  Pluit 
Dominus  a  Domino.  Oseae  I.  Dixit  Dominus, 
salvabo  eos  in  Domino  Deo  suo.  Zach.  III. 
Dixit  Dominus  ad  Satan,  increpet  Dominus 
in  te  Satan  (4).  Et  licet  Rabbini  haec  omnia 
eludant  dicentes,  esse  phrases  linguae  etc. 
et  difficile  sit  eos  convincere  :  tamen  apud 
Catholicos  habent  suam  auctoritatem,  quia 
Patres  passim  his  argumentis  utuntur.  Et 
Concilium  Sirmiense  apud  Hilarium  lib.  de 
Synod.,  dicit  anathema  iis,  qui  aliter  expli¬ 
cant  loca  citata  ex  Genesi.  Praeterea  habe¬ 
mus  alia  loca  in  Testamento  novo,  quae  nulla 
ratione  possunt  eludi.  Joan.  X.  Ego  et  Pater 
unum  sumus.  Et  Jo.  XIV.  Ad  eum  veniemus, 
et  mansionem  apud  eum  faciemus  (5).  Nec 
enim  una  et  eadem  persona,  qu?e  plura  no¬ 
mina  vel  officia  habeat,  vere  dicere  potest 
ratione  eorum  nominum  vel  officiorum,  nos 
faciemus ,  aut  nos  veniemus.  Siquidem  facere 
et  venire  personarum  est,  non  nominum, 
aut  officiorum,  et  quis  non  rideret,  si  lege¬ 
ret  dixisse  Ciceronem  :  Ego  et  Tullius  ve¬ 
niemus  ? 

Quintum  argumentum  sumitur  ex  eo, 
quod  Scriptura  saepe  de  Deo  loquens,  terna¬ 
rio  numero  utitur.  Exod  III  .Ego  sum  qui 
sum,  qui  est  misit  me  ad  vos.  Ibidem  :  Deus 
Patrum  vestrorum  apparuit  mihi,  Deus  Abra- 
ham,  Deus  lsaac ,  Deus  Jacob.  Num  VI.  Sic 
benedicetis  filiis  Israel :  Benedicat  tibi  Domi¬ 
nus,  et  custodiat  te  :  ostendat  Dominus  faciem 
suam  tibi  et  misereatur  tui :  convertat  Dominus 
vultum  suum  ad  te,  et  det  tibi  pacem.  Deut.  VI. 
Dominus  Deus  noster  Deus  unus  est.  Psalm. 
LXVI.  Benedicat  nos  Deus ,  Deus  noster,  bene¬ 
dicat.  nos  Deus ,  et  metuant  eum  omnes  fines 
terree.  Psalm.  CXXXV.  Confitemini  Domino , 
quoniam  bonus  :  confitemini  Deo  Deorum : 
confitemini  Domino  dominorum.  Isa.  VI.  Sanc¬ 
tus,  Sanctus ,  Sanctus  Dominus  Deus  (6). 

Ubi  notandum  est  cumTheodoreto  lib.  II. 
adGraec.,  Deum  in  Testamento  veteri  no¬ 
luisse  proponere  mysterium  Trinitatis  ex- 


(1)  Joan.  V,  32;  Ibid.  XIV,  16.  —  (2)  Joan.  X,  30.  —  (3)  Prov.  VIII,  30;  Joan.  I,  2  et  18;  Joan. 
XIV,  10;  Matth.  XXVIII,  19;  Isai.  XLVIII,  16;  Eph.  II,  18.  —  (4)  Gen.  I,  26;  Ibid.  III,  22;  Ibid. 
XI,  7;  Ibid.  XIX,  24;  Ose.  I,  7;  Zach.  III,  2  —  (5)  Joan.  X,  30;  Ibid.  XIV,  23.  —  (6)  Exod.  III, 
41  et  16;  Num.  VI,  22  et  seq. ;  Deut.  VI,  4;  Psal.  LXVI,  7;  Ibid.  CXXXV,  1  et  2;  Isai.  VI,  3. 

presse,  quia  Judsei  incapaces  erant,  et  quia 
recens  exierant  de  yEgypto,  ubi  colebantur 
mulfi  Dii,  et  intraturi  erant  in  terram  Cha- 
naam,  ubi  etiam  multi  habebantur  Dii  ;  ne 
videlicet  putarent,  sibi  etiam  tres  Deos  pro¬ 
poni  colendos  :  voluisse  tamen  Deum  adum¬ 
brare  hoc  mysterium,  idque  multis  modis, 
ut  cum  in  Testamento  novo  praedicaretur, 
non  videretur  omnino  novum,  vel  repugnans 
Testamento  veteri. 

Sextum  argumentum  ex  numeris  binario 
et  ternario  in  Scriptura  expressis.  Jo.  VIII. 
In  lege  vestra  scriptum  est,  quia  duorum  homi¬ 
num  testimonium  verum  est.  Ego  sum  qui  tes¬ 
timonium  perhibeo  de  me  ipso ,  et  testimonium 
perhibet  de  me ,  qui  misit  me  Pater  :  ubi  aperte 
se  et  Patrem  duos  testes  facit.  Et  Jo.  XV.  de 
Spiritu  sancto  addit  :  Ille  testimonium  per¬ 
hibebit  de  me  :  atque  ita  sunt  tres.  Et  I.  Jo.  V. 
Tres  sunt  qui  testimonium  dant  in  coelo ,  Pa¬ 
ter ,  Verbum ,  et  Spiritus  sanctus  (1). 

Ultimo  addi  possunt  congruentiae  natura¬ 
les,  quae  non  demonstrant  Fidem,  sed  ea 
supposita  ostendunt,  id;  quod  asserimus  non 
esse  contra  rationem  :  quas  congruentias 
non  prosequar  fusius,  sed  solum  indicasse 
cententus  ero,  ne  videamur  in  ejusmodi 
rationibus  Fidei  nostrae  fundamentum  collo¬ 
care. 

Igitur  prima  est.  Summi  et  infiniti  boni 
est  se  summe  et  infinite  communicare  :  non 
autem  Deus  infinito  ac  summo  modo  se  com¬ 
municavit  in  productione  creaturarum.  Se¬ 
cunda.  Perfecta  beatitudo  comprehendit 
omnia  bona:  et  unum,  et  quidem  insigne 
bonum  est  consortium  aequalium  persona¬ 
rum.  Tertia.  Generare  sibi  simile  est  perfec¬ 
tio,  quae  non  debet  abesse  a  Deo,  qui  est 
undequaque  perfectus.  Quarta.  Melius  est 
ab  aeterno  Deum  aliquid  produxisse,  quam 
otiosum  fuisse.  Quinta.  Quia  invenitur  una 
natura  in  una  hypostasi,  ut  in  quolibet  An¬ 
gelo  ;  plures  in  pluribus,  ut  in  multis  Ange¬ 
lis  :  plures  in  una,  ut  in  homine,  ubi  duae 
naturae,  anima  et  caro,  una  spiritualis,  al¬ 
tera  corporalis;  in  unam  hypostasim  huma¬ 
nam  conveniunt  igitur  credibile  est,  esse 
quoque  unam  naturam,  id  est,  divinam  in 
pluribus  hypostasibus,  hoc  est,  in  Patre,  in 
Filio,  et  in  Spiritu  sancto.  Sexta.  Ratio  su¬ 
mitur  ex  vestigiis  quae  Deus  impressit  quo¬ 
dammodo  in  creaturis,  de  quibus  vestigiis 

(1)  Joan.  VIII.  17  et  18;  Ibid.  XV,  26;  I.  Joan. 

disserit  Sanctus  Augustinus  a  lib.  IX  de  Tri- 
nit.  usque  ad  XV. 

Itaque  res  omnes  ita  affectant  numerum 
ternarium,  ut  plane  omnia  clamare  videan¬ 
tur,  auctorem  suum  esse  Trinitatem,  quae 
omnia  fecit  in  pondere,  numero,  et  men- 
suar.  Primum  igitur  tres  solae  sunt  passio¬ 
nes  omnibus  rebus  communes,  unum,  ve¬ 
rum,  bonum.  Deinde  tota  rerum  universi¬ 
tas  distribuitur  in  partes  tres  ;  quidquid 
enim  est,  aut  spirituale  est,  aut  corporale, 
aut  mixtum  ex  utroque.  Res  spirituales  in 
tres  hierarchias  dividuntur :  singulae  hierar- 
chiae  intres  ordines:  singuli  vero  spiritus 
angelici  non  tam  vestigium,  quam  imaginem 
Trinitatis  referunt,  cum  tribus  sint  praediti 
facultatibus,  memoria,  intelligentia,  volun¬ 
tate  ;  atque  in  eis  ex  mente  nascatur  notitia, 
ex  notitia  amor  procedat.  Porro  in  rebus 
corporalibus  pene  innumerabilia  reperiun- 
tur  vestigia  Trinitatis  ;  sed  ea  persequi  ni¬ 
mis  longum,  minimeque  necessarium  hoc 
loco  esse  videtur.  Nunc  ad  argumenta  ad¬ 
versariorum  diluenda  veniamus. 


CAPUT  VII. 

Diluitur  argumentum  primum  contra  distinc¬ 
tionem  personarum  in  eadem  essentia . 

# 

Primum  argumentum  est  Valentini  Gen¬ 
tilis.  Qui  non  gignit,  nec  gignitur,  nec  pro¬ 
cedit,  non  est  verus  Deus  :  sed  unus  Deus 
in  essentiam  gignit,  nec  gignitur,  nec  pro¬ 
cedit;  ergo  unus  Deus  in  essentia  non  est 
verus  Deus :  sed  Pater,  Filius,  et  Spiritus 
sanctus  sunt  per  vos  verus  Deus ;  ergo  non 
sunt  unus  Deus  in  essentia.  Propositio  primi 
syllogismi  ita  probatur.  Nullus  est  Deus 
praeter  Patrem,  et  Filium,  et  Spiritum  sanc¬ 
tum  :  sed  Pater  gignit,  Filius  gignitur,  Spi¬ 
ritus  sanctus  procedit  ;  ergo  qui  non  gignit, 
nec  gignitur,  nec  procedit,  non  est  verus 
Deus.  Assumptio  ejusdem  primi  syllogismi 
probatur  hoc  modo.  Deus  in  essentia  nihil 
est  aliud  quam’  ipsa  essentia  communis  tri¬ 
bus  :  essentiam  autem  non  generare,  nec 


V,  7. 


22 


LIBER  II. 


•J22 


generari,  neo  procedere,  Sententiarii  do¬ 
cent. 

Ad  hoc  argumentum  Joannes  Wigandus 
lib.  cont.  nov.  Arian.,  non  potuit  responde¬ 
re,  nisi  negando  essentiam  non  generare, 
nec  generari,  quidquid  dixerint  Sententiarii : 
et  affert  hanc,  ut  ipse  quidem  putat,  demons¬ 
trationem.  Filius  Dei  est  genitus  secundum 
Scripturas  :  et  Filius  Dei  est  essentia  quae¬ 
dam  viva,  non  figmentum  secundum  Scrip¬ 
turas  ;  ergo  essentia  secundum  Scripturas 
gignitur,  et  proinde  etiam  gignit.  Quo  argu¬ 
mento  proposito  quasi  uno  ictu  omnes 
Sententiarios  prostravisset,  subjungit :  Mu¬ 
lier,  id  est,  ratio  in  Ecclesia  taceat. 

At  profecto  Wigandus  non  solvit  argu¬ 
mentum,  sed  incidit  in  gravissimum  erro¬ 
rem  :  nam  si  essentia  gignit  et  gignitur ; 
ergo  duae  sunt  essentiaB,  nec  enim  intelligi 
potest  unum  et  idem  a  scipso  produci .  Et 
ne  dicat,  hoc  non  esse  secundum  Scripturas, 
cogitet,  nos  non  aliter  probare  ex  Scripturis 
Patrem  et  Filium  esse  distinctos  ipsa  re, 
quam  quia  unus  ab  alio  producitur. 

Recte  igitur  Concilium  Lateranense  cap. 
2.  definit,  essentiam  non  gignere  nec  gigni. 
Nec  argumentum  Wigandi  aliquid  concludit, 
sed  laborat  fallacia  accidentis:  nam  Filius 
licet  includat  essentiam,  tamen  distinguitur 
ratione  ab  ea  propter  relationem,  quam  di¬ 
cit  praeter  essentiam;  et  quatenus  ab  ea 
distinguitur,  convenit  ei  generari,  quod  non 
convenit  essentiae.  Quemadmodum  Pater  in¬ 
cludit  eamdem  essentiam,  sed  distinguitur 
ab  ea  ratione  propter  relationem*paternita- 
tis,  quam  habet  praeter  essentiam ;  idcirco 
Pater  generare  dicitur,  essentia  non  dicitur. 
Similis  fallacia  esset  si  diceres  :  Homo  est 
species  :  Petrus  est  homo  ;  igitur  Petrus  est 
species.  Vel  Petrus  est  individuum  :  et  Pe¬ 
trus  est  homo;  ergo  homo  est  individuum. 

Ad  argumentum  principale  potest  distin¬ 
gui  propositio:  nam  cum  dicitur,  qui  non 
gignit,  nec  gignitur,  nec  procedit,  non  est 
verus  Deus  ;  si  vox  Deus  accipiatur  pro  per¬ 
sona  divina  in  communi,  propositio  est  ve¬ 
ra:  nam  qui  non  gignit,  nec  gignitur,  nec 
procedit,  non  est  persona  divina  :  tum  vero 
si  in  assumptione  per  unum  Deum  in  essen¬ 
tia  intelligatur  ipsa  essentia;  vera  est  etiam 
assumptio.  Sed  inde  tantum  concluditur, 
essentiam  non  esse  personam  divinam  for- 
maliter,  non  autem  concluditur,  essentiam 
non  esse  verum  Deum. 

Si  tamen  unus  Deus  accipiatur  in  assump¬ 


tione,  ut  verba  sonant,  hoc  est,  pro  personis 
in  communi,  tunc  assumptio  est  falsa.  Nam 
verum  est  dicere,  unus  Deus  in  essentia* gig¬ 
nit,  gignitur,  et  procedit.  Nam  ille  unus 
Deus  est  Pater  qui  gignit,  est  Filius  qui  gig¬ 
nitur,  et  est  Spiritus  sanctus  qui  procedit.  Si 
vero  vox  Deus  in  propositione  accipiatur  pro 
Deitate,  sicut  potest  accipi,  quia  in  Deo  non 
distinguitur  persona  a  natura;  propositio  est 
falsa,  ut  patet,  nec  probatio  concludit.  Nam 
essentia  non  est  Deus,  praeter  tres  personas : 
et  tamen  non  gignit,  nec  gignitur,  nec  pro¬ 
cedit,  quia  distinguitur  ratione  a  personis, 
quibus  proprie  convenit  gignere,  gigni  et 
procedere. 


CAPUT  VIII. 

Diluitur  argumentum  secundum. 

Secundum  argumentum  est  Transylvano- 
rum  lib.  I,  cap.  5.  Si  tres  personae  sint  unum 
in  essentia,  erit  in  Deo  quaternitas,  non  Tri¬ 
nitas  :  nam  Essentia,  Pater,  Filius,  et  Spiri¬ 
tus  sanctus  sunt  quatuor  nomina,  et  non  sy¬ 
nonyma  ;  ergo  quatuor  res  significant.  Item 
Pater,  Filius,  Spiritus  sanctus  sunt  tres  :  sed 
Essentia  nihil  est  horum ,  nam  essentia  non 
est  Pater,  quia  non  genuit,  nec  Filius,  quia 
non  est  res  genita,  nec  Spiritus ,  quia  non 
processit ;  est  igitur  quartum  aliquid. 

Praeterea  Essentia  est  fons  personarum, 
ab  illa  enim  emanant  relationes ,  et  proinde 
personae,  quae  relationibus  constituuntur  :  at 
fons,  et  rivuli  distinguuntur  realiter ;  ergo 
Essentia  distinguitur  realiter  a  tribus  perso¬ 
nis  ;  ergo  cum  illis  facit  numerum  quaterna¬ 
rium. 

Praeterea  Papistae  in  Symbolo ,  post  illa 
verba  Credo  in  unum  Deum ,  ponunt  virgulam, 
ne  cogantur  dicere  Credo  in  unum  Deum  Pa¬ 
trem  ;  ergo  distinguunt  Deum  a  Patre  :  sed 
infra  etiam  distingunt  Patrem  a  Filio , 
et  Filium  a  Spiritu  sancto ;  ergo  sunt  qua¬ 
tuor. 

Praeterea  Papistae  dicunt,  tres  personas  in 
uno  Deo  residere,  et  unum  Deum  se  in  tribus 
personis  manifestasse  :  at  quis  est  ille  Deus? 
Certe  non  Pater,  non  Filius,  nec  Spiritus  : 
nullus  enim  horum  se  in  tribus  personis 
manifestavit,  nec  in  ullo  horum  tres  per- 

sonte  resident  :  igitur  est  quartus  quidam 
Deus. 

Respondeo  :  nullam  nos  quaternitatem  in 
Deo  constituere  ;  quin  potius  anathema  di¬ 
cere  iis,  qui  quaternitatem  pro  Trinitate  co¬ 
lunt.  Nec  argumenta  proposita  uos  quidquam 
movent.  Respondemus  enim  ad  primam  ra¬ 
tionem  :  illa  nomina  non  esse  synonyma, 
nec  tamen  significare  quatuor  res,  sed  unam 
tantum,  si  de  re  absoluta  dicatur  :  vel  tres 
tantum,  si  de  relativis  :  id  quod  indicare  vi¬ 
detur  Augustinus  lib.  I,  de  doctr.  Christ. 
c.  5.  cum  ait :  «  Res,  quibus  fruendum  est, 
Pater,  et  Filius ,  et  Spiritus  est ,  eademque 
Trinitas  una  quaedam  summa  res.  »  Sed 
apertius  Anselmus  lib.  de  Incarnat.  Yerb. 
cap.  3.  docet,  tres  personas  esse  tres  res,  et 
unam  rem  :  tres  res  relativas  ,  et  unam  ab¬ 
solutam.  Nec  est  insolitum  plura  nomina  non 
synonyma  significare  unum ,  sed  diverso 
modo. 

Dices  :  si  ista  nomina  significant  unam 
rem  absolutam,  et  tres  relativas  ;  ergo  sig¬ 
nificant  quatuor  res.  Respondeo  :  nullam 
esse  consequentiam,  nam  res  illa  absoluta 
non  distinguitur  re,  sed  ratione  tantum  ab 
illis  tribus  relativis;  proinde  in  Deo  est  uni¬ 
tas  essentiae,  est  Trinitas  personarum,  nulla 
vero  quaternitas  est. 

Ad  secundam  dico  :  Essentiam  esse  illa 
tria,  et  illa  tria  esse  Essentiam.  Quod  autem 
Essentia  non  generet,  et  Pater  generet ,  non 
arguit  distinctionem  realem,  sed  rationis 
tantum.  Nam  etiam  homo  et  humanitas  sunt 
una  res,  et  tamen  homo  generat,  humanitas 
non  generat. 

Ad  tertiam,  nego  Essentiam  esse  fontem 
personarum,  aut  relationum  :  nam  personae 
a  personis  producuntur,  relationes  autem 
non  producuntur,  ut  relationes  sunt,  sed  per 
se  consequuntur  ad  productionem  supposi¬ 
torum.  Vide  S.  Thomam  1.  p.  q.  XL.  art.  4 
et  in  1.  sent.  dist.  27.  quaest.  1.  art  3.  Imo 
Augustinus  lib.  IY,  Trinit.  cap-.  20 ,  contra¬ 
rio  modo  loquitur  cum  dicit,  Patrem  esse 
principium  totius  Divinitatis  :  ubi  tamen  non 
vult  dicere,  Divinitatem  produci,  sed  Patrem 
esse  principium  omnium  divinarum  perso¬ 
narum  ;  quandoquidem  Filium  producit  per 
generationem ,  et  Spiritum  sanctum  per  spi¬ 
rationem  :  ipse  autem  a  nulla  persona  aut 
gignitur,  aut  spiratur. 

Ad  quartam  de  Symbolo  dico  :  illud  argu¬ 
mentum  militare  contra  Benedictum  Ara¬ 
tium  Zwinglianum.  Ille  enim  in  hist.  de  sup- 


plic.  Valent.  Gentil.  cap.  6  et  11.  cum  nesci¬ 
ret  respondere  ad  argumentum  Gentilis,  qui 
probabat  solum  Patrem  esse  unum  Deum, 
quia  in  Symbolo  dicitur  Credo  in  unum  Deum 
Patrem ;  opem  imploravit  virgulae  unius , 
quam  inserendam  esse  dixit  inter  Deum  ,  et 
Patrem. 

Caeterum  Catechismi  Catholici  non  habent 
istam  virgulam  ,  et  Patres  veteres  exponen¬ 
tes  Symbolum,  semper  legerunt  unum  Deum 
Patrem,  ut  Irenams  lib.  I,  cap.  2.  Cyrillus 
catech.  7.  Ruffinus  explicat.  Symb.  et  alii. 
Quamquam  etiamsi  distingueremus  Deum  a 
Patre  per  interjectam  virgulam,  non  prop- 
terea  introduceretur  quaternitas  :  nam  ibi 
Deus  distingueretur  a  Patre ,  ut  significare¬ 
tur  nomine  Dei  non  comprehendi  solum  Pa¬ 
trem,  sed  etiam  Filium  et  Spiritum  sanctum. 
Quemadmodum  autem  vocari  Patrem  in 
Symbolo  unum  Deum  non  repugnat  Filii  Di¬ 
vinitati  ,  supra  non  3emel  est  explicatum  ; 
praesertim  cum  in  eodem  Symbolo  dica¬ 
tur  Filius  unicus  Dominus  noster ,  nec 
lamen  ullus  neget  Patrem  quoque  esse 
unicum  Dominum  nostrum.  Quamvis  enim 
Catechismi,  ut  plurimum,  legant,  et  in  Jesum 
Christum  Filium  ejus,  unicum,  Dominum 
nostrum,  tamen  Ruffinus ,  in  Expositione 
Symboli  scribit,  illud,  unicum,  posse  referri 
tum  ad  Filium  ejus,  tum  ad  Dominum  nos¬ 
trum.  Vere  enim  Christus  et  est  Filius  Dei 
unicus,  et  unicus  Dominus  noster. 

At  quintam  respondeo  :  cum  Deum  dici¬ 
mus  se  manifestasse  in  tribus  personis,  velle 
nos  dicere,  Deum  esse  tres  personas  ,  et  hoc 
nobis  revelatum  esse  divinitus.  Quando  pe¬ 
tunt,  quis  est  ille  Deus  ?  an  Pater?  an  Filius? 
Respondeo  :  est  Divinitas  ,  sive  est  Trinitas, 
sive  est  Pater,  et  Filius,  et  Spiritus  sanctus; 
quidquid  enim  horum  respondeatur,  rectis¬ 
sime  respondebitur.  Pari  ratione  qui  dicunt, 
si  qui  tamen  Catholicorum  ita  dicunt,  tres 
personas  in  uno  Deo  residere,  nihil  aliud 
significare  volunt,  quam  tres  personas  unius 
esse  Deitatis,  unius  essentiae  ,  unius  naturae, 
nec  de  verbis,  cum  res  constat,  controversia 
facienda  est,  ut  Augustinus  bene  monuit  1. 1, 
retract.  cap.  15. 

CAPUT  IX. 

Diluitur  argumentum  tertium. 

Tertium  argumentum.  Pater  est  ingenitus, 
et  Filius  genitus ;  ergo  non  sunt  unus  Deus, 
alioqui  unus  Deus  erit  genitus,  et  non  geni¬ 
tus,  quse  implicant  contradictionem.  Item. 
Generabile  et  ingenerabile  differunt  plus- 
quam  genere,  sicut  corruptibile  et  incorrup¬ 
tibile  ;  ergo  Pateret  Filius  differuntplusquam 
genere. 

Item.  Vel  genitum  et  ingenitum  sunt  acci¬ 
dentia  vel  substantiae.  Si  primum  ;  ergo  in 
Deo  sunt  accidentia  :  si  secundum;  ergo  Pa¬ 
ter  et  Filius  differunt  substantialiter. 

Respondeo  ad  primam  rationem  :  si  utra¬ 
que  propositio  sit  affirmativa,  utraque  est 
vera,  et  nulla  est  contradictio.  Nam  Deus  est 
genitus  ,  et  Deus  ingenitus  non  sunt  contra¬ 
dictoriae,  quia  in  prima  propositione  Deus 
accipitur  pro  Filio,  in  secunda  pro  Patre. 
At  si  fiat  altera  negativa  hoc  modo,  Deus 
est  genitus  et  Deus  non  est  genitus  :  vel 
sic,  Deus  genuit,  Deus  non  genuit,  sunt 
contradictoriae ,  sed  prima  est  vera  ,  se¬ 
cunda  est  falsa.  Ratio  est ,  quia  nomen 
Deus  absolute  accipitur  pro  personis  indis¬ 
tincte  :  sed  quando  dicitur,  Deus  genuit,  vel 
Deus  est  genitus,  ratione  praedicati  notiona- 
lis  restringitur  subjectum  Deus  ad  unam 
certam  personam.  Et  sic  est  verum,  Deus 
genuit,  quia  restringitur  nomen  Deus  ad  Pa¬ 
trem.  At  quando  est  negativa,  subjectum  non 
restringitur  per  praedicatum,  quia  tunc  nihil 
asseritur,  sed  negatur.  Itaque  cum  dicitur, 
Deus  non  generat,  vel  Deus  non  est  genitus, 
est  sensus ,  nulla  persona  divina  generat, 
nulla  est  genita  ;  quae  sunt  falsa. 

Ad  secundam  respondeo  :  generabile  per 
motum  differre  genere  ab  ingenerabili  :  tale 
enim  generabile  natura  sua  est  corruptibile  : 
at  generabile  sine  motu  et  mutatione,  non 
necessario  differt  ab  ingenerabili.  Sed  faci¬ 
lius  potest  responderi  :  generabile  et  inge¬ 
nerabile  tum  solum  differre  genere,  cum  na¬ 
tura  ejus  quod  generatur  per  generationem 
producitur  :  non  autem  cum  solum  commu¬ 


nicatur  uni  ab  alio.  Porro  Filium  dici  geni¬ 
tum,  non  quod  natura  ipsa  ejus  genita  sit  , 
seu  producta,  sed  quod  eam  Filius  a  Patre 
per  generationem  acceperit.  Itaque  non  dis¬ 
tinguitur  Filius  a  Patre  natura,  sed  solum 
quoad  modum  naturam  illam  habendi.  Sicut 
Adam  ex  nullo  homine  est  productus,  Eva  ex 
solo  Adamo,  Cain  ex  Adamo  et  Eva  ;  et  ta¬ 
men  erant  omnes  tres  ejusdem  naturae  spe¬ 
cificae.  Quod  exemplum  affert  Justinus  de 
rect.  Fid.  confess.  Nazianzenus  lib.  V.  de 
Theol.  Damascenus  lib.  I,  c.  9.  et  Augustinus 
lib.  I  et  II  contra  Max. 

Ad  tertiam  dico  :  genitum  et  ingenitum 
nec  esse  substantias  ,  nec  accidentia  ;  nam 
ingenitum  est  negatio  quaedam  processionis, 
genitum  autem  dicit  relationem ;  ut  etiam 
paternitas,  ac  spiratio  tam  activa,  quam  pas¬ 
siva  relationes  sunt.  Relationes  autem  divi¬ 
nae  sunt  quidem  rationes  substantiales,  et 
realiter  ipsa  Dei  substantia;  tamen  ut  distin¬ 
guuntur  ratione  ab  essentia,  non  dicunt  sub¬ 
stantiam,  quia  relatio  ut  relatio  non  est  sub¬ 
stantia  :  nec  dicunt  accidens,  quia  in  Deo 
nullum  est  accidens.  Ita  respondit  Augusti¬ 
nus  lib.  V,  Trin.  cap.  3,  4  et  o,  ubi  eleganter 
argumentum  retorquet  in  Arianos  :  nam  cum 
dicitur  :  Ego  et  Pater  unum  sumus  (I) :  unum- 
ne,  inquit,  dicuntur  Pater  et  Filius  secundum 
substantiam,  aut  secundum  accidens  ?  Si 
primum;  ergo  sunt  ejusdem  substantiae  Pa¬ 
ter  et  Filius  :  si  secundum  ;  ergo  in  Deo  sunt 
accidentia.  Et  concludit  tandem  his  verbis  : 
haec  non  secundum  substantiam  dicuntur, 
sed  secundum  relativum,  quod  tamen  relati¬ 
vum  non  est  accidens.  Vide  etiam  S.  Thom. 
in  1.  q.  XXVIII,  art.  2,-  ubi  docet,  in  Deo  esse 
duo  praedicamenta  secundum  proprii  generis 
rationem,  substantiam,  et  relationem. 

Sed  dices.  Si  ad  essentiam  et  substantiam 
Dei  non  pertinet  esse  genitum  vel  ingenitum, 
quomodo  non  accidit  hoc  illi  ?  Respondeo 
cum  Augustino  ibidem  :  Deo  nihil  accidere 
posse,  nam  omne  accidens  compositionem 
dicit,  et  mutationem.  Unde  concedendum 
est,  Deo  esse  proprium,  naturale  et  necessa¬ 
rium  simpliciter  ut  sit  Pater,  Filius ,  et  Spi¬ 
ritus  sanctus  ,  et  proinde  quod  una  persona 
sit  ingenita,  alia  genita,  alia  procedens  :  sic 
tamen  haec  sunt  naturalia  et  necessaria  Deo, 
ut  non  sint  proprie  et  formaliter  de  essentia 
ejus.  Quomodo  in  rebus  creatis,  naturale  est 
animali  et  necessarium  esse  rationale  vel  ir- 

CAPUT  X. 


rationale,  et  tamen  neutram  est  de  essentia 
ejus  :  cum  tamen  e  contrario  animal  sit  de 
essentia  utriusque,  id  est,  tam  hominis,  quam 
bruti.  Ita  igitur  essentia  divina  essentialiter 
includitur  in  relationibus  :  nihil  enim  est  in 
Deo,  quod  non  sit  essentialiter  Deus;  alioqui 
esset  essentialiter  creatura  :  at  contra  ipsa 
relatio  non  includitur  essentialiter  in  essen¬ 
tia,  nec  tamen  accidit  ei,  ut  dictum  est.  Quin 
potius  clarius  hoc  cernitur  in  nostro  propo¬ 
sito  :  nam  paternitas,  filiatio ,  et  spiratio  re¬ 
lationes  sunt;  relatio  autem  secundum  suam 
formalem  rationem  abstrahit  a  substantia  et 
accidente,  nam  in  Deo  relatio  est  substantia, 
in  creaturis  est  accidens.  Vide  S.  Thomam 
\.  p.  q.  XXVIII,  art.  1,  et  de  pot.  q.  VIII, 
art.  5,  etFranc.  Ferrarien.  inIV.cont.  Gent. 
c.  14.  non  procul  a  fine. 


caput  x. 


Diluitur  argumentum  quartum . 

Quartum  argumentum.  Generare  est  sum¬ 
ma  perfectio  in  vivente  :  hanc  autem  perfec¬ 
tionem  Pater  habet,  Filius  non  habet ;  non 
igitur  est  Filius  aequalis  Patri,  proinde  non 
sunt  ejusdem  naturae  Pater  et  Filius,  et  quod 
inde  sequitur,  non  suntplures  personae  ejus¬ 
dem  essentiae  in  Deo.  Et  confirmatur.  Quia 
productum  dicit  intrinsece  dependentiam  ab 
alio,  et  posterius  est  eo  a  quo  producitur,  si 
non  tempore,  certe  natura  :  at  verus  Deus 
est  ens  ex  se  independens,  et  necessarium,  et 
nulla  re  posterius ;  igitur  Filius  non  est  ve¬ 
rus  Deus,  cum  sit  productus,  et  a  Patre  in 
esse  dependeat. 

Respondeo  :  generare  dicere  perfectionem, 
sed  minime  eam  deesse  Filio.  Est  enim  in 
Filio  omnis  perfectio  activae  generationis, 
licet  ipsa  activa  generatio  in  Filio  non  sit, 
quia  non  est  opus  :  nam  omnem  perfectio¬ 
nem  quam  habet  generatio  ,  ab  essentia  ha¬ 
bet  :  essentiam  autem  totam  etiam  Filius 
habet.  Id  quod  facilius  intelliget,  qui  obser¬ 
vaverit,  quod  sicut  principium  quo  genera¬ 
tionis  activae  est  essentia  divina,  et  ideo  ge¬ 
neratio  activa  est  infinitae  perfectionis;  ita 
terminus  quo  generatiois  passivae  est  essentia 
divina,  et  ideo  illa  etiam  infinitae  perfectio¬ 


nis,  imo  ejusdem  prorsus  infinitae  perfectionis 
est. 

Dices  :  si  terminus  quo  generationis  divi¬ 
nae  est  essentia  ;  ergo  essentia  generatur  sal¬ 
tem  per  accidens.  Respondeo  :  nullam  esse 
consequentiam;  nam  in  creaturis  natura  quae 
est  terminus  quo,  per  accidens  generatur, 
quia  non  communicatur  natura  Filio  eadem 
numero  cum  ea  quae  in  Patre,  sed  alia  quae¬ 
dam  nova,  quae  quia  nisi  producatur  non 
est;  ideo  producitur,  ut  communicari  possit. 
At  essentia  divina  una  numero  est  in  Patre, 
et  communicatur  Filio;  ideo  per  generatio¬ 
nem  minime  producitur. 

Ad  confirmationem  respondeo  :  in  creatu¬ 
ris  dependere  Filium  a  Patre  ,  quia  accipit 
aliam  numero  naturam  ab  illa  quam  habet 
Pater  :  in  divinis  autem  non  esse  ejusmodi 
dependentiam,  quia  eadem  natura,  quae  ex  se 
est  simpliciter  independens,  communicatur 
a  Patre  Filio,  idque  naturaliter,  et  necessa¬ 
rio  ;  unde  solum  est  relatio  mutua  Patris  ad 
Filium,  et  contra,  sed  sine  ulla  dependentia 
in  esse. 

Pari  ratione  negandum  est,  omne  produc¬ 
tum  necessario  esse  posterius  :  solum  enim 
productio  per  se  requirit  ordinem  inter  pro¬ 
ducentem,  et  productum  ,  sed  non  {friorita- 
tem,  nisi  per  accidens  in  creaturis,  ubi  nova 
natura  ex  non  esse  deducitur  ad  esse.  At 
inter  personas  divinas  non  potest  ulla  esse 
prioritas,  et  posterioritas,  cum  nihil  habeant 
istae  personse  ,  nisi  essentiam  et  relationem, 
et  essentia  sit  una  et  eadem  in  omnibus  :  re¬ 
lationes  autem  id  requirant,  ut  sint  simul 
natura. 


CAPUT  XI. 

Diluitur  argumentum  quintum . 

Quintum  argumentum.  Quando  Filius  ge¬ 
nitus  est,  vel  erat,  vel  non  erat.  Si  erat ; 
quare  genitus  est?  Si  non  erat;  ergo  ali¬ 
quando  Filius  non  fuit ;  ergo  non  est  verus 
Deus  ;  ergo  non  sunt  plures  personse  ejusdem 
essentiue . 

Item.  Vel  Filius  semper  gignitur,  velsem- 
per  est  genitus,  vel  aliquando  gignebatur,  et 
aliquando  fuit  genitus  :  si  semper  gignitur; 
nunquam  terminum  et  perfectionem  ultimam 

assequetur  :  si  semper  fuit  genitus ;  quo 
pacto  ad  terminum  sine  via  pervenit?  si  ali¬ 
quando  gignebatur,  et  aliquando  fuit  geni¬ 
tus;  non  semper  eodem  modo  se  habuit,  sed 
mutatus  est,  quae  omnia  absurda  sunt  in  Deo  : 
non  igitur  in  Deo  plures  personae  asserendae 
sunt. 

Item.  Vel  Filius  praefuit  in  Patre  actu,  vel 
potentia,  vel  nullo  modo  :  si  actu  ;  ergo  fuit 
antequam  gigneretur  ;  si  potentia ;  ergo  in 
Deo  est  potentia  passiva  :  si  nullo  modo ;  er¬ 
go  ex  nihilo  factus  est. 

Respondeo  ad  rationem  primam  cum  Ba- 
silio  lib.  II  in  Eunom.,  negandum  esse,  Fi¬ 
lium  fuisse  antequam  gigneretur ,  et  conce¬ 
dendum  fuisse  cum  gigneretur  :  nec  sequi¬ 
tur,  frustra  genitum  esse ;  id  enim  frustra 
fieret,  imo  nec  posset  fieri,  quod  esset  an¬ 
tequam  fieret  :  quod  autem  est  dum  fit,  non 
frustra  fit ;  certe  in  rebus  creatis  momenta 
temporis  et  sunt  cum  fiunt,  et  fiunt  cum  sunt. 
Nec  etiam  sequitur,  Filium  non  semper  fuis¬ 
se,  si  negetur  fuisse  antequam  gigneretur  : 
nam  semper  genitus  est,  atque  ita  semper 
etiam  fuit. 

Ad  secundum  Calvinus  lib.  I,  Instit.  c.  13, 
§.  ult.  respondet  :  Filium  semel  genitum 
fuisse,  nec  jam  generari ;  dicit  enim,  stulte 
fingi  in  Deo  continuum  actum  generandi.  Sed 
profecto  Calvinus  repugnat  Augustino  in  ep. 
174.  ad  Pascent,  cap.  4.  qui  sic  ait :  «  Sem¬ 
per  gignit  Pater,  et  semper  nascitur  Filius.  » 
Et  rationem  affert  optimam,  quia  si  Paler 
aliquando  genuit,  et  postea  destitit;  ergo  ali¬ 
quando  etiam  ccepit  gignere,  et  antea  non 
gignebat  ;  ergo  Filius  non  est  aeternus.  Idem 
tamen  Augustinus  lib.  LXXXIII  qusestion. 
quffist.  37.  et  Greg.  lib.  XXIX,  Moral.  c.  1. 
dicunt  :  melius  dici  Filium  Dei  semper  na¬ 
tum,  quam  semper  nasci ;  nam  etiamsi  sem¬ 
per  durat  actus  generandi,  et  nascendi,  ta¬ 
men  semper  etiam  est  perfectus,  et  consum¬ 
matus. 

Ad  argumentum  ergo  dico  in  generatione 
divina  esse  quidquid  perfectionis  est  in  via 
et  in  termino  generationis,  remota  imperfec¬ 
tione.  In  via,  quae  exprimitur  per  vocem 
Nascitur  invenitur  perfectio  ipsius  actus  nas¬ 
cendi,  et  imperfectio  carentiae  termini ;  in 
termino,  qui  exprimitur  per  vocem  Natus  est 
invenitur  perfectio  ipsius  rei  producta; ,  sed 
deest  perfectio  actus  nascendi.  In  Deo  ergo 
semper  est  nativitas  ,  sed  perfecta  :  semper 
enim  Filius  Dei  nascitur,  sed  perfectus.  Et 
hoc  est  semper  natum  esse. 


Ad  tertiam  respondeo  :  rem  aliquam  dici 
esse  in  potentia  dupliciter.  Uno  modo  in  po¬ 
tentia  activa  agentis,  et  hoc  proprie  convenit 
suppositis  quae  producuntur  :  altero  modo  in 
potentia  passiva  materiae,  et  hoc  convenit 
formae ;  non  enim  suppositum  educitur  de 
potentia  materiae,  sed  forma.  Jam  ergo  si 
consideres  ipsum  suppositum  Filii,  praefuit 
in  potentia  activa  Patris  ,  et  hoc  nullam  po-* 
nit  in  Deo  imperfectionem  :  nam  potentia 
passiva  imperfectionem  dicit,  activa  perfec¬ 
tionem.  Si  respicias  formam  Filii,  id  est,  es¬ 
sentiam  ejus,  quam  Paulus  Philipp.  II. «vo¬ 
cat  formam  Dei ,  illa  praefuit  actu  in  Patre, 
non  in  potentia,  quia  est  communis  utri¬ 
que. 

Ad  argumentum ,  cum  dicitur  :  si  praefuit 
actu  ;  ergo  fuit  antequam  fieret ;  respondeo: 
non  esse  factam  ipsam  formam,  sed  commu¬ 
nicatam  ;  nec  est  absurdum,  imo  necessa¬ 
rium,  ut  praeexisteret  quae  communicanda 
erat.  Intelligenda  autem  sunt  haec  omnia, 
quae  sonant  prioritatem,  secundum  modum 
nostrum  intelligendi :  nam  quod  ad  rem  atti¬ 
net,  nulla  est  prioritas,  sed  Pater  semper 
actu  genuit,  ac  gignit  Filium. 


CAPUT  XII. 

Diluitur  argumentum  sextum. 

Sextum  argumentum-.  Aut  persona  in  Deo 
est  finita,  aut  infinita  :  si  infinita ;  ergo  una 
tantum  :  si  finita ;  ergo  infinitae  personae 
deberent  esse  ,  ut  respondeant  infinitati  es¬ 
sentiae. 

Praeterea  :  multiplicatio  suppositorum  vel 
est  necessaria  ad  conservationem  speciei, 
vel  ut  unum  suppositum  perficiatur  ex  alte¬ 
ro  :  at  Deus,  cum  sit  aeternus,  non  eget  con-. 
servatione,  nec  perfectione  ,  cum  sit  perfec¬ 
tissimus. 

Denique  :  vel  persona  ut  persona  dicit  per¬ 
fectionem,  vel  non.  Si  dicit  perfectionem ; 
ergo  una  perfectio  est  in  una  persona,  quae 
non  est  in  alia  ;  et  cum  illa  non  sit  accidens, 
erit  substantialis  perfectio  in  una ,  et  non  in 
alia.  Si  vero  persona  ut  persona  non  dicit 
perfectionem  ;  ergo  perfectior  erit  persona 
humana,  quam  divina  :  nam  humanam  cer¬ 
tum  est  dicere  perfectionem.  Respondeo  : 

personam  divinam  ut  talem  esse  infinitam  , 
et  proinde  dicere  summam  perfectionem.  Ad 
argumentum  autem  respondeo  :  non  posse 
inde  colligi ;  ergo  una  tantum  est  persona  : 
sed  hoc  solum  ;  ergo  una  est  perfectio  om¬ 
nium  personarum  :  est  enim  una  et  eadem 
infinita  perfectio  in  omnibus  personis,  sed 
non  eodem  modo  ;  in  Patre  enim  illa  per¬ 
fectio  est  paternitas,  in  Filio  filiatio  etc. 

Ad  secundum  dico  :  multiplicari  supposita 
in  divinis,  non  ad  conservationem  speciei, 
nec  ad  perficiendum  unum  ex  alio,  sed  quia 
id  postulat  natura  rei  intelligentis,  quse  duos 
habet  modos  producendi  aliquid  intra  seip- 
sam,  videlicet,  cognitionem,  et  amorem. 
Quae  etiam  est  ratio  cur  sint  tres  persons 
tantum,  et  non  plures,  nec  pauciores  :  una 
enim  esse  debet  producens,  non  producta  : 
alia  producta  per  cognitionem  :  alia  producta 
per  amorem. 

Ad  tertium  dico  :  eamdem  perfectionem 
dicere  omnes  personas,  sed  alio  modo. 

Quaeres  fortasse  :  an  ille  modus,  id  est,  an 
illa  relatio  dicat  perfectionem.  Respondeo  : 
relationem  in  genere  sumptam  non  dicere 
perfectionem ,  cum  abstrahat  ab  ente  reali, 
et  rationis  ;  tamen  relationem  realem  per¬ 
fectionem  dicere,  et  relationem  divinam  in¬ 
finitam  perfectionem  :  non  tamen  aliam  per¬ 
fectionem  dicere  hanc  divinam  relationem, 
aliam  illam,  sed  omnes  eamdem,  quse  est  di¬ 
vina  essentia. 


CAPUT  XIII. 


Diluitur  argumentum  septimum. 


Septimum  argumentum.  Intellectus  divi¬ 
nus  et  voluntas  idem  sunt,  et  similiter  intel¬ 
lectio  et  volitio;  ergo  etiam  Verbum  et 
Amor,  id  est,  Filius,  et  Spiritus  sanctus  :  ab 
uno  enim  non  procedit  nisi  unum. 

Praeterea  intelligens  in  Deo  ,  et  intellectio 
idem  sunt,  et  similiter  amans  et  amor ;  ergo 
Pater  et  Filius  non  distinguuntur  inter  se, 
nec  a  Spiritu  sancto.  . 

Denique  aut  Filius  intelligit ,  aut  non  :  si 
intelligit ;  ergo  producit  notitiam  seu  ver¬ 
bum  :  si  non  intelligit ;  ergo  Verbum  non  est 
Deus,  nec  enim  Deus  esse  potest ,  qui  nihil 
intelligit.  Idem  de  Spiritu  sancto  dici  pot¬ 


est.  Nam  si  amat ,  producit  amorem  ;  ergo 
aut  se,  aut  alium  :  si  non  amat,  non  est 
Deus ;  nec  enim  Deus  actu  voluntatis  carere 
potest. 

Respondeo  ad  primam  rationem  :  minorem 
distinctionem  requiri  in  principiis  ,  quam  in 
terminis,  ut  planum  est  ex  eo,  quod  unus 
Deus  tot  genera  rerum  creavit ,  animus  no's- 
ter  tot  conceptus  parit,  unus  truncus  tot  ra¬ 
mos  producit ;  ex  quo  fit,  ut  satis  sit  dis¬ 
tinctio  rationis  inter  intellectum  et  volunta¬ 
tem,  ad  hoc  ut  habeant  terminos  re  distinc¬ 
tos. 

Ad  secundam  dico  :  inde  solum  probari, 
Patrem,  Filium,  et  Spiritum  sanctum  esse 
unum  in  essentia.  Nam  in  Deo,  intelligens, 
seu  potius  dicens,  et  verbum  idem  sunt,  ex¬ 
cepta  relatione  producentis  et  producti  :  et 
amans  et  amor  idem  sunt ,  excepta  rela¬ 
tione  producentis  amorem ,  et  amoris  pro¬ 
ducti. 

Ad  tertiam  dico  :  Filium  intelligere,ettamen 
non  producere  notitiam,  et  Spiritum  sanctum 
amare,  et  tamen  non  producere  amorem;  est 
enim  observandum  intelligere  et  producere 
notitiam,  ut  etiam  amare  et  producere  amo¬ 
rem,  esse  idem  re,  sed  distingui  ratione. 
Nam  intelligere  et  amare  dicunt  ordinem  ad 
objectum,  id  est ,  ad  rem  qum  intelligitur  et 
amatur  :  at  producere  notitiam  et  amorem, 
dicit  ordinem  ad  rem,  qum  producitur,  hoc 
est,  ad  ipsam  notitiam,  et  amorem:  sic  etiam 
notitia  et  verbum  sunt  idem,  sed  distinguun¬ 
tur  ratione.  Nam  notitia  dicit  ordinem  ad  ob¬ 
jectum,  verbum  autem  ad  dicentem.  Jam 
ergo  Pater  est  intelligens  cum  utroque  ordi¬ 
ne  ;  et  ideo  est  etiam  producens  :  Filius  est 
intelligens,  sed  cum  primo  ordine  et  non 
cum  secundo,  quia, habet  oppositum  ordi¬ 
nem.  Unde  ipse  non  est  dicens,  seu  produ¬ 
cens  verbum. 

Pari  ratione,  Pater  est  notitia,  sed  non 
verbum;  Filius  est  notitia  et  verbum,  quia 
habet  ordinem  producti,  quem  non  habet 
Pater.  Hinc  S.  Augustinus  lib.  NV,  Trinit. 
c.  14.  «  Sciunt,  inquit,  invicem  Pater  et  Fi¬ 
lius,  sed  ille  gignendo ,  iste  nascendo.  »  Si¬ 
militer  Spiritus  sanctus  intelligit ,  et  est  ipsa 
notitia,  sed  sine  relationibus  producentis,  aut 
producti.  Unde  neque  est  dicens,  neque  ver¬ 
bum.  Idem  dico  de  amore  :  nam  Pater  et 
Filius  amant  cum  relatione  producentis  amo¬ 
rem  :  Spiritus  sanctus  amat ,  sed  cum  rela¬ 
tione  amoris  producti. 

CAPUT  XIV. 

Diluitur  argumentum  octavum. 

V. 

Octavum  argumentum.  In  Deo  nihil  est 
nisi  essentia  et  relatio  :  sed  neutrum  gene¬ 
rat,  aut  generatur ;  ergo  nihil  in  Deo  gene¬ 
rat,  et  nihil  generatur ;  non  igitur  sunt  in  Deo 
plures  personae. 

Item.  Verus  Filius  debet  produci  similis 
gignenti  :  sed  verbum  non  est  simile  gig¬ 
nenti  sed  objecto,  ut  notum  est;  igitur  non 
est  Verbum  Dei  verus  Filius  Dei,  proinde  nec 
ejusdem  essentiae  cum  Deo. 

Item.  Spiritus  sanctus  aut  producitur  si¬ 
milis  Deo  Patri  in  essentia,  aut  dissimilis  : 
non  similis,  quia  esset  Filias,  et  tunc  non 
esset  Verbum  unigenitus  Filius;  ergo  dissi¬ 
milis;  ergo  non  est  verus  Deus;  ergo  non 
sunt  tres  personae  unus  verus  Deus. 

Respondeo  ad  primam  rationem  :  non  es¬ 
sentiam,  nec  relationem  seorsim  sumptam 
gignere,  aut  gigni,  sed  constitutum  ex  utro¬ 
que.  Itaque  constitutum  ex  essentia  et  pater¬ 
nitate  gignit,  et  constitutum  ex  essentia  et  fi¬ 
liatione  gignitur  :  quemadmodum  etiam  in 
creaturis  non  gignit  essentia,  nec  subsisten¬ 
tia,  sed  persona  ipsa  principium  est  quod 
gignit,  essentia  est  principium  quo  gignit, 
subsistentia  est  conditio  sine  qua  non  gigne¬ 
ret. 

Ad  primam  confirmationem ,  quae  erat 
ejusmodi  :  Verbum  non  est  simile  intelli- 
genti,  sed  rei  intellectae  ;  ergo  non  est  Filius 
intelligentis.  Respondeo  :  Deum  intelligendo 
seipsum  producere  verbum  ,  et  proinde  rem 
intellectam  cui  verbum  est  simile,  esse  ipsum 
Deum  qui  producit  verbum. 

At  inquies  :  Verbum  non  est  simile  Deo  ut 
intelligenti,  sed  ut  intellecto  :  at  Deus  non 
gignit  ut  intellectus,  sed  ut  intelligens ;  ergo 
Verbum  non  est  simile  gignenti,  proinde  nec 
est  Filius.  Praeterea,  Filius  vel  est  similis 
Patri  in  essentia  ,  vel  in  proprietate  :  non  in 
essentia,  quia  in  essentia  est  idem  :  non  in 
proprietate,  quia  in  illa  est  dissimilis  ;  ergo 
nullo  modo  est  similis. 

Respondeo  :  Patrem  debere  producere  Fi¬ 
lium  sibi  similem  in  essentia,  non  similem  in 
relatione  producentis,  quia  non  producit  Pa¬ 
trem  suum,  sed  Filium  suum ;  et  ideo  Ver¬ 


bum  non  debet  esse  simile  Patri  ut  Pater  est 
dicens,  sed  ut  Pater  habet  talem  naturam, 
quod  dicendo  exprimitur. 

Ad  illud  autem,  quod  addebatur  :  Filius 
Patri  in  essentia  est  idem ;  ergo  non  similis. 
Respondeo  esse  eumdem  et  esse  similem  :  . 
nam  quatenus  uterque  habet  illam  essen¬ 
tiam,  sunt  idem  in  essentia  :  tamen  quatenus 
ipsi  sunt  duo  distincti,  et  conveniunt  in  illa 
essentia,  sunt  similes  in  essentia.  Unde  cum 
Ariani  vellent  Filium  dicere  og oious-tov  Patri, 
non  ogoouo-iov,  Patres  responderunt,  posse 
quidem  dici  optoiio-tov,  sed  non  debere  ne¬ 
gari  6goou(7tov.  Vide  Hilarium  lib.  de  Synod. 
prope  fin. 

Ad  postremam  rationem  quae  erat  de  Spi¬ 
ritu  sancto,  respondeo  :  Spiritum  sanctum 
similem  produci  in  essentia  Patri,  et  Filio  : 
nec  tamen  esse  Filium,  cujus  rei  causa  non 
est  usque  adeo  certa.  Scriptura  siquidem 
rem  docuit,  causam  tacuit,  non  in  hac  re  so¬ 
lum,  sed  in  multis  etiam  aliis,  ut  sempernos 
exerceat  et  humiles  discipulos  habeat.  Vide 
Athanasium  in  epist.  ad  Serapion.  Greg.  Na- 
zianz.  lib.  V.  de  Theol.  ;  Basii,  lib.  III.  in 
Eunom. ;  Damasc.  lib.  I,  cap.  10. ;  August. 
lib.  V,  Trinit.  cap.  27.  lib.  III,  cont.  Maxim, 
cap.  14.  et  Tract.  99.  in  Jo.,  qui  docent  rem 
esse  alti  orem,  quam  ut  a  nobis  perfecte  in- 
telligi  possit.  Quamvis  Augustinus  duas  ra¬ 
tiones  excogitaverit,  q.uae  utcumque  animo 
quaerentis  satisfacere  possunt.  Ait  enim  1.  V 
de  Trinit.  cap.  14.  ideo  Spiritum  sanctum 
non  esse  Filium,  quia  non  procedit  quomodo 
natus,  sed  quomodo  datus.  Addit  vero  1.  XV, 
cap.  26.  propterea  quoque  non  posse  vocari 
Filium,  quia  procedit  ex  duobus,  qui  nec  duo 
Patres  dici  possunt,  nec  alter  pater,  alter 
mater. 

Clarius  S.  Tliomas  I.  part.  quaest.  XXVII, 
art.  4.  et  in  q.  de  pot.  q.  X,  art.  2.  ad  arg. 
22.  rem  istam  explicuisse  videtur.  Ait  enim, 
Verbum  Dei  Filium  esse  Dei,  quia  cum  pro¬ 
cedat  per  actum  intellectus  ,  procedit  ut  si¬ 
militudo  quaedam  et  imago  producentis,  id- 
que  ex  vi  ipsius  productionis.  Nec  enim  res 
vere  intelligitur,  nisi  producatur  notitia,  seu 
Verbum,  quod  sit  ipsius  rei  quae  intelligitur 
similitudo.  Ad  Spiritum  sanctum  ,  idem  B. 
Tho.  docet,  non  esse  Eilium  Dei ,  quia  licet 
similis  sit  Patri  et  Filio,  non  procedit  similis 
ex  vi  productionis ,  cum  per  actum  amoris 
procedat  :  amor  autem  non  sit  ex  natura  si¬ 
militudo  rei  amatae,  sed  impulsus  quidam  in 
rem  amatam. 


CAPUT  XV. 

Diluitur  argumentum  nonum. 

Nonum  argumentum.  Vel  subsistentia  est 
de  intrinseca  ratione  essentiae  ,  vel  non  est. 
Si  est;  ergo  essentia  est  incommunicabilis, 
vel  si  communicatur,  communicabitur  etiam 
subsistentia.  Et  tunc  vel  habent  personae 
praeter  istam  subsistentiam,  quam  accipiunt 
cum  essentia,  aliam  propriam,  vel  non  :  si 
habent;  ergo  quatuor  erunt  subsistentiae,  et 
proinde  quatuor  personae  :  si  non  habent; 
ergo  una  tantum  erit  subsistentia,  ac  proin¬ 
de  una  tantum  persona.  Si  vero  subsistentia 
non  est  de  ratione  essentiae;  ergo  essentia 
non  est  infinita  simpliciter,  cum  non  conti¬ 
neat  omnem  perfectionem  :  et  praeterea 
erunt  divinae  personae  compositae  ex  essen¬ 
tia,  et  subsistentia,  quod  est  absurdissimum. 

Respondeo  :  hic  tangi  quaestionem  difficil¬ 
limam,  et  in  qua  Patres  discordes  videntur. 
Nam  B.  Augustinus  lib.VII  Trinit.  c.  4.  dicit, 
aliud  esse  in  Deo  esse  Patrem,  aliud  esse 
Deum :  sed  ibidem  docet,  subsistere  dici  ad  se, 
non  ad  aliud,  proinde  esse  absolutum,  et  com¬ 
mune  tribus.  Denique  addit  :  sic  esse  in  Deo 
unum  subsistere,  quomodo  est  unum  sapere, 
et  sicut  non  sunt  in  Deo  tres  sapientiae  ,  ita 
nec  tres  esse  subsistentias.  Et  cap.  6.  dicit, 
personam  esse  quid  absolutum  ,  et  non  esse 
aliud  personam  esse,  aliud  vero  Deum  esse ; 
quamvis  sit  aliud  Deum  esse,  et  Patrem  es¬ 
se.  Ubi  videtur  S.  Augustinus  distinguere 
subsistentiam  a  relatione  ,  et  subsistentiam 
unam  asserere,  relationes  autem  multas. 

Item  Anselmus  in  Monol.  cap.  43.  dicit, 
personas  divinas  per  suam  sapientiam,  essen¬ 
tiam,  et  vitam  subsistere,  sapere,  et  vivere, 
et  Boetius  lib.  de  duab.  nat.  :  «Subsistit,  in¬ 
quit  ,  quod  alio  non  indiget  ut  sit  :  quare 
quod  Graeci  dicunt  ov<u'av,  nos  subsistentiam 
vocamus.  »  Similia  habet  Richardus  lib.  IV 
Trin.  cap.  8,  19.  Et  ipse  etiam  B.  Thomas 
queest.  IX.  de  pot.  art.  5.  ad  13.  ubi  dicit, 
relationes  habere  ab  essentia  quod  subsistant, 
non  e  contrario  essentiam  a  relationibus  : 
quod  alibi  etiam  saepe  repetit  :  ,ct  in  I  sent. 
dist.  26,  queest.  1,  art.  1.  ad  4.  clare  dicit, 
subsistentiam  esse  unam  sicut  essentiam. 


Idem  quoque  ratione  demonstrari  potest : 
subsistere  enim  est  proprium  subsistentiae, 
non  relationis;  ergo  non  habet  hoc  essentia 
a  relatione,  sed  a  se.  Et  praeterea,  si  haberet 
a  relatione,  non  posset  explicari ,  quomodo 
sit  in  Deo  vera  generatio,  nam  relatio  sequi¬ 
tur  generationem ,  cum  in  ipsa  fundetur  : 
suppositum  autem  subsistens  praecedit  gene¬ 
rationem,  cum  nihil  agere  possit  nisi  sit  sup¬ 
positum;  quomodo  ergo  Pater  gignere  po¬ 
tuit,  si  non  habuit  esse  subsistens  nisi  per 
relationem  ,  et  eam  non  habuit  nisi  post  ge¬ 
nerationem? 

At  ex  altera  parte  Joannes  Damascenus 
lib.  I,  cap.  6.  deFideOrthod.  sic  ad  verbum 
ait  I  o  To v  0£oO  Aoyog  tw  piv  v<j>ST ravat  y.exO’  eocutov, 
thypvzou  irpbg  Ixsivov,  Tz«.p'  oit  u7rdora(7£v  ,  hoc 
est ,  «  Verbum  Dei  hoc  ipso  ,  quod  per  se 
subsistit,  distinguitur  abeo  a  quo  habet  sub¬ 
sistentiam  »  ,  ubi  satis  aperte  plures  ponit 
subsistentias.  Item  VI  Synodus  generalis 
11.  legi  jussit  epistolam  Sophronii,  et  rece¬ 
pit  eamdem  postea  act.  13.  in  qua  epistola 
bis  repetitur,  Trinitatem  esse  numerabilem 
personalibus  subsistentiis. 

Praeterea  in  Symbolo  Athanasii ,  et  apud 
omnes  Graecos  ,  dicitur  alia  hypostasis  Pa¬ 
tris,  alia  Filii  :  at  certe  non  possent  dici  plu¬ 
res  hypostases,  nisi  essent  plures  subsisten¬ 
tiae.  Sicut  ideo  non  possumus  dicere  plures 
Deos  ,  quia  non  sunt  plures  Deitates  :  non 
enim  multiplicantur  concreta  substantiva, 
nisi  multiplicentur  formae.  Item.  Si  non  sunt 
tres  subsistentiae;  quomodo  distinguuntur 
realiter  tres  personae?  nec  enim  realis distin¬ 
ctio  habere  potest  locum  ,  ubi  non  sunt  di¬ 
stinctae  existentiae,  aut  subsistentiae  :  certum 
autem  est,  divinas  personas  non  distingui 
existentiis.  Item.  Si  non  sunt  plures  subsi¬ 
stentiae,  quo  pacto  constabit,  incarnationem 
esse  factam  in  hypostasi  solius  Filii?  Deni¬ 
que.  Si  in  Deo  cum  una  sola  subsistentia 
sunt  plures  personae  propter  solam  multipli¬ 
cationem  relationum  oppositarum,  cur  etiam 
in  Christo  non  sunt  multae  personae  propter 
multiplicationem  naturarum  oppositarum, 
id  est ,  naturae  creantis  ,  et  creatae?  Adde, 
quod  B.  Thomas  p.  p.  quaest.  XL,  art.  3.  di¬ 
cit,  relationes  afferre  secum  hypostases,  non 
praesupponere  ,  et  abstractis  relationibus  ab 
essentia,  non  remanere  hypostases. 

Ut  igitur  tanta  liaec  lis  componatur,  dicen¬ 
dum  nobis  esse  videtur  :  subsistentiam  divi¬ 
nam  partim  esse  unam,partim  multas  ;  par- 
tim  absolutam,  partim  relativam;  partim 

communem  tribfls  ,  partim  propriam  singu¬ 
lorum  ;  denique  partim  de  ratione  essentiae, 
partim  non  de  ratione  essentia}.  Quod  ut 
facilius  intelligatur  ,  aliqua  praenotanda 
erunt. 

Ac  primum  quidem,  exS.  Thoma  qu.  "VIII 
de  pot.  art.  3.  ad  7.  subsistentiam  duo  ha¬ 
bere  officia:  unum  ut  constituat  suppositum, 
et  faciat  illud  esse  in  se,  id  est,  non  pendere 
ab  alio  :  alterum  ut  distinguat  illud  ab  aliis 
suppositis,  quae  duo  officia  valde  inter  se  di¬ 
stinguuntur.  Nam  unum  potest  esse  ante 
aliud,  ut  patet  in  Adamo  ,  qui  quando  erat 
solus,  habebat  esse  in  se,  sed  non  distingue¬ 
batur  ab  aliis.  Item  aliquid  distinguit  quod 
non  constituit,  ut  patet  de  spiratione  activa 
in  Deo. 

Nota  secundo,  aliud  esse  loqui  de  subsi¬ 
stentia  respectu  essentiae,  aliud  respectu  per¬ 
sonarum  :  nam  si  de  essentia  loquamur,  illa 
non  constituitur  per  relationem,  nec  accipit 
ab  illa  subsistentiam,  sed  habet  in  se  intrin¬ 
sece  subsistentiam;  ita  ut  si  mente  separe¬ 
mus  ab  essentia  relationes,  illa  erit  in  se 
existens,  et  distincta  ab  omnibus  aliis  essen¬ 
tiis  ,  quamvis  non  habebit  in  se  distinctas 
personas. 

Nota  tertio,  certum  esse,  personas  habere 
distinctionem  a  relatione,  et  proinde  subsi¬ 
stentiam  quoad  secundum  officium  :  perso¬ 
nae  enim  divinae  distingui  debent  minima 
distinctione  ,  ut  B.  Cyrillus  lib.  I  Trinit.  et 
B.  Thomas  p.  p.  quaest.  XL,  art.  2  ad  3. 
docent  :  minima  autem  dinstictio  est  per 
relationem;  et  hoc  ipsum  docent  passim 
Patres  et  Concilia,  quae  dicunt ,  solam  rela¬ 
tionem,  distinctionem  ,  et  numerum  in  Deo 
efficere. 

At  vero  unde  habeant  personae  divinae 
subsistentiam  quoad  primum  officium  ,  Pa¬ 
tres  non  ita  perspicue  expresserunt  :  tamen 
nos  cum  S  Thoma  dicimus  ,  totam  subsi¬ 
stentiam  habere  personas  a  relatione  ,  sed 
non  eodem  modo;  nam  relatio  includit  es¬ 
sentiam,  et  supperaddit  respectum,  cum  sit 
aliquid  ad  aliud  ;  "et  quidem  quatenus  inclu¬ 
dit  essentiam,  constituit  et  dat  personae  esse 
in  se  :  quatenus  dicit  respectum,  distinguit. 
Esse  autem  hanc  sententiam  S.Thomae,  non 
negabit  qui  ejus  opera  diligenter  evolverit, 
siquidem  ipse  ubique  docet,  relationem  con¬ 
stituere  et  distinguere  personas  :  sed  consti¬ 
tuere  ut  identifieatur  cum  essentia  ,  distin¬ 
guere  autem,  ut  relatio  est.  Yide  de  pot.  q. 
VIII,  art.  3.  ad  7.  quaest.  IX,  art.  5.  ad  13. 


et  quaest.  X,  art.  5.  ad  12.  Contra  gent.  lib. 
I,  cap.  21  et  22.  lib.  IV,  cap.  10,  14  et  49.  et 
p.  p.  quaest.  III,  art.  3.  et  qu.  XXIX,  art. 4. 
et  quaest.  XL,  art.  2  et  4  et  1.  dist.  26.  quae. 
I,  art.  1.  ad  4.  Sed  placet  adscribere  pauca 
S.  Thomae  verba;  sic  igitur  loquitur  in  quae. 
VIII.  de  pot.  art.  3.  ad  7.  «  Relationes  etsi 
constituant  hypostases  ,  tamen  hoc  faciunt 
in  quantum  sunt  essentia  divina.  »  Et  ibidem 
ad  9.  «Relatio  distinguit  in  quantum  est  re¬ 
latio  :  constituit  in  quantum  est  essentia,  » 
et  quaest.  IX.  ad  13.  «  Proprietates  persona¬ 
les  non  sunt  principium  subsistendi  divinae 
essentiae;  ipsa  enim  divina  essentia  per  se 
subsistit  :  sed  e  converso  proprietates  per¬ 
sonales  habent  quod  subsistant  ab  essen¬ 
tia.  » 

Dices  :  si  relatio  non  constituit  ut  relatio, 
sed  ut  essentia;  ergo  ipsa  essentiaconstituit, 
non  relatio.  Respondeo  :  non  ita  esse,  quia 
idem  debet  esse  principium  constituens  ,  et 
distinguens ,  quamvis  non  eadem  ratione 
utrumque  faciat: constat  autem  distinctivum 
principium  esse  relationem;  relatio  igitur 
debet  etiam  constituere  ,  sed  tamen  hoc  fa¬ 
cit,  ut  includit  essentiam. 

Nota  quarto,  subsistentiam  quo  ad  primum 
officium,  id  est,  dum  constituit  personam, 
duo  facere.  Nam  et  dat  esse  per  se  ,  et  prae¬ 
stat  incommunicabilitatem  :  quamvis  autem 
divina  relatio  non  det  simpliciter  esse  per 
se ,  quia  divina  essentia  cum  sit  infinita} 
perfectionis,  includit  essentialiter  non  solum 
existere,  sed  etiam  per  se  existere  :  tamen 
dat  incommunicabilitatem,  et  constituit  sup¬ 
positum  ;  divina  enim  essentia,  quamvis  per 
se  subsistat ,  tamen  communicabilis  est  ob 
suam  infinitatem ;  et  ideo  non  est  supposi¬ 
tum  :  at  per  relationem  ita  terminatur  ,  et 
quasi  modificatur  snbsistentia  illa  essentia¬ 
lis  ,  ut  constitutum  ex  essentia  et  relatione 
sit  prorsus  incommunicabile;  quare  relatio, 
etsi  non  constituit  ut  relatio,  sed  ut  essentia, 
quatenus  constituere  dicit  dare  simpliciter 
esse  per  se ,  ut  paulo  ante  cum  S.  Thoma 
docuimus  :  tamen  constituit  ut  relatio,  qua¬ 
tenus  constituere  dicit  dare  esse  per  se  incom- 
municabiliter.  Igitur  in  Deo  sicutest  una  sub¬ 
sistentia  communis  et  absoluta,  et  ex  Augu¬ 
stino,  Anselmo,  Richardo,  et  S.  Thoma  col¬ 
ligitur  :  ita  sunt  etiam  tres  verse  subsisten¬ 
tia}  propriae  et  relativa},  ut  colligitur  exAtha- 
nasio,  Sophronio  ,  Damasceno,  et  eodem  S. 
Thoma  :  nec  tamen  sunt  quatuor  subsisten¬ 
tia},  sed  una  et  tres  ,  quia  tres  illae  relativae 

cum  absoluta  realiter  idem  sunt;  et  per  haec 
cessant  argumenta  pro  utraque  parte. 

Ad  illud  primum;  ergo  essentia  est  incom¬ 
municabilis.  Respondeo  :  negando  conse¬ 
quentiam;  nam  essentia  non  sic  communica¬ 
tur,  ut  quae  erat  in  se  incipiat  esse  in  alio  : 
semper  enim  illa  est  in  se  ,  et  nunquam  in 
alio,  cum  sit  simplicissima,  et  de  ejus  ratio¬ 
ne  sit  subsistere;  sed  ut  quae  est  in  se  uno 
modo,  sit  in  se  etiam  alio  modo.  Itaque  es¬ 
sentia  Patris  est  in  seipsa,  sed  cum  relatione 
producentis  ,  et  essentia  Filii  est  in  seipsa, 
sed  cum  relatione  producti  etc. 

Ad  illud  ,  vel  habent  personae  propriam 
subsistentiam  ,  praeter  istam  essentiae  ,  vel 
non.  Respondeo :  personas  singulas  non  ha¬ 
bere  nisi  subsistentias  singulas,  sed  eas  par- 
tim  esse  de  ratione  essentiae,  partim  non  es¬ 
se,  ut  dictum  est. 

Ad  illud  pro  altera  parte ;  ergo  essentia 
non  erit  infinita  simpliciter.  Respondeo  :  ne¬ 
gando  consequentiam ;  essentia  enim  conti¬ 
net  intrinsece  quidquid  perfectionis  habet 
subsistentia;  nam  ut  supra  diximus,  relatio¬ 
nes  non  dicunt  aliam  perfectionem ,  quam 
eam  quae  est  ipsa  essentia. 

Ad  illud ;  ergo  persona  erit  composita. Re¬ 
spondeo  :  negando  consequentiam ;  nam 
subsistentia  Patris,  quatenus  distinguitur  ab 
essentia ,  est  purus  respectus  ad  aliud  ,  et 
proinde  non  habet  ordinem  ad  ipsam  essen¬ 
tiam,  sed  solum  ad  terminum. 

Ad  illud  argumentum  ,  quod  solet  videri 
insolubile  :  Suppositi  constitutio  praecedit 
generationem:  generatio  relationem ;  ergo 
suppositum  non  constituitur  per  relationem. 
Respondeo  :  suppositi  constitutionem  prae¬ 
cedere  generationem  ,  sed  suppositi  distin¬ 
ctionem  sequi  post  generationem,  et  propte- 
rea  dicimus,  relationem  ut  sic,  quae  sequitur 
generationem,  distinguere  suppositum,  non 
constituere  :  at  relationem  ut  identificatur 
cum  essentia,  et  praecedit  generationem,  se¬ 
cundum  modum  nostrum  intelligendi  consti¬ 
tuere  suppositum. 

Dices  :  relatio  etiam  ut  identificatur  cum 
essentia, si  relatio  est,  fundamentum  aliquod 
requirit  alioqui  nulla  erit  ratio  ,  cur  sit  po¬ 
tius  paternitas,  quam  alia  species  relationis: 
fundamentum  autem  paternitatis  nullum  po¬ 
test  fingi,  praeter  generationem;  igitur  nullo 
modo  paternitas  praecedere  potest  genera¬ 
tionem,  et  suppositum  constituere.  Respon¬ 
deo  :  relationes  quae  accidentia  sunt ,  sem¬ 
per  requirere  fundamentum  ,  nimirum  ut 


habeatur  ratio  ,  cur  talis  relatio  in  tali  sub¬ 
jecto  inhaereat  :  at  relationes  quae  sunt  ipsa 
essentia  subjecti ,  nullum  fundamentum  re¬ 
quirere  :  ut  enim  nemo  quaerit,  cur  homo  sit 
animal  rationale,  quia  illa  est  ejus  essentia  : 
ita  non  debet  quaeri ,  cur  prima  persona  di¬ 
vina  sit  paternitas  subsistens  ,  quia  haec  est 
ejus  essentia  :  et  tamen  fundamentum  assi¬ 
gnamus,  videlicet,  generationem,  cur  haec 
prima  persona  sit  formaliter Pater,  et  distin¬ 
guatur  a  Filio. 

At,  inquies,  S.  Thomas  p.  p.  q.  XL,  art„ 
3.  dicit,  abstractis  relationibus  ,  non  rema¬ 
nere  in  Deo  hypostases;  ergo  subsistentia 
nullo  modo  est  de  ratione  essentiae.  Respon¬ 
deo  :  R  Thomam  velle  dicere,  non  remane¬ 
re  hypostases  distinctas,  nam  subdit  statim, 
hypostasis  enim  significat  aliquid  distinc¬ 
tum. 


CAPUT  XVI. 

i  — 

Diluitur  argumentum  decimum. 

Decimum  argumentum.  Relatio  ut  distin¬ 
guitur  ab  essentia  distinguit  personas  :  sed 
relatio  ut  distinguitur  ab  essentia  non  est  in 
re,  sed  solum  in  mente;  relatio  enim  supra 
essentiam  non  addit  rem,  sed  rationem  tan¬ 
tum  ,  alias  esset  in  Deo  aliquid  ab  essentia 
realiter  distinctum ;  ergo  personae  non  dis¬ 
tinguuntur  re,  sed  ratione  tantum. 

Praeterea,  vel  tota  realitas  quae  est  in  Pa¬ 
tre  est  etiam  in  Filio  ,  vel  non  est  :  si  est ; 
ergo  non  distinguuntur  re  Pater,  et  Filius  : 
si  non  est ;  ergo  aliqua  res  est  in  Patre,  quae 
non  est  in  Filio;  et  cum  res,  unum,  verum, 
et  bonum  convertantur,  aliqua  unitas,  veri¬ 
tas,  et  bonitas  erit  in  Patre  ,  et  non  in  Fi¬ 
lio. 

Respondeo  :  respectum  quem  superaddit 
ad  essentiam  relatio ,  distinguere  personas, 
sed  eum  respectum  non  esse  solum  in  men¬ 
te,  sed  etiam  in  re,  et  ut  est  in  re  distingue¬ 
re,  nam  personae  distinguuntur  realiter,  etiam 
si  cesset  omnis  operatio  intellectus.  Quare 
ad  propositionem  respondeo  :  non  distingui 
personas  relationibus,  quatenus  distinguun¬ 
tur  ipsae  relationes  ab  essentia  quomodocum¬ 
que,  sed  quatenus  sunt  relationes  reales,  si¬ 
ve  ut  sunt  idem  re  cum  essentia ,  et  ab  ea 
ratione  distinguuntur. 

Ad  confirmationem  dico  :  totam  realita- 
tem  absolutam  quae  est  in  Patre,  esse  etiam 
in  Filio,  et  in  Spiritu  sancto,  sed  non  totam 
realitatem  relativam;  vere  enim  sunt  tria 
entia  realia,  sed  relativa,  Pater,  et  Filius,  et 
Spiritus  sanctus. 

Ad  probationem  cum  dicitur,  ens,  verum, 
et  bonum  convertuntur  etc.  Respondeo  :  ista 
tria  entia,  esse  etiam  tria  vera,  et  tria  bona, 
si  accipiantur  haec  nomina  adjective,  hoc  est, 
sunt  tria  habentia  veritatem ,  et  bonitatem  : 
non  autem  sunt  in  illis  tres  veritates,  aut  bo¬ 
nitates,  sed  una.  Et  ratio  est,  quia  relatio 
non  dicit  perfectionem  quatenus  est  ad  aliud, 
sed  quatenus  est  aliquid  ad  aliud.  In  Deo 
autem  illud  aliquid  relationis  identificatur 
cum  essentia,  et  proinde  relatio  in  Deo  non 
dicit  aliam  perfectionem,  quam  ipsam  essen¬ 
tiam,  quae  est  una. 

Et  hinc  est  :  quod  cum  dicimus,  in  Deo 
esse  tria  entia,  aut  tres  res,  aut  tres  subsis¬ 
tentias,  aut  tres  personas,  semper  addimus, 
vel  subintelligimus,  relativas,  et  nunquam 
multiplicamus,  aut  numeramus  absoluta,  quia 
sola  relatio  est  ejus  naturee  ,  ut  veram  affe¬ 
rat  distinctionem  sine  multiplicatione  per¬ 
fectionum,  quia  ratione  sui  Ad  habet  oppo¬ 
sitionem,  et  proinde  distinctionem  :  et  tamen 
ratione  ipsius  Ad  non  dicit  perfectionem ; 
quatenus  vero  perfectionem  dicit,  cum  es¬ 
sentia  identificatur.  Yide  Anselmum  lib.  de 
Incarn.  cap.  3.  ubi  dicit  Putrem  et  Filium 
posse  dici  duas  res,  modo  per  res  relationes, 
non  substantiae  intelligantur  :  et  Concilium 
Toletqn.  XI.  can.  I.  ubi  legimus ,  in  relatio¬ 
nibus  numerum  cerni,  in  divinitatis  vero 
substantia  quid  enumeratum  sit ,  non  inve¬ 
niri.  Ubi  enim  verus  numerus  admittitur,  ibi 
necesssario  plura  entia  admittuntur. 


CAPUT  XVII. 


Diluitur  argumentum  undecimum. 

Undecimum  argumentum.  Intelligentiae, 
et  voluntatis  actiones,  immanentes  sunt,  ac 
proinde  steriles,  ut  Philosophus  docet  1.  IX, 
Metaphysi,  text.  16.  non  igitur  aliquid  pro¬ 
ducunt  :  at  si  Filius,  et  Spiritus  sanctus  non 
producuntur  per  intellectum,  et  voluntatem, 


nullo  modo  producuntur;  non  enim  facile 
explicari  potest,  quo  alio  modo  producan¬ 
tur,  et  cur  duae  tantum  personae  producan¬ 
tur,  et  cur  una  Yerhum,  altera  Amor  dici 
soleat. 

Respondeo :  actionesimmanentes,  acproin- 
de  intelligentiae  et  voluntatis  actus, quos  intel¬ 
lectionem  et  dilectionem  appellare  possumus, 
nihil  producere  quod  maneat  post  actionem  : 
aliquid  tamen  producere  intimum  ipsi  actioni, 
quid  nomine  ipso  actionis  appellari  potest. 
Siquidem  duobus  modis  actionis  vocabulum 
accipitur,  uno  modo  pro  nuda  et  sola  actio¬ 
ne,  quae  pertinet  proprie  ad  praedicamentum 
actionis,  altero  modo  pro  actione  qonjuncta 
cum  aliqua  qualitate,  quae  sit  quasi  terminus 
ejus.  Quomodo  calefactionem  actionem  vo¬ 
camus  ,  cum  ea  tamen  non  sit  simplex  actio 
de  praedicamento  actionis,  sed  includat  calo¬ 
rem  aliquem  acquisitum. 

Ita  igitur  intellectio,  et  dilectio  non  nudae 
sunt  actiones,  sed  includunt  etiam  aliquid 
per  modum  qualitatis,  quod  est  quasi  termi¬ 
nus  actionis ;  alioqui  si  intellectio  nuda  esset 
actio,  quomodo  intelligens  per  intellectionem 
fieret  similis  rei  intellectae?  nonne  similitudo 
in  forma,  seu  qualitate  fundatur?  Quare  Phi¬ 
losophus  non  ait,  per  actiones  immanentes 
nihil  omnino  produci,  sed  nihil  produci  quod 
maneat  post  actionem  :  quemadmodum 
per  actiones  transeuntes  producitur  opus  ali¬ 
quod  re  distinctum  ab  actione ,  et  quod  per¬ 
severat  post  actionem. 

Producitur  igitur  per  intellectionem  Yer- 
bum,  per  dilectionem  Amor,  quae  quidem  in 
nobis  accidentia  sunt,  in  Deo  substantia, 
quoniam  in  Deo  intelligere  est  ipsum  esse, 
non  autem  in  nobis.  Quare  SS.  Patres  pas- 
sim  affirmant,  Deum  Patrem  ab  aeterno  ge¬ 
nuisse  Verbum  suum,  quoniam  ab  aeterno 
sapiens  fuit;  quod  non  dicerent,  nisi  crede¬ 
rent,  per  actum  intellectus  Yerbum  Dei  pro¬ 
duci.  Vide  Athanasium  serm.  I,  2  et  3  cont. 
Arian.  Basilium  lib.  IV.  in  Eunom.  Nazian- 
zenum  1.  III.  de  Theol.  Cyrillumlib.  I,  thes. 
c.  5.  et  lib.  XII,  c.  7.  Ambrosium  lib.  IV.  de 
Fide  c.  4.  et  Augustinum  lib.  YI,  Trin.  c.  1. 
et  lib.  VII,  cap.  1. 

Nec  raro  etiam  Patres  diserte  docent,  Deum 
Verbum  per  intellectionem  produci,  ut  Basi- 
lius  hom.  in  init.  Jo  :  Cyrillus  lib.  I.  in  Jo  : 
cap.  5.  Theodoretus  lib.  II.  ad  Graec.,  et  Da¬ 
mascenus  lib.  I,  cap.  6.  Denique  Augustinus 
toto  lib.  IX.  de  Trinit.  Filium  sapientiam, 
Spiritum  sanctum  amorem  appellat,  etCon- 

cilium  Toletanum  XI,  c.  I .  Spiritum  sanctum 
charitatem  vocat. 


.CAPUT  XVIII. 

Diluitur  argumentum  duodecimum. 

Duodecimum  argumentum.  Hoc  myste¬ 
rium  destruit  tria  principia  naturaliter  nota. 
Primo  illud  principium  :  Omne  est ,  vel  non 
est ;  nam  paternitas  est  idem  re  cum  essen¬ 
tia,  essentia  idem  re  cum  filiatione;  ergo  pa¬ 
ternitas  est  idem  re  cum  filiatione,  et  tamen 
non  est  idem  re  cum  filiatione  si  ab  illa  dis¬ 
tinguitur  realiter.  Secundo  illud  principium  : 
Quae  sunt  eadem  uni  tertio,  sunt  eadem  inter 
se  ;  nam  paternitas  et  filiatio  sunt  eadem  res 
cum  essentia  ,  et  tamen  non  sunt  eadem  res 
inter  se.  Tertio  syllogismum  expositorium  : 
nam  cum  dicitur,  haec  essentia  est  Pater,  haec 
essentia  est  Filius ;  ergo  Filius  est  Pater,  bene 
videtur  concludi :  et  tamen  falsum  concludi¬ 
tur,  si  Fides  est  vera. 

Respondeo  ad  primum  :  negando  primam 
consequentiam,  quia  essentia  habet  se  per 
modum  termini  communis,  quia  licet  singu¬ 
laris  sit,  tamen  vere  est  in  pluribus  supposi¬ 
tis.  Quare  in  praedicationibus  fungitur  mu¬ 
nere  vocis  universalis  ,  ut  S.  Thomas  anno¬ 
tavit  in  p.  p.  q.  XXXIX,  art.  4,  ad  1.  Quem¬ 
admodum  igitur  hic  syllogismus  non  valet  : 
Homo  est  idem  re  cum  animali  :  animal  est 
idem  re  cum  equo  ;  ergo  homo  est  idem  re 
cum  equo;  ita  nec  iste  valet.  Paternitas  est 
idem  rem  cum  essentia  :  et  essentia  idem  re 
cum  filatione ;  ergo  paternitas  est  idem  re 
cum  filatione. 

Ad  secundum  dico  :  eam  maximam  non 
esse  veram  universaliter,  nisi  quando  aliqua 
sunt  eadem  uni  tertio  adaequate,  sicut  in  Ma¬ 
thematicis,  ubi  si  duse  lineae  sunt  aequales 
uni  tertiae,  universaliter  erunt  aequales  inter 
se,  quia  ibi  est  summa  adaequatio. 

At  vero  si  dicas :  homo  et  equus  sunt  idem 
re  cum  animali ;  ergo  et  inter  se,  non  valet, 
quia  homo  et  animal  non  sunt  idem  re  adae¬ 
quate  ;  ita  etiam  essenlia  et  paternitas  non 
sunt  idem  adaequate  ,  quia  essentia  ad  plura 
se  extendit.  Nec  est  verum,  istam  maximam 
esse  fundamentum  totius  discursus  humani, 
si  nullae  addantur  limitationes,  alioqui  frus¬ 


tra  essent  tot  figurae,  et  modi  syllogismo- 
morum,  quibus  explicatur,  quomodo  conjungi 
debeant  duo  extrema  cum  medio,  ut  possit 
concludi  esse  etiam  inter  se  conjuncta.  Adde, 
quod  etiamsi  illa  maxima  esset  universaliter 
vera  in  rebus  finitis,  non  propterea  deberet 
esse  vera  in  Deo  infinito  :  nam  si  anima  ra¬ 
tionalis  quia  spiritualis,  naturaliter  est  in 
pluribus  partibus  corporis  realiter  distinctis, 
nec  valet  iste  syllogismus  :  Manus  et  pedes 
sunt  idem  loco  cum  anima ;  sunt  ergo  idem 
loco  inter  se  :  quanto  magis  Deus,  qui  est  in¬ 
finitus  Spiritus,  poterit  esse  simul  in  pluribus 
suppositis. 

Ad  tertium  :  nego  esse  syllogismum  expo¬ 
sitorum  :  nam  hcec  essentia  habet  se  per  mo¬ 
dum  termini  communis,  ut  dictum  est.  Quare 
sicut  non  valet  :  Aliquis  homo  est  Petrus  : 
aliquis  homo  est  Paulus;  ergo  Paulus  est 
Petrus ;  ita  non  valet  :  Hsec  essentia  est  Pa¬ 
ter  :  hsec  essentia  est  Filius ;  ergo  Filius  est  Pa¬ 
ter.  Atque  hactenus  quidem  de  distinctione 
Trinitatis  generatim  disseruimus.  Nunc  spe- 
ciatim  de  distinctione  Patris  a  Filio  dissere¬ 
mus,  quse  erat  pars  quarta  propositae  dispu¬ 
tationis. 


CAPUT  XIX. 

An  Filius  Dei  sit  autotheos. 

Est  nova  quaedam  hseresis,  quae  nescio  an 
sit  in  re  an  solum  in  verbis.  Genebrardus 
enim  lib.  I.  de  Trin.  refellit  ex  professo  hse- 
resim  quam  vocant  Autotheanorum,  id  est, 
eorum  qui  dicunt,  Christum  esse  Deumase- 
ipso,  non  a  Patre,  et  hanc  haeresim  tribuit 
Calvino,  et  Bezse,  et  in  praefatione  eorum  li¬ 
brorum  suspicatur,  Franciscum  Stancarum 
auctorem  primum  hujus  haeresis  fuisse.  Gu- 
lielmus  etiam  Lindanus  in  II.  Didlogo,  quem 
inscribit  :  Dubitantius ,  et  Petrus  Canisius 
praefatione  libri  de  S.  Joanne  Baptista,  eum- 
dem  errorem  Calvino  attribuunt ;  ex  quo  er¬ 
rore  aperte  sequitur,  aut  Filium  non  distin¬ 
gui  personaliter  a  Patre,  qui  est  error  Sa- 
bellii  :  aut  certe  distingui  etiam  natura,  et 
non  esse  Filium  Dei,  sed  aliud  quoddam 
principium ;  qui  error  accedit  proxime  ad 
Manicheismum.  Dicam  igitur  quid  de  tota 
hac  re  sentiam. 

Primum  in  Stancaro  nihil  tale  invenire 
potui ;  fateor  tamen ,  me  non  legisse  omnia 
ipsius  opera,  sed  ea  solum,  quae  de  Trini¬ 
tate,  et  Mediatore  scripsit.  Calvinum  existi¬ 
mo  quoad  modum  loquendi  sine  dubio  er¬ 
rasse,  et  dedisse  occasionem,  ut  de  illo  scri¬ 
berentur,  quae  scripta  sunt  a  nostris.  Nam 
lib.  I,  Inst.  cap.  13,  §.  19.  ita  ait  :  «  Nunc 
Scriptores  Ecclesiastici  Patrem  Filii  princi¬ 
pium  esse  tradunt,  nunc  Filium  a  seipso  et 
divinitatem ,  et  essentiam  habere  asseve¬ 
rant.  »  Et  infra :  «Ergo  cum  de  Filio  sine  Pa¬ 
tris  respectu  simpliciter  loquimur,  bene,  et 
proprie  Filium  a  se  esse  asserimus.  »  Et 
§.  23.  de  Filio  loquens  :  «  Quomodo,  inquit, 
Creator,  qui  omnibus  esse  dat,  non  erit  a 
seipso,  sed  aliunde  essentiam  mutuabitur?  » 
Et  idem  Calvinus  in  epist.  ad  Polon.,  et  in 
lib.  cont.  Gentil.,  passim  assefit  Filium  esse 
goitoOsov,  hoc  est,  a  seipso  Deum,  et  improprie, 
et  dure  etiam  dictum  esse  in  symbolo,  Deum 
de  Deo,  lumen  de  lumine. 

Sed  quamquam  haec  ita  se  habeant ;  ta¬ 
men  dum  rem  ipsam  excutio,  et  Calvini  sen¬ 
tentias  diligenter  considero,  non  facile  au¬ 
deo  pronuntiare  ,  illum  in  hoc  errore  fuisse. 
Siquidem  docet,  Filium  esse  a  se  respectu 
essentiae,  non  respectu  personae  ,  et  videtur 
dicere  velle,  personam  esse  genitam  Patre, 
essentiam  non  esse  genitam ,  nec  produc¬ 
tam,  «ed  esse  a  seipsa  ,  ita  ut  si  a  persona 
Filii  removeas  relationem  ad  Patrem,  sola 
restet  essentia,  quae  est  a  seipsa. 

Cur  autem  Calvinum  ita  sensisse  credam, 
exponam  breviter,  non  tam  ut  illum  defen¬ 
dam,  aut  excusem,  qui  se  tot  suishaeresibus 
indignum  reddidit  ,  non  modo  defensio¬ 
ne,  sed  etiam  communione  Catholicorum, 
quam  ut  ostendam  non  esse  opus  immorari 
in  ista  quaestione,  cum  in  re  non  sit  quaes¬ 
tio. 

Primo  Calvinus  fatetur  lib.  I,  Inst.  c.  13, 
§.  13,  unam  numero  naturam  esse  in  tribus 
distinctis  personis  ,  et  ibi  dicit  Filium  a  Pa¬ 
tre  genitum.  At  certe  non  est  intelligibile, 
quomodo  Filius  sit  a  Patre,  et  habeat  eam- 
dem  naturam  cum  Patre,  et  non  habeat 
illam  a  Patre  :  nec  enim  Filius  dici  potest 
sola  relatio ,  sed  aliquid  subsistens  in  natura 
divina. 

Praeterea  ibidem  8.  23.  aperte  dicit,  essen¬ 
tiam  a  Patre  Filio  esse  communicatam  :  «  Si 
in  essentia,  inquit,  est  discretio,  responde¬ 
ant,  an  non  cum  Filio  eam  communicaverit? 
hoc  vero  non  potuit  esse  ex  parte,  quia  dimi¬ 


dium  fabricare  Deum  nefas  esset.  Adde,  quod 

hoc  modo  foede  lacerarqnt  Dei  essentiam  : 

restat  ut  tota,  et  in  solidum  Patris  et  Filii  sit 
•  ' 

communis. »  HaeCille,  qui  rursum  §.  25.  dicit. 
Filium  esse  sapientiam  genitam;  et  Patrem 
esse  fontem  Deitatis. 

Denique  qui  asserunt  Filium  a  seipso  ha¬ 
bere  essentiam,  ideo  errant,  quia  coguntur, 
vel  facere  Filium  ingenitum,  et  eamdem 
personam  cum  Patre,  vel  multiplicare  essen¬ 
tias,  vel  certe  distinguere  essentiam  a  per¬ 
sona  realiter,  et  sic  introducere  quaternita- 
tem.  At  Calvinus  lib.  I,  Instit.  cap.  13,  §.  19. 
Filium  asserit  genitum  a  Patre ,  et  unam 
numero  ponit  essentiam  in  tribus  perso¬ 
nis.  Item  §.  23.  docet,  essentiam  Patris  Filio 
communicatam  esse.  Denique  §.  25.  non  dis¬ 
tinguit  essentiam  a  personis  realiter,  sed  so¬ 
lum  ratione. 

Secundo  probo  ex  causa,  quae  impulit 
Calvinum  ad  hanc  sententiam.  Causa  enim 
fuit,  quia  Valentinus  Gentilis  perpetuo  jacta¬ 
bat  solum  Patrem  esse  ean-oSsov  et  per  hoc 
nomen  intelligebat  solum  Patrem  habere  es¬ 
sentiam  vere  divinam,  et  increatam  :  Filium 
autem,  et  Spiritum  sanctum  habere  aliam 
essentiam  productam  a  Patre;  et  ideo  quoad 
essentiam  eos  non  esse  autotheos.  Calvinus 
igitur  occurrere  volens  Yalentino  contrarium 
asseruit,  nempe  Filium  esse  autotheon  quoad 
essentiam,  id  e^t,  in  eo  sensu  quo  id  a  Ya¬ 
lentino  negabatur. 

Tertio  probo  ex  discipulorum  ejus  doctri¬ 
na.  Nam  Beza  in  axiomat.  de  Trin.,  axiom. 
14.  dicit,  Filium  esse  a  Patre  per  ineffabi¬ 
lem  totius  essentiae  communicationem  ab 
aeterno  :  et  tamen  ipse  etiam  cum  suo  ma¬ 
gistro  facit  Christum  autotheon.  Item  Josias 
Simlerus,  Calvini  sectator  in  epist.  ad  Polon. 
defendit  autusian  Filii ,  et  sic  explicat  suam 
et  Calvini  sententiam  :  «  Non  negamus,  in¬ 
quit,  Filium  habere  essentiam  a  Deo  Patre, 
sed  essentiam  genitam  negamus ; »  quae  Josiae 
sententia,  non  video,  cur  Catholica  dicenda 
non  sit. 

Restat,  ut  modum  loquendi  Calvini ,  qui 
dicit,  Filium  habere  a  se  essentiam ,  simpli¬ 
citer  esse  repudiandum,  et  contrario  modo 
loquendum  esse  demonstremus.  Primum 
igitur  is  loquendi  modus  pugnat  cum  verbo 
Dei  :  legimus  enim  Joa.  V.  Pater  dedit  Filio 
vitam  habere  in  sernetipso.  Et  Jo.  VI.  Ego  vivo 
propter  Patrem  :  at  si  vitam  dedit  Pater  Fi- 
lio,  certe  et  essentiam  ;  idem  enim  Deo  est 
esse  et  vivere.  Item  Matth.  XI.  Omnia  mihi 

tradita  sunt  a  Patre  meo( I).  Cur  non  et  essen¬ 
tia?  Jo.  711.  Ego  scio  eum,  quia  ab  ipso  sum.  Et 
c.  VIII.  quos  audivi  ab  eo  haec  loquor  in  Mundo 
etc.  (2)  at  non  potest  intelligi  quomodo  Pa¬ 
ter  tradiderit  Filio  scientiam  ,  nisi  tradendo 
essentiam,  ut  supra  ex  Augustino  docuimus. 

Pugnat  secundo  cum  Conciliis.  Nam  omnia 
fere  Concilia  post  Nicaenum  receperunt  Sym¬ 
bolum  Nicaenum  cum  illis  verbis  Deum  de 
Deo ,  lumen  de  lumine  ,  ut  Sardicense  ,  Con- 
stantinopolitanum  I,  Epkesinum  I,  et  omnia 
alia.  At  profecto  est  intolerabilis  Calvini  su¬ 
perbia,  qui  eam  formam  loquendi  reprehen¬ 
dit,  quam  omnia  Concilia  primaria  approba¬ 
runt.  Nec  dissimilis  est  in  hac  parte  Calvi¬ 
nus  Arianis  :  nam  in  Concilio  Aquileiensi  S. 
Ambrosius  numquam  potuit  extorquere  a 
duobus  haereticis  Arianis  ut  dicerent,  Filium 
esse  Deum  verum  de  Deo  vero  :  semper 
enim  illi  respondebant ,  Filium  esse  verum 
unigenitum,  veri  Dei  Filium,  et  similia  : 
numquam  autem  verum  Deum  de  Deo  vero, 
etiamsi  forte  centies  interrogati  sint.  Et  a 
Calvino  in  Concilio  Lausanensi  nunquam  po¬ 
tuisse  extorqueri  ut  fateretur ,  Filium  esse 
Deum  de  Deo,  refert  Petrus  Carolus,  qui  in¬ 
terfuit,  in  epist.  ad  Card.  Lotharing. 

Pugnat  tertio  cum  doctrina  Patrum.  Nam 
Gregorius  Thaumaturgus  in  suo  symbolo 
dicit,  Filium  esse  Deum  ex  Deo.  Et  ante 
eum  Justinus  init.  lib.  de  rec.  Fid.  confess. : 
«  Pater,  inquit,  innascibiliter  habet  essen¬ 
tiam,  Filius  nascibiliter.  »  Epiphanius  hser. 
69.  vocat  Filium  Deum  de  Deo.  Hilarius  init, 
lib.  IV  de  Trin.  :  «  Nihil,  inquit,  nisi  natum 
habet  Filius,  id  est,  omnia  habet  propter 
nativitatem.  »  Augustinus  tract.  Sl.inJo. 
«  Quidquid,  inquit,  est  Filius,  de  illo  est, 
cujus  est  Filius ;  ideo  Dominum  Jesum  dici¬ 
mus  Deum  de  Deo,  lumen  de  lumine.  » 

Pugnat  quarto  cum  ratione,  et  cum  ipsa 
Calvini  sententia.  Nam  si  ipse  asserit,  Patrem 
communicasse  Filio  essentiam  ;  quomodo 
potest  vere  dicere,  Filium  habere  a  se  es¬ 
sentiam?  Item,  si  dicit,  Filium  esse  produc¬ 
tum  a  Patre  ;  quomodo  potest  negare,  essen¬ 
tiam  et  vitam  in  Filio  esse  a  Patre?  nec  enim 
Filius  dicitur  sola  proprietas,  sed  integra 
hypostasis. 

Adde,  quod  rationes  ejus  nihil  valent. 
Nam  primo  Calvinus  dicit,  se  moveri  Patrum 
auctoritate,  qui  interdum  dicunt  Filium  a 
seipso  esse.  Citat  autem  Augustinum  in  Ps. 

CIX  et  Cyrillum  lib.  VII  Trinit.  qui  dicunt, 
Patrem  et  Filium  esse  unum  principium  Ex 
quo  videtur  sequi,  tata  Patrem,  quam  Fi¬ 
lium  carere  principio,  et  proinde  esse  a  se. 
Item  citat  Augustinum  qui  in  Psal.  LXVITI. 
init.,  et  tract.  39.  in  Jo.  ait,  Filium  ad  Patrem 
dici,  Deum  autem  ad  seipsum,  sicut  Pater 
ad  Filium  dicitur  Pater,  ad  se  dicitur  Deus. 

Sed  ista  argumenta  nihil  concludunt. 
Nam  Pati  em  et  Filium  esse  dicimus  unum 
principium  respectu  creaturarum  ;  cum  quo 
tamen  cohaeret,  ut  Pater  sit  principium  sine 
principio,  Filius  principium  de  principio,  ut 
idem  Augustinus  explicat  tract.  39.  in  Jo. 
ubi  exponens  illud  :  Tu  quis  es  ?  principium 
qui  et  loquor  vobis  (2) ,  dicit,  Filium  esse 
principium,  sed  de  principio,  sicut  est  Deus 
de  Deo,  lumen  de  lumine.  Nec  est  idem,  Fi¬ 
lium  esse  Deum  ad  se,  et  Deum  a  se.  Nam 
illud  primum  significat  nomen  Dei  non  esse 
relativum,  et  tamen  convenire  Filio  :  et  hoc 
Augustinus  dicit,  et  verum  dicit,  quia  etiam¬ 
si  Filius  sit  relativum,  tamen  est  relativum 
subsistens,  divinum,  et  proinde  essentiam 
includens,  quae  absoluta  est.  At  vero  Filium 
esse  Deum  a  se,  significat,  Filium  Dei  non 
esse  Filium  Dei,  sed  ingenitum,  quod  Au¬ 
gustinus  nunquam  dixit,  sed  Calvinus  falso 
illi  attribuit. 

Secunda  ratio  Calvini  est,  quia  si  Filius  * 
non  haberet  a  se  essentiam,  esset  precario 
Deus,  imo  Deus  titularis,  et  re  ipsa  simi¬ 
lis  creaturis,  quae  aliunde  suum  esse  acci¬ 
piunt. 

Respondeo  :  hoc  argumentum  bene  con¬ 
cludere  contra  Gentilem,  qui  ideo  dicebat, 
Filium  non  habere  a  seipso  essentiam,  quia 
putabat  ipsum  habere  essentiam  quamdam 
creatam  a  Patre.  At  contra  nos  nihil  valent 
illae  consequentiae  :  nam  etsi  dicamus,  Fi¬ 
lium  a  Patre  habere  essentiam,  tamen  dici¬ 
mus  eam  habere  per  necessariam,  et  natu¬ 
ralem  communicationem ;  et  ideo  non  esse 
precario,  sed  naturaliter  Deum.  Item  dici¬ 
mus,  eum  a  Patre  accipere  eamdem  essen¬ 
tiam,  quam  habet  Pater,  et  ideo  non  esse 
titularem,  sed  verum  et  realem  Deum. 

Tertia  ratio  est,  quia  Filius  dicitur  Jehova 
sicut  Pater,  et  hoc  nomen  significat  ipsum 
Esse  seu  fontem  essendi,  et  proinde  a  seipso 
est  quoad  essentiam. 

Respondeo  :  hoc  etiam  argumentum  con¬ 
tra  Gentilem  bene  concludere,  quia  si  Filius 


(1)  Joan.  V,  26;  Ib.  VI,  58;  Matth.  XI,  27.  — (2)  Joan.  VII,  29;  Ib.  VIII,  26.  —  (3)  Joan.  VIII,  25. 

est  fons  essentiae ;  non  ergo  habet  essentiam 
derivatam  ab  alia  essentia,  sed  habet  illam 
unam  essentiam,  a  qua  pendent  omnes  es¬ 
sentiae  :  tamen  sicut  dicitur  Deus  de  Deo,  et 
principium  de  principio,  sic  potest  dici  fons 
essendi  de  fonte  essendi,  ut  B.  Augustinus 
dicit  in  lib.  YII  de  Trinit.  cap.  2.  et  lib.  XY, 
cap.  14.  ubi  ait  de  Filio  «  Deus  de  Deo,  lu¬ 
men  de  lumine,  sapientia  de  sapientia,  es¬ 
sentia  de  essentia  »  ;  et  tamen  Patrem  et  Fi¬ 
lium  unum  esse  Deum,  unum  lumen,  unam 
sapientiam,  unam  essentiam.  Ubi  tamen  ob¬ 
servandum  est,  eum  accepisse  nomina  ab¬ 
stracta  pro  concretis,  cum  dixit  essentiam 
de  essentia,  sapientiam  de  sapientia. 

Addendum  est  hoc  loco,  tam  Patrem, 
quam  Filium  posse  dici  «uroGsov,  sed  alio 
sensu  quam  acceperint  Y'alentinus,  et  Calvi¬ 
nus  hoc  vocabulum.  Nam  si  «u-oGso?  signifi¬ 
caret  eum,  qui  est  Deus  a  seipso,  ut  illi  exi¬ 
stimant,  certe  nec  Pater,  nec  Filius  posset 
dici  «uroGso;  :  nam  Filius  non  est  Deus  a  se, 
sed  a  Patre  :  Pater  etiam  non  est  Deus  a  se, 
sed  a  nullo  ;  esse  enim  a  se,  est  productum 
esse  a  se,  Pater  autem  est  simpliciter  ingeni¬ 
tus,  et  improductus.  Nec  probanda  est  for¬ 
ma  loquendi  Lactantii,  qui  lib.  I,  cap.  7.  di¬ 
cit,  Deum  a  seipso  esse  procreatum  :  at  po¬ 
test  uvToOeo?  significare  eum  qui  est  ipse  Deus, 
id  est,  verissime  Deus  :  quomodo  dicimus, 
heec  est  ipsa  veritas,  et  Graeci  dicunt  «v rwa- 
item  auraSe/^o?  proprius ,  seu  germanus 
frater ,  aur e^ovtriog  proprii  juris  :  et  in  hac 
significatione  Epiphanius  haeres.  69.  vocat 
Filium  Dei  «utotD.iov,  et  «utoGsov,  id  est,  vere 
perfectum  et  vere  Deum. 


caput  xx. 

De  processione  Spiritus  sancti  a  Filio. 

Restat  pars  postrema  disputationis  de  di¬ 
stinctione  personarum,  in  qua  explicanda 
est  distinctio,  et  processio  Spiritus  sancti  a 
Filio,  quae  controversia  necessario  tractanda 
est,  tum  propter  Armenos,  Graecos,  Ruthe¬ 
nos,  Moscos,  et  alios  qui  adhuh  in  errore 
perseverant ;  tum  etiam  propter  novos  Aria- 
nos.  Nam  Yalentinus  Gentilis  prothesi  36  et 
37.  solum  Patrem  vult  esse  essentiatorem 
Filii  et  Spiritus  sancti. 


Et  quoniam  Graeci  non  solum  non  credunt 
Spiritum  sanctum  a  Filio  procedere,  sed 
etiam  conqueruntur,  Latinos  ad  Symbolum 
addidisse  particulam  Filioque  sine  consensu 
ipsorum ;  tria  tractanda  erunt.  Primo,  de 
origine  hujus  haeresis  et  schismatis,  et  de 
tempore  illius  additionis  factae.  Secundo,  an 
Spiritus  sanctus  a  Filio  procedat.  Tertio,  an 
potuerint  et  debuerint  Latini  addere  ad 
Symbolum  illam  particulam. 

Yide  de  tota  re  Magistrum  cum  Doctori- 
bus  lib.  I,  d.  11.  Anselmum  in  lib.  de  pro- 
cess.  Spiritus  sancti.  B.  Thomam  in  Opusc. 
de  error.  Graec.  :  et  de  pot.  q.  X  art.  4,  et 
5.  Richardum  Armachanum  lib.  YI  quaest. 
Armenicarum.  Gennadium  Scholarium  in 
OpusC/>  pro  Latin.  cap.  1.  et  Hugonem 
Etherianum  de  proeess.  Spir.  S.  Denique 
Bessarionem  in  Orat,  dogmat.  et  Concilium 
Florentinum. 


CAPUT  XXI. 

De  Origine  hujus  hceresis. 

Primus  auctor  hujus  haeresis  videtur  fuis¬ 
se  Theodoretus  (qui  tamen  postea  in  Conci¬ 
lio  Chalcedonensi  opera  S.  Leonis  Papae, 
Ecclesiae  reconciliatus  est,  et  in  suam  sedem 
ex  qua  pulsus  fuerat  restitutus)  cum  aliis 
qui  Nestorio  favebant  circa  annum  Domini 
430.  Nam  quod  in  Prolegomenis  Y  Synodi 
quidam  Justinianus  Episcopus  Siciliae  in 
epistola  ad  Petrum  asserit ,  Macedonium 
docuisse ,  Spiritum  sanctum  a  solo  Patre 
spirari,  non  est  ullo  modo  probabile.  Nam 
Macedonius  de  Spiritu  sancto  cum  Arianis 
sentiebat,  teste  Augustino,  de  haeres,  cap. 
52.  Ariani  autem  Spiritum  sanctum  Filii 
creaturam  dicebant,  ut  S.  Basilius  testatur 
lib.  II  in  Eunom.,  ubi  dicit,  Arianos  ex  eo 
probare  solitos,  Filium  esse  Patre  minorem, 
quod  Pater  creaverit  Deum  quemdam  par¬ 
vum,  hoc  est,  Filium  :  Filius  autem  non  po¬ 
tuerit  creare  Deum,  nec  magnum,  nec  par¬ 
vum,  sed  Spiritum  sanctum  produxerit,  qui 
nullo  modo  est  Deus. 

Adde,  quod  Concilium  secundum  congre¬ 
gatum  est  contra  Macedonium,  et  tamen  in 
symbolo  posuit  ex  Patre  procedentem.  Sed 
fortasse  incorrectum  textum  habemus  illius 


CAPUT  XXI. 


epistolae,  et  pro  spirat  Macedonius  a  solo 
Patre  Spiritum  sanctum,  legendum  e  st  sepa¬ 
rat.  Separabat  enim  Spiritum  Macedonius  a 
solo  Patre,  quia  solius  Filii  volebat  illum 
esse  facturam. 

Exstant  enim  ,  refutationes  anathematis- 
morum  S.  Cyrilli  per  Theodoretum  editse, 
tam  in  tomis  Conciliorum,  quam  in  operibus 
S.  Cyrilli,  in  quibus  refutationibus  cap.  9. 
diserte  Theodoretus  dicit,  Spiritum  sanctum 
nec  esse  a  Filio,  nec  per  Filium,  sed  a  solo 
Patre.  Exstat  etiam  in  tomis  Conciliorum  et 
in  oleribus  S.  Cyrilli,  et  in  Concilio  Ephe- 
sino  nuper  edito,  cap.  37.  Symbolum  Nesto- 
rianum ,  in  quo  etiam  habetur,  Spiritum 
sanctum  non  habere  per  Filium  suam  sub¬ 
sistentiam,  sed  a  solo  Patre  esse. 

Quia  tamen  hoc  obiter  Nesto riani  dixe¬ 
rant,  et  alia  erat  causa  quae  tunc  serio  age¬ 
batur,  non  videtur  iste  error  altius  radices 
tunc  egisse  :  nulli  enim  inveniuntur,  qui  de 
hac  re  tractent  usque  ad  annum  Domini  767. 
Hoc  autem  anno,  scribit  Ado  Viennensis  in 
Chronico,  celebratum  fuisse  magnum  Conci¬ 
lium  Gentiliaci,  et  disputatum  coram  Pipino 
Rege,  Caroli  Magni  patre,  inter  Romanos  et 
Graecos  de  Trinitate  et  imaginibus,  cujus 
disputationis,  et  Concilii  meminerunt  etiam 
Rhegino,  Sigebertus,  et  Abbas  Urspergen- 
•  sis  in  Chronico.  Nec  videtur  ulla  potuisse 
tractari  alia  quaestio  inter  Graecos  et  Latinos 
de  Trinitate,  quam  de  processione  Spiritus 
sancti  :  non  enim  alia  controversia  est,  nec 
fuit  inter  Graecos  et  Latinos  de  Trinitate. 

Post  annos  deinde  circiter  centum  tempo¬ 
re  Nicolai  I,  qui  sedit  anno  860,  Graeci  aper¬ 
tius  cum  Latinis  de  hac  re  contendere  coe¬ 
perunt.  Nam  eo  tempore  Theophylactus  flo¬ 
ruit,  qui  in  cap.  III.  Jo.  scribens,  nominatim 
arguit  Latinos,  quod  credant  Spiritum  sanc¬ 
tum  ex  Filio  procedere.  Et  Joannes  Diaco¬ 
nus,  qui  eodem  tempore  vixit,  lib.  IV  vitae 
S.  Gregorii,  cap.  75.  dicit,  Graecos  vertisse 
in  Graecam  linguam  Dialogos  S.  Gregorii, 
et  abrasisse  illam  particulam  Filioque  pro¬ 
cedit . 

Caeterum  post  alios  200  annos,  id  est,  anno 
1054,  tempore  Leonis  IX,  perfectum  schisma 
coepit,  adeo  ut  antea  solum  semina  jacta  vi¬ 
deantur.  Hoc  enim  anno,  imperante  Con¬ 
stantino  X,  qui  dicebatur  Monomachus,  Pa¬ 
triarcha  Constantinopolitanus,  Michael  no¬ 
mine,  cupiens  universalis  Patriarcha  reipsa 
fieri ,  cujus  dignitatis  nomen  jamdiu  sibi 
usurpaverant  ejus  praedecessores,  promul¬ 


gare  coepit,  Romanum  Pontificem  et  omnes 
aliosLatinosexcommunicatos  esse,  quod  con¬ 
tra  decretum  Concilii  Ephesini  ad  Symbolum 
aliquid  addidissent :  Romano  autem  Episco¬ 
po  dejecto  de  prima  Sede,  ad  se  primatum 
Ecclesiae  jure  pertinere,  qui  post  Romanum 
primus  esset.  Nec  id  solum  tunc  Graeci  fece¬ 
runt,  sed  etiam  omnes  Ecclesias  Latinorum, 
quae  in  eorum  ditione  erant,  claudi  jusse- 
runt.  Imperator  etiam  praemium  constituit 
iis,  qui  contra  Latinos  aliquid  scriberent. 

Haec  ita  esse,  cognosci  potest  ex  epistolis 
Leonis  IX,  ad  Imperatorem  Constantinum, 
et  Patriarcham  Michaelem  :  item  ex  Ansel- 
mo,  qui  illo  ipso,seculo  scripsit  librum  suum 
de  processione  Spiritus  sancti  contra  Grae¬ 
cos.  Item  ex  Sigeberto  in  Chronico  anni 
1054  etexS.  Antonino  in  hist.  part.  III,  tom. 
XXIII,  cap.  13,  §.11.  Haec  de  origine  hujus 
schismatis.  Quando  autem  additum  sit  ad 
Symbolum  illud  Filioque ,  non  est  plane  cer¬ 
tum.  Antoninus  loco  citato  §.  10.  dicit,  Ni¬ 
colao  I  objectum  fuisse  a  Graecis,  quod  ad¬ 
didisset  ad  Symbolum  :  sed  in  historiis  an¬ 
tiquis  hoc  non  invenitur,  et  praeterea  in 
Concilio  Florentino  sess.  VII.  Andreas  Epis¬ 
copus  Coloss.  qui  partes  Latinorum  tueba¬ 
tur,  asseruit,  Graecos  Nicolao  id  non  obje¬ 
cisse;  cum  tamen  quaererent  omnes  occasio¬ 
nes  eum  laedendi.  Denique  certum  est,  ad¬ 
ditionem  hanc  multo  esse  antiquiorem.  Idem 
Andreas  ibidem  dicit,  tempore  VI  Synodi, 
id  est,  post  annum  domini  600,  hanc  addi¬ 
tionem  factam  esse  a  Romano  Pontifice  in 
Concilio  ingenti  Latinorum  Patrum,  propter 
dissensiones  quasdam  exortas  in  Gallia  et  in 
Hispania. 

Et  quamvis  non  possimus  certo  notare 
annum,  aut  Pontificem  certum,  tamen  vide¬ 
tur  omnino  hoc  tempore  id  esse  factum . 
Nam  in  Concilio  Toletano  VIII,  recitatur 
Symbolum  cum  hac  additione.  Fuit  autem 
celebratum  hoc  Concilium  circa  annum  Do¬ 
mini' 653,  et  ante  hoc  tempus  non  invenitur 
Symbolum  Constantinopolitanum  cum  tali 
additione  :  nam  in  Concilio  Toletano  III,  ce¬ 
lebrato  anno  589,  legitur  Symbolum  sine 
ulla  additione.  Signum  etiam  hujus  rei  est 
illa  quaestio,  quam  diximus  tractatam  inter 
Graecos  et  Latinos  in  Concilio  Gentiliacensi : 
quia  enim  Ecclesia  Latina  jam  coeperat  uti 
Symbolo  cum  additione,  Graeci  quaestionem 
moverunt.  Signum  etiam  hujus  rei  est,  quod 
in  VII  Synodo  generali  act.  VII  idem  Sym¬ 
bolum  cum  additione  recitatur.  Sciendum 

est  autem,  additionem  illam  receptam  fuisse 
in  Hispania  et  Gallia,  antequam  Romse  a 
Summo  Pontifice  reciperetur.  Extat  enim 
in  Vaticana  Bibliotheca  post  epistolas  Ponti¬ 
ficum  a  Gresconio  collectas,  collatio  habita 
inter  Leonem  III,  Pontificem  et  Legatos  Ga- 
roli  Magni,  in  qua  Legati  illi  referunt,  in 
Gallis  cantari  Symbolum  cum  particula  Fi¬ 
lioque,  et  a  Pontifice  petunt,  ut  ipse  id  ap¬ 
probet,  et  Romae  eodem  modo  cantari  ju¬ 
beat.  Congruit  vero  hoc  totum  cum  Adonis 
Chronico  et  'annalibus  Francorum  ab  Anno- 
nio,  ut  creditur,  scriptis,  in  quibus  habemus 
anno  809,  celebratum  Concilium  Aquisgrani 
de  processione  Spiritus  sancti,  et  inde  mis- 
Sam  legationem  ad  Leonem  Pontificem. 

Quod  autem  quidam  dicunt,  additam  hanc 
particulam  fuisse  in  Concilio  Romano  a  Da- 
maso  Papa  illo  ipso  temporo,  quo  celebratum 
est  Concilium  I  Constantinopolitanum  :  quse 
duo  Concilia  unum  Concilium  generale  effi¬ 
ciunt  :  non  video  quemadmodum  recte  de¬ 
fendi  possit.  Exstat  quidem  inter  opera  sanc¬ 
ti  Hieronymi  Symbolum  quoddarn  sub  no¬ 
mine  Damasi,  in  quo  hsec  particula  habetur. 
Sed  non  quaerimus,  quis  in  suo  Symbolo  po¬ 
suerit,  Spiritum  sanctum  ex  Filio  procedere, 
sed  quis  id  addiderit  Symbolo  Constantino- 
politano  :  non  fuisse  autem  Damasum,  his 
argumentis  probamus.  Nam  si  ita  esset;  cur 
nulla  hujus  rei  mentio  inveniretur,  vel  in 
primo  tomo  Conciliorum,  vel  lib.  IX,  cap. 
16.  hist.  tripartitae  ? "Quomodo  Theodoretus, 
vir  plane  doctissimus,  et  qui  in  historia  sua 
inseruit  epistolas  Concilii  Constantinopolita- 
ni  ad  Damasum,  et  Damasi  ad  Concilium, 
additionem  istam  ignorasset  ?  Ignorasse 
enim  eum  ejusmodi  additionem  ex  eo  colli¬ 
gitur,  quod  tam  audacter  scripsit,  Spiritum 
sanctum  ex  Filio  non  procedere. 

Cur  item  Leo  Papa  III,  Symbolum  Con¬ 
stantinopolitanum,  ut  refert  Petrus  Lombar- 
dus  lib.  I  Sent.  dist.  11.  in  argentea  tabula 
sine  illa  additione  scribi  jussit?  Ignoravit 
fortasse  Leo  acta  praedecessoris  ?  an  voluit 
contrarium  potius  definire  ?  Cur  ab  eodem 
petunt  Legati  Caroli  Magni,  ut  Symbolum 
cum  ea  particula  recipiat?  Cur  Concilium 
Toletanum  III.  sine  illa  additione  Symbolum 
recitavit,  si  tanto  antea  in  Symbolo  locum 
suum  illa  additio  obtinuerat?  Cur  denique 
Graeci  non  ante  annum  600.  quaestionem  mo¬ 
verunt  ?  et  quo  colore  dicere  ausi  sunt,  Lati¬ 


nos  peccasse  contra  canones  Concilii  III,  illius- 
particulae  adjectione,  si  ea  in  Concilio  II,  ad¬ 
dita  fuerat?  Maneat  igitur  quod  supra  dixi¬ 
mus,  post  annum  Domini  600.  additionem 
illam  esse  factam. 


CAPUT  XXII. 

Ex  Scripturis  ostenditur ,  Spiritum  a  Filio 
procedere. 

Jam  igitur,  quod  Spiritus  sanctus  a  Filio 
procedat,  primum  ex  Scripturis  demonstran¬ 
dum  est.  Ait  Dominus  Jo.  XVI.  Omnia  quce 
habet  Pater  mea  sunt.  Et  Jo.  XVII.  Omnia  tua 
mea  sunt  (1).  Ex  quibus  verbis  ita  concludi 
potest  argumentum.  Quidquid  Pater  habet, 
habet  etiam  et  Filius ,  excepta  solum  rela¬ 
tione  paternitatis,  ut  Augustinus  exponit  : 
sed  Pater  habet  esse  principium  Spiritus 
sancti  ;  ergo  et  Filius  id  ipsum  habet.  Unde 
Augustinus  lib.  V  Trin.  cap.  14  :  «  Filius, 
inquit ,  est  hoc  omnino  quod  Pater,  non  ta¬ 
men  Pater,  quia  iste  Filius,  ille  Pater.  »  Ubi 
Augustinus  secutus  verba  Domini  docet,  Fi¬ 
lium  esse  omnino  idem  cum  Patre ,  excepta  • 
relatione  paternitatis  ;  ex  quo  manifeste  se¬ 
quitur,  esse  etiam  Filium  spiratorem  Spi¬ 
ritus  sancti  :  nam  hoc  non  est  esse  Patrem, 
et  tamen  habet  hoc  Pater,  ut  sit  spirator. 

Deinde  si  Pater,  et  Filius  non  haberent 
omnia  communia,  excepta  relatione  oppo¬ 
sita,  distinguerentur  plus  quam  relatione,  et 
proinde  distinguerentur  substantia  :  nam 
Pater  ut  spirator  non  est  relativum  ad  Fi¬ 
lium  ;  ergo  si  ut  spirator  distinguitur  a  Filio, 
distinguitur  per  spirationem  ,  non  ut  relatio 
est,  sed  ut  est  forma  quaedam  in  Patre  sub¬ 
sistens  ;  proinde  Pater  et  Filius  in  substantia 
differunt,  quse  est  haeresis  Ariana. 

Secundo  probatur  ex  illis  verbis  ejusdem 
capitis  :  Ille  me  clarificabit,  quia  de  meo  acci¬ 
piet ,  et  annuntiabit  vobis  (2).  Quid,  quaeso,  ac¬ 
cipiet  a  Filio  Spiritus  nisi  scientiam  ?  nam 
paulo  ante  dixit,  non  a  seipso  loquetur,  sed 
quaecumque  audiet  loquetur,  et  de  scientia 
exponunt  Chrysost.  Cyrill.  et  August.  necnon 
etiam  Theophylactus,  et  Eutymius.  Quomodo 
autem  potest  Spiritus  accipere  a  Filio  scien¬ 


ti)  Joan.  XVI,  15;  Ibid.  XVII,  10.  —  (2)  Joan. 

tiam,  nisi  accipiendo  ab  illo  essentiam  ?  quid¬ 
quid  enim  aliud  dicatur,  fiet  Spiritus  sanctus 
creatura. 

Insinuant  duas  solutiones  Theophylactus, 
et  Eutymius.  Primum  dicunt,  Spiritum  acci¬ 
pere  de  scientia  Filii,  quia  nihil  docet  con¬ 
trarium  iis  quae  docuit  Filius.  Deinde  addunt, 
illud  de  meo  significare  de  meo  thesauro,  qui 
est  Pater  :  ac  si  Filius  diceret  :  Inde  Spiritus 
accipiet ,  unde  ego  accepi. 

At  certe  prima  solutio  non  quadrat  :  nam 
non  solum  Christus  dicit  accipiet  de  meo ,  sed 
etiam  dicit  non  loquetur  a  semetipso  ;  ubi 
aperte  indicat,  scientiam  Spiritus  sancti  non 
esse  illi  a  seipso,  sed  a  Patre  et  Filio.  Se¬ 
cunda  solutio  etiam  non  quadrat  :  nam  the¬ 
saurus  scientiae  in  Deo  non  est  persona  Pa¬ 
tris  praecise  ut  persona,  sed  essentia  divina, 
quae  est  communis  Patri  et  Filio  :  nam  et  the¬ 
saurus,  et  scientia  perfectionem  absolutam 
significant,  quae  sine  dubio  ipsa  essentia  est. 
Quocirca  B.  Paulus  de  Filio  dicit  Coloss.  II. 
Christi  Jesu  in  quo  sunt  omnes  thesauri  sapien¬ 
tiae  et  scientiae  absconditi  (I) ;  Spiritus  ergo 
accipiens  de  hoc  thesauro,  accipit  necessa¬ 
rio  de  re  communi  Patri  et  Filio  :  et  proinde 
non  magis  ab  uno  accipit,  quam  ab  alio ; 
unde  Didymus  lib.  II.  et  Cyrillus  in  hunc  lo¬ 
cum  fatentur,  hinc  deduci  Spiritum  a  Filio 
esse. 

Sed  petes  :  cur  dixit  de  meo ,  et  non  potius 
meam  essentiam  ,  seu  sapientiam  accipiet  ?  et 
cur  ait  in  futuro  accipiet ,  et  non  potius  in 
praeterito  accepit  ?  Respondeo  :  dixit  de 
meo ,  quia  procedens  de  Filio  Spiritus  sanc¬ 
tus  ,  non  totum  id  quod  est  in  Filio  accepit ; 
non  enim  filiationem  accepit,  sed  essentiam, 
ex  qua  et  filiatione  constituitur  Filius  secun¬ 
dum  modum  nostrum  concipiendi.  Et  haec 
indicavit  ipse  Dominus  cum  ait  :  Omnia  quae 
habet  Pater  mea  sunt ,  ideo  dixi ,  quia  de  meo 
accipiet ,  id  est,  accipiet  id  quod  est  commune 
mihi  et  Patri,  non  autem  propria  utriusque. 
Cur  autem  dixerit  in  futuro  ,  ratio  est,  quia 
acceptio  illa  aeterna  est,  et  continet  in  se  vir¬ 
tute  omnia  tempora,  et  ad  omnia  tempora 
accommodari  potest;  unde  Sanctus  Augus¬ 
tinus  exponens  hunc  locum  sic  ait  :  «  Erit, 
fuit.  est.  Erit,  quia  nunquam  deerit;  fuit, 
quia  nunquam  defuit;  est,  quia  semper  est. » 
Itaque  cum  omnia  tempora  in  aeternitate 
contineantur,  et  omnes  propositiones  de  re¬ 
bus  aeternis  verae  sint,  quocumque  tempore 


exprimantur,  Scriptura  varia  tempora  ex¬ 
primit,  prout  res  de  qua  agitur  postulat :  hoc 
autem  loco  describitur  Spiritus  sanctus  tam¬ 
quam  Legatus  a  Patre  et  Filio  mittendus  ad 
Apostolos  :  Legati  autem  tunc  solent  instrui, 
quando  mittuntur ;  ideo  dicit  qucecumque  au¬ 
diet ,  et  de  meo  accipiet. 

Tertio  probatur  ex  eodem  textu ,  ubi  legi¬ 
mus  :  Si  non  abiero ,  Paracletus  non  veniet  ad 
vos ,  si  autem  abiero ,  mittam  eum  ad  vos.  Et 
cap.  XV.  Cum  venerit  Paracletus ,  quem  ego 
mittam  vobis  a  Patre  (2).  Omnis  missio  aut 
est  per  imperium,  quomodo  mittuntur  servi 
a  dominis,  aut  per  consilium,  quomodo  mitti 
dicuntur  qui  instruuntur  a  sapientioribus,  ut 
cum  mittuntur  aegroti  a  medico  ad  capien¬ 
dam  medicinam,  aut  per  naturalem  produc¬ 
tionem,  quomodo  arbores  mittere  dicuntur 
radices,  emittere  flores  etc.  Certum  autem 
est,  Spiritum  sanctum  non  posse  mitti  ut  ser¬ 
vum,  vel  ignorantem  a  potentiore  vel  sapien- 
tiore  :  constat  enim  inter  nos  et  Graecos, 
Spiritum  sanctum  esse  Deum ;  ergo  missio 
ejus  erit  intelligenda  secundum  productio¬ 
nem.  Et  hoc  idem  confirmatur  ex  Augustino 
lib.  IV,  Trinit.  cap.  19,  20,  et  seq.,  qui  di¬ 
cit,  Filium  mitti,  esse  Filium  nasci,  Spiritum 
sanctum  mitti,  esse  Spiritum  sanctum  pro¬ 
cedere. 

Respondent  Graeci  :  missionem  Spiritus 
sancti  per  Filium,  vel  a  Filio  non  significare 
processionem,  quoad  internam  subsistentiam, 
sed  missionem  externam  ad  creaturam  per 
donorum  largitionem  :  et  quoniam  etiam 
Filius  donat  hominibus  gratiam ,  Fidem, 
spem,  charitatem,  ideo  dicitur  dare ,  seu 
mittere  Spiritum  sanctum,  quia  nimirum  dat 
dona,  quae  dicuntur  Spiritus  sancti. 

At  certe  quando  dicitur  dari  seu  mitti  Spi¬ 
ritus  sanctus,  non  solum  dantur  dona  creata, 
sed  cum  donis  illis  datur  etiam  vere,  et  mit¬ 
titur  Spiritus  sanctus  :  et  contrarium  asse¬ 
rere  est  manifestus  error.  Nam  Rom.  V.  di¬ 
citur  :  Charitas  Dei  diffusa  est  in  cordibus  nos¬ 
tris  per  Spiritum  sanctum ,  qui  datus  est  no¬ 
bis  (3) .  Ubi  vides  aperte  distingui  Spiritum 
sanctum  et  dona  ejus,  et  utrumque  dari.  Item 
I.  Gorinth.  VI.  Membra  vestra  templum  sunt 
Spiritus  sancti  qui  in  vobis  est,  quem  habetis  a 
Deo.  Et  infra  :  Portate  Deum  in  corpore  ves- 
tro{ 4).  At  certe  dona  Spiritus  sancti  non  sunt 
Deus,  neque  illis  debetur  templum.  Et  I.  Jo. 
IV.  Qui  manet  in  chantate  ,  in  Deo  manet ,  et 


(1)  Coloss.  II,  3.  —  (2)  Joan.  XVI,  7  et  13.  —  (3)  Rom.  y,  5.  —  (4)  I.  Cor.  VI,  19  et  20. 

Deus  in  eo  ;  ergo  non  sola  charitas  in  nobis 
manet,  quse  non^est  Deus  ,  sed  manet  vere 
ipse  Deus.  Denique  quas  dicuntur  Jo.  XVI. 
Si  non  abiero ,  Paracletus  non  veniet  ad  vos ,  et 
si  abiero,  mittam  eum  ad  vos.  E  t  Joann.  XIV. 
Alium  Paracletum  dabit  vobis  etc.  (1)  nonnisi 
absurdissime  exponentur  de  donis  :  dona 
enim  nec  veniunt,  nec  mittuntur,  nec  possunt 
conferri  cum  Christo,  ut  unus  Paracletus 
cum  alio. 

Accedat  auctoritas  Patrum,  Ambrosii  1.  I. 
de  Spir.  S.  cap.  4.  et  5.  Augustini  lib.  XV, 
Trin.  cap.  26.  Chrysostomi  in  cap.  V.  ad 
Rom.  Cyrilli  in  cap.  XVI.  Joann.  qui  omnes 
ipsum  Deum  Spiritum  sanctum  a  Filio  mitti 
docent. 

Accedat  postremo  manifestissima  ratio  : 
nam  si  ideo  diceretur  mitti  Spiritus  a  Filio, 
quia  Fibus  est  auctor  donorum,  posset  etiam 
dici  mitti  Pater  a  Filio,  imo  et  Pater  et 
Filius  a  Spiritu  sancto,  quia  quaelibet  perso¬ 
na  est  auctor  omnium  donorum.  Item  si 
mitti  Spiritum  a  Filio  esset  mitti  dona  ejus, 
etiam  cum  legimus  Filium  a  Patre  missum  in 
Mundum,  possent  qui  idnon  credunt  respon¬ 
dere,  non  esse  missum  vere  Filium,  sed  ali¬ 
quod  donum  creatum,  et  sic  evacuaretur 
mysterium  Incarnationis. 

Fortasse  dicent  :  venire  quidenr  ad  nos 
ipsum  Spiritum  sanctum,  sed  dici  mitti  a 
Filio,  quia  ille  fuit  causa  suis  meritis ,  ut  ad 
nos  veniret  Spiritus  sanctus.  Sed  hoc  modo 
posset  etiam  dici,  mitti  Patrem  a  Filio:  nam 
suis  meritis  fuit  etiam  causa,  ut  ad  nos  Pater 
veniret,  juxta  illud  Joan.  XIV.  Si  quis  diligit 
me,  sermonem  meum  servabit ,  et  Pater  meus 
diliget  eum,  et  ad  eum  veniemus  (2).  Pari  ratio¬ 
ne  si  dicant,  a  Filio  mitti  Spiritum  sanctum, 
quia  Filius  consentit  ut  veniat  :  eodem  mo¬ 
do  dicam,  Patrem  a  Filio  et  Spiritu  sancto 
mitti. 

Nec  obstat  quod  Isai.  XLVI1I  et  XLI  dici¬ 
tur  Filius  a  Spiritu  mitti ,  a  quo  tamen  non 
procedit.  Nam  Filius  mittitur  a  Spiritu,  qua¬ 
tenus  homo  est,  secundum  quam  formam 
vere  Filius  a  Spiritu  sancto  est,  ut  a  causa 
activa.  Id  patet  Luc.  I  V.  Spiritus  Domini  su¬ 
per  me,  eo  quod  unxerit  me,  evangelizare  pau¬ 
peribus  misit  me  (3).  Secundum  eam  formam 
igitur  Spiritus  misit  Filium, 'secundum  quam 
est  super  eum,  et  illum  unxit.  Quas  cum  ita 

(1)  I.  Joan.  IV,  16;  Joan.  XVI,  7;  Ibid.  XIV,  li 
(4)  Joan.  XX,  22.  —  (5)  Rom.  VIII,  9;  Galat.  IV,  6. 


sint,  aut  oportet  ex  Evangelio  delere  illa 
verba  Christi  de  Spiritu  sancto  ego  mittam 
eum,  aut  certe  concedendum  est,  Spiritum 
sanctum  a  Filio  procedere  per  internam 
atque  aeternam  hypostasis  ejus  productio¬ 
nem. 

Cur  autem  dicat  Filius  mittam  in  futuro, 
cum  tamen  processio  sit  aeterna  ,  facile  pot¬ 
est  explicari  :  nam  missio  duplicem  relatio¬ 
nem  importat,  unam  ad  eum  qui  mittit,  al¬ 
teram  ad  eum  ad  quem  mittit.  Quantum  ad 
primam  relationem,  missio  est  aeterna,  et  de 
omni  tempore  verificari  potest ,  at  quantum 
ad  secundam,  est  temporalis.  Mittitur  enim 
Spiritus  sanctus  ad  homines,  quando  incipit 
in  eis  esse  novo  modo ,  id  est,  per  cognitio¬ 
nem  et  amorem  ,  id  est,  quando  incipit  cog¬ 
nosci,  et  amari  per  infusa  ab  ipso  dona. 
Quoniam  ergo  ista  missio  quoad  terminum 
ad  quem  futura  erat,  quoad  terminum  a  quo 
semper  fuit,  est,  et  erit  ;  ideo  dictum  est 
mittam,  sic  enim  est  vera  propositio  quoad 
totam  rationem  missionis. 

Quarto  probatur  ex  illo  Joa.  XX.  Insuffla¬ 
vit  et  dixit  :  accipite  Spiritum  sanctum  (A). 
Hac  enim  caeremonia,  ut  exponunt  August. 
lib.  III,  in  Maxim,  cap.  14.  et  Cyrillus  lib. 
XII.  in  Jo.  cap.  56.  significare  voluit  Chris¬ 
tus,  a  se  procedere  Spiritum  sanctum.  Tlieo- 
phylactus  quidem  scribensin  cap.  III.  Jo.  ri¬ 
det  hoc  argumentum  ,  sed  quam  bene,  ipse 
viderit  :  nam  nullam  ipse  ejus  caeremoniae 
causam  reddere  potest.  Et  praeterea,  ipso 
doctiores,  sanctiores,  et  antiquiores  sunt  Cy¬ 
rillus,  et  Augustinus,  qui  hoc  argumento 
utuntur.  Nec  dubito ,  quin  ridendus  sit 
ipse,  non  modo  a  Latinis  ,  si  Augustinum  ri¬ 
dere  voluerit ,  sed  etiam  a  Graecis,  si  Cyril- 
lum. 

Quinto  probatur  ex  illo  Rom.  VIII.  Si  quis 
spiritum  Christi  non  habet,  hic  non  est  ejus.  Et 
Galat.  IV.  Quoniam  estis  Filii  Dei,  misit  Deus 
spiritum  Filii  sui  in  corda  vestra  clamantem , 
Abba  Pater  (5).  Cur  enim  dicitur  Spiritus 
sanctus  Spiritus  Filii  ?  certe  non  quia  est 
servus  ejus,  vel  quia  est  frater  ejus,  sed  quia 
spiratur  ab  eo,  quomodo  etiam  dicitur  Spi¬ 
ritus  Patris.  Rom.  VIII.  Si  Spiritus  ejus  qui 
suscitavit  desum  etc.  Et  Mat.  X.  Spiritus  Pa¬ 
tris  vestri  qui  loquitur  in  vobis  (fy. 

Dicent  fortasse  :  vocari  Spiritum  sanctum 

>.  —  (2)  Joan.  XIV,  23.  —  (3)  Luc.  IV.  18.  — 
—  (6)  Rom.  VIII,  1 1 ,  Matth.  X,  20. 


CAPUT  XXIII. 


34 1 


spiritum  Filii ,  quia  simul  cum  illo  a  Patre 
procedit,  vel  quia  est  similis  illi,  aut  alia  de 
causa,  non  autem  quia  spiratur  a  Filio.  Atsi 
ita  est ,  cur  non  posset  eadem  ratione  dici 
Christus  filius,  aut  verbum  Spiritus  sancti ; 
quod  tamen  nusquam  legimus-.  Nec  potest 
responderi,  Filium  habere  relationem  ad 
Patrem,  et  verbum  ad  dicentem :  nam  etiam 
Spiritus  habet  relationem  ad  spirantem.  Si¬ 
cut  ergo  Spiritus  sanctus,  licet  a  Filio  non 
spiretur,  potest  dici  spiritus  Filii,  quia  est 
illi  similis  in  essentia,  et  cum  eo  simul  a  Pa¬ 
tre  procedit :  ita  quoque  Filius,  licet  a  Spi¬ 
ritu  sancto  non  generetur,  poterit  dici  Filius 
Spiritus  sancti ,  quia  est  illi  similis  in  essen¬ 
tia,  et  cum  eo  simul  a  Patre  procedit.  Atque 
hoc  argumentum  tanti  fecit  S.  Augustinus, 
ut  tracfc.  99.  in  Jo.  hoc  solo  argumento  con¬ 
tentus  fuerit  ad  probandum  ,  Spiritum  sanc¬ 
tum  a  Filio  procedere. 


CAPUT  XXIII. 

Idem  probatur  testimoniis  Conciliorum. 

Non  possum  equidem  satis  mirari,  qua 
fronte  Hieremias,  qui  se  Patriarcham  QEcu- 
menicum  appellat,  nuper  in  censura  sua  ad 
confessionem  Lutheranorum  scribere  ausus 
sit,  a  Nicaena  Synodo  et  omnibus  aliis  con¬ 
sequentibus  generalibus  Conciliis  definitum 
esse,  Spiritum  sanctum  ex  solo  Patre  proce¬ 
dere.  Sic  enim  ipse  loquitur  in  ipso  I.  cap. 
Censurae  :  «  Nicaena  Synodus,  et  reliquae 
cum  ea  consentientes,  omnes  decreverunt; 
Spiritum  sanctum  ex  ipso  solo  Patre  proce¬ 
dere.  »  Haec  ille.  Quod  si  mendacium  non  est, 
non  video  quid  unquam  mendacium  appel¬ 
lari  poterit. 

Ac  ne  forte  suspicemur ,  reconditum  ali¬ 
quem  canonem  esse,  in  quo  ejusmodi  decre¬ 
tum  habeatur,  subjungit  idem  Hieremias  : 
«  Quod  quidem  sacra  illa  et  incorrupta  Fidei 
Christianae  confessio,  sacrum,  inquam,  Sym¬ 
bolum,  hoc  ita  esse  disertissimis  verbis  ex¬ 
plicat  ;  Spiritum  scilicet  sanctum  ex  solo 
Patre  procedere  :  quam  quidem  sententiam 
a  trecentis  decem  et  octo  plenis  Deo  Patri¬ 
bus,  in  Nicaena  primum  Synodo ,  deinde  in 
Gonstantinopolitana  a  150  confirmata  :  re¬ 
liquae  item  universales  quinque  Synodi,  ni¬ 


hil  addentes,  nihil  detrahentes ,  verum  in 
idem  plane  uno  Spiritu  sancto  conspirantes 
obsignarunt.  »  Haec  ille. 

Consulamus  ergo  Symbolum  Nicaenum,  ac 
videamus,  an  disertissimis  verbis  doceat, 
Spiritum  sanctum  ex  solo  Patre  procedere. 
Integrum  Symbolum  Nicaenum  recitant  ex 
Graecis  Cyrillus  lib.  I.  de  Trin.  et  in  lib.  de 
explicat.  Symb. ;  ex  Latinis  Ruffmus  lib.  X, 
hist.  cap.  6.  nihil  autem  aliud  in  eo  Sym¬ 
bolo  legitur  de  Spiritu  sancto' quam  haec  sen¬ 
tentia,  y.xi  et;  ro  ayiov  m/eOgcc  .'  et  in  Spiritum 
sanctum.  Testatur  autem  Nazianzenus  in  ep. 
2.  ad  Celidonium  ,  Nicaenam  Synodum  non 
tradidisse  perfectam  doctrinam  de  Spiritu 
sancto,  propterea  quod  nondum  exorta  erat 
quaestio  de  Spiritu  sancto.  Viderit  ergo 
Hieremias,  in  quo  Symbolo  Nicaeno  lege¬ 
rit,  Spiritum  sanctum  ex  solo  Patre  proce¬ 
dere. 

Porro  Concilium  Constantinopolitanum 
Symbolo  addidit  illa  verba  Qui  ex  Patre  pro¬ 
cedit  :  sed  non  ait  disertissimis  verbis,  ut 
Hieremias  loquitur,  qui  ex  solo  Patre  proce¬ 
dit  :  illa  enim  particula  solo  adjectio  est 
Hieremiae,  non  Concilii  proprium  verbum. 
Cur  autem  Concilium  non  adjecerit  ex  Filio , 
sed  satis  esse  censuerit  dicere,  qui  ex  Patre 
procedit,  ratio  est  certissima,  quia  eo  tem¬ 
pore  dubium  non  erat,  an  Spiritus  ex  Filio 
procederet;  id  enim  haeretici  concedebant, 
ut  constat  ex  Basilio  lib.  II  in  Eunom.  sed 
dubium  erat  de  Patre,  a  quo  alienum  omni¬ 
no  Spiritum  sanctum,  tanquam  solius  Filii 
creaturam  haeretici  esse  dicebant.  Concilium 
igitur  ut  remedium  morbo  adferret,  id  po¬ 
suit  in  Symbolo,  quod  necesse  erat. 

His  ergo  omissis,  proferamus  nos  Concilia, 
quae  Spiritum  sanctum  a  Filio  procedere 
testantur.  Primum  Alexandriae  Concilium 
celebratum  est,  ex  quo  Concilio  scribit  Cy¬ 
rillus  epistolam  ad  Nestorium,  in  qua  haec 
sunt  verba  :  «  Spiritus  appellatus  est  veri¬ 
tatis  ;  et  veritas  Christus  est,  unde  et  ab 
isto  similiter,  sicut  ex  Patre  procedit.  » 
Habetur  haec  epist.  in  Concilio  Ephesino 
cap.  14.  et  est  approbata,  tam  ab  ipso 
Concilio  Ephesino,  quam  a  IV  Synodo,  act. 
V.  et  a  V  Synodo  act.  ult.  et  a  VI  Synodo 
act.  XVII,  et  a  VII  Synodo  act.  VII. 

Habemus  igitur  quinque  generalia  Conci¬ 
lia  apud  Graecos  celebrata,  quae  sententiam 
illam  recipiunt  apertissimam  et  clarissimam, 
Spiritus  sanctus  a  Filio,  sicut  a  Patre  proce¬ 
dit:  quid  igitur  jam  quaerunt?  quid  postu- 

lant?  Quid,  quocl  rursum  in  Concilio  VII. 
generali  act.  VII,  Symbolum  legitur  cum 
hac  additione  Filioque ;  tamen  illud  Conci¬ 
lium  maxima  ex  parte  Graecorum  fuit? 

Graeci  quidem  in  Concilio  Florentino  sess. 
V  et  VII  dicebant,  in  suis  codicibus  non 
ita  haberi,  tamen  Latini  protulerunt  exem¬ 
plum  antiquissimum,  et  ubi  nullum  erat 
vestigium  corruptionis,  et  praeterea  citave¬ 
runt  historicum  antiquum  testem  hujus  rei  : 
et  certum  est,  nunquam  fuisse  morem  La¬ 
tinorum  corrumpendi  libros,  sed  Graeco¬ 
rum. 

Sed  objicies  :  si  in  hoc  Concilio  fuisset  re¬ 
ceptum  Symbolum  cum  particula  Filio  que  ; 
quomodo  S.  Joannes  Damascenus,  qui  tem¬ 
pore  hujus  Concilii  vixit,  tam  aperte  negas- 
set  Spiritum  a  Filio  procedere  lib.  I,  de 
Fide,  cap.  11.  Respondeo  :  probabile  esse, 
Damascenum  obiisse  ante  Concilium  VII, 
nam  florebat  maxime  tempore  Leonis  III,  ut 
patet  ex  2.  Orat,  de  cult.  imag.  et  Synodus 
celebrata  est  annis  48  post  mortem  Leonis. 
Unde  ipse  in  suis  operibus  non  citat  Conci¬ 
lia,  nisi  usque  ad  sextum.  Deinde  etiamsi  ad 
tempus  VII  Synodi  fortasse  pervenerit;  ta¬ 
men  sine  dubio  libros  illos  de  Fide  antea 
scripsit,  ut  aperte  colligitur  ex  act.  VI.  Con¬ 
cilii  Nicaeni  II. 

Jam  vero  praeter  Concilia  ista  Graeca,  ex¬ 
stant  etiam  permulta  celebrata  apud  Lati¬ 
nos.  Ac  primum  apud  Barum  Concilium  est 
celebratum  a  Graecis  simul  et  Latinis  tempo¬ 
re  Urbani  II,  paulo  post  inchoatum  schisma 
circa  annum  1090,  in  quo  Anselmus  eviden- 
tissimis  rationibus  Graecos  convicit.  Memi¬ 
nit  hujus  Concilii  ipse  Anselmus  lib.  de  pro- 
cess.  Spir.  S.  cap.  4.  et  fusius  rem  totam 
narrat  auctor  vitae  Anselmi  lib.  II,  qui  in 
eodem  Concilio  interfuit. 

Secundum  est  Concilium  Lateranense  sub 
Innocent.  III,  anno  1215,  ubi  etiam  in  I.  cap. 
definitum  est,  Spiritum  sanctum  a  Patre, 
Filioque  procedere,  et  in  Concilio  interfue¬ 
runt  Graeci,  et  consenserunt,  ut  patet  ex  cap. 
4.  ejusdem  Concilii. 

Tertium  Concilium  est  Lugdunense  sub 
Gregorio  X,  anno  1273,  ubi  Graeci  interfue¬ 
runt,  et  omnibus  consentientibus,  cantatum 
est  Symbolum  cum  additione  Filioque  ter 
Graece,  ter  Latine.  Exstat  definitio  hujus 
Concilii  in  Sexto  decret.  tit.  I.  cap.  I. 

Quartum  Concilium  est  Florentinum  anno 
1438,  ubi  rdrsum  idem  est  definitum  post 


longissimas  disputationes,  consentientibus 
Graecis  et  Latinis. 

Adde  Concilia  Toletana  I.  cap.  21.  III, 
cap.  1.  IV,  cap.  1.  VIII,  cap.  1.  et  XI,  cap. 
1.  quae  omnia  celebrata  sunt  ante  dissidium 
Graecorum,  nimirum  ante  annum  Domini 
700.  Ex  his  apparet  non  solum  sententia 
Ecclesiae,  sed  etiam  Graecorum  pertina¬ 
cia  et  levitas,  qui  toties  victi  in  disputa¬ 
tionibus,  semper  ad  vomitum  redierunt. 


CAPUT  XXIV. 

Idem  probatur  ex  Patribus  Latinis. 

Proferemus  nunc  testimonia  Patrum  Lati¬ 
norum,  qui  floruerunt  doctrina,  et  sanctitate 
ante  schisma  et  litem  Graecorum ;  quos  nolle 
recipere,  nimis  magna  temeritas  est,  tum 
quia  nulla  est  causa  cur  debeant  recipi  Grae¬ 
ci,  et  non  Latini,  si  sint  ejusdem  antiquita¬ 
tis,  eruditionis,  et  sanctitatis  ;  tum  etiam, 
quia  videmus  Concilium  Ephesinum  allegas¬ 
se  ad  probandum  dogma  Ecclesiasticum,  et 
Latinos,  et  Graecos:  nimirum, Felicem,  Julium, 
Cyprianum,  Ambrosium,  Latinos  ;  Basilium, 
Nyssenum,  Nazianzenum,  Athanasium,  Grae¬ 
cos  ;  ut  testatur  Vincentius  Lirinensis  prope 
finem  sui  Opusculi.Item  constat  V,  VI  et  VII 
Synodum  pariter  adduxisse  testimonia  Grae¬ 
corum,  et  Latinorum,  quod  etiam  facit  Ba- 
silius  lib.  de  Spir.  S.  cap.  29.  et  Augustinus 
lib.  I.  et  II.  in  Julian.  uterque  enim  profert 
testimonia  Graecorum  pariter  et  Latino¬ 
rum. 

Qui  sunt  igitur  isti  Graeci  novelli,  qui  SS. 
Patres  Latinos,  etiamsi  antiquissimos,  et 
probatissimos  nihili  faciunt?  nonne  vident 
hac  ratione  se  schismatis  accusare  antiquis¬ 
simam  Ecclesiam?  vel  potius  docere,  nun¬ 
quam  Graecos  cum  Latinis  conjunctos  fuisse? 
at  certe  aliud  testantur  acta  septem  genera¬ 
lium  Conciliorum,  ubi  summam  videmus  La¬ 
tinorum  Graecorumque  concordiam.  Sed 
novi  isti  doctores  non  solum  a  doctrina,  sed 
etiam  a  moribus  veteris  Ecclesiae  longissime 
recesserunt. 

Primus  igitur  ex  Latinis  est  Tertullianus, 
qui  lib.  cont.  Prax.  cap.  4.  «  Spiritum  non 
aliunde  puto,  inquit,  quam  a  Patre  per  Fi- 

lium.  »  Ad  hunc  locum  Grseci  responderent, 
se  non  negare  Spiritum  sanctum  procedere 
per  Filium,  sed  a  Filio.  Nam,  ut  docet  Bes- 
sarion  in  fin.  Orat,  dogmat.  Grseci  admittunt 
illud  per  Filium  sed  exponunt  tribus  modis. 
Primo,  quod  per  Filium  addatur  ad  deno¬ 
tandam  relationem  ad  Patrem.  Secundo,  ad 
denotandam  consubstantialitatem  Patris  et 
Filii.  Tertio,  quia  Per  solet  accipi  pro  Cum 
et  citant  nescio  quem  Poetam. 

At  prima  et  secunda  evasio  frigidissimae 
sunt :  nam  eodem  modo  liceret  etiam  dice¬ 
re,  Filium  procedere  a  Spiratore  per  Spiri¬ 
tum  sanctum.  Sic  enim  significaremus  rela¬ 
tionem  Patris  spiratoris  ad  Spiritum  sanc¬ 
tum,  et  consubstantialitatem  Patris  et  Spiri¬ 
tus  sancti.  Deinde  quid  opus  est,  ut  cum  di¬ 
citur  Spiritus  a  Patre  procedere,  simul  in¬ 
dicetur  relatio  Patris  ad  Filium,  aut  consub¬ 
stantialitas  Patris  et  Filii?  Tertia  non  est 
etiam  sufficiens.  Primo,  quia  idem  absur¬ 
dum  sequeretur,  nimirum  posse  dici,  Filium 
procedere  a  Patre  per  Spiritum.  Secundo, 
quia  quidquid  sit  de  illo  Poeta,  in  Scriptu¬ 
ris  et  Patribus,  imo  etiam  in  communi 
modo  loquendi  Per  significat  causam,  et 
ssepe  etiam  pro  Ex  accipitur,  ut  docet  Ba- 
silius  lib.  de  Spir.  S.  cap.  5.  Legimus  enim 
Genes.  IV :  Possedi  hominem  per  Deum ,  id  est, 
a  Deo.  Item  Jo.  I.  Omnia  per  ipsum  facta  sunt. 
Et  Colos.  I.  Omnia  per  ipsum  creata  sunt.  Et 
Hebr.  I.  Per  quem  fecit  et  secula  (1).  Si  enim 
in  his  locis  Per  significaret  Cum ,  sensus  es¬ 
set,  Filium  'esse  factum  seu  creatum  a  Deo 
una  cum  ipsis  creaturis :  quod  certe  ne  Grse¬ 
ci  quidem  admittent,  nisi  cum  Arianis  desi- 
pere  malint,  quam  cum  Ecclesia  Catholica 
recte  sapere.  Planum  est  igitur,  Spiritum 
per  Filium  produci,  secundum  Scripturas 
nihil  esse  aliud,  quam  a  Filio,  sive  ex  Filio 
procedere,  et  produci.  Sed  pergamus  ad 
cseteros. 

II.  Est  B.  Cyprianus,  qui  Serm.  de  adv. 
Spir.  S.  «  Spiritus  sanctus,  inquit,  a  Patre 
procedens,  a  Patre  et  Filio  quaternario  su¬ 
perfertur,  et  opus  suum  Conditor  benign&s 
amplectitur  etc.  »  Loquitur  de  Spirito  sanc¬ 
to,  quando  initio  Mundi  ferebatur  super 
aquas,  et  quatuor  elementa  formabat. 

III.  B.  Hilarius  lib.  II  de  Trin.  sic  ait: 
«  De  Spiritu  sancto  nec  tacere  oportet,  nec 
loqui  necesse  est.  Sed  silerji  a  nobis,  eorum 
causa  qui  nesciunt,  non  potest :  loqui  autem 


de  eo,  non  necesse  est,  quia  de  Patre  et  Fi¬ 
lio  auctoribus  confitendum  est,  et  quidem 
puto,  an  sit,  non  esse  tractandum.  » 

IV.  B.  Ambrosius,  quem  certe  Grseci  reji¬ 
cere  non  deberent,  cum  in  tertia  Synodo 
generali,  ut  sanctum  Doctorem  allegatum 
videant,  lib.  II,  de  Spir.  S.  cap.  12.  «  Om¬ 
nia,  inquit,  Patris  habet  Filius,  quia  ait : 
Omnia  quse  Pater  habet  mea  sunt,  et  quse 
accepit  ipse  per  unitatem  naturse,  ex  ipso 
per  eamdem  unitatem  accepit  et  Spiritus, 
sicut  ipse  Dominus  Jesus  de  Spiritu  suo 
declarat  dicens:  Propterea  dixi,  quia  de 
meo  accipiet.  » 

V.  B.  Hieronymus  in  epist.  ad  Hedib.  q. 
9.  «  Ipse,  inquit,  Spiritus  sanctus  cum  mit¬ 
titur,  a  Patre  et  Filio  mittitur;  »  in  alio  atque 
alio  loco  :  «  Spiritus  Dei  Patris  et  Christi  Spi¬ 
ritus  appellatur.  »  Et  in  cap.  LVII  Isaiae  : 
Spiritus  «  de  Patre  egreditur,  et  propter 
societatem  naturse  a  Filio  mittitur.  » 

VI.  Ruffinus  in  explicat.  Symb.  «  Spiritus 
sanctus,  inquit,  de  utroque  procedens,  et 
cuncta  sanctificans.  » 

VII.  Augustinus  tract.  99.  in  Jo.  «  Hic, 
inquit,  aliquis  forsitan  quserat,  utrum  et  a 
Filio  procedat  Spiritus  sanctus.  »  Et  infra  : 

«  Cur  non  credamus,  quod  etiam  de  Filio 
procedat  Spiritus  sanctus,  cum  Filii  quoque 
ipse  sit  Spiritus  ?  »  Vide  etiam  lib.  XV, 
Trin.  cap.  17,  26,  27.  et  lib.  III,  cont.  Maxi- 
min.  cap.  14. 

VIII.  B.  Prosper  lib.  I,  de  vit.  contempl. 
cap.  18.  de  Spiritu  S.,  inquit,  «  ex  Patre  et 
Filio  procedens.  » 

IX.  B.  Leo  in  epist.  ad  Turbium  91.  alias 
93.  cap.  4.  «  Alius,  inquit,  est  qui  genuit, 
alius  qui  genitus  est,* alius  qui  de  utroque 
processit.  »  Atque  hic  est  magnus  ille  Leo, 
quem  Synod.  IV  630  Episcoporum,  qui  fer- 
me  omnes  Orientales  erant,  in  singulis  ac¬ 
tionibus  summis  laudibus  extulerunt,  et  de 
quo  identidem  repetebant,  ut  credit  Leo,  sic 
et  nos  credimus. 

X.  B.  Fulgentius  lib.  deFid.  adPetr.  cap. 
2.  «Proprium,  inquit,  Spiritus  sancti,  quia 
nec  natus  est,  sed  solus  de  Patre  Filioque 
procedit.  » 

XI.  Idacius  Clarus  lib.  cont.  Varimad. 
ult.  med.  «  Si  tibi,  inquit,  dixerint:  Ostende 
Spiritum  sanctum  unde  trahat  originem. 
Responde,  certa  et  manifesta  origo  Spiritus 
sancti  Pater  et  Filius.  » 


(1)  Gen.  IV,  1  ;  Joan.  I.  3 ;  Coloss.  I,  16 ;  Hebr.  I,  2. 

XII.  Boetius  lib.  Ide  Trin.  cap.  12.  «Ita  co¬ 
gitare  debemus,  Filium  ex  Patre  esse.  Spi¬ 
ritum  sanctum  ex  utrisque  etc.  » 

XIII.  Hormisda  Papa  in  epist.  ad  Justinum 
Imperat,  cap.  2.  «  Proprium,  inquit,  est 
Spiritus  sancti,  ut  de  Patre  et  Filio  proce¬ 
deret,  sub  una  substantia  Deitatis.  » 

XIV.  B.  Gregorius  Papa  Symbolum  edi¬ 
dit,  quod  recitatur  in  ejus  vita  lib.  II,  cap. 
2.  quod  ita  habet:  «  Credo  in  Spiritum  sanc¬ 
tum,  nec  genitum,  nec  ingenitum,  sed  coae¬ 
ternum  de  Patre  et  Filio  procedentem. » 
Idem  Gregorius  lib.  II,  dial.  cap,  ult.  dicit: 
«  Spiritum  a  Patre  Filioque  procedere.  » 
Idem  Gregorius  lib.  II.  dial.  cap.  ult.  di¬ 
cit:  «  Spiritum  a  Patre  Filioque  procedere.» 
Idem  habetlib.II.Moral.  cap. 8.  quem.Grego- 
rium  mirum  est,  cur  Graeci  in  suo  Calenda¬ 
rio  esse  patiantur,  et  ut  vere  sanctum  hono¬ 
rent,  cum  tamen  ejus  sententiam  tanquam 
hseresim  execrentur. 

XV.  Et  postremus  ex  Latinis  sit  venera¬ 
bilis  Beda :  eos  enim  solum  adferre  statui, 
qui  ante  schisma  exortum  floruerunt.  Sic 
igitur  loquitur  Beda  lib.  I.  de  element.  Phi- 
losoph.  :  Spiritus,  inquit,  iste  a  Patre  et  Fi¬ 
lio  procedit.  »  Idem  quoque  in  collectaneis 
ex  Augustino  super  epist.  Paul.,  ad  locum 
illum  Galat.  IV,  Misit  Deus  Spiritum  Filii 
sui  (1),  adducit  prolixam  disputationem 
Augustini,  qua  probatur,  Spiritum  sanctum 
a  Patre,  Filioque  procedere.  Sed  jam  ad 
Graecos  veniamus. 


CAPlif  xxv. 

Idem  probatur  ex  Patribus  Graecis. 

Ex  Graecis  primus  sit  S.  Gregorius  Thau- 
maturgus,  qui  in  confessione  Fidei  divinitus 
accepta,  quae  exstat  apud  Gregorium  Nys- 
senum  in  vita  hujus  Gregorii,  ita  loquitur  : 
«  Unus  Spiritus  sanctus  ex  Deo  ortum  et 
existentiam  habens,  quique  per  Filium  appa¬ 
ruit,  imago  Filii  pertecti  perfecta.  >>  Quo 
loco  non  est  movenda  quaestio  de  particula 
Per  nec  de  verbo  Apparuit :  nam  jam  supra 
ostendimus,  particulam  Per  significare  cau¬ 


sam,  sive  principium  productivum,  et  ex  eo, 
quod  Filius  misit  Spiritum  sanctum  ad  crea¬ 
turas,  colligi  evidenter,  Spiritum  sanctum  a 
Filio  procedere  etiam  ab  aeterno. 

Est  autem  notandum  illud  Imago  Filii: 
nam  etsi  Spiritus  sanctus  non  sit  tam  proprie 
imago  Filii,  quam  est  Filius  imago  Patris, 
quia  non  procedit  ex  vi  similitudinis ;  tamen 
non  posset  dici  ullo  modo  imago  Filii,  nisi 
ab  illo  procederet,  et  esset  ei  similis  in  es¬ 
sentia.  Imago  enim  dicit  relationem  pro¬ 
ducti  ad  producentem,  et  sine  hac  habitudine 
non  sufficit  quailibet  similitudo.  Unde  non 
dicitur,  frater  imago  fratris,  etiamsi  illi  si¬ 
millimus  sit;  nec  ovum  unum  alterius  ovi  est 
imago,  quanquam  propter  similitudinem 
unum  vix  discernatur  ab  alio.  Non  enim 
sufficit  similitudo,  sed  requiritur,  ut  unum 
procedat  ab  alio,  quod  in  ovis  et  fratribus 
non  reperitur.  Cum  ergo  S.  Gregorius  Spi¬ 
ritum  sanctum  imaginem  Filii  dixerit,  sine 
dubio  existimavit,  eum  a  Filio  vere  proce¬ 
dere. 

Dices  :  non  requiritur,  ut  exemplar  sit 
causa  activa  imaginis,  sed  sat  est  si  sit  exem¬ 
plaris,  ut  patet  in  statuis.  Respondeo,  in  re¬ 
bus  artificiatis  exemplar  non  esse  causam 
activam,  at  in  naturali  productione  esse. 
Siquidem  necessario  coincidit  cum  principio 
activo,  ut  planum  est  in  omnibus  rebus. 
Omnia  enim  quae  naturaliter  agunt,  produ¬ 
cunt  effectus  suos  ad  similitudinem  propriae 
formae ;  quare  cum  Spiritus  sanctus  non  li¬ 
bere,  sed  naturaliter  producatur,  idem  est 
principium  activum,  et  exemplar  respectu 
ipsus. 

Secundus  ex  Graecis  est  B.  Athanasius, 
qui  in  Symbolo  ita  loquitur  :  <c  Spiritus 
sanctus  a  Patre  et  Filio  non  factus,  nec 
creatus,  nec  genitus,  sed  procedens.  » 

Ad  hoc  testimonium  duo  dici  possunt. 
Primo,  non  esse  hoc  Symbolum  vere  Atha- 
nasii.  Sed  hoc  facile  refellitur,  tum  ex  Gre¬ 
gor.  Nazianz.  in  Orat,  de  laud.  Athanas-, 
ubi  dicit,  eum  composuisse  perfectissimam 
Fidei  confessionem,  quam  totus  et  Occidens 
et  Oriens  veneratur :  tum  vero  ex  Augustino 
qui  nominatim  Athanasium  Episcopum 
Alexand.  citans  in  Psalm.  CXX.,  integrum 
versiculum  hujus  Symboli  adducit,  et  sine 
nomine  Athanasii  utitur  integris  sententiis 
hujus  Symboli,  tanquam  in  Ecclesia  notis¬ 
simi  lib.  V  de  Trinit.  cap.  8.  et  epist.  174. 


(1)  Galat.  IV.  fi. 

ad  Pascent.  Enchir.  cap.  36.  et  Serm.  295. 
de  tempore. 

Secundo  dici  posset,  haec  verba  Et  filio 
esse  addita  a  Latinis.  At  neque  hoc  dici  po¬ 
test,  tum  quia  etiam  in  Grsecis  Symbolis 
haec  particula  invenitur,  tum  etiam  in  Con¬ 
cilio  Toletano  IV,  cap.  1.  recitatur  confes¬ 
sio,  fere  ad  verbum  desumpta  ex  hoc  Sym¬ 
bolo,  et  ibi  legimus,  a  Patre  et  Filio,  et  fuit 
celebratum  hoc  Concilium  circa  annum  633. 
et  proinde  ante  schisma  Graecorum.  Adde, 
quod  Gennadius  Scholarius  in  lib.  pro defens. 
Concil.  Florent,  cap.  1,  sect.  5.  dicit,  Grae¬ 
cos  sui  temporis  dicere  solitos,  Athanasium 
fuisse  ebrium,  quando  haec  scripsit.  Ex  quo 
apparet,  illos  non  negasse,  Athanasium  ita 
scripsisse. 

Secundus  locus  Athanasii  sit  ex  Serm.  4. 
cont  Arian.  longe  ante  med.  fol.  233-  «  Non 
enim,  inquit,  tria  principia,  aut  tres  Patres 
introducimus,  sicut  Marcionistae,  cum  non 
tres  Soles  ad  comparationem  adducamus, 
sed  unicum  Solem  ,  ejusque  splendorem, 
unicamque  ex  ambobus  lucem.  »  Yides  hic 
clarissime  tria  esse,  Solem,  splendorem,  et 
ex  utroque  lucem  procedentem.  Nec  puto 
dubitari  posse,  quin  per  Solem  Patrem,  per 
splendorem  Filium,  per  lucem  Spiritum  san¬ 
ctum  Athanasius  intellexerit.  Quid,  quaeso, 
hic  responderi  potest? 

Tertius  locus  Athanasii  in  lib.  qui  inscri¬ 
bitur  Redargutio  hypocrisis  Melelii,  circa 
finem  :  «  Atqui,  inquit,  impossibile,  in  Tri¬ 
nitatis  gloria  Spiritum  sanctum  numerari, 
si  non  emanasset  ex  Deo  per  Filium,  sed  per 
modum  creaturae  a  Deo  factus,  ut  putant.  » 
Nota,  non  dixisse  Athanasium,  ex  Patre  per 
Filium,  ne  Graeci  recentiores  dicerent  appo¬ 
situm  Filium  ad  denotandam  relationem  : 
sed  dixisse  «  ex  Deo  per  Filium  ».  Nec  pos¬ 
sunt  haec  referre  ad  missionem  ad  creatu¬ 
ras,  cum  haec  emanatio  opponatur  crea¬ 
tioni. 

Quartus  locus  est  in  epistola  illa  longissi¬ 
ma  ad  Serapionem,  ubi  probat  contra  Ma- 
cedonianos,  non  posse  ullo  modo  defendi, 
Spiritum  sanctum  esse  creaturam,  si  Filius 
non  est  creatura.  Et  hoc  est  argumentum  to¬ 
tius  epistolae. 

Idem  autem  probat  hac  ratione,  quam  in 
tota  fer/,  epistola  variis  modis  proponit.  Ta¬ 
lis  ordc  et  unio  est  inter  Spiritum  sanctum 
et  Filium,  qualis  inter  Filium  et  Patrem  : 
sed  Filius,  quia  est  ex  Deo  Patre,  est  Deus 
sicut  Pa^er  ;  ergo  similiter  Spiritus  sanctus 


qui  est  ex  Deo  Filio,  erit  Deus  sicut  Filius  : 
vel  si  ipse  non  est  Deus,  nec  Filius  erit  Deus, 
imo  nec  Pater  :  «  Cum  igitur,  inquit  ult. 
med.  epist.,  istiusmodi  ordinem  et  naturam 
habeat  Spiritus  ad  Filium,  qualem  Filius  ha¬ 
bet  ad  Patrem,  qui  fieri  potest,  ut  qui  Spi¬ 
ritum  creaturam  dicit,  non  illud  idem  ne¬ 
cessario  et  de  Filio  sentiat?  Si  enim  Filii 
creatura  Spiritus  est,  consequens  est,  ut  di¬ 
cant  etiam  Verbum  Patris  creaturam  esse.» 
Hsec  ille.  Ubi  adeo  certum  esse  credidit 
Athanasius,  Spiritum  sanctum  a  Filio  pro¬ 
duci,  ut  inde  tanquam  ex  principio  firmissi¬ 
mo,  et  notissimo  concludat  id  quod  erat  du¬ 
bium  ,  videlicet  ,  Spiritum  sanctum  esse 
Deum. 

Respondere  possunt :  solum  ordinem  Spi¬ 
ritus  ad  Filium,  et  Filii  ad  Patrem  in  hoc 
consistere,  quod  sicut  Pater  mittit  Filium 
ad  creaturas,  ita  Filius  mittit  Spiritum.  Sed 
hoc  non  potest  dici  nisi  cum  missione  ad 
creaturas  intelligamus  veram  processionem 
quoad  esse:  nam  alioqui  argumentum  Atha¬ 
nasii  nihil  valeret,  quomodo  non  valet  hoc 
argumentum.  Deus  mittit  Angelos  ;  ergo  vel 
Angeli  non  sunt  creaturae,  vel  Deus  est  crea¬ 
tura  :  hoc  enim  ideo  nihil  valet,  quia  Angeli 
sic  mittuntur  a  Deo  ad  creaturas,  ut  illa 
missio  non  includat  aeternam  processionem 
Angelorum  ab  ipsa  Dei  substantia.  Si  ergo 
Spiritus  sanctus  mittitur  a  Filio  ad  creatu¬ 
ras,  et  ab  ipso  Filio  non  procedit  substantia¬ 
liter  sicut  a  Patre,  certe  non  aliter  mittitur, 
quam  Angeli  mittuntur;  et  propterea  non 
potest  inde  colligi,  ipsum  esse  Deum,  aut 
Filium  non  esse  Deum,  quod  tamen  Athana¬ 
sius  colligit.  Deinde  si  Athanasius  loquere¬ 
tur  de  missione  ad  creaturas,  non  diceret  : 
a  Si  enim  Filii  creatura  Spiritus  sanctus  est, 
etc.  »  ista  enim  verba  productionem  signi¬ 
ficant,  non  missionem  :  ac  contendit  Atha- 
sius,  Spiritum  sanctum  a  Filio  produci,  sed 
non  creari  ex  nihilo. 

Praeterea  post  unum  folium  inquit  Atha¬ 
nasius  :  «  Quin  etiam  Filii  imago  est,  et  di¬ 
citur  Spiritus.  »  Et  infra  :  «  Quod  si  Filius, 
quia  ex  Deo  et  Patre  est,  proprius  ipsius 
substantiae  est;  necesse  est  et  Spiritum, quia 
ex  Deo  esse  dicitur,  proprium  esse  Filii  se¬ 
cundum  substantiam.  »  Sane  Athanasius 
cum  dicit  Spiritum  ex  Deo1  esse,  intelligit 
ex  Deo  Filio,  alioqui  non  bene  concluderet ; 
ideo  illum  esse  proprium  Filii,  sicut  Filius 
ideo  est  proprius  Patris,  quia  ex  Patre  est. 
Exstant  etiam  duae  epistolaj  breviores  ad 

eumdem  Serapionem,  ubi  eadem  dicit  aliis 
verbis. 

Tertius  Graecus  Pater  est  S.  Basilius,quem 
quidem  Graeci  fere  aliis  omnibus  antepo¬ 
nunt.  Is  igitur  lib.  II  in  Eunom.  circ.  fin. 
«  Illud  vero,  inquit,  cui  ex  omnibus  obscu¬ 
rum  est,  quod  nulla  Filii  operatio  a  Patre 
dissecta  est,  neque  est  aliquid  in  rerum  na¬ 
tura,  quod  Filio  adsit,  et  a  Patre  alienum 
sit.  Omnia  enim,  inquit,  mea  tua  sunt,  et 
tua  mea  sunt;  quomodo  igitur  Spiritus  cau¬ 
sam  soli  unigenito  attribuit?  »  Haec  ille. 

Nec  verba  Graeca  ab  his  ullo  modo  dissen¬ 
tiunt,  sic  enim  ait  :  IImj  ovv  zov  mzvpixzog  rvjv 

XLZIXV  Zto  fJLOVOySVSL  JXOVM  7TjOOOTt0V7iT£  Cei’te  Basi- 

lius  probans  non  solum  Filium  esse  causam 
Spiritus,  sed  etiam  Patrem,  quia  omnia  quae 
habet  Filius  habet  Pater,  simul  docet,  imo 
pro  comperto  assumit,  Spiritus  causam,  ut 
Graeci  loquuntur,  esse  Filium.  Nec  potest 
ista  causa  referri  ad  dona  Spiritus  sancti  : 
nam  Basilius  scribit  contra  Eunomium,  qui 
non  de  donis  disputabat,  sed  de  substantia 
Spiritus  sancti,  ac  volebat  solum  Filium  esse 
vere  causam  Spiritus  sancti. 

Alter  est  locus  Basilii  lib.  III  cont.  Eunom. 
circa  principium:  «Cur,  inquit,  necesse  est, 
si  dignitate  et  ordine  tertius  est  Spiritus, na- 
‘  tura  quoque  ipsum  tertium  esse?  Dignitate 
namque  ipsum  secundum  a  Filio  cum  ab 
ipso  esse  habeat,  et  omnino  ab  illa  causa 
dependeat,  pietatis  ratio  tradit,  natura  vero 
tertium,  uti  neque  ex  sanctis  Scripturis  di¬ 
dicimus,  neque  ex  praedictis  colligere  possi¬ 
bile  est.  » 

Hunc  locum  in  Concilio  Florentino  sess. 
XX  dixerunt  Graeci  corruptum  esse,  et  non 
haberi  in  Graecis  codicibus  omnibus,  sed  so¬ 
lum  in  quibusdam.  Et  vere  in  Graeco  textu 
Basileae  edito  anno  1551,  sic  habetur  :  A 

p.xzi  psv  yxp  Szvz zpzvziv  z ov  viov,  TvxpxS&MGiv  6  zyg 
evazSzlxg  loyog  etc.  ac  desunt  illa  verba  «  Cum 
ab  ipso  esse  habeat,  et  omnino  ab  illa  causa 
dependeat  »,  in  quibus  vis  rationis  tota  po¬ 
sita  est.  Tamen  Latini  responderunt,  Grae¬ 
cum  codicem  potius  esse  corruptum  ab  ipsis, 
et  exhibuerunt  codicem  antiquissimum  scri¬ 
ptum  ante  annos  sexcentos,  ubi  erant  omnia 
quae  recitavimus. 

Sed  praeterfea  ex  consequentibus  colligi¬ 
mus  evidenter,  aut  illa  verba  debere  esse  in 
textu,  aut  certe  sensum  eorum.  Nam  sic  per¬ 
git  Basilius  :  «Nam  quemadmodum  Filius 
ordine  quidem  a  Patre  secundus  est,  quo¬ 
niam  ab  illo  est :  et  dignitate,  quoniam  ori¬ 


go  atque  causa  essendi  Pater  ipsi  est ;  na¬ 
tura  vera  nullo  modo  secundus,  quoniam  in 
utroque  una  est  Deitas  :  ita  et  Spiritus  san¬ 
ctus,  etsi  dignitate  et  ordine  secundus  a  Fi¬ 
lio  est,  non  tamen  alienae  ipsum  esse  natu¬ 
rae  inde  consequetur.  »  Et  habentur  haec 
omnia  in  Graeco  ad  verbum.  Perpende,  ob¬ 
secro,  rationem  Basilii.  Dicit,  Spiritum  esse 
secundum  a  Filio  ordine  et  dignitate,  non 
tamen  natura.  Et  probat,  quia  sicut  Filius 
est  secundus  a  Patre,  quia  ab  illo  habet 
esse  :  ita  quoque  et  Spiritus  est  secundus  a 
Filio,  ubi  nisi  addatur  vel  subintelligatur  id, 
quod  est  in  nostris  codicibus,  videlicet,  Spi¬ 
ritum  habere  esse  a  Filio,  sicut  Filius  habet 
esse  a  Patre,  ratio  Basilii  nihil  concludet, nec 
uno  modo  probari  posset,  Spiritum  sanctum 
esse  secundum  a  Filio,  ut  Filius  est  secun¬ 
dus  a  Patre. 

Tertius  locus  est  in  lib.  V  cont.  Eunom. 
cap.  8.  et  quod  Spiritus  sanctus  sit  vera  et 
naturalis  imago  Dei  et  Christi.  Iste  enim  ti¬ 
tulus  :  bzi  eixwv  xlriQbs,  xxl  fvffixh  Qzov,  xxi  K pt- 
frzoi)  to  7 rveOg«  satis  indicat,  Spiritum  sanctum 
habere  esse  a  Patre  et  Filio.  Nam,  ut  supra 
diximus,  non  est  vera  et  naturalis  imago, 
quae  non  producitur  ab  ipso  exemplari. 

Quartus  locus  est  in  lib.  eod.  cap.  11.  ubi 
sic  legimus  in  ipso  titulo  capitis  :  bzi  vibg 
7 zpbg  Tzxrepx  zyzi  ovzwg  mzvp.x  npbg  viov",  hoc  est  : 
«  Quod  ut  se  habet  Filius  ad  Patrem  :  sic 
etiam  se  habet  Spiritus  ad  Filium.»  Et  mox 
pergit  .'  A ix  zovzo  xxi  Qzov  pev  boyog  b  vibg,  prip-x 
<5k  viov  ro  Uvsvp.x  :  hoc  est:  «  Quapropter  Ver¬ 
bum  Dei  est  Filius,  Verbum  autem  Filii  est 
Spiritus  sanctus.  »  Haec  ille.  At  quomodo 
Verbum  Filii  Spiritus  dici  potest,  si  ab  ipso 
non  procedit?  Et  quomodo  sic  se  habet  Spi¬ 
ritus  ad  Filium,  ut  Filius  ad  Patrem,  si  Fi¬ 
lius  quidem  a  Patre  procedit,  Spiritus  autem 
sanctus  non  procedit  a  Filio  ? 

Quintus  locus  est  in  eod.  lib.  cap.  12.  ubi 
talis  proponitur  quaestio  :  Aixzi  pj  xxi  zb  m>zv- 
p.x  vibg  zovvtov  ;  «  Quare  Spiritus  non  est  Fi¬ 
lius  Filii  ?  »  Respondet  autem  Basilius  :  ort 

OV  §1 X  ZO  p]  ZlVXl  £-/  ©E0’J  §t’  viov,  xXX’  ivx  b  zpixg 

pj  voptcrSyj  7r Irfiog  xnn pov,  et  quae  sequuntur  : 
hoc  est  :  «  Non  ideo  non  dicit  Filium  Filii, 
quia  non  sit  ex  Deo  per  Filium,  sed  ne  sus¬ 
picemur,  Trinitatem  multiplicari  i-h  infini¬ 
tum. »  Nam  si  Spiritus  diceretur  Filius  Filii, 
consequens  videretur,  ut  etiam  ipse  haberet 
alium  filium,  et  sic  deinceps. 

Sunt  autem  hic  aliqua  observa.uda ,  ac 
primum  ipsum  titulum  quaestionis  esse  ar- 

gumentum  pro  nostra  veritate  :  nam  si  Spi¬ 
ritus  esset  a  solo  Patre,  certe  non  quaerere¬ 
tur,  cur  non  dicatur  Filius  Filii :  sicut  nemo 
quaerit,  cur  frater,  non  dicatur  filius  fratris, 
cum  res  tam  sit  perspicua,  ut  ne  suspicio 
quidem  ulla  inde  nasci  possit.  Cum  ergo'  se¬ 
rio  quaesitum  sit,  cur  Spiritus  non  dicatur 
Filius  Filii,  signum  est,  in  confesso  apud 
omnes  fuisse,  Spiritum  a  Filio  procedere. 

Nota  secundo,  istam  quaestionem  magnum 
negotium  fecisse  tam  Basilio,  quam  Athana- 
sio  in  epistolis  citatis  ad  Serapionem  :  uter¬ 
que  enim  videtur  magnas  angustias  pati,  et 
hoc  ipsum  est  ingens  argumentum  pro  nos¬ 
tra  veritate.  Nam  potuissent  uno  verbo  di¬ 
cere  :  non  dicitur  Filius,  quia  non  est  ab 
illo,  et  tamen  lioc  nunquam  dixerunt,  sed 
dicunt,  hoc  esse  mysterium  inscrutabile,  et 
satis  nobis  esse  debere,  in  his  rebus  scire 
quia  est,  et  non  quaerere  debere,  cur  et  quo¬ 
modo,  etc. 

Nota  tertio,  responsionem  Basilii  «  non 
quia  non  sit  a  Deo  per  Filium  »  esse  item 
argumentum  pro  nobis.  Nam  si  illud  Per  non 
significaret  causam,  sed  poneretur  loco  Cum, 
ut  Graeci  volunt,  Basilius  nihil  dixisset.  Si 
enim  Spiritus  esset  a  Deo  per  Filium,  id  est, 
cum  Filio;  nemo  potuisset  suspicari,  illum 
esse  Filium  Filii,  sed  potius  suspicari  de¬ 
buisset,  esse  fratrem  Filii. 

Nota  ultimo,  responsionem  Basilii  hunc 
sensum  habere,  est  Spiritus  a  Filio,  tamen 
per  alium  modum  productionis,  quam  per 
generationem;  ideo  non  dicitur  Filius,  etc. 

Sextus  locus  est  in  lib.  de  Spir.  S.  cap. 
17.  ubi  sic  loquitur  Basilius  :  towuv  b/zi  6 

vto;  7 rpoj  naxipc/.  ovtm  zvpbz  vibv  z'o  7rvaiga  :  llOC 

est  :  <’  Sicut  se  habet  Filius  ad  Patrem,  sic 
ad  Filium  se  habet  Spiritus.»  Haec  ille.  Quae 
autem  est  habitudo  inter  Patrem  et  Filium, 
nisi  producentis  ad  productum?  Idem  enim 
sunt  Pater  et  Filius,  eo  excepto,  quod  Filius 
est  a  Patre,  non  Pater  a  Filio  ;  igitur  et  in¬ 
ter  Filium  et  inter  Spiritum  sanctum  ea 
sola  distinctio  est,  quod  Spiritus  sanctus  a 
Filio  est,  non  Filius  a  Spiritu  sancto. 

Quartus  sit  Gregorius  Nyssenus,  qui  tria 
testimonia  nobis  praebebit.  Unum  citat  Gen- 
nadius  in  defens.  Gonc.  Florent,  cap.  1.  ex 
homil.  4.  in  Orat.  Dominic.  :  «  Spiritus  san¬ 
ctus  et  ex  Patre  dicitur,  et  ex  Filio  praeterea 
esse  ostenditur,  etc.  »  Hunc  tamen  locum 
dicit  Gennadius  ex  plerisque  codicibus  a 
Graecis  esse  sublatum,  et  vere  non  reperitur 
in  exemplaribus,  quae  nunc  exstant. 


Alterum  testimonium  adducit  Bessarion 
in  sua  Orat.  cap.  6.  ex  lib.  1.  Greg.  in  Eu- 
nom.  qui  libri  nondum  Latini  exstant:  «Spi¬ 
ritus,  inquit,  Patri  conjunctus  est,  secun¬ 
dum  quod  uterque  increatus  est.  Rursum  ab 
eo  distinguitur,  eo  quod  ipse  non  est  Pater: 
Filio  vero,  et  secundum  quod  uterque  in¬ 
creatus  est,  et  secundum  quod  uterque  ex 
primo  principio  suam  substantiam  habet, 
conjunctus;  distinguitur  sua  proprietate, 
quae  est,  quod  nec  unigenitus  ex  Patre  pro¬ 
ductus  est,  et  quod  per  ipsum  Filium  sit  ma¬ 
nifestatus.  »  Haec  ille.  Ubi  nota  primo,  illud 
Per  non  posse  accipi  pro  Cum ,  quia  Spiritus 
quatenus  cum  Filio  a  Patre  procedit,  non 
distinguitur  a  Filio,  sed  conjungitur  cum 
eo,  hic  autem  de  distinctione  agitur.  Nota 
secundo,  illud  Manifestatus  non  posse  accipi 
pro  sola  effusione  donorum  temporalium  : 
nam  hic  agitur  de  ipsa  distinctione  persona¬ 
rum  :  personae  autem  distinctae  erant  suis 
proprietatibus  ante  omnem  missionem  ex¬ 
ternam  Spiritus  sancti. 

Tertium  testimonium  habetur  in  lib.  ad 
Ablab.,  quod  non  oporteat  tres  Deos  dicere, 
circa  fin.  lib.,  ubi  cum  docuisset  Gregorius, 
unam  esse  naturam  simplicissimam  Dei, 
subjungit,  non  ideo  confundi  personas,  sed 
distingui  per  hoc,  quod  una  est  ab  alia  : 
«  Eam,  inquit,  quae  circa  causam  et  causa¬ 
tum  consideratur  differentiam,  non  nega¬ 
mus,  per  quod  solum  discerni  alterum  ab 
altero  deprehendimus,  nimirum,  eo  quod 
credimus  aliud  quidem  causam  esse,  aliud 
vero  ex  causa,  et  ejus  quod  ex  causa  est. 
Rursus  aliam  differentiam  consideramus  : 
nam  aliud  quidem  continenter  et  sine  medio 
ex  primo  est;  aliud  vero  per  id,  quod  imme¬ 
diate  et  ex  continenti  est.  » 

Nota  primo,  ex  illis  primis  verbis  Per 
quod  solum  colligi  evidenter,  Filium  esse 
causam,  seu  principium  Spiritus  sancti.  Nam 
Gregorius  dicit,  solum  discerni  tres  personas 
per  hoc,  quod  una  est  causa  alterius.  Hinc 
enim  sequitur;  si  Filius  non  est  causa  Spiri¬ 
tus  sancti,  Filium  et  Spiritum  sanctum  non 
distingui.  Nec  enim  dicturi  sunt  Greeci,  Spi¬ 
ritum  sanctum  esse  causam  Filii  :  at  neque 
dicturi  sunt  Spiritum  a  Filio  non  distingui, 
ne  Dualitatem  pro  Trinitate  colant;  cogun¬ 
tur  igitur  fateri,  si  Gregorio  Fidem  habent, 
Filium  esse  causam  Spiritus  sancti. 

Nota  secundo,  in  illis  verbis  «  Aliud  cau¬ 
sam,  aliud  ex  causa,  et  ejus  quod  ex  causa 
est,  »  notari  tres  proprietates  trium  perso- 

narum.  Nam  Pater  causa  est,  Filius  ex  cau¬ 
sa,  Spiritus  sanctus  ex  eo  quod  est  ex  causa, 
id  est,  ex  Filio. 

Nota  tertio,  in  illis  verbis  :  «Rursus  aliam 
differentiam,  »  non  proponi  aliam  differen¬ 
tiam  specie  diversam  a  superiore,  tunc  enim 
pugnaret  secum  Gregorius,  qui  dixerat,  hoc 
solo  distingui  personas,  quod  una  est  causa 
alterius;  sed  differentiam  aliam  vocat  illam 
eamdem  alio  modo  propositam  :  est  autem 
haec ,  quod  Filius  est  immediate  a  solo  Pa¬ 
tre,  Spiritus  autem  mediate  a  Patre,  imme¬ 
diate  a  Filio;  quod  tamen  sano  modo  intelli- 
gendum  est.  Nam  Spiritus  est  a  Patre  me¬ 
diate  et  immediate ;  mediate  quatenus  Pater 
non  solum  per  Filium  ,  sed  etiam  per  seip- 
sum  Spiritum  producit.  In  hoc  ergo  diffe¬ 
rentia  consistit ,  quod  Filius  nullp  modo  est 
a  Patre  mediate  ,  sed  solum  immediate;  at 
Spiritus  aliquo  modo  a  Patre  est  mediate. 

Quintus  est  Sanctus  Gregorius  Nazianze- 
nus,  qui  Orat.  5.  de  Theol. ,  quae  est  de  Spi¬ 
ritu  Sancto,  ita  loquitur  :  zi  ovv  itrzi  ipjcriy,  o 
"kemei  za>  7rvsug«ri  npb<;  zo  etSe  uiov  et  yxp  pj  leinov 
rt  yjv  ,  viog  av  vjv  ou  ^ei7reiv  ou  Se  yip  iDenriig 

©eoj,  ro  Se  zrig  ex^av<re«s  tv’  ovrwg  £7rw  ,  vj  zr^  npbg 
alhllx  ar^etrewg  Stayooov,  Siuyopov  aurwv  xai  rv;v  x),vj- 
a-tv  7rsn-ot'vjxsv.  Quibus  verbis  quaerit,  quid  de¬ 
sit  Spiritui  sancto,  quare  non  sit  Filius.  Re¬ 
spondet  :  «  Deesse  nihil ,  dicimus  ;  neque 
enim  Deo  quidquam  deest  :  verum  manifes¬ 
tationis,  ut  ita  dicam  mutuaeque  eorum  re¬ 
lationis  differentia,  diversa  quoque  ipsis  no¬ 
mina  procreavit  etc.  »  Quo  loco  Gregorius 
reddit  istam  causam,  cur  Spiritus  non  dica¬ 
tur  Filius,  quia  habent  diversas,  imo  op¬ 
positas  ac  mutuas  relationes  :  at  certe  non 
possunt  esse  mutuae  relationes  inter  Filium 
et  Spiritum  sanctum ,  nisi  quia  unus  spirat, 
alter  spiratur  :  nec  enim  Filius  qua  Filius 
est  relativum  ad  Spiritum  sanctum ,  sed  Fi¬ 
lius  qua  spirator  refertur  ad  Spiritum  sanc¬ 
tum.  Nec  potest  responderi,  distingui  Filium 
et  Spiritum  sanctum  per  diversas  relationes 
respectu  Patris ,  non  respectu  ipsorum  ad 
invicem  :  nam  clare  dixit  Gregorius,  Spiri¬ 
tum  non  esse  Filium,  hoc  est,  distinctum  esse 
a  Filio  ,  propter  habitudinem  quam  habent 
inter  se,  hoc  est ,  propter  mutuam  relatio¬ 
nem. 

Praeterea  paulo  infra  scribit :  eodem  modo 
Filio  nihil  deesse  cur  non  sit  Pater,  et  tamen 
non  esse  Patrem  ,  quia  nimirum  habent  op¬ 
positas  relationes.  Etpaulo  infra  ponit  exem¬ 
plum  Adae  ,  Evae ,  et  Seth  quorum  Adam  a 


nullo  est  homine,  Eva  a  solo  viro  ,  Seth  ab 
utroque  ,  6  ’A Sau.  zi  nozt  v?v;  7r^a<xga  ©eov.  zi  Se  v) 
Eva  ;  zp.vjp.ix  zou  nlizpixzog,  zi  Se  b  2vj0  ;  up.yozlporj 

yewv7ga.  «  Quid,  inquit,  erat  Adam?  figmen¬ 
tum  Dei.  Quid  Eva?  segmentum  figmenti. 
Quid  Seth  ?  germen  ex  utroque.  »  Cum  ergo 
his  tribus  hominibus  tres  divinas  personas 
Gregorius  comparaverit ,  quis  non  videt  ex 
sententia  Gregorii,  Filium  esse  a  Patre,  Spi¬ 
ritum  vero  a  Patre  et  Filio  ? 

Sextus  Cyrillus  Hierosolymitanus  catech. 
7.  ante  med.  :  «  Unus  tantum,  inquit,  est, 
atque  idem  Spiritus  sanctus  veniens  et  sub¬ 
sistens,  qui  ubique  Patri  et  Filio  adest,  non 
qui  ab  ore  et  labiis  Patris  et  Filii  loquendo 
formetur,  vel  effletur,  aut  in  aerem  diffunda¬ 
tur,  sed  substantialis,  loquens  ipse,  et  ope¬ 
rans  etc.  »  Ubi  non  diceret  Cyrillus  ,  eum 
non  formari  corporali  modo  ab  ore  Patris  et 
Filii,  nisi  crederet  eum  spirari  aliquo  modo 
a  Patre  et  Filio  :  satis  enim  erat  dicere,  non 
formari  ab  ore  Patris.  Yult  ergo  Cyrillus, 
Spiritum  sanctum  esse  Spiritum  Patris  et 
Filii ,  et  ab  Utroque  procedere  ,  sed  modo 
spirituali  et  ineffabili. 

Septimus  Joannes  Chrysostomus  hom. 

1.  de  Symb.  «  Iste,  inquit,  est  Spiri¬ 
tus  de  Patre  et  Filio  procedens  ,  qui  dividit 
propria  dona  singulis  prout  vult.»  Et  homil. 

2.  «  Istum,  inquit ,  Spiritum  sanctum  dici¬ 
mus  Patri  et  Filio  coaequalem,  et  proceden¬ 
tem  de  Patre  et  Filio.  »  Et  homil.  76.  in  Jo. 
«  Ecce  ,  inquit,  quod  non  Pater  solus  ,  sed 
etiam  Filius  Spiritum  mittit.  »  Ac  ne  dicant 
Graeci ,  Chrysostomum  loqui  de  temporali 
missione  donorum  Spiritus  sancti ,  idem 
Chrysost.  hom.  77 .  explicans  ,  cur  dicatur 
mitti  Spiritus  a  Filio  :  «  Praeterea,  inquit,  et 
personarum  differentiam  ostendit  cum  duas 
ponit  etc.  »  Ergo  si  missio  exprimitur  ad  si¬ 
gnificandam  distinctionem  personarum, vere 
persona  ipsa  mittitur  ,  nou  sola  dona  :  et 
cum  distinctio  personarum  sit  aeterna,  haec 
missio  aeternam  emanationem  includat  ne- 
cesse  est.  Denique  Gennadius  in  sua  apol. 
pro  Latin.  cap.  1,  §  4.  adducit  alium  locum 
Chrysostomi  ex  hom.  de  Incarnat.  in  haec 
verba  :  «Venit  Christus  ad  nos,  dedit  nobis 
descendentem  ex  ipSo  Spiritum ,  et  corpus 
nostrum  suscepit.  » 

Octavus  Epiphanius  haeres.  69.  quae  est 
Arianorum  pag.  219.  «  Sed  neque  sanctus 
Spiritus  aliis  spiritibus  adaequatur,  quoniam 
unus  est  Spiritus  Dei,  Spiritus  ex  Patre  pro¬ 
cedens  ,  et  Filio  accipiens  ,  hi  vero  volunt 

hunc  creaturam  creaturae  esse  etc. »  Quo  lo¬ 
co  illud  «  Ex  Filio  accipiens  »  nihil  signifi¬ 
care  potest,  nisi  ex  Filio  procedens  per  aeter¬ 
nam  emanationem.  Nam  opponit  Epiphanius 
istud  «  Accipere  ex  Filio  »  creationi  :  docet 
enim,  Spiritum  non  esse  creatum  a  Filio,  ut 
haeretici  dicebant ,  sed  accepisse  subsisten¬ 
tiam  suam  a  Filio  alio  modo,  quam  per  crea¬ 
tionem.  Unde  paulo  infra  iterum  ait  :  «  Et 
quandoquidem  non  alienus  est  Filius  a  Pa¬ 
tre,  sed  ex  ipso  genitus  ,  etiam  non  alienus 
est  Spiritus  sanctus.  Verum  Filius  quidem 
unigenitus,  genitus  sine  principio,  sine  tem¬ 
pore,  sanctus  autem  Spiritus  neque  genitus 
est,  neque  creatus,  sed  ex  Patre  procedens, 
et  de  Filio  accipiens.  »  Et  pag.  223.  «Omnia 
a  Deo  sunt  creata,  solus  vero  Filius  Dei  ge¬ 
nitus  est,  et  solus  Spiritus  sanctus  ex  Patre 
processit ,  et  ex  Filio  accepit  :  reliqua  vero 
omnia  sunt  creata ,  et  neque  progressa  ex 
Patre  processerunt ,  neque  ex  Filio  accepe¬ 
runt.  »  Pag.  229.  «  Quo  ostendat ,  inquit, 
fontem  ex  fonte  ,  ex  Patre  et  Unigenito  Spi¬ 
ritum  sanctum.  » 

Item  in  Anchor. pag.  332.  «Spiritus Dei, et 
Spiritus  Patris,  et  Spiritus  Filii  non  juxta  ali¬ 
quam  compositionem,  quemadmodum  in  no¬ 
bis  anima  etcorpus,  sed  in  medio  Patris  et  Fi¬ 
lii  ex  Patre,  et  Filius  tertius  nomenclatura.» 
Pag.  349.  «Sivero  Christus  ex  Patre  creditur 
Deus  ex  Deo  ,  et  Spiritus  ex  Christo,  aut  ab 
utrisque.  »  Pag.  350.  «  Vita,  inquit,  ex  vita 
est  Filius,  Spiritus  autem  sanctus  ab  utrisr 
que.»  Pag.  351.  «Filium,  inquit,  vocat  eum 
qui  est  ex  ipso  ,  Spiritum  vero  sanctum  ab 
utrisque.  »  Et  infra  :  «  Audi,  o  bone,  quod 
Pater  veri  Filii  est  Pater  totus  lux,  et  Filius 
veri  Patris  lux  de  luce,  non  sicut  facturae  aut 
creaturae  nomine  solum  :  et  Spiritus  sanctus 
Spiritus  veritatis  est ,  lux  tertia  a  Patre  et 
Filio.  »  Et  infra  :  «  Spiritus  sanctus  ex  Patre 
et  ex  Filio  solus  est  lux  veritatis.  » 

Nonus  Dydimus  Alexandrinus  lib.  II  de 
Spir.  S.  ult.  med.  :  «  Non  loquitur,  inquit, 
a  semetipso,  hoc  est,  non  sine  meo  et  Patris 
arbitrio,  quia  inseparabilis  a  mea  ,  et  Patris 
est  voluntate,  quia  non  ex  se  est,  sed  ex  Pa¬ 
tre  et  me  est.  Hoc  enim  ipsum  quod  subsi¬ 
stit,  et  loquitur,  a  Patre  et  me  illi  est.  »  Et 
infra  :  «  Spiritus ,  inquit,  sanctus,  qui  est 
Spiritus  veritatis,  Spiritusque  sapientim,  non 
potest  Filio  loquente  audire  qme  nescit, cum 
hoc  ipsum  sit  quod  profertur  a  Filio,  id  est, 
procedens  a  veritate,  consolator  manans  de 
consolatore.»  Et  pag.  seq.  «Neque,  inquit, 

alia  substantia  est  Spiritus  sancti,  praeter  id 
quod  datur  ei  a  Filio.  » 

Decimus  Cyrillus  Alexandrinus  lib.  XI  in 
Jo.  c.  1.  «  Verum,  inquit,  quoniam  consub¬ 
stantialis  Filio  est,  proceditque  per  eum, 
omnem  ejus  habens  virtutem  ;  ideo  ait,  quia 
de  meo  accipiet.  »  Et  infra  :  «Nam  cum  per 
Filium  naturaliter  procedat  ut  proprius  ejus 
cum  omnibus  quae  absolute  habet ,  accipere 
dicit  quae  ipsius  sunt.  » 

Nota,  Spiritum  procedere  per  Filium  cum 
omnibus  quae  absolute  habet.  Quid  enim  id 
aliud  significat ,  quam  Essentiam  divinam, 
et  omnes  absolutas  perfectiones  Spiritui  san¬ 
cto  per  processionem  a  Filio  communicari  ? 
Etcap.  25.  «  Ex  ipsa,  inquit,  substantia  Dei 
Patris  prodiens  ,  profusus  autem  ad  Sanctos 
per  consubstantiale  Verbum  ,  a  quo  est  se¬ 
cundum  emissionem  ad  esse  atque  subsiste¬ 
re.  »  Potuitne  clarius  sanctus  Cyrillus  dice¬ 
re,  Spiritum  sanctum  a  Filio  procedere?  Id 
enim  intelligiinus  nos  per  processionem  a 
Filio  ,  habere  esse  et  subsistere  Spiritum 
sanctum  a  Filio,  quod  disertis  verbis  Cyril¬ 
lus  affirmat.  Item  lib.  XII  in  Jo.  cap.  56. 
«Ex  Patre,  inquit,  per  Filium  procedit.  » 
Item  lib.  XIII  thesaur  cap.  2.  «  Et  ideo,  in¬ 
quit  ,  Spiritum  sanctum  Dominum  similiter 
appellat,  sicut  ex  ipso  Filio,  et  in  ipso  natu¬ 
raliter  existentem.  »  Et  infra  :  «  Sic  Filium 
Dei  ex  ipso  et  in  ipso  Patre  naturaliter  esse 
intelligiinus.  Ex  Filio  autem  naturaliter  ac 
essentialiter  Spiritum  sanctum  sicut  ex  Pa¬ 
tre  provenire  credimus.  »  Item  lib.  de  rect. 
Fid.  ad  Theodos.  ult.  med.  Et  lib.  V,  VI  et 
VII  de  Trin.  similia  habet.  Denique  in  cap. 
II.  Joelis(ut  citat  Bessario  in  sua  Orat.  cap. 
7.)  «  Proprius,  inquit,  ipsius,  et  in  ipso  ,  et 
ex  ipso  Spiritus  est,  quemadmodum  sane  de 
ipso  Deo  et  Patre  intelligitur.  » 

XI.  Simeon  Metaphrastes,  cujus  in  Conci¬ 
lio  Florentino  honorifica  mentio  fit ,  in  vita 
S.  Dionysii  Areopagitae  :  «Ascendit,  inquit, 
meus  Christus  in  coelum,  et  ad  paternam  se¬ 
dem  revertitur,  et  Spiritum,  qui  ex  ipso  pro¬ 
cedit,  mittit  discipulis.  » 

XII.  Anastasi us,  cujus  fit  mentio  cum  ma¬ 
gno  honore  in  VI  Synodo,  in  I.  lib.  de  rect. 
dogmat.  sic  loquitur  :  «  Spiritus  sanctus  ap¬ 
pellatus  est  Spiritus  oris  Dei  :  os  enim  Pa¬ 
tris  est  Filius.  »  Haec  ille.  Ubi  satis  aperte 
indicat,  Spiritum  sanctum  sic  a  Filio  proce¬ 
dere,  qui  os  Dei  dicitur ,  sicut  Spiritus  oris 
nostri  a  nostro  ore  spiratur.  Idem  infra  : 
«Ut  doceat,  inquit,  unam  esse  essentiam  tam 

ejus  qiii  accipit,  quam  illius  a  quo  accipit, 
ipsius  etiamnum  a  quo  procedit.  »  Haec  ille. 
Ubi  per  eum  qui  accipit  essentiam  intelligit 
Spiritum,  per  eum  a  quo  accipit  Filium, 
per  eum  a  quo  procedit  Patrem.  Quod  si 
Spiritus  a  Filio  essentiam  accipit  ,  quid 
aliud  requirimus?  Nec  enim  de  voce  Pro¬ 
cedit  quaestio  esse  debet,  cum  de  re  ipsa 
constet.  Unde  ibidem  subjungit  :  «  Neque 
enim  ex  eo  prodiit,  quod  alienae  sit  essentiae, 
aut  quidvis  accepit  ex  non  sibi  consubstan¬ 
tialibus.  »  Et  infra  :  «  Rursum,  inquit,  ipse 
Spiritus  et  ab  ipso  procedit  et  mittitur,  non 
a  Patre  solo ,  sed  et  a  Filio.  »  Et  infra  : 
te  Equidem  Dominus  declarans  Spiritum  san¬ 
ctum  a  se  emergere,  insufflans  in  discipulos 
dicebat  :  Accipite  Spiritum  sanctum. 

XIII.  Tharasius  in  epist.  adPatriar.  Orien¬ 
tis,  quae  habetur YII  Synodo,  act.  III.  «Cre¬ 
dimus,  inquit,  in  Spiritum  sanctum ,  qui  ex 
Patre  per  Filium  procedit.  » 

XIY.  Maximus  vir  doctissimus  et  sanctus 
in  cap.  IY.  Zach.  «  Spiritus  sanctus,  inquit, 
quemadmodum  secundum  essentiam  Dei  et 
Patris  est ,  ita  et  Filii  secundum  essentiam 
est  tanquam  ex  Patre  essentialiter,  per  Fi¬ 
lium  ineflabiliter  natum  procedens.  »  Citat 
hunc  locum  Bessario  cap.  6. 

XY.  Est Joannes Damascenus lib.  Ide  Fid. 
cap.  18.  «  Imago  ,  inquit,  Patris  est  Filius, 
et  Filii  Spiritus  sanctus  »  :  at  certe  imago 
ab  exemplari  habet  esse.  Et  infra  :  «  Deus 
Spiritus  sanctus  medius  ingeniti,  et  geniti,  et 
per  Filium  Patri  conjunctus.  »  Habemus  igi¬ 
tur  quindecim  testes  Latinos  ,  et  quindecim 
Graecos,  qui  ante  dissidium  nostrum  exor¬ 
tum  apertissime  docuerunt,  Spiritum  sanc¬ 
tum  a  Patre  et  Filio  produci,  ac  spirari ,  ut 
jam  intolerabilis  plane  Graecorum  obstinatio 
videri  debeat. 


CAPUT  XXYI. 

Et  ratione  idem  confirmatur. 

Yide  rationes  multas  apud  S.  Tliomam 
lib.  IY  cont.  Gent.  cap.  24.  et  q.  X  de  pot. 
art.  4.  Ratio  praecipua  S.  Thomae  est  haec. 
Si  Spiritus  sanctus  non  procederet  a  Filio, 
non  distingueretur  ab  illo  :  hoc  autem  est 
contra  Fidem,  quia  tunc  esset  Dualitas ,  non 


Trinitas;  igitur  procedit  a  Filio  Spiritus  sanc¬ 
tus. 

Propositio  argumenti  ita  probatur.  Omnis 
distinctio  in  Deo  nascitur  ex  relationibus  ori¬ 
ginis  :  at  si  Spiritus  non  procederet  a  Filio, 
non  esset  inter  eos  relatio  originis;  ergo  si 
Spiritus  non  procederet  a  Filio,  non  distin¬ 
gueretur  a  Filio.  Hujus  argumenti  probatur 
iterum  propositio.  Nam  in  Deo  nihil  est  nisi 
essentia  et  relatio,  sive  absolutum  et  relati¬ 
vum  :  sed  essentia  et  omnia  absoluta  sunt 
communia;  ergo  sola  relatio  distinguit.  Un¬ 
de  in  Concilio  Toletano  XI,  cap.  1.  dicitur, 
in  solis  relationibus  numerum  cerni ;  proin¬ 
de  omnem  distinctionem  ex  relationibus  or¬ 
tum  ducere  :  ubi  enim  non  est  distinctio,  nec 
numerus  esse  potest.  Praeterea,  si  non  essent 
communia  tribus  personis  omnia  absoluta, 
non  essent  tres  personae  unares,  ut  docet 
Concilium  Lateranense  c.  2.  Item  non  pos¬ 
semus  defendere  Dei  simplicitatem,  nec  pos¬ 
semus  ostendere ,  nullam  perfectionem  esse 
in  una  persona,  quae  non  sit  in  alia;  quare 
dubitari  non  debet,  quin  sola  relatio  distin¬ 
guat  Trinitatem. 

Rursum.  Non  quaelibet  relatio  sufficit  ad 
distinctionem  faciendam  .*  nam  relationes 
non  oppositae  non  distinguunt,  ut  patet, quia 
in  uno  Patre  sunt  duae  relationes,  paternitas 
et  spiratio  activa,  et  tamen  non  distinguunt 
duas  personas  ;  ergo  debent  esse  relationes 
oppositae  ut  distinguant. 

Rursum.  Non  quaelibet  oppositae  distin¬ 
guunt,  sed  reales  esse  debent  :  nam  relatio 
identitatis  dicit  oppositionem,  sed  non  dis¬ 
tinguit,  quia  non  dicit  oppositionem  realem. 
Rursum  relationes  oppositae,  et  reales  ,  vel 
fundantur  super  quantitate  ut  aequalitas,  vel 
super  qualitate  ut  similitudo  ,  vel  super  ac¬ 
tione  ut  paternitas,  et  filiatio  :  sed  in  Deo 
non  sunt  relationes  reales  fundatae  in  quan¬ 
titate,  aut  qualitate;  ergo  solum  remanent 
relationes  fundatae  in  actione,  quae  dicuntur 
relationes  originis,  quae  distinguere  possunt 
personas. 

Probatur  assumptio.  Nam  in  Deo  est  qui¬ 
dem  aequalitas  et  similitudo,  sed  quia  funda¬ 
mentum  horum  omnium  est  sola  essentia, 
quae  est  una  numero;  ideo  istae  relationes 
rationis  sunt,  non  reales  :  non  enim  possunt 
esse  reales  relationes  ,  ubi  non  sunt  funda¬ 
menta  proxima  distincta  realiter.  Et  licet  ae¬ 
qualitas  et  similitudo  in  Deo  essent  relatio¬ 
nes  reales,  ut  vult  Scotus,  tamen  adhuc  non 
posset  inde  sumi  distinctio  personarum. Nam 

Scotus  putat,  ad  hoc  ut  sint  relationes  rea- 
les,  non  requiri  distincta  fundamenta  ,  sed 
sufficere  distincta  subjecta  relationum  :  et 
quoniam  Pater  et  Filias  sunt  extrema  realia; 
ideo  putat  eorum  aequalitatem  et  similitudi¬ 
nem  esse  relationes  reales. 

Itaque  secundum  hanc  sententiam  non 
sunt  distinctae  personae,  quia  aequales  aut  si¬ 
miles,  sunt  reali  relatione  aequalitatis  vel 
similitudinis  :  sed  e  contrario,  ideo  reali 
ratione  sunt  aequales  aut  similes ,  quia 
distinctae  personae  sunt.  Solae  ergo  relatio¬ 
nes  originis  distinguuntur;  et  inde  sequi¬ 
tur,  ut  jam  probatum  est,  autSpiritum  sanc¬ 
tum  originem  ducere  a  Filio,  et  ad  eum  re¬ 
ferri  relatione  originis,  quod  est  ab  ipso  pro¬ 
cedere  :  aut  certe  ab  eo  non  distingui,  quod 
ne  Graeci  quidem  unquam  docuerunt. 

Sed  contra  hanc  rationem  est  objectio 
molestissima  :  nam  non  videtur  verum,  so¬ 
las  relationes  oppositas  distingui  in  Deo  rea- 
liter.  Nam  paternitas,  et  spiratio  passiva  di¬ 
stinguuntur  realiter ;  et  tamen  non  opponun¬ 
tur  :  similiter  filiatio  et  spiratio  passiva. 

Respondent  aliqui  :  paternitatem  distin¬ 
gui  a  spiratione  passiva,  quia  identificatur 
cum  spiratione  activa,  quse  passivse  opponi¬ 
tur.  At  contra.  Nam  tunc  spiratio  activa  non 
posset  esse  in  Filio,  quia  identificatur  cum 
paternitate,  quse  opponitur  filiationi,  et  si¬ 
militer  essentia  non  posset  esse  in  Filio  aut 
Spiritu  sancto,  quia  identificatur  cum  pater¬ 
nitate,  quse  distinguitur  realiter  a  filiatione 
et  spiratione  passiva. 

Respondent  alii  :  paternitatem  et  spiratio¬ 
nem  passivam  distingui,  quia  sunt  in  distin¬ 
ctis  suppositis.  At  neque  hoc  satisfacit :  nam 
etiam  spiratio  activa  est  in  distinctis  suppo¬ 
sitis,  nimirum  in  Patre  et  Filio  ;  et  tamen 
est  una  et  eadem  in  utroque.  Et  ipsa  essen¬ 
tia  nonne  est  in  tribus  suppositis  re  distinc¬ 
tis  ;  et  tamen  est  una  et  eadem  in  omnibus? 
Et  praeterea  ipsa  supposita,  id  est,  Pater  et 
Spiritus  sanctus  non  sunt  opposita  proprie  ; 
ergo  non  omnis  distinctio  oritur  ex  opposi¬ 
tione. 

Respondent  alii  :  paternitatem  et  spira¬ 
tionem  passivam  esse  opposita  virtualiter, 
quia  paternitas  fundatur  in  productione 
notitiae  ,  spiratio  passiva  in  productione 
amoris,  quae  productiones  oppositae  sunt, 
cum  includant  relationes  originis  :  nam  amor 
ex  cognitione  nascitur.  At  contra.  Nam  amor 
non  oritur  ex  cognitione  effective  ;  intellec¬ 
tus  enim  solum  proponit  objectum  volunta¬ 


ti  :  non  autem  est  distinctio  realis  necessario 
ponenda  inter  objectum  et  actum,  ut  patet 
in  Deo,  ubi  essentia  est  objectum  cognitionis 
et  amoris,  et  non  distinguitur  a  coghitione 
et  amore. 

Respondeo  igitur  :  paternitatem  non  op¬ 
poni  spirationi  passivae,  et  tamen  distingui 
ab  ea  ratione  alicujus  oppositae  relationis. 
Est  enim  observandum,  cum  duae  relationes 
opponuntur,  non  solum  ipsas  distingui,  sed 
etiam  propter  ipsas  distingui  ipsa  supposita 
relativa.  Itaque  non  solum  distinguuntur 
spiratio  activa  et  passiva,  sed  etiam  distin¬ 
guuntur  spirator  et  spiratus  :  et  quia  ista  re¬ 
lativa  sunt  personae  subsistentes  :  conse¬ 
quenter  distinguuntur  proprietates  constitu¬ 
tivae  harum  personarum,  alioqui  una  esset 
alia. 

Quoniam  igitur  paternitas  est  constitutiva 
personae  spirantis,  necessario  distinguitur  a 
spiratione  passiva,  quae  est  constitutiva  per¬ 
sonae  spiratae,  alioqui  Spiritus  sanctus  a 
seipso  procederet.  Nam  a  Patre  procedit,  et 
ipse  esset  Pater,  si  non  distingueretur  pater¬ 
nitas  et  spiratio  passiva.  Idem  dico  de  filia¬ 
tione,  quae  distinguitur  a  spiratione  passiva, 
quia  filiatio  constituit  personam  Filii ,  et 
proinde  spiratoris,  si  a  Filio  procedit  Spiri¬ 
tus  sanctus  :  spiratio  autem  passiva  consti¬ 
tuit  personam  spirati;  opponuntur  autem 
spirator  et  spiratus.  Itaque  aliqua  distin¬ 
guuntur  in  Deo,  quae  non  opponuntur  rela¬ 
tive  :  sed  ratio  distinctionis  semper  est  aliqua 
oppositio  relativa,  quae  si  tollatur,  nulla  re¬ 
manet  distinctio. 

Dices  :  si  Spiritus  non  procederet  a  Patre, 
sed  a  solo  Filio,  nulla  esset  oppositio  relati¬ 
va  inter  Patrem  et  Spiritum ;  et  tamen  ab 
eo  distingueretur  :  nam  alioqui  Spiritus  es¬ 
set  Pater,  et  sic  produceret  suum  auctorem, 
id  est,  Filium.  Respondeo  :  non  posse  ullo 
modo  tolli  a  Patre  spirationem  activam,  nisi 
tollatur  etiam  a  Filio  :  nam  si  Filius  spirat 
Spiritum  sanctum,  eo  ipso  etiam  Pater  spi¬ 
rat,  saltem  mediate,  et  sic  mediate  opponi¬ 
tur  Spiritui  sancto  :  at  si  tollatur  a  Filio 
spiratio  activa,  non  necessario  tolletur  a 
Patre,  sed  tunc  non  distingueretur  Filius  a 
Spiritu  sancto.  Quod  si  fingamus  tolli  ab 
utroque,  tolletur  etiam  ipsa  processio  Spiri¬ 
tus  sancti,  atque  adeo  ipse  Spiritus  sanc¬ 
tus. 

Alia  est  'objectio  adversus  eamdem  no¬ 
stram  rationem.  Generari  et  spirari  sunt  duo 
modi  productionis  plane  incompossibiles,  et 

in  eis  fundantur  relationes  incompossibiles, 
etiamsi  nullo  modo  sint  oppositse,  ut  patet, 
quia  nihil  potest  bis  produci,  aut  duobus 
modis  produci,  et  idem  testantur  exempla  : 
nam  nemo  potest  gignere  filium  per  natu¬ 
ram,  et  eumdem  producere  ex  arte,  et  fa¬ 
cere  ut  sit  idem  filius  et  statua,  etiamsi  non 
opponantur  haec  ullo  modo.  Accedit  etiam 
S.  Anselmi  auctoritas,  qui  lib.  de  process. 
Spir.  S.  cap.  I.  sic  ait  :  «  Quoniam  nondum 
constat  quod  Spiritus  S.  de  illo  sit,  et  pro¬ 
cedat;  ideo  non  est  Spiritus  S.,  nec  Spiritus 
S.  est  Filius,  quia  Filius  nascendo  habet 
esse  de  Patre  :  Spiritus  S.  vero,  non  nascen¬ 
do,  sed  procedendo.  » 

Respondeo  :  quae  sunt  in  creaturis  multa 
et  divisa,  in  Deo  esse  unum  et  simplex,  mo¬ 
do  non  impediat  oppositio.  Unde  si  a  Filio 
non  procederet  active  Spiritus  sanctus,  sine 
dubio  generari  et  spirari  non  essent  duo 
modi,  sed  unus  realiter,  qui  tamen  distingui 
possent  ratione.  Nam  sicut  in  Deo  idem  sunt 
intellectus  et  voluntas,  intelligere  et  velle, 
idem  etiam  esse  posset  Verbum  et  Amor,  ni¬ 
si  unum  ab  altero  vere  procederet  :  et  sicut 
non  repugnat  uni  personae  ut  sit  dicens  et 
amans,  seu  Pater  et  spirator ;  ita  non  re¬ 
pugnat  uni  personae  ut  sit  Verbum  et  Amor, 
Filius  et  Spiritus  sanctus. 

Adde,  quod  non  deest  etiam  exemplum  in 
creaturis  :  nam  gignere  et  docere  sunt  di¬ 
versissima  formaliter,  et  similiter  relationes 
Patris  et  Filii  plurimum  differunt  a  relatio¬ 
nibus  doctoris  et  discipuli ;  et  tamen  unus 
et  idem  potest  esse  pater  et  doctor  respectu 
ejusdem,  qui  erit  filius  et  discipulus  ejus. 
Quando  autem  id  non  videmus,  ut  in  illo 
exemplo  de  filio  et  statua,  id  accidit  propter 
multiplicationem  et  distinctionem  materiae, 
non  propter  incompossibilitatem  relatio¬ 
num. 

Ratio  ergo  S.  Thomse  solidissima  est,  et 
deducta  ex  fundamentis  Fidei,  et  praeterea 
est  communis  Patrum  doctrina,  quod  sane 
Scotus  non  advertit.  Nam  Nazianzenus  Orat. 
5.  de  Theol.,  solum  agnoscit  distinctionem 
ob  relationes  originis.  Nyssenus  in  fine  libri 
ad  Ablabium  solum  dicit,  distingui  in  Deo 
personas  per  esse  causam  et  causatum,  quod 
est  idem  cum  praecedente  sententia.  Augu¬ 
stinus  lib.  I  Trin.  cap.  ult.  et  lib.  XV,  cap. 
14.  solum  vult  distingui  personas  per  hoc, 
quod  una  est  ad  aliam.  Boetius  lib.  I  de 


Trin.  cap.  12.  «  Sola,  inquit,  relatio  multi¬ 
plicat  Trinitatem,  »  Anselmus  lib.  de  pro¬ 
cess.  Spir.  S.  cap.  2.  omnia  dicit  esse  unum, 
ubi  non  obviat  relationum  oppositio.  Richar- 
dus  lib.  II  de  Trin.  dicit,  distinctionem  per¬ 
sonarum  nasci  ex  numero  producentium, 
quia  una  persona  producit,  et  non  produci¬ 
tur,  alia  producit,  et  producitur,  tertia  pro¬ 
ducitur,  et  non  producit. 

Ex  his  ad  locum  ex  Anselmo  citatum  faci¬ 
le  est  respondere.  Anselmus  enim  in  1.  et  2. 
cap.  exponit  ea,  in  quibus  nos  cum  Graecis 
convenimus,  quorum  unum  est,  quod  Filius 
a  Spiritu  Sancto  distinguatur,  quia  unus 
nascendo ,  alter  procedendo  accipit  esse. 
Deinde  autem  ostendit,  non  posse  esse  hos 
duos  modos  distinctos,  nisi  Spiritus  sanctus 
sit  a  Filio,  quia  omnia  sunt  unum,  ubi  non 
obviat  relationis  oppositio.  Superest  jam,  ut 
argumenta  Graecorum  breviter  proponamus, 
et  confutemus. 


CAPUT  XXVII, 

Solvuntur  argumenta  Gr oecorum. 

Primum  argumentum  sumunt  ex  illis  ver¬ 
bis  Jo.  XV.  Cum  venerit  Paracletus ,  quem 
ego  mittam  vobis  a  Patre  Spiritum  veritatis , 
qui  a  Patre  procedit  (1).  Cum  enim  tam  di¬ 
serte  Dominus  dixerit,  Spiritum  sanctum  a 
Patre  procedere,  et  non  addiderit  a  Filio  ; 
temeritas  videtur  asserere,  Spiritum  a  Patre 
Filioque  procedere. 

Respondeo  cum  Augustino  lib.  III  cont. 
Maxim,  cap.  14.  nominari  solum  Patrem, 
non  ad  excludendum  Filium,  sed  quia  Pater 
est  principalis  auctor  Spiritus  sancti  :  Filius 
enim  a  Patre  habet  ut  spiret.  Quod  autem 
Filius  non  excludatur,  etiamsi  non  nomine¬ 
tur,  probatur  primo  ex  aliis  similibus  locis. 
Nam  Matth.  XVI  dicitur  :  Caro  et  sanguis 
non  revelavit  tibi ,  sed  Pater  meus  qui  in  Coelis 
est :  et  tamen  illa  revelatio  facta  fuit  ab  om¬ 
nibus  personis.  Et  de  Spiritu  sancto  Jo.  XV. 
Ille  vos  docebit  omnia  (2) :  et  tamen  etiam  Pa¬ 
ter  et  Filius  nos  docent  omnia. 

Secundo,  cum  dicitur,  a  Patre  procedit, 
non  potest  intelligi  a  Patre  ut  Pater  est  for- 


/ 


(1)  Joan.  XV,  26.  —  (2)  Matth.  XIV,  17:  Joan.  XVI,  13. 

maliter,  quia  tunc  Spiritus  esset  Filius  ;  ergo 
a  Patre  ut  habet  essentiam  communem  cum 
Filio  :  proinde  etiam  a  Filio  procedit. 

Tertio,  ut  acute  Anselmus  lib.  de  process. 
Spir.  S.  ratiocinatur.  Si  dictum  esset:  nemo 
producit  Spiritum  sanctum,  nisi  solus  Pater; 
adhuc  non  excludetur  Filius,  ut  ex  simili 
sententia  perspicuum  est  :  nam  dicitur 
Matth.  XI.  Nemo  novit  Filium,  nisi  Pater  (i); 
et  tamen  non  excluduntur  a  cognitione  Filii 
ipse  Filius  et  Spiritus  sanctus,  qui  sunt  ejus¬ 
dem  naturae.  Et  ibidem  addit  :  Neque  Pa¬ 
trem  quis  novit,  nisi  Filius,  et  cui  voluerit  Fi¬ 
lius  revelare ;  nec  tamen  excluditur  Pater  et 
Spiritus  a  cognitione  Patris,  etiamsi  Filius 
nihil  eis  revelet.  Eodem  igitur  modo  si  dic¬ 
tum  esset  :  nemo  producit  Spiritum  sanc¬ 
tum  nisi  Pater,  non  excluderetur  Filius  ab 
ea  productione.  Quanto  igitur  minus  exclu¬ 
ditur  per  eam  sententiam,  Spiritus  sanctus 
a  Patre  procedit?  Hic  enim  nulla  est  exclu¬ 
sio,  nulla  negatio. 

Secundum  argumentum  sumunt  Graeci  ex 
eo,  quod  in  Concilio  Ephesino  lectum  est 
Symbolum  Nestori  anorum  ,  et  liber  Theo- 
doreti  contra  anathematismos  Cyrilli,  et  in 
utroque  habebatur  expresse,  Spiritum  non 
procedere  a  Filio,  et  tamen  Patres  Concilii 
tacuerunt ;  ergo  approbasse  videntur. 

Respondeo  primo,  retorquendo  argumen¬ 
tum.  Nam  in  eodem  Concilio  Ephesino,  et 
postea  in  IV  et  V  Synodo  lecta  est  epistola 
Cyrilli  cum  anathematismis  ad  Nestorium, 
in  qua  bis  habetur,  Spiritum  a  Filio  habere 
suum  esse  :  et  tamen  Patres  non  contradixe¬ 
runt  ;  ergo  approbaverunt.  Secundo,  Theo- 
doretus  non  solum  ait,  Spiritum  non  proce¬ 
dere  a  Filio,  sed  etiam  non  procedere  per 
Filium,  quod  tamen  Grseci  modo  asserunt ; 
ergo  si  Concilium  suo  silentio  approbavit, 
Spiritum  non  procedere  a  Filio,  quod  vide¬ 
tur  contra  nos,  approbavit  etiam  non  proce¬ 
dere  per  Filium,  quod  est  contra  ipsos.  Dico 
ultimo  :  Ephesinum  Concilium  etsi  noluerit 
tunc  expresse  disputare  de  ista  qusestione, 
quia  propter  aliud  negotium  convenerat ; 
tamen  satis  aperte  significasse  sententiam 
suam,  cum  summo  consensu  probavit  totam 
Cyrilli  doctrinam,  et  damnavit  contrariam 
Nestorianorum  et  Theodoreti,  quod  idem  fe¬ 
cerunt  IV.  et  V.  Synodus  :  imo  etiam  VI. 
et  VII.,  ac  breviter  omnes  Synodi  conse¬ 
quentes. 


Tertium  argumentum  ex  Patribus  sumunt, 
ac  primo  adducunt  Dionysium  Areopagitam, 
qui  de  div.  nom.  cap.  2.  pag.  1.  «Polus, 
inquit,  fons  supersubstantialis  Deitatis  est 
Pater.  »  Respondeo  :  id  esse  verum,  quia 
Pater  non  habet  aliunde  Divinitatem.  Unde 
aliqui  comparant  Patrem  fonti,  qui  dat  et 
non  accipit,  Filium  flumini,  qui  accipit  et 
dat,  Spiritum  sanctum  lacui,  qui  accipit  et 
non  derivat  alio  aquam.  Sed  quamquam 
hac  ratione  dicatur  solus  Pater  fons,  quia 
non  accipit  aliunde  :  tamen  alia  ratione  etiam 
Filium  fontem  Epiphanius  vocat,  haeres.  69. 
sed  fontem  de  fonte,  sicut  Deum  de  Deo, 
quia  accipit  eamdem  essentiam,  quam  habet 
Pater. 

Secundo  proferunt  Basilium,  qui  epist.  43. 
«Nullam,  inquit,  secundum  propriam  notio¬ 
nem  communionem  habet  Filius  cum  Patre  » ; 
ergo  non  convenit  cum  Patre  in  spiratione, 
quae  est  quaedam  notio.  Praeterea,  ibidem 
dicit ,  propriam  notionem  Spiritus  sancti 
esse,  quod  per  Filium,  et  cum  Filio  cognos¬ 
catur,  et  ex  Patre  subsistentiam  habeat. 

Respondeo  ad  primam  :  non  loqui  Basi¬ 
lium  de  notione  qnalibet,  sed  de  notione 
quae  est  proprietas,  ut  patet  ex  verbis  ejus. 
Vult  ego  dicere,  Filium  ratione  filiationis, 
quae  sola  est  ejus  propria  notio,  non  conve¬ 
nire  cum  Patre,  aut  Spiritu  sancto. 

Ad  secundum  dico  :  locum  esse  pro  nobis, 
si  bene  intelligatur  :  nam  cum  dicit,  Spiri¬ 
tum  sanctum  per  Filium  et  cum  Filio  cog¬ 
nosci,  non  vult  dicere,  Spiritum  sanctum 
cognosci  ex  praedicatione  et  doctrina  Filii  : 
sed  cognosci  per  Filium,  et  cum  Filio,  ut 
relativum  per  suum  correlativum.  Nam  pau¬ 
lo  ante  dixerat,  Spiritum  sanctum  ex  Filio 
pendere,  et  non  posse  unum  sine  alio  cogi¬ 
tari,  quod  est  proprium  relativorum.  Prae¬ 
terea  disserit  eo  loco  de  distinctione  perso¬ 
narum  intima  et  aeterna,  non  autem  debet 
sumi  distinctio  aeterna  a  temporali  nostra 
cognitione ;  alioqui  ante  nostram  cognitio¬ 
nem  non  fuissent  personae  distinctae.  Quod 
si  relativa  sunt  Filius  et  Spiritus  sanctus, 
necesse  est,  ideo  esse  relativa,  aut  quia  Fi¬ 
lius  sit  Filius  Spiritus  sancti,  et  Spiritus  san¬ 
ctus  sit  Pater,  quod  nemo  dicit  :  aut  quia 
Spiritus  sanctus  spiretur  a  Filio,  et  sit  Fi¬ 
lius  spirans  seu  spirator  Spiritus  sancti,  quod 
Ecclesia  Catholica  dicit.  Neque  obstat  quod 
Basilius  dicit,  Spiritum  ex  Patre  subsistere; 


'1)  Matth.  XI,  27. 

id  enim  tribuit  Patri  tamquam  principali 
auctori,  sicut  ipse  Dominus  dixit  :  Qui  ex 
Patre  procedit. 

Tertio  proferunt  Nazianzenum  ,  qui  in 
Orat,  ad  Episc.  qui  venerant  ex  Aegypto  : 
«  Omnia,  inquit,  quse  habet  Pater,  habet 
etiam  Filius,  excepta  causalitate.  »  Hinc 
enim  sequi  videtur,  Filium  non  esse  causam 
Spiritus  sancti,  sed  solum  Patrem.  Respon¬ 
deo  :  loqui  S.  Gregorium  de  causalitate  re- 
pectu  ipsius  Filii,  quse  est  proprietas  Patris, 
ac  si  dixisset  :  omnia  Filius  habet  quae  ha¬ 
bet  Pater,  praeter  esse  Patrem.  Quid,  quod 
ibidem  aperte  Gregorius  insinuat,  Spiritum 
esse  a  Filio?  Nam  sicut  contulerat  Filium 
cum  Patre  tanquam  productum  cum  produ¬ 
cente  ;  ita  postea  confert  Spiritum  cum  Fi¬ 
lio  :  «  Omnia,  inquit,  quae  habet  Filius,  ha¬ 
bet  Spiritus  sanctus,  excepta  filiatione,  id 
est,  excepta  proprietate  ejus  personae,  a  qua 
ipse  producitur.  » 

Quarto  adducunt  Damascenum  lib.  I,  cap. 
11.  de  Fide  :  «  Spiritum,  inquit,  per  Filium 
esse  dicimus,  ex  Filio  non  dicimus.  »  S. 
Thomas  quaest.  X  de  pot.  art.  4.  rejicit 
Damascenum  tamquam  qui  secutus  sit  Theo- 
doretum  :  sed  non  videtur  id  verum  esse  : 
siquidem  Theodoretus  diserte  negavit,  Spi¬ 
ritum  sanctum  a  Filio,  vel  pertFilium  esse  : 
Damascenus  autem  negat  esse  per  Filium. 

Respondeo  igitur  cum  Bessarione  et  Gen- 
nadio  :  Damescenum  non  negasse  Spiritum 
sanctum  procedere  ex  Filio,  quod  ad  rem 
attinet,  cum  dixerit,  Spiritum  esse  imaginem 
Filii,  et  per  Filium  esse  :  sed  existimasse, 
tutius  dici  per  Filium,  quam  ex  Filio,  quan¬ 
tum  ad  modum  loquendi ,  propter  haeresim 
Macedonii  et  Eunomii,  qui  ex  Filio  tanquam 
primaria,  imo  etiam  sola  causa  processisse 
dicebant  Spiritum  sanctum.  Quemadmodum 
dicimus  post  haeresim  Nestorii,  Mariam  non 
Christiparam,  sed  Deiparam  ,  non  quod  non 
sit  Christipara,  sed  ne  putetur  solum  Christi- 
para,  et  non  Deipara.  Caeterum  sicut  propter 
haeresim  Macedonii  recte  dicebatur,  Spiritus 
esse  a  Patre  per  Filium ;  ita  propter  errorem 
Graecorum  rectius  dicitur  nunc  a  Patre  et 
Filio. 

Quinto  adducunt,  ut  Magister  testatur  1. 1, 
d.  11,  Leonem  III,  Pontificem  Romanum, 
qui  ad  Fidei  cautelam  jussit  scribi  in  tabula 
argentea  Symbolum  Constantinopolitanum 
sine  additione  Filioque,  et  poni  in  altari  post 
corpus  S.  Pauli.  Vixit  autem  iste  Pontifex 
circa  annum  700.  a  Christo  nato  ,  quo  tem¬ 


pore  jam  additio  facta  fuerat;  ergo  illam 
abstulit  Pontifex. 

Respondeo  :  Pontificem  dedita  opera  hoc 
fecisse ,  ut  servaretur  memoria  Symboli 
Constantinopolitani,  quale  fuerat,  et  ut  intel- 
ligerent  omnes ,  non  damnari  illud  Symbo¬ 
lum,  nec  esse  contrarium  nostro.  Habet  enim 
Ecclesia  plura  Symbola,  Apostolicum,  Nicaj- 
num,  Athanasii ,  Constantinopolitanum  sine 
ulla  additione,  et  illud  idem  cum  additione, 
quse  omnia  unum  et  idem  sunt ,  licet  unum 
sit  alio  clarius  et  explicatius.  Porro  omnia 
illa  Symbola  Ecclesia  Catholica  recipit,  et 
honorat,  et  sicut  condito  Niceeno  Symbolo, 
non  fuit  abrogatum  Symbolum  Apostolicum, 
et  sicut  condito  Constantinopolitano,  non  fuit 
abrogatum  Nicaenum ;  ita  quoque  condito 
nostro  Symbolo,  non  debuit  abrogari  Cons¬ 
tantinopolitanum.  Itaque  prudentissimo  con¬ 
silio  summus  Pontifex,  ne  Graeci  putarent, 
reprobari  a  nobis  Symbolum  Constantinopo¬ 
litanum,  jussit  illud  honorifice  in  Ecclesia 
conservari. 

Sexto  adducunt  Theophylactum  in  c.  III. 
Jo.  :  «  Sane,  inquit,  Latini  male  haec  expo¬ 
nentes,  et  minus  recte  intelligentes  dicunt, 
quod  Spiritus  etiam  ex  Filio  procedat.  »  Res¬ 
pondeo  :  schismatis  tempore  vixisse  Theo¬ 
phylactum,  ideoque  non  recipi  ejus  auctori¬ 
tatem  :  alioqui  nos  etiam  plurimos  alios  pro¬ 
ferre  potuissemus,  utBernardum,  Rupertum, 
Richardum,  Thomam,  Bonaventuram ,  et 
alios  Sanctos  recentiores. 

Ultimo  afferunt  rationes.  Prima  ratio  est 
Theophylacti  loco  citato.  Spiritus  sanctus 
unus  est ;  ergo  unum  habet  principium,  non 
duo,  et  una  spiratione  procedit,  non  duabus. 
Respondeo  :  rationem  istam,  quse  praecipua 
tamen  est  Graecorum  ,  nihil  valere  :  nam  li¬ 
cet  Pater  et  Filius  sint  duo  spirantes,  tamen 
unica  spiratione  spirant,  et  unum  principium 
sunt  Spiritus  sancti.  Nihil  enim  multiplica¬ 
tur  in  Deo,  nisi  relatio  opposita :  spiratio  au¬ 
tem  qua  Pater  spirat ,  non  opponitur  spira¬ 
tioni,  qua  spirat  Filius.  Et  certe  si  argumen¬ 
tum  concluderet,  efficeret  etiam  Filium  non 
esse  creatorem  Mundi ,  nam  Mundus  est 
unus ;  ergo  unum  principium  habet ,  et  una 
actione  producitur ;  ergo  si  dusepersonee  non 
possunt  esse  unum  principium,  nec  una  actio¬ 
ne  creare,  non  creavit  Filius  Mundum,  sed 
Pater  solus.  Sicut  ergo  Pater  et  Filius  ,  imo 
etiam  Spiritus  sanctus  unum  sunt  Mundi 
principium,  et  una  actione  creant,  quia  unam 
essentiam  habent  :  ita  quoque  Pater  et  Filius 

unum  sunt  principium  Spiritus  sancti,  et  una 
spiratione  spirant,  quia  unam  habent  poten¬ 
tiam  spirativam. 

Secunda  ratio.  Pater  est  sufficiens  princi¬ 
pium  Spiritus  sancti;  ergo  non  requirit  auxi¬ 
lium  Filii.  Respondeo  :  Patrem  etiam  esse 
sufficiens  principium  creationis ;  et  tamen 
hoc  non  obstante  omnes  personee  creant, 
quia  habent  eamdem  potentiam  et  essentiam  : 
non  enim  Filius  cum  Patre  spirat,  quia  Pater 
egeat  auxilio,  sed  quia  eamdem  vim  spirati¬ 
vam  habent  Pater  et  Filius.  Adde,  quod  Spi¬ 
ritus  sanctus  procedit  necessario  a  duobus, 
quia  alioqui  non  esset  tertia  persona,  sed 
coincideret  cum  secunda,  ut  ostensum  est. 
Itaque  Mundus'  producitur  necessario  a  tri¬ 
bus,  necessitate  producentis,  non  necessitate 
producti  :  at  Spiritus  sanctus  producitur  a 
duobus  necessario,  necessitate  producen¬ 
tium,  et  necessitate  producti. 

Tertia  ratio.  Si  a  Filio  procedit  Spiritus  ; 
ergo  Patri  similior  est  Filius,  quam  Spiritus 
sanctus  :  nam  Filius  spirat  cum  Patre  spi¬ 
rante,  et  Spiritus  non  generat  cum  Patre  ge¬ 
nerante.  Respondeo  :  si  Spiritus  a  solo  Patre 
procedit,  fore  similiorem  Filium  Spiritui, 
quam  Patri ;  nam  Filius  procedet  cum  Spi¬ 
ritu,  et  non  producet  cum  Patre  :  sed  neu¬ 
trum  horum  argumentorum  concludit :  nam 
similitudo  attenditur  ex  parte  essentiae ,  non 
ex  parte  relationum. 


CAPUT  XXYIII. 

Demonstratur  recte  factam  additionem  illam , 
Filioque. 

Superest  ostendere,  Latinos  potuisse  et 
debuisse  explicare  Symbolum  addendo  illam 
particulam  Filioque  :  ac  primum  ostendam, 
debuisse  Symbolum  explicare  ;  deinde  id  po¬ 
tuisse  facere  Latinos  sine  Graecis. 

Quod  ergo  debuerit  explicari  Symbolum, 
probatur.  Nam  necessarium  est  ad  salutem, 
non  credere  Spiritum  sanctum  a  solo  Patre 
procedere ;  ergo  orta  hoeresi ,  quae  docebat 
Spiritum  a  solo  Patre  procedere ,  debuit  ad¬ 
hiberi  remedium  per  explicationem,  quia  de¬ 
bent  tolli  occasiones  errandi. 


Probatur  antecedens.  Nam  Athanasius  in 
Symbolo,  ubi  posuerat  Patre  et  Filio  etc.  dicit: 

«  Haec  est  fides  Catholica,  quam  nisi  quisque 
integram,  inviolatamque  servaverit,  in  aeter¬ 
num  peribit.  »  Et  in  ep.  ad  Serapion,  apud 
B.  Thomam  Opuscul.  contr.  error.  Graec. 

«  Juxta  quod,  inquit,  mandat  Apostolus,  hae¬ 
reticum  'hominem  post  unam  aut  alteram 
correptionem  devita ,  etiam  si  quos  videas 
cum  Elia  volantes  per  aera,  et  cum  Petro 
et  Moyse,  sicco  pede  calcantes  maria ,  nisi 
S.piritum  sanctum  profiteantur  Deum,  essen¬ 
tialiter  ex  Deo  Filio  existentem,  sicut  et  Fi¬ 
lium  naturaliter  Deum  genitum ,  aeternaliter 
ex  Deo  Patre  existentem,  ut  nos  profitemur, 
eos  non  recipias.  »  Vide  similia  loca  Cyrilli 
et  Epiphanii  apud  B.  Thomam  in  Opusc. 
cont.  Graec. 

Praeterea  probatur  ex  decreto  Concilii 
Florentini,  ubi  sic  habetur  :  «  Definimus,  ut 
haec  Fidei  veritas  ab  omnibus  Christianis 
credatur,  ac  suscipiatur,  quia  Spiritus  sanc¬ 
tus  a  Patre  et  Filio  aeternaliter  est.  »  Denique 
ratione  :  Nam  credere  Spiritum  non  esse  a 
Filio,  est,  ut  demonstravimus ,  error  contra 
Scripturas;  ergo  necessario  vitandus.  Est  ta¬ 
men  hoc  loco  animadvertendum ,  non  sem- 
per  necessarium  fuisse,  non  credere  non  esse 
a  Filio  Spiritum  sanctum  :  nam  antequam 
oriretur  et  definiretur  quaestio,  satis  erat 
credere,  Spiritum  a  Patre  procedere,  in  quo 
includebatur  etiam,  quod  procederet  a  Filio  : 
nec  erat  opus  quaerere ,  an  a  Filio  procede¬ 
ret,  necne  :  non  enim  tenemur  omnia  scire, 
sed  tamen  tenemur  nunquam  positive  asse¬ 
rere  errores.  Itaque  postquam  mota  est 
quaestio,  et  multi  caeperunt  errare,  necesse 
fuit  remedium  adhibere,  et  hoc  ipsum  etiam 
definivit  Concilium  Florentinum  in  haec  ver¬ 
ba  :  «  Definimus ,  explicationem  verborum 
illorum  Filioque,  veritatis  declarandae  gratia, 
et  imminente  tunc  necessitate,  licite  et  ratio¬ 
nabiliter  Symbolo  fuisse  appositam.  » 

Veniamus  nunc  ad  alteram  partem,  ac  de¬ 
monstremus,  hanc  explicationem  a  Latinis 
sine  Graecorum  consensu  fieri  potuisse.  Pri¬ 
mo,  Papa  Romanus  est  Pastor  et  Doctor  to¬ 
tius  Ecclesiae ,  ut  in  ipso  Cone.  Flor.  Graeci 
confessi  sunt,  et  patet  ex  illo  Jo.  ult.  Pasce 
oves  (1);  ergo  potest  ipse,  etiam  sine  Conci¬ 
lio,  definire  res  Fidei  :  nam  quia  Paistor  et 
Doctor  universalis  est,  non  potest  errare 
cum  docet  ex  cathedra;  alioqui  tota  Eccle- 


(1)  Joau.  XXI,  17. 

sia  erraret,  quae  illum  sequi  tenetur  :  defi¬ 
nire  autem  res  Fidei  ad  illum  pertinet ,  qui 
non  potest  errare. 

Secundo,  etiamsi  Papa  non  esset  Pastor 
totius  Ecclesiae,  nec  posset  definire  contro¬ 
versias  Fidei  sine  Concilio  :  tamen  non  prop¬ 
terea  requireretur  Concilium  Graecorum  et 
Latinorum,  sed  sufficeret  Concilium  aliquot 
Episcoporum  ab  ipso  Romano  Pontifice  con¬ 
vocatum.  Est  enim  ipse  (ut  minimum)  primae 
Sedis  Episcopus,  et  sine  ipso  Concilia  non 
habent  robur,  et  cum  ipso  habent ,  ut  fuse 
docet  Gelasius  in  tom.  de  vine,  anathem. 
Nam  firmitas  Conciliorum  non  oritur  ex  mul¬ 
titudine  et  diversitate  Episcoporum ,  sed  ex 
connexione  cum  Sede  Petri,  cui  dictum  est : 
Rogavi  pro  te ,  vtnon  deficiat  Fides  tua  (1).  Id 
quod  etiam  exempla  testantur.  Nam  Conci¬ 
lium  Ariminense  habuit  600  Episcopos,  par- 
tim  Graecos,  partim  Latinos  :  et  tamen  quia 
Romanus  Episcopus  dissensit,  semper  est 
habitum  erroneum  ab  omnibus,  tam  Graecis, 
quam  Latinis.  Contra,  Concilium  II 150  Epis¬ 
coporum  Graecorum,  et  in  quo  nullus  fuit 
Latinorum,  quia  a  Pontifice  Damaso  confir¬ 
matum  fuit,  a  quo  Ariminense  fuerat  repro¬ 
batum,  semper  habitum  est  in  honore.  Vide¬ 
mus  igitur  a  Sede  Petri  Conciliorum  firmita¬ 
tem  esse. 

Tertio,  etiamsi  Papa  non  esset  Caput  to¬ 
tius  Ecclesiae.,  nec  primae  Sedis  Episcopus, 
sed  unus  Patriarcha  nihilo  major  caeteris, 
adhuc  Graeci  non  possent  conqueri  propter 
istam  additionem.  Nam  vel  quaestio  est  de 
Fide,  vel  de  ritu,  id  est,  vel  nolunt  Graeci 
hanc  additionem,  quia  est  falsa  et  contra  Fi¬ 
dem,  vel  quia  licet  sit  vera,  tamen  non  pla¬ 
cet  illis  in  Symbolo. 

Si  est  quaestio  de  ritu  :  certe  sicut  multi 
alii  sunt  ritus  diversi  Graecorum  et  Latino¬ 
rum,  et  non  propterea  fieri  debet  schisma ; 
ita  etiam  iste  ritus  tolerari  poterat  sine  schis¬ 
mate.  Praeterea  potest  unus  Episcopus  in  sua 
Ecclesia  aliquem  ritum  instituere  sine  con¬ 
sensu  aliorum ;  quanto  magis  tota  natio  La¬ 
tinorum  simul? 

Si  autem  quaestio  est  de  Fide  :  non  pos¬ 
sunt  quidem  Concilia  provincialia  vel  natio- 
nalia  aliquid  ita  definire,  ut  statim  debeat  ab 
omnibus  recipi ;  tamen  possunt  definire,  et 
alii  non  debent  conqueri,  sed  probare,  si  vi¬ 
derint  rem  esse  bene  definitam  :  sin  minus, 
convocare  majus  Concilium.  Nam  ita  factum 


videmus  saepissime  in  Ecclesia. 

Haeresim  Pauli  Samosateni  damnavit  Con¬ 
cilium  Antiochenum  paucorum  Episcoporum, 
nec  alii  multo  plures  in  toto  Mundo  con¬ 
questi  sunt,  sed  ratum  habuerunt,  ut  patet 
ex  hist.  Euseb.  lib.  VII,  cap.  ult.  Haeresim 
Macedonii  damnavit  Concilium  Constantino- 
politanum,  in  quo  nullus  fuit  Latinorum,  nec 
Latini  conquesti  sunt,  sed  probaverunt.  Hae¬ 
resim  Pelagii  damnaverunt  Concilia  provin¬ 
cialia,  Milevitanum  et  Carthaginiense,  nec 
ullus  propterea  fecit  schisma,  quia  non  fuis¬ 
set  vocatus.  Haeresim  Nestorii  damnavit  Con¬ 
cilium  Ephesinum ,  antequam  adessent  La¬ 
tini,  quos  Pontifex  Caelestinus  mittebat:  non 
tamen  Latini  conquesti  sunt,  sed  voluerunt 
cognoscere  rem  gestam,  et  cognitam  appro¬ 
baverunt.  Et  hujusmodi  sunt  infinita  exem¬ 
pla.  Graeci  ergo  non  possunt  conqueri,  quod 
sine  ipsis  quaestio  definita  est,  praesertim  cum 
post  illam  definitionem  sint  vocati  ad  Conci¬ 
lia  generalia,  non  semel,  neque  bis,  sed  sae¬ 
pius,  et  rursum  quaestio  proposita  et  discussa 
sit  ipsis  praesentibus. 

Si  petas :  licet  non  fuerint  necessario  Graeci 
initio  vocandi,  tamen  cum  vocari  potuerint, 
quare  initio  non  sunt  vocati?  Respondeo  pri¬ 
mo  :  non  esse  certum,  non  fuisse  vocatos,  ut 
dicitur  in  Concilio  Florentino  :  ut  enim  igno¬ 
ramus,  in  quo  Concilio  fuerit  facta  additio : 
ita  ignoramus,  an  interfuerint  Graeci,  necne. 
Sed  si  vocati  non  sunt,  causa  fuit.  Primo, 
quia  non  erat  necesse,  cum  qufestio  esset 
facilis.  Nam  ut  Augustinus  respondit  Pela- 
gianis  petentibus  generale  Concilium  1.  IV. 
ad  Bonifac.  cap.  12.  non  omnis  haeresis  est 
talis,  ut  propter  eam  debeant  vexari  omnes 
provinciae  Et  profecto  talis  est  haec  de  Spi¬ 
ritu  sancto.  Et  si  facta  sunt  Concilia  genera¬ 
lia,  facta  sunt  ut  satisfieret  Graecis,  non  quod 
rei  difficultas  haec  exigeret.  Secundo  ,  quia 
necessitas  urgebat,  et  requirebat  celeritatem 
propter  contentiones  in  Gallia  et  Hispania 
natas  :  nec  poterant  tam  cito  ex  remotis  re¬ 
gionibus  Episcopi  advocari.  Tertio,  quia  in¬ 
utile  erat  t  nam  eo  tempore  nulli  fere  erant 
in  Graecia  homines  docti.  Has  tres  causas 
reddit  Bonaventura  I,  dist.  11,  quaest.  1. 


(1)  Lue.  XX,  3*2. 

V 

CAPUT  XXIX. 

Solvuntur  objectiones  Graecorum. 

Sed  necesse  est  objectiones  ipsorum  di¬ 
luere;  prima  est  hujusmodi.  Synodus  III  ge¬ 
neralis  prohibuit  omnem  mutationem  circa 
Symbolum;  haec  enim  habentur  ad  finem 
Concilii  :  «  Decrevit  sancta  Synodus  alteram 
Fidem  nemini  licere  proferre  ,  aut  scribere, 
aut  exponere,  praeter  eam,  quae  definita  fuit 
a  sanctis  Patribus  apud  Nicaenam  urbem  in 
Spiritu  sancto  congregatis.  Eos  autem ,  qui 
fuerint  ausi  aliam  Fidem  componere  ,  sive 
porrigere,  aut  proferre  his,  qui  volunt  ad  ve¬ 
ritatis  cognitionem  converti  ex  Gentibus,  vel 
ex  Judaeis,  vel  etiam  ex  qualibet  haeresi  :  is¬ 
tos,  si  quidem  Episcopi  fuerint,  aut  Clerici, 
alienus,  Episcopos  quidem  ab  Episcopatu, 
Clericos  a  clericatu  :  si  vero  Laici  fuerint, 
anathematizatos.  » 

Respondent  nostri  :  hoc  decreto  non  pro¬ 
hiberi  explicationem  Symboli ,  et  mutatio¬ 
nem  quoad  verba ,  sed  prohiberi  corruptio¬ 
nem  per  additionem,  aut  detractionem  con¬ 
trarium  sensum  reddentem,  id  quod  probant 
multis  modis.  Primo,  sic  intelliguntur  etiam 
verba  Pauli  Galat.  I,  ubi  anathematizat  eos, 
qui  docent  praeter  id  quod  ipse  docuit  :  nam 
ipsemet  multa  alia  docuit  postea,  et  Joannes 
totum  Evangelium  postea  scripsit,  ubi  sunt 
multa  quee  non  inveniuntur  in  Paulo ;  non 
ergo  prohibet  Paulus  ,  addi  doctrinam,  sed 
addi  aliquid  contrarium  superioribus. 

Secundo,  si  Concilium  Epliesinum  loque¬ 
retur  de  qualibet  mutatione  Symboli,  jam 
esset  abrogatum  Symbolum  Constantinop'o- 
litanum,  ubi  habetur  :  «  Ex  Patre  proceden¬ 
tem  :  »  nam  Symbolum  Constantinopolita- 
num  addidit  ad  Nicaenam  inter  alia,  etiam 
hanc  particulam:  «  Ex  Patre  procedentem;» 
et  tamen  Graeci  semper  usi  sunt  Symbolo 
Constantinopolitano,  et  non  Nicaeno. 

Tertio,  in  Concilio  Ghalcedonensi,  ubi  vi¬ 
dentur  interfuisse  multi  ex  Episcopis,  qui 
fuerunt  in  Concilio  Ephesino,  act.  V.  cum 
esset  conscribenda  Fides,  Episcopi  clama¬ 
bant,  addatur  ad  Symbolum,  «  Sanctam  Ma¬ 
riam  esse  Deiparam,  »  et  in  illa  ipsa  actione 
scribitur  novum  Symbolum,  in  quo  multa 


mutantur,  adduntur,  detrahuntur  ex  parti¬ 
culis  Symboli  Nicaeni  et  Constantinopolitani : 
et  ad  finem  additur  illa  prohibitio  :  «  Decre¬ 
vit  sancta  Synodus  alteram  etc.  »  ut  in 
Ephesino  Concilio.  Ex  quibus  evidenter  ap¬ 
paret  explicatio  decreti.  Nisi  dicamus,  Con¬ 
cilium  quartum  pugnare  cum  tertio,  et  esse 
excommunicatos  omnes  Episcopos  quarti 
Concilii,  quod  nemo  hactenus  dixit. 

Adde  etiam,  quod  Graeci  non  ignorarunt 
olim,  Latinos  esse  hujus  sententiae :  nam 
Hormisda  in  epist.  ad  Justin.  Imperat,  di¬ 
serte  scripsit,  ex  Patre  Filioque  Spiritum 
procedere.  Item  non  ignorarunt  additionem 
factam,  et  tamen  per  annos  circiter  300. 
siluerunt,  nec  schisma  fecerunt,  ut  patet, 
quia  additio  facta  est  circa  annum  000.  et 
postea  celebrata  sunt  ex  communi  consensu 
Graecorum  et  Latinorum  tria  Concilia  gene¬ 
rabat  YI,  VII  et  VIII,  et  tandem,  postea  illis 
venit  in  mentem,  ut  nobis  objicerent  Ephe- 
sinum  decretum:  cur  non  objecerunt  antea, 
nisi  quia  intelligebant  nihil  facere  contra 
nos  ?  Respondent  Graeci :  Concilium  Ephe- 
sinum  prohibuisse  omnem  mutationem  Sym¬ 
boli,  tam  quoad  rem,  quam  quoad  verba. 

Ad  id  quod  objecimus  de  Symbolo  Gon- 
stantinopolitano,  quod  addidit  ad  Nicaenum, 
respondent :  Ephesinum  Concilium  accepisse 
pro  uno  et  eodem  Symbolum  Nicaenum  et 
Constantinopolitanum,  et  prohibuisse  mu¬ 
tationem  circa  Symbolum  Nicaenum,  ut 
erat  explicatum  a  Synodo  Gonstantinopoli- 
tana. 

Ad  id  vero  quod  objecimus  ex  Concilio 
Ghalcedonensi,  respondent:  Concilium Chal- 
cedonense  edidisse  quidem  aliam  confessio¬ 
nem  Fidei,  sed  non  composuisse  aliud  Sym¬ 
bolum,  quod  in  Ecclesia  frequentari  deberet, 
et  tradi  iis  qui  catechizandi  erant  :  et  de 
tali  Symbolo  locutum  esse  Concilium  Ephe¬ 
sinum.  Occasio  enim  hujus  decreti  fuit, 
quia  multi  Symbola  scribebant,  et  ea  tra¬ 
debant  rudibus,  et  interim  errores  admisce¬ 
bant. 

At  contra  objiciunt  nostri.  Si  Symbolum 
Nicaenum  et  Constantinopolitanum  pro  eo¬ 
dem  accipiuntur,  quia  in  re  conveniunt; 
idem  poterit  dici  de  aliis,  quae  in  re  conve¬ 
niunt. 

Praeterea  ex  hoc  ipso,  quod  Concilium 
Chalcedonense  non  composuit  Symbolum, 
quod  in  Ecclesia  frequentandum  esset,  et  ta¬ 
men  addidit  illam  clausulam,  ut  nemo  au¬ 
deat  aliam  Fidem  scribere,  et  proferre  iis 

qui  catechizantur ;  nostri  colligunt,  istam 
prohibitionem  non  debere  intelligi  de  Sym¬ 
boli  mutatione  quoad  verba,  sed  quoad  rem. 
Haec  est  communis  et  solida  solutio :  sed 
forte  posset  aliterobstrui  os  Graecorum.  Nam 
etiamsi  Concilium  Ephesinum  loqueretur  de 
verbis  Symboli,  nec  vellet  ullo  modo  addi, 
vel  detrahi  quidquam  :  tamen  liaec  prohibi¬ 
tio  non  extenderetur  nisi  ad  singulos  Epis¬ 
copos,  vel  Clericos,  aut  Laicos,  non  autem 
ad  Concilia  Episcoporum.  Nam  verba  Cano¬ 
nis,  harum  personarum  mentionem  faciunt, 
nimirum,  Episcoporum,  Clericorum,  et  Lai- 
corum.  Constat  autem  Concilia  non  ex  Cle¬ 
ricis,  et  Laicis,  sed  Episcopis  tantum  con¬ 
stare  :  et  occasio  hujus  Canonis  scribendi 
idem  confirmat.  Scriptus  enim  fuit  canon, 
quoniam  plurimi  coeperant  eo  tempore  sua 
Symbola  scribere,  non  solum  Episcopi,  vel 
Clerici,  sed  etiam  Laici. 

Deinde,  quomodo  credibile  est,  Synodum 
Ephesinam  voluisse  praescribere  regulam 
summo  Pontifici,  aut  Synodo  generali?  num 
ignorabant  Episcopi  illi,  non  posse  ullum 
superiori  suo,  aut  aequali  legem  dare?  Cum 
igitur  particulam  Filioque  non  aliquis  parti¬ 
cularis  Episcopus,  Clericus,  aut  Laicus 
Symbolo  addiderit,  sed  summus  totius  Ec¬ 
clesiae  Pastor,  et  Concilia  generalia  tria  id 
ipsum  probaverint,  dubium  esse  non  potest, 
quin  id  jure  factum  sit. 

Sed  rursum  quidam  objiciunt.  Etsi  licue¬ 
rit  Latinis  per  eam  additionem  explicare 
Symbolum:  tamen  non  videtur  debuisse  ipsa 
explicatio  apponi  in  Symbolo  ;  si  enim  om¬ 
nia,  quae  definiuntur  circa  Symbolum,  ipsi 
Symbolo  addenda  essent,  multa  alia  fuis¬ 
sent  addenda:  ut  Virginem  esse  Deiparam  ; 
Christi  corpus  vere  esse  in  Eucharistia,  licet 
ascenderit  in  Coelum ;  et  alia. 

Respondeo :  non  omnia  debere  poni  in 
Symbolo :  tamen  hanc  particulam  recte 
fuisse  appositam,  propter  duas  causas. 
Primo,  quia  post  exortam  heeresim,  ipsum 
Symbolum  sine  hac  particula  dabat  occa¬ 
sionem  errandi.  Secundo,  quia  facile  addi 
poterat  sine  additione  novi  articuli,  aut  mu¬ 
tatione  notabili  ipsius  Symboli  :  qua2  cau¬ 
sae  in  aliis  additionibus  locum  non  habent. 
Nec  tamen  negamus,  posse  addi  aliquam 
aliam  particulam  ad  majorem  explicationem, 
si  id  summo  Pontifici,  aut  Concilio  orbis  terr 
rae  expedire  videatur. 

Concluditur  disputatio  divino  testi¬ 
monio. 

Jam  ad  finem  totius  disputationis  placuit 
annotare  divinum  sive  judicium,  sive  testi¬ 
monium.  Nam  Deus  multis  modis  ostendit 
post  exortum  schisma,  utri  errent,  Graeci  an 
Latini.  Nam  usque  ad  tempus  schismatis 
ita  floruit  Graecia  viris  doctis  et  sanctis,  ut 
omnia  Concilia  generalia  apud  Graecos  cele¬ 
brata  sint  :  post  schisma  autem  per  annos 
fere  800.  nullum  habuerunt  Concilium,  nul¬ 
lum  virum  sanctum  miraculis  clarum,  pau¬ 
cissimos  homines  doctos.  Latini  vero  hoc 
eodem  tempore  habuerunt  duodecim  gene¬ 
ralia  Concilia,  et  innumerabilia  particularia. 
Item  singulis  aetatibus  viros  miraculis  cla¬ 
rissimos,  novos  Ordines  religiosorum,  pluri¬ 
mos  homines  doctos. 

Praeterea  hoc  tempore  Fides  Latinorum 
propagata  est  accessione  Indorum  Orienta¬ 
lium,  et  novi  orbis  in  Occidente:  Fides  Grae¬ 
corum  minuitur  in  dies  quotidie  :  Graeci  in 
Conciliis  convicti,  ad  nostram  Fidem  con¬ 
versi  sunt  quater,  aut  quinquies,  et  fortassis 
etiam  saepius  ;  et  semper  ad  vomitum  suum 
redierunt. 

Latini  semper  in  disputationibus  superio¬ 
res  in  eadem  Fide  et  “doctrina  permanse¬ 
runt.  Denique  apud  Latinos  regna,  et  im¬ 
peria  potentissima  adhuc  florent:  imperium 
vero  Graecorum  per  Tureas  Christi  hostes 
eversum,  Uc  destructum  est  penitus,  ipsique 
omnes  in  miserrima  servitute  degere,  gra- 
vissimumque  jugum  captivitatis  perferre 
coguntur. 

Ac  ut  intelligant  causam  exitii  sui  esse 
pertinaciam  in  errore  de  processione  Spiri¬ 
tus  sancti ;  in  ipsis  feriis  Spiritus  sancti 
capta  fuit  Constantinopolis  a  Tureis,  Impe¬ 
rator  occisus,  et  Imperium  omnino  extinc- 
tum.  Nam,  ut  probat  Gerardus  Mercator  in 
sua  Chron.  anno  1452.  die  28.  Maii  indixit 

Mahumetes  exercitui  suo  ultimam  oppugna¬ 
tionem,  et  sequenti  die  Gonstantinopolim 
ccepit.  Illo  autem  anno  fuit  Pentecoste  die 
28.  Maii,  ut  planum  est  ex  aureo  numero,  et 
littera  dominicali,  unde  festa  mobilia  inves¬ 
tigantur.  Erat  enim  aureus  numerus  9.  et 


littera  dominicalis  A.  Itaque  multi  compa¬ 
rant  Ecelesiam  Graeam  regno  Samaria, 
quod  separavit  se  a  vero  Templo,  et  tan¬ 
dem  in  captivitatem  perpetuam  adductum 
est. 

CONTROVERSIARUM 


DE  CHRISTO 

LIBER,  TERTIUS 

I 

DE  CARNE  SIVE  DE  INCARNATIONE  DOMINI. 

De  Christi  divinitate,  quae  illi  communis  est  cum  Patre  et  Spiritu  sancto,  necnon  de 
distinctione  personali  ab  utroque  disseruimus  libris  superioribus.  Nunc  ad  humanita¬ 
tem  ejus  accedemus,  ac  de  carne  quidem,  et  Incarnatione  in  hoc  Tertio  Libro  :  de  anima 
vero  in  sequenti  disputabimus.  Porro  praesens  controversia  quinque  partes  habebit.  In 
prima  referemus  errores  hujus  temporis  de  Incarnatione.  In  secunda  ostendemus  in  Christo 
esse  duas  naturas.  In  tertia  demonstrabimus  in  Christo  unam  esse  personam.  In  quarta 
exponemus  in  quo  proprie  consistat  unio  hypostatica.  In  quinta  an  ex  hac  unione  caro 
Christi  id  obtinuerit,  ut  sit  ubique,  breviter  disseremus. 


caput  i. 

•  + 

De  erroribus  hujus  temporis  circa  Incar¬ 
nationem. 

Quod  ergo  ad  primum  attinet,  duo  sunt 
hoc  tempore  genera  errantium  circa  Incar¬ 
nationem  :  aliqui  enim  aperte  et  directe  op¬ 
pugnant  hoc  mysterium  :  alii  obscure  et 
quasi  oblique.  Ad  primum  genus  pertinent 
Anabaptistse  et  Swenckfeldiani.  Anabaptistse 
diserte  docent ,  Ghirstum  non  habuisse  ve¬ 
ram  carnem  ex  Virgine  assumptam.  Testa¬ 
tur  Joannes  Gochlaeus  in  lib.  de  error.  Mo- 
nasterien.  Anabaptist.,  hunc  esse  unum  ex 
praecipuis  eorum  articulis. 

Preeterea  Memnon  ex  signiferis  Anabap- 
tistarum  docet,  Christi  corpus  ex  Patris  sub¬ 
stantia  coelitus  delatum  in  uterum  Virginis, 
ut  patet  ex  Colloquio  Wismariensi.  Michael 
Servetus,  et  ipse  Anabaptistarum  unus  1.  II. 


de  Trin.  docet,  Christi  carnem  esse  divinam 
et  coelestem ,  ac  ex  Patris  essentia  genitam . 
Gaspar  etiam  Swenckfeldius  in  lib.  De  div. 
majest.  humanit.  Chr.  docet,  Christi  huma¬ 
nitatem  post  Ascensionem  non  esse  creatu- 
ralem,  sed  supercreaturalem,  et  ipsum  Chri¬ 
stum  etiam,  ratione  humanitatis  esse  verum 
Deum.  Denique  testatur  Petrus  Canisius  prae- 
fat.  lib.  I.  de  corrupt.  verb.  Dei,  anno  1571. 
publice  factam  potestatem  Anabaptistis  dis¬ 
putandi  quaestionem  illam  :  an  Christus  ex 
Virgine  carnem  assumpserit,  an  aliunde  ; 
idque  in  ditione  Palatini  prope  Heidelber- 
gam. 

Ad  secundum  genus  pertinent  hoc  tempore 
fere  omnes  Lutherani,  qui  duo  docent,  ex 
quibus  sequitur,  eos  vel  esse  Eutychianos, 
vel  Nestorianos,  vel  monstrum  ex  utraque 
haeresi  temperatum.  Primo  dicunt,  Christi 
carnem  habere  attributa  divinitatis,  ac  prae¬ 
cipue  omni-praesentiam.  Secundo  docent  hy¬ 
postaticam  unionem  consistere  in  ista  com¬ 
municatione  attributorum  divinorum  ipsi 
carni  et  humanitati.  Et  siquidem  volunt  ista 
attributa  conjungi  essentialiter  humanitati, 

jam  illa  fiet  unum  cum  divinitate  ,  quae  est 
haeresis  Eutychiana.  Si  vero  conjungi  volunt 
accidentaliter,  tum  distinctae  erunt  personae 
Dei  et  hominis ,  et  una  erit  in  alia  per  inha¬ 
bitationem  et  per  accidens  ,  quod  est  aperte 
Nestorianum.  Sed  de  refutatione  postea  age¬ 
mus  :  nunc  sententiam  ipsorum  tantum  ex¬ 
plicamus. 

Auctor  hujus  erroris  videtur  Jacobus  Fa¬ 
ber  Stapulensis  :  ita  enim  scribit  in  cap.  XII, 
epist.  prioris  ad  Cor.  :  «  Corpus  Christi ,  id 
est,  assumpta  humanitas  ccelum  implet  et 
terram  :  est  enim  ubicumque  Yerbum  Dei 
est,  quia  Verbum  caro  factum  est,  quare 
Yerbum  nusquam  est  sine  carne.  »  Et  in  cap. 
XIV.  Jo.  ita  scribit :  «  Cum  Filius  sit  in  Patre 
et  in  omnibus  Sanctis  qui  sunt  in  coelo  et  in 
terra,  an  etiam  corporaliter  sit?  quidni?  sed 
absque  modo,  nisi  dicas  divino  et  incompre¬ 
hensibili  modo ,  qui  non  tam  modus,  quam 
non  modus  dici  debet.  » 

Hunc  secutus  est  in  primis  Lutherus  ,  qui 
etsi  ubique  jactet  se  credere  in  Christo  unam 
personam,  et  duas  naturas  :  tamen  doctrina 
ejus  aliud  habet.  Nam  in  Serm.  de  Sacram. 
Ccen.  Dom.  tom.  2.  Oper.  ejus  fol.  112. 
«  Credimus,  inquit,  quod  Jesus  Christus  sit 
juxta  humanitatem  super  omnes  creaturas 
collocatus,  et  omnia  impleat.  »  Et  paulo 
post :  «  Et  habeat  omnia  in  sua  manu,  et  sit 
ubivis  praesens .  »  Item  in  lib.  quod  verba 
Christi  :  Hoc  est  corpus  meum  adhuc  firma 
constent,  prolixe  docet,  dexteram  Dei  esse 
ubique.  Deinde  assumit  corpus  Christi  esse 
in  dextera  Dei ,  et  ut  ipse  ait  :  «  Non  in  mi¬ 
nimo  digito,  aut  ungue  dexterae,  sed  in  to¬ 
ta  ;  »  atque  inde  concludit,  corpus  Christi 
necessario  esse  ubique.  Item  in  libro  qui  in¬ 
scribitur  :  Confessio  Martini  LutherideCoena 
Domini,  dicit,  se  probare  evidenter,  Christi 
corpus  esse  realiter  praesens  in  Ccena,  quia 
est  ubique  :  esse  autem  ubique  dicit  se 
probare,  quia  est  in  dextera  Dei  quae  est 
ubique  :  et  ibidem  ponit  tres  modos  essendi 
in  loco. 

Primum  localiter,  id  est,  circumscriptive, 
et  hoc  modo  non  vult  Christi  carnem  esse 
ubique.  Secundum  spiritualiter  seu  per  pe¬ 
netrationem  ,  et  hoc  dicit  convenire  corpori 
glorioso,  sed  neque  hoc  modo  ponit  Christi 
carnem  ubique.  Tertium  coelestem  et  divi¬ 
num  per  unionem  hypostaticam,  et  hoc  mo¬ 
do  tribuit  carni  Christi  ubiquitatem  ,  et  ait  : 
a  Necesse  habes,  Christi  carnem  qua?  est 
cum  Deo  una  persona,  longissime  extra  crea¬ 


turas  collocare ,  adeoque  tam  longe ,  quam 
Deus  ipse  extra  creaturas  est  etc.  »  Quibus 
verbis,  videtur  omnino  velle,  Christi  carnem 
non  esse  creaturam ,  sed  Deum,  cum  velit 
eam  longissime  distare  a  creaturis,  et  tamen 
esse  ubique.  Hinc  enim  colligitur,  eam  non 
distare  a  creaturis  distantia  locali ,  cum  sit 
ubique,  sed  distantia  dignitatis  ,  et  excellen¬ 
tiae,  ac  proinde  esse  revera  Deum,  Et  ibidem 
reprehendit  Zwinglianos ,  quod  passionem 
Christi  soli  tribuant  humanitati ,  non  etiam 
Deitati.  At  certe  si  caro  Christi  non  est  crea¬ 
tura,  et  Deitas  passa  est ;  videtur  omnino 
unum  quid  factum  ex  utraque  natura,  et  hoc 
idem  repetit  in  lib.  de  Cone.,  nimirum  ,  er¬ 
rasse  Zwinglianos  cum  dicunt ,  Christi  divi¬ 
nitatem  pati  non  potuisse,  ubi  (ut  alias  dixi) 
defendit,  Nestorium  et  Eutychetem  non  er¬ 
rasse  nisi  in  modo  loquendi. 

Joannes  Brentius  adeo  locupletavit  hanc 
doctrinam ,  ut  putetur  auctor  Ubiquitatis, 
cum  tamen  vere  non  sit,  sed  Lutherum  se¬ 
quatur.  Primum  igitur  in  Apol.  pro  Confess. 
Wirtembergen .  in  tract.  de  Ccen.  Dom.  ex 
professo  tradit,  Christi  carnem  esse  ubique 
ratione  unionis  hypostaticae,  et  in  lib.  de 
duab.  nat.  Christ.  et  ascens.  et  sess.  a  dext., 
idem  asserit,  et  probat  multipliciter,  cujus 
argumenta  postea  solvemus.  Ibidem  asserit, 
Christi  corpus  etiam  ante  passionem  fuisse 
in  ccelo  invisibiliter ,  et  nunc  quoque  non 
esse  in  aliquo  certo  loco  coeli ,  sed  ubique . 
Denique  in  alio  lib.  de  rnajest. Christ.  hom., 
in  hoc  ponit  unionem  hypostaticam,  quod 
Filius  Dei  in  Filium  Marise  effuderit  omnia 
dona,  et  proprietates  guas  :  ubi  simul  Nesto- 
rianus  est,  distinguens  Filium  Dei  a  Filio 
Marise,  et  Eutychianus  est,  tribuens  carni 
omnia  divina  attributa  :  «  Et  Petri ,  inquit, 
humanitas  in  uno  tantum  loco  est  :  divinitas 
autem  qua  impletur  et  sustentatur,  ubique 
sese  diffundit ;  'et  cum  propter  causam  Pe¬ 
trus  et  Deus,  seu  Filius  Dei  qui  est  in  Petro, 
sint  duse  distinctae  hypostases,  seu  personae  : 
quomodo  non  etiam  propter  eamdem  cau¬ 
sam  Filius  Mariae  et  Filius  Dei,  qui  est  in 
Filio  Mariae ,  duae  fierent  personae  ?  »  Haec 
ille  ;  ubi  hoc  solum  discrimen  ponit  inter 
unionem  Dei  cum  Christo  et  cum  Petro, quod 
Deus  non  habet  Petrum,  ubique  sibi  uni¬ 
tum  ,  et  ideo  ab  eo  distinguitur  persona¬ 
liter  :  Christum  autem  habet  ubique  uni¬ 
tum,  et  ideo  ab  eo  non  distinguitur  persona¬ 
liter. 

Notabis  vero  hoc  loco  ,  et  in  sequentibus 


CAPUT  I. 


363 


Brentii  verbis  Nestorianas  illas  phrases,  Fi¬ 
lius  Dei  est  in  Filio  Marise  :  item,  Filius  Dei 
assumpsit  Filium  hominis.  Sic  enim  pergit  in 
eodem  libro  :  «  Cum  dicitur  Deus,  seu  Filius 
Dei  assumpsisse,  aut  univisse  hominem  sibi, 
seu  Filium  hominis  personaliter,  non  id  so¬ 
lum  significatur,  quod  Deus  substantia  seu 
essentia  sua  existat  in  homine,  et  conferat 
aliquot  dona  sua  in  hominem  :  (sic  enim  dici 
posset,  quod  Deus  sibi  univisset  personaliter, 
non  tantum  semen  Abrahse,  aut  filium  Virgi¬ 
nis,  verum  etiam  quemvis  hominem,  imo 
quamvis  creaturam)  sed  illud  proprie  si¬ 
gnificatur,  quod  Deus  ita  se  uniat,  et  con¬ 
jungat,  cum  homine,  ut  in  ipsum  omnem 
majestatem  suam  conferat,  nec  eum  uno  tan¬ 
tum,  aut  altero,  aut  etiam  multis,  sed  infini¬ 
tis,  adeoque  omnibus,  omnibus,  inquam, 
suis  coelestibus  ac  divinis  donis  ornet.  »  Et 
infra  :  «  Cum  omnipotentiam  suam  Filius 
Dei  in  Incarnatione  contulerit  in  Filium  ho¬ 
minis,  adeo  ut  eam  communem  habeat  cum 
Filio  hominis,  omni-praesentia  vero  ab  Omni¬ 
potentia  pendeat ;  negari  non  potest  quin 
etiam  contulerit  omni-praesentiam.  »  Et  in¬ 
fra  declarans  quid  sit ,  Verbum  caro  factum 
est  :  «  Hoc,  inquit,  tale  est,  quod  Filius  Dei 
sic  impleat  Filium  Mariae  ,  ut  communicet 
cum  eo  omnem  suam  potentiam,  sapientiam, 
et  felicitatem,  st  praesentiam  :  nisi  enim  haec 
sit  sententia,  non  habebitur  inter  Christum 
et  alios  homines  discrimen.  »  Et  haec  saepissi¬ 
me  repetit,  in  quibus  certe  vides,  unionem 
hypostaticam  nihil  esse  aliud,  quam  effusio¬ 
nem  donorum,  et  attributorum  Dei  in  natu¬ 
ram  Christi  humanam. 

JamMatthias  Illyricus  in  lib.  de  Ascens. 
Dom.,  et  loc.  Pet.  Act.  III.  Quem  oportet  coe¬ 
lum  suscipere ,  contendit,  Christum  hominem 
non  esse  in  Coelo  ut  in  loco,  sed  potius  Coelum 
esse  in  Christo  ,  cum  ipse  sit  ubique.  Et  ibi¬ 
dem  vult,  Christum  in  die  Ascensionis  ascen¬ 
disse  usque  ad  nubes ,  deinde  non  ulterius 
perrexisse  in  illa  forma  corporis  visibili,  et 
circumscripta,  sed  quodammodo  evanuisse, 
ita  ut  jam  nusquam  sit  in  illa  forma  aspecta¬ 
bili,  sed  ubique  sit  invisibili  majestate,  quod 
quid  est  aliud,  quam  veram  Christi  carnem 
plane  destruere? 

Martinus  Kemnitius  in  lib.  deduab.  Christ. 
nat.  vult  videri  valde  cautus,  et  omnia  mira¬ 
biliter  involvit  :  nam  cap.  30.  ubi  tractat  ex 
professo ,  an  caro  Christi  sit  ubique ,  non 


audet  dicere  absolute  esse  ubique,  sed  di¬ 
cit  esse  ubi  voluerit,  et  posse  esse  ubique  si 
voluerit,  tamen  vel  pugnat  secum  ,  vel  dicit 
quod  alii  dicunt.  Nam  in  primis  initio  libri 
proponit  praecipua  loca  Scripturae  pro  majes¬ 
tate  Christi,  et  inter  alia  ponit  illum  ex  Mat. 
ult.  Data  est  mihi  omnis  potestas  in  caelo  et  in 
terra  (1).  Et  hoc  modo  explicat,  data  est  mihi 
omnis  potestas ,  id  est,  omnipotentia  :  in  caelo 
et  in  terra,  id  est,  omni-prsesentia.  Deinde 
cap.  4.  habet  haec  verba  :  «  Quae  unio  adeo 
arcta,  individua,  et  insolubilis  ,  et  insepara¬ 
bilis  est,  ut  divina  natura  tou  loyov  nec  velit, 
nec  possit,  nec  debeat  extra  hanc  cum  carne 
unionem,  sed  in  arctissima  illa  unione  cogi¬ 
tari,  quaeri,  aut  deprehendi.  »  Et  hoc  ali¬ 
quoties  infra  repetit.  At  si  natura  divina 
non  potest  cogitari ,  vel  comprehendi  sine 
carne;  necessario  sequitur,  unum  esse  de 
essentia  alterius ,  et  proinde  una  natura 
erunt. 

Ibidem  dicit,  ex  unione  hypostatica  com¬ 
municari  carni ,  seu  humanitati  omnes  divi¬ 
nas  dotes.  Et  cap.  21 .  dicit,  praeter  dona  in¬ 
fusa  et  creata,  communicari  naturae  assump¬ 
tae  etiam  attributa  propria  divinitatis,  et 
proinde  omnipotentiam, et  omni-praesentiam. 
Denique  cap.  30.  dicit,  Christi  humanitatem 
non  solum  esse  in  ccena,  sed  etiam  extra 
ccenam  in  Ecclesia  praesentem  Fidelibus  re- 
ipsa  :  et  addit,  etiam  extra  Ecclesiam  omnia 
subjecta  esse  Christi  humanitati ,  et  Christi 
humanitatem  omnibus  rebus  dominari,  et 
omnia  regere,  non  per  Vicarios  quasi  a  re¬ 
bus  distet,  quomodo  reges  gubernant  pro¬ 
vincias  per  alios,  sed  habere  omnia  praesen¬ 
tia  :  at  nonne  hoc  est  esse  ubique  ? 

Similia  docet  Joannes  Wigandus  in  lib.  de 
communic.  idiom.  ,  et  Nicolaus  Selneccerus 
in  lib.  de  paedagog.  spirit. ,  ubi  Symboli  ar¬ 
ticulum  de  ascensione  exponit.  Joannes  etiam 
Timanus  pastor  Bremensis  in  libro  quem  vo¬ 
cat  farraginem  sententiarum,  adducit  pluri¬ 
ma  testimonia  insignium  Lutheranorum,quod 
Christi  corpus  sit  ubique.  Andreas  Musculus, 
teste  Staphilo,  in  lib.  de  Cone,  discipul.  Lu- 
ther.  cqntendit,  divinitatem  Christi  in  cruce 
passam  esse  ,  idque  probat  pluribus  Lutheri 
testimoniis. 

Item  Jacobus  Andreas  Smidelinus  super¬ 
intendens  Wirtembergensis ,  insignis  Bren- 
tianus,  in  thesibus  Tubingae  disputatis  om¬ 
nino  non  agnoscit  aliam  unionem  hypostati- 


(1)  Matth.  XXVIII,  18. 

cam,  quam  per  communicationem  donorum, 
eamque  accidentalem  ;  nam  thesi  20.  sic  ait : 
«  Non  est  imaginanda  aut  fingenda  alia  Dei 
in  Christo,  quam  in  creaturis  reliquis  omni¬ 
bus,  quoad  oucrtav,  divinitatis  praesentia,  quae 
ut  in  creaturis  energia  discernitur,  quod  alia 
in  aliis  agat  et  operetur,  ita-  in  Christo  tota 
effunditur,  ut  jam  extra  ipsum  nihil,  sed  in 
homine,  et  per  hominem  Christum  omnia  in 
omnibus  operetur.  »  Et  thesi  22.  sic  ait  : 
«  Neque  vero  hac  reali  plenitudine,  omnis 
divinitatis  communicatione ,  natura  humana 
cum  divinitate  miscetur,  aut  plane  aboletur, 
sed  quod  divinae  est  per  essentiam,  id  hu¬ 
manae  suo  modo  per  accidens  communica¬ 
tur.  »  Et  thesi  24.  :  «  Haec  sola,  inquit,  idio- 
matum  y.oiwvU  hypostatica  unio  definienda 
est.  » 

Denique  Concordia  Evangelica  anno  1580. 
edita,  hunc  praecipue  scopum  habere  vide¬ 
tur,  ut  stabilitat  Ubiquitatem,  et  destruat 
mysterium  Incarnationis.  Nam  in  epitome 
articulorum  controversorum  art.  7,  §.  5.  ha¬ 
bes,  dexteram  Dei  esse  ubique,  et  ad  eam 
esse  evectam  Christi  humanitatem.  Art.  8, 
§.  11.  habes,  ab  ipsa  conceptione  Christi,  il¬ 
lum  hominem  assumptum  fuisse  in  Deum, et 
exaltatum  ad  dexteram  Dei,  ita  ut  non  so¬ 
lum  Christus  ut  Deus,  sed  etiam  ut  homo 
omnia  possit,  omnia  sciat,  omnibus  creatu¬ 
ris  sit  praesens.  Caeterum  haec  omnia  Chris¬ 
tum  non  ostendisse  nisi  post  resurrectionem, 
quando  deposuit  formam  servi.  Deinde  in 
repetitione  copiosa  eorumdem  articulorum 
ista  omnia  prolixe  probant. 

Est  autem  observandum,  Saxonicas  Ec¬ 
clesias  ter  mutasse  sententiam.  Nam  initio, 
Luthero  docente,  defendebant  cum  ipso  Ubi¬ 
quitatem.  Deinde  Luthero  mortuo,  regnante 
Melanchthone,  coeperunt  oppugnare  Ubiqui¬ 
tatem  contra  Illyricum  et  Brentium.  Nam 
Philippus  in  III.  cap.  epist.  ad  Colos,  aperte 
damnat  Ubiquitatem,  et  vult,  Christum  esse 
in  certo  loco  coeli  quoad  carnem  ubique 
autem  quoad  divinitatem.  Et  in  epist.  ad 
Fridericum  Comitem  Palatinum,  quam  scri¬ 
psit  anno  1559  :  «  Alii,  inquit,  ubiquitatem 
excogitarunt.  »  Et  addit  :  «  Haec  sunt  por¬ 
tentosa  omnia,  ignota  eruditae  vetustati.  » 

Unde  etiam  anno  1571.  celebraverunt  Sy¬ 
nodum  Dresdensem,  convenientibus  et  con¬ 
sentientibus  omnibus  Superintendentibus 
Ducatus  Saxonici,  necnon  Doctoribus  Aca- 
demiarum  Lipsiae,  et  Wirtembergae,  atque 
ibi  statuerunt,  Ubiquitatem  corporis  Christi 


esse  horribilem  profanationem  omnium  ar¬ 
ticulorum  Symboli,  et  renovationem  om¬ 
nium  haereseon  :  «  Quod,  inquiunt,  praeci¬ 
puum  Fidei  nostrae,  et  Ecclesiae  caput  est, 
videlicet ,  articulus  de  duabus  naturis  in 
Christo,  id  commentitia  idiomatum  reali,  et 
physica  in  ipsis  naturis  communicatione  de¬ 
pravari  horribiliter,  atque  e  contrario  haere- 
ses  jam  olim  damnatas  Marcionitarum,  Va- 
lentinianorum,  Manichaeorum,  Samosaten- 
sium,  Sabellianorum,  Arianorum,  Nestoria- 
norum,  Eutychianorum  et  Monotelitarum 
reduci,  atque  innovari  satis  evidenter  de¬ 
monstratum  est.  »  Et  infra  :  «  Commentitia 
ista  communicatio  physica,  quae  nostro  pri¬ 
mum  tempore  cumUbiquitate  corporis  Chri¬ 
sti  introduci  coepta  est,  universae  Orthodoxae 
Ecclesiae,  et  toti  orbi  Christiano  inde  usque 
ab  initio  incognita  fuit,  atque  etiam  nunc  a 
Pontificiis  ipsis  rejicitur,  et  taxatur  acerri¬ 
me.  »  Et  infra  :  «  Commentitia  illa  ubiquitas 
horrendum  in  modum  corrupit  omnes  pene 
articulos  Fidei  de  Christo,  ac  discrimen  di¬ 
vinae,  et  humanae  naturae  in  Christo  in  pri¬ 
mis  delet  atque  evertit.  »  Haec  illi  tunc.  Ubi 
etiam  gloriabantur,  inSaxonia  semper  fuisse 
eamdem  Fidem  immobilem,  et  consensum 
in  doctrina. 

At  non  fluxerunt  anni  decem,  quando  pro¬ 
diit  ex  eadem  Wirtemberga,  et  Lipsia,  et  cae- 
teris  ejus  regionis  locis  nova  Concordia,  in 
qua  tantopere  damnata  illa  Ubiquitas  reci- 
tur  pro  articulo  Fidei  :  sic  enim  habet 
ea  Concordia  edita  in-4,  anno  1580.  pag. 
731 .  (t  Revera  omnia  implet,  et  ubique  non 
tantum  ut  Deus,  verum  etiam  ut  homo  prae¬ 
sens  dominatur  a  mari  usque  ad  mare.  » 
Haec  illi  :  qui  eadem  repetunt,  et  supra  pag. 
572  .  et  infra  pag.  745.  ac  proinde  Dresdense 
Concilium  in  Spiritu  sancto  congregatum, 
ut  ipsi  credebant,  rejiciunt  tanquam  im¬ 
pium  ;  et  adhuc  non  vident,  quam  aperte  de¬ 
ludantur  a  Satana? 

Scripserunt  contra  hanc  Ubiquitatem  prae¬ 
ter  Scholasticos  in  III,  dist.  22.  Claudius 
Sanctius  repetitione  4.  de  Euchar.  et  ante 
eum  scripsit  quidam  ex  nostris  theses  quas¬ 
dam  de  Majestate  Christi  hominis,  quae  sunt 
Ingolstadii  excusae  anno  1564.  Ac  postea 
anno  1582  et  84,  scripsit  etiam  ex  Societate 
nostra  Gregorius  de  Valentia  contra  eamdem 
Ubiquitatem  quatuor  libros.  Ex  adversariis 
scripserunt  Henricus  Bullingerus  lib.  de 
duab.  nat.  Christ. ;  Petrus  Martyr  Dialogum 
de  loco  corporis  Christi ;  et  Theodorus  Beza 

librum  de  omnipraesentia  carnis  Christi  con¬ 
tra  Brentium,  et  alterum  de  unione  hyposta¬ 
tica  duarum  in  Christo  naturarum  contra 
Schmidelinum. 


CAPUT  II. 


Explicatur  hceresis  Eutychetis. 

Jam  vero  ut  ad  secundum  veniamus,  de¬ 
monstrandum  est,  duas  esse  in  Christo  na¬ 
turas  :  sed  prius  explicanda  est  sententia 
Eutychetis,  qui  signifer  habetur  ejus  hsere- 
seos,  quam  nunc  refellimus.  Sciendum  igi¬ 
tur  est,  haeresim  fuisse  Eutychetis,  in  Chri¬ 
sto  post  incarnationem  unam  tantum  fuisse 
et  esse  naturam  :  non  enim  putabat  aliter 
posse  defendi  contra  Nestorium,  esse  unum 
Christum  et  non  duos. 

Deinde  dicebat,  unam  esse  factam  natu¬ 
ram  ex  divinitate  et  carne,  et  id  per  conver¬ 
sionem  divinitatis  in  carnem,  quia  scriptum 
est  Jo.  I  :  Verbum  caro  factum  es£(l)  ;  et  quia 
unum  fieri  alterum,  est  verti  in  illud,  sicut 
cum  aqua  facta  est  vinum ,  aqua  conversa  est 
in  vinum  :  et  nunc  cum  panis  per  consecra¬ 
tionem  fit  caro  Christi,  panis  convertitur  in 
carnem  Christi. 

Tertio  asserebat,  divinitatem  Verbi  na¬ 
tam,  passam,  mortuam,  sepultam  fuisse  : 
quod  quidem  ex  priore  errore  nascitur.  Si 
enim  divinitas  versa  est  in  carnem,  et  caro 
nata,  passa,  mortua,  sepulta  dicitur,  certe 
divinitas  nata,  passa,  mortua, sepulta  dicen¬ 
da  est  ;  non  enim  ita  divinitas  fingitur  versa 
in  carnem,  ut  desierit  esse  divinitas;  quo¬ 
modo  aqua  cum  in  vinum  vertitur  desinit 
esse  aqua.  Ratio  hujus  erroris  fuit,  quia  non 
putabat  posse  refelli  Nestorium,  qui  Chris¬ 
tum  Deum  natum  et  passum  negabat,  nisi 
divinitas  Christi  nata,  et  passa  ostenderetur. 

Quarto  asserebat,  Christi  carnem  non  esse 
ejusdem  naturae  cum  nostra,  neque  Verbum 
in  veram  carnem  esse  conversum,  sed  in  car¬ 
nem  quamdam  apparentem  et  phantasti¬ 
cam,  ita  ut  potius  Verbum  simulaverit  se 
hominem,  et  natum,  et  mortuum  esse, quam 
revera  fuerit.  Ratio  ejus  est,  quia  videtur 


indignum  Deo,  quod  vera  caro  fuerit,  et  vere 
natus,  passus,  et  mortuus  sit. 

Atque  ita  haeresis  ista  in  hseresim  Valen¬ 
tini,  Manichaei,  et  aliorum,  qui  veram  hu¬ 
manitatem  in  Christo  negabant,  tandem  re¬ 
cidebat  :  quam  postea  ex  Lutberanis  secuti 
sunt  Gaspar  Swenckfeldius,  et  Andreas  Mh- 
sculus,  si  Staphilo  credimus  in  lib.  de  Con- 
cord.  discipul.  Luth.  Hanc  fuisse  haeresim 
Eutychetis,  cognosci  potest  ex  epistola  S . 
Flaviani  ad  B.  Leonem,  quse  est  9.  inter  epi¬ 
stolas  B.  Leonis,  et  ex  epist.  97.  S.  Leonis 
ad  Leonem  Imperatorem,  et  ex  lib.  IV  de 
hsleret.  fab .  Theodoreti  in  fine. 

Notandum  autem  est,  hanc  haeresim  exor¬ 
tam  fuisse  ante  tempora  Eutychetis;  ipsum- 
que  Eutychetem  non  tam  fuisse  primum 
auctorem,  quam  prsecipuum  propagatorem 
hujus  haeresis.  Idem  enim  antea  docuerat 
Apollinaris,  ut  testatur  Epiphanius  haeresi 
77.  Augustinus  haeresi  55.  et  Vincentius  Li- 
rinensis  in  suo  Conmionit.  Eamdem  quoque 
haeresim  refellunt  sine  nomine  auctoris  Atha- 
nasius  in  epist.  ad  Epictetum;  Ambrosius 
lib.  de  Incarnat.  Dom.  sacram,  cap.  6.  et 
Cyrillus  lib.  de  rec.  Fide  ad  Theodos.  qui 
omnes  mortui  erant  cum  Eutyches  exortus 
est. 

Porro  catholica  Fides  semper  agnovit  post 
Incarnationem  duas  integras  et  perfectas 
naturas,  divinam  et  humanam,  quae  quidem 
sine  ulla  confusione,  vel  permixtione  in 
unam  Verbi  convenisse  personam  :  item  na¬ 
turam  divinam  neque  natam,  neque  passam 
esse,  sed  Verbum  in  natura  humana  natum 
et  passum;  ac  demum  illam  humanam  esse, 
ac  luisse  ejusdem  speciei  cum  nostra;  quae 
omnia  probari  possunt  testimoniis  Scriptu¬ 
rarum,  Conciliorum,  et  Patrum. 


CAPUT  III. 


Refellitur  hceresis  Eutychetis. 

Primum  igitur,  duas  esse  in  Christo  natu¬ 
ras,  contra  primum  Eutychetis  errorem  tes¬ 
tantur  illa  verba  Domini  Jo.  III :  Nemo  ascen¬ 
dit  in  coelum,  nisi  qui  descendit  de  coelo ,  Filius 


(1)  Joan.  I,  14. 

hominis  qui  est  in  ccelo  (I).  Certe  iste  qui  lo¬ 
quebatur  et  videbatur,  et  filium  hominis  sc 
dicebat,  secundum  eam  naturam  per  quam 
videbatur  et  loquebatur,  et  filius  hominis 
erat ;  non  erat  tunc  in  coelo,  sed  tantum  in 
terra, id. est, in  domo  cum  Nicodemo.  Neque 
e*at  Deus,  sed  homo,  quia  Deus  non  potest 
audiri,  videri,  tangi  corporeis  sensibus.  Ne¬ 
que  descenderat  de  coelo,  sed  natus  erat  in 
terra  ex  muliere  :  et  tamen  iste  idem  asserit 
se  descendisse  de  ccelo,  et  etiam  tunc  cum 
loquebatur  in  terra,  dicebat  se  esse  in  coelo; 
ergo  alteram  naturam  Christus  habuit  prae¬ 
ter  humanam,  secundum  quam  potuit  esse 
in  coelo,  quando  secundum  humanam  erat 
in  terra. 

Idem  probatur  ex  verbis  Domini  Jo.  V,  X, 
et  XIV,  nam  Jo.  Y  dicitur  :  Non  solum  solve¬ 
bat  Sabbatum ,  sed  etiam  Patrem  suum  dicebat 
Deum ,  cequalem  se  faciens  Deo.  Jo.  X  dice¬ 
bat:  Ego  et  Pater  unum  sumus.  Unde  Phari- 
saei  recte  collegerunt,  Christum  per  ea  verba 
se  Deum  asserere  voluisse.  At  Jo.  XI Y  :  Pa¬ 
ter,  inquit,  major  me  est  (2).  Non  autem  po¬ 
test  ullo  modo  fieri,  ut  secundum  eamdem 
naturam  esset  Patri  aequalis,  imo  unum  cum 
illo,  et  tamen  minor  Patre. 

Praeterea  Jo.  VIII,  Dominus  ait :  Antequam 
Abraham  feret,  ego  sum  (3).  At  ille  idem  na¬ 
tus  erat  in  diebus  Augusti  Caesaris,  Luc.  II, 
et  habuerat  30.  annos,  anno  IS  Tiberii, 
Luc.  III.  Non  autem  potest  fieri  ut  idem  se¬ 
cundum  idem  fuerit  ante  Abrabam,  et  post 
Abraham.  Jo.  XX,  Thomas  postquam  vide¬ 
rat  et  forte  tetigerat  Domini  cicatrices,  ex¬ 
clamavit  :  Dominus  meus  et  Deus  meus  (4).  At 
certe  quod  viderat  et  tetigerat  non  eratDeus, 
sed  caro  :  et  tamen  eum  ipsum  Deum  et  Do¬ 
minum  confitetur,  cujus  carnem  viderat; 
igitur  ille  et  Deus,  et  homo  erat.  Quod  etiam 
aperte  docet  S.  Petrus,  cum  ait  Actor.  II  : 
Dextera  igitur  Dei  exaltatus ;  effudit  hoc  do¬ 
num  quod  vos  videtis  et  auditis  (5).  Nam  exal¬ 
tari  non  est  Dei,  sed  creaturae  :  effundere 
Spiritum  sanctum  non  est  creaturae,  sed 
Dei. 

Item  Paulus  sic  ad  Episcopos  loquitur, 
Act.  XX  :  Spiritus  sanctus  posuit  Episcopos 
regere  Ecclesiam  Dei,  quam  acquisivit  sangui¬ 
ne  suo  (6).  At  Deus  ut  Deus  non  habet  san¬ 
guinem,  nam  spiritus  est  Deus  :  et  qui  ha¬ 


bet  sanguinem  ut  sic  non  est  Deus;  ergo  qui 
estDeus  et  sanguinem  effudit,  necessario  ha¬ 
bet  duas  naturas.  Rom.  IX  :  Quorum  Patres, 
inquit  Paulus, ex  quibus  est  Christus  secundum 
carnem,  qui  est  super  omnia  Deus  benedictus  in 
scecula  ( 7).  Hic  Apostolus  dicit,Christum  esse 
ex  parentibus  Judaeis  secundum  carnem  :  et 
tamen  simul  esse  Deum  super  omnia,  nimi¬ 
rum  secundum  divinitatem.  Denique  idem 
Paulus  Philip.  II  asserit,  Christum  cum  in 
forma  Dei  esset,  servi  formam  accepisse. 
Quae  verba  explicans  S.  Vigilius  lib.  II  : 
«  Mirum  est,  inquit,  cur  timeant  quidam  di¬ 
cere  duas  naturas,  cum  Paulus  dicat  duas 
formas.  » 

Jam  vero  quod  illae  naturae  non  sint  per¬ 
mixtae,  nec  sit  divinitas  versa  in  humanita¬ 
tem,  contra  secundum  errorem  probatur. 
Nam  tota  Scriptura  clamat,  Deum  esse  im¬ 
mortalem  et  incorruptibilem,  ut  Malach.III: 
E go  Dominus  et  non  mutor.  Num.  XXIII :  Non 
est  Deus  ut  Filius  hominis  ut  mutetur.  Jacobi 
I  :  Apud  quem  non  est  transmutatio.  I.  Timot. 
I  :  Regi  sce culorum  immortali,  invisibili,  etc. 
Et  cap.  VI  :  Qui  solus  habet  immortalitatem, 
etc.  (8) 

Non  esse  autem  divinitatem  natam,  pas¬ 
sam,  mortuam,  ut  error  tertius  asserebat; 
tum  ex  dictis  colligitur,  nam  qui  est  immu¬ 
tabilis,  et  immortalis,  nec  in  tempore  nasci, 
nec  mori  ullo  modo  po.test  secundum  id  unde 
est  immortalis  et  immutabilis  :  tum  etiam 
quia  Scripturae  cum  docent,  Christum  in 
tempore  natum,  passum  et  mortuum  esse, 
addunt  secundum  carnem  :  qua  voce  clare 
indicant,  Christum  non  esse  natum,  nec  pas¬ 
sum,  nec  mortuum  secundum  divinitatem. 
Rom.  I  :  Qui  factus  est  ei  ex  semine  David,  se¬ 
cundum  carnem.  Et  cap.  IX  :  Ex  quibus  est 
Christus  secundum  carnem.  Et  I.  Pet.  III :  Mor- 
tif catus  quidem  carne,  etc.  Et  cap. IV  :  Chri¬ 
sto  igitur  in  carne  passo,  etc.  (9) 

Adde  postremo  ad  confusionem  eorum  Lu- 
theranorunvqui  Deitati  passionem  attribuere 
non  verentur,  aliquot  clarissima  testimonia 
illustrium  Ecclesiae  Doctorum.  Epiphanius 
haeres.  76.  Aetii:  «  Nam,  inquit,  neque  quod 
passus  est  unigenitus  in  carne,  passionem 
Deitati  ipsius  adsciscit.  »  Et  infra  :  «  Sed  et 
ipse  Dominus  venit,  et  passibilitate  in  seipso 
suscepta,  vere  passus  est,  Deitate  ipsius  a 


(1)  Joan.  III,  13.—  (2)  Joan.  V,  18;  X,  30;  XIV,  28.  —  (3)  Joan.  VIII,  58.  —  (4)  Joan.  XX,  28. 
—  (5)  Act.  II,  33.  —  (6)  Act.  XX,  28.  —  (7)  Rom.  IX,  5.  —  (8)  Malach.  III,  6;  Num.  XXIII,  19; 
Jacob.  I,  17;  I.  Timoth.  I,  17 ;  Ibid.  VI,  16.  —  (9)  Rom.  I,  3;  et  IX,  5;  I.  Petr.  III,  18;  et  IV,  1. 

passione  aliena.  »  Similia  leges  in  Anco- 
rato. 

Athanasius  in  epist.  ad  Epictet.  :  «  Quis, 
inquit,  infernus  ista  eructavit?  ut  consub¬ 
stantiale  dicant  .corpus  ex  Maria  genitum 
cum  Verbi  divinitate?  Aut  quis  ita  impius 
fuit,  ut  diceret  simul  et  sentiret  ipsam  Dei¬ 
tatem  circumcisam  fuisse?  »  Et  Cyrillus  in 
epist.  ad  Nestor,  nomine  Synodi  Alexandri¬ 
nae  :  ('  Dicimus,  inquit,  illum  passum  esse  et 
resurrexisse,  non  quia  Deus  Verbum  in  sua 
natura  passus  sit, Deus  namque  extra  passio¬ 
nem  est,  sed  quia  corpus  illud,  quod  pro¬ 
prium  ipsius  factum  est,  haec  sustinuit.  » 

S.  Anastasius  lib.  IV,  qui  est  de  passione, 
et  impassibilitate Christi  :  «Et Christum,  in¬ 
quit,  passibilem  fuisse  juxta  sapientissimi 
Pauli  locutionem,  confitemur,  non  id  alioqui 
secundum  divinam  naturam,  ut  neque  se¬ 
cundum  humanitatem  dicimus  impassibi¬ 
lem.  »  Et  infra  :  «Est  quidem  Deus,  qui  pa¬ 
titur,  divinitate  interim  nihil  in  se  recipiente 
externae  passionis.  »  Joannes  Damascenus 
lib.  III,  cap. 4.  :  «Divinitatem  dicentes, non 
de  illa  nominamus  ea,  quae  humanitatis  sunt 
propria,  non  enim  dicimus  Deitatem  passi¬ 
bilem.  » 

S.  Ambrosius  lib.  X  in  Luc.  n.  107.  «Nec 
mors  illa  divinitatis  fuit,  sed  quasi  homi¬ 
nis.  »  Concilium  Hispalense  II,  cap  13.  : 
«  Stultum,  inquit,  est  crucis  passionem  di¬ 
vinae  applicare  naturae,  sed  tantum  creabili 
et  humanae,  sola  enim  caro  crucis  exitium 
sensit.  »  Sanctus  Augustinus  lib.  de  haeres, 
cap.  73.  :  «Est,  inquit,  haeresis  quae  dicit  in 
Christo  divinitatem  doluisse,  cum  figeretur 
caro  ejus  in  cruce.  «  S.  Leo  epist.  10.  «  Na¬ 
tura,  inquit,  inviolabilis  naturae  est  unita 
passibili,  ut  quod  nostris  remediis  congrue¬ 
bat,  unus  atque  idem  Mediator  Dei  et  homi¬ 
num  Christus  Jesus,  et  mori  posset  ex  uno, 
et  mori  non  posset  ex  altero.  »  B.  Vigilius 
lib.  IV  :  «  Ipse,  inquit,  unus  idemque  Dei 
Filius  mortuus  est  secundum  formam  servi, 
et  non  est  mortuus  secundum  formam  Dei.» 

Quod  autem  Christi  caro  sit  ejusdem  spe¬ 
ciei  cum  nostra,  contra  quartum  errorem,  et 
Christum  non  simulatorie,  sed  vere  natum, 
passum,  mortuum  esse  ,  nullo  negotio  pro¬ 
bari  potest  :  nam  Matth.  I.  et  Luc.  II.  dici¬ 
tur  B.  Virgo  peperisse  Filium  suum  primo¬ 
genitum  (1)  :  quomodo  autem  potuit  Virgo 
Christum  habere  Filium,  si  Christi  caro  non 


fuit  vera  caro  ex  carne  Virginis  concepta? 
item  Paulus  ait ,  Hebr.  II.  Quia  pueri  com¬ 
municaverunt  carni  et  sanguini,  et  ipse  partici¬ 
pavit  eisdem  (2).  Quid,  quaeso,  est  eisdem  nisi 
ejusdem  naturae  carni,  ac  sanguini? 

Jam  vero  Evangelia  et  Apostolorum  epi¬ 
stolae  nonne  plurimorum  mendaciorum  ar¬ 
gui  deberent,  cum  passim  Christum  homi¬ 
nem,  et  hominis  filium  vocent ,  et  matrem 
atque  cognatos  habuisse,  necnon  esurivisse, 
comedisse,  ambulasse  ,  fatigatum  esse,  de¬ 
nique  passum  ,  mortuum,  suscitatum  affir¬ 
ment?  nec  enim  aliquid  horum  de  phantas¬ 
mate  vere  affirmari  potest.  Nec  solum  Scrip¬ 
turae  Christum  hominem  vocant  ante  resur¬ 
rectionem,  sed  etiam  postea.  Nam  Actor.  VII. 
Stephanus  dicit,  video  coelos  apertos,  et  Filium 
hominis  stantem  a  dextris  Dei.  Et  Paulus  Ac¬ 
tor.  XVII.  Statuit  Deus  diem  ,  in  quo  judica¬ 
turus  est  orbem  in  viro ,  in  quo  statuit  etc.  (3) 

Deinde,  si  Christus  non  vere  mortuus  est, 
nec  vere  resurrexit ;  ergo  non  vere  nos  re¬ 
demit  ,  et  adhuc  sumus  in  peccatis  nostris, 
ut  Apost.  dicit  1.  Corinth.  XV.  Denique  Luc. 
XXIV.  cum  discipuli  suspicarentur  phantas¬ 
ma  vel  spiritum  esse  quodvidebant,  non  ve¬ 
rum  hominem,  Dominus  ait  :  Palpate  et  vi¬ 
dete,  quia  spiritus  carnem  et  ossa  non  habet , 
sicut  me  videtis  habere (4) .  Atque  hsec  ex  Scri¬ 
pturis. 

Nunc  ex  Conciliis  idem  probari  potest. 
Nam  contra  hanc  haeresim  celebratum  est 
Concilium Chalcedonense,  quod  fuit  omnium 
maximum ,  nempe  630  Episcoporum  :  et 
cum  in  prima  actione  recitaretur  Fides  Eu- 
tyclietis  et  Dioscori ,  in  qua  continebatur, 
duas  fuisse  Christi  naturas  ante  unionem, 
postea  vero  unam  esse  factam  ex  utraque, 
Concilium  exclamavit  :  «  Anathema  ei,  qui 
dixit  ista,  anathema  eis,  qui  ista  dixerunt.  » 
Postea  act.  V.  in  Symbolo  Fidei  posuerunt 
hoc  modo  :  «  Unum  eumdemque  confiteri 
Filium  et  Dominum  nostrum  Jesum  Chris¬ 
tum  docemus  :  in  novissimis  autem  diebus, 
unum  eumdemque  Christum,  Filium,  Domi¬ 
num,. Unigenitum,  in  duabus  naturis  incon¬ 
fuse,  incommutabiliter,  indivise,  inseparabi¬ 
liter  agnoscendum,  nunquam  sublata  diffe¬ 
rentia  naturarum  propter  unitionem.»  Idem 
statutum  est  etiam  postea  in  Concilio  V,  can. 
2  in  Concil.  VI,  act.  IV  et  XVII.  et  Concilio 
Lateranensi  contra  Monothelitas,  a  Martino 
I,  celebrato,  consultatione  ult.  can.  ult.  4  et 


(1)  Luc.  II,  7.  —  (2)  Hebr.  II,  14.  —  (3)  Act.  VII,  55;  Ibid.  XVII,  31.  —  (4)  Luc.  XXIV,  39. 

6,  in  Goncil.  Tolefc.  VI,  cap.  1.  Tolet.  XI, 
cap.  5  et  6  ,  Hispalensi  II ,  cap.  13  et  aliis 
multis. 

Idem  ex  Patribus  confirmari  posset ,  sed 
Theodoretus,  Leo,  Vigilius,  et  Gelasius,  nec- 
non  Hispalense  Concilium  II,  nos  labore  le¬ 
varunt.  Theodoretus  enim  in  dialogo  Immu¬ 
tabilis,  et  in  dialogo  Inconfusus,  et  in  dialo¬ 
go  Impatibilis,  quibus  hunc  errorem  refellit, 
adducit  prolixe  testimonia  omnium  fere  ve¬ 
terum  Patrum  qui  ante  ipsum  fuerunt.  Idem 
fecit  S.  Leo  in  epist.  97.  ad  Leonem  Augus¬ 
tum,  et  B. Vigilius  lib.V,  cont.  Eutychet.,  et 
Gelasius  in  lib.  du  duab.  nat.  Ghrist.  ,  et 
Cone.  II  Hispalense,  cap.  ult.  qua?  testimonia 
satis  esse  nobis  visa  sunt. 


CAPUT  IV. 

Solvuntur  argumenta,  quee  fiebant  olim  adver¬ 
sus  ea ,  quae  superiore  capite  demonstrata 
sunt. 

Superest  solvere  argumenta  adversario¬ 
rum.  Ac  primum  occurrit  auctoritas  Patrum 
et  Conciliorum.  Nam  in  ipso  Chalcedonensi 
Concilio  act.  I ,  post  epistolam  Cyrilli  ad 
Joannem  Antiochenum,  Eustachius  Episco¬ 
pus  Beritensis  asseruit,  S.  Cyrillum  scripsis¬ 
se,  non  oportere  intelligere  in  mysterio  In¬ 
carnationis  duas  naturas,  sed  unam  naturam 
Dei  Verbi  incarnatam.  Et  in  Concilio  Late¬ 
ranensi  sub  Martino  I,  dicitur  anathema  non 
confitentibus  naturam  Verbi  incarnatam. 
Idem  ex  Athanasio  ,  et  Cyrillo  admittit  Da¬ 
mascenus  lib.  III ,  de  Fid.  cap.  6  et  7.  Gre- 
gorius  etiam  Nazianzenus  in  epist.  ad  Che¬ 
lidon.  dicit,  carnem  deificatam  ,  quod  idem 
videtur  esse  ac  si  diceret,  divinitatem  incar¬ 
natam. 

Respondeo  :  naturam  Verbi  esse  incarna¬ 
tam  dici  posse,  si  intelligatur  sano  modo,  ut 
explicat  Concilium  V  ,  et  Damascenus  loco 
notato,  nimirum,  quod  sit  incarnata  non  per 
conversionem  in  carnem  sed  per  unionem 
cum  carne  in  una  hypostasi  Verbi.  Quam¬ 
quam  verba,  quee  citantur  in  Concilio  Chal¬ 
cedonensi  ab  Eustachio  tanquam  si  essent 
Cyrilli ,  verisimile  est  non  esse  Cyrilli ,  sed 


apposita  tunc  fuisse  in  operibus  ejus  ab  hae¬ 
reticis  :  Catholici  enim  in  ipso  Concilio  mul¬ 
tum  reclamabant  verbis  illis  auditis  ,  dicen¬ 
tes,  ea  Dioscori  ha?retici  potius,  quam  Cyril¬ 
li  videri.  Porro  ,  quod  Gregorius  Nazianze¬ 
nus  epistol.  I,  ad  Chelidon,  dicit,  carnem  dei¬ 
ficatam  per  Incarnationem,  sensum  illum  ha¬ 
bet,  factam  esse  carnem  Dei  per  unionem  cum 
Verbo,  non  factam  esse  Deum  per  conversio¬ 
nem  in  divinitatem. 

Argumentum  secundum.  Si  duae  sint  na¬ 
turae  in  Christo,  duo  Christi  erunt  secundum 
haeresim  Nestorii,  et  proinde  non  Trinitas 
erit  Deus,  sed  Quaternitas  :  nam  si  Pater  et 
Filius  dicuntur  unus  Deus  propter  unam  es¬ 
sentiam;  cur  propter  duas  essentias  non 
erunt  Christi  duo? 

Respondeo  :  nomina  concreta  nunquam 
multiplicantur  nisi  multiplicentur  supposita, 
et  si  substantiva  sint,  requirunt  etiam  formae 
multiplicationem,  alioqui  non  possunt  efferri 
nisi  in  singulari  :  nam  qui  habet  duas  artes, 
non  dicitur  duo  artifices,  sed  unus  artifex, et 
habens  plures  vestes,  non  dicitur  plures  ves¬ 
titi,  sed  unus.  Quoniam  ergo  in  Christo  unum 
tantum  est  suppositum ,  non  possunt  dici 
plures  Christi  vel  Domini,  vel  Filii,  sed  unus. 
E  contrario  Pater  et  Filius  dicuntur  unus 
Deus  propter  unitatem  formae  :  nam  cum 
duo  requirantur  ad  multiplicationem  substan¬ 
tivorum  ,  si  alterum  desit,  efficitur  unitas, 
quae  est  privatio  divisionis  :  ratio  autem  ho¬ 
rum  omnium  est ,  potissima  consuetudo  lo- 
qu  entium. 

Porro  Christi  nomen  non  naturam ,  sed 
personam  significat;  etpropterea,  utNnzian- 
zenus  monet  in  epist.  ad  Chelidon.,  sicut  in 
Trinitate  dicimus  alium  et  alium  propter  nu¬ 
merum  personarum,  non  tamen  aliud  et  aliud 
propter  naturae  unitatem  :  ita  in  Christo  post 
Incarnationem  dicimus  aliud  et  aliud  prop¬ 
ter  numerum  naturarum ,  non  tamen  alium 
et  alium  propter  personae  unitatem.  Neque 
sequitur,  in  Deo  esse  Quaternitatem  post 
Incarnationem;  quia  Trinitas  quae  est  in 
Deo,  est  personarum  non  naturarum: Incar¬ 
natio  autem  non  auxit  numerum  persona¬ 
rum.  Et  praeterea  per  Incarnationem  nihil 
accessit  Deo,  qui  perfectissimus  est,  et  nec 
augeri,  nec  minui  potest,  sed  accessit  mul¬ 
tum  boni  humanae  naturae  ,  ut  recte  docet 
Athanasius  in  epist.  ad  Epictet.,  hoc  ipsum 
argumentum  solvens. 

Argumentum  tertium.  Jo.  I.  non  dicitur, 
Verbum  carnem  accepit,  sed  Verbum  ca.ro 

factum  est  (1),  quemadmodum  dicitur  Jo.  II; 
Aqua  vinum  facta  est  in  nuptiis  :  sed  aqua 
facta  est  vinum  per  conversionem  unius  in 
alterum,  ita  ut  postea  non  fuerint  duse  natu¬ 
rae,  sed  una;  igitur  eodem  modo  Verbum 
factum  est  caro  per  conversionem  Verbi  in 
carnem,  et  licet  ante  unionem  duse  naturae 
essent  Verbi,  et  carnis,  tamen  post  unionem 
una  natura  est. 

Respondet  ad  hoc  argumentum  accurate 
Theodoretus  in  Dialogo  qui  dicitur  Immuta¬ 
bilis,  ac  profert  Scripturas  ,  quse  testantur, 
Verbum  non  modo  factum  esse  carnem,  sed 
etiam  a  Verbo  assumptam  esse  carnem.  Nam 
in  epist.  ad  Philip,  capit.  II.  sic  legimus  : 
Cum  in  forma  Dei  esset ,  exinanivit  semetip- 
sum,  formam  servi  accipiens.  Et  Heb .  II.  Nus¬ 
quam  Angelos  apprehendit ,  sed  semen  Abrahce 
apprehendit  Et  Joan.  I.  postquam  dixerat 
Evangelista  Verbum  caro  factum  est ,  ne  pu¬ 
taremus  id  factum  esse  per  conversionem, 
statim  subdit  :  Et  habitavit  in  nobis ,  id  est, 
Verbum  factum  est  caro,  quia  nostra  carne  as¬ 
sumpta,  in  ea  habitare  coepit  (2). 

Itaque  Verbum  caro  factum  est  non  ita  de¬ 
bet  intelligi  ut  illud  ,  aqua  facta  est  vinum, 
vel  panis  factus  est  caro  ,  sed  sicut  dicitur: 
Aaron  a  Deo  factus  est  Pontifex,  David  factus 
est  Rex.  Non  enim  intelligimus  mutatum  esse 
Aaronem  in  Pontificem,  vel  David  em  in  Re¬ 
gem,  sed  coepisse  eos  esse  quod  non  erant, 
non  amisso  eo  quod  erant  :  sicut  dicitur  Ga- 
lat.  III.  Christus  pro  nobis  factus  est  maledic¬ 
tum  (3).  Quem  locum  adducunt  etiam  in  ex¬ 
plicationem  hujus  sententiae  Athanasius  in 
epist.  ad  Epict.,  Nazianzenus  in  epist.  pri.  ad 
Chelidon.  Chrysostomus  in  hunc  locum  Jo., 
etAmbrosius  in  lib.  delncarn.  Dom.  Sacram, 
cap.  6. 

Argumentum  quartum.  Si  divinitas  passa 
et  mortua  non  sit;  sequetur  veram haeresim 
esse  Nestorii  ,  qui  solum  hominem  passum 
et  mortuum  dicebat.  Respondeo  :  consen- 
tionem  non  esse  bonam;  nam  actiones  et 
passiones  personarum  sunt ,  non  naturam. 
Itaque  Christus  Deus  passus  et  mortuus  est, 
sed  secundum  formam  servi,  non  secundum 
formam  Dei  :  nam  Paulus  dicit,  ipsum  Do¬ 
minum  gloriae  crucifixum  fuisse,  I.  Corinth. 
II,  sed  secundum  quam  naturam  id  passus 
fuerit,  explicat  Petrus,  cum  ait  :  Christo  igi¬ 


tur  passo  in  carne ,  et  vos  eadem  cogitatione 
armamini  (A). 

Argumentum  quintum.  Indignum  divini¬ 
tate  esse  videtur ,  ut  in  veram  carnem  con¬ 
versa  esse  dicatur;  ut  in  utero  foeminae  con¬ 
clusa  manserit;  ut  in  cruce  mortua  pepende¬ 
rit  etc.  ergo  non  vere  sed  simulatorie  Ver¬ 
bum  caro  factum  est  etc.  Respondeo  :  ve- 
risimum  esse  antecedens ,  et  inde  recte  col¬ 
ligi,  nec  vere ,  nec  simulatorie  in  carnem 
conversam  esse  Divinitatem.  At  non  esse  in¬ 
dignum  Deo  ,  ut  secundum  formam  huma¬ 
nam  assumptam  in  utero  Virginis  clausus 
manserit,  et  in  cruce  mortuus  pependerit; 
et  idcirco  nec  sequi ,  ut  Verbum  non  vere, 
sed  simulatorie  caro  factum  dici  debeat. 


CAPUT  V. 

Explicatur  hceresis  Nestorii. 

Altera  hic  tractanda  est  controversia  cum 
Nestorianis ,  quse  est  tertia  pars  propositae 
disputationis.  Sciendum  igitur  est,  Cerin¬ 
thum  olim  separasse  Jesum  a  Christo,  et  Je- 
sum  purum  hominem  esse'  voluisse  ex  Maria 
et  Joseph  natum  :  Christum  autem  esse  Fi¬ 
lium  Dei,  qui  tandem  tempore  Baptismi  in 
forma  columbae  in  Jesum  descenderit,  ut  re¬ 
fert  Irenaeus  lib.  I ,  cap.  23.  Hanc  haere¬ 
sim  postea  iterum  excitarunt  Pelagiani  qui¬ 
dam  ,  qui ,  ut  scribit  Cassianus  lib.  I  et  VI. 
de  Incarnatione  ,  docuerunt ,  purum  homi¬ 
nem  de  Maria  esse  natum  ,  et  eumdem  suis 
meritis  anno  30  ,  factum  esse  Christum  ,  et 
post  passionem  suis  etiam  meritis  factum  es¬ 
se  Deum,  et  posse  eodem  modo  alios  homi¬ 
nes  suis  viribus  bene  vivere,  et  adbeatitudi- 
nem  pervenire  sicut  Christus  pervenit. 

Paulo  post,  eamdem  haeresim  docere  car¬ 
pit  Nestorius  Patriarcha  Constantinopolita- 
nus  ,  et  cum  eo  Anastasius  ejus  Presbyter, 
necnon  Theodorus  Mopsuestenus  Episcopus, 
et  alii  quidam.  Docuerunt  enim  ,  B.  Virgi¬ 
nem  purum  hominem  peperisse ,  et  qui  non 
solum  naturam,  sed  etiam  personam  huma¬ 
nam  haberet,  et  proinde  Beatam  Mariam  non 


(1)  Joan.  I,  14.  —  (2)  Philipp.  II,  6;  Hebr.  II.  16:  Joan.  I,  14.  —  (3)  Galat.  III.  13.  —  (4)  I.  Petr. 
IV,  1. 


esse  Dei  genitricem,  sed  Christi  genitricem : 
et  nativitatem  ,  passionem,  resurrectionem, 
Ascensionem  Christi  soli  homini  tribuen¬ 
dam. 

Addebant  autem,  Filium  Dei  unitum  esse 
postea  filio  hominis  multis  modis  ,  non  qui¬ 
dem  substantialiter  communicando  hyposta- 
sim,  sed  accidentaliter.  Primo,  secundum 
habitationem,  quia  Verbum  habitavit  in  ho¬ 
mine  Christo  ut  in  suo  templo  ,  juxta  illud 
Jo.  II.  Solvite  templum  hoc ,  et  in  tribus  diebus 
excitabo  illud.  Et  propterea,  dicebant  Isaiae 
cap.  VII.  caute  scriptum  esse  :  Vocabitur 
nomen  ejus  Emmannel( I),  id  est,  non  vocabi¬ 
tur  Deus,  sed  nobiscum  Deus,  id  est,  in  nobis 
habitans  ,  juxta  illud  Jo.  I.  Et  habitavit  in 
nobis.  Secundo  ,  per  unionem  voluntatis  et 
dilectionis  ,  quia  filius  ille  hominis  conjunc¬ 
tissimus  eratsemper  cum  Dei  voluntate.  Ad¬ 
debat  Theodorus  similitudinem,  quae  refer¬ 
tur  in  V  Synodo  can.  12.  «  Ut  enim  vir,  et 
mulier  duae  personae  sunt,  et  tamen  dicuntur 
una  caro  in  Scripturis  propter  copulam  con¬ 
jugalem  :  ita  etiam  Filius  Dei,  et  Filius  ho¬ 
minis  duae  personae  sunt,  et  tamen  dici  pos¬ 
sunt  unus  Christus  propter  conjunctionem 
spiritualem.  »  Tertio  ,  secundum  operatio¬ 
nem  ,  quia  Christus  homo  erat  instrumen¬ 
tum,  quo  utebatur  Verbum  in  operibus  illis 
admirandis,  quae  a  Christo  facta  sunt.  Quar¬ 
to,  secundum  participationem,  quiaVerbum 
illi  homini  impertivit  nomen  et  dignitatem 
suam,  ut  nimirum  Deus  et  Dei  Filius  vocare¬ 
tur,  et  ab  omnibus  creaturis  adoraretur,  non 
propter  se,  sed  propter  eum  a  quo  assump¬ 
tus  fuerat  :  eo  modo,  quo  imagines  Sancto¬ 
rum  nominibus  eorum  interdum  appellan¬ 
tur,  et  propter  eos  etiam  honorantur  etado- 
rantur. 

Hanc  fuisse  Nestorii  haeresim,  intelligi  po¬ 
test  ex  illa  expositione  Fidei,  quam  ipse  edi¬ 
dit,  et  habetur  nunc  in  ultimo  tomo  operum 
Cyrilli.  Item  ex  historia  Evagrii  lib.  I,  cap. 
2  et  sequentibus ,  in  quorum  7,  refert  Eva- 
grius,  Nestorium  misere  interiisse,  lingua  ei 
a  vermibus  penitus  ante  corrosa.  Item  ex 
Breviario  Liberati  cap.  4.  Denique  ex  Theo- 
doreto  lib.  IV  de  haeret,  fab.  prope  finem, 
et  in  reprehensione  12,anathematismorum  S. 
Cyrilli.  Theodoretus  enim  initio  scripsit  pro 
Nestorio  contra  S.  Cyrillum  ,  et  propterea 
anathematizantur  scripta  ejus  in  V  Synodo 
cap.  12,  tamen  postea  resipuit ,  et  reconci¬ 


liatus  fuit  Ecclesiae  in  Concilio  Chalcedonen- 
si  act.  VIII ,  et  ideo  posuit  Nestorium  inter 
haereticos  lib.  IV,  de  haeret,  fabulis. 

Huic  hseresi  non  obscure  favent,  saltem  in 
modo  loquendi ,  Lutherus  et  Calvinus.  Ille 
enim  in  Cone,  de  Nat.  Dom.  :  «  Imperiti 
quidam,  inquit,  Christum  hominem  omnipo¬ 
tentem  faciunt.  »  Idem  tamen  Lutherus  sae¬ 
pe  contrarium  docuit ,  ut  mihi  sane  magis 
Eutychianista  ,  quam  Nestorianus  fuisse  vi¬ 
deatur.  Quod  etiam  vidit ,  et  notavit  Beza; 
nam  ad  finem  libri  adversus  Jacobi  Andreae 
theses  recitat  hanc  Lutheri  sententiam  ,  at¬ 
que  addit  :  Germaniae  et  totius  Mundi  pecca¬ 
ta  fecisse,  ut  in  ea  confessione  Lutherus  non 
perseverarit. 

Calvinus  autem  lib.  I.  Instit.  cap.  13.  §  9. 
de  Christo  disputans  ut  est  persona  quaedam 
divina,  sic  ait:  «  Mediatoris  personam  non¬ 
dum  attingo.  »  Et  §  23  :  «  Respondeo,  in¬ 
quit,  Dei  esse  Filium,  quia  Sermo  est  a  Pa¬ 
tre  ante  secula  genitus :  nondum  enim  de 
Mediatoris  persona  nobis  sermo  est.  »  Et 
§  24  :  ((  Nam  ex  quo  manifestatus  est  in  carne 
Christus,  Filius  Dei  vocatur,  non  tantum 
quatenus  ante  secula  genitus  ex  Patre  fuit 
aeternus  Sermo,  sed  quia  Mediatoris  susce¬ 
pit  personam,  et  munus.»  Ubi  perpetuo  dis¬ 
tinguere  videtur  Calvinus  in  Christo  duas 
personas,  unam  Filii  Dei,  alteram  Mediato¬ 
ris.  Nec  videtur  excusari  posse,  quasi  no¬ 
mine  personae  Mediatoris,  non  substantiam, 
sed  qualitatem  intelligat,  quo  modo  dicere 
solemus,  alienam  suscepisse  personam  judi¬ 
cis,  aut  advocati.  Nam  ibidem  §  6.  «  Perso¬ 
nam,  inquit,  voca  subsistentiam.  »  Et  in  toto 
illo  capite,  personae  nomine  utitur  ad  desi¬ 
gnandam  substantiam  incommunicabilem. 
Itaque  saltem  a  vitiosa  aequivocatione  excu¬ 
sari  non  potest.  Clarissime  autem  huic  hae- 
resi  favent  Brentius  in  lib.  de  Majest.  hom. 
Christ.,  ubi  saepissime  repetit,  Filium  Dei 
esse  in  Filio  Mariae;  et  Smidelinusin  thesi¬ 
bus,  ut  supra  notavimus. 

Refellitur  hceresis  Nestorii. 

Sed  jam  hanc  ipsam  hferesim  breviter  re¬ 
fellamus,  ac  demonstremus,  unam  in  Christo 
esse  personam,  et  non  purum  hominem,  sed 
ipsum  Deum  Verbum,  secundum  carnem  de 
Virgine  natum,  passum  in  cruce,  ac  mor¬ 
tuum  esse.  Ac  primum  omnium  testimonia 
quae  protulimus  contra  novos  Samosatenos, 
et  novos  Arianos  in  primo  libro,  ut  proba¬ 
remus,  Christum  esse  verum  Deum,  non 
minorem  vim  habent  adversus  Nestorium, 
quam  adversus  novos  Samosatenos  et  Aria¬ 
nos. 

Praeter  ea  novum  Testamentum  plenum  est 
testimoniis.  Math.  XVI.  Quem  dicunt  homi¬ 
nes  esse  Filium  hominis  ?  Respondit  Petrus ; 
Tu  es  Christus  Filium  Dei  vivi.  Ubi  aperte  B. 
Petrus  ipsum  Filium  hominis  Filium  Dei  vivi 
esse  confitetur.  Lucae  I.  1  deoque  et  quod  nas¬ 
cetur  ex  te  sanctum ,  vocabitur  Filius  Dei.  Ille 
igitur  ipse  qui  natus  est  ex  Virgine,  non  ali¬ 
quis  alius,  vere  vocatur,  et  est  Filius  Dei. 
Item.  Jo.  I.  Et  Verbum  caro  factum  est  { 1). 
Ut  enim  supra  diximus  contra  Eutychianos, 
verus  sensus  eorum  verborum  est  Verbum 
caro  factum  est ,  id  est  :  Deus  factus  est  homo , 
sicut  dicimus,  David  factus  est  Rex  ;  ut  ergo 
David  et  Rex  non  sunt  duae  personae,  sed 
una,  licet  diversae  formae  sint  natura  huma¬ 
na  et  dignitas  regia :  ita  quoque  una  per¬ 
sona  est  Verbi  et  caruis,  licet  duae  ac  diversae 
-sint,  formae,  sive  naturae,  divinitas  Verbi,  et 
hominis  caro. 

Simile  est  illud  Jo.  III  :  Nemo  ascendit  in 
coelum  nisi  qui  descendit  de  coelo ,  Filius  homi¬ 
nis ,  qui  est  in  coelo  (2).  Hunc  enim  locum  non 
facile  est  aliter  exponere,  quam  ut  Chrysos- 
tomus,  Augustinus  et  Gyrillus  in  hunc  lo¬ 
cum,  et  Nazianzenus  epist.  I.  ad  Chelidon, 
exposuerunt:  nimirum,  Dominus  eumdem 
asserit  Filium  hominis  et  Filium  Dei ;  alioqui 
enim  falsum  esset,  Filium  hominis  descen¬ 
disse  de  coelo,  et  tunc  cum  loquebatur  in 
terra,  simul  in  coelo  fuisse. 


Item  Joan.  X.  Ego  et  Pater  unum  sumus  (3). 
Quae  certe  verba  humanae  personae  conve¬ 
nire  non  possunt;  ac  propterea  ille  homo 
Christus  qui  tunc  loquebatur,  non  Verbi 
templum  tantummodo,  sed  Verbum  ipsum 
erat.  Et  cap.  IX,  dixit  Dominus  caeco,  paulo 
ante  illuminato  :  Tu  credis  in  Filium  Dei  ? 
Respondit  ille  :  Quis  est  Ddmine ,  ut  credam  in 
eum  ?  dixit  ei  Jesus  :  Et  vidisti  eum ,  et  qui  lo¬ 
quitur  tecum  ipse  est.  At  ille  ait:  Credo  Do¬ 
mine.  Et  procidens  adoravit  eum  (4).  Non  po¬ 
terat  sane  Dominus  apertius  demonstrare, 
unam  esse  personam  Filii  Dei  et  Filii  homi¬ 
nis.  Nam  illum  ipsum,  quem  caecus  illumina¬ 
tus  vidit,  audivit,  adoravit,  Filium  Dei  ap¬ 
pellari  videmus.  Et  cap.  XX,  dixit  Thomas 
Domino  quem  videbat :  Dominus  meus ,  et 
Deus  meus  (5).  Hunc  locum  mire  depravabat 
Theodorus  Mopsuestenus,  ut  patet  ex  V, 
Synodo  act.  ult.  cap.  12.  dicebat  enim,  Tho- 
mam  non  dixisse  de  Christo  :  Dominus  meus , 
et  Deus  meus ,  sed  obstupescentem  de  mira¬ 
culo  resurrectionis  glorificasse  Deum,  ocu¬ 
lisque  in  coelum  sublatis  dixisse  Deo  Patri : 
Dominus  meus,  et  Deus  meus  ! 

Sed  praeterquam  quod  Sancti  omnes  aliter 
exponunt,  etiam  ipse  Sanctus  Joannes  ibi¬ 
dem  providens  haeresim  Nestorii ,  imo 
scribens  contra  Cerinthum  eadem  haeresi 
laborantem,  mox  subdit:  Hoec  autem  scripta 
sunt ,  ut  credatis  quia  Jesus  est  Christus  Filius 
Dei  (6),  id  est,  ut  non  dividatis  Christum  in 
duas  personas ,  in  Filium  Dei ,  et  Filium  homi¬ 
nis ,  sed  credatis ,  Jesum  Filium  Marice  eumdem 
esse  Christum,  Filium  Dei.  Praeterea  non  ait 
Joannes,  dixit  Thomas:  Dominus  meus,  et 
Deus  meus,  sed  ait:  Respondit  et  dixit  ei,  id 
est,  Christo  :  Dominus  meus,  et  Deus  meus. 
Neque  est  intextu  Graeco  w  nota  exclama¬ 
tionis  vel  admirationis,  sed  6,  articulus  de¬ 
signans  simplicem  confessionem  veritatis. 
Sed  de  hoc  loco  plura  diximus  supra,  lib.  I. 
cap.  6. 

Jam  Apostolus  Rom.  VIII.  Qui  proprio  Fi¬ 
lio,  inquit,  non  pepercit ,  sed  pro  nobis  omni¬ 
bus  tradidit  illum.  Quid  clarius  ?  Et  cap.  IX. 
Ex  quibus  est  Christus  secundum  carnem ,  qui 
est  super  omnia  Deus  benedictus  in  secula, 
Arnen  (7).  Ille  igitur  Christus  homo,  qui  filius 
erat  Abrahae  secundum  carnem ,  non  Dei 
templum,  aut  instrumentum  erat,  sed  ipse 
Deus  verus  super  omnia  benedictus  in  se- 


(1)  Matth.  XVI,  13  et  16;  Lue.  I,  35;  Joan.  I,  14.  —  (2)  Joan.  III,  13.  —  (3)  Joan.  X,  30. 
4)  Joan.  IX,  35  et  seq.  —  (5)  Joan.  XX,  28.  —  (6)  Joan.  XX,  31.  —  (7)  Rom.  VIII,  32;  IX.  5. 

cula.  Phil.  II.  Qui  cura  ia  forma  Dei  esset,  non 
rapinam  arbitratus  est  esse  se  aequalem  Deo , 
sed  semetipsum  exnanivit ,  formam  servi  acci¬ 
piens.  Et  infra :  Humiliavit  semetipsum ,  fac¬ 
tus  obediens  usque  ad  mortem.  I.  Cor.  II :  Si 
enim  cognovissent,  nunquam  Dominum  gloriae 
crucifixissent  (1).  Et  hsec  plane  clarissima 
sunt:  hinc  enim  habemus,  illud  ipsum  Ver¬ 
bum  quod  est  apud  Patrem  in  forma  Dei,  et 
Dominus  gloriae  verissime  nominatur,  illud, 
inquam,  ipsum  hominis  formam  accepisse, 
atque  in  ea  vere  crucifixum  et  mortuum 
esse. 

Rursum  idem  Apostolus  cum  ait  1.  Co- 
rinth.  VIII.  Unus  Dominus  Jesu  Christus  per 
quem  omnia  (2) ;  per  illud  per  quem  omnia 
idem  significat  quod  Joannes  illis  cap.  I  : 
Omnia  per  ipsum  facta  sunt  (3),  quae  de  Verbo 
Dei  omnium  consensu  intelliguntur.  Itaque 
Apostolus  dicere  voluit,  unum  et  eumdem 
esse  Jesum  Christum  de  Maria  natum,  et 
illum  Filium  Dei  per  quem  omnia  facta  sunt, 
et  Heb.  I.  clarissime  :  Multifariam ,  multisque 
modis  olim  loquens  Deus  Patribus  in  Prophe¬ 
tis ,  novissime  diebus  istis  locutus  est  nobis  in 
Filio  ,  quem  constituit  haeredem  universorum , 
per  quem  fecit  et  secula  (4).  Ubi  cum  dicit 
locutus  est  nobis  in  Filio,  de  Christo  homine 
loquitur,  et  tamen  de  isto  eodem  dicit :  Per 
quem  fecit  et  secula.  Et  cap.  II.  Decebat  eum, 
propter  quem  omnia ,  et  per  quem  omnia ,  per 
passionem  consummare.  Et  infra  :  Quia  ergo 
pueri  communicaverunt  carni  et  sanguini,  et 
ipse  participavit  eisdem,  utper  mortem  destrue¬ 
ret  eum,  qui  habebat  mortis  imperium.  Ubi  di¬ 
cit,  eum  propter  quem  omnia ,  et  per  quem  om¬ 
nia,  id  est,  verum  Deum,  qui  est  principium 
et  finis  omnium  rerum ,  mori  debuisse  pro  no¬ 
bis,  et  ut  vere  mori  posset ,  quomodo  nos  mori¬ 
mur,  participasse  carnem  et  sanguinem  eo  mo¬ 
do  quo  nos  participamus,  id  est,  vere  factum 
esse  hominem,  ut  nos  sumus  (5). 

Praeterea  Joannes  in  epist  I.  cap.  1,  nihil 
aliud  fere  docet,  quam  unam  esse  Dei ,  et 
hominis  in  Christo  personam:  Quod  fuit ,  in¬ 
quit,  ab  initio,  quod  audivimus,  quod  vidimus 
oculis  nostris  etc.  ait,  se  vidisse  oculis  coi- 
poralibus  Verbum  quod  fuit  ab  initio,  quod 
non  potest  esse  verum,  nisi  ratione  unitatis 
personae;  et  cap.  II:  Quis  est  mendax,  nisi 
qui  negat  quoniam  Jesus  non  est  Christus  ?  id 


est,  qui  dividit  Salvatorem  in  duos,  ut  Cerin¬ 
thus  et  Nestorius  faciunt.  Et  cap.  III.  In  hoc 
cognovimus  cliaritatem  Dei,  quoniam  ille  ani¬ 
mam  suam  pro  nobis  posuit  (6).  Quid  est,  Deus 
pro  nobis  animam  suam  posuit,  nisi  Deus 
pro  nobis  mortuus  est?  Non  igitur  alius  est 
Dei  Filius  immortalis,  alius  Mariae  Filius, 
qui  mortem  pertulit:  sed  unus  et  idem,  qua 
Filius  Dei  semper  immortalis,  qua  Filius 
Mariae  aliquando  mortalis  fuit.  Et  cap.  IV  : 
Omnis  spiritus  qui  solvit  Jesum ,  ex  Deo  non 
est  et  hic  est  Antichristus.  Et  infra  :  Quisquis 
ergo  confessus  fuerit  quoniam  Jesus  est  Filius 
Dei,  Deus  in  eo  manet.  Et  cap.  V.  et  ult.  Quis 
est, qui  vincit  Mundum,  nisi  qui  credit  quoniam 
Jesus  est  Filius  Dei  (7)  ? 

Ad  haec  omnia  loca  respondent  Nestoria- 
ni :  se  non  negare,  Jesum  esse  Filium  Dei, 
et  Deum,  et  unum  tantum,  non  duos  ;  sed 
unitate  habitationis,  voluntatis,  operationis, 
participationis,  ut  supra  diximus,  non  uni¬ 
tate  personae.  At  Cerinthus  ista  etiam  con¬ 
fitebatur  de  Christo ;  et  tamen  Joannes  dicit, 
illum  solvere  Jesum,  et  non  confiteri  Jesum 
esse  Filium  Dei. 

Prieterea  illa  omnia  quae  Nestori  ani  tri¬ 
buunt  Christo,  conveniunt  etiam  aliis  Sanc¬ 
tis  hominibus.  Nam  quod  Deus  in  Sanctis 
suis  ut  in  templishabitet,  habetur  I.  Corinth. 
III  :  Nescitis  quoniam  templum  Dei  estis.  Et  I. 
Cor.  6  :  An  nescitis  quia  membra  vestra  tem¬ 
plum  sunt  Spiritus  sancti,  qui  in  vobis  est  ? 
Glorificate  et  portate  Deum  in  corpore  ves¬ 
tro  (8).  Quod  etiam  per  unionem  voluntatis 
Sancti  unum  sint  cum  Deo,  non  minus  quam 
vir  et  uxor  per  carnalem  copulam,  quod 
Theodorus  Mopsuestenus  pro  magna  digni¬ 
tate  tribuebat  Christo,  habetur  ibidem  I.  Co¬ 
rinth.  VI.  Qui  adhaeret,  inquit  Paulus,  mere¬ 
trici,  unum  corpus  efficitur :  erunt  enim,  in¬ 
quit,  duo  in  carne  una.  Qui  autem  adhoeret  Do¬ 
mino,  unus  spiritus  est  (9),  quid  clarius? 

Quod  autem  per  homines  sanctos,  ut  per 
instrumenta,  Deus  operetur,  habetur  Rom. 
XV  :  Non  audeo  aliquid  loqui  eorum,  quae  per 
me  non  efficit  Christus,  verbo  et  factis,  in  vir- 
*  tute  signo?'um  et  prodigiorum ,  in  virtute  Spi¬ 
ritus  sancti  etc.  I.  Cor.  XII.  Divisiones  opera¬ 
tionum  sunt,  idem  vero  Deus  qui  operatur  om¬ 
nia  in  omnibus  { 10).  Denique, quod  sancti  ho¬ 
mines  sint  filii  et  Dii  etiam  quidam  per  par- 


(1)  Philipp.  II.  6  et  8 ;  I.  Cor.  II,  8.  —  (2)  I.  Cor.  VIII,  6.  —  (3)  Joan.  I,  3.  —  (4)  Hebr.  1,1.  — 
(5)  Hebr.  II,  10  et  14.  —  (6)  I.  Joan.  I,  1  ;  II,  22;  III,  16.  —  (7)  I.  Joan.  IV,  3  et  15;  V,  5.  —  (8)  I. 
Cor.  III.  16:  VI.  19.  —  (9)  I.  Cor.  VI,  16  et  17.  —  (10)  Rom.  XV,  18;  I.  Cor.  XII,  6. 

ticipationem  et  gratiam,  habetur  Psalm. 
LXXXI.  Ego  dixi ,  Dii  estis,  et  filii  excelsi  om¬ 
nes.  Et  Gal.  IV  :  Quoniam  estis  filii  Dei,  misit 
Deus  spiritum  Filii  sui  in  corda  vestra  etc.  (1). 
Itaque  omnia  quae  Nesforius  tribuit  Christo, 
in  Sanctis  caeteris  inveniuntur.  At  certum 
est  longe  aliter  Christum  esse  Deum*  et  Dei 
Filium,  quam  nos  simus,  cum  Apostolus  di¬ 
cat,  magnum  esse  pietatis  mysterium,  quod 
Deus  apparuerit  in  carne,  I.  Tim.  III. 

Probatur  secundo  ex  omnibus  Symbolis 
Fidei.  Nam  in  Symbolo  Apostolorum  legi¬ 
mus  :  Et  in  Jesum  Christum  Filium  ejus  uni- 
eum  Dominum  nostrum,  qui  conceptus  est  de 
Spiritu  sancto,  natus  ex  Maria  Virgine  etc. 
Ubiis  qui  est  Filius  Dei  unicus,  dicitur  na¬ 
tus  ex  Maria  Virgine.  Idem  habetur  in  Sym¬ 
bolo  Nicaeno ,  et  Constantinopolitano.  In 
Symbolo  autem  Athanasii  additur  explica¬ 
tius :  Qui  licet  Deus  sit  et  homo ,  non  duo  ta¬ 
men,  sed  unus  est  Christus:  unus  omnino  non 
confusione  substantiae ,  sed  unitate  personce. 

Probatur  tertio  ex  Conciliis.  Nam  in  primis 
in  Concilio  III ,  quod  fuit  Ephesinum  I,  ni¬ 
hil  aliud  definitum  est,  quam  unam  esse 
Christi  personam,  non  duas.  Et  ibidem  re¬ 
cepta  est  epistola  Cyrilli  ad  Nestorium  cum 
duodecim  capitulis  seu  anathematismis , 
qme  Cyrillus  ediderat  in  Concilio  provinciali 
Alexandrino,  antequam  cogeretur  Conci¬ 
lium  Ephesinum.  Unde  ista  duodecim  capi¬ 
tula  habita  sunt  postea  tanquam  Concilii  ge¬ 
neralis  Ephesini,  ut  patet  ex  Concilio  Ro¬ 
mano  sub  Martino  I. 

In  primo  igitur  capite  ita  legis :  «  Si  quis 
non  confitetur  Deum  esse  veraciter  Emma- 
nuel,  et  propterea  Dei  genitricem  sanctam 
Virginem,  anathema  sit.»  In  secundo  autem 
capite  sic  :  «  Si  quis  non  confitetur  carni  se¬ 
cundum  substantiam  unitum  Dei  Patris  Ver¬ 
bum,  unumque  esse  Christum  cum  propria 
carne,  eumdem  scilicet  Deum  et  hominem 
simul,  anathema  sit. » 

Deinde  in  Concilio  Chalcedonensi  etiam 
generali,  act.  V,  probata  fuerunt  acta  in 
Ephesino  Concilio  contra  Nestorium,  et  rur¬ 
sum  sic  definitum:  «  Salva  utriusque  natu¬ 
rae  proprietate,  et  in  unam  personam  ac  sub¬ 
stantiam  concurrente,  non  in  duas  personas 
distributum,  vel  divisum,  sed  unum,  et  ip¬ 
sum  unigenitum  Filium  Deum  Verbum  ag¬ 
noscimus  etc.  )) 

Item  in  V.  Synodo  generali,  can.  4  :  «Si 


quis  dicit  secundum  gratiam,  vel  secundum 
operationem,  vel  secundum  dignitatem,  vel 
secundum  aequalitatem  honoris,  vel  secun¬ 
dum  auctoritatem,  aut  relationem,  aut  af¬ 
fectum,  aut  virtutem,  unitionem  Dei  Verbi 
ad  hominem  factam  esse.  s>  Et  infra  :  «  Et 
non  confitetur  unitatem  Dei  Verbi  ad  carnem 
secundum  compositionem,  sive  secundum 
subsistentiam  factam  esse,  anathema  sit.  » 
Et  can.  5  :  «  Si  quis  introducere  conatur  in 
mysterio  Christi  duas  subsistentias,  seu  duas 
personas  etc.  anathema  sit.  »  Et  can.  6.  «  Si 
quis  abusive  et  non  vere  Dei  genitricem  esse 
dicit  gloriosam  semper  Virginem  Mariam, 
anathema  sit.  » 

Idem  habetur  in  Concilio  Lateranensi  sub 
Martino  I,  consuit,  ult.,  can.  6.  «  Si  quis  se¬ 
cundum  sanctos  Patres  non  confitetur  pro¬ 
prie  ,  et  secundum  veritatem  ex  duabus  et 
in  duabus  naturis  substantialiter  unitis  in¬ 
confuse  et  indivise  unum  eumdemque  esse 
Dominum  et  Deum  Jesum  Christum,  sit  con¬ 
demnatus.  » 

Idem  in  Concilio  VI  generali,  act.  IV,  in 
Concilio  Hispalensi  II,  cap.  ult.  Toletano 
VI,  cap.  I.  et  aliis  multis, 

Probatur  quarto  ex  Patribus.  Ac  in  primis 
B.  Cyrillus  et  Joannes  Cassianus  ex  profes¬ 
so  hanc  hseresim  refutarunt.  Cyrillus  in  lib. 
de  Incarnat.  Dom.,  et  in  Apolog.  pro  duod. 
capit.,  et  in  aliis  fere  omnibus  suis  operibus, 
ubi  etiam  multa  Veterum  testimonia  pro  se 
adducit.  Cassianus  lib.  VII.  de  Incarnat. 
scripsit  contra  Nestorium  jussu  S.  Leonis  I. 
et  in  fine  lib.  VII,  plurima  recitat  Graecorum 
et  Latinorum  Patrum  testimonia. 

Praeter  ea  quae  isti  adducunt,  possumus 
alia  quaedam  afferre.  Sanctus  Ignatius  in 
epist,  ad  Ephes.  inquit:  «  Filius  Dei  ante  se¬ 
cula  genitus,  ubi  juxta  Patris  voluntatem  et 
arbitrium  omnia  condidisset :  is  in  utero 
gestatus  est,  ex  Maria  juxta  dispensationem 
natus  est  ex  semine  David  conceptus  de  Spi¬ 
ritu  sancto.  )) 

B.  Justinus  Martyr  in  lib.  de  rect.  Fide 
confess.  circ.  med.  :  «  Unus,  inquit,  est  Fi¬ 
lius,  et  qui  mortuus  est,  et  qui  id  quod  mor¬ 
tuum  erat  excitavit.  Cum  ergo  de  uno  filio 
contrarias  voces  audiet,  ea  quae  dicuntur 
naturis  tribue  :  ac  si  magnum  quiddam  et 
divinum,  divinae  id  naturae  tribuito  :  si  quid 
parvum  et  humanum  ,  humanae  adseribito. 
Sic  enim  et  verborum  discrepantiam  vitabis, 


(1)  Peal.  LXXXI,  6;  Galat.  IV,  6. 

cum  sua  utraque  natura  recipiet ,  et  Filium 
unum  omnia  saecula  antecessisse,  et  unum 
ex  Scripturis  fatebere.  » 

S.  Irenaeus  lib.  III,  cont.  haer.  a  cap.  18 
usque  ad  22  probat  multis  testimoniis  Scrip¬ 
turarum,  unum  et  eumdem  esse  Jesum  Fi¬ 
lium  Mariae,  et  Verbum  Dei  Patris.  Athana- 
sius  in  epist.  ad  Epict.  cir.  fin.  :  «  De  solo, 
inquit,  Mariae  Filio  scriptum  est ,  Verbum 
caro  factum  est.  Ex  quibus  ostenditur,  ad 
reliquos  Sanctos  Verbum  factum  esse  ,  pro¬ 
phetandi  gratia,  ex  Maria  autem  ipsum  Ver¬ 
bum,  carne  assumpta,  hominem  prodiisse.  » 
Et  infra  :  «  Non  quod  Filium  a  Verbo  segre¬ 
gemus,  sed  quia  eumdem  hunc  esse  agnos¬ 
cimus,  per  quem  omnia  facta  sunt ,  et  per 
quem  nos  liberati  sumus.  » 

Gregorius  Nazianzenus  epist.  I.  ad  Cheli¬ 
don.  :  «  Si  quis,  inquit ,  Virginem  Mariam 
nequaquam  Dei  genitricem  esse  credit,  is 
etiam  a  Deitate  sit  separatus.  Si  quis  duos 
introducit  filios,  unum  quidem  ex  Deo  Pa¬ 
tre,  secundum  autem  ex  matre,  et  non  unum 
et  eumdem,  adoptione  filiali  ,  quae  promissa 
est  iis  qui  recte  credunt,  exciderit.  Si  quis 
non  adorat  crucifixum,  anathema  sit,  ac  Dei 
annumeretur  interfectoribus. » 

Basibus  lib.  IV,  in  Eunom.  exponens  illud  : 
«  Dominus  creavit  me  :  Capiendum  igitur, 
inquit,  verbum  Genuit  de  Deo  Filio  :  creavit 
vero  de  eo  qui  formam  servi  accepit.  In  om¬ 
nibus  autem  istis  non  duos  dicimus  ,  Deum 
seorsum,  et  hominem  seorsum  (Unus  enim 
erat)  cogitatione  ac  mente  cujuslibet  natu¬ 
ram  reputantes. 

Damascenus  lib.  III,  de  Fid.  c.  9.  «Ipsius, 
inquit ,  Verbi  hypostasis  utriusque  naturae 
hypostasis  existens  ,  nullam  insubsistentem 
esse  permittit  etc.  » 

Jam  ex  Latinis.  S.  Cyprianus  lib.  II.  cont. 
Jud.  cap.  8.  :  «  Quod,  inquit,  cum  a  princi¬ 
pio  Filius  Dei  fuisset,  generari  haberet  denuo 
secundum  carnem  etc.  »  Et  cap.  10.  quod 
homo  et  Deus  Christus  ex  utroque  genere 
concretus,  ut  Mediator  esse  inter  nos,  et  Pa¬ 
trem  posset  etc. 

Hilarius  lib.  II.  de  Trinit.  «  Unus  unigeni¬ 
tus  Deus  in  corpusculi  humani  formam  sanc¬ 
tae  Virginis  utero  insertus  accrescit,  quia  om¬ 
nia  continet,  et  intra  quem  omnia  sunt,  hu¬ 
mani  partus  lege  profertur  etc.  » 

Ambrosius  lib.  de  Incarn.  Dom.  Sacram., 
cap.  5  :  Cum  Deus,  inquit,  semper  esset  ae¬ 
ternus,  Incarnationis  Sacramenta  suscepit, 
non  divisus,  sed  unus,  quia  utrumque  unus, 


et  unus  in  utroque,  hoc  est,  vel  divinitate, 
vel  corpore  :  non  enim  alter  ex  Patre,  alter 
ex  Virgine,  etc.  » 

Hieronymus  in  cap.  14.  Matth.  :  «  Quod, 
inquit,  ascendit  solus  orare,  non  ad  eum  re¬ 
feras  qui  de  quinque  panibus  quinque  satura¬ 
vit  hominum  millia,  sed  ad  eum  qui  audita 
morte  Joannis  secessit  in  solitudinem  ,  non 
quod  personam  Domini  separemus,  sed  quod 
opera  ejus  inter  Deum  et  hominem  divisa 
sint.  »  Et  in  epist.  de  virginit.  custod.  ad 
Eustoch.  :  «  Dei  Filius ,  inquit,  pro  nostra 
salute,  hominis  factus  est  filius;  decem  men¬ 
sibus  in  utero  ut  nascatur  exspectat,  et  ille 
pugillo  Mundum  includens  ,  praesepis  conti¬ 
netur  angustiis.  » 

Augustinus  Enchir.  cap.  35  :  «Proinde, 
inquit ,  Christus  Jesus  Dei  Filius  est  et  Deus 
et  homo  :  Deus  quia  Dei  verbum  ;  homo  au- 
tem  quia  in  unitatem  personae  accessit  Verbo 
anima  rationalis  et  caro.  »  Et  c.  36  :  «  Quid 
enim  natura  humana  in  homine  Christo  me¬ 
ruit,  ut  in  unitatem  personae  unici  Filii  Dei 
singulariter  esset  assumpta?  Similia  habet 
lib.  XIII,  Trinit.  cap.  17,  epist.  3.  ad  Volus. 
102.  ad  Evod. ;  et  120.  cap.  4.  ad  Honorat., 
et  alibi. 

Denique  B.  Leo  nihil  frequentius  repetit  in 
omnibus  suis  Sermonibus  et  epistolis,  sed 
praecipue  epist.  97.  ad  Leonem  Augustum 
cap.  1 .  ubi  sic  ait  :  «  Anathematizetur  ergo 
Nestorius  qui  B.  Virginem  Mariam,  non  Dei, 
sed  hominis  tantummodo  credidit  genitri¬ 
cem,  ut  aliam  personam  carnis ,  aliam  face¬ 
ret  Deitatis.  » 


CAPUT  VII. 

Solvuntur  argumenta  adversariorum. 

Superest  argumenta  solvere  Nestoriano- 
rum,  quae  ut  plurimum  sophistica  sunt.  Ar¬ 
gumentum  primum  ,  Joan.  II,  Dominus  ait : 
Solvite  templum  hoc  ,  cum  loqueretur  de  sua 
humanitate  ;  ergo  Deus  Christus,  et  homo 
Christus  duae  personae  sunt.  Nam  non  dixit, 
sohite  me  :  et  praeterea  non  potest  esse  idem 
templum,  et  qui  in  templo  habitat.  Hoc  argu¬ 
mentum  facit  Theodoretus  in  reprehensione 
secundi  anathematismi  Cyrilli,  et  postea  sae¬ 
pe  repetit. 


CAPUT  YII. 

Respondeo  :  hoc  argumento  recte  probari, 
duas  esse  in  Christo  naturas,  non  autem 
duas  personas.  Nam  etiam  animus  noster  di¬ 
citur  habitare  in  corpore,  ut  in  suo  taberna¬ 
culo,  quia  diversa  est  natura  animi  a  natura 
corporis  :  et  tamen  una  persona  est,  quse  ex 
animo  et  corpore  constat.  Job.  IV,  dicuntur 
homines  inhabitare  domos  luteas  :  et  II.  Co- 
rinth  V,  Apostolus  dicit :  Si  terrestris  domus 
hujus  nostrae  habitationis  etc.  Ibidem  :  Quisu - 
mus  in  hoc  tabernaculo  ingemiscimus  gravati 
Et  II.  Petri  I..*  Velox  est  depositio  tabernaculi 
mei  (1).  Itaque  recte  Chrysostomus  hom.  10. 
in  Jo.  ex  illo  Et  habitavit  in  nobis  colligit, 
duas  esse  naturas  in  Christo  :  non  recte  au¬ 
tem  Theodoretus  colligit  duas  personas. 

Argumentum  secundum.  Apostolus  de 
Christo  dicit  Philipp.  II.  In  similitudinem  ho¬ 
minum  factus ,  et  habitu  inventus  ut  homo  (2) ; 
non  igitur  Christus  Deus  homo  fuit ,  sed  ho¬ 
minibus  similis  propter  indumentum  huma¬ 
nitatis.  Quemadmodum  Rex  indutus  rusticis 
vestibus  non  esset  rusticus  ,  sed  rusticorum 
similis. 

Quare  Theodoretus  ,  (qui ,  ut  supra  dixi¬ 
mus,  aliquando  Nestorii  partes  secutus  est) 
in  Commentario  hujus  loci  scribit,  Paulum 
voluisse  dicere,  Verbum  non  esse  factum  ho¬ 
minem,  sed  induisse  hominem. 

RespOndeo  cum  Ambrosio  ,  Cbrysostomo 
Theophylacto,  et  QEcumenio  in  hunc  locum  : 
Christum  non  fuisse  hominem  ,  sed  similem 
hominibus  in  ea  significatione  qua  hic  acci¬ 
pitur  homo ;  nam  cum  Paulus  dicit,  Chris¬ 
tum  factum  esse  in  similitudinem  hominum, 
et  habitu  inventum  ut  hominem ;  Hominis 
vocem  accipit,  ut  significat  ordinarie  purum 
hominem,  conceptum  ex  semine  viri,  natum 
in  peccato,  peccatis  obnoxium.  Talis  enim 
Christus  videbatur,  sed  non  erat :  qua  signi¬ 
ficatione  utitur  idem  Paulus  cum  ait  ad  Gal.  I. 
se  Evangelium  non  didicisse  ab  homine,  sed 
a  Christo.  Ubi  sine  dubio  per  hominem  pu¬ 
rum  hominem  intelligit  :  alioqui  non  dice¬ 
ret,  sed  a  Christo ,  quasi  Christus  non  esset 
homo,  cum  idem  Paulus  dixisset  :  Unus  est 
Mediator  Dei  et  hominum,  homo  Christus  Jesus. 
I.  Timoth.  II.  (3). 

Porro  Chrysostomus  indicat  etiam  aliam 
explicationem,  quam  sequuntur  Haymo  et 
S.  Thom.  ut  illud  ln  similitudinem  hominum 
significet  similitudinem  in  specie  humana, 
et  sensus  sit  Christum  factum  esse  verum  ho¬ 


minem  ,  proinde  similem  cceteris  in  specie .  Cui 
explicationi  satis  convenit  id,  quod  praece¬ 
dit  :  Formam  servi  accipiens  ;  est  enim  forma 
servi  natura  humana  ,  ut  supra  ostendimus. 
Vox  autem  Habitus  hoc  loco  non  significat 
vestem,  sed  externam  figuram ,  ut  Chrysos¬ 
tomus,  Theophylactus,  et  OEcumenius  expo¬ 
nunt.  Non  enim  Graece  est  svSuga  .  sed  ayjtgv. 
itaque  sensus  est:  Christus  figura  corporis  ex¬ 
teriore  videbatur  unus  de  turba  hominum  cum 
tamen  esset  singularis  quidam,  et  divinus  homo, 
vel  pgura  exteriore  ostendebat  se  verum  esse 
hominem. 

Quia  tamen  Augustinus  libr.  LXXXIII. 
quaest.  73.  Cyrillus  lib.  XI.  in  Jo.  cap.  14. 
Haymo  et  Thomas  in  hunc  locum  ,  habi¬ 
tum  intelligunt  indumentum.  Responderi 
potest  ad  argumentum  :  humanitatem  vo¬ 
cari  indumentum  Verbi ,  non  quia  Verbum 
non  sit  vere  et  substantialiter  homo,  sed 
propter  similitudinem,  quae  est  inter  ves¬ 
tes  et  humanitatem.  Nam  ut  per  vestes  ho¬ 
mines  cognoscuntur  sic  per  humanitatem 
Deus  agnitus  est  :  et  quemadmodum  cum 
vestes  induimus  ,  aptantur  vestes  ad  figu¬ 
ram  corporis,  et  proinde  vestes  mutantur, 
non  homo  ;  sic  etiam,  cum  Verbum  caro 
factum  est,  humanitas  mutata  est,  Verbo 
immutabili  permanente.  Igitur  propter  has 
et  alias  ejusmodi  similitudines  dici  potest 
humanitas  indumentum  Verbi ,  licet  alioqui 
Verbum  vere  et  substantialiter  homo  factum 
sit. 

Argumentum  tertium  ,  Hebr.  VII.  Filius 
Dei  Christus  dicitur  esse  sine  matre,  et  sine 
genealogia  ;  ergo  alius  est  Filius  Mariae,  qui 
matrem  et  genealogiam  habet,  et  alius  Filius 
Dei,  qui  utroque  caret. 

Respondet  recte  Cassianus  lib.  VII  de  In- 
carn.,  posse  argumentum  in  adversarios  re¬ 
torqueri.  Nam  ibidem  ab  Apostolo  ,  de  quo 
dictum  est  sine  matre  ,  sine  genealogia ,  de 
eodem  dicitur  sine  patre ;  ergo  si  iste  locus 
intelligitur  de  Filio  Dei,  sequitur,  Filium 
Dei  non  habere  Patrem ,  quod  est  contra 
Nestorium  ,  qui  distinguit  Filium  Dei  Patris 
a  Filio  Virginis  Matris.  Dicit  deinde  Cassia¬ 
nus  :  Apostolum  duas  Christi  nativitates  ex¬ 
plicare  voluisse  ;  unam  sine  matre,  nimirum 
divinam  ;  alteram  sine  patre  ,  nimirum  hu¬ 
manam. 

Argumentum  quartum.  Nomen  Deus  ab¬ 
solute  positum  ,  non  significat  Deum  homini 


(1)  II.  Cor.  V,  1  et  4;  II.  Petr.  I,  14.  —  (2)  Philipp.  II,  7.  —  (3)  I.  Timoth.  II,  5. 


LIBER  TII. 


376 

unitam,  sed  Deum  tantum  :  at  Maria  non 
peperit  Deum  tantum,  sed  Deum  homini  uni¬ 
tum;  ergo  non  debet  dicit  Maria  genitrix. 
Hoc  argumentum  Nestorii  fuisse ,  scribit 
Theodoretus  lib.  IV.  de  haeret,  fab.,  in  hae- 
resi  Nestorii. 

Respondeo  :  Nomen  Dei  absolute  positum, 
non  significare  quidem  Deum  homini  uni¬ 
tum,  sed  neque  excludere  id  a  sua  significa¬ 
tione  ;  proinde  malam  esse  consequentiam 
argumenti.  Quod  autem  nomen  Dei  absolute 
secundum  Scripturas  tribui  possit  ei,  qui  de 
Virgine  natus  est,  probatur  ex  eo,  quod  tri¬ 
buitur  ei  qui  mortuus  est;  cum  ejusdem  sit 
nasci  et  mori.  Actor.  XX  :  Attendite  vobis , 
inquit  Paulus,  et  universo  gregi ,  in  quo  vos 
Spiritus  sanctus  posuit  Episcopos  regere  Eccle¬ 
siam  Dei ,  quam  acquisivit  sanguine  suo.  Et 
I.  Jo.  III.  In  hoc  cognovimus  charitatem  Dei , 
quoniam  ille  pro  nobis  animam  suam  po¬ 
suit  (1) . 

Argumentum  quintum.  Filius  Mariae  dixit : 
Deus  meus,  ut  quid  dereliquisti  me  ?  Matth . 
XXVII.  Et  Pater,  salvifica  me  ex  hac  hora  (2). 
Jo.  XII.  Et  Angelo  eguit  consolatore,  Lue. 
XXII :  at  ista  Filio  Dei  non  conveniunt ; 
non  igitur  idem  erat  Filius  Dei  et  Filius 
Mariae. 

Respondet  Cyrillus  in  defensione  quarti 
anathematismi  contra  Theodoretum  :  ista 
omnia  convenire  Filio  Dei  secundum  formam 
humanam ,  sicut  contraria  ei  conveniunt  se¬ 
cundum  formam  Dei ;  est  enim  verus  Deus 
et  verus  homo . 

Argumentum  sextum.  Nemo  potest  ante¬ 
riorem  se  gignere  :  Deus  anterior  est  Maria, 
non  igitur  Maria  Deum  gignere  potuit :  quare 
non  est  appellanda  Dei  genitrix. 

Hoc  argumentum  copiose  refellit  Cassia¬ 
nus  lib.  XII.  de  Incarnat  ,  sed  breviter  res¬ 
pondeo  :  non  posse  ullum  gignere  aliquem 
se  antiquiorem  secundum  id  quo  est  anti¬ 
quior.  Itaque  Maria  peperit  Deum  Christum, 
non  secundum  Divinitatem  quaerat  anterior, 
sed  secundum  humanitatem  qua  erat  poste¬ 
rior.  Nec  est  mirum,  si  exempla  non  habea¬ 
mus,  quia  mysterium  hoc  singulare  est. 

Argumentum  septimum.  Filius  debet  esse 
homousios  parentibus  :  sed  Christus  Deus 
non  est  homousios  Mariae,  cum  ipse  sit  Deus 
aeternus  et  omnipotens,  quae  Mariae  ullo  mo¬ 
do  conveniunt. 

Hoc  etiam  argumentum  fuse  refellit  Cas¬ 


sianus,  sed  summa  est ,  Filium  debere  esse 
homousion  parentibus  secundum  eam  natu¬ 
ram,  quam  ab  eis  accepit,  sive  quatenus  eo¬ 
rum  filius  est.  Christus  autem  Deus  non  ac¬ 
cepit  a  Maria  naturam  divinam  ,  sed  huma¬ 
nam,  nec  est  ejus  filius,  nisi  quatenus  homo; 
et  propterea  satis  est,  si  matri  homousios 
quatenus  homo  est,  quemadmodum  Patri  est 
homousios  quatenus  Deus  est. 

Argumentum  octavum.  Christus  vocatur 
homo  Deifera  B.  Basilioin  Ps.  LIX.  Respon¬ 
deo  :  Basilium  non  dicere ,  Christum  esse 
hominem  Deiferum ,  ut  Theodoretus  falso 
citat  in  reprehensione  quinti  anathematismi, 
sed  carnem  Christi  esse  a-apa  ©so^opv,  id  est, 
carnem  Dei  gestatricem  :  est  autem  non  par¬ 
vum  discrimen  inter  hominem  et  carnem ; 
nam  homo  personam  significat ,  ut  etiam 
Deus  :  caro  autem  non  personam,  sed  natu¬ 
ram,  vel  potius  partem  naturae  humanae  sig¬ 
nificat.  Quare  homo  Deifer  non  recte  dici¬ 
tur  de  Christo,  in  quo  sunt  duae  personae, 
homo  et  Deus  :  at  caro  Deifera  dicitur  recte, 
quia  duae  sunt  naturae,  caro  et  Deitas,  et  una 
est  quasi  domicilium  ac  sedes  alterius.  Adde, 
quod  S.  Ignatius  in  singulis  fere  epistolis  se- 
ipse  Gsocpopv  inscribit.  At  quis  credat ,  sanc¬ 
tum  illum  virum  Christi  vocabulum  sibi  as¬ 
sumere  voluisse. 

Quod  si  alicubi  apud  Patres  (quod  tamen 
ego  invenire  non  potui)  Christus  dicatur  ho¬ 
mo  Deifer,  pie  explicandum  est,  ut  videlicet 
sensus  sit ,  Christum  ratione  humanitatis 
templum  ac  sedem  esse  Divinitatis.  Quem¬ 
admodum  sanctus  Augustinus  cum  in  En- 
chir.  cap.  36.  et  in  lib.  de  praedest.  Sanet, 
c.  15.  et  alibi  non  raro  dicit,  Dei  Filium  as¬ 
sumpsisse  hominem,  intelligit  nomine  homi¬ 
nis  humanitatem. 


CAPUT  VIII. 

Explicatur,  in  quo  proprie  consistat  unio  hy¬ 
postatica  duarum  naturarum. 

Sequitur  nunc  quarta  pars  nostrae  dispu¬ 
tationis,  in  qua  explicanda  est  definitio  In¬ 
carnationis,  ut  videamus,  quid  sit  proprie 
uniri  hypostatice. 


(1)  Act.  XX.  28:  I.  Joan.  III,  16.  —  (2)  Matth.  XXVII,  46;  Joan.  XII,  27. 

Brentius  et  Smidelinus  supra  citati  vo¬ 
lunt,  uniri  hypostatice  divinam  et  humanam 
naturam  in  Christo  nihil  esse  aliud,  quam 
communicari  attributa,  seu  proprietates  om¬ 
nes  divinitatis  humanitati  Christi  :  commu¬ 
nicari  autem  dicunt  non  per  se,  sed  per  ac¬ 
cidens  ;  explicat  enim  Concordia  nuper  edita 
in  repetitione  copiosa  art.  8.  id  fieri  non  per 
dona  creata  et  infusa,  nec  ita  ut  illa  divina 
attributa  fiant  proprietates  naturales  huma¬ 
nitatis,  sed  quia  Divinitas  inhabitat  tanquam 
in  suo  proprio  corpore  in  Christi  humanita¬ 
te,  et  in  ea  lucet  omni  sua  majestate,  poten¬ 
tia,  sapientia,  justitia  etc.  et  in  illa  et  per 
illam  omnia  operatur.  Itaque  talem  volunt 
esse  unionem,  qualis  est  inter  agentem  prin¬ 
cipalem  et  instrumentum.  Unde  etiam  tam 
Brentius,  quam  Smidelinus  solum  per  ener¬ 
giam  differre  volunt  Christum  ab  aliis  homi¬ 
nibus,  quia  Deus  per  Christum  omnia,  per 
alios  quaedam  operatur.  Haec  sententia  fal¬ 
sissima  est,  et  aperte  Nestoriana,  vel  pejor, 
quam  Nestoriana. 

Vera  autem  sententia  est  ,  uniri  hy¬ 
postatice  Deum  et  hominem  nihil  esse  aliud, 
quam  naturam  humanam  non  habere  pro¬ 
priam  subsistentiam,  sed  assumptam  esse  a 
Verbo  aeterno  ad  ipsam  Verbi  subsistentiam. 
Quod  ut  intelligatur  facilius,  observandum 
est,  tribus  modis  posse  aliqua  plura  uniri. 

Primo  essentialiter,  cum  videlicet  ex  plu¬ 
ribus  sit  una  essentia  :  quomodo  uniuntur 
materia  et  forma,  genus  et  differentia.  Et 
hoc  modo  non  est  facta  unio  Incarnationis, 
ut  patet  :  tum  quia  una  esset  in  Christo  na¬ 
tura,  et  illa  nec  esset  divina,  nec  humana, 
sed  tertia  qugedam ;  tum  etiam  quia  unio 
essentialis  nunquam  fit,  nisi  ex  imperfectis 
naturis,  vel  si  ex  perfectis,  per  corruptionem, 
aut  conversionem  aliquam  :  in  Christo  autem 
sunt  naturae  perfectae  et  integrae. 

Secundo  modo  accidentaliter,  ut  cum  ac¬ 
cidentia  subjecto  adjunguntur,  vel  cum  sub¬ 
stantia  substantiae  copulatur,  sed  ex  copula 
non  exurgit  nisi  forma  accidentalis,  ut  cum 
ex  lapidibus  vel  lignis  fit  domus ;  et  hoc 
etiam  modo  non  est  facta  unio  hypostatica, 
quia  Deus,  ut  notum  est,  nec  potest  esse  ac¬ 
cidens,  nec  accidentium  subjectum. 

Tertio  modo  substantialiter,  ut  cum  sub¬ 
stantia,  quae  alioqui  per  se  existeret,  trahi¬ 
tur  ad  esse  alterius  suppositi,  et  ab  ilio  pen¬ 
det  tanquam  pars  ipsius,  et  hoc  modo  facta 
est  Incarnatio.  Et  licet  nullum  sit  exemplum 


omnino  simile  ;  tamen  aliqua  dantur  a  Doc- 
toribus,  quae  utcumque  rem  explicant. 

Unum  est  de  anima  et  corpore,  quo  utitur 
Justinus  in  lib.  de  rec.  Fid.  confess.,  Atha- 
nasius  in  Symb.,  et  Augustinus  epist.  3.  ad 
Voius.  Nam  anima  rationalis  extra  corpus 
per  se  subsistit,  et  corpus  etiam  antequam 
animetur  per  se  subsistit,  et  tamen  quando 
uniuntur,  una  tantum  est  utriusque  subsi¬ 
stentia.  Sed  exemplum  hoc  valde  deficit ; 
tum  quia  anima  et  corpus  sunt  naturae  im¬ 
perfectae  ;  tum  etiam  quia  faciunt  unam  natu¬ 
ram  ;  tum  etiam  quia  neutrum  trahit  alterum 
ad  suam  subsistentiam,  sed  utrumque  pendet 
a  tertia  subsistentia,  quae  est  totius  compo¬ 
siti.  In  hoc  autem  mysterio,  Verbum  in  se 
perfecte  subsistens  trahit  ad  se  humanam 
naturam. 

Secundum  est  de  ferro  ignito,  quo  utuntur 
Basilius  in  Orat,  in  S.  Nativit.  et  Damasce¬ 
nus  lib.  III,  cap.  11.  et  Origenes  lib.  II  de 
princip.  c.  6.  quia  ferrum  candens  est  quid 
unum,  et  tamen  habet  proprietates  ferri  et 
ignis  etc.  Haec  similitudo  maxime  placet 
Brentio,  Kemnitio,  et  aliis  adversariis,  et 
tamen  maxime  omnium  deficit.  Nam  in  ferro 
candenti  sustentatur  calor  a  ferro,  non  con¬ 
tra  :  et  tamen  ipsi  volunt,  calorem  referre 
Deum,  et  ferrum  hominem.  Item  calor  non 
est  substantia,  sed  accidens.  Item  non  fit 
communicatio  idiomatum  :  non  enim  calor 
dicitur  ferrum,  nec  ferrum  calor.  Denique, 
non  trahitur  calor  ad  subsistentiam  ferri, 
neque  contra. 

Tertium  est  de  homine,  in  quo  sint  duae 
formae  accidentales,  ut  ars  Medicinae  et  Ju¬ 
risprudentiae.  Unum  enim  suppositum  est,  et 
tamen  suscipit  varias  appellationes,  et  varia 
opera  facit,  et  communicantur  idiomata. 
Nam  ille  idem  et  Medicus  et  Jurisperitus  di¬ 
citur,  et  vere  potest  dici,  Medicus  agit  cau¬ 
sas,  et  Jurisperitus  curat  morbos  etc. 

Utitur  hac  similitudine  Augustinus  epist. 
99.  ubi  dicit,  istam  propositionem  :  Deus  est 
mortuus ,  esse  illi  similem  :  Philosophis  est 
mortuus  :  ut  enim  Philosophia  non  est  capax 
mortis  ;  et  tamen  Philosophus  dicitur  mor¬ 
tuus,  quando  ille  homo  periit,  qui  erat  Phi¬ 
losophus  :  sic  etiam  licet  Divinitas  non  pos¬ 
sit  mori ;  vere  tamen  Deus  mortuus  dicitur, 
quia  ille  homo  mortuus  est,  qui  erat  etiam 
Deus.  Eamdem  similitudinem  prae  caeteris 
probat  Joannes  Scotus  in  III,  dist.  4.  quaest. 
1.  quae  tamen  similitudo  deficit,  quia  istae 

sunt  formse  accidentales,  et  proinde  non  tra¬ 
huntur  ad  subsistentiam  hominis,  quod  est 
in  hac  re  praecipue  considerandum. 

Quartum  est  B.  Thornae,  et  B.  Bonaventu- 
rse  in  III,  .dist.  1.  qusest.  4  .  ubi  comparant 
hoc  mysterium  arbori,  cui  inseritur  ramus 
alterius  speciei.  Existat  exemplo  pirus,  cui 
malus  inseratur  :  illa  certe  pirus  substantia 
est  prima,  atque  adeo  verum  suppositum, 
nec  pendet  ab  illo  ramo  mali  insito,  et  post 
insitionem  sustentat  ramum  illum,  qui  alio- 
qui  per  se  existeret ;  et  vocatur  jam  pirus  et 
malus  ;  et  facit  pira  et  mala  ;  et  potest  pirus 
vocari  malus ,  et  contra  :  et  si  ramus  ille 
forte  siccetur,  et  deinde  reviviscat;  non 
propterea  arbor  piri  mutatur,  sed  omnis 
mutatio  in  illo  ramo  existit. 

Ita  prorsus  Verbum  divinum  instar  magnae 
arboris  suscepit  ramusculum  humante  natu¬ 
rae  suo  trunco  a  coelesti  agricola  mirabiliter 
insertum  ;  inde  fuit  Verbum  Deus  et  homo, 
et  opera  divina  et  humana  faciebat  :  nec 
Verbum  ab  humanitate,  sed  humanitas  a 
Verbo  pendebat.  Et  cum  paulo  post  per 
passionem  et  mortem  humanitas  illa  quo¬ 
dammodo  exaruisset,  ac  deinde  per  resur¬ 
rectionem  refloruisset,  nulla  mutatio  in  Ver¬ 
bo  facta  est,  sed  omnis  mutatio  humanitatis 
fuit. 

Hsec  tamen  similitudo  deficit  in  duobus. 
Nam  et  ille  ramus  non  est  perfecta  arbor, 
sed  pars  arboris,  non  enim  habet  radices, 
truncum,  et  alia.  Et  antequam  insereretur 
per  se  existebat :  natura  vero  humana,  quam 
ramo  inserto  comparavimus,  et  perfecta  na¬ 
tura  est,  et  nunquam  habuit  propriam  sub¬ 
sistentiam  :  quod  si  divina  virtute  aliquis 
ramus  simul  produceretur  et  inseretur,  non 
deficeret  similitudo  nisi  in  uno. 

Quoniam  igitur  omnes  similitudines  aliquo 
modo  a  veritate  deficiunt,  ideo  S.  Bernar- 
dus  Serm.  3.  in  vig.  Nat.,  «t  Damascenus 
lib.  III,  cap.  5.  comparant  mysterium  In¬ 
carnationis  mysterio  Trinitatis,  ut  ex  unare 
singulari  illustrent  aliam  aeque  singularem. 
Ut  enim  singulare  est,  quod  sint  in  Deo  tres 
perfectae  hypostases  cum  una  sola  et  simpli¬ 
cissima  natura  ;  ita  singulare  est,  quod  sint 
in  Christo  tres  naturae,  Deitas,  Anima,  et 
Caro  cum  una  simplicissima  hypostasi.  Tres 
autem  naturas  in  Christo,  Deitatem,  Ani¬ 
mam,  et  Carnem,  ne  forte  id  novum  videa¬ 
tur,  distinguit,  ac  numerat  etiam  Augustinus 
lib.  XIII.  Trin.  cap.  17. 

His  igitur  ita  explicatis,  demonstrandum 


est,  rem  ita  se  habere,  hoc  est,  unionem 
hypostaticam  consistere  in  communicatione 
subsistentiae  Verbi,  non  in  communicatione 
attributorum  Deitatis.  Ac  primum  ex  dictis. 
Nam  ostendimus  ex  Scripturis,  in  Christo 
unam  esse  personam,  duasque  naturas  :  at 
non  potest  hoc  esse  verum,  nisi  una  tantum 
sit  in  Christo  subsistentia,  nam  si  duae  es¬ 
sent,  duae  essent  personae,  cum  persona  sit 
natura  intellectualis  per  se  existens.  Quid  si 
in  Christo  una  tantum  est  subsistentia  ;  ergo 
aut  Verbum  communicavit  suam  humanitati, 
aut  contra  humanitas  Verbo.  Non  autem 
communicavit  Verbo  subsistentiam  suam 
humanitas  ,  ut  omnes  confitentur ;  igitur 
communicavit  Verbum  subsistentiam  suam 
humanitati,  atque  ita  facta  est  unio  hypo¬ 
statica. 

Secundo,  idem  probari  potest  testimoniis 
gravissimis  eorum  Conciliorum,  quae  etiam 
ab  adversariis  recipiuntur.  In  epist.  Cone. 
41exand.  cum  12.  anathemat.,  quae  recepta 
et  probata  est  in  Synodo  Ephesina  et  Chal- 
cedonensi,  sic  habetur  in  2.  anathemat. :  «  Si 
quis  non  confitetur  carni  secundum  subsisten¬ 
tiam  unitum  Dei  Patris  Verbum,  anathema 
sit.  »  Et  anath.  3.  :  «  Si  quis  in  uno  Christo 
dividit  subsistentias  post  unionem,  anathema 
sit.  »  Et  anathemat.  4.  :  a  Si  quis  in  perso¬ 
nis  duabus,  vel  subsistentiis  dividit  eas  vo¬ 
ces,  quse  dicuntur  de  Christo  in  Evangelicis 
et  Apostolicis  scriptis,  anathema  sit.  » 

Adde,  quod  in  Apolog.  cont.  Orient.,  in 
defens.  4.  anathemat.,  Cyrillus  adducit  pro 
se  hsec  verba  sancti  Julii  Romani  Pontificis ; 
«  Incarnatus  est  ex  Virgine  Dei  Filius,  qui  et 
habitavit  in  hominibus,  non  in  homine  ener¬ 
giam  operans,  hoc  enim  in  Prophetis  est  et 
in  Apostolis,  perfectus  Deus  in  carne  etc.  » 
Vides  sententiam  disertis  verbis  contrariam 
Brentianse.  Et  in  altero  apologetico  contra 
Theodoretum,  ponit  idem  Cyrillus  haec  verba 
Theodoreti  contra  2.  anathemat.  :  «Secun¬ 
dum  subsistentiam,unionem  omnibus  modis 
ignoramus  »  Ubi  etiam  vides  apertam  hae- 
retici  confessionem. 

Item  in  Concilio  Cbalcedonensi  act.  V  : 
«  Docemus  salva,  inquiunt  Patres,  utriusque 
naturai  proprietate,  et  in  unam  personam 
atque  subsistentiam  concurrente,  Filium  et 
unigenitum  Deum  Verbum.  »  Quo  loco  no¬ 
tabis,  non  misceri  proprietates  naturarum, 
et  proinde  non  communicari  uni  naturae  do¬ 
tes  alterius,  sed  subsistentiam  tantum  com¬ 
municari. 

Item  in  V.  Synodo  act.  ult.  can  4.  sic 
habes.:  «  Si  quis  dicit,  secundum  gratiam, 
vel  secundum  operationem,  vel  secundum 
dignitatem,  vel  secundum  honoris  aequali¬ 
tatem,  aut  relationem,  aut  affectum,  aut 
virtutem,  unitionem  factam  esse.  »  Et  infra  : 
«  Sed  non  confitentur,  unitatem  Dei  Verbi 
ad  carnem  non  secundum  compositionem, 
sive  secundum  subsistentiam,  factam  esse, 
anathema  sit.  »  Et  infra  :  «  Sancta  Dei  Ec¬ 
clesia  utriusque  impietatem  ejiciens,  unitio¬ 
nem  secundum  compositionem  confitetur, 
quod  est  secundum  subsistentiam.  »  Quid 
clarius  contra  Brentium  et  sectatores  ejus, 
qui  introducunt  unitionem  factam  secundum 
gratiam,  et  operationem,  et  dignitatem?  Et 
can.  5.  ejusdem  Concilii  :  «  Si  quis  intro¬ 
ducere  conatur  in  mysterio  Christi  duas  sub¬ 
sistentias,  seu  duas  personas,  et  unam  per¬ 
sonam  dicit  secundum  dignitatem,  .et  hono¬ 
rem,  et  adorationem,  et  non  confitetur  se¬ 
cundum  Dei  Verbum  carni  unitum  esse  et 
propter  hoc  unam  subsistentiam  ejus  subsi¬ 
stentiam  etc.  anathema  sit.  » 

Item  in  Concilio  Lateranensi  sub  Martino 
I.  consuit,  ult.  can.  6  :  «  Si  quis  secundum 
sanctos  Patres  non  confitetur  proprie  et  se¬ 
cundum  veritatem  ex  duabus  et  in  duabus 
naturis  substantialiter  unitis  inconfuse,  et 
indivise  unum  eumdemque  esse  Dominum 
et  Deum  Christum,  sit  condemnatus.  »  Et 
can.  8  :  «Si  quis  non  confitetur  secundum 
sanctos  Patres  proprie  et  vere  secundum 
compositionem,  id  est,  secundum  subsisten¬ 
tiam  naturarum  unitionem,  ex  quibus  unus 
existit  Christus,  inconfuse  et  indivise  in  eo 
cognitam,  sit  condemnatus.  » 

Item  in  VI  Synodo,  act.  4.  in  epist.  Aga- 
thonis,  quam  totum  Concilium  recepit,  sic 
legitur  :  «  Non  per  unitionem,  qua}  secun¬ 
dum  subsistentiam  facta  cognoscitur,  uniunt, 
sed  blasphemantes  per  affectum  voluntatis 
tanquam  duas  subsistentias  id  est  duos  quos¬ 
dam  jungunt,  etc.  »  Idem  habetur  act.  17. 
in  ipsa  definitione  Concilii.  Ubi  vides,  diser¬ 
tis  verbis  tanquam  blasphemos  damnari  eos, 
qui  aliter  quam  per  subsistentiam  explicant 
hypostaticam  unionem. 

Tertio,  probatur  argumento  Concilii  Tole¬ 
tani  VI,  cap.  1.  Solus  Filius  Dei  est  incarna¬ 
tus  ;  ergo  unio  facta  est  per  communicatio¬ 
nem  ejus  quod  est  proprium  Filii,  non  ejus 
quod  est  commune  aliis  personis  :  sed  sola 
subsistentia  Filii  est  propria  Filio,  attributa 
autem  omnia  essentialia  communia  sunt 


omnibus  tribus  personis  ;  ergo  unio  hypo¬ 
statica  facta  est  per  communicationem  so¬ 
lius  subsistentiae.  Haec  ratio  plane  convincit, 
aut  esse  verum  id,  quod  nos  dicimus,  aut 
totam  Trinitatem  esse  incarnatam,  si  vera 
est  definitio  Brentii  et  Smidelini ;  nam  illa 
attributa,  omnipotentia,  omnipraesentia,  om- 
nijustitia  etc.,  quorum  communicatione  vo¬ 
lunt  factam  esse  Incarnationem,  communia 
sunt  toti  Trinitati. 

Quarto.  Pater  aeternus  communicavit  Filio 
omnia  sua  attributa  perfectissime,  et  multo 
perfectius,  quam  Brentiani  velint  eadem  illa 
communicari  a  Filio  Dei  filio  hominis  :  et 
tamen  quia  subsistentiam-  suam  propriam 
Pater  non  communicat  Filio,  non  sunt  uniti 
hypostatice,  sed  distincti  potius  hyposta¬ 
tice  Pater  et  Filius ;  ergo  unio  hypostatica 
non  consistit  in  communicatione  attributo¬ 
rum,  sed  solius  subsistentiae. 

Haec  etiam  ratio  vel  plane  convincit,  Pa¬ 
trem  et  Filium  esse  unam  hypostasim,  si  est 
vera  definitio  Brentii  et  Smidelini  :  vel  fate¬ 
ri  debent,  velint  nolint,  hypostaticam  unio¬ 
nem  non  consistere  in  attributorum  commu¬ 
nicatione. 

Dicent  fortasse  :  cum  aliis  attributis  com¬ 
municari  etiam  subsistentiam.  At  verba  ip¬ 
sorum  aliud  sonant.  Nam  Brentius  inlib.  de 
Majest.  Christ.  hom.,  ubi  conatur  ostendere, 
quid  proprio  sit  unio  hypostatica,  qua  dis¬ 
tinguitur  Christus  a  puris  hominibus,  sic  ait : 
«  Itaque  discrimen  Christi  et  Petri  non  est 
simpliciter  sumendum  ab  inhabitatione  Filii 
Dei ,  sed  a  communicatione  proprietatum 
ejus  :  Filius  enim  Dei  et  si  sua  essentia  im¬ 
plet  Petrum,  sicut  et -hominem  Christum; 
non  tamen  communicat  Petro  omnes  suas 
proprietates,  sed  tantum  nonnullas,  vivificat 
Petrum,  conservat  in  vita,  dat  Petro  potes¬ 
tatem  ejiciendi  daemones  ,  imo  excitandi 
mortuos'  Inter  ea  autem  non  facit  eum  om¬ 
nipotentem,  omniscientem,  omnisapientem, 
omnijustum,  et  omnipreesentem  :  Filium 
vero  hominis  ornat  non  aliquibus  tantum, 
sed  universis  suis  donis.  »  Et  infra :  a  Osten¬ 
di,  inquit,  eum  factum  esse  omnium  Dei 
proprietatum  sine  ulla  exceptione  capacem, 
et  nisi  eam  habeat  capacitatem,  non  esse 
discrimen  inter  Christum  et  alios  homines, 
nec  Verbum  fieri  potuisse  carnem.  »  Similia 
habent  theses  Smidelini,  et  liber  Concordia} : 
ubi  non  video  mentionem  fieri  subsistentiae, 
sed  solum  attributorum  essentialium. 

Praeterea,  quidquid  sit  de  subsistentia, 

saltem  volunt  requiri  ita  necessario  ad  ra¬ 
tionem  hypostaticae  unionis  communicatio¬ 
nem  omnium  attributorum,  ut  ubi  desit  talis 
communicatio,  non  sit  unio  hypostatica,  et 
ubi  adsit  sit.  Nam  Brentius  asserit,  quod  si 
Petrus  esset  omnipotens,  et  omniprsesens, 
esset  etiam  unitus  Deo  hypostatice.  Hoc  au¬ 
tem  posito,  concludunt  necessario  rationes 
factse,  quod  nimirum  sequeretur,  totam  Tri¬ 
nitatem  esse  incarnatam,  et  Patrem  ac  Filium 
unam  esse  hypostasim. 

Praeterea  sequuntur  duo  alia  absurda,  et 
contra  Fidem,  quae  esse  possunt  6  et  7.  ar¬ 
gumentum. 

Primo,  corpus  Christi  in  triduo  mortis  non 
fuisse  unitum  hypostatice  Verbo  :  nam  cor¬ 
pus  mortuum  non  est  capax  omnipotentiae, 
omnisapientiae,  omnijustitiae.  Secundo,  Chri¬ 
stum  hominem  non  semper  fuisse  Deum  : 
nam  Christus  meruit  sibi  aliqua  dona,  ut 
gloriam  corporis,  et  exaltationem  nominis, 
imo  et  ascensionem  in  coelum,  et  sessio¬ 
nem  ad  dexteram  Dei.  Dicitur  enim  Luc. 
ult.  Oportuit  Christum  pati ,  et  ita  intrare  in 
gloriam  suam.  Et  Philip.  II  :  Factus  obediens 
usque  ad  mortem,  etc.,  propter  quod  et  Deus 
exaltavit  illum.  Et  Hebr.  II  :  Videmus  Jesum 
propter  passionem  gloria  et  honore  corona¬ 
tum  (1). 

At  si  omnium  donorum  communicatio  re¬ 
quiritur  ad  unionem  hypostaticam  consti¬ 
tuendam;  ergo  Christus  meruit  sibi,  aliqua 
saltem  ex  parte,  unionem  hypostaticam  ;  er¬ 
go  fuit  antequam  uniretur,  neque  enim  me¬ 
reri  potest  qui  non  est;  proinde  non  semper 
fuit  unitus  hypostatice,  quae  est  haeresis  Pe- 
lagiana . 

Septimo.  Si  unio  hypostatica  requireret 
communicationem  omnium  proprietatum, 
atque  attributorum,  esset  omnino  impossi¬ 
bilis  talis  unio  :  nam  multa  sunt  Deo  pro¬ 
pria,  quae  implicant  contradictionem  com¬ 
municari  creaturae,  quale  est  esse  increa- 
tum,  et  esse  actum  purum,  esse  infinitum 
ens,  et  similia.  Quaedam  etiam  sunt,  quae 
sive  potuerint  comunicari,  sive  non,  certum 
est  non  esse  communicata  humanitati  Chri¬ 
sti,  ut  carere  principio  temporis,  creare  coe¬ 
lum,  et  terram,  et  Angelos,  et  reliqua  quae 
fuerunt  ante  illam  humanitatem.  Quaedam 
etiam  sunt,  quae  licet  collata  sint  humanitati 
Christi,  non  tamen  ante  resurrectionem,  ut 
esse  impassibilem,  esse  immortalem,  et  ta¬ 


men  ante  resurrectionem  fuit  unio  hyposta¬ 
tica.  Nec  valet  quidquam  responsio  eorum, 
qui  dicunt,  Christum  tempore  exinanitionis 
debuisse  occultare  suam  majestatem.  Nam 
ista  dona  non  occultavit,  sed  vere  non  ha¬ 
buit  re  ipsa,  nisi  dicant,  Christi  corpus  sem¬ 
per  fuisse  immortale  et  impassibile,  quae  est 
alia  haeresis  apud  Evagrium,  lib.  IV  hist. 
cap.  38.  et  39. 

Octavo.  Fatentur  ipsi,  haec  dona  per  ac¬ 
cidens  convenire  humanitati  Christi,  ut  patet 
ex  thesi  22  Smidelini  :  at  unio  hypostatica 
non  est  accidentalis  sed  substantialis,  ut  pa¬ 
tet  ex  allegatis  Conciliis,  et  maxime  ex  Con¬ 
cilio  V,  cap.  4  et  5.  ubi  hoc  expresse  habe¬ 
tur.  Item,  quia  tunc  Christus  homo  esset  Fi¬ 
lius  Dei  per  gratiam,  non  per  naturam:  quod 
sane  repugnat  omnium  Patrum  sententiae. 
Item,  non  posset  homo  vere  nominari  Deus, 
nec  Deus  homo  :  nam  ista  unio  accidentalis 
non  est  per  inhaerentiam  donorum,  ut  ipsi 
dicunt,  et  recte  dicunt,  quia  loquuntur  de 
donis  increatis,  quae  sunt  ipsa  essentia  Dei  : 
sed  est  per  conjunctionem  extrinsecam,  qua¬ 
lis  est  inter  agens  principale  et  instrumen¬ 
tum,  ut  inter  navem  et  nautam: docent  enim, 
unionem  Dei  et  hominis  in  eo  consistere, 
quod  Deus  omnia  per  illum  hominem  ope¬ 
retur.  At  ejusmodi  unio  non  satis  est  ad 
communicanda  nomina  et  proprietates :  nec 
enim  nauta  dici  potest  navis,  neque  navis 
nauta;  non  igitur  Christus  homo  dici  potest 
Deus,  neque  Christus  Deus  dici  potest  ho¬ 
mo.  Atque  hoc  idem  de  proprietatibus  dice¬ 
mus  :  ut  enim  nauta  non  potest  appellari 
expers  sensus  et  rationis,  quae  sunt  proprie¬ 
tates  navis;  neque  navis  dici  potest  sensu  et 
ratione  praedita,  quae  sunt  proprietates  nau¬ 
tae  ;  sic  etiam  Christus  Deus  dici  non  poterit 
crucifixus  et  mortuus,  quae  proprie  conve¬ 
niunt  homini  :  nec  Christus  homo  dici  pote¬ 
rit  omnipotens,  et  cceli  terraeque  Creator, 
quae  proprie  conveniunt  Deo. 

Denique,  si  unio  hypostatica  tantum  esset 
ista  communicatio  accidentaria  donorum, 
etiam  nos  essemus  hypostatice  uniti  cum 
Deo,  licet  minus  arcte  :  nam  quod  ille  plura 
dona  habeat,  nos  pauciora  non  mutat  spe¬ 
ciem. 

Adde,  quod  nullum  habent  argumentum 
alicujus  momenti  :  praecipuum  est  illud, 
quod  Brentius  objicit,  et  saepissime  repetit, 
quod  nisi  ita  sit, non  poterit  inveniri  distinc- 


(1)  Luc.  XXIV,  26;  Philipp.  II,  8  et  9;  Hebr.  II,  9. 

tio  inter  unionem  Dei  cum  Christi  Imma¬ 
nitate,  et  unionem  ejusdem  Dei  cum  sancto 
Petro,  et  aliis  hominibus;  cum  Deus  omnes 
sustentet,  et  omnibus  sit  intimus  per  essen¬ 
tiam,  praesentiam  et  potentiam  :  et  solum 
hoc  sit  discrimen,  quod  per  solum  hominem 
Christum  omnia  operetur. 

At  hoc  facillime  solvitur  :  nam  discrimen 
in  hoc  consistit,  quod  Christi  humanitas  non 
habet  propriam  subsistentiam,  sed  in  Verbo 
existit,  qua  similitudine  utitur  sanctus  Atha- 
sius  in  Symbolo  cum  ait  :  Sicut  anima  ratio¬ 
nalis  et  caro  unus  est  homo ,  ita  Deus  et  homo 
unus  est  Christus  :  at  ceeteri  homines  habent 
subsistentiam  propriam  et  distinctam  re  ipsa 
ab  illa,  quae  est  in  Verbo  Dei;  unde  aliter 
sustentat  Deus  Petrum,  aliter  Christi  car¬ 
nem  :  nam  Petrum  dicitur  sustentare,  quia 
conservat  illum  cum  sua  essentia  et  subsi¬ 
stentia,  ut  cum  quis  baculum  manu  tenet  ; 
at  Christi  humanitatem  Dei  Verbum  susten¬ 
tat,  eo  modo  quo  totum  sustentat  partes  in¬ 
time  sibi  conjunctas  et  unitas. 


CAPUT  IX. 

i 

Proponitur  qntestio  :  an  ex  unione  hypostatica 
sequatur  communicatio  realis  attributorum 
divinorum ,  ac  praecipue  Immensitatis  sive 
Ubiquitatis. 

Superest  jam  tractare,  postquam  ostendi¬ 
mus,  unionem  hypostaticam  non  consistere 
in  illa  communicatione  omnium  attributo¬ 
rum  divinorum,  an  saltem  ex  illa  unione  id 
sequatur,  ut  attributa  omnia,  vel  aliqua,  ac 
nominatim  Omnipreesentia,  sit  communicata 
humanitati  Christi. 

Et  quidem  Kemnitius,  in  lib.  de  duab.  nat. 
cap.  4,  21  et  23,  docet,  non  esse  quidem  de 
essentia  unionis  hypostaticae  istam  commu¬ 
nicationem,  in  quo  a  Brentio  et  Smidelino 
dissentit  :  sed  tamen  consequi  ad  unionem 
hypostaticam  talem  communicationem,  et 
quidem  realem',  ita  ut  natura  humana  vere 
sit  omnipotens  et  omniprsesens,  etc. 

Similia  habet  Wigandus  in  lib.  de  coinmu- 
nic.  idiom.,  nisi  quod  quasdam  proprietates 
dicit  non  communicari  nisi  verbaliter,  ut 
esse  Creatorem  coeli  et  terree,  quia  tunc  Fi¬ 

lius  Dei  non  erat  homo  :  at  reliquas  realiter, 
ac  nominatim  Ubiquitatem. 

Similia  etiam  docet  Nicolaus  Selneccerus, 
tum  in  Paed.,  tuminep.  ad  Theol.  Wirtemb. 
scripta  anno  1571,  ubi  damnat  hanc  propo¬ 
sitionem  ut  blasphemam  :  Humana  natura  in 
Christo  non  est  omnipotens.  Et  ibidem  docet? 
realiter  communicata  esse  Christi  humani¬ 
tati  ex  unione  hypostatica  infinita  dona.  Et 
addit  heec  verba,  quibus  videtur  omnino 
confundere  proprietates  naturarum:  «Quod, 
inquit,  ad  potentiam  attinet,  cum  Paulo  lo¬ 
quimur,  si  cognovimus  Christum  secundum 
carnem,  sed  nunc  non  novimus.  Cessante 
enim  infirmitate  carnis,  nihil  in  eo  jam  no¬ 
vimus  nisi  virtutem  Divinitatis.  »  Et  infra  : 

«  Ac  per  hoc  quidquid  vel  fuerat  prius,  vel 
est,  et  manet  substantiae  duplicis,  factum 
est  virtutis  unius .  » 

Denique  omnes  Lutherani  supra  citati  ini¬ 
tio  hujus  libri  hanc  realem  communicatio¬ 
nem  defendunt,  licet  non  conveniant  in  eo, 
utrum  illa  sit  de  essentia  unionis  hypostati¬ 
cae,  an  eam  tantum  sequatur. 

Catholica  vero  doctrina  duo  docet.  Primo, 
ex  unione  hypostatica  consecuta  esse  in 
Christi  humanitatem  multa  dona  creata  et 
infusa  :  ut  gratiam  excellentissimam, sapien¬ 
tiam  maximam,  potentiam  singularem,  et 
alia  id  genus;  qua3  tamen  non  sunt  attributa 
Deitatis,  nisi  per  participationem  quamdam, 
quomodo  etiam  nos  participamus  Dei  attri¬ 
buta  per  creatas  qualitas,  licet  minus  per¬ 
fecte,  quam  Christi  humanitas  ea  partici¬ 
pet.  Neque  in  his  consistit  communicatio 
idiomatum :  nam  illa  communicatio  est  mu¬ 
tua  ;  horum  autem  communicatio  donorum 
non  est  mutua,  nihil  enim  Deitati  accessit. 

Secundo,  ex  unione  hypostatica  sequitur 
communicatio  idiomatum,  quae  quidem  com¬ 
municatio  non  est  realis  respectu  ipsarum 
naturarum ,  quasi  ipsa  Divinitas  facta  sit 
passibilis,  et  humanitas  realiter  sit  facta  om¬ 
nipotens,  ut  volunt  Lutherani,  neque  est 
plane  verbalis,  ut  vult  Beza  in  lib.  cont. 
Brent.  et  Petrus  Martyr  in  Dial.  de  duab. 
nat.  sed  est  realis  quidem,  sed  respectu  hy¬ 
postasis  utriusque  naturae  :  non  autem  re¬ 
spectu  ipsarum  naturarum,  ut  expresse  do¬ 
cent  Patres.  Ambrosius  lib.  II  de  Fid.  cap. 
4.  Augustinus  lib.  I  de  Trin.  cap.  13.  Cyril.# 
in  def^ns.  4.  anathemat.,  et  Damascenus 
lib.  III,  cap.  4.  ubi  dicit,  idiomata  commu¬ 
nicari  nihil  esse  aliud,  quam  proprietates 
utriusque  naturae  applicari  communi  hypo- 

stasi,  et  proinde  ipsis  naturis  in  concreto, 
quia  concreta  nomina  pro  supposito  accipi 
possunt,  licet  formaliter  naturas  significent. 

Itaque  recte  dicimus,  Deus  est  natus  ex 
Virgine,  passus,  mortuus,  etc.,  quia  Deus 
accipi  potest  pro  quolibet  supposito  divino, 
et  proinde  pro  supposito  secundae  personae, 
quod  est  simul  divinum  et  humanum  :  quod 
suppositum  vere  et  realiter  est  Deus,  et  vere 
et  realiter  est  homo ;  et  proinde  vere  et  rea¬ 
liter  est  natum  ex  Virgine,  passum,  mor¬ 
tuum,  etc.  Pari  ratione  recte  dicimus,  Chri¬ 
stus  homo  est  omnipotens,  aeternus,  ubique, 
etc.  quia  homo  in  concreto  stat  pro  suppo¬ 
sito  humano  :  in  Christo  autem  suppositum 
divinum  et  humanum  unum  est,  et  cum  sit 
divinum,  consequenter  est  omnipotens,  ae¬ 
ternum,  et  ubique,  etc.  Quae  omnia  facile 
probari  possunt,  secl  gratia  perspicuitatis 
primo  agemus  de  idiomatibus  in  genere;  se¬ 
cundo  in  particulari  de  Ubiquitate. 


CAPUT  X. 

Ex  unione  hypostatica  non  fluxisse  communi¬ 
cationem  idiomatum  realem  respectu  natura¬ 
rum. 

Igitur  non  communicari  realiter  attributa, 
sive  idiomata  unius  naturae  alteri  naturae  ex 
vi  hypostaticae  unionis,  primo  docent  sacra 
Concilia.  Nam  in  Concilio  Chalcedonensi 
act.  V,  sic  legimus  :  «  Salva  utriusque  na¬ 
turae  proprietate,  et  in  unam  concurrente 
personam,  etc.»  Quod  idem  habetur  in  Con¬ 
cilio  VI,  act.  4  et  17,  in  Concilio  Martini 
Papae  can.  9,  et  in  epist.  10  S.  Leonis  ad 
Flavian.  Praeterea  in  Concilio  VI,  act.  17,  et 
in  Concilio  Martini  Papae  can.  10,  11,  12  et 
sequentibus,  definitur  contra  Monothelitas, 
in  Christo  non  solum  duas  esse  naturas  cum 
suis  proprietatibus,  sed  etiam  duas  existere 
voluntates  et  operationes  inconfusas.  Deni¬ 
que  epist.  Agathonis  Papae,  quae  recitatur  in 
Concilio  VI,  act.  4,  et  a  toto  Concilio  appro- 
.batur,  habemus,  in  Christo  omnia  esse  du¬ 
plicia,  id  est,  naturas,  proprietates,  volun¬ 
tates,  operationes,  sola  excepta  subsistentia, 
quae  est  una;  et  ibidem  additur,  duas  incon¬ 
fusas  naturas  colligi  ex  naturalibus  earum- 


dem  naturarum  proprietatibus.  Ex  quo  se¬ 
quitur,  etiam  proprietates  manere  inconfu¬ 
sas  et  distinctas. 

Ex  his  colligimus,  multis  modis  erroneam 
esse  adversariorum  sententiam.  Nam  primo, 
si  communicantur  vere  et  realiter  propria 
unius  naturae  alteri  naturae,  et  contra;  ergo 
non  manent  distinctae  et  inconfusae  proprie¬ 
tates  :  quomodo  enim  manent  distinctae,  si 
humana  natura  habet  divinas,  et  divina  na¬ 
tura  habet  humanas  proprietates?  Item,  si 
communicantur;  ergo  non  sunt  amplius  pro¬ 
prietates  ,  sed  communitates  :  quomodo 
enim  est  proprium,  quod  est  factum  com¬ 
mune?  Item,  proprietates  harum  natura¬ 
rum,  ut  plurimum  sunt  incompossibiles,  ut 
est,  esse  creatum  et  increatum,  finitum  et 
infinitum,  ubique  et  non  ubique;  ergo  si 
divina  natura  recipit  humanas  proprietates, 
cogitur  amittere  suas  :  et  si  humana  recipit 
divinas,  cogitur  amittere  suas;  quomodo 
ergo  salvis  proprietatibus  facta  est  Incar¬ 
natio? 

Merito  itaque  S.  Augustinus  serm.191.  de 
temp.,  qui  est  3.  de  Trin.  ita  loquitur  :  «  Il¬ 
lorum  quoque  execramur  similiter  blasphe- 
miam,  qui  novo  sensu  asserere  conantur,  a 
tempore  acceptae  carnis,  omnia  quse  erant 
Divinitatis  in  hominem  demigrasse  :  et  rur¬ 
sum  quse  humanitatis  erant,  in  Deum  esse 
transfusa,  ut,  quod  nulla  unquam  hseresis 
ausa  est  dicere,  videatur  hac  confusione 
utraque  exinanita  esse  substantia,  et  Deita¬ 
tis  scilicet  et  humanitatis,  et  omisso  proprio 
statu  in  aliud  esse  mutata.  » 

Ad  haec  respondere  conantur  adversarii  : 
et  primum  Brentius  lib.  de  majest.  Ghrist. 
hom.  dicit  :  Concilium  Chalcedonense  tan¬ 
tum  loqui  de  proprietatibus  essentialibus, 
quse  non  possunt  tolli  sine  abolitione  essen- 
tise;  non  autem  loqui  de  accidentalibus, qua¬ 
les  sunt  esse  in  loco,  esse  corruptibile,  etc. 

At  haic  solutio  aliquid  dicit  ad  tertiam  con¬ 
sequentiam  :  ad  primam  et  secundam  nihil. 
Praeterea  nec  tertiae  satisfacit.  Nam  esse  fi- 
nitse  potentiee,  et  majestatis,  et  virtutis, sunt 
proprietates  inseparabiles  a  creatura  :  con¬ 
trariae  enim  arguunt  infinitam  essentiam  ; 
ergo  tribuere  humanitati,  quae  creatura  est 
et  finita,  infinitam  potentiam,  et  infinitam 
majestatem,  ita  ut  non  solum  sit  in  toto 
Mundo,  sed  etiam  possit  actu  replere  infini¬ 
tos  Mundos,  ut  potest  Deitas,  est  plane  tol¬ 
lere  ab  humanitate  essentiales  ejus  proprie¬ 
tates.  Hoc  autem  ipsi  dicunt  :  nam  Christi 

humanitatem  volunt  esse  vere  omnipoten¬ 
tem,  et  ubique,  eo  modo  quo  est  Deus,  qui 
quidem  non  solum  est  in  toto  Mundo,  sed 
etiam  posset  actu  replere  infinitos  Mundos. 

Praeterea  ex  hoc  ulterius  sequitur,  duo 
esse  in  mundo  omnipotentia,  immensa,  et  in¬ 
finita,  nimirum,  Deitatem  et  humanitatem 
Christi  :  hoc  autem  est  contra  Symbolum 
Athanasii,  et  contra  omnes  Scripturas.  Nec 
possunt  respondere  :  unam  esse  omnipoten¬ 
tiam,  infinitatem,  et  immensitatem  duarum 
illarum  naturarum,  sicut  una  est  trium  divi¬ 
narum  personarum.  Nam  omnipotentia,  et 
infinitas  atque  immensitasDei  nihil  est  aliud, 
quam  ejus  essentia ;  ergo  non  potest  esse  ea¬ 
dem  immensitas  et  omnipotentia  Deitatis  et 
humanitatis  Christi,  nisi  sit  eadem  essentia 
utriusque  naturae,  sicut  est  eadem  essentia 
trium  personarum.  Atque  ita  semper  eo  re- 
ditur,  ut  confundantur  naturae  in  Christo. 

Auctores  Concordiae  in  repetitione  articu¬ 
lorum  controversorum  art.  8.,  et  Kemnitius 
lib.  de  duab.  nat  cap.  21,  22  et  23,  docent, 
proprietates  humanitatis  non  communicapi 
reipsa  Divinitati,  et  proinde  naturam  divi¬ 
nam  manere  illaesam.  Deinde  addunt,  divi¬ 
nas  proprietates  communicari  reipsa  Im¬ 
munitati,  sed  Deo  non  tolli,  nec  misceri  pro¬ 
prietates,  qui  divinae  proprietates  nunquam 
fiunt  naturales  et  essentiales  proprietates 
humanitatis,  sed  illi  tantum  communicantur 
per  gratiam  :  sicut  ex  conjunctione  animae 
et  corporis  non  fiunt  proprietates  corporis 
eae  quae  erant  animae,  sed  tantum  commu¬ 
nicantur  corpori,  quia  anima  in  illa  habi¬ 
tans,  omnia  in  illo  et  per  illud  operatur. 

Addit  Kemnitius  similitudinem  ferri  can¬ 
dentis,  qua  etiam,  ut  supra  diximus,  usus 
est  Orig.  lib,  2.  de  prine,  cap.  6.  et  Basii. 
Orat,  de  Nat.  Dom.  Qua  similitudine  existi¬ 
mat  Kemnitius  apertissime  declarari,  quo¬ 
modo  ista  communicatio  fiat,  salvis  utrius¬ 
que  naturae  proprietatibus. 

At  neque  haec  solutio  sufficiens  est.  Pri¬ 
mo,  quia  si  proprietates  humanae  non  tri¬ 
buuntur  divinitati  :  sequitur  non  esse  mutuam 
communicationem  idiomatum,  quod  est  con¬ 
tra  omnes  Veteres,  et  praecipue  contra  Da¬ 
mascenum  lib.  III.  cap.  4.  Quid,  quod  hac 
ratione  coguntur  discedere  a  suo  Luthero, 
qui  aperte  docuit,  Divinitati  tribuenda,  quae 
dicuntur  de  passione  Domini? 

Secundo,  non  est  verum,  omnia  omnino 
Deum  operari  per  carnem.  Nam  actiones 
saltem  immanentes,  ut  intelligere  et  velle 


divinum  non  erant,  nec  sunt  per  carnem. 
Item  excitatio  carnis  Christi  a  mortuis  non 
fuit  per  carnem,  sed  per  Spiritum  Dei,  ad 
Rom.  VIII. 

Tertio,  non  omnia  Dei  attributa  consistunt 
in  operatione  externa,  ut  planum  est  de  Sim¬ 
plicitate, Infinitate,  Sapientia,  Potentia,  Boni¬ 
tate  ;  ergo  etiamsi  Deus  omnia  opera  exteriora 
per  carnem  operaretur,  non  propterea  com- 
municasset  illi  sua  attributa.  Praeterea, 
etiamsi  omnia  omnino  Deitas  per  humanita¬ 
tem  ageret,  et  attributa  omnia  in  actione 
consisterent ;  adhuc  non  posset  dici  humani-  ' 
tas  omnipotens,  omnisapiens,  omnijusta  etc. 
Nec  enim  epitheta  causae  principalis  conve¬ 
niunt  instrumento  ;  alioqui  cum  quis  docte 
et  sapienter  scriberet,  calamus  doctus  et  sa¬ 
piens  diceretur. 

Denique  ipsa  similitudo  animae  et  corporis 
est  contra  ipsos.  Nam  anima  non  commu¬ 
nicat  corpori  suas  veras  proprietates,  neque 
corpus  animae  :  non  enim  corpus  intelligit, 
discurrit,  deliberat,  quee  sunt  propria  ani¬ 
mae  :  neque  e  contrario  anima  currit,  sedet, 
esurit,  sitit,  quae  sunt  propria  corporis.  Et 
praeterea  anima  tota  est  in  capite,  et  tamen 
eadem  tota  est  in  pede,  ubi  non  est  caput, 
et  contra. 

Similitudo  quoque  ferri  candentis  nihil 
Kemnitium  juvat;  imo  imperitum  plane 
ostendit.  Ait  enim  Kemnitius:  ignem  com¬ 
municare  ferro  suam  ipsius  vim  urendi  et  lu¬ 
cendi,  non  per  informationem,  sed  per  unio¬ 
nem,  qua  ferrum  penetratur  ab  omni  parte 
ab  igne :  et  addit,  ferrum  adhuc  retinere 
suas  proprietates,  id  est,  naturalem  duri¬ 
tiem,  nigrorem,  frigus,  licet  non  appareant. 
At  profecto  qui  hsec  dicit,  caret  sensu.  Nam 
remotis  miraculis  et  praestigiis,  calor,  et  fri¬ 
gus,  durities,  et  mollities,  candor,  et  nigror, 
si  non  apparent  et  sentiuntur,  nori  sunt.  At 
quis  unquam  vidit  in  ferro  candente  ni¬ 
grorem?  quis  sensit  frigus?  quis  duritiem 
diceret  esse  in  ea  re,  quae  flectitur  instar 
oerse. 

At,  inquitKemnitius  :  si  removeatur  ignis, 
apparebunt  nigredo,  frigus,  durities;  ergo 
etiam  antea  erant.  Respondeo  :  remoto  igne 
a  ferro,  paulatim  recedere  calorem  et  can¬ 
dorem  ferri,  quae  non  solum  ab  igne  in  ferro 
producebantur,  sed  etiam  conservabantur. 
Itaque  cum  iterum  existit  in  ferro  frigus  et 
nigredo,  non  apparet  quod  latebat,  sed  re¬ 
dit  quod  abierat. 

Praeterea,  quale  paradoxum  est,  quod  ig- 

nis  penetret  totum  ferrum  non  per  calorem 
productum,  sed  per  seipsum,  et  quod  ferrum 
luceat  et  urat,  non  per  calorem  acceptum  ab 
igne,  sed  per  illum  ipsum  qui  est  in  igne? 
Nam  hoc  modo  substantia  ignis  sine  ullo  mi¬ 
raculo  penetrabit  aliam  substantiam,  quod 
non  faciunt  nisi  divina  virtute  corpora  glo¬ 
riosa,  ut  S.  Th.  docet  IY.  sent.  d.  -44.  q.  II. 
art.  2.  Et  praeterea,  quantumvis  intime  pe¬ 
netretur  ferrum  ab  igne  ,  certe  nunquam 
erit  verum  dicere,  ferrum  urit,  aut  lucet, 
nisi  ipsum  ferrum  sit  affectum  qualitatibus 
sibi  inhaerentibus  caloris  et  lucis  :  sed  dicere 
oportebit,  ignis  qui  est  in  ferro  urit  ac  lucet. 
Adde,  quod  in  ferro  candenti  non  cernitur 
ea  communicatio  idiomatum,  quae  cernitur 
in  Incarnatione :  non  enim  dicimus,  ferrum 
esse  ignem,  et  ignem  esse  ferrum,  quemad¬ 
modum  dicimus,  Deum  esse  hominem,  et 
hominem  esse  Deum. 

Neque  obstat,  quod  Patres  hac  similitu¬ 
dine  utantur:  illi  enim  non  volunt  ostendere 
hac  similitudine  communicationem  idioma¬ 
tum,  nec  totum  Incarnationis  mysterium, 
sed  unam  ejus  conditionem,  quomodo  vide-, 
licet  per  Incarnationem  non  laedatur  Divi¬ 
nitas,  et  multum  perficiatur  humanitas  :  ut 
enim  ignis  in  ferro  non  nigrescit,  nec  friges¬ 
cit,  nec  consumitur  rubigine,  ita  etc.  Atque 
haec  de  attributis  in  genere. 


CAPUT  XI. 

Refellitur  Ubiquitas  humanitatis  Christi , 
quia  pugnat  cum  Scripturis. 

Nunc  in  speciali  de  Ubiquitate  disputan¬ 
dum  est,  vel  potius  ipsa  Ubiquitas  destruen¬ 
da.  Primo  ergo  ista  Ubiquitas  repugnat  ex¬ 
pressis  Scripturis,  quae  dicunt  Christum  ho¬ 
minem  ratione  humanitatis  alicubi  non  fuis¬ 
se,  et  proinde  non  semper  fuisse  ubique.  Jo. 
XI  :  Lazarus  mortuus  est,  et  gaudeo  propter 
vos ,  ut  credatis,  quoniam  non  eram  ibi.  io.  YI. 
Cum  vidisset  turba,  quia  Jesus  non  esset  ibi. 
Mattii,  ult  :  Non  est  hic,  surrexit  enim  (I). 

Sed  ad  haec  respondent  :  significari  his 
testimoniis  ,  Christum  non  fuisse  ubique 

(1)  Joan.  XI,  14  et  15 ; 

7.  —  (3)  Sap.  I,  7. 


localiter,  non  autem  non  fuisse  ubique  di¬ 
vino  modo.  At  etiam  in  Ccena  Corpus  Christi 
non  est  localiter,  et  tamen  quia  revera  ibi 
est,  nemo  Lutheranorum  auderet  absolute 
dicere,  Corpus  Christi  non-  est  hic,  id  est,  in 
Coena.  Item,  Deus  non  est  in  Mundo  locali¬ 
ter  :  et  tamen  non  toleraretur  qui  diceret, 
Deus  non  est  in  coelo  ,  nec  in  terra.  Eodem 
igitur  modo ,  si  Christi  humanitas  vere  est 
ubique,  quocumque  modo  ibi  sit,  falsum  erit 
absolute  quod  Scripturae  dicunt :  Non  est  hic, 
Non  eram  ibi  etc.  Scriptura  autem  falsa  esse 
non  potest ;  igitur  falsa  est  sententia  adver¬ 
sariorum.  Praeterea  ,  anima  Christi  non  erat 
in  inferno  localiter,  sed  spiritualiter ;  et  ta¬ 
men  non  semper  ibi  fuit  :  nam  non  est  re^ 
licta  in  inferno  Act.  II ;  ergo  revera  non 
est  ubique,  non  solum  localiter,  sed  nec  alio 
modo. 

Secundo,  repugnat  illis  Scripturis,  quae  di¬ 
cunt,  Deum  esse  ubique,  ut  hoc  modo  illum 
discernant  ab  omnibus  creaturis.  Hieremiae 
XXIII.  Coelum  et  terram  ego  impleo ,  et  alibi. 
Et  Psalm.  CXXXYIII.  Quo  ibo  a  Spiritu  tuo, 
et  quo  a  facie  tua  fugiam  (2)?  Unde  Patres  ex 
hoc  Dei  attributo  probant,  Spiritum  sanctum 
esse  verum  Deum,  non  creaturam,  qua  scrip¬ 
tum  est  Sap.  1.  Spiritus  Domini  replevit  or¬ 
bem  terrarum  (3). 

Vide  Ambrosium  lib.  I  de  Spir.  S.  cap.  7. 
Hieronymum  et  Cassiodorum  in  Psalm. 
CXXXYIII.  Cyrillum  lib.  VII  de  Trin.  Basi- 
lium  lib.  de  Spir.  S.  cap.  22.  Dydimum 
lib.  I.  de  Spir.  S.  Fulgentium  in  lib.  ad  Do¬ 
nat.  cap.  8.  Vigilium  in  disput.  Athan.,  Arii, 
et  Sabellii.  Augustinum  lib.  III  cont.  Maxim, 
cap.  21. 

Respondent  :  proprium  esse  Deo,  esse  ubi¬ 
que  per  se  :  tamen  hoc  idem  convenire 
Christi  humanitati  per  accidens,  ratione  unio¬ 
nis  cum  Deo.  At  hoc  non  satisfacit :  nam  esse 
ubique  per  accidens,  potest  dupliciter  intel- 
ligi.  Primo,  quod  Christi  humanitas  vere  non 
sit  ubique,  sed  dicatur  esse  ubique,  quia  est 
conjuncta  cum  Verbo,  quod  est  ubique.  Se¬ 
cundo,  quod  revera  sit  ubique,  tamen  hoc 
habeat  non  ex  natura  sua,  sed  per  gratiam 
Dei,  quae  est  accidens  respectu  ipsius  essen¬ 
tiae  humanae. 

Si  primo  modo  intelligant,  nec  proprie  lo¬ 
quuntur,  nec  habent  quod  intendunt.  Non 
loquuntur  proprie,  quia  non  potest  absolute 


Ibid.  VI.  24;  Matth.  XXVIII,  6.  —  (2)  Jer.  XXIII,  25;  Psal.  CXXXYIII. 

dici  tale  id,  quod  non  est  ipsum  tale,  sed  est 
conjunctum  cum  alio  quod  est  tale  :  aiioqui 
corpus  posset  dici  spiritus,  quia  est  conjunc¬ 
tum  cum  anima,  quse  est  spiritus,  et  Oculus 
esset  in  calcaneis  ,  quia  est  conjunctus  cum 
anima,  quae  est  in  calcaneis.  Nec  habent  quod 
intendunt  :  nam  ex  ubiquitate  volunt  stabi¬ 
lire  veram  praesentiam  corporis  Christi  in 
Caena  :  at  ex  ista  ubiquitate  accidentalia  non 
sequitur,  Christi  corpus  esse  in  Ccena  reve¬ 
ra,  sed  tantum  sequitur  esse  conjunctum  cum 
Deitate,  quae  est  praesens  in  Ccena. 

Si  secundo  modo  accipiant,  ut  sine  dubio 
accipiunt ;  tunc  argumentum  Patrum  pro 
Spiritu  sancto  plane  concidit.  Nam  Ariani 
dicent.  Spiritum  sanctum  esse  quidem  ubi¬ 
que,  sed  per  accidens ;  et  ideo  non  esse  Deum 
verum ,  sed  creaturam.  Cum  ergo  Patres 
recte  probarint  ex  ubiquitate ,  Spiritum 
sanctum  esse  Deum ;  manifeste  sequitur 
soli  Deo  convenire  vere  esse  ubique,  nec 
id  esse  per  gratiam  communicatum  ulli  crea¬ 
turae. 

Dices  :  nonne  corpus  Christi,  ut  est  in  tot 
locis  simul  sacramdntaliter ,  posset  etiam 
esse  in  toto  Mundo  ?  nonne  posset  Deus  to¬ 
tum  Mundum  convertere  in  panem ,  et  pa¬ 
nem  illum  in  corpus  suum?  et  tamen  non 
propterea  corpus  Christi  posset  esse  Deus. 

Respondeo:  potest  quidem  id  fieri, sed  hoc 
non  est  esse  ubique  quomodo  est  Deus,  et 
quomodo  Brentiani  intelligunt  de  corpore 
Christi.  Nam  Deus  ita  est  in  toto  Mundo,  ut 
non  contineatur  Mundo,  sed.  sit  tantae  im¬ 
mensitatis,  ut  possit  replere  infinitos  Mun¬ 
dos  :  id  quod  nos  corpori  Christi ,  quod  est 
finitum,  minime  tribuimus.  Deinde,  quidquid 
sit  de  eo  quod  potest,  aut  non  potest  fieri ; 
satis  nobis  est,  reipsa  id  non  esse  communi¬ 
catum,  nec  communicandum  ulli  creaturae, 
ut  sit  ubique,  et  ideo  inde  evidenter  probari, 
Spiritum  sanctum  esse  Deum. 

Tertio,  repugnat  Ubiquitas  testimoniis, 
quibus  Patres  probant,  in  Christo  duas  esse 
naturas,  praecipuus  enim  locus  ille  Joa.  III  : 
Nemo  ascendit  in  coelum  nisi  qui  descendit  de 
coelo ,  Filius  hominis  qui  est  in  coelo  { 1).  Ex  quo 
loco  plurimi  Patrum  deducunt ,  Christum 
esse  Deum  et  hominem  ,  quia  quando  erat 
corpore  solum  in  terra ,  dicebat  tamen  se 
esse  in  coelo  ,  nimirum  Deitate.  Ita  Augusti¬ 
nus,  Chrysostomus,  Cyrillus,Tlieopliylactus, 
Beda  in  eum  locum.  Item  Nazianzenus  ep.  i . 


ad  Chelidon.,  et  Hilarius  lib.  X  de  Trin.,  et 
alii. 

At  si  vera  sit  Ubiquistarum  sententia,  hoc 
argumentum  nihil  concludit.  Nam  dicerent 
Eutychiani  ab  Ubiquistis  edocti,  etiam  carne 
tunc  fuisse  Christum  in  ccelo,  et  in  terra,  et 
ubique. 

Praeterea:  probant  Patres,  Christum  Deum 
esse  et  hominem  ex  illis  locis ,  ubi  dicitur 
Christus  iter  fecisse  ac  mutasse  loca ,  nunc 
navi,  nunc  pedibus,  nunc  etiam  asello;  cum 
tamen  ut  Dens  ubique  esset,  et  moveri  non 
posset.  Vide  B.  Ambrosium  lib.  II.  de  Fid. 
cap.  4.  et  Athanasium  apud  Vigilium  in  dis- 
put.  cum  Ario. 

At  secundum  Ubiquistas  ista  omnia  nihil 
probant.  Nam  si  Christi  caro  ubique  erat, 
certe  non  poterat  moveri  nisi  metaphorice, 
sicut  Deus  dicitur  aliquando  descendere  de 
caelo  in  terram,  quia  apparet  hominibus, 
non  ubi  non  erat,  sed  ubi  non  videbatur. 
Nam  moveri  proprie  de  loco  ad  locum,  est 
deserere  unum  locum,  et  acquirere  alium :  qui 
autem  est  ubique  ,  nec  potest  desere  unum, 
nec  acquirere  alium.  Nec  valet  quod  dicunt: 
corpus  Christi  fuisse  ubique  invisibiliter,  sed 
visibiliter  in  certo  loco,  et  hoc  secundo  modo 
potuisse  moveri.  Nam  non  potest  esse  in  eo- 
demloco  visibiliter,  et  invisibiliter  simul, quia 
tunc  bis  esset  in  eodciii  loco,  deinde  nonne 
involvit  contradictionem,  rem  eamdem  in  eo¬ 
dem  loco  videri,  et  non  videri? 

Denique  moveri  proprie  non  potest  intel- 
ligi  sine  novi  loci  adeptione  ;  igitur  Christus 
si  erat  ubique,  non  poterat  vere  moveri,  sed 
solum  apparenter  :  et  proinde,  sicut  ex  motu 
Dei  metaphorico  non  probatur,  Deuip  esse 
creaturam  ;  ita  ex  motu  Christi ,  qui  solum 
metaphoricus  esse  potuit ,  non  poterat  recte 
colligi,  Christum  esse  hominem.  Et  confir¬ 
matur  ex  responsionibus  adversariorum,  qui 
cum  voluntostendere,  non  pugnare  cum  Ubi¬ 
quitate  motum  corporis  Christi,  probant, 
quia  etiam  de  Deo  dictum  est  Genes.  XI. 
Descendamus  et  confundamus  linguam  eorum . 
Et  Genes.  XIX  :  Descendam  et  videbo  etc.  (2). 
Ita  enim  Brentius  in  lib.  de  majest.  Christ. 
hom.  ratiocinatur.  Fatentur  igitur  ipsi ,  non 
aliter  posse  moveri  de  loco  ad  locum  Christi 
humanitatem,  quam  possit  movgri  Deus. 


(1)  Joan.  III,  13.  —  (2)  Gen.  XI,  7;  XXIX,  21. 

CAPUT  XII, 

Refellitur  Ubiquitas  corporis  Christi ,  quia 
repugnat  Symbolo  Apostolico. 

Deinde  pugnat  Ubiquitas  eum  articulis 
Symboli,  de  Christi  Conceptione,  Nativitate, 
Morte,  Sepultura,  Descensu  ad  interos,  Re¬ 
surrectione,  Ascensione,  et  Descensu  ad  ju-. 
dicium. 

Ac  primum  cum  Conceptione  :  nam  Fides 
habet,  in  solius  Marise  utero  fuisse  carnem 
Christi  :  at  secundum  Ubiquistas ,  mox  a 
Conceptione  fuit  illa  caro  in  uteris  omnium 
mulierum,  imo  et  virorum  et  proinde  illa 
laus  communis  est  omnibus  :  Beatus  venter 
qui  te  portavit ,  Lucae  XI  (1).  Item  Fides  docet, 
Christi  corpus  post  nonum  mensem  prodiisse 
ex  utero  in  lucem  ,  et  sic  vere  esse  natum  : 
aO secundum  Ubiquistas,  ante  nonum  men¬ 
sem,  imo  primo  die  Conceptionis  fuit  extra 
uterum,  et  post  decimum  mensem  adhuc 
erat  in  utero,  imo  inde  nunquam  exiit. 

Dicent  :  exiisse  quia  localiter  erat  in  utero, 
et  non  extra  uterum  ;  et  postea  fuit  localiter 
extra  uterufn,  et  non  in  utero.  At  contra ; 
quia  istud  esse  localiter  nihil  videtur  esse 
aliud,  quam  apparentia  quaedam,  sicut  cum 
Deus  qui  est  ubique  ,  in  certo  loco  apparet. 
Nam  si  vera  ab  ipsa  Conceptione  Christi  caro 
fuit  praesens  omni  loco,  non  potuit  vere  ali¬ 
quo  prof iscisci,  sed  tantum  extendi,  ut  supra 
diximus,  ubi  antea  non  videbatur  ;  Nativitas 
igitur  non  fuit  vera,  sed  appaiens,  ut  Mani¬ 
chaei  dicebant. 

Item  Fides  requirit ,  ut  in  morte  ,  Christi 
corpus  et  anima  separata  fuerint,  et  corpus 
quidem  in  sepulchro  jacuerit ,  anima  ad  in¬ 
fernum  descenderit  :  at  secundum  Ubiquis¬ 
tas  ,  in  sepulchro  etiam  erat  anima  cum 
corpore  ,  et  in  inferno  erat  caro  cum  ani¬ 
ma. 

Et  ne  multum  laboremus  in  probando ; 
Auctores  Concordiae  in  repetitione  articuli 
noni  dicunt,  se  credere  ,  quod  post  sepultu¬ 
ram  Christi  tota  persona  Deus  et  homo  des¬ 
cenderit  ad  inferos  :  at  certe  si  homo  ad 


inferos  descendit ,  non  sola  anima  descen¬ 
dit. 

Item  Fides  tradit,  Christi  corpus  post  tres 
dies  a  morte  rediisse  ad  vitam,  et  exiisse  de 
monumento  clauso,  et  intrasse  ad  discipulos 
januis  clausis,  quae  notantur  ab  Evangelistis 
tanquam  miracula  :at  secundum  Ubiquistas, 
nunquam  exiit  Christus  de  sepulchro  ,  nec 
intravit  ad  discipulos  ,  sed  manifestavit  so¬ 
lum  se  extra  sepulchrum,  quamvis  ibi  man¬ 
serit  invisibiliter  :  nec  mirum  ullo  modo  fuit, 
quod  scribit  Joannes  de  ingressu  Christi  ad 
discipulos  januis  clausis,  quandoquidem  non 
vere  intravit  januis  clausis,  sed  tantum  fecit 
se  visibilem  in  loco,  ubi  erat  invisibiliter  ;  et 
tamen  Brentius  urget  haec  miracula  contra 
Zwinglianos  in  lib.  deMajest.  homin.  Christ.; 
et  eadem  afferuntur  in  hb.  Concord.  pag. 
718. 

Denique  Fides  habet,  Christum  ascendisse 
in  coelum  ,  et  inde  venturum  ad  judicium  : 
at  secundum  Ubiquistas  ,  nec  ascendit,  nec 
descendit. 

Respondent  ad  hoc  de  ascensione,  in  arti¬ 
culo  Symboli  de  Ascensione  in  coelum  :  no¬ 
men  coeli  accipi  figurate,  non  proprie,  et  so¬ 
lum  significare  gloriam,  regnum  et  majesta- 
statem  Dei ,  non  autem  certum  aliquem  lo¬ 
cum.  Et  probat  Illyricus  in  lib.  de  Ascens. 
Christi.  Primo,  ex  verbis  Petri  Actor.  III. 
Quem  oportet  ccelum  suscipere  (2)  :  nam  si 
sermo  esset  de  loco  ,  dictum  esset  :  Quem 
oportet  coelo  recipi. 

Secundo,  probat  ex  ipso  Symbolo  :  nam 
quid  sit  Ascendit  in  coelum  ,  explicatur  per 
verba  sequentia  Sedet  ad  dexteram  Patris  : 
hsec  autem  sunt  metaphorica  verba;  nec 
enim  Pater  habet  proprie  dexteram  ,  aut  si¬ 
nistram;  igitur  etiam  ascensio  in  coelum  me¬ 
taphorice  accipi  debet. 

Tertio,  si  Christus  vere  ascendisset  in  coe¬ 
lum  hoc  corporeum  ,  debuisset  permittere, 
imo  imperare  discipulis,  ut  viderent,  quo¬ 
modo  ipse  ascenderet  usque  ad  summum 
coelum,  et  ascendendo  perumperet  stellas  et 
globos  illos  coelestes ,  ut  id  testari  possent 
toti  Mundo,  quod  tamen  non  est  factura.  Et 
addit,  more  suo  umbras  verberans  ,  et  ta¬ 
men  triumpharis  :  «Profecto  ista  est  plane 
invicta  demonstratio  contra  istorum  locali- 
tatem  Christi  in  coelo  inclusi.  » 

Brentius  autem  in  lib.deduab.  nat. Christ., 
et  ascens.,  idem  probat.  Primo,  quia  Chris- 


(1)  Luc.  XI.  27.  —  (2)  Act.  III,  21. 

lus  dicitur  supra  omnes  coelos  ascendisse. 
Ephes.  IV.  Ascendit  super  omnes  co?/os.Hebr. 
IV.  Penetravit  coelos ;  non  ergo,  inquit  Bren- 
tius.  haesit  in  aliquo.  Hebr.  VII.  Excelsior 
coelis  factus  (1) ;  non  est  ergo  Christus  in  coe¬ 
lo  ut  in  loco. 

Secundo  ,  quia  si  esset  in  coelo  corporeo, 
deberet  esse  in  polo  antarctico  ,  nam  debet 
esse  in  loco  quieto ,  alioqui  valde  male  se 
haberet  in  illa  perpetua  agitatione  :  soli  au¬ 
tem  poli  sunt  immobiles;  ergo  debet  esse  in 
altero  polorum,  et  in  puncto  consistere  :  po¬ 
lus  autem  antarcticus  esf  superior  secundum 
Aristotelem,  et  arcticus  est  inferior ;  igitur 
in  antarctico  polo  Christus  locandus  est.  Et 
confirmat  :  quia  si  in  coelo  corporeo  esset, 
quo  se  reciperet,  quando  coelum  destruetur? 
Ita  nimirum  filios  tenebrarum  juvat  ludere, 
et  jocari  de  mysteriis  Christi. 

Tertio,  probat  in  alio  lib.  deMajest.Christ., 
quia  Christus  ascendit  in  coelum  illud ,  ex 
quo  descendit.  Jo.  III*  Nemo  ascendit  in  coe¬ 
lum. ,  nisi  qui  descendit  de  coelo  etc.  at  non  des¬ 
cendit  de  coelo  corporeo  ;  igitur  nec  ascen¬ 
dit  in  coelum  corporeum  :  sed  sicut  meta¬ 
phorice  dicitur  descendisse,  quando  exinani¬ 
vit  semetipsum:  ita  metaphorice  dicitur  ascen¬ 
disse,  quando  Deus  exaltavit  illum  ,  et  dedit 
illi  nomen ,  quod  est  super  omne  nomen  (2). 

At  Catholici  credunt ,  Christum  in  verum 
coelum  corporeum  ascendisse  ,  sive  maneat 
intra  'ipsum  cadum  ,  ut  videtur  sentire  S. 
Augustinus  epist.  57.  ad  Dard.  ubi  dicit  in 
fine  epist.,  Christum  esse  ubique  ut  Deum, 
et  in  aliqua  parte  coeli  propter  veri  corporis 
modum  :  sive  maneat  supra  et  extra  omnes 
coelos,  ita  ut  pedibus  tangat  convexum  sum¬ 
mi  coeli,  ut  vult  B.  Thomas  ih  3.  part.  quae. 
LVII.  art.  4.  Ista  enim  non  sunt  certa,  nec 
necessario  cognoscenda;  imo  etiam  monet 
Augustinus  de  Fid. ,  et  Symb.  cap.  6.  cu¬ 
riosissimum  esse  et  supervacaneum  id  quae¬ 
rere. 

Illud  est  certum,  Christi  corpus  nunc  esse 
visibile  et  palpabile, et  tantum  spatium  occu¬ 
pare,  quanta  est  moles  corporis  ,  et  esse  in 
coelo  isto  corporeo,  sive  sit  intus,  ut  aliquis 
dicitur  esse  in  domo  ,  sive  supra,  ut  aliquis 
dicitur  esse  in  tecto.  Et  probatur  primo, 
quia  Christus  ad  illud  coelum  ascendit ,  ubi 
est  sedes  Dei :  illud  autem  coelum  corporeum 


est,  ut  patet  ex  Psal.  CX1I1.  Coelum  coeli  Do¬ 
mino  ,  terram  autem  eleclit  filiis  hominum  (3). 
Ubi  cum  opponatur  coelum  terrae  ,  et  terra 
proprie  accipiatur  ista  corporea  quam  cal¬ 
camus;  certe  et  coelum  proprie  accipi  de¬ 
bet  Isa.  LXVI  :  Coelum  mihi  sedes ,  terra  au¬ 
tem  scabellum  pedum  meorum.  ItemMatth.  V: 
Non  jurare  per  coelum ,  quia  thronus  Dei  est, 
neque  pe"  terram ,  quia  scabellum  est  pedum 
ejus.  Et  cap.  VI  :  Pater  noster  qui  es  in  coelis. 
Et  infra  :  Fiat  voluntas  tua  sicut  in  coelo ,  et  in 
terra  (4).  Vides  ubicumque  coelum  dicitur 
sedes  Dei,  semper  opponi  terrae,  quam  nos 
habitamus.  Quae  antithesis  apertissime  do¬ 
cet,  coelum  istud  corporeum  quod  supra  nos 
cernimus,  sedem  esse  Dei,  ac  proinde  ad  hoc 
coelum  Christum  ascendisse. 

Secundo,  idem  probatur  ex  historia  as¬ 
censionis,  quae  ita  describitur  in  Scripturis 
ut  non  possit  ullo  modo  per  tropos  everti, 
nisi  quis  plane  impudens  esse  velit.  Act.  I. 
Videntibus  illis ,  inquit  Lucas,  elevatus  est,  et 
nubes  suscepit  eum  ab  oculis  eorum  (5).  Huc 
usque  non  est  locus  tropis  :  nam  Apostoli 
viderunt  eum  euntem  usque  ad  nubes,  qua; 
autem  videntur  corporea  sunt,  nisi  forte 
praestigiatorem  faciant  Christum.  Quod  au¬ 
tem  terminus  ac  finis  illius  veri  motus  non 
esset  nubes,  patet  Luc.  XXIV :  Et  factum  est, 
inquit ,  dum  benediceret  illis  ,  recessit  ab  eis , 
et  ferebatur  in  coelum  (6).  Christum  autem  ve¬ 
re  eo  pervenisse,  quo  ibat ,  testatur  Marcus 
cap.  XVI :  Et  Dominus  quidem ,  inquit,  Jesus, 
postquam  locutus  est  eis ,  assumptus  est  in  coe¬ 
lum,  et  sedet  a  dextris  Dei( 7).  Itaque  narrant 
Evangelista?  inithim,  progressum  ,  et  finem 
ascensionis.  Initium  autem  fuit  verum  ac 
proprium,  non  metaphoricum,  non  phantas¬ 
ticum  ;  igitur  et  progressus  et  finis  vera  ac 
propria  fuerunt;  vere  igitur  ac  proprie  Chri¬ 
stus  ascendit  in  coelum. 

Tertio,  id  probatur  ex  descensu  de  coelo 
ad  judicium  :  nam  ad  judicium  de  eo  coelo 
descendet ,  ad  quod  ascendit ,  ut  habetur 
Act  I.  Sic  veniet,  quemadmodum  vidistis  eum. 
euntem  in  coelum ,  Matth.  XXIV.  Tunc  appa¬ 
rebit  signum  Filii  hominibus  in  coelo  ,  I.  Thes- 
sal.  IV  Ipse  Dominus  in  jussu,  et  in  voce  Ar- 
changeli,  et  in  tuba  Dei  descendet  ole  coelo.  Et  II . 
ThessaU  I.  In  revelatione  Domini  Jesu  ole  coe¬ 
lo  (8).  At  certum  est,  Dominum  non  descen- 


(1)  F.ph.  IV,  10;  Hebr.  IV,  14:  Ib.  VII,  26.  —(2)  Joan.  III,  13;  Philipp.  II,  9.  —  (3)  Psal.  CXIII. 
16.  —  (4)  Isai.  LXVI,  1 ;  Matth.  V,  34;  Ibid.  VI.  9  et  seq.  —  (5)  Act.  I,  9.  —  (6)  Luc.  XXIV,  51.— 
(1)  Mare.  XVI,  19.  —  (8)  Act.  I,  11  ;  Matth.  XXIV,  30;  I.  Thessal.  IV,  15;  II.  Thessal.  I,  7. 

surum  de  coelo  metaphorice ,  ita  ut  descen¬ 
dere  de  coelo,  sit  relinquere  Gloriam,  Reg¬ 
num,  et  Majestatem,  quin  potius  tum  maxi¬ 
me  apparebit  in  majestate  et  potestate  ma¬ 
gna  ;  igitur  coelum  unde  descendet ,  non  est 
Regnum  et  Majestas ,  sed  locus  quidam ; 
ergo  ad  locum  etiam  quemdam  ascendit. 

Quarto  probatur  ex  loco  Sanctorum.  Nam 
ibi  est  homo  Christus  ,  ubi  sunt ,  et  erunt 
sancti  homines.  Jo.  NIV:  In  domo  Patris  mei 
mansiones  multae  sunt ,  si  quo  minus  dixissem 
vobis,  quia  vado  parare  vobis  locum ,  et  si  abie- 
eo,  et  praeparavero  vobis  locum ,  iterum  venio , 
et  accipiam  vos  ad  meipsum  ,  ut  ubi  sum  eajo , 
et  vos  sitis  (1)  :  at  Sancti  non  erunt  ubique, 
sed  in  certo  loco,  et  si  in  certo  loco,  certe  in 
nobilissimo,  id  est,  in  coelo  ;  ergo  et  Christus 
homo  in  eo  loco  est,  et  erit. 

Denique  haec  est  sententia  omnium  Sanc¬ 
torum  et  praecipue  Augustini  epist.  57.  ad 
Dard.  ubi  eum  monet,  ut  recolat  Symbolum, 
et  simpliciter  credat,  Christum,  hominem 
post  resurrectionem  veram  vere  ascendisse 
in  coelum,  atque  ibi  in  certo  loco  nunc  esse. 
Et  lib.  de  Fid.  et  Symb.  cap.  G.  scribit,  li¬ 
cet  Ethnici  mirentur,  quomodo  corpus  Chri¬ 
sti  in  coelo  esse  possit;  tamen  vere  ita  cre¬ 
dendum  esse  :  quod  idem  docet  in  lib.  de 
agon.  Christ.  cap.  25.  Nec  rationes  in  con¬ 
trarium  aliquid  probant. 

Ad  primam  Illyrici  dico  :  sententiam  Pe¬ 
tri  omnino  esse  ambiguam  tam  Graece, quam 
Latine,  sed  quocumque  modo  exponatur, 
non  sequi  quod  ipse  vult.  Nam  si  legamus  : 
Quem  oportet  coelum  suscipere  (2) ,  ut  sensus 
sit  :  Oportet  ut  coelum  suscipiat  Christum ,  ut 
locus  locatum;  tunc  sententia  est  pro  nobis. 
Si  vero  sensus  sit  :  Oportet  ut  Christus  susci¬ 
piat  coelum ;  tunc  etiam  non  erit  contra  nos. 
Nam  ut  Christus  suscipiat  coelum  ,  non  est 
necesse  ut  Christus  sit  ditfusus  per  totum 
coelum,  sed  satis  est,  ut  sit  in  aliqua  parte 
coeli,  sicut  dicitur  Rex  suscipere  regnum, vel 
palatium  regale,  vel  thronum  regium,  quan¬ 
do  incipit  esse  in  regno,  vel  palatio,  vel  thro¬ 
no,  etiam  si  non  sit  praesens  re  ipsa  toti  re¬ 
gno  ,  vel  throno  ,  vel  palatio  . 

Prima  tamen  explicatio  est  magis  conve¬ 
niens  textui;  nam  dicitur  :  Quem  oportet  coe¬ 
lum  suscipere  usque  ad  tempora  restitutionis 
omnium:  ubi  non  indicatur  acceptio  posses¬ 
sionis  regni,  quae  in  momento  fit ,  sed  man¬ 
sio  in  loco,  quselongo  tempore  durat,  et  hoc 


modo  exponit  OEcumenius.  Est  etiam  con¬ 
formior  aliis  locis,  quse  dicunt,  Christum  as¬ 
sumptum  ,  vel  elevatum  in  coelum ,  Marci 
ult.  et  Act.  I.,  etprofectum  in  coelum,  I. Pe¬ 
tri  III. 

Ad  secundam  rationem  :  nego  idem  esse, 
ascendere  in  coelum  et  sedere  ad  dexteram 
Dei ;  nam  in  Symbolo  non  debet  aliquid  re¬ 
petitum  sit  brevissimum  compendium. Quid 
autem  sit  sedere  ad  dexteram  Dei,  dicemus 
postea. 

Ad  tertiam  dico  :  non  fuisse  opus,  ut  Apo¬ 
stoli  viderent  Christum  penetrantem  omnes 
coelos;  nam  si  non  habemus  eorum  testimo¬ 
nium  de  hac  re  ,  habemus  testimonium  An¬ 
gelorum,  qui  Act.  I.,  aperte  indicarunt,  Je- 
sum  assumptum  in  coelum ,  et  eadem  forma 
descensurum  ad  judicium;  imo  convenientius 
fuit,  ut  non  viderent  finem  ascensionis  illius; 
tum  ne  putarent  esse  illusionem,  quandoqui¬ 
dem  naturaliter  non  potest  eo  pertingere  vi¬ 
sus  humanus;  tum  ut  Fides  etiam  in  ipsis 
locum  haberet  :  sicut  etiam  non  viderunt 
Christum  incarnari,  nasci,  resurgere,  imo 
nec  mori,  excepto  Joanne  ;  et  tamen  futuri 
erant  praedicatores  ,  et  testes  primi  et  prae- 
cipui  omnium  mysteriorum  Fidei  Christia¬ 
nae. 

Ad  primam  Brentii  dico  :  inde  probari 
sententiam  S.  Thomae,  videlicet,  quod  Chris¬ 
ti  corpus  supra  sit  convexum  ultimum  coe¬ 
li  ,  non  autem  quod  nusquam  sit  persona 
conspicua  Quamquam  nec  sententia  S. Tho¬ 
mae  plane  convincitur  ex  illis  locis;  respon¬ 
deri  enim  potest,  ascendisse  Christum  super 
omnes  coelos  ,  et  excelsiorem  coelis  factum, 
et  penetrasse  omnes  coelos,  quia  est  in  parte 
suprema  ultimi  coeli,  atque  ita  habet  sub  pe¬ 
dibus  summum  coelum  pro  maxima  parte. 
Imo  locus  Hebr.  IV,  favet  sententiae  Augus¬ 
tini  ;  nam  Paulus  Heb.  IV,  alludit  ad  Pon¬ 
tificem  Aqronicum,  qui  penetrabat  singulis 
annis  usque  ad  interiora  velaminis  ,  et  ipsa 
Sancta  Sanctorum  ,  sed  non  ultra  illa  pro¬ 
grediebatur.  Ita  ergo  et  Dominus  ut  coelestis 
Pontifex  penetravit  usque  ad  intimum  reces¬ 
sum  summi  coeli ,  sed  non  ultra  progressus 
est,  nec  extra  ipsum  coelum  mansit. 

Ad  secundam  dico  :  illa  esse  verba  otiosa 
Brentii,  ne  dicam  blasphema,  cum  in  jocum 
convertat  mysteria  divina.  Sed  ne  et  ipsi  joci 
noceant,  respondemus  :  Christi  corpus  non 
redigi  ad  angustias  poli  antarctici,  sed  esse 


(1)  Joan.  XIV,  2  et  seq.  —  (2)  Act.  III,  21. 


CAPUT  XIII. 


389 


in  qua  parte  voluerit ,  nec  periculum  esse 
agitationis,  cum  ccelum  empyreum  quietum 
ponatur  ab  omnibus  :  nec  illud  sit  peritu¬ 
rum  ,  licet  inferiores  coeli  sint  aliquo  modo 
immutandi.  Sed  haec  omnia  superant  modum 
intelligentiae  hujus  vitae.  Sat  est  cum  Augu¬ 
stino  lib.  ult.  Civit.  Dei  cap.  ult.  ,  scire ,  in 
coelo  habitura  corpora  gloriosa  statum  et 
motum  prout  voluerint,  sed  omnino  decen¬ 
tem. 

Ad  tertiam  dico  :  Christum  ascendisse  in 
ccelum,  ex  quo  descendit.  Porro  autem  ex 
vero  coelo  descendisse  ,  licet  metaphoricus 
fuerit  ipse  descensus;  nec  tamen  inde  sequi, 
etiam  ascensum  debere  exponi  metaphorice, 
si  descensus  fui  metaphoricus  :  nam  descen¬ 
sus  fuit  Verbi  increati  spiritualis  et  immen¬ 
si,  ascensus  fuit  carnis  corporeae  creatae,  et 
finitae. 


CAPUT  XIII. 

Refellitur  Ubiquitas,  quia  repugnat  prcesentice 
corporis  Domini  in  Eucharistia. 

\  N 

Tertio  pugnat  Ubiquitas  cum  ipso  Sacra¬ 
mento  Eucharistiae,  pro  quo  stabiliendo  est 
excogitata.  Nam  si  caro  Christi  est  ubique, 
certe  non  egemus  Eucharistia  ,  et  frustra 
imus  ad  templa,  frustra  recitamus  verba  Coe- 
nae,  frustra  paramur  ad  illam  Goenam  ,  cum 
domi  habeamus  in  pane  et  vino,  et  aliis  om¬ 
nibus  cibis  corpus  Christi. 

Lutherus  in  lib.  quod  verba  Christi  :  Hoc 
est  corpus  meum  adhuc  firma  stent,  objicit 
sibi  hoc  argumentum  his  verbis  :  «  Si  cor¬ 
pus  Christi  est  in  omnibus  locis ,  agedum 
devorabo  ,  et  helluabor  ipsum  in  omnibus 
hospitiis  ,  et  in  omnibus  scutellis  ,  poculis, 
cantharis.  »  Respondet  autem  sic  :  «  Audi 
tu  porce,  canis  fanatice,  aut  quisquis  fueris 
insulse  asine  ,  etiamsi  corpus  Christi  sit  in 
omnibus  locis  ,  non  tamen  tu  statim  ipsum 
vel  devorabis  ,  vel  helluaberis.  »  Et  infra  : 
«  Ablego  te  in  liaram  tuam  porcorum,  vel  in 
tuum  sterquilinium.  »  Summa  responsionis 
est  :  licet  sit  ubique  ,  non  tamen  posse  ubi¬ 
que  capi.  Exponit  exemplum  de  radiis  Solis, 
qui  nos  undique  attingunt ;  et  tamen  si  quis 
velit  illos  includere  in  cistam,  etsecum  ferre, 
non  poterit. 


At  haec  solutio  nihil  valet.  Nam  si  corpus 
Christi  vere  est  ubique  ;  non  potest  separari 
ab  ulla  re,  et  proinde  est  impossibile,  ut  ha¬ 
beam  panem  in  mensa,  vel  in  manu  ,  vel  in 
ore,  vel  in  stomacho,  et  non  habeam  ibidem 
corpus  Christi.  Nec  similitudo  radiorum  va¬ 
let  ,  quia  radii  non  modo  non  sunt  ubique, 
sed  nec  penetrare  possunt  corpora  non  trans- 
parentia. 

Joannes  Brentius  in  lib.  de  duab.  nat.,  et 
Ascens.  Christ.  respondet  paulo  aliter,  vel 
potius  explicat  sententianv-Lutheri.  Dicit 
enim,  corpus  Christi  ubique  esse  personati- 
ter,  sed  in  Coenaesse  etiam  definitive,  id  est, 
ex  definitione  et  decreto  Dei  per  consecra¬ 
tionem,  qui  modus  essendi  addit  solum  effi¬ 
caciam  :  nam  in  Eucharistia  sumitur  effica¬ 
citer,  ct  nusquam  alibi. 

Hcec  solutio  aperte  includit  Calvinismum  : 
nam  Brentius  cogitur  dicere  ,  nihil  sumi  in 
Coena  ,  quod  non  habeatur  extra  ccenam, 
nisi  efficaciam  corporis  Christi ;  et  proinde 
in  Coena  non  sumi  revera  corpus  Christi,  sed 
solum  quamdam  energiam  ejus.  Et  licet 
Brentius  id  non  diceret;  tamen  sequitur  evi¬ 
denter  ex  Ubiquitate.  Nam  sicut,  quia  Deus 
est  ubique,  non  potest  moveri ,  nec  per  se, 
nec  per  accidens  ;  et  ideo  nemo  comedens 
panem,  dici  potest  vere  comedere  Deum,  li¬ 
cet  in  pane  sit  Deus  :  nam  panem  vere  co¬ 
medo  ,  quia  panis  vere  transit  de  manu  ad 
os,  de  ore  ad  stomachum ;  atDeUs  non  tran¬ 
sit,  quia  simul  est  in  manu ,  in  ore,  in  sto¬ 
macho,  et  ubique  :  ita  etiam,  si  Christi  cor¬ 
pus  est  ubique,  non  potest  vere  cum  pane 
comedi ,  quia  non  potest  vere  transire  cum 
pane  de  manu  ad  os,  de  ore  ad  stomachum, 
quia  non  potest  moveri,  cum  sit  ubique ; 
ergo  solum  in  Coena  Christi  corpus  fit  prre- 
sens  et  manducatur  per  energiam,  et  non  per 
realem  sumptionem. 

Vides  ,  quomodo  Lutherani  et  Breqtiani, 
dum  Calvinistas  oppugnant ,  illis  favent,  et 
tamen  Brentius  in  suo  Testamento  execratur 
Sacramentarios,  nec  patitur  ullum  locum  eis 
in  Ecclesia  dari. 

Refellitur  Ubiquitas  testimoniis  Patrum. 

Pugnat  ultimo  Ubiquitas  cum  omnibusPa- 
tribus.  S.  Ambrosius  lib.  II  de  Fid.  cap.  4. 
«Neque  enim,  inquit, Deus  de  loco  ad  locum 
transit,  qui  ubique  semper  est :  ut  homo,  est 
qui  vadit,  ipse  qui  venit,  denique  et  alibi  di¬ 
cit:  Surgite  eamus.  In  eo  ergo  vadit  et  venit 
quod  est  commune  nobiscum.  »  Cyrillus 
Hierosolymitanus  Catech.  14.  in  fine  :  «Non 
enim,  inquit,  quia  nunc  non  adest  in  carne, 
ex  eo  putes  quod  spiritu  medio  hic  non  ad¬ 
sit,  audiens  quae  de  illo  dicuntur  ,  et  videns 
quae  tu  cogitas,  et  scrutans  renes  et  corda.» 
S.  Chrysostomus  in  illud  Jo.  III.  Filius  ho¬ 
minis ,  qui  est  in  coelo  etc.  «  Non  carnem,  in¬ 
quit,  sed  a  minori  substantia  totum  seipsurn 
denominat.  »  Rutfinus  in  Symb.  «  Ascendit 
ergo,  inquit,  ad  coelos,  non  ubi  Verbum  Deus 
ante  non  fuerat ,  quippe  qui  erat  semper  in 
coelis,  sedubiVerbum  caro  factum,  antenon 
sederat.  » 

Augustinus  tract.  78.  in  Jo.  :  «Sed  a  qui¬ 
bus,  inquit,  homo  abscedebat,  Deus  non  de¬ 
relinquebat  ,  et  idem  ipse  Christus  homo  et 
Deus.  Ergo  et  ibat  per  id  quod  homo  erat, 
et  manebat  per  id  quod  Deus  erat.  Ibat 
per  id  quod  uno  loco  erat ,  manebat  per 
id  quod  ubique  erat.»  Et  epist.  57.  ad  Dard. : 
«Non  est  autem  consequens,  inquit,  ut  quod 
in  Deo  est,  ita  sit  ubique  ut  Deus  :  nam  et 
de  nobis  veracissima  Scriptura  dicit ,  quod 
in  illo  vivimus,  movemur,  et  sumus;  nec  ta¬ 
men  sicut  ille  ubique  sumus,  sed  aliter  homo 
ille  in  Deo  ,  quoniam  aliter  et  Deus  ille  in 
homine,  proprio  quodam  ac  singulari  modo. 
Una  enim  persona  Deus  et  homo  est ,  et 
utrumque  est  unus  Christus  Jesus ,  ubique 
per  id  quod  Deus  est,  in  ccelo  autem  per  id 
quod  homo.  » 

Cyrillus  Alexandrinus  lib.  XI.  in  Jo.  cap. 
21.  «  Putabant,  inquit  .,  discipuli  absentiam 
Christi,  ut  hominis  dico  (Deus  enim  ubique 
adest),  multorum  eis  incommodorum  cau¬ 
sam  futuram,  cum  non  adesset,  qui  eos  pos¬ 
set  ab  omnibus  malis  eruere  ,  sed  oportebat 
non  solum  in  carnem  Christi ,  verum  etiam 


in  Deitatem  respicere  ,  quee  quamvis  oculis 
non  cernatur,  adest  tamen  semper  summa 
cum  potestate,  nec  quidquam  est  quod  pro- 
hioere  possit,  qui  omnia  repleat,  et  quo  ve¬ 
lit  peragat.  Non  enim  loco  autdimensionibus 
circumscriptibilis  natura  divina  est.  Quare 
cum  Deus  et  homo  Christus  vere  sit ,  opor¬ 
tuit  eos  intellexisse,  ineffabili  Deitatis  potes¬ 
tate  una  cum  eis  semper  futurum  ,  etiamsi 
carne  abesset.  » 

Theodoretus  Dial.  2.  «Igitur,  inquit,  cor¬ 
pus  Dominicum  surrexit  quidem  a  corruptio¬ 
ne  et  interitu  alienum  ,  et  impatibile,  et  im¬ 
mortale  ,  et  divina  gloria  glorificatum,  et  a 
coelestibus  adoratur  potestatibus  :  corpus 
tamen  est ,  et  habet  quam  prius  habuit  cir¬ 
cumscriptionem.  »  Et  Dial.  3.  «  Atqui  post 
resurrectionem ,  inquit ,  visum  est  circum¬ 
scriptum,  et  habens  manus  ,  et  pedes,  et 
alias  corporis  partes,  et  tangi  poterat,  et  sub 
aspectum  cadebat,  vulneraqae  et  cicatrices 
habebat  sicut  ante  resurrectionem.  Duorum 
ergo  alterum  dicere  necesse  est,  vel  divinae 
etiam  naturae  has  partes  esse  tributas  ,  si¬ 
quidem  corpus  in  divinitatis  naturam  con¬ 
versum  has  partes  habuit ,  vel  fateri  corpus 
mansisse  in  suae  naturae  finibus.  » 

Leo  serm.  2.  de  Ascens.  :  «  Ineffabili,  in¬ 
quit,  modo  per  Ascensionem  coepit  esse  di¬ 
vinitate  praesentior,  qui  factus  est  humani¬ 
tate  longinquior.  »  Gregorius  hom.  29.  quae 
est  de  Ascens. :  «Illo  revertebatur,  inquit,  ubi 
erat,  et  inde  redibat,  ubi  remanebat ,  quia 
cum  per  humanitatem  ascenderet  in  coelum, 
per  Divinitatem  suam  et  terram  pariter  conti¬ 
nebat,  et  coelum.  »  Vigilius  lib.  I.  cont. Eu- 
tych.  :  «  Sed  et  nobiscum  est,  inquit,  et  non 
est  nobiscum,  quia  quos  reliquit,  et  a  quibus 
discessit  humanitate  sua,  non  reliquit,  neque 
deseruit  divinitate  sua.  Per  formam  enim  , 
servi,  quam  abstulit  a  nobis  in  coelum  ,  ab¬ 
sens  est  nobis,  per  formam  Ddi,  quse  non  re¬ 
cedit  a  nobis  in  terris,  praesens  est  nobis.  Et 
lib.  IV  :  Deinde,  inquit,  si  Verbi,  et  carnis  una 
natura  est,  quomodo  cum  Verbum  ubique 
sit,  non  ubique  inveniatur  et  caro?  namque 
quando  in  terra  fuit,  non  erat  utique  in  coe¬ 
lo  ,  et  nunc  quia  in  ccelo  est,  non  est  utique 
in  terra. 

Fulgentius  lib.  II.  adTrasimund.  cap.  17  : 
«Unus,  inquit,  idemque  secundum  huma¬ 
nam  substantiam  absens  coelo  cum  esset  in 
.terra ,  et  derelinquens  terram  cum  ascen¬ 
disset  in  coelum  ,  secundum  divinam  vero 
immensamque  substantiam  ,  nec  coelum  di- 

mittens  cum  de  coelo  descendit,  nec  terram 
deserens  cum  ad  coelum  ascendit. » 

Ad  haec  testimonia  respondet  Kemnitius 
lib.  de  duab.  nat.  cap.  30.  et  multa  dicit. 
Primo  ,  Veteres  loqui  contra  Manichaeos  et 
Eutychianos,  qui  Christi  humanitatem  vole¬ 
bant  conversam  esse  in  immensam,  et  illo- 
calem  divinitatem.  Secundo,  voluisse  Patres 
dicere  ,  Christi  humanitatem  non  esse  ubi¬ 
que  secundum  naturales  suas  proprietates. 
Tertio  ,  Patres  velle  ,  Christi  humanitatem 
secundum  visibilem  formam  non  esse  ubi¬ 
que  diffusam,  nec  localiter,  circumscriptive, 
et  sensibiliter  nunc  esse  in  terris. 

At  levia  sunt  haec  omnia.  Nam  quod  ad 
primam  solutionem  attinet  :  verum  quidem 
est,  Patres  loqui  contra  Eutychianos,  sed  eos 
hoc  argumento  refellunt,  quia  cum  Christi 
caro  non  sit  ubique  sicut  divinitas;  necessa¬ 
rio  distinctae  naturae  esse  debent  :  qui  ergo 
negant  Patrum  fundamentum  ,  atque  asse¬ 
runt,  Christi  carnem  esse  ubique;  aperte 
Patribus  repugnant ,  et  proinde  a  Patribus 
refelluntur. 

Secunda  item  solutio  nimis  est  debilis. 
Nam  Patres  non  disputant  de  proprietatibus 
naturalibus  carnis ,  sed  simpliciter  negant, 
illam  esse  ubique.  Imo  Augustinus  in  epist. 
ad  Dard.  ex  professo  tractat  de  eo ,  quod 
convenit  car^inonex  se,  sed  ex  unione  cum 
Verbo,  et  clarissime  affirmat ,  non  esse  con¬ 
sequens,  ut  si  Verbum  est  ubique,  etiam  ca¬ 
ro  illi  unita  ubique  sit. 

Tertia  quoque  solutio  non  est  solida  :  tum 
quia  nemo  poterat  dubitare,  an  Christi  caro 
visibiliter  ubique  esset  diffusa ,  tum  quia 
etiam  Patres  non  opponunt  carnem  visibi¬ 
lem  carni  invisibili ,  sed  carnem  Deitati,  et 
dicunt,  Christum  secundum  Deitatem  ubi¬ 
que  esse,  secundum  carnem  non  ubique. 


CAPUT  XV. 

Solvitur  argumentum  haereticorum . 

Sed  jam  solvenda  sunt  argumenta  adver¬ 
sariorum,  quae  partim  a  Scripturis,  partim  a 
testimoniis  Patrum,  et  Scholasticorum  depro¬ 
muntur. 


Primum  argumentum  et  praecipuum  su¬ 
munt  ex  dextera  Dei :  nam  Christus  ut  homo 
exaltatus  est  ad  dexteram  Dei  Patris  Matth. 
XXVI.  Act.  II.  Ephes.  I.  Coloss.  III.  I  Pet. 
III.  Heb.  I  et  alibi  ;  at  dextera  Dei  est  ubi¬ 
que,  non  enim  est  dextera  corporalis  ,  quae 
certo  in  loco  statui  possit;  igitur  Christus 
ut  homo  non  est  in  certo  aliquo  loco  ,  sed 
ubique. 

Respondeo,  et  dico  tria.  Primo,  si  esse  in 
dextera  Dei  accipiatur  crasso  modo  ,  ut  ac¬ 
cipit  Lutherus  in  lib. ,  quod  verba  Domini 
Hoc  est  corpus  meum  adhuc  firma  stent ,  ubi 
probat  Christi  carnem  esse  ubique,  quia  est 
in  dextera  Dei,  et  non  in  minimo  digito,  aut 
ungue  illius  dexterae  :  dico,  consequentiam 
nullam  esse.  Nam  etiam  dicuntur  esse  ani¬ 
mae  justorum  in  manu  Dei(  1) ;  et  sine  dubio  non 
sunt  in  extremo  digito, aut  ungue  illius  manus, 
sed  in  tota  manu.  Et  pari  ratione  manus  Dei 
est  ubique  ,  et  tamen  non  propterea  animae 
justorum  sunt  ubique  :  cujus  ratio  est,  quia 
manus  Domini  non  est  ubique  per  extensio¬ 
nem,  quasi  partem  habeat  hic ,  et  partem 
ibi,  sed  tota  est  hic,  et  tota  ibi. 

Secundo  dico  :  per  dexteram  Dei  a  multis 
intelligi  beatitudinem  aeternam  ,  non  autem 
majestatem,  aut  potentiam  divinam.  Ita  ex¬ 
plicat  Hieronymus  in  cap.  I.  ad  Ephes.  et 
Augustinus  lib,  de  Fid.  et  Svmb.  cap.  7.  et 
lib.  de  agon.  Christ.  cap.  26.  qui  non  solum 
Christum  vult  sedere  a  dextrisDei,  sed  etiam 
omnes  electos  sessuros  a  dextris  Dei,  jux¬ 
ta  illud  Ephes.  II.  Consedere  nos  fecit  in  cae¬ 
lestibus  in  Christo  (2).  Et  Matth.  XXV.  dicun¬ 
tur  oves  futurae  a  dextris. 

Et  potest  confirmari  haec  sententia  ex  eo, 
quod  apud  antiquos  sedere  a  dextris  cral 
minus  honorificum,  quam  sedere  a  sinistris, 
ut  observat  et  probat  multis  testimoniis  An¬ 
tonius  Nebrissensis  in  explicatione  quinqua¬ 
ginta  locorum  Scripturae.  Unde  etiam  in  si¬ 
gillis  plumbeis  Pontificum,  et  in  multis  anti¬ 
quis  picturis  Petrus  ponitur  a  sinistris,  cum  ta¬ 
men  constet,  Petro  semper  delatum  primum 
locum  fuisse. 

Si  igitur  Christus  ut  minor  et  inferior  a 
dextris  sedet;  non  ergo  illa  sessio  debet  re¬ 
ferri  ad  majestatem  divinam  ,  in  qua  Filius 
Patri  est  aequalis,  sed  ad  humanam  gloriam 
et  beatitudinem ,  quae  convenit  Christo  ut 
minor  est  Patre  :  et  secundum  hanc  exposi¬ 
tionem  argumentum  hmreticorum  nihil  va- 


(1)  Sap.  III.  1.  —  (2)  Eph.  II,  6. 

let.  Nam  esse  hoc  modo  a  dextris  Dei ,  non 
requirit  ubiquitatem  ,  sed  solam  beatitudi- 
nem,  quam  liabere  potest  etiam  qui  in  mini¬ 
mo  angulo  Mundi  tantum  heeret. 

Tertio  dico  :  probabilius  esse,  per  dexte¬ 
ram  Dei,  ad  quam  Christus  sedet ,  intelligi 
debere  gloriam  ,  potentiam,  et  majestatem 
divinam,  ita  ut  sensus  sit  illius  articuli, Chri¬ 
stus  sedet  a  dextris  Patris,  id  est  pari  poten¬ 
tia,  et  honore  regnat,  judicat,  et  gubernat 
omnia  cum  ipso  Patre ;  ita  ut  dextera  suma¬ 
tur  simpliciter  pro  latere,  id  est,  pro  loco  ce- 
quali,  non  superiore,  vel  inferiore  :  nam  in 
Psal.  CIX.  sicut  dicitur  Filius  a  dextris  Filii: 

•  Dominus  a  dextris  tuis  confregit  in  die  irce  suce 
Reges{  1).  Ex  quo  patet,  dexteram  significare 
aequalitatem. 

Praeterea  ita  exponunt  fere  omnes  Patres. 
Athanasius  Serm.  2.  cont.  Arian.  Basibus 
lib.  de  Spir.  S.  cap.  G.  Cyrillus  Hierosoly¬ 
mitanus  Catech.  14.  Cyrillus  Alexandrinus 
lib.  XII,  thes.  cap.  7.  Damascenus  lib.  IV, 
cap.  2.  Leo  Serm.  1  et  2.  de  Ascens.  Deni¬ 
que  Chrysostomus,  Theodoretus,  Theophy- 
lactus,  OEcumenius  in  cap.  1.  ad  Heb.  et  1. 
ad  Ephes.  Ambrosius  lib.  II  de  Fid.  cap.  4. 
et  in  cap.  1.  ad  Ephes  et  alii. 

Deinde  idem  indicant  ipse  Scripturae.  Nam 
Matth.  XXII.  Christus  attulit  locum  Psalm. 
CIX.  Dixit  Dominus  Domino  meo ,  sede  a  dex¬ 
tris  meis  (2)  ad  probandam  divinitatem  suam, 
et  cum  Patre  veram  aequalitatem.  Et  hoc 
ipsum  testimonii  m  Psalmi  a  Paulo  affertur 
ad  probandam  Christi  divinitatem,  cum  ait 
Ilebr.  I.  Sedet  ad  dexteram  majestatis  in  excel¬ 
sis ,  tanto  melior  Angelis  effectus,  quanto  diffe¬ 
rentius  'prce  illis  nomen  hcereditavit  :  cui  enim 
Angelorum  dixit  aliquando  ,  sede  a  dextris 
meis  (3). 

Nec.  etiam  convincit  contra  hanc  senten¬ 
tiam  illud  quod  affert  Augustinus  ex  cap.  II 
ad  Ephes.  Consedere  nos  fecit  ^tc.  Non  enim 
sensus  est,  omnes  nos  esse  sessuros  ad  dex¬ 
teram  Dei  in  propriis  personis,  sed  in  Chri¬ 
sto,  ut  Paulus  dicit :  quia  enim  ejusdem  spe¬ 
ciei,  et  naturae  sumus  cum  illo  homine,  qui 
est  in  dextera  Dei,  omnes  dicimur  per  illum 
sedisse  in  dextera  Dei;  alioqui  enim  tota 
Scriptura  tribuit  Christo  soli  sedere  ad  dex¬ 
teram  Patris. 

Et  secundum  hanc  expositionem  argumen¬ 
tum  haereticorum  aliquid  videtur  valere.  Nam 


ista  sessio  ad  dexteram  Patris  ,  quae  signifi¬ 
cat  potentiam  et  majestatem,  data  est  huma¬ 
nitati  Christi,  utpatetAct.il  :  Dextera  igitur 
Dei  exaltatus  etc .  Ephes.  I. :  Constituens  ad  dex¬ 
teram  suam  (4).  Non  enim  convenit  Deitati 
exaltari,  et  constitui  ad  dexteram.  Ruffinus 
etiam  explicat.  Symb.  dicit  id  datum  huma¬ 
nitati,  ut  eveheretur  ad  dexteram  Dei,  et  B. 
Leo  Serm.  1  et  2.  de  Ascens.  Ghr.  dicit,  ip¬ 
sam  humanitatem  evectam  esse  ad  thronum 
Patris,  et  ad  consortium  gloriae  ipsius. Theo- 
deretus  quoque  in  Psnl.  CIX  et  in  I  cap.  ad 
Hebr  dicit,  illud  Sede  a  dextris  meis  dictum 
esse  humanitati  :  nam  Verbum  non  egebat 
Patris  jussione  ad  sedendum. 

Quae  cum  ita  sint,  videtur  jam  negari  non 
posse,  quin  ipsa  humanitas  sit  praedita  ma¬ 
jestate  divina,  et  proinde  sit  etiam  ubique. 
Respondeo  :  datam  esse  humanitati  istam 
sessionem,  sed  datam  nqn  ipsi  in  se,  sed  in 
supposito;  non  enim  factum  est,  ut  humani¬ 
tas  in  seipsa  sedeat  ad  dexteram  Dei,  sed  ut 
sit  humanitas  illius  personae ,  quae  sedet 
ad  dexteram  Dei  :  sicut  non  factum  est  per 
Incarnationem,  ut  humanitas  sit  Deus  ,  sed 
ut  sit  humanitas  Dei;  et  proinde  in  concreto 
dici  possit,  iste  homo  est  Deus ,  et  sedet  ad 
ad  dexteram  Patris,  et  apposita  est  similitu¬ 
do  de  purpura  Regis.  Cum  enim  Rex  induit 
purpuram,  et  sedet  in  solio  suo,  evehit  pur¬ 
puram  ad  illud  solium,  non  sic,  ut  purpura  di¬ 
catur  sedere  aut  regnare,  sed  ut  dicatur  ves¬ 
tis  sedentis  aut  regnantis,  et  etiam  ut  dicatur 
purpuratus  Rex  sedere  aut  regnare.  Tametsi 
autem  hoc  factum  sit  in  ipsa  Incarnatione, 
tamen  dicitur  Christus  sedisse  a  dextris  Dei 
post  ascensionem,  quia  tunc  primum  pcrfec 
te  innotuit  gloria,  et  majestas  hujus  hominis, 
ut  dicitur  Philipp.  II. 

Quod  autem  res  ita  se  habeat,  facile  pro¬ 
bari  potest.  Siquidem  per  dexteram  secun¬ 
dum  hanc  explicationem  intelligitur  aequa¬ 
litas  honoris,  et  potestatis  :  humanitas  autem 
nec  est,  nec  esse  potest  aequalis  Deo.  Nam 
cum  Dominus  Jo.  XIV.  dicit  Pater  major  me 
est  (3),  sine  dubio  intelligit  ratione  humani¬ 
tatis  :  et  I.  Cor.  X  V.  Apostolus  scribit,  etiam 
post  diem  judicii  fore  Filium  subjectum  ei, 
Qui  subjecit  ei  omnia  (6) ;  quae  etiam  subjectio 
non  potest,  ut  supra  docuimus,  recte  intel¬ 
ligi,  nisi  ratione  humanitatis. 

Denique  si  humanitas  est  creatura,  nonne 


(1)  Psal.  CIX,  6.  —  (2)  Psal.  CIX,  1.  —  (3)  Hebr.  I,  3  et  4.  —  (4)  Act.  II,  33;  Eph.  I,  20.  — 
(5)  .Joan.  XIV,  28.  —  (6)  I.  Cor.  XV,  27. 

contradictionem  involvit,  ut  sit,  vel  esse  di¬ 
catur  aequalis  Creatori?  Sed  respondent  : 
humanitatem  Christi  non  esse  aequalem  om¬ 
nino  Deo,  et  tamen  sedere  a  dextris  ejus  : 
nam  habet  quidem  ipsam  potentiam  et  ma¬ 
jestatem  Dei,  quod  est  sedere  ad  dexteram 
Dei,  et  tamen  quia  id  non  habet  a  seipsa, 
sicut  habet  Deus,  sed  habet  a  Deo  ;  prop- 
terea  non  potest  omnibus  modis  aequari 
Deo. 

At  hoc  non  difficulter  refellitur.  Nam  ha¬ 
bere  ab  alio,  non  facit  inaequalitatem  :  nam 
Filius  Dei  habet  a  Patre  omnia,  et  tamen 
est  illi  vere  et  proprie  aequalis.  Respondent : 
Filium  habere  naturaliter,  humanitatem  ha¬ 
bere  per  gratiam.  Contra.  Nam  habere 
per  gratiam ,  non  est  habere  illam  ipsam 
majestatem,  sed  quamdam  ejus  participatio¬ 
nem,  quae  non  sufficit  ad  constituendam 
sessionem,  de  qua  loquimur. 

Denique,  vel  est  humanitas  vere  aequalis 
Deo,  vel  non  est  :  si  est ;  ergo  falsum  est  il¬ 
lud  Pater  major  me  est ,  et  illud  Filius  sub¬ 
jectus  erit  ei ,  qui  subjecit  sibi  omnia  :  si  non 
est ;  igitur  non  sedet  Christi  humanitas  a 
dextris  Dei  hoc  tertio  modo,  sed  solum  se¬ 
cundo  modo  ;  ex  quo  non  colligitur  ubiqui- 
tas,  ut  paulo  ante  demonstravimus. 


caput  xvi. 

Solvuntur  aliae  objectiones  ex  Verbo  Dei 
petitce 

Secundum  argumentum  sumunt  ex  duo¬ 
bus  locis.  Nam  in  epist.  ad  Philip,  cap.  II. 
legimus,  Christum  esse  in  gloria  Dei  Patris. 
Quid  sit  autem  gloria  Dei  Patris  describitur 
Isai  XL.  ubi  dicitur  de  Deo  :  Quis  aquas  pu¬ 
gillo  mensus  est  et  ccelos  palmo  ponderavit  ? 
II.  Paralip.  II  :  Ccelum ,  et  caeli  caelorum  eum 
capere  nequeunt.  Et  Hierem.  XXIII  :  Ccelum 
et  terram  ego  impleo  (i).  Igitur  Jesus  Christus 
terram  pugillo  continet,  et  coelum  palmo  me¬ 
titur,  et  ccelum  ac  terram  implet,  id  autem 
est  esse  ubique. 

Respondeo  ut  supra  :  datam  esse  gloriam 
Dei  Patris  humanitati  Christi,  non  in  ipsa, 


sed  in  supposito,  id  est,  per  gratiam  unionis 
accepisse  Christi  humanitatem,  ut  esset  na¬ 
tura  Filii  Dei ;  et  proinde  illum  hominem 
Christum  esse  in  gloria  Patris,  et  terram 
pugillo  continere,  et  coelum  ac  terram  im¬ 
plere. 

Tertium  argumentum  Matth.  XI.  Omnia 
mihi  tradita  sunt  a  Patre  meo.  Et  Matth.  ult. : 
Data  est  mihi  omnis  potestas  in  ccelo,  et  in 
terra  (2).  Quo  loco  omnis  potestas  notat  om¬ 
nipotentiam  in  coelo,  et  in  terra  omnipree- 
sentiam ;  proinde  Christus  vere  praesens 
omnia  gubernat. 

Addunt  Rrentius  et  Kemnitius  illud  Psal. 
VIII :  Omnia  subjecisti  sub  pedibus  ejus.  Et  illud 
Jo.  XIII  :  Omnia  dedit  ei  Pater  in  manus  (3)*. 
inde  vero  acute  concludunt;  ergo  Christus 
ut  homo,  pedibus  et  manibus  omnia  contin¬ 
git.  Ac  ne  forte  respondeatur  :  omnipoten¬ 
tiam  et  omnipreesentiam  ut  res  infinitas  non 
posse  communicari  creaturee  finitae  ;  addunt 
secundo,  Christo  datam  esse  potestatem  in 
terra  dimittendi  peccata,  Matth.  IX,  quae 
tamen  est  infinita  potestas  :  nam  quis  potest 
dimittere  peccata  nisi  solus  Deus? 

Respondeo  :  priora  duo  loca  posse  intelli- 
gi  dupliciter;  primo,  de  potentia 'divina 
quam  accepit  Filius  Dei  a  Patre  per  aeter¬ 
nam  generationem ;  et  tunc  non  sunt  haec 
loca  ad  propositum.  Secundo,  de  potentia 
divina  quam  accepit  natura  humana  per 
unionem  hypostaticam,  et  tunc  eadem  est 
responsio ,  quae-  ad  superiora  argumenta. 
Tertio,  potest  locus  posterior  intelligi  de 
potentia  collata  Christi  humanitati  in  omnes 
creaturas,  quae  tamen  nec  est  absolute  om¬ 
nipotentia,  nec  requirit  omnipreesentiam. 
Nam  solum  illis  verbis  significatur,  omnibus 
creaturis  Christi  humanitatem  preeesse,  et 
jus  habere  in  omnes  ;  ex  quo  non  sequitur, 
quod  possit  quidquid  Deus  potest,  vel  quod 
sit  ubique  :  cur  enim  non  possit  jus  habere 
in  rem  absentem?  nonne  apud  homines  id 
ordinarie  cernimus,  ut  Rex  in  universum 
suum  regnum  jus  habeat ;  et  tamen  non  oc¬ 
cupet  praesentia  sua,  nisi  exiguum  angulum 
domus,  vel  cubiculi  unius  ? 

Ad  primam  confirmationem  respondeo  : 
miram  esse  istorum  perversitatem,  et  impu¬ 
dentiam,  qui  tropos  inveniunt,  ubi  minime 
oportet,  et  ubi  oportet  nolunt  admittere  : 
quid  enim  notius  et  usitatius,  quam  perma- 


(1)  Isai.  XL,  12;  II.  Paralip.  II,  6;  Jerera.  XXIII,  24.  —  (2)  Matth.  XI,  27;  Ibid.  XXVIII,  18  — 
3)  Psal.  VIII,  8.  Joan ;  XIII,  9. 

nus  intelligere  potestatem  ?  Quid  enim  aliud 
significat  illud  Psal.  XGIV.  In  manu  ejus  sunt 
omnes  fines  terree ?  Et  illud  Jo.  X.  Et  non  ra¬ 
piet  eas  quisquam  de  manu  mea  { I)?  Quid 
item  notius,  et  usitatius,  quam  describere 
per  subjectionem  sub  pedibus  attributionem 
dominii?  Adde,  quod  verba  Psal.  VIII,  etiam 
si  intelligantur  praecipue  de  Christo  ;  tamen 
possunt  intelligi  etiam  de  prima  creatione 
hominis,  quae  describitur  in  Genesi,  et  ta¬ 
men  constat,  non  tetigisse  Adamum  pedibus 
totum  Mundum,  licet  de  ipso  dictum  sit  Om¬ 
nia  subjecisti  sub  pedibus  ejus  (2) ;  nisi  forte 
ad  fabulas  Judaicas  convertamur.  Scribit 
enim  R.  Salomon  in  cap.  IV  Deuter.,  Ada¬ 
mum  tantae  proceritatis  fuisse,  ut  capite  coe¬ 
lum  attingeret. 

Ad  alteram  confirmationem  respondeo  : 
si  ea  concluderet  aliquid,  posse  inde  colligi, 
etiam  caeteros  homines  esse  ubique.  Nam 
Jo.  XX,  Christus  dedit  potestatem  discipulis 
remittendi  peccata  ;  ac  proinde,  si  qui  potest 
remittere  peccata  quovis  modo,  is  potest 
esse  ubique,  certe  Apostoli  eorumque  suc¬ 
cessores  ubique  esse  potuissent.  Dico  igitur  : 
remittere  peccata  propria  auctoritate  esse 
infinitae  virtutis  ;  remittere  autem  ut  instru¬ 
mentum  alterius  non  requirere  infinitam 
virtutem,  ut  notum  est.  Jam  ergo  Christus 
ut  Deus  remittebat  peccata  propria  auctori¬ 
tate  ;  idem  vero  ut  homo  remittebat  ut  in¬ 
strumentum  divinitatis. 

Quartum  argumentum  XVIII  :  Obi  sunt 
duo  vel  tres  congregati  in  nomine  meo ,  ibi 
sum  in  medio  eorum.  Et  Matth.  XXVIII  :  Ego 
vobiscum  sum  usque  ad  consummationem  secu- 
li  (3).  Respondeo  :  haec  dici  de  Christo,  qua¬ 
tenus  adest  suis  per  gratiam  et  auxilium,  ad 
quod  non  requiritur  praesentia  corporalis,  ut 
patet.  Nam  hoc  modo,  quo  Christus  adest 
congregatis  in  nomine  suo,  certe  non  adest 
congregatis  in  nomine  alienorum  Deorum  : 
quare  ex  his  locis  non  modo  non  colligitur; 
eum  esse  ubique,  sed  colligitur,  non  esse 
ubique. 

Quintum  argumentum  Jo.  V.  Filius  quos 
vult  vivificat.  Item  :  Neque  Pater  judicat 
quemquam,  sed  omne  judicium  dedit  Filio ,  ut 
omnes  honorificent  Filium ,  sicut  honorificant 
Patrem  (4).  Ex  his  enim  habemus,  Christo 
collata  esse  tria  divina  idiomata,  nimirum, 
potestatem  judicandi,  virtutem  vivificandi ; 


et  majestatem  summo  honore  dignam.  Ea¬ 
dem  autem  ratio  est  de  omnibus  ahis  idio- 
matibus  ;  ergo  omnia  alia  sunt  ei  tributa  ;  ac 
proinde  omnipotentia,  et  omnipreesentia.  Et 
ne  respondeatur  :  hsec  data  esse  Filio  ut 
Deus  est ;  additur  ibidem  :  Potestatem  dedit 
ei  judicium  facere ,  quia  Filius  hominis  est  (5), 
Et  confirmat  Brentius  ex  Cyrillo  lib.  de  In- 
carn.  cap.  7  et  28.  ubi  dicit,  Verbum  com¬ 
municasse  carni  suae  majestatis  operationes  : 
et  similia  habet  Leo  epist.  83.  ad  Monach. 
Paleest. 

Respondeo  :  tribus  modis  eum  locum  posse 
intelligi.  Primo,  ut  omnia  qum  hic  dicuntur 
data  Christo  a  Patre,  intelligantur  data  ipsi 
Verbo  per  aeternam  generationem.  Sic  enim 
intelligit  Chrysostomus  in  hunc  locum,  qui 
illud  Quia  Filius  hominis  est  dicit  debere  con¬ 
jungi  cum  sequentibus,  non  cum  praeceden¬ 
tibus,  ita  ut  non  sic  legamus  :  Dedit  ei  judi¬ 
cium  facere ,  quia  Filius  hominis  est ;  sed  sic  :• 
Quia  Filius  hominis  est ,  nolite  mirari  hoc ,  id 
est,  nolite  mirari,  si  ego  cum  sim  Filius  ho¬ 
minis,  tamen  dixerim  me  habere  potestatem 
vivificandi,  et  judicandi,  et  debere  honorari 
ut  Patrem,  nam  non  sum  Filius  hominis 
tantum,  sed  etiam  Filius  Dei. 

Secundo,  potest  intelligi  ea  ratione,  ut  il¬ 
la  omnia  significentur  data  humanitati,  non 
in  se,  sed  in  supposito,  idque  per  gratiam 
unionis,  ut  supra  diximus  de  sessione  a  dex¬ 
tris  :  ita  videntur  accepisse  Augustinus  et 
Cyrillus.  Ex  quorum  explicatione  non  sequi¬ 
tur,  Christi  humanitatem  habere  in  se  for- 
maliter  divina  attributa,  sed  solum  esse 
naturam  ejus  suppositi  quod  illa  attributa 
habet.  • 

Tertio,  potest  intelligi.  in  eo  sensu,  ut  aga¬ 
tur  de  potestate  judicandi,  non  quomodo¬ 
cumque,  sed  exterius  et  sensibiliter  :  quse 
quidem  potestas  data  Christo  est,  quia  Filius 
hominis  est.  Nam  quia  judex  hominum  in 
exteriori  judicio  debet  videri  a  judicandis  ; 
ideo  non  Deus  Pater,  qui  est  invisibilis,  ju¬ 
dicabit,  sed  judicium  dabit  Filio,  qui  prop¬ 
ter  carnem  assumptam  factus  est  visibilis. 

Ad  confirmationem  dico  :  Leonem,  etGy- 
rillum  in  illis  locis  explicare  communicatio¬ 
nem  idiomatum  eo  modo,  quo  nos  supra  ex¬ 
posuimus,  ita  ut  sit  realis  respectu  suppositi, 
verbalis  autem  respectu  naturarum. 

Nam  ibidem  docent  Leo  et  Cyrillus.,  hanc 

(3)  Matth.  XVIII.  2:  XXVIII.  20.  — 


(1)  Psal.  XC1V,  4;  Joan.  X,  28.1.  —  (2)  Psal.  VIII.  8.  — 
(4)  Joan.  V,  21  et  seq.  —  (5)  Joan.  V.  27. 

communicationem  esse  mutuam,  ita  ut  etiam 
natura  humana  communicaverit  Verbo  suas 
passiones,  et  tamen  ibidem  asserunt,  Verbi 
divini  naturam  esse  omnino  impassibilem. 

Sextum  argumentum  Coi.  Jl  :  In  Christo 
habitat  omnis  plenitudo  Divinitatis  corporaliter . 
Item  :  In  ipso  sunt  omnes  thesauri  sapientiae  et 
scientiae  absconditi  (1),  at  si  communicata  est 
humanitati  Christi  omnis  plenitudo  Divinita¬ 
tis,  certe  etiam  omnipotentia,  et  omniprae- 
sentia. 

Respondeo  :  aliud  esse  communicari  hu¬ 
manitati  Divinitatis  plenitudinem,  et  thesau¬ 
ros  sapientiae,  quod  Paulus  non  dixit  :  aliud 
inhabitare  divinitatem,  et  latere  thesauros 
scientiae  in  Christi  humanitate,  quod  Paulus 
dixit.  Nam  illud  primum  significaret,  Christi 
humanitatem  esse  Deum,  quod  non  signifi¬ 
cat  hoc  secundum  :  sicut  non  quia  aliquis  in 
domo  habitat,  ideo  dicitur  domus  esse  homo, 
aut  habere  formaliter  attributa  hominis  ;  so¬ 
lum  ergo  Paulus  voluit  dicere,  in  Christi 
humanitate  habitare  divinitatem  corporaliter, 
id  est,  non  umbratice,  ut  in  Angelis  et  Pro¬ 
phetis,  qui  gerebant  Dei  personam,  sed  vere, 
ita  ut  ille  homo  vere  fuerit  Deus,  et  illa  huma¬ 
nitas,  Dei  fuerit  humanitas. 

Septimum  argumentum  cap.  IVad  Eph.  :As- 
cendit  supra  omnes  caelos  ut  impleret  omnia  (2)  : 
quod  exponit  QEcumenius  hoc  modo,  quia 
antea  Divinitate  omnia  repleverat,  descen¬ 
dit,  et  ascendit,  ut  etiam  carne  omnia  re¬ 
pleret  :  ubi  videtur  velle,  Christum  ad  eum 
modum  replevisse  omnia  corporali  praesen¬ 
tia,  quemadmodum  antea  omnia  repleverat 
majestate  Divinitatis.  Item  Theophylactus 
ibidem  dicit,  non  fuisse  impedimento  Chri¬ 
sto  descensum  ad  ascensum,  quia  nimirum 
simul  poterat  ubique  esse. 

Respondeo  :  primo  illud  Ut  impleret  omnia 
posse  intelligi  de  adimpletione  vaticiniorum. 
Nam  fuerat  praedicta  a  Prophetis  tam  des¬ 
censio  quam  ascensio  :  et  quamvis  hanc  ex¬ 
plicationem  irrideant  adversarii ;  tamen  ad¬ 
huc  eam  non  confutarunt.  Secundo  dico  : 
posse  intelligi  de  impletione  locorum  sed 
per  effectus  suos ;  voluit  enim  Christus  omnia 
replere  gloria  sua,  et  in  omnibus  operari 
mirabilia.  Tertio,  potest  intelligi  de  reple¬ 
tione  locorum  successiva,  accipiendo  per 
loca,  genera  locorum,  sicut  dicitur  aliquis 
fuisse  in  tota  Europa,  quia  fuit  in  omnibus 
provinciis  Europae,  etsi  non  fuerit  in  omni¬ 


bus  oppidis,  vel  domibus  Europse.  Ita  enim 
Christus  fuerat  in  terra,  ambulaverat  super 
mare,  fuerat  in  aere,  in  cruce,  fuerat  sub 
terra,  in  inferno  ;  debuit  ergo  ascendere  in 
coelum,  ut  omnia  loca  praesentia  sua  illustra¬ 
ret  et  repleret. 

Imo  hic  idem  locus  manifeste  docet, 
Christum  non  replevisse  omni  i  praesentia 
carnis  suae  ;  nam  descendere,  et  postea  as¬ 
cendere  repugnat  repletioni  :  debuisset  po¬ 
tius  diffundere  se,  quam  descendere  et  qs- 
cendere,  si  omnia  simul  replere  volebat; 
imo  nec  fuit  opus  descendere,  vel  ascende¬ 
re,  vel  etiam  diffundere  se_,  si  ubique  semper 
fuit. 

Nec  QEcumenius  et  Theophylactus  contra¬ 
rium  docent.  Nam  QEcumenius  solum  ait  : 
«  Christi  carnem  replevisse  omnia.  »  Quod 
intelligitur  eo  modo  quo  poterat,  id  est,  non 
simul,  sed  successive  obeundo  omnia  loca. 
Et  Theophylactus  non  dixit,  Christi  descen¬ 
sum  non  impedivisse  quo  minus  simul  as¬ 
cenderet,  sed  non  impedivisse  quo  minus  as¬ 
cenderet,  nimirum  postea.  Hortatur  enim 
Theophylactus  ad  humilitatem,  et  ostendit, 
quod  quo  magis  hic  sese  aliquis  dejiciet,  eo 
magis  exaltabitur,  sicut  in  Christo  factum 
est.  Itaque  perperam  hi  duo  auctores  alle¬ 
gantur  ab  auctoribus  Goncordise. 


CAPOT  XVII. 

Solvitur  argumentum  ex  ipsa  Incarnatione 
ductum. 

0<ftavum  argumentum.  Per  Incarnationem 
id  factum  est,  ut  esset  una  persona  Deus  et 
homo  :  persona  autem  est  individua  substan¬ 
tia;  ergo  non  potest  una  pars  personee  ab 
altera  ullo  modo  divelli ;  ergo  ubicumque 
est  una,  ibi  est  altera.  Confirmatur  primo  ex 
Concilio  Chalcedonensi,  act.  3.  et  Concilio 
VI,  act  17,  et  Leone  epist.  83.  ad  Monach. 
Palaest.,  ubi  habemus,  Incarnationem  factam 
esse  ex  duabus  naturis  indivisis  inseparabi¬ 
liter,  et  inconfuse  ;  ergo  ubi  una  est,  etiam 
altera  :  alioqui  quomodo  sunt  indivisae  et 
unitae  inseparabiliter,  si  una  est  in  coelo,  et 


1)  Coloss.  II,  9  et  3.  —  (2)  Eph.  IV;  10. 

altera  est  in  terra  ?  Et  confirmatur  iterum  ex 
Damasceno  lib.  III,  eap.  3.  qui  non  solum 
dicit,  naturas  in  Christo  unitas  esse  insepa¬ 
rabiliter,  sed  etiam  aStaorcm»?,  id  est,  indi¬ 
stanter  ;  ergo  una  numquam  distat  ab  alte¬ 
ra  :  at  quomodo  non  distant,  si  una  non  est 
ubi  est  altera?  Confirmatur  ultimo,  si  caro 
Christi  non  est  ubique  cum  Verbo  ;  sequitur, 
Verbum  alicubi  esse  hominem,  alicubi  non 
esse  hominem,  quod  sane  absurdissimum 
est. 

Respondeo  :  cum  dicitur  in  definitione 
personae  individua  substantia,  non  significa¬ 
tur  talis  indivisio,  .ut  ubi  est  una  pars  perso¬ 
nae,  ibi  sit  altera  :id  enim  patet  esse  falsum  ; 
nam  nostrae  manus  et  pedes  ,  et  caetera 
membra  occupant  diversa  loca,  et  tamen 
unam  personam  faciunt.  Dicitur  igitur  per¬ 
sona  individua  substantia,  quia  est  unum 
subsistens  non  divisum  in  se  ratione  subsi¬ 
stentiae,  et  divisum  ab  omnibus  aliis  :  et  ta¬ 
lis  est  Christus  Deus  et  homo. 

Ad  primam  et  secundam  confirmationem 
dico  :  unionem  inseparabilem,  et  indistan- 
tem  non  requirere,  ut  unum  sit  ubicumque 
est  aliud,  sed  tantum  ut  alicubi  simul  sint  : 
nam  si  nusquam  simul  essent,  tunc  vere  in¬ 
ter  se  distarent.  Exemplo  existat  globus  So¬ 
lis.  Is  unitus  est  inseparabiliter,  et  indistan¬ 
ter  suo  orbi,  et  tamen  orbis  Solis  totum  or¬ 
bem  inferiorem  ambit,  et  est  simul  in  Occi¬ 
dente  et  Oriente,  quod  Solis  globo  non  con¬ 
venit. 

Instant :  Sol  non  est  unitus  suo  orbi  se¬ 
cundum  totum,  sed  secundum  partem  tan¬ 
tum  :  at  humanitas  est  unita  toti  Verbo.  Re¬ 
spondeo  :  humanitas  est  quidem  unita  toti 
Verbo,  quia  Verbum  est  indivisibile  :  tamen 
non  propterea  adaequat  ejus  immensitatem. 
Itaque  sicut  stella,  quia  minor  est  ipolis 
quantitate,  quam  sit  suus  orbis,  non  potest 
simul  esse  ubicumque  est  ipsius  orbis  :  ita 
humanitas  Christi ,  quia  est  minor  Verbo 
quantitate  virtutis,  non  potest  esse  ubicum¬ 
que  est  Verbum,  licet  ab  eo  non  separetur, 
nec  distet. 

Ad  ultimam  confirmationem  dico  :  illam 
propositionem  Verbum  alicubi  non  est  homo 
esse  falsam,  si  significet  Verbum  alicubi  de¬ 
seruisse  humanitatem.  Licet  enim  alicubi  sit 
Verbum  ubi  non  est  humanitas  ;  tamen 
etiam  ibi  Verbum  est  homo,  quia  Verbum 
ibi  existens  sustentat  humanitatem  ut  suam 
et  propriam, licet  alibi  existentem.  Quemad¬ 
modum  anima  rationalis  in  pede  existens 


unita  est  cum  capite,  et  informat  caput,  li¬ 
cet  caput  ibi  non  sit  ubi  sunt  pedes. 


CAPUT  XVIII, 

Solvitur  argumentum  ex  Patrum  testimoniis 
petitum. 

Nonum  argumentum  ex  Patribus  :  ac  pri¬ 
mo  proferunt  Chrysostomum  hom.  17.  in 
epist.  ad  Hebr.  sic  dicentem  de  Christo  : 
«  Quid  dicis,  inquit,  nisi  intraverit  in  coe¬ 
lum  non  apparebit  Deo  qui  ubique  est  et 
omnia  replet?  »  Respondeo  :  in  verbis  se¬ 
quentibus  esse  solutionem.  Intueris,  inquit, 
quia  carnis  sunt  haec  omnia?  quibus  verbis 
Chrysostomus  docet,  Christum  qui  ut  Deus 
ubique  est;  tamen  secundum  carnem  de¬ 
buisse  intrare  in  coelum,  ut  appareat  vultui 
Dei  pro  nobis,  quia  secundum  carnem  non 
erat  in  coelo  antequam  ascenderet. 

Secundo  proferunt  Cyrillum  epist.  1.  ad 
Success.  :  «  Dei,  ut  dixi,  inquit,  proprium 
corpus  existens  omnia  humana  transcendit.» 
Item  lib.  XII  in  Jo.  cap.  32.  explicans  de 
vestibus  Christi  in  quatuor  partes  divisis,  et 
tunica  indivisa  manente  dicit,  hoc  significa¬ 
re,  Christi  carnem  impartibiliter  communi¬ 
cari  hominibus  omnibus,  qui  sunt  in  qua¬ 
tuor  Mundi  partibus  :  «  In  singulos,  inquit, 
partibiliter  transiens  unigenitus,  et  animam 
atque  corpus  eorum  per  carnem  suam  sanc¬ 
tificans,  impartibiliter  atque  integre  in  om¬ 
nibus  est,  cum  unus  ubique  sit  nullo  modo 
divisus.  »  Quod  idem  fere  iisdem  verbis  ha¬ 
bet  Theophylactus  in  cap.  XIX.  Jo. 

Respondeo  :  in  primo  testimonio  tantum 
asserit  Cyrillus,  corpus  Dominicum  trans¬ 
cendere  dignitate  omnia  humana,  sed  non 
inde  sequitur  esse  ubique.  Sed  quoniam 
Brentius  litteris  majusculis  haec  verba  Cy- 
rilli  imprimi  curavit,  tanquam  si  argumen¬ 
tum  insolubile  illis  paucis  verbis  continere¬ 
tur,  oportet  accuratius  respondere. 

Igitur  ex  duobus  colligitur,  quomodo  in- 
telligat  Cyrillus,  Christi  corpus  omnia  hu¬ 
mana  transcendisse.  Primo  ex  praecedenti¬ 
bus;  nam  Cyrillus  deducit  hanc  suam  sen¬ 
tentiam  ex  verbis  illis  Pauli  II.  Gorinth.  V  : 
Et  si  cognovimus  secundum  carnem  Christum, 

sed  nunc  jam  non  novimus  (1).  Ubi  Paulus  vo¬ 
luit  dicere,  Christum  nunc  non  habere  car¬ 
nem  passibilem,  et  fami,  siti,  injuriae,  morti 
obnoxiam,  sicuti  dicit  I.  Gorinth.  XV  :  Curo 
ct  sanguis  regnum  Dei  non  possidebunt.  Et 
Hebr.  V  :  Qui  in  diebus  carnis  suce  preces, sup¬ 
plicationesque,  e  tc.  (2)  Nam  alioqui  idem  Pau¬ 
lus  I.  Timoth.  II  dicit,  Christum  etiam  nunc 
esse  hominem,  et  I.  Corinth.  XV  prolixe  os¬ 
tendit,  Christi  corpus  vere  resurrexisse.  Hoc 
ergo  etiam  vult  Cyrillus,  Christi  corpus  jam 
transcendisse  omnia  humana,  id  est,  omnes 
humanas  passiones.  Secundo  patet  ex  se¬ 
quentibus.  Nam  explicans  Cyrillus  ipse, quid 
sit  omnia  humana ,  dicit,  esse  factum  incor¬ 
ruptibile,  et  vivificum,  et  gloria  ineffabili  il¬ 
lustratum,  non  autem  addit,  esse  factum  im¬ 
mensum,  et  ubique  existens. 

Quod  autem  attinet  ad  alterum  testimo¬ 
nium,  Cyrillus  et  Theophylactus  disputant 
eo  loco  de  Eucharistia,  ut  patet  ex  sequen¬ 
tibus,  ubi  ponunt  typum  Agni  Paschalis  : 
quocirca  non  voluerunt  significare,  Christi 
carnem  esse  absolute  ubique,  sed  ubique  ubi 
sunt  qui  communicant ;  potest  enim  fieri  ut 
simul  in  omnibus  Mundi  partibus  distribua¬ 
tur  communio.  Quid  autem  intersit  inter 
hanc  Ubiquitatem,  et  eam  quam  ponunt  hai- 
retici,  supra  ostendimus  in  secundo  nostro 
argumento,  nimirum,  esse  Christum  ubique 
ubicumque  sunt  hostiae  consecratae,  non  est 
esse  absolute  ubique,  nec  infinitis  locis  si¬ 
mul,  nec  postulat  immensitatem  :  esse  au¬ 
tem  ubique  ubicumque  est  Verbum,  est  esse 
absolute  ubique,  et  esse,  vel  esse  posse  in 
infinitis  locis  simul,  et  plane  immensitatem 
divinam  requirit. 

Tertio,  proferunt  Ambrosium  lib.  VII  in 
Luc.  cap.  47.  in  illud  :  Si  quid  supererogare¬ 
ris  (3).  «  Quando,  inquit,  reverteris  Domine 
nisi  in  die  judicii?  nam  licet  ubique  sis  sem- 
per,  et  stans  in  medio  nostrum,  non  cerna¬ 
ris  a  nobis,  erit  tamen  tempus  quo  universa 
caro  aspiciat  te  revertentem.  »  Haec  ibi  : 
ubi  videtur  dicere,  Christum  secundum  eam 
formam  esse  ubique  invisibiliter,  secundum 
quam  videbitur  ab  omnibus  in  die  judicii ; 
illa  autem  forma  humana  est.  Respondeo  : 
eumdem  Christum  reversurum  in  forma  hu¬ 
mana,  et  qui  est  ubique  in  forma  Dei,  et 
eumdem  videri,  et  non  videri  ratione  dua¬ 
rum  naturarum,  sive  formarum. 

Quarto,  proferunt  Hieronymum  in  lib. 


cont.  Vigilant.,  ubi  dicit  agnum  Dei,  id  est, 
Christum  esse  ubique.  Item  in  epist.  148.  ad 
Marcel.,  ubi  proponenti  Marcellae  quaestio¬ 
nem  de  Christo,  an  post  resurrectionem  illis 
40  diebus  alicubi  tantum  fuerit,  id  est,  in 
terra,  an  vero  latenter  aliquoties  ascenderit 
in  coelum,  et  descenderit  de  ccelo  ;  respon¬ 
dit:  Non  fuisse  opus  Dei  Filio  saepius  ascen¬ 
dere,  ac  descendere,  cum  semper  ubique 
sit.  Qua  responsione  aut  Hieronymus  docuit, 
Christi  corpus  semper  esse  ubique,  aut  certe 
insignis  impostor  fuit  :  nam  de  corpore  in¬ 
terrogatus  fuerat,  non  de  Divinitate. 

Respondeo  ad  primum  locum:  ibidem  ha¬ 
beri  solutionem  :  proinde  miram  esse  Bren- 
tii  impudentiam,  qui  ejusmodi  loca  propte- 
rea  solum  proponit,  ut  fallat  incautos.  Haec 
enim  sunt  verba  S.  Hieronymi  :  «  Si  agnus, 
inquit,  ubique;  ergo  et  hi  qui  cum  Agno 
sunt,  ubique  esse  credendi  sunt.  »  Haec  ille. 
At  -  certum  est,  Sanctos  non  esse  ubique  si¬ 
mul,  sed  successive,  id  est,  posse  migrare 
ad  quae  loca  voluerint  :  cur  ergo  non  eodem 
modo  intelligamus  Agnum  esse  ubique,  hoc 
est,  posse  continuo  adesse  ubicumque  vo¬ 
luerit  ? 

Ad  secundum  dico  :  Hieronymum  cum 
ait,  Filium  Dei  esse  ubique,  loqui  de  sola 
Deitate,  id  quod  verba  ejus  testantur:  «Stul¬ 
tum,  inquit,  est  illius  potentiam,  unius  cor¬ 
pusculi  parvitate  finiri,  quem  non  capit  coe¬ 
lum  :  et  tamen  qui  ubique  erat,  etiam  in  Fi¬ 
lio  hominis  totus  erat.  Divina  quippe  natu¬ 
ra,  et  Dei  sermo  in  partes  secari  non  po¬ 
test,  nec  locis  dividi  :  sed,  cum  ubique  sit, 
totus  ubique  est.  »  Ubi  vides,  Hieronymum 
asserere,  non  finiri  divinam  potentiam  par¬ 
vitate  unius  corpusculi  Christi,  et  proinde 
latius  patere  Deitatem  qnam  carnem  Chri¬ 
sti.  Item  vides,  Hieronymum  dicere,  Dei  na¬ 
turam  et  Sermonem  Dei,  id  est,  Filium  ut 
Deum  esse  ubique, et  simul  totum  in  homine 
Christo,  quia  indivisibilis  est  Deitas,  licet 
omnia  repleat. 

At,  inquiunt,  Marcella  non  petierat  de 
Deitate,  sed  de  humanitate,  nec  ignorare  po¬ 
terat  illa,  Deitatem  esse  ubique.  Respondeo: 
Marcellam  proposuisse  quaestionem  de  Do¬ 
mino;  et  quia  Dominus  duas  habet  naturas, 
Hieronymus  recte  respondit,  Dominum  se¬ 
cundum  unam  naturam  semper  ubique 
fuisse.  Nec  est  incredibile,  Marcellam,  aut 
eum  cujus  nomine  quaestionem  illa  propo¬ 


li)  II.  Cor.  V,  16.  —  (2)  II.  Cor.  XV,  50:  Hebr.  V,  7.  —  (3)  Luc.  X,  35. 

nit,  suspicatum  fuisse,  Verbum  Dei  non 
fuisse  extra  suam  humanitatem.  Nam  vide¬ 
mus  etiam,  Augustino  propositam  similem 
quaestionem  aVolusiano  :  An,  videlicet, Ver¬ 
bum  Dei  reliquisset  coelum,  et  intra  unius 
corpusculi  angustias  se  redegisset.  Vide  ep. 
3.  Augustini.  Certe  Hieronymus  tota  sua  re¬ 
sponsione  hanc  suspicionem  tollere  conatur, 
ne  credatur,  Deus  redactus  ad  angustias 
unius  corpusculi. 

Quinto,  proferunt  Augustinum  Serm.  14. 
de  verb.  Apost.  :  «  Sedet,  inquit,  in  coelo, 
qui  ambulat  in  terra;  in  coelo  erat,  quia  ubi¬ 
que  Christus,  idemque  Christus  et  Filius 
Dei,  et  Filius  hominis.  »  Respondeo  :  ha3c 
omnia  de  persona  dicuntur,  non  de  natura 
humana;  unde  paulo  post  loquens  de  Chri¬ 
sto  in  terris  degente »ante  passionem,  ait  : 
«  Propter  unitatem  personae  in  terra  Filius 
Dei,  propter  eamdem  unitatem  in  coelo  Fi¬ 
lius  hominis.  »  Vides,  non  dictum  esse',  in 
coelo  humanitatem,  in  terra  Deitatem,  sed 
in  coelo  Filium  hominis,  id  est,  personam, 
in  terra  Filium  Dei,  id  est,  eamdem  perso¬ 
nam,  quia  ubique  est  illa  persona 

Sexto,  proferunt  Gelasium  in  lib.  de  duab. 
nat.  :  «  Quod,  inquit,  dictu  auditu  que  fu¬ 
giendum  est;  vel  homo  Deus  esse  jam  desi¬ 
nat,  si  sola  illic  humanitas,  non  etiam  Dei¬ 
tas  perseverat;  velDeushomo  consequenter 
desistat,  si  sola  illic  divinitas,  non  etiam  hu¬ 
manitas  unita  permaneat.  Respondeo  :  illud 
Illic  non  significare  locum,  sed  Christum, 
§eu  mysterium  Incarnationis  ;  vult  enim  di¬ 
cere  :  «  Si  in  Christo  sit  sola  divinitas,  aut 
sola  humanitas,  jam  Christus  non  erit  Deus, 
et  homo  »  Et  patet  ex  verbis  sequentibus  : 
«  Videbitur,  inquit,  quod  abhorret  animus 
dicere,  sed  cogit  necessitas  non  tacere,  Di¬ 
vinitas  in  utroque  mutabilis,  si  vel  in  car¬ 
nem  est  ipsa  conversa,  vel  sic  est  in  Deita¬ 
tem  humanitatis  transfusa  conditio,  ut  pro¬ 
prietas  ejus  esse  desierit. 


CAPUT  XIX. 

Solvitur  argumentum  depromptum  ex  doctrina 
Scholasticorum. 

Decimum  argumentum  ex  Scholasticis. 
Contendit  Brentius,  hanc  suam  Ubiquitatem 
esse  doctrinam,  non  modo  antiquorum  Pa¬ 


trum,  sed  etiam  praecipuorum  Scholastico¬ 
rum.  Ac  primo  profert  Magistrum  in  lib. III, 
dist.  22.  ubi  dicit  :  «  Christus  totus  est,  ubi¬ 
cumque  est,  sed  non  totum.»  Quid  autem 
sit,  totus  ubique,  sed  non  totum,  exponi  di¬ 
cit  Brentius  a  Thoma  3.  p.  qusest.  LI1,  art. 
3.  ubi  Thomas  docet,  Christum  totum  esse 
ubique,  sed  non  totaliter,  quia  nullo  loco 
circumscribitur. 

Addit  Bonaventuram  in  III.  dist.  22.  qusest. 
If,  qui  sic  ait  :  «  Cum  dicitur  :  Iste  homo  est 
ubique,  hoc  pronomen  Iste  demonstrare  po¬ 
test  personam  Christi,  vel  singulare  homi¬ 
nis.  Si  personam  Christi,  sic  absque  dubio 
ista  vera  est  :  Iste  homo  est  ubique  :  si  vero 
singulare  hominis,  adhuc  vera  est,  sed  non 
per  propriam  naturam,  sed  per  communica¬ 
tionem  idiomatum,  quia  quod  convenit  Filio 
Dei^per  naturam,  convenit  Isti  homini  per 
gratiam.  » 

Postremo  allegat  Compendium  Theologi¬ 
cae  veritatis  lib.  I,  cap.  17.  ubi  sic  habetur  : 
e  Corpus  Christi  licet  non  sit  ubique,  cum 
sit  creatura,  nec  aequari  possit  in  hujusmodi 
Creatori ;  in  pluribus  tamen  locis  est  totum 
sub  diversis  hostiis,  et  hoc  propter  unionem 
carnis  ad  Verbum.  »  At  ista  ratio,  inquit 
Brentius,  concludit,  illud  esse  plane  ubique, 
nusquam  enim  non  est  personalis  unio  car¬ 
nis  ad  Verbum.  Quare  aut  Compendium  pu¬ 
gnat  secum,  aut  cum  dicit,  Christi  corpus 
non  esse  ubique,  intelligit,  non  esse  ubique 
per  se,  sed  gratia  Dei.  Respondeo  :  Scho¬ 
lasticos  omnes  ex  professo  contrarium  do¬ 
cuisse,  ut  etiam  hinc  impudentiaBrentii  non 
mediocriter  illustretur.  Ac  primum  Magister 
cum  ait  :  «  Totus  Christus  est  ubique,  sed 
non  totum,  »  seipsum  ibi  'em  explicat,  sic 
dicens  :  «  Totum  ad  naturam  refertur,  totus 
ad  hypostasim,  elc.  »  Itaque  totus  Christus 
est  ubique,  quia  persona  divina  tota  est  ubi¬ 
que  :  at  non  totum  Christi  est  ubique,  quia 
altera  naturarum  ejus  non  est  ubique. 

Porro  S.  Thomas  loc.  cit.  cum  dicit, Chri¬ 
stum  totum  esse  ubique,  sed  non  totaliter, 
quia  non  circumscribitur  loco,  non  exponit 
Magistrum,  nec  loquitur  de  corpore  Christi, 
sed  de  persona  divina.  Unde  in  corp.  art. 
dicit,  in  triduo  mortis  animam  Christi  fuisse 
in  inferno,  corpus  in  sepulchro,  Deitatem 
ubique.  Et  cont.  Gent.  lib  IV,  cap.  4(J.  : 
«  Verbum  Dei,  inquit,  non  habet  subsisten¬ 
tiam  ex  natura  humana,  sed  magis  naturam 
humanam  ad  suam  subsistentiam,  vel  per¬ 
sonalitatem  trahit;  unde  nihil  prohibet, Ver- 


CAPUT  XIX. 


bum  Dei  esse  ubique,  licet  liumana  natura 
a  Verbo  Dei  assumpta  ubique  non  sit.  »  Et 
in  III.  dist.  22.  quaest.  I.  art.  2.  «  Respondeo, 
inquit,  dicendo,  quod  humana  natura  Chri¬ 
sti  non  est  ubique. » 

Jam  vero  Bonaventura  in  III.  dist.  22.  qu. 
II.  tam  clare  loquitur,  ut  non  possit  clarius: 
nam  proposita  quaestione  :  An  Christus  ubb- 
que  sit  homo  ;  respondet  his  verbis:  «Quae¬ 
stio  ista  potest  esse  de  re,  et  de  sermone  »  : 
si  de  re,  de  plano  respondendum  est,  quod 
humanitas  Christi  non  fuit,  nec  est,  ubicum¬ 
que  est  ejus  divinitas,  quia  divina  natura  est 
immensa  et  infinita,  unde  nullum  locum  sibi 
determinat  :  sed  humana  natura  dum  sit 
creata,  locum  sibi  determinat.  Similiter  ra¬ 
tione  humanitatis  quantum  est  de  se,  in  uno 
tantum  loco  est  :  quod  enim  sit  in  pluribus, 
hoc  est  sub  Sacramento.  »  Haec  ille. 

Cum  igitur  postea  addit,  Filium  hominis 
esse  ubique  per  communicationem  idioma- 
tum,  quia  Filio  hominis  convenit  per  gra¬ 
tiam  id,  quod  Filio  Dei  convenit  per  natu¬ 
ram;  non  loquitur  de  re,  sed  de  modo  lo¬ 
quendi.  Nam  quia  per  gratiam  unionis  (de 
ista  enim  gratia  loquitur,  non  de  creata  ali¬ 
qua  gratia)  factum  est  ut  una  sit  persona 
Deus  et  homo;  ideo  recte  dicitur,  Filius  ho¬ 
minis  est  ubique,  quia  nimirum  illa  perso¬ 
na,  quae  est  Filius  hominis,  est  ubique. 

Denique  Compendium  illud  Theologice, 
cum  dicit,  Christi  corpus  esse  in  pluribus  lo¬ 
cis  Sacramentaliter  propter  unionem  ad  Ver¬ 
bum,  non  vult  dicere,  rationem  formalem  et 
immediatam  cur  sit  corpus  Christi  in  pluri¬ 
bus  locis,  esse  unionem  ad  Verbum;  tunc 
enim  pugnaret  secuin  nimis  aperte,  et  debe¬ 
ret  concedere,  etiam  extra  Sacramentum 
Christi  corpus  esse  in  pluribus  locis;  imo 
etiam  fuisse  ab  ipsa  conceptione  :  sed  indi¬ 
care  voluit,  propter  unionem  ad  Verbum, 
posse  hominem  Christum  statuere  suum  cor¬ 
pus  in  pluribus  locis;  quia  enim  ille  homo 
est  Deus,  ideo  potest  hoc  facere  :  nos  enim, 
qui  tantum  homines  sumus  ,  possumus  qui¬ 
dem  a  Deo,  si  ipse  voluerit,  poni  in  pluribus 
locis,  sed  non  possumus  nos  ipsos  ponere  in 
pluribus  locis. 

Et  deinde,  quidquid  sit  de  isto  Compen¬ 
dio,  certum  est,  Scholasticos  Doctores  om¬ 
nes,  Albertum,  Durandum,  Scotum,  Gabrie- 
lem,  et  cseteros  in  III.  dist.  22.  disertis  ver¬ 
bis,  et  summo  consensu  hoc  ipsum  docere  : 
omnes  enim  dicunt,  de  re  ipsa  non  esse  qua3s- 
tionem,  cum  certum  sit,  carnem  Christi  non 

esse  ubique  :  de  modo  autem  loquendi  sta¬ 
tuunt  tres  regulas. 

Prima  est,  quando  quaeritur  an  Christus 
homo  sit  ubique;  si  homo  sit  subjectum  pro¬ 
positionis;  absolute  concedendum  est  esse 
ubique,  quia  tunc  vox  Horno  supponit  pro 
supposito.  Itaque  ista  est  vera  simpliciter, 
Christus  homo  est  ubique. 

Secunda  est,  si  Homo  sit  praedicatum  ,  et 
adverbium  ubique  teneat  se  ex  parte  subjecti ; 
similiter  concedenda  est  propositio.  Itaque 
cum  dico,  Christus  ubique  est  homo  ,  verum 
dico,  si  illud  ubique  tenet  se  ex  parte  sub¬ 
jecti;  est  enim  sensus,  Christum,  qui  est  ubi¬ 
que,  esse  hominem. 

Tertia  est,  si  Homo  sit  praedicatum,  et  ubi¬ 
que  teneat  se  ex  parte  praedicati ,  tunc  falsa 
est  propositio.  Nam  cum  cffco  ,  Christus  ubi¬ 
que  est  homo,  si  ubique  efficit  conjunctionem 
subjecti  cum  praedicato,  significat,  Christum 
in  omni  loco  habere  secum  praesentem  hu¬ 
manitatem,  quod  est  falsum. 


CAPUT  XX. 

Solvitur  postrema  objectio  ex  naturali  ratione 
deducta. 

Ultimum  argumentum  Brentii.  Christus 
homo  sine  dubio  est  summe  felix,  summe 
pulcher,  summe  beatus;  ergo  est  ubique 
praesens  :  nam  loco  circumscriptum  esse,  et 
de  loco  in  locum  ambulare  non  est  divinae 
excellentiae,  sed  corporeae  imbecillitatis;  non 
coelestis  majestaitis,  sed  terrestris  parvitatis; 
non  spiri  ualis  pulchritudinis,  sed  carnalis 
deformitatis. 

Respondeo  :  bedtum  esse  eum  (ut  definit 
S.  Augustinus  lib.  XIII.  de  Trin.  cap.  5): 
«  Qui  habet  omnia  quae  vult ,  et  nihil  vult 
male  »  :  pulchritudinem  autem  esse  mem¬ 
brorum  proportionem  ,  cum  suavitate  colo¬ 
ris,  ut  idem  Augustinus  habet  lib.  XXII.  de 
Civ.  Dei  cap.  19.  Ex  quibus  sequitur,  Deo, 
qui  est  natura  immensus  ,  necesse  esse  ad 
felicitatem  et  pulchritudinem  ut  ubique  sit  : 
si  enim  non  ita  esset,  non  haberet  quidquid 
vellet,  aut  aliquid  mali  vellet.  At  vero  ho¬ 
mini,  qui  naturae  est  finitae  et  corporeae  ,  et 
habet  instrumenta  motus,  malum  et  turpe  es¬ 
set,  si  moveri  non  posset,  et  si  omnia  reple- 

ret,  ita  ut  periret  forma  et  figura  conspicua 
membrorum.  Argumentum  igiturBrentii  tara 
est  admirabile  ,  ut  plane  contrarium  efficiat 
ejus,  quod  efficere  debebat. 

Sed  hoc  loco  praeterire  non  possum  illa 
verba  Brentii  :  «  Loco  circumscriptum  esse, 
et  de  loco  in  locum  ambulare ,  non  est  divi- 
naj  excellentiae,, sed  corporeae  imbecillitatis; 
non  coelestis  majestatis  ,  sed  terrestris  par¬ 
vitatis;  non  spiritualis  pulchritudinis,  sed 
carnalis  deformitatis.  »  Quid  enim  aliud  spi¬ 
rant  haec  verba,  quam  verissimum  Eutychia- 
nismum?  Nam  si  Christi  humanitati  tollas 
esse  corporeum,  terrenum  ,  et  carneum  ,  ut 


Brentius  tollit,  et  tribuas  divinam  excellen¬ 
tiam,  coelestem  majestatem,  et  spiritualem 
pulchritudinem,  ut  Brentius  tribuit;  nonne 
manifeste  mutabis  humanitatem  in  Deitatem, 
et  mysterium  Incarnationis  omnino  dissol¬ 
ves?  Nimirum  huc  Satanas  ab  initio  specta¬ 
bat,  cum  Lutherum  excitavit,  et  paulatim 
per  Indulgentiarum,  Purgatorii,  et  similium 
rerum  reprehensionem,  tandem  eo  res  deve¬ 
niret,  ut  Christus  ipse  ,  et  summa  Fidei  nos¬ 
trae  mysteria  impie  abnegarentur.  Sed  de  his 
satis.  Veniendum  enim  jam  est  ad  postremas 
de  Christo  disputationes. 


CONTROVERSIARUM 


DE  CHRISTO 
LIBER  QUARTUS 

DE  CHRISTI  ANIMA. 


CAPUT  I. 

Proponitur  controversia  prima  de  scientia 
animae  Christi. 

Disseruimus  hactenus  de  Christi  Divinitate, 
et  Incarnatione ;  nunc  de  anima  ejus,  non 
quidem  omnia  quae  a  Theologis  disputari  so¬ 
lent,  sed  ea  solum  ,  quae  ab  haereticis  hujus 
temporis  in  dubium  revocantur,  explicare 
aggrediamur. 

Duae  sunt  igitur  de  Christi  anima  hujus 
temporis  controversiae  una  de  perfectione 
ipsius;  altera  de  descensu  ad  inferos  :  ac  ut 
de  priore  prius  dicamus.  Fuit  haeresis  anti¬ 
qua  Agnoitarum,  qui,  auctore  Themistio  Dia¬ 
cono,  ut  referunt  B.  Liberatus  in  Breviar. 
cap.  19.  et  B.  Gregorius  lib.  VIII,  epist.  42. 
docebant,  Christum  ignorasse  diem  judicii  : 
neque  vero  divinitati  Christi ,  sed  animae 
eam  ignorantiam  tribuebant ,  ut  planum  est 
ex  eorum  argumento  ;  sic  enim  colligebant. 
Verbum  accepit  corruptibile  corpus,  ut  mo¬ 
riendo  pro  nobis,  nos  a  morte  liberaret ;  ergo 
accepit  etiam  nostram  ignorantiam  ,  id  est, 
mentem  humanam  ignorantem ,  ut  nos  ab 
ignorantia  liberaret. 

Hanc  haeresim  sequuntur  omnes  fere  hu¬ 
jus  temporis  haeretici,  qui  asserunt ;  Christi 
animam  paulatim  didicisse,  quae  vere  igno¬ 
rabat,  et  aliquid  etiam  egisse  ,  quod  corrigi 
debuerit  :  quod  etiam  si  peccatum  fuisse  illi 


non  audent  dicere ;  tamen  peccatum  revera 
fuit,  si  corrigi  debuit. 

Martinus  Lutherus  in  Cone,  de  Nat.  Dom. 
tractans  locum  Marci  XIII.  De  die  illo,  etc.  : 

«  Intempestivam,  inquit,  narrationem  qui¬ 
dam  hic  afferunt  dicentes  ,  Filius  nescit ,  id 
est,  noluit  scire.  Quid  opus  est  istis  com¬ 
mentis  ?  Christus  verus  homo  fuit ,  quare  ut 
alius  purus  sed  sanctus  homo  ,  non  quolibet 
tempore  cogitavit,  dixit,  voluit,  intellexit 
omnia.  »  Et  infra  :  «  Sicut  enim  non  quoli¬ 
bet  tempore  omnia  vidit,  audivit,  atque  sen¬ 
sit,  ita  etiam  corde  non  omnia  semper  agno¬ 
vit,  sed  quantum  illud  duxit  ac  docuit  Domi¬ 
nus.  »  Similia  habet  idem  Lutherus  in  hom. 
Dom.  I.  post  Epiph.  explicans  illud  Proficie¬ 
bat  sapientia  et  gratia  (1). 

Zwinglius  quoque  in  Confess.  ad  Carol.  V, 
art.  I.  dicit,  Christi  sapientiam  paulatim  cre¬ 
visse. 

Bucerus  in  cap.  XXIV  Matth.  :  «  Ut  ergo, 
inquit,  omnia  alia  humanae  infirmitatis  in  se 
recepit,  hominibus  per  omnia  similis  factus, 
excepto  peccato ,  ita  etiam  humanam  scien¬ 
tiam,  et  ignorantiam ,  Rationem  videlicet 
mentemque  humanam ,  quae  per  intervalla 
augetur,  sive  accrescit,  sive  diminuitur ,  as¬ 
sumpsit  ;  secundum  quam  nimirum  aliquid 
nescire  dicitur;  ideo  alibi  habetur  :  Proficie¬ 
bat,  sapientia,  aetate  et  gratia.  » 

Calvinus  in  cap.  XXIV  Matth.  :  «  Porro 
ter  et  quater,  inquit,  insanus  foret ,  qui  se 
gravatim  ignorantiae  subjiceret,  quam  ne 
ipse  quidem  Dei  Filius  nostra  causa  subire 
abnuit  etc.  »  Similia  habet  in  cap.  II.  Luc. 
et  utitur  argumento  eodem ,  quod  Agnoitae. 


(1)  Luc.  II,  52. 

Theodorus  Beza  in  lib.  cont.  Andream  Ja- 
cobi  de  duab.  nat.  Chr.  cum  ei  objiceretur, 
quod  Christi  animae  ignorantiam  tribuisset; 
non  negavit,  sed  respondit,  se  secutum  esse 
Lutherum,  et  Calvinum. 

Rursum  Calvinus  in  cap.  XXVI  Matth.  di¬ 
cit  :  «  Christi  orationem  in  horto,  abruptum 
fuisse  votum.  »  Et  infra  :  «  Metu  perculsus, 
inquit,  et  anxietate  constrictus  fuit ,  ut  ne- 
cesse  foret,  inter  violentos  tentationum  fluc¬ 
tus  alternis  votis  quasi  vacillare.  Haec  ratio 
est,  cur  mortem  deprecatus ,  mox  sibi  fre¬ 
num  injiciat ,  Patrisque  imperio  subjiciens, 
votum  illud  subito  elapsum  castiget  ac  revo¬ 
cet.  »  Nota  illa  verba  :  «  Subito  elapsum  ;  » 
item  illa  :  «  Castiget,  ac  revocet.  »  Et  infra  : 
«  Videmus,  inquit,  ut  Christus  statim  ab  ipsis 
carceribus  affectum  suum  cohibeat,  seque 
ipsum  mature  cogat  in  ordinem.  »  Ibidem  : 
«  Non  fuit,  inquit,  haec  meditata  Christi  ora¬ 
tio,  sed  vis  et  impetus  doloris  subitam  ei 
vocem  extorsit,  cui  statim  addita  fuit  cor¬ 
rectio  ;  eadem  vehementia  praesertim  coeles¬ 
tis  decreti  memoriam  illi  abstulit.  »  Haec 
ille;  qui  non  ignorantiam  modo  ,  sed  etiam 
oblivionem,  et  peccatum  Christo  tribuere 
non  veretur. 

Fundamentum  suae  sententiae  constituunt 
in  quinque  locis  Scripturae.  Primus  estHeb. 
II  et  IV  :  Debuit  per  omnia  fratribus  similari 
absque  peccato.  Secundus  est  Luc.  II :  Puer 
autem  crescebat ,  et  confortabatur ,  plenus  sa¬ 
pientia,  et  gratia  Dei  erat  in  illo .  Nam  in  Grae¬ 
co  non  est,  plenus,  sed  qui  implebatur;  non 
enim  est  7 rlrpn;  sed  participium  praesens  nh- 
poupievov.  Tertius  est  ibidem  :  Jesus  autem  pro¬ 
ficiebat  sapientia ,  cetate ,  et  gratia.  Quartus  est 
Marci  XIII  :  De  die  illo  nemo  scit ,  neque  An¬ 
geli ,  neque  Filius ,  nisi  Pater.  Quintus  est 
Matth.  XXVI  :  Si  possibile  est ,  transeat  calix 
iste  ;  verumtamen  non  sicut  ego  volo ,  sed  sicut 
tu{  1).  Videtur  enim  Dominus  revocare  et  cor¬ 
rigere  priorem  orationem  suam.  Et  praeterea, 
vel  sciebat  Dominus  possibile  fuisse  ut  trans¬ 
ferretur  calix ,  vel  sciebat  id  fuisse  impossi¬ 
bile,  vel  ignorabat  possibile  ne  esset,  an  im¬ 
possibile.  Si  ignorabat;  ignorans  erat  :  si 
sciebat  esse  possibile;  cur  dubitabat?  si  scie¬ 
bat  esse  impossibile;  cur  petebat?  Denique, 
nonne  venerat  pro  genere  humano  moritu¬ 
rus  ?  cur  igitur  mortem  deprecabatur  ? 

At  Catholicorum  communis  sententia  sem- 


per  fuit,  Christi  animam  ab  rpsa  sua  crea¬ 
tione  repletam  scientia  et  gratia,  ita  ut  nihil 
postea  didicerit ,  quod  antea  nesciret,  nec 
ullam  actionem  fecerit,  aut  facere  potuerit, 
quse  emendatione  eguerit.  Ita  docent  cum 
Magistro  omnes  Theologi  in  III.  dist.  13.  et 
etiam  omnes  Patres,  ut  mox  videbimus. 


caput  11. 


Probatur  veritas  ex  Scripturis. 

Paucis  igitur  nobis  demonstrandum  est, 
Christi  animam  ab  ipsa  sua  creatione  sapientia 
et  gratia  plenissimam  fuisse.  Id  quod  Scrip¬ 
turarum  testimoniis,  Patrum  doctrina,  et  ar¬ 
gumentis  ab  ipsa  ratione  petitis  probare  co¬ 
nabimur.  Habemus  in  primis  testimonium 
Isaiae  cap.  XI.  Egredietur  virga  de  radice  J es¬ 
se,  et  flos  de  radice  ejus  ascendet ,  et  requiescet 
super  eum  spiritus  Domini ,  spiritus  sapien¬ 
tiae  etc.  (2).  Quem  locum  de  Christo  omnes 
omnino  intelligunt  :  et  hoc  idem  significa¬ 
bant  illa  omnia  loca ,  ubi  dicitur  Christus 
unctus  a  Deo  Spiritu  S.,  ut  Psalm.  XL1V  : 
Unxit  te  Deus  Deus  tuus  ete.  Et  Isaiae  LXI  : 
Spiritus  Domini  super  me  eo  quod  unxerit  me. 
Et  Act.  IV  :  Convenerunt  vere  adversus  sanc¬ 
tum  puerum  tuum  Jesum  quem  unxisti.  Et 
Act.  X  :  Unxit  eum  Deus  Spiritu  sancto ,  et  vir¬ 
tute  (3). 

Sed  circa  haec  loca  est  duplex  difficultas. 
Prima,  quia  in  nullo  horum  locorum  habe¬ 
tur,  quod  ista  unctio  sit  facta  in  ipsa  con¬ 
ceptione,  imo  videtur  facta  anno  30,  quan¬ 
do  super  eum  descendit  Spiritus  S.  in  specie 
columbae,  ut  indicare  videtur  S.  Hieronymus 
in  Comm.  Isaiae  cap.  XLI, 

Altera  difficultas  est,  quia  licet  constaret, 
in  ipsa  conceptione  fuisse  Christum  unctum 
Spiritu  S.,  et  repletum  omnibus  donis;  ta¬ 
men  adhuc  potuisset  postea  augeri  sapientia 
et  gratia.  Nam  Luc.  I.  dicitur  de  Joanne  : 
Et  Spiritu  S.  replebitur  adhuc  ex  utero  matris 
suce  (4) ;  et  tamen  omnes  fatentur,  illum  auc¬ 
tum  postea  multis  donis  fuisse. 

Respondeo  ad  primam  difficultatem  :  is¬ 
tam  unctionem  non  potuisse  fieri  nisi  ipsa 


(1)  Hebr.  II,  17;  Luc.  II,  40;  Ibid.  II,  52;  Mare.  XIII,  32;  Matth.  XXVI,  39.  —  (2)  Isai.  XI,  1. — 
(3)  Psal.  XLIV,  8;  Isai.  LXI,  1;  Act.  IV.  27;  Act.  X,  38.  —  (4)  Luc.  I,  15. 

conceptione.  Primo,  quia  verba  Isaiae  hoc 
significant :  Egredietur ,  inquit ,  virga  de  ra¬ 
dice  Jesse,  et  flos  de  radice  ejus  ascendet ,  et  re¬ 
quiescet  super  eum  spiritus  Domini ,  spiritus  sa- 
pientice  etc.  Conjungit  enim  Isaias  cum  ipsa 
Incarnatione,  seu  conceptione  Christi  ex  Vir¬ 
gine  (quid  enim  est  aliud  virga  florens,  quam 
Virgo  concipiens  ?  fructus  siquidem  in  arbo¬ 
ribus  ,  partum ,  flos  conceptum  designat) 
descensum  Spiritus  sancti  super  Christum 
cum  omni  donorum  suorum  copia.  Ita¬ 
que  super  ipsum  florem,  id  est,  super  Chri¬ 
stum  hominem  nondum  natum,  sed  concep¬ 
tum,  Spiritus  sanctus  descendit,  eumque  sa¬ 
pientia  ,  intellectu ,  consilio ,  fortitudine, 
scientia,  et  pietate  replevit. 

Secundo,  quia  si  anno  demum  30 ,  Domi¬ 
nus  Jesus  unctus  fuisset,  non  dixisset  Ange¬ 
lus  ad  pastores  Luo.  II.  Natus  est  vobis  hodie 
Salvator,  qui  est  Christus  Dominus  (I).  Quid 
est  Christus,  nisi  unctus  ?  jam  tunc  erat  unc¬ 
tus,  et  Christus  jure  dici  poterat ,  cum  ex 
Virgine  nascebatur. 

Tertio,  quia  Jo.  I  /  Et  verbum  caro  factum 
est ,  et  habitavit  in  nobis ,  et  vidimus  gloriam 
ejus ,  gloriam  quasi  unigeniti  a  Patre  plenum 
gratiae  et  veritatis  (2).  Ubi  illud  plenum  gra¬ 
tiae  cum  sit  nominativus  masculini  generis 
in  Gra?co  textu,  irMipns  conjungi  debet  cum 
illa  voce  Verbum  Graecae  >,070? ,  ut  sensus  sit 
Verbum  caro  factum  est  plenum  gratice  et  veri¬ 
tatis  ;  proinde  hic  etiam  cum  Incarnatione 
conjungitur  plenitudo  gratiae. 

Quarto,  quia  si  alio  tempore,  quam  in  con¬ 
ceptione  facta  est  unctio ,  maxime  in  anno 
trigesimo  tactam  dicamus  necesse  est,  quan¬ 
do  descendit  super  eum  Spiritus  S.  :  at  tunc 
non  est  facta  ;  nam  ut  Augustinus  dicit  lib. 
XV  Trinit.  cap.  26.  absurdissimum  est  di¬ 
cere,  Christum  anno  30.  accepisse  Spiritum 
sanctum,  cum  ejus  Praecursor  acceperit  in 
utero  matris  suae.  Et  praeterea  Luc.  II  Chris¬ 
tus  adhuc  infans  dicitur  plenus ,  seu  quod 
implebatur  sapientia,  et  quod  gratia  Dei  erat 
in  illo;  non  ergo  exspectavit  spiritum  sapien¬ 
tiae  et  gratiae  per  annos  30. 

Neque  obstat,  quod  Hieronymus  in  cap. 
LXI  Isaiae  dicit,  unctionem  Christi  expletam 
anno  ejus  30.  Voluit  euim  Hieronymus  di¬ 
cere,  Christum,  qui  fuerat  unctus  in  con¬ 
ceptione  sua  invisibiliter,  fuisse  unctum  in 
Baptismo  visibiliter,  id  est,  manifestatam 


tunc  fuisse  exteriore  signo  unctionem,  quam 
intus,  antea  jam  acceperat. 

Ad  secundam  difficultatem  respondeo  :  li¬ 
cet  Joannes,  et  alii  homines  ita  fuerint  pleni 
initio,  ut  tamen  adhuc  potuerint  proficere  : 
tamen  Christum  non  potuisse  proficere,  quia 
initio  accepit  gratiam  sine  mensura  ;  abive¬ 
ro  aoceperunt  cum  mensura.  Nam  de  Christo 
dicit  Jo.  cap.  I  :  De  plenitudine  ejus  omnes  ac¬ 
cepimus  (3) ;  non  enim  secundum  mensuram 
dat  Deus  spiritum ,  nimirum  ,  Filio  suo  :  de 
aliis  dicitur  Ephes.  IV  :  Unicuique  nostrum 
data  est  gratia  secundum  mensuram  donationis 
Christi.  Unde  dicitur  Joan.  ult.  :  Domine  tu 
omnia  nosti.  Et  Goloss.  II  :  ln  quo  sunt  omnes 
thesauri  sapientiae  et  scientiae  absconditi  (4). 


CAPUT  III. 

Idem  probatur  ex  doctrina  Patrum. 

Accedant  nunc  testimonia  Patrum.  Euse- 
bius  lib.  X.  demonst.  Evang.  cap.  ult.,  expo¬ 
nens  Psalm.  XXI.  ex  illis  verbis  :  De  ventre 
matris  mece  Deus  meus  es  tu  (5)  deducit,  Christi 
animam  in  utero  Virginis  perfectissimam 
cognitionem,  et  constantiam  habuisse  ,  im- 
mo  et  Deum  vidisse,  cui  cognitioni  nihil  addi 
potest  :  u  Cum,  inquit,  adhuc  intra  cellam 
gestantis  me  in  utero  laterem,  te  tamen 
Deum  meum  videbam  etc  »  Et  supra:  «Pu¬ 
tabar,  ut  reliqui  hominum  infantes  ,  imper¬ 
fectus  esse,  et  absque  usu  rationis;  non  au¬ 
tem  eram  talis,  licet  mihi  caeteris  hominibus 
simile  esset  corpus.  » 

Ambrosius  lib.  V  de  Fid.  cap.  18.  propo¬ 
nit  quorumdam  sententiam,  qui  dicebant, 
Christum  ut  Deum  omnia  scivisse,  non  au¬ 
tem  ut  hominem,  quia  scriptum  sit  :  Profi¬ 
ciebat  sapientia  etc.  (6).  Deinde  refellit,  di¬ 
cens  :  «  Haec  tamen  alii  dicant  ;  ego  autem 
multo  magis  arbitror,  quia  Filius  qui  cum 
hominibus  conversatus  est,  ethominem  egit, 
carnem  suscepit,  nostrum  assumpsit  affec¬ 
tum  ,  ut  nostra  ignoratione  nescire  se  dice¬ 
ret,  non  quia  aliquid  ipse  nesciret  etc.  » 
Gregorius  Nazianzenus  Orat,  in  Basii.,  pa¬ 
rum  a  med.  :  «  Proficiebat,  inquit,  sapien- 


(1)  Luc.  II,  11.  —  (2)  Joan.  I.  —  (3)  Joan.  I,  16.  —  (4)  Eph.  IV,  7 ;  Coloss.  II,  3.  —  (5)  Psal.  XXI, 
11.  —  (6)  Luc.  II,  52. 

tia,  non  quod  heec  in  illo  incrementum  acci¬ 
perent,  (quid  enim  eo ,  quod  a  principio 
perfectum  erat,  perfectius  esse  possit?)  sed 
quod  hsec  paulatim  detegerentur,  et  eluce¬ 
rent.  » 

Hieronymus  in  cap.  XI.  Isaise  dicit,  in 
Christum  ex  Maria  conceptum  descendisse 
Spiritum  sanctum,  non  per  partes  ut  in  alios 
Sanctos  :  «  Sed  juxta  Evangelium  quod  le¬ 
gunt  Nazareei,  inquit,  Descendet  in  eum  om¬ 
nis  fons  Spiritus  sancti.  »  Et  in  cap.  XXXI. 
Ilier.  in  illud  :  Mulier  circumdabit  virum  (1). 
«  Absque  viri  semine,  absque  ullo  coitu,  in¬ 
quit  ,  fcemina  circumdabit  virum  gremio 
uteri  sui,  qui  juxta  incrementa  quidem  aeta¬ 
tis  per  vagitus  et  infantiam  proficere  vide¬ 
bitur  sapientia  et  aetate  :  sed  perfectus  vir 
in  ventre  Virginis  solitis  mensibus  continebi¬ 
tur.  » 

Athanasius  Sermon.  4.  cont.  Arian.  ult. 
rned.  simpliciter  negat,  Christum  in  sapien¬ 
tia  profecisse  :  «  Estne,  inquit,  ille  homo,  ut 
vulgus  hominum ,  at  Deus  humanitate ,  et 
carne  indutus  ?  Quod  si  vulgaris  est  homo, 
esto,  ut  pro  conditione  aliorum  hominum 
profectus  capiat.  At  istiusmodi  est  Samosa- 
tensis  sententia,  quam  vos  toto  animo  et  ope 
fovetis  etc.  »  Verum  est  quidem  ,  Athana- 
sium  praecipue  loqui  de  Christo  qua  Deus 
erat,  cum  negat  eum  profecisse  :  tamen  cum 
solum  admittit  profectum  quoad  externam 
demonstrationem  sapientiae ,  et  simpliciter 
negat,  Christum  interno  profectu  ullo  modo 
auctum  esse;  satis  aperte  significat,  se  loqui 
etiam  de  Christo  qua  homo  erat. 

Augustinus  lib.  II  de  Peccat,  mer.  et  rem. 
cap.  29  :  «  Quam,  inquit,  ignorantiam  nullo 
modo  crediderim  fuisse  in  infante  illo,  in 
quo  Verbum  caro  factum  est  ut  habitaret  in 
nobis  :  nec  illam  ipsius  animi  infirmitatem 
in  Christo  parvulo  fuerim  suspicatus  ,  quam 
videmus  in  parvulis.  »  Et  infra  :  «  Sed  quia 
in  eo  erat  similitudo  carnis  peccati,  muta¬ 
tiones  eetatum  perpeti  voluit  ab  ipsa  exorsus 
infantia  etc.  »  Ubi  Augustinus  solum  affate 
concedit  Christum  profecisse,  et  mutationem 
passum,  non  autem  in  dotibus  animae.  Et 
lib.  XV.  Trin.  cap.  26.  absurdissimum  judi¬ 
cat,  Christum  accepisse  Spiritum  sanctum 
alio  tempore,  quam  in  ipsa  conceptione. 

Cyrillus  lib.  XX.  thes.  cap.  7.  aperte  di¬ 
cit,  nihil  additum  Christo  ,  etiamsi  legamus 
eum  profecisse  sapientia  et  gratia.  Et  lib.  I. 


in  Jo.  cap.  17  :  «  Quia  magis  eum,  inquit, 
in  dies  homines  admirabantur,  illorum  potius 
de  Jesu  opinio,  quam  illius  perfecta  cresce¬ 
bat  gratia.  »  Gregorius  lib.  VIII,  epist.  42. 
laudat  Eulogium  qui  scripserat  contra  Ag- 
noitas,  et  ipse  etiam  eam  hseresim  breviter 
refellit.  Sophronius  quoque  in  epist.  ad 
Serg  ,  qua;  legitur  in  VI.  Synodo  ,  act.  11 . 
damnat  Themistium  auctorem  Agnoitarum. 

Beda  in  hom.  Dom.  I.  postEpiph. «  Juxta 
hominis,  inquit,  naturam  proficiebat  sapien¬ 
tia,  non  quidem  ipse  sapientior  ex  tempore 
existendo ,  qui  a  prima  conceptionis  hora 
spiritu  sapientiee  plenus  permanebat,  sed 
eamdem,  qua  plenus  erat,  sapientiam  csete- 
ris  ex  tempore  demonstrando  etc.  »  Damas¬ 
cenus  lib.  III ,  cap.  22  :  «  Qui,  inquit,  pro¬ 
ficere  ipsum  dicunt  sapientia  et  gratia,  et  ho¬ 
rum  accessionem  additionemque  subinde 
suscipientem ,  non  secundum  hypostasim 
adorant  unionem  etc.  » 

Bernardus  hom.  2.  super  Missus  est :  «  Si¬ 
ve  latens,  inquit ,  in  utero  ,  sive  vagiens  in 
prsesepio,  sive  jam  grandiusculus  in  templo, 
sive  jam  perfectae  aetatis  docens  in  populo, 
a3que  profecto  plenus  fuit  Spiritu  sancto.  Nec 
fuit  hora  in  quacumque  aetate  sua  ,  qua  de 
plenitudine  illa,  quam  in  conceptione  sui  ac¬ 
cepit  in  utero,  vel  aliquid  minueretur,  vel 
aliquid  eidem  adjiceretur.  »  Vide  quoque 
Anselmum  lib.  I.  Cur  Deus  homo  ,  et  Theo- 
phylactum  in  II  cap.  Lucae. 


CAPUT  IV. 

Idem  probatur  rationibus. 

\ 

Addamus  postremo  argumenta  ex  ratione 
petita.  Primum.  Non  est  ullo  modo  credi¬ 
bile,  ut  Verbum  personaliter  factus  sit  homo, 
et  non  simul  effuderit  in  ipsa  Incarnatione  in 
illam  humanitatem  omnia  dona,  quorum  ca¬ 
pax  erat :  nam  si  fecit  illam  animam  animam 
suam  propriam,  ita  ut  vere  dicatur  et  sit  ani¬ 
ma  Dei ;  quomodo  verisimile  est ,  non  illam 
continuo  sapientissimam  reddidisse  ?  Absur¬ 
dum  est  enim,  animam  Sapientiee  aliquando 
insipientem  fuisse;  et  hoc  est  quod  urget 
Damascenus  cum  ait,  eos  non  credere  In car- 


(1)  Jerera.  XXXI,  22. 

nationem,  qui  credunt ,  illam  animam  pau- 
latim  profecisse. 

Secunda  ratio.  Sapientia  et  gratia  Christo 
homini  naturalis  fuit,  ut  docet  Augustinus  in 
Enchir.  cap.  40.  non  quidem  quod  non  fue¬ 
rit  a  Deo  animae  infusa  ,  sed  quia  in  Chjisto 
ab  intrinseco  principio  ,  et  per  modum  na¬ 
turae  fluebat  :  siquidem  ipse  Christus  seip- 
sum  gratia  et  sapientia  replebat ,  id  est,  ex 
una  Christi  natura  in  alteram  haec  dona  re¬ 
dundabant;  ergo  non  accepit  Christus  illam 
sapientiam,  vel  gratiam  post  Incarnationem, 
sed  in  ipsa  Incarnatione  :  nam  ideo  dicitur 
naturalis,  quia  statim  et  abundantissime  ma¬ 
navit. 

Tertia  ratio.  Christus  homo  in  Incarnatio¬ 
ne  coepit  esse  Filius  Dei ;  ergo  tunc  debuit 
repleri  omnibus  donis,  nam  Filius  est  hseres 
omnium  bonorum  paternorum  ;  nec  debuit 
exspectare  Christus  successionem  ex  morte 
Patris,  ut  notum  est.  Et  hsec  esse  videtur  ra¬ 
tio  Cyrilli  lib.  I.  in  Joan.  cap.  17.  ubi  dicit. 
Deum  dedisse  Christo  omnem  sapientiam  et 
gratiam,  quia  Filius  erat :  caeteris  autem  de¬ 
disse  munera  quaedam ,  quia  servi  sunt,  iit 
etiam  luitur  fecisse  Abraham  Genes.  XXY. 
qui  filio  Isaac  dedit  omnia  sua  adhuc  vi¬ 
vens  ;  filiis  autem  concubinarum  largitus  est 
munera. 

Quarta  ratio.  Christus  homo  in  ipsa  Incar¬ 
natione  factus  est  Caput ,  non  solum  homi¬ 
num,  sed  etiam  Angelorum  ,  ut  omnes  con¬ 
cedunt  ;  ergo  debuit  tunc  repleri  sapientia, 
gratia ,  et  ipsa  etiam  beatitudine  :  nec  enim 
conveniebat,  ut  Caput  esset  minus  orna¬ 
tum,  et  minus  sapiens,  quam  sint  membra. 

Quinta  ratio.  Adam  creatus  est  sapien- 
tissimus,  ut  ex  eo  colligitur,  quod  mox  a 
creatione  imposuit  nomina  omnibus  animan¬ 
tibus  Genes.  II.  ergo  multo  magis  secundus 
Adam  debuit  in  ipsa  conceptione  sapientis- 
simus  fieri. 


CAPUT  V. 

# 

Solvuntur  argumenta  adversariorum. 

Ad  rationem  Agnoitarum  et  Calvinista- 
rum,  quam  proponit  B.  Gregorius,  et  non 


solvit,  dicens  se  alio  tempore  soluturum ; 
respondeo:  Christum  accepisse  duo  quaedam 
ex  nostris  rebus  in  Incarnatione.  Primo,  na¬ 
turam  integram  cum  omnibus  quae  ad  ejus 
perfectionem  pertinent  :  nam,  ut  ait  in  Sym¬ 
bolo  Athanasius  /  Perfectus  Deus  est  Christus, 
et  perfectus  homo.  Secundo  ,  accepit  aliquos 
defectus  consequentes  naturam  nostram  cor¬ 
ruptam,  ut  mortem,  famem,  sitim  etc.  non 
tamen  omnes  defectus  :  nam  non  accepit 
peccatum,  fomitem ,  ignorantiam  cujus  rei 
causa  est,  quoniam  cum  defectus  non  perti¬ 
neant  ad  essentiam  ,  vel  perfectionem  natu¬ 
rae  assumptae ,  ex  ejusmodi  defectibus  non 
debuit  accipere  nisi  illos ,  qui  conducebant 
ad  finem  Incarnationis,  qui  erat  salvare  ho¬ 
mines.  Jam  vero  moriendo  ct  patiendo  ,  po¬ 
terat  mereri  apud  Deum,  quia  patientia  vir¬ 
tus  est  :  at  vero  fomes,  peccatum  ,  ignoran¬ 
tia,  non  erant  utilia  ad  salvandos  homines, 
sed  potius  noxia;  non  enim  peccatum  pec¬ 
cato  tolli  potest ,  sicut  morte  mors  occisa 
est. 

Cum  igitur  Scriptura  docet :  Christum  de¬ 
buisse  assimilari  fratribus  per  omnia  absque 
peccato  (1).  Non  oportet  inde  colligere,  assi¬ 
milari  etiam  debuisse  in  ignorantia,  quae 
non  est  peccatum ,  et  tamen  est  in  nobis. 
Nam  cum  excipitur  peccatum  ,  per  illas  vo¬ 
ces  absque  peccato  intelliguntur  excepta  non 
solum  peccata ,  sed  etiam  omnes  illi  defec¬ 
tus,  qui  non  erant  utiles  redemptioni.  Et  cum 
dicitur  /  Per  omnia  assimilari ,  nomine  om¬ 
nium  intelliguntur  omnia,  quae  ad  perfectio¬ 
nem  naturae  pertinent,  vel  ad  redemptionem 
conducunt.  Alioqui  si  omnia  deberent  esse 
in  Christo  quae  sunt  in  nobis  ,  non  debuisset 
concipi  de  Spiritu  S.,  nec  nasci  ex  Yirgine, 
nec  in  infantia  impleri  sapientia,  nec  carere 
rebellione  partis  inferioris,  imo  etiam  opor¬ 
tuisset,  eum  febri,  podagra,  ceeterisque  mor¬ 
bis  afflictari. 

Adde,  quod  nusquam  habetur  illa  senten¬ 
tia,  ut  ab  eis  citatur  :  nam  Hebr.  II.  sic  legi¬ 
mus  :  Debuit  per  omnia  fratribus  similari ;  sed 
non  habetur  hoc  loco,  excepto  peccato :  et  sen¬ 
sus  est,  Debuit  assimilari  per  omnia,  cpuoe  ad 
naturam  pertinent.  Hebr.  IY.  legimus  ;  Ten- 
tatus  per  omnia  pro  similitudine  ,  absque  pec¬ 
cato.  Et  sensus  est  :  Tentatus  fuit  Christus 
omnibus  modis,  id  est ,  expertus  est  omnia  ma¬ 
la ,  quae  solent  homines  perpeti  in  corpore, 
in  anima,  in  honore,  in  facultatibus,  in  ami¬ 


ti)  Hebr.  II,  17;  IV,  15. 

cis,  et  consanguineis  :  et  tamen  nulla  harum 
tentationum  eum  ad  peccatum  unquam  ad¬ 
duxit. 

Jam  vero  ad  alterum  Scripturse  testimo¬ 
nium  ,  cujus  tota  vis  posita  est  in  illa  voce 
Graeca  i rhpovg&os  Respondeo  primo  :  illud 
7rlnpoxj[isvo;  aliquando  significare  redundans, 
quod  est  idem  quod  7 rWprc,  et  hanc  significa¬ 
tionem  secutus  est  noster  Interpres  qui  vertit 
plenus . 

Secundo  dico  :  si  legamus  passive  imple¬ 
batur,  sensum  hunc  esse,  quod  sapientia  tam 
increata,  quam  creata,  quae  in  ipso  erat,  re¬ 
plebantur  in  dies  magis  organa  corporea,  et 
movebantur,  atque  aptabantur  ad  opera  ex¬ 
cellentiora  facienda.  Quem  sensum  indicat 
Athanasius  Serm  4.  cont.  Arian.  ,  et  qua¬ 
drat  hic  sensus  valde  textui.  Puer  enim  cres¬ 
cebat  corpore,  et  roborabatur  spiritu  ,  non 
extrinsecus  adveniente,  sed  qui  in  ipso  erat, 
ut  opera  perfectiora  faceret ,  et  pariter  im¬ 
plebatur  sapientia,  non  aliunde  adscita,  sed 
ea  quae  in  ipso  erat  diffundente  se,  et  possi¬ 
dente  omnia  membra  et  omnes  sensus.  Un¬ 
de  sequitur  :  Et  gratia  Dei  erat  in  illo  (  I); 
non  ait:  Ac quisivit gratiam,  sed  gratia  erat  in 
illo,  eum  fovens  et  dirigens.  Sicut  ergo  in 
ipsa  conceptione,  Spiritus  et  sapientia  reple¬ 
vit  illud  corpusculum  tanquam  parvum  tem¬ 
plum  suum ;  ita  postea  crescente  illo  templo, 
quodammodo  se  extendebat  spiritus  ,  et  to¬ 
tum  replebat. 

Tertio,  idem  etiam  dici  posset,  quod  reple¬ 
batur  sapientia  acquisita  per  experimentum 
proprium: tametsi  enim  nihil  ignoraret  theo- 
rice,  cum  haberet  infusam  scientiam  omnium 
rerum ;  tamen  practice  ignorabat  illa  omnia, 
quse  non  fuerat  expertus.  Quomodo  Paulus 
dicit,  eum  didicisse  obedientiam  per  ea  quae 
passus  est  Hebr.  V.  Et  haecvidetur  expositio 
Beati  Ambrosii  lib.  de  Incarn.Dom.  Sacram, 
cap.  7.  ubi  dicit,  Christum  habuisse  natu¬ 
ram  humanam  initio  perfectam  ,  et  tamen 
sensu  humano  profecisse. 

'  Restat  tertium  Scripturse  testimonium  ex 
cap.  II  Lucse  :  Jesus  autem  proficiebat  sapien¬ 
tia,  cetate,  et  gratia.  Sed  est  certa  et  commu¬ 
nis  expositio  eorum  Patrum,  quos  supra  ci¬ 
tavimus,  GregoriiNazianzeni,  Cyrilli,  Damas¬ 
ceni,  Theophylacti,  Bedae,  Anselmi,  Bernar- 
di,  et  aliorum  ,  quod  Christus  profecerit  sa¬ 
pientia  et  gratia,  opinione  hominum,  quibus 
in  dies  magis  aperiebat  sapientiam  suam. 


Quomodo  Sol ,  quo  magis  ascendit  versus 
medium  coelum,  tanto  magis  dicitur  profice¬ 
re  in  lumine  et  calore  ,  non  quod  in  se  flat 
lucidior  et  calidior  ,  sed  quia  magis  apparet 
ejus  virtus. 

i^ddit  Damascenus  loc .  not. ,  quod  sicut 
Episcopus  dicitur  proficere  in  Ecclesia  sua 
suis  concionibus  ,  quando  populus  proficit  : 
et  Doctor  in  schola  dicitur  proficere,  quan¬ 
do  doctos  reddit  auditores;  itam  etiam  Chris¬ 
tus  dici  potest  profecisse ,  quia  fecit  alios 
proficere. 

Sed  instat  Calvinus,  nam  Lucas  dicit, Chris¬ 
tum  profecisse  apud  Deum  et  homines  :  at 
non  profecit  in  opinione  Dei,  nec  fecit  profi¬ 
cere  Deum. 

Respondeo  :  illud  Apud  Deum  et  homines 
debere  conjungi  cum  profectu  in  gratia, 
non  cum  profectu  in  sapientia  vel  aetate.  Non 
enim  solemus  dicere,  aliquem  profecisse  sa¬ 
pientia,  vel  aetate  apud  Deum  et  homines ; 
nam  sunt  absolutae  res,  sapientia  et  aetas,  nec 
ab  alio  pendent  :  at  rectissime  dicimus,  ali¬ 
quem  proficere  in  gratia  apud  alios,  quibus 
in  dies  fit  gratior. 

Christus  igitur  dicitur  ,  gratia  apffd  Deum 
et  homines  profecisse ,  quia  quotidie  magis 
diligebatur  ab  hominibus,  et  recipiebat  sig¬ 
na  benevolentiae  Dei ,  sive  ,  quod  est  idem, 
crescebat  quotidie  in  externis  signis  benevo¬ 
lentiae  Dei  et  hominum ,  sicut  de  Samuele 
dicitur  I  Reg.  II  :  Puer  autem  proficieba:t,  at¬ 
que  crescebat,  et  placebat  tam  Deo  ,  quam  ho¬ 
minibus  (2). 

Praeterea,  proficiebat  apud  homines  sapien¬ 
tia,  quatenus,  ut  dictum  est ,  multiplicando 
opera  sapientiae  ,  faciebat  alios  proficere,  et 
ipse  etiam  quotidie  sapientior  apparebat. 
Praeterea  secundo  ,  per  opera  plena  sapien¬ 
tiae  et  gratiae  quae  edebat ,  vere  proficiebat 
sapientia  et  gratia  apud  Deum  et  homines, 
quia  faciebat  opera  dignissima  ,  et  maxime 
meritoria ,  tam  judicio  Dei ,  quam  homi¬ 
num. 

Jam  de  quarto  Scripturae  testimonio  varie 
sentiunt  Patres.  Ambrosius  lib.  V  de  Fid. 
cap.  8.  et  Hieronymus  in  cap.  XXIV  Matth. 
suspicantur  ,  illud  Neque  Filius  additum  ab 
Arianis.  eo  quod  non  habeatur  in  omnibus 
Graecis  codicibus  :  tamen  quia  Marci  XIII, 
in  omnibus  habetur ,  aliter  respondendum 
est. 

Prima  sit  expositio  Gregorii  lib.  IV,  epist. 


(1)  Luc.  I,  15;  II,  11.  —  (2)  I.‘Reg.  II.  26. 

42.  ad  Eulog.,  ubi  approbat  Eulogii  senten¬ 
tiam,  quod  Christus  dicatur  nescire  diem  il¬ 
lum,  non  in  persona  sua,  sed  in  persona  Ec¬ 
clesiae.  Multa  enim,  quae  dicuntur  de  Chris¬ 
to,  intelliguntur  de  corpore,  non  de  Capite. 
Contra  hoc  tamen  posset  objici  :  quia  tunc 
non  debuisset  Dominus  dicere  :  Neque  An¬ 
geli,  neque  Filius ,  nam  cum  Angeli  continean¬ 
tur  etiam  in  corpore  Christi  quod  est  Eccle¬ 
sia  ;  satis  erat  dicere  :  Filius  non  novit.  Et 
fortasse  propterea  Gregorius  alias  duas  ex¬ 
positiones  addidit,  quia  videlicet  haec  prima 
non  omnino  satisfacere  videbatur^ 

Secunda  expositio  ejusdem  Gregorii  ibi¬ 
dem,  necnon  Ambrosii  in  cap.  XYII  Lucae, 
Nazianzeni  Orat.  4.  de  Theol.,  et  Cyrilli  lib. 
IX.  thes.,  cap.  4.  est ,  quod  Christus  homo 
dicatur  nescire  eum  diem,  quia  non  sciebat 
ut  homo,  id  est,  humana  scientia,  sed  divina 
revelatione,  seu  infusione.  Sed  non  videtur 
plane  id  etiam  satisfacere  :  nam  Apostoli 
cupiebant  a  Christo  discere  illum  diem;  ipse 
vero  respondit,  se  non  scire  ,  ac  propterea 
etiam  non  posse  docere  :  at  si  sciebat  divina 
revelatione,  certe  poterat  docere. 

Tertia  expositio  est  Epiphanii  in  Aneor, 
et  Chrysostomi  hom.  de  Trin.  et  Bernardi 
lib.  de  XII  grad.  humil.  quod  dicatur  nesci¬ 
re,  quia  non  sciebat  practice:  quomodo 
Adam  dicebatur  ante  peccatum  non  scire 
bonum ,  et  malum  :  Pater  autem  dicatur 
scire,  quia  practice  scit,  quandoquidem  om¬ 
ne  judicium  dedit  Filio  et  ipse  quodammodo 
jam  judicavit.  Sed  neque  haec  videtur  admo¬ 
dum  quadrare  :  namApostoli  non  cupiebant 
scire  practice ,  sedtheorice;  ac  proinde  ad 
rem  non  pertinebat ,  sive  sciret  Dominus 
practice  eam  diem,  sive  non  sciret. 

Est  igitur  postrema  expositio  ejusdem  S. 
Gregorii  loc.  not.  necnon  Ambrosii  lib.  Y 
de  Fid.  cap.  8.  Hieronymi ,  Chrysostomi, 
Theophylacti  in  cap.  XXIV  Matth.  ,  Basilii 
lib.  IV  in  Eunom.  et  Augustini  lib.  I  de  Ge¬ 
nesi,  cont.  Manich.  cap.  22.  et  lib.  I  Trinit. 
cap.  12.  quod  Filius  dicatur  nescire  ,  quia 
non  sciebat  ad  dicendum  aliis  ,  et  quia  eos 
nescientes  faciebat.  Quae  quidem  explicatio 
est  ad  propositum  hujus  loci.  Vult  enim  Do¬ 
minus  reddere  causam  ,  cur  non  manifestet 
eum  diem  ,  et  dicit  causam  esse  ,  quia  non 
scit,  id  est,  non  didicit  hoc  a  Patre,  ut  reve¬ 
laret  aliis  ,  sed  ut  sibi  secretum  hoc  serva¬ 
ret. 


Praeterea  ,  Scriptura  passim  ita  loquitur, 
ut  Gfcnes.  XXII  :  Nunc  cognovi ,  quod  timeas 
Dominum ,  id  est,  nunc  ostendi  tibi  et  aliis  quan¬ 
tum  me  colas.  Jo.XV  :  Vos  autem  dixi  amicos, 
quia  omnia  qacecumque  audivi  a  Patre  meo, 
nota  feci  vobis.  Et  tamen  non  omnia  simpli¬ 
citer  eis  indicaverat.  Nam  cap.  XVI,  ait: 
Adhuc  multa  habeo  vobis  dicere,  sed  non  potes¬ 
tis  portare  modo  (1).'  Dixerat  ergo  illis,  quae¬ 
cumque  audierat  a  Patre  ad  dicendum  illis  : 
ita  igitur  hoc  loco  dicit ,  se  non  scire  ,  nisi 
quae  sciebat  ut  illis  diceret. 

Sed  contra  objicit  Calvinus  :  nam  cum 
Christus  dicat:  Nemo  scit  neque  Angeli,  neque 
Filius  (2) ,  si  illud  Neque  Filius  sic  intelliga- 
tur,  quod  Filius  scit  quidem,  sed  non  ad  di¬ 
cendum;  ergo  etiam  de  Angelis  dici  poterit, 
illos  quidem  scire ,  sed  non  ad  dicendum. 
Praeterea  posset  objici  :  nam  cum  dicimus, 
Filium  non  scire  ad  dicendum;  vel  intelli- 
gendum  est,  non  scire  ad  dicendum  ulli ;  vel 
non  scire  ad  dicendum  Apostolis.  Si  primum, 
falsum  est ,  Filium  non  scire  ad  dicendum, 
nam  dixit  Spiritui  sancto.  Si  secundum; 
falsa  est  illa  exceptio  ,  nisi  solus  Pater, 
nam  nec  Pater  sciebat  ad  dicendum  Aposto¬ 
lis. 

Respondeo  ad  primam  objectionem  :  ex 
verbis  Domini  habetur,  nec  Angelos,  nec  Fi¬ 
lium  scire  ad  dicendum  :  utrum  autem  alio 
modo  sciant,  hic  non  explicatur;  sed  tamen 
scimus  aliunde  Christum  scire  :  tum  quia 
ipse  est  Judex  constitutus;  tum  etiam  Quia 
in  eo  sunt  omnes  thesauri  sapientiae  et  scientice 
absconditi  (3).  De  Angelis  vero  credimus,  eos 
non  scire  ullo  modo  :  tum  quia  non  est  eis 
necessaria  haec  cognitio ;  tum  etiam  quia 
nusquam  legimus  Angelos  omnia  nosse. 

Ad  secundam  dico  :  Filium  non  scire  ad 
dicendum  ulli  omnino,  sed  intelligo  de  Filio 
ut  homo  est,  quomodo  non  fecit  scire  Spiri¬ 
tum  sanctum  :  solus  autem  Pater  dicitur 
scire,  quia  fecit  scire  Christum  hominem, 
ut  Augustinus  dicit  lib.  I  de  Genes,  cont. 
Manich.  cap.  22.  quod  autem  convenit  Pa¬ 
tri,  convenit  etiam  aliis  personis  ,  quae  sunt 
ejusdem  naturae  ;  itaque  idem  est  ac  si  di¬ 
xisset  :  Nemo  scit  nisi  Deus . 

Ad  ultimam  Scripturam  dico  :  impiam  es¬ 
se  blasphemiam  ,  quod  Christus  sine  spiritu 
oraverit  aut  correxerit,  vel  revocaverit  ora¬ 
tionem  suam.  Nam  de  eo  scriptum  est :  Qui 
peccatum  non  fecit ,  I  Pet.  VII.  Et  Qui  pecca - 


(1)  Gen.  XXII,  12;  Joan.XV,  15;  XVI,  12.  —  (2)  Mare.  XIII,  32.  —  (3)  Coloss.  II,  3. 

tum  non  novit ,  II  Gorinth.  V  (1|.  Et  Patres 
passim  docent,  Christum  non  solum  non  pec¬ 
casse,  sed  nec  peccare  potuisse.  Vide  Atha- 
nasium  Orat.  2.  cont.  Arian. ,  Cyrillum  lib. 
X  in  Jo.  cap.  XI.  et  Augustinum  in  Enchir. 
cap.  36  et  40  et  alios. 

At  Scriptura  ait ,  illum  dixisse  :  Pater  si 
possibile  est  :  vel  sciebat  igi  tur  utrum  esset 
possibile  ,  vel  non  sciebat.  Si  non  sciebat , 
ergo  aliquid  ignorabat.  Si  sciebat  esse  pos¬ 
sibile;  quare  dubitando  loquitur?  Si  sciebat 
esse  impossibile;  quare  petit?  Praeterea, 
cum  dicit  Transfer  calicem  hunc ,  videtur  re¬ 
pugnasse  rectae  rationi ,  et  voluntati  Patris, 
nam  ad  hoc  venerat  ut  pateretur.  Denique 
cum  addit  :  Non  mea  ,  sed  tua  voluntas  fiat , 
videtur  aperte  emendare  quod  prius  petie¬ 
rat. 

Respondeo  :  illud  Si  possibile  est  significa¬ 
re  Si  placet  tibi :  sciebat  enim,  Deo  nihil  esse 
impossibile ;  sed  petit,  an  sit  possibile  secun¬ 
dum  Dei  beneplacitum,  et  patet  hoc  ex  aliis 
Evangelislis.  Nam  quod  ait  Matth.  XXVI  : 
Si  possibile  est ,  dicit  Marci  XIV  :  Omnia  libi 
possibilia  sunt.  Et  Lucae  XXII  /  Pater  ,  si  vis , 
transfer  etc  (2).  Dicit  autem  Si  vis ,  non  quod 
ignoret,  Patrem  nolle,  sed  ut  ostendat,  affec¬ 
tum  naturalem  suae  voluntatis  ad  fugiendam 
mortem  conjunctum  cum  omni  subjectione 
ad  paternam  voluntatem.  Est  enim  idem  ac 
si  diceret  :  «  Volo  ut  non  fiat  quod  volo,  id 
est,  volo  voluntate  deliberata,  quae  respicit 
objectum  cum  omnibus  circumstantiis  ,  ut 
non  fiat  id  quod  ego  volo  voluntate  natura¬ 
li  ,  quae  refertur  in  objectum  secundum  se 
tantum  consideratum.  »  Neque  sunt  contra¬ 
riae  hae  voluntates,  nam  non  sunt  circa  idem 
eodem  modo  consideratum.  Et  praeterea, 
una  est  potius  velleitas,  quam  voluntas. 

Dices  :  quare  Christus  orando  voluit  ex¬ 
primere  illam  voluntatem  naturalem,  quam 
sciebat  non  implendam?  Respondeo  cum 
Ghrysostomo  in  hunc  locum  :  ut  ostende¬ 
ret  se  esse  verum  hominem ,  et  vere  do- 
luisse ,  ac  passum  ,  et  mortuum  esse ;  si 
enim,  cum  tam  saepe  expresserit  naturales 
affectus,  adhuc  plurimi  fuerunt  haeretici  ne¬ 
gantes  Christi  veram  carnem  et  passionem, 
quid  fieret  si  nullum  talem  affectum  osten¬ 
disset  ? 

Praeterea,  voluit  hoc  exprimere,  ut  doceret 
nos,  non  aegre  ferre,  cum  non  impetramus  a 


Deo  id  quod  petimus  :  Christus  enim  in  hac 
oratione  partim  fuit  auditus,  partim  non  au¬ 
ditus.  Auditus  fuit  in  eo  quod  absolute  pe¬ 
tebat,  juxta  illud  Jo.  XI  :  Sciebam ,  quia  sem- 
per  me  audis  :  non  fuit  autem  auditus  in  eo 
quod  petiit  ex  naturali  affectu  ,  juxta  illud 
Psal.  XXI  :  Clamabo  per  diem  ,  et  non  exau¬ 
dies  (3). 


CAPOT  vi. 

Proponitur  quaestio  secunda ,  quae  est  de  descen¬ 
su  ad  inferos. 

Quaeritur  2.  An  et  quomodo  Christus  ad 
inferos  descenderit.  Ac  primum  omnes  con¬ 
veniunt  ,  quod  Christus  aliquo  modo  ad  in¬ 
feros  descenderit  :  nam  et  Scripturae  passim 
hoc  docent,  ut  Act.  II  :  Non  derelinques  ani¬ 
mam  meam  in  inferno.  Et  Ephes.  IV  :  Des¬ 
cendit  in  inferiores  partes  teerce.  Et  praeterea 
in  Symb.  Apost.  legimus  :  Descendit  ad  infe¬ 
ros  (4) . 

Est  autem  observandum,  hanc  particulam 
olim  non  fuisse  in  Symbolo  apud  omnes  Ec¬ 
clesias.  Nam  Irenaeus  lib.I,  cap.  2.  Origenes 
init.  lib.  mpi  ot-px&v ,  id  est,  de  principis,  et 
Tertullianus  init.  lib.  cont.  Prax.,  et  lib.  de 
de  vel.  virg.  ,  explicant  regulam  Fidei  ab 
Apostolis  traditam,  et  non  meminerunt  hu¬ 
jus  particulae,  sed  a  Sepultura  transeunt  ad 
Resurrectionem.  Item  Augustinus  lib.  de 
Fid.  et  Symb. ,  et  IV  lib.  de  Symb.  ad  Ca- 
tech.  non  meminit  hujus  partis,  cum  totum 
Symbolum  quinquies  exponat. 

Ruffinus  in  explicat,  legit  et  explicat  hanc 
particulam,  sed  monet,  non  haberi  in  Sym¬ 
bolo  Romanae  Ecclesiae,  nec  apud  Orientales; 
tamen  implicite  contineri  in  articulo  de  se¬ 
pultura  ,  quia  sicut  corpus  descendit  ad  lo¬ 
cum  corporum ,  ita  anima  ad  locum  anima¬ 
rum.  Porro  Cyrillus  Catech.  4  et  14. et  Chry- 
sostomus  hom.  2.  de  Symb.',  legunt,  et  ex¬ 
ponunt  hanc  particulam,  et  hoc  tempore 
habetur  ubique.  Et  ita  etiam  legunt  Cafechis- 
mus  Lutheri  major  et  minor  :  item  Gatechis- 
mus  Calvini,  Brentii,  et  aliorum.  Ita  quoque 
legunt  Centuriatores  Contur.  I,  lib.  II,  et  ca. 


(1)  I.  Petr.  II,  22;  II.  Cor.  V,  21.  —  (2)  Mattii.  XXVI,  39;  Mare.  XIV,  36;  Luc.  XXII,  42.  — 
(3)  Joan.  XI,  42;  Psal.  XXI.  3.  —  (4)  Act.  II,  27;  Eph.  IV,  9.  ' 

4.  et  Petrus  Martyr  in  libel.  de  Symb.  Imo 
Calvinus  lib.  III  Inst.  cap.  16.  §.  8.  dicit, 
hunc  articulum  in  praecipuis  habendum 
esse. 

Pari  ratione  in  Symbolo  Nicaeno  haec  par¬ 
ticula  non  habetur ,  in  Symbolo  Athanasii 
habetur ;  et  cum  haec  Symbola  inter  se  non 
pugnent,  certum  est ,  saltem  implicite  hanc 
particulam  deesse  non  posse.  Unde  Ansel- 
mus  in  lib.  de  proces.  Spir.  S.,  dicit,  hunc 
articulum  non  esse  in  Symbolo  Nicaeno ,  et 
tamen  recipi  summo  consensu  ab  omnibus 
Ecclesiis  Orientis  et  Occidentis. 

At  quaestio  tota  est  de  explicatione  hujus 
articuli :  quatuor  autem  invenio  expositiones 
adversariorum,  de  quibus  ordine  disputan¬ 
dum  est. 


CAPUT  VII. 

* 

Quod  descendere  ad  inferos  non  sit  omnino 
extingui. 

Prima  sententia  est ,  quod  descendere  ad 
inferos  sit  penitus  interire  et  extingui. Bren- 
tius  in  Gatech.  anni  1551  dicit,  descendere 
ad  inferos,  esse  penitus  interire.  Et  in  Act. 
introducit  Christum  sic  loquentem  :  «  Des¬ 
cendam  in  infernum,  sentiam  dolores  infer¬ 
ni,  et  plane  periisse  videbor.  » 

Item  Calvinus  in  Psychopannychia,  vo¬ 
lens  probare  animas  justorum  post  disces¬ 
sum  a  corpore  non  dormire,  id  est,  non  ex¬ 
tingui,  ut  quidam  Anabaptistae  aiunt,  quos 
in  toto  libro  refellit ;  probat  ex  anima  Chri¬ 
sti,  quae  post  separationem  a  corpore,  non 
est  extincta,  nec  absorpta  a  morte,  sed  im¬ 
mortalis  mansit  :  et  hoc  dicit  significari  illis 
verbis  Act.  II  :  Non  derelinques  animam  in 
inferno  (1).  «  Haec  nobis,  inquit,  certissimam 
fidem  faciunt,  Christum  extingui  morte  non 
potuisse,  etiam  secundum  hominem.  Vera 
mors  fuit  corporis  et  animae  solutio  ;  ceete- 
rum  anima  vitam 'suam  numquam  perdidit, 
quae  Patri  commendata,  non  poterat  non 
salva  esse.  Id  volunt  verba  ex  concione  Pe¬ 
tri,  quibus  affirmat,  impossibile  fuisse  teneri 
ipsum  a  morte,  ut  Scriptura  impleretur, 
Quoniam  non  derelinques  animam  meam 

(1)  Act.  II,  27. 


in  inferno.  Nam  anima  ejus  divina  virtute 
suffulta  est,  ne  in  perditionem  rueret,  et 
corpus  ejus  in  sepulcro  servatum  ad  resur¬ 
rectionem  etc.  » 

Videtur  certe  hoc  loco  Calvinus,  per  in¬ 
fernum  intelligere  perfectam  extinctionem 
animae  :  probat  enim  ,  animam  Christi  in 
morte  corporis  non  fuisse  extinctam,  quia 
anima  ejus  non  fuit  absorpta  ab  inferno. 
Quid  igitur  est  Calvino,  absorberi  ab  inferno, 
nisi  animam  penitus  extingui  ?  Sed  paulo  post 
idipsum  clarius  declarat ;  sic  enim  ait  : 
«  Praebet  et  nobis  aliud  argumentum  immor¬ 
talitatis  animae  suae,  cum  Jonam  triduo  im¬ 
mersum  in  ventre  coeti,  mortis  suae  typum 
constituit.  Venter  ille  mors  est,  animam  igi¬ 
tur  salvam  in  morte  habuit.  »  Et  infra  pro¬ 
bat  ex  sacrificio  Isaac  :  «  Quid  est,  inquit, 
quod  Isaac  non  moritur,  nisi  quia  quod  pro¬ 
prium  est  homini,  immortale  Christus  prae¬ 
stitit,  hoc  est,  animam  ?  Aries  vero  animal 
irrationale,  qui  in  ejus  locum  ad  mortem 
substituitur,  corpus  est.  » 

Haec  sententia  non  eget  refutatione  :  nam 
est  fundamentum  Atheismi.  Si  enim  Chris¬ 
tus,  quia  Divinitate  suffultus  erat,  animam 
immortalem  retinuit  in  morte  corporis  ;  ergo 
caeteri  homines,  qui  non  sunt  suffulti  Divini¬ 
tate,  in  morte  penitus  extinguuntur ;  non 
igitur  anima  humana  est  immortalis. 

Dicent  fortasse  :  pios  non  extingui  morte, 
quia  pro  se  et  pro  suis  Christus  mortem  vi¬ 
cit.  Ergo  saltem  omnes  impii  extinguuntur 
penitus  ;  et  hoc  est  descendere  in  infernum. 
Negat  id  in  fine  libri  Calvinus,  ubi  asserit, 
etiam  impios  vivere  post  mortem,  licet  in 
poenis.  At  hoc  non  bene  cohaeret  cum  supe¬ 
rioribus  :  aut  enim  ipse  non  bene  probat, 
Christi  animam  mansisse  immortalem  ex  eo, 
quod  divinitati  conjuncta  non  est  permissa 
ruere  in  infernum  :  aut  certe  sequitur,  ani¬ 
mas  impiorum  quae  in  infernum  ruunt  plane 
extingui.  Praeterea,  S.  Petrus,  Act.  II,  non 
dixit,  Christi  animam  non  fuisse  in  inferno, 
sed  non  ibi  longo  tempore  relictam.  Et  in 
Symbolo  nonne  legimus  Descendit  ad  infe¬ 
ros ?  ergo  si  descendere  ad  inferos  est  inte¬ 
rire,  etiam  Christi  anima  interiit,  licet  pos¬ 
tea  fuerit  excitata  :  at  hoc  ipsum  est,  quod 
volunt  Anabaptistae  ;  igitur  Calvini  senten¬ 
tia,  et  seipsam  destruit,  et  Atheismo  viam 
aperit. 

CAPUT  VII* 

Christum  non  pertulisse  poenas  damna¬ 
torum. 

Altera  sententia  est  ejusdem  Calvini  lib. 
II  Inst.  cap.  16.  §.  8,  9,  10,  11  et  12,  in  Ca- 
techismo  parvo,  in  Psychopannychia,  et  in 
Harmonia  Evangelica  ad  cap.  XXYII  Mat¬ 
thaei,  ubi  docet,  Christum  dici  descendisse 
ad  inferos,  quia  passus  est  dolores  animarum 
damnataium. 

Ut  autem  id  facilius  intelligatur,  quaedam 
annotanda  sunt.  Ac  primum  obsen  andum 
est,  apud  Calvinum  nullum  esse  locum  sub¬ 
terraneum  pro  impiis,  nec  Purgatorium,  nec 
etiam  Limbum  Patrum.  Nam  lib.  II  Inst.  c. 
16.  §.  9.  dicit,  esse  pueriles  fabulas  ista  om¬ 
nia,  de  qua  re  paulo  post  tractabimus.  In 
lib.  autem  III  Inst.  cap.  ult. ,  et  in  Psycho¬ 
pannychia  docet,  nihil  esse  aliud  poenas 
damnatorum,  quam  terrorem,  et  anxietatem 
conscientise  cogitantis,  Deum  sibi  esse  ira¬ 
tum  et  infestum. 

Nota  secundo.  Christum  secundum  Calvi¬ 
num  descendisse  ad  inferos,  quia  apprehen¬ 
dit  Deum  tamquam  sibi  iratum,  et  infensum 
propter  nos,  et  ex  metu  salutis  propriae 
amittenda:  incredibilem  anxietatem  animi 
passus  est,  qualem  pateretur  qui  sciret,  se 
in  aeternum  esse  periturum  :  unde  etiam 
verba  desperationis  eum  protulisse  affirmat 
lib.  II  Inst.  cap.  16.  §.  10  :  «  Diros  in  anima 
cruciatus,  inquit,  damnati  ac  perditi  hominis 
pertulit.  »  Et  §.11.  dicit,  eum  non  fuisse 
securum  de  salute.  «  Christus  ergo,  inquit, 
cum  lacrymis  et  clamore  valido  orans,  a 
metu  suo  exauditur,  non  ut  a  morte  sit  im¬ 
munis,  sed  ne  absorbeatur  ut  peccator,  quia 
illic  personam  nostram  gerebat.  Et  certe 
nulla  fingi  potest  magis  formidabilis  abys¬ 
sus,  quam  sentire  te  a  Deo  derelictum,  et 
alienatum,  et  cum  invocaveris,  non  exaudiri, 
perinde  ac  si  in  tuam  perniciem  ipse  cons- 
pirasset.  »  Et  infra:  «  Ita  cum  Diaboli  potes¬ 
tate,  cum  mortis  horrore,  cum  inferorum 
doloribus  manum  conserendo,  factum  est, 
ut  referret  de  illis  victoriam.  »  Et  §.12: 


«  Hic,  inquit,  nebulones  quidam,  licet  in¬ 
docti,  malitia  tamen  magis,  quam  inscitia 
impulsi  clamitant,  me  atrocem  facere  Christo 
injuriam,  quia  minime  consentaneum  fuerit, 
eum  de  animae  salute  timere  etc  »  Item  in 
Harmonia  explicans  XXYII,  cap.  Matth.  di¬ 
cit,  Christum  non  quidem  desperasse,  tamen 
emisisse  vocem  desperationis  ,  cum  ait  : 
Deus,  Deus  meus ,  ut  dereliquisti  me  (I). 

Nota  tertio.  Secundum  Calvinum  Chris¬ 
tum  coepisse  versari  in  in.erno  illa  hora,  qua 
in  horto  coepit  contristari  et  orare  :  deinde 
profundius  descendisse  ,  quando  in  cruce 
clamavit  :  Deus,  Deus  meus  e tc  denique  pro¬ 
fundissime,  quando  coram  Dei  tribunali 
comparuit  tanquam  reus  aeternae  mortis,  et 
severissimum  judicium  irati  Dei  sustinuit. 
Ita  docet  lib.  II  Inst.  cap.  16,  §.  12  :  «  Si 
nunc,  inquit,  roget  quispiam,  an  tunc  des¬ 
cenderit  Christus  ad  inferos,  cum  mortem 
deprecatus  est  :  respondeo,  hoc  fuisse  exor¬ 
dium  unde  colligi  potest,  quam  diros  et  hor¬ 
ribiles  cruciatus  perpessus  fuerit,  cum  se  ad 
tribunal  Dei  reum  stare  cognosceret  nostra 
causa.  »  Haec  ille.  Et  quamvis  non  aperte 
dicat,  quamdiu  fuerit  in  inferno,  tamen  in¬ 
nuit,  fuisse  usque  ad  resurrectionem. 

Nota  quarto.  Calvinum  tribuere  huic  poe¬ 
nae  infernali  totam  fere  nostram  redemptio¬ 
nem,  ita  ut  sine  hoc  descensu  ad  inferos, 
mors  in  cruce  non  fuerit  futura  ullius  pretii. 
Ita  enim  loquitur  lib.  II  Inst.  cap.  16,  §.10: 
«  Nihil,  inquit,  actum  erat,  si  corporea  tan¬ 
tum  morte  defunctus  fuisset  Christus  :  sed 
operae  simul  pretium  erat,  ut  divinae  ultionis 
severitatem  sentiret.  »  Et  infra  :  Unde  etiam 
eum  oportuit  cum  inferorum  copiis,  aeter- 
naeque  mortis  horrore,  quasi  consertis  mani¬ 
bus  luctari.  »  Similia  repetit,  et  fusius  in  c. 
XXYII  Matth. 

Haec  est  Calvini  sententia,  quam  videntur 
etiam  ex  parte  sequi  Melanchthon  et  Bren- 
tius.  Siquidem  Melanchthon  in  loc.  cap.  de 
Filio,  bis  dicit,  Christum  luctatum  gravissime 
cum  tentatione  de  abjectione.  Brentius  in  c. 
II.  Act  dicit,  Christum  passum  esse  dolores 
inferni.  Et  in  lib.  de  Chr.  Majest.  in  II  par., 
ubi  agit  de  Ascensione,  nihil  aliud  fere  do¬ 
cet,  quam  inferos  non  esse  certum  aliquem 
locum,  sed  statum  damnatorum.  Imo  ad¬ 
dit,  ubique  esse  inferos,  ubi  sunt  impii,  qui 
tentantur  de  aeterna  sua  damnatione. 

Et  hinc  tandem  processit  illa  incredibilis 


(1)  Matth.  XXYII,  46. 


CAPUT  VIII. 


411 


blasphemia  cujusdam  apostatae,  cujus  me¬ 
minit  Joannes  Cochlaeus  in  act.  Luth.,  et 
Laurentius  Surius  in  hist.  anni  1327.  qui  as¬ 
seruit,  Christum  desperasse  et  esse  damna¬ 
tum  :  et  forte  in  poenam  hujus  peccati  Cal¬ 
vinus  in  morte  desperavit,  et  maledixit  diei, 
quo  libros  scribere  coepit,  ut  in  ejus  vita  le¬ 
gimus  cap.  22:  «  Daemonibus,  inquit  Auctor, 
invocatis,  jurans,  execruns,  et  blasphemans, 
misere  expiravit  :  cujus  illi  testimonium 
perhibuere,  qui  decumbenti  ad  extremum 
usque  halitum  ministrarunt.  Imo  hoc  etiam, 
quod  diem  atque  horam  detestatus  sit,  et 
execratus,  quam  unquam  studiis,  vel  des¬ 
criptionibus  impendisset.  »  Haec  Hieronymus 
Hermes  Bolsec,  Mericus  Lugdunensis,  qui 
Calvini  vitam  scripsit. 

Refellitur  haec  nova  et  inaudita  impietas. 
Primo,  quia  Scripturae  totam  salutem  no¬ 
stram  tribuunt  sanguini  et  morti  corporali 
ipsius  Christi,  et  post  mortem  corporalem 
nullam  ulterius  poenam  agnoscunt.  Philip. 
II  :  Humiliavit  semetipsum ,  •  factus  obediens 
usque,  ad  mortem,  mortem  autem  crucis  :  pro¬ 
pter  quod  Deus  exaltavit  illum  etc.  (1). 

Vides,  hic  nullam  mentionem  heri  infero¬ 
rum,  sed  obedientiae  usque  ad  mortem  om¬ 
nia  tribui,  et  mox  subjungi  exaltationem. 
Item  Psal.  XXI  et  Isa  LIII,  describuntur  si- 
gillatim  omnes  Christi  afflictiones  :  nulla  au¬ 
tem  mentio  inferni.  Matth.  XX,  Mare.  X, 
Luc.  XVIII,  praedicit  Dominus  Apostolis  pas¬ 
sionem  suam,  et  nominat  Flagella,  sputa, 
crucem,  mortem,  et  subjungit  continuo  :  Et 
tertia  die  resurget.  Et  ubi,  quaeso,  reliquit 
dolores  damnatorum,  et  cruciatus  gehennae? 
Rom.  V  :  Commendat  autem  charitatem  suam 
in  nobis,  quia  cum  adhuc  peccatores  essemus, 
Christus  pro  nobis  mortuus  est.  Ephes.  I  :  In 
quo  habemus  redemptionem  per  sanguinem  ejus. 
Colos.  I  :  Pacificans  per  sanguinem  crucis  ejus 
sive  quae  in  terris  sive  quae  in  coelis  sunt.  Heb. 
IX  :  Per  proprium  sanguinem  introivit  semel 
in  sancta,  aeterna  redemptione  inventa.  I.  Pct. 

I  :Non  corruptibilibus,  auro ,  vel  argento  redemp¬ 
ti  estis,  sed  pretioso  sanguine ,  quasi  agni  im¬ 
maculati  et  incontaminati  Christi.  I.  Jo.  I :  San¬ 
guis  ejus  emundat  ab  omni  peccato.  Denique 
Apoc.  V.  Sancti  clamant  in  coelo  :  Redemisti 
nos  Deo  in  sanguine  tuo,  etc.  (2). 

Vide  ergo  quam  sit  verum  quod  dicit  Cal¬ 
vinus,  corporali  morte  Christum  nihil  egis¬ 


se,  sed  inferni  doloribus,  cum  Scripturae 
passim  inculcent,  nos  Christi  morte  redem¬ 
ptos  :  dolorum  autem  inferni  ne  memine¬ 
runt  quidem.  Nam  quae  loca  pro  se  Calvinus 
adducit,  paulo  post  demonstrabimus,  nihil 
ad  rem  propositam  facere. 

Secundo  probatur  ex  circumstantiis  pas¬ 
sionis  Christi.  Nam  si  ab  oratione  illa  in 
horto,  usque  ad  resurrectionem  Christus  fuit 
in  inferno,  et  Deum  ut  sibi  adversum  et  ira¬ 
tum  apprehendebat,  et  non  erat  securus  de 
sua  salute  :  quomodo  tam  audacter  dicebat 
Caiphae  :  Amodo  videbitis  Filium  hominis  ve¬ 
nientem  in  nubibus  coeli ?  Item  Pilato  :  Reg¬ 
num  meum  non  est  de  hoc  Mundo  (3)  ?  Item  : 
quomodo  orat  .Patrem  pro  crucifixoribus 
suis?  quomodo  promittit  latroni  Paradisum? 
quomodo  Patri  animam  suam  commendat  ? 
Certe  heee  non  sunt  signa  diffidentis  de  be¬ 
nevolentia  Patris,  multo  minus  desperantis, 
aut  metuentis  de  salute  propria. 

Tertio  probatur.  Quia  si  redempti  esse¬ 
mus  per  infernales  pcenas  Christi,  deberent 
figurae  praecessisse  :  deberet  etiam  aliquod 
Sacramentum  exstare  in  memoriam  tanti 
beneficii,  ut  est  Eucharistia  in  memoriam 
passionis.  Item  Ecclesia  deberet  celebrare 
memoriam  hujus  beneficii,  ut  celebrat  me¬ 
moriam  natalis  Domini,  passionis,  mortis, 
resurrectionis.  Item  deberet  depingi  Christus 
in  igne  gehennae  in  medio  damnatorum,  ut 
depingi  solet  in  cruce  inter  duos  latrones. 
At  nihil  tale  vidimus  fieri,  aut  legimus  un¬ 
quam  factum  ;  ergo  Ecclesia  vel  semper  fuit 
ingratissima,  vel  figmenta  sunt  quae  docet 
Calvinus. 

Quarto.  Omnes  Patres ,  qui  descensum 
Christi  ad  inferos  describunt,  describunt  ut 
descensum  victoris  et  triumphatoris,  non  ut 
rei,  nec  ullo  modo  indicant,  Christum  ali¬ 
quid  passum  in  inferno.  Cyrillus  Gatech.  14. 

«  Exterrita  est  mors,  inquit,  videns  novum 
quemdam  descendentem  in  infernum,  vin¬ 
culis  quae  illic  sunt  non  ligatum.  Qua  de 
causa,  o  portae  inferi,  hunc  videntes  exhor¬ 
ruistis?  Quis  insuetus  vos  coepit  timor?  » 

Ambrosius  lib.  de  Myster.  Pasch.  cap.  4.  : 

«  Expers  peccati  Christus  cum  ad  tartari 
ima  descenderet,  seras  inferni,  januasque 
confringens,  vinctas  peccato  animas  mortis 
dominatione  destructa,  a  Diaboli  faucibus 
revocavit  ad  vitam,  atque  ita  divinus  trium- 


(1)  Philipp.  II,  8.  —  (2)  Rom.  V,  8;  Eph.  I,  7;  Coloss.  I,  20;  Hebr.  IX,  12;  I.  Petr.  I,  18 ;  I.  Joan. 
I,  7;  Apoc.  V,  9.  —  (3)  Matth.  XVI,  63 :  Joan.  XVIII,  36. 

phus  aeternis  characteribus  est  conscriptus. » 
Similia  habent  Hilarius  lib.  X.  Trin.  August. 
epist.  99.  ad  Evod.  Cbrysostomus,  Eusebius 
Emissenus,  et  alii  in  hom.  de  Pasch.  Procul 
igitur  a  doctrina  Patrum  abest  Calvini  sen¬ 
tentia,  quae  Christum  non  victorem,  sed  reum 
ad  inferos  demittit. 

Quinto.  Fundamentum  Calvini  est  falsum, 
quod  videlicet,  esse  in  inferno  nihil  sit  aliud, 
quam  timere  Deum  iratum.  Nam  ista  est 
haeresis  damnata  in  Origene,  teste  Hierony¬ 
mo,  in  epist.  ad  Avit.  Praeterea,  inde  seque¬ 
retur,  multos  hic  viventes  jam  esse  in  infer¬ 
no,  et  esse  damnatos,  quod  certe  repugnat 
statui  hujus  vitae.  Quam  multi  enim  in  hac 
vita  reperiuntur,  qui  certo  sibi  persuadent, 
Deum  se  habere  iratum  ?  Quam  multi  qui  de 
salute  aeterna  desperare  incipiunt?  Num  igi¬ 
tur  illi  omnes  jam  apud  inferos  degunt? 
Quid  est  hoc  aliud,  quam  inferos  omnino 
negare,  et  atheismo  viam  munire  ?  Denique 
ostendemus  paulo  post,  veros  inferos  esse 
loca  subterranea. 

Sexto.  Si  Christus  emisit  verba  despera¬ 
tionis,  certe  videtur  gravissime  peccasse  : 
quomodo  autem  per  peccatum  nos  a  peccato 
redimere  potuit  ? 

Respondet  Calvinus  :  Christum  emisisse 
verba  desperationis,  et  timuisse  de  sua  sa¬ 
lute  quantum  ad  sensum  carnis  :  tamen  nun¬ 
quam  fuisse  destitutum  Fide,  etspeinDeum, 
qua;  illum  erigebat  contra  tentationes  despe¬ 
rationis.  Nam  etsi  dixit :  Ut  quid  dereliquisti 
me ,  quse  sunt  verba  desperationis  :  tamen 
etiam  dixit:  Deus  meus ,  Deus  meus ,  quse  sunt 
verba  Fidei  et  spei.  Hsec  enim  sunt  ejus 
verba  in  cap.  XXVII  Matth.  «  Sed  absurdum 
videtur,  Christo  elapsam  esse  desperationis 
vocem.  Solutio  facilis  est  :  quamquam  sen¬ 
sus  carnis  exitium  apprehenderet,  fixam  ta¬ 
men  stetisse  Fidem  ejus  in  corde.  »  Et  infra : 
«  Quod  satis  clare  patet  ex  duobus  quaeri- 
moniee  membris.  Nam  antequam  tentationem 
exprimat,  praefatur,  se  ad  Deum  confugere, 
tanquam  Deum  suum.  »  Et  infra  :  «  Cum 
desperatione,  inquit,  luctatus  est ;  non  fuit 
tamen  victus.  » 

At  contra  primo.  Christus  vere  pertulit 
statum  damnatorum  secundum  Calvinum  : 
haec  enim  sunt  verba  ejus  lib.  II,  cap.  16, 
§.  10.  «  Diros  in  anima  cruciatus  damnati 
ac  perditi  hominis  pertulit.  »  Et  ibidem  : 
«  Significat,  inquit,  Propheta  in  locum  sce¬ 
leratorum  sponsorem  ac  vadem ;  adeoque 
instar  rei  summissum,  qui  dependeret  ac 
persolveret  omnes,  quae  ab  illis  expetendae 


erant,  pcenas,  uno  hoc  dumtaxat  excepto, 
quod  doloribus  mortis  non  poterat  detineri.  » 
Et  in  Catechismo  parvo ,  in  expositione 
hujus  articuli  dicit,  hoc  interfuisse  inter 
damnatos  et  Christum,  quod  illi  perpetuo, 
iste  ad  breve  tempus  pcenas  sustinuit. 

At  poena  damnatorum  includit  essentiali¬ 
ter  desperationem  salutis,  sicut  felicitas  in¬ 
cludit  certitudinem  salutis  nunquam  amit¬ 
tendae  :  spes  autem  cum  desperatione  con¬ 
sistere  non  potest ;  ergo  Christus  vel  simpli¬ 
citer  desperavit,  vel  vere  non  pertulit  poenas 
damnatorum,  et  proinde  secundum  Calvi¬ 
num,  non  vere  nos  liberavit. 

Praeterea.  Quando  Christus  emisit  verba 
desperationis,  ut  Calvinus  dicit  in  cap.  Mat. 
XXVII,  vel  emisit  deliberata  voluntate,  vel 
non.  Si  primum;  ergo  vere  desperavit,  et 
peccavit.  Si  secundum ;  ergo  in  Christo  fuit 
inordinatio  passionum,  quandoquidem  po- 
tuitmetus  praevenire  rationem,  et  extorquere 
vocem  desperationis  invita  voluntate.  At 
hoc  est  contra  ipsum  Calvinum,  qui  lib.  II 
Instit.  cap.  16,  §.  12,  dicit,  Christi  naturam 
fuisse  perfectam,  et  nullam  in  eo  fuisse  pas¬ 
sionum  inordinationem. 

Praeterea.  Quomodo  potest  vel  cogitari,  ut 
in  eadem  sententia,  prima  pars  sit  delibera¬ 
ta,  secunda  indeliberata?  At  in  illa  senten¬ 
tia  :  Deus  meus,  quare  dereliquisti  me,  illa 
verba  Deus  meus  sunt  verba  Fidei  et  delibe¬ 
rata  secundum  Calvinum ;  quomodo  ergo 
sequentia  Quare  me  dereliquisti  possunt  esse 
verba  desperationis  indeliberata?  An  Chris¬ 
tus  tam  imperfectus  et  inconstans  fuit,  ut 
non  posset  ex  Fide  quatuor  verba  conti¬ 
nuare?  «  At,  inquit,  vis  doloris  extorsit.  » 
Et  numquid  non  dolebat,  quando  dixit, Deus 
meus  ?  cur  ergo  etiam  ista  non  sunt  extorta  ? 

Adde,  quod  idem  Calvinus  in  Comment. 
Psal.  XXII  dicit,  ista  verba  Deus  meus  esse 
correctionem  illarum  Quare  me  dereliquisti. 
At  quis  unquam  audivit,  correctionem  prse- 
poni  errori?  Nonne  correctio  sequi  debet  er¬ 
rorem?  Non  igitur  illa  verba  exciderunt  in- 
delibcrate,  et  proinde  deliberate  Dominus 
desperavit,  si  ullo  modo  desperavit.  Audeat 
igitur  Calvinus,  et  ad  esetera  sua  perversa 
dogmata  adjungat  etiam  hoc,  et  Agno  Dei 
qui  tulit  peccata  Mundi,  non  solum  pec¬ 
catum,  sed  etiam  maximum  peccatum  tri¬ 
buat. 

Denique  Christus  Calvini  sententia  dubi¬ 
tavit  de  sua  salute,  quando  ad  inferos  de¬ 
scendit,  ut  supra  ostendimus  ex  lib.  II  Inst. 
cap.  16,  §.  12.  at  idem  Calvinus  lib.  HI  lnst. 

cap.  2,  §.  16,  docet,  dubitare  de  sua  salute 
esse  peccatum  contra  virtutem  Fidei ;  ergo 
Christus  contra  Fidem  peccavit.  Responde¬ 
bit  :  in  Christo  non  fuisse  dubitationem  de¬ 
liberatam,  sed  immissam  a  Diabolo  per  ten- 
tationem  :  sic  enim  ipse  respondit  in  eodem 
libro  III,  cap.  2,  §.  17,  de  Fidelibus,  quos 
dicit  cum  Fide  pati  dubitationum  tentatio- 
nes. 

At  ibidem  §.  18.  idem  Calvinus  asserit, 
has  dubitationes,  licet  non  extinguant  Fi¬ 
dem,  tamen  oriri  ex  imperfectione  Fidei, 
quse  cum  non  plene  replet  et  occupat  nos, 
non  etiam  perfecte  curat  ab  omni  dissiden¬ 
tiae  morbo ;  ergo  saltem  cogetur  Christo  tri¬ 
buere  Fidem  imperfectam,  et  diffidentiae 
morbum,  quandoquidem  illi  tribuit  dubita¬ 
tionem  de  propria  salute.  En  igitur  quam 
bene  pugnat  Calvinus  pro  gloria  Christi, 
quando  non  solum  non  tribuit  illi  beatitudi- 
nem  cum  Catholicis,  sed  ne  perfectam  qui¬ 
dem  Fidem  cum  Lutheranis.  Sed  argumenta 
ejus  videamus. 

Primum  argumentum  sumit  ex  Isaiae  cap. 
LIII,  ubi  dicitur  Christus  a  Deo  percussus ; 
hinc  enim  colligit,  Deum  iratum  et  infensum 
sibi  Christum  sustinuisse. 

Respondeo  primo  :  Christum  dici  percus¬ 
sum  a  Patre,  non  quia  Pater  illum  oderit, 
sed  quia  permisit  occidi  pro  nobis,  ut  expli¬ 
cat  Apostolus  Rom.  VIII  :  Proprio  Filio  non 
pepercit ,  sed  pro  nobis  omnibus  tradidit  illum 
(1) .  Quomodo,  quando  Abraham  filium  suum 
immolare  voluit,  ut  Deo  obediret,  nec  filium 
»  oderat,  nec  filius  putabat  se  odio  haberi  : 
sed  intelligebat  id  fieri  ad  obedientiam  Deo 
praestandam,  sine  ulla  ira,  vel  odio  erga  se. 
Dico  secundo  :  istam  percussionem  ab  Hiero¬ 
nymo,  et  omnibus  aliis  Expositoribus  referri 
ad  solam  mortem  temporalem,  non  ad  poe¬ 
nas  gehenna;,  de  quibus  nullus  Veterum 
somniavit,  cum  de  passione  Christi  ageret. 
Dico  tertio  :  figmentum  esse  Calvini,  omnes 
qui  percutiuntur  a  Deo  irato,  pati  poenas  in¬ 
fernales  : .  quam  saepe  enim  Deus  in  hoc 
Mundo  flagellat  impios,  qui  tamen  non  di¬ 
cuntur  propterea  jam  esse  in  inferno? 

Secundum  argumentum  ex  eodem  c.  LIII 
Isaiae  :  Disciplina  pacis  nostrce  super  eum  ;  ergo 
Christus  luere  debuit  omnes  poenas,  quas 
nostra  peccata  merebantur:  sed  nostra  pec¬ 
cata  non  merebantur  solam  mortem  corpo¬ 
ris,  sed  etiam  poenam  gehenna;  ;  Christus 

igitur  sustinuit  etiam  poenas  gehenna;,  et 
sane  alioqui  solum  Redemptor  corporum 
esset. 

Respondeo  :  si  hoc  argumentum  aliquid 
concluderet,  debuisset  Dominus  ae  terno  tem¬ 
pore  manere  in  inferno,  et  infinitum  prope 
numerum  poenarum  perpeti.  Nos  enim  me¬ 
rebamur  aeternam  damnationem,  et  sumus 
prope  infiniti  qui  hoc  merebamur ;  ut  ergo 
Calvinus  cogitur  admittere,  unam  poenam 
temporalem  Christi  satisfacere  potuisse  pro 
multis  aeternis  :  ita  nos  dicimus,  mortem 
corporis  Christi  satisfacere  potuisse  pro 
morte  animarum  omnium  :  pretium  enim 
redemptionis  a  Christo  persolutum  non  de¬ 
bet  pensari  ex  multitudine,  vel  qualitate, vel 
diuturnitate  poenarum,  sed  ex  dignitate  per¬ 
sonae,  quae  patiebatur,  et  ex  charitate,  qua 
patiebatur.  Nec  sequitur,  solum  corporum 
esse  Redemptorem  ;  tum  quia  Christus  ani¬ 
mo  et  corpore  passus  est ;  tum  etiam  quia 
una  poena  corporis  erat  infiniti  pretii. 

Tertium  argumentum  sumit  ex  illa  tristi¬ 
tia  et  metu,  quem  in  horto  passus  est  Do¬ 
minus,  Matth.  XXVI.  Nam  si  solum  timuis¬ 
set  mortem  corporis,  fuisset  infirmior  multis 
puris  hominibus,  qui  audacter  mortem  sub¬ 
eunt.  Certe  multi  martyres  in  passionibus 
exultabant,  nec  solum  martyres,  sed  etiam 
ipsi  latrones  saepenumero  constantissime 
moriuntur  ;  qui  vero  timidiores  sunt,  trepi¬ 
dant  quidem  sed  nunquam  se  adeo  vinci,  ac 
dejici  a  perturbatione  patiuntur,  ut  sangui¬ 
nem  sudent  :  at  Christus  horrebat,  cadebat, 
sanguinem  sudabat,  Angelica  consolatione 
indigebat,  ac  demum  in  agonia  positus  pro¬ 
lixius  orabat  ;  aut  igitur  infirmior  omnibus 
hominibus. fuit,  aut  non  solum  corporis  mor¬ 
tem,  sicut  caeteri,  sed  etiam  animae  pericu¬ 
lum  metuebat. 

Respondeo  :  Sanctos  Patres  varie  expo¬ 
suisse  hunc  timorem  Christi,  nullum  tamen 
vel  minimo  verbulo  insinuasse,  hunc  timo¬ 
rem  Christi  fuisse  de  salute  animae.  Hilarius 
can.  31.  in  Matth.  dicit,  Christum  nihil  ti¬ 
muisse  pro  se,  sed  pro  discipulis,  quos  prae¬ 
videbat  negaturos  ;  sed  cum  ait  :  Transfer 
calicem  a  me ,  voluisse  dicere  :  «  Transfer  a 
me  ad  alios,  id  est,  fac  ut  sicut  ego  alacriter 
bibo,  ita  etiam  mei  discipuli  bibant.  »  Hie¬ 
ronymus  in  cap.  XXVI  Matth.  dicit,  Chris¬ 
tum  tristem  fuisse  propter  populum  Judseo- 
rum,  quem  videbat  illa  nocte  gravissime 


(1)  Rom.  VIII,  32.  —  (2)  Isai.  LIII,  5 

peccaturum,  et  ideo  dixisse  :  «  Transfer  ca¬ 
licem  istum  a  me,  id  est,  fac  ne  illi  me  oc¬ 
cidant,  sed  aliqui  alii  etc.  »  Ambrosius  in  c. 
XXII  Lucae,  et  Chrysostomus  in  cap.  XXVI 
Matth.  dicunt ,  Christum  naturali  affectu 
mortem  corporis  horruisse. 

Ad  argumentum  autem  Calvini  respondeo: 
Si  Christus  non  potuisset  non  timere,  et 
coactus  timuisset;  merito  infirmior  multis 
videretur  :  at  non  ita  est.  Nam  timuit,  quia 
voluit  :  caeteri  si  non  timent,  vel  est  quia 
Deus  infundit  consolationem  majorem  quam 
sit  ea  poena,  vel  quia  Diabolus  obstupefacit 
sensum  aliquorum  sibi  addictorum,  vel  quia 
avertunt  animum  a  cogitatione  poenarum,  et 
alibi  eum  defigunt,  quamvis  rarissimi  isti  sint. 

At  Christus,  ut  copiosa  esset  redemptio, 
voluit  etiam  poenam  moeroris  et  timeris  sub¬ 
ire  ;  et  ideo  nec  obstupefecit  sensum  suum, 
nec  permisit,  ut  redundaret  ex  parte  supe¬ 
riore  gaudium  in  partem  inferiorem,  nec 
avertit  cogitationem  a  morte  imminente, sed 
potius  de  industria  defixit  mentem  in  omnia 
tormenta  impendentia  ,  quod  sine  •  dubio 
summae  fuit  fortitudinis  et  charitatis.  Nam, 
ut  ait  Evangelista  Matth.  XXVI  :  Assumpto 
Petro  et  duobus  filiis  Zebedaei ,  coepit  contris¬ 
tari  et  incestus  esse,  etc.  (1)  Quare  tunc  coepit, 
nisi  quia  tunc  voluit?  Nam  etiam  autesciebat 
se  moriturum,  cum  hoc  praediceret  discipu¬ 
lis,  et  Sacramentum  institueret  in  memoriam 
passionis  suae;  et  tamen  non  solum  non  me¬ 
tuebat  ,  sed  etiam  consolabatur  metuentes 
discipulos,  ut  p^tet  Jo.  XIV  et  XV.  Unde 
etiam  finita  oratione,  quia  non  amplius  vo¬ 
luit  timere,  non  amplius  timuit,  sed  alacri¬ 
ter  occurrit  se  quaerentibus  ad  mortem,  et 
in  toto  decursu  passionis  suae  nullum  signum 
timoris  dedit.  Hinc  est  etiam  quod  Jo.  XI 
legimus,  eum  a  seipso  turbatum.  In  quem 
locum  scribens  Augustinus  tract.  49.  in  Jo. 
<t  Attendite  potestatem,  inquit.  Turbatus  est 
Christus  quia  voluit.  Ubi  summa  potestas 
est,  secundum  voluntatis  nutum  tractatur 
infirmitas  :  hoc  est  turbavit  seipsum.  »  Vide 
totum  sermonem,  ubi  de  hac  re  multa  prae¬ 
clare  dicit. 

Quartum  argumentum  ex  Matth.  XXVII, 
ubi  Christus  exclamat :  Deus  meus,  Deus  meus, 
ut  quid  me  dereliquisti'!  (fit).  Videtur  enim, 
Christus  non  potuisse  in  haec  verba  prorum¬ 
pere  ,  nisi  apprehendisset  Deum  ut  sibi  ira¬ 
tum  et  infensum. 


Respondeo  :  nullam  fleri  hic  mentionem 
irae  Dei  erga  Filium,  sed  solius  derelictionis; 
dereliquit  enim  Deitas  humanitatem  in  poe¬ 
nis  et  cum  posset  eam  inde  eripere,  noluit, 
ut  sacrificium  perficeretur,  quo  Mundus  re¬ 
dimendus  erat.  Voluit  autem  Dominus  hoc 
modo  clamare,  ut  intelligeremus,  illum  vere 
gravissimos  dolores  pertulisse,  et  non  sua 
culpa  pertulisse ,  id  enim  significat  illud 
Quare ,  ac  si  diceret  :  «  Non  est  in  me  causa 
hujus  poenae.  » 

Quintum  argumentum  ex  Actor.  II  :  Quem 
Deus  suscitavit  solutis  doloribus  inferni ,  juxta 
quod  impossibile  erat  teneri  illum  ab  eo  (3).  Nam 
si  non  pertulit  Christus  dolores  inferni,  quo¬ 
modo  potuit  ab  illis  solvi?  Quis  enim  solvi¬ 
tur  a  vinculis,  quibus  nunquam  fuit  liga¬ 
tus  ? 

Respondeo  primo  :  in  Graeco  legi,  solutis 
doloribus  mortis,  rov  Gavarou,  et  sensum  esse 
secundum  Chrysostomum  et  QEcumenium, 
quod  Deus  per  Christi  resurrectionem  ipsam 
mortem  a  doloribus  liberaverit  :  mors  enim 
quasi  dolorem  patiebatur,  cum  Christum  de¬ 
tineret,  quem  tenere  non  poterat.  Sed  forte 
planior  sensus  erit,  si  dicamus,  Christum 
sua  resurrectione  destruxisse  ac  dissolvisse 
mortem  cum  omnibus  doloribus,  qui  illam 
comitantur  :  resurrexit  enim  immortalis  et 
impassibilis. 

Quod  autem  Calvinus  per  dolores  mortis 
intelligi  vult  dolores,  quos  parit  maledictio 
et  ira  Dei,  quae  origo  mortis  est,  et  proinde 
dolores  Damnatorum;  nimis  longe  petitum 
est.  Nam  si,  quia  ira  Dei  fuit  causa  mortis, 
ideo  dolores  quos  patiebatur  in  morte  Chri¬ 
stus,  erant  ab  irato  Deo,  et  dolores  Damna¬ 
torum  dici  poterant;  eadem  ratione  omnes 
qui  moriuntur,  etiam  martyres ,  haberent 
Deum  infestum,  et  paterentur  dolores  ge¬ 
hennae.  Est  igitur  ita  Dei  causa  remota  et 
generalis  ipsius  mortis  :  tamen  proxima  et 
particularis  causa,  saepissime  est  benevolen¬ 
tia  et  gratia  specialis  Dei,  ut  Augustinus  di¬ 
cit  lib.  XIII  de  Civit.  Dei,  cap.  6.  et  alibi.  Et 
ipse  David  qui  canit  :  Pretiosa  in  conspectu 
Domini  mors  Sanctorum  ejus.  Psal  CXV.  Et 
Joannes  audivit  vocem  de  coelo  dicentem 
sibi  :  Beati  mortui  qui  in  Domino  moriuntur , 
Apoc.  XIV  (4).  Denique  Paulus  mortem  lu¬ 
crum  sibi  esse  dicebat,  Philip.  I. 

Dico  secundo  :  in  nostra  editione  Latina 
haberi  Solutis  doloribus  inferni,  quae  lectio 


(1)  Matth.  XXVI.  37. — (2) Matth.  XXVII,  46.  —(3)  Act.  II,  24.— '(4)  Psal.CXV,  15;  Apoc.  XIV,  13. 

forte  est  praeferenda  Graecae.  Nam  Irenseus 
lib.  III,  cap.  12.  legit  doloribus  inferorum.  Et 
Augustinus  epist.  99.  ad  Evod.,  et  alii  simi¬ 
liter  legunt ;  ac  ut  docet  Augustinus,  duplex 
sensus  esse  potest  :  Unus,  Solutis  doloribus 
inferni ,  id  est  irritis  effectis  :  solvit  enim 
Christus  dolores  inferni,  non  quibus  teneba¬ 
tur,  sed  ne  teneretur.  «Quemadmodum,  in¬ 
quit  Augustinus,  solvi  possunt  laquei  ve¬ 
nantium  ne  teneant,  non  quia  tenuerunt.  » 
Alter  est :  Solutis  doloribus  inferni ,  quibus  te¬ 
neri  ipse  non  poterat,  sed  quibus  tenebantur 
alii,  quos  ipse  noverat  liberandos.  Ubi  Au¬ 
gustinus  non  solum  explicat  recte  hunc  lo¬ 
cum,  sed  etiam  pro  confesso  asserit  contra¬ 
rium  ejus,  quod  Calvinus  probare  inten¬ 
dit. 

Sextum  argumentum  ex  illo  Heb.  V  :  In 
diebus  carnis  suce  preces  supplicationesque  ad 
eum ,  qui  possit  illum  salvum  facere  a  morte , 
cum  clamore  valido  et  lacrymis  offerens ,  exau¬ 
ditus  est  pro  sua  reverentia  (1).  Vult  enim 
Calvinus  illud  Pro  sua  reverentia  debere  sic 
intelligi  Exauditus  est  a  suo  metu ,  anb  rfc  su- 
>«§ei'as,  quasi  dicat,  Christus  non  orabat  ut 
non  moreretur,  sed  ut  non  absorberetur  ut 
peccator,  id  est,  ne  damnaretur  in  aeter- 
num,  et  ab  hoc  metu  perdendae  salutis  ae¬ 
ternae  per  paternam  exauditionem  liberatus 
est. 

At  oportet  Calvinum  ostendere  zAaSzixv 
accipi  pro  metu  poenae,  significat  enim  pie¬ 
tatem  et  reverentiam,  et  proinde  etiam  me¬ 
tum  reverentialem.  Ipse  enim  Calvinus  in  II 
Lucae,  ubi  nos  legimus  de  Simeone,  quod  es¬ 
set  timoratus ,  ipse  legit,  pius ,  et  exponit  de 
vera  pietate;  et  tamen  vox  Graeca  est  z-Ax- 

Beza  quoque  in  Annotat,  ad  eumdem  lo- 
cum*Evangelii,  ita  scribit  :  «  EAxSzlx  signi¬ 
ficat,  non  quemcumque  timorem,  sed  cum 
reverentia  potius  quam  cum  animi  trepida¬ 
tione  conjunctum  :  Latini  religionem  vo¬ 
cant.»  At  si  ita  est,  cur  Heb.V,  eam  dem  vo¬ 
cem  accommodare  conantur  Calvinus  et 
Beza  ad  metum  mortis  aeternae,  conjunctum 
cum  summa  trepidatione  ? 

Sed  Beza  urget,  voculam  illam  ano,  quam 
dicit  non  posse  accipi  pro  particula  Pro ,  vel 
Propter ,  sed  pro  Ex,  vel  Ab  ,  et  quia  absur¬ 
dum  videtur,  Christum  y oluisse  liberari  a 
pietate  et  religione  sua;  ideo  vertendum 
existimat,  a  metu,  videlicet  mortis,  aut  dam- 


413 

nationis.  At  profecto  facilius  nos  ostende¬ 
mus,  voculam  ano  cum  genitivo  idem  signi¬ 
ficare,  quod  Sia  cum  accusativo,  quas  om¬ 
nium  consensu  significat/Vopter,  quam  Beza 
possit  ostendere  zAaSztav  accipi  pro  metu 
poenae.  Nam  Matth.  XIII,  vers.  44.  Lucse 
XXIV,  vers.  41.  et  Actor.  XII,  vers.  14.  le¬ 
gimus,  anb  xxpxg,  prae  gaudio,  sive  ob  gau¬ 
dium,  Luere  XXII,  vers.  45.  anb  rfc  j?,  ob 
tristitiam ,  II.  Mach.  V,  vers.  21.  ano  tyjs  vnz- 
pvifavtae,  ob  superbiam,  ut  ibidem  explicatur 
per  alias  voces,  Sia  rov  p£TZo>pt(rp.bv  r %  y.ap^iag, 
ob  elationem  cordis. 

Quare  Chrysostomus,  Theophylactus,  QE- 
cumenius  in  hunc  locum,  exponunt  illam 
vocem  de  veneratione  quae  Christo  debeba¬ 
tur,  ut  sj£  sensus  :  «  Exauditus  est  quia  me¬ 
rebatur  exaudiri  ,  cum  esset  dignissimus 
omni  honore,  et  reverentia,  »  vel  :  «  Exau¬ 
ditus  est  ob  reverentiam,  qua  ipse  Patrem 
suum  prosequebatur.  »  Et  certe  negare  non 
possunt  adversarii  ,  quin  Chrysostomus, 
Theophylactus,  QEcumenius  Graecas  phrases 
intelligerent. 

Quid,  quod  Erasmus  quoque  in  Annotat, 
ad  eumdem  locum,  persu/aS siav  reverentiam 
et  pietatem  intelligi  debere  docet?  Etsi  au¬ 
tem  non  certo  scimus  quae  fuerit  haec  oratio, 
de  qua  Paulus  agit  hoc  loco  :  tamen  proba¬ 
bile  est,  eam  esse,  quam  Dominus  in  horto 
fudit  imminente  passione  :  in  eo  autem  ex¬ 
auditus  est,  quod  absolute  petiit,  nimirum, 
ut  fieret  voluntas  Dei  in  morte  sua,  vel  ut 
liberaretur  a  morte  per  resurrectionem. 

Septimum  argumentum  sumit  Calvinus  ex 
Hilario,  qui  lib.  II  de  Trin.  sic  ait  :  «  Crux, 
mors,  inferi ,  nostra  vita  sunt.  »  Et  lib.  III  : 
«  Filius  Dei,  inquit,  in  infernis  est  :  sed  ho¬ 
mo  refertur  ad  coelum.  »  Et  lib.  IV.  dicit, 
per  descensum  Christi  ad  inferos  id  nos 
consecutos,  ut  mors  perempta  sit.  Et  in 
fin.  lib  :  «  Mortem,  inquit,  in  inferno  peri¬ 
mens.  » 

Respondeo  :  miram  esse  Calvini  impuden¬ 
tiam  in  Hilario  citando  ,  cum  constet,  Hila¬ 
rium  vix  dolores  corporis  in  Christo  agno¬ 
visse.  Certe  Theologi  multum  laborant,  ut 
ostendant ,  ab  Hilario  non  esse  omnino  ne¬ 
gatos  Christi  d  ilores. 

Praeterea  in  lib.  X  de  Trin.  refellit  ex  pro¬ 
fesso  Calvini  haoresim,  ac  docet ,  Christum 
non  potuisse  ullo  modo  metuere  dolores  in¬ 
ferni  :  «  Lazaro,  inquit,  in  Abrahae  sinibus 


(1)  Hebr.  V,  7. 

laetante,  infernum  Chaos  Christus  timeret  ? 
Haec  stulta  atque  ridicula  sunt.  »  Et  infra  : 
«Anne  tibi,  inquit,  metuere  infernum  Chaos, 
et  torrentes  flammas ,  et  omnem  poenarum 
ultricium  abyssum  credendus  est,  dicens  la¬ 
troni  :  Hodie  mecum  eris  in  Paradiso  ?  »  Et 
infra  :  «  Dominus  communionem  ei  Paradisi 
mox  pollicetur,  tu  Christum  in  inferis  sub 
poenali  terrore  concludis  ?  »  Haec  Hilarius, 
qui  tantum  non  nominat  Calvinum,  cum  nes¬ 
cio  cujus  errorem  confutat. 

Cum  ergo  dicit  Hilarius ,  inferos  Christi 
nostram  esse  vitam ,  et  in  inferno  mortem 
occisam,  vult  dicere,  Christum  descendisse 
ad  loca  inferorum,  ut  inde  Sanctos  eriperet, 
et  deinde  locum  illum  obstrueret,  ne  ad  eum 
amplius  ulli  descenderent,  qui  in  eujjn  crede¬ 
rent,  eumque  diligerent. 


CAPUT  IX. 

Proponitur  tertius  error  refellendus  de  descensu 
Christi  ad  inferos. 

Sequitur  tertia  explicatio,  quae  est  Buceri, 
incap.  XXVII  Matth.  et  Bezae  in  c.  II.  Act. 
qui  docent,  intelligi  sepulcrum  in  Scripturis 
nomine  inferni;  proinde  nihil  esse  aliud, 
Christum  descendisse  ad  inferos  ,  quam  se- 
pultum  esse. 

Calvinus  partim  hanc  sententiam  sequi¬ 
tur,  partim  eam  refellit.  Nam  in  Psal.  XV, 
ubi  nos  habemus  :  Non  derelinques  animam 
meam  inferno  (1),  ipse  vertit  .*  Non  derelin¬ 
ques  animam  meam  in  sepulcro.  Et  lib.  II. 
Instit.  cap.  16,  §.  9,  cum  Bucero  dicit,  fabu¬ 
lam  esse,  quod  sint  loca  animarum  subter¬ 
ranea,  et  quod  ad  ea  Christus  descenderit ; 
tamen  in  hoc  dissentit,  quod  descensum 
Christi  ad  inferos  ,  qui  ponitur  in  Symbolo, 
non  vult  esse  sepulturam,  sed  ,  ut  jam  refu¬ 
tavimus  ,  descensum  ad  poenas  damnato¬ 
rum. 

Si  quis  petat  a  Calvino  et  Beza ,  ubi  fue¬ 
rint  ante  Christi  mortem  animae  justorum  ; 
respondent  :  fuisse  in  coelo  ,  licet  nec  vide¬ 
rint  Deum,  nec  sint  visurae  usque  ad  diem 
judicii.  Ita  Calvinus  in  Psychopannychia,  et 


Beza  in  lib.  cont.  Brent.  de  Ghr.  majest.,  p. 
2.  ubi  de  ascensione  disputat. 

Ad  refutationem  igitur  hujus  sententiae 
tria  probanda  sunt.  Primo,  inferos  esse  loca 
subterranea  distincta  a  sepulcris.  Secundo, 
animas  ante  Christi  mortem  non  fuisse  in 
coelo,  sed  in  inferno  subterraneo;  et  proinde 
Christum  ,  qui  ad  locum  animarum  descen¬ 
dit,  in  infernum  subterraneum  descendisse. 
Tertio,  directe  Christi  animam  descendisse 
ad  inferos,  a  sepulcro  distinctos. 


CAPUT  X. 

Inferos  esse  loca  subterranea  distincta 
a  sepulchris. 

Quantum  ad  primum  ,  ex  nomine  infero¬ 
rum,  quo  utuntur  Scripturae  Hebraicae,  Grae¬ 
cae,  et  Latinae  ,  cognosci  potest  ubi  sint  in¬ 
feri.  Nomen  inferni  Latinum ,  non  dubium 
quin  sit  distinctum  a  nomine  sepulcri,  et  cum 
significet  aliquid  inferius  nobis  et  infra  nos, 
nihil  sit  nisi  centrum  terrae  ;  necessario  loca 
inferorum  intelliguntur  loca  profunda  sub¬ 
terranea.  Sed  de  Latino  nomine  parum  cu¬ 
rant  adversarii,  quia  Scripturae  Graece  et  He¬ 
braice  solum  scriptae  sunt. 

Nomen  Graecum,  quod  habemus  Matt.  XI, 
Lucae  XVI,  Act.  II,  et  ubicumque  Latine  est 
infernus,  est  quod  nomen  Theodorus 

Beza  in  Act.  II  asserit,  ordinarie  accipi  pro 
sepulchro,  aliquando  tamen  apud  Poetas  pro 
loco  damnatorum.  Sed  haec  est  nimis  aperta 
impudentia.  Nam,  ut  omittam,  quod  Graece 
sepulchrum  dicitur  t ayo?,  non  aSvjj,  unde  Epi- 
tapliia  dicuntur  etiam  a  Latinis  carmina, 
quae  ad  sepulchra  scribi  solent;  certe  Matth. 
XI,  cum  dicitur  de  Capharnaum  :  Et  tuCar- 
pharnaum  numquid  usque  ad  coelum  exaltabe¬ 
ris ?  usque  ad  infernum  descendes  (2),  non  po¬ 
test  accipi  pro  sepulcro  vox  och?.  Esset  enim 
ridicula  antithesis,  cum  coelum  multis  milli¬ 
bus  stadiorum  distet  a  terrae  superficie  ,  ubi 
erat  Capharnaum,  et  sepulchrum  non  distet 
nisi  paucis  ulnis.  A^ult  autem  Dominus  dice¬ 
re,  illam  urbem  tam  profunde  descensuram, 
quam  alte  videbatur  exaltata.  Lucae  XIV, 


(1)  Psal.  XV,  10.  —  (2)  Matth.  XI,  23. 

ubi  dicitur,  dives  purpuratus  in  inferno  fuisse 
in  tormentis  ,  non  potest  vox  aSijc  exponi  de 
sepulcro,  nisi  quis  velit ,  animas  esse  in  se¬ 
pulcris  cum  corporibus. 

Adde,  quod  Chrysostomus  in  homiliis  de 
Lazaro  semper  intelligit  per  infernum ,  ubi 
erat  dives,  gehennam.  Praeterea  Lucianus  in 
dial  de  luet,  dicit,  aSyv  esse  locum  sub  terra 
profundum.  Plato  in  lib.  II  de  Repub.,  dicit, 
b  aSov  Swcogev,  id  est ,  in  inferno  ratio¬ 
nem  reddemus  operum  nostrorum  :  certum 
autem  est,  non  reddi  rationem  in  sepulcro. 
Denique  Henricus  Stephanus  in  suo  mag. 
Thes.  in  gratiam  Bezae  (ut  videtur)  dicit, 
posse  accipi  pro  sepulcro  vocem  «Svjv,  sed 
nullum  invenire  potuit  auctorem,  qui  ita  lo¬ 
cutus  fuisset,  cum  tamen  multos  citaverit  pro 
significatione  inferni. 

Jam  vero  nomen  Hebraeum,  quod  habetur 
passim  in  Testamento  veteri,  estVlfcttf,  quod 
verbum  contendit  Beza  ubique  accipi  pro  se¬ 
pulcro,  sed  falsum  est  :  nam  significat  vora¬ 
ginem,  et  ordinarie  accipitur  pro  loco  ani¬ 
marum  subterraneo  ,  et  vel  raro  ,  vel  nun¬ 
quam  pro  sepulcro.  Et  probo  primo  ex  illo 
Genesis  XXXVII  :  Descendam  ad  filium  meum 
lugens  in  infernum  { I).  Ubi  vox  est  -nmy  et 
non  potest  accipi  pro  sepulcro  ,  quia  dicit, 
se  iturum  ad  filium  suum,  quem  putabat 
mortuum,  et  devoratum  a  feris  ,  et  proinde 
caruisse  sepulcro. 

Item  Num.  XVI  :  Descenderunt  viventes  in 
infernum  operti  humo  (2).  Quae  verba  de  loco 
damnatorum  intelligit  Epiphanius  in  Aneor, 
longe  a  med.  Hieronymus  in  cap.  IV.  ad 
Ephes.  et  Beda  in  cap.  XVI  Num.  Et  certe 
Epiphanius  et  Hieronymus  doctissimi  erant 
Hebraice  ,  et  eo  loco  verbum  est  SlNttf.  Item 
Psalm.  CXXXVIII  :  Si  ascendero  in  coelum.,  tu 
illic  es,  si  descendero  in  infernum ,  ades( 3).  Ubi 
opponuntur  terrae  superficiei ,  ubi  tunc  erat 
David,  duo  loca  distantissima,  altissimum 
coelum  ,  et  profundissimus  infernus  :  sepul¬ 
crum  autem  non  abest  a  terrae  superficie 
duobus  palmis;  saepe  etiam  supra  terram 
exstant  marmorea  sepulcra.  Item  Isa.  XIV. 
dicitur  Regi  Babylonis  ,  et  in  ejus  figura  di¬ 
citur  Diabolo  :  Dicebas,  in  coelum  conscendam 
etc.  verumtamen  usque  ad  infernum  detraheris, 
in  profundum  laci  (4).  Ubi  quatenus  agitur 
de  Diabolo  ,  non  potest  infernus  significare 
sepulcrum,  quia  Diabolus  non  est  in  sepul- 

(1)  Gen.  XXXVII,  35.  —  (2)  Num.  XVI,  33.  — 
(5)  Psal.  IX,  18.  —  (6)  Act.  II,  27. 


cro,  ut  notum  est  :  quatenus  agitur  de  Rege 
Babylonis  ,  non  potest  etiam  significare  se¬ 
pulcrum,  et  quia  periret  antithesis  ,  et  quia 
ibidem  dicitur  Rex  ille  cariturus  sepulcro. 

Huc  accedit  consensus  fere  omnium  illo¬ 
rum,  qui  de  hac  re  judicare  poterant.  Nam 
LXX.  seniores  ubique  verterunt  aSw, 
nusquam  ra<po?.  Hieronymus  ubique  vertit  in¬ 
fernum,  nusquam  sepulcrum.  Chaldaeus  ver¬ 
tit  DMhM,  gehenna .  Rabbi  David  in  Psal.  IX. 
in  illud  :  Convertantur  peccatores  in  infer¬ 
num  (5)  :  et  idem  Rabbi  David,  et  Rabbi 
Abenezra  in  illud  Psalm.  CXXXVIII.  Si  dis- 
cendero  in  infernum ,  ades  :  et  Rabbi  Levi 
in  cap.  XV.  Prov.  et  XXVI.  lib.  Job ,  ex¬ 
ponunt  per  b*INU7  locum  animarum  subterra¬ 
neum. 

Confirmatur  item  hoc  idem  ex  ipso  Cal¬ 
vino  praeceptore  Bezae  ;  is  enim,  in  Psycho- 
pannychia,  dicit,  Sinu  interdum  accipi  pro 
sepulcro,  sed  ut  plurimum  pro  statu  damna¬ 
torum. 

Quid,  quod  Beza  se  ipse  pulcherrime  refu¬ 
tat?  scripsit  enim  duos  libros,  qui  in  eodem 
volumine  compingi  solent ;  unum  contra  Se- 
bastianum  Castalionem,  de  sua  et  illius  ver- 
sione  Testamenti  novi ;  alterum  contra  Bren- 
tium,  de  omnipraesentia  carnis  Christi  :  in 
I.  lib.  tractans  illum  locum  Act.  II  :  Non  de¬ 
relinques  animam  meam  in  inferno  (6),  dicit, 
in  meridie  caecutire  qui  non  intelligunt  per 
infernum  sepulcrum.  Et  cum  ei  objiceretur 
locus  ille  Luc.  XVI.  de  divite  et  Lazaro,  con¬ 
tendit,  ibi  etiam  per  infernum  significari  se¬ 
pulcrum.  Et  cum  Christus  dicit,  divitem  il¬ 
lum  fuisse  in  tormentis,  exponit  Beza,  Chris¬ 
tum  figurate  esse  locutum  ,  quasi  constitue¬ 
ret  nobis  divitis  sepulcrum  in  mediis  flam¬ 
mis,  in  quo  non  tam  cadaver,  quam  vivus 
homo  contineretur,  cum  tamen  revera  nihil 
in  eo  sepulcro  praeter  corpus  inanime  fuerit, 
et  de  alio  loco,  quam  de  sepulcro  Scripturas 
exponere,  dicit,  esse  orcum  et  erebum  cum 
Poetarum  fabulis  fingere. 

At  in  lib.  cont.  Brent.  assumit  jam  con¬ 
trariam  personam,  et  dicit,  eos  in  meridie 
caecutire,  qui  ex  historia  Lazari  et  divitis 
Luc.  XVI  non  deducunt  verum  locum  infe¬ 
rorum,  ubi  damnati  torqueantur.  Et  ibidem 
defendit  Bullingerum,  qui  ex  loco  Num. 
XVI.  probaverat,  inferos  esse  vera  loca  sub¬ 
terranea,  cum  tamen  ibi  sit  vox  Item 

(3)  Psal.  CXXXVIII,  8.  —  (4)  Isai.  XIV,  13.  — 

ibidem  profert  locum  Psalm.  GXXXVI1I :  Si 
descendero  in  infernum,  ades ,  ad  probandum 
inferos  contra  Brentium  :  et  tamen  ibi  etiam 
est  Sinu;.  Denique  non  minus  acriter  pugnat 
pro  inferis  veris  corporalibus,  localibus,  et 
subterraneis,  ut  Brentio  contradicat,  quam 
alibi  pugnat,  ut  veros  et  locales  inferos  des¬ 
truat,  vel  in  sepulcra  convertat,  ut  nobis  re¬ 
sistat. 

Secundo  probo  esse  inferos  praeter  sepul¬ 
cra  ex  nomine  abyssi.  Nam  Lucae  VIII  Dae¬ 
mones  rogabant  Christum  ,  ne  mitteret  eos 
in  abyssum  :  certum  est,  abyssum  esse  pro¬ 
fundam  voraginem ,  et  proinde  infra  terrae 
supericiem.  Item  ,  certum  est,  non  esse  se¬ 
pulcrum,  nec  enim  Daemonibus  parantur  se¬ 
pulcra.  Denique  certum  est,  abyssum  non 
esse  aliquid  spirituale,  ut  vult  Brentius,  ubi¬ 
que  diffusum  :  non  enim  daemones  petivis¬ 
sent  non  mitti  in  abyssum.  Quid  ergo  restat, 
nisi  ut  abyssus  sit  profundissima  vorago  sub¬ 
terranea  ? 

Tertio  probo  ex  Apoc.  V,  ubi  legimus, 
non  fuisse  inventos,  qui  solverent  librum  : 
Neque  in  coelo,  neque  in  terra,  neque  subtus 
terram.  Et  infra  :  Dixerunt  laudem  Deo  om¬ 
nes  creaturae  in  coelo  ,  et  super  terram,  et  sub 
terra.  Et  Philip.  II  :  Ut  in  nomine  Jesu  omne 
genu  pectatur  coelestium ,  terrestrium,  et  infer¬ 
narum  (I).  In  quibus  locis  VOX  xara^ovt/wv, 
nihil  aliud  significat,  quam  subterraneorum. 
At  certe  non  sunt  cadavera  sepulcrorum, 
quae  non  poterant  aperire  librum  ,  vel  quae 
Deum  laudant  ,  et  in  nomine  Jesu  flectunt 
genua;  igitur  spiritus  sunt,  qui  dicuntur 
subterranei,  eo  quod  in  locis  subterraneis 
degant. 

Quarto  probo  ex  Patribus.  Irenaeus  lib.  V, 
prope  fin.  dicit,  Christum  descendisse  ad  in¬ 
feriora  terrae,  ubi  erant  animae.  Tertullianus 
in  Apolog.  cap.  45  vocait  infernum  arcani 
ignis  subterraneum  thesaurum.  Cyrillus  lib. 
de  rec  Fid.  ad  Theodos.,  vocat  infernum, 
ubi  erant  animae,  subterraneam  specum.  Ar¬ 
nobius  lib.  II  cont.  Gent.  :  «  Audetis,  inquit, 
ridere  nos,  cum  gehennas  dicimus  ,  et  inex- 
tinguibiles  quosdam  ignes  etc  »  Et  infra,  de 
Platone  sic  ait:  «Non  est  absone  suspicatus, 
jaci  eas  animas  in  flumina  torrentia  flam¬ 
marum,  globis  et  coenosis  voraginibus  te- 
tra.  »  Ambrosius  in  cap.  IV  ad  Ephes.,  dicit, 
Christum  ut  mortuis  'praedicaret  in  inferno, 
in  cor  terrae  descendisse.  Idem  habet  Nysse- 


nus  Orat.  I.  de  resurr.  Dom.  Hieronymus  in 
cap.  XIV  Isa.  :  «  Dicimus,  inquit,  quod  in¬ 
fernus  sub  terra  sit.  »  Augustinus  lib.  II  Re- 
tract.  cap.  24  :  «  De  inferis ,  inquit ,  magis 
mihi  videor  docere  debuisse ,  quod  sub  ter¬ 
ris  sint ,  quam  rationem  reddere,  cur  sub 
terris  esse  credantur,  sive  dicantur,  quasi 
non  ita  sit.  »  Gregorius  lib  IV  Dialog.  cap. 
42,  Beda  lib.  III  in  Job.  cap.  7,  Primasius 
in  cap.  VII  Apoc.  etDamascenuslib.  III,  cap. 
ult.  infernum  sub  terra  esse  definiunt. 

Accedat  postremo  etiam  naturalis  ratio. 
Siquidem  consentaneum  est  rationi,  ut  locus 
Daemonum  et  hominum  impiorum  ac  repro¬ 
borum  longissime  distet  ab  eo  loco ,  in  quo 
Angelos  ac  beatos  homines  perpetuo  futu¬ 
ros  non  dubitamus  :  locus  autem  beatorum 
(etiam  adversariorum  testimonio) coelum  est; 
a  coelo  vero  nihil  abest  longius,  quam  terrae 
centrum. 


CAPUT  XI. 

Animas  piorum  non  fuisse  in  coelo  ante 
Christi  ascensionem. 

Quantum  ad  secundum,  quod  animae  pio¬ 
rum  non  fuerint  in  coelo  ante  Christi  ascen¬ 
sionem,  probatur  primo,  quia  est  ea  senten¬ 
tia  prorsus  inaudita  in  Ecclesia  Dei :  id  quod 
sane  deberet  sufficere  ad  refutationem.  Prae¬ 
terea  Genes.  XXXVII,  Jacob  ait  :  Descendam 
ad  filium  meum  in  infernum  (2).  Pius  erat  Ja¬ 
cob,  pius  etiam  Joseph  ;  et  tamen  utrumque 
non  ascendisse  ad  coelum,  sed  ad  inferos 
descendisse  Scriptura  significat.  Item.  Luc. 
XVI,  dives  in  inferno  cum  esset,  vidit  a  lon¬ 
ge  animam  Lazari  in  sinu  Abrahae ,  et  audi¬ 
vit,  inter  loca  ipsorum  magnum  hiatum  esse, 
id  enim  significat  ^ao-ga  :  ex  quo  apparet, 
nihil  solidi  fuisse  interjectum  inter  locum 
Damnatorum  et  sinum  Abrahae,  sed  utras¬ 
que  animas  in  eadem  voragine  fuisse,  licet 
multum  inter  se  distantes.  Item  lib.  I  Reg. 
cap.  XXVIU,  anima  Samuelis  apparens  Sauli 
de  terra  ascendere  visa  est. 

Et  quamvis  non  desint  qui  negent ,  illam 
fuisse  veram  animam  Samuelis  :  tamen  opi¬ 
nio  contraria  et  communior  et  probabilior  et 


(1)  Apoc.  V,  3:  Philipp.  II,  10.  —  (2)  Gen.  XXXVII,  35. 

tutior  est.  Id  enim  doeent  Josephus  lib.  VI 
Antiq.  cap.  15.  Justinus  in  Dial.  cum  Triph. 
Basilius  epist.  89.  ad  Eustach.  Ambrosius  in 
I.  cap.  Lucae;  Hieronymus  in  VII.  Isa.  Au¬ 
gustinus  de  cura  pro  mort.  cap  45.  Et  re- 
centiores,  Liranus ,  Abulensis ,  Dionysius 
Carthusianus,  et  Cajetanus  in  eum  locum. 
Et  deducitur  satis  aperte  ex  textu  divinae 
Scripturae  :  Cum  vidisset ,  inquit ,  mulier  Sa~ 
muelem.  Item  :  Dixit  Samuel  ad  Saul.  Item  : 
Intellexit  ergo  Saul ,  quod  Samuel  esset.  Certe 
non  diceret  Scriptura  Intellexit ,  sed  putavit , 
vel  cogitavit,  si  non  esset  verum. 

Praeterea  in  Eccles.  cap.  XLVI.  ponitur  in 
laudibus  Samuelis,  quod  mortuus  propheta¬ 
verit,  et  annuntiaverit  Regi ,  quae  ventura 
erant  :  at  quae  laus  esset  Samuelis,  sinon 
ipse,  sed  Daemon  aliquis  in  ejus  forma  appa¬ 
rens  futura  praedixisset?  at  incredibile  vide¬ 
tur,  animam  tanti  Prophetae  subjectam  fuis¬ 
se  incantationibus  Pythonissae.  Id  quidem 
est  verum,  atque  idcirco  apparitio  Samuelis 
praevenit  incantationem  et  ejus  effectum.  Id 
quod  intelligi  potest  ex  perturbatione  mulie¬ 
ris,  quae  turbata  est ,  cum  vidit  Samuelem 
apparuisse  antequam  evocaretur. 

Praeterea  idem  patet  ex  1  Pet.  III  :  Iis  qui 
in  carcere  erant  spiritu  veniens  praedicavit ,  qui 
increduli  fuerunt  aliquando ,  quando  exspecta¬ 
bant  Deipatientiam  in  diebus  No  e,  cum  fabri¬ 
caretur  arca  (1).  Hic  dicuntur  animae  in  car¬ 
cere  fuisse ;  non  ergo  erant  in  coelo,  nam  ri¬ 
diculum  est  dicere,  animas  in  coelo  tanquam 
in  carcere  indusas  fuisse,  cum  coelum  sedes 
Dei  sit.  Neque  obstat  quod  videtur  hic  agi 
de  spiritibus  impiorum  :  nam  Calvinus  ad¬ 
mittit  agi  de  spiritibus  justorum.  Sed  de  hoc 
loco  paulo  post  agemus. 

^  Item  Zach.  IX  :  Tu  quoque  in  sanguine  Tes¬ 
tamenti  tui  eduxisti  vinctos  de  lacu ,  in  quo  non 
est  aqua  (2).  Quem  lo  uni  Hieronymus,  et 
Rupertus  in  Comment.  exponunt  de  descen¬ 
su  Christi  ad  inferos.  Et  sane  convincitur 
hinc ,  animas  Sanctorum  ante  Christi  mor¬ 
tem  non  fuisse  in  coelo,  ut  Calvinus,  et  Beza 
volunt  :  nec  enim  coelum  per  lacum  signifi¬ 
cari  potest,  aut  ex  coelo  Dominus  Sanctos 
suos  eduxit,  aut  in  coelo  ulli  sunt  vincti. 

Quod  autem  Calvinus  dicit  lib.  II,  Instit. 
cap.  46.  §.  9.  a  Zacharia  vocari  lacum  sine 
aqua  profunditatem  Babylonicee  captivitatis, 
unde  liberati  fuerunt  Judsei,  nullam  habet 
probabilitatem.  Nam  in  verbis  praecedenti¬ 


bus  ponitur  vaticinium  de  Christo  :  Exulta 
filia  Sion ,  ecceRex  tuus  venit  tibi  etc.  (3)  Quod 
Evangelistae  de  Christi  ingressu  in  Hieroso- 
lymam  exposuerunt,  Matth.  cap.  XXI,  et 
Jo.  cap.  XII,  inde  fit  apostrophe  ad  ipsum 
Christum  :  Et  tu  in  sanguine  Testamenti.  Quo¬ 
modo  ergo  ista  cohaererent,  si  de  captivitate 
Babylonica  ageretur?  Et  praeterea  in  quo 
sanguine  Testamenti  liberati  sunt  Judaei  de 
Babylone  ? 

Dr  nique  Patres  communi  consensu  hoc  do¬ 
cent.  Irenaeus  lib.  V.  circ.  fin.  Tertullianus 
lib.  IV  in  Marcion;  Origenes  in  cap.  V  ad 
Rom.  Cyrillus  catech.  4  Cyrillus  alter  lib. 
de  rec.  Fid.  ad  Regin.  ,  in  fine  locor,  ex 
Matth.  Hilarius  lib.  X  de  Trin.  Basii,  in  Ps. 
XLVIII.  Athanasius  in  epist.  ad  Epictetum, 
Epiphanius  haeresi  46.  Ambrosius  lib.  III  de 
Fid.  cap.  3.  Hieronymus  in  cap.  IX  Zachar. 
in  III  Ecclesiastae  Primasius  ;  in  cap.  V  Apoc. 
Gregorius  lib.  XIII  Moral  cap.  21.  Conci¬ 
lium  Toletanum  IV  cap.  4.  Denique  Augus¬ 
tinus,  etsi  in  epist.  99.  ambigere  videtur,  an 
sinus  Abraham  ,  ubi  erant  animae  Patrum 
olim,  in  inferno  esset,  an  alibi  :  tamen  lib. 
XX  de  Civit.  Dei,  cap  15.  affirmat  in  infer¬ 
no  fuisse,  ut  caeteri  omnes  Patres  semper  do¬ 
cuerunt  ,  quorum  verba  in  sequenti  capite 
referemus. 


CAPUT  XII. 

Christum  ad  inferos  descendisse  vere ,  ostenditur 
ex  Scripturis  . 

Quantum  ad  tertium,  probo  ex  Scripturis, 
Christum  vere  descendisse  ad  inferos.  Pri¬ 
mus  locus  ,  qui  tamen  non  convincit ,  sed 
probabiliter  suadet ,  habetur  in  illis  verbis 
Psal.  CVI :  Contrivit  portas  cereas ,  et  vectes 
ferreos  confregit  (4).  Hunc  enim  locum  intel- 
ligunt  de  descensu  ad  inferos ,  Hilarius  in 
Psal.  CXXXV1II.  Ambr.  lib.  demyst.  Pasch., 
et  alii,  sed  in  sensu  mystico  :  nam  ad  litte¬ 
ram  certum  est  tractari  de  liberatione  ab  M- 
gypto. 

Secundus  locus  est  Eccl.  XXIV.  ubi  sic  lo¬ 
quitur  sapientia  Dei  :  Penetrabo  omnes  infe¬ 
riores  partes  terrae ,  et  inspiciam  omnes  dormiens 


(1)  I.  Petr.  111,  19  et  20.  —  (2)  Zach.  IX,  11.  -  (3)  Zach.  IX,  9.  —  (4)  Psal.  CVI.  16. 

/es ,  et  illuminabo  omnes  sperantes  in  Domi¬ 
no  (I).  Hic  locus  non  convincit  haereticos  : 
tum  quia  ipsi  non  recipiunt  hunc  librum ; 
tum  etiam  quia  ha?c  verba  desunt  in  Graeco 
textu ,  tamen  apud  Catholicos  suam  habet 
auctoritatem. 

Tertius  locus  adducitur  ex  illo  Matth.  XII: 
Sicut  fuit  Jonas  in  ventre  ceti  tribus  diebus ,  et 
tribus  noctibus  :  sic  erit  Filius  hominis  in  corde 
terree (2).  Calvinus  in  Psychopannychia  vult, 
ventrem  certe  fuisse  figuram  mortis ,  quse 
Christum  triduo  detinuit  :  at  Christus  dicit, 
ventrem  ceti  similem  fuisse  cordi  terra?,  cor 
terree  non  est  mors,  sed  locus  aliquis  sub  ter¬ 
ram. 

Alii  dicunt  :  sepulcrum  appellari  cor  ter¬ 
ree  ;  sed  repugnat  similitudo.  Nam  cor  est 
profundissimo  loco  animalis  :  sepulcrum  au¬ 
tem  est  prope  superficiem  terra? ,  et  Christi 
sepulcrum  videtur  fiiisse  supra  terram,  erat 
enim  monumentum  excisum  in  lapide  supra 
terram  exstans.  Item:  Sicut  Jonas  fuit  vivus 
in  ventre  ceti,  ita  aliquid  vivum  debuit  esse 
in  corde  terrae  :  at  in  sepulcro  fuit  corpus 
mortuum ;  non  igitur  cor  terrae  est  sepul¬ 
crum,  sed  infernus  sepulcro  multo  profun¬ 
dior,  ubi  Christi  anima  vivens  triduo  com¬ 
morata  est.  Praeterea,  Hieronymus  in  cap. 
II  Jonae :  «  Quomodo  cor  animalis,  inquit,  in 
medio  est;  ita  infernus  in  medio  terrae  esse 
perhibetur.  »  Eodem  modo  hunc  locum  ex¬ 
plicant  Irenaeus  lib.  V,  circ.  fin.  Tertullianus 
lib.  de  anima  cap.  31.  Nyssenus  Orat.  I  de 
resurrect.  Ambrosius  in  cap.  IV  ad  Ephes. 

Quartus  locus  est  Act.  II.  Non  derelinques 
animam  meam  in  inferno  (3).  Bcza  vertit  : 
Non  relinques  cadaver  meum  in  sepidchro.  Et 
in  defensione  hujus  versionis  contra  Sebas- 
tianum  Castalionem  :  «  Hic,  inquit,  agi  de 
corpore  et  sepulcro ,  nemo  dubitare  potest, 
nisi  quis  Velit  meridie  caecutire.  »  Et  paulo 
ante  causam  reddens  cur  ita  mutaverit  ani¬ 
mam  in  cadaver,  et  infernum  in  sepulcrum: 
«  Non  temere  feci,  inquit,  cum  hunc  praeci¬ 
pue  locum  a  Papistis  torqueri  ad  suum  lim¬ 
bum  constituendum  videamus  ,  et  Veteres 
etiam  inde  descensum  illum  animae  Christi 
ad  inferos  excogitaverint.  » 

Videtur  Bezee  placuisse  decretum  Rabbi- 
norum,  quod  refertur  a  Rabbi  Salomone  in 
cap.  XXI.  lib.  II  Reg.  ,  bonum  esse  mutare 
aliquid  de  lege  ,  ut  Deus  publice  sanctifice¬ 
tur.  At  cos  habemus  in  primis  verborum 


proprietatem  :  nam  in  textu  Graeco  Act.  II. 
ij 'vyji  non  nisi  animam  proprie  significat,  et 
aSvjs  infernum  proprie  designat ,  et  hoc  pro¬ 
batione  non  eget,  consulantur  omnia  Dictio- 
naria. 

Respondet  Beza  :  licet  animam  pro¬ 
prie  significet,  tamen  accipi  etiam  posse  pro 
corpore  tribus  modis.  Primo ,  quia  anima 
accipitur  pro  vita  :  vita  autem,  corporis  res¬ 
pectu,  videtur  obruta  sepulcro  non  minus 
quam  corpus.  Secundo ,  quia  ex  anima  po¬ 
test  intelligi  totum,  et  idem  est  dicere  :  non 
derelinques  animam  meam,  et  non  derelin¬ 
ques  me.  Rursus  ex  toto  potest  intelligi  pars, 
et  ita  idem  erit  dicere,  non  derelinques  me, 
et  non  derelinques  cadaver  meum.  Tertio, 
quia  Graecum,  et  urs:  Hebraicum  Idem 
significat.  Porro  invenitur  in  Scriptu¬ 
ra  acceptum  pro  cadavere  Levit.  XXI ,  v.  1 
et  II.  ubi  legimus,  super  anima  non  conta¬ 
minetur,  prohibet  Lex  tangi  cadavera,  et  ea 
animas  appellat. 

Sed  istae  argutiae  nihil  valent  :  nam  etiam¬ 
si  posset  pro  anima  intelligi  corpus,  non  ta¬ 
men  propterea  continuo  probatum  esset,  hoc 
loco  ita  exponendum  esse.  Praeterea,  hic  dis¬ 
tinguitur  anima  a  carne  ,  cum  dicitur  paulo 
infra,  nec  anima  ejus  derelicta  est  in  infer¬ 
no  ,  nec  caro  ejus  vidit  corruptionem ;  sic 
enim  habetur  in  Graeco  :  ergo  non  potest 
hoc  loco  anima  accipi  pro  carne.  Praeterea, 
vox  ccSyk  ,  (ut  supra  ostendimus)  significat 
semper  infernum,  nunquam  sepulcrum  :  at 
corpus  Christi  non  fuit  in  inferno;  ergo  ani¬ 
ma  ibi  fuit.  Praeterea,  de  anima  et  inferno 
exponunt ,  Ambrosius  Serm.  74.  de  marty- 
rib.  Hieronymus  in  Psal.  XV.  Augustinus 
epist.  99.  ad  Evod.  Beda  in  II  cap.  Act.  et 
alii. 

Ad  primam  rationem  Bezae  respondeo  : 
licet  anima  possit  accipi  pro  vita ,  quia  dat 
vitam  corpori  :  tamen  nusquam  accipi  pro 
cadavere,  cum  in  cadavere  sit  privatio  vitae. 
Nec  possumus  dicere  ,  vitam  esse  in  sepul¬ 
cro,  cum  ibi  sit  corpus  sine  vita  ;  nec  enim 
contraria  simul  poni  debent. 

Ad  secundam  dico  :  Grammaticam  non 
admittere  illam  Dialecticam  ratiocinationem, 
pars  accipitur  pro  toto,  et  totum  pro  parte ; 
ergo  pars  pro  parte.  Nam  vocabula  sunt  ad 
placitum  ,  et  ab  usu  loquentium  pendent  : 
usus  autem  admittit  synecdochen  ,  qua  po¬ 
nimus  partem  pro  toto  ,  et  contra,  sed  non 


(1)  Eccl.  XXIV,  45.  —  (2)  Matth.  XII,  40.  —  (3)  Act.  II.  27. 

admittit  partem  pro  parte.  Quis  enim  ferret, 
si  diceremus  hominem  pedibus  videre,  quia 
pes  potest  poni  pro  homine  ,  et  homo  pro 
oculo  ? 

Ad  tertiam  dico  :  multum  inter  WB2  et  ^vyjiv 
interresse.  Nam  est  generalissima  vox, 
et  significat  sine  ullo  tropo  tam  animam, 
quam  animal,  imo  etiam  corpus,  ut  patet 
ex  plurimis  Scriptura?  locis;  unde -etiam  fe¬ 
re  semper  adjungitur  cum  substantivo  ne- 
plies  adjectivum  vivens  quod  est  proprium 
totius  compositi.  Genes.  I  :  Producant  aquce 
reptile  animae  viventis.  Ibidem  :  Producat  ter¬ 
ra  animam  viventem,  cap.  II  :  Factus  est  in 
animam  viventem  (1).  Quibus  in  locis  frustra 
adderetur  adjectum  vivens ,  nisi  vox  Hebra?a 
'XDB2 ,  quam  Interpres  vertit  animam ,  signifi¬ 
caret  aliquid  indifferens  ad  vivum  et  non  vi¬ 
vum.  Quare  Num.  XXIII.  dicit  Balaam  :  Mo¬ 
riatur  anima  mea  morte  justorum  (2).  Et  Num. 
XXXI.  dicuntur  omnes  animae  sexus  fcemi- 
nei  ex  praeda  Madian  fuisse  trigintaduo  mil¬ 
lia. 

Porro  anima  humana,  nec  mori  potest,  nec 
sexum  habet ;  proinde  in  illis  locis  anima  non 
altera»  partem  hominis  ,  sed  totum  homi¬ 
nem,  aut  certe  ipsum  corpus  significat.  Item 
Genes.  XXXVII  :  Non  interficiatis  animam 
ejus  (3)  :  ubi  anima  nec  pro  anima  proprie 
dicta,  nec  pro  homine  per  tropum,  nam  re¬ 
pugnat  pronomen  ejus  ,  sed  pro  ipsa  carne 
proprie  accipitur.  Num.  XIX,  cadaver  voca¬ 
tur  morticinium  animae  hominis  :  at  Grae¬ 
cum  utLatinum  anima  non  est  tam  ge¬ 
nerale  ,  ut  sine  tropo  possit  accipi  pro  toto 
animali.  Itaque  inLevitico  non  ponitur  pars 
pro  parte,  id  est,  anima  pro  corpore,  sed  vo¬ 
cabulum,  quod  ipsumcorpus  significare  solet, 
aut  certe  ponitur  totum  pro  parte,  id  est,  vi¬ 
vens  pro  corpore.  At  Act.  II,  ponitur 
quae  animam  solam  significat. 

Praeterea,  etiam  nephes  quando  opponitur 
carni,  non  potest  sumi  pro  carne ,  ut  Levit. 
XYII  :  Anima  carnis  in  sanguine  est.  Hic  au¬ 
tem  anima  opponitur  carni ,  cum  dicitur, 
neque  anima  relicta  est  in  inferno  ,  neque 
caro  vidit  corruptionem ;  ergo  hoc  loco  nul¬ 
lo  modo  tolerari  potest  Bezae  interpretatio, 
qui  pro  anima  cadaver  intelligi  voluit. 

Quintus  locus  est  Rom.  X  :  Ne  dicas  in  cor¬ 
de  tuo :  Quis  descendet  in  abyssum ,  id  est ,  Chris¬ 
tum  a  mortuis  revocaret  (4)  Ergo  Christus 


post  mortem  fuit  in  abysso.  Non  potest  au¬ 
tem  nomine  abyssi  intelligi  status  Damnato¬ 
rum  ,  nam  in  illo  secundum  Calvinum  fuit 
Christus  adhuc  vivens,  hic  autem  agitur  de 
loco  ubi  erat  solum  cum  esset  mortuus.  Ne¬ 
que  potest  intelligi  sepulcrum:  nam  abyssus 
profundissimam  voraginem  significat,  qualis 
non  est  sepulcrum. 

Praeterea,  facile  erat  in  sepulcrum  descen¬ 
dere,  at  hic  ponitur  tanquam  res  homini  vi¬ 
venti  impossibilis,  descendere  in  abyssum. 
Denique  opponitur  hoc  loco  abyssus  coelo, 
tanquam  terrae  superficies  sit  media  inter 
abyssum  et  coelum ;  nam  praecedit  :  Quis  as¬ 
cendet  in  coelum ,  id  est ,  Christum  deducere;  et 
continuo  sequitur  per  antithesim  :  Quis  des¬ 
cendet  id  abyssum ,  id  est ,  Christum  a  mortuis 
revocare.  Fuit  igitur  Christus  post  mortem, 
et  ante  resurrectionem  in  abysso ,  quae  lon¬ 
gissime  abest  a  coelo,  id  est,  in  profundissi¬ 
mis  terrae  partibus. 

Sextus  locus  est  ad  Ephes.  IV  :  Quod  as¬ 
cendit,  quid  est  nisi ' quia  et  descendit  in  infe¬ 
riores  partes  terree  (5).  Ad  hoc  respondet  Be- 
za  in  Annotat,  in  hunc  locum,  inferiores  par¬ 
tes  terrae  esse  sepulcrum.  Augustinus  Mar- 
loratus  intelligit  descensum  in  hanc  terram, 
quasi  dictum  esset,  descendit  in  hanc  imam 
terram . 

At  nos  habemus  in  primis  Hieronymum, 
Ambrosium,  Chrysostomum,  et  Theophylac- 
tum,  qui  exponunt  de  inferno  ,  infra  quem 
nihil  est.  Secundo  habemus  verborum  pro¬ 
prietatem  :  nam  inferior  pars  terrae  non  sig¬ 
nificat  tofam  terram,  sed  unam  partem,  eam- 
que  aliis  inferiorem  ;  non  ergo  significat  ter¬ 
rae  superficiem ,  quae  est  pars  superior,  nec 
etiam  sepulcrum  Christi  quod  etiam  supra 
terram  fuit.  Tertio  pro  nobis  facit  id  quod 
sequitur  ,  ut  adimpleret  omnia  :  voluit  enim 
Christus  descendere  usque  ad  verum  infer¬ 
num,  sicut  descenderat  in  terras,  ut  praesens 
visitaret  omnes  partes  regni  sui ,  quod  tri¬ 
partitum  est ,  juxta  illud  Philip.  II  :  Ut  in 
nomine  Jesu  omne  genu  flectatur  coelestium ,  ter¬ 
restrium ,  et  infernorum  (6).  Ubi  Graece ,  ut 
supra  monuimus,  est  xara^Soviwv,  id  est,  sub¬ 
terraneorum ,  qua  voce  non  possunt  intelligi 
cadavera,  quae  sunt  in  sepulcris  :  illa  enim 
etsi  subterranea  sunt;  tamen  non  possunt  in 
nomine  Jesu  genua  flectere,  hoc  est,  honorem 
illi  praestare.  Sunt  ergo  in  locis  subterraneis 


(1)  Gen.  I,  20  et  24;  II,  7.  —  (2)  Num.  XXIII,  10.  —  (3)  Gen.  XXXVII,  22.  —  (4)  Rom.  X,  7.  — 
(5)  Eph.  IV,  9.  —  (6)  Philipp.  II,  10. 

aliqui  spiritus,  qui  Christcfreverentiam  exhi¬ 
bere  debent,  et  ad  eum  locum  Christus  des¬ 
cendit,  ut  se  totius  Mundi  Regem  ac  Domi¬ 
num  declararet. 


CAPUT  XIII. 

Explicatur  locus  obscurissimus  ex  epistola 
prima  S.  Petri ,  cap.  III  et  IV. 

Ad  ea  Scripturae  testimonia ,  quibus  pro¬ 
batur  descensus  Christi  ad  inferos  ,  pertinet 
etiam  locus  ille  S.  Petri  :  Christus  semel  pro 
peccatis  nostris  mortuus  est,  justus  pro  injustis , 
ut  nos  offerret  Deo ,  mortificatos  quidem  carne , 
vivificatos  autem  spiritu ,  in  quo  his  qui  in  car- 
cere  erant  spiritu  veniens  praedicavit ,  qui  incre¬ 
duli  fuerant  aliquando ,  quando  expectabant  Dei 
patientiam  in  diebus  Noe  (t).  Cui  loco  videtur 
jungendus  alius  ex  cap.  IV  :  Propter  hoc  et 
mortuis  evangelizatum  est ,  ut  judicentur  qui¬ 
dem  secundum  homines  in  carne ,  vivant  autem 
secundum  Deum  in  spiritu  (2).  Ut  autem  hic 
locus,  qui  semper  obscurissimus  habitus  est, 
intelligatur ,  tres  expositiones  discutiendae 
sunt. 

Prima  expositio  est  S.  Augustini  epist.  99. 
ad  Evod.,  quem  sequitur  Beda.  Sic  Augusti¬ 
nus  exponit,  ut  per  spiritus  in  carcere  con¬ 
stitutos  intelligat  homines,  qui  erant  tempo¬ 
re  Noe,  quorum  animae  erant  in  corpore 
mortali  tanquam  in  carcere  :  est  enim  cor¬ 
pus  tanquam  carcer  animae,  ac  dicit,  Chris¬ 
tum  non  secundum  humanitatem,  quam 
nondum  assumpserat,  sed  secundum  Deita¬ 
tem  praedicasse  per  internam  inspirationem, 
aut  per  linguam  Noe  illis  hominibus,  qui 
tamen  increduli  fuerunt.  Itaque  non  vult  Au¬ 
gustinus  hunc  locum  ad  inferos  pertinere. 

Hanc  expositionem  non  refutarem,  si  ipsi 
Augustino  placeret  omnino  :  sed  ipsemet 
fatetur,  se  hunc  locum  non  intellexisse,  et 
rogat,  ut  quaeratur  ratio,  quomodo  possit  hic 
locus  ad  inferos  pertinere.  Ipso  igitur  non 
solum  permittente,  sed  etiam  cup  ente  Au¬ 
gustino,  hanc  expositionem  primam  breviter 
refellemqs.  Primo,  non  placet  haec  senten¬ 
tia,  quia  communis  Patrum  est  in  contra¬ 


rium.  Nam  Clemens  Alexandrinus  lib.  VI 
Stromat.  ant.  med.  Athanasius  epist.  ad 
Epict.,  et  lib.  delncarnat.  qui  incipit:  «Mos 
pii  hominis.  »  Epiphanius  haer.  77.  Cyrillus 
lib.  de  rect.  Fid.  ad  Theodos.,  et  lib.  XII  in 
Jo.  ca^  36.  Hilarius  in  Psal.  CXXXVIII  in 
illud  Defecerunt  oculi  mei  in  eloquium  tuum 
dicentes  :  Quando  consolaberis  me  ?  (3)  Ambro¬ 
sius  in  cap.  X  ad  Rom.  Ruflinus  in  expos. 
Symb.  GEcumenius  in  hunc  locum  Petri, 
exponunt  de  descensu  Christi  ad  inferos, 
ubi  spiritus  defunctorum  degere  existima¬ 
bant. 

Praeterea  Justinus  in  Dial.  cum  Triph.  et 
Irenaeus  lib.  III,  cap.  23.  citant  verba  quae¬ 
dam  Isaiae,  quae  modo  non  inveniuntur,  si¬ 
millima  istis  verbis  S.  Petri,  ut  credibile  sit, 
inde  S.  Petrum  accepisse  ;  sunt  autem  haec 
verba  :  Commemoratus  est  Dominus  sanctus 
Israel  mortuorum  suorum ,  qui  dormierant  in 
terra  sepultionis,  et  descendit  ad  eos  evangeli- 
zare  salutem ,  quae  est  ab  eo,  ut  salvaret  eos. 

Secundo,  non  probatur  ea  sententia,  quia 
dicitur  Christus  profectus  spiritu  ad  praedi¬ 
candum  spiritibus  :  id  enim  refert  illud  in 
quo ,  nimirum,  spiritu  veniens  etc.  afPspiri- 
tus,  qui  hic  distinguitur  contra  carnem,  non 
videtur  posse  significare  aliud  quam  ani¬ 
mam  ;  non  ergo  sola  Divinitate,  sed  etiam 
anima  Dominus  ad  praedicandum  spiritibus 
profectus  est. 

S.  Augustinus  ex  hac  ipsa  ratione  dicit  se 
moveri  ad  hoc,  ut  non  intelligat  per  hunc 
spiritum  animam  Christi  :  nam  cum  dicitur 
vivificatus  autem  spiritu ,  si  spiritus  significa¬ 
ret  animam  ;  sequeretur,  aliquando  animam 
Christi  mortuam  fuisse,  nihil  enim  vivifica¬ 
tur  nisi  quod  mortuum  est.  Vult  igituripse 
sensum  esse,  Christum  mortiticatum  fuisse 
carne,  quia  secundum  carnem  mortuus  est, 
et  vivificatum  spiritu,  quia  virtute  Spiritus 
Dei  excitatus  est  a  mortuis. 

Sed  haec  ratio  non  concludit  :  nam  in 
Scriptura  passim  dicitur  vivificari  id  quod 
non  occiditur.  I.  Reg  XXVII:  Virum ,  et  mu¬ 
lierem  non  vivificabat  David,  id  est,  non  relin¬ 
quebat  vivum  ;  et  II.  Reg.  VIII  dicitur,  David 
extendisse  duos  funiculos  super  Moab,  unum 
ad  occidendum,  unum  ad  vivificandum ,  id  est, 
definivisse  quot  ex  Moabitis  vellet  occidi,  quot 
servari  (4).  Et  Act.  VII  :  Afflixit  Patres  nos¬ 
tros  ut  exponerent  infantes  suos  ne  vivificaren- 


(1)  I.  Petr.  III,  18.  —  (2)  I-  Petr.  IV,  6.  —  (3)  Psalra.  CXVIII,  82.  —  (4)  I.  Reg.  XXVII,  9;  II. 
Reg.  VIII,  2;  Act.  VII.  19. 


CAPUT  XIII. 


m 


tur,  id  est,  ut  non  viverent,  sed  occiderentur 
ad  unum  omnes.  Vult  ergo  S.  Petrus  dicere, 
Christum  carne  mortificatum,  spiritu  vivifi¬ 
catum  in  passione,  quia  caro  mortua  man¬ 
sit,  anima  vero  non  potuit  occidi,  sed  man¬ 
sit  viva,  et  operans,  ac  triumphans  de  in¬ 
ferno. 

Tertio,  non  placet  ea  sententia,  quia  illud 
Veniens  praedicavit  si  de  anima  intelligatur, 
proprie  accipi  poterit ;  vere  enim  venit  ad 
locum,  ubi  non  erat  :  at  si  de  Divinitate, 
non  potest  accipi  nisi  improprie.  Praeterea 
verbum  in  Graeco  est  nopevdeb;,  id  est,  pro¬ 
fectus ,  quod  idem  repetitur  paulo  infra,  cum 
dicitur,  profectus  in  coelum  etc.  at  in  hoc 
secundo  loco  accipitur,  proprie  ;  ergo  et  in 
primo. 

Quarto,  quia  per  spiritus,  qui  in  carcere 
erant,  non  videtur  posse  intelligi  homines 
viventes,  nisi  de  industria  S.  Petrus  affecta¬ 
verit  improprietatem,  et  obscuritatem  :  at 
certe  quando  habemus  sensum  proprium  et 
facilem,  non  licet  fingere  tropos.  Adde,  quod 
cap.  IV,  de  iisdem  loquens  Petrus  dicit  : 
Propter  hoc  et  mortuis  evangelizatum  est  (1). 
Et  licet  Augustinus  per  mortuos  intelligi  ve¬ 
lit  mortuos  in  peccatis,  qui  tamen  vivant  in 
corporibus ;  tamen  videtur  obstare  praece¬ 
dens  sententia,  nam  dicit  :  «  Reddent  ratio¬ 
nem  ei,  qui  paratus  est  judicare  vivos  et 
mortuos,  propter  hoc  enim  et  mortuis  evan¬ 
gelizatum  est.  »  At  cum  dicimus,  Christum 
esse  judicem  vivorum  et  mortuorum,  intel- 
ligimus  ad  litteram,  quod  judicabit  eos,  qui 
vivunt,  et  eos  qui  mortui  sunt  vere  et  pro- 
•  prie,  ut  idem  Augustinus  docet  in  Enchir  , 
cap.  55.  Igitur  veris  mortuis  Christus  praedi¬ 
cavit,  id  est,  ad  veros  inferos  descendit. 

Quinto,  si  hic  locus  intelligatur  de  praedi¬ 
catione  facta  in  diebus  Noe,  non  apparet 
quorsum  hic  sit  inserta  ista  narratio.  Quo¬ 
modo  enim  ista  cohaerent,  Christus  in  pas¬ 
sione  sua  carne  mortuus  est,  spiritu  vivus 
mansit ;  ideo  Deus  olim  praedicavit  homini¬ 
bus  per  Noe  ?  At  si  intelligamus-de  descensu 
ad  inferos,  omnia  cohaerent  :  nam  volens 
Petrus  ostendere,  Christum  in  passione  et 
morte  mansisse  vivum  quoad  animam,  pro¬ 
bat,  quia  illo  tempore  anima  ejus  profecta 
est  in  infernum,  et  praedicavit  spiritibus  in 
carcere  conclusis. 

Sed  objicit  Augustinus  :  quia  non  videtur 
ratio,  cur  praedicaverit  solum  iis,  qui  incre¬ 


duli  fuerunt  tempore  Noe,  cum  tam  multi 
alii  essent  in  inferno.  Item,  quia  videtur  ab¬ 
surdum  valde,  quod  Christus  praedicaverit 
in  inferno ;  videtur  enim  inde  sequi,  ut  de¬ 
beat  etiam  in  inferno  constitui  Ecclesia,  ubi 
convertantur,  et  reconcilientur  animae.  Id 
autem  absurdum  sequi  ex  nostra  sententia, 
probat  Augustinus  quia  sinus  Abrahae,  ubi 
erant  omnes  justi,  non  vidernr  fuisse  in  in¬ 
ferno.  sed  ab  inferno  remotissimus,  cum 
esset  Chaos  magnum  inter  divitem  inferni 
colonum  et  Lazarum  habitatorem  sinus 
Abrahae  ;  ergo  si  hic  locus  de  descensu  ad 
inferos  inteliigitur,  Christus  solis  peccatori¬ 
bus  praedicavit  :  at  non  praedicavit  frustra, 
nec  sine  fructu  ;  ergo  aliquos  convertit  :  at 
hoc  nullo  modo  est  asserendum  ;  ergo  prae¬ 
stat,  hunc  locum  non  intelligere  de  descensu 
ad  inferos.  Et  haec  est  potissima  difficultas, 
quae  Augustinum  a  communi  sententia  rece¬ 
dere  coegit  :  timuit  enim,  ne  cogeretur  ad¬ 
mittere  conversionem  et  reconciliationem 
spirituum  damnatorum. 

Respondeo  :  primam  objectionem  posse 
retorqueri ;  nam  etiam  non  apparet  ratio, 
cur  dicat  Petrus,  Christum  in  diebus  Noe 
praedicasse  potius,  quam  in  diebus  Abra- 
ham,  et  aliorum  Patriarcharum,  vel  etiam 
aliorum  omnium  hominum. 

Dico  praeterea  :  »  hristum  praedicasse  in 
inferno  omnibus  bonis  spiritibus,  sed  nomi- 
natim  fuisse  expressos  illos,  qui  fuerunt  in 
diebus  Noe  increduli,  quia  de  illis  erat  majus 
dubium,  an  essent  salvi  necne,  cum  puniti 
fuerint  a  Deo,  et  submersi  aquis  diluvii.  In¬ 
dicat  ergo  hic  Petrus  etiam  ex  illis  incredu¬ 
lis  fuisse  aliquos,  qui  etiam  in  fine  vitae  poe¬ 
nitentiam  egerint,  et  licet  quantum  ad  cor¬ 
pus  perierint,  tamen  quantum  ad  animam 
salvi  fuerint,  quod  etiam  Hieronymus  docet 
in  quaest.  Hebr.  in  Genes,  tractans  illud  cap. 
VI  :  Non  permanebit  spiritus  meus  in  homine 
etc.  (2).  Ubi  dicit,  Deum  punivisse  multos 
eorum  temporaliter  aquis  diluvii,  ne  deberet 
eos  punire  in  gehenna  in  aeternum.  Et  hunc 
etiam  sensum  videntur  facere  illa  verba  c. 
IV  :  Propter  hoc  mortuis  Evangelizatum ,  ut 
judicentur  quidem  secundum  homines  in  carne, 
vivant  autem  secundum  Deum  in  spiritu,  id 
est,  ut  secundum  homines  exterius  judicen¬ 
tur  carne,  id  est,  damnati  existimentur  hu¬ 
mano  judicio,  quia  corpora  eorum  aquis  ne¬ 
cata  fuerunt ;  tamen  vivant  spiritu  secundum 


(1)  I.  Petr.  IV,  6.  —  (2)  Gen.  VI,  3. 

Deum,  id  est,  animae  eorum  salvae  sint  apud 
Deum. 

Ad  secundam  dico  :  ipsum  Augustinum 
postea  cognovisse  sinum  Abrahae  fuisse  in 
inferno,  ut  patet  ex  tractatu  in  Psal.  LXXXV 
et  lib.  XX  de  Civit.  Dei,  cap.  45,  quae  sen¬ 
tentia  est  omnium  Patrum,  et  totius  Eccle¬ 
siae.  Dico  igitur  :  praedicationem  Christi  in 
inferno  non  fuisse  ad  convertendos  Infideles, 
sed  fuisse  solum  ad  annuntiationem  gaudii 
magni  piis  animabus,  quibus  annuntiavit 
completam  esse  redemptionem,  ut  intelli ge¬ 
rent,  se  jam  inde  liberandas,  et  tempore  suo 
etiam  corpora  recepturas.  Atque  haec  de  ex¬ 
positione  S.  Augustini,  quam  refutavimus, 
secuti  mentem  ejus,  non  verba. 

Secunda  expositio  estBezaein  Annotat,  ad 
eum  locum,  ubi  sic  exponit  :  «  Christus  in 
spiritu,  id  est,  divinitate,  veniens  praedica¬ 
vit  spiritibus  in  carcere,  id  est,  spiritibus, 
qui  nunc  sunt  in  carcere  inferni  »,  sed  tunc 
quando  eis  praedicabatur,  non  in  carcere, 
sed  in  corpore  erant,  quando  videlicet  fie¬ 
bat  arca  Noe.  Hanc  expositionem  ita  jactat 
Beza  in  defensione  suae  versionis  contra  Cas- 
talionem,  ut  propter  illam  dicat,  sibi  coram 
et  per  litteras  a  multis  gratias  actas. 

At  haec  non  differt  ab  illa  S.  Augustini, 
nisi  in  tribus.  Primo,  quod  Augustinus  suam 
proponit  ut  dubiam,  et  quae  teneatur  donec 
melior  non  invenitur  :  Beza  suam  vult  esse 
certissimam.  Secundo,  quod  Augustinus 
servat  textum,  ut  invenit  a  Majoribus  scrip¬ 
tum  ;  Beza  pro  sua  audacia  mutat,  et  ubt 
nos  habemus  :  Qui  in  carcere  erant,  ipse  vult 
legi  :  Qui  in  carcere  sunt.  Et  licet  in  Graeco 
nullum  sit  verbum ,  tamen  omnes  Latini 
hactenus  legerunt  erant,  et  Graeci,  quos  ci¬ 
tavimus,  exponunt  erant ,  non  autem  sunt ; 
siquidem  eos  volunt  a  Christo  liberatos  de 
carcere  :  non  potuit  autem  vere  dici  tempo¬ 
re  Petri  de  illis  spiritibus  eos  tunc  in  carcere 
fuisse.  Tertio,  quod  Augustinus  per  carce¬ 
rem  intellexit  corpus  mortale  :  Beza  intelli- 
git  infernum  ;  id  quod  pro  nobis  est.  Itaque 
sententia  Bezae,  quatenus  differt  ab  illa  S. 
Augustini,  non  eget  refutatione,  quia  pro 
nobis  est :  quatenus  cum  illa  convenit,  jam 
refutata  est. 

Argumenta  quoque  ipsius,  ex  dictis  om¬ 
nia  facile  solvuntur.  Primum  objicit,  quia 
dicitur  Christus  in  Spiritu  venisse.  Respon¬ 
deo  :  jam  ostendimus ,  hoc  loco  spiritum 
significare  animam.  Secundo,  quia  tantum 
fit  mentio  incredulorum,  quibus  nihil  pro¬ 


fuisset  descensus  ad  inferos.  Respondeo  : 
jam  diximus,  illos  quondam  incredulos  fuis¬ 
se,  sed  postea  conversos  ad  Deum  et  pie 
mortuos.  Tertio  objicit,  quia  nihil  hic  dicitur 
de  liberatione  animarum.  Respondeo  :  prae¬ 
dicationem  Christi  nihil  fuisse  aliud,  quam 
nuntium  liberationis.  Quarto  objicit,  absur¬ 
dum  esse  mortuis  praedicare,  qui  non  pos¬ 
sunt  converti.  Respondeo  :  non  esse  praedi¬ 
catum  ut  converterentur  impii,  sed  ut  gau¬ 
derent  animae  piorum. 

Tertia  expositio  est  Calvini  lib.  II  Institut. 
cap.  16.  §.  9.  et  in  Psychopannychia,  ubi 
dicit,  ex  sententia  Petri  Christum  praedicasse 
spiritibus  defunctorum  et  bonis  et  malis,  non 
quod  ad  eos  venerit  per  animae  praesentiam, 
sed  quod  effecerit,  ut  sentirent  effectum 
passionis  et  mortis  suae,  et  boni  quidem  gau¬ 
dium  reciperent,  mali  moerorem. 

Et  quia  poterat  aliquis  dicere  :  quomodo 
animae  piorum  dicantur  esse  in  carcere, 
cum  per  Calvinum  semper  fuerint  in  coelo  ? 
Respondet  :  illud  in  carcere  debuisse  verti  in 
specula  :  nam  vox  Graeca  yyW.ii,  significat 
tam  carcerem,  quam  etiam  vigiliam,  obser¬ 
vationem,  excubias.  Itaque  animae  piorum 
dicuntur  fuisse  in  specula,  quia  erant  in 
continua  exspectatione  passionis  Christi. 
Addit  praeterea  :  posse  etiam  dici  eas  fuisse 
in  carcere,  quia  veluti  sub  nube  et  umbra 
eminus  lucem  prospiciebant,  ita  ut  illa  ex¬ 
spectatio  carcer  dici  posset. 

Hanc  explicationem  dicit  Calvinus  talem 
esse,  ut  plane  confidat,  se  bonis  omnibus 
persuasurum.  At  falsus  Propheta  fuit,  nam 
ne  suo  quidem  vicino,  atque  addictissimo  • 
sibi,  ac  successori  Bezae  persuasit.  Siquidem 
Calvinus  per  spiritum  intelligit  efficaciam, 
Beza  Divinitatem.  Calvinus  per  carcerem 
speculam  coelestem  ;  Beza  custodiam  infer¬ 
nalem.  Calvinus  per  spiritus  in  carcere  ani¬ 
mas  piorum ,  Beza  animas  Damnatorum. 
Calvinus  vult,  hoc  esse  factum  in  morte 
Christi ;  Beza  tempore  Noe.  Yel  ergo  Beza 
non  est  vir  bonus,  vel  Calvinus  non  persuasit 
omnibus  bonis. 

Sed  his  omissis,  expositio  Calvini  facile 
refelli  potest.  Primum  enim  per  spiritum  non 
potest  iutelligi  efficacia,  sed  anima ;  tum 
quia  hic  distinguatur  contra  carnem  tan- 
quam  contra  alteram  partem  ejusdem  com¬ 
positi  ;  tum  etiam  quia  hic  dicitur,  Christus 
spiritu  profectus  praedicasse,  ubi  illud  pro¬ 
fectus  notat  mutationem  personae  de  loco  ad 
locum, 

Secundo  falsum  est  <pAocxiiv ,  significare 
speculam  in  eo  sensu,  quem  Calvinus  inten¬ 
dit  :  nam  yvtaxvj,  proprie  custodiam  signifi¬ 
cat  a  verbo  yuXarrw,  quod  est  custodio ,  obser¬ 
vo  etc.  et  inde  traducitur  ad  significanda 
omnia,  quae  ad  custodiam  et  tutelam  perti¬ 
nent,  qualia  sunt  carceres,  excubiae,  vigiliae 
etc.  at  non  potest  significare  simplicem  ex¬ 
spectationem,  seu  vigiliam,  quae  non  refera¬ 
tur  ad  custodiendum ;  nec  facile  inveniet 
Calvinus  aliquod  exemplum  in  bonis  aucto¬ 
ribus  pro  hac  specula  sua. 

Quod  autem  dicit ;  exspectationem  in  um¬ 
bra  posse  dici  carcerem,  ridiculum  est.  Nam 
hoc  modo,  nocturno  tempore  dum  exspec¬ 
tamus  diem,  omnes  essemus  in  carcere  ;  et 
praeterea  animae  piorum,  etiamsi  subobscure 
prospicerent  Christum,  tamen  multa  alia 
perspicue  cernebant,  et  absolute  in  lumine 
erant.  Imo  vero,  quo  pacto,  Calvini  sen- 
tia,  dici  poterant  esse  in  tenebris,  vel  in  car¬ 
cere,  si  in  coelo  erant?  quis  enim  capiat,  in 
coelo  esse  tenebras  et  carcerem  ? 

Tertio,  Calvini  sententia  seipsam  destruit, 
nam  ipse  duo  dicit.  Primo,  spriritus  in  car¬ 
cere  esse  animas  piorum  exspectantes  Chri¬ 
stum,  et  istis  Christum  annuntiasse  gau¬ 
dium.  Secundo  dicit,  Christum  terruisse  sua 
praedicatione  animas  impiorum,  et  hoc  sig¬ 
nificari  illis  verbis  :  Qui  increduli  fuerunt  ali¬ 
quando  cum  fabricaretur  arca.  At  Petrus  de 
iisdem  loquitur;  sic  enim  .ait  :  His  qui  in 
carcere  erant  spiritu  veniens  praedicavit ,  qui 
increduli  fuerunt  aliquando  etc.  Et  in  Graeco 
est  participium  imiBritravi  inobedientibus  seu 
non  credentibus.  Oportet  igitur  in  eo  carcere 
fuisse  spiritus  illos  aliquando  inobedientes, 
et  si  isti  sunt  spiritus  impiorum ;  oportet 
necessario,  vel  spiritus  impiorum  fuisse  in 
specula  coelesti,  vel  illud  «puXajwj,  non  specu¬ 
lam,  sed  carcerem  significare. 

Ultimo  accedit,  quod  haec  est  sententia 
singularis  et  contraria  omnibus  Veteribus. 
Maneat  igitur  sententia  Patrum,  quae  docet, 
Christum  in  carcere  inferni  sanctis  Patribus 
praedicasse. 


CAPUT  XIV. 

Ad  fertur  traditio  Patrum  de  descensu  Christi 
ad  inferos. 

Nunc  id  ipsum,  quod  ex  Scripturis  proba¬ 
vimus,  ex  Patrum  traditione  breviter  confir¬ 
mabimus.  Ac  primum  habemus  Symbolum 
Apostolorum  ab  haereticis  receptum,  ubi 
post  expressam  sepulturam  habetur  Descen¬ 
dit  ad  inferos ;  non  sunt  ergo  unum  et  idem 
sepeliri,  et  descendere  ad  inferos.  Nec  po¬ 
test  dici,  posteriorem  sententiam  esse  repe¬ 
titionem  prioris.  Nam  Symbolum  est  com¬ 
pendium  Fidei  brevissimum,  in  quo  sum¬ 
mum  vitium  esset  aliquid  repeti.  Nec  potest 
esse  posterior  sententia  explicatio  prioris, 
quia  explicaretur  notum  per  ignotum. 

Praeter  Symbolum,  habemus  duo  Conci¬ 
lia  :  nam  Toletanum  IV,  cap.  1.  sic  ait: 
«  Descendit  ad  inferos,  ut  sanctos  qui  ibidem 
tenebantur,  erueret.  »  Et  Lateranense  sub 
Innoc.  III,  cap.  1.  a  Descendit,  inquit,  ad 
inferos,  resurrexit  a  mortuis ,  ascendit  in 
coelum,  sed  descendit  in  anima,  resurrexit 
in  carne,  ascendit  pariter  in  utroque.  » 

Praeterea  omnes  Patres  hoc  docent.  Thad- 
dseus  discipulus  Domini  apud  Eusebium  lib. 
I  hist.  cap.  ult.  praedicans  Fidem  Christi,  in¬ 
ter  alia  haec  dicit  :  «  Descendit  ad  inferos, et 
disrupit  maceriem,  quam  in  saeculo  nemo 
disruperat,  qui  descendit  quidem  solus,  as¬ 
cendit  autem  cum  grandi  multitudine.»  Haec 
de  sepulcro  intelligi  nequeunt  :  neque  enim 
corpus  in  sepulcro  disrupit  maceriem,  nec 
inde  ascendit  cum  multitudine ;  loquitur  igi¬ 
tur  Thaddaeus  de  descensu  ad  inferos,  unde 
sanctorum  Patrum  multitudo  cum  Christo 
ascendit. 

Ignatius  in  epist.  ad  Trallian.  :  «  Vere, 
inquit,  non  hominum  opinione  crucifixus  et 
mortuus  est,  videntibus  coelestibus,  terrenis 
et  iis  qui  sub  terra  detinebantur.  »  Item: 
« Descendit  ad  infernum  solus,  regressus 
autem  est  cum  multitudine.  »  Justinus  in 
Dial.  cum  Triph.  conqueritur,  a  Judaeis  ab¬ 
rasum  testimonium  Hieremiae,  ubi  dicebatur 
Dominus 'descendisse  ad  inferos,  ut  liberaret 
mortuos  suos. 

Irenaeus  lib.  V,  cap.  31.  «  Dominus,  in- 


426 


LIBER  IV. 


quit,  legem  mortuorum  servavit,  ut  fieret 
primogenitus  a  morfuis,  et  commoratus  us¬ 
que  ad  diem  tertiam  in  inferioribus  terree, 
etc.  »  Et  ne  dicant  hic  agi  de  sepulcro,  sub¬ 
dit  :  «  Cum  Dominus  in  medio  umbree  mor¬ 
tis  abierit,  ubi  animee  mortuorum  erant, 
etc.  »  Clemens  lib.  VI  Strom.  «  Preedicavit, 
inquit,  iis  Dominus,  qui  erant  apud  infe¬ 
ros.  »  At  certe  corpus  in  sepulcro  non  prae¬ 
dicavit. 

Origenes  hom.  15.  in  Genes.  «  Unigeni¬ 
tus,  inquit,  Filius  pro  salute  Mundi  usque 
ad  inferna  descendit,  et  inde  Protoplastum 
revocavit.  Quod  enim  dixit  ad  latronem, Ho¬ 
die  mecum  eris  in  Paradiso,  non  hoc  illi  soli 
dictum,  sed  etiam  omnibus  Sanctis  intellige, 
pro  quibus  in  inferna  descenderat.  »  Vide 
eumdem  lib.  II  cont.  Celsum,  et  lib.  V  in 
epist.  ad  Rom. 

Eusebius  lib.  IV  demonstr.  Evang.  cap. 
12.  «  Usque  ad  mortem,  inquit,  et  usque  ad 
ipsos  mortuos,  leges  charitatis  ipsum  voca¬ 
bant,  ut  eorum  quoque  qui  antea  mortui 
erant  animas  revocaret.  »  Cyrillus  Hieroso¬ 
lymitanus  Catech.  4.,  postquam  dixerat  de 
sepultura,  subjungit:  «  Descendit  ad  inferos, 
ut  et  illinc  justos  liberaret ‘etc.  »  Vide  etiam 
Catech.  14. 

Athanasius  in  lib.  de  Incarnat.,  qui  inci¬ 
pit  :  «  Mos  pii  hominis,»  ult.  med.;  «  Cre¬ 
dite,  inquit,  animam  interiorem  hominem 
esse,  quoniam  id  et  a  prima  plasmatione 
ostenditur,  et  secunda  dissolutione  monstra¬ 
tur,  cum  non  solum  in  nobis,  sed  etiam  in 
Christi  corpore  id  pateat,  corpore  non  ultra 
sepulcrum  delato,  anima  ad  inferos  pene¬ 
trante,  locis  ingenii  intervallo  discriminatis; 
sepulchro  quidem  id  quod  corporeum  erat 
recipiente  :  inferno  vero  id  quod  incorpo¬ 
reum  fuit,  etc.  »  Et  infra  docet,  Christum 
descendisse  ad  inferos,  ut  animas  liberaret. 

Basilius  in  Psalm  XLIV,  exponens  illud  : 
Myrrha ,  et  gutta,  et  casia  (I)  :  «  Itaque,  in¬ 
quit  ,  Christi  fragrantia  myrrham  quidem 
spirat  propter  passionem,  guttam  vero  prop- 
terea  quod  non  immobilis,  neque  inefficax 
mansit  tribus  diebus,  et  tribus  noctibus  sed 
descendit  ad  infernos  gratia  dispensationis 
circa  resurrectionem,  ut  universa  seipso  im¬ 
pleret.  »  Et  infra:  «Habens  igitur  myrrham 
propter  sepulturam,  stacten  propter  descen¬ 
sum  ad  inferos.  »  Et  in  Psal.  XLVIII,  expo¬ 
nens  illa  verba  :  Deus  redimet  animam  meam 


e  manu  inferi  (2)  :  «  Manifeste,  inquit,  va¬ 
ticinatur  Domini  ad  inferos  descensum,  qui 
cum  aliis  etiam  animam  redimat,  ne  illic  ma¬ 
neat.  » 

Gregorius  Nyssenus  Orat.  1.  de  resurr. 
Christ.,  ant.  med.  :  «  Vultis,  inquit,  aliquid 
de  tridui  tempore  scire?  sufficit  tantum  di¬ 
dicisse,  quod  cum  Dominus,  omnipotens  sa¬ 
pientia,  in  tam  exiguo  temporis  spatio  fuis¬ 
set  in  corde  terrae,  quod  e&t  mentis  illius 
(Diaboli)  domicilium,  magnam  illam  men¬ 
tem,  qui  in  eo  habitat,  potuit  decipere,  at¬ 
que  infatuare.  »  Et  infra,  loca  subterranea 
vocat  cor  terrae,  ubi  sedes  est  Diaboli. 

Gregorius  Nazianzenus  Orat.  2.  de  Pasch. 
non  procul  a  fine  :  «  Si  in  infernum  descen¬ 
dat,  inquit,  simul  descende,  ea  quoque  my¬ 
steria  cognosce,  quae  Christus  illic  designa¬ 
vit  etc.  »  Ibidem  proponit  quaestionem,  nec 
solvit  :  an  Christus  omnes  ex  inferno  eduxe¬ 
rit,  an  tantum  aliquos. 

Epiphanius  in  Aneor.,  ant.  med.  :  t  Dici¬ 
tur,  inquit,  inter  mortuos  liber.  Liber  signi¬ 
ficat,  infernum  non  obtinuisse  in  ipsum  im¬ 
perium,  verum  propria  voluntate  ad  infer¬ 
num  ipsum  descendisse  cum  anima.  »  Vide 
etiam  haer.  46.  quae  est  Tatiani,  ubi  dicit, 
Christum  ad  inferos  descendisse,  ut  animam 
Adami,  et  aliorum  Patrum  liberaret.  Chry- 
sostomus  hom.  2.  de  Symb.,  postquam  ex¬ 
posuerat  sepulturam,  subjungit  :  «  Descen¬ 
dit  ad  inferna,  ut  et  ibi  a  miraculo  non  va¬ 
caret.  » 

Cyrillus  lib.  de  rect.  Fid.  ad  Theodos., 
cir.  med.  «  Anima,  inquit,  ad  Verbum  co¬ 
pulam  unionem  sortita,  descendit  quidem 
ad  infernum  divina  virtute ,  et  potestate 
utens,  etiam  spiritibus  qui  illic  erant,  appa¬ 
ruit,  et  dicebat  compeditis  :  Egredimini,  et 
iis,  qui  in  tenebris,  revelamini.  »  Item  : 
«  Quemadmodum  unigenitus  cum  iis,  qui 
adhuc  in  carne  erant,  cum  carne  conversa¬ 
tus  est,  ita  et  animabus  in  inferno  praedica¬ 
vit,  animam  habens  sibi  unitam  in  qua 
fuit.  »  Vide  etiam  lib.  XII  in  Jo.  cap.  36. 

Theodoretus  in  Psal.  XV,  ex  illo  Psal.iVo» 
relinques  animam,  meam  in  inferno  (3),  dicit, 
evidenter  refelli  Arium,  et  Apollinarem,  qui 
dicebant,  Christum  non  assumpsisse  ani¬ 
mam.  Damascenus  lib.  III  de  Fid.  cap.  ult. 
«  Descendit,  inquit,  in  infernum  anima  dei- 
ficata,  ut  quemadmodum  iis  qui  in  terra  jus¬ 
titiae  ortus  est  Sol,  sic  et  iis  qui  sub  terra 


(1)  Psal.  XLIV,  9.  —  (2)  Psal.  XLVIII,  16.  —  (3)  Psal.  XV,  10. 

in  tenebris  et  umbra  mortis  sedebant,  lux 
refulgeret.  » 

Ex  Latinis.  Tertullianus  in  lib.  de  anima, 
c.  54.  «  Nobis,  inquit,  inferi  non  nuda  cavo- 
sitas,  nec  subdivalis  aliqua  Mundi  sentina 
creduntur,  sed  in  fossa  terree,  et  in  alto  vas¬ 
titas,  et  in  ipsis  visceribus  ejus  abstrusa  pro¬ 
funditas.  Siquidem  Christum  in  corde  terree 
triduum  mortis  legimus  expunctum,  id  est, 
in  recessu  intimo,  et  interno,  et  in  ipsa  terra 
operto,  et  intra  ipsam  clauso,  et  inferioribus 
adhuc  abyssis  superstructo.  »  Et  ibid.  «  Si 
Christus  descendit  in  inferiora  terrarum,  ut 
illic  Patriarchas  et  Prophetas  compotes  sui 
faceret,  habes  et  regionem  inferorum  sub¬ 
terraneam  credere.  » 

Hippolytus  Martyr  in  Orat,  de  Antich.init. 
«  Beatam,  inquit,  in  cruce  passionem,  se¬ 
pulturam  ejus, descensum  ad  inferos,  ascen¬ 
sum,  redemptionemque  animarum,  etc.  » 
Cyprianus  Serm.  de  unet.  Chrism.  in  fine  : 
«  Passus  est  Rex  illudi,  inquit,  et  vita  oc¬ 
cidi,  descendensque  ad  inferos  captivam  ab 
antiquo  captivitatem  reduxit.  »  Similia  ha¬ 
bet  Serm.  seq. 

Hilarius  in  Psal.  CXXXVIII,  in  illud  :  Si 
descendero  in  infernum,  ades  (1).  «  Humanae, 
inquit,  ista  lex  necessitatis  est,  ut  sepultis 
corporibus,  animae  a<^  inferos  descendant 
quam  descensionem  Dominus  ad  consumma¬ 
tionem  veri  hominis  non  recusavit.  »  Et  lib. 
X  de  Trin.  ult.  med.  :  «  Numquid  descen¬ 
disse  ad  inferos  corpus,  quod  in  sepulcro  ja¬ 
cuit,  dicetur?  » 

Philas trius  in  lib.  de  haeres,  cap.  de  de- 
scens.  ad  infer.,  dicit,  errare  eos  qui  pu¬ 
tant,  descendente  Christo  ad  inferos,  libera¬ 
tas  fuisse  animas  Poetarum,  et  Philosopho¬ 
rum,  et  similium  Infidelium,  et  addit:  «Nam 
si  Deum  esse  credidissent,  deorum,  et  dea¬ 
rum  turpia  nomina  non  seminassent,  et  in 
descensione  Christi  in  infernum  veniam  im- 
petrassent.  » 

Gaudentius  tract.  6.  de  Exodo  :  «  Nocte, 
inquit,  qua,  corpus  exanime  relinquens  in 
cruce,  Dei  filius  transiit  cum  anima  ad  vE- 
gyptum  inferiorem,  ut  animas  in  inferno  po¬ 
sitas  visitaret,  etc.  » 

Prudentius  in  hym.  IX  K«6>jgejoivwv. 


Quin  et  ipsum,  ne  salutis 
Infei'i  expertes  forent, 

Tartarum  benignus  intrat, 

Fracta  cedit  janua,  etc. 

Et  hymn.  I. 

Inde  est  quod  omnes  credimus, 

Illo  quietis  tempore, 

Quo  gallus  exultans  canit, 

Christum  rediisse  ex  inferis. 

Ambrosius  lib.  III  de  Fid.  cap.  3.  «  Liber, 
inquit,  est,  quia  mortisvincula  nescivit,  non 
captus  ab  inferis  :  sine  adjutorio  est,  quia 
neque  per  nuntium,  neque  per  legatum,  sed 
ipse  per  se  Dominus  salvum  fecit  populum 
suum  »  Vide  etiam  de  mysterio  Paschae, 
cap.  4  et  in  cap.  X  ad  Rom.  et  cap.  IY  ad 
Ephes. 

Hieronymus  in  cap.  IV  ad  Ephes.  «  Infe¬ 
riora  terrae,  inquit,  infernus  accipitur,  ad 
quem  Dominus  noster  Salvatorque  descen¬ 
dit,  ut  Sanctorum  animas,  quae  ibi  teneban¬ 
tur  inclusae,  secum  ad  coelos  victor  abduce¬ 
ret.  »  Similia  clarissime  docuit  in  III  cap. 
Eccl.  et  in  IX  Zach. 

Ruffinus  in  explicat.  Symb.  sic  loquitur  : 
«  Sed  et  Joannes  dicit  :  Tu  es  qui  venturus 
es  (in  infernum  sine  dubio)  an  alium  expec- 
tamus?»  Et  infra  :  «Rediit  ergo  victor  a 
mortuis,  inferni  spolia  secum  trahens,  edu¬ 
xit  enim  eos  qui  tenebantur  a  morte.  » 

Augustinus  epist.  57.  ad  Dard.  quaest.  I. 
«  Neque,  inquit,  ipso  die  in  ccelo  futurus 
erat  homo  Christus  Jesus,  sed  in  inferno  se¬ 
cundum  animam,  in  sepulcro  autem  secun¬ 
dum  carnem.  »  Epist.  99.  «  Quis  ergo  nisi 
Infidelis  negaverit  fuisse  apud  inferos  Chri¬ 
stum?  »  Et  ne  per  inferos  intelligamus  se¬ 
pulcrum,  subjungit  infra  :  «  Secundum  ani¬ 
mam  eum  fuisse  apud  inferos,  aperte  Scrip¬ 
tura  declarat.  »  Tract.  78.  in  Jo.  «  Quis  non 
est  derelictus  in  inferno?  Christus  Jesus,  sed 
in  anima  sola.  Quis  resurrecturus  triduo  ja¬ 
cuit  in  sepulcro?  Christus  Jesus,  sed  in  carne 
sola.  »  Vide  etiam  lib.  XVII  de  Civit.  Dei, 
cap.  11.  et  lib.  XX,  cap.  15.  et  in  Psal.  85. 

Leo  Serm.  1.  de  Resurr.  Dom.  :  «  Resur¬ 
rectio,  inquit,  Salvatoris  nec  animam  in  in¬ 
ferno,  nec  carnem  diu  morata  est  in  sepul¬ 
cro  »  Fulgentius  in  lib.  III  ad  Trasim.  cap. 
23.  «  Quam  tamen  carnem  nec  in  morte  di 
vinitas  deseruit,  sicut  nec  in  inferno  ani¬ 


li)  Paalm.  CXXXVIII,  8. 

mam  dereliquit.»  Et  cap.  35.  «Sciebat 
quod  ille  susceptor  pleni  hominis  Deus,  to¬ 
tus  esset  cum  carne  sua  in  sepultura,  totus 
cum  anima  sua  in  inferno.  » 

Vigilius  Martyr  lib.  II  cont.  Eutycliet. 

«  Caro,  inquit,  ipso  die  non  fuit  in  Paradiso, 
nec  in  inferno,  sed  exanimis  jacuit  in  sepul¬ 
cro,  anima  per  illud  triduum  in  inferno, non 
in  sepulcro.  » 

Arator  Subdiaconus  lib.  I  in  Act.  Apost. 
tractans,  cap.  2. 

Pavidis,  inquit,  resplenduit  umbris. 

Pallida  regna  petens,  propria  quem  luce 

coruscum 

Non  potuit  fuscare  Chaos,  fugere  dolores, 

Infernus  tunc  esse  timet,  eftc. 

Gregorius  lib.  XIII  Moral.  cap.  20.  «  Dum 
Conditor  ac  Redemptor  noster  in  claustra 
inferni  penetrans,  electorum  exinde  animas 
eduxit,  nos  illo  ire  non  patitur,  unde  jam 
alios  descendendo  liberavit.  »  Vide  etiam 
cap.  21.  et  expositionem  Psalmi  De  profun¬ 
dis.  Beda  lib.  III  in  Job,  cap.  7.  «  Hoc  di¬ 
xisse,  inquit,  Dominum  puto,  quod  circa 
finem  sseculi  pro  redemptione  hominis  esset 
ad  inferos  descensurus,  ubi  pro  potestate 
descendentis  deambulasse  se  dixit,  quia  im¬ 
possibile  erat,  ut  quasi  reus  peccati  inferna¬ 
libus  vinculis  teneretur.  » 

Habemus  igitur  consensum  Patrum,  qui 
ante  annos  ut  minime  octingentos  floruerunt, 
quos  certe,  stultissimi  sumus,  si  non  paucis 
recentioribus  haereticis  praetulerimus. 


CAPUT  XV. 

Christum  proprie ,  ac  reipsa  descendisse  ad 
,  inferos. 

Quartus  error  est  Durandi  in  III.  d.  22. 
q.  3.  ubi  docet,  Christi  animam  descendisse 
ad  inferos,  non  secundum  substantiam  suam, 
sed  per  effectus  quosdam,  quia  nimirum 
beatificavit  et  illuminavit  sanctos  Patres, 
qui  erant  in  Limbo.  Tale  aliquid  de  profec¬ 
tione  Christi  ad  animas  sanctorum  Patrum, 
per  efficaciam,  non  per  essentiam,  docuit 


Calvinus,  ut  superiore  distinctione  'indica¬ 
tum  est. 

Sed  multum  interest  inter  Calvini  et  Du¬ 
randi  sententiam.  Primo,  Calvinus  non  vo¬ 
cat  hoc  descendere  ad  inferos,  sed  fingit  alium 
descensum  per  dolores  inferni  a  Christo  to¬ 
leratos  :  Durandus  autem  vult,  hoc  modo 
Christum  descendisse  ad  inferos.  Secundo, 
Calvinus  negat  inferos  reales,  et  praecipue 
Limbum  Patrum  :  Durandus  ibidem  agno¬ 
scit  utrumque  locum.  Tertio,  Calvinus  locat 
animas  Sanctorum  in  coelo,  etiam  ante  Chris¬ 
ti  adventum  :  Durandus  dicit,  eas  fuisse  in 
Limbo.  Quarto,  Calvinus  negat,  animas 
Sanctorum  a  Christo  beatificatas  :  Duran¬ 
dus  concedit.  Quinto,  Calvinus  sententiam 
suam  vult  esse  certissimam  :  Durandus  vero 
dicit ,  non  esse  pertinaciter  asserendum, 
Christi  animam  non  descendisse  secundum 
essentiam  ad  infernum,  imo  forte  descen¬ 
disse,  sed  id  non  constare,  cum  tamen  con¬ 
stet,  eum  descendisse  secundum  effectum. 

In  hoc  ergo  solum  Durandus  errat,  quod 
non  existimat  credendum  esse  necessario, 
Christi  animam  reipsa  secundum  essentiam 
fuisse  in  inferno.  Et  quidem  hanc  senten¬ 
tiam  esse  erroneam,  probatur. 

Primo,  quia  Scriptura;,  Concilia,  et  Pa¬ 
tres  citati  diserte  dicunt ,  Christi  animam 
descendisse  ad  inferos,  et  carnem  mansisse 
in  sepulcro  :  certum  autem  est ,  carnem 
vere  ac  proprie  non  per  tropum,  per  se  non 
per  effectum  mansisse  in  sepulcro. 

Secundo,  si  per  effectum  fuisset  Christus 
in  inferno,  non  solum  anima,  sed  etiam  caro 
in  inferno  fuisset,  causa  enim  illius  effectus 
etiam  caro  fuit.  Neque  satisfacit  Durandus, 
cum  respondet,  praecipuam  causam  fuisse 
animam.  Nam  praecipua  causa  fuit  composi¬ 
tum,  id  est,  totus  ille  homo,  qui  patiebatur 
et  merebatur.  Praeterea,  esto,  fuisset  anima 
praecipua  causa,  tamen  etiam  caro  et  san¬ 
guis  fuit  causa,  alioqui  non  vere  diceretur, 
I.  Jo.  I  :  Sanguis  ejus  emundat  nos  (1);  ergo 
vere  dici  posset,  caro  et  sanguis  Christi  de¬ 
scendisse  ad  inferos,  quod  est  contra  Scrip¬ 
turam  et  Patres. 

Tertio,  si  per  effectum  tantum  descendit 
ad  inferos ;  ergo  eodem  tempore  anima 
Christi  fuit  in  multis  locis  simul,  in  inferno, 
in  Paradiso  terrestri,  in  terra,  in  coelo :  nam 
sine  dubio  mors  Christi  habuit»  aliquem  ef¬ 
fectum  in  his  omnibus  locis,  illustrans  ani- 


(1)  I.  Joan.  I,  7- 

mas  Patrum  in  Limbo,  lsetificans  Angelos 
in  coelo,  consolans  Enoch  et  Eliam  in  Pa¬ 
radiso,  et  in  terra  compunctionem  in  homi¬ 
nibus  efficiens.  Cur  igitur  in  Symbolo  non 
fit  mentio  nisi  descensus  ad  inferos?  Cur 
Patres  omnes  praedicant,  Christum  in  triduo 
illo  fuisse  apud  inferos,  et  non  dicunt  fuisse 
imcoelo  et  in  terra,  imo  aliqui  id  expresse 
negant  ? 

Quarto,  Christi  anima  triduo  fuit  in  corde 
terrae  :  at  ille  effectus  in  momento  peractus 
est.  Item  Christi  anima  rediit  tertio  die,  ni¬ 
mirum  quando  resurrexit,  tunc  enim  rediit 
ab  inferis  ad  superos  :  at  secundum  effectum 
nunquam  rediit,  quia  effectus  ille  semper 
manet;  aut  si  rediit  peracto  negotio  suo, 
certe  ipso  die  rediit,  quo  mortuus  est  :  nam 
continuo  post  mortem  dispulit  Dominus  te¬ 
nebras  inferni,  et  Patres  divina  visione  illu¬ 
stravit.  Itaque  unum  e  duobus  concedendum 
videtur,  aut  nunquam  Dominum  ab  inferis 
rediisse,  aut  ipso  primo  die  rediisse  :  utrum¬ 
que  autem  Symbolo  Fidei,  et  Scripturis  ip¬ 
sis,  ac  Patrum  confessioni  repugnat. 

Denique  ex  fundamento  Durandi  sequitur, 
Christum  nullo  modo  descendisse  ad  inferos. 
Fundamentum  enim  ejus  est,  quia  animae 
non  possunt  esse  in  loco,  nisi  per  operatio¬ 
nem  :  et  rursum,  non  possunt  operari  nisi 
in  proprio  corpore,  cujus  sunt  formae ;  ex 
quo  sequitur,  animas  separatas  non  posse 
proprie  et  simpliciter  esse  in  loco. 

Et  quia  poterat  quis  dicere  :  ergo  animae 
impiorum  non  sunt  in  inferno,  vel  animae 
Sanctorum  non  erant  in  Limbo,  nec  modo 
sunt  in  coelo  :  addit  Durandus,  olim  animas 
fuisse  in  Limbo  per  deputationem,  quia  de¬ 
putatae  erant  ad  eum  locum,  quando  rece¬ 
pissent  corpora,  nisi  Christus  eas  redemis¬ 
set  :  animas  autem  impiorum  esse  in  inferno 
per  deputationem  simpliciter ,  quia  depu¬ 
tatae  sunt  ut  ibi  sint  quando  corpora  reci¬ 
pient. 

At  hinc  sequitur,  animas  Sanctorum  non 
fuisse  in  inferno,  nec  nunc  esse  in  coelo,  sed 
fuisse  futuras  in  inferno,  et  nunc  esse  futu¬ 
ras  in  coelo  :  nam  esse  in  loco  per  deputa¬ 
tionem,  est  non  esse,  sed  esse  futurum. 
Quemadmodum  Consules  designati  in  an¬ 
num  sequentem,  non  dicebantur  nec  erant 
Consules,  sed  solum  erant  futuri  Consules. 
Hinc  vero  ulterius  sequitur,  Christum  nullo 
modo  descendisse  ad  inferos,  nam  descen¬ 
dit  ad  locum  animarum,  sed  animae  illae 
erant  quidem  futurae  in  inferno,  re  autem 


ipsa  tunc  nusquam  erant;  igitur  Christus 
nusquam  descendit,  proinde  nec  ad  infe¬ 
ros. 

At  objicit  primo  Durandus.  Animae  sunt 
in  loco  corporeo  solum  per  operationem 
quam  exercent  in  illo  loco  :  sed  animae  nihil 
possunt  operari  nisi  in  suo  corpore,  et  per 
suum  corpus  ;  igitur  cum  vacant  corpore, 
nusquam  sunt. 

Respondeo  primum  :  non  esse  improbabi¬ 
lem  eorum  sententiam,  qui  docent,  tam  An¬ 
gelos,  quam  animas  esse  in  loco  per  suam 
essentiam,  quae  cum  sit  res  quaedam,  et  fi¬ 
nita,  necessario  est  praesens  uni  certo  loco, 
et  non  alteri,  nisi  mutetur  de  loco  ad  lo¬ 
cum. 

Secundo  dico  :  secundum  B.  Thomam, 
animas  quidem  naturaliter  non  posse  appli¬ 
cari  certo  loco  nisi  per  operationem  :  quae 
sententia  expresse  est  Nysseni  lib.  de  Anima 
cap.  11.  nec  operari  posse  extra  suum  cor¬ 
pus  ;  tamen  supernaturaliter  utrumque  pos¬ 
se,  ut  idem  B.  Thomas  fatetur,  1.  p.  q.  CXVII. 
et  B.  Aug.  lib.  de  cura  pro  mort.  cap.  16. 
Itaque  Deo  jubente  potest  anima  separata 
movere  corpora,  et  apparere,  ac  loqui,  et 
operari  eo  modo  quo  Angeli  operantur,  ut 
patet  de  anima  Samuelis  I.  Reg.  XXVIII  et 
de  anima  Mosis  Matth.  XVII  et  de  anima  S. 
Felicis,  quae,  teste  B.  Augustino  loc.  cit. , 
palam  apparuit  multis,  et  de  anima  Pascha- 
sii,  quam  in  thermis  Puteolanis  vidit  S.  Ger¬ 
manus  ministrantem  in  coloribus  illis,  teste 
S.  Gregorio  lib.  IV  Dialog.  cap.  40.  Et  multa 
similia  referri  possent,  quae  nullo  modo  ne¬ 
gari  queunt. 

Potest  etiam  anima  Deo  jubente  nihil  ope¬ 
rari  in  corpora,  et  tamen  alligari  certo  loco, 
etiamsi  nos  modum  quo  id  fiat  non  intelli- 
gamus,  ut  Augustinus  docet  lib.  XXI  Civit. 
Dei,  cap.  10.  nam  nec  perfecte  intelligimus 
quomodo  anima  nostra,  quae  spiritus  est 
immortalis,  uniatur  tam  intime  corpori  mor¬ 
tali,  ut  una  res  fiant,  et  tamen  id  omnes  cre¬ 
dimus. 

Secunda  objectio  Durandi  est.  Quia  anima 
Christi  dicitur  descendisse  in  infernum,  ut 
animas  Sanctorum  beatificaret  :  at  animae 
Sanctorum  beatificatae  fuerunt  in  eodem  in¬ 
stanti,  quo  Christus  mortuus  est,  nec  potuit 
anima  Christi  in  eodem  instanti  esse  in  in¬ 
ferno,  quia  fuisset  simul  in  duobus  locis ; 
ergo  non  descendit  per  motum  verum,  sed 
metaphoricum,  id  est,  per  effectum. 

Respondeo  :  ineptum  esse  propter  has 

argutias  revocare  in  dubium  mysteria  Fidei. 
Nam  primo  unde  habet  Durandus,  animas 
necessario  debuisse  beatificari  in  eodem  in¬ 
stanti  indivisibili,  quo  Christus  mortuus  est? 
Nam  etiamsi  tunc  fuerit  persolutum  pretium 
redemptionis,  et  debuerint  animae  justae  mox 
beatificari  :  tamen  illud  mox ,  posset  esse 
tempus  quoddam  brevissimum,  quod  requi¬ 
rebatur,  ut  Christi  anima  fieret  praesens  ani- 
mabus  Patrum.  Licet  enim  non  esset  neces¬ 
saria  praesentia  animae  Christi,  ut  Patres 
divina  visione  illustrarentur ;  tamen  con¬ 
gruum  esse  videbatur,  ut  illa  esset  praesens, 
dum  id  fieret  :  neque  periculum  erat,  ne 
sanctae  illae  animae,  quae  patienter  exspecta¬ 
verant  multas  annorum  centurias,  jam  mo¬ 
leste  ferrent  dilationem  temporis  brevissimi, 
ac  plane  imperceptibilis.  Deinde,  non  prop¬ 
ter  solam  beatifica  ionem  animarum  Christus 
ad  inferos  descendit,  id  enim  facere  poterat 
sine  descensu,  sed  etiam  ut  maneret  in  loco 
animarum  illo  triduo,  quo  corpus  jacebat  in 
loco  corporum,  et  propter  alias  etiam  cau¬ 
sas. 

Tertia  objectio  Durandi  est.  Quia  in  illo 
triduo  anima  Christi  fuit  cum  latrone  in  Pa¬ 
radiso,  juxta  illud  Luc.  XXIII :  Hodie  mecum 
eris  in  Paradiso  (1)  :  at  non  fuit  in  Paradiso 
quoad  locum,  ut  notum  est,  sed  quoad  ef¬ 
fectum,  quia  anima  Christi  beata  beatifica- 
vit  etiam  animam  latronis  ;  ergo  pari  ratio¬ 
ne,  cum  dicitur  fuisse  eodem  tempore  in 
inferno,  non  debet  intelligi  de  inferno  quoad 
locum,  sed  quoad  effectum :  vel  si  in  inferno 
fuit,  et  in  Paradiso  quoad  locum ;  ergo  in 
duobus  locis  simul. 

Respondeo  primo  :  Paradisum  hic  accipi 
metaphorice,  infernum  autem  proprie.  Nam 
Paradisus  proprie  pomarium  significat.  Dnde 
Eccles.  II,  dicit  Salomon,  feci  mihi  hortos, 
et  pomaria,  et  in  Hebreeo  □1DT13!I  mia  vox 
autem  infernus  proprie  locum  inferiorem 
designat. 

Secundo  ,  cum  Patres  omnes  doceant,^ 
Christi  animam  fuisse  in  illo  triduo  in  infer¬ 
no  ubi  erant  caeterae  animae,  imo  idipsum 
Scripturae,  et  Concilia,  et  Symbolum  testen- 
tur ;  id  nullo  modo  negandum  est  homini 
Christiano,  sive  Paradisi  vox  accipiatur  me¬ 
taphorice,  quod  valde  consentaneum  est  ra¬ 
tioni,  sive  etiam  proprie  :  nec  enim  Deo  im¬ 
possibile  erat  efficere,  ut  Christi  anima  simul 
esset  in  duobus  locis. 


His  igitur  expeditis  quasi  per  modum  ap¬ 
pendicis,  explicabimus  aliquot  breves  quae¬ 
stiones,  quae  de  hoc  ipso  descensu  Christi  ad 
inferos  inter  Catholicos  tractari  solent. 


CAPUT  XVI. 

Solvuntur  quaedam  dubia 

Primum  dubium.  Ad  quae  loca  inferni  de¬ 
scenderit.  B.  Thomas  3.  p.  q.  L1I,  art.  2. 
docet,  Christum  per  realem  praesentiam  so¬ 
lum  descendisse  ad  Limbum  Patrum  :  per 
effectum  autem  ad  omnia  loca  inferni ;  nam 
damnatos  incredulitatis  arguit,  eis  vero  qui 
purgabantur  spem  gloriae  dedit. 

At  probabile  est  profecto,  Christi  animam 
ad  omnia  loca  inferni  descendisse  Primo 
propter  locum  illum  Eccles.  XXIV.  Penetra¬ 
bo  omnes  inferiores  partes  terree ,  inspiciam  om¬ 
nes  dormientes  (2). 

Secundo  quia  Augustinus  epist.  99.  dicit, 
Christum  descendisse  ad  loca  inferni,  ubi 
erant  dolores  et  tormenta.  Et  Fulgentius  lib. 
III  ad  Trasimund.,  cap.  30.  dicit,  Christum 
descendisse  usque  ad  infernum,  ubi  solebant 
peccatorum  animae  torqueri.  Cyrillus  Hiero¬ 
solymitanus  Catech.  4.  Ambrosius  in  lib.  de 
Myst.  Paschae,  Eusebius  Emissenus  in  Orat, 
de  Pascha,  et  alii  Patres ,  dum  describunt 
terrorem  gehennae  ac  Daemonum  in  descen¬ 
su  Christi,  aperte  indicant,  Christum  prae¬ 
sentiam  suam  illis  manifestasse.  Imo  Nys- 
senus  Orat.  1.  de  Resur.  clare  dicit,  cor  ter¬ 
rae,  quo  Christus  descendit,  esse  sedem  illius 
magnae  mentis,  ^quae  dicitur  Diabolus. 

Porro  alter  Cyrillus  lib.  XII  in  Jo.  cap. 
36  et  alii  Patres  dicunt,  Christum  descen¬ 
disse  ad  inferiores  partes  terrae,  ut  vivorum 
et  mortuorum  dominaretur,  id  est,  ut  quasi 
caperet  possessionem  totius  regni  sui  :  at 
etiam  ad  regnum  ejus  pertinent  Damnati,  ut 
qui  in  carceribus  et  tormentis  ipsius  jussu 
continentur. 

Secundum  dubium.  An  Christo  fuerit  ali¬ 
qua  poena,  esse  in  inferno.  B.  Thomas  3.  p. 
q.  LII,  art.  1  et  3.  videtur  dicere,  fuisse 
aliquam  poenam  Christo,  esse  in  inferno  se¬ 
cundum  animam,  et  in  sepulcro  secundum 


(1)  Luc.  XXIII,  43.  —  (2)  Eccl.  XXIV,  45. 

carnem.  Dicit  enim,  voluisse  eum  ibi  esse, 
ut  nostras  poenas  in  se  susciperet.  Cajetanus 
in  Act.  cap.  II,  dicit,  dolores  mortis  durasse 
in  Christo  usque  ad  resurrectionem  ratione 
pcenalitatum  quae  relinquuntur  ex  morte, 

'  quae  sunt  praecipue  tres.  Prima,  quod  anima 
maneat  separata,  quae  melius  se  haberet 
conjuncta.  Secunda,  quod  anima  maneat  in 
loco  sibi  non  convenienti,  id  est,  in  inferno. 
Tertia,  quod  corpus  maneat  in  sepulcro,  et 
hoc  dicit  significari  illis  verbis  Petri  Solutis 
doloribus  mortis  (1 ). 

At  Bonaventura  in  III  d.  22.  q.  IV  dicit, 
Christi  animam,  dum  esset  in  inferno,  fuisse 
in  loco  poenae,  sed  sine  poena,  cujus  modus 
loquendi  mihi  videtur  magis  conformis  Pa¬ 
tribus.  Itaque  etsi,  quod  maneat  anima  se¬ 
parata  a  corpore,  poena  vel  pcenalitas,  vel 
potius  minor  perfectio  dici  possit  :  tamen 
mansionem  animae  Christi  in  inferno,  et  cor¬ 
poris  in  sepulcro,  non  auderem  vocare 
poenam  nec  poenalitatem ;  nam  illae  animae 
poenam  trahunt  ex  inferno,  quae  ibi  sunt 
tanquam  in  carcere  ,  nec  possunt  egredi 
quando  volunt  :  at  Christus  fuit  in  inferno 
liber  et  liberator  aliorum,  ut  omnes  Patres 
clamant ;  non  autem  vocatur  poena,  si  rex 
invisat  carceres,  ut  aliquos  liberet,  sed  vo¬ 
catur  dignatio,  et  humilitas.  Pari  ratione, 
esse  in  sepulcro  non  est  poena,  nec  malum 
corpori  simpliciter,  imo  bonum  est  corpo¬ 
ri  defuncto  :  at  malum  est  corrumpi  in  se¬ 
pulcro,  et  putrefieri ;  caro  autem  Christi  in 
sepulcro  fuit,  sed  sine  corruptione. 

Unde  Fulgentius  lib.  III  ad  Trasimund. 
cap.  30.  dicit,  debuisse  Christum  ad  plenum 
redemptionis  effectum  descendere  cum  ani¬ 
ma  usque  ad  locum  tormentorum,  sed  non 
pati  ulla  tormenta ;  et  cum  corpore  usque 
ad  locum  corruptionis,  sed  non  pati  corrup¬ 
tionem,  sicut  acceperat  humanam  naturam 
similem  nostree  peccatrici,  sed  acceperat  si¬ 
ne  peccato.  Nec  ratio  Cajetani  ex  loco  Petri 
Act.  II  :  Solutis  doloribus  inferni  aliquid  pro¬ 
bat.  Nam,  ut  supra  ostendimus  contra  Cal¬ 
vinum,  dolores  mortis  dicuntur  qui  mortem 
comitantur  et  praecedunt,  non  qui  sequuntur. 

At  objicit  Cajetanus  Quia  illud  Non  dere¬ 
linques  adimam  meam  in  inferno  (2)  significat 
beneficium  fuisse  animae  Cnristi,  quod  fuerit 
liberata  ex  eo  loco  ;  ergo  poena  erat  ibi  ma¬ 
nere. 

Respondeo  :  beneficium  fuisse  animae 


Christi,  quod  celeriter  corpori  conjungere¬ 
tur,  sicut  malum  erat  ei  separatio  ;  et  hoc 
modo  beneficium  illi  fuit  liberatio  ab  infer¬ 
no,  non  ratione  loci,  sed  ratione  separatio¬ 
nis  a  corpore.  Et  hoc  fortasse  voluit  etiam 
dicere  B.  Thomas,  quod  videlicet  p<ena  fue¬ 
rit  Christo  esse  in  inferno  et  sepulchro,  so¬ 
lum  ratione  separationis  :  nam  ratio  ejus  ni¬ 
hil  aliud  probat,  nimirum,  quia  debuit  subire 
poenas  nostras. 

Haec  enim  ratio,  si  adferatur  ad  proban¬ 
dum,  debuisse  Christum  vere  mori,  et  pro¬ 
inde  pati  separationem  animae  a  corpore, 
recte  concludit.  Si  vero  inde  quis  probare 
voluit,  debuisse  Christum  esse  in  inferno,  ut 
in  loco  misero  et  poenali,  nihil  efficiet,  aut 
efficiet  plus  quam  velimus.  Nam  secundum 
istam  rationem,  debuisset  Christi  anima  esse 
in  inferno  ut  in  carcere,  et  caro  debuisset  in 
sepulchro  corrumpi  :  ista  enim  est  poena 
nostra. 

Tertium  dubium  :  Quid  contulit  animabus 
justorum  descensus  Christi  ad  inferos?  B. 
Augustinus  in  epist.  99.  ad  Evod.  videtur 
sentire,  eas  animas  etiam  antea  fuisse  bea¬ 
tas,  et  nihil  eis  contulisse  Christi  descensum  : 

«  Illis,  inquit,  justis,  qui  in  sinu  Abraha) 
erant,  cum  ille  (Christus)  in  infernum  des¬ 
cenderet,  nondum  quid  contulisset  inveni,  a 
quibus  eum  secundum  beatificam  praesen¬ 
tiam  divinitatis  suae  nunquam  video  reces¬ 
sisse.  » 

Respondeo  cum  communi  Catholicorum 
sententia  :  duo  magna  bona  eis  contulisse 
Christum.  Primo,  beatitudinem  essentialem. 
Secundo,  eductionem  ex  eo  carcere,  ac  de-  • 
ductionem  in  coelum ;  quorum  primum  con¬ 
tinuo  illis  praestitit,  secundum  autem  non 
diu  postea. 

De  primo  habemus  testimonium  illud 
Eccles.  XXIV  :  Penetrabo  omnes  inferiores 
partes  terree ,  illuminabo  omnes  sperantes  in 
Domino  (3).  Item  illud  Luc.  XXIII  :  Hodie 
mecum  eris  in  Paradiso  (4).  Quod  verbum, 
inquit  Origenes  hom.  15.  in  Genes,  non  so¬ 
lum  latroni,  sed  etiam  omnibus  justis  qui  in 
inferno  erant  dictum  fuit.  Item  consensum 
Scholasticorum  in  III  d.  22.  Denique  osten¬ 
demus  in  lib.  I  de  cult.  Sanet.,  propria  dis¬ 
putatione,  post  Christi  passionem  animas 
Sanctorum  statim  admitti  ad  visionem  Dei. 

De  secundo  beneficio  habemus  consensum 
Patrum  supra  citatorum. 


(1)  Act.  II,  24.  -  (2)  Psal.  XV,  10.  —  (3)  Eccl.  XXIV,  45.  — ,  (4)  Luc.  XXIII,  43. 

Ad  locum  ergo  Augustini  respondet  B. 
Thomas  3.  p.  q.  LII,  art.  5.  ad  I .  Augusti¬ 
num  non  velle  dicere,  non  se  invenisse  quid 
contulerit  justis  Christus  descendens  ad  in¬ 
feros,  absolute,  sed  quantum  ad  dolores  in¬ 
ferni,  quos  solvit,  ut  sensus  sit,  Christus  de¬ 
scendit  dolores  inferni  solvere  :  at  justi  non 
dolebant ;  ergo  quantum  ad  solutionem  do¬ 
lorum,  nihil  eis  contulit. 

Fortasse  melius  dicemus,  Augustinum 
dum  scribebat  eam  epistolam,  nondum  co¬ 
gnovisse  ubi  erat  sinus  Abrahae,  et  propen¬ 
sum  etiam  fuisse  in  eam  partem,  ut  non  es¬ 
set  in  inferno,  et  propterea,  hoc  dubio  ma¬ 
nente,  merito  eum  dixisse,  quid  contulerit 
justis  Christi  descensus  ad  inferos,  nondum 
se  intelligere  potuisse.  Nam,  ut  diximus, 
duo  beneficia  contulit  Christus  animabus  ju¬ 
storum;  visionem  beatificam,  eteductionem 
ex  carcere  inferni  :  ratione  primi  non  fuit 
opus  descensu,  cum  divinitas  sit  quae  pro¬ 
prie  beatificat,  et  illa  est  ubique.  Et  hoc  est 
quod  ibi  dicit  cum  ait,  beatificantem  sapien¬ 
tiam  sua  divinitate  nunquam  abfuisse  ab 
animabus  illorum  justorum  :  non  enim  vult 
dicere,  illas  animas  semper  fuisse  beatas, 
sed  non  fuisse  opus  motu  Christi  ut  bearen¬ 
tur,  cum  sapientia  beatificans  ubique  sit. 
Ratione  secundi  beneficii,  non  fuit  etiam 
opus  Christi  descensione  ad  inferos,  si  illae 
animae  non  erant  in  inferno. 

Quartum  dubium.  An  praeter  animas  jus¬ 
torum,  quae  erant  in  sinu  Abrahae,  aliquae 
aliae  liberatae  sint?  Respondeo  :  non  esse  li¬ 
beratas  ullas  animas  Damnatorum  ad  ge¬ 
hennam.  Nam  Philastrius  in  lib.  de  haeres., 
cap.  de  descensu  ad  inferos,  et  Augustinus 
lib.  de  haeresi,  cap.  79.  dicunt,  esse  haere- 
sim,  si  quis  asserat,  ullos  impios  in  inferno 
Christo  praedicante  conversos  et  salvatos. 
Praeterea  ,  videtur  implicare  contradictio¬ 
nem,  quod  aliqui  fuerint  damnati  ad  aeter¬ 
nas  poenas,  et  tamen  postea  salvati  fuerint  : 
nam  aeterna  damnatio  includit  certitudinem 
poenae  nunquam  finiendae  ;  at  quomodo  certi 
esse  possunt,  se  sine  fine  puniendos,  qui  ali¬ 
quando  liberantur? 

Adde  locum  Eccl.  XXIV  :  Illuminabo  om¬ 
nes  sperantes  in  Domino  (1).  Hinc  enim  dedu- 
'  citur,  nullos  eorum  fuisse  illuminatos,  qui 
damnati  erant  ad  aeternas  poenas,  quippe 
qui  sine  dubio  non  sperabant  in  Domino. 
Adde  praeterea  illud  Jo.  IX  :  Venit  nox,  in 


qua  nemo  potest  operari.  Et  II.  Corinth.  V  : 
Omnes  stabimus  ante  tribunal  Christi,  ut  refe¬ 
rat  unusquisque  propria  corporis.  Et  Galat. 
VI /  Quce  seminaverit  homo ,  hcec  et  metet.  Dum 
tempus  habemus ,  operemur  bonum  (2).  Haec 
enim  omnia  satis  aperte  indicant,  non  esse 
post  hanc  vitam  locum  poenitentiae,  et  re¬ 
conciliationis.  Adde  postremo  consensum 
Theologorum  in  III.  dist.  22. 

Quare  inter  fabulas  numeranda  est  illa 
narratio,  quam  in  historiis  Patrum  circum¬ 
ferri  dicit  Nicetas  in  Comment.  ad  2.  Orat. 
Greg.  Nazianz.  de  Pascha.  Ait  enim,  cui¬ 
dam  Christiano  maledictis  insectanti  memo¬ 
riam  Platonis  ut  impii  et  damnati,  Platonem 
per  quietem  apparuisse  ,  atque  dixisse  : 
«Ego  quidem  peccatorem  me  fuisse  non  ne¬ 
go,  verum  cum  Christus  ad  infernum  de¬ 
scendit,  nemo  ante  me  ad  Fidem  accessit.  » 
Haec  quidem  fabula  est  :  illud  autem  est 
credendum,  quod  idem  Nicetas  ibidem  di¬ 
cit,  Chrysostomum  affirmasse,  nullos  in  in¬ 
ferno  a  Christo  descendente  ad  ea  loca  li¬ 
beratos,  nisi  qui  digni  erant  salute,  cum 
hinc  descenderent. 

Eadem  est  ratio  de  animabus  infantium, 
qui  discesserunt  cum  peccato  originali:  nam 
neque  ex  illis  ullam  salvatam  credibile  est. 
Quocirca  quod  ait  Clemens  Alexandrinus  lib. 
VI  Strom.  praedicante  Christo  apud  infe¬ 
ros,  non  defuisse  qui  crediderint,  ac  poeni¬ 
tentiam  egerint,  improbabile  est. 

De  animabus  Purgatorii  majus  dubium 
esse  potest  :  nam  colligi  videtur  ex  illo  Ec- 
cles.  XXIV  :  Illuminabo  omnes  sperantes  in 
Domino  (3),  beatificatas  tunc  fuisse  omnes 
pias  animas.  Praeterea,  Augustinus  epist.99. 
ad  Evod.  et  lib.  XII  de  Gen.  cap.  33.  aperte 
dicit,  a  Christo  aliquos  solutos  doloribus  in¬ 
ferni,  et  explicat,  se  non  loqui  de  animabus 
sanctis,  quae  erant  in  sinu  Abrahae,  nec  de 
animabus  impiis,  quas  absurdissimum  exis¬ 
timabat  fuisse,  Christo  ad  inferos  descen¬ 
dente,  conversas;  igitur  restat,  ut  loquatur 
de  animabus,  quae  adhuc  luebant  purgato¬ 
rias  poenas.  Item  Gregorius  lib.  XIII  Moral. 
cap.  20.  dicit,  omnes  electos  liberatos. 

At  B.  Thomas  3.  par.  q.  LII.  art.  8.  do¬ 
cet,  animas  Purgatorii  non  esse  liberatas 
simpliciter  ex  descensu  Christi  ad  inferos ; 
nec  enim  Christus  aliquid  contulit  ulli,  nisi 
quod  meruerat  passione  sua  :  passio  autem 
Christi  non  habet  effectum  temporalem,  sed 


(1)  Eccl.  XXIV,  45.  —  (2)  Joan.  IX,  4;  II.  Cor.  V,  10;  Galat.  VI,  8.  —  (3)  Eccl.  XXIV,  45. 

aeternum,  semper  enim  est  aeque  efficax;  non 
ergo  tunc  liberasset  Christus  nisi  illos,  qui 
habuerunt  talem  dispositionem,  qualem  ha¬ 
bent  qui  nunc  liberantur.  Addit  tamen  B. 
Thomas,  duobus  modis  potuisse  accidere,  ut 
tunc  aliqui  liberarentur.  Primo,  si  expleve¬ 
rant  tempus  purgationis  suae.  Secundo,  si 
ex  devotione  particulari  ad  Christi  passio¬ 
nem  id  meruerant  in  hac  vita,  ut  tunc  libe¬ 
rarentur,  cum  Christus  in  eum  locum  de¬ 
scenderet.  Et  hoc  modo  debet  exponi  S. Au¬ 
gustinus,  qui  dicit,  eos  liberatos  quos  nove¬ 


rat  Dominus  liberandos. 

Ad  locum  Ecclesiastici  et  Gregorii  posset 
dici  :  Christum  liberasse  omnes  electos,  cum 
descendit  ad  inferos,  sed  non  simul  ;  nam 
quosdam  statim  liberavit,  alios  postea,  finita 
nimirum  purgatione  :  sed  tamen  omnibus  id 
praestitit,  ut  non  manerent  in  limbo  expec- 
tantes  beatitudinem.  Quamquam  non  esset 
error,  si  quis  diceret,  multos  alios,  aut  etiam 
omnes  tunc  liberatos  ex  Purgatorio,  e  gratia 
speciali,  quia  Dominus  non  est  alligatus  Sa¬ 
cramentis,  aut  meritis  nostris. 

CONTROVERSIARUM 


DE  CHRISTO 


LIBER  QUINTUS 


QUI  EST  DE  MEDIATORE,  ET  EJUS  MERITO. 


CAPDT  I. 


Explicantur  breviter ,  secundum  quam  naturam 
Christus  sit  Mediator. 


Duae  supersunt  de  Christo  disputationes  ; 
una,  secundum  quam  naturam  Christus  sit  . 
Mediator  ;  altera,  num  tantum  nobis,  an 
etiam  sibi  Mediator  Christus,  aliquid  suis 
operibus  et  laboribus  promeruerit;  quibus 
quaestionibus  explicandis  postremum  hunc 
librum,  seu  potius  libellum  dedicavimus. 

Ut  igitur  a  priore  incipiamus,  explican¬ 
dum  erit  initio,  quid  sit  proprie  Mediator. 
Vocamus  Mediatorem  eum,  qui  inter  aliquos 
dissidentes,  aut  certe  non  conjunctos  me¬ 
dium  se  interponit,  ut  eos  redigat  ad  con¬ 
cordiam,  vel  novo  foedere  conjungat  :  con¬ 
tingit  autem  hoc  dupliciter.  Primo,  per  sub¬ 
stantialem  aliquam  mediationem.  Secundo, 
per  operationem. 

Primo  modo  Christus  dici  potest  Media¬ 
tor,  quatenus  personalitas  ejus  conjunxit 
novo  et  mirabili  foedere  divinam  et  huma¬ 
nam  naturam.  Et  licet  de  hac  mediatione 
saepe  loquantur  Patres,  tamen  non  est  ea, 
de  qua  nunc  disputamus  :  nam  de  ista  me¬ 
diatione  non  est  opus  quaerere,  secuncfum 
quam  naturam  fiat;  non  enim  fit  secundum 
aliquam  naturam,  sed  secundum  personali¬ 
tatem,  quae  connectit  duas  naturas.  Praeter¬ 


ea,  ista  mediatio  non  est  inter  naturas  dis¬ 
sidentes;  nec  enim  unquam  Christi  huma¬ 
nitas  fuit  contraria  divinitati  :  nos  autem  lo¬ 
quimur  de  mediatione  qua  Christus  inno¬ 
cens  Patri  reconciliavit  peccatores. 

Omissa  igitur  substantiali  hac  mediatione, 
Mediatio,  quae  in  opere  consistit,  quatuor 
modis  potest  fieri. 

Primo,  discernendo  et  judicando  causam, 
quomodo  arbitri  dici  possunt  mediatores.  Et 
hic  primus  modus  tribuitur  Christo  ab  Am¬ 
brosio  in  cap.  2.  I.  ad  Timoth.  dicit  enim 
Ambrosius,  Christum  factum  a  Deo  arbi¬ 
trum,  judicasse  sic  fieri  posse  pacem,  si 
Deus  primum  ignosceret  et  homo  deinceps 
in  Dei  Fide  permaneret. 

Secundo,  referendo  hinc  inde  pacta,  et 
conditiones  utri  usque  partis,  quo  modo  om¬ 
nes  internuntii  dici  possunt  mediatores.  Et 
in  hac  significatione  videtur  accipiendum 
nomen  Mediatoris,  cum  Moses  dicit  Deuter. 
Y  :  Ego  sequester  medius  et  fui  inter  Dominum 
et  vos ,  in  illo  tempore.  Et  Galat.  III :  Ordinata 
est  lex  per  Angelos  in  manu  Mediatoris  (1),  id 
est,  Mosis.  Et  hic  etiam  modus  Christo  con¬ 
venit,  qui  annuntiavit  hominibus  Dei  volun¬ 
tatem,  et  leges,  et  propterea  dicitur  Malach. 
III  ;  Angelus  Testamenti ;  et  ad  Heb.  IX  et 
XII  :  Mediator  novi  Testamenti  (2).  Ubi  Pau¬ 
lus  alludit  ad  Mosen,  qui  fuit  Mediator  Tes¬ 
tamenti  veteris. 

Tertio,  orando  et  supplicando  uni  parti 
pro  altera.  Id  quoque  convenit  Christo,  qui 
Rom.  VIII  dicitur  Interpellare  pro  nobis.  Et 
I.  Jo.  II  dicitur  Advocatus  noster  (3). 


(1)  Deut.  V,  5;  Galat.  III,  19. 
34:  I.  Joan.  II,  1. 


(2)  Malach.  III,  1 ;  Hebr.  IX,  15;  et  XII,  24.  —  (3)  Rom.  VIII, 


LIBER  V. 


436 

Quarto, solvendo  et  satisfaciendo  uni  parti 
pro  altera  :  et  hic  modus  mediationis  pro¬ 
priissime  convenit  Christo,  qui  in  tota  Scrip¬ 
tura  describitur  ut  hostia  pro  peccato.  Ideo 
I.  Tim.  II,  postquam  Apostolus  dixerat  : 
Unus  Mediator  Dei  et  hominum  homo  Christus 
Jesus,  mox  addidit  causam,  dicens  :  Qui  de¬ 
dit  semetipsum  redemptionem  pro  multis  (1). 
Et  ideo  etiam  Rom.  VIII  ef  I.  Jo.  II,  ubi 
dicitur  Christus  advocatus  et  interpellator 
apud  Deum  pro  nobis,  non  dicitur  unus  ad¬ 
vocatus,  aut  interpellator,  quia  etiam  alii 
interpellant  pro  nobis  :  nec  solus  ipse  Me¬ 
diator  fuit  per  modum  arbitri  seu  internun¬ 
tii,  sed  etiam  Moses ;  at  solus  ipse  pro  nobis 
solvit,  nosque  proprio  sanguine  Deo  recon¬ 
ciliavit. 

Itaque  tres  modi  priores  mediationis, com¬ 
munes  sunt  Christo  cum  aliis,  quartus  pro¬ 
prie  soli  Christo  convenit.  Hoc  tamen  loco 
de  omnibus  modis  potest  intelligi  qusestio 
nostra,  qua  investigamus,  secundum  quam 
naturam  Christo  conveniat  Mediatoris  offi¬ 
cium. 

Est  autem  sententia  communis  Catholico¬ 
rum,  ipsum  quidem  Mediatorem,  sive  (ut 
Theologi  loquuntur)  principium  quod  ope¬ 
rabatur  opera  Mediatoris,  non  fuisse  Deum 
solum,  vel  hominum  solum,  sed  utrumque 
simul,  hoc  est,  Verbum  incarnatum,  sive 
Deum  humanatum  :  principium  tamen,  quo 
illa  opera  a  Mediatore  fiebant,  fuisse  natu¬ 
ram  humanam,  non  divinam.  Tametsi  enim 
Deus  incarnatus  erat,  qui  orabat,  patieba¬ 
tur,  obediebat,  satisfaciebat;  tamen  haec 
omnia  faciebat  secundum  formam  servi,  non 
secundum  formam  Dei.  Atque  haec  est  sen¬ 
tentia  Magistri  in  III.  d.  19.  prope  finem,  S. 
Bonaventurae  ibidem,  art.  2.  q.  ult.  et  cee- 
terorum  Theologorum  in  eadem  distinc¬ 
tione,  necnon  S.  Thomse  3.  p.  qu.  XXVI. 
art.  2. 

Repugnant  huic  sententiae  hoc  tempore 
duo  contrarii  inter  se  errores,  quorum  unus 
ad  Nestorianismum,  alter  ad  Eutychianis- 
mum  deflectit.  Utrumque  paucis,  Deo  ju¬ 
vante,  refellemus. 


CAPUT  II. 

Refutatur  error  Stancaride  Mediatore. 

Error  prior  est  Francisci  Stancari,  qui  ita 
soli  homini  Christo  tribuit  officium  Media¬ 
toris,  ut  non  videatur  suppositum  divinum 
requirere  ullo  modo,  nec  saltem  ut  princi¬ 
pium  quod  illius  operis.  Videtur  quidem 
Franciscus  Stancarus  in  multis  locis  recte 
sentire  :  in  lib.  enim  de  Trin.,  et  Mediat, 
cont  Tigurin.,  et  in  alio  lib.  ejusd.  argum. 
cont.  Calvin.,  et  in  exam.  Pinczovianorum, 
et  in  lib.  alio  de  off.  Mediat.,  et  in  alio  li¬ 
bello  de  particula  Tantum,  saepius  repetit, 
Christi  personam  constare  ex  duabus  natu¬ 
ris,  divina  et  humana,  et  in  lib.  cont.  Tigu¬ 
rin.  circa  fin.,  profitetur  se  sequi  doctrinam 
Magistri  Sent.,  et  Scholasticorum,  ac  de  Ma¬ 
gistro  ita  honorifice  loquitur,  ut  eum  omni¬ 
bus  sectariis  anteponat  :  «  Plus  valet,  in¬ 
quit,  unus  Petrus  Lombardus,  quam  cen¬ 
tum  Lutheri,  ducenti  Melanchthones,  ter- 
centi  Bullingeri,  quadringenti  Petri  Marty¬ 
res,  et  quingenti  Calvini,  qui  omnes,  si  in 
uno  mortario  contunderentur,  non  exprime¬ 
retur  una  uncia  verse  Theologise.  »  Tamen 
verba  etiam  suspecta,  et  male  sonantia  le¬ 
guntur  in  libris  ejus. 

Nam  in  lib.  de  Trin.  et  Mediat,  in  refut. 
prior,  epist.  Tigurin,  dicit,  dignitatem  pre¬ 
cum  Christi  non  fuisse  a  solo  Filio,  seda  tota 
Trinitate  ita  ordinante  et  acceptante.  Ubi 
videtur  satis  aperte,  non  tribuere  infinitam 
dignitatem  operibus  Christi  ex  dignitate 
suppositi,  sed  ex  acceptatione  divina  :  quod 
certe  non  faceret,  si  existimaret,  opera  Me¬ 
diatoris  certe  non  esse  opera  suppositi  hu¬ 
mani,  sed  divini.  Et  in  eod.  lib.  in  confut. 
2.  epist.  in  abstracto  dicit,  in  Christo  huma¬ 
nam  naturam  esse  mediatricem,  conciliatri¬ 
cem,  pacificatricem.  Ubi  videtur,  totum  opus 
ipsi^naturae  tribuere,  quasi  illa  per  seexistat, 
et  per  se  agat,  praesertim  cum  in  eodem  libro 
antea  dixerit,  unum  opus  Mediatoris  perso¬ 
nae  tribui  non  posse. 

Et  in  lib,  de  off.  Mediat,  et  Pontif.  sic  ait : 
«  Sacerdos  et  sacrificium  est  homo  Christus, 


(1)  I.  Timotk.  II.  5  et  6. 

non  Deus  Christus,  hoc  est,  Christus  secun¬ 
dum  hominem,  non  secundum  Deum.  »  Quae 
verba  possent  trahi  in  bonum  sensum  :  ta¬ 
men  simpliciter  non  bene  sonant  :  et  prae¬ 
sertim,  quia  paulo  post  explicans  dicit,  in 
Christo  homine  tria  esse  Spiritum,  Aniinan, 
et  Corpus.  Et  ratione  Spiritus  Christum  esse 
Sacerdotem,  ratione  animae,  et  corporis  esse 
victimam  :  ubi  nullam  facit  unquam  mentio¬ 
nem  snppositi  divini  operantis.  Denique  in 
examine  Pinczovianorum  :  «  Vox,  inquit, 
Mediator  primo  capitur  pro  humanitate  Chris¬ 
ti  exequente  officium  Mediatoris  :  secundo 
vero  capitur  pro  persona  ipsius,  qui  est  Deus 
et  homo.  » 

His  accedit,  quod  Fredericus  Staphylus 
in  lib.  de  success.  et  concord.  discipul.  Lu- 
ther.,  et  Gulielmus  Lindanus  in  2.  dial. 
Dubitantii,  affirmant,  Stancarianos  docere, 
Christum  esse  justificatorem  solum  secundum 
humanitatem,  quia  videlicet  existimant, 
nos  formaliter  justificari  per  Christi  justitiam 
seu  obedientiam  nobis  imputatam  :  Christi 
autem  obedientiam  et  justitiam  esse  opus 
solius  humanitatis. 

Denique  petrus  Canisius  preefat.  lib.  1 .  de 
corrup.  verb.  Dei  scribit*  Stancarianos  in¬ 
terrogatos  :  cur  in  Christo  existiment  unitas 
duas  naturas  :  respondere  solitos,  ut  natura 
humana  divina  virtute  sustentata  pati  posset 
omnia  quae  patienda  erant. 

Haec  sententia  sive  Stancari  sit,  sive  non  sit, 
(nec  enim  affirmare  audeo,  de  quo  non  sum 
omnino  certus)  apertissime  deflectit  ad  Nesto- 
rianismum  ;  Voce  enim  fatetur  unam  perso¬ 
nam  in  Christo,  re  autem  ipsa  ponit  duas, 
et  evacuat  plane  mysterium  redemptionis. 
Nam  si  sola  natura  humana  egit  opera  illa 
satisfactoria  ;  ergo  natura  hmmana  per  se 
existebat,  et  proinde  suppositum  erat  a  di¬ 
vino  supposito  distinctum:  agere  enim  sup¬ 
positorum  est;  duo  igitur  in  Christo  suppo¬ 
sita  erant  quseest  ipsissima  hseresis  Nestorii. 

Praeterea,  repugnat  ha3C  sententia  Scrip¬ 
turae  et  Patribus.  Nam  opus  Mediatoris 
praecipuum  fuit  passio  Christi  :  haec  autem 
ipsi  Deo  et  Domino  tribuitur  in  Scripturis, 
atque  ideo  necesse  est  illi  convenire,  saltem 
ratione  suppositi.  An  non  enim,  Act  XX, 
dicitur  Deus,  sanguine  suo  Ecclesiam  acqui- 
sivisse.Et  I.  Gorin.  II,  nonne  dicitur  Dominus 
gloriae  crucifixus  ?  Et  ad  Philipp.  II  nonne 
dicitur  ille,  qui  in  forma  Dei  erat  aequalis 


Patri,  humiliatus  esse,  et  obediens  factus  us¬ 
que  ad  mortem,  mortem  autem  crucis? 

Praeterea,  Patres,  Ambrosius,  Chrysosto- 
mus,  Theodoretus,  Theophylactus,  Oecume- 
nius,  et  alii  in  2.  cap.  I.  ad  Timoth.  Item 
Hilarius  lib.  XII  thes.  cap  fO  et  lib  1  deTriri. 
non  procul  ab  initio.  Epiphanius  in  Aneor., 
ante  med.  Cyrillus  lib.  XII  thes.  cap.  10.  et 
lib.  I.  de  Trin.  ante  med.  Augustinus  lib  IX 
Civit.  Dei,  cap  17.  et  Fulgentius  lib.  de  Fid. 
ad  Pet.  cap.  2.  dicunt,  Christum  ideo  vocari 
a  Paulo  unicum  Mediatorem,  quia  ille  solus 
est  vere  medius  inter  Deum  et  hominem, 
cum  utriusque  naturam  habeat.  Ubi  Patres 
volunt  ostendere,  non  potuisse  Christum  esse 
efficacem  Mediatorem,  nisi  esset  divina  per¬ 
sona,  quae  officium  Mediatoris  exerceret  ; 
non  autem  poterat  esse  divina  persona,  nisi 
haberet  divinam  naturam  ;  propterea  illi  di¬ 
cunt,  unicum  et  verum  Mediatorem  Deum 
et  hominem  esse  debuisse. 

Praeter  haec  loca  sunt  alia  quaedam  claris¬ 
sima.  Basilius  in  illud  Psal.  XI/VIII.  Frater 
non  redimit ,  redimet  homo  (1)  «  Si  homo,  » 
inquit,  «  nos  redimere  non  potest,  qui  nos 
redemit,  non  est  homo.  Ne  igitur  propterea 
quod  in  similitudine  carnis  peccati  ad  nos 
accessit,  hominem  solum  putes  Dominum 
nostrum  etc.  NazianzenusOrat.  2.  dePasch. 
circa  fin.  «  Indigebamus»,  inquit,  «  ut  Deus 
carnem  assuneret,  et  mortem  subiret,  ut 
viveremus.  » 

Cyrillus  lib.  de  rec.  Fid, .  adRegin:  «Ex 
confesso,  » inquit,  «  salutaris  est  mors  Chris¬ 
ti,  sed  si  non  esset  Deus  quomodo  ipse  et 
solus  sufficeret  ad  hoc  ut  esset  pretium. 
Sed  sufficit  solus  pro  omnibus  mortuus, 
quia  super  omnes,  est.  » 

Augustinus  hom.  de  ovibus  cap.  12. 

«  Non  Mediator  homo  «  inquit,»  praeter  dei¬ 
tatem,  non  Mediator  Deus,  praeter  humani¬ 
tatem.  Ecce  Mediator.  Divinitas  sine  huma¬ 
nitate  non  est  mediatrix,  sed  inter  divinita¬ 
tem  solam,  et  huminitatem  solam  mediatrix 
est  humana  divinitas  et  divina  humanitas 
Christi.  »Ubi  Augustinus  improprie  quidem 
loquitur,  dum  utitur  nomine  abstracto  pro 
concreto  :  tamem  exprimit  apei  tissime  quod 
volumus,  nimirum,  non  esse  purum  homi- 
nen  illum,  qui  officium  Mediatoris  exer¬ 
cuit.  Et  inEnchir.,  cap. 108.  «Nam  neque,» 
in  quit ,  « per  ipsum  liberaremur  unum 
Mediatorem  Dei  et  hominum  hominem 


(1)  Psal.  XLVIII,  8. 

Christum  Jesum,  nisi  esset  et  Deus.»  Leo 
serm.  1.  de  Natali  Domini  :  «  Nisi  esset  » 
inquit,  «  verus  Deus,  non  afferret  remedium 
nisi  esset  verus  homo,  non  prseberet  exem¬ 
plum.  » 

Accedit  ultimo,  quod  si  humana  persona 
pro  nobis  satisfecit,  non  ex  rigore  justitiae 
satisfecit,  ac  propterea  non  fuit  necessaria 
incarnatio.  Nec  rationes  Stancari  probant 
aliquid  contra  nos,  sed  solum  contra  Calvi- 
nistas.  Praecipua  ejus  ratio  est,  quia  in  epis¬ 
tola  Agathonis,  quae  lecta  est  in  VI  Synodo, 
act.  4,  negatur  opus  personale,  et  asseritur 
opus  naturale  in  Christo,  id  est,  tribuuntur 
opera  Christi  naturis,  non  personae.  Sed  fa¬ 
cilis  est  solutio.  Nam  non  vult  Agatho  nega¬ 
re,  opera  Christi  esse  opera  personae,  et 
unius  atque  ejusdem  personae  sed  vult  di¬ 
cere  non  esse  Christo  unum  tantum  opus, 
jaxta  unam  personam  operantis,  sed  esse 
duo  opera  juxta  duas  naturas,  per  quas  per¬ 
sona  una  operatur  :  opera  enim  mulliplican- 
tur  ad  multiplicationem  principii  formalis. 
Sicut  etiam  in  Trinitate  tres  sunt  qui  ope¬ 
rantur;  et  tamen  unum  est  eorum  opus,  quia 
unum  est  principium  formale,  videlicet,  una 
natura. 


CAPUT  III. 

Refutantur  ex  Scripturis  errores  Calvinista- 
rum  et  Lutheronorum  de  Mediatore. 

Alius  error  priori  contrarius  est  eorum, 
qui  contendunt,  Christum  exercere  officium 
Mediatoris  secundum  utramque  naturam, 
divinam  et  humanam.  Ita  docet  aperte  Cal¬ 
vinus  in  epist.  duab.  ad  Polon.  Idem  etiam 
Ministri  Tigurini,  Henricus  Bullingerus, 
Petrus  Martyr  et  alii  in  epist.  item  duab.  ad 
Polon.  Item  ex  professo  docet  Josias  Sim- 
lerus  in  lib.  cont.  Stancar.,  ubi  defendit' 
epistolas  Tigurinorum  a  Stancaro  oppugna¬ 
tas.  Idem  etiam  sentit  Martinus  Kemnitius  : 
nam  in  lib.  de  duab.  nat.  refert  inter  absur¬ 
das  sententias,  quod  Christus  sit  Mediator 
secundum  humanam  naturam  tantum.  Idem 
habet  Melanchthon  in  loc.  cap.  de  Fih,  ubi 
dicit,  Deitatem  Filii  obedivisse  Patri.  Idem 


habet  liber  Concordieepag.  556et  645  et 736. 

Ac  ne  forte  isti  existimentur  velle,  Chris¬ 
tum  esse  Mediatorem  secundum  utramque 
naturam  ratione  suppositi,  non  ratione  for¬ 
malis  principii  :  observandum  est,  ex  duo¬ 
bus  aperte  colligi  posse,  quae  sit  eorum  sen¬ 
tentia. 

Primo,  ex  eo  quod  fatentur,  se  dissentire 
in  hac  re  a  Magistro  et  a  Scholasticis :  Magis¬ 
ter  autem  et  Scholastici  disertis  verbis  docent 
Christum  esse  Mediatorem  secundum  natu¬ 
ram  humanam,  non  secundum  divinam,  licet 
ipse  Mediator  sit,  et  esse  debeat,  Deus  et 
homo. 

Secundo,  colligitur  ex  eo,  quod  distinguunt 
opera  Mediatoris,  et  quaidam  esse  volunt  hu¬ 
manitatis  quoad  rem,  divinitatis  efficaciam, 
ut  pati  et  mori :  quaedam  solius  divinitatis 
esse  volunt,  ut  illuminare  mentes,  remittere 
peccata  etc.  imo  etiam  sacrificium  offerre, 
divinae  naturae  tribuunt;  victimam  vero  esse 
naturae  humanae.  Testatur  enim  Stancarus 
in  lib  de  Trin.  et  Mediat.,  Stanislaum Sarni- 
cium,  quem  fidelem  Christi  servum  appellat 
Calvinus  in  epist.  ad  Polon.,  in  publico  col¬ 
loquio  ita  scribi  jussisse  :  «  Est  Pontifex  et 
Sacerdos  divina  natura,  sacrificium  vero 
humana.»  Qui  error  aperte  introducit  partim 
Arianismum,  partim  Eutychianismum. 

Probandum  est  igitur,  solum  secundum 
naturam  humanam  Christum  fuisse  Media¬ 
torem,  si  sermo  sit  (ut  diximus)  de  principio 
formali,  non  de  ipso  supposito.  Ac  primnm 
ex  Scripturis  habemus  locum  illum  B.  Pauli 
I.  Tim.  II.  Unus  Deus,  unus  et  Mediator  Dei 
et  hominum ,  homo  Christus  Jesus.  (I)  Cur, 
quaeso,  addidit  Homo ,  nisi  ad  exprimendum 
naturam  secumdum  quam  Christus  est  Media¬ 
tor?  Notavit  hoc  Augustinus  lib.  IV  de  pec. 
orig.  cap.  28.  et  serm.  H  de  verbis  Apostoli. 

Prae  terea  hic  distinguit  Apostolus  Mediato¬ 
rem  a  Deo  :  Unus,  inquit,  Deus,  unus  et  Media¬ 
tor  Dei  et  hominum-,  ergo  Christus  noq  est  Me¬ 
diator  secundum  naturam  divinam,  sed  tan¬ 
tum  secundum  humanam,  secundum  quam 
Christus  a  Deo  distinguitur. 

Sed  respondent  adversarii :  hic  fieri  dis¬ 
tinctionem  ratione  personae  :  nam  per 
unum  Deum  intelligitur  Pater,  a  quo  dis¬ 
tinguitur  filius  personaliter  ;  alioqui,  inqui¬ 
unt,  sequeretur  quaternitas,  si  a  tota  Trini¬ 
tate  distinguitur  Mediator.  Unde  Calvinus 
in  2.  epist.  ad  Polon,  ridet  has  expositiones  : 


(1)  I.  Tim.  II,  5. 

«Unus,  Deus,  id  est,  Trinitas  ;  Et,  Credetis 
in  Deum,  »  id  est,  «  in  Trinitatem.  «  At  pro¬ 
fecto  hoc  ipso  Calvinus  et  Calvinistae  vehe¬ 
menter  confirmant  Arianismun  :  id  enim 
Ariani  cupiunt,  ut  ubicumque  legitur  Unus 
Deus,  aut  simpliciter  Deus ,  intelligatur  Pater 
non  Trinitas. 

Praeterea  Chrysostomus ,  QEcumenius, 
Theophylactus  in  hunc  locum ,  notant ,  per 
illud  Unus ,  non  excludi  Filium,  sed  Deos 
gentium;  ergo  per  unum  Deum,  non  Pa¬ 
trem  ,  sed  Trinitatem  intellexerunt.  liem 
Augustinus  Ennarrat.  I.  in  Psalm.  XXIX, 
explicans  haec  ipsa  verba  dicit,  Unum  Deum 
significare  Trinitatem,  et  Christum  esse  Me¬ 
diatorem  inter  Trinitatem ,  et  homines  pec¬ 
catores  ;  sic  enim  loquitur  :  «  Quid  est ,  in¬ 
quit,  Mediatorem  esse  inter  Deum  et  homi¬ 
nes?  Non  inter  Patrem  et  homines,  sed  inter 
Deum  et  homines.  Quid  est  Deus  ?  Pater,  et 
Filius,  et  Spiritus  sanctus.  Qui  sunt  homi¬ 
nes  ?  peccatores,  impii,  mortales.  Inter  illam 
Trinitatem,  et  hominum  infirmitatem  et  ini¬ 
quitatem,  Mediator  factus  est  homo,  non 
iniquus,  sed  tamen  infirmus.  »  Idem  repe¬ 
tit  in  Comment.  cap.  3.  epist.  ad  Galat.  Et 
idem  docent  Augustinum  secuti,  Beda  et 
Anselmus  in  Comment.  II.  cap.  epist.  1.  ad 
Timoth. 

Et  ratio  etiam  ipsa  id  manifeste  testatur. 
Nam  non  solus  Pater  erat  nobis  ob  nostra 
peccata  infensus,  et  proinde  a  Mediatore  pla¬ 
candus,  sed  etiam  Filius  et  Spiritus  sanc¬ 
tus  ;  tota  igitur  Trinitas  a  Mediatore  homini¬ 
bus  reconcilianda  erat.  Quare  cum  Paulus 
dicit :  Unus  Deus,  unus  et  Mediator  Dei  et  ho¬ 
minum;  per  unum  Deum  Trinitatem  totam 
significet  necesse  est.  Unde  Calvinus,  dum 
rejicit  istam  expositionem,  Augustinum,  Be- 
dam,  Anselmum  et  Graecos  omnes  Patres, 
et  ipsam  rationem  rejicit ;  nec  propterea  se¬ 
quitur  Quaternitas,  nam  idem  Christus  prop¬ 
ter  duas  naturas,  et  numeratur  inter  per¬ 
sonas  Trinitatis ,  cui  debetur  satisfactio, 
et  simul  ipse  est  qui  satisfacit.  Ipse  enim  ut 
homo  est ,  Mediator  est  ad  seipsum  ut  Deus 
est. 


CAPUT  IV. 


Refellitur  idem  error  ex  Patribus. 

Accedant  nunc  testimonia  Patrum.  Ac  pri¬ 
mum  Cyrillus  in  Apol.  pro  XII  cap.  cont. 
Orient.,  proponit  hanc  objectionem  contra 
X  cap.  :  «  Si  Deus  Verbum  est  Sacerdos,  cui 
vel  quali  Deo  suum  ministerium  offert?» 
Deinde  respondet  hoc  modo  :  «  Quando  fac¬ 
tus  est  homo,  vocatus  est  Pontifex,  non  quod 
majori  offerret  sacrificium  ,  sed  sibi  ipsi  et 
Patri.  »  Et  infra  :  «  Audiens  quod  dictus  est 
Sacerdos  propter  humanitatem  ,  erubescis- 
ne?  Deinde  quomodo  non  admiratus  es,  quod 
non  secundum  sacerdotum  morem  alteri  fe¬ 
cerit  sacrificii  modum,  sed  sibi  ipsi  potius  et 
Patri,  ut  dixit?  » 

Hic  Cyrillus  non  solum  aperte  dicit,  Chris¬ 
tum  esse  Pontificem  propter  humanitatem, 
sed  etiam  cogit  nos  intelligere  negativam, 
id  est,  non  propter  divinitatem  ,  cum  dicit, 
eum  sacrificium  sibi  ipsi  obtulisse  et  Patri. 
Non  enim  potest  unus  et  idem,  ut  idem,  sa¬ 
crificium  offerre  et  accipere  :  sed  sacrificium 
accepit  ut  Deus  ;  ergo  non  offert  ut  Deus  ; 
offert  igitur  tantum  ut  homo.  Idem  lib.  XI 
in  Jo.  cap.  7  :  «  In  quantum  ,  inquit,  Filius 
et  Deus  est ,  una  cum  Patre  nobis  bona  lar¬ 
gitur  :  in  quantum  vero  Mediator  est  et  Pon¬ 
tifex,  nostras  preces  ad  Patrem  adducit.  » 

Chrysostomus  in  cap.  ix.  ad  Hebr.  expli¬ 
cans  illud  ideo  novi  Testamenti  Mediator  est 
etc.  «  Quid  est,  inquit,  Mediator?  Mediator 
est  dominus  rei,  cujus  est  Mediator,  sed  alia 
quidem  res  :  »  at  quis  dicat,  Christum  ut 
Deum  non  esse  Dominum?  ergo  Ghrysosto- 
mus  solum  secundum  formam  servi  vult, 
Christum  esse  Mediatorem. 

Ridicula  est  autem  glossa  Josiae  Simleri ; 
dicit  enim,  Deitatem  Christi  nudam  esse  do¬ 
minam,  tamen  ratione  exinanitionis  non  esse 
dominam.  At  exinanitio  non  convenit  divinae 
naturae,  sed  personae  Filii,  qui  dicitur  exina¬ 
nitus,  quia  formam  servi  accepit,  non  amis¬ 
sa  tamen  forma  Dei.  Dicere  autem,  Deitatem 
filii  non  esse  dominam,  est  dicere ,  non  esse 
veram  Deitatem  ,  sed  naturam  creatam ,  ut 
Ariani  volunt. 

Augustinus  lib.  X  Confess.  cap.  43  :  «  In 
quantum  homo,  inquit,  in  tantum  Mediator, 
in  quantum  autem  Yerbum,  non  medius, 
quia  aequalis  Deo,  et  Deus  apud  Deum,  et 
simul  cum  Spiritu  sancto  unus  Deus.  »  Item 
ad  Paulinum  epist.  59  :  «  Per  Mediatorem, 
inquit,  non  Deum,  quod  semper  Yerbum 
erat,  sed  hominem  Christum  Jesum.  »  Et 
lib.  I  Trin.  cap.  7  :  «  Christus,  inquit,  in 
forma  Dei  aequalis  Patri,  in  forma  servi  Me¬ 
diator  Dei  et  hominum.  »  Lib.  I  de  cons. 
Evang.  cap.  3  :  «  Secundum  hominem,  in¬ 
quit,  Christus  et  Rex  et  Sacerdos  effectus 
est,  ut  esset  ad  interpellandum  pro  nobis 
Mediator  Dei  et  hominum,  homo  Christus 
Jesus.  »  Lib.  X  de  Civit  Dei  cap.  20:  «Unus 
verus  ille  Mediator,  in  quantum  formam 
servi  accipiens,  Mediator  effectus  est  Dei  et 
hominum  :  cum  in  forma  Dei  sacrificium 
cum  Patre  sumat,  cum  quo  et  unus  Deus 
est,  tamen  in  forma  servi  sacrificium  maluit 
esse.  )>  Lib.  XVI  cont.  Faust.  cap.  15  :  «  Dis¬ 
similis  homini  Christus,  quia  Deus,  similis 
homini,  quia  homo  Mediator  Dei  et  homi¬ 
num.  »  Lib.  II  de  pec.  orig.  cap.  28  :  «Non 
per  hoc  Mediator  est,  quod  aequalis  Patri, 
per  hoc  enim  quantum  Pater,  tantum  et  ipse 
'a  nobis  distat.  Et  quomodo  erit  medietas, 
ubi  eadem  distantia  est  ?  Ideo  Apostolus  non 
ait,  Christus  Jesus,  sed  homo  Christus  Jesus. 
Per  hoc  ergo  Mediator,  per  quod  homo  : 
inferior  Patre,  per  quod  nobis  propinquior  : 
superior  nobis,  per  quod  Patri  propinquior. 
Quod  apertius  dicitur,  inferior  Patre,  quia 
in  forma  s$rvi,  superior  nobis,  quia  sine  la¬ 
be  peccati.  »  Item  in  Psai.  XXIX  :  «Inter 
Trinitatem  et  hominum  infirmitatem  et  ini¬ 
quitatem,  factus  est  Mediator  homo,  non 
iniquus,  sed  tamen  infirmus.  » 

Denique  (ut  ex  omnibus  tomis  Augustini 
testimonia  habeamus)  tract.  82.  in  Jo.  : 
«  Mediator,  inquit,  Dei  et  hominum,  non  in 
quantum  Deus,  sed  in  quantum  homo  est 
Jesus  Christus.  »  Et  Serm.  11.  de  verb. 
Apost.  :  «  Unus  Deus,  unus  et  Mediator  Dei 
et  hominum.  Non  ait,  inquit,  Christus  Jesus, 
ne  tu  putares  secundum  Verbum  dictum, 
sed  addidit,  homo  Mediator  Dei  et  hominum, 
homo  Christus  Jesus.  »  Fulgentius  lib.  de 
Incarnat.  et  grat.  Chr.  cap.  13  :  «  Hic  in 
humana  natura  Mediator  Dei  et  hominum 
factus  est.  » 


CAPUT  V. 

* 

Refellitur  idem  error  rationibus. 

Accedant  ultimo  efficacissimse  rationes. 
Prima  ratio,  ex  definitione,  et  conditionibus 
Mediatoris.  Mediator  debet  esse  medius,  id 
est,  distans  ab  utraque  parte  dissidente  ali¬ 
quo  modo  :  nam  si  omnino  sit  idem  cum 
una  parte,  non  potest  cogitari  ,  imo  nec 
fingi,  quo  pacto  sit  Mediator.  Porro  haec  de¬ 
finitio  convenit  Christo  ut  homo  justus  est, 
non  autem  ut  Deus  est ;  nam  ut  homo  distat 
a  Deo ;  ut  justus  convenit  cum  Deo  :  et  con¬ 
tra,  ut  homo  convenit  cum  cseteris  homini¬ 
bus,  ut  justus  distat  ab  omnibus  hominibus. 
Omnes  enim  nascuntur  natura  filii  irae  :  at 
Christus  ut  Deus  non  distat  a  Deo  ullo  mo¬ 
do,  id  est,  nec  natura,  nec  justitia,  nec  ullo 
alio  modo  ;  igitur  non  ut  Deus,  sed  ut  homo 
justus,  Mediator  est  inter  Deum  et  homines 
peccatores.  Et  hoc  est  quod  ait  Augustinus, 
inter  Trinitatem,  et  hominum  infirmitatem 
et  iniquitatem,  Mediator  est  homo,  non  ini¬ 
quus,  sed  infirmus  in  Psal  XXIX. 

Secunda  ratio.  Si  Christus  est  Mediator 
secundum  utramque  naturam,  vel  secundum 
utramque  conjunctim  sumptas ,  vel  secun¬ 
dum  utramque  seorsim  acceptas  :  non  se¬ 
cundum  utramque  simul ;  Christus  enim  se¬ 
cundum  utramque  simul  sumptam,  distat 
quidem  a  cseteris  hominibus,  et  etiam  a  Deo 
Pafre  et  Spiritu  sancto,  at  non  distat  a  Deo 
Filio,  nec  persona,  nec  natura ;  et  tamen 
etiam  ab  illo  distare  debet,  cum  et  ipse  sit 
pars  offensa,  ad  cujus  placationem  Mediatore 
opus  sit. 

Nec  valet  responsio  Josise  qui  dicit :  Chri¬ 
stum  ut  Deum  esse  Mediatorem  sui  ipsius. 
Nam  est  quidem  Christus  ut  homo  Mediator 
sui  ipsius  ut  Deus  est  :  at  ipsum  unum  et 
eumdem  ut  Deus  est,  Mediatorem  esse  sui 
ipsius  ut  Deus  est ,  involvit  apertissimam 
contradictionem  ;  sequitur  enim  inde,  Chri¬ 
stum  a  seipso  distare,  et  non  distare,  eadem 
ratione  et  modo  consideratum ;  non  igitur 
Christus  secundum  utramque  naturam  simul 
sumptam  esse  potest  Mediator.  Quod  autem 
non  sit  Christus  Mediator  secundum  utram¬ 
que  naturam  seorsim,  patet,  quia  non  secun- 

dum  divinam  seorsim  acceptam,  cum  illa  sit 
pars  offensa,  et  secundum  illam  nihil  distet 
Christus  a  Deo  ;  restat  ergo,  ut  solum  secun¬ 
dum  humanam  sit  Mediatqj. 

Tertia  ratio.  Si  Christus  esset  aliquo  modo 
Mediator  secundum  naturam  divinam,  om¬ 
nes  tres  personae  essent  Mediatores  :  nam 
cum  natura  divina  sit  communis  tribus, 
quidquid  secundum  illam  convenit  uni  per¬ 
sonae,  id  convenit  omnibus  tribus ;  unde  est 
illa  maxima  sanctorum  Patrum  :  «  Opera 
Trinitatis  esse  indivisa.  »  Porro  absurdum 
esse,  ut  omnes  tres  personae  dicantur  esse 
Mediatores,  non  videtur  egere  probatione  : 
nam  si  tota  Trinitas  sit  Mediator,  cujus, 
quaeso,  erit  Mediator?  Num  est  aliquis  Deus 
supra  Trinitatem,  apud  quem  ipsa  Trinitas 
Mediatoris  fungatur  officio  ? 

Respondet  Josias  :  opera  Trinitatis  sic 
esse  indivisa,  ut  tamen  alia  aliis  saepe  tri¬ 
buantur,  tamquam  propria.  Et  ponit  exem¬ 
pla  duo.  Unum  in  internis  actibus,  nam  so¬ 
lus  Pater  gignit,  solus  Filius  gignitur,  licet 
o  pera  Trinitatis  sint  indivisa.  Alterum  in  ex¬ 
ternis,  nam  in  Baptismo  Christi  Matth.  III. 
Pater  solus  dixit  :  Hic  est  Filius  meus  dilec¬ 
tus  (1)  :  et  solus  Spiritus  in  forma  columbae 
apparuit.  Et  simile  legitur  Matth.  XVII.  de 
voce  et  nube  in  transfiguratione,  et  confir¬ 
mat  testimoniis  Augustini  Serm.  11.  de  verb. 
Dom.  et  Leonis  Serm.  de  transfig.  Serm.  2 
et  3.  de  Pentec. 

At  haec  nimis  frigida  sunt.  Nam  generare 
et  generari  in  divinis  non  sunt  actiones  es¬ 
sentiales,  quae  sunt  communes  tribus  perso¬ 
nis,  sed  dicuntur  actus  notionales,  qui  nihil 
proprii  in  personis  ponunt,  praeter  relatio¬ 
nem.  Nam  generare  est  intelligere  divinum 
cum  relatione  producentis  notitiam  ;  et  qui¬ 
dem  ipsum  intelligere  commune  est  tribus, 
sola  relatio  est  propria  gignentis  :  at  actio¬ 
nes  Mediatoris  sunt  actiones  ad  extra  ;  et 
ideo  si  conveniunt  Christo  ut  Deus  est,  con¬ 
venient  omnibus  aliis  personis,  quae  sunt 
idem  Deus  cum  Christo. 

Nec  etiam  secundum  exemplum  valet. 
Nam  in  Baptismo  Christi  illa  vox  quae  audita 
est,  a  tota  Trinitate  formata  est,  sed  ad  so¬ 
lum  Patrem  significandum.  Quemadmodum 
et  columba  a  tota  Trinitate  formata  est,  sed 
ad  solum  Spiritum  sanctum  repraesentan¬ 
dum.  Itaque  actio  vera  et  realis  qua  res  illae 
factae  sunt,  communis  erat  :  sola  autem  re¬ 


praesentatio  propria  unius.  Et  hoc  docent 
allegati  Patres,  et  clarius  idem  Augustinus 
lib.  II  de  Trin.  cap.  10  :  «  Patris,  inquit, 
persona  ostenditur,  et  in  ea  voce,  ubi  super 
baptizatum  columba  descendit,  non  quia 
fieri  potuit  vox  sine  opere  Filii  et  Spiritus 
sancti,  Trinitas  quippe  inseparabiliter  ope¬ 
ratur  :  sed  quia  ea  vox  facta  est,  quae  solius 
personam  Patris  ostenderet.  »  Cum  ergo  non 
disputemus,  quid  significent  opera  Mediato¬ 
ris,  sed  a  quo  fiant ;  concedere  debet  Josias, 
actiones  Mediatoris  communes  esse  toti  Tri¬ 
nitati.  Itaque  licebit  dicere,  Pater  interpel¬ 
lat  pro  nobis,  fudit  sanguinem  pro  nobis,  et 
alia  id  genus,  quae  ad  haeresim  Patripassia- 
norum  manifeste  pertinent. 

Quarta  ratio.  Officium  Mediatoris  proprium 
est  sacrificare,  et  sacrificando  satisfacere,  ut 
constat  ex  cap.  VII,  VIII  et  IX  ad  Hebr.  et 
ex  confessione  adversariorum  :  at  sacrifica¬ 
re,  non  potest  Christo  convenire  secundum 
Divinitatem,  sed  solum  secundum  humani¬ 
tatem  ;  siquidem  facere  Divinitatem  Filii 
sacerdotem  est  apertissimus  Arianismus  .* 
nam  omnis  sacerdos  est  minor  eo,  cujus  est 
sacerdos  ;  officium  enim  ejus  est  ministrare. 
Quare  Ambrosius  lib.  III  de  Fid.  cap.  5  : 
«  Idem,  inquit,  sacerdos,  idem  et  hostia  :  et 
sacerdotium  tamen  et  sacrificium  humanae 
conditionis  officium  est.  »  Et  infra  :  «  Nemo 
igitur  ubi  ordinem  cernit  humanae  conditio¬ 
nis,  ibi  jus  divinitatis  asserat.  » 

Hieronymus  in  Psal.  CIX,  in  illud  :  Jura¬ 
vit  Dominus  etc.  Tu  es  sacerdos  in  ceternum  (2) : 
«  Non  ei  juravit,  inquit,  qui  ante  Luciferum 
genitus  est,  sed  ei  qui  post  Luciferum  natus 
ex  Virgine  est.  »  Fulgentius  de  Fid.  ad  Pet. 
cap.  2  :  «  Solus,  inquit,  sacerdos,  sacrifi¬ 
cium,  et  templum,  et  haec  omnia  Deus  se¬ 
cundum  formam  servi.  »  Augustinus  lib.  I 
de  cons.  Evang.  cap.  3  :  «  Secundum  ho¬ 
minem,  inquit,  Christus  Rex,  et  Pontifex 
effectus  est.»  Denique  in  Serm.  Arian.  prop. 
33.  apud  Augustinum  habetur,  quod  Filius 
sit  minister  et  Sacerdos  Patris  sui ;  non  ergo 
Christus  ut  Deus  sacrificavit,  nisi  ex  senten¬ 
tia  Arianorum. 

Idem  dici  potest  de  aliis  officiis  Mediatoris 
Christi,  ut  quod  interpellat  pro  nobis,  Rom. 
VIII.  quod  advocatus  noster  est,  I.  Jo.  II,  quod 
dedit  semetipsum  redemptionem  pro  nobis, 
I.  Tim.  II.  Haec  enim  omnia  arguunt  natu¬ 
ram  inferiorem  ;  non  igitur  potest  Christus 


(1)  Matth.  III,  17.  —  (2)  Psal.  CIX,  4. 

ut  Deus  esse  Mediator,  nisi  ut  Deus  sit  minor 
Patre,  et  Patri  serviat  ut  minister. 

Quinta  ratio  est.  Si  operatio  propria  Me¬ 
diatoris  convenit  Christo  ratione  utriusque 
naturae ;  sequitur  confusio  operationum,  et 
consequenter  naturarum  in  Christo,  quse  est 
haeresis  Monothelitarum  et  Eutychianorum 
damnata  in  VI.  Synodo,  act.  17.  Nam  cum 
in  YI.  Syn.  rejicitur  una  operatio  in  Christo, 
non  rejicitur  una  operatio  respectu  Dei  tan- 
quam  principalis  agentis,  et  hominis  ut  ins¬ 
trumenti  :  nam  certum  est,  in  Christo  multa 
ejusmodi  opera  inveniri ;  talia  enim  erant 
omnia  miracula,  quse  fiebant  a  Deo  Verbo 
per  carnem,  ut  instrumentum  :  sed  rejicitur 
una  operatio  respectu  Dei  et  hominis,  tan- 
quam  proprise  et  principalis  causse  ;  illaenim 
dicitur  causa  propria  et  principalis,  quse  agit 
ex  virtute  sua,  quam  habet  ex  propria  sua 
forma  et  essentia. 

Ac,  ut  exemplis  rem  illustremus,  quando 
Christus  curabat  febres,  imponendo  aegrotis 
manus  ;  impositio  manuum  erat  operatio 
propria  et  principalis  humanitatis,  quia  ex 
propria  sua  forma  id  habebat  :  at  expulsio 
febris  erat  propria  et  principalis  operatio 
Deitatis,  quia  non  habebat  hoc  ex  sua  forma 
manus  Christi,  sed  tantum  ut  applicabatur 
a  Deo  ad  illud  opus.  Dicere  autem,  impo¬ 
nere  manus  fuisse  propriam  operationem 
Deitatis,  vel  expellere  febrim  fuisse  propriam 
humanitatis  ;  et  proinde  unam  tantum  fuis¬ 
se  operationem,  imponere  manus,  et  pellere 
febrim,  est  confundere  operationes  et  natu¬ 
ras,  et  hsec  est  haeresis  in  eo  Concilio  dam¬ 
nata. 

.  Jam  ergo  sacrificare,  quod  est  officium 
Mediatoris,  proprium  est  Christi  ut  homo 
est ;  nam  convenit  ei  secundum  humanam 
formam,  ut  patet,  quia  convenit  etiam  puris 
hominibus  ;  ergo  si  hoc  idem  convenit  Chri¬ 
sto  ut  Deus  est,  eadem  erit  operatio  utrius¬ 
que  naturae  ut  causae  propriae  et  principalis : 
nisi  velint,  Deitatem  esse  instiumentum  hu¬ 
manitatis,  quo  nihil  absurdius  cogitari  po¬ 
test.  Quare  introducitur  hac  sententia  haere¬ 
sis  Eutychianorum  et  Monothelitarum,  jam- 
dudum  magno  labore  damnata,  ac  fere  ex- 
tincta. 

Respondet  Josias  :  non  esse  omnino  eam- 
dem  actionem  Deitatis  et  humanitatis  sacri¬ 
ficare,  licet  sit  unum  opus ;  nam  substantia 
operis  est  propria  humanitatis,  sed  effica¬ 


cia  et  dignitas  illius  operis  est  propria  Dei¬ 
tatis. 

Contra.  Si  ita  esset,  non  posset  Deitas  ap¬ 
pellari  Sacerdosret  Pontifex,  ut  tamen  Sar- 
nicius  appellavit  :  nec  posset  denominari 
sacrificans,  sicut  non  dicitur  Deus  dormire 
vel  ambulare,  eo  quod  det  nobis  efficaciam 
ad  dormiendum,  aut  ad  ambulandum.  Prae¬ 
terea,  efficacia  et  dignitas  sacrificii  Christi 
non  est  aliqua  actio  physica,  aut  aliquis  in¬ 
fluxus  aut  efficientia  realis  Deitatis  in  illud 
opus  :  tunc  enim  illa  efficacia,  et  proinde 
sacrificium  ni,n  magis  esset  Filii,  quam  Patris 
et  Spiritus  sancti,  cum  omnis  operatio  sit 
communis,  quse  per  essentiam  divinam  illis 
convenit. 

Unde  igitur,  inquies,  habet  sacrificium 
Christi  infinitam  efficaciam  et  dignitatem  ? 
Habet  ex  eo,  quod  est  sacrificium  personse 
divinse,  licet  in  natura  humana  peractum. 
Quemadmodum  etiam  idem  opus  factum  a 
Rege  et  a  privato  homine  differunt  valde 
quoad  pretium,  ratione  dignitatis  operan¬ 
tium  :  et  tamen  regia  Majestas  nihil  physici 
et  realis  influit  in  illud  opus.  Non  ergo  po¬ 
test  ulla  ratione  concedi,  sacrificare  esse  ac¬ 
tionem  utriusque  naturse,  nisi  quis  velit  in 
hseresim  Monothelitarum  jamdudum  dam¬ 
natam  et  explosam  incidere. 


CAPDT  VI. 

I.  k 

Solvuntur  argumenta  adversariorum  depromp¬ 
ta  ex  Scripturis. 

Sed  objiciunt  primo  verba  illa  Domini,  Jo. 
VIII  :  Ego  pono  animam  meam.  IIoc,  inquit 
Calvinus  in  epist.  ad  Polon.,  Mediator  dicit, 
nec  tamen  dicit  ut  homo,  sed  ut  Deus  :  ne¬ 
mo  enim  habet  aibi  trium  vitee  et  mortis  nisi 
Deus. 

Respondeo  :  ponere  animam  non  esse  Dei, 
sed  hominis,  quamvis  potestas  ponendi  illam 
et  recipiendi  ad  libitum  sit  a  Deo  data  ipsi 
homini :  nam  ponere  animam  quid  aliud  est, 
quam  mori?  et  resumere  animam  quid  est, 
nisi  resurgere?  mori  autem  et  resurgere  certe 
hominis  est,  non  Dei.  Et  sic  exponunt  haec 
verba  SS.  Patres. 


(1)  Joan.  X,  17. 

Augustinus  tract.  47.  accipit  animam  pro 
ipsa  substantia  animse  ;  et  quaerit*:  cujus  sit 
ponere  animam,  an  Verbi,  an  carnis,  an  ip¬ 
sius  animae.  Et  respondet,  non  esse  Verbi, 
quia  Verbum  nunquam  dimisit  animam  ;  nec 
esse  animae,  quia  anima  a  seipsa  separari  ne¬ 
quit ;  sed  esse  carnis,  quae  animam  aliquan¬ 
do  deseruit  aliquando  recepit :  «Caro,  inquit, 
ponit  animam  suam,  et  caro  iterum  sumit 
eam,  non  tamen  sua  potestate  caro,  sed  pote¬ 
state  inhabitantis  carnem. »  Et  1.  III,  nunc  II 
cont.  Max.  c.  14:  «Quid,  inquit,  quod  etiam 
illud  commemorandum  putasti,  quod  mani¬ 
festissime  ut  homo  loquitur,  potestatem  ha¬ 
beo  ponendi  animam  meam  etc.  »  Chrysos- 
tomus  etiam  aliquoties  repetit  in  hunc  lo¬ 
cum,  haec  dici  a  Christo  secundum  humani¬ 
tatem.  Viderit  ergo  Calvinus  quos  auctores 
sequatur,  dum  ponere  animam  suam,  et  ite¬ 
rum  sumere  eam  Divinitati  attribuit. 

Sed  rursum  proferunt  illud  II.  Corinth.  V : 
Omnia  autem  ex  Deo,  qui  nos  reconciliavit  sibi 
per  Christum.  Et  infra  :  Deus  erat  in  Christo , 
Mundum  reconcilians  sibi.  Et  infra :  Pro  Chris¬ 
to  ergo  legatione  fungimur ,  tanquam  Deo  ex- 
horiante  per  nos,  obsecramus  pro  Christo ,  re¬ 
conciliamini  Deo.  Et  illud  Coloss.  I  :  Pacifi¬ 
cans  per  sanguinem  crucis  ejus ,  sive  quae  in 
terris  ,  sive  quce  in  coelis  sunt  (1)  :  at  reconci¬ 
liare,  exhortari,  pacificare  ,  actiones  Media¬ 
toris  sunt ;  igitur  Christus  ut  Deus  Mediator 
fuit. 

Respondeo  primum  :  reconciliare,  exhor¬ 
tari,  et  pacificare,  non  semper  esse  Mediato¬ 
ris  ;  Mediatoris  enim  est  reconciliare  unum 
alteri :  at  si  quis  per  seipsum  reconciliet  sibi 
inimicum,  is  non  diciturMediator.  Itaque  om¬ 
nis  Mediator  reconciliat,  sed  non  omnis  qui 
reconciliat  continuo  est  Mediator.  Addo  prae¬ 
terea  :  aliud  esse  reconciliare  per  Mediato¬ 
rem,  aliud  vero  esse  Mediatorem.  Potest 
enim  altera  ex  partibus  dissidentibus  pro¬ 
curare  Mediatorem  ,  et  per  eum  reconcilia¬ 
tionem,  non  tamen  ipsa  pars  erit  Mediator. 
Ita  ergo  Deus  reconciliavit  nos  sibi ,  sed  per 
Mediatorem,  quem  ad  nos  misit. 

Postremo  adferunt  illud  Hebr.  IV  :  Ha¬ 
bentes  Pontificem ,  qui  penetravit  coelos.  Item 
illud  Hebr.  VII  :  Sine  patre ,  sine  matre ,  sine 
genealogia  (2).  Nam  penetrare  coelos,  non 
potest  homini  puro  convenire  ,  nec  est  ullus 
sacerdos  sine  patre,  et  sine  matre,  nisi  Chris¬ 
tus  Deus  et  homo  :  is  enim ,  ut  Deus  ,  caret 


matre,  ut  homo,  caret  patre ;  igitur  Christus 
Sacerdos,  ac  proinde  Mediator  est  secundum 
utramque  naturam.  Quocirca  Athanasius  in 
lib.  de  hum.  Verb.  et  Cyrillus  in  epist.  ad 
Nestor,  cap.  10.  Verbum  ipsum  fatentur  Sa¬ 
cerdotem  esse. 

Respondeo  :  haec  omnia  recte  probant, 
personam  Pontificis  nostri  esse  divinam,  id 
quod  nos  libentissime  confitemur:  vere  enim 
Jesus  Pontifex  summus  ,  qui  penetravit  coe¬ 
los,  quique  sine  patre  ,  et  sine  matre  est,  et 
simul  patrem  habet  et  matrem.  Deus  est, 
sed  non  qua  Deus  est  penetravit  coelos  :  nec 
qua  homo  est  caret  matre,  aut  patrem  ha¬ 
bet;  ac  denique  non  qua  Deus  est,  Pontifex 
est  :  nam  virtus  quidem,  qua  Christus  pene¬ 
travit  coelos,  a  Deo  erat ;  tamen  ipsum  pene¬ 
trare  coelos,  cum  sit  loco  moveri ,  non  pot¬ 
est  Christo  secundum  formam  Dei,  quae  im¬ 
mutabilis  est ,  sed  solum  secundum  formam 
hominis  convenire. 

Pari  ratione  Christus  Deus  caret  patre, 
sed  ut  homo :  caret  matre,  sed  ut  Deus ;  idem 
vero  patrem  habet,  quia  est  Deus  de  Deo,  et 
matrem  habet,  quia  filius  hominis  est.  Deni¬ 
que  Verbum  Deus,  ut  Athanasius  et  Cyrillus 
recle  docent,  Sacerdos  est ,  sed  secundum 
formam  hominis,  ut  idem  Cyrillus  in  Apolo- 
gia  sua  testatur. 


CAPUT  VII. 

Explicantur  testimonia  Patrum ,  quce  adversarii 
proferunt. 

Secundo  loco  proferunt  testimonia  Pa¬ 
trum.  Ac  primum  objiciunt  Dionysium  Areo¬ 
pagitam,  qui  in  ep.  4  ad  Caium  dicit,  Chris¬ 
tum  administrasse  dsxvSpty.-hv  ivlpqsixv,  id  est, 
operationem  Dei  virilem.  Et  idem  habetur 
in  cap.  2.  de  div.  nom. 

Respondeo  :  hanc  sententiam  Dionysii  tri¬ 
bus  modis  intelligi  posse. 

Ac  primo  ,  si  quis  intelligat  per  Dei  viri¬ 
lem  operationem  unam  operationem  pro¬ 
priam  utriusque  naturae,  ut  videntur  velle 
nostri  adversarii,  manifeste  errat :  nam  in  Sy¬ 
nodo  VI,  act.  8.  Macharius  haereticus  Mono- 
thelita  hanc  ipsam,  sententiam  ex  Dionysio 


(1)  II.  Cor.  V,.  18,  19  et  20;  Coloss.  I,  20.  —  (2)  Hebr.  IV,  14;  et  VII,  3. 

afferebat  in  hunc  sensum,  ad  suam  hseresim 
stabiliendam. 

Potest  tamen  secundo  vocari  Deo  virilis 
Operatio  aliquod  opus  Christi ,  in  quo  con¬ 
currant  Deitatis  et  humanitatis  actiones,  sed 
distinctae,  et  duae  revera.  Quae  sententia  est 
vera,  et  ab  auctore  intenta.  Et  hoc  modo 
exponitur  a  Sophronio  in  illa  insigni  Oratio¬ 
ne,  quae  legitur  in  VI  Synodo  act.  11,  ubi 
distinguit  tria  genera  operum  Christi ;  quae¬ 
dam  pure  divina,  ut  creare  et  conservare 
omnes  creaturas  :  quaedam  pure  humana,  ut 
comedere ,  bibere  :  quaedam  partim  divina 
partim  humana,  ut  ambulare  super  aquas. 
Nam  ambulare  hominis  erat  :  dare  autem 
aquis  soliditatem  erat  Dei.  Et  haec  dicun¬ 
tur  Qsavfytxa,  hoc  est,  divine  humana  opera , 
qualia  erant  omnia  miracula,  non  tamen  om¬ 
nia  opera  Christi.  Porro  talia  non  sunt  ope¬ 
ra  Mediatoris  ut  Mediator  est ,  nimirum  sa¬ 
crificare,  et  orare  :  haec  enim  omnia  humana 
sunt. 

Potest  etiam  afferri  tertia  intelligentia  hu¬ 
jus  theandricae  operationis  ex  Damasceno 
lib.  III,  cap.  19,  qui  docet,  omnem  Christi 
actionem  posse  vocari  theandricam  ratione 
suppositi  operantis  :  semper  enim  Deus  ho¬ 
mo  operabatur,  non  nudus  Deus,  aut  nudus 
homo.  Quomodo  etiam  videtur  exponere 
Damascenus  id ,  quod  ait  S.  Leo  epist.  10, 
utraque  natura  operatur  cum  alterius  com¬ 
munione,  quod  proprium  est  :  id  enim  vult 
esse  cum  communione  alterius,  ac  si  dictum 
esset,  manente  unione  cum  altera  in  eodem 
supposito  ;  et  secundum  hanc  intelligentiam 
auctoritas  Dionysii  non  est  ad  rem. 

Secundo  objiciunt  Irenaeum  ,  qui  lib.  III, 
cap.  20  :  «  Oportuerat,  inquit,  Mediatorem 
Dei  et  hominum  per  suam  ad  utrosque  do- 
mesticitatem  et  ad  amicitiam  et  concordiam 
utrosque  reducere,  et  facere,  ut  Deus  assu¬ 
meret  hominem,  et  homo  se  redderet  Deo.» 
Item  proferunt  similia  verba  ex  Epiphanio  in 
Aneor,  ante  med.,  Chrysostomo,  Ambrosio, 
Theodoreto,  etTheophylacto  in  cap.  2.  prio¬ 
ris  ad  Tinioth.  qui  dicunt,  Mediatorem  Dei 
et  hominum  debuisse  utramque  naturam  in 
se  habere,  ut  Deum  et  homines  in  amicitiam 

*  v 

redigeret. 

Respondeo  :  hi  omnes  loquuntur  de  me¬ 
diatione  substantiali,  quae  facta  est  in  ipso 
Christo  per  Incarnationem,  et  necessaria  fuit 
ad  mediationem  per  operationem :  nisi  enim 
esset  Christus  Deus  homo ,  non  esset  suppo¬ 
situm  divinum  in  natura  humana  operans, 


et  proinde  non  essent  opera  Mediatoris  infi¬ 
niti  pretii.  Itaque  formaliter  Christus  est  Me¬ 
diator,  quantum  ad  mediationem  operatio¬ 
nis,  per  solam  humanitatem  :  tamen  ut  es¬ 
set  Mediator,  et  posset  totum  Mundum  re¬ 
dimere  ex  rigore  justitiae ,  debuit  praeter 
formam  humanitatis  habere  divinum  suppo¬ 
situm  ;  non  autem  poterat  habere  divinum 
suppositum  in  natura  humana  ,  nisi  in  illo 
esset  mediatio  substantialis  duarum  natura¬ 
rum. 

Tertio  objiciunt  Augustinum  Enchir.  cap. 
108  :  «  Nam,  inquit,  neque  per  ipsum  libe¬ 
raremur  unum  Mediatorem  Dei  et  hominum, 
nisi  esset  et  Deus.  »  Item  lib.  I.  de  cons. 
Evang.  cap.  35  :  «  Ideo  Christus  Mediator 
Dei  et  hominum  dictus  est  inter  Deum  im¬ 
mortalem  et. hominem  mortalem,  Deus  et 
homo  reconcilians  hominem  Deo,  manens  id 
quod  erat,  factus  quod  non  erat.  »  Item- 
hom.  de  ovib.  cap.  12  :  «  Non  Mediator  ho¬ 
mo  prseter  Divinitatem.  »  Item  :  «  Divina 
humanitas,  et  humana  Divinitas  mediatrix 
est.  »  Item  lib.  IX  de  Civ.  Dei  c.  15  :  «  Quae¬ 
rendus  est  Medius,  qui  non  solum  homo,  ve¬ 
rum  etiam  Deus  sit.  » 

Respondeo  :  loquitur  Augustinus  de  per¬ 
sona,  quae  operi  dare  debebat  dignitatem; 
id  quod  patet,  tum  ex  locis  a  nobis  allegatis, 
tum  ex  1.  IX  de  Civit.  Dei  c.  15.  ab  adversis 
citato.  Nam  postquam  dixerat  Augustinus, 
Mediatorem  esse  debuisse  Deum  et  homi¬ 
nem,  subjungit  :  «  Nec  tamen  ob  hoc  Me¬ 
diator  est,  quia  Verbum  ;  maxime  quippe 
immortale,  et  maxime  beatum  Verbum  longe 
est  a  mortalibus  miseris,  sed  Mediator  per 
quod  homo. 


CAPUT  VIII. 

Solvuntur  argumenta  ex  ratione  petita. 

Ultimo  objiciunt  rationes.  Renovare  cor¬ 
da,  et  dare  Spiritum  sanctum ,  sunt  opera 
Mediatoris,  docet  enim  Augustinus  in  En¬ 
chir.  cap.  33.  per  Mediatorem  nos  recipere 
Spiritum  sanctum  :  et  tamen  certum  est, 
dare  Spiritum  sanctum,  et  renovare  corda, 
esse  solius  Dei.  Item ,  docere  est  opus  Me¬ 
diatoris,  et  tdmen  Augustinus  in  lib.  de  Ma- 
gist.  affirmat,  solum  Deum  esse  verum  Ma- 

CAPUT  VIII. 


gistrum ,  qui  docet  hominem  scientiam ; 
Christus  ergo  ut  Deus  Mediator  est. 

Respondeo  :  dare  Spiritum  sanctum  me¬ 
ritorie  est  proprium  Mediatoris,  sed  hic  mo¬ 
dus  dandi  Spiritum  non  est  Dei  formaliter, 
sed  hominis  :  dare  autem  Spiritum  sanctum, 
et  renovare  corda  efficienter,  et  ut  auctorem 
doni,  non  est  Mediatoris,  sed  ejus,  apud 
quem  Mediator  intercedit,  id  est,  Dei  Patris, 
et  Filii,  et  Spiritus  sancti.  Et  patet,  quia 
cum  donum  Spiritus  sancti ,  et  omnis  illu¬ 
minatio  detur  a  tota  Trinitate  ;  si  ejusmodi 
donatio  esset  Mediatoris ,  tota  Trinitas  esset 
Mediator. 

Pari  ratione  :  docere  principaljter  est  Dei, 
id  est,  Trinitatis ;  docere  per  modum  instru¬ 
menti,  est  hominis /Christus  igitur  ut  Deus, 
Doctor  ac  Magister  est  verus  ac  principalis  ; 
idem  Christus  ut  homo  Mediator  Dei  et  ho¬ 
minum,  Doctor  fuit  ut  instrumentum  Divi¬ 
nitatis  ,  sed  instrumentum  conjunctum  et 
singulare,  non  separatum  et  commune,  qua¬ 
lia  instrumenta  fuerunt  Apostoli  et  Pro¬ 
phetae. 

Secunda  ratio  est  Calvini,  in  epistol.  ad 
Polon.  Christus  fuit  caput  Angelorum  et  ho¬ 
minum,  etiam  ante  lapsum  Adae,  integro  ad¬ 
huc  statu  rerum.  Coloss.  I  :  Primogenitus 
omnis  creaturae  (1) ;  igitur  fuit  etiam  Media¬ 
tor  Christus  ante  lapsum  primi  hominis  :  at¬ 
qui  tunc  Christus  nondum  erat  homo;  ergo 
ut  Deus  erat  hominum  et  Angelorum  Caput 
et  Mediator. 

Adde  etiam,  quod  Chrysostomus  ,  Augus¬ 
tinus,  et  Hieronymus  in  Comment.  c.  XXXI 
epist.  ad  Galat.  exponentes  illud  :  Lex  ordi¬ 
nata  per  Angelos  in  manu  Mediatoris  (2) ,  vo¬ 
lunt,  per  Christum  Mediatorem  datam  esse 
legem,  et  de  hoc  loqui  Paulum  eo  loco.  Im- 
mo  etiam  Hieronymus  ulterius  progreditur, 
ac  dicit,  per  hunc  Mediatorem  non  solum 
legem  esse  datam  ,  sed  etiam  Mundum  esse 
creatum.  Constat  autem  Christum  non  fuisse 
hominem  ,  quando  lex  data  est  Hebraeis  ,  et 
multo  minus,  quando  Mundus  creatus  est ; 
quare  necessario  sequitur,  ut  secundum  for¬ 
mam  Dei  Mediator  fuerit. 

Respondeo  :  Christum  ut  Deum  fuisse, 
etiam  ante  lapsum  Angelorum  et  hominum, 
Caput  eorum,  sed  non  ipsum  solum  ,  verum 
etiam  Patrem ,  et  Spiritum  sanctum.  Media¬ 
torem  autem  Angelorum  fuisse  Christum, 
aut  etiam  hominum  ante  peccatum  ,  falsum 

(1)  Coloss.  I,  15.  —  (2)  Galat.  III,  19. 

est ;  alioqui  etiam  Patrem  ,  et  sanctum  Spi— 
litum  faceremus  Mediatores.  Nam  in  primis 
Scriptura  facit  quidem  Christum  Caput  om¬ 
nium  Angelorum  et  hominum  Ephes.  I.  et 
Coi.  I.  at  Mediatorem  Angelorum  nusquam 
facit  :  Paulus  enim  I.  Tim.  II ,  dum  de  Me¬ 
diatore  loquitur,  disertis  verbis  affirmat  : 
Christum  Mediatorem  esse  Dei  et  hominum. 

Augustinus  autem  in  Enchir.  cap.  108. 
addit,  quod  si  homo  non  peccasset ,  Christo 
Mediatore  non  eguisset.  Et  in  cap.  III  ad 
Galat.  dicit,  Christum  non  esse  Dei  et  Ange¬ 
lorum,  sed  Dei  et  hominum  tantum,  eo  quod 
Angeli  qui  peccaverunt,  nunquam  reconci¬ 
liandi  sunt  :  qui  autem  non  peccaverunt, 
Mediatore  non  egeant. 

Itaque  quod  Calvinus  dicit  de  Mediatore 
Christo  ante  peccatum  Adse,  est  expresse 
contra  Augustinum,  et  videtur  esse  manifes¬ 
tus  Arianismus.  Neque  enim  Calvinus  ideo 
Christum  ante  Incarnationem  facit  Mediato¬ 
rem,  quod  ob  Incarnationem  et  merita  ejus 
praevisa,  existimet  datam  fuisse  Angelis ,  et 
primo  homini  gratiam,  quod  nonnulli  ex  Ca¬ 
tholicis  sensisse  videntur,  de  quorum  sen¬ 
tentia  modo  non  disputo  :  sed  quod  arbitre¬ 
tur,  ipsum  Verbum  aeternum  qua  Deus  erat, 
ante  Incarnationem ,  inter  Patrem  et  Ange¬ 
los,  atque  etiam  homines  in  statu  innocen¬ 
tiae  constitutos  ;  Mediatoris  officio  functum, 
quod  sine  suspicione  Arianismi  non  dicitur. 
Nam  Mediator  qua  Mediator  est,  cum  debeat 
sacrificare,  supplicare,  intercedere,  neces¬ 
sario  minor  est  Deo  cui  sacrificat,  cui  sup¬ 
plicat,  apud  quem  intercedit ;  si  ergo  Chris¬ 
tus,  cum  adhuc  non  esset  homo  ,  Mediator 
erat,  certe  cum  adhuc  non  esset  homo,  Deo 
Patre  minor  erat  :  atqui  tunc  nihil  erat 
nisi  Deus  ;  igitur  ut  Deus  minor  erat  Filius 
Patre. 

Neque  ab  hac  haeresi  abesse  videtur  id, 
quod  idem  Calvinus  ait  lib.  II  Inst.  cap.  12, 
§.  4  :  a  Fateor,  inquit,  in  primo  creationis 
ordine,  et  integro  naturse  statu  praefectum 
Angelis  et  hominibus  fuisse  Caput.  Qua  ra¬ 
tione  dicitur  a  Paulo  primogenitus  omnis 
creaturae.  »  Haec  ille.  Qua  quidem  solum  Fi¬ 
lium,  etiam  ante  Incarnationem,  facit  Caput, 
hominum  et  Angelorum ;  illum  enim  facit  Ca¬ 
put  qui  est  primogenitus  omnis  creaturae,  solus 
autem  Filius  est  primogenitus  omnis  creatu¬ 
rae  :  at  si  solus  Filius  erat  Caput  hominum 
et  Angelorum  ;  igitur  aliquid  influebat  Filius 

in  Angelos,  et  homines  ,  quod  Pater  non  in¬ 
fluebat;  non  sunt  ergo  indivisa  opera  Trini¬ 
tatis,  proinde  nec  est  una  natura  atque  es¬ 
sentia  Trinitatis. 

Deinde,  quid  sibi  vult  illud  :  «  Filium  ut 
Deum  praefectum  fuisse  Caput  Angelis  et  ho¬ 
minibus?  »  A  quo  enim  ,  quaeso,  praefectus 
fuit?  Nonne  a  Patre?  Igitur  Patris  minister, 
et  quasi  Vicarius  fuit  Filius,  etiam  ante¬ 
quam  esset  homo.  Et  quid  aliud  Ariani  vole¬ 
bant? 

Nec  juvat  Calvinum  locus  Apostoli  ad  Co- 
loss.  I.  Nam  cum  dicit,  Christum  esse  primo¬ 
genitum  omnis  creaturae ;  vel  loquitur  de 
Christo  secundum  formam  servi;  vel,  ut  ex¬ 
ponit  Chrysostomus ,  loquitur  quidem  de 
Christo  secundum  formam  Dei ,  sed  non  fa¬ 
cit  eum  fratrem  primogenitum  creaturarum, 
sed  significat  genitum  fuisse  a  Patre  ,  prius¬ 
quam  ulla  creatura  efficeretur,  juxta  illud 
Prov.  VIII  :  Dominus  possedit  me  in  initio  via¬ 
rum  suarum ,  antequam  quidquam  faceret  a 
principio  (1).  Sed  de  his  multa  diximus  in 
primo  libro. 

Jam  quod  attinet  ad  Patres,  qui  dicunt 
Christum  Mediatorem  dedisse  legem  He¬ 
braeis,  vel  Mundum  creasse. 

Respondeo  :  Patres  loqui  de  Mediatore 
materialiter,  non  formaliter ;  non  enim  di¬ 
cunt,  Christum  fuisse  Mediatorem,  in  crean¬ 
do  Mundo,  aut  in  Lege  danda  :  sed  dicunt, 
Christum  Mediatorem  ,  id  est ,  illam  perso¬ 
nam  quae  postea  futura  erat  Mediatrix,  esse 
verum  Deum,  et  auctorem  Mundi ,  et  Legis, 
et  omnium  rerum.  Unde  Chrysostomus  ex¬ 
presse  dicit,  Christum  auctorem  fuisse  Le¬ 
gis,  et  proinde  abrogare  illam  potuisse  ;  ex 
quo  sequitur,  eum  non  ut  Mediatorem,  sed 
ut  auctorem  primarium  id  fecisse  :  nec  enim 
Mediator  est  auctor,  nec  legem  abrogare  po¬ 
test  qui  non  est  auctor.  Et  ibidem  Augustinus 
dicit,  Christum  esse  quidem  Mediatorem, 
sed  mediare  inter  totam  Trinitatem  et  homi¬ 
nes  peccatores ;  ex  quo  iterum  sequitur,  eum 
non  fuisse  proprie  Mediatorem,  quando  nulli 
erant  homines  peccatores. 


CAPUT  IX. 

Ostenditur ,  Christum  sibi  etiam  aliquid 
meruisse. 

Restat  postrema  quaestio  :  an  videlicet 
Christus  operibus  ac  laboribus  suis,  non  so¬ 
lum  nobis  omnibus  gratiam  et  gloriam  ac¬ 
quisierit,  sed  etiam  aliquid  acquisierit  sibi. 
Et  quidem  Theologi  Doctores  apud  Magis¬ 
trum  in  III.  sent.  dist.  18.  conveniunt  inter 
se,  atque  uno  consensu  docent,  Christum 
praeter  ea  bona,  quae  suis  laboribus  peperit 
nobis,  meruisse  etiam  sibi  corporis  gloriam, 
et  nominis  exaltationem. 

Repugnat  Calvinus  lib.  II  Instit.  cap.  17. 
§.  6.  «  Quaerere,  inquit,  an  sibi  meruerit, 
quod  faciunt  Lombardus,  et  Scholastici, non 
minus  stulta  est  curiositas,  quam  temeraria 
definitio,  ubi  hoc  idem  asserunt.  Quid  enim 
opus  fuit  descendere  unicum  Dei  Filium,  ut 
sibi  acquireret  quidquam  novi?  Et  consi¬ 
lium  suum  exponens  Deus,  omnem  dubita¬ 
tionem.  exemit.  Non  enim  Filii  utilitati  con¬ 
suluisse  dicitur  Pater  in  ejus  meritis,  sed 
eum  tradidisse  in  mortem,  neque  ei  peper¬ 
cisse,  quia  Mundum  diligeret.  Et  notandae 
sunt  locutiones  Propheticae  :  Puer  natus  est 
nobis.  Item  :  Exulta  filia  Sion,  ecce  Rex 
tuus  venit  tibi  :  Frigeret  etiam  alioqui  con¬ 
firmatio  illa  amoris,  quam  Paulus  commen¬ 
dat,  quod  Christus  pro  inimicis  mortem  su¬ 
bierit.  Inde  etiam  colligimus  rationem  sui 
non  habuisse;  idque  clare  affirmat,  dicens  : 
Pro  illis  sanctifico  meipsum.  Se  etiam  nihil 
acquirere  testatur,  qui  fructum  sanctitatis 
suae  in  alios  transfert.  Et  certe  hoc  maxime 
dignum  observatu,  quod  Christus,  ut  se  to¬ 
tum  addiceret  in  salutem  nostram,  quodam¬ 
modo  sui  oblitus  est.  »  Haec  ille.  Et  paulo 
infra  ;  «  Quibus  meritis,  inquit,  assequi  po¬ 
tuit  homo,  ut  judex  esset  Mundi,  Caput  An¬ 
gelorum,  atque  ut  potiretur  summo  Dei  im¬ 
perio?  » 

Haec  tamen  nihil  impedient  veritatem.  Di¬ 
cimus  ergo,  Christum,  meruisse  sibi  illa  om¬ 
nia  quae  accepit  post  passionem  suam.  Et 
probatur  hoc  primo  expressis  Scripturis.  Ad 


(1)  Prov.  VIII,  15. 


CAPUT  IX. 

Philip.  II  :  Humiliavit  semetipsum  factus  obe- 
diens  usque  ad  mortem ,  mortem  autem  crucis , 
propter  quod  et  Deus  exaltavit  illum ,  et  dedit 
illi  nomen  etc.  Ad  Hebr.  II  :  Videmus  Jesum 
propter  passionem  mortis  gloria  et  honore  co¬ 
ronatum  (1). 

Respondet  Calvinus  :  his  testimoniis  so¬ 
lum  significari ,  Christum  post  passionem 
suam  habuisse  gloriam,  non  autem  unum 
fuisse  causam  alterius;  sicut  cum  dicitur 
Lue.  ult.  :  Oportuit  Christum  pati,  et  sic  in¬ 
trare  in  gloriam  suam  (2). 

At  in  primis  etiam  iste  locus  potest  signi¬ 
ficare  causam ;  est  enim,  ac  si  dictum  esset : 
«  Oportet  vincere,  et  sic  triumphare.»  Dein¬ 
de,  non  sunt  omnino  similia  ista  loca  :  nam 
Philip.  II  et  ad  Hebr.  II,  habetur  particula 
Propter,  quae  particula  causam  ubique  signi¬ 
ficare  solet.  Deinde  particula  Et  in  illis  ver¬ 
bis  Propter  quod  et  Deus  exaltavit  illum , 
aperte  indicat  causam.  Est  enim  sensus  : 
«  Christus  obedivit  Deo,  et  vicissim  Deus 
honoravit  illum  »  :  sicut  Matth.  XYI,  post 
confessionem  Petri,  dicit  ei  Dominus  :  Et 
ego  dico  tibi ,  quia  tu  es  Petrus  etc.  Ubi  Hie¬ 
ronymus  :  «  Mercedem,  inquit,  recepit  vera 
confessio.  » 

Denique  sic  exposuerunt  omnes  Patres. 
Chrysostomus  hom.  7.  in  epist.  ad  Philip. 
«  Extremam,  inquit,  Christus  praestitit  obe- 
dientiam,  propterea  accepit  et  supremum 
honorem  etc.  »  Ubi  hortatur  Chrysostomus 
ad  obedientiam  et  humilitatem,  quae  exhor¬ 
tatio  frigidissima  esset,  si  illud  Propterea 
non  diceret  causam. 

Ambrosius  in  cap.  II  Philip.  «  Quid,  in¬ 
quit,  et  quantum  humilitas  mereatur,  osten¬ 
di,  etc.  »  Augustinus  tract.  104.  in  Jo.  hunc 
locum  tractans  :  «  Humilitas,  inquit,  clari¬ 
tatis  est  meritum ,  claritas  humilitatis  est 
praemium,  sed  hoc  factum  est  in  forma  ser¬ 
vi.  »  Yide  etiam  Gyrillum  lib.  III  thes.  cap. 
2.  Basilium  lib.  IV  in  Eunom.  Augustinum 
lib.  II  cont.  Maxim,  cap.  5.  et  lib.  III,  cap. 
2.  Theophylactum,  OEcumenium,  Prima- 
sium,  Bedam,  Anselmum,  et  alios  in  haec 
loca.  Omnes  enim  ex  his  locis  colligunt, 
Christum  meruisse  humilitate  gloriam,  non 
solum  nobis,  sed  etiam  sibi.  Et  certe  longe 
tutius  est,  tot  veteres  Patres,  Graecos  et  La¬ 
tinos  in  Scripturarum  explicatione  sequi, 
quam  novellos  istos  Doctores,  qui  non  vi¬ 
dentur  sibi  sapere,  nisi  omnibus  contradi¬ 


cant.  Pneterea  est  etiam  congruentia  ratio¬ 
nis  :  nam  melius  est,  caeteris  paribus,  ali¬ 
quid  ex  merito  habere,  quam  sine  merito. 

Si  dicas  :  quare  ergo  non  etiam  gratiam, 
et  scientiam,  et  gloriam  animae  habuit  Chri¬ 
stus  ex  merito  ? 

Respondet  B.  Thomas  3.  par.  quaes.  XIX, 
art.  3.  Christum  debuisse  habere  omnia  op¬ 
timo  modo  :  sunt  autem  quaedam  bona  tam 
excellentia,  ut  melius  sit  illis  nunquam  ca¬ 
rere,  quam  ea  acquirere  ex  merito,  quia 
magis  detrahit  perfectioni  alicujus  carentia 
illorum  ad  tempus,  quam  dignitas  merendi; 
et  tamen  non  potest  quis  ea  mereri,  nisi  ali¬ 
quando  illis  careat.  Et  talia  sunt  gratia,  glo¬ 
ria,  scientia,  et  praecipue  unio  hypostatica, 
quse  omnia  Christus  ab  initio  habuit.  At  glo¬ 
ria  corporis,  et  nominis  exaltatio  minora 
sunt,  quam  ipsa  dignitas  merendi,  et  ideo 
melius  fuit  carere  illis  ad  tempus,  et  ex  me¬ 
rito  illa  acquirere,  quam  carere  dignitate 
merendi. 


CAPUT  X. 

Solvuntur  argumenta  Calvini. 

Neque  argumenta  Calvini  valde  metuenda 
sunt,  nam  cum  ait  :  quid  opus  fuit  descen¬ 
dere  unicum  Filium  Dei,  ut  sibi  acquireret 
aliquid  novi? 

Respondeo  :  non  eguisse  Dei  Filium  ulla 
re,  nec  descendisse  ut  sibi  aliquid  acquire¬ 
ret;  nam  qui  descendit,  Deus  fuit,  non  ho¬ 
mo,  imo  hoc  ipsum  descendere  fuit  homi¬ 
nem  fieri,  et  seipsum  exinanire.  At  post¬ 
quam  descenderat,  et  formam  servi  accepe¬ 
rat,  aliquid  sibi  acquisivit  in  ea  forma, quam 
assumpserat,  non  in  ea,  qua  descenderat. 
Porro  in  forma  servi  aliquid  ei  defuisse  ante 
resurrectionem,  quis  ambigere  potest? 

Dices  :  gloria  corporis  sequitur  per  se  ex 
gloria  animae ;  at  accessorium  non  cadit  sub 
meritum. 

Respondeo  in  primis  :  gloriam  corporis 
non  videri  absolute  accessoriam,  nam  sequi¬ 
tur  ex  gloria  animae  secundum  Dei  determi¬ 
nationem,  et  meritorum  congruentiam;  Deus 
enim  voluit,  ut  gloria  animae  redundaret  in 


(1)  Philipp.  II,  8;  Hebr.  II,  9.  —  (2)  Luc.  XXIV,  26. 

corpus,  quia  gloria  animae  acquiritur  per 
actus  animae,  qui  in  corpore  exercentur;  et 
ideo  tam  gloria  animae,  quam  gloria  corpo¬ 
ris  cadit  sub  meritum.  Deinde  quid  prohi¬ 
bet,  id  quod  accessorium  est  cadere  sub  me¬ 
ritum  ?  Etsi  enim  jam  debitum  est  ratione 
ejus  cui  accedit  :  tamen  potest  etiam  cadere 
sub  meritum,  ut  alio  quodam  titulo  debea¬ 
tur.  Quare  licet  fateamur,  debitam  fuisse 
Christo  gloriam  corporis,  etiamsi  pro  ea  non 
laborasset  tamen  quia  quod  debetur  uno 
modo,  potest  deberi  etiam  alio  modo ;  ideo 
voluit  Deus,  ut  gloria  corporis  deberetur 
Christo  etiam  jure  praemii  ac  mercedis. 

Alterum  Calvini  argumentum  sumebatur 
ex  locis  ubi  dicitur,  Christus  pro  nobis  labo¬ 
rasse  usque  ad  mortem,  Rom.  VIII  :  Proprio 
Filio  non  pepercit ,  sed  pro  nobis  tradidit  illum. 
Isaiae  IX  :  Puer  natus  est  nobis.  Zachar.  IX  : 
Ecce  Rex  tuus  venit  tibi.  Jo.  XYII  :  Pro  eis 
ego  sanctifico  meipsum  (I). 

Respondeo  primum  :  in  nullo  horum  loco¬ 
rum  legi ,  propter  nos  tantum  Christum  la¬ 
borasse  ;  proinde  haec  omnia  nihil  aliud  ef¬ 
ficere,  quam  nobis  Christi  labores  profuisse, 
quod  minime  negamus.  Addo  deinde  :  in  his 
locis  nullam  factam  esse  mentionem  gloriae 
ipsius  Christi,  quasi  propter  nos  tantum  la¬ 
borasset,  quia  nos  fuimus  causa  sine  qua 
non  fuisset  passus;  si  enim  Adam  stetisset 
in  ea  innocentia,  in  qua  conditus  fuerat,  si¬ 
ne  dubitatione  ulla  Dei  Filius  passus  non 
fuisset,  fortasse  etiam  nec  carnem  assump¬ 
sisset,  ut  ipse  etiam  Calvinus  docet  lib.  II 
Instit.  cap.  12.  §.  4. 

Jam  vero  tertium  Calvini  argumentum  il¬ 
lud  erat  :  frigeret  confirmatio  illa  amoris, 
quam  Paulus  commendat,  Rom.  V,  quod 
Christus  pro  inimicis  mortem  subierit. 

Sed  respondeo  :  nihil  impedire  meritum 
proprium  quo  minus  ostendatur  ardor  cha- 
ritatis  Dei  erga  homines.  Nam  in  primis 
Scripturae  ut  plurimum  extollunt  charitatem 
Dei  Patris,  qui  nihil  lucrari  poterat,  Jo.  III : 
Sic  Deus  dilexit  Mundum  ut  Filium  suum  etc. 
Rom.  VIII:  Proprio  Filio  non  pepercit,  etc.  (2) 


Deinde  etiam  Christi  maxima  apparet  cha- 
ritas,  si  respicias  divinam  ejus  personam, 
cui  nihil  accessit  utilitatis,  et  hoc  Paulus  no¬ 
bis  propomt  II.  Cor.  VIII  :  Scitis ,  inquit, 
gratiam  Domini  nostri  Jesu  Christi ,  quoniam 
propter  vos  egenus  factus  est ,  cum  esset  dives. 
Et  Philip.  II  :  Cum  in  forma  Dei  esset,  seme- 
tipsum  exinanivit  etc.  (3) 

Denique  etiam  Christi  hominis  apparet 
maxima  charitas,  qui  poterat  ipse  sine  pas¬ 
sione  et  morte  per  alios  actus  mereri  sibi 
gloriam  corporis,  et  nominis  exaltationem  : 
et  tamen  mori  voluit,  et  pro  inimicis  mori, 
ut  copiosa  esset  redemptio.  Quod  autem 
Christus  non  sui  omnino  oblitus  fuerit,  ut 
Calvinus  dicit,  patet  ex  verbis  illis  Jo.  XVII : 
Clarifica  me  Pater  claritate  quam  habui  apud 
te  etc.  (4)  Ubi  postulat  a  Deo  gloriam  resur¬ 
rectionis,  et  nominis  exaltationem,  ut  expo¬ 
nit  eo  loco  S.  Augustinus. 

Argumentum  postremum  illud  fuit  :  qui¬ 
bus  meritis  assequi  potuit  homo, 'ut  judex 
esset  Mundi,  et  Caput  Angelorum,  atque  ut 
summo  Dei  imperio  potiretur,  atque  in  eo 
resideret  majestas  illa,  cujus  millesimam 
partem  cunctae  hominum  et  Angelorum  vir¬ 
tutes  attingere  nequeunt? 

Sed  facilis  solutio  est.  Non  enim  docemus, 
Christus  suis  meritis  id  assecutum,  ut  esset 
Caput  Angelorum,  et  summo  Dei  imperio 
potiretur,  atque  in  eo  Dei  majestas  reside¬ 
ret  :  si  enim  id  meruisset,  unionem  hypos¬ 
taticam  meruisset,  quod  Augustinus  aperte 
negat  lib.  de  praedest.  Sanet,  cap.  15.  et  nos 
etiam  paulo  ante  negavimus. 

Porro,  ut  judex  esset  Mundi,  facile  Chris¬ 
tus  mereri  potuit :  nam  Christi  merita  si  non 
fuissent  sufficientia  ad  hoc,  ut  ipse  fieret  ju¬ 
dex  Mundi,  multo  minus  fuissent  sufficien¬ 
tia  ad  reconciliationem  totius  Mundi :  majus 
enim  et  difficilius  fuit  totius  Mundi  peccata 
expiare,  quam  Mundi  judicem  constitui  :  et 
tamen  I.  Jo.  II  dicitur,  Christi  sanguis  esse 
propitiatio  pro  peccatis  nostris,  et  non  pro 
nostris  tantum,  sed  etiam  pro  totius  Mundi. 


(1)  Rom.  VIII,  32;  Isai.  IX,  6;  Zach.  IX,  9;  Joan.  XVII,  19.  —  (2)  Joan.  III,  16;  Rom.  VIII,  32, 
—  (3)  II.  Cor.  VIII,  9 ;  Philipp.  II,  6.  —  (4)  Joan.  XVII,  5. 

PRAEFATIO 


Habita  in  Gymnasio  Romano  Anno  MDLXXVII. 

Antequam  ad  Disputationem  de  Pontifice  Maximo  aggrediamur,  pauca 
quaedam  praemittenda  esse  censui  :  Primum  de  utilitate  et  magnitudine 
institutae  disputationis  :  deinde  de  iis  qui  Romanum  primatum  scriptis 
libris  oppugnare,  vel  etiam  e  contrario  propugnare,  ab  exordio  Ecclesiae 
usque  ad  nostra  tempora  studuerunt  :  postremo  de  ratione  et  ordine,  quo 
praesens  Controversia,  quae  necessario  longissima  futura  est,  a  nobis  trac¬ 
tanda  atque  explicanda  sit. 

Et  quidem  quaestionis  de  Pontifice  magnitudo,  atque  utilitas  ex  duobus 
potissimum  iutelligetur  :  ex  magnitudine  rei  de  qua  agitur,  quaeque  in 
dubium  revocatur,  et  ex  multitudine  et  contentione  adversariorum.  Et¬ 
enim  de  qua  re  agitur,  cum  de  primatu  Pontificis  agitur?  Brevissime  di¬ 
cam,  de  summa  rei  Christianae.  Id  enim  quaeritur,  debeatne  Ecclesia  diu¬ 
tius  consistere,  an  vero  dissolvi  et  concidere.  Quid  enim  aliud  est  quae¬ 
rere,  an  oporteat  ab  aedificio  fundamentum  removere,  a  grege  pastorem, 
ab  exercitu  Imperatorem,  Solem  ab  astris,  caput  a  corpore,  quam  an  opor¬ 
teat  aedificium  ruere,  gregem  dissipari,  exercitum  fundi,  sidera  obscurari, 
corpus  jacere  ? 

Porro  adversarii,  id  est,  haeretici,  cum  in  aliis  fere  dogmatibus  non  mi¬ 
nus  inter  se,  quam  a  nobis  dissentiant,  in  hoc  tamen  omnes  conveniunt, 
ut  totis  viribus,  summaque  animi  contentione  Romani  Pontificis  sedem 
oppugnent,  nulli  fuerunt  unquam  hostes  Christi  atque  Ecclesiae,  qui  si¬ 
mul  cum  hac  sede  bellum  non  gesserint.  Quae  duo  mihi  Isaias  Propheta 
longe  ante  providisse  ac  praedixisse  videtur.  Rei  quidem  magnitudinem 
et  utilitatem,  cum  ait :  Ecceego  ponam  in  fundamentis  Sion  lapidem,  lapidem 
probatum,  angularem,  pretiosum,  in  fundamento  fundatum.  Haereticorum 

vero  contentionem  et  impetum,  cum  hunc  ipsum  lapidem  :  Lapidem  of¬ 
fensionis ,  et  petram  scandali  esse  dicit.  Quse  posteriora  verba  etsi  ab  Isaia 
non  eodem  loco  posita  sunt,  quo  priora  (haec  enim  cap.  VIII.  illa  cap. 
XXVIII.  continentur)  tamen  Apostolus  Paulus  ad  Rom.  IX.  et  Apostolus 
Petrus  in  epistola  priore  cap.  II.  ita  haec  omnia  Prophetae  verba  copula¬ 
runt,  ut  nemini  dubium  esse  possit,  quin  ad  eumdem  finem  idemque  pro¬ 
positum  referantur  :  et  quanquam  haec  verba  in  Christum  praecipue  con¬ 
venire  non  ignoramus,  eadem  tamen  non  inepte  in  Christi  Vicarium  qua¬ 
drare  censemus. 

Quae  sunt  igitur  fundamenta  Sion  ?  Explicat  hoc  Apostolus  Joannes  in 
Apocalypsi  :  describens  enim  hujus  ejusdem  sanctae  Civitatis  partes  om¬ 
nes,  atque  ornamenta,  inter  caetera  sic  ait  :  Et  murus  civitatis  habens  fun¬ 
damenta  duodecim,  et  in  ipsis  duodecim  nomina  duodecim  Apostolorum  Agni . 
Fundamenta  ergo  Sion  Apostoli  sunt  :  in  his  numeratur,  et  excellit  sin¬ 
gularis  quidam  lapis  :  Ecce ,  inquit,  ponam  in  fundamentis  Sion  lapidem. 
Quis  iste  lapis  sit,  nemo  ignorat  qui  Evan gelium  legit.  Cum  enim  ex 
Apostolis  duodecim  unus  diceretur  Simon  ;  Dominus  ei  nomen  mutavit, 
et  pro  Simone  Petrum  dici  voluit,  petram,  inquam  :  siquidem  lingua  Syro¬ 
rum,  qua  Dominus  sine  dubio  utebatur,  nihil  aliud  Cephas,  quam  petram 
significat.  Ait  igitur  illi  Dominus  :  Tues  Simon,  tu  vocaberis  Cephas,  id  est, 
Petra,  sive  ut  nos  Latini  commodius  dicimus,  Petrus.  Et  rursum  alio  loco  : 
Tu  es  Petrus ,  sive,  tu  es  Petra,  et  super  hanc  petram  aedificabo  Ecclesiam  meam. 
Ecce  vobis  lapidem  in  fundamentis  Sion.  Sed  qualem  lapidem  putatis? 
Lapidemf  inquit,  probatum,  angularem,  pretiosum ,  in  fundamento  fundatum. 
Lapidem  probatum  :  siquidem  omni  genere  probationis  teutaia  est  haec  pe¬ 
tra,  omnes  portae  infeiorum  in  eam  impetum  fecerunt. 

Ac,  ut  omittam  persecutiones  Judaeorum  atque  Ethnicorum,  quae  huic 
Sedi  cum  reliqua  Ecclesia  communes  fuerunt  :  certe  in  primis  haeretici 
permulti  non  semel  neque  bis,  sed  frequentissime  renovatis  exercitibus 
cum  hac  Sede  aperto  Marte  conflixerunt.  Deinde  Graecorum  aemulatio  ac 
superbia,  non  ante  destitit  cum  hac  sede  bellum  gerere,  quam  ipsi  a 
Turearum  Imperatore  oppressi  religionem  quoque  cum  dignitate  ami¬ 
serunt.  Tum  Imperatores  potentissimi  et  Christiani ,  et  quod  majus  est 
sub  nomine  religionis  et  pietatis,  hanc  ipsam  sedem,  unde  ad  eos  Im¬ 
perii  Romani  sceptra  pervenerant,  dejicere,  atque  evertere  saepe  conati 
sunt. 

Nec  enim  ignoratis  quas  tragoedias  in  Ecclesia  Henricus  IV,  Henri- 
cus  V,  Otho  IV,  1  ridericus  II,  aliique  nonnulli  diversis  temporibus  exci- 
tarint.  Et  quasi  haec  parva  fuissent ,  addidit  Satan  Romanum  populum 

contra  Pontifices  commovere.  Exstat  adhuc  B.  Bernardi  epistola  gravis¬ 
sima  ad  Senatum  populumque  Romanum,  qua  seditionem  eorum  contra 
Eugenium  Papam  a  Diabolo  concitatam  sedare  conatur.  Ejusmodi  vero 
seditiones  turbulentissimae  et  perniciosissimae,  atque  ad  Romanum  Ponti¬ 
ficem  perdendum  aptissimae,  aliquot,  non  diebus,  neque  mensibus,  sed 
annis,  imo  et  seculis  duraverunt. 

Huc  accesserunt  schismata  gravissima,  et  plurima  ipsorum  inter  se  Ro¬ 
manorum  Pontificum,  quibus  non  potuisset  ullo  modo  non  cedere,  et 
tandem  labefactari  ac  destrui  Petri  Sedes ,  si  non  petra  esset  firmissima 
ac  probatissima,  et  ab  illo  in  fundamentis  Sion  constituta ,  qui  ait  :  Et 
porta  inferi  non  pmvalebunt  adversus  eam.  Ac  ne  forte  putaremus,  ob  vi¬ 
tam  incorruptam,  et  mores  integerrimos  summorum  Pontificum  tamdiu 
stetisse  hanc  Sedem;  permisit  ad  extremum  Deus,  ut  etiam  quidam  pa¬ 
rum  probi  Pontifices  aliquando  hanc  sedem  tenerent  et  regerent.  Quales 
sane  fuerunt  Stephanus  VI,  qualis  Leo  V,  Christophorus  I,  Sergius  III, 
Joannes  XII,  aliique  non  pauci,  si  vera  sunt,  quae  de  eorum  vita  et  rebus 
gestis  apud  Historicos  eorum  temporum  scripta  leguntur. 

Itaque  nihil  est,  quod  haeretici  tantum  laborent  in  quorumdam  Ponti¬ 
ficum  vitiis  conquirendis.  Nos  enim  agnoscimus  et  falemur,  ea  fuisse  non 
pauca  :  sed  tantum  abest,  ut  iis  gloria  hujus  Sedis  obscuretur,  vel  minua¬ 
tur,  ut  iisdem  potius  vehementer  crescat  et  amplificetur.  Hinc  enim  in- 
telligimus,  non  humano  consilio,  prudentia,  viribus,  Romanum  Pontifi¬ 
catum  tamdiu  consistere,  sed  quia  haec  petra  ita  a  Domino  roborata, 
divinitus  fundata,  Angelorum  custodiis  septa,  singulari  Dei  providentia, 
et  protectione  munita  est,  ut  adversus  eam  portae  inferorum  nullo  modo 
praevalere  possint,  sive  illis  portis  persecutio  Tyrannorum ,  sive  rabies 
haereticorum,  sive  schismaticorum  furor ,  sive  scelera  et  flagitia  desig¬ 
nentur.  Lapidem  ergo  probatum  posuit  Deus  in  fundamentis  Sion  :  nec 
solum  probatum,  sed  etiam  angularem ,  qui  duos  parietes  connectat;  quod 
mihi  videtur  ad  demonstrandum  discrimen  inter  Pontificem  Christiano¬ 
rum  et  Judaeorum  esse  positum.  Ille  enim  lapis  quidem  et  fundamentum 
erat,  sed  non  lapis  augularis  :  nec  enim  parietes  duos,  sed  unum  tantum 
sustentabat.  At  noster  lapis  angularis  est;  nam  et  Judaei  et  Gentes,  quasi 
parietes  duo  simul  conjuncti,  atque  unam  Christianam  Ecclesiam  facien¬ 
tes,  ab  hoc  uno  angulari  lapide  continentur. 

Addit  Isaias  :  et  Pretiosum.  Quo  uno  verbo  infinitus  bonorum  thesaurus 
significatus  est,  qui  a  Petri  Sede  in  omnem  Ecclesiam  copiosissime  atque 
uberrime  derivatur.  Unde  enim  ad  Germaniam,  Galliam,  Angliam,  alias- 
que  remotissimas  provincias  missi  sunt ,  qui  Evangelium  praedicarent, 

nisi  ab  hac  Sede?  Ubinam  Episcopi  de  suis  sedibus  pulsi,  totoque  orbe 
profugi,  ut  Athanasius  quondam  et  Petrus  Alexandrini,  Paulus  et  Chrysos- 
tomus  Constantinopolitani,  auxilium  et  refugium  invenerunt,  nisi  in  hac 
Sede?  Linde  dogmatum  explicationem,  ritus  Sacramentorum,  indulgen¬ 
tiarum  communicationem  habemus,  nisi  ab  hac  Sede  ? 

Unde,  ut  caetera  praetermittam ,  quae  nimis  longum  esset  enumerare, 
consensio  in  doctrina,  vinculum  pacis,  unitas  Fidei,  quae  est  ipsa  salus 
et  vita  religionis,  nisi  ab  hac  Sede?  Alioqui  enim,  cur  haeretici  nostri  tem¬ 
poris,  cum  satis  multas  et  amplas  provincias  obtineant,  Angliam,  Sco¬ 
tiam,  Daniam,  Norwegiam,  Sueciam,  et  Germaniae,  Poloniae,  Bohemiae, 
Hutigariae  non  exiguam  partem,  nunquam  adhuc  unum  generale  Conci¬ 
lium,  in  quo  vel  de  uno  articulo  omnes  convenirent,  cogere  potuerunt  ? 
Cur  etiam  Graeci  ab  anno  800,  quo  a  sede  Petri  Romanaque  Ecclesia  dis¬ 
cesserunt,  per  alios  totos  ferme  800  annos,  ne  unquam  quidem  Synodum 
celebraverunt  in  argumentum  mutuae  per  ipsos  consensionis  et  pacis  ? 
Cum  nos  e  contrario  ab  eo  tempore  circiter  decem  Concilia  Generalia, 
eaque  frequentissima  habuerimus,  quorum  postremum  est  hoc  ipso  tem¬ 
pore,  quo  Lutherani  inter  se  acerrime  digladiantur,  et  de  concordia  plane 
desperant,  summa  Patrum  consensione  celebratum.  Quae  potest  esse  hujus 
tantae  differentiae  ratio,  nisi  quod  illi  eo  duce  ac  rectore  carent,  qui  solus 
potest  ac  debet  fratres  omnes  in  Fide  confirmare,  et  Ecclesiam  universam 
in  unitate  retinere? 

Addit  postremo  idem  Propheta  :  Jn  fundamento  fundatum.  Quid  est  enim 
in  fundamento  fundatum,  nisi  fundamentum  post  fundamentum ,  funda¬ 
mentum  secundarium,  non  primarium?  Siquidem  primum  ac  praecipuum 
Ecclesiae  fundamentum  non  ignoramus  esse  Christum,  de  quo  Apostolus 
ait  :  Fundamentum  aliud  nemo  potest  ponere,  prceter  id  quod  positum  est ,  quod 
est  Christus  Jesus.  At  post  Christum,  fundamentum  est  Petrus,  et  nisi  per 
Petrum  non  pervenitur  ad  Christum.  Jactent  licet  haeretici  Christum, 
ejusque  verbum  ac  doctrinam  sequi  se  glorienlur,  necesse  tamen  est,  ut 
inquit  Magnus  Leo  in  epist.  ad  Episc.  Yiennens.  prov.  extorrem  mysterii 
illum  esse  divini,  qui  ausus  fuerit  a  Petri  soliditate  recedere. 

Est  igitur  Petri  Sedes  lapis  probatus,  angularis,  pretiosus,  in  funda¬ 
mento  fundatus,  et  id  quidem  nobis :  at  vero  adversariis  nostris  haereticis 
nihil  est  aliud,  quam  lapis  offensionis,  et  petra  scandali.  Cum  enim  de¬ 
berent  se  supeream  aedificare  in  templum  sanctum  in  Domino,  illi  contra, 
ut  vere  caeci  atque  furentes  in  eam  impingunt.  Displicet  enim  humanae  sa¬ 
pientiae,  displicet  superbiae  eorum,  qui  in  oculis  suis  prudentes  sunt,  ut 
unus  mortalis,  quo,  nec  eruditione,  nec  probitate,  nec  ulla  alia  ratione 

inferiores  se  judicant,  fundamentum  dicatur  Ecclesiae,  super  quod  tantum, 
tam  ingens,  tam  sublime,  tam  immensum  aedificium  collocetur.  Propterea 
vero  eis  hoc  displicet,  quia  non  intelligunt,  quam  sit  Deo  non  solum  fa¬ 
cile,  sed  etiam  gloriosum  infirma  eligere,  ut  confundat  fortia.  Nec  anim¬ 
advertunt  hanc  esse  Dei  consuetudinem,  ut  per  Fidem,  et  humilitatem  ad 
sapientiam  et  gloriam  nos  deducat. 

Sic  nimirum  constituit,  per  stultitiam  praedicationis  Crucifixi  salvos 
facere  credentes  :  sic  piscatores  elegit,  ut  converteret  Imperatores  :  sic 
rebus  abjectis,  ac  vilibus  aquae,  oleo,  panis,  vinique  speciebus,  Sacramen¬ 
torum  virtutes,  et  infinitos  donorum  coelestium  thesauros  alligavit :  ut 
dum  Fide  et  humilitate  rebus  illis  abjectis  subjicimur,  ad  sortem  filiorum 
Dei,  et  ad  ipsius  divinae  naturae  consortium  evehamur.  Sed  illi  ad  haec 
omnia  oculos  claudunt,  et  solum  contra  salutarem  petram,  contraque 
Dei  consilium  insanire,  et  debacchari  non  cessant ,  ut  vere  sit  illis  lapis 
offensionis  et  petra  scandali.  Hanc  enim  Sedem  Donatistae  quondam  ca¬ 
thedram  pestilentiae  nominabant  :  hujus  sedis  Pontificem  Berengarius 
Pompificem  atque  Pulpificem  vocitabat :  hanc  Waldenses  purpuratam  me¬ 
retricem  :  hanc  Joannes  Wiclef  Satanae  Synagogam  :  hanc  Lutherani, 
Calvinistae,  Anabaplistae,  Antichristi  solium  esse  contendunt.  Et  cum  a 
nobis  in  plurimis  aliis  rebus  dissideant,  tamen  hinc  nobis  solum  nomen 
imponere  voluerunt.  Nec  enim  aliud,  quam  Papistas  nos  vocant,  quasi 
vel  solum,  vel  praecipue  in  Summo  Pontifice  tuendo  errare  nos  arbitren¬ 
tur.  Neque  putant  se  majori  contumelia  aliquem  afficere  posse  ,  quam  si 
eum  nominent  Papam.  Quin  etiam  e  contrario  loca  omnia  coenosa  ac  sor¬ 
dida,  et  quidquid  turpe  ac  foedum  in  rerum  natura  reperitur,  Papae  voca¬ 
bulo  appellare  coeperunt. 

Denique  is  est  Lutheri  atque  Calvini,  eorumque  similium  in  Pontificem 
animus,  ut  cum  de  aliis  rebus  omnibus  mordaciter  ac  petulanter  scribant, 
in  Pontifice  Summo  vexando,  et  probris,  calumniis,  convitiis  onerando, 
furiis  agitari,  et  malo  Daemone  pleni  esse,  vel  potius  hominem  exuisse, 
ac  Daemonem  induisse  videantur.  Caeterumquia  ipsi,  velint,  nolint,  lutei 
fragilesque  sunt,  summus  vero  Pontificatus  petra  firmissima  est,  non  ipsi, 
dum  apud  hanc  Sedem  offendunt,  eam  confringent,  sed  ab  ea  potius  sine 
dubio  conterentur  :  Qui  ceciderit ,  ait  Dominus,  super  lapidem  hunc,  con¬ 
fringetur,  super  quem  vero  lapis  ceciderit,  conteret  eum.  Et  Magnus  Leo  loco 
ante  notato  :  «  Quisquis,  inquit,  huic  Sedi  Principatum  existimat  dene¬ 
gandum,  illius  quidem  nullo  modo  potest  minuere  dignitatem,  sed  inflatus 
spiritu  superbiae  suae,  seraetipsum  in  inferna  demergit.  » 

Ut  enim  ingens  aliquis  scopulus ,  qui  in  medio  mari  super  undas  ac 

fluctus  eminet,,  non  dejicitur  unquam,  nec  movetur,  licet  identidem  ven¬ 
torum  flatus  marisque  fluctus  magno  impetu  in  eum  incurrant,  sed  eos 
potius  omnes  solvit  ac  frangit  :  sic  Petri  Sedes  toties  jam  a  Judaeis,  ethni¬ 
cis,  haereticis,  seditiosis,  schismaticis,  incredibili  furore  pulsata,  illis  fere 
omnibus,  vel  consumptis,  vel  subactis,  vel  postratis,  supra  mille  et  quin¬ 
gentos  annos  stat  immota  :  et  semper  (ut  S.  Augustinus  ait)  frustra  cir¬ 
cumlatrantibus  haereticis,  culmen  auctoritatis  obtinuit.  Quae  cum  ita  sint, 
vides,  ni  fallor,  ejus  controversiae  magnitudinem,  quae  nobis  ad  explican¬ 
dum  proposita  est . 

Venio  nunc  ad  id,  quod  secundo  loco  posuimus.  Primi,  qui  serio  pri¬ 
matum  Romani  Pontificis  oppugnarunt,  videntur  fuisse  Graeci.  Ipsi  enim 
jam  inde  ab  anno  Domini  581,  Episcopum  Constantinopolitanum,  qui 
antea  ne  Patriarcha  quidem  erat,  tribus  Patriarchis  Orientis  anteponere, 
et  secundum  a  Romano  Pontifice  facere  voluerunt.  Id  intelligi  potest  ex 
Concilio  II  Generali,  can.  V.  Deinde  anno  451  eo  Graeci  non  contenti, 
eum  Episcopum  Constantinopolitanum  Romano  Pontifici  parem  efficere 
conati  sunt.  Nam  in  Synodo  Chalcedonensi,  act.  16  definiunt  Graeci  Pa¬ 
tres,  non  tamen  sine  fraude,  et  absentibus  Legatis  Romanis,  Constantino¬ 
politanum  Episcopum  ita  secundum  a  Romano  esse  debere,  ut  tamenha- 
beat  aequalia  privilegia.  Neque  hoc  etiam  contenti ,  temporibus  S.  Gre- 
gorii,  ac  praedecessoris  ejus  Pelagii  ejus  nominis  secundi,  circiter  annum 
600,  Episcopum  Constantinopolitanum,  Oecumenicum,  id  est,  Orbis  terree, 
sive  universalem  Episcopum  appellare  coeperunt.  Cujus  rei  testis  est 
ipse  S.  Gregorius  in  epistolis,  quas  multas  brevi  tempore  de  hac  causa 
scripsit  ad  Joannem  Episcopum  Constantinopolitanum  ,  ad  Imperato¬ 
rem  Mauri  tium ,  ad  Imperatricem  Constantiam,  ad  Patriarchas  caeteros 
Orientis. 

Denique  anno  1  054,  aperte  pronuntiarunt,  Romanum  Episcopum  prop¬ 
ter  additionem  particulae  Filioque  ad  Symbolum  Constantinopolitanum, 
ex  sententia  Synodi  Ephesinae  quae  id  prohibuerat,  de  suo  gradu  excidisse, 
et  jam  summum  ac  primum  Episcoporum  omnium  esse  Pontificem  Con¬ 
stantinopolitanum.  Refert  id  Sigebertusin  Chronico,  et  alioqui  ex  epis¬ 
tolis  Leonis  IX  satis  aperte  colligitur.  Exstat  etiam  libellus  Graece  scriptus 
a  Nilo  Thessalonicae  Archiepiscopo  adversus  primatum  Romani  Pontificis, 
quem  nuper  Illyricus  ex  nescio  quibus  tenebris  productum  ad  lucem,  La¬ 
tinitate  donavit. 

Ex  Latinis  primi  sunt  Waldenses,  qui  se  ab  obedientia  Romani  Ponti¬ 
ficis  subtraxerunt.  Exorti  sunt  autem  Waldenses  anno  1170,  ut  Iteynerius 
scribit,  qui  ante  annos  500  lloruit.  Anno  deinde  1500,  Matthaeo  Palmerio 

teste  ia  Chronico,  exstiterunt  quidam,  qui  Fraticelli  dicebantur,  qui  prse- 
ter  alios  errores  hunc  etiam  habuerunt ,  Petri  auctoritatem  in  Romana 
Ecclesia  jamdudum  cessasse,  atque  ad  sectam  Fraticellorum  esse  transla¬ 
tam.  Vide  Joanuem  de  Turrecremata,  lib.  IV  Eccles.  p.  2,  cap.  57.  Non 
diu  post,  eodem  Joanne  de  Turrecremata  teste,  exstitere  Marsilius  Padua- 
nus,  et  Joannes  de  Janduno,  qui  Romano  Pontifici  non  modo  Episcopos 
omnes,  sed  omnes  etiam  Presbyteros  pares  fecerunt. 

Deinde  circiter  annum  Domini  \  590  exortus  est  Joannes  Wiclef,  et  eum 
secutus  est  Joannes  Huss,  quorum  sententia?  adversus  Apostolicam  Sedem 
legi  possunt  in  Concilio  Constantiensi,  sess.  VIII  et  XV. 

Ad  extremum  nostro  hoc  saeculo  Martinus  Lutherus,  et  quotquot  post 
eum  haeretici  apparuerunt,  Romanuai  Pontificatum  totis  viribus  omnique 
animi  contentione  labefactare  conati  sunt.  Ac  summa  quidem  doctrinae 
ipsorum  haec  est,  Romanum  Episcopum  fuisse  aliquando  Pastorem  et  Con- 
cionatorem  Ecclesiae  Romanae,  atque  unum  de  caeteris,  non  super  caete- 
ros  :  nunc  vero  nihil  esse  aliud  quam  Antichristum.  Vide  Lutherum  in 
lib.  de  potest.  Papae,  et  in  assert.  art.  25.  Philippum  Melanchthonem  (si 
tamen  ipse  est  libri  auctor)  in  lib.  de  potest,  et  prim,  Papae,  seu  de 
regno  Antichr.  nomine  Synodi  Smalchaldensis  conscripto.  Joannem 
Calvinum  lib.  IV  Instit.  cap.  6,  et  sequent.  Joannem  Brentium  in  Con¬ 
fessione  Wirtemb.  cap.  de  Sum.  Pontif  et  in  Prolegom.  advers.  Petrum 
a  Soto.  Mattbiam  Illyricum  in  Cent.  I,  lib.  II,  cap.  7,  coi.  524  et  sequ. 
et  cap.  10,  coi.  558  et  sequ.  ac  deinceps  in  singulis  centuriis,  c.  7.  item 
in  lib.  de  prim.  Papae;  et  in  altero  de  hist.  concert.  Papae,  et  Concilii  VI 
Carthaginiensis. 

Jam  vero  qui  pro  Summi  Pontificis  auctoritate  scripserunt,  ex  omnibus 
nationibus  multi  reperiuntur  :  sed  ne  aliquis  forte  queratur  se  praeter¬ 
missum,  profiteor  me  non  omnes  enumeraturum,  sed  eos  tantum,  qui 
ad  manus  meas  pervenire  potuerunt.  Ex  Polonia  unum  habemus,  sed  qui 
instar  multorum  esse  possit,  Hosium  videlicet  Cardinalem,  cum  in  expli¬ 
catione  Symboli,  cap.  26.  tum  in  lib.  II  cont.  Brentium,  tum  in  lib.  de 
auctor.  Sum.  Pontif 

Ex  Gallia  duos  habemus  :  Remundum  Ruffum  in  lib.  advers.  Carol. 
Molin.  pro  Sum.  Pontif.  et  Robertum  Arboricensem  in  I.  to.  de  utriusq. 
glad.  potest. 

Ex  Germania  quinque  Joannem Eckium  in  lib.  tribus  de  prim.  S.  Petri; 
Joannem  Fabrum  in  refutat,  lib.  Lutb.  de  Pontif.  potest.  Joannem  Coch- 
laeum  in  IV.  Philippica;  Gasparem Scbatzgerum  inControvers.  Conradum 
Clingium  lib.  III  de  loc.  commun. 

Ex  inferiori  Germania  sex  :  Joannem  Driedonem  lib.  IV,  cap.  5,  p.  2 
de  Scriptur.  et  dogmat.  Eccles.  Albertum  Pighium  lib.  III,  IV  etVEccles. 
hier.  Joannem  a  Lovanio  de  perpet.  cath.  Petri  protect.  et  firmit.  Jaco- 
bum  Latomum  lib.  de  primat.  Petri;  Gulielmum  Lindanum  lib.  IV  Pa- 
nopliae;  Joannem  Bunderium  in  compend.  Concert.  tit.  o\. 

Ex  Angi  ia  sex  :  Thomam  Waldensem  lib  II.  doctrinalis  Fid-  art.  \  et  5. 
Joannem  Roffensem  in  refut.  art.  25.  Reginaldum  Polum  Cardinalem  lib. 
de  Sum.  Pontif,  et  lib.  I  et  II  ad  Regem  Henricum  VIII.  Alanum  Copum 
Dialogo  I.  Nicolaum  Sanderum  in  lib.  de  visib.  Monarch.  Thomam  Sta- 
pletonem  lib.  VI  Controvers. 

Ex  Hispania,  septem  :  Joannem  de  Turrecremata  flib.  II  de  Eccles. 
Alphonsum  de  Castro  lib.  XII  contra  haer.  Melchiorem  Canum  lib.  VI  de 
locis;  Petrum  de  Soto  in  defens.  suae  confession.  a  cap.  74.  usque  ad 
finem;  Franciscum  Horantium  lib.  VI  de  locis  Cathol.  Franciscum  Tur- 
rianum  in  lib.  cont.  Antonium  Sadeelem.  Et  Gregorium  de  Valentia  qui 
nuper  etiam  de  eodem  argumento  scripsit  in  sua  Analysi  Fid.  Cathol.  par. 
7  et  8. 

Ex  Italia  octo  :  D.  Thomam  in  Opusc.  contr.  Graec.  B.  Augustinum 
Triumphum  Anconitanum,  in  Sum.  de  potest.  Papae ;  B.  Antoninum  III. 
part.  tit.  22.  sum.  Theol.  Thomam  Cajetanum  de  Instit.  et  auctor.  Rom. 
Pontif.  Gasparem  Contarenum  de  potest.  Rom.  Pontif.  Thomam  Cam- 
pegium  in  lib.  ejusdem  tituli ;  Joannem  Antonium  Delphinum  lib.  I  et  II 
de  Ecclesia. 

Ex  Graecia  unum  :  Gennadium  Scholarium  in  defensione  cap.  5. 

Quod  autem  attinet  ad  ordinem  et  dispositionem ;  proposita  disputatio 
duas  habet  partes  praecipuas  :  unam  de  institutione  Summi  Pontificatus, 
sive  Ecclesiasticae  Monarchiae;  alteram  de  Summi  Pontificis  officio  et  po¬ 
testate.  Ac  parte  quidem  priore  sex  quaestiones  continentur. 

Prima  :  Sitne  Monarchia  optimum  regimen? 

Secunda  :  Num  regimen  Ecclesiae  debeat  esse  Monarchicum  ? 

Tertia  :  Fueritne  S.  Petrus  primus  Ecclesiae  Catholicae  spiritualis  Mo- 
narcha  ? 

Quarta  :  Num  idem  B.  Petrus  Romam  venerit,  atque  ibidem  Pontifica¬ 
lem  Sedem  perpetuo  mansuram  constituerit? 

Quinta  :  Succedatne  S.  Petro  Romanus  Episcopus,  non  solum  in  Epis¬ 
copatu  Romano,  sed  etiam  in  universae  Ecclesiae  Principatu  ?  Ad  quam 
quaestionem  quaedam  etiam  aliae  revocabuntur,  quae  cum  ea  ita  conjunctae 
sunt,  ut  sejungi  nullo  modo  possint  :  ut,  de  appellationibus  ex  toto  Orbe 
terrarum  audiendis;  de  instituendis,  confirmandis,  transferendis,  punien- 

dis  etiam  et  ab  officio  removendis  Episcopis;  et  alise  nonnullae  generis 
ejusdem. 

Sexta  :  Num  idem  Romanus  Episcopus  ex  Vicario  Christi  in  Antiehris- 
tum  aliquando  transierit  ? 

Jam  vero  posterior  Controversiae  pars  sex  alias  quaestiones  complec¬ 
titur. 

Prima  :  Sitne  Romani  Pontificis  statuere  de  controversiis  Fidei,  et  mo¬ 
rum? 

Secunda  :  An  in  eo  judicio  errare  possit? 

Tertia ;  Possitne  Summus  Pontifex  leges  condere,  quae  hominum  con¬ 
scientias  vere  ligent,  et  simul  animadvertere  in  praevaricatores? 

Quarta  :  An  sit  Ecclesiastica  jurisdictio  soli  Pontifici  Summo  a  Christo 
ita  commissa,  ut  nonnisi  per  eum  ad  caeteros  derivetur? 

Quinta  :  An  praeter  spiritualem  jurisdictionem  habeat  idem  Pontifex 
temporalem  aliquam  potestatem,  ea  ratione  qua  Pontifex  est  ? 

Sexta  :  An  possit  habere,  ac  reipsa  habeat,  Principum  donatione,  im¬ 
perium  aliquod  temporale  in  certas  provincias,  aut  regiones? 

CONTROVERSIARUM 


DE  SUMMO  PONTIFICE 

LIBER  PRIMUS 

QUI  EST  DE  ROMANI  PONTIFICIS  ECCLESIASTICA  MONARCHIA. 


CAPUT  I. 

Proponitur  quoestio  :  Quodnam  sit  optimum 
regimen  ? 

Nemini  dubium  esse  potest,  quin  et  potue¬ 
rit  et  voluerit  Salvator  noster  Jesus  Christus 
Ecclesiam  suam  ea  ratione  et  modo  guber¬ 
nare,  qui  sit  omnium  optimus  et  utilissimus. 
Tres  autem  suntformse  bonae  gubernationis: 
Monarchia,  id  est,  unius  principatus,  cujus 
contrarium  vitium  est  Tyrannis  :  Aristocra- 
tia,  id  est  regimen  Optimatum  ,  cui  opponi¬ 
tur  Oligarchia,  hoc  est,  tactio  paucorum  :  et 
Democratia ,  hoc  est ,  populi  totius  impe¬ 
rium  ,  quod  in  seditiones  non  raro  degene¬ 
rat. 

Docent  hoc  principes  Philosophorum,  Pla¬ 
to  in  Politic.,  et  Aristoteles  lib.  III  polit,  c. 
5.  et  lib.  VIII  Ethic.  cap.  10.  nec  sine  magna 
ratione  id  docent.  Nam  si  multitudo  guber¬ 
nanda  est,  fieri  non  potest,  quin  aliquo  mo¬ 
do  ex  tribus  gubernetur :  aut  enim  unus  prae¬ 
ficietur  lleipublicae,  aut  aliqui  de  multis,  aut 
omnino  omnes.  Si  unus,  Monarchia  erit  :  si 
aliqui  de  multis,  Aristocratia  :  si  omnes  om¬ 
nino,  Democratia. 

Quamquam  autem  tres  tantum  sint  formae 
simplicis  gubernationis:  possunt  tamen  inter 
se  illae  quasi  permisceri,  ex  qua  permixtione 
quatuor  aliae  formae  mixti  regiminis  produ¬ 
centur.  Una,  temperata  ex  omnibus  tribus  : 
altera  ex  Monarchia  et  Aristocratia  :  tertia 


ex  Monarchia  et  Democratia  :  postrema  ex 
Democratia  et  Aristocratia.  Quibus  ita  con¬ 
stitutis,  prima  nascitur  quaestio  ,  quae  sit  ex 
septem  formis  gubernationis  optima. 

Ac  Joannes  quidem  Calvinus,  ut  omnes 
omnino  vias  obstruat,  quibus  ad  Ecclesiasti¬ 
cam  Monarchiam  constituendam  disputando 
perveniri  solet,  Aristocratiam  ex  formis  sim¬ 
plicibus  :  ex  mixtis  vero,  temperatum  regi¬ 
men  ex  ipsa  et  Democratia,  omnibus  aliis 
anteponit  :  deterrimam  omnium  vult  esse 
Monarchiam,  praesertim  si  in  toto  Orbe  ter¬ 
rarum,  aut  in  Ecclesia  universa  constituatur. 
Verba  ejus  ex  lib.  IV  Instit.  cap.  6,  §.9. 
haec  sunt:  <i  Verum  sit  sane  ut  volunt  bonum 
atque  utile,  Orbem  totum  Monarchia  conti¬ 
neri  ,  quod  est  lamen  absurdissimum,  sed 
ita  sit;  nunquam  tamen  concedam  id  ipsum 
in  Ecclesiae  gubernatione  valere.  »  Et  c.  20, 
§.  8  :  «  Equidem  si  in  se  considerentur  tres 
illae  quas  ponunt  Philosophi  regiminis  for¬ 
mae,  minime  negaverim,  vel  Aristocratiam, 
vel  temperatum  ex  ipsa  et  politia  statum  ab 
aliis  omnibus  longe  excellere.»  Subjicitdein- 
de  rationes  duas ;  unam  ab  experientia  duc¬ 
tam,  alteram  ab  auctoritate  divina  :  «  Id, 
inquit ,  cum  experimento  ipso  semper  fuit 
comprobatum  ,  tum  sua  quoque  auctoritate 
Dominus  confirmavit ,  cum  Aristocratiam, 
politiae  vicinam,  apud  Israelitas  instituit.  » 

Nos  vero  B.  Thomain,  aliosque  Theologos 
Catholicos  secuti,  ex  tribus  simplicibus  for¬ 
mis  gubernationis  Monarchiam  caeteris  ante- 
ponimus:quamquam  propter  naturae  humanae 
corruptionem  ,  utiliorem  censemus  homini¬ 
bus  hoc  tempore  Monarchiam  temperatam 
ex- Aristocratia  et  Democratia,  quam  siraplL- 
cem  Monarchiam  :  modo  tamen  primae  par- 

tes  Monarchiae  sint,  secundas  habeat  Aristo- 
cratia,  postremo  loco  sit  Democratia. 

Yerum,  ut  facilius  res  tota  explicari  et  ar¬ 
gumentis  confirmari  possit,  sententiam  nos¬ 
tram  tribus  propositionibus  complectemur. 
Prima  propositio  :ex  formis  simplicibus  prae- 
stantissima  est  Monarchia.  Secunda  :  regi¬ 
men  temperatum  ex  omnibus  tribus  formis, 
propter  humanae  naturae  corruptionem  utilius 
est,  quam  simplex  Monarchia.  Tertia  :  cir¬ 
cumstantiis  seclusis  simplex  Monarchia  sim¬ 
pliciter  et  absolute  excellit. 


CAPUT  II. 

Probatur  prima  propositio  ,  quod  Monarchia 
simplex  simplici  Aristocratice  et  Democratice 
praestet. 

Ut  igitur  a  prima  incipiamus ;  Non  com¬ 
paramus  hoc  loco  Monarchiam  cum  mixti  re¬ 
giminis  formis,  neque  eam  mixtis  et  simpli¬ 
cibus  omnibus  anteponimus  :  sed  hoc  solum 
asserimus,  si  simplex  aliqua  forma  rd^iminis 
necessario  eligenda  sit,  sine  dubio  eligendam 
esse  Monarchiam.  Id  vero  his  argumentis 
comprobamus. 

Primo  :  conveniunt  in  hanc  sententiam  ve¬ 
teres  omnes  scriptores  Hebraei,  Graeci,  Lati¬ 
ni,  Theologi,  Philosophi,  Oratores,  Historici, 
Poetae.  Ex  Theologis  Hebraeis,  Philo  in  lib. 
de  confus.  linguar.  laudans  Homeri  senten¬ 
tiam  :  «  Illud  ,  inquit ,  multos  imperitare 
malum  est,  Rex  unicus  esto,  non  ad  civitates 
et  homines  magis  pertinet,  quam  ad  Mundum 
et  Deum.  » 

Ex  Graecis,  B.  Justinus  inOrat.  exhort.  ad 
gent.  multorum  principatum  noxium  esse 
docet,  et  contra,  unius  utilem  et  salutarem  : 
«  Unius  enim  ,  inquit,  principatus,  a  bellis 
dissidiisque  solutus,  ac  liber  esse  solet.  »  B. 
quoque  Athanasius  in  Orat,  advers.  idol. 
«  Ut  enim,  inquit,  multitudinem  Deorum  di¬ 
ximus  nullitatem  esse  Deorum  ;  ita  quoque 
necesse  est  multitudinem  Principium  id  ef¬ 
ficere,  ut  nullus  esse  Princeps  videatur  :  ubi 
autem  Princeps  non  est,  ibi  prorsus  distur¬ 
batio  nascitur.  » 

Ex  Latinis  idem  docet,  B.  Cyprianus,  qui 
in  tract.  de  Idol.  vanit.  ex  eo  potissimum 


probat,  Deum  esse  unum  ,  quia  Monarchia 
sit  optimum,  et  naturalissimum  regimen  : 
«  Ad  divinum  ,  inquit ,  imperium  etiam  de 
terris  mutuemur  exemplum  :  quomodo  un¬ 
quam  regni  societas  aut  cum  Fide  coepit,  aut 
sine  cruore  desiit?  »  et  B.  Hieronymus  in 
epist.  ad  Rusticum  Monach.  :  «Unus,  inquit, 
Imperator;  Judex  unus  provinciae.  Roma, 
ut  condita  est,  simul  habere  duos  fratres  Re¬ 
ges  non  potuit.  »  Denique  S.  Thomas  in  I 
p.  q.  GIII,  art.  3.  et  lib.  IY  cont.  gent.  cap. 
76. 

Jam  ex  Philosophis  ,  Plato  in  Polit,  ultra 
med.  :  «  Unius,  inquit,  dominatio  bonis  ins¬ 
tructa  legibus  ,  lex  illarum  omnium  optima 
est  :  gubernationem  vero  eam,  in  qua  non 
multi  imperant,  mediam  censere  debemus  : 
ceterum  multorum  administrationem  omni¬ 
bus  in  rebus  debilem,  atque  infirmam.»  Pla¬ 
tonem  secutus  Aristoteles  lib.  YIII  Ethic. 
cap.  10.  posteaquam  tres  illas  formas  regi¬ 
minis  enumeraverat,  ista  verba  subjecit: 
«  Harum  optima  regnum,  pessima  Respubli¬ 
ca  est.  »  Seneca  lib.  II  de  benef.  Marcum 
Brutum,  ait,  non  satis  prudenter  egisse, cum 
Julium  Caesarem  spe  libertatis  occidit ;  et 
rationem  reddens,  ait  :  «  Cum  optimus  civi¬ 
tatis  status  sub  Rege  justo  sit.  » 

Porro  Plutarchus  integrum  opusculum  de 
Monarchia,  caeterisque  formis  regendae  mul¬ 
titudinis  conscripsit,  in  quo  opusculo  senten¬ 
tiam  suam  ita  expressit  :  «  Si  optio,  inquit, 
eligendi  concessa  fuerit;  non  aliud  eligat, 
quam  unius  potestatem.  »  Et  rursum  idem 
Plutarchus  in  Solone,  cum  dixisset,  Athenis 
plurimus  seditiones  ortas  esse  ,  cum  Demo¬ 
cratia  vigeret,  addidit  continuo  :  «  Una  au¬ 
tem  superesse  ratio  videbatur  ad  salutem 
et  quietem ,  si  res  delatae  ad  dominatum  es¬ 
sent.  » 

Ex  Oratoribus ,  Isocrates  in  ea  Oratione 
quae  inscribitur  Nicocles  ,  multis  rationibus 
hoc  ipsum  probare  contendit.  Joan.  vero 
Stobaeus  45.  Serm.  hoc  titulo  praenotavit  : 
Ort  TLaiiikus rov  -b  pova/^ta  :  atque  in  eo  Sermone 
Hesiodi,  Euripidis,  Serini,  Ecphantis ,  alio¬ 
rumque  multorum  ad  hoc  ipsum  confirman¬ 
dum  testimonia  producit. 

Herodotus  ex  Historicis  lib.  III,  qui  Tha¬ 
lia  inscribitur,  cum  exposuisset  caedem  Ma¬ 
gorum  ,  qui  regnum  in  Perside  occupave¬ 
rant;  exponit  etiam  disputationem,  quae  in¬ 
ter  Principes  versata  fuerat  de  Repubtica 
constituenda.  Cujus  disputationis  is  exitus 
fuit,  ut  diligenter  excussis  eorum  sententiis, 

qui  pro  Aristocratia  vel  Politia  certabant, 
omnium  consensione  ,  uno  tantum  excepto, 
Monarchia  utilissima  et  prwstantissima  judi¬ 
caretur  ,  et  propterea  etiam  in  Perside  reti¬ 
neretur. 

Denique  ex  Poetis,  Homerus  in  II  lib.  Ilia- 
dos  sententiam  illam  protulit  ab  omnibus  pe¬ 
ne  Scriptoribus  celebratam  :  Oux  a-yaSov  nolv- 
xoipavivi,  si;  y.oipa.vo;  sarw,  si;  /3«cr iksu;.  Ad  quod 
Homeri  testimonium,  quod  solum  exutam 
multis  adversus  sententiam  suam  objecit,  re¬ 
spondet  Calvinus  lib.  IV  Instit.  cap.  6,  §.8: 

«  Facilis  est,  inquit,  responsio  :  non  enim 
hoc  sensu  vel  ab  Homerico  Ulysse  ,  vel  ab 
aliis  laudatur  Monarchia,  quasi  unus  debeat 
totum  Orbem  imperio  regere ;  sed  indicare 
volunt,  regnum  duos  non  capere  ,  et  potes¬ 
tatem  (ut  ait  ille)  impatientem  esse  consor¬ 
tis.  » 

At  certe  si  facile  fuit  Calvino  respondere, 
facilius  nobis  erit  responsionem  ejus  refutare. 
Nam  vel  nihil  dicit,  vel  quod  nos  dicimus  di¬ 
cit, velfalsumdicit,etsibicontradicit.  Si  enim, 
cum  ait,  unum  regnum  non  capere  duos,  vim 
facit  in  verbo  Regnum,  et  vult  dicere,  regnum 
proprie  dictum  non  capere  duos,  quia  si  duo 
sint,  non  erit,  regnum  proprie  dictum,  cum 
regnum  proprie  sit  unius  hominis  summa  po¬ 
testas  :  tum  nihil  omnino  dicit,  sed  solum 
ambiguitate  verborum  offundit  tenebras  im¬ 
peritis.  Nam  eo  sensu  dicere,  regnum  non 
capit  duos,  idem  significat  ac  si  aliquis  dice¬ 
ret,  regimen  unius  non  est  regimen  duorum: 
et  unus  homo  non  sunt  duo  homines ;  ad 
quod  pronuntiandum  nihil  opus  erat  sapien¬ 
tia  Ulyssis. 

Si  vero  non  vim  in  verbo  facit ,  sed  per 
regnum  intelligit  multitudinem  ,  quae  regi 
debet :  tum  idipsum dicit,  quod  nos  dicimus. 
Idcirco  enim  asserimus  Monarchiam  praesta¬ 
re  Politiae  et  Aristocratiae  ,  quod  multitudo 
non  commode  regatur  a  multis ,  et  potestas 
impatiens  sit  consortis. 

Si  denique  vult  intelligi  per  Regnum,  non  • 
quamvis  multitudinem  ,  sed  unam  aliquam 
provinciam,  sive  unum  exiguum  regnum  :  ut 
sensus  sit,  uni  provinciae  unum  esse  Regem 
attribuendum,  non  tamen  idem  esse  judi¬ 
cium  de  toto  Orbe  terrarum  :  tum  et  falsum 
dicit,  et  sibi  ipsi  contradicit.  Nam  Homeri¬ 
cus  Ulysses  non  disputat  de  constituenda 
Republica  in  aliqua  una  provincia,  sed  con- 
cionatur  ad  universum  exercitum  Graecorum, 


4«3 

qui  tunc  pugnabat  ad  Trojam,  in  quo  exer¬ 
citu  multae  nationes  erant,  multi  Principes, 
aliquot  etiam  Reges  ,  atque  affirmat ,  non 
oportere  eam  omnem  multitudinem  a  multis 
regi,  sed  ab  uno.  Itaque  sensus  ejus  cele¬ 
berrimae  sententiae  non  alius  esse  potest, 
quam  in  quavis  una  multitudine  unum  es¬ 
se  debere  Rectorem  primarium  ,  quod  qui¬ 
dem  aeque  locum  habet  in  exiguo  Regno,  et 
in  maximis  Imperiis ;  non  enim  uni  Regno 
exiguo  unus  debetur  Rex,  quod  illud  Reg¬ 
num  sit  exiguum,  sed  quod  sit  unum. 

Quare  si  regnum  aliquod  amplissimum, 
quale  fuit  Nini ,  vel  Gyri,  vel  etiam  Alexan¬ 
dri,  aut  Augusti,  unum  sit ;  unus  ei  debebi¬ 
tur  Princeps ,  et  quoniam  Ecclesia  una  est, 
Luc.  I  :  Regni  ejus  non  erit  finis,  et  Dan.  II  : 
In  diebus  regnorum  illorum  suscitabit  Deus  coe¬ 
li  regnum,  quod  in  aeternum  non  dissipabitur  (1 ), 
propterea  etiam  ab  uno  regi  debet. 

Porro  pugnat  etiam  secum  Calvinus  :  si¬ 
quidem  non  solum  in  toto  Orbe  terrarum 
non  existimat  utilem  esse  Monarchiam  ,  sed 
neque  in  aliqua  una  civitate  aut  Ecclesia,  ut 
aperte  colligitur  ex  lib.  IY  Inst.  cap.  1  i,  §. 
6.  ubi  omnem  Ecclesiasticam  potestatem 
coetui  seniorum  tribuit  :  et  ex  lib.  IY,  cap. 
20,  §.  8.  ubi  laudat  eas  civitates ,  quse  ex¬ 
cusso  jugo  Principum ,  a  Senatu  et  populo 
gubernantur,  ut  est  Respublica  Geneven- 
sium.  Cum  igitur  nullum  omnino  locum  Mo¬ 
narchiae  Calvinus  relinquat ,  viderit  ipse, 
quam  bene  respondeat  tot,  et  tam  gravibus 
auctoribus  qui  Homeri  sententiam  laudant. 

Altera  ratio  ducitur  ab  auctoritate  divina, 
quae  tribus  modis  ostendit,  Monarchiam  es¬ 
se  optimum  regimen.  Ac  primum,  institutio¬ 
ne  generis  humani  :  Deus  enim  ex  uno  fecit 
omne  genus  hominum,  ut  Apostolus  ait  Act. 
XYII,  non  enim  virum  et  fceminam  pariter 
ex  humo  produxit,  sed  virum  ex  humo,  foe- 
minam  ex  viro.  Cujus  rei  causam  exponens 
S.  Joannes  Chrysostomus  hom.  34.  in  epis- 
tol.  I  ad  Cor.  cap.  XIII,  eam  esse  dicit ,  ut 
esset  inter  homines  non  Democratia,  sed  re¬ 
gnum.  Etenim  si  plures  homines  simul  ex 
humo  producti  fuissent  omnes  illi  ex  aequo 
Principes  suae  posteritatis  esse  debuissent; 
quocirca  merito  dubitare  potuissemus,  num 
placeret  Deo  regimen  unius.  Nunc  vero  cum 
ex  uno  fecerit  omne  genus  hominum,  et  om¬ 
nes  omnino  pendere  voluerit  ab  uno  :  satis 
aperte  significasse  videtur ,  unius  principa- 

(1)  Luc,  I,  35;  Dan.  II,  44. 

tum  se  potius  approbare  quam  multorum 
gubernationem. 

Deinde  indicavit  Deus  sententiam  suam, 
cum  non  solum  hominibus,  sed  etiam  omni¬ 
bus  pene  rebus  inseruit  naturalem  propen¬ 
sionem  ad  Monarchicum  regimen  :  neque 
dubium  esse  potest,  quin  naturalis  propensio 
ad  auctorem  naturae  Deum  referenda  sit.  Es¬ 
se  autem,  praeter  caeteras  regiminis  formas, 
maxime  naturalem  principatum  unius  ,  de¬ 
clarat  in  primis,  quod  in  qualibet  domo  na¬ 
turaliter  ad  unum  patremfamilias  pertinet 
gubernatio  conjugis,  fdiorum,  servorum,  re¬ 
rum  denique  caeterarum  :  item  quod  maxi¬ 
ma  pars  Orbis  terrarum  a  Regibus  guberna¬ 
tur.  Praeterea  quod  longe  vetustiora  sunt  re¬ 
gna  quam  Respublicae.  «  Principio  rerum 
(inquit  Justinus  lib.  I.)  gentium  nationum¬ 
que  Imperium  penes  Reges  erat.  » 

Denique,  quod  etiam  animantia  rationis 
expertia  unius  principatum  expetere  videan¬ 
tur.  Sic  enim  loquitur  S.  Cyprianus  in  tract. 
de  Idol.  vanit.  :  «  Rex  unus  apibus ,  Dux 
unus  in  gregibus ,  et  in  armentis  Rector 
unus.  »  Addit  S.  Hieronymus  in  epist.  ad 
Rustic.  «  Et  grues  unum  sequuntur  ordine 
litterato.  »  Ridet  Calvinus  hanc  rationem  lib. 
IV  Instit.  cap.  6,  §.  8.  «  Hujus  rei,  inquit, 
si  Deo  placet,  probationem  sumunt  a  gruibus 
et  apibus,  quae  sibi  ducem  unum  semper  eli¬ 
gunt,  non  plures.  Recipio  sane  quae  prote¬ 
runt  exempla  :  sed  an  ex  toto  Orbe  confluunt 
apes,  ut  Regem  unum  eligant?  suis  alveari¬ 
bus  contenti  sunt  Reges  singuli ;  ita  quoque 
in  gruibus ,  unaquaeque  caterva  proprium 
Regem  habet ;  quid  inde  aliud  evincent,  quam 
singulis  Ecclesiis  debere  suos  Episcopos  attri¬ 
bui? 

Sed  facile  est  refellere  istam  Calvini  res¬ 
ponsionem.  Nam  Ecclesia  sicut  unum  est 
ovile,  Joan.  X,  non  multa  ovilia  :  sic  etiam 
unum  alveare  et  una  caterva  dici  potest  : 
et  idcirco  quemadmodum  Rex  unus  est  api¬ 
bus,  et  grues  unum  sequuntur  ordine  litte¬ 
rato  :  ita  debet  Ecclesia  universa  unum  ha¬ 
bere  ac  sequi  ducem ,  et  doctorem  prima¬ 
rium.  Deinde  grues  et  apes  non  sunt  ejus 
naturae,  ut  possint  cum  absentibus  et  longe 
positis  animorum  conjunctione  copulari ;  et 
propterea  mirum  non  est ,  si  ex  toto  Orbe 
non  confluant,  ut  Regem  unum  eligant :  tum 
hoc  ipso  quod  quaelibet  earum  caterva  Re¬ 
gem  suum  habet ,  satis  aperte  ostendunt, 
quam  sit  naturale  regimen  unius. 

Denique  si  his  exemplis  a  gravissimis  Pa¬ 


tribus  allatis  evincimus,  ut  Calvinus  dicit, 
singulis  Ecclesiis  debere  suos  Episcopos  at¬ 
tribui  ;  cur  Episcopos  ipse  non  patitur,  nisi 
forte  solo  nomine,  re  autem  ipsa  omnem 
Ecclesiasticam  potestatem  coetui  seniorum 
attribuit  ? 

Sed  his  omissis  ,  quam  formam  regiminis 
Deus  auctoritate  sua  confirmare  voluerit, 
colligi  potest  etiam  atque  hinc  maxime  ,  ex 
ea  Republica  quam  in  populo  Hebraeorum 
instituit.  Non  enim,  ut  Calvinus  ait  nec  pro¬ 
bat,  gubernatio  Hebraeorum  Aristocratica 
fuit,  ac  politiae  vicina ,  sed  plane  Monarchi- 
ca.  Principes  apud  Hebraeos  fuerunt  primo 
Patriarchae,  ut  Abraham,  Jacob,  Judas,  et 
caeteri ;  deinde  Duces,  ut  Moses,  etJosue; 
tum  Judices,  ut  Samuel,  Samson  et  alii; 
postea  Reges,  ut  Saul,  David,  Salomon ;  pos¬ 
tremo  iterum  Duces ,  ut  Zorobabel  et  Ma- 
chabaei. 

Ac  Patriarchas  quidem  regia  potestate 
praeditos  fuisse  indicant  res  gestae  ipsorum. 
Abraham,  Genes.  XIV,  bellum  gessit  adver¬ 
sus  quatiioi'  Reges  :  nec  legitur  ab  ullo  Se¬ 
natu  Optimatum  potestatem  accepisse,  sed 
nec  ullum  quidem  Senatum  consuluisse.  Ju¬ 
das,  Genes.  XXXVIII,  nurum  suam,  quae 
stupri  fuerat  accusata,  igne  adjudicavit :  nec 
ipse  ullum  Senatum  consuluit  aut  roeravit. 
Moses,  Exod.  XXXII,  ut  verus  etsummus  Prin¬ 
ceps  populi  Judaici,  multa  millia  Judaeorum 
propter  vitulum  aureum ,  quem  erexerant, 
una  die  jussit  occidi  :  neque  legimus  ullum 
Senatusconsultum ,  aut  plebiscitum  praeces¬ 
sisse.  Idem  omnino  de  Judicibus  dici  potest, 
qui  nulla  facultate  a  Senatu  vel  populo  ac¬ 
cepta,  et  bella  gerebant,  et  quos  volebant 
neci  dabant.  Certe  Gedeon,  Judic.  VIII,  post 
victoriam  de  Madianitis,  occidit  septuaginta 
viros  urbis  Socoth  ,  et  turrim  Phanuel  sub¬ 
vertit. 

Porro  Reges,  et  qui  eos  secuti  sunt ,  Du¬ 
ces  Judaeorum,  summa  atque  adeo  regia  po¬ 
testate  praeditos  fuisse,  illustrius  est ,  quam 
ut  sit  necesse  probari.  Viderit  ergo  Calvinus 
ubi  legerit,  Rempublicam  Judaeorum  ab  Op¬ 
timatibus  et  populo,  non  ab  uno  aliquo  Prin¬ 
cipe  gubernari  solitam. 

Sed  objiciet  fortasse  id  quod  habemus 
lib.  I  Reg.  cap.  VIII ,  ubi  a  Deo  reprehen¬ 
duntur  Israelitae,  quod  postulassent  Regem. 
Nam  si  Deo  non  placuit  Regem  institui  ad 
eam  Rempublicam  gubernandam  ;  quomodo 
'  credibile  est  Duces  et  Judices  a  Deo  consti¬ 
tutos  regiam  potestatem  habuisse? 

Respondemus  :  duobus  modis  posse  ali¬ 
quem  unum  toti  Reipublicae  cum  summa  po¬ 
testate  praefici  :  uno  modo,  ut  Regem  et  do¬ 
minum,  qui  a  nullo  dependeat:  Altero  modo, 
ut  Proregem  seu  ducem  primarium,  qui  toti 
quidem  populo  praesit ,  sed  Regi  tamen  suo 
subjiciatur. 

Jam  igitur  Deus  hoc  posteriore  modo 
Rempublicam  Judaeorum  instituerat  tempore 
Ducum  et  Judicum  ,  ut  nimirum  esset  ipse 
quasi  proprius  et  peculiaris  Rex  illius  po¬ 
puli  :  et  tamen  quoniam  illi  homines  erant, 
et  rectore  indigebant  visibili,  et  quem  adire 
et  appellare  possent,  praefecit  eis  hominem 
aliquem  tanquam  Proregem,  qui  nullo  modo 
a  populo  sibi  subjecto,  sed  a  solo  vero  Rege 
Deo,  penderet.  Hinc  est  illud  ad  Samuel.  I. 
Reg.  VIII  :  Non  te  abjecerunt ,  secl  me,  ne 
regnem  super  eos.  Ac  illud  Apost.  Hebr.  III  : 
Moses  fidelis  erat  in  tota  domo  ejus  tanquam 
famulus  (1). 

Quia  vero  non  contenti  Judaei  hoc  statu 
Reipublicae,  ad  priorem  illum  modum  Re¬ 
gem  habere  voluerunt,  qui  non  modo  unus 
omnibus  imperaret,  quod  etiam  Duces  et 
Judices  faciebant,  sed  etiam  universum  reg¬ 
num  ut  suum  et  proprium  possideret ,  et  ad 
fdios  et  nepotes  tanquam  haereditatem  ali- 
#quam  transmitteret ;  propterea  merito  re¬ 
prehensi  et  castigati  a  Domino  sunt.  Nec  ta¬ 
men  ita  displicuit  Deo  illa  populi  cupiditas 
habendi  proprium  Regem,  ut  jusserit  eos  ad 
Politiam  potius ,  vel  Aristocratiam  animum 
applicare  ;  quin  potius  ipse  Regem  illis  op¬ 
timum  designavit,  ac  postea  tamdiu  et  Re¬ 
gem  et  regnum  eorum  servavit  et  protexit, 
donec  in  officio  permanserunt. 

Sequitur  postrema  ratio  ,  quse  ducitur  ab 
enumeratione  earum  proprietarum,  quas  pro 
comperto  omnes  habent  optimo  regimini 
convenire.  Ac  Prima  quidem  proprietas  est 
ordo.  Et  siquidem  melior  gubernatio  est,  quo 
magis  est  ordinata  :  magis  autem  ordinatam 
Monarchiam  esse,  quam  Aristocratiam  vel 
Democratiam,  sic  demonstrari  potest.  Omnis 
ordo  in  eo  positus  est,  ut  alii  praesint,  alii 
subjiciantur  :  nec  enim  inter  pares,  sed  in¬ 
ter  superiores  et  inferiores  ,  ordo  dignosci¬ 
tur.  Ubi  autem  Monarchia  est,  ibi  omnes 
omnino  ordinem  aliquem  habent,  cum  nemo 
sit  qui  non  subjiciatur  alicui,  eo  solum  ex¬ 
cepto,  qui  curam  omnium  gerit.  Hac  ratione 
in  Catholica  Ecclesia  summus  est  ordo,  ubi 


plebes  subjiciuntur  Parochis,  Parochi  Epis¬ 
copis,  Episcopi  Metropolitanis,  Metropoli¬ 
tani.  Primatibus,  Primates  Pontifici  maximo, 
Pontifex  maximus  Deo.  Ubi  vero  gubernatio 
penes  Optimates  est ,  plebes  quidem  ordi¬ 
nem  suum  habent,  cum  subjiciantur  Opti¬ 
matibus,  sed  Optimates  inter  se  ordinem 
nullum  habent.  Multo  etiam  magis  Demo- 
cratia  ordine  caret,  cum  omnes  cives  ejusdem 
conditionis,  et  auctoritatis  in  Republica  cen¬ 
seantur. 

Altera  proprietas  est  assecutio  proprii  fi¬ 
nis.  Nec  enim  dubium  esse  potest,  quin  illa 
sit  melior  forma  regendae  multitudinis  ,  quae 
commodius  et  facilius  propositum  finem  as¬ 
sequitur  :  finis  autem  gubernationis  est,  ci¬ 
vium  inter  se  conjunctio,  atque  pax,  quae 
conjunctio  in  eo  potissimum  sita  esse  vide¬ 
tur,  ut  idem  sentiant,  idem  velint,  idem  se¬ 
quantur  omnes.  Id  vero  multo  certius,  et  fa¬ 
cilius  obtinebunt,  si  uni  parendum  sit,  quam 
si  multis  :  vix  enim  fieri  potest,  ut  multi, 
quorum  unus  ab  alio  non  dependeat ,  de  re¬ 
bus  iisdem  eodem  modo  judicent.  Itaque  si 
multi  sint,  qui  multitudinem  regunt,  et  alius 
aliud  imperet,  aut  alicui  non  parebitur,  aut 
in  varia  studia  populum  scindi  necesse 
erit  :  quod  tunc  minime  potest  accidere, 
cum  ad  unius  tantum  officium  pertinet  im¬ 
perare. 

Confirmat  hoc  idem  usus,  atque  experien¬ 
tia  rerum  magistra.  Siquidem  apud  Roma¬ 
nos  sub  Regibus  rarae  admodum  inter  cives 
dissensiones  leguntur  fuisse  :  exactis  autem 
Regibus  ,  cum  per  annuos  magistratus  Res¬ 
publica  gereretur  ,  rarus  ille  annus  fuit ,  in 
quo  non  contenderent  Patricii  cum  plebeis  : 
ac  tandem  eo  usque  civiles  contentiones  pro¬ 
gressae  sunt,  ut  suis  quodammodo  manibus 
potentissima  illa  Respublica  interierit.  Acce¬ 
dit  etiam  illud,  quod  nunquam  majori  et 
diuturniori  pace  Romana  civitas  usa  est, 
quam  sub  imperio  Augusti,  qui  primus  Romae 
stabilem  Monarchiam  instituit. 

Tertia  proprietas  est,  robur  ac  potentia 
Reipublicae.  Illa  enim  gubernatio  omnium 
judicio  caeteris  antecellit,  quae  potentiorem 
ac  fortiorem  Rempublicam  facit  :  illa  vero 
fortior  Respublica  est,  in  qua  major  est  ci¬ 
vium  inter  se  conjunctio  et  conspiratio,  vires 
enim  conjunctae  se  ipsis  dissipatis  fortiores 
sunt  :  at  major  conjunctio  est  ubi  ab  uno 
pendent  omnes,  quam  ubi  a  multis,  ut  supra 


(1)  I.  Reg.  VIII,  7;  Hebr.  III,  5. 

demonstratum  est ;  igitur  Monarchia  et  for¬ 
tiorem  facit  Rempublicam ,  et  ipsa  optima 
gubernatio  est. 

Accedit  experientia  :  siquidem  exquatuor 
potentissimis  Imperiis,  tria  sub  Regibus  cre¬ 
verunt,  Imperium  videlicet  Assyriorum, 
Persarum,  et  Graecorum  :  unum  est  Roma¬ 
num,  quod  sub  populari  dominatu  crevit, 
sed  et  illud  in  maximis  rerum  perturbationi¬ 
bus  sine  Dictatore,  id  est,  Rege  ad  tempus 
constituto,  conservari  non  poterat;  et  multo 
magis  postea  sub  Augusto  Monarcha  floruit, 
quam  tempore  Reipublicae  unquam  floruis¬ 
set. 

Quarta  proprietas  est,  stabilitas  ac  diutur¬ 
nitas.  Neque  enim  negari  potest,  quin  illa 
sit  melior  gubernatio  ,  quae  stabilior  ac  diu¬ 
turnior  est  :  at  Monarchiam  quidem  multo 
quam  Aristocratiam,  vel  Democratiam,  diu¬ 
tius  duraturam,  si  de  externa  vi  agatur,  jam 
demonstratum  est,  cum  docuerimus,  eam 
sine  dubio  esse  caeteris  fortiorem. 

Nunc  illud  superest  demonstrandum,  nulla 
adhibita  vi  externa,  minus  esse  Monarchiam 
casibus  et  mutationi  obnoxiam,  quam  ullam 
aliam  formam  gubernationis  Id  vero  ita  pro¬ 
batur  :  Omne  regnum  in  se  divisum  desolabi¬ 
tur  (1),  ut  Christus  ait  Matth.  XII.  difficilius 
autem  dividi  potest  Monarchia  ,  quam  ulla 
alia  forma  regiminis  ;  id  enim  minus  facile 
dividitur,  quod  est  magis  unum  :  magis  au¬ 
tem  unum  est  ipsum  simplex  unum  ,  quam 
multitudo  conspirans  in  unum;  illud  enim 
est  unum  perse,  et  naturaliter,  et  nihil  aliud 
est  quam  unum  ;  haec  autem  solum  ex  arte 
est  unum,  per  se  vero  et  naturaliter  multa  ; 
igitur  Monarchia,  quae  pendet  ab  uno,  minus 
facile  scindi,  desttuive  potest,  quam  Aristo- 
cratia  vel  Democratia,  quae  pendent  a  multi¬ 
tudine  conspirante  in  unum. 

Hinc  nimirum  Monarchia  Assyriorum  a 
Nino  ad  Sardanapalum  sine  interruptione 
duravit  annis  1240  ut  Eusebius  docet  in 
Chronico;  vel  1300.  ut  colligit  Justinus 
lib.  I.  vel  supra  1400.  ut  vult  Diodorus 
lib.  II,  cap.  7.  Sic  autem  duravit  hoc  reg¬ 
num,  ut  semper  successor  in  regno  fuerit 
demortui  Regis  filius,  si  verum  est  quod  scri¬ 
bit  Velleius  Paterculus  in  priore  volumine 
historiarum. 

Scytharum  autem  regnum,  quod  est  habi¬ 
tum  omnium  vetustissimum,  n«c  ab  ullo  ex¬ 
terno  hoste  destrui  potuit,  ut  Justinus  lib.  II 


scribit,  nec  est  per  se  ullo  unquam  tempore 
dissolutum  :  quocirca  aliquot  annorum  mil¬ 
libus  regnum  illud  stetisse  necesse  est  :  nulla 
autem  Respublica  est  quae  diuturna  et  stabi¬ 
lis  fuerit. 

Certe  Hespublica  potentissima  Romanorum 
vix  annos  400.  numerare  potuit  :  tot  enim 
sunt  ab  exactis  Regibus  usque  ad  Imperium 
Julii  Caesaris.  At  sub  Monarchis  in  Oriente  a 
Julio  usque  ad  Constantinum  ultimum  sine 
interruptione  duravit  annis  1403,  in  Occi¬ 
dente  autem  ab  eodem  Julio  usque  ad  Au- 
gustulum  supra  300.  et  a  Carolo  Magno  us¬ 
que  ad  praesentem  Imperatorum  annos  fere 
800.  Sed  nec  illis  480.  annis  quibus  floruit 
in  Romano  Imperio  Democratia,  semper  eo¬ 
dem  modo  Respublica  regebatur:  initio  enim 
annui  Consules  creati  sunt ;  paulo  post  ad¬ 
diti  Tribuni ;  tum  Consulibus  et  Tribunis 
sublatis  creati  Decemviri ;  illis  etiam  post 
annum  ejectis ,  iterum  Consules  et  Tribuni 
revocati ;  non  raro  etiam  Dictatores,  et  ali¬ 
quoties  Tribuni  militares  cum  Consulari  po¬ 
testate  introducti.  Itaque  nulla  una  forma  diu 
duravit,  nec  omnes  simul  ad  aetatem  nobi¬ 
lium  Regnorum  pervenire  potuerunt. 

Objicient  fortasse  Rempublicatm  Veneto¬ 
rum,  quae  annos  numerat  supra  mille  et  cen-  - 
tum.  At  nec  ipsa  pervenit  ad  annos  Regni 
Scytharum,  vel  Assyriorum;  imo  ne  Fran¬ 
corum  quidem  :  et  praeterea  non  est  Respu¬ 
blica  Venetorum  Aristocratia  admixta  Poli¬ 
tiae,  quam  formam  Calvinus  laudat,  sed  Aris¬ 
tocratia  admixta  Monarchias  :  nec  ullum  in 
ea  civitate  locum  habet  Democratia. 

Quinta  ac  postrema  proprietas  est,  facilitas 
gubernationis.  Multum  enim  refert,  facile  ne 
an  difficulter  obtineri  possit,  ut  civitas  bene 
gubernetur.  Facilius  autem  esse  ,  ut  ab  uno 
recte  civitas  regatur  quam  a  multis,  his  ra¬ 
tionibus  probari  potest. 

Primum,  facilius  est  unum  hominem  bo¬ 
num  reperire,  quam  multos.  Deinde  facilius 
populi  uni,  quam  multis  parebunt.  Praeterea 
Magistratus  qui  per  vices ,  atque  ad  breve 
tempus  Rempublicam  gerunt,  prius  saepe 
deponere  coguntur  provinciam  ,  quam  Rei¬ 
publicae  negotia  plane  cognoverunt,  Rex  au¬ 
tem  qui  semper  eodem  officio  fungitur,  tam¬ 
etsi  interdum  tardioris  ingenii  sit,  tamen  usu 
atque  experientia  multis  aliis  praestat.  Item, 
annui  Magistratus  negotia  Reipublicae,  eo 
quod  non  propria,  sed  communia  sint,  quasi 


(1)  Matth.  XII,  25. 


CAPUT  III. 


467 


aliena  respiciunt ;  Rex  vero  tanquam  sua  et 
propria;  certum  autem  est  cum  facilius, 
tum  etiam  diligentius  propria  ,  quam  aliena 
curari.  Ad  haec,  ubi  multi  sunt  qui  regunt, 
vix  fieri  potest,  ut  inde  absit  aemulatio  v  am¬ 
bitio,  contentio  :  ex  quo  non  raro  accidere 
solet,  ut  alii  alios  impediant ,  atque  id' effi¬ 
ciant  ,  ut  qui  in  praesentia  res  gerunt,  male 
Rempublicam  administrent,  quo  major  ad 
se,  cum  Magistratu  ipsi  fungentur,  gloria 
redundet  :  at  vero  Monarcha,  qui  non  ha¬ 
bet  cui  invideat,  aut  cum  quo  de  guber¬ 
natione  contendat,  facilius  omnia  modera¬ 
tur. 

Postremo ,  quemadmodum  in  amplis  fa¬ 
miliis,  ubi  multis  servis  idem  ministerium 
assignatur,  negligenter  negotia  procurantur, 
quod  unus  alii  provinciam  communem  relin¬ 
quat  :  sic  etiam  ubi  multi  sunt  Principes  Rei- 
publicse,  unus  alium  respicit,  et  dum  unus¬ 
quisque  in  collegas  onus  rejecit ,  nemo  satis 
diligentem  curam  adhibet  civitati.  Rex  au¬ 
tem,  qui  scit  a  se  uno  pendere  omnia,  cogi¬ 
tur  nihil  negligere  Atque  hactenus  quidem 
demonstratum  est,  Monarchiam  simplicem 
simplici  Aristocratiae  longe  praestare.  Nunc 
ad  secundam  propositionem  comprobandam 
accedamus. 


CAPUT  III. 

Quod  Monarchia  Aristocratice  et  Democratice 
admixta ,  utilior  sit  in  hac  vita ,  quam  sim¬ 
plex  Monarchia. 

Altera  igitur  propositio  talis  erat :  Regi¬ 
men  temperatum  ex  omnibus  tribus  formis 
propter  naturae  humanae  corruptionem  uti¬ 
lius  est,  quam  simplex  Monarchia  :  quae  sane 
gubernatio  id  requirit,  ut  sit  quidem  in  Re- 
publica  summus  aliquis  Princeps,  qui  et  om¬ 
nibus  imperet,  et  nulli  subjiciatur  :  Praesides 
tamen  provinciarum  vel  civitatum,  non  sint 
Regis  Vicarii,  sive  annui  judice.s,  sed  veri 
Principes,  qui  et  imperio  summi  Principis 
obediant,  et  interim  provinciam  vel  civita¬ 
tem  suam,  non  tanquam  alienam,  sed  ut 
propriam  moderentur.  Ita  locum  haberet  in 
Republica,  tam  regia  quaedam  Monarchia, 


quam  etiam  Principum  Optimatum  Aristo- 
cratia. 

Quod  si  his  adderetur,  ut  neque  summus 
ille  Rex,  neque  Principes  minores  haeredita- 
ria  successione  dignitates  illas  acquirerent, 
sed  ex  universo  populo  optimi  quique  ad  eas 
eveherentur  ;  jam  esset  etiam  suus  quidam 
locus  Democratiae  in  Republica  attributus. 
Hanc  esse  optimam  et  in  hac  mortali  vita 
maxime  expetendam  formam  regiminis,  duo¬ 
bus  argumentis  comprobamus. 

Primum  enim  haberet  ejusmodi  guberna¬ 
tio  ea  omnia  bona,  quae  supra  demonstravi¬ 
mus  inesse  in  Monarchia  :  et  esset  praeterea 
in  hac  vita  gratior  et  utilior.  Ac  bona  qui¬ 
dem  Monarchiae  in  hac  nostra  gubernatione 
inesse,  planum  est ;  cum  haec  gubernatio 
Monarchiam  quamdam  vere  ac  proprie  com¬ 
prehendat  :  futuram  autem  in  omnibus  gra¬ 
tiorem,  ex  eo  perspici  potest,  quod  omnes 
illud  genus  regiminis  magis  amant,  cujus 
participes  esse  possunt :  quale  sine  dubio  est 
hoc  nostrum,  cum  virtuti  non  generi  defera¬ 
tur. 

De  utilitate  vero  nihil  est  quod  dicamus, 
cum  certum  sit,  non  posse  unum  aliquem 
hominem  per  se  provincias,  et  civitates  sin¬ 
gulas  regere,  et  velit  nolit,  cogatur  earum 
procurationem,  vel  administris  vicariis  suis, 
vel  propriis  earum  Principibus  demandare  : 
et  rursum  seque  sit  certum,  multo  diligen¬ 
tius  ac  fidelius  Principes  res  suas,  quam 
alienas  Vicarios  procuraturos. 

Accedit  alterum  argumentum  ex  auctori¬ 
tate  divina.  Deus  enim  ejusmodi  regimen, 
quale  paulo  ante  descripsimus,  in  Ecclesia 
sua  tam  veteris  quam  novi  Testamenti  insti¬ 
tuit.  Ac  de  veteri  quidem  Testamento  facile 
probari  potest  :  habuit  enim  populus  He¬ 
braeorum  semper  unum,  sive  Ducem,  sive 
Judicem,  sive  Regem,  qui  toti  multitudini 
imperaret,  quod  pertinet  ad  Monarchiam  : 
habuit  praeterea  multos  Principes  minores, 
de  quibus  ita  legimus,  Exod.  XVIII  :  Electis 
viris  strenuis _  de  cuncto  Israel ,  constituit  eos 
principes  populi,  Tribunos ,  et  Centuriones ,  et 
quinquagenarios,  et  Decanos ,  qui  judicabant 
plebem  omni  tempore  (I).  Id  autem  ad  Aristo- 
cratiam  pertinet.  Denique  ex  omni  plebe, 
non  ex  una  aliqua  tribu  Principes  assume¬ 
bantur,  ut  ex  eodem  loco  Ex.  XVIII  et  etiam 
Deuter.  I  aperte  colligitur,  quod  aliquo  mo¬ 
do  Democratiae  est. 


(1)  Exod.  XVIII,  25. 

De  Ecclesia  Testamenti  novi  idem  postea 
probandum  erit,  esse  in  ea  videlicet  summi 
Pontificis  Monarchiam,  atque  Episcoporum 
(qui  veri  Principes  et  Pastores,  non  Vicarii 
Pontificis  maximi  sunt)  Aristocratiam  :  ac 
demum  suum  quemdam  in  ea  locum  habere 
Democratiam,  cum  nemo  sit  ex  omni  Chris¬ 
tiana  multitudine,  qui  ad.  Episcopatum  vo¬ 
cari  non  possit,  si  tamen  dignus  eo  munere 
judicatur. 


CAPUT  IV. 

Quod  circumstantiis  seclusis,  Monarchia  sim¬ 
plex  absolute  et  simpliciter  excellat. 

Sequitur  tertia  propositio,  quae  talis  erat: 
Circumstantiis  seclusis,  Monarchia  simplex 
omnibus  aliis  gubernandi  formis  absolute  et 
simpliciter  praestat.  Nam  si  ea  de  causa  mix¬ 
tum  regimen  inter  homines  Monarchiae  sim¬ 
plici  anteponimus,  quod  nequeat  unus  homo 
omnibus  locis  adesse,  et  necessario  cogatur 
aut  per  administros  vicarios  suos,  aut  per 
Principes  negotia  Reipublicse  procurare ; 
certe  hac  circumstantia  personae,  et  aliis  si 
quae  sunt  ejusdem  generis  exclusis,  nulla 
erit  ratio,  cur  simplex  Monarchia  aliis  for¬ 
mis  regiminis  non  praeferatur. 

Sed  habemus  praeterea  aliud  efficacius  ar¬ 
gumentum.  Siquidem  Monarchia  simplex  in 
imperio  Dei  et  Christi  locum  habet  :  debent 
autem  Deo  et  Christo  optima  quaeque  attri¬ 
bui  ;  igitur  optimum  regimen  simplicem 
Monarchiam  esse  necesse  est.  Si  quis  autem 
id  negare  voluerit,  non  video  quemadmo¬ 
dum  in  Marcionis  ac  Manichaei,  atque  etiam 
Ethnicorum  errorem  non  prolabatur.  Nam 
cum  Mundus  ab  effectore  suo,  et  sine  con¬ 
troversia,  optime  gubernetur  ;  si  Aristocra- 
tia  praestantissima  est  forma  regiminis,  mul¬ 
ti  erunt  Mundi  hujus  moderatores,  et  quod 
inde  sequitur,  multi  effectores,  multa  prin¬ 
cipia  prima,  multi  Dii. 

Quocirca  veteres  Patres,  S.  Cvprian.  in 
tract.  de  idol.  vanit.,  S.  Justinus  in  Orat, 
exhortat.,  S.  Athanasius  in  Orat,  adver. 
idol.,  quibus  etiam  Philo  Judaeus  adjungi 
potest  in  lib.  de  confus.  lingu.  unum  esse 
Deum,  qui  res  omnes  creatas  regit,  et  mo¬ 
deratur,  eo  potissimum  argumento  probant, 


quia  Monarchia  est  optimum  regimen  :  qua 
etiam  de  causa  Justinus  et  Philo  libros  ins¬ 
criptos  de  Monarchia  Dei  posteris  relique¬ 
runt. 

Quae  cum  ita  sint,  excusari  non  potest 
Joannis  Calvini  error,  qui  excaecatus  odio 
Ecclesiasticae  hierarchiae,  Aristocratiam  prae¬ 
fert  omnibus  aliis  gubernandi  formis,  etiam 
si  per  se  et  praecisis  circumstantiis  omnibus 
consideretur.  Haec  enim  sunt  ipsius  verba 
lib.  IV  Instit.  cap.  20,  §.  6  :  «Et  si  ipsos 
status  citra  circumstantias  inter  se  compa¬ 
res,  non  facile  sit  discernere,  quis  utilitate 
praeponderet,  adeo  aequis  conditionibus  con¬ 
tendunt.  »  Et  paulo  post  :  «  Equidem  si  in 
se  considerentur  tres  illae,  quas  ponunt  Phi¬ 
losophi,  regiminis  formae,  minime  negave¬ 
rim,  vel  Aristocratiam,  vel  temperatum  ex 
ipsa  et  Politia  statum,  aliis  omnibus  longe 
excellere.  »  Haec  ille. 

At  inquies,  lege  quod  sequitur,  et  solutio¬ 
nem  tuae  objectionis  invenies.  Sic  enim  Cal¬ 
vinus  subjungit  :  «  Non  id  quidem  per  se, 
sed  quia  rarissime  contingit,  Reges  ita  sibi 
moderari,  ut  nunquam  a  justo  et  recto  dis¬ 
crepet  eorum  voluntas  :  deinde  tanto  acu¬ 
mine  et  prudentia  instructos  esse,  ut  unus¬ 
quisque  videat  quantum  satis  est.  Facit  ergo 
hominum  vitium  vel  defectus,  ut  tutius  sit, 
ac  magis  tolerabile,  plures  tenere  guberna¬ 
cula.  » 

Audio :  sed  quid  fiet  de  editione  anni  1554,' 
ubi  verba  ista  non  habentur  ?  Sed,  inquies, 
admonitus  postea  emendavit  errorem.  Omit¬ 
to  quod  in  tanto  magistro  in  Israel  feren¬ 
dum  non  erat,  ut  unquam  tam  graviter  la- 
beretur  :  illud  - miror  ,  non  potuisse  Calvi¬ 
num  errorem  illum  corrigere,  nisi  secum 
ipse  pugnaret ;  nam  si,  ut  ipse  dicit,  non  fa¬ 
cile  est  discernere,  quis  status  praeponderet, 
etiam  si  citra  circumstantias  inter  se  com¬ 
parentur  :  et  si  dum  in  se  considerantur  tres 
illae,  quas  ponunt  Philosophi,  regiminis  for¬ 
mae,  Aristocratia  indicatur  excellere ;  quo¬ 
modo  verum  est,  quod  statim  addit  :  «  Non 
id  quidem  per  se  etc.  »  Et  :  «  Facit  ergo 
hominum  vitium  vel  defectus,  ut  tutius  sit  ac 
magis  tolerabile,  plures  tenere  gubernacu¬ 
la?  »  Pugnant  enim  ista,  ni  fallor  :  «  Si  in 
se  considerentur  formae  illae  tres  ;  Aristocra¬ 
tia  excellit.  »  Et  :  «  Non  id  quidem  per  se, 
sed  quia  rarissime  contingit,  Reges  a  recto 
non  discrepare.  » 

Nec  minus  illa  pugnant  :  «Non  potest 
discerni  quis  status  praeponderet,  si  citra 

circumstantias  considerentur.  »  Et  :  «  Facit 
vitium  hominum,  ut  Aristocratia  judicetur 
utilior.  »  Nam  secluso  isto  vitio  hominum, 
atque  omnibus  aliis  circumstantiis  remotis, 
vel  excellet  Monarchia,  vel  non  :  si  excellet ; 
qua  ratione  verum  erit  illud,  non  posse  dis¬ 
cerni  quis  status  praeponderet,  etiam  si  citra 
circumstantias  inter  se  comparentur?  si  non 
excellet;  quo  pacto  Dei  Monarchiam  adver¬ 
sus  Manichaeos  atque  Ethnicos  defendemus? 
Sed  jam  ad  alteram  quaestionem  veniendum 
est. 


caput  v. 

Proponitur  secunda  quaestio  :  Debeatne  Eccle¬ 
siasticum  regimen  esse  Monarchicum. 

Cum  demonstratum  sit,  Monarchiam  esse 
optimum  regimen  ;  secunda  nascitur  quaes¬ 
tio  :  An  Ecclesiae  Christi  conveniat  Monar- 
chica  gubernatio.  Atque  ut  certa  a  dubiis 
separemus  :  in  tribus  nobis  cum  adversariis 
convenit.  Unum  est,  in  Ecclesia  esse  aliquod 
regimen,  nam  Cant.  VI  dicitur  :  Castrorum 
acies  ordinata.  Act.  XX  :  Attendite  vobis  et 
universo  gregi ,  in  quo  vos  Spiritus  sanctus  po¬ 
suit  Episcopos  regere  Ecclesiam  Dei.  Hebr. 
XIII  :  Obedite  praepositis  vestris  (1). 

Secundum  est ,  regimen  Ecclesiasticum 
spirituale  esse  et  distinctum  a  politico ; 
quando  enim  Paulus  dicebat  :  Qui  prceest  in 
sollicitudine  Rom.  XII.  Et  :  Qui  bene  praesunt, 
duplici  honore  digni  habeantur  (2),  I.  Tim.  V 
et  similia  ;  nondum  erant  ulli,  aut  certe  ra¬ 
rissimi  in  Ecclesia  saeculares  Principes,  quae 
duo  docet  etiam  Calvinus  Instit.  lib.  IV,  cap. 
H,§.  1. 

Tertium  est,  Regem  absolutum  et  liberum 
totius  Ecclesiae  solum  Christum  esse,  de  quo 
dicitur  Psal.  II  :  Ego  autem  constitutus  sum 
Rex  ab  eo  super  Sion  montem  sanctum  ejus.  Et 
Luc.  I  :  Et  regni  ejus  non  erit  finis  (3).  Itaque 
non  quae  ritur  in  Ecclesia  absoluta  et  libera 
Monarchia,  vel  Aristocratia,' vel  Democra- 
tia,  sed  talis  qualis  esse  potest  ministrorum 
•  et  dispensatorum,  cum  dicat  Paulus,  I.  Cor. 


IV  :  Sic  nos  existimet  homo ,  ut  ministros  Chri¬ 
sti  et  dispensatores  mysteriorum  Dei  (4) . 

Et  quidem  adversarii  existimant,  regimen 
Ecclesiasticum  hominibus  commissum  a 
Christo,  nullo  modo  esse  Monarchicum,  sed 
Aristocraticum,  et  Democraticum ,  quam¬ 
quam  nec  ipsi  inter  se  omnino  conveniunt. 
Illyricus  enim  Cent.  I,  lib.  II,  cap.  7.  docet, 
nullum  esse  in  Ecclesia  qui  omnibus  praesit, 
sed  totam  auctoritatem  Ecclesiasticam  esse, 
tum  in  ministris,  tum  in  populo  :  tamen  in 
lib.  de  Episcop.  elect.  summam  potestatem 
attribuit  multitudini  totius  Ecclesiae,  existi- 
matque,  Democratiam  in  Ecclesia  habere 
primas  partes,  secundas  vero  Aristocratiam, 
id  est  seniorum  congregationem.  Calvin,  au¬ 
tem  e  contrario  in  Instit.  lib.  IV,  cap.  11,  §. 
6.  summam  potestatem  Ecclesiasticam  tri¬ 
buit  coetui  seniorum,  quibus  vult  prseesse 
Episcopum,  ut  Consulem  Senatui.  Et  ibidem 
aperte  docet,  majorem  esse  auctoritatem 
coetus  Seniorum,  quam  Episcopi  :  plebi  au¬ 
tem  tribuit  quidem  Calvinus  aliquid,  sed 
minus  quam  coetui  Seniorum.  Porro  Joannes 
Brentius  in  prolegom.  cont.  Pet.  a  Soto, 
concedit  summam  potestatem  Optimatibus  : 
sed  eos  non  vult  esse  Episcopos,  sed  Princi¬ 
pes  saeculares ,  quos  nobilissima  Ecclesiae 
membra  esse  contendit. 

Jam  verO  Doctores  Catholici  in  eo  conve¬ 
niunt  omnes  ,  ut  regimen  Ecclesiasticum 
hominibus  a  Deo  commissum,  sit  illud  qui¬ 
dem  Monarchicum,  sed  temperatum,  ut  su¬ 
pra  diximus,  ex  Aristocratia  et  Democratia. 
Id  quod  praecipue  tractant  B.  Th.  in  IV  cont. 
Gent.  cap.  76.  Jo.  de  Turrecrem.  lib.  II  de 
Eccl.  cap.  2.  et  Nicolaus  Sanderus  in  libris 
de  visibili  Monarchia  Ecclesiae.  Quorum  ve¬ 
stigiis  insistentes,  quatuor  propositiones  in 
medium  adferemus,  ac  pro  viribus  defende¬ 
mus.  Prima  erit,  Regimen  Ecclesiae  non  esse 
praecipue  penes  populum.  Secunda,  Non  esse 
penes  Principes  saeculares.  Tertia,  Non  esse 
potissimum  penes  Principes  Ecclesiasticos. 
Quarta,  Esse  praecipue  penes  unum  sum¬ 
mum  totius  Ecclesiae  Praesidem  ac  Sacerdo¬ 
tem. 


(1)  Cantic.  VI,  9;  Act,  XX,  28 ;  Hebr.  XIII,  17.  —  (2)  Rom.  XII,  8;  I.  Timoth.V,  17.  -  (3)  Psal. 
II,  6;  Luc.  I,  35.  —  (4)  I.  Cor.  IV,  1. 

CAPUT  VI. 

Quod  Ecclesiae  gubernatio  non  sit 
Democratia. 

Prima  igitur  propositio,  quae  regimen  Ec¬ 
clesiasticum  negat  esse  populare,  his  argu¬ 
mentis  confirmari  potest.  Primum  ex  qua- 
tuor  rebus,  quae  inesse  debent  in  omni  popu¬ 
lari  gubernatione. 

Primo.  Ubi  est  populare  regimen.  Magis¬ 
tratus  ab  ipsa  plebe  constituuntur,  atque  ab 
eadem  auctoritatem  sumunt  :  cum  enim 
plebs  per  se  ad  jus  dicendum  sedere  non 
possit,  debet  saltem  alios  constituere,  qui 
nomine  suo  id  faciant.  Quocirca  M.  Tui. 
init.  II,  Agr.  Consulatum,  qui  summus  erat 
in  Republica  Romana  Magistratus,  populi 
beneficium  vocat ;  et  ibidem  dicit,  consue¬ 
visse  creari  Consules  ad  suffragia  populi. 

Secundo.  Ubi  est  populare  regimen,  ap¬ 
pellatur  a  sententia  Magistratus  in  rebus 
gravioribus  ad  judicium  populi  :  id  consue¬ 
tum  fuisse  in  Republica  Romana  testatur 
Livius  lib.  II  et  IY,  quod  idem  de  Republica 
Atheniensium  docet  Plutarchus  in  Solone. 

Tertio.  Leges  quibus  Respublica  guber¬ 
nanda  est,  a  Magistratu  quidem  proponun¬ 
tur,  sed  a  populo  jubentur,  ut  constat  ex 
Livio  lib.  III.  Idem  cognosci  potest  ex  Orat. 
M.  Tullii  de  lege  Manii,  et  de  lege  Agr.  ad 
pop.  Rom. 

Quarto.  Accusari  solent  Magistratus  apud 
populum,  necnon  dignitate  privari,  et  in 
exilium  deportari,  vel  etiam  morte  mulctari, 
si  ita  populo  videatur  :  exempla  sunt  pluri¬ 
ma.  Romani  enim  ex  duobus  primis  Consu¬ 
libus  quos  creaverant,  Tarquinium  Collati¬ 
num,  solum  propter  odiosum  nomen  Tar¬ 
quiniorum,  ante  tempus  Magistratu  priva¬ 
runt,  ut  refert  Livius  lib,  II.  lidem  cum  De¬ 
cemviros  creavissent,  eosdem  postea  invitos 
deposuerunt,  teste  Livio  lib.  II. 

Jam  quod  nihil  horum  conveniat  Christia¬ 
nae  plebi,  facillimum  est  demonstrare.  Ac 
primum  de  primo,  satis  ex  eo  constat,  quod 
in  tota  Scriptura  non  est  unum  verbum,  quo 
detur  auctoritas  plebi  creandi  Episcopos,  vel 
Presbyteros  :  est  autem  quo  datur  Episcopo 
talis  auctoritas  ad  Tit.  I  :  Hujus  rei  gratia  re¬ 
liqui  te  Cretee,  ut  constituas  per  Civitates  Pres¬ 


byteros,  sicut  et  ego  disposui  tibi  { 1).  Deinde 
Apostoli,  qui  primi  fuerunt  Ecclesiae  Minis¬ 
tri,  a  Christo,  non  ab  Ecclesia  leguntur  ele¬ 
cti  et  constituti,  Mare.  YI.  Primi  quoque 
Episcopi  post  Apostolos,  quo  tempore  puris¬ 
sima  erat  Ecclesia,  non  a  populo,  sed  ab 
Apostolis  facti  sunt,  ut  cognosci  potest  vel 
ipsa  historia  Magdeburgensium.  Nam  Cent. 
I,  lib.  II,  cap.  2,  coi.  15.  testantur  Centu- 
riatores,  Iconii  et  Antiochiae  a  Paulo  datos 
esse  pastores  et  cap.  10,  coi.  624.  docent  ex 
Nauclero  aliisque  historicis  ,  Apollinarem 
Ravennae,  Maternum  Treveris,  et  Hermago- 
ram  Aquileiee  a  B.  Petro  Episcopos  esse 
constitutos. 

Ad  haec  B.Irenaeus  lib.  III  cap.  3.  asserit, 
Linum  ab  Apostolis  Petro  et  Paulo  Romae 
factum  Episcorum.  Tertullianus  de  praascript 
scribit,  Clementem  Romae  a  Petro  factum 
Episcopum,  et  Polycarpum  Smyrnae,  a  Joan- 
ne.  Euseb.  lib.  III,  cap.  4.  hist.  affirmat, 
Timotheum  Ephesiis,  et  Titum  Cretensihus 
a  Paulo  Episcopos  datos.  Nicephorus  lib.  II, 
cap.  41.  scribit  a  Matthaeo  Apostolo  Plato¬ 
nem  Episcopum  factum  in  oppido  quodam 
Anthropophagorum,  nomine  Mirema.  S. 
Marcum  a  B.  Petro  creatum  Episcoqum,  et 
Alexandriani  missum  scribit  Leo  Epist.  81. 
ad  Dioscorum  et  Beda  lib.  de  sex  set  it.  in 
Claudio.  Dionysium  quoque  Areopagitam  a 
Paulo  Athenarum  constitutum  Episcopum, 
colligitur  ex  Eusebio  lib.  III,  cap.  4.  hist.  et 
clarissime  idem  asserit  Beda  inMartyrologio. 
Idem  de  multis  aliis,  si  opus  esset,  facile 
possemus  ostendere.  Quae  cum  ita  sint,  satis 
apparet,  in  ipsa  prima  et  purissima  Ec¬ 
clesia  nullum  locum  habuisse  Democratiam, 
cum  Ecclesiasticum  Magistratum  non  plebs, 
sed  Apostoli  constituerint. 

Neque  secundum  illud  de  appellatione  ad 
populum  convenit  plebi  Christianae.  Nus¬ 
quam  enim  est  auditum  in  Ecclesia,  ut 
appellatur  ab  Episcopis  ad  populum,  meque 
ut  populus  absolverit,  quos  Episcopi  ligave¬ 
rant  vel  ligaverit  quos  Episcopi  solverant. 
Neque  etiam  umquam  accedit  ut  populus  judi¬ 
caverit  de  controversiis  Fidei :  et  nos  quidem 
proferimus  multa  judicia  Episcoporum,  et' 
praecipue  summi  Pontificis,  quae  exstant  in 
tomis  Conciliorum.  At  adversarii  non  possunt 
vel  unum  judicium  plebis  adferre. 

Adde,  quod  sunt  innumera  Seraturae, 
Conciliorum,  et  Patrum  testimonia,  quibus 
probatur,  nullo  modo  convenire  Christianae 


(I)  Tit.  I,  5. 

plebi  exercere  judicia  Ecclesiastica :  quae  nos 
partim  attulimus  in  quaestione  de  judice  Ec¬ 
clesiastico,  et  partim  adferemus  in  quaestio¬ 
nibus  de  Conciliis.  At  certe  si  in  Ecclesia  vi¬ 
geret  status  popularis  mirum  esset  in  istis 
1500  annis,  nihil  umquam  tuisse  a  populo 
judicatum. 

Porro  tertium  illud  de  legibus  ferendis 
minus  etiam  convenit  plebi.  Omnes  enim 
leges  Ecclesiasticae,  vel  a  Pontificibus,  vel 
Conciliis  inveniuntur  latae,  necumquam  exs¬ 
pectatum  est  suffragium  populi,  ut  ex  eo  cen¬ 
serentur  auctoritatem  habere.  Hinc  Act.  XV, 
B.  Paulus  transiens  Syriam  et  Ciliciam, prae¬ 
cipiebat  populis,  ut  custodirent  praecepta 
Apostolorum  et  Seniorum.  Nulla  autem 
exstat  lex,  quae  dici  possit  plebiscitum  in 
Ecclesia,  quales  leges  permultae  exstabant 
in  Republica  Romanorum. 

Denique  illud  extremum  de  judicando 
Magistratu  minime  omnium  convenit.  Nullus 
enim  poterit  ostendi  Episcopus,  qui  a  populo 
fuerit,  vel  depositus,  vel  excommunh  atus : 
cum  plurimi  inveniantur  depositi,  et  excom- 
municati  a  summis  Pontificibus  et  Conciliis 
generalibus.  Certe  Nestorium  ab  Episcopatu 
Gonstantinopolitano  depositum  a  Concilio 
Ephesino  ex  mandato  Ccelestini  Papae,  testa¬ 
tur  Evagrius  lib  I,  Gap.  4.  etDioscorum  epis- 
eopatu  Alexandrino  privatum  a  Concilio 
Chalcedonensi  ex  sententia  S.  Leonis,  patet 
cx  ipso  Concilio  act.  III.  atque  haec  quidem 
est  ratio  prima. 

Altera  ratio  sumitur  a  sapientia  Dei.  Non 
enim  credibile  est  Christum  Regem  sapientis- 
simum  instituisse  in  Ecclesia  sua  illud  regi¬ 
men  quod  est  omnium  deterrimum  :  deterri¬ 
mum  autem  regimen  esse  Democraticum, 
docet  Plato  in  Axiocho  :  «Quis,  inquit,  bea¬ 
tus  esse  possit  vulgi  vivens  arbitrio,  tametsi 
faveatur  ei,  pladauturque  etc.  »  Arist.  lib. 
VIII,  Eth.  cap.  10.  ex  tribus  formis  regendae 
multitudinis  Monarchiam  optimam,  Derno- 
cratiam  pessimam  esse  pronuntiat.  Plutar- 
cbus  in  Solone  refert,  Anacharsidem  Scy¬ 
tham  miratum,  quodin  Graecia  sapientes  dice¬ 
rent,  stulti  judicarent :  quia  nimirum  Ora¬ 
tores  dicebant,  populus  judicabat.  Idem  in 
Apophtheg.  dicit,  Lycurgum  interrogatum, 
cur  Spartae  non  instituisse^  Democratiam  ; 
respondisse  interroganti,  ut  ipse  primus 
domi  suae  eam  institueret. 

Ex  nostris  S.  Ambrosius  lib.  V.  hexam. 


cap.  21.  de  multitudine  vulgi  dicit:  «  Non 
merita  virtutis  expendit,  nec  publicae  utilita¬ 
tis  emolumenta  rimatur, sed  mobilitatis  mutat 
incerto.  »  Hieronymus  in  cap.  XXI  Mattii. 
«  Semper,  inquit,  turba  mobilis  est,  nec  in 
proposita  voluntate  persistens,  atque  in  mo¬ 
rem  fluctuum  diversorumquefventorum  huc 
illucque  traditur.  v> 

S.  Chryst.  hom.  2.  in  Jo.  definitpopulum, 
quiddam  tumultus  perturbationisque  plenum 
e  stultitia  majori  ex  parte  constans  atque 
compositum,  tdmere  instar  fluctuum  maris 
varia  et  pugnante  sententia  saepenumero 
jactatum;  deinde  subdit:  a  Qui  ergo  sub  ejus¬ 
modi  servitio  premitur,  non  omnium  est  sa¬ 
ne  miserrimus?  »  Accedit  etiam  ratio.  Nam 
non  potest  non  pessimum  esse  regimen,  ubi 
sapientes  reguntur  a  stultis,  periti  ab  impe¬ 
ritis,  boni  a  malis  :  tale  autem  est  regimen 
Democraticum  ;  nam  ubi  viget  Democratia, 
plurium  suffragiis  omnia  statuuntur  :  constat 
autem  semper  plures  esse  stultos,  quam  sa¬ 
pientes  :  malos,  quam  bonos;  imperitos, 
quam  peritos. 

Ad  haec,  si  ut  Arist.  lib.  I,  polit,  cap.  1 
et  3.  docet,  qui  pollent  ingenio,  ii  naturali¬ 
ter  Domini  sunt  eorum,  qui  sunt  tardiores  :  et 
ut  S.  ait  Aug.  lib.  de  utilit.  cred.  cap.  12. 
«  Melius  stulti  homines  viverent,  si  servi  pos¬ 
sent  esse  sapientium.  «Quis  non  videt  quanta 
perturbatio  ordinis  sit,  gubernacula  Reipu- 
blicae  inconditae  plebis  multitudini  permit¬ 
tere. 

Postremo,  si  plebs  haberet  auctoritatem 
aliquam  in  Ecclesia  gubernandi,  vel  eam 
a  se  haberet,  vel  ab  alio  :  non  autem  a  se, 
quia  non  est  de  jure  natursevel  gentium  haec 
potestas,  sed  de  jure  divino  et  supernaturali. 
Non  enim  est  similis  civili  potestati,  quae  est 
in  populo,  nisi  a  populo  transferatur  in 
Principem.  Nec  habet  plebs  ab  alio:  debet 
enim  a  Deo  habere  si  ab  alio  habet  :  at  a 
Deo  non  habet;  siquidem  in  lib.  Dei,  id  est, 
in  sacris  litteris  nusquam  traditur  populo  po¬ 
testas  docendi,  pascendi,  regendi,  ligandi, 
solvendi,  sed  semper  populus  vocatur  grex, 
qui  pasci  debeat.  Petro  autem  dicitur:  Pas¬ 
ce  oves  meas ,  Jo.  ult.  Episcopos  posuit  Spiritus 
sanctus  regere  Ecclesiam  Dei.  Actor.  XX.  (1) 
Habemus  igitur  non  esse  popularem  Eccle¬ 
siae  gubernationem .  Sed  adversus  hanc  pro¬ 
positionem  tria  sunt  argunenta.  Primum 
sumitur  ex  verbis  illis.  Matth.  XVIII.  Dic 


(1)  Joan.  XXI,  17;  Act.  XX,  28. 

Ecclesice  (1)  ubi  videtur  summum  tribunal, 
Ecclesiae  penes  Fidelium  universitatem  esse 
constitutum. 

Respondemus  :  illud  Dic  Ecclesice  signifi¬ 
care,  defer  ad  publicum  Ecclesice  judicium ,  id 
est  ad  eos,  quijmblicam  personam  in  Eccle¬ 
sia  gerunt.  Ita  enim  Chrysostomus  exponit, 
Dic  Ecclesice  id  est,  Praesuli  :  quod  idem  sa¬ 
ne  confirmat  Ecclesiae  consuetudo  ;  nec  enim 
unquam  vidimus,  aut  audivimus,  aliquem 
criminosum  apud..  multitudinem  populi 
causam  dixisse  :  sed  qui  apud  Episcopum 
causam  dixerit,  saepe  vidimus,  saepius  audi¬ 
vimus  . 

Alterum  argumentem  ducitur  ex  cap.  I 
et  VI  Actorum  Apostolicorum. Nam  Act.  1 
tota  Ecclesia  elegit  Matthiam:  et  Actor  VI 
eadem  Ecclesia  elegit  septem  Diaconos :  et 
Patres  passim  docent,  Episcoporum  electio¬ 
nem  ad  populum  pertinere. 

Respondemus  :  de  electione  ministrorum 
alio  loco  a  nobis  disputandum  esse.  Interim 
vero  negamus,  ex  illo  jure ,  quod  habuit 
aliquando  populus  in  electione  ministrorum, 
Democratiam  Ecclesiasticam  ullo  modo  pro¬ 
bari  :  siquidem  populus  non  ordinavit  un¬ 
quam,  neque- creavit  ministros,  neque  tribuit 
illis  ullam  potestatem,  sed  nominavit  solum 
et  designavit,  sive  ut  Veteres  loquuntur,  pos¬ 
tulavit  eos  quos  ab  Episcopis  per  manus  im¬ 
positionem  ordinari  cupiebat.  Quare  Actor* 
VI.  dicunt  Apostoli :  Considerate  viros  boni 
testimonii  septem ,  quos  constituamus  super  hoc 
opus.  (2)  Ubi  solum  tribuunt  populo,  ut 
quaerat  et  offerat  aliquos  idoneos  ad  illud, 
munus :  sed  oblatos  Apostoli,  non  populus 
Diacanos  creaverunt.  Quod  etiam  Cypria¬ 
nus  docet :  Apostolos,  inquit,  Dominus  elegit, 
Diaconos  Apostoli  sibi  constituerunt,  lib.  III. 
epist.  9. 

Praetera,  quando  etiam  populus  vere  crea¬ 
ret  Episcopos,  non  continuo  esse  Ecclesias¬ 
ticum  regimen  praecipue  Democraticum.  Nam 
ut  sit  aliquod  regimen  Democraticum,  requi¬ 
ritur  quidem  ut  populus  constituat  Magistra¬ 
tus,  sed  multa  alia  requiruntur ;  neque  id 
solum  per  se  sufficit .  Primi  enim  Reges 
electi  sunt  a  populo,  et  tamen  eorum  regi¬ 
men  Monarchicum  est,  et  non  Democrati¬ 
cum. 

Pari  ratione  Imperatores  Romani  eligeban¬ 
tur  olim  a  militibus,  et  nunc  a  certis  Principi¬ 
bus  eliguntur  :  et  nihilominus  Imperium  ad 


Monarchiam  pertinet,  non  ad  Democratiam ; 
ut  enim  Democratia  esset,  oporteret,  ut  facta 
electione  Principis,  adhuc  major  essetin po¬ 
pulo  quam  in  Principe  auctoritas,  et  a  sen¬ 
tentia  Principis  ad  judicium  populi  provoca¬ 
retur.  Id  quod  non  fit  in  Ecclesia,  quemad¬ 
modum  nec  in  regno  aut  Imperio  Romano¬ 
rum.  Quod  intelligens  Valentianus  senior, 
ut  refert  Sozomenus  lib.  VI,  cap.  6.  cum  ei 
milites  collegam  in  Imperio  dare  vellent, 
respondit:  «  Me  ad  Imperium  eligere  penes 
vos  erat :  sed  cum  jam  a  vobis  electus  sim, 
consortem  Impedii  quem  postulatis,  non  am¬ 
plium  in  vestra,  sed  in  mea  tantum  potestate 
eligere  situm  est.  » 

.  Tertium  argumentum  ab  auctoritate  Sanc¬ 
torum  Cypriani  et  Ambrosii  petunt.  Cypria¬ 
nus  lib.  III  epist.  14.  ad  Presbyteros  et 
Diaconos  scribens  de  quibusdam  turbulentis 
fratribus  :  «  Interim,  inquit,  prohibeantur 
offerre,  acturi  et  apud  nos,  et  apud  plebem 
universam  causam  suam  etc.  «Ambrosius  in 
epist.  32.  agens  de  judicio  Fidei  :  «  Jam 
ipse  Populus,  inquit,  judicavit.  Item  Auxen- 
tius,  inquit,  vestrum  refugit  examen.  » 

Respondeo :  S.  Cyprianum  consuevisse 
fere  omnia  negotia  majora  tractare  coram 
clero  et  populo,  et  nihil  agere  sine  eorum 
consensu.  Caeterum,  hoc  faciebat  sponte  sua, 
non  coactus  ulla  lege,  ut  patet  lib.  III,  epist. 
10.  ubi  sic  ait :  «  Quando  a  primordio  Epis¬ 
copatus  mei  statuerim,  nihil  sine  consilio 
vestro,  et  sine  consensu  plebis  mea  privata 
sententia  gerere  ec.  »  At  nonpropterea  Cy¬ 
prianus  clero  aut  populo  subjectus  erat: 
quemadmodum  nec  Assuerus  Rex  sapienti¬ 
bus  illis  viris,  quorum  faciebat  cuncta  con¬ 
silio,  ut  legimus  in  lib.  Esther.,  cap.  I.  et 
quando  etiam  Cyprianus  sponte  se  clero  et 
populo  subjecisset,  quod  non  est  ullo  modo 
credibile,  non  continuo  legem  toti  Ecclesiae 
praescripsisset. 

Quod  vero  ad  Ambrosium  attinet,  loqui¬ 
tur  eo  loco  S.  Ambrosius  de  judicio  privato, 
quo  quisque  statuit  quid  sibi  sequendum  sit, 
non  de  publico  judicio  ,  quod  auctoritatem 
habeat  caeteros  obligandi.  Id  quod  ex  verbis 
ejusdem  Ambrosii  perspici  potest ;  sic  enim 
ait  ibidem  :  «  Veniant  plane  si  qui  sunt  ad 
Ecclesiam,  audkntcum  populo,  non  ut  quis¬ 
que  judex  resideat,  sed  ut  unusquisque  de 
suo  affectu  habeat  examen  ,  eligat  quem 
sequatur.  »  Vide  plura,  quae  ad  hunc  locum 


(1)  Mattii.  XVIII,  17.  —  (2)  Act.  VI,  3. 

facere  possunt ,  in  lib.  I  de  Conciliis,  cap. 
19  et  20. 


CAPUT  VII. 

QuqcI  non  sit  Ecclesiasticum  regimen  penes 
Principes  saeculares. 

Altera  propositio,  quae  negat,  Ecclesiasti¬ 
cum  regimen  ad  saeculares  Principes  perti¬ 
nere,  adversus  duos  Brentii  erores  pugnat. 
Primus  error  Brentii  est,  Optimates  Ecclesiae 
esse  Principes  saeculares  :  Episcopos  vero 
adeo  Brentius  deprimit,  ut  velit  esse  Prin- 
#  cipum  mancipia.  Secundus  est,  ad  hos  Opti¬ 
mates  curam  et  regimen  Ecclesiae  praecipue 
pertinere.  Quos  errores  habuit  etiam  Hen- 
ricus  VIII,  Angliae  Rex  :  is  enim  se  caput 
Ecclesiae  Anglicanae  constituit,  et  eodem 
modo  censuit,  alios  Principes  capita  supre¬ 
ma  Ecclesiae  in  suis  ditionibus  esse  debere. 

Ac  primus  quidem  error  facile  refutatur  : 
Primo  exiliis  propheticis  verbis,  Psal.  XLIV : 
Pro  patribus  tuis  nati  sunt  tibi  filii ,  constitues 
eos  Principes  super  omnem  terram.  (1) 

Sic  enim  hunc  locum  B.  Aug.  exponit,  pro 
.  patribus ,  id  est  Apostolis  nati  sunt  filii,  id  est 
Fideles  multi,  quos  Deus  constituit  Episcopos, 
et  eo  modo  Principes  super  omnem  terram. 
Et  S.  Hieron.  in  eumdum  locum  :  «  Fuerunt 
inquit,  o  Ecclesia,  Apostoli  patres  tui,  quia 
ipsi  te  genuerunt,  nunc  autem  quia  illi  reces¬ 
serunt  a  Mundo,  habes  pro  his  Episcopos  fi¬ 
lios.  Et  infra  :  «  Principes  Ecclesiae,  id  est, 
Episcopi  constituti  sunt.  »  Nec  multo  aliter 
Graeci  Patres,  Ghrysostomus  et  Theodoretus 
exponunt,  qui  per  Patres  Patriarchas;  per 
filios  Principes  Apostolos  intelligunt.  Item 
Apost.  I.  Cor.  XII.  et  Epb.  IV.  Deus,  inquit, 
in  Ecclesia  posuit  primum  Apostolos ,  secundo 
Prophetas,  tertio  et  Doctores.  (2) 

Si  primi  sunt  Apostoli,  qui  Episcopi  fue¬ 
runt,  et  quibus  Episcopi-  succedunt  :  certe 
primi  non  sunt  Reges  et  Principes  saeculares; 
imo.  ut  recte  annotavit  Damascen.  in  2. 
Orat,  pro  imagin.,  Apostolus  Reges  non  so¬ 
lum  non  posuit  primo  loco,  sed  nec  ullo  alio, 
ut  indicaret,  non  esse  Reges  Ecclesiae  Ma¬ 
gistratus,  sedtantum  saeculi. 


Secundo  refutatur  ex  Patribus.  Ignatius 
in  epist.  7.  ad  Smyrnen.,  nihil  esse  dicit  ho¬ 
norabilius  Episcopo  in  Ecclesia  :  et  addit, 
primum  honorem  deberi  Deo,  secundum 
Episcopo,  tertium  Regi.  Nazianzenusin  Orat, 
ad  cives  timore  perculsos.  Chrysost.  lib  III 
de  sacerdot,  et  hom.  4.  in  cap.  VI  Isaiae  et 
Ambrosius  lib.  de  dignit.  sacerd.,  cap.  2. 
Episcopum  Regi  apertissime  anteponunt. 

Quin  etiam  Chrysost.  hom.  83.  in  Matth. 
Reges  non  Episcopis  solum,  sed  etiam  Dia¬ 
conis  subjicit;  sic  enim  Diaconum  suum  lo¬ 
quitur  : «  Si  dux,  inquit,  quispiam,  si  Consul, 
si  is  qui  diademate  ornatur,  indigne  adeat, 
cohibe  et  coerce,  majorem  tu  illo  habes  po¬ 
testatem.  i)  Aug.  in  Psal.  XCVIII.  probat, 
Mosem  fuisse  sacerdotem  ea  ratione,  quia 
Moses  maximus  fuit,  et  nihil  est  majus  sa¬ 
cerdote.  Et  Gelasius  in  epist.  ad  Anastasium: 
«  Nosti,  inquit,  fili  clementissime,  quod  licet 
praesideas  humano  generi  dignitate  rerum 
terrenarum,  tamen  praesulibus  divinarum  de¬ 
vota  colla  submittis.  Et  infra :  «  Subdi,  in¬ 
quit,  te  debere  cognoscis  religionis  ordine 
potius  quam  prseesse.  Nosti  itaque  ex  illo¬ 
rum  te  pendere  judicio,  non  illos  ad  tuam 
redigi  posse  voluntatem.  » 

Gregorius  lib.  XIII  Moral.  cap.  19.  asse¬ 
rit,  prima  membra  in  corpore  Domini  esse 
sacerdotes,  Et  lib.  IV  ,  epist.  31.  ad  Mauri- 
tium  docet  ,  sacerdotes  esse  Deos  quosdam 
inter  homines,  et  propterea  ab  omnibus 
etiam  Regibus  honorandos  :  quod  idem  et 
docet  et  probat  Nicolaus  I.  in  epist.  ad  Mi- 
chaelem. 

Tertio  ex  gestis  Episcoporum  et  Regum. 
Nam  Fabianus  Papa  primum  Imperatorem 
Christianum  Philippum  exclusit  a  commu¬ 
nione  Sacramenti  altaris  in  die  Paschalis, 
propter  quaedam  ejus  peccata  publica  :  nec 
antea  eum  admisit,  quam  ille  confessione  et 
poenitentia  peccata  purgavit.  Scribit  hoc 
Eusebius  lib.  VI ,  cap.  23.  bist.  Item  Con¬ 
stantinus  aperte  professus  est,  de  Episcopis 
se  judicare  non  posse ,  ut  qui  Dii  quidem 
sint  :  sed  contra  potius  eorum  se  stare  sub¬ 
jectum  judicio;  scribit  Ruffinus,  lib.  I,  c.  2. 
hist. 

Theodosium  Seniorem  B.  Ambrosius  ab 
Ecclesiae  liminibus  expulit ,  et  poenitentiam 
publicam  subire  coegit  :  ac  deinde  cum  Im¬ 
perator  in  Ecclesia  ad  loca  sacerdotum  as¬ 
cendere  atque  ibidem  sedere  vellet ,  jussit 


(1)  Psal.  XLIV,  17.  -  (2)  I.  Cor.  XII,  28;  Eph.  IV,  11. 


LIBER  I. 


474 

eum  Ambrosius  descendere  ,  et  cum  plebe 
consistere  :  id  quod  ille  libenter  fecit  :  scri¬ 
bit  Theodoretus  lib.  V  hist.  cap .  47. 

Denique  Maximus  Imperator,  cum  in  con¬ 
vivio  sederet, assidente  quoqueB. Martino, et 
pincerna  primum  calicem  Imperatori  ut  om¬ 
nium  nobilissimo  vellet  offerre,  ille  ad  Episco¬ 
pum  misit,  qui  non  recusavit,  sed  primus  bi¬ 
bit,  et  postea  non  Imperatori,  sed  Presbytero 
suo  calicem  tradidit  :  nullum  scilicet  existi¬ 
mans  digniorem  qui  post  se  biberet ;  nec  in¬ 
tegrum  sibi  fore,  si  aut  Regem,  aut  eos  qui 
a  Rege  erant  proximi ,  Presbytero  praetu¬ 
lisset  ,  ut  scribit  Sulpitius  in  vita  S.  Mar- 
tini. 

Postremo  refellitur  idem  error  duplici  ra¬ 
tione.  Primum  ,  Episcopus  Regem  inungit, 
docet,  ligat,  solvit,  benedicit  :  ait  autem 
Apostolus  ad  Hebr.  VII  :  «  Sine  contradictio¬ 
ne  est  minus  quod  a  meliore  benedicitur  (1). 

Praeterea,  principatus  saecularis  institutus 
est  ab  hominibus  ,  estque  de  jure  gentium  : 
at  principatus  Ecclesiasticus  est  a  solo  Deo, 
et  de  jure  divino;  ille  regit  homines,  ut  ho¬ 
mines  sunt,  et  magis  ratione  corporum  quam 
animarum ;  iste  vero  regit  homines,  ut  Chris¬ 
tiani  sunt,  et  magis  ratione  animarum  quam 
corporum ;  ille  habet  pro  fine  temporalem 
quietem  et  salutem  populi  ;  iste  vitam  et  fe¬ 
licitatem  sempiternam ;  ille  utitur  naturali¬ 
bus  legibus  et  institutis  humanis ;  iste  legibus 
divinis  et  Sacramentis  divinitus  institutis; 
ille  gerit  bella  cum  hostibus  paucis  et  visibi¬ 
libus  ;  iste  cum  invisibilibus  et  infinitis. 

Sed  contra  objicit  Brentius  :  Episcopi  ser¬ 
vi  sunt  Ecclesiae,  II.  Cor.  IV :  Non  nosmetip- 
sos  prcedicamus ,  sed  J esum  Christum,  nos  au¬ 
tem  servos  vestros  per  Jesum.  Quanto  igitur 
magis  Regum  servi  erunt ,  praesertim  cum 
de  Regibus  dicat  B.  Petrus,  I.  Pet.  II  :  Sub¬ 
jecti  estote  omni  humance  creaturae  propter 
Deum ,  sive  Regi  tanquam  prcecellenti ,  sive  du¬ 
cibus  tanquam  ab  eo  missis  (2). 

Respondeo;  duplex  esse  genus  servitutis  : 
omnes  enim  qui  laborant  in  alterius  commo¬ 
dum,  dicuntur  ei  servire  ;  sed  quidam  labo¬ 
rant  et  serviunt  alteri  eum  regendo  ,  eique 
praesidendo ;  quidam  laborant  et  serviunt 
obediendo  et  parendo;  qualia  proprie  sunt 
mancipia  :  Episcopi  autem  servi  sunt  Eccle¬ 
siae,  sed  ad  priorem  modum;  quemadmodum 
etiam  Magistratus  servit  Reipublicae,  et  Rex 


populo  (si  Rex,  non  tyrannus  sit)  et  pater  fi¬ 
liis  et  mag:ster  discipulis. 

Quare  B.  Paulus,  I.  Corin.  IV,  quorum  se 
dixerat  servum,  eorum  patrem  se  esse  dicit: 
Per  Evangelium,  inquit,  ego  vos  genui,  Et  ad¬ 
dit  :  Quid  vultis  ?  in  virga  veniam  ad  vos ,  an  in 
charitate  ,  et  spiritu  mansuetudinis  ?  Et  Heb. 
XIII  :  Obedite  prcepositis  vestris  ,  et  subjacete 
eis.  Et  Act.  XX  :  Spiritus  sanctus  posuit  Epis¬ 
copos  regere  Ecclesiam  Dei  (3).  Hac  ratione 
B.  Gregor,  servum  servorum  Dei  se  vocat. 
Et  B.  August.  lib.  IX  confess.  capit,  ult. 
«  Inspira,  Domine,  inquit,  servis  tuis  fratri¬ 
bus  meis,  filiis  tuis  dominis  meis,  quibus  vo¬ 
ce,  et  corde,  et  litteris  servio.  »  EtB.Bernar- 
dus  lib  II  de  consider.  ait,  Eugenium,  cum 
factus  esset  Pontifex,  elevatum  super  gentes 
et  regna,  sed  ad  ministrandum,  non  ad  do¬ 
minandum. 

At,  inquies,  Reges  sunt  Reges  etiam  in 
Ecclesia,  et  illis  Chrisiiani  subjecti  esse  de¬ 
bent,  tanquam  praecellentibus.  Verum  est  id 
quidem,  sed  in  iis  rebus  tantum,  quae  ad  sta¬ 
tum  politicum  pertinent.  Praesunt  enim  Chri¬ 
stiani  Reges  hominibus  Christianis  ,  non  ut 
Christiani,  sed  ut  homines  sunt,  quemadmo¬ 
dum  etiam  Judaeis  et  Tureis  interdum  prae¬ 
sunt  :  et  ipsi  Reges  ,  non  ut  Christiani  sunt, 
praesunt ,  sed  ut  homines  politici ;  nam  ut 
Christiani  oves  sunt  pastoribus  Episcopis 
subjecti ,  ut  Nazianzenus  docet  in  Orat,  ad 
cives  timore  perculsos  ,  et  ut  S.  ait  Ambro¬ 
sius  inOrat.  detraden.  Basii,  nihil  honorifi¬ 
centius  dici  potest ,  quod  ut  Imperator  Ec¬ 
clesiae  filius  esse  dicitur  :  Imperator  enim 
bonus  intra  Ecclesiam  non  supra  Ecclesiam 
est. 

Posterior  Brentii  error  ex  iis  quae  dicta 
sunt  facile  refutatur.  Si  enim  Principes  non 
Ecclesiae  Optimates ;  ad  eos  non  pertinet  Aris- 
tocratia  Ecclesiae.  Sed  possunt  praeterea  ad¬ 
jungi  haec  argumenta. 

Primum.  Regimen  Ecclesiae  supernatiirale 
est ;  nemini  igitur  convenit  nisi  cui  Deus 
commisit  :  legimus  autem  inScripturis  com¬ 
missum  Apostolis  et  Episcopis  eorum  suc¬ 
cessoribus.  Nam  Petro  Apostolo  dictum  est : 
Pasce  oves,  Jo.  ult.  et  de  Episcopis  dicitur, 
Act.  XX  :  Quos  posuit  Deus  Episcopos  regere 
Ecclesiam  Dei  (4).  De  Regibus  nihil  ejusmo¬ 
di  usquam  legimus. 

Deinde  ad  annos  ferme  300  nullus  fuit  in 


(1)  Hebr.  VII,  7.  —  (2)  II.  Cor.  IV,  5;  I.  Petr.  II,  13.  —  (3)  I.  Cor.  IV,  15  et  21 ;  Hebr.  XIII,  17 
Act.  XX,  28.  —  (4)  Joan.  XXI,  17  ;  Act.  XX,  28. 

Ecclesia  saecularis  Princeps,  excepto  so¬ 
lum  Philippo  Imperatore ,  qui  brevissimo 
tempore  supervixit  :  et  forte  aliquis  in  pro¬ 
vinciis  non  subjectis  Imperio  Romano  ;  et  ta¬ 
men  eamdem  habuit  regiminis  formam,  non 
igitur  Principes  saeculi  Christi  Ecclesiam  re¬ 
gunt. 

Item  qui  habent  summam  potestatem  in 
Republica,  ii  possunt  omnia,  quae  inferiores 
Magistratus  possunt.  Quis  enim  prohibere 
posset  Regem  ,  si  eas  causas  per  se  cognos¬ 
cere  et  judicare  vellet ,  quas  Proregibus,  et 
Praetoribus,  et  judicibus  minoribus  commi¬ 
sit?  At  non  possunt  Reges  officium  Episcopi, 
Presbyteri,  Diaconi  sibi  usurpare, qualia  sunt, 
verbum  Dei  praedicare,  baptizare,  consecra¬ 
re  etc.  non  igitur  sunt  Reges  supremi  Eccle¬ 
siae  magistratus. 

Non  posse  autem  Reges  officia  sacerdotum 
invadere,  ita  probamus.  In  primisReges  non 
solum  viri,  sed  etiam  fceminae  esse  possunt  : 
at  foeminas  publice  docere  Apostolus  prohi¬ 
bet,  I.  Gorinth.  XIV,  et  I.  Tim.  II,  et  Pepu- 
zitse  ab  Epiphanio  haer.  49.  et  August.  haer. 
27.  inter  haereticos  numerantur,  quod  foemi- 
nis  sacerdotium  attribuerint. 

Deinde  in  II.  Paral.  XIX  Josaphat  Rex 
optimas  :  Amarias ,  inquit ,  Sacerdos  et  Pon¬ 
tifex  in  his  quce  ad  Deum  pertinent ,  prcesidebit: 
porro  Zabadias  super  ea  opera  erit ,  quce  ad 
Regis  officium  pertinent.  Et  II.  Paral.  XXYI, 
cum  Ozias  Rex  vellet  thus  adolere ,  prohi¬ 
buit  eum  Pontifex,  dicens  :  Non  est  tui  officii , 
Ozia ,  ut  adoleas  incensum  Domino ,  sed  sacer¬ 
dotum  (I).  Et  cum  ille  perseveraret,  continuo 
gravissima  lepra  divinitus  percussus  est. 
Quod  si  in  testamento  veteri  non  poteratRex 
fungi  munere  sacerdotum  ,  multo  minus  in 
novo  ,  ubi  sunt  munera  sucerdotalia  longe 
augustiora. 

Item  in  Synodo  Matisconensi  can.  9.  in 
Concilio  Milevitano,  can  19.  et  Toletanh  III, 
can.  13.  puniuntur  gravissime  clerici,  qui 
causam  Ecclesiae  ad  judicem  saecularem  de¬ 
ferunt.  Et  Ambrosius  epist.  33.  ad  Sororem, 
dicit,  se  Valentiniano  dixisse  :  «Noli  te  gra¬ 
vare  Imperator,  ut  putes  te  in  ea,  quae  divi¬ 
na  sunt,  aliquod  imperiale  jus  habere.  Pu¬ 
blicorum  tibi  moenium  jus  commissum  est, 
non  sacrorum  etc.  »  Item  Theodosio  Impe¬ 
ratori  dixisse  eumdem  Ambrosium  :  «  Pur¬ 
pura  Imperatores  facit,  non  sacerdotes ;  » 
refert  Theodoretus  lib.  V,  cap.  18.  hist.  qui 


etiam  lib.  IV ,  cap.  18.  scribit ,  Eulogium 
qflemdam  ,  cum  ei  Modestus  Praefectus  Va¬ 
lentis  Imperatoris  Ariani  dixisset  :  «  Con¬ 
jungere  cum  Imperatore»,  facete  respondis¬ 
se  :  «  Numquid  una  cum  Imperio  ille  etiam 
Pontificatum  est  consecutus.  » 

Athanasius  quoque  in  epist.  ad  solit.  vit. 
agent.,  reprehendit 'Constantium  ,  quod  se 
rebus  Ecclesiasticis  admisceret,  et  addit,  Ro¬ 
sium  Episcopum  Cordubae  eidem  Constan¬ 
tio  dixisse  :  «  Ne  praecipe  nobis  in  hoc  gene¬ 
re,  sed  ea  potius  a  nobis  disce  :  tibi  enim 
Deus  imperium  commisit,  nobis  ea  quae  sunt 
Ecclesiae  concredidit.  »  Similia  eidem  Con¬ 
stantio  Leonti um  Episcopum  dixisse,  testa¬ 
tur  Suidas  in  voce  Leontius.  Sulpitius  lib.  II 
sac.  hist.  cir.  fin.  refert,  S.  Martinum  Maxi¬ 
mo  Imperatori  dixisse,  novum  esse  et  inau¬ 
ditum  nefas,  ut  causam  Ecclesiae  Judex  sae¬ 
culi  judicaret. 

E.  Augustinus  epist.  48 , 50  et  165.  docet, 
piorum  Regum  munus  esse,  Ecclesiam  de¬ 
fendere  ,  severisque  legibus  ac  poenis  blas- 
phemos,  sacrilegos,  et  haereticos  ab  Ecclesia 
damnatos  coercere  :  sed  ibidem  reprehendit 
Donatistas,  quod  causam  Episcopalem  non 
ad  Coepiscopos,  sed  ad  Regem  terrenum  ju¬ 
dicandam  detulissent.  S.-Greg.  lib.  V,  epist. 
125.  de  Mauritio  Imperatore  loquens  :  «  No¬ 
tum  est,  inquit,  piissimos  dominos  discipli¬ 
nam  diligere  ,  et  ordinem  servare  ,  Canones 
venerari ,  et  in  causis  se  sacerdotalibus  non 
miscere.  »  Idem  prolixe  docet  Joannes  Da¬ 
mascenus  in  1  et  2.  Orat,  pro  imag.  Deni¬ 
que  Rasilius  Imperator  ,  in  VIII  Synodo  di¬ 
serte  asseruit,  nec  sibi,  nec  ullis  laicis  licere 
negotia  sacerdotalia  tractare;  quod  idem 
professum  etiam  Valentinianum  Seniorem 
testatur  Sozomenus,  lib.  VI,  cap.  7. 

Argumenta  Brentii  sumuntur  ab  exemplis 
Testamenti  veteris,  ubi  legimus,  Mosem,  Jo- 
sue,  Davidem,  Salomonem,  Josiam,  qui  Du¬ 
ces  aut  Reges  erant ,  saepe  se  in  negotiis  re¬ 
ligionis  miscuisse.  Addit  etiam  Erentius  ad 
argumenti  confirmationem  ,  Regibus  a  Deo 
commissam  esse  custodiam  legis  divinae,  et 
idcirco  ad  eos  curam  Ecclesiae  pertinere. 
Sic  enim  Apostolus  ait,  Rom.  XIII  :  Non  si¬ 
ne  causa  gladium  portat.  Minister  enim  Dei 
est ,  vindex  in  iram  ei  qui  male  agit  (2). 

Respondemus  :  Mosem  non  solum  Ducem, 
sed  etiam  Sacerdotem  summum  fuisse,  ut  in 
quaestione  de  Judice  controversiarum  lib. 


(1)  II.  Paralip.  XIX,  11 ;  XXVI,  18.  —  (2)  Rom.  XIII,  4. 

III  de  verbo  Dei  demonstratum  est  :  caeteros 
autem  quaedam  interdum  egisse  extraordina¬ 
ria  auctoritate,  non  tam  ut  Reges,  quam  ut 
Prophetas.  Sed  non  propterea  delendam 
fuisse  ex  Deuteronom.  legem  illam,  qua  or¬ 
dinarie  in  dubiis  de  religione,  remittebantur 
homines,  non  ad  Regem,  sed  ad  Sacerdotem 
Levitici  generis,  Deuter.  XYII ;  quocirca,  ut 
supra  diximus,  Ozias  Rex  punitus  est  lepra, 
quod  munus  Sacerdotis  sibi  assumpsisset. 

Ad  confirmationem  autem  respondemus  : 
Reges  custodes  esse  debere  legum  divina¬ 
rum,  sed  non  interpretes;  ipsorum  est  enim 
edictis  et  poenis  impedire  blasphemias,  hae- 
reses,  sacrilegia  :quae  sint  autem  haereses,  et 
contra,  quae  sit  Fides  Orthodoxa,  ab  Episco¬ 
pis  discere  debent;  quod  Imperatores  pios, 
Constantinum,  Valentinianum ,  Gratianum, 
Theodosium,  Martianum  fecisse,  ex  ipso  Co¬ 
dice  cognosci  potest  1 .  cunctos  populos,  tit.  de 
sum.  Trinit.  et  Fid.  Cathol.  et  in  toto  tit.  de 
haeret.  Vide  plura  in  quaestione  de  Judice 
controversiarum;  et  in  quaestione  de  Praesi¬ 
de  Concilii  generalis. 

i 

CAPUT  VIII. 

9 

Quod  non  sit  Ecclesiasticum  regimen  prcecipue 

penes  Episcopos. 

Sequitur  tertia  propositio  ,  quae  Ecclesiae 
regimen  non  esse  praecipue  penes  Episcopos 
et  Presbyteros  adversus  duos  Calvini  errores 
docet.  Prior  Calvini  error  est ,  Episcopos  et 
Presbyteyos  jure  divino  pares  esse .  Posterior 
autem  est,  in  ccetu  Seniorum  supremam  Ec¬ 
clesiae  potestatem  residere.  In  quo  errore 
fuit  Joannes  Hus,  ut  ex  art.  27,  28,  et  29.  in 
Concilio  Constantiensi  sess.XV.  damnatis  in- 
telligi  potest. 

Ac  prior  quidem  error  in  ea  disputatione 
commodius  refutabitur ,  quam  de  clericis, 
suo  loco  instituemus.  Satis  erit  interim,  hunc 
errorem  priorem  ex  posteriore  refellere  :  si¬ 
quidem  hi  duo  errores  inter  se  pugnant.  Si 
enim  Ecclesia  regitur  ab  Optimatibus,  ut  ha¬ 
bet  secundus  error;  certe  Presbyteri  non 
sunt  Optimates  :  vel  si  Presbyteri  sunt  Opti¬ 


mates  ;  Ecclesia  non  regitur  ab  Optimatibus, 
id  est  a  coetu  Seniorum  ,  vel  inter  illos  Se¬ 
niores  includuntur  soli  Episcopi ,  qui  sunt 
veri  Ecclesiae  optimates ,  vel  includuntur 
etiam  Presbyteri  :  Si  soli  Episcopi,  sequitur 
Presbyteros  non  esse  pares  Episcopis,  neque 
esse  optimates,  et  tunc  refellitur  prior  error 
Calvini  :  si  Presbyteri  includuntur,  sequitur 
Ecclesiam  non  regi  ab  Optimatibus  ,  sicut  a 
coetu  Seniorum,  qui  erat  posterior  error  Cal¬ 
vini.  Constat  enim,  in  Conciliis  generalibus, 
in  quibus  de  administratione  totius  Ecclesiae 
agitur,  et  ubi  leges,  quibus  Ecclesia  regitur, 
ferunturvel  abrogantur,  nunquam  interfuis¬ 
se  Presbyteros  cum  auctoritate  definiendi, 
nisi  essent  Legati,  et  locum  tenerent  aliquo¬ 
rum  Episcoporum  :  id  quod  non  opus  est 
aliter  probare,  quam  ex  ipsis  actis  Concilio¬ 
rum,  quae  adhuc  exstant. 

Jam  vero  error  posterior, qui  hujus  loci  pro¬ 
prius  est,  his  rationibus  confutatur.  Primum 
nusquam  inScripturis  legitur  collata  summa 
potestas  Concilio  sacerdotum  :  quaecumque 
enim  auctoritas  Apostolis  caeterisque  discipu¬ 
lis  concessa  a  Christo  est ,  non  solum  omni¬ 
bus  sed  etiam  singulis  concessa  est ;  neque 
ad  eam  exercendam  erat  opus  Concilio  :  po¬ 
terant  enim  sine  dubio  Apostoli  singuli ,  et 
possunt  etiam  nunc  singuli  Episcopi,  docere, 
baptizare,  solvere,  ligare,  ordinare  Ministros 
etc.  solus  est  locus  Matth.  XVIII,  ubi  tribui¬ 
tur  aliquid  Concilio,  cum  dicitur  :  Ubi  fue¬ 
rint  duo  vel  tres  congregati  in  nomine  meo ,  ibi 
sum  in  medio  eorum  (1). 

At  neque  hic  explicatur,  quae  sit  potestas 
Concilii,  summane,  an  mediocris,  an  infima: 
et  Calvinus  ipse  ,  adversus  quem  praecipue 
disputamus  lib.  IV  Instit.  cap.  9,  §.  2.  hunc 
Evangelii  locum  adeo  non  magni  facit,  ut  di¬ 
cat,  eum  nihilominus  in  quemvis  particula¬ 
rem  coetum  competere  ,  quam  in  Concilium 
universale.  Itaque  non  est  cur  in  praesentia 
de  hoc  loco  multum  laboremus. 

Secundo ,  si  penes  Optimates  esset  sum¬ 
mum  Ecclesiae  regimen;  sequeretur,  Eccle¬ 
siam  fere  semper  carere  Rectoribus,  et  ut 
plurimum  neminem  esse  ,  cui  curae  sit  com¬ 
mune  bonum  :  proinde  Rempublicam  Eccle¬ 
siasticam  omnium  esse  miserrimam ;  Opti¬ 
mates  enim  cum  pares  inter  se  sint,  non  pos¬ 
sunt  commune  bonum,  ut  par  est,  adminis¬ 
trare  ,  nisi  vel  congregati  sint ,  vel  aliquem 
elegerint  communi  consensu  Magistratum, 


(1)  Matth.  XVIII,  20. 

cui  omnes  obediant ;  quemadmodum  Roma¬ 
ni  suos  Consules  eligebant. 

At  in  Ecclesia  rarissime  congregantur  Op¬ 
timates  ad  generale  Concilium.  Primis  enim 
300  annis  nulla  fuit  congregatio  generalis  : 
postea  vero  vix  centesimo  quoque  anno  Ma¬ 
gistratum  autem,  cui  Ecclesia  universa  sal¬ 
tem  ad  tempus  pareret,  nullum  unquam 
Optimates  isti  crearunt;  nam  si  creassent 
aliquem,  is  maxime  fuisset  unus  ex  prima¬ 
riis  quinque  Patriarchis,  qui  semper  in  Ec¬ 
clesia  prae  caeteris  eminuerunt  ;  at  Patriar¬ 
cham  Romanum  nunquam  habuisse  hanc 
potestatem  adversarii  contendunt  :  de  cae- 
terisquatuor  res  certississima  est;  nunquam 
enim  Alexandrinus  Patriarcha  aliquid  juris 
habuit  extra iEgyptum,  neque  alii  extra  suas 
regiones. 

Quare  S.  Hieronymus  in  epist.  ad  Pam- 
mach.  advers.  Jo.  Episc.  Hieros.  :  «  Res¬ 
ponde,  inquit,  mihi.  Ad  Alexandrinum  Epi¬ 
scopum  Palaestina  quid  pertinet?  »  Et  Chry- 
sostomus  in  epist.  priore  ad  Innocent.  I  gra¬ 
viter  queritur  de  Theophilo  Patriarcha  Ale¬ 
xandrino,  qui  se  negotiis  Ecclesiasticis  extra 
suam  provinciam  ingerebat  :  «Neque  enim, 
inquit,  aequum  est,  ut  qui  in  iEgypto  sunt, 
judicent  eos  qui  in  Thracia.  » 

Quam  autem  hoc  sit  absurdum,  ut  Eccle¬ 
sia  Catholica,  quae  adeo  est  una,  ut  una  ci¬ 
vitas,  una  domus,  unum  corpus  in  Scriptu¬ 
ris  dicatur ;  nullum  in  terris  habeat  qui  ejus 
curam  gerat,  quis  non  videt?  Nam  si  Eccle¬ 
siae  particulares  non  essent  inter  se  ita  colli¬ 
gatae,  ut  unum  corpus  facerent;  sufficeret 
unicuique  suus  rector :  nunc  autem  non  ma¬ 
gis  possunt  uno  aliquo  rectore  carere,  quam 
possit  unus  grex  uno  pastore,  et  unum  cor¬ 
pus  suo  capite. 

Tertio,  si  esset  in  ccetu  Optimatum  sum¬ 
ma  potestas,  quo  numerosius  cogeretur  Con¬ 
cilium,  eo  plus  haberetur  auctoritatis  :  ne¬ 
que  unquam  evenire  posset,  ut  minori  Con¬ 
cilio  plus  tribueretur  quam  majori. 

At  Concilium  Ariminense  Episcoporum 
600  nullius  unquam  auctoritatis  in  Ecclesia 
Catholica  habitum  est  :  Concilium  autem 
primum  Constanlinopolitanum  150  Episco¬ 
porum  summae  semper  auctoritatis  fuit.  Ac 
nos  quidem  Catholici  hujus  rei  causam  red¬ 
dimus,  quod  illud  fuerit  a  Pontifice  Summo 
in  quo  est  summa  Ecclesiae  potestas  repro- 

(1)  Aet.  XV,  6.  —  (2)  Act.  XX,  28. 


batum  :  hoc  autem  confirmatum ;  qui  autem 
summam  potestatem  tribuunt  Optimatibus, 
nullam  causam  possunt  adferre,  cur  Arimi¬ 
nense  Concilium  damnent,  Constantinopoli- 
tanum  autem  amplectantur.  At,  inquiunt, 
Ariminense  Concilium  erravit,  non  erravit 
Coristantinopolitanum ;  propterea  hoc  am¬ 
plectimur,  illud  damnamus.  Sed  quid  est 
hoc  aliud  quam  se  Conciliorum  et  totius  Ec¬ 
clesiae  Judicem  facere  ? 

Quarto,  tametsi  Democratia  est  absolute 
pessimum  regimen  :  tamen  Ecclesiae  perni¬ 
ciosior  esse  videtur  Aristocratia.  Siquidem 
summum  Ecclesiae  malum  haeresis  est  :  hae- 
reses  autem  ab  Optimatibus  potius,  quam  a 
plebeis  hominibus  excitantur.  Certe  Haere¬ 
siarchae  fere  omnes,  aut  Episcopi,  aut  Pres¬ 
byteri  fuerunt;  itaque  sunt haereses quaedam 
quasi  Optimatum  factiones,  sine  quibus  nul¬ 
lae  essent  in  Ecclesia  populorum  seditiones. 
Factiones  autem  nunquam  facilius,  et  fre¬ 
quentius  oriuntur,  quam  cum  Optimates  re¬ 
gunt,  ut  non  solum  experimento,  et  Philo¬ 
sophorum  testimonio,  sed  etiam  Calvini  ip¬ 
sius  confessione  lib.  IV  Irrstit.  cap.  20,  §.  8. 
comprobari  potest. 

Sed  objiciunt  tria  Scripturae  testimonia, 
adjunctis  etiam  tribus  testimoniis  Patrum . 
Primum  est.  Act.  XV,  ubi  legimus,  primam 
controversiam  in  Ecclesia  exortam,  non  ab 
uno  aliquo  summo  judice  fuisse  definitam, 
sed  a  conventu  Apostolorum  et  seniorum  : 
Convenerunt ,  inquit  Lucas,  Apostoli  et  Senio¬ 
res  videre  de  verbo  hoc.  (1) 

Respondeo  :  nullum  hinc  argumentum 
sumi  posse  pro  Aristocratia  asserenda.  Si¬ 
quidem  in  eo  Concilio  prima  illa  quaestio  de¬ 
finita  est,  ubi  Praeses  et  Caput  Petrus  erat : 
nec  enim  Petrus  in  aliena  Dioecesi,  et  Epis¬ 
copo  praesente  Jacobo,  loqui  primus  ausus 
fuisset,  nisi  ipsi  toti  Concilio  praefuisset.  Ne¬ 
que  Monarchiae  repugnat,  quod  aliquid  in 
publico  conventu,  communi  Principum  con¬ 
silio  et  consensu  statuatur,  quemadmodum 
fieri  solet  hoc  tempore  in  Comitiis  Imperia¬ 
libus. 

Alterum  testimonium  est  Act.  XX,  ubi  B. 
Paulus  Episcopos  admonet  his  verbis  :  At~ 
tendite  vobis  et  universo  gregi,  in  quo  vos  Spi 
ritus  sanctus  posuit  Episcopos  regere  Ecclesiam 
Dei  (2) . 

Tertium  est  I.  Petr.  V,  ubi  B.  Petrus  ita 

loquitur :  Seniores  qui  in  vobis  sunt  obsecro , 
consenior  et  testis  Christi  passionum ,  pascite, 
qui  in  vobis  est ,  Gregem  Dei  (1). 

Respondeo  :  ex  neutro  horum  locorum 
aliquid  probari ;  nec  enim  negamus  Episco¬ 
pis,  et  Presbyteris  convenire,  ut  Ecclesiam 
Dei  pascant  et  regant:  sed  quaestio  nostra  est 
de  summa  totius  Ecclesiae  potestate ;  sitne 
ea  in  coetu  ministrorum,  an  in  aliquo  uno 
homine?  Quam  quaestionem  in  his  locis  ne¬ 
que  Paulus,  neque  Petrus  attingit,  sed  solum 
Episcopos  admonent,  ut  erga  subjectos  sibi 
populos  pastorali  munere  strenue  fungan¬ 
tur. 

Jam  ex  Patribus  primo  loco  Cyprianum 
proferunt,  qui  lib.  III,  epist.  19.  ad  Clerum 
suum  ita  scribit  :  «  Quae  res  cum  omnium 
nostrum  consilium  et  sentenLiam  spectet, 
praejudicare  ego,  et  solum  mihi  rem  omnem 
vindicare  non  audeo.  »  Respondeo  :  Cy¬ 
prianum  propterea  id  non  esse  ausum,  quod 
sponte  sua  se  ipse  obstrinxerat,  cum  episco¬ 
patum  susciperet,  nihil  sine  cleri  et  populi 
consilio,  et  consensu  esse  facturum,  ut  ex 
lib.  III,  epist.  1 OT  supra  docuimus. 

Proferunt  deinde  Ambrosium,  qui  in  Com- 
ment.  V.  cap.  prioris  epist.  ad  Tim.  ita  lo¬ 
quitur  :  «  Et  synagoga,  et  postea  Ecclesia 
Seniores  habuit,  quorum  sine  consilio  nihil 
agebatur.  »  Respondeo,  non  magis  ex  his 
verbis  probari  posse  Aristocratiam  Eccle- 
jsiastioam,  quam  ex  Senatu  et  consilio  Re¬ 
gio  probetur,  nullam  esse  in  regnis  Monar¬ 
chiam.  Certe  enim  Salomon  III.  Reg.  XII, 
Seniorum  coetum  habebat  a  consiliis :  et  As- 
suerus  Esther  I  sapientium  consilio  in  rebus 
omnibus  utebatur;  nec  tamen  ideo  non  erant 
Reges.  Preeterea,  quod  Episcopi  veteres  sine 
Presbyterorum  consilio  nihil  agerent  utile 
ac  salutare,  non  tamen  necessarium  fuisse, 
vel  ex  eo  intelligi  potest,  quod  Ambrosii 
tempore  non  fiebat,  nec  tamen  Ecclesia  pe¬ 
nitus  interierat. 

Postremo  Hieronymum  producunt,  qui  in 
cap.  I  ad  Titum  sic  ait  :  «  Antequam  Dia¬ 
boli  instinctu  studia  in  religione  fierent,  et 
diceretur  in  populis  :  Ego  sum  Pauli,  ego 
Apollo,  ego  vero  Cephee,  communi  Presbyte¬ 
rorum  Consilio  Eccbsiee  gubernabantur. 
Postquam  vero  unusquisque  eos,  quos  bapti- 
zaverat,  suos  putabat  esse  non  Christi,  in  toto 
Orbe  decretum  est,  ut  unus  de  Presbyteris 
electus  superponeretur  caeteris,  ad  quem  om¬ 


nis  Ecclesiae  cura  pertineret,  et  schismatum 
semina  tollerentur.  »  Igitur  primo  tempore 
Ecclesiae,  quando  ea  purissima  erat,  Aristo- 
cratia  vigebat,  et  Optimates  Presbyteri  erant. 

Respondeo  :  videtur  B.  Hieronymus  in  ea 
sententia  fuisse,  ut  existimaret,  Episcopos, 
si  de  jurisdictione  agatur,  esse  quidem  Pres¬ 
byteris  majores,  sed  jure  Ecclesiastico,  non 
divino,  quae  sententia  falsa  est,  et  suo  loco 
refellenda.  Interim  tamen  nihil  Calvini  Aris¬ 
tocratiam  Presbyterorum  juvat,  sed  contra 
maxime  laedit  :  non  enim  Hieron.  dicit,  in 
prima  Ecclesia  viguisse  Aristocratiam  Pres¬ 
byterorum,  et  fuisse  illud  bonum  regimen, 
et  paulatim  postea  per  abusionem  aliquam 
introductam  esse  a  malis  hominibus  Monar¬ 
chiam  :  sed  e  contrario  affirmat,  Aristocra¬ 
tiam,  quae  initio  erat,  quia  non  bene  succe¬ 
debat,  et  plurimae  inde  oriebantur  seditio¬ 
nes  et  schismata,  communi  Orbis  terrae  con¬ 
silio  in  Monarchiam  esse  mutatam. 

Neque  dubium  esse  potest,  quin  Hierony¬ 
mus  senserit,  mutationem  hanc  esse  factam 
Apostolorum  temporibus,  et  ipsis  Apostolis 
auctoribus  :  nam  hoc  loco  dicit,  tunc  factam 
esse  mutationem,  cum  coepit  dici  ;  Ego  sum 
Pauli,  ego  Apollo  (2);  quod  accidisse  tem¬ 
pore  suo  testatur  Paulus  I.  Corinth.  I.  Dein¬ 
de  Hieronymus  in  lib.  de  vir.  illustr.  in  Ja- 
cobo  dicit,  Jacobum  statim  a  Passione  Do  ¬ 
mini  ab  Apostolis  creatum  Episcopum  Hie- 
rosolymae,  et  in  epist.  ad  Evagr.  quae  e^t  85. 
asserit,  S.  Marcum  Episcopum  fuisse  Ale- 
xandriae. 

Adde,  quod  non  loquitur  Hieronymus  de 
regimine  universalis  Ecclesiae,  sed  solum 
particularium,  ^um  ait,  initio  coepisse  gu¬ 
bernari  Ecclesias  communi  Presbyterorum 
consilio  :  alioqui  enim  Petrum  fuisse  Caput 
totius  Ecclesiae  a  Christo  constitutum,  diser¬ 
tis  verbis  docet  idem  Hieronymus  in  lib.  I 
cont.  Jovin.  :  «  Ex  duodecim  unus  eligitur, 
ut  capite  constituto,  schismatum  tolleretur 
occasio.  » 


(1)  I.  Petr.  V,  1.  —  (2)  I.  Cor.  I,  12. 

Quod  regimen  Ecclesiasticum  praecipue  Monar- 
chicum  esse  debeat. 

Restat  postrema  propositio,  quae  Ecclesiae 
regimen  praecipue Monarchicum  esse  debere 
affirmat.  Ac  primum  quidem  ratio,  qua  id 
probetur,  ex  iis  quae  dicta  sunt  deduci  po¬ 
test  :  nam  si  tres  sunt  regiminis  formae,  Mo¬ 
narchia,  Aristocratia,  Democratia,  et  jam 
probatum  est,  Ecclesiae  gubernationem,  nec 
Democraticam,  nec  Aristocraticam  esse  de¬ 
bere  :  quid  aliud  superest,  quam  ut  sit  Mo- 
narchica.  Deinde,  si  Monarchia  est  optimum 
ac  praestantissimum  regimen,  ut  supra  do¬ 
cuimus,  et  certum  est,  Ecclesiam  Dei  a  sa- 
pientissimo  Principe  Christo  institutam  opti¬ 
me  gubernari  :  quis  inficiari  potest,  ejus  re¬ 
gimen  debere  esse  Monarchicum? 

Sed  occurrit  Calvinus  lib  IV  Instit.  cap. 
6,  §.  9.  ac  negat,  si  Monarchia  sit  optimum 
regimen,  inde  sequi,  debere  Ecclesiam  ab 
uno  aliquo  homine  gubernari,  cum  constet, 
ejus  Regem  ac  Monarcham  esse  Christum. 

Sed  facile  refellitur,  nam  etsi  Christus 
unus  sit  ac  proprius  Ecclesiae  Catholicae  Rex 
et  Monarcha,  eamque  spiritualiter  ac  invisi¬ 
biliter  regat,  et  moderetur;  tamen  eget  Ec¬ 
clesia,  quae  corporalis  et  visibilis  est,  uno 
aliquo  visibili  summo  Judice,  a  quo  lites  de 
religione  exortae  componantur,  quique  om¬ 
nes  inferiores  praefectos  in  officio  et  unitate 
contineat.  Alioqui  non  solum  summus  Pon¬ 
tifex,  sed  etiam  Episcopi,  Pastores,  Docto- 
res,  ac  Ministri  omnes  supervacanei  essent: 
Christus  enim  pastor  est,  Et  Episcopus  ani¬ 
marum  nostrarum ,  I.  Petr.  II.  Ipse  est  unicus 
magister,  quem  audire  jubet  Pater  coelestis, 
Matth.  XVII.  Ipse  est,  qui  baptizat  in  Spiritu 
sancto ,  Jo.  1(1). 

Quemadmodum  igitur  Episcopi,  Doctores, 
caeterique  Ministri  supervacanei  non  sunt, 
tametsi  quod  ipsi  ut  ministri  faciunt,  Chris¬ 
tus  principaliter  faciat  :  sic  etiam  non  est  e 
medio  tollendus  is,  qui  totius  Ecclesiae  cu¬ 
ram,  ut  summus  OEconomus  gerit,  quam¬ 
vis  eamdem  curam  Christus  principaliter 
gerat. 


Secunda  ratio  ab  ea  similitudine  ducitur, 
quam  habet  Ecclesia  mortalium  hominum, 
cum  Ecclesia  immortalium  Angelorum.  Qua 
ratione  utitur  etiam  S.  Greg.  lib.  IV,  epist. 
52.  Siquidem  certum  est,  istam  illius  exem¬ 
plar,  et  quasi  ideam  quamdam  esse,  ut 
Apost.  indicare  videtur  ad  Hebr.  VIII  et  S. 
Bernardus  diserte  affirmat  in  lib.  III  de  con- 
sider.  ad  Eugen.,  ubi  militantem  Ecclesiam 
in  Apoc.  Hierusalem  novam  descendentem  de 
coelo  (2),  appellatam  esse  dicit,  propterea 
quod  ad  exemplum  coelestis  illius  civitatis 
instituta  et  conformata  sit. 

Nec  minus  certum  et  exploratum  est,  inter 
Angelos,  praeter  summum  Regem  omnium, 
Deum,  esse  unum  qui  aliis  omnibus  praesit. 
At  initio  quidem  hac  dignitate  praeditum 
fuisse  eum,  qui  nunc  Diabolus  dicitur;  tes¬ 
tes  sunt  Tertull.  lib.  II  cont.  Marcion.,  Gre¬ 
gor.  hom.  34.  in  Evang.  et  lib.  XXXII  Mo- 
ral.  cap.  24.  Hieronymus,  seu  potius,  Beda 
in  cap.  XL  Job.  lsidor.  lib.  I  de  sum.  bon. 
cap.  12.  et  deduci  potest  ex  Scriptura,  Job. 
XL,  ubi  Behemot,  id  est,  Diabolus  dicitur 
principium  viarum  Domini,  et  Isaiae  XIV, 
ubi  comparatur  Lucifero,  id  est,  stellarum 
maximae  et  pulcherrimae,  saltem  quoad  ap¬ 
parentiam  ,  et  vulgi  opinionem ,  ad  quam 
se  Scripturae  accommodare  solent.  Hunc 
autem  Luciferum  esse  Diabolum  ,  docent 
Hieronymus  et  Gyrillus  in  hunc  locum,  et 
Augustinus  lib.  XI  de  Civit.  Dei,  cap.  15.  Et 
Ezech.  XXVIII,  ubi  dicitur  :  Omnis  lapis  pre¬ 
tiosus  operimentum  tuum  (3) ;  et  mox  enume¬ 
rantur  novem  lapides,  quibus  significantur, 
ut  Gregor,  exponit  cap.  XXXII  Moral.  cap. 
25.  novem  Chori  Angelorum,  qui  hunc  Ange¬ 
lum  tanquam  Principem  suum  circumsta¬ 
bant. 

Post  casum  vero  Diaboli  S.  Michaelem 
principem  esse  omnium  Angelorum,  colligi- 
tu  ex  cap.  XII  Apocal.  ubi  dicitur:  Michael et 
Angeli  ejus  (i).  Quid  enim  est,  Michael  et  An¬ 
geli  ejus,  nisi  Michael  et  exercitus  ejus?  ut 
enim,  cum  ibidem  dicitur,  Diabolus  et  An¬ 
geli  ejus,  intelligimus  omnes  Angelos  malos 
Diabolo  esse  subjectos,  ut  milites  Impera¬ 
tori:  ita  cum  dicitur  Michael  et  Angeli  ejus, 
intelligere  debemus  omnes  Angelos  bonos 
Michaelem  Principem  suum  agnoscere,  quo¬ 
circa  recte  in  Ecclesiastico  officio  S.  Michael 
Paradisi  Praepositus,  et  Princeps  ccelestis 
militiaq  nominatur. 

(4)  Apoc.  XII,  7. 


(1)  I.  Petr.  II,  25;  Joan.  I,  33.  —  (2)  Apoc.  XXI,  2.  —  (3)  Ezech.  XXVIII,  13. 

Calvinus  nihil  respondet  aliud  lib.  IV  In- 
stit.  cap.  6,  §.  10.  quam  non  oportere,  nisi 
valde  sobrie  loqui  de  rebus  coelestibus,  et 
non  esse  quaerendum  alium  typum  Ecclesiae, 
quam  qui  expressus  est  in  Evangelio  et  Epi¬ 
stolis  sanctorum  Apostolorum.  Quasi  vero 
non  sobrie  loquatur,  qui  nihil  ex  capite  suo 
dicit,  sed  Apostolum  et  sanctos  Patres  se¬ 
quitur. 

Tertia  ratio  sumitur  ex  Ecclesia  Testa¬ 
menti  veteris.  Constat  enim  Testamentum 
vetus  fuisse  figuram  novi,  dicente  Apostolo 
I.  Corinth.  X  :  Hcec  omnia  in  figura  continge¬ 
bant  illis  (1):  tempore  autem  Testamenti  ve¬ 
teris  semper  fuit  unus,  qui  omnibus  praeerat 
in  iis,  quae  ad  Legem  et  religionem  pertine¬ 
bant;  ac  praesertim  ab  eo  tempore,  quo  coe¬ 
perunt  Hebraei  redigi  ad  formam  populi,  et 
gubernari  legibus,  et  Magistratibus,  quod 
fuit  post  egressionem  ab  .Egypto  :  tunc 
enim  Moses  ordinavit  Rempublicam  Judaeo¬ 
rum,  scripsit  eis  leges  quasaDeo  acceperat, 
Aaronem  consecravit  Pontificem,  eique  uni 
Sacerdotes  et  Levitas  subjecit.  Ac  deinde 
usque  ad  Christi  tempora  nunquam  defuit 
unus  Princeps  sacerdotum,  qui  omnes  Syna¬ 
gogas  totius  Mundi  gubernaret  :  id  quod  fa¬ 
cile  probari  posset,  nisi  ab  adversariis  con¬ 
cederetur.  Sic  enim  loquuntur  Magdebur- 
genses  Centur.  I,  lib.  I,  cap.  7,  coi.  257.  «In 
Ecclesia  populi  Judaici  unus  tantum  erat 
lege  divina  Sacerdos  summus,  quem  omnes 
cogebantur  agnoscere,  eique  parere.  t>  Idem 
fatetur  Calvinus  Instit.  lib.  IY,  cap.  6,  §.  2. 

Igitur  cum  illius  temporis  Ecclesia  Eccle¬ 
siae  hujus  temporis  figura  fuerit,  ratio  om¬ 
nino  exigit,  ut  sicut  illa  praeter  Deum  invisi¬ 
bilem  Rectorem,  unum  habuit  Rectorem  vi¬ 
sibilem  :  ita  quoque  et  ista  habeat;  nulla  si¬ 
quidem  perfectio  in  figura  reperiri  debet, 
quae  non  reperiatur,  et  quidem  exactius,  in 
exemplari. 

Joannes  Calvinus  lib.  IY,  cap.  6.  Institut. 
duas  adhibet  solutiones  ad  hoc  argumentum. 
Prior  est,  non  esse  eamdem  rationem  unius 
exigui  populi  Judaici ,  et  universi  Orbis 
Christiani  :  «  Debuit  enim,  ait,  unus  popu¬ 
lus  Judaeorum,  obsessus  circumcirca  ab  ido- 
lolatris,  habere  unum  summum  Principem, 
qui  omnes  in  unitate  contineret,  ne  variis 
religionibus  distraheretur.  At  populo  Chris¬ 
tiano  toto  Orbe  diffuso  velle  dare  unum  Ca¬ 
put,  absurdissimum  est.  »  Et  addit  similitu¬ 


dinem  :  «  Sicut,  inquit,  non  propterea  debet 
totus  Mundus  committi  uni  homini,  quia  unus 
ager  ab  uno  homine  colitur.  » 

Verum  haec  solutio  prima  non  tam  solve¬ 
re,  quam  magis  ac  magis  ligare  nodum  ar¬ 
gumenti  mihi  videtur.  Nam  si  ratio  cur  ha¬ 
buerit  unum  Caput  populus  Judaeorum  fuit, 
ut  Calvinus  dicit,  ut  in  unitate  contineretur, 
et  non  deficeret  ad  idololatras,  qui  eum  obsi¬ 
debant  ;  majori  ratione  habere  debet  unum 
Caput  Ecclesia  Christianorum.  Nam  ibi  ma¬ 
gis  requiritur  unum  Caput,  ubi  difficilius 
servatur  unitas,  et  ubi  majus  periculum  est, 
ne  distrahatur  populus  variis  religionibus  : 
difficilius  autem  servatur  unitas  in  majori 
multitudine,  quam  in  minori,  et  majus  peri¬ 
culum  est,  ubi  plures  sunt  hostes  Fidei, 
quam  ubi  sunt  pauciores.  At  multo  major 
est  populus  Christianorum  ,  quam  fuerit  un¬ 
quam  Judaeorum,  et  plures  hostes  habent 
Christiani,  qui  non  solum  obsidentur  a  Tur¬ 
eis,  Tartaris,  Mauris,  Judaeis,  aliisque  Infi¬ 
delibus,  sed  etiam  versantur  inter  innume¬ 
ras  sectas  haereticorum.  Igitur  apud  Chris¬ 
tianos  difficilius  unitas  conservatur,  et  majus 
periculum  imminet  ab  hostibus  religionis, 
quam  apud  Judaeos  olim,  vel  unitas  servare¬ 
tur,  vel  periculum  immineret. 

Proinde  qua  ratione  Calvinus  populo  Ju¬ 
daeorum  unum  Caput  attribuit,  eadem  vel 
majori  attribuere  debet  populo  Christiano¬ 
rum.  Neque  similitudo  illa  de  agro  aliquid 
efficit  :  nec  enim  volumus  ut  universum  Or¬ 
bem  Christianum  unus  Praefectus  per  se  re¬ 
gat,  quemadmodum  agrum  unum  unus  agri¬ 
cola  per  se  colit  :  sed  ita  uni  summo  Pastori 
totum  Orbem  Christianum  regendum  com¬ 
mittimus,  ut  per  multos  alios  minores  Pas¬ 
tores  regat ;  quemadmodum  unus  dives  pa- 
terfamilias  colit  multos  agros  per  multos 
agricolas,  et  unus  Rex  multas  civitates  et 
provincias  per  multos  Proreges  et  Praesides 
administrat. 

Subjicit  deinde  Calvinus  aliam  solutionem, 
ac  dicit,  Aaron  figuram  gessisse  non  Ponti¬ 
ficis  testamenti  -novi ,  sed  Christi ;  proinde 
cum  Christus  eam  figuram  in  seipso  jam,  ex¬ 
pleverit,  nihil  ex  ea  sibi  Papam  vendicare 
posse. 

At  nos  non  tam  urgemus  figuram  Aaronis, 
quam  totius  Testamenti  veteris  :  cum  enim 
Testamentum  vetus  sit  figura  novi ,  sicut  in 
veteri  fuit  regimen  Monarchicum  ,  ita  dici- 


’  (1)  I.  Cor.  X,  11. 

mus  esse  debere  in  novo.  Addo  praeterea, 
ipsum  etiam  Aaronem,  non  solum  Christi 
gessisse  figuram,  sed  Petri  quoque  ,  ac  suc¬ 
cessorum  ejus  :  sicut  enim  veteris  Legis  sa¬ 
crificia,  et  sacrificium  crucis  significabant, 
et  simul  typi  erant  ejus  sacrificii,  quod  nunc 
offertur  in  Ecclesia  :  ita  summus  Sacerdos 
Testamenti  veteris  ,  et  Christum  summum 
Sacerdotem  referebat,  et  simul  typus  erat 
ejus  sacerdotii ,  quod  nunc  esse  videmus  in 
Ecclesia;  eadem  enim  sacrificii  et  sacerdotii 
ratio  est. 

Negabunt  fortasse,  sacrificia  vetera  Christi 
passionem,  et  simul  nostram  oblationem  de¬ 
signasse,  at  id  docet  B.August.  lib.  XX, 
cont.  Faustum,  c.  18  :  «  Hebraei,  inquit,  in 
victimis  pecorum,  quas  offerebant  Deo,  mul¬ 
tis  et  variis  modis,  sicut  re  tanta  dignum 
erat,  prophetiam  celebrabant  futurae-  victi¬ 
mae,  quam  Christus  obtulit.  Unde  jam  Chris¬ 
tiani,  peracti  ejus  sacrificii  memoriam  cele¬ 
brant,  sacrosancta  oblatione  et  participatione 
corporis  ,et  sanguinis  Domini.  »  Et  lib.  I 
cont.  adversar.  Leg.  et  Prophet.  cap.  18  : 

«  Quod  totum,  inquit ,  Fideles  in  Ecclesiae 
sacrificio  sciunt,  cujus  umbrae  fuerunt  om¬ 
nia  priorum  genera  Sacrificiorum.  »  Lib.  III 
de  Baptis,  cap.  19  :  «  Ipse  Dominus  quos 
mundavit  a  lepra  ad  eadem  sacramenta  ut 
offerrent  pro  se  sacrificium  sacerdotibus  mi¬ 
sit,  quia  nondum  eis  sacrificium  successerat, 
quod  ipse  post  in  Ecclesia  voluit  celebrari 
pro  illis  omnibus,  quia  illis  omnibus  ipse 
praenuntiabatur.  » 

Nec  alia  ratio  est,  cur  B.  Gregorius  in  lib. 
de  cur.  pastor,  pa..  II,  cap.  4.  omnia  quae 
dicuntur  de  vestibus  et  ornatu  Aaronis  inter¬ 
pretetur  de  iis  virtutibus ,  quae  requiruntur 
in  Pontificibus  Christianis  :  et  Cyprianus 
lib.  I,  ep.  7.  exponat  de  sacerdotibus  nostris 
quae  dicuntur  in  Testamento  veteri  de  Aaro- 
nicis  sacerdotibus,  quod  frequenter  omnes 
alii  Patres  faciunt ;  nisi  quia  sacerdotium 
novum  veteri  sacerdotio,  et  Pontifices  Chris¬ 
tiani  Judaicis  Pontificibus,  tanquam  suis 
quibusdam  typis  et  adumbrationibus  succes¬ 
serunt. 

Quarta  ratio  ab  iis  similitudinibus  petitur, 
quibus  in  Scriptura  describitur  Ecclesia  : 
omnes  enim  ostendunt,  necessario  debere 
esse  in  Ecclesia  unum  Caput.  Compaiatur 
Ecclesia  exercitui  ordinato  ,  Cantic.  YI.  Cor¬ 
pori  humano  seu  mulieri  speciosae ,  Can.  YII. 

(1)  Cantic.  VII,  5;  Y,  11.  —  (2)  Joan.  X,  16. 


Regno ,  Daniel  II.  Ovili ,  Jo.  I.  Domui ,  I.  Ti- 
mot.  III.  Navi  seu  Arcce  Noe ,  I.  Pet.  III.  Jam 
nulla  sunt  castra  ordinata ,  ubi  non  sit  unus 
Imperator,  multi  Tribuni ,  plures  Centurio¬ 
nes  etc.  Hieronymus  in  epist.  ad  Bustic. 
Monach.  :  «  In  quamvis  grandi  exercitu 
unius  signum  expectatur.  »  Quomodo  ergo 
Ecclesia  est  exercitus  ordinatus,  si  omnes 
Episcopi,  imo  omnes  Presbyteri  sunt  pares, 
pari  ratione  in  quolibet  corpore  humano 
unum  est  caput. 

Ac  ne  forte  dicas  :  habet  Ecclesia  suum 
Caput  Christum;  proptereanon  comparamus 
hoc  loco  Ecclesiam  cum  Christo  ut  membra 
cum  capite,  sed  ut  sponsam  cum  sponso  : 
qua  similitudine  Scripturae  utuntur  Apoc. 
XXI,  II.  Cor.  XI,  Ephes.  Y,  et  in  Can.  fre¬ 
quentissime.  Ac  profecto  si  Ecclesia  quae  est 
in  terris,  Christo  secluso  ,  non  inepte  com¬ 
paratur  sponsae  :  secluso  etiam  Christo , 
unum  Caput  habere  debet ,  praesertim  cum 
diserte  Cantic.  YII  inter  alia  ejus  membra 
etiam  Caput  numeretur  :  Caput  tuum,  inquit 
sponsus  ad  sponsam,  sicut  Carmelus.  Et  spon¬ 
sa  de  sponso  :  Caput  ejus  aurum  optimum  (1). 
Cant.Y.  Et  sponsus  quidem  comparat  caput 
sponsae  monti  Carmelo,  quoniam  etsi  sum¬ 
mus  Pontifex  ingens  est  mons  :  tamen  nihil 
aliud  est  quam  terra,  id  est,  homo.  Compa¬ 
rat  autem  sponsa  sponsi  caput  auro  optimo, 
quia  caput  Christi  Deus  est. 

Jam  vero,  quod  unquam  regnum  fuit, 
quod  non  regeretur  ab  uno  ?  et  quamquam 
Rex  Ecclesiae  Christus  est;  tamen  ex  eo  col¬ 
ligimus,  Ecclesiam  habere  debere  praeter 
Christum  aliquem  unum  a  quo  regatur,  quod 
Regna  semper  administrantur  regie,  id  est, 
per  unum  qui  omnibus  praesit  :  et  siquidem 
Rex  praesens  est,  per  se  id  facit ;  si  abest, 
per  alium  ,  qui  dicitur  Prorex  :  saepe  etiam 
Rege  praesente ,  generalis  aliquis  Vicarius 
constituitur. 

Quod  vero  ovile  unum,  pastorem  quoque 
unum  requirat,  ex  Evangelio  colligitur :  Fiet 
unum  ovile ,  inquit  Dominus,  Jo.  X,  et  unus 
pastor.  Ubi  est  obiter  annotandum,  posse  il¬ 
lud  et  unus  pastor  intelligi  de  pastore  secun¬ 
dario,  id  est,  de  Petro,  ejusque  successori¬ 
bus,  ut  Cyprianus  exponit.  Nam  cum  Domi¬ 
nus  alias  oves  habere  se  dicit ,  qucenon  sunt  ex 
hoc  ovili  (2),  de  populo  Gentili  et  populo  Ju- 
daeorum  loquitur  :  ait  docet  habere  se  inter 
gentes  multos  electos,  qui  vel  jam  Fideles 

sint,  vel  certe  futuri  sint,  et  tamen  ad  popu¬ 
lum  illum  Judaicum  non  pertineant. 

Quamvis  autem,  si  de  Pastore  Deo  agatur, 
semper  fuerint  populus  Judeeorum  et  popu¬ 
lus  Gentilium  unum  ovile,  et  Deus  unus  eo¬ 
rum  pastor  :  non  tamen  semper  fuerunt 
unum  ovile,  et  unus  pastor  respectu  guber¬ 
nationis  humanse;  nec  enim  Gentiles,  vel  qui 
inter  eos  ad  Ecclesiam  pertinebant,  a  Judaeo¬ 
rum  Pontifice  regebantur.  At  voluit  post 
adventum  suum  Christus  ex  utroque  populo 
unum  ovile  fieri,  omnesque  homines  ab  uno 
pastore  homine  gubernari.  Hinc  Cyprianus 
lib.  I,  epist.  6.  ad  Magnum,  loquens  de  No- 
vatiano,  qui  voluit  fieri  Episcopus  Romae, 
cum  jam  creatus  esset,  et  sederet  Cornelius  : 
«  Idcirco,  inquit,  Dominus  insinuans  nobis 
unitatem  de  divina  auctoritate  venientem, 
ponit  et  dicit :  Ego  et  Pater  unum  sumus  : 
ad  quam  unitatem  redigens  Ecclesiam  suam 
denuo  dicit  :  Et  erit  unus  grex  et  unus  pas¬ 
tor.  Si  autem  grex  unus,  quomodo  potest 
gregi  annumerari,  qui  in  numero  gregis  non 
est?  aut  pastor  haberi  quomodo  potest,  qui 
manente  vero  pastore,  et  in  Ecclesia  Dei  or¬ 
dinatione  succedanea  praesidente,  nemini 
succedens,  et  a  se  ipso  incipiens  ,  alienus  fit 
et  profanus?  » 

Restat  domus  ac  navis  :  et  quidem  omnis 
domus  unum  habet  Dominum  et  unum  OEco- 
■  nomum,  juxta  illud  Lucae  XII :  Quis  putas  est 
fidelis  dispensator ,  et  prudens ,  quem  constituit 
Dominus  super  familiam  suam?  Quae  verba  di¬ 
cuntur  Petro  ,  et  de  ipso  Petro ;  nam  paqlo 
ante  cum  Dominus  dixisset  :  Beati  servi  illi , 
quos  cum  venerit  Dominus  invenerit  vigilantes ; 
quaesivit  Petrus  :  Domine  ad  nos  dicis  hanc 
parabolam ,  anet  ad  omnes?  Respondit  Domi¬ 
nus  Petro  :  Quis  putas  est  fidelis  dispensator  et 
prudens ,  quem  constituit  Dominus  super  fami¬ 
liam  suam  (I)?  Quasi  diceret  :  tibi,  o  Petre, 
in  primis  dico  ;  tibi  enim  incumbit  cogitare, 
quid  requiratur  in  QEconomo  fideli  et  pru¬ 
denti,  quem  constituet  Dominus  super  fami¬ 
liam  suam. 

Et  paulo  post,  ut  ostendat  se  loqui  de  uno, 
qui  praesit  omnibus  conservis,  et  qui  soli  Do¬ 
mino  subjiciatur,  subjungit  :  Quod  si  dixerit 
servus  ille  in  corde  suo  moram  facit  Dominus 
meus  venire ,  et  coeperit  percutere  servos  et  an¬ 
cillas ,  et  edere,  et  bibere ,  et  inebriari :  veniet  Do¬ 
minus  servi  illius  in  die  qua  non  sperat ,  et  hora 
qua  nescit ,  et  dividet  eum ,  partemque  ejus  cum 


infidelibus  ponet  (2).  Quibus  verbis  Dominus 
aperte  indicat,  se  unum  servum  toti  domui 
suae,  praepositurum,  qui  a  se  solo  judicari 
possit.  Certe  hunc  locum  diserte  explicat 
Chrysostomus  de  Petro,  et  successoribus 
ejus,  lib.  II  desacerd.,  cir.  prine.,  cui  Am¬ 
brosius  assentiens,vel  quicumque  est  auctor 
illius  Comment.  in  cap.  III  ad  Tim.  :  «  Do¬ 
mus  Dei,  inquit,  est  Ecclesia,  cujus  hodie 
rector  est  Damasus.  » 

Denique  de  navi  Hieronymus  in  epist.  ad 
Rustic.  <(  ln  navi,  inquit,  unus  gubernator»  : 
et  Cyprianus  lib.  I,  epist.  6.  posteaquam  do¬ 
cuit,  arcam  Noe  typum  fuisse  Ecclesiae,  inde 
probat  Novatianum  non  potuisse  fieri  hujus 
arcae  gubernatorem,  quia  jam  Cornelius  fac¬ 
tus  erat,  et  navis  una  unum  rectorem  postu¬ 
labat,  non  plures. 

Quinta  ratio  ducitur  a  primordiis  guber¬ 
nationis  Ecclesiae.  Constat  enim  ,  Ecclesiam 
a  Christo  congregatam  coepisse  initio  regi¬ 
men  visibile  et  externum  habere  Monarchi- 
cum,  non  Aristocraticum,  aut  Democrati- 
cum.  Christus  enim  ,  cum  in  terris  degeret, 
eam  visibiliter  administrabat,  ut  summus 
ejus  Pastor,  et  Rector,  ut  etiam  fatentur 
Magdeburgenses,  Cent.  I,  lib.  I,  cap.  7,  coi. 
258.  et  sequentibus  ;  igitur  etiam  nunc  ha¬ 
bere  debet  Ecclesia  externum  et  visibile  re¬ 
gimen  Monarchicum,  alioqui  non  esset  Ec¬ 
clesia  quae  nunc  est,  eadem  civitas  Dei  cum 
illa.  Ut  enim  Philosophus  docet,  lib.  III  pol. 
cap.  2.  Civitas  dicitur  eadem  specie  ,  donec 
remanet  eadem  forma  Reipublicse,  id  est, 
idem  communis  gubernationis  modus  ,  quo 
mutato,  mutatur  etiam  civitas. 

Sexta  ratio  ducitur  a  simili.  Recte  in  locis 
singulis  singuli  constituuntur  Episcopi ,  qui 
caeteris  omnibus  ejus  loci  ministris  et  pasto¬ 
ribus  praesint  :  quod  Calvinus  in  lib.  IV  In- 
stit.  c.  6,  §.  7.  his  verbis  confitetur  :  «  Quid 
aliud  evincent,  quam  singulis  Ecclesiis  de¬ 
bere  suos  Episcopos  attribui  ?  » 

Rursum  in  provinciis  singulis  recte  con¬ 
stituuntur  singuli  Metropolitani,  qui  suae 
provinciae  Episcopis  praesideant;  et  in  majo¬ 
ribus  urbibus  Primates  seu  Patriarchae,  qui, 
ut  loquitur  S.  Leo  in  epist.  ad  Anastas. 
Thessal.  Archiep.,  curam  suscipiant  amplio¬ 
rem  ;  (neque  id  Calvinus  negare  ausus  est ; 
sic  enim  loquitur,  c.  4,  §.  4, 1.  IV  Inst.  «  Quid 
autem, in  quit,  singulappiovinciae  unum  habe¬ 
bant  inter  Episcopos  Archiepiscopum,  quod 


(1)  Luc.  XII,  37  et.  seq.  —  (2)  Luc.  XII,  45. 

item  in  Nicaena  Synodo  constituti  sunt  Patriar¬ 
chae,  qui  essent  ordine  et  dignitate  Archiepis- 
copis  superiores;  id  ad  disciplinae  conserva¬ 
tionem  pertinebat »  :  igitur  aequum  est,  ut  sit 
etiam  unus  aliquis,  qui  toti  Ecclesiae  praesit, 
et  cui  Primates  quoque  et  Patriarchae  subji¬ 
ciantur.  Nam  si  Monarchicus  principatus 
convenit  uni  civitati,  uni  provinciae,  uni  na¬ 
tioni  ;  cur  non  etiam  Ecclesiae  universae  ? 
quae  ratio  postulat,  ut  partes  Monarchice, 
totum  autem  Aristocratice  gubernetur? 

Deinde  quibus  rationibus  probatur,  debere 
unum  Episcopum  praeesse  Parochis,  Archie- 
piscopum  Episcopis,  Patriarcham  Archie- 
piscopis ;  iisdem  probari  potest,  unum  Pon¬ 
tificem  summum  praeesse  debere  Patriarchis. 
Cur  necessarius  est  in  singulis  Ecclesiis  unus 
Episcopus  ,  nisi  quia  una  civitas  non  potest 
bene  regi,  nisi  ab  uno?  at  etiam  una  est  Ec¬ 
clesia  universa.  Item  cur  unus  requiritur  Ar- 
cliiepiscopus  ,  nisi  ut  contineantur  Episcopi 
in  unitate,  ut  dissolvantur  eorum  lites,  ut  ad 
Synodum  convocentur,  ut  cogantur  fungi  suo 
munere  ?  at  propter  easdem  causas  requiri¬ 
tur  unus  qui  Archiepiscopis  et  Primatibus 
omnibus  praesit. 

Respondebit  Calvinus  :  Episcopos  Presby¬ 
teris,  caeteris  Episcopis  Archiepiscopos ,  at¬ 
que  istis  Primatem  majorem  esse  honore  et 
dignitate,  non  auctoritate  ot  potestate.  Sic 
enim  ipse  docet  lib.  IV  Instit.  cap.  4,  §.  2. 

Sed  certe  fallitur  aut  fallit  :  nam  (ut  omit¬ 
tam  alia)  I.  Timoth.  V,  cum  Apostolus  ait  : 
Adversus  Presbyterum  accusationem  noli  reci¬ 
pere,  nisi  sub  duobus  aut  tribus  testibus  (1), 
Episcopum  Judicem  Presbyterorum  facit, 
Judex  autem  sine  potestate  nullus  est.  Prae¬ 
terea,  in  Concilio  Antiocheno  ,  can.  16.  sta¬ 
tuitur,  ut  si  quis  Presbyter  aut  Diaconus  a 
proprio  Episcopo  damnatus  ,  et  honore  pri¬ 
vatus  ad  alium  Episcopum  accesserit,  nullo 
modo  recipiatur.  Potest  igitur  Episcopus 
Presbyterum  damnare,  et  honore  privare, 
quod  certe  potestatis  et  jurisdictionis  est. 

Item,  in  Concilio  III  Carthaginiensi,  cap. 
45.  asserunt  Patres,  licere  Primati  ex  qua¬ 
vis  dioecesi  Episcoporum  assumere  Clericos 
et  ordinare  Episcopos,  ubi  fuerit  opus,  etiam 
invito  Episcopo,  cui  clericus  ille  subjectus 
erat.  An  non  aperte  hic  videmus,  Primatem 
potestate  majorem  esse  caeteris  Episcopis? 
Denique  Leo  in  epist.  ad  Anastas.  Thessal., 
quae  est  84.  et  Gregorius  lib.  IV,  epist.  52. 

aperte  docent,  non  esse  omnes  Episcopos 
pares  potestate,  sed  esse  alios  aliis  vere  sub¬ 
jectos  ;  et  inde  S.  Leo  recte  deducit,  ad 
unam  Petri  Sedem  universalis  Ecclesiae  re¬ 
gimen  pertinere. 

Septima  ratio  ex  propagatione  Ecclesiae 
sumi  potest.  Nam  Ecclesia  semper  crevit  et 
crescere  debet,  donec  in  toto  Mundo  praedi¬ 
catum  sitEvangelium,  ut  patet  Matth.  XXIV : 
Praedicabitur  hoc  Evangelium  regni  in  univer¬ 
so  Mundo,  et  tunc  veniet  consummatio  (2).  Non 
autem  potest  id  fieri,  nisi  sit  unus  summus 
Ecclesiae  Praesul,  cui  sollicitudo  incumbat  to¬ 
tius  hujus  corporis  conservandi,  et  propa¬ 
gandi  :  nam  nemo  debet  praedicare ,  nisi 
mittatur.  Rom.  X  :  Quomodo  praedicabunt  nisi 
mittantur  (3)?  Mittere  autem  in  alienas  pro¬ 
vincias  non  est  Episcoporum  particularium : 
illi  enim  habent  suos  certos  fines  Episcopa¬ 
tus  sui,  extra  quos  nullum  jus  habent,  nec 
ad  eos  pertinet  cura,  nisi  tuendi  gregis  sibi 
assignati. 

Quocirca  in  historiis  Magdeburgensium 
vix  invenimus  Ecclesiam  propagatam  post 
Apostolorum  tempora  per  alios,  quam  per 
eos  quos  in  opus  Dei  miserant  Romani  Pon¬ 
tifices.  Germanos  convertit  S.  Bonifacius  a 
Papa  Gregorio  II  missus.  Francones  S.  Ki- 
lianus  missus  a  Papa  Conone.  Anglos  Augu¬ 
stinus  a  Papa  Gregorio  I.  destinatus.  Inno- 
cent.  vero  I.  in  epist.  I.  constanter  affirmat, 
per  omnem  Hispaniam,  Galliam,  Africam, 
Ecclesias  esse  fundatas  per  eos,  quos  Pe¬ 
trus  aut  ejus  successores  in  hoc  opus  mise¬ 
rant. 

Octava  ratio  ducitur  ex  unitate  Fidei.  Ne- 
cesse  est  enim,  ut  omnes  Fideles  idem  om¬ 
nino  sentiant  in  rebus  Fidei  :  Est  enim  unus 
Deus,  una  Fides,  unum  Baptisma  (4),  Ephes. 
IV,  at  una  Fides  in  Ecclesia  esse  non  po¬ 
test,  si  non  sit  unus  summus  Judex,  cui  om¬ 
nes  acquiescere 'teneantur.  Quod  certe  satis 
aperte  docet,  quando  nulla  esset  alia  ratio, 
dissensio  ipsa  Lutheranorum,  quos  videmus, 
quia  non  habent  unum,  cui  omnes  judicium 
suum  subjicere  teneantur,  in  mille  sectas 
esse  divisos,  cum  tamen  omnes  ab  uno  Lu- 
thero'  descenderint  :  neque  adhuc  potuisse 
unum  Conci'ium  cogere,  in  quo  omnes  con¬ 
venirent.  Sed  et  apertissima  ratio  id  suadet. 
Cum  enim  multi  sunt  pares,  vix  fieri  potest, 
ut  in  rebus  obscuris  et  difficilibus  ullus  velit 
alterius  judicium  suo  judicio  anteponi. 


(1)  I.  Timoth.  V,  19.  —  (2)  Matth.  XXIV,  14.  —  (3)  Rom.  X,  15,  —  (4)  Eph.  IV,  5. 

Respondent  Magdeburgenses  Gentur.  I, 
lib.  II,  cap.  7.  coi.  522.  et  sequent.,  posse 
conservari  unitatem  Fidei  per  consociatio¬ 
nem  multarum  Ecclesiarum,  quse  se  invicem 
juvent,  et  per  litteras  inter  se  agant  de  quae¬ 
stionibus  Fidei.  Verum  id  certe  non  sufficit: 
nam  ad  unitatem  Fidei  conservandam,  non 
sat  est  consilium ;  imperium  requiritur  : 
quid  enim  fiet,  si  Episcopus  errans  nolit 
scribere  ad  alios,  vel  si  postquam  scripserit, 
nolit  consilium  aliorum  sequi?  Nonne  ipse 
Illyricus  a  collegis  admonitus,  utManichaeum 
errorem  de  peccato  originis,  a  se  iterum 
excitatum  ab  inferis,  retractaret,  nunquam 
adduci  potuit,  ut  vel  patienter  eos  audiret? 
Et  si  ista  consociatio  tam  efficax  est;  cur 
pacem  et  concordiam  non  efficit  tandem 
aliquando  inter  molles  et  rigidos  Luthera- 
nos  ? 

Dices  :  terminabuntur  quaestiones  a  Con¬ 
cilio  generali  :  omnes  enim  majori  parti 
Episcoporum  acquiescent.  At  etiam  in  Con¬ 
cilio  generali  major  pars  potest  errare,  si 
auctoritas  desit  summi  Pastoris,  ut  experi¬ 
mento  comprobatum  est  Ariminensis  et 
Ephesini  II  Concilii.  Adde,  quod  non  sem- 
per  cogi  possunt  Concilia  generalia  :  primis 
enim  300  annis,  nullum  fieri  potuit  generale 
Concilium,  et  tamen  plurimae  tunc  haereses 
exstiterunt. 

Superest  ut  objectiones  eorum  diluamus. 
Ac  primum  objicit  Calvinus  in  Instit.  lib.  IV, 
cap.  20.  §.  7.  locum  Evangelii  Luc.  XXII, 
ubi  sic  legimus  :  Facta  est,  contentio  inter  eos, 
quis  eorum  videretur  esse  major  ?  Dixit  autem 
eis  :  Reges  gentium  dominantur  eorum ;  vos 
autem  non  sic  (i).  Ubi  Calvinus:  «Hanc  variam 
eorum  ambitionem,  inquit,  ut  compesceret 
Dominus,  eorum  ministerium  non  esse  reg¬ 
nis  simile  docuit,  in  quibus  inter  caeteros 
unus  eminet.  » 

Respondeo  :  tum  hoc  loco ,  tum  Matth. 
XX,  Dominum  non  removisse  Monarchiam 
ab  Ecclesia,  sed  potius  eam  instituisse,  at¬ 
que  admonuisse  diversam  esse  a  Monarchia 
civili  gentium.  Primum  enim  non  ait  Domi¬ 
nus  :  Vos  non  prcesidebitis  idlo  modo ,  sed  non 
sic  ut  Reges  gentium.  Qui  autem  dicit  :  Tu 
non  sic  praeeris  ut  ille ,  id  significat,  praeeris 
quidem,  sed  aliter  quam  ille.  Deinde,  nonne 
clare  hoc  loco  subjungitur  :  Qui  major  est  in 
vobis ,  fiat  sicut  junior,  et  praecessor,  Graece 
nyovpevo;,  id  est,  Dux  et  Princeps  :  sicut  mini¬ 


stratori  unus  igitur  erat  a  Domino  dux  de¬ 
signatus. 

Denique,  exemplo  suo  rem  declaravit  : 
Sicut  ego,  inquit,  non  veni  ministrari,  sed  mi¬ 
nistrare.  Et :  Ego  in  medio  vestrum  sum,  sicut 
qui  ministrat.  Et  tamen  de  se  dicit,  Jo.  XIII : 
Vocatis  me  magister  et  Domine,  et  bene  dicitis, 
sum  etenim  (2).  Sicut  ergo  Christus  non  do¬ 
minabatur,  nec  praeerat  sicut  Reges  gen¬ 
tium,  sed  ministrabat  et  laborabat,  et  tamen 
vere  praeerat,  imo  et  Dominus  erat :  ita  quo¬ 
que  vult,  unum  ex  suis  vere  praeesse,  sed 
absque  libidine  dominandi,  qualis  est  in  Re¬ 
gibus  gentium,  qui  tyranni  sunt  plerumque, 
imperantque  subjectis  ut  servis,  et  omnia 
referunt  ad  suum  commodum  et  gloriam. 
Vult  enim  suum  Vicarium  praeesse  Ecclesiae 
ut  pastorem  et  patrem,  qui  non  lucrum  et 
honorem  quaerat,  sed  commodum  subjecto¬ 
rum  ;  et  ideo  praeter  caeteros  laboret  et  ser¬ 
viat  omnium  utilitati. 

Praeterea  Reges  gentium,  etiam  illi  qui 
tyranni  non  sunt,  ita  regna  sua  administrant, 
ut  propriam  haereditatem  quam  filiis  dere¬ 
linquant  :  at  Praelati  Ecclesiae  non  sic  ;  non 
enim  Reges,  sed  Vicarii  sunt,  non  patresfa- 
milias,  sed  oeconomi.  Hinc  Bernardus  lib. 
III  de  consider.  :  «  Quid,  inquit,  praeesse 
non  negas,  et  dominari  vetas  ?  plane  sic, 
quasi  non  bene  praesit  qui  praeest  in  sollicitu¬ 
dine  :  praesis  ut  provideas,  ut  consulas,  ut 
procures,  ut  serves  :  praesis  ut  prosis,  prae¬ 
sis  ut  fidelis  servus  et  prudens,  quem  cons¬ 
tituit  Dominus  super  familiam  suam.  » 

Secunda  objectio  Calvini  in  Instit.  lib.  IV, 
cap.  6.  §.  I.  talis  est.  Ad  Ephes.  IV  delinea¬ 
vit  nobis  Apostolus  totam  Ecclesiasticam 
hierarchiam,  quam  Christus  post  ascensio¬ 
nem  suam  in  terris  reliquit  :  ibi  autem  nus¬ 
quam  est  mentio  unius  Capitis,  sed  multis  in 
commune  traditur  Ecclesiae  regimen.  Sic 
enim  ait :  Et  ipse  dedit  quosdam  quidem  Apo¬ 
stolos,  quosdam  autem  Prophetas,  alios  vero 
Evangelistas,  alios  autem  Pastores ,  et  Docto - 
res(  3).  Et  non  dixit:  «primum  quidem  unum 
summum  Pontificem,  deinde  Episcopos,  Pa¬ 
rochos  etc  » 

Item  :  Solliciti  servare  unitatem  spiritus  in 
vinculo  pacis,  unum  corpus,  et  unus  spiritus, 
sicut  vocati  estis  in  una  spe  vocationis  vestrae, 
unus  Dominus,  una  Fides,  et  non  dixit:  «Unus 
Pontifex  Maximu^,  qui  Ecclesiam  in  unitate 
contineat.  »  Et  ibidem  :  Unicuique  nostrum 


(1)  Luc.  XXII,  24  et  seq.  —  (2)  Joan.  XIII,  13.  —  (3)  Eph.  IV,  11  et  3. 

data  est  gratia  secundum  mensuram  donationis 
Christi.  Et  non  dixit :  «  Uni  data  est  pleni¬ 
tudo  potestatis,  et  ut  vices  Christi  gerat,  sed 
data  est,  inquit,  singulis  sua  portio.  » 

Respondeo  :  Pontificatum  summum  di¬ 
serte  positum  ab  Apostolo  in  illis  verbis  : 
Et  ipse  dedit  quosdam  quidem  Apostolos :  et 
clarius  I.  Corint.  XII,  ubi  ait  :  Et  ipse  posuit 
in  Ecclesia  primum  Apostolos ,  secundo  Pro¬ 
phetas  (1).  Siquidem  summa  potestas  Eccle¬ 
siastica  non  solum  data  est  Petro,  sed  etiam 
aliis  Apostolis  :  omnes  enim  poterant  dicere 
illud  Pauli  :  Instantia  mea  quotidiana ,  sollici¬ 
tudo  omnium  Ecclesiarum ,  II.  Cor.  XI  (2),  sed 
Petro  data  est  ut  ordinario  Pastori,  cui  per¬ 
petuo  succederetur,  aliis  vero  tanquam  De¬ 
legatis,  quibus  non  succederetur.  Fuit  enim 
in  illis  Ecclesiae  primordiis  necessarium  ad 
Fidem  toto  Orbe  terrarum  celeriter  dissemi¬ 
nandam,  ut  primis  praedicatoribus,  et  Eccle¬ 
siarum  fundatoribus  summa  potestas  et  li¬ 
bertas  concederetur  :  mortuis  autem  Apos¬ 
tolis,  Apostolica  auctoritas  in  solo  Petri  suc¬ 
cessore  permansit ;  nullus  enim  Episcopus 
praeter  Romanum  sollicitudinem  habuit  un¬ 
quam  omnium  Ecclesiarum,  et  solus  ipse 
vocatus  est  ab  omnibus  Apostolicus  Ponti¬ 
fex,  et  Sedes  ejus  Apostolica  simpliciter,  et 
per  autonomasiam,  et  munus  ejus  Aposto- 
latus.  Cujus  rei  pauca  quaedam  testimonia 
subjiciemus. 

Hieronymus  in  epist.  2.  ad  Damas,  de 
nom.  hypost.  :  «  Qui  Apostolos,  inquit,  ho¬ 
nore  sequeris,  sequaris  et  merito.  »  Et  lib. 

II  cont.  Ruffin.  a  Miror,  inquit,  quomodo 
Episcopi  receperint,  quod  Sedes  Apostolica 
condemnavit.  »  Et  in  epist.  plur.  Episcopor. 
Gallor,  ad  Leonem,  quae  est  inter  epistolas 
Leonis  52  :  «  Det,  inquiunt,  Apostolatus  ve¬ 
ster  nostrae  veniam  tarditati.  »  Et  in  fine 
epistolae  :  «  Ora  pro  me  Domine  beatissime, 
merito  et  Apostolico  honore  venerande  Pa¬ 
pa.  »  Item  :  «  Apostolatum  vestrum  in  Do¬ 
mino  veneror  et  saluto.  »  Augustinus  epist. 
462.  «  In  Romana  Ecclesia  semper  Apostoli- 
cae  Cathedrae  viguit  principatus.  » 

Denique  (ut  omittam  infinita  similia)  Con¬ 
cilium  Chalcedonense  in  epist.  ad  Leonem, 
qua^  habetur  post  III  act.  :  «  Et  post  haec 
omnia,  inquiunt,  insuper  et  contra  ipsum 
cui  vineae  custodia  a  Salvatore  commissa  est, 
extendit  insaniam,  id  est,  contra  tuam  quo- 
M  que  Apostolicam  sanctitatem.»  Hinc  B. 

(1)  I.  Cor.  XII,  28.  —  (2)  II.  Cor.  XI,  28.—  (3) 


Bernardus  lib.  III  de  Consider.  cir.  init,  lo- 
quens  de  Apostolis  omnibus,  de  quibus  dici¬ 
tur,  Psalm.  XLIV  :  Constitues  eos  principes 
super  omnem  terram  (3),  ait  Eugenio  Papae  : 
«  Eis  tu  successisti  in  haereditatem  :  ita  tu 
haeres,  et  Orbis  haereditas.  »  Et  infra,  hunc 
ipsum  locum  :  Et  ipse  dedit  quosdam  quidem 
Apostolos ,  intelligit  de  Pontificia  auctori¬ 
tate. 

Potest  etiam  responderi  :  Apostolum  hoc 
loco  non  delineasse  hierarchiam  Ecclesiae, 
sed  tantum  enumerasse  varia  dona,  quae 
sunt  in  Ecclesia.  Primum  enim  posuit  Apo¬ 
stolos,  id  est,  eos  qui  primi  a  Deo  missi  sunt. 
Secundo  Prophetas,  id  est,  qui  futura  prae¬ 
dicunt,  ut  exponunt  Chrysostomus,  OEcume- 
nius,  Theophylactus.  Tertio,  Euangelistas , 
id  est,  eos  qui  Evangelia  scripserunt,  ut  ex¬ 
ponunt  QEcumenius,  et  Theophylactus.  Ulti¬ 
mo,  Pastores  et  Doctores ,  quo  uno  verbo  sig¬ 
nificavit  confuse  totam  hierarchiam  minis¬ 
trorum  Ecclesiae.  Et  I.  Corinth.  XII  addidit 
genera  linguarum,  curationes,  et  alia,  quae 
non  Ecclesiastica  ministeria,  sed  Spiritus 
sancti  charismata  sunt. 

Ad  illud  autem,  de  uno  corpore,  uno  spi¬ 
ritu,  una  Fide,  uno  Deo,  in  quibus  non  est 
annumeratus  unus  Papa;  respondeo  :  unum 
Papam  in  illis  verbis  esse  comprehensum  : 
Unum  corpus,  et  unus  spiritus  :  ut  enim  in 
corpore  naturali  ideo  servatur  unitas  mem¬ 
brorum,  quia  omnia  parent  capiti ;  ita  quo¬ 
que  tunc  in  Ecclesia  servatur  unitas,  cum 
omnes  obediunt  uni. 

Et  quamquam  Caput  Ecclesiee  totius  est 
Christus  :  tamen  quia  ipse  a  militante  Ec¬ 
clesia  abest  secundum  visibilem  praesentiam, 
exigitur  necessario  unus  aliquis  Christi  loco, 
qui  visibilem  hanc  Ecclesiam  in  unitate  con¬ 
tineat.  Quare  Optatus  lib.  II  Petrum  Caput 
appellat,  et  unitatem  Ecclesiee  in  eo  ponit, 
ut  omnes  cohaereant  cum  isto  Capite.  Joan- 
nes  quoque  Chrysostomus  hom.  55.  in  Mat. 
ita  loquitur  de  Ecclesia  :  «  Cujus  pastor  et 
Caput  piscator  homo  atque  ignobilis  etc.  » 

Ad  illud  de  plenitudine  potestatis,  respon¬ 
deo  :  summum  Pontificem,  si  conferatur 
cum  Christo,  non  habere  plenitudinem  po¬ 
testatis.  sed  tantum  suam  quamdam  portio¬ 
nem,  secundum  mensuram  donationis  Chri¬ 
sti ;  Christus  enim  regit  omnem  Ecclesiam, 
quae  est  in  coelo,  in  purgatorio,  in  terris,  et 
quae  fuit  ab  initio  Mundi,  et  erit  usque  ad 


Psal.  XLIV,  17. 


finem  :  ac  praeterea  pro  arbitrio  potest  leges 
condere  ,  Sacramenta  instituere  ,  gratiam 
tribuere,  etiam  sine  Sacramentis. 

At  Papa  solum  regit  eam  Ecclesiae  partem 
quae  est  in  terris,  dum  ipse  vivit,  nec  potest 
leges  Christi  mutare,  aut  Sacramenta  insti¬ 
tuere,  aut  peccata  sine  Sacramento  remit¬ 
tere.  Si  tamen  summus  Pontifex  cum  Epis¬ 
copis  caeteris  comparetur,  merito  habere 
dicitur  plenitudinem  potestatis,  quia  caeteri 
definitas  habent  regiones  quibus  praesint, 
definitam  etiam  potestatem  :  ipse  vero  toti 
orbi  Christiano  praepositus  est,  et  totam  ac 
plenam  habet  eam  potestatem,  quam  Chri¬ 
stus  ad  Ecclesiae  utilitatem  in  terris  reli¬ 
quit. 

Tertia  objectio  est  Calvini  lib.  IV  Instit. 
cap.  6.  §.  9.  ubi  hoc  argumento  utitur  : 
Christus  est  Caput  Ecclesiae  (i),  Ephes.  IV, 
igitur  injuriam  facit  Christo  qui  aliud  Caput 
nominat. 

Respondeo  :  nullam  fieri  injuriam  Christo 
ex  eo  quod  Papa  sit  Caput  Ecclesiae,  imo 
potius  gloriam  ejus  augeri.  Non  enim  asse¬ 
rimus  ,  Papam  Caput  Ecclesiae  esse  cum 
Christo,  sed  sub  Christo,  ut  ejus  ministrum 
et  Vicarium  :  non  autem  fit  injuria  Regi,  si 
dicatur  Prorex  esse  caput  regni  sub  Rege, 
quin  potius  augetur  ejus  gloria  ;  omnes  enim 
qui  audiunt  Proregem  esse  caput  sub  Rege, 
mox  cogitant,  Regem  esse  caput  nobiliori 
modo. 

Adde,  quod  in  Scriptura  Christus  ipse, 
qui  de  se  ait  :  Ego  sum  lux  mundi ,  Jo.  VIII, 
idem  dixit  Matth.  V  Apostolis  :  Vos  estis  lux 
Mundi ,  nec  tamen  sibi  ipse  injuriam  fecit.  Et 
Apostolus  qui  dixit  :  Fundamentum  aliud  ne¬ 
mo  potest  ponere  praeter  id  quod  positum  est, 
quod  est  Christus ,  I.  Cor.  idem  dixit  :  Super - 
aedificati  super  fundamentum  Apostolorum  et 
Prophetarum.  Ephes.  II  et  cum  Christus  sit 
Pastor  et  Episcopus  animarum  nostrarum ,  I. 
Pet.  II  :  et  Apostolus  confessionis  nostrae.  Heb. 
III  :  et  vir  Propheta ,  Luc.  ult.  :  et  doctor  ju¬ 
stitiae.  Joel.  II  (2),  tamen  non  fecit  illi  inju¬ 
riam  Paulus  cum  Ephes.  IV  scripsit,  in  Ec¬ 
clesia  esse  Apostolos,  Prophetas,  Pastores  et 
Doctores.  Denique  est  nomen  augustius 
quam  Dei?  et  tamen  non  semel  in  Scriptu¬ 
ris  homines  dicuntur  Dii  sine  ulla  injuria 
veri  Dei.  Psalm.  LXXXI  :  Ego  dixi ,  Dii  es¬ 
tis  (3).  Cur  ergo  injuria  erit  Christo  Capiti 


Ecclesiae,  si  alius  quidam  sub  ipso  dicatur 
etiam  Caput? 

At,  inquiunt,  nusquam  Ecclesia  dicitur 
corpus  Petri,  aut  Papae,  sed  Christi.  Respon¬ 
deo  :  ejus  rei  causam  esse,  quod  solus  Chri¬ 
stus  sit  Caput  principale  et  perpetuum  totius 
Ecclesiae  ;  ut  enim  regnum  non  dicitur  esse 
Proregis,  sed  Regis,  et  domus  non  est  QEco- 
nomi,  sed  domini  :  sic  Ecclesia  non  est  cor¬ 
pus  Petri  aut  Papae,  qui  solum  ad  tempus, 
et  alterius  loco  eam  gubernat,  sed  Christi, 
qui  propria  auctoritate,  et  perpetuo  illam 
regit. 

Praeterea  cum  dicitur  Ecclesia  corpus 
Christi,  vox  illa  Christi  potest  commode  re¬ 
ferri,  non  tam  ad  Christum  ut  Caput,  quam 
ad  eumdem  Christum  ut  hypostasim  ejus 
corporis,  quemadmodum  cum  dicimus,  illic 
jacet  corpus  Petri,  illic  Pauli,  non  significa¬ 
mus  Petrum  aut  Paulum  esse  corpora,  sed 
personas  quarum  illa  sunt  corpora.  Christus 
enim  non  modo  Caput  est  Ecclesiae,  sed  est 
ipse  quasi  magnum  quoddam  corpus  ex 
multis  et  variis  membris  constans.  Annota¬ 
vit  id  S .  Augustinus  lib.  I  de  peccat,  mer. 
et  remiss.  cap.  31.  ex  eo  quod  Apostolus, 
I.  Corinth.  XII,  cum  ait  :  Sicut  enim  corpus 
unum  est ,  et  membra  habet  multa ,  omnia  au¬ 
tem  membra  cum  sint  multa ,  unum  corpus 
sunt ;  non  addit,  ita  et  Christi  corpus ,  sed, 
ita  et  Christus  (4).  Jam  igitur  Ecclesia  cor¬ 
pus  est  Christi,  non  Petri,  quia  Christus  tan- 
quam  corporis  hujus  hypostasis  omnia  mem¬ 
bra  sustentat,  et  omnia  in  omnibus  opera¬ 
tur  ;  per  oculum  videt,  per  aures  audit,  ipse 
est  enim  qui  per  doctorem  docet,  per  mini¬ 
strum  baptizat,  per  omnes  denique  omnia 
facit ;  quod  certe  nec  in  Petrum,  nec  in  ul¬ 
lum  alium  hominem  convenit. 

Objectio  quarta  est  Theodori  Rezse,  qui 
in  confess.,  cap.  5,  art.  5.  Deum  solum 
oneri  totius  Ecclesiae  regendae  parem  esse 
posse  dicit;  proinde  rem  impossibilem  a  no¬ 
bis  affirmari,  cum  summo  Pontifici  totius 
Ecclesiae  regimen  committimus.  Quod  idem 
ante  Lutherus  in  lib.  de  potest.  Papae  scrip¬ 
tum  reliquit,  eique  assensus  est  libellus  de 
primatu  Papae  ,  in  Synodo  Smalchaldica 
conscriptus.  * 

Respondeo :  fieri  non  posse  sine  miraculo, 
ut  unus  homo  solus  totam  Ecclesiam  per  se 
regat,  neque  id  ullus  Catholicorum  docet : 


(1)  Eph.  IV,  15.  —  (2)  Joan.  VIII,  12;  Matth.  V,  14;  I.  Cor.  III,  11 ;  Eph.  II,  20;  I.  Petr.  II,  25; 
Hobr  IIT.  1  ;  Luc.  XXIV.  19;  .loel  II,  23.  —  (3)  Psal.  LXXXI,  6.  —  (4)  I.  Cor.  XII,  12. 

ut  autem  unus  per  multos  sibi  subjectos  mi¬ 
nistros  et  pastores  id  faciat,  non  modo  pos¬ 
sibile,  sed  etiam  utile  et  commodum  esse 
censemus.  Nam  in  primis,  nonne  II.  Cor.  XI 
Apostolus  dicit  se  habuisse  sollicitudinem  om¬ 
nium  Ecclesiarum  (1)?  neque  loquitur  solum 
de  omnibus  Ecclesiis  quas  ipse  plantaverat, 
sed  de  omnibus  simpliciter.  Nam  Chryso- 
stomus  in  hunc  locum  scribit,  Paulum  totius 
Orbis  terrse  curam  gessisse  :  et  idem  pro¬ 
bari  posset  ex  epist.  ad  Hom.  et  ad  Coloss. 
et  ad  Hebr.  scribit  enim  ad  eos  quibus  non 
praedicaverat,  et  quos  tamen  ad  curam  suaih 
pertinere  arbitrabatur. 

Et  quamquam  Apostoli  inter  se  distribue¬ 
rant  quibus  peculiari  studio  verbum  Domini 
praedicarent  :  non  tamen  propterea  unius 
provinciae  finibus  sollicitudinem  suam  con¬ 
cludebant,  sed  unusquisque  eorum  ita  totius 
Ecclesiae  curam  gerebat,  ac  si  ad  se  solum 
ea  cura  pertineret. 

Deinde  multi  Principes  saeculares  habue¬ 
runt  a  Deo  regna  amplissima,  et  certe  ma¬ 
jora  quam  nunc  sit  orbis  Christianus  uni¬ 
versus  ,  quae  nisi  administrare  potuissent, 
data  eis  a  Deo  nunquam  fuissent.  Exempla 
habemus  in  Nabuchodonosor,  de  quo  Daniel 
II  hoc  modo  legimus  :  Tu  Rex  Regum  es,  et 
Deus  cceli  regnum  et  fortitudinem  et  imperium 
dedit  tibi ,  et  omnia  in  quibus  habitant  filii  ho¬ 
minum ,  et  sub  ditione  tua  universa  constituit 
Item  de  Cyro  Isaiae  XLV :  Haec  dicit  Dominus 
Christo  meo  Cyro ,  cujus  apprehendi  dexte¬ 
ram ,  ut  subjiciam  ante  faciem  ejus  gentes ,  et 
dorsa  regum  vertam  etc.  (2) 

Quam  amplum  autem  fuerit  hoc  regnum, 
patet  ex  cap.  I  Esther,  ubi  dicitur  regnasse 
Rex  Persarum  Assuerus  super  127  provin¬ 
cias  ab  India  usque  ad  Aethiopiam.  De  Au¬ 
gusto  legimus  Lucae  II  :  Exiit  edictum  a  Ca¬ 
sare  Auqusto ,  ut  describeretur  universus  Or¬ 
bis  (3).  Et  certe  nunquam  felicius  adminis¬ 
tratus  est  Orbis  terrarum,  quam  tempori¬ 
bus  Augusti.  Quod  autem  regnum  ejus  a  Deo 
praeparatum  fuerit,  ut  facilius  Evangelium 
per  totum  Mundum  deferretur;  scribunt 
Eusebius  lib.  III,  cap.  9.  de  demonstr.  Ev. 
et  Leo  serm.  1.  de  sanctis  Petro  et  Paulo. 

Cum  igitur  Deus  totum  fere  Orbem  terra¬ 
rum  unius  homini.s  imperio  parere  voluerit, 
cur  non  potuit  etiam  Ecclesiam  universam 
unius  hominis  prudentiae  ac  sollicitudini 
commendare?  praesertim  cum  facilior  sit  gu¬ 


bernatio  Ecclesiastica,  quam  politica  et  Re¬ 
ges  illi  non  alia  praesidia  haberent,  quam 
humanam  prudentiam  et  generalem  Dei  pro¬ 
videntiam  :  Pontifex  autem  noster  habeat  su- 
pernaturale  lu:i  en  Fidei,  Scripturas  sacras, 
coelestia  Sacramenta,  et  particularem  divini 
Spiritus  assistentiam. 

Adde,  quod  longe  difficilior  est  Democra- 
tia,  vel  Aristocratia  in  Ecclesia,  quam  Mo¬ 
narchia.  Nam  Democratia  Ecclesiae  non  ta¬ 
lis  esset  qualis  erat  Romanorum,  vel  Athe¬ 
niensium,  ubi  solum  dominabantur  homines 
unius  civitatis,  qui  non  difficulter  in  unum 
convenire,  et  ad  plura  suffragia  statuere  po¬ 
terant  quidquid  volebant  :  in  Ecclesia  enim 
si  popularis  gubernatio  esset,  omnes  Chris¬ 
tiani  totius  Mundi  suffragii  jus  haberent; 
quis  autem  posset  congregare  omnes  Chris¬ 
tianos  ad  aliquid  commune  toti  Ecclesiae  sta¬ 
tuendum? 

Pari  ratione  Aristocratia  Ecclesiae  non  es¬ 
set  talis,  qualis  nunc  est  Venetorum,  in  qua 
soli  Patricii  unius  urbis  dominantur,  qui  fa¬ 
cile  congregari  et  decernere  possunt  quod 
volunt  :  sed  esset  talis  qualis  nunquam  fuit; 
in  qua  videlicet  omnes  Magistratus  totius 
Mundi,  id  est,  omnes  Episcopi  et  Presbyteri 
totius  Orbis  Christiani  aequale  jus  guberna¬ 
tionis  haberent,  quos  etiam  congregare,  aut 
dificillimum,  aut  impossibile  sine  divino  mi¬ 
raculo  esset. 

Objectio  quinta  ejus  libelli  est,  quem  de 
primatu  Papae  in  Synodo  Smalcaldica  Lu- 
therani  ediderunt.  Paulus,  inquiunt,  I  Cor. 
III  ministros  omnes  exaequat,  et  Ecclesiam 
super  ministros  esse  docet,  cum  ait  :  omnia 
vestra  sunt,  sive  Paulus,  sive  Apollo,  sive 
Cephas. 

Respondeo  :  me  non  esse  tam  acutum,  ut 
vim  hujus  argumenti  percipiam.  Nam  si 
propterea  exaequantur  ministri,  quia  simul 
numerantur,  cum  dicitur,  sive  Paulus,  sive 
Apollo,  sive  Cephas  :  pares  quoque  erunt 
Duces,  Consules,  Imperatores,  quia  Chryso- 
stomus  hom  83  in  Matth.  ait  :  «  Si  Dux 
quispiam,  si  Consul,  si  is  qui  diademate  or¬ 
natur,  indigne  adeat,  cohibe  et  coerce  etc.» 
Neque  sequitur,  Ecclesiam  auctoritate  et  po¬ 
testate  esse  supra  ministros,  quia  sunt  insti¬ 
tuti  propter  Ecclesiae  utilitatem,  quod  illis 
verbis  Paulus  significavit  Omnia  vestra  sunt : 
alioqui  et  pueri  paedagogos  regerent,  et  po¬ 
puli  Regibus  auctoritate  praestarent ,  quia 


(1)  II.  Cor.  XI.  28.  —  (2)  Dan.  II,  37;  Isai.  XLV.  1.  —  (3)  Lue.  II.  1. 

sunt  paedagogi  propter  pueros,  et  Reges 
propter  populos,  non  contra. 

Objectio  sexta  est  in  eodem  libello  :  Chri¬ 
stus  omnes  Apostolos  pariter  misit,  cum  ait, 
Jo.  XX  :  Ego  mitto  vos  (1),  non  igitur  unum 
caeteris  praeposuit. 

Respondeo  :  illis  verbis  non  Besse  unum 
aliis  praepositum, 'sed  non  deesse  alia  loca, 
quibus  unus  aliis  praeponatur.  Certe  Jo.XXI 
uni  dicitur  :  Pasce  oves  meas  (2). 

Ultimo  objiciunt  alii  :  si  Mundus  debet 
gubernari  ab  uno  in  iis  quae  ad  religionem 
pertinent;  utile  etiam  esset,  ut  regeretur  ab 
uno  in  iis  quae  ad  politicum  ordinem  spec¬ 
tant  :  at  hoc  neque  factum  est  unquam,  ne¬ 
que  expedit  ut  fiat ;  ut  enim  docet  Augusti¬ 
nus  lib.  IV  de  Civit.  Dei,  cap.  15.  :  <<  Feli¬ 
cioribus  sic  rebus  humanis,  cmnia  regna 
essent  parva,  et  concordi  vicinitate  laetan¬ 
tia;  » 

Respondeo  :  non  esse  eamdem  rationem 
politici  et  Ecclesiastici  regiminis.  Siquidem 
Orbis  terrarum  non  necessario  debet  esse 
unum  regnum  ;  proinde  non  necessario  pos¬ 
tulat  unum  qui  omnibus  praesit :  at  Ecclesia 
tota  unum  est  regnum,  una  civitas,  una  do¬ 
mus,  et  ideo  ab  uno  tota  regi  debet.  Cujus 
differentiae  illa  est  ratio,  quod  ad  conserva¬ 
tionem  politicorum  regnorum  non  necessa¬ 
rio  requiratur,  ut  omnes  provinciae  servent 
easdem  leges  civiles,  et  eosdem  ritus  :  pos¬ 
sunt  enim  pro  locorum  et  personarum  va¬ 
rietate  diversis  uti  legibus  et  institutis ;  et 
idcirco  non  requiritur  unus,  qui  omnes  in 
unitate  contineat.  Ad  conservationem  vero 
Ecclesiae  necesse  est,  ut  omnes  conveniant 
in  eadem  Fide,  iisdem  Sacramentis,  iisdem- 
que  praeceptis  divinitus  traditis  ;  quod  sane 
fieri  non  potest,  nisi  sint  unus  populus,  et  ab 
uno  in  unitate  contineantur. 

Utrum  autem  expediret,  omnes  provincias 
Mundi  ab  uno  summo  Rege  gubernari  in  re¬ 
bus  politicis,  quamvis  id  non  sit  necesse, 
posset  esse  quaestio.  Mihi  tamen  omnino  ex¬ 
pedire  videtur,  si  possit  eo  perveniri  sine  in¬ 
justitia  et  bellicis  cladibus  :  praesertim  si 
summus  Monarcha  sub  se  haberet  non  Vi¬ 
carios  et  Proreges,  sed  veros  Principes,  quo¬ 
modo  summus  Pontifex  sub  se  habet  Epi¬ 
scopos. 

Quia  tamen  non  videtur  posse  tieri  talis 
Monarchia,  nisi  adhibita  magna  vi  et  multis 
ac  magnis  bellis ;  ideo  recte  B.  Augustinus 


dicit,  feliciores  fore  res  humanas,  si  essent 
ubique  parva  regna  concordi  vicinitate  lae¬ 
tantia,  quam  si  unusquisque  Regum  per  fas 
et  nefas  imperium  suum  extendere  et  propa¬ 
gare  contendat.  Adde,  quod  S.  Augustinus 
probat  quidem  parva  regna,  sed  non  negat 
utile  futurum,  si  parvis  istis  Regibus  unus 
aliquis  summus  Imperator  praesit ;  quin  po¬ 
tius  id  affirmare  videtur,  cum  ait,  parva  illa 
regna  concordi  vicinitate  laetantia  esse  de¬ 
bere,  quemadmodum  multae  domus  se  habent 
in  civitate  :  constat  enim,  unum  esse  cui 
omnes  domus  parent,  tametsi  quaelibet  suum 
proprium  habet  patremfamilias. 


caput  x. 

Proponitur  tertia  quaestio ,  et  probatur  Petri 
Monarchia  ex  loco  Evangelii,  Matth.  XVI. 

Explicatum  est  hactenus,  et  satis  diligen¬ 
ter,  ni  fallor,  probatum,  Monarchiam  esse 
optimum  regimen,  et  ejusmodi  regimen  in 
Ecclesia  Christi  esse  debere.  Restat  nunc 
quaestio  tertia  :  fueritne  Apostolus  Petrus 
Ecclesiae  totius  Caput  et  Princeps  loco  Chri¬ 
sti  ab  ipso  Christo  constitutus? 

Haeretici  omnes,  quos  initio  citavimus,  di¬ 
serte  hoc  negant:  Catholici  e  contrario,  quos 
citavimus,  id  affirmant  Est  enim  revera  non 
simplex  error,  sed  perniciosa  haeresis,  ne¬ 
gare  B.  Petri  primatum  a  Christo  institutum. 
Eum  nos  triplici  ratione  et  via  confirmare 
aggredimur.  Primum  ex  duobus  locis  Evan¬ 
gelii,  in  quorum  altero  promittitur,  in  altero 
exhibetur.  Deinde  ex  plurimis  B.  Petri  pri¬ 
vilegiis  ac  praerogativis.  Postremo  ex  apertis¬ 
simis  Graecorum  et  Latinorum  veterum  tes¬ 
timoniis. 

Ac  ut  a  primo  incipiamus,  prior  locus  est, 
Matth.  XVI,  ubi  sic  legimus  :  Tu  es  Petrus, 
et  super  hanc  petram  aedificabo  Ecclesiam 
meam,  et  tibi  dabo  claves  regni  coelorum ,  et 
quodcumque  ligaveris  super  terram ,  erit  liga¬ 
tum  et  in  coelis ,  et  quodcumque  solveris  super 
terram ,  erit  solutum  et  in  coelis  (3).  Quorum 
verborum  planus  et  obvius  sensus  est,  ut  in- 
telligamus,  sub  duabus  metaphoris  promis- 

(1)  .Joan.  XX,  21.  —  (2)  Joan.  XXI,  17.  —  (3)  Matth.  XVI,  18. 

sum  Petro  totius  Ecclesiae  principatum.  Prior 
metaphora  est  fundamenti  an  aedificii :  quod 
enim  est  in  aedificio  fundamentum,  id  est  in 
corpore  caput,  in  civitate  Rector,  Rex  in  re¬ 
gno,  paterfamilias  in  domo.  Posterior  est 
clavium  :.cui  enim  traduntur  claves  civita¬ 
tis,  ille  instituitur  Rex,  vel  certe  Guberna¬ 
tor  civitatis,  qui  quos  vult  admittat,  quos 
vult  excludat. 

Verum  haeretici  totum  hunc  locum  miris 
modis  depravant  :  nam  nec  Petrum  per  pe¬ 
tram  intelligi  volunt;  nec  Petro  claves  esse 
promissas  concedunt;  nec  per  metaphoras 
fundamenti  et  clavium  summam  potestatem 
Ecclesiasticam  significatam  esse  sibi  persua¬ 
dere  possunt. 

Quaestiones  igitur  quatuor  nobis  explican¬ 
dae  sunt.  Prima  :  an  Petrus  sit  illa  petra,  su¬ 
per  quam  fundatur  Ecclesia.  Secunda  :  an 
esse  fundamentum  sit  esse  Gubernatorem 
totius  Ecclesiae.  Tertia  :  an  Petrus  sit  ille 
cui  dantur  claves.  Quarta :  an  per  claves  intel- 
ligatur  potestas  plenaEcclesiam  gubernandi. 

De  prima  quaestione  quatuor  sententiae 
sunt.  Prima  Catholicorum  communis,  pe¬ 
tram  illam  esse  Petrum,  id  est,  illam  perso¬ 
nam  quae  dicebatur  Petrus  :  non  tamen  ut 
persona  erat  particularis,  sed  ut  Pastor  et 
CaputEcclesiae.  Secunda  est  Erasmi  in  hunc 
locum,  omnem  hominem  Fidelem  esse  hanc 
petram.  Tertia  Calvini  lib.  IV  Instit.  cap. 
6,  §.  6.  petram  illam  esse  Christum.  Quarta 
Lutheri  lib.  de  potest.  Papae,  et  Centuriato¬ 
rum  lib.  I.  Centur.  I,  cap.  4,  coi.  175.  et  lib. 

I  Smalchaldici  de  primatu  Papae,  Fidem  seu 
Fidei  confessionem  esse  petram,  de  qua  Do¬ 
minus  hoc  loco  loquitur.  » 

Prima  sententia,  quae  verissima  est,  pri¬ 
mum  ex  ipso  textu  aperte  deducitur.  Nam 
illud  pronomen,  Hanc,  cum  dicitur  Et  super 
hanc  petram ,  demonstrat  aliquam  petram, de 
qua  paulo  ante  Dominus  sit  locutus  :  proxi¬ 
me  autem  Dominus  Petrum  vocaverat  pe¬ 
tram  ;  Syriace  enim  loquebatur,  et  Syriaca 
lingua  Petrus  dicitur  Cephas,  ut  habemus 
Jo.  I,  Cephas  autem  petram  significat,  ut 
Hieronymus  docet  in  cap.  II  ad  Galat.  et  res 
certissima  est:  nam  ubicumque  in  textu  He¬ 
braeo  est  5?Sd,  id  est,  petra,  in  Syriaco  est 
Cepha;  quin  etiam  NS3,  Hebraice  saxum  seu 
rupem  significat  :  ubi  enim  Hierem.  IV  le¬ 
gimus,  ascenderant  rupes  (1),  in  Hebraeo  est, 
Q1'S3J. 


Dixit  ergo  Dominus  :  Tu  es  Cepha,  et  su¬ 
per  hoc  Cepha  :  vel  Latine  Tu  es  petra  et  su¬ 
per  hanc  petram  cedificabo  Ecclesiam  meam ; 
ex  quo  sequitur,  illud  hanc  non  posse  referri 
nisi  ad  Petrum,  qui  eo  loco  vocatus  est  pe¬ 
tra. 

At  cur  Latinus  Interpres  non  vertit  :  Tu 
es  petra,  et  super  hanc  petram?  Quod  Grae¬ 
cum  codicem  sit  secutus  :  non  enim  vertit 
ex  Syriaco,  sed  ex  Graeco,  in  quo  legimus, 

(7u  etj  riET^oj,  xai  ini  ToaiTV7  Trj  nirpa.  otxo5opwia&> 
tyi v  IxxWtav  poO.  Cur  vero  Graecus  non  vertit, 
cveig  nirpa.,  xcd  ini  rodiry  nirpa,  causa  est,  quo¬ 
niam  cum  apud  Graecos  tam  nirpoq  quam  ni¬ 
rpa  significet  lapidem,  visum  est  Interpreti 
commodius  homini  nomen  masculinum  quam 
femininum  tribuere.  Deinde  vero  ad  expli¬ 
candam  metaphoram,  secundo  loco  non  vo¬ 
luit  dicere,  ini  t«  nirpu,  quod  fuisset  ambi¬ 
guum,  sed  ini  rvj  nirpa,  quod  nihil  aliud  quam 
saxum  significat. 

Accedat  consensus  Ecclesiae  totius  ,  et 
Graecorum  ac  Latinorum  Patrum  :  totum 
Chalcedonense  Concilium  630  Patrum  act. 
III,  appellat  Petrum  petram  et  crepidinem 
Ecclesiae  Catholicae.  Item  in  Ecclesia  canun¬ 
tur  hodie  omnium  ore,  et  cantati  sunt  a 
1200  annis  illi  versus  R.  Ambrosii  in  hymno 
laudum  diei  dominici  :  Hoc  ipsa  petra  Ec¬ 
clesiae  canente  culpam  diluit.  Testatur  enim 
B.  Augustinus  lib.  I  retract.  cap.  21.  jam 
suo  tempore  coeptum  cani  ex  versibus  Am¬ 
brosii,  Petrum  esse  petram,  super  quam  Do* 
minus  Ecclesiam  aedificavit. 

Praeterea  ex  Patribus  Graecis  Origenes  ho. 
5.  in  Exod.  «  Vide,  inquit,  magno  illi  Eccle¬ 
siae  fundamento  et  petrae  solidissimae,  super 
quam  Christus  fundavit  Ecclesiam,  quid  di¬ 
catur  a  Domino  :  modicae  fidei,  quare  dubi¬ 
tasti?  » 

Athanasius  in  epist.  ad  Felicem,  quam 
scripsit  nomine  suo  et  Synodi  Alexandrinae: 

«  Tu  es,  inquit,  Petrus,  et  super  fundamen¬ 
tum  tuum  Ecclesiae  columnae,  id  est,  Epis¬ 
copi,  sunt  confirmatae  etc.»  Eleganter  Atha¬ 
nasius  Petrum  facit  fundamentum,  quo  ni¬ 
tuntur  Episcopi  super  quos  ut  columnas  to¬ 
tum  aedificium  collocatur. 

Basibus  lib.  II  in  Eunom.  :  «  Petrus,  in¬ 
quit,  propter  Fidei  excellentiam  Ecclesiae  ae¬ 
dificationem  in  seipsum  suscepit.  »  Grego- 
rius  Nazianzenus  in  Orat,  de  moderat,  ser- 
van.  in  disputat.  :  «  Petrus  ,  inquit,  petra 


(1)  Jerem.  IV,  29. 

vocatur ,  atque  Ecclesiae  fundamenta  fidei 
suae  credita  habet.  »  Epiphanius  in  Aneor.  : 
«Dominus,  inquit,  constituit  Petrum  pri¬ 
mum  Apostolorum  petram  firmam,  super 
quam  Ecclesia  Dei  aedificata  est.  » 

Chrysostomus  hom.  55.  in  Matth.  :  «  Do¬ 
minus  ait,  inquit,  tu  es  Petrus,  et  ego  super 
te  aedificabo  Ecclesiam  meam.  »  Et  hom. 
4.  in  cap  VI  Isaiae  :  «  Quid  autem,  inquit, 
Petrus,  basis  Ecclesiae  ;  ille  vehemens  ama¬ 
tor  Christi ;  ille  sermone  indoctus  et  Rheto¬ 
rum  victor;  ille  imperitus  qui  tamen  Philo¬ 
sophis  obturavit  os;  ille  qui  Graecanicam  sa¬ 
pientiam  non  aliter,  quam  aranearum  telam 
dissolvit;  ille  qui  sagenam  misit  in  mare,  et 
piscatus  est  Orbem?  »  Cyrillus  lib.  II ,  cap. 
12.  in  Jo.  «  Nec  Simon  fore  jam  nomen  illi, 
sed  Petrus ,  praedicit  :  vocabulo  ipso  com¬ 
mode  significans,  quod  in  eo  tanquam  in  pe¬ 
tra,  lapideque  firmissimo  suam  esset  aedifi¬ 
caturus  Ecclesiam.  » 

Psellus  in  cap.  V  Cant.  in  illud  :  Crura 
ejus  sicut  columnae  marmoreae  (I)  :  «  Per  cru¬ 
ra,  inquit ,  Petrum  intellige  Apostolorum 
Principem,  super  quem  Dominus  in  Evange- 
lio  se  Ecclesiam  suam  aedificaturum  promi¬ 
sit.  »  Habentur  Commentaria  Pselli  in  Com¬ 
mentariis  Theodoreti  in  Cantic.  Theophylac- 
tus  in  cap.  XXII  Luc.  :  «  Post  me  ,  inquit, 
Ecclesiae  petra  es,  et  fundamentum.  »Euthy- 
mius  in  cap.  XVI  Matth.  :  «  Te  ponam,  in¬ 
quit,  fundamentum  credentium  ,  aedificabo 
super  te  Ecclesiam  meam.  » 

Ex  Latinis.  Tertullianus  lib.  de  praescrip. 
cap.  22  :  «  Latuit,  inquit ,  aliquid  Petrum, 
aedificandae  Ecclesiae  petram  dictum?  »  Cy¬ 
prianus  in  epist.  ad  Quintum  /  «Petrus  quem 
primum  Dominus  elegit  «et  super  eum  aedifi¬ 
cavit  Ecclesiam  suam  »  ;  similia  passim  re¬ 
petit. 

Hilarius  in  cap.  XVI  Matth.  :  «  0  in  nun¬ 
cupatione  novi  nominis  felix  Ecclesiae  fun¬ 
damentum,  dignaque  aedificatione  illius  pe¬ 
tra,  quae  inferorum  leges  dissolverit.  0  beatus 
coeli  janitor  etc.  »  Hic  tamen  ad  marginem 
annotavit  Erasmus  ;  «Fides  Ecclesiae  funda¬ 
mentum;  »  quasi  Fidei  sit  nomen  mutatum, 
et  non  Simoni,  et  Fides  sit  beatus  coeli  jani¬ 
tor.  Quid  quod  Hilarius  hoc  loco  Fidem  ne 
nominavit  quidem?  Ambrosius  serm.  47  : 
«  Denique  ,  inquit,  pro  soliditate  devotionis 
Ecclesiarum  petra  dicitur,  sicut  aitDominus: 
Tu  es  Petrus  etc.  Petra  enim  dicitur  eo  quod 


primus  in  actionibus  Fidei  fundamenta  po¬ 
suerit,  et  saxum  immobile  totius  operis  Chri¬ 
stiani  compagem  molemque  contineat.  » 
Hieronymus  in  cap.  XVIMatth.  :  «Secun¬ 
dum  metaphoram  petrae  ,  recte  dicitur  ei, 
aedificabo  Ecclesiam  meam  super  te.  »  Et  in 
epist.  ad  Damas,  de  nom.  hypost. ,  de  Sede 
Petri  loquens  :  «  Super  illam  petram,  in¬ 
quit,  aedificatam  Ecclesiam  scio.  » 

Augustinus  in  Psal.  contra  partem  Dona¬ 
ti  :  «  Numerate  sacerdotes  vel  ab  ipsa  Petri 
Sede  :  ipsa  est  petra  quam  non  vincunt  su¬ 
perbae  inferorum  portae.»  Ubi  nota,  tam 
Hieronymum  quam  Augustinum  ,  non  tam 
Petrum  quam  ejus  Sedem  vocare  petram, 
super  quam  fundatur  Ecclesia ,  et  contra 
quam  non  praevalent  portae  inferorum,  quia 
Petrus  est  petra  ,  non  ut  particularis  homo, 
sed  ut  Pontifex.  Idem  Augustinus  serm.  15. 
de  Sanctis  :  «  Petrum  itaque  fundamentum 
Ecclesiae  Dominus  nominavit;  et  ideo  digne 
fundamentum  hoc  Ecclesia  colit,  supra  quod 
Ecclesiastici  aedificii  altitudo  consurgit.  » 
Maximus  serm.  1.  de  SS.  Petro  et  Paulo  : 
«  Per  Christum  Petrus  factus  est  petra  ,  di¬ 
cente  ei  Domino  :  Tu  es  Petrus ,  et  super 
hanc  petram  etc.  »  Paulinus  epist.  4  ad  Se¬ 
verum  :  «  Petra  est  Christus,  sed  etiam  dis¬ 
cipulo  suo  hujus  vocabuli  gratiam  non  ne¬ 
gavit,  cui  ait  :  Super  hanc  petram  etc.  » 

Leo  serm.  2.  de  annivers.  Assumpt.  suae 
ad  Pontif.  die  :  «  Manet  ergo  dispositio  Ve¬ 
ritatis ,  etB.  Petrus  in  accepta  fortitudine 
petrae  perseverans,  suscepta  Ecclesiae  guber¬ 
nacula  non  reliquit.  Sic  enim  prae  caeteris 
est  ordinatus  ,  ut  dum  petra  dicitur  ,  dum 
fundamentum  pronuntiatur,  dum  regni  coe¬ 
lorum  janitor  constituitur  ;  qualis  ipsi  cum 
Christo  esset  societas ,  per  ipsa  appellatio¬ 
num  mysteria  nosceremus.  »  Gregorius  lib. 
VI,  epist.  37*  ad  Eulogium  :  «  Quis  nesciat, 
sanctam  Ecclesiam  in  Apostolorum  Principis 
soliditate  firmatam  etc.  ?  » 

Ex  his  apparet,  quanla  sit  quorumdam 
haereticorum  impudentia.  Calvinus  enim  loco 
notato  dicit,  se  nolle  Patres  adducere ,  non 
quod  non  possit,  sed  quod  nolit  de  re  tam 
clara  disceptando  molestus  esse  Lectoribus. 
Erasmus  autem  in  hunc  locum  Matthaei  mi¬ 
ratur,  aliquos  fuisse  qui  hunc  locum  ad  Ro¬ 
manam  Ecclesiam  detorserint,  nititurque  ex¬ 
cusare  Cyprianum  et  Hieronymum,  quod  di¬ 
xerint,  super  Petrum  fundatam  esse  Eccle- 


(1)  Cantic.  V.  15. 

siam,  quasi  hoc  sit  paradoxum  inauditum; 
cum  tamen  omnes  Patres  id  doceant,  et  plu¬ 
rimi  recentiores  tam  Theologi,  quam  Cano- 
nistae ,  necnon  antiquissimi  Pontifices,  Cle¬ 
mens,  Anacletus,  Marcellus,  Pius,  Julius,  et 
alii,  quos  omisi ,  tum  gratia  brevitatis,  tum 
quia  ab  adversariis  non  recipiuntur. 

Excutiamus  nunc  secundam  opinionem 
quae  est  Erasmi.  Probat  Erasmus  nomine 
Petree ,  intelligi  omnes  Fideles  ,  ex  Origene, 
qui  tract.  1.  in  Matth.  hunc  locum  exponens, 
sic  ait  :  «  Petra  est  omnis  qui  imitator  est 
Christi,  et  super  omni  ejusmodi  petra  aedi¬ 
ficatur  Ecclesia  Dei.  In  singulis  enim  quibus¬ 
que  perfectis,  qui  habent  in  se  congregatio¬ 
nem  verborum  et  operum,  et  sensuum  om¬ 
nium,  consistit  Ecclesia,  cui  portae  non  prae¬ 
valent  inferorum.  » 

At  Origenes  allegorice  exponit  hunc  lo¬ 
cum,  non  litteraliter  ut  Erasmus  somniat  : 
ad  litteram  autem  exposuit  in  loco  supra  ci¬ 
tato.  Et  sane  ad  litteram  non  posse  hunc  lo¬ 
cum  intelligi  de  omnibus  Fidelibus,  patet  ex 
eo  quod  Dominus,  ut  de  solo  Petro  se  loqui 
indicaret,  descripsit  illum  multis  modis  :  vo¬ 
cavit  enim  eum  Simonem,  quod  erat  illi  no¬ 
men  a  parentibus  impositum,  et  addidit  no¬ 
men  patris  ,  vocans  eum  Filium  Jonae  seu 
Joannis ,  ut  distingueret  a  Simone  fratre 
Thaddaei  :  Beatus  es ,  inquit,  Simon  Barjona : 
addidit  etiam  nomen  Petri,  quod  ipse  illi  in¬ 
diderat  :  usus  est  praeterea  pronominibus 
certam  personam  designantibus  ,  dicens  : 
Ego  dico  tibi ,  quia  tu  es  Petrus  etc.  Si  ergo 
adhuc  licet  asserere,  nihil  hinc  Petro  pecu¬ 
liare  esse  collatum,  vel  promissum,  quod 
non  aliis  omnibus  ,  certe  omnia  loca  Scrip¬ 
turae  depravari  potuerunt. 

Deinde  ,  si  omnes  Fideles  sunt  ista  petra, 
super  quam  fundatur  Ecclesia;  omnes  erunt 
fundamentum  :  si  omnes  fundamentum,  ubi 
erunt  parietes  et  tectum  hujus  aedificii? 
quemadmodum  si  totum  corpus  oculus ,  ubi 
auditus?  ubi  caetera  membra?  I  Corin.  XII. 
Adde,  quod  ibidem  Erasmus  absurdum  esse 
censet,  super  hominem  Petrum  aedificari 
Ecclesiam  :  quomodo  igitur  super  singulos 
Fideles  aedificabitur?  nonne  caeteri  quoque 
homines  sunt? 

Jam  tertia  explicatio  Calvini  est ,  qui  etsi 
paulo  obscurius  loquatur,  videtur  tamen  per 
petram  Christum  intelligere.  At  enim  rem 
esse  perspicuam,  super  quam  petram  aedifi¬ 


cetur  Ecclesia,  cum  Apostolus  dicat  I.  Corin. 
III  :  Fundamentum  aliud  nemo  potest  ponere , 
preeter  id  quod  positum  est ,  quod  est  Christus 
Jesus  (l). 

Accedit  etiam  Augustinus,  qui  tract.  ult.  in 
Jo.  :  «  Super  hanc ,  inquit,  petram,  quam 
confessus  es,  aedificabo  Ecclesiam  meam.  » 
Et  serm.  13.  de  verb.  Dom.  idem  habet ,  et 
lib.  I  Retract.  ca$>.  21.  ubi  retractat  quod 
dixerat  alicubi,  super  Petrum  aedificatam  Ec¬ 
clesiam,  et  docet  super  Christum  potius  aedi¬ 
ficatam  dici  debere,  et  sic  intelligendumhunc 
locum  de  quo  agimus. 

Nemo  dubitat ,  quin  Christus  sit  petra,  et 
primum  fundamentum  Ecclesiae ,  et  quod 
etiam  ex  hoc  loco  id  aliquo  modo  colligitur: 
nam  si  Petrus1  est  fundamentum  Ecclesiae  lo¬ 
co  Christi ,  multo  magis  Christus  est  funda¬ 
mentum.  At  nihilominus  sensus  proprius,  et 
ut  sic  loquar,  immediatus  et  litteralis  est, 
super  Petrum  aedificandam  Ecclesiam  :  id 
quod  praeter  rationes  supra  allatas,  probatur 
propriis  argumentis. 

Primo  pronomen  Hanc  non  potest  referri 
ad  Christum  petram,  sed  ad  Petrum  petram; 
debet  enim  referri  ad  aliquid  proximum,  non 
ad  remotum  :  proxime  autem  dictum  fuerat 
non  Christo,  sed  Petro  :  Tu  esCephas ,  id  est, 
petra.  Deinde  licet  Christus  dici  possit  petra, 
tamen  hoc  loco  non  est  vocatus  petra  a  Pe¬ 
tro  confitente  ,  sed  Christus  filius  Dei  vivi  : 
debet  autem  referri  illud  Hanc  ad  eum  qui 
nominatus  est  petra  ,  non  ad  eum  qui  non 
est  appellatus  hoc  nomine.  Item  si  referre¬ 
tur  ad  Christum  ,  quorsum  dictum  fuisset : 
Ego  dico  tibi  quia  tu  es  Petrus  ?  plane  frustra, 
nisi  id  quod  sequitur  ad  Petrum  referatur. 
Denique  si  ad  Christum  referretur ,  non  di¬ 
ceret  Dominus  cedificabo,  sed  sedifico  Eccle¬ 
siam  meam  :  nam  in  se  jam  aedificaverat 
Apostolos  et  discipulos  multos.  Dicit  autem 
cedificabo ,  quia  nondum  constituerat  Petrum 
fundamentum,  sed  post  resurrectionem  suam 
id  facturus  erat. 

Ad  argumentum  Calvini  dico  :  B.  Paulum 
loqui  non  de  quocumque,  sed  de  primario 
fundamento  :  alioqui  pugnaret  seeum,  cum 
ait  :  Superaedificati  super  fundamentum  Apos¬ 
tolorum ,  et  Prophetarum ,  ad  Ephes.  II.  Et 
Joanni  etiam  repugnaret ,  qui  Apocal.  XXI 
describit  fundamenta  duodecim  in  aedificio 
Ecclesiae,  et  explicat,  per  ea  fundamenta 
Apostolos  designari. 


(1)  I.  Cor.  III,  11. 

Ad  Augustinum  dico  :  in  primis  eum  non 
reprobare  nostram  sententiam  ,  sed  tantum 
anteponere  aliam.  Sic  enim  loquitur  lib.  I 
retract.  cap.  21  :  «  Dixi  in  quodam  loco  de 
Apostolo  Petro,  quod  in  eo  tanquam  in  petra 
fundata  sit  Ecclesia,  qui  sensus  etiam  canta¬ 
tur  ore  multorum  in  versibus  beatissimi  Am¬ 
brosii,  ubi  de  gallo  gallinaceo  ait  :  Hoc,  ipsa 
petra  Ecclesiae  canente  ci^pam  diluit.  Sed 
scio  me  postea  saepissime  sic  exposuisse,  ut 
super  hunc  intelligeretur  quem  confessus 
est  Petrus;  non  enim  dictum  est  illi  :  Tu  es 
petra,  sed  tu  es  Petrus  :  petra  autem  erat 
Christus.  Harum  autem  duarum  sententia¬ 
rum  ,  quae  sit  probabilior  ,  eligat  Lector.  » 
Haec  ille.  Non  igitur  Augustinus  putat  blas- 
phemum,  ut  censet  Calvinus,  asserere,  super 
Petrum  aedificatam  esse  Ecclesiam. 

Addo  :  Augustinum  ex  sola  ignorantia  lin¬ 
guae  Hebraeae  esse  deceptum. Nam  argumen¬ 
tum  ipsius  est  fut  hoc  loco  indicat)  quia  non 
est  dictum  ;  Tu  es  petra ,  sed  :  Tu  es  Petrus. 
Itaque  existimavit  petram,  super  quam  aedi¬ 
ficatur  Ecclesia,  non  esse  Petrum,  quia  cre¬ 
didit  ,  Cepham  non  significare  petram  ,  sed 
aliquid  a  petra  derivatum  ,  ut  si  diceremus, 
petrinum  vel  petreium  :  quomodo  Christia¬ 
nus  non  significat  Christum  ,  sed  aliquid  a 
Christo  derivatum.  Quia  igitur  Ecclesia  su¬ 
per  petram ,  non  super  aliquem  petrinum 
vel  petreium  aedificanda  est;  ideo  existima¬ 
vit  Augustinus ,  per  illam  petram  intelligi 
non  Petrum,  sed  Christum.  At  si  advertisset, 
Cepham  nihil  aliud  significare  quam  petram, 
et  Dominum  dixisse  :  Tu  es  petra,  et  super 
hanc  petram:  nihil  dubitasset  de  veritate  no¬ 
strae  sententiae. 

Quarta  restat  sententia,  quae  omnium  fere 
Lutheranorum  communis  est,  et  veterum 
Patrum  testimoniis  confirmari  posse  videtur. 
Siquidem  Hilarius  lib.  VI  de  Trinit.  :  «  Su¬ 
per  hanc,  inquit,  confessionis  petram,  Eccle¬ 
siae  aedificatio  est.  »  Item  :  «  Haec  Fides  Ec¬ 
clesiae  est  fundamentum  :  per  hanc  Fidem 
infirmae  adversus  eam  sunt  portae  inferorum: 
haec  Fides  regni  coelestis  habet  claves  etc.  » 
Ambrosius  lib.  VI,  cap.  9  in  Lucam  :  «Fun¬ 
damentum  ,  inquit,  Ecclesiae  Fides  est  » 
Chrysostomus  hom.  55.  in  Matth.  :  «  Super 
hanc  petram  aedificabo  Ecclesiam  meam,  id 
est,  Fidem  atque  confessionem.  »  Eodem 
modo  exponit  hom.  83.  in  Matth.  Item  Cy- 
rillus  lib.  IV  de  Trinit.  :  «  Petram,  inquit, 


hunc  locum  exponens ,  opinor  nihil  aliud 
quam  inconcussam,  et  firmissimam  discipuli 
Fidem  vocavit.  » 

Addit  Illyricus  :  si  super  Petrum  ,  et  non 
potius  super  Fidei  confessionem  fundata  es¬ 
set  Ecclesia ,  continuo  corruisset  :  Petrus 
enim  mox  incurrit  in  articulum  de  passione 
Domini,  et  corruit;  in  eodem  enim  cap. XVI 
Matth.  dicitur  ei :  Vade  post  me  Satana,  scan¬ 
dalum  es  mihi ,  quia  non  sapis  quae  Dei  sunt  (1J. 
Deinde  etiam  Christum  tertio,  nec  sine  ma- 
gna  execratione  abnegavit,  Matth.  XXVI. 

Respondeo :  Fidem,  sive  confessionem  duo¬ 
bus  modis  posse  considerari  :  uno  modo  ab¬ 
solute  secundum  se,  ac  sine  relatione  ad  per¬ 
sonam  Petri  :  altero  modo  cum  relatione  ad 
Petrum.  Priore  modo  videntur  velle  adver¬ 
sarii  ,  Fidem  esse  fundamentum  Ecclesiae, 
sed  certe  falluntur  :  si  enim  ita  esset ,  non 
diceret  Dominus  :  Super  hanc  petram  aedifi¬ 
cabo,  sed  aedifico, \e  1  aedificavi  Ecclesiam  meam. 
Jam  enim  multi  crediderant  eum  esse  Filium 
Dei  vivi,  ut  prisci  Prophetae,  B.  Virgo,  Si- 
meon,  Zacharias ,  Jo.  Baptista,  Apostoli,  et 
discipuli  caeteri. 

Deinde  Fides  absolute  sumpta,  recte  qui¬ 
dem  dicitur  fundamentum  justificationis,  et 
omnium  virtutum  :  ut  enim  ait  Augustinus 
Serm.  22.  de  verb.  Apost.  :  «  Domus  Dei 
credendo  fundatur,  sperando  erigitur,  et  di¬ 
ligendo  perficitur.  »  At  Ecclesiae  non  proprie 
est  fundamentum  Fides  ;  debent  enim  ejus¬ 
dem  generis  esse  fundamentum,  et  reliquum 
aedificium:  est  autem  Ecclesia  hominum  con¬ 
gregatio,  quasi  lapidum  vivorum,  ut  dicitur 
l.  Petri  II,  debet  ergo  lapis  qui  est  fundamen¬ 
tum,  esse  etiam  aliquis  homo ,  non  aliqua 
virtus. 

Denique  illud  pronomen  Hanc  clarissime 
ostendit,  per  petram  non  posse  intelligi  Fi¬ 
dem  absolute  :  nam  refertur  ad  petram  pro¬ 
xime  nominatam  :  proxime  autem  dictum 
fuerat  Simoni :  Tu  es  petra,  non  Fidei ;  opor¬ 
tet  igitur  posteriore  modo  accipere  Fidem, 
ac  dicere,  non  quamlibet  Fidem  ,  sed  Petri 
Fidem  ,  et  Petri  non  ut  hominis  privati, 
sed  ut  Pastoris  Ecclesiae  esse  fundamentum. 
Id  quod  coincidit  cum  eo ,  quod  hactenus 
diximus  ,  Petrum  esse  fuadamentum. 

Dicitur  enim  Petri  Fides  fundamentum 
Ecclesiae  duplici  ratione.  Primum  ,  quia  ob 
meritum  ejus  Fidei  consecutus  est  Petrus, 
ut  sit  fundamentum  Ecclesiae ,  ut  exponunt 


(1)  Matth.  XVI,  23. 

Hierony.  Hilarius,  Chrysostomus,  et  alii  hoc 
loco.  Secundo,  quia  Petrus  in  eo  potissimum 
est  Ecclesiae  fundamentum,  quod  cum  Fides 
ejus  deficere  non  possit,  ipse  omnes  alios  in 
Fide  confirmare  et  sustentare  debet.  Sic  enim 
ad  eum  Dominus  ait ,  Lucae  XXII  :  Rogavi 
pro  te ,  ut  non  deficiat  Fides  tua ,  et  tu  aliquan¬ 
do  conversus  confirma  fratres  tuos  (1). 

Itaque  cum  ratione  Fidei  suae  indefectibi- 
lis  Petrus  sit  petra  firmissima,  totam  Eccle¬ 
siam  sustentans,  idem  est  dicere,  super  Pe¬ 
trum  et  super  ejus  Fidem  Ecclesiam  esse 
fundatam,  atque  hoc  modo  locuti  sunt  Pa¬ 
tres  citati.  Nam  S.  Hilarius  loco  notato,  post¬ 
quam  dixerat  Petri  Fidem  esse  fundamentum 
Ecclesiae,  et  claves  regni  accepisse,  subjun¬ 
git  de  ipso  Petro  :  «  Supereminentem ,  in¬ 
quit,  beatae  Fidei  suae  confessione  locum  pro¬ 
meruit.  »  Et  paulo  post  :  «  Hinc  regni  coelo¬ 
rum  habet  claves ,  hinc  terrena  ejus  judicia 
coelestia  sunt,  etc.  » 

Sicut  ergo  dixerat,  Fidem  esse  fundamen¬ 
tum  et  habere  claves:  ita  nunc  dicit,  Petrum 
ratione  ejus  Fidei  meruisse  locum  superemi¬ 
nentem,  id  est,  ut  sit  caput,  seu  fundamen¬ 
tum,  et  habeat  claves.  Et  ipse  idem  in  cap. 
XYI  Matth.  clarissime  dicit  de  Petro  :  «  0 
in  nuncupatione  novi  nominis  felix  Ecclesiae 
fundamentum,  n 

Pari  ratione  Ambrosius  in  Luc.  lib.  YI, 
c.  9.  ubi  dicit,  Fidem  Petri  esse  fundamen¬ 
tum  Ecclesiae  ,  ibidem  dicit  :  «  Etiam  disci¬ 
pulo  suo  hujus  vocabuli  gratiam  non  nega¬ 
vit,  ut  et  ipse  sit  Petrus ,  qui  de  petra  ha¬ 
beat  soliditatem  constantiae ,  Fidei  firmita¬ 
tem.  » 

Chrysostomus  in  utroque  loco  citato,  ex¬ 
plicans  quid  sit  aedificari  Ecclesiam  super  con¬ 
fessionem  Petri,  introducit  Dominum  sic  lo- 
quentem  :  «  Ego  super  te  aedificabo  Eccle¬ 
siam  meam.  » 

Denique  Gyrillus  etiam  loco  citato,  non 
cujuslibet  Fidem ,  sed  illam  inconcussam  et 
firmissimam  B.  Petri  dicit  esse  fundamentum. 
Et  lib.  II,  cap.  12.  in  Joan.  scribit,  Petrum 
ipsum  esse  petram,  super  quam  fundatur 
Ecclesia. 

Ad  illud  Illyrici  respondeo  in  primis  cum 
Hieronymo  in  commentario  hujus  capitis  : 
Petrum,  quando  audivit  :  Vade  /  ost  me  Sa - 
tan ,  et  quando  negavit  Christum,  nondum 
fuisse  fundamentum.  Hoc  enim  loco  Chris¬ 
tus  ei  promisit,  quod  post  resurrectionem 


suam  daturus  erat.  Addo  ,  Petrum  non  er¬ 
rasse  circa  Fidem,  sed  tantum  aliquid  igno¬ 
rasse,  cum  audivit  Vade  Satan,  et  a  charitate 
excidisse,  non  a  Fide,  quando  Christum  ne¬ 
gavit.  Quod  in  tractatu  de  Ecclesia  suo  loco 
docebimus. 


CAPUT  XI. 

Quid  sit  super  petram  aedificari  Ecclesiam , 
Matth.  XYI. 

Sequitur  altera  difficultas  explicanda, 
quid  videlicet  sit  super  petram  aedificari  Ec¬ 
clesiam.  Et  adversarii  quidem  parum  de 
hoc  laborant :  nam  cum  jam  negaverint,  Pe¬ 
trum  esse  Ecclesiae  fundamentum  parum  re¬ 
ferre  existimant,  quid  significet  ista  aedifi¬ 
catio. 

Catholici  autem  docent,  hac  metaphora 
significari,  Petro  esse  commissum  regimen 
totius  Ecclesiae,  et  praecipue  circa  Fidem. 
Petrae  enim  fundamentali  hoc  est  proprium, 
totum  aedificium  regere  et  sustentare.  Atque 
hoc  modo  exponunt  Patres.  Chrysostomus 
hom.  55.  in  Matth.  hunc  locum  exponens  : 
«  Ecclesiae,  inquit,  pastorem  illum  consti¬ 
tuit.  »  Et  infra  :  «  Hieremiam  quidem  uni 
genti,  Pater  :  Petrum  autem  universo  terra¬ 
rum  Orbi  Christus  praeposuit.  »  Ambrosius, 
serm.  47  :  «  Petra,  inquit,  dicitur  Petrus,  eo 
quod  tanquam  saxum  immobile  totius  operis 
Christiani  compagem,  molemque  contineat.  » 
Gregorius  lib.  IY,  epist.  32  :  «  Cunctis ,  in¬ 
quit,  Evangelium  scientibus  liquet,  quod 
voce  Dominica,  sancto  et  omnium  Aposto¬ 
lorum  Principi  Petro  totius  Ecclesiae  cura 
commissa  est.  Ipsi  quippe  dicitur  :  Tu  es  Pe¬ 
trus  et  super  hanc  petram  aedificabo  Eccle¬ 
siam  meam.  » 

Sed  contra  objici  solent  duo  argumenta. 
Primum  est  Lutheri  in  lib.  de  potest.  Papae, 
ubi  dicit,  non  valere  istam  consecutionem  : 
super  Petrum  aedificatur  Ecclesia;  igitur  Pe¬ 
trus  est  Rector  Ecclesiae.  Quemadmodum 
recte  dicitur ,  super  Fidem  aedificari  Eccle¬ 
siam  et  tamen  non  sequitur;  igitur  est  Fides 
Rector  Ecclesiae. 

Respondeo  :  ideo  nos  dixisse,  non  proprie 


(1)  Luc.  XXII,  32. 

dici  Ecclesiam  aedificari  super  Fidem.  Dein¬ 
de,  etiamsi  proprie  diceretur,  nihil  conclu¬ 
deret  argumentum  :  nam  sunt  omnia  intelli- 
genda  accommodate  ad  naturas  rerum. 
Itaque  si  dicatur,  Ecclesia  aedificari  super 
Fidem  :  sensus  esse  debebit ,  ut  intelligatur 
Ecclesia  pendere  a  Fide  ut  a  principio  justi¬ 
ficationis,  et  a  dono  quodam,  sine  quo  spon¬ 
sa  Christi  non  esset,  si  autem  dicatur,  aedifi¬ 
cari  super  Petrum  ,  sensus  erit ,  Ecclesiam 
pendere  a  Petro  ut  a  Rectore  :  talis  enim  est 
dependentia  unius  hominis  ab  alio. 

Alterum  argumentum  difficilius  est.  Quem¬ 
admodum  hoc  loco  Petrus  dicitur  fundamen¬ 
tum  Ecclesiae,  sic  alibi  dicuntur  omnes  Apos¬ 
toli  fundamenta.  Psalm.  LXXXYI  :  Funda¬ 
menta  ejus  in  montibus  sanctis,  id  est,  ut  ex¬ 
ponit  Augustinus,  in  Apostolis  et  Prophetis. 
Et  Apocal.  XXI  :  Et  murus  civitatis  habens 
fundamenta  duodecim ,  et  in  ipsis  duodecim  no¬ 
mina  duodecim'  Apostolorum  agni  Et  Ephes. 
II  :  Supercedificati  super  fundamentum  Apos¬ 
tolorum  et  Prophetarum  (1).  Quibus  verbis  al¬ 
ludens  B.  Hieronymus  lib.  I.  in  Jovinian.  I  : 
«  Sed  dicis,  inquit,  super  Petrum  fundatur 
Ecclesia,  licet  id  ipsum  in  alio  loco  super 
omnes  Apostolos  fiat ,  et  ex  aequo  super  eos 
Ecclesiae  fortitudo  solidetur.  »  Nihil  igitur 
proprium  et  singulare  Petro  datum  vel  proxi¬ 
mum  est. 

Respondeo  :  tribus  modis  Apostolos  om¬ 
nes  fuisse  Ecclesiae  fundamenta,  sine  ullo  ta¬ 
men  Petri  praejudicio.  Uno  modo  ,  quia  ipsi 
primi  Ecclesias  ubique  fundarunt,  nec  enim 
Petrus  convertit  ad  Fidem  totum  Orbem  ter¬ 
rarum,  sed  alias  regiones  Petrus,  alias  Jaco- 
bus,  alias  caeteri  ad  Christum  adduxerunt. 
Quare  B.  Paulus  Rom.  XV :  Sic,  inquit, prae¬ 
dicavi  ,  non  ubi  nominatus  est  Christus ,  ne 
super  alienum  fundamentum  aedificarem. 
Et  I.  Cor.  III  :  Ut  sapiens  architectus  funda¬ 
mentum  posui ,  alius  autem  superaedificat  (2). 
Atque  hoc  modo  ex  aequo  sunt  Apostoli  fun¬ 
damenta  :  id  quod  significatum  credimus 
Apocalyp.  XXI. 

Altero  modo  dicuntur  fundamenta  Eccle¬ 
siae  Apostoli  et  Prophetae,  ratione  doctrinae  a 
Deo  revelatae.  Si  quidem  Fides  Ecclesiae  ni¬ 
titur  revelatione,  quam  habuerant  a  Deo 
Apostoli  et  Prophetae  :  nec  enim  semper  re¬ 
velantur  Ecclesiae  novi  articuli,  sed  in  ea 
doctrina  Ecclesia  acquiescit,  quam  Apostoli 
et  Prophetae  a  Domino  didicerunt,  et  prae¬ 


dicatione  ,  vel  litteris  ad  posteros  mandave¬ 
runt.  Atque  hac  ratione  superaedificamur  ut 
Apostolus  ait  ad  Ephes.  II:  Supra  fundamen¬ 
tum  Apostolorum  et  Prophetarum.  Nec  in  his 
duobus  major  est  Petrus  caeteris,  sed  ut  Hie¬ 
ronymus  ait,  in  omnes  ex  aequo  Ecclesiae  for¬ 
titudo  solidatur. 

Tertio  modo  dicuntur  fundamenta  omnes 
Apostoli,  ratione  gubernationis.  Omnes  enim 
fuerunt  Capita,  Rectores,  et  Pastores  Eccla- 
siae  universae,  sed  non  eodem  modo  quo  Pe¬ 
trus  :  illi  enim  habuerunt  summam  atque 
amplissimam  potestatem  ut  Apostoli  seu  Le¬ 
gati,  Petrus  autem  ut  Pastor  ordinarius  :  de¬ 
inde  ita  habuerunt  plenitudinem  potestatis, 
ut  tamen  Petrus  esset  Caput  eorum,  et  ab 
illo  penderent,  non  e  contrario. 

Atque  hoc  est  quod  promittitur  Petro, 
Matth.  XVI  cum  ei  soli  coram  aliis  dicitur  : 
Super  hanc  petram  aedificabo  E cclesiammeam. 
Id  quod  praeter  alios  supra  citatos  docet 
Hierony.  in  lib.  I.  contra  Jovin.  explicans 
enim,  quid  sit  super  Petrum  aedificare  Ec¬ 
clesiam,  sic  ait  :  «  Licet  super  omnes  Apos¬ 
tolos  ex  aequo  Ecclesiae  fortitudo  solidetur; 
tamen  propterea  inter  duodecim  unus  eligi¬ 
tur,  ut  Capite  constituto,  schismatis  tollatur 
occasio.  » 


CAPUT  XII. 

Quis  sit  ille ,  cui  dicitur  :  Tibi  dabo  claves , 
Matth.  XVI. 

Tertia  dubitatio  est  de  persona  cui  dici¬ 
tur  :  Tibi  dabo  claves.  Tametsi  enim  Docto- 
ribus  Catholicis  sensus  horum  verborum 
apertissimus  videatur ;  tamen  adversarii  ita 
haec  ipsa  verba  depravant,  ut  videantur  jam 
esse  obscurissima.  Quis  ,  quaeso  ,  simpliciter 
legens  :  Beatus  es  Simon  Bar-Jona  ,  et  sta- 
tim  :  Tibi  dabo  claves,  non  diceret,  Jonae  filio 
claves  a  Christo  esse  promissas  ? 

At  nihilominus  Lutherus  in  lib.  de  potest. 
Papae,  Calvinus  lib.  IV  Instit.  cap  6,  §.  4  et 
sequentibus,  Magdeburgenses  Cent.  I,  lib.  I 
et  II  passim,  Liber  Smalchaldicus  de  pri¬ 
matu  Papae,  et  alii  omnes  hujus  temporis 
haeretici,  nihil  peculiare  Petro  filio  Jonae 


(1)  Psal.  LXXXVI,  1 ;  Apoc.  XXI,  14:  Eph.  II,  20.  —  (2)  Rom.  XV,  20;  I.  Cor.  III,  10. 

promissum  esse  volunt  :  sed  quidquid  hic 
dicitur  ad  totam  Ecclesiam  pertinere  cujus 
Ecclesiae  Petrus  eo  tempore  personam  gere¬ 
bat. 

Est  autem  animadvertendum,  duobus  mo¬ 
dis  potuisse  Petrum  personam  Ecclesiae  ge- 
rerC  ,  historice  et  parabolice.  Et  quidem 
historice,  is,  gerit  personam  alterius;  qui 
re  aliqua  vere  a  se  gesta  rem  ab  alio  ge¬ 
rendam  significat  et  eam  quodammodo  re¬ 
praesentat  :  sic  Abraham  vere  duos  filios  ha¬ 
bens,  Deum  significavit ,  qui  duos  populos 
habiturus  erat,  ut  Apostolus  exponit  ad  Ga- 
lat.  IV,  sic  Martha  sollicita  circa  frequens 
ministerium,  et  Maria  sedens  secus  pedes 
Domini,  duas  vitas  demonstrarunt,  quarum 
altera  in  actione,  altera  in  contemplatione 
versatur. 

Parabolice  ,  per  unum  aliud  significatur,, 
quando  res  vere  gesta  nulla  proponitur,  sed 
aliquid  verisimile  fingitur  ad  aliud  signifi¬ 
candum  :  quomodo  in  Evangelio ,  qui  semi¬ 
nat  bonum  semen,  Christum  prsedicantem 
significat.  Ad  quem  modum  etiam  solent 
interdum  Legati  Principum  urbium  claves 
accipere,  cum  intdrim  nihil  sibi  proprie  ac¬ 
quirant,  sed  tantum  Principis  sui  personam 
repraesentent. 

Quibus  ita  constitutis,  existimant  adver¬ 
sarii,  Petrum  posteriore  hac  ratione  signifi¬ 
casse  Ecclesiam  cum  a  Domino  audivit:  Tibi 
dabo  clavos.  Ex  quo  sequitur  claves  datas 
esse  primo  ipsi  Ecclesiae  ,  et  per  Ecclesiam 
Pastoribus  communicari,  atque  hunc  esse 
litteralem  sensum  hujus  loci  :  «  Tribuit  igi¬ 
tur,  »  inquit  Synodus  Smalchaldica  in  lib. 
de  Prim.  Papae,  «  principaliter  claves  Eccle¬ 
siae  et  immediate ,  sicut  et  ob  eam  causam 
.Ecclesia  habet  jus  vocationis.  » 

Nos  vero  priore  modo  Petrum  Ecclesiae 
personam  gessisse  credimus  :  ita  nimirum, 
ut  ipse  vere  ,  et  principaliter,  ac  (ut  ipsi  lo¬ 
quuntur)  immediate  claves  acceperit,  et  si¬ 
mul  eas  accipiendo  significaverit,  universam 
Ecclesiam  suo  quodam  modo  postea  accep¬ 
turam.  Quem  modum  paulo  post  explicabi¬ 
mus,  nunc  vero  ita  se  rem  habere  breviter 
ostendamus. 

Primum  igitur  tot  modis  Christus  Petri 
personam  designavit ,  ut  non  pluribus  cir¬ 
cumstantiis  (quod  recte  Caji  tanus  annotavit) 
describere  soleant  aliquem  certum  hominem 
Notarii  illi  qui  instrumenta  publica  confi¬ 
ciunt.  Nam  in  primis  expressit  substantiam 
personae  singularis  ,  per  pronomen  tibi :  de¬ 


inde  addidit  nomen  inditum  in  nativitate, 
cum  ait  :  Beatus  es  Simon  :  adjunxit  nomen 
patris,  cum  ait  :  Filius  Jonce  :  nec  omittere 
voluit  nomen  a  se  recens  impositum  :  Ego 
dico  tibi ,  inquit,  quia  tu  es  Petrus.  Quorsum, 
tam  accurata  descriptio  ,  si  nihil  ipsi  Petro 
proprie  promittitur?  Deinde  non  erat  eo 
tempore  Petrus  Ecclesiae  Legatus,  aut  Vica¬ 
rius  :  quis  enim  ejusmodi  provinciam  illi  im¬ 
posuerat?  non  igitur  suspicari  possumus,  no- 
m  ne  illum  Ecclesiae,  et  non  potius  suo,  cla¬ 
ves  accepisse. 

Praeterea  illi  proprie  claves  promittuntur 
a  Christo,  qui  dixerat  :  Tu  es  Christus  Filius 
Dei  vivi ;  id  enim  significabant  illa  verba :  Et 
ego  dico  tibi ,  et  ut  S.  Hieronymus  dicit  mer- 
cedem  recepit  vera  confessio  :  at  illam 
praeclaram  confessionem  Petrus  edidit,  et  in 
persona  sua  edidit;  in  persona  igitur  sua 
clavium  promissionem  accepit. 

Ad  haec,  si  propterea  negandum  est  Petro 
promissas  esse  claves,  quia  figuram  gerebat 
Ecclesiae ;  eadem  certe  ratione  negabimus, 
Abrahamum  duos  filios  habuisse  ,  quia  duo 
illi  filii  duos  populos,  Apostolo  teste,  signifi¬ 
cabant.  Neque  verum  esse  fatebimur,  Mar- 
tham  sollicitam  fuisse  circa  plurima,  dum 
soror  ejus  Maria  ad  pedes  Domini  sederet, 
quia  nimirum  actionem,  et  contemplationem 
duae  illae  foeminae  adumbrabant.  Quod  si 
grave  est  tam  apertas  historias  in  dubium  re¬ 
vocare;  grave  etiam  videri  debet  dubitare, 
sitne  Petro  aliquid  singulariter  promissum, 
cum  tam  perspicue  id  narretur  in  Evangelica 
historia. 

Denique  illi  dictum  est  a  Domino  :  Tibi 
dabo  claves  regni  coelorum ,  qui  paulo  post  ab 
eodem  Domino  audivit  :  Vade  post  me  Sata¬ 
na ,  scandalum  es  mihi ,  atque  haec  posteriora 
verba  soli  Petro,  et  in  persona  propria  dicta 
sunt,  ut  ex  Evangelio  non  obscure  colligi¬ 
tur,  et  ipse  quoque  Lutherus  docet  in  lib.  de 
potest.  Papae.  Quis  igitur  inficiari  potest, 
Petro  claves  in  persona  propria  esse  pro¬ 
missas. 

Sed  fortasse  non  eidem  dictum  est  :  Tibi 
dabo  claves ,  et  Vade  post  me  Satana  :  imo  vero 
prorsus  eidem  :  nam  et  in  eodem  cap  Evang. 
habetur  utrumque,  et  utrobique  Petri  no¬ 
men  exprimitur,  et  in  hanc  sententiam  vete¬ 
res  Patresomnes  conveniunt.  Certe  Hilarius, 
Hieronymus,  Chrysostomus,  et  Theophylac- 
tus  in  cap.  XVI  Matth.  diserte  docent,  eidem 
Petro  dici  :  Tibi  dabo  claves ,  cui  dicitur  : 
Vade  post  me. 

Nam  etsi  Hilarius  in  hunc  locum  non  sit 
ausus  verbum  Satanas  referre  ad  Petrum  ; 
tamen  ad  Petrum  refert  ea  quse  praecedunt, 
id  est,  Vade  post  me.  Et  ipse  idem  lib.  VI  et 
X  de  Trin.  et  Psalm.  CXXXI  etiam  verbum 
Satanas  refert  ad  Petrum  :  «  Tanta  ,  inquit, 
ei  religio  fuit  pro  humani  generis  salute  pa¬ 
tiendi,  ut  Petrum  primum  Filii  Dei  confesso¬ 
rem,  Ecclesiae  fundamentum,  coelestis  regni 
janitorem,  et  in  terreno  judicio  judicem  coeli 
Satanae  convicio  nuncuparet.  »  Et  Augusti¬ 
nus  lib.  I  cont.  duas  epist.  Gaud.  cap.  31  : 
«  Numquid  melior,  inquit,  Raziasquam  Pe¬ 
trus  Apostolus,  qui  ubi  dixit :  Tu  es  Christus 
filius  Dei  vivi ,  tam  beatus  a  Domino  appel¬ 
latus  est,  ut  claves  regni  coelorum  accipere 
mereretur,  nec  tamen  ideo  creditur  imitan¬ 
dus,  ubi  mox  eodem  momento  reprehensus 
audivit:  Vade  post  me  Satana,  non  sapis  quae 
Dei  sunt  etc  » 

Simile  est  quod  ait  Ambrosius  1.  de  Isaac, 
cap.  III,  ubi  exponens  illa  verba  Domini  ad 
Petrum,  Jo.  XIII  :  Non  potes  me  sequi  modo , 
sequeris  autem  postea  (1)  :  «  Claves,  inquit, 
commiserat  regni  coelorum  ,  et  sequendo  se 
imparem  indicavit.  »  Ubi  clarissime  B.  Am¬ 
brosius  eidem  omnino  vult  esse  ,  commissas 
claves,  cui  dictum  est,  non  potes  me  modo 
sequi,  sequeris  autem  postea ;  constat  au¬ 
tem  haec  verba  dicta  esse  Petro  in  persona 
propria,  quemadmodum  in  persona  propria 
vere  crucifixus,  et  moriendo  Christum  est 
secutus. 

At  contra  objicit  Lutherus  haec  argumenta 
in  lib.  de  potest.  Papae.  Primum.  Petro  cer¬ 
tum  est  a  Domino  dictum  esse  :  Vade  post 
me  Satana ,  non  sapis  quae  Dei  sunt  :  at  non 
conveniunt  haec  illi ,  cui  Pater  revelavit  se¬ 
creta  coelestia,  et  qui  claves  regni  coelorum 
accepit;  igitur  non  in  persona  propria,  sed 
in  persona  Ecclesiae  audivit  revelationem 
coelestem ,  et  accepit  claves  regni  coelo¬ 
rum. 

Respondemus  :  eidem  personae  illa  omnia 
convenire,  ut  jam  a  nobis  demonstratum  est, 
sed  non  eadem  ratione.  Petrus  enim  ex  Dei 
munere  habet  revelationem,  et  accipit  cla¬ 
ves  :  ex  propria  autem  infirmitate  offenditur 
de  passione  et  morte  Christi.  Neque  move¬ 
re  nos  debet  nomen  Satanae  :  nec  enim  Dia¬ 
bolum  significat  sed  adversarium  ;  siquidem 
■p VJ  apud  Hebraeos  nihil  est  aliud,  quam 
adversari.  Itaque  licet  Diabolus  passim 


Satanas  appelletur,  non  tamen  ubique  no¬ 
men  Satanae  Diabolum  designat. 

Secunda  objectio.  Petrus  nomine  omnium 
Discipulorum  dixit :  Tu  es  Christus  Filius  Dei 
vivi ,  igitur  nomine  omnium  audivit,  Tibi  da¬ 
bo  claves.  Porro  nomine  omnium  Petrum 
Christo  respondisse,  satis  constat,  tum  ex 
Chrysostomo,  qui  in  hunc  locum  scribit, 
Petrum  fuisse  os  apostolorum  et  ex  Hiero¬ 
nymo,  qui  ait,  Petrum  pro  omnibus  esse  lo¬ 
cutum  :  et  ex  Augustino,  qui  Serm.  13  deverb. 
Dom.,  dicit,  unum  pro  omnibus  respondisse  : 
tum  etiam  ex  eo  quod  omnes  discipulos  Chris¬ 
tus  interrogavit :  Vos  autem  quem  me  esse  dici- 
tisl  Nam  vel  sunt  accusandi  omnes  discipuli, 
quod  non  responderint  interrogati,  vel,  quod 
credibilius  est,  Petrus  nomine  omnium  res¬ 
pondit. 

Respondeo :  Petrum  respondisse  nomine 
omnium  non  ut  praeconem  aliquem,  sed  ut 
Principem  et  Caput  atque  os,  ut  Chrysosto- 
mus  loquitur,  Apostolorum  :  ipse  enim  solus 
respondit,  cum  ignorarent  caeteri  quid  po¬ 
tissimum  responderet,  sed  Petri  confessio¬ 
nem  silentio  suo  approbarunt  et  eo  modo 
per  os  Petri  omnes  responderunt.  Quemad¬ 
modum  igitur  Petrus  solus  respondit,  et  ei 
caeteri  assenserunt  :  ita  Christus  soli  Petro 
claves  promisit,  sed  tamen  post  eum  etiam 
caeteris  communicandas. 

Id  vero  ita  esse,  hac  ratione  comprobamus. 
Si  nomine  omnium  Petrus  respondisset,  vel 
id  fecisset,  quod  caeteri  hanc  illi  provinciam 
demandassent  vel  quod  sciret  quid  illi  res¬ 
ponsuri  essent  :  neutrum  autem  est  verum. 
Non  Primum,  quia  ex  revelatione  Patris  hoc 
didicit,  non  ex  consultatione  humana,  ait 
enim  Dominus  :Caro  et  sanguis  non  revelavit 
tibi  etc.  Non  secundum,  quia  soli  ipsi  facta 
est  revelatio.  Item,  quia  si  scisset  mentem 
aliorum,  aliquo  modo  hoc  indicasset,  quo¬ 
modo  fecit  J.  VI,  cum  ait  :  Ad  quem  ibimus ? 
verba  vitee  aeternae  habes.  Et,  Nos  credimus  et 
cognovimus,  quia  tu  es  Christus  Filius  Dei.  In 
quem  locum  Chrysostomus  notat,  quod  Pe¬ 
trus  pro  omnibus  dixerit,  et  nos  credimus  etc. 
ideo  Christum  monuisse,  id  non  esse  verum 
de  omnibus.  Nam  Judas  non  credebat  : 
Nonne  ego ,  inquit,  vos  duodecim  elegi ,  et 
unus  ex  vobis  Diabolus  estl  At  cum  Petrus 
dixit :  Tu  es  Christus  Filius  Dei  vivi ,  quia  non 
fecit  mentionem  aliorum,  Petri  confessionem 
Dominus  simpliciter  approbavit. 


[\)  I.  Joan.  XIII,  36. 

Accedant  testimonia  veterum  Patrum,  qui 
non  obscure  docent,  Petrum  ita  primum  esse 
locutum,  ut  nesciret  quidem  quid  alii  de  ea 
re  sentirent.  Hilarius  in  hunc  locum  :  «  Di¬ 
gnus,  inquit,  judicatus  est,  qui  quod  in  Chris¬ 
to  Dei  esset,  primus  cognosceret  etc.  »  Si 
primus,  igitur  non  simul  aliis  facta  revela¬ 
tio  est.  i)  Et  lib.  YI.  de  Trin.  «  In  cunctorum, 
inquit,  Apostolorum  silentio,  Dei  Filium  re¬ 
velatione  Patris  intelligensetc.  »  Et  ibidem  : 
«  Locutus  est,  inquit,  quod  vox  humana  non¬ 
dum  protulerat.  » 

Chrysostomus  hom.  55.  inMatth.  «  Quan¬ 
doquidem  de  sententia  vulgi  petebat,  omnes 
responderunt :  cum  vero  de  sua  eos  rogaret, 
Petrus  confestim  prsesilivit  ac  prseveniens, 
ait:  Tu  es  Christus  Filius  Dei  vivi.  »  Cyril- 
lus  lib.  XII.  in  Jo.  cap.  64.  »  Ut  Princeps,  in¬ 
quit,  caput  qu&cseterorum  primus  exclamat : 
Tu  es  Christus  filius  Dei  vivi.  »  Augustinus 
serm.  124.  de  tempore  :  «  Hic  est,  inquit, 
Petrus,  qui  divina  revelatione  primus  om¬ 
nium  veritatem  meruit  confiteri,  dicens  :  Tu 
es  Christus  etc.  » 

Leo  serm.  11.  de  Pass.  Dom.,  «  Merito, 
inquit,  B.  Apostolus  Petrus  in  hujus  unitatis 
confessione  laudatus  est,  qui,  cum  Dominus 
quid  de  ipso  intelligerent  discipuli  scrutare¬ 
tur  ;  omnium  celerrime  ora  praeveniens  :  Tu 
es,  inquit,  Christus  filius  Dei  vivi.  »  Etser.  2 
de  SS.  Petro  et  Paulo,  «Tandiu  responden¬ 
tium  sermo  communis  est,  quamdiu  humanae 
intelligentiee  ambiguitas  explicatur :  at  ubi 
quid  habeat  discipulorum  sensus  exigitur;  ille 
primus  est  in  Domini  confessione  qui  primus 
est  in  Apostolica  dignitate.  »  Ex  his  testimo¬ 
niis  manifeste  colligitur,  non  alia  ratione 
Petrum  pro  omnibus  respondisse,  quam 
quod  Petri  sententiae  caeteri  omnes  facile  as- 
sensi  sunt. 

Objectio  tertia.  Claves  promittuntur  Petro, 
non  ut  est  filius  Jonae,  sed  ut  est  coelestis 
Patris  auditor  ;  proprie  igitur  Patris  caelestis 
auditori,  non  carni  et  sanguini  promittuntur. 
De  nullo  autem  certo  homine  nobis  constat, 
siine  is  verus  Patris  auditor  :  Ecclesiam  vero 
certissimi  sumus  ab  ore  Dei  Patris  assidue 
pendere  ;  igitur  non  alicui  certo  homini,  sed 
Ecclesiae  promissae  sunt  claves. 

Respondeo  :  hoc  Lutheri  argumentum  mi¬ 
rifice  pugnare  cum  ipsis  verbis  Evangelii : 
Christus  enim  dicit  :  Beatus  es  Simon  Bar- 
Jona.  Et  paulo  post,  et  tibi  dabo  claves  :  Lu- 


tlierus  autem  dicit,  non  sunt  datae  vel  pro¬ 
missa?  claves  Simoni  Bar-Jonae.  Rursus  Chri¬ 
stus  dicit :  Bevelavit  tibi  Pater  meus  qui  in  cae¬ 
lis  est  :  Lutherus  autem  dicit,  de  nullo  certi 
sumus  an  Patrem  audiat,  proinde  nec  de 
Petro.  Falsum  igitur  est,  vel  incertum,  quod 
Christus  ait  \  Revelavit  tibi  Pater .  Quid  enim 
Petro  revelavit  Pater,  si  nihil  Petrus  audivit? 
Si  vero  Petrus  audivit,  et  certum  est  testi¬ 
monium  Christi,  certum  etiam  esse  debet, 
Petro  coelestis  Patris  auditori  claves  esse  da¬ 
tas. 

Deinde  esse  Patris  auditorem,  non  est  for¬ 
malis  ratio  cur  dentur  claves  ;  alioqui  pende¬ 
ret  Ecclesiastica  potestas  a  probitate  minis¬ 
trorum,  quae  esthseresis  Donatistarum,quam 
etiam  in  confessione  Augustana,  cap.  de 
Eccles.,  rejici  vidimus,  sed  occasio  fuit  seu 
causa  meritoria  illa  praeclara  Petri  confes¬ 
sio,  cur  ipsi  potius  quam  aliis  claves  promit¬ 
terentur,  ut  ex  commentar.  Hilarii,  Hiero¬ 
nymi,  Chrysostomi,  ac  Theophylacti  colli¬ 
gitur. 

Objectio  quarta,  B.  Paulus  in  ep.  ad  Rom. 
cap.  IV.  dicit:  Quomodo  Abrahce  reputata  est 
Fides  ad  justitiam,  (1)  ideo  etiam  omnibus 
qui  crediderint  reputandam  esse  Fidem  ad 
justitiam  ;  igitur  eodem  modo,  si  quia  Petrus 
confessus  est  Christum  Filium  Dei  vivi  acce¬ 
pit  claves,  certe  omnes  Fideles,  qui  Christum 
confitentur,  liabentclaves.  Hoc  argumentum 
inquit  Lutherus,  est  similis  formae  cum  ar¬ 
gumento  Pauli,  nec  potest  refelli,  nisi  etiam 
Pauli  argumentum  refellatur.  Respondeo 
cum  Cajetano  :  hoc  argumentum  esse  similis 
formae,  sed  dissimilis  materiae,  ac  propterea 
nihil  concludere.  Nam  Fides  natura  sua  du¬ 
cit  ad  justitiam,  et  justum  ex  injusto,  vel 
ex  justo  justiorem  facit,  sicaetera  non  desint, 
quae  simul cumFide  ad  justificationemrequi- 
runtur.  At  confessio  Fidei  non  ducit  natura 
sua  ad  claves  accipiendas,  sed  cum  posset 
sexcentis  modis  remunerari  confessio  Petri, 
placuit  Christo  dono  clavium  id  facere.  Et 
simile  aliquid  videmus  in  exemplo  Abraha? : 
siquidem  Abraham  per  Fidem  non  solum 
justificatus  est,  sed  etiam  meruit  fieri  pater 
multarum  gentium  ,  ut  ibidem  Apostolus 
dicit,  nec  tamen  omnis  qui  credit,  fit  pater 
multarum  gentium.  Nimirum,  non  est  per  se 
et  naturaliter  connexa  Fides  cum  dono  cla¬ 
vium,  aut  foecunditatis,  quemadmodum  est 
per  se,  et  naturaliter  connexa  cum  justitia. 


(1)  Rom.  IV,  9  et  10.  33 

Objectio  quinta  :  Aut  moriente  Petro  man¬ 
serunt  in  Ecclesia  claves,  aut  cum  Petro 
perierunt :  si  primum  :  ergo  Ecclesia}  dat® 
fuerant ;  si  secundum  ;  ergo  non  amplius 
possunt  nunc  homines  solvi  aut  ligari. 

Item  alio  modo  :  vel  cum  eligitur  Pontifex 
adfert  secundum  claves,  vel  non:  si  primum; 
ergo  erat  Pontifex  antequam  fieret :  si  secun¬ 
dum  ;  unde  ergo  habet  claves  ?num  ab  ali¬ 
quo  Angelo  deferuntur  ei  de  coelo  ?  an  potius 
accipit  ab  Ecclesia,  cui  a  Christo  initio  tra¬ 
ditae  sunt? 

Respondeo  :  moriente  Pontifice  claves  non 
perire,  nec  tamen  remanere  formaliter  in 
Ecclesia,  nisi  quatenus  communicatae  sunt 
inferioribus  ministris,  sed  manere  in  manibus 
Christi.  Cum  autem  eligitur  novus  Pontifex, 
neque  adferri  ab  eo  claves,  nec  illi  dari  ab 
Ecclesia,  sed  a  Christo,  non  nova  traditione, 
sed  antiqua  institutione  :  Siquidem  Petro 
eas  cum  dedit,  omnibus  ejus  successoribus 
dedit. 

Simile  esset,  si  Rex  aliquis  cum  Proregem 
provincia}  imponit,  ediceret  simul,  placere 
sibi,  ut  eo  mortuo,  alium  ipsi  eligerent  ac 
nominarent,  seque  illi  jam  nunceamdem  po¬ 
testatem  concedere,  quam  priori  concessis¬ 
set. 

Objectio  sexta  Lutheri  et  Calvini,  in  locis 
antea  notatis  ejusmodi  est  :  Matth.  XVI  cla¬ 
ves  regni  coelorum  non  dantur,  sed  promit¬ 
tuntur  :  dantur  autem  Matth.  XVIII  et  Jo. 
XX,  in  quibus  locis,  non  uni  Petro,  sed  Apos¬ 
tolis  omnibus  dantur.  Nam  Matth.  XVIII  di¬ 
citur  :  Quoscumque  alligaveritis  super  terram , 
erunt  ligataet  in  ccdo ,  et  quoecumque  solveritis 
super  terram ,  erunt  soluta  et  in  ccelo.  Et  Jo. 
XX  :  Accipite  Spiritum  sanctum ,  quorum  remi¬ 
seritis,  peccata ,  remittuntur  eis ,  et  quorum  re¬ 
tinueritis ,  retenta  sunt.  (1)  Igitur  et  cum  pro¬ 
mittuntur,  non  uni,  sed  omnibus  promittun¬ 
tur. 

Respondeo  :  de  posteriore  loco  nullam 
esse  difficultatem:  nam  certum  est,  non  dari 
per  illa  verba  omnem  potestatem  clavium, 
sed  tantum  potestatem  Ordinis  ad  remitten¬ 
da  peccata  :  siquidem  hoc  loco  determina¬ 
tur  potestas  ad  peccata,  Matth.  XVI  non 
determinatur,  sed  dicitur  :  Quodcumque  liga¬ 
veris  etc.  ligantur  autem  homines  non  solum 
peccatis,  sed  etiam  legibus.  Deinde  minus  est 
retinere  peccatum,  quam  ligare  peccatorem : 
nam  retinere  est  relinquere  hominem  in  suo 


statu,  sive  non  solvere  :  ligare  autem  est 
novum  vinculum  ei  imponere,  quod  fit  per 
excommunicationem,  interdictum,  legem  etc. 
Denique  Patres  diserte  asserunt,  dari  hic 
potestatem  remittendi  peccata  per  Sacra¬ 
menta  Baptismi  et  Poenitentiae.  Vide  Chry- 
sostomum  et  Cyrillum  in  hunc  locum,  et  Hie¬ 
ronymum  in  epist.  ad  Hedibiam,  quajst.  9. 

De  priore  loco  major  est  difficultas  et 
quidem  Origenes  in  comment.  hujus  loci 
contendit,  non  tradi  hoc  loco  Ecclesiasticam 
potestatem  ,  sed  correptionem  fraternam 
commendari ;  atque  eum  hoc  loco  solvere 
qui  admonitione  sua  causa  est,  ut  peccator 
resipiscat,  et  per  debitam  poenitentiam  sol¬ 
vatur  a  vinculis  peccatorum ;  eum  autem  li¬ 
gare,  qui  denuntiatione  sua  causa  est,  ut 
peccator  habeatur  tanquam  Ethniciis  et  Pu¬ 
blicanus.  Sed  ibidem  addit  «Origenes,  non 
esse  idem  quod  hoc  loco  habetur,  cum  eo, 
quod  habetur  Matth.  XVI,  quse  Origenis  ex¬ 
plicatio  non  videtur  admodum  probabilis, 
tamen  ex  ea  satis  aperte  colligitur,  Orige- 
nem  Lutheranis  nullo  modo  favere, 

Alia  est  expositio  Tlieophylacti,  qui  existi¬ 
mat,  verba  Domini  dirigi  ad  eos,  qui  inju¬ 
riam  patiuntur,  eos  autem  ligare,  dum  inju¬ 
riam  retinent  ;  solvere  dum  remittunt,  qua} 
sententia  non  est  usque  adeo  vera.  Nam  vel 
qui  injuriam  accepit,  remittit  poenitenti,  vel 
non  poenitenti :  si  primum ;  tunc  erit  quidem 
ille  solutus  in  coelo,  sed  non  propterea  quod 
iste  remittat,  nam  etiamsi  nollet  remittere, 
esset  ipse  solutus  in  coelo  :  si  secundum; 
tunc  non  est  solutus  in  coelo,  quem  iste 
solvit  in  terris :  atque  idem  de  alligatione 
dicit  potest  ;  quamvis  autem  vera  esset  sen¬ 
tentia,  nihil  tamen  officeret  causae  nostrae ; 
certum  est  enim  Petro  aliquid  aliud  datum, 
quam  ut  remittat  injurias  sibi  factas.  Est 
ergo  communis  expositio  Hilarii,  Hiero¬ 
nymi,  Anselmi,  et  aliorum  in  hunc  locum, 
necnon  Augustini  tract.  22.  et  49.  in  Jo. 
Dominum  loqui  de  potestate  clavium,  qua 
Apostoli,  et  eorum  successores  ligant  vel 
absolvunt  peccatores. 

Et  quamvis  hic  tractari  videatur  praecipue 
de  potestate  jurisdictionis,  qua  peccatores 
excommunicantur :  tamen  Patres  jam  nomi¬ 
nati  locum  hunc  de  utraque  potestate :  Ordi¬ 
nis  videlicet  et  jurisdictionis  exponunt:  et 
certe  videtur  ex  ipso  textu,  id  posse  deduci, 
nam  ita  generaliter  hic  dicitur :  Quoscumque 


(1)  Matth.  XVIII,  18;  Joan.  XX,  22  et  23. 

solveritis  etc.  Sicut  Mattii.  XYI :  Quodcumque 
solveris.  Secl  si  haec  ita  se  habent  ;  quid  ad¬ 
versariis  respondebimus?  nonne  id  quod  soli 
Petro  promissum  videbatur ,  jam  omnibus 
Apostolis  datur? 

Thomas  Cajetanus  in  tract.  de  instit.  et 
auct.  Rom.  Pont.  cap.  5.  docet,  non  esse 
idem  claves  regni  coelorum,  et  potestatem 
solvendi  et  ligandi :  claves  enim  regni  coelo¬ 
rum  includere  potestatem,  tam  Ordinis,  quam 
jurisdictionis,  quae  significantur  peractiones 
ligandi  et  solvendi ;  et  aliquid  praeterea  am¬ 
plius,  cum  latius  patere  videatur  aperire  et 
claudere,  quam  solvere  et  ligare. 

Verum  haec  doctrina  subtilior  quam  verior 
nobis  esse  videtur.  Inauditum  est  enim,  in 
Ecclesia  esse  alias  claves,  quam  Ordinis,  et 
jurisdictionis.  Et  planus  sensus  illorum  ver¬ 
borum  :  Tibi  'dabo  claves ,  et  quodcumque  sol- 
veris  super  terram  etc.  iste  est,  ut  primo  pro¬ 
mittantur  auctoritas  seu  potestas  designata 
per  claves,  deinde  et  actiones  sive  officium 
explicatur  per  illa  vocabula  solvere  et  li¬ 
gare,  ita  ut  omnino  sit  idem  solvere  et  aperi¬ 
re,  claudere  et  ligare.  Expressit  vero  Dominus 
clavium  actiones  per  solvere  et  ligare,  non 
per  claudere  et  aperire,  ut  intelligeremus, 
esse  omnes  istas  metaphoricas  locutiones, 
et  tum  demum  coelum  hominibus  aperiri, 
cum  homines  solvuntur  a  peccatis,  quae  in¬ 
gressum  in  coelum  prohibebant. 

His  igitur  sententiis  praetermissis,  asseri¬ 
mus  illis  verbis  quae  habentur  Matth.  XVIII, 
nihil  dari  sed  tantum  promitti  vel  explicari 
ac  praedici,  quantam  potestatem  essent 
Apostoli  eorumque  successores  suo  tempore 
habituri.  Primum  enim  planum  est,  Aposto¬ 
los  non  esse  factos  sacerdotes  nisi  in  ultima 
coena,  neque  Episcopos  et  Pastores  nisi  post 
resurrectionem ;  proinde  quo  tempore  haec 
Dominus  loquebatur,  privati  homines  erant, 
nec  ullam  habebant  Ecclesiasticam  potesta¬ 
tem. 

Deinde  si  bis  verbis  Qucecumque  ligaveritis 
erunt  ligata ,  datur  reipsa  potestas  ligandi, 
etiam  illis  verbis  !  Quodcumque  ligaveris  erit 
ligatum  etc. e rit  data,  non  promissa  potestas  ; 
sunt  enim  verba  omnino  similia  :  at  fatentur 
adversarii,  per  illa  verba  Quodcumque  ligave¬ 
ris  nihil  esse  datum,  sed  tantum  promissum; 
igitur  et  per  ista  Qucecumque  alligaveritis  ni¬ 
hil  datur,  sed  tantum  promittitur.  Causa 
Vero  hujus  promissionis  fuit,  quia  dixerat 


Dominus,  habendum  esse  pro  Ethnico  et 
Publicano,  qui  Ecclesiam  non  audiret,  ne 
quis  ergo  putaret,  contemnendam  Ecclesia? 
auctoritatem,  subjunxit,  tantam  fore  Praelato¬ 
rum  Ecclesiae  potestatem,  ut  qua?  ipsi  liga¬ 
verint  in  terris,  sint  ligata  et  in  coelis. 

Dices  :  si  non  sunt  Apostolis  datae  claves 
hoc  loco,  sed  tantum  promissae,  quo  tandem 
loco  sunt  datae?  Respondeo  :  datas  esse,  Jo. 
XX  et  XXI.  Nam  Jo.  XX,  cum  Dominus  ait 
Apostolis  :  Pax  vobis :  sicut  misit  me  Pater  et 
ego  mitto  vos  (1),  tum  eis  potestatem  seu  ela¬ 
vem  jurisdictionis  attribuit;  fecit  enim  his 
•verbis  eos  quasi  Legatos,  et  nomine  suo  Gu¬ 
bernatores  ecclesia? ;  verbis  autem  sequenti¬ 
bus  :  Accipite  Spiritum  sanctum ,  quorum  re¬ 
miseritis  'peccata  etc.  (2)  dedit  eisdem  potes¬ 
tatem  Ordinis,  ut  supra  diximus. 

Ut  autem  intelligeremus  ,  hanc  summam 
potestatem  collatam  Apostolis  omnibus  ut 
Legatis,  non  ut  Pastoribus  ordinariis,  et  cum 
quadam  subjectione  ad  Petrum  ,  soli  Petro 
dicitur,  Jo.  XXI  :  Pasce  oves  meas ,  quemad¬ 
modum  soli  illi  dictum  erat  :  Tibi  dabo  cla¬ 
ves. .  Claves  enim  regni  ut  principalis  et  ordi¬ 
narius  Praefectus  tunc  solum  accepit,  cum 
audivit  :  Pasce  oves  meas;  tunc  enim  etiam 
Apostolorum  fratrum  suorum  cura  ei  com¬ 
missa  est. 

Et  propterea  etiam,  quemadmodum  Matt. 
XVI  in  promissione  clavium  Simon  Bar-Jona 
appellatus  est;  ita  quoque  in  exhibitione  Jo. 
ult.  Simon  Joannis ,  vel,  ut  est  in  Graeco,  Si¬ 
mon  Jona  dictus  est.  Et  sicut  Matth.  XVI 
non  ante  sunt  ei  claves  promissae,  quam  Fi¬ 
dem  suam  singularem  in  Christum  testare¬ 
tur  :  ita  Jo.  ult.  non  ante  dictum  est  illi  : 
Pasce  oves  meas ,  quam  interrogatus  esset, 
num  plus  caeteris  Christum  diligeret.  Et  sane 
nulla  causa  erat ,  cur  ita  singulariter  Petro 
diceretur  :  Tibi  dabo  claves  :  et  Pasce  oves 
meas  ;  atque  id  ob  singularem  ejus  Fidem  et 
dilectionem,  si  nihil  praeter  caeteros  acceptu¬ 
rus  erat.  Recte  igitur  S.  Leo  in  epist.  89.  ad 
Episcopos  Viennensis  provinciae,  scribit,  Pe¬ 
tro  prae  caeteris  solvendi  ac  ligandi  traditam 
potestatem. 

Objectio  ultima  Lutheri  et  Calvini  ex  Pa¬ 
trum  testimoniis  sumitur.  S.  enim  Cyprianus 
in  lib.  de  simplic.  Praelat.,  sive  de  unit.  Eccl. 
docet,  non  alia  de  causa  datas  Petro  seor- 
sim  claves,  quae  postea  datae  sunt  omnibus, 
quam  ut  unitas  Ecclesiae  significaretur  : 


(1)  Joan.  XX,  21.  —  (2)  Joan.  XX,  22. 

«  Hoc,  inquit,  erant  utique  et  caeteri  Apos¬ 
toli,  quod  fuit  et  Petrus,  pari  consortio  prae¬ 
diti,  et  honoris,  et  potestatis  :  sed  exordium 
ab  unitate  proficiscitur,  et  primatus  Petro 
datur,  ut  Ecclesia  una  monstretur.  »S.  etiam 
Hilarius  lib.  VI  de  Trin.  ita  loquitur  :  «Vos 
o  sancti  et  beati  viri,  ob  Fidei  vestrae  meri¬ 
tum  claves  regni  coelorum  sortiti ,  et  ligandi 
atque  solvendi  in  coelo  et  in  terra  jus  adepti 
etc.  )> 

S.  Hieronymus  lib.  I.  in  Jovin.  «  At  dicis, 
inquit,  super  Petrum  fundatur  Ecclesia,  licet 
id  ipsum  in  alio  loco  super  omnes  Apostolos 
fiat,  et  cuncti  accipiant  etc.  »  S.  Augustinus* 
tract.  50.  in  Jo.  :  «  Si  in  Petro  non  esset 
Ecclesiae  Sacramentum  ,  non  ei  diceret  Do¬ 
minus  :  Tibi  dabo  claves  regni  coelorum.  Si 
hoc  Petro  tantum  dictum  est ,  non  facit  hoc 
Ecclesia  :  si  hoc  ergo  in  Ecclesia  fit ,  Petrus 
quando  claves  accepit ,  Ecclesiam  sanctam 
significavit.  »  Similia  habet  tract.  ult.  in  Jo. 
Item  in  Psal.  CVIII  et  lib.  I.  doctr.  Clirist. 
cap.  18.  et  lib.  de  agone  Christ.,  cap.  30. 
Denique  S.  Leo  sermon.  3.  de  annivers.  as- 
sumpt.  suae  ad  Pontif.,  explicans  haec  ipsa 
verba  :  Tibi  dabo  claves  etc.  «  Transivit ,  in¬ 
quit,  in  alios  iVpostolos  vis  potestatis  istius, 
et  ad  omnes  Ecclesiae  Principes  decreti  hujus 
constitutio  commeavit.  » 

Respondeo ;  S. Cyprianum,  cum  dicit  Apos¬ 
tolos  fuisse  pares  honore  et  potestate,  nihil 
dicere  adversus  sententiam  nostram  :  fate¬ 
mur  enim,  Apostolos  fuisse  pares  in  Aposto- 
lica  potestate,  et  habuisse  in  populos  Chris¬ 
tianos  eamdem  omnino  auctoritatem ,  sed 
non  fuisse  pares  inter  se  :  id  quod  S.  Leo  in 
epist.  84.  ad  Anastas.  Episc.  Thessal*.,  quasi 
explicans  ista  verba  Cypriani,  docet :  «  Inter 
beatissimos,  inquit,  Apostolos,  in  similitu¬ 
dine  honoris  fuit  quaedam  discretio  potesta¬ 
tis,  et  cum  omnium  par  esset  electio  ,  uni 
tamen  datum  est,  ut  caeteris  praeemineret.  » 

Quod  idem  S.  Cyprianus  ibidem  et  alibi 
passim  docet.  Nam  cum  ait  :  «  Exordium  ab 
unitate  proficiscitur,  ut  Ecclesia  una  mon¬ 
stretur,  »  non  intelligit  prius  ordine  tempo¬ 
ris  hanc  potestatem  datam  esse  uni  Petro, 
quam  caeteris,  ut-  per  illum  significaretur 
unitas  Ecclesiae  :  sed  coepisse  Ecclesiam  in 
uno  Petro,  tanquam  in  fundamento  et  Ca¬ 
pite,  ut  ex  eo  quod  Ecclesia  unum  haberet 
fundamentum  et  Caput,  una  tantum  esse 
monstraretur  :  sicut  una  domus  dicitur  ab 
uno  fundamento,  et  unum  corpus  ab  uno  ca¬ 
pite. 


Hanc  vero  sententiam  esse  Cypriani  ver¬ 
borum,  primum  ex  eo  probatur,  quod  fal¬ 
sum  est ,  temporis  ordine  prius  datam  esse 
Petro  quam  caeteris  Ecclesiasticam  potesta¬ 
tem  ;  nam  omnibus  data  est,  Jo.  XX,  soli 
autem  Petro  postea  dictum  est  :  Pasce  oves , 
Jo.  XXI.  ergo  exordium  profectum  ab  uno 
non  intelligitur ,  quia  uni  prius  datae  sint 
claves,  sed  quia  uni  tantum  datae  sunt  ut 
ordinario,  et  primo  Pastori  et  Capiti  caetero- 
rum. 

Deinde  idem  probatur  ex  verbis  ipsius  Cy¬ 
priani  :  nam  in  hoc  ipso  lib.  de  simplic. 
Praelat.,  explicans  Ecclesiae  unitatem,  et  qua 
ratione  exordium  fieret  ab  uno  Petro  ;  scri¬ 
bit  Ecclesiam  esse  unam  eo  modo ,  quo  om¬ 
nes  radii  Solis  dicuntur  unum  lumen  ,  quia 
ab  uno  Sole  manant  :  et  multi  rivi  una 
aqua,  quia  ab  uno  fonte  derivantur :  et  multi 
rami  una  arbor,  quia  ab  una  radice  omnes 
pullulant. 

Porro  hanc  radicem  et  hunc  fontem,  unde 
unitas  Ecclesiae  sumitur,  Petri  Sedem  esse, 
multis  in  locis  Cyprianus  docet,  lib.  I,  ep.  3. 
ad  Cornei.  :  «  Navigare,  inquit,  audent  ad 
Petri  Cathedram,  et  Ecclesiam  principalem, 
unde  unitas  sacerdotalis  exorta  est.  »  Quid 
clarius  ?  Et  lib.  IV,  epist.  8.  ad  Cornelium, 
de  Cathedra  Petri  loquens  :  «  Scimus,  in¬ 
quit,  hortatos  nos  esse  ut  Ecclesiae  Catholicae 
matricem  et  radicem  agnoscerent  ac  tene¬ 
rent.  »  Et  in  epist.  ad  Jubajan.  :  «  Nos,  in¬ 
quit,  Ecclesiae  unius  Caput  et  radicem  tene¬ 
mus.  »  Et  infra  ,  explicans  quse  sit  haec  ra¬ 
dix,  ait  :  r  Nam  Petro  primum  Dominus,  su¬ 
per  quem  aedificabit  Ecclesiam,  et  unde  uni¬ 
versitatis  originem  instituit  et  ostendit,  po¬ 
testatem  istam  dedit.  »  Et  infra  :  «  Ecclesia 
quae  una  est,  super  unum  qui  claves  ejus  ac¬ 
cepit,  voce  Domini  fundata  est  etc.»  Ubi  clare 
vides,  Ecclesiam  dici  unam,  quia  super  unum 
Petrum  fundata  est. 

Jam  ad  testimonium  Hilarii  fatemur,  om¬ 
nes  Apostolos  accepisse  claves ,  sed  non  eo¬ 
dem  modo  quo  Petrum.  Quare  idem  Hilarius 
ibidem  scribit,  Petrum,  quia  solus  respondit 
cunctis  Apostolis  silentibus ,  supereminen¬ 
tem,  Fidei  suae  confessione,  locum  prome¬ 
ruisse  ;  habuit  ergo  Petrus  inter  Apostolos 
locum  supereminentem,  siHilario  credimus; 
et  in  cap.  XVI  Mattii,  singulariter  de  Petro 
dicit  :  «  0  beatus  coeli  janitor,  cujus  arbitrio 
claves  aeterni  aditus  traduntur.  » 

Ad  Hieronymum  dico  :  solutionem  esse  in 
eodem  loco  :  nam  Hieronymus  dicit,  sic  ha- 

buisse  claves  omnes  Apostolos,  ut  tamen 
subjecti  essent  Petro  Capiti. 

Aci  Leonem  dico  :  transivisse  quidem  in 
alios  multos  eam  auctoritatem  solvendi  et  li¬ 
gandi,  sed  tamen  Petro  principaliter  datam. 
Nam  idem  Leo  ibidem  ait :  «  Si  quid  cum 
eo  commune  caeteris  Christus  voluit  esse 
principibus,  nunquam  nisi  per  ipsum  Petrum 
dedit,  quidquid  aliis  non  negavit.  »  Et  in 
epist.  89.  ad  Episc.  Yiennen.  prov.  :  «  Petro 
inquit,  prae  caeteris  solvendi  et  ligandi  tra¬ 
dita  est  potestas.  » 

Restant  Augustini  testimonia,  quae  ut  dili¬ 
gentius  explicentur,  tria  sunt  annotanda. 
Primum  est,  Augustinum,  cum  ait  Petrum 
gessisse  figuram  Ecclesiae  quando  claves  ac¬ 
cepit,  historice  hoc  accepisse,  non  parabolice, 
ita  ut  nullo  modo  negandum  putaverit  re¬ 
vera  Petrum  in  sua  persona  claves  accepisse. 
Id  patet  ex  tract.  in  Psal.  CVIII,  quem  lo¬ 
cum  Lutherus  objecit  :  ibi  enim  Augustinus 
dicit,  ita  Petrum  fuisse  figuram  Ecclesiae 
quando  accepit  claves,  sicut  Judas  fuit  figura 
ingratorum  Judaeorum  quando  Christum 
prodidit  :  at  certum  est  historice  revera  Ju- 
dam  in  persona  Christum  prodidisse. 

Item  tract.  nlt.  in  Jo.  dicit  Augustinus  sic 
Petrum  gessisse  personam  Ecclesiae  militan¬ 
tis  et  vitae  activae  ,  quando  audivit  :  Sequere 
me:  e, t  :  Alius  cinget  te ,  et  ducet  quo  tu  non 
vis  :  et  quando  accepit  claves  regni ,  sicut 
Joannes  gessit  figuram  Ecclesiae  triumphan¬ 
tis  et  vitae  contemplativae ,  quando  recubuit 
supra  pectus  Domini,  et  quando  de  eo  dic¬ 
tum  est :  Sic  eum  volo  manere.  At  certum  est, 
Joannem  historice  et  vere  in  propria  perso¬ 
na  recubuisse  supra  pectus  Domini ,  et  ad 
litteram  impletum  in  illo  :  Sic  eum  volo  ma¬ 
nere,  sive  sit  mortuus,  sive  non  sit  mortuus 
violenta  morte,  sive  quid  aliud  intelligatur 
per  ea  verba  :  nec  minus  certum  est  ad  litte¬ 
ram,  in  persona  sua  Petrum  audivisse  :  Alius 
cinget  te  etc.  igitur  historice  quoque  debet 
intelligi,  Petrum  accepisse  claves. 

Denique  lib.  XV  deTrin.  cap.  26.  Augus¬ 
tinus  dicit,  Christum  gessisse  figuram  Eccle¬ 
siae  quando  baptizatus  est  :  et  tamen  sine 
dubio,  vere  et  ad  litteram  baptizatus  est ; 
non  igitur  apud  Augustinum  excluditur  his¬ 
torica  narratio  ,  cum  unum  alterius  figura 
esse  dicitur. 

At,  inquies,  Augustinus  in  Psalm.  CVIII 
sentire  videtur,  non  posse  intelligi  omnia  de 
persona  Judse,  quae  clicuntur  in  illo  Psalmo; 
et  idcirco  oportere  multa  exponere  de  Juda, 


ut  personam  gerebat  impiorum.  Et  tract. 
ult.  in  Jo.  Augustinus  figurate  exponit  quae 
dicuntur  de  Petro  et  Joanne,  quoniam  non 
videntur  eorum  personis  proprie  convenire. 
Nam  de  Petro  scribitur,  quod  plus  dilexerit 
Christum  quam  Joannes,  et  contra  scribitur 
de  Joanne,  quod  plus  fuerit  a  Christo  dilec¬ 
tus  quam  Petrus,  quae  ad  litteram  non  pos¬ 
sunt  esse  vera,  cum  Christus Isit  justus,  et 
semper  diligat  eos  amplius,  a  quibus  amplius 
diligitur,  igitur  Augustinus  cum  aliquid  ex¬ 
ponit  de  Petro  ut  Ecclesiae  personam  gere¬ 
bat,  ideo  id  facit,  quoniam  existimat  illud 
Petro  non  proprie  convenire. 

Respondeo  :  Augustinum  nusquam  dicere, 
non  esse  vera  ad  litteram  quae  dicuntur  de 
Juda,  vel  de  Petro  et  Joanne  in  Scripturis  : 
neque  enim  tam  imperitus  aut  impius  erat 
Augustinus  ut  negare  vellet,  Joannem  histo¬ 
rice  recubuisse  supra  pectus  Domini  :  vel  de 
ipso  ad  litteram  dictum  :  Hic  est  discipulus 
quem  diligebat  Jesus  :  vel  Petro  ad  litteram 
dictum  :  Simon  Joannis ,  amas  me  plus  his  ? 
vel  illud  :  Sequere  me.  Non  itaque  negat  Au¬ 
gustinus,  ad  litteram  posse  et  debere  intel¬ 
ligi  quae  dicuntur  de  Juda,  Petro,  et  Joanne, 
sed  tantum  dicit,  litteralem  sensum  saepe 
esse  obscurum  ,  et  non  facile  inveniri  :  sen¬ 
sum  autem  mysticum  esse  multo  illustriorem 
et  clariorem  ,  et  propterea  se ,  omisso  litte¬ 
rali,  figurate  ea  loca  exponere  voluisse. 

Secundo  loco  observandum  est,  S.  Augus¬ 
tinum  ,  cum  ait  Reatum  Petrum  in  persona 
Ecclesiae  accepisse  claves ,  non  velle  signifi¬ 
care  ab  eo  claves  revera  et  historice  esse  ac¬ 
ceptas,  sicut  a  Vicario  quodam  seu  Legato 
Ecclesiae,  quemadmodum  a  Legato  Regis, 
nomine  Principis  sui,  claves  accipi  solent 
alicujus  civitatis  :  sed  potius  ut  a  Principe 
et  moderatore  totius  Ecclesiae,  quo  pacto 
dicimus,  regno  dari ,  quod  Regi  ipsi  datur, 
praesertim  si  id  in  publicam  utilitatem  ce¬ 
dat. 

Hanc  autem  S.  Augustini  mentem,  ac  sen¬ 
tentiam  esse,  ex  eo  manifeste  colligitur,  quod 
ipse  fere  ubicumque  dicit  Petrum  fuisse  figu¬ 
ram  Ecclesiae,  explicat  se  hoc  dicere  ratione 
primatus,  tract.  ult.  in  Jo.  «  Cujus  Ecclesiae, 
inquit,  Petrus  Apostolus  ,  propter  Apostola- 
tus  sui  primatum,  gerebat  figurata  genera- 
Jitate  personam.  »  In  Psal.  CVIII  :  «  Cujus 
(Ecclesiae)  ille  agnoscitur  gessisse  personam, 
propter  ^primatum  quem  in  discipulis  ha¬ 
buit.  »  Serm.  13  de  verb.  Domini  :  «  Petrus, 
inquit,  a  petra  cognominatus,  Beatus,  Eccle- 

sise  figuram  portans,  Apostolatus  principatum 
tenens.  » 

Observandum  postremo  est,  duobus  modis 
Petrum  propter  suum  primatum  gessisse  fi¬ 
guram  Ecclesiae  apud  Augustinum.  Primum 
enim  Petrus  ut  summus  Ecclesiae  Praesul  ac¬ 
cipiens  claves,  significavit ,  omnes  Praesules 
easdem  habituros  esse  claves  ,  sed  a  Petro, 
nec  sine  mensura  communicatas  :  non  enim 
Petrus  eas  accepit ,  ut  solus  ipse  illis  utere¬ 
tur,  sed  ut  eas  cum  omnibus  Episcopis  et 
presbyteris  communicaret ,  Apostolis  videli¬ 
cet  dumtaxat  exceptis  ,  qui  extraordinaria 
quadam  ratione  eas  a  Christo  immediate  ac¬ 
ceperunt,  ut  alibi  diximus. 

Itaque  primum  figura  fuit  Petrus  totius 
coetus  Ecclesiasticorum  ministrorum,  et  hoc 
sibi  voluit  August.  tract.  50.  in  Jo.  cum  ait  ; 
«  Si  hoc  Petro  tantum  dictum  est ,  non  facit 
hoc  Ecclesia  :  si  autem  hoc  in  Ecclesia  fit, 
Petrus  quando  claves  accepit ,  Ecclesiam 
sanctam  significavit.  »  Ex  quo  loco  Calvi¬ 
nus  abstulerat  illud  Tantum ,  ut  nobis  per¬ 
suaderet,  Petro  nihil  esse  dictum  vel  datum, 
nisi  quatenus  Ecclesiam  significabat. 

At  Augustinus  non  ait  :  si  hoc  Petro  dic¬ 
tum  est,  non  facit  hoc  Ecclesia,  sed  ait :  «  Si 
hoc  Petro  tantum  dictum  est  etc.  »  et  sensus 
eorum  verborum  est  :  si  ita  dictum  est  soli 
Petro  ;  Tibi  dabo  claves ,  ut  ipse  solus  debeat 
solvere  et  ligare  ;  sequitur,  Ecclesiam  reli¬ 
quam,  id  est,  reliquos  ministros  hoc  non  fa¬ 
cere  :  si  autem  etiam  alii  hoc  faciunt,  ut  vi¬ 
demus,  certe  Petrus  cum  claves  accepit,  uni¬ 
versam  Ecclesiam  repraesentavit. 

Altero  modo  idem  Petrus  accipiens  cla¬ 
ves,  figura  fuit  totius  Ecclesiae  sanctae,  id 
est,  omnium  justorum  et  vivorum  membro¬ 
rum  corporis  Christi  :  nam  B.  Augustinus 
propter  Donatistas  excogitavit  novum  modum 
loquendi  de  clavibus  et  remissione  peccato¬ 
rum;  praeter  enim  eum  modum  loquendi, 
quo  dicimus,  a  Sacerdotibus  remitti  peccata 
in  administratione  Sacramentorum  Baptismi 
et  pcenitentiae,  quo  modo  loquendi  ipse  cum 
caeteris  Patribus  passim  utitur  :  solet  etiam 
frequenter  dicere  ,  peccata  remitti  a  chari- 
tate  Ecclesiae,  a  gemitu  columbae,  ab  oratio¬ 
nibus  Sanctorum  ;  et  hoc  modo  claves  regni 
esse  tantum  justorum,  et  hoc  significasse 
Petrum  cum  accepit  claves. 

Tract.  121.  in  Jo.  ;  «  Ecclesiae,  inquit, 
charitas  ,  quae  per  Spiritum  sanctum  diffun¬ 
ditur  in  cordibus  nostris,  participum  suorum 
peccato  dimittit :  eorum  autem,  qui  non  sunt 


ejus  participes,  tenet.  »  Item  lib.  III  de  Bap¬ 
tis.  c.  18  :  «  Remissam,  inquit,  peccatorum 
non  dabant,  quae  per  orationes  Sanctorum, 
id  est,  per  columbae  gemitus  datur,  quicum¬ 
que  baptizet,  si  ad  ejus  pacem  illi  pertinent, 
quibus  datur.  Non  enim  raptoribus  et  fcene- 
ratoribus  diceret  Dominus  :  Si  cui  dimiseri¬ 
tis  peccata,  dimittentur  illi,  si  cui  tenueritis, 
tenebuntur.  Foris  quidem  nec  ligari  aliquid 
potest  nec  solvi,  ubi  non  sit  qui  aut  ligare 
possit  aut  solvere  :  sed  solvitur,  qui  cum  co¬ 
lumba  fecerit  pacem  et  ligatur  qui  cum  co¬ 
lumba  non  habet  pacem.  »  Et  cap.  17 : «  Nam 
quod  in  typo  unitatis  Dominus  Petro  dedit 
potestatem  ,  ut  id  solveretur  in  terris,  quod 
ille  solvisset,  manifestum  est,  quod  illa  uni¬ 
tas  etiam  una  columba  perfecta  sit  dicta.  » 
Et  infra :  «  Per  orationes  Sanctorum  spiritua¬ 
lium,  qui  sunt  in  Ecclesia,  tanquam  per  co¬ 
lumbae  creberrimum  gemitum  magnum  ge¬ 
ritur  Sacramentum ,  et  occulta  dispensatio 
misericordiae  Dei,  ut  eorum  etiam  peccata 
solvantur,  qui  non  per  columbam ,  sed  per 
accipitrem  baptizantur,  si  ad  illud  Sacra¬ 
mentum  cum  pace  Catholicae  unitatis  acce¬ 
dunt.  »  Similia  vide  lib.  Y  de  Baptis,  cap. 
21.  lib.  YI,  cap.  3.  et  lib.  VII,  cap.  51. 

Caeterum  per  haec  verba  non  significat  S. 
Augustinus  Ecclesiam  justorum,  ex  auctori¬ 
tate  peccata  remittere ,  sed  nemini  peccata 
remitti,  quantumvis  baptizetur  vel  reconci¬ 
lietur  ,  nisi  ad  eum  extendatur  charitas  Ec¬ 
clesiae,  et  fiat  membrum  vivum  columbae,  et 
proinde  particeps  orationum  aliorum  justo¬ 
rum.  Orationibus  enim  Sanctorum  tanquam 
gemitu  columbae  impetratur  poenitentia  in¬ 
terior,  et  charitas,  per  quam,  formali  ter  jus¬ 
tificatur  quicumque  justificantur. 

Excogitavit  autem  hunc  modum  loquendi 
B.  Augustinus  propter  Donatistas,  quibus  mi¬ 
rabile  videbatur,  haereticos  posse  per  Baptis¬ 
mum  homines  justificare,  et  in  Ecclesiam  in¬ 
troducere  ,  cum  sint  ipsi  cooperti  peccatis, 
et  extra  Ecclesiam.  Ad  hanc  admirationem 
tollendam  dicit  Augustinus  ,  non  tam  eum 
qui  baptizat  remittere  peccata,  quam  gemi¬ 
tum  columbae;  quoniam  non  ideo  iste  qui 
baptizatur  justificatur  ,  quia  ab  isto  vel  illo 
baptizatur ,  sed  quia  per  Baptismum  a  quo¬ 
cumque  exhibitum  in  eum  extenditur  chari¬ 
tas  Ecclesia? . 

Quid  intelligatur  per  claves,  Mattii.  XYI. 

Superest  quartum  :  quid  nimirum  intelli- 
gatur  per  claves  :  nam  Calvinus  Institut.  lib. 
IV,  cap.  6,  §.  3.  et  cap.  11,  §.  1.  contendit, 
non  esse  datum  Petro  principatum  Ecclesire, 
etiam  si  convinci  possit,  illi  soli  datas  claves 
regni  coelorum  :  et  probat  hac  ratione. 

Quid  sit  solvere  et  ligare,  Dominus  expo¬ 
suit,  Jo.  XX,  cum  dedit  Apostolis  auctorita¬ 
tem  remittendi,  et  retinendi  peccata  ^solve¬ 
re  enim  est  remittere  peccata,  ligare  est  reti¬ 
nere.  Quomodo  autem  remittantur  et  reti¬ 
neantur  peccata ,  Scriptura  passirn  docet, 
cum  per  Evangelii  preedicationem  testatur 
illuminari  homines  ,  et  liberari  de  pravitate 
vitiorum.  II.  Corintli.V  :  Posuit  in  nobis  ver¬ 
bum  reconciliationis ;  pro  Christo  ergo  legatio¬ 
ne  fungimur ,  tanquam  Deo  exhortante  per 
nos.  Obsecramus  pro  Christo  ,  reconciliamini 
Deo  (1). 

Itaque  ille  remittere  dicitur  peccata  ,  qui 
annuntiando  Evangelium  homines  convertit 
ad  Deum  :  ille  dicitur  retinere,  qui  eos,  quos 
videt  obstinatos,  declarat  sempiternis  poenis 
esse  mancipandos.  Ex  quo  sequitur,  accipe¬ 
re  claves  regni  coelorum,  non  esse  accipere 
principatum  vel  potestatem  in  alios,  sed  nu¬ 
dum  ac  solum  ministerium  verbi.  Quam  ex¬ 
positionem  dicit  Calvinus  esse,  non  argutam, 
non  coactam,  non  detortam,  sed  germanam, 
fluentem,  obviam. 

Magdeburgenses  Cent.  II,  lib.  II,  c.7,col. 
52G,  idem  probant  alia  ratione  :  quia  nimi¬ 
rum  si  his  verbis  fuisset  Petro  datus,  vel  pro¬ 
missus  primatus ;  Apostoli  non  dubitassent 
postea,  quis  eorum  videretur  esse  major: 
at  de  hoc  quaesierunt ,  Matth.  XVIII,  Mare. 
IX,  Lue.  IX,  et  Luc.  XXII.  Et  praeterea  Do¬ 
minus  saltem  respondisset  :  Nolite  alterius 
litigare ,  nam  Petrum  constitui  principem. 
Nihil  autem  ejusmodi  Dominus  respondit; 
igitur  promissio  illa  clavium  nihil  ad  prima¬ 
tum  facit. 

At  nos  et  Catholici  omnes  per  claves  da¬ 


tas  Petro,  intelligimus  summam  potestatem 
in  omnem  Ecclesiam :  et  id  tribus  rationibus 
confirmamus.  Primum  ipsa  metaphora  cla¬ 
vium,  ut  in  Scripturis  accipi  solet  :  siquidem 
Isa.  XXII.  describitur  depositio  unius  sum¬ 
mi  Pontificis,  et  institutio  alterius  his  verbis: 
Vade, '  ingredere  ad  eum ,  qui  habitat  in  taber¬ 
naculo,  ad  Sobnam  Prcepositum  Templi,  et  di¬ 
ces  ad  eum  :  Quid  tu  hic  ?  Et  infra  :  Expellam 
te  de  statione  tua,  et  de  ministerio  tuo  deponam 
te.  Et  erit  in  die  illa  :  vocabo  servum  meum 
Eliacim  filium  Helcice,  et  induam  illum  tunica 
tua,  et  cingulo  tuo  confortabo  eum,  et  potesta¬ 
tem  tuam  dabo  in  manu  ejus,  et  erit  quasi  Pa¬ 
ter  habitantibus  Hierusalem ,  et  domui  Juda. 
Et  dabo  elavem  domus  David  super  humerum 
ejus,  et  aperiet ,  et  non  erit  qui  claudat,  et  clau¬ 
det,  et  non  erit  qui  aperiat  (2). 

Hic  aperte  per  claves  non  intelligitur  re¬ 
missio  peccatorum ,  aut  ministerium  verbi, 
sed  principatus  Ecclesiasticus.  Quo  etiam 
pertinet  illud  Isa.  IX  :  Factus  est  principatus 
ejus  super  humerum  ejus  (3) .  Idcirco  enim  di¬ 
citur  principatus  super  humerum  impositus, 
quoniam  claves,  quibus  principatus  designa¬ 
tur,  super  humerum  poni  solebant.  Neque 
per  claves  Christi  principatum  significari, 
negare  potest ,  qui  legit  illud  de  Christo, 
Apoc .  III :  Haec  dicit  sanctus  et  verus ,  qui  ha¬ 
bet  elavem  David ,  qui  aperit ,  et  nemo  claudit ; 
claudit,  et  nemo  aperit  (i). 

Accedit  etiam  communis  consuetudo,  etiam 
in  rebus  profanis  :  quando  enim  urbes  de¬ 
duntur  alicui  principi ,  offerunt  ei  claves  in 
signum  subjectionis,  et  ei  qui  instituitur  oeco¬ 
nomus  in  domo  claves  tradi  solent. 

Secundo  probatur  verbis  illis  :  Quodcumquc 
ligaveris  etc.  nam  in  Scripturis  ligare  dicitur 
qui  praecipit  et  qui  punft.  De  praeceptis  lo¬ 
quitur  Dominus,  Matth.  XXIII  :  Alligant,  in¬ 
quit,  onera  gravia  et  importabilia  in  humeros 
hominum  etc.  De  poenis,  Matth.  XVIII  :  Quce- 
cumque  allig  aventis  super  terram  etc  (5).  Hic 
enim,  etiam  Calvino  teste,  loquitur  Dominus 
de  censura  excommunicationis  :  ligat  enim 
Ecclesia  eos  quos  punit  poena  excommunica¬ 
tionis.  Hinc  etiam  communiter  dicimus,  ho¬ 
mines  obligari  ad  legem  servandam,  et  etiam 
obligari  ad  poenam  subeundam,  si  eam  non 
servent.  Solvere  autem  dicitur,  qui  remittit 
peccata  ,  qui  liberat  a  poena ,  qui  dispensat 
in  lege,  in  votis,  juramentis,  et  similibus  ob- 


(1)  II.  Cor.  V,  19  et  20.  —  (2)  Isai.  XXII,  15,  19  et  seq.  —  (3)  Isai.  IX,  G,  —  (4)  Apoc.  III.  7. 
(5)  Matth.  XXIII,  4;  XVIII,  18. 

ligationibus.  Cum  ergo  dicitur  Petro  gene¬ 
raliter  :  Quodcumque  solveris  etc.  datur  ei  po¬ 
testas  praecipiendi ,  puniendi ,  dispensandi, 
remittendi;  proinde  fit  judex  et  Princeps 
omnium  qui  sunt  in  Ecclesia. 

Tertio  probatur  ex  Patribus  :  nam  Chryso- 
stomus  hom.  55.  in  Matth.  hanc  promissio¬ 
nem  exponens,  dicit,  Petro  commissum  uni¬ 
versum  Orbem  terrarum ,  et  ipsum  factum 
Pastorem  et  Caput  totius  Ecclesiae.  Et  Gre- 
gorius  lib.  IV,  epist.  32.  cum  dixisset : «  Cunc¬ 
tis  Evangelium  scientibus  liquet,  quod  voce 
Dominica  sancto  et  omnium  Apostolorum 
principi  Petro  totius  Ecclesiae  cura  commissa 
est.  »  Continuo  rationem  reddens,  ait « Ipsi 
quippe  dicitur,  Tibi  dabo  claves  regni  coelo¬ 
rum  etc.  » 

Neque  Calvini  argumentum  aliquid  con¬ 
cludit.  Nam  in  primis  non  est  verum,  claves 
promissas  Petro  ,  Matth.  XVI,  datas  illi  Jo. 
XX,  cum  amplius  sit  ligare  et  solvere,  quam 
remittere  et  retinere  peccata  ,  ut  supra  do¬ 
cuimus.  Et  sane  frustra  singulariter  Petro 
sunt  promissse  claves  ,  et  hoc  in  praemium 
singularis  ejus  confessionis,  si  nihil  ei  postea 
singulariter  est  datum. 

Deinde  falsum  quoque  est,  nihil  esse  aliud 
remittere  peccata,  quam  Evangelium  praedi¬ 
care.  Et  mirum  est ,  tam  obviam  expositio¬ 
nem  nulli  Veterum  obviasse,  sed  uni  Calvino 
tandem  occurrisse.  Certe  Chrysostomus  et 
Cyrillus  in  hunc  locum  Joannis,  et  Hierony¬ 
mus  in  epist.  ad  Hedibiam,  q.  9.  intelligunt 
per  auctoritatem  remittendi  peccata,  potes¬ 
tatem  conferendi  Sacramenta  Baptisimi  et 
Poenitentiae ,  non  potestatem  concionandi. 
Non  esse  autem  idem  concionari  et  baptiza¬ 
re,  docet  Paulus  ,  I.  Corinth.  I,  ubi  dicit  se 
missum  a  Domino,  ‘non  baptizare ,  sed  evange- 
lizare  (1). 

Ad  illud  autem  I.  Corinth.  V,  de  verbo  re¬ 
conciliationis,  respondeo  :  eo  loco  per  ver¬ 
bum  reconciliationis  intelligi  quidem  concio¬ 
nem,  sed  non  velle  B.  Paulum  dicere,  suffi¬ 
cere  concionem  ad  reconciliandum,  sed  per 
concionem  moveri  homines  ad  hoc,  ut  velint 
reconciliari  Deo,  quod  postea  fit  per  Baptis¬ 
mum  et  Poenitentiam,  ut  dicitur  Act.  II. 
Nam  post  concionem  Petrus  ait  ;  Pceniten- 
tiam  agite,  et  baptizetur  unusquisque  vestrum  (2). 
Non  autem  dixit,  satis  est  audivisse  concio¬ 
nem. 


Ad  argumentum  Magdeburgensium  res¬ 
pondeo  :  Apostolos  non  intellexisse  aperte 
promissionem  Domini  Petro  factam,  nisi  post 
Christi  resurrectionem  ;  et  tamen  suspicatos 
esse  Petrum  forte  constituendum  omnium 
Principem,  et  ideo  inter  se  contendisse.  Ne¬ 
que  mirum  est  eos  non  intellexisse,  nam  me- 
taphorice  Dominus  locutus  erat  :  illi  autem 
adeo  rudes  erant,  ut  multa  etiam  proprie 
dicta  non  intelligerent.  Scribit  enim  Marcus, 
cap.  IX  :  Descendentibus  illis  de  monte ,  prce- 
cepit  illis  ne  cuiquam  quce  vidissent  narrarent , 
nisi  cum  Filius  hominis  a  mortuis  resurrexit. 
Et  verbum  continuerunt  apud  se ,  conquirentes 
quid  esset,  Cum  a  mortuis  resurrexerit  (3). 

Quod  autem  ex  illa  suspicione  quam  habe¬ 
bant  de  Petri  primatu  inter  se  contenderint, 
testantur  Origenes,  Chrysostomus,  et  Hiero¬ 
nymus  in  cap.  Matth.  XVIII.  Neque  verum 
est,  quod  Magdeburgenses  dicunt,  Dominum 
non  respondisse  jam  esse  designatum  Prin¬ 
cipem  :  quid  enim  sibi  volunt  illa  Christi  ver¬ 
ba  Lucae  XXII  :  Qui  major  est  in  vobis  ,  fiat 
sicut  junior,  et  qui  prcecessor  est  -/lyovgvjog  sicut 
ministratori  (4)  Nonne,  unum  Majorem  et 
Ducem  luculenter  appellavit? 


CAPUT  XIV. 

Soli  Petro  esse  a  Christo  dictum  :  Pasce  oves 
meas ,  Jo.  XXI. 

Hactenus  de  verbis  illis  Domini  disserui¬ 
mus,  quibus  Apostolo  Petro  summa  potestas 
Ecclesiastica  promittebatur.  Nunc  de  verbis 
illis  disputandum  erit,  quibus  eadem  illa  po¬ 
testas  eidem  Petro  data  fuit.  Sunt  autem 
haec  verba:  Simon  Joannis,  pasce  oves  meas  (5): 
in  quorum  verborum  explicationem  tria  de¬ 
monstranda  sunt.  Primum  soli  Petro  dictum 
esse  :  Pasce  oves  meas.  Deinde  verbo  illo  Pas¬ 
ce  traditam  esse  summam  Ecclesiasticam 
potestatem.  Postremo  illis  vocibus  Oves  meas 
universam  Christi  Ecclesiam  esse  designa¬ 
tam.  Siquidem  haec  omnia  adversarii  ne¬ 
gant. 

Ac  primum  quidem  soli  Petro  dici  :  Pasce 
oves  meas  ,  probatur.  Primo  ex  illo  nomine 


(1)  I.  Cor.  I,  17.  _  (2)  Act.  II,  38.  —  (3)  Mare.  IX,  8  et  9. 
XXI,  17. 


(4)  Lue.  XXII,  26.  —  (5)  Joan. 

Simon  Joannis  :  nam  eo  nomine  solus  Petrus 
vocabatur,  nec  sine  mysterio,  ut  supra  mo¬ 
nuimus  ,  eodem  modo  Christus  Petrum  ap¬ 
pellat,  et  cum  promittit  ei  claves,  Matth.XVI, 
et  cum  oves  pascendas  committit,  Jo.  ult., 
ut  nimirum  intelligeremus,  illud  ipsum  reip- 
sa  dari  Jo.  ult.,  quod  fuerat  promissum  Mat. 
XVI,  et  eidem  illi  Simoni  dari,  cui  fuerat  an¬ 
te  promissum . 

Secundo  probatur  ex  verbis  illis  :  Diligis 
me  plus  his  ?  Illi  enim  diciturPasce  oves  meas , 
cui  dicitur  Diligis  me  plus  his  ?  Hoc  autem  so¬ 
li  Petro  dici  manifestum  est ,  cum  disertis 
verbis  excludantur  cseteri,  illa  comparatione 
plus  his.  Porro  qui  excluduntur,  non  quicum¬ 
que  homines  ,  sed  praecipui  Apostoli  sunt  : 
erant  enim  tunc  praesentes  cum  Petro  ,  Na- 
thanael ,  quem  multi  Bartholomaeum  esse 
putant,  Jacobus,  Joannes,  Thomas  ,  et  duo 
alii  discipuli,  quorum  alterum  credibile  est, 
fuisse  Andream ;  non  igitur  omnibus  Aposto¬ 
lis,  sed  soli  Petro  dicitur  Pasce  oves  meas. 

Tertio  probatur  ex  trina  interrogatione. 
Nam  ex  Cyrillo  et  Augustino  et  aliis  in  hunc 
locum  discimus,  Petrum  ter  interrogatum  an 
diligeret  plus  caeteris  ,  quia  ter  negaverat  : 
at  solus  ipse  ter  negavit ;  igitur  solus  ipse 
interrogatur ;  proinde  soli  ipsi  dicit  :  Pasce 
oves  meas. 

Quarto  probatur  ex  illis  verbis  Contristatus 
est  Petrus  etc.  Propterea  enim  contristatus 
est  Petrus,  si  Chrysostomo  credimus,  quia 
metuebat,  ne  forte  falleretur,  cum  diceret  : 
Tu  scis  Domine ,  quia  amo  te  :  quemadmodum 
falsus  fuerat  quando  dixerat :  Et  si  oportue¬ 
rit  me  mori  tecum ,  non  te  negabo.  Sed  ista 
causa  tristitiae  soli  Petro  qui  Dominum  ne¬ 
gaverat  convenit;  igitur  solus  Petrus  trista¬ 
batur,  et  solum  Petrum  alloquitur  Christus 
cum  ait  :  Pasce  oves  meas. 

Quinto  ex  illis  verbis  :  Cum  senueris  exten¬ 
des  manum  tuam  etc.  Illi  enim  dicitur  Pasce , 
cui  praedicitur  crucifixio  :  soli  autem  Petro, 
et  in  propria  persona  mors  praedicitur. 

Sexto  ex  illis  :  Hic  autem  quid ?  et  ex  res¬ 
ponsione  Domini  :  Quid  ad  te  ?  tu  me  sequere. 
Numquam  enim  Petrus  interrogasset ,  quid 
Joannes  acturus  esset,  si  intellexisset  dictum 
omnibus  :  Pasce  oves  meas  :  neque  Dominus 
dixisset  :  Quid  ad  te ?  tu  me  sequere  ;  sed  di¬ 
xisset,  item  faciet  quod  tu. 

Septimo  ex  Patribus.  Nam  praeter  Chryso- 
stomum,  Cyrillum,  Augustinum  in  hunc  lo¬ 
cum, -qui  dicunt  ei  dictum  Pasce ,  qui  ter  ne¬ 
gaverat,  qui  sine  dubio  solus  erat  Petrus  : 


idem  habet  Ambrosius  in  cap.  ult.  Lucae  ex¬ 
ponens  haec  ipsa  verba  ;  «Ideo,  inquit,  quia 
solus  profitetur  ex  omnibus,  omnibus  ante¬ 
fertur.  »  Item  Maximus  serm.  de  S.  Petro 
et  Paulo  :  «  Jam  necessarium,  inquit,  reor, 
ut  proprias  eorum  specialesque  virtutes  pro¬ 
loquamur.  Hic  est  Petrus,  cui  Christus  ascen¬ 
surus  ad  Patrem  pascendas  oviculas  suas, 
agnosque  commendat  »  :  ergo  proprium  et 
speciale  hoc  fuit  Petro.  Item  Leo  epist.  89. 
ad  Episc.  Viennen.  prov.  :  «  Cui  cum  prae 
caeteris  solvendi  et  ligandi  potestas  tradita 
sit,  pascendarum  tamen  ovium  cura  specia¬ 
lius  mandata  est.  » 

Sed  contra  in  hunc  modum  ratiocinatur 
lib.  IV,  cap.  6,  §.  3.  Joannes  Calvinus.  Pe¬ 
trus  hortatur  Compresbyteros  suos  ,  ut  pas¬ 
cant  gregem  Dei  ,  I.  Pet.  V ,  igitur  vel  illa 
verba  pasce  oves  dicta  sunt  omnibus,  vel  cer¬ 
te  Petrus  jus  suum  in  alios  transtulit. 

Respondeo  :  Petrum  hortari  Compresby¬ 
teros  ut  pascant  gregem  ,  non  universalem, 
sed  particularem ;  ait  enim  :  Pascite  gregem 
qui  in  vobis  est.  Quemadmodum  et  Paulus  cum 
Act.  XX,  hortatur  Asianos  Episcopos  ,  ut  at¬ 
tendant  sibi  et  universo  gregi,  statim  adjun¬ 
git  :  In  quo  vos  Spiritus  sanctus  posuit  Episco¬ 
pos,  id  est,  non  universo  simpliciter,  sed  tan¬ 
tum  universo  illi  gregi,  qui  vobis  commen¬ 
datus  est.  Itaque  ista  verba  Petri  non  prohi¬ 
bent,  quin  soli  Petro  sit  commissa  potestas 
generalis  totum  gregem  Christi  pascendi,  et 
quin  ipse  jus  suum  plenarium  in  neminem 
transtulerit. 

Deinde  objici  possunt  A ugustinus et  Chrysos- 
tomus.  Nam  Augustinus  lib.  'de  ag.  Christ., 
cap.  30.  ita  scripsit  :  «  Cum  ei  (Petro)  dici¬ 
tur,  omnibus  dicitur  :  Amas  me,  Pasce  oves 
meas.  »  Chrysostomus  lib.  II  de  Sacerdot., 
persuasurusBasilio  utEpiscopatum,  ad  quem 
vocabatur,  susciperet,  hunc  locum  allegat, 
atque  ait  :  «  Tum  ostensurum  Basilium  exi  - 
miam  suam  dilectionem  in  Christum,  si  pascat 
ejus  gregem  ,  cum  scriptum  sit  :  Si  diligis 
me,  pasce  oves  meas.  «  Itaque  vult  Chrysos¬ 
tomus  non  ad  solum  Petrum,  sed  ad  omnes 
Episcopos  verba  ista  Domini  pertinere. 

Respondeo  :  etsi  hsec  verba  proprie  et 
principaliter  ad  solum  Petrum  pertineant, 
omnibus  tamen  Episcopis  suo  quodam  modo 
convenire,  quia  videlicet,  omnes  qui  in  par¬ 
tem  sollicitudinis  a  Petro  vocantur,  Petri  for¬ 
mam  in  pascendo  grege  imitari  debent.  Ita¬ 
que  quod  summo  Pastori  dicitur  ,  id  etiam 
suo  modo,  servata  proportione,  aliis  minori- 

bus  pastoribus  dicitur.  Atque  idcirco  Domi¬ 
nus  facturus  Petrum  Pastorem  Ecclesiae,  in¬ 
terrogavit  eum,  an  diligeret  plus  caeteris,  ut 
admonerentur  ii,  ad  quos  pertinet  eligere  et 
constituere  pastores,  ut  eos  eligerent  ad  Epi¬ 
scopatus,  qui  charitate  caeteris  excellunt.  At¬ 
que  huc  pertinet  illud  Leonis  serm.  3.  de 
annivers.  suse  assump.  :  «  Ideo  Petro  hoc 
singulariter  creditur  ,  quia  cunctis  Ecclesiae 
Rectoribus  Petri  forma  praeponitur.  » 


CAPUT  XV. 

Quid  significet  Pasce  Jo.  XXL 

Jam  vero  cum  constet,  Petrum  esse  cui 
dicitur  Pasce  oves  meas ;  sequitur,  ut  quid 
significet  hoc  ipsum  pascere  videamus.  Mar- 
tinus  enim  Lutherus  in  lib.  de  pot.  Papae 
contendit,  per  illam  vocem  Pasce  nullam 
dari  novam  potestatem,  sed  tantum  injungi 
officium  diligendi,  praedicandi,  et  docendi 
Petro,  qui  jam  antea  constitutus  erat  Apos¬ 
tolus  et  Pastor,  non  quidem  Ecclesiae  uni¬ 
versae,  sed  cujusdam  portionis,  quemadmo¬ 
dum  et  c ceteri  Apostoli  et  Pastores.  Id  vero 
his  rationibus  probat. 

Primum.  Pascere  non  est  praeesse,  sed  ci¬ 
bum  praebere  ac  ministrare,  quod  etiam  ab 
inferiore  fieri  potest ;  non  igitur  continuo 
instituitur  Praesul,  cui  dicitur  Pasce.  Deinde, 
non  imperat  Dominus  Christianis  ut  obe- 
diant  Petro,  sed  imperafcPetro  ut  praebeat 
alimenta  Christianis  ;  igitur  minister,  non 
Princeps  per  hoc  Verbum  Pasce  constituitur. 
Postremo,  si  per  haec  verba  institueretur 
Pontificatus,  sequeretur,  non  esse  Pontifices 
eos  qui  non  diligunt,  aut  non  pascunt ;  pro¬ 
inde  saepe  nullum  Pontificem  haberemus  : 
major  enim  Pontificum  pars,  neque  diligit 
gregem,  neque  eum  verbo  et  exemplo  pas¬ 
cit  ;  quare  non  Pontificis  institutio,  sed  sim¬ 
plex  praeceptum  diligendi  et  docendi  hoc 
verbo  Pasce  continetur. 

At  nobis  difficile  non  erit  ex  hac  ipsa  vo¬ 
ce  Pasce  demonstrare  summam  potestatem 
illi  attribui,  cui  dicitur  :  Pasce  oves  meas. 

Primum  enim,  non  proprie  dicitur  pasce¬ 
re  alium,  qui  cibum  quacumque  ratione  mi¬ 


nistrat,  sed  qui  procurat  ac  providet  alteri 
cibum,  quod  certo  Praepositi  et  Gubernatoris 
est :  Quis  putas ,  inquit  Dominus,  est  fidelis 
dispensator  ac  prudens ,  quem  constituit  Domi¬ 
nus  super  familiam  suam ,  ut  det  illis  in  tempo¬ 
re  tritici  mensuram  (1)?  Itaque  illius  est  pas¬ 
cere,  qui  est  super  familiam  constitutus. 

Deinde  per  verbum  Pasce  intelligitur  ex 
communi  usu  loquentium  omnis  actus  pas¬ 
toralis  :  idem  enim  est  pascere,  quod  agere 
pastorem,  sive  esse  pastorem.  Porro  actus 
pastoralis  non  est  tantum  praebere  cibum, 
sed  etiam  ducere,  reducere,  tueri,  praeesse, 
regere,  castigare.  Quid?  Pastores  ovium 
num  solum  pabulum  illis  praebent?  nonne 
etiam  regunt,  et  baculo  cogunt  ut  pareant  ? 
Hinc  videlicet  in  Scripturis  passim  pascere 
accipitur  pro  eo  quod  est  regere,  ut  Psal.  II, 
ubi  legimus  :  Reges  eos  in  virga  ferrea.  In 
Hebraeo  Dinh,  id  est,  pasces  eos.  Et  sane  qui 
pascuntur  in  virga  ferrea,  verissimam  pote¬ 
statem  in  pastore  suo  esse  negare  non  pos¬ 
sunt,  et  Isa.  XLIY,  qui  dico  Cyro  Sini,  id 
est,  pastor  meus  es  tu.  Quo  loco  tamen  non 
ministerium  praebendi  cibum,  sed  amplissi¬ 
mum  regnum  Cyro  praedicit. 

Deinde  hoc  idem  efficacius  demonstrari 
potest  ex  eo  verbo,  quod  Joannes  in  Evan- 
gelio  suo  posuit.  Scripsit  enim  minam,  id 
est,  pasce  regendo  et  praesidendo.  Nam  et 
Homerus  lib.  II  Iliad. ,  frequenter  vocat  Re¬ 
gem  Agamemnonem  miaivu  >awv,  id  est,  pas¬ 
torem  populorum  :  et  ni  Scriptura  ubi  legi¬ 
mus  Matth.  II ;  Ex  te  enim  exiet  Dux ,  qui  re¬ 
gat  populum  meum  Israel  (2).  In  Graeco  est, 
ix  rrou  goi  iSs Asvasrxi  'hqovgevog,  otrrtc  miguvsi  rov 
labv  tou  lapurfk. 

Et  notandum,  in  Hebraeo  apud  Michaeam 
cap.  V,  unde  Matthaeus  accepit,  non  esse 
verbum,  rtjn  quod  pascere  significat,  sed 
verbum  btiJQ  quod  est  dominari.  bjntoU 
bunormi1?  N2P  sbTfflfc).  Denique  Apocal.  XIX, 
ubi  dicitur  :  Et  ipse  reget  eos  in  virga  ferrea, 
Graece  est,  xai  uuzog  Troigauzi  auzoug  Iv  pa[ 3§w  ere— 
hpy.  Igitur  cum  7r otpatvw  non  significet  pas¬ 
cere  quocumque  modo,  sed  regere  ac  prae¬ 
esse,  et  Petro  dictum  sit  a  Domino,  migam 
ra  ■Kpbftaza  ;  manifeste  sequitur,  esse  Petrum 
Rectorem  ac  Praesidem  Ecclesiae  constitu¬ 
tum. 

Accedant  Postremo  testimonia  veterum 
Patrum.  Ghrysostomus  lib.  II  de  Sacerd., 
non  semel  vocat  praefecturam  officium  Petro 


(1)  Luc.  XII,  42.  —  (2)  Matth.  II,  6. 

commissum  per  illam  vocem  Pasce  idque 
explicat  per  illam  aliam  Scripturam  Matth, 
XXI Y  :  Fidelis  servus  et  'prudens,  quem  consti¬ 
tuit  Dominus  super  familiam  suam  (3).  S.  Au¬ 
gustinus  in  hunc  locum  :  «  Oves  ipsas,  in¬ 
quit,  pascendas,  «id  est  docendas,  regendas- 
que  committit.  Denique  Gregorius  in  lib.  de 
cur.  pastor.,  passim  Pastores  vocat  Recto¬ 
res,  et  curam  pastoralem  regimen,  imo  et 
culmen  regiminis  ;  et  ipsum  pascere,  regere, 
ac  praeesse  interpretatur. 

Neque  Lutheri  ratiunculae  aliquid  effi¬ 
ciunt.  Ad  Primam  enim  jam  responsum  est: 
pascere  non  esse  dapiferi  officium,  sed  Re¬ 
ctoris  :  nec  enim  domini  pascuntur  a  servis, 
quamvis  illi  cibos  ad  mensas  dominorum 
adferant,  sed  contra  potius  a  dominis  pasci 
dicuntur  servi,  quippe  qui  sumptibus  domi¬ 
norum  vivunt. 

Ad  Secundam  respondeo  :  prceesse  ac 
subesse,  regere  ac  regi,  pascere  et  pasci, 
relationem  quamdam  inter  se  habere,  ita  ut 
unum  sine  altero  esse  non  possit ;  proinde 
quo  verbo  dicitur  Petro,  ut  praesit,  regat, 
pascat,  eodem  nos  jubemur  Petro  subesse, 
atque  ab  eo  nos  regi  et  pasci  sinere. 

Ad  Tertiam  respondeo  :  Pasce  esse  prae¬ 
ceptum  quidem,  sed  eo  praecepto  institui 
Ecclesiasticum  principatum  :  significatur 
enim  per  actum  ipsa  potestas,  unde  actus 
ille  procedit.  Quemadmodum  cum  Deus  ait : 
Germinet  terra  herbam  virentem  :  et  animali¬ 
bus  :  Crescite  et  multiplicamini ,  fecunditatem 
attribuit  rebus,  et  naturas  aptas  ad  gene¬ 
randum  instituit.  Nec  solum  Deus,  sed  etiam 
homines  per  verbum  modi  imperandi  insti¬ 
tuere  solent  Praefectos.  Si  enim  Rex  dicat 
alicui  :  Yade,  rege  talem  provinciam,  omnes 
intelligunt,  eum  Praefectum  esse  constitutum 
ejus  provinciae. 

At,  inquit  Lutherus  :  si  per  illud  praecep¬ 
tum  instituitur  Pontificatus ;  ergo  desinit 
esse  Pontifex,  qui  desinit  implere  praecep¬ 
tum.  Respondeo  :  per  illa  praecepti  verba 
sic  institui  Pontificatum,  ut  tamen  potestas 
collata  non  pendeat  ab  observatione  praecep¬ 
ti.  Id  quod  etiam  in  rebus  humanis  vide¬ 
mus  :  nec  enim  Prorex  desinit  esse  Prorex, 
donec  a  Rege  non  revocatur,  etiamsi  non 
recte  provinciam  regat. 

Deinde  nec  est  verum  quod  assumit  Lu¬ 
therus,  Romanos  Pontifices  a  longo  jam 
tempore  non  pavisse  gregem.  Nam  tametsi 


plerique  eorum  non  concionantur  :  tamen 
alios  multos  exercent  actus  pastorales,  dum 
ligant,  solvunt,  dispensant,  controversias  ju¬ 
dicant,  Episcopos  creant,  et  quod  per  se 
concionando  non  faciunt,  per  alios  faciunt, 
Quemadmodum  et  Episcopus  Hipponensis 
Yalerius,  et  alii  nonnulli,  vel  senio,  vel  lin¬ 
guae  vitio  impediti,  per  suos  Presbyteros 
concionandi  munus  implebant. 


CAPUT  XVI. 

Quod  illis  verbis  Jo.  XXI.  Oves  meas,  universa 
Ecclesia  significata  sit. 

Tertia  restat  quaestio,  num  per  Oves  meas, 
intelligatur  Ecclesia  universa.  Negant  id 
Lutherani  omnes,  et  praecipue  Lutherus,  lib. 
depot.  Papae  :  Illyricus  in  lib.  cont.  pri- 
mat,  Papae,  Magdeburgenses  Gent.  I,  lib. 
II,  cap.  7.  coi.  525.  Liber  Smalchaldicus  de 
prim.  Papae,  et  Calvinus  lib.  IV  Institut.  c. 
6.  §.  7. 

Nobis  autem  exploratum  certumque  est, 
omnes  omnino  Christianos,  etiam  Apostolos 
ipsos,  Petro  tanquam  oviculas  commendari, 
cum  ei  dicitur  :  Pasce  oves  ineas. 

Est  autem  observandum,  Christum  bis 
dixisse  :  Pasce  agnos  meos,  et  semel  ;  Pasce 
oves  meas.  Tametsi  enim  in  Graeco  textu 
semel  est  pasce  agnos ,  et  bis  pasce  oves: 
tamen  corruptus  videtur  locus  vitio  Libra¬ 
liorum  ,  qui  in  secundo  loco  scripserunt 
7r/3o|3aT«,  cum  scribere  debuissent  TTpoftxTix,  id 
est,  oviculas  seu  agnos  :  facile  autem  fuit 
excidere  unum  Iota. 

Ita  esse  colligo,  primum  ex  Ambrosio  et 
Maximo.  Ambrosius  enim  in  cap.  ult.  Lucae, 
dicit,  Christum  primum  commendasse  Petro 
agnos,  Graece  upvix.  Secundo  oviculas ,  quae 
dicuntur  Graece  r^o/Sarta.  Tertio  oves,  Graeco 
npo^KTK.  Maximus  serm.  de  S.  Petro  et  Pau¬ 
lo  dicit,  Petro  oviculas  et  oves  commenda¬ 
tas  :  qui  certe  hoc  non  diceret,  nisi  legisset 
xpofiotTiK  et  7rp6j3xT«.  Deinde  idem  colligo  ex 
nostra  versione  ;  nam  si  fuisset  in  Graeco  bis 
npopuTx,  ne  indoctissimus  quidem  puer  se¬ 
cundo  loco  vertisset  Agnos  :  quis  enim  igno¬ 
rat,  agnos  dici  apt«,  non  7rp6(3aru? 


(1)  Matth.  XXIV,  45. 

Cum  ergo  omnes  Latini  codices  legant 
Agnos ,  nec  unquam  fuerit  hsec  lectio  a  Hie¬ 
ronymo,  vel  ullo  alio  improbata  ;  necesse  est 
dicere,  Interpretem  legisse  irpo^unoc,  id  est, 
oviculas ,  et  vertisse  Agnos ,  quia  oviculee  et 
agni  saepe  pro  eisdem  accipiuntur. 

His  notatis,  ex  hac  variatione,  quae  mys¬ 
terio  non  videtur  carerq,  probamus,  Petro 
omnes  Christianos  esse  subjectos.  Nam  si 
per  oviculas  intelligamus  agnos,  dicemus 
agnos  bis  repetitos  esse  ad  significandum 
duos  populos,  Judaicum  et  Gentilem  :  oves 
autem  semel  nominatas  significare  Episco¬ 
pos,  qui  sunt  veluti  matres  agnorum.  Itaque 
commisit  Dominus  Petro  curam  agnorum ,  id 
est,  populi  Judaici,  et  agnorum,  id  est,  populi 
gentilis,  et  ovium ,  id  est,  eorum  qui  agnos 
istos  pepereruntin  Christo,  qui  sunt  Apostoli 
et  Episcopi. 

Si  vero  per  oviculas  intelligimus  oves  par¬ 
vas  majores  agnis,  minores  perfectis  ovibus ; 
dicendum  erit  cum  S.  Ambrosio,  loco  nota¬ 
to,  Petro  committi  agnos ,  oviculas,  et  oves,  id 
est,  incipientes,  proficientes,  et  perfectos, 
ita  ut  nulli  sint  in  Ecclesia,  quantumvis  spi¬ 
rituales,  eruditi,  et  sancti,  qui  Petro  non 
subsint.  Vel  per  agnos  intelligemus  populos, 
qui  nullum  habent  curam  pastoralem,  qui¬ 
que  solum  filii  sunt,  non  parentes  :  per  ovi¬ 
culas  accipiemus  sacerdotes  minores,  id  est, 
Presbyteros,  et  Parochos,  qui  sic  parentes 
sunt  populorum,  ut  sunt  filii  Episcoporum  : 
per  oves  denique  interpretabimur  sacerdotes 
majores,  id  est,  Episcopos,  qui  et  agnis  et 
oviculis  praesunt ;  et  tamen  etiam  ipsi  Petro 
subjiciuntur.  Atque  huc  videtur  respexisse 
S.  Leo,  cum  in  3.  serm.  de  anniv.  assumpt. 
suae  dicit,  Petrum  esse  a  Christo  praepositum 
omnibus  Gentibus,  omnibus  Patribus,  et 
omnibus  Apostolis  :  Gentes  enim  agni  sunt, 
Patres  oviculae,  Apostoli  oves  magnae  atque 
perfectae . 

Deinde  aliam  rationem,  eamque  insignem, 
nobis  suppeditat  pronomen  illud  Meas.  Nam 
cum  absque  ulla  restrictione  addatur  ad  no¬ 
men  Oves  pronomen  Meas,  manifeste  signifi¬ 
catur,  eas  omnes  oves  Petro  eommendari,  ad 
quas  extenditur  pronomen  Meas  :  certum 
-  autem  est  illud  Meas  extendi  ad  omnes  sim¬ 
pliciter  :  nec  enim  ullus  est  in  Ecclesia,  qui 
se  Christi  ovem  esse  non  glorietur;  igitur 
omnes  omnino  Christianos,  nullo  excepto, 
Petri  Dominus  commendavit. 


Et  similes  locutiones  vulgo  passim  usur¬ 
pari  videmus.  Nam  qui  dicit  :  «  Relinquo 
mea  bona  filiis  meis,  »  sine  dubio  nihil  ex 
suis  bonis,  nec  ullum  ex  suis  filiis  excludit. 
Et  Dominus  cum  ait  Jo.  X  :  Cognosco  oves 
meas,  et  oves  meae  vocem  meam  audiunt,  et  ego 
pono  animam  meam  pro  ovibus  meis  (i)  :  tam¬ 
etsi  non  dicat,  omnes  oves,  et  omnibus  ovibus  ; 
tamen  nemo  negare  potest,  quin  de  omnibus 
sit  locutus. 

Praeterea,  quid  aliud  est  Pasce  oves  meas, 
quam  habe  curam  mei  ovilis?  Est  autem  unum 
tantum.  Christi  ovile,  Jo.  X  :  Erit  unum  ovile 
et  unus  pastor;  igitur  universum  gregem 
suum  Petro  Christus  commisit. 

Ad  haec,  cum  Dominus  ait  Pasce  oves  meas, 
vel  commendavit  Petro  oves  suas  omnes,  vel 
nullas,  vel  aliquas  certas  ac  definitas,  vel 
aliquas  indefinitas.  At  nemo  dixerit,  nullas 
aut  aliquas  certas  esse  commendatas,  id 
enim  est  manifeste  falsum  :  nec  etiam  ali¬ 
quas  indefinitas,  quia  non  est  sapientis  pro¬ 
visoris  relinquere  indefinitam  curam,  cum 
possit  eam  definire,  prsesertim  cum  certa 
confusio  et  perturbatio  ex  illa  indetermina- 
tione  oriatur. 

Praeterea  commendare  aliquas,  et  non  in¬ 
dicare  quas,  idem  esse  videtur,  ac  si  com¬ 
mendarentur  nullai.  Quas  enim  ,  quaeso, 
pascet,  qui  gregem  suum  non  cognoscit? 
Restat  igitur,  ut  omnes  omnino  suas  oves 
Petro  Christus  pascendas  assignaverit. 

Atque  haec  est  sententia  omnium  veterum 
Patrum.  Epiphanius  in  Aneor.  :  «  Hic  est, 
inquit,  qui  audivit,  Pasce  oves  meas,  cui 
concreditum  est  ovile.»  Unum  autem  solum 
esse  Christi  ovile,  paulo  ante  ex  Evangelio 
demonstravimus.  Joannes  Chrysostomus  in 
hunc  locum  :  «  Aliis,  inquit,  omissis,  Pe¬ 
trum  dumtaxat  affatur,  fratrum  ei  curam 
committit.  »  Et  infra  :  «  Nam,  inquit,  cum 
magna  Dominus  Petro  communicasset,  Orbis 
terrarum  curam  demandasset  etc.  » 

Ambrosius  in  cap.  ult.  Lucse  dicit,  Domi¬ 
num  per  hsec  verba  Pasce  oves  meas  reliquis¬ 
se  nobis  Petrum  tanquam  Vicarium  amoris 
sui  :  «  Quem,  inquit,  elevandus  in  coelum 
amoris  sui  Vicarium  relinquebat  »  :  ut  nimi¬ 
rum  haberemus  Petrum,  qui  nos  amore  pa¬ 
terno  et  pastorali  foveret,  quemadmodum 
Christus  ipse  fecerat  :  et  ibidem  :  «  Quia, 
inquit,  solus  profitetur  ex  omnibus,  omnibus 
antefertur.  » 

Leo  serm.  3.  de  assumpt.  sua  ad  Pont.  : 
«  De  toto  Mundo,  inquit,  unus  Petrus  eligi¬ 
tur,  qui  et  universarum  gentium  vocationi, 
et  omnibus  Apostolis,  cunctisque  Ecclesiae 
Patribus  praeponatur  :  ut  quamvis  in  populo 
Dei  multi  sacerdotes  sint,  multique  Pasto¬ 
res,  omnes  tamen  proprie  regat  Petrus,  quos 
principaliter  regit  et  Christus.  »  Gregorius 
lib.  IV,  epist.  32.  cum  dixisset,  Petro  totius 
Ecclesiae  curam  esse  commissam,  rationem 
reddidit  ,  dicens  :  «  Ipsi  quippe  dicitur  : 
Pasce  oves  meas.  » 

Theophylactus  in  cap.  ult.  Jo.  :  «  Finito, 
inquit,  prandio,  prafecturam  ovium  totius 
Mundi  Petro  commendabat,  non  autem  alii, 
sed  huic  tradidit.  »  Et  in  cap.  XXII.  Luc. 
«  Tu,  inquit,  Petre  conversus,  bonum  exem¬ 
plum  poenitentiae  omnibus  eris ,  qui  cum 
Apostolus  fueris,  et  negaveris,  iterunl  rece¬ 
peris  primatum  omnium ,  et  praefecturam 
Orbis.  »  Bernardus  lib.  II  de  consid. :  «  Cui, 
inquit,  non  dico  Episcoporum ,  sed  etiam 
Apostolorum,  sic  absolute  et  indiscrete  totae 
commissae  sunt  oves  ?  Si  me  amas,  Petre, 
pasce  oves  meas.  Quas  ?  illius,  vel  illius  po¬ 
pulos  civitatis,  aut  regionis,  aut  certe  regni  ? 
Oves  meas,  inquit.  »  Cui  non  planum  non 
designassse  aliquas,  sed  assignasse  omnes  ? 
nihil  excipitur,  ubi  distinguitur  nihil. 

Sed  jam  adversariorum  argumenta  refel¬ 
lamus.  Prima  Lutheri  objectio  est.  Non  ait 
Christus  :  Pasce  omnes  oves  meas  :  quemad¬ 
modum  dixerat  alio  loco  :  Docete  omnes  gen¬ 
tes  ;  igitur  non  omnes  oves  suas  Petro  pas¬ 
cendas  tradidit.  Respondeo  :  pronomen  illud 
Meas  eequipollere  signo  universali,  ut  supra 
demonstravimus. 

Secunda  objectio  ejusdem  Lutheri ,  atque 
etiam  Illyrici  est.  Si  Petro  omnium  ovium 
pascendarum  cura  commissa  est ;  debuit  igi¬ 
tur  Petrus  omnes  pascere  :  atqui  hoc  ipse 
non  fecit;  paverunt  enim  et  Apostoli  cae- 
teri  partem  suam  gregis  Domini ,  et  non 
a  Petro,  sed  a  Christo  missi  sunt.  Respon¬ 
deo  :  S.  Petrum  partim  per  se,  partim  per 
alios  universum  Dominicum  gregem ,  ut 
sibi  imperatum  tuerat,  pavisse  :  nam  etsi 
Apostolos  omnes  Dominus  ad  praedicandum 
et  ad  pascendum  gregem  suum  miserit ;  ta¬ 
men  hoc  ipso,  quod  eorum  curam  (ut  Chry- 
sostomus  ait)  Petro  commisit,  quod  illi  age¬ 
bant,  Petrus  per  illos  agebat ,  a  quo  illi  tan- 
quarn  a  Capite  et  Imperatore  suo  pendebant. 


Tertia  objectio  communis  est  Luthero  cum 
caeleris,  quorum  loca  init.  cap.  annotavimus. 
Apostolus  Paulus  cap.  II  epist.  ad  Galatas, 
nullam  agnoscit  subjectionem  ad  Petrum  , 
aut  Jacobum,  aut  Joannem  :  Quibus ,  inquit, 
neque  ad  hordam  cessimus  subjectioni.  Item  : 
Mea  nihil  refert ,  quales  fuerint ,  qui  aliquid 
esse  videntur.  Item  :  Qui  videbantur  esse  ali¬ 
quid,  nulla  mihi  mandata  dederunt .  Item  :  Ni¬ 
hil  mihi  contulerunt.  Item :  Dexteram  dederunt 
societatis  (1). 

Respondeo  :  propositum  Pauli  in  epist.  ad 
Galatas,  non  fuisse,  ostendere  se  non  esse 
Petro  subjectum,  quod  attinet  ad  guberna¬ 
tionem  ;  nullam  enim  hujus  rei  mentionem 
facit  :  sed  Evangelium  suum  seque  verum  et 
divinum  esse ,  et  a  Christo  ipso  immediate 
acceptum  ,  atque  Evangelium  Petri,  et  Ja- 
cobi,  et  Joannis.  Id  enim  est,  quod  Pseudo- 
apostoli jactaverant,  nimirum,  Petrum,  Ja¬ 
cobum  et  Joannem  a  Christo  doctos  ,  Pau¬ 
lum,  hominum  esse  discipulum  proinde  ve¬ 
rius  existimandum  illorum,  quam  Pauli  Evan¬ 
gelium. 

Itaque  adversus  hasce  Pseudoapostolorum 
calumnias  ita  Paulus  orditur  epistolam  suam : 
Paulus  Apostolus ,  non  ab  hominibus ,  neque  per 
hominem,  sed  per  Jesum  Christum  et  Deum  Pa¬ 
trem.  Et  infra  :  Notum  facio  vobis  Evange¬ 
lium,  quod  evangelizatum  est  a  me  ,  quia  non 
est  secundum  hominem.  Neque  enim  ego  ab  ho¬ 
mine  accepi  illud ,  neque  didici,  sed  per  revela¬ 
tionem  Jesu  Christi  (2). 

Atque  huc  pertinet  illud  :  Qui  videbantur 
esse  aliquid,  nihil  mihi  contulerunt.  Significat 
enim  his  verbis  Paulus,  nihil  se  doctrinse  ab 
Apostolis  cceteris  accepisse,  sed  de  omnibus 
a  Christo  diligenter  instructum.  Quod  autem 
addit  :  Dexteram  mihi  dederunt  societatis  :  co¬ 
git  quidem,  ut  credamus,  Petrum  et  Paulum 
socios  fuisse  in  officio  praedicandi ,  sed  non 
prohibet,  ut  intelligamus  Petrum  Paulo  fuisse 
majorem  in  officio  gubernandi.  Nam  etiam 
lib.  I.  Regum,  cap.  XXIII  Scriptura  dicit  : 
Ivit  Saul  et  socii  ejus  (3)  :  et  tamen  eamdem 
Scriptura  Saulem  Regem,  ceeteros  autem 
servos  ejus  facit. 

Illud  vero  :  Quibus  nec  ad  horam  cessimus 
subjectioni,  non  ad  Petrum  et  Jacobum  ,  sed 
ad  Pseudoapostolos  ab  ipso  Paulo  refertur. 
Sic  enim  legimus  :  Sed  propter  subintro  ductos 
falsos  fratres ,  qui  subintroierunt  explorare 
libertatem  nostram  ,  quam  habemus  in  Christo 


(1)  Galat.  II,  5  et  seq.  —  (2)  Galat.  I,  1  et  seq.  —  (3)  I.  Reg.  XXIII,  25. 

Jesu,  ut  nos  in  servitutem  redigerent.  Quibus 
nec  ad  horam  cessimus  subjectioni  (1). 

Illud  autem  :  Mea  nihil  refert  quales  fuerint 
qui  aliquid  esse  videntur ,  non  ad  contemptio¬ 
nem  Petri  et  Joannis  dicitur,  ut  liber  Smal- 
chaldicus  existimari  voluit ,  sed  ad  laudem 
et  honorem.  Causam  enim  Paulus  reddit, 
cur  cum  illis  Apostolis,  qui  erant  Hierosoly¬ 
mis,  conferre  voluerit  Evangelium  suum, 
tametsi  aliquando  imperiti  homines ,  vilissi— 
inique  piscatores  fuerint ;  ac  dicit,  parum 
sua  interesse,  quales  illi  fuerint  aliquando, 
Deus  enim  personas  non  accipit,  sed  se  ad 
eos  profectum ,  qui  jam  Dei  gratia  magni 
Apostoli,  et  columnse  quaedam  Ecclesiae  vi¬ 
debantur. 

Illud  denique  :  Qui  videbantur  esse  aliquid , 
nulla  mihi  mandata  dederunt ;  viderit  Smal- 
chaldica  Synodus  Lutheranorum,  ubi  legerit, 
et  unde  in  suum  libellum  de  primatu  Papae, 
illa  verba  transtulerit;  nam  certum  est,  in 
Paulo  non  inveniri.  Sed  nimirum  ista  est  fa¬ 
miliaritas,  quam  adversarii  habent  cum  Deo, 
ut  ad  verbum  ejus  audacter  addant,  nec  me¬ 
tuant  plagas,  quas  Deus  ad  verbum  suum 
addentibus  comminatur. 

Quarta  objectio  eorumdem.  Apostolus  in 
epist.  ad  Galatas  cap.  II  docet,  jure  divino 
et  humano,  divisam  fuisse  jurisdictionem  in¬ 
ter  Petrum  et  Paulum  :  ac  Petro  quidem  at¬ 
tributum  populum  Judaeorum,  Paulo  autem 
Gentium ;  non  igitur  Petro  omnes  Christi 
oves  commendatae  fuerunt.  Apostoli  verba 
haec  sunt  :  Cum  vidissent ,  inquit,  quod  credi¬ 
tum  est  mihi  Evangelium  qjrceputii,  sicut  et  Pe¬ 
tro  circumcisionis  (qui  enim  operatus  est  Petro 
in  Apostolatu  circumcisionis ,  operatus  est  et 
mihi  inter  Gentes)  dexteras  dederunt  mihi  et 
Barnabce  societatis,  ut  nos  in  Gentes ,  ipsi  autem 
in  circumcisionem  (2).  Itaque  Petri  Apostola- 
tus  nihil  ad  nos  pertinet,  quippe  qui  Gentes 
sumus. 

Respondeo  :  divisionem ,  de  qua  Paulus 
loquitur  in  epist.  ad  Gal.,  non  esse  jurisdic¬ 
tionis,  sed  provinciarum,  ad  commodius  prae¬ 
dicandum  Christi  Evangelium.  Quamquam 
enim  poterant  Apostoli  omnes,  et  etiam  sin¬ 
guli  in  universo  Orbe  terrarum  Evangelium 
praedicare;  tamen  ut  celerius  et  facilius  id 
fieret,  duplex  distributio  provinciarum  inter 
Apostolos  facta  est  .*  una  inter  Apostolos  duo¬ 
decim,  qui,  ut  ex  Origene  refert  Eusebius 

(1)  Galat.  II,  4  et  seq.  — 

Mare.  XVI,  15. 


lib.III  hist.  cap.  1.  ita  inter  se  provincias  di¬ 
viserunt,  ut  Andreas  Scythiam ,  Thomas 
Parthiam ,  Indiam  Bartholomaeus ,  Mat¬ 
thaeus  .Ethiopiam,  Joannes  Asiam,  atque 
'alias  alii  Christi  Evangelio  susciperent  im¬ 
buendas. 

Altera  distributio  inter  Petrum  et  Paulum 
facta  est,  nimirum,  ut  Petrus  praecipuam 
operam  in  conversione  Judaeorum  poneret, 
nec  tamen  a  Gentilium  conversione  prohibe¬ 
retur  :  Paulus  e  contrario  Gentilium  conver¬ 
sioni  potissimum  studeret,  nec  tamen  ab  He¬ 
braeorum  conversione  penitus  vacaret.  Quae 
omnia  ex  divinis  litteris  parvo  negotio  con¬ 
firmabimus. 

Ac  primum,  quod  Petro  licuerit  Gentibus 
praedicare,  tametsi  Judaeorum  Apostolus  es¬ 
set,  constat  ex  multis  locis.  Ipse  enim  prae¬ 
dicavit  Cornelio  et  toti  domui  ejus,  Actor.  X, 
de  qua  re  sic  ipse  loquitur  Actor.  XV  :  Vos , 
inquit,  scitis,  quoniam  ab  antiquis  diebus  Deus 
elegit  per  os  meum  Gentes  audire  verbum  Euan¬ 
gelii,  et  credere  (3).  Denique  Matth.  ult.  Do¬ 
minus  omnibus  Apostolis  dixit :  Euntes  ergo , 
docete  omnes  Gentes.  Et  Marci  ult.  .*  Praedicate 
Evangelium  omni  creaturce  (4).  Poterant  igi¬ 
tur  jure  divino  praedicare  omnes  Apostoli 
omnibus  Gentibus  :  Et  certe  non  excluditur 
Princeps  Apostolorum  ab  eo  jure,  quod  om¬ 
nibus  Apostolis  datur. 

Praeterea  Innocentius  I.  in  epist.  1.  ad  De¬ 
centium,  cap.  1.  docet,  in  tota  Italia,  Gallia, 
Hispania,  Africa,  Sicilia,  Ecclesias  constitu¬ 
tas  a  Petro ,  vel  ab  iis ,  quos  partim  ipse, 
partim  successores  ejus  miserunt  :  has  au¬ 
tem  Ecclesias  Gentilium  praecipue  fuisse,  ne¬ 
gari  non  potest. 

Denique,  si  Petrus  tantum  Judaeorum  ,  et 
non  Geutium  Apostolus  erat  :  cur  sedem 
Episcopatus  sui  non  posuit  Hierosolymis, 
quae  Metropolis  erat  Judaeae,  sed  primum 
Antiochiae  in  Syria,  deinde  Romae,  quae  ur¬ 
bes  Gentium  erant  ?  Et  cur  Gentiles,  qui  erant 
Antiochia^,  quaestionem  de  legibus  non  de¬ 
tulerunt  ad  Paulum,  qui  erat  Gentium  Apos¬ 
tolus,  sed  ad  Petrum  et  Jacobum,  qui  erant 
Apostoli  Judaeorum? 

Jam  vero  potuisse  etiam  Paulum  Judaeis 
evangelizare,  licet  principale  mandatum  de 
salute  Gentium  accepisset,  ex  ejus  rebus 
gestis  perspicuum  esse  potest.  Nam  quocum¬ 
que  ibat,  in  Synagogis  Judaeorum  evangeli- 


(2)  Galat.  II,  7  et  seq.  —  (3)  Act.  XV;  7.  —  (4)  Matth.  XXVIII.  19; 

zabat.  Act.  XIII  praedicat  in  Synagoga  Ju¬ 
daeorum  apud  Salaminam,  ct  Antiochiam 
Pisidiae  ;  item,  c.  XIV  apud  Iconium;  cap. 
XVII  apud  Thessalonicam  ;  cap.  XVIII  apud 
Corinthum  et  Ephesum,  et  Act.  XXVIII  Ro¬ 
mae  primum  omnium  Judaeis  annuntiat 
Evangelium.  Et  I.  Cor.  IX  dicit  /  Judaeis  fac¬ 
tus  sum  tanquam  Judaeus ,  ut  Judaeos  lucra¬ 
rer  (1).  Denique  scribit  ad  Hebraeos ,  curam 
illorum  agens,  et  II.  Cor.  XI  fatetur,  se  solli¬ 
citudinem  gerere  omnium  Ecclesiarum,  etsi 
omnium,  certe  Hebraicarum. 

Poterant  ergo  jure  divino  tam  Petrus, 
quam  Paulus  omnibus  praedicare ,  tam  Ju¬ 
daeis,  quam  Gentilibus  :  quia  tamen  Paulus 
Gentium  praecipue  Apostolus  erat ;  idcirco 
Act.  IX  Dominus  ipse  de  Paulo  dicit  :  Vas 
electionis  est  mihi  iste ,  ut  portet  nomen  meum 
coram  Gentibus ,  et  Regibus ,  et  filiis  Israel  (2) . 
Ubi  filii  Israel  ponuntur  ultimo  loco  /  Gentes 
autem  primo.  Petro  autem  cum  aliis  Apos¬ 
tolis  dicitur  Act.  I  /  Eritis  mihi  testes  in  Hie¬ 
rusalem,  et  in  omni  Judaea,  et  Samaria  ,  et  us¬ 
que  ad  ultimum  terree  (3).  Ubi  Judaei  ponun¬ 
tur  primo  loco,  et  Gentes  ultimo. 

Hoc  ergo  est,  quod  Paulus  dicit  Galat.  II. 
Petrum  fuisse  Apostolum  circumcisionis  ,  se 
autem  praeputii.  Et  sic  exponit  Hieronymus 
in  hunc  locum,  ubi  proposita  quaestione  : 
An  non  licuerit  Petro  Gentilem  trahere  ad 
Fidem,  et  Paulo  Judaeum?  Respondet,  li¬ 
cuisse  omnino ;  imo  hoc  fuisse  utrique 
propositum,  ut  ex  toto  Mundo  Ecclesiam 
congregarent  :  sed  tamen  Petrum  habuisse 
'principale  mandatum  de  Judaeis,  Paulum  de 
Gentibus. 

Est  autem  praeterea  observandum ,  hono¬ 
rificentius  fuisse  munus  Petri ,  quam  Pauli, 
cum  Dominus  ipse  per  se  Judaeis  praedicare 
voluerit  :  Gentibus  autem  per  discipulos, 
Matth.  XV  :  Nan  sum  missus ,  ait  Dominus, 
nisi  ad  oves,  quae  perierunt  domus  Israel.  Et 
Apostolus  Rom.  XV  dicit  :  Christum  Jesum 
ministrum  fuisse  circumcisionis  (4).  Et  idem 
Paulus  Rom.  XI  comparat  Judaeos  oleae, 
Gentes  oleastris  inserendis  in  bonam  olivam, 
ut  fiant  participes  pinguedinis  illius. 

Objectio  quinta.  Apostolus  Paulusin  eadem 
ad  Gal.  epist.  cap.  II  dicit,  se  Petro  in  faciem 
restitisse;  non  igitur  illi  subjectus,  sed  aut 
major,  aut  certe  aequalis  erat;  proinde  non 
omnes  Christi  oves  Petro  subjiciuntur. 


Respondeo  :  scio  Clementem  Alexandri¬ 
num  apud  Eusebium  lib  I  hist.  cap.  14.  non 
Petrum  Apostolum  ,  sed  quemdam  alium  a  v 
Paulo  reprehensum  dicere.  Scio  etiam  Hie¬ 
ronymum,  et  alios  multos  velle  ,  non  vere, 
sed  simulatorie  Petrum  reprehensum  :  sed 
quia  probabilior  est  Augustini  sententia, 
quod  serio  fuerit  Petrus  reprehensus  ;  dico 
licere  minori  reprehendere  majorem  ,  modo 
res  id  postulet,  et  debita  reverentia  conser¬ 
vetur. 

Itaque  Cyprianus  in  epistol.  ad  Quintum, 

Petri  humilitatem  laudat ,  quod  a  Paulo  re¬ 
prehensus,  non  dixerit  se  primatum  tenere, 
et  sibi  potius  obtemperari  a  novellis,  et  pos¬ 
teris  oportere.  Ubi  indicat,  Petrum  a  minore 
reprehensum  fuisse.  Et  Augustinus  in  epist. 

11) .  ad  Hieron.  sic  ait  :  «  Rarius  et  sanctius 
exemplum  Petrus  posteris  praebuit,  quo  non 
dedignarentur  a  posterioribus  corrigi :  quam 
Paulus,  quo  confidenter  auderent  minores 
majoribus  pro  defendenda  veritate,  salva 
charitate  resistere.  » 

Gregorius  quoque  ho.  18.  in  Ezech.  «  Se, 
inquit,  etiam  minori  fratri  ad  consensum  de¬ 
dit,  atque  in  eadem  re  factus  est  sequens 
minoris  sui  ,  ut  in  hoc  etiam  praeiret, 
quatenus  qui  primus  erat  in  Apostolatus  cul¬ 
mine,  esset  primus  etiam,  in  humilitate.  »  Et 
infra  :  «  Ecce  a  minore  suo  reprehenditur, 
et  reprehendi  non  dedignatur.  » 

Objectio  Sexta.  Apostoli  sine  ullo  Petri 
mandato  Diaconos  constituunt  Act.  VI.  Ac 
rursum,  Petrum  ipsum  mittunt  in  Samariam, 

Act.  VIII,  non  igitur  Petrus  Caput  et  Pastor 
Apostolorum  erat, \ sed  ipse  potius  illorum 
imperio  subjiciebatur.  Praeterea,  ambigit 
Petrus,  Act.  X,  liceatne  sibi  gentibus  evan- 
gelizare  ,  et  quia  id  fecit ,  a  discipulis  caete- 
ris  reprehenditur,  Act.  XI.  Quis  igitur  fa-' 
cile  credat,  ad  ejus  ovile  pertinuisse  Genti¬ 
les  ? 

Respondeo  :  in  primis  nihil  praejudicare 
primatui  Petri,  quod  Apostoli  omnes  ,  com¬ 
municato  inter  se  consilio ,  Diaconos  consti¬ 
tuerint.  Credendum  enim  est,  id  factum  esse 
Petro  auctore,  vel  certe  consentiente.  Tunc 
autem  derogaret  ejus  primatui,  si  probaretur 
factum  eo  nolente  et  invito. 

Ad  illud  autem  de  missione  Petri  et  Joan- 
nis,  de  qua  Act.  VIII.  Respondeo  :  nomen 
Missionis  non  necessario  signifioare  subjec- 


(1)  I.  Cor*  IXi  20.  —  (2)  Act.  IX,  15.  —  (3)  Act;  I,  8.  —  (4)  Matth.  XV,  24;  Rony 
XV,  8; 

tionem  in  eo  qui  mittitur.  Dicitur  enim  mit¬ 
tere  quicumque  est  auctor  alicui  ut  eat,  sive 
id  faciat  praecepto,  quomodo  Dominus  mittit 
servos,  de  quo  dicitur  Jo.  XIII  :  Non  est  se v- 
vus  major  Domino  ,  sive  consilio  et  suasione, 
quomodo  et  par  parem ,  et  minor  majorem 
aliquando  mittit.  Nam ,  Mattii.  II,  Herodes 
misit  Magos  in  Bethlehem  ;  in  quos  tamen 
nullum  habebat  imperium  :  et  populus  Ju¬ 
daeorum,  Josue  XXII  misit  Phinees  sacerdo¬ 
tem  ad  filios  Ruben  et  Gad;  cum  tamen  jure 
divino  toti  populo  praeesset  summus  Sacer¬ 
dos,  ut  Magdeburgenses  fatentur.  Igitur  mi¬ 
serunt  Apostoli  consulendo ,  et  suadendo 
Petrum  ad  Samaritanos,  quia  res  maxima 
erat,  novam  illam  Gentem  in  Fide  confir¬ 
mare. 

Ad  ea  vero  quae  adferuntur  cap.  X  et  XI 
Act.  dico  :  multos  decipi  in  eo  quod  putant, 
Petrum  non  scivisse  praedicandum  esse  Gen¬ 
tibus,  nisi  quando  revelationem  illam  ha¬ 
buit,  Act.  XI.  Id  enim  absurdissimum  est, 
nam  Marci  ult.  et  Mattii,  ult.  jubentur  Apos¬ 
toli  docere  omnes  Gentes,  et  ne  quis  diceret, 
Apostolos  non  intellexisse  :  Lucas  ait  :  Ape¬ 
ruit  illis  sensum ,  ut  intelligerent  Scripturas.  Et 
mox  subjungit  explicans  quas  Scripturas  : 
Quoniam,  inquit ,  oportebat  Christum  pati ,  et 
resurgere  a  mortuis,  et  prcedicari  in  nomine 
ejus  poenitentiam  in  omnes  Gentes  (1).  Et  Pe¬ 
trus  Act.  I,  II  et  III  passim  ostendit ,  se  in¬ 
tellexisse  Scripturas,  citans  Psalmos,  Joelem, 
Deuteronomium,  et  nominatira  illud  Genes. 
XXII  :  ln  semine  tuo  benedicentur  omnes  fami- 
Ike  terree  (2) . 

Vidit  ergo  Petrus  illam  visionem  ,  partim 
propter  sc,  partim  propter  alios  :  propter  se 
quidem ,  non  ut  disceret  sibi  licere  Gentibus 
praedicare,  sed  ut  intelligeret,  tunc  esse  tem¬ 
pus  eis  praedicandi.  Nam  quia  Dominus  dixe¬ 
rat,  Act.  I  :  Eritis  mihi  testes  in  Hierusalem, 
et  in  omni  Judcea ,  et  Samaria ,  et  usque  ad  ul~ 
fimum  terree ;  (3)  quibus  verbis  illum  ordinem 
Apostolis  praescripserat ,  ut  primum  praedi¬ 
carent  in  Hierusalem,  deinde  in  reliqua  Ju¬ 
daea,  tum  in  Samaria ,  ultimo  in  regionibus 
Gentium ;  ideo  Petrus  subdubitabat ,  quan- 
donam  tempus  esset  praedicandi  Gentibus, 
et  an  liceret  eis  oblata  occasione  praedicare, 
antequam  per  totam  Judaeam  et  Samariam 
praedicatum  esset.  Hoc  dubium  sustulit  Spi¬ 
ritus  sanctus  ostensa  illi  visione. 

Quare  Gyrillus  lib  IX  inJulian.,  explicans 


hanc  visionem  «  Statim,  inquit,  intellexit  Pe¬ 
trus,  quod  instaret  tempus  transformandi  in 
veritatem  umbras.  «  Propter  alios  autem  vi¬ 
dit  Petrus  visionem,  quia  multi  erant  ex 
Pharisaeis  conversi  ad  Fidem,  qui  existima¬ 
bant,  non  oportere  Gentibus  praedicare,  et 
qui  etiam  reprehensuri  erant  factum  Petri, 
si  Cornelio  praedicesset,  quemadmodum  pos¬ 
tea  fecerunt  Act.  XI. 

Ut  ergo  haberet  Petrus  optimam  rationem 
satis  faciendi  ejusmodireprehensionibus  Deus 
ei  hanc  visionem  ostendit,  ut  recte  explicat 
Chrysostomus  hom.  42.  in  Matth.  «  Aliorum 
inquit,  gratia  hoc  dicebat,  et  ut  satisfactio¬ 
nem  ad  accusantes  praepararet.  »  Etin  Com- 
ment.  hujus  cap.  X.Act.  «  Numquid  Petrus, 
inquit,  timuerat  comedere  ?  Absit,  sed  dicit, 
divina  dispensatione  totum  hoc  factum  esse 
propter  eos,  qui  ipsum  erant  reprehensuri.  » 


.  CAPUT  XVII, 

Explicatur  prima  praerogativa  S.  Petri  ex 
mutatione  nominis. 

Hactenus  attulimus  quae  ad  promissionem 
et  institutionem  primatus  Petri  pertinebant  : 
nunc  ad  ejusdem  primatus  confirmationem 
singulares  variasque  praerogativas  Petri  in 
medium  adferemus.  Id  vero  eo  libentius  fa¬ 
cimus,  quod  Magdeburgenses  Cent.  I,  lib. 
II,  cap. '10,  coi.  558  et  seq.  diligentur  enu¬ 
merare  studueiant  quindecim  peccata,  atque 
horrendos  lapsus  (utipsi  loquuntur)  S.  Petri, 
quae  divino  consilio  in  divinis  litteris  exstare 
dicunt,  ne  nimis  multum  Petro  tribuamus. 

Et  quamquam,  excepta  Christi  negatione 
quam  gravissimum  peccatum  fuisse  negari 
non  potest,  caetera  quatuordecim,  nonB.  Pe¬ 
tri  horrenda  peccata,  sed  Magdeburgensium 
horrenda  mendacia  et  blasphemiae  sunt , 
ut  postea  demonstrabimus ;  interim  tamen 
pro  14  falsis  criminibus  adferamus  nos  28  ve¬ 
ras  praerogativas. 

Prima  igitur  praerogativa  est  mutatio  no¬ 
minis  :  nam  Jo.  I  ait  Dominus  Petro  :  Tu  es 
Simon  filius  Jona  ;  tu  vocaberis  Cephas  (4)  Ubi 
observandum  cum  Chrysostomo  in  hunc  lo¬ 
cum,  Deum  nunquam  imponere  nova  nomi- 


(1)  Luc.  XXIV,  45  et  seq.  —  (2)  Gen.  XXII.  18.  —  (3)  Act.  I,  8.  —  (4)  Joan.  I,  42. 

na,  nisi  maximis  de  causis,  et  ad  significan¬ 
da  privilegia  concessa  eis,  quibus  nomina 
mutantur.  Ita  Abrahamum,  cum  diceretur, 
□'11N,  Abram,  id  est,  pater  excelsus,  dici 
voluit  DirUN,  Abraham,  id  est,  patrem  mul¬ 
titudinis  Genes.  XVII.  ut  eo  nomine  signi¬ 
ficaret  hominem  illum,  qui  jam  senex  erat 
et  uxorem  anum,  et  sterilem  habebat;  ta¬ 
men  ex  dono  Dei  sic  immutandum,  ut  fieret 
pater  plurimorum  filiorum,  vel  potius  gen¬ 
tium,  et  populorum. 

Est  autem  duplex  praerogativa  in  hac 
mutatione  nominis  Simonis  in  nomen  Petri. 
Una,  quod  soli  Petro  ex  omnibus  Apostolis 
nomen  mutaverit  :  nam  etsi  Mar.  III  impo¬ 
suit  nomen  filiis  Zebedaei  Boanerges,  tamen 
fuit  illud  potius  quoddam  cognomen,  quam 
proprium^  nomen.  Itaque  nusquam  postea 
ab  Evangelistis  vocantur  Boanerges,  sed  tan¬ 
tum  Jacobus  et  Joannes  ut  antea  vocabantur. 
At  Petrus  deinceps  fere  semper  vocatur  Pe¬ 
trus  :  et  Paulus  Galat.  II.  Petrum  saepe  no¬ 
minat,  et  nunquam  aliter  quam  Petrum  aut 
Cepham,  quod  est  idem  :  Joannem  autem 
saepe  quidem  nominat ,  sed  Joannem  per¬ 
petuo  nunquam  Boanerges. 

Altera  est  quod  tale  nomem  ei  dederit  nam 
Syriace  Gephas  significat  petram,  ut  nos  su¬ 
pra  docuimus  et  Hieronymus  testatur  in  cap. 
II.  epist.  ad  Galat.  Graece  autem  significat 
caput,  ut  lib.  II.  cont.  Parmen.  annotavit 
Optatus.  Ac  demum  unum  est  ex  celeberri¬ 
mis  Christi  nominibus:  nihil  enim  frequen¬ 
tius  in  Scripturis  Christus  appellatur,  quam 
petra.  Vide  Isai.  VIII  et  XXVIII,,  Dan.  II, 
Psal.  CXV1I,  Matth.  XXI,  Rom.  IX,  I.  Cor. 
X.  I.  Ephes.  II,  I,  Pet.  II,  et  alibi.  Christus 
ergo  cum  solo  Petro  suum  ipsius  nomen 
communicans,  et  nomem  illud  quo  ipse  si¬ 
gnificatur,  ut  fundamentum  et  Caput  Eccle¬ 
siae  universae ,  qui  aliud  indicare  voluit, 
quam  se  facere  Petrum  fundamentum  et 
Caput  Ecclesiae  loco  suo. 

Itaque  recte  B.  Leo  epist.  89.  ad  Episc. 
Vienn.  prov.  «  Hunc,  inquit ,  in  consortium 
individuae  unitatis  assumptum,  id  quod  ipse 
erat,  voluitno  minari,  dicendo  :  Tu  es  Petrus 
etc,  »  Et  serm.  3.  de  anniv.  die  assump.  suae 
ad  Pontif.  ita  Christum  loquentem  ad  Petrum 
introducit  :  «  Sicut  meus  Pater  tibi  manifes¬ 
tavit  divinitatem  meam,  ita  et  ego  tibi  notam 
facio  excellentiam  tuam,  quia  tu  es  Petrus, 
id  est,  cum  ego  sim  inviolabilis  petra,  ego 


lapis  angularis,  qui  facio  utraque  unum, 
ego  fundamentum,  praeter  quod  nemo  potest 
aliud  ponere,  tamen  tu  quoque  petra  es, 
quia  mea  virtute  solidaris,  ut  quae  mihi  po¬ 
testate  sunt  propria,  sint  tibi  mecum  parti¬ 
cipatione  communia,  n 


CAPUT  XVIII. 

Explicatur  secunda  praerogativa  ex  modo  quo 
ab  Evangelistis  Apostoli  numerantur. 

Altera  Petri  praerogativa  est,  quod  cum  ab 
Evangelistis  nominantur  Apostoli,  vel  omnes 
vel  aliqui,  semper  primo  loco  ponitur  Petrus. 
Matth.  X  :  Duodecim  autem  Apostolorum  no¬ 
mina  sunt  haec:  primus  Simon ,  qui  dicitur  Pe¬ 
trus  etc .  (I)  Similiter  legimus  Mare.  III,  Luc. 
VI,  Act.  I.  Quod  autem  hoc  non  sit  factum, 
quia  Petrus  fuerit  primus  a  Christo  vocatus, 
certum  est :  nam  Andream Dominus  primum 
vocavit,  ut  Joannes  testatur  ca^p.  I. 

Sed  occurrunt  Magdeburgenses  qui  Cent. 
I,  lib.  II,  cap.  7,  coi.  524.  dicunt,  Petrum 
vocari  primum,  vel  propter  insignia  sua  do¬ 
na,  vel  propter  aetatem,  quia  nimirum  erat 
omnibus  senior,  non  quia  esset  Caput  alio¬ 
rum  :  capite  autem  10,  coi  561.  scribunt,  ca¬ 
su  factum  esse,  ut  Petrus  primus  in  Catalogo 
poneretur;  debuit  enim  aliquis  primo  loco 
numerari,  casu  autem  Petrus  occurrit. 

Sed  nulla  harum  rationum  aliquid  valet. 
Non  prima,  nam  vel  loquuntur  de  insignibus 
donis,  quae  Petrus  habuit  in  ordine  ad  Eccle¬ 
siam,  ut  quod  accepit  singulariter  claves, 
quod  factus  est  fundamentum  Ecclesiae ; 
quod  constitutus  est  Pastor  omnium  ovium 
Christi  etc.  et  tunc  pro  nobis  loquuntur  :  vel 
loquuntur  de  donis  personalibus  et  propriis,- 
id  est,  de  Virtutibus  ejus  ;  et  tunc  falsum  est 
quod  dicunt:  nam  Evangelista  non  facile  sci¬ 
re  potuit,  nec  judicare  ausus  fuisset,  qui 
esset  inter  Apostolos  optimus,  praesertim 
cum  sciret,  Joannem  fuisse  virginem,  Pe¬ 
trum  conjugatum,  et  Joannem  eumdem  ita 
diligi  videret  a  Domino,  ut  vocaretur:  Disci¬ 
pulus  Cjjuem  diligebat  Jesus.  Nec  ignoraret, 
Jacobum  minorem  tanta  sanctitate  preedi- 


(1)  Matth.  X,  2. 

tura,  ut  justus,  et  frater  Domini  ab  omnibus 
diceretur. 

Quod  vero  d6  aetate  dicunt,  pugnat  cum 
Veterum  traditione.  Nam  Epiphanius  haeres. 
51.  quae  est  Alogorum  :  «  Occursus,  inquit, 
Andreae  primus  contigit ,  cum  esset  Petrus 
minor  tempore  aetatis.  »  Hieronymus  qui¬ 
dem  lib.  I  in  Jovin.  dicit  Joannemnon  fuisse 
electum  in  Caput  aliorum,  quia  erat  pene 
puer  :  at  Petrum  fuisse  omnibus  seniorem, 
non  dicit.  Adde,  quod  MagdeburgensesCent. 
I.  lib.  II.,  cap.  10.  in  vita  Andreae,  probabile 
esse  dicunt,  Andream  seniorem  Petro  fuisse. 

Quod  etiam  non  sit  factum  casu,  quia  ni¬ 
mirum  debuit  unus  primus  in  Catalogo  poni, 
et  casu  occurit  Petrus  :  sed  quod  sit  positus 
Petrus  primus  ratione  dignitatis,  patet  ex 
duobus.  Primum  ex  modo  enumerandi,  nam 
Petrum  nominatim  Matthaeus  vocat  primum, 
deinde  caeteros  non  vocat  unum  secundum, 
alium  tertium  etc.  sed  sine  ulla  observatione 
ordinis  nominat. 

Itaque  inter  Petrum  et  caeteros  ordinem 
esse  Matthaeus  docet,  quia  Petrus  superior 
est,  caeteri  inferiores  :  at  inter  alios  nullum 
statuit  ordinem,  quia  sunt  omnes  aequales, 
ut  recte  annotavit  Albertus  Magnus  in  Com- 
ment.  hujus  loci,  et  ex  hoc  nomine  primus 
deducunt  Patres  primatum,  quam  vocem 
tantopere  oderunt  haeretici.  Nam  ut  a  Prin¬ 
cipe  Principatus,  a  Consule  Consulatus,  sic 
a  primo  fit  primatus.  Hinc  Ambrosius  in  II. 
Corinth.  XII. :  «  Prior  secutus  est  Andreas 
Salvatorem  quam  Petrus,  et  tamen  prima¬ 
tum  non  accepit  Andreas,  sed  Petrus. »  Et  Au¬ 
gustinus  tract.  ult.  inJo,  «  Petrus,  inquit, 
propter  Apostolatus  sui  primatum  etc.  »  Cer¬ 
te  autem  primatus  non  dicitur  de  eo,  qui 
casu  scriptus  est  primus  in  Catalogo,  sed 
qui  jure,  et  merito  scribitur  primus,  prop¬ 
ter  gradum  et  auctoritatem  suam. 

Secundo  idem  colligitur  ex  eo,  quod 
ordo  aliorum  plerumque  mutatur:  Petrus 
autem  semper  ponitur  primo  loco.  Nam 
Matth.  X,  post  Petrum  ponitur  Andreas, 
Mare.  III.  post  Petrum  est  Jacobus,  Luc. 
VI.  post  Petrum  numeratur  quidem  Andreas, 
sed  mutatur  ordo  eseterorum  :  nam  Mat- 
thseus  anteposuit  sibi  Thomam,  et  Simo¬ 
nem  Zelotem  anteposuit  Thaddseo  :  Lucas 
autem  anteponit  Martheeum  Thomse  ,  et 
Thaddseum  Simoni.  Actor.  I  post  Petrum 


ponitur  Joannes,  et  in  caeteris  etiam  magna 
mutatio  invenitur. 

Pariratione  ubi  nominantur  duo  velplures 
semper  ponitur  primus  Petrus.  Mare  V  etLuc. 
VII.  Non  permisit  intrare  secum  quemquam  nisi 
Petrum ,  et  Jacobum  etJoannem.  Luc  XXII.  Mi¬ 
sit  Petrum  et  Joannem.  Matth.  XVII.  Assum¬ 
psit  Petrum,  Jacobum  et  Joannem.  Mare.  XIII. 
Interrogabant  eum  Petrus,  Jacobus ,  Joannes, 
et  Andreas.  Jo.  ult.  Erant  simul  Simon  Pe¬ 
trus,  et  Thomas,  et  Nathanael ,  et  filii  Zebedoei , 
et  alii  ex  discipulis  ejus  duo  (1).  Vide  ubique 
Petrum  esse  primum,  quod  sine  dubio  casu 
factum  esse  non  potest. 

Unus  tantum  est  locus  ubi  Petrus  non 
nominatur  primo  loco,  nimirum,  Galat.  II, 
ubi  dicitur  Jacobus,  Cephas,  et  Joannes. 
Sed  non  est  certum,  an  Paulus  sic  dixerit  : 
nam  Ambrosius,  Augustinus,  et  Hieronymus 
in  hunc  locum,  et  in  textu,  et  in  Commenta¬ 
rio  legunt  Petrus,  Jacobus,  et  Joannes,  et 
Chrysostomus  in  Commentario  hujus  loci : 
«  Petrus,  inquit,  Jacobus  et  Joannes,  »  in¬ 
dicans  se  ita  legisse,  et  sic  credibile  est  Pau¬ 
lum  esse  locutum. 

Si  vero  admittamus  debere  legi,  Jacobus, 
Petrus,  et  Joannes  ;  dicendum  erit,  vel  cum 
B.  Anselmoet  B.  Thoma  in  hunc  locum,  hoc 
factum  esse,  quia  Jacobus  erat  Episcopus 
Hierosolymorum,  ubi  tunc  erant  Apostoli  de 
quibus  Paulus  loquitur,  vel  Paulum  hoc  loco 
nullum  ordinem  servasse. 

Nam  quod  alioqui  intelligeret  Paulus  ma¬ 
jorem  esse  Petrum  Jacobo,  patet  exilia  ipsa 
epist.  ad  Gal.  cap.  I.  ubi  dicit:  Deinde  post 
annos  tres,  veni  Hierosolymam  videre  Petrum 
(2).  Non  dicit  veni  videre  Jacobum,  etiamsi 
ipse  quoque  esset  Hierosolymis  :  et  I.  Cor.  I : 
Unusquisque,  inquit,  dicit  ego  sum  Pauli ,  ego 
Apollo ,  ego  Cephee,  ego  Christi.  {3 )  Ubi  aperte 
progreditur  ascendendo,  et  Petrum  proxi¬ 
mum  sub  Christo  constituit . 

Neque  vero  Petrus  solum  primo  loco  po¬ 
nitur,  et  primus  vocatur ,  sed  etiam  passim 
in  Scripturis  describitur,  ut  Paterfamilias, 
ut  Dux,  et  Princeps  reliquorum.  Nam  quem¬ 
admodum  Apocal.  XII  dicitur  Diabolus  et 
Angeli  ejus;  Michael  et  Angeli  ejus,  id  est, 
dux  et  milites  ejus  :  ita  dicitur  Mare.  I,  Et 
prosecutus  est  eum  Simon,  et  qui  cum  eo  erant. 
Luc.  VIII.  Dixit  Petrus,  et  qui  cum  illo  erant. 
Luc.  IX.  Petrus  vero,  et  qui  cum  illo  erant. 


(1)  Mare.  V,  37;  Luc.  VIII*  51 ;  Matth.  XVII»  1 ;  Mare.  XIII,  3;  Joan  XXI,  3.  —  (2)  Galat.  I, 
8.  —  (3)  I.  Cor  1,12. 

Mare.  XVI.  Dicite  discipulis  [ejus,  et  Petro. 
Act.  II.  Stans  Petrus  cum  undecim.  Ibidem  : 
Dixerunt  ad  Petrum  et  ad  reliquos  Apostolos v 
Act.  V.  Petrus  et  Apostoli  dixerunt.  I.  Corinth. 
IX.  Numquid  non  habemus  potestatem  sororem 
mulierem  circumducendi  sicut  cceteri  Apostoli , 
et  fratres  Domini ,  et  Cephas.  (1)  An,  quaeso, 
Cephas  non  erat  discipulus  ?  non  erat  Apos¬ 
tolus?  cur  ergo  dicitur  Petrus  et  Apostoli? 
discipulis  et  Petro  ?  Apostoli,  et  Cephas?  nisi 
quia  Petrus  Princeps,  et  Caput  aliorum  erat. 

Quocirca  B.Ignatius  in  epist.  ad  Smyrnens. 
dicit,  Christum  post  resurrectionem  venisse 
ad  eos  qui  circa  Petrum  erant.  Ad  eamdem 
praerogativam  pertinet  quod  Petrus  fere 
semper  loquitur  nomine  omnium,  ut  Matth. 
XIX.  Ecce  nos  reliquimus  omnia  etc.  Luc.  XII. 
Ad  nos  dicis  hanc  parabolam ,  an  ad  omnes  ? 
Jo.  VI.  Domine  ad  quem  ibimus.  (2)  In  quem 
locum  Cyrillus  ita  scribit :  «  Per  unum  qui 
praeerat,  omnes  respondent.  »  Hinc  etiam 
Chrysostomus  hom.  55.  in  Matth.  Petrum 
vocat  os  Apostolorum. 


CAPUT  XIX. 

Explicantur  quatuor  alice  praerogativae  ex 
Euangelio  S.  Matthcei. 

Tertia  praerogativa  est  Matth.  XIV.  ubi 
solus  Petrus  una  cum  Domino  ambulat  su¬ 
per  aquas.  De  qua  praerogativa  sic  loquitur  S. 
Bernardus  lib.  II.  de  Consider  :  «  Instar  Do¬ 
mini,  inquit,  gradiens  super  aquas,  unicum 
se  Christi  Vicarium  designavit,  qui  non  uni 
populo,  sed  cunctis  praeesse  deberet :  siqui¬ 
dem  aquae  multae ,  populi  multi.  »  Simile 
est  quod  narratur  Jo.  XXI.  ubi  caeteris  disci¬ 
pulis  in  navicula  venientibus  ad  Dominum, 
qui  in  littore  exspectabat,  Petrus  se  misit  in 
mare  et  natando  venit.  De  quo  B.  Bernardus 
ibidem  :  «  Quid  istud  ?  nempe  signum  sin¬ 
gularis  Pontificii  Petri,  per  quod-  non  navem 
unam,  ut  ceeteri  quisque  suam,  sed  saeculum 
ipsum  susceperit  gubernandum  ;  mare  enim 
saeculum  est,  naves  Ecclesiae. 

Quarta  praerogativa  est,  illa  peculiaris  re¬ 


velatio  facta  soli  Petro  Matth.  XVI .  insigne 
enim  privilegium  est,  quod  Petrus  primus 
ominum  Apostolorum  a  Deo  edoctus  cogno¬ 
verit  summa  mysteria  nostrae  Fidei,  distinc¬ 
tionem  videlicet  personarum  in  Deo,  et  In¬ 
carnationem.  Nam  etsi  antea  non  raro  Chris¬ 
tus  vocatus  fuerat  Filius  Dei, ut  Matth.  XIV. 
cum  dixerunt  discipuli  :  Vere  filius  Dei  es  : 
et  Jo.  I.  cum  dixit  Nathanael ;  Tu  es  Filius 
Dei ,  (3)  tamen  isti  vocabant  Filium  Dei 
Christum  eo  modo  quo  omnes  Sancti  dicun¬ 
tur  Filii  Dei.  At  Petrus  intellexit,  Christum 
esse  Filium  Dei  verum,  ac  naturalem  :  quod 
patet  cum  ex  textu  Graeco,  ubi  omnia  expri¬ 
muntur  cum  articulis  emphasim  habentibus 

<7U  ei  ?  6  XflHTT  os  6  UtO?  ToO  0SOU  iJtoVTO?  ’.  tUUl  CX 

magnifica  Christi  approbatione ,  cum  ait : 
Beatus  es  Simon  Bar-Jona,  quia  caro  et  san¬ 
guis  non  revelavit  tibi ,  sed  Pater  meus,  qui  in 
coelis  est :  (4)  tum  etiam  ex  veterum  Patrum 
testimoniis. 

Nam  Hilarius  in  Psal.  CXXXI  vocat  Pe¬ 
trum  primum  Filii  Dei  confessorem,  et  lib. 
VI  de  Trin.  dicit,  eum  locutum  esse,  quod 
vox  humana  nondum  protulerat.  Et  in  cap. 
XVI  Matthaei,  dicit,  Petrum  dignum  fac¬ 
tum,  qui  quod  in  Christo  Dei  est,  primus 
cognosceret.  Athanasius  serm.  4.  con.  Arian. 
dicit,  Petrum  omnium  primum  cognovisse 
Christi  divinitatem,  deinde  autem  alios  om¬ 
nes  discipulos.  Similia  habent  Chrysosto¬ 
mus  in  cap.  XVI  Matth.  Cyrillus  lib.  XII 
in  Jo.  cap.  64.  Augustinus  ser.  124.  de  tem¬ 
pore,  et  Leo  ser.2.  de  natali  Petri  et  Pauli. 

Quinta  praerogativa  est  Matth.  XVI,  ubi 
dicitur  :  Et  portae  inferi  non  prcevalebunt  ad¬ 
versus  eam  (5).  Quo  verbo  non  solum  pro¬ 
mittitur  perpetua  stabilitas  Ecclesiae  univer¬ 
sae,  sed  etiam  petrae  supra  quam  fundatur 
Ecclesia,  ut  notat  Origenes  hoc  loco.  Itaque 
speciali  privilegio  promissum  est  Petro,  Se¬ 
dem  ejus  nunquam  esse  ruituram  :  quam 
promissionem  si  habuissent  Apostoli  caeteri, 
adhuc  staret  sedes  Jacohi  Hierosolymis, 
Joannis  Ephesi;  Matthaei  in  iEthiopia,  An- 
dreae  in  Scythia ;  caeterum  illae  omnes  pau- 
latim  manus  dederunt  portis  inferorum.  Hinc 
Augustinus  in  Psal.  cont.  partem  Donati  : 
a  Numerate,  inquit,  sacerdotes  vel  ab  ipsa 
Sede  Petri,  ipsa  est  petra,  quam  non  vin¬ 
cunt  superbae  inferorum  portae.  » 


(1)  Mare.  I,  36;  Luc.  VIII,  45;  IX,  32;  Mare.  XVI.  7;  Act.  II,  14  et  37;  V,  29;  I.  Cor.  IX,  5.  — 
(2)  Matth.  XIX,  27;  Luc.  XII,  41 ;  Joau.  VI,  69.  —  (3)  Matth.  XIV,  33;  Joan.  I,  49.  —  (4)  Matth; 
XVI,  17.  —  (5)  Matth.  XVI,  18. 

Sexta  est  Matth.  XYII,  ubi  Dominus  jubet 
solvi  tributum  pro  se  et  Petro  :  Da,  inquit, 
illis  pro  me  et  te  (1).  Ex  quibus  verbis  colle¬ 
gisse  Apostolos,  Petrum  omnibus  aliis  esse 
prselatum,  scribunt  Origenes,  Chrysostomus 
et  Hieronymus  in  cap.  XYI  Matth.  et  praete¬ 
rea  Chrysostomus  diserte  asserit  hoc  'loco, 
Petrum  omnibus  aliis  antepositum,  tantoque 
honore  affectum,  ut  noluerit  ipse  hoc  de  se 
scribi  a  discipulo  suo  Marco.  Marcus  enim  in 
Evangelio  suo  diligenter  scribit  Petri  nega¬ 
tionem  :  quse  autem  ad  Petri  gloriam  maxi¬ 
me  faciebant,  aut  omisit,  aut  brevissime  per¬ 
strinxit  ;  cujus  rei  non  alia  potest  reddi  cau¬ 
sa,  nisi  quia  sic  Petrus  voluit. 

Auctor  denique  quaestionum  veteris  et  no¬ 
vi  Testamenti ,  quae  habentur  in  operibus 
Augustini,  quaest.  75.  dicit,  Christum  sol¬ 
visse  duo  didrachma,  unum  pro  se,  et  alte¬ 
rum  pro  Petro,  quia  sicut  in  Christo,  ita  et 
in  Petro  omnes  continebantur  :  «  Ipsum 
enim  constituit,  inquit,  esse  Caput  eorum, 
ut  Pastor  esset  gregis  Dominici.  » 

At  Hieronymus  in  cap.  XYIII  Matth.  pos- 
teaquam  dixerat,  Apostolos  ex  solutione  di- 
drachmi  collegisse,  Petrum  Principem  om¬ 
nium  futurum,  subjungit  continuo  :  Dominus 
«causam  erroris  intelligens,  vult  desiderium 
gloriae  humilitatis  contentione  sanare.  »  Er¬ 
rabant  igitur  Apostoli,  existimantes  Petrum 
fore  Caput. 

Respondeo  :  errasse  quidem  Apostolos, 
non  tamen  in  eo  quod  Petrum  Principem' 
futurum  suspicabantur,  sed  quia  tempora¬ 
lem  principatum  somniabant  :  nec  enim 
aliud  eo  tempore  sibi  promitti  censebant, 
cum  tamen  multa  de  Christi  regno  audirent. 
Hunc  errorem  Dominus  saepe  correxit,  mo¬ 
nens  praefectos  Ecclesiae  non  fore  similes  Re¬ 
gibus  Gentium,  et  ut  se  ad  persecutiones  et 
mortem  in  hoc  Mando,  non  ad  honorem  et 
gloriam  praepararent. 


CAPUT  XX. 

Explicantur  tres  aliae  praerogativae  ex 
Evangelio  S.  Lucae. 

Septima  praerogativa  sumitur  ex  cap.  V 
Luc.  et  Jo  XXI,  in  quibus  locis  explicantur 


duo  miracula  Christi  edita  in  piscatione  Pe¬ 
tri.  Quorum  primum  manifeste  designat,  ut 
monet  S.  Augustinus  tract.  122.  in  Jo.  Ec¬ 
clesiam  militantem  :  secundum  Ecclesiam 
triumphantem ;  nam  idcirco  primum  factum 
est  ante  resurrectionem  Christi,  secundum 
post  resurrectionem. 

Item  in  primo  retia  non  jaciuntur  in  dex¬ 
teram  partem  tantum,  nec  in  sinistram  tan¬ 
tum,  ne  solos  bonos  aut  solos  malos  ad  Ec¬ 
clesiam  venire  credamus,  sed  indifferenter 
dicitur  :  Laxate  retia  in  capturam  :  at  in  se¬ 
cundo  tantum  in  dexteram  partem  navigii 
jaciuntur  retia,  quia  soli  boni  colligentur  ad 
vitam  aeternam. 

Praeterea  in  primo  rumpebatur  rete,  et 
navis  pene  mergebatur ,  quod  significat 
schismata  et  haereses  et  scandala,  quae  Ec¬ 
clesiam  fluctuare  cogunt :  at  in  secundo  non 
est  ruptum  rete,  ut  ipse  Evangelista  admo¬ 
nuit,  quasi  respiciens  ad  illam  piscationem 
priorem,  in  qua  retia  rumpebantur,  nec  na¬ 
vis  fluctuavit,  quia  in  alia  vita  nulla  erunt 
schismata,  nec  scandala. 

Ad  haec  :  in  primo  sine  ullo  numero  com¬ 
prehenduntur  pisces  ,  ut  impleretur  quod 
scriptum  est  Psal.  XXXIX  :  Annuntiavi,  et 
locutus  sum ,  et  multiplicati  sunt  super  nume¬ 
rum  (2)  :  at  in  secundo  nulli  fuerunt  super 
numerum,  sed  certus  numerus  153,  nulli 
enim  praeter  numerum  electorum  colligen¬ 
tur  ad  regnum. 

Denique,  in  primo  pisces  introducuntur  in 
navem  adhuc  fluctuantem  :  in  secundo  tra¬ 
huntur  ad  littus,  quod  propter  stabilitatem 
vitam  immortalem,  et  beatam  designat. 

Jam  ergo  insignis  praerogativa  Petri  est, 
quod  in  utraque  navi  et  piscatione,  quae 
apertissime  totius  Ecclesiae  statum  signifi¬ 
cant,  semper  Petrus  Princeps  invenitur. 
Nam  Luc.  Y,  cum  vidisset  Dominus  plures 
naviculas,  intravit  in  unam,  quae  erat  Simo¬ 
nis  (3),  et  ex  ea  docebat,  ut  intelligeremus, 
in  ea  tantum  Ecclesia  esse,  et  docere  Chris¬ 
tum,  cujus  gubernator  est  Petrus. 

Ambrosius  serm.  11.  :  «  Hanc,  inquit,  so¬ 
lam  Ecclesiae  navem  ascendit  Dominus,  in  ' 
qua  Petrus  magister  est  constitutus.  »  Ibi¬ 
dem  soli  Petro  dicitur  :  «  Duc  in  altum,  et 
laxate  retia  in  capturam  »  :  ubi  Petrus  ju¬ 
betur  tanquam  summus  nauclerus,  et  pisca¬ 
tor  ducere  alios  ad  piscandum.  Ibidem  Do¬ 
minus  exponens  figuram,  soli  Petro  dicit  : 


(1)  Matth.  XVII,  26.  —  (2)  Psal.  XXXIX,  6.  —  (3)  Luc.  V,  3  et  seq. 

Noli  timere ,  ex  hoc  enim  homines  eris  capiens. 
Sic  etiam  Jo.XXI  Petrus  dicit :  Vado  piscari, 
dicuntque  ei  alii ,  venimus  et  nos  tecum.  Ibi¬ 
dem  :  Ascendit  Simon  Petrus ,  et  traxit  rete  in 
terram  (1).  Quid  vero  significatur  aliud  his 
figuris,  quam  Petrum  esse,  qui  homines  de 
Mundo  ad  Fidem  et  Ecclesiam  militantem 
adducit,  et  qui  eos  regens  atque  gubernans 
ad  Ecclesiam  triumphantem  perducit? 

Octava  est  Luc.  XXII,  ubi  Dominus  ait  : 
Simon,  Simon,  ecce  Satanas  expetivit  vos ,  ut 
cribraret  sicut  triticum  ;  ego  autem  rogavi  pro 
te,  ut  non  deficiat  Fides  tua.  Et  tu  aliquando 
convet'sus  confirma  fratres  tuos  (2).  Quibus 
verbis  clarissime  Dominus  ostendit,  Petrum 
fore  Principem,  et  Caput  fratrum  suorum  : 
sic  enim  exponunt  Graeci,  et  Latini.  Theo¬ 
phylactus  in  hunc  locum  :  «  Quia  te  habeo, 
inquit,  ut  Principem  discipulorum ,  post¬ 
quam  negato  me  fleveris,  confirma  caeteros: 
hoc  enim  te  decet,  qui  post  me  Ecclesiae  pe¬ 
tra  es,  et  fundamentum.  »  Leo  serm.  3.  de 
annivers.  assump.  suae  ad  Pontif.  «  Pro  Fi¬ 
de  Petri,  inquit,  proprie  supplicatur,  tan- 
quam  aliorum  status  certior  sit  futurus,  si 
mens  Principis  victa  non  fuerit.  » 

Nona  est,  quod  Christus  resurgens  primum 
omnium  ex  Apostolis  Petro  se  videndum 
praebuerit.  Colligitur  id  ex  illis  verbis  Luc. 
XXIV  :  Surrexit  Dominus  vere ,  et  apparuit 
Simoni  (3)  :  ubi  notat  Ambrosius,  Simoni 
omnium  primo  Christum  apparuisse  ex  vi¬ 
ris  ;  nam  ante  Mariae  Magdalenae  apparue¬ 
rat,  ut  scribit  Mare,  cap .  ult.  Colligitur  hoc 
idem  et  quidem  apertissime  ex  verbis  S. 
Pauli,  I.  Corin.  XV  :  Tradidi ,  inquit,  vobis 
in  primis  quod  et  accepi,  quoniam  Christus 
mortuus  est,  et  quia  sepultus  est,  et  quia  resur¬ 
rexit  tertia  die  secundum  Scripturas,  et  quia 
visus  est  Cephee,  et  post  hoc  undecim ;  deinde 
visus  est  plusquam  quingentis  fratribus ;  deinde 
visus  est  Jacobo,  deinde  Apostolis  omnibus,  no¬ 
vissime  autem  omnium  tanqaam  abortivo  visus 
est  et  mihi  (4).  In  quem  locum  Chrysosto- 
mus  :  «  Itaque,  inquit,  non  omnibus  initio 
visus  est,  nec  pluribus  simul,  $ed  uni  tantum 
et  ei  Principi,  et  fide  maxime  digno.  »  Et 
infra :  «  Itaque,  inquit,  Petro  primum  appa¬ 
ret  :  nam  qui  Christum  primus  confessus 
erat,  non  ab  re  primus  etiam  resurgentem 
videt.  »  Similia  habet  Theophylactus  in 
hunc  locum. 


CAPUT  XXI. 

Explicantur  aliae  duce  ex  Euangelio  Sancti 
Joannis. 

Decima  est,  quod  Petrus  primus  fuit,  cui 
Dominus  pedes  lavit,  ut  exponit  Augustinus 
in  cap.  XIII  Jo.  Et  quamquam  Chrysosto- 
mus,  et  Theophylactus  in  eumdem  locum 
putant,  primum  fuisse  Judam,  secundum 
Petrum  :  tamen  etiam  ipsi  ex  hoc  loco  col¬ 
ligunt  primatum  Petri.  Dicunt  enim  nullum 
alium  praeter  Judam  passurum  fuisse,  ut  si¬ 
bi  ante  Principem  Apostolorum  pedes  lava¬ 
rentur  :  Judam  autem  impudenter  ante  Pe¬ 
trum  se  constituisse .  At  nihilominus  proba¬ 
bilior  Augustini  sententia  videtur. 

Undecima  est  Jo.  XXI,  ubi  Petro  soli 
mortem  Christus  praedixit,  et  mortem  cru¬ 
cis,  ut  sicut  ei  nomen  suum  donaverat,  et 
officium  suum  imposuerat,  ita  et  in  morte 
socium  illum  haberet  :  Cum  senueris,  inquit 
Dominus,  extendes  manus  tuas,  et  alius  cinget 
te  et  ducet  quo  non  vis.  Hoc  autem  dixit,  addit 
Evangelista,  significans  qua  morte  clarificatu- 
rus  esset  Deum  (5).  Deinde  ibidem  subjungit 
Dominus  loquens  ad  Petrum  :  Sequere  me; 
quae  verba  quidam  accipiunt  de  officio  pas¬ 
torali,  ut  Theophylactus,  qui  exponit  :  Se¬ 
quere  me,  qui  educo  te  ad  praedicandum,  et 
totum  orbem  in  manus  tuas  trado.  Alii  ac¬ 
cipiunt  de  similitudine  mortis,  ut  Euthymius 
qui  exponit  :  Sequere  me,  id  est,  crucem  pa¬ 
tiendo  me  imitare.  . 

Sed  plenus  commentarius  erit,  si  utram¬ 
que  sententiam  conjungamus.  Cum  enim 
Dominus  Oves  Petro  commendasset,  et  mor¬ 
tis  genus  praedixisset,  quasi  concludens  om¬ 
nia  uno  verbo  ait  :  Sequere  me,  id  est,  esto 
id  quod  fui,  et  vivens  et  moriens  :  age  Pas¬ 
torem  animarum  dum  vivis,  et  .postea  per 
crucis  mortem  transi  de  hoc  Mundo  ad  Pa¬ 
trem.  Et  ne  suspicaremur  haec  dici  omni¬ 
bus,  diserte  Dominus  excludit  Joannem,  qui 
tunc  corporaliter  sequebatur  :  Sic  eum,  in¬ 
quit,  volo  manere ,  quid  ad  te  ?  tu  me  seque¬ 
re  (6). 


(1)  Joan.  XXI,  3.  —  (2)  Luc.  XXII,  31.  —  (3)  Luc.  XXIV,  34.  —  (4)  I.  Cor.  XV,  3  et  seq.  — 
(5)  Joan.  XXI,  18.  —  (6)  Joan.  XXI,  22. 

CAPUT  XXII. 

Explicantur  alias  novem  prcerogativce  ex  Actis 

Apostolorum  et  epistola  ad  Galatas . 

+ 

Duodecima  praerogativa  est  Act.  I,  ubi 
Petrus  tanquam  paterfamilias  colligit  in 
unum  coetum  discipulorum,  et  unum  eligen¬ 
dum  esse  docet  in  locum  Judae.  In  quem  lo¬ 
cum  Ghrysostomus  :  «Quam,  inquit,  agnoscit 
Petrum  commissum  sibi  gregem?  quam  in 
hoc  choro  Princeps  est? »  QEcumenius  : 
«  Surgit,  inquit,  Petrus  non  Jacobus,  ut  is 
cui  praesidentia  discipulorum  commissa  erat. 
Neque  ullus  orationi  Petri  contradixit,  sed 
mox  ad  ejus  praeceptum  constituerunt  duos, 
quos  dignissimos  eo  gradu  existimabant,  ut 
unum  eorum  Deus  ipse  designaret.  » 

Decimatertia  est  Act.  II,  ubi  post  accep¬ 
tum  Spiritum  sanctum,  Petrus  omnium  pri¬ 
mus  promulgat  Evangelium,  et  prima  illa 
concione  tria  millia  hominum  convertit.  Ubi 
Ghrysostomus :  «  Petrus,  inquit,  omnium 
erat  os,  sed  astabant  illi  undecim,  testimo¬ 
nio  suo  comprobantes  ea,  quae  ab  illo  dice¬ 
bantur.  » 

Decimaquarta  est  Act.  III,  ubi  primum 
miraculum  in  testimonium  Fidei  a  Petro  fit. 
Etsi  enim  Petrus,  etJoannes  simul  erant,  ta¬ 
men  solus  Petrus  dixit  claudo  :  Aurum  et  ar¬ 
gentum  non  est  mihi,  quod  autem  habeo ,  hoc 
tibi  do,  etc.  (I)  Notat  pulchre  Ambrosius 
serm.  69.  merito  Petrum  primum  miracu¬ 
lum  edidisse  in  pedum  confirmatione,  ut 
ostenderet,  se  fundamentum  esse  totius  Ec¬ 
clesiae. 

Decimaquinta  est  Act.  V,  ubi  Petrus  tan¬ 
quam  summus  et  divinus  Judex  agnovit  et 
damnavit  hypocrisim,  et  fraudem  Ananiae 
et  Saphirae,  et  eos  verbo  suo  occidit. 

Decimasexta  est  Act.  IX,  ubi  sic  legimus: 
Factum  est,  cum  Petrus  transiret  per  omnes{ 2). 
In  quem  locum  Chrysostomus  :  «  Quemad¬ 
modum,  inquit,  dux  in  exercitu  obambulans 
considerabat  quae  pars  sit  coadunata,  quae 
suo  adventu  egeat,  vide  ubique  illum  cir¬ 
cumcursare  et  primum  inveniri.  » 

Decimaseptima  est  Act  X,  ubi  Petrus  om¬ 


nium  primus  incipit  praedicare  Gentilibus,’ 
sicut  ipse  omnium  primus  praedicavit  Ju¬ 
daeis.  Et  soli  ipsi  visio  illa  ostensa  est,  qua 
monebatur,  tempus  esse  praedicandi  Gentili¬ 
bus,  ubi  etiam  pulchre  dicitur  ei  :  Macta  et 
manduca  (3).  Nam  capitis  est  manducare,  et 
per  manducationem  trajicere  cibum  in  sto¬ 
machum.  et  illum  sibi  incorporare.  Signifi¬ 
catur  enim  hac  metaphora,  Petro  conveni¬ 
re,  ut  ipse  tanquam  Caput  Ecclesiae  Infide¬ 
les  convertat,  et  efficiat  membra  Ecclesiae. 

Sed  objicies  :  Nonne  Act.  VIII,  Philippus 
converterat  Ethnicum  hominem,  Eunuchum 
videlicet  Reginae  iEthiopum?  Et  nonne  Pau¬ 
lus  Act.  IX  loquebatur  Gentilibus,  et  dispu¬ 
tabat  cum  Graecis?  quomodo  ergo  Petrus  di¬ 
citur  primus  praedicasse  Gentilibus? 

Respondeo  :  Eunuchum  illum  fuisse  Pro¬ 
selytum,  id  est,  jam  conversum  ad  Judais- 
mum,  non  autem  plane  Gentilem,  ut  erat 
Cornelius.  Nam  Petrus  non  mentitur  Act. 
XV,  cum  indicat,  se  primum  praedicasse 
Gentibus.  Deinde  Act.  XI  scribit  Lucas,  eos 
qui  dispersi  fuerant  a  tribulatione  quae  facta 
est  sub  Stephano,  perambulasse  varias  re¬ 
giones  evangelizando,  nemini  loquentes  ver¬ 
bum,  nisi  solis  Judaeis  (4),  unum  autem  ex 
his  fuisse  Philippum,  patet  ex  Act.  VIII. 
Praeterea,  si  Philippus  jam  praedicaverat  ho¬ 
mini  Gentili,  et  nemo  eum  reprehenderat : 
cur  postea  Petrus  dubitat,  an  sit  tempus 
praedicandi  Gentilibus  ?  cur  coelesti  visione 
ad  hoc  animatur  ?  cur  hoc  audito  aliqui  ex 
Judaeis  obstupuerunt,  alii  Petrum  accusave¬ 
runt  ut  rem  insolitam  ausum?  Adde,  quod 
iste  Eunuchus  ibat  in  Hierusalem  ad  Tem¬ 
plum,  et  Isaiam  in  curru  legebat,  quae  sunt 
aperta  signa  Judaismi. 

Denique  Hieronymus  in  epist.  ad  Salvi- 
nam,  de  Cornelio  loquens:  «Primus,  inquit, 
ab  Apostolo  baptizatus,  salutem  Gentium  de¬ 
dicavit.  »  EtChrysost.  hom.  22.  in  Acta,  de 
Cornelio  loquens  :  «  Vides,  inquit,  unde  ini¬ 
tium  sit  Gentium?  a  viro  pio  qui  operibus 
dignus  est  habitus.  »  Quod  si  aliquando  Pa¬ 
tres  dicunt,  Eunuchum  illum,  quem  baptiza- 
vit  Philippus,  fuisse  Gentilem ,  intelligunt, 
natione  non  religione. 

De  Paulo  autem  secundum  Graecos  codi¬ 
ces  nulla  est  difficultas.  Non  enim  est  in  Grae¬ 
co  illud  Loquebatur  Gentibus ,  sed  tantum  est 
loquebatur  et  disputabat  adversus  Graecos : 
Graecos  autem  hic  vocat  Judaeos  in  Graecia 


(1)  Act.  III,  6.  —  (2)  Act.  IX,  52.  —  (3)  Act.  X,  13.  —  (4)  Act.  XI,  19. 

natos  et  Graece  loquentes,  ut  indicant  Ghry- 
sostomus  et  GEcumenius.  Nec  est  verisimile, 
Paulum  praedicasse  Gentilibus  in  ipsa  Hieru¬ 
salem,  et  nullum  rumorem  excitatum  ab  He¬ 
braeis  ,  qui  postea  tam  vehementer  in  Pe¬ 
trum  insurgebant,  quia  praedicaverat  Corne¬ 
lio. 

Quia  tamen  Latini  codices  habent,  loque¬ 
batur  gentibus,  et  disputabat  cum  Grcecis  ;  dici 
potest,  eum  locutum  esse  ac  disputasse  cum 
Gentibus  ,  non  eos  ad  Fidem  pertrahendo, 
sed  Fidem  ab  eorum  calumniis  defendendo. 
Itaque  ibidem  Lucas  subjungit ,  non  aliquos 
esse  conversos ,  sed  odium  adeo  grave  in 
Paulum  excitatum,  ut  quaesierint  eum  inter¬ 
ficere  ;  primus  ergo  pater  tam  Judaeorum, 
quam  Gentilium,  Petrus  fuit. 

Decimaoctava  est  Actor.  XII,  ubi  pro  Pe¬ 
tro  in  carcere  constituto  oratio  fiebat  sine  in¬ 
termissione  ab  Ecclesia  (1),  unde  etiam  insigni 
miraculo  liberatus  est.  Scimus  ante  illud  tem¬ 
pus  Stephanus  in  periculo  fuisse,  et  postea 
etiam  lapidatum  :  item  Jacobum  in  eodem 
carcere  constitutum,  et  postea  interfectum ; 
nec  tamen  legimus  ita  sine  intermissione  ab 
Ecclesia  pro  illis  oratum,  ut  nunc  pro  Petri 
periculo  fieri  videmus.  Quae  potest  alia  ratio 
assignari,  nisi  quia  multum  interest,  utrum 
membrum  unum,  an  caput  ipsum  periclite- 
tur  ?  Itaque  Ghrysostomus  in  hunc  locum  : 
«  Magni ,  inquit ,  amoris  indicium,  oratio  : 
Patrem  omnes  quaerebant  etc.  » 

Decimanona  est  Act.  XY  ,  ubi  Petrus  in 
Concilio  primus  loquitur,  et  sententiam  ejus 
Jacobus,omnesque  alii  sequuntur,  ut  Hierony¬ 
mus  docet  in  epist.  ad  August.  quae  est  11. 
inter  epist.  August.  et  Theodoretus  in  epist. 
ad  Leonem  de  eadem  re,  sic  loquitur  :  «  Pau¬ 
lus,  inquit,  praeco  veritatis,  tuba  sanctissimi 
Spiritus,  ad  magnum  Petrum  cucurrit,  ut  iis 
qui  Antiochiae  de  legalibus  institutis  conten¬ 
debant,  ab  ipso  adferret  solutionem.  » 

Vigesima  est  adGalat.  I,  ubi  Paulus  dicit: 
Post  annos  tres  ascendi  Hierosolymam  videre 
Petrum  (2).  In  quem  locum  GEcumenius  dicit, 
ascendisse  Paulum  in  Hierusalem  ut  videret 
Petrum,  tanquam  se  majorem.  Chrysostom. 
hom.  87.  in  Jo.  :  «  Os,  inquit,  erat  Aposto¬ 
lorum  et  Princeps ;  propterea  et  Paulus  eum 
praeter  alios  visurus  ascendit.  »  Ambrosius 
in  cap.  I  ad  Galat.  :  «  Dignum  fuit,  inquit, 
ut  cuperet  videre  Petrum,  quia  primus  erat 
inter  Apostolos,  cui  delegaverat  Salvator  cu¬ 


ram  Blcclesiarum.  »  Hieronymus  in  epist.  ad 
August.  89.  sup.  cit.  :  «  Tantae  Petrus  auc¬ 
toritatis  fuit,  ut  Paulus  in  epistola  sua  scrip¬ 
serit;  deinde  post  annos  tres  veni  Hierosoly¬ 
mam  videre  Petrum.  » 


CAPUT  XXIII. 

Proponuntur  alice  prcerogativce  ex  variis 
Auctoribus. 

Hactenus  eas  praerogativas  recensuimus 
quae  ex  divinis  litteris  colliguntur  :  addemus 
nunc  alias  octo  ,  quas  ex  variis  Auctoribus 
decerpsimus. 

Igitur  Vigesimaprima  praerogativa  est, 
quod  Christus  suis  manibus  solum  Petrum 
baptizaverit.  Scribit  enim  Evodius ,  Petri 
successor  in  Episcopatu  Antiocheno,  in  epist. 
quae  inscribitur  to  a  Christo  ex  mulieri¬ 
bus  solam  Virginem  matrem  suam  ;  ex  viris 
baptizatum  solum  Petrum :  a  Petro  Andream, 
Jacobum,  et  Joannem  :  ab  iis  caeteros.  Id 
quod  referunt  Euthymius  in  cap.  III  Jo.  et 
Nicephorus  lib.  II  hist.  cap.  3. 

Vigesimasecunda  est,  quod  solus  Petrus  a 
Christo  Episcopus  ordinatus  fuerit  :  caeteri 
autem  a  Petro  episcopalem  consecrationem 
acceperint.  Id  quod  probat  Joannes  de  Tur- 
recremata  lib.  II  Sum.  de  Eccles.  cap.  32. 
multis  rationibus  ,  sed  praecipuae  sunt  duae. 
Prima  est,  quoniam  vel  Dominus  nullum  or¬ 
dinavit  Episcopum ,  vel  omnes,  vel  aliquos, 
vel  unum. 

Quod  nullum  non  potest  dici .  Nam  si  ita 
esset,  nullum  haberemus  jam  Episcopum  : 
nemo  enim  potest  dare  alteri  quod  ipse  non 
habet;  non  ergo  potest  non  Episcopus  Epis¬ 
copum  ordinare.  Si  ergo  Dominus  neminem, 
ac  ne  Petrum  quidem  reliquit  ordinatum 
Episcopum,  quis  postea  ordinavit  Petrum  et 
alios  ? 

Quod  autem  non  omnes  Apostoli  imme¬ 
diate  a  Domino  sint  ordinati,  patet.  Nam  sal¬ 
tem  Paulum ,  quem  ipse  de  coelo  vocavit  et 
Apostolum  fecit ,  non  Episcopum  ordinavit, 
sed  jussit  ordinariper  manuum  impositionem 
ministrorum  Ecclesiae  ut  patet  Act.  XIII,  et  ex 
Leone  in  epist.  ad  Diosc.quse  est  81.  in  ope- 


(1)  Act.  XII,  5.  —  (2)  Galat.  I,  18. 

ribus  ejus,  sed  in  tomis  Conciliorum  79.  ubi 
loquens  Leo  de  ordinatione  Episcoporum, 
exemplum  hoc  Pauli  adducit  :  et  ex  Chrysos- 
tomo,qui  in  hunc  locum  Act.  dicit,  adeo  veram 
fuisse  Pauli  ordinationem,  ut  in  ipsa  nomen 
mutaverit :  statim  enim  subjungitur,  Saulus, 
qui  et  Paulus. 

Praeterea,  quod  Jacobus  minor  ,  unus  ex 
duodecim,  fuerit  ordinatus  Episcopus  Hiero- 
solymae  ab  Apostolis  ,  et  non  a  Christo  im¬ 
mediate,  docet  Anacletus  in  epist.  2.  ,  ubi 
scribit,  Episcopum  debere  ordinari  a  tribus 
Episcopis,  sicut  Jacobum  minorem  ordinave¬ 
runt  Episcopum,  Petrus,  Jacobus  major,  et 
Joannes. 

Item  Clemens  Alexandrinus  apud  Euse- 
bium  lib.  II  hist.  cap.  1.  idem  tradit,  Jaco¬ 
bum  scilicet  a  Petro,  Jacoboet  Joanne  ordi¬ 
natum  Episcopum. 

Idem  habet  Hieronymus  de  vir.  illustr.  in 
Jacobo  :  «  Jacobus,  inquit,  statim  post  pas¬ 
sionem  Domini  ab  Apostolis  Hierosolymorum 
Episcopus  ordinatur.  » 

Neque  dici  potest,  hunc  Jacobum  non  fuis¬ 
se  Apostolum  ex  duodecim  :  repugnat  enim 
Hieronymus  in  lib.  cont.  Helvid.  et  nos  alibi 
idem  ostendimus  ea  ratione,  quia  sequeretur, 
uniusApostoli  ex  duodecim  nullam  fieri  me¬ 
moriam  in  Ecclesia. 

Quod  autem  non  aliquos  Dominus  ordina¬ 
verit,  alios  non  ordinaverit,  inde  satis  proba¬ 
tur,  quod  Apostoli,  excepto  Petro,  essent  in¬ 
ter  se  eequales,  et  nullus  in  alium  jus  habe¬ 
ret,  et  omnis  potestas  eis  tradita,  communi¬ 
ter  omnibus  sit  tradita,  quantum  ex  Evange- 
liis  colligi  potest;  ergo  si  neque  nullum,  ne¬ 
que  omnes  ,  neque  aliquos  plures  Dominus 
ordinavit,  sequitur,  solum  Petrum  ab  eo  or¬ 
dinatum. 

Secunda  ratio  est,  quia  passim  docentVe- 
teres,  Romanam  Ecclesiam  esse  matrem  om¬ 
nium  Ecclesiarum  :  ab  ea  omnes  Episcopos 
habuisse  consecrationem, etdignitatem  suam. 
Quod  non  videtur  esse  verum,  nisi  in  eo  sen¬ 
su,  quia  Petrus,  qui  Episcopus  fuit  Romanus, 
omnes  Apostolos  omnesque  alios  Episcopos, 
vel  per  se,  vel  per  alios  ordinavit  :  alioqui 
enim  cum  omnes  Apostoli  plurimos  Episco¬ 
pos  in  variis  locis  constituerint ,  si  Apostoli 
ipsi  non  sunt  facti  Episcopi  a  Petro  ,  certe 
maxima  pars  Episcoporum  non  deducet  ori¬ 
ginem  suam  a  Petro. 

Quid  est  ergo  quod  Anacletus  epist.  I  di¬ 


cit  :  «  In  novo  Testamento  post  Christum  a 
Petro  sacerdotalis  coepit  Ordo?  »  Non  enim 
loqui  potest  de  ordine  minorum  Sacerdotum, 
id  est  Presbyterorum  :  nam  constat,  Apos¬ 
tolos  in  ultima  coena  simul  omnes  ordinatos 
Sacerdotes;  loquitur  ergo  de  ordine  majo¬ 
rum  Sacerdotum,  id  est,  Episcoporum  ,  qui 
a  Petro  non  recte  dicitur  incoepisse  ,  si  om¬ 
nes  Apostoli  immediate  a  Christo  ordinati 
fuerunt  Episcopi. 

Quid  est  etiam  quod  Cyprianus  dicit  lib. 
IY,  epist.  8.  Romanam  Ecclesiam  esse  ma¬ 
tricem  et  radicem  totius  Catholicae  Ecclesiae? 
Quid  est  quod  ait  Innocentius  I.  in  epist.  ad 
Concil.  Carthag.  quae  est  91.  inter  epistolas 
August.  «  A  quo,  Petro,  ipse  Episcopatus,  et 
tota  auctoritas  nominis  hujus  emersit? » 
Item  quod  in  epist.  ad  Concil.  Milevit.  scri¬ 
bit  ,  quae  est  93 .  inter  epistolas  August.  : 
«  Quoties  Fidei  ratio  ventilatur,  arbitror  om¬ 
nes  fratres,  et  Coepiscopos  nostros  non  nisi 
ad  Petrum,  id  est ,  sui  nominis,  et  honoris 
auctorem  deferre  debere?  »  Quid  est  quod 
ait  Julius  I.  in  epistola  1.  ad  Orientales  : 
«  Quam  culpam  incurrere  non  potuissetis, 
si  unde  consecrationis  honores  accipitis,  in¬ 
de  legem  totius  observantiae  sumeretis ,  et 
B.  Apostoli  Petri  Sedes,  quae  nobis  sacerdo¬ 
talis  mater  est  dignitatis,  esset  Ecclesiasticae 
magistra  rationis  ?  » 

Quid  denique,  quod  ait  S.  Leo  serm.  3.  de 
assump.  sua  ad  Pontif.  cum  dicit  :  «  Si  quid 
cum  eo,  Petro,  commune  caeteris  voluit  esse 
Principibus,  nunquam  nisi  per  ipsum  dedit, 
quidquid  aliis  non  negavit.  »  Et  epist.  89  : 
a  Hujus  muneris  Sacramentum  ita  Dominus 
ad  omnium  Apostolorum  officium  pertinere 
voluit,  ut  in  beatissimo  Petro,  Apostolorum 
omnium  summo,  principaliter  collocaret,  ut 
ab  ipso  quasi  quodam  capite  dona  sua  velut 
in  corpus  omne  diffunderet  ?  » 

Sed  Objiciunt  quidam  hoc  argumentum. 
In  Apostolatu  Episcopatus  includitur  ,  alio¬ 
qui  verum  non  esset,  quod  Anacletus  scribit 
in  epist.  2.  Episcopos  Apostolis  succedere  : 
at  Apostolos  omnes  Christus  fecit,  non  Petrus ; 
igitur  et  Episcopos  Christus  eos  ordinavit, 
non  Petrus. 

Quid  quod  de  Juda  proditore  intelligitur 
illud  Psal.  CVIII  :  Episcopatum  ejus  accipiat 
alter  (1),  ut  explicat  Petrus  Act.  1.  at  Judam 
non  ordinavit  Petrus;  igitur  non  omnes  or¬ 
dinavit  Petrus. 


(1)  Psal.  CVIII,  8. 


CAPUT  XXIII. 


521 


Respondeo  :  in  Apostolatu  contineri  Epis¬ 
copatum,  et  Episcopos  succedere  Apostolis, 
non  quia  eo  ipso  quod  aliquis  est  Apostolus 
sit  Episcopus  :  (nam  Dominus  Lue.  VI,  ele¬ 
git  duodecim  discipulos,  et  Apostolos  nomi¬ 
navit,  etiam  antequam  Sacerdotes  eos  face¬ 
ret,  nedum  Episcopos  :  adApostolatum  enim 
proprie  pertinet  jus  praedicandi,  cui  annexa 
fuit  amplissima  jurisdictio  quaedam  delegata, 
qualis  etiam  in  non  Episcopis  esse  potest) 
sed  quia  omnes  Apostoli  fuerunt  Episcopi, 
imo  etiam  primi  Episcopi  Ecclesiae ,  tametsi 
non  sint  ordinati  a  Christo,  sed  a  Petro. 

Ad  illud  de  J uda  respondeo ;  inPsal.CVIII, 
vocari  Episcopatum,  non  id  quod  nunc  pro¬ 
prie  vocamus  Episcopatum,  sed  praefecturam 
quamcumque  :  est  enim  in  Hebraeo  mjps 
quod  visitationem  seu  praefecturam  signifi¬ 
cat  ;  et  credibile  est,  Petrum  Hebraice  alle¬ 
gasse  hunc  Psalmum,  et  nomeri  illud  praefe¬ 
cturae  adApostolatum  Judae  accommodasse. 

Lucas  autem  haec  referens  Graece,  secutus 
est  LXX  interpretes,  qui  verterunt  djv  sm <rxo- 
7rviv,  qua  voce  LXX  interpretes  non  potuerunt 
intelligere  nisi  praefecturam  in  genere,  cum 
non  esset  ipsorum  tempore  Episcopatus  pro¬ 
prie  dictus  adhuc  institutus.  Adde  quod  etiam 
Cicero  lib.  VII  epist.  ad  Atticum  hoc  nomine 
utitur,  cum  dicit,  se  a  Pompeio  totius  Cam¬ 
paniae  Episcopum  constitutum. 

Potest  etiam  responderi :  Psalmum  istum 
loqui  de  Episcopatu  proprie  dicto,  non  quem 
Judas  habuit ,  sed  quem  erat  habiturus,  si 
Dominum  non  prodidisset. 

Vigesimatertia  est ,  quod  Petrus  primum 
Haeresiarcham,  et  principem,  ac  patrem  om¬ 
nium  haereticorum,  qui  postea  fuerunt ,  Si¬ 
monem  videlicet  Magum,  primus  detexit,  ut 
patet  Act.  VIII,  et  postea  damnavit,  et  plane 
extinxit. 

Decuit  enim  omnino  ut  Princeps  et  Pater 
Ecclesiae,  principem  et  patrem  omnium  hae¬ 
reticorum  superaret  :  Simonem  autem  pa¬ 
trem  fuisse  omnium  haereticorum  ,  scribit 
Irenaeus  lib.  I,  cap.  20.  et  initio  lib.  III. 

Quia  vero  Calvinus  in  Institut.  lib .  IV,  c. 
6,  §.  15.  habet  pro  absurda  fabula  conten¬ 
tionem  B.  Petri  cum  Simone;  adferamus 
Veterum  de  hac  re  testimonia.  Id  enim  tra¬ 
dit  Hegesippus  lib.  III  de  excid.  Hierosol. 
cap.  2.  et  Clemens  lib.  VIConstitut.  Apost. 
cap.  7,  8  et  9  ,  qui  totam  historiam  fuse  ex¬ 
plicant  . 

Item  Arnobius  lib.  II  contr.  Gent.  :  «  Ip¬ 
sam,  inquit,  apud  dominam  Romam,  in  qua 


cum  homines  sint  Numse  regis  artibus  atque 
antiquis  superstitionibus  occupati ,  non  dis¬ 
tulerunt  tamen  res  patrias  linquere,  et  veri¬ 
tati  coalescere  Christianae.  Viderant  enim 
cursum  Simonis  Magi ,  et  quadrigas  igneas, 
Petri  ore  difflatas,  et  nominato  Christo  eva¬ 
nuisse.  Viderant,  inquam,  fidentem  Diis  fal¬ 
sis,  et  ab  eisdem  metuentibus  proditum,  pon¬ 
dere  praecipitatum  suo  ,  cruribus  jacuisse 
praefractis.  » 

Idem  narrant  Damasus  in  vita  Petri.  Cy- 
ril.  Cateches.  VI.  Epiphanius  haeresi  21. 
Theodoret.  lib.  I  haeret,  fabul.  Ambrosius 
Orat,  in  Auxent.  Hieronymus  in  lib.  de  vir. 
illustr.  ,  in  Simone  Petro.  Sulpitius  lib.  II. 
sac.  hist.  Gregorius  Turonen.  lib.  I  hist.  ca. 
25.  Eusebius  lib.  II  hist.  cap.  13.  Maximus 
in  serm.  ult.  de  SS.  Petro  et  Paulo.  Augus¬ 
tinus  denique,  cujus  haec  verba  sunt  lib.  de 
haeres,  cap.  1  :  «  In  urbe  Roma  B.  Aposto¬ 
lus  Petrus  Simonem  Magum  vera  omnipo¬ 
tentis  Dei  virtute  extinxit.  » 

Ex  quibus  intelligimus,  eumdem  Augusti¬ 
num  in  epist.  86.  ad  Casulanum  cum  ait  : 
«Est  quidem  et  haec  opinio  plurimorum, 
quamvis  eam  falsam  esse  perhibent  plerique 
Romani,  quod  Apostolus  Petrus  cum  Simo¬ 
ne  Mago  die  Dominico  pugnaturus,  propter 
ipsum  magnae  tentationis  periculum  ,  pridie 
cum  ejusdem  urbis  Ecclesia  jejunaverit ,  et 
consecuto  tam  prospero  gloriosoque  succes¬ 
su,  eumdem  morem  tenuerit ,  eumque  imi¬ 
tatae  sint  nonnullae  Occidentis  Ecclesiae  etc.» 
non  velle  dicere  ,  esse  opinionem  incertam 
de  contentione  Petri  cum  Simone,  ut  Calvi¬ 
nus  putavit,  sed  de  causa  jejunii  Sabbati. 
Etsi  enim  auctores  citati  concorditer  tradunt, 
Petrum  Romae  cum  Almone  contendisse, 
eumque  superasse  :  tamen  nonnulli  tradunt 
hoc  factum  esse  die  Dominico,  neque  pridie 
esse  jejunatum,  neque  propterea  institutum 
Sabbati  jejunium,  de  quo  in  illa  epistola  dis¬ 
putat  Augustinus. 

Vigesimaquarta  est ,  quod  Romae  potissi¬ 
mum  Petrus  Sedem  suam  divino  jussu  collo¬ 
caverit.  Signum  enim  apertum  principatus 
Petri  esse  videtur,  quod  cum  Apostoli  ab  eo 
in  totum  Orbem  mitterentur  ,  Petrus  ad  ip¬ 
sum  Orbis  terrarum  caput  et  urbium  regi¬ 
nam  missus  est. 

Id  quod  etiam  docet  Leo  serm.  1.  de  nat. 
SS.  Petri  et  Pauli  :  «Nam,  inquit,  cum 
duodecim  Apostoli,  accepta  per  Spiritum 
sanctum  omnium  locutione  linguarum,  im¬ 
buendum  Evangelio  Mundum,  distributis  si- 

bi  terrarum  partibus,  suscepissent :  Beatis¬ 
simus  Petrus  Princeps  Apostolici  ordinis  ad 
arcem  Romani  destinatur  Imperii,  ut  lex  ve¬ 
ritatis  quae  in  omnium  Gentium  revelabatur 
salutem,  efficacius  se  ab  ipso  capite  per  to¬ 
tum  Mundi  corpus  effunderet.  » 

Et  Maximus  serm.  1.  de  nat.  SS.  Petri  et 
Pauli  :  «  Ubi  Mundus,  inquit,  caput  habe¬ 
bat  Imperii,  ibi  regni  sui  Principes  colloca¬ 
vit.  »  Sed  de  hoc  plura  in  sequenti  quaes¬ 
tione. 

Yigesimaquinta  est,  quod  sub  finem  vitae 
Petri,  Christus  ipse  Petro  apparere,  et  ro¬ 
ganti  :  «  Domine  quo  vadis  ?  »  respondere 
dignatus  sit  :  Yenio  Romam  iterum  cruci¬ 
figi.  » 

Id  Hegesippus  lib.  III  de  excid.  Hierosol. 
cap.  2.  et  Ambrosius  in  Orat.  cont.  Auxent. 
testantur  :  «Nocte,  inquit  Ambrosius,  muro 
egredi  coepit,  et  videns  sibi  in  porta  Chris¬ 
tum  occurrere,  urbemque  ingredi,  ait  :  Do¬ 
mine  quo  vadis  ?  respondit  Christus  :  venio 
Romam  iterum  crucifigi.  Intellexit  Petrus 
ad  suam  crucem  divinum  pertinere  respon¬ 
sum.  » 

Indicat  etiam  hoc.Athanasius,  licet  obscu¬ 
rius,  cum  in  apologia  pro  fuga  sua,  de  Petro 
ait  :  «  Cum  audisset  oportere  se  Romae 
martyrium  subire ,  non  abjecit  eam  per¬ 
fectionem,  sed  cum  gaudio  Romam  venit.  » 

Denique  idem  refert  S.  Gregorius  in  ex¬ 
plicat.  IY  Psal.  Poenitent.  :  «Petro,  inquit, 
ait ,  venio  Romam  iterum  crucifigi ;  qui 
enim  in  seipso  jampridem  crucifixus  fue¬ 
rat,  in  Petro  iterum  se  crucifigendum  dice¬ 
bat.  » 

Quid  autem  significare  voluit  Dominus, 
cum  ait,  in  Petri  crucifixione  se  iterum  cru¬ 
cifigi,  nisi  Petrum  suum  esse  Yicarium,  et 
quod  Petro  fit,  sibi  ipsi  fieri  ?  Sic  enim  antea 
Samueli  dixerat,  I.  Reg.  VIII  :  Non  te  abje¬ 
cerunt,  sed  me ,  ne  regnem  super  eos  (1). 


CAPUT  XXIV. 

Tres  ultimae  praerogativae  in  medium 
adferuntur. 

Yigesimasexta  praerogativa  est,  quod  solae 
illae  Ecclesiae  semper  sint  habitae  Patriar- 
chales  et  primae,  quas  Petrus  fundaverat. 
Siquidem  apud  Veteres  tres  Ecclesias  tan¬ 
tum  fuisse  proprie  Patriarchales  et  primas ; 
Romanam,  Alexandrinam,  et  Antiochenam, 
patet  ex  Concilio  Nicaeno,  can.  6.  ex  Chal¬ 
cedonem  act.  XYI,  ex  epist.  3.  Anacleti ;  ex 
epist.  53.  Leonis  ad  Anatolium ;  ex  epist. 
Gregorii  ad  Eulogium,  quae  est  37.  lib.  VI, 
neque  id  negat  Lutherus  aut  Calvinus. 

Porro  Hierosolymitana  per  annos  fere 
quingentos  habita  quidem  est  quarta  Pa- 
triarchalis,  sed  nomine  non  re  ;  seu  honore 
non  potestate.  Nam  Patriarcha  Alexandrinus 
non  solum  secundo  loco  sedebat  in  Conci¬ 
liis,  sed  etiam  vere  praeerat  omnibus  Archi- 
episcopis  et  Episcopis  iEgypti  et  Lybiae  :  et 
Antiochenus  non  solum  sedebat  tertio  loco, 
sed  etiam  praeerat  omnibus  Archiepiscopis 
et  Episcopis  Orientis  :  at  Hierosolymitanus 
sedebat  quarto  loco,  sed  nulli  Archiepisco- 
po,  vel  Episcopo  praeerat,  imo  subjectus 
erat  Archiepiscopo  Caesariensi,  qui  erat  Me¬ 
tropolitanus  Palaestinae,  et  praeterea  Patriar¬ 
chae  Antiocheno,  qui,  ut  diximus,  toti  Orien¬ 
ti  praesidebat.  Id  ita  esse  patet  ex  Concilio 
Nicaeno  can.  7.  ubi  decernitur,  ut  Episcopus 
Hierosolymae  habeat  honorem  post  Roma¬ 
num,  Alexandrinum,  et  Antiochenum,  sed 
tamen  nihil  propterea  detrahatur  de  auc¬ 
toritate  Metropolitani,  qui  erat  Caesarien¬ 
sis.  • 

Quare  B.  Hieronymus  in  epist.  ad  Pam- 
mach.  cont.  Jo.  Episc.  Hieros.  sic  alloquitur 
eumdem  Joannem  :  «  Tu,  inquit,  qui  regu¬ 
las  quaeris  Ecclesiasticas  et  Nicaeni  Concilii 
canonibus  uteris,  responde  mihi ;  ad  Ale¬ 
xandrinum  Episcopum  Palaestina  quid  perti¬ 
net?  ni  fallor  hoc  ibi  decernitur,  ut  Palaesti¬ 
nae  Metropolis  Caesarea  sit,  et  totius  Orientis 
Antiochia.  Aut  igitur  ad  Caesariensem  Ar- 
chiepiscopum  referre  debueras,  cui,  spreta 


(1)  I.  Reg.  VIII,  7. 

communione  tua,  communicare  nos  noveras, 
aut  si  procul  expetendum  judicium  erat, 
Antiochiam  potius  litterae  dirigendas.  Sed 
novi  cur  Caesaream,  cur  Antiochiam  nolue¬ 
ris  mittere.  Maluisti  occupatis  auribus  mole¬ 
stiam  facere,  quam  debitum  Metropolitano 
tuo  honorem  reddere.  » 

Hinc  etiam  Leo  in  epist.  62.  ad  Maximum 
Antioch.  :  «  Juvenalis,  inquit,  Episcopus  ad 
obtinendum  Palaestinae  provinciae  principa¬ 
tum,  credidit  se  posse  sufficere,  et  insolentes 
ausus  per  commentitia  scripta  firmare  etc.  » 
Denique  neque  Anacletus,  neque  Leo,  neque 
Gregorius  supra  citati  ubi  Patriarchales  Se¬ 
des  enumerant,  ullam  Hierosolymitanae  fa¬ 
ciunt  mentionem. 

His  accessit  postea  Patriarchatus  Constan- 
tinopolitanus  :  nam  tempore  Nicaeni  Concilii 
nondum  erat  Constantinopolis,  nedum  Pa¬ 
triarchatus  Constantinopolitanus.  Nam  anno 
25  Imperii  Constantini,  id  est,  quinto  anno 
post  Nicaenum  Concilium  Constantinopo¬ 
lis  dedicata  est,  ut  scribit  B.  Hieronymus 
in  Chronico  :  postea  tamen  in  Concilio  I 
Gonstantinopolitano,  ac  deinde  in  Chalcedo- 
nensi  conatus  est  Episcopus  Constantinopo¬ 
litanus  non  solum  Patriarchatum  adipisci, 
sed  etiam  secundum  locum  inter  Patriarchas 
obtinere  :  sed  non  ante  Justiniani  tempora 
id  a  Romanis  Pontificibus  impetravit.  Tem¬ 
pore  autem  Justiniani,  id  est,  post  annum 
Domini  500.  tum  Imperatoris  opera,  tum 
Pontificum  Romanorum  permissione,  coepe¬ 
re  Constantinopolitanus  et  Hierosolymitanus 
Episcopi  in  numero  Patriarcharum  haberi, 
nullo  amplius  reclamante . 

His  ita  constitutis,  miratur  Calvinus  Instit. 
lib.  IV,  cap.  6,  §.  13,  nec  immerito,,  cur  tam 
paucae,  et  cur  isto  ordine  collocatae  fuerint 
Sedes  Patriarchales.  Nam  si  antiquitatem 
spectes  ;  Hierosolymitana  Sedes  deberet  po¬ 
ni  primo  loco,  et  tamen  ponitur  quarto  vel 
potius  nullo.  Si  dignitatem  primi  Episcopi 
consideres  ;  certe  post  Romanam  Sedem  de¬ 
beret  esse  sedes  Ephesina,  quam  Paulus 
fundavit,  et  Joannes  usque  ad  mortem  rexit. 
Hierosolymitana  quoque,  in  qua  primus  se¬ 
dit  Jacobus  Apostolus  et  frater  Domini,  et 
post  eum  Simeon  etiam  frater  Domini,  de¬ 
beret  praecedere  Alexandrinam,  in  qua  sedit 
Marcus  Apostolorum  discipulus.  Praeterea 
cur  Alexandrina  praecedit  Antiochenam, 
cum  Antiochena  sit  antiquior,  quam  Ale¬ 
xandrina,  et  in  Antiochena  Petrus  ipse,  in 
Alexandrina  discipulus  Petri  sederit  ? 


Quod  si  dicas,  ut  Calvinus  suspicatur  Inst. 
lib.  IV,  cap.  7,  §.  14.  in  constituendis  Pa¬ 
triarcharum  Sedibus  Concilium  Nicaenum 
solum  habuisse  rationem  nobilissimarum  et 
regiarum  urbium  ;  repugnabit  B.  Leo,  qui 
in  epist.  54.  ad  Martian.  August.  respon¬ 
dens  ad  argumentum  Graecorum,  qui  assere¬ 
bant,  Constantinopolitanam  Sedem  debere 
esse  Patriarchalem  post  Romanam,  quia 
erat  etiam  Sedes  Imperatoria,  sic  ait  :  <r.  Ha¬ 
beat  ,  inquit ,  Constantinopolitana  civitas 
gloriam  suam,  ac  protegente  dextera  Dei, 
diuturno  clementiae  vestrae  fruatur  imperio, 
alia  tamen  ratio  est  rerum  saecularium,  alia 
divinarum.  Nec  praeter  illam  petram,  quam 
Dominus  in  fundamento  posuit,  stabilis  erit 
ulla  constructio.  »  Et  Gelasius  in  epist.  ad 
Episc.  Dardan.  :  «Nam  quod  dicitur,  inquit, 
de  regia  civitate,  alia  potestas  est  regni  sae- 
cularis ,  alia  Ecclesiasticarum  distributio 
dignitatum.  Sicut  enim  quaevis  parva  civitas 
praerogativam  praesentis  Regisnon  minuit  : 
sic  Imperialis  praesentia  mensuram  dispen¬ 
sationis  religiosae  non  mutat.  » 

Deinde  petemus  :  cur  tantum  tres  fuerint 
Sedes  Patriarchales  constitutae,  cum  multo 
plures  sint  urbes  nobiles  et  .Regiae  ?  Deinde 
nobilissimae  et  Regiae  urbes  semper  sunt 
habitae  ubi  erat  Sedes  Imperatoris.  At  circa 
tempora  Nicaeni  Concilii,  Sedes  Imperatoria 
in  Oriente  erat  Nicomediae ,  quae  est  urbs 
Bvthyniae  longe  clarissima.  In  Occidente 
erat  Treveris  et  Mediolani,  quarum  Treveri 
in  Gallia  Transalpina,  et  Mediolanum  in  Cis¬ 
alpina  celeberrimae  urbes  habebantur.  Si¬ 
quidem  eodem  tempore  Diocletianus  Nico¬ 
mediae  sedens,  inde  totum  Orientem  rege¬ 
bat  :  Maximianus  ex  Mediolano  Italiam, 
Africam  et  Illyricum  gubernabat  :  Constan¬ 
tius  pater  Constantini  ex  Treveris  Gallias  et 
Britannias  moderabatur. 

Hinc  Gelasius  in  epist.  ad  Episc.  Dardan. : 
«  Risimus,  inquit,  quod  praerogativam  vo¬ 
lunt  Aeacio  comparari,  quod  Episcopus  fue¬ 
rit  regiae  civitatis;  numquid  apud  Mediola¬ 
num,  apud  Ravennam,  apud  Sirmium,  apud 
Treveros  multis  temporibus  non  constitit 
Imperator  ?  numquid  harum  urbium  sacer¬ 
dotes  ultra  mensuram  sibimet  antiquitus 
deputatam  quidpiam  suis  dignitatibus  usur¬ 
parunt?  » 

Cur  ergo  non  fiebant  Patriarchales  sedes 
Nicomediensis ,  Trevirensis  ,  Mediolanen¬ 
sis  ? 

Adde,  quod  Concilium  Nicaenum  non  ins- 

tituit,  ut  falso  docet  Calvinus,  Sedes  Patriar- 
chales,  sed  confirmavit  tantum.  Sic  enim 
habent  verba  Concilii  Nicaeni  can.  6  :  «Mos 
antiquus  perduret  in  yEgypto,  vel  Lybia,  et 
Pentapoli,  ut  Alexandrinus  Episcopus  horum 
omnium  habeat  potestatem.  »  Et  infra  :  «  Si¬ 
militer  autem  et  apud  Antiochiam,  caeteras- 
que  provincias,  honor  suus  unicuique  serve¬ 
tur  Ecclesiae.  »  Et  infra  can.  7  :  «  Quoniam 
mos  antiquus  obtinuit,  et  vetusta  traditio,  ut 
Heliae,  id  est,  Hierosolymorum  Episcopo 
honor  deferatur,  habeat  consequenter  hono¬ 
rem.  » 

Vera  igitur  et  sola  causa  illius  numeri  Pa- 
triarchalium  Sedium  est  dignitas  Petri.  Solae 
enim  illae  Ecclesiae  habitae  sunt  Patriarcha- 
les  proprie,  in  quibus  Petrus  tanquam  Epis¬ 
copus  sedit  :  Petrus  autem  Antiochiae  et  Ro¬ 
mae  per  seipsnm  sedit ;  Alexandriae  autem 
sedit  vel  per  se,  ut  Nicephorus  testatur  lib. 
XIV,  cap.  3.  vel  per  discipulum  suum  Mar¬ 
cum,  quem  eo  misit,  ut  nomine  suo  funda¬ 
ret  Ecclesiam,  ut  docet  B.  Gregorius  lib.  VI, 
epist.  37.  ad  Eulog.  Alexandrinum  ;  ubi  sic 
ait  :  «  Cum  multi  sint  Apostoli,  pro  ipso  ta¬ 
men  principatu  sola  Apostolorum  principis 
Sedes  in  auctoritate  convaluit,  quae  in  tribus 
locis,  unius  est.  Ipse  enim  sublimavit  Sedem, 
in  qua  etiam  quiescere  et  praesentem  vitam 
finire  dignatus  est :  ipse  decoravit  Sedem, 
in  quam  Evangelistam  discipulum  misit :  ipse 
firmavit  Sedem,  in  qua  septemannis  quamvis 
discessurus  sedit :  cum  ergo  unius  atque  una 
sit  Sedes,  cui  ex  auctoritate  divina  tres  nunc 
Episcopi  praesident,  quidquid  ego  de  vobis 
boni  audio,  hoc  mihi  imputo.  »  Ibidem  ait  : 
«  Ille  mihi  de  Petri  cathedra  locutus  est,  qui 
super  Petri  cathedram  sedet  etc.  » 

Ubi  affirmat,  Episcopum  Alexandrinum 
super  Cathedram  Petri  sedere,  quia  nimirum 
nomine  Petri  Alexandriae  Marcus  primus 
Episcopus  sedit.  Idem  omnino  docet  Gela- 
sius  Papa  in  decr.  de  lib.  Can.  etApocr., 
quod  edidit  in  Cone.  70  Episc. 

Eamdem  rationem  reddit  Leo  in  epist.  53. 
ad  Anatolium  :  «  Nihil,  inquit,  Alexandrinae 
sedi  ejus,  quam  per  S.  Marcum  Evangelis¬ 
tam  B.  Petri  discipulum  meruit,  pereat  dig¬ 
nitatis.  Antiochena  quoque  Ecclesia,  in  qua 
primum  praedicante  Apostolo  Petro  Chris¬ 
tianum  nomen  exortum  est,  in  paternae  con¬ 
stitutionis  ordine  perseveret,  et  in  gradu 
tertio  collocata  numquam  fiat  inferior.  » 
Item  Anacletus  epist.  3  :  «  Secunda,  inquit, 
sedes  apud  Alexandriam  B.  Petri  nomine  a 


Marcp  ejus  discipulo  consecrata  est.  Tertia 
autem  sedes  apud  Antiochiam  ejusdem  Bea¬ 
ti  Petri  Apostoli  nomine  habetur  honorabi¬ 
lis.'  » 

Haec  ergo  est  ratio  numeri  harum  Sedium. 
Ratio  autem  ordinis  est,  quia  cum  omnes 
tres  sint  Sedes  Petri,  tamen  Romanam  per 
se  usque  ad  mortem  administravit  :  Alexan¬ 
drinam  per  Marcum  Evangelistam,  Antio¬ 
chenam  per  Evodium. 

Sicut  ergo  major  est  Petrus  Apostolus 
Marco  Evangelista ,  et  Marcus  Evangelista 
Evodio,  qui  neque  Apostolus,  neque  Evan¬ 
gelista  fuit ;  ita  quoque  Romana  Ecclesia 
Alexandrinam,  et  Alexandrina  Antiochenam 
auctoritate  et  dignitate  superat.  Et  quam¬ 
quam  non  est  negandum,  quin  Petrus  in  his 
sedibus  eligendis  habuerit  etiam  rationem 
magnitudinis,  ut  B.  Leo  docet  in  epist.  84. 
ad  Anastas.  cir,  fm.  :  tamen  (ut  dictum  est) 
propria  et  immediata  causa  honoris  et  pote¬ 
statis  harum  Sedium  fuit  primatus  et  digni¬ 
tas  Petri. 

Vicesimasseptima  est  festum  Cathedrae  Pe¬ 
tri.  Nam  quod  publice  in  Ecclesia  celebre¬ 
tur  dies  festus  in  honorem  institutionis  Epis¬ 
copatus  Petri,  et  nihil  tale  fiat  pro  Sedibus 
aliorum  Apostolorum,  argumentum  est,  Se¬ 
dem  Petri  singulariter  praestare  omnibus 
aliis  ;  imo  ipsam  esse  solam  et  singularem 
Cathedram,  ex  qua  totus  Mundus  doceri  de¬ 
beat,  ut  Optatus  ait  lib.  II  cont.  Parmenian. 
Esse  autem  vetustissimum  festum  Cathedrae 
B.  Petri,  facile  potest,  tum  ex  Martyrologio 
Bedae,  tum  ex  eo  sermone  cognosci,  quem 
habuit  S.  Augustinus  ad  populum,  qui  est 
serm.  15.  de  Sanctis. 

Vicesimaoctava  praerogativa  est,  quod  in 
litteris  formatis,  Antiqui  post  nomen  Patris, 
et  Filii,  et  Spiritus  sancti,  nomen  Apostolo¬ 
rum  Principis  adjungebant.  Scribit  Atticus 
Episcopus,  ut  ad  finem  Concilii  Chalcedo- 
nensis  legitur  in  hunc  modum  :  «  Ne  in  fa¬ 
ciendis  epistolis  Canonicis,  quas  mos  Lati¬ 
nus  formatas  appellat,  aliqua  fraus  falsitatis 
temere  praesumeretur,  hoc  a  Patribus  tre¬ 
centis  decem  et  octo  congregatis  saluberri¬ 
me  inventum  est,  et  constitutum,  ut  forma¬ 
tae  epistolae  hanc  calculationis,  seu  supputa¬ 
tionis  habeant  rationem,  id  est,  ut  assuman¬ 
tur  in  supputationem  prima  Graeca  elementa 
Patris  et  Filii,  et  Spiritus  sancti,  hoc  est, 
v,  a,  quae  elementa  octogenarium,  quadrin¬ 
gentesimum  et  primum  significant  nume¬ 
rum.  Petri  quoque  Apostoli  prima  littera, 

id  est,  7r,  quae  numerum  80  significat.  » 

«  Ejus  quoque  qui  scripsit  epistolam  pri¬ 
ma  littera’;  cui  scribitur,  secunda  littera  ; 
accipientis,  tertia  littera  ;  civitatis  quoque, 
de  qua  scribitur,  quarta  :  et  indictionis, 
quaecumque  est,  temporis  idem  qui  fuit  nu¬ 
merus  assumatur.  Atque  ita  his  omnibus 
Grsecis  litteris,  quae,  ut  diximus,  numeros 
exprimunt,  in  unum  ductis,  unam  quaecum¬ 
que  fuerit  collecta  summam,  epistola  teneat.  » 
Haec  ille. 

Meminit  formatarum  epistolarum  Optatus 
Milevitanus  lib.  II  cont.  Parmen.  his  verbis: 
«  Cum  quo  (Siricio)  nobis  totius  Orbis  com¬ 
mercio  formatarum  in  una  communionis  so¬ 
cietate  communicat.  »  Et  Concilium  Milevi- 
tanum,  can.  20.  vetat  Clericis,  ne  sine  for¬ 
matis  litteris  ad  comitatum  eant.  Vide  Bur- 
chardum  lib.  II,  cap.  227.  Ivonem  lib.  VI, 
cap.  433  et  434  et  Sidonium  Apollinarem  1. 
VII,  epist.  2. 


CAPUT  XXV. 

Testimoniis  Patrum  Graecorum  et  Latinorum 
confirmatur  primatus  Petri. 

Superest,  ut  adferamus  veterum  Patrum 
testimonia  pro  primatu  S.  Petri.  Est  autem 
antea  observandum,  quod  si  Patres  dixerint, 
Petrum  fuisse  Caput  Ecclesiae,  aut  primatum 
in  Apostolos,  vel  Ecclesiam  habuisse ,  id  sa¬ 
tis  esse  debebit  ad  ostendendum  ex  Patrum 
sententia  id  quod  volumus.  Fatentur  enim 
adversarii,  per  haec  duo  nomina  Caput  et 
Primatus  significari  summam  in  Ecclesia  po¬ 
testatem.  Itaque  Magdeburgenses  Cent.  I, 
lib.  II,  cap.  7,  coi.  725.  dicunt,  propriam  esse 
notam  Antichristi ,  habere  primatum  in  Ec¬ 
clesiam.  Et  Calvin.  Instit.  lib.  IV,  cap.  7, 
§,  2  :  »  Certe,  inquit ,  quamdiu  duravit  Ec¬ 
clesiae  vera  et  pura  facies,  ista  omnia  super¬ 
biae  nomina,  quibus  postea  insolescere  coepit 
Romana  Sedes,  prorsus  erant  inaudita.  » 
Loquitur  autem  de  nomine  Capitis  et  Pri¬ 
matus  :  et  ibidem  indicat,  tempore  Hierony¬ 
mi  adhuc  durasse  veram  Ecclesiae  faciem. 

Primus  ergo  prodeat  ex  Grsecis  Origenes 
(nam  Dionysium,  Clementem  Romanum, 
Anacletum,  et  similes  omitto,  quia  ab  ad¬ 
versariis  non  recipiuntur)  qui  in  cap.  VI  aci 


Rom.  sic  ait  :  «  Petro,  inquit,  cum  summa 
rerum  de  pascendis  ovibus  traderetur,  et  su¬ 
per  ipsum  velut  super  terram  fundaretur 
Ecclesia,  nullius  confessio  virtutis  alterius 
ab  eo,  nisi  charitatis  exigitur.  »  Euseb.  in 
Chronico  anni  44.  a  Christo  nato  :  «  Petrus, 
inquit,  Apostolus  natione  Galilaeus,  et  Chris¬ 
tianorum  Pontifex  primus.  » 

Ubi  est  observandum  discrimen,  quodEu- 
sebius  ponit  inter  Petrum  et  aliarum  civita¬ 
tum  Episcopos.  Nam  de  Petro  non  dicit,  Ro¬ 
manorum  Episcopus  primus,  sicut  ibidem 
dicit  de  Jacobo  :  o  Ecclesiae  Hierosolymo¬ 
rum  primus  Episcopus  ab  Apostolis  ordina¬ 
tur  Jacobus  frater  Domini.  »  Et  de  Evodio  : 
«  Primus  Antiochiae  Episcopus  ordinatur 
Evodius ;  »  non  ita  de  Petro  loquitur,  sed 
«  Christianorum  Pontifex  primus,  »  nimirum 
ut  intelligeremus ,  Jacobum  unius  civitatis, 
Petrum  totius  Orbis  Christiani  Pontificem 
fuisse.  Idem  lib.  II  hist.  cap.  14.  vocat  Pe¬ 
trum  omnium  Apostolorum  probatissimum 
et  maximum,  primorum  Principem  et  Du¬ 
cem,  ac  magistrum  militiae  Dei.  Quid  autem 
aliud  est  esse  Ducem  militiae  Dei,  quam  esse 
Caput  militantis  Ecclesiae  ? 

S.  Basilius  serm.  de  jud.  Dei,  de  Petro 
loquens ;  «  Ille,  inquit,  beatus  qui  caeteris 
praelatus  discipulis  fuit,  cui  claves  regni  coe¬ 
lestis  commissae  etc.  »  S.  Gregor.  Nazianz. 
Orat,  de  Moderat,  in  disp.  serv.,  ostendere 
volens,  in  omnibus  rebus  esse  debere  ordi¬ 
nem,  argumentum  sumit  ab  Apostolis,  qui 
etsi  omnes  magni  essent,  tamen  unum  Prae¬ 
positum  habuerunt  :  «  Vides,  inquit,  quem¬ 
admodum  ex  Christi  discipulis  ,  magnis  uti¬ 
que  omnibus  et  excelsis,  atque  electione  dig¬ 
nis,  hic  petra  vocetur,  atque  Ecclesiae  fun¬ 
damenta  Fidei  suae  credita  habeat,  ac  reli¬ 
qui  discipuli  posthaberi  se  tranquillo  animo 
ferant.  » 

S.  Epiphanius  haeres.  51  :  «  Petrum ,  in¬ 
quit,  elegit  ut  Dux  esset  discipulorum.  »  Et 
in  Aneor.  :  «  Hic  est ,  inquit ,  qui  audivit, 
Pasce  Agnos  meos,  cui  creditum  est  ovile.  » 

Cyrillus  Hierosolymitanus  Cath.  II.  Pe¬ 
trum  Principem  Apostolorum  excellentissi¬ 
mum  vocat.  Cyrillus  Alexandrinus  lib.  XII 
in  Jo.  cap.  64  :  «  Ut  Princeps  ,  inquit,  Ca¬ 
putque  caeterorum  primus  exclamat  :  Tu  es 
Christus  Filius  Dei  vivi.  »  Et  in  Thesau.  (si 
B.  Thom.  credimus  in  Opusc.  cont.  Graec.) : 
«  Sicut  Christus,  inquit,  accepit  a  Patre 
sceptrum  Ecclesiae  Gentium,  Dux  ex  Israel 
egrediens,  super  omnem  principatum,  et 

potestatem,  super  omnequodcumque  est,  ut 
ei  cuncta  curventur  :  sic  et  Petro  et  ejus 
successoribus  plenissime  commisit ,  et  nulli 
alii,  quam  Petro  Christus  quod  suum  est  ple¬ 
num,  sed  ipsi  soli  dedit.  » 

S.  Joanncs  Chrysostomus  hom.  55.  in 
Mattii.  :  «  Petrum,  inquit,  Ecclesife  futurae 
pastorem  constituit.  »  Et  infra  :  « 'Deus  con¬ 
cedere  solus  potest,  ut  futura  Ecclesia  tot 
tantisque  fluctibus  impetu  irrumpentibus, 
immobilis  maneat,  cujus  Pastor  et  Caput 
(ecce  nomen  Capitis  Calvino  inauditum)  ho¬ 
mo  piscator,  atque  ignobilis.  »  Et  infra  : 
«Hieremiam  uni  GentiPater,  hunc  autem  uni¬ 
verso  terrarum  Orbi  Christus  praeposuit.  » 
Et  hom.  ult.  in  Jo.  aliquoties  repetit,  Pe¬ 
tro  fratrum,  id  est,  Apostolorum  curam  de¬ 
mandatam,  et  Orbem  totum  commissum . 

Euthymius  in  cap.  ult.  Jo.  bis  repetit,  Pe¬ 
trum  accepisse  praesidentium  super  discipu¬ 
los.  Ibid.  :  «  Si -dicas,  inquit,  quomodo  Ja- 
cobus  sedem  Hierosolymis  accepit?  Res¬ 
pondeo,  hunc  Petrum  totius  Orbis  magis¬ 
trum  esse  constitutum.  »  Ubi  docet  Euthy¬ 
mius,  sicut  Jacobus  fuit  Episcopus  Hieroso¬ 
lymorum,  ita  Petrum  fuisse  Episcopum  totius 
Orbis. 

Theophylactus  in  cap.  XXII  Luc.  in  illud 
Confirma  fratres  tuos  :  «  Planus,  inquit,  hu¬ 
jus  intellectus  is  est.  Quia  te  habeo  ut  Prin¬ 
cipem  discipulorum ,  postquam  negato  me 
fleveris,  et  ad  poenitentiam  veneris ,  confir¬ 
ma  caeteros,  hoc  enim  decet  te,  qui  post  me 
Ecclesiae  petra  es,  et  fundamentum.  »  Et  in¬ 
fra  :  Tu  Petre  conversus  ,  bonum  exemplum 
poenitentiae  eris  omnibus,  qui  cum  Apostolus 
fueris,  et  negaveris,  iterum  receperis  pri¬ 
matum  omnium,  et  praefecturam  Orbis.  »  Hic 
etiam  audis  nomen  Primatus  Calvino  inaudi¬ 
tum.  QEcumenius  in  cap.  I.  Act.  :  «  Surgit, 
inquit,  Petrus,  non  Jacobus,  etvelut  ferven- 
tior,  et  velut  is  cui  discipulorum  praesidentia 
commissa  erat.  » 

Hugo  Etberianus  sive  Herretianus  circa 
annum  Domini  1160,  tempore  Emmanuelis 
Imperatoris ,  scripsit  libros  de  processione 
Spiritus  sancti  adversus  Graecos,  in  quo  ope¬ 
re  lib.  III,  cap.  17  sic  ait  :  «  Ex  ipsa,  inquit, 
rei  evidentia  liquido  apparet ,  quod  Petrum 
ejusque  successorem  Christus  Principem  et 
Caput  non  modo  Latinorum  et  Graecorum, 
Occidentis  et  Septentrionis  universi ,  verum 
etiam  Armenorum,  Arabum,  Judaeorum,  Ma- 
dianitarum  et  totius  Orientis,  ut  meridiani 
climatis  in  perpetuum  constituit.  »  - 


Hunc  adjunximus  Graecis,  non  quod  fuerit 
Graecus  natione,  sed  quod  Graece  ut  pluri¬ 
mum  ,  et  in  aula  Graeci  Imperatoris  scripse¬ 
rit. 

Ex  Latinis  S.  Cyprianus  in  epist.  ad  Quin¬ 
tum  dicit,  Petrum  noluisse  dicere  ,  cum  a 
Paulo  reprehenderetur  se  habere  primatum, 
et  sibi  obediendum  esse  :  quibus  verbis  in¬ 
dicat,  eum  habuisse  primatum  ,  et  potuisse 
aliis  omnibus  jubere.  Ac  ne  forte  dicant  ad¬ 
versarii,  Petrum  ex  sententia  Cypriani  ideo 
non  dixisse  se  habere  primatum ,  quia  fal¬ 
sum  dixisset;  audiamus  Augustinum  expo¬ 
nentem  hunc  locum  Cypriani,  lib.  II  de 
Bapt.  cap.  1 :  «  Idem  Cyprianus  ,  inquit,  in 
epistola  ad  Quintum  ita  loquitur  :  Nam  nec 
Petrus  quem  primum  Dominus  elegit,  et  su¬ 
per  quem  aedificat  Ecclesiam  suam,  cum  se- 
cum  Paulus  de  circumcisione  disceptaret, 
postmodum  vindicavit  sibi  aliquid  insolen¬ 
ter,  aut  arroganter  assumpsit,  ut  diceret,  se 
primatum  tenere  ,  et  obtemperari  a  novellis 
et  posteris  sibi  potius  debere  etc.  »  Et  paulo 
post  :  a  Ecce,  inquit,  ubi  commemorat  Cy¬ 
prianus,  quod  etiam  nos  in  Scripturis  sanc¬ 
tis  didicimus,  Apostolum  Petrum,  in  quo  pri¬ 
matus  Apostolorum  tam  excellenti  gratia 
praeeminet  etc.  » 

Idem  S.  Cyprianus  in  lib.  de  unit.  Eccl., 
sive  de  simplic.  Praelat.  (ut  supra  deduxi¬ 
mus)  facit  Petrum  Caput,  fontem,  radicem 
totius  Ecclesiae.  Et  de  eodem  dicit  in  epist. 
ad  Jubajanum  :  «  Nos  unius  Ecclesiae  Ca¬ 
put,  et  radicem  tenemus.  »  Itaque  illa  duo 
nomina  Cypriani  libenter  usurpat,  quae  Cal¬ 
vinus  inaudita  fuisse  dixerat  in  antiqua  Ec¬ 
clesia.  S.  Maximus  in  3.  serm.  de  Apost.  : 
«  Quanti  ergo,  inquit,  meriti  apud  Dominum 
suum  Petrus  erat,  ut  ei  post  naviculae  parvae 
remigium  totius  Ecclesiae  gubernacula  tra¬ 
derentur?  » 

Optatus  lib.  Ilcont.  Parmen. :  «  Cathedra, 
inquit,  una  est,  et  negare  non  audes  ,  scire 
te  Petro  primum  in  urbe  Roma  Cathedram 
esse  collatam,  ubi  sederit  otnnium  Aposto¬ 
lorum  caput  Petrus,  inde  Cephas  appellatus, 
in  quo  uno  Cathedrae  unitas  ab  omnibus  ser¬ 
varetur,  nec  caeteri  Apostoli  singulas,  sibi 
quisque  defenderent,  ut  jam  schismaticus 
et  peccator  esset,  qui  contra  singularem  Ca¬ 
thedram  alteram  collocaret.  Ergo  Cathedra 
una  est,  quae  est  prima  de  dotibus.  In  ea  se¬ 
dit  primus  Petrus,  succedit  Linus,  Lino  Cle¬ 
mens  etc.  »  Yides,  nomen  Capitis  et  Petri 
Cathedram  ac  successorum,  unicam  totius 

Ecclesias  Cathedram  nominari ;  quae  Calvino 
erant  prorsus  inaudita. 

S.  Ambrosius  in  cap.  ult.  Lucae  vocat  Pe¬ 
trum,  Vicarium  amoris  Christi  erga  nos,  et 
eum  dicit  omnibus  praelatum.  Et  in  cap.  XII, 
epist.  II  ad  Corinth.  «  Primatum,  inquit,  non 
accepit  Andreas ,  sed  Petrus.  »  Ecce  iterum 
nomen  Calvino  inauditum.  Idem  in  cap.  I 
ad  Gal.  dicit,  Petro  curam  Ecclesiarum  a 
Domino  demandatam.  Denique  serm.  11  : 

«  Hanc,  inquit,  solam  Ecclesiae  navem  ascen¬ 
dit  Dominus,  in  qua  Petrus  magister  est  con¬ 
stitutus,  dicente  Domino  :  Super  hanc  pe¬ 
tram  aedificabo  Ecclesiam  meam.  Quae  navis 
in  altum  seculi  istius  ita  natat ,  ut  pereunte 
Mundo,  omnes  quos  suscepit  servet  illaesos  : 
cujus  figuram  jam  in  veteri  vidimus  Testa¬ 
mento.  Sicut  enim  Noe  arca,  naufragante 
Mundo,  cunctos  quos  susceperat  incolumes 
reservavit,  ita  et  Petri  Ecclesia,  conflagrante 
seculo,  omnes  quos  amplectitur,  repraesen¬ 
tabit  illaesos  ;  et  sicut  tunc,  transacto  dilu¬ 
vio,  ad  arcam  Noe  columba  signum  pacis 
detulit,  ita  et  transacto  judicio,  ad  Ecclesiam 
Petri  Christus  gaudium  pacis  referet.  » 

B.  Hieronymus  lib.  I  in  Jovin.  :  «Inter 
duodecim  unus  elegitur,  ut  Capite  constitu¬ 
to,  schismatis  tolleretur  occasio.  Sed  cur  non 
Joannes  electus  est  virgo?  aetati  delatum  est, 
quia  Petrus  senior  erat,  ne  adhuc  adoles¬ 
cens  ac  pene  puer  progressae  aetatis  homini- 
♦  bus  praeferretur.  »  Hic  etiam  audis  nomen 
Capitis  Calvino  inauditum . 

B.  Augustinus  passim  dicit,  Petrum  ha¬ 
buisse  primatum,  ac  praesertim  1.  II,  cap.  1. 
de  Bapt.,  ut  jam  ante  citavimus  ,  ubi  etiam 
addit  :  «  Puto ,  inquit,  quod  sine  ulla  sui 
contumelia  Cyprianus  Episcopus  Petro  Apos¬ 
tolo  comparatur,  quantum  attinet  ad  mar¬ 
tyrii  gloriam.  Caeterum  magis  vereri  debeo, 
ne  in  Petrum  contumeliosus  existam.  Quis 
enim  nescit,  illum  Apostolatus  principatum 
cuilibet  Episcopatui  praeferendum  ?  sed  etsi 
distat  Cathedrarum  gratia ,  una  est  tamen 
martyrum  gloria.  » 

Observandum  hoc  loco  est,  multum  om¬ 
nino  ex  sententia  Augustini  Petri  Cathedram 
praestare  particularium  Episcoporum  cathe¬ 
dris,  cum  veritus  sit,  ne  contumeliam  Petro 
videretur  facere  ,  si  cum  eo  compararet  Cy¬ 
prianum  ;  qui  tamen  non  solum  Episcopus, 
sed  etiam  primus  erat  totius  Africae. 

Notandum  quoque  ,  putasse  Augustinum 
posse  comparari  martyrium  Cypriani  cum 
martyrio  Petri,  licet  Petri  esset  multo  nobi¬ 


lius,  quia  in  eodem  genere  sunt  martyrum 
omnium  palnjee  :  at  Cypriani  sedem  non 
posse  conferri  cum  Sede  Petri,  quia  non  so¬ 
lum  Sedes  Petri  est  nobilior  sede  Cypriani, 
sed  est  quodammodo  in  alio  genere,  nam 
differunt  ut  totum  et  pars  ;  non  solum  enim 
Petrus  erat  Episcopus  Romae  ,  ut  Cyprianus 
Carthaginis  ,  sed  etiam  erat  Petrus  Pontifex 
Orbis  terrae  totius,  cum  tantum  partis  unius 
esset  Pontifex  Cyprianus. 

Idem  Augustinus  de  poenitentia  Petri  lo- 
quens,  serm.  124.  de  temp.  :  «  Totius ,  in¬ 
quit,  corporis  morbum  in  ipso  capite  curat 
Ecclesiae,  in  ipso  vertice  componit  membro¬ 
rum  omnium  sanitatem  etc.  »  Auctor  quaes¬ 
tionum  veteris  et  novi  Testamenti,  quae  sunt 
in  operibus  August.  q.  75  :  «  Sicut,  inquit, 
in  Salvatore  erant  omnes  causae  magisterii, 
ita  et  post  Salvatorem  in  Petro  omnes  con¬ 
tinentur.  Ipsum  enim  constituit  caput  eorum, 
ut  pastor  esset  gregis  Dominici.  »  Et  infra  : 

«  Manifestum  est,  inquit ,  in  Petro  omnes 
contineri ;  rogans  enim  pro  Petro  ,  pro  om¬ 
nibus  rogasse  dignoscitur.  Semper  enim  in 
Praeposito  populus  aut  corripitur,  aut  lauda¬ 
tur.  » 

S.  Leo  passim  haec  docet,  praesertim 
ser.3.  de  assumpt.  sua  ad  Pontif.  :  «  De  toto 
Mundo,  inquit,  unus  eligitur  Petrus  ,  qui  et 
universarum  Gentium  vocationi,  et  omnibus 
Apostolis  cunctisque  Ecclesiae  Patribus  prae¬ 
ponatur,  ut  quamvis  in  populo  Dei  multi  sa- 
^  cerdotes  sint,  multique  pastores ,  omnes  ta¬ 
men  proprie  regat  Petrus,  quos  principaliter 
regit  et  Christus.  »  Et  in  epist.  84.  ad  Anas¬ 
tasium  in  fine  :  «  Magna,  inquit,  dispositione 
provisum  est,  ne  omnes  sibi  omnia  vendica- 
rent,  sed  essent  in  singulis  provinciis  singuli, 
quorum  inter  fratres  haberetur  prima  sen¬ 
tentia  :  Et  rursus  quidam  in  majoribus  urbi¬ 
bus  constituti  sollicitudinem  susciperent  am¬ 
pliorem,  per  quos  ad  unam  Petri  Sedem  uni¬ 
versalis  Ecclesiae  cura  conflueret,  et  nihil 
umquam  a  suo  capite  dissideret.  »  Ecce  ha¬ 
bes  hic  quoque  nomen  Capitis,  et  curam  uni¬ 
versalis  Ecclesiae. 

S.  Prosper  lib.  de  ingrat. 

Sedes  Roma  Petri,  quse  pastoralis  honoris 

Facta  caput  Mundo,  quidquid  non  possidet 
armis, 

Relligione  tenet  etc. 

Arator  in  cap.  1,  Act.  de  Petro  sic  ait  : 

p 

—  cui  tradidit  Agnus 

Quas  passus  salvavit  oves,  totumque  per  Or¬ 
bem 

Hoc  auget  pastore  gregem,  quo  munere  sum¬ 
mus 

Surgit  etc. 

S.  Gregorius  lib.  IV,  epist.  32.  ad  Mau- 
rit  :  «Cunctis,  inquit,  Evangelium scientibus 
liquet,  quod  beatissimo,  et  omnium  Aposto¬ 
lorum  Principi  Petro  ,  Dominica  voce  totius 
Ecclesiae  cura  commissa  est.  »  Et  infra  : 
«  Ecce,  inquit,  claves  regni  coelestis  accepit, 
potestas  ei  ligandi  atque  solvendi  tribuitur, 
cura  ei  totius  Ecclesiae  et  principatus  tribui¬ 
tur.  » 

Beda  hom.  in  vig.  S.  Andreae  ,  in  illud  : 
Intuitus  eum  etc.  Jo.  I  :  «Vidit,  inquit,  cor¬ 
dis  ejus  simplicitatem,  vidit  animi  sublimi¬ 
tatem,  cujus  merito  cunctae  esset  praeferen¬ 
dus  Ecclesiae.  » 

Et  hom.  in  festo  Petri  et  Pauli  :  « Ideo, 
inquit,  Beatus  Petrus,  qui  Christum  vera  Fi¬ 
de  confessus,  vero  est  amore  secutus,  spe¬ 
cialiter  claves  regni  coelorum  ,  et  principa¬ 
tum  judiciariae  potestatis  accepit ,  ut  omnes 
per  Orbem  credentes  intelligant,  quia  qui¬ 
cumque  ab  unitate  Fidei,  vel  societatis  illius 
quolibet  modo  semetipsos  segregant ,  tales 
nec  vinculis  peccatorum  absolvi,  nec  januam 
possint  regni  coelestis  ingredi.  » 

S.  Bernardus  in  epist.  237.  ad  Eugen.  : 
«  Locus,  in  quo  stas,  terra  sancta  est,  locus 
Petri  est,  Principis  Apostolorum  ,  ubi  stete¬ 
runt  pedes  ejus,  locus  illius  est,  quem  con¬ 
stituit  Dominus  dominum  domus  suae ,  et 
principem  omnis  possessionis  suae.  »  Et  lib. 
II  de  Consider.  ait  de  Petro  :  «  Instar  Do¬ 
mini  gradiens  supra  mare,  unicum  se  Christi 
Vicarium  designavit,  qui  non  uni  populo, 
sed  cunctis  praeesse  deberet,  siquidem  aquae 
multae,  populi  multi.  » 

His  24  Patrum  testimoniis ,  quasi  vocibus 
24  Seniorum  Apocalypsis,  aperte  ostendi¬ 
tur  consensus  veteris  Ecclesiae,  tam  Graecae, 
quam  Latinae,  ad  quae  nihil  omnino  respon¬ 
deri  potest,  nisi  quod  Lutherus  et  Calvinus 
de  Leone  dicunt,  eos  humana  passos,  ac  de¬ 
ceptos  esse. 

Sed  si  ita  est  :  cur  nemo  umquam  eos  re¬ 
prehendit?  Certe  Epiphanius,  Theodoretus, 
Augustinus,  Damascenus,  indicem  haeresum; 
Augustinus,  Damascenus,  indicem  haeresum 


et  haereticorum  texuerunt ,  et  in  eo  etiam 
Origenem  posuerunt.  At  cur,  quaeso  ,  in  er¬ 
roribus  Origenis  illum  non  annotarunt,  quod 
dixerit,  Petro  summam  rerum  de  pascendis 
ovibus  a  Christo  traditam?  Cur  Cyprianum, 
Ambrosium,  Chrysostomum,  Optatum,  Leo¬ 
nem  ,  et  alios  inter  haereticos  non  numera¬ 
runt,  cum  tam  clare  docuerint,  habuisse  Pe¬ 
trum  primatum,  et  fuisse  Caput  Ecclesiae,  et 
totum  Orbem  terrarum  illi  commissum  ?  Cer¬ 
te  tantum  errorem,  qui  Antichristo,  ut  ipsi 
dicunt,  tam  aperte  favet ,  omnium  Scripto¬ 
rum  calamis  confodi  oportebat. 

Quare  cum  uno  ore  Veteres  clament,  Apo¬ 
stolo  Petro  primatum  Ecclesiasticum  a  Chris¬ 
to  esse  delatum  :  cum  iidemtot  insignes  Petri 
praerogativas  testentur  :  cum  in  sacris  divi¬ 
nisque  Litteris  hunc  ipsum  primatum  tam 
liberaliter  promissum,  quam  fideliter  datum 
esse  videamus  :  nimis  profecto  pertinaces 
erimus,  si  adversus  tam  claram  veritatis  lu¬ 
cem  oculos  clauserimus. 


CAPUT  XXVI. 

Diluitur  argumentum  ex  comparatione 
Petri  cum  Jacobo. 

Argumenta,  quae  adversus  primatum  Petri 
fieri  solent ,  maxima  ex  parte  soluta  sunt  in 
explicatione  duorum  locorum  Scripturae, 
Matth.  XVI,  et  Jo.  ult.  ubi  de  petra,  de  cla¬ 
vibus  et  de  ovibus  disseruimus.  Tria  tamen 
supersunt:  unum  ex  comparatione  Petri  cum 
Jacobo  :  alterum  ex  collatione  ejusdem  cum 
Paulo  :  postremo  ex  horrendis  foedisque  lap¬ 
sibus  Petri ,  quos  divino  consilio  Spiritus 
sanctus  litteris  mandari  voluit,  ne  nimis  mul¬ 
tum  Petro  Apostolo  tribueremus. 

Ac  primum  quidem  argumentum  Lutheri 
est,  in  lib.  de  pot.  Papae,  ubi  Jacobum  ma¬ 
jorem  Petro  fuisse,  his  rationibus  probat. 

Primum,  Christus  fuit  Episcopus  Hieroso- 
lymse,  non  Romae  ,  et  Apostoli  ejus  Presby¬ 
teri  fuerunt ;  igitur  Jacobus,  qui  post  Christi 
passionem  Episcopatum  Hierosolymae  sorti¬ 
tus  est,  Christo  succedit,  vel  certe  Vicarius 
ejus  est,  non  Petrus. 

Deinde.  Hierusalem  est  mater  omniumEe- 
clesiarum  :  nam  « de  Sion  exibit  lex,  et  ver - 

bum  Domini  de  Hierusalem  »  ,  Is.  II;  igitur 
Jacobus  omnium  Ecclesiarum  pater  est,  non 
Petrus.  Praeterea,  Nicaenum  Concilium  can.  7. 
Episcopo  Hierosolymae  primatum  tribuit  :  id- 
que  ex  antiqua  consuetudine ,  et  traditione 
confirmat. 

Possumus  addere  duo  gravissima  testimo¬ 
nia.  Unum  Clementis  ,  qui  lib.  VI  Disposit. 
apud  Eusebium  lib.  II  hist.  cap.  1.  sic  ait  : 
«  Petrus,  Jacobus,  et  Joannes  post  assump¬ 
tionem  Salvatoris,  quamvis  ab  ipso  fuerint 
omnibus  pene  praelati,  tamen  non  sibi  ven- 
dicabant  primatus  gloriam  ,  sed  Jacobum, 
qui  dicebatur  J ustus,  Apostolorum  Episcopum 
statuunt.  » 

Huc  respexit  Lutherus  lib.  de  pot.  Papae, 
cum  ait  :  Petrum,  Jacobum  ,  et  Joannem, 
primatus  suos  rejecisse  ,  et  in  Jacobum  mi¬ 
norem  eos  contulisse. 

Alterum  est  Chrysostomi ,  qui  hom.  3.  in 
Acta  :  «  Vide,  inquit,  Jacobi  modestiam.  Is 
acceperat  Hierosolymis  Episcopi  munus  ,  et 
tamen  hic  nihil  loquitur.  Considera  autem 
et  aliorum  discipulorum  singularem  modes¬ 
tiam,  quo  pacto  concedunt  ei  solium ,  nec 
amplius  ambigunt  disceptantes  inter  se.  » 

Respondeo  ad  primum  argumentum :  Chri¬ 
stum  non  fuisse  Episcopum  ullius  particula¬ 
ris  urbis,  sed  fuisse,  et  esse  Pontificem,  non 
solius  Hierosolymae,  sed  totius  Ecclesiae,  ne¬ 
que  ullum  ei  succedere ,  cum  semper  vivat. 
Porro  Vicarium  suum  generalem  magis  de¬ 
cuisse,  ut  alibi ,  quam  Hierosolymis  consti¬ 
tuere  :  quoniam  sicut  mutabatur  per  Christi 
adventum  Lex  et  Sacerdotium ;  ita  etiam  de¬ 
cuit  ,  ut  locus  mutaretur  summi  Sacerdotis, 
et  fierent  vere  omnia  nova.  Atque  ideo  for¬ 
tasse  Templum  et  Hierusalem  brevi  eversa 
et  incensa  post  ascensionem  Domini  fue¬ 
runt. 

Ad  alteram  rationem  dico  :  Hierosolymo¬ 
rum  Ecclesiam  esse  matrem  omnium  Eccle¬ 
siarum  antiquitate  ,  et  multis  privilegiis  in¬ 
signem,  ob  Domini  et  Apostolorum  praesen¬ 
tiam,  quam  longo  tempore  habuit  et  praeci¬ 
pue  ob  mysteria  redemptionis  nostrae  eo  loco 
perfecta  et  consummata  :  sed  nihil  hoc  ta¬ 
men  praejudicare  Petri  primatui.  Nam  quem¬ 
admodum  Ecclesiae  Hierosolymorum  Jaco¬ 
bus  fuit  Pastor  et  Episcopus,  ita  Petrus  fuit 
Pastor  etEpiscopus  totius  Ecclesiae;  acproin- 
de  etiam  Hierosolymae,  quae  universalis  Ec¬ 
clesiae  portio  quaedam  est. 

Ita  solvunt  hoc  argumentum  Chrysosto- 
mus  et  Euthymius  in  Comment.  ult.  cap.  Jo., 


quibus  acceditBernarduslib.il  deConsider. 
ubi  ait  :  «Jacobus  una  Hierosolyma  conten¬ 
tus,  universitatem  Petro  cedit.  » 

Ad  tertiam  rationem  respondeo  :  Luthe- 
rum  non  bene  legisse  Nicaenum  Concilium ; 
nam,  ut  supra  demonstravimus  ,  in  Nicaeno 
Concilio  datur  Episcopo  Hierosolymae  quar¬ 
tus  locus  inter  Patriarchas,  quantum  ad  ho¬ 
norariam  quamdam  sessionem  :  nullus  au¬ 
tem  locus  quantum  ad  veram  jurisdictionem; 
subjicitur  enim  ut  simplex  Episcopus  Epis¬ 
copo  Caesariensi  totius  Palaestinae  Metropoli¬ 
tano. 

~'Ad  testimonium Eusebii  respondeo  :  locum 
Eusebii  sine  dubio  esse  corruptum;  nam  et¬ 
si  in  Basileensi  codice  versionis  Ruffini  ha¬ 
beantur  verba,  quae  supra  citavimus ;  tamen 
in  codice  Coloniensi ,  ab  homine  Catholico 
verso  edito,  non  habetur  Primatus,  et  pro  il¬ 
lis  verbis  :  «  Apostolorum  Episcopum,  »  ha¬ 
betur,  «  Hierosolymorum  Episcopum .  » 

Quae  lectio  cohaeret  in  primis  cum  Nice- 
phoro,  ita  hunc  locum  allegante  lib.  II,  cap. 
3.  necnon  cum  ejusdem  Eusebii  sententia, 
qui  in  eodem  lib.  II ,  cap.  14.  hist.  dicit, 
Petrum  fuisse  Apostolorum  maximum ,  et 
primorum  Principem. 

Cohaeret  deinde  cum  Graeco  codice  ,  tam 
Vaticanae  Bibliothecae,  quam  etiam Parisien- 
si  nuper  edito.  Sic  enim  habetur  in  utroque 
U ir po'J  yxp  v.xi  Iaxwpov  xai  Iwavvvjv  gsra  rJ]v 

avalyipiv  tou  tronTripog  cbg  av  xai  vno  roO  xu piov  npo- 
tet cpLYip.svorjg  pj  E7ri§txa  fevQcu  § o!~yi£  ,  alia  Iaxwpov 
tov  Stxatov  £7rt<rxo7rov  IepotrolypiMv  ileaQxi. 

Clemens  ergo  Alexandrinus  apudEusebium 
non  ait,  Petrum,  Jacobum  ,  et  Joannem  de¬ 
tulisse  primatum  Ecclesiae  universae  Jacobo 
minori,  et  eumEpiscopum  Apostolorum  con¬ 
stituisse,  quod  absurdissimum  est  :  sed  tan¬ 
tum  ait,  eos  Apostolos  praecipuos  non  quae¬ 
sivisse  gloriam  propriam ,  et  ideo  non  sibi 
assumpsisse  Episcopatum  omnium  eo  tem¬ 
pore  nobilissimum  ,  sed  eum  Jacobo  minori 
detulisse.  Etsi  enim  Episcopatus  unius  urbis 
non  derogat  Primatui ;  tamen  non  parva 
gloria  erat  fieri  Episcopum  Hierosolymae  eo 
tempore  ,  quo  nullus  erat  ex  particularibus 
Episcopatibus  illo  nobilior. 

Ad  locum  Chrysostomi  dico  :  loqui  Chry- 
sostomum  de  solio  particularis  Episcopatus, 
cum  ait  :  «  Apostolos  concessisse  Jacobo  so¬ 
lium.  »  Nam  quod  absolute  Chrysostomus 
Petrum  Jacobo  anteposuerit ,  ex  plurimis 
ejus  locis  manifestum  est.  Nam  in  Jo.  hom. 
ult.  in  illud,  Sequere  me  :  «  Quibus,  inquit, 

iterum  curam  ,  et  familiarem  in  cum  affec¬ 
tum  ostendit.  Quod  si  quis  percunctaretur, 
quomodo  Jacobus  sedem  Hierosolymis  acce¬ 
perit  ?  Responderem ,  hunc  Petrum  totius 
Orbis  Magistrum  constituisse.  » 

Idem  Chrysostomus  hom.  3.  in  Acta,  post 
ea  verba  ,  quse  nobis  objiciuntur,  subjungit 
de  Petro  :  «  Merito,  inquit,  primus  omnium 
auctoritatem  usurpat  in  negotio,  ut  qui  om¬ 
nes  habeat  in  manu ;  ad  hunc  enim  dixit 
Christus  :  Et  tu  aliquando  conversus,  confir¬ 
ma  fratres  tuos.  » 


CAPUT  XXVII. 

De  comparatione  Petri  cum  Paulo. 

Alterum  argumentum  sumitur  ab  eo, quod 
Paulus  per  antonomasiam  vocatur  Apostolus; 
inde  enim  sequi  videtur,  ut  ipse  potius,  quam 
Petrus  Princeps  Apostolorum  sit.  Accedit 
quod  in  antiquis  sigillis  ,  quibus  diplomata 
summi  Pontificis  obsignantur,  inveniuntur 
imagines  Petri  et  Pauli,  sed  hujus  a  dextris, 
illius  a  sinistris.  Quod  etiam  observavit  S. 
Thomas  in  epist.  ad  Gal.  lect.  1 .  et  Petrus 
Damianus  in  tract.  de  hac  ipsa  re. 

Respondeo  :  Paulum  vocari  Apostolum 
per  antonomasiam  ,  non  quia  fuerit  major 
Petro  potestate  vel  auctoritate  ,  sed  duabus 
aliis  de  causis  ,  quse  nihil  detrahunt  de  Pri¬ 
matu  Petri.  Una  fuit,  quia  plura  scripsit,  et 
doctior  ac  sapientior  fuit  cseteris  :  tunc  enim 
fere  vocamus  eum  Apostolum  per  antono¬ 
masiam,  quando  scripta  ejus  citamus.  Altera 
fuit,  quia  ad  Apostolum  proprie  ut  Aposto¬ 
lum  pertinet,  plantare  Fidem  :  Paulus  autem 
pluribus  in  locis  plantavit  Fidem,  quam  ullus 
alius.  Nam  cseteri  Apostoli  missi  sunt  ad  cer¬ 
tas  provincias,  Paulus  ad  omnes  Gentes,  si¬ 
ne  certse  provinciae  determinatione  :  et  ipse 
de  se  ait  :  Plus  omnibus  laboravi  (1). 

Testatur  quoque  Hieronymus  in  cap.  V 
Amos,  in  illa  verba  :  Qui  vocat  aquas  maris , 
et  effundit  eas  super  faciem  terree  (2),  Paulum 
non  solum  plantasse  Fidem  Christi  per  to¬ 
tum  eum  longissimum  tractum  ,  qui  est  ab 
Hierusalem  usque  ad  Illyricum,  ut  etiam  ip¬ 
se  Paulus  ait  Rom.  XV,  sed  etiam  a  mari  ru¬ 


bro  usque  ad  Oceanum  per  totum  fere  Or¬ 
bem,  ut  prius  eum  terra  defecerit,  quam  stu¬ 
dium  praedicandi.  Itaque  in  eo  ,  quod  est 
proprium  Apostoli,  Paulus  excelluit,  et  sicut 
Petrus  dicitur  Princeps  Apostolorum  ,  quia 
institutus  est  Caput  et  Pastor  ovium  :  ita 
etiam  Paulus  dici  potest  Princeps  Apostolo¬ 
rum,  quia  munus  Apostolicum  excellentissi¬ 
me  adimplevit.  Quomodo  Virgilius  dicitur 
Princeps  Poetarum,  et  Cicero  Princeps  Ora¬ 
torum. 

Utramque  rationem  S.  August.  paucissimis 
verbis  complexus  est  lib.  III  ad  Bonif.  cap. 
3  :  (t  Apostolus,  inquit ,  cum  dicitur,  si  non 
exprimatur  quis  Apostolus ,  non  intelligitur 
nisi  Paulus,  quia  pluribus  est  epistolis  notior, 
et  plus  omnibus  aliis  laboravit.  » 

Quod  autem  objicitur  de  imaginibus  Petri 
et  Pauli ,  qu£e  ita  disponi  solent,  ut  Paulus 
ad  dexteram  Petri  conspiciatur,  multis  mo¬ 
dis  solvi  potest.  Primum  enim,  tametsi  satis 
constat,  Petrum  Paulo  auctoritate  majorem 
fuisse,  ut  supra  docuimus  testimonio  Cypria¬ 
ni  in  epist.  ad  Quintum,  Augustini  epist.  19. 
ad  Hieron. :  Hieronymi  epist.  89.  ad  August. 
Gregorii  hom.  18.  in  Ezech. :  Tlieodoreti  in 
epist.  ad  Leonem  ;  et  GEcumenii  in  I.  cap. 
ad  Gal.  :  tamen  etiamsi  constaret ,  Paulum 
Petro  omnibus  nominibus  anteponendum  es¬ 
se,  nihil  id  Romanis  Pontificibus  officeret, 
aut  ipsi  etiam  Petri  summo  Pontificatui.  Non 
quidem  Pontificibus  Romanis,  quoniam  ipsi 
tam  Petrum,  quam  Paulum  praedecessorem 
et  parentem  agnoscunt  :  siquidem  uterque 
Apostolus  Romanam  Ecclesiam  fundavit,  et 
gubernavit,  ut  praeter  alios  testatur  Irenaeus 
lib.  III,  cap.  3.  et  in  urbe  Roma  uterque  per 
martyrium  vitam  finivit;  itaque  omnis  Pauli 
gloria  ad  Romanos  Pontifices  pertinet.  Nihil 
etiam  Petri  pontificatui  officeret  summa  dig¬ 
nitas  et  auctoritas  Pauli ;  quoniam  extraor¬ 
dinaria  erat,  quanta  tandem  esset. 

Quare,  quemadmodum  in  populo  Judaeorum 
major  erat  Moses  Aarone,  et  nihilominus  ta¬ 
men  Aaron  vere  ac  proprie  summus  Ponti¬ 
fex  fuit  :  et  non  Mosis,  sed  Aaronis  posteri 
in  summa  illa  dignitate  patri  successerunt, 
quoniam  potestas  Mosis  extraordinaria,  Aa¬ 
ronis  ordinaria  erat  :  ita  quoque  si  admitte¬ 
remus,  extraordinario  privilegio  Paulum  Pe¬ 
tro  majorem  fuisse;  non  propterea  negare¬ 
mus  Petrum  ordinarium,  ac  summum  Eccle¬ 
siae  Pontificem  fuisse. 


(1)  I.  Cor.  XV,  10.  —  (2)  Amos.  V,  8. 

Deinde  potest  etiam  responderi  :  non  esse 
hocperpetuum,  ut  in  antiquis  imaginibus  Pau¬ 
lus  dexteram  partem  occupet.  Siquidem  in 
iis,  quae  Romae  nunc  exstant ,  ut  in  quibus¬ 
dam  Paulus  cernitur  ad  dexteram,  ita  in  aliis 
non  paucioribus  cernitur  ad  sinistram  :  et 
sicut  in  diplomatibus  Paulus  obtinet  dexte¬ 
ram,  ita  in  numismatibus  obtinet  sinistram. 

Et  fortasse  consulto  id  V eteres  observarunt, 
ut  ex  duobus  summis  Apostolis  modo  unum, 
modo  alterum  anteponerent,  nimirum,  ut  eo 
modo  significarent,  hos  Apostolos  vel  pares 
esse  inter  se,  vel  certe  ignorari ,  uter  alteri 
praestet  :  nam  etsi  Petrus  major  est  potesta¬ 
te,  Paulus  major  est  sapientia,  ut  eleganter 
monet  S.  Maximus  serm.  ult.  de  SS.  Petro 
et  Paulo,  ubi  Petro  elavem  potentue,  Paulo 
elavem  sapientiae  datam  esse  dicit. 

Hinc  S.  Leo  serm.  1.  de  Nat.  Apostol.  : 
a  Hos,  inquit ,  gratia  Dei  in  tantum  apicem 
inter  omnia  Ecclesiae  membra  provexit ,  ut 
eos  in  corpore,  cui  caput  est  Christus,  quasi 
geminum  constitueret  lumen  oculorum  :  de 
quorum  meritis  atque  virtutibus  nihil  diver¬ 
sum,  nihil  debemus  sentire  discretum,  quia 
illos  et  electio  pares,  et  labor  similes,  et  finis 
fecit  aequales.  » 

Et  S.  Maximus  loc.  not.  :  «  Ergo,  inquit, 
Beatus  Petrus  et  Paulus  eminent  inter  uni¬ 
versos  ,  et  peculiari  quadam  praerogativa 
praecellunt :  verum  inter  ipsos  quis  cui  prae¬ 
ponatur,  incertum  est.  Puto  enim  illos  aequa¬ 
les  esse  meritis,  quia  aequales  sunt  passio¬ 
ne.  » 

Et  S.  Gregorius  lib.  I  Dialog.  cap.  ult.  : 
«  Paulus  ,  inquit,  Apostolus  Petro  Apostolo¬ 
rum  primo  in  principatu  Apostolico  frater 
est.  » 

Tertia  quoque  responsio  adhiberi  p»test. 
Nam  ut  annotavit  Antonius  Nebrissensis  in 
Annot.  ad  50 Scripturae  loca,  cum  duo  simul 
incedebant,  olim  id  observabatur,  ut  senior 
et  honoratior  ad  laevam  esset,  junior  autem 
latus  ei  dexterum  clauderet,  et  nonnihil  prae¬ 
cederet  in  signum  obsequii :  inde  enim  dicti 
suntlaterones,  et  per  contractionem  latrones, 
qui  dextrum  latus  nobiliorum  hominum  de¬ 
fensionis  causa  tegebant.  Id  ille  probat  mul¬ 
tis  argumentis,  sed  praecipue  testimonio  duo¬ 
rum  illustrium  Poetarum.  Nam  Ovid.  lib.  V 
Fastorum,  de  sene  ait  : 

Et  medius  juvenum,  non  indignantibus  illis, 

Ibat,  et  interior  si  comes  unus  erat. 


Porro  interiorem  dici  eum,  qui  ad  partem 
laevam  est,  ex  Virgilio  discimus  ,  qui  lib .  V 
^Eneidos  ait  de  Cloantho  ,  qui  ad  sinistram 
partem  Gyae  navigabat : 

Ille  inter  navemque  Gyae,  scopulosque  sonantes 
Radit  iter  laevum  interior,  subitusque  priorem 
Praeterit. 

* 

Addere  possumus  Eusebii  testimonium, 
qui  lib.  1  de  vita  Constant,  scribit,  se  vidisse 
in  Palaestina  Constantinum  adolescentem 
obeuntem  provinciam  cum  seniore  Augusto, 
semperque  ad  dexteram  ejus  incedentem  : 
neque  dubium  esse  potest,  quin  Constanti¬ 
nus  adolescens,  ac  pene  privatus  in  loco  mi¬ 
nus  honorato  esset,  quam  senior  Augustus. 

Neque  his  repugnat  quod  Ambrosius  in 
serm.  de  Pentec.,  qui  est6I.  et  Hieronymus 
in  Comment.  I.  cap.  ad  Ephes.,  dicunt,  se¬ 
dere  ad  partem  dexteram  esse  majoris  ho¬ 
noris  signum.  Nam  absolute  dextera  hono¬ 
ratior  est,  et  praesertim  in  sedibus  recto  or¬ 
dine  collocatis  :  ut  si  ad  parietem  ponantur 
duae  sedes,  et  una  alteram  non  tegat,  du¬ 
bium  esse  non  potest,  quin  dextera  debeatur 
praestantiori  :  tamen  alia  ratio  est  de  in¬ 
cessu,  et  quando  unus  alterius  latus  corpore 
suo  tegit. 

Jam  igitur  credibile  est,  initio  ccepisse  de¬ 
pingi  Paulum  ad  dexteram  Petri  ut  junio¬ 
rem  et  minorem  :  nam  idcirco  in  diplomati¬ 
bus  pontificiis  ita  Paulus  ad  Petri  dexteram 
collocatur,  ut  eum  praecedat,  et  ferme  totum 
tegat,  quod  est  argumentum  obsequii  in 
Paulo,  et  dignitatis  in  Petro.  Quod  autem 
postea  coeperit  pingi  ad  dexteram,  etiam 
cum  Petrum  non  tegit,  vel  cum  Christus, aut 
beata  Virgo  medium  locum  tenent,  ex  im¬ 
peritia  factum  videtur,  nimirum,  viderant 
alicubi  Paulum  depictum  ad  dexteram,  nec 
adverterant,  sic  eum  esse  ad  dexteram,  ut 
Petrum  tegeret ;  inde  existimarunt  ob  hono¬ 
rem  Pauli  id  fieri,  ac  propterea,  in  sedibus 
quoque,  vel  cum  inter  se  multum  distarent, 
dexteram  partem  Paulo  tribuerunt. 

Cseterum  non  ob  Pauli  honorem  id  a  Ve¬ 
teribus  factum  esse,  vel  inde  probari  potest, 
quod  in  omnibus  aliis  rebus  semper  Petrus 
Paulo  anteponitur.  Si  nominandi  sunt,  Pe¬ 
trus  praicedit :  si  in  precibus  invocandi,  prae¬ 
cedit  Petrus :  si  festi  dies  in  eorum  honorem 
celebrandi,  prior  est  Petrus.  Cur  igitur  in 
imaginibus  ordo  iste  alioqui  perpetuus  mu¬ 
taretur? 

Denique,  si  haec  aliquibus  non  probantur, 
admitti  potest,  honoris  gratia  Paulum  a  dex¬ 
teris  Petri  in  signis  et  imaginibus  collocari, 
cujus  honoris  causae  tres  potentissimum  esse 
videntur. 

Prima,  quoniam  plus  ipse  videtur  Eccle¬ 
siae  profuisse,  quam  Petrus :  plures  enim  ex 
Gentibus  ad  Christi  Fidem  adduxit  :  plures 
provincias  summo  cum  labore  peragravit  : 
plura  scripta  eaque  utilissima  nobis  reliquit. 

Ecclesia  vero  in  colenda  Sanctorum  me¬ 
moria,  non  tam  respicit  gradum  honoris 
quem  habuerunt  in  terris,  quam  utilitatis 
quam  posteris  attulerunt  :  cum  enim  grati- 
tudinis  causa  eos  honoret,  illis  majorem  cul¬ 
tum  defert,  quibus  plus  debet.  Certe  Ste- 
phanus  et  Laurentius  Diaconi  tantum  erant, 
quorum  ille  S.  Jacobo  Episcopo  et  Apostolo, 
iste  S.  Sixto  summo  Pontifici  ministravit ;  et 
tamen  Ecclesia  magis  honorat  Stephanum 
quam  Jacobum,  et  Laurentium  quam  Six- 
tum  ,  quia  clarissima  horum  Diaconorum 
martyria  toti  Ecclesiae  mirabiliter  praeluxe¬ 
runt  :  magis  autem  Stephanum  et  Lauren¬ 
tium  ab  Ecclesia  honorari  quam  Jacobum  et 
Sixtum,  vel  ex  eo  perspicitur,  quod  illorum 
dies  natales  octavas  habent,  istorum  non 
habent. 

Pari  ratione  S.  Hieronymus  et  S.  Thomas 
Aquinas  simplices  Presbyteri  fuerunt  :  An¬ 
tonius,  Benedictus,  Franciscus,  ne  Presby¬ 
teri  quidem ;  et  tamen  ab  Ecclesia,  quod  ad 
cultum  attinet,  multis  sanctis  Episcopis,  et 
Martyribus,  et  summis  etiam  Pontificibus 
praeponuntur,  quoniam  illi  scriptis  libris, isti 
Ordinum  religiosorum  institutione  plurimum 
Ecclesiae  profuerunt. 

Altera  ratio  est,  quia  Paulus  Doctor  Gen¬ 
tium  praecipue  fuit,  Petrus  Judaeorum;  ut 
igitur  significaret  Ecclesia,  Gentiles  Judaeis 
tandem  antepositos  esse,  ab  eo  qui  dixit  : 
Major  serviet  minori ,  Paulum  anteposuit  Pe¬ 
tro. 

Tertia  ratio  esse  potest,  quoniam  Petrus  a 
Christo  vocatus  fuit,  adhuc  mortali  et  quo¬ 
dammodo  in  sinistris  constituto  /  Paulus  au¬ 
tem  de  coelo  vocatus  est  a  Christo  immor¬ 
tali,  et  regnante  ac  sedente  ad  dexteram  Pa¬ 
tris.  Atque  hanc  rationem  attingunt  etiam 
Petrus  Damiani  in  epist.  ad  Desider.  quam 
de  hac  ipsa  quaestione  scripsit,  Innocentius 
III.  in  serm.de  Evangel.,  et  S.  Thomas  lect. 
1.  in  epist.  ad  Galat. 

Addit  Petrus  Damiani  et  quartam  ratio¬ 
nem,  quia  videlicet  Paulus  de  tribu  Benja- 


min  erat,  et  in  ipso  Benjamin  demonstratus, 
ac  typice  expressus  in  Scripturis  :  porro 
Benjamin,  etsi  postremus  erat  inter  fratres 
suos,  tamen  et  a  patre  filius  dexterae  est  ap¬ 
pellatus,  et  a  Joseph  omnibus  fratribus  an¬ 
tepositus.  Vide  in  Genes,  cap.  XXXV  et 
XLII. 


CAPUT  XXVIII. 

Refellitur  objectio  ex  quindecim  peccatis  S. 

Petri  a  Magcleburg ensibus  concinnata. 

Argumentum  postremum  sumitur  ab  hor¬ 
rendis  lapsibus  S.  Petri,  quos  Magdebur- 
genses  enumerant  Centur.  I,  lib.  II,  cap. 10, 
coi.  558,  659,  560.  atque  eos  dicunt  non  sine 
consilio  Spiritus  sancti  memoriae  traditos, 
ne  Petro  nimium  tribueretur,  id  quod  pos¬ 
terioribus  saeculis  futurum  esse  Deus  praj- 
vidit. 

Primum  lapsum  esse  volunt,  quod  Matth. 
XIV  Petrus  ex  curiositate,  ut  ipsi  dicunt,  pe¬ 
tierit  a  Domino,  ut  evocaretur  ^in  mare; 
ideoque  postea  punitus  sit,  et  in  majora  in¬ 
ciderit  peccata,  nempe  in  dubitationem. 

Respondeo  :  nullum  in  hac  re  Petri  esse 
peccatum,  sed  contra  potius  singularem  Fi¬ 
dem.  Nam  si  peccasset  Petrus  petendo,  ut 
evocaretur  in  mare,  non  obtinuisset  quod 
petiit  :  non  enim  miracula  Dei  cooperantur 
peccatis  nostris.  Quare  Maximus  serm.  1. 
de  Nat.  Apostol.  «  Hic  est,  inquit,  Petrus, 
quem  Christi  esse  confidentissimum,  sub¬ 
jecta  vestigiis  ejus  maria  probaverunt.  Nam 
a  Domino  suo  novos  sibi  dari  in  fluctibus 
gressus,  ut  fidelis  poposcit,  et  ut  dilectus 
emeruit.  Qui  ob  id  solum  trepidasse  visus 
est,  ut  fragilitas  humana  cognosceret,  quan¬ 
ta  esset  inter  dominum  servumque  distan¬ 
tia.  »  Et  infra  :  «  Vere  beata  Petri,  et  dum 
trepidat,  mirabilis  fides,  quem  nec  perur¬ 
gentis  periculi  potuit  turbare  formido.  Cla¬ 
mando  enim  dum  mergitur,  Domine  libera 
me,  de  se  diffisus  est,  non  de  Domino  dubi¬ 
tavit,  ne  quis  ergo  timorem  hunc  gloriosis¬ 
simi  Petri  ducat  in  vitium,  etc.  » 

Secundo  ponunt  quod  Matth.  XVI  Petrus 
dixerit  Christo  :  Absit  a  te  Domine,  non  erit 

tibi  hoc  (1).  Quibus  verbis  fcedum,  inquiunt 
Magdeburgenses  ,  et  horrendum  lapsum 
commisit.  Et  infra  :  «  Hisce  verbis  horren¬ 
dus  lapsus  describitur,  quo  quidem  aeternam 
meruisset  damnationem,  nisi  ex  ingenti  mi¬ 
sericordia  esset  retractus.  Nec  dubium  est, 
quin  serio  tantum  peccatum  fuerit  depre¬ 
catus.  » 

Respondeo  :  longe  aliter  hoc  factum  B. 
Hieronymus  aestimavit  :  nam  in  cap.  XIY 
Matth.  :  «  In  omnibus  locis,  inquit,  arden- 
tissimae  Fidei  invenitur  Petrus.  Interrogatis 
discipulis,  quem  homines  dicerent  Jesum  ; 
Dei  Filium  confitetur  :  volentem  ad  passio¬ 
nem  pergere  :  prohibet  ;  et  licet  erret  in 
sensu,  tamen  non  errat  in  affectu.  »  Et  in 
cap.  XYI  :  «  Mihi,  inquit,  hic  error  Aposto- 
licus,  et  de  pietatis  affectu  veniens,  nun¬ 
quam  incentivum  Diaboli  videbitur. » 

Tertio  ponunt  quod  ait  Petrus  Mat.  XYII: 
Domine  bonum  est  nos  hic  esse,  si  vis  facia¬ 
mus  hic  tria  tabernacula  etc.  (2)  «  Peccabat, 
inquiunt,  Petrus ,  quod  extra  verbum  Dei 
memoriam  istius  rei  cultumque  cogitaret  in¬ 
stituere  :  imo  et  voce  Patris  coelestis  ista 
superstitio  Petri  castigatur.  » 

Respondeo  :  quod  Petrus  nullo  modo  pec¬ 
caverit,  patet  ex  Mare.  cap.  IX  qui  ait :  Ne¬ 
sciebat  quid  diceret,  erant  enim  timore  exter¬ 
riti  (3).  Itaque  Petrus  raptus  erat  quodam¬ 
modo  extra  se,  cum  ea  dixit,  et  licet  in  tali 
excessu  mentis  errare  potuerit,  certe  pec¬ 
care  nullo  modo  potuit.  Imo  docet  Chryso- 
stomus  in  hunc  locum,  ex  maximo  fervore 
Petri  hsec  verba  procedere  :  «Yides,  inquit, 
quanto  Christi  fervore  incendebatur,  non 
enim  quaerere  debes,  quam  prudenter  hor¬ 
tabatur,  sed  quam  fervens  charitate  Chris¬ 
ti,  quamqqe  inflammatus  esset.  » 

Mirum  est  praeterea,  unde  novum  cultum 
in  memoriam  transfigurationis,  et  supersti¬ 
tionem  olfecerint  Magdeburgenses,  cum  Pe¬ 
trus  clare  dicat  :  Bonum  est  nos  hic  esse ; 
et  proinde  tabernacula  non  in  memoriam 
rei  praeteritae,  sed  ad  praesentem  habitatio¬ 
nem  cum  Christo  glorioso  erigere  voluerit. 
Unde  Leo  in  serm.  de  Transfig.,  dicit,  bo¬ 
num  fuisse,  quod  Petrus  petebat,  sed  minus 
ordinatum,  quia  nondum  tempus  erat  adi¬ 
piscendae  gloriae  illius.  Nec  tamen  peccavit 
in  petenda  gloria  ante  tempus,  quia  nescie¬ 
bat  quid  diceret. 


Quartum  lapsum  id  eo  ponunt,  quod  Pe¬ 
trus  .unus  fuerit,  et  forte  non  postremus  ex 
numero  illorum,  qui  agitabant  quaestionem, 
quis  eorum  futurus  esset  maximus;  quam 
inscitiam  et  ambitionem  Christus  gravi  ora¬ 
tione  retundere  cogitur,  Matth.  XYIII. 

At  Scriptura  nusquam  dicit,  in  eo  nume¬ 
ro  fuisse  Petrum  :  Patres  autem  in  cap.XVIII 
Matth.,  Origenes,  Chrysostomus,  Hierony¬ 
mus,  et  alii  diserte  docent ;  non  Petrum, 
sed  alios  discipulos  eam  quaestionem  mo¬ 
visse,  quia  suspicabantur,  Petrum  omnibus 
anteponendum ;  et  hoc  ipsum  ex  Evangelio 
colligitur.  Nam  cum  dixisset  Matth.  cap. 
XYII  extremo,  Petrum  esse  missum  ad  ma¬ 
re  ;  subjungit  initio  cap.  XVIII  :  In  illa  hora 
accesserunt  discipuli  ad  Jesum ,  dicentes  :  quis 
putas  major  est?  (4)  Quibus  verbis  indicat, 
absente  Petro,  quaestionem  illam  fuisse- mo¬ 
tam  :  siquidem  in  illa  hora  qua  Petrus  ad 
mare  amandatus  fuerat,  discipuli  caeteri  Do¬ 
minum  adierunt. 

Quintum  lapsum  esse  volunt,  quod  Matth. 
XYIII  Petrus  restringere  voluerit  remissio¬ 
nem  peccatorum  ad  numerum  septenarium, 
dicens  :  Quoties  peccabit  in  me  frater  meus, 
et  dimittam  ei?  usque  septies?  (5)  Nugae  sunt 
pueriles  :  nec  enim  Petrus  restringere  voluit, 
sed  interrogat  praeceptorem  suum. 

Sextum  lapsum  in  eo  constituunt,  quod 
Matth.  XIX  Petrus  eruperit  in  illa  verba  : 
Ecce  nos  reliquimus  omnia,  quid  ergo  erit  no¬ 
bis?  (6)  Ubi  videtur  somniasse  carnalia  quae- 
darnp  raemia,  et  arroganter  etiam  locutus.  Sed 
audi  Chrysostomi  Commentarium  :  a  Non 
ambitione,  inquit,  aut  inani  gloria  ;  verum 
ut  pauperum  plebem  introducat,  haec  di¬ 
cit.  »  Ipse  quoque  Dominus  non  Petrum  ar¬ 
guit  tanquam  peccantem ,  sed  ei  maxima 
praemia  pollicetur. 

Septimum  lapsum  numerant,  quod  Petrus 
Jo.  XIII  dixerit  :  Non  lavabis  mihi  pedes  in 
aeternum  (7).  «  Petrus,  inquiunt,  inscitia 
quadam  et  prava  devotione  negat  se  admis¬ 
surum,  ut  Christus  sibi  pedes  lavet.  » 

Respondeo  :  longe  aliter  SS.  Patres  de 
actis  Petri  judicant.  Augustinus  in  hunc  lo¬ 
cum  dicit,  Petrum  id  fecisse  recusando, quod 
quilibet  alius  Apostolorum  fecisset.  Chryso¬ 
stomus  in  hunc  locum  :  «  Non  parvi,  inquit, 
amoris  et  reverentiae  argumentum  fuit.  »  Et 
infra  :  «  Ob  nimiam,  inquit,  dilectionem  ita 


(1)  Matth.  XVI,  22.  —  (2)  Matth.  XVII,  4.  —  (3)  Mare.  IX,  5.  —  (4)  Matth.  XVIII,  1.  — 
(5)  Matth.  XYIII,  21.  —  (6)  Matth.  XIX,  27.  —  (7)  Joan.  XIII,  8. 

locutus  est.  »  Item  :  «  In  recusando  vehe¬ 
mens  Petrus,  in  permittendo  vehementior, 
utrumque  ex  amore.  »  Basilius  in  serm.  de 
jud.  Dei  qui  moralibus  praeponitur,  de  hac 
re  loquens  :  «  Nullius,  inquit,  peccati,  nul¬ 
lius  contemptus  significationem  dedit,  verum 
potius  excellenti  erga  Dominum  honore  usus 
est,  et  convenientem  servo  ac  discipulo  re¬ 
verentiam  ostendit.  »  Cyrillus  lib.  IX,  cap. 
4.  in  Jo.  :  «  Jure,  inquit,  tantae  rei  pondus 
fidelis  discipulus  pertimuit,  et  solitae  sibi 
usus  reverentiae  fructu,  recusavit.  » 

Octavum  lapsum  esse  volunt,  quod  Petrus 
dixerit  :  Etiamsi  oportuerit  me  mori  tecum , 
non  te  negabo ,  Matth.XXYI  (1),  videtur  enim 
mendacii  arguere  voluisse  Dominum,  qui 
eum  negaturum  esse  praedixerat. 

Sed  audi  Hieronymum  in  hunc  locum  : 
«  Non  est,  inquit,  temeritas,  neque  menda¬ 
cium,  sed  fides  est  Apostoli  Petri,  et  ardens 
affectus  erga  Salvatorem.»  Audi  Chrysosto- 
mum  :  «  Unde,  inquit,  id  tibi  accedit?  Ex 
multo  certe  amore ,  et  multa  voluntate.  » 
Itaque  aut  nullus  hic  lapsus  fuit,  aut  amoris 
et  pietatis  excessus  fuit. 

Nonum  in  eo  ponunt,  quod  in  horto  jus¬ 
sus  vigilare  obdormierit.  Sed  excusat  eum 
et  Apostolos  caeteros  Evangelista  dicens  : 
Erant  enim  oculi  eorum  gravati.  Et  sane  cum 
ad  multam  noctem  vigilassent,  non  video, 
cur  tam  grave  peccatum  fuerit  a  somno  su¬ 
perari. 

Decimum  lapsum  numerant,  quod  Matth. 
XXVI  Petrus  Malcho  auriculam  absciderit  : 
«  Contra  Christi  interdictum,  inquiunt,  gla¬ 
dio  utitur,  temerario  et  impio  conatu  auri¬ 
culam  Malcho  Pontificis  ministro  ampu¬ 
tans.»  Et  infra  :  «  Violenta  vi  Dei  consilium 
in  Scriptura  praedictum,  quantum  quidem 
in  ipso  est,  conatur  impedire.  » 

At  in  primis  mendacium  est,  quod  contra 
Christi  interdictum  Petrus  gladio  sit  usus. 
Nihil  enim  Dominus  praedixerat  de  gladii 
usu,  praeter  id  quod  habetur  Luc.  XXII  : 
Qui  non  habet,  vendat  tunicam,  et  emat  gla¬ 
dium  (2).  Et  cum  discipuli  dicerent  :  Ecce 
duo  gladii  hic ;  respondet  Christus:  Satis  est, 
id  est,  sufficiunt  gladii  duo.  Quibus  verbis 
etsi  revera  non  praecipiebat  ut  gladio  ute¬ 
rentur,  tamen  multo  minus  prohibebat. 

Et  quamquam  Petri  factum  Dominus  pos¬ 
tea  improbavit,  quia  non  egebat  illa  defen¬ 
sione  :  tamen  animum  Petri  nec  Dominus 


reprehendit,  et  SS.  Patres  etiam  laudant. 
Chrysostomus  hom.  85.  in  Matth.  «  Tu,  in¬ 
quit,  discipuli  amorem  pium  et  humilitatem 
considera.  Alterum  enim,  id  est,  ferire  Mal- 
chum,  ex  diligendi  fervore  :  alterum,  id  est, 
reponere  gladium  in  vaginam  ex  obedientia 
fecerat.  »  Cyrillus  lib.  IX,  cap.  35.  in  Jo.  : 
«  Intentio,  inquit,  Petri,  qui  gladium  adver¬ 
sus  hostes  accepit,  a  mandato  legis  non  fuit 
aliena.  »  Ambrosius  in  cap.  XXII  Lucte  : 
«  Petrus,  inquit,  eruditus  in  lege,  promptus 
affectu,  qui  sciret,  Phinees  reputatum  ad 
justitiam,  quod  sacrilegos  peremisset,  per¬ 
cussit  Principis  servum.  » 

Blasphemum  ergo  est,  quod  dicunt  Mag- 
deburgenses,  Petrum  impio  conatu  id  fe¬ 
cisse,  et  violenter  impedire  voluisse  Dei  con¬ 
silium.  Non  enim  ex  odio  contra  consilium 
Dei,  sed  ex  amore  in  Magistrum  suum,  de¬ 
fensionem  illam  parabatl 
Undecimo  ,  ponunt  negationem  Petri, 
quam  magnum  peccatum  fuisse  non  nega¬ 
mus,  sed  tantum  abest,  ut  hoc  peccatum  ob¬ 
sit  Primatui,  ut  potius  eum  confirmet;  sic 
enim  ait  Greg.  hom.  21.  in  Evang.  :  «  Con¬ 
siderandum,  inquit,  nobis  est,  cur  omnipo¬ 
tens  Deus  eum,  quem  cunctae  Ecclesiae  prae¬ 
ferre  disposuerat,  ancillae  vocem  pertimes¬ 
cere,  et  seipsum  negare  permisit.  Quod  ni¬ 
mirum  magnae  actum  esse  pietatis  dispen¬ 
satione  cognoscimus,  ut  is  qui  futurus  erat 
Pastor  Ecclesiae,  in  sua  culpa  disceret,  qua¬ 
liter  aliis  misereri  debuisset.  » 

Duodecimum  lapsum  faciunt  quod  compre¬ 
henso  Domino  a  Judaeis,  praeclarus  et  ani¬ 
mosus  ille  heros  Petrus  fugam  arripuerit. 

At  primum  non  id  solus  Petrus  fecit,  sed, 
ut  ait  Matthaeus  cap.  XXVI  :  Discipuli  omnes 
relicto  eo  fugeruut.Qd )  Deinde  Petrus  etsi  initio 
fugit,  tamen  mox  rediit:  Et  sequebatur  eum  a 
longe ,  ut  ibidem  legimus.  Adde  ultimo,  quod 
nullum  in  hac  fugapeccatuminesse  videtur. 
Nam  si  Dominum  sequi  debuissent,  vel  ut 
eum  defenderent,  vel  ut  se  morti  objicerent 
sequi  debuissent :  at  jam  intellexerant,  Do¬ 
minum  nolle  defensionem  ullam  pro  se  fieri; 
nec  tenebantur  se  morti  objicere,  quin  potius 
mandatum  acceperant  fugiendi  :  Cum  vos , 
inquit  Dominus  Matth.  X,  persequentur  in  ci- 
vite  una ,  fugite  in  aliam.  (4) 

Decimumtertium  lapsum  esse  volunt,  quod 
post  resurrectionem  Domini, cum  Petrus  ma¬ 
gno  ardore  ad  sepulcrum  cucurrisset,  non- 


(1)  Matth.  XXVI,  35.  —  (2)  Luc.  XXII,  36.  —  (3)  Math.  XXVI,  56.  —  (4)  Matth.  X,  23. 

dum  tamen  articulum  resurrectionis  recte 
percepit,  ut  Joannes  significat,  cap.  XX. 
Sed  ibidem  Joannes  se  ipse  ac  Petrum  simul 
defendit  ab  ista  criminatione,  cum  ait :  Non¬ 
dum  sciebant  Scripturas,  quia  oporteret  eum 
resurgere  a  mortuis.  (1J  Itaque  ignoratione 
quadam  laborabat  Petrus  eo  tempore,  sed 
absque  culpa  sua  :  nec  enim  ex  illis  erat, 
qui  nolunt  intelligere,  ut  bene  agant,  sed 
simpliciter  ignorabat. 

Decimumquartum  lapsum  in  eo  ponunt, 
quod  Jo.  XXI.  curiose  de  Joanne  quaesierit; 
Hic  autem  * quid .  (2)  Nam  a  Domino  repre¬ 
hensus  audivit:  Quid  ad  te?  tu  me  sequere. 
Caeterum  ista  si  curiositas  dicenda  est,  ve¬ 
nia  dignissima  est:  nam,  ut  in  hunc  locum 
scribit  Chrysostomus ,  ex  nimia  charitate 
Petri  erga  Joannem  profecta  est.Existimabat 
enim  Petrus  Joannem  cupere,  sed  non  aude¬ 
re  de  se  interrogare ;  propterea  ut  illi  gratifi¬ 
caretur,  Dominum  interrogavit. 

Postremum  lapsum  in  eo  constituunt,  quod 
Antiochiae  non  ambulaverit  ad  veritatem 
Evangelii ;  et  idcirco  merito  a  Paulo  fuerit 
reprehensus.  In  quo  peccato  referendo  satis 
aperte  majores  suos  imitantur,  Marcionem 
videlicet  haeresiarcham,  et  apostatam  Julia¬ 
num,  qui  gravissimi  peccati  a  Paulo  notatum 
et  reprehensum  Petrum  fuisse  dicebant; 
quorum  calumnias  jam  olim  refutarunt  Ter¬ 
tullianus  lib.  IV  adMarcionet  Cyrillus  lib.lX. 
in  Julian.  Res  autem  ita  se  habet. 

Apostolus  Petrus  cum  Antiochiae  degeret, 
Christiana  libertate  cum  gentibus  cibum  ca¬ 
piebat  :  «  supervenerunt  interim  Judaei  qui¬ 
dam  a  Jacobo  Apostolo  ad  Petrum  missi. 
Tum  Petrus  cogitare  ccepit,  vix  posse  se  of¬ 
fensione,  aut  Gentilium,  aut  Judaeorum  eva¬ 
dere':  nam  si  pergeret  cum  gentibus  cibum 
capere  ;  sine  dubio  Judaeos  offenderet,  qui 
adhuc  infirmi  in  Fide  cum  essent,  nondum 


sibi  persuadere  potuerant,  licere  Judaeis  ci¬ 
bis  gentium  uti :  sin  autem  segregaret  se  a 
gentibus  et  seorsim  cum  Judaeis  cibum  sume¬ 
ret:  in  offensionem  gentilium  incurreret, 
quippe  qui  aut  Petri  levitatem  arguerent, 
aut  exemplo  tanti  viri  ipsi  quoque  judaizare 
inciperent.  Itaque  in  hac  fluctuatione  animi 
B .  Apostolus  id  elegit,  quod  minus  malum 
putavit,  ut  videlicet  quia  Judaeorum  praeci¬ 
pue  Apostolus  erat,  Gentiles  potius  ,  quam 
Judaeos  offenderet.  Paulus  autem  electionem 
illam  improbavit,  et  Petrum  satis  acriter  re¬ 
prehendit. 

Jam  hoc  Petri  factum  Graeci  Patres  omni 
peccato  vacare  volunt,  ut  patet  exComment. 
eorum  in  cap.  II  ad  Galat.  et  Graecis  sub¬ 
scripsit  S.  Hieronymus,  tum  in  Comment. 
ejusd.  epist.,  tum  in  epist.  89.  ad  August. 
plerique  autem  latinorum  peccatum  aliquod 
in  hoc  Petri  facto  agnoscunt,  UtTertullianus 
lib.  3.  in  Marcion.,  Cyprianus  in  epist.  ad 
Quintum,  Ambrosius  in  cap.  II.  ad  Galat. 
Augustinus  in  epist.  ad  Hierony.  8,  9,  et  19. 
Gregorius  lib.  XXVIII.  Moral.  cap  12,  et 
alii  nonnulli. 

Caeterum,  sine  dubio  peccatum  illud,  aut 
veniale,  ac  levissimum  fuit,  aut  etiam  solum 
materialiter  peccatum  fuit,  id  est,  erratum 
quoddam,  sed  absque  ulla  Petri  culpa  :  si¬ 
quidem  certum  est,  eum  optimo  animo  fe¬ 
cisse  quod  fecit. 

Quod  autem  erraverit  in  eligendo/  causa 
fuit,  aut  aliqua  inconsideratio  ;  et  tunc  pec¬ 
catum  fuit  veniale,  aut  defectus  luminis, 
et  ignoratio  quaedam  involuntaria  ;  et  tunc 
nulla  culpa  sua  id  fecit.  Credibile  autem  est 
divinam  providentiam  id  egisse,  ut  in  eo  ne¬ 
gotio  magis  illustraretur  Pauli,  quam  Pe¬ 
tri  mens,  ut  exemplum  utilissimum  habere¬ 
mus,  tam  libertatis  in  Paulo,  quam  patien¬ 
tiae  et  humilitatis  in  Petro . 


(1)  Joan.  XX,  9.  —  (2)  Joan.  XXI,  21. 

CONTROVERSIARUM 


DE  SUMMO  PONTIFICE 

LIBER  SECUNDUS 

« 

DE  SUCCESSIONE  ROMANORUM  PONTIFICUM  IN  PRIMATU. 


CAPUT  I. 

Proponitur  qucestio  :  An  B.  Petrus  Romce 
fuerit  ibidemque  Episcopus  existens  mortuus 
sit. 

Constitutis  iis,  quae  ad  Petri  primatum  ex¬ 
plicandum,  et  defendendum  pertinebant,  ad 
ea  veniendum  nobis  est,  quae  ad  primatum 
successorum  ejus  pertinent.  Quoniam  autem 
jus  successionis  Pontificum  Romanorum  in 
eo  fundatur  ,  quod  Petrus  Romae  Sedem 
suam  jubente  Domino  collocaverit  atque  ibi¬ 
dem  usque  ad  mortem  sederit ;  prima  nasci¬ 
tur  quaestio  :  «  An  Petrus  Romae  Episcopus 
fuerit,  nec  inde  unquam  Sedem  suam  alio 
transtulerit.  » 

Haeretici  hujus  temporis  plurimi  in  dubium 
revocant,  id  quod  jam  supra  1500  annos 
constantissime  a  toto  Orbe  terrarum  credi¬ 
tum  est,  nimirum  B.  Petrum  Episcopum  Ro¬ 
manum  fuisse,  ac  Romae  per  crucis  marty¬ 
rium  spiritum  Domino  reddidisse  :  sed  alii 
modestius,  alii  impudentius  hoc  argumen¬ 
tum  tractant. 

Primus  quod  sciam  qui  docuit,  B.  Petrum 
neque  Episcopum  fuisse  Romae,  neque  Ro¬ 
mam  ipsam  unquam  vidisse,  fuit  Gulielmus 
quidam  Joannis  Wiclefi  praeceptor,  ut  Tho- 
mas  Waldensis  refert  lib.  II.  doctr.  Fid., 
art.  I  cap.  7.  Hunc  secutus  estUdalricus  Ve- 
lenus  Lutheranus,  qui  librum  integrum-  de 
haere  edidit,  in  quo  18  persuasionibus  (sic 
ipse  eas  vocat)  demonstrasse  se  putat,  Pe¬ 


trum  nunquam  fuisse  Romae,  et  tam  Petrum 
quam  Paulum,  non  Romae,  sed  Hierosloy- 
mis  esse  occisos.  Pro  quo  opere  ad  finem 
libri  affirmat,  se  sine  ullo  dubio  immarces¬ 
cibilis  coronae  praemia  a  Deo  percepturum. 
Et  sane  si  mendacia  coronantur  a  Deo  splen¬ 
didissimam  coronam  sine  ulla  dubitatione 
Yelenus  accipiet. 

Illyricus  quoque  in  lib  cont.  Prim.  Papae: 
«  Demonstratio,  inquit,  certa  est,  Petrum 
Romae  non  fuisse.  »  Joannes  Calvinus  lib.  IV 
Instit.  cap.  6  §  15.  postquam  rem  totam  es¬ 
se  dubiam  ostendit,  ita  concludit :  «  Ta¬ 
men  ,  inquit,  propter  scriptorum  consen¬ 
sum,  non  pugno  quin  illic  mortuus  fuerit, 
sed  Episcopum  fuisse,  praesertim  longo  tem¬ 
pore,  persuaderi  nequeo.  »  Similia  habent 
Magdeburgenses,  Cent.  I.  lib.  II.  cap.  10. 
coi.  561 . 

Est  autem  observandum,  quatuor  esse 
quae  in  dubium  revocantur.  Primo,  an  Pe¬ 
trus  fuerit  Romae  ?  Secundo,  an  sit  mortuus 
Romae?  Tertio,  an  fuerit  Episcopus  Romae? 
Quarto,  an  Romanum  Episcopatum  semel 
susceptum  nunquam  mutaverit. 

Ex  his  quatuor,  solum  postremum,  et  re¬ 
quiritur  necessario,  et  sufficit  ad  Romani 
Pontificis  primatum  constituendum  :  quae 
causa  fuit,  cur  Calvinus  solum  hoc  quartum 
nullo  modo  admiserit,  cum  de  caeteris  tri¬ 
bus  parum  sollicitus  esset ;  nam  illud  pri¬ 
mum  neque  requiri,  neque  sufficere  planum 
est,  cum  multi  veniant  Romam,  qui  tamen 
Romani  Pontifices  nunquam  evadunt,  et 
multi  Romani  Pontifices  nunquam  fuerint 
Romae,  ut  Clemens  V,  Joannes  XXII,  Bene¬ 
dictus  XII,  Clemens  VI,  Innocentius  VI,  qui 
in  Galliis  ordinati,  ibidem  semper  manserunt. 

Alterum  item  neque  requiri,  neque  suffi¬ 
cere,  testantur  multi  Romani  Pontifices,  qui 
extra  Romam  mortui  sunt  :  nam  Clemens  I, 
obiit  in  Ponto,  Pontianusin  Sardinia,  Joan- 
nes  I,  Ravennae,  Agapetus  Constantinopoli, 
Innocentius  IV  Neapoli,  Joannes  XX  Yiter- 
bii,  et  alii  in  aliis  locis.  Idem  testantur  mul¬ 
to  plures,  qui  quotidie  moriuntur  Romae, 
nec  tamen  Romani  Pontifices  sunt. 

Tertium  autem  requiri,  sed  non  sufficere, 
ex  eo  colligitur,  quod  Petrus  Episcopus  An¬ 
tiochiae  fuit  et  tamen  quoniam  sedem  alio 
transtulit,  nunquam  deinceps  locum  primum 
Episcopi  Antiocheni  habuerint :  igitur  quar¬ 
tum  solum  et  requiritur,  et  sufficit.  Quia  ta¬ 
men  omnia  sunt  vera,  suis  ac  propriis  argu¬ 
mentis  singula  demonstrabimus. 


CAPDT  II. 

Quod  Petrus  Romce  f  uerit. 

Ac  ut  a  primo  incipiamus,  S.  Petrum  Ro¬ 
mae  aliquando  fuisse  ostendimus,  primum 
ex  testimonio  ipsius  Petri  qui  sic  ait  ad  finem 
prioris  epistolae  :  Salutat  vos  Ecclesia  in  Ba¬ 
bylone  collecta,  et  Marcus  filius  meus.  (1) 
Hanc  enim  epistolam  ex  Roma  scriptam  esse 
quae  dicitur  Babylon  a  Petro,  testis  est  Pa¬ 
pias  Apostolorum  discipulus  apuclEusebium 
lib.  II  hist.  cap.  45.  :  «Papias,  inquit Euse- 
bius,  et  hoc  dicit,  quod  Petrus  in  prima 
epistola  sua,  quam  de  urbe  Roma  scripsit, 
meminerit  Marci ,  in  qua  tropice  Romam 
Babylona  nominavit,  cum  dicit:  Salutat  vos 
ea  quae  in  Babylone  est  electa  Ecclesia,  et 
Marcus  filius  meus.  » 

Testis  est  etiam  Hieronymus  in  lib.  de 
vir.  illust.  in  Marco,  cujus  haec  sunt  verba  : 
«  Petrus  in  epistola  prima  sub  nomine  Ba¬ 
bylonis  figuraliter  Romam  significans  :  Sa¬ 
lutat,  inquit,  vos  Ecclesia,  quae  est  in  Baby¬ 
lone  collecta.  »  Eodem  modo  exponunt  QE- 
cumenius,  Beda,  et  quotquot  in  hanc  episto¬ 
lam  commentaria  ediderunt, 

Praeterea  Joannes  in  Apocal.  passim  Ru¬ 
mam  vocat  Babylonem,  ut  Tertullianus  an¬ 
notavit  lib.  III  cont.  Mare,  et  lib.  cont.  Jud., 
et  aperte  colligitur  ex  cap.  XYII  Apoc.,  ubi 


dicitur  Babylon  magna  sedere  supra  septem 
montes,  et'  habere  imperium  super  Reges 
terrae  :  nec  enim  alia  civitas  est,  quae  Joan- 
nis  tempore  imperium  habuerit  super  Reges 
terrae,  quam  Roma,  et  notissimum  est,  su¬ 
pra  septem  colles  Romam  aedificatam  esse. 

Denique  adversarii  passim  clamant,  Ro¬ 
mam  esse  Babylonem  de  Apocalypsi.  Ideo 
enim  Lutherus  librum  inscripsit  de  Babylo¬ 
nica  captivitate,  et  Magdeburgenses,  nonalia 
de  causa  recipiunt  Apocalypsinin  numerum 
divinorum  librorum,  quam  quod  in  eo  libro 
multa  adversus  Romam  sub  nomine  Babylo¬ 
nis  dicantur,  vide  Centur.  I,  lib.  II,  cap.  4, 
coi.  56,  Quare  si  Roma  in  Scripturis  est  Ba¬ 
bylon,  ut- ipsi  volunt,  et  Petrus  ex  Babylone 
scribit ;  certe  ex  Roma  scribit. 

Respondet  Velenus  :  «  Ac  vera  Babylon, 
inquit,  duplex  tantum  fuit,  una  apud  Assy¬ 
rios,  altera  apud  vEgyptum,  quae  nunc  dici¬ 
tur  Chayrum ;  ex  quo  sequitur,  Petrum  ex 
Assyria,  vel  ex  iEgypto,  non  ex  Italia  scrip¬ 
sisse,  cum  ex  Babylone  scripsit.  » 

Sed  nihil  dicit  Yelenus.  Nam  Petrus  non 
de  Babylone  proprie  dicta,  sed  de  ea,  quae 
figurate  Babylon  dicitur  in  Apocalypsi,  lo¬ 
quitur,  ut  ex  pluribus  ostendimus,  quibus 
certe  magis  credendum  est,  quam  uni  Vele- 
no,  qui  nullum  pro  sua  expositione  auctorem 
proferre  potuit.  Alioqui  respondeat  nobis 
Yelenus  :  si  nulla  fuit  Babylon  extra  Assy¬ 
riam,  et  iEgyptum,  quaenam  est  illa  Baby¬ 
lon,  quae  in  Apocalypsi  habere  dicitur  im¬ 
perium  super  Reges  terrae?  Constat  enim 
id  neque  Assyriae ,  neque  Algypto  conve¬ 
nire. 

Sed  instat  Yelenus  :  «  Si  apud  Petrum, 
inquit,  nomine  Babylonis  intelligunt  Ro¬ 
mam,  ut  etiam  apud  Joannem  ;  igitur  recte 
faciunt  omnes  qui  recedunt  a  Romana  Ec¬ 
clesia;  nam  Apocal.  XYIII  sic  legimus: 
Cecidit,  cecidit  Babylon  magna,  et  facta  est 
habitatio  Daemoniorum,  et  custodia  omnis 
spiritus  immundi  etc.  »  Et  rursum  :  «  Exite 
de  illa  populus  meus,  ut  ne  participes  sitis 
delictorum  ejus,  et  de  plagis  ejus  non  acci¬ 
piatis.  » 

Respondeo  :  Babylonem  vocari,  non  Ro¬ 
manam  Ecclesiam,  sed  Romanam  urbem, 
qualis  erat  Joannis  tempore.  Nam,  ut  expo¬ 
nit  Tertullianus  lib.  III,  cont.  Mare.,  quem¬ 
admodum  vera  Babylon  fuerat  caput  Impe¬ 
rii,  -et  Regem  habet  Nabuchodonosor,  qui 


(1)  I.  Petr.  V,  13. 

populum  Dei  persequebatur,  et  in  captivita¬ 
tem  abducebat  :  ita  quoque  et  Roma  tem¬ 
pore  Apostolorum  erat  caput  imperii,  et  Im¬ 
peratorem  habebat  Neronem,  qui  populum 
Dei  crudelissime  persequebatur. 

Praedicit  autem  Joannes  Babylonem  rui¬ 
turam,  quia  Romanum  imperium  delendum 
erat  :  id  quod  jam  fere  factum  esse  cerni¬ 
mus.  An  non  enim  Gothi,  Wandali,  Hunni, 
Longobardi,  Romanae  urbis  imperium  fere 
ad  nihilum  redegerunt  ? 

Eamdem  Babylonem  vocat  habitationem 
Daemoniorum,  et  custodiam  omnis  spiritus 
immundi,  quia  ut  ait  S.  Leo  serm.  I  de  Nat. 
Apost.  :  «  Gum  omnibus  dominaretur  Genti¬ 
bus,  omnium  Gentium  serviebat  erroribus.  )> 
De  hac  dicit  :  Exite  de  ea  popule  meus ,  quod 
intelligitur  corde,  non  corpore,  ut  S.  Augu¬ 
stinus  exponit  in  Brevic.  collat.,  collat.  3. 
Jubet  enim  Joannes,  ut  Sancti  non  conjun¬ 
gantur  cum  Ethnicis,  et  Idololatris,  morum 
et  vitae  similitudine,  tametsi  in  eadem  urbe 
simul  cum  eis  esse  possint.  Unde  etiam  con¬ 
stat  propter  haec  verba  Joannis,  nunquam 
Christianos  de  urbe  exivisse. 

Quocirca  B.  Hieronymus  in  epist.  adMar- 
cel.,  qui  nomine  Paulae  et  Eustochii  eam 
hortatur,  ut  ex  Roma  in  Bethlehem  migret ; 
posteaquam  haec  verba  de  Apocalypsi  contra 
Romam  protulit,  subjungit  continuo  :  «  Est 
quidem  ibi  S.  Ecclesia,  sunt  trophaea  Apos¬ 
tolorum  et  Martyrum,  est  Christi  vera  con¬ 
fessio,  est  ab  Apostolo  praedicata  Fides,  et 
gentilitate  calcata,  in  sublime  quotidie  se 
erigens  nomen  Christianum  etc.  » 

Quibus  verbis  docet,  non  contra  Eccle¬ 
siam  Romanam  Joannem  esse  locutum.  Et 
lib.  II  in  Jovin.  prope  fin.  sic  alloquitur 
Romam  :  «  Ad  te,  inquit,  loquar,  quae  scrip¬ 
tam  in  fronte  blasphemiam,  Christi  confes¬ 
sione  delesti.  » 

Secundo  probatur  hoc  idem  ex  Act.  ult.  et 
ex  epist.  ad  Rom.  Constat  enim  ex  his  locis, 
Romae  multos  fuisse  Christianos,  imo  Eccle¬ 
siam  amplam  et  florentem,  antequam  Paulus 
eo  veniret.  Peto  igitur  :  quis  hos  Christia¬ 
nos  fecerit,  si  Petrus  non  fuit  Romae?  Nam 
quod  Petrus  primus  omnium  praedicaverit 
Romanis,  et  Ecclesiam  fundaverit  antequam 
Paulus  eo  veniret,  multi  Veterum  scribunt  : 
quod  autem  aliquis  alius  id  fecerit,  non  po¬ 
test  ullo  firmo  argumento  demonstrari. 

Certe  Irenaeus  lib.  III,  cap.  3.  dicit,  Ro¬ 
manam  Ecclesiam  a  Petro  et  Paulo  funda¬ 
tam,  id  est,  primum  a  Petro,  deinde  a  Petro 


et  Paulo  simul.  Eusebius  lib.  II  hist,  cap.  14. 
de  Petro  loquens  :  «  Salutaris,  inquit,  prae¬ 
dicationis  verbo  PRIMUS  in  urbe  Roma 
Evangelii  sui  clavibus  januam  regni  coelestis 
aperuit.  »  Arnobius  lib.  II  cont.  Gent.  dicit, 
Romam  ideo  conversam  ad  Christum,  quia 
viderat  Simonis  Magi  igneas  quadrigas  Petri 
ore  difflatas,  Christi  nomine  invocato  con¬ 
tinuo  evanuisse. 

Epiphanius  haeres.  27.  quae  est  Carpocra- 
tis  :  a  Primi,  inquit,  in  Roma  fuerunt  Petrus 
et  Paulus,  i)  Chrysostomus  in  Psal.  XLVIII : 
«  Piscator  Petrus  quoniam  civitatem  maxi¬ 
me  Regiam  occupavit,  etiam  post  mortem 
resplendet  Sole  clarius.  » 

Paulus  Orosius  lib.  VII  hist.  cap.  6  :  «Ex¬ 
ordio,  inquit,  regni  Claudii,  Petrus  Aposto¬ 
lus  Domini  nostri  Jesu  Christi  Romam  venit, 
et  salutarem  cunctis  Fidem  fideli  verbo  do¬ 
cuit,  potentissimisque  virtutibus  approbavit, 
atque  exinde  (nota)  Christiani  Romae  esse 
coeperunt.  »  Leo  serm.  1.  de  Nat.  Apost.  : 
«  Cum  Apostoli  imbuendum  Evangelio  Mun¬ 
dum  distributis  sibi  terrarum  partibus  sus¬ 
cepissent,  beatissimus  Petrus  Princeps  Apo- 
stolici  ordinis,  ad  arcem  Romani  destinatur 
Imperii.  »  Theodoretus  in  cap.  I  ad  Rom.  : 
«  Primus,  inquit,  eis  (Romanis)  magnus  Pe¬ 
trus  doctrinam  Evangelicam  praibuit.  »  Gre- 
gorius  Turonicus  lib.  I  hist.  cap.  25.  ubi 
dixerat  Petrum  sub  Claudio  Romam  venisse, 
subjungit  :  «  Ab  illis  diebus  Christiani  apud 
civitatem  Romanam  esse  coeperunt.  » 

Theodosius  Imperator,  C.  de  sum.  Trin. 
et  Fid.  Cath.,  1.  Cunctos  populos  :  «  Cunc¬ 
tos,  inquit,  populos,  quos  clementiae  nostrae 
regit  imperium ,  in  tali  volumus  religione 
versari,  quam  B.  Petrum  Apostolum  tradi¬ 
disse  Romanis  religio  usque  adhuc  insinuata 
declarat.  » 

Adde  Sybillae  Erythraeae  vaticinium,  quae 
inter  caetera  praedixit,  Christum  non  in  gla¬ 
dio  et  bello  iEneadem  urbem  sibi  subjectu¬ 
rum,  sed  in  hamo  piscantis.  Refert  hoc  va¬ 
ticinium  Nicolaus  Sanderus  lib.  VII  do  visib. 
Monar.  pag.  250. 

Respondet  Velenus  :  statim  postpassionem 
Christi,  adhuc  Tiberii  tempore,  coepisse  Ro¬ 
mae  esse  Christianos,  ut  tradunt,  inquit,  Oro¬ 
sius  lib.  VII  Hist.  Tertullianus  in  Apolog., 
Platina  in  vit.  Chr.  et  Tranquillus  in  vit. 
Tiber.  Ex  quo  sequitur,  non  fuisse  a  Petro 
eam  Ecclesiam  fundatam,  quippe  qui  dici¬ 
tur  tempore  Claudii  primum  Romam  ve¬ 
nisse. 

Addamus  in  gratiam  Yeleni  testimonium 
Clementis,  lib.  I  Recognit.  ubi  legimus,  Bar- 
nabam  tempore  Tiberii  Romae  praedicasse. 
Quem  secutus  Dorotheus  Tyrensis,  in  Synopsi 
dicit,  Barnabam  esse  primum  qui  Romae 
praedicarit. 

Respondeo  :  falsum  esse,  quod  ulli  fuerint 
Christiani  Romae  tempore  Tiberii  :  verissi- 
mumque  esse  quod  Patres  dicunt,  primum 
Petrum  praedicasse  Romanis,  idque  tempore 
Claudii.  Nam  ex  quatuor  Auctoribus  a  Ve- 
leno  citatis,  duo  antiquissimi  Tranquillus,  et 
Tertullianus  non  hoc  dicunt,  mentiturque 
aperte  Velenus,  tametsi  in  praefatione  sancte 
jurat  per  conscientiam  suam,  se  nullum 
mendacium,  nullamque  fraudem  obtrudere 
velle.  Tranquillus  enim  in  vit.  Tib.  non  me¬ 
minit  Christianorum,  sed  invita  Claudii,  ubi 
dicit,  Judaeos  Christo  impulsore  tumultuan¬ 
tes  a  Claudio  fuisse  Roma  expulsos  :  id  quod 
nostrae  sententiae  favet ;  id  enim  contendi¬ 
mus,  tempore  Claudii  coepisse  Romae  esse 
Christianos. 

Tertullianus  vero  in  Apolog.  potius  con¬ 
trarium  indicat.  Nam  dicit,  Pilatum  ex  Pa¬ 
laestina  scripsisse  Tiberio  de  resurrectione 
Christi,  et  quod  a  multis  Deus  credebatur  : 
Tiberium  autem  retulisse  ad  Senatum,  an 
videretur  Christus  ^  in  Deum  recipiendus; 
porro  Senatum  recusasse,  propterea  quod 
antea  coepisset  a  populis  Deus  haberi,  ut  Pi¬ 
latus  scripserat,  quam  a  Senatu  consecratus 
esset.  Ex  qua  narratione  non  potest  colligi, 
tunc  Romae  fuisse  Christianos,  sed  potius 
non  fuisse  :  si  enim  fuissent,  ex  illis  prius 
Tiberius  cognovisset  famam  Christi  quam 
ex  litteris  Pilati. 

Porro  Orosius  quem  secutus  est  Platina, 
ad  verba  Tertulliani  addidit,  Senatum  de¬ 
crevisse,  exterminandos  ex  urbe  esse  Chri¬ 
stianos  ,  quod  non  ita  intelligendum  est, 
quasi  tunc  in  urbe  Christiani  essent  :  idem 
enim  Orosius  in  eodem  lib.  VII  diserte  do¬ 
cet,  non  fuisse  Christianos  Romae,  nisi  post 
Petri  adventum  ;  'Petrum  autem  imperante 
Claudio  venisse.  Itaque  sensus  edicti  Sena¬ 
tus  hic  erat,  ut  non  reciperetur  ullo  modo 
Christiana  religio,  et  ex  urbe  exterminaren¬ 
tur  si  qui  unquam  Christiani  advenirent. 
Quod  tamen  edictum  nullam  vim  habuit, 
nam  ut  ibidem  Orosius  refert,  Tiberius  poe¬ 
nam  statuit  accusatoribus  Christianorum. 

Ad  illud  de  Barnaba  respondeo  :  non  esse 
verisimile,  Barnabam  praedicasse  Romanis 
tempore  Tiberii.  Constat  enim  nullum  fuisse 


ausum  praedicare  Gentilibus  antequam  Petrus 
coelesti  visione  admoneretur,  Act.  X  et  XI. 
Ab  illo  autem  tempore  semper  fuit  Barna- 
bas  cum  Paulo  conjunctus  usque  ad  perac¬ 
tum  Concilium  Hierosolymitanum,  ut  patet 
Act.  XI,  XII,  XIII,  XIV  et  XV ;  et  cum  Pau¬ 
lus  toto  illo  tempore  non  iverit  Romam ; 
constat  nec  Barnabam  ivisse.  Celebratum 
autem  est  Concilium  Hierosolymitanum  anno 
48  post  passionem  Domini,  ut  colligitur  ex 
Paulo  ad  Galat.  I  et  II,  qui  erat  annus  13  a 
morte  Tiberii ;  non  igitur  Tiberii  tempori¬ 
bus  Barnabas  Romam  venit. 

Adde  huc,  libros  Recognitionum  Apocry¬ 
phos  censeri.  Porro  Synopsin  quae  Dorothaeo 
Tyrensi  falso  adscribitur,  plenam  esse  nar¬ 
rationibus  confictis  atque  mendacibus.  Nam 
(ut  alia  praetermittam)  qua  ratione  auctor 
ille  defendi  potest,  cum  inter  discipulos  72, 
numeret  Eunuchum  Reginae  iEthiopum, 
quem  a  Philippo  conversum  constat,  post 
ascensionem  Domini  :  et  Juniam  Episcopum 
faciat,  quam  tamen  certum  est  feminam 
quamdam  fuisse  ?  et  Caesarem,  cujus  memi¬ 
nit  Paulus  ad  Philippenses  ,  discipulum 
Christi  et  Episcopum  fuisse  dicat,  cum  per¬ 
spicuum  sit,  de  Nerone  Caesare  Paulum  esse 
locutum  ? 

Adde  ultimo,  quod  si  reciperemus  Recog¬ 
nitionum  libros,  et  Dorothaei  Synopsim,  ad¬ 
huc  parum,  aut  nihil  Velenus  lucraretur. 
Idem  enim  Clemens,  quem  Dorothaeus  secu¬ 
tus  est,  ibidem  refert,  Barnabam  nihil  pro- 
fecisse  Romae,  et  statim  post  primam  con¬ 
cionem  sine  fructu  habitam  in  Judaeam  re- 
diisse. 

Tertio  probatur  ex  historia  de  Evangelio 
Marci.  Scribunt  enim  constanter  gravissimi 
auctores,  Marcum  Romae  scripsisse  Evange- 
lium,  prout  ibidem  Petrum  praedicantem 
audierat,  id  enim  scribit  Eusebius  lib.  II 
hist.  cap.  15  ex  Papia,  et  Clemente  Alexan¬ 
drino.  Idem  asserit  Irenaeus  lib.  II,  cap.  1. 
Hieronymus  de  vir.  illustr.  in  Marco,  et  Da- 
masus  in  Pontif.  in  vita  Petri ;  Idem  Isido- 
rus  in  vita  Marci,  et  Ado  in  Chronico  anni 
45.  Denique  Tertullianus  lib.  IV  cont.  Mare, 
dicit,  Marci  Evangelium  Petro  adseribi,  eo 
quod  Marcus  Petri  interpres,  et  discipulus 
fuerit  ,  sicut  Lucae  Evangelium  tribuitur 
Paulo  :  «  Coepit  enim,  inquit,  magistrorum 
videri  quae  discipuli  promulgarint.  » 

Respondet  Velenus-:  istos  omnes  esse  de¬ 
ceptos,  quod  non  adverterint  duos  fuisse 
Marcos,  unum  qui  dicebatur  Joannes  Mar- 

cus,  de  quo  fit  mentio  in  Act.  Apost.  cap. 
XII  et  XY,  alterum,  qui  dicebatur  Marcus 
Aristarchus,  de  quo  in  epist.  ad  Philem.  Ex 
his  enim  duobus  priorem  scripsisse  Evange- 
lium,  et  fuisse  Episcopum  Alexandrinum,  et 
Petri  discipulum  ac  sectatorem,  sed  Romam 
nunquam  vidisse  :  posteriorem  Romae  fuisse 
cum  Paulo,  sed  Evangelium  non  scripsisse. 
Porro  veteres  Patres,  quae  duobus  Marcis 
conveniunt  uni  attribuisse  ;  proinde  in  eum 
errorem  lapsos  esse  ut  existimarent,  Mar¬ 
cum  Romae  scripsisse  Evangelium. 

At  noster  Velenus  tria  peccata  committit: 
unum,  quod  existimet  in  Epist.  ad  Philem. 
Marcum  Aristarchum  unum  hominem  esse, 
cum  apertissime  sunt  duo  :  sic  enim  Paulus 
loquitur  :  Salutat  te  Epaphras  concaptivus 
meus  in  Christo  Jesu ,  Marcus,  Aristarchus, 
Demas ,  et  Lucas ,  adjutores  mei.  Et'  clarius 
Colos,  ult.  Salutat  vos,  inquit,  Aristarchus 
concaptivus  meus ,  et  Marcus  consobrinus  Bar- 
nabce  (1). 

Alterum,  quod  velit  Marcum  Evangelistam 
non  fuisse  unquam  Romae,  quia  fuit  Episco¬ 
pus  Alexandrinus,  quasi  non  potuerit  ex 
Roma  Alexandriam  a  sancto  Petro  mitti  : 
vel  etiam  ex  Alexandria  venire  Romam,  et 
rursum  ex  Roma  reverti  Alexandriam. 

Tertium,  quod  asserat  a  Joanne  Marco 
scriptum  Evangelium  esse  :  nam  Joannes 
Marcus  Rarnabae  consobrinus  erat,  et  Pauli 
discipulus,  ut  colligitur  ex  cap .  XII  et  XY 
Act.,  et  ex  epist.  ad  Coloss.  cap.  ult.,  et 
supervixit  usque  ad  14  annum  Neronis.  Si¬ 
quidem  Paulus  in  epist.  poster,  ad  Tim., 
quam  scripsit  14  Neronis  anno ,  martyrio 
suo  imminente,  jussit  Marcum  ad  se  venire. 
Marcus  autem  Evangelista  et  Episcopus 
Alexandriee  anno  8  Neronis  occisus  est,  ut 
Eusebius  in  Chron.,  Hieronymus  in  lib.  de 
vir.  illustr.  in  Marco  scribunt. 

Quarto  probari  potest  hoc  idem  ex  histo¬ 
ria  de  Simone  Mago  a  sancto  Petro  Romae 
gloriosissime  superato,  quam  esse  verissi¬ 
mam  multis  Yeterum  testimoniis  supra  de¬ 
monstravimus.  Accedant  postremo  argu¬ 
menta  omnia ,  quibus  in  sequenti  capite 
planum  faciemus,  S.  Petrum  pro  Christo 
Romae  martyrium  subiisse  :  nec  enim  Romae 
mori  potuit  qui  Romae  nunquam  fuit. 

S.  Petrum  Romce  mortuum  esse. 

• 

Jam  vero  S.  Petrum  non  solum  Romam 
aliquando  venisse,  sed  etiam  Romae  una  cum 
Paulo  pro  Christi  gloria  vitam  posuisse, 
testantur  in  primis  eorum  sepulcra.  Nam  si 
Romae  Petrus,  et  Paulus  mortui  non  sunt  : 
quis  eorum  corpora  Romam  detulit?  unde, 
et  quando,  et  quibus  testibus  detulit?  Si 
forte  respondeant  :  Apostolorum  corpora 
Romae  non  esse;  ubinam,  quaeso,  sunt? 
certe  nusquam  alibi  esse  dicuntur.  Nec  est 
verisimile  summorum  Apostolorum  corpora 
neglecta  fuisse,  cum  tot  Sanctorum  aliorum 
corpora  videamus  diligentissime  conservata. 

Hoc  argumentum  tanti  fecit  Eusebius,  ut 
superfluum  putaverit  alia  quaerere  ;  sic  enim 
ait,  lib.  II  hist.  cap.  25  :  «  Igitur  Nero  ut 
apertum  se  hostem  divinitatis  pietatisque 
professus  est,  ipsorum  prius  Apostolorum, 
quippe  qui  Duces  et  signiferi  erant  in  popu¬ 
lo  Dei,  expetit  neces  :  et  Paulum  quidem 
capite  in  ipsa  urbe  Roma,  Petrum  vero  cru¬ 
cis  patibulo  condemnat.  Horum  testimonium 
quaerere  extrinsecus  superfluum  puto,  cum 
rem  gestam  insignia  usque  in  hodiernum  et 
splendidissima  eorum  monumenta  testen- 
tur.  n 

Deinde  testatur  hoc  idem  consensus  totius 
Orbis  terrarum,  qui  praecipue  ex  peregrina¬ 
tionibus  ad  limina  Apostolorum  colligitur. 
Scribit  enim  Nicolaus  I.  in  epistol.  ad  Mi- 
chael.,  tot  millia  hominum  ex  omni  Orbe 
terrarum  religionis  causa  ad  sepulcra  Apos¬ 
tolorum  quotidie  confluere,  ut  ipsa  sola  Ro¬ 
mana  civitas  satis  ostendat,  Ecclesiam  Christi 
esse  Catholicam  sive  universalem,  cum  ex 
omni  hominum  genere  semper  multi  ad  se¬ 
pulcra  Petri  et  Pauli  conspiciantur. 

Sed  neque  negant  adversarii ,  persuasum 
fuisse  omnibus  Christianis  usque  ad  tempora 
Joannis  Wiclef.  id  est,  usque  ad  annum  fere 
1400,  R.  Petrum  Romse  fuisse  et  mortuum 
esse  :  non  est  autem  ullo  modo  credibile,  in 
tam  longo  tempore  nunquam  fuisse  aliquem, 
qui  errorem  istum,  si  error  esset,  detegeret, 


(1)  Philem.  23  et  24;  Coloss.  IV,  10. 

praesertim  cum  id,  quod  totus  Mundus  tam- 
diu  credidit,  non  sit  res  aliqua  gesta  in  an¬ 
gulo,  et  in  momento,  et  sine  testibus,  ut  fa¬ 
cile  fingi  et  difficulter  refelli  potuerit.  Dici¬ 
mus  enim,  S.  Petrum  in  urbe  Roma  multos 
annos  Pontificatum  gessisse,  et  tandem  post 
devictum  publice  Simonem  Magum  jussu 
Imperatoris  potentissimi ,  et  fama  crudelita¬ 
tis  notissimi  in  crucem  actum,  capite  deor¬ 
sum  verso  vitam  finivisse.  Quomodo  cre¬ 
dibile  est  rem  istam ,  quam  tam  cele¬ 
brem  fuisse  dicimus,  esse  falsam,  et  nemi¬ 
nem  fuisse  per  a.  1400,  qui  eam  refelleret? 

Postremo  testantur  hoc  idem  testimonia 
veterum  Patrum  Graecorum  et  Latinorum. 
Ignatius,  qui  tempore  Apostolorum  vixit ,  in 
epist.  ad  Rom.,  cujus  magnam  partem  reci¬ 
tat  B.  Hieronymus  in  lib.  de  vir.  illustr.  in 
Ignatio,  rogans  Romanos  ne  impedirent  pas¬ 
sionem  ejus,  ait  :  «Non  sicut  Petrus  et  Pau¬ 
lus  praecipio  vobis  etc.  »  quibus  verbis  vide¬ 
tur  alludere  ad  passionem  Petri  et  Pauli, 
quae  paulo  ante  Romae  contigerat.  Romani 
enim  Christiani  conati  sunt  impedire  eorum 
passiones  :  nam  lacrymis  suis  Petrum  coe¬ 
gerunt  ex  urbe  discedere,  cum  ad  suppli¬ 
cium  a  Nerone  quaereretur.  Dicit  ergo  Igna¬ 
tius,  etsi  ego  non  possim  vobis  praecipere, 
ut  poterant  Petrus  et  Paulus  :  tamen  rogo, 
ne  me  impediatis,  sicut  illos  impedire  conati 
estis. 

Dionysius  Corinthius ,  qui  centum  annis 
ab  obitu  Apostolorum  floruit  :  cum  Romae 
esset,  ut  Eusebius  refert  lib.  IIhist.  cap.  25. 
Inter  caetera  sic  ait  :  «  Ambo,  inquit,  in  hac 
urbe  simul  docentes,  etiam  martyrio  pariter, 
uno  eodemque  tempore  coronati  sunt.wCaius, 
qui  circiter  50  annos,  fuit  Dionysio  posterior 
apud  eumdem  Eusebium,  ibidem  sic  ait  : 

«  Ego,  inquit,  habeo  trophaea  Apostolorum, 
quae  ostendam.  Si  enim  procedas  via  regali, 
quae  ad  Vaticanum  ducit,  aut  via  Ostiensi ; 
invenies  trophaea  defixa ,  quibus  ex  utraque 
parte  constitutis ,  Romana  communitur  Ec¬ 
clesia.  » 

Hegesippus  et  ipse  vicinus  Apostolorum 
temporibus  lib.  III  de  excid.  Hieros.  cap.  2. 
totam  historiam  prolixe  recitat,  addens  ad  ea 
quae  priores  dixerunt ,  Petrum  capite  deor¬ 
sum  verso  crucifixum,  ut  ipse  postulaverat. 
Eusebius  in  Chron.  anni  91.  a  Christo  nato  : 

«  Primus,  inquit ,  Nero  super  omnia  scelera 
sua  etiam  persecutionem  in  Christianos  fa¬ 
cit,  in  qua  Petrus  et  Paulus  gloriose  Romae 
occubuerunt.  » 


Theodoretus  in  epist.  ad  Leonem  Papam, 
de  Roma  loquens  :  «  Habet,  inquit,  commu¬ 
nium  patrum  et  veritatis  doctorum  Petri  et 
Pauli  sepulcra,  quae  Fidelium  animas  illumi¬ 
nant.  »  Origenes  lib.  III  in  Genes,  ut  refert 
Eusebius  lib.  III  hist.  cap.  2  :  «  Et  Petras, 
inquit,  ad  ultimum  in  urbe  Roma  commora¬ 
tus,  ibi  et  crucifixus  est,  deorsum  capite  de¬ 
merso,  quod  ipse  ita  fieri  precatus  est,  ne 
exaequari  Domino  videretur.  »  Athanasius 
Apol.  pro  fuga  sua  :  «  Petrus,  inquit ,  et 
Paulus  cum  audissent,  oportere  se  Romae 
martyrium  subire,  non  abjecerunt  eam  pro¬ 
fectionem,  sed  cum  gaudio  abierunt.  » 

Chrysostomus  hom.  32.  in  epist.  ad  Rom. 
«  Non  ita  coelum  splendescit,  quando  radios 
suos  Sol  ex  se  dimittit ,  quemadmodum  Ro¬ 
manorum  urbs  duas  illas  lampadas  ubique 
terrarum  effundens.  Hinc  rapietur  Paulus, 
hinc  Petrus.  Considerate,  et  horrete  quale 
spectaculum  visura  sit  Roma,  Paulum  vide¬ 
licet  repente  ex  theca  illa  cum  Petro  resur¬ 
gentem,  in  occursum  Domini  sursum  ferri.  » 

Ex  Latinis  Tertullianus  de  prsescript.  «  Si 
Italiae,  inquit,  adjaces,  habes  Romam,  unde 
nobis  quoque  auctoritas  praesto  est.  Felix 
Ecclesia,  cui  totam  doctrinam  Apostoli  cum 
sanguine  suo  profuderunt,  ubi  Petrus  pas¬ 
sioni  Dominicae  adaequatur,  ubi  Paulus  Joan- 
nis  exitu  coronatur.  »  Lactantius  lib.  IV  di- 
vin.  instit.  c.  21  :  «  Christus,  inquit,  dece¬ 
dens  aperuit  discipulis  suis  futura  omnia, 
quaePetrus  et  Paulus  Romae  praedicaverunt.» 
Et  infra  :  «  Cum  eos  Nero  interemisset,  Ju¬ 
daeorum  nomen  ,  et  gentem  Vespasianus  ex- 
tinxit ,  fecitque  omnia  quae  illi  futura  prae¬ 
dixerant.  » 

Ambrosius  in  Orat.  cont.  Auxen.,  quae 
habetur  lib.  V  epist.  :  «  Nocte  ,  Petrus, 
muro  egredi  coepit,  et  videns  sibi  in  porta 
Christum  occurrere,  urbemque  ingredi,  ait, 
Domine  quo  vadis?  respondit  Christus,  venio 
Romam  iterum  crucifigi  :  intellexit  Petrus 
ad  suam  crucem  divinum  pertinere  respon¬ 
sum  etc.  »  Et  infra  :  «  Statimque  correptus 
per  crucem  suam  honorificavit  dominum 
Jesum.  » 

Hieronymus  de  vir.  illustr.  in  Petro  :  «  Si- 
mon  Petrus,  inquit,  ad  expugnandum  Simo¬ 
nem  Magum  Romam  pergit,  ibique  25  annis 
Cathedram  sacerdotalem  tenuit  usque  ad  ul¬ 
timum,  id  est,  14  Neronis  annum,  a  quo  et 
affixus  cruci,  martyrio  coronatus  est,  capite 
ad  terram  verso.  »  Augustinus  1.  I,  cap.  10. 
de  cons.  Evang.  :  «  Merita  Petri  et  Pauli 

propter  eumdem  passionis  diem  celebrius  et 
solemnius  Roma  commendat.  »  Maximus 
serm.  5.  de  Nat.  Apost.  :  «  Petrus,  inquit, 
et  Paulus  martyrium  pertulerunt  in  urbe 
Roma,  quae  principatum,  et  caput  obtinet 
nationum,  scilicet  ubi  caput  superstitionis 
erat,  illic  caput  quiesceret  sanctitatis.  » 
Sulpitius  lib.  II  sac.  histor. :  «Divina apud 
urbem  religio  invaluerat ,  Petro  ibi  Episco¬ 
patum  gerente,  et  Paulo  postea  Romam  ad¬ 
ducto.  »  Et  infra  :  «  Paulus  ac  Petrus  capitis 
damnati,  quorum  uni  cervix  gladio  desecta, 
Petrus  in  crucem  sublatus  est.  »  Paulus  Oro¬ 
sius  lib.  YII  liist.  :  «  Nam  primum  Nero  Ro¬ 
mae  Christianos  suppliciis,  et  mortibus  affe¬ 
cit,  ipsumque  nomen  exstirpare  conatus, 
beatissimos  Christi  Apostolos  Petrum  cruce, 
Paulum  gladio  occidit.  »  Eutropius  lib.  YII 
in  vita  Neronis  :  « Denique,  inquit,  omnibus 
flagitiis  suis  etiam  hoc  addidit,  quod  sanctos 
Dei  Apostolos  Petrum  Paulumque  trucida¬ 
vit.  »  Paulinus  Natali  3  :  «  Ipsaque  coeles¬ 
tium  sacris  procerum  monumentis  Roma 
Petro  Pauloque  potens.  »  Isidorus  in  vita 
Petri  :  «  Septimo,  inquit ,  et  tricesimo  anno 
post  passionem  Domini  a  Nerone  Caesare  in 
urbe  Roma,  deorsum  verso  capite  ,  ut  ipse 
voluit,  crucifixus  est.  » 

Leo  serm.  I  de  Nat.  Apost.  :  «  Hodierna, 
inquit,  festivitas  praeter  illam  reverentiam, 
quam  toto  terrarum  Orbe  promeruit,  speciali 
et  propria  nostrae  urbis  exultatione  veneran¬ 
da  est,  ut  ibi  praecipuorum  Apostolorum  glo- 
rificatus  est  exitus,  ibi  in  die  martyrii  eorum 
sit  laetitiae  principatus.  »  Gregorius  Turoni- 
cus  lib.  I,  cap.  25  :  «  Nero ,  inquit,  Petrum 
cruce,  Paulum  gladio  jubet  interfici.  »  Gre¬ 
gorius  Papa  lib.  YI,  epist  37.  de  Romana 
Ecclesia  loquens :«  Petrus,  inquit,  sublimavit 
Sedem,  in  qua  etiam  quiescere,  et  praesen¬ 
tem  vitam  finire  dignatus  est.  » 

Prudentius  in  hymno  de  Laurentio  sic 
ait :  • 

Discede  adulter  Jupiter  stupro  sororis  oblite, 
Relinque  Romam  liberam,  Plebemque  jam 
Christi  fuge. 

Te  Paulus  hinc  exterminat,  te  sanguis  extur¬ 
bat  Petri, 

Tibi  id,  quod  ipse  armaveras ,  factum  Neronis 
officit. 


Arator  in  fin.  Act.  Apost.  sic  ait  : 

Dignaque  materies  Petri,  Paulique  coronee, 

Csesareas  superare  minas,  et  in  arce  tyranni 

Pandere  jura  poli,  summumque  in  agone  tri¬ 
bunal 

Yincere,  ne  titulos  parvus  contingeret  hostis. 

Elpis  uxor  Boetii  in  hym.  de  Apost. 

* 

0  felix  Roma,  quse  tantorum  Principum 

Es  purpurata  pretioso  sanguine, 

Non  laude  tua,  sed  ipsorum  meritis, 

.  Excellis  omnem  Mundi  pulch.itudinem. 

Omitto  innumerabiles  alios,  ut  Bedam, 
Adonem,  Freculphum,  Bernardum,  et  caete- 
ros  :  siquidem  hi  sufficere  possunt,  cum  om¬ 
nes  floruerint  primis  quingentis  annis ,  et 
cum  adversarii  ne  unum  quidem  hactenus 
proferre  potuerint,  qui  contrarium  sepserit. 
Adde  ultimo,  quod  Ethnici  auctores ,  etsi 
non  meminerunt  nominatim  Petri  et  Pauli, 
qui  apud  eos  contemptibiles  videbantur  :  ta¬ 
men  conveniunt  cum  citatis  Patribus  in  eo, 
quod  Romae  primus  Nero  Christianos  occidi 
mandaverit,  ut  patet  ex  Cornelio  Tacito  lib. 
XV  Annal.,  et  Suetonio  in  Nerone. 

Ad  haec  testimonia  nihil  respondet  Vele- 
nus,  nisi  id  quod  dictum  est  ab  aliquibus  ex 
Patribus,  Christum  videlicet  apparuisse  Pe¬ 
tro  ad  portam  Romam  ,  et  dixisse  :  «  Yenio 
Romam  iterum  crucifigi ;  »  esse  horrendum 
mendacium,  et  blasphemiam  contra  ipsum 
Petrum,  et  Spiritum  sanctum.  Nam  Chris¬ 
tum  nunquam  descensurum  de  coelo ,  nisi  in 
die  judicii  testatur  Spiritus  sanctus  per  os 
Petri,  Act.  III  :  Quem ,  inquit,  oportet  coelum 
suscipere  usque  in  tempora  restitutionis  om¬ 
nium  (1). 

At  profecto  Yelenus  potius  mentitur  et 
blasphemat,  qui  conatur  Christo  compedes 
injicere  ,  ne  se  commovere  possit  usque  ad 
diem  judicii.  Nam  ut  omittam  alias  appari¬ 
tiones  Christi ,  quae  in  probatis  Auctoribus 
leguntur,  certe  Act.  IX  Christus  in  aere  ter¬ 
ree  proximo  constitutus  Paulo  apparuit. 
Nam ,  quod  tunc  Paulus  vere  corporalibus 
oculis  Christum  sibi  praesentem  ,  et  vicinum 
viderit ;  patet  tum  ex  luce,  quee  illum  cir¬ 
cumfulsit,  et  ex  caecitate  ,  quam  post  visum 
Christum  gloriosum  incurrit,  ut  ibidem  di¬ 
citur  :  tum  praecipue  ex  verbis  Scripturae. 
Nam  Act.  IX  dicit  Ananias  ad  Paulum  :  Do- 


(1)  Act.  III,  21. 

minus  Jesus  misit  me  ,  qui  apparuit  tibi  in  via. 
Et  ibidem  :  B amabas  apprehensum  Paulum 
duxit  ad  Apostolos ,  et  narravit  illis ,  quomodo 
vidisset  Dominum.  Et  Paulus  ipse  I.  Cor.  IX 
ait  :  Numquid  non  sum  Apostolus  ?  Nonne  Je- 
sum  Christum.  Dominum  nostrum  vidi  ?  Et  I . 
Corinth.  XY  :  Novissime  autem  tanquam  abor¬ 
tivo  visus  est  et  mihi  (1).  Ubi  enumerat  testes 
resurrectionis,  qui  Dominum  oculis  corpo¬ 
reis  viderant,  et  se  inter  eos  ponit. 

Ad  illud  igitur  ex  Act.  III  respondeo  :  Pe¬ 
trum  significare  voluisse,  Christum  non  ven¬ 
turum  publice  et  coram  omnibus,  nisi  in  die 
judicii  :  sed  hinc  non  efficitur ,  quin  possit 
privatim,  et  cui  voluerit  apparere .  Posset 
etiam  dici,  et  fortasse  probabilius :  Christum 
sine  descensione  e  coelo  apparere  potuisse 
B.  Petro  :  non  enim  difficile  est  Deo  id  ef¬ 
ficere,  ut  unum  corpus  in  pluribus  locis  sit. 


CAPUT  IV. 

Petrum  Romae  usque  ad  mortem  Episcopum 
fuisse. 

Restant  postrema  duo  capita,  quae  simul 
demonstrari  poterunt.  Igitur  Petrum  Epis¬ 
copum  Romanum  fuisse  ,  et  eum  Episcopa¬ 
tum  ad  mortem  usque  retinuisse ,  primum 
suadere  videtur  ipsa  summa  dignitas  Roma¬ 
nae  Ecclesiae  ;  semper  enim  omnium  con¬ 
sensu  habita  est  prima,  et  praecipua  om¬ 
nium  aliarum,  ut  etiam  Calvinus  fatetur: 
non  potest  autem  ulla  ratio  reddi  hujus  ex¬ 
cellentiae,  nisi  quia  Princeps  Apostolorum 
illius  Ecclesiae  proprius  Pastor,  et  Episcopus 
fuit,  ut  supra  ostendimus  ,  cum  de  26  prae¬ 
rogativa  S.  Petri  disputaremus. 

Deinde  ,  si  non  fuit  Petrus  Episcopus  Ro¬ 
mae  usque  ad  mortem,  exponant  adversarii, 
ubi  Petrus  sederit  ab  eo  tempore  ,  quo  reli¬ 
quit  Antiochiam.  Nam  non  mansisse  Petrum 
perpetuo  apud  Antiochiam  Antiocheni  ipsi 
confitentur,  et  satis  id  probat  Ecclesiae  con¬ 
suetudo  ,  quae  nunquam  attribuit  primum 
locum  Episcopo  Antiocheno  :  et  nulla  Eccle¬ 
sia  est,  aut  fuit ,  quae  assereret  Episcopum 
suum  fuisse  Petrum,  excepta  Antiochena  et 


Romana  :  num  ergo  dicemus  ,  Petrum  non 
fuisse  ullius  loci  Episcopum? 

Sed  adversarii  hoc  dicere  non  possunt, 
quippe  qui  Petrum  volunt  fuisse,  non  Epis¬ 
copum  universalis  Ecclesiae,  sed  alicujus  tan¬ 
tum  particularis,  sicut  fuit  Joannes  Ephesi- 
nae,  Jacobus  Hierosolymitanae.  Dicant  igitur, 
ubi  fuerit  Episcopus  Petrus,  vel  si  fuit  Roma: 
Episcopus  et  postea  mutavit  Sedem ,  dicant 
si  possunt,  quo  eam  transtulerit  ? 

Accedat  testimonium  ,  et  consensus  om¬ 
nium  Veterum,  quibus  Calvinus  tenetur  cre¬ 
dere,  nisi  secum  pugnare  velit ;  ipse  enim 
ait,  se  propter  consensum  Scriptorum  nolle 
pugnare,  quin  Petrus  Romae  sit  mortuus  : 
cum  ergo  iidem  Scriptores  summo  consensu 
dicant,  Petrum  Romae  fuisse  Episcopum,  et 
nemo  Veterum  unquam  id  negaverit ;  cur  ne¬ 
quit  persuaderi,  Petrum  Romae  Episcopatum 
gessisse  ? 

S.  Irenaeus  lib.  III,  c.  3.  texit  Catalogum 
Romanorum  Episcoporum,  et  primo  loco  po¬ 
nit  Petrum  et  Paulum,  secundo  Linum ,  ter¬ 
tio  Anacletum,  quarto  Clementem ,  et  caete- 
ros  usque  ad  Eleutherium,  qui  tunc  sedebat  : 
et  nominatim  de  Clemente  ,  Sixto ,  et  Eleu¬ 
therio  repetit,  quod  Apostolis  succedant, 
Clementem  dicens  tertium  ab  Apostolis,  Six- 
tum  sextum,  Eleutherium  duodecimum  :  at 
profecto  non  potest  vere  dici,  Romanos  Epis¬ 
copos  Petro  succedere,  si  Romae  Petrus  Epis¬ 
copus  non  fuit. 

Tertullianus  lib.  de  praescript.  «  Evolvant, 
inquit,  ordinem  Episcoporum  suorum,  ita 
per  successiones  decurrentem,  ut  primus  ille 
Episcopus  aliquis  ex  Apostolis,  vel  Apostoli- 
cis  viris  fuerit.  »  Et  infra  :  «  Sicut,  inquit, 
Romanorum  Ecclesia  Clementem  a  Petro  or¬ 
dinatum  profert.  »  Quod  autem  non  intelli- 
gat,  Clementem  a  Petro  quidem  ordinatum 
fuisse,  sed  Petrum  postea  alio  Sedem  trans¬ 
tulisse,  patet  ex  eodem  libro  ,  ubi  Tertullia¬ 
nus  scribit,  Petrum  Romae  crucifixum ;  ex 
quo  intelligimus  ,  Clementem  a  Petro  ordi¬ 
natum  ,  imminente  passione  ipsius  Petri,  et 
proinde  Clementem  Petro  jam  mortuo  suc¬ 
cessisse. 

S.  Cyprianus  frequentissime  Romanam 
Sedem  Petri  Cathedram  vocat,  quod  sane 
non  diceret  si  crederet,  Petrum  alibi  Sedem 
suam  statuisse,  quam  Romae.  Lib.  I,  ep.  3. 
ad  Cornei.  :  «  Navigare  audent,  inquit,  ad 
Petri  Cathedram ,  atque  ad  Ecclesiam  prin- 


(1)  Act.  IX,  17  et  27;  I.  Cor.  IX,  1 ;  I.  Cor.  XV,  8. 

cipalem,  unde  unitas  sacerdotalis  exorta 
est  :  a  schismaticis  et  profanis  litteras  ferre, 
nec  cogitare,  eos  esse  Romanos,  ad  quos 
perfidia  habere  non  possit  accessum.  »  Et 
lib.  IY,  epist.  2.  ad  Antonian.  :  "'Factus est, 
inquit,  Cornelius  Episcopus,  cum  Fabiani  lo¬ 
cus,  id  est,  cum  locus  Petri  et  gradus  Ca¬ 
thedrae  sacerdotalis  vacaret.  » 

Eusebius  in  Chronico  anni  44  :  «  Petrus 
natione  Galilaeus,  Christianorum  Pontifex  pri¬ 
mus,  cum  primum  Antiochenam  Ecclesiam 
fundasset,  Romam  proficiscitur,  ubi  Evan- 
gelium  praedicans  ,  25  annis  ejusdem  urbis 
Episcopus  perseverat.  »  Epiphanius  haeres. 
27.  quae  est  Garpocratis  :  «  Episcoporum, 
inquit,  in  Roma  successio  hanc  consequen¬ 
tiam  habuit  :  Petrus,  et  Paulus,  Linus,  Cle- 
tus,  Clemens,  Evaristus,  Alexander  etc.  » 

Athanasius  in  epist.  ad  solitar.  vit.  agen. 
«  Primum,  inquit,  ne  Liberio  quidem  Ro¬ 
mano  Episcopo  pepercerunt,  nulla  reveren¬ 
tia  moti,  quod  sedes  illa  Apostolica  esset.  » 
Et  infra  inducit  Liberium  sic  loquentem  : 
«  Nunquam  talem  a  Patribus  traditionem 
accepimus,  qui  a  beato  et  magno  Petro  ac¬ 
ceperunt  etc.  »  Ubi  Liberius  inter  praedeces¬ 
sores  suos  Petrum  numerat. 

Dorothaeus  in  Synopsi  :  «  Linus ,  inquit, 
post  Coryphaeum  Petrum  ,  Romae  Episcopus 
fuit.  »  Sozomenus  lib.  IV,  cap.  14  :  «  Non 
sine  divina,  inquit,  providentia  factum  est, 
ut  mortuo  Felice,  solus  Liberius  Romanae 
Ecclesiae  praeesset ,  ne  Petri  Sedes  ulla  infa¬ 
miae  macula  aspergeretur. »  Eulogius  Alexan¬ 
drinus  apud  Gregorium  lib.  VI,  epist.  37. 
dicit,  Petrum  Romae  nunc  usque  in  suis  suc¬ 
cessoribus  sedere.  Optatus  lib.  II  cont.  Par- 
men.  :  «  Igitur,  inquit ,  negare  non  potes, 
scire  te,  in  urbe  Roma  Petro  primum  Ca¬ 
thedram  Episcopalem  esse  collatam.  »  Et 
infra  enumerat  Romanos  Episcopos  a  Pe¬ 
tro  usque  ad  Siricium ,  qui  suo  tempore  se¬ 
debat. 

Ambrosius  lib.  III  de  Sacram,  cap.  1  : 
«  Utique,  inquit,  ipse  auctor  est  nobis  hujus 
assertionis  Petrus  Apostolus  ,  qui  sacerdos 
fuit  Ecclesiae  Romanae.  »  Hieronymus  de  vir. 
illustr.  in  Petro  dicit ,  eum  25  annis  Romae 
sacerdotalem  Cathedram  tenuisse.  Idem  in 
1.  epist.  ad  Damas.,  de  nom.  hypost.  :  «  Cum 
successore,  inquit,  piscatoris,  et  discipulo 
crucis  loquor ;  ego  beatitudini  tuae ,  id  est, 
Cathedrae  Petri  communione  consocior.  » 
Augustinus  lib.  II,  cap.  51.  cont.  Iit.  Pet.  : 
«  Cathedra  tibi  quid  fecit  Ecclesiae  Romanae, 


in  qua  Petrus  sedit,  et  in  qua  nunc  Anasta- 
sius  sedet?  »  Idem  in  epist.  164,  alias  165, 
enumerat' Romanos  Episcopos  a  Petro  usque 
ad  Anastasium. 

Prudentius  in  hymno  de  S.  Laurentio  : 

Romae  jam  regnant  duo 
Apostolorum  Principes  : 

Alter  vocator  Gentium, 

Alter  Cathedram  possidens 
Primam,  recludit  creditas 
AEternitatis  januas.  v 

Prosper  lib.  de  ingr.  : 

Sedes  Roma  Petri,  quae  pastoralis  honoris- 
Facta  caput  Mundo  etc. 

Sulpitius  lib.  II  sac.  hist.  :  «  Invaluerat 
apud  urbem  divina  religio,  Petro  Episcopa¬ 
tum  gerente.  »  Petrus  Episcopus  Ravennae 
in  epist.  ad  Eutych.,  quae  habetur  inter  prae- 
ainbulares  ad  concilium  Chalcedonense  : 
«  Hortamur,  inquit,  te  frater  honorabilis,  ut 
his,  quae  a  beatissimo  Papa  Romanae  civita¬ 
tis  scripta  sunt,  obedienter  attendas.  Quo¬ 
niam  B.  Petrus,  qui  in  propria  Sede  ,  et  vi¬ 
vit,  et  praesidet ,  praestat  quaerentibus  Fidei 
veritatem.  » 

Theodoretus  in  epist.  ad  Leonem,  post¬ 
quam  dixerat,  Petrum  et  Pa-ulum  Romae  esse 
mortuos,  subjungit  :  «  Ii  vestram  sedem  ef¬ 
fecere  magis  illustrem,  ea  est  vestrorum  bo¬ 
norum  summa.  Illorum  autem  Deus  nunc 
quoque  Sedem  claram  insignemque  reddi¬ 
dit,  cum  vestram  sanctitatem  in  ea  colloca¬ 
verit,  quae  radios  Fidei  Orthodoxae  emittit.  » 
Isidorus  in  vita  Petri  :  «  Hic,  ^inquit,  post¬ 
quam  Antiochenam  Ecclesiam  fundavit,  sub 
Claudio  Caesare  contra  Simonem  Magum 
Romam  pergit ;  ibique  praedicans  Evange- 
lium,  viginti  quinque  annis  ejusdem  tenuit 
Pontificatum.  »  Idem  habent  Beda  de  sex 
eetat.  Freculphus  tom.  II.  Chronie,  lib.  I, 
cap.  13.  Ado  Viennensis  in  Chron.,  anno 
Christi  49  et  recentiores  omnes. 

Accedant  etiam  praeter  tot  Patrum  aucto¬ 
ritatem  ,  testimonia  veterum  Romanorum 
Pontificum  martyrum,  vel  confessorum.  Cle¬ 
mens  I.  lib.  VII  Const.  Apost.  cap.  46.  do¬ 
cet,  Petrum  imminente  morte  sibi  reliquisse 
Romanum  Episcopatum.  Anacletus  epist.  3. 
docet,  propter  Petri  Sedem,  Romanam  Eccle¬ 
siam  esse  omnium  aliarum  caput.  Marcellus 
1.  in  epist.  ad  Antioch.  :  «  Petri  Sedes  pri¬ 
mitus  apud  vos  fuit,  quae  jubente  Domino 

Romam  translata  est  etc.  »  Damasus  inPon- 
tif.  in  Petro  dicit ,  Petrum  25  annis  Romae 
fuisse  Episcopum,  id  est,  usque  ad  mortem. 
Innocentius  I.  in  epist.  ad  Cone.  Milevit., 
quae  est  93.  inter  epist.  August.  Leo  ser.  1. 
de  Nat.  Apost.  Gelasius  in  epist.  ad  Episc. 
Lucan.  et  Sicil.  Joannes  III.  in  epist.  ad 
Episc.  Germ.,  et  Galliae.  Gregorius  lib.  II, 
epist.  33.  Agatho  in  epist.  ad  Constant.  Imp. 
Adrianus  in  epist.  ad  Tharas.  Nicolaus  I.  in 
epist.  ad  Mich. ,  et  alii  omnes  ,  qui  aliquid 
scripserunt,  affirmant,  sedem  suam  Sedem 
esse  Petri  :  quorum  testimonia  non  recipiun¬ 
tur  quidem  ab  adversariis,  quia  dicunt ,  eos 
causam  propriam  agere  ;  sed  certe  immerito 
non  recipiuntur,  cum  et  sanctissimi  fuerint, 
et  nemo  Veterum  unquam  eos  hac  in  parte 
reprehenderit. 

Accedant  testimonia  veterum  Concilio¬ 
rum,  quae  ab  haereticis  nostri  temporis  reci¬ 
piuntur.  Ac  primum  in  Concilio  Sardicen. 
Episc.  300.  can.  3.  «  S.  Petri  Apostoli  me¬ 
moriam  honoremus,  ut  scribatur  ab  his,  qui 
causam  examinarunt,  Julio  Romano  Epis¬ 
copo,  et  si  judicaverit  renovandum  esse  ju¬ 
dicium,  renovetur,  et  det  judices.  »  Item  in 
Cone.  Ephes.  I,  cap.  16.  vocatur  Ccelestinus 
Romanus  Pontifex,  «  ordinarius  successor  ei 
Vicarius  B.  Petri  Apostolorum  Principis.  » 

In  Cone.  Ghalced.  act.  II.  cum  lecta  esset 
epistola  Leonis ,  omnes  clamaverunt «  Pe¬ 
trus  per  Leonem  locutus  est.  »  Act.  III,  cum 
sententia  fertur  in  Dioscorum  ,  dicitur  Leo 
Petri  Apostoli  praeditus  dignitate  Dioscorum 
deposuisse.  Et  in  epistol.  ad  Leonem  totum 
Concilium  dicit,  Leonem  vocis  Petri  inter¬ 
pretem  fuisse,  id  est,  Petrum  per  Leonem 
locutum.  Quae  omnia  aperte  indicant,  fuisse 
persuasissimum  illis  639  Patribus ,  Leonem 
Episcopum  Romanum  Petri  esse  successo¬ 
rem. 

In  Cone.  V,  act.  1.  (1),  Menas  Patriarcha 
Concilii  Praeses,  sententiam  ferens  in  Anthi- 
mum  et  alios  haereticos  :  «  Contempserunt, 
inquit,  Romanam  Ecclesiam,  in  qua  succes¬ 
sio  est  Apostolorum,  quae  sententiam  contra 
ipsos  protulit.  »  In  Cone.  VI,  act.  8.  subscri¬ 
bunt  Episcopi  epistolae  Agathonis,  variis  mo¬ 
dis.  Inter  alios  quidam  sic  loquitur  :  «  Sug¬ 
gestiones,  inquit,  directas  a  patre  nostro 
Agathone  sanctissimo  Archiepiscopo  Apos- 
tolicae,  et  principalis  sedis  antiquae  Romae, 


tanquam  a  Spiritu  sancto  dictatas,  per  os 
sancti  ac  beatissimi  Principis  Apostolorum 
Petri,  et  digito  ter  beatissimi  Papae  Agatho¬ 
nis  scriptas  suscipio,  et  amplector.  »  Ex  his 
quinque  probatissimis  Conciliis  habemus 
plusquam  1200  antiquos  Episcopos  majori 
ex  parte  Graecos ,  qui  testantur,  Romanum 
Pontificem  Petro  succedere. 


capot  v. 

Solvitur  argumentum  'primum  haereticorum. 

Nunc  objectiones  Veleni ,  quibus  Calvini 
quoque  et  Illyrici  argumenta  continentur, 
diluamus.  Prima  persuasio  ejus  talis  est. 
Auctores  qui  dicunt  Petrum  Romam  venis¬ 
se,  non  consentiunt  inter  se  de  tempore  quo 
venerit  :  nam  Orosius  dicit  venisse  in  exor¬ 
dio  Regni  Claudii,  Hieronymus  dicit  anno  2 
Claudii,  Fasciculus  temporum  dicit  anno  4 
ejusdem  Claudii ,  Passionale  de  vit.  Sanet, 
dicit  anno  13  Claudii. 

Praeterea  mira  varietas  invenitur  in  Petri 
successoribus  numerandis.  Nam  quidam  post 
Petrum  immediate  ponunt  Clementem  ,  ut 
Tertullianus  de  praescript.  et  Hieronymus  in 
cap.  LII  Isaiae  :  alii  post  Petrum  ponunt  Li¬ 
num,  et  postea  Clementem  tertio  loco ,  ut 
Optatus  lib.  II  cont.  Parmen.  et  Augustinus 
in  epist.  165.  alii  post  Petrum  ponunt  Linum 
et  Cletum,  sive  Anacletum,  et  tandem  Cle¬ 
mentem  quarto  loco,  ut  Ireuseus  lib.  III, 
cap.  3.  Eusebius  in  Chron.  Epiphanius  hae¬ 
res.  27,  et  Hieronymus  de  viris  illustr.  in 
Clemente. 

Adde  quod  isti  omnes  ex  Cieto  et  Anacleto 
unum  faciunt ;  igitur  nihil  certi  statui  po¬ 
test  :  discordia  enim  Auctorum  argumentum 
est  falsitatis. 

Respondeo  ad  primum  :  discordiam  de 
tempore,  si  qua  esset,  quo  Petrus  Romam 
venit,  non  infirmare  sententiam  nostram, 
quod  Petrus  Romam  venerit  :  nam  saepissi¬ 
me  accidit,  ut  constet  de  re ,  et  non  constet 
de  modo,  vel  alia  circumstantia.  Nam  con¬ 
stat  apud  Christianos ,  Christum  esse  mor¬ 
tuum  in  cruce  pro  nobis  :  tamen  maxima 


(1)  Quod  Concilium  non  est  Concilium  quintum  generale,  sed  Concilium  quoddam  particulare,  quod 
quintae  Synodo  generali  praecessit. 

discordia  est  de  tempore  ,  quo  mortuus  est. 
Tertullianus  1.  cont.  Jud.  Clemens  Alexandri- 
nusl.  I.  Stom.  et  Lactantius  1.  IVdiv.  Inst.  c.10 
docent,  Christum  mortuum  anno  15  Tiberii, 
aetatis  autem  suae  anno  30.  Ignatius  ad  Tral. 
et  Eusebius  in  Chron.  et  alii  dicunt,  eum 
anno  aetatis  33  et  Tiberii  15  crucifixum.  Onu- 
phrius,  Mercator,  et  aliquot  alii  recentiores, 
anno  aetatis  suae  34,  Christum  passum  esse 
volunt.  Irenaeus  lib.  II ,  cap.  39.  contendit; 
Christum  fere  ad  annum  quinquagesimum 
pervenisse ;  proinde  non  sub  Tiberio ,  sed 
sub  Claudio  passum  esse. 

De  die  ac  mense,  quo  Christus  mortuus 
est,  tanta  est  discordia  Veterum  ,  et  Recen- 
tiorum,  ut  adhuc  sub  Judice  lis  sit.  Vide  Cle¬ 
mentem  lib.  I  Stom.  ubi  multas  opiniones 
refert  :  at  numquid  propterea  negabimus 
Christum  esse  passum? 

Pari  ratione  cum  constet,  impletas  esse  in 
Christi  passione  hebdomadas  Danielis  :  ta¬ 
men  plurimae  sunt  opiniones  de  tempore, 
quo  incipiant,  et  quo  desinant.  Item,  de  an¬ 
nis  Regum  Persarum  ;  de  annis  Samuelis, 
Saulis,  aliorumque  nonnullorum  Principum 
Judaeorum  ;  de  annis  Imperatorum,  et  Pon¬ 
tificum  Romanorum ;  denique  de  annis 
Mundi,  qui  hactenus  fluxerunt,  tot  sunt  fere 
sententiae  quod  Chronologi.  Num  igitur  prop¬ 
terea  dicemus,  Reges  Persarum  non  fuisse, 
Samuelem ,  et  Saulem  non  praefuisse  ,  Im¬ 
peratores  et  Pontifices  nunquam  exstitisse,  et 
Mundum  ipsum  non  incoepisse  ,  vel  non  du¬ 
rasse  usque  ad  hanc  diem? 

Discordia  ergo  Scriptorum  argumentum 
est  falsitatis,  quantum  ad  id  in  quo  discor¬ 
dant,  quia  necessario  aliqui  ex  discordanti¬ 
bus  falluntur  :  sed  sicut  discordia  est  signum 
falsitatis,  ita  concordia  summa  quae  est  inter 
omnes  Patres ,  quod  Petrus  Romae  sederit, 
mortuusque  sit,  signum  est  veritatis. 

Deinde  respondeo  :  nullam  esse  inter  bo¬ 
nos  Auctores  discordiam.  Nam  Eusebius  in 
Chron.  Hieronymus  lib.  de  Script.  Eccles. 
in  Petro,  et  Addo  Trevirensis  in  Martyrol. 
dicunt,  Petrum  Romam  venisse  anno  2  Clau¬ 
dii,  a  quibus  non  dissentit  Orosius  1.  VII,  qui 
ait,  venisse  eum  in  exordio  Regni  Claudii. 
Nam  si  Regnum  Claudii  tres  in  partes  dividas, 
id  est, in  exordium,  medium  et  finem ;  annum 
secundum  ad  exordium  pertinere  videbis. 
Cum  his  consentiunt  omnes  illi  Auctores, qui 
Petrum  asserunt  Romae  sedisse  annis  25  et 
in  anno  14  Neronis  obiisse,  videlicet,  Da- 
masus,  Isidorus,  Beda,  Freculphus ,  Ado 


Viennensis,  et  caeteri  quos  supra  citavimus. 
Nec  enim  sunt  anni  25  usque  ad  annum  14 
Neronis,  nisi  a  secundo  Claudii  numerare  in¬ 
cipiamus. 

Quocirca  Fasciculum  temporum,  et  Pas¬ 
sionale  merito  contemnimus,  praesertim  cum 
fasciculus  ille  Marianum  Scotum  secutus  sit, 
qui  secum  ipse  et  cum  veritate  apertissime 
pugnat.  Ait  enim  Marianus  Scotus  in  suo 
Chron.  Petrum  anno  4  Claudii  Romam  ve¬ 
nisse,  postremo  anno  Neronis  obiisse,  et  ta¬ 
men  sedisse  in  Romano  Episcopatu  annis  25 
et  mensibus  duobus  ,  quae  nullo  modo  inter 
se  cohaerent:  Nam  regnavit  Claudius  in  uni¬ 
versum  annis  13  mensibus  9  diebus  20.  Nero 
autem  regnavit  annis  13  mensibus  7  diebus 
58,  testibus  Dione  Cassio ,  Suetonio,  Tran¬ 
quillo,  Eusebio,  et  ipso  etiam  Mariano  Scoto. 
Nam  quod  in  Chronico  Eusebii  tribuuntur 
Neroni  anni  14  menses  7  dies  28  planum 
est ,  errore  Librariorum  factum  esse ,  si¬ 
quidem  postea  cum  anni  singuli  numeran¬ 
tur,  non  inveniuntur  nisi  13.  et  aliquid  am¬ 
plius. 

Jam  vero  haec  tempora  Claudii  et  Neronis 
simul  juncta  non  efficiunt  majorem  sum¬ 
mam,  quam  annorum  27.  mensium  4.  die¬ 
rum  18.  ex  quibus  si  tollas  annos  3.  menses 
5.  dies  18.  quos  vult  Marianus  Scotus  ef¬ 
fluxisse  de  Imperio  Claudii,  antequam  Pe¬ 
trus  Romam  veniret ;  soli  supererunt  anni 
23.  menses  11.  Igitur  aut  Petrus  obiit  post 
Neronem,  aut  non  sedit  annis  25. 

Qnod  vero  attinet  ad  alteram  argumenti 
partem,  de  successione  quatuor  primorum 
Pontificum  ;  primum  illud  respondeo :  etiam¬ 
si  plane  ignoraremus,  quis  Petro  proxime 
successerit ;  non  tamen  propterea  iu  dubium 
revocari  debere,  an  aliquis  successerit. 
Quemadmodum  maxima  quaestio  inter  Scrip¬ 
tores  versatur,  quis  fuerit  maritus  Esther, 
cum  aliqui  Assuerum  Medum ,  alii  Camby¬ 
sem  Persam,  alii  Darium  Histaspis  ,  alii  Ar¬ 
taxerxem  Longimanum,  alii  denique  Mne¬ 
monem  fuisse  scripserint  :  nec  tamen  ullus 
unquam  dubitandum  censuerit,  maritum  ne 
habuerit  Esther  an  non. 

Deinde  respondeo  :  posse  rem  totam  ita 
componi  et  explicari.  Apostolus  Petrus,  pas¬ 
sione  sua  imminente,  B.  Clementi  Sedem 
Episcopalem  reliquit.  Id  testantur  gravissimi 
auctores  ,  Tertullianus  de  prasscript.  Hiero¬ 
nymus  lib.  I  in  Jovin.  et  in  cap.  LII  Isaiae, 
Ruffinus  praef.  recognit.  et  invect.  in  Hie- 
ron.  Joannes  III.  Papa  in  epist.  ad  Episc. 

Germ.  et  praeterea  Clemens  ipse  lib.  YII 
Constit.  Apost.  cap.  37.  Anacletus  epist.  1 . 
Alexander  epistol.  1.  et  Damasus  in  vita 
Petri. 

Cseterum,  Petro  mortuo,  Clemens  in  Sede 
Apostolica  sedere  noluit,  donec  vixerunt  Li¬ 
nus  et  Cletus,  qui  ipsius  B.  Petri  adjutores 
in  Episcopali  officio  fuerant.  Quocirca  pri¬ 
mus  a  Petro  Pontifex  non  Clemens ,  sed  Li¬ 
nus  fuit.  Id  ita  esse  colligimus,  primum  ex 
Epiphanio  ,  haeres.  27.  qui  ex  sententia  Ve¬ 
terum  tradit,  a  Clemente  Sedem  recusatam, 
dum  viverent  Linus  et  Cletus.  Deinde  ex  hac 
ipsa  ambiguitate  :  si  enim  absque  ulla  con¬ 
tentione  successisset  Petro  Clemens,  aut  Li¬ 
nus,  aut  quicumquc  alius;  nulla  certe  quaes¬ 
tio  de  primo  successore  Petri  extitisset  : 
quemadmodum  de  primo  successore  Jacobi 
Hierosolymis,  et  Marci  Alexandriae  ,  et  ip¬ 
sius  Petri  Antiochiae,  nulla  unquam  fuit 
quaestio. 

Quia  vero  in  Romana  Ecclesia  post  Petri 
obitum  sancta  contentio  ex  humilitate  nata 
est,  et  unus  fuit,  et  alter  esse  debuit  primus 
successor  Petri,  inde  nonnulla  obscuritas  in 
hanc  successionem  invecta  est.  Atque  ex  his 
conciliari  possunt  Auctores,  qui  aut  Clemen¬ 
tem  Lino,,  aut  Linum  Clementi  anteponunt  : 
siquidem  Irenaeus  ,  Eusebius  ,  Epiphanius, 
Optatus,  Augustinus,  Hieronymus,  dum  as¬ 
serunt  Petro  Linum  proxime  successisse,  ve¬ 
rum  asserunt,  sed  non  negant  id  factum  es¬ 
se,  quia  Clemens  Episcopatum  illum  recusa¬ 
verat  :  porro  Tertullianus,  Hieronymus,  Ruf- 
finus,  et  caeteri,  qui  Clementem  a  Petro  suc¬ 
cessorem  relictum  esse  scribunt,  rem  veram 
narrant,  sed  nec  ipsi  negant,  Clementem  eo 
tempore  Sedem  accipere  noluisse. 

Neque  multum  me  movet,  quod  Pontifi¬ 
calis  Damasi,  Sophronius  ,  et  Simeon  Meta- 
phrastes  in  vita  Lini  dicunt,  Linum  ante  Pe¬ 
trum  obiisse.  Nam  Sophronius  ,  et  Simeon 
recentiores  sunt  :  Pontificalis  vero  liber,  qui 
Damaso  tribuitur ,  dubiae  in  hac  re  auctori¬ 
tatis  est :  Auctores  autem,  qui  Linum  Petro 
successisse  scribunt,  cum  antiquissimi,  tum 
etiam  plurimi  et  probatissimi  sunt. 

Jam  vero  post  Linum  Cletus,  sive  Anacle¬ 
tus,  post  quem  Clemens  quarto  loco  collo¬ 
candus  est.  Auctores  sunt  Irenaeus,  Eusebius, 
Epiphanias,  Hieronymus,  item  Canon  Missae 
vetustissimus,  ubi  legimus  Lini ,  Cleti,  Cle¬ 
mentis  :  denique  Ignatius  in  epist.  ad  Ma¬ 
riam  Zarben.  ubi  significat,  ClementemAna- 
cleto  successisse.  Post  Clementem  Anacletus 


alius  sine  dubio  subjiciendus  est,  utOptatus, 
Augustinus,  Damasus,  et  alii  subjiciunt. 

Duos  enim  fuisse  Anacletos,  quorum  alter 
etiam  Cletus  dicebatur;  tametsi  propter  no¬ 
minis  similitudinem  multi  Veteres  unum  ex 
duobus  fecerint.  Primum  nobis  persuadet 
Ecclesiae  Catholicae  auctoritas,  quae  duos  fes¬ 
tos  dies  in  eorum  memoriam  celebrat;  Cleti 
videlicet  mense  Aprili,  et  Anacleti  mense  Ju¬ 
lio  :  et  Cletum  Romanum  ,  atque.  yEmiliani 
filium;  Anacletum  Atheniensem  ,  et  filium 
Antiochi  esse  dicit.  Nec  enim  credibile  est, 
in  re  tanta  Ecclesiam  universam  falli. 

Deinde  idem  colligimus  ex  eo,  quod  aliqui 
Veterum  Anacletum  Clementi  anteponunt, 
ut  Ignatius,  Irenaeus,  Eusebius  :  alii  subji¬ 
ciunt,  ut  Optatus,  Damasus,  Augustinus ;  id 
enim  argumento  est,  duos  fuisse,  non  unum. 
Priorem  porro  Anacletum,  etiam  Cletum  ap¬ 
pellari  solitum,  inde  constat,  quod  eumdem 
omnino  Pontificem,  quem  Ignatius,  Irenaeus, 
et  Eusebius  Anacletum  vocant,  Epiphanius, 
Hieronymus,  Damasus ,  Joannes  III  et  ipse 
sacrosanctus  Missae  Canon  Cletum  nomi¬ 
nant. 

Neque  vero  mirum  videri  debet,  propter 
nominis  similitudinem  a  Veteribus  quibus¬ 
dam  ex  duobus  Anacletis  unum  esse  factum, 
cum  constet ,  apud  Graecos  passim  confundi 
Novatum  cum  Novatiano  ,  cum  tamen  cer¬ 
tissimum  sit ,  Novatum  Carthaginiensem, 
Novatianum  Romanum  presbyterum  fuisse  : 
et  Eusebius  ac  Nicephorus  Constantinopoli- 
tanus  in  Chronicis,  ex  Marcello  et  Marcellino 
unum  fecerint,  cum  duos  fuisse  certum  om¬ 
nino  et  exploratum  sit, 


CAPUT  vi. 

Solvitur  secundum  argumentum. 

Secunda  persuasio  Veleni,  quae  est  et  Cal¬ 
vini,  et  Magdeburgensium,  Petrus  non  potuit 
Romam  venire  ante  18  annos  a  passione  Do¬ 
mini  ;  nam  cum  fieret  Concilium  Hierosoly¬ 
mitanum,  Act.  XV,  adhuc  erat  Petrus  in  Ju¬ 
daea  :  factum  est  autem  illud  Concilium  anno 
18  a  passione  Domini ,  ut  colligat  B.  Hiero¬ 
nymus  in  cap.  II  ad  Gal.  Nam  Paulus  post 
annos  tres  a  conversione  sua  venit  in  Hie¬ 
rusalem  videre  Petrum,  Gal.  I.  Deinde  post 

armos  14,  recliit  in  Hierusalem  ad  Concilium, 
Gal.  II ,  quibus  si  addas  unum  annum  qui 
fluxit  a  passione  Domini ,  usque  ad  conver¬ 
sionem  Pauli  fient  anni  18. 

Adde,  quod  Petrus  dicitur  fuisse  quinque 
annis  in  Judaea,  deinde  septem  annis  Antio¬ 
chiae,  tum  multis  annis  aliis  in  Ponto,  Gala¬ 
tia,  Cappadocia,  Asia,  etBythinia  :  nec  enim 
uno  die  poterat  in  tot  locis  praedicare;  ita¬ 
que  ut  minimum  18  anni  fluxerunt ,  ante¬ 
quam  Romam  Petrus  venire  posset. 

Praeterea  si  ante  annum  18,  Petrus  Romam 
venisset,  venisset  certe  anno  secundo  Clau¬ 
dii,  ut  nos  supra  diximus,  et  id  fieri  non  po¬ 
test  :  tum  quia  illo  anno  nondum  S.  Petrus 
ex  vinculis  liberatus  fuerat ,  in  quae  illum 
conjecerat  Herodes  ;  contigit  enim  ea  libera¬ 
tio  anno  tertio  Claudii,  ut  ex  Luca  Act,  XII, 
et  exJosepho  lib.  XIX  Antiq.  c.  7.  colligitur  : 
tum  etiam  quia  mandaverat  Christus  Apos¬ 
tolis,  ut  ex  Hierusalem  ante  annos  duodecim 
non  recederent ,  ut  ex  Thrasea  martvre  re- 
fert  Eusebius  lib.  V  hist.  cap,  18.  incidit  au¬ 
tem  annus  duodecimus  a  Christi  resurrectio¬ 
ne  in  annum  tertium  Claudii;  non  igitur  an¬ 
no  secundo  Claudii  Petrus  Romam  venit,  sed 
post  annum  nonum  ,  qui  erat  18  a  passione 
Domini. 

Dicitur  autem  Petrus  sedisse  Romae  annis 
25,  a  Damaso,  Eusebio,  Hieronymo,  et  aliis; 
supervixit  ergo  usque  ad  annum  43  a  passio¬ 
ne  Domini  :  sed  tunc  jam  obierat  Nero,  imo 
etiam  Galba,  Otho,  etVitellius,  et  imperabat 
Vespasianus;  igitur  tempore  Vespasiani  obiit 
Petrus,  sedV espanianus  fuit  mitissimus  Impe¬ 
rator,  nec  ullos  Christianos  Romae  occidit,  ut 
omnes  testantur.  Vide  Tertullianum  c.  5.  Apo- 
log.  et  Augustinum  lib .  III  de  Civit.  Dei  c.  31 . 
Eusebium,  Sulpitium,  Orosium  ,  et  caeteros 
omnes  historicos ;  Petrus  igitur  alibi  obiit, 
quam  Romae. 

Respondeo  primum  :  etiamsi  errassent  Pa¬ 
tres  ,  qui  dixerunt ,  Romae  sedisse  25  annis 
Apostolum  Petrum;  non  tamen  propterea  se¬ 
queretur  ,  Petrum  nunquam  sedisse  Romae, 
ut  supra  multis  allatis  similibus  demonstra¬ 
vimus.  Sed  non  est  opus  ad  ista  confugere  : 
vere  enim  sedit  Romae  annis  25  et  septem 
Antiochiae  ,  et  omnia  cohaerent.  Haec  enim 
est  verissima  et  brevissima  historia  vitae  S. 
Petri . 

Mansit  B.  Petrus  quinque  fere  annis  in  Ju¬ 
daea;  quocirca  facile  potuit  S.  Paulus  post 
annos  tres  a  sua  conversione  Petri  Hieroso¬ 
lymis  convenire.  Et  recte  Eusebius  anno 


quinto  a  passione  Domini  ponit  ingressum 
Petrum  in  urbem  Antiochiam.  Neque  his 
repugnat  illa  Thraseae  martyris  traditio  :  non 
enim  Dominus  imperavit,  ut  omnes  Apostoli 
ad  annos  duodecim  Hierosolymis  moraren¬ 
tur;  id  enim  constat  esse  falsum  ex  Act. 
Apost.  cap.  VIII,  IX  et  X,  ubi  legimus  :  Pe¬ 
trum  profectum  in  Samariam,  Lydam,  Jop- 
pem  ,  et  Caesaraeam  ,  antequam  in  vincula 
conjiceretur,  atque  adeo  ante  annum  12,  a 
Christi  passione  :  sed  ut  non  omnes  inde  re¬ 
cederent,  verum  aliquis  semper  ,  aut  etiam 
aliqui  ex  Apostolis  Hierosolymis  manerent 
ad  testimonium  Hebraeorum.  Igitur  ex  Ju¬ 
daea  anno  quinto  a  passione  Domini  Petrus 
profectus  in  Syriam,  Antiochiae  fixit  Sedem, 
et  mansit  annos  fere  septem  Episcopus  ejus 
urbis. 

Non  tamen  hoc  ita  accipiendum  est,  quasi 
nunquam  ex  Antiochia  toto  illo  tempore 
egressus  sit;  imo  vero  eodem  tempore  pera¬ 
gravit  vicinas  provincias  ,  Pontum,  Asiam, 
Galatiam,  Cappadociam,  etBythiniam.  Inde 
autem  profectus  anno  septimo  Episcopatus 
Antiochensis  ,  quia  erat  11.  a  passione  Do¬ 
mini,  rediit  in  Hierusalem;  ibique  compre¬ 
hensus  ab  Herode  in  vincula  conjectus  est 
in  diebus  azymorum  ,  Act.  XII ,  sed  paulo 
post  ab  Angelo  liberatus,  eodem  anno,  qui 
erat  secundus  Claudii,  Romam  venit,  ibique 
Sedem  fixit,  ac  tenuit  annis  25. 

Nec  tamen  toto  eo  tempore,  quo  fuit  Epis¬ 
copus  Romanus,  mansit  Romae,  sed  postea- 
quam  septem  annis  Romae  praedicaverat,  re¬ 
diit  in  Hierusalem ,  expulsus  a  Claudio  ex 
urbe  una  cum  caeteris  Judaeis.  Scribit  enim 
Lucas,  Act.  XVIII.  Claudium  expulisse  ex 
urbe  omnes  Judaeos  :  idem  scribit  Suetonius 
in  Claudio  :  idem  Josephus,  ut  Orosius  citat, 
et  ipse  Paulus  Orosius  lib.  VII  hist.  qui  ad¬ 
dunt,  hoc  factum  esse  anno  nono  Claudii,  id 
est,  18  a  passione  Domini.  Itaque  cum  au- 
dissent  ii,  qui  erant  Antiochiae  ,  Petrum  ve¬ 
nisse  in  Hierusalem,  miserunt  ad  eum  Pau¬ 
lum  et  Barnabam  ,  et  tunc  factum  est  Con¬ 
cilium  Hierosolymitanum  :  mortuo  autem 
Claudio,  rediit  Petrus  Romam,  et  ibidem  vi¬ 
tam  finivit. 

Neque  his  repugnat,  quod  Petrus  in  vin¬ 
culis  fuerit  Hierosolymis  paulo  ante  mortem 
Herodis,  ut  colligitur  ex  Act.  Apost.  c.  XII, 
cum  ex  Josepho  lib.  XIX  Antiq.  cap.  7.  con¬ 
stet,  Herodem  obiisse  anno  3  Claudii.  Nam 
S.  Lucas  Act.  XII,  non  ait ,  Petrum  in  vin¬ 
culis  fuisse  paulo  ante  mortem  Herodis,  sed 

contrarium  potius  indicat,  cum  narrat:  post 
Petri  liberationem  a  vinculis  Herodem  pro¬ 
fectum  esse  Caesaraeam,  ibique  commoratum: 
illa  enim  mora  ,  tempus  utcumque  longum 
significat,  quod  ut  minimum  unius  anni  fuit. 
Refert  autem  S.  Lucas  ,  post  necem  Jacobi 
et  vincula  Petri ,  continuo  fere  mortem  He¬ 
rodis,  ut  indicaret,  horribilem  illum  Herodis 
interitum  poenam  peccati  fuisse  in  Apostolos 
Domini  ab  eo  commissi. 

Adversus  eam  historiam,  quam  paulo  ante 
exposuimus,  vehementer  pugnat  nova  quae¬ 
dam  Onuphrii  Panvini  opinio  :  eam  opinio¬ 
nem  hoc  loco  breviter  confutare  aggredior. 
Igitur  Panvinus  inAnnot.  adPlatinam,  in  ip¬ 
so  principio  docet ,  S.  Petrum  non  sedisse 
Antiochiae  antequam  Romam  proficiscere¬ 
tur,  sed  postquam  ex  urbe  redierat,  et  Con¬ 
cilio  Hierosolymitano  interfuerat.  Quae  opi¬ 
nio  multis,  nec  levibus  argumentis  refellitur. 
Primo  pugnat  aperte  cum  sententia  Summo¬ 
rum  Pontificum,  veterum  Patrum  ,  et  illus¬ 
trium  Historicorum.  Pontifices  veteres  ac 
sancti,  Anacletus  in  epist.  3.  Marcellus  in 
epist.  1.  Damasus  in  Pontificum  vitis,  Inno¬ 
centius  in  epist.  14.  Leo  serm.  1.  de  Nat. 
Apost.  Gelasius  in  dec.  de  lib.  apocr.  Pela¬ 
gius  junior  in  epist.  ad  Benignum,  Greg.  lib. 
VII,  epist.  37,  disertis  verbis  tradunt,  S.  Pe¬ 
trum  sedisse  Antiochiae  antequam  ad  Urbem 
Romam  se  conferret  :  quod  idem  scribunt 
Eusebius  in  Chron.  Hieronymus  in  lib.  de 
script.  eccles.  in  Petro,  et  in  Com.  II.  cap. 
ad  Gal.  Isidorus  in  lib.  de  vit.  Pat.  Beda  de 
sex  aetatibus,  Ado  Viennensis  in  Chron.  Si- 
meonMetaphrastes  in  vita  sancti  Petri,  Hay- 
mo  lib.  II,  cap.  21.  de  mem.  rer.  Ghristian. 
et  alii  permulti  tum  veteres  ,  tum  recentio- 
res  :  neque  ullus  est,  quod  sciam,  ex  Vete¬ 
ribus  ,  qui  contrarium  scripserit ,  ac  ne  ex 
recentioribus  quidem  ,  praeter  Onuphrium. 
Neque  responderi  potest  :  hos  auctores  in- 
telligendos  esse  de  posteriore  adventu  Petri 
in  Urbem,  Nerone  imperante  ,  non  de  prio¬ 
re,  imperante  Claudio.  Nam  plerique  horum 
auctorum  notant  etiam  tempus  ,  ac  dicunt, 
Petrum  venisse  Romam  sub  Claudio  ,  cum 
jam  fundasset  Antiochenam  Ecclesiam  ,  ut 
Damasus,  Eusebius,  Hieronymus  ,  Leo,  Be¬ 
da,  Isidorus,  Haymo,  Ado  :  reliqui  a  nobis 
citati  tempus  quidem  non  ponunt ,  tamen 
aperte  significant,  S.  Petrum  fuisse  primum 
Antiochiae  Episcopum,  deinde  Romae,  cujus 
contrarium  affirmat  Onuphrius.  Itaque  non 
dubium  est ,  quin  sententia  Onuphrii  nova 


sit,  et  idoneis  auctoribus  careat. 

Deinde  pugnat  haec  opinio  cum  traditione 
ecclesiastica  de  festo  die  instituto  in  hono¬ 
rem  Cathedrae  Antiochenae.  Solemnitas  enim 
Antiochenae  Cathedrae  vetustissima  est ,  ut 
patet  ex  sermonibus  S.  Augustini  de  Cathe¬ 
dra  Petri ,  nec  non  ex  Martyrologiis  Bedae, 
Usuardi,  et  Adonis  Trevirensis,  et  toto  orbe 
Christiano  celebratur,  et  quidem  honorificen¬ 
tius,  quam  festus  dies  Cathedrae  Romanae, 
qui  nuper  a  Paulo  IV  institutus  est ,  et  nus¬ 
quam  a  populo  more  festorum  dierum  coli¬ 
tur  ,  cum  festus  dies  Cathedrae  Antiochenae 
non  tantum  a  Clero,  sed  etiam  a  plebe  mul¬ 
tis  in  locis  religiose  servetur.  At  certe  si 
Cathedra  Antiochena  posterior  fuisset  quam 
Cathedra  Romana ,  ut  Panvinus  contendit, 
nulla  ratio  esset ,  cur  occidentalis  Ecclesia 
festum  diem  ageret  pro  institutione  Cathe¬ 
drae  Antiochenae,  potius  quam  Alexandrinae, 
vel  Hierosolymitanae  :  vel  saltem  cur  esset 
ea  solemnitas  antiquior  et  celebrior ,  quam 
Cathedrae  Romanae  ;  igitur  concedendum  est, 
primam  S.  Petri  Cathedram  fuisse  Antioche¬ 
nam  ,  et  ideo  per  totam  Ecclesiam  in  ejus 
honorem  diem  festum  celebrari. 

Tertio  pugnat  illa  opinio  cum  manifesta 
ratione.  Nam  si  Petrus  non  sedit  Antiochiae 
nisi  post  Concilium  Hierosolymitanum  ,  id 
est,  post  annum  18  a  passione  Domini;  quae¬ 
ro  :  fuit  ne  ante  hoc  tempus  Episcopus  ali¬ 
quis  Antiochenus,  vel  nullus?  Nullum  fuisse 
non  est  ullo  modo  credibile,  cum  Antiochiae 
fuerint  Christiani  multi  fere  statim  a  passione 
Domini ,  imo  etiam  Ecclesia  florentissima, 
adeo  ut  ibi  primum  appellari  caeperint  disci¬ 
puli  Christiani,  ut  patet  Act.  XI,  si  fuit  Epis¬ 
copus  aliquis  Antiochenus  ;  quaero  :  Petrus 
ne,  an  alius  ?  Si  Petrus,  id  est  quod  conten¬ 
dimus  ;  si  alius  ,  multa  sequuntur  absurda, 
non  enim  verum  erit  quod  omnes  Historici, 
et  ipse  Ignatius  tradit  in  epist.  ad  Antioch. 
Antiochiae  primum  sedisse  Petrum  ,  deinde 
Evodium,  tum  Ignatium  :  item  concedendum 
erit,  Petrum  Apostolum  successisse  in  Epis¬ 
copatu  Antiocheno  alicui  ex  discipulis,  quod 
est  plane  intolerandum.  Praeterea,  si  Petrus 
venit  Antiochiam ,  ibique  Sedem  Episcopa¬ 
lem  accepit,  cum  jam  Romae  per  aliquot  an¬ 
nos  Episcopalem  Cathedram  tenuisset;  quae¬ 
ro  :  dimisit  ne  Petrus  Romanum  Episcopa¬ 
tum,  an  retinuit?  Si  dimisit ,  ergo  dimisit 
Sedem,  quam  Deo  jubente  susceperat;  ergo 
non  sedit  Romae  annis  vigintiquinque  ,  sed 
nec  integros  viginti,  quod  repugnat  omnibus 

Scriptoribus  :  si  non  dimisit ;  ergo  retinuit 
simul  duos  Episcopatus  particulares  et  pro- 

Iprios  ,  et  maximo  intervallo  inter  se  distan¬ 
tes;  ergo  reliquit  posteris  perniciosissimum 
exemplum ,  plures  simul  Episcopatus  reti- 

1  nendi.  Dices  fortasse  :  S.  Petrum  venisse 
Antiochiam  ex  Roma,  sed  non  sedisse  Antio¬ 
chiae  ,  ut  proprium  ejus  Urbis  Episcopum. 
At  hinc  quoque  multa  sequuntur  absurda  : 
nam  si  B.  Petrus  non  fuisset  Antiochenus 
Episcopus ;  non  esset  Sedes  Antiochena  Pa¬ 
tri  archalis;  non  fuisset  a  majoribus  institu¬ 
tus  festus  dies  Cathedrae  Antiochenae;  erra¬ 
rent  omnes  Historici ,  qui  primum  Episco¬ 
pum  Antiochenum  faciunt  Apostolum  Pe¬ 
trum. 

Sed  videamus,  quid  tandem  Onuphrium 
impulerit,  ut  novam  sententiam  excogitaret. 
Primum  ejus  argumentum  ducitur  ab  aucto¬ 
ritate  B.  Lucae  in  Act.  Apost.  Sancti  Pauli 
in  epist.  ad  Gal.  et  Eusebii  in  Chron.  dicit 
enim,  colligi  ex  his  auctoribus  S.  Petrum 
primis  novem  annis  a  passione  Domini  non 
recessisse  ex  Judaea  :  decimo  autem  anno 
venisse  Romam  ;  ex  quibus  sequitur,  ut  non 
potuerit  Antiochiae  sedere,  nisi  post  reditum 
ab  Urbe. 

Respondeo  :  nihil  horum  ex  citatis  aucto¬ 
ribus  colligi.  Nam  ex  Act.  Apost.  et  epist. 
ad  Gal.  id  solum  habemus,  S.  Petrum  fuisse 
Hierosolymis  anno  4,  II  et  18  a  passione. 
De  anno  4.  constat  ex  epist.  ad  Gal.  ubi 
Paulus  dicit,  se  venisse  in  Hierusalem  videre 
Petrum  post  annos  tres  a  sua  conversione, 
id  est,  anno  4.  a  passione  Domini,  quo  etiam 
quadriennio  contigerunt  ea,  quae  S.  Lucas 
narrat  de  Cornelio,  vEnea,  Tabita,  Simone 
Mago,  et  aliis.  De  anno  undecimo  constat 
ex  cap.  XII,  Act.  nam  vincula  S.  Petri  et 
caedes  sancti  Jacobi  inciderunt  in  secundum 
annum  Claudii,  ut  Onuphrius  fatetur,  et  ex 
Josepho  probari  posset  :  annum  autem  se¬ 
cundum  Claudii  fuisse  undecimum  a  pas¬ 
sione  Domini,  paulo  inferius  demonstrabo  : 
de  anno  18.  perspicuum  est  ex  cap.  II  ad 
Gal.  Haec  sunt  ex  Scripturis  certa  :  sed  ex 
his  non  colligitur,  non  potuisse  S.  Petrum 
ab  anno  quarto  a  passione  Domini  usque  ad 
undecimum  habitare  Antiochiae.  Porro  quod 
dicit  Onuphrius,  colligi  ex  Chronico  Eusebii, 
S .  Petrum  non  potuisse  Antiochenam  Sedem 
tenere  antequam  proficisceretur  Romam, 
mirabile  est  :  nam  in  eo  Chronico  Eusebius 
disertis  verbis  notat ,  Tiberio  imperante 
Sanctum  Petrum  Sedem  suam  Antiochiae 

constituisse,  eamque  septem  annis  tenuisse, 
ac  tum  demum  profectum  Romam  anno  2 
Claudii.  Est  quidem  error  in  Chronico  Eu¬ 
sebii  circa  tempus  vinculorum  Sancti  Petri, 
sed  hoc  nihil  ad  rem  facit. 

Alterum  argumentum  Onuphrii  est  quae¬ 
dam  historica  demonstratio,  quam  ipse  bre¬ 
viter  indicat,  in  Annot.  ad  Platinam,  sed 
fusius  explicat  in  Com.  Fastor.  Est  autem 
haec  demonstratio.  Christus  passus  est  anno 
19  Tiberii,  aetatis  suae  34.  Petrus  autem 
Romam  ingressus  est  anno  2  Claudii :  ab  anno 
19  Tiberii  ad  2  Claudii  sunt  anni  decem  non 
integri,  ut  notum  est. 

Ex  his  decem  annis,  primos  quatuor  con¬ 
sumpsit  Petrus  in  Judaea,  ut  paulo  ante  ex 
epist.  ad  Gal.  probatum  est  :  remanent  igi¬ 
tur  sex  non  integri,  proinde  non  est  locus 
septennio  Sedis  Antiochenae.  Porro  Christum 
passum  esse  anno  19  Tiberii ,  aetatis  vero 
suae  34,  probat  Onuphrius  primum  exOlym- 
piadibus,  Constat  enim  ex  Phlegone  anno 
4 ,  Olympiadis  202  ,  fuisse  insignem  illam 
Eclipsim ,  quae  Christo  patiente  facta  est : 
annus  autem  quartus  Olympiadis  202  recte 
cadit  in  annum  Christi  34.  Deinde  probat  ex 
Beda,  qui  in  lib.  de  rat.  temp.  cap.  45.  scri¬ 
bit,  Fidem  Ecclesiae,  habere,  Christum  vixis¬ 
se  in  carne  mortali  paulo  amplius  triginta 
tribus  annis. 

Respondeo .  Haec  demonstratio  si  quid  ef¬ 
ficit,  tantum  efficit,  S.  Petrum  non  sedisse 
Antiochiae  integro  septennio,  sed  sexepnio, 
aut  quinquennio  :  non  autem  efficit,  eum 
non  fuisse  Antiochiae,  Episcopum  antequam 
Romam  proficisceretur.  Deinde  ne  hoc  qui¬ 
dem  ratio  illa  concludit.  Potuit  enim  Sanc¬ 
tus  Petrus  anno  2  a  passione  Domini  Sedem 
Antiochenam  constituere,  et  tenere  septem 
integros  annos,  sic  tamen  ut  saepius  rediret 
in  Hierusalem,  et  excurreret  in  alia  loca. 
Sed  non  est  opus  ad  ista  confugere  :  nam 
non  recte  probavit  Onuphrius  ,  Christum 
passum  esse  anno  19  Tiberii,  aetatis  vero 
suae  34,  argumentum  enim  illud  quod  duxit 
ab  Olympiadibus,  facili  negotio  refutatur. 
Siquidem  maxima  quaestio  est,  unde  inci¬ 
piendae  sint  Olympiades,  et  quemadmodum 
Onuphrius  juxta  suam  opinionem  sic  eas 
disposuit,  ut  annus  34  Domini  incideret  in 
Olympiadem  204  exactam,  sic  et  alii  dispo¬ 
nunt  Olympiades  ad  eum  modum,  ut  in  eam- 
dem  Olympiadem  incidat  annus  Domini  33. 

Argumentum  vero  ex  testimonio  Bedae 
depromptum  Onuphrii  sententiam  plane 

convellit.  Beda  siquidem  cum  ait,  juxta  Fi¬ 
dem  Ecclesiae  Christum  vixisse  paulo  plus 
triginta  tribus  annis,  loquitur  de  annis  in¬ 
choatis,  non  completis,  ut  sensus  sit,  Chris-r 
tum  pervenisse  ad  annum  33,  et  supervixisse 
aliquanto  tempore  :  id  quod  evidenter  pro¬ 
batur.  Nam  ibidem  Beda  probat  sententiam 
suam  ex  indiculis  quibusdam  Romanae  Ec¬ 
clesiae,  in  quibus  annotabatur  annus  a  pas¬ 
sione  Domini,  demptis  triginta  tribus  annis, 
qui  fluxerunt  ab  Incarnatione  ad  Passionem  ;v 
ex  quo  intelligimus,  juxta  Fidem  Romanae 
Ecclesiae  fluxisse  praecise  ab  Incarnatione  ad 
Passionem  triginta  tres  annos,  quia  secun¬ 
dum  Veterum  sententiam  die  25  Martii  Chri¬ 
stus  et  conceptus,  et  mortuus  est.  Quod  si  ab 
Incarnatione  ad  Passionem  sunt  anni  33  ad 
liquidum,  certe  a  Nativitate  ad  Passionem 
sunt  anni  triginta  tres  non  completi. 

Non  igitur  probavit  Onuphrius  sententiam 
suam.  Possumus  autem  nos  contrariam  sen¬ 
tentiam,  quam  verissimam  putamus,  duo¬ 
bus  argumentis  approbare.  Primum  argu¬ 
mentum  nititur  tribus  principiis,  quorum 
unum  est,  Christum  ex  sententia  Eusebii  in 
Chron.  Pauli  Orosii  lib.  VII,  cap.  2  et  alio¬ 
rum  fere  omnium,  natum  esse  anno  42  Im¬ 
perii  Caesaris  Augusti.  Alterum,  Augustum 
imperasse  annis  56  non  integris,  ut  Sueto¬ 
nius  et  alii  tradunt.  Tertium,  Christum  pas¬ 
sum  esse  anno  18  Tiberii,  quod  expresse 
tradunt  Eusebius  in  Chron.  Epiphanius  in 
lib.  de  mens,  et  ponder.  Eutropius  lib.  VII 
et  Beda  de  sex  setatibus,  et  colligitur  ex 
Hieronymo  de  Script.  Eccles.  in  Paulo,  ubi 
dicit,  annum  2  Neronis  fuisse  25  a  passione 
Domini  :  nam  etiamsi  daremus  Tiberio  post 
Christi  passionem  quatuor  annos  integros, 
Caio  quatuor  integros,  Claudio  14  integros, 
et  acciperemus  secundum  Neronis  comple¬ 
tum  ;  non  haberemus  tamen  25  annos,  sed 
solum  24  ;  oportet  igitur  ex  sententia  Sancti 
Hieronymi  dare  Tiberio  quinque  annos  post 
passionem  Domini,  ac  per  hoc,  anno  Tiberii 
18  constituere  passionem  Dominicam,  non 
anno  19,  ut  contendit  Onuphrius.  Ex  his 
tribus  principiis  manifeste  colligitur,  Chris¬ 
tum  passum  esse  anno  setatis  suae  33,  non 
34 ;  nam  ab  anno  42  Augusti  ad  annum  18 
Tiberii  non  plures  numerantur ;  quod  ne 
ipse  quidem  Onuphrius  negaret,  si  Christum 
passum  esse  fateretur  anno  Tiberii  18. 

Secundum  argumentum  nostrum  nititur 
duobus  aliis,  certissimisque  principiis.  Unum 


est,  Christum  baptizatum  esse  anno  aetatis 
suae  30  inchoato ,  non  expleto.  Alterum, 
Christum  post  baptismum  supervixisse  annis 
tribus,  et  eo  amplius.  Ac  primum  quidem 
principium  probatur  ex  testimonio  Lucae 
cap.  III :  Et  ipse  Jesus  erat  incipiens  quasi  an¬ 
norum  triyinta  :  nisi  enim  vis  adhibeatur  his 
verbis,  sensus  planus  et  obvius  est,  Christum 
coepisse  agere  annum  trigesimum  cum  ad 
baptismum  venit  :  erat  enim  annorum  tri¬ 
ginta,  non  complens  videlicet,  sed  incipiens 
annum  trigesimum.  Et  hoc  modo  verba  ista 
intellexerunt  omnes  veteres  Patres,  a  quo¬ 
rum  concordi  sententia  in  explicatione  Scri¬ 
pturarum  recedere  temerarium  est.  S.  Ire- 
naeus,  lib.  II,  cap.  39  :  «Ad  baptismum,  in¬ 
quit,  venit  nondum  qui  triginta  annos  sup¬ 
pleverat,  sed  qui  inciperet  esse  tanquam 
triginta  annorum ;  ita  enim  qui  ejus  annos 
significat,  Lucas  posuit.  »  Tertullianus  in 
lib.  cont.  Judaeos,  Clemens  Alexandr.  lib.  I 
Strom.  et  Julius  Africanus  apud  Hieron.  in 
Comm.  cap.  ix.  Danielis  scribunt,  Christum 
praedicasse  unum  annum,  et  postea  occisum, 
cum  explesset  annum  trigesimum  ;  ex  qui¬ 
bus  sequitur  necessario,  ut  velint  eum  bap¬ 
tizatum  anno  30  inchoato  :  et  quamvis  er¬ 
rent  cum  dicunt,  Christum  occisum  anno  30 
completo,  quia  sine  ullo  fundamento  id  scri¬ 
bunt,  tamen  non  errant  cum  scribunt,  eum 
baptizatum  anno  30  inchoato,  quia  sequun¬ 
tur  Lucam  Evangelistam,  ut  communiter 
exponi  solet.  Eusebius  lib.  I  hist.  cap.  10. 
juxta  versionem Christophorsoni:  «Christus, 
inquit,  cum  jam  trigesimum  suae  aetatis  an¬ 
num  agere  incipiebat,  ad  Joannem,  ut  lava¬ 
cro  baptismi  tingeretur,  se  contulit.  »  Epipha¬ 
nius  haeresi  51  :  «Erat,  inquit,  triginta 
annorum,  sed  non  plenus  ;  quapropter  dicit, 
incipiens  esse  annorum  ferme  triginta.  » 
Et  infra  subjungit  :  «  Christum  complevisse 
trigesimum  annum,  cum  primum  signum 
fecit  in  Cana  Galilaeae.  »  Gregorius  Nazian- 
zenus  Orat,  in  S.  Bapt.  Hieronymus  in  I.  c. 
Ezech.  Chrysostomus  homil.  14  in  Mare,  et 
Gregorius  homil.  2.  in  Ezech.  dicunt,  Chris¬ 
tum  anno  30  baptizatum  docere  coepisse  : 
qui  modus  loquendi  indicat,  annum  trigesi¬ 
mum  inchoatum  non  completum.  Clarius 
Augustinus  lib.  II  de  Doctr.  Christ.  cap.  28. 
scribit,  Christum,  cum  esset  annorum  fere 
30 ,  venisse  ad  baptismum.  Isidorus  lib.  VII 
in  Levit,  cap.  27. »  Propter  quod,  inquit,  eum 
non  plenorum  triginta  annorum  venisse  ait 

ad  baptismum  ;  ait  enim  :  et  ipse  Jesus  erat 
incipiens  quasi  annorum  triginta  (1).  Denique 
extat  can.  It.  Concilii  antiquissimi  Neocse- 
sarien.  ubi  prohibentur  presbyteri  ordinari 
ante  trigesimum  aetatis  annum,  quia  Chris¬ 
tus  anno  30  baptizatus  est,  et  praedicare 
coepit  :  quem  canonem  intelligendum  esse 
de  trigesimo  anno  inchoato  non  de  comple¬ 
to  ,  ut  intellexit  Martinus  Braccarensis  in 
Gollect.  Can.  Graec.  can.  20.  satis  aperte 
docet  vir  gravissimus  S.  Hieronym.  in  epist. 
ad  Theophylum  advers.  Jo.  Hierosol.  ubi 
probat,  fratrem  suum  legitima  aetate  pres¬ 
byterum  ordinatum,  quia  ad  triginta  anno¬ 
rum  spatia  jam  pervenerat.  Docet  etiam  Ec¬ 
clesiae  consuetudo,  quae  cum  revocaverit 
annum  trigesimum  ad  vigesimumquintum, 
tunc  judicat  hominem  idoneum  presbyterio, 
eum  is  attigerit  annum  vigesimumquintum. 
Neque  his  repugnat  S.  Ignatius,  qui  in  epist. 
ad  Trall.  scribit,  Christum  baptizatum  cum 
explesset  tres  annorum  decades  :  nec  S.  Jo. 
Chrysostomus,  qui  hom.  10  in  Matth.  scri¬ 
bit,  Christum  post  triginta  annos  venisse  ad 
baptismum.  Nam  S.  Ignatius  dicit  tres  deca¬ 
des  annorum  impletas  ,  quia  perventum 
erat  ad  ultimum  annum  tertiae  decadis, 
non  quia  perventum  esset  ad  finem  ultimi 
anni;  sic  enim  intelligitur  illud  Luc.  II, 
cum  consummati  essent  dies  octo  ut  cir¬ 
cumcideretur  puer,  id  est,  cum  ventum  esset 
ad  diem  octavum  in  quo  circumcidi  debebat 
Puer ;  et  Act.  II  cum  complerentur  dies 
Pentecostes,  id  est,  cum  ventum  esset  ad 
diem  quinquagesimum,  non  autem  cum  es¬ 
set  completus  dies  quinquagesimus.  Yel 
utitur  figura  intellectionis,  quae  Scriptoribus 
etiam  sacris  familiaris  est  :  sicut  enim  scri¬ 
bit  S.  Lucas  cap.  II  consummatos  fuisse 
dies  octo,  cum  circumcisus  est  Dominus, 
non  quod  plane  expleti  essent  dies  octo, 
sed  quod  parum  abessent  ab  expletione, 
cum  jam  octavus  dies  ageretur ;  et  quem¬ 
admodum  scribit  Marcus  cap.  VIII  post  tres 
dies  Christum  resurrecturum  fuisse,  quia 
tertia  die  resurrecturus  erat,  sic  etiam  scri¬ 
bit  S.  Ignatius,  Christum  baptismi  tempore 
complevisse  tres  decades  annorum ,  quia 
tam  parum  aberat  a  fine  trium  decadum, 
ut  jam  tertiae  decadis  ultimus  ageretur  an¬ 
nus.  Facilius  adhuc  explicabitur  locus  Chry- 
sostomi  :  nam  initio  homiliae  scribit,  Joan- 
nem  venisse  ad  baptizandum ,  post  annos 


fere  30,  ex  quo  sequitur,  ut  Joannes  eo  tem¬ 
pore  non  compleverit  annum  trigesimum : 
quod  si  Joannes  non  compleverat  annum 
trigesimum,  quanto  minus  eum  compleve¬ 
rat  Christus,  qui  sex  mensibus  junior  erat 
Joanne  ?  Ergo  Chrysostomus  cum  ait,  Chris¬ 
tum  post  annos  triginta  venisse  ad  baptis¬ 
mum,  .sine  dubio  significat,  post  annos  tri¬ 
ginta  inchoatos,  et  nondum  exactos  venisse. 
Maneat  igitur  ex  communi  sententia  Chris¬ 
tum  baptizatum  anno  30  inchoato.  Alterum 
principium  erat,  Christum  post  baptismum 
praedicasse  plus  tribus  anhis,  ac  per  hoc 
passum  esse  anno  33  inchoato,  quod  princi¬ 
pium  ex  Evangelio  Joannis  aperte  colligitur : 
habemus  enim  quatuor  Paschata  notata  in 
Evangelio  Joannis,  unum  Jo.  II,  alterum  Jo. 
IV,  tertium  Jo.  VI,  quartum  Jo.  XIII,  cum 
igitur  Christus  post  baptismum  quatuor 
Paschata  celebraverit,  necesse  est  eum  ad 
initium  quarti  anni  docendo  pervenisse.  S. 
Ignatius  in  epist.  ad  Trall.  disertis  verbis 
tradit,  Christum  praedicasse  tribus  annis  : 
quod  quidem  ad  liquidum  verum  non  est, 
cum  constet,  ipsum  post  40  dies  a  baptismo 
praedicare  ccepisse,  et  ad  passionem  usque 
praedicasse,  quod  est  tempus  trium  anno¬ 
rum,  et  aliquanto  amplius,  ut  ex  numero 
Paschatum  ostendimus.  Sed  Ignatius  sicut 
cum  ait,  Christum  baptizatum  cum  explesset 
tres  decades  annorum,  omisit  minutias  quae 
deerant  ad  tres  decades  conficiendas ;  ita 
cum  ait,  eum  praedicasse  tribus  annis,  omi¬ 
sit  minutias  temporum  quae  supererant.  Eu- 
sebius  in  lib.  VIII  de  demonstr.  Evang.,  de- 
monstr.  2.  et  Beda  de  rat.  temp.  cap.  45. 
dicunt,  Christum  praedicasse  tribus  annis 
cum  dimidio  ;  quod  quidem  praecise  non  est 
verum,  sed  illi  quoque  non  fuerunt  solliciti 
de  minutiis  temporum,  et  fortasse  numera¬ 
verunt  annos  a  baptismo  usque  ad  Ascen¬ 
sionem  :  nam  eo  modo  sunt  fere  tres  anni 
cum  dimidio.  Caeterum  nullus  est  Veterum, 
qui  praedicationi  Christi  tribuerit  integrum 
•quadriennium.  Sed  de  his  satis. 


(1)  Luc.  III,  23. 

CAPUT  VII. 

Solvuntur  alia  quinque  argumenta. 

Persuasio  tertia  talis  est.  Petrus  non  po¬ 
tuit  venire  Romam  usque  ad  annum  9  Clau¬ 
dii,  ut  supra  probatum  est,  sed  neque  pos¬ 
tea  venire  potuit’:  nam  Claudius,  qui  jussit 
Judaeos  ex  urbe  pelli,  sine  dubio  jussit  etiam 
in  urbem  non  recipi ;  igitur  nunquam  ve¬ 
nit. 

Sed  jam  ostendimus,  Petrum  anno  9  Clau¬ 
dii  non  venisse  Romam,  sed  discessisse  Ro¬ 
ma,  et  postea  tempore  Neronis  rediisse :  quod 
enim  tempore  Neronis  potuerint  Romae  esse 
Judaei,  patet  ex  Act.  ult.  ubi  Paulus  Romae 
Judaeis  praedicat. 

Persuasio  Quarta.  Quando  Paulus  repre¬ 
hendit  Petrum  Antiochiae,  Gal.  II,  erat  per¬ 
actum  Concilium  Hierosolymitanum  ;  et  ta¬ 
men  adhuc  Petrus  non  iverat  Romaim.  Res¬ 
pondeo  :  iverat  et  redierat. 

Persuasio  quinta.  Paulus  scribens  ad  Ro¬ 
manos,  multos  jubet  salutari,  cap.  ult.  Petri 
autem  ne  meminit  quidem.  Atque  haec  non 
solum  Yeleno  persuasio,  sed  etiam  Illyrico 
demonstratio  est,  Petrum  Romae  nunquam 
fuisse. 

Respondeo  in  primis  :  argumentum  hoc 
nihil  concludere,  nam  alioqui  sequeretur, 
Joannem  non  fuisse  Episcopum  Ephesi,  ne¬ 
que  Jacobum  Hierosolymis ,  quia  Paulus 
scribens  ad  Ephesios  et  ad  Hebraeos,  non 
meminit  Joannis  et  Jacobi.  Deinde  dico: 
Paulum  non  jussisse  Petrum  salutari,  quia 
scripsit  epistolam  eo  tempore,  quo  Petrus 
redierat  Roma,  et  versabatur  in  Syria  :  nam 
Paulus  scripsit  epistolam  ex  itinere,  quo  pro¬ 
ficiscebatur  Hierusalem,  ubi  et  comprehen¬ 
sus  fuit  :  sic  enim  scribit  ipse  Rom.  XY.  Et 
nunc ,  inquit,  proficiscor  in  Hierusalem,  minis¬ 
trare  Sanctis  :  'probaverunt  enim.  Achaia  et 
Macedonia  collationem  aliquam  facere  in  pau¬ 
peres  sanctos,  qui  sunt  in  Hierusalem.  Et  Act. 
XXIY.  idem  Paulus,  cum  causam  diceret  ad 
tribunal  Felicis  Syriae  Praesidis,  ait :  Elee¬ 
mosynas  factus  in  gentem  meam  veni,  et  obla¬ 
tiones  et  vota.  (1) 


Porro  haec  Pauli  captivitas  contigit  medio 
tempore  inter  Concilium  Hierosolymitanum 
et  obitum  Claudii.  Siquidem  post  Concilium 
illud,  Paulus  adiit  Macedoniam  et  Achaiam, 
ubi  antea  nunquam  fuerat,  ut  patet  ex  Act. 
cap.  XYI.  pervenit  autem  in  Hierusalem 
Felice  Praeside,  qui  praefuit  Syriae  usque 
ad  mortem  Claudii,  et  initium  Neronis,  ut 
Josephus  testatur  lib,  XX.  Antiq.  cap.  9  et 
13.  Ex  quo  sequitur,  epistolam  ad  Romanos 
scriptam  esse  circiter  11,  aut  12  annum 
Claudii,  quo  tempore  S.  Petrus  Roma  re¬ 
dierat  ,  et  Syri;e  regiones  iterum  pera¬ 
grabat,  et  visitabat.  Quid  igitur  mirum, 
si  Paulus  ad  Romanos  scribens  non  salutat 
Petrum,  quem  eo  tempore  constat  Romae 
non  fuisse. 

Persuasio  Sexta.  Ambrosius  in  cap.  XVI. 
ad  Rom.  dicit,  Narcissum,  quem  Paulus  jubet 
salutari,  fuisse  Romanum  presbyterum  :  at 
presbyter  et  Episcopus  idem  sunt  apud  Pau¬ 
lum  ;  igitur  iste  Narcissus  erat  Episcopus 
Romanus  ;  proinde  non  fuit  Petrus  Romano¬ 
rum  Episcopus  primus. 

Respondeo  :  Narcissum  presbyterum  for¬ 
tasse  Romanum  fuisse,  Episcopum  sine  du¬ 
bio  non  fuisse  :  siquidem  Irenaeus,  Eusebius 
Opatus  Epiphanius  Hieronymus, Augustinus, 
et  ceeteri,  qui  Catalogum  Romanorum  Pon¬ 
tificum  scripserunt,  nullam  hujus  Narcissi 
mentionem  fecerunt.  Nechis  repugnat  Am¬ 
brosii  auctoritas  :  nam  Ambrosius  idem  in 
cap.  3.  I.  ad  Tim.  Omnis  «  Episcopus,  in¬ 
quit,  Presbyter  est,  non  tamen  omnis  pres¬ 
byter  Episcopus.  »  Et  Cornelius  apud  Eu- 
sebium  lib.  VI.  hist  cap.  33.  dicit,  Romse 
unum  fuisse  Episcopum,  quadraginta  autem 
et  sex  presbyteros. 

Persuasio  septima.  Paulus  cum  Petro  fae- 
dus  percussit,  ut  ille  Judaeorum,  ipse  Gen¬ 
tium  esset  Apostolus,  Gal.  II  quomodo  ergo 
verisimile  est,  Petrum  tam  cito  pacti  imme- 
morem  alienam  provinciam  invasisse,  id  est, 
Romam  ivisset  quae  mater  gentilitatis  erat  ? 

Si  dicas  :  Petrum  Romae  praedicavisse  Ju¬ 
daeis  qui  ibi  erant.  Contra  :  nam  illi,  ve¬ 
niente  Paulo,  et  praedicare  incipiente  miran¬ 
tur  doctrinae  novitatem,  ut  cognosci  potest 
ex  illis  verbis  Judaeorum,  Act.  ult  :  Notum , 
inquit,  est  nobis  de  secta  hac ,  quia  ubique  ei 
contradicitur ,  rogamus  autem  audire  quce  sen¬ 
iis.  Et  infra:  Quidam,  inquit,  credebant  his 
quce  dicebantur,  quidem  vero  non  credebant , 


(1)  Rom.  XV,  25  et  26;  Act.  XXIV,  17. 

cumque  invicem  non  essent  consentientes  disce¬ 
debant.  (1) 

Respondeo  :  foedus  inter  Petrum  et  Pau¬ 
lum  non  fuisse,  ut  Petrus  tantum  Judaeis, 
aut  in  Judsea  tantum;  Paulus  autem  Gentibus 
aut  extra  Judaeam  tantum  praedicaret:  sed 
ut  Petrus  praedicaret  omnibus,  et  ubicumque 
vellet,  sed  principaliter  Judaeis  :  Paulus  om¬ 
nibus,  et  ubicumque  vellet,  sed  principaliter 
Gentilibus:  alioqui  Paulus- diceretur  invasis¬ 
se  alienam  provinciam,  quando  Romam  ve¬ 
niens,  mox  Judaeis  praedicare  caepit,  ut  pa¬ 
tet  Act.  ult.  et  Petrus  non  solum  Romam  ve¬ 
nire  non  debuisset,  sed  nec  Antiochiam,  aut 
in  Asiam,  Galatiam,  Pontum,  Cappadociam, 
Bythiniam,  ad  quae  loca  tantum  eum  ivisse 
Velenus  fatetur. 

Falsum  autem  est  quod  Velenus  dicit, 
Judaeos  Romae  miratos  doctrinae  novitatem, 
quando  Paulus  praedicavit  eis  Christum, 
quasi  nemo  antea  tale  aliquid  preedicasset. 
Nam  si  Romae  nullus  praedicaverat  Judaeis 
antequam  Paulus  eo  veniret  :  quis  eos  Ju¬ 
daeos  Romanos  converterat,  ad  quos  ipse 
epistolam  scripsit?  Constat  enim  epistolam 
illam  partim  scriptam  ad  Gentiles,  et  par- 
tim  ad  Judaeos  ad  Fidem  Christi  conversos  : 
nam  ideo  primis  quatuor  capitibus  disputat 
de  justificatione  ex  Fide  sine  operibus  Legis 
contra  superbiam  Judaeorum,  qui  suis  meri¬ 
tis  tribuebant  adventum  Messiae.  Et  cap  XIV. 
agit  de  illis,  qui  adhuc  judaizabant  absti¬ 
nentes  a  quibusdam  cibis  secundum  Le¬ 
gem  immundis.  Et  cap.  XVI.  salutat  mul¬ 
tos,  quos  constat  Christianos  ex  Judaeis 
fuisfee. 

Dicet  aliquis  fortasse ;  si  epistola  ad  Ro¬ 
manos,  vivente  Claudio,  qui  Judaeos  expu¬ 
lerat  ex  urbe,  scripta  est  ;  qui  sunt  isti  Ju¬ 
daei,  quos  Romae  Paulus  salutari  jubet  ?  Non 
enim  credibile  est,  Claudio  vivente,  Judaeos 
ad  urbem  redire  potuisse. 

Respondeo  :  non  modo  credibile  esse, 
paulo  post  eam  expulsionem  Judaeos  redire 
potuisse,  sed  sine  ullo  dubio  rediisse  :  nam 
Paulus  Act.  XVIII.  invenit  Corinthi  Aquilam 
et  Priscillam  Judaeos,  qui  nuper  ex  urbe  ve¬ 
nerant  pulsi  a  Claudio:  deinde  cum  haesisset 
in  Achaia  annum  unum  et  sex  menses,  et  in 
Asia  annos  duos,  Act.  XVIII  et  XIX.  iter 
caepit  versus  Hierusalem,  atque  in  eo  itinere 
scripsit  ad  Romanos,  et  salutari  jussit  Aqui¬ 


555 

lam  est  Priscillam,  qui  jam  Romam  reversi 
fuerant. 

Ad  illa  ergo  verba  Judaeorum  :  Rogamus 
a  te  audire  quce  sentis  etc .  (2)  dico :  ea  verba 
non  esse  omnum  Judaeorum  qui  Romae  erant 
sed  tantum  eorum  qui  ad  Fidem  Christi  ad¬ 
huc  conversi  non  fuerant,  praeter  quos  mul¬ 
ti  alii  Romae  vivebant,  quos  Petrus  conver- 
verterat.  Neque  verbis  illis  significatur,  eos 
nunquam  audivisse  praedicationem  Christi 
sed  non  fuisse  adhuc  persuasos:  et  ideo  vo¬ 
luisse  adhuc  Paulum  audire,  et  cum  ab  eo 
efficacissime  convincerentur ,  partem  eo¬ 
rum  fuisse  persuasos  ut  crederent,  partem 
in  sua  obstinatione  mansisse. 

Solvuntur  alia  octo  argumenta. 

Persuasio  8,  9,  10,  11,  12,  13,  14,  15,  su¬ 
muntur  ex  Act.  ult.  et  epistolis  quas  Paulus 
e  Roma  scripsit,  nimirum  ad  Gal.  ad  Ephes. 
ad  Coloss.  ad  Philipp.ad  Heb.  ad  Timoth.  II 
et  ad  Philem.  et  ex  epistolis  Pauli  ad  Sene¬ 
cam,  et  Senecae  ad  Paulum  :  nam  in  his 
omnibus  Scripturis  occasio  fuit  loquendi  de 
Petro,  si  is  Romae  fuisset  :  mirum  autem  si¬ 
lentium  ubique  reperitur. 

Accedit  quod  non  solum  in  his  locis  non 
dicitur  Petrus  fuisse  Romae,  sed  etiam  aper¬ 
te  indicatur  non  fuisse.  Nam  Philipp.  II.  di¬ 
cit  de  iis  qui  Romae  erant :  Omnes  quaerunt 
qucE  sua  sunt  .  Et  Colos,  ult  :  Salutat ,  inquit, 
vos  Aristarchus  concaptivus  meus  et  Marcus 
consobrinus Barnabae  et  Jesus  qui  dicitur  Justus: 
hi  soli  sunt  adjutores  mei  in  regno  Dei.  Et  II. 
Tim.  IV.  In  prima  mea  defensione  nemo  mihi 
astitit ,  sed  omnes  me  dereliquerunt  (3).  Aut 
igitur  Petrus  Romae  non  fuit,  aut  maximam 
injuriam  illi  Paulus  facit,  cum  eum  nume¬ 
rat  inter  eos,  qui  quaerunt  quae  sua  sunt,  et 
qui  non  erant  adjutores  sui  in  Regno  Dei,  et 
qui  se  in  angustiis  positum  deseruerunt  : 
quod  argumentum  non  solum  Veleni,  sed 
etiam  Calvini  est. 

Respondeo  primo  :  nihil  concludi  ex  ar¬ 
gumentis  ab  auctoritate  negative.  Non  enim 


(1)  Act.  XXVIII,  22  et  24.  —  (2)  Act.  XXVIII,  22.  —  (3)  Philipp.  II,  21;  Coloss.  V,  10;  II.  Tim. 
IV,  17. 

sequitur,  Lucas  ,  Paulus,  et  Seneca  non  di¬ 
cunt,  Petrum  fuisse  Romse  ;  igitur  non  fuit 
Petrus  Romae  :  non  enim  isti  tres  omnia  di¬ 
cere  debuerunt,  et  plus  creditur  tribus  tes¬ 
tibus  affirmantibus,  quam  mille  nihil  dicen¬ 
tibus,  modo  isti  non  negent,  quod  alii  affir¬ 
mant.  Alioqui  quia  Matthaeus  non  scribit  in 
Evangelio,  Christum  circumcisum:  Marcus 
non  meminit  presentationis :  Lucas  non  me¬ 
minit  stellae  novae  ;  Joannes  non  dicit  Chris¬ 
tum  natum  de  Maria  Virgine1,  ista  om¬ 
nia  erunt  falsa,  quod  absurdissimum  est. 

Ad  illa  autem  tria  loca  dico  :  non  negari 
in  illis  Petrum  tunc  fuisse  Romae :  nam  cum 
Coloss.  ult.  dicit :  Hi  soli  sunt  adjutores  mei 
in  regno  Dei  (1),  loquitur  tantum  de  suis  do¬ 
mesticis,  qui  ei  ministrare  soliti  erant.  Quo¬ 
modo  etiam  II.  Tim.  IV  cum  dicit:  Lucas  est 
mecum  solus  (2),  de  domesticis  et  ministran¬ 
tibus  sibi  loquitur.  Certum  enim  est  ex  ult. 
cap.  epist.  ad  Rom.  multos  alios,  tam  Judae¬ 
os  ,  quam  Gentiles  conversos  ad  Fidem  fuis¬ 
se  Romae,  qui  Regnum  Dei  promovebant.  Et 
in  epist.  ad  Philip,  cap.  II,  cum  dicit :  Om¬ 
nes  quaerunt  quae  sua  sunt,  per  figuram  intel¬ 
lectionis  loquitur  tantum  de  quibusdam, 
non  de  omnibus  absolute.  Nam  ibidem  dixe¬ 
rat  paulo  ante  ,  apud  se  fuisse  Timotheum, 
qui  certe  non  quaerebat  quae  sua  sunt :  et 
cap.  I.  dixerat,  quosdam  praedicare  Evange- 
lium  ex  charitate,  et  proinde  non  quaerere 
quae  sua  sunt,  sed  quae  Jesu  Christi. 

Denique  in  II.  ad  Tim.  cap.  IV.  ubi  dicit: 
Nemo  mihi  astitit ,  sed  omnes  me  dereliquerunt ; 
quem  locum  Calvinus  prae  caeteris  urget,  non 
loquitur  nisi  de  iis,  qui  eum  juvare,  apud 
Caesarem  potuissent.  Nam  ibibem  dicit,  tunc 
apud  se  fuisse  Lucam,  et  tamen  generaliter 
ait :  Nemo  mihi  astitit ,  sed  omnes  me  derelique¬ 
runt  :  certum  autem  est,  Petrum  non  potuis¬ 
se  eum  juvare,  cum  ipse  non  minus  Caesari 
invisus  esset,  quam  Paulus.  Itaque  loquitur 
tantum  de  quibusdam  nobilibus  Romanis, 
qui  potuissent  pro  se  adire  Caesarem,  sed 
metu  tyranni  id  non  fecerunt. 

Secundo  responderi  posset :  eo  tempore, 
quo  Paulus  Romam  pervenit,  et  quo  scrip¬ 
sit  eas  epistolas,  Petrum  non  fuisse  Romae. 
Nam  etsi  Romae  Sedem  suam  fixerat,  tamen 
saepissime  aberat,  cum  oporteret  eum  in  va¬ 
riis  locis  Ecclesias  constituere,  ut  Epipha- 
nius  annotavit,  haeres.  27 .  nam  propterea 
Petrus  assumpsit  sibi  coadjutores  Linum  et 


Cletum,  qui  in  absentia  sua  Romae  Episco¬ 
palia  munera  obirent. 


CAPUT  IX. 

Solvitur  argumentum  decimumsextum. 

i 

Persuasio  16.  Ambrosius serm.  67.  dicit 
de  Petro  et  Paulo  :  «  Una  die,  uno  in  loco, 
unius  tyranni  toleravere  sententiam, »  at  Li¬ 
nus  in  Passion.  Petri  et  Pauli  dicit,  eos  nec 
eodem  tempore  passos,  nec  eodem  loco,  nec 
eodem  tyranno  jubente. 

Praeterea  Josephus,  qui  tempore  Neronis 
vixit,  scripsit  Romae  historiam  de  bello  Ju¬ 
daico,  et  in  ea  meminit  interfectorum  a  Ne¬ 
rone  :  et  tamen  non  meminit  Petri,  quem 
certe  non  omisisset  si  vere  a  Nerone  occisus 
fuisset  :  fuit  enim  Josephus  Christianorum 
amicus,  et  libenter  data  occasione  ipso- 
rummeminit.  Scribit  enim  de  morte  Christi, 
lib.  XVIII.  Antiq.,  et  Joannis  Baptistae  ibi¬ 
dem,  et  Jacobi,  lib.  XX. 

Adde,  quod  Petrus  erat  senex,  quando 
Paulus  erat  adolescens  :  nam  post  passionem 
Domini,  Paulus  vocatur  adolescens,  Act.  VII. 
quo  tempore  Petrus  jam  uxorem  habuerat, 
et  tanquam  annosissimus  omnium  Apostolo¬ 
rum  primus  inter  eos  habebatur  ;  et  tamen 
Paulus  ad  senectutem  etiam  pervenit,  ut  ipse 
scribit  in  epist  ad  Philem.  igitur  non  est 
verisimile,  eos  uno  tempore  obiisse. 

Sed  hoc  argumentum  facile  refutari  potest. 
Nam  in  prima  parte  argumenti  bis  labitur 
Velenus.  Primum,  quod  fatetur  Lini  histo¬ 
riam  esse  confictam,  ut  vere  est,  et  tamen 
ex  ea  dicit  refutari  sententiam  Ambrosii.  Si 
enim  Lini  historia  conficta  est;  non  est  ul¬ 
lius  auctoritatis,  si  nullius  est  auctoritatis 
quomodo  potest  inde  refelli  Ambrosii  pro¬ 
batissimi  auctoris  sententia?  Deinde  peccat, 
quod  per  eumdem  locum  apud  Ambrosium 
,intelligit  eamdem  partem  urbis,  et  inde  vult 
Ambrosium  dissentire  ab  aliis,  qui  in  diver¬ 
sis  partibus  ejusdem  urbis  dicunt  Apostolos 
interfectos.  At  Ambrosius  per  eumdem  lo¬ 
cum  intelligit  eamdem  urbem,  non  eamdem 
partem  urbis  :  sic  enim  subjungit :  «  In  eo¬ 
dem  loco,  inquit,  ne  alteri  Roma  deesset.  » 


(1)  Coloss.  V,  10.  —  (2)  II.  Timoth.  IV,  11. 


CAPUT  X. 


557 


Ad  illud  de  Josepho  dico  primum  :  Jo- 
sephum  ipsum  lib.  II.  de  Bel.  Jud.  cap.  II. 
respondere  ;  ibi  enim  dicit,  se  silentio  prae¬ 
terire  velle  scelera  Neronis,  ut  quod  matrem 
et  uxorem  occiderit,  et  similia,  quoniam  sci¬ 
ret  narrationem  illam  esse  molestam;  et  me¬ 
rito  haec  dicit,  nam  dedicabat  libros  illos  Ro¬ 
manis  Imperatoribus,  qui  non  libenter  au¬ 
diunt  vituperari  praedecessores  suos.  Deinde 
potest  argumentum  retorqueri  in  auctorem  : 
nam  ibibern  Velenus  dicit,  Petrum  esse  oc¬ 
cisum  Hierosolymis,  jussu  Anani  Pontificis 
Judaeorum;  peto  ergo  :  quare  Josephus, 
qui  lib.  XX.  Antiq.  scribit  gesta  illius  Ana¬ 
ni,  et  quos  homines  occiderit,  non  meminit 
eo  loco  Petri?  Suo  igitur  gladio  se  ipse  ju¬ 
gulat  Velenus. 

Ad  illud  de  aetate  dico  :  Petrum  . non  fuis¬ 
se  senem,  quando  Paulus  erat  adolescens, 
sed  virum  maturae  aetatis.  Quod  enim  habu¬ 
erit  uxorem,  et  fuerit  primus  Apostolorum 
non  arguit  nisi  virilem  aetatem.  Nec  est  ullo 
modo  credibile,  senes  a  Christo  fuisse  electos 
ad  summos  obeundos  labores,  et  Orbem  ter¬ 
rarum  fere  totum  peragrandum  :  quemad¬ 
modum  neque  credibile  est  adolescentulum 
Paulum  ad  Apostolicam  dignitatem  ,  ad 
quam  sollicitudo  omnium  Ecclesiarum  per¬ 
tinebat,  fuisse  assumptum. 

Demus  ergo  :  Petrum  fuisse  annorum  cir¬ 
citer  quinquaginta,  quando  erat  Paulus  cir¬ 
citer  25.  hoc  est,  duplo  seniorem  :  tamen 
adhuc  potuerunt  ambo  esse  senes,  et  simul 
mori ;  fuisset  enim  anno  ultimo  Neronis  Pe¬ 
trus  annorum  86,  et  Paulus  unius  et  sexa- 
ginta. 


CAPUT  X. 


Solvitur  decimum  septimum  argumentum. 

Persuasio  17.  Scriptura  et  Patres  aperte 
docent,  Petrum  et  Paulum  Hierosolymis,  non 
Romae,  a  Scribis  et  Pharisaeis,  non  ad  Impe¬ 
ratoribus  Romanis  occisos.  Nam  Matthaei 
XXIII,  Dominus  ait :  Ecceego  mitto  ad  vos 
Prophetas,  et  Sapientes ,  et  Scribas,  et  ex  illis 
occidetis ,  et  crucifigetis ,  et  eis  flagellabitis  in 
Synagogis  vestris  (1).  In  quem  locum  Chry- 


sostomus  :  «  Intelligit,  inquit,  Apostolos,  et 
qui  cum  Apostolis  fuerunt.  »  Et  Hieronymus 
in  hunc  eumdum  locum  :  «  Observa,  inquit, 
juxta  Apostolum,  varia  esse  dona  discipulo¬ 
rum  Christi,  alios  Prophetas  ,  qui  ventura 
praedicebant,  alios  Sapientes,  qui  noverunt, 
quando  debebant  proferre  sermonem,  alios 
Scribas  in  lege  doctissimos,  ex  quibus  lapi¬ 
datus  est  Stephanus,  Paulus  occisus,  crucifi¬ 
xus  Petrus,  flagellati  in  Actibus  Apostolorum 
discipuli.  »  Item  Nicolaus  Lyranus  in  hunc 
locum  :  «  Ex  eis,  inquit,  occidetis,  sicut  Ja- 
cobum  fratrem  Joannis,  Act.  XII,  et  Steplia- 
num,  Actor.  VII,  et  multos  alios,  et  cruci¬ 
figetis,  ut  Petrum,  et  Andream  fratrem  ejus 
etc.  » 

Respondeo:  ex  verbis  Domini  Matfh.  XXIII 
et  Chrysostomi  expositione,  nihil  colligi  ad¬ 
versus  sententiam  nostram.  Dominus  enim 
et  Chrysostomus  non  dicunt,  omnes  Apo¬ 
stolos  occidendos  fuisse  a  Judaeis  in  Hieru¬ 
salem,  sed  tantum  aliquos  :  id  enim  signifi¬ 
cat  illa  sententia  :  Ex  illis  occidetis ,  et  cruci¬ 
figetis  etc.  idque  impletum  est  in  Stephano, 
quem  lapidaverunt,  Act.  VII,  et  in  Jacobo 
majore,  quem  Herodes  in  Judaeorum  gra¬ 
tiam  occidit,  Act.  XII,  et  in  Jacobo  minore, 
quem  Judsei  ipsi  in  Hierusalem  necaverunt, 
teste  Josepho  lib.  XX  Antiq.  cap.  16.,  et  in 
Simeone  Jacobi  successore,  qui  in  Hierusa¬ 
lem  crucifixus  est,  ut  docet  Eusebius  in 
Chron.,  Matthiam  quoque  in  Judaea  crucifi¬ 
xum,  multi  probabiliter  existimant. 

Quod  si  de  omnibus  Apostolis  Dominum 
loqui  Velenus  contendat;  negandae  erunt 
omnes  historiae,  quae  Andream  in  Achaia, 
Philippum  et  Joannem  in  Asia,  Thomam  in 
India,  Bartholomaeum  in  Armenia,  Mat¬ 
thaeum  in  iEthiopia,  Simonem  et  Judam  in 
Perside  obiisse  testantur. 

S.  vero  Hieronymus  non  voluit  significare, 
Petrum  et  Paulum  Hierosolymis  occisos,  cum 
diserte  doceat  lib.  de  vir.  illustr.,  eos  Romae 
a  Nerone  interfectos  :  sed  ex  verbis  Domini 
deducit,  varia  fuisse  dona,  et  mortes  diver¬ 
sas  discipulorum  Christi.  Quia  enim  Domi¬ 
nus  dixerat,  se  missurum  Prophetas,  Sa¬ 
pientes,  et  Scribas  ;  observat  Hieronymus 
varia  esse  dona  discipulorum  :  quia  rursum 
Dominus  ait  :  Quosdam  occidetis,  quosdam 
crucifigetis ;  observat  idem  Hieronymus  di¬ 
verso  mortis  genere  discipulos  de  hac  vita 
migraturos  fuisse,  et  exempla  ponit,  Ste- 


(1)  Mattii.  XXIII,  34. 

phani  lapidati,  Pauli  capite  caesi,  Petri  cru¬ 
cifixi.  Itaque  exempla  heec  non  tendunt  ut 
intelligamus,  quosnam  ex  discipulis  Judaei 
occisuri  erant,  sed  tantum  eo  ut  discamus, 
varia  futura  fuisse  martyriorum  genera. 

Porro  Nicolaus  Lyranus  non  tantae  aucto¬ 
ritatis  est,  ut  opponi  debeat  omnibus  anti¬ 
quis  Patribus  et  Historicis,  qui  Petrum  Ro¬ 
mae  a  Nerone,  Andream  in  Achaia  ab  Egeea 
necatos  tradunt.  Accedit,  quod  sine  dubio 
Lyranus  Hieronymum  sequitur,  et  solum  di¬ 
cere  voluit ,  Petrum  et  Andream  propter 
Christum  crucifixos  fuisse,  quamquam  mi¬ 
nus  caute  locutus  est. 


CAPUT  XI. 

Solvitur  argumentum  ultimum. 

Postrema  Yeleni  persuasio  ejusmodi  est. 
Cum  de  rebus  nuper  gestis  saepe  confingan¬ 
tur  errores,  quid,  inquit  Yelenus,  de  tam 
remotis  ac  perturbatissimis  temporibus  Ro¬ 
manae  curiae  palpones,  citra  Petri  Romam 
adventum,  passionem  et  pontificatum  con¬ 
fingere  non  poterant  ? 

At  silrenaeus,  Tertullianus,  Eusebius,  alii¬ 
que  30  vel  40  Patres  citati,  Romanae  curiae 
palpones  fuerunt,  recte  loquitur  Yelenus. 
Sin  autem  pars  eorum  sunt  antiquissimi,  ut 
Irenaeus,  et  Tertullianus,  quorum  tempore 
Romana  Ecclesia  non  erat  opulenta,  ut  pal¬ 
patores  habere  potuerit  :  pars  sunt  Graeci, 
ut  Eusebius,  Theodoretus,  Sozomenus,  et 
alii,  quorum  natio  invidere  potius,  quam 
adulari  Romanae  Ecclesiae  consuevit  :  pars 
autem,  vel  potius  pene  omnes  sunt  viri  san¬ 
cti,  ut  Ambrosius,  Hieronymus,  Augustinus, 
Chrysostomus,  et  alii,  a  quorum  moribus 
procul  aberat  adulationis  vitium;  certe  se¬ 
quitur,  Yelenum ,  qui  hos  Romanae  curiae 
palpones  vocat,  impudentissime  mentiri. 

Praeterea  argumentum  ejus  nihil  valet. 
Nam  tam  de  rebus  nuper  gestis,  quam  de 
antiquis  finguntur  errores,  quando  res  sunt 
clam  gestae,  et  sine  testibus,  aut  quantum 
ad  numerum  annorum,  vel  similes  circum¬ 
stantias,  quae  facile  mandantur  oblivioni  : 
non  autem  quantum  ad  ipsam  summam,  et 
substantiam  rerum  celeberrimarum ;  prae¬ 
sertim  quando  praeter  testimonia  Scripto¬ 


rum,  exstant  etiam  earum  rerum  monumen¬ 
ta  lapidea,  aut  aerea  permulta,  qualis  est  res 
de  qua  agimus.  Atque  haec  de  tota  hac  dis¬ 
putatione  sufficere  posse  existimavi,  de  qua 
librum  insignem  jam  pridem  a  Joanne  Rof- 
fensi,  beatae  memoriae  viro,  editum  accepi ; 
sed  librum  ipsum  videre  nunquam  potui. 


CAPUT  XII. 

Romanum  Pontificem  Petro  succedere  in  Ec¬ 
clesiastica  Monarchia,  probatur  ex  divino 
jure  et  ratione  successionis. 

Demonstravimus  hactenus  ,  Romanum 
Pontificem  Petro  succedere  in  Episcopatu 
jRomano  :  nunc  id  ipsum  demonstrare  ag¬ 
gredimur  de  successione  in  universae  Eccle¬ 
siae  primatu.  Negant  hoc  haeretici  omnes 
hujus  temporis,  sed  praecipue  pugnant  con¬ 
tra  primatum  Romani  Pontificis,  Lutherus 
lib.  de  pot.  Papae,  Illyricus  in  1.  cont.  prim. 
Papae,  Synodus  Smalchaldica  in  lib.  ejusd. 
argum.,  Jo.  Calvinus  lib.  IY  Instit.  cap.  6  et 
7.  Magdeburgenses  in  singulis  centuriis  ad 
finem,  cap.  7.  Et  ante  hos  omnes  Nilus 
Thessal.  Episcopus  in  lib.  advers.  Primat. 
Papae. 

Hic  enim  auctor  non  negat,  Petrum  totius 
Ecclesiae  Pastorem  fuisse,  et  Romae  Episco¬ 
patum  gessisse  usque  ad  mortem  :  sed  hoc 
solum  contendit,  non  succedere  Petro  Ro¬ 
manum  Pontificem  in  praefectura  totius  Ca¬ 
tholicae  Ecclesiae,  sed  solum  in  Romano  Epi¬ 
scopatu.  Addit  vero,  habuisse  postea  Roma¬ 
num  Pontificem  ex  Conciliorum  decretis  pri¬ 
matum  quemdam,  ut  videlicet,  primus  Epi¬ 
scoporum  esset,  primus  sederet,,  primus  sen¬ 
tentiam  diceret,  non  tamen  caeteris  omnibus 
imperaret. 

Quoniam  autem  tam  nostra,  quam  adver¬ 
sariorum  argumenta  ex  iisdem  fontibus  et 
capitibus  sumuntur ;  reducemus  omnem 
disputationem  ad  aliquot  capita,  sive  genera 
argumentorum,  et  simul  probabimus  veri¬ 
tatem,  et  refellemus  aliorum  objectiones. 

Primum  ergo  probatur,  Romanum  Ponti¬ 
ficem  Petro  succedere  in  Pontificatu  Eccle¬ 
siae  universae,  ex  divino  jure,  et  ratione  suc¬ 
cessionis.  Debet  Petro  jure  divino  aliquis 

succedere  :  ille  non  potest  esse  alius  quam 
Pontifex  Romanus;  igitur  ille  succedit. 

Negat  utramque  partem  argumenti  Joan. 
Calvinus,  sic  enim  loquitur  lib.  1Y  Inst.  cap. 
6,  §.  8  :  «  Yerum,  inquit,  ut  de  Petro  illis 
concedam  quod  petunt,  non  est  tamen  cau¬ 
sa,  cur  ex  singulari  exemplo  universalem 
faciant  regulam,  et  quod  semel  factum  fuit, 
ad  perpetuitatem  trahant.  »  Rursum  §.  11  : 
«  Jam,  inquit,  ut  alterum  illis  largior,  quod 
nunquam  apud  sanos  homines  obtinebunt, 
sic  constitutum  in  Petro  primatum,  ut  per¬ 
petua  successione  semper  maneret ;  unde 
tamen  evincent,  Sedem  Romae  ita  colloca¬ 
tam,  ut  quicumque  sit  urbis  illius  Episco¬ 
pus,  Orbi  universo  praesideat?  » 

Nos  ergo  utrumque  seorsim  ostendamus. 
Ac  primum,  oportere  Petro  aliquem  succe¬ 
dere  in  Pontificatu'  Ecclesiae  universae,  col¬ 
ligitur  ex  tine  Pontificatus.  Nam  certum  est, 
Pontificem  esse  propter  Ecclesiam,  non  Ec¬ 
clesiam  propter  Pontificem  :  sic  enim  Au¬ 
gustinus  lib.  de  Pastor,  cap.  1.  :  «  Quod 
Christiani  sumus,  inquit,  propter  nos  est, 
quod  Praepositi  sumus,  propter  vos  est  »  : 
atqui  Ecclesia  non  minus  eget  nunc  uno  pa¬ 
store,  quam  tempore  Apostolorum;  imo  ve¬ 
ro  etiam  magis,  cum  nunc  sint  Christiani ; 
et  plures,  et  pejores;  non  igitur  moriente 
Petro  interire  debuit  Pontificatus,  qui  non 
in  Petri  commodum,  sed  in  Ecclesiae  utilita¬ 
tem  institutus  erat,  sed  manere  ac  perseve¬ 
rare,  donec  ipsa  Ecclesia  manet,  aut  certe 
donec  in  terris  peregrinatur,  et  unius  sum¬ 
mi  Pastoris  cura  et  vigilantia  opus  habet. 

Secundo  ex  unitate  Ecclesiae.  Nam  Eccle¬ 
sia  est  una  et  eadem  omni  tempore  ;  non  de¬ 
bet  igitur  mutari  forma  regiminis,  quae  est 
forma  etiam  Reipublic®  et  Civitatis.  Quare 
si  Apostolorum  tempore  unus  erat  supremus 
Rector,  et  Caput  Ecclesiae,  hoc  etiam  tem¬ 
pore  esse  debet. 

Tertio  ex  verbis  Domini  Jo.  ult.  :  Pasce 
oves  meas  (i).  Nam  officium  Pastoris,  est  of 
ficium  ordinarium  et  perpetuum  ;  siquidem 
ex  natura  rei  tamdiu  durare  debet  officium 

V 

Pastoris,  quamdiu  manet  ovile  :  ovile  au¬ 
tem  manet,  et  manebit  usque  ad  Mundi  con¬ 
summationem  ;  igitur  eo  usque  successores 
Petri  in  summo  isto  pastorali  officio  manere 
necesse  est. 

Quarto  ex  eodem  loco.  Nam  cum  Dominus 
ait  Petro  :  Pasce  oves  meas ,  omnes  oves  suas 


ei  commisit,  ut  supra  ostendimus,  neque  so¬ 
lum  omnes  ratione  loci,  sed  etiam  ratione 
temporis,  cum  non  minus  nobis  quam  anti¬ 
quis  Christus  prospicere  debuerit  :  sed  Pe¬ 
trus  non  semper  victurus  erat  in  carne ;  igi¬ 
tur  cum  ei  Dominus  ait  :  Pasce  oves  meas, 
in  illo  omnes  successores  ejus  allocutus  est. 
Itaque  Chrysostomus  lib.  II  de  sacerd.  cir. 
prine.  :  «Quanam,  inquit,  de  causa  ille  san¬ 
guinem  effudit  suum  ?  certe  ut  pecudes  eas 
acquireret,  quarum  curam  tum  Petro,  tum 
Petri  successoribus  committebat.  »  Et  S. 
Leo  serm.  2.  de  annivers.  assump.  suae  ad 
Pontif.  «  Manet,  inquit,  dispositio  veritatis, 
et  B.  Petrus  in  accepta  fortitudine  petrae 
perseverans,  suscepta  Ecclesiae  gubernacula 
non  reliquit  :  perseverat  videlicet  Petrus,  et 
vivit  in  successoribus  suis.  »  Et  B.  Petrus 
Episcopus  Ravennae,  in  epist.  ad  Eutych.  : 
«  Beatus,  inquit,  Petrus,  qui  in  propria  sede 
vivit  et  praesidet,  praestat  quaerentibus  Fidei 
veritatem.  » 

Quinto,  Ecclesia  est  unum  corpus,  et  suum 
quoddam  Caput  hic  in  terris  habet  praeter 
Christum,  ut  patet  ex  I.  Cor.  XII,  ubi  pos- 
teaquam  dixit  Paulus,  Ecclesiam  esse  unum 
corpus,  subjecit  :  Non  potest  caput  dicere  pe¬ 
dibus ,  non  estis  mihi  necessarii  (2),  quod  certe 
non  convenit  Christo;  ipse  enim  potest  di¬ 
cere  nobis  omnibus,  non  estis  mihi  necessa¬ 
rii:  nullum  autem  aliud  Caput  assignari  po¬ 
test  praeter  Petrum,  nec  debet  moriente  Pe¬ 
tro  corpus  Ecclesiae  manere  sine  Capite ; 
oportet  igitur  aliquem  Petro  succedere. 

Sexto,  in  veteri  testamento  successio  erat 
summorum  Pontificum.  Nam  Aaroni  succes¬ 
sit  Eleazarus,  Num.  XX,  et  Eleazaro  Phi- 
nees,  Jud.  XX,  et  sic  de  caeteris  :  at  sacer¬ 
dotium  Testamenti  veteris,  figura  fuit  sacer¬ 
dotii  Testamenti  novi;  igitur  et  nunc  succes¬ 
sio  in  Sede  Petri,  primi  ac  summi  Christia¬ 
norum  Pontificis,  conservari  debet. 

Denique  omnia  argumenta,  quibus  in  se¬ 
cunda  quaestione  probatum  est,  regimen  Ec¬ 
clesiae  debere  esse  Monarchicum,  etiam  hoc 
probant,  quod  nunc  agimus. 

Jam  vero  quod  iste  Petri  successor  sit  Ro¬ 
manus  Pontifex,  facile  probari  potest.  Nul¬ 
lus  enim  est,  nec  fuit  unquam,  qui  se  Petri 
successorem  ullo  modo  asseruerit,  vel  pro 
tali  sit  habitus,  praeter  Romanum  et  Antio¬ 
chenum  Episcopum  :  atqui  Antiochenus  non 
successit  Petro  in  Pontificatu  Ecclesiae  to-^ 


(1)  joan.  XXI,  17.  —  (2)  I.  Cor.  XII,  21. 

tius,  nam  non  succeditur  nisi  cedenti  locum, 
vel  per  mortem  naturalem,  vel  per  mortem 
legitimam,  id  est,  depositionem,  vel  renun¬ 
tiationem  :  Petrus  autem  adhuc  vivens,  et 
Pontificatum  gerens,  AntiochenamEcclesiam 
reliquit,  et  Romse  Sedem  suam  fixit,  ut 
quaistione  superiore  demonstravimus;  res¬ 
tat  igitur,  ut  Romanus  Episcopus,  qui  Petro 
in  urbe  Roma  morienti  successit,  eidem  in 
tota  ipsius  dignitate  et  potestate  successe¬ 
rit. 

Praeterea.  Si  Antiochenus  Episcopus  Pe¬ 
tro  in  summo  Pontificatu  successisset,  pri¬ 
mus  Episcoporum  fuisset  :  At  Nicaenum 
Concilium  can.  6.  Antiochenum  Episcopum 
tertium  Patriarcham,  non  primum,  nec  se¬ 
cundum  esse  declaravit,  sicut  fuerat  sem- 
per,  nec  unquam  Antiocheni  Episcopi  altio- 
rem  locum  quaesierunt. 

Ut  autem  res  haec  tota  melius  intelligatur, 
observanda  sunt  quaedam.  Primo, aliud  esse 
successionem,  aliud  rationem  successionis  : 
nam  successio  Romani  Pontificis  in  Pontifi¬ 
catum  Petri  ex  instituto  Christi  est  :  ratio 
autem  successionis,  qua  Romanus  Pontifex 
potius  quam  Antiochenus,  vel  aliquis  alius 
succedat,  ex  facto  Petri  initium  habuit.  Suc¬ 
cessio,  inquam,  ipsa  ex  Christi  instituto  et 
jure  divino  est,  quia  Christus  ipse  instituit 
in  Petro  Pontificatum  duraturum  usque  ad 
finem  Mundi  ;  et  proinde  quicumque  Petro 
succedit,  a  Christo  accipit  Pontificatum. 

At  vero,  quod  Episcopus  Romanus  quia 
Episcopus  Romanus  est,  sit  Petri  successor, 
ex  facto  Petri  ortum  habuit,  non  ex  prima 
Christi  institutione.  Nam  potuisset  Petrus 
nullam  Sedem  particularem  sibi  unquam 
eligere,  sicut  fecit  primis  quinque  annis;  et 
tunc  moriente  Petro,  non  Episcopiis  Roma¬ 
nus,  neque  Antiochenus  successisset,  sed  is 
quem  Ecclesia  sibi  elegisset.  Potuisset  quo¬ 
que  semper  manere  Antiochiae,  et  tunc  An¬ 
tiochenus  sine  dubio  successisset  :  quia  ve¬ 
ro  Romae  Sedem  fixit,  et  tenuit  usque  ad 
mortem;  inde  facium  est,  ut  Romanus  Pon¬ 
tifex  ei  succedat. 

Et  quoniam  S.  Marcellus  Papa  in  epist. 
ad  Antiocb.  scribit,  Petrum  Domino  jubente 
venisse  Romam;  et  S.  Ambrosius  in  Orat, 
cont.  Auxent.,  et  Athanasius  in  Apol.  pro 
fuga  sua,  dicunt,  Petrum  Christi  jussu  Ro¬ 
mse  martyrium  pertulisse;  non  est  improba¬ 
bile,  Dominum  etiam  aperte  jussisse,  ut  Se¬ 
dem  suam  Petrus  ita  figeret  Romse,  ut  Ro¬ 
manus  Episcopus  absolute  ei  succederet.  Sed 


quidquid  de  hoc  sit,  saltem  ista  ratio  succes¬ 
sionis  non  est  ex  prima  institutione  Pontifi¬ 
catus,  quse  in  Evangelio  legitur. 

Observandum  est  secundo  :  tametsi  forte 
non  sit  de  jure  divino,  Romanum  Pontifi¬ 
cem,  quia  Romanus  Pontifex  est,  Petro  suc¬ 
cedere  in  praefecturam  totius  Ecclesiae;  ta¬ 
men  si  quis  absolute  petat,  an  jure  divino 
Romanus  Pontifex  Pastor  sit  et  Caput  totius 
Ecclesiae;  omnino  esse  id  asserendum.  Nam 
ad  hoc  nihil  aliud  requiritur,  quam  ut  ipsa 
successio  sit  de  jure  divino,  hoc  est,  ut  or¬ 
dinarium  officium  Ecclesiam  universam  cum 
summa  potestate  gubernandi  non  sit  ab  ho¬ 
minibus,  sed  a  Deo  immediate  institutum  : 
id  autem  ita  esse,  supra  demonstravimus. 

Observandum  est  tertio.  Licet  forte  non 
sit  de  jure  divino,  Romanum  Pontificem  ut 
Romanum  Pontificem  Petro  succedere  ;  ta¬ 
men  id  ad  Fidem  Catholicam  pertinere  : 
non  enim  est  idem,  aliquid  esse  de  Fide,  et 
esse  de  jure  divino.  Nec  enim  de  jure  divino 
fuit,  ut  Paulus  haberet  penulam  :  est  tamen 
hoc  ipsum  de  Fide,  Paulum  habuisse  penu¬ 
lam.  Etsi  autem  Romanum  Pontificem  suc¬ 
cedere  Petro ,  non  habeatur  expresse  in 
Scripturis  :  tamen  succedere  aliquem  Petro 
deducitur  evidenter  ex  Scripturis  :  illuni 
autem  esse  Romanum  Pontificem,  habetur 
ex  traditione  Apostolica  Petri,  quam  tradi¬ 
tionem  Concilia  generalia,  Pontificum  de¬ 
creta,  et  Patrum  consensus  declaravit,  ut 
postea  demonstrabitur. 

Observandum  est  postremo  :  Romanum 
Episcopatum,  et  Ecclesiae  universae  praefec¬ 
turam,  non  esse  duos  Episcopatus ,  neque 
duas  Sedes,  nisi  in  potentia.  Nam  Petrus 
Pontifex  totius  Ecclesiae  a  Christo  institutus 
non  adjunxit  sibi  Episcopatum  urbis  Romae, 
quo  modo  Episcopus  alicujus  loci  adjungit 
sibi  alium  Episcopatum,  vel  Canonicatum, 
aut  Abbatiam  :  sed  Romanae  urbis  Episco¬ 
patum  evexit  ad  summum  Orbis  terrae  Pon¬ 
tificatum  ;  quemadmodum  cum  Episcopatus 
simplex  erigitur  in  Archiepiscopatum,  vel 
Patriarcha  est  bis  aut  ter  Episcopus,  sed  se¬ 
mel  tantum,  et  in  hujus  rei  signum,  non 
datur  Pontifici  summo  nisi  unum  pallium, 
etiamsi  Episcopus,  Archiepiscopus,  Patriar¬ 
cha,  et  summus  Pontifex  sit :  haec  enim  om¬ 
nia  sunt  unum  actu,  et  tantum  in  potentia 
multa. 

Ex  quo  sequitur,  ut  qui  eligitur  Romanus 
Episcopus,  eo  ipso  sit  Poritifex  summus  Ec¬ 
clesiae  totius,  etiamsi  forte  id  non  expri- 

mant  electores.  Sed  jam  Nili  et  Calvini  ob¬ 
jectionibus  respondeamus. 

Prima  Nili  objectio.  Romanus  Pontifex 
primatum  habuit  a  Patribus,  eo  quod  ea  ci¬ 
vitas  toti  Orbi  terrae  imperaret,  ut  legimus 
in  Cone.  Chalced.  act.  16.  non  igitur  id  ha¬ 
buit  ex  Petri  successione. 

Respondeo  :  decretum  illud  illegitimum 
fuisse,  quod  reclamantibus  iis  qui  Concilio 
praesidebant  factum  sit.  Sed  de  hoc  plura  in 
cap.  27. 

Secunda  objectio.  Romanus  Papa  non  est 
Apostolus  ,  sed  Episcopus  tantum  :  non 
enim  Apostoli  Apostolos  ordinarunt  ,  sed 
Pastores  et  doctores  ;  igitur  Papa  Romanus 
non  succedit  Petro  in  Apostolica  potestate, 
quae  in  omnem  Ecclesiam  erat,  sed  solum  in 
Romano  particulari  Episcopatu. 

Respondeo  :  in  Apostolatu  tria  contineri. 
Primo,  ut  qui  Apostolus  est,  sit  immediatus 
verbi  minister,  ita  ut  ab  ipso  Deo  doctus  sit, 
et  sacros  libros  scribere  possit ;  et  hoc  fate¬ 
mur  non  convenire  in  Romanum  Pontifi¬ 
cem  :  non  enim  necesse  est,  ut  quotidie  novae 
revelationes  habeantur,  et  novi  libri  sacri 
scribantur. 

Secundo,  ut  qui  Apostolus  est,  Ecclesias 
constituat,  et  Fidem  propaget  in  iis  locis, 
ubi  numquam  fuit  :  et  hoc  ad  Romapum 
Pontificem  pertinere,  et  ratio  et  experientia 
ipsa  nos  docet.  Nam  ab  Apostolicis  tempo¬ 
ribus,  qui  Ecclesias  fundaverunt  in  variis 
partibus  Orbis  terrae,  et  adhuc  hodie  fundant, 
Romani  Pontifices  fuerunt. 

Tertio,  ut  qui  Apostolus  est,  summam  ha¬ 
beat  in  omnem  Ecclesiam  potestatem :  atque 
id  quoque  ad  Romanum  Pontificem  perti¬ 
nere  contendimus  ea  ratione,  quia  Petro 
succedit,  in  quo  haec  potestas  ordinaria  est, 
non  delegata  ut  in  Apostolis  caeteris. 

Neque  Nili  argumentum  concludit,  cum 
ait,  Apostoli  non  Apostolos ,  sed  Pastores 
constituerunt.  Nec  enim  Romanum  Pontifi¬ 
cem  totius  Ecclesiae  Pontificem,  sive  Aposto- 
licum  Pontificem  Apostoli  creare  debuerunt, 
cum  id  ipse  Christus  fecerit.  Quare  ab  om¬ 
nibus  Patribus  semper  Romani  Pontificis 
Sede3,  Apostolica  Sedes  appellata  est,  et  in 
ipso  Concilio  Chalcedonensi,  quod  Nilus  ci¬ 
tat  ,  Act.  1,  vocatur  Apostolatus  dignitas 
Papae  Romani,  et  Act.  16.  vocatur  Sedes 
ejus  Apostolica. 

Tertia  objectio.  Petrus  Pastor  et  doctor 


fuit  totius  Orbis  terrarum  :  at  Papa,  et  est, 
et  vocatur  solum  Romanae  urbis  Episco¬ 
pus. 

Respondeo  :  id  falsum  esse,  ut  ex  ipso 
Concilio  Chalcedonensi ,  omissis  caeteris, 
cognosci  potest.  Nam  Act.  3.  leguntur  tres 
epistolae  Orientalium  ad  Leonem  ,  et  in 
omnibus  vocatur  Leo  universalis  Ecclesiae 
Papa,  quod  idem  nomen  habetur  etiam  Act. 
16. 

Quarta  objectio.  Petrus  Antiochiae  et  Ale- 
xandriae  Episcopos  ordinavit  :  at  id  Papae 
Romano  non  permittitur. 

Respondeo  :  etsi  hoc  tempore  Graecorum 
pertinacia  id  non  permittit,  tamen  olim  id 
Romano  Pontifici  licuisse.  Nam  in  Concilio 
Chalcedonensi,  Act.  7.  legimus,  Maximum 
Episcopum  Antiochenum  ideo  receptum  a 
Concilio ,  quia  a  S.  Leone  in  Episcopatu 
confirmatus  fuerat  :  et  Liberatus  in  Rreviar. 
cap.  21.  ac  Joannes  Zonaras  in  Justiniano 
scribunt,  ab  Agapito  Romano  Pontifice  An- 
thimum  depositum’  fuisse  ab  Episcopatu 
Constantinopolitano,  et  in  ejus  locum  ab  eo¬ 
dem  Pontifice  Menam  ordinatum.  Sed  de  his 
plura  infra  suo  loco. 

Quinta  objectio.  Quidquid  Petrus  dixit  aut 
scripsit  oraculum  est  Spiritus  sancti  :  at  id 
Papae  non  convenit ;  non  igitur  Papa  habet 
omnes  praerogativas  Petri. 

Respondeo  :  neque  id  nos  contendimus. 

Sexta  objectio.  Petro  sine  conditione  dic¬ 
tum  est  :  Quidquid  ligaveris ,  erit  ligatum 
etc.  (1)  at  Papae  Romano  Petrus  praescrip¬ 
sit,  ut  id  solum  liget,  aut  solvat,  quod  meri¬ 
to  ligandum  aut  solvendum  est. 

Respondeo  :  nihil  hoc  argumento  aliud 
probari,  quam  Nilum  istum  vere  fuisse  Grae¬ 
cum,  id  est,  levem  et  garrulum.  Quis  enim 
unquam  audivit,  licuisse  Petro  id  ligare  quod 
merito  ligandum  non  esset  :  et  ubi  habetur 
illa  .praescriptio  Petri  ad  Papam  quam  Nilus 
profert? 

Objicit  primo  Calvinus  lib.  IV,  cap.  6. 
Instit.  §.  8.  Non  sequitur,  si  Petrus  diiode- 
decim  Apostolis  initio  praefuit,  nunc  toti  Or¬ 
bi  debere  aliquem  praeesse  :  nam  pauci  fa¬ 
cile  et  utiliter  ab  uno  reguntur  ;  multa  vero 
millia  nonnisi  a  multis  gubernari  possunt. 

Respondeo  :  in  primis  Petrum  non  12 
Apostolis  tantum  praefuisse,  sed  etiam  multis 
millibus  Christianorum ;  nam  Jo.  ult.  non 
tantum  12  Apostolos,  sed  omnes  oves  suas 


(1)  Matth.  XVI,  19. 

Christus  Petro  commisit.  Legimus  autem 
Act.  II  crevisse  oves  Petri  ad  tria  millia,  et 
Act.  IV  ad  quinque  millia  in  sola  Hierosoly¬ 
ma.  Deinde,  quo  sunt  homines  plures,  eo 
magis  indigent  uno  Rectore,  a  quo  in  uni¬ 
tate  contineantur.  Sed  de  hoc  in  prima  quae¬ 
stione  dictum  est. 

Secundo  objicit  ibid.  §.  11.  Si  ideo  Romae 
est  Sedes  summi  Pontificatus,  quia  Petrus 
Apostolus  Romae  Pontificatum  gerens  de¬ 
functus  est;  ergo  Pontificatus  Judaici  sedes 
debuit  semper  esse  in  deserto,  quia  ibi  Mo¬ 
ses  et  Aaron  Pontificatum  gerentes  mortui 
sunt  :  et  Sedes  Pontificalis  Christianorum 
Hierosolymis  esse  deberet,  quia  ibi  Christus 
summus  Pontifex  obiit. 

Respondeo  ex  dictis :  non  ideo  Romae  esse 
Sedem  Pontificalem  ,  quia  Petrus  Romae 
obiit,  sed  quia  Romanus  Episcopus  fuit,  nec 
Sedem  ex  Roma  unquam  alio  transtulit. 
Moses  autem,  et  Aaron  non  fixerunt  in  de¬ 
serto  sedem,  sed  ibi  in  itinere  cum  essent 
mortui  sunt  :  sicut  etiam  Christus  non  fixit 
Sedem  Hierosolymis,  nec  in  ullo  particulari 
loco,  ut  supra  diximus. 

Tertio  objicit  ibidem  §.  12.  Privilegium 
hoc  de  primatu  totius  Ecclesiae,  vel  est  lo¬ 
cale,  vel  personale,  vel  mixtum.  Si  primum; 
ergo  cum  semel  fuerit  concessum  Antio¬ 
chiae,  non  potest  ab  ea  tolli,  etiamsi  inde 
Petrus  recesserit,  et  alibi  mortuus  sit.  Si  se¬ 
cundum  ;  ergo  nihil  ad  locum  ;  igitur  nihil 
juris  habet  Roma  in  Pontificatu  magis,  quam 
alia  civitas.  Si  tertium  ;  ergo  non  sufficit 
esse  Romanum  Episcopum  ad  hoc  ut  aliquis 
habeat  Primatum  :  nam  si  est  privilegium 
partim  locale  partim  personale,  non  datur 
loco,  nisi  pro  tempore  quo  in  eo  est  talis 
persona,  id  est,  Petrus. 

Respondeo  :  ex  prima  Christi  institutione 
dignitatem  Pontificalem  fuisse  personalem  : 
tamen  ex  facto  Petri  factam  esse  postea  lo¬ 
calem  seu  potius  mixtam,  neque  id  sine  di¬ 
vino  nutu.  Dico  fuisse  initio  personalem, 
quia  a  Christo  non  fuit  alligata  ulli  certo 
loco,  sed  in  personam  Petri  absolute  colla- 
ta  :  sic  autem  personalem  fuisse  affirmo,  ut 
tamen  publica,  non  privata  fuerit. 

Privilegia  personalia  privata  dicuntur, 
quae  dantur  alicui  personae  pro  se  tantum  : 
publica  vero,  quae  dantur  pro  se  et  succes¬ 
soribus.  Quia  tamen  postea  Petrus  Romae 
Sedem  fixit ,  factum  est  hoc  privilegium 


eliam  locale,  et  proinde  mixtum  :  nam  est 
alligatum  Romanae  urbi,  donee  Petri  suc¬ 
cessores  Romae  Sedem  retinent.  Nam  si  di¬ 
vino  jussu  Sedes  alio  transferretur,  non  es¬ 
sent  amplius  Romani  Episcopi  totius  Eccle¬ 
siae  Episcopi,  si  transferretur,  inquam,  ipsa 
Sedes,  ita  ut  qui  nunc  sunt  Romani  Pontifi¬ 
ces  alicujus  alterius  loci  Episcopi  diceren¬ 
tur  :  non  enim  sola  absentia  Pontificum  ab 
urbe,  Sedem  transferre  dicitur.  Atque  haec 
ex  hypothesi  dicta  sunt :  non  enim  credimus 
unquam  futurum,  ut  Petri  Sedes  alio  trans¬ 
feratur. 

Quarto  objicit  ibidem  §.  13.  Si  Romanus 
Pontifex,  quia  succedit  Petro,  est  primus 
Episcopus  ;  debet  igitur  esse  Ephesinus,  II, 
Hierosolymitanus,  III,  et  sic  de  caeteris  :  at 
videmus  secundum  fuisse  Alexandrinum, 
qui  nulli  Apostolo  successit  :  Ephesinum 
autem  ne  extremo  quidem  angulo  haerere 
potuisse. 

Respondeo  i  ordinem  et  numerum  Pa- 
triarchalium  Sedium  non' pendere  ex  digni¬ 
tate  priorum  Episcoporum,  alioqui  non  tres, 
sed  duodecim  fuissent  pro  numero  Aposto¬ 
lorum  :  sed  ex  sola  Petri  dignitate  et  volun¬ 
tate,  ut  exAnacleto,  Leone,  Gelasio,  etGre- 
gorio  ostendimus  in  quaest.  3.  in  praerogati¬ 
vis  Petri. 

Quinto  objicit  eodem  lib.  IV,  cap.  7.  §. 
28,  si  quae  dicuntur  Petro  intelliguntur  dicta 
etiam  successoribus ;  ergo  fateri  debent 
Romani  Pontifices  se  omnes  esse  Satanas  : 
nam  hoc  est  dictum  Petro  Matth.  XVI.  in  eo¬ 
dem  loco,  ubi  dictum  est  ei:  Tibi  dabo  claves 
regni  coelorum  (1). 

Respondeo.  Ea  quae  dicuntur  Petro  in 
triplici  esse  differentia  :  quaedam  enim  di¬ 
cuntur  ei  pro  se  tantum,  quaidam  pro  se  et 
omnibus  Christianis  :  quaedam  pro  se  et 
successoribus  ;  id  quod  evidenter  colligitur 
ex  ratione  diversa,  qua  ei  dicuntur.  Nam 
quae  dicuntur  ei,  ut  uni  ex  Fidelibus,  certe 
omnibus  Fidelibus  dicta  intelliguntur.  Ut 
Matth.  XVIII  :  Si  peccaverit  in  te  frater  tuus 
etc.  (2).  Quae  dicuntur  ei  ratione  aliqua  pro¬ 
pria  personae  ipsius,  ei  soli  dicuntur,  ut  : 
Vade  post  me  Satana.  Et :  Ter  me  negabis  (3) ; 
ista  enim  dicuntur  ei  ratione  propriae  imbe¬ 
cillitatis  et  ignorantiae.  Quaedam  denique 
dicuntur  ei  ratione  officii  pastoralis,  quae 
proinde  dicta  intelliguntur  omnibus  succes¬ 
soribus,  ut  :  Pasce  oves  meas.  Et  :  Confirma 


(1)  Matth.  XVI,  19.  —  (2)  Matth.  XVIII,  15.  —  (3)  Matth.  XVI,  23;  Ibid.  XXVI,  34. 

fratres  tuos.  Et :  Quodcumque  ligaveris  etc.  (1 ) 
Argumenta  Lutheri  levissima  sunt,  et  ex 
dictis  facillime  a  quovis  solvi  possunt  :  et 
praeterea  diligenter  solvuntur  ab  Eckio,  Fa¬ 
bro,  Roffensi,  et  Cajetano,  quotum  libri  sunt 
in  omnium  manibus,  ideo  ea  praetermitto. 


CAPUT  XIII. 

Idem  probatur  ex  Conciliis. 

Secundo  loco  probandus  est  Romani  Pon¬ 
tificis  primatus  ex  Conciliis.  Et  quidem  Lu- 
"therus  lib.  de  pot.  Papae,  et  Illyricus  in  lib. 
cont.  Primat.,  et  Calvinus  lib.  IV  Inst.  cap. 
7,  §.  1  dicunt,  contra  nos  aperte  pugnare 
VI  Canonem  Nicaeni  Concilii,  iri  quo  assig¬ 
natur  Romano  Pontifici  certa  regio  guber¬ 
nanda  ,  eaque  perexigua ,  declaraturque 
unus  ex  Patriarchis,  non  autem  Caput  alio¬ 
rum  ;  pro  nobis  autem  nullius  Concilii  testi¬ 
monium  invenire  potuerunt.  At  sunt  nihilo¬ 
minus  illustrissima  Conciliortim  generalium 
testimonia  pro  Romani  Pontificis  primatu, 
ex  quibus  aliqua  ita  generalia  fuerunt,  ut  in 
eis  Graeci  et  Latini  interfuerint.  Quod  est 
notandum  contra  Graecorum  levitatem  et 
pertinaciam. 

Primum  ergo  habemus  Nicaenum  Conci¬ 
lium,  et  illum  ipsum  VI  Canonem,  quem  ad¬ 
versarii  objiciunt  :  sed  explicatione  aliqua 
indiget  iste  canon,  ut  argumentum  inde  sumi 
possit.  Igitur  VI  Canon  Nicaeni  Concilii  sic 
habet  in  tom.  Cone,  quae  hodie  exstant  : 
«Mos  antiquus  perduret  in  yEgypto ,  vel 
Lybia,  et  Pentapoli,  ut  Alexandrinus  Epis¬ 
copus  horum  omnium  habeat  potestatem, 
quoniam  quidem  et  Episcopo  Romano  pari¬ 
lis  mos  est.  » 

Sunt  autem  circa  hunc  Canonem  aliqua 
notanda. 

Primo  ex  Nicolao  I  in  epist.  ad  Michael. 
Concilium  Nicaenum  nihil  statuisse  circa 
Romanam  Ecclesiam,  quoniam  potestas  ejus, 
non  ab  hominibus,  sed  a  Deo  est ;  sed  tan¬ 
tum  ex  forma  Romanae  Ecclesiae  constituisse 
statum  aliarum  Ecclesiarum.  Non  enim  dicit 
Concilium  :  «  Habeat  Romanus  Episcopus 
hujus  vel  illius  regionis  administrationem  », 


sed  ait  :  «  Habeat  Episcopus  Alexandrinus 
curam  ^Egypti,  etLybiae,  quoniam  Romanus 
Episcopus  ita  consuevit.  »  Ubi  aperte  Ro¬ 
mana  Ecclesia  fit  regula  aliarum,  et  nihil 
circa  eam  proprie  statuitur.  Itaque  errant 
Calvinus,  Illyricus,  Nilus,  et  ceeteri,  qui  di¬ 
cunt,  a  Concilio  Nicaeno  certos  fines  assigna¬ 
tos  Romg.no  Episcopo,  ut  nimirum  solum 
curam  gerat  suburbanarum  Ecclesiarum. 

Secundo  est  observandum,  in  libris  vul¬ 
gatis  deesse  initium  hujus  Canonis,  quod 
tale  est  :  «  Ecclesia  Romana  semper  habuit 
primatum,  mos  autem  perduret  etc.  »  Sic 
enim  iste  canon  citatur  in  Concilio  Chalce- 
donensi,  act.  16.  a  Paschasio  Episcopo.  Sic 
etiam  vertit  ex  Graeco  ante  annos  circiter 
mille  Dionysius  quidam  Abbas,  ut  Alanus 
Copus  annotavit  in  I..  Dial.  Quocirca  in  eo¬ 
dem  Concilio  Chalcedonensi,  act.  16.  post 
lectum  hunc  Canonem  VI  Nicaeni  Concilii, 
judices  dixerunt  :  «  Perpendimus  omnem 
primatum  et  honorem  praecipuum,  secun¬ 
dum  Canones,  antiquae  Romae  Deo  amantis- 
simo  Archiepiscopo  conservari.  » 

Observandum  est  tertio,  illa  verba  :  «Quo¬ 
niam  talis  est  Episcopo  Romano  consuetu¬ 
do  » ,  quatuor  modis  exponi  solere. 

Primo,  exponit  Ruffinus  lib.  X  hist.  Ec- 
cles.  cap.  6.  decretum  esse  a  Concilio,  ut 
Alexandrinus  Episcopus  habeat  curam  M- 
gypti,  sicut  habet  Episcopus  Romanus  cu¬ 
ram  suburbanarum  Ecclesiarum. 

At  falsa  expositio  est  :  nam  si  Episcopus 
Romanus  est  primus  et  praecipuus  Patriar¬ 
cha  ;  quomodo  credibile  est  illi  assignatam 
angustissimam  regionem,  aliis  autem  Patriar¬ 
chis  minoribus  latissimam?  Nam  Antioche¬ 
nus  habuit  totum  Orientem;  Alexandrinus 
tres  amplissimas  provincias  :  /Egyptum,  Ly- 
biam,  et  Pentapolim  ;  Romanus  autem  ha¬ 
buisset  tantum  suburbanas  Ecclesias,  id  est, 
sex  Episcopatus  Romae  vicinissimos.  Deinde, 
illa  particula  quoniam  rationalis  particula 
est  :  non  est  autem  bona  ratio,  ut  Episcopus 
Alexandrinus  trium  provinciarum  curam  ge¬ 
rat  ,  quia  Romanus  Episcopus  curam  gerit 
suburbanarum  Ecclesiarum  ;  igitur  aut  ratio 
Concilii  nihil  valet ,  aut  non  recte  Concilii 
sententiam  Ruffinus  exposuit.  Denique,  Con¬ 
cilium  Nicaenum,  nec  ut  citatur  in  Concilio 
VI  Carthaginensi,  nec  ut  legitur  in  Concilio 
Chalcedonensi,  act.  16,  nec  ut  habetur  in 
proprio  loco  in  tom.  Cone.,  nec  ut  est  apud 


(1)  Joan.  XXI*  i7;  Matth.  XVI,  19;  Luc.  XXII,  32. 

Abbatem  Dionysium,  meminit  suburbana¬ 
rum  Ecclesiarum,  sed  tantum  ait  :  «  Habeat 
Alexandrinus  Episcopus  potestatem  in  toto 
iEgypto,  Lybia,  et  Pentapoli,  quoniam  et 
Episcopo  Romano  talis  consuetudo  est.  » 
Itaque  mera  divinatio  fuit  illa  Ruffini,  quem 
sequitur  Calvinus,  de  suburbanis  Ecclesiis. 

Secunda  expositio  est  Theodori  Balsamo- 
nis  in  explic.  hor.  can.,  et  Nili  in  suo  lib. 
cont.  Prim.,  Concilium  decrevisse,  ut  Epis¬ 
copus  Alexandrinus  habeat  curam  totius  M- 
gypti,  sicut  Romanus  Episcopus  habet  cu¬ 
ram  totius  Occidentis. 

Hsec  quidem  sententia  liberalior  est,  sed 
tamen  falsa.  Nam  Concilium  cum  ait :  «  Quo¬ 
niam  talis  est  Episcopo  Romano  consuetu¬ 
do,  )>  reddit  causam,  ut  diximus,  cur  debeat 
permanere  antiquus  mos  in  iEgypto,  et  Ly¬ 
bia,  et  Pentapoli ,  ut  eorum  locorum  habeat 
curam  Episcopus  Alexandrinus  :  non  est  au¬ 
tem  causa  hujus  rei ,  quia  Romanus  Episco¬ 
pus  habet  curam  Occidentis  ;  quomodo  enim 
sequitur,  Episcopus  Romanus  habet  curam 
Occidentis  ;  igitur  Alexandrinus  debet  curam 
gerere  iEgypti,  Lybiae,  et  Pentapolis?  Cur 
non  totius  Africae  potius?  aut  cur  non  JE- 
gypti  tantum?  aut  cur  Alexandrinus,  et  non 
Carthaginiensis,  aut  aliquis  alius  istam  curam 
habebit  ?  Adde  quod  Concilium  non  memi¬ 
nit  Occidentis  ,  neque  Orientis  ,  sed  tantum 
ait  :  «  Quoniam  talis  Episcopo  Romano  est 
consuetudo.  » 

Tertia  expositio  est  Auctoris  Sum.  Cone., 
qui  ex  quodam  vetusto  codice  putat  resti¬ 
tuendum  :  «  Quoniam  Metropolitano  talis 
consuetudo  est  »  pro  eo  quod  habemus  : 
«  Quoniam  Episcopo  Romano  talis  cqnsue- 
tudo  est  » 

At  neque  haec  est  solida  expositio.  Exem¬ 
plaria  enim  Nicaeni  Concilii  nusquam  exsta¬ 
bant  pleniora  et  emendatiora,  quam  in  scri¬ 
niis  Romanorum  antiquorum  Pontificum,  ut 
infra  ostendemus  ,  cum  agemus  de  appella¬ 
tionibus  :  nam  quae  in  Graecia  erant,  concre¬ 
mata  fuerunt  ab  Arianis,  teste  Athanasio,in 
epist.  ad  omnes  Orthod.-;  et  ideo  non  mirum, 
si  quae  citantur  a  Graecis,  et  a  Ruffino  mutila 
et  corrupta  sunt. 

Porro  ex  Romanae  Ecclesiae  scriniis  tulit 
hunc  Canonem  Paschasinus  B.  Leonis  lega¬ 
tus  ad  Cone.  Chalced.  et  in  eo  legimus  : 
«  Quoniam  talis  Episcopo  Romano  consue¬ 
tudo  est.  ))  Adde  ,  quod  non  est  bona  ratio, 
cur  debeat  Alexandrinus  Episcopus  tantam 
ditionem  habere,  quia  ita^ consueverunt  Me¬ 


tropolitani.  Nam  metropolitani  non  regunt 
nisi  unam  provinciam  :  Alexandrino  autem 
multae  provinciae  et  multi  Metropolitani  sub¬ 
jiciuntur. 

Quarta  igitur,  et  vera  expositio  est,  Ale¬ 
xandrinum  debere  gubernare  illas  provin¬ 
cias,  quia  Romanus  Episcopus  ita  consuevit, 
id  est,  quia  Romanus  Episcopus  ante  omnem 
Conciliorum  definitionem  consuevit  permit¬ 
tere  Episcopo  Alexandrino  regimen ^Egypti, 
Lybiae,  et  Pentapolis  :  sive  consuevit  per 
Alexandrinum  Episcopum  illas  provincias 
gubernare.  Sic  intellexit  hunc  canonem  Nico¬ 
laus  I.  in  epist.  ad  Michael.,  nec  apparet  ulla 
alia  probabilis  expositio. 

Secundum  Concilium  generale  in  epist.  ad 
Damas,  quae  extat  apud  Theodoretum  lib.  Y 
hist.  cap.  9.  dicit,  se  convenisse  apud  urbem 
Gonstantinopolimexmandato litterarum  Pon¬ 
tificis  per  Imperatorem  ad  se  missarum.  Et 
ibidem  fatentur,  Romanam  Ecclesiam  Caput 
esse,  se  autem  membra. 

Tertium  Concilium,  ut  est  apud  Evagrium 
lib.  I  hist.  cap.  4.  dicit,  se  deponere  Nesto- 
rium  ex  mandato  litterarum  Ccelestini  Papae 
Romani.  Et  in  epist.  ad  eumd.  Coelest. ,  idem 
Concilium  scribit,  se  causam  Joannis  Patriar¬ 
chae  Antiocheni,  quae  magis  dubia  erat  quam 
causa  Nestorii,  non  fuisse  ausum  judicare, 
sed  reservasse  judicio  ipsius  Ccelestini :  quae 
omnia  perspicue  indicant  supremam  Romani 
Pontificis  auctoritatem.  Concilium  Chalce- 
donense  act.  1,  2  et  3.  passim  vocat  Leonem 
universalis  Ecclesiae  Pontificem.  Et  in  epistol. 
ad  Leonem  :  «  Et  post  hsec,  inquiunt,  omnia 
insuper,  et  contra  ipsum,  cui  vineae  custo¬ 
dia  a  Salvatore  commissa  est,  extendit  insa¬ 
niam,  id  est,  contra  tuam  quoque  Apostoli - 
cam  sanctitatem.  »  Hic  vides  maximum  Con- 
ciliunqconfiteri,  Romano  Pontifici  a  Deo  ipso 
vineae,  id  est.  Ecclesiae  universae,  custodiam 
esse  commissam. 

Synodus  Constantinopolitana ,  quse  ante 
quintam  Synodum  in  causa  Anthimi  congre¬ 
gata  est,  act.  4.  per  Menam  Patriarcham 
Concilii  Praesidem  ita  loquitur  :  «  Nos,  in¬ 
quit,  Apostolicam  Sedem  sequimur,  et  obe¬ 
dimus,  et  ipsius  communicatores  habemus, 
et  condemnatos  ab  ipsa  ,  et  nos  condemna¬ 
mus.  »  Jam  si  totum  Concilium  Apostolicae 
Sedi  obedire  se  profitetur,  certe  Apostolica 
Sedes  toti  Ecclesiae  cum  auctoritate  prae- 
est. 

Septima  Synodus  act.  2.  recipit,  et  probat 
epist.  Adriani  ad  Tharasium,  in  qua  haec 

habentur  :  «  Cujus,  inquit,  Sedes  per  totum 
terrarum  Orbem  primatum  obtinens  lucet, 
omniumque  Ecclesiarum  Dei  Caput  existit. 
Unde  et  ipse  B.  Petrus  Apostolus  Dei  jussu 
Ecclesiam  pascens,  nihil  omnino  praetermi¬ 
sit,  sed  ubique  Principatum  obtinuit,  et  ob¬ 
tinet  etc.  »  Nota ,  in  praesenti  dici  :  «  Pri¬ 
matum  obtinens  lucet.  »  Et ,  «  Caput  existit 
etc.  » 

Lateranense  Concilium  sub  Innocentio  III, 
in  quo  Graeci,  et  Latini  interfuerunt  cap.  5  : 

«  Romana,  inquit,  Ecclesia  disponente  Do¬ 
mino,  super  omnes  alias  ordinariae  potestatis 
obtinet  principatum,  utpote  mater  universo¬ 
rum  Christi  fidelium,  et  magistra.  » 

Concilium  Lugdunense  generale  sub  Gre- 
gorio  X.  ut  habetur  in  Sexto,  titulo  de 
Elect.  cap.  Ubi  periculum,  vocat  Romanum 
Episcopum  Vicarium  Christi ,  Successorem 
Petri,  Rectorem  universalis  Ecclesiae  :  et  in 
hoc  etiam  Concilio  Graeci,  et  Latini  interfue¬ 
runt. 

Denique  Concilium  Florentinum ,  Graecis 
et  Latinis  consentientibus,  ita  statuit  :  «  De¬ 
finimus  sanctam  Apostolicam  Sedem,  et  Ro¬ 
manum  Pontificem  in  universum  Orbem  te¬ 
nere  primatum,  et  ipsum  Pontificem  Roma¬ 
num  successorem  esse  B.  Petri  Principis 
Apostolorum,  et  verum  Christi  vicarium,  to- 
tiusque  Ecclesiae  Caput,  et  omnium  Christia¬ 
norum  patrem,  ac  doctorem  existere,  et  ipsi 
in  B.  Petro  pascendi,  regendi,  et  gubernandi, 
universalem  Ecclesiam  a  domino  nostro  Jesu 
Christo  plenam  potestatem  traditam  esse.(l)» 
Omitto  quinque  'alia  Concilia  generalia,  quia 
nec  a  Graecis  recipiuntur,  cum  ipsi  non  inter¬ 
fuerint,  nec  a  Lutheranis,  cum  sint  post  an¬ 
num  600  celebrata.  Nimirum  Lugdunense 
sub  Innocentio  IV.  ut  habetur  c.  1.  de  homie. 
in  Sexto.  Viennense  sub  Clemente  V.  ut  ha¬ 
betur  Clemen.  unica,  de  sum.  Trin.  et  Fid. 
Cath.  Constantiense  sess.  8.  et  15.  Latera¬ 
nense  sub  Leone  X.  sess.  11.  et  Tridentinum 
sess.  XIV,  cap.  7.  et  alibi. 


CAPUT  XIV. 

Idem  probatur  ex  testimoniis  summorum 
Pontificum. 

Tertium  argumentum  sumitur  a  summo¬ 
rum  Pontificum  sententiis.  Est  autem  obser¬ 
vandum  epistolas  Pontificum  in  tres  quasi 
classes  distribui  posse. 

Prima  classis  continet  epistolas  Pontificum, 
qui  sederunt  usque  ad  annum  300,  in  quibus 
Magdeburgenses  et  Calvinus  fatentur,  vere 
asseri  Primatum,  et  eos  Pontifices  sanctos,  et 
veros  Pontifices  fuisse  :  sed  eas  epistolas  di¬ 
cunt  esse  confictas,  et  recentes,  ac  falso  Pon¬ 
tificibus  illis  adscriptas. 

Secunda  classis  complectitur  epistolas  eo¬ 
rum  Pontificum,  qui  sederunt  ab  anno  600 
usque  ad  nostra  tempora,  in  quibus  fatentur 
adversarii,  vere  asseri  Primatum,  et  esse  eo¬ 
rum  Auctorum,  quibus  inscribuntur  :  sed 
eos  Pontifices  non  esse  dignos  Fide,  etPseu- 
dopontifices,  non  Pontifices  fuisse. 

Tertia  classis  comprehendit  illas  epistolas, 
in  quibus  et  aperte  asseritur  Primatus,  et 
quas  constat  esse  scriptas  a  sanctis  et  veris 
Pontificibus  ,  qui  floruerunt  ab  anno  300  ad 
600  videlicet,  Julio,  Damaso,  Siricio ,  Inno¬ 
centio,  Zozimo,  Leone,  Gelasio,  Anastasio  II. 
Joanne  II.  Felice  IV.  Pelagio  II.  Gregorio 
Magno.  Ergo  in  testimoniis  primae  et  secun¬ 
dae  classis,  non  erit  opus  immorari  in  citan¬ 
dis  verbis,  sed  satis  erit  notare  loca ,  et  res¬ 
pondere  ad  objectiones  haereticorum  :  quan¬ 
doquidem  fatentur,  in  illis  epistolis  aperte 
asseri  sententiam  nostram.  Verba  autem  ad- 
ferenda  tantum  erunt  in  testimoniis  tertiae 
classis. 

Primum  igitur  diserte  asserunt  Primatum 
hi  S.  Pontifices  ,  Clemens  epist.  1.  Anacle- 
tus  epist.  3.  Evaristus  epist.  1.  Alexander 
epist.  1 .  Pius  epist.  1.  et  2.  Anicetus  epist.  I. 
Victor  epist.  1.  Zephyrinus  epist.  1 .  Calixtus 
epist.  2.  Lucius  epist.  1.  Marcellus  in  ep.  1. 
Eusebius  epist.  3.  Melchiades  epist.  1.  Mar¬ 
cus  epist.  1. 

Ad  haec  testimonia  nihil  respondent ,  nisi 
esse  recentia  et  supposititia.  At  quamvis  ali¬ 
quos  errores  in  eas  irrepsisse  non  negave- 


(1)  Hujus  testimonii  et  capitis  sequentis  vim  infringere  conati  sunt  Doellmger  et  Grati  de 
quibus  videbitur  infra. 

rim,  nec  indubitatas  esse  affirmare  audeam  : 
certe  tamen  antiquissimas  esse  nihil  dubito, 
mentiuntur  enim  Magdeburgenses  Gent.  II, 
cap.  7.  ad  fin.,  cum  dicunt,  nullum  fide  dig¬ 
num  Auctorem  citasse  has  epistolas  ante 
tempora  Garoli  Magni.  Namlsidorus,  qui  200 
annis  antiquior  est  Carolo,  in  procem,  sui 
collect.  sac.  Gan.,  dicit,  se  ex  consilio  80 
Episcoporum  collegisse  Canones  ex  epistolis 
Clementis,  Anacleti,  Evaristi,  et  cseterorum 
Romanorum  Pontificum.  Item  Concilium  Va- 
sense,  can.  6.  citat  epistolas  Clementis,  ut 
nunc,  exstant.  Et  celebratum  est  hoc  Conci¬ 
lium  tempore  Leonis  I.  id  est,  350  annis  ante 
Imperium  Caroli.  Denique  Ruffinus,  qui  an¬ 
nis  400  praecessit  Carolum  ,  Prsef.  in  recog- 
nit.  Glem.  a  se  conversas  ex  Graeco,  memi¬ 
nit  epistolae  Clementis  ad  Jacobum  ,  et  eam 
se  vertisse  dicit  ex  Graeco.  Esse  autem  vere 
hanc  versionem  Ruffini ,  testatur  Gennadius 
lib.  de  vir.  illustr.  in  Ruffino. 

In  secunda  classe  est  Adrianus  I.  in  epist. 
ad  Tharasium  ,  Nicolaus  I.  in  epist.  ad  Mi- 
chaelem  Imp.,  Leo  IX.  in  epist.  ad  Michael. 
Episc.  Constantinop.,  Paschalis  in  epist.  ad 
Episc.  Panorm. ,  quae  habetur  cap.  Signifi¬ 
casti,  extra,  de  Elect.,  Innocentius  III.  in 
epist.  ad  lmp.  Constantinop.,  quae  habetur 
cap.  Solitae,  extra,  de  major,  et  obed.  Qui 
omnes  serio,  et  ex  professo  docent,  Roma¬ 
num  Pontificem  toti  Ecclesiae  praeesse. 

Ad  haec  adversarii  respondent :  hos  Ponti¬ 
fices  omnes  Antichrislos  fuisse ;  id  quod  in 
sequenti  quaestione  refellemus.  Interim  hoc 
solum  dicimus  :  si  isti  Pontifices  Antichristi 
fuerunt,  totam  Ecclesiam  ab  annis  fere  1000 
periisse ;  constat  enim  ex  historiis,  Ecclesiam 
universam  his  Ponfificibus  adhaesisse,  eo- 
rumque  sententiam  esse  secutam.  Si  vero 
Ecclesia  periit,  mentitum  esse  Christum,  qui 
ait  Matth.  XVI  adversus  Ecclesiam  portas 
inferi  non  praevalituras.  Sed  de  hac  re  multa 
dicemus  in  quaestionibus  de  Ecclesia.  Ve¬ 
niamus  ad  tertiam  classem,  et  duodecim  op¬ 
timos  et  sanctissimos  Pontifices  proferamus. 

Primus  sit  S.  Julius  I.  qui  in  epistol.  ad 
Orient.,  quae  exstat  in  Apol.  II  S.  Athanasii, 
ita  loquitur  :  «  An  ignari  estis,  hanc  esse 
consuetudinem,  ut  primum  nobis  scribatur, 
ut  hinc  quod  justum  est,  definiri  possit? 
quapropter  si  isthic  ejusmodi  suspicio  in 
Episcopum  concepta  fuerat ,  id  huc  ad  nos¬ 
tram  Ecclesiam  referri  oportuit.  »  Et  infra  : 
«  Quae,  inquit ,  accepimus  a  B  Petro  Apos¬ 
tolo,  ea  vobis  significo,  non  scripturus  alio- 


qui,  quae  nota  apud  vos  esse  arbitror,  nisi 
facta  ipsa  nos  conturbassent.  »  His  verbis 
S.  Julius  affirmat,  ad  se  pertinere  officium 
dijudicandi  causas  Episcoporum ,  etiam 
Orientalium,  tametsi  Patriarchae  primarii 
essent :  (nam  de  causa  S.  Athanasii  Alexan¬ 
drini  Patriarchae  agebatur)  et  hoc  jus  a  B. 
Petro  se  accepisse,  atque  id  omnibus  notum 
esse.  Quid,  quaeso,  responderi  potest?  Auc¬ 
tor  est  sanctus  et  vetustissimus ;  epistola 
certa  et  a  S.  Athanasio  tota  descripta  ;  verba 
denique  ipsius  perspicua,  et  diserta. 

Secundus  sit  S.  Damasus,  qui  in  epist.  ad 
omnes  Episc.  Orient.,  quam Theodoretus re¬ 
citat  lib.  V  hist.  cap.  10.  :  «  Quoniam,  in¬ 
quit,  Apostolicae  Sedi  reverentiam  debitam 
charitas  vestra  distribuit  vobis  quam  pluri¬ 
mum,  carissimi  filii ,  praestitistis.  »  Ubi  ag¬ 
noscit  debitam  reverentiam ,  et  filios  vocat . 
omnes  Episcopos.  Item  in  epist.  4,  ad  Episc, 
Numid.  :  «  Cuncta  quae  possunt  aliquam  re¬ 
cipere  dubitationem ,  ad  nos  tanquam  ad 
Caput,  ut  semper  fuit  consuetudo,  deferre 
non  desinatis.  » 

Tertius.  S.  Siricius  in  epist,  ad  Himeri- 
cum  Episc.  Tarracon.,  quam  etiam  Calvinus 
vere  Siricii  esse  fatetur :  «  Pro  officii,  inquit, 
nostri  consideratione,  non  est  nobis  dissimu¬ 
lare,  non  est  tacere  libertas  ,  quibus  major 
cunctis  Christianae  religionis  zelus  incumbit. 
Portamus  onera  omnium  qui  gravantur.  Qui- 
nimo  haec  portat  in  nobis  B.  Apostolus  Pe¬ 
trus.  qui  nos  in  omnibus,  ut  confidimus,  ad- 
ministrationis  suae  protegit,  et  tuetur  hae¬ 
redes.  »  Et  infra  cap.  15.  :  •«  Explicavimus, 
ut  arbitror,  frater  charissime,  universa  quae 
digesta  sunt  in  querelam,  et  ad  singulas 
causas,  de  quibus  per  filium  nostrum  Bas- 
sianum  Presbyterum  ad  Romanam  Eccle¬ 
siam,  ut  pote  ad  Caput  tui  corporis  retu¬ 
listi  etc.  »  Denique  praecipit  Episcopo,  ut 
haec  sua  decreta  dirigat  ad  alios  Episcopos 
omnes. 

Quartus  S.  Zozinus  in  epist.  ad  Hesichium 
Salonitan.  Episc.  :  «  Ad  te,  inquit,  potissi¬ 
mum  scripta  direximus,  quae  in  omnium  fra¬ 
trum  et  Episcoporum  nostrorum  facies  ire 
notitiam.  »  Et  infra  :  «  Sciet  quisquis  hoc, 
postposita  Patrum,  et  Apostolicae  Sedis  auc¬ 
toritate,  neglexerit,  a  nobis  districtius  vindi  - 
candum,  ut  loci  sui  minime  dubitet  sibi  non 
constare  rationem,  si  hoc  putat  post  tot  pro¬ 
hibitiones  posse  tentari.  » 

Quintus  S.  Innocentius  in  epistol.  22.  ad 
Episc.  Maced.  :  «  Adverti, inquit.  Sedi  Apos- 

tolicae,  ad  quam  relatio,  quasi  ad  Caput  Ec¬ 
clesiarum  missa  currebat,  fieri  injuriam  etc. » 
Item  in  epist.  ad  Cone,  Milevit.,  quae  est  in¬ 
ter  epist.  S.  Augustini  93.  :  «  Diligenter,  in¬ 
quit,  et  congrue  Apostolico  consulitis  honori. 
Honori,  inquam,  illius  quem  praeter  illa, 
quae  extrinsecus  sunt,  sollicitudo  manet  om¬ 
nium  Ecclesiarum  :  antiquae  scilicet  regulae 
formam  secuti ,  quam  toto  semper  ab  Orbe 
mecum  nostis  esse  servatam.  Idem  in  epist. 
ad  Concil.  Carthag.  quae  est  91 .  Romanam 
Sedem  dicit  esse  «  Fontem,  et  Caput  omnium 
Ecclesiarum.  » 

Ad  hoc  testimonium  Magdeburgenses  ni- ' 
hil  respondent,  nisi  Innocentium  nimis  mul¬ 
tum  sibi  arrogare:  quocirca  eum  per  contu¬ 
meliam  Nocentium  vocant.  At  si  ita  est :  cur 
veteres  Patres  hunc  Innocentii  errorem  non 
reprehenderunt  ?  Cur  Augustinus  iri  epist. 
106  ad  Paulin.  de  his  duabus  epistolis  Inno¬ 
centii  loquens,  ait :  «  Ad  omnia  ille  nobis 
rescripsit  eodem  modo,  quo  fas  erat,  at  que 
oportebat  Apostolicae  sedis  Antistitem  ?  » 
Cur  ibidem  Augustinus  Innocentium  beatae 
memoriae  Papam  appellat? 

Sextus  est  S.  Leo.  Sed  quoniam  Lutherus 
et  Calvinus  dicunt,  veteres  Pontifices  nihil 
auctoritatis  habuisse  extra  Occidentem ;  ad- 
feramus  testimonia  Leonis,  quibus  simul  Pri¬ 
matus  asseratur,  et  ostendatur,  eo  tempore 
Pontifices  in  Graeciam,  Asiam,  Higyptum,  et 
Africam  jurisdictionem  exercuisse.  Igitur  in 
epistol.  84.  ad  Anastas.  Episc.  Thcssal.  «  Si¬ 
cut,  inquit,  praecessores  mei  praecessoribus 
tuis,  ita  etiam  ego  dilectioni  tuae  priorum 
secutus  exemplum,  vices  mei  moderaminis 
delegavi  ,  ut  curam,  quam  universis  Eccle¬ 
siis  principaliter  ex  divina  institutione  debe¬ 
mus,  imitator  nostrae  mansuetudinis  effectus, 
adjuvares,  et  longinquis  ab  Apostolica  Sede 
provinciis  praesentiam  quodammodo  nostrae 
visitationis  impenderes.  «  Et  infra  :  »  Vices, 
inquit,  nostras  ita  tuae  credidimus  charitati, 
ut  in  partem  sis  vocatus  sollicitudinis,  non 
in  plenitudinem  potestatis.  »  Et  in  fine,  ubi 
dixerat  magna  providentia  constitutos  Epis¬ 
copos,  Archiepiscopos,  et  Primates,  subdit : 
«  Per  quos  ad  unam  Petri  Sedem  universa¬ 
lis  Ecclesiae  cura  conflueret,  et  nihil  unquam 
a  suo  Capite  dissideret.  »  Ex  his  apparet  non 
solum  Primatus,  sed  etiam  auctoritas  Leo¬ 
nis  in  Ecclesias  Graeciae. 

Idem  Leo  epist.  46.  Anathol.  Episc.  Cons- 
tantinop.  «  Residentibus,  inquit,  vobis,  qui¬ 
bus  exeeutionem  nostrae  dispositionis  injun¬ 


ximus  etc.  »  Vides,  ut  praecipiat  Patriarchae 
Constantinopolitano.  Idem  epistol.  62.  ad 
Maxim.  Antioch.,  monet  eum,  ut  frequenter 
ad  se  scribat,  quid  agatur  circa  Ecclesias.  Et 
ibidem :  «  Juvenalis,  inquit,  Episcopus  ad  ob¬ 
tinendum  Palestinae  provinciae  principatum 
credidit  se  posse  sufficere.  Quod  sanctae  me¬ 
moriae  Cyrillus  merito  perhorrescens,  scrip¬ 
tis  suis  mihi  rem  indicavit,  et  sollicita  pre¬ 
ce  multum  poposcit,  ut  nulla  illicitis  cona¬ 
tibus  praeberetur  assensio  etc.  »  Vides  quo¬ 
modo  Patriarcha  Alexandrinus  supplicat 
Leoni,  ne  permittat  Juvenali  subjici  Palesti- 
nam  ?  Et  cum  ea  provincia  ad  Antiochenum 
Patriarchatum  spectaret  cur  non  petiit  hoc 
potius  Cyrillus  ab  Antiocheno  Patriarcha? 

Idem  epist.  81.  ad  Dioscor.,  Patriarch. 
Alexandr.  «  Quod,  inquit,  a  patribus  nostris 
propensiore  cura  novimus  esse  servatum,  a 
vobis  quoque  volumus  custodiri  etc.  »  Vide 
Leonem  imperare  Patriarchae  totius  yEgypti, 
et  Lybiae.  Idem  epist.  87.  ad  Episc.  Afr.  : 
«  Quod,  inquit,  utcumque  patimur  esse  ve¬ 
niale  ,  inultum  postmodum  esse  non  poterit, 
si  quisquam,  quod  omnimo  interdicimus 
usurpareprsesumpserit.»  Et  infra  :  «Causam, 
inquit,  Lupicini  Episcopi,  illic  jubemus  au¬ 
diri  etc.  »  Leo  igitur  imperabat  Episcopis 
Graeciae,  Asiae,  rEgypti,  Africae.  Exstant  etiam 
epistolae  ejus  ad  Episcopos  Germaniae,  Gal¬ 
liae,  Hispaniae,  Italiae,  in  quibus  aperte  se 
eorum  judicem,  et  Caput  agnoscit. 

Denique  serm.  I.  de  Natali  Apost.  his  ver¬ 
bis  Romanam  urbem  alloquitur  :  «  Per  sa¬ 
cram  beati  Petri  Sedem  Caput  Orbis  effecta 
latius  presidere  religione  divina,  quam  do¬ 
minatione  terrena.  Quamvis  enim  multis 
aucta  victoriis,  jus  imperii  tui  terra  marique 
protuleris,  minus  tamen  est,  quod  tibi  belli¬ 
cus  labor  subdidit,  quam  quod  pax  Christi¬ 
ana  subjecit.  »  Quid  clarius  ? 

Ad  haec  loca  respondet  Calvinus  duplici¬ 
ter  lib.  IV.  Inst.  cap.  7,  §.  11.  Primo  dicit, 
Leonem  supra  modum  avidum  gloriae  et  do¬ 
minationis  fuisse,  et  ambitioni  ejus  multos 
restitisse.  In  cujus  rei  probationem  citat  in 
margine  epist.  ejus  85. 

At  in  ea  epistola  nihil  tale  exstat  nec  in 
aliis  epistolis  ejus  invenimus  ullos  restitisse 
S.  Leoni,  excepto  uno  Episcopo  Gallo,  qui 
Hilarius  dicebatur.  Is  tantum  legitur  in  epist. 
89.  Leonis,  se  subtrahere  voluisse  ab  Aposto¬ 
licae  Sedis  obedientia  ;  qui  tamen,  ut  ibidem 
legimus,  Romam  venit  ad  dicendam  cau¬ 
sam,  et  convictus  in  Concilio,  punitus  est. 

Exstant  autem  inter  epistolas  Leonis  episto- 
tolse  variorum  Conciliorum,  Episcoporum, 
Imperatorum  ad  ipsum  Leonem,  et  nomina- 
tim  epistola?  Episcoporum  Galliae,  in  quibus 
pietas  ejus,  et  auctoiitas  mirifice  praedica¬ 
tur.  Nec  puto  ante  Lutherum,  et  Calvinum 
ullum  fuisse,  qui  B.  Leonem  superbiae  et 
ambitionis  reprehenderit. 

Secundo  respondet :  Leonem  non  usur¬ 
passe  sibi  jurisdictionem  in  alios  Episcopos, 
sed  tantum  se  in  dissidiis  componendis  in¬ 
terposuisse,  quantum  lex  et  natura  Eccle¬ 
siasticae  communionis  patiebatur.  Et  probat, 
quia  idem  Leo  epist.  84.  ubi  videtur  maxi¬ 
me  jubere  Episcopis  :  tamen  dicit,  se  velle 
servari  in  omnibus  privilegia  Metropolitano¬ 
rum,  quasi  dicat,  se  ex  pietate  monere,  auc¬ 
toritatem  autem  relinquere  iis  quorum  est. 

At  si  ita  est,  ergo  non  gloriae  et  domina¬ 
tionis  avidior  fuit,  nec  ambitionis  accusan¬ 
dus  erat.  Deinde  verba  ipsa  Leonis  supra  ci¬ 
tata  satis  aperte  docent,  eum  vere  et  ex  auc¬ 
toritate  Episcopis  imperasse. 

Quod  autem  vult  servari  jura  Metropoli¬ 
tanorum,  nihil  officit  nostrae  causae:  nam  ita 
vult  servari,  ut  simul  illi  subjiciantur  Sedi 
Apostolicae,  et  ejus  Vicario.  Sic  enim  loqui¬ 
tur  in  epist.  84.  :  «  Igitur,  inquit,  secundum 
sanctorum  Patrum  canones  spiritu  Dei  con¬ 
ditos,  et  totius  mundi  reverentia  consecra¬ 
tos,  Metropolitanos  singularum  provincia¬ 
rum  Episcopos,  quibus  ex  delegatione  nos¬ 
tra  fraternitatis  tuse  cura  praetenditur,  jus 
traditae  sibi  antiquitus  dignitatis  intemera¬ 
tum  habere  deeernimus,  ita  ut  a  regulis 
praestitutis  nulla  aut  negligentia,  aut  prae¬ 
sumptione  discedant.  »  Et  infra  :  «  Si  forte, 
inquit,  inter  ipsos  qui  praesunt  de  majoribus, 
quod  absit,  peccatis  causa  nascatur,  quae 
provinciali  nequeat  examine  definiri,  frater¬ 
nitatem  tuam  de  totius  negotii  qualitate  Me¬ 
tropolitanus  curabit  instruere,  et  si  coram 
positis  partibus,  nec  tuo  fuerit  res  sopita  ju¬ 
dicio,  ad  nostram  cognitionem,  quidquid 
illud  est,  transferatur.  » 

Septimus  S.  Gelasius  sic  ait  in  epistol.  ad 
Episc.  Dard. :  «  Cuncta  per  mundum  novit  Ec¬ 
clesia  quoniam  quorumlibet  sententiis  ligata 
Pontificum,  sedes  beati  Petri  Apostoli  jus  ha¬ 
beat  resolvendi.  Ut  pote  quae  de  omni  Eccle¬ 
sia  fas  habeat  judicandi,  neque  cuiquam  de 
ejus  liceat  judicare  judicio.  »  Similia  habet 
in  epist.  ad  Anastas.  Imper.,  et  in  tom.  de 
vine,  anathem.  Neque  ad  haec  ulla  responsio 
dari  potest :  constat  enim  haec  vere  esse  ver¬ 


ba  Gelasii,  et  Gelasium  virum  sanctum  fuis¬ 
se,  et  ante  mille  annos  Ecclesiae  praefuisse. 

Octavus  Joannes  II.  qui  etiam  ante  mille 
annos  sedit,  in  epist.  ad  Justin.  sen.  Aug. , 
quae  habetur  in  ipso  Cod.  Justin.  in  I.  tit: 
«  Inter  claras,  inquit,  sapientiae  ac  mansue¬ 
tudinis  vestrae  laudes,  Christianissime  Prin- 
cipum,  puriore  luce  tanquam  aliquod  sidus 
irradiat,  quod  amore  fidei,  quod  charitatis 
studio  edocti.  Ecclesiasticis  disciplinis  Ro¬ 
manae  Sedis  reverentiam  conservatis,  et  ei 
cuncta  subjicitis,  et  ad  ejus  deducitis  unita¬ 
tem,  ad  cujus  auctorem,  hoc  est,  Apos¬ 
tolorum  primum  ,  Domino  loquente,  prae¬ 
ceptum  est  :  Pasce  oves  meas ,  quam  esse 
omnium  vere  Ecclesiarum  Caput,  et  Patrum 
regulae,  et  Principum  statuta  declarant 
etc.  « 

Nonus  AnastasiusII  in  epist.  ad  Anastas. 
Imper.  «  Per  ministerium,  (inquit)  humilita¬ 
tis  meae,  sicut  semper  est  sedes  beati  Petri 
in  universali  Ecclesia ,  assignatum  sibi  a 
Domino  teneat  principatum.  » 

Decimus  sit  Felix  IV,  qui  in  epist.  I.  ad 
varios  Episc.  inquit  :  «  Sanctitatis  vestrae 
scripta,  quae  ad  sedem  Apostolicam  misistis 
tamquam  ad  caput,  ut  inde  acciperetis  res¬ 
ponsa,  unde  omnis  Ecclesia  totius  religionis 
sumpsit  exordium,  gratanter  suscepi  'etc.  » 

Undecimus  sit  Pelagius  II.  qui  in  epist.  I. 
ad  Episc.  Orien.  «  Romana  sedes,  inquit, 
instituente  domino,  caput  est  omnium  Eccle¬ 
siarum.  » 

Duodecimus  S.  Gregorius  Magnus  non  mi¬ 
nus  quam  Leo,  se  totius  Ecclesiae  Caput 
agnovit lib.  I.  epist.  72.  ad  Gennad.  :  «Ex 
Concilio,  inquit,  Numidiae  si  qui  desiderave¬ 
rint  ad  Apostolicam  sedem  venire,  permit¬ 
tite,  et  si  quilibet  eorum  viae  contradicere 
voluerit,  obviate.  »  Hinc  igitur  apparet  auc¬ 
toritas  Gregorii  in  Episcopos  Africae.  Item 
lib.  II.  epist.  37.  ad  Natal :  «  Postquam, 
inquit,  ad  beatitudinem  vestram,  et  decesso¬ 
ris  mei,  et  mea  in  causa  Honorati  Archidia- 
coni  scripta  directa  sunt,  'tunc  contempta 
utriusque  sententia  praefatus  Honora  tus  pro¬ 
prio  gradu  privatus  est.  Quod  si  quilibet  ex 
quatuor  Patriarchis  fecisset,  sine  gravissimo 
scandalo  tanta  contumacia  transire  nullo 
modo  potuisset.  »  Certe  his  verbis  S.  Gre¬ 
gorius  omnibus  Patriarchis  se  praepositum 
fuisse,  apertissime  demonstrat. 

Item  lib.  IV.  epist.  56.  ad  Episc.  prov. 
Helladis  :  «  Pallium,  inquit ,  Joanni  fratri 
nostro  Corinthiorum  Episcopo  nos  transmisse 

cognoscite,  cui  vos  magnopere  convenit  obe- 
dire.  »  Yides  Gregorii  auctoritatem  in  Grae¬ 
cos  Episcopos,  quibus  Corinthiorum  Epis¬ 
copum,  Archiepiscopum  ordinat  per  pallii 
transmissionem?  Idem  lib.  YII.  epist  63.  ad 
Jo.  Episc.  Syracus. :  «Nam,  inquit,  de  Cons- 
tantinopolitana  Ecclesia,  quis  eam  dubitet 
Apostolicse  sedi  esse  subjectam?  quod  et  do¬ 
minus  piissimus  Imperator,  et  frater  noster 
Eusebius  ejusdem  civitatis  Episcopus  assidue 
profitetur.  »  Et  epist.  64.  ad  eumdum  : 
«  Nam,  inquit,  quod  se  dicit  sedi  Apostolicse 
subjici,  si  qua  culpa  in  Episcopis  invenitur, 
nescio  quis  ei  Episcopus  subjectus  non  sit 
etc.  »  Quid  clarius  ?  Omitto  epistolas  ad 
Episcopos  Italiae,  Galliae,  Hispaniae:  nam  de 
subjectione  eorum  nulla  dubitatio  est. 

Respondet  Calvinus  lib.  IV.  cap.  7,  §.  12. 
ac  primum  ait:  Gregorium  tribuisse  sibi  jus 
corrigendi  alios,  non  autem  paruisse  ei  nisi 
illos  qui  volebant.  At  hoc  dici  non  potest : 
nam  Gregorius  sanctissimus,  et  humillimus 
fuit:  quocirca  etiam  Graeci  ejus  diemfestum 
colunt ;  et  Calvinus  in  hoc  lib.  IV.  cap.  7, 
§.  22.  Gregorium  virum  sanctum  fiiisse  fate¬ 
tur  ;  non  autem  potest  cum  sanctitate  consi¬ 
stere  usurpatio  juris  alieni.  Neque  est  naevus 
aut  macula  venialis,  subjicere  sibi  omnes 
Episcopos,  sed  intolerabilis  superbia,  et  ip¬ 
sissima  nota  Antichristi,  ut  ipsimet  frequen¬ 
ter  docent :  quomodo  ergo  Gregorius  sanc¬ 
tus  erat,  si  omnes  Episcopos  sibi  injuste 
subjiciebat. 

Secundo  respondet:  Gregorium  ex  mandato 
Imperatoris  judicasse  Episcopum  Constanti- 
nopolitanum,  ut  ex  lib.  YII.  epist.  64.  ipsius 
Gregorii  cognosci  potest.  At  in  ea  epistola 
Gregorius  dicit,  Imperatorem  voluisse  a  se 
judicari  Patriarcham  illum,  quia  canones 
hoc  jubent:  quod  idem  est,  ac  si  diceret, 
Imperatorem  noluisse  impedire,  quin  juxta 
canones  Episcopus,  licet  regiae  urbis,  a 
Gregorio  puniretur.  Quare  in  epistola  supe¬ 
riore  Gregorius  dicit,  Imperatorem  assidue 
profiteri,  Ecclesiam  Constantinopolitariam 
Romanae  esse  subjectam. 

Tertio  respondet :  Gregorium  sicut  alios 
puniebat,  ita  paratum  fuisse  ab  aliis  emen¬ 
dari,  ut  ipse  dicit  lib.  II.  epist.  37.  ad  Natal. 
Salonit.  ac  proinde  non  magis  praefuisse, 
quam  subjectum  fuisse.  At  Gregorius  in  illa 
epistola  de  correptione  fraterna  loquitur, 
non  de  censura  judiciali :  «  Ecce,  inquit,  fra¬ 
ternitas  tua  aegre  se  tulit  de  conviviis  a  me 
esse  reprehensam,  cum  ego,  qui  etsi  hanc 


non  vita ,  tamen  loco  transgredior ,  ab 
omnibus  corripi,  ab  omnibus  emendari  pa¬ 
ratus  sim,  et  hunc  solum  mihi  amicum  aes¬ 
timo  per  cujus  linguam  ante  apparitionem 
districti  judicis  meae  maculas  mentis  tergo. » 
Adde  quod  involvit  contradictionem,  eum- 
dem  omnibus  Praelatum  esse,  et  tamen  ali¬ 
quibus  subjici. 

Quarto- respondet  :  hunc  statum  Pontifi¬ 
cium  valde  Gregorio  displicuisse :  subinde 
enim  conqueritur,  inquit,  se  sub  colore 
Episcopatus  ad  seculum  rediisse,  ut  lib.  I. 
epist.  5,  et  7.  At  Gregorius  deflebat  quidem 
quod  ex  quiete  monasterii  ad  onera  Episco¬ 
palia  translatus  esset :  non  autem  displice¬ 
bat  ei,  quod  Apostolica  Sedes  omnium  Ec¬ 
clesiarum  curam  gereret.  Nam  ipse  idem 
acerrime  pugnavit  pro  honore  Sedis  suae, 
contra  Joannem  Episcopum  Constantinopo- 
litanum.  Et  lib.  IV,  epist.  36.  ad  Eulog.  : 
«  Humilitatem,  inquit,  teneamus  in  mente, 
et  tamen  ordinis  nostri  dignitatem  serve¬ 
mus  in  honore.  »  Et  lib.  XI,  epist  42.  ad 
Joan.  Panorm.  Episc. :  «Illud,  inquit,  admo¬ 
nemus,  ut  Apostolicae  sedis  reverentia  nul¬ 
lius  praesumptione  turbetur.  Tunc  enim  sta¬ 
tus  membrorum  integer  manet,  si  caput  fidei 
nulla  pulset  injuria.  »  Et  in  explic.  IV.  Psal. 
Pcenit.  « In  tantum,  inquit,  suae  temeritatem 
extendit  vesaniae,  ut  caput  omnium  Eccle¬ 
siarum  Romanam  Ecclesiam  sibi  vendicet, 
et  in  Domina  Gentium  terrenae  jus  potestatis 
usurpet.  » 


CAPUT  XV. 

Idem,  probatur  ex  Patribus  Griecis. 

Veniamus  ad  testimonia  veterum  Patrum, 
qui  summi  Pontifices  non  fuerunt.  Calvinus 
et  Illyricus  tres  tantum  nobis  objiciunt,  Cy¬ 
prianum,  Hieronymum,  et  Bernardum,  de 
quibus  dicemus  suo  loco.  Nam  autem  pro 
tribus  fere  triginta  illis  objiciemus. 

Primus  igitur  sit:  B.  Ignatius,  qui  epist.  ad 
Rom.  inscribit  :  «  Ignatius  Ecclesiae  sancti- 
ficatse,  quae  praesidet  in  regione  Romano¬ 
rum.  »  Cur  dicitur  Ecclesia  praesidens,  nisi 
quia  Caput  est  omnium  aliarum  ? 

Secundus.  B.Irenaeus  lib.  III.  cap  3.  «Ma¬ 
ximae.  inquit,  antiquissimae  et  omnibus  co- 

gnitse,  a  gloriosissimis  duobus  Apostolis  Petro 
et  Paulo  Romae  fudatae  et  constitutae  Eccle¬ 
siae,  eam  quam  habet  ab  Apostolis  traditio¬ 
nem,  et  annuntiatam  omnibus  fidem  per  suc¬ 
cessiones  Episcoporum  pervenientem  usque 
ad  nos,  indicantes,  confundimus  eos,  qui 
quoquo  modo  vel  per  sui  placentiam  malam, 
vel  vanam  gloriam,  vel  per  caecitatem,  et 
malam  scientiam,  praeterquam  oportet,  colli¬ 
gunt.  Ad  hanc  enim  Ecclesiam  propter  po- 
tentiorem  principalitatem,  necesse  est  om¬ 
nem  convenire  Ecclesiam,  hoc  est,  eos,  qui 
sunt  undique  fideles,  in  qua  semper  ab  his, 
qui  sunt  undique,  conservata  est  ea,  quee  ab 
Apostolis  est,  traditio.  » 

Nota  illud  Necesse  est:  et  illud  Omnem  con¬ 
venire  Ecclesiam.  Et  illud  :  Propter  potentio- 
rem principalitatem  :  et  illud  :  In  qua  semper 
ab  omnibus  conservata  est  Apostolica  traditio. 

Nam  Irenaeus  probat,  posse  non  confun¬ 
dere  omnes  haereticos  ex  doctrina  Romanae 
Ecclesiae,  quia  necesse  est  ad  hanc  Eccle¬ 
siam  omnes  convenire,  et  ab  ipsa  tanquam  a 
Capite  et  fonte  pendere  ;  et  proinde  necesse 
est,  ejus  doctrinam  esse  Apostolicam  et  ve¬ 
ram.  Quod  autem  necessarium  sit  omnibus 
Christianis  pendere  aRomanaFcclesia  probat. 

Primo  a  priori,  quia  datus  est  huic  Eccle¬ 
siae  principatus. 

Secundo  a  posteriori,  quia  hactenus  sem¬ 
per  omnes  conservarunt  Fidem  in  hac  Ec¬ 
clesia ,  id  est,  in  unione  et  adhaesione  ad 
hanc  Ecclesiam,  ut  ad  Caput  et  matrem. 

Tertius.  Epiphanius  haeres.  68.  quae  est 
Meletian.  :  «  Ursacius,  inquit,  et  Valens  poe¬ 
nitentiam  agentes,  una  cum  libellis  profecti 
sunt  ad  beatum  Julium  Romanum  Episco¬ 
pum  pro  ratione  reddenda  de  suo  errore  ac 
delicto.  »  Certe  isti  Episcopi  erant  :  cur  igi¬ 
tur  a  Romano  Pontifice  veniam  petebant,  si 
non  est  Romanus  Pontifex  etiam  Episcopo¬ 
rum  judex  et  Caput? 

Quartus.  Athanasius  in  II.  Apolog.  eos¬ 
dem  Episcopos  a  B.  Julio  veniam  delicti  pe¬ 
tivisse  testatur.  Et  in  epist.  ad  Felic.  Papam: 
«  Ob  id  vos,  praedecessoresque  vestros,  Apo- 
stolicos  videlicet  Praesules ,  in  summitatis 
arce  constituit,  omniumque  Ecclesiarum  cu¬ 
ram  habere  praecepit ,  ut  nobis  succurratis 
etc.  »  Denique  in  lib.  de  sent.  Dionys.  Ale- 
xand.  Episc.  :  «  Quidam,  inquit,  ex  Eccle¬ 
sia  recte  quidem  sentientes,  sed  ignari  ejus 
causae,  cur  ita  ab  eo  scriptum  esset,  Romam 
ascenderunt,  ibique  eum  apud  Dionysium 
Romanum  Praesulem  accusaverunt.  » 


Cur,  quaeso,  Dionysius  Alexandrinus  Pa¬ 
triarcha  a  bonis  viris  accusatur  apud  Ro¬ 
manum  Pontificem,  nisi  quia  sciebant ,  Ro¬ 
manum  Pontificem  communem  esse  omnium 
judicem? 

Quintus.  Basilius  in  epist.  52.  ad  Atha- 
nas.  ;  «  Visum  est,  inquit,  consentaneum 
scribere  ad  Episcopum  Romanum,  ut  videat 
res  nostras,  et  judicii  sui  decretum  interpo- 
ponat.  Ut  quia  difficile  est ,  aliquos  inde  de 
Concilii  sententia  mitti,  ipsi  auctoritatem  rei 
tribuat  delectis  viris  ,  qui  laborem  quidem 
itineris  perferre  possint,  lenitate  vero  ac  fa-  ■ 
cilitate  morum  ,  tum  commoda  et  prudenti 
•  oratione  eos,  qui  a  recta  via  deflexerunt, 
monere,  quique  acta  Ariminensis  Concilii 
secum  ferant ,  ad  ea  rescindenda,  quae  illic 
violente  acta  sunt  etc.  »  Hic  Basilius  tribuit 
Romano  Episcopo  auctoritatem  visitandi  Ec¬ 
clesias  Orientis,  et  ex  auctoritate  decreta  fa¬ 
ciendi  ,  ac  rescindendi  Concilia  generalia, 
quale  erat  Ariminense. 

Sextus.  S.  GregoriusNazianzenus  in  carm. 
de  vita  sua,  dicit,  Romanam  Ecclesiam  sem¬ 
per  conservasse  veram  de  Deo  sententiam, 
ut  decet  Urbem,  quee  toti  Orbi  praesidet.  Nec 
loquitur  de  Imperio  temporali :  nam  eo  tem¬ 
pore  Imperii  Romani  sedes  Constantinopoli 
erat,  non  Romae. 

Septimus.  S.  Joannes  Chrysostomus  in 
epist.  1.  ad  Innoc.  Papam  :  «  Obsecro,  in¬ 
quit,  ut  scribas,  quod  haec  tam  inique  facta 
non  habeant  robur ,  illi  autem  ,  qui  inique 
egerunt,  poenae  Ecclesiasticarum  legum  sub¬ 
jaceant  etc.  i)  Deposuerat  Chrysostomum  ab 
Episcopatu  Constantinopolitano  Theophilus 
Episcopus  Mexandrinus  in  Concilio  multo¬ 
rum  Episcoporum  :  Chrysostomus  ad  Roma¬ 
num  Pontificem  scribit,  ut  ipse  sua  auctori¬ 
tate  decernat,  irritam  esse  sententiam  Theo- 
phili,  et  Theophilum  ipsum  puniat.  Agnos¬ 
cit  ergo  Chrysostomus  Innocentium  Papam, 
ut  summum  judicem  etiam  Graecorum.  Item 
in  epist.  2.  ad  eumdem  :  «Perpetuas,  inquit, 
vobis  gratias  agimus  ,  quod  paternam  erga 
nos  benevolentiam  declarastis  etc.» 

Agnoscit  Chrysostomus  Innocentium  ut 
patrem  ,  cum  tamen  ipse  senior  Innocentio 
esset,  et  Episcopus  regiae  urbis.  Denique,  in 
ead.  epist.  petit  ab  Innocentio ,  ne  inimicos 
suos  excommunicet,  tametsi  illi  hoc  merean¬ 
tur  :  «  Vestram,  inquit,  oro  vigilantiam,  ut 
licet  omnia  tumultibus  impleverint,  si  tamen 
curari  morbo  voluerint,  ne  affligantur,  ne¬ 
que  e  coetu  ejiciantur.  » 

Octavus.  S.  Cyrillus  epist.  10.  ad  Nestor., 
et  epist,  11.  ad  Cler.  et  pop.  Constantinop. 
scribit,  Nestorium  nisi  intra  terminum  a  Coe- 
lestino  Papa  Romano  praescriptum  heereses 
suas  revocet,  ab  omnibus  ut  excommunica- 
tum  et  depositum  debere  vitari.  Et  in  epist, 
18.  ad  Goelestin.,  quem  in  inscriptione  sanc¬ 
tissimum  Patrem  appellat,  petit  ab  eo :  num 
velit  cumNestorio  ad  tempus  adhuc  commu¬ 
nicari,  an  vero  deinceps  ab  omnibus  vitari. 
Quae  omnia  satis  declarant,  quo  loco  Roma¬ 
num  Pontificem  S.  Cyrillus  habuerit,  cum  in 
damnatione  ac  depositione  Nestorii,  nihil  se 
aliud  quam  executorem ,  et  administrum 
Romani  Pontificis  exhibuerit.  Et  in  lib.  Thes. 
«  Petro,  inquit,  omnes  jure  djvino  caput  in¬ 
clinant,  et  primates  mundi  tanquam  ipsi  Do¬ 
mino  Jesu  obediunt.  «  Item.  »  Debemus  nos, 
ut  qui  membra  sumus,  capiti  nostro  Romano 
Pontifici,  et  Apostolicee  sedi  adhaerere  etc.  » 

Quae  verba  non  habentur  in  lib.  Thesau. 
qui  nunc  exstant ,  sed  citantur  a  B.  Thoma 
in  Opusc.  cont,  Graec.,  et  a  Gennadio  Scho- 
lario  Grseco  auctore  in  lib.  de  Prim.  Rom. 
Pontif.  Constat  autem  multos  libros  Thesau¬ 
ri  periisse ;  nam  citatur  in  VI  Synodo  ,  act. 
10.  lib.  XXXII  Thes  Cyrilli ,  cum  non  ex¬ 
stent  hoc  tempore  libri,  nisi  quatuordecim. 
Praeterea  Andreas  Colossensis  Episcopus ,  in 
Concilio  Florentino  sess,  7.  affirmavit ,  in 
Thesauris  Cyrilli  mirifice  praedicari  Romani 
Pontificis  auctoritatem,  nec  ullus  Graecorum 
contradixit. 

Nonus.  Theodoretus  in  epist.  ad  Leonem 
Papam  :  «  Ego  ,  inquit,  Apostolicee  vestrae 
sedis  expecto  sententiam,  et  supplico  et  ob¬ 
secro  vestram  sanctitatem ,  ut  mihi  opem 
ferat  justum  vestrum  et  rectum  appellanti 
judicium,  et  iubeat  ad  vos  accurrere,  et  os¬ 
tendere  meam  doctrinam  vestigia  Apostoli- 
ca  sequentem.))  Hic  Episcopus  Asianus  erat, 
et  $00  Ecclesiis  praeerat ,  ut  ipse  ibidem  di¬ 
cit  ,  et  tamen  Romanum  Pontificem  supre¬ 
mum  judicem  suum  agnoscit.  Idem  in  epist. 
ad  Renat.  Presbyt.  Rom.  :  «  Spoliarunt,  in¬ 
quit,  me  sacerdotio,  ejeceruntque  ex  civita¬ 
tibus,  neque  aetatem  in  religione  exactam,  ne¬ 
que  canitiem  reveriti.  Quamobrem  te  pre¬ 
cor,  ut  sanctissimo  Archiepiscopo  Leoni 
persuadeas,  ut  Apostolica  utatur  auctoritate, 
jubeatque  ad  vestrum  Concilium  adire.  Te¬ 
net  enim  sancta  ista  sedes  gubernacula  re¬ 
gendarum  cuncti  orbis  Ecclesiarum.  » 

Decimus.  Sozomenus  lib.  III ,  cap.  7  : 
«  Cum  propter  sedis  propriae  dignitatem  cu¬ 


ra  omnium  ad  ipsum  spectaret,  singulis  Ec¬ 
clesiam  suam  restituit.  »  Loquitur  de  Ju¬ 
lio  I,  qui  reddidit  Episcopatum  Athanasio 
Alexandrino  ,  et  Paulo  Constantinopolitano. 

Undecimus.  Acatius  in  epist.  ad  Simplic. 
Papam ,  quae  habetur  tom.  II  Concilior.  : 
«  Sollicitudinem,  inquit,  omnium  Ecclesia¬ 
rum,  secundum  Apostolum  circumferentes, 
nos  indesinenter  hortamini,  quamvis  sponte 
vigilantes  ac  praecurrentes.  » 

Duodecimus.  Episcopus  Patarensis ,  de 
quo  sic  scribit  Liberatus  inBreviar.  cap.  22  ; 
«  Sylverio,  inquit ,  veniente  Pataram  vene¬ 
rabilis  Episcopus  civitatis  ipsius  venit  ad 
Imperatorem  ,  et  judicium  Dei  contestatus 
est  de  tantae  sedis  Episcopi  expulsione,  mul¬ 
tos  esse  dicens  in  hoc  Mundo  Reges,  et  non 
esse  unum  ,  sicut  ille  Papa  est  super  Eccle¬ 
siam  mundi  totius,  a  sua  sede  expulsus.  » 
Decimustertius,  Justinianus  senior  Augus¬ 
tus  in  epist.  ad  Joan.  II  ,  quae  habetur  in 
Cod.  in  1.  tit.  :  «Nec  enim,  inquit,  patimur 
quidquam,  quod  ad  Ecclesiarum  statum  per¬ 
tinet,  quod  non  etiam  vestrae  innotescat  san¬ 
ctitati  ,  quae  caput  est  omnium  sanctarum 
Ecclesiarum.  » 


CAPUT  XVI. 

Idem  probatur  ex  Patribus  Latinis . 

Jam  ex  Latinis  B.  Cyprianus  saepe  hoc  do¬ 
cet.  Sed  antequam  loca  propria  adferamus, 
explicandum  est  breviter  argumentum  libri 
ejus  de  unitate  Ecclesiae;  inde  enim  alia  ejus 
testimonia  facilius  intelligentur.  Igitur  libro 
de  unitate  Ecclesiae  propositum  est  ostende¬ 
re,  in  quo  consistat  Ecclesiae  unitas,  ac  pri¬ 
mum  demonstrat,  unde  oriatur  divisio  et 
heeresis  :  «  Hoc  eo  fit,  inquit,  dum  ad  veri¬ 
tatis  originem  non  reditur,  neque  caput  quae¬ 
ritur,  nec  magistri  coelestis  doctrina  serva¬ 
tur.  » 

Ubi  tria  proponit.  Primo,  originem  veri¬ 
tatis  de  Ecclesia,  id  est,  unde  coeperit  doc¬ 
trina  de  Ecclesia.  Secundo,  Caput  Ecclesiae, 
et  quidem  a  Christo  diversum  :  nam  paulo 
ante  dixerat,  omnes  haereticos  Christum  quae¬ 
rere  ;  et  tamen  hic  ait,  inde  nasci  omnes  hae- 
reses,  quod  haeretici  non  quaerunt  Caput  Ec¬ 
clesiae.  Tertio,  doctrinam  coelestis  Magistri, 

id  est,  quee  sit  doctrina  Christi  de  Ecclesia, 
et  ejus  Capite. 

His  propositis,  mox  declarat  ista  tria,  di¬ 
cens  :  «  Loquitur,  inquit,  Dominus  ad  Pe¬ 
trum  :  Ego  dico  tibi,  quia  tu  es  Petrus,  et 
super  hanc  petram  aedificabo  Ecclesiam 
meam,  et  portae  infercfrum  non  vincent  eam  : 
et  eidem  post  resurrectionem  suam  dicit  : 
Pasce  oves  meas  etc.  »  Ubi  Cyprianus  docet, 
originem  veritatis  de  Ecclesia  ,  quam  dixe¬ 
rat  quaerendam  esse  in  his  verbis  Domini. 
Hic  enim  coepit  doctrina  de  Ecclesia  :  et  si¬ 
militer  caput  Ecclesiae ,  quod  quaerendum 
dixerat  esse  Petrum  :  et  doctrinam  coelestis 
Magistri  esse  haec  eadem  verba.  Quare  pau¬ 
lo  post  subjungit  ac  docet ,  Ecclesiam  esse 
unam  in  radice  et  Capite,  licet  propagatione 
multiplicetur,  et  ponit  tria  exempla ,  lucis, 
fontis,  et  arboris  ,  quae  omnia  sunt  unum  in 
radice,  et  propagatione  multiplicantur.  Ha¬ 
bemus  ergo  ex  hoc  loco,  Petrum  esse  Caput 
totius  Ecclesiae. 

Quod  autem  hoc  idem  Romano  Episcopo 
conveniat;  declarat  idem  Cyprianus  lib.  I, 
epist.  3.  ad  Cornei,  ubiloquens  de  schismate 
Novatianorum,  qui  non  agnoscebant  Corne¬ 
lium  Pontificem,  sic  ait:  «Neque  enim  aliun¬ 
de  haereses  obortae  sunt,  aut  nata  sunt  schis¬ 
mata  ,  quam  inde,  quod  Sacerdoti  Dei  non 
obtemperatur,  nec  unus  in  Ecclesia  ad  tem¬ 
pus  sacerdos,  et  ad  tempus  judex  vice  Chris¬ 
ti  cogitatur.  Cui  si  secundum  magisteria  clis- 
vina  obtemperaret  fraternitas  universa,  ne¬ 
mo  adversus  Sacerdotum  collegium  quid¬ 
quam  moveret  etc.  » 

Adversarii  quidem  respondent  :  hic  loqui 
Cyprianum  de  singulis  Episcopis  ,  et  parti¬ 
cularibus  Ecclesiis,  et  velle  dicere,  in  qua¬ 
libet  Ecclesia  unum  debere  esse  ad  tempus 
Judicem  et  Sacerdotem.  At  si  conferatur  hic 
locus  cum  superiore ,  apparebit,  manifeste 
loqui  Cyprianum  de  Ecclesia  universa  :  nam 
sicut  ibi  dixerat,  inde  nasci  haereses  ,  quod 
non  quaeritur  caput ;  et  explicuit  Caput  totius 
Ecclesiae  esse  Petrum;  ita  hic  dicit  inde  nas¬ 
ci  haereses,  quod  non  cogitatur  unus  in  Ec¬ 
clesia  judex  vice  Christi,  nimirum  Cornelius, 
nam  de  eo  loquitur.  Quocirca  paulo  infra  in 
eadem  epist.  vocat  Romanam  Ecclesiam  Pe¬ 
tri  Sedem,  et  Ecclesiam  principalem,  unde 
unitas  sacerdotalis  exorta  est. 

Idem  lib.  II,  epist.  10.  ad  eumd.  Cornei.  : 
«  Miseramus,  inquit,  nuper  collegas  nostros, 
ut  ad  Catholicae  Ecclesiae  unitatem  scissi  cor¬ 
poris  membra,  componerent ,  sed  diversae 


partis  obstinata,  et  inflexibilis  pertinacia  non 
tantum  radicis,  et  matricis  sinum,  atque  com¬ 
plexum  recusavit ,  sed  etiam  adulterum  et 
contrarium  caput  extra  Ecclesiam  fecit  etc.  » 
Hic  aperte  de  Ecclesia  Catholica  sermo  est, 
extra  quam  sunt  Novatiani.  At  dicit  Cypria¬ 
nus,  non  tantum  noluisse  Novatianos  redire 
ad  Ecclesiam,  et  agnoscere  radicem  et  ma¬ 
tricem,  seu  Caput  hujus  Ecclesiae;  sed  etiam 
adulterum,  et  contrarium  Caput  sibi  consti¬ 
tuisse.  Sicut  ergo  Novatianus  fuit  caput  om¬ 
nium  Novatianorum  ,  ita  Cornelius  fuit  Ca¬ 
put  omnium  Catholicorum. 

Idem  lib.  I,  epist.  8.  ad  pleb.  universam  : 

«  Deus  unus  est ,  et  Christus  unus,  et  una 
Ecclesia,  et  Cathedra  una  super  Petrum  Do¬ 
mini  voce  fundata.  Aliud  altare  constitui, 
aut  sacerdotium  novum  fieri ,  praeter  unum 
altare  ,  et  unum  sacerdotium  non  potest. 
Quisquis  alibi  collegerit,  spargit.  » 

Hic  sane  sicut  Deus  unus  est  et  Christus 

i 

unus  ,  et  Ecclesia  una  numero  non  specie  : 
ita  et  Cathedra  una  est  numero,  id  est,  Ca¬ 
thedra  quaedam  singularis  ,  quae  totam  Ec¬ 
clesiam  docet,  et  illa  est  Petri ,  extra  quam 
quicumque  colligit,  spargit.  Denique  lib.  IV, 
epist.  8.  iterum  vocat  Romanam  Ecclesiam 
radicem  et  matricem  Catholicae  Ecclesiae. 

At  objiciunt  adversarii.  Primo  librum  Cy¬ 
priani  de  unit.  Eccl.  ubi  sic  ait  :  «Episcopa¬ 
tus  unus  est,  cujus  a  singulis  in  solidum  pars 
tenetur.  »  Ergo  non  est  unus  Episcopus  totius 
Ecclesiae.  Secundo  objiciunt  epist.  Cypriani 
adQuint.  ubiCyprianus  inConcilio  residens, 
ait  :  «  Neque  enim  quisquam  nostrum  Epis¬ 
copum  se  esse  Episcoporum  constituit ,  aut 
tyrannico  terrore  ad  obsequendi  necessita¬ 
tem  collegas  suos  adigit,  quando  habeat  om¬ 
nis  Episcopus  pro  licentia  libertatis  et  potes¬ 
tatis  suae  arbitrium  proprium ,  tanquam  ju¬ 
dicari  ab  alio  non  possit ,  cum  nec  ipse  po¬ 
test  alterum  judicare.  Sed  expectemus  uni¬ 
versi  judicium  .  Domini  nostri  Jesu  Christi, 
qui  unus  et  solus  habet  potestatem  praepo¬ 
nendi  nos  in  Ecclesiae  suae  gubernatione  et 
de  actu  nostro  judicandi.  » 

Respondeo  ad  primum  :  Episcopatus  unus 
est  eo  modo ,  quo  Ecclesia  una  est  :  Eccle¬ 
sia  autem  est  una  eo  modo,  quo  multi  arbo¬ 
ris  rami  sunt  una  arbor,  multi  rivi  una  aqua, 
et  multi  radii  una  lux,  ut  ibidem  Cyprianus 
dicit;  sicut  ergo  in  ramis ,  rivis,  et  radiis 
unitas  est  ratione  unius  capitis,  id  est,  radi¬ 
cis,  fontis,  solis,  licet  rami  ipsi ,  rivi,  et  ra¬ 
dii  multiplicentur  :  ita  etiam  Ecclesia  est 

una,  et  Episcopatus  unus  in  radice  et  Capite, 
quamvis  multae  sint  particulares  Ecclesiae, 
multique  particulares  Episcopatus.  Unius 
igitur  magni  Episcopatus  ab  Episcopis  sin¬ 
gulis  in  solidum  pars  tenetur,  sed  non  aequa¬ 
lis,  neque  eodem  modo.  Nam  Petrus  et  ejus 
successores  tenent  eam  partem  quae  est  ve- 
luti  caput,  et  radix,  et  fons  :  caeteri  tenent 
alias  partes  quae  sunt  veluti  rami,  et  rivi. 

Est  enim  iste  unus  Episcopatus  (ut  dixi¬ 
mus)  similis  corpori  heterogeneo,  non  ho- 
mogeneo  ;  ex  quo  sequitur  ,  ut  non  eodem 
modo  teneant  Episcopi  singuli  partem  hujus 
Episcopatus.  Nam  sicut  radix,  licet  sit  pars, 
ut  etiam  est  ramus,  tamen  sustentat,  et  re¬ 
git  ramos,  et  omnia  quae  sunt  in  ramis,  sunt 
etiam  virtualiter  in  radice,  non  e  contrario  : 
ita  etiam  licet  Ecclesia  Romana  et  Episco¬ 
patus  Romanus  sit  pars  Ecclesiae  universae, 
et  Episcopatus  universalis,  sicut  est  Ecclesia 
Tusculana  et  ejus  Episcopatus  :  tamen  Ec¬ 
clesia  Romana  regit  Tusculanam  ,  non  con¬ 
tra. 

Itaque  ex  sententia  Cypriani  recte  colligi¬ 
tur,  non  esse  Papam  Romanum  solum  Epis¬ 
copum  omnium  Ecclesiarum  :  sunt  enim  et 
alii  veri  Episcopi ,  qui  partem  suam  regen¬ 
dam  susceperunt  Ecclesiae  universalis ;  non 
tamen  recte  colligitur ,  non  esse  Romanum 
Pontificem  Caput  et  Pastorem  Episcoporum 
omnium,  et  proinde  etiam  Ecclesiae  univer¬ 
sae;  quandoquidem  pars,  quae  ipsi  regenda 
commissa  est,  eum  locum  habet  in  Ecclesia, 
quem  habet  radix  in  arbore  ,  caput  in  cor¬ 
pore,  et  fons  in  aquarum  rivulis. 

Ad  secundum  dico  :  Cyprianum,  cum  ait: 

«  Neminem  se  facere  Episcopum  Episcopo¬ 
rum,  »  loqui  de  iis,  qui  in  Concilio  illo  Car¬ 
thaginiensi  erant,  nec  includi  ea  sententia 
Romanum  Pontificem,  qui  vere  est  Episco¬ 
pus  Episcoporum,  et  Pater  Patrum,  ut  infra 
ostendemus,  cum  de  titulis  agemus. 

Ad  illud  quod  ait ,  Episcopum  non 
posse  judicari  nisi  a  Deo,  sicut  a  solo  Deo 
constituitur,  dico  :  intelligi  debere  in  re¬ 
bus  dubiis  et  occultis ;  sic  enim  exponit 
B.  Augustinus  lib  III  de  Bap.  cap.  3-  nam 
his  verbis  Cypriani  recitatis  :  <c  Opinor,  in¬ 
quit,  in  his  quaestionibus,  quae  nondum  eli— 
quatissima  perspectione  discussae  sunt  etc.  » 

Ubi  docet,  Cyprianum  significare  voluisse, 
singulos  Episcopos  in  Concilio,  dum  res  dis¬ 
cutitur,  posse  libere.sententiam  suam  dice¬ 
re,  nec  debere  a  Praeside  tyrannice  cogi  ad 
suam  sententiam,  antequam  quaestio  definita 


sit.  Nam  quod  alioqui  possit  Pontifex  judi¬ 
care  et  deponere  Episcopos  haereticos ,  vel 
schismaticos  manifestos,  patet  ex  lib.  III, 
epist.  13.  ad  Stephanum  Papam,  ubi  Cy¬ 
prianus  eum  hortatur,  ut  jubeat  deponi  Epis¬ 
copum  Arelatensem  ,  et  alium  constitui  ejus 
loco. 

Secundus  Optatus  Cypriani  sententiam  se¬ 
quitur,  de  unica  Cathedra  totius  Ecclesiae 
lib.  contr.  Parmen.  III  ubi  dicit,  quinque 
esse  Ecclesiae  Catholicae  dotes  ,  ac  primam 
esse  unicam  et  singularem  Petri  Cathedram, 
in  qua  ab  omnibus  servari  debet  unitas  : 
eam  vero  singularem  Cathedram,  non  solum 
Petri,  sed  etiam  successorum  esse  ostendit, 
enumerans  Romanos  Pontifices  usque  ad  Si- 
ricium.  Et  tandem  concludit  :  «  Igitur  de 
dotibus  supradictis  Cathedra  est  prima, 
quam  probavimus  per  Petrum  nostram  esse.» 

Tertius  B.  Ambrosius  in  c.  3.  I.  adTim.  : 

«  Cum  totus  mundus,  inquit,  Dei  sit,  tamen 
domus  ejus  Ecclesia  dicitur,  cujus  hodie  Re¬ 
ctor  est  Damasus.  » 

Item  Orat,  in  Satyrum  :  «  Percunctatus, 
inquit,  Episcopum  est,  si  cum  Episcopis  Ca¬ 
tholicis,  hoc  est,  si  cum  Romana  Ecclesia 
conveniret.  »  . 

Cur,  quaeso,  Episcopi  Catholici  non  sunt 
nisi  qui  cum  Romana  Ecclesia  conveniunt, 
nisi  quia  Romana  Ecclesia  Caput  est  Catho¬ 
licae  Ecclesiae?  Idem  lib.  III  de  Sacram, 
cap.  1.  :  «  Non  ignoramus,  inquit,  quod  Ec¬ 
clesia  Romana  hanc  consuetudinem  non  ha¬ 
beat,  cujus  typum  in  omnibus  sequimur,  et 
formam.  »  Et  infra  :  «  In  omnibus  ,  inquit, 
sequi  cupio  Ecclesiam  Romanam,  sed  tamen 
et  nos  homines  sensum  habemus  ;  ideo  quod 
alibi  rectius  servatur,  et  nos  recte  custodi¬ 
mus.  » 

Ubi  observandum  est,  cum  Ambrosius  di- 
catj  in  omnibus  se  velle  sequi  Romanam  Ec¬ 
clesiam,  et  tamen  eam  sequi  nolit  in  consue¬ 
tudine  non  lavandi  pedes  recens  baptizatis  : 
illud  in  omnibus  intelligendum  esse  de  omni¬ 
bus  necessariis,  et  ad  salutem  pertinenti¬ 
bus  ;  alioqui  secum  pugnaret. 

Quartus  B.  Hieronymus  in  ep.  ad  Agem- 
chiam  de  Monogamia :  a  Ante  annos,  inquit, 
plurimos,  cum  in  chartis  Ecclesiasticis  juva¬ 
rem  Damasum,  Romanae  urbis  Episcopum, 
et  Orientis  atque  Occidentis  synodicis  con¬ 
sultationibus  responderem  etc.  »  Vides,  quo¬ 
modo  ex  universa  Ecclesia,  et  toto  terrarum 
Orbe  responsa  tunc  petebantur  a  Sede  Apos- 
tolica  ?  Idem  in  epist.  ad  Damas,  de  nom. 

hypost.  :  «  Quamquam,  inquit,  tui  me  ter¬ 
reat  magnitudo,  invitat  tamen  humanitas,  a 
pastore  praesidium  ovis  peto.  Cum  succes¬ 
sore  piscatoris  et  discipulo  crucis  loquor. 
Ego  nullum  primum,  nisi  Christum  sequens, 
beatitudini  tuas,  id  est,  Cathedrae  Petri  com¬ 
munione  consocior.  Super  illam  petram  aedi¬ 
ficatam  Ecclesiam  scio.  Qui  Cumque  extra 
hanc  domum  agnUm  comederit,  profanus 
est.  Si  quis  in  Arca  Noe  non  fuerit,  peribit 
regnante  diluvio.  »  Et  infra  :  «  Non  novi 
Vitalem,  Meletium  respuo,  ignoro  Paulinum. 
Quicumque  tecuih  non  colligit,  spargit :  hoc 
est,  qui  Christi  non  est,  Antichristi.  est.  » 
Observa  primo  Hieronymum,  qui  presby¬ 
ter  Antiochenus  erat,  tamen  ovem  se  agnos¬ 
cere  Episcopi  Romani. 

Secundo,  confiteri  Hieronymum,  Dama- 
sum  esse  Petri  successorem. 

Tertio,  cum  dicit :  «  Ego  nullum  primum, 
nisi  Christum  sequens,  beatitudini  tuae  com¬ 
munione  consocior ;  »  velle  dicere,  se  pri¬ 
mum  Christo,  deinde  Christi  Vicario  adhae¬ 
rere.  Idem  enim  est ,  ac  Si  dixisset  :  «  Ego 
neminem  tibi,  Damase  Pontifex,  nisi  Chris¬ 
tum  praepono.  » 

Quarto,  ab  Hieronymo  Romani  Pontificis 
Sedem  fieri  fundamentum  ejus  domus  et  na¬ 
vis,  quae  est  Ecclesia  universalis,  ac  proinde 
Romanum  Pontificem  fieri  Caput  totius  Ec¬ 
clesiae. 

Postremo,  maluisse  Hieronymum  Roma¬ 
nae  Sedis  Pontifici  adhaerere,  quam  Episco¬ 
po  suo  proprio  Paulino  :  qui  tamen  non  unus 
de  turba,  sed  Patriarcha  Antiochenus  erat. 
Sic  enim  ait  :  «  Non  novi  Vitalem,  Meletium 
respuo,  ignoro  Paulinum.  » 

Quare  ipse  etiam  Erasmus,  qui  alioqui 
iniquior  esse  solet  Romanae  Ecclesiae,  in 
Annot.  ad  hunc  locum,  dicit,  videri  sibi  Hie¬ 
ronymum  his  verbis  asserere,  omnes  Eccle¬ 
sias  subjectas  esse  Apostolicae  Sedi.  Quod  est 
notandum  adversus  novos  haereticos,  qui 
Erasmum  habent  pro  oraculo. 

At  Calvinus  objicit  Primo  epist.  Hieronymi 
ad  Nepotian.  ubi  unitatis  exempla  recensens 
Hieronymus  ,  dicit  :  «  Singuli  Ecclesiarum 
Episcopi,  singuli  Archipresbyteri,  singuli  Ar- 
chidiaconi,  et  omnis  ordo  Ecclesiasticus  Suis 
Rectoribus  nititur.  Nec  addit ,  inquit  Calvi¬ 
nus,  uno  Capite  tanquam  vinculo  omnes  Ec¬ 
clesias  inter  se  esse  colligatas.  » 

Secundo  objicit,  non  solum  Calvinus  ,  sed 
etiam  Illyricus, .Melanchthon  ,  et  alii  epist. 
ad  Evagr.  ubi  Hieronymus  dicit :  «  Si  auetd- 


ritas  quaeritur,  orbis  major  est  Urbe.  Quid 
mihi  profers  unius  urbis  consuetudinem? 
Quid  paucitatem,  de  qua  ortum  est  superci¬ 
lium,  in  leges  Ecclesiae  vindicas  ?  Ubicum¬ 
que  fuerit  Episcopus ,  sive  Romae  ,  sive  Uu- 
gubii,  sive  Constantinopoli,  sive  Rhegii,  sive 
Alexandriae,  sive  Tanis ,  ejusdem  meriti  est, 
et  ejusdem  sacerdotii  ;  potentia  divitiarum, 
et  paupertatis  humilitas  sublimiorem  vel  in¬ 
feriorem  Episcopum  non  facit.  » 

Ad  primum  dico  :  Hieronymum  non  omi¬ 
sisse  unum  Caput,  nam  cum  ait :  «  Et  omnis 
ordo  Ecclesiasticus  suis  Rectoribus  nititur;  » 
indicat  praeter  unum  Episcopum  ,  unum  Ar- 
chipresbyterum,  et  unum  Archidiaconum, 
esse  adhuc  alias  unitates,  nimirum,  in  singu¬ 
lis  provinciis  unum  Metropolitanum ;  in  sin¬ 
gulis  regionibus  majoribus  unum  Primatem ; 
in  tota  Ecclesia  unum  Pontificem  :  alioqui 
non  erit  verum,  in  omni  ordine  Ecclesiastico 
esse  unum  Rectorem. 

Ad  secundum  dico  :  Hieronymum  eo  loco 
reprehendere  malam  quamdam  consuetudi¬ 
nem,  quae  Romae  erat,  non  in  tota  Ecclesia 
Romana,  vel  in  summo  Pontifice,  sed  in  Dia¬ 
conis  tantum  Romanis.  Quoniam  etlim  Dia¬ 
coni  pauci  erant ,  et  curam  habebant  The¬ 
sauri  Ecclesiastici,  paulatinl  incipiebant  se 
praeponere  Presbyteris,  et  inter  eos  sedere, 
cum  antiqua  consuetudo  sit ,  ut  Presbyteris 
Cum  Episcopo  sedetitibus,  Diaconi  stent,  non 
sedeant.  De  his  ergo  dicit  :  «  Quid  mihi  pro¬ 
fers  unius  urbis  consuetudinem?  Quid  pau¬ 
citatem,  de  qua  ortum  est  supercilium  ?  » 

Quod  autem  Romanus  Pontifex  nou  pro¬ 
baret  eam  consuetudinem,  ibidem  Hierony¬ 
mus  indicat ;  dicit  enim,  solum  absente  Epis¬ 
copo  ausum  fuisse  Diaconum  inter  Presby¬ 
teros  sedere.  Illud  autem,  quod  Hieronymus 
dicit :  Episcopos  esse  ejusdem  meriti  et  sacer¬ 
dotii^  verum  est,  sed  intelligi  debet  de  Epis¬ 
copatu  ratione  ordinis,  non  jurisdictionis. 
Nec  enim  negare  voluit  Hieronymus  ,  majo¬ 
rem  esse  ditionem  Episcopi  Alexandrini* 
quam  Tanensis,  cum  constet ,  illum  tribus 
magnis  provinciis,  istum  uni  tantum  civita¬ 
tulae  praefuisse. 

Quintus.  B.  Augustinus  in  epist.  162.  i  «in 
Romana,  inquit,  Ecclesia  semper  Apostoli¬ 
cae  Cathedrae  viguit  principatus.  j>  Item  ep. 
92.  ad  Innoc. :  «  Quia  te  Dominus  gratiae  suae 
praecipuo  munere  in  sede  Apostolica  collo¬ 
cavit,  talemque  nostris  temporibus  praestitit, 
ut  nobis  potius  ad  culpam  negligentiae  valeat, 
si  apud  tuam  venerationem,  quae  pro  Eccle- 

sia  suggerenda  sunt,  tacuerimus,  quam  ea  tu 
possis  vel  fastidiose,  vel  negligenter  accipe¬ 
re,  magnis  periculis  infirmorum  membrorum 
Christi,  pastoralem  diligentiam,  qusesumus, 
adhibere  digneris.  » 

Quibus  verbis  petit  Augustinus  cum  toto 
Concilio  Milevitano,  ut  Innocentius  pastora¬ 
lem  curam  adhibeat  Ecclesiae,  coercendo 
Pelagianos,  qui  Palaestinam  et  Africam  prae¬ 
cipue  inficiebant  :  quod  certe  non  peteret, 
nisi  Innocentium  etiam  Palaestinae  et  Africae 
Pastorem  esse  crederet.  Deinde,  cur  non 
scribit  Augustinus  Patriarchae  Hierosolymi¬ 
tano,  vel  Metropolitano  Palaestinae,  et  Primati 
Africae  Garthaginensi  Episcopo  potius,  quam 
Romano  Pontifici,  nisi  quia  sciebat  majorem 
esse  Romani  Pontificis  in  Palaestina  et  Africa 
auctoritatem  ,  quam  propriorum  Episcopo¬ 
rum. 

Item  in  epist.  157.  ad  Optat.  :  «  Me  apud 
Caesaraeam  praesente  venerunt ,  quo  nos  in¬ 
juncta  nobis  a  venerabiliPapaZozimo,  Apos- 
tolicae  sedis  Episcopo,  Ecclesiastica  necessi¬ 
tas  traxerat  etc.  »  Jusserat  nimirum  Zozimus, 
ut  Episcopi  Africae  apud  Caesaraeam  Conci¬ 
lium  celebrarent  :  et  S.  Augustinus  paren¬ 
dum  esse  ,  et  necessario  parendum  Zozimo 
Papae  existimavit.  Item  lib.  I.  ad  Bonif.  c.  4. 
«  Non  dedignaris,  inquit,  qui  non  alta  sapis, 
quamvis  altius  praesideas,  esse  amicus  humi¬ 
lium.  »  Et  infra  :  «  Communis ,  inquit ,  est 
omnibus  nobis,  qui  fungimur  Episcopatus 
officio,  quamvis  ipse  in  eo  praeemineas  cel¬ 
siore  fastigio,  specula  pastoralis.  »  Vides  hic 
ab  Augustino  omnes  Episcopos  subjici  fasti¬ 
gio  celsiori  Romani  Pontificis. 

Sextus  S.  Prosper  lib.  de  ingrat,  «  Sedes 
Roma  Petri,  quae  pastoralis  honoris  facta  ca¬ 
put  mundo  ,  quidquid  non  possidet  armis, 
Religione  tenet  etc.  «  Et  lib.  II  de  vocatione 
Gentium  cap.  6  :  «  Roma,  inquit,  per  sacer¬ 
dotii  principatum  amplior  facta  est  arce  re¬ 
ligionis,  quam  solio  potestatis.  » 

Septimus  B.  Victor  Uticensis  lib.  II  de  per¬ 
secui.  Wand.  Ecclesiam  Romanam  Caput 
appellat  omnium  Ecclesiarum. 

Octavus  Vincentius  Lirinensis  in  suo  Com¬ 
monitorio  :  «Lecta?,  inquit,  sunt  ibi  quaedam 
ad  quosdam  epistolae  S.  Felicis  martyris ,  et 
S.  Julii,  urbis  Romae  Episcoporum.  Et  ut 
non  solum  Caput  orbis  ,  verum  etiam  latera 
illi  judicio  testimonium  perhiberent,  adhibi¬ 
tus  est  a  meridie  beatissimus  Cyprianus  a 
septentrione  S. Ambrosius  etc.»Vides,  Roma¬ 
num  Pontificem  vocari  Caput  orbis  terrarum. 


Nonus  Cassiodorus  1.  XI ,  epist,  2.  ad  Jo, 
Papam  :  «  Vos,  inquit,  speculatores  Chris¬ 
tiano  populo  praesidetis  ,  vos  Patris  nomine 
universa  diligitis.  »  Et  infra  :  «  Quapropter 
nos  decet  custodire  aliqua.')  (Erat enim Cas- 
siodoro  demandata  cura  Urbis  Romae  a  Rege 
Theodorico)  «  sed  vos  omnia.  »  Et  infra  : 
«  Sedes  illa  toto  orbe  mirabilis  proprios  te¬ 
gat  affectione  cultores  :  quae  licet  generalis 
mundo  sit  praestita,  vobis  etiam  cognoscitur 
et  localiter  attributa.  » 

Decimus  Beda  lib.  II  hist.  gent.  Angi, 
cap.  1.  :  «  Cum  primum  (Greg.),  inquit,  in 
toto  orbe  gereret  Pontificatum,  et  conversis 
jam  dudum  ad  fidem  veritatis  esset  praelatus 
Ecclesiis,  nostram  gentem  eatenus  idolis 
mancipatam,  Christi  fecit  Ecclesiam.  » 

Undecimus  B.  Anselmus  lib.  de  Incarnat. 
Verbi  cap.  1.  dedicat  librum  Urbano  Papae, 
his  verbis  :  «  Domino  et  Patri  universae  Ec¬ 
clesiae  in  terra  peregrinantis,  summo  Ponti¬ 
fici  Urbano  frater  Anselmus  vita  peccator, 
habitu  Monachus,  sive  jubente,  sive  permit¬ 
tente  Deo ,  Cantuariae  Metropolis  vocatus 
Episcopus,  debitam  subjectionem  cum  hu¬ 
mili  servitio ,  et  devotis  orationibus.  Quo¬ 
niam  divina  providentia  vestram  elegit  sanc¬ 
titatem  ,  cui  vitam,  et  fidem  Christianam 
custodiendam,  et  Ecclesiam  suam  regendam 
committeret,  ad  nullum  alium  rectius  refer¬ 
tur,  si  quid  contra  Catholicam  fidem  oritur 
inEcclesia,  ut  ejus  auctoritate  corrigatur,  nec 
ulli  alii  tutius  ,  si  quid  contra  errorem  res¬ 
pondetur,  ostenditur,  ut  ejus  prudentia  exa¬ 
minetur.  » 

Duodecimus  Hugo  de  S.  Victore  lib.  II  de 
Sacram,  p.  3,  cap.  15  :  «  Apostolica  sedes, 
inquit,  cunctis  in  orbe  terrarum  praefertur 
Ecclesiis.  » 

Decimustertius  B.  Bernardus  (quem  etiam 
Calvinus  pro  se  affert,  et  sanctum  vocat 
lib.  IV  Instit.  cap.  7,  §.  22.)  lib.  II  de  Con¬ 
siderat. 

»  Age  indagemus  adhuc  diligentius  quis 
sis,  quam  geras,  videlicet  pro  tempore,  per¬ 
sonam  in  Ecclesia  Dei.  Quis  es?  Sacerdos 
Magnus,  summus  Pontifex,  tu  Princeps  Epis¬ 
coporum,  tu  haeres  Apostolorum,  tu  primatu 
Abel,  gubernatu  Noe ,  Patriarchatu  Abra- 
ham,  ordine  Melchisedech,  dignitate  Aaron, 
auctoritate  Moyses,  judicatu  Samuel,  potes¬ 
tate  Petrus  ,  unctione  Christus.  Tu  es,  cui 
claves  traditae ,  cui  oves  creditae  sunt ,  sunt 
quidem  et  alii  coeli  janitores,  gregumque 
pastores  ,  sed  tu  tanto  gloriosus ,  quanto  et 

differentius  utrumque  prse  caeteris  nomen 
haereditasti.  » 

«  Habent  illi  sibi  assignatos  greges,  singuli 
singulos,  tibi  universi  crediti,  uni  unus.  Nec 
modo  ovium  ,  sed  et  pastorum  tu  unus  om¬ 
nium  pastor.  ))  Et  infra  :  «  Ergo  juxta  cano¬ 
nes  tuos,  alii  in  partem  sollicitudinis  ,  tu  in 
plenitudinem  potestatis  vocatus  es.  Aliorum 
potestas  certis  arctatur  limitibus;  tua  exten¬ 
ditur  et  in  ipsos,  qui  potestatem  super  alios 
acceperunt.  Nonne  si  causa  exstiterit,  tu  Epis¬ 
copo  coelum  claudere  ,  tu  ipsum  ab  Episco- 
,  patu  deponere,  etiam  et  tradere  Satanae  po¬ 
tes?  stat  ergo  inconcussum  privilegium  tuum 
tibi,  tam  in  datis  clavibus,  quam  ovibus  com¬ 
mendatis.  )) 

Haec  ille,  vir  sanctus,  teste  Calvino,  et  sine 
Calvino  testibus  innumerabilibus  miraculis : 
at  sanctitas  vera  sine  vera  Fide  esse  non  po¬ 
test  ;  vera  igitur  Fide  S'.  Bernardus  crede¬ 
bat,  Romanum  Pontificem  esse  Pastorem 
Ecclesiae  universae. 

Sed  objicit  Calvinus  multa,  quae  idem  Ber¬ 
nardus  contra  abusus,  et  vitia  Romanae  cu¬ 
riae  scripsit  in  lib.  de  consid.  quod  videlicet 
ex  toto  Orbe  terrarum  Romam  accurrant 
ambitiosi,  avari,  simoniaci ,  qui  Apostolica 
auctoritate  ad  honores  Ecclesiasticos  velint 
assumi.  Sed  haec  solutione  non  egent:  nam, 
ut  idem  S.  Bernardus  serm.  66.  in  Cant.  ex¬ 
presse  docet ,  mali  mores  Praelatorum  non 
impediunt,  quo  minus  illi  Praelati  sint,  et  nos 
obedire  teneamur :  cum  Dominus  dicat  Matt. 
XXIII  :  Quae  dicunt  facite ,  secundum  opera  eo¬ 
rum  nolite  facere  (1). 

Accedat  ultimo  Imperatoris  Latini  testi¬ 
monium,  sicut  supra  retulimus  testimonium 
Imperatoris  Graeci.  Valentinianus  in  ep.  ad 
Theodos.  quae  exstat  inter  praeambulas  ad 
Cone.  Chalced.  :  «  Debemus,  inquit,  digni¬ 
tatem  propriae  venerationis  B.  Apostolo  Pe¬ 
tro  in  nostris  temporibus  conservare,  qua¬ 
tenus  beatissimus  Romanae  civitatis  Episco¬ 
pus,  cui  principatum  sacerdotii  super  omnes, 
antiquitas  contulit,  locum  habeat  et  faculta¬ 
tem  de  fide,  et  sacerdotibus  judicandi.  » 

Similia  habentur  in  epistolis  Gallae  Placi- 
diae ,  et  Liciniae  Eudoxiae  Augustarum  ad 
eumdem  Theodosium  ibid. 

Idem  probatur  ex  origine  et  antiquitate 
Primatus. 

Atque  hactenus  quidem  ex  divino  jure,  ex 
Generalibus  Conciliis,  ex  Pontificum  sancto¬ 
rum  testimonio  ,  ex  consensu  Patrum  Grae¬ 
corum  et  Latinorum  ostendimus,  Romani 
Pontificis  Ecclesiasticuui  principatum  ab  ipso 
Christo,  principium  accepisse  ;  quod  genus 
argumenti,  quod  ad  impossibile  ducens  ap¬ 
pellatur,  id  ipsum  demonstrare  aggrediemur. 
Nam  si  non  est,  ut  dicimus ;  igitur  alio  tem¬ 
pore,  et  alio  auctore  coepit  Romani  Pontifi¬ 
cis  Ecclesiasticus  principatus  :  at  nullum 
tempus  assignari,  nullus  auctor  notari  pot¬ 
est  ,  quin  eo  antiquiorem  hunc  primatum 
fuisse  demonstremus,  nisi  ad  Christum  auc¬ 
torem,  et  Christi  tempora  veniatur  ;  eo  igi¬ 
tur  veniamus  necesse  est. 

Respondent  adversarii,  se  tempus  et  auc¬ 
torem  assignare  posse.  Et  quidem  Joan.  de 
Turrecremata  lib.  II,  cap.  39.  Sum.  de  Eccl. 
quatuos  opiniones  haereticorum  ponit. 

Primam,  eorum  qui  dicunt,  Romani  Pon¬ 
tificis  auctoritatem  esse  ab  Apostolis. 

Secundam,  eorum  qui  asserunt,  esse  a  ge¬ 
nerali  Concilio  ;  quam  sententiam  Nilus  se¬ 
quitur. 

Tertiam,  eorum  qui  existimant,  ab  electo¬ 
ribus  Cardinalibus  tribui ;  quam,  vel  certe 
similem,  docet  etiam  libellus  Smalchaldicus, 
de  Primatu.  Inde  enim  probat,  Papam  non 
esse  supra  Ecclesiam  jure  divino,  quia  Ec¬ 
clesia  eligit  Papam. 

Quartam,  eorum  qui  docent,  esse  ab  Im¬ 
peratoribus  introductam  :  quam  ultimam 
multi  haeretici  amplectuntur.  Discutiamus 
ergo  breviter  singulas. 

Prima  opinio  tria  pro  se  habet  testimonia. 
Unum  Anacleti  in  epist.  2.  ubi  dicit  :  «  Cai- 
teri  Apostoli  cum  eo  (Petro)  pari  consortio 
honorem,  et  potestatem  acceperunt,  ipsum- 
que  principem  suum  esse  voluerunt.  » 

Alterum  est  Julii  I.  in  epist.  d.  ubi  de 
Apostolis  loquens  :  <s  Sanctam,  inquit,  Ro¬ 
manam  Ecclesiam  primatum  omnium  Ecclc- 


(1)  Matth.  XXIII,  3. 

siarum  habere  voluerunt.  »  Tertium  est  ex 
can.  Ego  Ludovicus ,  dist.  63.  ubi  Romanus 
Pontifex  Vicarius  dicitur  B .  Petri.  Ex  quo 
sequi  videtur,  ut  non  Christus,  sed  Petrus 
Romano  Pontifici  auctoritatem  tribuerit. 

Sed  haec  sententia  nullo  negotio  refutatur. 
Nam  idem  Anacletus  in  epist.  3.  sic  ait  : 
«  Sacrosancta  Romana  Ecclesia  non  ab  Apo¬ 
stolis,  sed  ab  ipso  Domino,  et  Salvatore  nos¬ 
tro  primatum  obtinuit,  sicut  B.  Petro  ait  : 
Tu  es  Petrus  etc.  » 

Quare  cum  idem  auctor  scribit,  Apostolos 
Petrum  principem  suum  esse  voluisse,  non 
loquitur  de  voluntate  instituente,  sed  de  ap¬ 
probante,  et  agnoscente  quod  Dominus  ins¬ 
tituerat  :  quemadmodum  etiam  locutus  vi¬ 
detur  Julius  Papa.  Quamquam  potest  quoque 
aliter  ad  testimonium  illud  Julii  responderi: 
nimirum,  Petrum  a  solo  Christo  primatum 
habuisse  :  tamen  Romanam  Ecclesiam,  de 
qua  ibi  Julius  loquitur,  aliquo  modo  ha¬ 
buisse  ab  Apostolis. 

Nam  (ut  supra  docuimus)  Romanus  Pon¬ 
tifex,  ut  est  successor  Petri,  a  Christo  pri¬ 
matum  habet  :  tamen  ratio  successionis  ex 
facto  Petri  orta  est.  Quocirca  B.  Gregor, 
lib.  VI,  epist.  37.  ad  Eulog.  «  Ipse,  inquit, 
sublimavit  sedem,  in  qua  etiam  quiescere  et 
praesentem  vitam  finire  dignatus  est.  » 

Quod  vero  de  nomine  Vicarii  additur,  non 
habet  difficultatem  :  nam  si  uno  in  loco  Ro¬ 
manus  Pontifex  Petri  Vicarius  dicitur,  in 
sexcentis  locis  dicitur  successor,  ut  ex  tes¬ 
timoniis  supra  citatis  perspicuum  est.  Porro 
Vicarius  Petri  dicitur  summus  Pontifex, quo¬ 
niam  S.  Petrus  adhuc  vivit,  et  gubernacula 
Ecclesiae  non  reliquit,  ut  ait  Leo  serm.  2.  de 
annivers.  assumpt.  suae  :  quia  tamen  S.  Pe¬ 
trus  non  proprie  fungitur  munere  pastorali, 
sed  meritis  ac  precibus  suis  Ecclesiam  regit 
et  protegit;  impropriae  sunt  illae  locutiones, 
et  solum  ob  reverentiam  B.  Petri  aliquando 
usurpantur.  Quare  S.  Leo  loco  notato,  se 
etiam  haeredem  B.  Petri  esse  dicit. 

Altera  sententia,  quae  a  Conciliis  primatum 
institutum  esse  docet,  probatur  a  Nilo  duo¬ 
bus  argumentis.  Primum  est  in  Concilio 
Chalcedonensi  can.  28.  (ut  ipse  citat)  vel 
act.  16.  in  nostro  codice  :  ibi  enim  Conci¬ 
lium  dicit,  Romanam  Ecclesiam  a  Patribus 
habuisse  Primatum,  eo  quod  illa  civitas  Im¬ 
perio  Orbis  terrae  eo  tempore  potiretur. 

Secundum  est  in  Constit.  Novel.  100  Jus- 
tin.,  quae  tamen  131.  est  apud  nos,  ubi  sic 
legimus :  «  Decernimus  secundum  sacrarum 


Synodorum  decreta  sanctissimum  veteris 
Romae  Episcopum,  primum  esse  omnium  sa¬ 
cerdotum.  ))  Quae  Nili  rationes  confirmari 
possunt  ex  Concilio  IV  sub  Symmacho,  ubi 
sic  legimus  :  «  Apostolicae  sedi  primo  meri¬ 
tum  Beati  Petri,  deinde  Conciliorum  vene¬ 
randorum  auctoritas  singularem  in  Ecclesiis 
tradidit  potestatem. »  Hanc  eamdefn  senten¬ 
tiam  Illyricus  in  lib.  cont.  Prim.  et  in  hist. 
de  Prim.  quatuor  in  locis  probat  testimonio 
epist.  301.  (ut  ipse  citat,  est  tamen  288.) 
iEneae  Sylvii,  qui  Pius  II  Papa  postea  dictus 
est;  siquidem  in  ea  epistola  ita  .Eneas  lo¬ 
quitur  :  «  Ante  Nicaenum  Concilium  sibi 
quisque  vivebat,  et  ad  Romanam  Ecclesiam 
parvus  habebatur  respectus.  » 

Sed  haec  argumenta  facile  solvi  possunt. 
Et  Romanum  Pontificem  non  a  Conciliis,  sed 
a  Christo  primatum  habere,  praeter  tot  ar¬ 
gumenta  jam  adducta,  testatur  Gelasius  in 
Concil.  70  Episcopor.  his  verbis  :  «  Sancta 
Romana  Ecclesia  nullis  synodicis  constitu¬ 
tis  caeteris  Ecclesiis  praelata  est,  sed  Evan- 
gelica  voce  Domini,  et  Salvatoris  nostri,  pri¬ 
matum  obtinuit.  » 

Quare  ad  primum  Nili  argumentum  res¬ 
pondeo  :  decretum  illud  magni  quidem  esse 
Concilii,  sed  non  legitime  factum  ;  proinde 
nullius  esse  roboris,  vel  auctoritatis.  Nam 
ex  ipsa  act.  16.  ejusdem  Concilii  constat,  de¬ 
cretum  illud  absentibus  Legatis  Apostolicae 
Sedis,  qui  Concilio  praesidebant,  esse  fac¬ 
tum  :  constat  item,  eosdem  Legatos  postea 
apertissime  reclamasse. 

Non  esse  autem  legitimum  decretum  ge¬ 
neralis  Concilii,  quod  sine  Romano  Ponti¬ 
fice  aut  ejus  Legato  fit,  testatur  VII  Syno¬ 
dus  (quam  Nilus  ibidem  recipit)  act.  6,  ut 
alia  testamenta  interim  omittamus.  Nec  so¬ 
lum  Legati  S.  Leonis  in  Synodo  restiterunt, 
quantum  ad  illud  decretum  attinebat :  sed 
ipse  etiam  S.  Leo,  qui  reliqua  decreta  Con¬ 
cilii  confirmavit,  illud  unum  damnavit,  ac 
reprobavit  in  epist.  51.  ad  Anatol.  et  seq. 
ad  Martian.  ad  Pulcheriam,  ad  Maximam, 
ad  Juvenalem. 

Quid?  quod  in  eo  decreto  duo  sunt  mani¬ 
feste  falsa.  Alterum  est,  Romano  Pontifici 
a  Patribus  Nicaenis  primatum  esse  attribu¬ 
tum.  Nam  Concilium  Nicaenum  non  attribuit 
Romano  Pontifici  primatum ,  quasi  antea 
non  habuerit,  sed  agnovit  eum  habere,  ac 
semper  habuisse  :#sic  enim  incipit  6.  can. 
Nicaeni  Concilii  (ut  in  eodem  Concilio  Chal¬ 
cedonensi,  act.  16.  recitatur)  :  «  Ecclesia 

Romana  semper habuit  primatum.»  Deinde, 
si  ante  Nicaenum  Concilium  Papa  non  habuit 
primatum  :  quo  jure  Alexandrinus  Patriar¬ 
cha  Dionysius,  annis  circiter  60  ante  Nicae- 
nam  Synodum,  accusatur  apud  Romanum 
Pontificem  Dionysium?  et  nec  Romanus 
Pontifex  judicem  se  esse  negavit,  nec  Ale¬ 
xandrinus  judicium  illud  recusavit,  cum  ta¬ 
men  uterque  sanctus  esset?  Haec  autem  ita 
esse,  scribit  Athanasius  in  lib.  de  sent.  Dio- 
nys.  Alexandr.  Denique  nullum  est  verbum 
in  tota  Nicaena  Synodo,  quo  nova  aliqua  po¬ 
testas  Romano  Pontifici  tribuatur,  ut  supra 
satis  ostendimus. 

Alterum,  quod  in  eo  decreto  asseritur, 
non  minus  est  falsum  :  causam,  videlicet, 
cur  Patres  Romanae  urbi  primatum  conces¬ 
serint  esse,  quia  ea  civitas  sedes  esset  Im¬ 
perii.  Nam  id  refellunt  disertis  verbis  S.Leo 
in  epist.  52.  ad  Martian.  et  S.  Gelasius  in 
epist.  ad  Episc.  Dard.  et  ratio  in  promptu 
est.  Nam,  ut  recte  Gelasius  annotavit,  Me¬ 
diolanum  quoque,  et  Ravenna,  et  Sirmium, 
et  Treveri,  et  Nicomedia  sedes  Imperii  mul¬ 
tis  temporibus  fuerunt  :  nec  tamen  Patres 
illis  Episcopis  primatum  ullum  dederunt, 
Maneat  igitur,  quod  Patres  omnes  communi 
consensu  docent,  Romanam  Sedem  idcirco 
primam  sedium  esse,  quod  Principis  Apo¬ 
stolorum  Sedes  sit.  Quod  certe  nec  Impera¬ 
toris  praesentia  conferre,  nec  absentia  potuit 
auferre. 

Ad  alterum  argumentum  respondeo  :  Ca¬ 
nones  Conciliorum  quodammodo  tribuisse 
Romanae  Ecclesiae  auctoritatem,  quia  eam 
declararunt,  et  asseruerunt :  quemadmodum 
etiam  dicitur  Nicaenum  Concilium  definivis¬ 
se,  Filium  Dei  esse  Patri  consubstantialem. 
Unde  Joannes  II  in  epist.  ad  Justin.  post¬ 
quam  dixerat  Romanam  Ecclesiam  esse  Ca¬ 
put  Ecclesiarum ;  subjungit :  «  Sicut  Patrum 
regulae  et  statuta  declarant.  »  Et  Nicolaus  I  in 
epist.  ad  Michael.  Imper.  «  Ista,  inquit,  pri¬ 
vilegia  huic  S.  Ecclesiae  a  Christo  sunt  do¬ 
nata,  a  Synodis  non  donata,  sed  celebrata, 
et  honorata,  etc.  » 

Et  in  IY  Synodo  sub  Symmacho  tres  cau¬ 
sae  numerantur,  si  quis  prudenter  advertat, 
primatus  Romanae  Ecclesiae  ;  sic  enim  legi¬ 
mus  :  «  Ejus,  id  est,  Symmachi,  sedi  pri¬ 
mum  Petri  Apostoli  meritum,  deinde  secuta 
jussione  Domini  Conciliorum  venerandorum 
auctoritas,  singularem  in  Ecclesiis  tradidit 
potestatem.  » 

Ubi  primo  ponitur  Petri  meritum,  quia 


ob  meritum  confessionis  obtinuit  Petrus  pri¬ 
matum,  Matth.  XYI.  Secundo  ponitur  Do¬ 
mini  jussio,  qua  institutus  est  Primatus  et 
Petro  collatus,  cum  ei  dictum  est  :  Pasce 
oves  meas,  Jo.  ult.  Tertio  ponitur  Concilio¬ 
rum  auctoritas,  quae  hanc  Domini  jussionem 
declaravit. 

Ad  Illyricum  facile  est  respondere.  Nam 
iEneas  Sylvius  in  ea  epistola  nihil  aliud  de¬ 
monstrare  nititur,  quam  Romani  Pontificis 
primatum  a  Christo  fuisse  institutum ;  sic 
enim  incipit  epistola  ad  Martinum  Mayer  : 
e  Sunt  nonnulli  nationis  tuae  homines,  pa¬ 
rum  pensi  habentes,  quibus  Romani  Ponti¬ 
ficis  auctoritas  neque  necessaria  esse  vide¬ 
tur,  neque  a  Christo  instituta.  Contra  quos 
hanc  epistolam  scribere,  et  tibi  transmittere 
decrevimus,  ut  si  quando  tales  homines  te 
adierint,  habeas  ex  nobis,  quo  gladio  eorum 
temeritatem  confodias.  » 

Cum  igitur  postea  dicit,  ante  Nicaenum 
Concilium  quemque  sibi  vixisse,  et  ad  Ro¬ 
manam  Ecclesiam  parvum  respectum  fuisse: 
nihil  aliud  significat,  quam  propter  persecu¬ 
tiones  continuas  non  potuisse  Romanos  Pon¬ 
tifices  libere  exercere  eam,  quam  a  Christo 
acceperant  auctoritatem  ;  etpropterea  coac¬ 
tos  fuisse  Episcopos  caeteros  sibi  vivere,  et 
non  multum  respicere  ad  Romanam  Eccle¬ 
siam.  Quae  sententia  iEneae  Sylvii,  partim 
est  vera,  partim  non  est  vera. 

Verum  enim  est,  impeditam  fuisse  eo  tem¬ 
pore  non  parum  Pontificis  auctoritatem,  ut 
patet  ex  persecutionibus,  quae  eo  tempore 
exortae  sunt  :  non  tamen  est  verum,  adeo 
parvum  respectum  ad  Romanam  Ecclesiam 
habitum  fuisse,  ut  exempla  quae  nos  infra 
adferemus,  declarabunt. 

Tertia  opinio  nullum  fere  fundamentum 
habet.  Nam  constat  prius  fuisse  Pontifices, 
quam  Cardinales  :  et  saltem  aliquos  veros 
Pontifices,  non  a  Cardinalibus  creatos.  Certe 
Petrum  non  Cardinales,  sed  Christus  creavit 
Pontificem,  et  Clementem  non  Cardinales, 
sed  Petrus  elegit.  Praeterea,  si  Cardinales 
conferrent  Pontifici  potestatem,  iidem  pos¬ 
sent  auferre  :  hoc  autem  est  falsum  omnium 
consensu ;  nam  etiam  dubium  Pontificem 
non  Cardinales,  sed  Concilium  generale  de¬ 
ponit. 

Sed  dices  :  quidquid  de  Cardinalibus  sit, 
constat  Romanum  Pontificem  ab  hominibus 
eligi,  et  creari;  ab  illis  igitur  accipit  potesta¬ 
tem. 

Vere  autem,  et  proprie  summum  Pontifi- 

cem  ab  hominibus  fieri,  testatur  dec.  de 
elect.  Gregor.  VII,  quod  habetur  in  vita 
ejus  apud  Platinam  his  verbis  :  «  Nos  sanc- 
tse  Romanae  Ecclesiae  Cardinales,  Clerici, 
Accolyti,  Subdiaconi,  Presbyteri,  praesenti¬ 
bus  Episcopis,  Abbatibus,  multisque,  tum 
Ecclesiastici,  tum  Laici  ordinis,  eligimus  ho¬ 
die,  X.  Kalend.  Maii,  in  Basilica  S.  Petri  ad 
Vincula,  Anno  salutis  1073.  in  verum  Christi 
Vicarium  Hildebrandum  Archidiaconum, 
Virum  multae  doctrinae  ,  magnae  pietatis, 
prudentiae,  justitiae,  constantiae,  religionis, 
modestum,  sobrium,  continentem,  domum 
suam  gubernantem,  pauperibus  hospitalem, 
in  gremio  sanctae  matris  Ecclesiae  libere  a 
teneris  annis  usque  ad  hanc  aetatem  educa¬ 
tum,  doctum,  quem  quidem  cum  ea  potes¬ 
tate  Ecclesiae  Dei  praeesse  volumus,  qua  Pe¬ 
trus  Dei  mandato  quondam  pre3fuit.  » 

Ex  quo  duo  quaedam  deduci  posse  viden¬ 
tur.  Unum,  non  esse  Pontificem  supra  Eccle¬ 
siam,  sed  Ecclesiae  esse  subjectum,  quando¬ 
quidem  Ecclesia  facit  Papam,  non  Papa  facit 
Ecclesiam  :  quae  est  consequentia  Synodi 
Smalchaldicae  in  lib.  Cont.  Prim.  Alterum, 
Pontificem  jure  humano,  non  divino  habere 
eam  omnem  quam  habet  potestatem.  Ac 
prima  quidem  consequentia  nulla  est  :  nam 
etiam  electores  Imperii  creant  Imperatorem, 
et  populus  creat  Regem  ;  et  tamen  Impera¬ 
tor  est  supra  electores,  et  Rex  est  supra  po¬ 
pulum.  Sed  nec  secunda  aliquid  valet. 

Observandum  est  enim,  in  Pontifice  esse 
tria  :  «  Pontificatum  ipsum  » ,  qui  est  quasi 
forma  quaedam  :  «  personam  n ,  quae  est  sub¬ 
jectum  Pontificatus  :  «  et  conjunctionem  » 
unius  cum  altero.  Ex  quibus  rebus,  prima, 
hoc  est,  ipse  Pontificatus,  a  solo  Christo  est : 
persona  autem  est  quidem  a  suis  causis  na¬ 
turalibus  absolute  ;  tamen  ut  est  persona, 
electa  et  designata  ad  Pohtificatum  est  ab 
electoribus  :  illorum  est  enim  designare 
personam.  Ipsa  vera  conjunctio  est  a  Christo, 
mediante  actu  humano  electorum  :  dum 
enim  eligunt,  et  designant  certam  perso¬ 
nam,  concurrunt  ad  conjunctionem  Pontifi¬ 
catus  cum  illa  persona. 

Itaque  electores  vere  dicuntur  creare  Pon¬ 
tificem,  et  esse  causa  ut  talis  sit  Pontifex,  et 
ut  habeat  eam  potestatem  :  non  tamen  dant 
ipsi  eam  potestatem,  neque  sunt  causa  ejus 
potestatis.  Sicut  in  generatione  hominis, 
quia  anima  infunditur  a  solo  Deo,  et  tamen 
pater  generans,  disponendo  materiam,  est 
causa  conjunctionis  animee  cum  corpore  ; 


dicitur  homo  generare  hominem,  et  tamen 
non  dicitur  producere  animam  hominis. 
Porro  illa  verba  electorum  :  «  Quem  quidem 
cum  ea  potestate  prseesse  volumus  etc.  » 
solum  declarant,  et  exprimunt  perfectam 
electionem  hominis  in  successorem  Petri. 

Quarta  sententia  est  haereticorum  multo¬ 
rum,  qui  tamen  non  conveniunt  inter  se. 
Nam  Marsilius  de  Padua,  et  postea  Jonnnes 
Wiclef,  et  Joannes  Huss,  qui  dixerunt  Pon¬ 
tificem  a  Caesare  accepisse  auctoritatem,  vi¬ 
dentur  intellexisse  nomine  Caesaris  Constan¬ 
tinum  Magnum,  propter  Canonem,  qui  inci¬ 
pit  Constantinus,  dist.  96,  ubi  Constantinus 
decrevit,  Romanum  Pontificem  esse  haben¬ 
dum  eo  loco  ab  omnibus  sacerdotibus,  quo 
habetur  Rex  ab  inferioribus  judicibus  totius 
regni.  Vide  de  horum  opinione  Joan.  de 
Turrecremata  lib.  II,  cap.  42  et  lib.  IV,  cap. 
ult.  et  penult. 

Joannes  Calvinus  lib.  IV,  cap.  7,  §.  17. 
dicit  primatum  Pontifici  in  Grsecos  donatum 
a  Phoca  Imperatore  fuisse  :  in  Gallos  autem 
et  Germanos  primum  a  Pipino,  deinde  a  Ca- 
rolo  Regibus  Francorum. 

Lutherus  lib.  de  potest.  Papae  dicit,  Con¬ 
stantinum  IV  fuisse  qui  Pontifici  primatum 
detulit,  et  in  hujus  rei  testimonium  Platinam 
citat  in  vita  Benedicti  II.  Idem  tamen  Luthe¬ 
rus  in  lib.  de  supputat,  tempor.  a  Phoca 
primatum  Papse  introductum  fuisse  docet ; 
quod  idem  habent  Centuriatores,  Cent.  VI, 
cap.  1.  Illyricus  in  hist.  de  Prim.  liber 
Smalchaldicus  de  Primatu  Papae ;  Theodo¬ 
rus  Bibliander  in  Chron.  tab.  11  et  alii  per¬ 
multi. 

Haec  omnia  facile  possunt  refutari,  ac  pri¬ 
mum  sententia  prima  nihil  nobis  obest.  Nam 
Constantinus  Magnus  donavit  quidem  pala¬ 
tium  suum  Lateranense,  et  multa  alia  tem¬ 
poralia  summo  Pontifici ;  ditionem  tamen 
spiritualem  neque  dedit  ullam,  neque  dare 
potuit.  Nam  in  eodem  canone  fatetur  Cons¬ 
tantinus,  B.  Petrum  Vicarium  Christi  fuisse, 
et  idcirco  successores  ejus,  Principes,  et  Ca¬ 
pita  totius  Ecclesiae  haberi  debere.  Itaque 
solum  declaravit  jus  antiquum,  et  ornavit 
Pontificem  additis  multis  temporalibus  do¬ 
nis. 

Adde,  quod  Lutherani,  et  C  alvini  stae  istum 
canonem  suppositum  esse  contendunt  ; 
proinde  hoc  tempore  nulla  est  nobis  de  edic¬ 
to  Constantini  cum  haereticis  contentio  , 
quantum  ad  spiritualem  jurisdictionem  :  fa¬ 
tentur  enim  illi  non  coepisse  a  Constantino . 

Porro,  opinio  Lutheri  nititur  falso  funda¬ 
mento  :  Platina  enim  non  dicit,  Constanti¬ 
num  IV  dedisse  Pontifici  primatum,  sed  re¬ 
misisse  jus  suum  quofi  habebat,  vel  habere 
se  existimabat  in  confirmatione  Pontificis. 
Consueverant  enim  praedecessores  Constan¬ 
tini  IV,  a  temporibus  Justiniani,  qui  urbem 
a  Gothis  liberaverat,  non  permittere  novi 
Pontificis  electionem,  nisi  a  se  confirmatam; 
et  Pontifices  boc  tolerabant  propter  bonum 
Ecclesiae,  quia  videbant  se  non  posse  invito 
Imperatore  munus  suum  exequi  :  id  quod 
ex  uno  S.  Gregorio  intelligi  poterit. 

Nam  in  explicatione  IV  Psalmi  poeniten- 
tialis  vehementer  detestatur  temeritatem 
Imperatorum,  qui  jus  sibi  in  Romana  Eccle¬ 
sia  usurpabant. 

Et  tamen  idem  ipse  S.  Greg.  ut  scribit 
Joan.  Diae.  lib.  I,  cap.  40.  vitee  S.  Greg. 
cum  a  clero  et  populo  in  Pontificem  esset 
electus,  clam  ad  Imperatorem  scripsit  sup¬ 
plicans  ,  ut  nullo  modo  consentiret  :  sed 
Praefectus  urbis  re  cognita  misit  aliquos,  qui 
nuntium  Gregorii  in  itinere  comprehende¬ 
rent,  et  litteras  ejus  lacerarent,  quod  et  fe¬ 
cerunt  :  direxitque  ipse  alios  nuntios,  qui 
cleri  et  populi  electionem  Imperatori  indi¬ 
carent,  et  confirmationem  peterent. 

Scribit  ergo  Platina,  Constantinum  IV, 
permotum  sanctitate  Benedicti  II  misisse  ad 
eum  sanctionem,  qua  jubebat,  ut  is  quem 
Clerus  et  populus  elegisset,  mox  verus  Chri¬ 
sti  Vicarius  haberetur,  non  expectata  ulla 
Imperatoris  sententia.  Itaque  sanctio  Cons¬ 
tantini  IV  non  fuit  circa  potestatem  Papse, 
ut  Lutherus  putavit,  sed  circa  electionem 
tantum. 

Ad  illud  de  Phoca  respondeo  :  Phocam 
edidisse  quidem  sanctionem,  qua  declaravit 
Romanam  Ecclesiam  Caput  esse  omnium 
Ecclesiarum,  ut  Beda  in  lib.  de  sex  setat.  in 
Phoca  :  et  Ado  in  Chronico,  ac  Paulus  Dia¬ 
conus  lib.  XVIII  de  reb.  Rom.  testantur  : 
sed  non  propterea  a  Phoca  introductum  esse 
hunc  primatum  ;  nam  Phocas  id  sanxit  de¬ 
clarando  et  asserendo,  non  instituendo  ali¬ 
quid  novi  :  id  quod  certissima  ratione  de¬ 
monstrari  potest. 

Nam  Gregorius  lib.  VII,  epist.  63  ad  Jo. 
Syracus.  :  «De  sede,  inquit,  Constantinopo- 
litana,  quis  dubitet  eam  Apostolicse  sedi  esse 
subjectam?  quod  et  Dominus  piissimus  Im¬ 
perator,  et  frater  meus  Eusebius  ejusdem 
civitatis  Episcopus  assidue  profitentur.  » 
Scripta  autem  epistola  est  ante  Phocae  Im¬ 


perium  annis  circiter  quinque,  ut  ex  indic¬ 
tionis  numero  aperte  colligitur. 

Deinde  Justinianus  senior,  qui  ante  Pho¬ 
cam  70  annis  fuit,  in  epist.  ad  Joan.  II  affir¬ 
mat  Romanam  Ecclesiam  esse  Caput  omnium 
Ecclesiarum  :  et  Valentinianus  qui  Phocam 
140  annis  praecessit,  in  epist.  ad  Theodos. 
asserit,  Romanum  Pontificem  principatum 
sacerdotii  super  omnes  semper  habuisse.  Id 
ipsum  ex  testimoniis  Irenaei,  Athanasii,  Cy- 
rilli  ,  Theodoreti,  Sozomeni ,  et  aliorum 
Graecorum,  quos  supra  citavimus,  compro¬ 
batur. 

Causa  autem  cur  Phocas  rem  tam  certam 
iterum  lege  sua  sanciendam  putaverit,  fuit 
superbia  Episcoporum  Constantinopolis,  ut 
Beda,  Ado,  et  Paulus  Diaconus  loc.  cit.  an¬ 
notarunt.  Quoniam  enim  illi  se  Patriarchas 
universales,  et  primos  omnium  Episcoporum 
scribebant  contra  omne  jus  et  fas ;  et  ex¬ 
communicationes,  quas  in  eos  tulerant  Pe¬ 
lagius,  et  Gregorius  Romani  Pontifices,  non 
potuerant  obstinationem  eorum  frangere; 
visum  est  Imperatori  bonum,  ut  ipse,  quem 
Graeci  magis  timebant,  se  interponeret.  Ita¬ 
que  declaravit,  Romanam  Ecclesiam  Caput 
esse  omnium  Ecclesiarum :  proinde  Constan- 
tinopolitanum  Episcopum  non  esse  Episco¬ 
pum  universalem,  sed  particularem  et  sub¬ 
jectum  Apostolicae  Sedi. 

Ad  illud  de  Pipino  respondeo  :  Calvinum 
miro  artificio  veram  quamdam  historiam 
duobus  mendaciis  involutam  in  patrocinium 
suae  haeresis  advocasse.  Nam  quod  ait,  Pon¬ 
tificum  suffragio  Pipinum  ad  Regnum  Fran¬ 
corum,  et  Carolum  Magnum  ad  Imperium 
Romanorum  pervenisse  ;  verum  est,  et  a 
multis  historicis  litteris  mandatum.  Quod 
autem  dicit,  injuste  ac  scelerate  a  Zacharia 
Pontifice  et  Pipino  verum  Regem  Franco¬ 
rum  regno  spoliatum  falsum  est,  et  contu¬ 
meliosum  non  solum  in  Pontificem,  sed  etiam 
in  Reges  Galliae,  et  in  Imperatores  Germa¬ 
niae  :  utrique  enim  ab  isto  Pipino  descen¬ 
dunt.  Quod  vero  addit,  propterea  a  Pipino 
et  Carolo  concessum  Pontifici  in  Gallias  et 
Germaniam  primatum,  et  more  latronum  eos 
divisisse  praedam,  ita  ut  Pipino  et  Carolo 
cederet  temporale  dominium,  Pontificibus 
autem  sacerdotii  principatus,  non  modo  fal¬ 
sum  est,  sed  etiam  contrarium  superiori 
mendacio  :  mendacia  enim  illa  secum  pug¬ 
nant,  et  unum  alterum  destruit. 

Ac  primum  quod  Zacharias  juste  et  legiti¬ 
me  deposuerit  Childericum  Regem,  et  creari 

jusserit  Pipinum,  affirmant  omnes  quotquot 
hanc  historiam  scribunt  (1) ,  tam  Grseci, 
quam  Latini,  exceptis  Magdeburgensibus, 
Centur.  VIII,  cap.  10.  in  vita  Zacharise,  et 
Calvino  loc.  cit.  Refert  enim  Eginhardus  in 
vita  Caroli  Magni,  Aimonius  lib.  IV,  cap.  61 
de  rebus 'gestis  Francorum,  Cedrenus  invita 
Leonis  Isauri,  Paulus  Diaconus  lib.  VI,  cap. 

5  de  gest.  Longobard.  Blonduslib.  X.  Deca¬ 
dis  I.  Rhegino  lib.  II  Chronicor.  Marianus 
Scotus  lib.  III  Cbronol.  Otho  Frisingensis  1. 
V  histor.  Ado  Viennensis  in  Chron.  setat.  VI. 
Abbas  Urspergensis  in  Chron.  Sigebertus 
item  in  Chron.  et  Paulus  iEmilius  lib.  I  et  II 
de  gest.  Francor.  paulo  ante  Pipini  tempora, 
ita  Reges  Francorum  degenerasse  a  suis 
majoribus  ,  ut  omni  prorsus  regni  cura 
translata  in  Magistros  equitum,  seu  Praefec¬ 
tos  aulae,  tantum  semel  in  anno  Kalendis 
Maii,  se  populo  ostentarent  :  toto  vero  reli¬ 
quo  tempore  deliciis  et  voluptati  operam 
darent  ;  et  propterea  omnium  Procerum 
consensu  a  Pontifice  Maximo  postulatum,  ut 
eis  permitteret  regium  titulum  in  eos  trans¬ 
ferre,  qui  vere  ac  re  ipsa  Reges  erant,  et 
regni  negotia  jamdudum  feliciter  adminis¬ 
traverant.  Quod  sane  justissimum  postula¬ 
tum  erat  :  laborabat  enim  Gallia  propter  illa 
monstra  apud  omnes  nationes  gravissima 
infamia,  et  similiter  regnum  innumeris  dis¬ 
sensionibus  replebatur. 

Neque  solum  (ut  isti  auctores  dicunt)  nulla 
regni  negotia  Reges  illi  curabant,  sed  etiam 
propter  eorum  inertiam  religio  in  Galbis  ita  * 
laboravit,  ut  pene'  extincta  sit,  ut  patet  ex 
epist.  S.  Bonifacii  Episc.  Mogunt.  adZachar. 
Rom.  Pontif.  ubi  dicit,  per  80.  circiter  an¬ 
nos,  in  Francia  illis  Sardanapalis  regnanti¬ 
bus,  nullam  Synodum  fuisse  celebratam, 
Ecclesias  Episcopales  a  laicis  et  publicanis 
possessas,  clericos  quatuor  aut  quinque  si¬ 
mul  concubinas  habuisse,  religionem  deni¬ 
que  omnem  conculcatam  et  dissipatam. 

Cum  ergo  Zacharias  intelligeret  jam  per 
multos  annos  Reges  Francorum  solo  titulo 
fuisse  Reges,  et  Ghildericum,  qui  tunc  regna¬ 
bat,  non  solum  more  majorum  nihil  curare, 
sed  etiam  omni  prorsus  ingenio  carere,  ac 
vere  stupidum  et  dici  et  esse  :  et  simul  vide¬ 
ret  regnum  et  religionem  in  Galbis  ruere,  et 
omnes  Proceres  regni  Pipinum  Regem  op¬ 
tare,  tandem  ut  is  ad  quem  spectabat  provi¬ 


dere  omnium  suorum  saluti,  judicavit  licere 
Francis  regnum  Childerici  in  Pipinum  trans¬ 
ferre,  atque  ipse  eos  juramento,  quo  se 
Childerico  obstrinxerant,  solvit.  Quod  sane 
justum  fuisse  nemo  sanse  mentis  negabit  : 
preesertim  cum  eventus  docuerit  mutatio¬ 
nem  illam  felicissimam  fuisse  ;  nunquam 
enim  regnum  Francorum  potentius  aut  reli¬ 
gio  in  Galba  florentior  fuit,  quam  tempore 
Pipini  et  Caroli. 

Adde  postremo,  quod,  ut  citati  auctores 
fere  omnes  scribunt,  qui  jubente  Pontifice 
Pipinum  Regem  inunxit  et  coronavit,  vir 
sanctissimus  fuit ,  B.  videlicet  Bonifacius 
Episcopus  Martyr,  qui  certe  auctor  injusti¬ 
tiae  et  sceleris  publici  nunquam  fuisset. 

Jam  vero  quod  non  propterea  Pipinus, 
aut  Carolus  Pontifici  primatum  in  Galbas  et 
Germaniam  detulerint,  facillime  ostendi  po¬ 
test. 

Primum,  quia  nullus  hoc  scribit,  praeter 
Calvinum,  Auctores  citati,  ac  praecipue  Pau¬ 
lus  iEmibus,  dicunt  quidem,  Reges  Franco¬ 
rum  suscepisse  Sedis  Apostobcae  protectio¬ 
nem  contra  Longobardos,  abosque  hostes, 
et  Pontifici  donavisse  exarchatum  Ravennae, 
et  quaedam  alia  temporalia  :  at  de  spirituali 
ditione  nulla  usquam  mentio. 

Deinde,  si  Proceres  regni  per  Legatos  a 
Pontifice  petierunt  absolvi  a  juramento,  et 
ut  liceret  sibi  regnum  transferre  a  Childerico 
in  Pipinum,  ut  scribunt  Paulus  vEmibus  lib. 
II  et  abi ;  certe  existimabant,  Pontificem  toti 
Ecclesiae,  ac  nominatim  Francis  praeesse  : 
aboqui  enim  cur  non  a  suis  Episcopis  hoc 
petebant,  vel  cur  sine  Papae  licentia  non  fa¬ 
ciebant  quod  volebant?  Imo  cur  expecta- 
runt,  ut  Pontifex  id  juberet,  ut  Rhegino  et 
abi  scribunt  ?  Si  ergo  Pontifex  primatum  in 
Francos  exercebat  antequam  Pipinus  Rex 
crearetur;  quomodo  primatum  istum  a  Rege 
Pipino  accepit  ?  nonne  ista  inter  se  pug¬ 
nant  ? 

Denique  ante  Pipini  tempora  constat, 
Francos  et  Germanos  Romano  Pontifici  sub¬ 
jectos  in  spiritualibus  fuisse.  Nam  S.  Boni¬ 
facius  Episcopus  Moguntinus  epistolam  ad 
Zachariam  Papam  scripsit,  Principe  Carolo- 
mano,  ut  ipse  ibidem  indicat  :  proinde  ante¬ 
quam  Pipinus  fieret  Rex  ;  nam  constat,  Ca- 
rolomanum  deposito  principatu  Monachum 
esse  factum  ante  Pipini  exaltationem  in  reg- 


(1)  Hic  agitur  tantum  de  facto  translationis  Imperii,  non  de  consultatione  Zacharise  :  quod  ulti¬ 
mum  factum  hodie,  ab  abbate  Mury,  in  dubium  revocatur. 

num  :  in  ea  vero  epistola  aperte  profitetur, 
Ecclesias  Germaniae  subjectas  Pontifici  tunc 
fuisse,  atque  inter  alia  a  Pontifice  petit,  ut 
tres  Episcopatus  in  Germania  erigeret,  et 
sibi  auctoritatem  daret  Concilium  Episcopo¬ 
rum  in  Francia  congregandi,  et  alia  multa 
ejusdem  generis. 

Item  Beda,  qui  annis  circiter  centum  Pi- 
pini  tempora  praecessit,  lib.  II  hist.  Anglor. 
cap.  1  :  «  Cum ,  inquit,  Gregorius  in  toto 
Orbe  gereret  Pontificatum.  »  Credo  non 
excipiet  Calvinus  Galliam  et  Germaniam  ab 
Orbe  terrarum  universo. 

S.  Gregorius,  qui  fere  200  annis  Pipinum 
praecessit,  lib.  IY,  epist.  52  universis  Epis¬ 
copis  Galbarum,  committit  vices  suas  Yirgi- 
lio  Episcopo  Arelatensi,  ac  praecipit,  ut  gra¬ 
viores  causas  ad  Sedis  Apostolicae  judicium 
referat  :  «  Quatenus,  inquit,  a  nobis  valeat 
congrua  sine  dubio  sententia  terminari.  » 

S.  Leo,  qui  350  annis  Pipinum  praecessit, 
in  epist.  89.  ad  Episc.  Galliae  :  «  Nobiscum, 
inquit,  vestra  fraternitas  recognoscat,  Apo- 
stolicam  Sedem  a  vestra  etiam  provinciae 
sacerdotibus  innumeris  relationibus  esse 
consultam,  et  pro  diversarum  appellatione 
causarum,  aut  retractata,  aut  confirmata 
fuisse  judicia.  » 

S.  Cyprianus,  qui  annis  amplius  500  ante 
Pipinum  floruit,  epist.  13,  lib.  III  scribit  ad 
Stephanum  Papam  ut  Episcopum  Arelaten- 
sem  deponat,  et  alium  ei  substituat.  Deni¬ 
que  Irenaeus,  qui  600  annis  eadem  Pipini 
tempora  antecessit,  lib.  III,  cap.  3.  cum  ait: 
«  Ad  Romanam  Ecclesiam,  propter  poten- 
tiorem  principalitatem,  necesse  est  omnem 
convenire  Ecclesiam,  hoc  est,  omnes,  qui 
sunt  undique  fideles  »  :  non  excipit  Gallos, 
cum  ipse  Gallus  Episcopus  esset  :  ut  illud 
omittam,  quod  cum  Dominus  Petro,  et  in 
Petro  successoribus  ait  :  Pasce  oves  meas ; 
Germanos  et  Gallos  in  ovibus  suis  sine  dubio 
numeravit. 

Idem  'probatur  ex  auctoritate,  quam  exercuit 
Romanus  Pontifex  in  alios  Episcopos. 

Argumentum  sextum  sumitur  ex  auctori¬ 
tate,  quam  semper  exercuerunt  veteres  Pon¬ 


tifices  in  Episcopos  caeteros.  Siquidem  legi¬ 
mus,  a  Pontificibus  Romanis  Episcopos  in 
toto  Orbe  institutos,  vel  depositos,  vel  resti¬ 
tutos,  quorum  singula  per  se  sufficerent  ad 
hunc  primatum  ostendendum. 

Ac  primum  de  institutione  multa  exempla 
afferri  possent.  In  Concil.  Ghalced.  act.  7 
legimus,  Maximum  Antiochenum  a  S.  Leone 
confirmatum  in  Episcopatu.  Item  de  confir¬ 
matione  Anatolii  Episcopi  Constantinopoli- 
tani  ita  scribit  idem  Leo  epist.  54.  ad  Mar- 
tian.  :  «  Satis  sit,  inquit,  quod  vestra  pieta¬ 
tis  auxilio,  et  mei  favoris  assensu  Episcopa¬ 
tum  tantae  urbis  obtinuit.  » 

Et  epist.  84.  ad  Anastas.  Thessal.  Episco¬ 
pum  :  «  De  persona ,  inquit ,  consecrandi 
Episcopi,  et  de  cleri,  plebisque  consensu 
Metropolitanus  Episcopus  ad  tuam  fraterni¬ 
tatem  referat,  quodque  in  provincia  bene 
placuit,,  scire  te  faciat,  ut  ordinationem  rite 
celebrandam  tua  quoque  firmet  auctoritas.» 
Et  infra  :  «  Sicut  enim  justas  electiones  nul¬ 
lis  dilationibus  volumus  fatigari,  ita  nihil 
permittimus,  te  ignorante,  praesumi.  »  Et  in 
epist.  87.  ad  Episc.  Afr.  :  «  Donatum,  in¬ 
quit,  Salicinensem  ex  Novatiano  cum  sua, 
ut  comperimus,  plebe  conversum,  ita  Domi¬ 
nico  volumus  gregi  praesidere,  ut  libellum 
fidei  suae  ad  nos  meminerit  dirigendum.  » 

S.  Gregorius  lib.  IY,  epist,- 34  ad  Cons¬ 
tantiam  Augustam  :  «  Salonitanae  civitatis 
Episcopus  me,  ac  responsali  meo  nesciente, 
ordinatus  est,  et  facta  res  est,  quae  sub  nullis 
interioribus  principibus  evenit.  »  Et  passim 
in  epistolis  suis  indicat,  se  mittere  pallium, 
quod  est  Archiepiscopatus  insigne,  ad  varios 
Archiepiscopos  Graeciae ,  Galliae,  Hispaniae 
etc.  Notandum  tamen  est,  quod  etsi  ex  con¬ 
firmatione  Episcoporum  probatur  primatus 
Romani  Pontificis  :  tamen  non  est  necesse, 
ut  omnes  Episcopos  semper  confirmaverit ; 
potuit  enim  id  permittere  Patriarchis  et 
Primatibus,  ut  in  multis  locis  factum  vide¬ 
tur. 

De  depositione  multa  etiam  exstant  exem¬ 
pla,  ac  in  primis  Cyprianus  lib.  III,  epist. 
13  ad  Stephanum  :  «  Dirigantur,  inquit,  in 
provinciam,  et  ad  plebem  Arelatae  consis¬ 
tentem  a  te  littera,  quibus  abstento  Marcia¬ 
no  alius  in  locum  ejus  substituatur.  »  Et  in¬ 
fra  :  «  Significabis  plane  nobis,  quis  in  lo¬ 
cum  Marciani  Arelatae  fuerit  constitutus,  ut 
sciamus  ad  quem  fratres  nostros  dirigere,  et 
cui  scribere  debeamus.  » 

Calvinus  lib.  IV  Instit.  cap.  7,  §.  7.  ex  hoc 

ipso  loco  argumentum  sumit  :  «  Queeso  ,  in¬ 
quit,  si  Galliae  tunc  praefuisset  Stephanus,  an 
non  dicturus  erat  Cyprianus,  coerceas  istos, 
quia  tui  sunt?  Sed  longe  aliter  loquitur, 
Hoc  fraterna,  inquit,  societas,  qua  inter  nos 
devicti  sumus,  requirit,  ut  mutuo  monea¬ 
mus.  » 

Respondeo  :  Verba  ista,  quae  Calvinus  ci¬ 
tat,  nusquam  in  Cypriano  inveniri.  Deinde, 
si  Cyprianus  putasset,  Stephanum  non  prae- 
esse  Gallis  ,  sed  tantum  ex  amicitia  potuisse 
monere ;  cur  non  ipse  per  se  Gallos  monuis¬ 
set  ? 

Nicolaus  I  in  epist.  ad  Michael.  enumerat 
octo  Patriarchas  Constantinopolitanos,  quos 
Romani  Pontifices  deposuerunt ,  inter  quos 
unus  fuit  Anthimus  ,  quem  Agapetus  Papa 
deposuit,  non  obstantibus  minis  Augusti  et 
Augustae,  et  loco  ejus  ipse  suis  manibus  Con- 
stantinopoli  Menam  ordinavit ,  ut  Liberatus 
scribit  in  Breviar.  cap.  21.  et  Zonaras  in  vita 
Justin.  Item  Gelasius  in  epistol.  ad  Episc. 
Dard.  :  «  Dioscorum,  inquit ,  secundae  sedis 
praesulem  sua  auctoritate  sedes  Apostolica 
damnavit.  »  Et  ibidem  :  «  B.  Petri  sedes 
Alexandrinum  Petrum,  quem  se  tantummo¬ 
do  damnasse ,  non  etiam  solvisse  noverat, 
non  recepit.  » 

Praeterea  Flavianum  Patriarcham  Antio¬ 
chenum  deposuit  Damasus,  ut  scribit  Theo- 
doretus  lib.  V  hist.  cap.  23.  Et  licet  Impera¬ 
tor  Theodosius  niteretur  Flavianum  in  Epis¬ 
copatu  stabilire  :  tamen  jussit  eum  Romam 
pergere  ad  causam  dicendam.  Et  Theophi- 
lus  Alexandrinus  per  Legatos  apud  Roma¬ 
num  Pontificem  pro  Flaviano  intercessit,  ut 
refert  Socrates  lib.  V  hist.  cap.  15.  et  simi¬ 
lem  operam  navasse  Chrysostomum  testatur 
Sozomenus  lib.  VIII,  cap.  3.  Denique  non 
ante  potuit  eum  Episcopatum  Flavianus  te¬ 
nere  ,  quam  Romanus  Pontifex  placatus 
consensit,  et  Legatos  ejus  se  admissurum 
promisit,  qui  mox  multos  Episcopos,  et  prae¬ 
cipuos  Antiochenae  Ecclesiae  presbyteros  ad 
Papam  misit,  ut  scribit  idem  Theodoretus 
ibidem. 

Episcopum  etiam  Hierosolymitanum  Poly- 
chronium  deposuit  Sixtus  III,  misso  ad  hoc 
in  Hierusalem  S.  Leone  Archidiacono  ,  qui 
postea  fuit  Papa ,  ut  patet  ex  tom.  I  Conci¬ 
lior.  in  act.  Sixti  III.  Si  ergo  Romanus  Pon¬ 
tifex  omnes  Patriarchas,  id  est ,  Constanti- 
nopolitanum,  Alexandrinum ,  Antiochenum, 
Hierosolymitanum  aliquando  deposuit;  certe 
summus  est  judex  in  Ecclesia. 


Denique  de  restitutione  Episcoporum  ab 
aliis  depositorum  sunt  etiam  multa  exem¬ 
pla.  Nam  Cyprianus  lib.  I ,  epist.  4.  :  ci  Nec 
rescindere,  inquit,  ordinationem  jure  per¬ 
fectam  non  potest ,  quod  Basilides  post  cri¬ 
mina  sua  detecta  Romam  #  pergens  ,  Ste¬ 
phanum  collegam  nostrum  longe  positum, 
et  gestse  rei,  ac  veritatis  ignarum  fefellit,  ut 
exambiret  reponi  se  injuste  in  Episcopatum, 
de  quo  fuerat  juste  depositus  etc.  » 

Deinde  Athanasium  Alexandrinum  ,  Pau¬ 
lum  Constantinopolitanum,  et  Marcellum 
Ancyranum  Episcopos,  a  Synodo  Orientali 
depositos,  Julius  I  restituit,  ut  scribit  Ge¬ 
lasius  in  epist.  ad  Episc.  Dard.  et  Sozome¬ 
nus  lib.  III,  cap.  7.  :  «  Cum,  inquit,  propter 
sedis  dignitatem  cura  omnium  ad  ipsum 
spectaret,  singulis  suam  Ecclesiam  restituit. » 
Et  infra  :  «  Athanasius ,  et  Paulus  ad  suas 
sedes  revertuntur,  litterasque  Julii  Episcopis 
Orientis  mittunt.  »  Item  de  Theodoreto  de¬ 
posito  a  Synodo  II  Ephesina  ita  legimus  in 
Concil.  Chalced.  act.  1.  :  «  Ingrediatur  et 
Reverendiss.  Episcopus  Theodoretus  ,  ut  sit 
particeps  Synodi,  quia  restituit  ei  Episco¬ 
patum  sanctissimus  Archiepiscopus  Leo.  » 
Multa  similia  afferri  possent,  ad  quee  nihil 
omnino  respondere  possunt,  nec  respondent 
adversarii. 

Sed  contra  Nilus  quinque  argumenta  pro¬ 
ponit.  Primum  argumentum.  Romanus  Epis¬ 
copus  dicitur  primus  :  quia  secundus  ab  ipso 
est  Constantinopolitanus ,  tertius  Alexandri¬ 
nus,  quartus  Antiochenus,  quintus  Hieroso¬ 
lymitanus  :  at  non  dicitur  primus  et  secun¬ 
dus  de  superiore  et  inferiore,  sed  de  iis  tan¬ 
tum,  qui  sunt  ejusdem  ordinis,  et  dignitatis  ; 
non  enim  Romanus  Episcopus  dicitur  primus 
ratione  Tusculani,  aut  Tiburtini,  qui  ei  sub¬ 
jecti  sunt. 

Respondeo  :  Romanum  Pontificem  simul 
Episcopum,  Archiepiscopum  ,  Patriarcham, 
et  Papam  esse.  Et  quidem  ut  Episcopum, 
primum  esse  in  hac  provincia  ratione  Os¬ 
tiensis  qui  est  secundus  ,  et  Portuensis  qui 
est  tertius,  et  cseterorum,  qui  suo  ordine 
numerari  possunt.  At  vero  ,  ut  Archiepisco¬ 
pum,  non  esse  primum  ratione  Ostiensis,  qui 
non  est  Archiepiscopus ,  sed  simplex  Epis¬ 
copus  Archiepiscopo  Romano  subjectus :  esse 
tamen  primum  ratione  Archiepiscopi  Raven¬ 
natis,  Mediolanensis  ,  et  cseterorum  Archie- 
piscoporum  Occidentis. 

Porro  ut  Patriarcham  proprium  Occiden¬ 
tis,  non  esse  primum  ratione  Ravennatis 

et  caeterorum,  qui  Patriarchae  non  sunt, 
sed  ratione  Constantinopolitani ,  Alexandri¬ 
ni,  Antiocheni,  et  Hierosolymitani  Patriar¬ 
charum.  Et  hoc  modo  numerari  quinque  pri¬ 
marias  Sedes,  quarum  quaelibet  multis  et 
magnis  provinciis  praesidet. 

Postremo,  ut  Papam  et  Caput  Ecclesiae 
universae,  non  esse  primum  ratione  Constan¬ 
tinopolitani,  aut  ullius  alterius,  sed  solum 
Principem,  ac  Pastorem  omnium  esse ,  nec 
ullum  in  ea  potestate  secundum  aut  collegam 
habere.  Nam  quemadmodum  esse  debuit  in¬ 
ter  Episcopos  ejusdem  provinciae  unus  qui 
cseteris  praeesset ,  et  Archiepiscopus  dicere¬ 
tur  :  et  inter  Archiepiscopos  multarum  pro¬ 
vinciarum  unus,  qui  praeesset  caeteris,  et  di¬ 
ceretur  Patriarcha  ;  pari  ratione  inter  Patri¬ 
archas  ejusdem  Catholicae  Ecclesiae  esse  de¬ 
buit  unus,  qui  caeteris  praesideret ,  et  Papa 
seu  Christi  Vicarius  nominaretur :  atque  hunc 
Romanum  Pontificem  esse,  multis  jam  argu¬ 
mentis  demonstravimus. 

Argumentum  secundum.  Sexta  Synodus 
can.  36.  renovat  constitutionem  II  et  IV  Sy¬ 
nodi,  "quae  Episcopo  Constantinopolitano  pa¬ 
ria  privilegia  tribuerunt  cum  iis  quae  habet 
Episcopus  Romanus;  non  igitur  Romanus 
Episcopus  major  est  auctoritate  ac  dignitate 
Constantinopolitano;  proinde  non  potest  om¬ 
nibus  Episcopis  imperare. 

Respondeo  :  In  Concilio  II  generali  non 
fuit  Episcopus  Constantinopolitanus  aequatus 
Romano  ,  sed  solum  antepositus  Alexandri¬ 
no,  atque  Antiocheno  ,  ut  patet  ex  can.  5. 
ejusdem  Concilii ,  cujus  haec  sunt  verba  : 
((  Constantinopolitanae  civitatis  Episcopum, 
habere  oportet  primatus  honorem  post  Ro¬ 
manum  Episcopum,  propterea  quod  sit  nova 
Roma.  » 

In  Concilio  vero  Chalcedonensi,  act.  16.  ad 
istum  canonem  addiderunt,  oportere  eum 
paria  privilegia  habere  cum  Romano  Ponti¬ 
fice,  sed  cum  a  Legatis  Pontificis  reclama¬ 
tum  esset ;  idem  Concilium  epistolam  ad  Leo¬ 
nem  scripsit ,  qua  petiit  confirmari  Concilii 
decreta  :  verum  ausi  non  sunt  Patres  in  ea 
epistola  mentionem  facere  parium  privile¬ 
giorum,  sed  solum  scripserunt ,  se  reno¬ 
vasse  canonem  II  Synodi,  quo  secundus  ho¬ 
nor  Episcopo  Constantinopolitano  tribueba¬ 
tur.  Habetur  hsec  epistola  in  act.  Cone.  Chal- 
ced.  act.  3. 

Sanctus  quoque  Leo  in  ep.  59.  qua  Con¬ 
cilio  respondet,  et  in  aliis  omnibus,  quas  de 
hac  causa  scripsit,  nusquam  meminit  parium 


privilegiorum,  sed  solum  acriter  damnat 
Episcopi  Constantinopolitani  ambitiosam 
cupiditatem,  quod  se  Alexandrino,  atque 
Antiocheno  anteponere  voluerit. 

Scribit  quoque  Nicephorus  lib.  XVII,  c.  9. 
cum  Joannes  I  Papa  Constantinopolim  ve¬ 
nisset,  a  Justino  Imperatore  invitatum  fuisse 
Pontificem  ,  ut  assideret  Epiphanio  Patriar¬ 
chae  Constantinopolitano,  ut  quasi  pares  vi¬ 
derentur  :  sed  Pontificem  non  ante  sedere 
voluisse,  quam  pro  praerogativa  Apostolicae 
Sedis  thronus  sibi  supra  Epiphanium  collo¬ 
catus  fuisset.  Ex  quo  apparet,  canonem  il¬ 
lum  de  paribus  privilegiis  non  fuisse  admis¬ 
sum,  etiam  longo  tempore  post  Concilium 
Chalcedonense,  nec  ex  ipso  Concilio  vim  ul¬ 
lam  habuisse,  alioqui  Epiphanius  ille  cano¬ 
nem  Concilii  protulisset ,  nec  passus  fuisset, 
in  sua  Ecclesia  Romano  Pontifici  supra  se 
thronum  collocari.  Itaque  solus  est  can.  36 
sexte  Synodi,  qui  Episcopum  Gonstantino- 
politanum  Romano  aequavit. 

Caeterum  nullius  roboris  sunt  illi  canones : 
non  enim  canones  sunt  VI  Synodi  verae,  legi¬ 
timae  atque  cecumenicae  ,  sed  alterius  cujus- 
dam  conventiculi,  quod  se  falso  sextam  Sy¬ 
nodum  nominavit.  Constat  enim  sextam  Sy¬ 
nodum,  quae  sub.  Agathone  Papa  et  Con¬ 
stantino  IV  Imperatore  celebrata  est, 
nullos  canones  edidisse ,  sed  post  annos 
quinque  ab  ea  Synoda  dissoluta ,  iterum 
convenisse  nescio  quot  Episcopos  Graecos, 
auctore  Justiniano  juniore,  ac  multos  ca¬ 
nones  edidisse  sub  nomine  sextae  Synodi. 
Id  quod  manifeste  colligitur,  tum  ex  prin¬ 
cipio  horum  ipsorum  canonum,  tum  ex  con¬ 
fessione  Tharasii  Episcopi  Constantinopo¬ 
litani  in  VII  Synodo,  act.  4.  quos  eosdem 
canones  erraticam  Synodum  Beda  appellat, 
et  a  Sergio  Papa,  qui  tunc  sedebat ,  repro¬ 
batos  fuisse,  scribit  in  lib.  de  sex  aetat.  in 
Justiniano  juniore.  Ex  quo  sequitur,  istam 
falsam  Synodum  sextam,  aut  non  fuisse  ge¬ 
neralem,  aut  non  fuisse  legitimam  :  nam  ge¬ 
neralis  legitima  esse  non  potest ,  ubi  deest 
auctoritas  primae  Sedis,  ut  ipsimet  Graeci  fa¬ 
tentur  in  VII  Synodo,  act.  6. 

Ac  deinde  qua  ratione  generalis  legitima 
dici  potest,  ad  quam  ne  unus  quidem  Latino¬ 
rum  est  vocatus?  Si  autem  legitima  non  fuit, 
planum  est,  nullam  auctoritatem  habere  po¬ 
tuisse.  Si  vero  legitima  fuit,  sed  particularis 
non  generalis ,  non  potuit  leges  ferre  nisi  in 
homines  sibi  subjectos;  non  potuit  igitur  Se¬ 
dem  Romanam  deprimere ,  ac  privilegiis 

spoliare,  quod  tamen  facere  conata  est,  cum 
ei  Sedem  Gonstantinopolitanam  ,  alioqui  in¬ 
feriorem  atque  subjectam,  aequare  tentavit. 
Nam  non  fuisse  unquam  Romanam  Sedem 
Graecorum  Concilio  subjectam ;  vel  ex  eo 
probatur,  quod  nec  ulla  lege  Imperatoria , 
neque  canone  Ecclesiastico,  neque  ratione, 
neque  consuetudine ,  id  Graeci  probare  pos¬ 
sunt  :  leges  enim  et  canones  nulli  sunt ,  qui 
primam  Sedem  secundae  subjiciant :  id  ipsum 
rationi  maxime  adversatur  :  denique  nulla 
potest  historia  in  medium  adferri ,  qua  con¬ 
stet  aliquid  actum  ex  auctoritate  a  Graecis 
Episcopis  in  Romana  Ecclesia,  aut  caeteris 
Ecclesiis  Occidentis. 

Deinde  primatum  Romanae  Ecclesiae ,  aut 
Christus  dedit  ut  nos  credimus,  aut  certe  Ni¬ 
caenum  generale  Concilium,  ut  Nilus  ipse  do¬ 
cet  ;  quo  jure  igitur  Trullanum  particulare 
Concilium  potuit  auferre,  quod  Christus  ipse, 
aut  generale  Concilium  dederat  ?  Tolli  autem 
primatum  Romanae  Ecclesiae  per  illam  com¬ 
municationem  privilegiorum ,  quam  Trulla¬ 
num  Concilium  decreto  suo  sancivit ,  mani¬ 
festum  est  :  non  enim  eminet  supra  omnes, 
qui  aliquem  parem  habet. 

Adde  praeterea,  quod  tametsi  II  et  IV  Sy¬ 
nodus  non  aequarint  Romano  Pontifici  Con- 
stantinopolitanum  ,  sed  solum  secundum  ab 
eo  fecerint  :  idipsum  tamen  non  fuit  ratum, 
quamdiu  Apostolica  Sedes  contradixit.  Nam 
idcirco  in  IV  Synodo,  cum  Graeci  vellent 
Sedi  Constantinopolitanae  secundum  locum 
dare,  et  ad  hoc  probandum  allegarent  de¬ 
cretum  secundae  Synodi  ante  annos  prope 
80  celebratae,  Legati  Romani  dixerunt  :  «  Si 
annis  80  hoc  beneficio  usi  sunt ,  quid  nunc 
requirunt?  si  nunquam  usi  sunt,  quare  requi¬ 
runt?  »  Quibus  verbis  significabant  frustra 
allegari  decretum  illud,  quod  tanquam  irri¬ 
tum  nunquam  in  usu  fuerat. 

Argumentum  tertium.  Si  Romanus  Ponti¬ 
fex,  quia  primus  Patriarcharum  est ,  impe¬ 
rium  habet  in  secundum,  id  est,  in  Constan- 
tinopolitanum  ;  igitur  pari  ratione  Constan- 
tinopolitanus  quia  est  secundus  ,  imperium 
habebit  in  Alexandrinum  qui  est  tertius  : 
et  Alexandrinus  quia  est  tertius,  in  Antio¬ 
chenum,  qui  est  quartus  :  et  iste  in  Hieroso¬ 
lymitanum  qui  est  postremus.  At  nulla  ratio, 
nulla  lex,  nulla  consuetudo  hoc  admittit. 

Respondeo  :  Romanum  Pontificem,  non 
quia  est  primus  Patriarcha ,  imperium  ha¬ 
bere  in  Constantinopolitanumet  CEeteros  Pa¬ 
triarchas,  sed  quoniam  solus  est  Papa  Eccle¬ 


siae  universae,  successor  Petri,  et  Christi  Vi¬ 
carius  generalis.  Quemadmodum  quilibet 
Archiepiscopus ,  non  ideo  praesidet  Episco¬ 
pis  caeteris  ejusdem  provinciae  quod  sit  pri¬ 
mus  Episcopus ,  sed  quod  solus  sit  Archi¬ 
episcopus  ejus  provinciae.  At  quilibet  Patri¬ 
archa  non  propterea  eminet  potestate  super 
omnes  Archiepiscopos  sibi  subjectos  ,  quod 
sit  ipse  primus  Archiepiscopus,  sed  quod  sit 
in  tota  ea  regione  summus  ac  solus  Patriar¬ 
cha. 

Argumentum  quartum.  Romanus  Episco¬ 
pus  non  ordinat  Patriarchas,  quemadmodum 
Patriarchae  suos  ordinant  Metropolitanos,  et 
Metropolitani  suos  Episcopos;  non  igitur  ita 
praeest  ipse  Patriarchis ,  ut  illi  Metropolita¬ 
nis,  et  Metropolitani  Episcopis. 

Respondeo  :  Romanus  quidem  Pontifex 
non  consueverat  ordinare  Patriarchas  f  quia 
non  poterat  commode  fieri ,  ut  vel  ipsi  Ro¬ 
mam  venirent,  vel  ad  eos  Pontifex  ipse  pro¬ 
ficisceretur  :  tamen  confirmabat  per  litteras, 
ut  supra  ostendimus  exemplo  AnatholiiCon- 
stantinopolitani ,  et  Maximi  Antiocheni.  Et 
non  fuisse  inanem  istam  confirmationem, 
manifeste  declarat  causa  Flaviani ,  qui  nun¬ 
quam  obtinere  potuit  Antiochenam  Eccle¬ 
siam,  quamdiu  Episcopus  Romanus  non  con¬ 
sensit.  Ad  haec,  non  minus  certe  est  depo¬ 
nere,  vel  restituere,  quam  ordinarq  Episco¬ 
pum  :  Romanus  autem  Pontifex  non  semel, 
sed  quoties  opus  fuit,  vel  deposuit,  vel  res¬ 
tituit  Patriarchas,  ut  supra  demonstravimus. 
Denique  Menam  Patriarcham  Constantino- 
politanum  ab  Agapeto  Papa  Romano  ordina¬ 
tum  ignorare  Nilus  nonpotest,  cum  id  Zona- 
ras  litteris  mandaverit  in  vita  Justiniani. 

Argumentum  quintum  :  Nicaena  Synodus 
can.  6.  determinavit  Patriarchis  omnibus 
suas  regiones  ;  ac  Romano  quidem  tradidit 
Occidentem  :  Alexandrino  iEgyptum,  Ly- 
biam  et  Pentapolim  :  Antiocheno  Syriam  et 
Mesopotamiam  ;  non  igitur  unus  Pontifex 
Romanus  omnia  regere  debet,  et  Patriarchis 
caeteris  imperare. 

Respondeo  :  Nicaenum  Concilium  nullam 
regionem  Romano  Pontifici  assignavit.  Quod 
enim  de  Occidente  Nilus  dicit,  ex Ralsamonis 
interpretatione  didicit,  non  ex  ipso  canone 
Concilii :  nam  in  ipso  canone  nihil  est  de  Ro¬ 
mano  Pontifice,  nisi  haec  sententiola, quam  ita 
jfitat  ipsemet  Nilus :  E? m  /«i  t«  h  t7i  Pcipj  kmu- 
■X07TM  touto  (7 uv>)0£j  eoTtv,  hoc  est ,  quoniam  et 
Romano  Episcopo  id  est  consuetum.  Quae 
verba  cum  rationem  reddant ,  cur  debeat 

juxta  antiquum  morem  Episcopo  Alexandri¬ 
no  subjecta  esse  vEgyptus,  Lybia,  et  Penta¬ 
polis,  non  possunt  alium  sensum  facere, 
quam  istum,  quoniam  Romanus  Pontifex 
consuevit  Alexandrino  Episcopo  tres  illas 
provincias  committere  gubernandas. 

Deinde ,  si  Nicaenum  Concilium  Romano 
Pontifici  ditionem  determinare  volebat  : 
quare  non  ab  ipso  incipiebat?  cur  coepit  ab 
Alexandrino,  qui  secundus  erat?  et' quare 
non  nominavit  regionem,  quam  Romano 
Pontifici  tribuebat?  Adde  postremo ,  quod 
etiamsi  Nicaenum  Concilium  disertis  verbis 
dixisset,  ad  Romanum  Pontificem  proprie 
Occidentem  pertinere  ;  adhuc  nihil  omnino 
Nilus  obtineret;  nam  id  sine  dubio  esset  in- 
telligendum  de  patriarchali  Romani  Pontifi¬ 
cis  ditione,  praeter  quam  idem  ipse  summam 
habet  in  omnem  Ecclesiam  potestatem.  Ubi 
etiam  obiter  est  observandum,  quod  ait  Ni¬ 
lus  ,  Romano  Pontifici  Occidentem  debere 
esse  subjectum,  ab  Illyrico  Interprete  fidelis¬ 
simo  praetermissum  esse  ,  ne  videlicet  ipse 
Illyricus,  Nili  sui  testimonio,  Romano  Pon¬ 
tifici  subjectus  esse  cogeretur. 


CAPUT  XIX. 

Idem  probatur  ex  legibus ,  dispensationibus 
et  censuris. 

Argumentum  septimum  duci  potest  ex  au¬ 
ctoritate  leges  ferendi ,  dispensandi,  et  pu¬ 
niendi,  quam  Romanus  Episcopus  in  Eccle¬ 
siae  filios,  quamvis  maximos  et  nobilissimos 
exercuit.  De  legibus  plurima  exempla  pro¬ 
ferri  possent  :  rari  enim  fuere  Pontifices, qui 
non  aliquid  decreverint. 

Sanctus  Leo  epist.  1.  scribit  ad  Episcopos 
Campaniae,  Piceni,  Thusciae,  et  per  univer¬ 
sas  provincias  constitutos,  atque  in  extrema 
epistola  ita  loquitur  :  «  Hoc  admonitio  nos¬ 
tra  denuntiat ,  quod  si  quis  fratrum  contra 
haec  constituta  venerit ,  vel  venire  tentave- 
rit,  et  prohibita  fuerit  ausus  admittere,  a  suo 
se  noverit  officio  submovendum.  »  Et  infra: 
<(  Omnia  decretalia  constituta  tam  beatae  re¬ 
cordationis  Innocentii ,  quam  omnium  prae¬ 
decessorum  nostrorum,  quae  de  Ecclesiasti¬ 
cis  ordinibus,  et  canonum  ordinata  sunt  dis¬ 
ciplinis  ,  ita  vestram  dilectionem  custodire 


debere  mandamus,  ut  si  quis  illa  contempse¬ 
rit,  veniam  sibi  deinceps  noverit  denegari, » 
Item  epist.  81.  ad  Diosc.  Episc.  Alexandr. 
duas  leges  praescribit,  et  in  utraque  his  uti¬ 
tur  verbis :  «Id  quoque  a  vobis  volumus  cu¬ 
stodiri.  » 

Hilarius  Papa  in  Concilio  Romano  praesi¬ 
dens  :  «  Nulli,  inquit,  fas  sit  sine  status  sui 
periculo  vel  divinas  constitutiones,  vel  Apo- 
stolicae  sedis  decreta  temerare.  »  Anastasius 
junior  Papa  in  epist.  ad  Anastas.  Aug.  : 
(t  Praeceptis,  inquit,  Apostolicis  non  dura  su¬ 
perbia  resistatur,  sed  per  obedientiam,  quae 
a  S.  Romana  Ecclesia,  et  Apostolica  aucto¬ 
ritate  jussa  sunt,  salubriter  impleantur,  si 
ejusdem  sanctae  Dei  Ecclesiae,  quae  est  Caput 
vestrum,  communionem  habere  desideratis.» 
S.Gregorius  in  privilegio  quod  dedit  Monas¬ 
terio  S.  Medardi,  et  habetur  ad  fin.  epist.  : 
«  Si  quis,  inquit,  Regum,  antistitum,  judi¬ 
cum,  vel  quarumcumque  saecularium  perso¬ 
narum,  hujus  Apostolicae  aiictoritatis,  et  no¬ 
strae  praeceptionis  decreta  violaverit,  honore 
suo  privetur.  » 

De  dispensationibus  exemplum  habemus 
in  epist.  1.  Gelasii  :  (nam  recentiora  infinita 
de  industria  praetermittimus)  «  Necessaria, 
inquit,  rerum  dispositione  constringimur,  et 
Apostolicae  sedis  moderamine  convenimur, 
sic  canonum  paternorum  decreta  librare,  et 
retro  praesulum  decessorumque  nostrorum 
praecepta  metiri,  ut  quae  praesentium  neces¬ 
sitas  temporum  restaurandis  Ecclesiis  rela¬ 
xanda  deposcit,  adhibita  consideratione  di¬ 
ligenti,  quantum  potest  fieri,  temperemus ;» 
et  ibidem  in  multis  dispensat.  Item  Grego- 
rius  lib.  XII,  epist.  31.  Felici  Episcopo  Sici¬ 
liae  dicit ,  se  dispensasse  cum  Anglis  circa 
Matrimonia  in  gradibusprohibitis,  et  rursum 
cum  Siculis  ,  ut  semel  tantum  in  anno  Con¬ 
cilium  celebrent ;  cum  alioqui  regulae  prae¬ 
cipiant  bis  in  anno  Concilia  celebrari.  Porro 
regula  ista,  in  qua  Gregorius  dispensabat, 
est  can.  5.  Concil.  I  generalis. 

De  censuris  plurima  essent  exempla ,  et 
quidem  antiquissima.  Nam  Innocentius  I, 
cum  audivisset  mortuum  esse  Chrysosto- 
mum ,  excommunicavit  Imperatorem  Arca¬ 
dium  etEudoxiam  uxorem  ejus,  qui  non  per¬ 
miserant  restitui  Chrysostomum  in  suam  Se¬ 
dem,  ut  ipse  Innocentius  jusserat.  Exstat  de 
hac  re  epistola  Innocentii  apud  Nicephorum 
lib.  XIII,  cap.  34. 

Neque  objici  potest ,  quod  etiam  Ambro¬ 
sius,  qui  Summus  Pontifex  non  erat,  Impe- 

ratorem  excomraunicaverit :  nam  Ambrosius 
id  fecit  in  Ecclesia  sua,  cum  Imperator  Me¬ 
diolani  sedem  haberet;  at  excommunicare 
aliquem  extra  Mediolanensem  dioecesim  Am¬ 
brosius  ausus  numquam  fuisset  :  Innocen¬ 
tius  autem  etiam  Imperatores  Gonstantino- 
politanos  ,  et  Gonstantinopoli  existentes  ex¬ 
communica  vit.  Deinde  Grego rius  III  Leo¬ 
nem  Imperatorem  Grsecum  similiter  excorn- 
municavit,  teste  Zonara  in  vita  Leonis 
Isauri. 

Nicolaus  I  excommunicationem  minatus 
est  Lothario  Regi,  et  re  ipsa  excommunica- 
vit  concubinam  ejus  Yaldradam,  necnonAr- 
chiepiscopos  Goloniensem  et  Treverensem. 
Circa  quam  historiam  impudentissime  men¬ 
tiuntur  Magdeburgenses  Gent.  IX,  c.  10,  ubi 
dicunt,  a  Nicolao  Papa  injuste  vexatum  Lo- 
tharum  Regem  et  Archiepiscopos  illos.  Nam, 
ut  Rhegino  lib.  IU  OthoFrisingensis  lib.  VI, 
cap.  3.  et  Sigebertus  inChron.  anni  862  scri¬ 
bunt  ,  Lotharius  ex  odio  erga  Thietbergam 
uxorem,  et  amore  erga  concubinam,  subor¬ 
natis  falsis  testibus  ,  convinci  fecit  uxorem 
incestus,  et  deinde  auctoritate  Archiepiscopi 
Goloniensis  et  Treverensis  eam  repudiavit, 
et  concubinam  uxorem  duxit,  quae  omnia  Ar¬ 
chiepiscopi  illi  Romae  in  Concilio  confessi 
sunt. 

Si  ergo  Magdeburgenses,  ut  faciunt,  Lotha- 
rium  et  Archiepiscopos  justos  esse  volunt; 
necesse  est  ut  Paulum  accusent,  qui  I.  Cor. 
VII  docet,  etiam  propter  causam  fornicatio¬ 
nis  non  posse  aliam  uxorem  duci ,  vivente 
priori  uxore.  Quid,  quod  uxor  Lotharii  non 
peccaverat,  sed  tantum  ad  falsorum  testium 
verba  damnata  fuerat  :  nam  etiam  falsa  tes¬ 
timonia  justificabunt  Magdeburgenses ,  ut 
Papam  aliquo  modo  reprehendant? 

Sed  habemus  exemplum  illustrius  et  anti¬ 
quius.  Nara  cum  Pius  I  decrevisset ,  ut  Pas¬ 
cha  non  celebraretur  cum  Judaeis  decima- 
quarta  die  primi  mensis  ,  sed  Dominica  se¬ 
quente  ,  et  Asiani  nollent  acquiescere ;  eos 
omnes  Victor  I  Papa  excommunicavit  circa 
annum  Domini  190  ,  ut  scribit  Eusebius  lib. 
V  hist.  cap .  24. 

At  objicit  Calvinus  lib.  IV  Instit.  cap.  7, 
§.  7.  objurgatum  propterea  fuisse  Victorem 
ab  Irenaeo,  et  paruisse  recte  objurganti,  non 
reclamavisse.  Respondeo  :  quod  Irenaeus,  et 
multi  alii  Victorem  objurgaverint,  quod  tan¬ 
tas  Ecclesias  levi  de  causa,  ut  ipsis  videba¬ 
tur,  a  corporis  Ecclesiastici  unitate  praecidis¬ 
set,  testatur  Eusebius  ibidem  :  at  quod  Vic¬ 


tor  sententiam  suam  mutaverit,  nusquam  le¬ 
gimus.  Et  etiamsi  sententiam  mutasset  Vic¬ 
tor,  nihil  inde  haberet  Calvinus.  Diceremus 
enim,  Victorem  qua  potestate  Asianos  liga¬ 
verat,  eadem  illos  absolvisse. 

Porro  objurgatio  Irenaei ,  et  aliorum  non 
minuit,  sed  auget  potius  vim  argumenti  no¬ 
stri.  Nam  quo  plures  erant,  quibus  displice¬ 
bat  sententia  Victoris,  eo  potuissent  faci¬ 
lius  eam  contemnere  ,  ac  Victorem  potius 
excommunicare  ,  si  putassent ,  Victorem 
unum  esse  de  numero  Episcoporum,  et  non 
potius  Caput  et  judicem  omnium  :  at  nulli 
fuerunt ,  qui  eam  sententiam  irritam  esse 
docuerint,  vel  Victorem  contemnendum  aut 
excommunicandum  censuerint,  vel  eum  mo¬ 
nuerint,  ne  excederet  limites  suos,  et  ne  ju¬ 
dicaret  non  subjectos  sibi ,  quod  in  primis 
monere  debuissent,  si  vere  Victor  judex  om¬ 
nium  non  fuisset.  Existimarunt  ergo  illi  Vic¬ 
torem  fecisse  quod  potuit,  sed  non  quod  de¬ 
buit  :  sic  enim  sonant  verba  ipsorum  :  «Ex¬ 
stant,  inquit  Eusebius,  etiam  ipsorum  litte¬ 
rae,  quibus  asperius  objurgant  Victorem,  ve- 
lut  inutiliter  Ecclesiae  commodis  consulen¬ 
tem.  » 

Est  autem  hic  observandum  ,  quod  licet 
Irenaeus,  et  alii  tunc  putaverint  imprudenter 
egisse  Victorem  :  tamen  revera  prudentissi¬ 
me  egit ,  ut  postea  tota  Ecclesia  judicavit. 
Nam  unus  expraecipuis  auctoribus  illius  sen¬ 
tentiae  de  Paschate  cum  Judaeis  celebrando, 
fuit  Blastus  ,  qui  eo  modo  paulatim  Judais- 
mum  introducere  volebat ,  ut  scribit  Tertul¬ 
lianus  de  praescr.  in  fin.  :  «  Blastus,  inquit, 
latenter  Judaismum  vult  introducere  :  Pas¬ 
cha  enim  dicit  non  aliter  custodiendum  es¬ 
se,  nisi  secundum  legem  Mosis,  decimaquar- 
ta  die  mensis.  »  Hic  autem  Blastus  Romae 
haeresim  suam  seminare  coepit  tempore  Vic¬ 
toris  Papae,  ut  Eusebius  testatur,  lib.  V  hist. 
cap.  15. 

Quoniam  ergo  Victor  Papa  videbat,  illam 
diversitatem  de  Paschate  non  esse  diversita¬ 
tem  solius  observationis,  sed  adferre  secum 
haeresim,  imo  ipsum  Judaismum ;  mature 
occurrendum  putavit.  Probaverunt  autem 
sententiam  Victoris  Patres  Nicaeni  Concilii, 
ut  patet  ex  Eusebio  lib.  III  de  vita  Constant, 
et  deinceps  haeretici  habiti  sunt ,  et  Quarto- 
decimani  appellati,  qui  contrarium  sense¬ 
runt  ,  ut  patet  ex  Epiphanio  haeresi  50.  et 
Augustino  haeresi  29. 

CAPUT  XX. 


Idem  'probatur  ex  Vicariis  Papce. 

Argumentum  octavum  ex  eo  sumitur, quod 
summus  Pontifex  Vicarios  suos  in  variis  re¬ 
gionibus,  aut  ordinarie  ,  aut  ad  tempus  ha¬ 
bebat,  cum  reservatione  tamen  majorum  cau¬ 
sarum. 

Nam  quemadmodum  ex  eo  quod  Rex  mit¬ 
tit  Proreges  ad  provincias,  intelligimus,  Re¬ 
gi  eas  provincias  subjectas  :  et  similiter  eo 
quod  Rex  injungit  judicia  Priesidibus  pro¬ 
vinciarum  cum  reservatione  certarum  cau¬ 
sarum  ,  intelligimus  Regem  esse  summum 
judicem;  ita  quoque  ex  eo  quod  Apostolica 
Sedes  Vicarios  habebat  in  omnibus  fere  lon¬ 
ginquis  regionibus,  vel  vices  suas  ad  tempus 
alicui  committebat,  et  tamen  ad  se  graviora 
negotia  referri  volebat,  recte  colligimus,  ad 
Apostolicam  Sedem  summum  judicium  to¬ 
tius  Ecclesiae  pertinere.  Exempla  sunt  pluri¬ 
ma. 

Leo  epist.  84.  facit  Anastasium  Episcopum 
ThessalonicensemVicarium  suum  per  Orien¬ 
tem:  sicut  ejus  praedecessores  vicarii  fuerant 
praedecessorum  S.  Leonis,  ut  ipse  ibidem  in¬ 
dicat.  Quae  causa  videtur  fuisse,  cur  in  Sar- 
dicensi  Concilio  can.  20.  statueretur,  ne  cleri¬ 
ci  extranei  diu  morarentur  Thessalonicae  : 
quoniam  enim  ibi  sedebat  Vicarius  Papae,  eo 
confluebant  ex  tota  Graecia  clerici ,  et  saepe 
diutius  haerebant  quam  oportebat.  Idem  epist. 
87.  committit  vices  suas  Potentio  Episcopo 
in  regionibus  Africae. 

Ccelestinus  Papa  Cyrillo  Alexandrino  vices 
commisit  in  causa  Nestorii  Episcopi  Constan- 
tinopolitani,  et  Ecclesiam  illam  Constantino- 
politanam  regendam  ,  Episcopo  deposito. 
Vide  epist.  Coelest.  ad  Cyrill.  in  operibus 
Cyrilli ,  et  ibidem  epist.  Cyrilli  ad  Cler.  et 
pop.  Constantinop. 

Gelasius  in  epist.  ad  Episc.  Dard.  :  «  Cur, 
inquit ,  non  ad  sedem  Apostolicam,  a  qua 
sibi  curam  illarum  regionum  noverat  dele¬ 
gatam,  referre  curavit  Aeacius?  »  Loquitur 
de  Episcopo  Constantinopolitano  Aeacio,  cui 
commiserat  Romanus  Pontifex  curam  .•Egy- 
pti,  ac  mandaverat,  ut  deponeret  Episcopum 
Alexandrinum. 


Hormisda  in  epist.  ad  Salust.  Epise.  His¬ 
pal.  facit  eum  suum  Vicarium  per  Bceticam, 
et  Lusitaniam.  Justinianus  in  auth.  collat. 
IX,  tit.  6.  sive  novel.  constit.  131.  scribit, 
Episcopum  primae  Justinianae  locis  quibus¬ 
dam  praeesse  debere  tamquam  Vicarium  Ro¬ 
mani  Pontificis  ,  quoniam  ita  Vigilius  Papa 
constituisset. 

Gregorius  lib.  IV ,  epist.  52.  Vicarium 
suum  per  Gallias  constituit  Virgilium  Epis¬ 
copum  Arelatensem,  et  similiter  reservat  si¬ 
bi  causas  graviores. 

Idem  probatur  ex  jure  Appellationum. 

Argumentum  nonum  ex  eo  peti  potest, 
quod  ex  quavis  parte  orbis  Christiani  ad  Ro¬ 
manum  Pontificem  legitime  provocatur  :  ab 
ejus  vero  sententia  nulla  conceditur  appella¬ 
tio.  Id  enim  est  argumentum  certissimum 
principatus,  ut  ipse  quoque  adversarius  con¬ 
fitetur.  Calvinus  enim  lib.  IV  Instit.  cap.  7, 
§.  9  :  «  Summum,  inquit,  imperium  penes 
eum  esse  constat ,  ad  cujus  tribunal  provo¬ 
catur.  »  Sed  mox  subjungit  :  «  Multi  saepe 
Romanum  Pontificem  appellarunt:  ipse  quo¬ 
que  causarum  cognitionem  ad  se  trahere  co¬ 
natus  est,  sed  semper  fuit  derisus  ,  quoties 
suos  fines  excessit.  »  Itaque  vult  Calvinus, 
multos  quidem  provocasse  ad  Pontificem,  ut 
effugerent  legitima  judicia,  sed  derisas  fuis¬ 
se  ejusmodi  appellationes  :  quomodo  nunc 
vere  rideretur  aliquis,  qui  damnatus  ab  Epi¬ 
scopo  Florentino  ,  appellaret  ad  Episcopum 
Mediolanensem;  vel  damnatus  aRegeHispa-, 
niae,  appellaret  ad  Regem  Galliae. 

Probandum  igitur  est,  jure  ad  Pontificem 
appellari  potuisse,  et  appellationes  non  de¬ 
risas,  sed  exceptas  cum  honore,  et  efficaces 
fuisse.  Probatur  primo  ex  Concilio  Sardi- 
censi,  quod  generale  fuit ,  et  semper  in  Ec¬ 
clesia  receptum.  Nam  Sulpitius  lib.  II  sac. 
hist.  ex  toto  Orbe  convocatum  scribit,  et  So¬ 
crates  lib.  II,  cap.  16.  hist.  Eccles.  generale 
Concilium  appellat. 

Praeterea  ,  ut  scribunt  Athanasius  in  II. 
Apol.  init,  et  Hilarius  in  lib.  de  Synod.  fue¬ 
runt  in  eo  Concilio  plusquam  300  Episcopi 
Catholici  ex  triginta  sex  provinciis  totius 


CAPUT  XXI. 


589 


Orbis  Christiani,  quas  omnes  Athaftasius  no¬ 
minat,  ut  Italiam,  Galliam,  Hispaniam,  Bri¬ 
tanniam,  Africam,  AEgyptum,  Syriam,  Thra¬ 
ciam  ,  Pannoniam,  et  caeteras.  Adfuerunt 
etiam  Legati  Papse  Julii,  ut  Athanasius  ibi¬ 
dem  refert.  Item  quod  omnem  Ecclesiam 
hsec  Synodus  obliget ,  patet  ex  illis  verbis, 
quae  habentur  in  fine  Concilii  :  «  Universa, 
quae  constituta  sunt ,  Catholica  Ecclesia  in 
universo  Orbe  diffusa  custodiat.  » 

Denique  totam  hanc  Synodum,  descripse¬ 
runt  etiam  Magdeburgenses  nt  legitimam, 
Centur.  IV,  cap.  9.  In  hac  ergo  Synodo  duo 
canones  de  hac  re  habentur,  quartus  et  sep¬ 
timus.  Quartus  canon  sic  habet  :  «  Cum  ali¬ 
quis  Episcopus  depositus  fuerit  eorum  Epis¬ 
coporum  judicio,  qui  in  vicinis  locis  commo¬ 
rantur  ,  et  proclamaverit  agendum  sibi  ne¬ 
gotium  in  urbe  Roma,  alter  Episcopus  in  ejus 
cathedra,  post  appellationem  ejus,  qui  vide¬ 
tur  esse  depositus  ,  omnino  non  ordinetur, 
nisi  causa  fuerit  in  judicio  Episcopi  Romani 
determinata.  » 

Canon  septimus  :  «  Placuit,  ut  si  Episco¬ 
pus  accusatus  fuerit,  et  judicaverint  Episco¬ 
pi  regionis  ipsius ,  et  de  gradu  suo  eum  de¬ 
jecerint,  si  appellaverit,  qui  dejectus  est,  et 
confugerit  ad  Episcopum  Romanae  Ecclesiae, 
et  voluerit  se  audiri,  si  justum  putaverit,  ut 
renovetur  judicium ,  scribere  his  Episcopis 
dignetur,  qui  in  finitima,  et  propinqua  pro¬ 
vincia  sunt,  ut  ipsi  diligenter  omnino  requi¬ 
rant,  et  juxta  fidem  veritatis  definiant.  Quod 
si  is,  qui  rogat  causam  suam  iterum  audiri, 
deprecatione  sua  moverit  Episcopum  Roma¬ 
num  ,  ut  e  latere  suo  Presbyterum  mittat, 
erit  in  potestate  Episcopi  quid  velit,  et  quid 
aestimet.  Et  si  decreverit  mittendos  esse,  qui 
praesentes  cum  Episcopis  judicent,  habentes 
ejus  auctoritatem,  a  quo  destinati  sunt,  erit 
in  suo  arbitrio,  si  vero  crediderit  Episcopos 
sufficere  ,  ut  negotio  terminum  imponant, 
faciet  quod  sapientissimo  consilio  suo  judi¬ 
caverit.  » 

Probatur  Secundo  exGelasio,  qui  inepist. 
ad  Faust.  :  «  Ipsi,  inquit,  sunt  canones,  qui 
appellationes  totius  Ecclesiae  ad  hujus  sedis 
examen  voluere  deferri ,  ab  ipsa  vero  nus¬ 
quam  prorsus  appellari  debere  sanxerunt.  » 
Et  in  epist.  ad  Episc.  Dard.  :  «  Ad  illam, 
inquit,  de  qualibet  mundi  parte  canones  ap¬ 
pellari  voluerunt ,  ab  illa  autem  nemo  est 
appellare  permissus.  » 

Probatur  Tertio  exemplis  eorum,  qui  ap¬ 
pellarunt.  Nam  etiam  ante  Concilium  Sar- 


dicense,  erat  mos  in  Ecclesia  ad  Pontificem 
appellandi,  ut  meritoLeo  epist.  89.  ad  Episc. 
Galliae  dicat,  hanc  esse  antiquissimam  con¬ 
suetudinem. 

Anno  142  Christi,  Pio  I  Pontifice  Marcion 
excommunicatus  ab  Episcopo  suo  in  Ponto 
venit  Romam,  ut  a  Romana  Ecclesia  absol¬ 
veretur,  ut  Epiphanius  refert  haeres.  42. 

Anno  252 ,  Pontifice  Cornelio,  Fortunatus 
et  Felix  in  Africa  a  Cypriano  depositi  Ro¬ 
mam  navigaverunt,  atque  ad  Cornelium  ap¬ 
pellaverunt.  Testis  Cyprianus  lib.  I,  epist. 3. 
Non  diu  post,  Stephano  Pontifice,  Basilides 
in  Hispania  depositus  ad  Stephanum  appel¬ 
lavit.  Cyprianus  lib.  I,  epist.  4. 

Anno  350,  Julio  I  Pontifice,  Athanasius  ab 
Orientalibus  depositus  ad  Pontificem  appel¬ 
lavit,  et  ab  eo  restitutus  est,  ut  supra  osten¬ 
dimus  ex  Sozomeno,  lib.  III,  cap.  7.  et  fac¬ 
tum  est  hoc  judicium  ante  Concilium  Sar- 
dicense,  ut  Athanasius  testatur  init.  II.  Apol. 

Post  annum  400  ,  Innocentio  I  Pontifice, 
Chrysostomus  a  Theophilo  depositus  ad 
Pontificem  appellavit ,  ut  patet  ex  epistolis 
ejus  duabus  ad  Innocentium.  Item  eodem 
saeculo  ad  Leonem  appellavit  Flavianus  Epis¬ 
copus  Constantinopolis,  ut  scribit  Liberatus 
in  Brev.  cap.  12,  ad  eumdem  appellavit  Theo- 
doretus,  ut  ex  epistola  ejus  ad  Leonem  ap¬ 
paret. 

Post  annum  500,  Gregorius  lib.  II ,  epist. 
6.  privat  sacra  communione  Joannem  Epis¬ 
copum  Graecum  primae  Justinianae,  quod  ju- 
dicasset  Episcopum  Thebanum,  qui  ad  Apos- 
tolicam  Sedem  appellaverat.  Omitto  poste¬ 
riorum  temporum  testimonia ,  quod  ea  ab 
haereticis  contemnantur.  Sed  jam  argumen¬ 
ta  solvenda  sunt,  Nili,  Illyrici,  Calvini. 

Solvuntur  argumenta  Nili  de  jure  Appella¬ 
tionum. 

Nilus  in  lib.  de  Prim.  duobus  argumentis 
contendit,  posse  ad  Episcopum  Constantino- 
politanum  appellari  eo  modo ,  quod  ad  Ro¬ 
manum  Pontificem ;  ac  proinde  eos  esse  ae¬ 
quales  ,  et  non  unum  Romanum  Pontificem 
toti  Ecclesiae  praesidere. 

Argumentum  Primum  est.  Quoniam  sexta 
Synodus  concessit  Episcopo  Constantinopo- 
litano  paria  privilegia  cum  iis  quse  habet 
Episcopus  Romanus.  Sed  hoc  argumentum 
supra  est  confutatum.  Alterum  argumentum 
sumit  Nilus  ex  Concilio  Chalcedonensi,  can. 
9  et  17,  ubi  statuitur  :  ut  si  clericus  causam 
habeat  adversus  alium  clericum,  ab  Episco¬ 
po  suo  judicetur  :  si  adversus  Episcopum, 
ab  Archiepiscopo  :  si  adversus  Archiepisco- 
pum,  a  Primate  dioeceseos,  vel  ab  Episcopo 
Constantinopolitano.  Itaque  ultimum  judi¬ 
cium  defertur  urbis  regiae  oecumenico  Patriar¬ 
chae. 

Respondeo  :  quis  in  canone  dicatur  Pri¬ 
mas  dioeceseos,  non  omnino  constat,  et  qui¬ 
dem  Archidiaconus  et  Jo.  de  Turrecremata 
super  can.  si  clericus  XI,  quaest.  1.  docent, 
Primatum  dioeceseos  vocari  Episcopum  dig¬ 
niorem  et  majorem  Archiepiscopo,  minorem 
Patriarcha.  At  Nicolaus  I  Papa  in  epist.  ad 
Michael.  Imp.  scribit,  per  Primatem  dicece- 
seos  nullum  alium  significari  posse  ,  quam 
Episcopum  Romanum.  Quae  sententia  verior 
esse  videtur,  tum  quia  auctorem  habet  gra¬ 
viorem,  antiquiorem,  doctiorem  ,  tum  quia 
non  facile  probari  poterit,  tempore  Concilii 
Clialcedonensis  fuissq.  in  Ecclesia  ,  ac  prae¬ 
sertim  in  Oriente,  ullos  Primates  ab  Archie- 
piscopis  et  Patriarchis  distinctos;  tum  quia 
vox  Graeca  hujus  canonis  non  proprie 

Primatem  ,  sed  Principem  significat ,  quae 
vox  multo  aptius  in  Summum  Pontificem, 
quam  in  Primates  alios  quadrat  :  ipse  enim 
solus  vere  Princeps  est  cujuslibet  Christia¬ 
nae  dioeceseos. 

His  notatis,  respondeo  Primo  ;  eum  cano- 
nem  recte  a  Nicolao  Pontifice  exponi  loc.cit. 
ut  Concilium  decreverit,  ut  is  qui  causam  ha¬ 
bet  cum  Metropolitano,  adeat  Principem  dioe¬ 
ceseos,  id  est,  Romanum  Pontificem ;  vel  si 
est  vicinus  urbi  Constantinopolitanae,  et  vult 
esse  contentus  Episcopi  illius  judicio  ,  illum 
adeat  :  ita  ut  primum  lex  generalis  consti¬ 
tuatur  de  adeundo  Papa  Romano ,  deinde 
permissio  quaedam  addatur  pro  iis  tantum, 
qui  prope  Gonstantinopolim  commorantur. 

Secundo  responderi  potest  :  hos  omnes 
canones  non  habere  robur  apud  nos  ,  nisi 
quatenus  sunt  renovati  a  Romanis  Pontifici¬ 
bus.  X.  Nam  Leo  in  epist.  59.  ad  Cone.  Chal- 
ced.  scribit ,  se  Concilium  illud  approbasse 
solum  quantum  ad  explicationem  Fidei.  Et 
Liberatus  in  Brev.  cap.  12.  testatur ,  istos 
omnes  canonos  constitutos  fuisse  absentibus 


Legatis  Papae ,  qui  tamen  alioqui  Concilio 
praesidebant.  Porro  consuetudo,  quae  est  le¬ 
gum  interpres,  apertissime  docet,  nunquam 
licuisse  ad  Patriarcham  Constantinopolita- 
num  appellare,  nisi  ex  locis  subjectis  eidem 
Patriarchae  :  nullum  enim  proferri  potest 
exemplum,  quo  intelligamus,  ex  Occidente, 
aut  Meridie ,  aut  etiam  Septentrione  ad 
Orientalem  Ecclesiam  esse  appellatum. 

Tertio  :  etiamsi  concederemus,  e±  toto  Or¬ 
be  terrarum  posse  recurri  ad  judicium  Epis¬ 
copi  Constantinopolitani  juxta  hos  canones; 
non  tamen  sequeretur,  parem  esse  eum  Epis¬ 
copum  Pontifici  Romano.  Nam  ex  vi  canonis 
istius  Chalcedonensis,  solum  judicare  potest 
Episcopus  Constantinopolitanus  eos,  qui  lae¬ 
sos  se  arbitrantur  a  Metropolitano  suo ;  at 
Papa  Romanus  judicare  potest  etiam  eos, 
qui  Isesi  sunt  a  Patriarchis  ipsis,  vel  a  Con¬ 
cilio  Episcoporum,  quamvis  maximo  et  fre- 
quentissimo,  ut  Athanasii,  Pauli,  Chrysosto- 
mi.  Flaviani ,  et  Theodoreti  exempla  decla¬ 
rant. 

Adde  Ultimo ,  quod  iste  canon  Chalcedo¬ 
nensis  non  est  de  appellatione,  sed  de  primo 
judicio,  quod  Nilus  non  animadvertit.  Ita¬ 
que  licet  ex  toto  Orbe  terrarum  quaslibet 
causas  judicare  posset  Episcopus  Constanti¬ 
nopolitanus;  ab  illo  tamen  appellari  posset 
ad  Episcopum  Romanum  juxta  canones  Sar- 
dicenses.  Nec  enim  Chalcedonenses  canones 
Sardicensibus  canonibus  ullo  modo  repu¬ 
gnant.  Ita  semper  remanet  ultimum  judicium 
penes  Episcopum  Romanum. 


CAPUT  XXIII. 


Solvitur  argumentum  primum  Luthera -- 
norum. 

Veniamus  nunc  ad  argumenta  Luthera- 
norum.  Objiciunt  adversarii  primo  Cypria¬ 
num  ,  qui  lib.  I,  epist.  3.  ait  :  «Nam  cum 
statutum  sit  ab  omnibus  nobis,  et  sequum  sit 
pariter  ac  justum  ,  ut  uniuscujusque  causa 
illic  audiatur,  ubi  est  crimen  admissum  etc. 
oportet  utique  eos  ,  quibus  prsesUmus,  non 
circumcursare  etc.  »  Et  infra  :  «  Nisi  si  pau¬ 
cis  desperatis  ac  perditis,  minor  videtur  es¬ 
se  auctoritas  Episcoporum  in  Africa  consti- 


CAPUT  XXIV, 


591 


tutorum  etc.  »  Ubi  reprehendit  eos,  qui  ap¬ 
pellaverant  ad  Romanum  Pontificem ,  et 
probat ,  non  debere  appellari ,  tum  quia  id 
sit  statutum  in  Concilio  Episcoporum ,  tum 
quia  non  est  minor  auctoritas  Pontificum 
Africanorum,  quam  Romanorum. 

Respondeo  :  Cyprianum  eegre  tulisse  ap¬ 
pellationes  eorum ,  qui  de  manifestissimis 
Criminibus  convicti  et  judicati  fuerant;  non 
autem  omnino  appellationes  sustulisse.  Id 
colligitur  ex  lib.  I ,  epist.  4.  ubi  loquens  de 
Basilide,  qui  damnatus  in  Hispania  ad  Ste- 
phanum  Papam  ^appellaverat ,  ait  :  a  Nec 
enim  tam  culpandus  est  ille  (Stephanus)  cui 
negligenter  obreptum  est ,  quam  hic  (Basi- 
lides)  execrandus  ,  qui  fraudulenter  obrep¬ 
sit.  »  At  certe  si  non  licuisset  Stephano  ap¬ 
pellationes  ullo  modo  admittere,  valde  certe 
esset  culpandus,  quod  appellationem  non  re¬ 
jecisset,  etiamsi  justam  causam  Basilides  ha¬ 
buisset. 

4/t 

Ad  illud  ergo  quod  ait  Cyprianus  ab  om¬ 
nibus  constitutum,  ut  «  illic  causa  audiatur, 
ubi  est  crimen  admissum,  »  dico  :  hoc  de¬ 
creto  constitui,  ut  causa  primum  judicetur, 
ubi  est  crimen  admissum  non  tamen  prohi¬ 
beri,  quo  minus  etiam  secundo  alibi  judice¬ 
tur. 

Sed  dices  :  At  Cyprianus  ex  hoc  decreto 
probat,  non  debuisse  appellari;  igitur  pro¬ 
hibitae  sunt  appellationes.  Respondeo  :  Cy¬ 
prianum  non  ex  hoc  solo  decreto  argumen¬ 
tari,  sed  ex  hoc  decreto,  adjunctis  manifes¬ 
tissimis  criminibus  reorum.  Sic  enim  Cypria¬ 
nus  ratiocinatur  :  Debet  uniuscujusque  cau¬ 
sa  ex  decreto  Concilii  illic  audiri ,  ubi  est 
crimen  admissum;  horum  causa  jam  audita 
est,  et  manifeste  crimina  eorum  detecta 
sunt ;  cur  igitur  Romam  appellant,  nisi  ut 
forte  imponant  Pontifici,  vel  saltem  Episco¬ 
pos  vexent,  qui  de  eis  judicaverunt? 

Adde  :  quod  si  hoc  decreto  prohiberentur 
appellationes ,  non  solum  prohiberentur  ad 
Romanum  Pontificem  ,  sed  etiam  ad  quem¬ 
libet  alium  judicem,  ut  Magdeburgenses  fa¬ 
tentur,  Cent.  III,  c.  7,  colum.  176.  et  verba 
ipsa  indicant,  quse  generalia  sunt  :  at  absur¬ 
dissima  et  ridicula  lex  esset ,  quse  omnem 
appellationem  prohiberet;  in  qua  enim  quam¬ 
vis  ineptissima  Republica  ,  ejusmodi  lex  to¬ 
lerata  fuit,  quse  a  nullo  judice  appellari  per¬ 
mitteret?  Hanc  ergo  legem  cum  tribuunt 
Centuriatores  Ecclesiae  Dei,  quae  est  Respu¬ 
blica  sapientissime  ordinata,  absurdos  pror¬ 
sus  et  ridiculos  se  exhibent. 


Ad  illud  vero  quod  Cyprianus  addit ,  non 
esse  minoris  auctoritatis  Episcopos  Africse, 
respondeo  :  illud  Minoris  non  referre  com¬ 
parationem  ad  Romanos  Pontifices  ,  sed  ad 
causam  de  qua  tunc  agebatur ;  est  enim  sen¬ 
sus,  Episcopos  Africae  non  fuisseminoris  auc¬ 
toritatis  ,  quam  sufficeret  ad  eam  causam 
judicandam.  . 


CAPUT  XXIV. 


Solvuntur  alia  tria  argumenta. 

Secundo,  objiciunt  Damasum,  qui  in  epist. 
ad  Theoph.  et  Anysium  ,  quae  est  79.  inter 
epistolas  Ambrosii  :  «  Cum,  inquit,  hujus¬ 
modi  fuerit  Concilii  Capuensis  judicium  ,  ut 
finitimi  Bonoso ,  atque  ejus  accusatoribus 
judices  tribuerentur,  advertimus,  quod  no¬ 
bis  judicandi  forma  competere  non  potest.  » 

Respondeo  Primo  :  epistolam  illam  non 
esse  Damasi.  In  operibus  Ambrosii  tribuitur 
Ambrosio;  sed  nec  ejus  esse  potest,  cum  in 
illa  fiat  mentio  Ambrosii,  tanquam  cujusdam 
alterius.  Itaque  incertum  est  cujus  sit. 

Secundo  dico  :  si  Damasi  sit,  ut  multi  vo¬ 
lunt,  Damasum  non  dicere,  se  non  posse  ju¬ 
dicare,  sed  non  convenire  ut  judicet,  quod 
rectissime  dictum  est.  Etsi  enim  Pontifex 
est  summus  Judex  :  tamen  non  convenit,  ut 
quando  Concilium  provinciale  aliquid  sta¬ 
tuit,  ipse  sine  causa  aliter  judicet. 

Tertio,  objicit  Calvinus  lib.  IV  Instit.  cap. 
7,  §.  9.  Concilium  'Milevitanum ,  in  cujus 
can.  22.  sic  statuitur  :  «  Quod  si  ab  eis,  id 
est,  Episcopis  vicinis  ,  provocandum  puta¬ 
verint,  non  provocent,  nisi  ad  Africana  Con¬ 
cilia,  vel  ad  primates  provinciarum  suarum. 
Ad  transmarina  autem,  qui  putaverit  appel¬ 
landum,  a  nullo  intra  Africam  in  communio¬ 
nem  suscipiatur.  » 

Respondent  aliqui  cum  Gratiano  ,  qui  II. 
q.  6.  can.  Placuit,  addidit  ad  hunc  canonem 
exceptionem,  nisi  forte  ad  Apostolicam  Se¬ 
dem  appelletur.  Sed  hsec  exceptio  non  vide¬ 
tur  quadrare ,  nam  prsecipue  propter  Ro¬ 
manam  Ecclesiam  Africani  statuerunt ,  ut 
non  liceret  appellare  ultra  mare  :  non  enim 
appellari  unquam  consuevit  ultra  mare  ab 
Africanis,  nisi  ad  Romanam  Sedem.  Neque 

est  opus  confugere  ad  has  angustias  excep¬ 
tionis,  cum  solutio  vera  sit  in  promptu. 

Igitur  responsio  est  :  canonem  istum  non 
esse  ad  propositum  :  nam  quaestio  de  appel¬ 
lationibus  ad  Romanum  Pontificem  non  est 
de  appellationibus  Presbyterorum  et  mino¬ 
rum  Clericorum,  sed  de  appellationibus  Epis¬ 
coporum.  Siquidem  Concilium  Sardicense, 
quod  Episcopos  voluit  posse  appellare  ad 
Pontificem,  can.  4.  et  7.  idem  voluit  causas 
Presbyterorum  et  minorum  Clericorum  ter¬ 
minari  apud  vicinos  Episcopos,  ita  ut  liceat 
minoribus  Clericis  appellare  a  suo  Episcopo 
ad  alios  Episcopos  ejusdem  provinciae  ,  ut 
habet  can.  17.  Quos  duos  canones  renovari 
voluit  Papa  Zozimus,  et  executioni  mandari 
in  Africa,  ut  patet  ex  Cone.  VI  Carth.  et  ex 
epist.  Cone,  ejusd.  ad  Bonif.  Papam. 

Porro  canon  iste  22.  Milevitani  Concilii, 
de  Presbyteris  et  minoribus  Clericis  loquitur, 
non  de  Episcopis  ,  ut  patet  tum  ex  Augusti¬ 
no,  qui  huic  Concilio  interfuit,  et  tamen  scri¬ 
bit  in  epist.  162  ,  licere  Episcopis  Africanis 
appellare  ultra  mare,  Clericis  minoribus  non 
licere ;  tum  ex  verbis  ipsius  Concilii ,  sic 
enim  incipit  :  «  Placuit,  ut  Presbyteri,  Dia¬ 
coni,  vel  eseteri  inferiores  Clerici  in  causis, 
quas  habuerint  etc.  »  Quare  totum  Concilium 
Milevitanum  probavit  Innocentius  I  in  epist. 
ad  ipsum  Cone,  quae  est  93.  inter  epist.  B. 
August,  quod  certe  Innocentius  non  fecisset, 
si  in  eo  Apostolicae  Sedi  derogatum  aliquid 
fuisset.  Hinc  apparet  inscitia  et  oscitantia 
Calvini,  qui  loc.  not.  dicit,  Zozimum  cona¬ 
tum  esse  efficere  ,  ut  iste  canon  Concilii  Mi¬ 
levitani,  inConcilio  VI  Carthaginensi  corri¬ 
geretur  :  cum  e  contrario  constet,  Zozimum 
jussisse,  ut  iste  canon  confirmaretur ,  et  ad 
praxim  redigeretur. 

Sed  dices  :  Si  ita  est,  quo  jure  Romani 
Pontifices  Apiarium  presbyterum  ex  Africa 
appellantem  susceperunt ,  et  in  gradum 
suum  restitui  fecerunt,  ut  referunt  Africani 
Patres  in  epist.  ad  Bonif.  et  in  alia  ad  Gce- 
lestin. 

Respondeo  :  licet  prohibitum  fuerit  Cle¬ 
ricis  inferioris  ordinis  appellare  ab  Episco¬ 
pis  suae  provincise  :  non  tamen  prohibitum 
fuit,  nec  prohiberi  potuit  summo  Pontifici, 
ne  si  vellet  eos  admitteret.  Praeterea,  Ro¬ 
mani  Pontifices  non  tam  admiserunt  appel¬ 
lationem  Apiarii,  quam  audierunt  ejus  que¬ 
rimonias,  et  mandarunt  Africanis,  ut  ejus 
causam  diligenter  cognoscerent ,  et  fideliter 
judicarent.  Apparet  enim  ex  illis  duabus 


epistolis,  bis  Apiarium  venisse  Romam ,  ,et 
utraque  vice  remissum  in  Africam,  et  ibi 
in  Concilio  judicatum  post  reditum  ejus  ab 
Urbe. 

Quarto,  objicit  Calvinus  lib.  IV  Inst.  c.  7, 
§.  10,  epist.  162.  August.  ubi  legimus,  cau¬ 
sam  Caeciliani  judicatam  a  Pontifice  et  qui¬ 
busdam  aliis  jussu  Imperatoris  :  et  deinde 
rursum  judicatam  secundo  ab  Episcopo  Are- 
latensi,  eodem  Imperatore  jubente  :  et  tertio 
judicatam  ab  Imperatore.  At  si  Pontifex  jure 
divino  est  summus  judex  :  quomodo  non  ex 
se,  sed  solum  jubente  Imperatore  judicat? 
Item,  si  nb  eo  appellari  non  potest  :  quomo¬ 
do  appellatum  est  in  causa  Caeciliani ,  et  ju¬ 
dicatum  post  Pontificis  sententiam  ab  Epis¬ 
copo  Arelatensi,  et  rursum  ab  Imperatore  ? 
Denique,  cur  sibi  socios  ab  Imperatore  ad¬ 
jungi  passus  est  in  primo  judicio? 

Respondeo  ad  Primum  :  Pontificem  non 
judicasse,  nisi  quando  Imperator  adjunxit, 
quia  Donatistae  causam  illam  non  detulerunt 
primo  ad  Pontificem,  ut  debebant,  sed  ad 
Imperatorem.  In  quo  eos  male  fecisse,  docet 
Augustinus  ibidem,  ut  etiam  dicit,  Constan¬ 
tinum  Imperatorem  longe  ordinatius  egisse, 
qui  causam  ad  se  delatam  non  ausus  fuit  ju¬ 
dicare,  sed  eam  ad  Pontificem  misit. 

Ad  secundum  dico  :  Pontificem  permisisse 
secum  sedere  alios  ab  Imperatore  assignatos, 
ut  satisfieret  Donatistis,  quibus  Romanus 
Pontifex  suspectus  erat. 

Ad  tertium  dico  :  post  Pontificem  judi¬ 
casse  Episcopum  Arelatensem,  et  postea 
Imperatorem,  non  quia  oportebat,  ut  ibidem 
ait  Augustinus,  sed  ut  omnino'  obstrueretur 
os  Donatistarum.  Itaque  Imperator,  ut  ibi¬ 
dem  ait  Augustinus,  veniam  petiturus  ab 
Episcopis,  causam  illam  invitus  cognovit. 


CAPLIT  xxv. 


Solvitur  argumentum  ultimum. 

Postremo,  Calvinus  loc.  not.  et  Magde- 
burgenses  Cent.  V,  cap.  9.  et  etiam  Graeci 
in  Cone.  Flor.  sess.  20.  sed  praecipue  Illy¬ 
ricus  in  lib.  de  hist.  Cone.  VI.  Carthag.  ar¬ 
gumentum,  ut  ipsi  credunt,  fortissimum  pe¬ 
tunt  ex  hist.  Cone.  VI.  Carthag.  cujus  haec 
est  summa. 


CAPUT  XXV. 

Zozimus  Papa  ab  Africanis  per  legatos 
petiit,  ut  tres  canones  Nicaeni  Concilii  exe- 
cutfoni  mandarent  :  unum  de  appellationi¬ 
bus  Episcoporum  ad  Romanum  Pontificem  : 
alterum,  de  appellationibus  presbyterorum 
et  minorum  Clericorum  ad  Episcopos  vici¬ 
nos  :  tertium,  de  non  eundo  ad  comitatum, 
id  est  :  ne  irent  Episcopi  Africani  ad  aulam 
Imperatoris. 

\  Africani  his  mandatis  acceptis,  Concilium 
nationale  217  Episcoporum  coegerunt,  et 
Pontifici  Bonifacio,  qui  Zozimo  interim  mor¬ 
tuo  successerat,  responderunt ,  se  non  inve¬ 
nire  eos  canones  in  Nicaeno  Concilio  ,  prop- 
terea  se  scripturos  ad  Patriarchas  Orientis, 
Constantinopolitanum  et  Alexandrinum  ut 
ad  se  mittant  authentica  exemplaria  Nicaeni 
Concilii  :  interim  tamen  se  eos  canones  ser¬ 
vaturos,  salva  diligentiore  inspectione  au¬ 
thenticorum  exemplarium.  Interim  venerunt 
a  Cyrillo  Alexandrino  et  Attico  Constantino- 
politano  exemplaria  Nicaeni  Concilii,  et  in 
iis  non  sunt  inventi  isti  tres  canones,  sed  tan¬ 
tum  viginti  illi,  qui  habentur  in  hist.  Ruffini 
lib.  X,  cap.  6.  quam  etiam  historiam  Cyril- 
lus  in  epist.  ad  A.fric.  citat. 

Cum  igitur  Africani  non  invenissent  in 
exemplaribus  ad  se  missis  illos  canones, 
scripserunt  Coelestino  Papae  ,  qui  Bonifacio 
successerat,  ut  quandoquidem  in  Nicaeno 
Concilio  illi  canones  non  inveniebantur  ;  de¬ 
inceps  non  facile  admitteret  appellantes  ex 
Africa.  Haec  haibentur  in  VI  Cone.  Carthag. 
et  in  illis  duabus  epistolis.  Quid  autem  Pon¬ 
tifex  responderit,  ibi  non  habetur. 

Super  hanc  historiam  struunt  Illyricus  et 
Magdeburgenses  immensam  congeriem  con¬ 
viciorum  et  mendaciorum ,  et  praeterea  duo 
argumenta.  Quod  ad  convicia  attinet,  Illyri¬ 
cus  in  illo  suo  libro  de  hac  historia,  omnium 
fere  Pontificum  illius  temporis  nomina  pe¬ 
tulanter  invertit.  S.  enim  Innocentium,  pas- 
sim  Nocentium  vocat ;  S.  Bonifacium  ,  Ma- 
lefacium;  S.  Celestinum,  Infernalem;  S.  Leo¬ 
nem,  modo  infernalem  lupum,  modo  Leonem 
rugientem  appellat. 

Ad  quam  petulantiam  retundendam  suffi¬ 
cere  possunt  ipsa  acta  Concilii  Carthaginien¬ 
sis,  et  epistolae  ejusdem  Concilii  ad  Bonifa¬ 
cium  et  Coelestinum,  quie  omnia  integre  suo 
libello  adjecit  Illyricus. Quanto  enim  petulan¬ 
tius  et  scurrilius  Illyricus  loquitur  de  sanctis 
illis  Pontificibus,  tanto  de  iisdem  Africani 
Patres  honorificentius  et  gravius  loquuntur. 
Vide  praeterea  de  laudibus  horum  Pontificum 


Augustinum  in  epist.  157.  ad  Optaf.  et  lib.  I 
ad  Bonif.  et  Prosperum  ad  fin.  lib.  cont.  Col- 
lat. 

Jam  vero  mendacia  tot  fere  sunt  in  libro 
Illyrici,  quod  sunt  sententiae  :  pauca  de  mul¬ 
tis  proferam.  In  ipso  libri  principio  ait,  in 
sexta  Carthaginiensi  Synodo  interfuisse  cum 
Augustino  Prosperum,  Orosium,  et  alios  in¬ 
signes  viros.  At  Prosper  et  Orosius  nec  no¬ 
minantur  in  eo  Concilio,  nec  interesse  po¬ 
tuerunt,  cum  nec  Episcopi  essent,  nec  Afri¬ 
cani,  et  Concilium  ex  solis  Africae  Episcopis 
constaret. 

Paulo  postaffirmat Illyricus,  cum  Bonifacio 
Papa  simul  in  schismate  electum  fuisse  Eula- 
bium:  sed  Eulabium  a  majori  parte  Cleri,  et 
populi  electum  tantae  fuisse  modestiae ,  ut 
sponte  cederet,  tametsi  alioqui  ad  eum  Ponti¬ 
ficatus  jure  pertinebat.  At  sine  teste  hoc  dicit 
Illyricus,  et  nos  contra  producere  possumus 
Anastasium  Bibliothecarium ,  qui  in  vita 
ejusdem  Bonifaeii  scribit,  Concilio  Episcopo- 
porum  252  ejectum  Eulabium,  ut  injuste  or¬ 
dinatum  ,  Bonifacium  vero  ab  omnibus  con¬ 
firmatum. 

Ad  haec  Illyricus  dicit,  et  saepe  repetit, 
Romanos  Pontifices  ab  Africanis  Patribus 
postulasse,  jurisdictionem  sibi  concedi  in 
Africam,  et  in  omnes  alias  regiones ,  et  cum 
toto  quinquennio  de  hac  re  deliberatum  es¬ 
set,  tandem  a  Concilio  definitum,  ut  nullum 
jus  Pontifici  concederetur. 

Id  vero  non  solum  est  mendacium,  quia 
nec  tale  postulatum,  nec  talis  definitio  in  eo 
Concilio  reperitur  ;  sed  etiam  est  mendacium 
impudens,  quia  sine  ulla  probabilitate  asse¬ 
ritur.  Quis  enim  credat,  Romanos  Pontifices 
ab  Africanis  jurisdictionem  postulasse  in  Asia¬ 
ticos  et  Europaeos  ?  Quis  item  credat,  Africa¬ 
nos  Patres  toto  quinquennio  in  ista  causa 
laborasse  ,  cum  uno  verbo  respondere  pos¬ 
sent,  se  nullum  jus  in  exteras  nationes  ha¬ 
bere,  proinde  nec  aliis  posse  concedere  ?  An 
non  rideretur,  qui  a  Rege  Gallorum  juris¬ 
dictionem  peteret  in  Hispanos?  et  Rex  ipse 
nonne  ridiculus  esset,  si  quinquennium  in 
ejus  rei  deliberatione  poneret? 

Aliud  mendacium,  idque  potissimum  et 
millies  repetitum  in  libro  Illyrici ,  et  Centu¬ 
riis  est,  Zozimum  Papam  falsasse  de  indus¬ 
tria  et  contra  conscientiam  suam  Nicaenum 
Concilium,  ut  ea  fraude  jugum  imponeret 
Africanis.  De  quo  mendacio  in  solutione  ar¬ 
gumentorum  dicemus.  His  igitur  praetermis¬ 
sis,  ad  argumenta  veniamus. 

Primum  :  Si  jure  divino  Pupa  est  summus 
Judex  Ecclesia;  totius;  quare  Pontifices  non 
ex  jure  divino,  sed  ex  Concilio  Nicseno  jus 
suum  de  appellationibus  ad  Apostolicam  Se¬ 
dem  confirmare  nituntur?  Et  cur  tot  Catho¬ 
lici  sanctique  Patres  Carthaginiensis  Concilii 
jus  illud  admittere  nolunt ,  nisi  in  Concilio 
Nicseno  reperiatur? 

Ad  hoc  eorum  argumentum  breviter  res¬ 
pondemus  :  jure  quidem  divino  ad  summum 
Pontificem  appellari semper  potuisse:  tamen 
an  expediret  ea  potestate  uti ,  et  omnibus  in 
locis,  non  sine  causa  dubitatum  esse  ;  nam 
utrinque  rationes  adferri  possunt.  Si  enim 
passim  omnibus  appellatio  concedatur,  fa¬ 
cile  fiet,  ut  multi  effugiant  legitima  judicia  ; 
ut  immerito  vexentur  Episcopi  qui  primo 
judicarunt;  ut  causse,  alioqui  faciles  et  per¬ 
spicuae,  in  longum  tempus  protrahantur.  At¬ 
que  hinc  S.  Cyprianus  lib.  I,  epist.  3.  et  4. 
non  semel  conqueritur  de  iis,  qui  semel  le¬ 
gitime  judicati  et  damnati  Romam  ad  Pon¬ 
tificem  provocabant.  Et  S.  Bernardus  lib.  III 
de  Consider.  multa  enumerat  incommoda, 
quse  ex  nimia  frequentia  appellationum 
oriuntur. 

Contra  vero  ,  si  nulli  concedatur  appella¬ 
tio,  dabitur  occasio  particularibus  Episcopis, 
ut  facile  et  temere  judicent,  et  tyrannice  po¬ 
pulos  opprimant  :  neonon,  ut  existiment, 
nullum  se  habere  superiorem,  nulli  ratio¬ 
nem  esse  reddendam :  quod  nihil  esset  aliud, 
quam  unum  corpus  Ecclesiae  in  tot  partes 
scindere,  quot  sunt  Episcopatus. 

Itaque  cum  res  dubia  esset,  Concilium 
Sardicense  generale,  ipso  etiam  consentiente 
Pontifice,  declaravit  expedire  ,  ut  ordinarie 
Presbyteris,  et  aliis  minoribus  Clericis  ap¬ 
pellatio  concedatur  ab  Episcopis  ad  Conci¬ 
lium  provinciale  :  Episcopis  autem  ad  Se¬ 
dem  Apostolicam.  Esse  autem  hanc  declara¬ 
tionem  non  novam  concessionem,  testantur 
exempla  eorum  ,  qui  ante  Concilii  Sardicen- 
sis  et  Nicami  tempora,  omnibus  eetatibus  ad 
Romanum  Pontificem  appellarunt. 

Cur  igitur  in  Concilio  Carthaginiensi  Ro¬ 
mani  Pontifices  non  jus  divinum,  sed  Nicse- 
num  Concilium  ad  jus  appellationum  stabi¬ 
liendum  proferrent;  causa  erat,  quoniam 
demonstrare  volebant ,  non  solum  posse  ad 
se  ab  omnibus  appellari,  sed  etiam  Ecclesiae 
expedire  ut  ita  fieret,  quandoquidem  gene¬ 
rale  Concilium  idem  senserat. 

Pari  ratione  Africani  Patres  impedire  cu¬ 
piebant  ejusmodi  appellationes,  quoniam 


existimabant,  eas  Ecclesia;  suae  non  expedi¬ 
re,  tametsi  neque  ignorarent ,  neque  nega¬ 
rent,  eos  absolute  impediri  non  posse.  Quo¬ 
circa  in  utraque  epistola,  quam  ad  Pontifi¬ 
ces  Romanos  de  hac  causa  miserunt,  sub¬ 
jectionem  suam  ad  Apostolicam  Sedem  tes¬ 
tantur,  dum  ad  eam  referunt  acta  Concilii, 
et  ejus  mandata  accepisse  se  dicunt,  et  non 
jubent,  sed  rogant,  ut  non  facile  aures  ap¬ 
pellantibus  praebeat.  Sed  haec  omnia  clariora 
erunt  in  solutione  alterius  argumenti. 

Alterum  igitur  argumentum  Magdebur- 
gensium  et  Calvini,  ejusmodi  est.  Zozimus, 
Bonifacius,  et  Ccelestinus  Romani  Pontifices 
jus  appellationum  ad  Apostolicam  Sedem  ex 
Nicaeno  Concilio  probare  voluerunt  :  atqui 
discussa  causa,  falsatores  et  corruptores  Nir 
caenorum  canonum  deprehensi  sunt ;  igitur 
ne  humano  quidem  jure  ,  nedum  divino  ad 
eorum  judicium  provocari  potest. 

Respondemus  primum  :  Africanos  Patres 
ex  ignoiantia  deceptos;  Magdeburgenses  et 
Calvinum  ex  malitia  peccare.  Nam  Africani 
in  epistola  ad  Ccelestinum  bis  repetunt ,  in 
nulla  Patrum  definitione,  et  in  nulla  Synodo 
se  invenisse  illos  canones  ;  ex  quo  apparet, 
eos  non  habuisse  canones  Sardicensis  Con¬ 
cilii  ,  in  quibus  tres  illi  canones  disertis  ver¬ 
bis  continentur,  et  si  eos  habuissent,  sine 
dubio  acquievissent.  Non  enim  minor  est 
Sardicensis,  quam  Nicseni  Concilii  aucto¬ 
ritas  :  neque  major  est  error  citare  Ni¬ 
caenum  Concilium  pro  Sardicensi,  quam 
Matthaeum  pro  Joanne,  vel  Hieremiam 
pro  Zacharia ,  ut  citavit  S.  Matthaeus  cap. 
XXVII.  Sicut  ergo  non  possumus  vocare 
Matthaeum  falsarium ,  quia  idem  Spiritus 
sanctus  in  Hieremia  et  Zacharia  locutus 
est :  ita  nec  debuissent  summi  Pontifices  ap¬ 
pellari  falsarii,  etiamsi  Nicaenum  Concilium 
pro  Sardicensi  citassent,  cum  eadem  sit  auc¬ 
toritas  utriusque  Concilii.  At  Magdeburgen¬ 
ses  noverunt  Sardicense  Concilium  ,  et  tan- 
quam  legitimum  in  suam  quartam  centuriam 
transtulerunt ;  ergo  necesse  est  fateantur, 
Africano^  deceptos,  et  causa  excidisse  ;,»ergo 
cum  illis  nihilominus  obstinate  victoriam 
tribuunt,  secum  pugnant,  et  ex  malitia  pec¬ 
cant. 

Sed  dices  :  in  isto  Cone.  VI  Carthagin. 
cap.  6.  citatur  nominatim  Sardicense  Con¬ 
cilium;  ergo  non  ignorabant  illud  Africani. 

Respondeo  :  illa  verba,  quibus  citatur  Sar¬ 
dicense  Concilium ,  non  esse  Africanorum, 
sed  Legatorum  Pontificis  :  ipsi  enim  ex  com. 

monitorio  sibi  dato  a  Pontifice  Zozimo  ,  illa 
verba  citabant.  Et  praeterea  existimo,  omni¬ 
no  esse  corruptum  eum  locum,  et  vel  posi¬ 
tum  a  Librariis  Sardicensi  pro  Nicaeno  ;  vel 
quod  magis  suspicor,  ex  margine  irrepsisse 
in  textum  illud  Ex  Sardicensi  Concilio .  Po¬ 
nitur  enim  in  margine  Sardicense  Conci¬ 
lium,  quia  revera  verba,  quae  ibi  citantur, 
non  inveniuntur  nimc  nisi  in  Sardicensi  Con¬ 
cilio  :  at  nihilominus  non  debet  esse  intextu 
nomen  Sardicensis  Concilii.  Siquidem  verba 
illa  citantur  ex  commonitorio  Papae  Zozimi, 
quod  ex  Roma  Legati  attulerant  :  Legati 
autem  illi  ex  Nicaeno  Concilio  se  canones  ci¬ 
tare  dicebant ;  unde  mox  verbis  illis  recita¬ 
tis,  Augustinus  dixit  :  «  Et  haec  nos  servatu¬ 
ros  profitemur,  salva  diligentiori  inquisi¬ 
tione  Nicaeni  Concilii.  »  Quibus  verbis  indi¬ 
cat,  se  accepisse  canonem  citatum  tanquam 
ex  Nicaeno  Concilio. 

Adde,  quod  Augustin.  lib.  III  cont.  Cresc. 
cap.  34.  non  agnoscit  aliud  Sardicense  Con¬ 
cilium,  quam  quoddam  haereticum  Conci¬ 
lium  Orientalium  Episcoporum  contra  Atha- 
nasium.  Duplex  enim  fuit  Sardicense,  ut  pa¬ 
tet  ex  Sozomeno  lib.  III  hist.  cap.  10.  et  11. 
unum  Catholicum  generale  supra  300  Epis¬ 
coporum  ,  quod  Augustinus  nunquam  vidit ; 
alterum  haereticum  76  Episcoporum ,  quod 
Augustinus  vidit. 

Secundo  dico  :  canones  Nicaeni  Concilii, 
qui  sunt  apud  Ruffmum  lib.  X  hist.  cap.  6. 
et  qui  missi  sunt  ex  Oriente  ad  Africanos, 
sine  dubio  non  esse  omnes  canones,  quos  Ni¬ 
caenum  Concilium  edidit;  et  proinde  pro¬ 
babile  esse,  hos  tres  canones,  quos  Zozimus 
citavit  ex  Nicaeno  Concilio,  revera  in  eo  Con¬ 
cilio  fuisse.  Quod  illi  canones  non  sint  om¬ 
nes,  probant  nonnulli  ex  epist.  Athan.  ad 
Marcum  Papam,  in  qua  petit  exemplum  Ni¬ 
caeni  Concilii  ex  Romani  Pontificis  scrinio, 
asserens,  exempla  quae  erant  Alexandriae 
fuisse  cremata  ab  Arianis, 

Sed  hoc  argumentum  ridetur  a  Magdebur- 
gensibus,  et  vere  non  est  solidum.  Nam  illa 
incensio  librorum  accidit  tempore  Constantii 
Imperatoris,  quando,  Athanasio  expulso, 
Georgius  quidam  Arianus  in  locum  ejus  or¬ 
dinatus  est,  ut  ipse  Atlianasius  testatur  in 
epist.  ad  omnes  Orthod.  constat  autem  ex 
Chronico  Hieronymi,  Marcum  Papam  eo  tem¬ 
pore  jam  fuisse  defunctum.  Deinde,  si  Mar¬ 
cus  Papa  exemplum  misisset  ad  Alexandri¬ 
nos  ex  Romano  scrinio,  certe  convenissent 
deinceps  inter  se  exemplaria  Romanum  et 


Alexandrinum  :  quomodo  ergo  in  exemplari 
a  S.  Cyrillo  ex  Alexandriaad  Africanos  mis¬ 
so,  deerant  isti  canones  tres,  qui  invenieban¬ 
tur  in  Romano  ? 

Omissa  ergo  ista  Athanasii  epistola,  pro¬ 
batur  canones  illos  non  esse  integros.  Pri¬ 
mo,  quia  unus  ex  praecipuis  canonibus  Ni¬ 
caeni  Concilii  erat,  ut  Pascha  die  Dominico 
celebraretur,  ut  patet  ex  epist.  Constant, 
apud  Eusebium  lib.  III  de  vita  Constant,  ex 
Epiphanio  haeres.  69  et  ex  Athanasio  in 
epist.  de  Synod.  Arim.  et  Seleu.  At  iste  ca¬ 
non  non  exstat  inter  illos  20  Ruffmi. 

Secundo,  Ambrosius  in  epist.  82.  docet, 

•  in  concilio  Nicaeno  statutum,  ne  bigamus  in 
Clerum  asciscatur  :  at  neque  hoc  in  illis  20 
canonibus  invenitur. 

Tertio,  Hieronymus  praefat.  in  Judith,  as¬ 
serit,  a  Concilio  Nicaeno  librum  Judith  inter 
canonicos  receptum  :  at  non  reperitur  hoc 
inter  canones  Ruffmi . 

Quarto,  Augustinus  epist.  110  de  design. 
success.  asserit,  in  Concilio  Nicaeno  prohibi¬ 
tum,  ne  duo  Episcopi  simul  sedeant  in  eadem 
Ecclesia,  contra  quem  canonem  se  impru¬ 
denter  fecisse,  dolenter  refert  :  at  iste  ca¬ 
non  nusquam  apparet  inter  illos  20. 

Quinto,  in  Concilio  Africano,  can.  14.  as¬ 
serunt  Patres,  ex  canone  Nicaeni  Concilii  non 
licere  nisi  jejunis  offerre  Eucharistiam  :  at 
ubi  est  iste  canon  inter  illos  20. 

Sexto,  in  fin.  Cone.  Chalced.  Atticus  re¬ 
fert,  in  Concilio  Nicaeno  determinatam  fuis¬ 
se  rationem  scribendarum  formatarum  epis¬ 
tolarum,  de  quibus  loquitur  Optatus  lib.  II 
cont.  Parmen.  ubi  ait  :  «  Cum  quo  (Si- 
ricio  Romano  Pontifice)  nobis  totus  orbis, 
commercio  formatarum  ,  in  communionis 
societatem  communicat»  ;  et  Concilium  Mi- 
levitanum  can.  20.  dum  prohibet,  ne  sine 
formatis  litteris  Clerici  ad  comitatum  eant. 
At  hoc  nusquam  apparet  in  illis  20  canonibus 
Ruffmi. 

Denique  Septimo,  Lutherus,  Calvinus, 
Centuriatores,  et  eseteri  haeretici  passim  ob¬ 
jiciunt  ex  Socrate,  lib.  I  hist.  cap.  8  cano¬ 
nem  Nicseni  Concilii,  in  quo  dicunt  permis¬ 
sas  conjuges  Sacerdotibus  :  at  iste  canon 
non  invenitur  in  illis  20,  ergo  si  Zozimus 
corruptor  et  falsator  canonum  Nicaenorum 
dicitur,  quia  citavit  nomine  Concilii  Nicaeni 
unum  canonem,  qui  non  invenitur  in  illis 
20  canonibus,  eadem  ratione  corruptores  et 
falsatores  dicendi  sunt  Constantinus,  Atha- 
nasius,  Epiphanius,  Ambrosius,  Hieronymus,- 

Augustinus,  Atticus,  Socrates,  Africani  Pa¬ 
tres,  et  ipsi  Centuriatores,  atque  etiam  Lu- 
therus  et  Calvinus.  Omnes  enim  isti  citant 
canones  Nicaeni  Concilii,  qui  in  illis  20  non 
reperiuntur. 

Adde  Ultimo,  quocl  in  Concilio  Florentino 
sess.  20.  Joannes  quidam  vir  doctissimus 
asserit,  se  multis  Sanctorum  veterum  testi¬ 
moniis  posse  ostendere,  Concilii  VI  Cartha¬ 
giniensis  Patres  tandem  agnovisse,  corrup¬ 
tos  et  falsatos  canones  Nicaeni  Concilii  ad  se 
ex  Alexandria.  et  Constantinopoli  missos 
fuisse. 

Dico  Tertio  :  mihi  videri  probabile  admo¬ 
dum,  in  Concilio  Nicaeno  non  fuisse  expresse  . 
hos  tres  canones,  de  quibus  agimus,  sed  a 
Zozimo,  et  a  Bonifacio  vocari  hos  canones 
Nicaenos,  quia  Concilium  Nicaenum  et  Sardi- 
cense  pro  uno  et  eodem  habebantur,  et 
utriusque  Concilii  canones  simul  conjuncti 
erant  in  Bibliotheca  Romana,  tanquam  si 
ejusdem  Concilii  essent  :  cujus  rei  ignoratio 
Africanos  Patres  perturbavit. 

Rationes  quae  me  movent,  hae  sunt.  Prima, 
quoniam  iisdem  verbis  habentur  hi  canones 
in  Concilio  Sardicensi,  quibus  eos  allegant 
Legati  Zozimi  :  nec  est  verisimile ,  eosdem 
prorsus  canones  fuisse  in  Nicaeno  Concilio, 
et  tamen  non  indicare  ullo  modo  Patres  Sar- 
dicenses,  se  canones  non  condere,  sed  reno¬ 
vare.  Itaque  existimo,  in  Nicaeno  Concilio 
implicite  et  obscure  decretum,  ut  ad  Pontifi¬ 
cem  appellaretur,  quia  nimirum  can.  6.  ju¬ 
bet  Concilium  servari  antiquas  consuetudi¬ 
nes,  et  una  est  haec  de  appellationibus,  ut 
patet  ex  Leone  epist.  89.  et  ex  exemplis  su¬ 
pra  adductis,  et  etiam  quia  jubet  idem  Con¬ 
cilium,  causam  semel  judicatam,  iterum  in 
alio  judicari  posse,  ut  patet  ex  epist.  Julii 
apud  Athanas.  inIIApol.  sed  expresse  et 
diserte  Concilium  Sardicense  rem  totam  ex¬ 
plicuit. 

Secunda,  quoniam  in  Concilio  Nicaeno  a 
Dionysio  ante  mille  annos  converso  ex  Grae¬ 
co,  quod  exstat  in  monasterio  S.  Vedasti 
Atrebati,  habentur  simul,  tanquam  ejusdem 
Concilii,  canones  omnes  Concilii  Sbrdicen- 
sis. 

Tertia,  quoniam  alioqui  non  potest  reddi 
ratio,  cur  Sardicense  Concilium,  quod  cons¬ 
tat  universale  et  probatum  fuisse,  non  nu¬ 
meretur  inter  Concilia  generalia.  Deberet 
enim  dici  secundum  Concilium  :  sed  ideo 
non  addit  ad  numerum  Conciliorum,  quia 
pro  uno  et  eodem  habetur  cum  Nicaeno.  Gur 


au|em  simul  cum  Nicaeno  Sardicense  Conci¬ 
lium  conjunctum  fuerit,  ratio  est,  quiaiidem 
Patres  magna  ex  parte  in  utroque  Concilio 
interfuerunt,  et  nihil  novi  quoad  Fidem  in 
Sardicensi  definitum  est,  sed  solum  Nicaena 
Fides  roborata,  cum  in  aliis  Conciliis  sem- 
per  novae  haereses  damnatae  fuerint.  Itaque 
Zozimus,  non  fraude  aliqua  citavit  Nicae¬ 
num  pro  Sardicensi,  sed  quia  pro  eodem 
habentur  :  quod  idem  dicendum  puto  de 
Julio  in  epist.  ad  Orient.  Innocentio  in  epist. 
ad  Victric.  et  Leone  in  epist.  25.  ad  Theod. 
qui  hunc  canonem  citant  nomine  Nicaeni 
Concilii.  Quemadmodum  enim  Symbolum 
Constantinopolitanum  passim  vocatur  Nicae¬ 
num,  quia  est  explicatio  Nicaeni  :  ita  quoque 
canones  Sardicenses  Nicaenos  appellare  so¬ 
lebant  Veteres,  quod  nihil  sint  aliud,  quam 
explicatio  et  confirmatio  canonum  Nicaeno¬ 
rum. 

Addo  Quarto,  Carthaginienses  Patres  nun¬ 
quam  statuisse,  ut  nullum  jus  Romano  Pon¬ 
tifici  in  Africam  tribueretur  :  vel  ut  non  li¬ 
ceret  ullo  modo  Episcopis  Afris  ad  Roma¬ 
nam  Ecclesiam  provocare  ,  neque  tantum 
fuisse  dissidium  inter  Pontifices  Romanos  et 
Episcopos  Africanos,  quantum  Illyricus  et 
Calvinus  dicunt.  Nam  in  primis  ejusmodi  de¬ 
cretum  nusquam  exstat  :  deinde  ipsi  Africa¬ 
ni  Patres  in  epist.  ad  Bonif.  et  in  altera  ad 
Ccelestin.  concordiam  et  subjectionem  suam 
ad  Apostolicam  Sedem  apertissime  testan¬ 
tur  ;  sic  enim  ad  Bonifacium  scribunt. 

«  Quoniam  Domino  placuit,  ut  de  his, 
quai  nobiscum  egerunt  sancti  fratres  nostri, 
Coepiscopus  Faustinus  ,  et  Compresbyteri 
Philippus  et  Psellus,  non  beatae  memoriae 
Episcopo  Zozimo,  a  quo  ad  nos  mandata  et 
litteras  attulerunt,  sed  tuae  venerationi,  qui 
in  ejus  locum  es  divinitus  constitutus,  hu¬ 
militas  nostra  scriberet,  ea  breviter  insi¬ 
nuare  debemus,  quae  utrorumque  concordia 
terminata  sunt,  in  quibus,  salva  quidem 
charitate,  sed  non  sine  parvo  altercationis 
labore  demorati  sumus.  »  Haec  illi.  Ubi  cum 
omnia  ad  Papam  referunt  quae  acta  sunt,  et 
a  Zozimo  Pontifice  mandata  se  accepisse  tes¬ 
tantur,  an  non  aperte  indicant,  se  illum  ut 
Superiorem  agnoscere?  In  epistola  vero  ad 
Coelestinum  :  «  Praefatio,  inquiunt,  debitae 
salutationis  officio,  impendio  deprecamur, 
ut  deinceps  ad  vestras  aures  hinc  venientes, 
non  facilius  admittatis.  »  Quibus  verbis  nec 
absolute  recusant  legem  illam  de  appellatio¬ 
nibus,  nec  dicunt,  non  posse  Pontificem  si 

velit  appellantes  admittere  :  sed  tantum  ob¬ 
secrant,  ut  non  facile  deinceps  aures  appel¬ 
lantibus  praebeat. 

S.  Augustinus  in  epist.  157.  aperte  praedi¬ 
cat  Romani  Pontificis  primatum  in  Africam, 
cum  ait  :  ex  mandato  Zozimi ,  se  et  alios 
Episcopos  Caesaream  venisse  :  et  in  Orbem 
Christianum  universum,  cum  haeresim  Pela- 
gianam  scribit  ab  Innocentio  et  Zozimo  toto 
Orbe  esse  damnatam.  Idem  Augustinus  Bo- 
nifacio  Papae  subjectus  et  conjunctissimus 
fuit,  ut  patet  ex  init.  lib.  adv.  duas  epist. 
Pelagian.  ad  eumdem  Bonif.  Idem  quoque 
in  epist.  261.  ad  Gcelestin.  Papam,  ad  ipsum 
Pontificem  refert  causam  Episcopi  cujusdam 
Afri,  et  inter  alia  sic  loquitur  :  «  Collabora 
nobiscum  pietate  venerabilis  domine  beatis¬ 
sime,  et  debita  charitate  suscipiende  sancte 
Papa,  et  jube  tibi,  quae  directa  sunt,  omnia 
recitari.  »  Et  infra  :  «  Existat  exemplo  ipsa 
sede  Apostolica  judicante,  vel  aliorum  judi¬ 
cata  firmante,  etc.  »  Et  contra,  Coelestinus 
Papa  in  epist.  ad  Gallos,  miris  laudibus  ef¬ 
fert  Augustinum,  atque  eum  dicit  in  com¬ 
munione  Romanae  Ecclesiae  semper  mansisse, 
et  a  se  et  praedecessoribus  suis  doctorem 
optimum  habitum  semper  fuisse. 

Quae  conjunctio  Augustini  cum  Romana 
Ecclesia  manifesti  mendacii  convincit  Illyri¬ 
cum,  qui  scribit,  ab  Augustino  ejusque  col¬ 
legis  Romanos  Pontifices  tanquam  falsarios 
et  corruptores  scelestissimos  refutatos,  et  ab 
omni  Africana  ditione  exclusos. 

Non  diu  post  illud  Carthaginiense  Conci¬ 
lium,  Sanctus  Leo  in  epist.  87.  scribit  ad 
Episcopos  provinciae  Mauritaniae  in  Africa, 
atque  ait,  se  Lupicino  Episcopo  communio¬ 
nem  reddidisse,  quoniam  ad  se  ex  Africa 
appellasset :  item  se  misisse  Potentium  Epis¬ 
copum  Legatum,  qui  vice  sua  res  Africanas 
cognosceret.  Aut  igitur  Concilium  Carthagi¬ 
niense  id  non  prohibuit ;  aut  certe  Patres  illi 
sententiam  mutaverunt. 

Rursum,  post  annos  circiter  40,  S.  Euge- 
nius  Carthaginiensis  Episcopus,  cum  a  Rege 
Hunerico  Ariano  ad  collationem  de  Fide 
compelleretur,  respondit,  se  scripturum  ad 
collegas  suos  transmarinos  :  nec  enim  sine 
consensu  aliorum  Episcoporum  et  praecipue 
Romanae  Ecclesiae,  quae  Caput  est  omnium 
Ecclesiarum,  de  Fide  aliquid  statui  posse. 
Refert  id  Victor  Uticensis  lib.  II  depersecut. 
Wand.  Igitur  agnoscebat  Episcopus  Cartha¬ 
giniensis,  etiam  post  Concilium  sextum  Car¬ 
thaginiense,  Romanam  Ecclesiam  Caput  esse 


omnium  Ecclesiarum,  et  si  omnium,  certe 
Africanarum  quoque  :  nec  a  Romano  Ponti¬ 
fice  dissidebat,  cui  se  scripturum  profite¬ 
tur. 

Non  diu  post,  cum  Trasimundus  Hunerici 
successor  omnes  pene  Africanos  Episcopos, 
hoc  est,  220,  in  Sardiniam  relegasset,  Sym¬ 
machus  Papa  Romanus  omnes  illos  Episco¬ 
pos  ut  sua  membra  suis  sumptibus  pavit,  ac 
fovit  liberalissime,  ut  Paulus  Diaconus  scri¬ 
bit  lib.  XVII  rer.  Rom.  quod  certe  non  dis¬ 
sidii,  sed  communionis  et  conjunctionis  est 
argumentum. 

Eodem  tempore  S.  Fulgentius  Africano¬ 
rum  Episcoporum  facile  princeps,  cum  Ro¬ 
mana  Ecclesia  conjunctissimus  fuit,  ut  ex 
cap.  12  vitee  ipsius  constat  :  nam  cum  in  ^E- 
gyptum  proficisci  vellet  ad  solitudines  Mo¬ 
nachorum,  admonitus  est  ab  Episcopo  Syra¬ 
cusano,  ne  id  faceret,  propterea  quod  illi 
omnes  Monachi  a  Sede  B.  Petri  disjuncti 
essent,  cum  qua  ipse  communicaret.  Itaque 
relicto  iEgypto  Romam  venit  ad  invisenda 
Sanctorum  loca.  Idem  vero  Fulgentius,  /  ut 
ex  cap.  29  vitee  ipsius  ab  ejus  discipulo  fide¬ 
liter  scriptae  colligitur,  cum  Ecclesia  Cartha¬ 
giniensi,  et  ejus  Episcopo  conjunctus  erat, 
ex  quo  efficitur,  ut  etiam  Episcopus  Cartha¬ 
giniensis  cum  Romano  conjunctus  esset :  nec 
enim  S.  Fulgentius  duobus  inter  se  non 
communicantibus  jure  communicare  potuis¬ 
set. 

Post  ea  tempora,  B.  Gregorius  conjunc¬ 
tionem  suam  cum  Episcopo  Carthaginiensi, 
et  jus  appellationis,  et  jurisdictionem  in  eas 
omnes  provincias  manifeste  declarat,  lib.  I, 
epist.  72  et  75  et  lib.  VII,  epist.  32. 

Sed  contra  objicit  Illyricus  epistolam  Bo- 
nifacii  II,  ad  Eulalium  Alexandr.  Episc.  et 
epistolam  Eulalii  Episcopi  Carthaginiensis  ad 
eumdem  Bonifacium,  Ex  quibus  epistolis 
colligitur,  post  Concilium  Carthaginiense  VI 
per  annos  centum  separatos  fuisse  Cartha¬ 
ginienses  Episcopos  a  communione  Romanae 
Ecclesia],  et  tum  demum  reconciliatos,  sub¬ 
jiciente  se  Eulalio  Apostolicse  Sedi,  et  ana¬ 
thematizante  antecessores  suos. 

Respondeo  primum  :  valde  mihi  eas  epis¬ 
tolas  esse  suspectas  ;  nam  in  primis  pugnare 
videntur  cum  iis,  quae  diximus  de  conjunc¬ 
tione  Augustini,  Eugenii,  Fulgentii,  et  alio¬ 
rum  Africanorum  cum  Romana  Ecclesia. 
Deinde  Eulalius  Alexandrinus,  ad  quem  Bo- 
nifacius  scribere  videtur,  nullus  fuit  aut  cer¬ 
te  eo  tempore  non  fuit,  ut  patet  ex  Chronol. 

NicephoriConstantinop.  Praeterea  Bonifacius 
significat  in  Epistola  sua,  Justino  imperante 
se  scribere,  at  Justinus  obierat  antequam 
Bonifacius  sedere  inciperet,  ut  ex  historiis 
omnibus  constat.  Ad  haec,  epistola  quae  Bo- 
nifacio  adscribitur,  tota  fere  constat  ex  duo¬ 
bus  fragmentis,  quorum  alterum  sumptum 
est  ex  epistola  Hormisdae  Pontificis  ad  Joan- 
nem,  alterum  ex  epistola  S.  Gregorii  ad 
Episcopos  Galliae,  quae  est  52,  lib.  IV.  At  S, 
Gregorius  eo  tempore  nondum  erat  natus, 
neque  credibile  est,  Gregorium  a  Bonifacio 
illa  verba  sumpsisse,  siquidem  stylus  omni¬ 
no  Gregorianus  est. 

In  epistola  etiam,  quae  Eulalio  Carthagi¬ 
niensi  tribuitur,  quaedam  sententia  Grego- 
riana  inseritur  ex  lib.  IV,  epist.  36.  ad  Eu- 
log.  et  reliquum  ejus  epistolae  nihil  est,  nisi 
fragmentum  epistolae  Joannis  Episcopi  Gon- 
stantinopolitani  ad  Papam  Hormisdam. 

Sed  si  forte  epistolae  istae  verae  sunt  (nihil 
enim  affirmo)  sine  dubio  non  in  eum  sen¬ 
sum  accipiendae  sunt,  quasi  omnes  Eulalii 
praedecessores  usque  ad  Aurelium  Cartha¬ 
giniensis  Concilii  Praesidem  a  Romanae  Ec¬ 
clesiae  communione  disjuncti  fuerint  :  id 
enim  repugnat  certissimis  et  verissimis  his¬ 
toriis  ;  sed  id  solum  significant,  Aurelium 
primum  contra  Romanam  Ecclesiam  super¬ 
bire  coepisse,  deinde  ejus  exemplo  ipsum 
Eulalium,  et  forte  aliquos  alios  :  caeterum 
Eulalium,  cognita  veritate,  iterum  se  Roma¬ 
nae  Ecclesiae  obedientiae  subjecisse,  id  enim 
solum  ex  epistolis  illis  'colligitur. 

Idem  probatur  ex  eo ,  quod  summus  Pontifex  a 
nemine  judicatur . 

Argumentum  Decimum  sumitur  ex  eo, 
quod  Romanus  Pontifex  a  nemine  in  terris 
judicari  potest.  Non  enim  potest  evidentius 
ostendi  principatus  ejus,  quam  si  ostendatur 
ita  omnibus  praelatus,  ut  nemini  sit  subjec¬ 
tus.  Sunt  autem  tria  observanda,  antequam 
ad  probationem  veniamus. 

Primo,  nos  hoc  loco  non  disputare  de 
Pontifice,  ut  est  Princeps  temporalis :  hoc 
enim  modo,  ne  adversarii  quidem  negant, 


eum  non  posse  judicari  in  causis  temporali¬ 
bus  ;  est  enim  commune  omnibus  absolutis 
Principibus,  ut  nullum  agnoscant  superio¬ 
rem  in  negotiis  temporalibus.  Loquimur  er¬ 
go  de  Pontifice  ratione  solius  Pontificatus, 
ac  dicimus,  eum,  etiamsi  ditionem  tempo¬ 
ralem  nullam  haberet,  non  posse  ullo  modo 
judicari  in  terris  ab  ullo  Principe  Christiano, 
sive  saeculari,  sive  Ecclesiastico,  neque  ab 
omnibus  simul  in  Concilio  congregatis. 

Observandum  est  secundo,  duos  fuisse  er¬ 
rores  de  haere.  Unum  eorum  qui  docuerunt, 
Pontificem  posse  ab  Imperatore  judicari,  pu¬ 
niri,  deponi,  si  non  fungatur  recte  suo  mu¬ 
nere.  Ita  quondam  Marsilius  de  Padua  apud 
Joan.  de  Turrecremata  lib.  IV  Sum.  deEccl. 
part.  2,  cap.  37.  quem  errorem  prolixe  re¬ 
fellit  idem  Auctor  lib.  II,  cap.  93.  et  seq. 
Alter  est  error  Nili,  in  suo  lib.  de  Prim.  qui 
Pontificem  non  quidem  a  Principe  seculari, 
sed  tamen  a  Concilio  Episcoporum  judicari 
et  puniri  posse  contendit.  Porro  Calvinus 
lib.  IV  Jnstit.  cap.  7,  §.  19.  et  caeteri  hujus 
temporis  haeretici,  utrumque  errorem  simul 
conjungunt,  et  tam  Principum  ,  quam  Epis¬ 
coporum  judicio  Pontificem  Romanum  sub¬ 
jiciunt. 

Observandum  est  tertio ,  rationem  praeci¬ 
puam,  cur  Papa  judicari  non  possit,  esse,  quia 
Princeps.est  Ecclesiae  totius  ;  et  proinde  su¬ 
periorem  in  terris  non  habet  :  nam  quia 
summus  Princeps  est  Ecclesiae  ,  non  potest 
judicari  ab  ullo  Ecclesiastico  Antistite  :  et 
rursum  quia  Respublica  Ecclesiastica  spiri¬ 
tualis  est,  ac  proinde  major  ac  sublimior 
quavis  Republica  temporali ;  propterea  sum¬ 
mus  Princeps  Ecclesiae  dirigere  et  judicare 
potest  summum  Principem  Reipublicae  tem¬ 
poralis,  non  autem  ab  eo  dirigi,  aut  judicari 
debet,  nisi  rectus  ordo,  et  ipsa  rerum  natura 
pervertatur  :  Haec,  inquam,  est  ratio  prima¬ 
ria,  et  ut  Scholae  loquuntur,  a  priori  :  ta¬ 
men  quia  haec  ratio  assumit  id  quod  in  tota 
hac  disputatione  probare  nitimur,  videlicet, 
Romanum  Pontificem  Principem  esse  totius 
Ecclesiae ;  idcirco  hac  et  similibus  rationibus 
praetermissis  ,  ex  testimoniis  Conciliorum, 
Pontificum,  Imperatorum,  ac  Doctorum  Ec¬ 
clesiae  demonstrabimus,  Romanum  Praesu¬ 
lem  judicari  non  posse,  ut  inde  confirmemus 
primariam  nostram  thesim,  quae  est,  Roma¬ 
num  Pontificem  Caput  et  Principem  esse 
Ecclesiae  universae. 

Probatur  ergo  primo  ex  Conciliis.  In  Con- 
cil.  Sinuessano  dicunt  Patres  :  «  Prima  Se- 

des  a  nemine  judicabitur.  »  Refert  haec  ver¬ 
ba  ex  isto  Concilio  Nicolaus  in  epist.  ad  Mi- 
chael.  Item  in  Concilio  Romano  sub  Sylves- 
tro  280  Episcoporum,  can.  ult.  :  «  Neque  ab 
Augusto,  neque  a  Regibus  ,  neque  ab  omni 
Clero,  neque  a  populo  judicabitur  prima  Se¬ 
des.  »  Hujus  decreti  meminit  idem  Nicolaus 
in  epist.  ad  Michael.  Item  in  Synodo  Roma¬ 
na  sub  Sixto  III,  cap.  5.  legimus  dictum  : 
«  Non  licet  in  Pontificem  sententiam  dice¬ 
re.  »  Et  Sixtum ,  qui  accusabatur,  respon¬ 
disse  :  «  Et  si  in  meo  arbitrio  sit,  judicer 
an  non  judicer ;  tamen  non  abscondatur  ve¬ 
ritas.  » 

Cum  Dioscorus  Episcopus  Alexandrinus  in 
Synodo  II  Ephesina  Leonem  I  judicare,  et 
damnare  ausus  esset  :  ita  hoc  factum  exhor¬ 
ruit  Catholica  Ecclesia  ,  ut  Concilium  Chal- 
cedonense,  in  epist.  ad  Martian.  et  Valentin. 
Imper.  et  in  altera  ad  ipsum  Leonem  ,  quae 
habetur  act.  3.  ejusd.  Cone,  scripserit,  se 
damnasse  Dioscorum  multas  ob  causas ,  sed 
praecipue,  quod  in  primam  Sedem  senten^ 
tiam  ferre  praesumpsisset.  In  Concilio  V  sub 
Symmacho,  recipitur  liber  Ennodii  Diaconi, 
in  quo  inter  alia  scriptum  erat  :  «  Aliorum 
hominum  causas  Deus  voluit  per  homines 
terminari,  sed  Sedis  istius  Praesulem,  suo 
sine  quaestione  reservavit  arbitrio.  » 

Concilium  Romanum  sub  Adriano  Papa 
II,  cujus  verba  referuntur  in  VIII  Synodo, 
act.  7.  sic  ait  :  «  Romanum  Pontificem  de 
omnium  Ecclesiarum  Praesulibus  judicasse 
legimus,  de  eo  vero  quemquam  judicasse, 
non  legimus  »  :  quod  sane  de  legitimo  judi¬ 
cio  intelligenduni  est.  Et  Concilium  ipsum 
VIII,  act.  10,  can.  21.  asserit,  non  licere  ulli 
terreno  Principi  judicare  Patriarchas ,  et  in 
primis  Romanum.  Denique  inConcilio  Mile- 
vitano  can.  19.  puniuntur  gravissime  Clerici, 
qui  ab  Imperatore  judicari  volunt.  Si  ergo 
Imperator  Clericos  judicare  non  poterat, 
quanto  minus  Pontificem  ? 

Secundo  probatur  ex  testimoniis  Pontifi¬ 
cum.  Gelasius  in  epist.  ad  Anastas.  Imper,  : 

«  Duo  sunt,  inquit,  Imperator  Auguste,  qui¬ 
bus  principaliter  mundus  hic  regitur,  aucto¬ 
ritas  sacra  Pontificum,  et  regalis  potestas. 
In  quibus  tanto  gravius  est  pondus  Sacerdo¬ 
tum,  quanto  etiam  pro  ipsis  Regibus  in  di¬ 
vino  sunt  reddituri  examine  rationem.  Nosti 
itaque  ex  illorum  te  pendere  judicio,  non  il¬ 
los  ad  tuam  posse  redigi  voluntatem.  »  Greg. 
lib.  IX,  epist.  39.  ad  Theotistam  :  «  Si  bea¬ 
tus  Petrus,  inquit,  cum  a  fidelibus  culpare¬ 


tur,  auctoritatem  ,  quam  in  sanctam  Eccle¬ 
siam  acceperat,  attendisset ,  respondere  po¬ 
terat,  ut  pastorem  suum  oves  reprehendere 
non  auderent.  »  Nicolaus  I  in  epist.  ad  Mi¬ 
chael.  :  «  Satis,  inquit,  evidenter  ostenditur, 
a  saeculari  potestate  nec  ligari  prorsus,  nec 
solvi  posse  Pontificem,  id  est,  nec  damnari, 
nec  absolvi.  »  Innocentius  III  in  epistol.  ad 
Imp.  quae  habetur  cap.  Solitae,  tit.  de  Majo- 
rit.  docet  hoc  idem  ex  professo.  Et  in  serm. 
2.  de  consecrat.  Pontif.  Similiter  Bonifacius 
VIII  in  Extravaganti  Unam  sanctam.  Et  Jo- 
annes  XXII  iif  Extravaganti  Licet  juxta  doc¬ 
trinam  Apostoli. 

Tertio  probatur  ex  confessione  Imperato¬ 
rum  :  nam  de  Constantino  scribit  Ruffinus 
lib.  X  hist.  cap.  2.  eum  noluisse  Episcopos 
judicare,  sed  dixisse,  se  potius  ab  Episcopis 
judicari  debere.  Similis  est  confessio  Basilii 
Imperatoris  in  Orat,  quam  habuit  ipse  in 
fine  VIII  Synodi.  Et  inter  caetera  monet  om¬ 
nes  laicos,  in  quorum  ordine  se  anteposue¬ 
rat,  ne  velint  judicare  judices  aut  pascere 
suos  pastores.  Denique,  Nicolaus  in  epist.  ad 
Michael.  multis  allatis  testimoniis  ,  probat, 
pios  Imperatores  nunquam  Pontificibus  im¬ 
perasse,  sed  obsecrasse  solum  iit  Patres ,  si 
quid  ab  eis  fieri  voluissent. 

Accedit  postremo  sanctorum  Doctorum 
pauca  testimonia,  Ambrosius  inOrat,  detra- 
dend.  Basilic.  :  «  Bonus,  inquit,  Imperator 
intra  Ecclesiam  est,  non  supra  Ecclesiam.  » 
Certe  si  non  est  supra  Ecclesiam  ,  multo  mi¬ 
nus  supra  Ecclesiae  Patrem  et  Pastorem. 

Gregorius  Nazianzenus  in  Orat,  qila  se  ex¬ 
cusat,  quodtamdiu  ab  Ecclesiastica  functione 
se  abstinuerit  :  «  Vos  ,  inquit,  oves,  nolite 
pascere  pastores,  neque  super  terminos  eo¬ 
rum  elevemini.  Satis  enim  est  vobis,  si  recte 
pascimini,  nolite  judicare  judices,  nec  leges 
feratis  legislatoribus.  »  Ac  ne  putes,  a  Gre- 
gorio  excipi  Principes  ;  audi  quid  idem  Doc- 
tor  dicat  in  Orat,  ad  cives  timore  perculsos, 
et  Principem  irascentem  ;  sic  enim  alloqui¬ 
tur  Praesidem  :  «  Num  vocem  suscipitis  libe¬ 
ram  ?  et  quod  lex  Christi  vos  meae  potestati, 
meoque  subjecit  tribunali?  Imperamus  enim 
et  ipsi,  addo,  et  imperio  majori  et  perfec¬ 
tiori.  Suscipe  igitur  vocem  liberiorem ,  scio 
te  ovem  esse  gregis  mei  etc.  » 

S.  Bernardus  in  epist.  ad  Conradum  Im¬ 
per.  :  «  Legi,  inquit ,  omnis  anima  potesta¬ 
tibus  sublimioribus  subdita  sit.  Quam  sen¬ 
tentiam  cupio  vos  custodire  in  exhibenda 
reverentia  Petri  Vicario  ,  sicut  ipsam  vobis 

vultis  ab  universo  servari  Imperio.  »  Boni- 
facius  martyr  apud  Gratianum,  distinet.  40. 
ean.  Si  Papa,  de  Romano  Pontifice  loquens, 
ait  :  «  Cunctos  judicaturus  a  nemine  est  ju¬ 
dicandus.  »  Denique  Hugo  de  S.  Victore 
par.  2.  de  Sacram.  :  «i  Spiritualis  potestas, 
inquit,  judicat  terrenam,  ipsa  vero  a  Deo 
primum  instituta  est,  et  cum  deviat ,  a  solo 
Deo  judicari  potest.  » 


CAPUT  XXVII. 


Solvuntur  argumenta  Nili. 

Superest  ut  argumenta  solvamus.  Primum 
Nili,  deinde  Calvini,  postremo,  quse  ex  vete¬ 
ribus  haereticis,  Joan.  de  Turrecremata,  et 
alii  attulerunt. 

Sed  antequam  argumenta  Nili  propona¬ 
mus,  lectorem  monendum  censuimus,  ne  Il¬ 
lyrici  interpretationi  multum  fidat  :  nam 
cum  alibi,  tum  in  hoc  praecipue  capite  ,  non 
semel  depravat  verba  Nili.  Sit  exemplo  ini¬ 
tium  hujus  loci ;  Nilus  sic  habet  :  Ori  Si  miv- 
t«s  avaxpivcov  auro;  w’  ou§evos  dvaxpivsTCU,  toOto 
y.at  xai  tom$  twv  txiroaro^vv  yOeaiv  ou  avpfixL- 

vet,  hoc  est  :  «  Quod  autem  omnes  judicans, 
ipse  a  nullo  judicetur,  id  et  falsum  est,  et 
moribus  Apostolorum  non  convenit.  »  Illy¬ 
ricus  autem  sic  reddidit  :  «Quod  blaterant 
adversarii,  Papam  omnes  judicare,  ipsum 
vero  a  nemine  judicari  debere  ,  nomine  ac 
vanitate  et  mendacio  plenissimum  est,  et  ab 
Apostolorum  aequabilibus  modestisque  cano¬ 
nibus  plurimum  dissonat.  »At  certe  Blaterant 
non  est  in  Graeco.  Et  quod  Nilus  simpliciter 
falsum  dicit,  Illyricus  pro  sua  facundia: 
«  Nomine,  vanitate  et  mendacio  plenissimum 
esse,  »  ait.  Denique  :  «  Mores  Apostolorum, 
fidelis  interpres,  Aequabiles  et  modestos  ca¬ 
nones  Apostolorum,  »  reddidit  :  nec  adver¬ 
tit  id  cum  sequentibus  verbis  pugnare  ;  nam 
probaturus  Nilus  quod  dixerat,  non  canones, 
sed  facta  Apostolorum  recenset. 

Sed  his  omissis,  Nili  rationes  videamus. 
Primo,  si  Paulus,  inquit ,  confert  suam  doc¬ 
trinam  cum  Apostolis ,  et  Petrus  se  acriter 
objurgari  a  Paulo  patienter  tulit  :  quo  jure 
Papa  Romanus  nulli  mortalium  de  factis  vi¬ 
taque  sua  rationem  reddere  vult  ? 


Respondeo  :  Pauli  exemplum  pro  nobis 
facit,  ideo  siquidem  ad  Petrum  accurrit,  et 
cum  eo  contulit  Evangelium,,  quia  Petrum 
majorem  se  agnoscebat ,  et  exemplum  pos¬ 
teris  dare  volebat,  ut  ad  Petri  Sedem  in  ejus¬ 
modi  rebus  accurrerent.  Notarunt  hoc  Hie¬ 
ronymus  ex  nostris  in  epist.  ad  August.  quae 
est  11.  inter  epist.  August.  et  Theodoretus 
ex  Graecis  in  epist.  ad  Leonem.  Porro  ,  Pe¬ 
trus  objurgari  se  a  Paulo  passus  est ,  quod 
esset  illa  non  judicialis  censura,  sed  fraterna 
correptio.  Nam,  ut  Augustinus  docet  in  ep. 
19.  adHieron.  etGregoriushom.  18.  inEzech. 
non  reprehendit  Paulus  Petrum,  quomodo 
majores  de  minoribus  ex  auctoritate  judicant, 
sed  quomodo  minores  interdum  majores  suos 
ex  charitate  corripiunt. 

Objectio  secunda.  Honorius  Papa  Roma¬ 
nus  a  sexta  Synodo  non  solum  judicatus,  sed 
et  damnatus  est. 

Respondeo  :  de  Honorio  alio  loco  fusius 
disseremus,  cum  ad  eam  quaestionem  per¬ 
venerimus,  an  Papa  haereticus  esse  possit. 
Interim  respondemus ;  Honorium  in  causa 
Fidei  judicatum  atque  damnatum  esse,  (si 
vera  tamen  sunt  quae  de  eo  feruntur)  neque 
nos  negamus,  quin  Pontificem  haereticum 
Ecclesia  judicare  possit.  Quemadmodum  au¬ 
tem  id  cohaereat  cum  eo  quod  dicimus  ,  Pa¬ 
pam  a  nullo  judicari  posse,  in  postremi  ar¬ 
gumenti  solutione  patebit. 

Tertia.  Multae  sunt  leges  latae  de  Episco¬ 
pis,  cum  ab  Apostolis,  tum  a  .Conciliis ,  quae 
certe  omnes  Episcopos  ligant  :  atqui  Papa 
nihil  est  aliud  quam  Episcopus  ;  igitur  tene¬ 
tur  legibus,  proinde  superiorem  habet  a  quo  ' 
judicetur. 

Respondeo  :  Papa  tenetur  quidem  Eccle¬ 
siasticis  legibus,  sed  quoad  directionem,  non 
quoad  coactionem,  ut  Jurisconsulti  de  Prin¬ 
cipe  loqui  solent.  Quamvis  autem  Concilia 
tam  generalia  ,  quam  particularia  interdum 
de  Episcopis  universe  loquantur,  cum  leges 
ferunt  :  tamen  de  iis  Episcopis  solum  intel- 
ligi  debent,  qui  subjecti  sunt  Legislatori  :  id 
quod  ex  Conciliis  particularibus  planum 
fieri  potest.  Ea  siquidem  Concilia  saepe  di¬ 
cunt  :  «  Si  quis  Clericus  ,  si  quis  Episcopus 
id  fecerit  etc.  »  et  tamen  constat,  legibus  il¬ 
lis  non  ligari ,  nisi  Clericos ,  aut  Episcopos 
ejus  provinciae. 

Quarta.  Sexta  Synodus  generalis  nomina- 
tim  Romanae  Ecclesiae  legem  praescribit  : 
nam  can.  13.  reprehendit  Ecclesiam  Roma¬ 
nam,  quod  Presbyteris,  et  Diaconis,  ac  Sub- 

diaconis  usum  uxorum  non  permittat,  atque 
imperat,  ut  deinceps  permittat.  Et  can.  55. 
reprehendit  eam  dem  Ecclesiam  Romanam, 
quod  in  Quadragesima  etiam  Sabbato  jeju¬ 
net,  ac  praecipit,  ne  id  amplius  fiat. 

Respondeo  :  jam  ante  monuimus,  canones 
istos  falso  adscribi  sextae  Synodo,  cum  editi 
fuerint  postea  a  nona  quadam  Synodo,  quam 
Romani  Pontifices  non  modo  non  approba¬ 
runt,  sed  etiam  reprobarunt.  De  qua  re  vide 
Franciscum  Turrianum  in  lib.  de  VI  Synod. 
et  Melchiorem  Canum  lib.  V  de  loc.  cap. 
postr.  in  solut.  argum.  6. 

Et  sane  isti  ipsi  duo  canones  satis  aperte 
indicant,  qualis  fuerit  ea  Synodus.  Nam 
can.  13.  dicunt,  Apostolorum  et  vetustatis 
doctrinam  se  proponere,  cum  uxorum  con¬ 
tubernium  Clericis  permittit;  quod  certe  fal¬ 
sissimum  est.  Nam  Concilium  Carthaginien¬ 
se  II,  longe  antiquius,  et  celebrius  ista  falsa 
Synodo  VI,  can.  2.  sic  ait  :  «  Omnibus  pla¬ 
cuit,  ut  Episcopi,  Presbyteri,  et  Diaconi,  vel 
qui  Sacramenta  contrectant ,  pudicitiae  cus¬ 
todes,  etiam  ab  uxoribus  se  abstineant,  ut 
quod  Apostoli  docuerunt ,  et  ipsa  servavit 
antiquitas,  nos  quoque  custodiamus.  » 

Item  Epiphanius  Graecus  ,  atque  antiquis¬ 
simus  et  probatissimus  auctor,  haeres.  19. 
quae  est  Catharorum  :  «  Sed,  inquit ,  adhuc 
viventem  et  liberos  gignentem  unius  uxoris 
virum,  non  suscipit  (Ecclesia)  sed  eum,  qui 
se  ab  una  continuit ,  aut  in  viduitate  vixit, 
Diaconum,  Presbyterum,  Episcopum,  et  Hy- 
podiaconum,  maxime  ubi  sinceri  sunt  cano¬ 
nes  Ecclesiastici.  At  dices  mihi ,  in  quibus¬ 
dam  locis  adhuc  liberos  gignere  Presbyteros, 
et  Diaconos,  et  Hypodiaconos  ,  at  hoc  non 
est  juxta  canonem,  sed  juxta  hominum  men¬ 
tem,  quae  per  tempus  elanguit.  » 

At,  inquit  Nilus,  sexta  Synodus  citat  ca¬ 
nonem  sextum  Apostolorum ,  qui  praecipit, 
ne  Clerici  uxores  abjiciant,  praetextu  religio¬ 
nis. 

Respondeo  :  praecipi  eo  canone,  ut  Clerici 
qui  uxores  habent ,  eis  provideant  quae  ad 
victum  necessaria  sunt  :  non  autem  ut  eis 
cohabitent  commercio  maritali.  Quam  ex¬ 
plicationem  recusare  non  potest  Nilus  :  tum 
quod  ita  eumdem  canonem  exponat  Synodus 
ipsa  Trullana  can.  48,  tum  etiam  ,  quia  alio- 
qui  iste  idem  Apostolicus  canon  pugnabit 
cum  canonibus  illis  Trullanis,  quorum  auc¬ 
toritas  nobis  objicitur.  Nam  canon  Aposto¬ 
lorum  non  solum  Clericis  minoribus,  sed 
etiam  Episcopis  praecipit,  ne  uxores  abji¬ 


ciant  :  et  tamen  canones  Trullani ,  Clericis 
minoribus  uxoris  commercium  permittunt, 
Episcopis  non  permittunt.  Sed  de  hac  re 
alibi  plura. 

Quod  vero  attinet  ad  canonem  de  jejunio 
Sabbati,  cum  res  sit  indifferens,  et  quaevis 
regio  morem  suum  servare  possit,  ut  Hiero¬ 
nymus  docet  in  ep.  ad  Lucin.  Bcetic.  et  Au¬ 
gustinus  in  ep.  86.  ad  Casulan.  non  debuit, 
nec  potuit  Concilium  Graecorum  legem  po¬ 
nere  Latinis  de  hac  re.  Adde,  quod  ad  nos 
facit  Innocentius  I  in  ep.  qui  Sabbato  jeju¬ 
nandum  esse  docet ,  necnon  Epiphanius 
Graecus,  qui  in  compend.  doctr.  solum  ex¬ 
cipit  Dominicas  a  jejunio  Quadragesimae. 

At  Canon.  65  Apostolorum,  vetat  Sabba¬ 
tis  jejunare.  Respondeo  :  canonem  istum 
supposititium  videri ;  solum  enim  quinqua¬ 
ginta  canones  Apostolorum  Ecclesia  recipit, 
ut  Humbertus  Cardinalis  testatur  in  lib.  adv. 
Nicetam,  et  habetur  apud  Gratianum  dist. 
16.  Deinde,  si  vere  Apostoli  id  jusserunt, 
j usserunt  certe  in  odium  haereticorum,  qui 
Sabbato  jejunabant,  ne  Creatorem  honorare 
viderentur,  qui  die  septima  requievit.  Illa 
igitur  haeresi  jam  extincta,  jejunare  licet 
etiam  die  Sabbati  :  nec  solum  licet,  sed 
etiam  pium  est ,  ob  memoriam  Dominicae 
sepulturae ,  et  ut  longius  recedamus  a  Ju- 
daismo . 

Quinto  objicit  contra  solutionem  duplici¬ 
ter.  Primo,  quia  etiamsi  canones  isti  non  es¬ 
sent  legitimi,  tamen  ratio  ipsa  manifeste  do¬ 
cet,  Papam  judicari  posse;  omnes  enim 
Episcopi  ut  Episcopi  aequales  sunt,  ut  ex 
Dionysio  patet,  qui  dicit ,  omnes  esse  ejus¬ 
dem  ordinis  et  dignitatis  :  atqui  Papa  nihil 
est  amplius  quam  Episcopus,  ut  constat  tum 
ex  eo  quod  ab  Episcopis  ordinatur,  tum  ex 
eo  quod  Dionysius  nullam  agnoscit  in  Eccle¬ 
siastica  Hierarchia  dignitatem  Episcopali 
majorem ;  Papa  igitur  non  minus  tenetur  le¬ 
gibus  Conciliorum,  et  judicari  potest,  quam 
Episcopi  eseteri. 

Secundo,  quoniam  canone§  illos  esse  legi¬ 
timos,  et  universalis  Synodi,  multis  modis 
demonstratur.  Primum,  quoniam  Synodus 
quae  hos  canones  condidit,  est  ipsa  sexta 
Synodus  instaurata  :  iidem  enim  Patres,  qui 
ad  Fidem  explicandam  initio  convenerant, 
iidem  convenerunt  postmodum  ad 'canones 
condendos.  Secundo,  quoniam  non  defuit  in 
hac  Synodo  legatio  Papae  Romani :  siquidem 
Gortynae  in  Creta  Episcopus  locum  Romani 
Pontificis  tenuit ,  ut  ex  historia  Basilii  per- 

spici  potest.  Tertio ,  quoniam  Synodus  quae 
hos  canones  condidit,  universalem  Synodum 
seipsa  appellat,  nec  est  credibile  ,  tot  Patres 
mentiri  voluisse.  Quarto ,  quoniam  septima 
Synodus  can.  1.  recipit  canones  sex  univer¬ 
salium  Synodorum  :  at  sexta  Synodus  non 
habet  alios  canones  quam  istos.  Quinto,  quo¬ 
niam  Adrianus  Papa  in  epist.  ad  Tharas.  cum 
admiratione  Tharasium  laudat,  quod  con-  * 
stanter  una  cum  suis  hsec  decreta  observaret, 
et  nominatim  citat  can.  82.  ex  quo  sequitur, 
ab  ipso  etiam  Romano  Pontifice  hos  canones 
esse  confirmatos. 

Respondeo  :  primam  illam  rationem  de 
Episcoporum  aequalitate  nihil  omnino  con¬ 
cludere  :  nam  Episcopi  pares  sunt  ratione 
ordinis,  ut  Dionysius  dicit ,  non  tamen  ra¬ 
tione  jurisdictionis ;  siquidem  ipse  etiam 
Nilus  in  hoc  eodem  libro  affirmat,  Episco¬ 
pum  Constantinopolitanum  longe  majorem 
esse  Caesariensi,  aliisque  qui  Sedi  Constanti- 
nopolitanae  subjecti  sunt,  Porro,  summus 
Pontifex  non  ideo  judicari  non  potest,  quia 
dignitatem  vel  ordinationem  habeat  Episco¬ 
pali  majorem,  sed  quia  Episcopalem  juris¬ 
dictionem  amplissimam  habet ,  ita  ut  omni¬ 
bus  praesit,  nulli  subjectus  sit.  Neque  cano¬ 
nes  Trullanos  legitimos  esse  illa  argumenta 
recte  probant. 

Ad  primum  respondeo  :  non  posse  dici 
hanc  Synodum  sextam  instauratam ;  nam 
non  fuerunt  iidem  Concilii  Praesides ,  non 
idem  Imperator,  non  idem  numerus  Episco¬ 
porum.  Nam  in  sexta  vere  universali  adfuit 
Imperator  Constantinus,  item  Legati  Papee 
Agathonis,  et  Episcopi  289,  ut  habemus  in 
VI  Synodo  act,  3.  at  tempore  istius  pseudo- 
sextffi,  jam  obierant  Agatho  Papa  ,  et  Impe¬ 
rator  Constantinus,  et  Episcopi  fuerunt  so¬ 
lum  227. 

Praeterea,  initio  pseudosextae  ipsimet  di¬ 
cunt,  se  V  et  VI  Synodum  quodammodo 
instaurare ;  et  ideo  Theodorus  Balsamon  non 
tam  sextum,  quam  quinisextum  Concilium 
hoc  appellat.  At  quomodo  poterit  haec  Sy¬ 
nodus  dici,  vel  credi  quinta  instaurata,  cum 
nullus  omnino  ex  quinta  Synodo  hic  inter¬ 
fuerit?  Siquidem  inter  quintam  et  quinisex- 
tam  intercesserunt  anni  plus  quam  130.  De¬ 
nique  quorsum  instaurandae  erant  quinta  et 
sexta  Synodus  ,  et  non  potius  nova  Synodus 
convocanda?  Quoniam,  inquiunt,  illae  cano¬ 
nes  non  fecerunt.  At  nec  tacere  voluerunt  : 
non  enim  ad  canones  condendos,  sed  ad  Fi¬ 
dem  explicandam  convocatae  fuerant. 


Ad  secundum  respondeo  :  quis  ille  Epis¬ 
copus  Gortynensis  fuerit,  et  quis  ei  dederit 
in  Synodo  locum  Papae  Romani,  Nilus  vide¬ 
rit  :  quod  enim  nomen  ejus  non  exprimat, 
quodque  historiam  adducat  omnino  incogni¬ 
tam,  nescio  cujus  Basilii,  non  caret  suspi¬ 
cione  falsitatis.  Sed  quidquid  de  hoc  sit,  no¬ 
bis  constat,  a  Sergio  Papa,  qui  tunc  sedebat, 
hanc  Synodum  tanquam  errantem  fuisse  re¬ 
probatam,  ut  testantur  Beda,  de  sexeetat.  in 
Justin.  jun.  Paulus  Diaconus  lib.  VIdegest. 
Longobard.  cap.  4.  Otho  Frisingensis  1.  V, 
c.  13.  Ado  Viennensis,  Marianus  Scotus  ,  et 
Rhegino  in  Chron.  ubi  de  Justiniano  juniore 
loquuntur. 

Esse  autem  hanc  Synodum  quam  Sergius 
reprobavit  illam  ipsam,  quse  istos  canones 
condidit,  patet  ex  Tharasio  et  Epiphanio, 
qui  in  VII  Synodo  act.  4.  et  6.  dicunt,  quin¬ 
que  annis  post  sextam  Synodum  iterum  Pa¬ 
tres  convenisse  ,  et  hos  canones  condidisse  : 
porro  illo  tempore  constat,  Sergium  Romae 
sedisse.  Nec  exstat  memoria  ullius  alterius 
Synodi  eo  tempore  celebratae,  de  qua  re  fu¬ 
sius  agemus  in  lib.  de  Gonc. 

Praeterea  Anastasius  Bibliothecarius  prae- 
fat.  in  VI  Synod.  scribit ,  hos  canones  non 
haberi,  nec  apud  Romanos  Pontifices,  nec 
apud  ullos  Patriarchas  ,  excepto  Gonstanti- 
nopolitano.  Ex  quo  ipse  recte  colligit,  nec 
summi  Pontificis,  nec  aliorum  Patriarcha¬ 
rum  auctoritate ,  Synodum  istam  coactam 
fuisse.  Denique,  Humbertus  Cardinalis  Leonis 
IX  Legatus  in  lib.  cont.  Graec.  istos  eosdem 
canones,  non  solum  non  recipi  dicit  ab  Apos- 
tolica  Sede,  sed  etiam  aperte  deliramenta 
appellat. 

Ad  Tertium  respondeo  :  non  esse  adeo 
mirandum,  si  ementitum  titulum  isti  Patres 
sibi  adscribant ,  cum  se  universalem  Syno¬ 
dum  appellant.  Sciebant,  non  se  posse  ullo 
colore  Romana}  Ecclesiae  leges  praescribere, 
nisi  se  Synodum  universalem  facere  menti¬ 
rentur.  Deinde,  cum  in  can.  2.  recipiant  Sy¬ 
nodum  sub  Cypriano  habitam  ,  quae  palam 
erronea  ab  universa  Ecclesia  judicata  est,  et 
can.  19.  tam  aperte  mentiantur,  usum  uxo¬ 
rum  ex  Apostolica  consuetudine  Sacerdoti¬ 
bus  permitti ,  et  alia  permulta  habeant  ma¬ 
nifeste  falsa,  quid  mirum  ,  si  etiam  in  titulo 
mentiantur  ? 

!  Ad  quartum  respondeo  :  cum  in  VII  Sy¬ 
nodo  recipiuntur  canones  sex  universalium 
Synodorum,  nomine  canonum  non  intelligi 
solum  canones  de  moribus,  sed  universe  ca- 

nones,  sive  de  moribus,  sive  de  Fide  conditi 
fuerint  :  nam  cmnes  Synodi  hac  ratione  ca¬ 
nones  condiderunt.  De  moribus  autem  ,  seu 
de  disciplina  Ecclesiastica  ,  sola  Nicaena  Sy¬ 
nodus  canones  proprie  condidit  :  Nam  II  et 
IV  Canones  quidem  quosdam  ediderunt,  sed 
non  fuerunt  ab  Apostolica  Sede  approbati,  ut 
constat  ex  Cone.  Chalced.  act.  16.  proinde 
non  sunt  illi  proprie  canones  dicendi  gene¬ 
ralium  Synodorum.  Tertia  vero  Synodus, 
quinta  et  sexta,  nullos  omnino  canones  de 
moribus  condiderunt. 

Ad  Quintum  respondeo  :  ab  Adriano 
commendari  Tharasium  ,  quod  vidisset  eum 
rectam  Fidem  custodire  juxta  decreta  sex 
generalium  Synodorum  :  quod  vero  de  his 
canonibus  Synodi  quinisextae  in  epistola 
Adriani  habetur,  ex  epistola  Tharasii  reci¬ 
tatur,  et  quamquam  eo  loco  id  ab  Adriano 
nonrefellitui\,quia  non  erat  opportunum  tem¬ 
pus  id  faciendi ,  tamen  non  continuo  appro¬ 
batur.  Sed  quod  Adrianus  non  fecit,  fecit 
postea  Nicolaus  in  epist.  ad  Mich.  ubi  cum 
quemdam  ex  his  canonibus  citare  vellet,  ait, 
se  ab  Apostolo  didicisse  ,  etiam  Ethnicorum 
testimoniis  uti  quando  opus  est. 

Sexto  ac  postremo  Nilus  objicit ,  intolera¬ 
bile  esse ,  quod  Romanus  Papa  sanctorum 
Patrum  canonibus  subjici  nolit ,  cum  ipse  a 
Patribus  dignitatem  suam  habuerit,  et  ipse 
etiam  multos  ediderit  canones,  et  tandem 
indignus  sit,  qui  tanquam  Pater  honore¬ 
tur,  cum  tam  multos  sanctos  Patres  contem¬ 
nat. 

Respondeo  :  istas  ipsas  rationes  probare, 
non  posse  Papam  subjici  canonibus,  nam 
non  habuit  a  Patribus ,  sed  a  Christo  digni¬ 
tatem  suam,  ut  supra  demonstratum  est; 
proinde  Christo  non  Patribus  subjici  debet. 
Deinde  cum  ipse  canones  condat ;  signum 
est,  eum  Principem  et  Legislatorem  esse  : 
non  potest  autem  Princeps  suis  legibus  obli¬ 
gari,  cum  non  sit  ipse  seipso  superior,  et  so¬ 
lum  a  superiore  inferioribus  leges  ferantur. 
Denique,  si  ipse  tanquam  Pater  ab  omnibus 
honoratur,  non  habet  ipse  ullos  in  Ecclesia 
Patres,  sed  omnes  fdios  :  quid  vero  mirum 
est,  si  non  pater  filiis,  sed  filii  patri  suo 
subjiciantur?  Adde,  quod  Papa,  nec  Patres, 
nec  eorum  canones  contemnit ,  quamvis 
iis  cogi  non  possit,  sed  et  ipse  utitur  iis, 
quoad  directionem,  et  ab  aliis  servari  ju¬ 
bet.  * 

Solvuntur  objectiones  Calvini . 

Jam  vero  Calvinus  ,  ubi  reprehendit  quod 
dicimus,  Pontificem  a  nemine  •judicari,  ni¬ 
mirum,  lib.  IV  Instit.  cap.  7,  §.  19,  20  et  21, 
nullum  argumentum  proponit,  quod  sit  pro¬ 
prium  hujus  loci,  sed  tantum  dicit,  posse 
colligi  ex  Conciliis,  ex  historiis,  et  ex  Vete¬ 
rum  scriptis  multa  ,  quibus  Romani  Pontifi¬ 
ces  in  ordinem  cogantur.  Interim  tamen  ni¬ 
hil  ei  ex  tanta  copia  testimoniorum  decer¬ 
pere  placuit. 

Quod  vero  adfert  de  nomine  summi  Sacer¬ 
dotis  et  Episcopi  universalis,  ad  sequens  ca¬ 
put  pertinet.  Alio  tamen  loco,  videlicet  1.  IV, 
cap.  11,  §.  12.  producit  in  medium  aliquot 
loca  S.  Gregorii ,  qui  cum  Romanus  Episco¬ 
pus  esset ,  tamen  Imperatorem  dominum 
suum  agnoscit.  Nam  lib.  III,  epist.  61,  Sere¬ 
nissimum  dominum  suum  Imperatorem  ,  se 
vero  indignum  ejus  servum  appellat.  Et  ibi¬ 
dem  obedientiam  se  ei  debere  ingenue  con¬ 
fitetur.  Item  lib.  IV,  epist.  31.  :  «  Sacerdo¬ 
tibus,  inquit ,  non  ex  terrena  potestate  do¬ 
minus  noster  citius  indignetur,  sed  excel¬ 
lenti  consideratione  propter  eum,  cujus  servi 
sunt,  eis  ita  dominetur,  ut  etiam  debitam 
reverentiam  impendat.  »  Quo  loco  de  seipso 
Gregorius  loquitur,  et  inter  eos  se  numerat, 
quibus  affirmat  Imperatorem  dominari.  Item 
epist.  34.  :  «  In  omnipotente  Deo  confido, 
quod  longam  piis  dominis  vitam  tribuet,  et 
nos  sub  manu  vestra  secundum  suam  mise¬ 
ricordiam  disponet.  » 

Respondeo  :  quod  S.  Gregorius  servum  se 
Imperatoris  nominet,  mirum  videri  non  de¬ 
bet  :  nam,  ut  scribit  Joannes  Diaconus  1.  IV 
vitee  ipsius  cap.  38.  omnes  sacerdotes  fra¬ 
tres,  omnes  clericos  filios  ,  omnes  laicos  do¬ 
minos  suos  vocabat ;  nec  tamen  inde  colli¬ 
gere  licet,  ab  omnibus  laicis  Gregorium  ju¬ 
dicari  potuisse.  Quod  vero  attinet  ad  obe¬ 
dientiam  et  subjectionem,  qua  humilitate  se 
servum  Imperatoris  dicebat,  ex  eadem  peti¬ 
tiones  ejus  tanquam  mandata,  et  imperia  ac¬ 
cipiebat.  Neque  id  abhorret  a  communi  usu 
loquendi,  ut  obedire  nos  dicamus,  cum  id 

facimus  quod  alter  cupit,  etiamsi  ille  nec 
jusserit,  nec  forte  jubere  potuerit. 

Adde,  quod  non  sine  causa  Gregorius  ita 
humiliter  cum  Imperatore  loquebatur  :  si¬ 
quidem  eo  tempore  Imperator  dominium 
temporale  in  urbem  Romanam  obtinebat,  et 
Gregorius  ejus  ope  et  amicitia  vehementer 
indigebat,  ut  tam  ipse ,  quam  bona  tempo¬ 
ralia  Ecclesiae  suae  ,  et  populus  Romanus  a 
Longobardorum  gladiis  et  furore  defenderen¬ 
tur.  Multum  etiam  in  administranda  Repu- 
blica  ipsa  temporali  Imperator  qui  procul 
aberat  Gregorii  opera  utebatur,  ut  ex  epis¬ 
tolis  allegatis  perspici  potest ,  et  certe  de  iis 
rebus,  quas  Imperatoris  nomine  Gregorius 
faciebat,  eidem  Imperatori  rationem  reddere 
tenebatur. 

Absolute  tamen,  si  personam  cum  persona 
comparemus,  Imperator  ovis  erat ,  Pontifex 
pastor;  proinde  Imperatorem  Pontifex  judi¬ 
care,  non  Pontifex  ab  Imperatore  judicari 
debebat,  ut  ex  eo  clarissime  colligi  potest, 
quod  pios  Imperatores  pii  Pontifices  ssepe 
judicarunt,  ut  Philippum  Fabianus,  Theodo¬ 
sium  Ambrosius ,  Arcadium  Innocentius  : 
nusquam  autem  Imperatores  pii  pios  Ponti¬ 
fices  judicasse,  aut  eisdem  imperasse  legun¬ 
tur,  ut  Nicolaus  in  epistol.  ad  Midi,  multis 
testimoniis  probat.  Neque-  id  Gregorius  aut 
ignoravit ,  aut  tacuit  :  nam  in  illa  ipsa 
epistola  31.  libr.  IY,  quam  Calvinus  ci¬ 
tat,  etsi  servum  se  Imperatoris  dicat;' ta¬ 
men  addit,  debere  Imperatorem  sacerdoti¬ 
bus  reverentiam  exhibere  :  quod  certe  infe¬ 
rioris  est,  non  superioris.  Ibidem  profert 
Constantini  exemplum,  qui  Episcopos,  etiam 
volentes  et  petentes,  judicare  ausus  non  est. 
Quod  exemplum  profecto  nunquam  Grego¬ 
rius  protulisset,  si  ab  Imperatore  Pontificem 
judicari  debere  credidisset. 

Denique  ibidem,  cum  ab  Imperatore  Gre¬ 
gorius  simplex  appellatus  esset ;  non  tacuit, 
gravem  eo  verbo  sibi  injuriam  esse  factam, 
cum  idem  simplex  et  fatuus  significare  vi¬ 
deantur.  At  quanta,  quseso,  esset  injuria,  si 
dominus  servum  ,  et  judex  reum  simplicem 
appellaret?  Intelligebat  igitur  S.  Gregorius 
quam  personam  in  Ecclesia  gereret ,  et  quae 
sibi  ab  Imperatore  reverentia  deberetur,  etsi 
interim  partim  ex  humilitate  ,  partim  ex  ne¬ 
cessitate  se  illi  subjiceret.  Yide  epist.  47.  et 
44.  libri  XI  indict.  6.  et  expositionem  ejus¬ 
dem  sancti  Gregorii  in  psalmum  CI,  qui  est 


unus  ex  pcenitentialibus ,  et  videbis  Mauri- 
tium  tyrannice  imperasse  ,  et  obedientiam, 
quam  illi  S.  Gregorius  exhibebat,  coactam 
fuisse  et  non  debitam. 


CAPUT  XXIX. 

Solvuntur  alia  novem  argumenta. 

Sequuntur  nunc  argumenta,  quae  ex  vete¬ 
ribus  haereticis  Jo.  de  Tnrrecremata ,  et  alii 
quidam  proponunt.  Primum  argumentum. 
Dominus  ipse  Jesus  Christus  Imperatoriam 
potestatem  supra  se  agnovit,  cum  ait  Pilato 
Joan.  X  :  Non  haberes  potestatem  adversus 
me  ullam ,  nisi  tibi  datum  esset  desuper  (1). 
Multo  igitur  magis  Papa  Romanus  ,  qui  se 
Christi  Yicarium  nominat ,  Imperatoriae  po¬ 
testati  subjici  deberet.  Confirmatur  ex  Au¬ 
gustino  in  hunc  locum,  ubi  aperte  docet,  po¬ 
testatem  Pilati  in  Christum  fuisse  a  Deo, 
juxta  illud  Apostoli  :  Non  est  potestas  nisi  a 
Deo ,  Rom.  XIII  (2).  Item,  ex  Bernardo  qui 
in  epist.  42.  ad  Henric.  Episc.  Senens.  «  Di¬ 
cite,  inquit,  si  audetis,  sui  praesulis  Deum 
ordinationem  nescire,  cum  Romani  praesidis 
potestatem  Christus  super  se  quoque  fateatur 
fuisse  coelitus  ordinatam.  » 

Respondeo  :  Christum  sine  dubio  non  fuisse 
subjectum  de  jure  ulli  homini,  cum  esset 
Deus  ac  Dei  Filius,  sed  tamen  sponte  se  sub¬ 
jecisse  propter  nos  Pilati  judicio,  non  com¬ 
mittendo  ei  super  se  aliquam  auctoritatem, 
sed  tolerando  humiliter  eam  ,  quam  habuit 
de  facto,  non  de  jure.  Id  quod  ostendit Matt. 
XVII  cum  rogatus  tributum  docuit  primum 
se  non  teneri ,  et  deinde  jussit  dari  propter 
scandalum  tollendum. 

Ad  locum  illum  Joan.  XIX.  dupliciter  res¬ 
pondetur.  Primum  cum  Cyrillo  et  Chrysos- 
tomo  in  hunc  locum,  loqui  Dominum  non  de 
potestate  jurisdictionis,  sed  de  permissione 
divina ,  sine  qua  ne  peccata  quidem  fieri 
possunt,  ut  sit  sensus  :  «  Non  posses  quid¬ 
quam  in  me  facere,  nisi  Deus  permittere  de¬ 
crevisset,  »  de  qua  potestate  intelligitur  etiam 
illud  Luc.  XXII  :  Hcec  est  hora  vestra ,  et  po¬ 
testas  tenebrarum  (3). 

Sed  dices  :  Si  de  permissione  Dominus  lo¬ 


ti)  Joan.  XIX,  11.  —  (2)  Rom.  XIII,  1.  —  (3)  Luc.  XXII,  53. 

quitur,  quomodo  statim  subjungit  :  Propte¬ 
rea  qui  me  tradidit  tibi ,  majus  peccatum  ha¬ 
bet  (i)?  Num  Pilatum  permisit  Deus  senten¬ 
tiam  dicere  in  Christum,  et  Judaeos  non  per¬ 
misit,  ut  illum  Pilato  traderent,  et  tamen  in¬ 
vito  Deo  tradiderunt,  et  propterea  magis 
peccaverunt?  Respondeo  :  optime  sequi  pos¬ 
teriorem  sententiam  ex  priore,  siquidem  Do¬ 
minus  cum  ait  Propterea ,  non  reddidit  ratio¬ 
nem  solum  cur  Judaei  magis  peccarent  quam 
Pilatus,  sed  etiam  cur  Pilatus  ipse  peccaret, 
etsi  levius  quam  Judaei.  Itaque  hic  est  sen¬ 
sus  eorum  verborum.  Quia  non  justitia  exi¬ 
gente,  sed  Deo  solum  permittente  me  cruci¬ 
figis;  propterea  tu  quidem  peccas,  sed  ma¬ 
gis  tamen  ille  peccat,  qui  non  solum  justitia 
non  exigente,  sed  etiam  odio  impellente  me 
tradidit  tibi,  teque  clamoribus  suis  impulit, 
ut  me  crucifigeres. 

Altera  expositio  est  Augustini  etBernardi, 
qui  docent,  Christum  loqui  de  vera  potestate 
jurisdictionis  ,  juxta  quam  sententiam  opti¬ 
me  etiam  cohaerent  cum  superioribus  illa 
verba  :  Propterea  qui  me  tradidit  tibi ,  majus 
peccatum  habet.  Est  enim  sensus :  Tu  me  cru¬ 
cifigis  ,  quia  metuis  offendere  Caesarem  ,  a 
quo  habes  tuam  potestatem  :  et  peccas  qui¬ 
dem,  quia  magis  Deo  obedire  deberes,  quam 
hominibus;  tamen  magis  peccat  Judaeus,  qui 
me  tradidit  tibi,  quoniam  ille  non  metu  su¬ 
perioris  potestatis,  sed  ex  odio  et  invidentia 
me  crucifigit. 

Et  quamquam  prior  expositio  videtur  ma¬ 
gis  litteralis,  tamen  etiam  haec  posterior  ni¬ 
hil  habet  adversum*nos.  Nam  Pilatus  dicitur 
habuisse  in  Christum  potestatem,  et  revera 
habuit,  non  per  se,  sed  per  accidens  ;  habuit 
enim  ille  per  se  potestatem  in  omnes  Judaeos, 
qui  Romano  Imperio  subjecti  erant  :  porro 
Dominus  oblatus  ei  fuerat  ut  unus  aliquis  de 
numero  privatorum  Judaeorum;  propterea 
etiam  in  ipsum  ut  sic  oblatum  potestatem  ha¬ 
buit.  Etsi  enim  suspicabatur  Pilatus,  Chris¬ 
tum  Dei  Filium  esse  ,  non  tamen  ut  Dei  Fi¬ 
lium  ,  sed  ut  privatum  Judaeum  judicavit. 
Quemadmodum  si  hoc  tempore  clericus  quis¬ 
piam  mutato  habitu  Praetori  offerretur  judi- 
cartdus,  posset  Praetor  ex  auctoritate  in  eum 
animadvertere  ,  et  a  culpa  excusaretur ,  si 
ignorantia  vere  esset  probabilis. 

Argumentum  secundum.  Paulus  Act.  XXV 
Caesarem  appellavit :  Ad  tribunal ,  inquit,  Cae¬ 
saris  sto  ,  ibi  me  oportet  judicari.  Et  infra  : 


Ccesarem  appello  (2) .  Si  Paulus  Caesarem 
agnovit  judicem,  certe  etiam  Petrus  :  paires 
enim  Petrus  et  Paulus  fuerunt. 

Respondeo,  Paulum  appellasse  ad  Caesa¬ 
rem,  quia  de  facto  erat  judex  ipsius,  etsi  non 
de  jure.  Ita  enim  respondet  Joan.  deTurre- 
cremata  lib.  II,  cap.  96.  Sum.  de  Eccl. 

Addi  potest  quod  appellavit  ad  Caesarem 
non  tanquam  superiorem  Praesidis  Judaeae,  a 
quo  accipiebat  injuriam,  neque  enim  aliter 
poterat  liberare  se  ab  injusto  illo  judicio, 
nisi  recurrendo  ad  superiorem  Praesidi ,  et 
hoc  ipse  indicavit  cum  ait  Act.  XXVIII  coa¬ 
ctus  sum  appellare  Caesarem. 

Argumentum  tertium.  Paulus  Rom.  XIII. 
ait  :  Omnis  anima  potestatibus  sublimioribus 
subdita  sit  ;  Et  Petrus  I.  Pet.  II  :  Subjecti 
estote  omni  humance  creaturce  propter  Deum, 
sive  Pegi  tanquam  praecellenti  etc.  (3)  In  qui¬ 
bus  locis  sermo  est  de  saecularibus  Potestati¬ 
bus,  et  nullus  excipitur  a  subjectione  ,  non 
Clericus,  non  Episcopus,  non  Papa,  cum  di¬ 
catur  :  Omnis  anima  subdita  sit.  Neque  res¬ 
ponderi  potest,  loqui  Apostolos  solum  de 
Principibus  sui  temporis,  qui  Ethnici  erant: 
nam  Ecclesia,  quae  easdem  lectiones  seinper 
repetit,  satis  aperte  indicat ,  Paulum  et  Pe¬ 
trum  loqui  de  Principibus  omnibus,  qui  erant, 
et  qui  futuri  erant. 

Respondeo  :  tam  Petrum  ,  quam  Paulum 
loqui  generaliter,  et  hortari  omnes  subditos, 
ut  suis  superioribus  pareant,  tam  spirituali¬ 
bus,  quam  temporalibus.  Ex  qua  sententia 
non  potest  deduci ,  Papam  subjectum  esso 
Regi,  sed  solum  eum  qui  est  subjectus  ,  de¬ 
bere  suo  superiori  obedientiam. 

Quod  sententiae  illae  generales  sint,  proba¬ 
tur  ;  nam  Paulus  ait  :  Omnis  anima  potestati¬ 
bus  sublimioribus  subdita  sit.  Ubi  non  restringit 
sermonem  ad  Potestatem  saecularem,  sed  de 
omni  potestate  loquitur.  Neque  obstat  exem¬ 
plum  de  Regibus  ,  qui  gladium  portabant  : 
nam  diligentius  et  expressius  voluit  Paulus 
de  Rege  loqui,  quia  eo  tempore  accusaban¬ 
tur  Christiani  seditionis  et  rebellionis,  a  ca¬ 
lumniatoribus.  Quocirca  in  fine  generaliter 
concludit  :  Reddite  ergo  omnibus  debita ,  cui 
tributum,  tributum ,  cui  honorem,  honorem ,  cui 
timorem,  timorem  etc.  (4)  Pari  ratione  Petrus 
generaliter  loquitur  :  Subjecti ,  inquit,  estote 
omni  humance  creaturce ,  id  est,  omni  creatu¬ 
rae  potestatem  habenti,  quamvis  mox  exem¬ 
plum  ponat  de  Rege  ,  et  Ducibus  ,  propter 


(1)  Joan.  XIX,  11.  —  (2)  Act.  XXV,  10.  —  (3)  Rom.  XIII,  1  ;  I.  Petr.  II,  13.  —  (4)  Rom.  XIII,  7. 

eamclem  rationem,  quam  Pauliis.  Itaque  B. 
Bernardus  (ut  supra  citavimus)  in  epist.  183. 
ad  Conrad.  Imp.  :  «Legi,  inquit,  omnis  ani¬ 
ma  potestatibus  sublimioribus  subdita  sit, 
quam  sententiam  cupio  vos  custodire  in  ex¬ 
hibenda  reverentia  Petri  Vicario ,  sicut  ip¬ 
sam  vobis  vultis  ab  universo  servari  Impe¬ 
rio.  » 

Argumentum  quartum.  In  veteri  Lege  Rex 
judicabat,  et  deponebat  Pontificem,  nam  Sa¬ 
lomon,  III.  Reg.  III,  deposuit  Abiathar,  et 
constituit  in  ejus  locum  Sadoch  ;  pari  igitur 
ratione  in  novo  Testamento  Imperatoris 
Christiani  erit,  Christianum  Pontificem  judi¬ 
care. 

Respondeo  :  Primum  negari  potest  simili¬ 
tudo  ,  nam  cum  in  veteri  Testamento  pro¬ 
missiones  tantum  temporales  fuerint ,  et  in 
novo  spirituales  et  aeternae,  ut  docent  Hiero¬ 
nymus  lib.  I  cont.  Pelagian.  et  in  epist.  ad 
Dard.  de  terra  promiss.  et  Augustinus  quee. 
33.  in  lib.  Num.  et  lib.  XIX  cont.  Faustum 
cap.  31.  non  mirum  esset,  si  in  testamento 
veteri  summa  potestas  fuisset  temporalis,  in 
novo  spiritualis. 

Secundo  dico  :  etiam  in  Testamento  vete¬ 
ri  fuisse  Pontificem  Rege  majorem,  ut  do¬ 
cent  Philo  lib.  de  victimis ,  Theodoretus 
quaest.  1.  in  Levit,  et  Procopius  in  IV  cap. 
Levit,  et  deducitur  hoc  tum  ex  cap.  XXVII 
Num.  ubi  dicitur,  quod  ad  Verbum  Pontifi¬ 
cis  Eleazari,  tam  Princeps  Josue,  quam  om¬ 
nis  populus  ingredi,  et  egredi  deberet  :  tum 
ex  Levit.  IV,  ubi  quatuor  sacrificia  instituun¬ 
tur,  ex  quorum  ordine  et  magnitudine  colli¬ 
gitur  ordo  et  dignitas  personarum,  pro  qui¬ 
bus  fiebant.  Primum  erat  vituli  pro  Pontifice. 
Secundum  etiam  vituli  pro  toto  populo.  Ter¬ 
tium  hirci,  id  est,  vilius,  pro  Rege.  Quartum 
caprae  pro  quolibet  privato. 

Ad  illud  de  Salomone  dico  :  eum  non  ut 
Regem ,  sed  ut  Prophetam  et  executorem 
divinae  justitiae  deposuisse  Abiathar,  substi¬ 
tuto  Sadoch.  Nam  ibidem  III.  Reg.  II,  dici¬ 
tur  Salomon  amovisse  Abiathar,  ut  implere¬ 
tur  sermo  Domini  etc.  (t) 

Argumentum  quintum.  Christiani  Impe¬ 
ratores  saepe  judicaverunt ,  ac  deposuerunt 
Pontifices  :  nam  Constantius  in  exilium  mi¬ 
sit  Liberium  Papam  :  Justinianus,  Sylve- 
rium  :  Theodoricus  Rex  JdannemI  in  carce¬ 
rem  conjecit.  Otho  I  Joannem  XIII  depo¬ 
suit  $  et  in  ejus  locum  Leonem  VIII  substi¬ 


tuit.  Henricus  III  Gregorium  VI  deposuit, 
et  Clementem  II  ordinari  jussit;  de  quibus 
omnibus  plenae  sunt  historiae  illorum  tempo¬ 
rum. 

Respondeo  :  haec  quidem  facta  sunt,  sed 
quo  jure  ,  ipsi  viderint.  Certe  Liberium  in¬ 
juste  pulsum  in  exilium,  testatur  Athanasius 
in  epist.  ad  solit.  vit.  agent.  Idem  deSylve- 
rio  Liberatus  in  Breviar.  cap.  22.  De  Joan- 
ne  I  B.  Gregorius  lib.  IV  Dialog.  cap.  30. 
et  certum  est  Constantium,  ac  Theodoricum 
Arianos  ,  Justinianum  Eulychianistam  fuis¬ 
se.  Itaque  non  magis  mirum  est ,  quod  hae¬ 
retici  Principes  Christianos  Pontifices  depo¬ 
suerint  tyrannico  jure,  quam  quod  Ethnici 
Imperatores  eosdem  passim  occiderint. 

Ab  Othone  I  satis  constat  bono  zelo,  sed 
non  secundum  scientiam  depositum  esse 
Joannem  XII.  Fuit  enim  iste  Joannes  om¬ 
nium  Pontificum  fere  deterrimus.  Atque 
ideo  non  mirum  ,  si  pius  Imperator  ,  qualis 
fuit  Otho  T,  sed  minus  peritus  rerum  Eccle¬ 
siasticarum,  judicaverit,  eumpotuisse  depo¬ 
ni  ;  praesertim  cum  multi  Doctores  idem  sen¬ 
serint.  Quocirca  Otho  Frisingensis  lib.  VI, 
cap.  23.  ubi  historiam  hanc  exposuit,  modes¬ 
te  taxat  Imperatorem  :  «  Utrum,  inquit,  li¬ 
cite  fecerit  an  non ,  non  est  hujus  temporis 
dicere.»  Adde  quod  Otho  non  deposuit  pro¬ 
prie  Pontificem,  sed  a  Concilio  Episcoporum 
deponi  curavit  ,  quod  Concilium  non  tam 
concilium  quam  conciliabulum  fuit,  et  ideo 
paulo  post  abrogatum,  ut  probat  ex  histori¬ 
cis  illius  temporis  Card.  Baronius  tom.  X. 
Annalium,  de  Henrico  Ifl,  etc. 

De  Henrico  III  minor  est  difficultas,  nam 
ut  constat  ex  eodem  Othone  Frisingensi  lib. 
VI,  cap.  32.  Imperator  Henricus  non  depo^ 
suit  Gregorium,  sed  persuasit  illi  ut  cederet, 
quia  videbatur  simoniace  ingressus  .‘  illo  ve¬ 
ro  sponte  cedente,  electus  fuit  Clemens.  Ade¬ 
dit  praeterea  Leo  Ostiensis,  qui  ipso  tempore 
floruit  lib.  II  Chron.  Cassinen.  cap.  80,  Con¬ 
cilium  Episcoporum  fuisse  coactum  ,  et  ab 
Imperatore  invitatum  fuisse  Pontificem ,  ut 
Synodo  praesideret,  ut  quamvis  ipsius  Pon¬ 
tificis  causa  ageretur ,  ipse  tamen  summus 
judex  esset :  ipsum  autem  graviteFcompunc-* 
tum  erratorum  veniam  postulasse  ,  et  Se 
sponte  Pontificatu  abdicasse. 

Argumentum  sextum.  Pontifices  ipsi  se  Im¬ 
peratoribus  subjectos  fatentur.  Nam  Grego- 
gorius  apud  Gratian.  can.  Si  quis  II,  quaest. 


(1)  III.  Reg.  II,  29. 

7  :  a  Si  quis,  inquit,  nos  super  his  redargue¬ 
re  voluerit ,  veniat  ad  sedem  Apostolicam, 
ut  ibi  ante  confessionem  B.  Petri  mecum 
juste  decertet ,  quatenus  ibi  unus  ex  nobis 
sententiam  suscipiat  suam.  »  Item  Adria- 
nus  Papa  I  Carolo  Magno  concessit  jus  eli¬ 
gendi  Romanum  Pontificem,  et  ordinandi 
Apostolicam  Sedem,  ut  habetur  distinet.  63. 
can.  Adrianus;  quod  idem  diu  postea  ite¬ 
rum  concessit  Leo  VIII,  Othoni  I,  ut  habe¬ 
tur  eadem  dist.  63.  can.  in  Synodo.  Item 
Leo  IV  petit  judices  a  Ludovico  Imperatore, 
et  eorum  sententiae  se  pariturum  promittit, 
ut  habetur  can.  Nos  si  incompetenter  II. 

X  .  . 

Respondeo  :  illud  Gregorii  non  invenitur 
in  ejus  operibus.  Deinde  non  provocat  Gre- 
gorius  ad  judicium  hominum,  sed  Dei.  Vi¬ 
detur  enim  loqui  de  disceptatione  per  jura¬ 
mentum  et  de  expectatione  divinae  sententiae, 
quae  saepe  statim  contra  perjuros  fertur.  A- 
drianus  et  Leo  non  concesserunt  Imperatori 
nisi  ut  confirmaret,  vel  infirmaret  electionem 
novi  Pontificis  ,  et  ordinaret  Romanam  Ec¬ 
clesiam  quoad  temporalem  principatum;  ex 
quo  non  sequitur,  eum  habuisse  potestatem 
super  Pontificem.  Et  duo  illa  privilegia  Im¬ 
peratori  concessa  ob  frequentia  schismata 
quae  tunc  erant,  etpropter  frequentes  hostes 
Longobardos  et  Graecos ,  qui  Ecclesiam  Ro¬ 
manam  assidue  vexabant,  causis  illis  cessan¬ 
tibus,  revocata  fuerunt.  Adde  quod  canones 
illi  non  videntur  legitimi ,  cum  non  aliunde 
eos  Gratianus  collegerit ,  quam  ex  simplici 
narratione  Sigeberti  historici,  et  contrarium 
probetur  ex  consuetudine  illius  temporis  ut 
probat  Card.  Baronius  tom.  IV.  Annalium. 
Leo  IV.  subjecit  se  judicio  discretivo  ,  non 
coactivo  Imperatoris ,  ut  ex  illo  ipso  capite 
aperte  colligitur. 

Argumentum  septimum.  Licet  unicuique 
Pontificem  occidere  ,  si  ab  illo  injuste  inva¬ 
datur;  multo  igitur  magis  licebit  Regibus 
vel  Concilio  deponere  Pontificem,  si  isRem- 
publicam  perturbet ,  vel  animas  malo  suo 
exemplo  nitatur  occidere. 

Respondeo  :  negando  consequentiam,  quo¬ 
niam  ad  resistendum  invasori  et  se  defen¬ 
dendum,  non  requiritur  ulla  auctoritas  ;  ne¬ 
que  est  opus  ut  qui  invaditur  sit  judex  et  su¬ 
perior  eo  a  quo  invaditur ;  at  ad  judicandum 
et  puniendum,  requiritur  auctoritas.  Itaque 
sicut  licet  resistere  Pontifici  invadenti  cor¬ 
pus,  ita  licet  resistere  invadenti  animas,  vel 
turbanti  Rempublicam ,  et  multo  magis  si 


Ecclesiam  destruere  niteretur  :  licet,  in¬ 
quam,  ei  resistere,  non  faciendo  quod  jubet, 
et  impediendo  ne  exequatur  voluntatem 
suam;  non  tamen  licet  eum  judicare,  vel 
punire,  vel  deponere,  quod  non  est  nisi  su¬ 
perioris.  Vide  de  hac  re  Cajetanumtract.de 
auctor.  Papse  et  Cone.  cap.  27.  Et  Joan.  de 
Turrecremata  lib.  II,  cap.  106. 

Argumentum  octavum.  Pontifex  subjectus 
est  vere  in  foro  conscientia!  suo  confessario 
tanquam  Dei  ministro  ;  cur  ergo  non  poterit 
esse  subjectus  in  foro  exteriori  alicui  Prin¬ 
cipi,  qui  etiam  est  Dei  minister? 

Respondeo  :  ratio  diversitatis  est,  quia  in 
foro  conscientiae  confessarius  est  merum  in¬ 
strumentum  Dei,  ita  ut  potius  Deus  per  ho¬ 
minem  judicet ,  quam  ipse  homo ;  id  quod 
apparet,  tum  ex  eo ,  quod  confessarius  non 
potest  pcenitentem  omnino  invitum  cogere 
ad  poenam  subeundam;  tum  ex  eo  quod  in 
confessione  judicatur  etiam  de  occultissimis 
criminibus,  quae  ad  solius  Dei  cognitionem 
pertinent  :  at  in  foro  exteriore  homo  est  ve¬ 
rus  judex  ,  etiam  ut  homo  ,  licet  a  Deo  sit 
constitutus:  et  idcirco  solum  judicat  de  ma¬ 
nifestis,  et  potest  invitum  prorsus  cogere  ad 
poenam. 

Argumentum  nonum.  Pontifex  potest  dare 
libellum  repudii  sponsae  suae  Ecclesiae  per 
renuntiationem ;  ut  patet  in  Sexto  ,  de  Re¬ 
nuntiat.  cap.  1.  ergo  potest  etiam  Ecclesia 
dare  libellum  sponso  suo  Pontifici,  et  alium 
sibi  eligere. 

Respondeo  primo  :  negando  consequen¬ 
tiam  :  nam  Pontifex  est  supra  Ecclesiam, 
non  e  converso.  Unde  etiam  Deuter.  XXIV 
poterat  vir  dare  libellum  repudii  uxori  :  at 
quod  uxor  posset  dare  libellum  viro  ,  nus¬ 
quam  legitur.  Secundo  dico :  Pontificem  non 
posse  renuntiare  Pontificatui  sine  consensu 
Ecclesiae  ;  et  proinde  si  Ecclesia  posset  dare 
libellum  repudii  Pontifici ,  non  posset  sine 
illius  consensu  ;  quando  autem  ipse  consen¬ 
tiret,  sponte  abdicaret  se,  non  cogeretur  in¬ 
vitus. 

CAPUT  XXX. 

Solvitur  argumentum  ultimum ,  et  tractatur 

quaestio  :  An  Papa  haereticus  deponi  possit. 

Argumentum  decimum.  Pontifex  in  casu 
haeresis  potest  ab  Ecclesia  judicari  et  depo¬ 
ni,  ut  patet  dist.  40.  can.  Si  Papa ;  igitur 
subjectus  est  Pontifex  humano  judicio,  sal¬ 
tem  in  aliquo  casu. 

Respondeo  :  sunt  do  hac  re  quinque  opi¬ 
niones.  Prima  est  Alb er ti  Pighii  lib.  IV,  cap. 
8.  hierarch.  Eeoles.  ubi  contendit,  Papam 
non  posse  esse  haereticum  ;  proinde  nec  de¬ 
poni  in  ullo  casu,  quae  sententia  probabilis 
est,  et  defendi  potest  facile,  ut  postea  suo 
loco  ostendemus.  Quia  tamen  non  est  certa, 
et  communis  opinio  est  in  contrarium,  ope¬ 
rae  pretium  erit  videre,  quid  sit  responden¬ 
dum,  si  Papa  haereticus  esse  possit. 

Est  ergo  secunda  opinio,  Papam  eo  ipso 
quo  in  haeresim  incidit ,  etiam  interiorem 
tantum,  esse  extra  Ecclesiam  et  depositum  a 
Deo,  quocirca  ab  Ecclesia  posse  judicari,  id 
est,  declarari  depositum  jure  divino,  si  ad¬ 
huc  recuset  cedere.  Haec  est  Joan.  de  Tur- 
recremata  lib.  IV,  par.  2,  cap.  20,  sed  mihi 
non  probatur.  Nam  jurisdictio  datur  quidem 
Pontifici  a  Deo,  sed  hominum  opera  con¬ 
currente,  ut  patet,  quia  ab  hominibus  habet 
iste  homo  qui  antea  non  erat  Papa,  ut  inci¬ 
piat  esse  Papa ;  igitur  non  aufertur  *a  Deo 
nisi  per  hominem  :  at  haereticus  occultus 
non  potest  ab  homine  judicari ;  nec  ipse 
sponte  eam  potestatem  vult  relinquere.  Adde, 
quod  fundamentum  hujus  opinionis  est,  quod 
haeretici  occulti  sint  extra  Ecclesiam,  quod 
esse  falsum  nos  prolixe  ostendimus  in  lib.  I 
de  Eccl. 

Tertia  opinio  est  in  altero  extremo,  nimi¬ 
rum,  Papam  neque  per  haeresim  occultam, 
neque  per  manifestam,  esse  depositum  aut 
deponi  posse.  Hanc  refert  et  refellit  Turre- 
cremata  loc.  not.  et  sane  est  opinio  valde 
improbabilis.  Primo,  quoniam  haereticum 
Papam  posse  judicari,  expresse  habetur  can. 
Si  Papa  dist.  40.  et  apud  Innocentium  serm. 
2  de  consecr.  Pontif.  Et  quod  majus  est  in 
VIII  Synodo,  act.  7.  recitantur  acta  Concilii 
Romani  sub  Adriano,  et  in  iis  contineba¬ 


tur,  Honorium  Papam  jure  videri  anathema¬ 
tizatum,  quia  de  haeresi  fuerat  convictus,  ob 
quam  solam  causam  licet  minoribus  judicare 
majores.  Ubi  notandum  est,  quod  etsi  pro¬ 
babile  sit,  Honorium  non  fuisse  haereticum, 
et  Adrianum  II  Papam  deceptum  ex  cor¬ 
ruptis  exemplaribus  VI  Synodi,  falso  putasse 
Honorium  fuisse  haereticum  :  tamen  non 
possumus  negare,  quin  Adrianus  cum  Ro¬ 
mano  Concilio,  imo  et  tota  Synodus  VIII 
generalis  senserit,  in  causa'  haeresis  posse 
Romanum  Pontificem  judicari.  Adde,  quod 
esset  miserrima  conditio  Ecclesiae,  si  lupum 
manifeste  grassantem,  pro  Pastore  agnosce¬ 
re  cogeretur. 

Quarta  opinio  est  Cajetani  in  tract.  de 
auctor.  Papae  et  Cone.  cap.  20  et  21,  ubi  do¬ 
cet,  Papam  haereticum  manifestum  non  esse 
ipso  facto  depositum  sed  posse,  ac  debere 
deponi  ab  Ecclesia  :  quae  sententia  meo  ju¬ 
dicio  defendi  non  potest.  Nam  in  primis, 
quod  haereticus  manifestus  ipso  facto  sit  de¬ 
positus  ,  probatur  auctoritate  et  ratione. 
Auctoritas  est  B.  Pauli,  qui  in  epist.  ad  Ti¬ 
tum  III  jubet,  haereticum  post  duas  correp¬ 
tiones,  id  est,  postquam  manifeste  apparet 
pertinax,  vitari,  et  intelligit  ante  omnem 
excommunicationem,  et  sententiam  judicis  ; 
ut  ibidem  scribit  Hieronymus,  ubi  dicit, 
alios  peccatores  per  sententiam  excommuni¬ 
cationis  excludi  ab  Ecclesia  ;  haereticos  au¬ 
tem  per  se  discedere  et  praecidi  a  corpore 
Christi  :  at  non  potest  vitari  Papa  manens 
Papa  ;  quomodo  enim  vitabimus  Caput  nos¬ 
trum  ?  quomodo  recedemus  a  membro  nobis 
conjuncto? 

Ratio  vero  et  quidem  certissima  haec  est. 
Non  Christianus  non  potest  ullo  modo  esse 
Papa,  ut  Cajetanus  fatetur  in  eod.  lib.  cap. 
26  et  ratio  est,  quia  non  potest  esse  Caput 
id  quod  non  est  membrum;  et  non  est  mem¬ 
brum  Ecclesiae  is  qui  non  est  Christianus  : 
at  haereticus  manifestus  non  est  Christianus, 
ut  aperte  docet  Cyprianus  lib.  IV,  epist.  2. 
Atlianasius  ser.  2.  cont.  Arian.  Augustinus 
lib.  de  grat.  Christ.  cap.  20.  Hieronymus 
cont.  Lucifer,  et  alii ;  haereticus  igitur  ma¬ 
nifestus  Papa  esse  non  potest. 

Respondet  Cajetanus  in  Apol.  pro  tract. 
praedicto  cap.  25.  et  in  ipso  tract.  cap.  22. 
haereticum  non  esse  Christianum  simpliciter, 
sed  esse  secundum  quid  :  nam  cum  duo  fa¬ 
ciant  Christianum,  Fides  et  character,  haere¬ 
ticus  amissa  Fide,  adhuc  retinet  characterem 
et  ratione  illius  adhuc  adhaeret  aliquo  modo 

Ecclesias,  et  capax  est  jurisdictionis;  proinde 
adhuc  est  Papa,  sed  deponendus  ;  quia  per 
hseresim  est  dispositus,  dispositione  ultima, 
ad  non  esse  Papam  :  qoalis  est  homo,  non 
quidem  mortuus,  sed  in  extremis  constitu¬ 
tus. 

At  contra.  Nam  in  primis  si  ratione  cha¬ 
racteris  haereticus  maneret  actu  conjunctus 
cum  Ecclesia,  nunquam  posset  praecidi  et 
separari  actu  ab  ea  ,  quia  character  est 
indelebilis  :  at  omnes  fatentur  ,  quos.- 
dam  posse  praecidi  de  facto  ab  Ecclesia ; 
igitur  character  non  facit  hominem  haereti¬ 
cum  esse  actu  in  Ecclesia,  sed  solum  esse 
signum  quod  fuerit  in  Ecclesia,  et  quod  de¬ 
beat  esse  in  Ecclesia.  Quomodo  character 
ovi  impressus,  quando  illa  errat  in  monti¬ 
bus,  non  facit  eam  esse  in  ovili,  sed  indicat 
ex  quo  ovili  fugerit,  et  quo  iterum  compelli 
possit.  Et  confirmatur  ex  B.  Thoma,  qui  III 
par.  q.  VIII,  artic.  3.  dicit,  eos  qui  Fide 
carent  non  esse  unitos  Christo  actu,  sed  in 
potentia  tantum  :  ubi  loquitur  de  unione  in¬ 
terna,  non  externa,  quae  Iit  per  confessio¬ 
nem  Fidei,  et  visibilia  Sacramenta.  Cum 
ergo  character  ad  interna  pertineat  non  ad 
externa  secundum  B.  Thomam,  solus  cha¬ 
racter  non  unit  actu  hominem  cum  Chri¬ 
sto. 

Deinde.  Vel  Fides  est  dispositio  necessa¬ 
ria  simpliciter  ad  hoc  ut  aliquis  sit  Papa, 
vel  tantum  ad  bene  esse.  Si  primum  ;  ergo 
ista  dispositione  sublata  per  contrariam  quae 
est  haeresis,  mox  Papa  desinit  esse  :  neque 
enim  potest  forma  conservari  sine  necessa¬ 
riis  dispositionibus.  Si  secundum  :  ergo  non 
potest  deponi  Papa  propter  hseresim  :  nam 
alioquin  deberet  deponi  etiam  propter  igno¬ 
rantiam  et  improbitatem  et  similia,  quae  tol¬ 
lunt  scientiam  et  probitatem,  et  alias  dispo¬ 
sitiones  necessarias  ad  bene  esse  Papae.  Et 
praeterea  fatetur  Cajet,  in  tract.  praed.  cap. 
26.  ex  defectu  dispositionum  non  necessa¬ 
riarum  simpliciter,  sed  tantum  ad  bene  esse, 
Papam  non  posse  deponi. 

Respondet  Cajetanus,  Fidem  esse  disposi¬ 
tionem  necessariam  simpliciter,  ^ed  partia¬ 
lem,  non  totalem  ;  et  proinde  Fide  remota, 
adhuc  Papam  manere  Papam  propter  aliam 
partem  dispositionis,  quae  dicitur  character, 
et  adhuc  remanet. 

At  contra.  Vel  totalis  dispositio,  quae  est 
character  et  Fides,  est  necessaria  simpliciter, 
vel  non,  sed  sufficit  partialis.  Si  primum ; 
ergo  remota  Fide,  non  amplius  remanet  dis¬ 


positio  necessaria  simpliciter,  quia  totalis 
erat  necessaria  simpliciter,  et  jam  non  est 
amplius  totalis.  Si  secundum ;  ergo  Fides 
non  requiritur  nisi  ad  bene  esse,  et  proinde 
propter  ejus  defectum.  Papa  deponi  non  po¬ 
test.  Deinde  quae  habent  ultimam  dispositio¬ 
nem  ad  interitum,  paulo  post  desinunt  esse 
sine  alia  vi  externa,  ut  patet ;  igitur  et  Papa 
liaireticus  sine  alia  depositione  per  se  desi¬ 
nit  esse  Papa. 

Denique  SS.  Patres  concorditer  docent, 
non  solum  haereticos  esse  extra  Ecclesiam  ; 
sed  etiam  ipso  facto  carere  omni  jurisdictio¬ 
ne  et  dignitate  Ecclesiastica.  Cyprianus  lib. 
II,  epist.  6  :  «  Dicimus,  inquit,  omnes  om¬ 
nino  haereticos  atque  schismaticos  nihil  ha¬ 
bere  potestatis  ac  juris  »  :  et  lib.  II,  epist.  1 
docet,  haereticos  ad  Ecclesiam  redeuntes 
suscipiendos  ut  laicos,  etsi  antea  in  Ecclesia 
presbyteri,  vel  Episcopi  fuerint.  Optatus  lib. 
I  cont.  Parmen.  docet,  haereticos  et  schis¬ 
maticos  claves  regni  coelorum  habere  non 
posse,  nec  solvere  aut  ligare.  Ambrosius 
lib.  I  de  pcenit.  cap.  2.  et  Augustinus  in  En- 
chir.  cap.  65.  Idem  docet  Hieronymus  lib. 
cont.  Lucifer.  :  «  Non  quod  Episcopi,  inquit, 
esse  possint  qui  haeretici  fuerant,  sed  quod 
constaret,  eos,  qui  reciperentur,  haereticos 
non  fuisse.  » 

Ccelestinns  Papa  I  in  epist.  ad  Jo.  Antioch. 
quae  habetur  in  Goncil.  Ephes.  tom.  I,  cap. 
19  :  «  Si  quis,  inquit,  ab  Episcopo  Nestorio 
aut  ab  aliis  qui  eum  sequuntur,  ex  quo  talia 
praedicare  coeperunt,  vel  excommunicabis 
vel  exutus  est,  seu  antistitis  seu  cleri  digni¬ 
tate,  hunc  in  nostra  communione  et  durasse 
et  durare  manifestum  est,  nec  judicamus 
eum  remotum  :  quia  non  poterat  quemquam 
ejus  removere  sententia,  qui  se  jam  praebue¬ 
rat  ipse  removendum.  »  Et  in  epistol.  ad 
Cler.  Constantinopol.  :  «  Sedis,  inquit,  nos¬ 
trae  sanxit  auctoritas,  nullum  sive  Episco¬ 
pum,  sive  Clericum  seu  professione  aliqua 
Christianum,  qui  a  Nestorio  vel  ejus  simili¬ 
bus,  ex  quo  talia  praedicare  coeperunt,  vel 
loco  suo,  vel  communione  detecti  sunt,  vel 
dejectum,  vel  excommunicatum  videri :  quia 
neminem  dejicere  vel  removere  poterat,  qui 
praedicans  talia  titubavit.  »  Idem  repetit  et 
confirmat  Nicolaus  I  in  epist.  ad  Michael. 
Denique  etiam  B.  Thornas  II,  II,  q.  XXXIX, 
art.  3  docet,  schismaticos  mox  perdere  om¬ 
nem  jurisdictionem,  et  irrita  esse,  si  quae  ex 
jurisdictione  agere  conentur. 

Neque  valet  quod  quidam  respondent : 

40 

istos  Patres  loqui  secundum  antiqua  Jura ; 
nunc  autem  ex  decreto  Concilii  Constantien- 
sis  non  amittere  jurisdictionem,  nisi  nomi- 
natim  excommunicatos,  et  percussores  cle¬ 
ricorum.  Hoc,  inquam,  nihil  valet :  nam  Pa¬ 
tres  illi  cum  dicunt  haereticos  amittere  juris¬ 
dictionem,  non  allegant,  ulla  jura  humana, 
quae  etiam  forte  tunc  nulla  exstabant  de  hac 
re  :  sed  argumentantur  ex  natura  haeresis. 
Concilium  autem  Constantiense  non  loqui¬ 
tur  nisi  de  excommunicatis,  id  est,  de  his 
qui  per  sententiam  Ecclesiae  amiserunt  juris¬ 
dictionem  :  haeretici  autem  etiam  ante  ex¬ 
communicationem  sunt  extra  Ecclesiam,  et 
privati  omni  jurisdictione,  sunt  enim  pro¬ 
prio  judicio  condemnati,  ut  docet  Apostolus 
ad  Titum  III,  hoc  est,  praecisi  a  corpore  Ec¬ 
clesiae  sine  excommunicatione,  ut  Hierony¬ 
mus  exponit. 

Deinde  quod  secundo  Cajetanus  dicit, 
posse  Papam  haereticum  ab  Ecclesia  deponi 
vere  et 1  ex*  auctoritate,  non  minus  videtur 
falsum,  quam  primum.  Nam  si  Ecclesia  in¬ 
vitum  Papam  deponit ;  certe  est  supra  Pa¬ 
pam,  cujus  oppositum  in  illo  tractatu  idem 
Cajetanus  defendit.  Sed  respondet  ipse  : 
Ecclesiam  ex  eo  quod  Papam  deponit,  non 
habere  auctoritatem  in  Papam,  sed  solum  in 
illam  conjunctionem  personae  cum  Pontifi¬ 
catu  :  ut  enim  Ecclesia  potest  conjungere 
Pontificatum  cum  tali  persona,  et  tamen  non 
dicitur  propterea  esse  supra  Pontificem  ;  ita 
potest  separare  Pontificatum  a  tali  persona 
in  casu  heeresis,  et  tamen  non  dicetur  esse 
supra  Pontificem. 

At  contra.  Nam  primo,  ex  eo  quod  Papa 
deponit  Episcopos,  deducunt,  Papam  esse 
supra  Episcopos  omnes,  et  tamen  Papa  de¬ 
ponens  Episcopum  non  destruit  Episcopa¬ 
tum,  sed  solum  separat  ab  illa  persona.  Se¬ 
cundo  ,  deponi  invitum  a  Pontificatu  sine 
dubio  est  poena ;  igitur  Ecclesia  invitum 
Papam  deponens,  sine  dubio  ipsum  punit  : 
at  punire  est  superioris  pt  judicis.  Tertio, 
quia  secundum  Cajetanum  et  caeteros  Tho- 
mistas,  re  idem  sunt  totum  et  partes  simul 
sumptae ;  igitur  qui  habet  auctoritatem  in 
partes  simul  sumptas,  ita  ut  eas  superare 
possit,  habet  etiam  in  ipsum  totum,  quod  ex 
partibus  illis  consurgit. 

Neque  valet  Cajetani  exemplum  de  elec¬ 
toribus,  qui  habent  potestatem  applicandi 
Pontificatum  certae  personae,  et  tamen  non 
habent  potestatem  in  Papam.  Nam  dum  res 
fit,  actio  exercetur  circa  materiam  rei  futu¬ 


rae  ,  non  circa  compositum  quod  nondum 
est  :  at  dum  res  destruitur,  exercetur  circa 
compositum,  ut  patet  in  rebus  naturalibus. 
Itaque  Cardinales  dum  Pontificem  creant, 
exercent  suam  auctoritatem,  non  supra  Pon¬ 
tificem  quia  nondum  est,  sed  circa  mate¬ 
riam,  id  est,  circa  personam  quam  per  elec¬ 
tionem  quodammodo  disponunt,  ut  a  Deo 
Pontificatus  formam  recipiat ;  at  si  Pontifi¬ 
cem  deponerent,  necessario  exercerent  auc¬ 
toritatem  supra  compositum,  id  est,  supra 
personam  Pontificia  dignitate  praeditam,  id 
est,  supra  Pontificem. 

Est  ergo  quinta  opinio  vera,  Papam  haere¬ 
ticum  manifestum  perse  desinere  esse  Papam 
et  Caput,  sicut  per  se  desinit  esse  Christia¬ 
nus  et  membrum  corporis  Ecclesiae  ;  quare 
ab  Ecclesia  posse  eum  judicari  et  puniri. 
Haec  est  sententia  omnium  veterum  Patrum, 
qui  docent,  haereticos  manifestos  mox  amit¬ 
tere  omnem  jurisdictionem,  et  nominaitim 
Cypriani  lib.  IV,  epist.  2,  ubi  sic  loquitur 
de  Novatiano,  qui  fuit  Papa  in  schismate 
cum  Cornelio  :  «Episcopatum,  inquit,  te¬ 
nere  non  posset,  et  si  Episcopus  primus  fac¬ 
tus,  a  Coepiscoporum  suorum  corpore  et  ab 
Ecclesiae  unitate  discederet.  »  Ubi  dicit  No- 
vatianum,  etsi  verus  ac  legitimus  Papa  fuis¬ 
set,  tamen  eo  ipso  casurum  fuisse  a  Pontifi¬ 
catu,  si  se  ab  Ecclesia  separaret. 

Eadem  est  sententia  doctissimorum  Re- 
centiorum,  ut  Jo.  Driedonis,  qui  lib.  IV  de 
Script.  et  dogmat.  Eccles.  cap.  2,  par.  2, 
sent.  2.  docet,  eos  tantum  ab  Ecclesia  sepa¬ 
rari,  qui  vel  ejiciuntur,  ut  excommunicati, 
vel  per  se  discedunt  et  oppugnant  Eccle¬ 
siam,  ut  haeretici  et  schismatici.  Et  senten¬ 
tia  septima  dicit,  in  iis,  qui  ab  Ecclesia  dis¬ 
cesserunt,  nullam  prorsus  remanere  spiri¬ 
tualem  potestatem  super  eos,  qui  sunt  de 
Ecclesia.  Idem  Melchior  Canus,  qui  lib.  IV 
de  loc.  cap.  2  docet,  haereticos  non  esse 
partes  Ecclesiae,  nec  membra,  et  cap.  ult.  ad 
argument.  12.  dicit,  non  posse  vel  cogita¬ 
tione  informari,  ut  aliquis  sit  Caput  et  Papa, 
qui  non  est  membrum  neque  pars.  Et  ibi¬ 
dem  disertis  verbis  docet,  haereticos  oocul- 

* 

tos  adhuc  esse  de  •  Ecclesia, .  et  partes,  ac 
membra,  atque  adeo  Papam  haereticum  oc¬ 
cultum  adhuc  esse  Papam.  Eadem  est  alio¬ 
rum  etiam,  quos  citavimus  in  lib.  I  de  Ec¬ 
clesia. 

Fundamentum  hujus  sententiae  est,  quo¬ 
niam  haereticus  manifestus  nullo  modo  est 
membrum  Ecclesiae,  id  est,  neque  animo  ne- 

que  corpore,  sive  neque  unione  interna,  ne¬ 
que  externa.  Nam  Catholici  etiam  mali  sunt 
uniti  et  sunt  membra,  animo  per  Fidem, 
corpore  per  confessionem  Fidei,  et  visibi¬ 
lium  Sacramentorum  participationem  :  hee- 
retici  occulti,  sunt  uniti  et  sunt  membra,  so¬ 
lum  externa  unione,  sicut  e  contrario,  boni 
Catbecumeni  sunt  de  Ecclesia ,  interna 
unione  tantum,  non  autem  externa  :  haere¬ 
tici  manifesti  nullo  modo,  ut  jam  probatum 
est. 

Idem  probatur  ex  nominibus ,  quce  Romano 
Pontifici  tribui  solent. 

Argumentum  postremum  sumitur  ex  no¬ 
minibus  Episcopi  Romani,  quae  sunt  quinde¬ 
cim,  Papa,  Pater  Patrum,  Christianorum 
Pontifex,  summus  Sacerdos,  Princeps  sacer¬ 
dotum,  Vicarius  Christi,  Caput  corporis  Ec¬ 
clesiae,  Fundamentum  aedificii  Ecclesiae,  Pas¬ 
tor  ovilis  Domini,  Pateret  Doctor  omnium 
Fidelium,  Rector  domus  Dei ,  Custos  vineae 
Dei,  Sponsus  Ecclesiae ,  Apostolicae  Sedis 
Praesul,  Episcopus  universalis.  Ex  quibus 
omnibus  et  singulis  aperte  colligitur  ejus 
primatus. 

Primum  ergo  et  communissimum  ,  atque 
antiquissimum  Episcopi  Romani  nomen  est 
Papa.  Nam  B.  Ignatius  in  epist.  ad  Mariam 
Zarbensem  scribens  :  «  Cum  esses,  inquit, 
Romae  apud  Papam  Linum  etc.  »  Est  autem 
Papa  seu  Papas  apud  Graecos  vox,  qua  blan- 
dientes  vel  balbutientes  pueruli  parentes 
suos  appellare  solebant ,  ut  apparet  ex  Phi¬ 
lemone  Comico  apud  Athenaeum  lib.  VIII, 
ubi  legimus  :  yv-ips  numrci  cp CkxxTs,  et  Homer. 
Odyss.  lib.  VI,  ubi  filia  dicit  patri,  irdcmrot  : 
apud  Latinos  veteres  similiter  patrem  vel 
avum,  id  est,  patrem  patris  significabat.  Ju¬ 
venalis  Satyra  VI  : 

Mordeat  ante  aliquis  quidquid  porrexerit  illa 

Quaepeperit,  timidus  praegustet  pocula  Pappas, 

Item  Ausonius  ad  Nepotem  suum  : 

Pappos,  aviasque  trementes. 

Anteferunt  patribus  seri  nova  cura  nepotes. 


Hinc  ergo  Ecclesiastici  patrem  spiritualem 
blando  illo  vocabulo  Papam  appellare  coepe¬ 
runt. 

Quamvis  autem  nomen  hoc  tribuatur  a 
veteribus  interdum  cuilibet  Episcopo  ;  nam 
Hieronymus  in  omnibus  epistolis  ad  Augus¬ 
tinum,  eum  Papam  appellat,  sicut  etiam 
nunc  quilibet  Sacerdos  dicitur  pater  :  nihi¬ 
lominus  tamen,  tribus  modis  ex  hoc  nomine 
colligitur  Episcopi  Romani  primatus.  Primo, 
quia  per  antonomasiam ,  cum  absolute  pro¬ 
nuntiatur  Papa,  ipse  solus  intelligitur,  ut 
patet  ex  Cone.  Chalced.  act.  16.  ubi  legimus. : 

«  Beatissimus  et  Apostolicus  vir  Papa  hoc 
nobis  praecipit.  »  Nec  additur  Leo,  aut  Ro¬ 
manus,  aut  urbis  Romse  ,  aut  aliquid  aliud . 
Secundo,  quia  solus  ipse  totius  Ecclesiae  di¬ 
citur  Papa  ,  ut  patet  ex  eodem  Cone.  Chal¬ 
ced.  act.  16.  ubi  Leo  vocatur  universalis 
Ecclesiae  Papa  :  et  ex  Liberati  Breviar.  cap. 
22.  ubi  legimus  ,  nullum  esse  Papam  super 
Ecclesiam  Mundi  totius,  nisi  Romanum  Pon¬ 
tificem.  Tertio,  ex  eo  quod  Episcopus  Roma¬ 
nus  a  toto  Mundo  et  a  generalibus  Conciliis 
vocatur  pater  sive  Papa :  ipse  vero  neminem 
vocat  Papam  vel  patrem,  sed  omnes  filios  vel 
fratres,  ut  patet  ex  epist.  ad  Cone.  II,  apud 
Theodoretum  lib.  V,  c.  10.  et  ex  epist.  Cone. 
Chalced.  ad  Leonem. 

Secundum  nomen  est  Pater  Patrum;  quod 
tribuitur  Damaso  Pontifici  a  Stephano  Ar- 
chiepiscopo  Carthaginiensi,  in  epist.  ad  ip¬ 
sum  Damasum,  quam  scripsit  nomine  trium 
Conciliorum  Africae  ;  «  Beatissimo  Domino 
et  Apostolico  culmine  sublimato  ,  S.  Patri 
Patrum,  Damaso  Papae  etc.  »  Nec  ulli  al¬ 
teri  unquam  hoc  nomen  communicatum  le¬ 
gimus. 

Tertium  est,  Pontifex  Christianorum,  apud 
Eusebium  in  Chron.  anni  44. 

Quartum  est,  Summus  Pontifex  ,  quod  in 
ead.  epist.  Stephani  legimus  ,  sic  enim  se¬ 
quitur  ;  «  Et  summo  omnium  Praesulum 
Pontifici.  »  Quo  etiam  titulo  utitur  Grego- 
rius  lib.  I,  cap.  4.  Dialog.  B.  Anselmus  in 
prsefat.  lib.  de  Incarn.  Verbi  ad  Urbanum 
Papam  :  et  B.  Bernardus  in  omnibus  episto¬ 
lis  ad  Romanos  Pontifices.  Hieronymus  in 
prsefat.  Evang.  ad  Damas. :  «Tu,  inquit,  qui 
summus  Sacerdos  es.»Et  in  VI  Synodo  act. 
18.  in  serm.  acclamat,  totum  Concilium  vocat 
Agathonem  sanctissimum  Patrem  nostrum  et 
summum  Papam. 

Quintum  est,  Princeps  Sacerdotum,  de 
hoc  legimus  in  epist.  Valentiani ad  Theodos. 

quse  habetur  ante  Concilium  Chalcedonense 
in  tom.  I.  Conciliorum :  <c  Beatissimus  Rom. 
urbis  Episcopus,  cui  principatum  sacerdotii 
super  omnes  antiquitas  contulit  etc.  »  Et  apud 
Prosperum  lib.  II  de  vocatione  Gentium,  c.  6. 
«  Roma  propter  sacerdotii  principatum,  am¬ 
plior  facta  est  arce  religionis ,  quam  solio 
potestatis.  » 

At  objicit  Calvinus  lib.  IV  Instit  cap.  7, 
§.  3.  Concilium  Carthaginiense  III,  can.  26. 
ubi  vetatur,  ne  quis  Princeps  sacerdotum, 
aut  summus  Sacerdos  dicatur,  sed  solum 
primae  Sedis  Episcopus.  Respondeo  :  Conci¬ 
lium  statuisse  solum  de  Episcopis  Africae, 
inter  quos  multi  erant  Primates  aequales,  ne 
ullus  eorum  summus  Sacerdos,  aut  Princeps 
aliorum  diceretur  :  nec  enim  Concilium  hoc 
provinciale  Romanum  Pontificem  ,  aut  alia¬ 
rum  provinciarum  Episcopos  obligare  pote¬ 
rat.  Itaque  Gregorius,  Anselmus,  Bernardus, 
et  ipsa  VI  Synodus,  non  obstante  isto  Cano¬ 
ne,  Romanum  Episcopum  summum  Pontifi¬ 
cem  vocaverunt. 

Sextum  est,  Vicarius  Christi,  quo  titulo 
utitur  S.  Bernardus  lib.  II  de  Consider.  et 
Concilium  Lugdunense  sub  Gregorio  X.  ut 
habetur  in  Sexto ;  tit.  de  Elect.  cap.  Ubi  pe¬ 
riculum. 

Septimum  est,  Caput  Ecclesia  ,  quo  uti¬ 
tur  Concilium  Chalcedonense  in  epistol.  ad 
Leonem  :  «  Quibus  tu  velut  membris  Caput 
praeras, »  etact.  1.  ejusdem  Concilii  dicitur 
Ecclesia  Romana  Caput  omnium  Ecclesia¬ 
rum. 

At  objicit  Calvinus  lib.  IV  Instit.  cap.  7, 
§.  21.  S.  Gregorium ,  qui  lib.  IV,  c.  28.  ad 
Joan.  Episc.  Constantinop.  :  «Petrus, inquit, 
primum  membrorum  sancta  et  universalis 
Ecclesia  est.  Paulus,  Andreas ,  Jacobus, 
quid  aliud  quam  singularium  plebium  sunt 
capita  ?  omnes  tamen  sub  uno  capite  mem¬ 
bra  Ecclesia  sunt.» Ubi  Gregorius  reprehen¬ 
dit  Joannem,  qui  se  Caput  totius  Ecclesia 
facere  volebat,  et  utitur  hoc  argumento.  Quia 
nec  Petrus,  nec  ullus  alius  Apostolus  Caput 
fuit  totius  Ecclesia,  sed  solum  Capita  fuerunt 
singularium  Ecclesiarum,  et  membra  Eccle¬ 
sia  universalis. 

Respondeo  :  aliquem  esse  Caput  totius 
Ecclesia ,  dupliciter  intelligi  potest.  Uno 
modo,  ut  ita  sit  Caput,  ut  ipse  solus  sit 
Caput,  et  Princeps  ,  et  cateri  omnes  in¬ 
feriores  non  sint  Capita,  nec  Principes,  sed 
solum  ejus»  Vicarii.  Altero  modo,  ut  ipse 
quidem  sit  Caput,  sed  generale,  ita  ut  non 


tollat  inferiora  particularia  et  vera  Capita  : 
quomodo  causa  universales  non  tollunt  par¬ 
ticulares  :  et  quomodo  in  exercitu  Imperator 
non  tollit  particulares  Duces  legionum ,  et 
cohortium. 

Et  quidem  primo  modo,  solus  Christus  est 
Caput  omnium  Ecclesiarum  :  siquidem  com¬ 
parati  ad  Christum ,  omnes  sunt  Vicarii  et 
administri  :  nec  ullus  dici  potest  collega 
ejus,  vel  Coepiscopus  :  et  Petrus  hoc  modo 
non  est  Caput,  nisi  Romana  Ecclesia  parti¬ 
cularis  ;  solum  enim  hujus  Ecclesia  est  par¬ 
ticularis  et  solus  Episcopus ,  et  Caput  :  ca- 
terarum  autem  particularia  Capita  sunt  ipsa¬ 
rum  Episcopi,  qui  sunt  veri  Principes,  et 
Petri,  non  Vicarii,  sed  collega  et  Coepis- 
copi ,  et  de  hac  significatione  agit  hoc  loco 
B.  Gregorius.  Altero  modo  Petrus  fuit,  et 
nunc  est  Romanus  Pontifex  vere  Caput  om¬ 
nium  Ecclesiarum,  ut  ipse  idem  Gregorius 
his  verbis  docet  lib.  XI,  epist.  42.  :  «  Apos- 
tolica  sedis  reverentia  nullius  prasumptio- 
ne  turbetur  :  tunc  enim  membrorum  status 
integer  perseverat,  si  caput  fidei  nulla  pul¬ 
set  injuria.  »  Et  epist.  54.  :  «  Sedes  Apos- 
tolica  omnium  Ecclesiarum  caput  est.  »  Idem 
quoque  habet  in  explicat.  IV.  Psalmi  pceni- 
tentialis. 

Octavum  est,  Fundamentum ;  Hierony¬ 
mus  in  epist.  1.  ad  Damas,  de  nom.  hypost. 
«  Super  hanc  petram  adificatam  Ecclesiam 
scio.  »  Ubi  Damasum  petram  Ecclesia  vo¬ 
cat. 

Nonum  est,  Pastor  Ovilis  Dominici,  Am¬ 
brosius  epist.  81.  ad  Siricium  Papam  :  «Re¬ 
cognovimus  litteris  sanctitatis  tua,  boni  pas¬ 
toris  excubias,  quam  fideliter  tibi  commissam 
januam  serves  ,  et  pia  sollicitudine  Christi 
ovile  custodias.  » 

Decimum  est ,  Rector  Domus  Dei  :  Am¬ 
brosius  in  I.  Timoth.  III  :  «  Domus  Dei 
est  Ecclesia  ,  cujus  hodie  Rector  est  Dama- 
sus.  » 

Undecimum  est,  Custos  Vinea  :  Concilium 
Chalced.  in  ep.  ad  Leonem  :  «  Insuper  con¬ 
tra  ipsum,  ci:  i  vinea  custodia  a  Salvatore 
commissa  est,  id  est ,  contra  tuam  Apostoli- 
cam  sanctitatem,  extendit  insaniam.  » 

Duodecimum  est,  Pater  et  Doctor  omnium 
Christianorum.  Ita  habemus  in  Cone.  Flo¬ 
rent.  sess.  ult.  qua  ratione  etiam  Romana 
Ecclesia  vocatur  mater  et  magistra  omnium 
Ecclesiarum,  ut  habemus  in  Cone.  Lateran. 
sub  Innocentio  III,  c.  5. 

Decimumtertium  est ,  Sponsus  Ecclesiae. 

Sic  appellatur  Papa  in  Cone.  Lugdun.  gene¬ 
rali,  ut  habetur  c.  Ubi  periculum,  de  Elect. 
in  Sexto. 

Sed  objiciunt  aliqui  B.  Bernardum,  qui  in 
ep.  237.  monet  Eugenium  Papam,  ne  se  Ec¬ 
clesiae  sponsum  existimet,  sed  sponsi  ami¬ 
cum,  et  quod  absurdum  videtur,  ut  Vicarius 
Regis  Reginae  sponsus  dicatur. 

Respondeo  :  sicut  Papa  dicitur  Caput,  Rec¬ 
tor,  Pastor  Ecclesiae  loco  Christi ;  ita  etiam 
dicitur  Sponsus  loco  Christi,  sive  ut  Christi 
Vicarius  et  Minister.  Nam  verus  etprincipa- 
lis  Sponsus  Christus  est,  ut  dicitur  Joan.III, 
ipse  enim  Ecclesiam  spiritu  suo  fcecundat, 
et  ejus  solius  semine  (quod  est  verbum  Dei) 
nascuntur  filii  :  Pontifices  autem  dicuntur 
sponsi,  quia  cooperantur  extrinsecus  in  ge¬ 
neratione  filiorum,  tanquam  Ministri  Verbi 
et  Sacramentorum,  et  filios  non  sibi,  sed 
Christo  generant.  Bernardus  ergo  solum  ad¬ 
monere  intendit  Pontificem,  ne  se  principa¬ 
lem  sponsum  arbitretur  :  et  quamquam  ab¬ 
surdum  est  in  carnali  generatione,  Regem 
juvari  a  Vicario,  et  unam  dici  multorum  spon¬ 
sam,  tamen  in  spirituali  non  est  absurdum. 

Decimumquartum  est,  Apostolicse  Sedis 
Praesul.  Est  autem  observandum,  interdum 
ab  Antiquis  vocari  Sedes  Apostolicas,  non 
solum  Romanam,  sed  etiam  Antiochenam, 
Hierosolymitanam  ,  Ephesinam ,  et  alias, 
quas  Apostoli  fundaverunt,  et  in  quibus  tan¬ 
quam  Episcopi  sederunt,  ut  patet  ex  Tertul¬ 
liano  lib.  de  prsescript.  ex  Augustino  ep.  162 
et  aliis. 

Sed  in  tribus  excellit  Romanus  Pontifex 
quantum  ad  hoc  nomen.  Primo  ,  quia  cum 
dicitur  absolute  Sedes  Apostolica,  et  non  ad¬ 
ditur  Antiochena,  vel  Ephesina,  vel  Romana 
etc.  semper  intelligitur  Romana,  quae  per 
antonomasiam  dicitur  Apostolica  ;  ut  patet 
ex  Augustino  epist.  106.  :  «  Missae  sunt,  in¬ 
quit  Augustinus  ,  de  hac  re  ex  duobus  Con¬ 
ciliis  Carthaginiensi  et  Milevitano  relationes 
ad  Apostolicam  Sedem.  »  Non  addit  Roma¬ 
nam,  et  tamen  eam  vult  intelligi ,  siquidem 
relationes  illas  ad  Innocentium  Papam  mis¬ 
sas  fuisse,  constat  ex  epist.  90.  et  92.  ejus¬ 
dem  Augustini  :  similia  exempla  passim  oc¬ 
currunt. 

Secundo,  quia  Romanus  Pontifex,  non  so¬ 
lam  dicitur  Sedem  Apostolicam  tenere,  ut 
Antiochenus,  etEphesinus,  sed  etiam  prin¬ 
cipatum  Apostolicse  Sedis ,  ut  patet  ex  Au¬ 
gustino  ep.  162. 

Tertio,  quia  Romanus  Pontifex ,  non  tan¬ 


tum  dicitur  Praesul  Apostolicse  Sedis,  ut  An¬ 
tiochenus  et  quidam  alii ,  sed  etiam  munus 
ejus  dicitur  Apostolatus ,  ut  patet  ex  Cone. 
Chalced.  act.  1.  ubi  legimus,  Vicarios  Leo¬ 
nis  dixisse  :  «  Praecipere  dignatus  est  ejus 
Apostolatus,  ut  Dioscorus  non  sedeat  in  Con¬ 
cilio.  »  Item  Honorius  Imperator,  in  epist. 
ad  Bonif. :«  Primum  petimus,  inquit,  ut  quo¬ 
tidianis  orationibus  Apostolatus  tuus  stu¬ 
dium,  ac  votum  suum  circa  salutem,  atque 
imperium  nostrum  dignetur  intendere. »  Item 
epist.  EpisCk  Galliae. ,  quae  est  inter  ep.  Leo¬ 
nis  51.:  «Det,  inquit,  Apostolatus  vester 
nostrae  veniam  tarditati.  »  Denique  in  epist. 
Bernardi  190.  ad  Innocent.  legimus  :  «Opor¬ 
tet  ad  vestrum  referri  Apostolatum  pericula 
quaeque  et  scandala ,  emergentia  in  regno 
Dei  etc.  »  Quod  nomen  de  nullo  alio  legimus, 
quam  de  Romano  Pontifice. 

Ex  quo  deducitur  ;  Antiochenum  et  Ephe- 
sinum,  et  similes  ,  fuisse  quidem  Episcopos 
Apostolicarum  Sedium,  id  est,  earum  in  qui¬ 
bus  Apostoli  sederant  :  sed  non  successisse 
Apostolis  in  Apostolatu  ullo  modo  ;  alioquin 
etiam  ipsorum  dignitas  diceretur  Apostola¬ 
tus.  At  Romanum  Pontificem  esse  Episco¬ 
pum  Apostolicee  Sedis,  et  succedere  aliquo 
modo  in  Apostolatu,  id  est,  in  cura  totius 
Orbis  terrae,  quae  erat  pars  quaedam  Aposto¬ 
latus,  et  propterea  Apostolatum  vocari  ipsius 
gradum.  Ex  quo  soluta  manet  objectio  quae¬ 
dam  Nili,  qui  in  suo  lib.  de  Prim.  Papae  ex 
eo  probare  nititur,  Romanum  Pontificem  non 
habere  primatum  in  alios  Episcopos ,  quod 
Antiochenus  etiam,  et  Ephesinus  ,  ct  Hiero¬ 
solymitanus  Episcopi  thronos  Apostolicos 
habere  legantur. 

Decimumquintum  est,  Episcopus  Univer¬ 
salis.  In  Cone.  Chalced.  act.  3.  leguntur  tres 
epistolae  diversorum  Graecorum  ad  Leonem 
Papam,  quae  omnes  ita  incipiunt  :  «  Sanctis¬ 
simo  et  beatissimo  universali  Archiepiscopo 
et  Patriarchae  magnae  Romae  Leoni.  »  Ex 
quibus  verbis  tria  mendacia  haereticorum 
refelluntur.  Unum  est  Lutheri  lib.  de  potest. 
Papae,  ubi  cum  dixisset,  Gregorium  recu¬ 
sasse  nomen  Universalis,  subjungit  :  «  Quid, 
inquit,  de  nomine  Summi  et  Sanctissimi 
dixisset  ?  »  Itaque  significat  Lutherus ,  tem¬ 
pore  Gregorii  nondum  fuisse  auditum  nomen 
Sanctissimi  et  Summi  :  in  quo  incredibilis 
imperitia,  aut  malitia  Lutheri  detegitur;  nam 
sanctissimum  Papam  Romanum  omnes  vete¬ 
res  appellant,  et  locus  jam  citatus  aperte  ob¬ 
struit  os  Lutheri. 

Quid,  quod  in  act.  2.  ejus.  Cone.  Chalced. 
Aetius  Episcopus  Nicopolis  S.  Leonem  Domi¬ 
num  nostrum,  et  sanctissimum  Papam  vo¬ 
cat?  Quo  titulo,  nullus  alius  haereticis  nostri 
temporis  magis  displicet ;  cum  tamen  is  non 
displicuerit  olim  universo  Concilio,  et  Sena¬ 
tui,  ac  Judicibus,  quibus  audientibus  Aetius 
dixit  :  «  Quoniam  nunc  Domini  nostri ,  et 
sanctissimi  Papae  lecta  est  epistola  etc.  » 
Nomine  Summi  utitur  Gregorius  ipse  ,  ut 
supra  notavimus  ,  in  lib.  I  Dialog.  c.  4.  et 
universum  Concilium  Chalcedonense  in  ep. 
ad  Leonem  summitas  tua  Leoni  Pontifici  di¬ 
cit. 

Alterum  est  Magdeburgensium,  qui  Cent. 
YI,  c.  7,  colum.  439.  dicunt,  Romanum  Pon¬ 
tificem  creatum  fuisse  Patriarcham  a  Justino 
Imperatore  anno  520.  At  si  ita  est,  quomodo 
in  Concilio  Chalcedonensi,  quod  celebratum 
est  anno  454,  frequentissime  vocatur  Leo 
universalis  Patriarcha  ? 

Tertium  est  Calvini,  qui  1.  IY  Instit.  c.  7, 
§.  4.  refert  verba  B.  Gregorii,  qui  lib.  IY, 
ep.  32.  et  alibi  asserit ,  oblatum  praedeces¬ 
soribus  suis  in  Concilio  Chalcedonensi  no¬ 
men  Universalis  :  et  mox  subjungit  :  «  Hoc 
nullam  habet  veri  speciem  :  nec  enim  tale 
quidpiam  in  actis  ejus  Concilii  legitur.  »  At 
sane  impudens  est  hoc  mendacium  :  etsi 
enim  Concilium  nihil  de  hac  re  decrevit; 
tamen  satis  constat,  nomen  hoc  tribui  Ro¬ 
mano  Pontifici  non  displicuisse  Concilio  ; 
cum  act.  3.  saepissime  hoc  nomine  appelletur 
Leo  Pontifex,  et  nemo  in  Concilio  talem  ap¬ 
pellationem  reprehenderit. 

Sed  objicit  idem  Calvinus  contra  hoc  no¬ 
men  verba  Gregorii,  qui  lib.^IY  ,  epist.  32.  * 
et  aliis  in  locis  multis  saepissime  repetit,  no¬ 
men  Episcopi  universalis  esse  profanum,  sa¬ 
crilegum,  Antichristi  praenuntium  ;  et  ideo 
neminem  ex  suis  praedecessoribus  illo  un¬ 
quam  uti  voluisse.  Objiciunt  etiam  Illyricus 
in  lib.  de  hist.  Cone.  YI  Carthagin.  et  Lu- 
therus  lib.  de  pot.  Papae ,  Canonem  Concilii 
Africani  citatum  a  Gratiano  dist.  99.  can. 
Primae  sedis,  ubi  legimus  :  «Universalis  au¬ 
tem,  nec  Romanus  Pontifex  appelletur.  » 

Respondeo  :  duobus  modis  posse  intelligi 
nomen  universalis  Episcopi.  Uno  modo,  ut 
ille  qui  dicitur  Universalis  intelligatur  esse 
solus  Episcopus  omnium  urbium  Christiana¬ 
rum,  ita  ut  caeterinon  sint  Episcopi,  sed  Vi¬ 
carii  tantum  illius,  qui  dicitur  Episcopus  uni¬ 
versalis  :  et  hoc  modo  nomen  hoc  ,  est  vere 
profanum,  sacrilegum,  et  Antichristianum ; 


et  hac  significatione  loquitur  Gregorius,  ut 
patet  ex  ratione,  quam  reddit  :  Sic  enim  ait 
lib.  IV  ,  epist.  34.  ad  Constant.  :  «  Triste 
valde  est,  ut  patienter  feratur,  quatenus  de¬ 
spectis  omnibus,  praedictus  frater,  et  Coepi- 
scopus  meus  solus  conetur  appellari  Episco¬ 
pus.  »  Et  lib.  IV,  epist.  36.  ad  Eulog.  :  «  Si 
unus  Patriarcha  universalis  dicitur,  Patriar¬ 
charum  nomen  caeteris  derogatur.  »  Et  lib. 
VII,  epist.  69.  ad  Euseb.  :  «Si  unus  univer¬ 
salis  est  restat  ut  vos  Episcopi  non  sitis.  » 
Altero  modo  ,  dici  potest  Episcopus  univer¬ 
salis,  qui  habet  curam  totius  Ecclesiae  ,  sed 
generalem ;  ita  ut  non  excludat  particulares 
Episcopos.  Et  hoc  modo,  nomen  hoc  posse 
tribui  B.omano  Pontifici  ex  mente  Gregorii, 
probatur. 

Primo,  quia  fatetur  Gregorius  lib.  IV,  ep. 
32.  et  aliis  seq.  tributum  nomen  universalis 
Episcopi  Romano  Pontifici  a  Concilio  Chal¬ 
cedonensi,  quod  sanctum  et  Catholicum  fuis¬ 
se  idem  Gregorius  passim  docet;  existimavit 
igitur  B.  Gregorius  in  aliquo  sensu  hoc  no* 
men  Romano  Pontifici  convenire.  Secundo, 
quia  idem  Gregorius  lib.  IV,  epist.  32.  asse¬ 
rit  ,  Petro  totius  Ecclesiae  curam  esse  com¬ 
missam  a  Domino,  quod  est  idem  ac  si  dice¬ 
ret,  Petrum  Episcopum  universalem  esse  a 
Ghristo  constitutum. 

Tertio  ,  quia  etsi  Romani  Pontifices  ,  ut 
Greerorius  recte  dicit,  non  se  vocaverunt  un- 
quam  universales  Episcopos;  tamen  saepe 
se  vocaverunt  Episcopos  Ecclesiae  universa¬ 
lis,  ut  patet  ex  epist.  2.  Sixti  I,  ex  i.  Victo¬ 
ris  I,  ex  2.  Pontiani,  ex 2.  Stephanii,  ex  54, 
62  et  65.  Leonis  I.  Quae  testimonia  sine  du¬ 
bio  Gregorius  legerat ,  nec  ignorabat  idem 
esse  quoad  sensum  ,  Episcopum  Ecclesiae 
universalis  et  Episcopum  universalem. 

Sed  dices.  Si  hoc  nomen  bonum  sensum 
habere  potest  :  quare  Gregorius  absolute 
pronuntiat,  esse  superbum,  sacrilegum,  pro¬ 
fanum,  et  absolute  vetat  usum  illius? 

Respondeo  :  duabus  de  causis:  primo,  ad 
cautelam ;  sicut  etiam  nomen ,  Christotocos, 
bonum  sensum  habet;  et  tamen  Patres  ve¬ 
tuerunt  usum  illius  nominis,  ne  videlicet  sub 
illo  nomine  lateret  haeresis  Nestorii,  qui  Ma¬ 
riam,  Christi  matrem  ,  sed  non  Dei  matrem 
appellabat.  Secundo,  quia  quaestio  tunc  erat: 
an  Joanni  Constantinopolitano  Episcopo  hoc 
nomen  concedi  posset ,  non  autem  an  con¬ 
cedi  posset  Romano  Pontifici  :  quoniam  igi¬ 
tur  Joanni  illi  in  nullo  sensu  conveniebat 
nomen  universalis,  et  tamen  illud  sibi  usur- 

pabat ;  ideo  simpliciter  et  absolute  Grego- 
rius  pronuntiat,  hoc  nomen  esse  profanum, 
et  sacrilegum  ,  nimirum  quatenus  tribuitur 
Episcopo  Constantinopolifcano  :  et  nihilomi¬ 
nus  etiam  ipse  illud  recusavit,  quamvis  sibi 
in  aliquo  sensu  conveniret,  ad  melius  et  fa¬ 
cilius  comprimendam  superbiam  Episcopi 
Constantinopolitani.  Ex  his  manet  solutum 
argumentum  Calvini. 

Ad  alterum  Lutheri  et  Illyrici  dico  :  eos 
non  advertisse  ,  verba  illa  non  esse  Concilii 
Africani,  sed  Gratiani,  qui  postquam  retule¬ 
rat  Canonem  Concilii  Africani,  quo  prohibe¬ 
tur  Episcopus  primae  Sedis  dici  Princeps  sa¬ 
cerdotum,  addit  de  suo  :  «  Universalis  au¬ 
tem  nec  Romanus  Pontifex  dicitur.  »  Quae 
verba  quia  Gratiani  sunt,  non  habent  aucto¬ 
ritatem  :  et  praeterea  intelligi  possunt  eo  mo¬ 
do,  quo  verba  B.  Gregorii. 

Est  autem  hoc  loco  observatione  dignum, 
quanta  fuerit  et  sit  etiam  hoc  tempore  Grae¬ 
corum  pertinacia  et  superbia,  et  quam  seve¬ 
re  a  Deo  punita  fuerit.  Nam  cum  sedem  Epi¬ 


scopi  Constantinopolitani ,  quae  per  annos 
amplius  300  inter  sedes  primas  nullum  lo¬ 
cum  habuerat,  non  solum  ad  Patriarchatum 
evehere  ,  et  sedi  Alexandrinae  atque  Antio¬ 
chenae  praeferre,  sed  etiam  Romanae  aequare, 
et  universalem  facere  valuerint,  nec  potue¬ 
rint  ad  sanitatem  reduci  censuris  Pelagii  II. 
et  aliorum  Pontificum,  (siepius  enim  pro  hac 
causa  excommunicati  fuerunt ,  ut  scribit 
Leo  IX  in  epist.  ad  Mich.)  nec  etiam  humi¬ 
litate  B.  Gregorii ,  qui ,  ut  scribit  Joannes 
Diaconus  in  ejus  vita  lib.  II ,  cap.  1.  hac  de 
causa  se  non  Archiepiscopum,  nec  Patriar¬ 
cham,  sed  Episcopum  ac  servum  servorum 
Dei  scribere  coepit,  nec  edicto  Phocae  Impe¬ 
ratoris,  de  quo  supra  diximus.  Tandem,  ju¬ 
dicante  Deo  de  coelo,  traditi  sunt  Graeci  cum 
suo  universali  Patriarcha  in  manus  Turea¬ 
rum,  quod  eis  eventurum  praedixerat  S.  Bri- 
gitta  lib.  VII,  cap.  9.  Revelat,  necnon  Nico¬ 
laus  Papa  V,  ut  refert  Gennadius  Scholarius 
in  lib.  pro  Cone.  Flor.  cap.  7,  §.  12. 

Ut  decreto  Florentino  vim  auferat  infalli- 
bilitatem  probandi,  Bavaricus  sacerdos  Doel- 
linger  contendit  post  supra  citata  verba  lib. 
II,  cap.  xm  :  loco  particulae  quemadmo¬ 
dum  etiam,  legendum  esse  :  «  Quemadmo¬ 
dum  et  in  gestis  cecumenicorum  Conciliorum 
et  in  sacris  canonibus  continetur.  »  Ita  ut 
sanctae  Sedis  primatus  a  Concilio  definitus 
fuisset  eo  modo  quo  pridem  a  ca3teris  Con¬ 
ciliis  et  in  canonibus  definitus  fuerat,  quod 
restrictionem  implicat.  Sed  Teutonico  doc- 
tori  duo  sunt  respondenda  :  1°  Cum  parti¬ 
cula  et,  ut  cum  particula  etiam ,  idem  est 
sensus,  eo  quod  non  potest  concipi  plena  po¬ 


testas  quae  restringatur ;  2°  Particula  etiam 
est  verbum  authenticum,  ut  legi  potest  in 
bibliotheca  Florentii ,  quae  Laurentina  dici¬ 
tur,  ubi  servatur  verus  Concilii  Codex  ,  sic 
et  in  exemplaribus  veris  quae  servantur  in 
bibliothecis  Romae,  Oxford  et  alibi.  Lectio 
cum  particula  et  est  ergo  mendosa,  falsa  est 
proin  Doellingeri  criminatio  et  ex  conatu 
contra  infallibilitatem  eruitur  in  infallibitatis 
favorem  argumentum.  —  Quod  secundum 
punctum  de  vera  Concilii  Florentini  lectione, 
recenter  elucidatum  est,  et  peroptime,  a  Ca¬ 
nonico  Cecconi,  cui  laus  hic  persolvatur. 

Ut  infallibilitatis  definitionem  impediant, 
contendunt  Neo-Gallioani  Papae  primatum 
falsis  Decretalibus  fundari  et  proin  contra 
Theologos,  notanter  adversus  Melchiorem 
Cano,  Bellarminum ,  et ,  nescio  qua  ratione, 
adversus  Jesuitas,  debacchantur.  Hsec  affir¬ 
mat  et  agitat  specialiter  abbas  Gratry,  in  se¬ 
cunda  ad  Y.  Dechamps,  Archiepisc.  Melchli- 
niens.  epistola.  Argumentum  sumit  ex  eo 
quod  apud  Bellarminum  citati  Pontifices,  ex 
Pseudo-Isidoro  depromuntur ;  consequenter 
falsa  sunt  eorum  testimonia,  et  detecta  frau¬ 
de,  cadit  Bellarmini  argumentatio.  Verum 
est  quidem  plura  summorum  Pontificum  tes¬ 


timonia  esse  falsa  quoad  textum ,  sed  non  om- 
nia  ;  non  desunt  enim  quinti,  sexti  et  septimi 
saeculi  Papae,  ut  S.  Innocentius  I,  S.  Leo 
Magnus,  S.  Gelasius  ,  S.  Gregorius  Magnus, 
quorum  textus  puri  sunt  et  omnino  invicibi- 
les;  aliunde  Pontifices  secundi,  tertii  et 
quarti  saeculi,  non  tam  infallibilitatem  as¬ 
truunt  quam  jurisdictionis  primatum  et  licet 
apocryphi  quoad  litteram ,  sunt  veri  quoad 
sensum,  in  eo  quod  nihil  affirmant  nisi  quod, 
ex  altera  parte,  solidis  probationibus  de¬ 
monstratur.  Hic  ergo,  si  quid  est  caduci,  non 
est  tam  Melchioris  Cano  et  Bellarmini  thesis, 
quam  abbatis  Gratry  inventio. 

Insuper  Bellarminus ,  pro  sua  prudentia, 
falsas  Decretales  non  invocat  sine  cautela. 

Ad  demonstrationis  abundantiam  etJesui- 
tarum  defensionem,  hunc  de  falsis  Decretali¬ 
bus  Elenchum  ex  professore  juris  canonici  in 
Collegio  Romano  producimus  : 

LB  RECUEIL  DES  DECRETALES  DU  PSEUDO- 
ISIDORE. 

Au  neuvieme  siecie  de  l’ere  vulgaire,  fut 
publid  un  recueil  attribue  mal  a  propos  a 
saint  Isidore  de  Sdville,  et  qui  fournit  encore 
aujourd’hui  une  abondante  matiere  a  de 
grandes  discussions  :  le  recueil  des  Fausses 
Decretales  du  pseudo-Isidore.  Toutce  qui  se 
rapporte  a  cette  controverse  et  a  ses  differen¬ 
tes  phases  jusqu’au  milieu  du  dix-huitieme 
siecie,  a  ete  developpe  avec  beaucoup  de  soin 
par  les  freres  Ballerini ,  dans  cette  disserta- 
tation  tantvantee  suries  Collectioris  des  Canons , 
que  nous  citerons  plus  bas  avec  celles  des 
autres  auteursplus  anciens  ouplusmodernes 
qui  ont  ecrit  sur  ce  sujet. 

Pour  mettre  devant  les  yeux  le  resultat  de 
tant  de  recherches  ,  nous  resumerons  l’6tat 
de  la  question  actuelle  dans  les  propositions 
suivantes  : 

I.  Les  Fausses  Decretales  ne  furent  faites 
ni  a  Rome  ni  moins  encore  par  les  Pontifes 
romains ,  ou  sous  leurs  auspices  et  leur  au- 
toritd. 

II.  Quant  au  temps  ou  fut  compose  ce  re¬ 
cueil,  ce  fut  vers  le  milieu  du  neuvieme  sie¬ 
cie,  et  meme  un  peu  plus  tard  probablement, 
sans  qu’on  puisse  determiner  au  juste  Fan¬ 
nie. 

III.  Pour  la  question  d6  lieu ,  deux  opi- 
nions  ont  prevalu  sur  les  autres ,  quoique 
celles-ci  ne  soient  point  a  mepriser  :  l’une 
prdtend  que  le  recueil  a  ete  fait  en  Allema- 
gne,  1’autre  en  France. 

IY.  Apres  examen  de  toutes  les  opinions 
proposees  par  les  divers  auteurs,  on  peut 
ldgitimement  conclure  qu’ilest  impossiblede 
rien  dire  de  certain  sur  1’auteur. 

Y.  Si  l’on  considere  ,  dans  son  ensemble, 
le  fond  meme  de  la  collection  pseudo-Isido- 
rienne,  on  y  trouve  beaucoup  de  pieces  au- 
thentiques  et  originales ,  empruntees  au  re¬ 
cueil  espagnol  et  a  d’autres  sources  pures, 
parfois  interpolees  cependant,  et  beaucoup 
de  pieces  fabriquees  par  la  fraude  d’un  im- 


posteur  inconnu  ,  notamment  les  Decretales 
depuis  saint  Clement  jusqu’a  saint  Mel- 
chiade. 

VI.  Elles  sont  fabriquees  en  ce  sensqu’el- 
les  ne  furent  pas  dcrites  dans  le  temps  et  par 
ceux  auxquels  on  les  attribue,  mais  composees 
avec  des  fragments  tires  des  Conciles,  des 
decretales  des  Papes,  des  Saints  Peres  et  des 
autres  monuments  ecclesiastiques  des  qua- 
trieme,  cinquieme  et  sixieme  siecles  princi- 
palement.  D’ailleurs,  elles  ne  renfermentrien 
en  elles-memes  ,  a  part  quelques  exceptions 
insignifiantes  ,  qui  s’ecarte  ou  differe  de  la 
discipline  ecclesiastique  en  vigueur  dans  ce 
temps-la. 

YII.  II  est  entierement  faux  que  1’antique 
discipline  ait  ete  modifiee  par  elles  ,  et  sur- 
tout  que  les  droits  de  primaute  du  Pontife 
romain  en  aient  regu  des  accroissements ;  il 
n’en  est  pas  besoin  d’autre  preuve  quecelle- 
ci ;  c’est  que  les  Fausses  Decretales  furent 
universellement  admises  ,  et  que  ce  fut  bien 
plus  tard  seulement  quJon  commenga  a  les 
mettre  en  doute. 

VIII.  Quoique  plusieurs  doutent,  non  sans 
raison,  que  saint  Nicolas  ait  meme  connu 
les  Fausses  Decretales,  faisons  cette  conces- 
sion  ;  iis  n’en  sont  pas  moins  nuis  et  sophis- 
tiques  les  arguments  de  certains  hommes 
qui  ont  pretendu  que  le  Souverain  Pontife 
s"etait  appuye  sur  les  Fausses  Decretales 
pour  revendiquer  les  droits  du  Siege  apos- 
toliques  dans  les  controverses  qui  s’ele- 
vaient  alors,  ou,  ce  qui  est  encore  plus  faux, 
qu’il  s’est  appuye  sur  elles  pour  conquerir 
des  prerogatives  qui  n’auraient  pas  ete  d’ac- 
cord  avec  la  discipline  en  vigueur  dans  l’E- 
glise. 

IX.  Quoique  les  erudits  n’aient  pas  le 
meme  avis  sur  le  but  et  1’esprit  du  collec- 
teur,  la  plupart  conviennent  que  sondessein 
n’a  pas  ete  uniquement  ni  principalement 
pour  augmenter  1’autorite  du  Souverain  Pon¬ 
tife. 

X.  Si  donc  les  protestants,  les  jansenistes, 
les  febroniens  et  les  regalistes  sont  absurdes 
d’objecter  aux  catholiques  et  au  Saint-Siege 
les  Fausses  Decretales,  il  n’est  pas  moins 
clair  qu'ils  sontveritablement  trop  audacieux 
et  temeraires,  les  catholiques  qui  se  fondent 
sur  les  Fausses  Decretales  pour  accuser  l’E- 
glise  d’avoir  change  la  discipline  ecclesias¬ 
tique  en  ce  qui  regarde  les  jugements  des 
Eveques,  car  en  cette  matiere  il  n’est  rien 
dit  dans  les  Fausses  Decretales  qui  ne  soit 

pleinement  confirm6  par  toute  Phistoire  ec¬ 
clesiastique  procedente ,  par  les  monuments 
authentiques  et  par  les  celebres  canons  de 
Sardique. 

XI.  Toutefois,  l’on  ne  peut  dire  que  la 
controverse  critique,  meme  sur  les  sources 
de  la  collection  pseudo-Isidorienne ,  soit  en- 
tierement  elucidOe,  et  sur  ce  point,  il  reste 
un  champ  tres  vaste  aux  investigations  des 
savants. 

XII.  Au  reste,  s’il  peut  subsister  matiere 
a  quelque  controverse  historique  et  critique, 
et  si,  relativement  a  la  discipline  ecclesias¬ 
tique,  on  peut  soulever  une  sorte  de  diffi- 
culte,  comme  il  a  etO  dit,  c’est  une  absurdite 
ridicula  de  s’0puiser  a  tirer  un  argument  des 
Fausses  Decretales  pour  combattre  une  doc- 
trine  universelle  de  1’Eglise,  specialementen 
ce  qui  regarde  1’infaillibilite  du  Pontife  ro- 
main  pariant,  comme  on  dit,  ex  cathedra; 
car,  encore  que  cette  doctrine,  tres  certaine 
et  tres  proche  de  la  foi,  se  fonde  sur  de  tout 
autres  arguments,  il  n’est  pas  moins  vrai  que, 
d’apres  les  principes  theologiques  et  l’argu- 
ment  de  prescription,  le  sentiment  unanime 


de  1’Eglise  sur  ce  point  de  doctrine  au  neu- 
vieme  siecle  se  retourne  contre  nos  mala- 
droits  adversaires. 

On  trouvera  tout  ce  que  nous  avons  dit 
sur  la  controverse  historico-critique,  en  cette 
matiere  ,  dans  les  ouvrages  suivants  :  Zac- 
caria  (Antifebr.  Y.  II,  p.  339  et  suiv.,  1770 : 
Antifebronius  vindicatus ,  Y.  IY,  p.  38  et 
suiv.).  —  Ballerini  (Opp.  S.  Leonis  V.  III, 

р.  ccxiv  et  suivantes  De  antiquis  tum  editis 
tum  ineditis  canonum  collectionibus  ,  p.  m, 

с.  vi).  —  Denzinger  (Eclog.  et  Epicrisis  eo¬ 
rum  qua3  a  recentioribns  criticis  de  pseudo- 
isidorianis  Decretalibus  statuta  sunt).  — 
Philips  (Du  Droit  ecclesiastique  dans  ses 
sources,  traduit  de  1’allemand  par  Grouzet ; 
Paris  1852).  —  Schultz  (Manuel  de  Droit  Ca¬ 
non  (allemand),  p.  22  (1868),  et  la  Doc¬ 
trine  des  sources  du  Droit  Canon,  p.  289- 
303  (1860).  —  Aicher  (CompendT  juris  ec- 
cles.,  3e  edition  (1870),  et  ibi  Walt  er.  Enfin 
Paul  Hinschius  (Decretales  preudo-isido- 
rianae  et  Capitula  Angilramni ) ;  Leipzig, 
1863). 

